
Argumentum  operis  quum  Keplerus  ipse  dedicatione  ad  Caesarem 
Rudolphum  et  literis  quas  adjunximus  ad  amicos  fautoresque  perscriptis 
referat,  plura  de  illo  dicere  superfluum  videtur.  Quibus  vero  causis  ad- 
ductus et  quo  tempore  opus  suum  inceperit  auctor  illudque  absolverit,  haec 
indicare,  quantum  apparet  e testimoniis  manuscriptorum  quae  fortuna  se- 
cunda conservavit,  gratius  erit  lectoribus.  — Inde  ab  eo  tempore,  quo 
Keplerus  Pragatn  ad  Tyclionem  venerat  (Jan.  anni  1600),  multo  magis  quam 
antea  Gratiis  astronomicis  se  dedidit  studiis.  Quae  antea  praeter  munus 
sibi  oblatum  si  occasio  tulisset  astronomica  tractabat,  in  iis  jam  unice  ver- 
sabatur. Calculi  astronomici  secundum  Tychonis  observationes,  observatio- 
nes astronomicae  omnis  generis,  praecipue  eclipsium  Lunarium  Solariumque 
mandatae  ipsi  erant  ab  Imperatore  Rudolpho  eaeque  quidem  astrologiam 
maxime  spectantes  a domino  illo  superstitioni  admodum  dedito.  Quibus 
mandatis  naturae  Kepleri  convenientibus  „astronomus  Caesareus“  qua  po- 
tuit diligentia  et  studio  satisfecit,  astrologica,  quibus  ea  certe  ratione 
quam  Imperator  colebat  parum  tribuit  Keplerus,  ut  aliis  locis  comproba- 
vimus, quantum  potuit  subterfugiens,  astronomica  vero  omnibus  modis  exco- 
lens. — Inter  omnes,  qui  astronomicis  observationibus  et  calculis  operam 
dant,  constat,  quanti  sint  momenti  optica  quaedam  problemata  in  hoc  ge- 
nere studiorum j refractiones,  diametri  Solis,  Lunae  planetarumque,  quanti- 
tates umbrarum  in  luminarium  deliquiis  &c.  haec  omnia  desiderant  pecu- 
liarem inquisitionem,  innitentem  Opticae  fundamentis.  Observationes  Ty- 
chonis Brahei,  inter  omnes  illorum  temporum  longe  praestantissimae,  eo 
quoque  aliorum  observationes  antecedebant,  quod  refractionum  rationem 
habebant  ab  illis  aut  plane  neglectarum  aut  certe  non  rite  adhibitarum.  (Dubia 
certe  ea  sunt,  quae  de  Ptolemaeo  quidam  referunt,  quasi  ille  refractionum 
astronomicarum  rationem  habuerit.  Quae  vero  de  Bernh.  Walthero 
Norib.  narrantur  adhibuisse  illum  refractionem  in  observationibus  astronomi- 
cis, ea  certa  quidem  sunt,  neque  autem  excedebant  refractiones  horizontales.) 
Pauci  qui  ante  Keplerum  de  Opticis  publice  egerunt,  in  libris  suis  astrono- 
miam parum  respiciebant,  maxima  ex  parte  „perspectivam“  loco  Opticae 
discutientes , refractionem  certe  astronomicam  ne  verbo  quidem  tangentes, 
excepto  Alhazeno  ')  Arabe  et  illo,  qui  hunc  secutus  est  ducem,  Vitellione. 
Tycho,  ut  supra  diximus,  illam  respiciebat,  quamquam  prorsus  ignorans 
veram  ejus  causam,  ita  ut  refractionem  aliam  Soli,  aliam  Lunae,  aliam 
stellis  fixis  tribueret.  Keplerus  superveniens  Tychonis  studiis,  quid  his  de- 

esset,  brevi  intellecto,  cum  neque  priores  scriptores  neque  aequales  satis- 
facerent, rem  ipsam  aggressus  nova  jecit  fundamenta,  et  opticae  quam 
nunc  habemus  parens  evasit.  Quae  priores  vagis  verbis,  re  non  demonstrata 
sive  prorsus  falsa  ponentes  prodiderant,  Keplerus  rite  conjunxit,  demonstra- 
vit plurimosque  errores  abjecit.  Qui  restant  errores  et  quae  plane  omissa 
sunt  a Keplero,  nemo  ei  crimini  faciet,  qui  perpenderit,  novam  fere  con- 
ditam esse  a Keplero  scientiam  et  hic  quoque  virum  destitutum  fuisse  au- 
xiliis fere  omnibus,  quae  posterioribus  suppeditabant  experientia  et  facilior 
aditus  ad  penetralia  rerum  naturae,  observationibus  et  perfectioribus  adju- 
vantibus instrumentis,  praesertim  tubis  opticis.  Quid  multa  ? Fundamentum 
praebuit  haec  Kepleri  Optica  Newtonio  ad  excolendam  hanc  scientiam,  ej us- 
que et  sectatoribus  et  adversariis,  qui  experientia  et  subtiliori  usi  mathe- 
matica, his  innixi  fundamentis  longius  progressi  sunt  et  propius  ad  verum 
accesserunt. 

Tempus,  quo  primum  adiit  opus  suum,  referendum  est  ad  aestatem  anni 
1600,  dum  Fraga  Gratium  reversus  (mense  Junio)  Lunae  motus  investiga- 
bat theoriamque  motuum  demonstrare  conabatur. 

Pragam  reversus  (Oct.  1600)  incepta  non  plane  rejecit,  sed  cum  ipse 
aegrotans  („quartana  me  tenuit  ab  Oct.  1600  ad  Augustum  1601“)  tum 
Tychonis  morbo  et  morte  (24.  Oct.  1601)  distentus  parum  profecit.  Im- 
perator Rudolphus  Keplerum  Tychone  mortuo  „jussit  salarium  expectare“ 
(26.  Oct.),  quae  „expectatio“  vana  erat  usque  ad  Junium  anni  1602,  quo 
primum  accepit  „salarium“  500  florenorum  ad  annum  praecedentem.  In- 
terim  egit  cum  Caesare  ejusque  consiliariis  aulicis , nec  non  cum  haeredibus 
Tychonis  de  edendis  illius  operibus,  quorum  „Progynmasmatum“  tomum  se- 
cundum, praefatione  et  indice  instructum,  denuo  imprimendum  curavit  mense 
Augusto;  reliqua  Tychonis  opera  quum  nihil  aliud  exhiberent  praeter  ob- 
servationum „protocollum“ , ea  qua  relicta  erant  a Tychone  forma  non 
imprimenda  esse  censuit  Keplerus,  quam  ob  rem  haeredes  litem  ipsi  mo- 
verunt apud  Caesarem,  ita  ut  Keplerus  jussus  sit  „nominare  studia,  quae 
susciperet  pro  salario  suo“  (Sept.  1602).  Nominavit  „Optica“,  in  quae 
„incubuit  usque  ad  natalitia  anni  1602“,  eaque  ad  finem  anni  1602  fere 
absoluta  proditura  censebat  nundinis  vernalibus  anni  1603.  Neque  vero, 
ulterius  progressus  in  studiis  his  opticis,  rem  deprehendit  tam  expeditam, 
qualem  initio  crediderat,  ita  ut  mense  Majo  Herwarto  scriberet,  spinosam 
esse  optices  doctrinam,  haerere  se  jam  in  refractionibus  metiendis,  ad  quas 
indagandas  conicorum  doctrinam  rite  esse  inspiciendam  et  perscrutandam. 
Mense  demum  Julio  anni  1603  opus  suum  absolvit  occasionesque  illud 
edendi  circumspexit.  Absolutum  nunciat  Caesari  c.  Sept.  ejusdem  anni,  ne- 
que vero  responsum  accipit  ab  illo,  quam  ob  rem  „ editio  differtur Initio 
anni  1604  opus  tradidit  Caesari,  et  ad  finem  mensis  Januarii  Maestlino  scri- 
bit: jam  laboro  ut  recipiam;  nisi  hoc  me  impedierit,  lucem  videbit  ad  nun- 
dinas. Detento  vero  „per  mensem“  apud  Caesarem  opere,  jam  (4.  Febr.) 
deerat  occasio  imprimendi  ante  nundinas.  Schemata  ad  hoc  opus  necessaria 
partim  ipse  sculpsit,  partim  sculpenda  curavit  Pragae  „in  ipsius  praesentia“. 
Dedicationem  ad  Rudolphum  conscripsit  d.  5.  Aug.  1604,  quo  tempore  im- 
primi coeptum  est  opus,  absolutusque  typus  c.  finem  Octobris,  quo  facto 
quam  primum  amicis  transmisit  exemplaria  libri,  ut  10.  Dec.  Herwarto  Mo- 
nachium, 14.  Maestlino  Tubingam,  18.  D.  Fabricio  Ostelam,  aliis.  Prodiit 
opus  Frankofurti  „apud  Claudium  Marnium  et  haeredes  Joh.  Aubrii“,  qui- 

bus  typos  schematum  ligneos  tradidit,  neque  vero  ab  his  pro  laboribus  suis 
aliud  accepit,  quam  aliquot  exemplaria  libri  impressi.  Rudolphus  pro  de- 
dicatione donavit  ipsi  100  imperiales;  Bavariae  Elector,  cui  Hervvartus  lib- 
rum nomine  et  jussu  Repleri  tradiderat,  12  florenos,  quos  Herwartus  ad 
summam  6 ducatorum  auxit;  senatus  vero  Tubingensis,  cui  Maestlinus  librum 
obtulit,  bene  compositis  verbis  gratias  agit,  paratum  se  praebens,  si  occa- 
sio se  dederit,  gratias  reddere.  Dedicatio  operis  Caesarem  forte  monuit  de 
salario  Repleri  modico,  de  quo  v.  c.  anno  1603.  Septembri  mense  nihil 
acceperat  astronomiis  Caesareus , quod  haud  obscure  spectat  verbis  circa 
finem  dedicationis:  nequaquam  metuendum  erit,  ne  a meo  munere  indi- 
gentia me  fame  expugnatum  dejiciat  &c. 

Primum  adiisse  Keplerum  opticam  anno  1600  supra  diximus.  Observaturus  Solis  de- 
liquium 10.  ^Kil.  1600  confecit  instrumentum,  quod  descripsit  in  Optica  (Cap.  XI.),  cujus 
dimensiones  calculans  illudque  ad  dimetiendas  Solis  et  Lunae  diametros  aptans  ad  Optices 
fundamenta  adductus  est.  Ut  gratum  se  praeberet  principi  Ferdinando,  Archiduci  Austriae 
tum  Gratiis  versanti,  literis  illum  adiit  Keplerus , in  quibus  refert,  quae  Tycho  in  astrono- 
micis  praestiterit,  quae  ipse  in  illis  reformanda  censeat,  quaeque  in  proxime  expectato  de- 
liquio Solis  observanda  sint.  Desumsimus  has  literas  e Mss.  Petrop.  Vol.  XV.  inscriptas: 

Serenissimo  Principi  et  Domino . D.  Ferclinando , Archiduci  Austriae, 
Duci  Burgundiae,  Styriae,  Carinthiae,  Carniolae  et  Wirtembergiae , Comiti 

- Tyrolis  et  Goritiae  &c. 

Domino  meo  clementissimo. 

Rudolphus  II.  Romanorum  Imperator  potentissimus , Patruelis  tuus 
Serenissime  Princeps,  immortali  beneficio  posteritatem  omnem  demeruit, 
accersito  in  Germaniam  Tychone  Brahe,  Nobili  Dano,  qui  in  insula  freti 
Danici  Huenna,  lectissimis  usus  instrumentis,  regiisque  sumtibus  Friderici  II. 
Danorum  Regis  p.  m.  adjutus,  motuum  coelestium  historiam,  quam  Obser- 
vationes appellant,  per  annos  viginti  praeteritos  totidem  voluminibus  est 
complexus  incredibili  diligentia  et  subtilitate,  naturam  paene  ipsam  superans 
et  super  his  ceu  fundamento  firmissimo,  Caesaris  auspiciis,  a quo  tria  flo- 
renorum  millia  accipit  annuatim,  astronomiam  de  novo  exstruit.  Id  cum 
ego  intellexissem,  nihil  prius  habui,  quam  ut  hoc  laudatissimi  Monarchae 
beneficio  hacque  loci  opportunitate  inter  primos  fruerer,  et  itinere  in  Bohe- 
miam  suscepto,  Astronomiae  quam  amo  et  colo  renovatae  formam  apud 
Tyclionem  cognoscerem.  Itinere  per  Dei  gratiam  feliciter  confecto  cum  cura 
me  incessisset,  quonam  potissimum  astronomico  munere  reditum  meum  Se- 
renissimae Celsitudini  tuae  commendarem : tempus  ipsum  me  deliquii  Solaris, 
quod  hoc  mense  futurum  est,  admonuit.  Igitur  etsi  Lunaria  Tychonis  non- 
dum videre  potui,  quaeque  mihi  nota  sunt  ad  eclipses  computandas  funda- 
menta, ea  oretenus  tantum  accepi,  tamen  ad  calculum  accessi,  cum  quia 
luculenta  est  eclipsium  materia  dignaque  maxime  quam  omnes  homines,  prae- 
cipue Reges  et  Principes  diligenter  intueantur,  tum  etiam  quia  spero,  si 
Deus  serenum  in dulgeat  nobis  aerem,  ex  artificiosa  defectus  hujus  observa- 
tione, quam  meditor,  Tychonis  si  quaesunt  imperfectae  adhuc  circa  Lunam 
hypotheses,  non  mediocriter  jutum  iri,  quae  vero  is  jam  ut  certa  secum 
constituit,  manifesto  experimento  probari  posse. 

Etsi  enim  majorem  in  observando  diligentiam  ut  plurimum  ipso  Ty- 
chone nemo  unquam  vel  adhibuit  vel  adhibere  potest,  Luna  tamen  motus 
celeritate,  falsa  situs  specie,  splendoris  diffusa  luxurie  et  faciei  inconstantia 

ceteros  observandi  modos  eludit:  in  solis  ^defectibus  Solaribus  peritorum 
opticorum  oculos  omnium  rectissime  incurrit:  qui  ut  ille  Persa  Solis  ortum 
conversis  ad  occasum  oculis,  sic  ipsum  defectum  facie  a Sole  aversa  super 
tabula  tenebroso  loco  delitescente  contemplantur.  Quem  modum  observandi 
etsi  tradunt  auctores,  non  puto  tamen  usurpatum  a Tychone  destituto  eclip- 
sibus magnis;  et  ipsi  etiam  auctores  nondum  hanc  doctrinam  ita  excoluerunt, 
uti  excoli  potest;  credo,  quia  rarus  ejus  usus  est. 

Sed  ad  rem  ipsam  est  accedendum.  In  eclipseos  negotio  primum 
locum  sibi  vindicant  motus  luminarium.  Locum  itaque  Solis  verum  Tycho 
ex  correctissimis  tabulis  ad  meridiem  aequabilem  diei  10.  Julii  et  me- 
ridianum Huennensem  constituit  18°  8'  diametrum  Solis  apparentem 

29'  20". 

In  motibus  Lunae  mediis  adhucdum  utitur  Canonibus  Prutenicis,  nisi 
quod  tot  seculis  quot  jam  a Nabonassare  lapsa  sunt,  Tychone  judice  exi- 
guo spatiolo  ulterius  pervenit  Lunae  concentricus,  quam  a Prutenicis  indi- 
catur, scrupulis  sc.  P20".  Anomaliae  vero  eodem  modo  addit  scr.  8'0". 
Latitudinis  motum  relinquit  invariatum,  quantum  quidem  mihi  constat. 

Ad  explicandum  verum  Lunae  motum  indigemus  explicatione  systema- 
tis Lunaris.  Quo  loco  meam  ipsius  sequor  sententiam  ascitis  Tychonicis  nu- 
meris. Etenim  ille  Copernici  vestigiis  insistens  plurimum  abhorret  a motuum 
inaequalitate,  cujusmodi  Ptolemaeus  introduxit.  Itaque  ut  omnes  errorum 
Lunae  formas  per  motus  circulorum  aequales  super  centris  propriis  demon- 
stret, plurimos  adhibet  orbiculos,  quorum  coacervatione  perplexa  redditur 
systematis  contemplatio.  Mihi,  quamvis  repugnante  multum  Tychone,  magis 
naturae  consona  videtur  simplicitas,  quam  ut  obtineam,  Ptolemaicae  motuum 
inaequalitati  remedium  est  a penitissimis  naturae  penetralibus  petendum. 
Dico  ergo  contra  quam  Copernicus  vel  Tycho,  naturae  maxime  consonum 
esse,  ut  pia  neta  tanto  plus  a celeritate  motus  remittat,  quanto 
longius  a centro  suo  digreditur:  propterea  quod  et  veterum  ante  Pto- 
lemaeum et  ig)stra  aetate  Copernici  et  jam  Tychonis  observata  constanter 
testantur : virtutem  motricem  e centro  in  circumferentiae  capacitatem  distri- 
bui. Itaque  virtus  quanto  longius  digreditur,  tanto  magis  attenuatur  in 
spatiosiorem  orbem  dispersa.  Minor  ergo  motus  impressio  est  in  planeta, 
cum  is  alio  motus  principio  fit  remotior  a sede  virtutis.  Cum  igitur  etiam 
Lunae  accidat,  ut  jam  propius  absit  a centro  sui  orbis,  quod  Terra  est 
(ut  cum  totum  Solem  tegit),  jam  longius  (ut  cum  circulum  de  Sole  lucen- 
tem relinquit),  accidet  eidem  etiam,  ut  in  hac  magna  distantia  lentescat 
ejus  motus,  in  illa  breviore  intendatur.  Hoc  pacto  ratiocinantes  ex  con- 
centrico et  duobus  epicyclis,  quos  habet  Tycho,  unum  retinebimus  eccentri- 
cum  eique  assignabimus  centrum  quoddam  aequalitatis  longe  supra  centrum 
orbis.  Ad  hanc  rem  probandam  inverto  quoddam  opticorum  axioma.  Illi 
enim  sic : Ta  nogg<x)tegov  cpego/nsva  (igadvrepov  xiveia&at.  doxet.  Et  hinc  na- 
scuntur nobis  eccentrici , quamvis  hos  etiam  aliunde  probemus,  praesertim 
in  luminaribus  ex  variabili  diametrorum  mensura.  Ego  sic:  Ta  (igadvTsgov 
xivunera  noggwzegov  cpegeo&ai  doxei.  Cum  planetae  motus  multo  lentior  est, 
quam  comperta  ejus  propinquitas  patitur,  tunc  culpam  secundum  primum 
axioma  in  remotionem  conferentes,  longe  remotiorem  eum  (metiendi  causa) 
facimus,  quam  vere  est.  Itaque  centrum  altius  tanquam  orbi  multo  magis 
eccentrico  assignamus. 

Sit  A Terra,  B centrum  eccentrici,  C centrum  aequalitatis,  T planeta 

in  puncto , quod  est  a Terra  remotissimum.  Dico 
planetam  ibi  tam  lentum  incedere,  ac  si  celerior 
existens  (qualis  in  V loco  mediocris  distantiae) 
curreret  in  H.  Numeri  ad  mentem  Tychonis  con- 
cinnati sic  habent,  ut  si  BV  fingatur  esse  par- 
tium 100000,  fiat  AB  ecceutricitas  2877  harum 
partium.  Sed  AC  altitudo  centri  aequalitatis 
8722.  Rursum  semidiameter  orbis  Terrarum  di- 
citur a Tychone  in  BV  semidiametro  orbis  Lu- 
nae contineri  57ties. 

Jamque  absoluta  esset  explicatio  motuum 
Lunarium,  quatenus  illa  nobis  opus  est  in  com- 
putandis conjunctionibus  et  oppositionibus  lumi- 
narium,  nisi  eclipses  spatium  aliquot  horarum 
occuparent  et  sic  ante  et  post  veram  conjunc- 
tionem extenderentur.  Quo  nomine  opus  est  cognitione  novae  alicujus  in- 
aequalitatis. Etenim  Ptolemaeus,  Copernicus  et  Tycho  deprehendunt,  aequa- 
tiones Lunae  non  in  omni  cum  Sole  configuratione  manere  easdem,  sed 
paulatim  augeri,  Luna  ex  oppositione  vel  conjunctione  in  quadraturas  di- 
giediente. 

Sic  enim  ex  ore  Tychonis  audivi,  maximam  in  conjunctionibus  et  op- 
positionibus aequationem  esse  4°  58',  quanta  est  et  maxima  latitudo  in 
locis  iisdem.  At  in  quadraturis  excrescere  aequationes  usque  ad  7° 48';  la- 
titudines vero  ad  5°  18'.  Cum  illud  de  aequationum  incremento  sit  in  con- 
fesso apud  omnes,  de  causa  tamen  cur  hoc  ita  fiat  variae  sunt  sententiae. 

Ptolemaeus  appropinquatione  ad  Terram  id  fieri  putat.  Nam  quae  pro- 
piora sunt,  majora  apparent;  itaque  statuit  menstruo  Lunae  cursu  ovalem 
describi  figuram,  cujus  longior  diameter  ad  Solem  dirigatur,  brevior  in 
quadraturas.  Hanc  opinionem  Regiomontanus  et  Copernicus  manifesto  ex- 
perimento refutant:  oportere  et  corporis  Lunae  diametrum  aequaliter  augeri 
dicentes,  quae  tamen  sibi  similis  fere  semper  et  in  quadraturis  et  in  oppo- 
sitionibus maneat. 

Tycho  multo  fortius  et  subtilius  hoc  facit,  explorata  parallaxi  Lunae 
in  quadraturis,  quae  cum  fere  maneat  aequalis  illi,  quae  est  in  conjunctione 
et  oppositione,  demonstrat  Lunam  utrimque  fere  aequaliter  abesse.  Posset 
is  idem  et  alio  argumento  convincere.  Nam  si  aequatio  maxima  propter 
appropinquationem  Lunae  augetur  ad  visum  a 4°  58'  ad  7°  48',  cur  non 
et  latitudo  maxima,  quae  est  itidem  4°  58' , crescit  ad  7°  48'?  At  illa 
subsistit  in  5°  18'.  Quae  esset  ergo  hujus  inaequalitatis  causa?  Itaque 
Copernicus  aliam  rationem  inivit,  qua  crescerent  aequationes,  introducto  se- 
cundo epicyclo,  qui  tertius  esset  apud  Tychonem,  cujus  semimenstrua  re- 
volutione circulus  anomaliae,  quae  aequationes  efficit,  verissime  et  non 
tantum  ad  visum  amplietur  in  quadraturis,  coarctetur  in  oppositionibus  et 
conjunctionibus. 

Tycho  et  hanc  rationem  arguit,  et  quidem  vix  illa  potest  uti , cum  jam 
antea  duos  habeat  epicyclos.  Itaque  centrum  totius  orbis  Lunaris  in  cir- 
cello  volvit,  qui  Terram  transit:  quare  in  Terra  id  esse  dicit,  quando  con- 
jungitur Luna  cum  Sole.  At  digrediente  Luna  a Sole  vel  opposito  ejus, 
centrum  quoque  orbis  e Terra  in  sublime  ' excedere. 

Mihi  rursum  hoc  in  philosophia  naturali  absurdum  videtur , quare  ad 

meas  rationes  naturales  motionesque  inaequales  multum  repugnante  Tychone 
confugio. 

Ad  meam  namque  opinionem  manu  ducit  me  Tychonis  animadversio, 
qui  constanter  affirmat,  incrementum  hoc  aequationum  incipere  a veris  con- 
junctionibus et  oppositionibus  inque  eas  desinere.  At  verae  conjunctiones 
propter  utriusque  luminaris  cursus  ad  visum  inaequabiles  distant  ab  invicem 
temporibus  inaequalibus.  Ergo  haec  secunda  inaequalitas  circa  quadraturas 
interdum  citius  redit,  interdum  tardius.  Quare  vel  invitus  admittit  aliquam 
motionis  inaequalitatem. 

Quod  autem  incrementum  hoc  a vera  conjunctione  luininarium  incipit, 
id  mihi  occasionem  luculentissimam  praebet,  totam  hanc  rem  in  virtutem  a 
Sole  per  Terram  transeuntem  conferendi  eo  modo,  qui  jam  sequitur: 

Post  inventa  Tychonis  et  Copernici  nemo  porro  mathematicis  hanc  opi- 
nionem eximet,  inesse  virtutem  in  Solis  corpore  (sive  quiescat  sive  movea- 
tur et  ipse),  quae  inde  tanquam  a propria  sede  in  planetas  omnes  propagata 
circa  Solem  eos  convolvat,  quemlibet  pro  ratione  distantiae  tarde  vel  cele- 
riter. Ex  hoc  communi  censu  sola  Luna  eximitur,  quae  non  ut  reliqui 
quinque  Solem,  sed  Terram  circumcurrit.  Et  tamen  ne  hanc  quidem  bona 
cuin  ratione  a virtute  motrice,  quae  toti  reliquo  mundo  communis  est,  se- 
parare possumus.  Hoc  ergo  nobis  esto  in  confesso,  sedem  virtutis,  a qua 
Lunae  motus  ille  menstruus  proficiscitur,  primario  in  Solis  corpore  quae- 
rendam. 

Porro  cum  omnes  reliqui  planetae  id  corpus  ceu  fontem  virtutis  motri- 
cis  experiantur  quod  circumeunt  (Solem  nempe),  Luna  quoque  ex  eo  cor- 
pore quod  circumit  aliquid  patietur. 

Circumit  autem  Terram.  In  Terra  igitur  inest  virtus,  quae  Lunam 
ciet.  Antea  vero  primarius  ejus  fons  in  Sole  erat.  Quid  restat  igitur  aliud, 
quam  ut  dicamus:  egredi  e Sole  ceu  radium  aliquem  virtutis  motricis,  et 
continuatum  per  corpus  Telluris  in  directum,  in  Tellure  quasi  nidulari,  ge- 
nitamque  et  subsistentem  continuatione  hac  secundaria  quandam  virtutem 
ceu  sobolem  Solaris  illius  jam  inde  e Tellure  tanquam  e nova  sede  rursum 
in  orbem  spargi  ad  circumducendam  Lunam  circa  Terram,  ordine  a crea- 
tore coelis  imperato  in  principio.  Nam  si  de  corporibus  ipsis  manifestissima 
testatur  experientia,  ceteros  planetas  Soli,  solam  Lunam  Terrae  tributam, 
quid  nos  prohibeat  eadem  proportione  et  de  virtutibus  motricibus  disputare? 
His  usus  theorematis  physicis  hoc  copficio,  virtutem  in  Sole  residentem 
effectu  suo  circularem  et  aequabilem  esse  simpliciter,  virtutem  vero  Lunae 
motricem,  circularem  quidem  et  ipsam,  sed  quia  continuatione  quadam  cum 
Solari  virtute,  quae  per  lineam  rectam  efficitur,  subsistit,  ideo  juxta  quoque 
roboris  aliquid  ex  illa  linea  recta,  quae  sedem  utramque  connectit,  suscipere 
et  sic  tanto  valentiorem  esse,  quanto  lineae  propior.  In  quadraturis  autem 
Luna  remotissima  est  a diametro  virtutum,  tardissime  igitur  volvetur.  Supra 
vero  tarditatem  mensi  sumus  puncto  C supra  B centrum  orbis  elevato.  Jam 
igitur  in  quadraturis,  ut  adhuc  tardior  evadat  Luna  et  aequationes  habeat 
majores,  punctum  id  altius  adhuc  elevabimus  usque  in  D scilicet.  Statue- 
mus autem  CD  in  prius  usurpata  dimensione  partium  4962. 

Superest  ut  explicem,  qua  motus  forma  punctum  aequalitatis  a C in 
D pervenire  fingendum  sit,  ut  dimensio  recte  instituatur.  Quodsi  Coperni- 
cum  quam  proxime  aemulari  volumus,  linea  CD  erit  includenda  circulo  di- 
cendumque,  motu  librationis  per  diametrum  attolli  punctum  illud  initio  tarde, 

cum  primum  Luna  a Solis  loco  vero  digreditur,  post  velocius,  tempore  inter 
conjunctionem  et  quadraturam  intermedio,  denique  iterum  tarde,  Luna  in 
quadraturam  adventante,  a quo  tempore  usque  in  oppositionem  veram  redi- 
bit punctum  viam  eandem  eademque  lege  a D in'  C. 

At  in  praesenti  calculo  viam  aliam  ego  secutus  sum,  hac  motus  ratione. 

Praeter  tot  jam  dictas  Lunae  inaequalitates,  quibus  alios  planetas 
superat,  affirmavit  Tycho  et  aliam  latere,  qua  fiat  ut  Luna,  cum  45°  a 
Sole  vel  ejus  opposito  recessit,  46'  plus  habeat  in  motu,  quam  hac  modo 
dicta  libratione  Copernicana  confici  possit.  Cum  ergo  incrementa  statim 
post  conjunctionem  debeant  esse  celeria,  ut  Luna  ulterius  promoveatur,  sta- 
tuendum igitur  erit,  ascensum  puncti  aequalitatis  apud  punctum  C celerri- 
mum esse,  non  loco  demum  intermedio  inter  CD.  Quare  centro  C,  distantia 
CD,  ex  D eduxi  quadrantem,  a cujus  imo  in  D numerati  gradus  digressionis 
Lunae  a vero  loco  Solis  per  sinuum  doctrinam  portionem  exhibent  addendam 
ad  13  C,  ut  habeatur  quolibet  momento  justa  puncti  aequalitatis  a centro  orbis. 
Lunae  B distantia. 

Hac  usus  methodo  invenio  Lunam  ante  conjunctionem  veram  tardiorem 
effici  sensibiliter,  quam  post  conjunctionem.  Id  verum  sit  nec  ne,  diligens 
eclipseos  observatio  testabitur. 

'Latitudinem,  etsi  haec  quoque  usque  in  quadraturas  20'  augetur,  intac- 
tam tamen  reliqui,  eo  quod  valde  exigua  portio  ante  et  post  conjunctionem 
veram  fuisset  addenda.  Neque  sane  adeo  certam  habeo  a Tychone  de  hoc 
traditionem. 

Quod  vero  imprimis  per  eclipsis  futurae  observationem  explorare  desi- 
dero , est  mirum  Tychonis  affirmatum  de  diametris  luminarium.  Nam  me- 
diocrem Lunae  diametrum  facit  34',  at  in  conjunctionibus  quinta  parte  mi- 
norem apparere  affirmat  quam  in  oppositionibus,  aequali  utrimque  distantia. 
Causam  suspicionibus  quibusdam  in  diffusionem  luminis  a Sole  in  oppositione 
mutuati  confert. 

Scilicet  Lunae,  quominus  dvnx&wv  dici  posset,  defuturum  hoc  erat,  si 
non  et  vapor  quidam  similis  aeri  nostro  circumfunderetur,  in  quem  inci- 
dens Solis  radius  clarissime  resplendesceret,  ut  corpus  Lunae  a vapore  cir- 
cumfuso lucis  claritate  discerni  nequeat. 

Denique  ne  quid  ad  eclipseos  descriptionem  faciens  inexplicatum  relin- 
quam, dicendum  est  et  de  temporis  aequatione,  sane  quia  ne  hic  quidem 
deest  quod  mireris. 

Solent  ceteri  astronomi  non  experientia  sed  ratione  moniti  optima  tem- 
pus aequare  propter  duas  causas,  primo  propter  inaequales  partium  signiferi 
ascensiones  rectas,  deinde  propter  motus  Solis  diurnos  inaequales.  Hanc 
posteriorem  Tycho  negligit,  causam  afferens  experientiam,  qua  deprehenda- 
tur in  collatione  eclipsium  aequalitatis  rationem  iniri  non  posse , nisi  aut 
haec  negligatur  aequatio,  aut  annuus  circellus  tot  epicyclis  Lunae  insuper 
adjiciatur.  Itaque  dum  aestate  motu  diurno  de  zodiaco  volvuntur  360°  57', 
hieme  vero  361°  i',  utroque  temporis  spatio  inaequali  in  Luna  decurrent 
12°  11' 27"  aequaliter.  Quare  aut  primo  mobili  annua  inest  inaequalitas 
et  respectus  Solis,  aut  Lunae  motus  omnes  pro  ratione  accessus  et  reces- 
sus Solis  a Terra  et  orbe  Lunae  vel  lentescunt  vel  intenduntur.  Argumen- 
tum ingens,  aut  Lunae  motus  ex  Solis  virtute  proficisci  et  physice  inaequa- 
les esse,  quod  vehementer  abhorret  Tycho:  aut  primum  motum  Telluris 
volutione  diversis  temporibus  inaequabili  administrari,  prout  Sol  et  Terra 

mutuo  appropinquant,  quod  multo  minus  volet  Tycho,  qui  Coperni  canum 
Terrae  motum  damnat. 

Reductio  temporum  ad  meridiauum  Grazensem  petita  est  ex  geogra- 
phicis Mercatoris  tabulis,  quae  sunt  hoc  in  genere  diligentissimae  et  in 
praesenti  negotio , ubi  propinquae  sunt  invicem  regiones,  fide  digniores  quam 
ulla  coelestis  observatio. 

Est  autem  ejusmodi,  ut  Uraniburgi  Huennae  sit  hora  12.  48',  quae 
est  Gratii  hora  1.  0'  praecise,  at  Regiomontii  Prussiae  h.  1.  28'. 

Altitudinem  poli  praecedentibus  annis  per  regulas  ligneas  inveni  47°8' 
circiter.  Cum  autem  certiorem  traditionem  propter  instrumentorum  detectum 
non  habeam,  nec  ita  multum  dissideat  haec  summa  a Mercatore,  qui  facit 
eam  47°  12',  illa  in  praesentia,  cum  constituerentur  parallaxes,  uten- 
dum fuit. 

Sequitur  effectus  ipse  calculi,  qui  per  doctrinam  triangulorum  laborio- 
sissime ad  dena  temporis  minuta  fuit  administratus,  nec  nisi  magno  cum 
taedio  inspici  posset. 

Conjunctio  vera  luminarium  hora  1.  30'  15"  apparenti  in  18°  11' 
3"  e. 

Conjunctio  visibilis  respectu  eclipticae  hora  2.  0'  25"  in  18°  28' 
26"  e. 

Sed  conjunctio  proxima  respectu  verticalis,  quae  est  ipsum  genuinum 

medium  eclipseos h.  1 . 50'  0" 

Tunc  deficient  digiti  ....  6.  26' 

Principium h.  12.  48'  50" 

Finis h.  2.  50/  23" 

Duratio  h.  2.  1'  33". 

Haec  sunt,  serenissime  Princeps,  quae  de  futura  eclipsi,  et  de  motibus 
Lunae,  sc.  de  Naturae  arcanis,  denique  de  Tychonis  astronomia  in  prae- 
sentia me  recensere  jusserunt  amor  tam  multiplicis  in  tanto  Principe  doc- 
trinae, propensio  debita  ad  humillima  servitia  et  spes  haud  infirma  serenis- 
simi tui  favoris,  qui  si  me  deserat,  actum  esse  de  rebus  et  studiis  meis 
intelligo;  sin  me  clementissime  complectatur,  propediem  vel  ipso  Tychone 
judice  sub  ejus  vexillis  ad  decus  aliquod  Deo  propitio  aspiro:  quod  reflo- 
rescens et  jam  prope  matura  veteris  illius  Alplionsi  in  Austriaca  posteritate 
gloria  comprobet. 

Quod  superest  S.  C.  Tuae  me  meosque  subjectissime  commendo 

S.  C.  T.  subjectissimus  et  ad  omnia  servitia 
paratissimus 

M.  Joannes  Keplerus 
Mathematicus. 

His  Kepleri  literis  adjunctus  est  in  Mss.  calculus  dimensionum  instrumenti  quod  in 
observationem  construxerat,  quo  subito  interrupto  sic  pergit: 

Hic  jam  incidit  aliquid  de  diametris  luminarium,  cur  Luna  minor  ap- 
pareat in  quam  in  <£.  Jam  tantummodo  cogitandum  est  de  ordine  pro- 
blematum. 

1)  Corpora  Solis  et  Lunae  esse  globosa. 

2)  Extremos  luminarium  margines  apparere  perfecta  circulari  forma. 

3)  Circularis  seu  lineae  seu  superficiei  infinita  esse  puncta. 

4)  Lucem  a lucente  in  illuminatum  lineis  rectis  incidere. 

5)  Omnia  lucentis  corporis  puncta  radios  projicere. 

6)  Quodlibet  lucentis  rotundi  punctum  orbiculariter  in  omnes  regiones 
hemisphaerii  translucidi  et  omnia  omnino  ejus  puncta  lucem  spargere. 

7)  Si  unicum  punctum  luceat,  lumen  in  pariete  recte  objecto  figuiam 
habiturum  fenestrae,  per  quam  recto  illapsu  fuit  ingressum;  et  eandem  foie 
proportionem  dimetientium  fenestrae  et  parietis  illustrati,  quae  est  discessuum 
utriusque  a lucente  puncto. 

8)  Binas  lucentis  puncti  lineas  illuminatorias  quascunque  tandem  an- 
gulum quidem  facere,  cum  concurrant  in  sua  origine,  ceterum  in  immani 
discessu  lucentis  ab  illustrata  re  ab  aequidistantibus  et  non  concurrentibus 
discerni  non  posse. 

9)  Si  unicum  punctum  luceat  inaestimabili  submotum  intervallo,  lumen 
in  pariete  recte  objecto  non  figuram  tantum,  sed  et  quantitatem  fenestrae, 
quam  recto  itinere  transiit,  repraesentaturum. 

10)  At  quia,  quod  lucet,  latitudine  quadam  fontem  luminis  metitur, 
necesse  est  quantitatem  illustrati  parietis  majorem  esse  spatio  fenestrae. 

1 1)  Cum  fenestra  paucioribus  suis  dimetientibus  a pariete  distat  quam 
corpus  lucens  suis,  et  cum  eadem  est  figura  corpori  lucenti,  quae  fenestrae 
directe  oppositae,  et  cum  omnes  termini  fenestrae  omnibus  terminis  corporis 
lucidi  aequidistant:  portio  quoque  parietis,  qui  directa  radiatione  illustratur, 
communem  utrique  induet  figuram  et  aequaliter  sitam. 

12)  At  cum  manentibus  iisdem  distantiis  vel  situ  vel  terminorum  ha- 
bitudine discrepant  figurae  lucis  et  fenestrae,  tunc  marginibus  formati  lu- 
minis in  pariete  aliquid  de  acumine  communis  figurae  decedit. 

13)  Si  fenestra  punctum  esset,  lumen  recte  objecti  parietis  exquisite 
indueret  figuram  illustrantis  corporis  sed  inversam,  et  eadem  foret  pro- 
portio dimetientium,  lucentis  corporis  et  illustrati  parietis,  quae  est  disces- 
suum utriusque  a fenestra. 

14)  Cum  fenestra  non  paucioribus  suis  dimetientibus  distat  a pariete, 
quam  corpus  lucidum  suis,  figura  parietis  illustrati  degenerat  a figura  fene- 
strae in  figuram  ipsius  lucentis  corporis. 

15)  Quodsi,  sic  habentibus  distantiis,  eadem  est  figura  fenestrae,  quae 
corpori  lucenti,  situs  .vero  recta  inversus,  lumen  in  pariete  praecise  eandem 
cum  utroque  figuram  capit,  at  situs  figurae  contrarius  est  situi  figurae 
lucentis. 

16)  Iisdem  existentibus  proportio  dimetientium  lucentis  et  illustrati 
eadem  est,  quae  distantiarum  utriusque  a puncto , quo  se  mutuo  intersecant 
lineae  in  contrarios  utrimque  terminos  ductae. 

Scilicet  quae  est  proportio  distantiae  fenestrae  a pariete  ad  distantiam 
ejusdem  a lucente,  eadem  est  proportio  dimetientis  illustrati  (demta  dime- 
tiente fenestrae)  ad  dimetientem  lucentis,  addita  eadem  fenestrae  dimetiente. 

17)  At  cum  vel  non  eadem  est  figura  fenestrae  quae  lucenti  vel  non 
contrarie  sita  lucentis  figurae,  tunc  marginibus  illustrati  schematis  aliquid 
de  acumine  illustrantis  decedit. 

Haec  sequuntur  in  manuscripto  alia  theoremata  intermixtis  problematibus: 

1)  Radium  Solis  per  fenestram  cujuscunque  figurae  illapsum  in  oppo- 
situm parietem,  qui  quidem  a fenestra  pluribus  distet  fenestrae  diametris, 
quam  a Sole  Solaribus,  rotundum  apparere. 

2)  Nisi  fenestra  aut  punctum  unicum  sit  aut  rotunda  simulque  Soli 

directe  opposita,  non  praecise  rotundum  effici  schema,  confusis  terminis 
lucis  et  umbrae. 

3)  Ex  radio  inquirere  angulum,  quo  Solare  corpus  spectetur. 

4)  Indidem  dimetiri  Solis  discessum  a nobis,  dimetiente  Solis  vel  Terrae 
pro  mensura  constituta. 

5)  Radium  Solis  deficientis  per  fenestram  cujuscunque  figurae  illapsum 
in  oppositum  parietem,  qui  quidem  a fenestra  pluribus  distet  fenestrae  dia- 
metris, quam  a Sole  Solaribus,  deficere  et  ipsum,  ex  parte  tamen  contraria. 

6)  Cum  fenestra  aut  punctum  unicum  est  aut  et  ipsa  ex  parte  Soli 
contraria  tantum  quovis  momento  deficit,  quantum  Sol  ipse  in  coelo  tegitur: 
defectum  Solis  in  radio  articulatissime  gemi  posse. 

7)  Cum  fenestra  rotunda  est,  totam  speciem  partis  lucentis  ampliari 
prolatis  terminis  una  semidiametri  fenestrae  in  omnes  regiones,  et  proinde 
cornua  partis  de  Sole  lucentis  in  radio  non  acuta  cerni,  ut  in  coelo,  sed 
eodem  orbiculo  reducta  in  obtusum , quo  ipsa  fenestra  patet. 

8)  In  data  vera  specie  Solis  deficientis  invenire  proportionem  diame- 
trorum Solis  'et  Lunae. 

9)  In  specie  Solis  deficientis  per  fenestram  orbicularem  intromissa  di- 
metientem Lunae  minorem  apparere  et  pauciores  digitos  eclipticos,  quam 
foris  in  coelo. 

10)  In  data  hac  falsa  specie  nihilominus  invenire  veram  proportionem 
dimetientium  Solis  et  Lunae  et  justam  quantitatem  defectus. 

11)  Ad  quodvis  momentum  deprehendere  angulum  inter  verticalem 
Solis  et  circulum  magnum,  qui  per  visa  centra  Solis  et  Lunae  transit. 

12)  Cum  circulus  de  Sole  relinquitur,  is  in  specie  est  latior  diametro 
fenestrae.  Et  cum  ® totus  deficit,  non  sensim  ut  in  coelo,  sic  in  radio 
hoc  accidit,  sed  subito. 

13)  Quo  minor  fenestra  aut  quo  major  ejus  a pariete  distantia,  hoc 
absolutior  figura  illustrati  parietis. 

14)  Distantiam  centrorum  visam  facillime  capere. 

Quae  de  Optica  sua  Keplerus  cum  amicis  per  literas  egerit , quodque  judicium  illorum 
de  eo  fuerit,  sequentes  exhibent  paginae. 

Maestlinus  eo  tempore  quo  Kepleri  opus  prodiit  nimis  taciturnus  fuit,  quo  factum 
est,  ut  inter  epistolas  Kepleri  ad  Maestlinum  datas,  quas  manu  scriptas  habemus,  pauca  de 
Optica  deprehendamus.  Sed  aliquot  annis  ante  (anno  1600.  9.  Sept.  Comp.  Yol.  I.  p.  54) 
Keplerus  Maestlino  nunciat  opus  illud  a se  inceptum  esse  (Leguntur  haec  Kepleri  verba  in 
folio  hujus  voluminis  titulo  praefixo , quod  exhibet  exemplar  literarum  Kepleri  manu  scrip- 
tarum.) 

Responsionem  Maestlini  ad  has  literas  integram  hic  inserendam  censuimus,  cum  illam 
Hanschius  in  collectione  sua  omiserit  (comp.  I.  302).  Quae  quidem  praemittit  M.  de  calami- 
tatibus in  Styria,  referenda  sunt  ad  literas  Kepleri  Yol.  I.  p.  54  propositas. 

Salus  in  Christo  Domino  nostro.  Literae  tuae,  frater  optime,  miserrimum  rerum  tuarum 
totiusque  Styriae  statum  mihi  denunciarunt.  Similia  referunt  nobis  qui  ad  nos  a vobis  mi- 
grarunt. Utinam  vobis  vestrisque  rebus  a nobis  et  per  nos  consuli  posset.  Quid  vero  ali- 
quando de  nobis  quoque  futurum  sit,  Deus  novit.  Istud' animum  meum  vehementer  torquet, 
quod  nullae  vel  rariores  pro  ecclesiarum  vestrarum  statu  publicae  preces  fiunt.  Ibi  magnum 
silentium,  tanquam  res  omnes  essent  pacatae.  Dominus  ecclesiae  suae  misereatur. 

Quid  tibi  consulam  vere  non  habeo.  Quid  Pragae  apud  Caesarem  expectare  possis,  tute 
scribis,  vestigia  dum  te  terrent  ampla  salaria  exspectantium  at  vix  dimidium  extorquentium. 
Si  medicinae  cursum  continuare  voles,  locus  sane  apud  nos  esset;  verum  de  professione  aut 
professiuncula  ego  profecto  nihil  polliceri  possum.  Nulla  n.  apud  nos  vacat,  nec,  quod  facile 
conjicere  potes,  quisquam  libenter  cedit.  Extraordinariae  apud  nos  nullae  sunt,  quia  qui 
extraordinarium  salarium  numeret,  nemo  est.  Quare  quid  in  his  difficultatibus  consulam,  pro- 
fecto non  habeo.  Unum  hoc , quod  in  fine  epistolae  tuae  petis  ut  pro  te  tuisque  orem,  facio 

sedulo ; plura  n.  non  possum.  Non  autem  dubito  quin  clementi  vultu  Deus  te,  suum  con- 
stantem militem  et  vere  martyrem,  sit  respecturus. 

Quod  de  eclipsi  © scribis,  ea  omnia  dudum  animadverteram,  videlicet  quod  lux  radii 
ampliet  © et  minuat  J)  diametrum.  Verum  si  scena  seu  observationis  locus  sit  amplior  (cu- 
jusmodi  locum  in  nostro  templo  esse  nosti),  isti  impedimento  egregie  prospicitur.  Foramen 
n.  factum  quam  fieri  potest  minimum  (nec  opus  est,  esse  punctum  mathematicum)  excludit 
omnem  sensibilitatem  ad  distantiam.  Ibi  n.  cornua  extrema  © acutissime  cernuntur.  Sin  vero 
foramen  fuerit  aliquantum  majus,  utpote  dimidiati  digiti  vel  ultra  semidiametrum  vel  dia- 
metrum hujus:  fit  omnino,  ut  radius  undique  amplietur,  at  cornua  fiunt  obtusa.  Tdque  cer- 
tissimum argumentum  est,  observationem  ejusmodi  esse  fallacem;  aber  dorten  gibts  die  Spitze 
so  scliarpf,  das  es  wol  zuvepvundern  ist.  Et  quidem  in  ejusmodi  observationibus  aliquoties 
deprehendi  diametrum  J)  minorem , quam  secundum  calculum  esse  debebat. 

Proxima  eclipsi  coelum  nobis  denuo  fuit  adversum.  Erat  mihi  animus,  ad  ejus  obser- 
vationem omnes  meos  auditores  advocare.  Sed  coelum  nubilum  obstitit.  Paratus  ad  observa- 
tionem accessi,  verum  nec  initium  nec  finem  vidi;  intermedio  tempore  semel  atque  iterum 
dabatur  locus  videndi,  at  vix  videndi  Solis,  ipse  n.  confestim  se  subduxit  nubibus  denuo 
conditus,  adeo  ut  nunquam  yel  diametros  © et  J) , nec  digitos  deficientes  notare  potuerim. 
Unicum  hoc  excepi,  quod  notabiliter  ultra  dimidium  © defecit. 

Priori  quaestioni  istud  addo.  Propositio  5.  libri  E Optices  vulgaris  quae  est  prop.  39. 
lib.  II.  Vitell. , si  crassa  sit  observatio,  vera  est.  Verum  si  ea  qua  par  est  diligentia  examina- 
tur, non  simpliciter  veram  esse  aliquot  pluribus  observationibus  deprehendi.  Circulus  sane 
apparet  (oportet  autem  inter  foramen  et  radium  exceptum  aliquantam  esse  distantiam,  alio- 
qui  radiorum  non  omnium  fieret  conversio  in  oppositum),  at  circulus  ille  secundum  foramen 
angulare  fit  gibbosus , et  circulum  in  tabella  opposita  descriptum  excedit.  Inde  ergo  sua  ser- 
vata ratione  magnitudinis  majoris  foraminis  etiam  rotundi  talis  deceptio  in  eclipsi  Solari  quo- 
que contingere  potest;  praecavetur  autem  minutiore  foramine  eoque  remoto,  ibi  n.  cornua 
tam  acuta  fiunt , ut  de  nullo  errore  sensibili  supersit  suspicio. 

Quae  superioribus  diebus  de  epistolis  meis  publicandis  scripsisti,  obsecro  ne  facias.  Eas 
n.  amicas  ad  amicum  scripsi,  eumque  non  demum  per  mutuas  literas  acquisitum,  quasi  ante 
ignotus  fuisset.  Quodsi  cogitatio  animum  meum  unquam  subiisset,  eas  aliquando  publicandas 
fore , multo  circumspectius  scripsissem.  Quae  isto  modo  juxta  dictamen  pennae  scripta  fue- 
runt, non  n.  ad  alios,  sed  ad  te  scripsi,  qui  esses  candidus  omnium  verborum  etiam  rudi 
Minerva  scriptorum  interpres;  satis  mihi  fuit,  te  animum  meum  intelligere,  utut  verba  scripta 
essent.  Aliter  autem  est , si  intra  parietes  mundi  quam  amici  privati  loquendum  sit.  Nec 
ego  consilium  eorum  probo , qui  tam  faciles  sunt  in  amicorum  privatorum , de  privatis  scri- 
bentium, literis  publicandis.  Ita  nec  tibi  rem  gratam  me  facturum  credo,  si  tuas  epistolas 
(in  quibus  interdum  eorum  fit  mentio , v.  g.  quos  suspectos  habuisti , quasi  opus  tuum  astro- 
nomicum  apud  nostrum  principem  impediverint  &c.)  similiter  publicarem. 

Ego , ut  de  meis  privatis  rebus  scribam , in  maximo  luctu  (vere  Herzleid)  versor.  Filius 
meus,  quem  hucusque  educavi,  institui,  mores  ejus  formavi  ac  exorbitantes  sedulo  emendavi 
et  judicio  ejus  jam  facto  adultiore  in  via  recta  confirmatum  speravi,  is  occulte  quae  in  mi- 
nutioribus aliquando  egit,  nunc  in  majoribus  continuavit;  reque  patefacta,  cum  dolere  vide- 
batur , grandiori  scelere  accumulavit  et  perfugit.  Jam  ubi  sit  nescio,  profugus  est,  exui  est, 
in  conspectum  meum  suorumque  redire  et  prodire  non  audet.  Utinam  mihi  quis  nunciaret, 
ipsum  pie  defunctum  et  honorifice  sepultum  esse.  Interim  ego  filio  careo,  baculum  senec- 
tutis meae  amisi.  Respublica  civem  amisit,  utinam  haeres  aeternae  maneat , meque  suamque 
totam  cognationem  non  aliqua  re  infamet.  Quo  animo  sim,  potes  conjicere.  Vere  dico,  ego 
vix  prae  moestitia  apud  me  sum.  Deus  adjuvet ! 

Vale  optime.  Actum  veloci  calamo  9.  (19.)  Oct.  1600. 

T.  T.  M. 

M.  M.  M. 

G. 

Inscriptio:  Clarissimo,  pietate  et  insigni  eruditione  eximio  Viro,  D.  M.  J.  Kepplero, 
Mathematico  peritissimo,  ejusque  in  schola  Graetzensi  Professori  celeberrimo  &c.  Domino  et 
Amico  suo  honorando. 

Suspicionem  quam  profert  Maestlinus  „de  literis  suis  publicandis1'  firmiter  refutat  Keple- 
rus,  neque  ipsius  literae  quas  sine  dubio  spectat  Maestlinus  (d.  9.  Sept.  1600)  ullum  huic 
suspicioni  locum  praebent  (Comp.  Vol.  I.  p.  54.  55).  Quid  filio  Maestlini  acciderit  nescimus. 
In  literis  ad  Herwartum  datis  (12.  Jan.  1603)  Keplerus  illi  nunciat:  In  melancholiam  Maest- 
linus incidit  ob  fugam  filii,  quem  ajunt  alicubi  apud  Jesuitas  latitare. 

Keplerus  Decembri  anni  1601  Maestlinum  iterum  adiit,  petens  ut  ipsi  mitteret: 

„quas  et  quot  eclipses  vel  invenerit  in  veteribus  vel  computaverit,  Cata- 

logum,  pergit,  modo  desidero,  scio  laboriosum  esse  describere  calculum. 
Ego  si  vicissim  Hum.  Tuae  in  quacunque  re  gratificari  potero,  libenter  fa- 
ciam. Et  spero  fore  liic  nonnulla,  quae  desideres  inspicere  et  cognoscere. 
Obsecro  autem  per  nostras  artes,  ne  ita  plane  obmutescas. “ 

Nihil  autem  respondit  Maestlinus , quo  motus  silentio  Keplerus  quoque  obmutuit,  donec 
anno  1604  sequentibus  literis  absolutam  refert  Opticam: 

Salutem  et  foelicem  annum. 

Clarissime  Yir,  Praeceptor  colende.  Etsi,  toties  jam  repulsam  passus, 
a petendis  abs  H.  Tua  literis  abstinendum  esse  putavi,  urget  me  tamen 
necessitas  astronomica  ad  repetendos  conatus  illos.  Accedit  voluntas  Magni- 
fici viri  Joannis  Barwitii,  Caes.  M^s  secretarii  intimi,  cujus  consensu  ista 
scribo.  Peto  autem  abs  Hum.  Tua  majorem  in  modum,  ut  ad  me  trans- 
mittas quotcunque  partiales  defectus  Lunae  consignatos  habes.  Nam  si  plu- 
res  idem  se  vidisse  aestiment  (scis  autem  aestimatione  rem  peragi),  certio- 
res reddimur  de  quantitate  defectus.  Rogo  etiam  totales,  in  quibus  duratio 
certa  est.  Nam  tibi  de  initio,  fine,  ingressus,  egressus  articulis  credam 
magis,  quam  lusciosis  aliquibus,  quorum  e numero  ipse  sum.  Invenio  enim 
negotium,  altitudinem  Solis  ex  quantitate  defectus  extruendi,  perplexius  et 
periculosius,  quam  hucusque  per  hanc  securitatem  et  Ptolemaei  fiduciam 
credidimus,  adeo  ut  in  Lunaribus  Tychonis  (quae  quidam  Christianus  Se- 
verini,  Danus,  Tychone  domesticis  curis  distracto,  concinnavit)  ratio  di- 
mensionum plane  destructa  sit,  umbra  obtusiore  existente,  quam  est  angulus 
quo  Sol  spectatur,  quod  manifeste  falsum  est.  His  de  causis  jam  in  po- 
sterum I)eo  annuente  curam  hanc  eclipsium  resumam,  eumque  ad  finem 
consignationes  illas  a te  peto.  Quod  si  impetravero,  memineris  eo  loco  esse 
D.  Barwitium,  qui  Caesari  tuam  industriam  commendare  et  compensationem 
impetrare  posset.  Injecit  mentionem,  an  per  Principem  Wirtembergicum 
Caesaris  nomine  sis  compellandus : ego  confusus  nec  respiciens  id  tibi  ho- 
nori futurum,  dixi,  me  sic  prius  velle  experiri.  Itaque  acquievit.  Sed  po- 
terit commodius  fieri  in  alia  re.  — Adde  duobus  verbis,  quid  de  stella  Cygni 
incognita  sentias,  quae  jam  in  globos  pro  nova  irrepsit.  — Si  quid  mearum 
observationum  contra  petis,  significa,  nil  gravabor  mittere.  — Responde 
quaeso  per  Cellii  Esslingensem  occasionem,  quid  dicto  Domino  respondere 
debeam,  quod  ad  Caesarem  referat.  Quantus  sit  in  Republica  non  audeo 
literis  concredere:  itaque  ne  vilipendas  ipsum  ludificari.  Opticam  Astro- 
nomiae partem  cal.  Jan.  obtuli,  jam  laboro  ut  recipiam:  nisi  hoc  me 
impedierit,  lucem  videbit  ad  nundinas.  In  eo  opere  tu  fontis  caput  es,  unde 
magnum  flumen  meos  agros  irrigat. 

Vale  Praeceptor  Charissime  et  rescribe. 

Pragae  10.  (20.)  Jan.  1604.  Hum.  Tuae  gratissimus  discipulus 

Johann  Kepler. 

Quamquam  Keplerus  hic  singulari  utatur  artificio,  Barwitium  in  seenam  producens,  ut 
permoveat  Maestlinum  ad  rescribendum , hic  tamen  ne  tum  quidem  respondit , alicis  certe 
satis  timidus  in  rebus  politicis.  Quare  Keplerus  fine  demum  anni  1604,  opere  suo,  cum 
aegre  careret  Maestlini  observationibus,  perfecto,  ipsum  adiit  die  14.  Dec.  1604  haec 
scribens  : 

Cum  perpetuo  tuo,  Maestline  Praeceptor  optime,  silentio  meam  scri- 
bendi diligentiam  toties  jam  expugnaveris : accidit  mihi  tamen,  quod  in  bello 
desperatis,  ut  tanto  magis  scripturiam,  quanto  minus  proficio , et  in  victoriae 

parte  ponam,  salutem  omnem  desperare.  Tu  si  lectis  meis  Opticis,  quorum 
exemplar  (una  cum  aliis  quatuor  per  bibliopolam  Gellium  apud  Te  depositis, 
quae  rogo,  ut  Besoldo  Doctori  petenti  tradas)  Tibi  Frankofurto  dono  misi; 
si  lecta  conceptione  mea  de  nova  stella,  quam  jam  accipis,  non  permoveris 
ad  scribendum:  at  saltem  ob  S.  Caes.  Mtem,  cui  grata  sunt  hujusmodi 
scripta,  quaeque  Ipsi  varia  conquisiti,  aliquid  scribas.  Provocat  ad  te 
Roeslinus,  i)  cujus  scriptum  jam  accepit  S.  C.  Mtas:  communis  haec  mathe- 
maticorum est  materia,  quam  non  attingere  desertionis  crimen  praesentat. 
De  eclipsibus  scripsi  ante  menses  multos,  ut  de  stella  Cygni.  Sed  nolo  te 
agere,  tange  unum  horum  quatuor  verbis,  quibus  totidem  annorum  culpam 
silentii  elues.  Vale  meque  ama. 

Tum  demum  Maestlinus  respondit  d.  28.  Jan.  st.  v.  1605,  his  se  excusans  verbis: 
Etsi  hactenus  aliquot  annis , vir  clarissime,  Domine  et  amice  sincera  fide  honorande,  ego  in 
scribendo  segnior  fuerim,  tui  tamen  animi  perseverantia,  pietas  amorque  candidus,  quam- 
quam ad  eam  gradus  et  honorum  eminentiam  sis  evectus , unde  me  despicere  si  velles  posses, 
non  elanguerunt , sed  firmis  nituntur  fulcris.  Quam  constantiam  utique  multis  praedico.  Ve- 
rum quae  impedimenta  literas  meas  hactenus  interceperint,  nolo  recensere,  nec  me  ultra 
excusare  : hoc  unico  excepto,  quod  quae  tibi  mathematico  excellentissimo  condigne  responde- 
rem , non  habui.  V.  g.  superioribus  scriptis  eclipses  observatas  a me  petiisti.  Ego  de  iis, 
quas  ego  ipse  observaverim  te  loqui  putabam.  Verum  quam  paucae  illae  sint,  dolet  et  ferme 
pudet  me  dicere,  utpote  qui  multo  tempore  nullas  observare  potui,  coeli  nimirum  adversitate 
aerisque  pluviosi  injuria  prohibitus,  adeo  ut  saepe  ipsum  deficiens  luminare  videre  non  licuerit. 
Interdum  autem  id,  dum  jam  deficeret,  emicabat  sane,  at  conspectus  ejus  ad  observationes 
astronomicas  nihil  conducebat.  Nec  novum  aut  insolitum  hoc  mihi  est,  quia  hoc  infortunio 
mea  Urania  valde  vehementer  etiam  in  ceteris  premitur,  ut  tempore  specialis  alicujus  obser- 
vationis tristem  aeris  intemperiem  experiri  necesse  habeat.  Malui  ergo  nihil,  quam  prope 
nihil  scribere  aut  respondere.  Jam  vero  in  Opticis  tuis  alias  plures  aliorum  quoque  seculo- 
rum  eclipses  , etiam  non  astronomice  observatas  a te  citari  video.  Id  si  intellexissem  ante, 
potuissem  forsan  ex  catalogo  meo , in  quem  omnes , quarumcunque  ullibi  mentionem  fieri  in- 
venio , sollicite  colligo , aliquas  tuo  instituto  non  incommode  servientes  communicare.  Sed 
quodnam  opus  molireris  ignorabam.  Deinde  fateri  cogor,  tu  nonnunquam  sublimiora,  quam 
quibus  ingenium  et  eruditio  mea  satisfacere  valent,  quaerebas.  Necessario  ergo  mihi  ob- 
mutescendum fuit.  Dabo  posthac  volente  Deo,  domine  et  amice  sincerissime,  operam,  ut 
quod  neglectum  est,  ego  quantum  in  me  est  et  esse  potest,  compensem.  Quae  scivero,  re- 
spondebo, quae  nesciam,  in  iis  ignorantiam  et  inscitiam  ingenue  confitebor. 

Etsi  autem  hac  vice  plenius  mihi  respondendum  erat,  rogo  tamen  et  majorem  in  mo- 
dum oro,  praeteritis  omissis  etiam  hoc  brevius  scriptum  annumeres.  Proxima  alia  occasione 
uberius  promitto.  Ne  tamen  jam  nihil  scribam,  haec  scribam.  Optices  tuae  astronomicae 
apud  me  deposuit  ut  voluisti  D.  M.  Cellii  filius  5 exemplaria,  nullis  additis  literis.  Eorum 
unum  in  meum  usum  retinui,  id  absque  tui  offensa  fieri  confidens.  Nuper,  quando  cui  cetera 
essent  tradenda  intellexi,  tria  D.  Besoldo  exhibui.  Quartum  sat  decenter  ligari  idque  tuo 
nomine  una  cum  tua  epistola  per  rectorem  acadeiniae  rnagnif.  D.  M.  G.  Burckhardum  senatui 
amplissimo  offerri  curavi.  Id  placuisse  ex  literis  intelliges.  Ego  quoque  pro  mihi  donato  exem- 
plari ut  et  pro  prognostico  et  descriptione  novae  stellae  summas  tibi  ago  gratias.  De  eo  libro 
meam  quasi  censuram,  quam  oblique  petere  videris,  frustra  expectas , sublimiora  enim  in  eo 
continentur,  quam  de  quibus  ego  judicium  mihi  sumere  ausim.  Ego  pleraque  cum  delecta- 
tione legi  tuamque  iusignem  eruditionem  et  eruendae  veritatis  pertinax  desiderium  felicem- 
que successum  admiror  et  congratulor.  Honorificentissima  mei  nominis  facta  crebrior  mentio 
singulare  pietatis  tuae  testimonium  est.  Vereor  tamen,  ne  nimium  mihi  tribuas.  Utinam 
is  essem , quem  me  praedicas.  Ego  vero  meam  curtam  supellectilem  scio.  Dom.  Deus  tibi 
vitam  et  vires  clementer  suppeditet,  ut  in  dies  majora  atque  majora  in  usum  Reip.  Mathe- 
maticae utiliter  et  laudabiliter  rimari  et  repandere  nobisque  communicare  possis. 

Reliqua,  quae  his  addit  Maestlinus,  inveniuntur  in  prooemio  ad  librum  de  Stella  nova. 

Keplerus  5.  Martii  1605  haec  respondit: 

Quanto  me  gaudio  tuae  affecerint  literae,  Praeceptor  colende,  tute 
ipse  aestima,  qui  toties  pulsatus  meis  importunis  literis  tandem  respondisti, 
idiai  autem  responsum  meum  a refutatione  tuae  iva^rj^iovivcg.  Gradus  et 
onoium  eminentia  penes  me  nulla  est,  vivo  in  theatro  orbis  privatus,  si 

quid  de  meo  salario  ex  aula  extorqueo,  laetor  me  non  in  solidum  de  meo 
vivere.  De  cetero  sic  me  comparo , ac  si  non  Caesari  sed  generi  humano 
posterisque  serviam,  qua  fiducia  et  gradus  et  eminentias  omnes,  cum  ipsis, 
si  opus  est,  auctoribus  occulto  supercilio  contemno:  mihi  hunc  unum  ob 
oculos  honorem  pono,  quod  divina  dispositione  ad  observationes  Tychonis 
promotus  sum. 

Eclipsium  observationes  qualesquales  videre  tamen  gestio,  si  non 
per  omnes  notatas  circumstantias , saltem  quantitates  obscurationis  maximae, 
ob  causam  in  superioribus  dictam  et  in  Opticis  alicubi  insinuatam.  Sed 
quod  ais,  me  solitum  sublimiora  per  literas  quaerere,  quam  ad  quae  respon- 
dere posses,  quid  dicam  nescio.  Esto,  ut  non  par  esse  possit  exercitato 
minus  exercitatus  aliquis  in  una  aliqua  materia.  At  memini  me  de  biblio- 
theca, ut  ita  dicam,  mathematica  quaerere,  h.  e.  de  auctoribus,  qui  vel  ob- 
servationes vel  tabulas  vel  alia  ad  tardos  illos  motus  pertinentia  scripserunt, 
praesertim  unde  Copernicus  illa  hauserit , quae  resenset;  ubi  extent  libri. 

Optices  exemplaria,  quae  quibus  destinaveram,  scripsi  ad  Gellii  filium; 
ex  eo  procul  dubio  audisti,  tibi  unum  deberi;  quod  qua  fronte  negligere 
potuissem?  — Jam  autem  et  in  tuo  aere  sum,  qui  senatui  debitum  exem- 
plar instruxisti,  ut  par  fuit.  Rogo  moram  exiguam  feras,  satisfaciam  tibi 
cum  Besoldo  per  meam  matrem,  quae  hic  eo  nomine  habet  literas,  ut  mittat 
quod  et  Besoldo  reponas. 

Maestlinus  ad  haec,  quamquam  in  superioribus  literis  spem  Keplero  fecerat,  hac- 
tenus intermissa  se  compensaturum  esse,  nihilominus  nil  respondit,  quare  Keplerus  jure  ac 
merito  item  obmutuit  atque  bis  anno  1606  opera  frustra  consumta,  ut  hominem  segnem  ad 
respondendum  impelleret,  anno  demum  1610  per  literas  collocutus  est  cum  illo. 

Ceterum  adjungenda  his  censemus  quaedam  e prioribus  et  posteriorum  temporum  literis 
Kepleri  ad  Maestlinum  datis,  quae  quidem  non  attingunt  opticam  disciplinam,  sed  partem 
libri  posteriorem  (inde  a capite  VI.  , cujus  singulae  paginae  inscriptae  sunt:  Astronomiae 
pars  optica,  dum  priores  prae  se  tulerant  inscriptionem:  Paralipomena  ad  Vitel- 
lionem)  propius  spectant,  eclipses  quidem  Solis  et  Lunae.  Inter  literas  quae  nobis  praesto 
sunt  manuscriptae,  quas  Keplerus  Gratio  Tubingam  dedit,  occurrit  descriptio  observationis 
eclipsis  Solaris  d.  7.  Martii  1598,  quam  Maestlino  transmisit  d.  15.  Mart.  hunc  in  modum 
dispositam  : 

Literas  tuas  Clarissime  D.  Praeceptor  accepi  ea  hora,  qua  redii  ab 
observatione  eclipsis  Solaris.  Itaque  ab  illa  incipiam  et  majorem  in  modum 
te  rogo,  si  nullum  aliud  verbum  saltem  de  hoc  mihi  nonnihil  respondere  dig- 
neris. Etenim  ex  illa  me  simpliciter  expedire  non  possum.  Non  hoc  sane 
me  turbat,  quod  borealis  fuit,  cum  australem  dixerit  calculus:  neque  illud, 
quod  serius  apparuit,  quod  minor  fuit  Lunae  diameter,  quod  diutius  duravit 
quam  calculus  praedixerat.  Intelligo  enim  haec  ex  parte  (si  non  ex  toto) 
ab  invicem  pendere,  cum  etiam  eclipsis  Lunae  serior  apparuerit  et  tantun- 
dem  fere  inter  utramque  temporis  interfluxerit,  quantum  ex  calculo  collegit 
Maginus.  Nam  quia  serior  apparuit,  inde  sane  colligitur  anomaliam  in 
causa  esse.  Lunamque  fortasse  altiorem,  quin  et  minorem  atque  tardiorem 
fuisse.  Sed  ratio  latitudinis  me  penitus  turbat.  Ecce  tibi  totam  seriem 
observationis. 

Coelum  turbidissimum  fuit,  et  mane  ninxerat.  Itaque  quo  tempore 
Gratii  ex  Magini  calculo  debuisset  incipere,  rarissimos  ex  praeterlabentibus 
nubibus  excepi  fulgores.  Tandem  cum  duae  campanae  concordibus  ictibus 
sonarint  quadrantem  supra  decimam,  cumque  jam  diu  latuisset  Sol,  adeo 
ut  mihi  per  scalas  ad  foramen  fuerit  ascendendum,  quo  fortius  in  propinquo 
vel  Sol  ipse  vel  nubium  hiatus  in  papyrum  irradiaret,  tandem  inquam 

tempore  dicto  emicuit  uno  nictu  oculi  Sol,  cujus  radium  ego 
vidi  cum  hac  amplitudine  (fig.  2).  Eratque  radiolus  iste  de- 
libatus parum  admodum  a dextra,  adeo  exiguo  discrimine, 
ut  vix  in  illa  angustia  conjicere  potuerim,  inclinaretne  de- 
fectus sursum  an  deorsum.  Sed  tamen  et  mihi  videbatur 
sursum  discedere,  et  qui  Solem  ipsum  aspexerunt,  affirmant, 
parum  admodum  deorsum  inclinatum  fuisse,  quod  consen- 
tiens est  illi.  Proripuit  autem  se  nec  moratus  est,  donec 
vel  Solis  altitudinem  caperem  vel  radium  in  planum  descendens  aspicerem. 
Sed  tamen  conjicio,  in  plano  remotiori  futurum  fuisse  majorem  aspectu 
defectum,  atque  adeo  paucis  aliquot  scrupulis  ante  hunc  quadrantem  supra 
decimam  incepisse  eclipsin.  Paulo  post  defectus  duorum  circiter  digitorum 
jam  manifeste  deorsum  vergebat.  Inde  merae  circa  Solem  nubes  usque  ad 
dimidiam  duodecimam  et  eo  amplius;  cum  ego  multum  anxius  optabam  te- 
nebras, quae  sequi  nolebant.  Yix  enim  exigua  illarum  in  observatorum 
oculos  incurrerat  animadversio.  Sic  autem  erat  diminuta  lux,  ut  cum  pluvia 
aliqua  (non  tamen  ut  in  magna  tempestate)  instat,  cum  tamen  nubes  non 
essent  undique  crassae,  quae  hoc  causari  potuissent.  Itaque  cum  ex  con- 
jectura jam  transiisse  videretur  medium,  tandem  apparuit  radius  aliquis  paulo 
ante  quadrantem  tertium  post  undecimam.  Cornu  praeter  opinionem  appa- 
ruit supra  exiguo  inclinatum  ad  sinistram  deorsum  versum.  Non  contigit 
mihi  hoc  beneficium,  ut  dimetirer.  Itaque  aliud  affirmare  non  possum,  quam 
visam  fuisse  eclipsin  9 vel  10  digitorum.  Inde  rursum  supervenere  nubes. 

Cum  sonaret  campana  duodecimam,  coelo  jam  paulo  constantiori  incepi 
ambitus  luminum  punctis  excipere,  cujusmodi  compunctionum  usque  ad 
finem  habeo  17.  Sed  nullam  pro  dimetiendis  luminum  diametris  idoneam. 
Exciderat  enim  mihi  in  illa  trepidatione , si  vel  parum  papyrus  a perpen- 
diculo radii  inclinetur,  necesse  esse  ut  circino  ex  quatuor  punctis  longe  aliae 
sequantur  diametri.  Itaque'  cum  sex  habeam  consignationes  perpendiculares, 
ita  ut  inclinarem  papyrum  ad  oculorum  judicium  jam  plus  jam  minus:  qua- 
tuor ex  illis  indicant  Lunam  minorem,  duae  aequalem  Soli.  Quia  tamen 
eclipsis  duravit  longius  quam  est  in  calculo,  facile  colligo  altiorem  quoque 
fuisse  Lunam,  atque  inde  verum  esse,  quod  diameter  ejus  minor  apparuerit. 
Sed  in  digitis  eclipticis  inque  inclinatione  ad  verticalem  omnes  consentiunt. 
Papyrum  enim  perpendicularem  plano  feci.  Nam  quadrans  mihi  propter  titu- 
bationem manuum  erat  inutilis.  Sed  ad  digitos.  Hora  12  paulo  post:  erant 
digiti  6.  Uno  quadrante  post  digiti  4;  exinde  3.  45';  3.  24';  3.  15', 
dimidia  prima  1.  40',  post  1.  24'.  Ab  eo  tempore  cum  videretur  inclina- 
tio admodum  mirabilis,  existimavi  multum  referre,  ut  inclinatio  certa  ha- 
beatur. Itaque  excepi  10  radios  in  plano  oblongos,  notatis  punctis  ex 
qua  parte  deficiebat  radius:  sic  enim  existimabam  radii  projectionem  in 
longum  iufallibiliter  notare  circulum  verticalem,  ut  et  superius  papyri  erec- 
tionem super  planum,  quamvis  non  ita  certe.  Hoa  pacto  insidiabar  fini 
eclipseos : quem  hic  (ceteris  9 schematis  intra  unum  horae  quadrantem  mis- 
sis) ex  ipso  papyro  tibi  transpungo  tribus  punctis.  A apex  radii,*)  qui  in 


' *)  Delineavimus  hoc  et  sequentia  schemata  ad  eadem  Kepleri  rudi  manu  depicta. 

Numeros  lineae  AB  adscripsit  Maestlinus,  addens:  ergo  AB  239,  CD  aequalis  ipsi  EF  29. 
Comp.  Maestlini  sequentes  iiteras,  quibus  ille  addidit  schemata  accuratius  delineata,  haec 
Kepleri  illustrantia. 

Kepleri  Opera.  II. 


Fig.  2. 

papyro  inclinato  esset  supremum  radii  punctum,  Bimum  punctum,  C punc- 
tum circumferentiae,  ubi  Luna  denique  exiit.  Desiit  paulo  post  12 %.  Statim 

Fig.  3. 

parvo  quadrante  cepi  distantiam  Solis  a vertice  53°50',  ex  quo  horologium 
retro  observatum  correxi.  Non  sum  in  hoc  falsus.  Nam  ex  ceteris  9 primi 
habent  particulam  Lunae  ultra  circulum  verticalem  protensam,  reliquis  Luna 
altero  margine  incidit  in  ipsum  verticalem,  inde  paullatim  diminuta  subtensa 
portiunculae  Lunaris,  quae  sub  Sole  erat,  in  punctum  C desiit.  Itaque  talem 
institui  demonstrationem.  Duxi  lineam  ab  A in  B.  Huic  ex  C demisi  per- 
pendicularem , liasque  sum  una  mensura  dimensus.  Jam  fiat  schema.  E 

Fig.  4.  Fig.  5. 


foramen,  AB  prolongati  radii  diameter  in  certa  mensura  cognita,  quaeritur 
BD  in  illa  ipsa  mensura.  Cum  enim  in  tali  projectione  tantum  illae  pro- 
longentur diametri,  quae  a superiori  ad  inferiorem  partem  ducantur,  illae 
vero,  quae  a dextra  ad  sinistram  plano  parallelae,  maneant  incorruptae,  nisi 
quod  una  alia  remotius  incidit;  sit  vero  C propemodum  infimo  loco  radii,  adeo 
ut  linea  ex  C perpendicularis  exiguo  admodum  extendatur  : ideo  duxi  mihi 
investigandam  esse  BD  perpendicularem  radio  EA,  EB,  sive  potius  inter- 
medio. Sed  differentia  exigua  est.  Cum  ergo  angulus  BDA  sit  propemo- 
dum rectus,  et  DAB  ex  altitudine  Solis  cognitus  et  DBA  residuus,  datur 
ergo  BD  in  ea  mensura,  in  qua  scitur  BA.  Itaque  cum  antea  ex  C in 
AB  duxerim  rectam  notam,  illam  cogito  jam  ad  BD  ductam,  quamvis  hic 
si  ita  duceretur,  exiguo  admodum  brevior  esset.  Itaque  proportio  DB  ad 
CF  cognita  est  (fig.  5).  At  DB  est  diameter  Solis,  quam  delineat  circulus 
verticalis,  et  C punctum  circumferentiae,  ubi  Luna  exivit  penitus.  Ergo  CF 
est  sinus  arcus  declinationis  Lunae  a verticali.  Etsi  vero  operari  ex  punc- 
tis ipse  potes,  tamen  ascribam  meum  calculum.  Deprehendi  BC  arcum 
23°  17'  et  consonanter  in  schematis  prioribus  semper  minorem,  etiam  in 
rotundis  schematis,  ubi  papyri  longitudo  plano  perpendicularis  verticalem 
repraesentavit.  Collegi  autem  ex  altitudine  ® finali  53°  50'  horam  12.38' 
(praesupposita  poli  altitudine  47°  10')  quam  bene,  nescio.  Itaque  in  ortu 

Fig.  6. 

fuit  19°  ©,  in  nonagesimo  19°X;  fiat  schema.  Y vertex,  N Nonag.  S Sol. 
VNS  rectus,  NS  datur  a I6°)(in  19°  Y- VS  quoque  datur  53 °40' vel  53°50'. 
Collegi  igitur  ex  Landsbergii  Theoremate  (In  „Triang.  Doctrina"  Amste).  1591.) 
descripto  (tuorum  copiam  non  habeo)  quod  YSN  sit  61°  37'.  Esto  jam  L 
Luna.  Inventa  est  igitur  YSL  23°  17', * restat  igitur  angulus  LSE  resi- 
duus et  LSE  triangulum  habet  E rectum,  reliquos 
(si  ut  rectilineum  sumam)  cognitos,  SL  aggregatio 
semidiametrorum,  ergo  LE  latitudo  visa  veniet  ad 
19'  50",  si  Lunarem  diametrum  minorem  sumam 
Solari,  sin  majorem,  ergo  et  crescet  latus  LE.  Coe- 
pit autem  eclipsis,  cum  esset  19°  )(  nonagesimus. 

Unde  necesse  est,  Lunam  parum  australem  fuisse, 
quia  parumper  sursum  inclinabat  in  radio.  Ergo 
decrementum  latitudinis  visibilis  supra  20'  tempore 
durationis.  Ego  vero  hoc  vehementer  miror,  quia 
in  nullo  exemplo  eclipsium  supra  6'  excrescit  visa 
latitudo.  Item,  quoties  latitudo  initio  vel  fine  est 
20',  contingunt  parvae  eclipses.  Haec  vero  certo  fuit,  nisi  me  penitus 
oculi  fefellerunt,  supra  9 digitos.  Ergone  Luna  curvam  viam  incedit  per 
Solis  corpus?  Hic  velim  te  vehementer  oratum,  ut  mihi  respondeas,  an 
et  tu  hanc  observaris,  an  alias  tale  quid  deprehenderis,  an  mireris,  an  me 
falsum  existimes  in  observatione,  quod  nunquam  possum  credere,  an  per  pa- 
rallaxin  tantum  effici  posse  existimes?  Minime.  Nam  si  via  Lunae  curva 
visa  est,  incurvata  fuit  versus  boream,  at  parallaxis  post  gradum  90  in- 
curvaret versus  austrum.  Ego  sane  suspicor,  te  quoque  tale  quid  animad- 
vertisse prius,  quia  in  tua  disputatione  (De  Eclipsibus  Solis  et  Lunae.  Tub.  1596.) 
suspenso  pede  per  hanc  eclipsium  inclinationem  transis.  — Jam  interpositis  paucis 
de  Opere  argenteo  (I.  pag.  79)  et  pluribus  astrologicis  (I.  pag.  297)  sic  pergit  Keplerus: 


Incidit  mihi  alia  demonstrationis  via,  quam  tibi  dijudicandam  relinquo.  E (fig.  4) 
sit  foramen,  BA  radii  prolongati  diameter,  EG  radius  medius,  ut  excipitur 
a quadrante,  EA,  EB  radii  extremitates.  Quaeritur,  si  BA  diameter  eri- 
gatur, ut  fiat  perpendicularis  illi  radius  EG  (quod  fiet,  si  ex  BA  fiat  BD), 
quantus  ille  radius,  sive  linea  BD  futura  sit.  Cum  ergo  EGB  ex  obser- 
vatione altitudinis  Solaris  sit  36°  20'  (nam  paulo  post  finem  fuit  36°  10'), 
et  BIG  rectus,  ergo  IBG  erit  residuus  53°40'.  Rursum  cum  BEA  sit 
32'44"  (diameter  Solis),  erit  itaque  EAB  36°  3'38",  et  residuus  BDA  90° 
16'  22".  Quod  si  fiat  circulus  et  inscribantur  latera,  dabuntur  illa  in 
mensura  in  qua  sumimus  AB  lineam  diametro  paulo  minorem,  eritque  propor- 
tio laterum  ad  invicem  ut  proportio  sinuum:  BD  5886400,  DA  8055838, 
BA  9999885  qualium  diameter  est  10000000.  His  ita  scrupulose  consti- 
tutis resumatur  radius  cum  suis  punctis  A, 

B,  C et  extendatur  linea  ex  A ultra  C in  II, 
excitetur  autem  perpendicularis  ex  B,  quae 
sit  HB.  Manifestum  est  igitur,  quod,  si 
maxime  triangulum  HAB  erigatur,  donec  BA 
fiat  radio  Solis  perpendicularis , HB  interim 
nihil  mutetur,  sed  AH,  quae  jam  projecta 
in  oblongo  secat  peripheriam  oblongi  in  C, 
sectura  sit  etiam  peripheriam  circuli  in  puncto  ipsi  C analogo.  Nam  HB 
est  perpendicularis  radio  Solis  et  jam  ante  est  in  plano.  A vero  mul- 

Fig.  8. 


D 


tum  et  C parum  elevari  necesse  est.  Dimetiamur  itaque  IIB  ea  mensura, 
qua  metimur  BA.  Eritque  HB  ad  BA  ut  10  ad  81  circiter.  Si  81  est 
9999885  quid  10?  : 1234554.  Qualium  igitur  BA  est  9999885,  talium 

est  BH  1234554  et  talium  quoque  BD  est  5886400 
Habemus  ergo  A HBD  aliud  pro  priori  HBA  (fig.  7), 
cujus  latus  BD  et  BH  cognitum,  B rectus.  Est 
autem  BD  diameter  radii  Solaris  rotundi , quaeritur 
arcus  BC  de  peripheria  illius  radii.  — Ego  hujus 
inquisitionis  aliam  viam  nescio  quam  hanc,  ut  trian- 
guli investigentur  anguli.  Ef  in  lituris  (dimidiam 
hujus  folii  partem  Keplerus  obliteravit)  est  A HDB  11  0 5 1 y. 
Ducta  BC  nascetur  aliud  triangulum,  et  manebit  idem 
angulus  ad  D.  Cum  igitur  CKB  sit  duplus  anguli 
CDB,  centralis  circumferentialis,  igitur  BC  arcus  erit  duplus,  sc.  23° 42', 
id  quod  congruit  cum  superioribus  fere,  ubi  erat  23 0 1 7'. 

Sed  satis  aliquando.  Vale  fautor  cnarissime,  et  me  tibi  commendatum 
habe.  15.  Martii  St.  N.  Gratii  ao.  1598. 

Salutem  ascribo  officiosissimam  toti  collegio  philosophico. 

Hurn.  Tuae  Grat.  Disc. 

* M.  J.  Kepler. 


Maestlinus,  praemissis  querelis  de  filiolo  mortuo,  de  Kepleri  Opere  argenteo,  et  Chro- 
nologicis  (comp.  Vol.  I.  p 213,  301)  respondit:^ 

Eclipsis  © praeterita  ist  mir  eben  auch  gar  seltzam  furkonnnen.  Sed  id  vehementer 
dolet , quod  observatio  ejus  mihi  fuit  negata.  Coelum  tibi  fuit  admodum  adversum  , mihi 
vero  multo  minus  clemens.  Praeparaveram  me  ad  observationem  loco  ut  nosti  solito , inter- 
futuri  erant  sicut  et  aderant  ambo  principes,  Wirtembergicus  noster  et  Lunaeburgensis,  sed 
frustra.  Discessum  suum  a Tubinga  Lunaeburgensis  propter  hujus  eclipsis  observationem  in 
aliquos  dies  distulit;  sed  nihil  vidimus.  Ascendimus  tandem  in  turrem  templi  ibique  satis 
diu  commorati  sumus,  donec  juxta  calculum  meumque  praejudicium  (quo  Solares  eclipses  an- 
ticipare solere  putavimus)  eclipsin  fere  desiisse  aut  medium  ad  minimum  superasse  censuimus. 
Verum  nec  © vidimus  nec  spes  toto  eo  die  © videndi  erat.  Inde  descendimus.  Ego  vero 
re  desperata  disputationem  quae  habebatur  ingressus  sum.  Ibi  tum  filius  meus  Solem  paulu- 
lum a se  conspectum  esse  seque  partem  occiduam  deficientem  vidisse  mihi  postea  retulit. 
Inde  post  11.  uno  quasi  momento  © quoque  aspicere  potui,  deficiebant  autem,  ut  conjicere 
potui,  2 fere  digiti  ad  ortum  borealem,  sed  nihil  metiri  potui;  inde  etiam  nihil  amplius  ad- 
verti. Ex  his  tamen  certo  cognovi,  quod  borealis  fuerit,  sed  quanta,  nescio,  aer  tamen  c. 
10 ‘/2  satis  fuit  obscurus  tanquam  noctesceret, 

Quod  autem  tu  borealem  fuisse  miraris,  ego  ex  hypothesi  non  miror  : sed  tardiorem 
quam  calculus  indicarat  miror.  Hoc  autem  cum  fuerit , necessario  borealis  effecta  est,  quia 
interea  Luna  a.  nodo  ascendente  facta  fuit  borealior.  Quae  vero  hujus  tardioris  apparitionis 
causa  sit,  scire  non  possum.  Parum  abfuit  quin  aliquantum  tuae  sententiae  de  virtute  mo- 
trice  tribuerem,  qui  etiam  existimas,  Lunam  plenam  nonnihil  tardiorem,  novam  autem  con- 
citatiorem esse.  Verum  haec  eclipsis  me  totum  retrahit.  Quod  si  licuisset  eam  plenissime 
observare  (quod  per  multos  annos  me  facturum  speravi,  ideoque  maximo  cum  desideiio  eam 
per  plures  annos  expectavi),  non  dubito  quin  meo  proposito  plurimum  inserviisset.  Sed  de 
eo  frustra  queror.  Attamen  tardiorum  apparitionum  hujus  eclipsis  sicut  et  Lunarium  causam 
ego  censeo  potissimum  Soli  tribuendam,  partim  quod  prosthaphaereses  annuae  non  recte  se 
habeant,  partim  quod  aequinoctiorum  prosthaphaereses  non  congruant.  Annum  n.  tropicum 
verum  ego  hoc  nostro  seculo  multo  minorem  quam  calculus  exhibet  censeo ; calculus  eum  se- 
culo  Ptolemaei  propemodum  adaequat,  faciens  annum  longiorem  medio.  At  ego  breviorem 
judico,  nihil  certi  tamen  adhuc  definire  possum,  nisi  quod  generaliter  dicendo,  si  © motu 
vero  a vero  aequinoctio  propter  internam  in  ipsa  ejus  (sive  potius  lerrae  seu  orbis  Magni) 
theoria  causam  remotior  abest,  Lunam  oportet  suo  motu  tardius  eodem  aut  ad  oppositum 
ejus  pervenire. 

Nunc  ad  cetera  quae  cupis  respondendum  est.  Quia  circa  principium  eclipsis  ut  scri- 
bis, videlicet  c.  h.  101/,  antemeridianam  attactus  J)  et  © fuit  quasi  praecise  in  ora  3 

Fig.  9. 


intermedia  inter  sectiones  verticalis  circuli  per  © , quanquam  putarint  quidam  attactum  illum 
paulo  ad  horizontem  declinasse : accipiatur  ergo  in  casu  hujusmodi  dubio  locus  praecise  in- 
termedius, ex  quo  per  aequationem  aliqua  correctio  post  possit  accedere.  Videamus  quis 
locus  3 apparens  fuerit.  Praesupponatur  antem  locus  © verus  seu  apparens  in  principio 
eclipsis  juxta  Prutenicas  tabulas  quam  proxime  16°  10'}^  (nec  n.  liic  opus  esse  puto  verisr 
simum  locum  © assumere,  quandoquidem  nec  observatio  exquisitissime  haberi  potuit)  et 
hora  10V4. 

Est  igitur  Asc.  recta  © computata  in  horis  juxta  numeros  tabularum  domorum  h.  23.  9'; 
unde  ablata  h.  1%  relinquuntur  horae  21.  24',  quibus  in  eisdem  tabulis  congruit  gradus 
M.  C.  18°  35'  05;:  fere.  Ejus  vero  decl.  est  15°  16'  aust.,  quae  cum  lat.  loci,  quam  dicis 
47"  10',  conjuncta  facit  62"  26'.  Sit  ergo  (Fig.  6)*V  zenith,  VN  arcus  meridiani  inter 
zenith  et  grad.  M.  C.  S centrum  © , SN  arcus  eclipticae  inter  © et  meridianum.  Hinc  VN 
est  62°  26'  et  SN  (inter  16"  10'  K et  18°  35'  OOS)  27°  35',  VNS  autem  ex  tab.  fol.  32  a 
Copernici  est  72°  1'.  Unde  VSN  latera  VN,  NS  data  continent  angulum  N datum. 

Descendat  VT  perpendicularis.  Quare  in  VTN  rectangulo  dato  VN  latere  et  N angulo 

dabitur  VT  57°  28'  et  NT  30°  36',  atque  residuus  TS  3"  1'.  Sic  in  VTS  rectangulo 
ex  datis  VT  et  ST  datur  VS  distantia  centri  © a vertice  57°  31'  et  VST  87°  55',  ejus- 

que  contiguus  VSN  92°  5'.  Quod  si  nunc  L centrum  3 ad  rectos  insistere  assumatur 

verticali  VS,  erit  VSL  rectus,  et  residuus  LSE  2°  5'.  Porro  assumantur  etiam  hic  numeri 
tabularum,  videlicet  semid.  © 1 6 */a ',  semid.  J)  17'/«,  sit  ergo  dist.  centrorum  apparens 
0"  34'.  Nec  hic  3 semid.  minorem  ponamus  propter  causam  ante  dictam,  quia  n.  obser- 
vatio exactissima  non  esse  potuit,  cur  omnes  naturae  thesauros  explicandos  exacte  praesu- 
meremus? Ducatur  LE  perpendicularis  ex  centro  3 ad  eclipticam.  Ergo  in  SEL  latus  SL 
est0°34'et  LSE  2°  5',  unde  emergit  LE  0"  2'  fere  lat.  3 apparens  bor.  et  SE  0"  34' fere. 
Igitur  locus  3 apparens  est  15°  36'  Hic  sit  calculus  utcunque  expositus  loci  apparentis  3 
in  principio  eclipsis. 

Nunc  ad  tinem.  Praesupponatur  locus  © in  fine  16°  17'  }(J.  Ejus 
declinatio  est  5°  25'  aust.,  distat  igitur  © a polo  bor.  95°  25'.  Sit 
A polus  bor. , B zenith,  C locus  ©.  In  ergo  ABC  est  AB  42° 50', 

AC  95"  25',  BC  ex  obs.  est  (sicut  observasse  scribis)  53"  50'.  Hinc 

pro  investigando  BAC  dist.  © a meridiano,  sin.  AB  67987  ductus 

in  sin.  AC  99553  productusque  numerus  per  sin.  tot.  100000  (sufficit 
haec  ejus  magnitudo)  divisus,  offert  67683  inventum  primum.  II".  Diffe- 
rentiae laterum  AB  et  AC,  quae  est  52°  35',  sin.  vers.  39239,  ablatus 
ex  sinu  verso  BC , qui  est  40986,  relinquit  1747,  inventum  secundum. 

111°.  Hoc  secundum  inventum  ductum  in  sin.  tot.  et  divisum  per  primum 
inventum  exhibet  2581  sin.  vers.  {_  BAC;  quare  is  fiet  13°  3'.  Sed  in 
horas  resolutus  facit  h.  0.  52',  h.  e.  finisi  fuit  h.  123/4  ‘/s  P-  m.  (Tuus 
calculus  habet  h.  12°  38').  — Nunc  ad  prostremam  obs.  seu  finem  eclip- 
sis accedo.  Assumo  autem  figuram  juxta  puncta  ABC , sicut  a te  in  tuis 
literis  notata  invenio. 

Schema  radii  Solaris  Fig. 

tempore  observationis  ex- 
cepti in  plano  horizontali 
per  foramen,  cujus  AB  est 
diameter  apparens  in  linea 
seu  circulo  © verticali. 

Haec  quia  non  e directo 
opponitur  ©,  oblonga  fit. 

GHI  autem  est  una  et  sola  i i 1* \ — --r-l . — ]A. 

diameter,  quae  veram  mag- 
nitudinem sui  circuli  reti- 
net; CD  linea  est  sinus 
arcus  BC:  quae  quia  pa- 
rallela est  semidiametro 
GH  , retinet  et  ipsa  suam 
veram  quantitatem.  Hinc 
quaeram  in  obs.  lineae  AB 

puncta  extrema,  et  ab  eis  distantia  puncti  C nota  est,  ideo  oportet  investigare,  quae  sit 
proportio  lineae  AB  ad  sinum  CD.  Postea,  quae  sit  ejusdem  CD  proportio  ad  semidiamet- 
rum  GH. 

Assumsi  autem  divisionem  pro  lubitu  fortuitam,  videlicet  lineam  AB  paulo  prolongatam 
(quod  casu  factum  est)  in  4 partes , cumque  inter  3 et  4 sectionem  B incideret,  eam  secui  bi- 

fariam  atque  rursum  atque  iterum  bifariam,  donec  tandem  sensus  deficeret.  Qualium  itaque 
AE  quaelibet  ex  4 partibus  haberet  64  sectiones , h.  e.  qualium  3 priora  segmenta  secari 
possent  in  ter  64,  sive  in  192  particulas,  talium  de  quarta  restant  ad  B 47  quam  proxime, 
tota  ergo  AB  fiet  239.  Recta  autem  CD  inter  circini  pedes  inclusa,  atque  ejus  pede  in 
E posito  alter  in  F extenditur.  Sed  EF  earundem  partium  invenitur  esse  29.  Et  haec  est 
proportio  linearum  , quam  subtilissime  fieri  potest  quantaque  huic  instituto  sufficit , n.  qua- 
lium AB  est  239 , talium  CD  est  29. 


Fig.  11. 


A 


Sit  A foramen  ingredientis  radii , AB  perpendiculum  ad  horizontale  planum , in  quo 
BCT  linea  verticalis  circuli  in  quo  © est ; AC  radius  ex  centro  © , AD  et  AE  ex  utraque 
ora  producti  sunt  in  circulo  verticali.  Intelligatur  autem  EGFD  circulus  ille  oblongus,  qui 
hic  supra  in  plano  horizontis.  Est  ergo  diameter  illa  superior  AB , hic  DE , et  semidiameter 
illic  GH  atque  sinus  CD , hic  FC  et  GH. 

Quum  ergo  in  observatione  © distabat  a vertice  53°  50'  ideo  BAC  est  53°  50'. 

Sed  semidiameter  © praesupponitur  hic  1 6 '/3'  vel  aliquantum  amplius,  h.  e.  17'  (nihil  n. 

nimia  subtilitas  conducit,  sed  haec  eousque  sufficit),  igitur  BAD  est  54°  7'  et  BAE  est  53° 
33'.  Qualium  ergo  AB  est  100000,  talium  ex  canone  foecundo  BC  est  136800,  BD  138229 
et  BE  135389;  itaque  DE  est  2840.  Ita  juxta  eundem  angulum  BAC,  AC  est  ex  canone 
hypotenusarum  169452.  Qualium  autem  AC  est  100000,  talium  CF  (in  plano  horizontis, 
et  ubi  FCA  aeque  ac  FCB  rectus  est)  propter  semid.  © 17'  est  494.  Sed  qualium  AC 
fuit  169452,  talium  FC  fit  837,  qualium  etiam  ED  fuit  2840.  Qualium  vero  FC  tanquam 
vera  semidiameter  circuli  est  10000  talium  ED  est  33931.  Porro  ED  in  observatione  fuit 

239  qualium  GH  29;  qualium  igitur  ED  jam  est  33931  et  FC  10000,  talium  GH  erit 

4117  sin.  arcus  GE  (circuli),  qui  invenitur  24°  19'.  Et  haec  erat  declinatio  ultimi  termini 
ecliptici  a verticali  circulo. 

Sit  jam  AB  verticalis  a zenith  ad  ©,  AC  arcus  meridiani  inter  zenith  et  eclipticam 

in  fine  eclipsis,  CB  ecliptica  inter  © et  meridianum. 
Descendat  etiam  ex  zenith  AD  verticalis  ad  rectos 
ipsi  eclipticae  h.  e.  ad  Nonag.  gradum.  Simili  ergo 
ut  supra  calculo  invenitur  A.  R.  © (cujus  locus  est 
16°  17'  X)  23  h.  9 1/3 ' ; at  propter  0°  52'  p.  m.  fiet 
A.  R.  medii  coeli  h.  0.  1 */,'.  Igitur  C gradus  med. 
coeli  est  0°  25'  X fere,  cujus  declinatio  est  0°  10' 
bor.  Hinc  AC  est  47°  0',  CB  14"8':  sed  ACD  66° 
32'.  Hinc  in  ADC  rectangulo  AD  42°  8',  CD 
23u  7'  et  totus  arcus  DB  37°  15',  AB  53°  11',  ABC  , 
56°  56'.  Verum  proxima  computatio  praecedens  in- 
venit ibi  arcum  (fig.  1 1)  EG,  hic  angulum  ABF  24°  19', 
igitur  EBF  residuus  est  32°  17' ; EB  autem  idem,  quod 
supra  posuimus,  semidiametrorum  © et  J)  aggregatum 
sit  0.  414.  Hinc  prodit  EF,  apparens  lat.  3 boreal. 
a © 0.  18'  et  BF  0°  29'.  Ex  quibus  patet  locus 
3 apparens  in  fine  eclipsis  16°  46'  }(  cum  lat.  apparente  0°  18'  bor. 

Hoc  modo  ego  calculum  istum  explicandum  censeo.  His  ita  inventis  (licet  certam 
diametrorum  mensuram  vel  proportionem,  praesertim  quod  3 minor  esse  debebat,  non  as- 

sumserim  propter  causas  supra  allatas) , sequitur  schema  sequens  positus  3 apparentis  ad  © 
in  principio  atque  fine  eclipsis.  Quod  si  ducatur  in  ea  via  3 , patebit  etiam  positus  3 >n 
medio  ejusdem.  Qua  delineatione  conspicitur  maximus  defectus  ultra  8 digitos.  (Schema  hoo 
simile  est  schemati  Probi.  27.  Cap.  XI.  Opt.) 

His  igitur  puto  tuae  petitioni  satisfactum  esse.  Videmus  n.  quam  proxime  iste  calculus 
observationi  congruat.  Ah  quam  dolendum  est , quod  observationes  ab  initio  ad  finem  certas 
habere  non  potuimus,  non  dubito  quin  calculum  sufficienter  praecisum  proponere  potuissemus. 
Interim  gaudeo  eousque  eum  satisfacere.  — Quod  autem  magnitudo  minor  prodit,  quam 
observatione  vidisti,  non  miror,  multiplex  n.  causa  in  promtu  est:  l)de  initiali  observatione, 
quem  positum  3 ad  ® respectu  verticalis  circuli  habuerit,  certum  te  fieri  nubes  prohibue- 
runt. Certe  si  3 australior  ponatur , schema  etiam  majorem  defectum  prodet.  2)  Tempus 
ipsum  dubium  fuit.  3)  Quantam  diversitatem  in  parallaxi  latitudinis  3 subeat  (quae  in 
horas  est  mutabilis)  ipsae  Tabulae  satis  evidenter  docent.  Atque  hoc  ipsum  est,  quod  hoc 
calculo  expedivi,  quod  in  Disputatione  mea  de  eclipsi  attigi  potius,  quam  ibi  sufficienter 
pertractare  potui  aut  debui. 

Non  dubito,  si  coelum  serenum  fuisset,  quin  etiam  9 nec  non  aliquae  aliae  stellae  se 
conspiciendas  obtulissent.  Sed  quid  ultra  de  illis  mihi  somnia  fingo  ? Gratulor  nobis  te 
aliquid  de  hac  eclipsi  vidisse,  ego  enim  nihil  quidquam,  quod  alicujus  momenti  esse  possit, 
conspicere  potui. 

Hisce  cum  tua  conjuge  et  filiolo  vale  feliciter.  Deus  te  tuosque,  praesertim  tuum 
filium  conservet,  ut  videas  aliquando,  quibus  affatim  exhilareris.  Arnen. 

Vale.  Veloci  pro  more  meo  calamo.  Der  Bott  ist  one  das  schier  vnwillig  zu  warten. 

Postrid.  Cal.  Maji  1598.  Heri  creatus  est  rector  magnificus  D.  Joannes  Hochmann. 

M. 

M.  M.  M. 

G. 

Inscriptio:  Clarissimo,  pietate  et  eruditione  praestantissimo  Viro,  D.  M.  Jo.  Keplero, 
Mathematum  in  Graetzensi  schola  Professori  celeberrimo.  D°-  et  amico  suo  perpetuo  colendo. 

Gratz  in  der  Steyr. 

Ad  has  Maestlini  literas  respondit  Keplerus  d.  11.  Jun.  1598  (comp.I.  38.  80.  213. 299)  : 

Eclipsis  calculo  cumulasti  beneficia,  quae  verbis  liercle  persequi  non 
possum.  Unum  deest,  quod  videris  nimium  facere  angulum  sectionis  viae 
3 apparentis  cum  via  ®.  Nam  in  nulla  eclipsi  quam  Maginus  computavit 
tantus  est.  An  igitur  censes  hic  corrigendum  calculum?  An  ob  parallaxin 
augetur  angulus?  Imo  potius  videtur  minuendus.  Gaudeo  autem,  meas  co- 
gitationes tecum  conformes  de  causa  defectus.  Nam  cum  viderem,  eclipses 
quae  citius  evenerunt  plerumque  a ® per  ^ in  ^ , has  vero  duas  et  oppo- 
sitionem etiam  quae  eclipsin  fuit  secuta  die  paschatis  nostratis  (nam  coe- 
lum mediavit  centrum  3 praecise  cum  1))  tardiores,  et  sic  et  alias  Lunares, 
vidi  causam  esse  in  TtQos&acpatgaasi  Solis.  Sed , ut  sum  audax,  tale  theorema 
feci:  Motum  Lunae  medium  aequalem  incipere  a conjunctione  medii  loci  3 
cum  vero  loco  ® et  ad  eundem  terminari:  ut  ita  in  noviluniis  et  plenilu- 
niis veris  computandis  negligenda  sit  omnino  prosthaph.  ®.  Hoc  videbatur 
cum  principiis  meis  de  motrice  virtute  conciliari  posse:  ut  Lunae  sensus 
insit  non  medii  sed  veri  loci  Solis,  ad  quem  aequalitate  reditus  collimet. 
Sed  etsi  hoc  cum  speciebus  defectuum  in  eclipsibus  convenit,  in  tempore 
tamen  non  convenit.  Deficerent  enim  horae  alicubi  fere  4.  Gaudeo  igitur, 
te  de  prosthaph.  vitiosa  suspicari.  Hoc  n.  ego,  imperitus  observationum, 
non  fui  ausus.  Atque  en,  unum  quaeram:  estne  alius  modus  constituendi 
Solis  apogaeitatem  nisi  ex  observatione  morae  Solis  in  hemisphaerio  aestivo 
atque  hyemali?  Si  nullus  alius  modus  est:  ergo  videmus  manifestum  erro- 
rem; ut  si  dicatur,  quae  sit  proportio  temporis  utriusque,  eandem  esse  pro- 
portionem arcuum  in  uno  et  in  altero  hemisphaerio.  Imo  non  sequitur,  sed 
par  est,  ut  etiam  in  Terra  locum  habeat  ratio  virtutis  moventis  et  sic  in 
arcubus  dimidius  tantum  excessus  temporis  statuatur,  ut  si  proportio  sit 
temporis  ut  179  ad  186,  erit  proportio  arcuum  ut  180 */2  ad  184 ‘/2.  Sic 

igitur  dimidio  minuetur  prosthapliaeresis.  Enim  vero  ego  discurro,  tuum  est 
statuere:  scribo  n.  impraemeditatus. 

Maestlinus  respondit  d.  4.  (14.)  Julii:  De  calculo  eclipsis  quid  corrigendum  putem, 
certus  esse  non  possum.  Computavi  eam  ex  observatione  quam  certa  quidem  ea  propter 
nubilum  coelum  haberi  potuit.  Ideo  mirum  etiam  non  est,  siquidem  calculus  nonnihil  deficiat. 
Plura  de  his  jam  cogitandi  et  scribendi  me  brevitas  temporis  et  occupationes  impediunt, 
praesertim  examen  candidatorum  &c. 

De  alio  eccentricitatis  inveniendae  modo  ego  profecto  scribere  nescio,  alium  ego  non 
habeo;  nam  qui  ex  magnitudine  Solis  apparenti  desumi  posset,  nimis  lubricus  est,  quia 
ejus  magnitudo  non  in  minutis  tantum  primis,  sed  exactissime  etiam  in  secundis  explo- 
randa esset. 

Keplerus  in  Opticae  Cap  XI.  probi.  23  ss.  hanc  eclipsin  alia  quam  supra  ratione 
aggreditur , ellipsibus  loco  circulorum  usus , plane  mathematicum  agens  eumque  versatiorem 
in  hac  disciplina,  quam  ante  sexennium  se  praebuerat. 

Descriptio  eclipsis  Lunaris  d.  16.  Aug.  1598  cum  modum  Kepleri  observandi  de- 
ficientibus instrumentis,  tum  studium  testatur,  rerum  causas  cognoscendi  et  quae  priores  aut 
omiserant  aut  perverse  declaraverant , emendandi  et  supplendi.  Paucis  attingit  hanc  obser- 
vationem in  libro  suo  Cap.  VII,  3.  4,  ubi  de  eadem  agit  apparitione,  quae  praecipuum  est 
sequentis  disputationis  argumentum ; pluribus  Cap.  XI.  prop.  32.  In  Tychonis  Historia  Coe- 
lesti extat  descriptio  hujus  eclipsis  observatae  Wandesburgi , folio  823. 

Inest  illa  descriptio  literis  ad  Maestlinum  datis  die  21.  Aug. , quarum  partem  prio- 
rem Vol.  I.  p.  89  praemisimus.  Cum  incipiat  verbis  „hesterno  die“,  eclipsis  autem  conti- 
gerit die  16.,  assumendum  est,  complures  dies  Keplerum  in  scribendo  consumsisse , prae- 
sertim quia  copiosiores  sint  (paginarum  13  in  forma  maxima).  Haec  ergo  Keplerus: 


Hesterno  die  fuit  eclipsis  Lunae.  Careo  autem  in  praesentia  urbe 
propter  suspicionem  conversationis  periculosae.  Grassatur  nempe  hic  lues 
passim,  et  forte  socer  meus  in  atrocem  morbum  incidit,  quo  inviso  urbe 
mihi  interdictum.  Itaque  et  instrumentis  careo,  neque  heri  spes  erat  Lunae 
emersurae  propter  continuas  pluvias  hujus  tridui.  Circumscribenda  igitur 
momenta  temporum  fallacibus  circumstantiis.  Ut  primum  vidi  Lunam,  suffi- 
ciebat adhuc  lux  crepusculi  lectioni  in  libris,  sed  jamjam  evanescens,  quam- 
vis mons  occiduo  Soli  objectus  maturet  hic  tenebras.  Jam  autem  non 
Arcturus  tantum  et  fidicula,  sed  pleraeque  stellae  super  verticem  quoties 
nubes  dilabebantur  apparebant.  In  urbe  sonuit  dimidiam  octavam.  Et  ta- 
men suspicio  est,  nimis  tarde  sonuisse.  Erat  mira  Lunae  facies,  adeo  ut 
crederem,  illam  jam  dimidio  corpore  emersisse  rursum  6 tenebris.  Appa- 
ruit enim  dimidia  fere  pars  ejus  rubicunda,  quo  rubore  facile  inter  nubes 
agnoscebatur.  Veruntamen  inter  ruborem  et  tenebras  nullus  communis  limes, 
sed  continuus  ab  ora  tenebrosa  (quae  penitus  disparuerat)  in  rubicundam 
vel  (ut  opinabar)  lucidam  oram  oppositam  trajectus.  Hoc  adeo  mirum  me 

habuit,  quum,  ecce!  quadrante  ante  octavam  (horolo- 
gii urbici)  Luna  habente  altitudinem  circiter  10°,  talis 
ejus  situs  faciesque  apparuit.  DE  horizon  ortivus,  A 
cornu  Lunae  lucidum,  adeo  ut  pars  rubicunda  B eva- 
nesceret, C pars  obscura  et  minime  apparens.  Erat 
A fere  horizonti  obversum,  B vero  et  antea  et  jam 
flectebat  se  secundum  viam  zodiaci.  Ex  eo  disparuit 
j3  sub  nubes  iens,  hora  nona  jam  sonante  emersit  simul 
ex  nubibus  et  umbra  videbaturque  tota,  sed  tamen 
medio  loco  inter  dextram  et  verticem,  quasi  in 
45°,  ubi  desiit.  Propter  pallorem  nondum  spargebat  in  oculis  meis  lac- 
teum illum  alborem  et  geminationem  quodammodo  sui,  ut  alias  evenit. 
Praevenit  itaque  calculum  ad  minimum  semihora:  sed  secundum  urbicum 
horologium  plus  integra  hora.  Cumque  in  ascendente  medietate  Sole  exi- 

stente  tardius  Luna  ad  illum  veniat,  ut  vidimus  mense  Martio:  citius  igitur 
in  descendente  medietate  veniet  et  ad  Solem  et  ad  ejus  oppositum.  Con- 
sentiunt igitur  tres  hujus  anni  eclipses.  Sed  nescio  tamen,  quid  me  impe- 
diat quominus  hoc  plena  fiducia  pronunciem.  Videntur  enim  eclipses  Lunae 
priores  aliquid  turbare.  Illud  valde  mihi  mirum  est,  cur  cornu  non  in  medio 
ruboris;  nisi  forte  Luna  diversos  habet  colores.  Sed  propositum  mihi  est, 
in  praesentia  tecum  in  genere  et  de  rubore  Lunae  et  de  omnifaria  ejus 
facie  in  eclipsibus  disputare.  Devorabis  etiam  hoc  lectionis  taedium.  Et- 
enim cum  tria  sint  corpora  concurrentia  ad  eclipsin,  Luna,  Terra,  Sol,  ne- 
cesse  est  unum  ex  his  cum  hujus  ruboris  tum  universi  coloris  ejus  causam 
praebere.  De  astris  enim  Solem  circumstantibus  dubium,  an  omnem  hanc 
varietatem  efficere  possint  Lunam  collustrando,  cum  etiam  si  clarissime  lu- 
ceant, minime  tamen  proximos  nobis  montes  ad  comparationem  Lunaris 
jubaris  illustrent.  Interim  non  nego,  concurrere  astra,  sed  fere  semper  ae- 
qualiter, cum  semper  circa  Solem  obambulent  Venus  et  Mercurius  clarissima 
sidera.  Igitur  primum  de  ipsa  Luna  extat  Carda  ni  sententia  (De  Subtili- 
tate III.  p.  181.  Ed.  Bas.  1611.)  loco  omnium,  qui  existimat,  residuum  illum  in 
Luna  splendorem,  si  quis  in  ipsa  existeret,  infinitarum  facium  loco  esse  et 
sic  esse  proprium  Lunae  lumen.  Nego.  Nam  intenditur  rubor  ille  in 


diversis  eclipsibus,  jam  ex  hac  jam  ex  illa  parte, 
cui  rei  praesens  eclipsis  experimento  est.  At  si 
proprius  esset  Lunae  splendor,  haereret  in  ea  sem- 
per aequaliter,  cum  eandem  semper  faciem  nobis 
ostendat. 

Sequitur  de  Sole  suspicio,  eaque  gemina; 
prima  nititur  diminutione  corporis  Solaris  objectu 
Terrae,  ut  qua  parte  Luna  non  ab  integro  Sole 
collustratur,  rubicunda  appareat,  qua  parte  a toto 
Sole,  clara:  qua  parte  a nulla  particula  Solis, 
obscura  et  cinerea.  Haec  opinio  locum  non  ha- 
bet. Nam  a puncto  M usque  ad  N et  ab  L us- 
que ad  K lucet  ubique  Sol  tantum  ex  parte,  est- 
que  ab  0,  ubi  totus  Sol  lucet,  usque  ad  N,  ubi 
totus  conditur,  continuum  radiorum  decrementum, 
et  ideo  in  M nullus  notabilis  limes,  qualis  debe- 
bat esse,  si  vera  esset  haec  sententia.  Nam 
cornu  lucidum  notabili  limite  distinguitur  a rube- 
dine, quae  instar  tenebrarum  est.  Tum  autem, 
quia  calculus  rubedinem  tenebris  accenset,  duplo 
crassior  et  amplius  esset  umbra  Terrae,  quam 
eam  calculus  assumit.  Item  causa  rubedinis  la- 
tius eam  spargeret  quam  vel  tres  Lunae  diametri 
porrigerentur.  At  rubedo,  lux  et  tenebrae  in 
eadem  Luna  cernuntur.  Alter  modus,  ut  dicamus, 
Solem,  ut  oculis  nostris  apparet  propter  circum- 
fusum crassum  aerem,  sic  etiam  Lunae  apparere, 
cum  coma  lucida  scilicet,  quod  contingeret,  si  sub- 
stantia circa  Solem  esset  crassiuscula.  Hoc  om- 
nibus experimentis  satisfaceret.  Sed  obstant  no- 
bis physici,  et  aequalissima  coeli  secundum  illos 

Fig.  15. 


substantia,  multoque  ipsorum  auctoritate  magis,  quod  nullis  aliis  experi- 
mentis tale  quid  circa  Solem  animadvertitur,  quodque  commode  hoc  phae- 
nomenum  in  alias  causas  antea  in  natura  praesentes  transferri  potest. 

Sumamus  enim  tertio  loco  Terram  in  manus,  quae  tribus  modis  cau- 
sam phaenomeni  praebere  potest.  Primus,  si  dicamus,  Terram  cum  ambe- 
unte  crassiore  parte  aeris  jacere  umbram,  in  quam  ingressa  Luna  claritu- 
dinem amittat:  jam  vero  partem  aeris  crassiorem  transmittere  radios  Solis 
ex  parte,  quibus  obscuratis  radiis  rubor  ille  efficiatur,  cum  pars  Lunae 
existens  in  illa  umbra,  quam  jacit  Terra  soliditate  sua,  penitus  evanescat. 
Posset  quidem  et  iste  modus  nonnihil  satisfacere , sed  repugnat  illi  primo 

calculus,  assumens  crassitudinem  umbrae  Ter- 
restris KM,  quae  esset  tantum  LN,  et  sic  dia- 
metrum Terrae  dicens,  quae  esset  diameter  Ter- 
rae cum  vaporibus.  Quod  enim  differentia  inter 
utramque  dictam  diametrum  valde  notabilis  sit 
futura,  arguit  rubedinis  in  Luna  magnitudo,  te- 
gens Lunam  fere  dimidiam.  Deinde  repugnat 
huic  modo  experimentum  in  eo,  quod  inter  ru- 
bedinem et  meras  tenebras  nullus  certus  limes 
apparuit.  At  hic  inter  causas  utriusque  certus 
et  valde  notabilis  limes  interest.  Nam  ab  M 
ad  N etsi  inaequaliter,  semper  tamen  vapores 
lux  penetrat,  at  in  N subito  disparet  omnis  lux 
et  sequuntur  merae  tenebrae.  Et  sic  non  ut 
in  Luna  rubor  et  tenebrae,  sic  hic  MN,  LN 
sine  certo  et  visibili  termino  cohaerent,  sed  est 
in  N manifestus  saltus,  quia  ad  oculum  discre- 
pant opacum  et  pellucidum. 

Alter  modus,  si  dicamus,  vapores  quidem 
circa  Terram  extimos  juvare  etiam  ad  umbram, 
ejusque  extremitates  jacere,  sed  postea  radios 
Solis  in  ipsis  vaporibus  et  crassiori  aere  refringi 
introrsum.  Ut  ipoo  est  crassities  umbrae  in  cal- 
culo, jacta  ab  extremis  Terrae  vaporibus.  Sed 
jam  sola  portio  ev£  est  immunis  ab  omnimodis 
Solis  radiis,  quidquid  inter  voa  et  vifj  est,  id 
frequentatur  a radiis  refractis  per  vapores  trans- 
euntibus. Nam  refringitur  in  £v  et  (3e  in  ev. 
Itaque  si  Luna  est  intra  ev£  meram  umbram, 
caret  omni  radio  Solis,  nec  nisi  per  illustratio- 
nem stellarum  Soli  vicinarum  cernitur.  At  si 
est  supra  v,  illustratur  a quibusdam  Solis  radiis 
refractis,  idque  eo  magis  continue,  quo  magis 
ad  extremitates  co,  rp  accesserit.  Atque  huic  modo 
ad  amussim  respondet  nostrum  eclipseos  experi- 
mentum. Nec  scio,  quid  ex  aliis  disciplinis 
illi  possit  objici,  nisi  hoc,  quod  umbra  circa  w 
longe  clarior  sit,  quam  ut  atram  illam  rubedi- 
nem producat.  Et  cum  nullum  certum  finem 
habeant  vapores  circa  Terram,  sed  continue 

limpidiores  sint  usque  in  ipsum  purum  aetherem , fore  eandem  etiam  condi- 
tionem illuminationis  Lunae,  neque  fore  distinctum  limitem  inter  clarum 
cornu  et  partem  rubentem,  cum  tamen  talem  viderim  in  nostra  eclipsi.  Hoc, 
inquam,  unicum  objici  potest.  Nam  quod  addi  posset,  calculum  reclamare, 
cum  nos  assumamus  diametrum  umbrae  v§,  ille  vero  Terrae  e£,  id  leve  est, 
sufficit  enim  quantulacunque  magnitudo  vaporum  £f,  etiam  in  apparente 
Lunae  diametro  insensibilis.  Sed  mittamus  etiam  hunc  modum  ob  causam 
dictam. 

Restat  itaque  tertius  modus,  ut  eandem  causam  statuamus  et  hujus 
rubedinis  et  crepusculi  modo  propemodum  eodem,  ut  dictum  est:  nempe  si 
Terra  jaciat  umbram  calculi,  non  accensitis  Terrae  vaporibus,  vapores  vero 
Solis  radium  et  transmissum  secundum  umbram  et  undiquaque  combibitum 
rursum  spargant  quasi  proprium,  circulariter  ut  Luna,  non  per  refractionem 
vel  reflexionem.  Tunc  enim  relinquitur  calculo  crassitudo  genuina  umbrae, 
et  vapores  circa  Terram  extremos  umbrae  margines  illustrabunt,  prohibe- 
bunturque  objectu  ipsius  Terrae,  quominus  ad  interiora  umbrae  lumen  pro- 
rogent (Nota  in  margine : Et  tamen  quo  vapores  vicini  Terrae,  atque  ex 
eo  crassiores  indeque  lucidiores,  radium  objectu  Terrae  prohibentur  spargere, 
eo  vapores  exteriores  tenuiores  minusque  lucidi  poterunt  adhuc  radiare  et 
sic  datur  id , quod  in  experimento  est , sc.  continuum  ruboris  decrementum 
usque  ad  meram  umbram  sine  interjecto  notabili  limite),  quemadmodum 
etiam  in  crepusculo  fit,  tum  habetur  ratio  quadiscunque  coloris  Lunae  in 
eclipsibus  et  tunc  etiam  ad  chasmata  aliqua  ex  hoc  negotio  transferri  quid 
potest.  Oportet  enim  imaginari,  si  quis  in  Luna  existeret,  Sole  post 
Terram  abdito  visurum  illum  Terram  instar  atri  et  circularis  hiatus,  cir- 
cumjecta coma  lucida.  Sed  oriuntur  etiam  hic  difficultates,  una  generalis 
totius  negotii,  altera  propria  hujus  rationis.  Generalis  haec  est,  quod  ne- 
gare non  possumus,  quin  radii  So,lis  in  vaporibus  Terrae  refringantur.  Ex 
quo  sequitur,  longe  breviorem  et  angustiorem  esse  umbram  Terrae,  quam 
futura  fuisset  citra  refractionem.  Duorum  igitur  alterum  sequitur:  aut  enim 
calculus  majorem  justo  facit  umbram,  aut  si  experimenta  observationum  in 
eo  sequitur,  tum  ex  calculo  non  satis  magna  Terrae  moles  colligitur.  Re- 
spondetur ut  supra,  id  quod  umbrae  per  refractionem  decedit,  hic  in  Terris 
insensibile  esse.  Altera  difficultas  est  in  eo , quod  fortasse  non  sit  verisi- 
mile, tam  fortem  lucem  transire  per  vapores,  ut  ea  illustratus  Lunae  margo 
adhuc  pro  lucido  censeri  posset.  Respondetur,  huic  ipsi  transeuntium  ob- 
scuritati radiorum  consentire  experimenta.  Nam  Luna  etiam  cum  nondum 
deficere  incepit  aut  jam  penitus  desiit,  tamen  ex  illa  parte,  qua  vicinior 
est  umbrae,  pallide  lucere  cernitur;  et  nota,  quatuor  gradibus  decrescere 
lumen  Lunae  in  eclipsi:  primo  enim  ex  eo  loco,  quo  toto  Sole  fruitur,  in 
eum  ingreditur,  ubi  Solis  pars  tegitur,  paulatim  major  atque  major,  quod 
incipit  satis  justo  tempore  ante  defectum,  neque  in  Luna  multum  sentitur; 
alter  gradus,  cum  parte  sui  eum  locum  ingreditur,  ubi  radii  Solis  objectis 
Ter  rae  vaporibus  quodammodo  hebetantur  et  tum  cernitur  pallere.  Sed  in 
his  duobus  modis  adhuc  lucere  Luna  censetur.  Tertio  igitur  ingreditur  umb- 
ram jactam  a Sole,  sed  manet  adhuc  in  luce  vaporum.  Et  tunc  rubet  et 
tamen  'nihilo  secius  deficere  dicitur  ab  hominibus.  Quarto  tandem  utrius- 
que  et  Solis  et  aeris  radios  effugit  in  intima  umbra,  ubi  caret  omni  prope- 
modum .colore , cinerea  apparens.  Hisce  sic  constitutis  procul  dubio  videa- 
mus, an  etiam  de  inaequali  ruboris  circa  cornu  circumjectione  dici  quid 


28 


Literae  Kepleri  aliorumque  mutuae 


possit.  Fuit  elevata  Luna  ad  8 vel  10  gradus.  Esto  ut  simus  in  G alliis 
vel  Hispaniis,  ubi  Luna  tum  fuit  in  horizonte.  Consideremus  igitur,  quae 
partes  umbrae  a quibus  Terrae  partibus  jaciantur.  Itaque  si  cornu  prae- 
cise horizontem  spectasset,  umbrae  eam  partem  egressum  fuisset,  quae  a 
Galliarum  aut  Hispaniarum  antipodibus  praecise  jacta  fuisset.  Sunt  autem 
dictorum  locorum  antipodes , quantum  sine  praesenti  tabula  conjicere  pos- 
sum, ultra  Magellanicum  fretum,  Moluccas  versus  in  mari. 

Jam  vero  cornu  parumper  flexit  ad  laevam,  ita  ut  si,  manente  eodem 
meridiano,  meridionalior  ego  fuissem,  cornu  praecise  horizontem  spectasset. 
Est  autem  tropico  Cancri  oppositus  tropicus  Capricorni,  et  gradui  20  vel 
30  longitudinis,  gradus  200  vel  210.  Talis  itaque  locus  Terrarum  jecit 
illam  umbrae  partem,  qua  Luna  erupit.  Ex  hac  connexione  facile  est  et 
reliquas  Terrae  partes  cum  reliquis  Lunae  et  umbrae  partibus  comparare. 
Nam  quia  cornu  nobis  fuit  ad  laevam,  et  supra  cornu  magis  ad  laevam 
major  pars  ruboris,  laeva  vero  spectavit  septentrionem  fere,  ergo  ruboris 
major  pars  causam  habet  a vaporibus  iis,  qui  nostris  antipodibus  septentrio- 
naliores sunt.  At  a tropico  Capricorni  septentrionem  versus  occurrit  zona 
torrida  et  ultra  illam  zona  nostra  temperata,  versus  austrum  occurrit  tan- 
tum temperata  et  post  frigida,  ut  ita  rubor  latior  a latiori  tractu  regionum 
calidarum,  angustior  ab  angustiori  allabatur.  Erunt  itaque  altiores  et  cras- 
siores in  calidis  zonis  vapores,  quam  in  frigidis.  Quid  mirum,  non  opus 
est,  ut  id  ex  una  eclipsi  probemus,  ipsa  ratio  suadet,  quo  rectioribus  Sol 
radiis  incumbit  omnesque  planetae,  hoc  fortiorem  esse  operationem  et  ex- 
tenuationem. Suadent  et  experimenta  geographorum,  qui  continuas  nostris- 
que  incomparabiles  pluvias  sub  aequatore  et  parallelis  Solaribus  praecipitari 
asserunt,  non  quod  haec  certarum  terrarum  natura  sit  prae  ceteris,  sed 
in  toto  terrarum  ambitu,  in  Africa  (unde  Nili,  Nigiris  et  fluviorum  regni 
Congo  immania  incrementa)  in  insulis  Moluccis  Asiae  conterminis,  in  Pe- 
ruana  Americae  provincia;  ut  certum  sit,  coelestem  causam  esse.  Quod 
si  quis  tamen  hujus  ruboris  inaequaliter  cornu  lucidum  ambeuntis  causam 
non  in  diversitate  zonarum,  sed  in  diversitate  maris  et  terrae  ponere  voluerit, 
ecce  et  hic  vicimus.  Nam  in  supra  delineatis  terrarum  locis  versus  antarc- 
ticum satis  longo  spatio  maria  sunt,  at  versus  aequatorem,  quamvis  ultra, 
occurrit  superior  pars  Americae.  Sin  autem  lapsa  est  memoria  in  antipo- 
dibus , ita  ut  illi  propiores  sint  freto  Magellanico,  tota  nobis  America  sep- 
tentrionem versus  tendetur.  Sed  quid  ego  frustra  mihi  difficultates  objicio, 
valeat  haec  ultima  ratio,  vincat  prior. 

Etsi  te  occupatum  scio,  non  potui  tamen  haec  omittere,  quia  juxta 
scio  te  his  delectari.  Quod  opus  Stuccardianum  (machina  argentea.  YoI.I,  p.  73  ss.) 
attinet,  expecto  sententiam  principis,  tuo  amore  fretus  in  me,  alacriter.  At 
Deus  novit  eventum.  Versamur  hic  Gratii  in  metu  pestis,  quae  viciniam  in- 
vasit. Itaque  me  meamque  familiam  tuis  precibus  commendo.  Vale  diutis- 
sime Reip.  literariae  tuaeque  familiae. 

Gratii  vel  Bairdorffi  in  vicinia  11.  21.  Augusti. 

Hum.  T. 

Gratissimus  discipulus 
M.  Jo.  Kepler. 

Ad  haec  Maestlinus  non  respondit,  transmittit  autem  Keplero  (22.  Jan.  1599)  copias 
literarum  Tycbonis  (comp.  vol.  I.  p.  48)  addens : memorabilia  autem  sunt,  quae  de  suo 
eclipsium  calculo  scribit.  Item  quae  de  apparenti  Lunari  magnitudine  praesertim  in  eclip- 

sibus.  Ea  meminisse  potes  me  quoque  advertisse,  non  tantum  in  Solaribus  eclipsibus,  sed 
etiam  quando  Luna  stellam  aliquam  occultavit. 

Keplerus,  promtior  in  rescribendo  quam  Maestlinus,  die  26.  Febr.  1599  haec  dedit 
huic  (comp.  vol.  I.  48.  92.): 

In  calculo  eclipsium  vides  ipsum  (Tychonem)  cum  mea  observatione 
(eclipsis  Solaris  d.  7.  Mart.  1598)  fere  convenire.  Censebam  enim  defec- 
tum fuisse  9 digitorum  circiter.  Ille  habet  10 3/4,  quia  septentrionalior  Hara- 
burga  Gratio.  At  aenigma  ingens,  prope  quid  esse,  et  tamen  minus  appa- 
rere, quam  cum  est  remotius  (comp.  Vol.  I.  p.  46).  Ergone  fallimur  in  pleni- 
luniis? Ergone  aerem  habet  Luna,  qui  oppletus  luce  auget  aestimationem 
Lunae?  An  hic  fortasse  mea  speculatione  opus  erit  de  accessu  ad  Solem 
et  recessu?  Certe  habet  veram  distantiam  ex  parallaxi  cum  in  novilunio, 
tura  in  plenilunio.  Quaeso  quid  censes  hic?  Scribe,  si  otium  est;  nihil 
enim  est  aliud,  ad  quod  praecipue  respondeas/ 

Illud  etiam  occasione  sic  ferente  monere  volui,  eclipsin  Lunae  hujus 
mensis  (10.  Febr.),  si  forte  illam  non  videris,  per  3 horae  quadrantes  cir- 
citer viciniorem  fuisse  ortui  Solis,  quod  sic  observavi,  cum  etiamnum  in- 
strumentis caream.  Curavi,  ut  horologium  durante  eclipsi  non  mutaretur. 
Principium  eclipsis  observavi  ad  cursum  horologii,  ortum  Solis  in  horizonte 
parum  admodum  et  quidem  insensibiliter  montoso  itidem  ad  cursum  horologii 
notavi.  Occidit  Luna  in  tenebris,  sed  post  montes  paulo  elevatiores.  Quo- 
ad usque  illuxit  nubesque  albescerent,  semper  occidentalior  pars  rubicun- 
dior videbatur;  argumento  id  fuit,  nondum  esse  medium  eclipsis;  sic  ha- 
bentem mihi  eripuere  montes.  Hic  velim  tuum  audire  judicium  de  mea 
disputatione  superiori  Augusto  perscripta.  Habes  enim  plurima  phaeno- 
mena circa  corpus  Lunae  et  es  me  acutior  visu. 

Maestlinus  d.  22.  Apr.  his  parum  admodum  respondit,  dicens  : De  eclipsi  quae  scri- 
bis nuperrima  nihil  habeo^quod  ego  addam.  Nihil  observavi,  nisi  quod  ipsa  durante  aura 
vel  aer  more  solito  nimium,  veluti  I.una  silente,  obscurabatur.  Coelunf  adeo  apud  nos 
nubilum  fuit,  ut  per  totam  noctem  nihil  quicquam  de  torpore  ejus  videre  potuerim.  Hoc 
malum  mihi  multo-toties  accidit,  ut  quo  tempore  maxime  exopto  coelum  serenum,  minime 
omnium  serenum  videam.  — Pluribus  describit  Keplerus  hanc  observationem  Cap.  VI.  9. 
et  VII.  3.,  eandemque  Tycho  in  Hist.  Coei.  p.  853.  Wittebergae  habitam,  nec  non  Lon- 
gomontanus,  qui  eclipsin  „in  pago  Longomontano  patrio  meo  solo“  observavit. 

Praemissis  huc  usque  observationibus  eclipsium , quas  ante  editum  suum  opus  habuit, 
quibusque  ex  parte  quidem  usus  est  fundamentis  ad  extruendam  partem  astronomiae  opticam, 
jam  addimus  refractionum  inquisitionem  Kepleri,  qua  lecta  judicium  quadamtenus  patebit, 
quantum  profecerit  Keplerus  tempore  inter  editam  Opticam  et  Harmoniam  interjecto.  Disqui- 
sitio enim  haec  inest  literis  ad  Maestlinum  datis  5.  Sept.  1616. 

Keplerus  Linciis  Maestlino  nuncians,  quae  studia  tum 
inceperit  (adornare  se,  inquit,  Epitomen  Astr. 

Copernicanae;  plurimum  negotii  sibi  exhibuisse 
Lunam  &c.) , adjunxit  problema  hoc  geometricum : 

Segmentum  circuli  ABC  esto,  cujus  sagittae 
BD  proportio  ad  sinum  DC  sit  ea,  quae  1 ad 
50.  Jam  ex  puncto  D exeat  recta , faciens 
cum  DC  angulum  EDC  20°,  quaeritur  longi- 
tudo lineae  DE,  seu  proportio  ejus  ad  BD,  DC? 

Hoc  problema  sic  solvendum  censeo , scribit  Maest- 
linus (21.  Sept.  v.  st.  1616):  Sit  segmenti  ABC  cent- 
rum F , et  ducantur  FDB,  FC,  FE,  item  BC.  Qualium 
ergo  BD  est  1 , talium  DC  datur  50;  sed  qualium 
BD  est  100000,  talium  DC  fiet  500000.  Igitur  in 

/\DBC  rectilineo  dabitur  ex  canone  foecundo  DBC  78°  41'  24"  et  DCB  11°  18'  36" 
ad  circumferentiam.  Quapropter  BA  eique  aequalis  BC  est  22°  37'  12".  Hinc  qualium 
FB  vel  FC  est  100000,  talium  DC,  sinus  ipsius  BC  arcus,  est  38462,  et  FD,  sinus  com- 
plementi ipsius  BC  92308,  qui  ablatus  ex  FB  relinquit  DB , sagittam  seu  sinum  versum 
7692,  quinquagesimam  videlicet  partem  ipsius  DC. 

Deinde  in  A DDE  dato  latere  EF  100000  et  latere  FD  92308,  cum  angulo  FDE 
= 110°  composito  videlicet  ex  FDC  recto  et  EDC  dato  20°,  dabitur  etiam  latus  DE. 
Sicut  n.  FE  100000  ad  anguli  FDE  ^inum  93969,  ita  erit  latus  FD  92308  ad  anguli  DEF 
sinum.  Erit  igitur  is  86741.  ipse  vero  angulus  DEF  60°  9'  34',  qui  FDE  et  DEF  sublati 
ex  2 rectis  relinquunt  angulum  DFE  9°  50'  26".  Hinc  sicut  anguli  FDE  110°  sinus  93969 
ad  FE  latus  100000,  sic  anguli  DFE  9°  50'  26"  sinus  17091  est  ad  latus  DE  quaesitum. 
Prodit  autem  DE  partium  18188  qualium  DC  erat  38462,  h.  e.  qualium  DC  est  50  et  DB  1, 
talium  DE  est  paulo  plus  quam  23 1/8 . 

„ Cetera,  addit  Maestlinus,,  quae  problemati  huic  adjuncta  sunt,  plane  propter  obscuri- 
tatem assequi  nequeo.  Verba  sunt  haec“  : 

„ Occasio  problematis  ista  est.  Cogito,  si  sit  D punctum  in  superficie 
Terrae,  ABC  superficies  aeris,  DC,  DE  radii  refracti,  an  mensurae  refrac- 
tionum a Bralieo  proditae  conciliari  possint  mediocriter  cum  DC,  DE  linea- 
rum longitudine.  Et  haec  quidem  jam  expedivi,  si  DE  sit  radius  in  alti- 
tudine 1°,  ejusque  longitudo  ad  DC  ea,  quae  2172'  ad  30'  (hae  sunt 
enim  refractiones  in  Tyclione  ad  ait.  0°,  1°),  quod  tunc  BD  sit  131,  et 
DC  5113.  Itaque  altitudo  aeris  BD  paulo  plus  uno  milliari.  Si  jam  DE  habeat 
altit.  20°,  et  redigatur  ad  tricesimam  ipsius  DC,  arguet  1'  refractionis, 
cum  Tycho  in  ait.  20°  ponat  refractionem  nullam:  tolerari  igitur  posset.“ 

Quid  ista  velint,  pergit  Maestlinus,  percipere  profecto  non  possum,  praesertim  cum 
apud  Tychonem  hos  numeros  non  inveniam.  Is  enim  in  tabula  refractionum  (Progymn.  p.  79) 
ad  0 0 habet  refractionem  34'  et  ad  1 0 refr.  26',  atque  ad  20 0 refract.  4'  30".  Ubi  ergo 
est  refractio  1'  ? Cetera  transeo  donec  plenius  ipsa  data  exponantur.  — His  adjuncta  est 
altera  scheda,  in  qua  Maestlinus  conatur  rem  plenius  explicare  (comp,  Hanschium  p.  47.  48), 
et  quam  inquirit  in  sequenti  responsione  Keplerus.  — Priorem  schedam  remisit  Maestlino, 
annexa  hac  annotatione : 

Pag.  79.  Progymn.  non  sunt  refractiones  fixarum,  de  quibus  ego  egi, 
sed  Solis.  Solutio  Maestlini  pertinet  ad  problema  simplex  et  directum : 
investigare  DE  data  proportione  ipsius  DB  ad  DC  in  quacunque  inclina- 
tione. At  me  hoc  non  juvat,  sed  hoc  quaero,  data  proportione  ipsius  DC 
ad  DE  in  quacunque  altitudine  (ut  si  sit  DC  30,  DE  21%,  angulo  EDC 
existente  1°),'  quanta  tunc  evadat  DB?  Item  hoc  quaero,  si  dentur  duae 
DE  in  datis  duabus  inclinationibus,  quanta  evadat  DC  et  BD  ? Cum  autem 
hoc  pacto  contra  optica  principia  statuatur  aliqua  quantitas  BD  mensura 
refractionis  radii  verticalis  (cum  optica  doceat  in  vertice  refractionem  fieri 
nullam) , ideo  hoc  potius  quaeritur : data  proportione  duarum  refractionum 
in  C et  E,  composita  ex  2 proportionibus,  una  angulorum  BDE,  BDC, 
altera  linearum  DE,  DC  longitudinis,  quae  tunc  sit  proportio  BD  ad  DC? 
Nam  tunc,  etsi  unum  elementum  proportionis  compositae  (inter  refractionem 
verticalem  et  horizontalem)  statuitur  aliqua  quantitas,  v.  c.  proportio  linea- 
rum BD  et  DC,  alterum  tamen  elementum  hujus  proportionis  compositae 
non  est  quantitas,  v.  c.  proportio  anguli  BDB  (ut  analogice  agam),  qui 

angulus  est  0,  ad  angulum  BDC,  90°.  Nam  proportio,  seu  fractio 

(analogice  fractio  dicta)  multiplicata  in  fractionem  quamcunque  aliam,  pro- 
creat Nihil:  h.  e.  infinita  proportio,  ad  quamcunque  aliam  proportionem 
addita,  facit  compositam  proportionem  infinitam.  Itaque  per  optica  prin- 
cipia (circa  quidem  refractionem  verticalem  nullam)  stare  potest  haec  po- 
sita refractionum  mensura.  Quantacunque  enim  sit  refractio  horizontalis, 

mensura  haec  dicet,  in  vertice  sumendam  esse  partem  horizontalis  refractio- 
nis nullesimam. 

Exerceamur  in  hoc  problemate : sit  proportio  refractionis  in  C ad  re- 
fractionem in  E ea,  quae  60  ad  43.  Aufer  ab  hac  proportionem  anguli 

BDE  ad  angulum  EDO,  sc.  ^ est  ~Q-,  ergo  residuum  erit 

vel  . Longitudo  igitur  linearum  DC,  DE  statuitur  178,  129;  quae- 

ritur  BD.  Ita  posita  inclinatione  DE,  vel  angulo  BDE  70°,  Tycho  prodit 
refractionem  in  E 0',  in  C 30'.  Hoc  jam  nullam  admittit  mensurationem, 
debet  nempe,  optica  docente,  refractio  in  ipso  tandem  vertice  penitus  anni- 
hilari. Ergo  nos  statuamus,  refractionem  in  E esse  1',  quod  tolerari  juxta 

• 70  t 

experimenta  Tychonis  potest.  Aufer  proportionem  ^ a proportione  ^ vel 

restat  4*  Qualium  ergo  DC  70  (vel  178),  talium  DE  statuitur  3 

(vel  7 ^).  Si  ergo  hoc  pacto  BD  semper  eadem  prodit,  tunc  haec  posita 
mensura  refractionis  conciliata  est  cum  experimentis  Tychonis. 

Literis  Maestlini  respondit  Keplerus  d.  22.  Dec.  1616  hunc  in  modum: 

Literas  tuas,  Clarissime  vir,  21.  Sept.  et  5.  Oct.  scriptas  accepi  legi- 
que magna  cum  voluptate.  Etsi  vero  posterioribus  adjunctae  fuerunt  literae 
meorum , quibus  pericula  continebantur  et  calumniae  sceleratissimae  et  po- 
tentia adversariorum  et  cursus  justitiae  intercisus  : quibus  tragicis  narratio- 
nibus animus  abreptus  vix  ad  respondendum  se  recolligit : tamen,  quia  mit  - 
tendus est  tabellarius,  piaculum  videbar  commissurus,  si  nihil  responde- 
rem. (Venit  interea  frater  meus  cum  matre,  itaque  non  alio  tabellario  opus 
habui.) 

Pro  solutione  problematis  simplicis  ago  gratias , etsi  ex  quo  scripsi 
totam  hanc  speculationem  abjeci.  Nititur  enim  mera  hypothesi  com- 
putandi, cui  rei  ipsius  nihil  subest.  Posui  enim,  tantam  esse  densitatis 
medii  rationem  in  quolibet  extimo  puncto  superficiei  aeris,  quanta  est  ratio 
longitudinis  lineae  ex  oculo  ad  illud  punctum.  Atqui  scimus  ex  opticis, 
refractionis  angulos  formari  in  ipsa  superficie,  nec  immisceri  profunditatem 
medii  densi,  cum  radius  in  medio  denso  non  minus  sit  rectus,  quam  foris. 

Illustrabitur  autem  defectus  hujus  hypotheseos  collatione  hypotheseos 
verioris.  In  opticis  post  plurimas  tentatas  suppositiones  tandem  devolutus 
sum  ad  hanc.  Cum,  quo  major  est  medii  densitas,  hoc  major  contingat 
in  ejus  superficie  refractio,  quo  densius  igitur  occurrit  unum  et  idem  medium 
radio  refringendo,  hoc  major  est  refractio  illius  occursus,  puta  unum  re- 
fractionis elementum.  At  densitatis  augmentum  per  varios  occursus  se- 
quitur proportionem  secantum.  Sint  enim 
duae  parallelae  AB,  CD,  quarum  distantia  BC 
adumbrat  nobis  latitudinem  radii  physicam; 
quia  refractio  non  contingit  radiis,  ut  sunt 
lineae , sed  ut  sunt  aliqua  superficies  perpen- 
diculariter  erecta  super  densum.  Ergo  si  radius 
DC  recta  occurrisset  medio  denso  AC , ratio 
ejus  densitatis  adumbrata  fuisset  in  hoc  recto 
occursu,  per  BC,  at  quia  DC  occurrit  ipsi 

AC  ex  obliquo,  ratio  densitatis  medii  in  hoc  occursu  adumbratur  per  AC. 
Quare  ut  BC  ad  CA,  sic  densitas  occursus  recti  ad  densitatem  occursus 
hujus  obliqui.  Hae  igitur  lineae  AC  videntur  quam  proxime  naturam  ipsam  se- 
qui, et  genuina  esse  mensura  unius  elementi  proportionis  refractionum.  Acce- 
dere enim  debet  alterum  elementum,  quantitas  angulorum  inclinationis.  Nam 
si  solae  hae  lineae  BC,  CA  metirentur  refractiones,  tunc  statueretur  ali- 
qua refractio  in  vertice  : sin  autem  de  lineis  BC,  CA  sumantur  partes  tantae, 
quanti  sunt  anguli  inclinationum,  tunc  de  BC  sumitur  nihil,  quod  est  con- 
sentaneum opticae,  quae  in  vertice  statuit  refractionem  nullam.  Dixeris, 
hanc  omnino  veram  esse  rationem  metiendi  refractiones:  cur  ergo  hac  non 
fuerim  contentus,  quaerens  aliam?  Dicam  causam.  Vidi  namque  hoc  pacto 
nobis  in  inclinationibus  horizonti  vicinis  obvenire  secantes'  longissimos,  et  tan- 
dem infinitum,  ubi  ratio  ista  docet  totum,  quod  hic  infinitum  evadit,  su- 
mendum esse.  Ideo  in  opticis  huc  sum  compulsus,  ut  dicendum  esset,  non 
esse  spectandas  inclinationes  radiorum  in  raro,  sed  refractorum  ipsorum  in 
denso.  Et  hoc  posito  mediocriter  expressi  refractiones  Tychonicas.  Verum 
etiam  hic  sunt,  quae  desiderem.  Nam  primo  petitur  principium,  quod  vi- 
detur naturae  contrarium:  si  quaerat  aliquis,  quantum  in  denso  refringatur 
radius,  respondeat  alter,  tantum  quantum  indicat  secans  jam  refracti.  De- 
inde experimentatus  sum  refractiones  crystalli  et  deprehendi  illas  non  sequi 
hanc  legem;  in  aqua  confisus  sum  experimentis  Vitellionis  et  conciliare  illas 
mediocriter  potui  in  Opticis,  sunt  enim  crassae. 

His  angustiis  inclusus  tandem  cogitare  coepi,  primam  esse  natura  re- 
fractionem ex  denso  in  rarum,  secundariam  ex  raro  in  densum:  priorem  sc. 
sparsionem  lucis  contractione  ejusdem.  Nam  in  denso  positis  inclinationi- 
bus super  superficiem  rarioris,  dantur  secantes  earumque  portiones  respon- 
dentes angulis  inclinationum,  quae  si  aequaverint  complementum  inclinatio- 
nis, jam  intelligimus,  finem  esse  refractorum.  Verbi  causa  sit  F in  denso, 

cujus  terminus  EH.  Valeat  FE  gradum  unum, 
cujus  portio  nulla,  quippe  in  inclinatione  nulla, 
est  mensura  refractionis.  Sit  jam  alius  radius 
FG,  inclinatus  angulo  EFG  60°,  cujus  secans 
est  duplum  radii,  valebit  igitur  FG  2 gradus, 
quia  FE  valebat  1°.  Sed  de  his  2 gradibus  est 
sumenda  portio  J/s , quia  inclinatio  60  est  de 
90.  Ergo  refractio  erit  1 0 20'  sc.  angulus  FGI 
178°  40',  cum  FGH  sit  150°.  Ergo  HGI  28° 
40';  adhuc  valet  refractio.  Ita  si  FE  valet  V, 
refractio  desinit  in  inclinatione  89°  V 40",  est- 
que  maxima  refractio  58'  20".  Sin  autem  FE  valet  40",  desinit  refractio 
in  89°  13'  estque  48'  circiter.  Sit  iterum  EFG  82°  49',  tunc  est  FG  800000, 

82°  49' 

qualium  FE  100000.  Valet  igitur  8°,  de  quibus  pars  — -- — est  sumenda, 

sc.  7°21/4l"  pro  refractione.  Ergo  FGI  est  172°  38'  19"  sed  FGH  est 
172°  49' major , ergo  impossibilis  est  haec  refractio,  desinuntque  radii  re- 
fringi longe  antea. 

Cum  ergo  essem  redactus  in  ipsum  densum  cum  inquisitione  genuinae 
mensurae,  visum  est  densum  formatum,  hoc  est  globosum,  demonstrationi- 
bus esse  aptius  quam  planum:  et  sic  tandem  ad  lineas  ex  centro  visus  in 
superficiem  aeris  ductas  deveni. 


Fig.  18. 

Quod  reliquum  est,  cum  miseris  duas  schedas  posteriori  emendata  per 
priorem,  remitto  igitur  priorem  cum  notis  meis  extempore  subjunctis  (pag.  30). 

In  collatione  schematis  tui  cum  meo  occurrunt  ista:  in  meo  lineae  FE, 
FG  habent  mensuras  refractionum  modo  explicato  et  naturae  consentaneo 
propter  similitudinem  triangulorum  in  prima  facie  hujus  (Fig.  17).  In  tuo  (Fig.  16) 
respondet  quidem  litera  D,  oculus,  meae  literae  F,  quare  et  DB,  DE,  DC  meis 
FE,  FG  respondere  videntur,  at  non  est  ita  simpliciter.  Nam  proDB  semper 
sumenda  est  aliqua  longior,  scilicet  perpendicularis  ex  D in  tangentes  aerem 
in  C,  E punctis  refractionum.  Et  haec  forte  causa  est,  cur  nobis  DB  prodeat 
ex  diversarum  refractionum  comparatione  diversimoda.  In  minima  tamen  alti- 
tudine aeris  parvus  est  excessus  illarum  requisitarum  super  DB , quippe  cum 
tangentes  in  C,  E &c.  parum  admodum  inclinentur,  et  BC  arcus  non  sit  magnus. 

Ecce  fortunam  hujus  scriptionis:  a rejectione  et  refutatione  hypotheseos 
computandi  refractionis  inceperam,  pene  in  confirmationem  ejusdem  desino. 

Jam  igitur  ad  novam  speculationem  te  voco. 

Ponamus  omnia  recte  habere  in  meo  schemate  et  mensurationem  na- 
tura niti.  Ponamus  deinde  aliquam  quantitatem  refractionis  in  inclinatione 
plenaria,  cujusmodi  supra  duae  sunt,  una  58'  20",  altera  48'.  Ponamus 
tertio  refractionem  fixarum  horizontalem  ex  Tychone  30'.  Cum  ergo  in  tuo 
schemate  DC  refringatur  in  C per  30'  nec  inclinetur  plenarie  radius  qui 
extra  C est,  non  sc.  tangat  sed  secet  aerem  in  C si  produceretur  (nam 
si  tangeret,  tunc  haec  refractio  30'  esset  inclinationis  plenariae,  atqui  nos 
secundo  loco  assumsimus  majorem  quam  30',  sc.  vel  48'  vel  58'  20",  et 
si  qua  alia  placuerit);  quaeritur  igitur,  quantum  inclinetur  vel  DC  refractus 
vel  qui  foris  est  super  aeris  superficiem.  Nam  ex  inclinatione  forinseci  et 
refracti  facile  sequitur  altitudo  aeris  DB,  te  ipso  docente  in  scheda.  Nam 
si,  qui  foris  est,  tangat  in  C,  et  si  BDC  rectus,  et  refractio  30',  tunc  in- 
clinatur DC  per  89°30'  et  BC  est0°30',  ejusque  sinus  I)C  872,65  et  ver- 
sus DB  3,8077,  et  ut  hic  ad  illum,  sic  ille  ad  diametrum  Terrae  auctam 
quantitate  DB.  Quibus  positis  et  constitutis,  sequuntur  jam  omnium  supe- 
riorum inclinationum  refractiones  necessario.  Nam  secans  89°  30'  est 

11459301,  qui  cum  parte  sui  valeat  refractionem  30',  ergo  totus  va- 

let  30'  10".  Et  si  secans  11459301  valet  30'  10"  vel  1810",  radius 
100000  valebit  16"  circiter.  Hinc  jam  habentur  omnium  inclinationum  re- 
fractorum super  superficiem  aeris  secantes  eorumque  valores,  et  secundum 
angulos  inclinationum  etiam  portiones  refractionum  competentium  mensurae . 
ex  proportione  vero  altitudinis  aeris  ad  diametrum  Terrae  inquiritur  etiam 
inclinatio  illius  refracti  super  Terram,  datis  enim  in  tuo  schemate  EF,  i E, 
DEF,  datur  etiam  EDF.  Peracta  igitur  hac  computatione  poterit  comparari 
tabula  Tychonis;  quod  si  refractiones  ceteris  inclinationibus  ED  super  DC 
horizontem  adseripserit  Tycho  alias,  cedendum  erit  falsa  positione,  quod 
plenaria  refractio  in  aere  sit  tantummodo  30',  quantam  in  horizonte  obser- 
vavit Tycho;  quod  scilicet  DC  sit  refractus  non  tangentis,  sed  alicujus 
secantis  aerem  in  C,  ideoque  plenariam  aeris  refractionem,  si  contingeret 
nobis  elevari  a D versus  B,  spectatum  iri  majorem:  ponemus  igitur  aliquam 
certam  quantitatem  refractionis  maximae,  et  eadem  methodo  ut  prius  ex- 
piscabimur omnes  reliquas,  omnium  inclinationum  refractorum  super  super- 
ficiem aeris;  et  tabella  eorum  conscripta  videbimus,  quaenam  inclinatio  ex- 
hibeat refractionem  Tychonis  horizontalem  30'.  Tunc  enim  BC  non  amplius 

Kepleri  Opera.  II.  3 


34 


Literae  Kepleri  aliorumque  mutuae 


aequabitur  refractioni,  ut  in  praecedenti  positione,  sed  erit  complementum 
inclinationis  refracti,  ex  qua  jam  etiam  alia  sequetur  proportio  BD  ad  DF, 
exque  ea  ut  prius  omnium  DE,  notae  inclinationis  DEF,  altitudo  super  hori- 
zontem  EDO:  quibus  investigatis  rursum  videndum,  an  propius  veniamus 
ad  numeros  Tychonis  et  qua  quantitate  refractionis  plenariae  proximi  fia- 
mus refractionibus  Tychonis.  Ex  illa  prodiens  aeris  altitudo  tenenda  uti- 
que erit  pro  vera,  etsi  a Tychonicis  refractionibus  rursum  prorsumque  pa- 
rumper discrepaverimus,  aut  etiam  ipsam  horizontalem  paulo  aliam  usurpa- 
verimus quam  30',  si  contingat,  nos  hoc  pacto  reliquos  plures  rectius  assequi. 

Satis  superque  de  hoc  problemate.  Methodum  hinc  inquirendi  super- 
ficiem aeris  breviorem  si  inveneris,  ea  me  rogo  impertiaris.  Vides  si  maxima 
aeris  refractio  statuatur  non  major  quam  30' , fieri  altitudinem  aeris  semi- 
diametri  Terrae  26  millesimam,  tricesimam  sc.  unius  milliaris,  stante  refrac- 
tione Tychonis  horizontali  totidem  scrupulorum  sc.  30. 

Haec  sunt,  quae  Keplerus  de  Opticis  cum  Maestlino  per  literas  egit.  Quid  alii  Kep- 
leri  amici  et  fautores  de  hoc  libro  senserint,  exsequentibus  literis  quas  ex  Hanschio  de- 
sumsimus  apparebit. 

Mattii.  Hafenrefferus  (Tubingae  26.  Jan.  v.  st.  1605)  hunc  in  modum  scripsit:  Multa, 
clariss.  et  doctiss.  vir,  Domine  amice  et  frater  amantissime,  multa,  inquam,  intra  paucos 
evenere  mihi  dies,  quae  tui  memoriam,  quam  mens  mea  nunquam  non  jucundissime  recorda- 
tur, novissimam  atque  dulcissimam  ante  oculos  meos  posuere.  Yidi  namque  et  relegi  cogi- 
tationes tuas  de  stella  nova,  quae  superiori  autumno  lucere  coepit,  quae  multo  mihi  jucun- 
dissimae fuerunt,  sed  hoc  etiam  jucundiores,  quod  cum  mea  Epiphanias  concione,  quam 
nuperrime  dicto  festo  dederam,  in  puncto  difficultatis  divinandi  ad  amussim  congruebant. 
Proximis  insecutis  diebus  vidi  incluto  scholae  senatui  offerri  exemplar  Paralipomenon  in 
Vitellionem,  et  simul  audivi  literas  recitari  ea  de  causa  exaratas.  Ad  illas  quidem  gratam 
senatus  voluntatem  declaraturus  maguif.  D.  Rector  respondebit.  Ego  vero  evolutis  ibidem 
quibusdam  libri  pagellis , propter  materiae  tractationisque  nobilitatem  et  elegantiam  non 
tantum  auctori  et  rei  mathematicae  congratulatus  sum,  sed  confestim  apud  animum  meum 
statuebam,  prima  quaque  occasione,  ut  animum  oculosque  meos  justo  satiare  possim,  pro- 
prium exemplar  comparare.  Sed  ecce,  antequam  comparandi  occasiones  obtingant,  clar.  et 
consuit,  vir  D.  D.  Besoldus  nomine  auctoris  ejusdem  argumenti  exemplar  dono  offert.  Quod 
certe  munus  multis  nominibus  et  fuit  et  est  et  erit  longe  quam  gratissimum.  Inde  namque 
non  tantum  constantem  erga  me  favorem  et  benevolentiam  tuam  manifesto  deprehendi,  sed  quod 
et  ipse  de  meo  ut  amici  erga  te  studio  et  quacunque  in  re  pia  et  honesta  inserviendi  promti- 
tudine  nihil  dubitares,  tum  propter  argumenti  nobilitatem,  a quo  meum  ingenium,  licet  quae 
sublimiora  sunt  non  semper  assequatur,  nunquam  fuit  alienum : unde  me  adhuc  semper  istius- 
modi  jucundissimis  studiorum  flosculis  jucundissime  recreare  soleo.  Legam  igitur  oblatum 
munus  et  legam  magna  cum  animi  jucunditate  et  studio,  semperque  et  tibi  et  patriae  et 
rebus  mathematicis  et  quod  tales  nostrum  seculum  cultores  invenerit,  tum  mihi  quoque,  quod 
in  eorundem  contubernio  et  amicorum  catalogo  esse  liceat,  sincerissime  gratulabor.  Ex  eo 
quantas  tibi  pro  gratissimo  munere  gratias  habeam  facile  intelligis  : tantas  nimirum,  quantas 
ullas  unquam  animo  concipere  potui:  operam  daturas  ut  quacunque  occasione  oblata  meam 
tacite  conceptam  gratitudinem  re  ipsa  declarem.  Interim  ut  vivas  et  valeas  atque  honore 
nominisque  laude  cumulatus  subinde  nobis  utilissimos  ejusmodi  labores  proferas,  Deum  0.  M. 
toto  corde  precabor:  hoc  addito  voto,  ut  vel  tandem  sincerae  nostrae  religionis  liberas  habere 
possis  et  jam  diu  exoptatas  exercitationes.  Vale  igitur  amice  et  frater  jucundissime,  et  me 
Tuum  quod  facis,  amare  perge. 

Literae  Rectoris,  quas  Hafenrefferus  supra  dicit,  hae  sunt: 

«Literas  tuas,  Vir  clarissime,  una  cum  opere  tuo  Paralipomenon  ad  Vitellionem  acce- 
pimus 3.  Jan.  Juliani  anni  praesentis.  Hoc  quidem  nobis  pergratum,  quod  illo  bibliothecam 
nostram  ornari  voluisti,  illas  gratiores , quod  plurium  nobis  ingenii  tui  foetuum  spem  faciunt 
non  obscuram ; utrumque  vel  eo  nomine  gratissimum,  quod  te  habent  et  habitura  sunt,  quae 
exspectamus , auctorem  olim  discipulum  civemque  nostrum : uti  parentes  laudi  sibi  ducere 
et  nonnihil  ad  se  referre  solent  eorum , quae  a filiis  praeclare  fiunt.  Pro  munere  tuo  pri- 
mum habemus  gratias,  reddituri  quoque  ubi  sese  dederit  occasio,  nihil  dubitantes,  magnam 
scientiae  et  disciplinis  mathematicis  accessionem  futuram,  si  praeclarissimi  Tychonis  tot  anno- 
rum lucubrationibus  et  observationibus  tuum  ingenium  et  industriam  communicaveris.  Quod 
vero  petis  a nobis,  ut  tuorum  de  motibus  Martis  commentariorum  exemplar  in 


de  rebus  Opticis. 


35 


nostram  fidem  et  custodiam  ea  conditione  accipiamus,  ut  si  tu  morte  praeventus  non  possis, 
nos  editionem  eorum  procuremus,  equidem  omnino  speramus  adeoque  optamus,  ut  ipsemet 
laboribus  tuis  et  actis  et  agendis  possis  esse  superstes.  Quod  si  vero  Deus  aliter  disponat, 
nos  spei  et  fiduciae  tuae,  quatenus  id  citra  offensionem  S.  Caes.  Majestatis  fieri  possit,  a 
te  edocti  pro  nostra  parte  non  sumus  defuturi. 

Vale.  Dabantur  VII.  Cal.  Febr.  1605.  Rector,  Procancellarius  et  Senatus 

Academiae  Tubingensis. 

Christophorus  Besoldus,  cui  ut  supra  dictum  exemplar  Opticae  transmiserat 
Keplerus,  pro  hoc  dono  gratias  agens  haec  rescribit  Keplero : 

Mirifica  me  tuae  literae  adfecere  delectatione,  Clarissime  Vir,  cum  quod  clara  inibi 
indicia  tui  in  me  amoris  tum  quia  is  ipse  amor  mihi  gratissimus.  Te  non  solum  enim  fideli 
olim  usus  sum  praeceptore,  sed  et  jam  ab  aliquot  annis  mihi  es  adfinis,  ea  quippe,  quae  si 
vitali  adhucdum  frueretur  aura,  socrus  mea  foret  magna,  avo  tuo  germanitate  juncta  fuit. 
Indeque  eo  lubentius  quod  mihi  injunxisti  agnovi  munus,  et  ne  res  tuae  mea  negligentia  hic 
sient  deteriores  sedulo  curavi,  utque  coram  principe  Joanne  Friderico  splendidiori  in  vestitu 
una  cum  tuis  eidem  principi  inscriptis  literis  libri  tui  ipsis  calendis  Januarii  compareret 
exemplar,  procuravi.  Responsi  vero  nihil  dum  tuli,  nisi  quod  nomine  sui  principis  Joh.  Hen- 
nerus,  qui  eidem  nunc  a consiliis,  se  tibi  rescripturum  mihi  indicaverit.  Ingentiores  tamen, 
ni  fallor,  scripturus  gratias,  quam  argenti  pondus  missurus  est. 

Donum,  quod  principi  Friderico  destinabas,  offerre  nequivi,  nam  literae,  quas  ei  comites 
darem  munusque  illud  verbis  ornarent,  nusquam  apparuere,  nec  id  mutum  in  conspectum  tanti 
principis  venire  decuit.  Maestlinus  enim  noster  praeter  principi  Joanni  Friderico  et  mihi 
inscriptas  nullas  alias  ad  me  pertulit  literas,  nec  sclopetarii  illius,  cui  tu  eas  commiseras, 
ulla  inquisitione  nancisci  potui  copiam.  Is  procul  dubio  tabulas,  quae  nomen  principis  Fri- 
derici  prae  se  ferebant,  eidem  ipsemet  tradidit,  librum  simul  uua  offerendum  nescius,  nec  eas, 
quod  cum  meis  non  compactae  erant , mihi  vel  Maestlino  recte  dari  praesumens  animo. 
Novam  igitur  novi  argumenti  ut  cudas  epistolam  necesse  est,  quam  cum  primum  accepero 
manibus  principis  nostri  illustrissimi  ut  insimul  cum  tuo  libro  detur  meae  erit  curationis. 

A senatu  academico  mox  habebis  responsum  ; illum  petitis  tuis  annuere  singulosque 
senatores  tibi  favere  comperior. 

Si  Maestlinus  non  in  rerum  natura  esset,  nobis  propior  esses.  Certum  est,  te  obtinere 
hic  posse  professionem  philosophicam  quamcunque  primum  vacantem;  omnium  enim  horarum 
homo  clues  quique  omni  servire  possit  scenae. 

Duo  Paralipomencoj'  tuorum  exemplaria  quae  apud  me  reliqua,  tria  enim  mihi  tantum- 
modo Maestlinus  misit,  Hafenreffero  et  Magiro  tuo  nomine,  mandatum  meum  aliquantum 
latius  interpretans,  dono  donavi;  ii  enim  sunt,  quibus  prae  ceteris  hujuscemodi  studia  et  tu 
propter  illa  cordi  es.  Si  peccavi,  poena  mihi  sit,  ut  apud  bibliopolam  nostrum  aliud,  quod 
principi  nostro  detur,  ipse  meis  nummis  emere  necesse  habeam  exemplar. 

Meas  quod  attinet  conditiones,  privata  hucusque  contentus  vita  lateo  publicaque  attin- 
gere malignitate  morum  hisce  in  locis  mirum  quam  grassante  deterritus,  theologicis  et  politico- 
historicis  immersus  sum  meditationibus,  quarum  quoddam  specimen  publici  juris  facere  paro. 
Ibi  meum  de  astrologia  judiciaria  videbis  judicium , tibi  forsan  insolens  sed  a purioris  reli- 
gionis axiomatibus  non  abhorrens.  Tu  quidem  es  solus,  qui  rejecta  superstitiose-vana  astro- 
logia Arabum,  simplicioribus  et  ideo  certioribus  nisus  fundamentis,  in  tabulis  fatorum  (ita 
coelum  soleo  nominare)  quae  facta  futuraque  sunt  legis.  Sed  tu  crede  mihi,  astrologiam  non 
hominum  sed  daemonum  esse  inventum,  putam  puram  paganorum  religionem,  poetarum  fa- 
bulis adumbratam  magis  quam  explicatam,  artem  Christiano  non  licitam,  multo  minus 
necessariam. 

Sed  de  his  plura  addere  forensibus  negotiis,  quibus  me  nunc  propter  absentiam  patris 
mei  nolens  immiscere  cogor,  tempestuosa  prohibeor  vi. 

Hisce  tu  vale  et  me  ut  soles  ama  Vir  clarissime. 

Tubingae  d.  27.  Jan.  vet.  st.  1605.  Tuae  Excellentiae  studiosissimus 

Ch.  Besoldus  D. 

His  Besoldi  literis  pauca  addenda  censemus.  De  Besoldo  alio  loco  (Vol.  I.  p.  188) 
paucis  diximus.  Natu  quidem  minor  Keplero  (natus  est  Tubingae  anno  1577)  eodem  tamen 
quo  Keplerus  tempore  Tubingae  ad  literas  incubuit  (comp.  I.  p.  14)  et  inde  ab  eo  tempore 
amicitia  cum  illo  conjunctus  erat,  quod  apparet  ex  literis  Besoldi  ad  Keplerum  datis,  quas 
exhibet  Hanschius  usque  ad  annum  1626,  quaeque  testantur  quanti  fecerit  Kepleri  ingenium 
et  doctrinam  operaque  ab  illo  edita,  quorum  pleraque  Keplerus  dono  dedit  Besoldo.  Aegre 
ferendum  est,  omnes  Kepleri  ad  Besoldum  datas  literas,  una  tantum  excepta  (comp.  Han- 
schiurn  p.  276)  deperditas  esse,  quarum  gravitatem  e Besoldi  responsionibus,  praesertim  qua- 
tenus res  attinent  theologicas,  haud  difficile  cognosces.  Ex  literis  Besoldi  supra  propositis 

apparet,  illum  tum  temporis  privata  studia  gerentem  patri,  jurisconsulto  Tubingensi,  ad  manus 
fuisse;  munus  professoris  juris  delatum  ipsi  est  anno  1610,  quo  Tubingae  functus  est  usque 
ad  annum  1635,  quo  Ingolstadium  secessit.  Mortuus  est  ibidem  anno  1638.  Pleraque  quae 
conscripsit  opera  ad  jurisprudentiam,  politicam  et  historiam  attinent,  pauca  ad  philosophiam, 
et  eorum  quae  inspeximus  nullum  de  rebus  astrologicis  agit,  quas  Besoldus  supra  dicit. 

Quae  Besoldus  de  ..professione  philosophica41  et  Maestlino  dicit,  ab  amici  potius  animo 
orta  esse  videntur,  quam  fido  nixa  fundamento,  cum  multa  alia  testeutur  argumenta,  Tubin- 
genses  et  praecipue  ordinem  theologorum  Keplerum  a portis  academiae  seclusisse. 

Principum  quos  dicit  Besoldus  Wurttembergicorum  alter  erat  Fridericus,  dux  tum  tempore 
Wurttembergiae,  de  quo  diximus  Vol.  I.  p.  193,  alter  hujus  filius  natu  maximus  Johannes 
Fridericus,  qui,  patre  anno  1608  mortuo,  in  ejus  locum  successit  (mortuus  anno  1628, 
46  annorum). 

Inter  eos,  cum  quibus  Keplerus  per  longam  annorum  seriem  literarum  commercio  jun- 
ctus erat,  non  ultimo  loco  nominandus  est  Joannes  Papius  (nat.  a.  1558  Iphoviae  in 
Franconia,  f 1622),  qui  rectoris  munere  fungebatur  per  aliquot  annos  Gratiis  eodem  tempore 
quo  Keplerus  ibidem  degebat.  Postea  relictis  Gratiis  Tubingam  reversus,  inde  transiit  Onol- 
diam  a Marchione  Brandenburgensi  primarius  medicus  vocatus,  anno  1603  ,,post  obitum  mei 
principis  illustrissima  Ducissa  Borussiae  literis  accurate  ad  me  perscriptis  meam  profectionem 
in  Borussiam  (Regiomontum)  urgebat.  Die  13.  Sept.  feliciter  attigi  et  post  disputationem 
publicam  de  Ictero  demandata  mihi  est  primaria  professio  medica  et  locus  archiatri  datus 
in  aula“.  (Ex  epistola  Papii  ad  Kepl.)  Papius  anno  1606  Keplerum  his  verbis  ut  scribat 
monet : Utinam  tua  paralipomena  tam  essent  perspicua  quam  sunt  ingeniosa  et  subtilia. 
Mihi  per  omnem  vitam  meam  nihil  tam  difficile  oblatum  est  in  ulla  mathematica,  fere  dixe- 
rim in  ulla  disciplina  philosophica.  Des  itaque  aliquid  bonarum  horarum  amico  tuo  veteri 
jam  fere  senescenti,  literarum  tamen  inprimis  mathematicarum  amantissimo  et  studiosissimo, 
meosque  mihi  scrupulos  sic  eripe,  ut  mentem  tuam  ex  verbis  claris  cognoscam.  Nulla  fere 
tua  est  propositio,  de  qua  non  ambigam  et  dubitem,  utrum  tu  non  sufficienter  omnia  de- 
monstres, aut  ego  minimam  demonstrationum  tuarum  partem  intelligam  . . . Responde  quam 
primum,  tuasque  mitte  Berlinum. 

Quibus  motus  literis  Keplerus  statim  scripsisse  videtur,  exstat  nempe  in  Hanschio 
haec  responsio  Papii,  data  pridie  Cal.  Septembris  1606: 

Agnosco  sane  et  grata  mente  agnosco,  te  primum  et  solum,  clariss.  et  chariss.  D. 
Keplere,  nobis  medicis  et  philosophis  veram  videndi  rationem  commonstrasse,  et  mitto  duo- 
bus tuis  liberis  cuique  ducatum  (quis  enim  plus  pecuniae  tam  incertis  postis  credat?)  didax- 
tqov,  non  sane  labore  tuo,  quem  in  me  erudiendo  suscepisti,  dignum;  dignissimum  enim, 
ita  me  Deus  amet,  ego  te  judicarem  aurea  corona,  quae  tui  corporis  pondus  aequet : sed 
ut  qualecunque  meae  in  te  gratitudinis  et  benevolentiae  signum  habeas,  quod  interea  boni 
consulas  donec  occasio  offeratur  ita  de  te  tuisque  bene  vicissim  merendi,  ut  gratum  meum 
animum  re  ipsa  evidentibus  argumentis  cognoscatis.  Yitellionem  et  Alhazenum  perlegere  non 
vacat.  Speravi  aliquid  ex  4 libris  opticis  Risneri:  sed  ut  tu  mihi  nimis  subtilis  es,  ita  hic 
mihi  tecum  comparatus  idiota  est.  Yelim  tuum  de  Risnero  judicium  libere  perscribas.  Pol- 
licetur Ramista  Pisanus  universam  Opticam,  cujus  ego  vix  haec  rudimenta  esse  puto.  Tua 
per  Dei  gratiam  jam  mediocriter  assequor,  sed  nihil  mihi  jucundius  accidere  posset,  quam 
si  per  occasionem  amplius  responderes  ad  paucas  quasdam  quaestiones,  quibus  adhuc  intri- 
cor, quas  una  mitto.  Ne  mireris  hominem  imperitum  disciplinae  opticae  imperite  etiam  du- 
bitare. Nullus  est  in  plaga  hac  septentrionali  insignis  mihi  mathematicus  notus,  praeter 
D.  Thomam  Finckium,  professorem  Hafniae  mathematicum:  ad  quem  statim  simulatque 
tuas  accepi  diligenter  scripsi  de  eclipsi  illa  : ut  primum  responsum  accepero,  id  ad  te  per- 
ferri curabo.  Flagravi  puer  studio  mathematices : sed  Argentinae  peritos  artifices  nancisci 
non  potui : quiescant  in  pace  cineres  Dasypodii  et  Walkenstenii,  de  opticis  his  tantis  viris 
parum  fuisse  perspectum  suspicor.  Post  te  scripserunt  Italus  Aquapendens,  Bauhinus  suum 
theatrum  &c.  3)  Excandui  cum  legerem  utrumque  in  antiquo  errore  pertinaciter  perseverare, 
et  nec  Deo  gloriam  nec  tibi  habere  gratiam  pro  tam  praeclaro  invento.  Constitui  itaque 
(ut  mei  similibus  occasionem  dem  te  admirandi  et  colendi,  tua  quoque  scripta  exosculandi) 
post  festum  Michaelis  disputare  de  visu,  et  te  ut  in  chartis  vides  pro  merito  celebrare : sed 
ne  quid  vitiosum  evulgem  et  me  aliosque  in  errorem  inducam,  singula  etiam  verba  quae  non 
placent  dele , meliora  substitue,  ut  veritas  pateat,  et  ego  agnoscar  doctissimi  magistri  obse- 
quens discipulus.  ...  Ne  mireris,  me  ita  rudem  fuisse  in  prioribus  meis  literis.  Consului 
hic  loci  in  hoc  argumento  viros,  qui  se  exclusis  aliis  solos  in  scientiae  possessionem  venisse 
putant:  at  illos  multo  minus  me  intelligere  cognoscebam,  ut  potius  deplorarem  ignorantiam 
quam  irascerer  de  spe  frustrata.  Post  responsum  tuum  me  philosophice  regeneratum  esse 
puto.  Quanto  gaudio  me  exulturum  existimas,  ut  de  Scheubelio  dicitur,  ubi  accepero  respon- 
siones tuas?  quam  me  geram  erga  ceteros  insolentius,  quorum  in  hac  re  scientiam  mea 

superat?  Nou  est  quod  petas,  ut  cogitem  de  occasione  qua  tua  studia  juvem,  vix  puto  te 
tam  frequenter  id  ipsum  cogitare,  ut  ego  meditor  de  te  juvando  et  extollendo,  quem  (per 
Deum  citra  adulationem  scribo  ut  animus  mihi  dictat)  ego  jam  unicum  totius  Europae  lumen 
mathematicum  agnosco. 

In  Aquaependentis  anatomia,  fol.  29  de  visu,  ibidem  de  oculis  felium  invenies,  quod 
senex  ille  anatomicus  eodem  in  errore  versatur  in  quo  ego  de  opticis  et  visus  ratione,  et 
tamen  ipse  usus  est  opera  mathematicorum  Patavinorum  primariorum  ut  audio.  Princeps 
anatomicorum  qui  jam  vivit  est  Casserius:  ille,  ut  dicitur,  suam  universam  anatomiam  propter 
ignoratam  visus  rationem  apud  se  retinet,  et  Itali,  licet  videant  Germanorum  filios  propius 
ad  veritatem  accedere,  tamen  invident  ipsis  palmamque  cedere  nolunt.  Ego  senex  ille  Francus 
de  Suevo  carmen  hoc  saepius  cano:  Gloria  Suevorum,  Keplerus,  tradidit  unus 

Perfecte,  quodnam  sit  visionis  opus. 

Semper  honos  nomenque  tuum  laudesque  manebunt. 

Passim  in  libro  de  Stella  nova  infra  sequente  mentionem  facit  Keplerus  J.  G.  Breng- 
geri,  medici  Kaufbeurensis,  adjunctaeque  a nobis  illi  libro  literae  hujus  viri  ad  Keplerum 
datae  testantur,  medicum  hunc,  quamquam  alias  in  literis  ignotum,  haud  indignum  esse  qui 
in  memoriam  revocetur.  Literae  autem  ejusdem  de  Kepleri  Optica  amplius  viri  eruditionem 
exhibent  in  hoc  quoque  doctrinae  genere,  quam  ob  rem  haud  ingratum  erit  lectoribus,  verba 
viri,  quem  magni  habebat  Keplerus,  legere.  De  vita  Brenggeri  quae  praemittamus  pauca 
habemus.  Augustae  Vind.  perscrutantes  in  urbis  tabulario  diaria  medicorum  Augustensium, 
haec  deprehendimus:  „J.  G.  Brenggerus  anno  1588.  d.  21.  Nov.  Basileae  promotus,  albo  me- 
dicorum inscripsit  d.  8.  Jan.  1589,  quo  anno  uxorem  duxit.  Anno  1594.  physicus  Kaufburi, 
1629.  Decanus  collegii  medicorum.11  — Adiit  Keplerus  prior  Brenggerum  literis,  ut  e sequentibus 
apparet  antea  ignotum.  Ad  has  respondit  ille  haec : 

Recte  tu  quidem,  doctissime  Keplere,  philosophiam  statuis  viam  praebere  ad  amici- 
tiam. Nam  et  mihi  usu  venit,  ex  quo  librum  tuum  legi  et  philosophantem  audivi,  ut  Te 
ob  industriam  et  praeclaras  ingenii  dotes  suscipere,  diligere,  tuamque  amicitiam  ambire 
coeperim,  quem  antea  nunquam  videram  ac  nulla  familiaritate  junctum  habebam.  Yere 
quippe  et  prudenter  a Tullio  prolatum  est,  eam  virtuti  esse  gratiam,  ut  propter  hanc  vel 
quos  nunquam  vidimus  diligamus.  Veritus  sum  tamen  primo  per  literas  te  alloqui,  quia 
mihi  non  constabat,  quo  animo  futurus  esses,  si  videres  me  nonnihil  a te  dissentire,  aut 
quomodo  rudes  et  impolitas  meas  cogitationes  vel  forte  ineptias  esses  suscepturus.  In- 
terim  tamen  bene  sperare  me  jubebat  Ovidianum  illud:  „Didicisse  fideliter  artes 

Emollit  mores,  nec  sinit  esse  feros. “ 

Accessit  nuper  amicus  meus  tibi  non  ignotus,  Matthias  Prechlerus  medicinae  doctor, 
qui  plurimam  salutem  tibi  adscribere  jubet;  is  humanitatem  tuam  adeo  praedicavit,  ut 
decreverim  tandem  aliquid  ad  te  dare.  Sed  ecce  optato  nunc  advolant  literae  tuae,  quae 
quo  minus  a me  expectatae  eo  gratiores  mihi  obtigerunt.  Hae  me  compellunt,  ut  quod 
paulo  post  eram  facturus  abrupta  mora  statim  aggrediar. 

Video  ex  tuis  scriptis,  te  libere  philosophari  et  rerum  naturalium  causas  ex  ipsis  rationis 
fontibus  potius,  quam  ex  priscorum  philosophorum  rivulis  nonnusquam  turbidis  haurire  consti- 
tuisse. Idem  si  majores  nostri  fecissent,  neque  in  verba  et  placita  Aristotelis  jurare  sed  libertate 
sua  uti  maluissent,  puriore  procul  dubio  et  firmiore  nunc  frueremur  philosophia.  Equidem  is 
sum,  qui  non  facile  a magnorum  et  probatorum  auctorum  vestigiis  abduci  me  patior,  nolim  tamen 
eo  me  adstringi,  ut  quemcunque  vel  maximi  nominis  ducem  sequi  cogar,  quem  vel  experientia 
vel  firmior  ratio  mihi  persuadet  a recto  tramite  declinare. 

Tale  cum  et  tibi  ingenium  esse  tua  testen- 
tur  scripta,  eo  liberius  jam  in  sinum  Tuum 
effundam,  quod  a multis  annis  sollicitum  me 
tenuit  atque  exercuit  dubium. 

Communis  est  et  vulgo  recepta  opinio, 
quod  locus  imaginis  per  reflexionem  ap- 
parentis sit  in  concursu  lineae  reflexionis  et 
catheti  incidentiae.  Esto  enim  speculum  pla- 
num CDF , objectum  visibile  cujus  centrum 
sit  A,  oculus  in  B,  punctum  reflexionis  D, 
linea  incidentiae  AD , reflexionis  DB,  perpen- 
diculum DK,  cathetus  incidentiae  AC.  Erit 
ex  doctrina  opticorum  locus  imaginis  apparen- 
tis in  concursu  linearum  AC  et  BD,  h.  e.  in 
puncto  E.  Hanc  apparentiam  in  planis  spe- 

culis  ita  se  habere , nemo  est  qui  neget,  etiamsi  ab  opticis  id  non  sufficienter  sit  de- 
monstratum, nec  ejus  causa  satis  sit  perspicua.  Euclides  in  Catoptricis , vel  quisquis  auctor 
est  illius  libelli  (Euclidem  enim  tam  turpiter  lapsum  non  credo)  causam  refert  in  portionem 
speculi  C,  rei  visae  normaliter  subjectam:  sed  fallitur,  ut  recte  mones  in  Paralipomenis  tuis 
(Cap.  III.  1).  Etsi  enim  portionem  speculi  CD  totam  usque  ad  D auferas,  intacto  saltem 
relicto  puncto  reflexionis  D , nihilominus  firmus  manet  locus  apparentiae  E.  Patet  ergo,  quod 
praeter  punctum  D reliqua  speculi  superficies  nihil  ad  hanc  rem  conferat.  Tota  autem 
reflexionis  vis  dependet  a puncto  reflexionis  D et  perpendiculo  DK,  stantibus  punctis  A et 
B legitime  dispositis.  Atque  his  omnibus  eodem  modo  se  habentibus , seu  in  eodem  situ  per- 
manentibus, necesse  est,  reflexionem  fieri  uniformem  et  locum  imaginis  semper  manere  eun- 
dem. Esto  igitur  jam  speculum 
20.  convexum  GDL,  tangens  planum 

CDF  in  puncto  D,  reliqua  vero, 
puta  A , D , B , CF  ut  prius  sint 
disposita.  Hic  ratio  dictat,  imagi- 
nem ut  prius  apparituram  in  E, 
quia  omnia  ad  reflexionem  requi- 
sita immutata  pristinum  obtinent, 
quandoquidem  punctum  reflexionis 
I)  speciem  puncti  A non  aliter  ad 
visum  B deferre  potest,  quam  prius 
fecerat  in  speculo  plano.  Est  autem 
D punctum  idem  quod  prius , quia 
supponitur  punctum  contactus  et 
utrique  superficiei  planae  et  con- 
vexae commune.  His  tamen  post- 
habitis, optici  locum  imaginis  jam 
non  amplius  faciunt  E , sed  illum 
transponunt  inM,  propter  mutatum 
cathetum  incidentiae  AI.  Similiter 
iu  speculo  concavo  NDP,  tangente 
planum  CDF  iu  puncto  D,  reli- 
quis immutatis  necesse  est  imagi- 
nem vel  centrum  imaginis  reprae- 
sentari ut  ab  initio  in  loco  E,  quod 
contra  rationem  optici  detrudunt  in 
0 propter  cathetum  AN.  Ex  qui- 
bus omnibus  infero,  locum  imaginis 
non  esse  in  catheto  incidentiae,  ut 
illi  statuunt.  Neque  quidquam  juris 
hic  habet  cathetus,  vel  si  quid  habet,  habet  ab  angulo  recto,  quem  constituit  cum  speculi 
superficie,  a quo  meretur  vocari  cathetus.  At  jam  obstensum  est,  superficiem  illam  vel  por- 
tionem speculi  ID  vel  ND  huc  nil  conferre,  quare  nec  angulus  rectus  AID,  nec  cathetus 
AI.  Imo  quia  tota  vis  reflexionis  dependet  a puncto  reflexionis  D et  perpendiculo  DK,  qui- 
bus nihil  negotii  est  cum  catheto  AI  vel  AN,  sequitur,  nihil  in  reflexione  esse,  quod  sibi 
vindicare  possit  cathetus.  Videtur  mihi  officium  puncti  D esse,  ut  speciem  objecti  ad  visum 
reflectat  r perpendiculi  veroDK,  ut  imaginem  per  reflexionem  exhibendam  dirigat  et  ordinet 
ac  legitime  collocet.  Nam  ad  hujus  praescriptum  erigitur  superficies  reflexionis  AEDBK: 
hujus  ductu  quoque  recta  infra  rem  visam  deprimitur  imago  E,  ita  ut  linea  AE  (quae  paral- 
lela apparentiae  , in  qua  scilicet  et  res  ipsa  et  imago  ejus  apparet , non  inepte  vocari  po- 
test) sit  ei  aequidistans,  quae  necessario  in  superficiem  reflexionis  incidit  et  cum  linea 
reflexionis  in  puncto  E concurrit.  Et  quamvis  in  speculis  planis  imago  E in  catheto  inciden- 
tiae  cernitur,  id  tamen  non  fit,  quia  AHE  est  cathetus,  sed  quia  ad  praescriptum  perpen- 
diculi KD  ducta  ei  est  parallela.  In  convexis  autem  et  concavis  speculis  alius  est  cathe- 
tus a parallela,  neque  ductum  sequitur  perpendiculi.  Ideo  imago  non  apparet  in  eo,  quod 
variis  modis  experientia  confirmat,  adhibito  speculo  concavo  justae  quantitatis.  Esto  enim 
tale  speculum  BHG  (fig.  21)  , cujus  centrum  D et  stylus  vel  bacillus  normaliter  erectus  HD, 
cujus  extremum  cadat  in  centrum  speculi.  Oculus  vero  sit  in  A,  ex  quo  radius  visualis  de- 
scendens AE  sit  parallelus  bacillo  DH,  et  reflectatur  in  T.  Cadet  T punctum  prope  me- 
dium bacilli  in  locum,,  quem  ex  Paralipomenis  tuis  mutuato  nomine  focum  appellabo,  siquidem 
radii  Solis  paralleli  in  speculi  sphaerici  sextantem  incidentes  ibi  colliguntur  et  in  angustum 
spatium  contrahuntur,  ut  rem  illuc  positam  adurant.  Notetur  punctum  T atramento  vel  cera 

viridi  Infra  T notetur  aliud  punctum  qualecunque  rubrica  vel  cera  rubra , quod  sit  M.  Item 
aliud  supra  T,  quod  sit  non  multum  remotum  a foco,  nisi  speculum  sit  magnum.  Hic  dicit 
Vitellio  (VIII,  H),  punctum  styli  M reflecti  ad  visum  A per  punctum  speculi  N , ejusque 
imaginem  videri  extra  speculum  in  L.  Deinde  punctum  T ad  visum  reflecti  a puncto  spe- 
culi E,  non  autem  apparere  extra  speculum,  sed  in  ipso  puncto  E;  eo  quod  linea  AE  sit 


Fig.  21. 


Fig.  22. 


parallela  catheto  incidentiae  TH.  Tandem  reliquam  styli  vel  bacilli  medietatem,  quae  est 
supra  T,  non  videri  extra  speculum,  ac  proinde  punctum  Q reflecti  per  G ad  visum  A.  Ejus 
vero  imaginem  non  apparere  extra  speculum,  sed  post  oculum  in  0.  At  reclamat  experien- 
tia, quae  non  tantum  portionis  HT , sed  et  puncti  T et  Q atque  adeo  styli  supra  T extensi 
imaginem  extra  speculum  videri  docet.  Quid  autem  absurdius  aut  ineptius  excogitari 
potuisset,  quam  quod  forma  Q reflectatur  per  G ad  visum  A et  tamen  appareat  post  oculum 
in  0 ? Id  quomodo  fieri  possit,  nemo  est,  qui  vel  intelligere  vel  saltem  imaginatione  capere 
queat.  An  non  oportet  omnia  quae  cernuntur  visui  opponi  et  propterea  ante  oculum , non 
post  illum  versari?  aut  quomodo  potest  punctum  speculi  G,  oculo  oppositum,  ei  imaginem 
spectandam  offerre,  quae  non  et  ipsa  oculo  opponatur?  At,  inquit  Vitellio,  cathetus  inci- 
dentiae QH  non  concurrit  cum  linea  reflexionis  GA  ultra  speculum,  sed  citra , et  quidem 
post  oculum  in  puncto  0.  Bene  est:  hinc  igitur  infero,  imaginem  illam,  quae  interim  extra 

speculum  cernitur,  non  cadere  in  cathetum  incidentiae , quidquid  dicant  optici.  Haec  rv- 
TonTtjg  scribo  et  rogo  , ut  et  Tu  in  speculo  ista  explores. 

Sed  esto  (fig.  22)  aliud  speculum  GBA , cujus  centrum  D , et  bacillus  obliquus  ZM, 
oculus  E , et  extremitas  bacilli  inferior  M sit  paulo  humilior  centro  D : dicit  Yitellio  (VIII,  45) 
extremitatem  M apparere  citra  speculum  in  L,  propter  cathetum  incidentiae  MD.  Alteram 
vero  , puta  remotiorem  Z , visum  iri  in  Kr-,  etiam  citra  speculum , propter  cathetum  inciden- 
tiae ZD  ibi  cum  linea  reflexionis  concurrentem.  At  experientia  utramque  extra  speculum 
locat,  ut  cuilibet  explorare  facile  est.  Itaque  et  hac  observatione  ostenditur,  imaginem  non 
in  catheto  suo  apparere,  sicut  docebant  optici.  Ego  ductis  parallelis  apparentiae  MF,ZH, 
imaginem  termini  seu  extremitatis  M dicerem  videri  in  F,  Z in  H.  Et  quia  imago  H latet 
post  F , ut  conspici  non  possit  ab  oculo  E , apponatur  digitus  extremitati  bacilli  Z , atque 


Fig.  23. 


ita  ex  signo  prominenti  locus  imaginis  H appre- 
hendi potest. 

Unum  addam  ex  Vitellionis  Iib.  VIII.  prop. 
62.  desumtum,  quod  et  ipsum  opticorum  sen- 
tentiam oppugnat.  Nam  oculi  B,  T (fig.  23), 
inter  centrum  speculi  K et  focum  F positi , se 
mutuo  conspiciunt  per  punctum  reflexionis  G. 
Verum  imagines  eorum  non  apparent  post  ocu- 
los, ubi  catheti  incidentiae  BK , TK  cum  lineis 
reflexionis  GT , GB  concurrunt  in  X et  S,  ut  ille 
vult , sed  extra  speculum  ut  docet  experientia. 
Quod  si  oculum  B claudas  , oculus  T apertus 
videbit  circa  0 imaginem  oculi  clausi:  sin  T 
claudas,  B apertus  videbit  in  R imaginem  T clausi 
post  speculum,  in  loco  longissime  a concursu 
catheti  cum  linea  reflexionis  remoto. 

Quod  si  adhuc  opticorum  opinioni  adhae- 
res , assume  Vitell.  VIII,  67  , ubi  rei  visae  B 
(fig.  24)  forma  per  multiplicem  reflexionem  a tri- 
bus speculis  concavis  intermediis  G,  D,  E ordine 
factam , tandem  ad  oculum  A transfertur : et 
ostende  mihi , ubi  locus  imaginis  ab  oculo  A 
visae  sit  futurus  : et  eris  mihi  magnus  Apollo. 

Ostensum  est  igitur  rationibus,  ut  opinor 
non  infirmis,  ab  experientia  deductis,  quod  imago 
non  sit  in  catheto  incidentiae.  Ubi  vero  sit, 
nondum  statuo ; probabile  tamen  duco , locum 
ejus  in  concursu  vel  intersectione  lineae  reflexionis 
et  parallelae  apparentiae  esse.  Hic  tu  me,  mi 
Keplere,  pro  eo  quo  praeditum  te  video  ingenii 
acumine  adjuva,  vel  corrigendo  errantem  vel 
confirmando  recte  incedentem.  Habebis  me  non 
difficilem  : siquidem  propositus  mihi  hujus  dispu- 
tationis scopus  est  non  victoria  sed  veritas;  quam 
si  tu  mihi  monstraveris , lubens  manus  dabo. 
Id  unicum  tamen  hortor,  ut  experientiam  arbit- 
rum accersas : nam  proclive  est  errare,  si  quis 
solis  rationibus , experientiae  carceribus  non  in- 
clusis sed  libere  vagantibus , nitatur.  Adhibe 
speculum  concavum,  non  exile,  sed  justae  magni- 
tudinis ; si  tibi  nullum  est,  fac  Venetiis  tibi 
afferri,  ubi  venalia  parata  habentur. 

Haec  Brenggerus;  quae  porro  sequun- 
tur, inferius  legentur;  jam  e responsione  Kep- 
leri ea  exhibenda  censemus,  quae  ad  praemissa 
pertinent. 


Plurimum,  exorditur  Keplerus , me  delectarunt  tuae  literae,  Clarissime 
Vir,  cum  propter  alia  multa  tum  maxime  quod  libertatem  in  philosopho 
tantopere  commendas.  Nihil  poteras  magis  ad  meam  sententiam  exprimen- 
dam, nam  contra  adversarios  hujus  instituti  ne  disputandum  quidem  existimo. 

Sed  et  necessaria  est  moderatio  a Te  dicta;  ne  liberi  esse  velint,  quos 
natura  servos  creavit,  neu  libertas  juste  arrepta  rebellionis  convincatur;  est 
modus  in  rebus,  nec  raro  usu  venit,  ut  intemperantia  festinandi  existima- 
tionem nostram  prostituat.  Expertus  loquor,  multa  mussitavi  rnecum  diutis- 
sime contra  antiquitatem,  quae  postquam  denique  vel  serio  a me  sub  ratio- 
num calculos  vocata  fuere  vel  tempore  ipso  maturuere,  deprehensa  sunt 
verissima.  Atque  id  passim  in  meo  opere,  praecipue  sub  finem  sum  ultro 
fassus  (Gap.  XI.  probi.  30).  Vitium  sane  mihi  agnatum  et  celeritati  ratio- 
cinandi comes  individuus.  In  sententiis  quidem  veterum  taxandis  nihildum 
invenio  a me  peccatum  in  Optica,  sed  tamen  deest  sufficiens  veterum  lectio. 
Ecce : sententiam  de  natura  pellucidi  omnia  corpora  pervadente  cum  vesti- 
vissem dubia  auctoritate  Aristotelis,  quae  in  notis  est  a me  ipso  convulsa, 
ne  quis  de  ea  gloriaretur  invidus,  quam  pulchre  poteram  communire  vera 
veterum  philosophorum  auctoritate  ex  Coelio  Rhodigino?4)  (Opt  I,' pr.  II,  17.) 
Ita  qui  ratiocinandi  agilitate  praestant,  eos  taedet  multae  alienorum  operum 
lectionis,  impatientes  morae;  quo  pacto  philosophia  in  multa  capita  discedit. 
Contra,  qui  multa  legunt,  ad  nova  et  recondita  non  aspirant,  seu  tempore 
exclusi  seu  natura  ineptiores  et  imbecillioris  judicii.  Decet  igitur  alteros  ab 
alteris  juvari  mutuis  operis  invicemque  admoneri,  si  quid  vel  iste  peccat  in 
veritatem  studio  veterum,  vel  ille  veteribus  iniquus  est,  quos  aut  neglexit 
aut  non  intellexit.  Ad  quam  exercitationem  magni  interest,  virtus  accedat 
an  improbitas.  Illa  beatissimam  discentibus  solet  affundere  voluptatem  et 
philosophiam  aedificat:  haec,  Deum  immortalem,  quantas  excitat  tragoedias! 
quam  densas  offundit  sophisticarum  ineptiarum  nebulas  purissimo  veritatis 
Soli!  Eja,  mi  suavissime  confabulator,  missis  contentionibus  et  ad  sophi- 
stas gloriolae  sectatores  remissis,  quibus  et  theatra  indulgebimus,  in  quibus 
stentoras  repraesentent  velocitate  sua,  nos  e turba  secedemus  in  quendam 
amoenum  angulum  tuasque  objectiones  pensitabimus. 

Principium  inopinatum  fecisti  de  speculis,  in  quibus,  causa  inventa 
cur  et  quatenus  imago  versetur  in  catheto,  cetera  videntur  satis  dilucida. 
Causam  autem  invenisse  mihi  persuadebam;  tu  nondum  ais  satis  esse  per- 
spicuam. Profecto  mecum  gaudebam  ego  affatim  de  inventione,  eo  quod 
diutissime  quaesissem  et  ter  vel  quater  triumphum  cecinissem  ante  victo- 
riam, quoties  nictu  quodam  rationis  opinionem  conceperam,  in  cujus  perscrip- 
tione mihi  praeter  opinionem  nata  est  refutatio.  Adeoque  toties  de  novo 
repetitus  est  iste  labor,  ut  scriptionis  tandem  taederet  et  retento  falsae 
opinionis  contextu  verba  saltem  aliqua  interpolarem,  quod  facile  apparet 
capite  III,  cujus  methodus  est  inelegantior. 

Euclidis  Catoptrica  vo&evruv  arguis,  meo  judicio  perperam.  Verba 
tersa,  nitida,  emuncta,  imo  tornata,  demonstrationes  rotundae  et  breves, 
distinctio  diligens  inter  assumta  et  ex  assumtis  demonstrata.  Itaque  non 
est,  ut  ais,  turpis  lapsus,  ex  assumto  falso  videre  quid  sequatur:  sed  aut 
confessio  obscuritatis  naturae,  falsum  assumere,  aut  si  error,  non  certe  in- 
credibilis in  Euclide,  qui  cum  sua  aetate  de  oxpeai  philosophatur  ad  captum 
hominum  illorum. 

In  themate,  quo  niteris  hoc  eripere  opticis,  locum  imaginis  esse  in 
catheto  ex  re  visa  in  superficiem  quamlibet,  hallucinaris  procul  dubio,  non 
tam  falsum  thema  astruens,  quam  vitiosis  usus  propositionibus.  Nam  quoad 
thema  ipsum,  ostendi  et  ego  casus  qui  exciperentur,  assumta  causa  a me 
inventa:  primum  cap.  III,  18.  ubi  ostendi,  per  accidens  fieri,  ut  locus  ima- 

ginis  sit  in  catheto,  plane  idem  asserens  hic  quod  Tu:  esse  enim  in  catheto 
secundum  magis  et  minus.  Nam  prop.  17.  solide  demonstratum  est,  propter 
visus  latitudinem  necessario  fieri,  ut  imago  sit  in  ipsis  perpendicularibus 
omnium  superficierum  refringentium,  siquidem  visus  latitudo  naturaliter  col- 
locetur: nec  refert,  qua  re  definias  latitudinem  visus,  largior,  ut  vel  dia- 
metro pupillae  vel  dualitate  oculorum  vel  motatione  capitis.  Jam  prop.  18. 
linea  latitudinis  visus  incidente  in  superficiem  repercussionis,  ostendi,  ad 
sensum  quidem  nihil  discedere  imaginem  ex  linea,  sed  tamen  vere  discedere, 
nisi  in  magna  propinquitate  speculi  et  oculorum:  tunc  enim  et  ad  sensum 
discedere;  ubi  intelligenda  prop.  18.  sic,  ut  nihil  attineat  speculum  planum, 
nam  in  plano  etiam  in  hoc  casu  manet  imago  in  perpendiculari.  Sit  (fig.  19) 
CDF  speculum  planum,  A visibile,  ACE  perpendicularis,  B,  I oculi,  D,  H 
puncta  refractionis,  et  haec  omnia  in  una  superficie  super  speculum  erecta. 
Ut  igitur  prop.  17.  habetur  („est  locus  genuinus  illud  punctura,  in  quo 
coeunt  &c.“),  adaequata  loco  imaginis  definitio  est,  ubi  IH,  BD  repercussi 
in  I,  B,  centra  binorum  oculorum  concurrant.  Concurrant  in  E.  Dico  EA 
esse  cathetum  in  planum  CF.  Sunt  enim  aequales  CHA,  CHE,  sic  et  CDA, 
CDE,  linea  igitur  EA  in  C divisa  est  in  proportione  AD,  ED  vel  AH,  EH, 
quare  in  aequalia  CA,  CE.  Nam  et  AD,  ED  aequales  et  AH,  EH,  quia 
in  triangulis  aequiangulis  base  DH  communi.  At  notum,  si  ex  D,  H per 
E,  A scribantur  circuli,  rectam  per  D , H centra  demissam  secare  subten- 
sam circumferentiae,  ut  EA,  in  aequalia  et  ad  rectos.  Rursum  prop.  20. 
est  limitatio,  quod  superiora  intelligantur  tantummodo  de  superficiebus  qua- 
tenus sunt  simplices,  non  quatenus  mixtae:  nam  si  mixtae,  cathetus  ea 
valet,  quae  descendit  in  imaginariam  superficiem,  habentem  eam  rotundita- 
tem, quae  est  circa  puncta  reflexionis.  Ubi  rursum  simile  quippiam  tecum 
ego  contendo.  Tu  vero  non  haec  solum  sed  pleraque  eorum  plerosque 
eorum  casuum  negas,  qui  sunt  a rae  demonstrati,  quod  imaginem  habeant 
in  catheto.  Si  vim  demonstrationis  meae  perpendisses,  destitisses  et  vitia 
argumentorum  deprehendisses  ipse.  Prima  tibi  origo  hallucinandi  in  his  ver- 
bis : „tota  vis  reflexionis  pendet  apuncto  reflexionis  D“  (pag.38).  Antea  dixeras 
non  de  reflexione  sed  de  situatione  imaginis,  quod  ad  illam  C nihil  con- 
ferat. At  non  sunt  idem  reflexio  et  situatio  imaginis.  Illa  naturae  est 
opus,  haec  etiam  sensus  communis.  Situs  enim  est  commune  sensibile. 
Itaque  verum  hoc  est,  eodem  modo  reflecti  radium  unum  in  eadem  inci- 
dentia, seu  plano  seu  curvo  repercutiatur.  At  quid  hoc  ad  situm  imaginis? 
Et  sic  vide  vim  causae  situationis  imaginis,  quam  causam  ego  indicavi. 
Nam  unum  quidem  punctum  repercutit,  at  non  unum  punctum  collocat  ima- 
ginem, sed  oportet  adhiberi  particulam  superficiei  specularis  exhibentem 
distincta  duo  puncta,  repercutientia  distinctos  radios  (ab  eodem  puncto  visi- 
bilis delapsos)  ad  extremitates  latitudinis  visus.  Hic  itaque  multum  inter- 
est,  plana,  curva  an  cava  sint  specula.  Falsum  itaque,  quod  dicis,  rationem 
dictare,  imaginem  tam  in  convexo  quam  in  plano  apparituram  in  E.  Eadem 
quidem  manet  repercussio  in  D puncti  A,  at  non  eaedem  manent  repercus- 
siones (in  plurali).  Quare  cum  imaginem  collocet  non  repercussio  sed  reper- 
cussiones, omnino  itaque  variabuntur  imaginum  loca.  Si  dixisses,  rationem 
nullam  esse  cur  imago  non  sit  in  E,  potuisses  veteribus  negotium  facessere, 
qui  nesciverunt  veram  causam,  sed  hoc  admirabile  de  catheto  ab  expe- 
rientia assumserunt.  Sequuntur  sana  verba.  Abrogas  catheto  omne  jus 
collocandae  imaginis.  Facio  et  ego;  nam  etsi  retineo  illas  quadamtenus  in 

catheto,  id  tamen  per  accidens  fit,  nulla  vi  catheti.  Jus  autem  hoc  ima- 
ginis locandae  obtinent  lineae  DB,  IH,  ex  binis  oculis  B,  I,  vel  binis 
punctis  (oculo  translato)  ultra  D,  H continuatae  ad  concursum  E.  Imago 
enim  et  ejus  locatio  est  fallacia  sensuum  et  in  hoc  ipso  sensus  fallitur, 
quod  realem  radium  lucidum  repercussum  IH  et  DB  continuat  imaginando 
in  HE,  DE.  Ex  his  jam  ipse  illa  tua  verba  aestima:  „videri  tibi  officium 
perpendiculi  DK,  ut  imaginem  dirigat  et  ordinet. “ Ohe!  Cathetus  est  repu- 
diata, quae  ipsam  imaginem  transit,  et  jam  tu  perpendiculum  surrogas,  quod 
longissime  abest.  Cur  autem  linea  aliqua  imaginaria,  imaginaria  inquam, 
non  sensu  oculorumque  directione,  ut  meae  metatrices,  sed  ratiocinatione 
per  artem  opticam  saltem,  et  res  bruta  efficiat  id,  quod  est  sensus  opus, 
imaginem  scilicet?  Et  quid  tuo  ,,videri“  opus  est,  cum  nondum  conquas- 
saveris meum  ,, videri^  demonstratum?  Miror  autem,  te  experientiam  etiam 
allegare,  quae  locet  imaginem  non  in  catheto,  sed  in  parallela  apparentiae. 
Ecce,  te  ipsum  diversissimae  experientiae  commonefaciam  oblitum:  sit 

(fig.  20)  sphaera  GL,  et  D punctum  repercussus,  B oculus,  A stella.  Tu, 
quaesitus  ubi  appareat  per  repercussum,  dices  in  0,  longissime  ultra  totum 
globum:  cum  certum  tamen  sit,  in  tali  incidentia  omnes  imagines  consistere 
intra  complexum  sphaerae.  Sed  tu  te  ipsum  fallis,  qui,  cum  incepisses  de 
experientia  convexorum  et  concavorum,  desinis  in  experientiam  saltem  con- 
cavorum, ubi  primum  vocem  foci  mutuaris  ex  conicis  sectionibus:  at  ibi 
dixi  in  circulo  focum  in  centro  esse  (IV,  4).  Fefellit  autem  te  Maginus 
cum  suo  speculo,  5)  qui  ex  Joanne  Baptista  Porta  verba  nonnulla  mutuatus, 
quae  erant  de  concavo,  non  sphaerico  sed  parabolico,  dicta,  perperam  ad 
suum  sphaericum  accommodat,  quod  incendat  in  quarta  diametri.  Scito  ita- 
que, in  illo  Magini  speculo  sphaerico  concavo  spargi  radios  Solis  per  lineam 
ad  centrum  sphaerae  tendentem  et  incendere  secundum  magis  et  minus. 
Colliguntur  non  in  unum  punctum  ut  in  parabola,  sed  in  unam  lineam. 
Porro  ut  videas,  quid  Porta  dixerit  quartam  diametri,  respice  ad  schema  58. 
Sit  MSN  portio  parabolici  determinata,  MN  linea  per  A focum  ad  axem  recta: 
tunc  MN  est  diameter  speculi  parabolici,  quod  fere  speciem  exhibet  sex- 
tantis sphaerici,  quod  Maginum  fefellit.  AS  vero  profunditas  speculi  est 
quarta  diametri  MN  (quod  miror  cur  neges)  et  vere  focus,  eo  quod  illuc 
confluant  omnes  parallelae  axi  ex  tota  cavitate  speculi;  atque  hic  demum 
est  violentissima  incensio. 

Quod  experientiam  ipsam  et  lib.  VIII,  11.  Vitellionis  attinet,  beasti 
me,  re  ob  oculos  posita  et  experientia  refutata.  Nam  si  scivissem,  fortis- 
simum inde  argumentum  extraxissem  pro  meis  metatricib us  contra  vete- 
rem cathetum.  Nam  ubi  Vitellionem  deficit  concursus  cum  catheto,  imaginem 
in  superficie  locat,  quae  vere  est  infra.  Me  nunquam  deficit  portiuncula 
superficiei,  exhibens  duobus  oculis  duo  puncta  reflexionis  ab  eadem  re.  De 
imagine  vero  post  oculum  verum  est,  ut  dicis,  stultissimam  esse  boni  Vi- 
tellionis deceptionem,  et  verissimum  est,  hic  imaginem  plane  aberrare  a 
catheto.  Male  me  habet,  neglectum  hoc  esse  in  meo  capite  III.  Sed  tamen 
nescio  an  utroque  oculo  unica  imago  videri  possit  ipsius  Q (fig.  21);  dantur 
enim  casus,  ubi  non,  et  tunc  neutra  imago  habet  certum  locum,  potiorem 
tamen  illum  in  superficie.  Nam  est  aliquis  situs  oculorum  et  visibilis  in 
speculo,  ubi  non  potest  in  utrumque  oculum  ex  eodem  puncto  visibili  in- 
fluere radius  nisi  oculi  divaricentur;  et  tunc  lineae  porro  continuatae  non 
coeunt.  Differo  usque  ad  periculum  faciendum. 

Nec  deterior  est  tua  causa  in  altero  schemate  Vitellionis  (fig.  22)  ubi 
imago  Vitellioni  est  ante  speculum,  veritati  post.  Meae  tamen  rationes 
multo  majorem  exhibebunt  imaginem  re  ipsa,  tuae  aequalem  exhibent,  ut 
videas,  in  concavis  stare  non  posse  tuas  parallelas  apparentiae.  Sic  et  in 
tertio  (23),  ubi  elegans  est  fallacia.  Nam  puto  futurum  ut  ambo  oculi 
simul  aperti  imaginentur  sibi  unam  imaginem  duorum  oculorum  haerentem 
in  ipsius  superficiei  puncto  G.  Quod  si  hic  unicus  oculus  imaginatur  sibi 
certam  aliquam  distantiam,  habes  argumentum  concurrentis  latitudinis  pupillae. 
Sed  periclitabor  hic  quoque,  si  facultas  mihi  dabitur.  Miror  autem  te  haec 
disputare  quasi  essent  mihi  contraria,  cum  eo  ipso,  quod  metatione  imaginis 
a catheto  ad  dualitatem  vel  pluralitatem  linearum  visionis  (ejusdem  puncti) 
transtuli,  simul  omnibus  hujusmodi,  quaeque  alia  fortasse  plura  produci  pos- 
sunt, occasionem  sufficientem,  quibusdam  etiam  exemplis  confirmatam,  sub- 
ministravi. Defuit  mihi  hoc  unum,  quod  in  convexo  speculo  substiti,  de 
concavo  ex  regula  contrariorum  judicare  contentus.  Et  tamen  sine  concavo 
obtinui  causam  loci  imaginis  quaesitam  (cap.  III,  19).  Nisi  forte  hoc  te 
movet,  quod  disputo  quasi  de  re  certissima,  cur  locus  imaginis  sit  in  catheto. 
At  meminisse  debuisti,  postea  limitatam  hanc  propositionem  etiam  in  con- 
vexis. Cur  autem  magnopere  glorieris  proposita  prop.  67.  lib.  VIII.  (quam- 
vis in  bona  causa),  nondum  video.  Ducta  enim  (fig.  24)  ex  B recta  per 
centrum  eaque  et  DG  continuatis  ad  concursum,  Vitellio  tibi  locum  imaginis 
rei  visae  ostendet  in  hoc  concursu  extra  speculum,  nec  ita  multum  ut  in 
prioribus  errabit.  Itaque  a te  postulabit,  ut  sit  Tibi  magnus  Apollo.  Sed 
tu  forsitan  huc  respicis,  quod  analogia  ceterorum  exemplorum  suadeat  simu- 
lare, visibile  esse  in  ED,  penultimae  radiationis  linea,  ad  minimum  ultra  D. 
Quo  pacto  iterum,  ut  in  lib.  VIII,  45.  concursus  cum  catheto  contingit 
retro  oculum. 

Sed  concludamus  hunc  locum  repetitione  tuae  conclusionis.  Infers  ex 
tuis  exemplis,  imaginem  non  esse  in  catheto  incidendae.  Nimium  infers. 
Nam  in  plano  speculo  fateris  ipse;  in  convexis  certo  situ  oculorum  evici 
ipse:  situ  diverso  oculorum  ostendi,  parum  et  vix  sensibile  quippiam  ab- 
errare imaginem  a catheto.  Tuae  ergo  nihil  nisi  exceptiones  sunt  de  con- 
cavo eoque  non  omni.  In  genere  tamen  hoc  mecum,  cathetum  se  ipso  non 
aptam  esse  ad  locandam  imaginem.  Ubi  colloces  imaginem , dubitas.  At 
ego  regulam  universalem  dedi  et  demonstravi , ut  dubium  sit  nullum. 

Quid  vero  ad  Tuam  modestiam  dicam?  Quid  enim  nisi  ut  ingenuam 
commendem  mihique  imitandam  proponam.  Quamvis  tu  tam  frigido  victo- 
riae studio  vicisti  tamen  opticos  et  in  partem  triumphi  venis,  adeoque  et 
me  vincis.  Tametsi  enim  rem  ipsam  tenet  liber  meus,  passim  tamen  verba 
et  repetitiones  meae  sunt  ejusmodi,  praesertim  capite  IV,  ac  si  plane  ab 
opticorum  catheto  starem,  quam  tu  expugnasti.  Nam  profecto  aliis  usurus 
fui  verbis,  si  tuas  has  objectiones  prius  legissem  et  si  hoc  scivissem,  ima- 
gines in  concavis  plane  extra  cathetum  alicubi  esse. 

Huc  usque  Keplerus.  Jam  redeuntes  ad  Brenggeri  literas,  ea  quae  priora  pro- 
xime sequuntur  proponimus , intermixtis  Kepleri  responsis. 

Quod,  inquit,  in  reflexionibus  a me  observatum  hactenus  scripsi , idem  in  refrac- 
tionibus quoque  accidere  non  ita  pridem  animadverti.  Mota  est  mihi  ante  septennium 
quaestio  a quodam  reipublicae  Augustanae  primario  viro  de  mirabili  illa,  ex  Batavorum  in 
Nova  Zembla  hibernantium  observatione  divulgata,  Solis  occultati  et  post  brumam  redeuntis 
anticipatione:  cujus  et  tu  in  Paralipomenis  meministi  (Cap.  IY,  9).  Causam  ejus  tum  retuli, 
quod  et  tu  facis , in  refractionem  ab  aere  ob  trimestris  fere  noctis  frigus  densiore  reddito 
factam.  Postquam  autem,  delineatione  in  charta  facta,  hanc  rem  oculis  spectandam  exhi- 

bere  volui,  animadverti  eam  opticorum  doctrinae  ita  adversari,  ut  qui  uni  fidem  habet,  alte- 
ram neget  oporteat.  Esto  enim  Terrae  globus  cujus  centrum  A et  superficies  B , aeris  vero 
ambientis  superficies  sit  C,  horizon  Zemblensis  sensibilis  BCD  , rationalis  ei  parallelus  AF, 

Fig.  25. 


Solis  corpus  E,  quod  versus  austrum  situm  infra  horizontem  BCD  4°  sit  depressum.  Et  quia 
semidiameter  Terrae  AB  in  sphaera  Solis  subtendit  arcum  3'  paulo  minorem,  necesse  est 
Solem  etiam  longe  infra  horizontem  rationalem  AF  constitisse.  Esto  jam  linea  incidentiae 
EC  (hanc  tu  facis  tangentem  aeris,  causam  non  intelligo,  nec  videtur  mihi  vero  consentaneum). 

Keplerus:  Quod  miraris  cur  eligam  talem  Solis  radium,  qui  tangat 
aeris  sphaeram  et  in  puncto  illo  refractus  tangat  postea  et  Terrae  super- 
ficiem, causa  est  liaec:  si  enim  secantem  assumsissem,  tangenti  major  ad- 
huc obvenisset  refractio,  quam  illi  secanti.  Tangens  enim  hoc  ipso  quod 
tangens  maxime  inclinatur,  sc.  per  90°.  Ego  vero  potius  minorem  quam 
majorem  refractionem  horizontalem  optassem. 

Brenggerus  pergit:  linea  refractionis  CB,  perpendiculum  CG,  cathetus  incidentiae 
EH.  Locus  igitur  imaginis  Solis  juxta  opticos  teste  Yitellione  lib.  X,  15.  fuit  in  puncto  con- 
cursus catheti  incidentiae  EH  et  CB  lineae  refractionis , id  est  in  I , quod  cadit  in  plagam 
borealem  Soli  E oppositam.  Adjicerem  demonstrationem,  nisi  scirem  te  sine  demonstratione 
hoc  videre.  At  visus  est  Batavis  Sol  in  parte  australi  circa  D , ubi  nullus  esse  potuit  con- 
cursus catheti  cum  horizonte:  necesse  est  igitur,  Solem  extra  cathetum  incidentiae  visum. 
Et  quid  obstat  quo  minus  tandem  concludam,  imagines  quascunque  per  reflexionem  et  re- 
fractionem apparentes  nunquam  in  cathetis  incidentiae  reperiri?  exceptam  tamen  hic  volo 
reflexionem  a speculo  plano.  Quod  si  in  parallela  apparentiae  locum  ei  concedamus,  omnia 
recte  se  habent.  Nam  ducta  linea  ED  parallela  perpendiculo  CG , haec  concurrit  cum  linea 
reflexionis  BC  in  puncto  D ex  parte  australi,  quod  observationi  pulchre  respondet. 

Prolixior  fui  in  hujus  quaestionis  tractatione  quam  fert  epistolae  modus:  placuit  tamen 
latius  eam  explicare,  ut  plenius  intelligeres  quid  sentiam  et  cur  ab  aliis  dissentiam.  Diu 
me  et  a multis  annis  suspensura  tenuit , nec  habui  cum  quo  de  ea  conferrem  nec  propriis 
cogitationibus  nimium  fidere  ausus  fui,  ideoque  opticis  publice  indicere  bellum  nolui,  sed 
quod  tu  de  recte  philosophantibus  opticis  eleganter  scribis  (sub  finem  cap.  IY,  6)  mea  privata 
libertate  contentus  fui. 

Keplerus:  Quod  penes  refractiones  idem  absurdum  Vitellio  ad- 
misit, imaginem  post  oculum,  ex  eo  vides  analogiam  inter  specula  concava 
et  media  rariora;  nec  miraberis  ineptias  meas  cap.  IV.  Plane  autem  tecum 
sentio  et  hic,  quamvis  non  perpendi  cum  librum  scriberem.  Et  meus  ima- 
ginis locus  omnino  Vitellianum  hunc  absurdum  perimit.  Est  enim  mihi  locus 
imaginis  Solis  in  concursu  linearum  ex  utroque  oculo  per  puncta  refractionum 
productarum.  Nihil  peccant  oculi  aut  certe  minimum  in  propinquitate  et 
remotione  imagini  Solis  ascribenda,  cum  angulus  oipemv  convergentium  nihil 
aut  certe  parum  mutetur  in  superficie  refractoria  propter  ejus  magnitudinem. 
Sic  nec  in  perspicillis  distantiae  punctorum  directe  visorum  mutantur  in 
imagine : rursum  enim  radii  ex  utroque  oculo  ad  unum  visibilis  punctum 
tendentes  in  trajectu  perspicillorum  nihilo  magis  vel  minus  contorquentur, 
quain  in  egressu  ex  oculo.  At  si  unum  perspicillum  utriusque  oculi  radios 
excipit,  mutatur  imaginis  locus  et  propinquat  per  cava,  discedit  per  con- 

Fig.  26. 


vexa,  propter  perspicilli  sensibilem  proportionem  ad  visus  latitudinem.  Hoc 
est  maximum  argumentum  pro  mea  causa  locationis  imaginis:  sed  latitudini 
pupillae  adimitur,  quod  ei  ego  tribuo.  Nam  tene  cavum  perspicillum  uni- 
cum medium  inter  oculum  et  papyrum  literis  scriptam,  nihilque  moveas,  oculo 
uno  aperto  nihil  videbitur  elevari  portio  per  perspicillum  transparens  a portione 
circumstanti,  utroque  oculo  aperto  statim  elevabitur  imago  scripturae  supra 
planum  verae  scripturae.  Contrarium  de  convexis. 

Itaque  non  tantum  consistit  mea  causa  contra  tuum  arietem  per  re- 
fractiones impulsum,  sed  insuper  et  pugnat.  Quamvis  et  in  refractionibus, 
quae  in  densiori  medio,  idem  tecum  thema  defendi  non  minus  quam  prius 
in  speculis,  imo  per  eosdem  modos,  ut  vides  Cap.  III,  2.  prop.  19.  Imago 
ibi  exit  e catheto,  at  nec  semper,  nec  semper  sensibiliter. 

Brenggerus:  Accedo  ad  alia,  quae  breviter  percurram.  Multa  sunt  praeclara  et 
ingeniosissime  inventa,  quae  libro  tuo  inseruisti,  quorum  lectione  haud  parum  me  profecisse 
tibique  hoc  ininerval  debere  lubens  fateor , nec  dubito  quin  et  aliis  matheseos  studiosis  iste 
labor  tuus  sit  et  arrisurus  et  plurimum  utilitatis  allaturus.  Naturae  lucis  investigatio  et 
explicatio  primo  capite  proposita  elegans  est  et  ingeniosa.  Verum  ego  refractionem  lucis 
non  a superficie  diaphani  sed  a tota  ejus  soliditate  fieri  puto;  quod  sic  ostendo: 
Esto  corpus  unum,  continuum  et  diaphanum  K.C  non  ubique  unius  densitatis,  sed  circa 

superficiem  rarius,  in  fundo  densius,  in  medio  medium, 
et  radius  lucis  oblique  incidens  sit  AN.  Quaero  an  hujus 
refractio  sit  futura  eadem  et  uniformis  per  totum  corpus 
ab  N usque  ad  Q ? Id  si  affirmas , erit  densi  et  rari 
eadem  refractio , quod  est  absurdum.  Sin  negas  et  mi- 
norem facis  angulum  refractionis  in  NO,  majorem  in  OP, 
maximum  in  PQ,  habeo  quod  volo,  fit  euim  refractionis 
mutatio  in  ipsa  corporis  profunditate , ubi  superficiei  nul- 
lus est  locus  , siquidem  corpus  diaphanum  ponitur  conti- 
nuum nullis  superficiebus  intersectum.  Adde  quod  et 
perpendicularis  radius  a refractione  non  est  immunis,  licet 
optici  aliter  de  eo  statuant.  Nummus  enim  in  fundo 
vasis  vacui  positus , ab  oculo  desuper  illum  recte  inspi- 
ciente cernitur  in  vera  distautia.  Jam  si  aqua  infunda- 
tur , videbis  speciem  ejus  ad  visum  propius  accedere, 
refringitur  ergo , sed  refractio  non  fit  in  superficie  ob 
mutatum  angulum  incidentiae  in  refractum,  quod  hic  locum  non  habet:  igitur  a soliditate. 
At  dices,  oculum  falli  et  tale  quid  imaginari  sibi  verius,  quam  videre.  Ecce  igitur  sequens 
diagramma  (fig.  27).  Esto  A oculus  in  aere  existens:  KB  superficies  aquae,  TL  fundum  ejus. 
Jam  facto  perpendiculo  ABL  constitutoque  angulo  BAC  10°,  BAD  20°,  BAE  30°  BAF 
40  et  sic  deinceps  per  denarium  ascendendo : deinde  angulis  refractionis  juxta  mensuram  a 
Te  praescriptam  (cap.  IV.  6.  prop.  8)  assumtis,  nimirum  XCM  2°  26',  YDN  4°  59'  ZEO 
7»  49',  JFP  11»  2',  ©GQ  14«  46',  Z/HR  19«  8',  «MS  24«  11',  <1% T 30«,  necesse  est 
per  refractionem  punctum  fundi  M apparere  in  X,  N in  Y,  O in  Z , P in  /I , Q in  ©,  R 
in  II,  S in  ‘P,  f in  I . atque  adeo  partem  fundi  TM  apparere  in  conchoide  sinuosa  ele- 
vatam iZ“#’ZZ©zZZ YX.  Restat  portio  ML , quae  nondum  locum  invenit  imagini;  quaero, 
quam  illi  largiturus  sis:  utrum  XV  an  XL  ? Si  hanc,  hiatu  deformi  vitiabis  totam  refrac- 
tionis speciens,  praeter  id,  quod  experientia  ubivis  obvia  negat  tale  quid  spectari,  Sin  illam, 
mea  stat  sententia,  quod  radius  perpendicularis  etiam  refractionem  patiatur,  elevando  L in  V: 
et  haec  portio  XV  recte  continuatur  cum  reliqua  prius  formata  linea  P<PX,  ut  perfecta 
sit  et  absoluta  fundi  imago  lZ'V.  Viden’  tu,  hic  tua  principia  labefactari  et  refractiones  non 
ab  angulorum  circa  superficiem  diaphani  contractione  aut  dilatatione,  sed  ab  imaginum  trans- 
itu esse  definiendas? 

Keplerus:  De  refractione  lucis  a soliditate  me  vehementer  urges;  sed 
pridem  jam  in  hac  buccella  deglutienda  laboravi,  nam  attinet  ipsum  caput 
disputationis  (comp.  Cap.  I.,  prop.  12).  Si  enim  vera  est  tua  objectio, 
temerarie  me  Rothmanno  et  Tychoni  opposuisse  videor.  Sed  hanc  ultimam 
suspicionem  prius  diluam.  Illud  fateberis,  si  infra  crassior  aer,  aequabili- 
ter diffusam  illam  crassitiem  circa  Terram:  ut  et  puriorem  aerem.  Hoc  dato, 

Soli  tam  a vertice  quam  ab  ho- 
rizonte radianti  transeundus  est 
tam  crassus  aer,  quam  purior. 
Stabunt  igitur  quae  contra  dic- 
tos auctores  disputavi  nihilomi- 
nus. Deinde,  ut  tibi  respondeam, 
incredibile  est,  sic  esse  cum  aere 
comparatum,  ut  in  profundo  sit 
densior  et  tamen  vere  corpus 
unum  opticum.  Si  non  unum, 
ergo  superficiebus  divisum  et 
ideo  refractiones  multae.  Dico 
ergo,  faeces  aeris  ima  tenentes 
non  esse  de  corpore  pellucido, 
sed  opaci  rationem  habere,  per 
quas  Sol  non  ut  per  vitrum  lu- 
cet sed  ut  per  telam.  Alias  si 
essent , quae  hic  nego,  etsi  pu- 
rior aer  ubique  aequalis  profun- 
ditatis, fatendum  sane  esset, 
radios  in  densiore  curvos  esse. 
Cur  autem  non  credam,  aerem 
infra  densiorem  quatenus  aer, 
causa  est,  quia  inferiora  calent, 
superiora  frigent.  Sed  acrius 
instas:  si  in  tali  uno  optico  cor- 
pore refractionis  mutatio,  ergo 
refractio  non  in  superficie?  Re- 
spondeo: qualiter  tale  unum  est, 
quodammodo  multas  tales  etiam 
habet  superficies.  Certe  tale 
corpus  non  simpliciter  est  unum 
opticum.  Exempla  hujus  ex- 
ceptionis habeo,  cum  in  solidi- 
tate occurrit  color,  quamvis  hic 
me  color  valde  exercuerit  nec- 
dum omnino  quiescat.  Etiam 
semina  hujus  responsionis  ibi 
jeci,  ubi  superficiei  causa  re- 
fractionis aliquam  tribui  densi- 
tatem (cap.  I.  prop.  13).  Sed 
cupio  illas  propositiones  a te 
diligenter  examinari,  absurda 
conscribi  &c.;  nam  perplexissima 
res  est  et  speculatio  plurimi 
temporis  neque  tamen  mihi  sa- 
tisfaciens. Probas  perpendicu- 
larem radium  refringi,  argu- 
mento quod  minimus  elevetur 
etiam  a perpendiculo  inspectus. 

Confundis  iterum  refractionem  et  imaginis  locationem,  ad  quam  concurrunt 
partes  circumstantes,  quae  videntur  non  perpendiculari,  quae  una  sola  est, 
sed  inclinatis.  Itaque  totum  unum  corpus  cernitur  inclinatis,  perpendiculari 
non  nisi  punctum.  Quid  quod  et  utroque  oculo  ad  hanc  rem  est 
opus,  quo  nomine  nullum  est  punctum,  quod  sola  perpendiculari  cernatur. 
Sed,  ut  dem  ultro,  perpendicularis  ope  speciem  minime  elevari:  num  ideo 
refringitur?  Quomodo  refringitur,  si  unus  manet  in  transitu  superficiei?  An 
tu  refractionis  voce  abuteris  contra  morem  opticorum?  Si  dixisses,  retundi, 
abbreviari,  rectius  sonuisset;  refringi  vero  intelligitur  ex  una  recta  duas 
rectas  fieri.  Quare  si  plane  non  refringitur,  neque  igitur  a soliditate  refrin- 
gitur. Quid  si  et  hoc  negarem,  ut  vere  possum,  punctum  visibilis  in  per- 
pendiculari versans  videri  altius?  Nempe  me  insanire  dices,  qui  sensui 
contradicam.  At,  o bone,  etsi  punctum  unicum  nego  videri  altius,  nihilo- 

minus totum  corpus  habes  elevatum,  cujus  punctum  est  pars  nulla.  Tu 
vero  expectabas,  ut  particulam  fundo  conchoideos  eriperem  (quod  hic  vides 
solummodo  punctum  esse) , ut  scilicet  de  hiatu  querelam  institueres.  Nempe 
quae  in  circulum  circumstant,  speciem  et  medio  conciliant  elevationis.  Vi- 
disti tu  punctum  solum  elevatum?  imo  vidisti  nummum;  demisso,  inquam, 
visu  per  foramen  operculi  perpendiculariter , sic  ut  de  fundo  nihil  nisi  num- 
mum cerneres.  Alioqui  cur  illa  tua  conchois  imaginis  fundum  peteret  ad 
perpendiculum  accedendo,  si  fundum  non  assequeretur?  Quamvis  neque 
loca  imaginum  scribunt  conchoidea,  sed'  aliam,  quae  nonnisi  sub  perpendi- 
culo sinum  unum  facit,  brachiis  eum  in  infinitum  expandentibus. 

Tua  me  conchois  se  ipsa  delectavit  impensius,  quam  sententia,  quam 
jussa  est  explicare.  Video  te  instructum  esse  peculiari  instrumento,  qualia 
et  Caesar  habet.  Mihi  nullum  obtigit.  Concludis  hunc  locum  admodum 
absurde:  refractiones  ab  imaginum  transitu  esse  definiendas;  imo  imagines 
definias  refractionibus,  et  per  has  contractione  angulorum  visoriorum:  refrac- 
tiones vero  sensu  oculorum  et  notitia  vocis  usitata,  aut,  si  perpendiculari 
revera  putas  aliquid  accidere  ut  reliquis,  id  alio  appelles  vocabulo,  puta 
vel  curtationis  vel  retusionis;  quanquam  necesse  non  est.  Aut  enim  veri- 
tas est  aut  fallacia  elevatio  fundi;  si  fallacia,  ea  certe  nonnisi  visus,  ut 
nihil  patiatur  simile  radius  ipse;  sin  veritas,  vere  ergo  fundus  elevatur  et 
oculus  rem  ut  est  videt,  quod  absurdum. 

Brenggerus:  Quaestio  mechanica,  cur  librae  brachia  aeque  gravia  non  in  quovis 
situ  persistant,  sed  ad  aequilibrium  revolvantur  (cap.  I.  prop.  20),  diu  me  exagitavit  nec  hac- 
tenus inveni,  in  quo  acquiescere  potui,  tu  vero  tam  docte  eam  solvisti,  ut  omnem  mihi  scru- 
pulum ademeris,  pro  quo  beneficio  tibi  gratias  ago. 

Luci  calorem  tribuis  (cap.  I.  prop.  32)  contra  philosophorum  placita.  Ego  saepe  idem 
volui , sed  non  fui  ausus  profiteri.  Testatur  hoc  radiorum  Solarium  per  globum  crystallinum 
transmissorum  aut  per  speculum  sphaericum  vel  parabolicum  collectorum  refractio , vi  cujus 
calor  simul  colligitur,  ut  auctus  ignem  accendat,  quae  passio  lucis  est  non  aeris.  Interim 
difficile  est,  qualitatem  materialem  in  subjecto  immateriali  ponere.  Deinde  si  radii  Solares 
sunt  calidi,  qui  fit,  quod  directi  non  calefaciunt,  sed  tantum  reflexi  aut  refracti? 

Keplerus:  Paucula  de  calore  scribis,  medicus  professione.  Calor 
omnis  (nisi  communicatus,  alienus,  adventitius)  est  qualitas  coelestis  rei 
immateriatae,  cujus  privatio  inest  materiae  omni  et  aeri,  ut  hodie  probatur 
praestantissimis  philosophorum  et  inter  ceteros  Francisco  Costae  (lib.  de 
natura  novi  orbis)  6).  Contra  humiditas  sequitur  materiam  individuus  coines, 
cujus  est  siccitas  negatio  in  iis,  quae  materia  carent.  Scio  quae  de  poten- 
tiali  calore  et  humore  possis  objicere.  Sed  praesta  te  hic  philosophum  et 

mihi  ad  medicinae  limen  fores  aperi.  Expectavi  tuum  judicium  de  cordis 
incendio.  Quoad  calor  cum  luce  est,  immateriatus  et  ipse  est,  sed  non, 
ut  aeque  dicam  barbare,  inspeciatus  vel  avvno^utoq.  Lux  enim  non 
est  nihil.  Vides  inesse  luci  quantitates  vel  motum,  quid  mirum  si  et  ca- 
lor? Tu  vero  negas  directos  Solis  radios  calefacere?  An  igitur  serpentes, 
crocodilos  et  reptilium  naturae  cognatos  Afros  apud  Arnobium  ad  specula 
saltem  apricari  in  Sole  existimas?  0 manus  delicatas,  quae  meridianum 
Solis  ictum  a Cancri  fastigio  nunquam  sensere!  Sed  forte  ad  perpetuas 
nives  respicis  in  Alpium  fastigiis  supra  nostrum  aerem  elevatis?  At  ibi 
causae  aliae  cur  Sol  non  calefaciendo  vincat,  non  refractionis  in  aere  aeris- 
que defectus. 

Brenggerus:  De  quarta  lucis  specie,  seu  luce  communicata  (cap.  I.  22)  non 
memini  me  alias  legisse,  quae  tamen  silentio  non  erat  praetereunda. 

In  figuratione  lucis  explicanda  industriam  tuam  exosculor.  Ejus  lectio  majorem  in 
modum  me  delectavit.  Locum  imaginis  per  reflexionem  apparentis  ponis  in  concursum  radio- 
rum visualium  (cap.  III.  2 , prop.  1 7) : quae  mea  sit  sententia  ex  superioribus  cognovisti. 
Optici  visum  considerant  tanquam  unicum  punctum,  atque  ita  concursum  radiorum  visualium 
omnem  tollunt.  Adde,  quod 'altero  clauso  altero  oculo  solo  etiam  distantias  apprehendimus: 
nec  est  quod  confugias  ad  pupillae  latitudinem,  ejus  enim  nulla  est  proportio  ad  magnas 
distantias.  Quod  deinde  prop.  18.  conaris  probare,  locum  imaginis  esse  in  S in  figura  ibi 
posita,  frustra  laboras,  nam  res  apparet  gemina  post  S.  Quod  facile  deprehendes  si  in  tali 
situ  modo  hunc  modo  alterum  oculum  alternarim  claudas  et  aperias.  Alibi  enim  videbitur 
oculo  C,  alibi  oculo  H. 

Keplerus:  Redimus  ad  locum  imaginis.  Collationem  meam  impugnas, 
quod  optici  visum  aliter  definiant.  At  nosti,  nos  hic  disputare  utrum  illi 
recte  et  sufficienter?  Putas  aeque  nos  apprehendere  distantias  uno  oculo, 
ubi  ego  duas  causas  substitui:  motum  capitis  et  latitudinem  pupillae.  Hanc 
solam  impugnas,  quod  nulla  ejus  proportio;  equidem  ibi  et  nulla  distantia 
nisi  ex  assuefactione  sensus  communis.  Scis  pueris  apparere  domunculas 
in  hiatibus  valvarum:  illi  igitur  uno  solo  oculo  in  speculum  intuentes  omnino 
errabunt,  aediculis  distantiam  fenestrae  tribuentes.  Imo  et  oeulorum  di- 
stantia evanescit,  et  tunc  novum  aliquod  erratum  oritur.  In  plano  speculo 
quaere  imaginem  patentis  fenestrae,  per  quam  species  fastigii  alicujus  turris 
aut  tecti  in  idem  speculum  delabatur;  utere  ambobus  licet  oculis,  jurabis 
fastigium  tecti  proxime  fenestram  stare.  Non  minus  enim  concurrunt  per- 
petuae rerum  series  a visu  ad  visibile,  ad  imaginis  locum,  quam  ad  di- 
stinctam et  directam  visionem,  quod  supra  etiam  circa  conchoidea  usurpavi. 

Video,  dum  novam  causam  affero,  me  veterem  imperfectionis  arguere, 
lortasse;  nam  sic  est,  discendo  proficimus.  Cogita.  Sed  ut  latitudinem 
pupillae,  oculorum  dualitatem,  nutum  capitis  tuear,  accipe  hoc  experimen- 
tum: per  foramen  aut  rimam,  angustius  latitudine  pupillae,  introspicito  ca- 
meram nunquam  visam  lucidam,  ut  lubet,  quicquid  occurret  visui,  dummodo 
non  res  notae  speciei  et  quantitatis , id  nescibis  propinquum  sit  foramini 
an  remotum.  In  summa:  prima  quaestio  est,  quomodo  videatur  puncti  vi- 
sibilis distantia  directe;  hic  ego  adduco  4 causas  (prop.  6,  7,  8 et  11, 
capitis  III.  2).  Si  ad  hoc  probae,  certissimum  est,  probas  esse  etiam  ad 
locationem  imaginis  specularis.  Prop.  18.  mei  libri  etiam  hoc  mihi  eripere 
cupis,  quod  tuis  consentaneum  experimentis:  imaginem  fore  in  S.  Allegas 
indicem,  .si  claudam  oculos  alternatim.  At,  o bone,  jubeo  ego  aperire 
utrumque,  et  hoc  ago,  hoc  pono.  Nisi  hoc  fiat,  scio  oculo  non  obtrudi 
necessarium  locum  ullum,  aut  si  omnino  aliquem,  differentem  certe,  prout 

altero  vel  altero  oculo  utaris,  latitudine  pupillae  locum  metante,  et  monui 
quidem,  tali  situ  pugnare  has  duas  causas  ideoque  et  dolere  oculos. 

Brenggerus:  Quid  per  focum  indigetes,  nescio  an  recte  assequar.  Ego  e.  g.  in 
parabola  focum  interpretor  illud  punctum,  quod  Vitellio  (IX,  41)  notat  litera  E,  in  quo  ladii 
Solares  paralleli  omnes  colliguntur  et  ignis  accenditur.  At  hujus  chorda  non  est  quadrupla 
sagittae,  ut  tu  (cap.  IV,  4)  videris  insinuare.  (Ad  hoc  respondit  Keplerus  in  prioribus  p.  43.) 

Quod  crepusculorum  materiae  pellucitatem  denegas  (cap.  IV,  6.  prop.  9.)  miroi, 
cum  per  ipsa  crepuscula  quandoque  stellae  cernantur,  et  Sol  exoriens  istius  materiae  inter- 
ventu a visu  non  excludatur. 

Keplerus:  Pellucidi  vox  ambigua  est.  N sm  et  telae,  vela,,  lmtea 
pellucent,  non  materia  sed  dispositione  et  foraminibus.  Sic  Sol  per  fumos 
videtur,  sic  etiam  per  crepusculi  materiam.  Id  alicubi  monui  (in  appendicis 
ad  cap.  I.  fine).  At  loco  suo  definivi  pellucidum  cum  opticis  strictius  (cap.  I. 
prop.  11),  ut  materiae  corporum  competat  et  refractiones  causetur. 

Brenggerus:  Quod  aeri  pondus  tribuis,  tecum  sentio  (cap.  IV,  6.  prop.  10):  id 
vero  non  probo,  quod  ejus  altitudinem  supra  Terram  dimidio  milliari  metiris  (ibid.  prop.  11). 
Facis  tu  radium  Solis  tangentem  superficiem  aeris  in  horizontali  refractione ; hinc  errandi 


occasionem  irrepsisse  suspicor. 

Keplerus:  Meam  aeris  mensurationem  non  intellexisti.  Pono  obser- 
vatas refractiones  aliquot  inclinationum,  inde  mihi  nascitur  refractio  maxima 
radii  aerem  tangentis,  qui  ad  nos  non  pervenit  sed  supra  capita  transit, 
nisi  forte  in  altissimis  montibus,  quibus  ceteris  paribus  etiam  major  obvenit 
refractio.  Ex  hac  itaque  refractione  maximam  extruo  aeris  altitudinem. 
Experientia  confirmat  et  frigus  illud  summum  in  montanis  sub  aequatore,  et 
Olympus  cum  humectis  spongiis  in  Meteoris  Aristotelis. 

Brenggerus:  Modum  visionis  docte  et  eleganter  explicas  (cap.  V.),  in  qua  re 
omnes  qui  hactenus  de  ea  scripserunt  diligentia  superas.  Ego  ex  quo  olim  praxin  camerae 
tenebricosae  J.  B.  Portae  inspexi  (cujus  tu  etiam  meministi , et  est  certe  spectaculum  pul- 
cherrimum) semper  mihi  persuasi,  visionem  fieri  receptione  specierum  visibilium  in  retiformi 
tunica.  Id  saltem  dubium  me  habet,  cum  omnia  inversa  ibi  recipiantur,  quomodo  visio  fiat 

directe. 

Keplerus:  An  inversa  pictura  directam  visionem  dare  possit,  dispu- 
tatum a me  inter  examen  sententiae  Yitellionis  (cap.  V,  4). 


Brenggerus:  Quae  scripsisti  de  eclipsibus  et  earum  observandi  modo  per  instru- 
mentum eclipticum  (cap.  XI.),  ut  sunt  ingeniosa  et  pulcherrima,  ita  mihi  gratissima  obtige- 
runt; faciam  periculum,  an  secundum  rationem  illam  eclipsin  Solarem  anni  sequentis  obser- 
vare ' possim.  In  instrumento  tuo  hoc  desidero , quod  ad  observationes  horizontales  sive 
luminarium  horizonti  vicinorum  non  sit  accommodatum,  nisi  et  transtrum  et  regula  sint 
maximae  longitudinis.  In  eclipsibus  vero  Lunaribus  et  earum  tempore  medio  jubes  observare 
stellam  aliquam  fixam:  recte  id  quidem,  sed  qui  ego  cognoscam  tempus  illud  medium?  Dum 
enim  umbra  crescit,  nondum  adest  sed  expectatur:  cum  autem  decrescere  sentitur,  jam  prae- 
teriit. Non  frustra  quaero,  optarim  enim  aliquando  collatis  observationibus  veram  nostrorum 
meridianorum  inter  se  distantiam  venari,  ut  deinde  tuas  observationes  ad  meum  horizontem 
recte  possim  accommodare.  Latitudinem  Augustanam,  dum  ibi  habitarem  anno  lo92 
antequam  huc  essem  vocatus,  diligenter  ut  opinor  observavi  peculiari  in  hano  rem  instru- 
mento excogitato,  quod  sectorem  altimetrum  voco,  eamque  inveni  48  22'  duntaxat,  non  24 
ut  tu  existimas  (Cap.  XI.  prop.  29.  ait.  poli  Augustana  48’  22',  Tubingensis  vero  48  24 
refertur,  quamquam  illam  correctiorem  Tubingensi  aequalem  esse  censet  Keplerus),  Kautt- 
b ii  r n a vero,  ubi  nunc  dego,  30'  australior  est  illa.  Gegginga  pagus,  ubi  Tyclm  poli  ele- 
vationem quaesivit,  itinere  'U  hora  paulo  majore  distat  ab  Augusta  versus  Africum  seu 
West-Siid-West. 

Keplerus:  Instrumentum  meum  monui  esse  particulare;  si  tibi  a 
transtri  et  regulae  longitudine  metuis,  utere  quadrato  erecto  et.  gradibus 
ascendas  Sole  cadente.  Non  opus  puto  in  futura  eclipsi.  Si  initium  et 
finis  Lunaris  eclipsis  habetur  per  stellas,  medium  quoque  liabetur  per  eas. 

Velim  moneas  et  alios  notos  de  Solis  eclipsi  observanda,  si  forte  non  prius 
legant  meum  librum. 

Brenggerus:  Quae  de  natura  Lunaris  corporis  scripsisti  (cap.  VI,  2.  9), 
valde  mihi  arrident  et  parum  abest  quin  cedam  in  tuam  sententiam;  neque  id  displicet  quod 
ais,  illam  quodammodo  a Terra  nostra  illustrari  (ib.  10.)  — Verum,  quam  eximia  et  inge- 
niosa est  umbrae  Terrae  perscrutatio!  (cap.  VII.)  — Cum  inciderem  in  figuram  illam  (ib.  5), 

visus  sum  mihi  jam  non  amplius  in  Terra,  sed  in  ipso  aethere  versari  et  ista  coram  adspi- 

cere ; praeclarum  certe  hoc  est  et  summa  laude  dignum  inventum,  cujus  ope  video  nonnullas 
quaestiones,  quae  misere  me  torquebant  antea,  commodissime  posse  solvi. 

Gratum  mihi  fecisti,  quod  de  loco  stellae  novae  certiorem  me  fecisti:  dabitur  prope  - 
diem  occasio  rursus  eam  observandi.  Ortum  ejus  seu  originem  refero  in  diem  4.  Oct. , quo 
Jupiter  et  Mars  in  eodem  gradu  ubi  nunc  stella  haeret  juncti  fuerunt  juxta  Leovitii  computum : 
et  si  lumen  ejus  intuemur,  videmus  eum  aemulari  Jovem;  sed  quia  magis  rutilans  apparet, 
videtur  etiam  participare  de  natura  Martis.  (Quae  hic  de  nova  stella  paucis  proponit  Breng- 
gerus, sine  dubio  spectant  Kepleri  literas  priores,  quae,  ut  supra  diximus,  deperditae  sunt. 
Quae  ad  haec  respondit  Keplerus,  leguntur  in  praefatione  ad  librum  de  Nova  stella.) 

Sed  et  tempus  et  charta  me  monent  ut  tandem  finem  faciam  scribendi.  Vide,  mi 

Keplere,  quantum  in  me  creverit  de  humanitate  tua  fiducia,  ut  non  verear  ea  tam  diu  abuti 

et  omnia,  quae  in  buccam  mihi  veniunt,  ad  te  libere  exarare.  Quod  si  ista  responso  dignatus 
fueris,  magni  quid  consequutum  me  putabo.  Gratum  mihi  feceris,  si  verum  Arcturi  et  spicae 
Virginis  locum  in  zodiaco  mihi  per  literas  significaveris.  Volui  enim  nuper  d.  3.  Dec.  mane 
examinare  locum  Veneris  in  coelo  ac  cum  Leovitii  et  Magini  Ephemeridibus  conferre,  ut  viderem 
ad  cujus  computum  propius  accederet:  deprehendi  autem  mane  circa  dimidiam  septimam 

distantiam  ejus  a spica  Virginis  7°  50'  et  ab  Arcturo  29°  14'.  Itaque  locis  istarum  stellarum 
jam  mihi  opus  est.  Secundum  tabulas  Magini  illa  est  ip  18°  8'  Librae,  cum  lat.  mer.  2°  0', 
haec  in  18°  28'  Librae,  cum  lat.  bor.  31°  30'.  Optarim  tamen  scire  an  his  astipuletur 
Tychonis  observatio. 

Vale,  Vir  ornatissime , et  porro  rempublicam  literariam  cum  tuis  foecundis  et  ingeniosis 
lucubrationibus  colere  et  locupletare  perge.  Insuper,  si  me  Tua  amicitia  dignum  censes,  fac 
ut  brevi  responsum  ad  me  mittas. 

Kauffburnae  X.  Cal.  Jan.  1605.  Tuus 

Jo.  Georg.  Brenggerus, 
ibidem  Physicus  ordinarius. 


Keplerus:  Miror  Te  Tychonis  Progymnasmatis  aequo  animo  carere. 
Arcturus  anno  1600  completo  in  18°  39 V2 ' lat.  31°  21/./  bor.,  Spica 
in  18°  16',  lat.  1"59'  austr.  refertur.  Laetor,  te  observationibus  operam 
dare.  At  praestat  a stella  zodiaco  vicina  ante,  et  una  post  planetam  pro 
longitudine  observare;  pro  latitudine  vero  a septentrionaliori  et  australiori, 
quae  sunt  proxime  in  eadem  cum  planeta  longitudine. 

Conclusionis  loco  proponam  tibi  opticam  quaestionem, ' cui  enodandae 
plus  tibi  puto  fore  otii.  Die  20.  Dec.  visa  est  iris  clarissima  in  ipso 
Solis  exortu,  eaque  non  tantum  hic 


Fig.  28. 


Pragae,  sed  etiam  Yenetiis,  Patavii, 

Oeniponti,  Graecii;  compara  cum 
attributis  aliis,  quae  perscripsi  in 
Opticis  (cap.  IV,  7 nota).  Vides 
manifeste,  cuilibet  iridem  apparere 
propriam,  neque  tantum  ob  pluviam 
sed  etiam  aeris  dispositionem  in  gut- 
tis coeuntis  existere.  A sit  centrum 
visus,  BCDF  semicirculus , metiens 
visionum  angulos,  Sol  sit  in  linea  AF. 

zon  et  quod  tam  iris  quam  halo  sint  nil  nisi  radii  Solis  refracti,  causa 
patebit  cur  centra  Solis,  visus  et  afcuum  sint  in  eadem  recta,  quia  circum- 
circa in  eadem  recta  erit  eadem  dispositio  ad  refractionem.  Et  causa  cur 


Posito  quod  AF  sit  hori- 

non  sit  iris  major  semicirculo,  erit  quia  Sole  occumbente  Terra  avertit  ra- 
dios ejus.  Sit  EAF  22 ‘/2°  et  E halo;  ducta  EI  parallela  ipsi  AF,  inci- 
det in  centrum  Solis  non  minus  quam  AF  propter  insensibilitatem.  Sit 
autem  CAB  45°,  erit  CFB  22  */2  °.  Si  jam  visus  poneretur  in  C,  videre- 
tur Sol  directe  per  lineam  CH.  Quod  si  insuper  etiam  esset  eadem  re- 
fractio iridis  quae  halonis,  visu  in  C posito  Sol  refracte  videretur  per  CFK 
ut  prius  per  AEI.  Quid  igitur?  An  visu  in  C posito,  et  contingente  iridis 
refractione,  Sol  per  CAK  spectabitur,  et  sic  ex  circulo  per  F circa  CD 
axem  fiet  halo?  Item  an  visu  in  E posito,  Sole  in  EI  et  refractione  ha- 
lonum  contingente  in  circulo  per  A circa  EI  axem,  continget  spectari  iri— 
dem?  Et  amplius,  an  concedent  mihi  optici,  ut  nullo  habito  respectu  figurae 
aeris  sic  considerem  illum,  ac  si  vel  versus  visum  vel  versus  Solem  esset 
planus?  Omnino  hoc  videtur.  Nam  illa  nebula,  in  qua  olim  vidi  iridem, 
agitabatur  a rapidissimo  vento,  nulla  certa  figura.  Et  iris  semper  circulus, 
Sol  non  semper,  non  circumcirca  aequalibus  angulis  in  figurae  aerem  ter- 
minantis superficiem  incidit,  aut,  si  mavis,  in  aquarum  et  guttarum  de- 
scendentium tractus  rectos.  Nec  enim  semper  delapsi  recti  sunt.  Ergo 
non  figura  aeris  sed  ipsa  profunditas  generat  halones  et  irides.  Amplius: 
an  consistere  poterit,  ut  aere,  ut  ita  dicam,  guttescente,  refractio  sit  di- 
midio minor,  quam  jam  depluente?  Et  quare  circa  Solem  nulla  iris  (sci- 
licet diametro  90°),  in  opposito  Solis  nullus  halo  (sc.  diametro  45  °)?  Nihil 
dicas  de  phantasia  visus;  teneas  pro  certo,  quod  et  halo  et  iris  per  realem 
radiationem  ad  oculum  veniat;  probavi  in  mea  camera;  nam  parelium,  portio 
de  halone,  ex  nubibus  se  pinxit  intro.  Et  tamen,  si  quilibet  propriam  videt 
iridem  et  halonem,  aut  non  omnis  aer  collucet  coloribus?  Confer  prop. 
23 — 28  mei  capitis  I.  Si  quilibet  propriam  videt  iridem,  possibile  ergo 
est,  ut  aliquis  videat  iridem  in  loco  mei  visus;  ad  locum  ergo  mei  visus 
allabitur  coloratus  radius.  At  allabitur  ad  locum  mei  visus  radius  Solis  per 
aquas,  pluvias  aut  aqueum  aerem.  Nam  Sole  interlucente  inter  pluvias  h.  e. 
cum  Sol  videtur,  videtur  et  iris;  nam  semper  una  Sol  apparet.  Cur  ergo 
Solem  ego  non  video  viridem,  flavum,  rubrum,  caeruleum,  si  visio  sequitur 
modum  illustrationis?  Dicam  aliquid,  ut  habeas  quid  impugnes  aut  exami- 
nes : Solis  radii  non  colorantur,  nisi  in  certa  quantitate  refractionis.  In- 
gredere cameram  opticam  cum  globo  aqueo,  per  quem  radios  Solis  trans- 
mitte. Duc  ergo  ipsi  AC  parallelas  quotcunque  pro  visibus  aliis,  eas  visus 
meus  in  A intuebitur  ut  lineas,  solam  AC  ut  punctum.  Quilibet  ergo  Solis 
radius  quocunque  loco,  nempe  et  in  F et  in  A dividitur,  ut  ex  linea  radiosa 
fiat  portio  hemisphaerii,  cujus  concavi  angulus  sit  90°.  Et  ex  hoc  cono 
soli  extremi  apud  coni  superficiem  colorantur.  Etsi  igitur  aliquae  lineae 
visionis,  ut  AL,  incidunt  in  coloratas  alias,  ut  MN  in  puncto  0,  tamen 
0 punctum  saltem  est,  et  hic  color  evanescit.  Imo  quid  verbis  opus?  res 
ad  Aristotelem,  ut  video,  revolvitur;  temperabone  mihi  a Pythagoreo  Jubilo? 
Sive  in  camera  optica  sis,  sive  contra  orbes  vitreos  stes,  sive  matutino  in 
rore  inambules,  ubique  obvium  est  cernere  certum  et  dimensum  angulum, 
quo  angulo  splendor  Solis  in  rore,  in  vitro,  in  aqua  coloratus  cernitur, 
nullo  alio  angulo.  Sit  ergo  aer  guttarum  undique  plenus,  erit  et  linea  AC 
plena  et  sit  ACH  ille  angulus  colorans.  Color  igitur  videbitur  in  lineis  AC, 
non  AO,  quia  AOE  non  est  angulus  colorans.  Jam  AEI  est  tantum  re- 
fractus, ACH  est  repercussus  simul  et  refractus.  Et  hinc  fortasse  causa 
duplicationis  angulorum  ? Nulla  coloratio  a nuda  repercussione  sine  refrac- 

tione  medii  densioris.  Quid  autem  de  geminata  iride,  de  monstrosis  et 
traversis  halonibus?  Nescio. 

Epistola  concludenda  est.  Tu  meditare  et  quae  inveneris  mihi  imperti. 
Quaero  tamen  antequam  concludam,  quae  tua  sit  sententia  de  illuminatione 
chasmatum?  Nam  videtur  causa  optica,  quia  semper  in  septentrione  cer- 
nuntur (comp.  vol.  I.  p.  340). 

Yale  denique  et  rudi  atque  properanti  scriptioni  ignosce:  nunc  enim  in 
procinctu  sum  breviusculi  cujusdam  itineris,  itaque  prius  expediendam  scripsi 
hanc  epistolam  non  sine  multa  confusione  cogitationum. 

Pragae  17.  Jan.  1605. 

Quae  Keplerus  ultimo  loco  de  „rudi  sua  scriptione”  dicit,  maxima  ex  parte  ad  «quaestio- 
nem illam  opticam”  de  iride  pertinere  videntur,  quae  ex  parte  quidem  parum  habeat  lucis,  ita 
ut  deficientem  in  Hanschio  (ut  etiam  in  literis  manuscriptis,  quas  conservat  bibliotheca  Vien- 
nensis) figuram  posteriorem  non  ausi  simus  depingere. 

Brenggerus,  non  secutus  Kepleri  exemplum,  qui  intra  3 septimanas  ad  illius  literas 
responderat,  per  triennium  fere  non  rescripsit.  Mense  demum  Sept.  anni  1607  Keplerum  adit, 
perlecto  Kepleri  opere  de  nova  stella,  excusans  silentium  suum,  deinde  judicium  suum  de  illo 
opere  proponens  (comp.  praef.  ad  librum  de  Stella  nova).  Excusationes  silentii  sui  diuturni, 
a quibus  exorditur  Brenggerus,  ad  hoc  redeunt,  proposuisse  sibi  Opticam  „denuo  attentius  per- 
legere”, sed  semper  se  ad  alia  distractum  fuisse.  Quae  in  his  literis  ad  Kepleri  Opticam  perti- 
nent, eadem  qua  priora  ratione  proponenda  censemus,  intermixtis  Kepleri  responsionibus  ad  ea, 
quae  Brenggerus  dubitans  aut  pro  certo  affirmans  affert. 

Nunc,  scribit  Brenggerus,  ordo  exigere  videtur,  ut  etiam  de  illis,  quae  olim  inter  nos 
disputata  fuere,  aliquid  addam.  Verum  quia,  ut  supra  memini,  tua  Paralipomena  mihi  revidere 
nondum  datum  fuit,  saltem  paucis  ea  attingam. 

Scribis  te  universali  regula  locum  imaginis  per  reflexionem  apparentis  definiisse  atque 
duabus  exceptionibus  ostendisse,  quando  imago  sit  extra  cathetum,  quarum  una  est,  dum  ocu- 
lorum positus  naturae  ordini  aversatur,  altera,  dum  speculum  est  mixtae  figurae  (comp.  p.  42). 
Sed  istae  exceptiones  non  sufficiunt,  quod  demonstrabo  exemplo  Vitell.  Opt.  VIII,  11. 
Sit  in  illa  figura  (fig.  21)  oculorum  alter  solus  apertus  in  A (nam  si  utrumque  aperias,  puncto- 
rum imagines  apparent  geminae).  Hic  situs  oculi  naturae  est  congruus,  et  speculum  non 
mixtum,  sed  sphaericum  concavum.  Ergo  juxta  tuam  regulam  puncti  Q imago  deberet  apparere 
in  catheto.  Verum  aliud  ostendit  experientia,  quae  illam  non  in  0 puncto  catheti  post  oculum, 
sed  in  linea  AG  post  speculum  reponit,  in  loco  a catheto  remoto.  Ex  quo  vides,  regulam  tuam 
sive  exceptiones  non  omnibus  casibus  satisfacere. 

Keplerus  respondit  (in  literis  d.  d.  30.  Nov.  1607,  quarum  partem  potiorem  exhibui- 
mus in  proemio  ad  librum  de  stella  nova) : 

Ad  Optica.  Meas  exceptiones,  ais,  non  esse  sufficientes.  Fateor;  at 
quis  omnes  exceptiones  persequatur?  Mihi  sufficit  locum  imaginis  definisse 
non  per  cathetum;  thema  non  affirmo  et  insto  contra  id  in  specie.  Instas 
et  tu,  et  per  me  licet.  Quam  vero  tu  affers  instantiam,  etsi  jam  Vitel- 
lionis  liber  non  est  ad  manus,  video  tamen  non  admittendam,  etsi  mea 
nihil  interest.  Dum  enim  ais,  utroque  oculo  aperto  duas  videri  imagines, 
eo  prodis,  locum  ibi  imaginis  esse  inter  oculum  et  speculum.  Quod  vero 
imago  per  unum  oculum  situm  videtur  accipere,  ad  id  puto  concurrere  aesti- 
mationem quantitatis  speciei.  Nam  si  species  hoc  angulo  aequare  ponitur 
faciem,  tunc  sequitur  certa  ejus  remotio.  Nescio  tamen  definire  sine  libro 
et  schemate.  Sive  igitur  stet  tua  objectio  sive  cadat,  nullo  meo  damno 
magno  concludes,  exceptiones  meas  non  omnibus  casibus  satisfacere,  dum- 
modo illud  corrigas:  ,, regulam  sive  exceptiones14  &c.  Diversa  enim  haec 
sunt:  regula  universalium,  exceptiones  singularium. 

Brenggerus  : Deinde  non  probo,  quod  locum  imaginis  et  ipsam  locationis  ejus  causam 
facis  concursum  radiorum  visualium,  seu  linearum  metatricium  ex  utroque  oculo  productarum 
(comp.  p.  43).  Primo,  quia  non  opus  est  duobus  oculis,  cum  uno  oculo  etiam  spectetur  imago 
situata.  Hic  tu  ad  pupillae  latitudinem  confugis,  ut  dualitatem  tuarum  metatricium  tuearis 
saltem  in  uno  oculo ; sed  nihil  efficis,  nam  nemo  opticorum  hactenus  docuit,  unius  puncti  roi 

visibilis  duos  radios,  duas  species  vel  plures  uno  oculo  recipi  et  seutiri  simul.  Neque  hoc  a Te 
demonstratum  puto,  nec,  nisi  duo  organa  visoria  ibi  fingamus,  id  fieri  posse  mihi  persuasum 
habeo.  Quod  vero  etiam  capitis  motionem  proponis,  miror,  cum  haec  nihil  conferat  ad  locatio- 
nem imaginis,  sed  ad  loci  dijudicationem,  quae  est  opus  rationis.  Est  autem  aliud  locare  ima- 
ginem, aliud  locum  et  situm  ejus  aestimare  distantiamque  mente  metiri.  Ad  hoc  non  nego 
conferre  dualitatem  oculorum  et  capitis  motus,  ad  illud  vero  nihil.  Insuper  ipse  casus  a Te 
(cap.  III,  2.  prop.  18)  propositus  sententiam  tuam  de  concursu  metatricium  evertit.  Nam  imago 
in  tali  oculorum  situ  non  apparet  unica  (quod  omnino  contingere  oporteret,  si  ejus  locus  esset  in 
puncto  concursus  S.  fig.  53),  sed  gemina.  Quod  explorare  licet,  si  quis  oculo  C remotiore 
clauso,  alterum  H speculo  viciniorem  apertum  imagini  apparenti  firmiter  infixum  immotumque 
teneat,  deinde  alterum  oculum  C clausum  sensim  aperiat.  Sic  enim  videbit  praeter  priorem 
illam  novam  oriri  imaginem  in  loco  profundiore  speculi.  Quae  experientia  certe  convincit, 
cuivis  oculo  peculiarem  offerri  imaginem  et  frustraneum  esse  tuum  metatricium  concursum. 
In  concavo  speculo  haec  clarius  cernuntur.  Lucentis  Lunae  vel  lucernae  vel  alterius  rei  evi- 
ffentis  quaere  imaginem  in  sphaerico  concavo  : ea,  si  unum  tantum  aperis  oculum,  est  unica  : 
sin  alterum  quoque  aperis,  apparet  gemina,  dexterior  quidem  sinistro,  sinisterior  dextro  oculo 
offertur,  vel  evanescit  eo  clauso.  Ubi  igitur  hic  ille  metatricium  concursus  ? Noli  mihi  denuo 
objicere  pupillae  latitudinem:  non  enim  concedo,  ab  una  re  visibili  duas  species  uni  oculo 
imprimi  ceteris  paribus,  et  cum  opticis  unius  pyramidis  radiosae  unum  tantum  axem  non  duos 
statuo.  Nec  est  quod  forte  suspiceris,  imagines  modo  dictas  apparere  quidem  sed  non  locatas. 
Nam  quemadmodum  nulla  imago  spectatur,  quae  non  sit  quanta  et  figurata,  ita  nulla  quoque 
apparet  non  locata,  siquidem  haec  tria  necessario  et  naturaliter  comitantur  imaginem,  quemad- 
modum magnitudo,  figura  et  locus  inseparabiliter  adhaerent  rei  visibili.  Scio,  sensum  et 
rationem  in  judicanda  distantiae  mensura  facile  decipi,  quod  tu  exemplo  domuncularum  per 
foramina  et  rimas  valvarum  apparentium  declaras  (p.  49).  At  hoc  nihil  detrahit  locationi 
imaginis,  sicuti  et  loco  Lunae  et  stellarum  nihil  inde  detrahitur,  etiamsi  visus  ratio  hallucinetur 
in  aestimanda  earum  distantia.  Haec,  mi  Keplere,  candide  ut  sentio,  non  contradicendi 
studio  scripsi,  ex  quibus,  ut  opinor,  ipse  agnosces,  tuam  sententiam  de  metatricium  con- 
cursu consistere  non  posse.  Tu  posteriori  adscribis  quod  est  prioris,  dum  dualitati  oculo- 
rum tribuis  officium  locandi  imaginem,  quod  reflexioni  debetur  eamque  necessario  consequi- 
tur ; deinde  oculi  ad  visionem  se  habent  passive  non  active,  at  imaginem  locare  est  aliquid 
agere,  non  pati.  Non  puto,  me  hac  in  re  errare,  attamen  si  vel  a Te  monitus  vel  proprio 
ratiocinio  adductus  errorem  aliquem  deprehendero,  sponte  desistam  et  veritatem,  quam  unice 
appeto,  sectabor.  Vitellio  mecum  sentit,  qui  omne  jus  et  imperium  in  imagines  visui  adimit, 
quando  in  praefatione  libri  X.  scribit:  „visiva  cognitio  signum  est,  non  causa.  Non  enim 
quia  visus  sic  videt,  ideo  sic  accidit  in  formis  rerum  sic  agentium:  sed  quia  sic  agunt  for- 
mae naturales,  ideo  ipsas  sic  agentes  videt  visus“. 

Keplerus:  Adoriris  meam  definitionem  loci  imaginis.  Nihil  trepido, 
confisus  bonitati  causae.  Ais:  neminem  opticorum  docuisse,  unius  puncti 
duos  radios  uno  oculo  recipi , convincendus  ex  principiis  optices.  Nonne 
omne  punctum  radiat  in  totum  hemisphaerium?  Nonne  latitudo  pupillae  puncto 
illi  oppositae  est  pars  hemisphaerii?  Nonne  puncta  alicujus  superficiei  sunt 
infinita?  Nonne  igitur  sunt  unius  puncti  in  pupillam  cadentis  infinitae  radia- 
tiones? Itaque  non  tam  facile  concuties  meam  sententiam  de  officio  lati- 
tudinis oculi  in  notanda  distantia.  Putas,  ad  duos  radios  rei  unius  opus 
esse  duobus  organis:  partim  bene  dicis,  partim  male.  Male  in  eo,  quod 

speciem  et  radium  confundis;  radius  est  puncti,  species  constat  ex  singulis 
aut  binis  omnium  visibilis  punctorum  radiis,  imo  ex  singulorum  infinitis,  seu, 
ut  ita  dicam,  superficialibus  radiis,  qui  tamen  refractione  in  unum  retinae 
punctum  singuli  contrahuntur.  Bene  vero  dicis,  quot  radii  sensum  moven- 
tes tot  esse  puncta  instrumenti  sensorii.  Nam  ut  pupilla  oculi  superficiei 
partem  occupat,  quae  est  infinitorum  punctorum,  sic  in  ea  sunt  etiam  infiniti 
radii;  tu  de  duobus  es  sollicitus.  Quassas  et  motionem  capitis,  quam  suc- 
centuriavi  dualitati  oculorum;  negas  facere  ad  locationem  imaginis,  sed  ad 
loci  dijudicationem.  Imo  loci  dijudicatio  est  locatio.  Locationis  genera 

duo : unum , quando  ad  primum  nictum  aliqua  imaginis  collocatio  patescit, 
ut  per  duos  oculos;  altera,  quando  tempore  opus  est  ad  locum  imaginis  ca- 

piendum:  id  fit  motu  capitis,  quo  unus  oculus  efficitur  tempore  quasi  duo 
vel  plures  oculi.  Omnis  vero  locatio  imaginis  est  mentis  seu  mavis  sensus 
communis  opus.  Quicquid  enim  est  imaginis,  quae  non  est  rei,  id  est  ima- 
ginationis, id  est  mentis.  Ex  schemate  53.  mei  libri  negas,  S esse  locum 
imaginis:  esse  enim  cuilibet  oculo  separatum  imaginis  locum  in  speculo. 
Etsi  me  diutissime  prius  exercueram  in  speculis,  quam  librum  scripsi , tamen 
conjecisti  me  in  novam  hanc  curam.  Nam  usque  ad  oculorum  dolorem  con- 
templans non  potui  deprehendere,  quae  tu  jactas  vidisse:  una  enim  imago 
oblata  fuit  utrique  oculo,  simul  apertis.  Illa  quidem  major  videbatur  oculo 
propinquo,  quam  vel  remotiori  vel  utrisque  apertis.  Sed  id  non  est  na&os 
linearum  sed  aestimationis,  ut  cum  stellae  humiles  videntur  majores  quam 
verticales.  Superficies  tam  propinqua  oculo  sentitur  velociter  locatque  ima- 
ginem in  superficie  propiore,  quae  altero  aperto  videtur  ultra  superficiem, 
quia  illi  non  ita  est  evidens,  quippe  remotior.  Contra  hoc  vidi:  primum 
apertis  duobus  oculis  inque  imaginem  intentis,  post  altero  clauso  (in  directa 
globi  intuitione),  initio  quidem  uni  oculo  visa  est  imago  aeque  magna  et 
propinqua  ac  prius  utroque  aperto  oculo:  paulo  vero  post,  immoto  et  oculo 
et  speculo  , imago  visa  est  aequalis  rei  et  remota  proportionaliter.  Nempe 
ubi  nec  concursus  metatricium  nec  evidentia  superficiei  specularis  locum 
conciliat  imagini,  ibi  aestimatio  quantitatis,  quae  desumitur  a consueta  rei 
notae  quantitate,  locationem  praestat;  verum  hoc  ibi  tantum  ubi  evanescit 
quodammodo  latitudo  pupillae.  Summa  haec  est:  dualitate  oculorum  sub- 
lata locus  imaginis  est  tam  remotus,  ut  ex  eo  res  ipsa  sub  angulo  aequali 
quo  nunc  imago  spectari  queat : sin  denique  haeret  memoria  loci  per  duos 
oculos  visi,  idem  locus  est  qui  apparet  et  uni  oculo.  Imo  vero  jam  tau- 
dem  patescit  et  tuum  experimentum.  Intuitus  primum  uno  oculo  imaginem, 
postea  et  altero  aperto  orta  est  imago  loco  profundiori  speculi.  Scis  tu 
causam?  Genuina  et  verissima  causa  est  haec:  oculi  ita  assueti  sunt,  ut, 
licet  defatigentur,  tamen  ad  punctum  idem  propinquum  visibile  dirigantur. 
Itaque  cum  apertus  oculus  sit  vicinus  speculo,  reliquus  si  aperiatur,  rapitur 
etiam  ad  id  punctum  speculi,  quod  est  vicinum,  quia  evidens  est,  oculi 
vero  idem  rotundi  speculi  punctum  intuentes  directe  necessario  vident  duas 
imagines  oblique.  Ex  hoc  nascitur  clarior  explicatio  causae  et  verior.  Bini 
oculi  unam  videntes  imaginem,  in  illa  speculi  puncta,  quae  causantur  re- 
percussum, diriguntur  oblique,  quilibet  in  suum;  et  iidem  unum  speculi 
punctum  intuentes  directe,  duas  vident  imagines.  x\xioma  certum  est.  Jam 
unus  oculus  apertus  directe  fertur  in 
punctum  repercutiens,  inque  eo  seu  ultra 
videt  et  imaginem  directe.  Superveniens 
igitur  alter  oculus  idem  speculi  punctum 
direpte  intuetur  tantisper,  donec  aliud 
punctum  inveniat,  in  quod  oblique  in- 
tuens  unam  cum  socio  videat  imaginem. 

Nam  perpetuum  non  est  nec  durat  dua- 
litas  imaginis,  sed  redeunt  in  unam, 
licet  cum  dolore  propter  contortionem 
oculorum.  Alia  et  constantior  est  causa 
dualitatis  imaginis  in  concavis.  Nam 
sint  duo  radii  AC,  BE  paralleli  ab 
eadem  stella  delapsi,  qui  repercutien- 

tur  in  CD  et  EF,  concurrentes  in  G.  Jam  oculi  vel  sunt  infra  concursum 
G,  ut  in  K,  L,  vel  supra  concursum,  ut  in  I,  H.  Duae  lineae  significent 
distantiam  oculorum.  Si  infra,  tunc  deberent  distorqueri,  ut  KC,  LE, 
quod  est  ipsis  impossibile;  duobus  igitur  actibus  duas  vident  imagines.  Nam 
K in  C conversus  videt  A;  hoc  fiente  etiam  L in  C convertitur  et  sic  C 
fit  locus  imaginis,  sed  uni  oculo.  Hic  locus  C duobus  oculis  videtur,  imago 
A uno  K;  idem  de  LE  dicendum.  Esto  visus  supra  concursum  G,  in  HI, 
tunc  G est  locus  imaginis  et  oculi  nihil  eo  moti  delabuntur  vel  in  C vel 
in  E et  sic  duas  vident  imagines  simul,  unam  altero  oculo  directe,  reliquam 
reliquo  oblique,  utramque  in  superficie  , quia  in  ea  uterque  oculus  coit.  Sed  si 
visibile  sit  luminosum  valde,  videtur  imago  tunc  in  aere  et  loco  G con- 
cursus. Sic  fit  in  pinguioribus  jusculis,  cum  oleosae  guttae  innatant  aquae, 
lucernarum  species  ab  interiore  concava  oleosarum  guttarum  superficie  re- 
percussae, supervolitare  ipsis  videntur  in  aere.  Habes  igitur,  quid  fiat  de 
imaginibus  unoculis,  quod  scilicet  illae  sint  locatae  in  superficie,  duobus  in 
eam  directis  Oculis;  uno  vero  solo  sedibus  incertis  vagentur  et  facile  alium 
atque  alium  locum  habere  videantur,  prout  visus  ab  alia  et  alia  causa  fuerit 
motus.  Derogant  enim  sibi  mutuo  causae  hae  et  alia  aliam  vincit,  ut  vi- 
disti, ex  duabus  imaginibus  unam  et  ex  magna  parvam  fieri,  ob  alias  et 
alias  causas.  Tu  vero  reflexioni  tribuis  locationis  officium,  scio,  causam 
esse  sine  qua  non;  imago  quippe  est  propter  reflexionem,  sine  ea  res  ipsa 
esset.  Sed  locationis  in  specie  causa  non  est  reflexio.  Arguo  valide:  re- 
flexi radii  tendunt  ad  rem,  non  ejus  imaginis  locum.  Sin  autem  de  iis  re- 
flexis loqueris,  qui  vere  reflexi  sunt,  ad  oculum  quippe  tendentes  post  reper- 
cussum, tum  mecum  ex  parte  loqueris.  Eorundem  enim  reflexorum  partes 
sunt  metatrices  meae , sicut  continuatio  pars  dicitur  lineae  continuatae. 
Oculus,  instas,  patitur,  non  igitur  locat:  utrumque  verum.  At  imago  non 
est  in  solo  oculo  sed  a sensu  communi,  qui  jam  agit,  quippe  discernit,  di- 
judicat ergo  et  locat,  sed  per  metatrices  tanquam  instrumenta. 

Vitellionem  allegasti  non  magno  emolumento.  Non  dicit  ipse  imagines 
esse  extra  oculum  et  communem  sensum  reales:  loquitur  de  veritate  visus 
non  de  erroribus. 

Brenggerus:  De  refractione  radii  luminosi  in  diaphano  hoc  saltem  apponam: 
cum  ejus  causa  sit  densitas  et  raritas,  quae  pro  subjecto  habent  non  superficiem  sed  ipsum 
corpus,  ideo  necesse  est,  ut  refractio  fiat  in  corpore  non  in  superficie.  Et  quia  per  totum 
corpus  diaphani  radio  transeunti  occurrit  causa  refractionis,  densitas  scilicet  aut  raritas,  ideo 
ratio  dictat,  in  toto  corpore  fieri  refractionem.  Haec  causa  est,  cur  aqua  quo  profundior 
eo  sit  coloratior,  quod  non  accideret,  si  refractio  tantum  fieret  in  superficie.  Hinc  etiam 
probatur  id,  quod  proxime  scripsi  de  refractione  radii  perpendiculariter  incidentis  (p.  46), 
ubi  per  refractionem  intellexi  passionem  illam,  quam  radius  luminosus  sustinet  a densitate 
et  raritate  diaphani,  quae  opticis  (licet  non  proprie)  dicitur  refractio.  Tu  retusionem  vel 
contractionem  appelles  (p.  48)  per  me  licet,  etsi  neque  hoc  nomen  ubique  congruat,  siqui- 
dem in  diaphano  raro  radius  non  contrahitur,  sed  dilatatur.  Exemplo  a me  allato  de  nummi 
specie,  quae  in  aqua  apparet  elevata,  tu  objicis,  me  nummum  vidisse  elevatum,  non 
punctum.  At,  mi  Keplere,  quando  totus  nummus  elevatur,  necesse  est  singula  ejus  puncta 
atque  id  ipsum  quoque,  quod  oculo  (non  oculis,  nequaquam  enim  hic  opus  est  utroque)  per- 
pendiculariter subjacet,  elevari.  Loquor  de  puncto  physico  non  mathematico,  quod  videri 
non  potest.  Deinde  natura  non  solet  de  uno  extremo  ad  alterum  facere  saltum,  sed  pro- 
cedit semper  per  media  ceu  gradus  quosdam:  ideo  si  extremitates  nummi  videntur  elevati, 
' ipsum  autem  punctum  oculo  subjectum  in  fundo,  necessario  species  nummi  appareret  figura 
infundibuli;  sic  enim  successive  ab  extremitate  elevata  ad  fundi  punctum  fieret  descensus. 
At  non  sic  fit,  sed  totus  nummus  instar  patellae  planae  vel  saltem  leviter  sinuatae  videtur 
elevatus.  Quo  stante,  non  video,  quomodo  negari  possit,  quod  etiam  radius  perpendicularis 
retundatur  vel  refringatur,  sive  aliquid  patiatur  a densitate  aquae,  quo  interveniente  species 
objecti  monstretur  in  alieno  loco. 

Keplerus:  Negas  densitatem  competere  superficiei:  refuta  igitur  prop. 
13.  cap.  I.  mei  libri.  Nec  omnis  densitas  est  causa  refractionis,  sed  den- 
sitas quatenus  superficie  terminata,  alias  radii  in  denso  essent  curvi,  quod 
facillime  refutatur  experientia. 

De  aquae  profundae  colore  saturiore  scripsi  cap.  I.  pr.  16;  aliter  color 
afficit  lucem  aliter  densitas,  ille  per  corpulentiam  haec  per  superficiem.  Cau- 
sas experimentorum  tradidi  ut  potui. 

De  refractione  et  nummo  elevato  me  premis  acriter;  experimenta  enim, 
quae  affers,  vera  sunt,  rationes  vero  a refractione  deductae  omnino  de 
forma  infundibuli  concludunt.  Puto  igitur  sic  esse:  uno  oculo  non  discerni 
elevationem  directe  intuente  et  perpendiculariter;  duobus  vero  oculis,  quibus 
et  imago  situatur,  impossibile  est  eandem  rem  perpendiculariter  intueri,  quare 
omnes  radii  refringuntur.  Totus  itaque  discus  nummi  elevatur.  Absque  hoc 
videre  non  possum,  quod  putas  negari  non  posse:  qui  perpendicularis  radius 
citra  refractionem  patiatur  ea,  quae  reliqui  patiuntur  p r opter  refractionem. 

Brenggerus:  Rides,  quod  scripsi,  radios  Solis  tum  demum  calefacere,  postquam  vel 
refractionem  vel  reflexionem  passi  sunt  (p.  49).  F.ja,  mi  Keplere,  utinam  semper  habeas 
quod  rideas.  Sed  numquid  lepidum  caput  Tu  es,  qui  serpentes  mihi  et  crocodilos  objicis  ad 
Solem  apricantes  sine  speculis:  quasi  reflexio  nulla  fieri  possit  absque  speculis.  An  ignoras, 
praeter  Terrae  planum  rupes  quoque,  saxa,  colles,  parietes  et  quaevis  corpora  Soli  opposita 
ejus  radios  repercutere  et  calorem  accumulare  posse?  Talia  igitur  serpentibus  et  crocodilis 
specula  sufficiunt.  Adde  quod  radii  Solares,  dum  ipsorum  corpora  feriunt  et  cutem  pene- 
trant, refractionem  patiuntur  et  refracti  calefaciunt. 

Keplerus:  Serpentes  putas  apricari  ob  radios  illos,  qui  a circumpo- 
sitis rupibus  repercutiuntur.  At  contrarium  testantur  edita  petentes,  quae 
ceterarum  partium  comparatione  sunt  libera  a repercussis.  Puto  nihil  illos 
nisi  ictum  Solis  quaerere,  ictus  ille,  scripsi,  fricat  ipsos  non  ob  nescio  quam 
refractionem  in  opaco,  quam  cum  Cap.  I.  pr.  15.  introduxissem  in  notis  titu- 
banter increpui.  Calor  cutem  penetrat,  non  radii,  quippe  non  lux,  radiis 
enim  et  lux  inest  et  calor.  Caloris  speciem  imprimunt  materiae  physicae, 
hoc  fit  non  optice,  de  quo  prop.  32  ss. , ubi  lux  in  momento  adest,  calor 
in  tempore. 

Brenggerus:  Ais,  me  deceptum  a Magiuo,  quod  focum  speculi  concavi  sphaerici 
posui  in  quarta  parte  diametri  (p.  43).  Ego  me  deceptum  non  puto,  siquidem  recte  docuit 
ille,  quod  speculum  suum  ibi  radios  Solares  colligat  et  ignem  incendat.  Feci  ejus  rei  peri 
culum  aliquoties  ad  Solem,  foco  praedicto  petiam  telae  linteae  adhibendo,  quae  fere  post 
spatium  unius  minuti  horarii  fumum  emittere,  deinde  mox  ardere  coepit.  At  centro  speculi 
apposita  ne  minimum  indicium  ullius  incendii  de  se  dedit  integro  horae  quadrante.  Nec 
mirum;  digito  enim  ibi  posito  nihil  caloris  sensi;  at  in  quarta  diametri  locatum  statim 
propter  ustionis  dolorem  removere  coactus  fui. 

Keplerus:  Repeto  tibi,  Maginum  aut  deceptura  aut  decepisse.  Et 
si  in  quarta  diametri  focus  fuit,  ipse  ergo  speculum  suum  non  recte  de- 
scripsit, rotundum  dicens  quod  erat  parabolicum. 

Brenggerus:  Quaeris,  cur  de  incendio  cordis  a Te  in  Paralipomenis  nihil  scripse- 
rim (p.  49).  Scias  igitur,  alia  quoque  multa  me  habuisse,  quae  scribenda  fuissent,  sed 
epistolae  ratio  id  non  sustinuit.  Quia  tamen  de  hac  re  sententiam  meam  requiris,  eam 
breviter  aperiam.  Si  de  igne  allegorico  Tibi  sermo  est,  laudo  et  probo.  Nam  et  Fernelius 
(comp.  Yol.  I p.  652)  calidum  nativum  flammae  proportione  respondere  tradit.  Discrepas 
tamen  ab  eo.  quod  ignem  hunc  in  solo  corde  ponis , ille  in  toto  corpore ; siquidem  calidum 
ingenitum  substantia  est  spirituosa,  singulis  partibus  solidis  insita  et  congenita,  non  influens 
sed  permanens  eisque  semper  inhaerens.  At  si  de  vera  et  reali  flamma  tibi  sermo  est 
(quod  tua  verba  cap.  I,  32.  videntur  innuere) , non  possum  tibi  assentire.  Est  flamma 
fumus  accensus  secundum  physicos,  in  summo  gradu  calidus  et  siccus,  adurens,  destruens 
et  absumens  omnia  combustilia  quae  attingit,  ideoque  improportionatus  corpori  humano, 
cujus  conservatio  consistit  in  calore  humido,  non  adurente  sed  fovente.  Nulla  pars  corporis 
est,  quae  vel  una  hora  vim  flammae  sustinere  possit  et  non  destruatur:  quid  igitur  cordi 

accidat,  flammam  per  totam  vitam  in  sinu  gerenti  ? Nec  sanguis  aptus  est  ut  alimentum 
flammae  suppeditet,  propter  aquositatis,  quam  in  se  continet,  copiam.  Insuper  quale  in 
corde  dabis  ellychnium  combustibile , cui  flamma  agglutinetur,,  ut  fixa  remaneat,  non  vage- 
tur aut  exhalet?  num  ipsam  cordis  substantiam?  Non  opinor;  at  praeter  hanc  cordi  nihil 
inest  solidi.  Dixi,  quid  sentiam,  sed  fortasse  minus  apte,  si  mentem  tuam  non  assecutus 
sum.  Dubitavi  primum,  utrum  de  materiali  an  immateriali  igne  loquaris;  visus  es  mihi 
tamen  de  illo  verba  facere,  quia  flammae  nomen  materiam  supponit,  et  immaterialis  ignis 
nec  follibus  nec  oleo  indiget,  quorum  a Te  fit  mentio. 

Keplerus:  Flammae  usitatae  et  calori  cordis  video  multa  esse  com- 
munia, perpetuam  recrementorum  ejectionem  materiaeque  et  aeris  sugge- 
stionem , quorum  alterutro  omisso  certa  mors  adest,  communis  utrique  calor, 
commune  utrique  alimentum  pinguedo.  Communem  ergo  utrique  lucem  au- 
guratus sum.  Tu  contra  putas,  ignes  esse  valde  dissimiles.  Flamma,  in- 
quis, est  fumus  accensus.  Nego.  Est  enim  flamma  exhalatio  pinguedinis 
accensae,  cujus  recrementum  est  fumus.  In  corde  quoque,  ob  magnum  illud 
vitae  incendium,  exhalat  pinguedo  sanguinis  in  illa  caverna  ibique  inflam- 
matur, quod  testatur  inspiratio  inevitabilis  et  excretio  fumorum  in  arterias, 
de  qua  Fernelius  in  descriptione  cordis,  nec  enim  huic  igni  aequat  illum 
per  ceteros  artus.  Praeterea  ais,  ignem  esse  in  summo  gradu  calidum  et 
siccum.  Sane,  si  nudus.  At  qui  est  a fornace  calefacta,  is  e corpoie 
sudorem  excitat.  Ad  eundum  modum  qui  in  corde  est  inclusus  membra 
cetera  non  laedit.  Metuis  cordi  flammam  in  sinu  gerenti,  quid  illi  accide- 
ret? Quid  enim,  nisi  quod  puellae,  quae  palma  manus  cinere  constrata 
vivos  imposuit  carbones.  Nam  cordis  capsula  intus  munita  est  contra  vim 
hujus  ignis.  Et  tamen  hic  in  quibusdam  morbis  exardescens  violentius  in- 
teritum affert.  Praeterea  ignium  etiam  nostratium  magna  est  varietas,  nec 
valde  urit  flamma  ex  vino  adusto,  a lignis  viridibus.  Sanguinem  negas 
infiammabilem : nec  sane  sebum  sic  habens  inflammatur,  sed  prius  attenua- 
tur a flamma  in  ellychnio,  ut  fiat  exhalatio,  quae  quo  tenuior,  ho.c  ignis 
luculentior,  quo  crassior,  ut  ad  flammae  radices,  hoc  flamma  tenebrosior 
et  quasi  caerulea.  Mihi  quidem  ramus  transversus  ex  venae  cavae  stipite 
crasso  videtur  totus  pinguedine  plenus,  quae  a cordis  calore  ex  sanguine 
eo  prolectetur,  ut  ab  igne  sebum  in  ellychnium;  sed  tamen  prius  in  pul- 
monibus temperatur;  et  in  senibus,  deficiente  hoc  humido  radicali,  extingui- 
tur  flamma,  succedit  mors,  ut  in  candelis  deficiente  sebo.  Sed  quaeris  et 
de  ellychnio,  quasi  vinum  adustum  absumatur  a flamma  per  aliud  ellychnium, 
quam  est  continuatio  exhalationis;  et  tamen  et  hic  liquor  aquosi  quid  habet. 

Brenggerus:  Cur  calorem  omnem  facias  qualitatem  coelestem  rei  immateriatae 

(p.  49),  nescio,  neque  enim  video  quomodo  calor  scintillae,  ex  attritu  chalybis  et  silicis 
excitatae,  possit  dici  qualitas  coelestis  et  materiata. 

Keplerus:  Calorem  immaterialis,  dixi,  passivum  et  adventitium  esse 
primitusque  advenire  vel  ex  anima  coelesti.  Objicis  scintillas  ex  attritu  si- 
licum. Si  scintillas  dixisses  ex  attritu  frustorum  glaciei  inter  se,  valde 
me  pressisses.  Nunc  silex  et  ferrum  utique  materia  est,  animae  subter- 
raneae frustum,  liabetque  sulphur  aliquod,  adeo  ut  etiam  ex  attritu  ferri 
et  glaciei  existant  scintillae  propter  naturam  ferri.  Eo  igitur  jure  scintilla 
ex  silice,  quo  jure  flamma  ex  oleo,  jure  nativitatis,  cum  haec  sint  opera 
animalium  facultatum. 

Brenggerus:  Quaestio  de  iride,  quam  calce  tuae  epistolae  mihi  proponis,  elegans 
est,  de  qua  forte  alias  scribendi  dabitur  occasio.  Nunc  et  tempus  et  epistolae  modus  im- 
perant , ut  finem  faciam.  Unum  saltem  adjiciam,  quod  inter  meas  observationes  reperio 
annotatum,  eclipsin  Lunae,  quae  anno  1595  die  14.  (24.)  Aprilis  mane  accidit,  bic  Kauffbumae 

incepisse  quando  Aquilae  lucida  elevabatur  supra  horizontem  30°  50',  h.  3.  13'  (Keplerus 
in  margine:  Huennae  h.  2.  51',  Graetii  h.  2.  59')  matutina.  Dein  totalem  Lunae  obscu- 
rationem coepisse  sub  altitudine  caudae  Cygni  63°  40',  h.  3.  52'.  Supputavi  ista  ad 
latitudinem  loci  47°  52'.  At  interim  bis  deprehendi  apud  nos  polum  non  elevari  ultra  47" 
50',  itaque  in  tempore  parumper  erratum  esse  suspicor.  Adde  quod  quadrans  cubitalis  alti- 
tudinem stellarum  non  satis  accurate  monstrare  potuit.  Optarim  ex  hac  observatione  certior 
fieri  de  longitudine  loci  ejusque  distantia  a meridiano  Huennensi,  ad  quem  Tycho  suas  tabulas 
motuum  Solis  et  Lunae  supputavit ; item  a meridiano  tuo  Pragensi.  Si  tu  me  hac  in  re  juveris, 
feceris  mihi  gratissimum. 

Vale,  Yir  Clarissime,  et  meae  loquacitati  humanitate  Tua  ignosce,  eaque,  quae  libere 
et  aperto  corde  ad  Te  scripsi,  benigne  et  candide  interpretare. 

Kauffbiirnae  Cal.  Sept.  1607. 

P.  S.  Hoc  anno  1.  Julii  peculiari  instrumento  a me  dudum  excogitato  observavi 
Solis  altitudinem  meridianam,  quae  dabatur  65°  23'.  Erat  Sol  juxta  computum  Tychonia- 
num  in  811  54 */2'  $$,  cum  decl.  bor.  23°  14'  3''.  Parallaxis  ejus  1'  12".  Ex  his  depre- 
hendi lat.  Kaufb.  47"  50' — ; eadem  mihi  provenit  etiam  ex  obs.  a.  1596,  die  17.  (27.)  Dec. 
facta,  quae  dabat  Solis  ait.  mer.  18°  44'  et  parallaxi  Solis  adjecta  18°  47' — Erat  Solis  decl. 
aust.  23°  23'.  Quae  omnia  collecta  monstrabant  aequatoris  elevationem  42°  10'  et  poli  ait. 
47"  50'.  Sed  obs.  a.  1597.  11.  (21.)  Jun.  obtulit  mihi  Solis  ait.  65°  35',  ex  qua  mihi  resul- 
tabat latitudo  47°  55'  Haec  in  causa  fuit,  cur  hactenus  polum  modo  47"  52',  modo  51' 
altum  fecerim.  Quin  etiam  d.  13.  (23.)  Junii  nuper  elapsi  observationem  institui,  qua 
Solis  ait.  deprehendi  65"  41';  sed  quia  tunc  Sol  mihi  visus  est  ipsum  meridianum  parum 

transiisse , ideo  huic  soli  observationi  fidem  adhibere  nolui , et  aliam  institui  d.  1.  Julii,  de 

qua  supra.  Ego  jam  non  dubito  nostram  latitudinem  47°  50'  asserere ; utinam  de  longitu- 
dine aeque  certus  esse  possem.  Quaeris,  cur  hoc  tantopere  desiderem?  Dicam.  Cogitavi 
diu  de  ratione,  qua  commodissime  cometarum,  siquando  apparent,  parallaxis  eorumque  a 
Terra  distantia  investigari  possit:  sed  nullam  invenire  potu,i  commodiorem,  quam  si  collata 
opera  duo  astronomi  duobus  longe  dissitis  locis  ejusmodi  phaenomeni  altitudinem  observent 
eo  temporis  minuto,  quando  versatur  in  circulo  azimuth  illis  communi  seu  verticem  utriusque 
loci  transeunte.  Jam  vero  circulus  ille  nonnisi  ex  praecognita  illorum  locorum  longitudine  et 
latitudine  haberi  potest.  Differentiam  longitudinis  Pragensis  et  Kauftbiirnensis  Mercator  in 
suis  tabulis  geographicis  facit  4°  fere.  Haec  si  vera  est  et  latitudo  Pragensis  supponatur 
50"  6',  Kauffb.  vero  47°  50',  arcus  inter  vertices  nostros  interceptus  est  3°  28',  et  azimuth 

nobis  communis,  seu  circulus  noster  verticalis  a meridiano  tuo  versus  occasum  declinat  58°, 

a meo  47"  40 '/2',  nisi  forte  in  calculo  lapsus  sum.  Si  igitur  aliquando  cometa  vel  stella 
nova  alia  nobis  superstitibus  illuxerit,  fac  ut  ejus  altitudinem,  quando  per  dictum  azimuth 
transit , aliquoties  observes,  idem  et  ego  faciam  diligentissime  aliquot  noctibus  diversis,  deinde 
nostras  observationes  conferemus , ut  sic  aliquid  certi  eliciamus.  Spero  enim  fore,  si  crebro 
hoc  fecerimus , ut  quandoque  utriusque  observatio  in  unum  diem  atque  adeo  in  unum  tem- 
poris minutum  coincidat. 

Sed  quid  ago?  Finem  facere  jam  dudum  constitueram,  at  semper  novi  aliquid  mihi 
occurrit , de  quo  tecum  conferam. 

Vale  iterum  et  me  ama. 

Keplerus  haec  posteriora  silentio  praetermittens  his  literas  suas  concludit: 

Eclipsis  14.  (24.)  Apr.  95.  extat  in  Opticis  (XI,  20),  utere  ut  potes, 
puto  te  non  recte  supputasse;  nam  mea  observatio,  licet  crassa,  cum  Huen- 
nensi consentit. 

Vale  tandem,  et  quod  a me  petis,  ut  amice  accipiam  quae  contra 
movisti,  quia  hanc  deprecationem  necessariam  putasti,  idem  ergo  vicissim 
ut  facias  rogandum  te  video.  Inprimis  domesticum  illud,  ut  a philosopho 
profectum  qui  politica  non  admodum  callet,  in  meliorem  partem  interprete- 
ris, quantoque  magis  indecorum  est,  tanto  diligentius  celes  et  cures. 

Dabam  ultimo  Nov.  1607. 

(Spectat  hic  Keplerus  partem  hujus  ipsius  epistolae , alio  loco  inserendam  , in  qua 
invitat  Brenggerum , „ut  juvenem , medicinae  Studiosum , si  quem  faciei  liberalis , morum 
placidorum,  nosset,  ad  se  Pragam  mittat",  cui  ipse  puellam,  quae  in  sua  potestate  sit 
(forte  ipsius  privignam)  nuptum  daret.) 

Has  Kepleri  literas  breviores  ejusdem  literae  praecesserant  (d.  d.  4.  Oct.)  ,,octiduo‘‘ 
post  acceptas  Brenggeri  modo  praemissas , in  quibus  pauca  de  studiis  suis  commemorat  et 
postscriptum  Brenggeri  significans  sic  concludit : 

Tuae  literae  vaticinia  sunt.  Praescribis  modum  observandi  parallaxin 
cometae.  En  tibi  cometam,  quem  26.  Sept.  primum  vidi  (alii  25.  Sept.) 
in  18°  lat.  36  '/4°  c.  Fertur  in  circulo  magno,  qui  secat  eclipticam  in 
loco  novae  stellae,  quo  fertur  cometa.  Nudius  in  26°  ^ fuit,  \a.t.3i2j3° 
c.  2.  Oct.  Etsi  haec  potius  monendi  causa,  quam  ut  te  meque  velim  fati- 
gare parallaxibus.  Nam  si  vel  in  ipso  vertice  esset  alterutri  nostrum  lia- 
beretque  parallaxin  maximam  66':  vides  in  mea  parallactica  (comp.  Opt.  an- 
not.  89),  intervallo  4°  circuli  magni  tantum  4 f/2  / habiturum  parallaxeos. 
Quis  vero  haec  in  tam  inaequali  cometae  diurno  citra  errorem  discerneret? 
Aequavit  cometa  Lunam  celeritate.  Contentus  sis  hisce:  nam  me  superas 
observationum  dexteritate.  Yale  et  pauca  boni  consule,  donec  Deo  dante 
plura  sequantur. 

Responsum  Brenggeri  (d.  30.  Oct.)  ad  has  Kepleri  literas  item  brevius  est  neque  ali- 
quid ad  Opticam  pertinens  exhibet.  Quam  ob  rem  hic  illud  omittendum  censemus,  transe- 
untes jam  ad  posteriores  ejusdem  literas,  in  quibus  argumenta  a Keplero  allata  enervare 
conatur.  Ex  his  literis  et  e Kepleri  responsione  eadem  qua  supra  ratione  ea  excerpsimus, 
quae  Opticam  attinent,  reliqua  ad  libros  de  Stella  nova  atque  de  Cometis  pertinentia 
his  inserentes. 

De  Opticis,  scribit  Brenggerus,  supervacaneum  duco  multa  addere,  siquidem 
jam  aliquot  allatis  instantiis  satis  demonstravi,  locum  imaginis  per  reflexionem  appa- 
rentis concursu  tuarum  linearum  metatricium  definiri  non  posse.  Id  vero  inprimis  luculenter 
ostendi  experimento  meo  de  speculo  concavo  novissime  proposito.  Esto  enim  speculum 

concavum  BC,  cujus  centrum  D pro  ratione  sui  semidiametri 
elevatur.  Res  visa,  sive  globus  sive  lumen,  in  loco  sublimi 
supra  speculum  elevatum  A.  Oculi  duo  spectatoris  E et  E, 
etiam  elevati  nonnihil.  In  tali  positu  objecti  A species  re- 
flectitur a duobus  speculi  locis  B et  C ad  oculos  F et  E, 
ex  quo  fit  ut  imago  ejus  appareat  gemina,  una  in  linea 
refractionis  producta  FBH,  altera  in  linea  ECK.  Hic  quia 
concursus  linearum  metatricium  fit  in  G,  ex  tua  sententia 
deberet  imago  apparere  unica  in  ipso  G citra  speculum ; at 
experientia  illas  exhibet  geminas,  easque  post  speculum,  ita 
ut  oculus  dexter  E imaginem  cernat  post  sinistram  speculi 
partem  C , in  linea  CK,  sinister  vero  F post  dextram  ejus 
partem  B in  linea  BH.  lix  quo  et  aliis  multis  hactenus  a 
me  productis  convincitur,  concursum  metatricium  non  esse 
locum  imaginis.  Verum  quia  video,  tibi  propositum  esse 
sententiam  semel  susceptam  tueri,  nolo  amplius  tibi  molestus 
esse,  praesertim  cum  non  dubitem,  quin  ipse  aliquando  ejus 
falsitatem  sis  deprehensursus.  — Quod  ostendis  (p.  54)  ab 
uno  puncto  rei  visibilis  infinitos  ad  pupillam  radios  transmitti, 
supervacuum  est.  Neque  enim  hoc  nego,  sed  id  contendo,  quod  ex  infinitis  illis  radiis 
unus  saltem  in  oculo  recipiatur,  qui  sensum  moveat,  non  duo,  nedum  infiniti. 

Keplerus:  Novum  producis  argumentum  contra  meam  opinionem  de  loco 
imaginis  per  metatrices  definiendo.  Diu  est,  cum  tibi  remisi  generalitatem  pro- 
positionis meae.  Non  semper  metatrices  duae  sociae  definiunt  locuiii.  Interdum 
non  potest  nisi  unus  adhiberi  oculus,  tunc  locus  imaginis  fit  dubius,  aut 
fundo  speculi  putatur  adhaerere.  In  posita  vero  demonstratione  falleris, 
locus  imaginis  utroque  oculo  visus  est  omnino  G,  elevatus  supra  speculum 
versus  oculos;  quod  facile  patet,  si  visibile  A sit  valde  visibile,  ut  candela 
de  nocte.  Vidistine  guttas  olei  vel  adipis  innatantes  jusculis  ad  candelas 
ardentes  et  iis  supervolitantes  igniculos,  species  candelae?  (p.  56.)  Nempe 
in  inferiori  cava  parte  guttae  repercutitur  radius  candelae  ad  oculos  fitque 
locus  imaginis  altior  gutta.  Nam  si  A non  sit  valde  visibile  et  speculum 
contra  evidentius,  tunc  speculi  in  CB  color  rapit  ad  se  visum  et  vincit 
speciem  debilem  in  G stantem.  Itaque  utroque  oculo  in  C directo,  videtur 

alteri  imago  in  C directe,  alteri  imago  in  C non  videtur,  sed  alia  imago 
in  B illi  offertur,  sed  oblique,  quippe  qui  non  in  B sed  in  C directus  esse 
ponitur  ob  evidentiam  partis  speculi  B,  quae  ad  se  rapit  utrumque  oculum. 
Vide  hac  de  re  Optica  Cap.  V,  3.  prop.  2—7,  praecipue  prop.  7.  Etsi  enim 
de  globo  aqueo  sermo  est,  facile  tamen  demonstratio  accommodatur  ad  spe- 
culum concavum.  Itaque  vides  etiam  in  Opticis  me  hoc  dare,  non  omnem 
locum  imaginis  esse  a facultate  oculorum.  Quid  igitur  opus  est,  ut  mihi 
de  pertinacia  metuas  in  suscepta  sen- 
tentia? Ex  infinitis  unius  puncti  ra- 
diis unum,  ais,  solum  in  oculum  re- 
cipi. Video  nobis  imponere  vocum 
ambiguitates.  Loquamur  clarius.  Puncta 
radiantia  sint  A,  C,  radius  conus,  cu- 
jus basis  jam  est  EF  latitudo  pupillae 
foraminis.  Ergo  lege  mathematica  intra 
EF  ut  infinita  sunt  puncta,  sic  infiniti 
quoque  ex  A radii,  infiniti  etiam  ex  C. 

Ii  omnes  ingrediuntur  (et  sic  recipiun- 
tur) in  oculum.  Sentiuntur  tamen  om- 
nes ejusdem  coni  radioli  sub  ratione 
unius.  Incidentes  enim  in  chrystallinum, 
ejus  beneficio  contrahuntur  in  unum 
punctum,  omnes  ex  A in  B,  omnes  ex 
C in  D.  Et  jam  hic  in  B,  D occur- 
rens retiformis  excipit  radiationes  omnes 
distincte.  Haec  in  opticis  demonstravi. 

Videmur  itaque  uterque  vera  dicere,  si 
sic  explicemus  nostra  verba. 

Brenggerus:  Negavi,  lucem  a superficie  corporis  diaphani  refringi  posse,  eo  quod 
densitate  careat.  Tu  vero  opposuisti  mihi  Cap.  I.  pr.  13.  Opticae  tuae,  ubi  ostendis, 
superficiei  quodammodo  competere  densitatem.  Eam  legi  et  animadverti  rem  ita  se  habere 
ut  scripsisti  (p.  57).  Esto  enim  corpus  quod  condensetur,  necesse  est  ejus  longitudinem 
et  latitudinem  et  per  consequens  ipsam  quoque  superficiem  condensari.  Yeruin  superficiei 
hoc  accidit  non  per  se  sed  per  accidens,  nec  absolute,  sed  secundum  quid.  Ideo  recte 
a te  addita  est  limitatio,  quod  competat  ei  densitas  „quo  dammo  do.“  Fit  conden- 
satio per  contractionem  seu  proximationem  (ut  sic  dicam)  partium  corporis  continui.  Jam 
vero  superficies,  si  longitudinem  spectes  et  latitudinem,  est  dividua  et  habet  partes,  quae 
in  angustum  contrahi  possunt,  ut  sic  fiat  densior  suo  modo.  At  secundum  profunditatem 
ejus  pars  nulla  est,  quare  secundum  hanc  (de  qua  potissimum  nobis  sermo  est)  nullius 
capax  est  densitatis.  His  stantibus,  si  fingamus,  radium  quendam  transire  per  longitu- 
dinem superficiei,  eum  dicemus  refringi  a densitate  superficiei:  at  radii  transeuntes  super- 
ficiem, non  qua  longa  aut  lata,  sed  per  transversum,  quatenus  scilicet  indivisa  est  nec 
partes  habens  nec  densitatem,  ab  illa  refringi  non  possunt,  sed  tantum  a densitate  cor- 
poris diaphani,  quae  quia  non  in  ejus  summitate  duntaxat  et  circa  superficiem  locum 
habet,  sed  per  omnes  dimensiones  totius  diffusa  est,  ratio  dictat  radios  luminosos  non  in 
summitate  tantum , sed  in  toto  corpore  passionem  illam  sustinere,  quam  optici  non  satis 
commode  refractionem  appellant.  Persuadeo  ego  mihi,  in  diaphano  denso  radios  contrahi, 
quia  partes  illius  sunt  contractae  et  coarctatae ; in  raro  vero  dilatari  pro  ratione  dilata- 
tionis partium  corporis  diaphani  rari. 

Keplerus:  Pulchre  pugnas,  ostendens,  quomodo  radii  diaphani  super- 
ficiem trajiciant,  non  qua  illa  est  densa  se  ipsa,  imo  qua  nullam  habet 
partem  sibi  obstantem.  At  quaeso  te,  quid  putas  in  chalybe  fieri,  quid  re- 
percutit radium  Solis?  Superficies?  At  radius  illi  hac  incidit,  qua  nullam 
habet  partem,  ut  tu  modo  dixeras,  quippe  caret  profunditate.  An  igitur 


flg.  31. 


62 


Literae  Kepleri  aliorumque  mutuae 


corpus  repercutit  radium?  Nequaquam.  Repercussus  enim  non  fit  intus. 
Vides  et  hic  et  illic  dicendum,  corpus  illa  facere  quatenus  est  superficie 
terminatum,  non  vero  superficiem  quatenus  superficies  sine  consideratione 
corporis. 

Brenggerus:  Ais  tu  (p.  57),  nummum  per  refractionem  in  aqua  exhibere  oculo 
imaginem  infundibuli;  eam  tamen  a sensu  non  recte  discerni  et  propterea  videri  figuram 
planam.  Est  hoc  / ieyu  huv  diTrjfxa,  nec  facile  reperias,  qui  sibi  patiatur  persuaderi,  sen- 
sum esse  tam  stupidum , ut  inter  nummi  figuram  et  infundibuli  non  possit  discernere,  prae- 
sertim in  distantia  non  magna.  Equidem  malo  fidem  hic  habere  sensui,  qui  nummum  re- 
fractum judicat  planum  et  proinde  suadet  perpendiculum  contrahi , quam , repudiato  sensu, 
contra  experientiam  figuram  fingere  alienam,  saltem  tuendi  perpendiculi  gratia,  Agnoscit 
visus  effigiem  et  inscriptionem  nummo  impressam,  quae  sua  prominentia  ne  decimam  qui- 
dem partem  aequat  elevationis  seu  profunditatis  infundibuli , et  hanc  non  possit  agnoscere? 
Sed  en  tibi  aliam  dozi/uc«nav : in  locum  nummi  praefati  substituatur  conus,  cujus  basis 
aequalis  sit  nummo , altitudo  vero  altitudini  infundibuli , et  oculus  unicus  extra  aquam  per- 
pendiculariter  illum  intueatur.  Attolletur  igitur  basis  ejus  per  refractionem.  Yerum  coni 
apex,  quia  in  perpendiculo,  ex  tua  sententia  non  mutabitur,  sed  apparebit  in  suo  loco 
atque  ita  conus  ille  Tibi  exhibiturus  est  speciem  disci  perfecti  , mihi  vero  coni  nonnihil 
retusi.  Hujus  rei  secundum  praescriptam  dimensionem  nondum  feci  periculum,  memini  ta- 
men , conum  indifferenter  acceptum  et  aquae  impositum  figuram  coni  non  disci  mihi  retu- 
lisse ; quod  et  tu  explorare  poteris , et  si  in  tali  casu  non  discum  sed  conum  per  refrac- 
tionem exhiberi  videris  (de  quo  nil  dubito),  nil  restabit  amplius  quam  ut  mecurn  asseras, 
puncti  imaginem  per  refractionem , y.KTa/QrjgLZios  dictam , < elevari  ac  proinde  ipsum  per- 
pendiculum quoque  refractioni  seu  passioni  sic  dictae  obnoxium  esse.  (His  adjunxit  Breng- 
gerus schema,  verba  sua  illustrans;  cum  vero  res  pateat  ex  ipsis  Brenggeri  verbis,  illud 
omittendum  censuimus.) 

Keplerus:  De  nummo  in  aqua  rectius  loqueris;  minus  itaque  tibi  re- 
pugno, quam  olim.  Radium  perpendicularem  jam  ais  in  sese  contrahi;  olim 
dixisti  refringi.  Quod  frangitur,  ex  uno  fit  multa;  hic  in  se  contractus 
radius  manet  unus.  De  forma  vero  infundibuli  non  pugno:  sane  tali  forma 
non  cernitur  nec  hoc  affirmavi  in  prioribus  literis.  Dixi  enim  te  vincere 
tuis  argumentis,  cum  nummus  deberet  videri  in  forma  infundibuli.  Sed  ad- 
didi tamen  solutionem,  ex  qua  videre  potuisti,  non  esse  necesse  ut  tribuam 
perpendiculari  refractionem  aut  recursum  in  sese.  Nam  aut  uno  oculo  vi- 
detur res  (immoto  capite),  aut  duobus  (vel  moto  capite).  Si  uno,  locus 
imaginis  non  discernitur:  si  duobus,  aut  alterutrum  aut  ambos  non  esse 

perpendiculares  necesse  est.  Si  non  perpendicu- 
lares, refringitur  itaque  radius  et  sic  non  mirum, 
locum  imaginis  videri  elevatum.  Oculi  A,  B,  aqua 
CD,  nummi  centrum  E;  BD  perpendicularis  non 
refringitur,  AC  vero  non  perpendicularis  refringi- 
tur in  CF.  Continua  metatricem  AC,  quae  se- 
cabit BE  in  F loco  altiore.  Itaque  F locus  est 
centri  imaginis  nummi. 

Brenggerus:  De  foco  speculi  sphaerici  concavi  in 

quarta  diametri  parte  locato  dum  Maginum  corripis , oculos 
mihi  et  digitos  eripere  conaris,  quibus  toties  vidi  et  sensi 
radios  Solis  ibi  coacervari  et  ignem  accendere  (p.  57).  Per- 
peram igitur  tu  in  centro  illum  collocas , siquidem  ad  cent- 
rum reflectantur  tantum  radii  perpendiculariter  incidentes:  at 
quia  diameter  Solis  dimidium  gradum  duntaxat  aequat,  portio 
speculi  circularis,  cujus  diameter  30'  respondet,  sola  est,  quae  radios  Solis  perpendiculariter 
recipit  et  ad  centrum  retorquet;  reliqua  ejus  superficies  otiosa  est  et  huc  nihil  confert. 
Necesse  igitur  est,  paucissimos  ibi  radios  colligi,  qui  non  sufficiunt  ut  ignem  unquam 
accendant.  Adde  quod  fomitis  materia  centro  apposita  radios  Solis  intercipit,  ut  ad  spe- 
culum pertingere  et  inde  reflecti  ac  ignem  accendere  nequeant.  Sed  esto  jam  ex  Magini 
et  mea  sententia  speculum  aliquod  concavum  sphaericum,  cujus  latitudo  FHK  sit  sextans 

circuli  seu  60°,  centrum  ejus  A,  quarta 
diametri  X.  Necesse  est  omnes  radios 
parallelos  a Sole  ad  hoc  speculum  de- 
missos reflecti  versus  quartam  X et  ibi 
colligi  in  circello  exiguo  seu  verius  in 
lineola  i.0.  Hic  est  focus  quartae  in- 
fimae adhaerens,  cui  si  adhibeatur  fo- 
mes, ignem  statim  concipit,  quod  non 
accidit  centro  A.  Arcus  speculi  HK.  sup- 
ponitur 30°,  ergo  radius  Solis  TK  inci- 
dens in  speculi  punctum  K extremum 
reflectitur  ad  punctum  diametri  0,  quod 
per  canonem  triangulorum  distat  a quarta 
diametri  X fere  */*#  totius  diametri  spe- 
culi. Reliqui  radii  Solares  (e.  g.  VI.) 
reflectuntur  ad  diametrum  ita  ut  illam 
intersecent  inter  0 et  X,  et  proinde  omnes 
colliguntur  proxime  quartam  X.  Quod  si 
jam  conferas  superficiem  totius  speculi 
FHK  (quod  assumtum  est  60°)  cum  portiuncula  illa  tua  dimidii  gradus,  quae  sola  ad  cent- 
rum radios  reflectit , proportionem  deprehendes  termillecuplam  et  quingentuplam  vel  etiam 
majorem.  Ex  quo  manifestum  fit,  radios  in  foco  prope  quartam  X collectos  3500ies  superare 
eos,  qui  ad  centrum  reflectuntur,  ut  propterea  mirum  non  sit,  ibi  potius  quam  hic  ignem 
accendi,  et  proinde  foci  appellationem  quartae  diametri  X deberi,  non  centro. 

Ke  ple  rus:  De  Magini  speculo  neque  tibi  ego  digitos  eripiam  neque 
tu  mihi  rationes;  nam  verum  utrumque  est.  Sumit  ille  fundi  speculi  arcum 
60°;  si  sumeret  90°,  plana  esset  demonstratio  de  GP  paulo  minore  quam 
quarta  ipsius  AG.  Itaque  in  G radiat  magnus  margo  AG  (?),  margo  altior 
radiat  infra  G,  humilior  supra  G.  Sentitur  autem  maxime  is  margo,  qui 
est  maximus.  Itaque  si  Magini  speculum  etiam  careret  fundo,  relicto  solo 
margine,  radiatio  esset  aeque  fortis.  Haec  delineatio  caret  vitio.  Radiatio 
QD  repercutitur  in  H,  quia  QD,  DH  sunt  latera  sexanguli;  sic  RB,  WC 
in  M,  quia  sunt  latera  quadranguli  RB,  BC,  WC.  Marginis  igitur  BD  ra- 
diatio spargitur  per  HM,  marginis  BL,  CE  radiatio  per  MN  spargitur;  sic 
LK,  EF  per  NO,  et  KI,  FG  per  OP,  denique  IH,  HG  per  PA.  Verum 
igitur  est  quod  dico,  focum  in  speculo  sphaerico  concavo  sparsum  esse  per 
HA  diametrum.  At  vicissim  illud  quoque  verum  est,  in  M majorem  esse 
violentiam  radiorum,  quam  in  N,  0,  P vel  A.  Causa  est  haec,  quia  margo 
CB  est  major  quam  EL,  FK  vel  GI.  Attamen  si  ex  duabus  sphaeris  in- 
aequalis magnitudinis,  quarum  diametri  essent  in  proportione  CB  ad  GI, 
ex  majore  sumeretur  margo  GI,  ex  minore  margo  CB,  sic  ut  GI  et  CB 
essent  aequales,  tunc  certe  violentior  esset  incensio  in  P quam  in  M,  quia 
reflexio  GI  fortior  est  quam  reflexio  CB,  et  quia  res  in  M posita  avertit 
CM,  BM  ad  oppositas  plagas,  in  P vero  posita  excipit  GP,  IP  ex  eadem 
plaga.  Vides  igitur  non  formam  sed  quantitatem  efficere  istam  violentiam 
incensionis  in  quarta  tua  diametri,  ut  quantitate  manente  forma  vero  mu- 
tata omnino  fortior  fiat  incensio.  Videamus  vero  etiam  de  hoc,  an  OH  sit 
quarta  diametri  vel  AII  vel  FK  speculi.  Cum  igitur  FH  sit  30°,  erit 
FA5  30°,  igitur  AS  86603,  et  <5F  50000.  Et  cum  YFO  vel  FOtf  sit  60°, 
qualium  igitur  F<$  50000  talium  6'0  28867;  quae  aufer  a SA,  restat  AO 
57736,  et  haec  ab  AH  ablata  reliuquit  OH  42264,  minus  quam  dimidium 
AH,  minus  etiam  quam  quartam  diametri  sphaerae,  minus  denique  quam 
dimidium  FK  diametri  speculi.  Quod  si  CHB  sit  90°,  CB  est  latus  quad- 
rati et  AM  semilatus , 70711.  Itaque  MH  29289,  paulo  plus  quam  quinta, 

non  tamen  plane  quarta  pars  ipsius  CB.  Margo  itaque  qui  incendit  in  quarta 
suae  diametri  est  inter  C et  F,  proximus  ipsi  C et  B.  Itaque  non  est 
exquisite  verum  quarta  diametri  utcunque  sumta.  At  contra  in  parabolico 
speculo,  cujus  profunditas  est  quarta  diametri,  omnes  omnino  radii  concur- 
runt in  idem  punctum,  quod  focus  dicitur,  distans  duplo  a margine  ejus, 
quod  distat  a fundo.  Vides  igitur,  Maginum  mutuatum  esse  hanc  locutio- 
nem a parabolico  et  perperam  accommodasse  ad  sphaericum.  Quae  argu- 
mentaris de  speculo,  cujus  diameter  sit  30',  non  sunt  hujus  loci,  conside- 
ramus enim  radium  ex  centro  Solis  egredientem,  non  curantes  quod  Sol  sit 
physicum  punctum,  id  est  cofpus.  Igitur  cum  dico  omnes  radios  concur- 
rere in  uno  puncto,  foco  paraboles,  intelligo  centrales  ex  Sole.  Illi  jam 
propterea  quod  Sol  corpus  est  aliquam  habent  etiam  latitudinem,  et  si  ha- 
litum insuffles  in  focum,  formabunt  intersectione  sui  etiam  corpus  aliquod 
semirotundum  caudatum,  in  forma  cometae.  Sed  concludamus  hanc  rem. 
In  sphaerico  focus  non  est  punctum  sed  linea,  nisi  ignis  aut  Sol  ipse  in 
centro  sit,  tunc,  unde  egressi  radii,  eodem  reflectuntur. 

Brenggerus,  intermixtis  quibusdam  annotationibus  de  cometis,  alio,  ut  diximus, 
loco  inserendis , ad  Opticam  redit  sic  pergens : Redeo  tandem  ad  priores  tuas  literas  (d. 
30.  Nov.  1607),  in  quibus  pergis  comparare  flammam  vulgarem  cum  calore  cordis  (p.  58), 
tum  quoad  ejectionem  recrementorum  tum  suggestionem  aeris  et  alimenti  pinguis.  Ego  in 
his  omnibus  magnam  animadverto  diversitatem,  qua  commotus  non  patior  mihi  persuaderi, 
ullum  flammae  locum  esse  in  corde.  Recrementum  vulgaris  flammae  siccum  est  et  fuligi- 
nosum  ac  atrum.  Cordis  vero  non  adeo  siccum  quin  ab  ambiente  hiberno  frigido  in  aquam 
possit  condensari,  eamque  non  atram  sed  limpidam,  quod  testantur  oculi.  Flammae  ali- 
mentum est  pinguis  exhalatio,  ut  recte  scribis  (nam  quod  nuper  fumi  mentionem  feci, 
locutus  sum  cum  Aristotele,  qui  ignitorum  meteorum  materiam  facit  fumum,  quem  vapori 
opponit) , sanguinis  vero  halitus  non  est  pinguis , unctuosus , sed  vaporosus.  Etsi  autem 
sanguis  pinguedine  non  prorsus  careat , tamen  in  eo  exsuperat  actu  humiditas  aquosa, 
quae  facit  ut  ellychnium  sanguine  madidum  ignem  non  concipiat , nisi  prius  exsiccetur ; ideo- 
que  sanguis  ineptus  est  ut  materiam  igni  suppeditet,  sed  aptus  ut  flammam,  si  qua  in  corde 
luceret,  extingueret.  Aer  non  vertitur  in  flammae  substantiam,  sed  hoc  saltem  praestat , ut 
sua  ventilatione  fumum,  quo  alias  obruta  suffocaretur,  abigat  et  cineres,  superficiem  ligno- 
rum obtegentes,  sufflando  detergat,  ne  novae  exhalationi  ceu  alimento  ex  ligno  consurgenti 
accessum  occludat.  A corde  vero  attrahitur  aer  principaliter,  ut  materiam  spiritui  vitali 
generando  suppeditet.  Docent  enim  medici  cum  Galeno,  hunc  spiritum  ex  vapore  sanguinis 
nec  non  ex  aeris  inspirati  portione  purissima,  ceu  materia  ex  qua,  misceri  et  produci.  Se- 
cundario vero  confert  aer  ad  ejectionem  recrementorum ; et  tandem  per  accidens  ad  refrige- 
rationem cordis.  Scribis , cor  intus  munitum  contra  vim  flammae ; mihi  de  tali  munimento 
nil  constat.  Multis  corporum  humanorum  dissectionibus  Tubingae,  Patavii,  Basileae  inter- 
fui, cordis  substantia  intus  et  extra  saepe  a me  visa  fuit  et  digitis  palpata,  sed  nihil  me- 
mini a me  observatum,  quod  vi  flammae  resistere  posSit. 

Ignium  proponis  magnam  varietatem  et  flammam  ex  vino  sublimato  non  valde  acrem 
esse , quod  concedo.  Nam  ignis  in  materia  densa  et  crassa  longe  saevior  est  quam  in  rara 
et  tenui,  qualis  est  spiritus  vini.  Jam  vero  vapor  sanguinis  multo  crassior  est,  quare  ejus 
ignis,  si  quis  esset,  vehementior  esset  quam  qui  a vino  sublimato.  At  quis  est  qui  perpe- 
tuo hujus  aestum,  ne  dicam  illius  sustineat? 

Ista  nunc  sufficiant;  suppeditabunt  nobis  Commentarii  de  motu  Martis  novam  confe- 
rendi materiam,  quos  ex  nundinis  Francofurtensibus  jam  instantibus  mihi  afferri  curabo. 

Nonis  Martii  1608. 

Ke plerus:  Jam  rursum  extiuctam  cupis  flammam  in  corde.  Flammae 
recrementum  ais  atrum,  cordis  limpidum.  Respondeo,  non  omnia  quae  in 
corde  animalis  enecti  cernuntur,  pro  recremento  flammae  haberi  possunt. 
Verum  flammae  recrementum  in  corde  videtur  calor  arteriarum.  Nec  est 
necesse  omne  flammae  recrementum  esse  fuliginosum;  vini  adusti  flamma 
nullam  evomit  fuliginem.  Ais,  sanguinis  halitum  vaporosum  esse,  alimen- 
tum flammae  pingue.  Conclude,  ut  lubet,  vaporem,  qui  halat  ex  sagnuine, 

non  esse  alimentum  hujus  flammae.  At  est  in  sanguine  aliud  aliquid,  quod 
alit  flammam;  id  est  verisimile,  esse  istud  pingue  sanguinis.  At  nec  hoc 
improbabile,  esse  in  cordis  officina  igneum  aliquid,  qualis  est  humor  vini 
adusti,  non  utique  pinguis  sed  igneus.  Et  hinc  est  fortasse,  quod  odor  et 
sapor  vini  adusti  tam  est  gratus  humanae  naturae.  Ais,  ellychnium  san- 
guine tinctum  non  ardere  et  sanguinem  potius  aptum  flammae  extinguendae. 
Respondeo:  verum  esse  probat  affluxus  sanguinis  ad  cor  perniciosus.  Est 
etiam  sevum  aptum  extinguendae  flammae,  nisi  ex  sevo  prius  praeparetur 
pinguis  exhalatio  in  flammam  convertenda  Ita  in  corde,  si  non  ope  ellychnii 
at  facultate  cordis,  praeparatur  et  extrahitur  ex  pingui  sanguinis  materia 
apta  inflammationi. 

Aerem  negas  quicquam  aliud  facere,  quam  abigere  fumum  et  cineres 
a flamma,  ubi  valde  erras.  Non  enim  ventus  pellit  fumum,  sed  fumus 
abiens  successorem  attrahit  aerem.  Vidi  tamen  chymicos  folliculos,  quibus 
confertus  aer  violenter  in  flammulam  candelae  impingitur  eamque  tantae 
efficit  violentiae,  ut  vitrum  colliqueat,  quod  non  potes  dicere  fieri  ratione 
abacti  fumi  et  cineris.  Itaque  cedere  puto  aerem  in  substantiam  flammae. 
Nam  cur  tam  violenta  et  continua  sunt  ventilabra  seu  folles  fabrorum  in 
prunis  vivificandis,  imo  cur  aquam  inspergunt  in  carbones,  nisi  ut  violentior 
sit  ignis?  Cum  igitur  ipse  fatearis,  aerem  inspiratum  cedere  in  substantiam 
spiritus,  et  spiritus  sit  hujus  flammae  in  corde  recrementum,  facile  inde 
conficiam,  aerem  inspiratum  facere  ad  nutriendam  flammam  cordis.  Quod 
vero  aer  per  accidens  tantum  refrigeret  cor,  id  omnibus  indiciis  repugnat; 
nonne  cursu  contento  incensi  fumant  ferventissimum  halitum , inspirant 
copiosissimum  aerem,  hauriunt  frigidum  affatim,  cor  palpitat,  arteriae  pul- 
sant celerrime  ? Quid  hinc  aliud  videre  est,  quam  aerem  primario  subvenire 
cordis  incendio?  Cor,  ne  rideas,  munitum  contra  flammam,  quia  non  contra 
quamlibet , sed  suam.  Neque  exaggeres  violentiam  incendii,  si  vapor  san- 
guinis incendatur.  Dixi  namque  supra,  quid  cedat  in  materiam  huic  flammae. 

Concludo,  flammam  cordis  fortassis  tibi  concedere  possem,  quae  vero 
hactenus  contra  eam  attulisti,  iis  novas  difficultates  et  quaestiones  aperuisti, 
flammam  non  destruxisti.  Sed  desino. 

Vale.  Pragae  d.  5.  Apr.  1608. 

Brenggerus,  minime  Kepleri  rationibus  victus,  haec  rescribit:  Redditae  sunt  mihi 
tuae  literae,  quae  ut  alias  ita  nunc  mihi  obtigerunt  gratissimae.  Ego  omissis  iis,  de  quibus 
jam  saepe  inter  nos  disputatum  est,  ad  reliqua  pergam. 

Miraris,  quod  dixi,  aerem  per  accidens  tantum  refrigerare  cor.  Hujus  igitur  paradoxi 
rationem  accipe.  Nulla  pars  corporis  sui  alterationem  quaerit  vel  eget  illa,  nisi  vel  quae 
laborat  intemperie  contraria,  vel  saltem  quae  molestatur  re  aliena,  adventitia,  intemperata. 
Quis  enim  dicat,  hepar  aut  ventriculum  vel  etiam  manum  aut  pedem,  recte  et  secundum 
naturam  se  habentes,  desiderare  refrigerationem?  Idem  de  corde  statuendum,  quod  viscus 
etsi  omnium  sit  calidissimum,  tamen  intemperie  non  laborat,  cujus  gratia  alteratione  et 
correctione  egeat  dum  naturaliter  se  habet,  at  tum  demum  et  per  accidens  refrigerium 
postulat,  quando  calor  ejus  auctus  ex  naturali  fit  vel  praeternaturalis  in  morbis  vel  non- 
naturalis  per  motum  vehementem  aut  accessum  et  usum  aliarum  rerum  calefacientium. 

Redeo  nunc  ad  speculum  sphaericum  concavum,  de  quo  tu  quaedam  asseris  per- 
peram. Esto  enim  tale  speculum  juxta  tuam  delineationem  CHD  (Fig.  33),  cujus  centrum  A, 
radius  AH.  Medium  punctum  inter  A,  H,  sit  quarta  diametri  A.  Dico  ergo  cum  Magino, 
a tota  base  seu  fundo  speculi  FGHIK  radios  Solares  reflecti  ad  quartam  diametri  et  colligi 
inter  0 et  A,  nec  ullam  ejus  partem  reperiri,  quae  non  aliquid  radiorum  illuc  conferat. 
Tu  vero  ais , quod  tale  speculum  etiam  fundo  carens  relicto  solo  margine  CF  radiationem 
emittat  aeque  fortem  ; item , quod  margo,  qui  incendit  in  quarta  diametri , sit  inter  C , F, 
proximus  ipsi  C et  B.  Videris  tu  mihi  quartam  diametri  ponere  in  M,  cum  tamen  sit  in  A; 
verum  utut  sit, 'fundum  GHI  tibi  otiosum  esse,  utpote  quod  radiationem  suam  spargat  inter 
Kepleri  Opera  II.  5 

P et  A.  At  eadem  opera  scripsisses,  eam  spargere  etiam  supra  A in  infinitum  : nam  radius 
AH,  in  se  reflexus,  extenditur  non  tantum  in  A , sed  in  infinitum , reliqui  vero  radii  omnes 
diametrum  secant  proxime  infra  punctum  quartae  X nec  transcendunt  illud,  quod  sic  demon- 
stro : Esto  radius  Solaris  /S  y,  qui  incidat  in  speculi  fundum  intra  GH  et  reflectatur  in  f. 
Dico  punctum  intersectionis  s cadere  infra  quartam  diametri  X.  Ducatur  enim  recta  a centro 
speculi  A ad  punctum  incidentiae  y,  quae  sit  A y,  eaque  bifariam  secetur  in  S,  erit  angulo 
/SyA  aequalis  tum  angulus  A ys  (Yitell  V,  10),  tum  angulus  yAs  (Eucl.  I,  29).  Quare  in 
A y As  anguli  A,  y sunt  aequales,  et  (Eucl.  I,  6)  latera  iis  opposita  ye,  As  inter  se  aequalia. 
Jam  quia  duo  latera  As,  sy  simul  sumta  majora  sunt  tertio  Ay,  erit  et  sigillatim  vel  seorsim 
latus  As  majus  dimidia  base  A#.  Est  autem  recta  AS-  aequalis  rectae  AX,  quia  utraque 
semiradius,  ergo  As  major  est  quam  AX,  et  proinde  punctum  intersectionis  s cadit  infra 
quartam  diametri  X,  ubicunque  sumatur  y punctum  incidentiae  inter  G et  H in  fundo  speculi. 
Ex  quo  patet,  fundum  speculi  non  otiosum  esse , sed  radios  transmittere  versus  quartam  X, 
nec  verum  esse,  quod  tu  putabas,  quod  speculum  fundo  carens , relicto  solo  margine , aeque 
fortem  emittat  radiationem ; ne  dicam,  quod  radiatio  marginis  tui  CF  longe  infra  quartam  X 
colligitur  in  MO,  ut  fere  sit  inutilis , nam  ignis  accenditur  supra  0 , proxime  infra  punctum 
quartae  diametri  X.  Non  ignoro,  si  speculum  sumatur  90°  vel  120",  marginem  BD  radios 
reflectere  in  HM,  longe  infra  focum  A:  nec  unquam  asserui,  radios  a tali  speculo  omnes 
uno  loco  colligi,  alias  sphaericum  nil  differret  a parabolico  : sed  hoc  tantum  contendo  cum 
Magino,  sedem  ignis  esse  quartam  diametri,  ubi  plures  quam  ullo  alio  in  loco  ceteris  paribus 
radii  colliguntur.  Hanc  igitur  non  Maginus  (quod  sciam) , sed  ego  ex  Opticis  tuis  mutuato 
nomine  focum  hactenus  appellavi  propter  vim,  qua  pollet  in  excitando  igne. 

Accidit  nuper,  cum  ob  adversum  casum  decumbendum  mihi  esset , ut  taedii  decubitus 
fallendi  causa  arriperem  librum  tuum  de  Opticis  Paralipomenis,  cujus  caput  primum  dum 
attentius  perlegerem,  occurrerunt  mihi  quaedam,  quae  nec  sibi  cohaerere  nec  veritati  con- 
gruere visa  sunt.  Nam  prop.  7.  et  26.  ais,  radium  nil  aliud  esse,  nisi  motum  lucis;  et  citas 
prop.  4,  ac  si  hoc  ibi  demonstrasses,  quod  tamen  non  fecisti,  siquidem  prop.  4*a  saltem 
probasti,  quod  lineae  ejaculationum  lucis  sint  rectae.  Sunt  autem  radii  non  effluxio  sive  motus 
luminis,  sed  effluvium  sive  substantia  fluens.  Deinde  prop.  8.  ais,  motum  esse  lineam 
rectam;  quid  igitur  rotatio  in  gyrum?  Num  et  illa  linea  recta,  quia  motus  est?  Dicitur 
quidem  motus  aliquis  fieri  secundum  lineam  rectam,  attamen  re  ipsa  differt  motus  a linea; 
siquidem  motus  est  mutatio,  linea  vero  est  quantitas:  ille  est  in  fieri,  haec  in  facto;  motus 
est  in  tempore,  linea  non  est  in  tempore.  Comparas  ibi  radiorum  ejaculationem  cum  motu 
physico,  sed  male.  Nam  in  motu  physico  est  prius  et  posterius  ratione  loci,  est  praeteritum 
et  futurum  ratione  temporis ; in  motu  lucis  non  est  prius  et  posterius  in  intervallo,  sed  simul. 
Non  est  praeteritum  et  futurum,  sed  merum  praesens.  Deinde  lumen  mobile  tibi  est  super- 
ficies, cum  tamen  impossibile  sit , nudam  superficiem  sine  corpore  subsistere  posse , nedum 
moveri  aut  effluere.  Est  eadem  individua  secundum  profunditatem,  individuum  autem  per 
se  moveri  non  potest.  Et  si  moveretur,  non  in  instanti  posset  pertransire  spatium  inter- 
medium, sed  necessario  prius  per  partes  viciniores,  postea  per  remotiores  ei  transeundum 
foret,  quemadmodum  punctum  (quod  et  ipsum  consideratur  ut  individuum)  suo  fluxu  non 
facit  lineam  totam  simul  in  instanti,  sed  successive  partem  post  partem,  secundum  prius  et 
posterius.  Quia  vero  experimur,  lumen  emissum  a corpore  lucido  in  instanti  moveri,  oportet 
id  non  esse  individuum,  sed  tale  quid,  quod  totum  spatium  simul  adimplere  potest,  et  proinde 
quod  tres  habet  dimensiones.  Scio  superficiem  secundum  latitudinem  non  esse  individuam, 
sed  quia  motus  luminis  fit  non  tantum  secundum  latitudinem , sed  etiam  secundum  profun- 
ditatem, necesse  est  lumini  praeter  latitudinem  etiam  competere  profunditatem.  Plura 
argumenta  in  contrarium  afferrem , nisi  dubitarem  an  re  vera  statuas  lumen  emissum  esse 
superficiem:  praesertim  quia  prop.  1.  et  2.  fateris,  lucem  considerari  ut  corpus  geometricum, 
cujus  radii  sparguntur  in  orbem  sicut  sphaera.  Et  prop.  7.  radiis  tribuis  longitudinem  h.  e.  pro- 
funditatem praeter  superficiem.  Cur  autem  alibi  superficiei  illud  compares,  non  recte  asse- 
quor. Deinde  prop.  26.  tibi  lux  non  est  in  radiis  sed  transiit.  Si  non  lux  ergo  nec  calor 
est  in  radiis.  Quomodo  ergo  per  refractionem  vel  reflexionem  accenditur  ignis  ? Est  enim 
radiorum  naSog  reflexio  et  refractio,  non  caloris.  Sed  haec  sufficiant.  Unum  restat  quod 
quaeram.  Qui  fit,  quaeso,  quod  radii  luminis  incidentes  in  corpus  diaphanum  partim  refrin- 
gantur partim  reflectantur  ? Cum  enim  idem  sit  omnium  radiorum  motus  eademque  essentia, 
corporis  vero  densitas  supponatur  ubique  aequalis  et  ejus  resistentia  eadem,  cur  non  eadem 
omnium  radiorum  est  passio?  Cur  alii  refringuntur,  alii  repercutiuntur?  An  vero  utrumque 
patiuntur  omnes  ? Non  fit  mihi  hoc  verisimile  : res  igitur  valde  est  intricata. 

Jam  finem  faciens  Brenggerus  petit  a Keplero,  ut  correctiones  duas  in  Tychonis 
Progymn.  (p.  267)  sibi  explicet,  addens  : Tu  quaeso  me  juva.  Vale  diu  feliciter. 

Kauffburnae  8.  Cal.  Jun.  1608. 

Ad  haec  non  respondit  Keplerus,  et  hinc  inde  cessavit  commercium  epistolarum  Kepleri 
et  Brenggeri.  Certe  neutrius  inter  manuscripta  Kepleri  deprehendimus  epistolam  poste- 
riorem modo  praemissa.  — 

Haud  exigui  ad  Opticae  historiam  momenti  sunt  literae  Kepleri  ad  Thomam  Har- 
riotum  hujusque  responsiones,  quas  exhibet  Hanschius  in  collectione  sua  epistolarum 
Kepleri,  quam  ob  rem  eas  prioribus  adjungendas  censemus  integras,  praemissis  his  paucis  de 
Harrioto.  Natus  est  Harriotus  Oxoniae  anno  1560,  inde  a prima  juventute  multum  profecit 
in  mathematicis.  Anno  1579  celeber  ille  eques  Gualtherus  Raleigli  perspiciens  hominis 
ingenium  Harriotum  in  familiaritatem  suam  excepit,  eumque  anno  1584  in  Americam  secuiu 
duxit.  Harriotus  redux  Londini  edidit  descriptionem  hujus  itineris  anno  1588,  et  tum  tem- 
poris Henrico  Percio  Northumbriae  comiti  innotuit , qui  munificentia  regia  salarium  annuum 
ei  suppeditavit  300  pondo  librarum.  Sic  non  agitatus  vitae  curis  totum  se  dedit  literis,  nihil 
autem  dum  vivebat  publici  juris  fecit  praeter  librum,  quem  diximus.  Moritur  anno  1621, 
plurimis  relictis  manuscriptis  mathematicis,  quorum  maxima  pars,  referente  de  Zach,  circa 
finem  seculi  elapsi  demum  reperta  est.  Decennio  post  mortem  Harrioti  curante  Walthero 
Warnero,  socio  quondam  studiorum  Harrioti,  prodiit  Londini  opus,  „e  posthumis  T.  H.  sche- 
diasmatis  descriptum11:  „Artis  analyticae  praxis,  ad  aequationes  algebraicas  nova, 
expedita  et  generali  methodo  resolvendas/1  quo  fundamenta  Harriotus  inter  primos  jecit  ejus, 
quam  nunc  sequimur,  in  calculo  analytico  rationis.  Ceterum  merita  Harrioti  leguntur  in 
historiis  matheseos  ; quae  de  Optica  habuerit  sensa,  sequentes  exhibent  literae. 

Epistola,  qua  adiit  Keplerus  Harriotum,  data  d.  2.  Oct.  1606,  haec  est. 

Insigni  me  gaudio  affecit,  Harriote  praestantissime , Johannes  Eriksen 
(comp.  Vol.  I.  p.  655)  lator  harum,  dum  recensuit  esse  in  Britannia  virum  per 
omnia  naturae  arcana  versatissimum,  qui  mecum  per  literas  colloqui  nisi 
impediretur  percupiisset,  quique  habeat  in  optica  praecipue  disciplina  prin- 
cipia nova  et  vulgo  ignota,  ex  quibus  et  meus  Optices  liber  et  quicunque 
antea  prodierunt  non  tantum  manci  sed  etiam  aberrantes  deprehenderentur. 

Extimulavit  me  ista  narratio,  ut  literas  has  in  hujus  tuae  amicitiae, 
mihi  tanta  cum  benevolentia  destinatae,  occursum  emitterem  teque  ultro 
obsecrarem,  nullas  porro  moras  scribendi  ad  me  interponeres  neque  meum 
desiderium  differres;  et  quamvis  absit  omen  ut  etiamnum  circumscriptus 
sis  (Henricus  Percius  fautor  Harrioti  anno  1606  in  vincula  conjectus  est  ob  suspicionem 
contagionis  conjurationis  illius , cui  nomen  est  de  pulvere  nitrato  (Comp.  Vol.  I.  p.  665), 
et  per  quindecim  annos  in  carcere  detentus.  De  Harrioti  vero  detentione  nihil  certi 
constat),  tamen  si  ita  forte  contigerit  (ut  sunt  regum  negotia  privatis  onerosa 
et  lenta) , vel  apertam  ad  me  mittas  epistolam  si  clausa  suspicionem 
parere  possit. 

Lecto  meo  libro  ignorare  non  potes,  quibus  in  quaestionibus  a te 
cupiam  erudiri,  adeo  frequenter  ad  tui  similium  provocavi  solertiam.  Capite  I. 
principiis  usus  sum  theologicis  magis  quam  opticis,  quae  res  arguit,  me 
naturam  lucis  penitus  ignorare.  Sic  et  colorum  originem  et  differen- 
tias essentiales  abs  te,  qui  chymicis  operam  das,  discere  aveo.  Hoc  solum 
habeo  ab  experientia,  in  conterminio  refractorum  et  qui  a lucido  et  qui  a 
minus  lucido  primitus  delapsi,  refractione  in  denso  facta,  fiunt  quasi  tangentes 
illius  densae  superficiei:  hinc,  inquam,  oriri  colores  et  hos  radios  colorari. 
At  quae  sit  colorum  forma,  quae  differentia  specifica,  plane  ignoro.  Dixerit 
aliquis,  inesse  colorem  in  materia  pellucidi,  tunc  ob  id  ipsum  quia  pellu- 
cidum non  animadverti ; at  luce  transeunte  multos  radios  per  densum  late 
transeuntes  coarctari  in  unum  punctum  quasi,  itaque  hac  incidentia  multorum 
radiorum  in  unum  punctum  praestari  evidentiam  coloris  densi,  quem  secum 
detulerunt  radii,  quando  densum  transmiserunt:  ut  ita,  quorum  singulorum 
color  non  cerneretur,  junctorum  cernatur.  Haec  sic  probabiliter,  et  mensura 
refractionum  sese  accommodat  huic  argumento;  at  sic  non  plus  uno  colore, 
nimirum  forte  caeruleus  obtinetur.  Adhuc  igitur  quaeritur,  unde  ceteri  ? 

Utrum  igitur  omnes  colores  in  materia  densi  tam  diversi,  tam  nulla  ratione 
ordinis,  nisi  in  sola  claritate  ? Si  docueris  ex  chymia,  omnes  colores  inesse 
in  corpore  aquae,  vitri,  crystalli  &c.,  de  cetero  ratio  eliciendi  et  in  papyrum 
exprimendi  bene  jam  explicata  videbitur. 

Capite  III.  videor  catoptrices  causas  et  principia  bene  rimatus  esse, 
dum  collocationem  imaginis  super  latitudine  visus  aedificavi.  Scripsit  tamen 
ad  me  Germanus  quidam  Brenggerus,  axioma  de  imagine  in  catheto  inci- 
dentiae  in  cavis  speculis  insignes  errores  prodere  itaque  plane  falsum  esse 
(comp.  p.  40).  Persuasit;  egi  ei  gratias.  Equidem  hoc  ignoraveram, 
etsi  mea  demonstratio  sese  extendit  illo.  Non  enim  teneor  erroris,  tantum 
to  xcc&okov  neglexi,  nesciens  illud  de  cavis  speculis. 

Capite  IV.  causa  mensurae  refractionum  mihi  ipsi  nunquam 
satisfecit,  quod  et  fassus  et  omnes  hortatus  sum,  ut  eam  inquirerent.  Tu 
vero  beaveris  me,  ubi  mihi  mensuras  has  in  variis  liquidorum  generibus 
communicaveris  liberaliter  et  candide , simulque  tuam  addideris  sententiam, 
quae  videatur  yara  navtog  causa  refractionum,  quae  mensurandi  geometrica 
ratio.  Audio,  tua  experimenta  2 vel  3 gradibus  a Vitellianis,  quae  secutus 
ipse  sum,  dissentire.  Itaque  circumstantias  omnes,  et  mediorum  et  instru- 
mentorum, abs  te  expecto. 

De  librae  ratione  audivi  ex  Joanne  (Eriksen)  tuam  sententiam.  Vis 
enim,  ut  brachium  quod  est  levius  ascendat  ipsum  fastigium,  quacunque 
ponderum  proportione.  Fere  persuasisses,  sed  experimenta  obstant.  Librantur 
brachia  non  tantum  aequilibria,  sed  etiam  inaequalia,  ut  vides  in  schemate. 

Itaque  non  obstat  instrumenti  ineptitudo  quo 
minus  A in  fastigium  D enitatur.  Nam  libratur 
ultro  citroque  in  B et  C,  et  cum  in  B esset, 
rursum  descendit  ad  A punctum  quietis. 
Itaque  manifestum  est,  quanto  minus  est 
pondus  altero,  tanto  fortiorem  esse  situm  A 
situ  E , itaque  proportionem  conversam  et 
rationem  esse  staterae.  At  ut  ego  accommo- 
davi in  Opticis,  refutavit  me  Joannes  suis 
experimentis.  Itaque  quo  me  vertam,  qua 
linea  (quam  situs  ipse  pariat)  metiar  fortitudinem  situs  A et  E , plane 
nescio.  Mihi  in  experimentando  suffecit,  eminus  alludere  pondera  ad  hanc 
mensuram ; cetera  instrumenti  vitio  tribui. 

Audio  tibi  malum  ex  astrologia  conflatum.  Obsecro,  an  tu  putas 
dignam  esse,  cujus  causa  talia  sint  ferenda?  Ego  jam  a decennio  divisionem 
in  12  aequalia,  domus,  dominationes,  triplicitates  &c.  omnia  rejicio,  retentis 
solis  aspectibus  et  traducta  astrologia  ad  doctrinam  harmonicam.  Videbis 
meam  sententiam  ex  opusculo,  De  Stella  Nova,  quod  jam  prodiit  Franko- 
furto.  Eo  lecto  quaeso  tuam  sententiam  communices.  Etsi  quidem  veritatem 
propter  se  defendo  in  nullius  gratiam,  puto  tamen  non  habiturum  regem  Jacobum, 
quod  damnet  in  iis,  quae  ego  retineo,  siquidem  aliquis  fideliter  ipsi  retulerit. 

Qua  via  motus  planetarum  demonstrem,  opinor  dixisse  tibi  Joan- 
nem.  Longum  est  hic  illud  negotium  tangere.  Rogo,  si  quid  de  hoc  inau- 
disti, et  hic  tuam  sententiam  dicas  : nimirum  de  meis  magnetibus  coelestibus. 

Dum  haec  interpono,  incidit,  quid  olim  mihi  experimentanti  in  ratione 
librae  acciderit.  Cum  scirem  brachia  addere  ponderibus  inaequalibus 
aequalia  et  sic  turbare  proportionem,  opera  mechanici  subtilissimi  construxi 


Fig.  34. 

rotulam  aeneam  aequilibrem  undique , in  centro  stilum  acutum  utrinque 
prominentem,  tanquam  axem  rotae.  Sed  stilus  rotulae  agglutinatus  erat, 
erigebatur  exactissime  ad  perpendiculum  et  in  duo  acumina  subtilissima 
desinebat.  Itaque  rotula  ad  planum  horizontis  perpendieulariter  erecta 
manebat  in  omni  situ  nec  revolvebatur:  argumentum  aequalitatis.  Huic 
itaque  rotulae  ab  extremitatibus  ejusdem  diametri  filo  annexui  duo  pondera 
inaequalia:  statim  quod  minus  in  ipsum  verticem  ascendit.  Itaque  quaerenda 
est  librandi  ratio  in  solis  brachiis  et  sic  agendum,  ac  si  pondera  appensa 
essent  ipsis  brachiis.  Dicendum  igitur  hoc  solum : quare  brachia  inaequalis 
ponderis  directa  tamen  in  eandem  lineam  angulo  alio  atque  alio  pro  diver- 
sitate proportionis  ponderum  inclinentur.  Atqui  jam  confecta  res  videtur 
ab  Archimede,  dum  docet  invenire  centrum  gravitatis.  Cogita,  quaeso,  nam 
et  ego  per  otium  cogitabo  de  hoc  diligentius. 

De  iride  pene  eram  oblitus.  Doce  me,  quod  supra  petii,  quae  causa 
colorum  in  refractionibus,  et  ostende  refractionum  omnium  mensuras  in 
experimentis  tuis,  tunc  cetera  omnia  erunt  expedita;  posito  tamen  et  hoc, 
quod  constet  pluvia  ex  guttis  praecise  rotundis.  Nam  ut  in  tota  re  optica, 
sic  hic  quoque  iridis  demonstratio  pendet  non  a tota  nube  vel  ejus  figura, 
sed  ab  elementis  ejus  minimis,  quae  sunt  rotunda  corpuscula.  Testatur 
igitur  experientia,  quod  in  omni  gutta,  quae  sic  est  posita,  ut  lineae  ex 
illa  in  Solem  et  in  oculum  eductae  faciant  angulum  45°,  colores  efflorescant. 
Ut  si  oculus  C,  gutta  A,  Solis  radii  BH  Fig-  35. 

vel  CF.  Cum  igitur  duo  radii  BII,  GC 
tangant  guttam  A (quia  per  contactum, 
tanquam  per  causam  sine  qua  non,  efflo- 
rescunt colores),  interest  igitur  inter 
utrumque  contactum  arcus  GH  135°,  cujus 
dimidium  HI  67 1/2  °,  et  I erit  locus  cavus 
superficiei  posterioris,  in  quem  tangens 
BH  post  refractionem  incidit.  Igitur 
tangens  BH  refringitur  angulo  33  3/4  °, 
quod  parum  mihi  videtur;  nam  in  aqua 
videor  ultra  37°  deprehendisse,  nisi  hoc 
dixerimus,  aquam  pluviam  et  adhuc  quasi 
tepentem  esse  rariorem  nostra  stagnante,  e' 
itaque  et  minores  ejus  refractiones.  Sed 
dicas,  quare  utrumque  radium  et  BH  et 
GC  facis  tangere  guttam?  Dicam.  Primo 
radium  Solis  facio  tangentem,  ut  supra, 
quia  non  existunt  colores  nisi  ubi  refracti 
qui  ex  contactu  veniunt  incidunt.  Radium 
vero  oculi  facio  tangentem,  quia  nisi  tangens 
non  incidit  in  I,  locum  colorum;  nam  ut  repercussuum  sic  etiauyrefractionum 
anguli  sunt  aequales  incidentiae.  Porro  eadem  demonstratio  refertur  etiam 
ad  halones  circa  Solem.  Iris  quidem  constat  ex  radiis  simul  repercussis 
et  refractis.  Nam  BH  refringitur  iu  I,  ex  I repercutitur  in  G,  ex  G refrin- 
gitur secundo  in  C.  Quia  vero  non  totum  quod  ex  H in  I confluxit  reper- 
cutitur ex  I in  G,  sed  pars  per  I exit,  quia  gutta  est  pellucida,  si  in 
exitu  non  refringeretur,  incideret  in  oculum  (C')»  a fluo  in  Solem  et  in 
guttam  ductae  lineae  comprehenderent  angulum  33  3/4  °.  Sed  quia  refrin- 

guntur  et  in  I angulo  eodem,  igitur  67  ‘/2  0 a Sole  distaret  gutta.  At  ex 
perientia  tertiam  solum  partem  dat  halonibus  usitatis,  scilicet  22 ‘/2  °- 
D ocu,uni>  A guttam,  radios  Solis  BH,  ED.  Quia  igitur 
EDH  22  /2  , erit  IM  157  y2  °.  Adde  MK  et  IG,  relinquitur  GK  22 0 ( ?), 
ergo  hic  summa  refractio  esset  1 1 */4  °-  Tanto  rarior  materia  proderetur 
halonum  quam  iridum.  At  suspicor  aliud.  Dictum  est  antea , impingi 
colores  in  I ibique  I vere  colorari.  Jam  quia  HI  est  67 '/,  °,  ut  probatum, 
angulus  igitur  IBM  est  157  'f,  °.  Sed  IIDE  est  complementum,  scilicet 
22 ‘/2°.  Quaerendum  igitur,  qua  ratione  fiat  ut  radius  BHI  videatur  per 
HID  ? An  realis  impressio  fiat  in  I,  radians  in  orbem,  non  tamen  conspicua, 
msi  Per  AI  perpendicularem?  Videtur  ayecoiwTQriTov  nec  possum  legibus 
opticis  nisi  in  quarta  refractione  mensuram  in  aqueis  quidem  guttis  obtinere. 

Fig.  36.  Ut  si  radius  Solis  sit  MA,  AGF  gutta; 

AB  est  67 '/2  °»  ut  supra  probavimus,  ex- 
iens AB  in  BH  deberet  causari  halonem, 
cujus  semidiameter  67 ‘/2  °>  cujusmodi  nulla 
celebratur  visa.  Primus  igitur  repercussus 
AB  in  BG,  qui  exiens  in  GT  causatur 
iridem,  quod  certum  et  supra  probatum  est. 
Sed  quia  pars  BG  secundo  repercutitur  in 
GD  indeque  exit  in  DI,  per  hunc  DI  deberet 
causari  iridem  ex  opposito  Solis,  semidia- 
metro  22  ‘/2°;  itaque,  nisi  Sol  humilior  sit 
22  % °,  nulla  ejus  pars  conspicua  esse 
potest,  et  haec  fortasse  causa  cur  non 
videatur.  Tertio  igitur  pars  GD  reper- 
cutitor in  DE,  quae  exiens  in  EK  deberet  causari  vel  iridem  vel  halonem, 
magnitudine  circuli  maximi,  qui  Sole  occumbente  transiret  per  verticem; 
sed  hujusmodi  nihil  unquam  visum.  Tandem  et  quarto  DE  ex  parte 

repercutitur  in  EF  exitque  in  FL.  Et  hic  denique  FL  habet  inclinationem 
justam  ad  MA,  estque  causa  quantitatum  idoneus  ad  halonem  circa  Solem 
scribendum,  semidiametro  221/2°.  Nam  67 '/2 0 quinquies  facit  337  ‘/2  °» 
cujus  complementum  ad  circulum  est  22t/2°,  arcus  videlicet  FA  et  incli- 
nationis MA  ad  FL.  At  incredibile  est,  post  tot  repercussus  retinere 
coloratos  radios  adhuc  tantam  evidentiam,  ut  adhuc  incurrant  in  oculos. 
Denique  igitur  patet  effugium  atepov , sed  verissimum.  Inspice  guttas 

pendulas  interlucente  Sole,  videbis  ibi  potissimum  efflorescere  colores,  ubi 
est  cavitas  superficiei  cylindraceae  in  rotundam  exspatiantis,  et  ratio  suffra- 
gatur; per  hanc  enim  cavitatem  rotundam  adjuvatur  coactio  radiorum,  in 
qua  videtur  consistere  colorum  repraesentatio.  At  quis,  obsecro,  geometrice 
persequatur  et  expiscetur  angulos  refractionis  et  repercussus  in  superficie 

irregulari  ? Et  tamen  multa  pro  et  contra  dici  possunt.  Consentaneum 

quippe,  guttas  in  nube  sic  stillare;  contra,  si  stillant,  forma  non  erit  con- 
stans, arcus  vero  iridis  constans.  Amplius:  iris  etiam  in  nebula;  num 
igitur  nebula  guttis  constat?  Fortasse,  inquam,  iris  praecipue  rorans.  At 
quid  in  levioribus  difficultates  ostentamus?  Nosti,  quam  varia  sint  genera 
speciesque  iridum,  quibus  unam  addam,  quae  recens  10.  (20.)  Junii  est 
visa  Moguntiae:  arcus  coloribus  pulcherrimis  ab  utroque  dependens  ex  ipso 
vertice,  versus  Solem  sudo  coelo  visum,  in  aliqua  super  horizontem  alti- 
tudine. Tu  igitur,  0 excellens  naturae  mysta,  dic  causas. 

Et  placet  in  hoc  miraculo  finire  literas.  Vale  et,  si  literas  amas, 
redeuntem  Joannem  longa  epistola  onera. 

Pragae  d.  2.  Oct.  1606. 

Descriptionem  iridis,  quam  ultimo  loco  dicit  Keplerus,  misit  ipsi  Reinhardus  Zieg- 
lerus  e Soc.  Jesu,  prof.  Math.  Moguntiae.  (Comp.  Hansch.  p.  356  et  delineationem  illic 
additam.)  Ad  has  Repleri  literas  respondit  Harriotus  hunc  in  modum: 

Literae  tuae.  Domine  Keplere , mihi  gratissimae  fuerunt.  Proponis  in  illis  multa 
problemata  optica,  quaedam  mechanica  et  alia,  de  quibus  meam  sententiam  petis.  Ad 
singula  respondere  una  vice  nimium  est,  praesertim  hoc  brevi  tempore,  quo  responsum  meum 
expectatur,  sed  maxime  ob  malam  valetudinem,  qua  nunc  ita  affectus  sum,  ut  mihi  molestum 
sit  vel  scribere  vel  accurate  de  aliqua  re  cogitare  et  argumentari.  Ne  tamen  ingratus 
tibi  videar,  in  signum  mutuae  benevolentiae  quaedam  quae  excerpsi  ex  meis  observationibus 
ad  te  mitto,  ut  sequitur  sequenti  tabella  : 


Rationes 

Ponderum. 

Nomina  mediorum. 

Radius 

incidens. 

Refractio 
in  aere. 

10,000 

Aqua  fontana. 

30° 

11° 

53' 

9,993 

Pluvia. 

11° 

53' 

9,973 

Acetum  distillatum. 

12° 

10' 

9,946 

Vinum  Hispanicum. 

11 

12° 

50' 

10,245 

Vinum  Rhenense. 

13° 

0' 

8,394 

Spiritus  vini. 

11 

13° 

30' 

12,017 

Aqua  salsa. 

11 

14° 

8' 

7,971 

Petroleum  rectificatum. 

>1 

15° 

50' 

8,704 

Oleum  Therebinthinum. 

>1 

17° 

35' 

9,154 

Oleum  Olivarum. 

11 

18° 

0' 

26,208 

Sal  gemmae. 

11 

21° 

4' 

26.505 

Crystallum. 

11 

21° 

4' 

25,760 

Vitrum. 

11 

21° 

4' 

10,744 

Succinum  et  Gummi. 

11 

21° 

4' 

Ubi  vides  1 4 media  diversarum  specierum.  Ad  latus  illorum  dextrum  notatur  angulus 
incidentiae  30°  et  e regione  angulus  refractionis  observatus.  Radium  incidentem  hic  intelligo 
esse  in  medio  denso,  radium  refractum  in  aere.  Observationes  omnes  sunt  iteratae  et 
quaedam  diversis  instrumentis  et  modis ; attamen  non  dissentiebant  nisi  in  paucis  minutis, 
sexta  parte  gradus  ad  maximum.  Ad  sinistrum  latus  habes  rationes  ponderum  mediorum, 
quae  intelligo  (secundum  rationes  observandi)  esse  omnia  ejusdem  molis;  et  numeri  isti  sunt 
ita  accurati,  ut  plus  unitate  non  fallant.  Posui  illos,  ut  judicetur  de  raritate  et  densitate. 
Alloquitur  te  ista  tabella  plura , quam  explicari  possunt  magnitudine  tuarum  literarum, 
quae  relinquo  tuo  ingenio  ad  speculandum.  Nonne  igitur  concludendum,  cum  meae 
literae  aequant  tuas  ? 

Ob  vacuas  paginas  adhuc  paucis  te  volo ; lege,  compara,  perpende  parum,  et  sis  memor 
legum  refractionum. 

Nonne  intelligis,  radium  luminosum  in  mediis  aliquibus  densis  incidentem  secundum 
angulos  obliquos  et  tamen  in  rarioribus  contra  antiquas  et  vulgares  leges  refringi  ad  per- 
pendiculum, et  econtra  in  mediis  rarioribus  ad  densiora  refringi  a perpendiculo,  cum  ad 
perpendiculum  statuitur?  Fallunturne  oculi,  praesertim  cum  mathematicis  legibus  et  dioptris 
constringuntur?  Nonne  etiam  vides,  quod  e crystallo  ad  succinum,  vel  e gummi  ad  crystallum 
aut  vitrum  (et  contra)  nulla  est  refractio?  Attamen  illa  media  esse  discrepantia  in  raritate 
et  densitate  quis  dubitabit?  Sit  paradoxon  opticum,  sed  verum.  Haec  intimavi,  ut  vel 
mutes  sententiam  de  aliquibus  opticis,  vel  ut  ansam  tibi  praebeam  ulterius  observandi.  De 
ratione  refractionum  hoc  tempore  nihil  tradam , praeter  sequentem  argumentationem : Sit 
radius  aliquis  luminosus  in  medio  raro  AB  (Fig.  26),  feriat  superficiem  alicujus  densi 
diaphani  oblique  in  puncto  B;  jam  quid  faeiet  radius?  Ingredietur  nec  ne?  Ingredietur, 
inquis,  quia  medium  ponitur  diaphanum  et  radiis  pervium,  sed  non  directe  procedit  ad 
punctum  D,  sed  refringitur  et  inclinatur  in  puncto  B versus  perpendiculum  BF  et'  pervenit 
ad  punctum  G.  Ita  est,  concedo,  experientia  docet;  sed  quare  ? Dices,  impeditur  in  super- 
ficie ingrediendo  atque  ideo  refringitur.  Nonne  idem  impedimentum  post  ingressum?  Nonne 
superficies  materialis  ejusdem  naturae  cum  toto  corpore  ? Nonne  eaedem  superficies  in  toto 
corpore  in  omni  positione,  etsi  non  conspiciuntur  ? Nonne  igitur  perpetuo  refringitur  in  transitu, 

sicut  in  principio  ? Respondes : quia  radius  invenit  nullam  superficiem  actu  intra  corpus, 
vel  si  vis,  quia  invenit  quasi  infinitas  superficies,  videlicet  in  omni  positione,  nescit  radius, 
quo  se  vertat  et  ideo  post  primam  fractionem  in  superficie  procedit  sine  alia  flexione  directe 
ad  punctum  G.  Dico , quod  magis  esset  pro  commodo  radii , ut  directe  procederet  per 
lineam  BD  in  principio,  quam  fracte  declinare,  cum  nullam  causam  invenire  potest  in  prin- 
cipio, quin  eadem  obviaret  in  transitu , scilicet  impedimentum  resistentiae , et  cum  eadem 
sit  ubique  resistentia,  eadem  esset  deflexio  perpetuo.  Sed  quid  hoc  et  quomodo?  Expecta 
et  attende  parumper.  Revertamur  ad  initium  ubi  incipiebamus.  Quando  radius  AB  feriebat 
superficiem  densi  diaphani  in  puncto  B et  ingrediebatur  refracte,  quaero,  an  eodem  instanti 
ab  eodem  puncto  B reflectatur  necne  ? Quod  reflectitur  secundum  angulum  aequalem 
incidentiae,  non  est  dubitandum;  experientia  etiam  docet,  oculi  vident;  sed  dubium  restat 
de  identitate  temporis  et  puncti.  Jam  non  dabitur  responsio  sine  absurdo.  Nam  idem 
punctum  esset  radio  pervium  et  resistibile  eodem  instante,  et  eadem  pars  radii  esset  in 
duobus  locis  simul , vel  in  diversis  instantibus ; utrumque  mutaret  naturam.  Quid  igitur 
respondendum  ? Cum  una  pars  contradictionis  est  falsa,  necessario  sequitur  alteram  esse 
veram.  Restat  dicendum,  idem  punctum  non  esse  radio  pervium  et  resistibile,  nec  eundem 
radium  numero  reflecti  a superficie  densi  diaphani  ac  simul  recipi  intra  corpus.  Ergo  corpus 
densum  diaphanum,  quod  sensu  videtur  esse  continuum  per  omnes  partes,  re  vera  continuum 
non  est,  sed  habet  partes  corporeas,  quae  radiis  resistunt,  et  partes  incorporeas  radiis  pervias: 
ita  ut  refractio  nihil  aliud  sit  quam  interna  reflexio,  et  pars  radii  intro  recepta,  etsi  videtur 
sensui  esse  recta,  est  tamen  composita  ex  multis.  Hic  sisto. 

Ita  placuit  in  argumentando  ludere-  Si  inepte  feci,  imputes  praesenti  meae  infirmitati; 
loco  medicinae  animus  quandoque  reficitur  nugando.  Jam  duxi  te  ad  fores  domicilioruifi 
naturae,  ubi  latent  ejus  arcana.  Si  non  possis  intrare  propter  illarum  angustias,  tu  mathe- 
matice abstrahe  et  contrahe  te  ipsum  in  atomum,  et  intrabis  facile.  Et  postquam  egressus 
es,  dic  mihi  quae  mirabilia  vidisti. 

Quod  ad  colores  attinet,  in  illorum  ratione  magna  sunt  mysteria  non  illico  expan- 
denda. Sed  quando  rescripsero  de  iride,  videbis  (quae  nunc  a peripatheticis  non  credenda) 
rationes  et  causas  ejus  formales,  proximas  et  immediatas , et  similiter  de  multis  rebus 
physicis,  suis  locis  tractandis,  si  Deus  det  nobis  otium  et  salutem.  Interim  patienter  expecta. 
Hoc  tamen  de  iride  nunc  dico,  quod  causa  demonstranda  est  in  una  guttula,  per  reflexionem 
in  concava  superficie  et  refractionem  in  convexa.  Nihil  tamen  dixi  ob  mysteria,  quae  latent. 
Cetera  differenda  in  aliud  tempus. 

Bene  Yale.  Londini  d.  2.  Dec.  1606. 

Responsum  tuum,  rescribit  Keplerus,  Harriote  celeberrime,  magni  the- 
sauri loco  et  amplexus  sum  et  custodiam. 

Multa  in  tabella  sum  miratus,  quae  antea  ignoravi.  Clavem  mihi 
porrectam  opinor,  ad  inquirendas  latentes  corporum  naturas.  Quis  credi- 
disset, spiritus  vini  majorem  esse  refractionem  quam  fontanae?  Et  tamen 
analogia  perstat,  quod,  ubi  mixti  sunt  spiritus  vini  et  aqua  (vinum  enim 
ex  iis  mixtum  esse  indicat  separatio),  ibi  et  refractio  intermediae  quanti- 
tatis. Salsam  a fontana  credebam  distare  sola  admixtione  corpusculorum 
salis  lieterogeneorum : id  si  esset,  non  diversa  esset  refractio,  sed  in  salsa 
tantummodo  obscurior  lux  incideret,  corpusculis  salis  umbram  facientibus. 
At  jam  video  diversas  refractiones,  erunt  igitur  et  diversae  homogeneorum 
naturae,  et  salsa  nativum  colorem  obtinebit,  cum  videam  calida,  id  est 
oleosa,  ceteris  paribus  grandiores  habere  refractiones.  Oleum  therebinthinum 
aequilibre  est  aquae  fontanae,  neque  enim  mergitur  neque  supernatat  sed 
ubique  haeret.  Marina  vero  aqua  gravior  est  fontana  et  tamen  minor  hujus 
refractio  quam  illius.  Idem  mirum  circa  crystallum  et  succinum.  Ergone 
refractio  oleositatis  est  affectio  ? At  quid  oleositatis  in  fontana  ? Num  for- 
tasse lentitudinis  ? At  qui  lentitudo  in  spiritu  vini  ? Quae  item  proportio  inter 
fontanae  et  succini  lentitudines,  quae  cum  proportione  refractionum  12  et  21 
comparari  possit?  Denique  cum  vini  et  aceti  refractiones  paulo  varient  ut  et 
aquae,  refractio  non  est  accidens  specificae  horum  humorum  differentiae.  Haec 
et  alia  multa  suppeditat  mihi  consideranda  tabella  tua.  Reliquisti  me  tamen 

dubium  circa  aliqua.  Primum : nescio  qua  cum  linea  angulus  tibi  formetur 
incidentiae,  num  sit  is  angulus  inter  incidentem  et  planum  in  quod  incidit, 
an  inter  incidentem  et  perpendicularem  illius  plani,  ut  Vitellio  posuit? 
Deinde  maluissem  ex  aere  incidissent  omnes  radii  in  densa  angulo  30°. 
Tertio : rogo  majorem  in  modum,  ut  primum  incidendarum,  praesertim  ubi  re- 
fractiones maximae  incipiunt  esse,  quantitates  refractionum  perscribas.  Ex 
numeris  longis  vis  me  de  raritate  et  densitate  judicare.  Ego  vero  de  pondere 
inde  judico,  de  densitate  titubanter;  non  sunt  enim  omnia,  quod  videntur 
crasso  nostro  visui,  homogenea.  Quid  si  enim  in  crystallo  insint  ramenta 
metallica  invisibilia,  quibus  pondus  augetur,  umbra  radiis  obtenditur,  ut 
obscuriores  transeant  quam  per  electrum?  Etsi  in  electro  alia  causa  obscuri- 
tatis accedat,  quod  colorantur.  Hac  inducta  suspicione  jam  pene  dissolvo 
tuam  objectionem  de  contrariis  refractionibus  legi  hactenus  creditae.  Inest 
quippe  occulti  quid  in  corporibus,  quod  diversum  quid  est  a pondere,  quod 
illa  perspicua  facit,  et  cujus  causa  perspicuitatis  corpora  densa  vel  rara 
sunt.  Clarius : ponderis  causa  est  non  sola  multitudo  materiae  in  parvo 
loco  et  corpore  homogeneo,  sed  etiam  admixtio  heterogeneorum  invisibilium. 
Utraque  quidem  causa  participat  de  communi  densitate  : sed  illius  nomine 
perspicuum  corpus  unum  censeri  potest,  hujus  nomine  perspicuum  corpus 
multa  est. 

Aliam  struis  objectionem,  cur  radius  non  toto  transitu  refringatur,  et 
fingis  me  respondere  de  quaesito  commodo.  Ego  vero  et  repudiavi  con- 
siderationem finis  seu  boni  in  legibus  opticis  et  causam  dedi,  cur  super- 
ficies refringat,  corpus  non  refringat  (Opt.  I,  10 — 14).  Lucem  enim  dixi 
ex  genere  esse  superficie  participantium,  itaque  a superficiebus  pati,  non  a 
corpulentia,  cum  ea  non  participet  ipsa.  Lege  primum  caput  meae  Optices. 
Tu  vero  rem  ad  contradictionis  bivium  pertrahis  et  partim  argumentando 
partim  allegoriis,  chymicorum  in  morem,  ludendo  me  ad  atomos  et  vacua 
naturae  ablegare  videris.  At,  quod  tibi  videtur  absurdum,  idem  punctum 
eodem  instanti  et  transmittere  radium  et  repercutere,  id  mihi  absurdum 
non  est.  Defendi  hoc  aperta  propositione  (27.)  cap.  I.  Optices.  Luci 
enim,  etsi  superficiem,  una  tamen  et  densitatem  tribui;  cujus  gratia  in 
tenuiores  duas  luces  distrahi  possit.  Et  quid  absurdi  si,  cum  sit  mere 
opaci  natura  mere  repercutere,  mere  perspicui  (id  est,  superficie  carentis) 
mere  transmittere,  si,  inquam,  quod  est  intermedium  inter  opacum  et  mere 
perspicuum,  ut  sunt  corpora  omnia  pellucida  superficiebus  terminata,  id 
partim  transmittat  lucem,  quatenus  perspicuum,  partim  repercutiat,  quatenus 
de  opaco  participat  et  superficie  terminatur. 

De  coloribus  et  iride  differs  me  cupiditate  videndi  libellos  tuos, 
quos,  obsecro,  edas  primo  quoque  tempore.  Nam  de  iride  video  rem  esse, 
ut  dicis,  te  nimirum  et  dixisse  totum  de  gutta  et  nihil  tamen  propalasse 
quod  ad  colorum  essentiam.  Nam  ex  quo  Optica  scripsi,  aliqua  et  ipse  in 
melius  restitui,  et  perscripsi  ad  te  superioribus  literis,  me  causam  arcus 
quaerere  in  guttis  singulis,  plane  ut  tu,  sed  et  componere  causam  colorum 
ex  repercussu  in  concava  superficie  et  refractione  in  convexa.  Itaque  his 
duobus  locis  tantus  inter  nos  consensus  est,  ac  si  alter  ex  alterius  literis 
suas  descripsisset.  Quo  magis  et  tua  opera  et  pleniorem  responsionem  ad 
primam  meam  epistolam,  si  quod  spero  nunc  vales  melius,  desidero. 

Vale.  Pragae  d.  2.  Aug.  1607. 

Ad  haec  Harriotus  elapso  interim  fere  integro  anno  hunc  in  modum  respondit: 

In  hoc  decessu  ipsius  D.  Eriksen  tam  molestis  et  operosis  negotiis  sum  implicatus, 
ut  vix  pauxillum  tempus  surripere  potuerim,  quo  ad  te  scriberem.  Aequo  igitur  animo  feras, 
optime  Keplere,  si  haec  pauca  tantummodo  recipias.  De  quibusdam  in  meis  literis,  quid 
mihi  volo,  videris  dubitare.  Tuum  oleum  therebinthinum  meum  non  fuit ; meum  enim  fuit 
limpidissimum  et  aqua  multo  levius,  ut  numeri  in  tabella  exhibent,  quod  multi  appellant 
oleum  primum , vel  ob  tenuitatem  et  levitatem  spiritum  therebinthinum  ; tuum  vero  oleum 
secundum,  ex  faecibus  therebinthinis  oriundum  et  ideo  multo  gravius.  Quae  duo  olea  cuilibet 
perito  alchemistae  vel  destillatori  notissima  sunt. 

Augulum  incidentiae  intellexi  ut  Alhazen  et  Yitellio,  nempe  angulum  contentum  radio 
incidente  et  perpendiculari ; si  aliter,  monuissem.  Et  hic  obiter  velim  ut  insignes  errores 
secundae  tabellae  refractionum  apud  Vitellionem  mecum  recognosceres.  Non  memini , an 
alii  animadverterint.  Iisdem  enim  angulis  incidentiae,  quae  fuerunt  in  prima,  adscribit 
easdem  refractiones  in  secunda,  videlicet  cum  incidens  sit  in  medio  densiori  et  refractio  in 
rariori.  Inde  etiam  facit  angulos  quosdam  refractos  majores  90°,  quod  contra  doctrinam 
sequentis  IX.  propositionis  et  manifeste  contra  experientiam.  In  illis  autem  mediis  densioribus 
(ut  in  multis  aliis)  angulus  incidentiae  maximus  semper  minor  90"  et  angulus  refractus 
maximus  semper  aequat  90°,  non  superat.  Haec  indicasse  satis ; fortasse  tu  antehac 
animadvertisti. 

In  argumentatione  illa  introduxi  te  respondentem,  non  ut  tibi  explicarem  tuam,  sed 
meam  sententiam.  Non  occurrebat  mihi  illo  tempore  methodus  facilior.  Tuam  sententiam 
longe  antea  legeram  et  jam  iterum  relegi  in  I.  Capite  tuae  Optices , ut  voluisti.  Si  illae 
assumtiones  et  rationes  tibi  satisfaciunt,  miror.  Nobis  autem  non  item.  Fateor,  meam  sen- 
tentiam fundari  in  doctrina  de  vacuo,  ut  certe  collegisti.  Nullam  diaphaneitatem  agnosco, 
nisi  ratione  vacui.  Quae  fortasse  tibi  non  arridet  antequam  videris  confirmatam.  Esto. 
Interim  ita  maneat.  — Ita  se  res  habent  apud  nos,  ut  non  liceat  mihi  adhuc  libere  philo- 
sophari. Haeremus  adhuc  in  luto.  Spero  Deum  0.  M.  his  brevi  daturum  finem.  Inde 
meliora  expectanda. 

Tuas  astronomicas  commentationes  in  dies  et  avide  expectamus.  Quaeso  ut  de  illis 
aliquid  in  proximis  rescribas.  Hoc  etiam  a te  peto,  ut  ad  me  mitteres  observationes  tuas 
de  mutatione  aeris  istius  anni  et  praecedentis,  et  ego  remittam  tibi  meas. 

Adde,  si  placeat,  tabellae  meae  aliam  observationem  de  sale  gemmae  ; ita  appellatur 
in  officinis.  Ratio  ponderis  ad  pondus  aquae  ejusdem  molis  est  ut  26,208  ad  10,  ad 
pondus  crystalli  ut  26,208  ad  26,505,  quae  fere  aequalis  est.  Eandem  omnino  facit  refrac- 
tionem ut  crystallum. 

Dominus  Gilbertus,  jam  mortuus,  qui  scripsit  de  magnete,  reliquit  cum  suo  fratre 
librum,  cujus  titulus  : De  globo  et  mundo  nostro  sublunari , philosophia  nova  contra  peripa- 
theticos.  Libri  V.  Audio,  quod  isto  anno  fiet  publici  juris.  Hujus  mentionem  feci,  quoniam, 
ut  ex  tuis  scriptis  conjicio,  illius  philosophia  tibi  maxime  placet.  Exemplar  vidi  et  quaedam 
capita  legi , ubi  video,  quod  vacuum  defendit  nobiscum  contra  peripatheticos. 

Et  ne  nimium  vacuum  restet  in  ista  pagina,  unum  hoc  accipe:  nosti  quod  aurum 
inter  elementaria  nostra  composita  densissimum  habetur  et  opacum.  Invenio  tamen,  cum 
corpus  sit  tenue,  ut  in  vulgaribus  foliis,  quibus  pictores  utuntur,  quod  sit  diaphanum.  Si 
enim  folium  interponatur  inter  oculum  et  candelam  lucentem,  lux  tota  in  propria  forma  per- 
spicitur, sub  viridi  tamen  colore. 

Si  amplior  esset  locus  ad  scribendum , non  tamen  daretur  tempus.  Bene  iterum  vale. 

Syon  prope  Londinum  d.  13.  (23.)  Jul.  1608. 

Ad  has  Harrioti  literas  haec  notamus.  Quae  verbo  tantum  et  caute  tangit  Harriotus 
de  rebus  politicis  in  Anglia  vexationibusque  quibus  obnoxii  sint  eruditi,  legantur  in  historiis 
Angliae  et  regis  Jacobi  I,  ad  quas  turbas  alludit  Keplerus  in  dedicationis  Harmoniae  prima 
forma,  quae  addita  est  illi  operi. 

Quid  voluerit  Harriotus  repetens  observationes  suas  de  „sale  gemmae,"  nescimus;  sine 
dubio  oblitus  erat,  illud  tabellae  suae  Keplero  transmissae  adjunctum  fuisse. 

Guilielmum  Gilbertum  ejusque  libros  diximus  Vol.  I.  p.  652.  Quae  Harriotus 
spectat  verbis  suis,  leguntur  Opt.  Cap.  IV.  10.  Opus  Gilberti  quod  dicit  Harriotus 
1.  c.  verbo  commemoravimus,  plura  huc  referentes:  collectum  quidem  e «chartulis  et  codi- 
cillis indispositis"  a se  esse  paulo  post  mortem  auctoris  refert  frater  Gilberti  paucis  aversae 
tituli  paginae  impressis  verbis,  neque  vero  tum  'temporis  typis  excusum  est.  De  fratris 
Guilielmi  Gilberti  Melfordiensis  praenomine  editor  Gruterus  haec  affert:  mirabitur 
lector  fratrem  utrumque  vocari  Guilielmum.  Sed  quandoque  id  fieri  apud  Anglos  nec  sine 
causa  ad  rationes  oeconomicas  spectante  et  ab  iis  etiam,  qui  ordinis  in  populo  non  infimi 
sunt,  sciunt  Anglicarum  rerum  periti  et  auctor  mihi  est  G.  B.  (oswell),  vir  longiore  vita 
dignissimus,  qui  nuper  concessit  ad  plures.  Librum  manuscriptum  tradidit  frater  «Henrico, 

regnorum  Magnae  Britanniae,  Franciae  et  Hiberniae  haeredi  vel  in  publicos  usus  exponen- 
dum, vel  in  bibliotheca  custodiendum.11  Inde  transiit  ad  Guilielmum  Boswellum,  oratorem 
apud  foederatos  Belgas  Anglum,  qui  edendum  commisit  Isaaco  Grutero,  Middelburgi 
Zelandiae,  posthac  Rotterodami  scholae  rectori.  Prodiit  hoc  opus,  inscriptum : G.  Gilberti 
Colcestrensis,  medici  regii,  De  mundo  nostro  sublunari  Philosophia  nova.  Opus  posthumum. 
Ab  authoris  fratre  collectum  pridem  et  dispositum,  nunc  ex  duobus  Mss.  codicibus  editum. 
Ex  museio  viri  perillustris  G.  Boswelli  &c.  Amstelodami  apud  L.  Elzevirium  1651. 

De  „Vacuo“  Lib.  I.  cap.  22.  legimus:  Vetus  videtur  et  explosa  jam  olim  de  vacuo 
controversia,  nec  quisquam  est  philosophus  vulgaris  ex  Aristotelica  disciplina,  qui  non  certo 
credidit  nullum  admitti  vacuum  in  universa  rerum  natura.  Sed  nobis  videtur  magis  absur- 
dum , vacuum  non  admittere  et  in  causis  rerum  assignandis  non  agnoscere.  Separabile 
vacuum  statuimus  spatium  inter  globos  mundanos.  Nam  si  mundus  corporum  plenus  totus 
esset,  lucerent  lumine  Solis  elementa  per  omnem  crassitiem  eorum  ad  concavum  Lunae  ; si 
vero  essent  lucida,  umbram  ex  Tellure  projectam  in  elementa  videremus  &c. 

Ke plerus  contra  morem  consuetum  diutius  responsionem  distulit,  nimis  forte  occupatus 
in  edendis  Commentariis  suis  de  Marte,  qui  prodierunt  anno  1609. 

Ita  est,  scribit  Kepierus  d.  l.  Sept.  1609,  mi  Harriote,  cunctatrices 
istae  occupationes  quo  diutius  expectationem  nostram  suspendunt,  hoc  facilius 
improvise  obruunt  imparatos.  Sic  enim  mecum  est  comparatum,  ut  plane 
tuum  exordium  tibi  regeram.  Turpe  tamen  sit  tam  raram  occasionem  scri- 
bendi praetermittere.  Itaque  ad  tuas  venio. 

Moveram  aliqua  de  oleo  therebinthi  non  ut  cliymicus  sed  ut  spectator. 
Tu  fideliter  instruis  aliud  fuisse  a tuo.  Concedendum  est  ab  artis  ignaro. 
Movet  tamen  me,  quod  coctione  video  ex  raris  fieri  densa,  ex  pellucidis 
opaciora : tuae  artis  rationes  non  capio , qui  majori  opera  levius  tamen 
praestas  oleum  ideoque  et  tenuius.  Velim  scire,  an  faeculentum  illud  meum 
therebinthinum  eodem  angulo  refringatur  quo  tuum  spirituosum. 

De  angulis  incidentiae  gratum  quod  explicas  te.  Sed  inde  est  quod 
in  prioribus  ego  perperam  comparare  volui  tuas  refractiones  cum  Vitellionis, 
et  cum  viderem  vitium  nec  possem  comparare,  optavi,  ut  incidentiae  tuae 
essent  ex  aere.  Verum  est  enim  quod  mones:  Vitellio  non  explicavit 
incidendas  aqueas,  vitreas,  crystallinas  &c.  sed  solas  aerias;  postea,  cum 
sciret  manere  easdem  refractiones  tam  in  ingressu  quam  in  exitu,  adscripsit 
quidem  easdem  sed  praeposteris  incidentiis.  Quantus  enim  est  in  aqua 
refractus,  tantum  debuit  statuere  incidentiae  aqueum.  Hoc  si  fecisset,  non 
incidisset  in  absurdum,  angulum  majorem  recto  faciens.  Ergo  incidentia 
aerea  30°  habet  refractum  in  aquam  22°  30',  refractionem  7°  30'.  Vicissim 
incidentia  aquea  22°  30'  habet  refractum  in  aere  30°,  refractionem  eandem 
7°  30'.  Vides  quid  me  moverit,  ut  maluerim  te  aeriis  incidentiis  uti;  nam 
erat  mihi  in  votis  comparare  observationem  Vitellionis  circa  aquam  cum 
tuo  : id  non  potui  quia  vobis  sunt  diversae  incidentiae.  Vitellioni  22°  30' 
dat  7°  30',  tibi  30°  0'  dat  11°  53'.  Hic  nondum  possum  judicare  an 
discrepetis,  nisi  ex  eo  quod  Vitellioni  29°  0'  dat  1 1 0 0',  itaque,  si  ex  29° 
faciat  30°,  non  multo  augebit  refractionem  11°.  Tibi  ergo  paulo  majores 
sunt  refractiones  aquae.  Quid  si  Vitellio  destillaverit?  Cuperem  a te  ad- 
ditas esse  etiam  stillatitiae  aquae  rationes,  etsi  puto  pro  numero  destilla- 
tionum tenuiorem  fieri. 

Vacuum  tuum  mihi  non  arridet,  neque  per  se  neque  ad  refractiones. 
Per  se:  non  videtur  liquor  pati  vacuum,  ut  ille  olei,  qui  penetrantissimus 
est.  Elideret(  spatiola  vacua  inque  iis  contentum  seu  aerem  seu  aetherem 
seu  quidquid  tu  dicis  vacuum;  sin  autem  nihil  plane  ponis  in  spatiolis, 
ostende  quomodo  sustineant  incumbentem  liquorem.  Non  sunt  enim  structi 
fornices.  Jam  si  liquor  non  recipit  vacua,  nihil  quod  sit  diaphanum  recipit ; 

ex  liquore  enim  omnia  diaphana  existunt.  Sed  neque  expeditum  est,  positis 
vacuis  quomodo  fiat  refractio.  Num  per  repercussum  in  corpusculis? 

Quia  ergo  figura  sunt  vel  corpuscula  vel  spatiola,  striata  deorsum  non 
sunt ; repercuterent  enim  non  tantum  versus  perpendicularem  sed  ultra 
etiam  hanc.  — Sed  argumentationes  has  tu  ridebis  conscius  thesauri  tui 
scientifiei,  in  quem  ego  non  inspiciens  misere  forte  erro. 

Quaeris  de  studiis  meis.  Commentaria  de  Marte,  titulo  Astro- 
nomiae Novae  antoXoyrjtov  seu  Physicae  coelestis,  prostant  jam  Frankofurti. 
Exempla  non  habeo. 

Gilberti  fatum  doleo.  Opto  excudantur  et  magnetica  cum  reliqua 
philosophia  globi  sublunaris.  Mone  Ericium  ne  sine  exemplo  regrediatur. 
Vacuum  ejus  videbo. 

Gratum  scribis  de  diaphaneitate  auri.  Considera  vero,  si  id  fiat 
ratione  vacui,  non  mutatum  iri  rebus  colorem.  Sic  Sol  per  cilicia  transiens 
rubro  tincta  rubrum  defert  radium,  utique  per  corpuscula  transiens,  non  per 
patentia  spatiola  texturae.  Nam  si  ferrea  sint  stamina,  non  mutatur  color. 
Habes  itaque  ex  coloribus  aliud  argumentum  contra  vacuum.  Considera  et 
hoc:  asserculi  bibuli,  cum  sicci,  non  transparent;  si  oleo  imbuantur,  omnino 
transparent  aliquantum,  sic  papyrus  et  alia.  Num  tu  infarctu  olei  putas 
augeri  vacuum  ? Miror : nihil  de  materia  asseris  perit.  Mihi  ratio  est 
expedita.  Obscuritas  est  in  siccis,  quia  asperitas  et  porositas  et  mixtio 
aeriorum  spatiorum;  iis  spatiis  seu  poris  repletis  oleo  vel  pingui  diaphano 
diaphanum  fit  totum,  nisi  quantum  obstat  textura  materiae  umbram  faciens. 

Petis  tempestates  duorum  annorum : pareo  nisi  Ericius  abrumpat. 
Expecto  autem  quod  promisisti  mutuas  Anglicanas.  De  ventis  noli  mirari 
non  additas  plagas.  Hoc  semel  dictum  puta,  occidentales  nobis  esse  impe- 
tuosos,  pluvios,  nubiferos,  tepidos:  meridionales  raros,  tepidos,  pluvios,  lenes: 
orientales  sudos,  gelidos,  maxime  continuis  spiramentis  cum  spirant: 
boreales  frigidos,  ningidos,  crebris  et  parvis  flatibus  cum  spirant.  — 

Ultimae  hae  sunt  literae,  quas  dedit  Keplerus  Harrioto , certe  nuspiam  deprehendimus 
significationem,  Keplerum  ulterius  egisse  cum  illo  per  literas.  — Quae  Keplerus  cum  aliis  de 
Optica  sua  disseruit,  haec  sunt. 

Herwartus,  cui  Keplerus  retulerat,  propositum  sibi  esse  novam  constituere  theoriam 
Martis  (comp.  praef.  ad  Comment.  mot.  Martis),  dubius  respondit  (24.  Sept.  1602):  ich 
halt  unzweifenlich  darfiir , das  der  Herr  sich  mit  iiberflussiger  Bemiihuug  der  5 Planeten 
werde  ohne  sonderbare  fruchtbarliche  Verrichtung  nit  allein  lang  und  iiberlang,  auch  lang 
ais  er  gar  nit  vermeint,  selbs  aufhalten , sondern  auch  zulezt  an  eine  solche  Wand  getrieben 
werden,  davon  Ime  zu  entweichen  schwerlich  zufallen.  Dann  erstlich  die  media  continuatio- 
nis observationum  sperandae  siehe  ich  weniger  ais  nit  und  je  langer  je  weniger,  inmassen 
ich  allezeit  besorgt,  und  zum  andern,  gesetzt  der  Herr  welle  sich  einig  und  allein  der  ver- 
schienenen  (priorum)  observationum  behelfen , ist  deshalb  nit  allein  per  se  periculosum,  son- 
dern auch,  quoad  praeterita  et  futura  tempora  infructuosum.  Will  nu  der  Herr,  quoad 
praeterita  tempora  die  observationes  der  alten  Mathematicorum  assumireD,  hat  es  damit, 
crede  experto,  diese  hochste  difficultet,  dass  die  tempora  praeterita  in  summa  et  incredibili 
incertitudine,  also  das  sich  auch  ratione  ipsissimi  temporis  factarum  observationum,  geschweigens 
auf  die  praecisam  circumscriptionem  ipsiusmet  observationis  mit  nichten,  und  ja  gar  in 
nichts  zu  verlassen. 

Es  ware  davon  viel  zu  schreiben,  dann  ich  ratione  verae  et  exactae  Chrouologiae 
temporum  praeteritorum  unglaublich  viel  Muhe  und  Unkosten  aufgewendet,  bis  ich  zum  Grund 
gelangt.  Aber  ist  viel  zu  weitlaufig,  und  est  res,  quae  requirit  integram  aetatem  viri  sin- 
gulariter huic  rei  incumbentis.  Ich  will  allein  diess  zu  einem  Exempel  sagen.  Der  Herr 
meldet  in  seinem  Schreiben,  wie  er  sich  uber  die  inaequalitatem  anni  &c.  verwundere.  Nun 
nimmt  Er  die  observationes  Metonis,  wie  die  vom  Ptolemaeo  recensiert  werden,  welche  ich 
dann  ex  Diodoro  Siculo  et  Joanne  Tzetze  confirmiren  kann.  Sed  quid  ? Si  Meton  illo  tem- 
pore und  zwar  etliche  Viel  Jahr  darnach  gar  mit  nichten  seine  observationes  gepflogen  ? 

Dices  procul  dubio,  id  repugnare  omnium  authorum  traditionibus  ; fateor.  Sed  interim  est 
verissimum,  atque  adeo  demonstrari  potest.  So  seind  die  observationes  Chaldaeorum,  quae  a 
Ptolemaeo  praesumuntur,  andere  Vrsachen  zu  geschweigen,  auch  darum  falsch,  weil  der 
Nabonossarus  , Mardocempadus  , Cambyses  , Darius  &c.,  damahlen  , wie  zu  demonstriren, 
vielleicht  nit  mehr  in  rerum  natura  gewest.  Wann  man  nun  aut  die  verschiene  Observationes 
nit  kann  fundiren,  wie  will  man  ex  praeteritis  et  praesentibus  observationibus  ad  futura 
contingentia  concludenter  inferiereu  ? 

Ich  will  dem  Herrn,  wenn  es  dahin  kommt  und  er  dessen  bedurftig,  gern  ex  autoribus 
was  ich  hab  und  bekommen  kann,  communiciren.  Sed  crede  mihi,  es  wird  zulezt  heissen, 
incassum  laboraverunt.  Dann  diese  restitutio  vel  potius  inventio  apparentis  motus  quinque 
planetarum  non  unius  aetatis,  nedum  unius  hominis.  Ich  halt  aus  allerhand  Griinden,  dass 
der  nachste  Weg  dieser  seyu  wurde,  wann  einer  motum  luminarium,  Solis  et  Lunae  aller- 
massen  und  Gestalt  wie  er  jezt  hoc  nostro  tempore  et  hac  aetate  ist,  assumirte,  denselben 
auch,  da  ihm  nit  zu  trauen,  so  viel  moglich  in  mehrere  certitudinem  zu  bringen  sicli  beflisse, 
und  weil  den  Observationibus  praeteritorum  temporum  nit  zu  trauen,  dass  einer  demnach 
die  eclipses  ex  autlioribus  fur  Hand  nehme  und  die  medios  motus  allerseits  dahin  sovil- 
moglich  dirigiere,  damit  dieselben  salvirt  werden  mochten.  Was  aber  die  veros  et  visibiles 
motus  betrifft,  in  denselben  so  lang  und  viel,  bis  es  die  Nothdurft  erfordert,  auch  rnehreres 
alsdann  nit,  ais  Noth  ist,  immutiret  oder  innoviret.  Dann  es  einmal  gewiss,  dass  eine 
eclipsis  Solis  vel  Lunae  gar  leicht  auch  einem  Layen  unfehlbarlich  zu  erkennen,  und  ob  gleich 
wohl  auch  in  demselben  keine  circumscribirte  observationes  vorhanden,  so  kann  doch  dasselb 
durch  die  Meng  der  Eclipsen  bevorab  Solis,  nit  ais  die  mehr  ob  sicli  haben,  leichtlich 
ersezt  werden. 

Keplerus  veterum  in  observando  diligentiam  suumque  propositum  defen- 
dens addit:  etsi  vero  ipse  quoque  velim  revidere  Solis  et  Lunae  theo- 
rias, non  possim  tamen  sine  summa  omnium  mathematicorum  invidia, 
priusquam  ceteri  quatuor  ad  finem  fuerint  perducti.  Praeterea  me  summo 
ludibrio  exponerem,  si  nihil  efficerem  amplius,  quam  Tyclio  effecit.  Tollamus 
prius  in  Marte  errores  3°  (ut  spero  factum),  in  Venere  5,  in  Mercurio 
forsan  plus  adhuc;  postea  de  residuis  in  Luna  5 vel  6 scrupulis  satagamus; 
postea  a Tychone  constituta  subtilius  transformemus.  Praeterea  tamen, 
dum  in  planetis  laboramus,  non  desinam,  nec  desino  undique  conquirere, 
quae  ad  negotium  eclipsium  amplius  tractandum  requirantur. 

Et  huic  negotio  in  parte  serviet  peculiariter  Astronomiae  pars  optica, 
quam  adornare  cogito  usque  ad  ferias  natalitias.  Siquidem  aulica  haec 
aacpaXrjaig  tantum  mihi  reliquerit  otii  et  Deus  vires  suppeditaverit. 

Haec  circa  initium  Oct.  1602  scripta  paulo  post  (12.  Nov.)  aliae  secutae  sunt  literae 
Kepleri,  in  quibus  haec  legimus : Non  desinis  hortari , ut  in  motus  luminarium 
inquiram.  Quare  certiorem  M.  T.  facio,  cum  animadvertissem  meam  dili- 
gentiam in  dubium  vocari,  in  me  recepisse  duo  opera,  alterum  usque  ad 
Pascha  futurum  sunt  Commentaria  (seu  quod  aliud  futurum  est  nomen)  in 
Theoriam  Martis  seu  clavis  ad  universam  astronomiam  cum  problematis 
secundorum  mobilium  plurimis  et  jucundissimis  ex  observationibus  Tychonis 
Brahe.  Alterum  intra  8 septimanas  absolvendum  est:  Astronomiae 
Pars  Optica,  quod  ad  id  ad  quod  me  hortaris  non  exiguum  momentum 
afferet.  In  eo  enim  observationes,  quae  sunt  fundamenta  calculi  et  hypo- 
thesium,  quas  informo,  et  ex  multis  particularibus  universale  aliquid  colligo, 
considerandum  ei,  qui  theoriam  luminum  vult  aggredi.  Disputantur  et  con- 
stituuntur multa  fundamentalia  de  diametris  luminarium  et  umbrae  visibilibus, 
de  motu  horario  sub  ipsam  oppositionem , de  angulo  latitudinis , de  variis 
visus  deceptionibus,  de  modis  observandi  &c. 

Quibus  Herwartus  respondit : Die  beiden  Biicher,  so  der  Herr.  ausgehen  lassen  will, 
gewart  ich  init  hochstem  Verlangen  zu  sehen,  wie  ich  den  bitte,  sobald  eines  gedrukt , mir 
ein  Exemplar  allerehist  widerfahren  zu  lassen.  Und  thut  der  Herr  hieran  ganz  weislich  und 
wohl,  dass  Er  zeitlich  und  allgemach  nach  und  nach  was  ausgehen  lasset.  Dann  er  sich 


78 


Literae  Kepleri  aliorumque  mutuae 


dadurch  nit  allein  zu  mehrerm  seiner  Aufnahme  und  Wohlfahrt  weit  bekannt  macht,  sondern 
auch  allerley  judicia  dariiber  nocli  in  seinem  Leben  vernehmen  kann.  Es  haett  dem  Tycho 
Brahe,  so  ich  Ihine  treulich  gerathen,  viel  besser  gethan , wenn  er  auch  den  gleichen  Weg 
in  die  Hand  genommen  liaette.  — 

In  literis  d.  12.  Jan.  1603  datis  propius  ad  finem  operis  sui  accedens  Keplerus  haec 
Herwarto  scribit,  ex  parte  spectans  literas  Herwarti,  quas  exhibet  annotatio  nostra  Nr.  79  : 
Optica  non  aliter  tractabo,  nisi  quatenus  ad  astronomiam  et  speciatim  ad 
doctrinam  eclipsium  adeoque  ad  solas  fere  diametros  luminalium  faciunt. 
Nam  inter  prima  fundamenta  cognitio  haec  refertur ; et  vel  Ptolemaeus 
probat,  quam  sit  haec  materia  digna  justo  tractatu;  qui,  cum  dioptris  Hip- 
parchi diffideret,  quemadmodum  prius  Hipparchus  analemmati  Archimedis, 
ad  inexplicabilia  media  conversus  est,  de  quibus  sic  ego  sentio  : Ptolemaeum 
ipsum  his  non  fuisse  confisum,  sed  in  quod  concludere  niteretur  aliunde 
mutuatum  eique  argumentationem  accommodasse  fortuito  consentientem. 
Duas  enim  eclipses  partiales  in  eadem  anomalia  sumsit,  ubi  haec  praesup- 
posuit:  1)  veram  esse  eccentricitatem  et  apogaeum  Solis,  quae  ipse  posuit. 
2)  Verum  motum  medium  latitudinis.  3)  Verum  angulum  latitudinis  in 
eclipsibus ; de  quo  ego  dubito.  Sed  haec  tolerabilia.  4)  Ergo  veram  in 
scrupulo  et  dimidio  ejus  aestimationem  defectus.  Qua  una  in  re  plus  errari 
potest  quam  in  conclusione  scilicet  in  diametris  luminum  tolerari  possit, 
adeo  ut  per  dioptras  longe  propius  accedamus.  Nam  digitus  eclipticus 
2 ‘/ s scrupula  occupat ; digitos  vero  in  Luna  solo  intuitu  aestimamus.  Haec 
igitur  vere  fieyaXa  hav  aiTij/xata  sunt. 

Ceterum  quae  monuisti  pridem  de  partibus  Lunae  pellucidis,  argumenti 
pars  erunt,  quibus  ego  plus  tribuo , quam  recentiori  admonitioni  de  circulo 
illuminationis  minori ; quae  differentia  non  est  sensibus  perceptibilis.  Ac 
etsi  id  sit,  tamen  idem  prope  erit  in  apogaeo  et  perigaeo  Lunae  : ad  sensum 
igitur  nihil  facit  differre  circulos  seu  visionis  seu  illuminationis  a circulo 
globi  maximo,  cum  utrinque  et  in  apogaeo  et  in  perigaeo  differant.  Exul- 
tabundus  quidem  hanc  admonitionem  legi,  quia  praeter  mentem  tuam  alte- 
rius rei  admoneri  videbar,  quae  talis  est : quando  Luna  totum  Solem  tegit, 
mucro  umbrae  non  terminatur  in  superficie  visus  sed  infra  descendit.  Tunc 
ergo  alius  circulus  et  minor  quidem  terminat  visum  nostrum , alius  major 
et  superior  nempe  terminat  illuminationem.  Contra  quando  circulus  in  Sole 
relinquitur,  umbra  supra  visum  in  mucronem  absorbetur,  tunc  major  et 
superior  est  circulus  quo  visus  terminatur  eo  circulo,  quo  terminatur  illu- 
minatio ; tunc  ergo  cernimus  Lunae  partem  totam  obscuram  et  praeterea 
circulum  circa  illam  illuminatum.  Subiit  ergo  animum,  an  hic  fortasse 
circulus  ille  sit,  quem  se  Cia  vius  circa  Lunam  vidisse  ait  existimans, 
partes  esse  Solis  extantes , cum  fuerint  partes  Lunae  a Sole  illuminatae 
(Comp,  annot.  80).  Sed  haec  phantasia  se  ipsa  refellitur.  Nam  hoc 
contingere  non  potest  ut  talem  circulum  circa  Lunam  videamus,  nisi  simul 
et  vere  circularem  Solis  limbum  supra  Lunam  cernamus  extantem.  Et  tunc 
Lunae  lumen  illuminatae  comparatum  lumini  Solis  multo  magis  evanescet, 
ac  cornu  Lunae  in  ipso  novilunio  non  ecliptico  evanescit.  Semper  enim 
cornu  relinquitur,  ut  non  dicam  de  eo,  quod  insensibile  fit,  quidquid  hujus  est. 

Keplerus  supra  temporis  spatium  8 septimanarum  constituerat,  quo  Opticam  prodituram 
speraret.  Sed  non  ut  speravit  successit  labor,  cum  mense  Maji  1603  haec  Herwarto  daret: 

In  meo  salario  acquiesco,  cujus  subsidio  in  operibus  meis  paullatim 
procedo;  spinosam  Optices  doctrinam  suscepi  et  plus  de  Paralipomenis  ad 
Vitellionem  quam  de  astronomiae  parte  Optica  sum  sollicitus.  Lqcus  ima- 

ginis  mihi  negotium  facessebat;  vici.  Natura  lucis  rimanda  fuit;  hanc 
tractavi  mediocriter.  Oculus  secundus  erat;  perlustravi  anatomos.  Refrac- 
tiones metiendae ; liic  haereo.  Deus  bone ! Quam  occulta  ratio ! Devoranda 
prius  erant  universa  Apollonii  Conica,  quae  jam  pene  absumsi. 

Absolutum  opus  renunciat  Keplerus  initio  Julii  1603:  In  meis  Opticis  tandem 
Deo  gratia  ad  finem  perveni  quatenus  titulus  patet  Astronomiae  pars  Optica. 
Quae  additurus  sum,  usum  in  exquirenda  vera  motuum  Lunarium  hypothesi 
patefacient.  Illa  vero  sunt  pars  magna  astronomiae  geometricae,  nempe 
lib.  IV. — VI.  Operis  Magni  Ptolemaei.  Jam  et  de  occasionibus  edendi  et 
de  extorquendo  salario  meo  cogito  inque  his  sum  occupatus.  In  theoria 
Martis  cetera  sunt  expedita,  verba  adhuc  desunt. 

Jam  in  manuscriptis  Petropolitanis,  e quibus  (Vol.  IX.)  praemissa  desumsimus,  desunt 
aliquot  Kepleri  epistolae,  qui  iterum  iterumque  rediisse  videtur  ad  opera  sua,  quae  edenda 
sibi  proposuerat.  In  bibliotheca  regia  Monachii  vero  sequentem  deprehendimus  Kepleri 
epistolam  ad  Herwartum  circa  mensem  Septembris  datum,  quam  integram,  sicut  illic  extat, 
imprimendam  censemus  : 

S.  P.  D. 

Magnifice  et  Nobilissime  Vir,  Fautor  colende. 

Monuit  me  Nobilis  D.  Matth.  Welser  aerarius  imperii,  ut  sibi  domum 
revertenti  literarum  aliquid  ad  Magnitudinem  Tuam  commendarem.  Huma- 
nissimam hanc  invitationem  superbum  erat  contemnere,  quanquam  nihil  jam 
scriptione  dignum  occurrit  quod  artem  nostram  attineat.  De  Opticis  quae- 
que in  iis  astronomica  tracto  nondum  respondit  Caesar.  Differtur  editio. 
Interim  ea  jam  tempora  ingruunt,  quae  ante  annum  providisti  (comp.  Vol.  I. 
p.  653).  De  salario  hujus  anni,  ad  cujus  finem  trimestre  est,  nihil  adhuc 
accepi.  Sat  mature  monuisti,  si  sat  expedite  providere  potuissem.  Totum 
hunc  annum  nihil  aliud  ago,  nisi  ut  difficultates  istas  molliam.  Uxorem 
nondum  recepi;  Casalius  diu  Graetio  abfuit;  nihil  cum  eo  uxor  mea,  nisi 
quod  ad  ipsum  scripsi.  Summa  deliberationis  meae  haec  est,  ut  a Caesare 
petam  aut  translationem  salarii  ad  Cameram  Bohemicam  aut  ad  aerarium 
Imperii.  Illud  infidum , hoc  insolens.  Cogito  et  de  missione  et  commen- 
datione ad  Wirtembergicum  impetranda:  nam  in  ea  ditione  mihi  paucula 
bona  et  mater  sunt  et  princeps  nutricius.  • Forsan  et  absens  titulum  hunc 
cum  salario  in  profectiones  ad  aulam  impetrare  possim.  Banvitius  unicus 
mihi  et  idem  optimus  patronus  est : Caesar  etiam  interdum  aliquid  mihi 
mandat  scribendum,  spero  me  horum  aliquid  impetraturum. 

Rogavi  et  D.  Welserurn  de  consilio  : qui  tuis  exhortationibus  fortassis 
erit  facundior.  Quaero,  si  quid  alicubi  vacet,  cujus  reditus  summam  aequet 
quingentorum  florenorum.  Nam  in  hoc  cardo  vertitur,  ut  apta  Barwitio 
fiat  propositio. 

Ne  plane  jejuna  sit  epistola,  delineabo  ipsum  to  atteXeto v Opticorum 
Astronomicorum. 

Cap.  1.  De  natura  lucis,  ubi  demonstratio  tentatur  eorum,  quae  alii 
vel  assumunt  vel  ab  experientia  mutuantur.  De  origine  lucis  repercussae, 
refractae,  communicatae : sic  appello  eam,  qua  nubes  et  parietes  lucent, 
quae  diversa  est  a repercussu  et  refractione,  nisi  quod  ex  utraque  tanquam 
ex  elementis  componitur. 

Cap.  2.  De  figuratione  lucis  et  umbrarum,  ubi  geometrica  demon- 
stratio ejus,  quod  eclipsis  imaginem  in  pariete  contemplamur;  et  quod 
quidquid  foris  fit,  intus  situ  everso  repraesentatur. 

Cap.  3.  De  luce  repercussa,  quod  imago  (repercussionis  opus)  non 
plane  et  semper  sit  in  perpendiculari.  Hoc  caput  est  via  ad  sequens 

Cap.  4.  De  refracta  luce;  ubi  inquiruntur  causae  et  mensurae  refrac- 
tionum plane  laboriosissima  inquisitione;  repetitur  controversia  Tychonis  cum 
Rotlunanno  : ostenditur,  hanc  ipsam  formam  refractionum  a Tychone  propo- 
sitam esse  naturae  consentaneam  et  iis  experimentis,  quae  Vitellio  in  aqua 
habuit;  additur  explanatio  conicarum  sectionum,  ostenditur,  qualis  super- 
ficies radios  ad  unum  punctum  cogat  (id  propter  sequens  cap.  V.).  Jam 
modus  observandi,  et  vitia  et  cautelae ; et  an  omnibus  locis  et  temporibus 
eaedem  refractiones,  et  quid  inde  in  astronomiam  veterem  sequatur,  et  de 
prodigiosa  refractione  in  Batavorum  hibernis. 

Cap.  5.  De  modo  visionis,  refutationes  Opticorum  et  anatomicorum 
et  veri  modi  enucleatio  per  cap.  2.  3.  4.  ubi  necessaria  fuit  et  explicatio 
eorum,  quae  in  vitro  rotundo  acjua  pleno  contingunt,  tam  ratione  imaginis 
quam  ratione  picturae  in  papyro  candida. 

Hinc  jam  occasiones  diffusionis  lucidorum  in  oculo  et  cautelae  in 
aestimanda  oculariter  quantitate  eclipsium,  et  causae  perspicillorum  tam  se- 
nilium quam  juvenilium. 

Cap.  6.  De  varia  luce  siderum.  De  luce  Solis  optica  inquisitio  ad 
mirabilem  lucis  naturam  pertinens.  Probatio,  quod  Luna  plane  luce  propria 
careat  et  quod  etiam  a Tellure  illustretur. 

De  circulo  illuminationis , de  Lunae  phasibus  quaedam  subtilia.  De 
luce  ceterarum  stellarum  &c.,  cum  experimentis  eclipsium  et  aliarum  obser- 
vationum. 

Cap.  7.  De  umbra  Terrae  et  aeris,  et  rubore  Lunae  demonstratur, 
Lunam  non  a Terrae  sed  ab  aeris  umbra  deficere,  et  ostenditur  quantum 
hoc  in  calculo  possit  efficere.  Refractiones  quarundam  regionum  ex  eclipsi 
Lunae  arguuntur. 

Cap.  8.  De  umbra  Lunae.  Exempla  quod  Sol  totus  non  semel  defecerit; 
de  circulo  circa  Lunam  lucente. 

Cap.  9.  De  parallaxibus,  et  demonstratio  seu  compendium,  quod  nuper 
ad  M.  Tuam  perscripsi : ubi  memini  mihi  incidere  statim  post  ablegatas 
literas,  in  praecepto  me  parum  iiallucinatum ; in  exemplo  tamen  veritatem 
inesse. 

Cap.  10.  De  motibus;  demonstro  Copernici  doctrinam  occulte  in 
Euclidis  Opticis  inesse  : fundamenta  ostenduntur  prosthaphaereseon  opticarum 
et  distinctio  a physicis. 

Cap.  11.  Problemata  observandi  eclipses  ex  fundamentis  positis  ad  30 ; 
ubi  exempla  eclipsium  et  demonstratio  ejus,  quod  tam  diu  me  torserat,  de 
prodigioso  latitudinis  visibilis  angulo  in  eclipsibus  Solis. 

Ut  autem  videas  me  serio  agere,  typum  schematis  ad  cap.  5 perti- 
nentis 5/  qui  jam  ad  me  affertur  hoc  momento , volui  addere.  Erunt  ad 
100  figurae,  quas  consilio  peritorum  liic  sculpi  curo  in  mea  praesentia, 
ubicunque  jam  imprimatur  liber,  eo  transmissurus  pro  compensatione  sche- 
matum typos. 

Artem  meam  aquaeductoriam  J.  Byrgius  Landgravii  automatopaeus 
recepit  fabricandam  in  metallo.  Itaque  D.  Welserus  operam  suam  mihi 
pollicitus  est  in  urgendo  Augustano , ut  aut  quod  recepit  brevi  efficiat  aut 
pecuniam  reddat. 


(Nil  sequitur.) 

(Inscriptio : Dem  Edlen,  vesten  und  Hochgelelirten  Herrn  Hans  Georg  Heerwarten 
von  Hohenburg,  der  Rechten  I).,  fiirstl.  DI.  in  Bairn  Gelieimen-Rath,  einer  Ers.  Landschafft 
in  Bairn  Canzlern,  und  Pflegern  auff  Schwaben,  meinem  Grossgiinstigeu  Herrn. 

Miinchen.) 

De  his,  quae  Keplerus  ultirno  loco  de  „arte  sua  aquaeductoria“  scribit,  hoc  tantum 
notamus,  Keplerum  de  hac  sua  inventione  pluribus  egisse  cum  Herwarto,  Welsero,  Dietrich- 
stenio  aliisque,  ad  id  intentum,  ut  majorem  aliquam  machinam  novis  innixam  fundamentis 
construendam  curaret,  rem  vero , ineptitudine  coercitum  mechanici  cujusdam  Augustani, 
imperfectam  reliquisse.  Quae  de  his  extant  literae  Kepleri,  suo  loco  sequentur. 

Die  21.  Jan.  1604  haec  scripsit  Herwartus  : Ehrenvester,  Hocli-  und  Wolilgelehrter, 
sonders  lieber  Herr  und  Freund.  Aus  dessen  Schreiben  hab  Ich  Seinen  Wohlstand  und 
wesentliclie  Wohlfahrt  mit  sondern  Freuden  und  daneben  aucli  vorders  gern  veruommen, 
was  Er  fiir  opera  ad  imprimendum  ubergeben  ; und  thut  der  Herr  recht,  dass  Er  nach  und 
nach  seine  inventiones  und  studia  ans  Tageslicht  gelangen  lasset.  Denn  dadurcli  kann  Er 
judicia  hominum,  so  dariiber  erfolgen,  vivus  et  valens  innewerden  und  beniitzen. 

Damit  was  dem  Herrn  lieb  und  angenehm.  Datum  Miinchen  &c. 

Des  Herrn  Dienstwilliger 


Hans  Georg  Herwart  von  Hohenburg. 


Dein  d.  9.  Nov.  1 604 : Euer  Schreiben  vom  20.  Oct.  hab  ich  erhalten.  Daneben 
thue  ich  micli  der  communication  wegen  des  neuen  sideris  bedanken.  So  das  Buch  anbe- 
langt,  so  Er  ausgehen  lassen,  soli  er  mir  glauben,  dass  Ich  Ime  in  diesem  und  anderem 
nach  meinem  geringen  Vermogen  Dienst  zu  erweisen  willig  und  geneigt  verbi eibe.  Es  ist 
aber  einmal  an  dem,  dass  nit  allein  unser  gnadigster  Fiir. st  und  Herr,  sondern  auch  sonst 
niemand  dieser  Orten,  der  sich  mit  dergleichen  studiis  delectierte.  So  kauft  man  der  Zeit 
und  schon  von  vielen  Jahren  lier  niclits  in  die  furstliche  Bibliothek.  Trotz  dem  mochte 
der  Herr  ein  oder  zwei  Exemplare  dem  Durchlauchtigen  Herzog  Maximilian  in  Bayrn  ein- 
schliessen.  Ich  will  es  in  Alleweg  selbs  praesentiren  und  den  Verfolg  berichten. 

Dem  Herrn  Erzbisclioff  von  Salzburg,  wie  dem  Herrn  Phil.  Ed.  Fugger,  tanquam 
matheseos  peritis,  solite  der  Herr  auch  exemplaria  mit  Missiv  oder  Sendschreiben  verschlossen 
iiberschicken , und  sich  gegen  Inen  optima  forma  zu  erbieten  und  respective  zu  offeriren 
und  bevehlen.  Ich  will  fiir  mein  Theil  eines  Exemplars  mit  Verlaugen  erwarten , und  wird 
mir  dasselbe  noch  mehr  Yerlangen  ad  theoriam  Martis  erwecken. 

Bleib  Im  angenehme  Dienst  zu  erweisen  jeder  Zeit  willig  und  geneigt.  Will  die 
Gelegenheit  mir  suchen,  weil  ich  so  lang  stillgeschwiegen , mit  ehester  schriftlicher  Conver- 
sation  solch  mein  Stillschweigen  zu  ersetzen. 

Datum  Miinchen  d.  9.  Nov.  1604. 

Absolutum  opus  misit  Keplerus  Herwarto  his  additis  literis  : 

S.  P.  D. 

Magnifice  et  Nobilissime  Vir.  Scribo  ad  M.  T.  confuse  de  confusa 
mea  fortuna. 

Primum  illud  satis  hilare,  quod  M.  T.  et  D.  Pistorii  commendationibus,, 
quae  Barwitio  alte  sedent  in  memoria,  tantum  apud  Caesaream  Mt,  effectum 
est,  ut  mihi  pro  dedicatione  mei  libri  100  Thaleri  sint  donati. 

Jam  haec  turbulenta  et  indignationis  plena,  quod  nuper  admodum  accepi 
exemplaria  mea,  ut  correctioni  incumbere  non  potuerim ; deinde  quod  praeter- 
quam in  paucissimis  titulus  et  dedicatio  desunt,  negligentia  curatorum 
Francofordi  relicta:  tertio,  quod  domestica  mihi  negotia  pernecessaria 
inciderunt,  quae  impedierunt,  ut  minus  essem  diligens  in  urgendo  bibliopega: 
cui  cum  4 dederim  exemplaria,  duo  ille  absolvit,  sed  perversis  tabulis  et 
non  sublata  bibacitate  papyri;  unum  quod  hic  mitto  solutum  quidem  sed 
non  perfluum  ideoque  correctioni  aptum  satis,  corrigere  tamen  non  possum, 
nisi  D.  Yihepeck  pernoctet  Pragae.  Quartum  etianmum  caret  capite  et 
perfluit.  Unicum,  quod  Serenissimo  destinatum  heri  D.  Vihepeck  jam  convasa- 
vit, correctiones  habet  plerasque : nisi  quod  loca  notarum  non  adscripsi 
marginibus.  Et  fol.  372  (vel  472)  in  fj  loco  desunt  verba  haec:  0°2,/2/V' 
(Maginus  0°  46 lat.  &c.  Et  seq.  374:  Verissima  scrupula  incidentiae 
sunt  1°  28',  itaque  dimidia  duratio  2h  56'.  Sed  si  praepostero  diurno 

utamur  fiunt  t ^ 33'  22",  duratio  3*1  6'  44",  ubi  ego  posui  lh  34'  49“  ni 
fallor  et  durationem  3^  9'.  Sequitur  alia  confusio,  quod  haec  scribo 
destitutus  et  exemplari  et  tuis  literis,  ad  quas  erat  respondendum.  Et 
rursum  haec  multo  absurdissima,  quod  conceptum  literarum  ad  Serenissimum, 
uti  illud  decreveram  describere,  ex  eadem  D.  Vihepeckii  festinatione  reliqui 
in  exemplario  soluto  et  constipato  seu  malleato,  itaque  cum  ejus  copia 
caream,  cogor  prius  ex  M.  T.  discere,  an  talis  scriptio  sit  futura  accepta 
et  honesta;  nisi  pernoctet  D.  Vihepeck  ejusque  famuli  mihi  vasa  resolvant 
copiamque  faciant. 

Negotium  autem  domesticum,  quod  mihi  peperit  has  confusiones  (dicen- 
dum enim,  ut  abunde  sim  excusatus),  plane  negotiosum  est,  utpote  muliebre. 
Quid  enim  turbarum  15  vel  16  mulieres  ad  meam  puerperam  vocandae, 
convivio  excipiendae,  deducendae  &c.,  quid  negotiorum  non  exhibeant?  Natus 
enim  mihi  filius  3.  Decembris,  baptisatus  nudius. 

In  praesens  igitur  D.  Vihepeck  tria  affert  exemplaria,  unum  pro  Sere- 
nissimo, totum  album : sic  enim  et  pro  Caesarea  Majestate  adornavi ; reliqua 
duo  soluta,  quorum  electionem  M.  T.  concedo.  Sin  autem  D.  Vihepeck 
patitur,  utrumque  esto  M.  Tuae.  Majori  forma,  quale  est  Serenissimi,  tantum 
7 habui,  jam  distracta,  misi  enim  et  ad  Archiduces,  cum  esset  de  nova 
stella  scribendum.  . 

Addidi  et  3 exempla  discursus  mei  de  nova  stella.  De  cetero  sciat 
M.  T. , turbam  ingentem  ingentium  gratiarum  jam  pridem  angustas  mei 
pectoris  obsidere  portas,  tautaque  compressione  eruptionem  moliri,  ut  ipsa 
copia  claudatur  exitus  : gratias,  inquam,  cupio  M.  T.  agere,  quod  etiamnum 
durat  commendationis  a M.  T.  obtentae  effectus  et  in  utilitatem  plane 
evidentem  evasit,  dum  eam  opinionem  conciliavit  operibus  meis,  ut  renume- 
ratione digna  censeantur.  Mentio  nominis  Tui  Cap.  8.  pene  excidit : sup- 
pressi tamen,  quia  erat  contra  scribendum  et  quia  non  quamvis  mentionem 
in  quovis  loco  te  aequo  animo  ferre  existimo. 

Vale  Magnifice  Vir  meque  porro  commendatum  tibi  habeas. 

Pragae  10.  Dec.  1604.  Nob.  M.  T.  officiosiss.  et  observantissimus 

Joannes  Keplerus. 

Die  22.  Jan.  1605  acceptum  refert  Herwartus  librum:  dessen  Schreiben  samt 
Buch  hab  ich  empfangen,  darauf  seiner  Fiirstl.  Durchl.  das  Buch  samt  mundirter  supplication 
oder  Remiss  unterthdnig  praesentirt.  Die  haben  es  gern  vernommen , in  dem  Buch  gelesen 
und  nach  etlich  Tagen  dero  fiirstl.  Hofkammer  bevohlen,  dem  Herrn  12  fl.  zuzuordnen. 
Das  haett  Ich  dem  Herrn  geschrieben  und  iiberschickt,  so  ist  es  aber  noch  nit  erfolgt ; 
iiberschicke  Ime  demnach  die  12  fl.  , so  ich  schon  weiss  wieder  zu  erheben  , und  will  dem 
Herrn,  wann  Ich  das  Buch  gelesen,  weiter  davon  schreiben.  Interim  zu  melden,  hab  ich 
obiter  p.  294  (VIII.  2)  gelesen  , dass  Lichtenbergius  tempore  S.  Martini  etlich  namhafte 
Eclipses  specificirte.  Nun  ist  tempus  mortis  S.  Martini  gar  starck  in  hochster  controversia ; 
bitte  demnach  mich  zu  berichten,  was  eigentlich  Lichtenbergius  von  diesen  Eclipsibus  schreibe 
und  mit  -was  fur  Umstanden. 

Sonsten  aber  hab  ich  etliclie  Eclipses  luminarium  supputiert,  und  wSre  mir  lieb,  wenn 
ich  auch  anderer  calculum  davon  haben  und  mit  dem  meinigen  conferiren  konnte.  Bitte 
demnach,  der  Herr  wolle  mich  berichten,  weil  ich  verstehe,  dass  Er  selbsten  einen  arith- 
meticum et  mathematicum  bei  und  unter  Ime  hat,  ob  ich  nit  rnochte  etliche  calculos  eclip- 
sium ex  Tabulis  Prutenicis  bekommen.  Ich  volte  gern  um  einen  jeden  calculum  ein  benandtes 
verehren,  wan  ich  wiisste,  was  einer  fiir  einen  calculum  Solis  und  Lunae  haben  wollte. 
Schliesslich  bin  ich  mit  Verlangen  erwartend.  wie  es  der  Herr  mit  der  theoria  Martis,  quam 
omnes  a te  expectamus  et^optamus,  machen  werde  und  wie  es  Ime  ergehe.  Dann  Ich  Ime 
angenehme  Dienst  zu  erweisen  jeder  Zeit  willig  und  ganz  geneigt  verbleibe. 

Ad  haec  respondit  Keplerus: 

Nobilis  et  Magnifice  Vir. 

Fautor  gratiose. 

Literas  Magn.  Tuae  cum  adjectis  6 Ducatis  recte  accepi.  Gratiarum 
actionem  commemoratione  ‘et  dinumeratione  beneficiorum,  quae’  una  vice 
accepi,  in  praesens  transigam.  Nam  et  oscitantiam  et  festinationem  meam 
ineptam  libelli  supplicis  curatione  correxisti : et  commendationibus  tuis  libe- 
ralissimum mihi  honorarium  a Serenissimo  Vestro  impetrasti,  atque  id,  ut 
expectationi  meae  satisfaceres,  de  proprio  repraesentasti.  Quanto  tua  major 
fuit  in  ultimo  humanitas,  in  medio  promtitudo,  tanto  mihi  salsius  exprobro 
ipse  meam  in  petendo  importunitatem.  Immodestiam  enim  non  dicam,  mihi 
ipsi  indulgentior,  eb  quod  quae  omnium  meae  farinae  hominum  exemplo 
facturus  fueram,  invidiosa  civilitatis  affectatione  petitionem  velans  officii 
praetextum,  eadem  candoris  existimavi  ingenua  confessione  detegere  et  in 
aperto  collocare.  Quod  autem  ad  primum , non  possum  tibi  non  fateri 
dolorem  meum ; qui  videam  huc  accepisse  meam  negligentiam , ut  infra 
dignitatis  tuae  limites  ad  hoc  genus  officii  et  humanitatis  descenderis.  Quod 
si  futurum  praescissem  : velim  mihi  ut  bono  viro  credas,  non  tanti  fecissem 
illa  D.  Vihepeck  occasione  uti : quin  potius  libros  jam  commendatos  repe- 
tiissem et  alia  occasione  una  cum  supplicatione  misissem.  Sed  quocl  mirabili 
tua  facilitate  curatum  est  vulnus  pene  priusquam  infligeretur , nolo  refricare 
sera  et  inutili  poenitentia. 

Unum  oro,  schedam  n.  illam  meam  (si  quidem  ea  fortuito  penes  M.  V. 
etiamnum  oberret),  ut  quid  ad  Ser.um  scripserim  memoria  retineam. 

Decreveram,  si  schedam  jmihi  M.  T.  suo  interposito  judicio  describendam 
remisisset,  monere  Serenissimum,  an  placeat  in  hujusmodi  theatro,  quale 
Cap.  II.  proposui,  futuram  eclipsin  citra  damnum  oculorum  intueri.  Poterit 
id  M.  T.  tanto  expeditius  deliberare,  quanto  exploratiora  habet  S.  Principis 
studia  et  desideria. 

De  eclipsi  B.  Martini  plura  scribere  non  possum,  quam  in  opere  scripsi. 
Neque  enim  calculo  illam  quaesivi,  neque  quae  de  magnitudine  duarum 
sequentium  scripsi  in  hanc  praecedentem  sunt  trahenda.  Fuit  additio  mar- 
ginalis, itaque  contextus  non  est  plane  clarissimus.  Verba  Liechtembergii 
sumta  sunt  ex  Germanico  opusculo  in  quarto,  sine  loci,  typographi  aut  anni 
impressionis  mentione.  Est  autem  fasciculus  prophetiarum,  ubi  Capite  23. 
sic  inquit  de  eclipsi  anni  1485,  quod  ipsi  scribendi  subjectum  fuit:  den  sie 
ist  mit  grausamkheit  und  greisslichkeit  weit  iiberlegen  der  fiinsternus,  von 
wolcher  Vnser  Vorfarn  sagen,  die  zur  Zeit  des  heiligen  Bischofts  Martini 
ist  gewest.  Nec  plura.  Objicies  mihi  et  jure  quodam  obscuritatem  auctoris. 
At  in  meo  themate  haec  mihi  non  multum  nocet,  cum  etiam  rusticus  testi- 
monium possit  praebere.  Praeterea  ad  majores  provocat. 

Quod  calculum  attinet  eclipsium,  quo  minus  in  praesens  meam  ipsius 
operam  M.  T.  ultro  offeram,  nemo  me  te  ipso  excusabit  rectius,  qui  de 
Marte  tam  diligenter  ex  me  quaeris.  Studiosus,  quo  sum  usus,  me  deseruit: 
et  vere  quidem  instar  manus  habet,  quae  quoad  corpori  adhaeret  est  utilis- 
sima, resecta  moritur.  Sic  de  ipso  nil  possem  polliceri,  nisi  mecum  sit. 
Proposui  ipsi  legendas  M.  T.  literas.  Promta  videtur  esse  voluntate : metuo, 
ut  suo  more  temerarius  M.  Tuae  fiducia  sese  in  iter  conjiciat.  Jam  pridem 
enim  abiturit. 

Commentaria  de  motibus  cS  et  una  tabulas  computandi  hunc  planetam 
facillimas  sed  prolixas,  Natalitiis  tradidi  Caesari,  sed  non  plane  descripta 

et  capita  quaedam  desunt  adhuc,  quae  paulatim  pertexo.  Capita  sunt  jam 
5 1 . Explico  omnes  meos  conatus,  ut  tanto  melius  constet,  cur  hanc  potissi- 
mum viam  iverim.  Multus  sum  in  causis  physicis  indagandis.  Scopus 
meus  hic  est,  ut  coelestem  machinam  dicam  non  esse  instar  divini  animalis, 
sed  instar  horologii  (qui  horologium  credit  esse  animatum,  is  gloriam  arti- 
ficis tribuit  operi),  ut  in  qua  pene  omnis  motuum  varietas  ab  una  simpli- 
cissima vi  magnetica  corporali,  uti  in  horologio  motus  omnes  a simplicis- 
simo pondere.  Et  doceo  hanc  rationem  physicam  sub  numeros  et  geometriam 
vocare,  ne  quid  mihi  metuas  a somniis  Alpetragii,  qui  ante  Fracastorium 
omnia  conatus  est  concentricis  efficere : sed  numeros  non  attigit,  alias  ad- 
haesisset et  se  somniari  intellexisset.  Tycho  negavit  orbes : ego  jam  doceo, 
quomodo  moveantur  planetae  sine  orbibus,  quomodo  contingat  eccentricitas  &c. 
Ceterum  edere  sine  consensu  Tengnaglii  non  possum  : audiit  n.  N.  T.  forsan 
ex  D.  Pistorio  de  nostra  conventione  et  obligatione  mutua.  Qui  si  difficilis 
est  futurus,  exemplaria  scriptis  communicabo  (ne  opus  morte  destituam) 
si  quis  sumtus  in  descriptionibus  est  collocaturus.  Verum  et  hoc  reticendum, 
ne  forsan  et  hic  se  opponere  velit.  , 

Astronomica  proponuntur  in  triplici  forma  hypothesium,  sed  physica  in 
parte  directe  pugnant  cum  Tychoniea  forma.  Et  nolim  ipsum  censorem 
ferre  Tengnaglium,  atque  aliquid  publice  dicere,  quod  privatim  aliter  sentirem. 

Quaeris  de  reliqua  mea  fortuna.  Mediocris  est.  Caesar  praeter  omnem 
meam  spem  ob  dedicationem  libri  nuncupavit  100  thaleros.  Sed  et  hi  et 
alii  400  floreni  ex  superiori  anno  sunt  apud  quaestorem.  Carissime  hic 
vivitur.  Et  prole  auctus  sum,  quae  sumtuosa  res  est. 

Si  credenda  sunt,  quae  Nuncius  Apostolicus  mihi  dixit  (neque  n. 
alio  fine  dixisse  illum  puto) , gratulaberis  Tengnaglio,  quod  Catholicus  sit 
factus.  Est  praeterea  confirmatus  in  officio  Appellationum  consiliarii.  Haec 
omnia  fiduciam  mihi  addunt,  fore  ut  astronomia  in  meos  humeros  remissa 
nihil  me  velit  impedire  in  meis  editionibus. 

Valeat  M.  T.  felicissime  et  me  sic  amare  pergat.  10.  Feb.  1605. 

JMob.  Mag.  T. 

Devinctissimus 

J.  Kepler. 

Herwarti  responsio,  data  Monachii  d.  8.  Mart.  1605,  haec  habet:  Ehrenvester  und 
Hochgelehrter.  Euch  sind  meine  Freundwillige  Dienste  bevor,  sonders  lieber  Herr  und  guter 
Freund. 

Des  Herren  Schreiben  vom  10.  Febr.  hab  ich  erhalten.  Will  Im  die  Supplication,  da 
icli  sie  unter  meinen  Schriften  finde,  zuschicken  wie  Er  begert.  Was  aber  das  Theatrum 
intuendi  Eclipsis  Solis  betrifft,  so  weiss  ich  wohl , dass  Ire  Durchlaucht,  wann  Ers  schon 
hatte,  gar  nit  brauchen  wiirde. 

So  viel  des  Herrn  Opera,  besonders  de  Marte,  betrifft,  so  w&re  zu  beklagen,  da  sie 
verliegen  bleiben  sollten,  und  wollt  ich  micli  des  Schreiberlohnes  und  eines  mehrern  selbsten 
gar  nit  dauren  lassen.  Ich  befinde  nochmalen,  dass  der  Herr  Hypotheses  Copernici  quoad 
principaliora  approbiert.  Da  wollt  ich  wohl  gem  die  rationes  wissen,  durch  welche  man 
solche  physice  et  mathematice  praeter  ea,  quae  Copernicus  tradit,  wo  nit  gar  demonstriren, 
jedocli  probabiliter  deduciren  mochte.  Das  wollt  ich  so  gern  lesen , ais  ein  Sach  unter  der 
Sunnen.  Vielleicht  wird  der  Herr  ex  motu  Martis  auch  ein  adminiculum  ad  probandum 
motum  Terrae  gefunden  haben.  Ich  hoffe,  der  Herr  werde  in  diesen  wichtigsten  Punkten 
einmal  exclamiren  siyrjxa,  evQtjy.cc ! — 

Ais  ich  in  des  Herrn  Opticis  Cap.  YI.  n.  10.  gelesen,  was  Er  schreibt  de  Luna  post 
eclipsin  Solis  visa,  hab  ich  mich  erinnert  einer  Frag,  so  in  Spanien  movirt  worden,  und 
auch  noch  heutigs  Tags  movirt  wird.  Neml.  hat  sich  begeben,  dass  zu  Sevilia  (Ptol.  long. 
7°  15'  et  lat.  37°  40'),  cum  vera  conjunctio  Solis  et  Lunae  ante  merid.  h.  1 '/4  esset  in 
12°  46'  )(,  sed  verus  motus  latitudinis  Lunae  294°  8'  11''  ex  tab.,  sicque  vera  lat.  Lunae 

2°  2'  33",  ita  ut,  tametsi  parallaxis  in  austrum  vel  maxime  tetenderit,  et  quidem  circa  90" 
ab  horizonte,  nulla  tamen  Sol  ex  parte  defecerit,  da  hat  mau  aber  Lunam  ipsam  gar  wolil 
und  erkantlich  zu  derselben  Zeit  um  Mittag  geselien,  also  dass  jedermanniglich,  docti,  indocti, 
ihn  discerniren  konnten.  Ist  de  re  gesta  gar  kein  dubium,  dann  geschrieben  worden : quod 
tota  Sevilia  tum  viderit  Lunam  circa  ipsam  meridiem.  Audere  Umstande  kann  ich  keine 
penetrieren , dann  allein  , quod  ex  tabulis  tum  temporis  aequata  anomalia  Solis  fuerit 
4'  35°  7'  49"  et  Lunae  3'  57°  10'  47". 

Bitte  der  Herr  wolle  deu  Saclien  mit  Fleiss  nacligedenken  und  mir  hieriiber  sein  Be- 
denken  und  rationem  opticam  eroffneu  und  demonstriren.  Diess  Phaenomen  ist  dem,  davon 
Vitellio  und  Rheinhold  disputiren,  nit  gleich , aber  doch  nit  so  gar  unahnlich.  Aber  des 
Herrn  ratio  militirt  in  diesem  Phaenomeno  gar  nit.  Will  also  sein  Bedenken  mit  Verlangen 
erwarten  und  bleib  Ime  angeneme  Dienst  zu  erweisen  willig. 

Paulo  post,  d.  21.  Martii,  Herwartus  transmittens  Keplero  „sein  Zettel,  so  er  wieder 
begehrt,'1  prioribus  addit:  Soviel  die  quaestionem  betrifft,  cur  Luna  post  eclipsin  ® cer- 
natur, ist  mir  eingefallen,  ob  es  vielleicht  dalier  folge,  dass  in  ipsa  medietate  defectus  Solaris 
circa  oculum  nostrum  tenebrae  obortae  etwas  langer  also  in  loco  verbleiben,  ita  ut,  sive 
dicamus  Solem  in  praecedentia,  sive  dicamus  Terram  in  consequentia  moveri  motu  suo 
diurno,  Luna  post  eclipsin  Solis  ex  tenebris  cernatur,  perinde  uti  stellae  in  profundo  puteo 
videntur.  Halte  dafiir,  diess  sey  auch  des  Herrn  Meinung.  Es  wiirde  sich  aber  auf  die 
propositam  et  in  novissimis  meis  literis  commemoratam  quaestionem  nit  appliciren  lassen. 

Damit  &c. 

Quibus  rescribit  Keplerus: 

Nobilis  et  Magnifice  Vir. 

Fautor  colendissime. 

Literas  tuas  8.  Mart.  scriptas,  16.  ejusd.  accepi.  Jucundissimam  re-^ 
censes  historiam  de  Luna  in  meridie  visa.  Vides  me  nihil  nisi  titulos  pro- 
fiteri locorum  communium.  Ecce  enim  clarissimum  experimentum,  cujus 
scientiam  magno  redemissem  ad  exornandum  librum.  Sic  Brenggerus,  ex 
quo  meum  librum  legit,  ipse  quoque  materiam  confert  ad  illum  amplifican- 
dum, deprehensis  multo  pluribus  opticorum  erroribus  circa  doctrinam  catop- 
tricam  et  locum  imaginis,  quam  ego  Cap.  III.  libri  mei  tetigi. 

Tempus  necesse  est  fuisse  anno  1555,  21.  Feb.  h.  10‘/2;  ante  ejus 
diei  meridiem  fuit  novilunium,  sed  secundum  Tychonis  calculum  h.  12. 
Lovanii.  Locus  ex  Stadio  in  11°  46'  X (tu  12°  46'  X),  sed  Tychoni 
circiter  12"  22'  X.  In  eo  igitur  est  dissimile  hoc  phaenomenon  illis,  quae 
Vitellio  refert  (lib.  4.  prop.  77)  et  Reinholdus  Comment.  in  Purb.  p.  T.  ii, 
quod  hi  Solem  tectum  esse  referunt.  Illic  Solem  Luna  non  texit,  sed  juxta 
stetit:  simile  in  hoc,  quod  causam  habent  eandem.  Itaque  nescio,  quam 
ob  rem  causa  a me  allata  Mag.  Tuae  non  videatur  similis  veri.  'Certe 
Cap.  VI.  N.  11  apertissime  concludo,  videri  consentaneum,  in  ipso  conjunc- 
tionis articulo  in  coeli  medio  versantem  Lunam  cerni  posse  juxta  Solem. 
Et  qualenam  exemplum  est,  quod  ex  Corn.  Gemma  fol.  256  adduxi,  nun- 
quid  plane  tale,  quale  hoc  nostrum?  suspicor  enim,  memoria  lapsum  de  hoc 
ipso  phaenomeno  anni  1555  loqui  voluisse.  Itaque  dico  iisdem  verbis,  quae 
sunt  fol.  256,  Lunam  visam  esse  eo  lumine,  quod  a Terra  fuerit  mutuata 
eique  majorem  vigorem  ab  externa  aliqua  causa  et  adventitia  fuisse  con- 
ciliatum. Haec  ibi,  quae  jam  explicabo.  Causa  illa  adventitia  (non  sane 
satis  hoc  proprie  dicitur)  fuit  vastissimus  Oceanus  interfusus  Africae, 
Europae  et  Americae.  Itaque  Lunae  in  coeli  medio  versanti  Seviliae  con- 
tingere tam  valida  illustratio  potuit,  quod  in  regionibus  mediterraneis  non 
ita  potest.  Aquae  enim  plus  claritatis  refundunt  quam  terrae,  ut  probo 
experimento  meo  N.  9 (Cap.  VI.).  Alia  causa  adventitia  sine  qua  non 
fuit  fortasse  profunditas  aeris  et  subtilitas.  Nam  penes  nos  ut  et  in  Ponto 
testatur  Aristoteles  aer  crassior,  etiam  cum  est  serenum,  radios  Solis  com- 

bibit  oculosque  ingenti  claritatis  latitudine  occupat,  ut  non  attendant  par- 
vum aspectu  corpusculum  Lunae.  Indidem  et  tranquillitas  Oceani  seu  yocbjrr] 
esse  potuit.  Nam  circa  illos  dies  nulli  plane  fuerunt  aspectus  acrem  et 
maria  instigantes.  Tunc  oceanus  stagnans  radios  Solis  instar  speculi  recta 
sursum  ad  sLunam  repercussit  fortissime.  Fol.  257  omissa  est  haec  causa, 
tranquillitas  Oceani  et  specularis  aequabilitas,  pro  qua  alia  posita,  nempe 
altitudo  loci  seu  speculae  supra  crassam  aeris  faecem,  quae  nescio  an  ibidem; 
hic  nullibi  certe  puritas  aeris.  Et  puto,  ex  ipsa  regionis  felicitate  atque 
ubertate,  ut  et  de  Graecia,  concludi  posse  puriorem  illic  esse  aerem,  quam 
hic  in  Germania. 

Memini  me  in  Scaligero  legisse,  occidentale  litus  Africae  (quidni 
Hispaniae)  nulla  tentari  parte,  quod  rursum  est  puritatis  signum.  Sed 
inquis,  hae  causae  semper  sunt,  cur  ergo  non  saepius  videtur  Luna  in  con- 
junctione? Quia  raro  cdnjunctio  incidit  in  meridiem,  ut  ex  alto  possit  inspici. 
Imo  vero  nec  semper  tanta  est  tranquillitas  aeris.  Multa  itaque  concurrunt, 
quae  non  saepius  ita  concurrunt.  Fortasse  tamen  saepius  cerneretur,  si 
attenti  essent  homines.  Negas  lumen  a Terra  reverberatum  militare  in 
phaenomeno  Lunae  juxta  Solem,  quod  militare  concedis  in  phaenomeno  Lunae 
sub  Sole,  tegentis  Solem.  Plus  inquam  illic  militat  quam  hic.  Quare? 
Quia  cum  Luna  Solem  tegit,  Terra  non  est  tam  clara,  utpote  ex  parte 
per  Lunam  eclipsata,  sed  tamen  potest  illustrare  partem  Lunae  tenebro- 
sam. Multo  magis  igitur  Terra  plena  luce  fruens  poterit  Lunae  tene- 
brosum hemisphaerium  illustrare.  Et  certum  est,  illustrare  saltem  in  tantum, 
ut  haec  illustratio  post  Solis  occasum  animadvertatur.  Tantummodo  quae- 
ritur, an  etiam  in  tantum  possit  illustrare,  ut  illustratio  de  die  cernatur? 

Atque  haec  de  hac  quaestione. 

Porro  et  de  Copernici  hypothesibus  quaerit  Magn.  Tua  et  delectari 
videtur,  me  in  sententia  manere.  Quaerit  igitur  perhumaniter  de  causis 
physicis  et  mathematicis,  quibus  movear?  Ego  quidem  haud  gravatim  de- 
promo mea  argumenta  vel  contra  hostem ; tantum  abest  ut  blanditiis  opus 
habeam,  neque  sequor  multum  illos  quibus  in  ore  est:  „ odi  profanum  vulgus 
et  arceo44,  item  illud  chimicorum:  „nonnisi  filiis  sapientiae44  &c.,  quin  potius 
ultroneus  et  importunus  intempestivusque  adsim  perpetim. 

Tu  fortasse  miraris , fieri  posse  ut  Copernicus  homini  considerato  et 
modice  ingenioso  probetur.  Ego  vero  ajo,  nihil  esse  per  omnes  scien- 
tias, quod  me  impediat  hoc  sentientem:  nihil,  quod  vel  levis- 
sime me  absterreat  ab  hac  aperta  sententiae  meae  professione, 
praeter  unicam  auctoritatem  Sacrorum,  a quibusdam  male 
detortam. 

Ab  hac  igitur  incipiam.  Puto  igitur,  debere  nos  respicere  ad  intentum 
hominum  spiritu  Dei  inspiratorum  : qui  nuspiam  hoc  egerunt,  ut  homines  in 
rebus  naturalibus  erudirent,  praeterquam  in  primo  capite  Geneseos,  de 
supranaturali  rerum  ortu.  Ceterum,  ut  linguis  cuilibet  genti  notis  utuntur, 
non  linguarum  sed  colloquendi  sententiamque  communicandi  causa,  ita 
utuntur  ad  idem  intentum  etiam  conceptibus  hominum  de  rebus  naturalibus. 
Stultissimum  nempe  est  postulatum,  ut  doceat  nos  Deus  in  Sacris,  planetas 
non  stare  aut  retrocedere,  si  vere  non  stant  aut  retrocedunt,  aut  ut  penitus 
nihil  hominibus  de  hoc  phaenomeno  loquatur.  Nam  etsi  futurum  puto,  ut 
mundus  veritatem  magis  magisque  agnoscat  (ut  exemplo  de  antipodibus 
didicimus)  tandemque  communiter  stationes  planetarum  in  Terrae  motum 

conferat : nunquam  tamen  fieri  aliter  posse  scio , quin  his  ipsis  utamur 
vocibus,  planetas  stare,  retrocedere.  Propterea  sapienter  factum  ab  ecclesia 
Romana  puto,  quod  cum  astrologiam  judiciariam  (sortilegam  illam  et  quae- 
stionariam  intelligo,  quae  species  quaedam  est  cultus  astrorum,  dum  se 
Deos  iratos  habere  putat  qui  rem  contra  regulas  astrologorum  auspicatur, 
aut  dum  neglecta  Dei  fiducia  in  varios  metus  agitur  superstitiosus  aliquis, 
naturae  tribuens  quod  Dei  est,  aut  pro  natura  suspiciens  quod  merum  est 
figmentum  suum),  hanc,  inquam,  cum  damnaverit,  illam  tamen  Copernici 
philosophiam  in  medio  suspensam  reliquit. 

Jam  quod  opponitur,  unius  corporis  motum  esse  unum  : idem  argumentum 
effecerit , ne  brachium  movere  possim  pro  arbitrio.  Eadem  n.  utrinque 
respondeo : ob  id  ipsum,  quod  carnosae  et  osseae  substantiae  motus  est  deor- 
sum, addatur  anima,  quae  moveat  illam  sursum  et  in  alias  plagas.  Itaque 
nisi  anima  Terram  vehens  (seu  ea  materialis  potius  sit  facultas,  ut  virtus 
ferrum  trahendi  in  magnete)  constantiam  ab  origine  esset  sortita  citra 
affectionum  vicissitudines,  fatigaretur  ut  corporis  anima ; certe  pro  modulo 
virium  agit  remotam  sphaeram  tarde,  propinquam  velociter:  plane  ut  ex- 
tentum brachium  magis  est  oneri,  quam  ad  corpus  reductum,  ut  in  meo 
Marte  probo.  Sed  consistit  tota  errandi  occasio  in  eo,  quod  ignoratur 
gravitatis  definitio,  quae  sic  astruitur  ab  Aristotele  : ignis  sursum  movetur 
a centro  mundi,  quia  movetur  ad  superficiem  mundi.  Terra  ^est  igni  con- 
traria, ergo  deorsum  movetur  ad  centrum  mundi.  Nego  ignem  moveri  ad 
mundi  superficiem,  ut  ad  locum.  Flamma  n.  cum  obruatur  crasso  aere, 
Terrae  fugit  congressionem  via  brevissima,  quae  ubi  se  in  patentem 
campum  asseruit,  jam  ibi  quiescit.  Exemplo  sit  fumus.  Ignis  igitur  actio 
non  est  petere  superficiem  mundi,  sed  fugere  centrum  non  mundi  sed  Terrae, 
nec  centrum  ut  punctum,  sed  ut  medium  corporis,  quod  corpus  habet  suae 
naturae,  quae  dilatari  cupit,  infensissimum.  Dicam  amplius,  non  fugit 
flamma  sed  expellitur  a graviori  aere,  ut  vesica  ab  aqua.  Terra  igitur 
contraria  igni  non  petet  vigore  hujus  Aristotelici  argumenti  centrum  mundi, 
sed  centrum  Terrae,  hoc  est  suum.  Esto  vero,  ut  flamma  subeat  usque 
ad  extima  mundi,  num  ideo  fugit  a centro  mundi  ? Non  semper ; fieri  nempe 
potest,  ut  si  via  sit  prius  ad  centrum  et  per  centrum , itaque  fuga  haec 
respiciat  alius  rei  centrum,  sc.  centrum  Terrae  sitae  extra  centrum  mundi. 
Atque  an  non  verum,  esse  gravia  illa,  quae  ad  mundi  centrum  feruntur? 
Illa  nempe  sunt  gravia,  quae  ad  Terrae  centrum  feruntur.  Sed  quid  tota, 
inquis,  Terra?  Gravis  an  levis  illa?  Neutrum  absolute.  Nam  eadem  ratione, 
qua  philosophi  dicunt,  illam  in  medio  pendere  quietam,  dico  ego,  et  Terram 
et  quamlibet  stellam  mobilem  quieturam  ibi,  quorsumcunque  transferatur. 
Materiae  nempe  proprium  est  quies.  Cum  hac  quiete  perpetuo  pugnat 
virtus  illa,  quae  Terram  movet.  Atque  inde  nascitur  modulus  temporis 
periodici.  Nam  si  fortior  virtus  fuisset,  minor  esset  periodica  temporis 
restitutio.  Si  nempe  ad  Tellurem  quocunque  in  loco  quiescentem  appli- 
caretur Tellus  alia  et  major,  tunc  illa  sane  fieret  gravis  respectu  majoris, 
attraheretur  n.  ab  illa,  plane  uti  haec  Tellus  lapides  attrahit.  Itaque  gra- 
vitas non  est  actio,  sed  passio  lapidis  qui  trahitur,  principium  inquam  ejus. 

Et  cum  Terra,  ut  magnes,  attrahat  gravia  per  effluxum  immateriatum, 
Terra  per  suam  animam  translata  transfertur  etiam  effluxus:  effluxus  vero 
tractorius  inaestimabilem  habet  proportionem  ad  dispositionem  illam,  quae 
est  in  lapide  ad  quietem , quia  corpus  Terrae  inaestimabiliter  est  majus 

corpore  lapidis,  et  nullus  lapis  quadrante  milliaris,  hoc  est  */ioooo  parte  se- 
midiametri  Terrae  a Terra  discedit.  Superat  igitur  illam  quietem  infinito 
pene : tam  igitur  velociter  instar  catenae  trahit  lapidem , quam  velociter 
ipse  cum  Tellure  transfertur:  itaque  necesse  est,  globum  in  tormentum 
recidere,  si  possibile  esset,  ut  e tormento  perpendiculariter  in  altum  eve- 
lleretur. Plus  negotii  videtur  facessere  ejaculatio  globi  in  ortum  et  occasum, 
quas  Tycho  miratur  aequales  esse  posse,  si  Terra  moveatur.  Inepta  ratio- 
cinatio se  ipsam  confundit.  Nam  respectu  spatiorum  mundi  plane  inaequalia 
fiunt  spatia.  Terra  in  ortum  voluta  in  mundo,  si  et  globus  in  ortum  vol- 
vatur , in  Terra  duplicatur  spatium  mundi  (non  Terrae , quia  non  movetur 
Terra  in  Terrae  superficie  ceu  in  loco , quod  stulte  ponit  haec  objectio, 
quamvis  non  dicat),  at  globo  in  occasum  voluto  super  Terram,  deminuitur 
aliquid  de  spatio  mundi,  quod  prior  globi  locus  peragravit.  Ceterum  in 
ipsa  Terra  et  respectu  ejus  spatii,  quod  cum  Terra  circumit,  remota  con- 
sideratione spatii  mundani,  aequum  omnino  est  ut  spatium  conficiatur  idem 
ceteris  paribus.  Motus  nempe  violentus  separat  lapidem  a virtute  Telluris 
tractoria  per  spatia  diffusa,  itaque  haec  est  quasi  quidam  locus,  vis  violenta 
instar  currus : ubi  perinde  est  in  quamcunque  plagam  currus  iste  lapidem 
transvehat.  Sive  n.  eo , quo  Ais  ipsa  Telluris  lapidem  ad  Terram  recta 
attrahens,  sive  in  contrarium:  semper  vis  infertur  attractoriae  Telluris 
virtuti  et  aequalis  utrinque  illic  praecurrendo,  hic  obviando.  Violentus  n. 
motus  lapidis  non  opus  habet  lapidem  movens  ut  sequatur  Terram , cum 
lapis  etiam  sine  violento  motu  Terram  secuturus  sit,  cui  per  effluxum  adeo 
fortiter  est  concatenatus.  Efe  miror,  Tychonem  haesisse  in  violento  obliquo, 
cum  in  violento  perpendiculari  sese  expediverit  ipse : cumque  hic  illius 
fundamentum  sit. 

Sed  objicitur  et  violentia  occurrentis  medii  in  hunc  modum  : Terram, 
nulli  solido  orbi  innexam,  palpamus  manibus:  undique  nempe  liquidus  aether 
in  summis  est  montibus,  sub  Luna  magis,  quia  ibi  cometae  secundum  ple- 
rosque,  supra  Lunam  maxime,  quia  ibi  cometae  secundum  Tychonem,  utrinque 
secundum  meam  sententiam.  Nullus  igitur  corporeus  orbis  est.  Et  Terra, 
si  movetur,  occurret  liquido  aetheri.  Atque  hinc  videtur  sequi  ingens  vio- 
lentia et  impulsus,  naturae  rerum  contrarius.  Respondeo  tripliciter : primum 
per  instantiam,  idem  negotium,  eandem  causam  esse  planetarum  ceterorum. 
Deinde  consentaneum  est,  auram  aetheriam  una  cum  stellis  rapi,  non  secus 
ac  antiqui  crediderunt  orbes  solidos  rapi  cum  stellis.  Nam  virtus  quae 
planetam  movet  ex  centro  corporeo,  nempe  ex  corpore  Solis,  ut  Mars  meus 
probat',  in  circularem  diffunditur  amplitudinem:  consentaneum  est  igitur, 
rapere  quicquid  invenit  circum  circa;  nam  et  planetam  rapit  ubicun- 
que illum  invenit  circum  circa.  Tertio,  esto,  ut  quiescat  aetheria  aura; 
operae  pretium  est  perpendere,  quanta  sit  futura  ista  violentia.  Si 
quis  in  aquas  immersus  cogeretur  ambulare  super  fundum  aquae , dubium 
nullum  est  quin  violentissimus  sit  motus  futurus,  ob  aquae  corpulentiam  et 
crassitiem.  Propterea  pisces  formam  nacti  sunt  motui  per  hoc  elementum 
convenientem.  Incipientes  n.  a mucrone  paulatim  in  longum  ventrem  por- 
riguntur, hoc  longiores  et  attenuatiores,  quo  sunt  velociores,  ut  lucii,  prae- 
dones pisciculorum.  Finge  igitur  per  aquam  stagnantem,  et  non  sequentem 
sed  vere  stagnantem  in  una  hora  confici  milliare  Germanicum,  nullum  est 
dubium,  quin  violentissimus  hic  motus  sit  futurus  : neque  manebunt  integra^ 

partes  hujusmodi  mobilis,  sed  a lateribus  atterentur  et  totum  corpus  'com- 
minuetur. Atqui  si  quis  in  aere  nostro,  quamvis  crassissimo , in  una  hora 
milliare  conficiat  equo  vectus,  tranquillissimo  fruitur  aere,  quem  tranat. 
Quod  si  tanta  sit  tranquillitas  circa  corpus  Terrae,  dum  id  tranat  aetherem, 
puto  satisfactum  esse  debere  metuenti  de  violentia.  Probabo  igitur,  infinitis 
propemodum  partibus  tranquilliorem  esse  trajectum  Telluris  per  aetherem. 
Nam  ut  aquae  densitas  ad  densitatem  aeris,  sic  aeris  ad  aetheream.  Jam 
in  Opticis  (Cap.  IV,  6.  prop.  10)  proportionem  aquae  ad  aerem  ex  refrac- 
tionum doctrina  elicui  propemodum  ineffabilem.  Quanto  igitur  subtilior  est 
aether  aere,  tanto  plura  milliaria  per  aetherem  quam  per  aerem  confici 
poterunt  sub  eadem  tranquillitate.  At  cum  Telluris  globus  1200  semid.  a 
Sole  sit  subvectus  in  aetherem  ideoque  ambitus  ejus  spatio  dierum  365 
conficiendus  complectitur  7543  semidiametros,  uno  igitur  die  globus  Telluris 
tranat  spatium  207/3  semid.  harum,  et  in  una  hora  31/36  semid.  hoc  est  740 
mill.  Germ.  Si  ergo  aether  non  plus  quam  740>es  tenuior  esset  aere, 
tranquillitas  eadem  maneret  ac  si  penes  nos  in  1 hora  conficeretur  1 milliare. 
Jam  autem  dictum,  proportionem  esse  pene  ineffabilem,  haec  vero  proportio 
1 ad  740  facilis  comprehensu  est.  Illud  obiter  addo,  Saturno  in  1 h. 
obvenire  300  circiter  milliaria  spatii  aetherii,  Jovi  400,  Marti  600,  Veneri 
800,  Mercurio  1 000.  Hinc  apparet,  semper  esse  tardiorem,  qui  est  a Sole 
remotior,  non  tantum  ob  longiorem  circuitum  sed  et  ob  lentitudinem.  Hic 
n.  idem  tempus,  hora  nempe,  ad  spatia  confertur.  Sed  et  hoc  obiter  addo, 
motum  Terrae  partium  aequatori  subjectarum  super  centro  quasi  immobili 
esse  in  una  h.  240  mill.  Itaque  earundem  partium  compositus  motus  in 
media  nocte  est  fere  per  mille,  in  meridie  per  600  milliaria,  respectu  habito 
spatii  mundani  trajecti.  Consideratione  igitur  dignum  est,  an  hoc  aliquid 
possit  ad  frigiditatem  noctium  ex  ventilatione  quasi , quae  de  nocte  duplo 
est  major,  quam  de  die.  Item : an  ideo  matutinum  tempus  tam  gratum, 
quia  partes  Terrae,  ubi  matutinum  tempus  est,  recta  feruntur  obviam  aurae 
aetheriae.  Luna  super  centro  Terrae  quasi  immobili  (cum  distet  60  semid.) 
spatio  29 ‘/i  6.  absolvit  391  semid.,  dietim  igitur  1 3 '/3  semid.  et  in  hora 
476  milliaria:  Itaque  Luna  plena  in  hora  conficit  de  spatio  mundano  1216 
milliaria,  Luna  nova  tautummodo  264.  In  Ptolemaicis  hypothesibus  omnia 
sunt  incredibiliora.  Nam  ut  nihil  dicam  de  extima  sphaera,  quae  in  P, 
hoc  est  in  pulsus  intervallo  aut  nictu  oculorum  geminato,  deberet  ad  mini- 
mum 43000  milliaria  transvolare;  aer  certe  Lunae  vicinus,  si  cum  Terra 
quiescit,  circumeunte  Luna  sentit  igitur  60ies  majus  orbis  Lunaris  spatium, 
quam  in  diurna  revolutione  Terrae  tribuebam  in  1.  h.  a sese  separari,  nempe 
14000  mill.,  quae  certe  non  est  cum  priore  illa  comparabilis  tranquillitas. 

Commodus  est  mihi  transitus  ad  objectionem  aliam.  Si  Terra  movetur 
Sole  stante,  necesse  est  sphaeram  fixarum  esse  infinitae  similem.  Nam 
1200  semid.  Terrae  (spatium  inter  Solem  et  Terram)  non  subtendunt  in 
fixis  '/3  '.  Itaque  3600  semidiametri  minores  sunt  uno  minuto  et  216000 
minores  t n et  77760000  minores  ambitu  fixarum,  et  11100000  minores 
semidiametro  fixarum  sphaerae,  ita  sphaera  Solis  vix  esset  decies  millesima, 
Saturni  1000ma  sphaerae  fixarum.  Respondeo:  objectio  vera  est,  sed 
nihilo  magis  absurdi  continet,  quam  immanis  illa  in  Ptolemaeo  celeritas. 
Quantulus  est  homo  ad  Terrae  globum,  qui  porrigit  ad  centrum  860  mil- 
liaria? et  quia  in  1 mill.  sunt  5000  passus,  ergo  passuum  sunt  4300000, 

pedum  21500000.  Da  hominis  longitudini  pedes  7,  ergo  tricies  semel 
centena  hominum  millia  denique  a superficie  Terrae  ad  centrum  continuata 
serie  pertingent.  Esto  ita,  600  myriades  hominum  metiantur  globum  Terrae, 
lnyrias  una  (et  paulo  plus)  globorum  Terrae  metiatur  sphaeram  regionis 
mobilium,  quorum  extimum  Saturnus : millenarius  unus  mobilis  mundi  sphae- 
rarum metiatur  sphaeram  fixarum  seu  quiescentium.  Dic  mihi , utrum 
credibilius  ? Proportionem  hominis  ad  globum  Telluris  fatentur,  proportionem 
mobilis  mundi  ad  fixas  negant,  quae  illius  proportionis  vix  est  sexies 
millesima  particula.  At  videas  analogiam , ubi  superat  magnitudo , deficit 
divinitas,  in  molis  diminutionem  succedit  nobilitas.  Amplissima  est  fixarum 
sphaera,  motu  nullo,  iners.  Sequitur  mundus  mobilis,  hic  jam  quanto  minor, 
tanto  divinior,  quod  motum  accepit  tam  admirabilem , tam  ordinatum.  At 
non  discurrit  locus  iste,  non  ratiocinatur,  non  est  praeditus  facultate  animali 
vegetante,  quod  agit  non  didicit,  sed  impressum  retinet,  quod  non  est,  neque 
erit,  nec  quod  est,  a se  factum  est.  Idem  manet,  qui  conditus  est.  Suc- 
cedit ergo  pilula  haec  nostra,  tuguriolum  nostrum,  matrix  vegetabilium, 
ipsa  intus  informata  una  anima,  mirabilium  operum  architectatrice , et 
accendens  de  se  ipsa  tot  stirpium,  tot  piscium,  tot  insectorum  animulas 
quotidie : ut  facile  molem  reliquam  pro  hac  sua  nobilitate  contemnat. 
Denique  vide  mihi  animalcula!  At  ibi  jam  sensus  et  voluntarii  motus, 
architectura  corporum  infinita:  vide  mihi  inter  illa  pulvisculos  hos,  quos 
homines  dicunt,  in  quibus  Dei  imago,  qui  Domini  sunt  totius  molis.  Et  quis 
est  nostrum , qui  optet  sibi  corpus  mundi  amplitudine , ut  pro  eo  careat 
anima?  Discamus  igitur  creatoris  ingenium,  non  gloriantis  mole  sed 
attenuantis  ea,  quae  vult  nobilia.  Non  est  mundus  Deo  magnus,  sed  nos 
sumus  mundo  parvi.  Denique  per  haec  supra  dicta  intervalla  discamus 
conscendere  ad  aestimandam  divinae  poteutiae  amplitudinem. 

Remotis  igitur  objectionibus , quae  poterant  esse  obstaculo , jam  con- 
siderentur rationes.  Prima  est  in  Opticis  cap.  I.  Ducitur  a natura  lucis 
in  omnem  orbem  se  spargentis.  Sol  est  fons  lucis.  Ergo  in  centro,  ut 
spargat  et  dispertiatur  lucem  lineis  aequalibus. 

Italici  philosophi  apud  Arist.  L.  II.  de  coelo,  c.  13.  paulo  aliter: 
l laXitga  nQoarjxeiv  qvXarrea&ca  ro  xvQiootcctov  rov  navrog.  Esse  autem  locum 
praestantissimum  ro  /neaor , quia  internum , itaque  ro  fieoor  appellarunt 
zhog  cpvXaxrjr.  Sic  ignis,  Sol,  in  centro,  custodiae  causa.  Si  ro  fuaov  zltog 
qvXaxrj,  ergo  ro  uvq  /hog  oy&aX/iiog,  ut  Sol  est  /hog  dcp&aX/biog,  custos  vigil 
et  speculator  mundi.  Ergo  ro  nvo  intellexerunt  Solem.  Quamvis  hoc  argu- 
mentum infra  plus  conveniat  cum  alio  argumento,  Arist.  ipsos  ridet,  ovdev 
avrovg  6ei  ■doQv^eia^&ai  ntQi  ro  nav,  ovde  eloixyevv  qjvXaxrjr  em  ro  xevrQov,  quasi 
pro  rerum  universitate  trepident  et  praesidium  ad  centrum  collocent : quare 
nempe  ridet?  Quia  etsi  medius  et  praestantissimus  locus  igni  deberetur, 
medium  et  praestantia  tamen  est  multiplex. 

Imo  o Aristotele,  quod  non  est  in  spatio  medium,  id  improprie  mediutn 
est  et  per  hujus  analogiam.  Nam  agnoverunt  Pythagoraei  verissimam  hanc 
sententiam,  in  geometria  esse  archetypum  totius  mundi.  Cum  ergo  mundi 
sphaericum  sit  non  tantum  locale  sed  naturale  sphaericum , quia  mundus 
hanc  figuram  suscepit,  ergo  et  hujus  sphaerici  medium  geometricum  est 
etiam  ro  rt;g  cpvaeoog  neaov.  Si  animalia,  quae  Aristoteles  pro  exemplo 
adducit,  rotunda  esse  potuissent,  cor  utique  in  centro  habuissent. 

Alterum  argumentum  me  inscio  usurparunt  iidem  tot  seculis  ante:  r<p 
t«uo)7«t<p  trjv  TifuwtccTTjr  vnuQiEiv  %(opav,  efocu  fle  to  nvp  prjv  yrjq  Tipuotegov. 
Solem  Terra  pulchriorem  nemo  negat.  Infra  et  praestantiorem  apparebit. 
Medium  seu  centrum  vere  et  circumferentiam  praestare  interjunctis,  illi 
alio  et  geometrico  utuntur  argumento.  Terminans  praestat  terminato,  cen- 
trum et  circumferentia  terminant  intervallum  mundi,  ergo  potius  erit  Sol 
in  centro,  quam  in  alio  loco  mundi,  nam  extimam  superficiem  ei  non  con- 
venire, assumserunt  pro  confesso.  Ego  aliter:  centrum  est  origo  sphaerici, 
principium  vero  et  origo  praestat  ubique  et  natura  prius  est.  Et  in  com- 
paratione ad  S.  S.  Trinitatem  centrum  refert  imaginem  Dei  patris.  Itaque 
hujus  mundanae  sphaerae  centrum  decet  esse  ornatissimum  corpore  ornatis- 
simo, ob  lucem  et  animam,  ut  infra  dicetur. 

Tertium  meum  argumentum  est  id  quod  Prodromo  seu  Mysterio  per- 
tractavi, sumtum  a 5 corporibus  regularibus,  dignum  voce  tvQtjm.l 

Quartum  a motu,  in  Marte  probavi,  Solem  esse  fontem  motus.  At 
convenit,  fontem  esse  in  medio,  ut  emanatio  sit  aequalis.  Amplius,  motus 
principium  debet  quiescere.  Est  vero  medium  locus  quietis. 

Quintum  est  contra  Tychonem.  Assumimus  uterque  quinque  planetas 
circa  Solem  moveri,  ille  insuper  et  Solem  et  totum  systema  circa  Terram 
movet.  Copernicus  sex  corpora  circa  Solem  ordinat , Lunam  vero  circa 
Terram.  At  probabilius  est,  unam  Lunam  duplici  motu  moveri,  quam 
quinque  planetas , cum  per  se  tum  quia  Luna  et  in  phaenomenis  habet 
argumentum  hujus  rei,  ceteri  nullum. 

Sextum  est  peculiare  in  Marte  meo,  et  contra  eundem  Tychonem  ex 
iisdem  assumtis.  Summa  haec  est:  si  Sol  movetur  circa  Terram,  necesse 
est  illum  ut  ceteros  planetas  in  motu  suo  intendi  et  remitti,  idque  citra 
orbium  ministerium,  qui  nulli  sunt.  At  hoc  incredibile.  Amplius,  necesse 
est  Solem  nobilissimum  a Terra  ignobili  moveri , sicut  quinque  reliqui  mo- 
ventur a Sole;  hoc  absurdissimum.  Ergo  potius  Terra  una  cum  reliquis 
quinque  movebitur  a Sole  et  sola  Luna  a Terra.  Series  demonstrationum 
huc  pertinentium  est  haec  : 

Primo  demonstratur,  eccentricitatem  Solis  verissimam  esse  1800,  dimi- 
dium saltem  ejus,  quod  apparens  motus  tarditas  et  velocitas  ostendit,  et 
quam  Tycho  3600  invenerat. 

Secundo  demonstratur,  motum  verum  in  eccentrico,  contra  quam  crede- 
batur hactenus,  intendi  et  remitti  ad  proportionem  variatae  distantiae  Solis 
a Terra. 

Tertio  demonstratur  exemplo  staterae,  causam  variati  motus  necessario 
residere  in  corpore  unde  computatur  distantia : ut  si  Sol  est , qui  hic 
movetur,  causa  ejus  variati  motus  residebit  in  Terra:  si  Terra  movetur, 
causa  hujus  variationis  motus  residebit  in  Sole.  Eodem  argumento  vero 
et  causa  cur  quinque  planetarum  motus  varientur  residet  in  Sole,  ut  et 
causa  inaequalis  motus  Lunaris  in  Terra.  Et  sic  hoc  sextum  argumentum 
tandem  appropinquat  quarto  et  quinto.  Cum  enim  Sol  demonstratur  movere 
planetas  quinque  certe,  Terra  vero  Lunam,  de  uno  vero  motu  controversia 
est,  an  is  Terrae  ut  causae  sit  tribuendus,  an  vero  Soli  sic,  ut  aut  Terra, 
quae  Lunam  movet  immediate,  moveat  et  Solem  immediate,  et  per  Solem 
etiam  reliquos  quinque  mediate:  aut  ut  Sol,  qui  reliquos  quinque  movet 
immediate,  moveat  et  Terram  immediate,  et  per  Terram  moveat  etiam 
Lunam  mediate:  omnino  pro  Sole  concludatur,  ut  qui  fons  est  lucis  sit  et 

fons  motus.  Nam  magis  consentaneum,  unicam  Lunam  moveri  bifariam, 
quam  quinque  planetas,  cum  ob  superiora  tum  quia  ejus  orbis  est  angustis- 
simus, corpus  omnium  siderum  exilissimum  et  Terra  minus,  et  proportio 
orbis,  quo  immediate  a Terra  circa  Terram  volvitur,  concinna  ad  orbem,  quo 
mediate  a Sole  circa  Solem  vehitur,  hic  illius  vigecuplum  plus  minus,  multo 
nempe  major:  contra  planetarum  corpora  nonnulla  sunt  ipsa  Tellure  majora, 
et  nominatim  Sol  ipse,  quem  Tychonicus  aliquis  vi  hujus  argumenti  a Terra 
statueret  moveri,  ponitur  1166  major  Terra,  motore  suo,  orbes  vero,  quibus 
immediate  planetae  circa  Solem  aguntur,  immanes,  et  quidem  multo  majores 
orbe,  quo  mediate  cum  Sole,  centro  suo,  circa  Terram  agi  ponuutur.  Saturni 
nempe  eccentricus  decuplex  est  ad  orbem  epicyclum,  Jovis  quadruplus  seinis, 
Martis  sesquiplus,  Veneris  quidem  paulo  minor,  nempe  dodrans,  et  Mercurii 
semissis  videtur  pars  tertia : sed  quid  hoc  ad  illud , quod  Lunae  orbis  ad 
orbem  Terrae  est  pars  tantummodo  vicesima. 

Habes  M.  Vir,  quae  in  praesentia  de  hac  quaestione  mihi  inciderunt, 
quibus  bene  ponderatis,  si  quid  amplius  restat  dubii,  id  me  acuet,  si  pro- 
ponatur, ad  negotium  tractandum  dexterius. 

De  adjutore  docto  ex  AltorHo  spes  accepi  bonas ; quem  si  obtenuero, 
pro  viribus  consuletur  tuis  eclipsibus. 

Vale  Vir  Magnifice,  meaque  studia  promovere  perge. 

Pragae  28.  Mart.  1605. 

Nob.  Mag.  Tuae 

devinctissimus 
M.  Johann  Kepler. 

Quibus  respondit  Herwartus  : 

Ehrnvester  &c. 

Dessen  Schreiben  v.  28.  Mart.  hab  ich  zu  Salzburg  wol  einpfangen.  Was  Lunam  circa 
meridiem  visam  betrifft,  so  kann  ich  sie  rnit  dem  was  Plutarchus  de  gloria  Athen.  schreibt 
nit  vergleichen  oder  fiir  ein  gleicliformiges  pliaenomen  halten  (rr\v  tff  ixr rjv  ini  Sexa  iov 
fiovvtxiiovos  'AQXifiiSi  xaihsfiioaav,  iv  rj  toi;  "Eklr^ai  nsgi  ^aka/xiva  vtxioaiv  intlctfxtytv 
i]  #£Of  ncivatXr]VO$),  1)  quia  Luna  in  plenilunio  ergo  nocte  visa  est.  2)  Idem  probatur  ex 
die  mensis  illius,  cum  menses  Graecorum  tum  temporis  lunares  fuerunt.  3)  Verbum  inelciftipev 
arguit,  de  nocte  id  esse  accipiendum,  cum  Luna  interdiu  apparens , etsi  vel  maxime  luceat, 
non  tamen  soleat  illuminare.  4)  Ex  Herodoto  argui  potest,  victoriam  illam  ultra  tempus 
diei  durasse. 

Die  rationes  des  Herrn , warum  Luna  interdiu  videri  queat,  thun  mir  in  proposito 
nostro  casu  et  hypothesi  darum  kein  volliges  Geniige,  weil  sie  erstlich  so  general  uud  sich 
so  oft  zutragen,  dass  man  es  fiir  kein  prodigiosum  ostentum  halten  wiirde,  und  dann  weil 
sie  sich  fast  allein  dahin  wenden,  dass  man  Lunam  allein  blosslich  ein  wenig  sehen  moge, 
aber  gar  nit  dass  sy-recht  wohl  erkantlich  von  dem  gemeinen  Mann  in  der  gleichen  Sachen, 
wie  sy  zu  nachts  erscheint,  glanze  und  also  pro  miraculo  naturae  gehalten  werden  moge, 

weil  jemahl  ofter  ais  oft  die  Luna  interdiu  instar  nubeculae  albicantis  gesehen  wird. 

Mir  gehet  zu  Gemiith,  es  moclite  die  rechte  Vrsach  in  proposita  quaestione  daher 
genommen  werden , weil  in  proposita  conjunctione  Solis  et  Lunae  circa  meridiei  tempus 
facta,  apparens  lat.  Lunae  fuerit  bor.  et  quidem  nonnisi  1°  et  paucorum  minutorum.  Auch 
dahero  conus  umbrosus  incubuerit  supra  radios  ex  oculo  videntis  in  orbem  Lunae  directos. 

Halte  demnach  dafiir,  wann  der  conus  umbrosus  oberhalb  oculi  cernentis  herumgeht, 
so  konnte  der  Glanz  des  Mons,  so  er  ex  repercussione  radiorum  Solarium  ex  Terra  in  Lunam 
reflectentium  bekommt,  ungehiudert  lucis  diurnae  gesehen  werden.  Es  bewegt  mich  hiezu 
erstlich,  weil  ich  finde,  dass  man  in  denjenigen  eclipsibus  Solis,  in  quibus  lat.  Lunae  appa- 
rens est  borealis,  Lunam  zu  sehen  pflegt,  und  warnimmt  quomodo  orbis  Lunae  tum  orbem 

Solis  subeat.  Zum  andern  gibt  es  ipsa  experientia,  wann  einer  bei  Tag  und  scheinender 
Sonne  Etwas  in  die  Weite  deutlich  sehen  will,  dass  er  oberhalb  der  Augen  die  Hand  oder 
einen  Hut  oder  dergleichen  etwas  halt  und  gleichsam  unter  einem  schattigen  Dach  hinaus- 
sieht.  Bitte  der  Herr  wolle  diesem  phaenomeno  weiter  naclidenken  und  mich  dariiber 
verstiindigen. 

De  motu  Terrae  will  ich  mit  uftchster  Gelegeuheit  wann  ich  Weyl  habe , weiter 
schreiben. 

Schick  dem  Herrn  hiemit  catalogos  der  Biicher  , so  in  dieser  Frankforter  Mess  vor- 
handen.  Vnd  bleib  Ime  angeneme  Dienst  zu  erweisen  ganz  willig. 

Datum  Miinchen  d.  12.  Apr.  1605. 

Responsio  K e p 1 e r i liaec  est : 

Binos  a te,  Nob.  et  Magnifice  Vir,  accepi  fasciculos,  alterum  28.  Mart., 
alterum  12.  Apr.  datos.  Laurentini  scriptum  ita  ut  petisti  remitto.  Nam  etsi 
quidem  Italicae  linguae  peritiam  non  magnam  liabeo,  satis  tamen  quid  velit 
percepi.  Excutient  ista  Itali  et  tempus  operamque  sument  exagitandi 
ejus  errores  crassissimos,  quos  ille  tamen  pro  novis  et  ter  maximis  inventis 
non  veretur  divis  consecrare.  Nisi  haec  pericopa  fuisset,  credere  potui, 
ipsum  ludere  more  Italorum  ut  exerceat  mathematicos.  Nam  parallaxeos 
doctrinam  ex  sententia  mathematicorum  satis  dextre  explicat  ejusque  vim 
etiam  in  refutando  persentiscit. 

In  alteris  additos  inveni  catalogos  librorum,  quos  percurram.  Gratias 
ago  uti  me  decet. 

Quod  contendis,  phaenomenon  apparitionis  Lunaris  dissimile  esse  ei 
rei,  quam  Plutarchus  commemorat,  focis  id  me  consentiente.  Nam  in 
Opticis  (Cap.  VI.  10)  idem  ipse  quoque  feci  adductis  Graecis  Plutarchi 
verbis.  Ego  vero  Mag.  Tuae  non  Plutarchi,  sed  Corn.  Gemmae  comme- 
morationem pro  exemplo  adduxi : qui  etsi  ait  se  habere  ex  Fig.  37. 
Plutarcho,  addidi  tamen  in  Opticis,  fieri  posse  ut  memoria 
lapsus  aliunde  hauserit. 

Ad  rem  ipsam  aliud  comminisci  non  possum,  quam 
quod  superioribus  literis  scripsi.  Nam  non  ita  frequens 
est,  ut  omnes  causae  a me  commemoratae  concurrant,  quin 
imo  longe  frequentius  fit,  quod  Mag.  Tua  addidit,  ut  Luna 
in  conjunctione  hanc  habeat  latitudinem. 

Ut  autem  et  hanc  Mag.  Tuae  opinionem  excutiam, 
prima  fronte  ipsam  magnifeci.  Videbaris  enim  tale  quid 
dicere,  quale  ego  in  Opt.  Cap.  VIII,  4.  Tantum  desidera- 
bam hoc,  quod  non  esset  tempus  matutinum  aut  vespertinum. 

Sed  errabamus  uterque.  Esto  enim,  ut  Sol  et  Luna  sese 
plane  tangant  marginibus  ad  visum.  Sit  A visus,  C centrum 
Lunae,  D centrum  Solis,  GBF  linea  citima  ipsi  A,  descri- 
bens umbram  Lunae,  B contactus  orae  Lunae  cum  cono 
visionis  Solis.  Primum  quia  GAE  est  30',  GBE  erit  major 
parte  circiter  vicesima.  Sit  autem  GBE  non  major  30', 
erit  ABF  aequalis  et  etiam  30'.  At  cum  AB  sit  60  semi- 
diametri  Terrae,  ut  igitur  100000  ad  subtensam  (sinum) 
anguli  30',  n.  873,  sic  AB  60  semid.  ad  AF,  distantiam 

coni  umbrae  a visu  Hatlue  plus  quam  semisse 

semidiametri  h.  e.  plus  quam  400  milliaribus  Germanicis 
abfuit  umbra  a visu  ubi  quam  proxima  venit.  Itaque  cum 
nos  tegimus  frontem , cupimus  excludere  claritatem  aeris 
ne  nos  occaecet : umbra  nihil  extinxit  de  claritate  aeris 
Lusitanici.  Nam  etsi  plane  20  milliaria  Germ.  haberet  aer 

Fig.  38.  in  altitudine,  ut  si  HI  sit  20,  IK  tamen  non 

posset  esse  longior  quam  187  milliaria.  .Tam 
vero  aeris  altitudo  paulo  plus  dimidio  milliari  habet 
cum  est  maxima.  Equidem,  ut  umbra  Lunae  tam 
propinqua  veniat  claritatemque  extinguat  aeris, 
necesse  est  eclipsin  pene  totalem  cerni. 

Scribis,  Lunam  in  eclipsi  Solis  distincte  cerni, 
cum  est  latitudo  borealis.  Hic  si  de  toto  disco 
intefligi  vis,  cupio  experimenta  vel  auctoritates  abs 
te  indicari.  Sin  autem,  quae  sequuntur  („ quomodo  orbis  Lunae  tum  orbem 
Solis  subeat“)  iis  priora  explicare  voluisti , videtur  mihi  commune  esse 
omnibus  eclipsibus  quacunque  latitudine. 

Puto  itaque  unum  nobis  sufficere,  ut  insignis  fuerit  aeris  puritas.  Ea 
duobus  nominibus  adjuvit,  primum  Terra  vehementius  fuit  a Sole  illustrata, 
quam  si  nebuloso  aere  fuisset  vestita,  fortius  itaque  vicissim  et  Lunam 
illustravit.  Deinde  aer  minus  occaecavit  spectatores,  si  minus  crassus  fuit, 
minus  radiorum  combibit.  De  speculari  aequabilitate  maris  Oceani,  quae 
per  insignem  yaXr]rrtv  fuerit,  jam  pene  cedo.  Nam  si  mare  speculum  fuit, 
speculum  rotundum  fuit,  quod  dispergit  radios  Solis  repercussos:  itaque 
imbecillius  Lunam  pingunt  et  illustrant.  Sed  operae  pretium  est  videre, 
quis  locus  Terrae  fuerit,  unde  repercuti  debuere. 

Ad  hoc  opus  est  cognitione  novilunii  veri.  Stadius  Lovanii  ponit 
h.  22.  29',  quod  esset  Lissabonae  h.  20.  49'.  Sed  Tyclionis  verior  cal- 
culus addit  horas  circiter  duas*  ut  fuerit  Lissabonae  h.  c.  23.  Locus  0 
12  72  K c.,  Declin.  7°  circ.  australis.  Luna  vero  habens  latitudinem  2° 
declinabat  circ.  5°.  Itaque  Sol  verticalis  fuit  illis,  quibus  erat  lat.  7° 
austr.  ab  aequatore,  Luna  illis,  quibus  5°  austr.,  qui  vel  15°  distabant 
ab  Hispali  versus  orientem.  Locus  igitur  repercussus  fuit,  ubi  latitudo 
6°  aust.  Nam  sub  lat.  7°  radius  repercussus,  quia  perpendicularis,  refere- 
batur ultra  Lunam  in  septentrionem.  Quis  est  locus,  cujus  latit.  6°  aust., 
longitudinis  differentia  ab  Hispali  in  ortum  15  °?  Terrane  an  mare?  Mappae 
indicant  sinum  illum  ingentem  oceani  occidentalis,  in  quo  S.  Thomae  insula 
ejusque  pene  meditullium.  0 rem  ridiculam ! an  non  hoc  est  literas  disco 
Lunae  inscribere  ? Nam  si  ea  hora  navis  aliqua  fuisset  illo  loco  versata, 
ejus  umbra  visa  esset  in  Luna.  Aut  secundum  veterum  sententiam  de 
Lunae  maculis  accommodatius : si  insula  ibi  fuisset  2 vel  3 milliarium 
diametro,  ea  maculam  in  Luna  praestitisset,  quod  hanc  quidem  illustrationem 
attinet. 

Jam  electionem  tibi  do  admittere  velis  hanc  causam  de  repercussu 
speculari  Solis  radiorum  in  Lunam,  cum  videas  partes  globi  Terrae  non 
repugnare,  et  detur  quod  postulo,  nempe  ya\t]vr] : an  malis  rejicere,  eo  quod 
exigua  portio  Terrae  non  major  8 milliaribus  totam  hanc  Lunae  illumina- 
tionem sustineret;  et  credere,  potissimas  partes  illuminationis  fuisse  totius 
faciei  Telluris,  et  ab  ejus  luce  communicata. 

Vale,  meque  commendatum  habe.  — 27.  Apr.  1605.  Nob.  Magn. 
Tuae  Officiosissimus 

Joharni  Kepler, 
Mathematicus. 

De  Scripto  illo  „Laureutii“  (Antonii  Laurentii  de  Monte  Pulciano),  quod  initio  harum 
literarum  Keplerus  dicit,  pluribus  agitur  in  libro  Repleri  de  stella  nova.  Literae  Herwarti 

d.  d.  28.  Mart.  nil  amplius  referunt,  quam  haec  pauca:  Ehrnvester  &c.  Diess  geschieht 
allein,  weil  mir  beiliegendes  scriptum  de  nova  stella  zugekommen,  dasselb  dem  Herrn  zu 
communiciren.  Bitt  es  mir  hernach  wieder  zuzuschicken.  Sambt  was  Ime  von  mir  lieb 
und  angenemb  &c.  — 

Dav.  Fabricius  (Comp.  Vol.  I.  p.  304)  in  observandis  quidem  sideribus  versatissi- 
mus,  plus  tribuit  astrologicis  speculationibus,  quam  ut  in  physicis  et  mathematicis  liberum 
ipsi  restaret  judicium.  Quam  ob  rem  in  literis  ad  Keplerum  datis  Opticam  parum 
tangit,  quaestionibus  tantum  ut  consueverat,  illam  movens.  Keplerus  inceptum  nunciat 
opus  d.  4.  Julii  1603:  Optica,  quatenus  optica  absolvi;  restat  ut  de  usu 

dicam,  id  est  ut  IV.  V.  VI.  Ptolemaei  libros  pene  totos  novis  proble- 
matis exprimam.  Impressa  non  sunt.  Magna  difficultas  imprimendi  erit. 
Dein  d.  7.  Feb.  1604  hoc  dat  Fabricio:  Optica  mea  jaill  penitus  absolvi  et  typos 
omnes  ad  100  sculpsi.  Jam  deest  occasio  imprimendi  ante  nundinas.  Detenta 
per  mensem  fuerunt  apud  Caesarem  per  negligentiam  cubiculariorum. 

Absolutum  opus  misit  Keplerus  Fabricio  d.  18.  Dec.  1604  (comp.  annot.  96). 

Fabricius  (d.  12.  Apr.  1605)  scribit:  Opticam  tuam  obiter  perlegi  a Cancellario 
mihi  biduum  communicatam  ; nam  exemplar  donatum  nondum  accepi.  Placet  mire  propter 
ejus  gravium  rerum  explicationem  et  demonstrationem.  Multorum  oculos  illustrabit  qui 
hactenus  in  media  luce  coeci  fuere. 

Hoc  excepto  Fabricius  opus  Kepleri  intactum  reliquit,  multa  tamen  in  literis  suis,  more 
consueto  inordinate  de  quibuslibet  disserens  rebus,  movit,  quae  opticae  spectant  doctrinam. 
Quae  huc  pertinentia  in  Fabricii  et  Kepleri  literis  mutuis  occurrunt,  non  tantum  optica  sed 
etiam  observationes  astronomicae,  quarum  palmam  ipsi  concedebat  Keplerus,  saepissime  ad 
eas  recurrens  eumque  testem  adducens,  collecta  et  singulis  literis  Fabricii  subjunctis  Kepleri 
responsionibus  jam  proponenda  censemus  ordinem  sequentes  temporis  quo  scripta  sunt. 

In  postscripto  ad  literas  d.  d.  II.  Aug.  1602  quaerit  Fabricius:  an  caeruleus  color 
coelo  sit  proprius,  an  oculis  ? Mea  sententia  coelo. 

Keplerus  respondit  (in  literis  d.  d.  2.  Dec.  1602):  Neutrum  probo.  Ne- 
que coeli  est  neque  oculi.  Nam  vel  hoc  vel  illo  modo  et  die  et  nocte 
aequaliter  cerneretur,  ubi  nulla  lux  sed  immanis  aeris  profunditatis  niger 
color  oculis  objicitur.  At  ubi  profundum  illud  nigrum  tenui  luce  pingitur, 
ex  albi  et  nigri  mixtione  in  aere  fit  caeruleus,  oculo  ob  peristasin  claritu- 
dinis eximiae  interdiu  adsueto. 

Fabricius:  Observationem  eclipsis  Solaris  et  Lunaris  desidero  et  qua  ratione  verum 
tempus  venatus  fueris.  Quando  Maestlinus  eclipsin  Lunae  observavit  utroque  luminari  supra 
Terram  existente  (Luna  in  altitudine  2°)  ? 

Vix  verisimile  videtur;  nam  refractio  tantum  non  permittit,  nisi  forte  latitudo  septen- 
trionalis aliquid  addiderit.  (Comp.  Opt.  Cap.  IV.  8.) 

His  supervenere  aliae  Fabricii  literae  complures,  quaestionibus  astronomicis,  astrologicis 
et  physicis  completae  (comp.  Vol.  I.  p.  312),  scriptae  antequam  Keplerus  respondit.  Literas 

d.  d.  18.  Nov.  1602  concludens  addit:  Quaeso,  quam  primum  mihi  ad  residuas  quaestiones 

astronomicas,  astrologicas  et  physicas  respondeas,  ut  tuo  judicio  mea  studia  sic  juves;  tuo 
solius  judicio  tantum  tribuo,  ut  de  aliorum  censura  sollicitus  non  sim. 

Si  in  Mercurio  et  Venere  elongationes  Tychonicas  quasdam  habueris  descriptas,  quaeso 

mihi  communices.  Utilissima  talia  essent  si  et  Mercurium  aggredereris  ; nam  ut  corpore  in 
coelo  minimus  ita  effectibus  quasi  maximus  esse  videtur.  Nam  semper  Deus  per  minima 
quoque  efficax  esse  solet. 

Addo  observationes  meas  Mercurii.  14.  Sept.  (v.  st.)  mane  post  h.  5.  Mercurius  distabat 
a Regulo  19°  37',  ait.  $ 6°;  a clara  colli  $ 21°  5',  ait.  $ 5°;  d.  18.  Sept.  a cauda  9 
11°  3',  ait.  5 4°;  a Regulo  25°  47',  ait.  $ 5°  ; a collo  $ 26°  47  V,  ait.  5 6°;  die 
19.  a Regulo  27°  27',  ait.  5 5";  die  20.  ab  eodem  29°  8',  ait.  g 3° ; a collo  9 30°, 
ait.  4°;  die  21.  a Regulo  30"  48',  ait.  4f,  a tergo  22°  45',  ait.  2°.  Clarissimum  tunc 
erat  coelum. 

De  causis  mutationis  aeris  diligenter  velim  cogites,  an  ex  eclipsibus  vel  mutationibus 
annuis  Solis  ? Et  praecipue  de  tempore  initii  effectuum  eclipsium  cogitationes  institue  ; nam 
in  eo  veteres  veritatem  attigisse  non  puto. 

Audio,  te  novam  artem  ducendi  aquae  invenisse;  quaeso  aliquid  aperias,  quid  sit  et 
quomodo,  (v.  s.  p.  81). 

Accidentia  morborum  Caesaris  Rudolphi  diligenter  observato. 

' Ad  has  quaestiones  Keplerus  respondit  in  literis  quas  supra  diximus  et  posterioribus 
d.  4.  Jul.  1 603  datis  hunc  in  modum  : 

Maestlino  visa  eclipsis  in  refractione  magna  7.  Jul.  1590,  centro 
(verba  ejus)  Solis  super  horizontem  emergente  &c.  (Haec  Maestlini  verba 
leguntur  in  Opt.  Cap.  IY,  8.,  desumta  e ,, Disputatione  de  Eclipsibus1*  Tub.  1596,  quam 
diximus  Vol.  I,  p.  188).  Hieme  anteii),  pergit  Keplerus,  occidit  Luna  illibate.  Fuit 
sextilis  Saturni  et  Jovis  et  dispositio  pluviosa;  tunc  nempe  Tubingae  fui. 
Latitudo  fuit  24/  septentrionalis,  at  parallaxis  projecit  illam  in  meridiem. 

Observationes  meas  eclipsium  accipies  in  Optices  Astronomiae  libello. 

Multa  Mercurio  tribuis : sane  et  ego.  Utrumque  docuit  experientia. 

Tu  etiam  a theologia  petis  rationem.  Pie.  At  nolim  hoc  axioma  leviter 

prostituere  in  natura,  cujus  sunt  rationes  aliae:  solum  Deum  per  minima 
efficere  maxima.  Quando  enim  in  natura  tale  quid  occurrit,  ratio  subest 
et  captu  non  difficilis  admodum. 

De  generalibus  causis  mutationum  aeris  dixi  copiose  in  meis  Thesibus 
(De  Fundamentis  Astrologiae.  Vol.  I.  p.  417  ss.),  non  possum  clarius  nec  quicquam 
invenio  melius  ubi  de  eclipsibus  et  revolutionibus  sententiam  dixi. 

Petis  et  artem  aquae  ducendi.  Confirmo  tibi,  Belgis  tuis  fore  uti- 
lissimam exhauriendis  subito  navibus.  Est  sipho  (Pompen)  circularis,  non 
qui  sit  ex  duobus  intermittentibus  compositus,  sed  unus  continuus.  Jn  fodinis 
non  puto  magno  usui  futuram.  Ludificatus  est  me  artifex,  accepta  pecunia 
27  Thal.  nec  hanc  nec  artem  reddidit. 

Fabricius  (18.  Dec.  1602):  Intellexi  ex  literis  Tychonis  b.  m.  et  tuis  quoque,  in 
eclipsi  Solari  corpus  Lunae  (etsi  diameter  illius  tunc  major  esse  deberet  diametro  Solis) 
includi  vel  comprehendi  a Solari  corpore.  Si  hoc  verum  est,  aperte  falsa  erunt  tot  histori- 
corum testimonia  de  multis  eclipsibus,  praesertim  anno  1416  tempore  Huss  cremati,  quod 
tam  atrae  fuerint  aliquando  eclipses  Solis,  ut  aves  ex  aere  deciderint;  aut  igitur  falsa  nar- 
tant  historici  vel  falsa  erit  imaginatio  haec  vestra. 

Keplerus  (4.  Jul.  1603):  Eclipses  Solis  totales,  interdum  vero  dia- 
metrum Lunae  includentes,  mihi  sunt  causa  scribendae  Optices.  Causam 
quaero  in  penitissimo  visu , formatione  radii  et  refractionibus.  Leges  ea, 
si  vixero,  brevi  publice.  Ex  meis  vero  literis  non  accepisti  minorem  Lunam 
Sole  novilunio.  Tecum  enim  sentio  contra  Tychonem.  Lege  appendicem 
ad  Progymnasmata  (a  Keplero  conscriptam.  Comp.  I,  191  et  literas  Tychonis  ad 
Maestlinum  datas  I,  46). 

Fabricius  (30.  Jan.  v.  st.  1603):  Cur  in  motu  Lunae  inquirendo  duplici  aequa- 
tione temporis  opus  sit,  non  plane  nuper  aperuisti.  Quaeso  veram  causam  dilucide  mihi 
aperias. 

Keplerus:  Nescio  quid  velis.  Duae  sunt  causae  ob  quas  tempus  est 
aequandum  : altera  inaequalis  ascensio  recta  additamentorum  Solis,  altera 
inaequalia  Solis  additamenta.  Jam  Tycho  in  Luna  usurpat  saltem  priorem 
causam,  posteriorem  negligit,  itaque  plane  contrarium  fit  ejus  cujus  tu 
quaeris  causam.  Pro  re  cavit  Tycho  seu  ejus  curator  motibus  Lunaribus  datus, 
Ch.  Longomontanus,  vocat  inquam  ad  experientiam.  An  tu  haec  fortasse 
quaeris , cur  in  motu  Solis  inquirendo  tempus  propter  utramque  causam 
aequetur,  in  motu  Lunae  tempus  propter  causam  alteram  ? Si  hoc  quaeris, 
jam  dixi  experientiam  a Tychone  allegatam. 

Fabricius  (20.  Feb.  v.  st.):  Observatio  tj  11.  21.  Feb.  5*/*  mane:  tj  et  lanx  bor. 
20°  19',  stella  in  genu  Ophiuchi  9°  24',  cor  1)(  6°  341//,  superior  trium  in  fronte  !!(_  5°  37'. 

Keplerus:  Pro  observatione  11.  Feb.  gratias  ago. 

Fabricius  (24.  Jun.  v.  st.  1603):  Posito  vitro  (Rbmer  mit  deu  Knoffen)  parum 
vino  repleto  in  mensa  ad  lumen,  apparet  tunc  in  mensa  major  splendor  a tuberculis  illis 

vel  gemmis  vitreis,  quam  ipsius  luminis,  cum  tamen  tubercula  illa  vitrea  sint  crassiora  quam 
reliquae  vitri  partes.  Quomodo  hoc  fit,  quod  densior  vitri  vino  repleti  pars  splendorem  lucis 
majorem  prabeat,  quam  ipsum  lumen  candelae  ? 

Keplerus  (7.  Feb.  1604);  Quaestio  optica  communis  nota  est.  Con- 
currunt medium  densius  et  convexitas  qualiscunque.  His  enim  contra- 
huntur radii,  ut  tantum  sit  in  parvo  loco  quantum  alias  in  magno  dispersum. 
Densitas  non  impedit  transitum,  alias  non  esset  pellucidum,  tantum  refringit. 
Si  vitrum  clarum,  tanto  melius,  alias  radii  tinguntur. 

Fabricius  (22.  Dec.  v.  st.  1603):  Miraculum  tuum  opticum  in  obscuro  musaeo 
multi  per  magiam  fieri  rebantur ; sed  Cancellarius  per  opticam  artificiose  hoc  fieri  sancte 
affirmabat.  Explices  quaeso. 

Keplerus:  Artificium  opticum  demonstratum  invenies  Cap.  II.  Opt. 
maxime  prop.  4. 

Fabricius:  Quaeritur  an  Solis  altitudo  per  duplex  diversi  coloris  vitrum  observata 
etiam  majorem  refractionem  det?  Tycho  aliquando  Wandesburgi  mihi  dixit,  non  fieri,  quod 
vitrum  non  longe  ab  oculis  removeatur  nec  sit  aliqua  sensibilis  proportio  Solis  ad  vitrum  et 
vitri  ad  oculum,  sicut  est  Solis  ad  aerem,  in  quo  refractio  fit,  et  aeris  ad  oculum. 

Keplerus  : Per  duplex  vitrum  Solem  refracte  cernis.  Causae  Tychonis, 
quibus  hoc  negatur,  falsae  sunt.  Nam  nil  juvat  propinquitas;  triangulare 
vitrum  est  propinquissimum  oculo  et  tamen  summa  imis  miscet.  Proportio 
vero  inter  oculum,  aerem,  Solem:  oculum,  vitrum,  Solem,  nihil  huc  facit. 
Eadem  enim  est  ratio  refracte  videndi  Solis,  quae  pulicis  per  idem  medium 
quodcunque. 

Fabricius  (26.  Dec.  v.  st.  1603):  Cur  lucida  pars  Lunae  multo  majorem  circulum 
repraesentare  videtur,  quam  circumferentia  opacae  partis  monstrare  aut  facere  posse  apparet? 

Keplerus:  De  Lunae  cornu  lucido  amplo  egi  in  Opticis  meis. 

Fabricius  (27.  Oct.  v.  st.  1604):  Rogo,  ut  triplicem  hypothesium  transformationem 
mihi  communices  ; item  Lunae  theoriam,  nam  Tychonicana  non  est  adeo  plausibilis. 

Keplerus  (18.  Dec.  1604);  Compendia  motus  Lunae  hactenus  ipse 
neglexi,  quia  non  sunt  admodum  calculatu  compendiosa,  intellectione  vero 
compendiosiora.  Geryonem  tricipitem  debellavi  in  prima  parte  Commen- 
tariorum de  Marte  fecique  quasi  prolegomena  non  admodum  amoena. 

Fabricius:  Conjunctionem  b et  0)  ego  propter  impeditum  prospectum  (in  fine 
addit:  dabam  in  nova  et  ingrata  Uraniae  sede  Osteel.  Priores  literae  dabantur  Esenae.) 
observare  non  potui.  Mitto  observationes  meas  16.  et  27.  Maji  (Esenae  habitas).  16.  Maj. 
(v.  st.)  mane  h.  3.  b a sinistro  genu  Ophiuchi  12n  48',  a dext.  hum.  Oph.  5°  28';  b et 
”4:  8°  52'.  27.  Maj.  b a sin.  genu  Oph.  12°  17',  ab  Antare  9U  23',  a superiore  in 

fronte  11(  13°  35'.  1).  ab  Antare  15°  59',  a bor.  trium  in  fronte  11^  21°  46',  a Iumb.  dext. 
Oph.  9°  42',  a sin.  19°  3'.  b et  2|:  8°  16'. 

Fabricius  (14.  Jan.  1605):  Optica  tua  divini  tui  ingenii  subtilitatem  ostendit  et 
pulcherrimas  multarum  rerum  gravissimarum  demonstrationes  continet.  Certe  cedro  dignum 
judico  librum.  Prima  perlectione  notavi  quaedam,  de  quibus  tuum  judicium  expeto. 

Scribis  (Cap.  VIII,  5.) : Venerem  tegere  potuisse  Solem  ante  200  annos  et  postea 
etiam  posse,  nunc  vero  non.  Id  mihi  naQuSogov  visum  fuit  cupioque  de  eo  ulterius  abs 
te  doceri. 

Keplerus  (11.  Oct.  1605):  Solem  Venus  non  totum,  sed  partem  ejus 
tegere  potest.  Cumque  annis  8 fiant  5 conjunctiones  Solis  et  Veneris, 
Venere  retrograda,  illae  5 hodie  sic  disponuntur,  ut  nulla  in  viciniam  nodi 
veniat.  Angulus  enim  maximae  inclinationis  est  c.  4°.  Igitur  4°  a nodo 
inclinatio  est  c.  16',  superans  semidiametrum  Solis,  idque  multo  magis, 
quia  illa  16'  ob  Terrae  et  Veneris  propinquitatem  triplo  majorem  arcum 
laciunt;  ut  omnino  ad  1 0 propinquitatem  necesse  sit  Venerem  in  nodo  esse, 
si  sub  Solem  debet  incurrere.  Jam  revolutiones  13  Veneris  et  8 Terrae 

fiunt  valde  propinque  commensurabiles;  tardissime  igitur  transponuntur, 

annis  sc.  8 diebus  2.  Igitur  si  jam  est  conjunctio,  ut  anno  1606  inter 

11.  et  12.  Maji,  erit  anno  1614  talis  inter  9.  et  10.  Maji;  paulatim  igitur 
ad  nodum  accedit  vel  ab  eo  retrocedit  una  ex  5 conjunctionibus,  quae  fiunt 
annis  8.  Ita  non  omnibus  aetatibus  fiunt.  Divide  360°  in  5,  habes  70°, 
sed  quia  2 nodi,  sume  35°.  Cum  ergo  una  conjunctio  est  in  nodo,  alia, 
quae  proxima  nodo  opposito,  abest  per  35°  et  post  8 annos  2°  lucratur. 
Ergo  c.  140  post  annis  iterum  fiet  conjunctio  Solis  et  Veneris  in  nodo, 
siquidem  ubique  biduo  aberrent  conjunctiones  post  8 annos.  At  alicubi 
uno  solo  die  aberrant;  tardius  igitur  accidit. 

Vitium  tamen  est,  quod  in  Opticis  totum  intervallum  retro  extendi; 
essemus  igitur  in  termino  hodie  et  haberemus  tales  Solis  et  Veneris  con- 
junctiones. At  quia  non,  sumus  igitur  in  intervalli  medio. 

Fabricius  quum  posthac  pluries  (annis  1607  et  1608)  eandem  moveret  quaestionem, 
haec  Keplerus  (10.  Nov.  1608)  respondit:  Quando  Venus  possit  tegere  Solem, 
perscripsisse  me  memini  superiorum  annorum  epistolis.  Tu  nihilominus 
regeris  quaestionem  eandem  ut  augeas  cumulum  quaestionum. 

Anno  1582  Venus  retrograda  Soli  juncta  fuit  in  27°  anno  83.  in 
2°  fi;  anno  85.  in  3°$;  anno  87.  in  17°  K;  anno  88.  in  13°  Quin- 
quies in  octennio  Veneris,  nuspiam  ita  prope  ad  nodorum  alterum  nisi  in 
27°  y.  Anno  vero  90.  exacto  octennio  priore,  ineunte  novo,  rursum  fit 
conjunctio  in  25°  Discedunt  igitur  conjunctiones  mensis  Maji  retrorsum 
a nodis;  nam  sunt  in  10°  U,  fi,  si  bene  memini.  Attendendum  est  igitur 
ad  conjunctiones  mensis  Decembris.  Ergo  anno  91.  in  29°  g*,  99.  in  27°  fi, 
1607  in  24°  fi,  1615  in  22°  fi,  1623  in  20°  fi,  et  1663  in  8°  / cir- 
citer; tunc  igitur  poterit  fieri  aliqua  corporalis  copula.  Sic  si  retrocedamus, 
anno  1574  fuit  in  30°  anno  66.  in  20n,  anno  58.  in  5°  n,  anno  50. 
in  7°  n,  anno  42.  in  9U  n,  tuae  igitur  fieri  potuit  una  conjunctio.  Inter- 
vallum annorum  non  200  sed  120.  Errorem  jam  pridem  tibi  fassus  sum. 
Etsi  non  est  plane  necesse  videri  corporalem  conjunctionem ; si  nempe 
nodus  sit  in  9°  n,  conjunctio  aliqua  in  7°  30'  n,  sequens  post  octennium 
in  10°  30'  n,  distans  utraque  a nodo  1 V2  °:  angulus  certe  lat.  Veneris 
auctus  parallaxi  paulo  minor  est  10  °.  Ergo  1 */2  0 distantiae  a nodo  dant 
lat.  15'  c.,  quanta  est  Solis  semidiameter.  Quare  si  nodus  praecise  cadat 
in  medio  duarum  conjunctionum  octennio  distantium,  liberabitur  Sol  a sub- 
tercursu  Veneris  nisi  forte  in  extremis  marginibus. 

Fabricius  (Jan.  1605)  pergit:  Diametrum  Solis  per  projectionem  radiorum  perque 
canalem  opticum  observari  posse  scribis.  Hoc  difficile  videt,ur  et  ego  tale  nihil  hactenus 
cognoscere  potui.  Licet  n.  radii  per  canalem  excipiantur,  ne  a luciditate  aeris  obfuscentur, 
non  tamen  adeo  evidenter  discerni  possunt  praesertim  in  oblongis  instrumentis  6 — 12  pedum, 
ut  ipsa  necessitas  requirit.  Et  puto  hinc  accidere,  ut  observationes  Solares  adeo  varient. 

Keplerus  (1605):  Nihil  est  opus  niti  argumentis  pro  mea  diametri 
Solis  observatione,  cum  experientia  mihi  loquatur.  Instrumentum  non  potest 
esse  tantae  certitudinis  si  parvum.  Consule  demonstrationes  et  experientiam. 
Canalis  contra  lucem  postulat  muniri  a suprema  tabella  usque  intra  scenam, 
inde  scena  ipsum  munit.  Panni  nigri  aut  papyrus  multiplex  denigrata  est 
utilis  pro  scena.  Si  vis  scenam,  para  parvam  portatilem,  quae  te  cingulo 
tenus  muniat,  canalem  recipiat;  sed  tunc  oportet  foris  esse  adjutorem,  qui 
perpendiculum  observet,  signa  in  transtro  et  azimuthum  faciat. 

Fabricius  :.  Possent  Solis  altitudines  per  diversi  coloris  vitra,  foramini  pone  prope 
oculum  obducta  commodissime  et  rectissime  observari , ita  ut  Solis  corpus  in  pinnacidio 
exteriori  constituatur  et  per  parvum  foramen  conspiciatur , modo  nulla  refractio  per  vitra 
causaretur;  et  licet  Tycho  mihi  aliquando  dixerit,  nullam  per  vitra  causari,  tu  tamen  hoc 

non  concedis.  Cupio  igitur  a te  cognoscere , an  re  vera  vitrum  duplex  in  observationibus 
Solaribus  adhibitum  refractionem  efficere  possit  et  quantam,  et  an  semper  illa  eadem  vel 
unius  modi  maneat  ? 

In  postscripto  huic  quaestioni  haec  addit  Fabricius  : Eruditissime  D.  Keplere.  Cum 
Iiteras  Auricum  deferrem  ut  Pragam  curarentur,  incidit  mihi  refractionis  negotium.  In  literis 
feci  mentionem  duplicis  vitri  visorii  prope  oculum  obducti  in  observatione  altitudinis  Solis. 
Tu  antea  scripsisti,  vitra  causare  refractionem ; sed  puto  te  falli,  quia  in  tua  Optica  ostendis, 
radios  Solis,  si  recte  diaphanum  transeant,  nullam  causare  refractionem.  Jam  satis  patet 
in  capiendis  altitudinibus  radium  Solis  recte  in  superficiem  vitrorum  cadere  ; ergo  nulla  inde 
refractio  causatur  et  sic  sententia  Tychonis  vera  manebit,  nec  puto  te  quicquam  in  con- 
trarium afferre  posse. 

Addo  etiam,  quod  Aurici  Abrahamus  mihi  literulas  exiguas  20.  Mart.  1604  scriptas 
tradiderit,  quibus  ut  tuis  respondeam  prioribus  urges.  Sed  hic  ad  omnia  responsum  accipies, 
et  tu  ut  quam  primum  respondeas  plurimum  rogo.  Vale,  Vale,  Vige,  Flore.  Aurici  16. 
(26.)  Jan.  1605. 

Keplerus:  Ut  altitudo  Solis  capiatur,  Sole  per  exiguum  foramen 
translucente  in  superiore  pinnacidio  et  incidente  orbiculariter  in  inferius, 
sic  ut  impleat  circellum  descriptum  ex  centro  respondente  centro  foraminis 
superioris  pinnacidii,  Maestlini  modus  est,  quo  meliorem  neque  Byrgius 
neque  quisquam  alius  centimanus  Briareus  invenerit.  — Tu  si  vitrum  vis 
adhibere,  potes  id  sine  metu  refractionum,  ut  jam  olim  respondi.  Nam 
quaecunque  fiat  in  vitro  refractio,  nihil  interest  ad  instrumentum,  quando 
Solis  radius  prius  per  instrumenti  pinnacidium  utrumque  transivit,  postea 
demum  per  vitrum  in  oculum  recipitur;  quia  oculo  non  metimur  Solis  alti- 
tudinem sed  instrumento.  Oculus  hoc  solum  praestat,  quod  Maestlino  sua 
pinnacidia,  indicat  nempe  quando  regula  liat  parallelos  radio  Solis. 

Fabricius:  Tuam  de  refractione  sententiam  cum  gaudio  legi.  Tua  altitudo  aeris 
cum  mea  convenit.  Scribis  in  maritimis  regionibus  constantes  esse  refractiones.  Concedo  ; 
at  si  mare  ad  constantiam  aliquid  facit,  cur  nonu  etiam  ad  refractionum  aequalitatem  aliquid 
faceret  ? At  Miverius  scribit  in  sua  apologia,  in  Selandia  refractiones  saepe  non  percipi,  ita 
ut  quis  de  illis  dubitare  possit.  Ponit  illas  in  altitudine  15°  — 3',  tu  7 'j2 '.  Dicam  etiam 
meam  sententiam  : sicut  in  cujuslibet  regionis  horizonte  omnium  maxima  fit  refractio,  ita  in 
horizonte  mundi  (i.  e.  sub  polo  ubi  aequator  horizontis  vicem  subit)  haud  dubie  etiam 
maxima  erit  refractio  et  ideo , quo  viciniora  fuerint  loca  aequatori , eo  minor  refractio  ; et 
sic  sensim  decrescere  puto  refractiones  a polo  ad  aequatorem , singulis  vero  locis  suas  pro- 
prias esse  refractiones  easque  ut  plurimum  constantes.  Nam  prodigiosam  illam  variationem 
refractionum  in  mediterraneis  locis  vix  credere  possum.  Multa  vitio  observationum  saepe  fiunt, 
quae  in  prodigium  male  trahuntur.  Fol.  79.  (Cap  IV,  1.)  scribis,  non  vapores  sed  aerem 
esse  causam  refractionum.  Ita  satis  clare  distinguis  ipsum  aerem  a vaporibus  ei  immixtis, 
sed  cur  tam  prodigiosas  refractiones  in  uno  loco  constituis,  si  aer  est  causa,  non  vapores? 
cum  aer  in  se  et  per  se  manet  idem,  at  propter  vapores  saepe  incrassatur.  Hic  aut  vapores 
in  causa  sunt  aut  haec  prodigiositas  ex  simplici  aere  causari  potest.  Et  sic  stat  sententia 
Tychonis  adhuc  salva.  Si  vapor  tantam  differentiam  causatur , multo  magis  illud  efficient 
nubes,  quod  non  observavi. 

Keplerus:  Mari  refractionum  constantiam  non  tribuo  ob  naturam  sed 
ob  humilitatem  loci  respectu  aequabilis  superficiei  maris.  Si  Miverius 
aequalem  Tychoni  probaverit  industriam  in  observando,  corrigenda  erit  mea 
sententia,  nisi  hoc  me  juvet,  quod  alia  loca  maritima  aliis  vicinarum  terra- 
rum partibus  objiciuntur,  unde  orientes  vapores  insolitum  quid  causantur. 
Tua  opinio  vere  est  opinio;  analogiam  facis  ubi  nulla  causae  similitudo 
nec  in  una  nec  in  altera  analogarum  copula : quid  poli  elevationi  commune 
cum  refractionibus? 

Quae  objicis  folio  79,  ad  ea  ipse  respondi  in  notis  ad  hoc,  ubi  disces 
nubes  refractionem  non  causari. 

Fabricius:  Ut  hactenus  de  refractione  sic  nunc  de  reflexione  radiorum  Solarium 
paulisper  tecum  agam.  Ignoscas  meae  importunae  prolixitati.  Saepe  miratus  sum,  cum 
Sol  naturaliter  calidus  sit  juxta  physicos,  et  tamen  non  calefaciat  simpliciter  physice  et 

modo  naturali,  sicut  calor  ignis  per  propinquitatem  et  positum,  sed  per  solam  radiorum 
reflexionem.  Si  Sol  in  se  haberet  naturalem  vim  calfaciendi , ubique  et  semper  calefaceret, 
tam  hieme  quam  aestate,  et  quidem  magis  hieme  ob  majorem  propinquitatem.  At  Sol  non 
sic  calefacit  ut  ignis,  nec  etiam  per  moram  supra  horizontem,  sed  per  reverberationem  solam. 
Itaque  vera  est  opinio , Soli  non  inesse  calorem  sed  solam  lucis  qualitatem , quam  calor 
ratione  aliena  per  reflexionem  sequatur  in  aere  natura  calido.  Experientia  quoque  testatur, 
in  locis  altioribus  Soli  propioribus  majus  frigus  esse  quam  hic  in  terris.  Addo:  si  calor  ex 
reflexione,  unde  fit  quod  nubes  aestivo  tempore  conglaciari  possint,  cum  reflexio  in  super- 
ficiem nubis  cadens  facile  hoc  impedire  possit  ? 

Keplerus:  Sententiam  meam  pete  ex  Opt.  Cap.  I.  prop.  ultimis  et 
Cap.  YI.  item  de  reverberatione  in  Disputatione  de  Astrologiae  fundamentis. 
Tu  falleris  confundens  incidentiam  et  reverberationem.  Sol  semper  cale- 
facit secundum  incidendae  modum.  Nam  anne  calefaceret  non  incidens, 
quantumvis  ipse  totus  igneus  ? Actio  fit  per  contactum.  Jam  obliqua  inci- 
dentia est  pene  nulla  incidentia  sed  transitio.  Non  ergo  tantum  per  rever- 
berationem sed  etiam  per  incidendae  rectitudinem  calefactio  existit.  Quod 
autem  loca  alta  minus  calida,  non  debent  sane  esse  calida  ob  propinqui- 
tatem ad  Solem,  quae  nullius  est  momenti ; sed  causae  sunt  aliae  sufficientes. 
Primo  , calefacere  ibi  Solem  nemo  negabit,  at  non  ita  fortiter , quia  nulla 
reverberatio,  quia  ventosum  ibi  et  continua  refrigeratio.  Ubi  reverberatio 
nihil  per  se  ipsam  potest  (non  est  repercussis  radiis  definitum  spatium 
longitudinis,  nihil  enim  obstante  in  immensum  pergunt.  Recte  namque 
Aristoteles : gxi&giv  sed  propter  aerem.  Scilicet  reverberatio  non 

causatur  calorem  in  puncto  ubi  fit  reverberatio,  sed  ibi  ubi  reverberati  cum 
incidentibus  conduplicati  concurrunt  et  ubi  adest  materia  idonea  sc.  crassus 
aer.  In  montanis  igitur  neque  crassus  aer  (in  verticibus,  inquam,  mon- 
tium) neque  consistens,  ut  in  cavitatibus  camporum,  neque  continuus,  ut 
in  planitiebus,  ut  contagio  vicini  calidi  magis  incalescat,  contactu  imbuat 
aerem.  Adde  et  hoc , rotundos  esse  vertices , non  ubique  aptos  rectis 
incidendis. 

Alia  ratio  est  cur  supra  aerem  frigus  sit  merum.  Nam  quid  est  quod 
Sol  calefaciat?  Nulla  sane  materia  idonea;  aether  enim  est  nimis  tenuis. 
Et  habes  in  meis  Opticis,  radium  Solis  ibi  non  esse,  sed  fuisse.  Ut  pluma 
non  recipit  violentum  motum,  sic  illa  materia  non  recipit  calorem,  frigus  igitur. 

At  quare  glaciantur  nubes  ? Primum  vapor  quo  ferventior  lioc  celerius 
ascendit;  igitur  delatus  extra  metas  aeris  infertur  dimidia  sui  parte  in 
aetherem  frigidum,  frigus  enim  est  negatio  caloris.  Frigus  sentiens  cogitur 
et  tergo  sustinet  Solem  non  frigefacientem  sed  calefacientem.  At  quia 
se  ipse  tegit,  calor  ille  ex  Solis  ictu,  ut  qui  est  sine  fere  mora,  non  creat 
speciem  caloris  ad  interiora  penetrantem.  Fit  igitur  ut  summa  vaporis 
nebulosi  coagulentur  in  aquam,  interiora,  aqua  facta,  ob  defectum  omnis 
caloris  etiam  congelentur  atque  sic  pluvia  cum  grandine  decidat,  nunquam 
grando  sola. 

Fabricius:  Si  Sol  calidus  per  se  et  per  reflexionem,  cur  non  etiam  stellae  cale- 
faciunt, cum  vis  earum  in  unum  coacervata  aequaret  Solis  corpus  et  calefaciendi  vires  ? 

Keplerus:  Optica  adito  et  Fundamenta  Astrologiae.  Analogia  est 
exquisitissima  lucis  et  caloris ; si  universae  stellae  verticales,  horizontales, 
nequeunt  efficere  claritatis  diurnae  millesimam  partem,  quid  mirum  si  ne 
caloris  quidem  Solaris.  Nil  igitur  impedit  credere,  cum  ipsarum  quoque 
luce  calorem  proportionalem  esse. 

Fabricius:  Quae  causa  est,  quod  paraselenes  semidiameter  dimidia  semper  sit  ad 
iridis  semidiametrum,  quae  est  45°,  ut  ipse  aliquoties  observavi? 

Keplerus:  De  iride  et  halone  plura  dicere  non  possum  quam  in 
Opticis  nisi  hoc,  quod  ibi  erraverim  statuens  causam  in  sublimi  longe  supra 
nubem  : imo  causa  est  in  ipsis  guttis  vel  vaporibus,  in  quibus  quilibet  videt 
iridem.  In  posteriori  epistola  (10.  Nov.  1608)  haec  addit  Keplerus:  De  diametl’0  iridis 
et  halonis  exercitatio  gravis  est  nec  adhuc  mihi  penitus  liquet.  Illud  saltem 
certum,  causas  quaerendas  in  singulis  guttis  ex  quibus  tota  circumferentia 
colorata  componitur.  Itaque  in  nebula  rorante  (in  minimas  et  pene  insensi- 
biles guttas  resoluta)  aeque  repraesentatur  halo. 

Cur  circulus  potius  coloretur  quam  planities  interior,  causam  dicere 
possum  pulchre.  Gutta  quae  est  intra  circulum  non  habet  situm  ad  Solem 
et  oculum , ut  refractio  maxima  fiat.  Nam  colores  non  oriuntur  nisi  iis 
locis  ubi  est  refractio  maxima.  Verum  est,  gutta  quaelibet  projicit  suum 
radium  coloratum  seu  per  maximam  refractionem  formatum  spargitque  in 
circulum  aliquem.  Sed  ille  circulus  non  tangit  oculum,  nisi  absistat  gutta 
135°  a Sole.  Sed  eodem  tempore  fieri  potest,  ut  alius  oculus  ab  illa 
gutta  feriatur  per  coloratum  radium:  is  nempe,  qui  videt  inter  Solem  et 
guttam  partes  135.  Neque  unus  sane  oculus  eodem  tempore,  sed  possunt 
esse  infiniti  in  circulum  dispositi,  quos  eadem  gutta  diversis  tamen  sui 
partibus  coloratis  radiis  ferit. 

Sed  si  loquamur  de  ea  iride , quam  videt  unus  oculus , ea  componitur 
ab  infinitis  guttis  in  circulum  dispositis,  nimirum  ut  quaelibet  135°  a Sole 
distet.  Tunc  gutta  dextra  projicit  colorem  sinistra  sui  parte,  sinistra  gutta 
parte  dextra,  superior  gutta  parte  inferiore  &c.  — 

Fabricius  (10.  20.  Feb.  1605):  Quotiescunque  Mercurium  observavi,  semper  scin- 
tillabat, contra  quam  alii  planetae  faciunt. 

Keplerus  (in  prioribus  literis  pergens) : Martem  scintillare  Tycho  dixit; 
de  Venere  idem  ego  in  Opt.  Cap.  VI,  12.  Quid  ergo  miraris,  Mercurium 
scintillare  ? 

Fabricius:  Observavi  d.  11.  21.  Feb.  98.  eclipsin  Lunae,  cujus  initium  erat  cum 
Regulus  fuit  in  ait.  bor.  25°  (24"  30')  i.  e.  h.  4,  et  in  summa  obscuratione  Ve  Lunae 
lucida  manebat;  diametrum  Lunae  ante  eclipsin  sumsi  35'  proxime. 

Quot  digitorum  fuit  eclipsis  Solis  14.  Dec.  1601  ? 

Keplerus:  Dum  tuam  genesin  inter  observata  Tychonis  quaero  quae 
forte  ad  manus  erant,  invenio  descriptionem  tuam  eclipseos  Lunae  11.  Feb. 
1598.  *Ea  mihi  plurimum  facessit  negotii  in  Lunaribus;  nihil  enim  super- 
esse  potuisse  contendo,  ut  1580.  31.  Jan.  eclipsis  fuit  cum  mora  brevissima. 
Compara  omnia,  videbis,  non  posse  has  duas  simul  stare.  Propterea  cum 
inter  fundamenta  restitutae  latitudinis  Christianus  (Longomontanus)  hanc 
assumsisset,  quasi  retinuisset  2il2l,  radio  puto  mensus,  ego  semper  errorem 
qui  est  in  Lunaribus  (dum  dimensio  per  eclipses  jacet)  huic  eclipsi  imputavi 
nec  dubitavi  in  Opticis  verbis  obscuris  : „de  quo  (quantitate  residua)  judi- 
cabis ex  superioribus/4  his,  inquam,  verbis  non  dubitavi  lucem  illam 
residuam  tribuere  refractis  Solis  radiis,  ut  propter  Solis  magnam  limbi 
claritatem  putaverint  non  totam  defecisse.  Impedivit  me  hoc,  quod  radio 
dimensi  sunt  quantitatem;  id  non  potest  esse  in  hoc  splendore,  qui  est  a 
refractis  radiis  Solis.  Nam  non  habet  is  evidentem  terminum  versus 
interiora  corporis,  sed  paulatim  obliteratur.  Jam  etiam  tua  eclipseos  de- 
scriptio contra  me  est,  vincor  fuffragiis,  negas  et  tu  totam  defecisse.  In 
quantitate  differs  ab  illis,  5'  dictitans  superfuisse,  et  tamen  hoc  quoque 
pugnantibus  circumstantiis : primum  ais,  te  obscuritate  luminis  impeditum 
quo  minus  metireris ; auges  igitur  suspicionem  mihi  iterum.  Deinde  cum 

maximam  fuisse  existimas,  pingis  lucidum  cornu  in  parte  summa  corporis 
Lunae.  Haec  duo  non  stant  simul.  Rogo  ergo  majorem  in  modum,  tuam 
hic  memoriam  diligenter  examines,  praecipue  an  toto  durationis  tempore, 
praesertim  circa  medium , perpetuo  potueris  agnoscere  satis  evidentem 
limitem  inter  partem  quam  putasti  lucidam  et  partem  obscuratam:  et  com- 
pares exempla  similia,  quae  descripsi  in  Opticis.  Da  operam  ut  hic  tuam 
astronomiae  fidelitatem  demonstres  neque  me  differas,  et  si  potes  etiam 
aliorum,  qui  per  Gallias  et  Hispanias  illam  observarunt  vel  etiam  Emden- 
sium  nautarum  testimonia  conquiras. 

Quantitatem  ecl.  Solis  1601  Dec.  metire  ex  meis  Opt.  fol.  ultimo. — 

Quibus  exhortationibus  motus  haec  dat  Fabricius  Keplero  (d.  10.  20.  Dec.  1605): 
De  eclipsi  Lunae  a.  98.  res  se  habet  ita,  quod  lucida  pars  5'  proxime  ad  visum  — quia 
instrumentis  non  sum  dimensus  — certum  est,  aliquam  particulam  quantulacunque  etiam 
fuerit  lucidam  mansisse  — aequare  videbatur.  Totum  fere  corpus  Lunae  obscuratum  media 
eclipsi  apparenter  videbatur  et  quidem , quod  mirum , limbo  magis  viciniores  partes  quam 
medium  corporis,  quod  obscurum  erat.  — 

Fabricius,  d.  2.  12.  Apr.  1605:  Observavi  hic  (Ostelae)  diligenter  admodum  initium 
et  finem  proximae  eclipsis.  Transmitto  observationes.  Incepit  in  altitudine  Sirii  17°,  finis 
in  ait.  Arcturi  46°  25'.  Tempus  ex  altitudinibus  nondum  subduxi  propter  praesens  festum 
Paschatis  ; tu  facile  colliges.  Altitudo  aequatoris  hic  36°  22'.  Ego  tuas  observationes  de 
hac  eclipsi  Lunae  expeto,  ut  de  vera  meridianorum  differentia  constare  possit.  Erat  hic  toto 
observationis  tempore  undique  maxime  serenum ; qualis  tum  apud  vos  coeli  facies  fuit  scire 
cupio.  Reliqua  lucis  particula  aestimative  digitum  unum  aequabat,  at  difficile  hoc  fuit  inter- 
noscere. Cito  incepit  deliquium  crescere,  at  tarda  fuerunt  incrementa  et  fecit  spiras  quasdam. 
Semidiameter  Lunae  inventa  34  */*'  per  sextantem.  Cum  cornua  erecta  stare  viderentur, 
ait.  Sirii  fuit  13°  15'.  — Praeter  modo  praemissa  nihil  amplius  deprehendimus  in  his  literis 
quae  ad  hanc  pertinent  eclipsin.  In  „postscriptis“  redit  ad  illam  anni  98,  altitudinem 
Reguli  ponit  24°  30'  et  addit : conferes  hoc  cum  proxima  eclipsi,  pro  meridianorum  distantia. 

Keplerus:  Laudabile  est  tuum  studium  in  observanda  eclipsi  Lunae. 

Quod  si  in  principio  fuit  Sirius  in  ait.  17°,  ergo  121°  46'  aequatoris 
fuit  in  M.  C.  Et  si  in  fine  habuit  ait.  46n  25',  ergo  170°  49'  aequatoris 
in  M.  C.,  siquidem  vere  ait.  aequatoris  36°  22',  ergo  duratio  temporum 
49°  3';  et  cum  tempora  15°  2 ' 30"  dent  horam,  erunt  31*  15'  30". 

Mea  observatio,  praesente  Joanne  (Eriksen)  et  Matthia  (Seiffarto), 
talis  fuit:  Coepit  14'  (melius  16')  antequam  Spica  attolleretur  8°  33' 
(inveni  hoc  h.  7.  54');  cessavit  58'  postquam  Spica  haberet  ait.  24°  1'. 
Haec  ego  ipse  nondum  ad  calculum  vocavi ; si  tamen  computanti  Matthiae 
fidendum,  principium  in  75-  37'  (verius  7.  38.),  finis  in  10.  58.  (10.  55.) 
cadit.  Sic  duratio  mihi  esset  3h-  21'  (3.  17.)  tibi  3h.  15  ’//.  Ego  quidem 
4'  ante  finem  posui  haec  verba:  „inaestimabile  quippiam  abfuisse14 ; finem 
vero  descripsi  his  verbis:  „finis  dubius,  ob  sinistrum  oculum  tarde  illumi- 
natum “ et  duobus  minutis  post:  ,, finis  certus44  (h.  10.  57').  Huc  usque 
igitur  fuissent  3h-  23'  (rectius  3.  19.),  sed  retineo  durationem  3h-  21', 
quia  Tycho  habet  3h-  20'.  Itaque  ex  principio  colligo  differentiam  meri- 
dianorum 5°  28',  ex  fine  6°  45'  (127°  15 y,'  Prag.  — 121°  46'  Ostel. 
= 5°  29(/2  et  176°  59 */2  — 170°  49'  = 6°  10 7/).  Si  vero  ob  causas 
opticas  tuum  initium  justo  tardius,  finem  citius  animadvertisti  (cujus  rei 
exempla  adeoque  regulam  universalem  habes  in  Opticis),  tunc  tuum  medium 
cum  meo  collatum  ostendit  diff.  merid.  6°  7';  Hondius  facit  8°  fere. 

Aura  fuit  fere  serena,  crassus  tamen  aer,  ut  praeter  Lunam  et  Spicam 
nihil  commode  observaretur  in  vicinia.  Color  fuit  qualis  diluti  sanguinis, 
ut  si  quis  linteum  cruore  tinctum  expressisset. 

Tuas  hujus  eclipsis  spiras  non  intelligo,  an  umbra  Terrae  spiras  fecit 

an  ipsa  Luna  lucidis  vel  rubicundis  in  partibus?  Quantitatem  residui  luminis 
non  puto  aequare  digitum;  aestimari  a nobis  non  potuit.  Certe  de  circum- 
ferentia minus  quam  '/6  fuit  residuum. 

Fabricius:  Scribis  de  observatione  digitorum  eclipticorum  in  Sole  per  foramen  par- 
vum et  rotundum  in  longiori  aliquo  instrumento.  Sed  quaero  cur  in  breviori  instrumento 
et  latiori  cum  foramine  id  aeque  et  quidem  melius  non  possit  fieri  ? Scire  quoque  cupio, 
quousque  velamentum  canalis  intra  scenam  versus  tabellam  inferiorem  pertingere  debeat  ! 
Ego  hic  operam  dabo,  ut  ad  eum  modum  quantum  fieri  potest  Solis  eclipsis  futura  observetur. 
Instrumenti  ad  inclinationem  Lunae  praesentandam  fusiorem  descriptionem  expeto. 

De  eclipsi  Solis  a.  1540  scire  cupio  an  totalis  fuerit? 

Keplerus:  Quaesivisti  de  digitis  eclipticis  observandis.  Non  dubito 
quin  bene  lectis  et  intellectis  Opt.  VII,  7.  nihil  amplius  sis  quaesiturus. 
Omnino  quo  major  proportio  distantiae  ad  foramen  hoc  melius.  Sed  haec 
frustra,  scribo  enim  ista  pridie  eclipsis.  Ego  paratus  sum,  serenitatem 
tamen  despero.  Nam  et  nuper  27.  Sept.  Lunam  in  nimbo  nox  intempesta 
tenebat. 

Eadem  de  canalis  velamento ; servit  ad  tenebras.  Fine  viso  longitudo 
patebit. 

Instrumentum  p>ro  Lunae  inclinationibus  parum  mihi  profuit.  Exercitio 
opus  est  ut  melius  fiat.  Describe  tu  potius  fusius. 

De  observatione  ecl.  a.  1540  quaeris.  Nihil  habeo.  Matutina  fuit 
hora  5,  incidens  in  exortum  Solis  cum  stertunt  asini.  — Imo  ne  quid 
praetereat  ad  quod  non  respondeam;  vides  in  Ephemeride  consignationem, 
Ij-  c/  Q perserenam  non  fuisse.  Ecce  tibi  testem : possideo  Ephemerides 
quae  fuere  Schreiberi  Norib.;  is  eo  die  Wittebergae  fuit,  apponit  ad  6.  Apr. : 
„mane  nubilum,  p.  m.  serenum,  noctu  pluvia. “ 

Fabricius  (Ostelae  10.  20.  Dec.  1605):  Mitto  Germanicum  tractatum  de  nova  stella, 
item  observationes  repetitas.  Mercurius  fere  toto  Novembri  observari  potuit , at  serenitas 
rara.  Prognosticon  si  edidisti  mitte,  gratius  mihi  nihil  in  hoc  genere. 

Ego  jussu  comitis  Aurici,  ubi  polus  53p  30'  et  ejusdem  longitudinis  cum  prioris  habi- 
tationis loco,  eclipsin  Solis  2.  12.  Oct.  observavi.  Verum  cum  adorno  generoso  Domino  in 
cubiculo  observandi  commodum  prospectum  et  locum,  interim  incepit  eclipsis.  Procurrens 
inde  ad  vallum,  in  quo  quadrans  constitutus  erat , observo  altitudinem  Solis  inferioris  limbi, 
erat  25 i/l°.  Finem  exactissime  observavi;  ait.  inferioris  limbi  Solis  17°  55';  ante  h.  3 
diligenti  aestimatione  digitorum  9 fuit  vel  etiam  minor,  nequaquam  autem  major.  Adfuerunt 
2 comites,  cancellarius,  medicinae  doctor  et  plurimi  nobiles.  Coelum  sat  serenum  inter- 
currentibus nubibus. 

Cum  eclipsis  Lunae  d.  17.  (27.)  Sept.  ad  2 minuta  prima  obscurata  esset,  altitudo 
Sirii  apud  nos  Ostelae  (ubi  elevatio  poli  53°  35',  in  eodem  meridiano  cum  urbe  Embda, 
1 'l2  mil.  ab  Emda  et  1 */,  mil.  fere  Aurica  distans)  8°  20'  fuit.  In  maxima  obscuratione 
videbatur  tertia  pars  lucida ; cum  dimidia  diameter  deficeret,  altitudo  Procyonis  27°  30'  ; 
finis  fuit  cum  ipso  Solis  ortu. 

Eclipsin  Lunae  hujus  anni  in  Martio  (3.  Apr.  n.  st.)  diligentissime  observavi  nec 
quicquam  erroris  vel  in  initio  vel  fine  irrepsisse  assevero  ; quare  illi  fidas  volo.  — 

Observationes  hasce  addo  : 

4.  14.  Jun.  1605  ; mane  h.  3 in  altitudine  Aquilae  42°  13',  cap.  Oph.  35°,  !(.  tunc 
et  Aquila  distabant  29°  38',  !(.  et  cap.  Oph.  51°  12'  ; % et  superior  trium  in  llf  : 23"  13'. 

2.  12.  Jul.  2 h.  post  occasum  tj  in  med.  coeli,  ab  Antare  43°  41',  ab  Aquila  31°  40'. 

% ab  Oph.  cap 49°  7. 

„ „ Antare 48.  28. 

„ „ Aquila 29.  50. 

18.  28.  Nov.  mane : _ § „ Spica 30.  40.  ait.  § 4°. 

„ „ Clara  in  collo  Serpent.  23.  58.  „ „ 5. 

„ „ Arcturo 40.  51.  „ „6. 

„ „ 6 39-  55.  „ „ 7. 

22.  Nov.  2.  Dec.  h.  1 ante  ortum  © „ „ Spica 36.  27.  „ „ 5. 

„ „ Arcturo 45.  10. 

^ ab  initio  Nov.  ad  25.  ejusd.  observari  potuisset,  si  semper  commoda  serenitas  fuisset.  — 

Concludit  Fabricius  has  literas  his  ferme  verbis  : Perturbatus  patriae  status  per  Emb- 
densium  rebellionem,  qui  nobiles  et  consiliarios  comites  captiverunt.  — Mitte  Prognostica.  Vale. 

In  folio  his  literis  adligato  Keplerus  hanc  eclipsis  illius  Solaris  (12.  Oct.  1605) 
computationem  adscripsit. 

Computatio  temporum. 

Alt.  aequatoris  36°  30'  — 36.  30  sin.  44°  = 69466 

Solis  dist.  a polo  82.  30  7.  30  sin.  29°  ==  48481 

lTih  U.  117947 

29.  dim.  58973 ‘/z 

Alt.  Solis  27°  15' 
sin  27°  15'  — 45787 

69466 

115253  : 589735  = 195432 

95432  = sin.  72°  37' 
sin.  29°  45'  = 43445  compl.  17.  23. 

69466 

112911  : 589735  = 191461 

91461  = sin.  66°  9' 


Hora  1.  9'  37" 


compl.  23.  51. 
1.  35.  24. 


37'  + 17° 

23'  = 

315° 

197°  38'  + 23°  51'  = 

= 221° 

29' 

305 

311. 

29. 

305. 

14. 

0. 

Z 

311. 

31. 

6. 

Z 

304. 

32. 

28. 

311. 

0. 

4. 

z 

Oritur 

29° 

7'  y* 

5. 

2. 

z 

Alt. 

Nonages. 

29. 

52. 

Sol  a Nong.  20“  . 

# # 

27. 

20. 

Sol 

28. 

31. 

25. 

59. 

60° 

49' 

29. 

11. 

20° 

26. 

40. 

50. 

39. 

28. 

17. 

9.  35. 

26. 

3. 

29. 

16. 

11. 

15. 

Lafc.  51. 

8. 

28. 

33. 

9.  46. 

26. 

18. 

Distantia  Solis  a vertice 
Solis  a polo  austr. 


Pro  angulo  ad  verticem. 

62°  45'  62°  45' 

82.  30.  7.  30. 


sin.  70°  15: 
sin.  55. 15 ; 


94118. 

82165.  sin.53. 30  = 


145.  15. 
55.  15. 
94118 
= 80386 


70.  15. 


176283 

dim.  88141  Vs 


174504;  174504:88141,5: 


197981 

97981  =sin.  78°28' 

11.  32.  Angulus. 

In  prima  phasi  defuerunt  Soli  aestimative  digiti  2 in  medio  ad  dextram 
vel  occidentem ; cum  autem  angulus  inter  verticalem  et  circulum  declina- 
tionis esset  1 1 0 32'  — ad  dextram  verticalis ; sed  angulus  inter  circulum 
declinationis  et  eclipticam  67°  38',  ad  dextram  ® declin.,  ergo  angulus 
inter  vert.  et  ecl.  ad  dextram  verticalis  29°  10',  sane  quia  ® nondum  in 
nonagesimo  (?).  Cum  autem  inclinatio  tunc  sit  observata  90,  ergo  inter 
eclipticam  et  circulum  diacentron  10°  50'  in  austrum;  et  distabant  centra 
27'  (ante  Sol),  quae  dant  latit.  5'  4",  visam  long.  26'  41".  Adde  paral- 
laxin  long.  9'  46",  prodit 


36'  27"  0. 
horarum  34.  10  1 

2.  17  4'  2" 
2.  16 


Erat  h.  1. 
Adde  1. 


9.  32. 
4.  2. 


Vera  2.  13.  34. 
Ego  Pragae  vidi:  2.  15. 


1 


In  reliquis  phasibus  non  est  addita  inclinatio.  Secunda  phasis  est  tamen 
26'  ultra  primam,  a nodo  16',  quae  proficiunt  in  latitudine  circiter  1'  20". 

Latitudo  primae  phasis  habetur  sic  : 


Lat.  visa  a © 5'  4"  austr. 

Parali,  lat.  a © 51.  8 

* Lat.  septentr.  46.  4 

Adde  ...  1.  20 

47.  24. 

Hinc  latitudo  secundae  phasis  : observata  est  quantitas  defectus,  quod 
sit  dimidia  diameter.  Ergo  distantia  centrorum  fuisset  17';  multo  vero 
minor  diff.  long. , minor  ergo  distantia  vera  quam  23.  22 , minus  igitur 
distabat  articulus  verae  </  quam  41.  41';  (+  lh  35'  24")  = 2^  16'24"  vera. 

Cum  lat.  visa  ad  normam  phasis  primae  sit  3.  44  circ.  Quadra  igitur : 

3.  44 
3.  44 


11. 

12 

16' 

19" 

11. 

12 

6. 

22 

32. 

16 

22. 

41. 

dat 

h. 

0. 

39. 

48 

22. 

56. 

16 

1. 

35. 

24 

4.  49 

H. 

2. 

15. 

4.  26.  3.  44 
4.  16.  3.  44. 


Tertia  phasi,  quando  desiit  eclipsis,  fuit  distantia  centrorum  32';  id 
cadit  fere  totum  in  longum.  Adde  parallaxin  long.  10",  quia  in  Nona- 
gesimo, prodit  32'  10",  aut  forte 

31'  30' 


31.  10 
9 

10 


55'  19' 


Erat  finis  h.  3.  0'  10"  ergo  medium  h.  2.  5';  en,  aliquot  minutis 
maturius.  Ex  prioribus  n.  phasibus  elicimus  ante  2.  13  et  ante  2.  15. 
Forsan  igitur  adhuc  minutum  unum  in  defectu  fuit.  Ita  cadit  medium  2h  7'. 
Et  in  phasibus  prioribus  plus  defecit  circiter  2',  quia  etiam  defectum  tantum 
9 digitos  aestimavit;  itaque  ante  h.  2.  9'  et  ante  h.  2.  11',  non  multum 
igitur  erraveris,  si  posueris  Aurici  medium  h.  2.  8'. 


Haec  Keplerus  suum  in  usum  conscripsisse  videtur,  ad  Fabricium  certe  nil  amplius 
de  eclipsi  illa  dedit  quaeque  insunt  literis  Kepleri  hinc  inde  ad  Fabricium  datis  (d.  1.  Aug. 
1607  et  10.  Nov.  1608)  maxima  ex  parte  Martem  attinent.  E.  Fabricii  literis  illas 
priores  sequentibus  haec  desumenda  censemus.  De  observatione,  scripsit  F.  d.  11.  (21.)  Jan. 
1606,  eclipsis  Solis  anni  1605  scribam  primo  tempore  ad  Hollandos  aut  ut  puto  ipse  post 
Pascha  illic  abeo.  Si  observata  Magini  acceperis  interim,  quaeso  mihi  communice§. 

Animus  curis  nimiis  angustatus  ob  periculosam  profectionem  ad  filium  in  periculo 
Helmstadii  constitutum.  Iter  periculi  plenum  et  3 transitus  <3  et  profectiones  mihi  incum- 
bunt, quas  nunquam  vanas  sensi,  etiam  domi  occasiones  evitans.  Et  vere  ille  mihi  dicere 
videtur,  citius  fata  praevideri  quam  praecaveri  posse.  (Vir  astrologica  superstitione  plenus 
sequentem  epistolam  sic  incipit:  Iniqua  mihi  fortuna,  adeo  | ad  M.  C.  infestus  mihi 
fuit.  Literae  tuae  vernales  aqua  illegibiles  factae  sunt.)  Tycho  scribit,  Solem  in  -5$  in  ait. 
19°  habuisse  refractionem  9',  eandem  quoque  in  hieme  in  eadem  ait.  fuisse.  Ergo  nulla 
differentia  aeris  aestate  aut  hieme,  nec  proinde  tua  speculatio  de  anticipante  ortu  in  Nova 
Zembla  stare  potest.  (Comp.  ann.  N.  68.) 

De  refractionibus  Solis  (e  literis  d.  d.  Paschae  1607)  in  observationibus  Veneris 
apud  Tychonem  (Progymn.  I.  fol.  157  ss.)  oportet  quaedam  suggerere.  Cum  loca  quaedam 
Veneris  certiora,  ut  sunt  illic,  cum  Copernici  hypothesi  conferre  vellem  et  omnia  ista  exa- 
minarem, magna  refractionum  implicatio  et  quasi  contradictio  mutua  mihi  objecta  est. 

Anno  86.  26.  Dec.  per  vespertinam  9 a © distantiam  asc.  recta  lucidae  (Arietis) 
causa  refractionis  © minor  datur  ad  5',  idque  in  ait.  © 3°  (1.  c.  p.  174). 

Anno  88.  15.  Dec.  asc.  recta  lucidae  ad  8 — 9'  in  consequentia  magis  promovetur,  et 
id  in  ait.  © 3°.  (ibid.) 

Anno  86.  27.  Dec.  in  ait.  © 31/»0  illa  8'  minor  reddita. 

Anno  88.  29.  Nov.  ad  8'  iu  consequentia  illa  magis  promovetur,  (ibid.) 

Quaeritur,  cur  in  ait.  ® 3°  minor  differentia  ratione  refractionis  se  ingerat,  quatn  in 
ait.  3 1/2  0 ? Cur  Tycho  medium  differentiae  asc.  rectae  lucidae  pro  limitanda  A.  R.  accipit? 

Ut  lector  notionem  fingere  animo  possit  immodestiae  in  quaerendo  Fabricii,  notamus 
inesse  his  2 praecedentibus  literis  quaestiones  non  minus  53,  ex  parte  levissimas , v.  c.  an 
Venus  Lunam  illuminare  possit?  Causas  mitissimi  hujus  hiemis  scire  velim.  An  Macrobius 
fuit  ethnicus  ? Cur  in  mari  navigantes  nauseant  ? Cur  Mathematici  in  codice  maleficis  adnu- 
merantur  ? &c.  &c.  Similes  exhibent  literae  quae  has  sequebantur  (d.  1.  (11.)  Jun.) 
30  quaestiones. 

Ad  quas  quaestiones  omnes  Keplerus  non  respondit,  plane  tum  temporis  Martis  theo- 
riae intentus,  hac  sola  excepta:  Quaeritur,  an  spes  aliqua  tibi  sit,  Mercurium  emendandi, 
cum  rarissime  videatur,  et  id  saltem  juxta  elongationes  maximas  ? Quae  vero  varietas  interim 
se  ingerat  ab  elongatione  ad  ^ cum  ©,  sciri  nequit.  Concludit  F.  his  verbis  : Fac  ut  me 
ulterius  non  detineas,  et  sic  nimio  desiderio  tuarum  literarum  fatigatum  et  fractum  tandem 
plane  eneces.  Si  quae  alia  habes  astrologica,  communicato,  si  quae  accidentia  in  te  vel 
aliis  observaveris  intra  annum.  Vale. 

Ad  haec  Kep lerus : De  reliquis  quaestionibus  alias.  Unum  tamen  non 
possum  non  addere,  de  quo  quaeris.  Die  28.  Maji  h.  2.  ante  occasum  Solis 
Mercurius  nobis  hic  Pragae  visus  est  in  disco  Solis  instar  maculae  nigrae, 
intuentibus  radium  intro  receptum.  Etenim  in  radio,  qui  habuit  magnitu- 
dinem thaleri  dimidii,  visus  est  instar  pulicis,  in  radio  vero,  qui  4 pollices 
habuit  in  diametro,  visus  est  quantitate  culicis,  instar  rarae  nec.  satis  nigrae 
nubeculae,  forte  quia  radius  per  rimam  non  sat  parvam  est  ingressus.  In 
ipso  Sole  nemo  quidquam  vidit  ob  splendorem  aeris  ; nam  interpluit.  Haec 
28.  Maji,  non  29,  quo  die  conjunctio  in  Ephemeride  ponitur.  Respondebo 
ad  reliqua  successive,  de  Marte  vero  vix  quidquam  amplius,  nam  in  Com- 
mentariis expoliendis  laborem  respondendi  impendam.  Vale,  et  observationes 
t},  2),  £ mitte.  Ego  remissior  fieri  incipio.  Cur  enim  morientibus  instru- 
mentis supervivat  mea  observandi  diligentia?  1.  Aug.,  cum  Martio  incepis- 
sem, intereaque  peregrinatus  essem  in  Lusatia,  a.  1607.  H.  T.  amicus  Uranicus. 

Observationem  illam  «Mercurii  in  Sole“  biennio  post  (1609)  publici  juris  fecit  Keplerus 
in  libello  peculiari,  inscripto:  Phaenomenon  singulare  seu  Mercurius  in  Sole.  Postea 
vero  falsam  cognoscens , publice  retractat  hanc  opinionem  in  praefatione  ad  Ephemerides 
anni  1617,  et  jocans  se  primum  macularum  Solarium  observatorem  gloriatur. 

Fabricius  respondit  (d.  27.  Feb.  v.  st.  1608):  Ut  ego  de  tuo,  ita  tu  haud  dubie 
de  meo  silentio  diuturno  miraberis,  praestantissime  vir,  amice  colende.  Quas  tu  silentii 
causas  habeas,  dicere  non  possum,  mihi  saltem  non  animus,  sed  literas  ad  vos  mittendi 
occasio  omnino  defuit.  Testabitur  hoc  praesentium  lator,  Lichtensteinii  tabellarius,  qui  hic 
per  semestre  in  aula  haesit;  dederam  illi  in  Octobri  literas,  sed  cum  praeter  expectationem 
hic  permanendum  illi  esset,  literas  post  15.  Sept.  repetii.  Nunc  in  puncto  nunciat  mihi,  se 
cras  summo  mane  hinc  abiturum,  cogor  itaque  cursim  et  carptim  scribere.  Scias,  me  literas 
tuas  in  Augusto  praeterlapsi  anni  Hamburgo  accepisse. 

Scribis  nuper,  8 in  disco  Solis  observatum  fuisse.  At  quam  impossibile  hoc  sit  obser- 
vatu, non  ignoro.  Vix  extra  obstacula  in  elongationibus  maximis  nonnullis  ante  et  post 
Solem  conspici  potest,  ut  in  Januario  proximo  in  27 — 28°  distantia  a Sole  claro  coelo 
videri  non  potuit , tantum  abest  ut  tu  diurno  tempore  in  Solis  luce  per  foramen  opticum 
minutissimum  in  pariete  animadvertere  possis. 

De  exemplis  refractionum  Q © in  Tychone  responde,  ut  et  de  diversitate  supputatae 
eccentricitatis  apud  Copernicum  et  Regiomontanum. 

Proxima  occasione  mittam  omnes  observationes  superiorum  et  8 hoc  anno  et  praeterito 
habitas,  et  de  multis  aliis  tecum  agam.  Vale  et  ad  omnia  rescribe.  Vale,  salve  et  saluta 
quoque  tuam  piissimam  costam  ex  me  ut  et  alios  salutandos.  Raptim.  Ostelae  &c. 

Tuae  Praestantiae  studiosissimus  D.  Fabricius. 

His  literis  subjunxit  hanc  schedulam  Fabricius  : 

Herrn  M.  Keplero,  Ptolemaeo  Germanico  et  suo  Uranico. 

Tuum  quam  primum  ad  omnia  responsum  avidissime  expecto.  Noster  Johannes  tuas 
literas  Hamburgum  ad  avunculum  suum  procurabit  diligenter , ille  ad  me.  Sic  saepius  via 
Hamburgensi  huc  illuc  tute  scribere  possumus.  Nova  si  quae  habes  in  astronomicis  aut  astro- 
logicis,  communica.  Mitto  tibi  meum  Prognosticum ; boni  consule,  nec  studemus  (?)  temporis 

rationi  et  hominum  moribus.  Urania  nostra  stipem  quaerit,  et  clamitat  in  plateis  sapientia; 
sic  doctis  ego  plebeisque  scribo.  Dabis  igitur  veniam,  si  omnia  ad  tuam  limam  non  conveniunt. 
Mitte  Prognoses  tuas  hujus  et  futuri,  ut  et  praecedentis  anni.  Gratum  facies.  — 

Die  18.  (28.)  Aug.  1608  has  mittit  querelas  Fabricius:  Magis  mutus  quam  piscis  es; 
surdis  auribus  omnia  praeterire  sinis.  Credo  te  aut  mortuum  aut  peregre  profectum  esse. 
Si  obiisti,  excusatum  te  merito  habemus,  si  vero  peregre  abiisti,  haud  dubie  jam  reversus  es. 
Quaeso  tandem  vinculum  linguae  dissolvas  &c. 

Mitte  Prognostica  tua  ; oracula  mihi  sunt  Delphica  et  ad  illa  tanquam  ad  Cynosuram 
navem  meam  dirigo. 

Mercurii  observationes  mitto  et  videbis  meam  in  observando  diligentiam  &c.  Vale. 

(Inscripsit  has  literas  Fabricius  : Praest.  Viro  D.  Keplero,  Astronomorum  hujus  tem- 
poris principi.) 

Ad  Mercurium  redit  Fabricius  in  literis  d.  d.  2.  (4.)  Oct.  1608  sic: 

Scribis  £5  in  © observatum  a te.  Dubito.  Dices  hoc  fieri  propterea,  quod  $ lumine 
suo  privatus  obscuretur  et  sic  in  disco  Solis  citius  animadvertatur.  At  non  credo  Mercurium 
suo  lumine  privari.  Alia  ratio  est  stellarum  et  planetarum  quam  Lunae,  quae  sic  condita 
est  ut  sua  variatione  tempora  distinguat.  Deinde  : si  conjunctus  ad  eundem  modum  Soli 
obscuratur  et  lumen  in  opposita  sua  parte  amittit,  cur  non  accidit  idem  Veneri,  ut  conjuncta 
Soli  (etiam  in  aliqua  latitudine)  non  amittat  vel  ex  tota  vel  magna  sui  parte  lumen  suum  ? 
praesertim  in  perigaeo  epicycli,  ubi  tamen  in  ipsa  conjunctione  cum  Sole  anno  87.  27.  Feb. 
illam  observatam  fuisse  scripsisti.  Si  tum  lucem  non  amisit,  indicium  est  Venerem  habere 
propriam  et  ingenitam  lucem  ut  et  Mercurius.  Rogo,  ut  mihi  significes,  qua  hora  diei,  qua 
in  parte  corporis  Solaris  constitutus  fuerit. 

Antequam  tuum  responsum  accepero  nihil  amplius  scribo , ne  nimium  tibi  respondendi 
laborem  accumulem.  Vale.  Mitte  Prognoses  tuas  proximi  anni  quas  valde  desidero. 

(Ad  haec  Keplerus  in  margine  annotavit:  advenerunt  hae  post  10.  Nov.  i 608.  Ergo 
eo  die  ad  has  non  respondi.)  — 

Fabricius  aggreditur  Kepleri  observationem  in  Sole  in  literis  quibus  diem  non 
adscripsit  (Keplerus  adscripsit : datae  inter  Aug.  et  Oct.  1608.  Respondi  10.  Nov.  1608) 
his  verbis  : Mercurium  in  disco  Solis  a te  conspectum  scribis.  Risi  valde,  cum  in  elongatione 
maxima  saepe  non  videatur,  quomodo  tu  in  luminoso  corpore  ut  maculam  observabis  ? Som- 
nium esse  puto. 

Ad  quae  Keplerus , ultimo  ut  saepius  dictum  per  literas  privatas  allocutus  Fabricium, 
d.  10.  Nov.  1608  haec  respondit. 

S.  P.  D. 

Tandem  reversus  Joannes  noster,  ut  venit,  vicit:  quod  equidem  ipsi 
gratulor;  exque  eo  novas  spes  quamvis  in  longinquum  concipio  magis,  quam 
si  ipsemet  eum  in  locum  successissem. 

Silentii  mei  causae  sunt  eaedem , quae  otii  annalis.  Astrologus  es. 

Videre  debuisti  Solem  meum  a Saturno  obsideri;  ut  de  publicis  malis  nihil 
dicam.  Etsi  tu  mihi  succensere  non  debes  de  silentio , cum  tu  nondum 
responderis  ad  propositas  geneses  ante  tot  jam  annos.  Praecessit  omen 
labantis  studii  mei.  Anno  1607.  25.  Febr.,  cum  in  arcem  ascendissem  ad 
Byrgii  automatopoeos , rogaturus  de  apparatu  ad  postridianam  (uti  halluci- 
nabar)  eclipsin , incidi  ex  improviso  in  quaerentes  ex  me,  num  attenderim 

ad  eclipsin  : jam  n.  illa  eo  die  praeterierat.  Magno  redemissem  evitatam 
illud  dedecus.  Nunc  ad  quaestiones  tuas  breviter. 

Super  difficultatibus  restituendorum  Mercurii  motuum  horreo  sane. 
Nam  nulla  extat  inter  Tychonicas  observatio  longissimae  elongationis,  neque 
in  hoc  climate  videri  ea  facile  potest.  Ad  rem  tamen  faciet,  quod  illum 
in  Sole  vidi.  Neque  valde  metuo,  ut  novi  quid  habeat.  Puto  ejus  apsidum 
linea  ex  Sole  per  centrum  orbis  educta  esse  in  /.  Ante  biennium,  cum 
pestis  tempore  Coloniam  Bohemicam  ad  Albim  secessissem , coepi  ejus 
hypothesin  attentare  ex  meteoris.  Ludicrum  suavissimum  et  gloriosissimum, 
si  pervicissem.  Sed  destiti , vocatus  a Caesare  Brundusium.  Illud  me 
vexat,  quod  a.  Chr.  808.  16.  Cal.  Apr.  visus  est  in  Sole,  etiamque  a.  Chr. 
1607.  Maji  18.  (28.),  vel  5.  (15.)  Cal.  Junii.  Processit  igitur  nodus  ex 
1°  T in  6°  n,  per  65°  annis  800.  Tanta  non  est  praecessio  aequinoc- 
tiorum. Sub  fixis  igitur  in  consequentia  movetur  nodus.  In  Luna  vero  in 
antecedentia.  Hoc  unum  novi  quid  sapit.  Cetera  monstra,  quae  de  eo 
Ptolemaeus  et  Copernicus  prodidere,  facile  solvo  per  aequantem  Solis  et 
per  magnam  epicycli  (qui  mihi  orbis  est)  eccentricitatem. 

Interjicis  de  observatis  a Tychone  distantiis  Solis  et  Veneris,  an  tute 
medium  extremorum  sumi  possit,  ut  Tycho  fecit.  Fateor  tibi,  Fabrici,  cum 
refractiones  non  videantur  constantes  et  Venus  non  sumta  sit  utraque  vice 
in  eadem  altitudine  epicycli,  non  mihi  satisfacere  Tychonem,  ne  totis  qui- 
dem 15  copulis  suis.  (Progymn.  P.  I,  157 — 193.)  Itaque  mihi  religio  non 
est,  in  praecessione  aequinoctiorum  amplecti  Landgravianam  constitutionem. 

De  Mercurio  in  disco  Solis  tu  quidem  rumpi  potes  ridendo,  oculos 
mihi  risu  tuo  non  eripies  neque  memoriam  eorum,  quae  vidi.  ' Libellum  ea 
de  re  scripsi  ante  semestre,  nescio  qui  fiat,  quod  Lipsiae  is  mon  imprimatur. 

Auctor  (Fabricius  plus  quam  decies  repetit  quaestionem  : auctor  vitae  Caroli  quis  ?) 
est  dvoavvnog,  perhibetur  fuisse  monachus  coenobii  Engolismensis.  Reu- 
berius  (Coli.  vet.  scriptorum,  qui  Caesarum  et  Imperatorum  Rom.  res  gestas  literis  man- 
darunt) putat  fuisse  diaconum  Britannum,  Caroli  M.  praeceptorem.  Freherus 
(Scriptor.  Rerum  Franc.  II,  381)  tradit  fuisse  Adelmum  (Ademarum)  Bene- 
dictinum.  Editus  est  Parisiis  in  8°  cum  scriptoribus  Historiae  Francicae. 
Habetur  et  in  tomis  scriptorum  Germanicorum  Reuberi,  Frankof.  in  folio. 

Prognostica  desii  scribere  (Comp.  Vol.  I,  p.  646);  pro  tuo  ago 
gratias.  At  Mercurii  observationibus  rogo  adjungas  Saturni  et  Jovis  acro- 
nychias.  Promisisti.  Praesta  quaeso  et  tuere  auctoritatem  observatio- 
num coelestium,  quae  post  Braheum  penes  te  est. 

Literas  (28.  Feb.)  ante  Pascha  accepi  inter  medias  occupationes  nup- 
tiales. Privignam  elocavi  Philippo  Ehem , cancellarii  quondam  Palatini 
p.  m.  filio,  quem  opto  promoveri  ad  Comitis  tui  illustr.  negotia  annuumque 
salarium.  Utinarn  Francius  jam  penes  vos  esset  negotiumque  daret  expeditum. 

De  patre  Ehem  dicit  Melch.  Adam  in  vitis  eruditorum,  de  filio  nil  constat,  nisi 
vixisse  eum  prope  Ratisbonam  „in  Waldersbach'4.  Mortuam  uxorem  nunciat  Ehem  Keplero 
d.  24.  Sept.  1617. 

Fabricius  ad  praemissas  Kepleri  literas  respondit  d.  12.  (22.)  Martii  1609:  S.  in 
Christo.  In  annali  otio  tuo  saepe  miratus  sum  sesquiannale  tuum  silentium.  (Keplerus  in 
margine:  respondeat  ad  datas  10.  Nov.  1608.)  .Accusas  Saturnum  in  coelo  et  Martem  in 
solo.  Res  mira ! 

Statui  aggredi  Mercurium , sicut  tu  inter  superiores  Martem  debellasti.  Spero  mihi 
tantum  fortunae  affuturum  quantum  animi  hac  in  re  sit. 

De  Mercurio  in  disco  Solis  observato  abs  te  jam  antea  scripsi ; postquam  vero  tuum 
tractatum  diligentius  confero  cum  meis  observationibus , video,  veritati  non  repugnare  locum 

nodi  licet  interim  nullatenus  concedam , veram  esse  observationem  anno  808.  Causa  est, 
quod  rudi  illo  seculo  tua  observandi  ratio  et  subtilitas  plane  ignota  fuerit,  ad  visum  vero  de 
eo  judicare  velle  absurdissimum  est,  cum  ob  exilitatem  Mercurii  tum  splendorem  Solis  ocu- 
lorum aciem  perstringentem.  Secundo  nodorum  motus  non  respondet ; nam  si  juxta  propo- 
situm 65°  usque  huc  proeessissent , tunc  a Ptolemaeo  ad  808  ad  30°  processissent,  quod 
cum  Ptolemaeo  non  consentit. 

Ad  contenta  literarum  priorum  quaeso  simul  cum  his  respondeas,  nec  mutuam  literarum 
communicationem  alto  silentio  tollas,  sed  saepius  huc  scribas.  Quo  saepjus  scripseris,  eo 
diligentius  in  contemplationibus  Uranicis  progredior  ; destitutus  vero  haereo  in  latebris. 

-Si  ad  nostrum  Cancellarium  de  filiae  tuae  marito  scribere  placet,  ego  literas  fideliter 
curabo  et  rem  quantum  possum  urgebo. 

Haec  sunt  quae  de  Opticis  similibusque  per  literas  egerunt  Keplerus  et  Fabricius. 
Alia  leguntur  in  praefationibus  nostris  ad  Calendaria  &c.,  librum  de  nova  stella  et  praesertim 
ad  Commentaria  Martis.  Illis  vero  adjungenda  sunt  pauca,  quae  Keplerus  cum  Fabricio 
egit  epistola  typis  impressa. 

Fabricius,  quum  ad  proxime  praemissas  literas  nullam  Kepleri  responsionem  accepisset, 
aegre  ferens  in  Prognosticis  annorum  1615 — 17  illum  publico  sermone  adiit.  Ad  haec 
respondit  Keplerus  in  praefatione  ad  Ephemerides  anni  1617  hunc  in  modum  : 

Tempus  est  et  invitat  materia , ut  ad  Te  convertar , sollertissime 
Fabrici,  Amice  Uranice ; nec  enim  dignitatem  hujus  nominis,  qua  me  cultum 
et  ornatum  voluisti,  cum  consuetudine  literas  ad  te  mittendi  deposui.  Suc- 
censuisti,  fateor,  conticescenti;  sed  et  fatigasti  responsantem,  Echo  mea 
germana,  cui  cum  esset  concedenda  vox  ultima,  id  est  priori  mihi  tacendum, 
non  magna  sollicitudine  animi  finem  reciprocationis  illum  statui , quem 
tempus  suasit;  cum  occupatissimus  in  Commentariis  Martis  edendis  opera 
publica  privatae  responsionis  gratiam  me  redemturum  speravi. 

Ex  illo  tempore  frustra  tu  rotulae  tuae  magneticae  indicem  in  literam 
A direxisti,  ut  et  in  mea  rotula,  per  longinquum  hoc  occultae  virtutis 
commercium , efficeres  idem ; alii  mihi  magnetes  ex  propinquo  ingruebant 
virtute  valentiores,  effectu  tuae  contrario,  ut  penes  me  litera  nulla  crebrius 
indicaretur  iis,  quas  Dolor  et  Luctus  et  Mors  et  Orbitas,  et  Bella  et  Lites 
praefixas  gestant  in  frontibus,  et  Pecunia  in  occipite,  et  ab  eadem  syllaba 
incipientes:  Migratio  et  Miseria,  quae  „Mi  fa  lasso  lanquire.“  Crudelis, 
qui  silentium  meum,  sub  quo  ceu  ligamento  quodam  vix  agre  coalescebant 
mentis  vulnera,  publicis  machinis  admotis  nisus  es  expugnare  linteaque 
cicatricibus  nondum  obductis  revellere.  7)  Verum  non  est  suspicax  charitas; 
ignarus  aegritudinum  mearum  fuisti , veniam  meretur  amor  noster , quam 
non  aliter  me  tibi  probare  possum  indulsisse,  quam  si  ad  publicas  tuas 
provocationes  publice  quoque  respondeam,  quod  ante  editionem  hujus  Ephe- 
meridis commodo  meo  facere  non  potui. 

Age  itaque  tuam  praefationem  in  Prognosticum  anni  1615  examinemus; 
crebra  enim  occurrit  nominis  mei  mentio. 

Commendas  profectum  aetatis  nostrae  in  scientiis;  egregia 
voluntate,  judicio  a meo  diverso.  Nam  quod  ego  praestantissimum  in  hoc 
profectu  judico,  penetrare  ad  genuinas  causas  motuum,  tu  praeteris  intactum 
viderisque  fastidire,  Prognosticisque  et  judiciis  genethliacis,  quae  conjecturis 
continentur,  longe  postponere:  quippe  qui  meas  in  causarum  inquisitione 
moras  increpitas,  Tabulas  efflagitas,  ex  quibus  Prognostica  fiant  utcunque 
philosophia  habeat. 

Inter  inventa  seculi  nostri  refers,  demonstratum  a te,  tegi  fixas 
et  retegi,  quando  Novas  nos  putamus.  Conjectura  est  ex  observatione 
tua  et  Simonis  Marii  nostri  (de  vestigiis  novae  in  Cassiopeja  superstitibus), 
conjectura,  inquam,  notae  non  malae,  sed  lubrica  nec  certa  felicitatis  suae. 

Nam  quae  pars  coeli  caret  fixis  minutulis?  Quis  porro  certum  reddit  astro- 
nomuni,  se  telescopium  ad  ipsissimam  sedem  Novae  dirigere  tanta  minu- 
tiarum exactione,  quantae  subtilitatis  id  instrumentum  est,  cum  locus  Novae 
non  illo,  sed  vulgaribus  instrumentis  fuerit  investigatus  ? 

Ex  observatione  Mercurii,  quam  habuisti  anno  1607,  die  29.  Aprilis, 
proportione  motuum  concludis:  „illum  sequenti  18.  Maji  sub  Sole  a me 
videri  non  pcrtuisse  idque  censes  me  ipsum  nunc  tandem  agniturum  esse.“ 
Vereor,  si,  quod  te  scio  summis  votis  expetere,  candide  tecum  egero,  ne 
lector  philosophicarum  collationum  insuetus  voculas  captet,  funem  conten- 
tionis me  trahere  causetur.  Sed  valeant  suspiciones , agamus  nos  more 
nostro.  Frustra  es,  Fabrici;  nuspiam  minus  regnat  proportio  constans, 
quam  cum  Mercurius  sub  Solem  venit.  Ecce  mense  Novembri  anni  1617 
Mercurius  retrogradationem  conficit  18  diebus  16°  longam:  cum  calculus 
usitatus  dies  21,  gradus  tantum  8 prodat.  Tune  discernes  ex  observatione 
unica  longinqua,  uter  calculus  in  retrogradatione  verior? 

Errori  meo  contraponis  catalogum  pulchrorum  meorum  inventorum, 
inter  cetera  etiam  figuram  ni  vis  sexangulae.  Omnino  consolatoris 
vices  sumsisse  videberis,  quasi  erga  amicum  magno  scilicet  infortunio  con- 
flictantem. Mirum  nisi  et  Helena  Wagheria  resurgat  (cujus  aphosioseos 
idyllion  ex  illo  phaenomeno  petitum,  quod  tu  refutas)  et  Princeps  Wirtem- 
bergiae  Maecenas  meus  clementissimus  reposcat  donatum  mihi  cyathum 
auratum  pro  illarum  dedicatione  pagellarum : imo  et  alterum  addat  tuo 
judicio,  quia  quod  plane  novum  erat,  maculae  in  Sole,  id  a me  modestia 
infelici  pro  veteri  illo  Mercurio  fuit  oblatum:  quin  etiam  filius,  Fabrici,  tuus 
suum  mihi  cedat  honorarium,  quia  Solis  maculas  prior  ipso  detexi  idque 
ante  inventum  telescopium  Belgicum ; ut  quidem  passim  in  delubris  obvium 
est  observare  has  Solis  maculas,  quod  Ratisbonae  in  templo  cathedrali 
anno  1613  multis  ostendi. 

Ad  revocationem  etiam  me  videris  vocare  solennem  et  publicam, 
exemplo  Roeslini  laudato.  Non  expectavi  Te,  Fabrici.  Monuit  me 
bonus  quidam  genius  (ipsa  scilicet  agnitionis  jucunditas),  ut  hanc  deformem 
(vah)  necessitatem  sponte  mea  praeverterem,  primum  atque  literas  Apellis 
tuique  una  filii  libellum  legi.  Currebant  eodem  tempore  et  Galilaei  literae 
ad  Welserum  et  meae  ad  Galilaeum  praetereaque  etiam  ad  D.  Herwartum 
et  ad  Maestlinum,  cujus  intererat  intelligere,  se  victoriam  mihi  largiendo 
sibi  ipsi  fecisse  injuriam.  Quid?  Tune  fidiculis  opus  esse  putas  ad  confes- 
siones hic  extorquendas  aut  deprecationibus  ad  eblandiendas  inter  eos,  qui 
non  pro  gloria  sed  de  veritate  certant?  Nam  quod  publicam  hujus  agni- 
tionis significationem  non  dedi,  causa  est  quia  locus  illi  non  fuit  alius  nisi 
hic  ipse,  ubi  inter  ceteros  planetas  etiam  de  Mercurio  ago.  Librum  vero 
peculiarem  hoc  vili  argumento  scribere,  id  fuit  insanire. 

Jactas  tu  repertam  a te  Mercurii  hypothesin,  ex  cujus  ductu 
incursum  Mercurii  sub  Solem  figis  in  17.  Maji  anni  1607,  eaque  re  putas 
te  meam  persuasionem,  quod  die  sequenti  planetam  in  Sole  viderim,  erroris 
convincere.  At  si  solum  per  hunc  tuum  calculum  res  cerneretur,  obser- 
vationem ego  tuerer  ut  veram.  At  celare  te  non  possum,  quod  mea  hypo- 
thesis  hanc  conjunctionem  Solis  et  Mercurii  die  nec  18.  nec  17.  computet, 
sed  5 totis  diebus  transmissis,  plane  22.  st.  vet.,  etsi  supra  dictum  de  uno 
die  non  contenderim.  Igitur  propter  hanc  residuam  incertitudinem  in  lon- 
gitudinis Mercurii  motu  nullum  est  idoneum  testimonium,  quid  veri  fuerit 

in  observatione  mea.  Aliud  ego  firmius  testimonium  erroris  mei  a latitudine 
Mercurii  peto,  cujus  datur  cognitio  certior;  quod  cum  ipse  non  videris, 
vereor  ut  erroneam*-in  Mercurio  sequaris  hypothesin.  Non  est  enim  in  fine 
Arietis  nodus  Mercurii,  nec  in  fine  Tauri,  sed  loco  intermedio,  in  13°  $ 
circiter.  Nihil  enim  tergiversatus  fatebor,  me  per  hoc  decennium  profecisse. 
Itaque  die  18.  Maji  sive  in  5°  n fuerit  sive  in  9°  sive,  ut  meus  calculus 
vult,  longe  ulterius,  omnino  latitudinem  majorem  habuit  semidiametro  Solis. 

Non  minus  lubricum,  Fabrici,  porrigis  argumentum  Apelli,  signata  con- 
junctione Solis  et  Veneris  in  die  2.  Dec.  mane  h.  2.  30'  anno  1611,  ut 
quam  ego  invenio  d.  1 . Dec.  mane  h.  5 ; non  quod  hac  die  calculum  tuum 
praefracte  damnem  ex  dissensu  mei,  sed  ut  ejus  fiduciam  in  te  redarguam, 
quia  praecisae  conjunctiones  Solis  et  Veneris  indigent  exacta  commutationis 
anomalia : illam  vero  venari  ex  observationibus  maximarum  elongationum 
(ceteras  enim  observationes  magis  magisque  reddit  infidas  vicinia  Solis) 
est  balaenas  hamo  ducere.  ' 

Scriptorem  illum  Gallicum  in  Sole  vidisse  non  Mercurium  sed 
maculam,  ut  contenderat  Maestlinus,  jam  supra  sum  largitus  eoque  et  vocem 
ei  suam  „octo  dies“  restituo,  quam  in  „octoties“  ego  commutaveram  bar- 
bari seculi  fiducia.  At  quae,  Fabrici,  consequentia  fuerit:  „non  vidit  Mer- 
curium in  Sole“,  ergo  „aera  ejus  jure  manet  invariata“ : qua  locutionis 
forma  tu  censuram  meam  insimulas  erroris,  „quod  annum  807  observationi 
adscriptum  debeamus  intelligere  finientem  in  novilunio  paschali  sequentis 
vel  saltem  in  fixa  die  25.  Martii,  et  sic  more  hodierno  subintelligere  annum 
808  incipientem  a Cal.  Jan.  praecedentibus ?“  Imo  propter  hoc  ipsum  vera 
est  mea  censura,  quod  scriptor  putavit  se  videre  Mercurium  in  Sole,  quippe 
cujus  conjunctionem  cum  Sole  ad  diem  16.  Cal.  Apr.  computaverat  non 
anno  807  (iifcipiente)  sed  anno  808  moris  hodierni.  Relinquitur  tamen  i i 
sua  aera,  more  quidem  sui  seculi  usurpata,  ut  sit  annus  807  finiens  in 
verno  aequinoctio  circiter.  — 

Hinc  transit  Keplerus  ad  Galilaeum  eaque  quae  cum  illo  egit  de  Mercurio  in  Sole 
viso.  Quam  rem  quum  peculiari  libello  inquisiverit , ad  illum  haec  referentes  reliqua  hujus 
praefationis  quae  ad  Fabricium  pertinent  prioribus  subjungimus. 

Nunc  pergit  Keplerus,  ad  Fabricium  revertamur. 

De  Conjunctione  Saturni  et  Jovis,  quae  accidit  anno  1603  Decembri, 
litem  moves  in  prognostico  non  necessariam  super  uno  scrupulo,  quo  tibi 
ipsi  totique  adeo  scientiae  praejudicium  creas  imprudens.  Si  non  prius 
edendae  sunt  Tabulae,  quam  unicum  minutum  assequamur,  nunquam  edi 
poterunt  nec  tuae,  quas  ostentas,  nec  meae,  quas  tantopere  flagitas.  Gloriaris 
quod  uno  minuto  meum  calculum  superaverit  tuus,  eaque  re  meum 
defectus  arguis;  quoties  futurum  putas,  ut  tuus  vicissim  uno,  duobus  vel 
tribus  minutis  superetur  a meo?  Ut  uterque  a coelo?  Quid  quod  incerta 
est  res  tota?  Non  enim  coelum,  sed  assertionem  meam  tuus  calculus  est 
assecutus  tam  prope:  ego  vero,  quod  asserui,  ex  observationibus  asserui, 
quae  diem  conjunctionis  multorum  dierum  spatio  sunt  insecutae  : potuit  in 
observatione  mea,  potuit  in  deductione  ejus  ad  dies  antecedentes  esse  triplo 
vel  quadruplo  major  error,  quam  est  hoc  dissidium  tui  calculi  a meo. 

Sed  nimirum  id  ipsum  egisti,  ut  a me  responsionem  hanc  exprimeres 
scir-esque,  quae  spes  esset  Tabularum,  quo  Icco  Astronomia,  utque  per 
indirectum  lectoribus  commendaretur  mirabilis  certitudo  et  consensus  tui 
meique  calculorum  inter  se  et  cum  observatione  mea:  quem  ego  consensum 

non  tam  ex  meis  observationibus  raris  et  crassiusculis , non  etiam  ex  tuis 
exactissimis  (quia  quandoque  etiam  bonus  dormitat  Homerus),  non  denique 
ex  posterorum  (qui  quam  idonei  futuri  sint  incertum  est), ^ quam  ex  Braheanis 
ante  restitutionem  calculi  per  20  annos  exceptis  aestimari  velim,  epque 
Ephemerides  meditor  ad  annos  30  exactos,  meditor  et  calculum  observatio- 
num Braheanarum  omnium,  quae  opera  ut  et  Tabulas  ipsas  quid  promoveat, 
quid  impediat,  id  ex  dedicatione  hujus  Ephemeridis  exque  praefatione  mea 
super  prognosticum  Germanicum  facile  colligi  poterit. 

Interim  si  recte  mones,  diffidendum  vitae : demus  igitur  operam  uter- 
que, ut  de  Tabulis  illa  quae  jam  sunt  in  parato  primo  quoque  tempore 
exscribamus : editio  vero  cuique  sua  citra  alterius  praeventi  offensionem 
libera  esto : tantummodo  ut  maturo  consilio  circumspiciantur  omnia  editionis 
commoda  et  incommoda,  in  artem  inque  ejus  cultores  redundantia. 

Quae  sequentibus  Prognosticis  de  Lunae  motu  tetigisti,  de  iis  aliquid 
dictum  in  fundamentorum  Lunarium  explicatione  praemissa.  Nunc  ex  pro- 
fesso examinabo. 

Theorema  illud  tuum  : Tempora  durationis  deliquiorum  Lunarium  revera  esse 
breviora,  diametrum  Lunarem  minorem  quam  hactenus  est  putatum:  itaque  videri 
Lunam  deficere,  quando  vel  nondum  incepit  vel  jam  revera  desiit,  sic  ut  eodem 
tempore  et  habeamus  eclipsin  et  non  habeamus,  quod  pro  nova  et  veteribus  omnibus 
incognita  observatione  celebras.  Hanc  assertionem  ais  te  primo  levibus  suspicionibus 
animo  concepisse,  denique  per  eclipsin  Lunarem,  quae  contigit  mense  Octobri  anno 
1613,  plene  demonstrasse. 

Anno  enim  1607.  4.  Martii  te  ais  observasse  applicationem  Lunae  corporalem 
ad  oculum  Tauri  et  vidisse  stellam  adhuc  nondum  tectam,  quando  inter  illam  et 
partem  Lunae  lucidam  minus  ipsa  parte  lucida  interesse  videbatur;  atqui  Luna 
nondum  plenis  90  gradibus  a Sole  distabat,  itaque  pars  lucida  revera  adhuc  minor 
esse  debuit  parte  obscura.  Hinc  colligis,  amictum  esse  globum  Lunae  sphaera  aerea 
laxiore,  quae  luce  Solis  combibita  se  nobis  pro  ipso  vero  Lunae  corpore  ostentet, 
parte  vero  illa  quae  est  extra  Solis  radios  non  incurrat  in  oculos,  sed  pellucida 
sit  nec  stellarum  conspectum  nobis  eripiat,  licet  illis  subtendatur.  Idem  confirmas 
contemplatione  Lunae  falcatae ; circulum  enim  lucentis  cornu  sensibiliter  apparere 
majorem  quam  circulum  corporis  non  illuminati  simul  tamen  apparentis.  Haec 
est  origo  opinionis  tuae.  Quid  ad  haec  vero  respondendum? 

Commendanda  nimirum  est  diligentia  tua ; ceterum  nihil  novi  observasti, 
saepissime  eadem  de  re  testatus  est  mihi  olim  Maestlinus  et  retuli  ego  in 
Astron  : parte  optica  Cap.  V,  5.  observationem  ex  anno  1600  ad  unguem 
similem,  cum  Luna  bifida  texisset  obscura  parte  cor  Scorpii.  Addidi  etiam 
observationes  easdem  primae  et  ultimae  phasis  et  ampliavi  observatione 
similis  apparentiae  in  eclipsibus  Lunae  partialibus. 

Sed  nec  opinio  haec  tua  nova  est  concepta  super  hoc  phaenomeno. 
Nam  eodem  libro  meo  Cap.  VIII,  3.  extat.  Nec  enim  plane  nihil  tribuendum 
est  aeri  Lunari,  ut  supra  in  fundamentis  motuum  Lunae  praedixi. 

An  vero  necesse  est,  ideo  etiam  haec  phaenomena  per  aerem  Lunarem 
demonstrare  ? minime  gentium.  Si  enim  omnia  quae  oculis  accidunt  ipsi 
coelo  tribuamus,  quae  monstra  in  rerum  naturam  invehemus  ? verte  folium 
allegatum  et  invenies  plura  talia  vel  non  multum  absimilia  visus  accidentia, 
quae  nullo  unquam  aere  Lunari  demonstrari  poterunt.  Atque  ego  id  ipsum 
egi  citato  Astr.  Optices  loco,  ut  haec  et  alia  similia  phaenomena  ex  visus 
conditionibus  deducerem,  a coelo  rebusque  visibilibus  abstraherem : in  hunc 
finem  susceptus  est  mihi  labor  capitis  quinti,  de  modo  videndi,  quem  tandem 

a me  clarissimis  demonstrationibus  detectum,,  crebris  epistolis  et  publicis 
disputationibus  testantur  medici  atque  philosophi.  Ex  illo  vero  videndi 
modo  sequitur  necessitate  conclusionum  inevitabili , ut  talia  eveniant  oculo 
utque  species  lucidorum  appareant  ampliatae,  licet  in  re  ipsa  visibili  nihil 
insit  simile. 

Cum  igitur  causae  phaenomenon  quae  allegas  detectae  sint,  cur  nodum 
in  scirpo  quaeris,  sollicitus  nimis  philosophus?  cur,  quasi  nihil  sit  a me 
demonstratum,  nihil  tibi  crebris  epistolis  ex  me  quaerenti  responsum,  has 
visus  fallacias  silentio  praeterivisti  ? Si  causae  intus  in  oculo  suppetunt 
plurimis  aptae  phaenomenis,  cur  in  coelum  ascendis,  Lunae  camisiam  induis, 
unius  alteriusque  phaenomeni  causa,  sed  quae  in  aliis  quam  plurimis  demon  - 
strandis nulli  est  usui?  Et  aperte  pugnat  cum  illa  causa  mea  Lunae  fal- 
catae observatio  Cap.  XI,  5.  libri  allegati  relata.  Quin  imo,  Fabrici,  te 
ipsum  implicas,  dum  causas  coelo  ipsi  niteris  transscribere,  fallacias  visus 
non  obscure  allegans.  Nam  cur  hic  teleseopii  meministi?  cur  interpositione 
illius  diversum  apparere  asseris  circulum  partium  et  lucidae  et  obscurae 
unicum  et  perfectum?  Si  causa  phaenomeni  in  re  inest,  apparebit  illa  tam 
per  perspicillum  quam  sine  illo.  Cur  addis,  corpora  luminosa  per  tenebras 
majora  videri,  quam  in  luce?  Nonne  id  verum  est  etiam  de  terrestribus, 
quae  ipsa  in  se  ipsis  nec  augentur  nec  minuuntur?  Sed  nihil  magis  irritat, 
quam  quod  subjungis,  illam  extuberationem  lucis  in  cornu  Lunae  separari 
a Luna  per  instrumentum  visorium.  Si  de  coelo  loqueris , impossibilia 
statuis,  sin  de  oculo,  nihil  est  verius.  Qualis  enim  pictura  rerum  in  tunica 
retiformi,  talis  est  et  visio  illarum  rerum;  sed  in  pictura  retiformi  verissime 
extuberant  lucida  locumque  justo  ampliorem  occupant,  seu  vitio  oculi  et 
confusione  picturarum  vicinarum  in  communem  limitem  praecellentibus  lucidis  : 
sive  etiam  natura  lucis  et  spirituum,  qui  ut  luci  cognati  contactu  veluti 
partium  picturae  lucidarum  exciti  sese  dilatant  in  retiformi.  Hoc  ipsum 

si  et  tu  vis,  habes  me  laudatorem  tuae  sententiae  strenuum : sed  interim 
tuum  ipsius  theorema  destruis,  „ aerem  Lunarem  illuminatum  videri  nudis  oculis, 
perspicillo  vero  non  aerem  sed  ipsum  Lunae  corpus.  “ 

Sed  audiatur  plenior  demonstratio  tui  dogmatis.  „Anno,  inquis,  1613 
18.  Octobris  (stilo  veteri)  circa  finem  eclipsis  Lunae,  cum  nudis  oculis  deficere 
censeretur  abesse  digitus,  per  telescopium  Luna  tota  illuminata  et  rotunda  appa- 
ruit. Ergo  limbus , qui  nudis  oculis  deficere  videbatur , erit  aeris  Lunaris  limbus 
supra  Lunae  corpus,  quod  jam  extra  umbram  erat,  extans.“  Et  pinxisti  senten- 
tiam tuam  repetisque  picturam  etiam  in  Prognostico  anni  sequentis  1617, 
cujus  similem  ex  reliquiis  typographiae  Petri  Apiani  hic  exhibeo  (vide  Eph. 
Kepleri  fol.  22). 

Observator  bonus  et  diligens  es,  observata  haec  tua  in  dubium  vocanda 
sunt  minime.  At  num  vere  concludas  vereque  pingas,  id  videndum.  Id 
quidem  ego  nego,  nihil  enim  sequitur,  cum  causae  multae  esse  possint  cur 
visus  sit  Tibi  defectus  oculis  nudis,  non  sit  visus  perspicillo. 

Possem  dicere,  cum  posterius  adhiberes  perspicillum,  interim,  dum 
quaeris  Lunam  colliniando,  illam  ex  umbra  exitese  : possem  etiam  contrarium, 
nudis  oculis  Te  non  defectum  sed  saltem  debile  lumen  vidisse  partis  illius, 
quae  proxime  umbram  stabat. 

Quod  enim  quibusdam  adeoque  etiam  mihi,  qui  debili  visu  fruor,  Luna 
defectura  satis  diu  ante  verum  initium  suspecta  est  de  initio,  ejus  rei  causa 
sita  est  in  penumbra  Terrae,  quae  partibus  Lunae  ad  umbram  appropin- 

quantibus  eripit  potissimam  partem  radiorum  Solarium,  relinquit  nonnisi 
parum  aliquid.  Tunc  igitur  quae  minus  illustrantur  minus  etiam  movent 
oculum  minusque  in  illo  sese  diffundunt.  Deficit  igitur  non  aer  circa 
Lunam,  sed  vitiosus  ille  limbus  picturae  retiformis  in  oculo  seu  potius  vigor 
ejus  in  movendo  visu. 

Sed  missis  his  utamur  tuis  ipsius  verbis,  quae  proxime  praemittis,  sic 
scribens  : „pars  obscurata  Lunae  coelo  sereno  per  hoc  telescopium  facile  cerni 
potest,  quippe  quae  aliquid  tamen  luminis  habet,  non  penitus  tenebrosa  est.“ 
Haec  tu  de  iis  Lunae  falcatae  partibus,  quae  sunt  penitus  involutae  nocti, 
qua  illas  involvit  opacitas  globi  sui  proprii,  cujus  pars  sunt:  quo  multo 
magis  ego  possum  usurpare  de  partibus  iis  Lunae  deficientis,  quae  licet 
sint  in  nocte,  quam  globus  Terrae  a longissimo  intervallo  erigit,  sunt  tamen 
in  radiis  Solis  refractis : aut  de  iis  quae  jam  veluti  quoddam  diluculum  sentiunt. 

Nam  cur  non  videatur  perspicillo  pars  Lunae  deficiens,  quae  nequit 
videri  oculis  nudis?  cum  pars  licet  deficiens  sit  tamen  ex  visibilibus  et  sit 
insigni  rubore  picta?  cum  ea  natura  perspicilli  sit,  ut  quae  debiliter  vide- 
rentur videantur  fortiter?  Nonne  recte  fecero,  si  Tibi  Germano,  diligenti 
quidem  observatori  sed  indulgenti  tuis  opinionibus,  Galilaeum  Italum 
opposuero,  qui  in  usu,  de  quo  agimus,  telescopii  ceteris  plerisque  ducem  se 
praebuit?  Verba  ejus  de  eclipsi  Lunae  anni  1610.  30.  Dec.  extant  in  ejus 
epistola,  praefixa  meae  Dioptricae  : „Meta  umbrae  indistincta,  confusa  et  veluti 
obnubilata  apparuit,  causa,  quia  consurgit  umbra  a Terra  longissime  a Lunae 
corpore."  Haec  ille:  quae  potuisti  legere  indeque  discere,  limbum  illum 
Lunae  a Te  visum  fuisse  quidem  in  umbra,  sed  quae  erat  diluta  luce 
secunda.  Non  sequitur  igitur:  „videtur  limbus  per  telescopium,  ergo  non  est 
in  umbra." 

Aliud  firmamentum  affers  ex  alia  observatione:  „ limbus  partis  obscuratae 
in  eclipsi  minima  non  potest  nudis  oculis  cerni,  cum  tamen  nudis  oculis  cernatur 
et  aestimetur  Lunae  defectus.  Ergo  id  quod  deficit  est  tunica  illa  aeria  Lunae, 
luce  sua  tegens  Lunam  totam  extra  umbram  existentem  et  dependens  ulterius 
veluti  infra  pedes  Lunae,  sic  ut  delibari  ab  umbra  et  quasi  praescindi  possit, 
illaesis  illius  veluti  pedibus. 

Nam  si  limbus  veri  corporis  Lunae  manens  extra  umbram  non  tegeretur  a 
tunica  lucida,  et  si  ex  illa  tunica  sese  exereret  ulterius  in  umbram,  posset  a nobis 
videri  etiam  in  umbra  nudis  oculis  : non  caret  enim  corporis  limbus  suo  rubore 
valde  conspicuo,  etiam  cum  in  umbra  est:  et  videri  potest  in  profundam  umbram 
ingressus,  cur  non  videretur  in  umbrae  extremo  ?“ 

Respondeo : cur  et  non  videatur  nudis  oculis  limbus  jam  vere  deficiens, 
et  cur  pars  residua  Lunae  adhuc  lucida  videatur  latior  quam  est  revera, 
causa  est  eadem , sc.  propinquitas  lucidorum  et  obscurorum : et  confusio 
picturarum  in  unum  locum  oculi,  superante  lucido. 

Nam  cum  limbus  corporis  deficiens  pingatur  suo  loco  in  retiformi 
tunica  per  ruborem  suum  residuum,  corporis  vicina  pars  luminosa  debebat 
etiam  in  retiformi  tunica  pingi  proxime  illam,  sed  suo  loco  tantum. 

Pingitur  autem  ulterius  et  superpingitur  picturae  limbi  deficientis  radiis 
vitiosis.  Aut  licet  non  dilatetur  pictura  per  vitium,  tamen  spiritus  etiam 
is,  qui  est  in  parte  picturae  obscuri,  sentit  per  contagionem  lucem  vicinam 
eoque  non  sentit  picturam  obscuri  ut  debiliorem.  Ita  in  oculo  sensio  tegit 
sensionem,  nequaquam  in  coelo  camisia  aeria  Lunam.  Et  instrumentum 
visorium  potest  delere  sensionem  vitiosam,  detergere  quasi  villos  illos  luci- 
dorum, ut  sit  sensio  emendata ; in  coelum  ipsum  nihil  potest. 

Sed  hoc  potest  proferri  popularius.  Cum  Lunam  aspicimus,  totam 
simul  cum  bona  parte  aeris  nostri  illustrati  videmus,  obruuntur  a luminis 
copiosi  conspectu  oculi.  At  si  utamur  perspicillo,  minima  Lunae  pars  una 
vice  per  perspicillum  admittitur  tantoque  minor,  quanto  nobilius  est  teles- 
copium.  Ita  fit  ut  non  sint  in  tanta  claritatis  differentia  partes  pauculae 
per  telescopium  simul  inspectae,  in  quanta  sunt  partes  Lunae,  deficiens  et 
luminosa,  nudis  oculis  inspectae  simul.  Tollitur  igitur  telescopio  impedi- 
mentum claritatis,  quae  nudis  oculis  vicina  offuscat.  Ut  ita  non  sit  opus 
corporale  tegmen  ipsi  Lunae  in  coelo  obtendere  idque  ad  primam  appli- 
cationem telescopii  tollere.  Si  limbus  ille  Lunae  reale  quid  est,  aer  nempe 
circa  Lunam,  quod  valet  etiam  ad  oculum  nudum  movendum,  juxta  ipsum 
Lunae  corpus  : qui  fit  igitur,  quod  res  illa,  aer  ille,  inspicientem  per  per- 
spicillum penitus  latet?  si  tantae  claritatis  est  limbus  seu  tunica  potius 
aeria,  ut  etiam  verum  corpus  Lunae,  totum  luminosum,  tegat  nudo  oculo, 
cur  non  tegit  illud  per  instrumentum  transpicienti?  cur  anno  1613  videre 
potuisti  trans  hunc  fulgorem  verum  Lunae  corpus,  quod  nudis  oculis  videre 
non  potuisti?  Annon  ea  vis  est  perspicillo,  ut  omnia  omnino  quae  nudis 
oculis  cerni  possunt  et  majora  et  clariora  et  distinctiora  repraesentet:  ipsas 
adeo  irides,  ipsa  parelia  et  si  quid  est  simile  ? Quod  ergo  perspicillis  circa 
Lunam  cerni  nequit,  id  in  coelo  non  est,  sed  in  oculo  cum  nudus  est,  cui 
praestat  perspicillum  hoc,  ut  lucida  pars,  quae  per  nudum  oculum  pingebatur 
vitiose  et  diffuse,  jam  duplicata  refractione  facta  pingatur  correcte  et  castigate. 

Sed  ecce  observationis  copiam,  vicinissimam  observationi  quam  commen- 
das > picturam  etiam  picturae  tuae  oppositam  ad  sinistram , qua  id  quod 
Tu  ex  tua  vis  elicere  penitus  profligatur.  Si  enim  est,  quod  vis,  si  nempe 
in  principio  et  fine  totius  durationis,  libero  ipso  Lunae  corpore,  deficit  pro- 
minens aer  Lunaris  idque  a nobis  videri  potest:  ergo  in  principio  et  fine 
morae  in  tenebris,  cum  tota  Luna  deficit,  videbitur  corpus  totum  in  tenebris, 
circulo  suo  consummatum,  et  simul  videbitur  pars  aliqua  seu  segmentum 
aerii  circuli  majoris,  foras  in  lumen  prominens  adque  digiti  magnitudinem 
lucida,  veluti  splendor  circularis  supra  capita  sanctorum,  eritque  quasi 
duarum  Lunarum  species : Lunam  enim  totam  tenebris  immersam  cerni  posse 
nihilominus,  id  et  tu  ipse  recipis.  Atqui  nihil  tale  apparet : quamdiu  enim 
aliquis  splendor  superest,  tamdiu  deest  aliquid  rotunditati  corporis  obumbrati, 
quod  non  obumbratum  sed  quasi  conditum  est  sub  illa  parte  splendente 
inque  eam  insertum. 

Non  consistit  igitur  tua  speculatio,  frustra  suspiciones  cies  „de  dimi- 
nutione  corporis  Lunae  temporumque , quibus  durant  deliquia" : quod  tamen  si 

tibi  concessero,  cum  necessario  relinquere  suo  statu  debeas  parallaxes  Lunae, 
diametrum  Solis  motumque  horarium,  quia  singula  haec  se  ipsis  sunt  obser- 
vabilia; si  ergo  jam  jubearis  per  diminutas  durationes  extruere  theoriam 
eclipsium : senties  brevi,  te  volare  juberi  demtis  alis. 

Quod  idem  et  Te,  sollertissime  Simon  Mari,  considerare  velim 
causasque  eorum,  quae  visui  circa  observationes  stellarum  accidunt,  in  oculo 
potius  aut  in  splendore  aeris  luminosum  proxime  circumstantis  aut  denique 
in  imperfectione  vel  instrumenti  vel  modi  observandi,  quam  in  realibus 
radiationibus  quaerere : ut  vides  a me  factum  passim  in  Opticis,  praesertim 
Cap.  VII,  5.  ubi,  illaeso  mucrone  umbrae,  causas  nihilominus  trado  lucis 
in  umbra. 

Tandem  in  Prognostico  anni  1617  efferbuit  Fabricio  meo,  ut  videtur, 

diu  compressa  bilis  in  aliquam  iracundiam,  puto  non  aliam  ab  causam,  quam 
quia  non  respondi : ut  tandem  vel  stimulis  verborum  efficeres,  quod  tot 
amicis  provocationibus  non  impetraveras.  Ergo  motum  Telluris,  cor  (ni 
falleris)  et  animam  meam,  incursas  magno  molimine,  verba  mea,  suppresso 
tamen  meo  nomine,  ex  Commentariis  de  motibus  stellae  Martis,  quibus  ad 
objectionem  quandam  respondeo,  in  scenam  producta  joco  traducis,  quo 
etiam  sanctum  Dei  virum  intexuisti. 

Possem,  si  pie  possem,  contrarium  jocum  regerere,  cum  non  tantum 
in  motu  Terrae , quod  vult  Copernicus , sensus  oculorum  (ad  quem  non 
scriptura  tantum,  sed  ipsi  adeo  astronomi  sermonem  attemperant)  a re  ipsa 
differat,  sed  etiam,  quod  tu  cogeris  fateri,  „in  medio  coeli,  in  plaga  occasus 
per  urbes  et  valles  Palaestinae  descripta,  in  casu  denique  et  ascensu  Solis, “ 
quae  omnia  sunt  ad  visum  certi  hominis  vera,  per  se  vera  non  sunt  remota 
consideratione  visus.  Nonne  tu  ipse  tertia  periodo  superius  negas  „Terram 
niti  columnis, “ quod  scis  affirmare  Scripturas  ad  literam?  At  non  placet 
mihi  tecum,  qui  astronomus  celebris  es,  de  communibus  istis,  quae  ne  theo- 
logus quidem  satis  cum  dignitate  moverit,  vitilitigare:  frustra  exarsisti,  non 
tantum  quia  nihil  ego  responsurus  sum,  sed  etiam  quia  nihil  tu  proficis 
apud  philosophos , qui  plerique  post  sidereos  Galilaei  nuncios  jam  dudum 
(ut  nuper  quidam  tui  similis  Antiennosigaeus  vere  scripsit)  Copernicoturiunt. 
Adi  et  audi  Copernicum,  Rheticum,  Maestlinum,  Origanum  et  meae  Epi- 
tomes Astronomiae  librum  primum,  si  quando  bibliopolae  qui  sumtus  facit 
editionem  ejus  maturare  placuerit  (prodiit  anno  1617  Autumnalibus). 

Denique  de  fluxu  et  refluxu  maris  novam  proponis  opinionem;  in 
qua  laudo  temperamentum  ex  modestia  et  libertate  philosophica,  quarum 
illam  praefando  hanc  disputando  demonstrasti : quippe  cum  invidiam  agnos- 
ceres eos  comitantem,  qui  temere  desciscunt  a veterum  placitis , nihilominus 
tua  nova  veteribus  contraria  forti  animo  proposuisti.  Quod  vero  sententiam 
ipsam  attinet,  „ Causam,  cur  senis  horis  affluat  oceanus,  uno  horae  quadrante  stet 
dubius,  senis  refluat,  rursumque  quadrantem  interponat,  esse  petendam  ex  occulta 
vi  septenarii : et  quatuor  horarum  quadrantes,  quieti  interpositae  datos,  efficere,  ut 
fluxus  die  sequenti  redeat  una  hora  serius , nullas  hic  vires  esse  Lunae  tardius 
occidentis"  : hic  tu  nullo  modo  neque  veterum  hac  de  re  doctrinam  destruis 
neque  novam  tuam  philosophis  approbas.  Nam  quid  habes  quod  opponas 
veteribus , nisi  hoc  unicum,  „non  omnibus  litoribus  respondere  Lunae  ortibus 
et  occasibus  fluxum  et  refluxum  maris?"  At  saltem  illa  ponderasses,  quae  in 
Commentariis  Martis  hac  de  re  disputavi : vidisses  sufficere,  ut  erigatur 
cumulus  aquarum  sub  perpendiculo  Lunae  in  medio  oceano : a lateribus 
undae  quantum  et  qua  possunt  tendant  ad  hoc  ipsum  veluti  concilium  Luna 
interim  praetereunte : et  discedente  illa  e perpendiculo  loci  unius,  cumulus 
ille  rursum  subsidat : reliquas  varietates  praestant  varii  recessus  litorum, 
ut  in  sinus  reconditiores  tardius  relabatur  fluxus.  Tua  vero  causa,  quam 
stabilis,  non  sapit  ullam  philosophiam  rationalem,  sed  Pythagoricam  septenarii 
superstitionem,  quae  ab  otiosis,  ut  cento  mendicantis  ex  diversicoloribus 
pannis,  sic  ipsa  ex  diversissimorum  generum  exemplis  nullius  cognita  causa 
est  consuta.  Quin  ne  hanc  quidem  observationis  rationem  hic  exprimis. 
In  illa  enim,  quae  numerantur  numero  septenario,  sunt  omnia  discreta  invicem, 
ut  dies,  ut  lunationes,  ut  aestates  et  si  qua  similia:  quarum  rerum  numeros 
non  fortuita  divisio  sed  natura  ipsa  vicissitudinesque  conspicuae  suppedita- 
runt. Tui  vero  septenarii  subjecta,  horae,  inquam,  diei,  quibus  naturae 

metis,  quo  visus  aut  tactus  discrimine  sunt  ab  invicem  diremtae,  ut  sint 
numero  24  in  una  die?  Nonne  Epiphanius  pari  nobiscum  libertate  diei 
noctisque  horas  fecit  non  24  sed  duodecim?  Nonne  liaec  est  vulgata  divisio 
assis  apud  Romanos  illata  ab  iisdem  et  in  Palaestinam?  Etsi  fieri  potest, 
ut  haec  divisionis  ratio  primum  orta  fuerit  a naturali  quidem  sed  imper- 
fecta divisione  anni  in  12  lunationes,  unde  et  astronomi  zodiacum  perfecta 
ratione  partiri  coeperunt  in  12  signa.  Non  tamen  neque  signum  multoque 
minus  semissis  unius  signi  est  integrum  aliquid  suaeque  naturae  metis  cir- 
cumscriptum et  a reliquis  sibi  cohaerentibus  diremtum,  neque  hora  diei 
definitur  ortu  vel  unius  vel  dimidii  signi,  solo  numerantium  arbitrio  constat 
hic  horarum  in  die  numerus. . Nam  Lunae  si  tibi  incidet  respectus  (quam 
tamen  despexisti  in  refluxu  maris),  illa  collatis  suis  cum  Sole  motibus 
diem  non  in  24  sed  in  30  circiter  partes  secat : ut  proportio  sit  diei  Solaris 
ad  Lunarem,  quae  29  ad  30,  seu  accuratius  quae  57  ad  59.  Vel  ex 
Plinio  disceres,  illam  non  asses  sed  dodrantes  semuncias  adjicere  diei,  quantum 
et  refluxus  adjicit,  quod  nautica  gens  crassiori  Minerva  horam  appellat. 
Et  ut  concedam  tibi,  sic  ab  invicem  sejunctas  esse  has  24  diei  horas,  ut 
sunt  totidem  oves  eadem  semita  pergentes,  quarum  unicuique  suum  caput, 
sua  cauda;  quo  igitur  exemplo,  qua  ratione,  quo  jure  tibi  vicesima  quinta 
hora  non  ipsa,  sed  quatuor  ejus  quadrantes  augent  numerum?  Haeccine 
tua  nova  et  admirabilis  quidem  est  arithmetica,  sex  cum  quadrante  esse 
septem?  Yiden’  ut  somnies,  Fabrici?  Quare  expergiscere  et  hujusmodi 
phantasmata,  tenebrarum  soboles,  si  posthac  occurrerint,  vigilans  lumine 
mentis  lustra;  si  tibi  fidem  poscis  a lectoribus  motum  Terrae  confutanti. 

Quod  superest,  hanc  responsionem  meam  aequi  bonique  consule : neque 
te  poeniteat,  Ephemeridis  hujus  vestibulo  inseri,  de  cujus  fide  nemo  te  ipso 
rectius  poterit  judicare,  si  volueris  diligentiamque  hactenus  usurpatam  ad 
observandum  attuleris.  Hac  igitur  inter  primos  fruere,  coelum  et  meteora 
confer,  errores,  si  quos  liquido  deprehenderis,  mihi  detege  meque  et  hac 
et  quibus  aliis  poteris  rationibus  in  emendando  Tabularum  opere  publico 
sedulo  adjuva.  Yale.  Lincii  Cal.  Octob.  Anno  1616. 

Haec  sunt  quae  Keplerus  cum  amicis  de  Optica  sua  egit.  Superest  ut  epistolam 
subjungamus  qua  adiit  Electorem  Bavariae  M ax imi li  anum,  transmittens  opus  suum 
Monachium  suadente  Herwarto  (comp.  p.  82). 

Serenissime  Princeps  Domine  Clementissime. 

Ser.  Ceis.  Vestrae  humilia  mea  servitia  subjectissime  defero. 

Clementissime  Domine.  Excitavit  me  fama  clarissimorum  et  doctissi- 
morum virorum,  qui  in  Ser.  Ceis.  Tuae  ditionibus  reperiuntur,  ut  insignem 
Ser.  Ceis.  Tuae  favorem  in  literatos,  quo  solo  homines  docti  alliciuntur, 
admirarer,  eaque  de  causa  S.  C.  Tuam  praesenti  munusculo,  exemplari 
scilicet  uno  mei  opusculi,  quod  sub  S.  Caes_  Maj.  auspiciis  nuper  in  publi- 
cum dedi,  strenae  loco  ad  instantes  Calendas  subjectissime  salutare  fuerim 
ausus.  Spem  enim  concepi  summam  ex  tot  doctissimorum  virorum  exemplis, 
S.  C.  T.  hoc  tenue  affectionis  meae  justissimae  testimonium  in  meliorem 
partem  clementissime  interpretaturam  et  huic  libello  non  quidem  ob  auctoris 
eruditionem,  quae  sane  est  perexigua,  sed  ob  multa  admiranda  Dei  opera 
hactenus  frigidius  perpensa,  quorum  in  eo  commemoratio,  locum  aliquem 
in  instructissima  sua  bibliotheca  assignaturam.  Oro  autem  S.  C.  T.  sub- 
jectissime, ut  hauc  audacem  compellationem  ab  ignoto  et  obscuro  homine 
clementi  animo  suscipiat,  ad  quam  non  curiositas  aliqua,  sed  mea  conditio 

me  impulit.  Etenim  non  ignorat  S.  C.  T.  in  astronomicis  studiis  elucere 
stupendam  Creatoris  sapientiam;  itaque  ut  debitas  illi  laudes  accinat  huma- 
num genus  omnino  interesse  Reipublicae  spiritualis  et  politicae,  ut  haec 
studia  quotidie  magis  atque  magis  amplificentur,  et  quo  pluribus  communi- 
cari possint,  faciliora  atque  dilucidiora  reddantur.  Vicissim  vero  tanta  est 
in  eruendis  hujus  artis  mysteriis  difficultas,  tantus  in  percipiendis,  proponendis 
atque  instillandis  ingenii  labor,  tam  exigua  praesidia  ad  tolerandas  vitae 
communes  necessitates,  ut  non  sit  metuendum  reipublicae,  ne  nimis  multi, 
neglectis  aliis  humani  generis  necessitatibus , ad  has  uti  quidam  putant 
otiosas  et  supervacuas  speculationes  sese  conferant:  quin  potius,  si  quo 
tempore  unus  aliquis  inter  multos  ingenio  donatus  est  a Deo,  quod  his 
studiis  aptum,  hunc  videmus  confestim  ab  universis  prudenter  quidem  incitari 
ad  totum  se  his  studiis  dandum,  alia  omnia  in  parergis  habenda.  Quod 
idem  nisi  etiam  mihi  eveniret  et  nisi  viri  clarissimi  me  cohiberent,  quorum 
judicia  de  mea  in  his  artibus  dexteritate  non  aspernanda  sunt,  jam  pridem 
hisce  omissis  ad  alia  reipublicae  et  mihi  magis  necessaria  me  recepissem. 
Etsi  enim  in  praesens  sub  S.  Caes.  Majestatis  tutela  tranquille  quiesco  et 
stipendio  fruor  honesto,  tam  expedito  quam  id  patiuntur  onera  bellica, 
tamen  perpetuus  mihi  monitor  ad  latus  est  Prometheus  et  interdum  impor- 
tunius aures  vellit  illud  succinens : „nam  messis  non  semper  erit,  componite 
nidos.  “ 

Itaque  ne  S.  C.  T.  indigne  ferat,  si  veluti  vitis  debilissima  arbuscula 
suos  capreolos  ad  proceras  ulmos,  sic  ego  humillimas  meas  preces  ad  S.  C.  T. 
dirigam  eamque  subjectissime  orem,  ut  et  ipsa  mea  studia  in  potentissimam 
suam  tutelam  recipiat  iisque  blandum  et  amicabile  lumen  clementiae  suae 
ad  momentum  aliquod  velut  eminus  indulgeat,  quo  et  in  praesens  recreentur 
et  si  qua  olim  procella  immitior  imminebit , spe  non  vana  veluti  optima 
duca  ad  tranquillos  portus  aspirent. 

Cum  haec  aetas  nostra,  Caesar  Augustissime,  protulerit  eximium 
illum  astronomum  Tycbonem  Brahe,  qui  exquisitissimis  observationibus  et 
subtilitate  incredibili  cum  ipsa  rerum  natura  certavit,  habeatque  Germania 
praeter  antiqua  illa  mathematicae  facultatis  lumina,  Peurbachium,  Regio- 
montanum,  Apianum  et  quos  longo  ordine  recensere  potest  Viennensis  aca- 
demia,  nunc  etiam  novum  hoc  exemplum  idque  sublime  et  admirandum  di- 
ligentiae et  perfectionis:  aequum  esse  arbitror,  cum  ut  universi  artis  hujus 
professores  praestantissimi  artificis  vestigia  strenue  sequantur  adque 
ejus  exemplum  sese  componant,  tum  maxime  ut  Germani  in  id  laborent 
pro  se  quisque,  ut  hujus  gloriae  palmam,  hactenus  obtentam,  porro  quoque 
in  sua  gente  retineant.  Inexhaustus  enim  est  naturae  arcanorum  thesaurus, 
opulentia  inenarrabilis;  nec  aliud  praestat,  qui  novum  aliquid  de  ea  in  lucem 
profert,  quam  quod  viam  aliis  aperit  ad  succedentia  pervestiganda.  Mihi 
adeo,  qui  opticis  contemplationibus  nonnihil  temporis  impenderam,  occasio- 
nem suppeditavit  astronomia  Tychonica,  cujus  me  participem  vivo  etiamnum 
auctore  fecit  splendidissima  haec  Majestatis  Tuae  aula,  ut  quaedam  optices 
theoremata,  specie  exigua,  sed  rerum  maximarum  seminaria,  percolenda  et 
penitius  enucleanda  censerem.  Indignum  enim  optica  scientia  putavi,  cum 
in  astronomia  sensus  et  instrumenta  requirantur,  in  optice  geometrica  certi- 
tudo non  desit,  superari  hanc  ab  illa,  neque  demonstrationibus  hic  firmari 
posse,  quod  illic  oculi  comprehendissent:  indignum  multo  magis,  provoca- 
tam ab  astronomis  opticen,  ad  opem  sibi  ferendam,  non  comparere,  cul- 
pamque impeditae  subtilitatis  astronomicae,  cujus  insimularetur,  a sese 
amoliri  non  posse.  Itaque  non  leve  decus  existimavi,  si  mihi  contingeret, 
nodos,  qui  objicerentur,  bona  methodo  et  demonstrationum  evidentia  dissol- 
vere et  opticam  scientiam  ad  eam  subtilitatem  perducere,  ut  astronomo 
satisfacere  illa  posset.  Quod  meum  institutum,  postquam  C.  Majestas  Tua 
probavit,  summa  cum  industria  persequi  coepi,  comportatis  et  in  formam 
libri  redactis,  quae  vel  olim  in  Styria,  Provincialium  stipendia  merens,  in- 
veneram, vel  inventis  erant  denique  superaddenda,  omnium  quidem  difficil- 
lima ea  et  laboriosissima. 

Et  duo  erant,  quae  Tychonis  Brabei  accurata  diligentia  primum  in 
lucem  extulit,  ad  opticam  scientiam  pertinentia;  alterum  de  refractione 
luminis  siderum,  reliquum  de  diminutione  diametri  Lunae  in  Solis 
deliquiis.  Quamvis  et  alii  nonnulli  per  illius  viri  monumenta  occurrant  loci, 
quibus  astronomos  ille  ad  optices  rimanda  mysteria  remisit  et  adhortatus 
est : haec  tamen  duo  capita  sunt  potissima.  Et  refractionum  quidem  men- 
suram Braheus  ad  omnes  altitudinis  gradus  diligenter  investigavit:  sed  cum 
causa  mensurae  nondum  esset  ab  opticis  patefacta , natae  sunt  implicatae 
de  mundo  deque  elementis  disputationes,  nec  satis  liquebat,  eaedemne  an 
diversae  essent  omnibus  temporibus  omnibusque  locis  refractiones:  ex  quo 
denique  sequitur,  ut  quandoque  observator  suae  diligentiae  atque  curae, 
quam  inter  observandum  adhibuerat,  nimium  tribuens  locumque  sideris  prae- 
cisissime supponens  cognitum,  demonstrationes  in  difficultatem  conjiciat, 
natura  luminis , opticarum  causarum  inconstantia  circumventi , tantam  in- 
strumentorum subtilitatem  non  semper  admittente.  In  hoc  itaque  negotio 
caput  IV.  insumsi:  cui  propter  inquisitionis  methodum  praemittendum  fuit 
tertium  et  pars  primi.  Quin  etiam  umbra  Telluris  in  disputationem  trahitur; 
refractionibus  inventis  et  cognito,  quod  radii  Solis  non  eisdem  rectis  e fonte 
ad  Terram  usque  multoque  minus  ulterius  dimanent.  Atqui  hac  re  in  dubio 
versante,  periclitamur  de  universa  ratione  dimensionis  corporum  coelestium 
(ut  quae  ab  umbra  Terrae  dependet)  hoc  est  de  eo,  quod  in  astronomia 
praestantissimum  et  vulgus  admiratur  et  philosophi  collaudant  atque  vene- 
rantur. Ad  tuendam  itaque  dignitatem  astronomiae  et  hanc  hostilem  dubi- 
tationis arcem  expugnandam,  etsi  capite  IV.  et  V.  gradus  aliqui  magni 
operis  facti  et  ingenii  acie  quasi  in  durissimas  rupes  incisi  erant:  tantum 
tamen  remansit  laboris,  ut  opus  esset  peculiari  capite  VII.  Jam  in  dia- 
metris luminarium,  quod  ex  propositis  fuit  alterum,  si  quid  erroris  committit 
visus,  id  cum  in  universam  doctrinam  eclipsium  tum  maxime  in  hanc  etiam, 
quam  dixi,  corporum  coelestium  dimensionem  redundat.  Itaque  ut  tabulae 
motuum,  quas  auctoris  morte  interruptas  hoc  tempore  Majestas  tua  propo- 
suit absolvendas  idque  non  minimo  sumtu  procurat,  ut  hae  inquam  in  parte 
sui  spectatissima,  de  Solis  et  Lunae  laboribus,  suam  nanciscerentur  integri- 
tatem, omnem  lapidem  movendum,  nihil  quod  haesitationem  aliquam  relin- 
quere posset,  praetereundum  esse  censui.  Quatenus  igitur  instrumenta  nos 
fallere  possint  in  dimetientibus  luminarium  explorandis,  capite  II.  explicavi: 
quatenus  vero  visus  ipse  sit  erroribus  obnoxius,  dicere  sum  aggressus  ca- 
pite V.  Cumque  fuerit  tota  visus  ratio  ex  integro  explicanda,  quae  refrac- 
tionibus perficitur  et  simulachris  rerum  visarum  et  coloribus,  non  debet  cui- 
quam videri  mirum,  si  capite  IV.  in  coni  sectiones,  refractionum  oculi  for- 
matrices, capite  II.  in  spectacula  optica  Jo.  Bapt.  Portae,  capite  I.  in 
naturam  lucis  et  colorum,  et  alibi  in  alia  paulo  longius  sum  digressus.  Nam 
etiamsi  ad  astronomiam  nihil  conducerent  hae  materiae,  per  se  tamen  dignae 
cognitu  sunt.  Rursum  capite  IX.  inventis,  quod  vulgo  fertur  facile,  inventa 
addidi  et  has  luminarium  dimetientes  docui  citra  erroris  aleam  mensurare, 
capite  VIII.  vero , occasione  Solis  eclipsium,  inter  se  comparare.  Et  hac- 
tenus quidem  Tycho  Brahe  mihi  occasionem  scribendi  praebuerat. 

At  cum  quae  jam  recensita  sunt,  potissimam  eorum  partem  complec- 
tantur, quae  de  astronomia  dici  ex  optica  possunt,  jamque  liber  pene  titu- 
lum mereretur  Astronomiae  Opticae,  operae  compendium  me  facturum 
putavi,  si,  quantulum  erat  residui,  et  ipsum  adjungerem:  erant  autem  de 

lumine,  situ  et  motu  siderum,  quae  capitibus  VI,  TX,  X sum  persecutus. 
Nam  et  sextum  et  nonum  famulantur  undecimo;  illud  ad  aestimandam  dia- 
metrum Lunae,  hoc  ad  mirabiles  apparitiones  eclipsium  et  mutationes  pla- 
garum 7 iaQa6o£ovg  optice  demonstrandas.  Quae  igitur  de  his  residuis  tribus 
siderum  attributis  apud  alios  reperi,  ea  quantum  patiebantur  amplificavi 
multoque  limatius  proposui.  Inprimis  capite  IX.  doctrinam  de  parallaxi- 
bus,  quae  sola  totius  astronomiae  longe  est  difficillima  et  molestissima,  hanc 
inquam  compendiis  adjuvi  facillimis  itaque  excolui,  ut  pene  nova  possit  ha- 
beri novamque  parallacticam  condidi,  quae  quidem  ab  hac  ipsa  parallaxeon 
doctrina  nomen  habet,  sed  cujus  latissimum  et  plane  compendiosissimum 
usum  in  tota  reliqua  doctrina  secundorum  mobilium  suo  tempore,  Deo  per- 
mittente, patefaciam. 

IIoc  itaque  quicquid  est  laboris  in  publicum  hoc  tempore  dedi,  ut  quia 
neglecta  jacet  haec  pulcherrima  scientia , suscitarem  aliquos  ex  hoc  diuturno 
somno  ad  eam  amplectandara  adque  hoc  quasi  novum  fretum  cum  utilitate 
navigandum,  quod  ego  cum  periculo  et  dispendio  forsan  aliquo  primus  aperui, 
nempe  ad  nodos,  in  quibus  desudavi,  si  quid  fortasse  desiderabunt,  dexte- 
rius explicandos,  ea  vero,  quae  pro  certo  attuli , dijudicanda:  dummodo  non 
illotis,  quod  ajunt,  manibus  iu  haec  Apollinis  purissima  sacra  involantes 
rem  viribus  et  captu  suo  majorem  temere  fuerint  aggressi. 

Ut  vero  hunc  meum  libellum  in  conspectum  S.  C.  Mtis  Tuae  adduce- 
rem eumque  sub  hujus  augusti  nominis  tutelam  commendarem,  omnia  summa 
suadebant  officia;  ut  quia  hoc  tempore  Majestas  Tua  bello  contra  Tureas 
omnium  maximo  et  sumtuosissimo  districta  non  tamen  indonatam  praeter- 
mittit astronomiam,  meque  Tychonicae  astronomiae  devotum  liberali  salario, 
cujus  ope  ista  perfeci,  hactenus  sustentat:  ego  vicissim  quacumque  possem 
ratione  gratitudinem  meam,  imo  et  justissimum  obsequium  ostenderem  et 
regiam  hanc  in  liberales  artes  affectionem  venerarer  proque  mea  virili  ad 
posteritatem  commendarem,  praesentes  vero  per  me  quoque  intelligerent, 
quod  latere  potest  neminem,  quanti  has  pacis  artes  Majestas  Tua  faceret, 
quasve  in  hoc  diuturno  bello  de  ejus  denique  triumphis  et  recuparata  pace 
spes  fovere  debeant. 

Quod  si  quid  est  insuper  in  hoc  opere,  quod  mihi  fiduciam  addere  de- 
beat coram  Majestate  Tua  loquendi,  hoc  profecto  est,  quod  immanem  et 
insuavem  laborem  hausi  in  enucleandis  materiis  tot  jam  secula  neglectis, 
iisque  variis,  de  quibus  alii  singulis  singulos  libros  totidemque  patronos 
constituerint:  neque  animum  explevi  speculationibus  geometriae  abstractae, 
picturis  scilicet,  xai  toor  ovtrn'  xat  fi7]  ortmv,  in  quibus  pene  solis  hodie  cele- 
berrimi geometrarum  aetatem  transigunt:  sed  geometriam  per  ipsa  expressa 
mundi  corpora,  Creatoris  vestigia  cum  sudore  et  anhelitu  secutus,  indagavi. 
Denique  quod  cum  haec  tum  quae  plura  hujusmodi  etiamnum  sub  manibus 
habeo,  suscepi  ad  ornandam  professionem  meam,  quam  hactenus  Majestatis 
Tuae  jussu  et  stipendiis  sequor,  cum  dispendio  non  tantum  valetudinis,  sed 
studiorum  etiam  aliorum,  quibus  meae  senectae,  si  qua  futura  est,  et  fa- 
miliae praesidium  comparare  et  poteram  et  amicorum  judicio  plane  debebam. 
Qua  ex  re  si  quid  ad  me  redundat  incommodi,  id  omne  mihi  leve  reddit 
et  jucundum  una  haec  homine  Germano  digna  cogitatio:  quod  pulchrum  sit 
m tanti  principis  tam  honestis  obsequiis  etiam  mori  neque  hic  vinci  virtute 
a militibus,  sed  munus  demandatum  ceu  castellum  quodpiam  strenue  pro- 
pugnare. Quam  meam  subjectissimam  affectionem  si  Majestas  Tua  clemen- 

tissime  probaverit,  sat  ego  me  felicem  existimabo,  feliciorem,  ubi  etiam 
invenerit  in  hoc  opere,  quod  divino  ejus  de  omnibus  artibus  judicio  satis- 
faciat, quodque  animus,  praestantissimis  inventionibus  pridem  exsaturatus, 
hinc  etiamnum  concupiscat:  longe  vero  felicissimum,  si,  quam  hactenus  ex- 
pertus sum,  eadem  me  clementia  prosequi  pergat.  Sic  enim  metuendum 
mihi  nequaquam  erit,  ne  ab  hoc  meo  munere  ceu  ab  arce  meae  fidei  cre- 
dita perniciossimus  artium  hostis,  indigentia,  me  fame  expugnatum  deji- 
ciat, neque  dubitandum,  quin  Majestas  Tua  eas  mihi  suppetias  et  commea- 
tum missura  sit  in  tempore,  quo  recepto  obsidionem  tolerare  tandemque 
omnibus  superatis  difficultatibus  reliqua  mea  studia,  ad  gloriam  Dei,  ad 
celebrationem  Majestatis  tuae , et  humani  generis  utilitatem  spectantia,  ab- 
solvere feliciter  possim. 

Deus  Optimus  Maximus  Tuam  Imp.  Majestatem  quam  diutissime  tuea- 
tur incolumem,  ejusque  victricibus  armis  Othomannicae  domus  tyrannidem, 
annis  maturam,  barbarica  invisam  superbia,  blasphemiis  intolerabilem,  a 
Christianorum  cervicibus  porro  quoque  quam  longissime  propellat.  Pragae  Y. 
Calend.  Augusti,  qui  dies  S.  Caes.  Majestati  Tuae  quinquagesimum  tertium 
Natalem  extulit,  Persarum  regis  legatione  honorificentissima  illustrem.  Anno 
Salutis  humanae  MDCIV. 

Qui  mundi  ignivomum  gestit  specularier  ocium 
Quive  ipsis  oculis  cernere  vult  oculos : 

Ille  tuis  oculis  animi,  Keplere,  coruscans 
In  penetrale  libri  se  clepat  usque  tui : 

Nec  metuat  jubaris  radios  atomosque  volantes, 

Et  quae  fert  varius  phasmata  mira  color: 

Linea  seu  simplex  seu  sit  composta  specillum : 

Namque  oculis  nunquam  visa  videnda  dabis. 

De  suis  oculis  suoque  de  oculis  tractatu. 

Oculi.  Perdidimus,  mens  chara,  aciem;  dum  lumina  veri 
Mittimus  ad  limen  per  vitra  nostra  tuum. 

Hoc  sine  connubio  mansisses  caeca  : laborum 
Da  sociis  aliquas,  da  soror  alma,  vices. 

Mens.  Quid  faciam  miseris:  quando  implacabilis  hora 
Me  procul  a vestro  dividit  hospitio  ? 

Oculi.  Eripe  nos  tenebris  quamque  ibis  ducito  lucem: 
Quoque  cares,  lethi  nos  quoque  solve  metu. 
Mens.  Qua  licet  expediam;  faveat  modo  fama  loquenti; 
Mortales  chartis  perpetuabo  meis. 

Hic  etiam  referam,  quae  pro  me  damna  tulistis : 
Hicque  suum  et  naevis  irradiabo  jubar. 

ALIUD  EODEM  SENSU. 

Loquitur  Oculus. 

Vitam  pro  fama  minuo,  pro  nomine  sensum: 

Disce  anima  utilius,  ne  moriare,  mori. 

PROOEMIUM. 


Astronomia,  quae  de  siderum  motibus  agit,  duas  praecipue  partes 
habet,  altera  in  inquirenda  et  cognoscenda  forma  motuum  consistit,  philo- 
sophicae contemplationi  potissimum  serviens,  altera  ex  illa  orta  loca  siderum 
ad  quodvis  momentum  investigat  et  ad  praxin  sese  accommodat  prognosi 
fundamenta  jaciens.  Binae  hae  partes  geminis  quasi  alis,  quod  Plato  dicere 
solitus  est,  subnixae  in  coelum  evolant,  geometria  et  arithmetica,  qua- 
rum utraque  quidem  utrique  dictarum  partium,  magis  tamen  geometria  con- 
templatrici, arithmetica  practicae  parti  famulatur.  Summus  itaque  astrono- 
miae apex  in  partem  desinit  arithmeticam,  quae  tabulas  motuum  et 
inde  derivatas  Ephemeridas  complectitur. 

Pars  geometrica  multas  sub  se  habet  alias  pro  diversitate  materiae, 
quam  in  astronomia  geometrica  sinceritas  induit.  Cum  enim,  ut  ab  ovo  rem 
deducam  , in  demonstrationibus  astronomicis  duo  sint  principiorum  genera, 
alterum  observationes,  alterum  axiomata  physica  seu  metaphy- 
si c a,  circa  observationes  quidem  tres  partes  astronomiae  oriuntur,  prima 
mechanica,  instrumenta  tradens  observandis  motibus  coelestibus  idonea 
modumque  utendi:  quam  phoenix  ille  astronomorum,  Tycho  Brahe  p.  m. 
ante  quinquennium  edidit  (Comp.  Vol.  I.  p.  190):  altera  historica,  observa- 
tiones ipsas  complexa : cujusmodi  exquisitissimarum  observationum , annos 
propemodum  40  praeteritos  complectentium,  libros  24  lector  sciat  a Tychone 
relictos  esse , quos  opportuno  tempore  in  lucem  prodituros  spero  (comp. 
Vol.  I.  p.  192).  Quia  vero  omnis  observatio  coelestis  fit  mediante  luce  vel 
umbra,  mediaque  stellas  inter  et  oculum  distinctas  habent  affectiones  et 
quae  in  coelo  observamus  vel  motus  sunt,  quorum  species  retrogradatio, 
statio  etc.  vel  arcus,  hoc  est,  anguli  ad  visum,  vel  corpora  lucida,  omniaque 
ista  in  optica  scientia  considerantur,  hinc  oritur  tertia  pars  astronomiae 
optica,  quam  in  praesens  tradam,  repetitis  breviter  et  quasi  in  prin- 
cipiorum parte , quae  de  hac  re  vel  vetera  Vitellio  ex  professo  vel  nova 
Tycho  Brahe  sparsim  tradidere. 

Alterum  genus  principiorum  in  demonstrationibus  astronomicis,  physi- 
cum nempe  seu  metaphysicum,  una  cum  ipso  astronomiae  subjecto,  quod  est 
praecipue  motus  siderum,  res  physica,  quartam  astronomiae  partem 
physicam  scilicet  constituit,  in  qua  agitur  de  causis  motuum  efficientibus 
sive  motoribus,  de  causis  formalibus  seu  figuris,  quas  motores  affectant,  de 
causis  materialibus  seu  orbibus  et  motuum  intentione  vel  remissione  physica; 
quam  partem,  si  Deus  vitam  concesserit,  Commentariis  de  motibus 
Martis  (ex  observationibus  Tychonicis  et  super  fundamentum  astronomiae 

adamantinum  restituti  per  Tychonem  Brahe  motus  Solis  fixarumque  ordina- 
tarum 'extructis)  complectar,  quam  elavem  astronomiae  penitioris 
dicere  posse  mihi  videor. 

Vides  amice  lector,  quo  loco  astronomia  Tychonica  hoc  est  verissima 
et  exquisitissima  versetur.  Materiam  ad  aedificium  futurum  locupletissimam 
congessit  in  libros  observationum:  ejus  materiae  probitatem  in  mechanicis 
demonstravit:  fundamenta  domus  duo  firmissima  jecit,  ut  jam  dixi,  fixarum 
catalogo  subtilissime  et  verissime  descripto , qui  caementi  optimi  loco  fuit 
eritque  ad  materiam  observationum  conglutinandam:  et  theoria  Solis  con- 
stituta, quae  ipsum  fundamenti  robur  habet  mediaque  columna  est,  fornices 
omnes  ad  fastigium  usque  complexa  ostium  etiam  cum  testudine  ad  omnia 
conclavia  pertinente.  Frontem  vero  domus  ad  finem  perduxit,  theoriam 
dico  Lunae,  primarium  palatium  et  porticum.;  ut  jam  domus  habitationi 
apta  sit,  cui  in  hunc  usum  hoc  libello  fenestrae  et  scalae  partirn  accedunt, 
partim  effractae  reponuntur.  Armarium  seu  Theoria  Martis  extructum  est, 
valvae  seu  editio  propediem  accedent.  Restat  officina,  oratorium,  coenaculum 
cum  thalamo,  museum:  quibus  omnibus  altius  tabulatum  superstruetur  loco 
speculae,  ad  capiendum  seculorum  prospectum,  theoria  octava  et  apogaea 
planetarum;  rudibus  illa  quidem  aliquibus  et  carie  confectis  trabibus  anti- 
quarum observationum  intermixta;  sed  tamen  et  hae  quantum  fieri  potest 
polientur  et  solidabuntur:  ut  denique  tectum  seu  summus  apex  Tabularum 
Rodo  Iphi  imponi  queat.  Quod  ut  primo  quoque  tempore  fieri  possit,  si 
quidem  astronomiam  Tyclionicam  amas,  mecum  Deum  Opt.  Max.  exora,  ut 
Rudolphi  Caesaris  armis  juratum  illum  Christiani  nominis  hostem  reprimat 
victoriamque  populo  suo  largiatur.  Id  enim  si  fiat  dubium  non  est,  quin 
Imperator  Sapientissimus  sumtus  idoneos,  quod  nec  his  bellorum  turbis  in- 
termittit, tunc  cumulatissime  suppeditaturus  sit. 

Quae  in  astronomia  optice  consideranda  veniunt,  vel  sunt  res  ipsae 
visui  propositae,  ubi  considerantur  rerum  species,  seu  lux  et  umbra,  vel 
medium,  per  quod  lux  specierum  vehiculum  transit,  cujus  causa  lux  aliqua 
refracta  ad  nos  pervenit;  vel  denique  instrumentum  visorium  seu  oculus. 

Rursum  res  ipsae  vel  sunt  corpora  coelestia,  Solis,  Lunae  et  stellarum, 
vel  motus  vel  situs  corporum.  De  corporibus  jure  incipimus.  In  corpori- 
bus autem  astronomice  nihil  jam  consideramus,  nisi  eorum  speciem,  quam 
ad  nos  beneficio  lucis  qua  praedita  sunt  demittunt,  ejusque  speciei,  Solis 
praesertim  et  Lunae,  de  Terra  vero  umbrae,  figuram  et  quantitatem. 

Nobilissima  enim  et  antiquissima  pars  est  astronomiae  Solis  et  Lunae 
defectus,  res,  ut  Plinius  ait,  in  tota  naturae  contemplatione  maxime  mira 
et  ostento  similis.  Quam  qui  diligenter  perpenderit  inveniet,  si  sacris  libris 
fidem  adhibere  noluerit,  et  Deum  esse  naturae  totius  conditorem  et  homi- 
num futurorum  in  ipsa  machinatione  curam  habuisse,  sic  ordinato  hoc  mun- 
dano theatro,  ut  existerent  in  eo  signa  idonea,  quibus  hominum  mentes, 
Dei  simulachra,  non  tantum  invitarentur  ad  contemplanda  divina  opera,  ex 
quibus  conditoris  bonitatem  aestimarent,  sed  etiam  adjuvarentur  ad  penitus 
pervestiganda. 

Obsecro  enim  quae  causa  est,  si  haec  non  est,  quod  natura  in  Solis 
et  Lunae  corporibus  tales  exercet  lusus?  quibus  non  tantum  homines,  ut 
historiae  testantur,  in  admirationem  et  stuporem  vertuntur  quamdiu  cau- 
sas ignorant,  sed  ipsae  etiam  quadrupedes,  Plinio  teste,  communiter 
pavescunt? 

Porro  quantum  defectibus  luminum  adjuventur  homines  in  astronomia 
tota,  docent  omnes  astronomorum  libri.  Nam  quod  motus  Solis  et  Lunae 
attinet  annorumque  et  mensium  spatia,  tota  haec  doctrina  ex  sola  eclipsium 
observatione  primum  est  orta  nec  aliter  constitui  potuit;  ac  ne  limari  qui- 
dem et  expoliri  amplius  potest  nisi  defectibus  luminum  accuratius  et  lima- 
tius consideratis,  qui  hujus  libri  scopus  est. 

Jam  qui  perpenderit,  quam  arcte  tota  reliqua  astronomia  cum  Solis 
motu  copuletur  quantumque  nobis  Luna,  diei  noctisque  particeps,  opitule- 
tur, quando  nos  omnia  alia  media  deficiunt:  jure  credet,  universam  astro- 
nomiam his  luminum  obscurationibus  inniti,  adeo  ut  hae  tenebrae  sint 
astronomorum  oculi,  hi  defectus  doctrinae  sint  abundantia,  hi  naevi 
mentes  mortalium  preciosissimis  picturis  illustrent.  0 eximium  et  omni- 
bus gentibus  commendabile  argumentum  de  umbrae  laudibus. 

Quantitas  itaque  speciei,  quam  Luna  Solve  seu  integer  seu  deficiens 
nobis  ostendit,  umbraeque,  quam  Tellus  ad  Lunam  extendit,  astronomo  di- 
ligenter est  investiganda.  Stellarum  ceterarum  diametri  eatenus  quaerun- 
tur , quatenus  ignoratae  observationes  infidas  redditurae  sunt  et  quatenus 
eadem  circa  illas,  quae  circa  Solis  et  Lunae  corporum  moles  scire  sa- 
tagimus. 

Species  autem  illae  ad  nos  descendunt  beneficio  lucis  in  Sole  directae 
et  propriae,  in  Luna  reflexae  et  alienae. 

Quas  species,  etsi  omnium  oculis  sunt  obviae,  difficulter  tamen  men- 
surari omnes  queruntur  astronomorum  artifices : partim  quod  aspectu  exilia 
sint  corpora,  partim  quod  eximia  luce  oculos  praestringant,  quo  minus  offi- 
cium in  videndo  faciant.  At  ne  hoc  quidem  loco  discendi  cupidos  natura 
destituit,  monstrata  ratione,  qua  sine  oculorum  detrimento  in  tenebris  per- 
ficeremus, quod  in  clara  luce,  directa  in  Solem  visus  acie,  plane  est  im- 
possibile. Qui  modus  cum  sit  et  admiratione  dignus  et  ingeniosissime  ab 
artificibus  apprehensus,  dignus  est  ut  non  vilis  apud  astronomos  et  neglec- 
tus habeatur,  sed  geometricis  demonstrationibus  ornetur  exemplisque  illustre- 
tur, quod  abhinc  triennio  a me  factum  occasione  eclipseos  Solis  anni  1600, 
in  eum  qui  paulo  post  sequitur  modum,  si  prius  aliqua  praemisero.  Nam 
quia  non  tantum  de  directo  sed  etiam  de  repercusso  et  refracto  radio  multa 
a Yitellione  praetermissa,  multa,  quorum  erat  a priori  ratio  reddenda,  ab 
experientia  tantum  accersita  et  in  principiorum  locum  collocata  sunt:  pla- 
cuit mihi  totam  lucis  naturam  paulo  penitius  inspicere  et  ea,  quae  appa- 
rent, quantum  in  praesentia  fieri  potuit  ad  sua  principia  revocare:  si  for- 
tasse futuri  sint  lectores,  quorum  ingenia  ad  indaganda  lucis  arcana  his 
disputationibus  magis  vel  excitari  vel  etiam  juvari  possint.  Quanquam  non 
admodum  praeter  institutum  ista:  nec  enim  pauca  sunt  astronomo  per  om- 
nes radiorum  species  expedienda. 

Caput  I. 

De  natura  lucis. 

Ceterum  cum  hic  a geometria  interdum  in  physicam  contemplationem 
deflectamus,  sermo  quoque  erit  paulo  liberior,  non  ubique  literis  et  figuris 
accommodatus  aut  demonstrationum  vinculis  adstrictus,  sed  conjecturis  dis- 
solutior libertatem  aliquam  philosophandi  sectabitur:  dabo  tamen  operam, 
si  fieri  potest , ut  in  propositiones  et  ipse  dividatur. 

Communium  notionum  loco  initio  de  voculis  moneo,  quam  Graeci  com- 
muni voce  dicunt  ccvaxXccaiv  radiorum,  Latini  discriminis  causa  in  duo  genera 
dividunt,  alterum  genus  reflexorum  statuentes,  alterum  refractorum. 
Atqui  si  voces  variandae  sunt  ob  differentes  rerum  naturas,  praestat  tales 
eligere,  in  quibus  communi  vulgi  usurpatione  rei  cujusque  natura  quam 
propriissime  exprimitur.  Jam  hoc  non  feliciter  ab  opticis  Latinis  praesti- 
tum esse  videtur. 

Quantum  enim  mihi  constat,  flectere  Latinis  hoc  est,  quod  Graecis 
YLannrnv,  propria  vocis  usurpatio  de  incurvatis,  quaeque  si  vis  cesset  in  se 
reditura  sunt,  propterea  et  genu  flecti  dicitur,  quod  vincula  tendantur 
membrique  figura  arcuata  appareat.  Ceteri  usus  sunt  per  horum  analogiam. 

At  Graecorum  dmxXao&ca  propriissime  sonat  id  quod  Latinis  frangere, 
quod  dissolutionem  continui  maxime  lignorum  et  sonitum  praesupponit.  Quare 
nhados  Graecis  est  decerptus  ramusculus  ab  arbore.  Et  x).a£eiv  usurpatur 
de  strepitu,  qui  et  Latinis  a frangendo  fragor  dicitur.  Si  haec  cum  affec- 
tionibus radiorum  comparetur,  flectendi  vox,  si  proprietatem  spectes,  plane 
non  quadrat,  quia  nihil  tale  in  radios  competit,  sive  a speculis  sive  ab 
aqua  quid  patiantur.  Quin  utrumque  horum  communi  voce  fractio  rectis- 
sime dicitur.  Uterque  enim  vere  frangitur,  alter  a speculi  alter  ab  aquae 
superficie,  partesque  fracti  angulum  constituunt  rectilineum.  Etsi  igitur  la- 
tiore significatu  id  quoque  deflectere  dicitur,  quod  cum  unum  esse  deberet 
in  duas  lineas  rectas  contiguas  abit,  plane  ut  radii,  vitandae  tamen  impli- 
cationis causa,  flectendi  voce  plane  abstineatur.  Nam  hoc  quidem 
significatu  reflexus  utrique  radiorum  generi  competeret,  plane  ut  Graecorum 
avaxXao&at.  At  quia  aliter  a speculis,  aliter  ab  aqua  afficiuntur  radii  (alter 
enim  a speculo  resultat  in  illas  partes  unde  advenit : alter  a superficie  aquae 
in  profundum  et  partes  contrarias  quam  unde  advenerat  declinat),  sequamur 
ergo  hic  morem  opticorum  et  variemus  appellationes,  dicaturque  alter  Vir- 
giliana  et  speciali  voce  repercussus,  alter  generis  nomine  infractus, 
ut  ipsae  praepositiones  ad  rei  naturam  alludant. 

Ad  demonstrandas  autem  affectiones  hujusmodi  omnes  philosophi  et 
optici  comparationem  quandam  instituunt  inter  corpora  physica  motusque 
eorum  et  inter  lucem , quam  paulo  latius  diducemus. 

Primum  omnium  rerum  natura  Deum  conditorem,  quantum  quaeque 
suae  essentiae  conditione  potuit,  repraesentare  debuit.  Nam  cum  Conditor 
sapientissimus  omnia  studeret  quam  optima,  ornatissima  praestantissima- 
que  efficere:  nihil  se  ipso  melius  ornatiusque,  nihil  praestantius  reperit. 
Propterea  cum  corporeum  mundum  agitaret  animo,  formam  ei  destinavit 
sibi  ipsi  quam  simillimam.  Hinc  ortum  totum  quantitatum  genus  et  in  eo 
curvi  rectique  discrimina  praestantissimaque  omnium  figura,  sphaerica  super- 
ficies. Nam  in  ea  formanda  lusit  sapientissimus  Conditor  adorandae  suae 
Trinitatis  imaginem.  Hinc  centri  punctum  est  sphaerici  quaedam  quasi 
origo,  superficies  puncti  intimi  imago  et  via  ad  id  inveniendum  quaeque 
infinito  puncti  egressu  ex  se  ipso  usque  ad  quandam  omnium  egressuum 
aequalitatem  gigni  intelligitur , puncto  se  in  hanc  amplitudinem  communi- 
cante, sic  ut  punctum  et  superficies,  densitatis  cum  amplitudine  commutata 
proportione,  sint  aequalia.  Hinc  est  undique  punctum  inter  et  superficiem 
absolutissima  aequalitas , arctissima  unio,  pulcherrima  conspiratio,  connexus, 
relatio,  proportio,  commensus.  Cumque  tria  sint  plane,  centrum,  superficies 
et  intervallum,  ita  tamen  unum  sunt,  ut  nullum  ne  cogitatu  quidem  abegse 
possit  quin  totum  destruatur. 

Haec  igitur  genuina,  haec  aptissima  corporei  mundi  est  imago,  quam 
vel  simpliciter  vel  respectu  quodam  suscipit  quicquid  ad  summam  perfectio- 
nem inter  corporeas  creaturas  aspirat.  Propterea  corpora  ipsa,  cum  per 
sese  suarum  superficierum  finibus  continerentur  nec  sese  ipsa  multiplicare 
possent  in  orbem,  variis  sunt  praedita  virtutibus,  quae  nidulantes  quidem 
in  corporibus,  se  ipsis  vero  paulo  liberiores  et  materia  carentes  corporea,  sed 
sua  quadam  constantes  materia,  quae  dimensiones  suscipit  geometricas, 
egrederentur  orbemque  adfectarent : ut  praecipue  in  magnete  sed  et  in  mul- 
tis aliis  clare  apparet.  Quid  mirum  igitur,  si  principium  illud  omnis  in 
mundo  ornatus,  quod  divinus  Moses  quasi  quoddam  Creatoris  instrumentum 
ad  figuranda  et  vegetanda  omnia  die  statim  primo  in  materiam  vix  condi- 
tam introducit,  si  hoc  inquam  principium  et  res  in  toto  corporeo  mundo 
praestantissima,  matrix  animalium  facultatum  vinculumque  corporei  et  spiri- 
tualis mundi,  in  leges  easdem  transiverit,  quibus  mundus  erat  exornandus. 
Sol  itaque  corpus  est  quodpiam,  in  eo  haec  sese  rebus  omnibus  communi- 
candi facultas,  quam  lucem  appellamus,  cui  vel  ob  hanc  causam  medius  in 
toto  mundo  locus  et  centrum  debetur,  ut  aequabiliter  perpetuo  sese  in  or- 
bem totum  diffunderet.  Solem  omnia  alia  quae  lucis  sunt  participia  imi- 
tantur. Ex  hac  consideratione  quasi  quaedam  propositiones  fient,  quae  sunt 
apud  Euclidem,  Vitellionem  et  ceteros  inter  principia. 

Propositio  I.  Luci  effluxus  vel  ejaculatio  competit  a sua 
origine  in  locum  distantem.  Dictum  enim  est  debuisse  illam  commu- 
nicari corporibus  omnibus.  Ea  communicatio  fieri  debuit  dimensionum  con- 
junctione : diximus  enim  cadere  lucem  in  leges  geometricas  et  considerari 
m loco  ut  corpus  geometricum.  Ergo  communicabitur  aut  per  accessum 
fontis  sui  ad  res,  quod  absurdum  est  et  communicatio  nulla;  relinquitur 
igitur,  ut  per  egressionem  localem  effluxumque  a corpore  suo. 

Prop.  II.  Punctum  quodlibet  infinitis  numero  lineis  effluit. 
Scilicet  ut  orbem  omnem  circumcirca  illustret,  quod  fieri  debere  diximus. 
Sphaericum  autem  infinitas  habet  lineas. 

Prop.  III.  Lux  se  ipsa  i n i nfinitum  progredi  apta  est.  Cum 
enim  quantitatis  et  densitatis  sit  particeps  per  superiora,  nulla  amplitudine 

in  nihilum  abire  poterit:  quantitas  enim  et  sic  densitas  divisione  in  infini- 
tum abit.  Haec  de  essentia.  Sed  et  vis  ejaculatoria  infinita  est,  quia  luci 
materia,  pondus,  seu  resistentia  nulla  est  per  superiora.  Infinita  ergo  vir- 
tutis ad  pondus  proportio. 

Prop.  IV.  Lineae  harum  ejaculationum  rectae  sunt,  di- 
cantur radii.  Nam  diximus  affectari  a luce  figurationem  sphaerici.  Ejus 
vero  genesis  vere  geometrica  consistit  in  aequalitate  intervallorum,  per  quae 
punctum  medium  in  superficiem  diditur:  illae  vero  sunt  rectae  lineae.  Quod 
si  curvis  lux  uteretur,  nulla  esset  in  didendo  aequalitas,  nihil  igitur  simile 
sphaerico. 

Idem  , etiam  hoc  modo  probatur  seu  potius  declaratur.  Motus  diversi 
sunt  fines.  Aut  enim  natura  affectat  unitatem  partium  aut  separationem, 
utrumque  fit  per  motum  rectum  compendiosissime.  Nam  quia  quo  brevius 
quaeque  distant  hoc  magis  unita  intelliguntur,  et  rectae  sunt  omnium  linea- 
rum inter  eadem  puncta  brevissimae,  motum  ergo  qui  unit  res,  ut  motum 
ponderum  ad  Terram,  chalybis  ad  magnetem,  in  linea  recta  fieri  necesse 
est;  alias  non  omnes  partes  motus  ad  eundem  finem  tenderent,  sed  in  me- 
dii? itinere  alicubi,  quod  erat  uniendum  alteri,  deflecteret  ab  hac  unionis 
affectatione.  Eadem  de  contrario  motu  separationis,  qui  in  rebus  natura- 
libus violentus  dicitur,  intelligenda  sunt.  Nam  ei  etiam  contrarius  motus 
unitionis  motui  competit:  rectus  igitur,  quia  recto  non  nisi  rectus  con- 
trarius. 

Luci  non  unitio  sed  separationis  aliquid  simile  competit  et  ejaculatio 
violentissima  seu  effluxus  quidam.  Ergo  et  motus  rectus.  Aut  si  placet 
dic  unitionem  ejus  lucis,  quae  est  in  lucido,  cum  re  illustranda.  Idem 
namque  sequetur. 

Sed  neque  ex  lucis  natura  est  curva  linea.  Nam  per  3.  se  ipsa  apta 
est  in  infinitum  prorogari:  lineae  vero  curvae,  quatenus  curvae  in  se  ipsas 
redeunt  et  terminantur. 

Prop.  V.  Lucis  motus  non  est  in  tempore,  sed  in  momento. 
Nam  ut  in  libris  de  motu  demonstratum  est  ab  Aristotele,  commensus 
quidam  est  temporis  ad  eam  proportionem,  quae  est  inter  virtutem  moventem 
et  pondus  seu  molem  mobilem , sive  ponderis  ad  medium.  Sed  hic  vis 
movens  ad  lucem  movendam  infinitam  habet  proportionem  : quia  luci  nulla 
materia,  quare  neque  pondus.  Ita  medium  luci  nihil  resistit,  quia  lux 
materia  caret  per  quam  fiat  resistentia.  Ergo  lucis  infinita  celeritas  est. 

Prop.  VI.  Luci  cum  discessu  a centro  accidit  aliqua  atte- 
nuatio in  latum.  Nam  lux  per  2.  et  4.  infinitis  rectis  egreditur:  illae 
vero  junctiores  sunt  ad  centrum,  quia  totidem  in  angusto  loco  quot  in 
spatio  majori.  Sed  haec  est  definitio  tenuitatis  et  densitatis.  Ergo  atte- 
nuatur in  latum. 

Prop.  VII.  Lucis  radio  cum  discessu  a centro  nulla  accidit 
attenuatio  in  longum:  hoc  est  non  quo  longior  radius  hoc 
rarior  seu  sparsior,  propter  quidem  hanc  ipsam  longitudinem; 
In  genesi  namque  geometrica  sphaerici  nihil  tale  cogitari  potest.  Lux  vero 
illam  affectat  sua  sui  ipsius  communicatione.  Praeterea  proportio  virtutis 
ejaculantis  ad  id  quod  effluit  infinita  est,  cum  careat  materia  ut  supra 
dictum;  et  per  5.  motus  fit  in  momento  > et  per  3.  in  infinitum.  Ubique 
igitur  in  infinitum  aequalis  est  vigor  ejaculator,  is  ipse  nempe  qui  et  in 
origine.  Quare  et  aequalis  in  longum  fortitudo  radii. 

Prop.  VIII.  Lucis  radius  nihil  est  de  luce  ipsa  egrediente. 
JNam  radius  per  4.  nihil  aliud  est  nisi  ipse  motus  lucis.  Sane  ut  et  in 
motu  physico  motus  ipsius  est  recta  linea,  physicum  vero  mobile  est  corpus : 
ita  in  luce  motus  ipse  est  recta  itidem  linea,  mobile  vero  est  superticies 
quaedam.  Et  ut  illic  recta  motus  non  pertinet  ad  corpus,  sic  hic  recta 
motus  non  pertinet  ad  superficiem. 

Prop.  IX.  Sicut  se  habent  sphaericae  superficies,  quibus 
origo  lucis  pro  centro  est,  amplior  ad  angustiorem:  ita  se 

habet  fortitudo  seu  densitas  lucis  radiorum  in  angustiori  ad 
illam  in  laxiori  sphaerica  superficie,  hoc  est  con versi m.  Nam 
per  6.  7.  tantundem  lucis  est  in  angustiori  sphaerica  superficie  quantum  in 
fusiore,  tanto  ergo  illic  stipatior  et  densior  quam  hic.  Si  autem  radii 
linearis  alia  atque  alia  esset  densitas  pro 'situ  ad  centrum  (quod  prop.  7. 
negatum  est),  res  aliter  se  haberet. 

Prop.  X.  Lux  non  impeditur  soliditate  corporum  quatenus 
solida,  quo  minus  per  ea  transire  possit.  Quicquid  enim  impeditur, 
ab  eo  impeditur  aut  expellitur,  quod  est  ex  eodem  genere,  ut  corpus  a 
corpore.  Solida  habent  tres  dimensiones  quatenus  solida.  Luci  per  6.  et 
7.  tantum  duae  competunt  dimensiones.  Ergo  lux  vel  ejus  radii  nihil 
patiuntur  a solidis  quatenus  solida,  nec  se  mutuo  afficiunt  quoad  soliditatem. 

Prop.  XI.  Pellucidum  corpus  unum  est,  cujus  consistentia 
geometrica  seu  partium  internarum  situs,  quem  obtinent,  fluore 
aliquo  constitutus  est.  Nam  humidi  definitio  geometrica  est  apud 
Aristotelem ; id  nempe  dicitur  humidum , quod  non  terminatur  se  ipso. 
Quare  partes  omnes  minimae  a se  mutuo  terminantur,  totumque  partibus 
internis  plane  unitur,  nullis  superficiebus  actu  distinguitur.  Jam  vero  per 
10.  soliditas  quatenus  soliditas  non  impedit  lucem  in  transitu.  Ergo  quic- 
quid unum  est,  pellucidum  est.  At  si  qua  partim  liquescebant  partim  non, 
illa  sic  mixta  unum  pellucidum  non  constituunt.  *)  Extendit  autem  se  definitio 
haec  per  omnia  corpora  naturalia  aliquatenus : quod  plane  Aristoteles  libro 
de  Sensilibus  approbavit.  Sunt  autem  pellucida  dura  eadem  et  tinnientia. 
Nec  impedit  colorata  esse,  quae  debent  esse  pellucida,  ut  infra. 

Prop.  XII.  Lux  afficitur  a superficiebus  occurrentium  quo- 


*)  Sub  finem  libri  Keplerus  addidit  „notas  aliquas,  quibus  obscuriora  nonnulla 
loca  quae  inter  relegendum  occurrebant  illustrantur.  Tu,  lector,  cujus  hoc  causa 
feci,  boni  quaeso  consule. “ Quas  annotationes  nos  justo  loco  apposuimus  signatas  signo*). 
Quae  vero  nos  adjicienda  ceusuimus,  sub  finem  Opticae  continuis  numeris  addidimus.  Prima 
annotatio,  quae  ad  verbum  «pellucidum14  pertinet,  haec  est : Consecutio  est  in  origine 

vocis  pellucidum.  Excipiuntur  autem  nigra  in  summo  gradu,  quae  etsi  una,  pel- 
lucida tamen  non  sunt,  propter  accidens  summi  nigroris,  ut  sequitur  prop.  17. 
Et  cum  hac  limitatione  accipc  vocem  „colorata“,  ubi  etiam  color  summe  albus 
excipitur , non  quatenus  color , sed  per  accidens  , quatenus  is  nonnisi  per  con- 
fragosa corpora  (quae  pellucida  non  sunt)  repraesentari  potest.  Quod  vero 
hic  et  prop.  17.  Aristoteli  tribuo  hanc  sententiam,  causa  est  quod  is  loco 
citato  postquam  dixisset  de  aqua,  aere  et  si  qua  alia  sic  dicerentur  (pellucida 
nempe)  subjungit:  iv  zovxoig  Ss  igrj,  %cu  dllois  <J(o/uaoiv  tvvnuQ/ti,  z otg  [iev  [iccllov, 
zoig  dg  tjtzov»  Videbatur  dicere,  praeter  ea  quae  communiter  pellucida  dicerentur, 
reliquis  etiam  corporibus  inesse  hanc  naturam-  secundum  magis  et  minus.  Quodsi 
te  distinctio  verior  aliter  docet,  exue  hanc  sententiam  auctoritate  philosophi 
mihique  nudam  remitte.  (Compara  cum  his  ea , quae  Keplerus  eadem  de  re  perscripsit 
Brenggero  p.  50  ss.  praemissis.) 

rumcunque  corporum.  Quae  enim  sub  eodem  genere  sunt,  apta  sunt 
ad  se  mutuo  afficienda;  lux  (per  7.)  cum  corporibus  propter  superficies 
quibus  terminantur  sub  eodem  genere  est ; quare  apta  ad  afficiendum.  Sed 
et  afficitur  revera.  Terminari  enim  est  affici : linea  a suo  puncto  termi- 
natur; quare  ab  eo  afficitur.  Motus  est  recta,  cujus  terminus  quadamtenus 
est  punctum  in  superficie  occurrente ; et  infinitorum  lucis  radiorum  termini 
sunt  infinita  puncta,  id  est  superficies,  quae  ex  illis  quasi  constat. 

Prop.  XIII.  Densorum  corporum  seu  quorum  multae  partes 
materiae  angustam  implent  soliditatem,  superficies  etiam 
densae  sunt  quodammodo,  respectu  scilicet  eo,  quo  lux  et  cor- 
pora se  mutuo  afficiunt.  Nam  etsi  superficiebus , ut  quantis,  nulla 
accidit  crassities,  quae  est  corporum,  tamen  ut  sunt  densorum  corporum 
propter  hanc  materialem  geometricam  differentiam,  et  ipsae  densae  intelli- 
guntur,  cum  sint  materiatae  superficies.  Clarius:  densitas  est  affectus 

materiae,  quae  suscipit  tres  dimensiones,  de  his  superficiei  duae  competunt. 
Ergo  participant  de  corporum  densitate  suo  modulo.  Luci  vero  supra 

eodem  respectu  superficialis  quaedam  densitas  ascribebatur. 

Prop.  XIV.  Lux  per  dpnsorum  superficies  impeditius  tran- 
sit, quatenus  densae.  Cum  enim  luci  competat  motus  per  1,  proprie- 
tates quoque  motus  recti  ei  competent.  Quare  et  impedimentum  a densiori 
medio.  Non  vero  quatenus  solidum  per  10,  ergo  quatenus  superficie  densa 
terminatur.  Clarius  : lucis  motus  fit  naturaliter  cum  extensione  per  6,  quia 
semper  ab  uno  fonte  in  omnes  regiones.  Sicut  ergo  superficies  ob  infinita 
puncta  resistit  motui,  qui  est  in  lineis,  sic  superficies  densa  resistit  motui 
extenuanti,  cum  densitas  et  -extenuatio  sint  sub  eodem  genere. 

Prop.  XV.  Color  est  lux  in  potentia,  lux  sepulta  in  pellu- 
cidi materia,  si  jam  extra  visionem  consideretur;  et  diversi 
gradus  in  dispositione  materiae,  causa  raritatis  et  densitatis, 
seu  pellucidi  et  tenebrarum,  diversi  item  gradus  luculae,  quae 
materiae  est  concreta,  efficiunt  discrimina  colorum.*)  Cum 
enim  colores,  qui  cernuntur  in  iride,  sint  ex  eodem  genere  unde  et  colores 
in  rebus,  eadem  erit  utrorumque  origo.  Sed  illi  tantum  ex  his  jam  dictis 
causis  oriuntur.  Oculo  enim  translato  a situ  variatur  color.  Et  quidem 
in  confinio  lucis  et  umbrae  omnes  resultant,  ut  certum  sit,  ex  attenuatione 
lucis  et  superinjectione  materiae  aqueae  existere.  Quare  et  hi  indidem 
orientur.  Eritque  hoc  discriminis,  quod  in  iride  lux  adventitia  est,  in 
coloribus  vero  insita,  eo  modo,  quo  multorum  animalium  partibus  insunt 
aliquae  luces  actu ; adeoque  quod  differunt  potentia  caloris  in  zingibere  ab 
actu  caloris  in  igne , hoc  videtur  differre  lux  in  materia  colorata  a luce 
in  Sole.  Id  enim  in  potentia  est,  quod  se  non  communicat,  sed  intra  sui 


*)  Cum  haec  definitio  competat  coloribus  secundum  magis  et  minus,  minimum 
igitur  competit  nigerrimo.  Nam  is  est  colorum  omnium  terminus  et  habet  se  ad 
colores  ut  punctum  se  habet  ad  lineam,  ad  quantitates  pertinens,  quamvis  quan- 
titas non  sit.  Ita  et  nigerrimus  color  luce  potentiali  omni  destituitur  merisque 
tenebris  materiatis  constat.  Et  radians  in  obscuram  cameram  non  pingit  parietem 
nigro  sed  cinereo,  nec  agnosceretur,  nisi  circumdaretur  speciebus  aliorum  colorum, 
itaque  pene  tantum  sub  ratione,  deficientis  pene  omnis  radiationis,  in  pictura  parietis 
agnoscitur.  Superest  tamen,  quod  mireris,  tantum  posse  materiam,  ut  per  eam 
lux  hostem  suum,  nigrum  colorem,  hoc  est  meras  tenebras  radiosas  seque  ipsas 
nonnihil  in  superficie  objecta  pingentes  constituat. 

subjecti  terminos  continetur,  ut  lux,  quae  in  coloribus  latet,  quamdiu  a 
Sole  non  illustrantur.  Nescias  tamen,  an  non  et  colores  de  profunda  nocte 
luculas  spargant  suas.  Sed  haec  materia  philosophorum  acutissimorum 
ingenia  varie  exercuit  et  tantae  est  obscuritatis,  ut  non  possit  in  praesentia 
expediri,  sane  quia  nec  praecipue  hujus  loci  est.  Si  objicias  tenebras  esse 
privationem,  non  posse  ergo  fieri  positivum  quippiain  et  qualitatem  activam, 
radiantem  scilicet  et  pingentem  parietes:  objiciam  et  ego  frigus,  quod  est 
mera  privatio  et  tamen  in  materia  fit  activa  qualitas.  ) 

Prop.  XVI.  Lux  per  colorata  transiens  undique  afficitur  et 
in  superficie  et  in  soliditate,  quatenus  ea  colorata  est.  Quae 
enim  sunt  sub  eodem  genere,  apta  sunt  in  se  mutuo^ agere.  Sed  lux  et 
color  sub  eodem  sunt  genere  per  15.  Color  vero  per  eandem  in  materia 
pellucidi  haeret,  et  materia  tres  habet  dimensiones;  quare  luci  actio  est 
etiam  in  eum  colorem,  qui  in  profundo  medii  est. 

Prop.  XVII.  Opacum  est  et  id,  quod  multis  sup erficiebus 
confragosum  est,  et  id,  quod  multam  obtinet  densitatem,  et  id, 
quod  multum  colorem  vel  in  quantitate  vel  in  qualitate  obti- 
net. Opacum  enim  est,  quod  lucis  radios  non  transmittit.  At  multae 
superficies  multum  impediunt  radios  per  12,  sic  et  multum  densae  super- 
ficies per  14,  ita  et  multum  coloratae  per  16,  seu  quantitatem  colori 
addat  profunditas  medii  seu  color  ipse  multum  ab  albedine  recedat  tene- 
brarumque multum  sit  particeps. 

Esse  vero  nihil  absolute  opacum,  etiam  Aristoteles  libro  de  Sensilibus 
recepit. 

Corollarium  de  methodo.  Cum  ergo  lux  duos  habeat  respectus, 
et  essentiae,  qua  lux  est,  et  quantitatum,  quas  recipit,  duas  etiam  obtinet 
energias,  priorem  motus  localis  et  posteriorem  ordine  naturae,  qui  fine  seu 
forma  prior  est,  qui  est  illustratio  (quam  comitatur  calefactio),  quorum 
localis  quidem  luci  propter  quantitates  competit,  illustratio  vero  propter 
suam  essentiam,  qua  lux  est.  Secundum  duas  has  energias  duo  etiam 
habet  objecta,  quantitates  et  colorem,  quem  comitatur  materia.  Et  quia 
motus  localis  etiam  duo  genera  habet  objectorum,  et  medium  per  quod 
transit  et  rem  ad  quam  fertur,  duo  etiam  existunt  hujus  energiae  respectus 
in  luce  ; causa  medii  penetrat  lux  medium  et  a medio  refringitur,  si  densius 
est:  causa  rei  ferit  lux  superficiem  quam  offendit  et  ab  ea  repercutitur. 
Aliter  hi  duo  respectus  contra  se  distinguuntur.  Nam  lux  motu  et  spar- 
gitur per  medium  et  impingitur  in  superficies : vieissimque  aut  a medii 
pellucidi  superficie  colligitur  aut  a termini  superficie  repercutitur.  Denique 
quod  attinet  illustrationem,  quod  est  primarium  lucis  opus,  colores  a luce 
diluuntur,  lux  a coloribus  tingitur  et  inficitur.  De  quibus  omnibus  ordine 
in  sequentibus. 

Notet  vero  hic  lector  originem  quartae  lucis  speciei,  quam  ceteri  optici 
frigide  tractant.  / 

*)  Videntur  albus  et  niger  opaci  in  summo  suo  gradu  : reliqui  pellucido 
etiam  in  summo  gradu  inesse  possunt.  Cumque  hac  ratione  albus  et  niger  quo- 
dammodo materiati  sive  corporati  sint  colores,  discrimen  tamen  hoc  est,  quod  albus 
corpori  lucenti,  ut  Solis,  niger  corpori  tenebroso  similior  est. 

Smaragdum  videre  est,  et  pyropum  et  hyacinthum  et  electrum,  pellucida; 
viridi,  rubeo,  flavo  coloribus,  nullum  tale  corpus  summe  album  et  nigrum,  quod 
•timui  sit  pellucidum.  8) 

Prop.  XVIII.  Lux  in  superficiem  illapsa  repercutitur  in 
plagam  oppositam  unde  advenit.  Nam  tributus  est  luci  motus  per  1, 
quare  et  species  motus,  pulsus  nempe.  Quod  enim  est  in  motu  physico 
durities  confligentium,  quae  consistit  in  permanentia  superficierum , hoc  est 
in  luce  nuda  superficies  seu  terminatio  vel  figuratio  corporum.  Eo  ipso 
enim,  quod  corpora  physica  terminata  et  ipsa  sunt,  dura  intelliguntur. 
Mollia  vero  et  humida  negatione  termini  proprii  definiuntur. 

Cur  autem  et  in  motu  physico  et  in  luce  accidat  repercussus,  causa 
est  in  motus  violentia.  Cum  ergo  vis  movens  non  omnis  a conflictu  aboleri 
potest,  superabit  itaque  motus  terminum  suae  lineae,  superficiem  scilicet. 
At  non  potest  in  directum:  obsistit  enim  illic  corpus  corpori,  hic  super- 
ficies superficiei,  illic  in  solidum,  hic  ex  parte,  ut  audiemus.  Relinquitur 
igitur  ut  in  oppositum.  Concinnius  ista  fortasse  sic : pulsus  est  actio  et 
inter  contraria ; sed  cum  actione  est  mutua  passio  : ergo  et  in  pulsu.  Per- 
cussui vero;  qua  lux  ferit  superficiem  ex  una  plaga,  contrarius  est  reper- 
cussus in  partem  alteram.  Virtus  enim,  et  quae  mobile  appulit  et  quae 
ab  opposito  repellit,  eadem  est,  quia  in  puncto  inflictus  consideratur. 

Prop.  XIX.  Repercussus  fit  ad  aequales  angulos,  et  ejus, 
quod  oblique  incidit,  ad  latus  alterum.  Est  V,  10.  Vitellionis.  Nam 
virtus  aequalis  aequalem  etiam  motum  praesupponit.  Virtus  vero  in  puncto 
conflictus  una  est  et  eadem ; motus  ergo  etiam  aequalis.  Sed  qui  ad 
angulos  Aequales,  est  aequalis.  Ad  angulos  igitur  aequales  erit  mobilium 
repercussus.  Dico  et  in  latus  alterum,  ab  eo  unde  erat  mobile  impactum, 
si  hoc  usu  venit.  Si  enim  semper  repercuteretur  linea  eadem,  oporteret 
semper  directe  esse  allapsum  per  18.  praecedentem.  At  ut  plurimum  obli- 
que illabitur,  quare  tunc  etiam  plaga  unde  advehit  superficiei  opponitur 
oblique  et  non  directe ; repercussus  igitur  etiam  in  plagam  oppositam  obli- 
que, non  directe.  Vel  clarius:  cum  quid  oblique  movetur  versus  super- 
ficiem, motus  is  componitur  ex  perpendiculari  et  parallelo  superficiei.  At 
superficies  tantum  ei  parti  objicitur  quae  est  in  se  perpendicularis,  non  ei 
quae  est  sibi  parallelos.  - Quare  nec  impedit  partem  sibi  parallelon,  sed 

patitur  mobile  resiliendo  pergere  ad  par- 
tem alteram,  sicut  advenerat.  Sit  CDF 
superficies , BD  motus  lucis ; continuetur 
'J  BD  in  E secans  CDF  in  D et  sit  CDE 
aequalis  CDA;  cum  ergo  ponatur  super- 
ficies CD  non  impedire  motum  B in  partes 
a B versus  AE,  non  ergo  variabit  CDE 
angulum.  Nam  nisi  B in  D repercute- 
retur, faceret  CDE  angulum  aequalem 
ipsi  BDF  quia  recta  esset  linea  BDE. 
At  non  impediens  CDE  angulum,  reper- 
cutit tamen  B in  partes  BA.  Ergo  quantum  B non  repercussum  fuisset 
concessurum  in  partes  a B versus  AE,  tantum  eodem  concedit  etsi  reper- 
cutiatur; non  autem  in  E quia  repercutitur;  ergo  in  A,  ut  CDE  et  CDA 
sint  aequales,  sed  et  BDF,  CDE  forent  aequales  sine  repercussu;  ergo 
BDF  incidentiae  et  ADC  reflexionis  anguli  sunt  aequales. 

Prop.  XX.  Lux  in  superficiem  medii  densioris  oblique 
illapsa  refringitur  ad  perpendicularem  superficiei.  Nam  per  14. 
et  16.  lux  hic  motui  suo  contraria,  medio  similia  patitur.  At  motus  lucem 

spargit,  medium  ponitur  esse  densius.  Ergo  medium  impedit,  quo  minus 
lux  spargatur.  Est  vero  argumentum  sparsionis  obliqua  incidentia;  prop- 
terea  quod  in  quam  superficiem  lux  oblique  incidit,  in  eandem  continuatam 
et  recte  incidit,  ergo  inter  rectum  et  obliquum  radios  angulus  interjicitur  ; 
angulo  vero  radii  sparguntur.  Sit  radius  obliquus  AB  incidens  in  super- 
ficiem in  puncto  B,  agatur  tangens  illam  super-  Fig.  40. 

ficiem  , quae  sit  BC  et  ab  A descendat  perpen- 
dicularis AC.  Hic  ergo  lux  ex  A angulo  BAC 
spargitur  ad  unum  latus,  et  quantum  lucis 
intra  BAC  angulum  fuit  in  partibus  ipsi  A pro- 
pioribus, tantundem  est  et  in  BC  linea.  Con- 
tinuatae AB  in  D,  AC  in  E,  ut  DE  sit  parallelos 
ad  BC,  si  in  BC  non  occurrat  superficies  densior, 
spargetur  lux  amplius  eritque  jam  rursum  tan- 
tundem lucis  in  DE  quantum  fuit  in  BC.  At  si 
superficies  BC  sit  densioris  medii , sistet  hanc 
dispersionem  per  14.  idque  secundum  magis  et 
minus.  Lux  vero  BC  si  sine  dispersione  porro 
moveatur,  oportebit  illam  in  DE  superficie  tantundem  occupare  spatii  ac 
in  BC,  quare  ex  DE  resecari  aliquam  aequalem  BC,  illa  sit  FE.  Nam  in 
ACE  est  terminus  omnis  dispersionis  lucis,  quia  AC  radius  in  CB  rectus; 
quare  E communis  terminus  lineae  EF  et  ED  erit.  Erit  igitur  BF  paral- 
lelos ad  CE  et  ideo  et  ipsa  perpendicularis  ad  BC.  Lux  igitur  sine  ulla 
dispersione  usque  ad  ED  veniens,  occuparet  spatium  EF;  eadem  sine  ulla 
perturbatione  eousque  descendens  occuparet  spatium  ED,  spargens  et  exte- 
nuans se  eadem  proportione.  Ergo  cum  intervenit  medium  BC  densius, 
id  dispersionem  impediens  facit,  ut  lux  medium  spatium  occupet  inter  EF 
et  ED ; sit  illud  EG.  Radius  ergo  AB  refringetur  in  B et  infra  super- 
ficiem densioris  medii  fiet  BG,  accedens  ad  perpendicularem  BF  : quod  erat 
demonstrandum. 


Quaeritur  autem,  qua  facultate  fieri  possit,  ut  affectio  superficiei  pel- 
lucidae luci  imprimatur?  Respondeo:  luci  motus  competit  per  1,  quare  et 
species  motus  et  accidentia  reliqua,  impactus  nempe  in  densiorem  super- 
ficiem et  ejus  superatio  et  nonnulla  resistentia  a superato.  Contingere 
autem  eadem  necessario  et  in  mobilibus  physicis,  quoties  globus  in  aquam 
torquetur,  dummodo  subeat  aquam,  patet  sic.  Liceat  enim  hic  mihi  verba 
opticorum  contra  mentem  ipsorum  usurpare  et  in  meliorem  sensum  traducere. 

Sit  BC  aqua,  AB  motus  sphaerulae,  continuetur  CB  in  H et  FB  in  1. 
Cum  ergo  motus  sphaerulae  AB  sit  quodammodo  compositus  ex  IB  et  BH, 
accidet  etiam,  ut  resistat  illi  tam  profunditas  BF,  quam  BH  crassities 
lateralis.  Prius  impedimentum  tardiorem  efficit  ejus  descensum  et  retundit, 
dummodo  descendat:  posterius  vero  repellit  ipsam  a sua  linea,  ut  quia 
motus  erat  BD  futurus,  repellatur  a BH  et  fiat  BG.  Hoc  accidere  necesse 
est  in  projectilibus,  quae  a corpore  densiori  impediuntur.  In  luce  motus 
illa  portio,  quae  est  versus  BH,  est  ille  motus  extenuationis;  quae  vero 
versus  IB  vel  BF,  non  variat  luci  suam,  ut  ita  dicam,  materiam ; sed  tantum 
illam  defert,  cui  quidem  per  10.  non  corpus  vel  crassities  BF  impedimentum 
n.dfert,  sed  sola  superficies  BC,  et  quidem  non  aliter,  quam  quatenus  est 
densitatis  particeps,  per  14.  Non  est  autem  densitatis  particeps  in  pro- 
lundum ; esset  enim  corpus,  non  superficies.  Est  vero  densa  in  latum  et 

longum,  ut  in  partes  BH  (nam  respectu  hujus  solius  lineae  maxime  obliqua 
est  ad  ipsam  AB),  et  fertur  sive  attenuatur  lux  non  versus  partem  BC, 
sed  versus  BH.  Ergo  superficies  ex  parte  BH  resistit  huic  motui  existit- 
que  hinc  quasi  quaedam  reflexio  AB  in  BG,  plane  similis  illis,  quae  fiunt 
in  corporibus  naturalibus  projectis. 

Tentabo  eandem  comparationem  motus  physici  cum  motu  lucis  aliis 
et  pressioribus  argumentis.  Quod  enim  est  in  motu  physico  medium  den- 
sius, cedens  tamen,  ut  pondus  se  ipso  quiescens,  mobile  tamen  impulsu 
alterius,  hoc  est  in  hoc  negotio  superficies  densior,  sed  quae  tamen  lucem 
transmittat  et  quodammodo  transitui  cedat. 

Nam  ut  in  motu  physico  telum  interdum  cum  re  ad  quam  colliniabamus 
colliditur,  adhaerescentiaque  mutuo  pergunt  eandem  viam  uno  motu : ita 
idem  hic  fit  cum  luce  et  superficie  densiore,  quam  lux  penetrat,  sine  tamen 
materia  aut  soliditatis  dimensione. 

Sed  video  illud  de  motu  physico  in  hanc  usque  diem  non  satis  expli- 
catum, cur  in  hoc  quoque  refractio  accidat  seu  potius  deflexio  (quod  ver- 
bum in  physico  motu  magis  est  proprium)  a directa  linea  motus  ad  eam, 
quae  perpendicularis  est  superficiei  objectae,  quoties,  quod  impulsum  facit, 
oblique  in  hanc  incidit.  Et  quia  negotium  totum  librae  ratione  nititur, 
deducendum  est  a suo  fonte.  Nec  enim  puto  mihi  datum  iri  locum,  hanc 
demonstrationem  alibi  commodius  expediendi. 

Quaerit  in  Mechanicis  Aristoteles,  quae  causa  sit  cur,  si  trutina  supe- 
riore loco  sit  quam  libra  et  exonerentur  lances,  virgula,  quae  prius  incli- 
nabat, jam  restituatur  ad  aequilibrium  : sin  autem  trutina  sit  infra,  virgula, 
ut  est  a ponderibus  inclinata,  maneat  nec  redeat  exonerata.  Demonstra- 
tionem Aristotelis  .neque  Jordanus  repetiit  neque  Cardanus  lib.  de  Subtilitate 
approbavit : non  enim  substituisset  aliam : forsan  quia  obscura  est.  Sed 
Cardanus  non  multo  clarior,  Guidubaldo  adeo  displicuit,  ut  pleno  libro  quem 
de  Libra  scripsit  in  eum  inveheretur.  °)  Causa  concertationis  mihi  haec 
videtur,  quod  alterum  Aristotelici  problematis  membrum  absurdum  videtur 
et  contrarium  sensui.  Quare  dissimulavit  Jordanus,  Cardanus  non  admodum 
candide  etiam  demonstrare  aggressus  est  falso  acceptum ; quod  notans 
Guidubaldus  sensuque  convellens  etiam  eam  partem,  quae  vera  est  citra 
controversiam  (quod  mirum),  visus  est  negare,  culpam  cur  Aristoteles  aliique 
experiundo  erraverint  in  materiae  lubricitatem  conferens. 

Trutina  erecta  sit  AB,  virgula  CD  : aeque  ponderent  CA,  AD  : dico 
non  antiquitati  tantum  sed  rerum  naturae,  sed  utilitati  generis  humani 
bellum  indicere , qui  negat  redituram  CD  ad  horizontis  aequilibrium,  seu 
ad  angulos  cum  BA  rectos.  » 

Fig.  41.  Fig.  42. 

Contra  trutina  sit  AE  (Fig.  42)  inferius  et  eversa,  virgula  CD  centrum 
habens  ex  Cardani  et  Guidubaldi  imaginatione  in  A fine  trutinae,  et  CA,  AD 
aequiponderent.  Dico  rursum  redituram  virgulam  ad  aequilibrium.  Quod 
si  de  hoc  situ  affirmavit  Aristoteles,  manere  virgulam  CD  semel  inclinatam, 
fatendum  omnino  erit  lapsum  esse  experiundo : quamvis  hoc  falsum  de 
utroque  situ  sibi  demonstrandum  Guidubaldus  sumserit.  Sed  videant  eruditi, 
nullamne  interpretationem  admittant  verba  philosophi : suspicor  enim  quae- 
sisse  coaetaneos  Aristotelis  aliqua  in  libra  compendia,  inflexa  virgula  tru- 
tinaque in  medio  arcus  infihulata;  quo  pacto  vel  dependens  a trutina  libra 
vel  incumbens  illi  jam  inferior  jam  superior  censeri  possit,  prout  arcus 
sursum  vergit  vel  deorsum.  Et  tum  si  centrum  virgulae  hoc  modo  superius 
sit  trutina,  fieri  concedo  quod  quaerit  Aristoteles.  Causa  enim  pene  eadem 
est  cum  illa  quae  efficit,  quo  minus  conus  angulo  insistens  maneat,  sed 
evertatur:  qui  tamen  manet  ab  angulo  appensus. 

Natus  autem  est  error  Guidubaldo  ex  falso  principio  : definiebat  aeque- 
ponderantia,  quae  manerent  quomodocunque  collocarentur,  modo  aequalibus 
a centro  lineis. 

Sed  propius  ad  rem  veniamus.  Dicit  ex  Aristotele  Cardanus,  gravius 
esse  CA  (Fig.  41)  cum  est  altius , angulo  scii,  minore  CAB , levius  vero 
AD  cum  est  humilius , angulo  scii,  majore  BAD , et  hoc  demonstrando 
titubat.  Summa  eo  redit,  angulos  addere  gravitati  firmamentum  ex  me- 
chanicis: nam  CAB  acutus  est,  cujus  crura  a pondere  in  C facilius  divel- 
luntur, quam  BAD  obtusi  crura  a pondere  in  D,  vincit  igitur  illud  pondus. 

erum  si  genuina  causa  esset,  effectus  analogiam  causae  sequeretur  esset- 
que  eadem  ponderum  in  inclinata  libra  proportio,  quae  angulorum.  At  hoc 
falsum  est.  Aliam  itaque  causam  eminus  nobis  ostendit  Cardanus , sed 
demonstrationem  non  expedit:  Quamvis,  inquit,  C grave  est  naturaque 
aptum  ferri  ad  Terrae  centrum  quam  proxime  per  AC  amplitudinem  potest: 
tamen  non  descendit  ultra  aequilibrium,  quia  AD  aequipondium  cogeretur 
contra  naturam  ascendere.  Ita  principium  petitur.  Imo,  Cardane,  non  hoc 
tantum  quaero,  sed  aliquid  amplius:  si  omnino  quod  gravius  est  centro 
proxime  accedere  nititur;  ergo  cum  sunt  inaequalia  in  lancibus  pondera, 
cur  quod  est  gravius  non  plane  locum  imum  petit,  levius  vero  plane  in 
apicem  attollitur?  Ergo  causa  haec  est , eadem  nempe  quae  in  statera: 
centro  A diastemate  AC,  AD  scribatur  circulus,  in  eo  perpendiculum  BAF. 
Manifestum  est,  neutrum  ponderum  in  C et  D vel  profundius  descendere 
posse  quam  in  F vel  altius  attolli  quam  in  B.  Ac  cum  utrumque  hac 
natura  sit,  ut  ad  imum  tendat,  contendantque  secum  invicem:  partientur 
seeum  descensum  BF  in  proportione,  qua  ipsa  sunt.  Ducantur  ex  D , C 
perpendiculares  DG,  CII.  Per  ea  igitur  quae  dicta  sunt  erit  BIT  descensus 
ponderis  C ad  BG,  descensum  ponderis  D,  ut  est  C pondus  ad  D.  Dico 
hanc  esse  rationem  staterae.  Nam  et  quia  HAC,  GAD  aequales,  et  CA, 
AD  aequales,  H,  G recti,  erunt  et  AII,  AG  aequales:  quare  et  residua 
de  aequalibus  HB,  GF.  Tj t ergo  C ad  D,  sic  FG  ad  GB.  Ducatur  ex 
F perpendicularis  in  CD,  quae  sit  FK.  Ergo  quia  CAH,  FAK  aequales, 
et  CA,  AF  aequales,  et  H,  K recti  : aequales  erunt  et  CH,  FK,  sic  et 
AH,  AK.  Quare  et  aequalium  AB,  AD,  AF  residua  HB,  GF  et  KD 
aequalia.  Et  rursum  aequalium  FB,  DC  residua  GB,  KC  aequalia.  Ut 
ergo  C ad  D,  sic  DK  ad  KC.  At  si  CD  virgula  sic  onerata  in  K suspen- 
datur a trutina:  erit  ratio  staterae,  et  C,  D aeque  ponderabunt,  ut  in 

mechanicis  est  demonstratum.  Patet  ergo  propositum.  Ergo  per  subsum- 
tionem  patet,  cur  librae  brachia  revolvantur  ad  aequilibrium.  Cum  enim 
aeque  ponderent,  aequales  etiam  in  circulo  fieri  descensus  par  est.  llaec 
obiter  et  quasi  in  protheorematis  loco.  Nunc  ad  motum  physicum,  qui 
communis  est  luci. 


Sit  tabula  AB,  centrum  C,  perpendicu- 
laris per  illud  ED;  quod  si  globus  aut  telum 
ex  E ferretur  in  tabulam  AB , protruderet 
illam  versus  D;  aut  si  A,  B essent  remi 
utrinque  aeque  longi  et  ED  flumen.  Quia 
enim  ECA,  ECB  recti,  brachia  AC,  CB  in 
aequipondio  sunt  sita,  et  aequali  virtute 
occurrunt  impacto  mobili.  Incidat  jam  in  C 
obliqua  FC  et  continuetur  in  K advoletque 
ex  F telum  aut  fluvius  in  AB.  Cum  ergo 
ACF  angulus  minor  sit  FCB  angulo,  non  aequali  vi  pulsabuntur  partes  AC, 
CB;  sed  plus  sentiet  ictum,  quae  plus  resistit.  Plus  autem  resistit,  quae 
angulo  obtuso,  quam  quae  acuto  obstat.  Quare  exterior  CB.  Nam  etiam 
si  KC  trutina  fiat,  CB  fortiorem  habet  Qonrjv  versus  F quam  AC.  Estque 
s hic  eadem  proportio  resistentiae  aequalium  potentiarum  in  motu  violento, 
quae  supra  fuit  ponderum  inaequalium  in  motu  secundum  naturam,  scilicet 
non  anguli  sed  lineae  metiuntur  eam.  Quare  in  CB  major  est  impressio 
motus  violenti.  Cum  ergo  AB  loco  movetur,  plus  proficit  B quam  A. 
Dico  futurum  hoc  pacto,  ut  C centrum  non  feratur  in  linea  FK,  sed  deflectat 
ad  perpendicularem  CD , et  A,  B remum  tandem  ad  litus  extrusum  iri, 
si  arte  in  hoc  AB  situ  retineatur : et  sagittam  CK  transversali  AB 
obliquo,  a scopo  ad  sinistram  aberraturam.  Describatur  enim  ex  A parti- 
cula itineris  A fiatque  parallelos  ad  CK,  neque  enim  plus  ad  dextram 
deflectet,  cum  motus  ipse  violentus  non  sit  obliquior  quam  FK,  sitque  AH. 
Et  super  connexa  HB  struatur  triangulum,  latere  uno  HI  aequali  ipsi  AB, 
altero  BI  majore  quam  AII.  Et  HI  secet  FC  in  K.  Denique  ducatur  HL 
aequidistans  ipsi  AB,  secans  FC  in  M.  Cum  ergo  AH,  FK  aequidistantes 
ab  aequidistantibus  AB,  HL  resecent  partes  aequales  AC,  HM  et  AC  sit 
dimidia  AB,  ergo  et  HM  est  dimidia  AB.  Major  vero  HK  quam  HM, 
major  ergo  HK  quam  dimidia  AB , hoc  est  quam  dimidia  HI.  Centrum 
ergo  est  inter  H,  K et  non  in  K,  declinavit  ergo  ad  partes  D,  quod  erat 
demonstrandum.  Quod  si  AH  sic  ducatur,  ut  versus  F concurrat  cum  CF, 
ut  sic  etiam  A e via  declinaverit  versus  sinistram , fiet  HM  major  quam 
AC,  quare  HK  multo  major  quam  dimidia  AB  vel  HI.  Hoc  in  omni  in- 
clinatione usuvenit,  adeo  ut  tandem,  si  mobile  proxime  aequidistantem  lineam 
ipsi  superficiei  moveatur,  ipsa  superficies  leviter  icta  pene  in  suam  perpen- 
dicularem resultet,  nisi  immanis  vis  motus  illam  nonnihil  provehat.  Haec 
itaque  physici  violenti  motus  affectio  cum  suo  genere  in  lucem  quoque 
redundat. 

Prop.  XXI.  Et  repercussi  et  refracti  radii  post  locum  pas- 
sionis recti  sunt.  Nam  lucis  natura  est  trajicere  rectis,  quatenus  nihil 
objectu  superficierum  patitur  per  4.  nec  quicquam  a medii  soliditate  patitur 
amplius  post  superficiei  trajectum  per  10.  At  motus  physici  curvantur  in 
arcus ; repercussus , quia  finita  ejus  virtus , infractus , quia  medium  etiam 
soliditate  cooperatur : quae  in  lucem  non  competunt. 


Fig.  43. 

Prop.  XXII.  Lux  colores  illustrans  undiquaque  repercutitur 
et  colores  illustrati  radiant  in  orbem,  ut  lux  ipsa:  fortius 
tamen  in  directum.  Nam  omnia,  etiam  quae  colorata  sunt,  quadamtenus 
sunt  perspicua  per  11.  et  lux  colores  per  soliditatem  collustrat  per  16; 
ergo  ex  omni  latere.  Jam  vero  color  est  lucis  correlatum  ad  actionem 
mutuam.  Lux  vero  ferit  colorem  idque  undique  per  soliditatem.  Reper- 
cutitur igitur  quasi  a superficiebus  undique.  At  simul  et  tingitur  per  16. 
Repercussus  ergo  radius  colorem  habet  medii  seu  objecti : color  igitur 
radiat  &c.  Hinc  ea  colorata,  quae  etiam  in  summo  gradu  sunt  laevigata, 
tamen  radiant  undique,  quod  non  fieret  si  omnis  lux  a superficie  illa  una 
in  plagam  unam  repercuteretur,  nihilque  penetraret  sedem  genuinam  coloris 
aut  non  tingeretur.  Lux  enim  in  materia  et  dispositione  interna  corporis 
non  in  ejus  nudo  termino.  Si  cui  magis  placet,  is  dicat  colorum  luces 
potentiales  a luce  in  actum  traduci  et  excitari,  perinde  ut  ille  calor,  qui 
est  in  zyngibere,  accessu  humoris  stimulatur  seque  ipse  incendit  et  com- 
municare se  incipit;  quod  idem  faciunt  omnia  semina.  De  hac  quarta  lucis 
specie  pauca  dicunt  optici.  Dicatur  nobis  lux  communicata.  Nam  lux 
et  repercussa  et  infracta  est  nihilominus  illius  rei  lux,  unde  allapsa  hoc 
patitur.  At  haec  lux  jam  fit  quodammodo  ejus  superficiei  lux,  quam  illu- 
straverat. Est  autem  ejus  consideratio  maxime  necessaria  astronomo.  *) 

Prop.  XXIII.  Lux  per  substantiam  coloratorum  pellucidorum 
descendens  quacunque  refringitur,  et  colores  illustrati  radiant 
in  plagam  a luce  or bi c ulariter,  fortius  tamen  in  directujn.  Cum 
enim  lux  colores  per  soliditatem  substantiae  collustret  (per  16),  ergo  ex 
omni  latere  collustrat.  At  simul  transit,  quia  pellucida.  Jam  vero  color 
est  lucis  correlatum  ad  actionem  mutuam.  Itaque  transiens  colores  sese 
dilatando,  a substantia  colorum  contrahetur,  quod  est  refringi.  Color  enim 
hic  quoque  ut  prius  induit  naturam  superficiei.  At  simul  et  tingitur  per  1 6. 
Refractus  igitur  radius  colorem  habet  medii,  color  igitur  radiat  post  medium. 
Et  quia  qui  minus  refringitur  fortior  est , minus  vero  refringitur  qui  est 
directo  propior,  ergo  qui  sunt  directo  propiores,  fortiores  sunt.  Hoc  igitur 
pacto  fit  lux  medii  colorati  propria  eique  communicatur. 

Corollarium.  Causa  dicenda  fuit,  cur  cum  Sol  aerem  undique 
aequaliter  collustret,  quilibet  tamen  maximum  sentiat  ejus  aeris  splendorem, 


*)  Quomodo  oriatur  haec  quarta  lucis  species , communicata  nempe , ubi  lux 
Solis  ex  una  sola  plaga  allabens  ita  fit  propria  superficiebus  seu  laevibus  colo- 
ratis seu  asperis,  ut  non  tantum  orbiculariter  spargatur  (cum  solummodo  in  latus 
a Sole  aversum  spargi  debuerit,  si  mansisset  simplex  repercussa),  sed  etiam 
colorem  superficiei  suae  iuduat : hujus  inquam  ortus  dixi  modos  duos , quibus 
nescio  quo  pacto  mihi  non  plane  satisfacio.  Alter  utitur  repercussu,  refractione, 
pelluciditate  per  omnia  corpora  quadamtenus  eunte,  penetratione  lucis  Solaris  vel 
diei  in  aliqualem  profunditatem , quae  omnia  nondum  videntur  plane  sufficere. 
Alter  dicit  quidem  aliquid,  sed  modum  non  indicat.  Itaque,  uti  est  occulta  ratio, 
quomodo  lux  et  tenebrae  materiae  vinculis  astringi  possint,  ita  videtur  etiam  hoc 
etiamnum  quaerendum,  quomodo  a luce  adventitia  e materia  rursum  eliciantur  et 
quasi  fax  de  face  incendantur:  fiatne  id  principiis  hactenus  vel  assumtis  vel  demon- 
stratis, an  vero  insuper  aliis  i Hoc  problema  opticis  et  philosophis  esto  propositum. 
Ii  considerabunt  etiam,  an  quae  hoc  pacto  radiosa  constituuntur,  ex  eorum  numero 
haberi  possint,  quibus  competit  summus  densitatis  gradus  ? Nam  etiam  summe 
densorum  lucida  si  fuerint  puncta  singula,  pro  se  quodque  radiat  orbiculariter, 

per  quem  Sol  radiat  proxime,  sic  ut  una  eademque  aeris  regio  alteri  sit 
splendidissima,  alteri,  cui  Sol  alia  sese  insinuat,  minus  splendida ; aeri  enim 
sua  est  albedo  seu  color.  Si  causa  non  dilucide  satis  est  dicta , lector 
aliam  comminiscatur.  Simul  fundamenta  hic  halonibus  et  crepusculis 
jecisse  videor. 

Prop.  XXIV.  Lux  repercussa  a superficie  corporis,  quatenus 
corpus,  non  coloratur.  Nam  per  15.  color  inest  corporibus  per  mate- 
riam, quae  tres  dimensiones  habet;  superficies  habet  tantum  duas.  Non 
est  ergo  in  illa  color.  Quod  autem  aliquid  coloris  miscetur,  hoc  corpus 
cujus  est  superficies  de  suo  addit,  quantulum  quidem  non  in  illum  tantum 
locum  sed  et  circumcirca  spargit.*) 

Prop.  XXV.  Lux  per  medium  transiens  coloratum  magis 
magisque  coloratur,  et  rubicundior  exit,  quae  profundius  medium 
trajecit.  Patet  per  16.  Quia  color  objectu  lucis  non  tantum  in  super- 
ficie sed  et  in  corpore  est.  **) 

Prop.  XXVI.  Lucis  radii  se  mutuo  neque  colorant  neque 
illustrant  neque  impediunt  ullo  modo.  Radii  enim  per  4.  nihil  aliud 
sunt,  quam  ipse  motus  lucis  et  coloris,  nec  in  illis  lux  est  (per  8),  sed 
jam  transiit.  Sane  ut  nec  physicus  motus  alter  alterum  movet. 

Prop.  XXVII.  Lux  in  eodem  medio  partim  repercutitur,  par- 
tim  infringitur,  partim  et  in  colore  medii  adhaerescit,  seu  a 
colore  revibratur  atque  ita  in  tenuiores  luces  dividitur.  Qua- 
tenus enim  ferit  superficiem,  repercutitur  per  18,  quatenus  vero  ea  super- 
ficies est  pellucidi  corporis,  per  10.  transit  et  per  20.  refringitur.  Dum  ergo 
duo  objecta  illustrat,  alterum  per  repercussum  alterum  per  refractum,  utrum- 
que aequalem  ei , per  quem  directe  fuisset  illustratura : attenuatur  utique, 
quia  haec  definitio  tenuitatis.  Facit  hoc  ipsius  medii  anceps  natura. 
Adjuvat  essentia  lucis  densitatis  particeps,  quare  et  in  partes  tenuiores 
dividi  potest.  In  motu  physico  hoc  ita  evidens  non  est,  quia  materiata  et 
dura  omnia,  hic  nihil  tale.  Vitellio  probat  experimentis. 

Prop.  XXVIII.  Luces  variae  in  idem  objectum  incidentes  et 
accumulantur  et  permiscentur  tum  inter  se  tum  etiam  cum  colore 

*)  Quod  in  repercussu  non  coloretur  lux,  experimento  constat  facili,  si  ali- 
quot ordine  patellis  variorum  colorum  humores  (aequaliter  tamen  puros)  Soli 
exposueris,  sic  ut  repercussus  in  locum  feratur  umbrosum  et  super  albam  super- 
ficiem. Ita  his  experimentis  fit  evidens,  colores  non  esse  in  superficie  sed  in  pro- 
fundo : proinde  elucere  atque  adeo  in  materia  quadamtenus  pellucida  haerere. 
Omnino  corpus  requirunt  colores  non  minus  atque  infra  (Cap.  VI.)  lux.  Quod 
- autem  nihilominus  corpora  repercutientia  communicatam  suam  lucem  orbiculariter 
sparsam  etiam  repercussae  intermisceant,  patet  in  radiationibus  seu  illustrationibus 
debilioribus:  ut  specula  quaedam  metallica  faciem  repraesentant  rubicundam,  quia 
sc.  sui  coloris  radio  simplici  illustrant  et  tingunt  retiformem  non  multo  debilius, 
quam  faciei  radius  duplex  sive  repercussus  a speculo.  Hinc  per  28.  fit  mixtio  ex 
utroque  et  novus  color  in  oculo. 

**)  Propositione  25.  color  in  superficie  non  aliter  statuitur,  quam  supra  (prop.  13) 
densitas ; estque  sensus  : quod  hactenus  quidem  lux  utpote  quaedam  superficies 
passa  sit  a densitate  solius  superficiei,  quia  densitas  corpulentiae  nihil  habebat 
cum  illa  commune.  Jam  vero  color  omnis  per  totam  corporis  profunditatem  luci 
partim  cognatus  est,  ob  lucem  potentialem,  partim  contrarius,  ob  intermixtas  tene- 
bras. Per  totam  igitur  corpulentiam  pellucidi  lux  a colore  afficitur,  non  tantum 
in  trajectu  superficiei,  cum  refringitur. 

objecti,  quaeque  pro  suae  fortitudinis  vel  densitatis  propor- 
tione, unde  novus  existit  color  seu  potius  lux  genita  diversa 
ab  aliis  omnibus.  Kam  quia  quantitatis  sunt  participes  omnes,  uti 
attenuari  potuere  hactenus  sic  jam  et  accumulari  possunt.  Non  vero  hoc 
in  pellucido,  quia  non  sunt  in  eo  quatenus  tale,  sed  jam  transiverunt  illud  : 
sed  in  objecto,  quia  in  hoc  primum  post  egressum  e corpore  suo.  consistunt 
et  figuntur.  Confunduntur  autem,  quia  per  16.  quaelibet  a colore  objecti 
mutuo  patitur.  Et  novus  existit  color  radians,  quia  per  15.  colores  tantum 
gradibus  lucis  et  tenebrarum  differunt,  variant  vero  hunc  gradum  luces 
accumulatae,  quare  et  colorem  ipsum. 

Prop.  XXIX.  Cum  est  immoderata  proportio  mutua  inter 
luces  ad  idem  objectum  allabentes:  sensus  non  internoscit 
lucem  debiliorem.  Internoscere  enim  est  comparare  seu  discernere 
officium  sensus  visorii.  Ut  vero  proportio,  sic  et  comparatio.  Si  ergo 
proportiones  colorum  seu  claritatum  omnes  internosci  possent,  cum  infinitae 
sint  in  magnitudinis  incremento,  discretivam  facultatem  infinitam  esse  opor- 
teret, quod  negant  physici.  Omnibus  enim  facultatibus  sensariis  certae 
sunt  praescriptae  vires. 

Prop.  XXX.  Luces  coloratae  in  superficiebus  iis,  quae 
luci  cognatiores  habent  colores,  ut  in  albis,  clarius  apparent 
quam  in  nigris.  Cum  enim  lucis  opus  sit  illustratio,  quo  patiens  suum, 
ut  omnia  agentia,  sibi  simile  reddat,  eique  sit  contrarius  color  seu  tene- 
brositas, ubi  colores  ad  tenebras  plus  accedunt,  ut  nigri,  difficilior  existit 
illustratio.  Et  (per  28,  29)  nigredo  vincit  in  colore , qui  ab  illustrata 
superficie  radiat.  Minus  itaque  radiat  a nigra  quam  ab  alba  superficie, 
minus  igitur  et  cernitur. 

Prop.  XXXI.  Posito,  quod  ex  multis  unum  aliquem  colorem 
aeque  clare  in  nigris  percipere  queamus  ac  in  albis  superficie- 
bus: quod  per  accommodationem  fortioris  lucis  ad  nigram  super- 
ficiem praestari  potest:  jam  discrimina  colorum  illorum  juxta 
se  invicem  radiantium  rectius  notabuntur  in  nigra  superficie, 
quam  in  alba.  Nam  quia  alba  superficies  multam  habet  claritatem,  colores 
radiantes  luci  viciniores  vehementer  clarescent  per  28,  et  sic  obliterabunt 
colores  nigro  viciniores  per  29.  Id  non  est  cum  superficiebus  nigris,  quia 
sunt  potius  privatio  lucis.  Sequitur  hinc  ceu  corollarium  ad  30  et  31, 
radios  ad  nigras  superficies  allapsos  distinctissime,  ad  albas  evidentissime 
percipi:  et  si  superficies  sit  media  inter  nigram  et  albam,  cujusmodi  est 
caerulea,  diluta  rubeo  alba  et  similes,  fere  aequaliter  se  habituram  et  ad 
colores  singulos  et  ad  eorum  discrimina  reddenda.*) 

Prop.  XXXII.  Lucis  proprium  est  calor.  Posset  probari,  lucem 
esse  calidam,  ex  principiis  a nobis  assumtis.  Nam  si  vita  rerum  consistit 
in  calore,  luxque  fovendae  illi  destinata  est,  calefacere  igitur  debuit.  At 
omne  agens  sibi  assimilare  nititur  id  quod  patitur.  Nitens  igitur  lux  mate- 
riam calefacere  ipsa  erit  calida.  Sed  stabiliam,  quod  dixi,  experientia. 
Sola  namque  lux  semper  et  ubique  cum  aliquo  calore  est,  pro  suae  clari- 
tatis modulo.  De  Solari  luce  patet  clarissime,  quia  haec  et  clarissima  est. 
De  siderum  luce  claritatis  ratio  testatur,  calorem  universorum  in  minori 


*)  Propositio  31.  cum  suo  corollario  fertur  proprie  ad  Gap.  V.  et  causam 
coloris  in  retiformi  reddendam. 

esse  proportione  ad  calorem  unius  Solis,  quam  ut  ab  homine,  cujus  est 
certa  caloris  mensura,  uterque  simul  percipi  et  judicari  possit.  Ex  effec- 
tibus tamen  siderum  apparet , inesse  in  visceribus  Terrae  sensum  ipsorum 
caloris.  Nulla  namque  potest  evaporatio  seu  frigida  seu  calida  (compara- 
tione ad  nos)  cieri  sine  calore  aliquo  extenuante  et  sublimante.  Apti  vero 
sunt  planetae  omnes  ciere  vapores.  Omnibus  igitur  suus  caloris  effectus. 
De  ignitis  rursum  res  est  evidens.  De  cincindularum  lucula  tenuissima 
negare  non  potes,  quin  cum  calore  sit.  Vivunt  enim  et  moventur,  hoc 
autem  non  sine  calefactione  perficitur.  Sed  neque  putrescentium  lignorum 
lux  suo  calore  destituitur ; nam  ipsa  putredo  quidam  lentus  ignis  est. 
Quamvis  Aristoteles  distinguat,  concedens  illa  Xa/mneiv,  negans  vero  qx»s 
iptnoiuv : quod  si  sanissime  intelligas,  non  est  aliud  quam  hoc  dicere,  lucem 
illam  in  remississimo  gradu  esse.  Quod  si  verum  est  se  ipso  lucere  carbun- 
culum, equidem  et  ei  et  omnibus  gemmis  tribuunt  virtutes,  quarum  quae 
sunt  in  carbunculo,  mediante  caloris  quadam  ratione  prodire  consentaneum  erit. 

Jam  et  econtra  probandum  est,  calorem  in  rebus  ceteris  universis 
adventitium  esse  et  a lucis  calore  pendere , ideoque  passivum  recte  dici. 
Patet,  quia  nihil  est,  quod  a se  ipso  calorem  habeat,  materiatum  cum  sit. 
Id  in  iis,  quae  a Sole  vel  igni  calefiunt,  manifestum  est.  Liberata  enim 
praesentia  caloris  vel  ignis  rursum  frigescunt.  Qui  vero  in  animantibus  est 
calor , certum  quod  ex  arteriis  in  corpus  veniat.  Statim  enim  corpora 
frigescunt  arteriis  interclusis.  In  arterias  ex  corde  venit,  in  corde  vero 
non  vereor,  cujus  rei  Fernelius  similitudinem  inesse  dixit,  rem  ipsam  inesse 
affirmare,  flammam  nempe  perennem.  Nam  cui  rei  sunt  pulmonum  folles, 
aerem  afflantes,  ne  vita  intercludatur  defectu  aeris,  ut  solet  in  igne ; arte- 
riarum fumaria  et  pulsus  seu  expulsus  fumi,  ne  opprimatur  hic  igniculus  a 
suo  excremento,  cordis  latebrosa  lampas,  sanguis  ex  ipso  cavae  venae  cau- 
dice per  canalem  peculiarem  in  cor  traductus  ad  instar  olei , unde  vivat 
haec  flamma?  Non  hoc  contendo,  pulmonum  aerem  et  venae  arterialis 
sanguinem  nihil  esse  nisi  merum  alimentum  hujus  flammae;  nec  illud,  nihil 
in  arterias  transire  nisi  mera  excrementa  hujus  flammulae,  sic  ut  omnia 
uni  cordi  ceu  principi  serviant.  Concedo  enim,  cor  ipsum  totius  animalis 
ministerio  deputatum.  Concedo  hos  quasi  reditus  in  cor  tanquam  in  offi- 
cinam invehi,  ut  hic  elaborata,  alia  per  arteriam  in  corpus  universum, 
inevitabilis  utilitatis  causa,  dividantur.  Interim  ipsa  attractionis  et  expul- 
sionis forma  naturaeque  machinamentum  in  valvulis  elata  voce  clamat, 
inesse  in  corde  flammam  artificem,  quae  ab  ingredientium  vectigalibus  vitam 
toleret,  excrementa  cum  iis  operibus  suis,  quibus  efficiendis  est  destinata, 
cum  spiritu  scilicet  yitali  exturbet  per  eandem  viam,  imo  sic  esse  compa- 
ratam naturam  universi  corporis  et  in  eo  cordis,  ut  a cordis  recrementis 
corpus  rectissime  sustentetur.  Nam  nisi  naturam  urgeret  flammulae  hujus 
conservandae  necessitas,  poterat  levius  et  tranquillius  invehere  sanguinem 
in  cor  et  ab  eodem  exprimere,  ut  in  epate,  nec  motu  systoles  et  diastoles 
fuit  opus.  Contra  si  quaeras,  quonam  modo  ignis  aliquis  seu  flamma  in 
clauso  vase  rectissime  conservari  possit,  quale  cor  esse  necessarium  erat? 
Respondeo,  non  alio  modo,  quam  quo  cor  et  conformatum  est  et  aperitur 
atque  clauditur.  Quare  non  dubito,  quin  hanc  luculam  oculis  quoque  simus 
excepturi;  si  nobis  contingat  exclusa  diei  luce  in  cordis  latebras  illaesa 
flamma  hac  introspicere.  Ita  calor  animalis  a luce  dependet.  Ut  taceam, 
quod  animam  per  se  invisibilem  luci  cognatam  essentiam  habere  consen- 

taneum  sit:  quo  nomine  cum  luce  in  idem  caloris  consortium  veniet,  qua- 
tenus lux  animae  soboles. 

Inest  quidem  et  stirpibus  suus  calor  et  plantis,  at  et  is  quoque  ab 
igniculo,  qui  quamvis  non  ita  manifeste  ut  in  animalibus,  in  stirpibus  tamen 
inest,  quod  inde  patet,  quia  tandem  corpus  suum  depascitur,  in  seminibus 
latens,  et  vermiculos  noctu  lucentes  generat  et  ligna,  orta  tandem  putredine, 
ita  inflammat,  ut  lucula  de  nocte  etiam  oculis  videri  queat. 

In  Terra  calorem  inesse  sciunt  omnes,  animalem  inesse  facultatem  luci 
cognatam,  caloris  tutricem,  non  omnes  fatebuntur,  itaque  ad  ignes  Aetneos 
provoco  et  ad  thermas  innumerabiles  igneum  calorem  referentes.  Indidem 
igitur  ignis  prodit  unde  et  calor.  In  oleis,  in  sulphure,  bitumine,  calor  in- 
est, sed  in  potentia,  ut  et  ignis.  Nam  calefacta  sic  ut  non  inflammentur 
remittunt  igne  remoto  hunc  calorem ; incensa  vero  manifeste  ostendunt,  unde 
ipsis  suus  calor,  cum  deflagrent.  Quaedam  humore  suppetente  calefiunt,  at 
simul  se  ipsa  incendunt,  ut  faenum.  In  summa,  calorem  praecedit  anima, 
comitatur  ignis  sive  lux.  (Comp.  p.  57.) 

Prop.  XXXIII.  Lucis  calor  immateriatus  est.  Lucis  enim 
comitem  fecimus  et  luci  nulla  est  materia,  uti  nunc  eam  consideramus. 

Prop.  XXXIV.  Lucis  calori  in  materiam  est  actio.  Nam 
omnis  materia  frigida , per  32.  lux  calida , sunt  igitur  sub  eodem  genere. 
Contrarium  igitur  patitur  a contrario.  Id  etiam  ob  materiati  et  non  mate- 
riati contrarietatem  essentialem.  Supra  prop.  10.  agebamus  de  geometrica 
actione  et  passione  causa  loci,  ubi  paria  faciebant  lux  et  superficies.  Hic 
jam  physica  est  actio  non  reciproca;  nam  materia  tantum  patitur.  Quae 
vero  luci  vicissim  inferre  videtur,  geometrica  actione  facit,  ut  globus  cry- 
stallinus Soli  diu  expositus  tandem  calescit,  radius  per  globum  diu  transiens 
nihilo  est  frigidior  quam  initio. 

Prop.  XXXV.  Calor  in  materia  tempore  excitatur.  Nam  etsi 
lux  comite  calore  in  momento  adest,  materia  tamen  eo  ipso  quod  materia 
tempori  subjacet.  Calor  igitur  jam  materiatus  et  passivus  non  nisi  tem- 
pore gigni  potest.  Non  sic  de  coloribus  in  materiae  profundo  latentibus. 
Considerabantur  enim  ut  superficies  ex  natura  lucis  et  illustrationis  : unde 
et  illorum  a luce  illustratio  momentanea  permanet. 

Prop.  XXXVI.  Lux  res  destruit  et  adurit.  Nam  per  34.  in 
materiam  agit.  Similia  vero  sibi  facere  nititur  patientia  more  omnium 
agentium.  Ergo  materiam  adoriens , in  qua  rerum  essentia  consistit , res 
perimit.  Id  fit  extenuatione  et  inflammatione,  ut  fiant  omnia  lux. 

Prop.  XXXVII.  Lux  colores  rer  um  tempore  dealbat.  Nam 
per  36.  materiam  destruit.  At  per  15.  colorum  essentia  consistit  in  materia: 
qua  pereunte  color  ipsis  perit.  Dealbat  autem,  quia  (per  eandem)  alba 
luci  cognatiora  sunt , nigra  plus  tenebrarum  et  densitatis  materiae  parti- 
cipia : plus  igitur  lux  habet  in  nigris,  quod  tollat.  Id  vero  fit  tempore 
per  34,  35. 

Prop.  XXXVIII.  Lux  nigra  fa  cilius  inflammat  quam  alba. 
Nam  per  30.  minus  radiorum  a nigris  revibratur,  plus  igitur  in  illis  con- 
sumitur. Plus  igitur  lux  de  opere  suo  collocat  in  nigra,  quod  per  36.  con- 
sistit in  destruendo  et  inflammando.  Hinc  orta  est  opinio,  nigris  cogi 
radios,  albis  dissipari. 

Conclusionis  loco  notetur  hic  sexta  tertii  Vitellionis.  ,0)  Testatur 
experientia,  inhaerescere  species  visionis  fortis  in  visu  aliquantisper,  etiam 

cum  removetur  corpus  lucidum  a quo  species  in  oculum  descenderat.  Id 
adeo  ut  etiam  confundatur  superstes  illa  species  cum  coloribus  aliarum 
rerum,  ad  quos  spectandos  visus  adhuc  imbutus  transfertur.  Id  ab  expe- 
rientia traductum  huc  probare  a priore  non  possumus.  Principia  enim  sunt 
adsciscenda  plus  quam  optica.  Id  solum  contra  vulgatum  loquendi  morem 
notetur,  species  illas  non  in  humoribus  oculi  adhaerescere , nec  esse,  lucis 
vel  colorum  species.  Nam  hoc  repugnat  naturae  perspicuorum  et  lucis,  et 
principiis  opticis.  Semper  enim  species  cum  suo  corpore  ponitur  cujus  est 
species , et  intersepto  corpore  per  opacum  aliquid , species  umbra  contraria 
perimitur.  Sic  humores  eo  ipso  quod  perspicui  sunt  species  nunquam 
suscipiunt,  sed  transmittunt.  At  nec  in  tunicis  opacis  haeret  hoc  quicquid 
est  speciei.  Rursum  enim  color  nullus,  superficies  opaca  nulla  excitur,  et 
radiosa  constituitur  nisi  a praesente  et  non  impedito  lucido  corpore.  Relin- 
quitur ergo , ut  illud  quod  inhaeret  oculo  sit  non  lucis  sed  illustrationis, 
actionis  et  passionis  species  : quemadmodum  ab  ictu  sensus  doloris  super- 
est,  quae  species  quaedam  illius  passionis  esse  intelligitur : quemadmodum 
et  in  motu  violento  species  quaedam  ejus  in  projectile  commigrat  idque 
aliquousque  provehit,  etiam  postquam  qui  motum  dederat  manum  subduxit. 
Cumque  omnis  sensus  per  nervos  et  qui  his  vehuntur  spiritus  perficiatur, 
ergo  in  spiritibus  residebit  liaec  visionis  species  non  in  humoribus.  Hujus 
affectionis' infra  fiet  necessaria  mentio. 

Appendix  ad  caput  primum:  et  ventilatio  argumentorum  Aristotelis  de 

Visione  lib.  II.,  de  Anima  cap.  7. 

Eo  vanitatis  pervenerunt  inepta  hominum  studia,  ut  nullius  opera  celebris 
fiat  nisi  qui  aut  aedificet  aut  incendat  Dianae  templum : qui  inquam  aut  muniat 
se  auctoritate  Aristotelis  aut  contra  eum  quaesita  ostentatione  in  acie  consistat. 
Quae  adeo  causa  est,  cur  opticorum  verissima  axiomata  (hoc  capite  amplificata) 
hactenus  neglectim  fuerint  habita  et  per  hanc  opticorum  paucitatem  praeter  meritum 
Aristoteleis  tenebris  posthabita,  dum  ubique  regnat  Aristoteles,  dissimulantibus 
opticis  et  sua  privatim  libertate  contentis.  Ut  igitur  contraria  contrariis  collatione 
facta  illustrentur  et  Aristotelici  tandem  in  opticorum  scholam  seu  discendi  seu 
contradicendi  studio  pertrahantur,  libuit  hic  Aristotelis  de  visione  commenta  ex 
professo  discutere.  Propria  quidem  capitis  quinti  materia , si  voces  et  titulos 
spectes,  cum  primi  capitis  materia  sit  lux  et  colores,  natura  priores  visu  et  oculo, 
quae  in  quintum  caput  retuli;  sed  ita  comparata  sunt  Aristotelis  ai-gumenta,  ut 
parum  admodum  ex  capite  quinto  mutuandum,  cetera  rectissime  hoc  loco  expe- 
dienda videantur. 

Primum  sententias  singulas  pensitabo  et  quae  inde  sequantur.  Deinde  seriem 
integram  argumentorum  texam  adque  ea  respondebo.  Sunt  igitur  hae  praecipuae 
sententiae. 

1)  Color  proprie  et  se  ipso  fit  visus  subjectum  et  habet  in  se  ipso  causam  cur 
visibilis  existat. 

• 2)  Lux  est  actus  perspicui  quatenus  perspicuum. 

3)  Est  quasi  proprius  quidam  ipsius  perspicui  color,  cum  id  vere  perspicuum  est. 

4)  Non  est  ignis,  neque  corpus  neque  defluxus  a corpore,  sed  est  praesentia 
ignis  aut  lucentis  &c.  in  perspicuo. 

5)  Est  praesentia  in  corpore  habitus  ejus,  ob  quem  id  perspicuum  dicitur. 

6)  Atque  haec  ita  capienda  sunt,  ut  intelligamus,  obloqui  Aristotelem  Empedocli, 
qui  dixerat,  ferri  lucem  tendique  rectis  lineis  inter  Terram  et  quod  nos  ambit 
atque  complectitur  (coelum),  etsi  a nobis  non  animadvertatur  id  fieri. 

7)  Eadem  natura  corporis  est,  quae  jam  lux  est  jam  tenebrae. 

8)  Et  cum  id  corpus  potentia  perspicuum  est  tunc  ibi  tenebrae  obtinent. 

9)  Itaque  non  cum  actu  perspicuum  est  sed  cum  potestate,  tunc  igitur  est  et 
tenebrosum  et  colorum  capax,  utique  quia  tunc  solum  est  sine  colore. 

10)  Idem  et  de  plane  non  visis  et  de  iis  quae  aegre  conspiciuntur  affirmatur,  quod 
capacia  sint  coloris. 

11)  Est  autem  id  quod  actu  perspicuum  est  inter  visibilia  habendum,  non  vero 
se  ipso  sed  per  colorem  alienum  et  extraneum. 

12)  Fit  autem  visio  (seu  visione  natura  prior  motio,  quam  ego  illustrationem  oculi 
v dicerem)  in  hunc  modum.  Color  movet  id  quod  est  actu  perspicuum,  ut  aerem, 

ab  hoc  vero  sic  moto,  quia  continuum  corpus  est,  vicissim  movetur  et  visus 
instrumentum  seu  oculus. 

13)  Atque  haec  una  species  est  visionis,  dum  color  scilicet  videtur,  in  luce  scilicet, 
nunquam  seorsim,  quia  lux  est  energia  perspicui. 

14)  Itaque  fit  visio  (motio  instrumenti  quam  sequitur  visio)  cum  sensorium  instru- 
mentum aliquid  ab  intermedio  patitur. 

15)  Neque  enim  patitur  aliquid  oculus  (non  movetur  inquam  aut  alteratur  paries 
oculi)  ab  ipso  qui  videtur  colore. 

16)  Adeoque  si  spatium  intermedium  contingeret  relinqui  vacuum  corpore,  nihil 
videri  posset. 

17)  Analogda  enim  est  inter  visum,  auditum  et  odoratum  ratione  intermedii. 

18)  Est  autem  et  alia  species  visionis,  qua  non  colorem  sed  alia  cernimus.  Quo 
nomine  igni  et  Soli  inest  unum  et  idem  quippiam. 

19)  Neque  omnia  in  luce  cernuntur,  sed  aliqua  et  in  tenebris  efficiunt  sensionem 
(seu  praecedentem  hanc  motum  instrumenti). 

20)  Nam  etiam  ab  igne  perspicuum  (in  potentia)  fit  perspicuum  (actu). 

21)  Et  quae  noctu  seu  in  tenebris  cernuntur,  eorum  aliqua  splendent  quidem, 

lucem  vero  non  ingerunt,  /xsv  «AF  y </>«?  ifjmoisi. 

Ex  his  aphorismis  apparet,  quod  majoris  evidentiae  causa  dico,  ut  fiat  neces- 
saria visui  motio  instrumenti  ad  colorem  videndum,  duos  ab  Aristotele  motus 
requiri  aeris  seu  hujusmodi  corporis : unum  a luce,  ut  ea  perspicuum  in  actum 
traducat  (qui  motus  pro  videndo  lucido  corpore  sufficit)  alterum  a colore  rei  visae. 

Quod  igitur  primam  attinet  sententiam,  ea  quidem  vera  est,  si  tamen  et 
definitio  coloris  legitima  supponatur.  Ideo  namque  color  est  instrumenti  visorii  ad 
movendum  potens,  quia  de  natura  lucis  est.  Itaque  luci  primo  et  per  se  competit 
parietes  (et  sic  oculum)  alterare. 

At  nec  sufficit  ad  hoc  colorem  esse  luci  cognatum,  oportet  et  actu  illustratum 
esse  a luce  et  sic  lucem  quandam  combibisse,  quae  hoc  capite  lux  communicata  dicitm-. 

Secundo  aphorismo  definit  Aristoteles  lucem  non  in  sua  natura  puto,  sed 
quatenus  ad  videndi  negotium  concurrit.  Etsi  vero  impossibile  videtur,  ipsissimam 
lucis  naturam  penitus  rimari : praestat  tamen  aliqua  propius  ipsam  lucis  naturam 
concernentia  rimari,  priusquam  ad  lucis  functionem  procedatur.  Certum  enim  est 
tunc  rectissime  nos  scire  quid  quidlibet  possit  in  alio , cum  quid  in  se  ipso  sit 
intellexerimus. 

Idem  et  de  perspicuo  dicendum : quod  hic  definit  Aristoteles  non  aliter  quam 
si  nominis  reddat  rationem.  Perspicuum  enim  aliquid  tunc  est  cum  per  id  per- 
spicitur, et  pellucidum  cum  quibusdam  luminibus  pellucet.  At  neutrum  fit  nisi  in 
luce.  At  multo  propius  ad  naturam  rerum  accedit  qui  dispositiones  indicat,  quibus 
praesentibus  corpora  pollucere  apta  sint  seu  praesente  luce  seu  absente.  Certum 
enim  est , accessu  lucis  naturam  corporum  non  mutari : et  tamen  alia  corpora 
utrobique-  tenebrosa  manent,  alia  tantum  absente  luce. 

Ita  in  tertia  sententia  fit  utrique  vis  et  luci  et  pellucido.  Nam  ita  sonant 
verba,  quasi  lux  in  natura  sit  primo  pellucidi  causa:  quod  secus  est;  lux  enim 
est  colorum  illustrandorum  causa : pellucidum  vero  utriusque  causa , scilicet  ut 
colores  ab  uno  Sole  absente  illustrari  possent.  Non  itaque  lux  est  actus  perspicui 
sed  actus  potius  colorum  quatenus  videntur  seu  radiant, 

In  quarta  discere  cupio,  si  lux  (vel  si  cum  Scaligero  libet  distinguere,  “) 

lumen)  non  est  defluxus  a corpore  lucente,  quomodo  sit  igitur  praesentia  ejus  in 

pellucido?  Si  Sol  est  in  aere  praesens  et  tamen  affixus  in  coelo,  per  effluxum 
igitur  in  aere  praesens  erit.  Nisi  forte  occultae  philosophiae  quippiam  in  his 
admirabilibus  latet  verbis : quod  quidem  admiretur  incognitum  cui  lubuerit,  doctrinae 
cupidi  verbis  inanibus  non  satiantur.  Adde  quod  secundum  demonstrata  hoc  capite 
radius  in  perspicuo  (quatenus  perspicuum)  non  est,  sed  fuit  vel  quasi  fuit.  Est 
vero  in  solis  rerum  coloribus  et  superficiebus. 

Ita  quintam  omni  respectu  nego.  Sive  enim  nominis  apices  sectamur,  equidem 
perspicuum  actu  non  est  nisi  per  quod  lux  transitione  facta  in  parietem  impingit. 

Tunc  igitur  lux  non  est  illius  habitus  praesentia,  sed  aliquid  amplius  hac  prae- 

sentia. Nominis  enim  origo  non  est  a luce  ipsa,  sed  a motu  lucis  per  corpus  aut 
visus  per  corpus.  Seu  magis  natura  perspicui  placet,  adeo  distincta  sunt  lux  et 
perspicui  forma,  ut  ne  quidem  sub  ejusdem  generis  physici  complexu  esse  possint: 
cum  de  perspicuo  negetur  color,  hoc  est  omnimoda  lux,  negetur  superficies,  quae 
non  negatur  de  luce,  negetur  denique  densitas,  quae  ipsa  etiam  luci  relinquitur. 

Neque  de  sexta  aliter  sentio  quam  hoc , quod  sub  Empedoclis  persona  ipsa 
veritas  sit  locuta,  dummodo  hoc  excipias,  lucem  sic  extensam  a Sole  in  Terras 
usque,  pro  materiae  densitatis  et  opacitatis  proportione  in  intermedio  adesse , hoc 
est  in  perspicuo  quatenus  perspicuum  non  adesse : hancque  causam  esse  cur  a 
nobis  non  deprehendatur. 

Septima  et  octava  aestimentur  ex  praemissis. 

At  in  nona  non  ideo  sequitur  coloris  capax  esse  perspicuum,  si  colore  caret. 
Non  inest  enim  perspicuo,  quatenus  hanc  corporeae  naturae  speciem  retinet,  potentia 
ad  recipiendum  colorem , et  sine  tali  potentia  simplex  negatio  rei , ut  notum  est, 
non  ponit  habitum.  Imo  perspicuum  quo  magis  contingit  colorari  (cum  nihil  sit 
absolute  perspicuum)  hoc  minus  erit  perspicuum. 

Decima  rebus  in  tenebris  latentibus  colores  plane  negat.  Rursum  eadem 
querela  est  quae  de  perspicuo  fuit,  quasi  colores  non  sint  nisi  cum  videntur. 
Vulgus  ipso  fatente  Aristotele  dicendi  magister  est,  vulgus  itaque  colores  non 
tam  arcte  sumit.  Quod  si  dicas , ipsum  hic  definitionem  coloris  noluisse  latius 
extendere,  quam  quatenus  ad  visum  faciunt:  dico  rursum  quod  antea,  prius  rei 
natura  in  sese  consideretur,  tunc  quid  illa  possit  in  alia,  rectissime  inquiretur.  Nam 
hoc  pacto  quidem  confunduntur  et  obscurantur  res.  Color  igitur  rebus  inest  ipsis 
realiter,  etsi  non  illustrentur,  proinde  nec  radient  nec  videantur.  Nec  pellucidi 
illustratio  facit,  ut  colores  moveant  pellucidum,  sed  colorum  illustratio  facit,  ut 
transeatur  medium  dicaturque  vere  pellucidum. 

Undecima  perspicuum  etiam  inter  visibilia  habet,  quae  sunt  conspicua.  Oppo- 
nuntur autem  conspicua  et  perspicua,  ita  vis  infertur  nomini.  Quod  rem  attinet, 
color  se  ipso  conspicuus  est,  Aristotele  teste,  color  vero,  quatenus  is  actu  conspicitur, 
est  accidens  superficiei,  non  corporis,  quod  eidem  placet : ergo  solae  superficies  per 
colox-em  fiunt  conspicuae.  Pellucidum  vero  corpus  est,  non  superficies  : pellucidum 
ergo  nequit  colore  conspicuum  fieri  ex  principiis  Aristotelicis.  Nisi  hic  alia  notione 
vocem  coloris  sumas,  quo  pacto  plurima  orietur  ambiguitas. 

Jam  in  duodecima  sane  quam  plurima  desideres.  Primum  enim  si  ad  motionem 
seu  alterationem  .instrumenti  sensorii  non  plus  requiritur,  quam  ut  quicquid  est  inter 
colorem  et  instrumentum  sit  actu  perspicuum , hoc  est  actu  in  habitum  lucis  tra- 
ductum : ergo  colores  plane  nihil  illustrati  videbuntur.  Id  autem  nulla  experientia 
probari  potest,  ut  aere  undique  luci  pervio,  colore  vero  non  illustrato  fiat  visio 
coloris.  Datur  enim  casus  *)  : Luceat  solus  Sol  tangatque  anteriori  margine  super- 
ficiem, in  qua  color : sitque  reliquo  corpore  post  illam,  si  continuata  fingatur.  Non 
poterit  igitur  illustrare  superficiem  quam  extimo  radio  radit,  at  omnem  antepositum 


*)  Dari  dico  casum  non  actu  unquam  sed  fictione ; posito  nempe  quod  solus  Sol  luceat. 
Revera  enim  nunquam  accidit,  ut  solus  Sol  luceat,  nam  collucet  omnis  aer  omnisque  Tellus. 

aerem  illustrabit : visio  tamen  non  sequetur  quamvis  oculo  in  aeris  illustrati  spatio 
constituto.  Contrarium  potius  testatur  experientia : ut  quo  fortius  illustratur  color 
aliquis,  hoc  cernatur  (id  est  reluceat)  evidentius  idque  continue.  Ergo  ubi  nulla 
coloris  illustratio,  nulla  etiam  ejus  visio,  quicquid  fiat  perspicuo.  Ita  et  de  per- 
spicuo testatur  experientia,  quo  magis  in  ipso  lux  animadvertitur,  hoc  magis 
impediri  colorum  visionem  qui  trans  illud  sunt,  quia  inhaesio  lucis  in  perspicuo 
destruit  definitionem  perspicui. 

Quod  si  quaeras  ex  Aristotele,  quo  ex  genere  motus  sit,  cum  color  movet 
actu  perspicuum  et  cum  hoc  movet  oculum,  dicet  opinor  alterationem  (cap.  5). 
Si  quaeras  secundum  quam  qualitatem,  secundum  colorem  oportet  ut  respondeat. 
Erg’o  perspicuum  a non  colore  in  colorem  et  rursum  a viridi  in  rubeum  et  atrum 
traducitur.  Idem  igitur  perspicuum  eadem  sui  parte  omnibus  omnino  coloribus  erit 
imbutum  et  tamen  movebit  diversos  visus  non  illa  colorum  confusione,  ut  colorum 
confusionem  videant  eandem  omnes,  sed  quod  experientia  testatur  hunc  faciet  videre 
viride,  alium  nigrum,  tertium  rubeum.  Quaeso  autem  qua  ratione  pellucidum  hoc 
praestare  poterit?  Et  quomodo  in  momento  tanta  aeris  profunditas  alterabitur, 
imo  quomodo  tot  colores  sustinebit  eadem  parte  sui  ? Itaque  cum  non  sit  adaequata 
haec  commentitia  causa  effectui  neque  secundum  varietatem  visionum  uno  et  eodem 
momento  varios  et  ipsa  modos  accipiat,  pro  nulla  habetur.  Amplectamur  ergo 
veram  sententiam  hoc  capite  descriptam  et  irrefutabilibus  experimentis  stabilitam, 
a Sole  scilicet  et  a coloribus  Sole  illustratis  defluere  species  consimiles  ipsoque 
fluxu  attenuari,  donec  in  medium  quacunque  ratione  opacum  incidant  ibique  suum 
fontem  depingant : fierique  visionem  (quod  infra  cap.  5.  dicetur),  cum  opacus  oculi 
paries  hoc  modo  pingitur,  confusam,  cum  confunduntur  ibi  picturae  variorum  colo- 
rum, distinctam,  cum  non  confunduntur. 

Nisi  enim  talis  defluxus  specieique  defluentis  attenuatio  adsciscatur,  nunquam 
Aristotelicis  principiis  efficietur,  ut  oculus  aliter  afficiatur  visione  remotae  rei  aliter 
propinquae,  quantitate  visa  et  colore  viso  in  pari  gradu  per  compensationem  con- 
stitutis. Vide  de  hoc  etiam  cap.  3. 

Sententia  13.  verum  hoc  habet,  colores  non  nisi  in  luce  videri,  at  causam 
assignat  falsam,  dum  lucem  perspicui  causa  introducit,  quae,  ut  dixi,  nocet  potius 
perspicuo.  Lux  autem  ideo  requiritur  ad  colores  videndos,  quia  colores  non  radiant 
aut  speciem  emittunt  in  hemisphaerium,  nisi  illustrentur  luce  Solis  aut  facularum. 

Ita  sententia  14.  plane  pervertenda  est.  Quo  plus  oculus  patitur  (visionis 
causa)  ab  intermedio,  hoc  minus  recte  et  perspicue  res  trans  illud  videbuntur. 
Tunc  itaque  perfectissima  fit  visio,  cum  oculus  plane  nihil  ab  intermedio  patitur. 

Et  15:  plane  oculus  a coloris  specie  per  corpus  pellucidum  transeunte  alte- 
ratur sine  ope  pellucidi. 

Et  16:  si  plane  vacua  esset  regio  coelum  et  Terram  inter,  omnium  accura- 
tissima fiere£  visio  eorum,  quae  in  coelo  jam  videntur  (non  tamen,  quod  ille  philo- 
sophus dicebat,  formicae  in  coelo,  impediente  hoc  imbecillitate  instrumenti).  1S) 

Itaque  videant  alii  quid  de  analogia  sensuum  sententia  17.  introducta  sit 
sentiendum.  Quid  si  enim  analogia  sic  potius  formetur,  ut  postquam  nobis  de  visu 
constat  jam  ad  ejus  normam  et  de  auditu  deque  odoratu  disputemus.  Et  de  odo- 
ratu quidem  nemo  negabit  effluere  quippiam  odoris  ex  ipsa  substantia  rei  recipique 
in  nares , idque  tanto  sentiri  fortius  quanto  medium  et  distantia  minuitur  : adeo 
nihil  ad  informandum  sensum  confert  hic  medium.  Quinimo  tempore  sistitur  fluxus 
iste,  substantia  vacuata  et  arescente  fonte.  Quodque  attinet  proportionem  hujus 
effluvii  ad  medium , scilicet  ad  'aerem , odor  ignis  rationem  habet  sursumque  ab 
aeris  faeculentia  expellitur.  Id  cum  alibi  tum  evidentissime  in  Carinthiae  montibus 
excelsissimis  et  plane  calvis  animadversum  est.  Vere  namque  per  eos  ambulantes 
suavissimus  quidam  et  plane  ambrosius  odor  ex  subjectis  florentibus  vallibus  excipit. 

Circa  auditum  perplexior  quidem  est  ratio  emanantis  speciei  ictus  quam  odoris, 
facilior  tamen  quam  coloris.  Lucis  enim  motus  in  momento  est.  Ictus  vero  species 
tempore  dimanat : plus  igitur  se  ad  materiae  rationes  accommodat.  Et  quod  me- 

dium  attinet,  quaero  rursum  quod  antea : Si  medium  est  ad  informandum  auditum, 
cur  puro  aere  latius  sonus  spargitur,  numquid  quia  materia  sonum  impedit  ? omne 
yero  medium , quo  magis  medium  dici  meretur , hoc  magis  materiatum  est  ? Cur 
item  si  medium  format  auditum,  rectius  e propinquo  haurimus  sonos  quam  eminus? 
decuisse  namque  puto  ut  causa  aucta  augeretur  effectus.  In  universum  itaque 
sensiones  omnes  fiunt  cum  patitur  instrumentum.  Ut  vero  a rebus  absentibus  pati 
possent,  effluxuum  ratio  introducta  est,  ut  quod  a rebus  ipsis  non  potuit  a spe- 
ciebus  praestaretur.  Media  vero  sola  naturae  necessitate  sunt  ad  excludendum 
vacuum.  Quae  cum  effluxibus  essent  impedimento  futura,  depurata  et  distributa 
sunt : pellucida  scilicet  sunt  facta,  hoc  est  attenuata,  continuata  et  decolorata,  ut 
lux  posset  commeare,  et  odorantia  sonantiaque  in  aere  constituta,  ut  et  hae  species 
spargi  possent. 

Sequentes  quatuor  sententiae  contradictionem  habent,  quam  Aristotelicis  relin- 
quo discutiendam;  in  18.  quidem  nihil  desidero,  commune  quippiam  habere  ignem 
et  lucem  coelestem.  Et  sententia  19.  ab  experientia  est  desumta.  Sidera,  ignis, 
ligna  putria  et  hujusmodi  de  nocte  cernuntur.  Quodque  Aristoteles  sententia  20. 
igni  tribuit  suo  modo,  tribuo  et  ego  meo.  Ipsi  et  ignis  informat  medium,  de  quo 
supra,  mihi  et  ignis  illustrat  colores.  At  facit  hoc  ideo  Aristoteli,  quia  ipcog 
ifj.no mi,  et  (pcog  est  energia  perspicui.  Verum  (sententia  ultima)  non  faciunt  hoc 
ligna  putria,  haedina  salita,  quae  tantum  (Xufinyoi)  splendent.  Ergo  haec  cernuntur 
aere  non  actu  perspicuo : lux  enim  est  actus  perspicui  et  haec  abest.  Hic  ergo 
nihil  oculus  a medio  patitur.  At  nec  a re  ipsa  quae  distat.  Sed  nec  ab  effluxu, 
quem  negat  Aristoteles.  Fit  igitur  visio  nihil  patiente  oculo.  Potest  idem  et 
sententiae  14.  objici.  Si  omnino  sine  externo  medio  visio  non  perficitur,  qui  fit  ut 
quis  suorum  oculorum  nocturnam  scintillationem  videat,  quae  intra  oculum  est  ? 
Si  dicas  humorem  oculi  esse  pro  medio,  regero  ego,  posse  etiam  esse  loco  medii 
ad  rem  externam  videndam , cum  illa  contingit  oculum.  Haec  autem  quo  minus 
videatur,  causam  affert  Aristoteles  defectum  medii  externi.  ' 

Satis  hinc  patet,  omnibus  pene  sententiis  dissidere  opticos  ab  Aristotele. 
Oportet  ergo  in  ipsius  argumentationibus  vitium  inesse,  quas  jam  ponderabo. 

Series  haec  est.  I.  In  omni  sensu  ro  alG$r]Tr\QLOv  ab  aliquo  alodrirq)  movetur. 
Est  enim  sensus  passio,  non  quidem  quae  ad  (f&oQcev  sed  quae  a potentia  in  actum, 
similis  ccaXoicogsi,  non  tamen  aJUiouoGtg.  Cap.  5. 

Visus  est  sensus.  Ergo  et  in  visum  movetur  ro  cdoVrjTqQiov  ab  aliquo  atOxhjTqi. 

II.  Color  si  oculo  admoveatur  non  videtur.  Ergo  medium  requiritur  ut  inter- 
veniat in  visione.  Id  roboratur  analogia  ceterorum  sensuum. 

III.  Igitur  aut  color  est  aut  medium , quod  visum  movet.  Non  vero  color 
(intelligo  quia  interjecto  medio  non  tangit  ro  r uGdr)vr)Qiov , nullus  vero  motus  sine 
contactu).  Relinquitur  ergo  medium,  quod  moveat  ro  diGfhjTtiQiov. 

IV.  Quod  movet  non  perse,  id  movet  quia  prius  ab  alio  movetur.  Medium 
movet  visum  non  per  se,  quia  colore  vacat  ipsum.  Movet  igitur  motum  prius  ab 
alio,  scilicet  coloratum  a colore,  sive  quod  idem  est  color  (visibile  confessum) 
movet  medium. 

V.  Color  movet  medium  ad  visum,  quod  pellucidum  dicimus : at  color  non 
movet  medium  quodcunque,  si  in  tenebris  existat  (intelligo,  quia  in  tenebris  visio 
nulla  sequitur).  Ergo  medium  tenebrosum  non  est  pellucidum : seu  quod  idem  est, 
aer  et  hujusmodi  in  tenebris  nondum  est  pellucidus. 

VI.  Cujus  tenebrae  sunt  privatio,  ejus  lux  est  habitus,  quia  haec  doxti  ivtivnci. 
Sed  tenebrae  sunt  privatio  pellucidi,  ut  modo  conclusum,  ergo  lux  est  habitus  seu 
actusjpellucidi.  — Responsio  ad  haec  argumenta. 

Primum  approbo.  Solum  hoc  obiter  addo  non  debere  tam  sollicite  cavere 
Aristotelem,  ne  visio  allectet  aliquam  ip&oQav  : quasi  hoc  indignum  sit  de  eo  sen- 
tire, quod  datum  est  animantibus  ad  salutem.  Omnino  namque,  quod  hoc  capite 
ostensum  est,  lux  capitales  inimicitias  exercet  cum  omni  materia,  praecipue  cum 
nigrorum  familia,  quae  sunt  quasi  materiatae  tenebrae.  Oculus  vero  et  materia 

constat  et  niger  est.  Ergo  corrumpitur  a luce  paulatim.  Hinc  dolor  ab  inspecto 
Sole : hinc  oculorum  senium  ex  parte. 

Ad  II.  De  colorum  visione  inductio  facta  est.  Instantia  vero  datur  de 
visione  scintillationis  oculorum ; de  visione  speciei  inhaerentis  in  spiritibus  post 
remotionem  visibilis  rei;  de  visione  impuritatis  humorum  oculi  post  capitis  dolores. 
Ergo  non  potest  de  omni  visione  concludi:  non  est  igitur  conclusio  universalis. 
Sed  et  plus  est  in  conclusione  quam  in  praemissis.  Quid  tum  enim  si  concedatur 
semper  inter  colorem  et  visum  interesse  aliquod  medium,  nondum  tamen  sequitur, 
plane  requiri  medium  ad  informandam  visionem  seu  ad  movendum  visum. 

Nam  cur  minus  cernantur  colores  oculo  plane  admoti  causae  redduntur  aliae. 

1)  Si  color,  hoc  est  superficies  rei  visibilis  tangeret  oculum,  doleret  oculus. 

2)  Unius  saltem  oculi  usus  esse  posset.  3)  Nec  plus  de  colore  cerni  posset,  quam 
quantum  intra  circulum  pupillae  foraminis  includi  potest.  4)  Praecipuum  est,  quod 
per  contactum  oculi  et  videndae  superficiei  excluditur  omnis  illustratio  coloris,  sine 
qua  nequit  fieri  visio  : nisi  quantum  luculae  obtinent  quorundam  animalium  oculi. 
5)  Subesse  insuper  aliam  causam,  quam  vel  hactenus  dictum  vel  Aristoteles  autu- 
mat, cur  res  oculum  tangens  non  videatur,  patet  hinc  quod  etiam  cum  res  nimium 
propinqua  fit  oculo,  quantumvis  supersit  aliquid  medii  externi,  tamen  confuse  et 
pene  non  cernitur,  sed  circumdatur  limbo  indiscreto  et  pene  umbratili,  cujus  rei 
causa  infra  capite  quinto  explicatur.  Nocet  itaque  nuda  propinquitas  etiam  sine 
respectu  medii,  quod  etiam  senum  oculi  arguunt,  quibus  res  eminus  cernuntur 
rectius  quam  e propinquo. 

His  ergo  causis  experimenti  adducti  suppetentibus,  non  licet  conclusionem  ad 
unam  aliquam,  multo  minus  ad  aliam  praeter  has  restringere,  idque  tanto  magis, 
quod  hic  fundamenta  visionis  explicandae  struuntur. 

Ad  III.  Est  insufficiens  enumeratio  in  majori.  Nam  neque  corpus  Solis  vel 
coloris  neque  medium  movet  oculum,  sed  species  seu  lumina  seu  radii  Solis  et 
colorum  per  medium  descendentes  et  orbiculariter  in  hemisphaerium  vibrati.  Est 
enim  unus  et  idem  modus  visionis  omnis,  sive  Solis,  sive  coloris,  sive  ignis,  sive 
tcov  Xay.novT(ov,  quod  alterationem  parietis  oculi  attinet.  Sola  haec  est  differentia, 
quod  colores  prius  illustrari  oportet,  reliqua  se  ipsis  illustria  sunt.  Sol  etiam  et 
ignis  alia  illustria  reddunt. 

Verum  Aristoteles  videtur  hoc  pro  confesso  assumere,  quod  species  tanquam 
nudum  accidens  non  possit  excitare  aliquam  motionem,  nisi  quatenus  in  subjecto 
aere  pellucido  inhaeret.  Hoc  vero  falsum  est,  ut  hoc  capite  ostensum.  Nam 
luminis  seu  radiorum  ab  illustribus  descendentium  sunt  certae  passiones,  quatenus 
lumen  non  quatenus  in  pellucido  aere  inhaeret  , cujusmodi  sunt  emissio  et  exte- 
nuatio, iisque  contrariae  repercussio  et  refractio  seu  condensatio.  Ergo  nihil  pro- 
hibet ejusdem  etiam  actiones  quasdam  esse,  nempe,  experientia  teste,  illustrationem 
et  alterationem  parietum,  quibus  non  tantum  affunduntur  colores  seu  lux,  sed  etiam 
imprimuntur  et  contrarii  destruuntur. 

Subire  autem  lumen  defluens  passiones  istas  sine  beneficio  hospitii  seu  pel- 
lucidi, sic  probo.  Repercussus  fit  respectu  loci  et  sine  tempore,  at  nulli  corpori 
materiato  motus  localis  sine  tempore  competit. 

Quid  si  vero  dicat  aliquis,  Aristoteles  motum  hunc  seu  affectionem  pellucidi 
analogicam  non  plane  physicam  asserit  ? Respondeo , sensus  igitur  Aristotelicus 
coincidet  cum  sensu  opticorum,  different  tamen  verba.  At  cur  non  potius  naturam 
rerum  imitatus  in  luce  statuit  motum  analogicum  ? Nam  quod  audio  ab  aliis  : lux 
seu  species  merum  accidens  motionem  nullam  sustinere  potest,  i’egero  ego  ex 
eadem  philosophia,  corpus  in  momento  moveri  non  potest.  Quale  itaque  corpus 
lucis  (sine  materia)  talis  et  motus  (sine  tempore),  utrumque  analogicum. 

Summa  : videtur  Aristoteles  distinguere  inter  speciem  colorum  et  to  (pa>s , cum 
tamen  ab  omni  colore,  cum  videtur,  lumen  spargatur. 

Majori  itaque  dissoluta  neque  conclusio  sequitur.  Quare  ad  IV.  facile  respon- 
detur, cujus  minor  fuit  in  III.  conclusio  et  inventa  est  falsa.  Medium  enim  neque 

per  se  neque  ab  alio  motum  visum  movet.  Nec  ullo  sensu  conclusio  vera  est 
(destructa  praemissa)  nisi  si  quis  transitionem  passionem  dicat,  cum  tamen  quo 
expeditius  transitur  medium  hoc  minus  patiatur,  nec  ulla  in  parte  patiatur  nisi  m 
utraque  superficie,  quo  respectu  medium  esse  nequit.  Nam  Aristoteles  ut  traduceret 
species  colorum  usque  ad  contactum  oculi,  corpus  solidum  interjecit  idque  totum 
moveri  a colore  voluit:  binae  vero  terminantes  superficies  non  sunt  corpus  interjectum. 

Hinc  et  V.  refutatur,  quia  pendet  a quarto.  At  neque  si  ex  meis  principiis 
informetur,  bonum  erit,  in  hunc  modum.  Lux  transit  pellucidum  at  non  transit 
tenebrosum,  quae  ergo  in  tenebris  non  sunt  pellucida.  Nam  petitur  principium, 
quia  hoc  ipsum  facit  tenebras,  cum  lux  abest  a pellucido.  — Nec  pellucidum  ab 
ipso  actu  nomen  habet,  quasi  non  sit  ejus  naturae,  quod  non  actu  pellucet.  Pellu- 
ceret  enim  si  lux  adesset. 

Jam  VI.  est  indifferens.  Respondetur  ad  minorem  per  distinctionem.  Essentia 
pellucidi  quatenus  pellucidum  non  est  lux  seu  praesens  seu  absens,  sed  sola  dispo- 
sitio interna  corporis.  Tenebrae  non  privant  pellucidum  hac  essentia,  quare  nec 
lux  eam  ponit.  Sed  si  pellucidum  idem  sonet  quod  pellucens , tenebrae  utique 
indicant  non  pellucere , lumen  igitur  nomen  ipsi  conciliat  pellucentis.  Sed  hoc 
pacto  lumen  non  est  aliud  quippiam  quam  species  a coloribus  manans  nec  servit 
intento  Aristotelis , qui  zo  (fios,  actum  pellucidi , facit  natura  et  intellectu  prius 
specie  coloris,  prius  enim  ipsi  pellucidum  in  actum  perducitur  ab  informante  ifion, 
postea  color  movet  hoc  actu  pellucidum,  eique  speciem  sui  imprimit. 

Exspecto  quid  academici  contra  sint  allaturi  quomodoque  honorem  sui  magistri 
(quod  ipse  non  petiit  unquam)  veritati  praeferre  sint  attentaturi.  Ceterum  quis- 
quis es,  cui  mecum  contendere  lubuerit,  scito  indignum  hac  palaestra  habitum  iri, 
nisi  cameram  meam  sequente  capite  II.  descriptam  fueris  ingressus : quae  sola 
Aristoteli  defuit.  Quam  si  tu  monitus  negligas,  non  eadem  excusatio  te  tuebitur, 
quae  Aristotelem.  *) 

*)  Infra  (Cap.  V.  Nro.  4)  dum  examinatur  sententia  J.  B.  Portae , invenies  hujus 
disputationis  summam  et  compendium. 


Caput  II. 

De  figuratione  lucis. 

Radium*)  Solis  per  quamcunque  rimulam  intromissum  circuli  forma  in 
planum  objectum  incidere,  res  est  omnibus  obvia.  Hoc  sub  tectis  dehis- 
centibus, hoc  in  fanis,  pertusis  fenestrarum  vitris,  hoc  sub  qualibet  arbore 
conspicitur.  Hujus  ergo  rei  miraculo  ducti  veteres  in  causas  investigandas 
incubuerunt.  Ceterum,  qui  veram  problematis  demonstrationem  legitime 
expediverit  hucusque  mihi  visus  non  est.  Vitellio  ante  trecentos  annos 
voluit  id  accidere  propter  nescio  quam  radiorum  aequidistantiam.  Itaque 
propositionem  39.  libri  secundi  demonstrat  per  35.  ejusdem.  At  defectum 
hujus  suae  demonstrationis  ipse  non  dissimulat  prop.  35.  forte,  inquiens, 
ad  istud  multum  cooperatur  proprietas  radiorum.  In  his  versans  ambiguitatibus 
ostendit,  se  causam  veram,  quae  ex  altera  demonstrationis  ejus  parte  ob- 
scure colligitur,  non  intellexisse.  Hunc  secutus  Johannes  Pisanus,  13)  Epis- 


*)  Radii  vox  jam  porro  fere  semper  sumitur  pro  portione  seu  figura  lucis 
in  superficiem  per  aliquam  fenestram  seu  foramen  allapsae  et  figuratae. 

copus  Cameracensis,  aliorum  sententias  et  inter  has  ipsam  verissimam 
causam,  quod  mirari  possis,  rejicit,  ipse  se  in  latebras  arcanae  lucis  naturae 
cum  Vitellione  recipit  (lib.  I,  prop.  5).  Hartmannus,  qui  Pisanum  edidit 
et  demonstrationum  defectus  tollere  instituerat,  haesitationem  istam  reliquit. 
Etsi  vero  Pisanus  verba  affert  aliorum  quibus  vera  causa  explicatur : alii, 
inquiens,  assumunt  ut  causam  remotam  Solis  rotunditatem,  radiorum  autem  inter- 
sectionem ut  propinquam : ipsa  tamen  demonstratio,  quam  proxime  subjungit, 
ex  eorundem  procul  dubio  auctorum  sententia  veritatem  rursum  tegit  et 
alium  verbis  hisce  sensum  tribuit,  quam  habere  possunt.  Idem  propemodum 
accidisse  Aristoteli  credi  potest,  qui  cum  in  problematis  sectione  15,  cap.  10. 
quaestionem  movisset,  cur  si  deficientis  Solis  radii  per  folia  platani  aut  per 
compositos  in  transversum  manus  utriusque  digitos  transirent,  lunulas  in  pavimento 
effigiarent:  veram  quidem  causam  affert:  Conos,  inquiens,  duos  verticibus  in 
angustia  rimarum  coire,  quorum  alterius  basis  in  Sole,  alterius  in  pavimento  sit, 
itaque  necesse  esse  ut  Sole  a superiore  parte  in  speciem  nascentis  Lunae  attenuato, 
radius  infra  a parte  contraria  idem  patiatur.  At  cap.  5.  cum  hoc  ex  professo 
quaerit,  quod  cap.  10.  loco  principii  sumserat,  cur  radius  per  quadrangula 
ingressus  non  quadrangula  sed  circularia  constituat  schemata,  causam  partim  lll 
visus  imbecillitatem  confert,  ut  qui  radios  eos,  qui  in  angulos  fenestrae  sece- 
dunt, prae  claritate  eorum,  qui  mediam  fenestram  transeunt,  comprehendere  nequeat, 
partim  ad  ipsam  visionis  formam  provocat,  quod  fiat  visio  exeunte  cono  radioso 
ex  oculo,  cujus  basis  est  circulus.  Qua  impertinentis  nec  in  opticis  appro- 
batae causae  allegatione  tenebras  rursum  inducit  illis,  quae  cap.  10.  ex  his 
deducit;  adeo  ut  Aristotelem  nec  Vitellio  nec  Pisanus  nec  quisquam  poste- 
riorum quod  sciam  intellexerit.  Mihi  ante  annos  complures  ex  Pisani 
tenebris  aliqua  lux  affulsit.  Cum  enim  sensum  verborum  adeo  obscurum 
ex  schemate  in  plano  comprehendere  nequirem  : confugi  ad  avroipLav  in  solido. 
Librum  in  sublimi  locavi,  qui  esset  loco  lucentis  corporis : hunc  inter  et 
pavimentum  figebatur  tabella  foramine  multangulo ; filum  deinde  ex  uno 
libri  angulo  per  foramen  in  pavimentum  demissum  ita  incedebat  in  pavi- 
mento, ut  terminos  foraminis  raderet,  cujus  vestigia  creta  imitabar;  qua 
ratione  creabatur  figura  in  pavimento  similis  foramini.  Idem  accidebat 
annexo  filo  ex  altero,  tertio,  quarto  libri  angulo  adeoque  ex  infinitis  mar- 
ginum punctis.  Itaque  infinitarum  in  pavimento  foraminis  figurarum  exilium 
series  adumbrabat  magnam  et  quadrangulam  libri  figuram.  Patuit  itaque 
concurrere  ad  problema  demonstrandum  rotunditatem  non  radii  visorii,  sed 
ipsius  Solis,  non  quia  haec  perfectissima  sit  figura,  sed  quia  haec  lucentis 
corporis  figura  sit  in  genere.  Hic  primus  est  in  hoc  labore  successus. 
Ceterum  et  Aristoteles  et  is  quem  dixi  Pisanus  ad  enodationem  argumenti 
pulcherrimum  experimentum  afferens , de  Solis  deficientis  radio  similiter 
deficiente , cum  is  per  angustum  foramen  recipitur , occasionem  Reinholdo, 
Gemmae  et  Maestlino  Praeceptori  meo  subministravit , 1J)  accommodandi 
theorema  ad  usum  non  minus  nobilem.  Nam  hi  a me  nominati  auctores 
docuerunt  astronomos,  eclipsium  Solarium  quantitates,  diametrorum  Solis 
et  Lunae  proportiones  et  circuli  per  luminum  centra  trajecti  ad  verticalem 
inclinationes , citra  oculorum  damnum  citraque  errorem , qui  solet  nuda 
aestimatione  committi,  circino  dimetiri.  Ab  eo  igitur  tempore  quotquot 
Solares  eclipses  a praestantibus  mathematicis  annotatae  sunt,  modo  jam 
dicto  observatas  esse  verisimile  est : cum  praeter  hanc  nulla  alia  certa  rei, 
quae  in  coelo  fit,  metiendae  ratio  possit  institui. 

Verum  hic  operae  pretium  est  videre,  quantum  incommodum  habeat 
ignorata  theorematis  demonstratio.  Haec  enim  cum  auctores  aliquos  fugerit, 
factum  est,  ut  theoremati  sine  limitatione  credentes  in  magnum  errorem 
inciderint.  Etenim  quotquot  hoc  modo  observatae,  sunt  eclipses,  omnes  illae 
multo  majores  in  coelo  evenerunt,  quam  apparuit  in  radio,  omnes  diametrum 
Lunae  in  coelo  multo  majorem  exhibuerunt,  quam  in  radio.  Hinc  est,  quod 
phoenix  ille  astronomorum , Tycho  Brahe , mirabundus  in  has  coactus  fuit 
angustias,  ut  diametrum  Lunae  quinta  semper  parte  minorem  esse  pronun- 
tiaverit in  conjunctionibus,  quam  apparet  in  oppositionibus,  quamvis  utrinque 
aeque  a nobis  absit.  Non  tamen  negarim,  alias  etiam  subesse  causas,  cur 
revera  nonnihil  minor  appareat  Lunae  diameter  in  conjunctionibus , de 
quibus  infra. 

Tantas  difficultates,  quae  aditum  nobis  ad  eclipsium  praescientiam  et 
ad  exactam  motus  Lunae  restitutionem  obvallant,  spero  me  his  pagellis 
tollere  demonstratione  theorematis  expedita  et  apertis  errorum  fontibus, 
qui  mihi  ex  accurata  consideratione  deliquii  Solaris  quod  anno  1600  con- 
tigit, sese  conspiciendos  exhibuerunt. 

Definitio.  In  una  superficie  lucente  esse  dicuntur  omnia  vel  earundeni 
vere  vel  diversarum  superficierum  puncta , a quibus  ad  unum  aliquod  remotum 
punctum  lineae  rectae  duci  possunt,  pyramida  facientes,  propterea  quod  pyramis 
illa  perpendiculari  plano  unico  secari  intelligitur. 

Petatur:  Binas  ex  eodem  lucente  puncto  ortas  lineas  illuminatorias , etsi 


revera  concurrant  in  hac  sua  origine , si  tamen  immanem  habeant  proportionem 
ad  basin,  qua  utraque  connectitur,  lum  aequidistantibus  ad  sensum  aequiparari. 

Prop.  I.  Si  unicum  ad  sensum  punctum  esset,  a quo  lux 
spargeretur,  radius  in  pariete  recte  objecto  figuram  habiturus 
esset  similem  fenestrae,  per  quam  recto  illapsu  fuit  ingressus; 
eadem  que  proportio  foret  dimetientium  parietis  illustrati  et 
fenestrae,  quae  est  discessuum  utriusque  a lucente  puncto. 
Est  99.  et  100.  primi  Vitellionis. 

Fig.  44.  Paries  vel  planum  esto  ABCD,  punctum  vero 

lucens  E in  sublimi,  et  fenestra  cujuscunque  figurae, 
El  quae  jam  sit  FGH,  inter  utrumque  interjecta;  des- 

/|  cendat  vero  perpendicularis  per  corpus  translucidum, 

|\  ut  aerem,  ex  E in  utrumque  et  0 centrum  fenestrae 

j ji\  FGH  et  planum  ABCD  quae  sit  EI.  Dico  partem 

superficiei  ABCD  illustratam  ab  E puncto  lucente 
habituram  figuram  similem  fenestrae  FGH,  hoc  est 
itidem  triangulum  in  praesentia. 

Demonstratid.  Cum  igitur  tota  regio  fenestrae 
FGH  et  omnia  ejus  puncta  sint  obvia  puncto  lucenti 
E nec  interjectum  opacum  quippiam,  cadent  in  omnia' 
haec  puncta  radii  ex  E (Cap.  I,  2).  Quare  sic 
etiam  per  infinita  puncta  marginum  fenestrae  infinitae 
ducentur  lineae  rectae  radiantes.  Habeat  FGH 
fenestra  terminantes  lineas  rectas  quotcunque.  Sit 
una  earum  FG,  termini  igitur  hujus  lineae  F et  G, 
quibus  ex  E connectuntur  duae  rectae  : quare  (Eucl.  XI,  2)  FGE  sunt  in 
eadem  superficie.  Et  (Eucl.  XI,  1)  omnia  puncta  linearum,  EM,  EK,  rec- 
tarum et  quotcunque  ab  E descendunt  in  FG  sunt  in  una  superficie.  Jam 

EOI  radius  ponitur  utrique  superficiei  FGH  et  MKL  perpendicularis.  Ergo 
(E.  XI,  14)  parallela  plana  erunt.  Quare  (E.  XI,  16)  sectiones  duae  FG 
et  MK  ejusdem  plani  MEK  cum  duobus  parallelis  FGH  et  AC  erunt 
paralleli.  Idem  demonstrabitur  eodem  modo  de  GII  et  KL,  de  HF  et  LM 
adeoque  infinitis  lateribus,  si  essent.  Per  Eucl.  XI,  10.  igitur  FH  et  HG 
concurrentium  angulus  FHG  erit  aequalis  angulo  MLK  parallelarum  prio- 
ribus et  concurrentium.  Eodem  modo  omnes  anguli  unius  omnibus  alterius 
fient  aequales.  Sed  et  latera  lateribus  sunt  proportionalia.  Nam  (E.  XI,  17) 
AC  et  FHG  plana  secant  rectas  concurrentes  EL,  EM,  EK  et  quotcunque 
alias  in  rationes  easdem.  Ttaque  ut  ME  ad  EF,  sic  KE  ad  EG  et  per- 
mutatim,  ut  ME  ad  EK,  sic  FE  ad  EG,  communis  vero  angulus  ad  E. 
Ergo  (E.  VI,  6)  FEG  et  MEK  sunt  aequiangula.  Quare  (E.  VI,  4)  FG 
et  MK  sunt  homologa , et  sic  omnia  latera  unius  omnibus  alterius ; ergo 
(E.  VI,  def.  1.)  figurae  sunt  similes.  At  ultra  MKL  terminos  descendentium 
per  extrema  fenestrae  nullus  cadit  radius , sed  umbra  (Cap.  I,  4) , quia 
partes  fenestrae  FGH  circumjectae,  opacae  supponuntur.  Ergo  portio  parietis 
illustrati  MKL  figuram  habet  similem  fenestrae  FGH,  quod  erat  demon- 
strandum. Connectantur  jam  0,  I centra  cum  angulis  quibuscunque,  ut 
jam  cum  F,  G,  H et  M,  K,  L.  Dico  EO  esse  ad  OF,  sicut  EI  ad  IM; 
OF  vero  et  IM  aut  quaecunque  tales , cum  aequaliter  sese  habeant  ad 
dimetientes  suos,  quia  figurae  similes,  et  EO  sit  distantia  fenestrae  a puncto 
lucido , EI  vero  distantia  parietis  indidem ; clara  est  etiam  altera  pars 
propositionis. 

Corollarium.  Sequitur  hinc  a quolibet  superficiei  lucentis  puncto  radium 
pyramidalem  in  objectum  parietem  projici,  cujus  basis  figurae  fenestrae  sit  similis ; 
itaque  descendentem  a tota  superficie  lucente  radium  in  illustratum  parietem  con- 
stare ex  infinitis  in  potentia  figuris,  fenestrae  similibus,  se  mutuo  confundentibus, 
et  fere  in  idem  parietis  spatium  incumbentibus ; quae  terminos  tamen  singulae 
proprios  habiturae  sint,  si  separentur. 

Prop.  II.  Si  unicum  punctum  luceat,  a pariete  et  fenestra 
propinquis  inaestimabili  submotum  intervallo,  lumen  in  pariete 
recte  objecto  non  figuram  tantum,  sed  et  quantitatem  fenestrae, 
quam  recto  itinere  transiit,  repraesentabit.  Sit  in  priore  figura 
lucens  punctum  E,  fenestra  FGH,  paries  illustratus  MKL  et  sit  proportio 
EO  ad  OF  inaestimabilis ; ut  si  EO  metiretur  distantiam  fenestrae  et  Solis 
vel  Lunae  immanem,  OF  vero  pusillam  diametrum  fenestrae.  Dico  FGH 
et  MKL  ad  sensum  aequales  esse.  Cum  enim  FO  vel  quaecunque  linea 
ex  centro  fenestrae  FGH  sensibilem  habeat  proportionem  ad  01,  quia  sup- 
ponuntur propinquae  superficies,  sed  OF  insensibilem  ad  OE,  habebit  et  01 
insensibilem  ad  OE.  Quare  per  -postulatum  radii  EF  et  EO,  connexi  basi 
FO  insensibilem  ad  se  quantitatem  habente,  sunt  ad  sensum  aequidistantes. 
Aequales  vero  sunt  EOF,  EIM  anguli  et  in  eodem  trianguli  EIM  plano, 
quare  (E.  I,  27)  OF  et  IM  sunt  aequidistantes  et  (I,  33)  aequales  ad 
sensum.  Idem  porro  de  quibuscunque  ex  0 et  I centris  similiter  eductis 
demonstrari  potest.  Tota  ergo  FGH  toti  MKL  ad  sensum  aequalis  est : 
sed  et  similis  per  primam  hujus.  Si  ergo  unicum  &c.  quod  erat  de- 
monstrandum. 

Prop.  III.  Si  fenestra  punctum  esse  posset  mathematicum, 
lumen  recte  objecti  parietis  exquisite  indueret  figuram  illu- 
strantis superficiei,  sed  inversam;  et  eadem  foret  proportio 

dimetientium  lucentis  superficiei  et  illustrati  parietis,  quae  est 
discessuum  utriusque  a puncto  fenestrae.  Sit  FGH  superficies  illu- 
Fig.  45.  stranda  eique  aequidistans  NQP  superficies  lucens,  et  sit  in  0 
puncto  fenestra.  Ducantur  per  ante  demonstrata  rectae  ex 
N Q N,  Q,  P et  quolibet  puncto  in  0 et  ultra  in  superficiem  FGII, 

repraesentantes  radios  lucentis  superficiei,  sintque  QF,  PH,  NG. 
Cum  ergo  omnes  in  0 concurrant,  secabunt  itaque  se  mutuo 
productae  et  dextrae  fient  sinistrae  et  vicissim.  Amplius  quia 
duae  rectae  QF  et  PH  se  mutuo  secant,  sunt  ergo  in  uno 
plano  (E.  XI,  2),  et  jam  (E.  XT,  16),  quia  duo  plana  aequi- 
distantia  NPQ  et  GHF  secantur  plano  PQOFH,  sectiones  ergo 
communes  PQ  et  HF  aequidistabunt.  Eodem  modo  probari 
potest,  NP  et  GH  aequidistare , item  NQ  et  GF.  Igitur 
FII,  HG  concurrentium  angulus  FHG  aequalis  est  QP , PN 
concurrentium  et  prioribus  aequidistantium  angulo  QPN  (E. 
XI,  10),  et  GFH  aequalis  angulo  NQP  et  FGH  angulo  QNP, 
singuli  oppositis.  Amplius,  quia  plana  NPQ  et  GHF  parallela, 
secabunt  POH  et  QOF  in  rationes  easdem,  itaque  ut  PO  ad 
OH,  sic  QO  ad  OF  : aequales  vero  anguli  POQ  et  HOF,  quia 
ad  verticem,  quare  triangula  liaec  (E.  VI,  6)  sunt  aequiangula, 
et  PQ,  FH  6/j.oXoya.  Ita  et  omnia  alia  latera  unius  omnibus 
alterius.  Tota  igitur  figura  FGH  toti  QNP  similis  est  (E.  VI.  defin.  1). 
Amplius  connectantur  I et  E centra  cum  F et  Q,  vel  quibuslibet  extremi- 
tatum oppositarum  punctis.  Erunt  igitur  etiam  IF  et  EQ  aequidistantes 
(E.  XI,  16).  Et  quia  IE  et  QF  se  secant  in  0,  aequales  erunt  anguli 
IOF,  EOQ  (E.  I,  15),  aequales  vero  et  FIO,  QEO,  recti  namque  ex  sup- 
posito, quare  et  residui  IFO,  EQO  (E.  I,  32).  Quare  latera  proportionalia, 
et  ut  01  distantia  parietis  ad  IF  lineam  in  superficie  illustrata  aut  quam- 
cunque aliam,  sic  OE  distantia  lucentis  ad  EQ  consimilem  lineam.  Quod 
erat  demonstrandum. 


X 


Corollarium.  Sequitur  hinc,  per  singula  fenestrae  alicujus  puncta,  quorum 
infinita  sunt,  singulas  adeoque  infinitas  transmitti  in  superficiem  illustratam  imagines 
lucentis  inversas,  eodem  ordine  se  mutuo  consequentes,  quem  tenent  ipsa  puncta 
fenestrae. 


Prop.  IV.  Omnis 
est  spatio  fenestrae 
Fig.  46. 


illustrationis  in  pariete  quantitas  major 
, per  quam  lumen  intromittitur.  Sive  enim 
unicum  punctum  fingamus  lucere,  radii  per  terminos 
fenestrae  transmissi  cum  in  origine  sua  concur- 
rant, tanto  longius  ergo  digrediuntur,  quo  longius 
progrediuntur  ei  sic  in  pariete  remotiore  plus 
occupant,  quam  in  fenestra  propinquiore,  per  1. 
hujus.  Sive  superficies  sit  quae  lucet,  ut  semper 
est,  jam  multo  magis  obtinebitur  propositum. 

Sit  PNQ  superficies  lucens,  cujus  E centrum, 
et  sit  FGHO  fenestra.  Primum  itaque  per  corol- 
larium primae  E centrum  lucentis  superficiei  creabit 
IKLM  figuram  in  pariete  similem  FGHO  fenestrae, 
et  majorem  per  1.  hujus,  aut  ad  sensum  aequalem 
per  2.  Jam  per  corollarium  tertiae  per  singula 
marginum  fenestrae  puncta  singulae  transmittuntur 

imagines  lucentis  inversae : cujusmodi  vides  ad  M et  L , per  puncta  0 
et  H transmissas.  Cumque  EOM  radius  sit  ex  centro  lucentis  et  medius 
omnium,  qui  se  in  0 puncto  secant,  reliqui  ergo  ultra  citraque  hunc  erunt, 
et  qui  ex  Q puncto  interiore , respectu  fenestrae , descendit,  sectione  in  0 
facta  fit  jam  exterior.  Ita  de  omnibus  punctis  dici  potest.  Quo  pacto 
creabitur  ambitus  amplior  quam  IKLM.  At  prius  major  erat  haec  IKLM 
figura,  quam  FGHO  fenestra,  multo  igitur  major  est  haec  jam  dilatata 
figura,  quam  FGHO  fenestra,  quod  erat  demonstrandum. 

Prop.  V.  Figura  radii  in  pariete  confunditur  ex  lucentis 
inversa  et  fenestrae  directa  figura,  et  eis  ad  hunc  modum  situ 
respondet.  Nam  per  corollarium  tertiae  figura  lucentis  inversa  quasi  fixa 
in  lucente  superficie  circumducitur  secundum  terminos  fenestrae,  quare  sin- 
gulis punctis  in  pariete  lineas  describit , lateribus  fenestrae  respondentes 
idque  ex  eadem  parte.  Vicissim  per  corollarium  primae  figura  fenestrae 
directa  quasi  fixa  in  fenestra  circumducitur  in  pariete,  contrario  ordine 
terminis  lucentis  (adminiculo  tertiae),  quare  singulis  punctis  in  pariete  lineas 
describit  lateribus  lucentis  oppositis  ex  adversa  parte  respondentes.  Cum 
igitur  figuram  factam,  ubi  angulos  habet,  terminent  radii,  qui  ab  extremis 
lucentis  per  extremos  fenestrae  angulos  demittuntur  et  jam  utrorumque 
speciei  motus  sit  ascriptus  geometricus  propter  infinitatem  multiplicatae 
speciei : patet  terminos  lucentis  superficiei  communicare  cum  utraque  figura. 

Exemplo  nobis  esto  schema.  Angulus  enim  lucentis  Q una  cum  tota 
imagine  triangulari  per  0 delapsus  in  X , translato  puncto  sectionis  ex  0 
in  H,  describit  lineam  XV  respondentem  lineae  OH.  Sic  angulus  N per 
0 delapsus  in  Y,  translato  0 in  F,  describit  lineam  YR,  et  P per  H in 
T delapsus,  translato  puncto  intersectionis  ex  H in  G,  describit  lineam  TS. 
At  PN,  quia  aequaliter  supra  FG  attollitur,  delapsa  et  per  FG  traducta 
in  pariete  describit  RS.  Ita  fere  expressa  est  figura  fenestrae. 

Rursum  finge  E verticem  pyramidis  EKLMI  e centro  migrare  in  N, 
fixa  pyramide  in  FGHO,  tunc  ergo  angulus  IML  imaginis  fenestrae  com- 
petet in  Y,  moto  jam  vertice  ex  N in  Q angulus  M describet  lineam  YX, 
e contrario  respondentem  lineae  NQ.  Et  si  vertex  est  in  Q,  angulus  MLK 
erit  in  V,  translato  vertice  ex  Q in  P,.  L describet  lineam  VT,  oppositam 
lineae  PQ.  Et  tunc  IK  competet  in  RS  et  K in  S,  translato  denique 
vertice  ex  P in  N,  K separabitur  ab  S,  donec  I in  R competat.  Hoc  facit 
aequidistantia  laterum  PN  et  FG  oppositorum.  Itaque  si  continuentur 
usque  ad  communem  sectionem  RYXVTS  perfecta  erit  figurae  FGHO  imago. 
Sin  YX,  VT,  SR  continuatae  concurrant,  similis  ad  unguem  erit  haec 
figura  lucenti  PQN,  sed  inversa;  quorum  neutrum  cum  fiat,  hinc  adeo  mis- 
cetur utraque. 

Corollarium  I.  Sequitur  hinc,  si  similium  utrinque  figurarum  latera  et  ex 
oppositis  partibus  erunt  aequidistantia,  figuram  radii  communem  utriusque  figuram 
perfecte  imitaturam,  situ  vero  fenestram. 

Corollarium  II.  At  si  angulus  unius  ex  similibus  lateri  alterius  ex  opposito 
objiciatur,  creabitur  figura  duplorum  laterum,  ut  pro  2 trigonis  sexangula,  pro  2 
quadratis  octangula. 

Corollarium  III.  Cum  ergo  lucens  et  fenestra  circuli  figuras  induunt,  radius 
in  pariete  perfectum  circulum  describit.  Habet  enim  circulus  et  latera  et 
angulos  quodammodo  infinitos,  quare  duo,  ut  in  1.  corollario,  aequidisf antes 
circuli  et  latera  lateribus,  angulos  angulis,  ut  in  secundo  corollario  opposita 

habere  censeri  possunt.  Sive  ergo  radio  creato  semel  infinita  sive  bis 
infinita  tribuas  latera  perinde  est. 

Lemma  I.  ad  propositionem  sequentem.  Triangula  aequales  vel 
easdem  aequidistantium  duarum  portiones  cruribus  intercipien- 
tia terminantur  verticibus  ad  tertiam  aequi  distantem.  Sit 


Fig.  47. 


recta  NEP  divisa  in  aequalia  in  E eique  aequidistet 
FOG  similiter  divisa  in  aequalia  in  0.  Ducantur 
rectae  PO,  EF,  donec  concurrant  in  K.  Eodem  modo 
ducantur  EO,  NF  vel  PG,  donec  concurrant  in  I et 
connectantur  K,  I,  dico  KI  aequidistare  basibus  NEP 
et  FOG.  Nam  in  triangulis  NEI , FOI  aequi  sunt 
anguli  NEI,  FOI  (E.  I,  29).  Sic  et  ENI,  OFI  et 
communis  ad  I.  Aequiangula  igitur  sunt  triangula, 
et  (E.  VI,  4)  latera  proportionalia.  Quare  ut  NE 
ad  FO  sic  EI  ad  01.  Eodem  modo  probatur  in  EPK 
et  FOK,  esse  ut  EP  ad  FO  sic  PK  ad  OK.  Aequales 
vero  EP,  EN.  Ut  igitur  NE  ad  FO  sic  PK  ad  OK. 
Prius  vero  sic  etiam  erat  EI  ad  01,  quare  ut  PK 
ad  OK  sic  EI  ad  01.  Et  (E.  Y,  5)  ut  PO  ad  OK, 

sic  EO  ad  01,  et  permutatim  ut  PO  ad  OE  sic  KO 

ad  01.  Est  autem  EOP  aequalis  angulo  IOK  ad  verticem  sito.  Tri- 
angula igitur  EOP,  IOK  (E.  VI,  6)  sunt  aequiangula  et  aequales  sunt 
OKI  vel  PKI  et  OPE  vel  KPE.  Quare  (E.  I,  28),  EP  et  KI  sunt  aequi- 
distantes.  Idem  etiam  de  EPK  et  EPI  verum  est ; quae  basin  quidem 

communem,  portiones  vero  aequidistantis  FG  aequales  intercipiunt.  Patet 

ergo  propositum. 

Lemma  II.  Problema.  Punctum  invenire,  quod  totidem  diame- 
tris lucentis  distet  a lucente,  quot  diametris  fenestrae  distat 
a fenestra.  Sit  NEP  diameter  lucentis,  eique  aequidistans  et  perpen- 
diculariter  subjecta  FOG  diameter  fenestrae,  et  EO  perpendicularis  ad 
utramque.  Ducantur  ex  N et  P rectae  per  F et  G terminos,  donec  con- 
currant. Concursus  sit  I : dico  hoc  esse  punctum  imperatum.  Cum  enim 
in  triangulo  NIE  lateri  NE  aequidistet  FO,  erit  ut  IO  ad  OF  sic  IE  ad 
EN,  quare  ut  IO,  distantia  I ab  0,  ad  FG  duplam,  quae  est  diameter 
fenestrae,  sic  IE  distantia  I ab  E lucente  ad  NP,  duplam  ad  NE  et  dime- 
tientem lucentis , quod  erat  faciendum.  Hinc  autem  patet , diametrum 
fenestrae  debere  minorem  esse,  quam  lucentis. 

Prop.  YI.  Cum  fenestra  totidem  suis  dimetientibus  a pariete 
distat,  quot  superficies  lucens  suis:  confusio  figurarum  est 
evid  e n tissima,  et  figura  radii  ex  aequo  participat  de  utriusque 
figura.  At  cum  paucioribus  suis  dimetientibus  abest  a pariete 
fenestra,  figura  radii  situsque  ejus  propius  accedit  ad  figuram 
fenestrae.  Cum  vero  lucens  paucioribus  suis  dimetientibus 
abest  a pariete,  figura  radii  magis  imitatur  figuram  lucentis 
everso  situ,  et  quo  magis  illud,  hoc  magis  et  hoc.  Sit  superficies 
lucens  QRSPN,  centro  E,  diametro  NP,  sit  et  fenestra  FOG,  cui  NP  dia- 
meter et  tota  figura  aequidistet  perpendiculariter  subjecta.  Ducatur  ex  E 
perpendicularis  per  0 , quae  sit  EI.  Et  in  linea  EI  per  lemma  secundum 
inveniatur  punctum,  quod  totidem  fenestrae  diametris  absit  a fenestra, 

quot  lucentis  diametris  abest  a lucente,  connectantur  Fig.  48 

etiam  EF  et  PO,  sic  EG  et  NO,  et  continuentur, 
donec  concurrant  in  K,  L. 

Dico  si  hoc  situ  fenestrae  et  lucentis  radius 
creetur  in  I,  aequaliter  se  habiturum  et  ad  figuram 
E lucentis,  et  ad  figuram  0 fenestrae.  Sin  creetur 
et  cadat  cis  I,  versus  0,  quo  propior  sit  centro  0, 
hoc  propius  accessurum  ad  figuram  0 , obliterata 
figura  E.  Contra  si  cadat  ultra  I,  quo  longius  ab 
0 distet,  hoc  exquisitius  repraesentaturum  figuram  E 
lucentis,  obliterata  paulatim  figura  0.  Ad  hoc  obti- 
nendum nota  primum,  quod  puncta  concursuum  K,  I,  L 
per  lemma  primum  praemissum  sunt  in  eadem  linea, 
quae  aequidistat  NE  lucenti.  Proinde  omnia  tria 
sunt  in  superficie  illustranda.  Deinde  radii  FK  et 
GL  ex  E centro  lucentis  per  terminos  fenestrae  FG 
demissi  deferunt  (per  1 . hujus  corollarium)  figuram 
fenestrae  in  planum  I eamque  mediam,  nam  eam 
undique  totidem  aliae  figurae  circumstant,  quot  puncta 
E centrum  circumstant.  Eodem  modo  radii  PK,  NL 
a terminis  lucentis  N,  P per  0 centrum  fenestrae 
demissi  deferunt  (per  3.  hujus  ejusque  corollarium) 
figuram  lucentis  inversam  eamque  itidem  mediam, 
nam  et  hanc  totidem  aliae  similes  et  fere  aequales 
circumstant,  quot  puncta  fenestrae  centrum  circum- 
stant, quia  in  singulis  talis  sectio  fit.  Cum  ergo  hi 
quatuor  radii  se  mutuo  secent  in  K,  L punctis  I 
superficiei,  erit  KL  communis  mensura  utriusque  figurae, 
et  lucentis  inversae  et  fenestrae  directae.  Eligatur 
jam  punctum  per  problema  praecedens,  quod  pau- 
cioribus diametris  FG  absit  ab  0 , quam  diametris 
NP  abest  ab  E,  sitque  X,  per  quod  agatur  aequi- 
distans  diametris  dictis,  quae  secabit  radios  in  H,  M, 

T , V.  Repraesentabit  ergo  pars  MT  diametrum 
figurae-  lucentis  inversae , quanta  cadit  super  locum 
X,  HV  vero  est  diameter  'figurae  quam  fenestra  habet. 

Ita  major  haec  erit  quam  illa.  Plus  igitur  hujus  quam 
illius  termini  incurrent  in  oculos.  Contra  eligatur  per  idem  problema  punc- 
tum, quod  pluribus  ab  0 diametris  fenestrae  absit,  quam  diametris  lucentis 
ab  E.  Id  sit  Y,  per  quod  acta  ut  prius  aequidistans  ceteris,  secabit 
radios  in  A,  B,  C,  D.  Sed  quia  radiorum  sectio  praecessit  in  K et  L, 
jam  qui  intus  erant  extra  sunt,  eritque  AD,  repraesentans  figuram  lucentis 
inversam,  major  quam  BC  dimetiens  figurae,  quam  fenestra  habet.  Quare 
hic  figura  lucentis  magis  in  oculos  incurrit.  Ut  hi  tres  casus  rectius 
capiantur,  describatur  primum  figura  fenestrae'  uti  illa  in  pariete  a quolibet 
puncto  lucentis  exprimitur  et  sit  a(3y8  (Fig.  49),  sitque  figura  lucentis  inversa  e£j>/ 
tanta  ut  eodem  circulo  capiatur.  Moveatur  jam  centrum  figurae  efy  per  omnes 
margines  a,  (} , y , 8,  erit  ejus  situs  circa  a triangulum  circa  /3  vero 

xfyi,  itaque  angulo  t descripsit  lineam  ik  aequidistantem  a@.  Circa  y vero 
erit  tj>§,  et  descripsit  angulo  ju  lineam  /i§.  Denique  circa  8 erit  oqo,  et 

Fig.  49. 


angulo  o facit  lineam  o& ; latere  vero 
lineam  £o,  sic  e£rj  descripsit  4 lineas 
terminantes  figuram  d , //£  , £o  , o&, 
parallelos  quatuor  lineis  fenestrae. 

Ad  eundem  modum  moveatur  cen- 
trum figurae  afiyd  per  omnes  mar- 
gines s^rj.  Erit  situs  ejus  circa  e, 
&xvo,  circa  r\,  nn^Q,  circa  £,  dta,  et 
descripsit  linea  8y'  lineam  of,  angulo 
lineam  juX,  angulo  & lineam  &i. 

Hic  vides  et  trianguli  declivia  et 
quadrati  recta  extare  latera  in  totius 
figurae  perimetro  propemodum  aequa- 


culo  utraque.  Nam  trianguli  majora 
sunt , quia  pauciora , unde  non  magis  quadrangula  curta  quam  triangula 
talis  dici  potest. 

Jam  sit  dimetiens  fenestralis  figurae  major,  sitque  a@y8  (Fig.  50),  sed 

figura  a lucente  inversa  sit  e£r],  sitque  utraque 
ut  prius  ad  idem  centrum  collocata.  Circum- 
feratur jam  centrum  trianguli  in  marginibus  afiyd, 
erunt  ejus  situs  \hn,  xXfi,  vx. §,  oag  et  intermedii ; 
vides  quod  describat  ternis  angulis  tres  lineas 
o&,  d,  fi!;,  latere  vero  lineam  o|.  Circumferatur 
itidem  centrum  fenestralis  in  marginibus 
erunt  ejus  situs  tres  circa  e,  £,  rj  puncta  hi : 
&xvo,  et  dta;  vides  quod  describat  binis 

angulis  binas  lineas  #t,  X/u,  reliquis  duobus  et 
interjecto  latere  lineam  o£  communem.  Huic 
ergo  figurae  minimum  aliquid  deest  quo  minus 
fenestrae  perfectae  similis  sit.  Figurae  vero  lucentis 
superficiei  vestigia  perquam  exigua  sunt. 

Econtrario  sit  dimetiens  fenestralis  figurae  minor, 
sitque  afiyd  (Fig.  51),  et  circa  idem  centrum  figura 
inversa  superficiei  lucentis  et  manente  eodem 
circumductu  gemino,  scribentur  modo  dictae  lineae, 
sola  proportione  mutata.  Itaque  minimum  aliquid 
toti  figurae  deest , quo  minus  originem  suam, 
scilicet  superficiem  lucentis,  contrario  situ  reprae- 
sentet. 

Prop.  VII.  Problema.  In  camera  clausa  et  in  proposito  pariete 
repraesentare  quicquid  extra  cameram  e regione  vel  est  vel 
geritur,  quod  quidem  in  oculos  incurrit.  Hanc  artem  primus,  quod 
sciam,  J.  Baptista  Porta  tradidit,  Magiaeque  naturalis  non  minimam  partem 
fecit.  15)  Sed  experientia  contentus  demonstrationem  non  addidit.  Atqui 
vel  hoc  solo  experimento  potuissent  astronomi  statuere  de  sua  deliquii 
Solaris  imagine. 

Claudantur  igitur  omnes  rimae  camerae,  adeo  ut  ne  minima  lucula 
possit  ingredi , e regione  vero  fenestrae , quae  prospectum  habet  ad  res 
repraesentandas , sit  paries  albus , ceteri  nigri.  Aperiatur  foramen  in 

fenestra  angustissimum  quantum  visus  fortitudini  sufficit,  sic  tamen,  ut  si 
paries  vel  fenestra  crassior  fuerit,  partes  foramen  circumstantes  opacae  re- 
scindantur, quoad  tibi  prospectus  per  foramen  pateat  ad  omnes  res  foris 
collocatas,  quas  cupis  repraesentare.  Sintque  spectatoris  oculi  per  horae 
quadrantem  vel  semis  cohibiti  ab  aspectu  lucis  diurnae , quoad  evanuerint 
species  in  clara  diei  luce  spiritibus  impressae,  per  ea  quae  in  conclusione 
primi  capitis  dicta  sunt.  Et  sint  res  repraesentandae  collocatae  in  clara 
luce  vel  Solis  vel  diei  vel  facularum.  Dico  omnia,  quae  foris  et  consistere 
et  geri  visuntur,  intus  in  opposito  albo  pariete  repraesentatum  iri,  solum 
everso  'situ.  Nam  (Cap.  I,  22)  res  foris  illustratae  a quocunque  lumine 
tingunt  communicatam  lucem  eamque  spargunt  orbiculariter.  Quare  (Cap.  II,  6) 
illustrabunt  res  externae  parietem  intus  oppositum , sic  ut  figura  parietis 
illustrati  confundatur  quidem  ex  figura  fenestrae  et  rerum  quae  foris  sunt, 
sed  tamen  cum  fenestra  praesupponatur  angustissima  respectu  distantiae 
fenestrae  a pariete,  minimum  de  figura  fenestrae  figurae  rerum  consisten- 
tium permiscebitur.  Hoc  solum  deerit  huic  picturae,  primo  quod  per  eandem 
sextam  res  apparebunt  intus  everso  situ ; deinde  quod  quicquid  foris  cadit 
intra  complexum  coni  vertice  ad  parietem  stantis  et  a foramine  conformati 
seu  constricti,  ejus  rei  partes  in  pariete  articulatim  exprimi  nequeant,  quic- 
quid vero  excedit  sua  latitudine  complexum  hujus  sui  coni,  pingetur  intus 
una  cum  suis  partibus.  Propterea  etiam  quae  directe  per  foramen  lucent, 
clarius  lucent  et  confusiori  sunt  specie,  quia  foramen  e directo  laxius  patet 
quam  ex  obliquo.  Sed  neque  colores  deerunt  huic  picturae ; nam  (Cap.  I,  25) 
luces  coloratae  conorum  in  foramine  coeuntium  se  mutuo  non  turbant  aut 
impediunt.  Et  quia  superficies  alba  est,  in  quam  hi  colores  externarum 
rerum  radiant,  ideo  (I,  29)  tanto  fortius  excipiet  hos  radios  et  clarius 
apparere  facit.  Cumque  clausa  sit  camera  nec  Solis  nec  totius  coeli  seu 
potius  albicantis  aeris  radii  ad  singula  puncta  in  pariete  colluceant,  sed 
quaelibet  saltem  particula  ad  punctum  sibi  oppositum,  ideo  per  27.  et  28. 
Cap.  I.  conversam  sensus  internoscet  luces  singulas,  quia  plane  non  tinguntur 
fortiori : praesertim  quia  parietes  ceteros  nigros  faciebamus,  ne  illustrati 
a primitus  illustrato  pariete  albo,  si  ipsi  quoque  albi  essent,  per  I,  29. 
clarescerent,  et  vicissim  parietem  repraesentatorium  illustrarent  sicque  (I,  27) 
confunderent  colores  ab  'extra  venientes.  Quod  nisi  clauderetur  camera 
tam  arcte,  quamvis  infiniti  sunt  colorati  radii  in  quolibet  pariete  etiam  sine 
formatione  foraminis,  tamen  propter  claritudinem  diei  (I,  28)  cerni  non 
possint.  Et  quia  mutata  figura  hemisphaerii  lucentis  ipsa  quoque  ejus 
imago  mutatur  in  pariete:  res  vero  quae  geruntur,  id  est  motus,  faciem 
hemisphaerii  subinde  mutent : ergo  et  imago  intus  mutabitur : itaque  et 
rerum  forinsecarum  motus  intus  sunt  conspicui. 

Deest  tamen  et  hoc  in  coloribus  repraesentandis,  quod  (I,  29.  30.  conv.) 
discrimina  colorum  ob  claritudinem  alborum  in  albam  superficiem  radiantium 
non  bene  capiuntur  oculis,  et  nigrorum  quidem  radiationes  non  aliter  nisi 
sub  umbrarum  ratione.  Quod  si  superficiei  colorem  velis  mutare , jam 
distincta  quidem  efficietur  colorum  radiatio  (I,  30)  sed  conspurcata  colore 
communi  superficiei  illius  et  adeo  imbecillis,  ut  vix  oculis  capiatur. 

Addendae  sunt  et  hae  cautelae : primum  si  foramen  sit  nimis  tenue, 
distincte  quidem  et  minutim  res  pingentur,  sed  perinde  atque  minutula 
scriptura  a visu  debili  legi  difficulter  potest , ita  oculi  hic  quoque  speciebus 
in  clarissima  diei  luce  visis  imbuti  diutissime  sane  cohibendi  erunt,  donec 

tam  minutam  picturam  luce  tam  maligna  illustratam  capiant.  Contra  si 
laxes  foramen , tanto  quidem  clarior  et  evidentior  sed  et  tanto  rudior  et 
confusior  erit  pictura.  Itaque  moderatum  foramen  oportet  esse.  Deinde 
si  paries  a foramine  multum  distet,  pictura  quidem  distinguetur  exquisitius, 
vanescente  proportione  foraminis  ad  distantiam  : at  hoc  vicissim  incommodi 
sequitur,  quod  lucentis  colores  extenuantur  longius,  et  visum  tenuiores,  facti 
imbecillius  movent,  quodque  aer,  qui  est  in  camera,  mixtus  pulvisculis 
profundius  inclarescit  et  parietis  picturam  claritudine  opprimit.  Itaque 
colores  maligne  ad  parietem  nimis  distantem  perveniunt,  longe  evidentius 
papyrum  albam  feriunt  et  colorant  a propinquo  foramine.  Idem  tenendum 
de  aere  et  distantia  forinseca.  Nam  etsi  quis  directe  res  remotas  contem- 
pletur, color  earum  extenuatus  imbecillius  movet  visum  et  tingitur  caeruleo 
copiosi  aeris  interjecti  colore  offuscaturque,  sicque  etiam  in  cameram  pervenit. 

Conducit  et  foris  vallum  quoddam  quasi  frontem  opponere  foramini, 
ne  coelum  vel  aer  regionem  parietis  sibi  objectam  nimia  claritate  imbuat 
sicque  imbecilla  juxta  fortia  posita  delitescant,  aut  aer  intus  nimis  clarescat 
et  colores  in  pariete  diluat.  Omnium  clarissima  erit  pictura , si  Sol  res 
repraesentandas  illustraverit  directe  horizonti  vicinus. 

Foraminis  conici  importunitatem  in  crassiori  muro  rimis  in  utraque 
muri  superficie  apertis  declinabis,  ita  manebunt  integrae  fere  muri  superficies. 

Expectat  fortasse  lector,  ut  J.  B.  Portam  hic  per  reliqua  artificia,  quae 
habet  libro  17.  Magiae  sequar,  sed  hoc  nequb  methodus  nec  institutum 
meum  fert. 

Prop.  VIII.  Figura  radii  Solis  vel  Lunae  plenae  per  fene- 
stram figurare  angularis  ingressi  eousque,  ut  minor  sit  pro- 
portio fenestrae  ad  suam  a pariete  distantiam,  quam  Solis  ad 
suam,  paulatim  magis  atque  magis  ad  rotunditatem  accedit, 
quo  longius  a fenestra  progreditur.  Cum  n.  circularis  luminaribus 
figura  sit , qua  incurrunt  in  oculos , per  sextam  igitur  patet  propositum. 
Itaque  non  est  verum  simpliciter,  per  angulares  fenestras  angularem  ingressum 
in  progressu  exquisite  rotundum  fieri.  Defectus  n.  in  sensum  incurrit,  si 
accuratius  inspicias.  Quae  falsa  persuasio  veterum  ingenia  tantopere  torsit. 
Porro  ex  iisdem  principiis  patet,  si  fenestra  sit  circularis,  radium  fore 
circularem,  si  quadrangula  ampla,  radium  non  plane  quadrangulum  futurum, 
sed  obtusorum  angulorum  in  circulum  reductorum. 

Prop.  IX.  Deficiente  Sole  deficiet  et  species  illustrati  parietis  per 
qualecunque  foramen  tam  alte  intromissa , ut  minor  sit  fenestrae  proportio 
ad  distantiam,  quam  Solis  ad  suam.  Cum  n.  deliquium  Solis  consistat  in 
motu  Lunae  sub  Solis  corpore,  quo  motu  a principio  ad  finem  subinde  alia 
atque  alia  Solis  species,  lunata  tamen  semper  seu  corniculata  exhibetur, 
fiet  quod  in  propositione  septima  didicimus , cujus  huc  quoque  translata 
valet  demonstratio.  Eodem  modo  depinguntur  ad  parietem  et  Lunae  eclipses 
ejusque  phases  noctu  visae  sed  obscurius. 

Prop.  X.  In  specie  vel  radio  Solis  deficientis  per  fenestram 
orbicularem  legitime  intromissa  cornua  non  ut  in  coelo  acuta, 
sed  in  obtusum  reducta  apparent  orbiculo  fenestrae.  Sit  vera 
species  inversa  Solis’  deficientis  DACE  qualis  et  quanta  per  centrum 
fenestrae  influit  per  corollarium  tertiae,  in  cujus  extremis  D,  E,  C,  A 
scribantur  circuli  aequales  fenestrae,  DH,  EG , CF , AB  per  secundam. 

Cum  ergo  per  quintam  necesse  sit  FiS-  52 

confundi  figuram  lucentis  acuminatam  et 
fenestrae  rotundam,  per  corollarium  vero 
tertium  ejusdem  confusio  haec  circulo, 
quatenus  circulus,  nihil  de  figurae  simili- 
tudine detrahat,  sed  tantummodo  pro- 
moveat terminos  fenestrae  D,  E,  C,  A, 
ut  fiat  IGKFBH,  soja  igitur  cornua  C,  D 
acuminata  manent  in  causa,  circumducta 
enim  secundum  circumferentiam  figurae 
fenestrae  scribunt  et  ipsa  talem  circum-  \ 
ferentiam  HI,  KF,  uti  prop.  sexta  patuit. 

Prop.  XI.  Diameter  Lunae  in 
hujusmodi  radio  minor  apparet 
quam  foris  in  coelo.  Manente  figura 
priori  continuetur  DAC  segmentum,  ejusque  circuli  centrum  L connectatur 
cum  C,  A,  D.  Continuetur  etiam  DEC  segmentum  per  N,  ejusque  circuli 
centrum  A connectatur  cum  C,  E,  D punctis,  et  producatur  in  K,  G,  I. 
Cum  ergo  DECA  per  corollarium  tertiae  sit  exacta  figura  partis  de  Sole 
deficiente  residuae,  cujusmodi  vere  in  coelo  apparet,  ideoque  LA  ad  AE, 
vel  LD  ad  DA,  vel  LC  ad  CA,  est  vera  proportio  dimetientium  Solis  et 

Lunae. 

At  vero  cum  IGKFBH  sit  ampliata  undique  semidiametro  fenestrae 
EG  vel  CK,  duo  ergo  in  idem  concurrunt,  primo  AD,  AE,  AC  seinidiametri 
Solis  augentur,  fiuntque  AI,  AG,  AK.  Quare  (E.  V,  8)  major  est  pro- 
portio AI  ad  AL  quam  AD  ad  AL.  Deinde  LD,  LA,  LC  semidiametii 
Lunae  minuuntur  fiuntque  LII,  LB,  LF  item  aequales  , quia  aequalia  de- 
muntur. Quare  major  est  proportio  AD  ad  BL  quam  AD  ad  AL,  major 
autem  fuit  et  AI  ad  AL  quam  AD  ad  AL , multo  igitur  major  est  AI 
semidiameter  Solis  in  radio  ad  BL  semidiametrum  3 hi  radio  quam  AD 
semidiameter  ® in  coelo  ad  AL  semidiametrum  3 in  coelo.  Haec  inaequa- 
litas admodum  est  sensibilis,  quia  fenestra  fere  assumitur  satis  ampla. 

Prop.  XII.  Digiti  ecliptici  pauciores  apparent  in  radio  quam 
in  coelo.  Continuetur  enim  in  schemate  priori  segmentum  IGK  per  M. 
Cum  ergo  EN  ad  NA  sit  proportio  diametri  Solis  ad  partem  deficientem, 
GM  vero  sit  auctior  quam  EN  duabus  semidiametris  fenestrae,  EG  et  NM, 
minor  est  ergo  proportio  3A  ad  MG,  quam  NA  ad  NE.  Sed  NA  aequalis 
est  MB,  propterea  quia  AB  et  MN  aequales,  minor  est  ergo  proportio  MB 
partis  de  radio  deficientis  ad  MG  diametrum  radii  quam  NA  partis  de  Sole 
deficientis  ad  NE  diametrum  Solis : idque  saepe  quarta  vel  tertia  parte, 
pro  amplitudine  fenestrae. 

Caput  III. 

De  fundamentis  catoptrices  et  loco  imaginis. 

1.  Refutatio  Euclidis,  Vitellionis  et  Alhazeni. 

In  ipso  fundamento  catoptrices  demonstrationes  opticorum  etianmum 
caligant,  dum  a sensu  petunt  quod  et  ipsum  demonstrandum  erat.  Nec 
nullus  error  inde  trahit  originem.  Nos  in  Opticis  hisce  ob  eclipses  et 
observationes  stellarum  in  refractiones  inquirimus  diligentius  : ad  refractiones 
vero  nobis  per  hanc  lacunam  transeundum  fuit.  Supplendus  igitur  et  hic 
locus,  dispellendae  nebulae,  ut  Sol  veritatis  clarius  illucescat. 

Euclides  Theor.  16,  17,  18.  Catoptricorum,  ut  probet,  unumquodque 
eorum,  quae  sub  aspectum  cadunt,  per  illius  perpendicularem  in  superficiem 
speculi  videri , assumit  falsum.  Sit  speculum  CD , visus  B , visibile  A, 
Fig.  53.  perpendicularis  AC.  Locum  igitur  imaginis 

rei  A esse  in  AC,  scilicet  in  E,  sic  probat. 
Nam,  inquit,  assumto  loco  speculi  C,  in  quem 
AC  perpendicularis  incidit,  visibile  A non 
amplius  videtur.  Si  intelligas,  assumto,  id 
est  occupato  aut  tecto  loco  C,  falsum 
est  axioma,  quamvis  hoc  Euclides  inter 
sua  ab  experientia  mutuata  postulata  (seu 
quid  aliud  est , quod  ille  libello  hoc 
c ■pvavofivvcov  nomine  appellat)  in  fronte 
libri  retulerit.  Nam  etsi  C tegatur  aut 
plane  auferatur,  dummodo  D maneat,  nihilominus  A cernitur  in  E oculo  B. 

Praeterea  et  falsam  persuasionem  sapere  videtur  hoc  axioma  de  vero 
et  reali  ascensu  imaginis  in  linea  CE,  quae  quidem  non  admodum  dissen- 
tiunt ab  opinione  quorundam  veterum  de  emissione  radiorum  visoriorum  ex 
oculo.  Nam  huc  facit,  quod  Euclides  postulato  primo  visum  (Graece  cxpn>) 
delinit  esse  lineam  rectam,  itaque  sumtum  passim  in  specularibus  usurpat.  16) 
Videtur  quidem  Euclides  hrepo og  loqui,  et  ea  assumere,  quae  etsi  non 
facile  conceduntur,  si  tamen  concesseris,  a se  ipsis  in  progressu  nihil  dis- 
sentiant. Atqui  veritas  hoc  more  philosophandi  vim  patitur,  existunt  falsae 
persuasiones,  quae  sane  Aristoteli  de  suis  oiptai  loquenti  videntur  adhaerere 
ex  hac  Euclidea  schola  non  bene  intellecta:  denique  ignorantia  sub  artificii 
specie  tyrannidem  stabilit.  Demus  jam,  aliter  intelligendum  Euclidis  axioma, 
ut  hoc  dixerit , si  visu  in  A constituto , tegatur  C , tunc  A non  videri. 
Tunc  axioma  verum  quidem  est,  sed  conclusio  inde  non  sequitur,  nisi  in 
visionem  perpendicularem.  At  a recto  visu  ad  obliquum  non  procedit 
argumentum. 

Videntur  hoc  sensisse  Alhazenus  et  Vitellio.  Nam  cum  diligenter 
retulerint,  quae  apud  Euclidem  invenerant,  hoc  quidem  ut  absurdum  omisere. 
In  refractionibus  tamen  simile  quid  dicunt. 

Vitellio  idem  demonstrare  nititur  libro  5.  pr.  36,  sed  nocuit  diligen- 
tissimo  auctori  barbaries  seculi  sui  et  familiaritas  Arabum,  quo  minus  hodie 
intelligatur : obscuritas  vero  rei  etiam  hallucinationem  illi  attulit. 

Primum  dico,  ipsum  non  bene  argumentari  a collocatione  rei  visae  ad 
collocatiouem  imaginis,  scilicet,  ne',  si  imago  non  respondeat  rei  in  situ, 
imago  esse  desinat.  Atqui  hoc  pacto  facile  totam  catoptricam  everterit. 

Multa  enim  hujusmodi  sunt  aliter  in  imagine,  quam  in  re.  Deinde  postu- 
latum quod  ex  fronte  libri  repetit  equidem  non  intelligo,  nisi  quantum  hic 
lucis  Alhazenus  Arabs  praefert  lib.  5,  N.  9,  10.  unde  Vitellio  sua  trans- 
tulit. <7) 

Alhazenus  initio  prolixe  ab  experientia  probat,  locum  imaginis  semper 
esse  in  perpendiculari  ex  re  supra  superficiem  speculi.  Deinde  N.  9 et  10 
nititur  hujus  rei  causas  reddere.  Ceterum  ego  ne  hic  quidem  quicquam 
melius  intelligo , nisi  hanc  ultimam  sententiam.  Rerum,  inquit,  naturalium 
status  respicit  situs  suorum  principiorum,  et  principia  rerum  naturalium  sunt  occulta. 
Quibus  verbis  duo  dicit:  primum  repetit  id  ipsum,  quod  erat  propositum 
(nihil  enim  aliud  sonant) , deinde  causam  subjuncturus  dicit  illam  esse 
occultam.  At  hoc  non  est  demonstrare. 

Videtur  tamen  huc  alludere,  hanc  imaginis  in  perpendiculari  locationem 
jam  olim  a Deo  conditore  sic  esse  constitutam,  quod  sic  esset  optimum, 
nec  dignior  imagini  locus  attribui  possit,  quod  probat  a situs  idemtitate 
aut  contraria  variatione.  Vitellio  ipsum  secutus  etiam  de  anima  quae 

visioni  praesidet,  suspiciones  concipit,  quasi  haec  certo  quodam  suo  con- 
silio specularias  rationes  constituat  lib.  5,  p.  18.  ls) 

Atqui  hae  affectiones  omnes  visum  ex  materiali  necessitate  consequuntur, 
ubi  nulla  finis  aut  pulchritudinis  consideratio  locum  habet. 

Praeterea  Alhazenus  in  plano  speculo  ad  veritatem  propius  quidem 
alludit,  sic  tamen,  ut  statim  instantia  aliqua  ipsum  refellat,  dum,  inquit,  imago 
cernitur  in  perpendiculo,  justam  et  rei  ipsius  habet  magnitudinem.  At  insto 
ego : non  esse  necesse,  ut  justam  obtineat  magnitudinem,  patere  ex  curvis, 
ubi  semper  mutatur  quantitas.  Quaero  ergo,  quid  causae  sit  cur  potius  in 
plano  vera  quantitas  habeatur,  quam  in  curvo. 

Sed  illud  insuper  vehementer  arguit  opticos,  quod  non  eandem  statuunt 
causam  hujus  rei,  cum  in  repercussione  tum  in  refractione. 

Vitellio  lib.  10.  pr.  13  demonstraturus,  imaginem  a refractione  factam 
similiter  in  perpendiculari  consistere,  quae  a re  in  superficiem  corporis 
densioris  ducitur,  verba  Alhazeni  fideliter  refert,  credo,  quia  non  consultum 
esse  putavit,  hoc  ulcus  tangere  aut  non  plane  intellecta  temere  mutare. 
Argumentantur  ex  compositione  motus  obliqui , quod  is  sit  ex  recto  et 
parallelo  ad  superficiem  densioris.  Connexionem  difficulter  videas,  quam 
etsi  admittas  non  tamen  prodibit  conclusio  mathematica  ejus,  quod  pone- 
batur : neque  statim,  si  constet,  alludere  imaginem  ad  perpendicularem, 
patebit  ideo  et  in  ipsa  perpendiculari  consistere. 

Vitellio  subjungit  Alhazeni  sententiae  id  quod  impertinens  et  falsum 
circa  repercussionem  supra  in  Euclide  notaveramus.  Si,  inquit,  punctum  in 
superficie  diaphani,  cui  incidit  perpendicularis  ex  re  visa,  contingat  abscondi  per 
interpositionem  opaci  visum  inter  et  illud,  res  illa  non  videbitur.  Falsum  inquam 
e'st.  Nam  dummodo  liberum  sit  punctum,  a quo  radius  ex  re  visa  ad 
oculum  refringatur,  omnino  imago  rei  in  profundo  radiantis  videbitur.  Et 
quidem  prima  atque  evidentior  occurret  imago  opaci,  quod  jam  dicimus 
parte  sui  in  aquam  demergi  et  interponi,  ex  repercussu  constituta  (quae 
res  fortasse  Vitellionem  fefellit),  altera  vero  et  minus  evidens  imago  rei 
in  profundo  radiantis,  per  refractionem  constituta,  eodem  loco  cum  priori 
opaci  imagine  confusa  aut  paulo  trans  illam  apparebit. 

Ex  hoc  loco  etiam  illud  refutatur,  quod  modo  diximus  Alhazenum 
circa  plani  speculi  considerationem  usurpasse  : ex  imaginis  quantitate  sequi 

et  locum  imaginis.  Instantia  ergo  magna  Iit  per  retractionum  negotium. 
In  speculis  quidem  convexis  imago  et  minor  apparet  et  propior,  in  planis 
aequalis  et  quantitatis  et  remotionis  cum  re  ipsa,  in  concavis  et  major  et 
remotior.  Ita  hic  fere  quantitatem  sequitur  remotio.  At  in  refractionibus 
imago,  ubi  aequalis  aut  major  re  sua  est,  ibi  appropinquat:  cum  minuitur 
quantitas  imaginis,  discedit  et  ipsa  imago  longius,  ut  videre  est  in  pei- 
spicillis  rerum  species  minuentibus,  si  per  illa  eminus  perspicias. 

2.  Vera  Demonstratio. 

Ut  igitur  veram  causam  loci  imaginum  patefaciam,  cujus  ignoratio 
macula  foeda  est  in  pulcherrima  scientia,  praecipuum  demonstrationis  nervum  a 
principio  ob  oculos  poni  velim,  quod  in  planis  speculis  anguli,,  quibus  res 
videntur,  ex  repercussu  non  mutantur,  in  convexis  et  concavis  et  medus 
densioribus  omnino  mutantur.  Nam  superficies  convexa  radios  lato  angu  o 
coeuntes  acceptos  in  angustiorem  angulum  repercutit,  concava  modica  incli- 
natione ad  coitionem  properantes  repercutit  in  breviorem  pyramida : medium 
densius  coituros,  refractione  facta,  in  latum  quidem  pene  nihil  mutat,  exiguo 
tamen  acutius  coire  facit , in  altum  vero  plane  contrario  modo  cogit  in 
magnum  angulum.  Haec  inquam  generaliter  dicta  in  sequentibus  demon- 
strationibus ob  oculos  statuantur.  Nunc  ipsam  demonstrationem  adorno. 

Definitio  I.  Primum  ex  catoptrice  in  quam  ingredimur  definitionem 
imaginis  desumtam  in  vestibulo  colloco.  Dicunt  enim  imaginem  optici,  cum 
res  ipsa  quidem  cum  suis  coloribus  et  figurae  partibus  cernitur , sed  situ 
alieno,  alicubi  et  alienis  induta  quantitatibus  et  partium  figurae  proportione 
inepta.  Breviter:  imago  est  visio  rei  alicujus  cum  errore  facultatum  ad 
visum  concurrentium  conjuncta.  Imago  igitur  per  se  pene  nihil  est,  imagi- 
natio potius  dicenda.  Res  est  composita  ex  specie  coloris  vel  lucis  reali 
et  quantitatibus  intentionalibus. 

Cum  igitur  imago  sit  visus  opus,  de  visu  quoque  praemittenda  sunt 
aliqua.  Etenim  in  imagine  sunt  haec  quatuor  potissimum,  color,  situs  seu 
plaga,  distantia,  quantitas,  quorum  singula  quo  visorii  instrumenti  admini- 
culo, quibus  subsidiis  comprehendantur,  explicandum  : quamvis  eadem  Vitellio 
libro  3.  et  4.  explicaverit.  Nobis  tamen  demonstrationi  institutae  est  paulo 
propius  adremigandum. 

Propositio  I.  Cum  igitur  visio  sit  passio  et  passio  fiat  per  contactum, 
nihil  igitur  dictorum  comprehendetur  citra  contactum  aut  contactus  qualem- 
cunque rationem.  Contactus  autem  hic  intelligitur  superticierum  oculi  et 
speciei  seu  radiorum  a rebus  (per  superiora)  defluentium. 

Propositio  II.  Cum  igitur  aliquid  accidit  speciei  lucis  et  coloris  in 
medio  itinere,  ut  a superficiebus  vel  politis  vel  mediorum  densiorum  vel 
repercutiantur  vel  refringantur,  id  tanquarn  a contactu  oculi  plane  et  omni 
respectu  remotum  non  comprehendetur  ab  oculo  aut  sensoriis  facultatibus 

oculo  astantibus.  , 

Propositio  III.  Jam  lioc  a sensu  petitum  in  confesso  sit,  visionem 
legitimam  fieri,  quando  valvae  seu  pupilla  oculi  lucis  radio  proxime,  adve- 
nienti opponitur.  Inde  sequetur,  visum  de  plaga  unde  lux  adveniat  pe.i 
hanc  oculi  totiusque  vultus  directionem  ceu  adminiculum  certiorem  reddi. 

Propositio  IV.  Et  jam  statim  et  hoc  patet,  necesse  esse,  ut  visus  in 
errore  versetur,  de  plaga  mundi  seu  situ  rei  statuens,  cum  species  seu  radii 
a rebus  defluentes  inque  superficiem  politam  allapsi  repercutiuntur  ad 

visum  in  plagam  oppositam.  Cum  enim  in  superiori  schemate  B oculus 
ad  plagam  BD  convertatur  nec  possit  repercussum  radii  ADB  in  D factum 
persentiscere  (Cap.  III,  2),  situm  ergo  rei  in  A imaginatur  sibi  in  plaga 
BD,  scilicet  in  E : ita  imago  a re  sua  causa  loci  divellitur.  Idem  esto 
judicium  in  refractione.  Nam  etsi  hic  plagae  non  permutantur  oppositis, 
sensibiliter  tamen  differunt. 

Propositio  Y.  Rursum  cum  visio  sit  passio  et  passio  sit  inter  con- 
traria, quorum  est  idem  genus,  consentaneum  est,  quaecunque  rerum  visi- 
bilium affectiones  sunt  oculo  communes  ratione  ejusdem  generis,  omnes  illas- 
ab  oculo  quadamtenus  percipi,  adjuvantibus  facultatibus  visoriis  et  mediante 
illa  affectione.  ' 

Propositio  YI.  Primum  oculus  constat  humoribus  pellucidis:  hoc  ita- 
que respectu  lucis  et  colorum  capax  'est.  Yide  III,  59.  Vitellionis. 

Propositio  YII.  Deinde  figura  ejus  rotunda  est  eaque  varia  in  variis 
tunicis  et  humoribus  intus  et  extra.  Mundus  vero  hic  aspectabilis  et  ipse 
concavus  et  rotundus  est , et  quicquid  de  hemisphaerio  aut  eo  amplius 
intuemur  uno  obtutu,  id  pars  est  hujus  rotunditatis.  Consentaneum  igitur 
est,  proportionem  singularum  rerum  ad  totum  hemisphaerium  aestimari  a 
visu  proportione  speciei  ingressae  ad  hemisphaerium  oculi.  Atque  hic  est 
vulgo  dictus  angulus  visorius  seu  vertex  pyramidis  visoriae  intra  oculum, 
cujus  basis  in  re  ipsa.  Oculus  enim  in  uno  quolibet  obtutu  fit  centrum 
hemisphaerii  aspectabilis.  Hac  ergo  superficie  instrumenti  sui  (sitne  interna 
an  externa  infra  in  consideratione  oculi  dicetur)  fretus  visus  metitur  angulos 
visionum.  Nam  quamvis  omnes  anguli  solidi  in  puncto  insint,  quod  est 
centrum  aut  oculi  aut  ejus  certae  alicujus  tunicae,  nequeunt  tamen  illi  in 
puncto  discerni : requiritur  igitur  superficies,  qua  solidum  angulum  metiatur, 
ut  patet  ex  geometricis.  Sufficit  igitur  ipsa  oculi  figura  rotunda,  ut  inter 
principia  crassiori  Minerva  sciamus,  oculum  sensum  habere  angulorum  apud 
se  constitutorum. 

Propositio  VIII.  Tertio,  cum  sint  singulis  animantibus  a natura  dati 
bini  oculi,  quos  inter  est  aliqua  distantia,  hoc  adminiculo  sensus  visus 
rectissime  utitur  ad  judicandas  visibilium  distantias,  dummodo  sensibilem 
habeat  distantia  illa  proportionem  ad  distantiam  oculorum.  Nam  si  immanis 
excessus  sit,  non  aliter  distantia  illa  comprehenditur , quam  quaevis  alia 
infinitis  partibus  major.  Est  enim  hic  plane  trianguli  geometria,  ut  infra 
de  parallaxibus  copiosius  disseretur.  Datis  enim  duobus  angulis  trianguli 
cum  interjecto  latere  dantur  latera  reliqua.  In  visione  tenet  sensus  com- 
munis oculorum  suorum  distantiam  ex  assuefactione , angulos  vero  ad  illam 
distantiam  notat  ex  sensu  contortionis  oculorum.  Re  enim  adeo  longe 
remota,  ut  evanescat  ad  eam  comparata  binorum  oculorum  distantia,  axes 
oculorum  propemodum  paralleli  diriguntur.  Quo  vero  res  propior  erit,  hoc 
magis  oculi  contorquebuntur. 

Etsi  igitur  in  catoptrica  non  tantum  tunc  de  loco  imaginis  statuimus 
cum  binos  adhibemus  oculos , sed  etiam  tunc  cum  uno  solo  utimur : haec 
tamen  distantias  dignoscendi  facultas  primum  a societate  hac  inter  binos 
oculos  orta,  postea  in  singulares  etiam  oculos  derivatur  per  alias  oculi 
affectiones. 

Etenim  sicut  antea  proportionem  rei  ad  hemisphaerium  dixi  comprehendi 
ab  oculo  (crassiori  et  usitatiori  imaginatione,  quam  infra  cap.  5.  evolvam) 
per  solidam  pyramida , cujus  est  in  oculi  puncto  vertex , in  re  visa  basis  : 

ita  cum  distantiam  rei  aestimamus,  triangulum  fit  isosceles  utplurimum, 
cujus  acumen  seu  vertex  vice  versa  in  aliquo  rei  visae  puncto , basis  in 
oculorum  distantia.  Proportio  enim  attinet  omnes  superficiei  visae  dimen- 
siones, distantia  vero  consideratur  in  linea  tantum  recta,  unde  illic  solida 
pyramis  hic  planum  triangulum  requiritur. 

Nota  et  Censura.  Sequentes  propositiones  9 — 14  sunt  auctarii  loco  possetque 
capitalis  demonstratio  vel  sine  iis  consistere.  Testatur  quidem  experientia,  ima- 
ginem esse  in  perpendiculari  etiam  cum  uno  oculo  utimur,  ut  sic  necesse  sit  etiam 
uno  oculo  distantias  punctorum  comprehendi.  At  vero  etsi  hoc  non  insit  singulari 
oculo  ob  causas  sequentes,  inesse  tamen  consentaneum  est  vel  ob  solum  motum 
capitis,  quo  motu  unus  oculus  vice  duorum  est  longe  distantium. 

Propositio  IX.  Id  vero  triangulum  distantiae  mensorium  etiam  in  uno 
oculo  potest  considerari,  ut  vertex  sit  in  puncto  rei  visae,  basis  in  latitu- 
dine pupillae  et  diametro  pupillae  ea,  quae  coincidit  cum  linea  connectente 
puncta  utriusque  pupillae ; ut  ita  oculus  unus  a binis  oculis  hoc  instituendi 
trianguli  negotium  assuefactione  didicerit : hac  tamen  proportione , ut  si 
propter  distantiam  oculorum  visus  discernat  eorum  distantiam , quae  ad 
centum  passus  removentur,  per  latitudinem  pupillae  ad  decem  passuum  aut 
minores  distantias  aspiret.  Quamvis  et  aliae  rationes  sunt,  cur  singularis 
oculus  distantias  metiatur  per  illam  latitudinis  diametrum  potius,  quam  per 
aliam  altitudinis.  Etsi  enim  oculus  intra  undiquaque  circularis  est,  extra 
tamen  valvae  palpebrarum  diducuntur  in  lineam  distantiae  utriusque  oculi 
horizonti  parallelam.  Natura  enim  cum  ipsam  oculorum  distantiam  tum 
vero  etiam  hanc  valvarum  apertionem  voluit  horizonti  aequidistare,  minime 
vero  alterum  oculum  altero  aut  alterum  angulum  palpebrarum  altero  altiorem 
esse  (in  animalibus  quidem  perfectissimi  visus)  eo  quod  ad  trianguli  men- 
sorii, ad  planitiei  scilicet,  imaginationem  plurimum  confert  planities  hori- 
zontis colore  suo  in  oculos  incurrens,  si  altera  sit  ad  alteram  in  basi 
parallelos.  Propterea  intuentes  everso  aut  inclinato  capite  perplexiori  uti- 
mur dignoscendi  facultate. 

Propositio  X.  Propterea  etiam  in  speculis  convexis  et  in  planitie 
densiorum  mediorum  natura  duce  studemus,  ut  radii  ex  utroque  oculo  aequali 
angulo  incidant  in  superficiem  (seu  vice  versa,  nam  geometrice  idem  est). 
Cum  enim  haec  facultas  instituendi  trianguli  mensorii  sit  et  binis  junctim 
oculis  et  singulis  seorsim  communis , consensus  vero  quidam  motus  hujus- 
modi , ut  cum  contortione  axium  utriusque  oculi  simul  etiam  fiat  nova 
aliqua  dispositio  in  singulis  oculis  (sit  jam  verbi  causa  et  confusiori  notitia, 
ut  uvea  tunica  in  singulis  oculis  aut  corrugetur  aut  diducatur) , ut  oculo 
utroque  in  eadem  superficie  vel  repercussoria  vel  refractoria  versante , et 
altero  eorum  altiori,  necesse  sit  corrugationem  uveae  cum  a contortione 
axium  utriusque  oculi  tum  ab  alterius  uveae  corrugatione  discrepare,  propter 
diversitatem  refractionis,  ut  infra  dicetur.  Id  vero  si  quis  attentet,  primum 
difficulter  impetrat,  identidem  enim  pro  una  duas  cernit  imagines,  deinde 
visum  vehementer  laedit  et  dolores  capitis  excitat. 

Propositio  XI.  Ceterum  externa  valvarum  palpebrae  conformatio 
signum  potius  est  quam  causa  facultatis  hujus  in  singulari  oculo  : cogitan- 
dum de  interna  et  genuina  causa.  Ac  unam  quidem  jam  dedi  quae  fere 
sufficeret,  corrugationem  uveae  et  contrariam  dilatationem,  nisi  medici  affir- 
marent, esse  hunc  in  hac  tunica  motum  etiam  ob  copiam  vel  debilitatem 
lucis : de  quo  vide  infra  cap.  5. 

Quarto  itaque  considerandum,  quod  in  humoribus  oculi  certa  sit  den- 
sitatis et  tenuitatis  ratio,  ipsi  oculo  de  se  probe  nota.  Cum  igitur  et  aer, 
quo  mediante  fit  visio,  et  lux  quae  videtur,  suas  densitatis  rationes  supra 
- obtinuerint : consentaneum  est  inesse  oculo  vim,  utriusque  et  aeris  et  lucis 
seu  densitatis  seu  raritatis  metiendae. 

Propositio  XII.  Sed  ab  aere  argumenta  plura  collecta  in  lucem  diri- 
gemus. Etenim  videtur  oculus  a videndi  officio  fere  decisurus,  exaequato 
medio  pellucido  cum  humore  oculi,  ut  si  oculus  infra  aquam  demergatur. 
Ideo  et  omnino  factus  albugineus  in  spirabili  animantium  genere,  ad  les  in 
aere  non  in  aqua  cernendas.  Propterea  piscibus,  ut  per  aquas  perspicerent, 
crassior  et  durior  humor  est  datus,  pene  os,  non  humor.  Par  est  itaque 
credi  humorem  albugineum  primas  in  oculo  tenere  vel  ideo,  ut  sit  dilferentia 
pellucidorum  aeris  et  oculi.  Potuisset  enim  natura,  nisi  hoc  spectasset, 
lucem  per  foramen  uveae  apertum  intromittere.  Quamvis  etiam  ex  figura 
idem  elucescat.  Nam  cum  rotundus  sit,  multa  contingunt  radiis  lucidis  ex 
aere  in  rotundum  densius  ingredientibus  refracte,  quae  non  possunt  fieri 
oculo  aquis  obruto , ubi  exaequato  humore  albugineo  cum  ambiente  medio, 
superficies  albuginei  rotunda  annihilatur.  Ad  minimum  igitur  inest  oculo 
sensus  hujus  tenuitatis  aeriae  eo  modo , quo  rerum  omnium  quibus  assue- 
vimus sensum  penitus  infixum  habemus.  Vide  prop.  3.  4.  lib.  3.  Vitellionis. 
Supra  vero  (Cap.  I,  6)  et  luci  et  superficiei  aeris  eandem  tribuebamus 
affectionem  densitatis,  sentiet  igitur  et  oculus  densitatem  lucis.  Idque  eo 
magis,  quod  (Cap.  I,  20)  patuit,  lucem  hoc  densitatis  respectu  pati  aliquid 
ab  omnibus  mediis  inter  se  in  densitate  seu  perspicuitate  differentibus  et 
sic  etiam  ab  humoribus  oculi : quin  igitur  et  oculus  seu  visus  in  genere 

aliquid  etiam  contra  patiatur  ab  hac  densitate  lucis,  suae  itidem  densitatis 
respectu  ? 

Propositio  XIII.  Quinto,  si  densitatem  lucis  oculus  sentit  (per  prae- 
cedentem) attenuationem  quoque  et  condensationem  ejus  necesse  est  ut 
sentiat,  quae  quidem  intra  oculum  fit  eumque  quodammodo  contingit,  cum 
profunditatem  humores  insuper  obtineant,  per  quam  haec  attenuatio  (Cap.  I,  6) 
perficitur.  Dum  enim  per  hanc  profunditatem  lux  transit,  in  certa  propor- 
tione spargitur  (ceteris  paribus  et  remota  jam  consideratione  coactionis, 
quae  fit  per  figuram  densiorum  humorum),  tenuiorque  evadit  in  profunditate, 
quam  erat  in  primo  ingressu.  Quamvis  oculus,  etiam  argumento  usus 
latioris  illustratae  superficiei  in  profundo,  de  extenuatione  lucis  intra  oculum 
facta  statuere  possit : quia  supra  (prop.  7)  ipsi  tribuebamus  sensum  attactae 
a luce  quantitatis  superficiei. 

Propositio  XIV.  His  ita  per  quatuor  praecedentes  probatis,  jam 
demonstratione  geometrica  evincam  (quod  prop.  9.  probabiliter  tantum  stabi- 
litum fuit),  ab  oculo  singulari,  adminiculo  altiorum  facultatum,  et  per  humo- 
rum oculi  passiones  a densitate  lucis  ceu  per  instrumentum  percipi  et 
comparari  punctorum  rei  visae  distantias,  ad  quas  est  sensibilis  diameter 
oculi.  Primo  enim  punctum  quodlibet  radiat  in  orbem  (Cap.  I,  2) : quare 
et  in  latitudinem  oculi  radiat,  quae  latitudo,  seu  totius  oculi  seu  foraminis 
uveae , non  est  insensibilis  ex  hypothesi.  Deinde  visus  percipit  et  den- 
sitatem tenuitatemque  specierum  seu  lucis  ex  puncto  per  radios  allapsae 
(prop.  12)  et  earundem  intra  profunditatem  oculi  quantitatem  attenuationis 
(prop.  13).  Tenet  autem  assuetudine  profunditatem  humorum  suorum.  Sit 
ap  diameter  pupillae,  ei  parallelos  y8 , tantum  distans,  quantum  patitur 

oculi  profunditas.  Igitur  a terminis  a,  fi  spargantur  ay,  fi 8 , 
inclinatione  minori ; as,  fi£  majori : concurrent  ergo  ya,  dfi  in 
& remotiori , ea  vero  et  £fi  in  rj  propiori  fonte.  Cum  enim 
ayd,  fidy  interiores  majores  sint  quam  ae£,  fi£e  exteriores,  sub- 
tracti a duobus  rectis  (E.  I,  32)  relinquent  illic  y&d  minorem, 
hic  er]£  majorem.  Quare  (E.  I,  21)  concurrent  ya,  dfi  in  ■& 
remotiori,  et  major  erit  a&  vel  fi&  quam  arj  vel  firj.  Cum 
ergo  teneat  oculus  diametrum  afi  et  profunditatem  ay,  et  suf- 
ficiens sit  observare  proportionem  8y  ad  £«  et  utriusque  ad  afi 
seu  ex  attenuatione  lucis  seu  ex  illustratis  portiunculis  internae 
superficiei,  quare  et  at],  a&  observabit : idque  non  numerando 
sane,  sed  comparando  rei  distantias  per  hunc  ceu  habitum  ad 
vires  corporis  sui  extensionemque  manuum  et  passuum. 

Satis  haec  faciunt,  ut  quae  jam  statirn  de  binorum  ocu- 
lorum societate  demonstrabimus,  ea  et  de  singularis  oculi 
diametro  latitudinis  demonstrata  intelligantur : quod  supra  proposueramus. 

Propositio  XV.  Et  dictum  quidem  de  comprehensione  coloris,  plagae, 
distantiae,  restat  de  quantitatis  comprehensione  legitima,  quam  uno  verbo 
expediam.  Sequitur  enim  ad  comprehensionem  anguli  et  distantiae , ubi 
visus  ex  lateribus  in  oculo  coeuntibus  et  angulo  apud  se  constituto  judicat 
de  basi  pyramidis,-  quae  est  rei  visae  quantitas.  Jam  ad  negotium  loci 
imaginis  propius  accedamus. 

Definitio  II.  Superficiem  repercussus  vel  refractionis  dicunt  optici, 
quae  definitur  tribus  punctis  (ad  tria  enim  puncta  non  in  eadem  recta 
posita  semper  peculiaris  planities  ponitur),  centro  visus,  puncto  rei  visae 
et  puncto  repercussus  (vel  refractionis)  in  schemate  53.  punctis  D,  A,  B. 

Propositio  XVI.  Hujusmodi  superficiem  demonstrant  necessario  per- 
pendiculariter  erigi  super  superficiem  repercutientem  seu  refringentem. 
Vitellio  lib.  5.  p.  25,  Alhazen.  lib.  4.  n.  14.  demonstrationem  expediunt 
ille  per  p.  20,  hic  per  n.  10.  eorundem,  quod  scilicet  anguli  incidentiae  et 
repercussus  sint  aequales  : et  causam  tandem  inde  derivant,  quod  natura 
agat  per  lineas  breviores,  quod  ex  Euclide  et  Ptolemaeo  hauserunt.  Atqui 
haec  opera  non  sunt  formae  consilio  utentis  aut  finem  respicientis , sed 
materiae  suis  geometricis  necessitatibus  astrictae.  Praeterea  et  stellarum 
imagines  cernimus  in  lacubus  iisdem  repercussuum  legibus,  ubi  comparatio 
linearum  penitus  evanescit.  Denique  si  genuina  esset  demonstratio,  seque- 
retur etiam  in  negotium  refractionum.  Atqui  Vitellio  lib.  10.  p.  1,  2.  et 
Alhazen  lib.  7.  n.  9.  mutant  hic  formam  demonstrationis ; neque  enim  a 
lineis  brevissimis  ita  hic  argumentari  expeditum  est.  Nobis  sufficit  con- 
stare, quod  repercussus  fiat  in  plagam  oppositam,  refractio  ad  perpendicu- 
larem , quae  ex  puncto  radiante  in  superficiem  refringentem  ducitur : illud 
ex  p.  19.  cap.  I.  hoc  p.  20.  cap.  I.:  quorum  utrumque  ex  sua  propria 
causa  deduximus,  unde  simul  etiam  sequebatur  aequalitas  angulorum  inci- 
dentiae et  repercussus.  Hinc  jam  in  genere  adhibebimus  argumentum,  quod 
in  specie  Vitellio  de  refractionibus  usurpat,  quantum  ex  illa  obscuritate 
colligi  potest. 

Cum  enim  plagae  collocentur  in  orbem,  transeant  ergo  per  A punctum 
repercussus  binae  rectae  BC,  DE  in  superficie  repercutiente,  designantes 
quatuor  plagas.  Transeat  jam  BFGC  superficies  repercussus  per  alteram 
harum  linearum  BC,  quae  si  inclinatur  in  superficie  repercutiente  DCEB, 

inclinabitur  igitur  ad  alteram  partem  Fig-  55- 

secundae  lineae  DE ; inclinetur  ad  D, 
quare  et  incidentia  FA  et  repercussus 
AG  verget  in  unam  secundae  lineae  DE 
plagam  D,  quod  supra  diximus  non  debere 
fieri.  Nam  oportet  FAD  et  GAE  aequales 
esse , non  minus  quam  FAB  et  GAC. 

Quare  BFGC  superficiem  ad  perpendiculum 
esse  necesse  est  ipsi  DCEB,  ut  tantum  vergat  angulus  incidentiae  FAD 
ad  unam  plagam  lineae  secundae  DE,  quantum  aequalis  illi  angulus  reflec- 
tionis  GAE  ad  lineae  secundae  DE  partem  oppositam  E. 

In  refractionibus  etiam  simplicius  idem  patet.  pig  50 

Nam  quia  refractio  non  fit  nisi  ad  perpen- 
dicularem , ergo  lineae  CB , quae  in  super- 
ficie densioris  HC  a puncto  C incidentiae  per- 
pendicularis ipsi  AC  ad  punctum  refractionis  B 
ducitur,  parallelos  incedet  ei,  quae  in  quacunque 
profunditate  medii  densidris  ex  producta  perpen- 
diculari AC  in  E rectis  angulis  exiens  in  lineam 
refractam  BG  incidit.  Nisi  enim  hoc  esset,  non 
accederet  refractus  BG  recta  ad  perpendicularem 
BF  vel  AE,  sed  vergeret  simul  etiam  in  alias 
plagas.  Ergo  (E.  XI,  7)  perpendicularis  AC  in 
superficiem  refringentem  HC,  in  eadem  est  planitie, 
in  qua  et  linea  refracta  BG.  At  in  qua  planitie  est  linea  refracta,  ea 
dicitur  planities  refractionis.  Planities  igitur  refractionis,  ut  in  qua  est  AC 
perpendicularis  in  HC  planum  refringens  erit  (XI,  18)  perpendicularis  in 
idem  planum  refringens. 

Propositio  XVII.  Plus  difficultatis  fuit  in  principiis  constituendis. 
Demonstratio  ipsa  expedita  est.  Primum  visus  in  plaga  aberrat,  ut  dictum 
est  prop.  14;  imaginatur  enim  sibi  rem  in  eam  plagam,  unde  refractus  vel 
repercussus  advenit.  Deinde  visus  et  in  angulo  aberrat.  Imaginatur  enim 
sibi , qua  iuclinatione  incedant  usque  ad  binorum  oculorum  centra  radii 
refracti  vel  repercussi , eadem  inclinatione  seu  angulo  incedere  etiam  illos, 
qui  a puncto  radiante  in  puncta  repercussuum  vel  refractionum  respondentia 
oculo  primum  allabantur  (Cap.  III,  2.  7).  Estque  locus  imaginis  genuinus 
illud  punctum,  in  quo  coeunt  producti  radii  visorii  ex  utroque  oculo  per 
sua  puncta  refractionum  vel  repercussuum  (prop.  8).  Atqui  cujuslibet  oculi 
radius  visorius  (linea  lucida  ex  oculo  per  punctum  repercussus  vel  refrac- 
tionis in  continuum  per  imaginationem  educta)  est  in  eadem  superficie  cum 
superficie  refractionis  vel  repercussus  (def.  2).  Et  cuilibet  oculo  sua  est 
superficies  repercussus  vel  refractionis  (def.  2).  Ergo  ubi  concurrunt  radii 
visorii  utriusque  oculi,  ibi  concurrunt  et  superficies  refractionum  vel  reper- 
cussuum, per  oculum  quaeque  suum  transeuntes.  Ergo  cum  sit  locus  ima- 
ginis in  concursu  visoriorum  (def.  I),  erit  in  concursu  superficierum  refrac- 
tionis vel  repercussus  utriusque  oculi.  Concurrunt  vero  illae  superficies  in 
puncto  visibili  (def.  2).  Et  cum  sint  perpendiculares  hae  ambae  refractionis 
vel  repercussus  superficies  super  superficiem  refringentem  vel  repercutientem 
(Cap.  III,  16)  seque  mutuo  secent,  erit  communis  earum  sectio  primum 
linea  recta  (E.  XI,  3),  quare  et  res  visa  et  omnes  ejus  imagines  erunt  in 

eadem  recta,  cum  omnes  sint  in  communi  sectione.  Praeterea  et  (E.  XI,  19), 
haec  communis  sectio  erit  perpendicularis  super  eandem  refringentem  vel 
repercutientem  superficiem.  Quare  rursum  omnes  rei  visae  imagines  erunt 
in  perpendiculari  ex  re  in  superficiem  seu  refringentem  seu  repercutientem : 
idque  eatenus,  quatenus  distantia  punctorum  rei  visae  ad  dictum  modum 
seu  per  binos  oculos  seu  per  unius  oculi  diametrum  latitudinis  capitur. 
Cumque  (in  specie)  superficies  sphaeram  perpendiculariter  secans  per  cen- 
trum ejus  transeat,  quare  et  talium  duarum  communis  sectio,  hoc  est  linea 
imaginum  et  rei  visibilis  per  centrum  transibit. 

Non  igitur  occulta  natura  lucis,  non  naturae  universalis  ingenium,  sed 
sola  visus  latitudo  inter  causas  concurrit,  cur  visus  imaginem  reponat  in 
perpendiculari. 

Propositio  XVIII.  Quod  si  visum  aliter  applices,  sic  ut  (contra 
naturam)  utriusque  oculi  sit  eadem  superticies  refractoria  vel  repercussoria, 

Fig.  57.  jam  plane  diversum  accidet. 

In  convexis  enim  speculis  et  in 
mediis  densioribus  imagines  ex- 
cedent e perpendiculari  et  ad 
visum  accedent.  Quod  ut  cui- 
que promtum  est  explorare  atque 
etiam  mihi  per  experientiam  fuit 
probatum : ita  jam  lucis  causa 
demonstrabo. 

Sit  primum  superficies  sphae- 
rica convexa  EG , centro  L. 
Punctum  radians  in  D , visus 
in  CH,  quae  sit  in  eadem  linea 
cum  L , ut  scilicet  superficies 
refractionis  per  utrumque  oculum 
C et  H sit  eadem.  Puncta 
repercussuum  sint  E,  G.  Con- 
nectantur  DE,  EC,  DG,  GH, 

et  continuentur  CE,  HG,  donec 

concurrant.  Sit  concursus  punc- 

tum S.  Ducantur  etiam  contingentes  circulum  in  G,  E,  sintque  AO,  OK 
et  connectantur  puncta  G,  E recta,  quae  continuetur  utrinque  in  M,  N. 
Cum  ergo  DEK  sit  aequalis  angulo  CEO,  minor  vero  DEN  angulo  DEK, 
minor  ergo  et  DEN  angulo  CEO , et  bis  minor  erit  DEN  angulo  CEM 
majori.  Et  cum  sit  DGO  aequalis  angulo  HGA  (ex  lege  repercussus), 
major  vero  DGE  quam  DGO,  major  ergo  DGE  quam  HGA,  et  bis  major 
quam  HGM  minor.  Est  vero  EDG  differentia  inter  NED  majorem  immi- 
nutum et  EGD  minorem,  sed  auctiorem  redditum.  Contra  ESG  differentia 

est  inter  CEG  majorem  auctiorem  redditum  eadem  mensura,  et  IIGM 
minorem  imminutum  rursum  eadem  quantitate.  Quare  ESG  multo  major 
est  quam  EDG.  Et  est  ESG  idem  qui  CSH  angulus,  quo  repercussi  CE, 
HG  protracti  concurrunt,  estque  S locus  imaginis  puncti  D (Cap.  III,  8); 
EDG  vero  est  angulus,  quo  radii  exeunt  a D puncto.  Major  ergo  angulus 
ad  imaginem,  quam  qui  ad  punctum  radians.  Propior  ergo  videbitur  imago, 
quam  punctum  radians.  Dico  S esse  inter  DL  perpendicularem  ex  re  in 
centrum,  et  perpendiculares  per  E,  G puncta  reflexionum. 

Producatur  enim  ES  donec  secet  DL,  secet  in  T et  connectantur 
puncta  T,  G,  sitque  locus  imaginis  in  T;  continuetur  etiam  GO,  donec 
secet  DL  in  V.  Ejiciantur  etiam  ex  L centro  per  E,  G puncta  rectae 
aliquousque,  postea  ipsi  TE  agatur  parallelus  ex  D in  LE,  secans  illam  in 
X.  Sic  ipsi  TG  parallelus  agatur  ex  D,  secans  LG  in  Y.  Si  ergo  T est 
locus  imaginis,  oportebit  non  tantum  DET  angulum  bifariam  secari  ab  EK 
tangente  circulum  in  E,  sed  etiam  idem  fieri  ipsi  DGT  per  GY  tangentem 
circulum  in  G,  eo  quod  uterque  et  DEK  et  KET  aequalis  est  angulo  CEO, 
item  uterque  et  DGV  et  VGT  aequalis  uni  tertio  HGA.  Cum  igitur  XEK, 
KEL  sint  etiam  aequales,  ablatis  aequalibus  erunt  residui  XED,  TEL 
aequales.  Sed  aequales  TEL,  DXE,  quia  DX,  TE  paralleli : ergo  aequales 
DXE,  DEX,  quare  et  DX,  DE,  aequalibus  oppositi.  In  triangulis  ergo 
DLX  et  TLE  latera  (E.  YI,  4)  sunt  proportionalia.  Quare  ut  DX,  hoc 
est  DE  ad  ET,  sic  DL  ad  LT.  At  (E.  VI,  3)  est  etiam  ut  DE  ad  ET 

sic  DK  ad  KT,  ergo  ut  DL  ad  LT,  sic  DK  ad  KT.  Eodem  vero  pacto 

demonstrabitur,  YDG  aequicrurum,  et  ut  DY,  hoc  est  DG  ad  GT  sic  DL 
ad  LT.  Et  quia  ex  hypothesi  DGV,  VGT  aequales,  erit  ut  DG  ad  GT, 
sic  DV  ad  VT.  Ergo  ut  DL  ad  LT  sic  DV  ad  VT.  Prius  autem  ut 
DL  ad  LT,  sic  DK  ad  KT,  ergo  ut  DK  ad  KT  sic  DV,  VT  et  permutatim 
ut  DK  major  ad  DV  minorem,  sic  KT  minor  ad  VT  majorem,  quod  plane 
est  absurdum.  Falsum  est  itaque,  quod  pyramidis  visoriae  CSH,  cujus 
basis  CH  in  visu,  vertex  S,  sit  in  perpendiculari  DL  aut  usque  ad  T per- 
tingat, quod  prius  posueramus  et  ex  quo  hoc  absurdum  fuit  secutum.  Hoc 
itaque  de  omnibus  inclinationibus  verum  est,  quae  sunt  inter  perpendicularem 
et  horizontalem.  At  perpendicularis  ipsa  radiatio  ad  visum  repercussa 

movet  illum,  ut  putet  imaginem  esse  in  perpendiculari,  horizontalis  vero 

imaginem  a perpendiculari  DL  magis  magisque  admovet  punctis  E,  G,  adeo 
ut  detur  situs,  ubi  ex  inferiori  oculo  linea  HG  per  G punctum  reflexionis 
continuata  prius  iterum  secet  circumferentiam  GE,  quam  cum  linea  CE  ab 
altero  oculo  ad  alterum  reflexionis  punctum  ducta  concurrat. 

Ex  his  igitur  apparet,  non  esse  universaliter  verum,  locum  imaginis 
esse  in  perpendiculari,  nisi  et  haec  limitatio  accedat,  ut  visus  respectu 
speculi  collocetur  ita,  ut  natura  monstrat. 

In  concavis  idem  demonstratur  in  contrarium.  Nam  contrariorum  idem 
est  judicium,  ceteris  paribus. 

Est  autem,  ut  hoc  etiam  addam,  quicquid  hujus  unico  oculo  notari 
potest,  aut  insensibile,  cum  arcus  circuli  repercussuum  angulum  visorium 
varians  semper  sit  minor  ipsa  pupilla  oculi  ideoque  et  repercussus  utriusque 
perquam  tenuis  differentia : aut  si  bini  oculi  speculo  tantum  appropinquent 
tantumque  inclinentur,  ut  magnus  aliquis  arcus  inter  puncta  repercussuum 
interjaceat,  visus  impeditur  ut  prius  dictum,  et  laeditur  ob  turbatam  axium 
utriusque  oculi  et  coangustationis  foraminis  uveae  proportionem. 

Propositio  XIX.  Demonstrandum  jam  est  idem  etiam  in  refractionibus 
fieri,  quod  quidem  experientia  manifestissime  testatur,  ut  ambobus  oculis  in 
eadem  refractionis  superficie  versantibus  et  valde  ex  obliquo  intuentibus, 
imago  e perpendiculari  excedat  et  oculis  appropinquet : siquidem  et  oculorum 
interstitium  sat  propinque  admoveatur,  ita  ut  inter  refractiones  ad  utrumque 
oculum  sensibilis  differentia  intercedat. 

Circulum  EDAB  secet  recta  AB  in  punctis  A,  B,  quae  connecte  cum 
D et  E,  quibuscunque  circumferentiae  punctis  ex  uno  latere  stantibus. 

Erunt  lineae  DA,  DB,  EA,  EB,  quae  continuentur  in  partes  A,  B aliquo- 
usque,  in  F,  G,  K,  I.  Secabunt  igitur  se  DB,  AE;  sectio  sit  II.  Ergo 
(E.  III,  21)  aequales  erunt  ADB,  AEB,  aequales  vero  et  DHA,  EHB. 
Residuus  ergo  DAH  residuo  HBE  erit  aequalis.  Sed  et  DAH,  FAK 
aequales,  item  et  HBE,  GBI,  ergo  et  FAK,  GBI  aequales. 

His  ita  positis,  sit  visus  in  F,  G et  haec  omnia  puncta  ex  supposito 
in  eadem  superficie  : medium  densius  sit  AB  recta.  Punctum  vibrans  radios 
in  E.  Refracti  FAE,  GBE.  Quare  si  aequales  essent  refractiones  in  A 
et  B,  ut  hic  ex  structura  facti  sunt  KAF,  IBG  aequales:  patet  ex  superio- 
ribus, quod  imago  puncti  E futura  sit  in  D,  scilicet  in  concursu  FA  et  GB. 

Cumque  puncta  circumferentiae  versus 
A semper  sint  propiora  ipsi  perpen- 
diculari ex  A super  AB  (dummodo 
sint  inter  A et  punctum  circumferen- 
tiae, ubi  perpendicularis  ad  AB  cir- 
culum tangit),  semper  igitur  D erit 
propior  quam  E.  Ergo  posito,  quod 
refractiones  in  A et  B fiant  aequales, 
imago  in  medio  densiori  appropinquat 
oculo  a perpendiculari  ex  E puncto 
circa  horizontem,  cum  FAB  angulus 

est  parvus. 

Ceterum  quia  obliquitas  incidentiae  EA  in  AB  (Cap.  I,  20)  est  in 
causa  refractionis,  crescente  ergo  causa  crescet  effectus  et  contra.  Quare 
in  A refractio  erit  minor,  quia  EA  minus  a perpendiculo  declinat ; in  B 
refractio  erit  major,  quia  EB  plus  inclinatur.  Minor  ergo  cum  sit  KAF 
quam  IBG,  minor  ergo  et  DAH  quam  HBE.  Major  ergo  ADH  quam  HEB. 
Ei’go  ADH  et  locus  imaginis  D recipit  se  intra  circumferentiam,  et  appro- 
pinquat ipsi  A plus  quam  D punctum  circumferentiae  (E.  I,  21).  Prius 
autem  ipsum  D plus  appropinquabat  ad  perpendicularem  ex  A,  quam  visi- 
bile E cum  sua  perpendiculari  in  BA.  Multo  igitur  plus  appropinquat 
imago  ipsius  E ad  A perpendicularem,  recedens  ab  E puncto,  quam  ipsum 
visibile  E.  Quod  erat  demonstrandum. 

In  punctis  circumferentiae  ab  A remotioribus,  quam  est  punctum,  ubi 
circulum  tangit  perpendicularis  in  BA,  fit  quidem  ut  aequalibus  refractionum 
angulis  positis  perpendicularis  ex  E propior  fiat  ipsi  A,  quam  perpendicularis 
.ex  D.  Sed  quia  inaequales  refractionum  anguli,  rursum  D,  ubi  major 
angulus,  appropinquat  et  circumferentiam  deserit. 

Et  in  genere,  in  tanta  propinquitate  ad  perpendicularem  exiles  sunt 
integri  refractionum  anguli,  quare  multo  minus  sensibiles  differentiae  horum 
angulorum.  Quare  nulla  sensui  notabilis  discessio  imaginis  e perpendiculari: 
ubi  visus  rem  sub  medii  densioris  superficie  prope  perpendiculariter  intuetur. 
Alias  etiam  exceptiones  de  loco  imaginis  vide  infra  capite  quinto. 

Propositio  XX.  Hactenus  itaque  ostensum  est,  theorema  opticorum 
non  plane  xcc&oXs  esse:  quare  et  determinatum  initio  fuit  accuratius,  ut 
praedicatum  subjecto  exaequaretur  in  latitudine:  et  ostensi  casus,  qui  ab 
universali  opticorum  regula  exciperentur. 

Ut  autem  videas,  nuspiam  non  pullulare  errores  ex  ignorantia,  vide 
nunc  etiam,  quale  discrimen  sit  inter  opticorum  et  meas  conclusiones  super 
hoc  theorema  extructas.  Putabant  illi  luctari  imaginem,  ut  recta  via  per- 


Fig.  58. 


viso  in  BA  superficiem  ducta,  idque 


Caput  III.  2. 


175 


veniat  ad  superficiem.  Quare  etiam  in  conoidibus  speculis  exemplo  prae- 
eunt (Alhazen  lib.  5,  Vitellio  lib.  7)  perpendicularem  ex  re  in  superficiem 
conoidis  speculi  ducendi,  quod  secus  habet.  Nihil  enim  interest  ad  locum 
imaginis,  quali  superficie  speculum  rei  opponatur,  cum  rationes  formandae 
imaginis  omnes  ex  illa  parte  speculi  sumantur,  in  qua  sunt  bina  puncta 
repercussuum  lucis  ad  binos  oculos.  In  hac  igitur  speculi  parte,  non  in 
ipsa  perpendiculari  ex  re,  causa  inest,  cur  locus  imaginis  in  illa  perpen- 
diculari sit.  Itaque  tunc  mente  intelligere  oportet,  continuari  rationem  cur- 
vitatis, quae  repercussum  fecerat  in  omnem  ambitum,  et  super  hanc  sphae- 
ram imaginariam  ducere  etiam  oportet  perpendicularem  ex  re  pro  definiendo 
loco  imaginis.  Ut  appareat,  quantum  in  effectu  discrimen  sit  utriusque 
sententiae,  cape  hoc  exemplum. 

Sit  sectio  parabolica  communis  sectio  speculi  conici  et  planitiei  refrac- 
toriae  (per  definitionem  paraboles  apud  Apollonium)  vel  etiam  speculi 
conoidis  rectanguli  (per  Archimedis  p.  12.  de  Conoidibus).  Sit  igitur  sectio 
afly,  in  ea  punctum  ostendat  locum  unde  uterque  oculus  (quamvis  in  binis 
talibus  sectionibus)  refractos  radios  accipit.  Contingat  ergo  sectionem  in 
0 recta  ed.  Sitque  visus  in  £,  visibile  in  r\,  ut  08,  rjfie  sint  aequales. 
Hic  si  ex  opticis  quaeras  locum  imaginis,  jubent  quaerere  punctum  sectionis, 
in  quod  ex  r\  perpendicularis  incidat,  quod  sit  y.  Ducta  &i  contingente 

Fig.  59. 


sectionem  in  y et  conjunctis  rj,  y punctis,  jubebunt  producere  0,  donec 
concurrat  cum  rjy,  concurrat  in  A.  Dicent  igitur,  A esse  locum  imaginis 
puncti  r\.  At  verior  ratio  jubet  invenire  circulum,  qui  contineat  rationem 
curvitatis,  19)  quam  habet  sectio  in  /3  puncto  repercussus  (habent  autem 
aliam  atque  aliam  hujusmodi  mistae  lineae).  Sit  quantitas  y.fi , et  ducta 
ex  fi  ipsi  e8  perpendiculari,  quae  sit  fix,  centrum  circuli  ponetur  in  linea 
0x,  conjungeturque  rjx,  eritque  locus  imaginis,  ubi  0 continuata  secat  rjx  sc. 
in  jii.  Hic  facile  vides,  etsi  maneat  fi  repercussus  locus,  proinde  et  xfi  ratio 
curvitatis,  et  £ oculus,  .chscedat  vero  visile  rj  longius  in  linea  fiq,  semper 
perpendicularem  ex  rj  in  punctum  a y remotius  incisurum,  proinde  et  locum 
imaginis  semper  longius  a A versus  exteriora.  Adeoque  haec  differentia, 
tandem  in  infinitum  abit.  At  multum  refert  ad  rationes  specularias,  hic 
non  in  dubio  suspensum  teneri.  Sed  satis  de  loco  imaginis,  quae  quidem 
consideratio  necessaria  plane  fuit  ad  sequentia  (comp.  p.  37  ss.)„  Da  veniam 

lector,  si  alicubi  plus  de  paralipomenis  ad  Vitellionem  quam  de  astronomia 
fuimus  solliciti.  Scio  naturalem  methodum  postulare,  ut  agatur  initio  de 
natura  lucis  ejusque  affectionibus , repercussu  et  refractione , secundo  de 
oculo,  qui  refractione  constat,  denique  de  catoptrica  seu  imagine,  quae 
visoriarum  facultatum  soboles  est.  Hoc  si  fuissem  secutus,  multa  hoc  capite 
rudia  et  anticipatae  notitiae  praeterire  potuissem,  ipseque  adeo  contextus 
propositionum  arctioribus  vinculis  et  forma  magis  geometrica  constitisset. 
At  mihi  ad  fidem  lectori  faciendam  satius  est  visum,  seriem  ipsam  mearum 
inventionum  sequi;  simul  catoptrica  haec  paralipomena  sub  jugum  refrac- 
tionum explicandarum  mittere  et  sic  haec  quoque  quadamtenus  in  astrono- 
micum  servitium  trahere ; ne  praeter  institutum  libri  in  solium  regium  collo- 
centur ipsumque  scopum  totius  operis  complecti  videantur : quod  factum 
fuisset,  si  naturalem  methodum  essem  secutus. 

Caput  IV. 

De  refractionum  mensura. 

Interfuit  astronomiae  ad  certitudinem,  ut  constituerentur  anguli,  quibus 
radii  stellarum  a via  recta  refringuntur.  Interest  nunc  etiam  ad  pulchritu- 
dinem, scire  causas  hujus  incrementi  angulorum.  Neque  sane  inutile,  videre 
an  quid  certi  huic  rei  subsit,  ut  tanto  confidentius  pronunciare  audeamus, 
an  sint  in  locis  omnibus  refractiones  eaedem.  Quo  obtento  jam  longe 
aliter  observationes  veterum  magni  momenti  tractandae  sunt,  quam  si  refrac- 
tionum nullus  respectus  habeatur. 

1.  De  velitatione  Tychonem  inter  et  Rothmannum  super 

refractionum  negotio. 

Jam  dudum  Alhazen  Arabs  et  ex  eo  Vitellio  refractionum  materiam 

diligentius  quam  consuevere  veteres  explicare  sunt  aggressi.  Ac  cum  omnis 

nostra  cognitio  primum  ab  experientia  proficiscatur,  primum  eorum  angulorum 

quantitates  instrumentis  explorarunt,  quibus  radii  ex  aere  in  aquam  ingressi 
refringuntur,  tum  et  eorum,  qui  ex  aere  in  vitrum  et  qui  ex  aqua  in  vitrum. 

Cumque  coelorum  materia  de  veterum  sententia  pene' vitrea,  hoc  est  cry- 

stallina crederetur,  aer  vero  aquae  esset  affinis,  audacia  subvecti  auctores 

adminiculo  refractionum  in  coelorum  arcana  inquirere  coeperunt.  Favit 

ipsorum  conatibus  experientia ; deprehensa  est  aliqua  etiam  in  stellis  refrac- 

tionis ratio  eaque  talis,  ex  qua  per  ea  experimenta,  quae  in  aqua  et  vitro 
jam  comprobata  fuerant,  aether  non  densior  aere,  sed  hoc  multo  tenuior 

pronuntiari  posse  videretur.  Diu  neglecta  haec  cura  post  aliquot  secula 

Tychonem  Brahe  incessit,  qui  subtilissimis  instrumentis  angulos  refrac- 

tionum in  aere,  quod  Vitellio  neglexerat,  metiri  est  aggressus.  Certarunt 

cum  hoc  tum  plurimis  aliis  inventis  is,  quem  dixi,  Tyclio  et  Roth man- 

nus Hassiae  Landgravii  Mathematicus.  Controversia  de  refractionibus 

multa  est  in  tomo  1.  Epistolarum  Astronomicarum,  quas  anno  97.  Tycho 

edidit,  hanc  qui  volet  inde  petat.1 * * * * * * * * * * * * * * * * * * 20)  In  praesentia  summam  ascribam: 

Tycho  prior  a refractionibus  cavendum  monuit  in  capiendis  Solis  altitudinibus. 

Causam  obiter,  ut  in  Vitellione  legerat,  in  discrimina  aeris  et  aetheris 

contulit.  Rothmannus  arrepta  occasione  eo  ipso  negavit  ullum  esse  aeris 
et  aetheris  discrimen,  quod  nulla  contingat  refractio,  quae  quidem  in  hanc 
causam  conferri  posset.  Sphaeras  enim  circulo  committi,  siquidem  diversae 
sint : refractiones  non,  uti  par  erat,  per  omnem  circuli  ambitum,  sed  tantum 
prope  horizontem  contingere.  Esse  ergo  refractiones  non  ab  hoc  sphaerarum 
discrimine , sed  a causa  humiliori , quae  viginti  graduum  altitudinem  ab 
horizonte  non  superet.  Adjuvit  inquisitionis  crepusculorum  ratio,  quae  Solis 
occubitum  usque  ad  18°  et  24°  profunditatem  comitantur.  Conclusit  ergo, 
infringi  stellarum  radios  in  ea  materia,  quae  crepusculis  praebet  occasionem, 
quam  arte  geometrica  demonstrant  physici  non  superare  duodecim  milliarium 
Germanicorum  altitudinem. 

Non  defuit  causae  suae  Tycho ; primum  cavit,  sibi  quoque  geminam 
videri  causam  refractionum : primam  a discrimine  mediorum  aeris  densioris 
et  aetheris  rarioris;  alteram,  quae  refractiones  prope  horizontem  tantopere 
praecipitet,  residere  sane  in  vaporibus  circa  horizontem.  , Neque  sufficere 
ad  discrimina  aeris  et  aetheris  confundenda,  ut  demonstretur,  nullas  refrac- 
tiones radiorum  fieri  prope  verticem,  quae  quidem  incurrant  in  sensus  : posse 
enim  esse  aliquas  sed  insensibiles , quae  et  in  ipso  horizonte  admodum 
parvae  sint  futurae,  nisi  adjuventur  alia  causa.  Augeri  vero  subito  cum 
horizonti  propinquant  sidera,  ob  vapores,  quos  penes  sit  hujus  causae 
principatus.  Vel  enim  ex  eo  ipso,  quod  Rothmannus  monuerat,  apparere, 
transitum  radiis  occumbentium  siderum  per  aerem  12  milliaria  altum  esse 
sextuplo  longiorem  eo,  qui  est  sideribus  in  altitudine  30°.  Ita  huc  con- 
cessit, ad  metiendos  angulos  refractionum  concurrere  profunditatem  et 
conduplicationem  vaporum  ex  obliquo  sideribus  objectorum,  quod  in  Pro- 
gymnasmatis  fol.  92.  95.  repetit,  addita  tamen  correctione;  ubi  etiam 
existimat,  nimia  coeli  distantia  minutulas  refractiones  aspectui  subtrahi, 
quod  a refractionum  negotio  paulo  est  alienius.  Rothmannus  contra,  ne 
vapores  quidem  hoc  modo  refractionibus  fieri  causam.  Esse  enim  in  per- 
pendiculo 12  milliarium  profunditate,  in  horizonte  ex  latere  duodecuplo 
profundiores,  in  altitudine  30°  sextuplo.  Futurum  igitur,  ut  refractionis 
angulus  in  altitudine  30°  etiamnum  sexta  pars  sit  horizontalis  refractionis, 
quod  vel  ipse  Tycho  damnet,  qui  hos  angulos  aliter  ab  experientia  sit 
dimensus : adeoque  aliquas  refractiones  prope  ipsum  etiam  verticem  venturas. 
Itaque  de  sua  sententia  alium  tradidit  modum,  qui  vapores  causam  statuat 
refractionibus;  cfertum  esse  spatium  siderum  radiis,  quod  imperturbati  per 
vapores  transire  possint : itaque  si  quem  in  locum  superficiei  Terrenae  per- 
veniant breviori  per  vapores  itinere,  quam  est  hoc  spatium,  refringi  minime. 
Qua  vero  a latere  transitus  spatium  constitutum  superet,  omnino  frangi. 
Hoc  pacto  speravit  se  negotio  satisfecisse.  Multa  pro  et  contra  dicta, 
disputatio  adeo  involuta  est,  ut  me  yix  expediam.  Qua  in  sententia  post 
hanc  cum  Rothmanno  dissertationem  Tycho  manserit,  habes  in  Progym. 
tomo  primo  fol.  92.  Ceterum,  quod  inter  principia  rerum  constituendarum 
fieri  solet,  utrique  aqua  haesit.  Nam  si  genuinam  refractionum  mensuram 
adhibuissent,  neque  Tychoni  opus  fuisset  allegare  geminam  refractionum 
causam,  geminata  inquam  corpora,  alterum  aeris,  alterum  vaporum,  neque 
Rothmannus  negasset  insensibile  quippiam  refringi  lucem  etiam  versus 
verticem.  Denique  apparuisset,  superficiem  quae  frangit  radios  neque 
vaporum  esse  temere  oberrantium  neque  corporis  alicujus  sublimis  ad  Lunae 
confinia,  sed  plane  aeris  ejus,  in  quo  nos  homines  spiritum  eum  in  modum 

trahimus,  quo  pisces  trahunt  aquam.  Statuisset  itaque  Tycho  non  succes- 
soriam attenuationem  aeris  in  aetherem  et  obliterationem  densitatis  aeriae, 
sed  manifestum  et  evidens  discrimen,  quod  si  quis  supra  consisteret,  non 
minus  ipsi  in  oculos  esset  incursurum,  ac  jam  superficies,  quae  aerem  ab 
aqua  separat,  in  oculos  incurrit.  Rothmannus  contra  non  impegisset  in 
principia  optica,  feriri  a luce  superficiem  densioris  medii,  nec  tamen  mutuum 
quicquam  pati  nec  refringi:  quodque  non  est  in  singulis  partibus,  in  con- 
duplicatis inesse ; et  profunditate  mediorum  refringi  radios,  non  superficiebus : 
quae  omnia  absurda  sunt. 

2.  Varii  variorum  modi  metiendarum  refractionum  refutati. 

Magno  constitit  vel  solus  modus  mensuraque  refractionum,  nec  sic 
impune  admittendus  es  lector,  quin  per  eadem  prius  dumeta  inquisitionum 
traducaris,  quae  ipse  perreptavi ; ut  quia  fructum  communem  es  habiturus, 
laborem  quoque  praelibes.  Quamvis  in  tuam  utilitatem  hoc  cedit,  ut  quia 
nondum  nihil  superest,  quod  in  refractionum  causa  desideres,  mensuram 
tamen  certo  scias  nullam  superesse  aliam,  perlustratis  omnibus  recessibus, 
liabeasque  quaerendi  methodum  ob  oculos , cujus,  solius  intuitus  maximi 
argumenti  loco  est,  non  ex  arbitrio  susceptum  hunc  metiendi  modum.  Ejus- 
modi namque  est,  ut  affectatus,  non  e rerum  natura  oblatus  esse  videri 
possit,  nisi  monearis. 

Primum  hoc  in  genere  facile  constat  a sola  experientia , densitatem 
pellucidi  esse  in  causa  refractionum,  quod  supra  etiam  a priori  demonstra- 
vimus (Cap.  I,  14). 

Deinde  et  hoc  certum,  si  lux  perpendiculariter  incidat  in  superficiem, 
eam  non  refringi,  at  tanto  evidentius  refringi,  quanto  incidit  obliquius. 
Igitur  et  incidentia  concurrit  ad  causam,  quod  supra  quoque  (Cap.  I,  20) 
a priore  deducere  sum  conatus. 

Patet  igitur,  permisceri  utramque  causam,  sic  ut  nihil  praestet  densi- 
tas, si  mente  removeas  incidentiam ; quia  species  incidendae,  ea  scilicet, 
quae  ad  angulos  rectos  fit,  refractione  densum  plane  spoliat.  Argumentum 
evidens  ejus,  quod  supra  (Cap.  I,  10.  14)  a priori  deduxi,  non  pati  lucem 
a densi  corpore,  sed  a sola  superficie  ':  incidentia  enim  est  terminatio  motus, 
motus  in  recta  est : rectae  termini  puncta  et  infinitarum  contiguarum  ter- 
minus est  superficies  (quae  habet  infinita  continuata  puncta),  non  vero  cor- 
pulentia. 

Quare  non  in  corpulentia  densi,  sed  in  superficie  consistit  refractionis 

causa.  Haec  sint  nobis  certa  judicandarum  men- 
surarum principia. 

Non  est  igitur  haec  justa  refractionum  men- 
sura , quae  alterutram  harum  causarum  solam 
sequitur. 

Prima  hic  impingit  eorum  sententia,  quae 
mensuram  quaerit  in  nuda  prolixitate  transitus  per 
medium  densius.  Multiplex  error.  Sit  superficies 
densi  CB,  fundus  ED,  lux  radians  A,  radii  AD, 
AE.  Dicit  Iraec  opiuio,  sic  esse  ad  se  invicem 
refractionum  angulos , ut  sunt  partes  radiorum 
directorum  sub  denso  BD  ad  CE.  Primum  sta- 
tuetur in  recta  incidentia  aliqua  refractio,  quod 

repugnat  sensui  et  Cap.  I,  20.  Deinde  refractio  horizontalis  in  denso  recti- 
lineae  superficiei  excrescet  in  infinitum.  Nam  CE  ad  DB  est  ut  secans 
anguli  nullius,  hoc  est  ut  radius  ad  secantem  CAB  complementi  incidendae. 
Notum  autem,  secantem  90°  esse  lineam  infinitam.  At  experientia  notum, 
esse  horizontali  refractioni  certum  suum  modum  in  aqua.  Circulus  enim 
angulorum  mensor  se  ipso  finitur  et  quatuor  rectos  amplectitur.  Cumque  sit 
refractio  nisus  ad  perpendicularem,  non  est  major  angulus  ejus,  quae  hori- 
zonti parallelos  est  cum  perpendiculari,  quam  rectus.  Non  potest  igitur  ne 
maxima  quidem  medii  densissimi  esse  major  angulo  rector 

Tertio  refractionis  causa  fiet  corpulentia,  quod  supra  (Cap.  I,  10) 
refutabatur. 

Quarto  aucta  profunditate  medii  augebitur  refractio.  Continuetur  enim 
AD  in  K.  Major  igitur  fiet  proportio  BK  ad  CE  manentem,  quam  BD  ad 
eandem.  Major  igitur  refractio  in  B manente  illa  in  C.  Hinc  sequetur, 
quod  ubique  Rothmanni  argumenta  redolere  videntur,  BDK  non  esse  rectam, 
sed  arcum,  quod  (Cap.  I,  22)  negavimus  et  experientia  facile  est  refutare. 
Statue  tria  puncta  in  aere  in  eadem  recta,  imple  situlam  aqua,  ordina 
visum,  ut  extrema  simul  comprehendas,  medium  iterum  coincidet  extremis 
plane  ut  prius  in  aere.  Et  cave  te  moveat  baculi  in  aqua  incurvi,  in  aere 
recti  phantasia.  Nam  is  nihil  ad  hoc  experimentum.  Videtur  enim  non 
eadem,  sed  diversis  refractis.  Sequi  autem  id  quod  dixi,  sic  patet.  Ex  B 
descendat  refractus  BG  in  fundum  G.  Aucta  fundi  profunditate  ex  ea 
parte,  quia  simul  augetur  angulus,  descendat  ergo  ex  B plus  refractus  BL. 
Patet  manifeste,  quod  B,  G,  L puncta  non  sint  futura  in  recta.  Ac  etsi 
quinto  haec  opinio  videtur  cum  densitate  conjungere  incidendam,  tamen  re 
vera  separat;  quia  incidendam  non  aliter  considerat,  quam  quatenus  auget 
prolixitatem  transitus,  quae  etiam  aliunde,  ut  modo  depressione  fundi,  augetur. 

E contrario  tenebitur  ejusdem  culpae,  qui  dixerit,  differentiam  inciden- 
darum radii  Solis  in  superficies  aeris  et  Terrae  mensuram  esse  refractionis. 
Ut  quia  certum  est,  refractiones  quas  astronomi  considerant  fieri  a circum- 
fuso Terris  aere.  Sit  ergo  Terrae  superficies  CB,  quam  tangat  recta  GB 
in  puncto  B ; aeris  superficies  ex  eodem  centro  A sit  DE  et  GB  secet 
hanc  in  E.  Tangat  igitur  aliqua  superficiem  DE  Fig.  61. 

in  E puncto  sectionis,  quae  sit  IE.  Igitur  si  BG 
fiat  radius  lucis,  is  coincidet  cum  tangente  super- 
ficiei Terrae,  erigetur  ad  tangentem  IE  ad  certum 
angulum,  differentia  incidendarum  est  IEB.  Ea 
paulatim  minuitur,  ita  ut  in  vertice  nulla  sit,  quia 
a vertice  radius  ad  utramque  tangentem  perpen- 
dicularis et  ad  rectos  descendit.  Si  ergo  quis 
dixerit,  refractiones  proportionari  his  angulis  IEB, 
concinna  videbitur  haec  ratio  metiendi  refractiones ; 
propterea  quod  ad  quamcunque  altitudinem  sphaerae  aeris  sequitur  sua~ 
refractio  maxima  horizontalis,  ita  ut  videatur  experientiae  satisfacere.  Verum 
haec  quoque  falsa  est,  quia  uti  dictum,  separat  rationem  densi  a figura  seu 
incidentia,  quae  erant  conjungenda.  Nam  hac  quidem  ratione  non  aliae 
futurae  sint  refractiones  vel  saltem  refractionum  incrementa  a nulla  ad 
summam,  sive 'tenui  aere  seu  vitro  pellucida  sphaera  constet.  Patet  autem 
experimentis,  in  varietatem  densorum  mediorum  spargi  etiam  incrementorum 
diversas  formas.  Praeterea  si  refractiones  essent  a sola  figura,  null^ 

fieret  refractio,  cum  pellucidi  superficies  sunt  planae;  ut  in  aquam  eadem 
recta  iisdem  angulis  incidit,  quibus  in  fundum  aquae  parallelum  ad  super- 
ficiem. Hic  differentia  incidentiae  nulla,  at  non  nulla  refractio. 

Progrediamur  ad  eos  modos,  qui  conjungunt  causam  utramque  densi- 
tatem et  incidentiam. 

Primus  sese  offert  is,  qui  a Rothmanno  fuit  objectus  Tychoni  inter 
initia.  Sit,  inquit,  refractio  tantum  3'  in  horizonte,  habebit  in  45°  refractio 
1 {]2 '.  Sensus  fiet  talis,  refractionem  maximam  horizontalem* constitui  a 
medii  densitate,  eam  paulatim  spargi  per  omnes  incidentiarum  gradus,  ut 
quanto  elevetur  lumen  in  arcubus  circuli,  tanta  proportione  a maxima  decres- 
cant refractiones  reliquae,  donec  in  vertice  obliterentur.  Hunc  modum  postea 
uterque  Tycho  et  Rothmannus  agnoverunt  experientiae  repugnare.  Nam  in 
tabula  Vitellionis  prop.  8.  lib.  10.  etiam  in  aqua  praecipitantur  refractiones 
versus  horizontem,  nec  respondent  verticales  (vel  quasi)  horizontalibus  in 
hac  proportione  arcuum  incidentiae.  In  aere  quae  fiunt  refractiones,  multo 
magis  versus  horizontem  procumbunt , ut  videre  est  in  tabulis , quae  sunt 
inter  Progymnasmata  Tychonis  fol.  79.  124.  280.  2‘)  Ceterum  hoc  subitum 
incrementum  circa  horizontem  neuter  ex  ipsa  forma  mensurae  putavit  exi- 
stere,  utrique  verisimile  fuit,  aut  proportionhri  refractiones  inclinationibus 
aut  aliunde  intervenire  novam  causam,  novum  nempe  vaporum  corpus.  Ego 
vero  dico , mensuram  talem  esse  instituendam , ex  qua  haec  necessario 
sequantur  nihilo  interveniente.  Nam  satis  tutos  nos  reddit  analogia  ab 
aqua  ad  aerem,  ut  statuamus  unicam  aeris  superficiem  totam  hanc  culpam 
sustinere.  *)  Si  enim  in  aqua,  quae  densa  est  admodum,  refractiones  sen- 
sibiliter concedunt  versus  horizontem  estque  in  horizonte  refractio  maxima 
circiter  37°,  nihilque  hic  intervenit  praeter  aquae  superficiem,  multo  magis 
vergent  refractiones  ad  horizontem,  ubi  densitas  exigua  medii,  refractio 
horizontalis  despecta  et  exilis. 

Atque  hactenus  et  illa  ultima  Tychonis  Brahei  opinio  fol.  95.  96. 
Progymnasmatum,  quamvis  vero  omnium  proxima,  refutata  fuit : quae  fere 
est  ejusmodi : a prolixitate  transitus  constitui  modulos  refractionum , de 
quibus  per  quantitatem  inclinationum  sumatur  pars  proportionalis.  Fieret 
in  horizonte  aquae  infinita,  oriretur  ex  corpulentia,  augeretur  cum  profun- 

*)  Duplex  est  vaporis  omnis  ratio : alia  cum  surgit  ex  Terrae  visceribus, 
calore  quodam  terreno  subvectus  : tunc  enim  et  naturam  habet  ascendendi  ebullit- 
que  ex  montanis  instar  fontis,  et  a fastigio  ebullitionis  in  declivia  circulo  diffun- 
ditur, primum  atque  frigus  montanum  patitur,  gignitque  fere  ventos  hoc  pacto.  In 
hoc  itaque  statu  pellucidus  est  instar  aquae.  Propterea  stellarum  lumina  tunc 
grandia  apparent  et  scintillant  multum : quo  indicio  ventos  et  hieme  resolutionem 
frigoris  instare  scitur. 

Alia  item  ratio  est  vaporis  consistentis  et  frigefacti , qui  haeret  iners  uno 
loco  mistus  fumis  crassioribus,  per  quem  stellarum  lumina  obscura,  rubea,  et  ut 
\irgilius  ait,  ferruginea  apparent,  qui  pellucidus  nequaquam  est.  Illud  genus 
rarum  et  momentaneum  : hoc  quidem  quotidianum  et  perenne.  Illud  fere  montes 
obsidet,  hoc  promiscue  omnem  Terrarum  faciem  tegit. 

Cum  itaque  nego,  vapores  concurrere  ad  formandas  refractiones,  de  hoc  poste- 
riori genere  intelligo : quia  hoc  pro  causa  perpetua  adducebatur  ab  auctoribus 
hujus  opinionis,  etiam  coelo  serenissimo.  At  prius  vaporum  genus  ipse  etiam 
infra  adhibeo  ad  rariores  quasdam  et  insolentiores  refractiones  efficiendas.  (Refe- 
renda est  haec  annotatio  etiam  ad  prop.  9.  numeri  6 hujus  capitis,  sic  et  ad  conclusionem 
numeri  1.) 

ditate  medii : denique  neque  consentit  in  aere.  Ponit  enim  ibi  Tycho  cras- 
sitiem  aeris  horizontalem  142  milliaria,  in  altitudine  60°:  14  milliaria. 
Ergo  V10  pars  de  horizontali  refractione  deberetur  altitudini  60,  scilicet  3 */6 , 
de  quibus  inclinationi  30°  (quia  altitudo  ponitur  60°)  1'  deberetur,  quod 
negat  Braheus  fieri. 

Non  intentatum  nec  hoc  reliqui,  utrum  semel  constituta  horizontali 
refractione  ex  densitate  medii,  ceterae  sinubus  distantiarum  a vertice  respon- 
derent ? Sed  nec  calculus  id  approbavit  nec  sane  opus  erat  inquirere.  Nam 
eadem  forma  crescerent  refractiones  in  omnibus  mediis , quod  repugnat 
experientiae. 

Quo  nomine  taxatur  illa  ab  Alhazeno  et  Vitellione  allegata  causa 
refractionum.  Lux,  inquiunt,  quaerit  compensationem  damni  ex  obliquo 
inflictu  accepti.  Quanto  enim  debilitata  fuit  a densioris  occursu,  tanto  se 
recolligit  accedendo  ad  perpendiculum,  ut  rectiore  ictu  feriat  fundum  medii 
densioris.  Ictuum  enim,  qui  sunt  recti,  fortissimos  esse.  Et  addunt  sub- 
tile nescio  quid : motum  lucis  oblique  incidentis  componi  ex  motu  perpen- 
diculari et  motu  parallelo  ad  densi  superficiem,  eumque  motum  sic  com- 
positum non  aboleri  ab  occursu  pellucidi  densioris,  sed  tantum  impediri. 
Totum  ergo  motum,  ut  est  compositus,  sese  munire  iterum,  residere  scilicet 
in  motu  per  densam  superficiem  jam  alterato  vestigia  pristinae  compositionis, 
ut  non  plane  fiat  perpendicularis  nec  plane  parallelus.  Deflectere  autem 
ad  perpendicularem  potius  quam  ad  parallelum,  quia  fortior  sit  motus  per- 
pendiculi. Haud  multo  melius  rem  explicarunt,  quam  Macrobius  lib.  7. 
Saturnalium,  qui  cunctationem  visui  et  ex  offensa  recursum  in  sese  tribuit. 
Perinde  quasi  lucis  species  mente  praedita  esset,  qua  et  densitatem  medii 
et  suum  damnum  aestimaret,  et  proprio  arbitratu  non  extranea  vi,  agendo, 
non  patiendo,  sese  ipsam  infringeret.  Si  haec  ratio  vera  esset,  dimensio 
refractionum  esset  expedita.  Crescerent  enim  refractiones  cum  sinubus 
distantiarum  a vertice,  propterea  quod  in  eadem  proportione  debilitantur 
ictus  ex  obliquitate.  Si  namque  quaeras,  quanto  fortius  Sol  Terras  feriat 
ab  altitudine  30"  quam  ab  altitudine  45°,  recte  respondebitur,  tanto  fortius 
quanto  longius  est  latus  quadrati  latere  sexanguli.  Nam  circa  horizontem 
subito  vis  Soli  cumulatur ; circa  verticem  parvo  variatur , quod  idem  et 
sinubus  accidit. 

Aliam  dimetiendi  rationem  confinxi,  quae  et  densitatem  medii  et  inci- 
dentiam  conjungeret.  Nam  quia  medium  densius  fit  causa  refractionum, 
videtur  ergo  perinde  esse  ac  si  quis  ejus  medii  profunditatem,  in  quo  refrin- 
guntur radii,  extendat  in  tantam  amplitudinem,  quantam  occupat  tantundem 
materiae  sub  forma  medii  rarioris.  Tunc  enim  radii  in  vacuum  spatium 
irretorte  ingressi  ad  visibilem  rem , hac  per  hujusmodi  imaginationem  pro- 
fundius demersa  in  perpendiculum,  ipsi  quoque  altero  sui  termino,  quo 
visibile  contingunt,  intelliguntur  demergi  et  sic  prolongari.  Sit  A lux,  BC 
superficies  medii  densioris,  DE  fundus.  Descendant  obliqui  AF,  AG,  AB 
et  continuentur  AB  in  D,  AG  in  I,  AF  in  H,  quorsum  essent  casuri,  si 
medium  esset  uniforme.  Sed  quia  densius  : finge  ergo  fundum  DE  deprimi 
eousque,  ut  quantum  materiae  est  in  profunditate  GE  sub  forma  densioris, 
tantundem  sit  in  profunditate  CK  sub  forma  rarioris.  Toto  ergo  fundo 
DE  demerso  in  LK,  puncta  D,  I,  H,  E descendent  perpendiculariter  in  L, 
M,  N,  K.  Connexis  igitur  B,  G,  F cum  L,  M,  N secabitur  DE  fundus  in 
punctis  O,  P,  Q,  fientque  refracti  ABO,  AGP,  AFQ, 

Et  notandum  in  hoc  modo,  si  CK,  FN,  GM, 
BL  continuentur,  concurrere  illa  rursum  in  puncto 
eodem.  Continuentur  enim  CA  et  NF,  donec  con- 
currant, sitque  concursus  punctum  R et  connectantur 
G et  B cum  R,  dico  RGM  rursum  esse  unam  rectam, 
sic  et  RBL.  Nam  triangula  RAF,  NHF  sunt  inter 
parallelas  RA,  HN,  quare  RAF,  FIIN  anguli  sunt 
aequales  et  ARF,  HNF,  et  qui  ad  F communis  est. 
Tota  ergo  triangula  sunt  similia.  Sed  triangulo 
RAF  et  triangulo  RAG  commune  latus  est  RA,  et 
angulus  RAF  major  est  angulo  RAG  quantitate 
anguli  FAG.  Et  F,  G puncta  stant  in  una  recta 
perpendiculari  ad  RAK , quo  pacto  trina  puncta 
trianguli  utriusque  determinata  sunt,  ut  non  possint 
esse  alia,  quam  haec  singularia.  Vicissim  triangula 
FHN,  GIM  habent  etiam  aequale  latus  1M  et  IIN, 
quia  sunt  hae  parallelae  inter  parallelas  DE  et  LK. 
Et  FHN  angulus  major  est  angulo  GIM,  itidem 
quantitate  anguli  FAG,  idque  accidit  in  triangulis 
similibus.  Nam  RAF,  FHN  aequales  sunt,  sicut  et 
RAG,  GIM,  et  tertio  G,  F anguli  rursum  stant  in 
perpendiculari  super  MI  vel  NH  aequale  latus,  et 
respondet  HFN  triangulo  RFA,  in  quo  prius  idem 
acciderat.  Ergo,  ut  est  triangulum  RAG  ad  RAF  triangulum  in  lineis  et 
angulis,  ita  erit  et  MIG  ad  NHF,  sed  similia  NHF,  RAF,  similia  igitur 
etiam  RAG,  MIG.  Sed  habent  latera  RA,  IM  parallela  et  IG,  GA  in 
una  recta,  et  G communem  verticem,  ergo  RGA,  MGI  sunt  aequales 
auguli,  quare  et  MGR  erit  una  recta.  Eodem  modo  probabitur  et  RAB, 
LDB  similia  esse,  et  LBR  rectam.  Patet  ergo  quod  monueramus. 

Hic  modus  refutatur  experientia : nam  anguli  refractionis  versus  AC 
perpendicularem,  ut  HFN,  fiunt  nimis  magni  respectu  horizontalium.  Et  si 
refractionum  angulos  ex  Vitellione  et  Tychone  examines,  punctum  R direc- 
torium refractorum  BO,  GP,  FQ  non  est  unum,  sed  circa  horizontem  altis- 
simum  supra  A,  in  vertice  coincidens  cum  A.  Exploret  hoc  seu  calculo 
seu  circino  cuicunque  otium  est.  Adde  quod  ratio  ipsa  cespitat  et  dum 
dimensiones  captat,  seipsam  vix  capit  aut  percipit. 

Pergo  ad  modos  alios.  Cum  ergo  densitas  plane  sit  in  causa  refrac- 
tionum, et  refractio  ipsa  compressio  quaedam  videretur  lucis,  utpote  ad 
perpendicularem , subiit  animum  inquirere,  an  quae  proportio  mediorum  causa 
densitatis  eadem  sit  proportio  fundi  spatiorum,  quae  lux  primum  in  vacuum 
vas,  dein  aqua  superfusa,  introgressa  feriat. 

Hic  modus  multiplex  est.  Aut  enim  concipitur  in  lineis  rectis,  ut  si 
quis  dicat  in  proximo  schemate,  sic  esse  EQ  lineam  refracte  illustratam 
ad  EH  illustratam  directe,  ut  est  densitas  medii  alterius  ad  alterum.  Vel 
si  quis  dicat  FQ  lineam  refractam  esse  ad  FH  partem  ipsius  AF  continua- 
tam, ut  densitas  medii  unius  ad  alterum.  Aut  concipitur  in  planitiebus, 
ut  si  sit  in  hac  densorum  proportione  potentia  EQ  ad  potentiam  EI1 
(h.  e.  EQ2 : EH2)  aut  circulus  aut  qualiscunque  figura  ad  consimilem^  Sic 
enim  quae  est  proportio  EQ  ad  EP,  ejus  dupla  esset  EH  ad  EI.  Aut  con- 
cipitur iste  modus  in  soliditate  pyramidum  curtarum  FHEC,  FQEC,  ut  sicut 

medium  ad  medium  in  densitate,  sic  hae  pyramides  vacua  ad  humore  plenam. 
Denique  quia  proportio  mediorum  est  trifariae  considerationis,  cum  densitatem 
recipiant  in  longum,  latum  et  profundum,  progressus  sum  etiam  ad  propor- 
tionem cubicam  inter  lineas  EQ,  EFI  quaerendas.  Quin  et  alias  consului 
lineas.  Demittatur  ex  aliquo  punctorum  refractionis,  utpote  ex  G perpen- 
dicularis in  fundum  GY.  Quaestio  erit,  utrum  triangulum  GIY,  hoc  est 
basis  IY  divideretur  a GP  refracto  in  proportione  densitatis  mediorum. 
Hos  modos  omnes  conjunxi,  quia  eundem  omnes  habent  elenchum. 

Nam  quacunque  ratione  linea,  planum  vel  pyramis  EI  ad  EP,  aut 
abbreviata  YI  ad  YP  retineat  eandem  ubique  proportionem,  utpote  quae 
est  mediorum,  certe  EI  tangens  distantiae  puncti  A a vertice  fiet  in  hori- 
zontali distantia  infinita,  reddet  igitur  et  EP  vel  YP  infinitam.  Unde  IGP 
angulus  refractionis  abolebitur,  et  approximans  horizonti  paulatim  minor 
atque  minor  evadet,  quod  ab  experientia  refutatur.  Nam  maximus  est  in 
horizonte.  Nec  illae  in  scenam  introductae  pyramides  bene  conveniunt  cum 
prop.  7.  8.  Cap.  I,  quia  species  lucis  superficiei  dimensiones  habet,  non 
corporis.  Denique  haec  species  in  ipsa  superficie  densioris  refringitur,  ab 
hac  passione  recto  motu  fertur,  qualitercunque  fundus  illi  occurrat.  Sunt 
igitur  fundus  et  lineae  EI,  EP  et  confictae  hae  pyramides  in  refractionis 
negotio  plane  accidentaria. 

Tandem  igitur  itum  est  ad  ipsam  rei  imaginem,  cui  locum  supra  cap.  III. 
ex  opticis  definivimus  in  concursu  radii  visorii  cum  catheto  incidentiae. 
Sit  jam  fundus  LK,  et  altitudo  medii  densi  CK.  Sit  visibile  in  M,  erecta 
perpendicularis  in  superficiem  aquae  ex  M,  sc.  MI  est  cathetus,  sit  G 
punctum  refractionis,  erit  recta  AGI  radius  visorius,  quia  visus  non  per- 
cipit radium  in  G frangi,  quin  existimat,  inde  advenire  totum,  quorsum  ipse 
obvius  a spectante  dirigitur.  Concurrit  ergo  AGI  cum  MI  catheto  in 
puncto  I.  Quare  ex  opticorum  definitione  I locus  erit  imaginis.  Hanc 
imaginem  primo  sic  consului : an  semper  in  IE  parallelo  ad  BC  superficiem 
permanendo,  refractionibus  metiendis  praebeat  ansam.  At  hoc  falsum  ipse 
sensus  oculorum  testabatur.  Quo  enim  obliquius  inspicias  aquam , hoc 
magis  ascendunt  imagines  ad  superficiem : si  directe  despicias  ex  A in  C, 
nulla  videbitur  altitudo  fundi  K.  Quid  quod  modus  iste  tandem  cum  supra 
descripto  coincidit.  Probatum  est  enim,  si  D,  I,  H,  E (quae  jam  sunt  loca 
imaginum)  sint  in  eadem  parallelo  ad  BC,  LK  et  DL,  1M,  HN,  EK  sint 
perpendiculares,  ut  hic  quoque  ponitur,  tunc  KC,  NF,  MG,  LB  concurrere 
in  eodem  puncto  R,  itaque  esse  unum  ex  modis  rejectis. 

Rursum  quaesivi,  utrum  a punctis  suarum  refractionum  imagines  aequa- 
liter abessent,  minimamque  distantiam  metiretur  ratio  densorum.  Ut  si  E 
sit  imago,  C aquae  superficies,  K fundus,  et  CE  ad  CK  ut  medium  ad 
medium  causa  densitatis.  Postea  F,  G,  B sint  tria  alia  puncta  refractionis, 

et  imagines  in  S,  T,  Y et  CE,  FS,  GT,  BV  aequales.  Verum  statuebatur 

hoc  pacto  imaginis  E aliqua  altitudo  in  perpendiculo  AK,  quod  refutatur 
experientia,  ut  alios  elenchos  taceam.  (Comp.  p.  46  ss.) 

Tertio  an  ut  medium  ad  medium,  sic  (si  II  sit  locus  imaginis)  FH  ad 
FX?  Minime..  Esset  enim  sic  etiam  CE  ad  CK , quare  semper  eadem 
altitudo  imaginis,  quod  jam  refutavimus. 

Quarto,  an  ut  CK  ad  FX  sic  altitudo  imaginis  in  K ad  altitudinem 

in  H?  Minime.  Nam  aut  nunquam  inciperent  ascendere  imagines,  aut  ubi 

semel  inceperunt,  ascenderent  in  infinitum,  quia  FX  tandem  fit  infinita. 

Quinto,  an  ascendant  imagines  in  proportione  sinuum  inclinationum? 
Minime.  Nam  eadem  ratio  esset  ascensus  in  omnibus  mediis. 

An  ergo  sexto  primum  et  in  perpendiculari  radiatione  exaltentur  in 
proportione  mediorum,  inde  magis  magisque  ascendant  in  proportione  sinuum 
inclinationum  ? Etenim  sic  proportio  ascensuum  componeretur  fieretque  diversa 
per  media  diversa.  Nihil.  Nam  calculus  ab  experientia  discrepabat.  Et 
in  genere  frustra  consulimus  imaginem  aut  locum  imaginis,  propter  hoc 
ipsum,  quod  imago  est.  Nihil  enim  attinet  medii  densitatem,  nihil  ipsum 
reale  lucis  na&og  seu  dwnXaaiv,  quid  visui  accidat,  ex  cujus  errore  imago 
resultat. 

3.  Praeparatio  ad  dimensionem  veram  refractionum. 

Hactenus  ergo  fere  caecam  inquirendi  rationem  secuti  sumus  et  fortu- 
nam invocavimus.  Jam  in  posterum  alterum  aperiebamus  oculum,  certam 
insistentes  methodum. 

Etenim  cum  perpenderem,  imaginem  rei  sub  aqua  visae  adeo  propin- 
quam esse  dimensioni  legitimae  refractionum,  ut  pene  refractiones  metiatur, 
humilis  sit,  si  res  a perpendiculo  inspiciatur,  paulatim  fiat  altior,  oculo 
versus  horizontem  aquae  procumbente : ex  altera  vero  parte  ratio  jam  modo 
dicta  negaret,  in  imagine  quaerendam  esse  dimensionem,  propterea  quod 
imago  existat  non  plane  ex  rei  natura,  sed  simul  ex  deceptione  visus,  quae 
accidens  est  rei  ipsius  : ex  harum  inquam  pugnantium  rationum  collatione 
tandem  subiit  animum,  causas  ipsas  imaginis  in  aqua  constitutae  investigare 
et  in  his  causis  dimensionem  refractionum.  Opinio  haec  tanto  magis  in 
me  fuit  confirmata,  quod  viderem,  causam  imaginis  et  in  speculis  et  in 
aquis  apparentis  ab  opticis  non  esse  legitime  indicatam.  Et  hinc  origo 
laboris  illius,  quem  supra  cap.  III.  suscepimus.  Neque  sane  mediocris  is 
erat,  dum  inter  principia  in  re  tam  perplexa  pro  falsis  opticorum  traditio- 
nibus alias  falsas  opiniones  sequor : dum  ter  quater  aliam  insisto  viam, 
totum  negotium  de  novo  repeto;  totiesque,  ut  fit,  id  ipsum,  quod  tanto 
ardore  quaerebatur,  temeraria  persuasione  pro  jam  invento  animo  complector. 

Et  hunc  quidem  catoptrices  nodum  Gordio  difficiliorem  sola  analogia 
tandem  secui,  ad  eum  modum  quem  supra  descripsi:  dum  perpendo,  quae 
in  speculis  contingerent  et  quae  in  aquis  ad  illorum  similitudinem  contingere 
consentaneum  esset.  Etenim  in  speculis  imagines  extra  locum  rei  visae 
collocat  non  materia  ulla,  sed  sola  repercussio  a polita  superficie.  Quare 
sequebatur  et  in  aquis,  imagines  ascendere  et  superficiei  appropinquare  non 
ad  leges  densitatis  in  aqua  majoris  vel  minoris,  prout  rectior  vel  obliquior 
esset  intuitus,  sed  propter  solam  refractionem  luculae  ex  re  in  oculum 
allapsae.  Quo  sic  posito,  quicquid  supra  per  imaginem  ejusque  elevationem 
in  dimensione  refractionum  tentaveram,  plane  concidebat.  Idque  tanto 
magis,  postquam  causam  genuinam  inveni,  cur  esset  imago  in  eadem  cum 
re  ipsa  perpendiculari  tam  in  speculis  quam  in  mediis  densioribus. 

Cum  ergo  per  analogiam  hujusmodi  feliciter  cessisset  in  demonstratione 
difficillima  de  loco  imaginis : coepi  hanc  analogiam , illectus  cupiditate 

dimetiendi  refractiones,  ulterius  persequi.  Optabam  enim  tenere  mensuram 
refractionum,  quantumvis  caecam,  dummodo  aliquam:  certa  spe,  fore  ut 
mensura  legitime  cognita  causa  quoque  patesceret.  Sic  ergo  perrexi. 

Quemadmodum  in  speculis  convexis  minor  fit  rei  imago,  sic  etiam  in 
mediis  rarioribus:  et  ut  in  speculis  concavis  imago  fit  major,  sic  et  in 

densioribus.  In  convexis  quidem  partes  mediae  imaginis  appropinquant,  in 
concavis  recedunt  longius,  quam  circumstantes : idem  fit  in  mediis  differen- 
tibus, adeo  ut  in  aqua  fundus  depressus,  circumstantes  partes  elevatae 
appareant.  Hinc  apparebat  concavae  superficiei  speculari  respondere  medium 
densius,  convexae  rarius:  simul  patuit,  planam  aquae  superficiem  induere 
quandam  curvitatis  rationem:  quare  de  causis  cogitandum  erat,  quae  con- 
ciliarent illi  hunc  curvitatis  effectum,  ut  si  causa  redderetur,  cur  partes 
aquae  circumstantes  incidentem  perpendicularem  majorem  repraesentarent 
densitatem,  quam  esset  ipsius  aquae  sub  perpendiculo.  Ita  res  revolvebatur 
ad  superiores  molitiones : quae  cum  sint  ratione  et  experientia  refutatae, 
supersedendum  fuit  a causae  ipsius  inquisitione.  Pergebam  igitur  ad  men- 
suram. Cum  igitur  sint  multae  mediorum  species  densitate  differentes, 
oportuit  huic  multitudini  quoque  statuere  quid  analogon  in  speculis  concavis. 
Igitur  ut  in  concavo  major  fiat  imago,  oportet  oculum  intra  centrum  esse: 
qui  quo  propior  est  centro,  remotior  a superficie,  hoc  major  erit  imago. 
Itaque  cum  densiora  media  majorem  itidem  faciant  imaginem , diversa 
media  diversis  in  diametro  speculari  sitibus  oculi  respondebant. 

Accomodabam  igitur  extrema;  in  concavo  speculo  locus  oculi,  super- 
ficies et  centrum : in  mediis  medium  densissimum,  et  medium,  plane  aequale 
illi  medio,  in  quo  est  oculus.  Si  collocaretur  oculus  in  centro,  fieri  opor- 
tebat eadem,  quae  contingunt  re  in  medio  infinitae  densitatis  inspecta. 

Hic  itaque  nova  existebant  bivia.  Nam  si  perpendas,  quid  fieri  debeat, 
medio  existente  plane  densissimo  (seu  infinitae  densitatis),  deprehendes  ex 
analogia  mediorum  ceterorum,  oportere,  si  quod  esset,  omnes  omnino  radios 
ab  uno  puncto  in  superficiem  hujusmodi  illapsos  refringi  plenarie,  hoc  est 
coincidere  post  refractionem  cum  ipsis  perpendicularibus  : et  sic  fieri  paral- 
lelos. In  ceteris  enim  mediis,  quo  densius  est  quodlibet,  hoc  propius  acce- 
dunt refracti  ad  perpendiculares  suos. 

Atqui  in  sphaerica  concava  superficie  radii  ex  centro  in  superficiem 
undique  illapsi  post  repercussum  non  fiunt  paralleli,  sed  recolliguntur  ad 
suam  originem.  Circumspiciendum  igitur  fuit  de  tali  concavo  talique  ejus 
puncto  diametri,  a quo  in  superficiem  egressi  omnes  repercuterentur  in  meros 
parallelos.  Quod  nisi  jam  praecepissem  gustum  aliquem  conicorum,  nun- 
quam eo  pervenissem  quo  contendebam.  Memor  autem  eram  eorum,  quae 
Vitellio  de  speculo  parabolico  adurente  scripserat,  lib.  IX.  prop.  39 — 44. 
Etenim  quae  Apollon.  lib.  III.  prop.  48.  et  aliquot  circumstantibus  de  hyper- 
bola  et  ellipsi  demonstraverat , ea  circa  parabolen  omissa  Vitellio  dictis 
locis  ex  parte  supplet  demonstratque  in  ea  punctum  aliquod,  a quo  in  sec- 
tionem seu  curvam  lineam  egressae  quotcunque  aequales  cum  contingente 
angulos  facerent  iis  angulis,  quos  cum  eadem  contingente  constituunt  ex 
iisdem  punctis  eductae  axi  parallelae.  Atque  id  est,  quod  quaerebamus. 
Ceterum  quia  difficilis  est  consideratio  sectionum,  propterea  quod  parum 
teritur,  libet  aliqua  mechanice,  analogice  et  populariter  de  iis  disserere: 
date  veniam  geometrae. 

4.  De  coni  sectionibus. 

Coni  varii  sunt,  rectanguli,  acutanguli,  obtusanguli : item  coni  recti 
seu  regulares,  et  scaleni  seu  irregulares  aut  compressi:  de  quibus  vide 
Apollonium  et  Eutocium  in  commentariis.  Omnium  promiscue  sectiones  in 
quinque  cadunt  species.  Etenim  linea  in  superficie  coni  per  sectionem  con- 

stituta  aut  est  recta,  aut  circulus,  aut  parabole  aut  hyperbole  aut  ellipsis. 
Inter  has  lineas  hic  est  ordo  causa  proprietatis  suae,  ef  analogice  magis 
quam  geometrice  loquendo  : quod  a linea  recta  per  hyperbolas  infinitas  in 
parabolen,  inde  per  ellipses  infinitas  in  circulum  est  transitus.  Etenim 
omnium  hyperbolarum  obtusissima  est  liuea  recta,  acutissima  parabole  : sic 
omnium  ellipsium  acutissima  est  parabole,  obtusissima  circulus.  Parabole 
igitur  habet  ex  altera  parte  duas  natura  infinitas,  hyperbolen  et  rectam, 
ex  altera  duas  finitas  et  in  se  redeuntes,  ellipsin  et  circulum.  Ipsa  loco 
medio  media  natura  se  habet.  Infinita  enim  et  ipsa  est,  sed  finitionem,  ex 
altera  parte  affectat,  quo  magis  enim  producitur,  hoc  magis  fit  sibi  ipsi 
parallelos,  et  brachia,  ut  ita  dicam,  non  ut  hyperbole  expandit,  sed  con- 
trahit ab  infiniti  complexu,  semper  plus  quidem  complectens,  at  semper 
minus  appetens:  cum  hyperbole,  quo  plus  actu  inter  brachia  complectitur, 
hoc  plus  etiam  appetat.  Sunt  igitur  oppositi  termini,  circulus  et  recta,  illic 
pura  est  curvitas,  hic  pura  rectitudo.  Hyperbole,  parabole,  ellipsis  inter- 
jectae et  recto  et  curvo  participant ; parabole  ex  aequo,  hyperbole  plus  de 
rectitudine , ellipsis  plus  de  curvitate.  Propterea  hyperbole  quo  longius 
producitur,  hoc  magis  rectae  seu  asymptoto  suae  fit  similis.  Ellipsis  quo 
longius  ultra  medium  continuatur,  hoc  magis  circularitatem  affectat  tandem- 
que  coit  iterum  secum  ipsa : parabole  loco  medio,  semper  curvior  est  hyper- 
bola,  si  aequalibus  interstitiis  producantur,  semperque  rectior  ellipsi.  Cumque, 
ut  circulus  et  recta  extrema  claudunt,  sic  parabole  teneat  medium:  ita 
etiam  ut  rectae  omnes  similes,  itemque  et  circuli  omnes,  sic  sunt  et  para- 
bolae omnes  similes  solaque  quantitate  differunt. 

Sunt  autem  apud  has  lineas  aliqua  puncta  praecipuae  considerationis, 
quae  definitionem  certam  habent,  nomen  nullum,  nisi  pro  nomine  definitio- 
nem aut  proprietatem  aliquam  usurpes.  Ab  iis  enim  punctis  rectae  eductae 
ad  contingentes  sectionem  punctaque  contactuum  constituunt  aequales  angulos 
iis,  qui  fiunt,  si  puncta  opposita  cum  iisdem  punctis  contactuum  connec- 
tantur.  Nos  lucis  causa  et  oculis  in  mechanicam  intentis  ea  puncta  focos 
appellabimus.  Centra  dixissemus,  quia  sunt  in  axibus  sectionum,  nisi  in 
hyperbola  et  ellipsi  conici  auctores  aliud  punctum  centri  nomine  appellarent. 


Fig.  63. 


Focus  igitur  in  circulo  unus  est  A 
isque  idem  qui  et  centrum:  in  ellipsi 
foci  duo  sunt  B,  C,  aequaliter  a 
centro  figurae  remoti  et  plus  in 
acutiore.  In  parabole  unus  D est 
intra  sectionem,  alter  vel  extra  vel 
intra  sectionem  in  axe  fingendus 
est  infinito  intervallo  a priore 
remotus,  adeo  ut  educta  HG  vel 
IG  ex  illo  caeco  foco  in  quodcun- 
que punctum  sectionis  G,  sit  axi 
DK  parallelos.  In  hyperbola  focus 
externus  F interno  E tanto  est 
propior,  quanto  est  hyperbole  ob- 
tusior. Et  qui  externus  est  alteri 
sectionum  oppositarum",  is  alteri 
est  internus  et  contra. 

Sequitur  ergo  per  analogiam,  ut  in  recta  linea  uterque  focus  (ita 
loquimur  de  recta,  sine  usu,  tantum  ad  analogiam  complendam)  coincidat 
in  ipsam  rectam : sitque  unus  ut  in  circulo.  In  circulo  igitur  focus  in  ipso 
centro  est,  longissime  recedens  a circumferentia  proxima,  in  ellipsi  jam 
minus  recedit,  et  in  parabole  multo  minus*  tandem  in  recta  focus  minimum 
ab  ipsa  recedit,  hoc  est,  in  ipsam  incidit.  Sic  itaque  in  terminis,  circulo 
et  recta,  coeunt  foci,  illic  longissime  distat,  hic  plane  incidit  focus  in  lineam. 
In  media  parabole  infinito  intervallo  distant,  in  ellipsi  et  hyperbole  latera- 
libus bini  actu  foci  spatio  dimenso  distant ; in  ellipsi  alter  etiam  intra  est, 
in  hyperbole  alter  extra.  Undique  sunt  rationes  oppositae. 

Linea  MN,  quae  focum  in  axe  metatur  perpendiculariter  in  axem 
insistens,  dicatur  nobis  chorda,  et  quae  altitudinem  ostendit  foci  a proxima 
parte  sectionis  a vertice,  pars  nempe  axis  BR  vel  DK  vel  ES  dicatur 
sagitta  vel  axis.  Igitur  in  circulo  sagitta  aequat  semichordam,  in  ellipsi 
major  est  semichorda  BP  quam  sagitta  BR,  major  etiam  sagitta  BR  quam 
dimidium  BP  semichordae  seu  chordae  quarta  pars.  In  parabole,  quod 
Vitellio  demonstravit,  sagitta  DK  praecise  aequat  quartam  chordae  MN, 
hoc  est  DN  est  dupla  ad  DK.  In  hyperbole  EQ  plus  est,  quam  dupla 
ipsius  ES,  sc.  minor  est  sagitta  ES  quam  quarta  chordae  et  semper  minor 
atque  minor  per  omnes  proportiones,  donec  evanescat  in  recta,  ubi  foco  in 
lineam  ipsam  incumbente,  altitudo  foci  seu  sagitta  evanescit,  et  simul 
chorda  infinita  efficitur,  coincidens  sc.  cum  arcu  suo  abusive  sic  dicto,  cum 
recta  linea  sit.  Oportet  enim  nobis  servire  voces  geometricas  analogiae  : 
plurimum  namque  amo  analogias  fidelissimos  meos  magistros,  omnium  naturae 
arcanorum  conscios : in  geometria  praecipue  suspiciendos , dum  infinitos 
casus  interjectos  intra  sua  extrema  mediumque  quantumvis  absurdis  locu- 
tionibus concludunt,  totamque  rei  alicujus  essentiam  luculenter  ponunt 
ob  oculos. 

Quin  etiam  in  descriptione  sectionum  analogia  plurimum  me  juvit. 
Etenim  ex  III,  51.  52.  Apollonii  descriptio  hyper-  Fig.  64. 

boles  et  ellipseos  efficitur  facillima ; potestque  vel 
filo  perfici.  Positis  enim  focis  A,  B et  inter  eos 
vertice  E.,  figantur  acus  in  focis  A,  B,  annectatur 
ad  acum  A filum  longitudine  AE,  ad  B filum  longi- 
tudine BE.  Prolongetur  utrumque  filum  aequalibus 
additionibus,  ut  si  duplex  filum  digitis  comprehendas, 
iisque  ab  E discedentibus  bina  fila  paulatim  dimittas, 
alteraque  manu  signes  iter  anguli,  quem  utrumque 

filum  facit  apud  digitos,  ea  designatio  erit  hyperbole.  Eacilius  ellipsis 
describitur.  Foci  sint  A,  B,  vertex  E.  Fige  acus  firmas  in  A,  B,  utram- 
que filo  amplectere  simplici  amplexu,  ut  inter  AB  filum  non  intersit.  Fili 
longitudo  sit  AE  duplicata,  et  capita  fili  nodo  sint  Fig-  65. 

connexa.  Insere  jam  graphium  C in  eundem  fili  com- 
plexum cum  AB,  et  tenso  filo,  quantum  id  patitur,  circa 
AB  circumduc  lineam,  haec  ellipsis  erit.  Cum  haec 
tam  facilis  esset  descriptio,  non  indigens  operosis  illis 
circinis,  quibus  aliqui  cudendis  admirationem  hominum 
venantur,  diu  dolui,  non  posse  sic  etiam  parabolen 
describi.  Tandem  analogia  monstravit  (et  geometria 
comprobat)  non  multo  operosius  et  hanc  designare. 

Fig.  66.  Proponatur  A focus,  C vertex,  ut  AC  sit  axis;  is  con- 
C continuetur  in  partes  A in  infinitum  usque  aut  quousque  para- 
a bolen  placuerit  describere.  Placeat  usque  in  E Acus  ergo  in 
A figatur,  ab  ea  sit  nexum  filum  longitudine  AC,  CE.  Teneas 
manu  altera  caput  alterum  fili  E,  altera  graphium  cum  filo 
extende  usque  in  C.  Sit  etiam  ad  CE  erecta  perpendiculariter 
EF ; igitur  graphio  C et  manu  altera  E discede  aequalibus  inter- 
ii vallis  a linea  AE.  sic  ut  manus  altera  et  fili  caput  semper  in  EF 
maneat,  filumque  DG  semper  ipsi  AE  parallelon;  via  CD,  quam 
graphio  signaveris,  erit  parabole. 

Dixi  haec  de  sectionibus  conicis  tanto  libentius,  quod  non  tantum  hic 


TP 


dimensio  refractionum  id  requirebat,  sed  etiam  infra  in  anatome  oculi  usus 
earum  apparebit.  Tum  etiam  inter  problemata  observatoria  mentio  earum 
erit  facienda  duobus  locis.  Denique  ad  praestantissima  optica  machina- 
menta, ad  pensilem  in  acre  statuendam  imaginem,  ad  imagines  proportiona- 
liter  augendas,  ad  ignes  incendendos,  ad  infinite  comburendum,  consideratio 
earum  plane  est  necessaria. 


5.  Quodnam  genus  quantitatum  refractiones  metiatur. 

v In  conicas  sectiones  optima  methodo  incideram : at  nondum  omnis 
ambigendi  causa  erat  sublata.  Etenim  cum  sint  nobis  ad  dimetiendum 
propositae  infinitae  mediorum  species  densitate  differentes , ab  ea,  quae 
infinitae  densitatis  rationem  habere  fingitur,  usque  ad  eam,  quae  plane 
nullam  habet  densitatem:  sit  vero  in  antecedentibus  demonstratum,  dimen- 
sionem angulorum  refractionis  per  diversas  lucis  incidentias  in  densiora 
media  petendam  esse  (analogia  invitante)  ab  angulis  repercussuum  per 
diversas  lucis  incidentias  in  concava  specula  : alterum  quidem  extremum  in 
analogia  bene  quadrabat,  medium  nempe  densissimum  ad  situm  lucis  in 
foco  paraboles:  propterea  quod,  ut  in  densissimo  radii  post  refractionem, 
sic  qui  ex  foco  paraboles  post  repercussum  paralleli  fiunt. 

At  de  succedentibus  ordine  mediis  minus  densis  nondum  constabat, 
quorsum  essent  accommodanda,  utrum  ad  diversos  lucis  situs  in  eadem 
parabola  infra  focum,  sic  ut  medium,  in  quo  nulla  fit  refractio,  pertineat 
ad  situm  lucis  in  ipsa  cava  superficie  seu  vertice  paraboles : an  vero  potius, 
quia  parabole  est  extrema  cum  hyperbolarum  tum  ellipsium,  media  gradibus 
a densissimo  differentia,  vel  ad  varias  hyperbolas  vel  ad  varias  ellipses 
accommodanda,  sic  ut  semper  maneat  situs  lucis  in  foco  sectionis.  Quo 
pacto  medio  illi  quod  refractione  caret  illic  recta  seu  planum  speculum 
deberetur,  hic  sphaericum  concavum.  Quare  non  intentatum  reliqui  inquirere, 
an  cuilibet  medio  sua  esset  hyperbole.  Nam  si  loca  imaginum  in  aqua  per 
omnes  inclinationes  punctis  signes,  adumbrabitur  propemodum  hyperbola, 
quod  fidem  auget.  Exempli  itaque  causa  pro  refractionibus  aquae  sumatur 
in  inclinatione  80°  refractio  30°,  refractus  50°  ex  Vitellione.  Et  sit  (Fig.  64) 
B focus,  A oppositus:  ad  punctum  B,  lineam  BA  angulus  80°  comparetur, 
qui  sit  CBA.  Sic  ad  punctum  A,  lineam  AB  angulus  refractus  50°,  qui 
sit  CAB,  et  coeant  AC,  BC  in  C.  Cum  ergo  sit  B 80°  et  A 50°,  erit 
et  residuus  C 50°  et  AB,  BC  aequales.  Quare  si  AB  sit  100000,  erit 
AC  128558.  Est  vero  et  BC  100000,  excessus  ergo  AC  super  BC  est 
28558.  Est  ergo  28558  per  III,  51.  Apollonii  linea  inter  vertices  oppo- 
sitarum sectionum  seu  axis  DE.  Aufer  DE  28558  ab  AB  100000,  restat 

71442,  cujus  dimidium  35721  est  AD  vel  EB.  Itaque  E est  vertex  hyper- 
boles et  D vertex  oppositae  sectionis.  a)  Videamus  jam,  an  reliquarum  incli- 
nationum refractiones  a Vitellione  propositae  sequuturae  sint.  Sit  EBF 
70°,  ad  quam  inclinationem  Vitellio  ponit  refractionem  24°  30',  refractum 
45°  30'.  An  igitur  in  hac 'jam  constructa  hyperbole  FAB  est  45°  30'? 
Cum  itaque  sit  AB  100000  et  ABF  70°  et  AF  superet  FB  spatio  DE, 
agamus  ergo  per  falsi,  et  sit  FAB  45°  30',  erit  AFB  64°  30'  quare  ut 
sinus  AFB  ad  AB,  sic  sinus  FAB  ad  FB,  et  sin.  FBA  ad  FA.  Prodit 
ergo  FB  79023  et  FA  104111,  quarum  differentia  25088;  debuit  vero 
esse  28558.  Ergo  FB  respectu  FA  nimis  est  longa. b)  Minuitur,  si  angulus 
FAB  minuatur.  Haec  una  positio  est.  Sit  jam  secundo  FAB  44 u 29  . 
Erit  AFB  65°  3P,  quare  FB  76931,  FA  103262,  differentia  26331;  de- 
buisset esse  28558.°)  Vides,  imminutione  anguli  FAB  per  1°  1'  profecisse 
nos  ad  debitum  per  1243.  Abfuimus  etiamnum  per  2227.  d)  Ergo  adhuc 
duobus  fere  gradibus  est  minuendus  angulus  ille,  qui  nobis  repraesentare 
debuit  refractum.  Et  contra  refractio  ipsa  totidem,  nempe  3°  fere  augenda, 
ut  fiat  27°  30',  propior  illi  priori  in  inclinatione  80°.  Non  metitur  ergo 
speculum  hyperbolicum  angulos  refractionum  per  diversas  inclinationes.  Et 
in  genere,  quia  BA  repraesentat  perpendicularem  in  aquam,  quaeque  ex  B 
excitatur  ipsi  BA  ad  rectos,  repraesentat  radium  superficiei  aquae  parallelum 
seu  horizontem : sciendum,  quod  in  hyperbola  circa  verticales  incidentias 
anguli  repercussuum  subito  augeantur,  circa  horizontem  vero  parum,  et  cito 
fiant  maximi.  In  refractionibus  aliter:  crescunt  enim  versus  horizontem 
cum  anguli  refractionum,  tum  incrementa  ipsa  angulorum.  Quare  mensuram 
refractionum  inter  focos  hyperbolarum  frustra  quaerimus. 

Possis  ergo  jam  statim  augurari,  quia  hyperbole  oppositum  faciat  refrac- 
tionibus, ellipsin  hyperbolae  oppositam  eadem  facturam  cum  refractionibus, 
et  sese  mensurae  accommodaturam.  Quod  quidem  et  inde  verisimile  reddi 
videtur,  quod  hoc  pacto  analogia  medio  refractione  carenti  speculum  sphae- 
ricum concavum  tribuit,  in  quo  radii  ex  centro  elapsi  et  refracti  coincidunt, 
nec  angulos  ullos  claudunt.  Sit  B (Fig.  65)  focus  ellipseos,  A focus  oppo- 
situs, DABE  axis.  Sit  rursum  IBF  80°  et  BAF  50°,  erit  sic  AFB  30° 
repraesentans  ipsam  refractionem  et  sit  AB  100000,  erit  igitur  AF  197962, 
BF  153208  et  (Apoll.  III,  52)  erit  summa  utriusque  351170  quantitas 
axis  DE,  quare  AD  vel  BE  125585.  e)  Sic  constituta  ellipsi,  sit  jam  IBC 
70°.  Scio  quod  BC,  CA  aequent  351170  axem.  Sit  ergo,  quod  ponit 
Vitellio,  refractio  24°  30',  angulus  BCA,  prodit  AC  202485,  BC  171996. 
Summa  374481.  Haec  nimis  magna  est,  debuit  n.  esse  tantum  351170.  f) 
Quare  BAC  nimis  est  magnus  et  BCA  minor  justo.  Sit  ergo  major,  sc. 
27°  et  BAC  43°.  Prodit  AC  206985,  BC  150244.  Summa  357229 
etiamnum  paulo  major  justo. e)  Quare  etiamnum  augendus  parumper  BCA 
angulus.  Ita  fiet  major,  quam  est  refractio  Vitelliana.  Quare  nec  in  foco 
ellipsis  quaerenda  est  refractionum  mensura.  In  genere  enim  haec  quoque  a 
vertice  magnis  incrementis  auget  angulum  dictum,  at  ubi  ex  foco  exit  rectus 
ad  axem,  parva  sunt  incrementa  angulorum,  pene  ut  in  ipsa  etiam  hyperbola. 

Ergo . consulatur  alter  modus,  ut  omnium  mediorum  causa  refractionis 
mensurae  sint  in  sola  parabole,  et  densissimi  quidem  medii  mensura  sta- 
tuatur, ductis  rectis  ex  foco,  tenuissimi  vero  seu  quod  refractione  caret 
mensura  capiatur  (analogice  loquendo)  ductis  rectis  ex  puncto,  quod  est  in 
ipso  fundo  (seu  geometrice  vertice)  paraboles  depressissimum : media  cetera 

interjecta  puncta  quoque  in  axe  interjecta  sortiantur.  Exempli  causa  in 
aquae  refractionibus,  sit  A focus,  AB  axis,  intra  A sumatur  C punctum, 

et  DC  inclinetur  ad  AB  angulo 
DCB  80°.  Et  in  D contingat 
sectionem  FD,  secans  AB  in  E, 
fiatque  FDG  aequalis  angulo  EDC 
et  continuetur  GD,  donec  cum 
AB  concurrat  in  I.  Quaeritur 
primo,  quanta  sit  altitudo  puncti 
C a fundo  seu  vertice  B,  ut  GIA 
fiat  50°,  quantum  Vitellio  ponit 
angulum  refractum  ad  inclina- 
tionem 80°.  Ergo  in  CDI  est 
DIC  50°,  ICD  80°,  ergo  et  IDC 
50°,  quare  CD,  CI  aequales. 

^ Qualium  ergo  CI  vel  CD  est 
100000,  talium  DI  est  128558.  Cumque  EDC,  FDG  ponantur  aequales, 
item  et  IDE,  FDG  sint  ad  verticem,  ergo  IDE,  EDC  sunt  aequales,  quare 
ut  CD  ad  DI  sic  CE  ad  EI  (E.  VI,  3).  Erit  itaque  CE  43753,  EI  56247. h) 
Demittatur  jam  ex  D perpendicularis  in  EC,  quae  sit  DK.  Erit  KDC  10°, 
quare  DK  98481,  KC  17365  et  residua  EK  26388.  Et  (Apoll.  I,  33) 
EB  13194  ut  et  BK,  et  BC  30559.  Demonstratura  vero  est  a Vitellione, 
BA  esse  dimidium  AM,  et  (Apoll.  I,  20)  ut  BK  ad  BA  sic  quadratum 
KD  ad  quadratum  AM.  Qualium  ergo  AB  183770  talium  CB  30559.  D 
Sic  inventa  et  constituta  est  parabole  cum  suo  puncto  ex  refractione  Vitel- 
liana gradus  octogesimi,  estque  altitudo  puncti  quam  proxime  sexta  pars 
de  altitudine  foci,  seu  de  sagitta.  Et  quia  ut  AB  ad  CB,  sic  quadratum 
AM  ad  quadratum  CO,  ergo  multiplicatis  AB  in  CB  et  quaesita  radice, 
quae  est  74940,  erit  ut  AB  ad  radicem,  sic  AG  ad  CO.  Cumque  sit 
AG  367540,  fit  CO  1 49990. k) 

Lubet  jam  videre,  quanta  repercussio  futura  sit  in  O.  Tangat  sec- 
tionem recta  in  O,  sitque  OI  (imaginatione  delineata),  dantur  in  triangulo 
OCI  duo  latera  et  rectus  interjectus,  nam  CO  ad  rectos  est  ipsi  IC,  Et 
quia  OI  tangit,  erunt  CB,  BI  aequales,  quare  CI  61118,  CO  vero  149990. 
Quare  angulus  OIC  67°  50',  et  IOC  22°  10'.  Cui  si  adjiciatur  aequalis 
vel  subtrahatur  ab  OIC  67 0 50',  restat  45 0 40'  angulus,  Q quem  repercussus 
facit  cum  axe,  repraesentans  refractionem  aquae  horizontalem.  22) 

Si  jam  experiri  lubeat  ceteras  refractiones  in  Vitellione,  sic  age- 
mus. Primum  facilioris  calculi  causa  accipiat  AM  dimensionem  rotundam 
100000,  fietque  CB  Sit  jam  BCD  70°,  ad  quam  inclinationem 

Vitellio  ponit  refractionem  24°  30',  et  refractum  45°  30',  qui  repraesen- 
tetur a CID.  Oportet  KD  tantam  assumere,  ut  cum  KC  constituat  angulum 
KCD  70°,  ut  ponitur,  et  simul  sit  ad  AM  in  proportione  dimidia  ejus 
quae  est  BK  (residuae  de  BC)  ad  BA.  Ut  hoc  artificiose  assequaris, 
sequere  perpetuo  hanc  regulam : quadra  tangentem  anguli  KDC ; huic  adde 
quadrato  factum  ex  duplo  BC  in  AM,  qui  est  in  hac  dimensione  semper 
1662900000.  Summae  radicem  eadem  tangente  anguli  KDC  rursum  minue. 
Residuum  erit  KD  in  hac  inclinatione  18262.  Cum  autem  KD  semper  sit 
medium  proportionale  inter  EK  et  AM,  et  sit  qualium  AM  100000,  talium 
KD  18262,  qualium  igitur  KD  100000,  talium  et  KE  erit  18262,  qui  est 

tangens  anguli  KDE  10n21'.  23)  Cui  additas  KDC  20°,  facit  CDE30°21/. 
Cujus  duplus  GDI  60°  42',  et  ICD  70°,  residuus  ergo  ad  2 rectos  CID 
est  49°  18',  cui  respondentem  Vitellio  ponit  45°  30'.  Ergo  refractio  hic 
repraesentaretur  20°  42'.  Vitellioni  24°  30'.  Est  ergo  etiam  haec  men-^ 
sura  vitiosa,  nimis  enim  praecipitatur  circa  horizontem,  contra  quam  supra 
in  ellipsi  et  hyperbola.  Etenim  et  horizontalem  refractionem  exhibet  45°  40', 
quam  etsi  Vitellio  omisit,  experientia  tamen  testatur  vix  ad  37°  ascendere. 
Qualitates  tamen  dimensionum  exhibet  requisitas,  dum  crescere  facit  refrac- 
tiones, augmentis  versus  horizontem  increscentibus.  Nam  a 70°  in  80° 
crescit  refractio  per  9°  18',  ab  80°  in  90°  per  15°  30'. 

Cum  autem  parabole  sit  hyperbolarum  omnium  acutissima,  facilis  est 
nobis  reditus  cum  hac  inquisitionis  forma  ad  hyperbolas.  Manebitur  igitur 
in  foco  ipso,  tantummodo  cum  de  densissimo  agitur  medio,  iliique  sola 
parabole  quadrabit.  Mediis  ceteris  servient  hyperbolae  vel  ellipses  non 
foco,  ut  prius,  sed  aliquo  puncto  supra  vel  infra  focum.  Nam  secundum 
varios  luminis  situs  in  sagitta  figurae  varii  etiam  contingunt  repercussus, 
in  sectionibus  ceteris  non  minus  quam  jam  modo  in  parabola.  Manu  ducet 
autem  nos  parabola.  In  ea  enim,  si  mansissemus  in  foco,  repercussus 
crevissent  proportione  inclinationum.  Jam  ubi  descensum  infra  focum,  prae- 
cipitati fuerunt  repercussus  circa  horizontem.  Ex  quo  datur  intelligi,  cum 
nimia  fuerit  praecipitatio,  nimium  infra  focum  descensum.  Rursum  si  man- 
sissemus in  foco,  repercussus  horizontis  fuisset  maximus  90°,  ubi  des- 
cendimus, invenimus  45°  30'.  Ergo  si  rursum  ascendamus  supra  stationem 
pristinam,  plus  habebimus  in  horizonte  vel  in  inclinatione  90°,  plus, 
inquam,  quam  45°  30'.  Plus  igitur  in  80°  quam  30°.  Nimium  igitur. 
At  hyperbolae  minuunt  horizontales  repercussus,  etiam  ex  foco.  Minuunt 
et  praecipitationes  horizontis,  adeo  ut  minori  proportione  crescant  ibi  quam 
inclinationes,  quamvis  initio  circa  verticem  crescant  majori.  Idem  et  ellipses 
faciunt.  Erit  itaque  nobis  descendendum  infra  focum  hyperboles.  Inqui- 
sitionis methodus  geometrica  nulla  est,  periclitanda  fortuna,  sumenda  hyper- 
bole paulo  obtusior  parabola,  explorandi  duo  repercussus.  Quae  si  officium 
non  facit,  quasi  per  falsi  regulam  eligenda  alia,  donec  genuinam  nanciscamur. 

Quia  igitur  in  parabola  semichorda 
est  duplum  sagittae,  sit  hyperbola,  cujus 
semichorda  sit  sagittae  triplum , et  in 
sagitta  EB  eligatur  punctum  intra  B 
focum,  quod  sit  M,  ex  quo  repercutiendae 
educantur.  Educatur  MF,  ut  FMG  sit 
80°,  et  quia  FGM  50°,  et  GFM  itidem 
50°,  quae  igitur  sectionem  in  F con- 
tingit FH , cum  bisecet  GFM , faciet 
FHM  75°.  Ergo  (Apoll.  II,  50)  quia 
data  est  hyperbole  positione  EB  ad  BC, 
poterit  duci  contingens  HF,  faciens  cum 
EB  angulum  imperatum.  Sit  enim  A 
focus  oppositus,  erit  AC  longior  quam 
CB  spatio  DE  axis.  At  simul  potest 
AC  utramque  AB,  BC ; ergo  DE  est  2, 
qualium  AD  1 et  EB  1 vel  AB  4,  et  ?, 

BC  3,  et  AC  5,  ergo  bisecta  AB  in  I, 

erit  I centrum,  et  concursus  asymptoton  (Apoll.  IT,  1).  Ut  autem  sciatur 
angulus  asymptoton,  nota  quod  per  Apoll.  II,  10.,  ut  DB,  BE  rectangulum 
ad  BC  quadratum,  sic  DE  transversum  latus  ad  latus  rectum;  et  contra. 
Ut  autem  DE  ad  latus  rectum,  ita  figura  ad  quadratum  lateris  recti.  Ergo 
ut  figura  ad  quadratum  lateris  recti,  ita  DB,  BE  rectangulum  ad  BC  qua- 
dratum, et  permutatim,  ut  figura  ad  DB,  BE  rectangulum,  ita  quadratum 
lateris  recti  ad  quadratum  BC.  Sed  figura  est  quadruplum  rectanguli  DB, 
BE,  ergo  et  quadratum  lateris  recti  est  quadruplum  quadrati  BC,  hoc  est 
latus  rectum  est  duplum  BC.  IIoc  quidem  semper  verum  est,  et  in  omnibus 
tribus  sectionibus.  Est  ergo  jam  latus  rectum  6,  et  transversum  DE  2, 

figura  ergo  12,  cujus  quarta  pars  3,  radix  pqqqqq*  Ergo  (Apoll.  II,  1)  an- 
gulus inter  asymptoton  TI  et  BI  est  60".  2i) 

Jam  igitur  in  triangulo  HFX  (demissa  FX  perpendiculari  in  EM)  quia 
FHX  est  75°,  erit  HFX  15°.  Qualium  ergo  FX  100000,  talium  XH 
26795.  At  simul  per  37.  primi  Apollonii,  ut  transversum  latus  figurae  ad 
rectum,  sic  IX,  XH  rectangulum,  ad  XF  quadratum.  Divisa  ergo  tertia 
parte  quadrati  FX  seu  100000  per  XH  26795,  prodit  IX  124401  qualium 
FX  100000.  Sed  per  21.  primi  Apollonii,  ut  rectum  figurae  latus  ad 
transversum,  sic  quadratum  FX  ad  rectangulum  DX,  EX.  Ergo  rectan- 
gulum DX,  EX  aequale  est  rectangulo  IX,  HX,  seu  quadrati  FX  parti 
tertiae.  Itaque  de  quadrato  XI  aufer  tertiam  partem  quadrati  XF,  residui 
radix  est  IE  semiaxis.  Ergo  hinc  valor  EX  prodit  14209.  Et  quia  XMf 
est  80°,  erit  XFM  10°.  Propterea  qualium  XF  100000,  erit  XM  17633. 
Ergo  EM  altitudo  quaesiti  puncti  31842,  IE  vero  110192  dimidium  axis, 
cui  aequalis  hoc  loco  demonstrata  fuit  altitudo  foci  EB.  Qualium  ergo 
EB  10000,  talium  EM  28897.  25) 

Invento  puncto  susceptae  hyperboles,  ex  quo  in  superficiem  egressa 
recta  angulum  80°  cum  sagitta  faciens  in  aliam  repercuteretur,  quae  cum 
eodem  axe  angulum  50°  facit,  jam  porro  exploremus,  quantus  fiat  FGM 
angulus,  si  FMG  sit  70°.  Oportet  FX  perpendicularem  tantam  statuere, 
ut  cum  XM  rescissa  concludat  XMF  angulum  70°,  et  ut  residua  XE  cum 
XD  rectangulum  fiat  aequale  tertiae  parti  quadrati  FX. 

Processus  calculi  difficultatem  habet.  Addenda  linea  DE  220384 
lineae  EM  31842.  Summa  252226  multiplicanda  et  in  EM  31842  et  in 
tangentem  anguli  20°,  scilicet  36397.  Itemque  haec  36397  et  in  EM 
31842  et  in  se  ipsam.  Deinde  facti  ex  36397  et  252226,  item  ex  eodem 
36397  et  31842  jungendi,  ut  pro  quatuor  sint  tres  facti,  horum  omnium 
tripla  constituantur.  Abscindantur  vero  a triplo  quadrati  36397  ultimi 
digiti  quinque  ad  dextram  et  curtatus  hic  auferatur  a 100000.  Residuo 
divide  triplum  compositi,  eodem  et  triplum  facti  ex  252226  et  ex  31842 
(auctum  ad  dextram  5 cyphris)  divide.  Quo  facto  prioris  quotientis  dimi- 
dium quadra  et  ab  hoc  quadrato  aufer  posteriorem  quotientem : residui 
latus  sive  radicem  quantitate  dimidii  prioris  quadrati  diminues,  quod  restat 
ostendit  FX  tantam  in  secunda  hac  constitutione , quantam  facere  jussi 
sumus  per  hyperboles  imperia.  Fietque  hoc  processu  FX  68550  et  XM 
talium  particularum  24950.  Nam  cum  esset  FX  100000  erat  XM  36397. 
Prius  autem  erat  EM  31842.  Hinc  igitur  ablata  XM  relinquit  EX  6892, 
cui  adjecta  DE  220384,  constituit  DX  227276,  et  haec  in  EX  multi- 
plicata, quod  nobis  probationis  loco  est,  tantundem  producit,  quantum  si 

novum  valorem  FX  68550  quadres,  ejusque  quadrati  partem  sumas  tertiam. 
Hanc  quidem  FX  quadrati  tertiam  partem  divides  per  IX  117084,  com- 
positam scilicet  ex  IE  prius  nota  110192  et  EX  modo  inventa  6892. 
Constituetur  hoc  modo  quantitas  IIX  13379,  quae  sic  se  habet  ad  FX 
68548,  ut  19518  ad  100000,  ergo  monstrat  angulum  HFX  11°  3'.  Sed 
XFM  erat  assumtus  20°,  compositus  ergo  HFM  31°  3'.  Est  vero  GFM 
duplus  ad  hunc  ex  antedictis,  quare  62°  6'.  Sed  GMF  constitutus  fuit 
per  hypothesin  70°,  residuus  ergo  FGM  prodit  47°  54'.  26)  At  ex  Vitel- 
lionis  observatis  debuit  esse  45°  30'.  In  parabola  evadebat  49°  18'. 
Ecce  cum  a parabola  ad  hanc  obtusitatem  hyperbolae  descendissemus,  uno 
gradu  et  24  minutis  propius  ad  scopum  accessimus,  a quo  cura  etiamnum 
absimus,  pergendum  est  in  obtusiores  hyperbolas. 

Illud  etiam  ostendit,  in  via  nos  esse.  In  parabola  altitudo  puncti 
erat  sexta  sagittae  pars,  hic  paulo  minus  est  quam  pars  tertia.  Est  enim 
IE  (vel  in  hac  hyperbola  aequalis  ei  EB)  partium  110192,  EM  vero  31842. 
Ascendimus  igitur.  Atque  id  prius  fieri  debere  dixeramus.  Ubi  ergo  aliam 
obtusiorem  hyperbolam  elegerimus,  amplius  etiam  ascendemus. 

Sit  ergo  hyperbola  obtusior,  cujus  sagittae  ad  semichordam  proportio, 
quae  est  unius  ad  quatuor.  Erit  ergo  EB  sagitta  et  ED  transversum  figurae 
latus,  seu  axes  aequales,  et  rectum  figurae  latus  octuplum  transversi,  quod 
in  priori  triplum  erat.  Propterea  ubi  prius  triplicaveras , jam  octupla. 
Breviter  et  ut  verbo  repetatur  totus  prior  processus,  angulus  FGM  prodit 
44°  58',  qui  prius  erat  47°  54'.  Debuit  ex  Vitellione  45°  30'.  Et  cum 
EB  sit  60868,  EM  altitudo  quaesiti  puncti  fit  33850,  plus  quam  dimidium, 
quae  prius  erat  tertia  pars,  in  parabola  sexta  pars.  Vides  jam  nos  tran- 
sisse limitem  obtusitate  hyperboles,  sed  parum.  Age  si  te  ealcglus  de- 
lectat proportionaliter,  aut  novas  et  intermedias  tenta  hyperbolas  ceteros- 
que  Vitellionis  angulos.  Ajo  futurum,  ut  hyperbolam  talem  et  in  ea  punctum 
tale  invenias,  ex  quo  rerum  retro  sitarum  imagines  in  ea  plane  forma  sint 
appariturae,  in  qua  apparent  sub  aquis:  hoc  est,  comprehendi  tali  hyper- 
bola et  puncto  mensuram  omnium  refractionum  aquae , proinde  et  aliis 
hyperbolis  aliorum  mediorum  causa  refractionis  mensuras,  easque  per  angulos 
repercussuum,  qui  fiunt  in  cavis  speculis  hyperbolicis. 

Sufficere  ista  vel  curiosissimo  poterant  ingenio , nisi  me  mechanica 
et  quae  capite  V.  sequetur  oculi  consideratio  in  novum  retraxisset  laborem. 
Nam  hactenus  quidem  distortas  imagines,  quas  aquae  nobis  exhibent,  refrac- 
tione radiorum  in  sese  demersarum  rerum  facta,  hyperbolis  repraesentavimus 
et  repercussibus  earum  specularibus.  Atqui  sunt  ista  toto  pene  genere 
diversa,  repercussio  et  refractio.  Quaesitum  ergo  fuit,  qualisnam  esset 
superficies  aquae  una  et  continua,  quae  exceptas  ab  aliquo  propinquo  puncto 
radiationes  omnes  et  divergentes  in  plagas  varias  refractione  facta  pro- 
hiberet divergere,  sed  parallelos  porro  mitteret.  Parabole  esset  an  hyper- 
bole an  ellipsis,  diu  fuit  dubitatum.  Pro  parabola  faciebat  aequidistantia, 
quam  parabola  repercussu  exhibet.  Pro  hyperbola  loquebatur  anatomica 
experientia,  de  qua  infra  in  oculi  consideratione. 

Deum  immortalem,  quantum  mihi  temporis  et  operae  perdidit  Gebri 
fiducia!  27)  Addam  tamen  schema  cum  problemate,  si  cui  crux  ista  forsan 
allubescat.  Demonstrationem  geometricam,  quod  hyperbolae  similis  requi- 
ratur superficies,  praemittam.  Ex  A puncto  radiationes  exeant  a/3,  ay, 
ad,  ae,  a£,  arj,  a&,  at,  aS,  ut  sit  SA/3  30°,  SAy  24°  30',  SA.d  19°  30', 

SAfi  15°,  SA£  11°,  SA??  7°  30',  SA#  4°  30',  SA*  2°  15',  quanti  sunt 
anguli  refractionum  Vitellionis.  Erigatur  vero  ipsi  AS  perpendicularis  ex 
S per  i,  ■&  et  reliqua  signa.  Et  ad  signa  adjiciantur  anguli  tanti,  quanta 
cuilibet  refractionis  angulo  tribuitur  a Vitellione  altitudo  (ipse  complementum 
altitudinis  inclinationem  ponit)  eritque  «0A  10°,  ayn  20°,  aSv  30(>,  «e£40°, 
ato  50°,  ar,n  60°,  a&Q  70°,  eat  80°,  «Str  90°.  Oportet  dicere,  qualis  sit 
superficies,  in  quam  hae  radiationes  hoc  situ  ex  a prodeuntes  sic  incidant, 
uti  in  /3A,  /uy  &c.  lineas  hic ‘incidunt : sic  ut  hae  lineae  sint  vel  tangentes 
superficiem  illam,  vel  tangentium  aequidistantes.  Nam  tali  aquae  super- 
ficie data,  certum  est,  divergentes  ex  A radiationes  parallelas  evasuras 
post  refractionem.  Nam  recta  in  parallelas  incidens  facit  angulos  ad  eas- 
dem partes  aequales  et  contra.  Cum  ergo  hae  tanto  angulo  refringuntur 
quauto  ex  A exeunt,  in  parallelas  igitur  concedunt  post  refractionem.  At 

refringuntur  tanto  angulo,  si  sic  incidunt,  ut  dictum,  quod  Vitellionis 
experientia  nobis  hypothesis  loco  proponit.  Quod  si  ergo  superficiem  quae- 
sitam tangit  S0  in  S,  illa  vero  radiationi  At  debet  occurrere  in  obliquitate 
n,  debet  ergo  flecti  ab  S infra  t in  v,  et  ai  producta  ultra  t in  illam 
incidet,  puta  in  v , tanget  vero  in  v puncto  incidentiae  aliqua  parallelos 
ipsi  xi.  At  quaecunque  ea  futura  est,  non  debet  AS  secare  infra  S. 

Secaret  enim  superficiem  in  S pertingentem,  quam  tamen  ponitur  tangere 
debere.  Ergo  hanc  tangens  in  v,  secat  St  tangentem  loco  intermedio  inter 
S et  /.  Producatur  donec  secet  et  a&  infra  ■&.  Rursum  ergo,  quia  super- 
ficies quaesita  occurrere  debet  ipsi  A&  in  obliquitate  lineae  et  tangitur 
a parallelo  ipsi  xi  in  v,  debet  ergo  infra  sectionem  ad  # transire  et  quae 
illam  in  loco  concursus  scilicet  in  q>  tangit  aequidistans  ipsi  (j&,  transibit 
inter  w et  secabit  arj  infra  rj,  ibique  rursum  superficies,  aemulata  obliqui- 
tatem o£,  concurret  cum  a%  infra  hanc  sectionem,  scilicet  in  et  ducta 
contingens  per  aequidistans  ipsi  nrj,  coucurret  cum  at  producta  in  <o ; 
sed  superficies  infra  co  transibit,  ut  occurrat  ipsi  at  in  ip  puncto,  ubi  ipsius 
gs  parallelos  ipsam  tangit.  Idem  de  Q,  F,  D,  B intellige.  Hoc  pacto 
semper  binae  tangentes  superficiem  secant  se  mutuo  in  locis  intermediis 
contactuum.  Et  datur  semper  talis  sectio,  cum  Xfi,  /xy,  v8  et  reliquae  binae 
semper  convergant  versus  partes  Sp?,  quod  vel  ex  angulis  patet.  Cum  enim 
SXfi  exterior  aequetur  interioribus  et  oppositis,  nempe  ipsi  Xa(5  angulo 
refractionis,  et  Xfia  angulo  altitudinis,  angulus  X est  40°,  n 44°  30',  v 49°  30', 
g 55°,  o 61°,  n 67°  30',  q 74°  30',  t 82°  15'.  Cum  ergo  semper  inferior 
sit  major  et  ad  eandem  AS  lineam,  concurrent  ergo  binae  reliquae  ad 
partes  dextras.  Cum  ergo  a@X  in  partibus  X semper  fiat  minor  et  tandem 
in  X evanescat,  ubi  SAX  horizontalem  refractionem  repraesentat  et  ipsius 
AX  altitudo  nulla  est:  et  infinitae  adhuc  inter  jSX  interesse  possint  radia- 
tiones, quaeque  in  inclinatiorem  tangentem  incidens ; et  tangentes,  quo  obli- 
quius et  minori  angulo  cum  radiationibus  et  superficie  concurrant,  hoc 
distantioribus  punctis  tangant  (ut  longius  distant  BD  quam  DF).  Ergo 
infinita  erit  superficies,  incipiens  scilicet  a quantitate  Sv , eaque  majores 
ixjp  &c.  infinities  accumulans,  semperque  magis  se  applicabit  lineae  rectae 
AX,  quia  semper  longiores  partes  minori  inclinatione,  hoc  est  rectiores 
habet.  Haec  autem  in  sola  hyperbola  inveniuntur,  non  in  parabola,  quae 
rectam  axi  parallelon  aemulatur,  non  concurrentem  cum  axe,  ut  hic  XA. 
Igitur  siquidem  superficies  vere  est  hyperbola,  AX  aut  est  asymptotos,  aut 
PV  asymptoto  interiori  (quod  calculus  docet)  aequidistat.  Porro  non  tantum 
hyperbolae  similem,  sed  etiam  vere  conicam  sectionem  esse  superficiem  hanc, 
statim  esset  probatum,  si  29.  et  30.  secundi  Apollonii  converterentur.  Etenim 
quando  ducitur  contingens  tv,  aut  potest  per  S duci  aut  per  v,  ergo  per 
omnia  puncta  intermedia,  ergo  et  per  hoc  punctum,  per  quod  recta  traducta 
et  in  punctum  inter  S,  v intermedium  incidens  in  centrum  figurae  tendit. 
Ita  de  omnibus  aliis  contingentibus  loquendum.  At  quia  haec  omnia  etiam 
aliis  cognatis  superficiebus  paulum  ab  hyperbola  deflectentibus  insunt,  theo- 
rema plane  concludi  non  potest. 

Igitur  si  lubet  inquirere,  an  reliquas  hyperboles  proprietates  figura 
ista  contineat,  ad  Gebrum  abi  cum  his  datis.  Ex  B,  D,  F perpendiculares 
in  AS  cadant  BH,  DI,  FK,  ordinatim  applicatae,  et  ipsi  pX  aequidistans 
ducatur  BC,  sic  ipsi  y/x  aequidistans  DE,  et  ipsi  8v  aequidistans  FG,  tan- 
gentes superficiem  in  B,  D,  F.  Tres  igitur  ex  Vitellione  anguli  refrac- 

tionum  cum  totidem  suis  inclinationibus  seu  altitudinibus  dant  tres  nume- 
rorum classes  secretas  ab  invicem  et  inconnexas  : quae  si  se  ita  connecti 
patiantur,  ut  simul  hyperboles  juribus  se  submittant,  hyperbole  data  erit 
et  superficies  hyperbolica  refractiones  colliget.  Primum  enim  ex  habitudine 
angulorum  Vitellionis  qualium  AH  est  100000,  talium  HB  5*7735,  CH  68806; 
sic  qualium  AI  100000,  talium  ID  45573,  EI  46376;  et  qualium  AK 
100000,  talium  KF  35412,  KG  30249. 

Oportet  jam  invenire  proportionem  laterum  figurae  et  AP  distantiam 
centri  P ab  A,  et  PS  dimidium  axis  ex  his  legibus,  quae  in  hyperbola, 
ut  HBII  (quae  brevitatis  causa  notatio  quadrati  HB  esto)  ad  IDI  et  KFK, 
sic  CHP  rectangulum  ad  EIP  et  GKP,  scilicet  ut  figurae  latus  rectum  ad 
transversum.  Et  simul  CPH,  EPI,  GPK  et  PSP  sunt  aequalia  (Apoll.  I,  37). 
Erit  etiam  inter  initia  adjumento  Apoll.  II,  29.  30,  quia  ope  illius  ter- 
minos tibi  constituere  poteris,  quos  intra  versatur  HI  incognita.  Si  eviceris, 
per  tres  hujusmodi  angulos  posse  nimium  imperari  et  duobus  solis  cogi 
certae  hyperboles  casum , tanto  dilucidior  erit  operatio  : statimque  in  altera 
combinatione  angulorum  apparebit,  an  superficies  hujusmodi  sit  hyperbola. 
Mechanica  nulli  similiorem  esse  ostendit,  sed  tamen  ipsa  hyperbola  paulo 
acutiorem  circa  verticem.  Ubi  hanc  superficiem  perfecte  quacunque  ratione 
didiceris,  scito  te  in  mechanica  magni  quid  consecutum. 

6.  Causae  quantitatis  refractionum. 

Enimvero  lector,  sat  jam  diu  te  meque  suspensum  tenui,  dum  men- 
suras quidem  variarum  refractionum  uno  fasciculo  colligare  nitor,  causam 
tamen  in  mensura  hac  non  inesse  agnosco.  Nam  quid  refractionibus,  quas 
in  planis  superficiebus  mediorum  pellucidorum  primitus  constituimus,  com- 
mune cum  sectionibus  conicis  mixtilineis ? Quare,  quod  Deus  bene  vertat, 
jam  etiam  de  causis  hujus  mensurae  satagemus.  Etsi  enim  a scopo  forsan 
etiamnum  nonnihil  aberrabimus : praestat  tamen  colliniando  nostram  demon- 
strare industriam,  quam  negligendo  supinitatem.  Causam  refractionum  si 
supra  inter  propositiones  opticas  in  genere  recte  explicavimus,  species  quo- 
que indidem  recte  derivari  necesse  est.  At  supra  Cap.  I.  prop.  20.  causam 
adduximus  resistentiam  medii,  qua  dispersio  lucis  impediatur  materiali  necessi- 
tate. Videndum  igitur,  quorsum  iis  insistentes  vestigiis  pervadere  queamus. 

Propositio  I.  Lux  quo  obliquius  incidit,  hoc  majori  angulo 
refringitur.  Est  X,  14.  Vitellionis,  sed  vitiose  et  obscure  demonstrata, 
quod  qui  negaverit,  nae  is  magnum  laborem  susceperit,  ut  legitimam  demon- 
strationem probet.  Ergo  tentanda  mihi  alia  demonstratio : quae  sic  habet. 
Nisi  enim  angulus  refractorius  cum  obliquitate  incidendae  continue  cres- 
ceret, causa  universalis  non  esset  refractionis.  Cum  enim  obliqua  incidentia 
sit  dispersionis  argumentum,  illa  crescente  crescet  dispersio.  Quod  si 
angulus  refractionis  in  aliqua  incidentia,  puta  graduum  80,  desineret  cres- 
cere essetque  tam  in  80°  quam  in  82°  incidentia  graduum  30°,  ergo  medium 
dispersioni  restitisset  usque  ad  80°  inclinationem,  inde  in  82°  per  2"  non 
amplius  resisteret.  At  demonstrat  prop.  20.  Cap.  I.  hujus,  semper  resistere, 
ergo  semper  crescit  angulus  refractionis,  crescente  obliquitate  incidentiae. 

Hinc  corollarium  : Si  medium  ipsum  causa  suae  densitatis  consideraretur 
solitarie,  anguli  refractionum  proportionales  fierent  angulis  incidentiae. 

Propositio  II.  Cum  lux  obliquius  incidit,  major  fit  resi- 
stentia ab  eodem  medio,  quam  in  rectiori  incidentia,  respectu 

ipsius  etiam  medii.  Cum  enim  refractio  sit  motus  affectus,  cum  lux  in 
superficiem  densioris  medii  impingitur  et  superficies  ob  infinita  puncta  ter- 
minet seu  magis  hic  afficiat  motus  infinitos  infinitorum  lucis  punctorum, 
suscipiat  vero  hoc  respectu  considerationem  densitatis , non  minus  quam 
ipsa  corpulentia,  plus  igitur  afficiet,  si  quodam  respectu  luci  densior  occurrat. 
Densior  vero  occurrit  luci  ex  obliquo.  Sit 
A lux,  BC  medium  densius,  AB,  KM  pa- 
ralleli vel  quasi  ex  Sole,  distantia  eorum 
in  perpendiculari  ML.  Cum  igitur  BLM 
rectus  sit  et  LBM  ponatur  obliquus  acutus, 
erit  igitur  LBM  minor  quam  BLM,  et  LM 
latus  minori  angulo  B oppositum  minus 
erit  BM  latere,  quod  majori  angulo  L oppo- 
nitur. Sed  LM  metitur  latitudinem  medii  occurrentis  luci  recte  illapsae, 
quia  BLM  est  rectus,  BM  vero  latitudinem  occurrentis  luci  ex  obliquo. 
Plus  igitur  densitatis  est  in  BM  quam  in  LM.  Major  igitur  resistentia 
hoc  respectu. 

Propositio  III.  Refractionum  anguli  crescunt  majoribus 
rationum  incrementis,  quam  obliquitas  incidentiae.  Nam  per 
primae  corollarium,  si  etiam  sola  consideretur  densitas,  erunt  anguli  refrac- 
tionum proportionales  incidentiis.  Jam  vero  per  secundam  miscet  se  et 
proportio  LM  ad  MB.  Componitur  ergo  angulus  refractionis  ex  aliquo, 
quod  est  proportionale  incidentiis,  et  aliquo,  quod  est  proportionale  lineis 
BM.  At  lineae  BM  crescunt  initio  parum,  in  humili  incidentia  crescunt 
multum , ut  ostendit  tabula  secantium , ubi  aequalibus  gradibus  semper 
majores  atque  majores  secantes  respondent.  Ergo  pars  anguli  refractionum 
proportionatur  incidentiis,  pars  majoribus  rationis  incrementis  crescit.  Totus 
igitur  angulus  majoribus  incrementis  crescit. 

Propositio  IV.  Lucis  tenuis  et  lucis  densioris  nulla  est 
differentia  refractionis,  ceteris  paribus.  Nam  si  quae  tenuior  plus 
vinceretur  a medio  densiori,  refractio  esset  affectus  non  motus,  sed  ipsius 
lucis  causa  suae  essentiae.  At  refractio  est  tantummodo  motus  dispersionis 
diminutio  seu  inhibitio,  et  motus  hic  nullos  accipit  modos  a densitate  vel 
tenuitate  lucis,  h.  e.  ab  ejus  fortitudine  vel  debilitate,  propinquitate  vel 
remotione,  cum  omnis  omnino  motus  lucis  sit  celerrimus  et  plane  momen- 
taneus. Ergo  refractio  nihil  a debilitate  lucis  variatur.  Hujus  propositionis 
vis  in  exemplo  magis  est  conspicua;  sit  punctum  radians  in  praecedenti 
schemate  in  A,  superficies  igitur  medii  intercepta  inter  AC  perpendicularem, 
et  AB  obliquam  radiationem  repraesentatur  a BC.  Jam  in  eadem  AB 
radiatione  A descendat  in  S,  et  demissa  perpendiculari  minor  erit  BN 
quam  BC ; sed  BN  repraesentat  superficiem  interceptam  inter  SN  perpen- 
dicularem et  SB  obliquam  radiationem ; estque  in  BN  tantundem  lucis, 
quantum  prius  in  BC  majori,  cum  punctum  A esset  remotius.  Si  ergo, 
quia  tenuior  est  lux  ipsius  A in  BC,  quam  ipsius  S in  BN,  tanto  magis 
etiam  refringeretur : ergo  in  eadem  incidentia  AB  diversae  contingerent 
refractiones  ab  eodem  medio,  pro  accessu  vel  recessu  ipsius  A in  linea  AB. 
Id  autem  experientiae  repugnat.  Omnium  enim  luminum  tam  appropin- 
quantium quam  discedentium  radii  eodem  angulo  in  ejusdem  medii  super- 
ficiem illapsi  eodem  angulo  infringuntur.  Id  in  aqua,  cujus  refractiones 

evidentissimae,  promtissimum  est  experiri : in  aere  Tycho  Braheus  expertus 
est,  inventis  iisdem  refractionibus  Solis  et  Lunae,  quorum  ille  vigecuplo 
hujus  abest.  (Refractio  Lunam  stellae  non  conjunctam  repraesentabit,  si 
citra  refractionem  disjunctae  fuerunt  appariturae.)  Ac  etsi  in  fixis  pau- 
cula minuta  desunt,  causam  tamen  nemo  sanus  in  distantiam  earum  con- 
jecerit, qui  perpenderit,  fixis  et  planetis,  quorum  aliqui  Sole  propiores  sunt, 
a Tychone  easdem  ascribi.  Causam  igitur  hujus  rei  infra  ventilabo. 
Frustra  igitur  est  Rothomannus , Tomo  1.  Epistolarum  astronomicarum 
Tychonis  fol.  124.  existimans,  nisi  causa  refractionis  in  fortuitum  vaporem 
conjiciatur,  qui  verticibus  observantium  non  superimmineat,  fore  ut  diversae 
fixarum  a Sole  et  planetis  contingant  refractiones.  Et  quamvis  Braheus 
in  Progymnasmatis  fol.  280.  Lunae  refractiones  suspicatus  est  majores  ob 
vicinitatem,  tamen  fol.  124.  quae  posterius  scripsit,  refractiones,  ut  jam 
dixi,  easdem  cum  Solaribus  invenit. 

Propositio  V.  Refractiones  crescunt  circa  horizontem 
praecipitatis  incrementorum  proportionibus.  Quia  enim  duae 
causae  solae  concurrunt,  tertia  (per  praemissam)  nulla  est.  Ergo  altera 
causa  est  inclinationibus  proportionalis,  altera  crescit  cum  secantibus  incli- 
nationum. Nam  quia  supra  BLM  rectus  ut  et  BCA,  et  LBM  utrique 
triangulo  communis,  erunt  similia  triangula,  ergo  ut  CA  ad  AB,  sic  LM 
ad  MB ; sed  AB  sunt  secantes  inclinationum  ABC,  qui  in  fine  quadrantis 
subito  crescunt,  'ergo  et  BM.  At  in  BM  ad  ML  proportione  vel  quasi 
diximus  refractiones  crescere,  praeterquam  quod  proportionaliter  crescunt 
ipsis  inclinationibus,  crescunt  igitur  et  refractiones  subito. 

Propositio  VI.  Cum  autem  BM  in  duplici  sit  consideratione,  prout 
cum  radiis  refractionem  passis  vel  in  rariori  vel  in  densiori  medio  alios 
atque  alios  angulos  facit,  sciendum  igitur,  eorum  angulorum  inc  i den- 
tiae secantes  concurrere  ad  mensuram  refractionum,  qui  con- 
stituuntur ad  superficiem  in  medio  densiori.  Id  ab  absurdo  patet. 
Cum  enim  secans  circa  horizontem  fiat  infinitus,  si  consideretur  medium 
rarius , oporteret  effectum  ejus  quoque  infinitum  esse  et  omnes  horizontales 
radiationes  infinito  angulo  refringi.  Quod  absurdum  est  dictu.  Non  ergo 
secantes  angulorum  in  medio  rariori  sunt  adhibendi  loco  mensurae,  non 
scilicet  proportio  BM  ad  ML,  sed  proportio  BM  ad  BR.  Praeterea,  etsi 
tantum  rectus  integer  (non  plus)  per  secantem  infinitum  constitueretur, 
unicus  radius  ex  aquae  vel  cujuscunque  medii  profundo  perpendicularis  in 
unicum  superficiei  punctum  egressus  spargeretur  in  libero  aere  in  hemi- 
sphaerium omne.  Nam  idem  iter  est  ingredienti  et-  egredienti.  At  hic 
ingredientis  duo  ponerentur  itinera,  alterum  a perpendiculo  alterum  parallelum 
superficiei  aquae,  idque  circumcirca.  In  genuina  hujus  rei  causa  directe  et 
a priori  demonstranda  haereo.  Forsan  haec  est,  quod  cum  anguli  refrac- 
tionis sint  in  densa  superficie  et  causa  quoque  resistens  dispersioni  lucis, 
mensuram  quoque  par  sit  intus  quaerere.  In  margine : Dic  quibus  in  terris,  et 
eris  mihi  magnus  Apollonius. 

Propositio  VII.  In  medio  densissimo  omnes  refractiones 
fiunt  ad  ipsas  perpendiculares,  suntque  aequales  inclinationi- 
bus. In  mediis  minus  densis,  quae  minorem  habent  refractio- 
nem, magis  praecipitant  illam  versus  horizontem  et  serius 
incipiunt  sentiri.  Nam  summa  densitas  ratione  infinitatis  suae  causatur 

tantam  refractionem,  quae  omnem  dispersionem  lucis  sistit,  quare  lucem 
perpendiculariter  descendere  facit  et  omnem  occupat  incidendarum  angulum, 
nihil  igitur  relinquit  secantium  proportioni.  Nam  per  praemissam  anguli 
sub  aqua  perpetuo  recti  erunt,  ergo  secans  perpetuo  idem.  Remanet  ergo 
sola  incidendae  proportio.  At  ubi  parva  refractio,  per  praemissam  parum 
etiam  adimitur  quadranti  pro  ultimis  secantibus  quaerendis,  quando  jam 
vehementer  crescunt.  Contra  ubi  magna  densitas,  magna  est  horizontalis 
refractio  et  multum  demitur  quadranti  pro  excerpendis  ultimarum  refrac- 
tionum secantibus.  Illic  igitur  ultimae  refractiones  in  magna  crescunt  pro- 
portione, hic  in  minori.  Denique  si  maxima  refractio  medii  parum  densi, 
ut  aeris,  est  tam  multiplex  refractionis  inclinationum  et  refractionis  secan- 
tium minorum:  est  vero  ut  ponitur  ipsa  perexigua,  erit  ergo  pars  ejus 
aliquota,  quae  competit  inclinationibus  nondum  plane  horizontalibus,  multo 
minus  sensibilis.  Itaque  tarde  et  circa  finem  demum  incipiet  sentiri. 

Propositio  VIII.  Problema  I.  Ex  cognita  cujuscunque  incli- 
nationis refractione  composita  venari  refractionis  elementa 
et  refractiones  inclinationum  ceterarum  compositas  seu  inte- 
gras. Sit  medium  aqua,  inclinatio  80°.  Refractio  ex  Vitellione  30l). 
Hanc  assumam  ut  grandiorem  minusque  in  experientia  fallacem.  Ergo, 
qui  sub  aqua  est,  is  50°  inclinatur  ad  perpendiculum,  cujus  anguli 
secans  155572.  Ut  hic  ad  secantem  anguli  0,  id  est  ad  sinum  rectum, 
sic  refractio  composita  30°  ad  refractionem  proportionalem  inclinationis  80°. 
Nam  demonstratum  hoc  est  in  superioribus.  Ergo  refractio  simplex  seu 
proportionalis  inclinationis  80°  est  19°  17',  cui  10°  43'  accedit,  propterea 
quod  medium  refracto  sub  aqua  densius  occurrit,  quam  directo,  in  propor- 
tione quae  est  155572  ad  100000.  Habita  refractione  simplici  inclinationis 
80°,  fiat  distributio  in  inclinationes  ceteras,  quia  simplex  refractio  est 
inclinationibus  proportionalis,  angulus  angulis.  Deinde  quaelibet  multiplicetur 
in  secantem  refracti  nondum  plene  cogniti.  Totiesque  iteretur  inquisitio 
secantis,  donec  nulla  sit  residua  discrepantia.  Per  cossam  iU  fieret,  si 
etiam  a rectis  ad  curvas  esset  transitus  in  cossicis  denominationibus. 
Exempli  causa.  Inclinationi  50°  radii  per  aerem  ingressi  ex  distributione 
refractionis  simplicis  obvenerunt  pro  simplici  refractione  12°  4'.  At  haec 
nondum  est  totalis  refractio.  Agam  tamen  ac  si  esset  totalis  et  subtraham 
a 50°,  restant  37°  56',  cujus  secans  126787  seu  excessus  super  sinum 
totum  26787  multiplicatus  in  12°  4'  et  divisus  per  sinum  totum  ostendit 
3°  14'  pro  parte  refractionis,  quae  est  ex  secantibus,  quae  prius  itidem 
erat  subtrahenda  a 50°.  Subtrahatur  igitur  a jam  diminuto  37°  56'. 
Relinquuntur  34°  42'.  Cujus  secantis  excessus  super  sinum  totum  est 
21633,  qui  multiplicatus  in  12°  4',  ostendit  2°  37',  nimium  ergo  prius 
erat,  cum  3°  14'  subtraheremus.  Ergo  a 37°  56'  jam  hunc  2°  37'  sub- 
trahe, relinquitur  35°  19',  cujus  secantis  excessus  22554,  qui  ostendit  2°  43'. 
Qui  etiamnum  a 2°  37'  discrepat.  Subtrahe  ergo  a 37°  56'  hunc  2°  43', 
restant  35°  13',  cujus  secantis  excessus  22402  in  12°  4'  multiplicatus 
ostendit  2°  42'.  Quia  ergo  hic  2°  42'  a priore  2°  43'  insensibiliter  differt, 
hic  quiesco  et  dico,  refractionem  ob  secantes  in  inclinatione  50°  esse  2°  42', 
propterea  totam,  addita  proportionali  12°  4',  esse  14°  46'.  Subjicio  igitur 
integram  tabellam  refractionum  aquae  et  addo  proditas  a Vitellione 
refractiones,  quas  instrumento  suo  exploravit,  ut  appareat  consensus. 

Neque  te  moveat  tantilla  discrepantia,  credas  mihi,  infra  tantam  sub- 
tilitatem experientiam  in  hac  minus  apta  materia  non  descendere.  Vides 
inaequalitatem  inesse  magnam  differentiis  mearum  et  Vitellianarum.  Meae 
vero  refractiones  ex  aequalitate  et  ordine  profectae  sunt.  Ergo  in  Vitel- 
lionis  refractionibus  culpa  haeret.  Id  tanto  magis  credes,  si  ad  incremen- 
torum incrementa  in  Vitellione  respexeris.  Surgunt  enim  per  30'.  Certum 
igitur  est,  Vitellionem  suis  ab  experientia  captis  refractionibus  manum 
admovisse,  ut  in  ordinem  illas  per  secundorum  incrementorum  aequalitatem 
redigeret.  Quae  enim  ex  circulo  desumuntur  rectae  aut  qualicunque 
circulari  natura , qualis  est  refractionum , earum  incrementa  in  infinitum 
variantur,  nunquam  aequalia  fiunt. 

Propositio  IX.  Problema  U.  Datis  duabus  refractionibus 
siderum  ex  aere  ortis  in  certa  super  Terram  altitudine,  inqui- 
rere inclinationum  ceterarum  refractiones.  (Comp.  Not.  p.  180.)  Ne- 
gotium multis  est  involutum  perplexitatibus.  Sit  A centrum  orbis  Terrae 
Fig.  71.  BC  idemque  centrum  sphaerae  aeris  DE.  Quod 

si  tam  BC  quam  DE  superficies  essent  planae  et 
parallelae  dato  angulo  DBE  et  data  refractione 
apud  illum  angulum  in  superficie  Terrae,  quae  sit 
GEE,  daretur  etiam  inclinatio  EF  radii  liberi  in 
aethere  super  superficiem  aeris.  Jam  quia  BC  et 
DE  sphaerae  sunt:  contingat  ergo  BEG  Terram 
in  B et  IEH  aerem  in  E.  Data  igitur  DBE 
inclinatione  BE  super  BC  superficiem,  non  statim 
datur  vel  GEH  vel  FEH  inclinatio  ejusdem  GEB, 
vel  irrefracti  FE  super  superficiem  aeris.  Quod  si  tantum  sciretur  pro- 
portio AE  ad  AC,  seu  altitudo  aeriae  superficiei  EC,  quae  refractionem 
affert,  statim  et  angulus  cognosceretur.  Cum  enim  EB  tangat  BC  in  B, 
quae  ex  A centro  in  B contactum  ducitur,  AB  perpendicularis  erit  ad  BE, 
sic  et  AE  in  EH.  Rectus  igitur  EBA , rectus  et  1EA.  Et  BEA , BAE 
juncti  aequant  rectum,  ergo  communi  BEA  ablato,  IEB  vel  GEH  et  BAE 
erunt  aequales.  Data  vero  CE  altitudine  aeris  in  proportione  BA,  daretur 
EA  et  BA  et  EBA,  quare  et  EAB  ideoque  et  GEH  huic  aequalis,  et  GEF 
refractione  sublata,  restaret  FEH  inclinatio  FE  irrefracti  super  tangentem 
EH.  Atqui  nescitur  EC  altitudo  aeris  refractionem  facientis.  Nam  quod 
optici  demonstrant,  altitudinem  crepusculorum  materiae  aequare  12  milliaria, 
non  statim  sequitur,  eandem  materiam  esse,  quae  crepuscula  facit  et  quae 

refractiones.  Ponamus  enim  jam,  id  quod  refringit  radios  siderum  materiam 
esse  liquidam , humidam  et  gravem , gradibus  solum  ab  aquae  materia 
distinctam,  sequetur  itaque,  si  quid  hic  in  Terris  existit  aridum,  fumosum, 
igneum,  non  aliter  supra  hoc  humidum  corpus  eluctaturum,  quam  aer  ex 
aqua  eluctatur  : quo  obtento  fumi  altiora  loca  tenebunt,  quam  haec  materia 
refractoria,  ibique  existentes  illuminabuntur  (cum  sint  materiati)  ad  crepus- 
culorum claritatem,  refractionem  vero  nullam  efficient.  Nam  fumis  (Gap.  I,  11) 
pellucidi  definitio  non  competit,  quare  neque  refractio. 

His  circumventi  difficultatibus  aditus  tentemus  non  quos  lubet,  geome- 
tricos, sed  quos  licet  dte%vus : comparantes  invicem  binas  binarum  incli- 
nationum refractiones.  Ac  initio  quidem  statuamus  inclinationes  ejusdem 
radii  in  aere  et  in  Terra  certas,  quae  nihil  ad  sensum  discrepent.  Nam 
quo  minor  est  proportio  EC  ad  CA,  hoc  minor  est  haec  discrepantia  angu- 
lorum et  hoc  tardius  sentitur;  ut  exempli  causa  sit  EC  95,  qualium  AC 
100000.  Erunt  incidentiae  tales. 

In  Terra  In  Aere 

90»  - — 87°  30' 

89 0 — — 87°  19' 

88°  — — 86°  48' 

87» 86°  6' 

86° 85°  17' 

85° 84°  25' 

60° 59°  541/*'.  ’8) 

Ponamus  ergo  in  inclinatione  60°  seu  altitudine  30°  nihil  sensibiliter 
differre  radios.  In  hac  vero  altitudine  Tycho  lib.  I.  Progymnasmatum 
fol.  79.  ponit  refractionem  Solis  1'  25".  Et  est  secans  anguli  60°  duplum 
radii.  Ergo  simplex  refractio  proportionalis  angulis  est  43".  Uni  ergo 
gradui  respondent  43'".  Jam  igitur  descendamus  ad  considerationem  reli- 
quarum inclinationum.  Nam  in  altitudine  t°  seu  inclinatione  89°  Sol 
refringitur  per  26',  ut  est  in  eodem  folio.  Quaeritur  quanta  sit  altitudo 
Solis  refracta  super  aerem.  Quaeritur  numerus  graduum,  qui  si  in  43'" 
multiplicetur  et  productum  in  secantem  ejus  numeri  graduum,  abjectis  5 
ultimis,  constituat  26'.  Sit  84°  16',  multiplica  T 24°  16'  per  43'",  prodit 
refractio  proportionalis  P 0"  23'"  28"".  Secans  est  decuplum  radii.  Ergo 
refractio  10'  3".  Debuit  26'.  Sit  ergo  87°  8';  multiplica  T 27°  8'  per 
43"',  prodit  simplex  1'  3".  Secans  est  vigecuplum.  Ergo  refractio  20'. 
Debuit  esse  26.  Sit  rursum  87°  48';  multiplica  1'  27°  48'  per  43'", 
prodit  simplex  refractio  1'  3".  Secans  est  vigesimum  sextuplum.  Ergo 
refractio  27'  20".  Debuit  26'.  Ergo  in  aere  radius  is  inclinatur  refracte 
per  87°  47'.  29) 

Hic  si  utraque  refractio  recte  haberet,  scopum  jam  tetigissemus.  At 
quia  refractio  tam  parva  1'  25",  qualem  ex  Tychone  ascivimus,  in  ait.  30° 
facillime  errorem  observationis  admittit  per  se  non  quidem  magnum,  sed 
postmodum  in  multiplicatione  intolerabilem;  videndum  igitur  jam  erit,  an 
etiam  reliquae  respondeant.  Ergo  in  schemate  cum  sit  posita  EBA  9 1 °, 
quia  BEA  89°,  et  inventus  in  aere  illi  respondens  87°  47',  est  ergo  BAE 
differentia  1°  13'.  Quare  BEA  87°  4 7'  et  ut  sinus  BEA  87°  4/'  99925 
ad  AB.  ita  sinus  EBA  99985  ad  AE  100060.  Quare  si  jam  hinc  inqui- 
ramus horizontalem  in  Terra  refractionem,  fiatque  EBA  90 n,  tunc  100060 

secans  prodit  angulum  BAE  2°.  Secans  ergo  anguli  88°  est  2865370,  et 
simplex  inclinationis  refractio  est  63",  ergo  tota  refractio  prodit  30'  5"; 
debuit  ex  inclinatione  Tychonis  esse  34'.  Etsi  igitur  non  plane  scopum 
tetigimus  hac  vice,  lux  tamen  est  nobis  aperta,  ut  discernere  queamus, 
minuendumne  sit  an  augendum.  Incrementa  quidem  refractionum  non  sunt 
satis  magna.  Eundum  igitur  est  in  secantes  magis  praecipitatos.  At  simul 
hoc  fecerimus , nimium  augebitur  refractio,  gradus  89.  Ergo  simplex 
refractio,  quam  ex  altitudine  30°  derivavimus,  est  minuenda. 

In  summa  igitur  notandum,  quod  ab  89°  in  90°  proportionalis  refractio 
futura  est  perexigua  in  differentia,  quia  dum  inclinatio  in  Terra  variatur 
per  unum  gradum,  in  aere  variatur  vix  per  13  minuta.  Et  uni  gradui  43"' 
debentur,  ergo  minutis  13  debebuntur  vix  10'".  Manet  ergo  proportionalis 
refractio  tam  exilis  ad  sensum  eadem.  Et  est  illa  multiplicanda  in  secantes 
duos,  ut  alter  efficiat  26,  alter  34.  At  cum  aequemultiplicium  sit  eadem 
proportio:  quaere  ergo  secantes  duos  remotos  invicem  circiter  13  minutis, 
ut  alter  sit  ad  alterum  ut  26  ad  34.  Talis  est  fere  ab  88°  54'  in  89° 
10'  per  15  vel  16  minuta.  Vide  jam  an  inclinationes  in  aere  respondentes 
inclinationibus  in  Terra  90°,  89°  distent  16  minutis.  Si  BAE  sit  0°  50', 
erit  AE  10001058,  ubi  B rectus.  At  si  EBA  91°,  erit  ut  EA  ad  EBA 
sic  BA  ad  BEA:  prodit  88°  45'  BEA,  prius  89°  10',  differentia  25'. 
Distant  25  minutis  et  secans  88°  45'  jam  minorem  exhibet  refractionem 
in  89°  quam  26'.  Ergo  jam  metam  transivimus.  Veritas  est  inter  secantes 
88°  et  89°  10'  pro  refractione  34',  item  inter  87°  47'  et  88°  45'  pro 
refractione  26'. 

Tentabo  89°  aeris,  respondentem  90°  Terrae.  Ergo  BAE  1"  AE 
10001524,  ut  hoc  ad  9998477  sic  10000000  ad  sinum  BEA.  Prodit 
BEA  88"  35'.  Secantes  illic  573  &c. , hic  404 7...  Si  34  dat  573,  quid 
26?  prodit  438,  debuit  404 i/2.  Propius  accessimus,  sed  tamen  secantes, 
ut  vides,  etiamnum  sunt  nimis  praecipites. 

Descendemus  per  alia  10',  ut  sit  BAE  1°  10',  eritAE  10002074,  ut 
hoc  ad  9998477,  sic  totus  sinus  ad  sinum  BEA  88°  28'.  Est  autem 
secans  complementi  anguli  BAE  49  */,  0 - Secans  BEA  37 1/2.  Proportio 
34  ad  26  requirebat  ut  esset  37  y2.  Ergo  quam  proxime  venimus,  et  tamen 
absumus  nonnihil,  quod  descensu  per  alia  5 minuta  superabitur,  quantum 
pro  refractionibus  26',  34'  sufficit. 

Verum  quia  proditae  a Tychone  refractiones  non  potuere  nancisci  ex 
observatione  tantam  scrupulositatem,  quanta  hic  requiritur ; uti  vides  rotunde 
expressa  34'  praecise  in  ait.  0°  et  26'  in  ait.  1°,  quod  ipse  Tyclio  fol. 
79  et  124  non  dissimulat:  ideo  priusquam  de  mensura  statuatur,  con- 
sulendae sunt  etiam  aliae  paulo  altiores  et  sensu  satis  perceptibiles. 

Supra  refractioni  1'  25"  in  altitudine  30°  et  refractioni  26'  in  alti- 
tudine 1°  satisfecit  differentia  angulorum  in  Terra  et  aere  2°.  Rursum, 
refractionibus  26',  34'  in  altitudine  1°,  0°,  satisfecit  differentia  angulorum 
1°  15'.  Videndum  an  refractio  8',  quam  Tycho  ponit  ad  altitudinem  14°, 
hac  ex  hypothesi  itidem  resultet.  Ergo,  quia  refractus,  in  aere  inclinatus 
per  88°  45',  facit  refractionem  34',  sic  ut  qui  in  aethere  est  inclinetur 
89°  19'.  Sit  vero  secans  88°  45'  = 4584023.  Ergo  ut  hic  ad  100000, 
sic  34'  composita  ad  simplicem  inclinationis:  quae  est  44 7> " proinde 
distributione  in  89  */3  facta,  venit  uni  gradui  30'".  Sit  jam  BAE  1°  15'. 

Ergo  AE  10002381.  Rursum  sit  EBA  104°,  complement.  76°,  prodit 
BEA  75°  57',  cui  respondere  debet  refractio  8',  ut  sit  irrefracti  inclinatio 
in  aere  76°  5'.  Hujus  et  89°  19'  differentia  est  13°  14',  quibus  re- 
fractio simplex  6"  38'"  respondet,  auferenda  a 44  */2  /y,  ut  restet  38"  pro- 
portionalis inclinationi  76°  5'.  Haec  multiplicata  in  secantem  75°  57',  qui 
est  411915,  prodit  2'  35";  debuit  ex  indicatione  Tychonis  8'.  Ergo  haec 
posterior  hypothesis  intermediis  satis  sensibilibus  refractionibus  non  satis- 
facit. Nimis  enim  sunt  praecipitati  secantes:  nimis  parva  fit  inclinationibus 
proportionalis  refractio. 

Tentabimus  vero  et  priorem  hypothesin  pro  refractione  ad  14°  altitu- 
dinis. Ibi  respondet  uni  gradui  refractio  simplex  43'",  et  ne  nimium  simus 
scrupulosi,  secans  anguli  in  aere  et  anguli  in  aethere,  itemque  et  angulus 
in  Terra  et  in  aeris  superficie  parum  differunt.  Sit  ergo  et  ipse  76°,  vel 
1'  16°;  duc  in  43'",  prodit  simplex  refractio  54  l/2".  Est  vero  hic  secans 
quadruplum  radii  et  ejus  una  decima,  quare  hic  prodeunt  minuta  circiter  4. 
Debuerunt  esse  8 ; quare  haec  quoque  nimis  praecipitat  secantes. 

Haec  dissonantia  etsi  multum  habet  perturbationis,  nondum  tamen  cau- 
sam habes  suspicandi  de  vitio  hypotheseos  generalis , quamdiu  de  refrac- 
tionibus Tychonicis  inaequale  quippiam  suspicari  possumus.  Inesse  autem 
illis  inaequalitatem,  probatur  primum  ratione.  Nam  quia  altitudo  aeris 
propter  circularitatem  aeris  et  Terrae,  et  densitas  ejus  ad  variandas  refrac- 
tiones concurrunt,  certe  variatur  utrumque  in  dies,  ut  Tycho  Brahe  fol.  29. 
Progymnasmatum  testatur,  et  infra  peculiari  capite  ostendetur.  Tycho  vero 
diversis  temporibus  exploravit  refractiones,  et  fit  quidem  altitudinis  variatio 
in  hoc  negotio  sensibilis.  Nam  perquam  humilis  est  superficies  aeris  re- 
fractiones efficiens.  Deinde  respice  ad  Tychonis  differentias  refractionum, 
statim  ex  iis  apparet  inaequale  quippiam,  quod  in  nullfl  ordinato  locum 
habere  potest,  sive  circuli  seu  cujuscunque  alterius  rei  ordinatae  naturam 
imitetur.  (Vid.  annot.  21.) 

Optaverit  igitur  aliquis  videre,  quantum  uno  et  eodem  die  refractiones 
per  illas  horizontales  inclinationes  varientur.  Id  multifariam  poterit  ex  ipsis 
Tychonis  observationibus  peti.  Unum  exemplum  ponam.  Anno  1587, 
16.  Januarii  sub  occasu  Solis  intra  32  minuta  ab  hora  3.26'  in  3.58'  ob- 
servata est  Solis  declinatio  novies  ab  altitudine  3°  50'  in  0°  35'.  Facilis 
est  labor  hinc  refractiones  altitudinis  elicere.  NWn  datur  triangulum  inter 
Solem,  verticem,  polum,  in  quo  quatuor  cognoscuntur,  non  poterit  ergo 
latere  angulus  ad  Solem,  ex  quo  haberi  solet  proportio  observatae  refrac- 
tionis in  declinatione  ad  eam,  quae  altitudini  debetur.  Nam  latus  inter 
verticem  et  polum  est  34°  5'  15",  complementum  altitudinis  poli  Huen- 
nensis.  Declinatio  observata  quadranti  addita  constituit  latus  inter  polum 
et  Solem,  altitudo  observata  constituit  latus  inter  verticem  et  Solem.  Tem- 
pus denique  constituit  angulum  ad  polum.  Locus  Solis  ad  horam  quartam 
ejus  diei  est  6°  19'xr,  cujus  vera  declinatio  18°  45'  10"  et  ante  dimidiam 
horam  tantummodo  20"  major.  Addendum  vero  est  aliquid  his  declina- 
tionibus propter  Solis  parallaxin,  quae  est  in  altitudine  tam  parva  3':  ut 
appareat,  quantae  fuerint  futurae  declinationes  Solis,  si  aer  refractionem 
nullam  fecisset.  . Totius  operationis  vide  tabellam  sequentem. 

Series  observat, 
in  altitudine 

I 

Declinatio 

observata. 

Parallaxis 

declinationis. 

Declinatio  sine 
parallaxi. 

1 

Declinatio  vera. 

Refractio 

declinationis. 

Ad  complendam 
refractionem 
altitudinis. 

Quaesita  altitu- 
dinis refractio. 

3°  50' 

18°  35'  30" 

2'  42" 

18°  32'  48" 

18° 45'  30" 

12'  52" 

1'  30" 

14'  22" 

3.  30 

18  34.  O 

2.  42 

18.  31.  18 

18.  45.  28 

14.  10 

1.  35 

15.  45 

3.  10 

18.  32.  30 

2.  41 

18.  29.  4$ 

18.  45.  26 

15.  37 

1.  37 

17.  14 

2.  50 

18.  31.  45 

2.  40 

18.  29.  5 

18.  45.  24 

16.  19 

2.  2 

18.  21 

2.  40 

18.  30.  30 

2.  40 

18.  27.  50 

18.  45.  22 

17.  32 

2.  12 

19.  44 

2.  5 

18.  29.  0 

2.  39 

18.  26.  21 

18.  45.  20 

19.  0 

2.  23 

21.  23 

1.  15 

18.  23.  30 

2.  38 

18  20.  52 

18.  45.  16 

24.  24 

3.  29 

27.  53 

i.  0 

18.  22.  30 

2.  38 

18.  19.  52 

18.  45.  14 

25.  22 

3.  37 

29.  0 

0.  35 

18.  20.  0 

2.  38 

18.  17.  42 

18.  45.  12 

27.  20 

3.  50 

31.  1030) 

Ad  has  igitur  refractiones,  quae  ex  eadem  die  sunt  desumtae,  methodo 
jam  supra  explorata  comparabimus  dimensionem,  venantes  eam  ex  prima 
et  ultima  refractione  et  comparantes  ceteras.  In  schemate  71.  sit  EBA  35' 
supra  90°,  in  qua  altitudine  refractionem  hic  invenimus  31'  10".  Respon- 
deat vero  in  aere  BEH  87°  30',  ut  subtracto  GEF  31'  10"  a GEH 
2°  30',  relinquatur  FEH  1°  58'  50"  vel  ejus  complementum  88°  1'  10". 
Secans  87°  30'  est  2292558,  per  hunc  divide  31'  10"  vel  1870",  prodit 
82  y2".  Haec  portio  in  88°  divisa  constituit  unius  gradus  refractionem 
simplicem  56  */2 Et  quia  ut  sin.  BEA  ad  BA,  sic  sin.  EBA  ad  EA, 
ideo  fit  EA  10009000.  Sit  jam  EBA  3°  50'  supra  90°,  in  qua  altitudine 
refractionem  hic  invenimus  14'  22".  Ut  igitur  EA  ad  sin.  EBA,  sic  BA 
ad  sin.  BEA,  qui  fit  86°  59':  differens  dimidio  gradu  a priori,  quare 
inclinatio  FE  erit  87°  14'  tribus  quartis  minor  priore,  quibus  42"'  de 
simplici  refractione  competunt.  Relinquitur  igitur  simplex  1'  22".  Secans 
vero  86 n 59'  multiplicat  novies  decies  hanq  summulam.  Nimiam  igitur 
efficiet  refractionem  et  est  secantium  proportio  nimium  vicina.  Pergendum 
erit  versus  horizontem.  Falsa  ergo  positio  BEA  87°  30'. 

Ergo  cum  est  EBA  35'  supra  90°,  sit  BEA  89°,  ut  fiat  inclinatio 
FE  89°  31'  10".  Secans  igitur  arcus  89°,  scii.  5729871,  si  fit  100000, 
quid  31'  10"  vel  1870"?  Prodit  simplex  refractio  32  Y, ",  unius  gradus 
22'".  Hinc  EA  fit  10001005.  Sit  jam  EBA  3°  50'  supra  90°,  fiet  BEA 
86°  5',  et  FEA  86°  20',  differens  a priore  2°  40',  totiesque  22'"  ablati 
a 32  ‘/j",  relinquunt  3 1 ‘/2  "•  Secans  vero  86°  5'  est  1464011;  multipli- 
catus in  31  7j"  producit  7'  40",  debuit  14'  22". 

Falsa  ergo  positio  BEA  89°  et  secantes  sunt  nimis  jam  praecipitati. 
Jam  veritatem  itaque  transcendimus.  Sit  igitur  BEA  88°,  fiet  EA  10005578. 
Simplex  refractio  divisa  in  88 ‘/2,  producit  44  simplicem.  Et  ubi  EBA 
93°  50',  fiet  BEA  85°  43',  irrefracte  86°,  prius  88%°;  ergo  44'"  bis  et 
sernis  aufer  a 65",  sc.  1"  50'",  relinquuntur  63"  10"'.  Secans  vero  85° 
43'  multiplicat  radium  J 3 3 9/,  00ies,  ergo  fit  refractio  14'  9".  Ergo  per 
positionem  88°  scopum  tetigimus  sufficienter.  Exploretur  refractio  simplex, 
quando  inclinatio  in  aere  est  90°.  Addendum  erit  ad  1'  5",  simplicem  gr. 
88  */2,  circiter  1 pro  1 */2  gradibus,  ut  fiat  1'  6".  Hinc  facile  derivantur 
simplices  refractiones  ad  omnes  gradus  aeris.  SI) 

In  aethere  libe- 
rorum inclinatio. 

I 

1 

Simplex  refractio. 

Composita. 

1 

In  aethere  libe- 
rorum inclinatio. 

1 

Simplex  refractio. 

O 

O 

3 

o 

09 

t-.* 

P 

In  aere  refractorum 
inclinatio. 

; torum  inclinatio. 

! 1 

, In  Terra  refrac- 

circiter. 

1 

! Refractio  Tychonis 

1° 

0" 

0" 

45° 

33" 

47" 

44" 

59' 

13" 

45" 

0' 

0' 

5" 

2 

1 

1 

46 

33 

49 

45. 

59. 

11 

46. 

1 

0. 

6 

3 

2 

2 

47 

34 

51 

46. 

59. 

9 

47. 

1 

0. 

7 

4 

3 

3 

48 

35 

54 

47. 

59. 

6 

48. 

1 

0. 

8 

5 

3 

3 

49 

36 

57 

48. 

59. 

3 

49. 

1 

0. 

9 

6 

4 

4 

50 

36 

1' 

0 

49. 

59. 

0 

50. 

1 

0. 

10 

7 

5 

5 

51 

37 

1. 

2 

50. 

58. 

58 

51. 

1 

0. 

15 

8 

6 

6 

52 

38 

1. 

5 

51. 

58. 

55 

52. 

1 

0. 

20 

9 

6 

6 

53 

38 

1. 

8 

52. 

58. 

52 

53. 

1 

0. 

25 

10 

7 

7 

54 

39 

1. 

10 

53. 

58. 

50 

54. 

1 

0. 

30 

11 

8 

8 

55 

40 

1. 

13 

54. 

58. 

47 

55. 

1 

0. 

35 

12 

9 

9 

Simplicibus  refractionibus  ad  inclinationes  in  aere  liberas  accommodatis, 
tabula  sic  perficitur.  Refractio  gradus  praecedentis  integra  subtrahitur  a 
gradu  sequenti,  residui  secantes  excerpuntur,  rejectis  6 ultimis  quando  sinus 
totus  est  7 cyphrarum,  et  multiplicantur  in  ejus  gradus  secunda  refractionem 


206 


l 


Paralipomena  in  Vitellionem. 


simplicem  exprimentia,  productum  per  600  dividatur.  Si  grande  quid  prodit 
a priori  refractione  differens,  erit  bis  repetenda  operatio,  interdum  ter  &c. 

Sit  in  60°  tota  refractio  1'  28",  subtrahe  a 61°,  restant  60°  58' 32", 
secans  206  &c.  in  44"  simplicem  gradus  61,  producit  9064;  qui  divisus 
per  600  facit  1'  31",  totam  gradus  61.  Haec  a 62°  sublata  relinquit 
61°  58'  29",  cujus  secans  21  &c.,  is  in  45"  refractionem  gradus  62  duc- 
tus, relinquit  refractionem  1'  35"  pro  gradu  62.  Rursum  sit  in  84°  re- 
fractio 9'  43".  Subtrahe  ab  85°;  residui  secans  111  &c.  multiplicatus  in 
refractionem  simplicem  63"  et  per  600  divisus,  ostendit  11'  39",  quae  a 
priori  9'  43"  per  2 fere  minuta  differt  in  loco,  ubi  jam  secantes  vehe- 
menter crescunt,  ergo  repete  operationem  et  pro  9'  43"  prioris  gradus  jam 
11'  39"  subtrahe  a suo  gradu  85°.  Secans  1 1 0 1/2  in  63",  producit  11' 
36"  justam  refractionem. 

Ut  vero  inclinationes  refractorum  in  Terra  accommodentur,  semper 
multiplica  EA  10005578  in  sinus  BEA,  seu  inclinationem  refractarum  in  aere. 

Hanc  ergo  taediosam  inquisitionem  concludo  expositione  hujns  tabellae, 
in  qua  ad  refractiones  Solares  Tychonicas  quam  proxime  accedimus,  tan- 
tummodo circa  altitudinem  Solis  15°  quatuor  minutis  differentes,  cum  interim 
satisfaciamus  illis,  quae  sunt  a Tychone  intra  eundem  diem  observatae. 
Forte  ne  tantulum  quidem  different,  si,  quae  propositione  6.  hujus  dicta  sunt, 
recte  essent  expedita.  Itaque  oro  lectorem,  ne  abutatur  mea  hac  tam  scru- 
pulosa inquisitione  in  refractiones  a Tychone  proditas,  ad  convellendum 
totum  de  refractionibus  negotium,  quam  ego  ad  confirmandum  id  institui: 
et  si  bene  de  his  rebus  judico,  plurimum  confirmavi,  dum  quod  Tycho  pu- 
tavit ex  inaequali  aeris  crassitie  in  diversa  ejus  altitudine  prodire,  id  ego 
aut  non  multo  aliud  ex  ipsa  circuli  secantiumque  ratione  principiis  demon- 
stro plane  consentaneis.  Id  mihi  sufficiat  monuisse.  Scio  quam  hodie 
multi  caeci  de  coloribus  disputent,  quamque  cupiant  prodire  aliquem,  qui 
temerarios  ipsorum  in  Tychonem  adeoque  hoc  ipsum  refractionum  negotium 
insultus  quacunque  ratione  adjuvet.  Qui  quidem  si  pueriles  suos  errores 
et  meram  ignorantiam  privatam  habuissent,  culpa  carituri  erant,  cum  id 
multis  magnis  viris  accidat:  at  quia  in  publicum  prodeunt  et  crassis  libris 
speciosisque  titulis  imperitiorum  profectui  insidiantur  (ut  est  hodie  plus 
periculi  in  copia  malorum  librorum,  quam  olim  in  penuria  bonorum),  sciant 
itaque,  dari  sibi  spatium,  suos  errores  publicos  se  ipsis  emendandi  publice : 
quod  ubi  facere  distulerint  diutius,  equidem  idem  mihi  vel  cuicunque 
alii  licebit  in  ipsos,  quod  sibi  illi  sumserunt  in  viros  celeberrimos,  geome- 
trica infeliciter  aggressos.  Qui  labor  quamvis  despectus,  in  vili  quippe  in- 
eptiarum materia  futurus:  tanto  tamen  erit  magis  necessarius,  quam  erat  is, 
quem  in  alios  ipsi  susceperunt:  quanto  plus  nocet  publice,  qui  aliorum  bona 
et  necessaria  inventa  convellere  nititur  in  fraudem  veritatis,  quam  qui  rem 
impossibilem  inventu  sibi  persuadet  invenisse.  Desinant  igitur  interim,  alio- 
rum silentio  sua  nempe  obscuritate  sese  jactare.  32) 

Propositio  X.  Problema  III.  Ex  refractionum  quantitate 
investigare  proportionem  mediorum  ad  invicem,  puto  aeris 
ad  aquam,  causa  densitatis  suae.  Propositione  6.  hujus  capitis 
indicatum  est,  multiplicari  simplicem  refractionem  ejus  inclinationis,  quae 
est  radii  in  medio  tenuiori  super  superficiem  communem,  a secante  ejus 
inclinationis,  quae  est  refracti  in  medio  densiore  super  superficiem  com- 


Caput  IV.  6. 


207 


munem.  Comparentur  itaque  simplices  refractiones  earundem  inclinationum : 
ne  imponat  diversus  medii  utriusque  situs  ad  incidentem  eundem  radium. 
Ut  prop.  8.  hujus  capitis  in  inclinatione  80 u simplex  radii  refractio  ex 
aere  in  aquam  est  19°  17'.  In  eadem  inclinatione  80°  prop.  9.  hujus 
capitis  simplex  radii  refractio  ex  aethere  in  aerem  est  59".  ■ Igitur  ex 
aethere  in  aquam  esset  refractio  simplex  19°  18'.  Proportio  itaque  eadem 
quae  unitatis  ad  1 1 7 7 2/s . Atqui  refractiones  hujusmodi  causata  est  illa 
solummodo  densitas,  quae  consideratur  in  linea  recta,  propterea  quod  super- 
ficies refractionis  opticis  dicta,  superficiem  densioris  secans,  sectionem  con- 
stituit lineam.  Ac  etsi  eadem  superficies  corpus  densius  secans  sectionem 
constituit  superficiem,  demonstratum  tamen  est  capite  primo,  nullam  in 
corpore  denso,  sed  omnem  in  superficie  fieri  refractionem.  Itaque  si  ex 
utroque  proportionis  termino  cubum  effeceris , proportionem  corporum  in- 
venies causa  densitatis  eam,  quae  est  inter  1 et  1633304682.  Nec  dubium, 
si  quis  in  puro  aethere  consisteret,  funderet  hinc  1 cyathum  aquae,  inde 
sedecim  myriadas  myriadum  cyathorum  aeris  , quin  haec  aequeponderatura 
sint.  Et  in  camera,  seu  cubo  12  pedes  longo,  lato  et  alto  non  plus  inest 
materiae,  cum  aere  illo  purissimo,  qui  aetheri  contiguus  est,  plenus  est, 
quam  in  cubisco  aquae,  qui  patet  per  octavam  partem  pollicis  in  omnes 
dimensiones.  Dubito  tamen  ipse,  an  non  sufficiat  quadrare  terminos  pro- 
portionum : seu  potius  multiplicare  ipsos  in  suas  radices,  propterea  quod 
ipsa  corpulentiae  densitas  in  superficie  medii  repraesentatur  (Cap.  I,  13). 
Sed  neque  est  haec  proportio  perpetua : nec  nisi  ei  parti  aeris  ascribenda, 
quae  coelo  defaecato  suprema  occupat  spatia.  Qui  vero  vapor  ex  ollis  fer- 
ventibus ebullit  adeoqne  et  is,  qui  pluviae  instanti  materiam  praebens  ex 
altorum  montium  cavernis  prodiens  coelum  caligine  suffundit,  aquae  multo 
est  propior:  in  quam  et  statim  cogitur. 

Non  ignoro,  ne  credas,  me  physicorum  reprehensionem  incursurum, 
qui  aerem  et  hic  et  antea  gravem  seu  ponderosum  esse  statuam.  At  me 
sic  docuit  totius  naturae  contemplatio:  quin  eidem  cum  Cardano  multisque 
aliis  hujus  aetatis  praestantissimis  philosophis  etiam  frigiditatem  ascribo : 
nec  video  quid  Aristoteli  supersit,  quo  absolute  levem  et  calidum  suapte 
natura  defendat,  si  unam  ei  combinationem  ^qualitatum  adimas.  Neque 
medicina  neque  physiologia  periclitatur,  dummodo  comparate  et  levis  et 
calefactioni  magis  aptus  maneat.  Sed  de  his  alibi  commodior  dicendi  locus 
erit:  et  dictum  nonnihil  in  thesibus  meis  astrologicis.  (Vol.  I,  p.  417  ss.) 

Propositio  XI.  Problema  IV.  Ex  refractionibus  altitu- 
dinem aeris  a Terra  investigare.  Nam  quia  fluida  est  aeris 
materia,  quod  ventorum  ratio  arguit,  qui  sunt  mea  sententia  nihil  aliud 
quam  ebullitio  copiosa  ex  montibus  altissimis,  unde  suapte  natura  ima 
rursum  petens  materia  (quod  non  est  alienum  ab  Aristotele,  sectione  25. 
probi.  13.)  circulo  circumfunditur  montem  existitque  ex  prima  impulsione 
circulus  alius  ex  alio,  ut  et  in  aquis  stagnantibus:  sequitur  ergo  hinc, 

quod  propositione  nona  hujus  capitis  est  usurpatum,  ut  aeris  materia  circu- 
lariter  Terrae  orbem  amplectatur.  Propterea  ad  investigandam  refractionum 
aeris  mensuram  plane  opus  fuit  suppositione  altitudinis  sphaerae  aeris.  Ea  igitur 
quam  proxime  erit  altitudo  aeris,  cujus  ex  suppositione  ad  refractionum  men- 
suram quam  proxime  accessimus.  Fuit  autem  supra  EA  (Fig.  71)  10005578, 
qualium  a centro  Terrae  A in  superficiem  ejus  fuere  10000000.  Ergo  per 
regulam  proportionum,  si  1 0000000  fiant  860  milliaria  Germanica  secundum 

receptam  geographorum  traditionem,  5578  altitudo  aeris  dabit  Pqqqqqoo 

milliaria.  Hoc  est,  in  arce  Uraniburgo,  ubi  capiebantur  observationes  side- 
rum, altitudo  aeris  fuit  dimidii  milliaris  Germanici,  non  major. 

Hic  admonendus  esset  lector  et  ejus  concertationis,  quae  Tychoni  cum 
Rothmanno  fuit  de  substantia  aeris  et  aetheris  in  tomo  1.  Epistolarum, 
quam  Tycho  concludit  fol.  92.  Progymnasmatum.  Dixerunt  Rothmannus  et 
Pena,  a Terra  ad  coelum  nihil  esse  nisi  aerem,  excepto  pauculo  vapore.  _ 
Tycho  una  cum  illis  ignem  Aristotelicum  eliminavit,  vapores  circa  Terram 
diversos  ab  aere  agnovit : sed  aerem  ad  confinia  Lunae  prorogavit,  ibique 
dixit  illum  paulatim  in  aetherem  desinere.  Ego  his  experimentis  motus 
medium  teneo.  Primum,  quod  vaporem  dixerunt,  dico  ego  aerem ; illum 
termino  cum  fastigiis  montium : supra  consistunt  fumosae  exhalationes  cre- 
pusculorum lampades,  statimque  aether  succedit. 


7.  Consideratio  eorum,  quae  Vitellio  de  refractionibus  ad 
astronomiam  necessaria  monuit. 


Hic  jam  tempus  esset , ut  propositionem  49.  decimi  Vitellionis  et 
sequentes  ponerem,  nisi  essent  ab  ipso  Vitellione  jam  satis  inculcatae', 
nempe  prop.  49.  docet  experimentis,  accidere  inter  observationes  stellarum 
refractionem  luminis.  Idem  Tycho  Brahe  exquisitissimis  probavit  instru- 
mentis. Vide  varios  modos  fol.  15.  progymnasmatum  Tychonis  et  fol.  93. 
Idem  alii,  de  quo  infra.  Et  quidem  per  armillas  polo  elevato  viciniores 
apparent  stellae  circa  horizontem,  quam  in  meridiano  : hicque  modus  experi- 
mentandi  bonus  est  et  a Braheo  inter  ceteros  usurpatus.  Quamvis  credere 
non  potuit,  illa  aetate  a Vitellione  legitime  administratum  aut  ab  Alhazeno 
(fol.  91.  Progymnasmatum).  Quod  vero  Vitellio  addit  modum  alterum,  ut 
computetur  locus  Lunae  et  conferatur  cum  observatione,  splendida  fabula 
est  ex  illa  quidem  Vitellionis  aetate.  Non  dubium  quidem,  quin  idem  Lunae 
accidat  quod  sideribus  ceteris.  At  tanta  fuit  incertitudo  parallaxium  motu- 
umque Lunae  mediorum,  ut  saepe  contrarium  refractionibus  accidere  potuerit, 
etiam  in  ipso  horizonte,  ubi  refractio  erat  maxima. 

Ita  liuc  pertinet  et  X,  50.  Vitellionis,  aetherem  esse  rariorem  aere, 
frustra  reclamante  Rothmanno,  qui  diversitatem  negabat  et  culpam  refrac- 
tionis in  fortuitos  vapores  conferebat,  qui  non  tegerent  capita  nostra.  At 
erravit,  non  animadvertens,  quod  ipsa  refractionum  causa  insensibiles  praestet 
in  magna  altitudine.  Hanc  autem  Vitellio  propositionem  legitime  demon- 
strat ex  eo,  quod  altitudo  stellarum  non  minor  sed  major  justo  supra 
horizontem  appareat. 

Jam  prop.  51.  quod  distantiae  stellarum  in  zenith  capitis  minores 
justo  videantur,  verum  quidem  est,  sed  quicquid  hujus  est,  insensibile  est. 
Nam  et  refractiones  in  vertice  per  9.  hujus  capitis  sunt  insensibiles. 

Sic  etiam  propositione  52.  quod  distantiae  siderum  binorum  vel 
diametri , cum  sunt  horizonti  parallelae  et  ei  vicinae , minores  appareant, 
quam  sint  in  rei  veritate,  rursum  verum  quidem  est;  sed  plane  insensibile, 
nisi  stellae  semicirculo  vel  paulo  minus  distent.  Sit  (Fig.  72)  AB  portio 
horizontis,  C vertex,  CA,  CB  quadrantes,  et  videatur  A per  refractionem 
in  D,  B vero  in  E,  sic  ut  distantia  AB  videatur  esse  DE,  erit  quidem  DE 
minor  quam  AB , sed  quia  arcus  AI^  BE  non  superant  34',  ad  sensum 

erunt  aequales  AB  et  DE.  Sit  enim  ACB  plane  qua- 
drans , quanta  quidem  distantia  raro  capitur  instrumentis 
nunquam  quidem  sextantibus  Tychonicis,  nunquam  radiis 
aut  baculis  astronomicis,  ne  nimium  oculi  torqueantur  et 
observatio  infida  efficiatur.  Demissa  igitur  perpendiculari 
CF,  erit  CFE  rectus,  FCE  45°,  quia  DCE  isosceles,  et 
CE  89°  26'.  Et  ut  sinus  CFE  ad  sinum  CE,  sic  sinus 
FCE  ad  sinum  FE,  cujus  duplum  est  DE.  Itaque  pro 
eo,  quod  AB  fuerat  90°,  DE  distantia  involuta  refrac- 
tionibus erit  89°  59'  43":  differentia  17".  Minor  etiam, 
ubi  distantia  ipsa  AB  minor  sumitur. 

Quae  vero  sunt  propositione  53,  quod  distantiae  stellarum  vel  diametri 
siderum  a vertice  versus  horizontem  porrectae,  si  praesertim  alter  terminus 
sit  horizonti  vicinus,  minores  justo  sint:  haec  inquam  et  vera  et  sensu 
evidentia  sunt  et  astronomo  maxime  necessaria  cognitu.  Adeoque  non  credo, 
hanc  propositionem  lectam  illis  refractionum  Braheanarum  accusatoribus, 
de  quibus  supra  in  conclusione  pr.  9.  hujus  capitis : illos  igitur  ad  lianc 
propositionem  ablego. 

Ergo  quod  Vitellio  prop.  54.  sequenti  tradit , omnes  stellas  circa 

horizontem  videri  minores  justo,  verum  est:  quod  vero  et  rotundas  apparere 

contendit,  falsum.  Non  enim  verum  est,  omnes  earum  diametros  apparere 
aequabiliter  minores  : quoniam  quae  versus  verticem  porrigitur , ad  sensum 
minor  evadit,  quae  vero  horizonti  aequidistat,  insensibile  quippiam  minuitur. 
Unde  figurae  refractoriae  ovalem  figuram  sortiuntur,  qualem  et  denarii  in 
aquam  conjecti,  si  valde  ex  obliquo  inspiciantur.  Atque  haec  est  unica 
propositio,  in  qua,  qui  refractiones  negant,  tirocinium  optices  posuere,  non 
aliam  esse  rati  vim  refractionibus,  nisi  ad  dilatanda  vel  contrahenda  cor- 
pora per  refractionem  visa.  Quod  igitur  superstruunt  de  visus  directione 
in  centrum  sideris,  non  potest  esse  firmius,  quam  haec  ipsa  Vitellionis 
propositio.  Sit  ut  margo  Solis  inferior  horizontem  stringat,  ejus  refractio 
erit  34',  superioris  vero,  ut  qui  altitudinem  habet  dimidii  gradus,  refractio 

erit  29'.  Itaque  pro  30'  diametro  Solis  videbitur  quantitas  25',  transversa 

vero  seu  horizonti  parallelos  erit  30',  semidiameter  altitudinis  1 2 */2 ; in 
hanc  visus  directus,  praeterquam  quod  a toto  corpore  aberrat,  aberrabit 
etiam  a centro  corporis  refracte  visi  per  2 */2  minuta. 

Eadem  propositione  54.  Vitellio  tradit  duas  alias  causas,  quae  diame- 
tros luminum  varient.  Primam  ait  crassum  vaporem  duabus  superficiebus 
hinc  inde  terminatum,  quarum  altera  stellae,  altera  visui  nostro  objiciatur 
instar  convexi  perspicilli.  Hoc  quidam  sphaerici  libelli  imitantur,  verba 
etiam  eadem  usurpantes  de  denario  in  aquam  conjecto.  Itaque  cave,  lector 
harum  rerum  studiose,  confundaris.  Refractionis  vulgaris  negotium  per  se 
tale  est,  ut  ad  id  imminutio  diametrorum  sequatur,  non  amplificatio,  quod 
hactenus  recte  Vitellio  : aut  sicubi  diametri  propter  refractionem  augentur, 
e contrario  ibi  et  distantias  augeri  necesse  est,  ut  in  quibusdam  perspicillis 
adeoque  et  in  denario  in  aquam  conjecto,  si  a perpendiculo  inspiciatur. 
Hic  vero  plane  contrarium  accidit  ei  casui,  qui  existit  projecto  in  aquam 
denario.  Denarium  enim  in  densiori  medio  versantem  inspicis  tu  ex  medio 
rariori : at  stellas  in  rariori  medio  aetheris  versantes  videmus  nos  ex  medio 
densiori  aeris.  Itaque  cum  hic  Vitellio  ex  Cleomede,  et  ex  his  alii  causam, 
cur  interdum  stellae  videantur  majores,  explicant:  non  allegat  aerem,  in 

quo  spectatores  versemur,  uti  in  usitato  refractionis  negotio,  sed  vaporem 
crassum,  qui  instar  nubis  in  medio  aeris  haereat,  ut  sit  transitus  radio 
stellae  sic  visae  ex  aethere  primum  in  aerem,  ex  aere  in  vaporem  con- 
vexum, ex  vapore  convexo  rursus  in  aerem  et  denique  ex  aere  in  oculum, 
id  quod  te  fallere  possit. 

Causam  hallucinationis  puto  multos  invenire  in  vitio  typographico,  quod 
habent  omnia  exemplaria,  etiam  quae  Fridericus  Risnerus  correcta  edidit. 
Pro  eo  enim,  quod  legimus,  omnes  stellae  videntur  rotundae,  majores,  &c. 
legendum  est  minores. 

Ceterum,  ut  hic  etiam  meam  sententiam  aperiam,  videtur  illa  a Vitel- 
lione  ex  Cleomede  allegata  causa  (quamvis  illam  infra  adhibiturus  sum  in 
demonstrando  alio  phaenomeno)  parum  firma  hujus  accidentis.  Causae  hae 
sunt.  Creberrimum  hoc  est,  ut  ventis  aut  post  dura  frigora  tepore  instan- 
tibus, ingentia  nobis  videantur  stellarum  lumina.  Id  Aristoteles  sect.  26. 
q.  54.  plane  affirmat,  Euro  liante  majora  videri  omnia.  Cum  itaque  tam 
crebro  hoc  accidat,  non  equidem  existere  poterit  ex  fortuito  vaporis  objectu 
nos  inter  et  stellas.  Praeterea  omnes  totius  hemisphaerii  stellae  simul  ita 
videntur : at  si  vapor  aliquis  pellucidus  et  secretus  uno  loco  esset  in  causa, 
cerneretur  hoc  accidens  interdum  ex  una  parte  coeli.  Tum  qua  vi,  quaeso, 
vapor  pellucidus  suspensus  in  aere  haereret,  aere  multo  gravior,  ut  qui 
instar  perspicillorum  ex  vitro  aut  crystallo  confectorum  stellas  amplificare 
possit?  Nec  valet  instantia  nubium.  Nubes  enim  in  aere  pendentes  et 
nebulae  et  quae  sunt  hujusmodi,  obscuritatem  inducunt,  pellucidae  non  sunt ; 
cumque  videantur  naturae  paulo  aridioris,  postquam  deplnerint  (nam  humore 
graves  non  pendent,  sed  guttatim  decidunt)  non  mirum  et  fluitare  illas  in 
aere,  ut  ligna  in  aqua.  Vapor  vero  humidus,  pellucidus,  fluidus,  crassus  et 
gravis,  quomodo  in  aere  sese  multo  leviori  suspensus  tenebitur?  Quin 
potius,  cum  hoc  accidit,  indicio  est,  ex  imis  Terrae  visceribus  ascendere 
/ materiam  bumidam  et  inferiora  Terraeque  et  oculis  nostris  contigua  primum 
impleri:  idemque  nobis  evenire,  quod  lacrumantibus : utrobique  enim  oculus 
humido  contingitur.  Adde  quod  eadem  in  refractione  solent  accidere  et 
diametris  luminum  et  distantiis.  At  hoc  accidens  ad  distantias  non  per- 
tingit. Nunquam  enim  est  observatum,  distantias  majores  apparere  quam 
debent,  semper  aut  justas  aut  justo  minores.  Denique  hoc  accidens  stellis, 
contra  quam  refractiones,  in  vertice  non  minus  quam  in  horizonte  evenit. 
Quare  necesse  est,  ut  non  sit  hoc  ex  eo  genere  refractionis,  de  quo  hac- 
tenus diximus.  Non  igitur  erit  quantitatis  aut  angulorum  visoriorum  acci- 
dens, sed  luminis  solius;  cujusmodi  fere  sunt  halones,  irides,  scintillatio  et 
similia.  Quorum  quidem  meteororum  causae  hactenus  non  satis  explicatae 
videntur:  sed  cum  sint  ad  astronomicas  considerationes  parum  necessariae, 
hactenus  peculiarem  illis  curam  non  impendi. 

Tertia  causa,  qua  Vitellio  ait  variari  siderum  apparentes  diametros  et 
distantias,  vere  est  optica,  nocetque  non  lumini,  ut  secunda,  non  angulo 
visorio  et  quantitati  ipsi  speciei,  ut  prima;  nec  minora  efficit,  quae  sunt 
horizonti  propinqua;  sed  nocet  aestimationi  quantitatis  et  decipit  hanc  visus 
facultatem,  ut  rem  sibi  majorem  imaginetur  atque  ratione  anguli  visorii 
apparere  debet.  Nam  dum  oculi  sursum  vertuntur,  nihil  ipsis  intermedium 
occurrit,  ex  quo  distantias  siderum  aestiment.  Valde  igitur  propinqua  illa 
verticalia  sidera  putamus  ideoque  et  minora,  manente  eodem  angulo.  Contra 
fit  in  horizonte  : tunc  enim  terrarum  in  uno  horizonte  tractus  interjecti,  si 


Caput  IV.  8. 


211 


uno  intuitu  comprehendantur,  visum  aliquatenus  de  immani  distantia  edo- 
cent, ex  qua  rei  visae  quantitas  (sive  distantia  binorum  siderum  seu  dia- 
meter unius  sideris  sit)  admodum  magna  apparet  eodem  angulo  manente. 
Eorum  enim,  quae  eodem  angulo  cernuntur,  quae  plus  distant,  majora  sunt, 
quae  minus,  minora.  Neque  haec  causa  multum  attinet  astronomos,  quia 
ex  ea  observatio,  quae  fit  per  instrumenta,  vitium  nullum  contrahit.  Hoc 
solum  praestat,  ut  cum  legimus,  antiquos  non  instrumentis,  sed  aestimatione 
distantiarum  suas  observationes  perfecisse,  sciamus  falli  illos  hac  in  re  po- 
tuisse, cum  ipsa  facultas  aestimatoria  propter  hanc  causam  vehementer 
fallatur : quod  et  Tycho  Bralie  inculcavit,  et  Ptolemaeus  ipse  lib.  IX, 
cap.  2.  *) 

8.  An  omnibus  locis  et  temporibus  refractiones  eaedem? 

Refractiones  in  locis  maritimis  constantiores  sunt,  in  mediterraneis 
interdum  pene  nullae,  interdum  prodigiosae.  Nam  in  locis  maritimis  aer 
eandem  propemodum  retinet  altitudinem,  eamque  satis  profundam,  ut  etsi 
quid  accedat  illi  in  altitudine,  id  non  ita  sit  sensibile.  In  mediterraneis 
vero  aer  humilior  est,  adeo  ut  in  quibusdam  montibus  ne  degi  quidem 


*)  De  ha  Ionibus,  quorum  parelia  quaedam  partes  circulorum  sunt,  ut  et 
paraselenae,  hoc  monere  volui  harum  rerum  studiosos.  Primo  halonum  circa  Solem 
et  pareliorum  eosdem  esse  colores  qui  sunt  in  iridibus,  obscuriores  tamen  ob  clari- 
tatem Solis  prope  lucentis ; et  tenues  admodum  in  halonibus  circa  Lunam  et  para- 
selenis.  Erg-o  sunt  refractionum  soboles  ut  et  irides.  Vide  infra  Cap.  V.  experi- 
menta per  globos  aqueos  et  vitra  triangula.  Deinde  diameter  iridis,  occumbente 
Sole,  semper  est  graduum  90,  halonis  45",  ergo  quicunque  es,  qui  hic  ultra 
Aristotelem  sapere  aliquid  cupis,  hujus  rei  causam  tibi  demonstrandam  esse  scito. 

Tertio  halones  cernuntur  in  nubibus  plane  proximis , quod  ex  celeri  volatu 
patet.  Et  tamen  ab  omnibus  omnino  hominibus  in  quocunque  loco  constitutis 
cernuntur  a luminari  ceu  a suo  centro  abesse  22  V* °-  Quilibet  igitur  in  nubibus 
tam  propinquis  proprium  halonem  videt  non  minus  quam  iridem,  quia  alii  specta- 
tori alia  nubes  inter  sidus  interponitur.  Adeoque  saepe  mihi  eodem  loco  permanenti 
halo  et  paraselene  jam  apparuit,  nube  justo  loco  consistente,  jam  evanuit  nube 
abeunte,  rursumque  apparuit  succedente  nube  alia.  Necesse  est  igitur,  loco  multo 
sublimiori  et  tamen  in  materia  fluitanti  et  certa  superficie  terminata  semperque 
ejusdem  densitatis  et  altitudinis  refringi  radios  sideris  itaque  refractos  demitti:  at 
non  videri,  nisi  a nube  pellucida  ita  excipiantur  supra,  ut  ab  infra,  per  corpus 
scilicet  pellucidae  nubis,  haec  pictura  appareat. 

Quarto  parelia  et  paraselenae  crebriores  fere  sunt  ipsis  halonibus , quia  in 
halone  fere  semper  parelia.  Et  haec  quoties  apparent,  aequali  cum  Sole  vel  Luna 
semper  cernuntur  altitudine. 

Quinto,  ut  iris  appareat locum  ubi  apparere  potest  et  materia  vestitum  et 
umbrosum  esse  necesse  est.  Propterea  quoties  pluit  interlucente  Sole,  nube  pro- 
xime supra  Solem  apparente,  scilicet  ubi  vix  umbra  nubis  abiit ; tunc  igitur  cla- 
rissimae cernuntur  irides.  Ergo  materia  aquea,  quae  inter  spectatorem  et  Solem 
est,  seu  pluvia  sit  seu  pellucida  nubes  seu  nebula  (vidi  enim  irides  et  in  nebula) 
haec  inquam  format  et  figurat  refractiones  radiorum  Solis  ; quae  vero  post  spec- 
tatorem est,  ea  excipit  hos  radios  Solis  refractos.  Nubes  vero  superstans  obumbrat 
locum  et  radios  Solis  directos  avertit,  ut  colorati  radii  cerni  queant.  Itaque  non 
est  verum,  radios  seu  Solis  seu  visus  repercuti  vel  frangi  in  ipso  loco  nubis,  in 
quo  iris  apparet. 

Sexto,  nec  illud  contemnendum,  centra  visus  halonis  et  Solis  vel  Lunae  non 
minus  in  eadem  recta  esse  quam  centra  visus  iridis  et  Solis. 

possit  nisi  admota  ad  nares  spongia,  quod  de  Olympo  testatur  Aristoteles 
in  Meteoris.  Simile  quippiain  de  montibus  Peruanae  referunt,  adiri  non 
posse,  quod  spiritus  homines  deliciat.  Et  Bodinus  ex  historia  Indica  refert, 
Hispanos  quam  plurimos  frigore  perisse,  cum  suprema  juga  montium  sub 
aequatore  transmigrarent,  cum  tamen  planities  ardoribus  urerentur.  Extant 
euim  altissimi  montes  ex  aere,  ut  scopuli  ex  mari,  et  mediterranea,  quae 
sunt  proxima  fluviorum  originibus,  ob  altitudinem  supra  litora  marina,  quae 
decursum  irritat  fluminum,  respondent  quadamtenus  brevibus  in  mari.  Unde 
vulgata  opinio , salubriorem  esse  in  Alpibus  aerem , quod  sit  tenuior  et 
defaecatior,  crassiori  in  valles  subsidente.  Erunt  itaque  refractiones  alicubi 
nullae,  alicubi  perexiguae,  et  totae  in  ipso  pene  horizonte.  Consentaneum 
enim  est,  multa  loca  esse,  quae  dimidio  milliari,  quanta  est  per  11.  hujus 
capitis  in  freto  Danico  superficies  aeris,  supra  superficiem  maris  eleventur. 
Vitruvius  lib.  8.  cap.  7.  postulat  ducentesimam  decursi  spatii  libramento  in 
aquaeductibus.  Dubium  non  est,  quin  perniciosa  futura  sit  navigationibus 
altitudo  tanta.  Itaque  si  Albis  anfractibus  centum  tribuas  milliaria,  multo 
minus  dimidio  milliari  cedet  Norici  agri  fastigio,  unde  is  exortus  in  ocea- 
num  influit,  quia  lenis  fluit  et  stagnat.  At  Danubius  per  alia  100  fere 
milliaria  delatus,  rursum  altius  notat  Sueviae  quam  Norici  fastigium.  Ita 
efficietur,  ut  Vogesus  et  continuae  Rhetiae  alpes  fere  superent  altitudinem 
aeris,  qui  refractiones  efficit.  Quod  confirmant  perpetuae  nives ; designant 
enim  cacuminum  illorum  nuditatem  a vapido  aere.  Quare  neque  ibi  refrac- 
tiones erunt  ullae  utplurimum.  *)  At  si  tempestates  ingruant  et  subiti  ex 
vicinis  montibus  existant  vapores,  priusquam  illi  defluant  et  sese  in  aequa- 
litatem sphaerae  aeriae  didant,  consentaneum  est,  officium  quoque  suum  in 
refractionis  negotio  facere,  idque  plurimum  variare  ob  inaequalem  in  ebulli- 
tione superficiem.  Tunc  igitur,  quo  propior  est  locus  termino  aeris,  hoc 
majores  sentit  refractiones,**)  propterea  quod  aer  circularis  est,  et  (quod 
hinc  sequitur)  radios  Solis  obliquissime  in  sese  incidentes  maximo  angulo 
refringit,  ut  quidem  jam  modo  prop.  9.  patuit,  minutis  61  */2.  Illi  vero  sic 
refracti  radii  non  nisi  suprema  aeris  loca  transeunt,  qui  vero  ad  humiliora 
penetrant,  minori  angulo  refringuntur,  quia  etiam  rectiores  in  aerem  incidunt. 

Confirmatur  hoc  idem  testimoniis  doctorum  virorum  et  experientia. 
Certe  Rotlimannus  in  Hassia,  ***)  quae  vicina  est  Visurgis  fontibus,  con- 


*)  Exemplum  clarissimum:  Anno  1601.  10.  20.  Maii  Sol  a complurium  gra- 
duum altitudine  occidit  sine  ullis  radiis , livente  facie , quasi  per  aquam ; coelo 
plane  sudo  ad  aspectum.  Eram  in  parte  Styriae , quam  Colles  Germanico  voca- 
bulo indigetant:  ad  occasum  sunt  montes  altissimi.  Ergo  Sol  distincte  apparens, 
color  aeris  aequalis,  arguebant  materiam  pellucidam,  densiorem  tamen,  ut  quae 
suo  lumine  combibito,  Solis  lumen  valde  debilitatum  adaequaret,  ut  Sol  umbram 
circumscribere  nullam  posset.  Secuta  est  triduo  decumana  pluvia,  et  eluvies  illorum 
locorum  perniciosa. 

**)  Dum  altis  locis  refractiones  tribuo  majores  ; intellige  horizontales.  Nam 
quae  fiunt  in  aliqua  siderum  altitudine  tanto  sunt  minores,  et  tanto  citius  desinunt, 
ut  supra  demonstratum. 

***)  In  Hassia,  quae  alta  est,  minores  dicuntur  refractiones,  scilicet  altius- 
culae ; et  eae,  in  quibus  sidera  observari  possunt.  Nam  plane  horizontalem  alibi 
immanem  observarunt,  et  in  ipso  horizonte  stellas  raro  instrumentis  ceperunt. 
Haec  duo  enim  diligenter  distinguenda  sunt,  primum  quod  in  aliqua  regione  vel 
tempore  refractiones  ob  aeris  tenuitatem  possunt  esse  minores,  ubi  ad  imminutionem 

stanter  affirmat,  minores  communiter  apparere  siderum  refractiones,  quam 
sunt  illae,  quas  Tyeho  Brahe  in  Dania  observavit  fol.  29.  et  85.  86. 
Epistolar.  astronomicarum  Tychonis  : permovitque  Tychonem,  ut  existimaret 
meridionalibus  locis  minui  refractiones  : quod  de  Hassia  quidem  verum  est, 
at  non  quatenus  in  meridiem  vergit  a Dania,  sed  quatenus  a centro  Terrae 
est  elevatior  et  superficiei  aeris  propior.  Vide  Tomum  I.  Epistolarum 
Tychonis  Brahe,  fol.  63.  64.  85.  112.  ubi  Tycho  Rothmanni  argumentum 
refellens  argumentum  meum  confirmat.  Equidem  quod  frigidiores  in  Vinde- 
licis hyemes  expertus  est  (quod  postmodum  de  Bohemia  quoque  affirmavit) 
plane  hoc  arguit,  minorem  esse  in  montanis  aeris  profunditatem  quam  in 
litoribus.  Ad  oceani  quidem  litora  causam  afferunt  aliam , cieri  flatus 
calidos  a quotidianis  aestibus  maris,  qui  litora  operiant,  ut  raro  nives 
perdurent.  In  Balti  vero  nulli  sunt  aestus  aut  perexigui  statque  causa  a 
me  adducta  incolumis,  non  ea  quidem  quam  Rothmannus  affert,  quod 
crassior  sit  aer  in  Dania  ob  sublimitatem  poli  tantulo  auctiorem  : sed  haec, 
quod  profundior  sit  aer  in  illo  aequore  in  quod  Visurgis  effunditur  (idem 
enim  est  utique  aequor  oceani  illius  et  Baltis,  confluentium  in  freto  vicino) 
quam  in  fastigio,  unde  fluvius  ille  exoritur.  Interim  non  nego,  crassiorem 
etiam  esse  posse,  sed  in  summo  septentrione.  Eodem  folio  112.  existimat 
Tycho  etiam  in  ejusdem  horizontis  diversis  plagis  ob  diversos  vapores 
alterari  posse  refractiones : multo  igitur  magis  in  diversis  locis.  Vicissim 
Hassiae  Landgravius  (fol.  22.  Epistolarum  Tychonis)  affirmat,  a se  quadam 
nocte  diligenti  observatione  deprehensam  stellam  Veneris  circiter  horae 
quadrantem  horizonti  inhaerere  stationariam,  quasi  motu  primi  mobilis  nihil 
raperetur,  cum  duobus  amplius  gradibus  jam  esset  demersa;  post  subito 
evanescere.  Id  insolitum  spectaculum  non  aliunde  extitit,  quam  ex  surgente 
paulatim  crasso  vapore  statimque  in  aeris  aequor  rursum  diffuso. 

Non  dissimile  experimentum  tradit  Maestlinus  praeceptor  meus  in 
Thesibus  de  Eclipsibus,  quas  anno  96.  edidit,  cujus  verba  th.  55.  haec  sunt. 

Anno  1590  die  7.  Julii,  nos  hic  Tubingae,  Solis  centro  supra  horizontem 
emergente,  vidimus  Lunam  ab  austro  aliquot  digitis  jam  deficientem,  duobus  pene 
gradibus  elevatam : et  contra,  Lunae  centro  sub  occasum  descendente,  notavimus 
Solis  supra  ortum  duorum  graduum  altitudinem.  Occidit  autem  Luna  prius  quam 
ad  maximam  obscurationem  devenerat. 

Ex  his  colligitur , refractionem  ejus  diei  horizontalem  fuisse  multo 
majorem  duobus  gradibus,  .quorum  dimidium  Soli,  reliquum  Lunae  debebatur. 
Etenim  Solis  centro  oriente  conveniebat,  ut  umbrae  centrum  occideret,  ac 


earum,  quae  contingunt  in  aliqua  siderum  altitudine,  sequitur  quidem  etiam  immi- 
nutio totalis  refractionis,  ejus  mempe,  quae  fit  in  radio  sphaeram  aeris  contingente. 
Deinde  vero  in  eadem  illa  regione  et  tempore,  horizontalis  nihilominus  major  potest 
apparere ; propterea  quod  ob  altitudinem  regionis  observator  extremae  superficiei 
aeris  est  vicinior,  fruiturque  radio  contingente  aeris  sphaeram  plurimum  refracto ; 
qui  longe  supra  caput  ipsius  fuisset  transiturus , si  observator  humiliori  loco  con- 
stitisset. Non  enim  ubique  locorum , quanta  contingit  maxima  refractio , tantam 
et  habet  Sol  occumbens,  ut  diligenter  inculcavi. 

Et  per  se  patet,  quantitatis  minoris  aliquam  esse  partem,  toti  viciniorem, 
quae  major  esse  possit  parte  aliqua  quantitatis  majoris,  plus  a toto  suo  deficiente. 
Quare  etsi  totalis  refractio  radii  contingentis  minot  aliquando  sit  in  uno  loco  quam 
in  alio,  major  tamen  esse  potest  pars  ejus,  quam  habet  Sol  occumbens,  parte 
alterius  loci. 

cum  Luna  jam  tunc  coepisset  ingredi  umbram,  soleat  vero  ingredi  a parte 
occidentis , ' fuit  ergo  centrum  Lunae  occidentalius  umbrae  centro , quo 
occidente  Lunae  centrum  jam  occiderat.  Et  tamen  duobus  gradibus  attolle- 
batur ad  visum.  Plus  igitur  duobus  gradibus  erat  in  aggregato  refractionis 
utriusque  Solis  et  Lunae,  ut  taceam,  quod  horizon  Tubingensis  non  careat 
montibus,  quorum  fastigium  libramento  aquae  paulo  est  altius ; itaque  dum 
Sol  dimidius  extat,  si  montes  abessent  totus  extaret.  Major  igitur  integro 
gradu  fuit  refractio  unius  sideris.  Est  autem  illa  Sueviae  pars  non  multum 
remota  a fontibus  Nicri  et  Danubii : monsque  Hoeberg  prope  Horbam  vene- 
ficiis et  conventu  sagarum  est  infamis,  vulgi  credulitate  naturae  ingenium 
et  crebras  tempestatum  eructationes  praestigias  interpretante. 

Quod  vero  diversis  temporibus  diversae  sint  eodem  etiam  loco  refrac- 
tiones, obstinate  contendit  Rothmannus  fol.  85.  86.  Epistolarum  Tychonis 
astronomicarum,  nec  difficulter  largitur  et  Tycho  Brahe  in  Progymnasmatis 
fol.  79.  et  280,  et  tomo  I.  Epistolarum  fol.  64.  requirit  aerem  admodum 
purum  et  serenum,  quando  periculum  refractionum  facit.  Itaque  in  obser- 
vationibus ad  annum  87.  mense  Januario  annotatum  inveni,  refractiones 
circa  Solstitia  videri  majores.  Quamvis  mea  sententia  causa  auctae  refrac- 
tionis ad  diem  jam  dictum  non  in  brumae  solstitium  conferenda  est,  sed 
in  tepidiorem  aerem  factum  ob  quadratum  Jovis  et  Martis,  qui  tunc  erat. 
Nam  quod  in  fixis  inventa  est  Tychoni  minor  refractio  quam  in  Sole,  causa 
nulla  alia  videtur,  quam  haec,  quod  refractiones  Solis  aestate,  fixarum 
hyeme  rectissime  observantur,  aestate  vero  quam  liyeme  vapidior  est  aer 
et  altior.  Nam  fol.  64.  Epistolarum  libri  I.  apparet  et  in  Progym.  fol.  93. 
aperte  praecipitur,  tunc  potissimum  observandas  refractiones,  cum  is  et  in 
meridie  satis  alte  pervadit  et  declinationem  intra  eundem  diem  ad  sensum 
nihil  mutat,  quod  fit  in  solstitio  aestivo.  Nam  tempore  hyberno  Sol  non 
superat  refractionum  altitudinem.  Contra  fixarum  refractiones  aestate  diffi- 
culter observantur,  partim  ob  pernoctem  aeris  claritatem  in  Dania,  partim 
quia  crassus  aer  circa  horizontem  conspectum  stellarum  intercipit;  hyeme 
ergo  et  serenissima  nocte,  ubi  aer  depressior.  Et  quidni  orientibus  flatibus 
refractiones  increscerent,  cum  Rothmannus  fol.  122.  Epistolarum  Tychoni- 
earum  affirmet,  a se  saepius,  cum  in  medio  staret  observatorii  calefacti, 
visas  esse  stellas  refracte  per  vaporem  hypocausti? 

Itaque  ut  hunc  locum  concludam,  certum  hoc  sit,  diversis  locis  et 
temporibus  diversas  esse  refractiones  et  insolitis  insolitas.  Ut  si  ingens 
sit  loci  altitudo,  refractio  nulla  erit;  si  praecipua  resolutio  vaporum,  pro- 
digiosa erit  refractio.  Sin  loca  et  tempora  mediocriter  se  habuerint, 
refractiones  erunt  propemodum  eaedem. 

* 

9.  De  observatione  Hollandorum  in  alto  septentrione.  32) 

Tritum  est  omnium  manibus  itinerarium  Batavorum  seu  descriptio 
navigationis  per  oceanum  septentrionalem  in  desertas  regiones  Nova  Zembla 
dictas,  ad  quaerendum  fretum,  quo  in  oceanum  Scythicum  et  orientalem 
esset  transitus.  Quo  libello  inter  alia  memorabilia  et  hoc  referunt,  cum 
haerentes  in  glacie  nox  oppressisset,  et  anno  1596.  die  3.  Novembris  st.  n. 
Solem  ultimo  vidissent,  ex  altitudine  vero  poli,  quam  putarunt  esse  76°, 
jam  certum  haberent  ex  astronomicis  principiis,  non  rediturum  Solem  ante 
11.  Februarii  anni  1597,  factum  tamen,  ut  24.  Januarii  17  diebu;s  ante 
legitimum  tempus  Solem  rursum  viderent  supremo  margine  in  ipso  meridiei 

puncto ; quo  quidem  tempore  post  paucas  horas  notaverunt  conjunctionem 
Jovis  et  Lunae  in  2°  Tauri : ne  quis  existimaret,  neglecta  fuisse  ab  ipsis 
dierum  noctiumque  justa  spatia  ob  continuas  tenebras.  Ut  autem  omnis 
dubitatio  tollatur,  die  27.  Januarii  totum  Solem  extare  viderunt.  Ergo 
25.  Januarii  centrum  fuit  ortum.  Ejus  rei  admiratione  capti  multi  multos 
passim  consuluere  mathematicos,  quorum  alii  aliud,  ego  hoc  respondi : cum 
Ude  digna  videatur  Batavorum  narratio,  causam  non  omnem  conjiciendam 
suspicionibus  in  errorem  nautarum  circa  altitudinem  poli  investigandam, 
quod  alii  faciebant.  Nam  si  hoc  nautis  adimas,  ut  intra  5°  (quanto  quidem 
fere  arcu  Sol  ad  dictum  diem  infra  horizontem  adhuc  erat  in  rei  veritate) 
nihil  certi  de  altitudine  poli  habere  possint,  universam  pene  nauticam  hujus 
seculi  everteris ; neque  hoc  sine  indignatione  ferent  illi  Palinuri  de  se  dici. 
Praeterea,  ut  habet  ipsorum  narratio,  Solis  centri  occubitus  inter  2.  et 
3.  Novembris  huic  ejus  exortui  minime  respondebat.  Ergo  non  in  altitu- 
dine poli  totus  iste  error  esse  potest.  Erat  die  2.  Novembris  0 in  1 1 n 
37'  llf,  cum  non  totum  viderunt,  die  3.  in  12°  38'  llf,  ubi  vix  summum 
marginem  conspexere,  ergo  centrum  occidit  in  12°  7'  llf,  cujus  declinatio 
(£0  0*7/  nnonfn  ocf  otinm  Snli  mim  inorrpdit.nv  ner  17°  53'  die  fi.  Fp- 


15°  27',  quanta  est  etiam  Soli,  cum  ingreditur  per  17°  53' ccx,  die  6.  Fe- 
bruarii, non  cum  0 in  5°  28'  ^ 25.  Januarii.  At  neque  natabat  in 
oceano  locus  seu  litus  illud,  in  quo  glaciei  vinculis  captivi  tenebantur  (ut 
Bodini  discipulis  hic  respondeam),  ut  per  sexaginta  milliaria  a septentrione 
in  austrum  per  illam  trimestrem  noctem  transvecti  esse  possint.  Nam 
paulo  post  repetita  poli  adeoque  et  Solis  altitudo,  rursum  prioribus  obser- 
vationibus proxime  respondebat.  Et  remeantes  idem  iter  peragrarunt,  quod 
exeuntes  confecerant.  Relinquitur  igitur,  ut  sola  refractio  culpam  hujus 
phaenomeni  sustineat  (quod  et  nuperrime  Miverius  sensit,  libello  in  Christ- 
mannurn  scripto).  34)  Ut  autem  vero  similis  esset  tam  prodigiosa  refractio 
tot  graduum,  jussi  primum  intueri  in  haec  modo  allegata  exempla  Tubingae 
et  Hassiae,  ubi  refractionem  horizontalem  majorem,  illic  uno,  hic  duobus 
gradibus  notavere  auctores  fide  digni.  Nam  etsi  locus  Batavorum  fuit 
maritimus,  ubi  secundum  naturam  humoris  propemodum  eadem  altitudo  aeris, 
quae  et  in  Dania,  potuit  tamen  altera  causarum,  densitas  nempe  illius  aeris, 
adjuvare  refractiones;  quodsi  verum,  est,  in  tenebris  condensari  aerem, 
luce  extenuari,  tenebrae  quidem  iis  locis  pro  tanta  refractione  sat  diuturnae 
fuere,  trium  circiter  mensium.  Addidi  et  aliud  experimentum  de  nebularum 
Gronlandiae  guttis , incredibilis  plane  magnitudinis , ut  testatum  reliquit 
nescio  quis.  His  in  praesentia  priusquam  aliquid  adjungam,  primum  exami- 
netur ipsorum  altitudo  poli.  Sit  EF  horizon,  CD  aequator,  cujus  poli  A, 
B,  die  2 '/,  Novembris  Sol  in  F cum  declinatione 
DF  15°  27'.  Die  30.  Aprilis  vero  sit  Sol  in  E, 
quo  die  (intelligo  12  horis  ante  meridiem),  referunt 
se  primum  Solem  totum  supra  horizontem  vidisse. 

Erat  in  9°  20'  &,  cum  declinatione  14°  39',  quae 
est  CE,  subtrahe  15'  semidiametrum , ergo  in 
declinatione  14°  24'  centrum  Solis  in  horizonte 
esse  potuit.  Est  igitur  AE  75°  36'  et  DF  15°  27', 
summa  debuit  esse  90°,  at  superat  90°  per  1 0 3', 
qui  est  modulus  junctae  utriusque  refractionis  in 
E et  F.  Sane  quam  parvus.  Quod  si  observatio 
jam  modo  dicta  fuerit  die  30.  Aprilis  12  horis  post  meridiem,  minor  fiet 

iste  fasciculus  et  vix  44'.  Nisi  forte  Sol  in  E aliquam  obtinuerit  altitu- 
dinem supra  horizontem,  quod  non  addunt.  Bisecto  vero  hoc  fasciculo 
refractionum,  et  dimidio  ablato  ab  AE,  reliquo  a DF,  restat  illic  75°  alti- 
tudo poli,  hic  15°  aequatoris,  paucis  minutis  plus  vel  minus.  Aut  verisi- 
milius, sit  illic  refractio  ob  longitudinem  diei  20',  hic  ob  brevitatem  43', 
liet  altitudo  poli  75°  16',  aequatoris  14°  44',  at  centri  Solis  primum  visi 
18°  58'  declinatio.  Ergo  refractio  4°  14',  per  bisectionem  summae  refrac- 
tionum esset  4°  3'.  Jam  computum  prius  altitudinis  et  densitatis  aeris 
subjiciam,  quanta  potuerit  esse  minima  ad  tantam  refractionem  efficiendam. 
Minimam  autem  sumserimus  densitatem,  si  statuamus,  refractionem  hanc 
4°  14'  plane  horizontalem  esse,  hoc  est,  radium  Solis,  qui  ex  aethere 
superficiem  aeris  tangit,  refractum  in  aere  rursum  tangere  superficiem  Terrae. 
Tunc  intra  aerem  constituet  cum  superficie  aeris  angulum  85°  46',  cujus 
secans  1354677.  Hinc  simplex  refractio  graduum  90°  est  19'.  At  supra 
communiter  aer  de  90°  refringebat  simplici  sua  densitate  1'  6",  ergo  haec 
illius  densitatis  est  septemdecupla  fere : aeris  vero  sphaera  fere  quadruplo 
altior  quam  prius,  duum  fere  milliarium.  Haec  tanta  altitudo  sane  ne  mihi 
quidem  est  credibilis.  At  neque  humiliorem  assumere  potes.  Centro  A 

scribatur  circulus  maximus  superficiei 
Terrae  BC,  et  aeris  EH  et  in  aliquo 
puncto  E tangat  FE  radius  Solis  super- 
ficiem aeris  EH,  ibique  refringatur  in 
EB,  sic  ut  EB  superficiem  Terrae  tangat 
in  B,  et  sit  angulus  refractionis  4°  14'. 
Erit  ei  aequalis  BAE  per  superius 
demonstrata,  et  fiet  certa  altitudo  CE. 
Si  jam  humiliorem  velis  pingere  aeris 
superficiem , ergo  centro  A scribatur 
circulus  intra  E,  secabit  is  EB  refractum, 
secet  in  D,  et  ex  D puncto  ipsi  EF 
parallelos  educatur  DC,  ut  sic  refractionis  angulus  sit  rursum  4n  14',  nempe 
BEF  aequalis  angulo  BDC.  Dico  DC  jam  non  amplius  in  aethere  sed  in 
aere  futurum,  secturum  nempe  circulum  per  D ad  partes  EF.  Connectantur 
enim  D,  A puncta.  Quia  igitur  EF,  DC  paralleli,  aequales  erunt  DCA, 
FEA  et  recti,  quod  EF  sit  contingens  circulum  in  E.  Quare  in  DCA 
rectangulo  rectus  DCA  aequalis  est  reliquis  CDA,  CAD  junctim.  Major 
igitur  DCA  quam  CDA  solitarius.  Major  igitur  DA  quam  CA  (Eucl.  I,  18). 
Et  cum  sit  DA  semidiameter  novissime  scripti  circuli  aeris  per  D,  plus 
igitur  circumferentia  D discedit  ab  A,  quam  C punctum.  Ergo  DC  secat 
circumferentiam  versus  partes  C non  minus,  quam  in  D puncto.  Ita  fiet, 
ut  CD  sit  sub  aere,  non  in  libero  aethere.  Quare  aut  non  erit  hoc  phae- 
nomenon ex  genere  legitimarum  refractionum  aut  credendum  nobis  est, 
altitudinem  aeris  fuisse  2 milliarium. 

Ostendam  igitur  duos  alios  modos,  quibus  tale  phaenomenon  possibile 
sit  contingere:  utrumque  a Cleomede  (de  Mundo  ; ed.  Hopperi,  Bas.  1547,  p.  327  ss.) 
delineatum , si  bene  ipsius  verba  in  fine  II.  libri  cum  his  conferantur. 
Primus  in  eo  consistit,  ut  si  observatio  fiat  in  B puncto,  ducatur  DC  con- 
tingens superficiem  Terrae  et  comprehendens  angulum  cum  DB  imperatum, 
ut  quia  refractio  debet  esse  4°  14',  sit  BDC  175"  46'.  Tangat  Terram 
in  C et  secet  BE  in  D.  Et  ponatur  jam  in  C nullus  aer.  Ergo  in  locis 

ipsi  D snbjeqtis  existat  ebullitio  aliqua  crassorum  vaporum  superficiei  irre- 
gularis, quae  sic  tamen  habeat,  ut  mediante  materiae  pellucidae  densitate 
possit  refringere  CD  radium  Solis  ex  aethere  libero  advenientem  per  4n  14'. 
Hoc  existimo  Cleomedem  voluisse,  dum  comparat  aerem  vaporosum  circa 
horizontem  aquae,  in  quam  denarius  injectus  sit.  Sicut  enim  illic  oculus 
extra  medium  densius  constituitur,  ita  etiam  hic  Cleomedes  collocat  oculum 
observantis  in  aere  extra  crassiorem  illum  vaporem.  Cum  ergo  sint  recti 
DBA,  DCA,  et  DAB,  DAC  aequales  et  quilibet  2%°,  hic  jam  propius 
venimus  ad  priorem  dimensionem : erat  enim  in  communiter  apparentibus 
refractionibus  angulus  BAD  2°.  Quod  si  cui  etiamnum  videatur  nimia 
altitudo  D puncti  seu  vaporum,  duplicata  refractione  etiamnum  humiliari 
potest  vapor.  Eligatur  enim  in  EB  punctum  humilius  G,  et  a G ducatur 
contingens  Terram  GH,  sic  ut  secet  aerem  in  H ibique  refringatur.  Ex 
II  igitur  tandem  ducatur  HI  parallelos  ipsi  EF.  Erit  refractio  usitata  in 
H,  post  inusitata  in  G.  Si  tamen  perpendas,  Batavos  conversa  facie  ad 
meridiem  respexisse  versus  montosam,  silvosam  et  praealtam  Tartariam, 
unde  devolvitur  fluvius  Oby,  sic  ut  BE  porrigatur  per  sexaginta  circiter 
milliaria  in  illa  mediterranea,  fortasse  non  erit  tibi  incredibile,  punctum  E 
in  superficie  aeris  tantopere  super  BC  aequor  hospitii  Batavorum  illo 
momento  sublatum  fuisse : de  qua  inaequalitate  infra  plura. 

Alter  modus  consistit  in  repercussione,  facta  vel  a nube  (ut  Cleomedes 
vult)  densa  et  aequabili,  vel,  ut  ego,  a superiore  superficie  aeris  nos  am- 
bientis, ut  si  IH  refringeretur  in  HG,  et  in  puncto  G superficiei  cavae, 
quae  per  G transit,  repercuteretur  in  B.  Id  fieri  potest  per  leges  reper- 
cussorias,  si  CD,  DB  eandem  sphaericam  superficiem  tangant.  Nec  metus 
est,  ut  superficies  ista  radios  transmittat,  propterea  quod  post  superficiem 
convexam  illam  occurrat  rarius  medium.  Videmus  enim  in  vitris  utramque 
superficiem,  et  exteriorem  ad  faciem  et  interiorem  in  fundo  repercutere 
radios,  adeo  ut  speculum  vitreum  Soli  oppositum  ad  tertiam  et  quartam 
perveniat  repercussionem.  Sit  vitrum,  cujus  superior  superficies  ABC, 
inferior  ED,  qua  speculum  inducta  cerussa  ter- 
minatur. Et  sit  Sol  in  F,  incidentia  FC,  reper- 
cussio igitur  CG  ad  angulos  aequales.  Sed 

quia  pellucidum  est  vitrum,  pars  potissima  radii  /F 

Solaris  transit  superficiem  in  C et  refringitur 
in  CD,  quare  pars  residua,  quae  per  CG  spar- 
gitur, est  tenuis  admodum.  Porro  CD  reper- 
cutitur a D puncto  fortiter  (quia  speculum  in 
D terminatum  est)  et  ad  angulos  aequales  in 
DB,  ibique  scilicet  in  B exiens  in  aerem  refringitur  in  BH,  atque  hic 
radius  BH  fortissimus  est.  Rursum  quia  DB  occurrit  superficiei  politae 
B,  partim  (sed  debiliter)  repercutitur  ad  angulos  aequales  in  BE , non 
obstante  quod  supra  B aer  sequitur;  et  in  E rursum  fortiter  repercutitur 
in  EA  et  in  A exiens  in  aerem  refringitur  in  AI ; at  hic  valde  debilis 
est,  quia  pars  ipsi  decessit  in  C,  multo  vero  major  in  B,  quarum  illa  in 
CG,  haec  in  BH  spargebatur,  ut  valde  attenuatus  sit  in  AT.  Et  tamen 
etiam  in  A aliquid  de  EA  repercutitur  in  AM  et  ex  M in  MK  refringitur- 
que  in  KL.  Sed  jam  hic  quartus  radius  raro  potest  cerni  nec  nisi  in 
tenebricosa  loca  vibratus,  ob  nimiam  ejus  tenuitatem.  Eo  igitur  modo,  quo 
radii  in  vitro  repercutiuntur  a superiore  superficie  quamvis  non  terminata, 

repercuti  etiam  possunt  in  aere  ab  ejus  suprema  superficie,  ut  pro  Sole 
idolum  ejus  in  Nova  Zembla  a Batavis  videri  potuerit.  Videant  docti,  an 
hoc  modo  et  crepuscula  defendi  possint,  ut  non  necesse  sit,  materiam  illu- 
minandam ad  12  milliaria  ascendere;  sufficiat,  ut  Solis  radius  semel 
ingressus  superficiem  aeris,  qua  rursum  egreditur,  repercutiatur  angulis  intus 
aequalibus,  idque  bis,  ter  vel  quater  fiat,  donec  illustratio  aeris,  repercussis 
radiis  facta,  penitus  obliteretur  nec  in  oculos  amplius  incurrat. 

10.  Conjecturae  ex  vetustate  de  refractionibus. 

Magno  astronomiae  damno  in  investigatione  motus  Solis  et  aequinoc- 
tiorum factum  est,  ut  refractiones  a veteribus  fuerint  neglectae.  Quod  si 
certis  argumentis  probari  possit,  siderum  radios  omnibus  locis  et  temporibus 
refringi,  damnum  id  ex  parte  sarciri  a nobis  posset.  Ego  quantum  hujus 
praestare  possim,  tentabo.  Primum  refractiones  diversis  locis  diversas  esse, 
jam  modo  satis  evidenter  probavimus.  Indidem  et  hoc  patuit,  refractionis 
aliam  et  aliam  magnitudinem  prodire  ex  suscepta  alia  atque  alia  densitate 
aeris  et  altitudine  ejus  sphaerae  supra  Terram.  Deinde  sunt  Aegyptus  et 
Rhodus,  illa  Ptolemaei,  haec  Hipparchi  patria,  maritima  loca;  quare  in 
profundum  aeris  immersa.  Vicissim  cum  frigus  condenset,  calor  extenuet 
et  sit  in  illis  climatibus  calor  major,  tenuior  etiam  erit  aer,  qui  succedente 
ex  aquilone  densiore  et  graviore  pellitur  in  altum,  et  supra,  qua  fastigiatur, 
sese  didit  vicissimque  boream  petit,  in  decliviorem  aeris  superficiem  sese 
infundens : nisi  vi  fortiore  repulsus , puta  toto  aeris  aequore  ex  primo 
impulsu  in  motum  constituto,  repellatur  et  quasi  restagnet.  (An  haec  ete- 
siarum origo?)  Et  in  summa,  quod  densitatem  attinet,  perpetua  existit  com- 
mixtio aeris  nostri  cum  meridionali , et  vicissim  illius  cum  nostro , idque 
propter  ventorum  continuos  flatus.  Itaque  densitatis  respectu  non  erit  ad- 
modum magna  differentia  nos  Europaeos  inter  et  Aegyptum  vel  Rhodum  : 
sed  nos  in  sequentibus  liberum  usurpabimus,  inquirere  amplius,  an  omnibus 
locis  eadem  sit  altitudo  aeris  eademque  densitas,  capite  VII.  Causa  itaque 
posita,  effectum  sequi  necesse  est:  et  cum  non  hodie  demum  aer  Terris 
circulo  circumfundatur,  sed  lex  ista  naturae  ut  consentaneum  est  inde  a 
rerum  conditu  ad  nos  usque  perennet : nunquam  igitur  non  fuisse  refrac- 
tiones, par  equidem  et  consentaneum  existimari  debet.  Haec  a ratiocina- 
tione deducta  firmamenta,  testimoniis  et  conjecturis  ex  antiquitate  petitis 
fulcienda  sunt,  ex  quibus  appareat,  continua  successione  seculorum  aut  ani- 
madversas, aut  minimum  sensu  perceptas  refractiones  in  aere  siderum. 

Clarum  praebet  testimonium  Plinius  lib.  II.  historiae  naturalis,  cap.  13. 
cujus  verba  sic  habent:  Quanam  ratione,  cum  Solis  exortu  umbra  illa  hebe- 
tatrix sub  Terra  esse  debeat,  semel  jam  acciderit,  ut  in  occasu  Luna  deficeret, 
utroque  super  Terram  conspicuo  sidere.  Ecce  Solent  simul  et  Lunam , cum 
essent  in  locis  oppositis,  semicirculo  distantes,  apparere  tamen  per  refrac- 
tionem supra  horizontem  et  in  minore  distantia , quam  est  semicirculus : 
quod  est  doctrinae  refractionum  hactenus  traditae  consentaneum. 

Cleomedes  lib.  II.  refert,  antiquiores  aliquos  mathematicos  hunc  nodum 
ita  solvisse,  ut  dicerent,  Terram  ob  rotunditatem  instar  montis  alicujus 
habere , ex  quo  spectator  idem , quae  in  utraque  valle  gerantur , facile 
inspicit.  Ceterum  Cleomedes  illos  refutat  ostensa  dissimilitudine.  Nam 
si  quo  ex  montis  loco  utraque  vallis  aspicitur,  is  locus  admodum  elevatus 
et  mons  in  turbinis  mbdum  undique  praeruptus  sit  oportet.  At  nos  in 

superficiem  Terrae  incumbimus , adeo  ut  plana  nobis  appareat,  ilddo  ego 
ad  Cleomedis  refutationem,  quod  si  qua  ex  monte  aliquo  despicimus,  id  fit 
lineis  infra  libramentum  aquae  descendentibus.  At  si  hoc  phaenomenon 
(de  quo  jam)  nobis  contingat,  visorias  lineas  utrinque  supra  libramentum 
aquae  (cui  parallelus  apparet  visibilis  horizon)  oportet  elevari.  Testatur 
enim  Maestlinus  in  consimili  eclipsi  supra  allegata  et  hunc  ipsum  Plinii 
locum  explicans,  duobus  gradibus  elevatum  visum  utrumque  luminare  alternis. 

Cleomedes  igitur  initio  hanc  Plinii  narrationem  in  dubium  vocat. 
Quid  si,  inquit,  dicamus,  confictam  esse  narrationem  hujusmodi  ab  aliquibus, 
quorum  studium  erat,  astrologos  et  philosophos  eos , qui  se  huic  inquisitioni  dedi- 
dissent, in  dubitationem  conjicere?*)  At  Cleomedem  incredulum  Maestlinus  et 
Tycho  non  semel  in  observationibus  suis  fortius  constrinxerunt.  Nec  injuria 
miratur  Maestlinus,  affirmare  Cleomedem  potuisse,  nullum  unquam  professione 
mathematicum  hoc  a se  visum  scriptis  reliquisse  testatum : quamvis  a Chaldaeis, 
Aegyptiis  ceterisque  eclipses  omnes  usque  ad  Cleomedis  aetatem  fuerint  annotatae. 
Verumtamen  Cleomedes  et  in  hoc  laboravit,  quomodo  Plinio  sua  fides  relin- 
queretur et  causa  phaenomeni  in  visum  conferretur;  isque  vel  ex  repercussu 
a nube  facto  vel  ex  refractione  a crassiore  aere  falleretur  et  pro  Sole  Solis 
idolum  inspexisset.  Utrumque  modum  supra  ventilavimus  nec  omnino  reje- 
cimus in  refractionibus  insolitae  magnitudinis.  Verum  legitima  et  com- 
muniter obvia  causa  phaenomeno  huic  sufficit,  refractio  nempe  luminis 
utriusque  luminaris  in  superficie  aeris,  qui  Terrae  circumfunditur.  Refrac- 
tiones igitur  et  olim  in  Italia  fuere : et  hoc  testimonium  exceptionem  nullam 
admittit.  Sequuntur  conjecturae  imbecilliores.  Ptolemaeus  lib.  III.  Magni 
operis  36)  affirmat,  saepe  eodem  die  a se  bis  aequinoctium  observatum  in 
armillis  Alexandrinis.  Culpam  confert  in  situm  instrumenti  adeo  collapsum 
inde  a principio  collocationis.  Verum  Hipparchum,  qui  propior  fuit  primae 
collocationi  et  qui  eisdem  in  armillis  aequinoctia  se  observasse  testatus  est, 
eum  inquam  Ptolemaeus  in  eandem  culpam  trahit.  Anno  namque  32.  tertiae 
secundum  Calippum  periodi,  die  27.  mensis  Mecliir,  referente  Ptolemaeo,  aequi- 
noctium observavit  in  mane : at  vero  armillae  Alexandrinae  utrinque  aequaliter 
illuminatae  sunt  hora  diei  quinta.  Concludit  ergo  Ptolemaeus,  intra  quinque 
horas  non  consentire  utramque  annotationem.  Et  inculcat  quidem  Hipparchus, 
eam  observationem  esse  optimam,  quae  per  armillas  fiat  Alexandrinas  : eam  enim 
esse  horam  veri  aequinoctii,  in  qua  utraque  armillae  superficies  ex  aequo  illuminetur. 
Igitur  etsi  fieri  quidem  potest,  ut  haec  dissonans  aequinoctiorum  observatio 
a vitio  instrumenti  extiterit  veraque  fuerit  Ptolemaei  incusatio : verum 
tamen  et  hoc  est,  hac  tempestate  a Tychone  Brahe  saepissime  per  correc- 
tissima  et  exquisitissime  collocata  instrumenta  idem  fuisse  annotatum,  eodem 
die  scilicet  bis  aequinoctium.  Mane  enim , nondum  instante  aequinoctii 
verni  momento,  Sol  oriens  ob  refractiones  altior  apparet  et  polo  mundi 
vicinior,  ut  videatur  jam  in  aequatore,  cum  sit  adhuc  in  austro,  post  meri- 
diem, ubi  Sol  est  a refractione  liber,  esto  ut  jam  compleverit  semicirculum 
hybernum  : tunc  itaque  denuo  et  vere  et  ad  visum  in  aequatore  erit.  Con- 
trarium sentiendum  est  de  autumnali  aequinoctio.  Incertum  igitur  est, 
a vitio  instrumenti  an  a refractionibus  deducenda  causa  sit,  cur  auctores 
bis  aequinoctium  idem  se  vidisse  persuaderentur. 

Dicam  aliquid,  quod  hujus  quidem  loci  non  est  proprium,  differendum 
potius  in  disputationem  de  anni  ratione.  Quid  si  namque  haec  sola  refrac- 


*)  Locus  in  Graeco  textu  clarus  mire  depravatus  erat  ab  interprete  Latino. 3*) 

tionura  intricatio  in  causa  sit,  cur  Hipparchus  oliin  majorem  Solis  eccen- 
tricitatem  invenerit,  quam  hodie  Tycho  et  ante  octingentos  annos  Albateg- 
nius : Ptolemaeus  vero  in  re  tam  subtili  suas  observationes  Hipparchi 
demonstrationibus  (quas  plane  retinuit)  studio  accommodaverit?  Si  de  illo 
constet,  actum  et  de  hoc  est:  tantus  enim  est  inter  utrumque  in  enume- 
randa longitudine  quadrantum  anni  consensus,  quantum  instrumentis  depre- 
hendi Ptolemaicis  vel  Hipparchicis  impossibile  plane  fuit.  Igitur  ut  hanc 
de  Hipparcho  suspicionem  moveam,  causa  haec  est.  Notum  ex  Ptolemaeo 
et  Proclo  Hiadocho,  Hipparchum  et  alios  clepsydris  metiri  solitos  diametros 
luminarium.  Oriente  enim  summo  Solis  margine  fluebat  aqua  e clepsydrae 
foramine  aperto  in  vasculum  separatum : jam  toto  Sole  exstante  residuum 
aquae  excerpebatur  vase  alio,  per  diem  noctemque  continuam,  donec  rursum 
eodem  loco  Solis  margo  cerneretur  oriri.  Cum  hac  observandi  ratione 
fuerint  usi  in  dimetienda  Solis  diametro,  quid  magis  proclive  ad  credendum, 
quam  hoc,  eum  aequinoctio  diem  praefinivisse  Hipparchum,  quo  die  Sol  in 
horizonte  visibili  bina  e diametro  opposita  signa,  alterum  oriendo  alterum 
occidendo  attingeret:  eaque  signa  semel  constituta  per  observationem  post 
in  perpetuum  pro  metis  aequinoctiorum  habuisse,  si  in  eodem  loco  maneret. 
Si  recte  hic  conjeci,  non  difficulter  impetrabo  cetera.  Nam  quoad  Sol  in 
meridionali  zodiaci  semicirculo  est,  non  potest,  quod  jam  spectatum  ab 
Hipparcho  diximus,  praestare,  ut  oriens  contrarium  horizontis  punctum 
attingat  e diametro  ei  quod  occidens  attingit:  utrumque  enim  vergit  adhuc 
in  meridiem : igitur  in  horizonte,  in  quo  praesupponimus  observationem  fieri, 
SoL  altior  justo  apparens  ob  refractiones,  vere  justo  citius  ingressus  aequa- 
torem,  autumno  serius  justo  in  eum  devolutus  videbitur.  Productius  itaque 
videbitur  tempus  aestivi  semicirculi,  prolato  utroque  termino  : major  igitur 
eccentricitas  justa.  Itaque  qui  aequo  animo  credere  vult,  eandem  esse  et 
olim  et  hodie  Solis  eccentricitatem,  habet  is  evidens  argumentum  refrac- 
tionum ab  Hipparcho  observatarum. 

Huc  non  equidem  plane  ridicule  referas  et  illud,  quod  Proclus  Lycius 
in  Sphaera  tradit,  ubi  antarcticus  a pede  anteriore  Ursae  majoris  describitur, 
hoc  est,  ubi  stella  in  pede  illo  quotidie  contingere  videtur  horizontem;  ibi- 
dem aestivum  tropicum  ab  horizonte  secari  in  5 et  3.  37)  Hae  binae  tra- 
ditiones inter  se  non  conveniunt:  suspicio  plausibiliter  in  refractiones  conjici 
potest,  quod  aut  pes  Ursae  tangere  videatur  horizontem,  quem  tamen  re 
vera  subit,  aut  quod  Sol  citius  justo  oriens,  serius  justo  occidens,  productius 
in  clepsydra  spatium  diurnum  notat  quam  est,  unde  major  justo  portio  de 
tropico  extare  altitudoque  poli  major  justo  putabitur.  Scio,  non  adeo  accu- 
rate scriptas  illas  traditiones  et  crassius  sumi  posse.  Sed  cum  hic  modus 
altitudinem  poli  annotandi  admodum  sit  facilis,  monere  doctos  volui,  quod 
et  Tycho  fol.  95.  Progymnasmatum  fecit,  considerarent,  quibusnam  locis 
Terrarum  Ptolemaeus  altitudinem  poli  ex  hac  longissimae  diei  observatione 
constituerit.  Forsan  enim  hinc  est,  quod  ante  100  annos  Antonius  Maria, 
Copernici  praeceptor, 38)  existimavit,  altitudines  poli  in  omnibus  Italiae  locis 
decrevisse : nempe  si  quorum  locorum  Ptolemaeus  olim  recte  notaverit  lati- 
tudines, eae  posterioribus  temporibus  ex  aestimatione  longissimae  diei  propter 
refractiones  modum  excedentes  nimio  fuerint  auctae : vel  e contrario,  ut 

Ptolemaeus  eas  investigaverit  ex  observatione  brevissimae  diei,  quae  cum 
major  justo  sit  ob  refractiones,  phantasiam  facit  portionis  majoris  extantis 
supra  horizontem  et  depressionis  sphaerae.  Monuit  haec  eadem  Gilbertus 

Guilielmus,  in  illa  sua  recondita  magnetis  contemplatione,  concisis  verbis 
lib.  VI.  cap.  2.  Vir  equidem  talis,  cujus  divinis  inventis  omnes  naturae 
studiosos  plurimum  delectari  convenit.  Cujus  familiaritatem,  nisi  mihi  poir- 
posa  illa  Tetliys  invideret,  discendi  ardore  me  demereri  sine  magna  diffi- 
cultate posse,  ut  non  est  superba  philosophia,  speraverim.  39) 

Quae  ex  Proclo  attuli  eis  similia  ex  Cleomede  adjungi  possunt,  qui 
ea  porro  ex  Posidonio  adducit,  sed  et  ab  eodem  Proclo  in  fine  Sphaerae 
referuntur : itemque  et  a Plino  lib.  II.  Canopum  in  Aegypto  in  meridie  alti- 
tudinem 7V2  graduum  praeferre,  in  Rhodo  horizontem  stringere,  in  qua 
insula  noctis  aestivae  ad  diem  proportio  traditur  ea,  quae  est  19  ad  29. 
Cum  enim  hinc  existat  altitudo  Rhodiorum  civitatis  36°,  Alexandriae  vero 
sit  31°,  quomodo  Canopus,  qui  in  Rhodo  vix  a summis  montibus  est  con- 
spicuus teste  Proclo,  idem  in  Aegypto  7 V2  0 seu  quarta  parte  signi  extare 
potest?  Hanc  enim  altitudinem  constanter  et  iisdem  verbis  produnt  Pro- 
clus  et  Cleomedes  et  Plinius,  astipulante  etiam  Ptolemaeo,  qui  latitudinem 
ei  stellae  tribuit  75°.  Aut  igitur  hallucinari  necesse  est  omnes  auctores 
uno  ore,  aut  in  Aegypto  versus  fontes  IS  ili,  versus  montes  Lunae  et  illas 
regiones,  quae  continuis  pluviis  infestae  sunt,  necesse  est  objici  spectantibus 
in  Alexandria  aerem,  qui  prodigiosam  aliquot  graduum  causetur  refractionem  : 
qui  non  sit  ita  praecise  insulae  Rhodi  ad  meridiem,  uti  sane  est  Rhodus 
aliquot  gradibus  occidentalior  Alexandria. 

Minus  fortasse  firmitatis  obtinet,  quod  idem  Cleomedes  confidenter 
affirmat,  duas  esse  stellas  diametro  distantes,  oculum  Tauri  et  cor  Scorpii, 
quarum  quaecunque  oriatur,  reliqua  occidat  simulque  in  horizonte  conspi- 
ciantur.  Si  hoc  vere  quisquam  unquam  vidit,  per  refractionem  utramque 
supra  horizontem  elevatam  fuisse  necesse  est,  cum  re  vera  non  possit  aliter 
fieri,  quin  in  hac  septentrionali  mundi  parte  aut  altera  aut  utraque  semper 
infra  horizontem  sit.  Nam  etiamsi  diametro  distant  praecise  quoad  longitu- 
dinem : utraque  tamen  in  eodem  australi  hemisphaerio  est,  altera  latitudinem 
habens  5°  31',  altera  4°  27'. 

Huc  aliquid  quamvis  obscurum  ex  Procli  Diadochi  libro  Ilypotyposeon 
astronomicarum  et  ejus  mirabilium  quaestion.  8.  referri  possit:  quamvis 
interim  et  hoc  videtur,  loqui  illum  de  excessu  anni  tunc  crediti  supra  justum 
modulum.  Verba  tamen  ejus  ex  interpretatione  Vallae  ita  sonant,  ac  si 
miraretur  aliquid  refractionum  occasione  in  Solis  motu  apparens;  Solem  ample 
spectari,  ortumque  facere  tanquam  considentem.  Nam  iisdem  pene  verbis  usus 
est  Wilhelmus  Hassiae  Landgravius,  in  prima  sua  de  rebus  astronomicis  ad 
Tychonem  epistola  refractionis  animadversae  occasiones  explicans.  Ac  etsi 
quae  ibi  Proclus  miratur,  ob  vitium  calculi  tunc  usitati  accidere  potuere : 
ita  tamen  in  rationibus  eorum  reddendis  Proclus  desudat , ut  non  injuria 
suspiceris,  refractionibus  sese  immiscentibus  negotium  redditum  esse  per- 
plexius; quod  citra  eas  illi  facile  fuisset  expedire. 

Clarius  aliquanto  Martianus  Capella,  Encyclopaediae  libro  VIII.  cujus  de 
zodiaci  latitudine  verba  haec  sunt : Sol  enim  in  nullam  (zodiaci)  excedens  partem, 
in  medio  libramento  fertur  absque  ipso  librae  confinio.  Nam  ibi  se  aut  in  austrum 
aquilonemve  deflectit  ad  dimidium  fere  momentum.  Satis  scrupulose  expressit 
refractionem  horizontalem:  quare  absurditas  et  insolentia  affirmati,  quod 
Sol  unico  zodiaci  loco  in  latitudinem  zodiaci  declinet,  suspicionem  mihi 
injecit  hujuscemodi.  Dum  aequinoctia,  potissimum  autumnale,  diligenter 
observarentur  et  quidem  in  horizonte,  Sole  oriente  vel  occidente,  propterea 

quod  visibilis  horizon,  ut  antea  dictum,  instar  instrumenti  est,  factum  esse 
ex  crebra  repetitione,  ut  refractionem,  quae  in  horizonte  contingit,  tandem 
animadverterent  mathematici,  cumque  causam  ipsam  ignorarent,  hoc  spatio- 
lum, quantum  per  refractionem  Sol  polo  propius  admovebatur,  ipsi  Solis 
motui  tribuerent.  Si  cui  haec  Capellae  interpretatio  minus  placet,  is  ad 
defendendum  auctorem  alferat  aptiorem. 

Ceteium  conjecturis  omissis  ad  succedentium  auctorum  certiora  testi- 
monia convertamur.  Alhazenus  Arabs,  cui  Risnerus  quingentorum  annorum 
aetatem  non  inepta  conjectura  tribuit,  et  qui  duobus  post  Alhazenum  seculis 
propemodum  floruit,  Vitellio  noster,  in  opticis  suis  idem  plane  testantur, 
experientiam  quidem  allegantes  astronomicam,  quod  hodie  Tycho  Braheus 
exquisitissimis  instrumentis  plane  in  lucem  extulit,  sidera  refracte  spectari 
circa  horizontem,  de  quibus  supra  satis. 

Bernardus  Waltherus  in  libello  observationum,10)  qui  subjunctus  est 
Regiomontani  Torqueto,  plane  idem  testatus  est,  se  experientia  edoctum, 
astra  saepe  supra  horizontem  apparere,  cum  re  vera  sint  infra.  Id  fuit 
ante  annos  120  fere.  Sed  dignus  est  locus,  cui  lux  afferatur,  ut  ejus  viri 
inventa  cum  nostri  Tychonis  comparentur.  Verba  auctoris  haec  sunt. 

Anno  1489  die  6.  Martii  circa  occasum  Solis,  dum  videlicet  in  medio  coeli 
esset  25  0 n,  Sol  per  armillas  in  25°  15')(.  Venus  per  alium  circulum,  ecliptica 
Solem  dividente,  in  27°  15'  y inventa  est:  sed  circulo  latitudinis  Solem  mediante, 
uti  solet  circa  horizontem,  in  alio  loco,  puta  in  25°  30'  y reperta  est,  cujus 
causam  postea  subjungam.  Haec  paulo  post  explicantur;  sequitur  : Die  7.  Martii 
Sol  per  aspectum  armillarum  26°  15'  ){,  Venus  ex  ecliptica  28u  15’  y,  ex 
circulo  latitudinis  27"  38'  T.  His  observationibus  statiin  subjungit  ista. 
Item,  ne  diutius  lecturos  lateat  quomodo  processerim,  quod  locus  Veneris  quasi  in 
eodem  instanti  adeo  difformiter  repertus  sit:  est  notandum,  quod  circa  horizontem 
astra  apparent  propter  radios  fractos  super  horizontem,  cum  secundum  veritatem 
sint  sub  eo.  Et  hoc  plane  requirebat  ratio  et  doctrina  refractionum  hactenus 
tradita,  non  vero  hujus  contrarium.  Etenim  radii  Solis  oblique  in  super- 
ficiem aquae  incidentes,  ubi  intra  aquam  sese  abdunt,  angulo  minus  ad  super- 
ficiem illam  aquae  inclinato  incedunt,  perinde  ac  si  Sol  esset  altior.  Eodem 
plane  modo  incidentes  iidem  radii  Solis  in  superficiem  aeris,  qui  nos 
homines  in  modum  diluvii  plane  tegit,  si  eo  tramite  pergerent  quo  in  super- 
ficiem aeris  incidunt,  nunquam  in  oculos  nostros  inciderent,  sed  longe  supra 
capita  nostra  deferrentur.  At  in  superficie  aeris  nostri  refracti  jam  ad  nos 
declivius  descendunt  nobisque  videntur  magis  ardui.  Et  quidem  si  de  aqua 
agamus,  Sol  nunquam  esse  potest  infra  superficiem  aquae,  semper  supra, 
propterea  quod  aqueae  superficiei  exigua  est  portio,  in  qua  periculum  hujus 
refractionis  facimus,  adeo,  ut  plana  nobis  videatur  penitus.  Aer  vero 
rotundus  cum  sit,  non  exigua  ejus  pars  sese  nostrum  visum  .inter  et  Solem 
interponit:  et  pars  quidem  tanta,  quae  jam  curvari  versus  Solem  incipit. 
Itaque  etsi  certus  aliquis  Solis  radius  aeris  superficiem  in  puncto  aliquo 
tangit,  quod  nostris  imminet  verticibus  (quomodo  Sol  in  ipso  haerebit  hori- 
zonte) aut  in  puncto,  quod  est  Soli  jam  propius,  quam  quod  supra  nos  est 
(quomodo  Sol  jam  occiderit)  partes  tamen  sphaerae  aeriae,  quae  post  illud 
contactus  punctum  versus  Solem  tenduntur  ob  conglobationem  aeris,  demit- 
tent sese  infra  tangentem  illum,  ut  ita  qui  nobis  jam  occidit  illis  punctis 
adhuc  elevetur:  Quo  pacto  rursum  idem  quod  et  in  aqua  contingit:  ut  Sol 
nunquam  infra  id  punctum  aeris  sit,  in  quo  radius  ejus  refringitur:  et  tamen 

nobis  in  veritate  jam  occiderit.  Pergit  vero  Waltherus : Quod  instrumento 

armillarum  sensibiliter  saepius  mihi  apparuit  antequam  perspectivas  Alhazen  et 
Vitellionis  Turingi  viderim;  in  quibus  postea  hoc  declaratum  ad  unguem  reperi. 
Idem  Tyclioni  Braheo  accidit,  ut  refractiones  luminum  animadverteret,  prius- 
quam vel  bos  opticos  vel  Waltheri  inventa  legisset,  ut  testatur  libro  I.  Pro- 
gymnasmatum  fol.  91.  Occasiones,  quibus  has  invenerit,  vide  eodem  libro 
fol.  15.  et  eodem  91.  Quare  tanto  plus  fidei  meretur  uterque,  quod  ignari 
et  nullis  occupati  praejudiciis  hoc  ita  se  habere  deprehenderent.  Hoc  enim 
veritatis  est,  diversis  convenire  viis.  Sequitur  in  Walthero,  quibus  occa- 
sionibus ipse  in  hujus  rei  notitiam  venerit.  Sed  ad  fugiendam  Lunae  diver- 
sitatem aspectus  etiam  modum  Ptolemaei  capitulo  secundo  dictionis  septimae  exa- 
minavi: (id  est,  occasio,  quae  mihi  refractiones  ostendit,  haec  fuit.  Eram  in 
eo,  ut  explorarem  instrumentis,  quousque  in  ecliptica  processissent  stellae 
fixae  mea  aetate.  Modus  hoc  explorandi  facillimus  hic  est,  si  verissimus 
locus  Lunae  a Sole  seu  ab  aequinoctio  ex  calculo  ad  quodvis  momentum 
possit  depromi:  tunc  inspiciatur  eo  momento,  quibus  cum  fixis  Luna  con- 
grediatur. Aut  contra,  si  qua  certa  noctis  hora  Luna  fixam  aliquam  tegat, 
computetur  ex  certissimo  calculo  verus  Lunae  locus  ab  aequinoctio.  Nam 
is  erit  et  verus  stellae  locus  ab  aequinoctio.  Aut  si  calculo  quis  diffidat, 
is  diligenter  intueatur  medium  alicujus  eclipsis  Lunaris  notetque  distantias 
Lunae  a fixis  vicinis.  Sic  enim  habebit  distantiam  Solis  ab  illis  fixis  et 
ex  altitudine  Solis  meridiana  et  latitudine  loci  habebit  et  distantiam  Solis 
ab  aequinoctio  per  declinationem  ejus.  Quare  et  fixarum  illarum  distantia 
ab  aequinoctio  dabitur.  His  quidem  modis  facile  negotium  expediretur,  si 
vel  extra  vel  in  eclipsi  verus  Lunae  locus  haberi  posset.  Sed  accidit 
praeter  cetera,  ut  quamvis  certo  sciamus  verum  Lunae  locum,  quem  quis 
illam  videret  obtinere,  si  ex  centro  Terrae  prospiceret,  tamen  parallaxis, 
cujus  incredibilis  est  varietas,  illam  in  alia  atque  alia  loca  reponat.  Itaque 
longe  aliter  Luna  distat  a fixis,  quam  si  in  vero  suo  loco  cerneretur.  Ne 
igitur  parallaxis  Lunae  mihi  negotium  facesseret,  usus  sum  eo  modo,  quem 
Ptolemaeus  lib.  VII,  cap.  2.  praeivit.  Is  quidem  in  Luna,  ego  vero  in  Venere 
sum  imitatus,  cujus  minor  est  parallaxis,  minorque  motus  diurnus.)  Et  di- 
stantiam Solis  et  Veneris  circa  meridiem  aut  postea  instrumento  armillarum 
(cujus  descriptionem  vide  in  Mechanica  Tychonis  Brahe)  deprehendi  (quod 
rursum  Tycho  Brahe  Waltheri  inscius,  ut  vides  in  Progymnasmatum  tomo  I. 
fol.  152.  diligentissime  et  multoties  imitatus  est)  prius  accepto  loco  Solis  per 
regulas  aut  armillas  aut  per  utrumque  instrumentum.  (Modum  utrumque  Regio- 
montanus  describit  illo  ipso  libello  ex  quo  haec  transcribuntur.  Est  autem 
ordo  hic.  Primum  ex  observatione  fixarum  habetur  altitudo  poli  et  aequa- 
toris.  Deinde  observatur  altitudo  Solis  meridiana;  quae  comparata  ad  alti- 
tqdinem  aequatoris  prodit  declinationem ; et  declinationi  cuilibet  certa 
distantia  Solis  a punctis  cardinalibus  seu  locus  in  ecliptica  respondet  prae- 
supposita  declinatione  maxima.)  Cum  vero  in  occasu  Solis  loca  amborum,  vide- 
licet Solis  et  Veneris,  examinare  visus  fueram,  vertendo  eclipticam  armillarum  et 
locum  Solis  in  eadem  (vertendo  illam  eclipticae  partem,  in  qua  Sol  haerere 
per  meridianam  observationem  deprehendebatur)  versus  ipsum  (Solem,  non 
tamen  praecise  collocato  centro  armillae,  loco  Solis  invento  et  veri  aspec- 
tabilis Solis  centro  in  eadem  recta,  sed  volvendo  illum  locum  Solis  in 
armilla  cis  et  ultra  corpus  Solis  eousque)  quoad  interioris  (eclipticae  armil- 
laris)  superficiei  utraque  pars  (uterque  circuli  illius  terminus,  quia  circuli  mate- 

riales  obtinent  latitudinem),  videlicet  inferior  et  superior  (vel  australis  et 
borealis)  a Sole  (jam  occidente)  aequaliter  illuminabantur,  movendo  etiam 
circulum  latitudinis  quousque  etiam  ambae  partes  superficiei  interioris  ejusdem, 
videlicet  dextra  ac  sinistra  (seu  orientalis  et  occidentalis)  aequalem  a Sole  illu- 
minationem acceperant.  Quare  si  radii  Solares  irrefracte  ad  visum  (seu  instru- 
mentum) venissent : circulus  latitudinis  (sectione  sui  et  eclipticae)  locum  Solis 
(qui  prius  in  meridie  inventus,  et  additione  motus  horarii  debiti  correctus 
erat)  utique  ostendisset.  Sed  differentiam  notabilem  reperi.  (Alio  loco  Sol  in- 
veniebatur ex  meridiana  observatione,  alio  loco  ex  vespertina)  et  hanc  qui- 
dem (differentiam)  differenter  (non  semper  eandem)  majorem  quidem  dum  decli- 
natio Solis  modicum  creverat  aut  decreverat,  minorem  vero,  cum  notabiliter  muta- 
batur, ut  in  solstitiis  maximam,  in  aequinoctiis  vero  minimam : (non  quod  tanta 
fuerit  in  ipsis  refractionibus  varietas,  sed  quia  etsi  declinatio  Solis  utrinque 
aequaliter  adulteraretur : quia  tamen  ex  declinatione  habetur  longitudo  et 
ex  vitiosa  declinatione  vitiosa  longitudo,  plus  igitur  haec  in  declinatione 
aberratio  fallit,  ubi  uni  gradui  longitudinis  unicum  declinationis  minutum 
respondet,  quod  fit  versus  solstitia,  quam  ubi  uni  gradui  longitudinis  24' 
declinationis  respondent,  ut  in  aequinoctiis.)  Cum  ergo  in  occasu  Solis  ambos 
circulos  (eclipticam  et  latitudinis)  a Sole,  ut  praedictum  est,  illuminatos  vidi: 
nequaquam  Solis  neque  ex  eo  Veneris  locum  verum  habui.  (Jam  enim  dictum, 
si  hoc  fieret,  visum  esse  differre  verum  et  hunc  refractorium.)  Si  autem  cir- 
culo latitudinis  super  loco  Solis  posito,  per  observationem  meridianam  reperto, 
atque  per  additionem  motus  ejus  intermedii  reducto,  in  occasu  Solis  eundem  cir- 
culum versus  Solem  exhibui,  (hoc  est,  si  quem  locum  Solis  in  meridie  methodo 
alia  et  certa  reperiebam,  et  additione  portionis,  quae  tempori  a meridie  ad 
occasum  competebat,  correxeram,  si  ei  inquam  loco  circulum  latitudinis 
applicarem,  et  sic  affixos  invicem  ad  Solem  occidentem  devolverem)  quoad 
ejus  (circuli  latitudinis)  superficies  interior  modo  praedicto  illuminabatur;  (neglecto, 
ut  idem  in  ecliptica  fieret),  veritati  propinquius  accessi,  (in  investigatione  loci 
longitudinis  Solis.  Nam  latitudinis  circulus  praesertim  in  aequinoctio  verno 
Sole  occidente  pene  incidebat  in  verticalem  : itaque  refractio,  quae  solet  in 
verticali  fieri,  pene  omnis  concedebat  in  latitudinem  parum  vitiata  longitu- 
dine). Neque  (tamen)  illa  via  sufficiebat  (quod  non  plane  coinciderent  circulus 
latitudinis  et  verticalis  seu  refractorius).  Ob  quam  rem  ex  foramine  apud 
oculum,  (quod  repraesentabat  locum  Solis  oppositum  verum , inventum  per 
observationem  meridianam  et  reductum  ad  horam  observationis  hujus  vesper- 
tinae) pinnulae  appendi  perpendiculum,  speciali  ingenio  (quod  perpendiculum 
repraesentabat  verticalem  circulum)  considerando,  quod  punctum,  cujus  forma 
refringitur,  (cujus  vicem  hoc  loco  gerit  sectio  circuli  latitudinis  cum  ecliptica) 
centrum  visus,  (a  dicto  foramine  repraesentatum)  punctus  (in  aeris  superficie), 
a quo  fit  refractio,  et  perpendicularis  a puncto  refractionis,  in  una  sunt  superficie, 
(quam  hic  imaginamur  planum  circuli  verticalis).  Et  videbam,  dum  intersectio 
eclipticae  ac  circuli  latitudinis  (verum  locum  Solis  repraesentans)  ad  contactum 
horizontis  venerat  (qui  situs  respondebat  vero  occasui  Solis),  quod  Sol  per 
foramen  alterius  pinnulae  (versus  Solem,  quo  alias  tantum  in  stellis  utebar) 
filum  perpendiculi  adhuc  illuminavit.  (Dedi  operam , vult»  dicere , ut  Sol  non 
circulum  latitudinis , non  eclipticam , sed  filum  perpendiculi  ex  foramine 
unius  pinnacidii  suspensum  per  foramen  oppositi  e diametro  pinnacidii  illu- 
minaret aequaliter)  : ita  quod  praenarrata  in  una  erant  superficie,  scilicet  centrum 
Solis  veri,  id  est,  punctus  cujus  forma  refrangitur,  centrum  visus  (hoc  loco  fora- 

men,  unde  filum  suspenditur  seu  potius  locus  fili  inferior,  quo  a Sole  collu- 
stratur), punctus  refractionis  in  aere  et  perpendicularis:  similiter  et  locus  Solis 
verus  in  ecliptica  (instrumenti,  denique  locus  imaginis  seu  Sol  visibilis). 

Nam  quia  foramina  e diametro  sunt  opposita  et  filum  ab  altero  fora- 
mine suspensum , planum  ergo  per  filum  et  foramina  transiens  bisecat 
instrumentum,  et  quia  visibilis  Sol  filum  collustrat  per  alterum  foramen, 
ergo  et  visibilis  Sol  in  eadem  superficie , quae  propter  filum  est  perpen- 
dicularis horizonti , ergo  in  verticalis  plano , ergo  et  verus  Solis  locus  in 
eodem,  cum  seinper  verus  locus  rei  et  locus  imaginis  sit  in  eadem  super- 
ficie. Quod  ubi  contigerit  in  instrumento  (siquidem  foramen  alterum  seu 
intersectio  eclipticae  et  circuli  latitudinis  verissimum  Solis , ut  ponitur, 
locum  repraesentet),  argumento  est,  instrumentum  sic  directum  esse,  ut 
centrum,  foramina  seu  intersectio  dicta  et  verissimus  Solis  in  coelo  locus 
in  unam  cadant  lineam  rectam;  nec  ut  id  fiat  aliter  collocari  posse.  In- 
geniosum sane  compendium  refractiones  instrumentaliter  sine  calculo  ex 
longitudine  et  latitudine  eliminare  per  observationem,  et  longitudinem  lati- 
tudinemque tutam  praestare,  imo  et  refractiones  ipsas  per  omnia  tria  rect- 
anguli  latera  metiri;  possit  et  ad  parallaxes  transferri.  Ego  sane  de 
Waltheri  diligentia,  jam  postquam  me  ipsum  explicatione  loci  adjuvi,  paulo 
minus  dubito,  quam  Tycho  fol.  91.  Progymnasmatum.  Ceterum  si  quis 
adeo  diligens  est,  ut  nolit  in  re  tam  subtili  temere  fidere  instrumentis, 
habet  is  modum,  parallaxes  et  refractiones,  quae  contingunt  in  altitudine, 
distribuendi  in  longum  et  latum,  in  Progymnasmatis  Tyclionis  Brahe,  prae- 
sertim tomo  I,  fol.  93.  94.  96.  ubi  et  refractionem  totam  seu  altitudines 
investigare  docet.  Qua  in  n^ay^arsia  infra  capite  IX.  invenies  utilissimum 
compendium. 

Satis  opinor  comprobatum  est  eundo  per  singula,  refractiones  omnibus 
seculis  ab  astronomis  animadversas.  Expecto  igitur,  quomodo  suam  teme- 
ritatem excusare  velint,  qui  totum  refractionum  negotium  negant  nisi  in 
sola  diametrorum  ampliatione  consistere  : quod  phaenomenon  tamen  supra 
ostendi  alienius  esse  a refractionum  usitato  negotio.  Nempe  hoc  verum 
est,  omnes  sibi  licere  existimant  in  eos  insurgere,  qui  sibi  novi  quid  pro- 
fiteri videntur.  Quod  ubi  praeter  rationem  fit,  in  obtrectationem  degenei’at. 
Multo  vero  turpius,  quod  eadem  opera  suam  ignorantiam  hujusmodi  homines 
aperte  produnt  et  securum  aliorum  contemtum.  Legissent  vel  solum  Maest- 
lini  praeceptoris  mei  disputationem,  quae  nuperrime  prodierat  (a.  1596), 
cujus  ut  recentissimi  ac  etiamnum  per  Dei  gratiam  superstitis  verba  ex 
thesi  58.  placuit  coronidis  loco  huic  capiti  subjungere ; ut  ejus  viri  inventa 
cum  Tychonicis  conferantur,  tantoque  major  sit  auctoritas  hujus  doctrinae 
suffuita  plurium  suffragiis , quibus  tandem  ora  oblocutoribus  obturentur. 
Sic  ille  post  allegata  Vitellionis  et  Waltheri  testimonia:  Si  nostris  per 
radium  astronomicum  factis  observationibus  fides  sit  habenda,  non  raro  invenimus 
(me  quandoque  praesente)  Veneris  supra  horizontem  altioris  distantiam  a Sole 
juxta  horizontem  posito  esse  notabiliter  minorem,  quam  si  eodem  die  ejusdem 
distantia  a Sole  altiore  et  e vaporibus  magis  libero  (de  qua  causae  opinione 
supra  satis)  caperetur.  Ergo  Solis  altitudo  per  vapores  (etiam  per  aeris  super- 
ficiem) altior  justo  apparuit.  Unde  et  ipsum  et  alias  stellas  similiter  supra  hori- 
zontem apparere  posse,  cum  infra  adhuc  sint,  pro  imposibili  non  habemus,  sed 
certo  concludimus.  Porro  hic  unus  ex  iis  modis  est,  quibus  refractiones 

Tycho  creberrime  exploravit , ut  aliquando  patebit , Deo  volente , ex  ejus 
observationum  libris.  Est  autem  et  Maestlinus  ob  singulare  visus  acumen 
in  Venere  de  die  observanda  exercitatissimus. 


Caput  V. 

De  modo  visionis. 

Dum  diametri  luminarium  et  quantitates  Solis  eclipsium  fundamenti 
loco  annotantur  ab  astronomis,  oritur  aliqua  visus  deceptio  partim  ab  arti- 
ficio observandi  orta,  quam  supra  cap.  II.  discussimus,  partim  ab  ipso  visu 
simplici : quae  quoad  non  tollitur , plurimum  negotii  facessit  artificibus 
detrahitque  artis  existimationi.  Erroris  itaque  in  visu  occasio  quaerenda 
est  in  ipsius  oculi  conformatione  et  functionibus.  Quas  si  optici  Alhazen 
aut  Vitellio  aut  post  illos  anatomici  tradidissent  clare,  dilucide  et  citra 
incertitudinis  aleam,  liberassent  me  hoc  labore,  Paralipomena  ad  Vitellionem 
in  hoc  quoque  capite  continuandi.  Ut  autem  hoc  negotium  methodice 
expediam : primum  descriptiones  oculi  partium , quae  in  considerationem 
venient,  ex  probatissimorum  anatomicorum  fide  quasi  in  principiorum  parte 
collocabo  : nam  infida  et  confusa  Vitellionis  est  descriptio.  Secundo  sum- 
maria ratione  modum,  quo  fiat  visio,  adumbrabo.  Tertio  omnia  et  singula 
demonstrabo.  Quarto,  quid  fugerit  ratiocinationes  opticorum  et  medicorum 
circa  hanc  functionem,  detegam.  Denique  deceptiones  visus,  ab  instrumenti 
conditione  ortas,  explicabo  et  ad  usum  astronomicum  accommodabo. 

1.  Oculi  an  atome. 

Conducit  ad  fidem  demonstrationi,  quam  sum  allaturus,  conciliandam, 
non  propria  sed  praestantissimorum  medicorum  publica  de  oculo  afferre 
experimenta.  Quidsi  namque  me  quis  aut  malae  fidei  arguerit,  quasi 
stabiliendae  propriae  opinioni  intentum,  aut  imperitiae  sectionum,  quarum 
nunquam  antea  neque  spectator  fuerim  neque  administer?  Loquantur  igitur 
pro  me  viri  receptae  auctoritatis  de  materia  ipsis  notissima,  quoad  negotium 
ad  meae  professionis  limites  fuerit  devolutum.  Tunc  enim  haud  gravatim 
et  mihi  lampada  tradent,  quoad  illam  in  mathematica  legitime  sum  praela- 
turus, de  quo  peritorum  erit  judicium. 

Consului  potissimum  Felicis  Plateri  tabulas  de  corporis  humani 
structura  et  usu,  quae  anno  1583.  editae  meruerunt  hoc  anno  1603.  recudi; 
quocum  comparavi  D.  Jo annis  Jes senii  a Jessen  amici  mei  Anatomiam 
Pragensem  : propterea  quod  is  non  tantum  Aquapendentium  se  potissi- 
mum sequi  profiteatur,  sed  et  suopte  Marte  plurimum  anatomicis  laboribus 
impenderit.  Si  quos  in  hoc  ordine  meliori  merito  ipse  professione  mathe- 
matica occupatissimus  praeterii,  veniam  mihi  dabunt.  41) 

Oculus  a Graeco  cmj,  unde  ontsoOui,  oipig .,  ocp&aX/Liog,  quod  hae  sint 
rimae  seu  aperta  foramina,  e tenebroso  capite  in  clarum  aerem  pertingentia; 
ut  contraria  ratione  lupus  a Xvnog  dictus  esse  videtur:  non  ab  occulendo, 
nam  clausi  nullo  sunt  usui.  Bini  sunt  in  animalibus  et  paralleli  et  congruo 
intervallo,  ut  supra  c.  III.  et  infra  c.  IX.  dicetur,  ob  distantias  rerum  notan- 

das,  non  vero  alter  in  compensationem  alterius  amissi.  Natura  enim  nihil 
jacturae  destinat.  Situs  eofum  in  altissimo  loco,  ut  visus  ad  tanto  remo- 
tiora loca  pertingeret.  Cum  enim  terra  et  mare  potissimum  sit  sphaeri- 
cum, oculus  nulla  collocatus  in  sublimitate  nihil  plane  de  planitie  posset 
intueri,  tumore  globi  quaqua  versum  praepeditus.  Id  nos  docent  ciconiae, 
maxime  camelopardali,  erecto  collo  ad  visum  et  auditum  rerum  remotarum 
tanto  distinctiorem  capiendum  : supra  omnia  aquilae,  quae  universam  regio- 
nem praedae  causa  lustraturae  sublimia  petunt.  Quare  clarius  Jessenius, 
quam  Platerus,  ideo  sublimes  esse  oculos,  ille  ad  plura  spectanda,  hic  ut 
singula  ex  alto  melius  perspicerent.  Nam  quod  singula  attinet,  melius  illa 
e propinquo  inspiciuntur.  Et  nummum  in  terram  projectum  aut  plantam 
humilem  contemplaturi  oculos  demittimus.  De  homine  Ovidius  ethice  et 
sapienter : 

Pronaque  cum  spectent  animalia  cetera  terram 
Os  homini  sublime  dedit,  coelumque  tueri 
Jussit,  et  erectos  ad  sidera  tollere  vultus. 

At  physice  si  consideres,  neque  oculi  sunt  in  vertice  neque  cava  oculi 
sursum,  sed  ad  latera  et  deorsum  secundo  naso  magis  patent.  Itaque  ser- 
monis commutandi  causa  sic  in  homine  siti  esse  videntur , cum  sit  homo 
animal  sociabile  et  politicum.  Ipsa  itaque  corpora  ad  societatem  invitant 
magis  quam  animalium.  Itaque  hanc  Plateri  sententiam  (ut  recta  rebus 
opponerentur,  anteriorem  locum  obtinuerunt)  quod  hominem  attinet,  pulchre 
de  alio  homine  homini  opposito  acceperis.  Alia  causa  petitur  a dignitate 
hominis.  Cum  animalibus  ceteris  pastus  debeatur,  demissos  habent  oculos 
ad  sibi  proxima.  Homo  creaturarum  dominus  sic  directum  habet  vultum, 
ut  continue,  quam  late  pateant  termini  possessionis  suae,  contemplari  invi- 
tetur, ii  sunt  coelum  ipsum,  montibus  ut  videtur  contiguum. 

Sed  causa  cur  in  idem  latus  vergant  oculi  et  aures  petitur  rectissime 
a motu,  qui  cum  fieri  debuerit  in  linea  recta  horizonti  parallela,  omnino 
flexus  membrorum  et  situs  necessariorum  sensuum  in  plagam  de  circulo 
horizontis  eandem  vergere  debuerunt.  Cumque  Galenus  oculorum  causa 
caput  in  sublimi  esse  dixerit,  cum  non  possent  oculi  longe  a cerebro  abesse, 
sitque  consentaneum,  ideo  et  collum  flexibile  factum,  ut  ad  ea,  quae  a tergo 
sunt,  videnda  et  audienda  sensus  converti  possent , hinc  non  inepte  com- 
poni videtur  tanquam  ex  elementis  et  haec  ratiocinatio  : ideo  vicinos  esse 
oculos  cerebro,  quia  objecta  visus  et  auditus  sunt  causa  finalis  motus 
localis,  et  vero  motus  localis  omnis  in  cerebri  arbitrio  situs  est.  Ut  igitur 
artus  corporis  quovis  fulmine  citius  ad  persequenda  ea  accingerentur,  quorum 
spectra  per  sensus  ad  cerebrum  ferrentur,  oculos  in  ipso  quasi  complexu 
cerebri  constitui  oportuit. 

Latent  oculi  singuli  in  cameris  singulis  securitatis  causa ; prominent 
tamen,  ne  lateribus  camerae  impediti  non  possent  in  totum  hemisphaerium 
uno  intuitu  prospicere.  At  cum  totalis  iste  prospectus  non  posset  esse 
distinctus  nisi  in  medio,  a lateribus  vero  confusus  esset,  motum  oculis 
adesse  celerrimum  oportuit,  quo  melius  prospectus  transferretur  ad  singulas 
hemisphaerii  partes. 

Amplius:  cum  bini  oculi  sint  ob  discernendas  rerum  distantias,  direc- 
tione ipsis  seu  contortione  creberrima  opus  fuit,  quae  itidem  motus  est. 
Non  vero  expediebat,  oculos  hoc  motu  centro  suo  emoveri.  Ut  igitur  super 
centro  moverentur,  sphaericos  exterius  esse  oportuit,  nisi  quatenus  intra 

caput  musculis  oblongis  vestiuntur  et  processu  seu  canali  quodam  longo  in 
cerebrum  pertingunt.  Ut  autem  etiam  anteriori  parte,  qua  non  atteruntur 
motu,  ad  partes  faciei  sphaerici  essent,  sic  postulare  videbatur  palpebrarum 
necessitas.  Nam  quia  perspicuum  esse  oculum  oportuit,  vix  id  obtineri 
poterat  in  membro,  quod  perpetuo  cum  universo  corpore  caleret,  quin  iden- 
tidem lacrumae  et  aer  in  aquam  resolutus  et  exterius  adhaerescens,  et  pul- 
visculi advolantes  extergerentur,  atque  etiam  oculus  humectaretur , sicubi 
siccior  et  scaber  esset  evasurus.  Haec  omnia  praestare  videtur  palpebra, 
quod  manifestum  est  in  lacrumantibus.  Eadem  palpebra  simul  et  tegendi 
officium  est  nacta,  cum  periculum  imminet  aut  cum  somnus  obrepit,  natura 
avertente  etiam  occasiones  periculorum,  quae  imminebant  apertis  oculis  dor- 
miente homine.  Atque  in  hunc  extersionis  finem  interior  palpebrae  tunica 
membranea  est  et  mollis,  ejusdemque  cum  illa  tunica  substantiae  quam 
extergit,  arcus  vero  in  limbo,  tarsus  dictus,  teres  et  duriusculae  internae 
substantiae,  ut  sunt  omnia  cartilaginea;  cedentia  in  sensibile  quippiam 
summa  superficie,  resistentia  vero  ipsa  mole  corporis  et  duritie  densata. 
Ita  fit,  ut  membrana  superior  corrugari  appetat  tendaturque  globo  oculi,  et 
sublato  tarso  in  se  coeat,  depresso  vero  tarso,  nuspiam  a globo  oculi 
dehiscat,  non  uno  loco  plus  tendatur  quam  alio,  cum  unus  sit  totius  tarsi 
motus.  Hic  igitur  tarsus  aperiri  et  claudi  vix  aliter  potuit  sine  fatiscentia 
et  cum  inferiore  tarso  socio  suo  uniri,  quam  si  globus  oculi  esset  sphaeri- 
cus, ipsi  vero  tarsi  arcus  semicirculares,  utroque  termino,  tanquam  in  oppo- 
sitis globi  polis  affixi.  Ex  hoc  etiam  machinamento  bini  in  quolibet  oculo 
exstiterunt  anguli,  quos  canthos  seu  hirquos  appellant.  Quorum  linea 
distantiae  cur  in  distantiam  binorum  oculorum  competeret,  dictum  est  supra 
capite  III,  nempe  ut  aemularentur  oculi  cum  singuli  tum  juncti  tractum  hori- 
zontis visibilis.  Atque  ut  id  fieri  posset  et  amplitudo  visionis  hanc  lineam 
sequeretur,  cameram  oculi  frontem  inter  et  maxillam  nonnihil  deprimi 
oportuit,  ne  quid  illic  obstaret.  Id  quidem  apud  nasum  necesse  non  fuit, 
potius  vallum  ex  naso  fieri  oportuit,  ne  confunderetur  visus  utriusque  oculi.*) 
Duo  quidem  praestare  videtur  vallum  hoc,  unum,  quod  alterius  oculi  con- 
spectum alteri  eripit,  ne  mutuo  splendore  a repercussionibus  orto  occaeca- 
rentur: alterum,  quod  altitudine  sua  terminum  praescribit  appropinquationi 
rerum  visibilium.  Quod  vero  uni  oculo  per  nasum  ademtum  est,,  id  alter 
oculus  compensat.  Natura  enim  perfectionem  visus  constituit  in  duobus 
oculis.  Hujusmodi  duae  aliae  valles  a camera  oculi  deorsum  concedunt 
inter  maxillas  et  nasum,  ut  oculis  paterent,  quae  sunt  ori  et  pedibus  pro- 
xima. Sic  motus  et  victus  necessitas  requirebat.  Frontis  vero  fornix 
maxime  protuberat  ad  excludendam  coeli  lucem,  qua  visibilia  opprimerentur. 
Propterea  quibus  claritas  lucis  molesta  est,  frontem  corrugant  et  vallum  id 
ad  oculos  propius  deducunt.  Sunt  fere  in  eundem  usum  et  cilia  et  super- 
cilia. Lux  enim  per  illa  demissa  non  subito  pleno  radio  ferit  oculos,  sed 
partim  ciliis  obscuratur,  oculique  lucis  appropinquantis  per  ciliorum  rimulas 


*)  Hoc  tamen  ab  iis,  qui  trunco  naso  essent,  negatum  ait  Jessenius.  Regero 
ego  Jessenio,  non  esse  verisimile,  cuiquam  hominum  truncato  naso  truncatum  esse 
et  id  vallum  inter  oculos  illaesis  oculis  ; neque,  si  factum  esset,  futurum  talem  tam 
atroci  vulnere  superstitem.  Testes  ergo  contra  hanc  mutuam  oculorum  reper- 
cussionem futuram  adducit  non  idoneos. 

faciunt  periculum,  an  illa  ferri  possit.  Et  in  longinquiori  quidem  luce 
superciliis  et  corrugatione  frontis  nos  munimus,  at  in  directe  opposita  pal- 
pebrarum etiam  ciliis  et  connixu  utimur.  Hoc  Aristoteles  sect.  31.  probi.  16. 
sibi  discutiendum  esse  putavit,  sed  absurda  radiorum  emissione,  quam  alibi 
ipse  rejicit.  Quae  adeo  causa  est,  cur  supercilia  curventur  in  arcum,  ut 
circulariter  oculos  circulares  obeant.  Accedit  jam  auctarii  loco,  quod  pul- 
visculos sustinent,  quod  cilia  videntur  flabellorum  loco  esse,  ad  everrendos 
obvolantes  pulvisculos:  denique  quod  ut  in  toto  corpore,  sic  hic  quoque 
partes  nudae  et  tenerae  pilis  contra  attritum  muniri  videntur.  Praesertim 
cum  exterguntur  palpebrae  et  sordes  detritu  per  valvas  sunt  provolvendae, 
cilia  canalium  vicem  praestant,  qui  sordes  trans  valvas  declinent,  ne  in  ocu- 
lum cogantur.  Pilosa  siquidem  omnia,  ut  arida  et  sicca,  humorem  asperi- 
tate sua  et  quodam  quasi  rigore,  quoad  is  non  vincitur,  repellunt.  Atque 
ex  his  etiam  causa  cernitur,  cur  recta  cilia  sint,  non  supina,  non  prona, 
non  sparsiora,  non  densiora,  non  longiora,  non  breviora  et  recurva  modi- 
cum. Haec  sunt,  quae  oculum  ipsum  circumstantia  ad  videndi  officium 

concurrunt. 

In  ipsius  oculi  globo  recensendo  tantum  hoc  mihi  videtur  elaborandum, 
ut  anatomicos  recte  intelligam  et  bonum  agam  nomenclatorem.  Sic  ergo 
mihi  videntur  anatomici  oculum  et  pingere  et  describere,  ac  si  species  oculi 
tota,  ut  a cerebro  nascitur,  caepae  repraesentet  effigiem : quae  ut  ex  bulbo 
constat  et  ex  caule,  sic  oculus  ex  globo  aspectabili  et  ex  processu  latente 
inque  cerebrum  pertingente  *).  Et  quidem  in  caepis  inveniuntur  nuclei  toti 
latentes  in  bulbo,  quos  tunicae  bulbo  et  cauli  communes  includunt  et  ab- 
dunt. Iis  nucleis  non  male  comparaveris  humores,  qui  sunt  in  sphaera 
oculi,  claudunturque  pene  eodem  modo  a tunicis,  quae  sunt  oculo  et  pro- 
cessui in  cerebrum,  quin  et  ipsi  cerebro  communes.  Nam  ipsa  quidem 
cerebri  substantia  duabus  ambitur  tunicis,  quarum  interiorem  tenuem,  exte- 
riorem crassam,  meningem  appellant,  ut  ita  in  cerebro  tres  sint  res,  a 
quarum  unaquaque  sua  tunica  porrigitur  in  oculi  processum  et  postea  in 
ipsum  oculi  globum.  Crassa  mehinx  exteriorem  tunicam  oculi  producit, 
tenuis  membrana  mediam,  ipsa  vero  cerebri  substantia  nervum  opticum,  qui 
fit  tunica  intima  haecque  ipsa  non  simplex.  Quamvis  Platerus  hanc  tuni- 
cam improprie  dici  asserat,  forte  quod  nervos  opticos  nervis  reliquis  similes 
statuat,  cavos  esse  neget,  quos  alii  omnino  cavos  esse  asserunt. 


*)  Ignosce  lector  rudi  similitudini.  Nam  cum  haec  scriberem,  nondum  animum 
induxeram  tabulam  Plateri,  quae  oculi  partes  ad  vivum  exprimit,  imitari  typo  et 
operi  adjicere,  quod  postea  persuaserunt  amigi,  ut  inferius  ea  insereretur.  Itaque 
verbis  hic  praestare  volui  et  similitudinibus,  quod  pictura  tunc  nolebam. 

Tu  igitur  hac  missa  similitudine  identidem  ad  dictam  tabulam  respicito,  et 
quae  dicuntur  toto  hoc  statu,  diligenter  cum  illa  conferto. 

Quam  tabulam  minus  elegantem  hic  omittendam  censemus,  cum  hodie  concinnior  et 
pulchrior  haec  descriptio  in  omnibus  de  oculo  conscriptis  libris  occurrat. 

Hanc  ipsam  describens  tabulam,  quam  in  fine  hujus  capitis  Nro.  3.  adjunxit,  haec 
praemittit  Keplerus  verba  : Ut  lectori  consulerem,  cui  tabulae  anatomicae  non  sunt  ad 
manus,  visum  est  hic  adjicere  exemplum  tabulae  49.  Cl.  Yiri  F.  Plateri:  quod 
consilium  utinam  statim  principio  laboris  incidisset , sic  enim  et  textum  accommo- 
dassem. Explicatio  literarum  et  notarum  non  alia  fuit  addenda,  quam  ipsius  Plateri: 
allegationes  solum  mei  textus  addidi.  Figurae  sunt  19,  nam  duas  ultimas  (auditus 
organorum)  sculptor  injussus  addidit. 

Jam  oculi  globum  distinguamus  in  hemisphaerium  apparens  et  latens, 
et  id  quidem  quod  apparet  subdividamus  in  album  et  solem  seu  iridem,  ut 
explicatius  loquamur.  Ajunt  igitur  anatomici,  a crassa  meninge  pronasci 
exteriorem  globi  ocularis  tunicam,  quae  sola  totum  oculum  amplectatur,  sed 
secundum  diversas  ejus  partes  diversa  sortiatur  nomina  et  affectiones.  Nam 
a nervi  optici  fine  per  totum  hemisphaerium  latens  et  per  album  oculi 
nomen  habet  a nlr}  q oo  8tj  q tunica,  et  dura,  crassa,  opaca,  alba  ac  pene 
cartilaginea  est:  pars  vero  ea,  quae  solem  oculi  obtegit,  pellucida  est  et 
protuberat  indice  Jessenio,  et  suffragante  experientia  diligentique  oculi  vivi 
inspectione:  sic  ut  cornea  minoris  sphaerae  portio  sit,  sclerodes  majo- 
ris: quod  diligenter  memoria  retinendum  est.  Quamvis  in  tanta  exilitate 
nequeat  distingui  sphaeraene  an  sphaeroidis  potius  portio  sit.  Priusquam 
autem  ad  reliquas  duas  tunicas  accedam,  plura  de  hac  exteriori  tunica  sunt 
dicenda.  Nam  etsi  haec  respectu  ceterarum  principalium  exterior  est:  non 
tamen  est  totius  oculi  extimum.  Etenim  in  hemisphaerio  latente  musculis 
tegitur  tota  omnibus  partibus  et  quae  in  globo  sunt  et  quae  in  optico  pro- 
cessu: iique  musculi  nervosas  extremitates  seu  tenuitates  emittunt  etiam  in 
illam  tunicae  sclerodis  partem,  quae  est  in  albo  oculi,  quae  eam  passim 
amplectuntur.  Neque  hoc  solum,  sed  etiam  a pericranio  nascitur  aliqua 
membrana,  ad  nata  seu  adhaerens  seu  entnecpvxvia  dicta,  cui  globus  oculi  eo 
in  circulo  affixus  est,  quo  latens  hemisphaerium  ab  apparenti  distinguitur. 
Quae  membrana  illic  gemina  effecta  hinc  palpebras  succingit,  inde  sclero- 
dem  tunicam  ejusque  superstratas  musculorum  nervosas  extremitates  integit, 
perspicua  ipsa,  ut  alba  sclerodes  tunica  nihilominus  trans  hanc  videatur  ab 
inspicientibus.  Quod  si  bene  Jessenium  intelligo,  vult  ille  non  album  tantum 
oculi  sed  et  solem  ipsum  hac  pellucida  et  tenuissima  membrana  integi: 
quod  quidem  requirere  videtur  affixionis  lex:  cum  oculus  hoc  potissimum 
vinculo  in  suo  cavo  retineatur.  Ceterum  Platerus  aperte  corneam  tunicam, 
quae  pars  est  sclerodis  soli  oculi  obtenta,  nudam  asserit:  forte  quod  rubentes 
illae  venulae,  quae  beneficio  hujus  adhaerentis  membranae  per  album  oculi 
videntur  discurrere,  super  solem  oculi  seu  super  corneam  non  ingrediantur. 

Haec  discretionis  causa  sunt  addita,  quamvis  non  faciant  ad  formanda 
aut  percipienda  rerum  simulachra  et  tantum  ad  motum  et  religationem, 
forsan  et  nutritionem  oculi  pertineant.  Suspicionem  quidem  albedo  sclero- 
dis et  diversi  colores  iridis  dictae  praebere  possint,  quasi  et  exteriora  ad 
visionem  faciant,  cum  sint  interiora  nigerrima,  exteriora  adeo  alba.  Cete- 
rum qui  intro  aliquid  conferant  non  intelligo,  cum  ea,  quibus  subducuntur, 
et  colore  nigerrimo  et  opacitate,  transitum  ipsis  non  praebeant  intro.  Itaque 
si  causa  horum  oculi  colorum  altior  est,  quam  materiae  pene  cartilagineae 
necessitas,  ad  firmandam  oculi  rotundam  cameram  : non  dissimile  vero  est, 
ideo  solem  dictum,  albo  circumdatum  et  nigrum  in  centro  esse,  ipsum  colore 
alio  eoque  alias  alio,  ut  soPvel  iris  in  albo,  nigrum  in  iride  tanto  magis 
ab  extra  conspicerentur,  possetque  quis  aspectu  judicare,  an  in  se  conjiceret 
alter  oculos.  Considera  vero  et  pr.  38.  Cap.  I.,  an  ideo  globus  oculi  alba 
tunicar  circumdetur,  ut  a luce  Solis  mitius  feriatur,  neu  destruatur,  si  nigra 
facta  fuisset. 

Secunda  igitur  oculi  tunica,  quae  sclerodi  subducitur,  a tenui  meninge 
cerebri  orta,  posteriori  parte  choroides,  anteriori  uvea  appellatur.  Nec 
tantum  situ  differunt  istae  partes,  sed  et  crassitudine.  Nam  uvea  choroide 
perhibetur  duplo  crassior:  denique  et  applicatione  ad  exteriorem  sclerodem 

tunicam.  Nam  qua  choroides  appellatur , adhaesit  fibris  passim  dispersis 
sclerodi,  eidemque  circulo  connascitur,  qua  sclerodes  in  corneam  abit.  Inde 
vero  exorta  uvea,  jam  non  connascitur  residuae  parti  sclerodis,  quae  cornea 
dicitur,  sed  ab  ea  versus  interiora  oculi  devergit,  hiatum  opplente  humore 
aqueo.  Cumque  sclerodes  cum  sua  cornea  constituissent  integram  tunicam, 
haec  jam  uvea  in  medio  est  perforata,  humore  aqueo  foramen  opplente 
eandemque  intus  etiam  alluente:  adeoque  tota  haec  pars,  quae  uvea  dicitur, 
in  humore  aqueo  innatat,  solo  eo  circulo  excepto,  quo  dixeram  revinctam 
esse  ad  scleroden  et  partem  suam  posteriorem,  quae  choroides  dicitur. 
Pars  choroides  intus  nigra  traditur,  non  tamen  ita  nigra,  ut  uvea,  sed  magis 
caerulea:  pars  uvea  intus  aspera  et  nigerrima,  foris,  qua  solem  in  oculo 
dictum  per  corneam  translucentem  repraesentat,  laevis  et  una  cum  choroidis 
exteriori  superficie  variorum  colorum  est,  jam  fusca,  jam  caesia,  jam  fulva, 
jam  splendida.  Ita  latum  circulum  repraesentans  (in  cujus  medio  nigrum 
oculi  seu  foramen)  iris  dicta  est.  Hujus  attritu,  cum  laevis  sit  et  rigida, 
videntur  excitari  scintillationes  illae,  quas  interdum  percipimus  in  oculis  : 
plane  ut  felium  hirsuta  terga  atque  etiam  hominum  capilli  recens  secti 
attriti  scintillant.  In  ipsis  vero  humoribus  lumen  inesse  non  potest,  nisi 
simul  visio  vitietur. 

Quae  vero  in  felium  oculis  constantia  sunt  lumina,  non  ut  scintilla- 
tiones transitoria,  Jessenius  existimat  in  hac  iride  itidem  residere. 

Tertia  quasi  tunica  a nervo  sese  in  cavum  hemisphaerium  dilatante 
orta;  reti  in  saccum  desinenti  seu  magis  infundibulo  assimilatur,  non  sub- 
stantiae sed  figurae  conformitate,  ut  Platero  placet:  unde  nomen  reti- 
formis accepit.  Traditur  substantiam  repraesentare  cerebri,  magis  tamen 
mucosam  et  subrufam  (subcaeruleam  a Jessenio)  esse;  unde  colligis,  potis- 
simum albam  dilutam  videri  suffuso  rubore  vel  caerulo.  Jessenius  etiam 
subdividit  hanc  in  nervi  substantiam  et  tunicas. 

Hic  in  diversa  cum  Vitellione  Jessenius  et  Platerus  abeunt.  Jessenius 
ex  Vitellione  retiformem  ait,  ubi  vitreum  humorem  est  complexa,  progres- 
sam in  crystallini  humoris,  qui  humorum  est  medius,  maximum  circulum 
inseri : fierique  hujus  beneficio,  ut  crystallinus  medius  in  vitreo  constituatur. 
Platerus  aliter,  sub  eo  circulo  superficiei  cavae,  quo  circulo  secunda  tunica 
primae  nectitur  et  uvea  dici  incipit,  ex  uvea  nempe,  minime  vero  ex  retina 
oriri  processus  quosdam  circumcirca,  qui  a similitudine  ciliares  dicantur 
inque  circulum  maximum  crystallini  desinant,  itaque  crystallinum  uveae 
non  retiformi  connectant : processus  illos  nigros  et  pectinatim  distinctos 
esse.  Retinam  vero  infra  hos  ciliares  processus  desinere,  neque  plane  con- 
natam vel  choroidi  vel  vitreo  humori,  quem  complectitur,  vel  his  ciliaribus 
processibus  : adeo  quidem,  ut  effuso  vitreo  (cujus  solius  infarctu  retina  cho- 
roidem  attingat)  retina  convoluta,  nuspiam  nisi  suo  nervo  adhaerescat.  Magis 
assentior  Platero,  ut  qui  distinctius  etiam  ista  tradidit.  Et  Jessenius 
ipse  huc  inclinat  in  dsvrsycag  cpQovuacv.  Nam  quantum  apparet,  Vi- 
tellio visibilia  cognoscendi  facultatem  crystallino  humori  transcribit:  quare 
commeatum  huic  facultati  quaesivit  ex  nervo . (vel  retina  nervi  pro- 
pagine) in  crystallinum  per  hos  ciliares  processus.  Platerus  vero  cognoscendi 
facultatem  in  retina  relinquit,  quod  magis  est  vero  consentanepm : crystal- 
linum vero  in  instrumentorum  censu  habet,  de  quo  infra.  Pro  quo  et  hoc 
militat,  quod  ciliares  processus,  quibus  crystallini  circulus  maximus  revin- 
citur, nigrore  suo  non  retinam  sed  uveam  repraesentant. 

Jam  quod  humores  attinet,  tres  in  oculo  sunt,  sedibus  undiquaque 
distincti:  vitreus  in  posteriori  oculi  parte,  aqueus  in  anteriori,  cry- 
stallinus in  eorum  medio,  maceriem  faciens  ipse  et  ciliares  processus 
inter  vitreum  et  aqueum.  Et  vitreo  quidem  sua  est  tenuissima  et  pellucida 
pellicula,  hyaloidis  tunica  dicta,  cognominis  humori,  qua  vitreus  con- 
tinetur, etiam  cum  ex  tunicis  sclerode,  choroide,  retina,  exemtus  est.  Cry- 
stallino vero  itidem  sua  (arachnoidis  seu  tela  araneae  ob  tenuitatem  dicta) 
tunica  est,  itidem  pellucida,  qua  crystallinus  continetur,  exemtus  etiam  ex 
circumstantibus  humoribus.  Considerent  vero  anatomici  causam  nominis. 
Nam  hoc  nomen,  aranea,  non  soli  pelliculae  crystallini  videtur  competere, 
sed  junctis  ciliaribus  processibus.  Vere  enim,  ut  aranea  in  centro  telae 
suae  suspensa  haeret,  ita  crystallinus  humor  in  centro  ciliarium  processuum : 
staminibus  utrinque  ductis  intro  versus  centrum.  Aqueo  vero  humori  nulla 
est  pellicula:  sed  cohibetur  ante  cornea,  pone  aranea,  ciliaribus  processibus 
uveae  et  substrata  hyaloide  vitrei  humoris:  strangulatur  vero  in  medio  et 
quasi  in  duo  dividitur  ab  uvea,  quam  intra  et  extra  foramen  alluit.  Moles 
vitreo  maxima,  minima  crystallino,  ut  cujus  axis  vix  quarta  pars  est  de 
axe  vitrei,  vitreus  proxime  figuram  habet  sphaerae  plus  quam  dimidiae. 
Aqueus  sphaericis  quidem  superficiebus  constat,  sed  in  medio,  ut  dixi,  in 
angustum  collum  redactus  est.  Crystallinus,  ea  facie  quae  a ciliaribus  pro- 
cessibus disterminata  aqueo  immergitur,  figuram  accepit  aut  sphaericam  aut 
sphaeroidis  lenticularis  portionem,  circumducta  ellipsi  per  axem  divisa, 
manente  recto  latere:  a posteriore  parte,  quae  ab  iisdem  ciliaribus  proces- 
sibus determinata  vitreo  immergitur,  figura  ipsi  est  conoides  hyperbolica, 
hyperbola  circa  axem  circumducta.  Sic  enim  refert  Jessenius,  non  sphaeri- 
cum esse,  quod  Platerus  ajebat,  sed  valde  protuberare  et  oblongum  fieri, 
quasi  in  conum  assurgat:  anteriore  vero  facie  depressa  esse  rotunditate; 
et  similes  ad  sensum  esse  corneae  et  crystallini  humoris  rotunditatem 
anteriorem:  dimetientes  vero  ut  4 ad  3.  Tenuissimus  est  aqueus,  densis- 

simus crystallinus : pellucidissimi  uterque.  Vitreus  paulo  tinctior.  Ducto 
axe  per  centrum  foraminis  uveae  in  nervum  opticum,  centra  crystallini 
circulorum  in  hac  haerent : itaque  recte  crystallinus  in  centro  oculi  dicitur 
haerere,  si  intelligas  secari  oculum  plano  ad  axem  recto,  et  centrum  oculi 
illius  circuli  centrum.  Sed  quod  universam  oculi  conglobationem  attinet, 
crystallinus  magis  in  anteriora  vergit  dicti  axis;  crystallinus  a fine  nervi 
optici  distat  longissime , minus  a foramine  uveae,  minimum  foramen  uveae 
a superficie  corneae. 

2.  Modus  visionis. 

Etsi  frons,  supercilia,  palpebrae,  cavernae  ad  modum  visionis  et  ipsae 
concurrunt,  non  obeunt  tamen  principalia  munia.  Propterea  usus  earum  jam 
praemisi  et  cum  earum  descriptione  conjunxi.  Quas  vero  subnexui  partes 
globum  oculi  ipsum  attinentes,  omnes  illae  ad  praecipuum  officium  concur- 
runt. Quare  ut  singularum  usus  appareat,  visionis  modum  describam,  sane 
a nemine  hactenus  quod  ego  sciam  eousque  pervestigatum  et  deprehensum. 
Itaque  rogo  mathematicos,  ut  diligenter  ista  considerent,  quo  vel  tandem 
certi  quid  de  nobilissima  hac  functione  in  philosophia  extet. 

Visionem  fieri  dico,  cum  totius  hemisphaerii  mundani,  quod  est  ante 
oculum  et  amplius  paulo,  idolum  statuitur  ad  album  subrufum  retinae  cavae 
superficiei  parietem.  Quomodo  idolum  seu  pictura  haec  spiritibus  visoriis. 

qui  resident  in  retina  et  in  nervo,  conjungatur,  et  utrum  per  spiritus  intro 
in  cerebri  cavernas  ad  animae  seu  facultatis  visoriae  tribunal  sistatur,  an 
facultas  visoria  ceu  quaestor  ab  anima  datus  e cerebri  praetorio  foras  in 
ipsum  nervum  visorium  et  retinam,  ceu  ad  inferiora  subsellia  descendens, 
idolo  huic  procedat  obviam,  hoc  inquam  physicis  relinquo  disputandum. 
Nam  opticorum  armatura  non  procedit  longius  quam  ad  hunc  usque  opacum 
parietem,  qui  primus  quidem  in  oculo  occurrit.  Non  enim  audiendum  puto 
Vitellionem  III.  20,  qui  haec  idola  lucis  per  nervum  ulterius  putat  pro- 
ficisci, quoad  in  medio  itinere  utriusque  oculi  nervi  quodam  quasi  nexu 
coeant  iterumque  discedant  in  suas  singuli  cavitates  cerebri.  Nam  quid 
legibus  opticis  de  hoc  occulto  commeatu*)  pronunciari  potest,  qui  cum  sit 
per  opacas  ideoque  tenebrosas  partes  administreturque  spiritibus , qui  toto 
genere  differunt  ab  humoribus  aliisque  perspicuis  rebus,  jamjam  sese  legi- 
bus opticis  penitus  exemit?  Itaque  cum  Vitellio  sic  argumentetur  lib.  III. 
p.  20:  oportere  species  uniri:  ergo  (p.  21.)  refractionem  fieri  in  vitrei 
postico  et  (p.  22.)  spiritus  esse  pellucidos;  ego  inverto:  spiritus  non  sunt 
corpus  opticum  et  ipsorum  gracilis  caverna  nervea  non  est  optice  directa, 
et  si  esset,  contortu  tamen  oculi  statim  fieret  anfractuosa,  suique  partes 
opacas  exilissimo  foramini  seu  meatus  ostio  objiceret.  Quare  neque  transit 
lux  posticam  vitrei  superficiem,  neque  refringitur  ibi,  sed  impingitur.  Et 
qui  refringi  potest  species  perpendiculariter  ingressa?  Quod  mirum  est  non 
incidisse  Vitellioni,  propositionem  31.  tertii  scribenti.  Hinc  pr.  73.  tertii 
in  difficultates  fuit  conjectus  non  mediocres  ob  hanc  specierum  in  concursu 
nervorum  conjunctionem.  Quod  si  et  de  hac  nervorum  conjunctione  in  medio 
itinere  dicendum  est,  id  fiat  rationibus  physicis.  Nam  certo  certius  est, 
nullam  imaginem  opticam  hucusque  pervenire.  Videtur  igitur,  si  quilibet 
nervus  in  suam  cerebri  sedem  liber  recta  pervenisset,  futurum  fuisse  ut 
duobus  oculis  usi  duas  existimaremus  videre  res  pro  una.  Aut  facta  est 
haec  conjunctio,  ne  altero  clauso  oculo  ille  quoque  cerebri  sinus  a judicandi 
functione  cessaret.  Aut  fortasse  ipsa  sinuum  geminatio  non  propter  oculos 
tantum  est,  sed  per  se  facit  ad  rectam  dijudicationem,  ut  oculorum  societas 
ad  distantias.  Ut  igitur  et  visibilia  dijudicarentur  rectissime,  et  quae  uno 
et  quae  duobus  oculis  cernerentur,  concursum  hunc  meatuum  fieri  oportuit. 
Hoc  unum  hic  ex  conclusione  capitis  primi  optice  dici  potest : spiritus  pati 
a coloribus  et  luminibus,  passionemque  hanc  esse  quandam,  ut  ita  dicam, 
colorationem  et  illustrationem.  Nam  resident  in  visu  species  fortiorum  colorum 
post  intuitum  factum,  et  miscentur  coloribus  a novo  intuitu  impressis  fitque 
confusus  ex  utroque  color.  Haec  species  separabilis  a praesentia  rei  visae  exi- 
stens  non  est  in  humoribus  aut  tunicis,  ut  supra  probatum : ergo  in  spiritibus 
et  per  hanc  impressionem  specierum  in  spiritus  fit  visio.  Impressio  vero  ipsa 
non  est  optica,  sed  physica  et  admirabilis.  Sed  haec  obiter.  Redeo  ad 
explicandum  visionis  modum.  **) 


*)  Et  tamen  per  hunc  fit  visio , a qua  optices  vox  descendit : itaque  per 
injuriam  quidem  ex  optica  ejicitur,  quia  per  nostrae  scientiae  egestatem  tolerari 
in  optica  non  potest.  43) 

**)  Consideratione  dignissimum  est,  quod  olim  Heidelbergae  contig-isse  M.  D. 
Matthaeus  Wagger,  Caesari  a consiliis  aulae  imperialis,  mihi  narravit.  Quidam 
oculo  altero  amisso , altero  forte  manus  palma  tecto  animadvertit , si  splendens 
quippiam  infra  nares  sisteret,  splendorem  se  agnoscere  atque  etiam  internoscex-e 

Visio  igitur  fit  per  picturam  rei  visibilis  ad  album  retinae  et  cavum 
parietem;  et  quae  foris  dextra  sunt,  ad  sinistrum  parietis  latus,  sinistra  ad 
dextrum,  supera  ad  inferum,  infera  ad  superum  depinguntur  : viridia  etiam 
colore  viridi  et  in  universum  res  quaecunque  suo  colore  intra  pingitur ; adeo 
ut,  si  possibile  esset,  picturam  illam  in  retina  foras  in  lucem  protracta  per- 
manere remotis  anterioribus,  quae  illam  efformabant,  hominique  alicui  suf- 
ficiens esset  visus  acies,  is  agniturus  esset  ipsissimam  hemisphaerii  figuram 
in  tam  angusto  retinae  complexu.  Etenim  et  proportio  servatur  ea,  ut  quo 
angulo  ad  certum  aliquod  punctum  intra  complexum  oculi  ductae  rectae  a 
punctis  aspectabilium  singulis  concursurae  fuerunt ; eodem  propemodum  et 
singulae  partes  intra  sint  depictae ; adeo  ut  ne'  minutissima  quidem  puncta 
negligantur ; adeoque  quanta  est  subtilitas  visus  in  quolibet  homine,  tanta 
sit  et  subtilitas  hujus  picturae  intra  ejus  oculum. 

Jam  ut  ad  modum  hunc  pingendi  propius  accedam  et  me  paulatim 
demonstrationi  praeparem,  dico  picturam  hanc  constare  ex  totidem  conorum 
paribus,  quot  sunt  in  re  visa  puncta,  binis  semper  eadem  basi,  latitudine 
crystallini  aut  ejus  particula  utentibus:  sic  ut  alter  conorum  vertice  ad 
punctum  visum,  basi  vero  ad  crystallinum  statuatur  (refractione  quidem  in 
ingressu  corneae  nonnihil  variatus),  alter  basi  ad  crystallinum  cum  priori 
communi,  vertice  ad  punctum  aliquod  picturae  in  superficie  retinae  pertingat; 
refractionem  et  ipse  passus  in  exitu,  crystallini.  Et  conorum  quidem  exte- 
riores omnes  in  foramine  uveae  concurrunt,  quo  in  spatio  fit  conorum  inter- 
sectio et  dextra  fiunt  sinistra.  (Vide  schema  seq.  propositionis  23.) 

Ut  haec  capiantur  melius,  repetam  per  partes.  Sit  punctum  aliquod 
visibile  directe  oculo  oppositum,  sic  ut  linea  per  orificium  nervi  et  centrum 
foraminis  uveae  incidat  in  hoc  visibile  punctum.  Cum  ergo  quodlibet  punc- 
tum radiet  in  orbem,  radiabit  et  in  partes  orbis,  quare  et  in  totam  porti- 
unculam sphaerulae  corneae  illustrabitque  iridem  et  medium  ejus  nigrum, 
seu  foramen  uveae.  Cumque  iris  sit  opaca  et  nigra,  circumsistentes  radios 
avertit  et  prohibet,  solos  medios  intromittit  quantum  foramine  patet.  Ac 
cum  cornea,  et  qui  sub  hac  est  humor  aqueus  (quae  utraque  pro  eodem 
medio  causa  densitatis  habeo)  sint  medium  densius  aere,  quare  radii  a 
puncto  in  devexa  sphaerulae  demissi  refringentur  ad  perpendicularem. 
Itaque  qui  prius  in  aere  progressu  spargebantur,  nunc  corneam  ingressi 
colliguntur;  adeo  ut  quamvis  circulus  maximus  ab  iis  radiis  in  cornea  descrip- 
tus, qui  foraminis  margines  descensu  attingunt,  sit  latior  circulo  foraminis 
uveae,  hi  tamen  radii  usque  ad  foramen  uveae  per  tantulam  aquei  profun- 
ditatem tantopere  colligantur,  ut  jam  ejus  foraminis  margines  ab  extremis 
radantur,  descensuque  facto  minorem  in  crystallini  superficie  portionem  illu- 
strent, quam  est  foramen  uveae.  Jam  in  superficiem  anteriorem  crystallini 
ingressi,  siquidem  a puncto  certae  et  proportionatae  distantiae  (quae  cui- 
libet oculo  sua  est  nec  plane  omnibus  eadem)  primitus  fuerint  orti,  propter 
similem  corneae  et  crystallini  convexitatem  omnes  illi  propemodum  perpen- 
diculariter  incidunt.  Quare  puncti  directe  visui  oppositi  et  concinne  distantis 


quadamtenus.  Dubium  itaque , num  hiatus  aliquis  in  vacua  oculi  camera  per 
illam  lineam  sursum  in  caput  adque  nervi  visorii  extremitates,  spirituum  sedem, 
porrigeretur,  an  vero  idem  spiritus  etiam  in  olfactus  instrumenta  diffunderetur. 

Confirmatur  hoc  exemplo  id  praecipue,  quod  spiritus  lucis  et  colorum  capaces 
esse  statuuntur. 

radiorum  fere  nulla  fit  nova  refractio  in  anteriore  crystallini  superficie, 
quamvis  crystallini  densius  sit  medium  quam  aquei.  Rursum  autem  hic 
araneae  et  suo  humori,  crystallino  scilicet,  ascribo  eandem  densitatem  causa 
refractionis,  ut  et  iufra  vitreo  et  tunicae  hyalinae.  Descendunt  igitur  hi 
unius  puncti  radii , quantum  eorum  per  foramen  uveae  fuit  admissum , per 
omnem  profunditatem  crystallini  semper  magis  magisque  coeuntes,  quoad 
pervenerint  ad  posteriorem  crystallini  hyperbolicam  superficiem.  Adeoque 
si  fieri  posset,  ut  horum  radiorum  seriem  in  oculo  sectione  quis  "imitaretur, 
is  a summis  corneae  usque  ad  ultimas  crystallini  partes  unam  eandemque 
faceret  conicam  superficiem,  cujus  quidem  amplitudo  est  foramen  uveae  illo 
loco,  vertex  vero  desiturus  esset  in  punctum  aliquod  post  oculum.  Jam  vero 
radii  hi  per  conicam  posteriorem  crystallini  superficiem  in  vitreum  egressi, 
cujus  est  medium  rarius  medio  crystallini,  refringuntur  a perpendicularibus 
in  superficiem  per  puncta  refractionum  ductis,  quare  fit  ut  refracti  coeant 
versus  axem;  itaque  terminantur  breviore  et  obtusiore  cono,  quam  fuerat  is, 
quo  hactenus  pervenerant.  Coeunt  igitur  denique  omnes  hi  radii  ab  uno 
puncto  visibili  in  punctum  plane  unum , quod  est  ipsissimum  centrum  et 
extremitas  nervi  optici,  quo  is  loco  retinae  connectitur.  Nam  ad  hanc  cry- 
stallini densitatem  et  futuram  harum  refractionum  magnitudinem  natura  est 
dimensa  spatium  humoris  vitrei  crystallinum  inter  et  retinam. 

Atque  haec  demum  est  distinctissima  visio,  cum  universa  ejusdem 
puncti  lux,  quantacunque  sparsa  est  per  amplitudinem  coni  a foramine  uveae 
admissi,  duabus  refractionibus,  altera  in  cornea,  altera  in  posteriore  cry- 
stallini superficie,  cogitur,  et  unicum  retinae  punctum,  ipsissimum  nempe 
orificium  nervi,  facultatem  visoriam  seu  spiritum  vehentis,  fortissime  illu- 
strat , adque  id  punctum  nulli  alii  ab  ullo  alio  lucente  puncto  radii  allabi 
possunt,  beneficio  nigroris  et  opacitatis  uveae,  angustiae  foraminis,  ciliarium 
processuum,  et  ceterorum,  de  quibus  paulo  post  dicetur. 

Ceterum  quod  hactenus  nobis  fuit  propositum  visibile,  id  punctum  fuit, 
non  corpus:  quare  partes  non  habuit  neque  distincta  dextra  a sinistris, 
supera  ab  inferis.  Neque  vere  visibile  sed  elementum,  seu  magis  tejnninus 
rei  visibilis;  uti  et  ipsa  puncti  visio' hactenus  explicata  non  est  accipienda 
pro  consummata  visione,  sed  pro  quodam  visionis  elemento.  Nam  ut  in 
re  visibili  sunt  multa  puncta,  ita  et  multa  rei  illius  visionis  quasi  elementa. 
Manetque  III.  19.  Vitellionis  nihilominus:  nihil  videri,  nisi  cujus  sit  aliqua 
magnitudo  proportionabilis.  Sit  ergo  punctum  aliud  juxta  prius  et  directe 
oppositum , declinans  ab  eo  ad  dextram.  Illud  igitur  punctum  corneam 
ipsum  quoque  illustrabit  et  subjectam  iridem,  ejusqne  foramen  intuebitur 
ex  obliquo.  Itaque  radii  per  foraminis  circulum  intromissi  speciem  exhibe- 
bunt coni  scaleni,  qui  secabit  conum  rectum  prioris  puncti  in  foramine 
uveae  et  post  sectionem  intra  uveam  concedet  in  partes  sinistras,  illustrans 
partem  quidem  superficiei  crystallini  a priori  etiam  illustratam,  partem  vero 
a priori  puncto  non  illustratam,  sed  sinistriorem;  et  fit  pene  idem,  quod 
supra  cap.  II.  demonstravimus  in  clausa  camera  fieri.  Nam  pupilla  est  fene- 
strae loco,  crystallinus  loco  oppositae  tabulae:  nisi  quod  ob  pupillae  et  cry- 
stallini propinquitatem  hic  nondum  facta  est  plenaria  intersectio;  quare 
confusa  adhuc  omnia.  In  anteriorem  igitur  superficiem  crystallini  conus  hic 
sinister  factus  incidens  refringetur  versus  conum  rectum , obliquus  tamen 
nihilominus  crystallinum  trajicit,  tantoque  rectius  impingit  in  superficiem 
hyperbolicam  crystallini,  ubi  iterum  sed  parum  versus  conum  priorem  direc- 

tum  refringetur,  quare  minus  quidem  in  vitreo  discedet  a priori  cono 
directo  quam  in  crystallino,  sed  tamen  discedet  et  sic  ad  sinistrum  parietem 
retinae  allabetur.  At  ne  turbaretur  hemisphaerii  ratio , si  puncta  foris  in 
aere  ex  centro  oculi  sibi  mutuo  opposita  triplici  refractione  a corneae  et 
crystallini  superficiebus  facta  deflecterent  ab  oppositione,  et  tanquam  ab 
angulo  in  profunditatem  oculi  defluerent  sicque  sese  in  portionem  retinae 
minorem  hemisphaerio  colligerent,  natura  egregiam  rationem  invenit,  statuto 
centro  retinae  non  in  concursu  axium  conorum,  qui  vitreum  humorem  pera- 
grant, sed  longe  intra  et  limbo  retinae  admoto  a lateribus , ut  ita  coni 
Jongiores,  qui  plus  divaricantur,  rectas  et  ideo  breves  partes  retinae  inter- 
ciperent, qui  vero  breviores,  minus  divaricantur  ad  latera  retinae,  ii  retinae 
oblique  objectae  magnas  portiones  exiguo  angulo  distinguerent  punctorumque 
ex  opposito  radiantium,  refracti  non  oppositi,  in  opposita  nihilominus  reti- 
formis puncta  inciderent  et  sic  fieret  compensatio.  Adeoque  si  denique  a 
punctis  hemisphaerii  rectae  ducerentur  per  centrum  retinae  et  vitrei  humo- 
ris, illae  puncta  suae  ipsorum  picturae  in  opposita  retina  signabunt.  Nisi 
hoc  fieret,  quantitas  rerum  a latere  visarum  indistincte  semper  variaretur 
cum  oculi  conversione,  ut  fit  cum  perspicilla  oculis  admoventur.  Nam  haec 
quamvis  oculo  immobiliter  adhaerentia,  si  cum  eo  circumferantur,  reprae- 
sentant ea  quae  quiescunt  cum  aliquo  motu,  propter  variatam  hemisphaerii 
quantitatem  apparentem  a lateribus. 

Porro  hic  operae  pretium  est  considerare,  quantum  inter  directam 
et  lateralem  visionem  intersit.  Primum  directae  visionis  conus  a sola  uvea 
coercetur,  quare  totus  in  cornea  est,  obliqui  coni  aliqui  a cornea  ipsa  desti- 
tuuntur. Possent  enim  ratione  uveae  latiores  esse : itaque  maligne  lucem 
admetiuntur  retinae.  Directus  conus  est  circularis  seu  rectus,  obliqui  sunt 
pressi  seu  scaleni.  Directi  coni  axis  non  refringitur  in  cornea,  obliquorum 
axes  refringuntur  in  illa.  Directi  coni  omnes  lineae  sunt  in  crystallinum 
propemodum  perpendiculares,  obliquorum  nulla.  Directus  aequaliter  secatur 
ab  anteriore  crystallini  superficie,  obliqui  inaequalissime,  quia  quo  devexior 
crystaljini  anterior  superficies,  hoc  profundius  conum  obliquum  secat.  Direc- 
tus hyperbolicam  crystallini  superficiem  seu  umbonem  circulariter  et  aequa- 
liter secat,  obliqui  inaequaliter.  Directi  coni  omnes  radii  colliguntur  ad 
unicum  retinae  punctum,  quod  capitale  est  in  hoc  negotio,  obliquorum 
conorunl  lineae  non  possunt  plane  omnes  colligi  ob  praemissas  hic  causas  : 
quare  pictura  fit  confusior.  Directus  colliniat  ad  centrum  retinae  medium, 
obliqui  ad  latera.  Directus  recta  incidit  in  retinam , laterales  oblique, 
quia  jam  modo  dictum,  centrum  retinae  esse  intrar  sectionem,  quam  facturi 
fuerunt  axes  conorum,  qui  sunt  in  humore  vitreo.  Denique  virtus  sensoria 
seu  spiritus  per  nervum  infusus  illic,  ubi  retina  directis  conis  objicitur,  est 
collectior  et  fortior,  et  fontis  et  orbis  ratione : ab  eo  puncto  cum  ipso  retinae 
sphaerico  diffunditur  et  a fonte  discedit  quare  et  debilitatur.  Atque  ut  in 
infundibulo  et  in  reti  piscatorio  cum  sacculo , quae  supra  fuere  retinae 
similitudines,  omnia  latera  deflectunt  vel  humorem  vel  pisciculos  in  canalem 
seu  sacculum : sic  retinae  latera  sensus  sui  modulum  non  pro  se  usurpant, 
sed  quicquid  possunt , ad  directae  visionis  perfectionem  referunt : sc.  tum 
demum  rem  perfecte  videmus,  cum  eam  cernimus  cum  omnibus  hemisphaerii 
circumstantiis.  Quapropter  obliqua  visio  minime  satisfacit  animae,  sed 
solum  invitat  ad  detorquendos  illuc  oculos,  ut  directe  videantur.  Itaque 
interpretanda  est  propositio  17.  tertii  Vitei.  Nam  per  solam  perpendicularem 

nihil  distincte  cernitur.  At  per  omnes  radiationes  ejusdem  puncti  (a  quo 
perpendicularis  per  centra  foraminis  et  humorum  duci  potest)  collectas  in 
ipsum  centrum  foraminis  nervi  (III,  29.  Vitei.)  omnino  directa  et  explicata 
seu  distincta  fit  visio. 

Est  itaque  retinae  color  neque  tenebrosus  seu  niger,  ne  colores  rerum 
tingeret,  neque  plane  candidissimus,  ne  claritatem  nimiam  vitreo  infunderet, 
et  ne,  quae  super  hunc  alba  et  lucida  repraesentantur,  immoderata  propor- 
tione obfuscent  tinctiora.  Vide  corol.  ad  30.  et  31.  prop.  Cap.  I.  Figura 
retinae  plus  est  quam  hemisphaerium , primum  quia  hemisphaerium  esse 
oportuit  ad  proportionatam  rebus  picturam  recipiendam,  ut  jam  dictum: 
reliquus  vero  limbus  usque  ad  ciliares  processus  est  continuatus,  ut  infarctu 
vitrei  globi  retineretur  retina  distenta,  collo  jam  angustiore  facto  quam 
ventre.  Nuspiam  nempe  alligari  potuit  ob  teneritudinem  et  subtilitatem 
spiritus  visorii : cui  etiam  canali  opus  fuit  in  nervo  contra  reliquorum  ner- 
vorum naturam,  ne  substantiam  quidem  nervi  sustinenti.  Nam  si  non  plus 
hemisphaerio  occupasset  retina,  corrugari  et  ad  nervi  nexum  facile  potuisset 
recurrere.  Ac  etiam  hiatum  necesse  fuit  compleri  ab  hemisphaerio  usque 
ad  ciliares  processus  : fuisset  igitur  hoc  aut  a choroide  praestandum,  aut  a 
vitreo.  Pulchrius  vero  id  fieri  a retina.  Sed  neque  cessare  videtur  iste 
limbus  a videndi  functione.  Quamvis  n.  conorum  per  crystallinum  forma- 
torum nullus  ipsum  contingat:  videntur  tamen  in  hoc  ipsum  formatae  rimae 
ciliarium  processuum,  ut  lux  a lateribus  quadamtenus  ingrederetur  per  cilia- 
res processus  et  a retinae  isto  limbo  abundante  exciperetur.  Etenim  recta 
ab  extremitate  corneae  per  propiorem  limbum  foraminis  uveae  ducta  fere 
incidit  in  commissuram  crystallini  cum  ciliaribus  processibus  per  oppositum 
foraminis  limbum  ducta , tangit  fere  ortum  ciliarium  processuum  ex  uvea. 
Atque  hoc  machinamento  videtur  natura  obtinuisse,  ut  plus  quam  hemisphae- 
rium cerneremus  immotis  oculis:  omnino  quantum  per  hircum  admittitur 
oculo  minime  reflexo.  Parum  equidem  abest  quin  auriculas  ipsas,  prae- 
sertim si  longiores  fuerint,  intueri  possis  oculo  vicino.  Vidi  saepe  et 
miratus  sum  et  Solem  et  umbram  meam,  quasi  uterque  in  anteriora  ver- 
gerent nec  opponerentur.  Hanc  cautionem  natura  videtur  tutelae  oculorum 
adhibuisse,  ut  quae  a camera  non  averterentur,  qua  patere  illam  oportuit, 
illa  propinquantia  statim  in  conspectum  venirent  quorsumcunque  intento 
oculo.  Nara  qui  totum  animal  custodit:  quin  non  et  sese  diligenter  custo- 
diat et  hoc  munus  sui  corporis  curae  tribuat? 

Vitreus  porro  pelliculam  obtinuit,  ne  liumectatione  nervum  seu  retinam 
enervaret  et  flaccescere  faceret ; neve  anteriori  parte  per  rimas  ciliarium 
processuum  cum  aqueo  confunderetur.  Differre  illum  oportuit  densitate  a 
crystallino  adeoque  et  ab  aqueo  causa  refractionis.  Nisi  enim  rarior  esset 
crystallino,  non  colligerentur  radii  a perpendicularibus  suis  ad  coni  cujuslibet 
axem.  Quodsi  et  densior  vitreus  aqueo,  quo  densior,  hoc  profundius 
descendere  poterunt,  qui  per  ciliares  rimas  ingrediuntur  et  extremis  conis 
per  crystallinum  conformatis  appropinquabunt. 

Crystallinus  jam  tuniculam  est  nactus,  ne,  mollis  cum  sit,  cum  aqueo 
confunderetur.  Minor  autem  est,  quam  ut  latera  retinae  tangeret,  ut  hoc 
diastemate  radii  conorum  colligerentur  ad  punctum.  Quare  et  stabiliri  et 
connecti  nutrimenti  causa  debuit,  per  ciliares  processus  choroidi  annexus. 
Qui  nigri  sunt  undique,  ne  illustrati  claritatem  facerent : conferti,  ut  inferior 
vitrei  camera,  quod  par  fuit,  obscura  esset  neque  vitreus  illustratus  species 

dilueret,  quem  ad  usum  procul  dubio  motum  obtinebunt  sese  inflandi,  turge- 
faciendi  in  clara  luce  et  extenuandi  in  maligna , ut  uvea.  Et  byperbola 
quidem  vel  ei  cognata  figura  est  in  posteriori  parte  crystallini,  ut  qui  inter 
hyperbolam  deorsum  tendunt  ejusdem  recti  coni  radii  convergentes  ad  idem 
punctum,  ii  ad  idem  sed  brevius  distans  punctum  colligerentur:  quod  non 
in  alia  figura  fieri  posse  infra  demonstrabitur.  Gibba  vero  est  superficies 
anterior  crystallini,  ut  quo  obliquius  foramen  uveae  objicitur  puncto  radianti, 
hoc  devexius  haec  superficies  a cono  scaleno  secaretur,  itaque  servaretur 
aequalitas  interceptae  a cono  quantitatis,  quantum  fieri  posset:  utque 
omnibus  in  cornea  (ab  eodem  certo  puncto  venientibus)  refractis  et  in  idem 
punctum  post  refractionem  tendentibus  perpendiculariter  subjiceretur:  plane 
circularem  seu  sphaericam  esse  statuo  hanc  anteriorem  crystallini  superficiem. 

Uvea  tota  cum  ciliaribus  processibus  adest  tantum  ad  obscuritatem 
inducendam,  ne  lux  nimia  sit  molesta.  Ad  speciem  seu  picturam  formandam 
nihil  confert,  neque  si  conferret,  unquam  illam  absolveret  et  perficeret,  cum 
foramen  nimis  sit  amplum  pro  oculi  angustia.  Imo  in  tenebris  constitutis 
dilatatur  triplo  laxius  quam  in  luce  Solis,  ut  in  tenebris  quidem  majorem 
partem  superficiei  crystallini  detegat,  quo  plus  lucis  tam  debilis  per  cry- 
stallinum ad  idem  punctum  collectum  (quae  collectio  ad  idem  punctum  a 
crystallino  fit  sine  ope  foraminis)  sensum  tanto  evidentius  moveat:  in  luce 
vero  angustior  est,  ut  plus  lucis  excludat,  ne  tam  fortis  lux  sensum  laedat. 
Itaque  situs  foraminis  hujus  ibi  est,  ubi  est  intersectio  radiorum,  causa 
ipsius  crystallini  existens;  quamvis  haec  intersectio  non  fiat  in  puncto,  sed 
in  longissimum  conum  spargatur  ob  circularem  crystallini  superficiem.  Situs 
igitur  foraminis  fit  basis  hujus  intersectionum  coni.  Nam  inter  hoc  foramen 
et  crystallinum  nulla  est  intersectio , et  si  quid  ibi  esset  visui  expositum, 
videretur  eversum  et  confusum.  Intus  uvea  est  aspera,  ne  levis  si  esset, 
repercussum  efficeret  radii  ex  crystallini  superficie  in  se  repercussi.  Tota 
nigra,  etiam  qua  retinam  complectitur,  substantiae  similitudine.  Nutrimentum 
enim,  quo  anteriora  nigra  fieri  debuere,  per  clioroidem  transitum  habet. 
Nisi  forte  et  retina  perspicuitatem  habeat  haecque  nigra  illam  terminet. 

Aquei  humoris  necessitas  fuit  ad  cameras  implendas  et  refractionem 
in  cornea  factam  continuandam,  ut  una  esset  usque  ad  crystallinum. 

Cornea  tunica  et  ipsa  videtur  esse  portiuncula  sphaeroidis,  -ut  qui  in 
anteriorem  crystallini  superficiem  incidunt,  perpendiculares  ad  unum  punctum 
coire  possint.  Nihil  tamen  impedit  et  corneae  perfectam  esse  rotunditatem, 
ut  infra  dicetur. 

3.  Demonstratio  eorum,  quae  circa  modum  visionis  de 

crystallino  dicta  sunt. 

Quaecunque  fere  hactenus  de  crystallino  dicta  sunt,  eorum  vulgaria 
passim  cernuntur  experimenta  in  pilis  crystallinis , inque  vitris  urinariis 
limpida  aqua  repletis.  Etenim  si  quis  cum  hujusmodi  globo  crystallino  vel 
aqueo  contra  fenestram  vitream  stet  in  conclavi  aliquo,  adhibeatque  albam 
papyrum  post  globum,  semidiametro  globi  a margine  globi  remotam,  fenestra 
vitrea  cum  intextis  ex  ligno  et  plumbo  caualibus  vitrorum  limbos  obeunti- 
tibus  clarissime  pingitur  super  papyrum,  everso  tamen  situ.  Idem  faciunt 
res  ceterae,  si  paulo  plus  obtenebretur  locus;  adeo  ut  globo  aqueo  in 
cameram  quam  supra  descripsimus  (cap.  II,  p.  7)  illato  et  fenestellae  oppo- 
sito, quaecunque  per  amplitudinem  fenestellae  seu  foraminis  possunt  ad 


Caput  V.  3. 


239 


Fig.  76. 


globum  pertingere,  omnia  clarissime  et  jucundissime  in  opposita  papyro  per 
crystallinum  depingantur.  Cumque  in  unica  hac  remotione  (nempe  semi- 
diametri  papyri  a globo)  pictura  appareat,  ante  et  post  fiat  confusio,  fit 
tamen  plane  contrarium  applicato  oculo.  Nam  si  oculus  constituatur  post 
vitrum  semidiametro  globi,  ubi  prius  distinctissima  erat  pictura,  jam  maxima 
existit  confusio  rerum  per  vitrum  repraesentatarum.  Vitrum  enim  aut 
totum  lucidum,  aut  totum  rubeum,  aut  totum  tenebrosum  &c.  apparet.  Si 
propior  fiat  oculus  globo,  cernit  oppositas  res  erectas  et  magnas,  ubi  super 
papyro  confunduntur,  sin  recedat  a globo  longius  semi- 
diametro globi , comprehendit  res  distinctis  imaginibus, 
everso  situ,  et  parvas  et  in  ipsa  globi  superficie  proxima 
haerentes.  Prius  vero  papyro  ibi  sita  evanuerat  plane 
pictura.  Haec  omnia  fiunt  circa  globum  aqueum  propter 
refractiones  et  figuram  , eo  quod  convexitas  aliqua  insit 
figurae.  Cum  igitur  et  crystallinus  e convexis  sit  et 
densior  circumstantibus  humoribus , ut  aqua  in  vitro 
densior  est  aere  : igitur  quaecunque  de  globo  aqueo  in 
hunc  modum  et  his  mediis  usi  demonstraverimus,  eadem 
et  de  crystallino  probata  erunt,  reservatis  ei  privilegiis 
suis  ob  certam  convexitatis  figuram , discrepantem  a 
convexitate  globi.  Accedamus  igitur  ad  demonstrationem 
eorum , quae  contingunt  circa  globum  crystallinum  seu 
vitreum. 

Propositio  I.  Problema.  Locum  imaginis 
vulgata  via  invenire,  re  per  globum  medii 
densioris  inspecta  utroque  oculo.  Sint  E,  F, 

H,  G puncta  in  globo  medii  densioris,  A punctum  visi- 
bile, B,  C oculi,  et  I centrum  sphaerae  loco  intermedio. 

Sintque  F,  H puncta  refractionum  ad  oculos,  E,  G 
puncta  refractionum  ad  rem  visibilem  in  A.  Primum 
si  E est  punctum  refractionis,  et  EF  sit  radius  refractus 
ab  AE,  tunc  AEF  erit  una  superficies  (Gap.  III,  def.  2). 

Sed  (Gap.  III,  16)  AEF  superficies  est  perpendicularis 
super  globum , hoc  est  transit  per  I centrum.  Ergo 
AEFI  sunt  in  una  superficie.  Quod  si  F est  punctum, 
in  quo  EF  refringitur  in  FC,  et  per  FC  venit  ad  alterum 
oculum  in  C,  per  eadem  igitur  EFCI  erit  una  superficies 
plana.  Cumque  AEFI  et  EFCI  superficies  habeant 
communem  partem  EFI  superficiem : ergo  AEFGI  sunt 
in  una  superficie  : et  AI  continuata  in  D sectionem  cum 
FC  incidet.  Eodem  plane  modo  demonstrabuntur  B 
oculus  alter  et  DHGAI  in  una  esse  superficie.  Ergo  D in  utraque  est 
superficie , quare  BH  et  CF  secant  se  mutuo  in  D.  Itaque  D est  locus, 
in  quo  per  utrumque  oculum  spectatur  imago  rei  seu  puncti  visi  A (Cap.  III,  17). 

Propositio  II.  Visus  ad  multum  propinqua  aegrius  respi- 
cit, quam  ad  remotiora.  Dictum  enim  est,  in  visione  rerum  propin- 
quarum contorquendos  esse  oculos.  Contortio  est  praeter  naturam,  quae 
oculis  situm  parallelum  tribuit.  Quare  sequitur  fatigatio  et  a minori  con- 
tortu minor  fatigatio.  Hinc  cogitabundi  dignoscuntur  facile  ab  omnibus : 
notam  tamen  intelligit  nemo.  Est  autem  haec , quod  oculorum  musculos 

remittunt,  quo  minus  ad  res  proximas  contorqueantur.  Tunc  igitur  recur- 
runt ad  situm  parallelum. 

Propositio  III.  Visus  ad  evidentia  rapitur,  tenuibus  et 
vanescentibus  maligne  allicitur.  Quod  experientia  testatur,  visus 
proprietas  coarguit.  Nam  ideo  datus  est,  ut  moveretur  a luce,  a forti  igitur 
movebitur  fortiter.  At  moveri  a luce  est  videre.  Quare  qui  prius  ad 
debilem  lucem  respexerat,  oriente  fortiori  luce  ab  eadem  regione,  eandem 
consectabitur,  priorem  amittet. 

Vel  (Cap.  I,  28),  cum  fortia  oculum  immoderate  collustrent,  latebit 
debilior  collustratio  sub  ea.  Visus  vero  sequitur  collustrationis  rationem. 

Propositio  IV.  Tenebrae  dant  hospitium  imagini,  oriente 
vero  ex  illa  imaginis  plaga  fortiori  luce  perit  imago.  Nam 
imago  est  partim  intentionale  ens,  visus  opus.  Pereunte  itaque  videndi 
actu  perit  imago.  Perit  vero  actus  videndi  cum  his  conditionibus  per 
praemissam.  E contrario,  cum  locus  seu  materia  tenebrosa  est  circa  plagam 
imaginis,  fortior  itaque  lux  imaginis  (per  praemissam)  videndi  actum  causatur.  *) 

Propositio  V.  Ante  pilam  seu  globum  aqueum  nullus  est 
locus  imagini  rei  post  pilam  latitantis.  Experientia  confirmat. 
Quaerendae  igitur  fuere  causae.  Nam  hac  propositione  quidem  non  tantum 
corrigitur,  quod  J.  B.  Porta  libro  17.  cap.  13.  pollicetur,  pila  crystallina 
facere,  ut  pendula  imago  in  aere  videatur,  sed  etiam  propositioni  primae  hujus 
derogatur.  Igitur  cum  locus  imaginis  per  1.  hujus  sit  propior  oculis,  quam 
globus  aqueus  : ergo  per  2.  hujus  difficilius  oculi  contorquebuntur  ad  locum 
imaginis,  quam  ad  globum.  Et  per  3.  hujus  rapientur  oculi  ad  globum, 
cujus  lux  est  fortior  et  evidentior,  quam  radii  rei  per  pilam  ad  punctum 
seu  locum  imaginis  pertingentes.  Per  4.  igitur  hujus:  lux  a globo  aqueo, 
illustrans  locum  imaginis  interpositum,  dispellit  imaginem  novo  sui  videndi 
actu  elicito.  Hinc  Porta  titubans : Si  visibile,  inquit,  fuerit  maxime  visibile, 
ut  ignis  vel  candela,  res  sine  difficultate  et  clarior  videbitur.  Ergo  quae  non 
sunt  ignis,  difficillime,  fatente  Porta,  in  usitato  imaginis  loco  cernuntur. 
Quid  multis  ? Hae  sunt  opticorum  conclusiones  ex  insufficienti  et  non  uni- 
versali demonstratione  de  loco  imaginis  profectae.  Quorsum  pertinet  et 
illa,  quae  Porta  capite  1 0.  praecedenti  docuerat : lente  crystallina  convexa 
imaginem  in  aere  pendulam  videre.  Ratio  enim  propemodum  est  eadem. 
Propterea  addit:  Si  papyrum  objicies,  clare  videbis,  ut  candela  accensa  super 
papyrum  ardere  videatur.  Nempe  maligne  et  vix  videbitur  imago,  fatente 
Porta,  in  ipso  nudo  aere.  At  si  papyrum  objicias,  si  inquam  interponas 
papyrum  inter  lentem  et  visum  (nam  hic  Porta  mecum  adhuc  de  imagine 
loquitur,  nondum  de  pictura,  de  qua  verum  hoc  est,  ut  infra  patebit),  jam 
non  pendula  in  aere , sed  fixa  in  papyro  videbitur  imago.  Papyrus  enim 
evidentius  feriens  oculos  stabilit  illos  in  loco  imaginis,  ut  contorqueri  eo 
possint.  Et  tamen  quia  tum  papyrus  clarior  imagine , papyrus  praecipue 
videbitur,  imago  secundarie.  Non  enim  solae  mathematicae  dimensiones 
imaginem  creant,  sed  etiam  et  multo  magis  colores  atque  lumina  et  phy- 
sicae causae,  de  quibus  2.  3.  4.  pr.  hujus  cap.  Si  convoces  oculorum 


*)  Haec  causa  est,  cur  speculis  vitreis  materia  livens  et  prope  decolor  sub- 
ducatur, metallica  vero  potissimum  ex  chalybe  aut  alia  materia  nigra  conficiantur. 
Hinc  etiam  cum  fenestras  vitreas  foris  tenebrae  obsident,  noctu  nempe  ad  incensas 
faces,  vitra  fenestrarum  nobis  speculorum  vicem  praestant. 

acies  in  unum , nempe  in  ante  investigatum  locum  imaginis , qualiter  is 
prop.  i.  hujus  descriptus  est,  apposita  in  propinquo  re  insigni:  tunc  oculi 
ad  rem  hanc  coeuntes  videbunt  et  imaginem  imperatam  secundarie.  Alia 
etiam  magis  subdola  cautio  per  4.  praemissam  adhiberi  potest,  cujus 
experimentum  vidi  Dresdae  in  theatro  artificiali  Electoris.  Sed  quod  ego 
demonstrationibus  imbutus  videre  me  affirmabam,  ceteri  negabant.  Itaque 
non  consilio  custodis,  sed  casui  tribuo.  Discus  in  medio  crassior  seu  lens 
crystallina  pedis  diametro  stabat  in  ingressu  camerae  clausae  contra  fenes- 
tellam, quae  unica  patebat,  declinantem  parum  ad  dextram.  Dum  igitur 
oculorum  acies  tenebrosam  capacitatem  pererrant,  fortuito  et  in  locum 
imaginis  incidunt,  propiorem  quidem  quam  erat  lens.  Cum  itaque  lens 
maligne  illustraretur,  oculos  non  admodum  alliciebat.  Sed  neque  parietes 
trans  lentem  admodum  erant  conspicui ; quia  in  multis  tenebris.  At  fenes- 
tella et  circumstantes  res,  quae  multa  luce  fruebantur,  post  lentem  latentes 
claram  sistebant  in  aere  (me  inter  et  lentem)  sui  imaginem.  Primo  itaque 
nictu  cernebam  aeriam  hanc  imaginem,  at  repetitis  obtutibus  paulatim  minus 
atque  minus.  Possunt  amplificari  ludi.  Nos  hic  evidentiora  et  pronatiora 
proponemus,  ad  institutum  scilicet  accommoda. 

Propositio  VI.  Imagines  rerum  per  globum  aqueum  visarum 
uno  oculo,  haerent  in  ipsa  superficie  propiore  aquei  globi.  Cum 
hoc  ab  experientia  confirmetur,  plurimum  confirmat  fidem  meae  demonstra- 
tionis de  loco  imaginis  supra  cap.  III.  propositae.  Nam  destituitur  visio 
societate  oculorum,  altero  solum  adhibito.  Quare  locus  in  perpendiculari 
plane  erit  ab  hac  societate  oculorum.  Hic  propositum  ex  5.  et  3.  prae- 
missis evinco.  Cum  enim  oculum  inter  et  globum  nullus  occurrat  locus 
imagini  aptus,  primus  globus  est,  qui  luce  sua  oculum  retinet,  luce  vero 
eadem  qua  et  imago  constat.  Quare  per  3.  praemissam  et  globus  et  imago 
eodem  videndi  actu  spectabuntur. 

Propositio  VII.  Imagines  rerum  per  globum  aqueum  visa- 
rum utroque  oculo  confusae  et  geminatae  apparent,  ut  plurimum. 
Hoc  experientia  confirmatum  nunquam  fieret,  si  Portae  experimenta  modo 
allegata  sine^  ulteriori  cautela  consisterent,  aut  citra  omnem  limitationem 
vera  esset  X,  47.  Vitellionis.  Probo  sic  propositum.  Nam  per  5.  locus 
imaginis  usitatus,  pro  utroque  oculo  adhibendo  utplurimum  ineptus  efficitur. 
Ergo  per  6.  cuilibet  oculo  imago  haerere  videtur  in  superficie  globi.  Quod 
si  superficies  globi  esset  locus  imaginis  usitatus  pro  utroque  oculo  (ut  in 
nonnullis  mediis  fieri  possibile  est),  tunc  utroque  oculo  una  et  eadem  cer- 
neretur imago.  Atqui  hic  ponitur  locus  iste,  in  quo  utroque  oculo  eadem 
imago  cernitur,  propior  visui  quam  globus;  necesse  est  ergo  geminari 
imaginem  et  confundi  visum,  propterea  quia  eodem  intuitu  idem  quidem 
vitrum  directe  cernit,  at  simul  eadem  luce  qua  vitrum  cernit  et  imaginem 
altero  oculo  directe,  altero  indirecte.  In  schemate  76,  cum  D locus  ima- 
ginis puncti  A esse  debuerit,  utroque  oculo  B,  C spectante,  neque  possit 
figi  visus  in  D,  quia  FH  res  est  evidentior  : accidit  igitur,  ut  visu  in  alte- 
rum refractionis  punctum  F translato,  lineis  CF,  BF  videatur  quidem  F 
punctum  legitime,  sed  duabus  lucibus,  altera  ex  A,  lineis  AE,  EF,  FC  in 
. oculum>  altera  lineis  LK,  KF,  FB  in  B oculum  veniente.  Propterea 
visus,  insuetus  duas  diversas  res  A,  L directe  (per  refractionem)  intueri, 
irecto  utroque  oculo  in  punctum  F,  certificatur  quidem  de  F,  confunditur 
veio  circa  A,  L imagines.  Nam  manente  sic  visu  et  directo  oculo  B in 

BF,  punctum  A per  AG,  GH,  HB  lineas  lateraliter  ingreditur  B oculum  : 
directe  vero  erat  ingressum  C oculum.  Quare  videns  visus  punctum  A 
altero  oculo  directe , altero  indirecte  , jure  existimat,  se  videre  duas  res. 
Quodsi  visus  nec  in  F nec  in  H dirigatur,  scilicet  in  locum  intermedium, 
tunc  is  globi  locus  directe  quidem  videbitur,  utrinque  vero  imago  aliqua 
indirecte. 

Hic  propter  schematis  opportunitatem  quamvis  extra  oleas  adjicio 
demonstrationem  ejus,  quod  Aristoteles  sectione  31.  problemate  11.  et  17. 
quaerit  : quomodo , cum  uterque  oculus  ab  eodem  principio  sit  aptatus , tamen 
insit  oculis  facultas,  unam  rem  pro  gemina  aestimandi:  citra  etiam  considerationem 
globi  aquei  aut  speculi  cavi?  Respondeo,  concurrere  dualitatem  oculorum  et 
distinctionem  directae  visionis  ab  obliqua,  seu  obliquarum  ab  invicem  per 
diversas  superficiei  partes.  Sit  in  figura  76.  FH  paries,  oculi  B,  C,  quorum 
acies  in  unum  parietis  punctum  dirigantur,  id  sit  F ; intermedio  loco  collo- 
cetur visibile,  cujus  species  est  geminanda,  id  sit  D.  Cum  igitur  FC  sit 
axis  oculi  C continuatus,  D apparebit  oculo  C in  linea  axis.  Et  cum  FB 
sit  axis  oculi  B continuatus,  BD  vero  sit  linea  alia  quam  axis,  D apparebit 
oculo  B extra  lineam  axis  in  alia  parte  superficiei,  ita  pro  diversa  collo- 
catione in  oculis  diversae  species  apparebunt.  Ebriosis  itaque  et  morbidis, 
et  pueris  senibusque,  et  quorum  voluntarii  motus  impediti  sunt,  hoc  accidit. 

Propositio  VIII.  Radii  ab  aliquo 
puncto  incomparabilis  distantiae  ad 
quaecunque  puncta  globi  aquei  allapsi, 
refractione  gemina  facta  concurrunt 
cum  axe,  hoc  est  cum  linea,  quae  ex 
puncto  radiante  per  centrum  globi 
ducitur.  Sit  A centrum  BC  globi  aquei, 
axis  DAF.  Sit  punctum  radians  versus  D, 
distantiae  ad  globum  incomparabilis.  Ergo 
lineae  a puncto  illo  ad  quodcunque  punctum 
sphaerae  ductae  insensibiliter  different  ab 
aequidistantibus  axi  DAF.  Sint  puncta  B, 
G,  lineae  parallelae  axi  KB,  LG.  Dico 
concursuras  cum  axe  DAF.  Nam  quia  KB, 
LG  in  sphaeram  densiorem  oblique  incidunt, 
refringentur  ergo  ad  perpendiculares  BA, 
GA,  et  KBC,  LGH  fiunt  binae  lineae  angulos 
in  B,  G,  facientes.  Ergo  CB  secat  BK, 
quare  et  ejus  parallelam  DA  producta.  Sic 
HG  secat  GL,  quare  et  ejus  parallelam  DA. 
Et  quia  BC,  GH  concursurae  cum  AF  exe- 
unt in  medium  rarius,  refringentur  igitur  a perpendicularibus  AC,  AH 
ratione  contraria,  angulis  vero  iisdem,  ut  sint  aequales  KBC,  BCF,  sicut 
LGH,  GHI,  quia  incidentiae  B et  C aequales  sunt,  ut  et  G,  H.  Vide 
X,  9.  Vitellionis.  Sed  BC  ipsa  ut  et  GH  secturae  erant  AF,  multo  igitur 
magis  CF,  III  secabunt  AF  in  F et  I,  quia  plus  in  illud  latus  inclinantur. 

Lemma  ad  propositionem  IX.  sequentem.  Cum  ab  aequalibus  circuli 
arcubus  rectae  ducuntur  ad  punctum  extra  circulum,  inaequales  sunt  anguli 
ad  punctum  ab  aequalibus  arcubus  subtensi,  et  majores,  quorum  arcus  sunt 
diametro  per  punctum  viciniores. 


Fig.  77. 

Circuli  ex  centro  F sint  aequales  arcus  AB,  BC,  F)g-  78- 
CD,  et  in  GA  diametro  punctum  E extra  circuli  circum- 
ferentiam. Connectantur  A,  B,  C,  D termini  cum  E et 
cum  F centro  et  cum  G puncto  superficiei  et  inter  se 


majorem  esse 


vicini , lineis  AB,  BC,  CD.  Dico  AEB 
quam  BEC  et  hunc  majorem  quam  CED.  1 

Propositum  quidem  facile  patet.  Nam  in  F omnes 
anguli  sunt  aequales , inde  versus  G remotiores  ab  EA 
fiunt  majores  : donec  in  G fiant  iterum  aequales  (E.  III,  21) 
ergo  post  G versus  E minores  fiunt  qui  ab  EA  remo- 
tiores. Causa  est  inclinatio  AB,  BC,  CD  linearum  aequa- 
lium major  in  remotioribus.  Continuetur  enim  EC  in  H, 
et  ex  B in  EA,  EH  perpendiculares  cadant  BI,  BH. 

Erunt  CHB,  BIA  rectangula  basibus  CB,  BA  aequalibus.  D 
Dico  primo  EAB  majorem  esse  quam  HCB.  Probo  sic : 

GAB  et  GCB  efficiunt  summam  2 rectorum  (E.  III,  22). 

Ergo  GAB  et  complementum  GCB  ad  semicirculum  sunt 
aequales.  Sed  ECB  major  est  quam  GCB  pars.  Ergo 
HCB  complementum  ECB  minus  est  quam  complementum 
GCB,  hoc  est  quam  EAB.  Cum  igitur  EAB  major  sit 
quam  HCB,  basibus  rectangulorum  aequalibus,  ideoque 
rectangulis  in  eundem  semicirculum  quadrantibus,  erit  BI 
major  quam  BH.  Ergo  rectangula  BIE,  BHE  basi  BE 
communi  rursum  in  eundem  semicirculum  quadrabunt, 
eritque  ideo  BEA  major  quam  BEH  vel  BEC,  quia  illi 
longior  BI  subtenditur,  huic  BH  brevior.  Eodem  modo 
et  DEC  minor  esse  probabitur  quam  CEB , dummodo 
teneas,  GBE  multo  minorem  esse  quam  GCE,  quia  GE 
huic  et  rectius  et  propius  objicitur  quam  illi. 

Propositio  IX.  Radii  paralleli  sphaeram  a queam 


d 


ingressi, 


quo  remotiores  ab  axe,  hoc  citius  cum  axe  concurrunt.  In  sche- 
mate in  A,  B,  C,  D puncta  incidant  paralleli  axi  AE,  qui  sint  LA,  MB, 
NC,  OD.  Et  sint  primo  refractiones  inclinationibus  proportionales.  Incli- 
nationes hic  sunt  LAF  nulla,  deinde  MBF,  NCF  et  ODF  horizontalis  vel 
maxima.  Et  sit  MB,  refractione  una  facta  in  B,  concursus  cum  axe  in  E 
ultra  globum,  dissimulata  jam  refractione  altera,  quae  fit  in  posteriori  parte 
superficiei  globi.  Cum  ergo  per  lemma  praemissum  anguli  ad  E sint 
inaequales,  aequales  vero  excessus  inclinationum:  non  poterunt  anguli  ad 
E respondere  proportione  incidentiis,  hoc  est,  si  BEA  (utpote  complementum 
MBE  ad  semicirculum)  est  angulus  justus  refractionis  MB,  tunc  CEA  non 
poterit  esse  angulus  refractionis  NC,  quia  inclinatio  NCF  dupla  est  ad 
MBF,  CEA  vero  minor  quam  duplus  BEA.  Quod  si  et  NC  refractionis 
angulus  duplus  esse  debet,  augeri  debet.  Augetur  vero  ducta  CP,  ut  secet 
EA  axem  ante  E in  P.  Nam  CPA  interior  aequalis  est  exterioribus  CEP, 
ECP,  sicque  major  quam  CEP  vel  CEA.  Patet  ergo,  si  proportionales 
essent  anguli  refractionum  angulis  inclinationum,  refractione  una  facta: 
tunc  ex  parallelis  propiores  perpendiculari  remotius  cum  ea  concursuras, 
remotiores  a perpendiculari  propiorem  sphaerae  facturas  intersectionem. 

Jam  vero  si  gemina  fiat  refractio,  accedat  nempe  altera  in  opposita 
parte  superficiei,  quod  fit  in  illis  mediis,  quorum  ita  moderata  est  densitas, 

ut  omnes  radiationes  post  sphaeram  demum . cum  axe  coeant : tunc  haec 
ratio  duplicatur,  quia  per  X,  9.  Vitellionis  refractionis  anguli  aequales  sunt, 
sive  ab  aqua  in  aerem,  sive  ab  hoc  in  aquam  lux  eadem  linea  perveniat. 

Denique  quia  refractiones  non  sunt  proportionales  angulis  incidentiae, 
sed  multo  majores  anguli  refractionum  in  plus  inclinatis,  quam  fert  modus 
incidentiae : ergo  rursum  nova  causa  accedit,  quae  radiationes  plus  a per- 
pendiculari distantes  propius  quam  antea  cum  axe  colligat,  radiationes  vero 
propiores  axi  longius  a sphaera  quam  antea  cum  axe  convenire  faciat. 

Propositio  X.  Problema.  Ad  susceptum  sphaerae  punctum 
quodcunque  radium  alicujus  puncti  lucentis  sic  accommodare, 
ut  re  fractu  s non  concurrat  cum  axe  ex  radiante  puncto  per 
sphaeram  ducto.  Suscipiatur  punctum  H (Fig.  79)  et  ex  H agatur  recta 
quaecunque  non  per  centrum  A , secans  sphaeram , sitque  HG , ad  quam 
inclinetur  HI  angulo  justo,  quantum  requirit  incidentia  refracti  GH  in  super- 
ficiem sphaerae  (Cap.  IV,  N.  6.  pr.  9).  Sit  IHG,  fiat  ei  aequalis  HGL,  et 
ipsi  GL  parallela  agatur  per  A centrum  recta  DA,  secans  HI  in  I.  Dico  I 
punctum  projicere  radium  in  H susceptum  punctum,  sc.  IH,  qui  refractus  in 
H,  G,  non  concurrat  cum  AD.  Demonstratio  patet  ex  antecedente,  cujus 
haec  est  conversa.  *) 

Propositio  XI.  Impossibile  est,  eundem  refractum  in  medio 
non  densissimo  **)  a pluribus  una  radiationibus  ex  medio 
rariore  in  idem  punctum  superficiei  densioris  concidentibus 
descendere.  Nam  (Cap.  IV,  N.  6.  pr.  8)  sic  constituuntur  anguli  refracti 
ad  omnes  inclinationes : primum  crescit  aliqua  portio  anguli  refrac- 

tionis cum  inclinationibus , deinde , hac  portione  ab  inclinatione  subtracta, 
residui  secans  identidem  multiplicat  portionem.  Cum  ergo  elementa  quan- 
titatibus differant  per  diversas  inclinationes,  composita  quoque  seu  angulos 
refractionum  differre  necesse  est:  quare  diversarum  inclinationum,  hoc  est 
diversarum  radiationum  ad  idem  densioris  superficiei  punctum,  diversi,  nequa- 
quam vero  iidem  sunt  refracti. 

Propositio  XII.  Radii  a diversis  ad  idem  densioris  super- 
ficiei punctum  venientes  secant  sese  in  illo,  et  superioris  radia- 
tionis refractus  fit  inferior.  Quod  si  non:  ergo  sit  OH  (Fig.  79) 
radiatio  superior  quam  IH,  ejusque  refractus  HP , qui  in  HG  competere 
non  potest  per  praemissam.  Sit  ergo  superior  etiam  HP  quam  HG , sic 
ut  IH  in  HG  refringatur  et  OH  in  HP.  Continuetur  etiam  perpendicularis 
aliquousque  in  Q.  Certum  enim  est  QH,  dum  subit  aquam,  non  refringi, 
sed  concedere  in  HA.  Ergo  dum  QH  inclinatione  facta  pervenit  in  OH, 
qui  sub  aqua  HA  pervenit  in  HP.  Ergo  illa  alicubi  inter  Q,  0 versante, 
haec  inter  A,  P versabitur,  et  in  HG  competet.  Prius  autem  HG  refractus 
erat  ipsius  IH  inferioris  quam  OH,  jam  alicujus  superioris  quam  OH,  quod 


*)  Demonstratio  hujus  facillima  est.  Nam  GL,  AD  sunt  paralleli  ex  con- 
structione. Non  igitur  concurrunt  per  definitionem  parallelarum.  Nullum  itaque 
est  in  toto  NH  arcu  punctum,  cui  non  sit  sua  davfimajTog. 

**)  Nam  in  densissimo  omnes  radiationes  ex  toto  hemisphaerio  in  idem  punctum 
ingressae  refringuntur  ad  centrum  per  lineam  unam,  ut  supra  (cap.  IV,  3)  indi- 
catum, Cap.  IV,  N.  6.  prop.  7.  demonstratum,  et  infra  (Cap.  VI.  Nro.  1)  usur- 
patum invenies. 

est  impossibile  per  praemissam.  Ergo  OH  non  refringitur  in  HP  supra 
HG,  sed  in  aliquam  infra  HG,  et  in  H puncto  fit  intersectio. 

Aliter.  Si  enim  non  descendit  OH  infra  IHG,  sectione  in  H facta, 
ergo  omnes  superiores  quam  IH  refractos  habebunt  superiores,  quia  omnium 
est  eadem  ratio,  cum  crescere  refractiones  cum  inclinationibus  probatum 
sit,  et  quo  quisque  superior,  hoc  erit  superior  et  ejus  refractus.  Continuetur 
GH  aliquousque  in  R;  quia  igitur  RH  superior  quam  OH,  refractus  ejus 
erit  superior  quam  HG.  Sit  IIP;  cum  igitur  RHG  sit  recta  una,  RH 
ingressus  medium  densius  in  H refringetur  a perpendiculari  HA  in  HP, 
quod  absurdum  est : debuit  enim  ad  perpendicularem  in  densiori  refringi. 
Ergo  superiorum  incidentium  refracti  npn  sunt  superiores.  At  nec  iidem 
per  praemissam.  Inferiores  ergo.  Itaque  fit  in  H sectio : quod  erat 
demonstrandum. 

Propositio  XIII.  Problema.  Punctum  invenire  in  axe  extra 
sphaeram,  quod  terminet  citime  radiationes  in  sphaeram,  con- 
currentes cum  axe.  (Axis  semper  accipitur  pro  recta,  quae  per  centrum  et 
punctum  radians  ducitur.)  In  schemate  79.  sphaerae  BC  sit  axis  FAD  per 
centrum  A,  cui  ad  rectos  ex  A excitetur  AG,  et  in  G tangat  circulum  GL. 
Erit  haec  incidentia,  uti  illam  supra  c.  IV.  nominabamus,  horizontalis; 
refringatur  igitur  LG  angulo  refractionis  horizontalis , quantum  requirit 
medii  densitas.  Sitque  LGH  angulus  justus.  Ei  vero  statuatur  aequalis 
GHI,  hoc  est  circulum  alia  in  H tangat,  quae  sit  HI,  secans  axem  AF 
in  I.  Dico  hunc  esse  terminum  radiationum  cum  axe  concurrentium,  hoc 
est  ipsum  I nullum  amplius  radium  projicere  in  sphaeram,  qui  refractionibus 
factis  cum  axe  concurrat,  multo  minus,  si  quod  sumatur  punctum  ipsi  A 
propius  quam  est  I.  At  si  sumatur  punctum  remotius  ab  A quam  est  I, 
ab  illo  omnino  aliquas  radiationes  in  sphaeram  concurrere  cum  axe.  Pri- 
mum, quia  IH,  GL  tangunt  circulum , est  ergo  IH  radiatio  horizontalis ; 
qua  inclinatior  ex  I non  potest  exire  in  sphaeram.  Et  quia  GL  parallelus 
est  ad  FA,  non  concurret  igitur  haec  ultima 
radiatio  puncti  I cum  axe.  Educatur  jam 
alia  ex  I in  punctum  circumferentiae  propius, 
quod  sit  C,  et  per  10.  hujus  capitis  con- 
versam , in  C puncto  recta  CB  sic  secet 
sphaeram,  ut  ad  hunc  inclinationis  modulum 
CBA  accommodati  utrinque  anguli  refrac- 
tionum seu  eorum  complementa  ad  semi- 
circulum CBK,  BCF  faciant  BK  parallelum 
incedere  cum  FAD.  Talis  enim  dispositio 
esse  potest  apud  quodcunque  punctum.  Sit, 
inquam,  talis  dispositio.  Ergo  per  9.  prae- 
missam CF  secabit  DF  in  F remotiori  quam 
HI,  propterea  quod  posuimus  C propius  esse 
perpendiculari  FA  quam  H,  unde  et  B pro- 
pius erat  quam  G.  A duobus  igitur  punctis 
in  aere,  quae  sunt  F et  I,  in  idem  aqueae 
sphaerae  punctum  existunt  radiationes  duae 
b C et  IC,  quare  per  12.  praemissam  fit 
sectio  radiorum  in  C.  Et  qui  fuit  interior 
IC  post  refractionem  et  sectionem  in  C fit 

exterior.  Cum  autem  CB,  BK  jam  desierint  concurrere  in  illas  partes  cum 
FAD,  multo  minus  igitur  IC  duabus  refractionibus  factis  concurret. 

Demonstratum  igitur  est,  nullam  radiationem  ab  I profectam  concurrere 
cum  IAD.  Sed  neque  ab  ullo  puncto  cis  I concurrens  radiatio  proficiscetur.  (Cis 
et  ultra  voculae  respiciunt  globum.)  Rursum  enim,  quae  est  interior  quam  IC 
aut  quaecunque  ex  I,  sectione  in  C facta  latius  evagabitur  quam  IC.  Et 
cum  haec  non  concurrat,  multo  minus  illa  concurret. 

Sumatur  jam  punctum  quodcunque  altius  quam  est  I.  Sitque  0.  Dico 
aliquas  omnino  radiationes  ex  0 concurrere  cum  axe.  Rursum  enim  ducatur 
OH  radius  in  II  punctum , quod  terminat  concursum  radiationis  ex  quo- 
cunque puncto  se  citeriori.  Ergo  in  H fit  intersectio.  Cumque  IHGL  sit 

terminus  concursus  ex  I,  et  GL  parallelos  ad  AD,  OH  interior  factus 
inclinabitur  omnino,  quare  concurret.  Id  fiet  omnibus  ex  0 radiationibus  a 
contingente  sphaeram  usque  ad  eam  radiationem , quae  ex  0 secundum 
leges  praemissae  10.  ducitur.  Quae  vero  ex  F puncto  cadunt  intra  CN, 
non  concurrunt  post  globum.  Seu  quod  idem  est,  nulla  parallelos  inter  KB 
et  DA  concurrere  potest  cis  F cum  AF.  Hinc  apparet,  non  universalem 
esse  X,  43.  Vitellionis.  Quod  quidem  non  dissimulat  sic  concludens : Sed 
et  in  his  multa  est  diversitas,  quam  relinquimus  studio  perquirentis.  Languent 
vero  post  tuam  aetatem,  Vitellio,  haec  studia,  et  fere  frustra  tempus  per- 
dunt, Nqui  haec  excitare  conantur.  Metuo  namque,  ut  tu  adeoque  et  ego 
nunc  plus  operae  et  temporis  insumserimus  in  exarandis,  gignendis  et  plane 
sculpendis  hisce  propositionibus,  quam  universi  in  legendis  insumturi  sint.  *) 

*)  Perspicuitatis  causa  ponam  ob  oculos  omnia  hujus  negotii  membra  (quamvis 
propositio  tantum  de  aliquibus  loquatur:  sequens  vero  16.  de  residuo),  idque  eo 
magis,  quod  demonstratio  ipsa  etiam  longius  evagatur. 

Sunt  duo  puncta  in  axe  AN  continuato,  alterum  I,  alterum  paulo  supra  F, 
quae  distinguunt  radiationes  in  tria  genera.  Primum  est  punctorum  inter  IN, 
secundum  punctorum  inter  I et  punctum  alterum  proxime  supra  F.  Tertium  reli- 
quorum punctorum  omnium  supra  illud  punctum  ad  F per  infinitam  lineam. 

Primi  et  tertii  contrariae  sunt  rationes.  Nam  radiationes  ex  linea  IN  non 
tantum  non  concurrunt  cum  AD,  sed  etiam  digrediuntur  ab  ea  omnes,  nulla  excepta. 
At  radiationes  supra  signum  ad  F in  infinitum  concurrunt  omnes  (nulla  excepta) 
cum  axe  AD. 

Ita  terminorum  primi  et  tertii  generis  rationes  iterum  sunt  contrariae.  Nam 
radiationes  ex  I non  minus  quam  ex  linea  IN  omnes  ab  axe  digrediuntur,  excepta 
plane  ultima  IH  in  circulum  globi  minorem  desinente,  quo  in  circulo  globum  con- 
tingunt illae  radiationes.  Hae  namque  primae  sunt  ex  IN  et  solae,  quae  neque 
digrediuntur  neque  concurrunt,  sed  fiunt  axi  AD  parallelae,  ut  GL  ex  I exiens. 

At  radiationes  ex  signo  ad  F omnes  concurrunt  cum  axe,  usque  ad  intimam 
FN,  quae  coincidit  cum  axe:  quod  idem  et  reliquae  omnes  supra  F faciunt,  sed 
haec  prima  ex  illis  est,  cujus  radiationes  omnes  concurrunt  cum  axe. 

Secundi  vero  generis  nempe  punctorum  inter  IF  rationes  sunt  intermediae. 
Nam  radiationes  (verbi  gratia)  puncti  0,  quae  sunt  vicinae  axi  OA,  digrediuntur 
ab  axe  usque  ad  punctum  aliquod  superficiei , in  quo  leges  propositionis  10. 
exprimuntur.  Nam  in  eo  puncto  seu  potius  circulo  sphaerae  circa  N polum, 
radiationes  fiunt  parallelae  axi  Et  ab  eo  puncto  usque  ad  id , in  quo  sphaera 
contingitur  a puncti  0 radiatione,  omnes  radiationes  interjectae  ex  0 egressae 
concurrunt  cum  axe.  Itaque  latus  quidam  in  globo  limbus  seu  zona  est  aequaliter 
axi  circumjecta,  in  cujus  puncta  incidentes  ex  0 radiationes  omnes  concurrunt: 
intra  illum  limbum  superficies  est  instar  pileoli  aut  zonae  frigidae  seu  terrae 
polaris  in  sphaera  mundi,  cujus  punctorum  radiationes  non  concurrunt. 

Propositio  XIV.  Problema.  In  aqueo  globo  determinare 
loca  intersectionum  quibuscunque  radiationibus  axi  parallelis. 
In  schemate  N.  79.  cum  LG  tangit  sphaeram  in  G,  refractio  horizontalis 
est  (Cap.  VI,  N.  6.  pr.  8)  36  '/2  °,  quare  AGII  residuus  ad  rectum  est  53  ‘/2  °. 
Hujus  vero  AGH  vel  MGH  ad  superficiem  duplus  est  MAH,  quare  MCH 
arcus  ejus  mensura  est  107°.  Et  HG  arcus  73°,  complementum  ad  semi- 
circulum: NH  vero,  excessus  super  MN  quadrantem,  est  17°.  Et  quia  III 
tangit  sphaeram,  IA  secans  est  XII  arcus,  sc.  104569  et  NI  4569,  vice- 
sima circiter  pars  semidiametri  AN. 

Jam  sit  KB  incidentia  seu  inclinatio  10°,  ex  Vitellione  angulus  refrac- 
tionis 2°  15'.  Cum  ergo  BAD  est  10°,  CBA  erit  7°  45',  et  tantus 
ACB. *  *)  Ergo  arcus  BMC  164°  30'  et  BAD  addito  174°  30'.  Restat 
CN  5°  30'.  Et  quidem  si  2°  15'  refractionem  duplices,  existet  CFN 
4°  30'.  Et  CNF  proxime  rectus;  ut  ergo  sinus  anguli  CFN  ad  5°  30' 
seu  subtensam  9596,  sic  sinus  FCN  85°  30'  ad  NF.  Quare  sicut  CFN 
paulo  est  minor  quam  CN  arcus,  sic  AN  semidiameter  paulo  minor  prodit 
quam  NF  distantia  sectionis,  quae  a 10°  inclinatione  monstratur. 

Propositio  XV.  Sectionum  a parallelis  cum  axe  factarum 
finis  ultimus  non  longe  abest  a sectione  radiationis,  quae  10° 
obliquitatem  obtinet.  Ipsum  quidem  punctum,  ubi  fieret  ultima  inter- 


Primi  generis  radiationes  omnes  manent  intra  pileolum  NH,  quarum  extremae 
effigiant  circulum  H,  qui  zonam  a pileolo  instar  circuli  arctici  distinguit,  habentque 
hunc  circulum  latitudine  carentem  loco  zouae.  Secundi  generis  radiationes  jam 
zonam  nanciscuntur  tanto  latiorem,  quanto  sunt  ab  I remotiores,  proferuntque  ejus 
zonae  terminos  cis  et  ultra  II.  Nam  ejus  zonae,  quam  punctum  F habet  (id  autem 
paulo  humilius  est  termino  secundi  et  tertii  generis,  ut  jam  dictum),  terminus  ipsi 
N proximus,  est  C remotissimus,  ibi,  ubi  ducta  ex  F contingit  CM  sphaeram. 

Terminus  sectionum  parallelorum  ultimus  seu  punctum  supra  F primum  est, 
quod  circa  N pileolum  nullum  relinquit,  sed  ex  ipsa  zona  quendam  quasi  pileum  facit. 

Tertii  ergo  generis  puncta  a signo  supra  F per  infinitam  lineam  ex  hac 
improprie  dicta  zona  magis  magisque  faciunt  hemisphaerium,  adeo,  ut  si  daretur 
punctum  infinitae  distantiae,  ejus  radiationes  sphaeram  in  M,  G punctis  oppositis 
tacturae  et  hemisphaerium  completurae  sint. 

Hic  omissa  est  demonstratio  ejus,  quod  radiationes  ex  O etiam  tunc  concur- 
surae sint  cum  axe,  cum  in  puncta  ab  N remotiora  quam  est  II  inciderint;  in 
quibus  propositio  10.  manente  AN  axe  locum  habere  non  potest.  Sed  facile 
demonstratur : idque  per  prop.  9.  et  schema  praesens.  Nam  quia  parallelus  remo- 
tissimus LG  refractione  pervenit  in  H,  reliqui  paralleli  omnes,  ut  KB,  in  punctum 
axi  seu  polo  N propius  incidunt,  quam  est  H,  ut  in  C,  parallelorum  igitur  nullus 
ultra  H versus  G vel  M incidet.  Si  ergo  aliquis  in  punctum  ultra  H incidit,  non 
erit  ipsi  AD  parallelus,  multo  mitius  digrediens  ab  AD  versus  D plagam;  nam 
illae  omnes  intra  NH  cadunt,  relinquitur  ergo,  ut  concurrentes  cum  AD,  versus  D 
plagam.  Et  id  erat  demonstrandum.  Hac  eadem  demonstratione  utere  etiam  ad 
sequentis  pr.  16.  plenariam  demonstrationem. 

*)  Nam  BA-  est  perpendicularis,  CB  refractus,  ejus  in  aere  constitutae  partis 
declinatio  a perpendiculari  10",  refractio  2°  15'.  Hoc  arcu  subtracto,  relinquitur 
refracti  inclinatio  7°  45'.  In  triangulo  igitur  CAB  aequicruro  summa  angulorum 
ad  crura  est  15°  30',  quae  ab  180  ablata  relinquit  CAB  ad  centrum  A 164"  30'. 
Et  cum  KB  inclinetur  per  10°  ad  AB  perpendicularem,  DA  illi  parallelos  tan- 
tuudeni  ad  eundem  inclinabitur:  quare  et  BAD  10°.  Existit  autem  CFN  ex  dupli- 
catione refractionis,  quia  bis  KB  refringitur  per  2°  15'  versus  DA  parallelon, 
semel  in  B,  iterum  in  C.  Demonstratur  parallelis  axi  per  B,  C ductis. 

sectio,  geometrice  designare  desperavi : quaeso  te  lector , hic  me  adjuves. 
(Dic  quibus  in  punctis,  et  eris  mihi  magnus  Apollonius.)  Infinite  non  distare 
constat.  Nam  per  8.  hujus  probavi,  omnes  axi  parallelos  gemina  refractione 
facta  concurrere  cum  axe.  Cur  autem  non  dispergantur  longius  haec  puncta 
concursuum,  sed  conferta  sint  in  fine  ac  pene  unum  plurimarum  radiationum 
axi  vicinarum : qualitercunque  demonstrabo  ex  propositione  9.  praemissa. 
Nam  primum  refractiones,  ut  prop.  8,  IV.  capitis  demonstratum,  plane  insen- 
sibile est,  quin  proportionentur  incidentiis  prope  perpendicularem  in  incli- 
natione parva.  Quare  refractio  remotioris  ab  axe  (proximae  tamen  per  se) 
insensibiliter  est  major  quam  refractio  propioris  respectu  suae  incidentiae. 
In  lemmate  vero  pr.  9.  etiam  CEB  (Fig.  7f^  insensibiliter  est  minor  quam 
BEA.  Ergo  refracti  proxime  repraesentantur  in  magna  propinquitate  a lineis 
AE,  BE,  ad  idem  pene  punctum  concurrentibus  et  CP  (proxima  axi  AE)  insen- 
sibiliter superius  secabit  AE  quam  BE,  sic  ut  P,  E sint  proxime  idem  punctum. 

Propositio  XVI.  Puncti,  quod  a sphaera  longius  removetur 
quam  ultimus  intersectionum  terminus,  radiationes  omnes  ge- 
mina refractione  facta  cum  axe  concurrunt.  Demonstratur  ad 
modum  1 3.  praemissae  et  ex  antecedenti : nec  verbis  opus  est. 

Hinc  existunt  haec  corollaria.  1.  Cum  infinite  distat  punctum  radians, 
termini  intersectionum  et  globo  et  sibi  ipsis  sunt  proximi. 

f 2.  Cum  proxime  ultimum  intersectionum  (a  parallelis  determinatarum 
per  15.  praemissam)  terminum  accesserit  punctum  radians,  termini  inter- 
sectionum ab  his  novis  non  parallelis  puncti  radiationibus  factarum  et  a 
globo  et  a se  mutuo  longissime  discedunt. 

3.  Paralleli  globum  densioris  medii  dimetientes  refringuntur  utrinque 
et  cum  axe  concurrunt,  terminis  intersectionum  aequaliter  utrinque  a globo 
distantibus.  *) 


*)  Si  desideras  corollarii  1.  demonstrationem,  inspice  schema  77.  Distet  radians 
in  AD  yersus  D infinito  spatio  ad  sensum,  irradiabit  igitur  proxime  integrum 
hemisphaerium  MBG,  et  radiationibus  quidem  KB,  LG  proxime  parallelis,  per 
postulatum  secundi  capitis.  Ergo  per  13.  hujus  I est  intersectio  omnium  proxima 
globo,  quae  potest  esse. 

Sed  et  alter  intersectionum  terminus  F est  omnium  proximus.  Transfer  nam- 
que cogitationes  in  partem  schematis  superiorem,  et  finge  radians  punctum  ex 
infinito  intervallo  appropinquare,  radii  ejus  semper  semperque  omnes  cum  axe 
concurrent,  donec  proxime  F veniat,  per  13.  Jam  ab  F quaedam  non  amplius 
concurrunt.  At  cum  ex  secantibus  lineis  fiunt  paralleli,  sectio  in  infinitum  excurrit 
priusquam  in  parallelos  desinat.  Ergo  radiante  puncto  ad  globum  accedente 
usque  ad  propinquitatem  F , sectio  ultima  in  infinitum  effugit.  Prius  vero  cum 
infinite  distaret  radians  punctum,  ultima  sectio  supra  F paulo  plus  semidiametro 
globi , nil  amplius  abfuit.  Ergo  cum  continue  causae  excrescant  ab  infinita 
radiantis  distantia  ad  brevissimam : efibctum  quoque  seu  propinquitatem  inter- 
sectionis ultimae  a brevissima  ad  infinitam  crescere  continue  oportet,  non  vero 
interrumpi.  Sic  ergo  initio  erit  omnium  proxima  globo,  quod  erat  demonstrandum. 

Corollarium  secundum  ex  parte  jam  est  declaratum,  quod  attinet  terminum 
intersectionum  ultimum.  Quod  superest,  clarissime  cernitur  in  schemate  80.  Nam 
quo  magis  appropinquat  D,  hoc  magis  fugit  A.  Et  in  schemate  77.  radiante  in 
termino  ad  F collocato,  radiationes  omnes  concurrunt:  eo  infra  F descendente, 
concurrunt  tantum  exteriores,  quae  scilicet  post  globum  designant  sui  sectione 
terminum  citimum.  Denique  radiante  in  I collocato , jam  etiam  ultimi  cessant 
intersecare  et  sectio  effugit  in  infinitum  : at  si  radians  ex  altera  parte  globi 

Propositio  XVII.  Si  oculus  ultra  terminum 
intersectionum  propositionis  15.  a globo  remo- 
veatur, quicquid  post  globum  ultra  terminum 
ultimum  intersectionum,  quas  hae  oculi  radia- 
tiones non  parallelae  faciunt,  collocatur,  ejus 
imago  everso  situ  apparet  in  superficie  globi.*) 
Sit  EGHF  globus,  centro  I,  DIA  axis,  in  eo  T,  R 
termini  intersectionum  parallelorum,  S,  M termini  inter- 
♦ sectionum  non  parallelorum,  sed  earum  radiationum,  quae 
ex  D veniunt , sitque  D oculus , NP  res  visibilis , ille 
remotior  quam  TR,  haec  quam  AM.  Dico  NP  visum 
iri  eversam  in  FH  superficie.  Etenim , quia  res  est 
extra  intersectionem,  nulli  igitur  radii  ad  NP  extrema 
ex  D venient,  qui  non  inter  S,  M sint  intersecti.  Inter- 
secent  ii,  qui  extrema  comprehendunt,  sese  in  A,  et 
sint  DFEAP,  DHGAN,  igitur  per  6.  praemissam  N 
putabitur  in  H et  P in  F haerere.  Sicque  extrema  situ 
commutato  apparent.  At  quia  etiam  quae  inter  NP 
interjectae  sunt  partes,  ultra  M remotae  sunt,  videbuntur 
radiis  inter  DF,  DH  intermediis  et  sese  per  9.  prae- 
missam post  A secabunt,  intra  tamen  M terminum.  Ita 
sese  secantes,  partes  quoque  interiores  omnes  evertent. 
Ut  ita  res  tota  everso  situ  appareat. 

Corollaria.  1.  Patet  hinc,  oculo  D longius  etiam 
distante  quam  RT,  si  tamen  NP  fuerit  inter  SM,  partim  everso 
situ  (in  extremis  nempe)  visum  iri,  partim  (et  in  intermediis) 
situ  recto:  et  eandem  etiam  circularem,  juxta  X,  43.  Vitel- 
lionis  : itaque  confuse. 

2.  Quodsi  sic  manente  oculo , NP  sit  etiam  intra  S 
citimum  intersectionis  terminum,  tota  erecta  videbitur. 

3.  Si  vero  oculus  intra  TR  sit , intersectionibus  in 
infinitum  excurrentibus  et  aliquibus  ex  oculo  radiationibus 
paralleliter  refractis  : si  tunc  res  in  axe  fuerit  sita  et  minor 


Fig.  80. 


infinito  absit,  terminus  citimus  est  proxime  globum  in  I.  Itaque  rursum  dum 
radians  a brevissima  distantia  in  infinitam  provenit,  terminus  hic  citerior  ab  infinita 
ad  brevissimam  distantiam  decrescit.  Non  potest  autem  fieri,  ut  causis  continue 
crescentibus  effectus  interdum  crescat,  tum  imminuatur  iterum.  Ergo  plane  initio 
minimum  oportet  esse,  fine  maximum.  Collocato  igitur  radiante  prope  F,  citimus 
terminus  quidem  est  aliquis  et  longe  a globo  distans , sed  tamen  longius , imo 
infinito  distans  ab  ultimo  termino , qui  jam  non  est  terminus , cum  non  terminet, 
sectionibus  in  infinitum  excurrentibus.  Non  tamen  hoc  vult  corollarium,  quod 
radiante  in  F citimus  sit  remotior  quam  radiante  in  I.  Nam  in  I uterque  citimus 
et  ultimus  in  infinitum  abeunt:  in  F ultimo  jam  vanescente,  citimus  tamen  manet 
in  certa  distantia.  Comparat  igitur  corollarium  hic  punctum  F non  cum  punctis 
F,  I,  sed  cum  se  superioribus  tertii  generis. 

Corollarium  tertium  est  ex  praemissis  et  oculariter  declarari  potest  in  sche- 
mate 80.  Si  enim  FE  et  HG  sint  paralleli,  erunt  aequales  ID,  IA,  quia  aequi- 
crurum  FDH,  EAG,  bases  FH,  EG  aequales,  et  anguli  D,  A ob  refractiones  eas- 
dem in  F,  H,  et  E,  G.  Tunc  igitur  etiam  IR  ipsi  IS  aequalis  erit  (si  R,  S, 
citimi  sint  termini),  et  IT,  IM  (si  T,  M ultimi)  et  denique  RT,  SM  aequales. 

*)  Cogit  me  res  ipsa  distinguere  inter  intersectiones  non  parallelorum  et 


J 


250  Paralipomena  in  Yitellionem. 

parallelorum  distantia,  videbitur  erecta  et  eversa  simul,  siquidem  remotior  fuerit 
citima  intersectione  : sin  propior,  erecta  tantum  apparebit. 

4.  At  si  excesserit  complexum  parallelorum  ultra  terminum  tota  eversa, 
medium  erectum  et  partim  circulare  apparebit. *  *) 

5.  Denique  oculo  et  re  cis  terminos  intersectionum  existentibus  ille  paralle- 
lorum, haec  radiationum  oculi,  res  erecta  et  maximae  quantitatis  videbitur. 

Propositio  XVIII.  Sic  habentibus  omnibus,  ut  prop.  17. 
praemissa,  mediae  partes  rei  majores  apparebunt  quam  pro 
proportione,  et  curvae.  Etenim  radiationes  a D proximae  axi  parum 
oblique  incidunt,  angulo  magno  comprehensae^  inde  subito  obliquius.  Parum 
igitur  in  medio  per  multum  spatii  increscit  refractio,  a lateribus  subito,  per 
exiguam  partem  superficiei.  Et  quo  plus  crescunt  refractiones  : hoc  magis 
lineae  divaricantur,  hocque  plus  de  re  visa  comprehendunt  inque  exiguam 
superficiei  lateralis  partem  statuunt.  Curvae  autem  putantur  res,  quia  in 
superficie,  quae  curva  est,  haerere  videntur. 

Definitio.  Cum  hactenus  imago  fuerit  ens  rationale,  jam  figurae 
rerum  vere  in  papyro  existentes  seu  alio  pariete  picturae  dicantur. 

Propositio  XIX.  Dictum  est,  quid  oculo  accidat  circa  sphaeram 
aqueam.  Docebo  jam,  quomodo  plane  contrarium  eveniat  papyro.  Primum 
hoc  recta  ex  dictis  deducitur:  cur  si  papyrus  tangat  fere  globum,  figura 
globi  (si  urinarium  fuerit  cum  longo  collo)  per  Solem  in  sphaeram  irra- 
diantem pingatur  super  papyrum  limbo  lucidissimo.  Quicquid  enim  intra 
hunc  complexum  est  radiorum,  ii  nondum  intersecti  sunt  cum  axe.  Cum 
papyrus  globum  tangit,  omnes  hic  sunt,  qui  globum  transire  potuere. 
Limbus  tunc  lucidissimus  est,  quia  radii  collectissimi  seque  mutuo  circu- 
lariter  (at  nondum  in  axe)  intersecantes  : ut  in  apposita  figura  apparet  in 
«,  0,  y,  8,  ut  fert  ratio  praemissarum  demonstrationum.  Ubi  jam  vicesima 
diametri  parte  papyrus  fuerit  remota  a vitro  (siquidem  a sideribus  fiat 
illustratio)  jam  in  medio  figurae  radii  aliqui  se  cum  axe  intersecare  incipiunt, 
litera  oo , hinc  et  medium  figurae  clarescit.  Decrescit  vero  figura  cum 
remotione  papyri,  non  quod  conus  earundem  linearum  ad  turbinem  properet: 
non  enim  decrescit  proportionaliter,  sed  initio  subito,  in  fine  tarde.  Causa 


intersectiones  parallelorum,  quas  a prop.  15.  denomino,  seu  utrarumque  terminos. 
Id  itaque  diligenter  nota.  Termini  intersectionum  parallelorum  perpetuo  habent 
eundem  situm  ad  globum,  termini  non  parallelorum  vagantur  ultro  citroque  in 
infinitum  usque. 

*)  Ad  corollarium  I.  Erectum  videbitur,  quicquid  percipitur  radiationibus 
ex  pileolo  (quod  prop.  13.  in  notis  introduximus),  eversum,  quicquid  per  limbum 
seu  zonam:  circulare  (hoc  est  unum  punctum,  verbi  gratia  nigrum  oculi,  in  cir- 
cularem limbum  distractum)  quicquid  per  circulum,  limbi  et  pileoli  terminum. 

Ad  111.  Corollarium.  Geometrice  idem  est  sive  oculus  in  rem,  seu  haec 
in  oculum  radiet,  utrinque  globus  interpositus  idem  praestat.  Oculo  autem  inter 
TR  collocato,  radiationes  dividuntur  in  polares  seu  pileares,  circulum  et  zonam. 
Radiationes  zonae  ut  DFEA,  DHGA  sese  secant  inter  SM.  Hic  ergo  res  collocata 
objicitur  illis  et  in  oculum  influit  eversa,  si  inter  AM  sit : at  simul  erecta,  quia 
occurrit  etiam  radiationibus  polaribus  sese  non  secantibus.  Et  tota  quidem  erecta 
spectabitur,  quia  minor  est  quam  ut  occurrat  radiationibus  circuli.  Different  tamen 
imagines  situ.  Nam  erecta  ut  magna,  ita  post  globum  remota  putabitur,  eversa 
haerebit  in  ipsa  superficie  globi  convexa. 

Cor  ollari  um  1Y.  est,  cum  tantum  est  visibile,  ut  etiam  circuli  radiationibus 
occurrat:  aestimetur  ex  1.  et  3. 

vero  genuina  est  successio  radiorum.  Intersectis  enim  in  axe  et  dispersis, 
qui  prius  limitem  efformaverant,  in  a,  /3,  y,  8 exteriores , succedunt  semper 
interiores  in  e,  £,  rj,  Quod  si  conus  iste  radiationum  refractarum  et 
sese  intersecantium  integer  consisteret  in  aere,  tunc  figuram  repraesentaret 
generatam  ex  arcu,  circumducto  altero  termino  circulariter,  manente  altero 
in  sublimi,  arcu  intro  vergente;  conus  nempe  gracilis  esset  in  medio  et 
valde  acutus.  Ubi  papyrus  ad  acumen  venerit  coni  ip , fortissima  est 
illustratio,  adeo  ut  pulverem  pyrium  frigida  aqua  incendat  Sole  fervente. 
Nam  per  15.  praemissam  ibi  non  quidem  omnium,  sed  multorum  tamen 
radiorum  intersectio  fit  in  centro  uno : reliqui  r,  qp,  v jam  intersecti 
sparguntur  circa,  et  radios  quosdam  in  unum  centrum  tendentes  efformant. 
Papyro  ultra  terminum  ultimum  ip  remota,  vanescit  figura  penitus,  inter- 
sectis radiis  omnibus.  Hinc  intelligitur,  quanta  sit  vis  incensionis  futura, 
si  coeant  omnes  radii,  qui  transire  globum  possunt. 

Propositio  XX.  Per  globum  densioris  medii  punctum  quod- 
libet, remotius  intersectionibus  parallelorum,  pingit  sese  for- 
titer super  papyro  collocata  in  termino  ultimo  intersectionis 
suarum  radiationum:  non  ante,  non  post  hoc  punctum,  et  pic- 
tura ex  omnibus  constans  punctis  eversa  spectatur.  Quod  se 
fortiter  depingat,  causa  est,  quia  globus  multos  radios  perpendiculari  proxi- 
mos a puncto  profectos  in  unum  punctum  colligit  per  supra  demonstrata. 

Quod  autem  id  fit  non  in  <o  termino  cititimae  intersectionis,  causa  est  quia 
citimam  intersectionem  w efficiunt  ac»,  (3<a  radii  a lateribus  debilius  allapsi, 
quia  in  magna  refractione : locum  vero  sectionis  oo  in  papyro  occupant 
etiam  radii  (ejusdem  lucentis  per  globum  puncti)  ceteri  nondum  intersecti, 
collecti  tamen  et  clari,  itaque  collectos  ad  sectionem  oo  obliterant.  Denique 
coni  venientes  ab  aliis  punctis  rei  lucentis  sunt  latiores  adhuc,  ut  hic  i,  x, 
et  partem  loci  alter  alterius  ocMpant,  pariuntque  confusionem. 

Contra  in  intersectione  postrema  ip  multi  radii  ab  eodem  lucente 
puncto,  proxime  circumsistentes  perpendicularem  fortissimum  ipa>,  coeunt  ad 
unum  punctum  per  15.  praemissam,  et  quia  coni  attenuati  sunt  in  mucrones, 
nullam  alienam  regionem  occupant ; ut  ita  singula  puncta  seorsim  et 
distincte  pingantur.  Solummodo  radii  aliqui  ceterorum  in  re  visibili  punc- 
torum allabuntur,  sed  jam  intersecti  et  debiliores,  ut  si  conus  alius  in  v 
terminaretur ; essent  igitur  eodem  loco  vertex  novi  et  intersectus  rjv  veteris 
coni : qui,  si  qua  est  in  hac  pictura  confusio,  eam  pariunt.  Imago  vero 
eversa  est  non  ob  transitos  terminos  intersectionum  hactenus  explicatos 
ante  vitrum,  sed  quia  punctum  quodlibet  rei  visibilis,  perpendiculariter  in 
sphaeram  radians,  sese  fortissimo  cono  post  vitrum  pingit ; unde  fit,  ut  axes 
conorum  ipc»  in  centro  sphaerae  sese  intersecent,  ipsi  refractionem  non  passi. 
Haec  est  genuina  causa  inversionis  picturae,  quae  fit  a sphaera  densiore, 
quando  ea  non  tegitur  aliquo  solido,  relicto  foramine. 

Propositio  XXI.  Propinquarum  rerum  picturae  locus  est  a 
vitro  remotior,  remotarum  propior.  Patet  per  2.  corollarium  pr.  16. 
praemissae  et  per  praemissam  20.  Quod  notabit  machinator  aliquis , ut 
multa  in  hoc  libro  alia.  Probare  potes  de  die  etiam,  accensa  candela, 
quae  super  papyrum  ardere  videbitur,  si  ea  legitime  collocetur : quod  supra 
ex  Porta  dixi  verum  esse  in  hoc  picturae  negotio  : at  non  in  illo  imaginis, 
nec  in  aere,  sed  super  pariete. 

Propositio  XXII.  Haec  pictura  proportionem  retinet  suae 
distantiae.  Nam  perpendicularibus  irrefractis  in  centro  concurrentibus 
potissimum  delineatur  per  20.  praemissam.  Id  experimento  patet.  Candela 
admota  et  recedente  loco  picturae  pictura  crescit  et  contra. 

Propositio  XXIII.  Cum  tabula,  fenestella  patens,  globo 
objicitur  inter  terminos  sectionum  parallelorum,  et  fenestella 
globo  est  angustior:  pictura  maximae  partis  de  hemisphaerio 
projicitur  in  papyrum,  quae  post  globum  in  termino  intersec- 
tionis ultimae  lucentis  puncti  radiorum  collocata  sit.  Pictura 
eversa  est,  sed  purissima  in  medio  et  distinctissima.  Tanta  est 
harum  rerum  varietas  et  subinde  novi  quid,  ut  nisi  attentissimus  facile  con- 
fundatur. *)  Adeoque  ego  quoque  diutissime  haesi,  dum  diversorum  rationem 
eandem  esse  mihi  persuadeo.  Sit  centro  A globus  aquae  BC,  cui  objecta 


*)  Ergo  lucem  nonnullam  petamus  a methodo.  Alia  forma  refractionum  globi 
est,  quibus  decipitur  visus  ad  sibi  imaginanda  simulacra,  quae  revera  non  sunt 
(imagines  diximus)  de  quibus  prop.  7.  prioribus  et  prop.  17.  18.  Alia  item  forma 
refractionum,  quibus  formantur  rerum  picturae  reales  : et  hae  quidem  duorum  sunt 
generum,  quaedam  pinguntur  a globo  nudo,  de  quibus  p.  19.  20.  21.  22,  quaedam 
a globo  tecto,  praeter  exiguam  fenestellam,  de  quibus  p.  23.  Nam  refractionum 
alius  apparatus  est.  Quae  vero  sunt  ab  8.  in  16.  communes  sunt,  de  refractioni- 
bus globi. 

esto  tabella  opaca  DG , foramine 
patens  EF  angustiori  quam  est 
globus.  Visibile  sit  HI.  Papyrus 
in  K,  ubi  intersectio  postrema  radia- 
tionum ex  H.  Quod  si  tabella  ab- 
esset, per  20.  praemissam  I pingeret 
se  ultima  suarum  radiationum  inter- 
sectione in  L,  et  H punctum  in  K 
puncto,  radios  vero  conorum  laterales 
intersectos,  alterum  in  alterius  loca 
intersectionum  projicerent.  Nunc 
opposita  tabella  non  plus  radiorum 
ex  H defluit  in  sphaeram,  quam 
quantum  per  EF  potest  et  quantum 
fere  in  K confluit  (quantum  alias 
etiam  sine  objectu  perforatae  tabellae 
proxime  K terminum  intersectionis 
ultimae  accumulatur),  et  conus  iste 
quadam  veluti  putatione  minuitur, 
ut  nullos  intersectos  in  L jaculari 
ibive  confusionem  parere  possit. 

Vicissim  radiationum  ex  I conus  in 
L terminandus  plane  castratus  est 
objectu  DE  tabellae  nobilissima  sui 
parte,  nempe  radiatione  per  centrum 
A et  clarissimo  mucrone  L,  tantum 
abest,  ut  quicquam  in  K spargat 
ad  confusionem  faciendam.  Relin- 
quitur autem  radiationibus  ex  I non 
amplius,  quam  quod  per  EF  ingredi 
potest.  Illud  vero  quicquid  est  radiorum,  sese  per  latitudinem  MN  succes- 
sive intersecat  per  19.  praemissam,  et  jam  intersectione  facta  transit  AL 
inciditque  in  papyrum  in  K positam,  propius  quam  est  L,  et  non  ad  punc- 
tum, sed  sparsim,  quia  in  MN  jam  facta  est  intersectio.  Propterea  pictura 
a lateribus  obscura  et  confusa  est.  Quod  si  papyrum  a latere  propius 
admoveas,  rectius  quidem  pingentur  latera,  nunquam  tamen  exquisite  : quia 
intersectiones  non  tantum  in  profundum  MN  (quod  parum  referret)  sed 
etiam  in  latum  sparguntur. 

Cumque  in  EF  sit  facta  intersectio  IE  et  IF  cum  HK , terminentur 
vero  radii  (objectu  papyri  in  K,  N loco  concursus  radiorum)  in  MN  prius 
quam  AL  transeant,  per  19.  praemissam,  ergo  ex  dextris  I fiunt  sinistra 
MN,  nec  fieri  potest,  ut  nova  sectione  dextra  evadant. 

Angustam  autem  fenestellam  EF  oportet  esse,  ne  latior  facta  officio 
hoc  suo  excidat : proximam  globo,  ne  nimis  parum  et  confusius  quidem  de 
hemisphaerio  intro  radiet. 

Corollarium.  Apparet  hinc  ex  parte  usus  foraminis  uveae  in  oculo:  item 
quare  latera  retinae  propius  admota  crystallino  quam  fundus. 

Propositio  XXIV.  Radios  intra  densius  medium  conver- 
gentes versus  idem  aliquod  punctum,  superficies  conoides 
hyperbolica  medium  terminans  colligit  ad  unum  aliquod  punctum, 


Fig.  82. 

Fig.  83.  illo  puncto  propius.  (Vocibus  convergere,  divergere,  utor 
brevitatis  causa  de  rectis,  quae  si  producantur  altrobique,  in  idem 
omnes  punctum  concurrerent.)  Sit  centro  a globus  densioris 
medii  (?£,  in  quo  pX,  yx,  8t,  e&,  £77  convergant  ad  n.  Et  sit 
Pan  axis.  Ergo  per  superiora  £77  refringetur  in  770,  et  in 
#£,  et  61  in  iv,  et  yx  in  xyi.  Cupio  omnes  radios  in  unum 
punctum  colligere.  Opus  igitur  mihi  erit  in  t,  x refractione 
majori,  ut  xyi,  iv  citius  cum  an  coeant;  in  #,  77  vero  refrac- 
tione minori  opus,  ut  remotius  coeant  770,  cum  an,  et  sic 
o£v[i  fiant  unum  punctum.  Erit  autem  refractio  major  in  x, 
si  yx  obliquius  incidat,  et  minor  in  77,  si  £77  rectius  incidat 
in  superficiem.  At  quia  manent  yx,  £77,  superficiem  igitur 
77 {hxX  oportet  mutari,  ut  in  77  non  sit  ita  declivis  ad  £77  et 
in  x declivior  ad  yx.  Id  autem  utrumque  fit  non  per  cir- 
culum alium  atque  alium,  sed  per  conicas  sectiones.  Nam 
quaelibet  illarum  potest  circulum  aliquem  secare  in  4 punctis. 
Vide  Apollonii  lib.  IV.  prop.  25.  Quare  bis  in  hoc  semi-f* 
circulo,  bis  in  altero.  Secans  igitur  in  77  sic,  ut  ibi  ingre- 
diatur circulum,  rectius  objicietur  ipsi  77 £,  eundem  circulum 
secans  in  x,  rursum  egressu  facto  obliquius  objicietur  ipsi  yx. 
Porro  ex  conicis  sectionibus  sola  hyperbole  vel  ei  aliqua 
proxima  linea  metitur  refractiones,  ut  capite  quarto  n.  5. 
est  ostensum.  Quin  hoc  ipsum  ibi  demonstratum  est,  super- 
ficiem omnes  radiationes  parallelas  foris  cogentem,  conoidea, 
non  aliam  quam  hyperbolicam  esse. 

Corollarium.  Hinc  apparet  consilium  naturae  circa  poste- 
riorem crystallini  humoris  in  oculo  superficiem.  Voluit  scilicet 
cujuslibet  rei  visibilis  radiationes  omnes  ingressas  foramen  uveae 
colligere  in  unum  retinae  punctum,  cum  ut  punctum  picturae  tanto 
esset  evidentius,  tum  ut  cetera  puncta  picturae  non  confunderentur 
temere  vagantibus,  nec  collectis  alienis  radiis. 

Apparet  etiam,  nihil  aliud  quaeri  per  laxationem  uveae 
foraminis,  quam  id  quod  supra  dixi,  nec  ea  confundi  picturam, 
scilicet  tantum  clarescere. 

Propositio  XXV.  Quomodo  radii  convergentes  in  idem 
punctum  cogantur  in  propius  punctum,  jam  est  explicatum.  Danda 
vero  nobis  est  opera,  ut  et  hoc  doceamus,  quomodo  fiat,  ut 
qui  sunt  intra  medium  densius  convergant  ad  idem 
punctum,  qui  tamen  primitus  ab  eodem  puncto  flu- 
xerunt. Ut  si  in  figura  priore  radii  Xp,  xy,  18,  &e,  tj£,  venientes 
ab  eodem  n puncto,  colligendi  sint  in  idem  v punctum.  Cum 
autem,  ut  jam  saepe  dictum,  nulla  differentia  refractionum  sit,  sive  ingredi 
dicamus  radios  sive  egredi  e medio  densiori : erit  igitur  demonstratio  eadem, 
hoc  solo  demto , quod  superficies,  quae  divergentes  intra  medium  foris  est 
colligatura,  acutior  esse  debet  quam  illa,  quam  cap.  IV.  num.  5.  investigavi- 
mus, eo  quod  illa  parallelos,  hoc  est  neque  convergentes  neque  divergentes 
cogit.  E contrario  igitur,  quae  convergentes  et  annuentes  intra  densius 
medium  foris  est  coactura  celerius,  erit  obtusior  quam  illa  capitis.  IV.  Cete- 
rum neque  sensu  distingui  inter  se  possunt  hae  superficies  in  tanta  exilitate 
(praesertim  si  circa  fundum  seu  carinam  hyperboles  aut  ellipsis  existant)  neque 
sensibile  etiam  quippiam  efficiunt,  etsi  a perfecta  rotunditate  nihil  recedat 

utraque.  Quodsi  ergo  conoides  etiam  alterum  in  oculo  est,  illud  in  cornea 
esse  necesse  est:  crystallini  vero  superficiem  perfecte  rotundam,  ut  venientes 
radios  convergentes  ad  idem  punctum  directe  excipiat:  et  rotunditatem  qui- 
dem hanc  pressam  admodum  oportet  esse,  ut  cujus  centrum  longe  post 
oculum  est  futurum. 

Propositio  XXVI.  Pollex  oculi  cameram  contingens  major 
justo  et  confusus  apparet.  Nam  quia  visio  fit  per  picturam,  turbata 
pictura  turbatur  visio.  Sed  per  corollarium  2.  praemissae  16.  propinquante 
puncto  radiante,  ut  hic  pollice , recedit  intersectio  ejus  radiationum.  Ergo 
pollice  ad  oculum  accedente,  intersectio  (quae  est  hujus  picturae  penicillus 
per  20.  praemissam)  recipit  se  intro  in  caput  ipsum  et  retina  secat  conum 
intra  verticem.  Penicillus  igitur  crassus  non  clara  et  dilucida  ducit  linea- 
menta et  terminos  dilatat,  pro  linea  superficiem  scribens. 

Propositio  XXVII.  Cum  res  aspectabilis  collocata  est 
ultra  punctum  cuilibet  oculo  natura  tributum,  ex  quo  in  retinae 
punctum  omnes  radiationes  colligerentur,  res  illa  confusa 
apparet.  Patet  contraria  ratione.  Etenim  per  2.  coroll.  16.  praemissae 
non  est  idem  punctum,  ad  quod  remotae  et  ad  quod  propinquae  rei  colli- 
guntur radiationes:  est  tamen  in  uno  homine  unus  et  idem  perpetuo  retinae 
situs  ad  humores.  At  non  expediebat  remotissimarum  rerum  distinctissimam 
visionem  conciliare  homini,  quo  pacto  praesentia  ipsum  fugissent.  Sed  nec 
proxima  solum  distincte  debuit  videre,  ut  remota  ipsi  nimium  confunderentur. 
Itaque  libramento  opus  fuit.  Id  autem  cum  habeat  latitudinem  suam,  variat 
per  singularia.  Ac  fortassis  idem  est  in  omnibus  crystallini  situs  ad  retinam, 
non  eadem  vero  humorum  densitas.  Ergo  cum  punctum  rei  visibilis  est 
nimis  remotum,  conus  ejus  radians  terminatur  antequam  ad  retinam  per- 
tingat, per  corollarium  superius.  Facta  itaque  sectione  jam  dilatans  sese 
iterum  in  retinam  impingitur.  Inde  est,  ut  pro  una  re  exili  et  longe  distanti 
geminas  aut  tergeminas  videant,  qui  hoc  vitio  laborant.  Hinc  pro  una  Luna 
decem  aut  amplius  mihi  objiciuntur.  Et  quidem  ut  confusio  etiam  sequatur 
hanc  coni  sectionem,  oportet  teneritudinem  visus  accedere,  qui  a fortibus 
radiationibus  moveatur  valide  tam  in  puncto  retinae,  ubi  distincta  est  visio, 
quam  circum  per  coni  radiosi  (vitio  obortam)  latitudinem.  Propterea  omni- 
bus quidem  coni  radiationis  coelestis  dilatantur,  at  non  omnes  ideo  con- 
fuse vident. 

Propositio  XXVIII.  Qui  remota  distincte  vident,  propin- 
qua confuse,  iis  perspicilla  convexa  prosunt.  Qui  vero  confuse 
vident  remota,  distincte  propinqua,  juvantur  concavis  perspi- 
ci 11  is.  Quanta  admiratio,  rei  tantae  tam  late  propagatum  usum,  et  tamen 
causam  ignorari  hactenus,  ut  titubanter  pronunciem,  clarissimis  demonstra- 
tionibus inventis.  Unus  Baptista  Porta  professus  est,  rationem  in  Opticis 
reddere:  quae  a librariis  frustra  hactenus  requisivi.  4 3)  Non  semel  me 
discruciavi,  ut  causam  inquirerem  ; frustra,  cum  me  visionis  modus  lateret. 
Et  facio  meritissime  honestissimam  mentionem  D.  Ludovici  L.  B.  a Diet- 
richstein,  Maecenatum  meorum  praecipui ; qui  per  triennium  jam  me  hac 
quaestione  exercuit.  Accipe  tandem,  vir  literarum,  artium  et  professorum 
atque  etiam  mei  inter  postremos  amantissime  juxtaque  sagacissime,  (cetera 
laudent  Austriaci  principes  et  amplissimae  provinciae)  accipe,  inquam, 
responsum  si  non  satis  clarum  et  indubium,  satis  certe  tardum.44)  Causa 
non  est  in  hoc  sita,  quod  propinqua  majora  reddantur  convexis  specillis, 

quod  quidem  unicum  habui,  quod  olim  responderem.  Id  etiam  Porta  secu- 
tus frustra  ait,  convexis  propinqua  majora  reddi,  sed  confusa.  Sane  omnibus 
quidem  majora,  sed  non  omnibus  confusa : uti  vicissim  concava  res  omnibus 
quidem  minores  repraesentant,  sed  iis,  qui  remota  recte  vident,  confusas, 
qui  confuse,  distinctas.  Quodsi  quo  majora  quaelibet  hoc  distinctiora  cer- 
nerentur, concavis  neminem  juvari  oportuit.  Nam  res  minuunt.  Agnoscis 
vir  Nobilissime  validam  tuam  objectionem.  Alii  causam  statuunt  visus 
emendati  in  sola  pluralitate  refractionum.  Frustra:  omnes  enim  aeque  juva- 
rentur, nemo  de  specillis  ut  caligans  quereretur.  Itaque  non  oportet  nos 
ad  res  totas  respicere,  sed  ad  rerum  singula  puncta,  uti  hactenus  semper. 
Quibus  ergo  punctum  distinctae  visionis  remotum  admodum  est  tributum, 
ii  convexis  usi  specillis  radiationum  ejusdem  propinqui  puncti  conum  alterant, 
ut  quasi  a longinquo  advenire  et  oculum  ingredi  videatur.  Ita  corrigitur 
conus  ad  retinam  terminandus ; qui  nisi  emendetur  perspicillis , fit  quod 
prop.  26.  praemissa  diximus,  ut  ob  radiantis  puncti  propinquitatem  conus 
retro  retinam  terminandus  a retina  secetur;  et  ita  coni  punctorum  radian- 
tium latitudinem  nonnullam  sortiti  se  mutuo  confundant. 

Vicissim  quibus  punctum  seu  distantia  distinctae 
visionis  admodum  brevis  et  propinqua  est  a natura 
tributa,  ii  concavis  usi  specillis  conum  radiationum  ab 
eodem  remoto  puncto  venientium  alterant,  ut  quasi  a 
propinquo  oriri  et  oculum  ingredi  videatur.  Nisi  enim 
perspicilla  adhibeant,  fiet  illis,  quod  prop.  27.  dictum 
est;  conus  nempe  tam  remoti  puncti  terminabitur  ante- 
quam retinam  attingat,  et  progressus  se  rursum  dilatabit, 
itaque  cum  latitudine  incidet  in  retinam,  et  coni  se  mutuo 
turbabunt  et  confundent.  Egregie  confirmat  me  experientia. 
Duos  novi  non  humilis  sortis  viros , quorum  alter  minu- 
tissimas legit  literulas,  sed  ita  prope  admovet  oculis,  ut 
non  possit  utroque  simul  oculo  uti.  Idem  intra  decem 
passus  discreto  visu  non  pertingit , sed  meras  nebulas 
aspicit.  Eum  tamen  perspicilla  profundae  cavitatis  ad- 
juvant ad  remotiora  percipienda  : quibus  quidem  perspicillis 
meus  visus  plane  confunditur,  quamvis  ipse  quoque  utar 
cavis,  sed  aequabilioribus.  Alter  jam  pridem  fato  functus, 
ad  propinqua  pene  caecus,  ad  remota  lynceus  erat;  adeo 
ut  in  domo  aliquot  stadiis  distante  recentes  tegulas 
veteribus  immixtas  se  numerare  gloriaretur.  Specillis 
convexis  adhibitis  et  charta  quantum  brachio  poterat 
eminus  explicata  legebat  non  male.  Audiat  Aristotelem, 
si  quis  meis  experimentis  minus  adhibet  fidei.  Sectione 
31,  problem.  8.  15.  16.  25.  plane  hoc  quaerit,  qui  fiat 
quod  onsg  et  ngea^vtat  contraria  patiantur,  illi  prope 
admoveant,  hi  removeant  ea  quae  sunt  lustraturi,  et  illi 
quidem  visu  hebeti  minusculas  tamen  scribant  literulas. 

Addo  et  schemata,  ne  quid  desideretur.  Sit  afiyd 
specillum  cavum,  punctum  lucidum  adeo  remotum  sit,  ut 
radiationes  propemodum  paralleli  sint,  veniant  inquam  &a, 
i(3  radiationes  ab  eodem  lucente  puncto ; quia  ergo  aj8 
densioris  superficies  cava  est,  cujus  centrum  A inter  &,  t, 

ergo  &a  refringetur  ad  perpendicularem  \<x  continuatam,  quare  in  ay  versus 
exteriora,  et  qS  versus  continuatam  iterumque  in  exteriora  in  (id,  sicque 
&a,  paralleli  prius,  jam  divaricantur.  Et  quia  y8  cava  superficies  est 
densioris  medii,  seu  convexa  rarioris,  centro  /j,,  ergo  ay  refringetur  a yn  in 
y£  et  $8  a 8fx  in  8rj,  magis  igitur  divaricabuntur  y£,  Srj,  adeo  ut  continuatae 
imaginatione  concurrant  in  e.  Itaque  remotissimi  puncti  radiationes  sic  in 
oculum  seu  corneam  £17  influent,  ac  si  venirent  a proximo  puncto  e.  Quid 
jam  intra  ipsum  oculum  in  retina  fiat  per  appropinquationem  (vel  quasi) 
puncti  radiantis,  supra  explicatum,  praesertim  prop.  27.  praemissa.  Rursum 
xton  sit  specillum  convexum,  punctum  a radiet,  radiationes  sunto  cro,  an. 
Quae  quia  incidunt  in  convexum,  coeunt  versus  perpendiculares  ov,  nv, 
refringunturque  in  ox,  nx,  et  hi  egressi  in  xr  cavam  rarioris  medii  super- 
ficiem fugiunt  a perpendicularibus  qx,  qx  continuatis,  refringuntur  igitur  in 
x£,  tqj  : sicque  occurrunt  corneae  in  £00,  ac  si  a puncto  longissimae  distantiae 
per  va>  propemodum  parallelos  essent  allapsi.  Rursum  itaque,  quid  in 
concursu  radiationum  apud  retinam  emendetur  hac  ficta  remotione  puncti  a, 
vide  supra  praesertim  prop.  26.  praemissa. 

Et  hactenus  quidem  demonstratio  eorum,  quae  supra  numero  2.  de 
crystallino  dicta  sunt. 

4.  Consideratio  eorum,  quae  optici  et  anatomici  de  visionis 

modo  dixerunt. 

Non  singula  percensebimus,  sed  potissima,  nec  omnium  sententias,  ne 
confundatur  lector.  "Vitellio  et  ex  eo  Jessenius  cum  araneam  et  in  ea  cry- 
stallinum ex  retiformi  nervoque  nexuissent,  potissimas  sentiendi  partes  huic 
humori  tribuunt.  Fieri  enim  sensionem  seu  visionem,  cum  • radii  ex  rebus 
visibilibus  tunicas,  potissimum  vero  crystallini  telam  transmittant  speciesque 
crystallino  imprimatur  adeo,  ut  inhaerescat;  quem  in  finem  humor  iste 
crassiusculus  sit  factus.  Ut  autem  distincta  fiat  visio,  perpendiculares  esse 
debere  radios  in  crystallini  anteriorem  superficiem.  Perpendiculares  enim 
ordinari,  ut  sunt  in  re  puncta  ordinata.  Nisi  enim  solis  perpendicularibus 
visio  fiat,  futurum  ut  confundatur  visio,  sicut  et  radiationes  perpendiculares 
obliquis  contundantur.  Et  tamen  aliquid  etiam  obliquis  tribuit,  experientia 
validissime  convictus,  videri  amplius  quam  quantum  de  hemisphaerio  per- 
pendiculariter  oculum  ingreditur.  Jam  vitreum  ait  Vitellio  nutrimentum 
esse  crystallini,  aqueum  vero  ejusdem  excrementum,  forsan  medicos  secutus, 
nam  idem  Fernelius  ex  iisdem;  pellucidos,  hunc,  ut  ingredi  possit  species, 
illum,  ut  species  jam  sensa  crystallino  per  vitreum  et  per  spiritus  substan- 
tiam ad  concursum  nervi  perveniat  ibique  a facultate  seu  sensu  communi 
agnoscatur.  Itaque  crystallino  planitiem  (prop.  23.  lib.  III.)  a posteriori 
parte  tribuit  negatque  concurrere  debere  radios  rerum,  ne  dextra  sinistris 
permutentur  in  simulacro.  Et  omnino  putat,  perfectam  speciem  rei  visae 
pervenire  usque  in  concursum  nervi. 

Haec  tota  sententia  (quamvis  se  auctore  jactet  Aristotele , qui  xs 
onfxaros  ro  oQaxixov  vdaroq  esse  ait  cap.  2.  de  sensu  et  sensibus)  pro- 
sternitur, resecto  crystallino  a nervo  et  a retina,  nexoque  cum  uvea,  quod 
supra  ex  Platero  ostensum  est.  Quid  deinde  de  hac  introducta  nutritionis 
et  excretionis  forma  sentiendum,  disputent  medici : certe  si  nullus  ex  sen- 
sibus est  admirabilior  et  subtilior  quam  visus,  indigna  sunt  haec,  quae  de 
Msu  statuantur.  Tum  autem  tunicis  sensum  lucis  transcribit  ex  tactu.  Si 

Kepleri  Opera.  Ii.  ,7 


258 


Paralipomena  in  Vitellionem. 


caloris  sensu  et  si  non  in  momento  visio  perficeretur,  crederem.  At  nunc 
lux  et  colores,  minime  sane  calefacientes  et  momento  oculum  ingressae, 
longe  sunt  subtiliores,  quam  ut  a corporea  tunica  percipiantur  sub  tactus 
ratione.  Vide  quae  capite  primo  de  motu  immateriato  lucis  disputaverimus. 
Non  itaque  tunica  ac  ne  nervus  quidem,  sed  spiritus,  imo  aliquid  fortasse 
divinius  est,  quod  lucem  suscipit  et  persentiscit,  quod  supra  negavi  ab 
opticis  investigari  posse.  Nam  ibidem  et  hoc  refutatum  est,  species  inhae- 
rescere aut  imprimi  humoribus. 

Jam  quod  simulacrum  suum  Vitellio  format  solis  perpendicularibus, 
immane  quam  subtiliter  distinguat  inter  perpendiculares  iliisque  omnino 
proximas.  Si  lux  agit  in  sensum  et  sensus  hac  actione  patitur,  pro  robore 
igitur  actionis  graviter  ipse  et  patietur.  Atqui  pene  nihil  differunt  illu- 
strando perpendiculares  et  illis  proximae,  eo  quod  pene  nihil  hae  refrin- 
gantur. Aequalis  igitur  pene  passio,  id  est  sensio  perpendicularium  et  iis 
proximarum.  Confusa  itaque  sensio,  frustra  laborante  Vitellione.  Sed  nihil 
verbis  opus.  Demonstratum  est  rationibus  et  experimentis  certissimis,  pic- 
turam rei  seu  hemisphaerii  statui  ad  cavum  parietem  retiformis,  sublata 
plane  confusione  omni  radiorum.  Certum  deinde  est,  multorum  aspectabilis 
hemisphaerii  punctorum  radios  confluere  in  unum  crystallini  punctum.  Deni- 
que sensu  patet,  idolum  seu  imaginem  contrastantis  apparere  in  nigro  oculi. 
Democritus  igitur  antiquitus,  ut  est  apud  Aristotelem  de  sensibilibus  cap.  2, 
visionem  fieri  dixit  per  hanc  imaginem  seu  idolum.  Vitellio  dixit,  visionem 
fieri  per  confusam  illustrationem  crystallini.  Ego  dico,  visionem  fieri  per 
hanc  confessam  et  invicte  demonstratam  picturam.  Omnes  tres  supposi- 
tiones certae  sunt ; incertum  si  tibi  est , quanam  ex  his  perficiatur  visio, 
sequere  quamlibet,  rationibus  tamen  auditis.  Democritum  quidem  Aristoteles 
refutavit,  monens,  non  esse  idolum  id  rem  aliquam,  sed  epcpccaiv,  imaginem, 
ut  in  catoptricis,  non  picturam,  nec  esse  na&og  oculi  in  quo  inesse  putatur, 
sed  oculi  positi  contra  hunc  oculum  et  sese  in  eo  aspicientis.  Ita  ego 
Vitellionem  refello  ipsissima  confusione  radiorum.  Nam  quod  ait  obliqua 
quoque  videri,  quatenus  obliquae  radiationes  concurrant  cum  perpendicula- 
ribus , eodem  igitur  puncto  recipitur  obliqua  et  directa  radiatio.  Duae  igitur 
res  uno  loco  existimabuntur  esse.  Me  vero  confirmat  universalissima  argu- 
mentatio ipsi  Vitellioni  usurpata.  Passio  visionis  sequitur  actionem  illustra- 
tionis, in  modo  et  proportione.  Retina  vero  illustratur  distincte  per  puncta 
singula  a punctis  rerum  singulis,  et  per  singula  puncta  fortissime.  In 
retina  igitur,  non  alibi,  fieri  distinctissima  et  evidentissima  visio  potest.  Id 
tanto  magis,  quod  etiam  turbatam  picturae  rationem  vitia  videndi  sequun- 
tur, uti  demonstratum  est.  Ac  nescio  an  Democritus  hanc  potius  pictu- 
ram, idoli  sui  nomine,  quo  visio  fiat,  celebraverit,  quam  illam  specularem 
ificpaait.  Saepe  antiquis  usu  venit,  ut  ab  Aristotele  sub  commentitio  sen- 
tentiae schemate  refellerentur  immeriti. 

Quod  vero  mihi  objici  posset  inversio  meae  picturae,  quam  Vitellio 
magno  studio  declinavit:  primum  is,  ad  eam  sententiam  obtinendam,  plani- 
tiem crystallino  contra  manifestam  experientiam  tribuit;  quae  cum  gibbam 
esse  superficiem  illam  asserat,  fatente  itaque  Vitellione  fiet  simulacrorum 
inversio.  Atque  ego  diutissime  sane  me  torsi,  ut  ostenderem  conos  in 
ingressu  foraminis  uveae  sinistros  ex  dextris  factos,  post  crystallinum  in 
medio  vitrei  rursum  secari  fierique  alteram  inversionem,  et  qui  sinistri  facti 
erant,  dextros  rursum  fieri  priusquam  ad  retinam  pertingant.  Nec  finis  hujus 

inutilis  curae,  donec  in  propositionem  11.  et  12.  ex  praemissis  incidissem, 
quibus  haec  sententia  planissime  refellebatur.  Ac  etsi  obtinuissem  propo- 
situm, querela  tamen  erat  superfutura : hemisphaerium  tamen  perversum 
erat  futurum,  qui  enim  foris  vultu  ad  nos  converso  stant,  dextra  censentes 
haec,  illa  sinistra,  illorum  imagines  directe  objectae  pro  sinistris  ^dextra 
erant  habiturae,  ut  videre  est  in  speculis.  Nam  qui  tibi  dexter  est  oculus, 
is  imagini  tuae  fit  sinister.  Ut  taceam,  quod  cavum  picturae  introrsum  in 
caput  vergebat,  cum  cavum  rei  vergeret  in  plagam  contrariam. 

Itaque  si  te  movet  inversio  hujus  picturae  metuisque,  ut  inversionem 
hanc  sequatur  et  inversa  visio,  sic  velim  perpendas.  Quemadmodum  non 
ideo  visio  est  actio,  quod  illustratio  sit  actio,  sed  contraria  actioni  passio: 
ita  etiam,  ut  loca  respondeant,  patientia  agentibus  e regione  oportet  esse 
opposita.  Tum  autem  perfecte  sunt  loca  opposita,  cum  idem  centrum 
mediat  in  lineis  oppositionum  omnibus,  quod  non  erat  futurum,  si  pictura 
erecta  fuisset.  Itaque  in  inversa  pictura  etsi  universaliter  et  respectu  com- 
munis alicujus  lineae  dextra  sinistris  permutantur : dextra  tamen  rei  dextris 
picturae,  et  supera  rei  superis  picturae  (sui  ipsius  respectu)  perfecte  oppo- 
nuntur, sicut  cavum  cavo.  Nec  metus  est,  ut  in  plaga  erret  visus.  Rem 
enim  sublimem  intuitus  manifeste  sursum  vertit  oculos,  humiles  confessus 
et  oppositos  rei  causa  loci.  Errasset  potius  erecta  existente  pictura.  Ali- 
cubi enim  oculi  interior  paries  objiceretur  rei  directe,  alicubi  non,  ut  a 
lateribus  : declinaret  enim  ab  oppositione.  Nihil  igitur  absurdi  committitur 
inversa  pictura,  quod  Vitellio  tantopere  fugit:  quod  et  Jessenius  secutus  est 
existimans,  refractionem  in  cornea  hoc  praestare,  ne  dextra  fierent  sinistra  : 
quod  propos.  12.  ex  praemissis  plane  refutatum  est.  Quid  denique  de  in- 
ii aesione  speciei  in  crystallino  (quae  Aristotelis  et  ipsa  est,  qui  ro  vSodq  ad 
visionem  ideo  elegit  Sia  ro  evcpvXaxrozeQov  xai  tvvnoXrjnroreQov  eivai , quod 
recipiat  et  conservet  melius  quam  aer)  sit  sentiendum,  ex  conclusione  cap.  I. 
apparet.  De  pervasione  vero  ejusdem  per  angustissimam  viam  seu  cavi- 
tatem nervi  usque  ad  bivium  utriusque  nervi  paulo  supra  in  hoc  capite 
Nro.  3.  satis  est  dictum. 

Multo  melius  de  officio  crystallini  Platerus,  quamvis  nec  ipse  scopum 
plane  tetigit.  Visionem  ait  fieri  retiformis  tunicae  ministerio  : crystallinum 
vero  retiformi  hoc  praestare,  quod  extra  oculum  convexa  specilla  praestant 
lusciosis,  efficere  namque  ut  res  majores  appareant.  Omnino  Platere , tale 
quid  praestat  crystallinus : hoc  ipsum  vero  non  praestat.  Primum  quia 
crystallini  intersectionum  terminus  ultimus  est  in  confinio  retinae , dictum 
igitur  prop.  18.  praemissa,  quid  futurum  'Sit  de  oculo  integro  illic  appli- 
cato. Nempe  videret  oculus  integer  loco  retinae  solius  positus  non  plus 
uno  puncto,  idque  confusissime  et  per  totam  fere  crystallini  superficiem. 
Quod  si  maxime  distinctae  res  essent  appariturae  oculo  integro  illic  collocato, 
non  ideo  idem  sequetur  et  in  partem  oculi.  Causa  haec  est,  quia  in  oculo 
integro  est  non  tantum  centrum,  in  quo  radii  omnium  lucentium  concurrunt 
(vel  quasi  concurrissent,  ita  excipiuntur)  sed  etiam  superficies,  in  qua  pic- 
atura distincte  explicatur.  In  retina  vero,  quae  pars  est  oculi,  id  locum  non 
habet.  Nam  si  res  illae  distinctae  et  majores  a crystallino  in  retiformi 
repraesentari  dicantur,  quae  radios  omnibus  punctis  ad  idem  retinae 
punctum  projiciunt  (ut  jam  hoc  per  se  falsum  concedatur),  qua  ergo 
ratione  punctum  illud  retinae  excipiet  distinctas  rei  visibilis  partes,  cum 
punctum  sit  ex  supra  posito?  Sin  autem  huc  rem  trahis,  ut  quicquid 

est  simulacrorum  per  totam  retiformis  superficiem,  id  a crystallino  majus 
repraesentetur:  jam  plane  destruxisti  similitudinem  ab  oculo  integro  et  spe- 
cillis externis  ad  retinam  traductam.  Oculum  enim  sic  in  latum  illustrant 
res  visibiles  plures,  ut  tamen  et  in  idem  centrum  quasi  coeant  et  sectione 
(vel  qlfasi)  facta,  ab  eodem  unico  puncto  excipiantur  in  retinam.  Tunc 
itaque  perspicilla  convexa  praestare  possunt,  ut  a re  quapiam  major  super- 
ficies retinae  occupetur.  At  inter  crystallinum  et  retinam  nullum  est  punc- 
tum concursus  radiorum  ex  diversis  visibilis  rei  punctis  venientium,  per  12. 
praemissam : quare  potius  minor  fit  portio  illustratae  retinae  propter  cry- 
stallinum, quam  major.  Yide  23.  praemissam  et  quae  Nro.  2.  de  modo 
visionis  dicta  sunt.  Denique  neque  hic  est  usus  specillorum  convexorum, 
ut  res  augendo  illustrent,  ut  vidisti  praemissa  prop.  28.;  imo  vitiosa  visio 
esset,  si  res  justo  majorem  quantitatem  pingendo  in  retina  occuparet.  Nam 
ut  pictura,  ita  visio. 

Videtur  Platerum  in  lianc  sententiam  induxisse  id  experimentum  ana- 
tomicum, quod  ex  aliis  medicis  audivi,  scilicet  si  crystallinus  humor,  seorsim 
enucleatus  ab  humoribus  ceteris,  minutulis  literis  superimponatur,  reprae- 
sentare illas  majores.  Verum  id  est  alienius  ab  hoc  negotio.  Visio  enim 
fit  mediante  pictura  in  retiformi.  At  haec  fallacia  contingit  non  per  pic- 
turam sed  per  rationes  imaginis.  Ergo  haec  amplificatio  literarum  per  cry- 
stallinum (vel  ei  analogon  quippiam  in  oculo)  non  informat  visionem. 

Confer  jam  modum  verum  visionis  a me  propositum  cum  illo  Plateri, 
videbis  clarissimum  virum  non  longius  a vero  abesse,  quam  quantum  pro- 
fessione medicum,  qui  mathematica  non  dedita  opera  tractat,  abesse  con- 
sentaneum est. 

Cornelius  Gemma  medicus  et  philosophus  profundae  indaginis,  Cosmo- 
critices  libro  II.  fol.  120.  4 5)  modum  visionis  componit  et  confundit  pene  ex 
omnibus  qui  celebrantur : in  quo  videas  certare  verborum  ambiguitatem  cum 
obscuritate  rerum,  cum  hic  tum  in  toto  fere  libro,  dum  de  materia  maje- 
statis plenissima  gravi  stylo  rhetoricari  et  plane  vaticinari  mavult  quam 
disputare,  nec  nisi  gravem  lectorem  et  attentissimum  erudire  dignatur. 
Primum  hoc  ex  Vitellione  et  ex  opticis:  cono  visionem  confici,  cujus  basis 
in  re  visibili,  vertex  in  centro  crystallini.  Deinde  hoc  ex  philosophia  vete- 
rum, legibus  non  opticis  at  verbis  opticis:  conum  alium  vertice  ad  centrum 
crystallini,  basi  intro  porrecta  cono  illi  exteriori  obviam  ire;  illum  lucis, 
hunc  spiritus  seu  facultatis  visoriae  esse;  illo  species  influere,  hoc  recipi, 
magno  quidem  et  lato  debiles,  exili  fortes.  (Spiritus  an  schema  induat?  an 
conus  esse  possit?  et  cui  bono?)  Sed  aenigmata  hujus  auctoris  quatenus 
commune  quid  habent  cum  opinionibus  aliis  quas  refuto,  ad  has  relego : de 
cetero  cum  se  lubricitate  verborum,  utcunque  premas,  evolvant,  missa  sunt 
facienda,  praesertim  quia  modum  verum  certo  invenimus. 

Sequitur  postremus,  quem  hac  vice  considerandum  mihi  proposui, 
Joannes  Baptista  Porta,  qui  libro  17.  Magiae  Naturalis  capite  6.  primum 
ejus  rei  artificium  tradit,  cujus  supra  capite  secundo  solemnem  demonstra- 
tionem expedivi : qua  ratione  nempe  omnia  in  tenebris  videantur  cum  suis 
coloribus,  quae  foris  a Sole  illustrantur : postea,  propositis  aliquot  jucundis 
artificiis,  jam  conclusurus  locum  haec  pauca  de  visionis  modo  addidit: 
Hinc  philosophis  et  opticis  patet,  quonam  fiat  visio  loco,  ac  intromittendi  dirimitur 
quaestio  sic  antiquitus  exagitata,  nec  alio  unquam  artificio  demonstrari  poterit. 
Intromittitur  idolum  per  pupillam,  fenestrae  foraminis  instar,  vicemque  obtinet  tabulae, 

crystallinae  sphaerae  portio  in  medio  oculi  locata,  quod  scio  ingeniosis  maxime 
placiturum.  Equidem  beasti  nos,  o excellens  naturae  mysta , lite  illa  diremta, 
receptione  an  emissione  fiat  visio.  Nam  quod  multi  passiin  vel  obiter  sunt 
admirati,  vel  neglexerunt  visum  vel  diligentius  excultum  per  invidiam  et 
maximam  gloriae  divinae  injuriam,  reique  pubi,  literariae  damnum  privatim 
ostentare  maluerunt : aut  animadversum  quidem  (ut  in  Suevia  vietores  in 
doliis  abditi  amplioribus,  patente  exiguo  osculo),  non  potuere  tamen  pro 
dignitate  tradere:  tu  unus  et  animadvertisti  et  percoluisti  et  publicum  fecisti 
cum  dignitate : ut  pro  scientia  et  amore,  qui  in  te  est  naturae  mysteriorum, 
disputationi  utilissimae  accommodares.  Itaque  quod  me  attinet,  habes  admi- 
ratorem et  praedicatorem  tui  nominis  non  ingratum : de  ceteris  eadem  tecum 
spero.  Neque  puto  vel  aliter  posse  rectius  confirmari  receptionem  specierum 
in  visum  et  refutari  emissionem  radiorum  (de  quibus  vide  Macrobium  lib.  VII. 
Saturnalium),  quod  quidem  posterius  Vitellio  lib.  III.  p.  5.  attentavit  et  Ari- 
stoteles libello  de  Sensibili  cap.  2,  neque  fore  quenquam,  qui  vel  tantillum 
amplius  dubitaturus  sit : dummodo  fatalem  socordiam  excutiant  physicarum 
rerum  professores  et  haec  quoque  paucula  cognoscere  dignentur.  Quin 
etiam  ex  hoc  tuo  invento  philosophi  de  luce,  de  coloribus,  de  perspicuo, 
rectius  quam  ex  Aristotele  philosophari  discent.  Absurdus  est  Aristoteli 
libello  de  sensibili  Empedocles,  quod  xQw/jata  dixerit  anogyoiaq.  Incommodum 
enim  putat , visionem  fieri  cum  oculus  effluxu  a coloribus  facto  contingitur. 
At  in  hanc  tuam  obscuram  cameram  intueatur,  videbit  parietem  tangi,  quin 
igitur  oculus  tangi  possit?  Quem  vero  ipse  introducit  motum  medii  factum 
a sensibili,  is  neque  intelligi  potest  et  ipsa  emissione  longe  est  incommodior. 
Ut  taceam,  quod  diaphanum  ab  eo  sic  definitur,  ac  si  esset  vox,  ut  loquun- 
tur, positiva  rei  ad  visionem  necessariae,  cum  sit  privativa  rei  visui  obstan- 
tis, opacitatis  scilicet,  nec  ideo  diaphanum  aliquid  sit,  quia  luce  collustratur, 
sed  quia  superficierum  confragositate,  colore  et  crassa  densitate  vacat,  sine 
respectu  lucis.  Imo  lux  collustrans  pellucida  plurimum  officit  visui.  Sed 
de  his  supra  in  notis  ad  caput  primum.  Ceterum  de  modo  visionis  paulo 
accuiatius  veiba  tua,  Porta,  consideranda  sunt.  Hinc,  inquis,  patet,  quonam 
fiat  visio  loco,  et  postea  explicans,  intromittitur,  inquis,  idolum  per  pupillam, 
per  foiamen  uveae,  fenestrae  foraminis  instar;  vicemque  obtinet  tabulae,  cry- 
stallinae sphaerae  portio.  Ergo  si  te  bene  capio,  tu  si  interrogeris,  quo  loco 
visio  fiat,  respondebis,  in  superficie  crystallini  ceu  in  tabula.  Dices  enim  visi- 
onem ex  eo  picturae  genere  esse,  quod  hoc  tuo  capite  sexto  tradidisti,  ego 
supra  cap.  II.  demonstravi.  In  via  sane  te  esse  patet,  nam  eadem  verba 
supra  Nro.  2.  usurpavi:  ad  locum  vero  destinatum  pervenisse  haud  dixerim. 
Sane  si  hic  scopum  fixum  habes,  si  non  ultra  crystallinum  descendis,  errasti 
sententia.  Respondes  quidem:  in  nostris  opticis  fusius  declaratum  est:  quae 
mihi  diligenter  inquisita  videre  non  contigit.  Interim  conjecturis  usus  vereor, 
ut  vel  in  opticis  fueris  rem  ipsam  assecutus.  Nam  cur  hic  nulla  refrac- 
tionum mentio?  cum  caput  10.  deputaveris  crystallinae  lentis  affectionibus, 
caput  11.  specillis,  caput  13.  pilae  crystallinae : cur  hic  nullam  plane  visi- 
onis modi  facis  mentionem?  Et  per  se  proclive  est,  viso  artificio  illo  tuo 
capitis  tui  sexti,  statim  hac  persuasione  occupari,  visionem  penitus  hoc  arti- 
ficio perfici.  Ipse  ego,  quamvis  duplicato  artificio,  adjuncto  nempe  illo 
prop.  meae  23.  praemissae,  quod  a te  non  est  relatum  (quod  confirmat 
meam  suspicionem,  cum  visionis  modus  sine  eo  innotescere  non  possit), 
tamen  in  hac  persuasione  multus  fui,  visionem  non  esse  quicquam  aliud 

quam  intersectionem : globum  vero  aqneum  tantum  hoc  praestare  cum  suis 
refractionibus,  ut  purior  fiat  intersectio,  quae  in  ipsa  superficie  crystallini 
ob  propinquitatem  ad  foramen  nondum  est  perfecta;  fieri  enim  beneficio 
refractionum,  ut  in  tam  angusto  oculi  spatio  repraesentetur  intersectio  tam 
diligens,  quam  vix  in  ampla  aliqua  camera  citra  refractionem  esse  possit. 
Ceterum  me  statim  ad  oculum  refutavit  globus  aqueus,  qui  unum  tantum 
punctum  post  se  habuit,  in  quo  distincte  pingeret  portionem  hemisphaerii, 
ante  et  post  minime.  Debuit  autem  in  remotis  punctis  distinctius  pingere, 
si  sola  intersectio  picturam  hanc  praestaret.  Ut  taceam  quae  supra  Nro.  2. 
dicta,  quod  per  meram  intersectionem  (non  accedente  et  collectione  per 
refractionem)  nunquam  perveniatur  ad  distinctissimam  visionem  rerum  fora- 
mine uveae  minorum.  Itaque,  ut  concludam,  si  hoc  unum,  Porta  solertis- 
sime , tuae  sententiae  addideris : picturam  in  crystallino  adhuc  confusam 
esse  admodum,  praesertim  dilatato  foramine  uveae,  nec  fieri  visionem  per 
conjunctionem  lucis  cum  crystallino,  sed  descendere  in  retinam,  descensuque 
eo  et  magis  separari  diversorum  et  conjungi  ejusdem  puncti  radiationes, 
inque  ipsa  retina  locum  esse  collectionis  ad  punctum,  quae  evidentiam  pic- 
turae praestat,  fierique  et  per  illam  intersectionem,  ut  imago  fiat  eversa,  et 
per  hanc  collectionem,  ut  distinctissima  sit  et  evidentissima : hoc  inquam 
si  addideris  tuae  sententiae,  plane  absolveris  visionis  modum. 

5.  Quae  ex  visionis  modo  in  Astronomiam  redundent, 
seu  de  vitiata  visione. 

Etsi  perfectio  visus  in  duobus  consistit  oculis:  astronomi  tamen  visu 
utuntur  non  semper  ad  internoscendum  objecta : utplurimum  vero  ad 

constituendum  angulum  inter  binas  stellas:  quo  in  negotio  centro  ipsis 
opus  est  unico,  ad  quod  angulus  aestimetur.  Quare  oculum  alterum  seque- 
strant, imitati  artifices,  qui  regulae  rectitudinem  exploraturi  unum  adhibent 
oculum.  Faciunt  idem  et  qui  scorpiones  quique  bombardas  dirigunt  ad 
metam.  Nam  his  omnibus  ob  diversas  quidem  causas  officit  uterque  ocu- 
lus adhibitus;  qua  de  re  dignum  philosopho  censuit  Aristoteles  inquirere, 
sectione  31.  problemate  2 et  20.  At  neque  unicus  oculus  adhibitus  plane 
nulla  cautione  opus  habet : quin  gemino  modo  in  errorem  nos  inducere 
possit.  Etenim  in  pictura,  qua  visionem  fieri  dixeramus,  duae  potissimum 
oculi  regiones  considerantur:  centrum  oculi  et  superficies  centro  circumjecta, 
picturam  excipiens.  Dictum  est  enim,  ita  ordinatam  esse  picturam  in 
Fig.  85.  retiformi  tunica,  ut  ejectae  ex  singulis  ejus  punctis  rectae  per 
idem  fere  vitrei  centrum  in  puncta  rei  visibilis  sibi  respon- 
dentia incisurae  sint,  si  producantur. 

Cum  itaque  stellarum  distantiae  instrumentis  astronomicis 
sunt  capiendae,  diligentiores  astronomi,  ut  dictum,  non  fidunt 
oculo.  Sciunt  enim,  etsi  oculus  ipsum  instrumenti  centrum 
attingat  (quod  tamen  difficulter  obtinetur),  non  attingere  tamen, 
nisi  superficietenus,  in  qua  quidem  lineae  ex  utraque  stella  per 
superiora  pinnacidia  ductae  non  concurrant.  Sint  F,  G,  stellae, 
B«C  instrumentum,  centro  a,  DA  superficies  oculi,  E centrum 
oculi.  Cum  igitur  non  ex  a,  sed  ex  E centro  oculi  fingendae 
sint  egredi  rectae  in  F,  G incidentes : applicatis  ergo  pinna- 
cidiis  B,  C,  ut  EBF,  ECG  sint  in  recta:  angulus  B«C  vitiose 
metietur  distantiam,  eritque  justo  major,  quia  interior  quam  BEC 

super  eadem  basi:  arcus  itaque  BC  major  justo,  quia  oculi  profunditas  Ea 
non  patitur  centra  a,  E instrumenti  et  oculi  conjungi. 

Id  multo  magis  cavendum,  quando  exiles  admodum  quantitates  sub 
anguli  pensuram  vocantur : ut  cum  diametros  luminarium  inquirimus,  quod 
fundamenti  loco  faciendum  est  omnibus  astronomiae  restaurationem  aggressis. 

Archimedes  igitur  in  libello  de  Arenae  numero  cautionem  hanc  adhibuit : 
primum  certa  quadam  suscepta  ratione  quantitatem  investigavit  non  minorem 
visu  : ei  aequalem  cylindrum  in  a centro  instrumenti  locavit  et  lineas  duxit 
a B,  C pinnacidiis,  attingentes  hunc  cylindrum  et  concurrentes,  sint  BE, 
CE.  Itaque  BEC  angulum  proxime  minorem  esse  statuit  angulo  eo,  quo 
distantia  FG  cernebatur.  Sed  B«C  angulum  proxime  majorem.  Porro  quaenam 
sit  quantitas  non  minor  visu,  sic  determinandum.  Sit  (Fig.  86)  AB  super- 
ficies corneae,  et  ab  E puncto  visibili  extremae  radiationes,  quae  per  foramen 
uveae  admittantur,  sint  EA,  EB,  quae  refractae  in  A,  B,  concurrant  in  F 
puncto  retiformis  vel  proxime  illius  superficiem.  Sit  jam  CD  quantitas 
minor,  quam  quae  per  EA,  EB  transeat  et  propior  AB  oculo  quam  E. 
Vides,  etsi  CD  objicitur  directe  puncto  E,  non  omnes  tamen  ipsius  E 
radiationes  averti,  sed  a lateribus  ingredi  circumcirca,  et  in 
F locum  omnibus  destinatum  concurrere : quibus  radiis  in 
unum  collectis,  fit  visio  puncti  E,  sed  admixta  visione  rei 
CD.  Nam  D terminus  dexter  pinget  N sinistram  ipsius  F 
retinae  partem,  C sinister  M dextram  hujus.  Quare  medium 
CD  rei  pinget  ipsum  F,  quod  prius  etiam  E pingebat.  Sic 
duae  res  uno  loco  videbuntur,  hoc  tamen  discrimine,  quod 
E putabitur  distinctius  videri,  CD  vero  erit  velut  umbra  aut 
tela  araneae.  Nec  mirum.  Nam  supra  dictum,  radiationes 
puncti  C in  oculum,  C tam  propinquo  existente,  colligi  longe 
post  F , feriunt  igitur  retinam  F nondum  collectae.  Atque 
hoc  sane  modo  CD  minor  erit  latitudine  visus.  Non  multo 
aliter  Archimedes  ipsi  CD  aequalem  ponit  GH  remotiorem 
cylindrum  et  album  esse  jubet,  distinctae  visionis  causa. 

Quod  si  cylinder  GH  totus  cernatur,  nihil  impediente  cylindro 
CD,  multo  minores  visu  pronunciat;  sin  aliqua  de  GH  pars 
omittitur,  paulo  minores;  sin  totus  GH  occultetur  (aequalibus 
semper  existentibus  inter  se  utroque)  majores  visu  asserit. 

Huic  affirmato  parum  aliquid  deest.  Majores  quidem  et 
minores  visu  sat  certo  definivit,  nec  aliud  requirebat  ad  suam  demon- 
strationem : ceterum  proportio  institui  non  potest,  ut  quanto  CD  minor  visu, 
tanto  de  GH  plus  videatur.  Nam  si  GH  appropinquet,  minus  de  eo  vide- 
bitur, quam  si  a CD  recedat,  quamvis  aequales  maneant  GH  et  CD.  Ut 
taceam  quod  pupillae  amplitudo  determinet  visus  amplitudinem,  quae  tamen 
alias  est  alia.  Haec  tantum  monendi  causa  dixi,  ut  tanto  rectius  inter  se 
compararentur  Archimedis  verba  et  mea  de  visione  sententia.  *)  Quod  ipsam 


*)  Archimedes  hoc  solum  spectavit,  ut  angulum  quaereret,  qui  certo  minor 
esset  eo  angulo,  quo  Sol  spectatur.  Id  autem  quoad  Solem  impetravit  sua  demon- 
stratione. Nam  radii  ab  oppositis  Solis  extremitatibus  radentes  quantitatem  aequalem 
visui  eique  proximam,  concurrunt  non  in  centro  vitrei,  ubi  justa  esset  mensura 
anguli,  sed  post  illud,  ubi  vere  minorem  faciunt  angulum,  quod  quaesivit  Archi- 
medes. Verbis  igitur  „non  semper  coincidunt  in  centrum  vitrei “ occurritur  objectioni. 

demonstrationem  attinet,  ea  manet  Archimedi  nihilominus.  Nam  lineae  sic 
ductae  ab  extremis  rei  visibilis,  ut  contingant  talem  cylindrum,  aequalem 
penitus  visui , collocatum  in  a (schematis  85),  non  semper  coincidunt  in 
centrum  vitrei.  Dictum  enim  est  supra,  si  ex  punctis  rerum  visibilium 
ducerentur  rectae , transituras  centrum  hoc  et  perpendiculares  in  retinam 
futuras. *  *)  Sit  ergo  in  schemate  86.  I centrum  retinae  et  ex  C,  D per  I 
ducantur  in  retinam  CM,  DN.  Erunt  M,  N propemodum  loca  picturae  C, 
D per  supra  dicta,  quamvis  C,  D non  plane  lineis  CM,  DN,  sed  refractis 
et  alterius  situs  sese  pinxerint.  Ut  igitur  rei  visae  termini  cum  CD  quan- 
titate per  visionem  connexi  coeaut  in  I centro,  oportet  ejus  terminos  plane 
competere  in  MK,  NL,  ut  si  res  visa  sit  KL,  quae  si  minor  et  contractior 
fuerit,  concurrent  Archimedeae  lineae  post  I,  sin  latior,  ante  I.  Itaque  quod 
ipsam  Solis  diametrum  attinet,  in  qua  metienda  Archimedes  illo  loco  ver- 
satur, contractior  illa  est  quam  ut  complexu  KIL  vel  CID  teneatur,  quare  KC, 
LD  (si  KL  sit  Sol)  post  I coeunt,  vereque  angulus  proxime  minor  est  justo. 

Ille  vero  Rabbi  Levi,  cujus  verba  Commandinus  refert  in  commentariis 
super  hunc  Archimedeum  locum,46)  non  neglexit  etiam  radio  astronomico 
profunditatem  hujus  puncti  concursus  investigare  : prodiditque  ipsum  ocularis 
globi  centrum,  quod  sese  ait  invenisse  postquam  profunde  maximo  cum  labore 
quaesisset.  Quo  nomine  mirifice  confirmat  ea,  quae  supra  Nro.  2.  diceba- 
mus. Centrum  enim  vitreae  sphaerae,  quod  concursui  imaginario,  si  lineae 
ducerentur,  destinavimus  et  circa  quod  ordinatur  pictura  res  repraesentans, 
id  inquam  centrum  est  simul  et  retinae  et  uveae  et  albae  seu  sclerodis 
tunicae:  ideoque  et  totius  globi  ocularis  centrum.  Nam  quod  Rabbinus  ille 
addit,  invenisse  se  id  punctum  in  centro  visus,  quod  sit  in  centro  humiditatis 
congelatae,  id  ex  Alhazeno,  suo  contribule,  qui  hoc  consentaneum  seu  aequum 
esse  censet,  descripsisse  videtur,  quod  indidem  et  Vitellio  in  III,  7.  trans- 
tulit , experientia  vero  anatomica  clarissime  refutat,  affirmans  crystallinum 
humorem  esse  loco  anteriore  quam  est  centrum  globi,  et  superficiem  quidem 
ejus  anteriorem  depressae  rotunditatis,  non  protuberantis.  In  ceteris  He- 
braeus bona  utitur  demonstratione.  Positis  enim  in  ultimo  schemate  KL  et 
CD  duabus  quibuscunque  quantitatibus,  oculus  AB  sic  admovetur,  ut  C, 
K in  linea  una  constitutis,  etiam  D,  L in  una  sint  linea.  Tunc  enim  pro- 
tractis KC,  LD,  fit  concursus  in  I,  spatio  IA  post  oculi  superficiem,  quod 
comparatum  ad  globum  alicujus  oculi  ostendit  ejus  semidiametrum.  Nam 


Possit  enim  aliquis  dicere,  has  extremitatum  rei  radiationes  interdum  in  ipsum 
vitrei  centrum  incidere.  Respondetur:  id  non  semper  fieri,  sed  tunc  tantum,  ubi 
visa  res  fuerit  aequalis  complexui  KL.  Et  quemadmodum,  re  visa  hunc  KL  com- 
plexum excedente,  concursus  sit  ante  I vitrei  centrum  (quo  casu  res  major  justo 
appareret),  ita  si  res  visa  deficiat  ab  hac  quantitate,  ut  Sol  (visibile  sc.  Archi- 
medi propositum) , tunc  omnino  concursum  esse  post  I vitrei  centrum.  — Haec 
igitur  tria  membra  in  sequentibus  demonstrantur,  continentibus  explicationem  et 
objectionis  et  solutionis. 

*)  Subintellige  conversam  sententiam  pag.  262,  lin.  35,  nempe  ut  rectae 
a visibilis  punctis  in  puncta  picturae  sibi  respondentia  ducantur.  Sed  inquias, 
quis  metietur  illum  angulum , sive  in  centro  vitrei  sit  sive  extra  ? Respondeo : id 
Archimedes  docuit,  ut  supra  indicatum.  Cylindrum  enim  adhibuit  alium  majorem 
eo,  qui  esset  aequalis  visui,  eumque  sic  collocavit,  ut  (Fig.  85)  inter  FE,  GE  com- 
peteret, sc.  in  BC,  et  distantiam  cylindrorum  cum  eorum  quantitate  comparavit. 
Vide  locum  ipsum. 

ut  excessus  KL  super  CD,  ad  distantiam  KL  et  CD,  ita  tota  KL  ad  ejus 
ab  I distantiam,  cum  tamen  KL  ab  AB  inveniatur  minus  distare. 

Noster  vero  Tycho  Brahe  inter  initia  minus  adhuc  tractandorum  in- 
strumentorum peritus,  etiam  ab  ipsius  instrumenti  articulo  hujusmodi  passus 
est  impedimenta,  Cum  enim  in  figura  85.  rectae  regularum  in  a concurre- 
rent et  materia  circa  a crassitudinem  obtineret  excurreretque  usque  in  E, 
non  tantum  centrum  sed  ne  superficies  quidem  oculi  in  a esse  potuit,  sed 
in  E substitit,  ut  in  Mechanica  parte  folio  D 4.  et  in  Progymnasmatis 
fol.  34  monuit.  Cumque  visus  sibi  esset,  usurpatione  tabellae,  cujus  struc- 
tura fol.  34  habetur,  errores  observationis  hinc  obortos  plane  sustulisse  : 
postea  tamen  animadvertit  fol.  342,  sibi  etiam  os  genae  obstitisse,  quo 
minus  oculi  pupilla  sat  propinque  circumferentiae  capitis  instrumenti  appli- 
caretur. 

Huc  ipse  quidem  causam  confert  visus  etiamnum  aberrantis.  At  ut 
concedam  et  os  genae  obstitisse , puto  tamen  potissimam  culpam  resedisse 
in  eo,  quod  non  ex  pupilla,  quod  Tycho  Brahe  ponebat,  radius  visua- 
lis potissimum  procedat,  sive  foramen  uveae  intelligas  seu  corneam 
hoc  obtegentem,  ut  ipse  usurpare  videtur:  sed  ex  medio  globi  puncto,  ut 
jam  technice  de  radio  visuali  loquar  cum  antiqua  Euclidis  schola.  Hoc 
ipsum  Tycho  melius  considerans,  anno  85.  ad  Landgravium  Hassiae  scribit 
in  hunc  modum,  fol.  8.  I.  Tomi  Epist.  Nec  enim  centrum  visus  centro  instru- 
menti apte  uniri  potest,  nec  pupilla  oculi  binas  stellas  intuendo  immota  manet, 
unde  centrum  visus  etiam  aliquantulum  variari  necessarium  evadit.  Adhuc  quidem 
existimat  e pupilla  egredi  visorium  radium  tanquam  e centro,  sed  cum 
videret,  non  sufficere  distantiam  superficiei  oculi  a centro  instrumenti,  par- 
tem aberrationis  etiam  in  pupillae  translationem  confert,  quod  plane  nihil 
aliud  est  quam  hoc  ipsum,  quod  centrum  visus  post  pupillam  latet,  eductis- 
que  e visus  centro  duabus  lineis,  aliqua  oculi  superficies  intercipitur,  nec 
directa  esse  potest  utriusque  stellae  visio,  nisi  centrum  pupillae,  manente 
oculi  centro,  ex  altera  linearum  in  alteram  transferatur. 

Haec  itaque  oculi  quantitas  observationibus  accuratis  affert  incommoda, 
quae  Hipparchus  olim  declinaturus  dioptras  introduxit,  ut  angustissimo  fora- 
mine ad  oculum  applicato,  si  per  illud  oculus  ad  utriusque  stellae  vel  mar- 
ginis Solaris  dioptram  respiceret,  hae  geminae  cipeig  sese  in  hoc  foramine 
certo  secarent,  nec  esset  sectionis  hujus  punctum  per  latitudinem  oculi  quae- 
rendum. ldque  Ptolemaeus  est  imitatus.  Hodie  pro  dioptra  rimam  subti- 
lissimam efficiunt,  erectis  duobus  pinnacidiis  pene  sese  contingentibus.  At 
ne  huic  quidem  rimae  praesertim  in  brevioribus  distantiis  fidendum  auctores 
putarunt.  Quin  etiam  in  dioptris  ad  stellas  respicientibus  illud  incommodi 
notatum  a Tychone,  quod  si  foramina  sint  tenuia,  stellas  occultent,  sin  laxa, 
non  servent  imperatam  scrupulorum  subtilitatem.  Propterea  alii  remotioris 
dioptrae  loco  collocant  minutissimum  globulum,  ansulis  in  medio  perforatae 
tabellae  firmatum , collimantque  ad  stellas  non  inspiciendo  sed  tegendo. 
Alii  in  fenestella  tabellae  laxiore  binas  chordas  decussatim  figunt,  ut  sectio 
setarum  sit  vice  dioptrae  aut  globuli.  Ceterum  evanescunt  seu  globuli  seu 
cruces  in  tenebris,  et  candela  admota  visus  impeditur.  Propter  haec  cum 
in  citima  tum  in  remotioribus  dioptris  incommoda,  nulla  Tyclioni  Braheo 
visa  est  expeditior  collimandi  ratio  post  diuturnum  usum , quam  per  binas 
in  quamlibet  stellam  directas  lineas  parallelas,  adhibitis  ad  binas  stellas 
binis  observatoribus:  et  oculo  singulari,  tot  nominibus  insidioso,  plane 

vacare  jusso:  quae  ratio  primum  a Tychone  usurpata  avide  recepta  est  a 
Landgravianis , et  magno  cum  emolumento  observationum,  vide  lib.  I.  Ep. 
fol.  3.  Ei  quidem  formae  Landgraviani  instrumenti  Tycho  fol  8.  metuebat 
ne  similis  esset  sextanti  suo  primum  parato  : sed  defenditur  fol.  22.  ejus 
certitudo  a Landgravio.  Et  refert  fol.  28.  Rothmannus  Tychoni  ceterorum 
genuinam  formam,  quae  effectu  Tychonicae  aequipollet : in  hoc  solum  differt, 
quod  in  Tychonico  sextante  observatorum  uterque  sui  pinnacidii  rimis  paral- 
lelis eundem  cylindrum  in  centro  instrumenti  amplectitur,  in  Landgraviano 
quilibet  suum  loco  unius  cylindri,  pinnacidium  parallelum  paulo  a centro 
remotum.  Itaque  Tycho  fol.  38.  ad  Landgravium,  et  61.  62.  ad  Roth- 
mannum  plurimum  collaudat  et  formam  et  ipsorum  industriam.  Haec  itaque 
loca  sunt  ei  consulenda,  qui  specialiora  desiderat  de  observandi  ratione. 
Vide  et  Mechanica  Tychonis  folio  H 5.  — Atque  haec  nos  visus  centrum 
admonuit  de  observationibus  astronomicis. 

Multo  nobis  diligentius  est  hoc  visus  accidens  notandum,  cur  omnibus 
adeo  hominibus  quaecunque  lucida  sunt  majora  appareant  in  proportione, 
quam  quae  sunt  juxta  posita  minus  lucida.  Etenim  in  prima  vel  ultima 
phasi  Lunae  cornu  lucidum  longe  ampliori  circulo  claudi  videtur,  quam  reli- 
quum corpus  lumine  Telluris  illustratum  et  clarissime  conspicuum.  Idem 
anno  1603.  14.  24.  Maii,  in  eclipsi  Lunae:  quidam  enim  visu  comprehen- 
dere poterant  marginem  partis  obscuratae,  quamvis  plus  tertia  parte  restaret: 
dixerunt  igitur  obscurae  partis  circulum  angustiorem.  Anno  1600.  7.  17.  Au- 
gusti vesperi  vidi  Lunam  hora  una  ante  suum  occasum  cum  corde  Scorpii 
conjungi:  ingrediebatur  super  cor  septentrionali  parte,  ut  quasi  tertia  tqs 
tofirjg  pars  supra  cor  emineret,  cumque  exiguo  differret  sectio  a recta  linea, 
Sol  enim  in  25°££;  multo  tamen  latior  videbatur  trajectus  partis  lucidae 
ilio  loco,  quam  distantia  stellae  a sectionis  linea.  Haec  in  confinibus  Sty- 
riae  et  Ungariae,47)  ait.  poli  47  ^s0- 

Qui  sunt  imbecilli  visu  et  qui  alias  ad  remota  caecutiunt,  pro  una 
phasi  decem  phasium  cristatam  seriem  sibi  imaginantur:  iidem  eminus  ho- 
mines conspicati  cum  candidis  collaribus,  facies  hominum,  sine  hoc  casu 
satis  evidentes,  non  internoscunt.  In  pleniluniis  interdum  usu  venit,  ut 
videre  est  in  observationibus  Tychonis,  ut  quinque  vel  sex  hominibus  eandem 
Lunam  observantibus  pro  cujusque  visus  acrimonia  diametri  census  a 31  in 
36  minuta  vagabundus  excresceret.  Quae  adeo  praecipua  de  Luna  querela 
est.  Anno  1591,  22.  Febr.  Luna  22ies  observata,  bis  31,  sexies  32,  sep- 
ties 33,  sexies  34,  semel  36.  In  eclipsium  Lunae  primordiis  mihi,  qui  hoc 
vitio  laboro,  primum  omnium  defectus  animadvertitur  atque  etiam  plaga,  unde 
ingruant  tenebrae,  longe  ante  initium,  ceteris  qui  sunt  acutissimo  visu  adhuc 
dubitantibus,  ut  hujus  anni  1603.  mense  Maio.  Nam  mihi  dicta  Lunae 
crispatio  sistitur,  Luna  ad  umbram  accedente  et  exuta  Solis  radiorum  parte 
potissima.  In  Solis  eclipsibus  diu  latet  initium,  subito  majuscula  aliqua 
particula  deesse  videtur,  etiam  acuti  visus  hominibus.  Nec  cornua  in 
acumen  desinentia,  sed  retusa,  imo  recisa  et  plane  soleae  equinae  speciem 
(ut  anno  1601.  Decembri)  quidam  se  videre  exclamant.  Defectus  magni- 
tudo semper  extenuatur  in  oculis,  dilatante  se  undique  lumine  et  in  terminos 
limbi  Lunae,  ut  videtur,  ingrediente.  Quin  manifestum  et  hoc  argumentum 
dilatationis  hujus,  si  Lunae  corpus  ad  opacae  regulae  limbum,  qui  sit  oculo 
propinquus,  accommodes,  limbus  cum  sit  recta  linea  et  integra,  interpositu 
Lunae  diminutus  ea  parte  videbitur,  Lunae  lumine  limbi  speciem  obliterante. 

Haec  omnia  et  si  qua  sunt  alia,  ex  retina  tunica  trahunt  originem, 
sed  diverso  respectu.  Primum  quicquid  hujus  accidit  visibus  vitiosis,  occa- 
sionem ex  propositione  26.  27.  praemissa  invenit.  Remotiora  nempe , ut 
sunt  corpora  coelestia,  radiationes  ab  uno  puncto  cogunt  in  unum  punctum, 
antequam  attingant  retiformem,  seque  mutuo  secantes  in  eo  puncto,  jam 
dilatati  in  retinam  impingunt,  sic  non  punctum  retinae  a puncto  rei,  sed 
superficiecula  ejus  a puncto  rei  et  sic  a pluribus  punctis  cingitur:  alba 
vero  et  clara  fortiter  illustrant  suam  superficiem.  Faciunt  igitur , ut  quae 
ibidem  pinguntur  minus  clara,  qua  terminos  ipsa  suos  protulerant  (proferunt 
autem  vel  nimis  remota,  sectione  facta  ante  retinam,  vel  nimis  propinqua, 
ut  jam  modo  regula  opaca  cono  radioso  a retina  secto  priusquam  in  mucro- 
nem desinat;  vide  pr.  26.  27.  28.  hujus  capitis),  plane  delitescant  locumque 
albis  cedant,  itaque  pene  idem  fiat  in  oculo,  quod  supra  de  radii  figuratione 
capite  II.  demonstravi  in  pariete  fieri.  Quod  autem  non  simpliciter  ampli- 
atur species  lucentis,  sed  quasi  multiplicatur  et  ex  multis  distinctis  una 
aliqua  major  confunditur:  id  videtur  esse  vel  propter  rugas  uveae,  quae 
noctu  cum  Lunam  intuemur  dilatatur,  et  in  se  inque  rugas  suas  coit,  vel 
propter  hiatus  ciliarium  processuum.  Nam  contractis  palpebris  et  fronte 
corrugata  plurimae  talium  falsarum  specierum  deterguntur,  non  tamen  undique, 
quia  per  contractionem  palpebrarum  non  undique  oculus  aequaliter  tegitur  : 
sed  transversim  nudus  relinquitur,  quamdiu  palpebrae  quam  minimum  patent. 

Hoc  ergo  nomine  pictura  visoria  vitiatur,  quam  vitiosam  sequi  visionem 
necesse  est.  Si  aequalis  omnia  claritatis  fuissent,  visio  confusa  esset;  jam 
vero,  quia  lucida  praepollent,  quantitate  vitiantur.  *)  Atque  etsi  fortassis 
in  omnibus  conus  pictorius  dilatatur,  non  omnes  tamen  adeo  subtili  utuntur 
facultate  visoria,  ut  omnibus  radiationibus  sentiant ; qui  vero  afficiuntur  ab 
omnibus  radiationibus,  ii  soli  lucida  sibi  majora  imaginantur.  Hinc  qui 
insigni  debilitate  visus  sunt,  non  lucida  tantum  sed  et  nigra,  exilia  si 
fuerint  et  immodice  remota,  duplicata  intuentur. 

Cognata  quaestio  est  apud  Aristotelem  sectione  31.  proci.  28,  cur 
lumen  in  oculos  radians  auferat  conspectum  rerum  vicinarum,  qui  lumine 
ab  oculis  averso  redeat.  (Quare  prae  claritate  Lunae  aut  Jovis  aut  Veneris  minu- 
tiora sidera  infra  aliquot  gradus  videri  nequeunt.)  Nam  perinde  uti  hactenus  dictum 
partes  aliquae  retiformis  illustrantur  fortissime,  sensio  itaque  est  fortissima, 
reliquarum  partium,  quae  visibilibus  respondent  circumstantibus,  radiatio  in  nulla 
ad  illam  proportione  est:  quare  et  sensio  pene  nulla.  Nam  uti  se  habet  distincta 
retiformis  pictura  ad  distinctam  visionem,  ita  fortis  picturae  illustratio  ad 
fortem  sensionem  : in  qua  spiritus  multum  patiuntur.  Magis  fortasse  spectat 
hoc  ad  alterum  visus  vitium,  quod  sequitur.  Igitur  alter  respectus,  quo 
retina  lucidorum  picturas  ampliat,  videtur  ultra  leges  opticas  accedere. 
Tritum  quidem  est  apud  physicos,  candido  colore  dissipari  radios  Solis,  col- 
ligi nigro.  Neque  sane  falsum  hoc  esse  videtur,  si  quis  papyrum  albam 
globo  aqueo  vel  crystallino  in  puncto  incensionis  seu  intersectionis  objiciat, 
late  illustrata  videbitur,  sed  conniventibus  ob  claritatem  oculis;  sin  nigra 
papyrus  fuerit,  angustior  superficies  illustrabitur.  Quis  igitur  non  existimet, 
radios  albo  disjici,  nigro  coire?  Praesertim  si  videat  nigra  potissimum  iu- 


*)  Differunt  visio  confusa  et  visio  erronea.  Confusa  est,  cum  duas  res  vidit 
eodem  loco  ; erronea  fit,  cum  locus  omnis  alteri  tantum  rei  visae  soli  attribuitur, 
vanescente  visione  reliquae  rei  eodem  loco  visae. 

cendi,  non  alba.  At  non  tamen  hinc  sequitur , hanc  esse  lucis  et  alborum 
naturam.  Impossibile  enim  est,  ullam  superficiem  colore  suo  efficere  posse, 
ut  radius  quispiam  alia  linea  in  se  incidat,  quam  ipsum  incidere  cogunt 
suae  leges  opticae.  Nam  quod  latior  videtur  alborum  illustratio,  causa 
esse  potest  eximius  fulgor,  ut  jam  explicabitur,  et  quod  circumjecta  puncto 
incensionis  alba  vel  levi  radio  inclarescunt  et  fortissime  illustratae  parti  ob 
conniventiam  oculorum  accensentur.  Cur  vero  nigra  potissimum  inflammen- 
tur, praeter  ea,  quae  cap.  I.  prop.  38.  diximus,  causa  videtur  etiam  haec 
esse,  quod  quaecunque  hoc  colore  tincta  sunt,  ariditatem  et  adustionem 
sapiunt;  horum  igitur  materia  magis  existit  inflammabilis.  Igitur  quod  alba 
in  puncto  incensionis  latiora  apparentia,  idem  et  pleraque  jam  allata  phae- 
nomena testari  videntur,  ampliari  non  radium  collectum  in  re  alba,  sed  rei 
albae  ejusque  picturae  in  retina  impressionem  in  spiritum  visorium.  Nam 
per  I,  30.  plus  radiat  de  alba  quam  de  nigra  superficie.  Fulgor  igitur  est 
eximius,  aut  si  Sol  est  in  consideratione,  tunc  hoc  per  se  patet.  Jam  ut 
supra  eomperimus,  inhaerescere  species  in  spiritu,  quod  in  humore  aut  tunica 
legibus  opticis  fieri  non  potuit,  ita  hic  quoque  videtur  species  albi  fortissime 
illustrati,  seu  species  Solis  recepta  in  spiritum  sese  propter  cognationem 
naturae  diffundere,  non  aliter  quam  gutta  rubea  in  aquae  superficiem  (humor 
in  humorem)  illapsa  sese  dilatat;  species  vero  nigrae  in  spiritum  receptae 
colligi  in  sese,  ut  si  gutta  in  pulverem  incidat : idque  legibus  non,  ut  prius, 
opticis.  *)  Etenim  si  bene  consideres,  plane  sub  eodem  genere  sunt  inhae- 
rentia et  mora  speciei  lucidae  cum  hac  dilatatione.  Nam  ex  ipsa  mora 
videtur  sequi  dilatatio,  fugiente  visu  a tanta  claritate ; sed  tamen  eam  com- 
bibitam  circumferente  et  aliis  sui  partibus  in  eam  incidente. 

Quaecunque  harum  causarum  sit  consideranda  in  quolibet  singulari, 
certum  est  vel  in  retina,  causa  picturae,  vel  in  spiritibus,  causa  impres- 
sionis, existere  dilatationem  lucidorum:  cujus  quidem  rei  causam  mihi  per 
totum  hoc  caput  placuit  inquirere.  Hoc  itaque  ex  hoc  capite  astronomi 
considerabunt,  non  semper  fidendum  esse  intuitui  oculari  aut  aestimationi, 
quantumvis  consideratae  in  quantitate  diametri  plenae  Lunae  aut  defectus 
in  eclipsi : quare  non  tantum  in  consilium  adhibendos  certiores  modos  alios, 
sed  neque  temere  ab  iis  dissentiendum,  visus  fiducia,  si  quando  fiat,  ut 
dissentiant  illi  a visu-  Demonstratum  enim  est  evidentissime  ex  ipsa  visus 
conformatione,  fieri  crebro  ut  visui  error  accidat,  dum  lucida  nimis  magna 
existimat. 

Illud  etiam  hujus  esse  loci  videtur,  ut  causa  dicatur  quare  sidera  lusciosis  in 
profunda  nocte  confusiora,  aurora  vero  jam  primum  surgente  distinctiora  videantur? 
Atqui  si  multum  lumen  ipsis  officit,  debuit  plus  officere  cumulatum  aurorae  lumine. 

Causa  igitur  haec  est,  quod  in  tenebris  nocturnis  pupillae  foramen  naturali 
motu  dilatatur ; in  lumine  aurorae  clauditur  arctius.  Conus  vero  puncti  radiantis 
per  laxius  foramen  validior  ingreditur,  fortemque  impressionem  facit;  idem  angu- 
stiori foramine  constrictus  debilius  movet  oculum.  **)  Hactenus  vero  semper  usur- 


*)  Opticis,  hoc  est  refractoriis  contracta  vocis  notione.  Nam  si  vocis  originem 
spectes,  opticum  est,  quicquid  ad  visionem  pertinet. 

**)  Sensus  est : etsi  spatiis  coeli  inter  magna  sidera,  ut  et  minutissimis  side- 
ribus sua  etiam  sit  radiatio  : puncta  tamen  retinae,  in  quae  illa  radiant,  occupari 
latitudine  radiationis  fortioris  magnarum  stellarum,  quare  illas  stellas  grandes 
apparere  et  radiis  cincinnatas  : coelo  vero  jam  primum  albescente  cincinnos  hos 
majorum  stellarum  obliterari,  quia  vincit  coeli  albescentis  radiatio  in  suum  retinae 

pavimus  hoc,  eximia  unius  rei  sensione  debiliores  reliquarum  opprimi.  Atque  etiam 
capite  secundo  illud  fundamenti  loco  fuit,  lumina  in  pariete  distincta  per  laxius 
foramen  ingressa  debilius  a validiori  occultari ; coarctato  vero  foramine  non  fieri 
proportionalia ; ut  quamvis  omnia  debilitentur  lumina,  plus  tamen  claritati  fortioris 
adimatur  debiliusque  emergat. 


Caput  VI. 

De  varia  luce  siderum. 

Non  solius  est  physici  de  luce  siderum  disputare,  sed  aliquid  hic 
etiam  astronomus  quod  dicat  habet;  praesertim  de  Lunae  illustratione.  Nos 
utrumque  contemplationis  causa  conjungemus. 

1.  De  luce  Solis. 

Cum  Solis  in  mundo  incredibilis  ac  prope  divina  vis  sit,  a Sole  enim 
omnis  motus  et  vita  et  conservatio  et  ornatus  coelestium  et  terrestium, 
adeo  ut  quo  propius  contempleris,  hoc  plura  in  illo  uno  invenias  miracula  : 
decere  philosophum  arbitror,  omnes  naturae  thesauros  rimari  ad  dogmata 
tanto  miraculo  convenientia  proferenda.  Ac  cum  jam  in  optica  versemur, 
age,  quod  est  in  hac  scientia  nobilissimum,  excutiamus  huicque  corpori  appli- 
cemus. Ex  divino  Mose  discimus,  omnia  primitus  ex  aqua  constare;  ac 
cum  in  principio  rudis  indigestaque  moles  sisteretur,  ex  humido  et  arido 
seu  ex  aqua  et  terra  constans,  statim  eo  ipso  primo  die  conditam  esse 
lucem,  quae  die  quarto  in  varia  corpora  fuerit  distributa.  Ex  hoc  portu 
certissimae  sententiae  solvens  conjecturis  non  absurdis  remigantibus  in 
vastissimum  hujus  contemplationis  oceanum  enitor  et  hoc  statuo,  Solis  cor- 
pus ex  materia  constare  omnium  totius  mundi  densissima , ut  intra  cujus 
angustissimum  orbem  tantum  conclusum  sit  materiae,  quantum  in  tota  aura 
aetherea  per  infinitam  fere  solidae  sphaerae  mundanae  amplitudinem  est 
dispersum. 

Esse  autem  densitatem  hujus  corporis  in  summo  gradu,  requirit  ejus 
calorifica  vis  tam  acris  tamque  longe  porrecta.  Nam  si  licet  exempla  rerum 
sublunarium  accommodare  coelestibus  (ut  autem  liceret,  jam  modo  Moses 
effecit,  qui  eandem  omnibus  materiam  ostendit),  equidem  ignitorum,  quae 
sunt  ejusdem  quantitatis,  tanto  quidlibet  violentius  urit  et  longius,  quanto 
densius:  plus  carbo  quam  flamma,  plus  ferrum  candens  quam  carbo. 
Quorsum  respiciens  quidam  veterum  philosophorum,  ut  est  in  Diogene 
Laertio,  non  tam  absurde  locutus  quam  inique  exceptus  est,  Solem  statuens 
esse  candentem  lapidem.  Non  metuebat  ille  scilicet  cum  Aristotele  , ne  in 
Terram  procideret,  si  lapis  esset:  quod  an  recte  fecerit,  ex  Gilberti  Guilielmi 


locum  radiationem  clarae  stellae  lateralem , et  circa  coni  axem  in  alieno  loco 
vagantem  : quod  tanto  facilius  potest,  quod  haec  radiatio  jam  debilitata  est  con- 
strictione pupillae.  — 

Est  autem  haec  quaestio  intelligenda  de  primo  aurorae  exortu,  cum  est  lux 
dubia,  non  de  plena.  Nam  ea  jam  plene  vincit  sidera;  quemadmodum  etiam  illa 
claritas  aeris,  quae  est  noctu  a Luna,  aerem  ex  alto  pleno  orbe  illustrante. 

Angli  philosophia  magnetica  disces,  cui  plane  hic  subscribo.  Et  scite  Phar- 
naci Plutarchus  respondet  metuenti,  ne  si  Luna  terrea  esset  procideret  in 
Terram : Sicut,  inquiens,  Sol  omnes  partes  ex  quibus  constat  ad  se  convertit, 
ita  et  lapidem  Terra  sibi  convenientem  accipit.  Quod  si  quod  corpus  est,  ab 
initio  Terrae  non  attributum  neque  ab  ea  avulsum,  sed  peculiari  natura  pro  sese 
constans  : quid  prohibet,  quin  seorsim  id  subsistat,  suis  compactum  propriis  et  con- 
strictum partibus  &c.  Et  infra  : Probabile  est  mundum , siquidem  animal  est, 
multis  in  partibus  terram  habere,  in  multis  aquam,  ignem,  aerem,  non  necessitate, 
sed  ratione  disponente.  Nam  neque  oculus  levitate  sua  in  caput  compulsus,  neque 
cor  sua  gravitate  in  pectas  delapsum  est : sed  utrumque  ita  collocatum , quia  hoc 
modo  erat  conducibilius.  Et  quae  pulcherrima  alia  sequuntur. 

Quod  autem  certam  materiae  in  corpore  Solis  quantitatem  definio, 
aequiparans  eam  residuo  materiae,  qua  secundum  divinum  Mosen  extensio 
seu  insufflatio  facta  est  inter  aquas  et  aquas  : id  videtur  sic  requirere  pro- 
portionis concinnitas:  ut  cujus  vis  universum  illud  spatium  permeare  debuit, 
idem  tantum  receperit  corporis,  quantum  in  universo  illo  spatio  inest.  Neque 
metus  est,  ut  vel  hoc  tam  arcte  condensari  vel  illud  tam  ample  extendi 
sine  commixtione  vacui  non  potuerit.  Quid  enim  inter  extrema  haec  non 

intersit,  si  inter  aquam  et  aerem,  intermedia  et  sibi  invicem  valde  pro- 

pinqua, tanta  intersit  proportio,  ut  aquae  gutta  tantum  complectatur  mate- 
riae, quantum  est  in  satis  ampla  camera  aeris,  quod  supra  c.  IV.  probavi- 
mus n.  6.  prop.  10. 

Hanc  porro  materiam  corporis  Solaris,  quia  simplicissimam  esse  con- 
venit et  maxime  unam,  vacare  necesse  est  duabus  opaci  notionibus,  quas 
vox  haec  supra  cap.  I.  prop.  17.  nacta  est.  Neque  enim  superficies  habebit 
intra  se  multas,  quo  nomine  simplex  non  esset,  neque  colorem.  Nam  eum 

definivi  supra  cap.  I.  prop.  15.  lucem  in  potentia:  Soli  vero  merus  actus  lucis 

competit.  Et  per  se  colorata  impuritatem  arguunt  materiae,  Solis  corpus 
purissimum  esse  aequum  est.  Quare  non  obstante  summa  densitate,  Solis 
corpus  pellucidum  nihilominus  erit.*)  Itaque  per  11.  primi  capitis  fluore  aliquo 
constitutum  esse  et  denique  ex  aqua  in  summum  gradum  condensata  et 
depurata,  quod  et  divinitus  edoctus  Moses  innuit,  prodiisse  necesse  est. 

Rursum  quia  Solis  officium  in  mundo  omnium  confessione  hoc  est, 
quod  cordis  in  animali  (nam  et  planetarum  motus  ex  Sole  dispensari  in 
parte  astronomiae  physica  probabo),  ut  vitam  scilicet  huic  aspectabili  mundo 
dispenset : animam  quoque  tanti  muneris  administram,  seu  malis  facultatem 
vitalem  in  corpore  Solis  inesse  necesse  est.  Ex  hujus  igitur  inhabitatione 
in  corpore  densissimo  et  purissimo  ejusque  potentissima  vivificatione  seu 
informatione,  victoria  nempe  animae  et  subjugatione  contumacissimae  ma- 
teriae, lucem  resultare  consentaneum  est,  incertum  qua  ratione,  certum 
tamen  exemplis  multarum  rerum  sublunarium.  Dic  enim  physice,  ubi  videris 
orientem  flammam  sine  calore,  qui  est  vel  ex  animali  facultate  vel  olim  ab 
ea  progenitus  ? Dic  praeterea,  quam  materiam  videris  inflammari,  quae  non 
sit  per  animalem  aliquam  facultatem  in  ejus  proprio  corpore  genita?  ut 
olea,  resinae  &c.  De  subterraneis  ne  quid  suspiceris,  illa  sunt  opus  ani- 
malis in  globo  Terrae  facultatis,  metallorum  et  fluviorum  ex  aqua  marina 

*)  Pellucidum  corpus  Solis  statuo  soli  suae  propriae  luci,  non  alienis  : neque 
perspicuum  ideo  erit.  Nam  neque  summa  densitas  visum  transmittet  (aut  colores 
rerum  ad  visum)  neque  eximia  lux  locum  in  oculo  relinquet  rebus  ceteris  videndis, 
quae  sunt  post  orbem  Solis. 

generatricis,  subterraneorum  calfactricis  et  tutricis  a frigore  superno,  har- 
monicorum coeli  motuum,  sine  quidem  discursu,  perceptricis,  mirabilium  in 
fossilibus  figurarum*)  formatricis:  ut  palpare  illam  possis,  si  cernere 
nequeas.  Adeo  semper  lux  animali  facultati  connexa  est : adeoque  prae- 
stantissimi  medicorum  vitae  fontem  in  corde  animalis  flammae  comparant. 

Haec  igitur  animalis  in  Sole  facultas  lucis  productrix,  etsi  per  totum 
corpus  fusa  totum  inflammat  (non  ut  alienam  materiam  consumtura,  sed  ut 
propriam  informatura  et  tutatura),  in  centro  tamen  sedem  potissimum  figet 
et  a centro  lucem  (per  principia  capitis  I.)  in  omne  corpus  sparget.  Ac 
cum  sint  quae  ex  centro  perpendiculares  in  superficiem,  repercutietur  igitur 
lux  undique  a superficie  cava  et  in  centrum  recolligetur  et  per  centrum 
transiens  in  superficiem  oppositam  identidem  repercussus  iterabit  (I,  19). 
Sive  igitur  a principio  totum  Solis  corpus  aequaliter  undique  ab  anima  sua 
inflammetur  sive  magis  in  centro:  semper  in  centro  plus  est  de  hoc  inaesti- 
mabili incendio.  Quia  non  obstat  medium  foris  rarius  occurrens,  quo  minus 
aliquid  intro  repercutiatur:  quam  suspicionem  supra  cap.  IV.  Nro.  9.  exem- 
plo speculi  removi. 

Erumpit  tamen  potissima  pars  per  superficiem  in  apertum  aetherem, 
de  qua  nota  haec  membratim.  Primum  quia  tribuimus  huic  corpori  summum 
gradum  densitatis,  refractiones  omnes  erunt  in  ipsam  perpendicularem  per 
ea,  quae  capite  IV.  Nro.  6.  prop.  7.  disputata  sunt.  Ac  quia  per  X,  9.  Vi- 
tellionis  iisdem  lineis  egreditur  forma  ex  denso  in  rarum,  quibus  ingreditur 
e raro  in  densum:  ingressus  vero,  quod  jam  dictum,  fit  tantummodo  per- 
pendicularibus in  centrum  coeuntibus : quare  nullus  fiet  egressus  ullius  puncti 
(quamvis  radiantis  in  orbem)  intra  corpus  Solis  existentis,  nisi  in  lineis 
perpendicularibus. 

Vicissim  quia  ad  unum  punctum  medii  densioris  duci  possunt  infinitae 
rectae  ex  medio  rariore  secundum  infinitas  inclinationes , omnes  vero 
in  medio  summae  densitatis  refringantur  in  unam  illam  perpendicularem, 
quae  a suscepto  puncto  in  centrum  ducitur:  ergo  eadem  ratiocinationis 
methodo  centrum  corporis  Solaris,  quamvis  intra  corpus  latens,  per  rectam 
tamen  egressum  in  superficiei  certum  aliquod  punctum , ab  eo  puncto  per 
totum  spargetur  hemisphaerium : et  sic  per  infinita  suae  superficiei  puncta 
infinities  per  totum  spargetur  hemisphaerium. 

Puncta  vero  extra  centrum,  si  quam  et  ipsa  lucem  ex  animae  infor- 
. matione  obtinent,  non  spargentur  foras  in  ulla  alia  linea  (ut  prius  dictum) 
nisi  in  ea,  quae  ex  se  per  centrum  ducitur:  et  sic  cujuscunque  puncti  praeter 
centrum  radiatio  in  mundum  hemisphaeralis  cum  una  aliqna  ex  infinitis 
centri  hemisphaeralibus  radiationibus  coincidit;  nec  erit  ullum  in  propinquitate 
centri  privilegium:  et  unum  centrum  aequepollebit  universo  corpori.  Imo 


*)  Respondet  haec  Terrae  facultas  formatrici  facultati  uteri  materni ; ut 
alteram  alterius  exemplar  forte  et  sobolem  esse  sit  necessarium.  Nam  figuras 
format  non  tantum  geometricas  (in  adamante  perfectissima  tetraedra,  cubos  in 
variis  materiis,  in  aere  argentoso  Dresdae  anteriorem  faciem  dodecaedri,  in  fossi- 
libus thermarum  Bollensium  anteriorem  faciem  icosaedri  vidi),  sed  etiam  humanas, 
ferinas  &c.,  reges,  pontifices,  monachos , milites , habitu  eo  quem  vere  gestant  pro 
tempore,  sic  cochleas,  testudines,  amygdalas,  nuces,  cornua  <fcc.  perinde  ac  si 
instar  feminae  praegnantis  horrore  ex  rebus  occurrentibus  oborto,  figuras  illas 
per  imaginationem  transplantaret  in  foetum. 

quo  sublimior  est  centri  quam  reliqui  corporis  informatio  , hoc  fortior  etiam 
centri  ad  certum  superficiei  punctum,  quam  universorum  interjectorum  cor- 
poris punctorum  est  radiatio. 

Adeoque  fere  unicum  centrum  corporis  Solaris  est,  quod  tantos  aestus 
excitat:  et  si  subeat  animum  cogitatio,  quidnam  intuearis  Solis  corpus 
aspiciens,  nolito  credere,  te  solam  cernere  superficiem  : non  tanta  vis  haeret 
in  superficiebus  corporum,  sed  intus  in  profundo  latet,  ut  in  magnete,  adeo- 
que supra  cap.  I.  pr.  15.  ne  colores  quidem  ex  nudis  superficiebus  deriva- 
bamus. Sed  tu  corpus  Solis  aspiciens,  scito  te  undique  in  tota  superficie 
aspectabili  centrum  Solis  per  refractionem  intueri : ut  cujus  fortissima  est 
illustratio;  id  nisi  tam  forte  esset,  aliquid  sane  de  Solis  corpore  cerneres. 

Centrum  igitur  est,  unde  origo  est  luci : superficies  est,  quae  ex  centro 
vim  hanc  suscipit  et  toti  mundo  dispensat,  quodque  se  ipso  oculos  ob  exi- 
litatem erat  effugiturum,  id  superficies  dilatans  ob  oculos  sistit:  intermedium 
denique  est,  quod  et  centro  transitum  in  superficiem  et  superficiei  vim  spar- 
gendi lucem  per  hemisphaeria  conciliat.  Haec  nota  et  cum  divinis  rebus 
cumque  iis,  quae  in  praefatione  capitis  primi  dixi,  confer.  Videbis  in  Sole 
mundi,  in  mundo  Dei  conditoris  imaginem  palpabilem.  Etsi  vero  ex  omni 
superficiei  parte  undique  unum  centrum  emicat : non  tamen  efficitur,  undique 
aequalem  esse  vim  illustrationis.  Nam  a puncto  medio  lux  perpendicularis 
exit  et  fortius  ferit,  a lateribus  refracta  debilitatur.  Id  enim  ex  opticorum 
doctrina  refractionis  ingenium  est.  Proinde  et  major  Solis  portio  majorem 
illustrandi  vim  obtinet,  minor  minorem. 

2.  De  Lunae  illustratione. 

Haec  antiquissima  astronomiae  pars  fuit,  ut  in  re  omnibus  obvia  cau- 
sas inquirerent;  unde  scilicet  eveniret,  ut  Luna  menstruo  circuitu  nascatur 
et  vanescat,  variasque  species  induat. 

Berosus  Chaldaeus,  referente  Diogene  Laertio,  Lunam  docebat  esse  ex 
dimidia  parte  lucidam , seu  ut  Cleomedes  refert  semigneam , ex  residua 
lumine  omni  orbatam:  fierique  ex  globi  conversione,  ut  lucida  pars  post 
corpus  latens  paulatim  magis  atque  magis  emergat. 

Hujus  sententiam  Thales  Milesius  meliorem  reddidit,  primusque  id  quod 
res  est,  totum  hoc  hemisphaerium  a Sole  illustrari  Lunamque  nulla  ex 
parte  se  ipsa  lucere  dixit : quod  Plutarchus  Anaxagorae  tribuit.  Poterat 
id  Berosus  vel  ex  eo  colligere,' quod  ad  oculum  patet,  non  semper  easdem 
Lunae  partes  lucere.  Quam  enim  nobis  in  Luna  faciem  ex  macularum 
dispositione  imaginamur,  illa  successive  enititur  in  lucem  semperque  immo- 
bilis ad  nos  deorsum  convertitur,  luci  transitum  super  sese  concedens.  Est 
in  occidentali  Lunae  margine  paulo  supra  oculum,  versus  verticem,  macula 
nigerrima,  puncti  instar,  in  media  et  clarissima  luce,  separata  a maculis 
ceu  insula  a continentibus , vix  digiti  latitudine  ab  extremo  limbo  distans. 
Hanc  ibi,  nempe  in  occidentali  margine  et  paulo  versus  verticem  cernes, 
seu  dividua  Luna  sit  seu  gibbosa  seu  omnino  plena.  Circulus  igitur  illu- 
minationis primum  illam  attingit,  post  transit  magis  magisque,  et  post 
plenilunium  plane  deserit.  Quare  non  eaedem  Lunae  partes  semper  in 
lumine  sunt,  quod  Berosus  existimabat,  sed  eaedem  ejus  corporis  partes  ad 
Tellurem  gyrationis  suae  centrum  perpetuo  convertuntur:  ipsa  vero  Terram 
circumeundo  alias  atque  alias  Soli  partes  objicit,  sese  ipsa  tanquam  a 

veru  verteretur,  menstruatim  ad  Solem  assans:  eo  fere  modo,  quo  Coper- 
nicus  Terram  ad  Solem,  ceu  ad  ignem,  dietim  converti  et  assari  dixit. 

Haec  de  illuminatione  Lunae  sententia,  uti  certa  est  extraque  omnem 
dubitationis  aleam,  ita  non  defuerunt,  qui  opticis  rationibus  impugnandam  sibi 
sumerent.  Quorum  sententia  plene  disputata  est  apud  Plutarchum  de  facie 
Lunae,  et  repetita  a Cleomede  lib.  II.  (quamvis  Scaliger  hanc  eandem  instan- 
tiam Arabi  cuidam,  filio  Amram  tribuat).  Si  Sol,  inquiunt,  Lunae  suam  com- 
municat lucem,  id  per  repercussum  ad  nos  derivabitur,  ut  non  Lunae  lumen 
cernamus,  sed  in  Lunam  directis  oculis  Solis  ipsius  radios  excipiamus.  Quo 
concesso  sequetur,  Lunam  esse  speculum  convexum.  Quare  in  Luna  Solis 
imaginem  cernemus.  Praeterea  non  erit  possibile,  ut  vel  in  toto  vel  in  divi- 
duae Lunae  dimidiato  corpore  Solis  radios  circumcirca  cernamus.  Lex  enim 
repercussus  haec  est,  ut  ab  illo  unico  puncto  corporis  fiat,  ubi  anguli,  quos 
radii  et  illapsus  et  repercussus  cum  sphaera  faciunt,  possunt  esse  aequales. 
Cum  itaque  neque  Solis  imaginem  in  Luna  cernamus,  neque  illa  uno  certo 
loco,  in  quo  potest  esse  angulorum  aequalitas,  illustretur,  sed  interdum  toto 
corpore,  interdum  dimidiata,  interdum  et  in  extremis  marginibus  falcata 
appareat , sequi  existimant , ut  Luna  non  luceat  radiis  a Sole  venientibus. 

Poterit  haec  instantia  negotium  illi  facessere,  qui  omnem  omnino  lucem 
in  directam,  repercussam  et  refractam  distribuit,  quartam  non  agnoscit. 
Inde  est,  quod  Cleomedes  tanquam  in  angustias  redactus  concludit  perperam, 
habere  Lunam  etiam  proprium  lumen,  quod  excitetur  a Solari,  qua  eo  con- 
tingitur. Plutarchus  vero  alia  illegitima  quaerit  effugia.  At  ego  supra 
rationibus  evidentibus  cap.  I.  pr.  22.  quartam  lucis  speciem,  ortam  a reper- 
cussa et  refracta,  introduxi,  cui  nomen  communicatae  lucis  attribui. 

Quare  etsi  his  jam  expeditis  rationibus  verissime  evincitur,  Lunam  non 
uti  luce  ex  Sole  simpliciter  repercussa,  restat  tamen  quarta  haec  communi- 
catae lucis  species,  Lunae  tribuenda.  Non  enim  est  alia  ratio  ejus  lucis, 
quae  a Luna  ad  nos  descendit  ex  Sole  orta,  quam  ejus,  quae  in  quolibet 
obvio  pariete  ab  eodem  Sole  descendens  radiat  in  omne  hemisphaerium,  et 
quacunque  camera  illi  tenebricosa  objicitur,  in  eam  aperta  fenestella  ingre- 
ditur seque  cum  suo  colore  in  opposito  albo  pariete  depingit : ut  supra 
cap.  II.  prop.  7.  demonstratum  est.  Quorsum  refero  illa  Plutarchi  verba, 
quae  reliquis  inutilibus  excusationibus  tandem  subnectit,  Luna,  inquiens, 
multas  habet  asperitates,  inaequalitates  multas,  ut  fulgores,  qui  a magno  corpore 
accidunt,  altitudinibus  non  exiguis  resplendere  possint,  ac  commode  reflecti,  impli- 
cari , resplendescentiamque  inter  se  continuare  , quasi  a multis  ea  ad  nos  ferretur 
speculis:  quibus  verbis  fere  eam,  quam  appellare  soleo  lucem  communicatam, 
descripsit;  melius  tamen  Cleomedes,  qui  necessariam  hanc  conditionem 
addit,  non  tantum  repercuti  a Luna  Solarem  lucem,  sed  etiam  alterari  in 
Luna,  ut  splendorem  ignis  in  ferro,  et  sic  propriam  fieri. 

Atque  hinc  jam  evincitur,  Lunae  corpus  et  densum  esse,  ut  est  Terra 
(quod  Plutarchus  libello  saepe  dicto  multis  contendit),  et  coloratum  impense, 
ut  quo  remoto  secundum  pr.  22.  cap.  I.  lux  communicata  locum  non  habet; 
et  aspera  superficie,  ne  pelluceat.  Opacum  enim  esse  Lunae  corpus  omnes 
undique  conquisitae  experientiae  testantur. 

Arguitur  hinc  etiam  Posidonii  sententia  apud  Macrobium,  cujus  Rein- 
holdus  in  commentariis  super  Theorias  Purbachii,  fol.  164.  meminit.  48) 
Qui  cum  recte  Lunae  eandem  materiam  tribuisset  quam  et  Terra  obtinet, 
(quae  quidem  antiquissima  Pythagoraeorum  sententia  fuisse  videtur,  nec  aliud 
Kepleri  Opera.  II.  18 

voluere  fortasse  per  suam  illam  frustra  explosam  ab  Aristotele  'Avttx&ova, 
defectuum  causam,  quam  Lunam)  in  hac  tamen  eam  differre  voluit  a Ter- 
reno globo,  quod  Luna  instar  speculi  lucem  a Sole  acceptam  rursus  emittat, 
cum  Terra,  radiis  perfusa  Solis,  tantum  clarescat  non  reluceat.  Imo  vero 
par  est  utriusque  ratio  Terrae  et  Lunae.  Nam  neque  Luna  speculum  est, 
quod  recte  supra  Plutarchus  et  Arabs  ille  et  Cleomedes  refutarunt,  neque 
Terra  non  lucet  luce  communicata : quod  capite  II.  prop.  7.  abunde  est 
probatum  exemplis  omnium  parietum : suggerente  etiam  Plutarcho  exempla 
vestium.  Quodsi  Cleomedes,  id  quod  ipse  celebrat,  Lunae  proprium  lumen 
colorem  dici  patitur , quem  supra  definivi  lucem  sepultam  in  materia , in 
ceteris  plane  mecum  loquitur  mecuraque  concludit,  mecurn  denique  contra 
Posidonium  utrique  et  Lunae  et  Terrae  suos  colores  tribuit,  qui  excitati  a 
luce  Solis  radient  in  dimidium  orbem,  ut  ista  causa  resplendescentiae  Terra 
et  Luna  paria  faciant.  De  hac  itaque  Lunae  illustratione  certissimi  sunt 
astronomi : quod  a Sole  veniat  quodque  hic  Lunae  corpus  ipsum  non  aliter 
se  exhibeat,  quam  quilibet  obvius  paries. 

Hoc  fundamento  posito  jam  varios  hujus  illuminationis  modos  inde 
derivant  astronomi.  Primum  disputant,  cum  Sol  sphaerica  forma  sit,  Luna 
itidem  forma  sphaerica,  sed  minori:  Lunam  igitur  plus  quam  dimidia  sui 
parte  a Sole  illuminari,  et  terminum  illuminationis  esse  circulum,  minorem 
tamen  eo,  qui  in  sphaerico  Lunae  corpore  maximus  describitur,  per  II,  27. 
Vitellionis.  Hinc  jam  anticipata  cura,  cognita  distantia  utriusque  sideris 
et  diametris,  docent  investigare  magnitudinem  circuli  illuminationis. 

3.  De  circulo  illuminationis  Lunae  et  Terrae. 

Hujus  cognitio  nobis  postea  serviet  in  problematis.  Reinholdus  in 
commentario  super  Theorias  Purbachii  eruditissimo  et  digno,  qui  diligenter 
a rerum  coelestium  studiosis  legatur,  fol.  165.  (253)  quantitatem  prodit  cir- 
culi illuminationis  hanc.  Sit  (Fig.  87)  ABC  circulus  maximus  corporis  Lunae, 
ductus  per  polum  illuminationis  circuli,  polus  seu  medium  partis  illuminatae 
A,  circulus  alius  maximus  ex  A polo,  per  D medium  inter  AE,  sit  FG,  ei 
parallelus  circulus  illuminationis  BC,  secans  globum  Lunae  infra  centrum 
D.  Prodit  ergo  Reinholdus  quantitatem  BAC  18 1 0 45'.  Ac  cum  secundum 
Ptolemaeum  Luna  in  apogaeo  appareat  aequalis  Soli,  unde  fit,  ut  circulus 
terminans  visionem  coincidat  cum  circulo  terminante  illuminationem,  si  con- 
tingat Lunam  ad  amussim  subtercuvrere  Soli : ideo  eadem  opera  Reinholdus 
prodit  residuum  de  CAB,  scilicet  CEB  arcum,  qui  partem  visam  per  medium 
metitur,  178°  15',  ut  uterque  simul  360°  efficiat.  Ceterum  quibus  prae- 
terea fundamentis  innixus  sit  hic  doctissimi  viri  calculus,  obscurum  est. 
Ipsa  quidem  quantitas,  quod  pace  tanti  viri  in  commodum  artis  dixerim, 
vitiosa  est,  quod  sic  demonstro.  Cum  assumserit  Reinholdus  ex  Ptolemaeo 
talem  Lunae  ad  Terram  elongationem,  in  qua  Lunae  corpus  eodem  angulo 
visorio  spectetur  quo  et  Sol : tangat  ergo  recta  CII  corpus  Lunae  in  circuli 
illuminationis  CB  puncto  C et  continuetur  AD  axis  illuminationis,  quoad  in 
H concurrat  cum  CH.  Quia  ergo  CH  tangit  Lunam  in  circulo  illuminationis, 
tangit  etiam  Solem  illuminantem,  cujus  centrum  fingitur  in  DA  axe  illumi- 
nationis elevatum  (Vitell.  II,  27).  Et  quia  eodem  angulo  spectantur  Sol 
et  Luna,  linea  vero  AD  per  centra  una  est,  et  linea  CH  ad  margines 
utriusque  luminaris  una,  proinde  et  CHD  angulus  unus  et  idem,  ergo  CIID 
angulus  est,  quo  spectatur  utriusque  corporis  semidiameter.  At  utriusque 


Caput  VI.  3. 


275 


corporis  semidiameter  a Ptolemaeo  proditur  Fig.  87. 

esse  15'  40",  ut  Reinholdus  ipse  dicto 
libello  fol.  209.  (331)  assumit.  Angulus 
ergo  CHD  est  15'  40".  Et  quia  FD  est 
perpendicularis  ad  DH,  ex  constructione, 

CH  vero  tangit  circulum  in  C,  unde  DC, 
quae  ex  D centro  in  C contactum  est  per- 
pendicularis in  CH,  erunt  igitur  FDH,  DCH 
aequales  et  recti.  In  triangulo  igitur  DCH 
rectangulo  residui  CDH,  CHD  junctim  sunt 
aequales  recto  DCH.  Sunt  autem  et  CDH, 

CDF  junctim  aequales  recto  FDH,  com- 
muni ergo  CDH  ablato , residuus  FDC 
residuo  CHD  aequalis  est,  quare  arcus 
FC  est  15'  40",  aequalis  vero  GB  et 
summa  utriusque  31'  20"  et  FAG  semi- 
circulus vel  180°,  ergo  CAB  180°  31' 20" 
et  residuus  CEB  179°  28'  40".  Haec  est 
omnium  maxima  quantitas  arcus  CAB, 
nempe  tunc  cum  Luna  et  in  apogaeo  est 
et  nova.  Perpende  namque,  quod  H sit 
mucro  umbrae  Lunae  idemque  et  locus,  in 
quo  Sol  et  Luna  aequali  angulo  spectantur. 

Et  cum  ejusdem  globi  umbra  longior  fiat 
acutior,  si  nempe  globus  illuminandus  a globo 
majore  illuminante  discedat  longius,  ergo 
ubi  longius  discesserit  Luna  a Sole  secun- 
dum rectam  lineam,  ibi  et  umbrae  mucro 
erit  acutior  quam  est  angulus  31'  20" 
visionis  in  apogaeo.  Quare  Luna  nova  in 
perigaeo,  cum  secundum  notionem  vocis  ad 
Terram  accesserit  ac  proinde  a Sole  reces- 
serit, acutiori  angulo  finiet  umbram.  Rur- 
sum Luna  plena,  quando  60  fere  semi- 
diametris  Terrae  longius  a Sole  abest  quam 
Terra  (cum  in  novilunio  totidem  semi- 
diametris  Soli  propior  fuisset  quam  Terra), 
multo  acutiori  mucrone  umbram  claudet : 
multo  igitur  minor  erit  arcus  FC  quam  15'  40",  idque  secundum  placita 
Ptolemaei,  quae  hic  ex  Reinholdi  sententia  sumus  secuti. 

Ut  autem  et  sciamus , quanti  sint  arcus  FC  vel  GB  cum  omnium 
minimi  sunt : continuetur  ergo  DH  in  I et  fiant  HI,  HD  aequales  (dissi- 
mulata jam  semidiametro  Terrae),  ut  Luna  sit  in  apogaeo  rursum,  et 
vicissim  plena.  In  quo  situ  tangat  Lunam  et  Solem  recta  KL,  concurrens 
cum  HC  producta  in  L,  continuenturque  LK  et  DI  ad  concursum  in  M,  et 
sit  HL  ex  placitis  Ptolemaei  1210  semidiametri , HC  vero  et  HK  64,  ut 
CK  sit  128  fere  et  CL,  subtracta  CH,  sit  1146.  Hic  enim  subtilitate  non 
est  opus.  In  triangulo  igitur  LCK  dantur  latera  LC,  CK  et  angulus  LCK, 
cum  enim  CK  et  DI  sint  parallelae,  erunt  DHC  et  HCK  aequales  : quare 
LCK  residuus  ad  semicirculum,  scilicet  179°  44' 20".  Hinc  prodit  angulus 

CLK  1'  34".  49)  In  triangulo  igitur  HLM  angulus  HLM  est  1'  34",  sed 
exterior  LIID  vel  CHD  aequalis  est  interioribus  et  oppositis  HLM,  HML, 
ergo  HML,  dimidius  angulus  acuminis  umbrae  Lunae  plenae,  est  minor  LHD, 
acumine  umbrae  Lunae  novae,  spatio  HLM  V 34".  Erit  ergo  14'  6", 
cujus  duplum  28'  12".  Quare  hic  CAB  erit  180°  28'  12",  minor  quam 
antea.  Arcus  CEB  vero  dimetiens  circulum  visionis  CB , Luna  rursum 
apogaea  et  plena,  manet  idem  qui  prius,  nempe  179°  28'  40",  siquidem 
verum  est,  quod  Ptolemaeus  docuit,  Lunae  novae  et  plenae  aequales  esse 
apparentes  diametros. 

De  circulo  illuminationis  Terrae.  Cum  Luna  plena  umbram 
Terrae  dimetiatur  duplo  sesquiplo  suae  diametri,  acutior  erit  umbra  Terrae 
et  longior  umbra  Lunae  plenae  : circulus  igitur  illuminationis  propior  circulo 
maximo.  Hunc  Vitell.  X,  59.  docet  investigare  in  hunc  fere  modum. 
Assumit  ex  astronomicis,  distantiam  Solis  a Terra,  qualium  semidiameter 
Terrae  est  pars  una,  esse  1210,  earundem  vero  semidiametrum  Solis  esse 
5 */2 . In  superiori  schemate  sit  N centrum  Terrae  HR.  Tangat  recta  RQ 
corpora  Solis  et  Terrae,  et  in  puncta  contactuum  R,  Q perpendiculares 
ducantur  ex  centris  NR,  OQ,  denique  ipsi  RQ  parallelos  ex  N agatur  NP, 
secans  OQ  in  P.  Cum  ergo  OQ  sit  5 "2  qualium  NR  1 , erit  OP  talium 
4 1j2  et  ON  1210.  In  OPN  ergo  rectangulo  dantur  latera  OP,  ON,  quare 
non  latebit  angulus  ONP,  12'  48".  Quod  si  QR  continuetur,  concurret 
cum  ON  eodem  angulo , determinans  umbrae  mucronem.  Ergo  angulus 
umbrae  est  25'  36".  Et  proinde  circulus  illuminationis  Terrae  secabit 
circulum  maximum  per  axem  illuminationis  in  180°  25'  36"  arcum. 

4.  De  Lunae  phasibus. 

Quomodo  jam  fiat,  ut  Luna  ex  Solis  radiis  prodiens  primum  corniculata 
seu  falcata,  post  bisecta,  inde  gibba  seu  amphikyrtos,  et  denique  plena, 
indeque  contrario  ordine  gibba,  bisecta,  falcata  appareat,  et  denique  se 
rursum  sub  Solis  radios  condat,  satis  docuit  Reinholdus  ex  Vitellione,  et 
passim  repetunt  libelli  sphaerici. 

Summa  apud  Vitellionem  breviter  haec  est : lib.  IV,  65.  probat  discum 
Lunae  planum  videri  necessario  (quod  idem  et  Aristoteles  in  problematis 
sectione  15.  c.  7.),  prop.  66  et  70:  minus  semiglobo  Lunae  videri  et 
terminum  visionis  esse  circulum ; prop.  67 : quo  propior  nobis  fiat  Luna, 
hoc  videri  majorem,  at  hoc  minus  re  vera  visu  comprehendi,  quod  Vitellio 
ab  Euclidis  Opticis  est  mutuatus. 

Jam  prop.  74.  aggreditur  phases  ipsas,  et  primum  de  Luna  plena 
disputat,  tunc  apparere  plenam,  cum  visus  est  inter  Solem  et  Lunam,  et 
circulus  visionis  in  parte  illuminata  totus  comprehenditur  aut  circulum  illu- 
minationis tangit.  Propositione  75.  demonstrat,  cum  secant  se  mutuo  cir- 
culus illuminationis  et  visionis,  axes  vero  obtusum  faciunt  angulum,  videri 
gibbosam  Lunam.  Prop.  76  : cum  secant  se  axes  ad  rectos  angulos,  bisectam 
videri  Lunam.  Prop.  77  : cum  secant  se  ad  acutos  angulos,  Luna  jam  fere 
interposita  inter  Solem  et  visum,  aut  ei  plus  appropinquante,  falcatam  videri. 

Haec  firmiter  a Vitellione  demonstrata  non  indigent  pluribus  verbis. 
Addam  tantummodo  notulas  aliquas.  Ergo  ad  prop.  65.  Reinholdus  hoc 
monet.  Cum  sphaera  Lunae  sit  angusta,  Luna  nobis  vicina  valde,  plerum- 
que in  corpore  Lunae  apparere,  non  meram  planitiem,  sed  quiddam  tumidum 
atque  eminens,  paulo  lucidius,  ex  quo  medio  undique  ad  extremum  ambitum  macu- 

losae  quaedam  ceu  rimae  aut  fissurae  decurrant.  Id  Reinholdi  visus  acumini 
credendum  est,  quem  Plutarchus  libello  de  facie  Lunae  confirmare  videtur 
his  verbis : Atrae  in  Luna  apparentes  maculae  quasi  isthmis  quibusdam  a splen- 
dore umbrosa  dividente  ita  distinguuntur,  ut  avulsa  a se  et  suis  finibus  circum- 
scripta sint  et  lucidorum  in  umbrosa  penetratio  texturae  cujusdam  figuram  efficiat. 

5.  De  aetate  Lunae  cognoscenda  ex  phaseos  quantitate. 

Jam  quod  ad  ipsas  Lunae  phases  attinet,  Reinholdus  rursum  monet, 
augmentum  luminis  propemodum  respondere  digressui  Lunae  a Sole,  quod 
ex  Plinii  obscuro  quodam  loco  mutuatur,  ejusque  verum  sensum  conjecturis 
venatur.  Mihi  paulo  aliud  quam  Reinholdo  Plinius  dicere  videtur;  summa 
tamen  sententiae  in  hoc  ipsum  axioma  tendente.  Plinii  itaque  locum  prius 
explicabo.  Luna,  inquit,  lucet,  dodrantes,  semuncias  horarum  adjiciens  (accu- 
mulans suae  parti  lucenti)  ab  secunda  aetatis  suae  die  : nam  ante  latet  vel 
silet,  usque  ad  plenum  orbem,  detrahensque  pleno  Ol'bi  in  diminutionem,  et  tan- 
dem in  plenariam  extinctionem.  Id  est:  quia  Luna  in  oppositione  duodecim 
horis  post  Solem  in  medium  coeli  venit,  et  vero  ut  as  ita  totum  Lunae 
corpus  ipsum  quoque  in  duodecim  partes  seu  digitos  dividitur : ideo  quot 
horis  Luna  a Sole  distat,  tot  unciis  seu  digitis  lucet;  ac  cum  non  duodecim 
sed  quindecim  diebus  impleatur  a primo  exortu,  igitur  non  quolibet  aetatis 
die  integra  hora  distat  longius  a Sole  nec  integrum 
digitum  adjicit  parti  lucenti : sed  dodrantem  et 
semuuciam,  hoc  est  45'  et  2 ‘/2 in  universum  47  ‘/2  ‘ 
unius  digiti , eo  quod  47  */2  horae  minutis  a Sole 
digreditur  dietim : distributis  enim  12  horis  in  15 
dies,  veniunt  uni  diei  48  minuta.  50)  Plinio  vero 
praecisior  denominatio  non  suppetebat,  quam  dodrantis 
semunciae.  Itaque  et  Plinius  agricolis  et  patribus 
familias  regulam  tradit,  ex  latitudine  lucentis  cornu 
discere  aetatem  Lunae,  hoc  est  digressionem  ejus 
a Sole  motu  medio.  Hanc  regulam  si  quis  ad 

amussim  sequi  velit,  Reinholdus  monet,  fallere  non- 
nihil. Nos  et  veri  propinquitatem  et  aberrationem 
leviculam  demonstrabimus  hoc  schemate. 

A centro  scribatur  circulus  maximus  corporis 
Lunae  BCD,  in  eo  BAC  diametros,  eique  ad  rectos 
EAT.  Sitque  E centrum  Solis,  ergo  circulus  illu- 
minationis erit  parallelus  ad  BAC,  scilicet  FG.  Jam 
sumatur  H punctum  extra  lineam  EA,  quod  designet 
locum  in  superficie  Terrae  in  quo  visus  consistit,  et 
ducatur  AH  linea  axis  circuli  visionis  Lunae,  qui  sit 
KL,  et  connectatur  EH.  Cum  ergo  in  triangulo  AEH 
vigecuplo  fere  longius  sit  latus  AE  quam  AH,  multo 
igitur  major  erit  angulus  AHE,  determinans  digres- 
sionem Lunae  a Sole,  quam  angulus  AEH,  utrisque 
vero  junctis  aequalis  est  exterior  et  oppositus  TAH. 

Ergo  TAH  major  quidem  est  AHE  digressione  3 
a Sole,  sed  exiguo  major.  Sed  TAH  est  angulus, 
quo  inclinantur  AH  axis  visionis  et  AE  axis  illu- 
minationis, ad  quem  angulum  latitudo  lucentis  cornu 

sequitur.  Ergo  latitudo  seu  augmentum  lucentis  cornu  fere  quidem,  non  tamen 
omnimode  respondet  digressui  Lunae  a Sole.  Reinholdus  differentiam  in  qua- 
draturis, ubi  maxima  est,  ostendit  esse  graduum  trium  semisse  plus  vel  minus. 

Quod  si  omnes  subtilitates  libet  consectari,  aliud  etiam  deest  huic 
modo,  nempe  cum  FG  circulus  illuminationis  non  saepe  sit  aequalis  KL 
circulo  visionis,  sed  plerumque  minor,  ergo  hanc  quoque  ob  causam  proportio 
inter  augmentum  partis  lucentis  et  discessum  Lunae  a Sole  nonnihil  turbatur. 

Etsi  vero  nihil  turbaretur  proportio  neque  ab  hac  neque  ab  illa  causa, 
non  tamen  ideo  visus  citra  errorem  sit  futurus,  si  ex  dodrantibus  semunciis 
latitudinis  cornu  lucentis  dies  aetatis  Lunae  seu  digressionem  a Sole  scru- 
pulose velit  colligere.  Digiti  enim  etsi  intra  terminos  visionis  sese  recipiant 
aequaliter,  quo  propiores  tamen  sunt  circulo  visionis,  hoc  apparent  angu- 
stiores, quo  magis  appropinquant  centro  disci  Lunaris,  hoc  latiores  apparent. 
Cujus  rei  demonstratio  propemodum  eadem  est  cum  illa,  quae  ostendit,  cur 
subtensae  arcubus  circuli  non  fiant  proportionales,  sed  quo  minores  arcus 
hoc  sint  illis  subtensae  aequaliores : et  cum  in  principio  quadrantis  2909 
particulae  diametri  minutum  unum  addant,  in  fine  totidem  particulis  integri 
13°  51'  respondeant.  Nempe  totum  Lunae  aspectabile  hemisphaerium,  ut 
supra  ex  lib.  IV.  pr.  64.  Vitellionis  dixeramus,  apparet  planum;  proinde  qui- 
libet ejus  semicirculus  per  polum  hemisphaerii  visibilis  ductus  apparet  linea 
recta,  unde  fit  ut  partes  circuli  partibus  rectae  respondeant,  et  aequalibus 
unius  rectae  inaequales  arcus,  latiores  qui  visui  directe  objiciuntur,  exiles 
qui  in  declivia  globi  versus  visionis  terminum  sese  subducunt. 

Haec  adeo  causa  est,  cur  prima  nascentis  Lunae  incrementa  valde 
tarde  appareant  et  ultima  evanescentis  decrementa,  at  ubi  Luna  dicho- 
tomos,  ex  diligenti  aspectu  sectionis  faciei  Lunae  intra  paucas  horas  judi- 
cium de  vera  quadratura  ferre  possis. 

Anno  1602  die  11.  21.  Decembris  vesperi,  cum  non  respexissem  ad 
horam  quadraturae  Lunae , videbatur  mihi  Luna  adhuc  cava  hora  dimidia 
sexta  post  meridiem.  Atqui  jam  ad  terminum  t rjg  dijoro/xiag  venerat.  Nam 
Sol  haerebat  in  29°  30'  >?,  Luna  iride  vestita  angusta,  ut  hanc  inter  et 
marginem  Lunae  posset  diameter  Lunae  interesse,  transiverat  stellulam 
quandam  in  constellatione  Piscis,  sic  ut  haec  in  iride  Lunae  haereret. 

*)  Dum  inquiro,  quaenam  haec  stella  fuerit,  nullam  hoc  loco  reperio,  praesertim 
tantae  magnitudinis,  ut  juxta  Lunam  dividuam  cerni  possit.  De  observatione  tamen 
etiamnum  certissime  constat.  Anne  igitur  hoc  novum  aliquod  phaenomenon  ? 

Hanc  hypothesin  excusans  addit  Keplerus  in  appendice : Hanc  novi  phaenomeni 
suspicionem  non  temere  aut  sine  exemplis  moveo.  Videtur  enim  non  adeo  rarum, 
ut  cometas  sic  stellas  quoque  peregrinas  videri.  Misit  David  Fabricius  ad 
Braheum  observationes  quasdam  in  Frisia  habitas,  dimensus  Mercurii  distantiam  a 
clara  quadam  in  Ceto,  quae  nec  a Fabricio  potuit  inveniri  amplius  nec  a quoquam 
alio.  Sic  olim  Justus  Byrgius,  Landgravii  automatopaeus,  cum  globum  coeles- 
tem sculperet  stellis  lixis  insignem  eumque  cum  coelo  ipso  conferret,  in  Antinoi 
sidere  aliquam  reperit  a Ptolemaeo  praeteritam.  De  ea  vero,  quae  hodie  fulget 
in  pectore  Cygni  constanter  affirmat , non  visam  eo  tempore  quo  ipse  cum  Land- 
gravianis  descriptioni  hujus  sideris  incumberet.  Sane  uti  eam  neque  Tychonici 
notarunt  (sexcenties  iterata  mentione  simplici  ejus  quae  in  pectore  Cygni  antiquitus 
est  visa,  quasi  esset  solitaria,  cum  haec  nova  sit  illi  proxima  et  loco  et  magni- 
tudine) , neque  Ptolemaeus  et  Geber  in  descriptione  viae  lacteae  accuratissima ; 
cum  haec  tamen  nova  ad  ejus  marginem  loco  collocetur  evidentissimo. 

Haec  Keplerus.  Stella  Fabricii  est  ea,  quam  hodie  vocant  astronomi  „mira  Ceti“.  De 
hac  atque  alia  in  Cygno  vide  librum  Kepleri  de  Stella  Nova. 

Apparet  hinc  etiam,  quanta  sit  certitudo  delineationis  Lunae  crescentis  et 
senescentis,  quam  docet  Albategnius  cap.  30  et  40,  et  quare  illa  digitorum 
numero  ad  visum  (quod  nimis  facile  concedere  videtur  Reinholdus)  non 
respondeat. 

6.  Nullum  unquam  fuisse  merum  novilunium  naQado^ov. 

Quod  jam  in  specie  ipsam  plenilunii  phasin  attinet,  monet  ipse  Vitellio 
prop.  74.  in  explicatione  et  ex  ea  Reinholdus,  habere  hanc  phasin  suam 
temporis  latitudinem.  Etenim  quia  Sol  in  plenilunio  illustrat  partes  180° 
28'  12":  nos  vero  videmus  Lunam  apogaeam  sub  angulo  30',  perigaeam 
aliquot  scrupulis  majorem,  et  arcus  circuli  maximi  per  polum  visionis  tanto 
minor  est  semicirculo  : juncto  illo  excessu  et  hoc  defectu  colligitur  gradus 
circiter  unus.  Itaque  sub  ipsum  verissimae  oppositionis  momentum  distant 
uterque  circulus  visionis  et  illuminationis  undique  circiter  30'.  Quoad  igitur 
Luna  conficit  unum  gradum,  per  horas  scilicet  duas,  durat  phasis  plenilunii; 
ab  eo  scilicet  tempore,  quo  circulus  visionis  tangit  circulum  illuminationis 
in  parte  Lunae  orientali,  ad  illud  punctum,  ubi  contactus  fit  in  parte  occi- 
dentali. Haec  est  ratiocinatio  auctorum  jam  allegatorum. 

Verum  quia  hic  aKQtfioXoysai,  liceat  et  mihi  contradicendo  axQiftoXoyeiv. 
Audiant  hanc  novam  et  admirabilem  vocem,  quam  ex  his  ipsorum  funda- 
mentis extruo : nunquam  nec  visum  esse  nec  videri  posse  ullum  perfectum 
plenilunium ; tantum  abest  ut  unum  plenilunium  duas  horas  duret.  Etenim 
quia  semidiameter  umbrae  aequat  2%  Lunae  semidiametros , addita  una 
Lunae  semidiametro , ut  centra  Lunae  et  umbrae  spatium  justum  expers 
umbrae  admittant,  conficientur  circiter  64  aut  66  scrupula:  totidem  necesse 
est  Lunam  abesse  a Solis  opposito  seu  in  longum  seu  in  latum ; nisi 
umbram  delibare  velit.  At  tanto  spatio  distans  ab  oppositione  jam  fit 
intersectio  circulorum  illuminationis  et  visionis:  quia  hi  in  distantia  Lunae 
et  oppositi  loci  Solis  30'  se  mutuo  tangunt.  Aut  igitur  nequit  impleri 
Luna  ob  latitudinem  boream  vel  austrinam,  aut  si  potest  impleri,  articulos 
peragrans  oppositionis,  priusquam  impleatur,  deficere  incipit  umbram  Terrae 
subiens;  nisi  forte  distanti  in  boream  parallaxis  austrina  vel  contra  subveniat. 

Atque  haec  de  plenilunio.  Consimilia  fere  de  noviluniis  dici  possent. 
Nam  quocunque  loco  Luna  in  noviluniis  Solem  intactum  praeterit,  ob  causas 
jam  dictas  cornu  habet  residuum.  Quin  etiam  in  ipsissima  centrali  con- 
junctione, si  fortasse  minor  appareat  Sole  (de  quo  infra),  circulus  illumina- 
tionis descendet  intra  circulum  visionis  et  videbitur  (si  Solem  interim 
abscondi  contingeret  a nostro  visu)  limbus  circulariter  illuminatus.  Jam 
autem  praefatus  sum,  me  cum  auctoribus  dxQiftohoyeiv.  Nam  quod  rem  ipsam 
attinet,  defectus  iste  in  plenilunio  perexiguus  est,  quod  hinc  facile  colliges, 
quod  jam  modo  dixi,  insensibiles  esse  partes  illas  versus  circulum  visionis 
declives  quantumvis  satis  magnas.  Esto  namque  distantia  luminum  179° 
et  respondeat  jam  integer  gradus  in  circulo  globi  Lunae  maximo  per  utrius- 
que  circuli  illuminationis  et  visionis  polos  ducto,  quo  gradu  transcenderint 
se  mutuo  hi  circuli.  Cum  ergo  90°  subtendantur  100000  particulis,  89° 
particulis  99985,  residuus  igitur  gradus  residuis  15  particulis  subtendetur, 
quae  vix  est  septies  millesima  particula  de  Lunae  semidiametro.  Ex  his 
apparet,  nullum  subesse  periculum  observationibus,  quando  altitudo  Lunae 
instante  oppositione  per  summum  et  imum  Lunae  marginem  fuit  explorata: 
etsi  Luna,  propter  boream  latitudinem  ab  austro  vel  contra,  nondum  penitus 

fuerit  impleta.  Non  tamen  negaverim  quin  hac  causa  initia  et  fines  eclip- 
sium reddat  obscuriores,  sicut  solent  esse  valde  dubia,  eo  quod  qua  Luna 
solet  umbram  ingredi,  illa  parte,  propter  sectiones  circulorum  illuminationis 
et  visionis,  nudior  adhuc  a luce  esse  solet.  Quare  in  vicinia  umbrae,  ubi 
valde  tenuis  particula  de  corpore  Solis  hunc  Lunae  marginem  illustrat, 
lumen  etiam  Lunae  valde  hebescere  convenit. 


A 


7.  De  avvavyeiq,  Xuiavyeia  in  illustratis  et  penumbra  Terrae.  S1) 

Accedit  namque,  quod  ex  illa  parte  Lunae,  quae  jamjam  umbram  est 
Fig  89  delibatura,  circulus  illuminationis  rumpitur  seseque  recipit  intra 
circulum  visionis  longius  adeoque  minus  a polo  illuminationis 
v//  distat  quam  circulus  maximus,  quod  sic  demonstro:  Centris 
A,  B scribantur  circuli  maximi,  Solis  CD,  Lunae  EFHG, 
tangatque  dextras  circulorum  partes  recta  DII,  sinistras  CG. 
Rursum  autem  dextram  Solis  et  sinistram  Lunae  partem  tangat 
recta  DE,  reliquas  partes  recta  CF,  secans  DE  in  puncto  I. 
Quicquid  igitur  est  inter  E,  F puncta,  a toto  Solis  aspectabili 
hemisphaerio  collustratur.  Dicatur  vero  notionis  causa  ovmvyeia. 
Connectantur  EF  et  GH,  repraesentantia  circulos  integros, 
minores.  Quicquid  igitur  est  inter  hos  circulos,  id  collustratur 
quidem  ab  aliqua  corporis  Solaris  particula,  sed  nullum  ejus 
limbi  punctum  a toto  aspectabili  corpore  Solis : adeo  semper 
aliquid  de  Sole  deest  et  post  Lunae  corpus  occultatur.  Dica- 
tur haec  Xmavyeia. 

Quod  si  EFHG  intelligas  Terram  esse,  valeant  appella- 
tiones eaedem,  et  productis  aliquousque  lineis  DE  in  K,  CG 
in  L,  CF  in  M,  DII  in  N:  quod  est  inter  K et  L,  N et  M penumbra 
dicatur,  I.N  vero  umbra.  Cum  ergo  partes  Solis  C illuminent  Lunam  GE 
usque  in  F,  D vero  EF  usque  in  H,  patet  ad  oculum,  quod  puncto  D inter- 
septo  punctum  H lumen  nullum  recepturum  sit,  et  partibus  DA  versus  C 
paulatim  interseptis  objectu  Terrae , lumen  ab  II  pauiatim  usque  in  F 
extinguetur.  Quare  GH  circulus  fanavyeiag,  qui  fuit  in  superioribus  circulus 
illuminationis , rumpetur  ex  parte  II  seque  versus  F circulum  ovmvysuxg 
recipiet,  idque  multo  ante  quam  incipiat  eclipsis.  Ut  autem  quantitates 
investigentur,  rursum  ponamus  ea,  quae  Vitellio  et  Reinholdus  posuere, 
distantiam  Solis  a Terra  1210,  Lunae  a Terra  64,  quare  Lunae  plenae  a 
Sole  1274,  quae  est  linea  AB.  Appareat  autem  utriusque  luminaris  semi- 
diameter  15'  40",  patet  sine  calculo,  quod  punctum  I sit  in  ipsa  Terra 
futurum.  Nam  si  in  vera  oppositione  EIF  et  CID  sint  aequales,  I visum 
repraesentante  : tunc  EID  una  recta  erit,  et  FIC  etiam.  At  ex  construc- 
tione quoque  rectae  esse  debent.  Ergo  I Terra  est  et  EF  circulus  ovvavyeiag 
idem  et  circulus  visionis  est;  siquidem  possibile  esset,  luminaria  vere 
opponi  citra  tenebras.  Hinc  ut  antea  datur  EG  vel  FH  arcus  dimidii 
circiter  gradus.  Proinde  etiam  inclinato  circulo  visionis  EF,  ut  tangat  GH 
in  H,  portio  FH  extincta  ante  principium  eclipsis  ut  prius,  vix  apparebit 
quatuordecies  millesima  particula  semidiainetri  Lunae.  Quod  addere  volui, 
ne  imperitiores  in  metu  constituerem  hac  ad  vivum  resectione.  Nullum 
enim  in  principio  vel  fine  eclipseos  periculum  est,  etsi  circulus  hnavyetag 
ante  tempus  rumpatur,  et  vel  penitus  evanqscat  inque  circulum  avmvyeiag 

concedat,  tantummodo  hoc  facit  ad  causas  reddendas  ejus  rei,  qua  de  jam 
antea  constat  astronomis,  cur  scilicet  adeo  dubia  et  infida  sint  principia  et 
fines  luminarium  eclipsium,  et  cur  lumen  Lunae  in  confinio  umbrae  adeo 
pallidum,  et  quasi  aqua  dilutum  appareat:  adeo  ut  Vitellio  lib.  IV.  pr.  77. 
affirmet,  saepe  videri  Lunam  ex  parte  deficere  nullatenus  ingressam  umbram. 

Exploremus  vero  et  in  Terra,  quanta  sit  avravyeiag , quanta  hnavyeiag 
latitudo.  Sit  ut  supra  N centrum  Terrae  IIR,  in  ea  RS  circulus  illumina- 
tionis seu  hnavyeiag.  Demonstratum  est,  Solis  centro  in  linea  NH  ver- 
sante, ita  ut  qui  in  R alterum  ejus  cernat  marginem,  qui  in  S oppositum, 
arcum  RHS  esse  180°  25'  36".  Quaeritur  THV  arcus  avravyeiag.  Cum 
igitur  Sol  ponatur  a Ptolemaeo  31 ' 20"  de  circulo 
magno  subtendere,  patet,  quod  qui  ex  R per  31'  20" 
circuli  magni  usque  in  T processerit,  illum,  si  prius 
in  R vidit  supremum  Solis  marginem  horizontem 
stringere,  visurum  jam  in  T totum  Solem.  Nihil  enim 
hic  turbat  Solis  parallaxis,  quae  in  gradibus  horizonti 
vicinis  pene  est  immutabilis.  Porro  idem  accidet  ei, 
qui  in  S summum  Solis  marginem  in  horizonte  viderit: 
progressus  enim  versus  V per  31 ' 20"  circuli  magni 
(quia  arcubus  in  Terra  respondent  similes  arcus  in 
coelo)  videbit  totum  Solem  et  consistet  in  termino 
avravyeiag,  connexis  T,  V,  erit  hic  circulus  avravyeiag, 
differens  ab  arcu  RHS  62'  40".  Quare  THV  erit 
179°  23'. 

Hinc  jam  et  hoc  investigetur : quanta  sit  penum- 
bra  in  transitu  Lunae.  Producatur  NH  et  in  T cir- 
culum  tangat  aliqua,  secans  NH  in  X,  et  continuetur 

XT  quousque  sufficit,  et  connectatur  TN.  Erit  ergo  TXN  tantus,  quantum 
est  dimidium  complementi  THV  ad  semicirculum,  quod  erit  37'  per  ea, 
quae  N.  3.  demonstrata  sunt.  Ergo  TXN  est  18'  30".  Qualium  ergo 
TN  est  1,  talium  NX,  quae  rectum  T subtendit,  est  186.  Apponatur  ad 
XN  recta  NY,  quae  distantiam  Lunae  plenae  a Terra  denotet , sitque 
secundum  Ptolemaeum  ut  prius  64.  Tota  igitur  XY  250  erit.  Excitetnr 
recta  YZ  secans  XT  productam,  et  determinans  profunditatem  penumbrae 
et  umbrae  simul.  In  triangulo  igitur  XYZ  angulus  X est  cognitus  et  Y 
rectus,  latus  vero  XY  250  est.  Ergo  YZ  fiet  1 U5/1000  semidiametri  Terrae. 
Connexis  Z,  N,  fit  novum  triangulum  ZYN  rectangulum  datorum  laterum 
circa  rectum.  Datur  igitur  angulus  ZNY : 1 0 1 2'  14",  vel  72 ‘/i  5 penum- 
brae cum  umbra  profunditas.  Umbrae  vero  est  circiter  45',  differentia  27 
plus  minus.  Nam  umbra  ex  accessu  Terrae  ad  Solem  decrescente,  crescit 
penuinbra,  et  Luna  per  crassiorem  umbram  transitura  tenuiorem  invenit 
penumbram.  Itaque  nondum  incipiente  Luna  deficere  vere,  jam  totum  fere 
Lunae  corpus  in  penumbra  est  et  circuli  Xatavyeiag  exigua  portio  est  residua: 
denique  et  perexigua  Lunae  portio  totali  Solis  lumine  fruitur.  Unde  fit,  ut 
Luna  instante  eclipsi  valde  sit  pallida  claritasque  plenilunio  usitata  vehe- 
menter offuscetur. 

Illud  etiam  hoc  loco  considerare  operae  pretium  est,  an  Lunae  lumen 
possit  undique  aequalis  apparere  claritatis?  Supra  quidem  Reinholdus  affir- 
maverat, in  medio'  videri  lucidiorem.  Et  ratio  videtur  postulare,  ut  ubi 
plus  spargitur  lumen  Solis,  plus  etiam  attenuetur.  Plus  autem  spargitur 

versus  disci  apparentis  circumferentiam  : eadem  enim  et  visionis  et  illustra- 
tionis est  ratio : supra  vero  num.  5.  dicebamus,  si  angulus  quo  Lunae 
corpus  spectatur  in  duodecim  partes  aequales  dividatur,  minorem  superficiei 
partem  videri  a partibus  anguli  mediis,  majorem  ab  extremis.  Dividatur 
ergo  et  angulus  illustrationis  seu  lux  ipsa  in  Lunam  illapsa  in  totidem 
partes ; tantundem  igitur  lucis  respondebit  superficiei  partibus  extremis 
magnis,  quantum  intermediis  angustis,  quare  latius  diducetur  lux  in  extre- 
mitatibus et  obliquius  incidet.  Denique  cum  fanccvyaux  claudat  extremitates, 
avravyeicc  medium  occupet,  medium  itaque  clarius  erit. 

Ego  vero  nihil  his  moveor  rationibus,  aut  certe  perparum.  Nam  quod 
avvavyeuxv  attinet,  illa  sic  totam  Lunam  occupat,  ut  circulus  hnavyeiag,  etsi 
praecisa  concedatur  oppositio  sine  tenebris,  evanescat  comparata  ad  reliquam 
diametrum:  in  oppositionibus  vero  non  solidis  potissima  parte  latet,  et  qua 
avvccvyeia  cohaeret,  parum  ab  illa  differt.  Etsi  vero  lux  Solis  plus  in 
extremitatibus  Lunae  spargitur,  at  vicissim  plus  densata  sese  ingerit  nostris 
oculis  in  oppositionibus  quidem;  et  quidem  eodem  angulo,  quo  in  illam 
majorem  superficiem  distribuitur.  Confirmatur  hoc  experientia  minus  fallibili. 
Lumen  enim  Lunae  plenae  in  obscuram  cameram  intromissum  eo  artificio, 
quod  supra  capite  secundo  descripsi,  clariorem  in  albo  pavimento  limbum 
repraesentat,  quam  medium,  propter  maculas  medium  obtinentes.  Quod  vero 
intuenti  Luna  in  medio  clarior  cernitur,  videtur  esse  visus  affectio,  quem 
in  centrum  directum  clarae  partes  circumstant  undique,  qui  si  dirigatur  in 
marginem,  jam  ex  altera  parte  deseritur  a claritate,  ingerente  sese  caeruleo 
coeli  colore. 

At  Luna  jam  decrescente  aut  nondum  plena,  plane  valent  adductae 
causae , attestante  quoque  experientia.  Lumen  enim , quod  interiorem  et 
cavam  seu  gibbam  ejus  lineam  efformat,  valde  debile  et  dilutum  est,  eo 
quod  sparsum  per  multam  superficiem  majorem  in  visione  angulum  occupet 
in  hoc  situ  quam  in  illustratione. 

8.  De  lineis  p ha  sium  Lunae. 

Docuerat  Albategnius  delineare  ex  cognitis  motibus  longitudinis  et  lati- 
tudinis speciem  nascentis  Lunae.  Eum  modum  parum  esse  certum,  supra 
vidisti.  Quodsi  te  cura  incessat  certioris  picturae  (quanquam  hanc  a te 
ipso  petes)  et  quae  non  falcatae  solum  Lunae  sed  etiam  gibbosae  conveniat: 
opus  tibi  erit  cognitione  linearfam,  quibus  schema  Lunae  aspectabile  clau- 
datur. De  altera  quidem  et  quae  Solem  respicit,  constat,  quod  sit  arcus 
circuli  visionis : at  quae  versus  oppositum  Solis  spectant,  non  sunt  arcus 
circuli.  Vitellio  lib.  IV.  prop.  25.  in  genere  irregularem  dixit  esse  Lunae 
gibbum ; prop.  vero  77.  falcatam  speciem  affirmat  duobus  quasi  aequalium 
circulorum  arcubus  contineri.  Scito  igitur,  utramque  esse  arcum  sectionis 
conicae,  quae  ellipsis  dicitur,  quod  Aristoteles  sectione  15.  probi.  6.  monuit, 
ego  sic  probo. 

Definit  Apollonius  superficiem  conicam  hanc  esse,  quandocunque  circulum 
linea  aliqua  ex  aliquo  puncto  (non  in  planum  ejus  circuli  continuatum 
incidente)  nexa  immobiliter,  circumit  altera  ex  parte,  superficiem  creans, 
donec  redeat  ad  id  circuli  punctum  unde  coeperat  moveri.  Jam  vero  ter- 
minus illuminationis  Lunae  circulus  est,  ut  supra  dictum  : visus  vero  noster 
habet  rationem  requisiti  puncti.  Non  enim  in  planum  circuli  illuminationis 
continuatum  incidit  per  totum  mensem,  praeterquam  circa  utramque  quadra- 

turam  Lunae  cum  Sole,  ubi  etiam  sectio  Lunae  recta  linea  esse  putatur, 
minime  vero  curva.  Igitur  quotiescunque  Lunam  inspicis,  conum  facis  cum 
circulo  illuminationis.  Visus  n.  fit  lineis  rectis  in  unum  centrum  oculi  con- 
fluentibus a rei  visae  punctis  omnibus. 

Jam  vero  dictum  est,  Lunae  globum  videri  planum  discum  perpen- 
dicularem ei,  quae  ex  oculo  in  Lunae  centrum.  Planum  igitur  imaginarium 
seu  potius  superficies  oculi  quasi  plana  secat  conum  jam  dictum.  Jam 
Apollonius  definit  ellipsin  hanc  esse,  quando  conus  plano  secatur,  quod 
neque  parallelum  sit  basi  coni  neque  subcontrarie  positum , sic  ut  sectio 
conveniat  cum  quacunque  recta,  quae  a vertice  coni  in  superficie  ducitur; 
hoc  est  ut  conus  totus  abbrevietur.  Hae  omnes  conditiones  implentur  in 
hac  nostra  sectione.  Primum  enim  quia  planum  imaginarium  est  perpen- 
diculare rectae  ex  oculo  in  centrum  Luuae,  nunquam  erit  parallelum  circulo 
illuminationis  nisi  in  accuratissima  conjunctione  vel  oppositione  Lunae  cum 
Sole  : quando  hic  conus  rectus  est,  quia  axis  seu  recta  ex  oculo  in  centrum 
circuli  illuminatorii  seu  basis  est  perpendicularis  basi.  Et  tunc  non  videtur 
Luna  falcata  vel  gibbosa.  Deinde  cum  Luna  a Sole  digreditur,  circulus 
illuminationis  inclinatur  ad  rectam  per  suum  centrum  et  oculum  ceu  axem, 
et  tunc  fit  conus  scalenus.  Et  is  secatur  plano  ad  axem  perpendiculari : 
sectio  igitur  non  potest  esse  subcontraria.  Tertio  dissecatur  etiam  totus 
conus.  Id  n.  semper  fit,  quando  planum  est  ad  axem  perpendiculare. 
Impletis  igitur  omnibus  conditionibus,  phantasia  termini  lucis  in  Luna  ejus, 
qui  a Sole  loco  videtur  ulteriore,  cavum  Lunae  falcatae,  gibbumve  d/xcpoiv(JT8 
determinans,  erit  elliptica : quod  erat  demonstrandum. 

Quare  si  totus  circulus  illuminationis  cerni  posset,  perfectae  ellipsis 
figura  appareret.  At  quia  dimidia  pars  vel  ea  quid  amplius  post  corpus 
Lunae  latet,  quantum  igitur  videtur,  id  arcus  tantummodo  est  ellipseos.  Id 
non  tantum  ad  picturam  schematis  necessarium  est  scitu,  sed  etiam  infra 
in  quodam  problemate  utile.  Posset  ex  IV,  56.  Vitellionis  probari,  sed 
demonstratio  non  praestat  id,  quod  pollicebatur  propositio,  circulum  oblique 
inspectum  videri  sectionem  columnarem;  quia  non  quaelibet  columnari  vicina 
columnaris  est.  Si  hoc  demonstrasset  Vitellio,  jam  Serenus  52)  reliquum 
supplesset,  qui  ostendit  coni  et  columnae  sectionem  esse  eandem.  IIoc 
itaque  differt  defectus  falcatae  Lunae  a defectu  obtenebratae,  quod  ille  ter- 
minatur ellipsi,  hic  perfecto  circulo. 

Quemadmodum  vero  sectio  falcatae  vel  gibbosae  Lunae  est  elliptica, 
sic  dimidiatae  necessario  quidem  recta  apparere  debuit.  Vide  Vitell.  IV. 
pr.  76.  et  Arist.  loco  dicto.  Videtur  autem  ei  ad  rectitudinem  exiguum 
aliquid  deesse.  Anno  1602.  11/21.  Decembris  vesperi  diligenter  intuitus, 
censui  superius  cornu  acutum,  inferius  nonnihil  obtusum:  id  diligentius 
explorare  cuilibet  obvium  est. 

Illud  etiam  considerandum,  an  plane  bisecetur  Luna.  Primum  enim, 
etsi  circulus  visionis  circulus  esset  maximus,  tamen  circulus  illuminationis, 
qui  sectionem  repraesentat,  transcendit  medium  circulum.  Supra  Nro.  3 
(Fig.  87)  CAB  in  nova  Luna  fuit  180°  31 ' 20",  in  plena  180°  28'  12", 
ergo  in  dimidiata  erit  180°  29'  46".  Et  circulus  illuminationis  transcendit 
medium  per  14'  53".  Sinus  433  est  de  100000  toto  sinu  ducentesima 
quadragesima  pars.  Starent  itaque  ex  altera  parte  lucida  241,  ab  evanida 
et  tenebrosa  parte  239. 

Jam  vero  neque  circulus  visionis  aequat  circulum  maximum,  et  in  hoc 

Fig.  91. 

proportio  fit  major  partis  lucidae  ad  tenebrosam.  Sit  circulus 
Lunae  maximus  FAGE,  circulus  illuminationis  FG  eique  AE 
ad  rectos  per  centrum,  ut  sit  proportio  latitudinum  obscurae 


visionis  minor  ex  eodem  centro,  ut  pars  apparens  lucida  sit 
ICHD,  obscura  ICHB.  Cum  ergo  de  proportione  AC,  CE 
aequalia  AB,  DE  sint  ablata,  residuorum  igitur  BC,  CD  pro- 
portio major  erit. 

Haec  quidem  ad  speciem  contra  bisectionem  dici  possunt.  At  cum 
latitudo  AB  respectu  BC  plane  sit  insensibilis,  ut  supra  dictum:  erit  et 
proportio  insensibiliter  alia.  Sed  nec  proportio  239  ad  241  sensu  distingui 
potest  a proportione  aequalitatis.  Altera  enim  alteram  15"  circiter  exce- 
deret. Quare  tuto  contemni  potest.  Atque  hoc  quoque  infra  expediet, 
hac  nos  suspicione  liberatos  esse. 

Supervacaneum  est  hic  agricolarum  regulas  repetere,  quomodo  ex  cor- 
nuum habitudine,  quae  semper  a Sole  sunt  aversa  ex  demonstratis,  Luna 
senescens  a nascente  distinguatur:  qua  de  re  Plinii  locus  ex  lib.  18.  cap.  32. 
solet  allegari. 

Nec  illud  astronomos  moneri  multum  refert,  quomodo  ex  inclinatione 
cornuum  zodiacum  sibi  imaginari  crassiori  Minerva  possint : et  quomodo, 
cornibus  in  perpendiculo  stantibus,  de  nonagesimo  gradu  eclipticae  certiores 
reddantur.  Denique  uti  linea  per  cornua  producta  visum  in  polum  eclipticae 
inducat.  Haec  enim  passim  sunt  obvia. 

9.  De  Lunae  maculis. 

Etsi  physicis  hoc  disputandum  relinquitur,  quid  sint  in  Luna  maculae: 
cum  tamen  istae  plenilunio  potissimum  emicent,  accedat  et  haec  consideratio 
ad  numerum.  Et  physicus  quidem  etsi  quaestionem  plane  expedierit,  parum 
ea  profuerit  astronomo  (ut  forte  ex  situ  macularum  eadem  discat  Luna 
plena,  quae  ex  inclinatione  cornuum  Luna  falcata  : cum  circulus  illumina- 
tionis superficiem  transiens  Lunae,  non  rectam  secet  in  dextram  et  sinistram, 
nec  in  superiorem  et  inferiorem  partem,  sed  transversim  a dextro  oculo  ad 
sinistrum  oris  angulum),  astronomus  vero  physico  multa  suppeditat  enodandae 
quaestionis  argumenta.  Quamvis  hoc  argumentum  pleno  libro  disputavit 
Plutarchus,  de  facie  Lunae  titulo  facto.  In  eo  prima  opinio  eorum  est, 
qui  faciem  Lunae  putant  esse  visus  affectionem.  Multis  hoc  et  densis 

argumentis  ibi  refutatur.  Ego  experimentum  oculare  addo. 

Anno  1602.  ^2 1/31.  Decembris  mane  hora  6.  per  artificium  capite  II. 
descriptum  et  instrumentum  ad  hanc  rem  confectum,  cujus  infra  subjicietur 
descriptio.  Luna  clare  se  ipsam  pingebat  in  subjecta  papyro,  situ  everso,  sic 
ut  in  coelo  erat  gibbosa:  margo  circumcirca  lucidissimus  et  candidus,  nisi 

a parte  gibbi : nam  ibi  dilutior  cernebatur.  Medium 
vero  una  continua  macula  seu  tenebrositas  erat,  obscu- 
rior alibi,  alibi  clarior.  Neque  putes  in  papyro  fuisse, 
quod  sim  opinatus  inesse  radio  Lunae ; transferebatur 
enim  et  gibba  facies  et  macula  in  ejus  medio  in  omnes 
papyri  partes  quascunque  illi  subjicerem:  quin  ex  motu 
papyri  primum  fuit  agnita  macula.  Figura  maculae, 
qualis  quidem  per  foramen  satis  laxum  ad  duodecim 
pedum  distantiam  formari  confusiuscule  potuit,  repraesen- 

tabat  Hebraeum  Samech  oppleto  ventre : angulo  illo  (nam  in  ceteris  partibus 
fere  erat  rotunda)  propemodum  versus  medium  gibbi  protenso.  Nec  hac 
solummodo  vice  sed  saepius  periculo  facto  semper  sese  cum  lumine  macula 
ingessit,  ut  impossibile  sit  visus  esse  empliasin. 

Multas  illo  libro  Plutarchus  affert  de  hac  Lunae  facie  opiniones,  aliquas 
etiam  Reinholdus,  quarum  hanc  V itellionis  maxime  probat,  quae  Lunam 
perhibet  radios  Solis  transmittere  aliis  partibus  aliter : quae  vero  nobis 
appareant  maculae,  densiores  esse  partes,  quibus  Sol  parum  luminis  infun- 
dere possit.  Hinc  adeo  fieri  existimat,  ut  Luna  videatur,  etiam  cum  totum 
nobis  Solem  eripit  objectu  sui  corporis : tunc  enim  transire  radios  Solis 
aliquatenus  visumque  nostrum  incurrere.  Verum  ut  apparet,  Vitellio  non 
de  maculis  erat  sollicitus  cum  hanc  eligeret  opinionem,  sed  de  hoc  phae- 
nomeno, cur  in  totali  Solis  eclipsi  Luna  videri  queat  parte  a Sole  aversa. 
Accesserunt  illi  auctarii  loco  maculae.  Itaque  si  nos  infra  demonstrationem 
huic  phaenomeno  aliam  accommodaverimus,  liberabimur  hac  opinione,  quae 
permultum  habet  difficultatis,  causamque  macularum  non  repugnantibus  his 
auctoribus  aliorsum  conferemus.  Concinne  namque  Plutarchus  ex  illo  exi- 
mio Lunae  splendore  a Sole  mutuato  colligit,  densissimum  oportere  corpus 
ejus  esse,  quod  minimum  lucis  in  profundum  demittat.  Id  facile  patet 
collatione  instituta  cum  resplendescentibus  aliis  penes  nos,  quorum  quo 
magis  quidlibet  perspicuum,  hoc  minus  repercutit  radiorum.  Nec  ita  multis 
Terrae  diametris  a nobis  Luna  discessit,  ut  a terrenis  ad  lunaria  argu- 
mentari visu  praeside  nequeamus.  Quodsi  aer  noster  paucorum  milliarium 
profunditate  Soli  occumbenti  objectus  ita  debilitat  ejus  radios,  ut  umbra 
pene  careant  opaca  Soli  exposita;  idemque  ut  infra  dicetur,  duplicato  hoc 
spatio  plane  umbram  usque  ad  Lunae  corpus  prorogat:  an  non  rariorem 
hoc  ipso  nostro  aere  fecerimus  Lunam,  si  per  quingenta  milliaria  Germanica 
corporis  Lunaris  (tanta  namque  fere  est  dimetiens  Lunae)  transire  posse 
Solis  radios  asseramus,  et  sic  quidem  transire,  ut  in  oculos  incurrant. 

Elegantissimum  est  illud  Plutarchi  opusculum  et  festivissimum  dignum- 
que,  quo  se  philosophus,  depositis  aliquando  studiis  gravioribus,  oblectet.83) 
Quae  adeo  causa  est,  ut  non  invitus  cum  ipso  tandem  auctore  in  hanc 
sententiam  concedam,  cujus  mihi  quidem  jam  pridem  et  Maestlinus  prae- 
ceptor meus  auctor  fuit:  dicamque,  Lunae  tale  esse  corpus  quale  haec 
nostra  Terra  est,  ex  aqua  et  continentibus  unum  globum  efficiens.  Id  qui- 
dem pertendit  Plutarchus  multisque  rationibus  et  oratorie  et  argute  com- 
munit contra  varias  objectiones  : ut  merito  mirari  possit  peripateticus  aliquis, 
tam  multa  et  solida  contra  suae  sectae  placita  disseri  posse.  Me  potissi- 
mum ista  confirmant.  Primum  supra  dictum  est,  Lunam,  cum  bisectam 
faciem  repraesentat,  sectionem  inaequalem  ostendere  et  quodammodo  tortuosam. 
Id  argumento  est,  partes  ejus  aliquas  esse  humiles,  aliquas  elatiores,  easque 
in  tantum,  ut  a sexaginta  semidiametris  id  sensu  discerni  possit.  Deinde 
in  quibusdam  Lunaribus  eclipsibus  magna  apparet  inaequalitas,  eaque  non 
ab  umbra  Terrae  prodiens.  Notum  enim  est,  montium  fastigia  rarissime 
unius  milliaris  spatio  attolli,  quorum  in  diametro  Terrae  sunt  1600.  Itaque 
si  quid  est  in  Terra  asperitatis,  id  in  Luna,  quae  60  semidiametris  abest, 
insensibile  esse  necesse  est.  Sit  enim  altitudo  montis,  quem  circulus  illu- 
minationis transit , milliare , hoc  est  octingentesima  semidiametri  pars : 
maneat  haec  quantitas  etiam  ejus  umbrae  ad  Lunam,  cumque  sexagies 
octingenta,  hoc  est  quinquagies  mille  fere  milliaria  sint  usque  ad  illam 

montis  umbram;  subtendet  igitur  umbra  montis  vix  4".  Quare  15  millia- 
rium  altitudo  demum  1'  umbrae  addit,  quorum  ad  90  sunt  in  umbrae 
dimetiente.  Quare  si  quid  irregulare  in  partialibus  Lunae  defectibus  occur- 
rit, id  ab  ipso  Lunae  corpore  necesse  est  originem  trahere. 

Anno  1599.  nocte  inter  9.  et  10.  Februarii  stylo  novo,  cum  esset  coe- 
lum pulcherrimum,  deliquium  Lunae  sum  contemplatus.  Et  quamvis  carebam 
instrumentis  : non  tamen  vel  ea  quae  nudis  oculis  cernuntur  annotare  ne- 
glexi. Mane  post  horam  tertiam  urbis  sic  Luna  se  cordi  Leonis  obvertebat, 
ut  in  latus  faciei  medium  perpendicularis  ex  corde  casura  existimaretur. 

Erat  in  illam  plagam  inclinata  facies  Lunae  fere  ut  hominis  effigies 
cujus  dextra  auris  latet.  Id  refer  ad  ea,  quae  supra  Nro.  2.  de  facie 
Lunae  dixi.  Nam  hoc  in  omni  plenilunio  fit,  certo  argumento,  eandem 
Lunae  faciem  semper  ad  Terram  respicere.  Videbatur  autem  hiulcum  ali- 
quid supra  oculum  dextrum,  qui  nobis  e regione  nostrae  sinistrae  erat; 
quasi  extremo  circulo  aliquid  ad  rotunditatem  deesset. 

Cum  sonarent  tres  quadrantes  in  quartam,  defectus  existimabatur  ini- 
tium : dubitabatur  tamen,  diminutio  circuli  esset  an  rima  primum  obumbrata, 
sicut  solent  valles  primum  umbrae  involvi : idque  fuit  paulo  infra  punctum, 
quod  stabat  e regione  cordis. 

Hora  4.  sonante  jam  bona  pars  deficiebat.  Et  ne  nimium  me  falleret 
horologium,  quae  solent  saepe  sine  cura  gubernari,  conjecturam  altitudinis 
Jovis  institui  ex  comparatione  meae  a fenestra  distantiae  ad  elevationem 
limbi  fenestrae  super  meum  oculum.  Itaque  putabatur  altitudo  Jovis  cir- 
citer 6°.  Is  quadrante  post  quartam  jam  post  montem  abierat,  nondum 
tamen  horizontalis  esse  potuit.  Tunc  nondum  dimidium  in  umbra  erat. 

Haec  addidi,  ne  vel  observatiunculae  temporis  circumstantia  carendum 
esset,  vel  expressione  temporis  lector  curiosus  errore  horologii,  si  quis  fuit, 
conjiceretur  in  difficultates.  Quae  alia  de  hac  eclipsi  annotavi , dicentur 
infra  cap.  VII.  n.  3. 

Anno  1598.  die  11.  21.  Februarii  mane  cum  Luna  paulo  ante  quin- 
tam urbici  horologii  dimidia  diametro  deficiens  erecta  stetisset  ad  perpen- 
diculum, et  ex  eo  momento  paulatim  pronior  septentrionalem  umbrae  Ter- 
renae partem  peragraret,  denique  paulo  ante  sextam  adhuc  decrescere  visa 
sub  nubes  se  subduceret  tenuissimo  cum  lumine  : visa  est  toto  eo  tempore 
(maxime  vero  superveniente  aurora  et  diluto  lumine  partis  residuae),  qui- 
busdam striis  lucidis  in  umbram  sese  insinuantibus,  quasi  discerpta  aut 
laniata , quique  arcus  esse  debuit  umbrosam  a lucida  parte  distinguens, 
asseris  confracti  limbum  repraesentavit  inaequalitate  sua.  Credo  equidem 
adjuvisse  crepusculum.  Nam  ab  eadem  septentrionali  umbrae  parte  Luna 
affecta  anno  1601.  Decembri,  et  hoc  1603.  Maio  tale  quid  non  est  passa, 
quod  in  profundam  noctem  deliquia  devenerint. 

Adde  his,  quod  Luna  sub  ipsum  etiam  plenilunium,  si  diligenter  illam 
intuearis,  a rotunditate  sensibiliter  deficere  videtur. 

Haec  omnia  mihi  praebent  argumentum  ejus  quod  dixi : recte  Lunam 
a Plutarcho  tale  corpus  dici,  quale  Terra  est,  inaequale  montosumque,  et 
majores  quidem  montes  in  proportione  ad  suum  globum,  quam  sunt  Terreni 
in  sua  proportione.  Ac  ut  cum  Plutarcho  etiam  jocemur:  quia  penes  nos 
usu  venit,  ut  homines  et  animalia  sequantur  ingenium  Terrae  seu  provinciae 
suae,  erunt  igitur  in  Luna  creaturae  viventes  multo  majori  corporum  mole 
temperamentorumque  duritie  quam  nostra : sane  quia  et  diem  quindecim 

nostros  dies  longam  et  ineffabiles  aestus,  Sole  verticibus  tam  diu  incumbente, 
perferunt , siquidem  aliqui  ibi  sunt.  Ut  non  absurde  locus  ille  gentium 
superstitione  lustrationi  animarum  destinari  creditus  sit. 

Sed  ad  rem.  Plutarchus  cum  Terram  dixisset  esse  Lunam,  jam  maculas 
Lunae  statuit  esse  maria,  quae  radios  Solis  in  profundum  transmissos  pene 
absorbeant,  nec  ita  fortiter,  ut  partes  solent  Terrenae,  repercutiant.  Verba 
ejus : Sicut  nostra  Terra  sinus  habet  quosdam  magnos,  ita  censemus  Lunam  quo- 
que profunditatibus  et  rupturis  magnis  esse  apertam,  aquam  aut  aerem  caliginosum 
continentibus:  in  quas  Sol  suo  lumine  non  penetret,  sed  eas  deserens  reflexionem 
dissipatam  faciat.  Haec  quidem  Plutarchus;  cui  hac  in  parte  non  assentior. 
Magis  est  consentaneum,  quae  sunt  in  Luna  partes  lucidae,  maria  credi, 
quae  maculosae,  terras,  continentes  et  insulas.  Etenim  hoc  ab  opticis  de- 
monstrandum ab  experientia  confirmatissimum  est,  superficies  aqueas  pluri- 
mum resplendescere,  si  juxta  terreas  apponantur,  puto  ob  aequabilitatem 
universae  superficiei,  asperitatem  vero  et  crispationem  minutarum  partium, 
aut  quia  minus  de  atro  colore  participant  quam  terra:  quorum  illud  efficit, 
ut  ad  repercutiendum  Solis  lumen  fere  in  omnes  plagas  sint  aptae,  hoc 
vero  juvat  lucem  communicatam.  Quo  minus  enim  nigra  hoc  magis  alba; 
alba  vero  apta  ad  combibendam  et  revibrandam  lucem  (Cap.  I,  30):  ut  et 
modice  pellucida  (Cap.  I,  22).  Anno  1601.  cum  in  Styriam  rediissem 
negotioli  causa,  ascendi  in  montem  insignis  altitudinis  Schekel  dictum 
Stubenbergiorum  ditionis,  terrarum  orbem  ex  binis  montibus  appensa  libella 
mensurus.  Et  montem  quidem  ipsum  supra  vertices  alterius  montis,  qui 
habet  arcem  Wildanum  impositam,  attolli  quinque  turrium  Argentinensium 
altitudine  demonstravi : et  sane  despectus  in  colles  ceteros  inferioris  regio- 
nis per  decem  et  amplius  Germanica  milliaria  non  aliam  praebuit  opinionem 
consideranti,  ac  si  ad  pratum  aliquod  respicerem,  in  quo  foenum  in  mani- 
pulos distributum  sit.  Ex  hoc  igitur  monte  aspicienti  terra  sese  incredibili 
claritate  objecit,  adeo  ut  cum  orta  subito  nebula  coeli  mihi  faciem  interce- 
pisset, papyrus  extensa  multis  partibus  clarius  ab  infra  illustraretur  quam 
desuper:  nebula  montem  tegente,  regione  vero  a Sole  illustrata.  Et  hanc 
quidem  claritatem  universa  terra  exhibuit,  partim  nigricans  silvis  partim 
satis  et  pratis  viridibus  luxurians,  alicubi  et  novalibus  rubens  frequentibus. 
Qui  vero  mediam  sulcabat  regionem  Mura  fluvius,  tum  restagnans  et  turbi- 
dus, eximio  splendore  caligantem  terrarum  claritatem  facile  vicit.  Haec 
evenere  ideo,  quod  praeruptus  mons  me  paulum  in  perpendiculum  sub- 
vexisset, quo  rectiores  a terris  subjectis  radii  allabi  poterant.  Quid  vero 
non  erat  futurum,  si  totum  terrarum  orbem  rectis  propemodum  lineis  intueri 
potuissem?  Atque  haec  sane  oculis  fidem  faciebant,  plus  ab  aqua  claritatis 
existere  solere  quam  a terris  non  simplici  repercussu;  hunc  enim  situs  Solis, 
idem  mecum,  ad  sinistram  secundi  fluvii  plane  evertebat,  sed  luce  etiam 
communicata.  *)  Concludo  itaque,  claras  in  Luna  partes  materiam  esse 
aqueam,  quae  vero  caligant,  continentes  et  insulas  esse:  totam  vero  Lunam, 
ut  infra  dicetur,  aerea  quadam  essentia  circumiri,  quae  omnium  partium 
radios  transmittat.  54) 

*)  Concurrebat  tamen  inter  causas  aeris  diurna  claritas,  quae  cum  undique 
flumen  circumstaret,  potuerunt  etiam  ejus  radii  undique,  et  sic  etiam  ad  me  in 
montem  a laevi  aquae  superficie  repercuti. 

Ascensionem  montis  Scheckel  Keplerus  Davidi  Fabricio  in  epistola  d.  2.  Dec.  1602 
data  narrat,  respondens  quaestioni  Fabricii  de  ventorum  natura.  (Comp.  Vol.  I,  p.  321.)  , 

10.  De  illustratione  mutua  Lunae  et  Terrae. 

Satis  est  in  confesso,  principale  Lunae  lumen  a Sole  esse,  de  cujus 
modis  et  varietatibus  dictum  est  hactenus.  Sunt  autem  qui  nihilominus 
Lunae  exiguam  aliquam  propriam  lueulam  transcribant  his  argumentis. 
Primum  quod  in  totalibus  defectibus  Lunae  nihilominus  ipsi  superest  rubor 
quidam  satis  clarus.  Deinde  quod  in  totalibus  Solis  defectibus  Luna  rur- 
sum tota  facie  clare  cernatur.  Tertio  quod  in  noviluniis  et  post  illa  biduo 
et  amplius,  adeoque  et  in  quadraturis  Luna  non  toto  tantum  circulo  sed 
plane  tota  facie  rotunda  cernitur.  Yerum  nulla  harum  causarum  proba  est. 
De  lumine  in  defectu  Lunae  residuo  dicetur  infra  cap.  VII.,  quod  nec  hoc  sit 
Lunae  proprium.  De  novae  vero  et  Solem  tegentis  lumine  in  praesentia 
dicendum.  Quod  autem  aliquando  Luna  nihilominus  visa  sit,  cum  Solem 
mortalibus  eripuisset,  auctoribus  Vitellioni  et  Reinholdo  credendum  est,  qui 
ex  eo  phaenomeno  in  causas  reddendas  concitati  fuere : quod  non  fecissent, 
nisi  de  hac  re  certi  fuissent.  Attendant  qui  Alpes  Rhaetias  et  qui  Italiam 
incolunt  et  meridionalem  Galliae  partem  cum  Hispania  universa,  attendant, 
inquam,  in  hanc  rem  et  Lunae  faciem  seu  colorem  anno  futuro  1605.  cujus 
anni  die  2/12.  Octobris  indice  Tychonis  Brahei  calculo  Luna  fere  iifsQiysioq 
Soli  centraliter  in  dictis  regionibus  objicietur.  Nam  quod  Tycho  diametrum 
Lunae  in  Solis  eclipsibus  minorem  esse  opinatus  est,  quam  quae  Solem 
totum  occupare  posset,  de  eo  dictum  nonnihil  est  in  appendice  ad  ejus 
Progymnasmatum  primum  tomum 55)  et  dicetur  infra  peculiari  capite.  Id 
ipsum  quidem  de  Lunae  luce  in  Solis  eclipsi  Cleomedes  ex  Posidonii  sen- 
tentia negare  videtur.  Quaerit  enim,  cum  constet  Lunae  corpus  esse  dia- 
phanum  (ex  sua  sententia),  cur  igitur  radii  Solis  per  illum  globum  in  totali 
Solis  eclipsi  non  transeant,  uti  solent  per  nubem  transire  eamque  reddere 
conspicuam  et  ex  ea  claritatem  effundere ; cur  igitur  Luna  obscura  sit, 
visum  effugiat  et  dies  in  noctem  convertatur?  Et  proposita  quaestione 
ratiunculas  passirn  colligit,  quibus  efficere  nititur,  non  debere  radios  Solis 
penitus  transire  Lunam  aut  claritatem  illi  conciliare.  Ita  plane  contrarium 
dicit  ejus,  quod  Vitellio:  forsan  ex  effectu  ipso  ratiocinatur,  diei  in  noctem 
conversione,  non  vero  ex  ipso  Lunae  Solem  tegentis  aspectu,  ut  Vitellio. 
Nam  etsi  mihi  veritas  hujus  rei  nullo  constat  experimento:  facit  tamen  id 
lumen,  quod  Luna  nascens  potiorique  parte  a Sole  aversa  ostendit  nihilo- 
minus in  toto  'corpore;  ut  nihil  plane  dubitem,  quin  eodem  lumine  multo 
evidentius  oculos  feriat  tunc,  cum  Solem,  qui  oculos  solet  excaecare  et 
visibilia  opprimere,  nostris  oculis  eripuit. 

Vitellio  igitur,  ut  supra  dictum,  et  Reinholdus  de  hoc  residuo  Lunae 
lumine  ambigue  disputant.  Vitellio  transili  corpus  Lunae  radiis  Solis  et 
transitu  facto  valde  quidem  debiles  sed  tamen  conspicuos  esse  et  in  oculos 
incurrere  dixit , at  non  alia  vice  quam  cum  Luna  proxima  Soli  est. 
Nam  digrediens  uti  umbram  sic  hos  transeuntes  radios  a nobis  avertit. 
Reinholdus  cum  videret,  hoc  pacto  deseri  ab  hac  causa  dies  novilunio  pro- 
ximos, in  quibus  clarissime  Luna  cernitur  toto  corpore,  diametro  per  lumi- 
naria  jam  a nostris  oculis  aberrante,  dixit,  Lunae  superesse  propriam 
lueulam,  qua  sola  diebus  novilunio  proximis  cernatur,  at  in  eclipsi  Solis 
commisceri  hanc  lueulam  cum  radiis  Solis  Lunae  globum  transeuntibus. 56)- 

Verum  nos  jam  modo  Nro.  9.  satis  evidenter  ostendimus,  Lunae  cor- 
pus pellucidum  esse  non  posse.  At  quod  nec  lucula  ista  propria  Lunae 

sit,  infra  clare  ostendetur,  idque  tunc  maxime  convelletur,  ubi  causae  genui- 
nae aperientur,  quibus  perspectis  nemo  opus  esse  putabit,  aliunde  causas 
alias  emendicare. 

Sunt  qui  existiment,  circulum  illum  totum  conspicuum  in  Luna  nascente 
esse  nihil  aliud,  quam  circulum  illuminationis,  qui  ideo  totus  cernatur,  quod 
Lunae  diameter  apparens  tanto  sit  minor  diametro  Solis.  Haec  ratio  plane 
falsa  est.  Nam  cernitur  haec  lux  non  tantum  in  margine,  sed  in  toto  cor- 
pore, nec  uno  sed  duobus  tribusve  diebus,  imo  et  in  quadraturis  nonnihil, 
ubi  semicirculus  illuminationis  plane  post  Lunam  latet. 

Tycho  Brahe  libro  II.  Progymnasmatum  causam  hujus  lucis  Veneri 
transcribit,  quae  Lunam  tam  clare  possit  illustrare.  At  semper  Luna  cres- 
cens hac  luce  fruitur,  Venus  illi  non  semper  est  ad  illud  latus  objecta. 
Praeterea  Venus  Luna  multis  vicibus  altior  est.  Quare  etsi  fortasse  con- 
ferat ejus  lux  ad  marginem  interdum  illustrandum  fortius,  at  ad  Lunae 
discum  medium,  qui  aeque  fruitur  hac  luce,  radius  Veneris  non  pertingit, 
impeditus  objectu  ipsius  corporis.  Interim  non  nego,  fieri  aliquando,  ut  nos 
ex  Terra  Lunam  per  illustrationem  a claris  ipsi  oppositis  sideribus  factam 
aspiciamus,  de  qua  re  infra  cap.  VII. 

Ceterum  veram  causam  Maestlinus  praeceptor  meus  primus,  quod  sciam, 
invenit,  meque  et  totum  suum  auditorium  ante  12  annos  docuit,  et  anno 
1596  in  disputatione  de  eclipsibus  thesibus  21.  22.  23.  publice  explicavit. 
Nec  aliis  quam  ipsius  auctoris  verbis  ea  est  tradenda  doctrina.  Sic  ille: 
„De  lumine,  quod  in  Luna  corniculata  juxta  cornua  per  totum  corpus  diffusum 
cernitur,  constat  intuentibus,  quod  ipsum  a claritate  diurnae  lucis,  quae  vel  vesperi 
post  occasum  Solis,  ante  crepusculum  (id  est,  adhuc  claro  die)  superest,  vel  mane 
cum  aurora  ortum  Solis  praecedit,  non  obscuretur.  E contra  constat,  quod  illud 
idem  ceteris  a novilunio  remotioribus  diebus  attenuetur,  adeo  ut  circa  quadraturam, 
quando  Luna  intempesta  nocte  longo  intervallo  supra  horizontem  est,  de  eo  vel 
nihil  vel  valde  parum  restare  (idque  nonnisi  ab  hominibus  acutissimi  visus) 
cernatur.  Ex  eo  ergo,  quod  lumen  hoc  separabile  est,  concluditur,  ipsum  non,  ut 
quidam  (quos  inter  est  Reinholdus)  volunt,  esse  Lunae  congenitum  et  proprium, 
sed  similiter  sicut  majus  illud  menstruum,  alienum  atque  mutuatitium.  Hoc  enim 
nisi  sit,  profecto  nocte  intempesta  multo  clarius  conspiceretur,  quam  aere  luce 
diei  illuminato.  Verum  unde  hoc  lumen  in  Lunam  derivetur,  positus  ejus  ad 
Terram  ostendit.  Nam  in  novilunio  Luna  Soli  et  Terrae  interposita  eam  Terrae 
faciem,  quam  Sol  illuminat,  sibi  e directo  suppositam  intuetur.  At  radiorum  Sola- 
rium in  Terrae  singulis  partibus  particulatim  reflexorum  novimus  eam  esse  forti- 
tudinem et  resplendescentiam  , ut  in  locis  apricis  oculorum  aciem  hebetet,  quin  et 
intima  aedificiorum  penetralia,  sicubi  etiam  per  rimulam  ingredi  datur,  luce  oppleat. 
Quis  hoc  idem  de  universo  ipso  ex  tota  Terra  conjuncta  aqua  collecto  et  reflexo 
negabit  ? Dicimus  ergo  Terram  corusco  suo  a Sole  sibi  immisso  lumine  opacitatem 
sive  noctem  in  Lunari  corpore  non  minus  irradiare , quam  vicissim  (prorsus  simili 
modo)  Luna  plena  suis  a Sole  acceptis  radiis  nostras  in  Terra  noctes  illustrat, 
atque  pro  claritatis  eorum  ratione  in  diem  fere  commutat.  Idque  tanto  illustrius, 
quanto  circulus  Terrae  circulo  Lunari  major  est.  Est  autem  illius  ad  hunc  pro- 
portio major  quam  duodecupla.  Quare  sicut,  ut  ante  diximus,  haec  duo  corpora 
sibi  mutuo  per  vices  Solis  lumen  intercipiunt : ita  vicissim  alterius  noctem  alterum 
illuminat.  Huic  sententiae  suffragatur  illa  luminis  istius  attenuatio.  Postquam 
enim  Luna  recedere  a novilunio,  hanc  Terrae  illuminatam  medietatem  paulatim 
relinquere  residuamque  ejus  partem  magis  magisque  oblique  intueri  incipit : forti- 
tudo radiorum  reflexorum  simul  et  minuitur  et  hebetatur.  Hinc  fit  ut  quicquid 
luminis  hujus  in  Lunam  dimidiatam  vel  praetumidam  reflectitur,  in  Terra  propter 
Kepleri  Opera.  II.  19 

nimiam  attenuationem  vel  non  vel  aegerrime  sentiri  possit. “ Haec  ille.  Desi- 
nant igitur  alias  causas  quaerere,  cura  genuinam  cernant.  Quodsi  quis 
credere  non  potest,  tantam  esse  vira  luminis,  quod  Terrae  a Sole  communi- 
catur, is  in  considerationem  trahat  experimentum  meum,  quod  Nr.  9.  pro- 
posui: ubi  de  tam  exigua  portione  Terrae,  quae  vix  10  aut  12  milliaria 
habebat  in  diametro,  et  lineis  quidem  nequaquam  perpendicularibus  sed  vel 
oblique  vel  plane  obliquissime  ab  extremis  partibus  incidentibus,  tanta  vis 
luminis  sursum  in  montem  vibrata  fuit.  Et  quid  non  possit  fieri,  radiis  a 
tota  terrae  marisque  facie  confertim  et  perpendiculariter  exeuntibus?  Quin 

hoc  quotidie  maxime  aestivis  diebus  in  oculos  incurrit,  quanta  diei  claritas 

existat,  Sole  Terras  rectiori  angulo  feriente.  Nam  Terra  revibratis  orbi- 

culariter  Solis  radiis  undique  in  aerem  omnibus  suis  partibus  tantum  efficit 

.splendorem,  ut  oculi  conniveant.  Desinant  igitur  peripatetici  succensere 
Plutarcho,  quod  Terram  is  in  coelum  intulerit,  hoc  est  Lunae  corpus  ter- 
restre esse  tradat:  cum  videant  certissimis  experimentis  constare,  quod  in 
lucis  consortium,  qualem  quidem  Luna  obtinet,  haec  nostra  Terra  venerit. 
Tandem  vero,  ubi  Plutarchus,  ubi  Maestlinus  aequis  in  philosophia  auribus 
fuerint  accepti : tum  bene  Aristarchus  cum  Copernico  suo  discipulo  spe- 
rare incipiat. 

Cornelius  Gemma  Cosmocritices  lib.  I.  cap.  8.  allegat  Plutarchum  ex 
libello  de  gloria  Atheniensium,  in  quo  ait  illum  scribere  quo  tempore  supe- 
riores fuerint  Graeci  apud  Famagustam  (Salaminem  puto  dicere  voluit,  non 
Cypri  urbem,  sed  insulam  sinus  Attici)  quod  Luna  adhuc  gracilis  impleta 
fuerit  accessu  luminis  repentino.  Id  tametsi  dicto  libello  totidem  verbis 
non  effertur  (haec  enim  sunt  Plutarchi  verba:  nuo oaw  entXanxpav  rj  dsog 
TtavaeXrjvog ),  tamen  si  quid  forte  tale  Gemma  in  alio  legit  auctore,  id  de 
hoc  Lunae  lumine,  quod  a Terra  mutuatur,  accipiendum  est:  cui  major  vigor 
ab  externa  aliqua  et  adventitia  causa  fuerit  conciliatus. 

Porro  hoc  quamvis  tenui  lumine  non  exiguam  natura  gratiam  apud 
astronomos  iniit,  dum  toto  corpore  conspicua  non  tamen  extinguit  lumina 
fixarum  quas  proxime  attingit:  adeoque  non  semel  illam  observavi  proxime 
Pleiadas  stantem,  ut  non  integra  diametro  abesset,  intermicantibus  distincte 
omnibus  stellulis  Pleiadum.  Ut  taceam  quod  diametrum  tunc  metiendam 
quam  rectissime  nec  uno  modo  accommodet.  Itaque  infra  in  disputatione 
de  Lunae  diametro  cum  ex  hoc  loco  tum  ex  praecedenti  capite  de  oculo 
capienda  sunt  argumenta.  Clarissime  namque,  ut  et  praecedenti  capite 
dictum,  cornu  a Sole  illustratum  majorem  censetur  ambitum  inchoare  quam 
circellus  ille  reliqui  disci,  cujus  a Terra  lux  est  mutuata,  complectitur. 
Itaque  continere  videtur  circulus  lucis  ex  Sole  circulum  lucis  ex  Terra,  ex 
altera  quidem  parte. 

Hactenus  igitur  Luna  non  tantum  nullam  lucem  ostendit,  quam  sibi  ipsi 
acceptam  ferret,  sed  etiam  densitatis  et  opacitatis  est  convicta.  Suspiciones 
vero  de  luce  in  totalibus  suis  deliquiis  infra  diluam , ubi  de  umbra  egero. 
Ostensurus  namque  sum  hanc  quoque  potissimum  a Sole  venire, 

11.  De  prima  phasi  seu  exortu  Lunae. 

Cur  ad  primam  Lunam  tam  diligenter  attenderint  gentes,  quae  Lunari 
anno  utebantur,  partim  Reinholdus  in  Commentariis  ad  Purbachium  ostendit, 
novissime  vero  et  diligentissime  Josephus  Scaliger  libro  de  Emendatione 
Temporum,57)  cujus  multiplicem  eruditionem  jure  merito  mirantur  omnes, 

imitabuntur  paucissimi.  Doctrina  igitur  primae  apparitionis  astronomiae 
necessaria  est , quam  Reinholdus  ex  Purbachio  per  causas  Lunae  visionem 
vel  retardantes  vel  promoventes  sufficienter  tradit.  Inter  causas  has  collo- 
cat obliquitatem  sphaerae,  longos  vel  breves  exortus  et  occasus  signi,  in  quo 
decurrunt  luminaria:  latitudinem  Lunae  boream  vel  austrinam,  magnam  vel 
parvam;  velocitatem  vel  tarditatem  in  periodo  sua:  quibus  addit  prolixius 
vel  brevius  crepusculum.  Et  tamen  cum  Purbachius  dixisset,  Lunam  eodem 
die  veterem  et  novam  cerni  posse,  quod  cum  antiquitate  congruit,  qui  novi- 
lunii  diem  ex  eo  ivrjv  uca  veav  appellare  sunt  soliti,  et  cum  Plinii  affirmato, 
quod  jam  a lynceo  quodam  visa  sit  eodem  die  et  mane  ante  Solem  et 
vesperi  post  Solem:  Reinholdus  in  causis  ad  hoc  pronunciatum  accommo- 
dandis valde  sudat.  Denique  ad  experientiam  provocat.  Ego,  ne  nihil  hic 
afferam,  existimo,  hanc  rem  regulis  comprehendi  non  posse.  Vere  enim 
Reinholdus  ait,  aestivas  noctes  claritate  sua  multum  afferre  impedimenti. 
Et  tota  culpa  haeret  in  aere,  qui  si  satis  purus  et  defaecatus  sit,  ut  hyeme, 
spectator  vero  in  jugo  editi  alicujus  montis  consistat,  superior  magna  parte 
crassioris  hujus  aeris,  nihil  equidem  prohibeat,  Lunam  in  ipso  conjunctionis 
articulo  juxta  Solem  in  coeli  medio  cerni,  siquidem  limitem  alterum  per- 
agret.*) Nam  etsi  non  pluribus  5 gradibus  a Sole  abesse  potest,  quare  vix  sep- 
tuagesimam corporis  particulam  nobis  ostendit,  atque  id  ipsum  ut  in  margines 
Lunae  receptum  se  ipso  multo  gracilius  apparet:  quod  quidem  Reinholdus 
sibi  ipsi  sollicite  objicit;  vicissim  tamen  totus  Lunae  discus  integro  Terrae 
lumine  fruens  facile  fieri  potest  ut  pro  conditione  loci  et  videntis  aeris 
claritatem  discutiat  seque  visibus  ingerat,  cum  saepe  aeris  horizonti  cir- 
cumfusi summam  claritatem  vincat.  Notum  enim  est,  quae  optici  de  pro- 
fundis puteis  asseverent:  quod  stellae  vertici  inhaerentes  ex  illis  conspici 
possint  visu  a circumfusi  aeris  claritate  liberato.  Multo  magis  si  quis 
extra  metas  tam  crassi  aeris,  qui  Solis  radios  undique  excipit,  in  alto  con- 
sisteret. Atque  non  hanc  tantum  ob  causam,  sed  etiam  ob  id,  quod  Lunae 
lumen  clarissimo  die  cerni  potest  praesente  Sole,  judico  altitudinem  poli 
et  varietates  exortuum  propemodum  cadere,  fierique  facile  posse,  Luna  veloce 
et  in  limitibus  versante,  ut  eodem  die  vetus  et  nova  appareat:  idque  nes- 
cio an  expeditius  in  ipso  coeli  medio  quam  circa  horizontem  : ubi  quo  obli- 
quius et  longius  radii  Solares  vaporem  transeunt,  hoc  majorem  claritatem 
efficiunt,  hocque  magis  oculos  excaecant.  **) 


*)  Conditionem  hanc  sic  accipe , ut  montis  planities  supera  speculatori  con- 
spectum aeris  infra  sese  radiantis  intercipiat.  Nam  haec  omnia  referuntur  ad 
oculum,  quod  sequentibus  diligenter  nota.  Nam  citra  respectum  directionis  oculorum 
Sol  sane  a coeli  medio  clarius  illustrat  terras  et  aerem  majoremque  claritatem 
efficit  diei,  quam  horizonti  incumbens,  quod  hactenus  ostensum.  At  cum  de  eo 
agitur,  unde  rectius  Luna  possit  cerni  juxta  Solem  stans  : num  ex  edito  monte, 
luminibus  in  coeli  medio  versantibus,  an  ex  planitie,  occumbentibus  illis?  tunc 
omnino  splendor  aeris  circa  Solem  occumbentem  est  latior  quam  circa  culminantem, 
latius  igitur  occupat  oculum.  Ac  etsi  clarior  splendor  aeris  in  medio  coeli  com- 
muniter, tamen  nostrum  speculatorem  altiorem  constituimus  ea  materia,  quae  ob 
Solis  vicinitatem  adeo  resplendescit. 

**)  Tycho  Brahe  anno  1583.  14.  Martii  vidit  Lunam  in  15°  V,  cum  Sol 
occidisset  in  4°  'f.  Erat  Luna  in  boreo  limite.  — Hist.  Coei.  p.  49  : „Die  14.  Martii 
statim  post  occasum  Solis  apparuit  nova  Luna,  etiamsi  die  proxime  antecedenti  h.  8.  p.  m. 
fuerit  novilunium." 

Anno  1598.  2!.  31.  Julii  mane  Gratii  vidi  Lunam  circa  16°  ® cla- 
rissime, ut  spes  esset  et  postridie  visum  iri:  sed  nubes  insequentem  diem 
occupabant.  Erat  Sol  circa  7°^. 

Anno  1603.  25.  Aug.  vel  4.  Sept.  Sole  in  1 1 0 iip,  Luna  in  24°  £?  et 
tamen  dejecta  in  limitem  austrinum  visa  nihilominus  est  clarissime. 

Anno  1603.  4.  14.  Martii  vesperi  Lunam  adeo  clare  vidi,  ut  plane 
necesse  videretur  videri  et  pridie  potuisse,  nisi  coelum  ab  occidente  fuisset 
nubilum.  Fuit  Sol  hora  6.  in  23°  49'  X,  Luna  in  14°  43' X-  Et  inter 
Solem  et  visum  locum  Lunae  in  circulo  magno  20°  10'. 

At  Venerem  Tycho  Brahe  Anno  1587,  cum  in  X ad  10°  fere  latitu- 
dinem in  boream  excurrisset,  vidit  die  21.  Febr.  stylo  veteri,  vesperi  h.  6. 
et  24.  Febr.  mane  ante  Solis  ortum,  cum  causa  longitudinis  adhuc  post 
Solem  esset.  58)  Nec  inepte  ad  Lunam  et  Venerem  Terrae  proxima  cor- 
pora accommodari  posset  IV,  14.  Vitellionis  sic  intellecta,  quod  longinqui- 
oribus profundior  aer  objectus  caerulea  ea  repraesentet ; id  quod  pictores 
sedulo  imitantur.  Ita  Lunae  et  Veneri  in  perigaeo  epicycli  minimum  de 
aetherea  substantia  objicitur,  quod  radiis  transmittant : quare  multo  eviden- 
tius cernuntur  quam  superiora  corpora,  radiis  per  immane  aetheris  spatium 
demissis.  Est  enim  et  aetheri  sua  materia.  Sed  ad  rem.  Cum  igitur 
Venus  tam  parva  sit  et  tamen  prope  Solem  cernatur,  quid  non  credendum 
est  de  Lunae  sat  longo  cornu?  Nec  ita  rarum  est,  ob  causas  quasdam 
sublimes  interdum  Solis  lumen  hebetari.  Refert  Gemma  pater  et  filius 
anno  1547.  ante  conflictum  Caroli  V.  cum  Saxoniae  duce,  Solem  per  tres 
dies  ceu  sanguine  perfusum  comparuisse,  ut  etiam  stellae  pleraeque  in 
meridie  conspicerentur.  Causa  igitur  fuit  quae  Solis  lumen  hebetaret, 
stellarum  vero  minime : sublimem  igitur  esse  causam  oportuit , qua  Solis 
lumen  hebes  redderetur  non  uni  saltem  Terrae  puncto , sed  toti  horizonti 
visibili,  imo  toti  Terrarum  tractui,  unde  aer  ad  locum  aliquem  radiare  posset, 
adeoque  tanto  majori  portioni  Terrae,  quanto  pluribus  locis  id  est  observa- 
tum. Si  aerem  dixeris  tam  late  incrassatum,  is  et  stellas  obnubilasset. 
Relinquitur  ergo,  causam  hujus  hebetationis  propiorem  Soli  fuisse,  quam  est 
aer  altissimus,  ad  minimum  in  Lunaris  cursus  confinio.  Fortasse  fuit  materia 
cometica  latius  sparsa  et  tenuior.59) 

Sed  ad  rem.  Stellis  interdum  de  die  emicantibus,  poterit  et  Luna 
proxima  Soli  emicare.  In  genere,  causa  cur  interdiu  sidera  lateant,  non 
est  potissimum  Solis  praesentia,  sed  solum  ista,  quod  hic  noster  aer  oculos 
undique  circumfusus  totus  collucet,  supra  directa  luce  Solis,  infra  commu- 
nicata Terrae  luce  collustratus  fortissime  tantoque  fortius,  quanto  Sol  rec- 
tius ferit  Terras  ab  alto.  De  hac  re  olim  his  lusi  versiculis.  Fingebam 
autem  me  Atlantis  juga  supra  aeriae  regionis  superficiem  eminentia 
subire : 

Jam  nigra  sub  pedibus  coepit  sub  sidere  nubes, 

Cum  nova  lux  Terris,  nox  erat  orta  polo. 

Mira  loquor,  vapidus,  qui  Terrae  obvolvitur,  humor 
Luce  repercussa  sideris  instar  erat. 

Qualis  ubi  obscuris  hybernus  nubibus  aether 
Candenti  pinxit  tectaque  agrosque  nive. 

Pene  ut  supra  in  monte  Styriae  Schekel. 

Tum  mihi  sidereos  mediis  ceu  noctibus  ignes 
Praesenti  Phoebi  cura  videre  face. 

Et  jam  notum  esse  debet,  saepissime  usu  venire,  ut  Veneris  stella  de 
die  cernatur,  Solis  radiis  cum  ipso  Sole  inclinatis,  et  extincta  eximia  illa 
meridiei  claritate.  Atque  his  fere  rationibus  et  experimentis  verisimile  fit, 
Lunam  eodem  die  ante  et  post  Solem  videri  posse. 

12.  De  lumine  ceterorum  siderum. 

Existimat  Albategnius  cap.  30.  et  Vitellio  lib.  IV.  prop.  77.  stellis 
omnibus  a Sole  suum  esse  lucis  modulum,  inde  adeo  sequi,  ut  aucti  vel 
minuti  lumine  censeantur.  Quod  autem  non  ut  Luna  dimidiatae  appareant, 
causam  esse  distantiam  immoderatam,  per  quam  figura  discerni  nequeat. 
Alii  a Sole  quidem  stellarum  lumen  dictitant  esse,  sed  transire  per  cor- 
pora pellucentia  et  sic  vibrari  tandem.  Quorum  sententia  imbecillior  est 
altera.  Vere  namque,  ut  prius  de  Luna  dicebamus,  si  per  refractionem 
radii  Solaris  lucent  sidera,  transibunt  tantummodo  in  diametralem  a Sole 
lineam,  ut  caudae  cometarum,  nec  ad  nos  lucidissimos  suos  radios  projicient  : 
praesertim  ubi  mole  corporis  sui  obsteterint,  quo  minus  in  loco  exeuntium 
Solis  radiorum  videri  possint,  eo  sursum  verso.  Itaque  prope  Solem  late- 
rent, cujus  contrarium  testatur  experientia  et  Ptolemaei  regulae  de  emer- 
sionibus  discedentium  ab  apogaeo.  Vitellionem  vero,  si  nullus  reliquorum 
planetarum,  Venus  tamen  sufficiens  est  refutare.  Nam  quia  haec  stella 
Solem  circumit  jam  superior  eo  jam  inferior  (qua  de  re  nemo,  quod  dubitet, 
habet,  postquam  universam  in  hypothesibus  hisce  ambiguitatem  hodie  in  duo 
capita  discerpserunt  Copernicus  et  Tycho  Brahe,  adeo  ut  alterius  ex  hisce 
sententiam  veram  esse  necesse  sit.  At  uterque  uno  ore  affirmant,  Veneris 
iter  circa  Solem  torqueri),  conveniebat  itaque,  lumen  Veneris  ut  Lunae,  cum 
Solem  inter  et  nos  venit,  extingui,  amplissimum  vero  videri,  Venere  ad 
superiorem  congressum  fugiente.  At  hoc  secus  habet.  Diu  namque  latet 
in  superiori  conjunctione,  et  cum  valde  est  alta,  lumen  debile  spargit,  um- 
bram maligne  projicit  a corporibus.  Inde  quo  magis  descendit,  hoc  efficitur 
clarior  lumenque  Lunaris  aemulum  vibrat  et  denique  tantae  claritatis  est, 
ut  in  ipso  interdum  conjunctionis  articulo  cerni  queat  instar  magnae  stellae, 
ut  annotatum  inveni  in  Braheanis  observationibus , nec  obliteretur  immensa 
prope  aeris  claritate  circumcirca  diffusa,  ipsa  unum  punctum  occupans : 
qua  solitudine  visum  movens  et  ad  se  convertens,  fortissima  utique  luce 
pollet.  Proprium  igitur  hoc  eximium  lumen  habeat  necesse  est. 

Itaque  in  thesibus  meis,  quas  anno  1602  de  Astrologiae  Fundamentis 
edidi,  primum  thesi  25.  (Vol.  I.  p.  424)  quatuor  argumentis  verisimile  reddidi, 
esse  planetis  proprium  lumen.  Unum  hoc  ipsum  erat,  quod  jam  expedivi. 
Vere  namque  Venus  faciem  mutaret  et  perderet  ut  Luna,  si  luce  tantum 
ex  Sole  communicata  luceret.  Secundo  non  esse  necesse,  ut  omnis  in  Solem 
lux  sit  collecta,  ostendi  exemplis  rerum  sublunarium.  Nam  hic  multae 
animantes,  ut  de  inanimis  taceam,  luculae  nonnihil  habent  insitum.  Tertio 
ex  quadam  differentiarum  geometricarum  combinatione  et  officio  lucis  coeles- 
tis ostendi , sideribus  opus  esse  duplici  luce , et  propria  et  ex  Sole  adven- 
titia: qua  de  argumentatione  judicium  lectori  permitto,  nam  ea  hujus  loci 
non  est.  Denique  consentaneum  esse  dixi,  ut  fulgor  et  scintillatio  arguat 
lucem  propriam,  nebulositas  et  pigrities  alienam.  Nam  omnem  communi- 
catam et  tinctam  in  materia  lucem  retundi  necesse  est : quod  et  Cleomedes 
inculcat,  communicatam  aliunde  lucem  non  longe  vibrari  affirmans.  Atque 
hac  lege  Lunae  mutuatitium,  stellis  plerisque  proprium  lumen  adscribitur, 

minimum  Saturno.  Deinde  thesi  29.  idem  statui,  quod  supra  capite  primo 
demonstravi,  cum  lux  planetarum  sit  colorata,  necesse  esse  ut  et  pellucidi 
sint  et  coloris  essentiales  causae  haereant  in  materia  globorum,  ut  ita, 
quam  quisque  planeta  virtutem  ostendat  in  effectu,  ejus  analogon  aliquam 
dispositionem  in  corpore  habeat.  Vide  prop.  15.  capitis  I.  Postea  colores 
planetarum  cum  aliquibus  comparavi  corporibus  ostendique,  si  nigra  super- 
licies  fortiter  illustretur,  colorem  reddi  Martis,  si  rubea  clara,  Jovis,  si 
plumbea  vel  alba,  Saturni,  si  flava,  Veneris,  si  caerulea,  Mercurii.  Idem 
jam  et  de  luce  propria  videtur  sentiendum , ut  si  ferrum  ignitum  est  aut 
carbo,  rubet,  si  ex  rubino  multa  lux  pelluceat,  Jovio  similis  fulgor  consti- 
tuetur; si  clarissimum  et  pellucidissimum  sit,  flavum  corpus  exque  eo  plu- 
rima lux,  Veneris  resplendescet  florida  luxuries;  si  ex  sapphyro  aut  cry- 
stallo admodum  subtili,  Mercurii;  sin  ex  crassiori,  Saturni  emicabunt  radii. 

Omnino  vero  credibile  est,  incensa  esse  sidera  haec  ab  insita  vi  non 
minus  atque  Solem:  et  consentit,  quae  de  impuritate  ipsorum  materiae  dixi, 
vel  aspectus  ipse:  si  paulo  diligentius  intuearis,  profecto  nullum  lumen 

plane  sincerum  est.  Apparet  ex  Saturni  cineritio  colore  exigua  quaedam 
purpura,  ex  Jovis  gratissimo  fulgore  rubedo  nonnulla,  ceu  fumus  per  ignem; 
id  clarissime  in  Venere.  Sic  Canis  et  Arcturi  stellae,  maxime  Canis,  omnes 
successive  colores  iridis ‘induunt.  Et  ne  me  falleret  visus,  saepe  socios 
adhibui,  qui  quoties  virorem  emicare  existimarent,  signo  brevissimo  id  indi- 
carent. Convenimus  in  unum,  quod  alteri  videbatur  tacenti,  id  alter  eodem 
momento  significabat.  Haec  scintillatio  Venerem  quoque  attinet.  Frustra 
sunt  qui  haec  omnia  putant  ab  oculi  fallacia,  ab  aeris  inconstantia  provenire. 
Nam  cur  non  omnium  siderum  aeque  distantium  eadem  est  ratio  scintilla- 
tionis? Cur  colores  exhibet  Arcturus,  rubeus  ipse  potissimum,  magis  vero 
Canis,  cujus  est  crystallinus  color  potior,  cur  hic  acutiores  micationes  ciet 
Arcturo,  cur  longiores?  Et  cur  cor  Scorpii  adeo  celeres,  oculus  Tauri  adeo 
tardos?  prunam  sub  cinere  vigentem  te  cernere  diceres.  Capella  vero  et 
Lyra  nonne  aeque  clara  sunt  sidera,  et  tamen  in  Lyra  nullos  notabis  colo- 
res, in  Capella  cum  micat  omnino  colores,  tamen  fere  purpureum.  Deni- 
que experimentis  ocularibus  astruitur  planetis  scintillatio  ab  aliqua  vel  interna 
corporis  alteratione  perpetua  et  continenti,  quam  quasi  paroxysmos  dixeris, 
vel  ab  externa  corporis  convolutione,  quae  Tychoni  in  Progymnasmatis 
placuit,  partiumque  et  superficierum  aliarum  post  alias  explicatione  pro- 
veniens. 60 ) 

Anno  1602.  19.  29.  Decembris  vesperi  Venus  jam  multum  declivis 
per  patentem  fenestram  in  obscuram  cameram  radiabat  clarissime.  Aura 
erat  frigidissima.  Scintillabat  Venus  concitatissime.  Cum  ad  album  parie- 
tem respicerem,  in  quem  radius  Veneris  pro  amplitudine  fenestrae  allabe- 
retur,  undulabat  ille,  quasi  fumo  flammam  impediente,  idque  celerrime 
incertis  motibus.  Nec  enim  ascendebat,  ut  credere  possem  a vaporibus 
ascendentibus  id  esse , sed  emicans  jam  ad  medium  jam  ad  superiora  con- 
versione subitanea,  nunc  deorsum  nunc  in  latus  iterum  concedebat.  Et 
mehercule  nonnihil  occulti  horroris  ciebat  illa  tam  insolens  fluctuatio  atrae 
caliginis  in  flavo  radio.  Celeritas  etiam  et  articuli  fluctuationis  conveniebant 
cum  scintillatione,  oculis  ex  ipsa  stella  percepta.  Postero  die  mutabatur 
aura  apparuitque  matutina  iris;  secuti  venti.  Itaque  hoc  quicquid  est  in 
aurae  mutationem  contuli.  Sed  paucos  post  dies,  nempe  5.  15.  Januarii 
anno  1603  vesperi  coelo  iterum  sereno,  cum  Lunae  triduanae  superessent 

ad  Venerem  octo  circiter  gradus,  et  utraque  per  eandem  fenestram  radiaret, 
videbantur  utriusque  radii  in  satis  evidenti  proportione,  sic  ut  Luna  quidem 
multo  clarius  irradiaret  quam  Venus,  sane  quia  et  majus  ea  cornu  Lunae, 
sed  tamen  evidens  esset  distinctio  marginis,  ubi  concurrebant  radii  utriusque, 
a marginibus  solius  Veneris.  Proportionem  conjiciebam  claritatis  super- 
ficierum,  quae  a Luna,  quae  a Venere,  et  quae  ab  utraque  illuminabatur, 
eam  quae  est  4 ad  1 et  5.  Undulabat  radius  Veneris  plurimum,  at  Lunae 
plane  nihil.  Ergo  et  haec  et  superior  undulatio  fuerunt  a reali  Veneris 
scintillatione ; non  vero  ut  credideram  ex  aere  jam  in  ventum  transeunte. 
Attinuisset  enim  et  Lunam. 

Porro  hanc  de  luminibus  siderum,  quamvis  physicam  magis  quam 
astronomicam  mentionem  tanto  libentius  injeci,  quod  non  impossibile  existi- 
mem, Veneris,  Jovis  aliarumque  stellarum  azimutha  et  altitudinem  per  sua 
in  parietes  illata  lumina  metiri.  Vidi  namque  anno  1601.  mense  Decembri 
Jovis  et  spicae  Virginis  distincta  lumina  per  eandem  fenestram  in  eodem 
albo  pariete.  Cogitet  de  hac  re  studiosus  observationum  coelestium  adhi- 
beatque,  si  opus  est,  etiam  specula  plana  in  quae  despiciatur.  Semper 
enim,  nescio  quo  pacto,  ad  despiciendum  procliviores  sunt  oculi,  quam  ad 
suspiciendum. 

13.  De  cometarum  lumine. 

Quidnam  esset,  quod  cometarum  faces  accenderet,  satis  ostenderunt  per 
hoc  seculum  artifices;  deprehenso,  cometarum  barbas  semper  in  plagam  a 
Sole  contrariam  spargi,  nisi  Soli  oppositi  aut  immanis  altitudinis  portenta 
suas  ipsi  caudas  vel  barbas  objectu  capitis  occultarent.  Exercent  tamen 
etiamnum  ingenia  philosophorum  non  mediocribus  difficultatibus.  Nam  si  a 
Sole  cometae  illuminantur,  quod  caudae  porrectio  in  genere  arguit  et  ratio 
consentaneum  esse  pronunciat : cur  itaque  caudae  non  praecise  Solis  oppo- 
situm respiciunt?  cur  fere  semper  declinant,  cur  curvantur  in  arcum?  Deni- 
que quidnam  est  illud,  quod  Solis  radium  excipit  ejusque  impactu  resplen- 
descit  caudae  figuram  exhibens?  Nam  sive  dixeris,  materiam  esse  ad  cometae 
essentiam  spectantem,  immanissimum  effinxeris  monstrum.  Si  auram  aethe- 
riam, quaero,  cur  illa  non  quotidie  a Sole  sic  illuminetur,  ut  resplendeat 
vel  sine  cometa?  Adeoque  Tycho  Braheus,  tomo  secundo  Progymnasmatum 
cap.  7.  pene  in  hanc  concessit  sententiam,  ut  caudam  cometae  a Venere 
illuminari  diceret,  quam  ipsam  tamen  haesitans  paulo  post  capite  9.  incre- 
puit lectoresque  ad  rimanda  optices  arcana  est  adhortatus.  Utinam  salu- 
taribus ejus  monitis  hac  vice  satisfacere  possem. 

At  quia  quantum  volo  non  possum,  liceat  ergo  quantum  possum  prae- 
stare. Primum  ex  observationibus  cometae  illius  memorabilis  anni  1577. 
satis  apparet,  quaestionem  de  inclinatione  et  de  curvatura  caudae  eandem 
esse.  Quam  enim  in  partem  cauda  declinavit  a diametro  Solis,  in  eandem 
et  flexus  tendebat.  Sic  enim  diserte  Tycho  nec  uno  loco:  curvaturam  ad 
zenith,  cavum  ad  horizontem  spectasse,  cumque  septentrionalis  esset  cometa, 
angulum  a 3 in  9°  minorem  fuisse  producta  caudae  linea  ad  sectionem  cum 
ecliptica,  quam  si  per  caput  et  Solem  linea  duceretur:  quo  pacto  cauda 
diametrali  Solis  linea  meridionalior  fuit.  Inclinatio  igitur  seu  deflexus  caudae 
a Solis  diametro  est  nihil  aliud  quam  pars  curvaturae.  Itaque  quae  recta 
a Sole  coeperat  produci,  omnibus  articulis  incurvata  tandem  speciem  prae- 
buit declinantis.  Dicite,  Pierides,  quae  sit  causa  inflexionis  hujus,  et  de 

inclinatione  constabit.  Non  parallaxis ; nam  ut  infra  cap.  IX.  dicetur,  haec 
ex  rectis  non  potest  repraesentare  curva.  Non  refractio;  nisi  nescio  quid 
monstri  confingamus,  materiam  aetheriam  certis  gradibus  propinquitatis  ad 
hoc  sidus  magis  magisque  crassam,  nec  nisi  ex  una  sola  parte  in  quam 
cauda  vergit.  Atque  id  quidem  si  statuerimus,  expeditum  nobis  erit  et  de 
illuminatione  caudae  ipsa  respondere.  Materia  namque  illustranda  in  promtu 
erit.  Ea  vero  non  a Sole  ipso  illustrari  potest,  quia  simplex  est  ejus  lux 
et  pura  sine  coloribus.  A Solis  vero  luce  cometae  corpus  transeunte  illu- 
strari poterit,  propterea  quod  per  cometae  corpus,  quod  ob  hanc  causam 
pure  pellucidum  esse  convenit  et  densum  admodum,  radii  Solis  coguntur  et 
conduplicantur  atque  etiam  colorantur.  Quodsi  nobis  non  licebit  caudae 
cometarum  suam  asserere  materiam:  dicere  cogemur,  ipsam  auram  aethe- 
riam, quod  et  supra  feceramus,  non  plane  nullam  obtinere  materiam,  sed 
idoneam  esse,  quae  a colorato  Solis  radio  per  corpus  cometae  eunte  ex 
tam  propinquo  loco  tam  fortiter  pingatur , ut  in  oculos  eminus  hoc  colore 
seu  splendore  possit  incurrere.  Cetera  expedita  erunt  ex  schemate  81  : 
de  caudae  dilatatione  in  fine,  initii  vero  angustissimo  exorsu,  et  quae  de 
quibusdam  cometis  aliqui  referunt,  caudam  ab  ipso  capite  quasi  in  mucronem 
coire  indeque  tanquam  a puncto  novam  necti  caudam  ipso  progressu  latiorem. 
Nam  haec  omnia  ex  globi  solidi  pellucidi  legibus  sequi  necesse  est. 

Sequetur  igitur  etiam  illud  physicis  considerandum:  cometae  corpus  ex 
quodam  humore  densiore  quam  est  aer  constare  : nam  id  in  pellucidi  defini- 
tione erat  capite  primo.  Non  esse  vero  illum  humoris  globum  durum  ut 
vitrum;  dissolvitur  enim  paulatim:  humorem  itaque  non  concretum  sed  flui- 
tantem et  molem  esse  necesse  esse,  quod  et  albicans  cometae  lumen,  quod 
Tycho  Brahe  illi  tribuit,  confirmare  videtur.  Tollitur  etiam  haec  mea  pri- 
stina opinio,  quod  cometae  bullae  sint,  intus  scilicet  cavi  aut  alterius  essen- 
tiae. Nam  nisi  solidi  sint  et  undique  eadem  constent  materia,  refractio 
talis  locum  non  habet,  quae  transeuntes  Solis  radios  cogat  et  sectione  facta 
iterum  dispergat  in  partes  oppositas. 

Confirmat  sententiam  de  aquea  cometarum  materia  stella  nova  anni 
1572,  quam  sic  describunt  auctores  et  Cornelius  Gemma  praecipue,  ut 
appareat,  pene  omnes  colores  iridis  successu  temporis  illam  induisse.  Ait 
enim  coepisse  a rufo,  inde  cum  esset  fulgida  fuisse  maximam,  post  argen- 
team, ac  denique  pallidam  disparuisse.  Et  is  ipse  colorum  in  iride  ordo 
est:  rufus,  flavus,  argenteus  seu  viridis,  caeruleus  et  purpureus,  seu,  quod 
in  stella  idem  est,  pallidus.  Atqui  colores  iridis  argumentum  sunt  humoris, 
ut  ex  capite  primo  apparet.  Ergo  et  illam  stellam  ex  humore  constitisse 
verisimile  est.*) 


*)  Si  solum  hoc  obtineatur  quacunque  causa  adducta,  materiam  seu  auram 
aetheriam  fortius  illustrari  a radiis  Solis  per  corpus  cometae  transeuntibus,  quam 
a nudis  et  puris  Solis  radiis , cetera  expedita  erunt.  Nam  visus  sequitur  radia- 
tionem ; ut  si  radiat  portio  aurae  aetheriae  post  cometam  e regione  Solis  ; igitur  et 
videbitur,  et  quanto  magis  illud  tanto  magis  et  hoc.  Radiant  autem  fortissime 
caudae  cometarum;  ut  ille  quem  Cardanus  ex  Haly  describit  triplo  major  Venere; 
cujus  lux  tanta  fuit,  ac  si  quarta  pars  Lunae  luceret ; item  alius , quem  in  ipso 
meridie  conspectum  ferunt.  R1)  Ac  ne  putes  lucem  hanc  ex  capite  solo  esse,  ecce 
tibi  illum  Mithridaticum,  de  quo  Justinus  lib.  37.,  magnitudine  quartam  coeli  partem 
occupaverat,  itaque  luxit,  ut  coelum  omne  conflagrare  videretur:  quod  de  cauda 
est  intelligendum.  Sane  cauda  citra  capitis  praesentiam  oriri  et  occidere  visa  est, 

Caput  VII. 

De  umbra  Terrae. 

Ad  materiam  astronomicam  de  eclipsibus  subinde  propius  accedimus : 
quamvis  ita  arcte  inter  se  connexae  sunt  disputationes^  de  illuminatione  et 
de  obtenebratione  Lunae,  ut  supra  cap.  VI.  jam  de  penumbra  dixerimus, 
de  illustratione  vero  multa  differenda  fuerint  nec  plane  decisa  sit  sententia, 
utrum  Luna  proprio  lumine  plane  careat. 

1.  De  figura  umbrae. 

Umbram  itaque  Terrae  conum  seu  metae  figura  esse,  propterea  quod 
et  Sol  illuminans  rotundus,  et  Terra,  nihil  impedita  montibus,  rotunda 
eademque  minor  Sole  sit,  satis  est  a Vitellione  aliisque  probatum.  Vide 
lib.  II.  Vitellionis  prop.  26.  27.  28,  ubi  sequens  33.  plane  eclipsibus  est 
destinata.  Docet  enim  in  oppositione  centrali  luminarium  ex  Terra  fieri 
Lunae  eclipsin.  Quae  vero  praemissae  sunt  31.  et  32.  videntur  a Vitellione 
destinatae  ad  causam  dicendam,  cur  Luna  neQiysiog  nigrior  sit  umbra  invo- 
luta, quam  dnoyeiog,  quam  quaestionem  hic  ex  professo  trademus. 


quia  spatium  quatuor  horarum  ortu  occasuque  occupabat.  Alius  splendore  caudae 
se  primum  oculis  mortalium  ingerebat  post  Solis  occasum,  nondum  beliace  orto 
capite,  quod  sequentibus  demum  diebus  emersit. 

Jam  concessa  semel  illuminatione  aurae  aetheriae , concedentur  et  certi  pro- 
pinquitatis gradus  pro  dispositione  corporis  cometici.  Ex  quibus  tandem  et  ceratiae 
speciem,  quo  ex  genere  ille  anni  77.  fuisse  videtur,  non  inepte  extruxeris , non 
quod  radii  Solis  contra  lucis  naturam  curventur  in  arcum,  sed  quod  ex  aliis  atque 
aliis  cometici  corporis  partibus  pro  inaequali  earum  dispositione  hinc  longiores  inde 
breviores  radii  exeant,  qui  universi  juxta  invicem  ordinati  speciem  unius  caudae 
curvatae  exhibeant. 

Possit  eadem  et  declinationis  origo  esse.  Etenim  quia  diximus,  vulgari  optica 
ratione  fieri,  ut  radii  Solis  transmissi  per  densum  cometae  corpus  primum  cogantur 
ad  unum  quasi  punctum , ibique  sectione  facta  rursum  dilatentur : extremitates 
itaque  caudae  laterales  utrinque  declinabunt  a diametro  Solis.  Concede  jam  ut 
alterum  capitis  latus  seu  figurae  seu  densitatis  ratione  radios  Solis  non  transmittat, 
igitur  illa  caudae  pars  praecidetur,  reliqua  in  latus  alterum  declinans  sola  caudae 
totius  ideoque  et  declinantis  speciem  exhibebit.  Quin  etiam  mutata  corporis  come- 
tici dispositione  vel  situ  ad  Solem  inclinatio  haec  mutari  poterit;  ut  anno  1596 
cauda  primum  ad  dextram  declinabat,  inde  in  ipsam  diametrum  Solis  competebat, 
denique  transibat  ad  sinistram.  Idem  et  de  specie  mutabili  credi  potest , ratioque 
patebit,  qua  sub  Macedonicis  armis  quondam  hirci  effigies  Plinio  referente  in  hastam 
est  mutata.  Solere  namque  figuram  capitis  mutari  exemplo  eorundem  temporum 
constat,  cum  terribilis  fax  quasi  flammea  nubes  in  duas  partes  discedere  et  in 
diversum  abire  visa  est. 

Quid  si  vero  misceamus  Aristotelicam  de  cauda  sententiam  recentiori,  ut  vere 
expiret  aliqua  lucida  materia  ex  capite  et  in  plagam  quidem  eam , in  quam  a 
Solis  radiis  quasi  expellitur?  Tunc  si  cauda  Terram  contingat,  nil  mirum  aerem 
veneno  infici. 

Ludicrum  hoc  non  te  celabo  lector,  ut  scias  cometae  effigiem  repraesentare. 
In  cameram  cap.  II.  pr.  7.  descriptam  ingrediatur  Solis  radius,  ei  ex  dimidia  parte 
objioe  globum  aqueum  : sic  ut  radius  Solis  partim  in  vitrum  partim  in  parietem 
impingat.  Cometam  in  pariete  videbis.  fi2) 

2.  riccQadoZ-ov  Lunam  non  obscurari  ab  umbra  Terrae. 

His  itaque  sic  se  habentibus,  cum  inde  a nata  astronomia  fuerit  in 
confesso,  deliquia  Lunae  provenire  ex  incursu  ejus  in  umbram  Terrae,  cal- 
culus etiam  super  his  extructus  fundamentis  tantum  non  subtilissime  respon- 
derit eventui : summam  difficultatem  objicere  huic  negotio  videntur  ilia, 

quae  capite  IV.  de  refractionibus  radiorum  Solis  in  aere  factis  disputata 
sunt.  Nam  si  radii  Solis  Terram  occidente  Sole  contingentes  refracte  per- 
veniunt ad  nos,  transibunt  igitur  refracte  et  umbram  curtabunt  infra  locum 
transitus  Lunae.  Hic  nobis  nodus  solvendus  est,  ut  astronomi  dubitatione 


Fig.  93. 


liberentur,  neu  existat,  qui  vel  eclipses  ex  refrac- 
tionibus vel  refractiones  ex  eclipsibus  Lunae  audeat 
cavillari. 

Centro  a scribatur  (3y  circulus  major  Solem 
repraesentans,  centro  8 circulus  Terrae  minor, 
\y  et  ducantur  contingentes  0e,  y£  usque  dum  in  a 
concurrant  cum  «5  axe.  Manifestum  est,  eat  futu- 
ram umbram  Terrae,  si  (ie,  yt  irrefracti  pervenirent. 
At  jam  Terrae  globum  et  amplectatur  sphaera 
aeris  iv.on,  cujus  est  medium  densius  medio  aethe- 
ris, quare  /Se,  yt  ingressurae  aerem  in  punctis  i,  h 
non  possunt  pervenire  in  e,  t,  sed  refringuntur  in 
irj,  et  impingunt  in  Terram  in  ij,  ■&,  ibique 
impediuntur  quo  minus  progrediantur.  Ac  cum  Sol 
illustret  universam  sphaeram  aeris  quantum  sibi 
de  ea  objicitur,  radios  igitur  alios  ultra  /St,  yy.  pro- 
jicit, quorum  utique  aliqui  contingent  Terrae  orbem 
et  transibunt  praeter  Terram  in  partem  aeris  oppo- 
sitam. Sint  |SA,  yn  radii,  qui  refringantur  in  Xn, 
fio,  contingentes  Terram  in  e,  £,  Ex  iis  autem, 
quae  Tycho  Brahe  experiundo  constituit,  Xe,  fit 
horizontales  radiationes  refractionem  patiuntur  34'. 
Quare  angulus  fiXe  est  179°  26',  tantus  et  y/it 
Ac  cum  per  X,  9.  Vitellionis  eadem  accidunt  in 
ingressu  quae  in  egressu,  erit  igitur  Xng  itidem 
179°  26',  sic  et  fiog.  Quare  umbra  Terrae  genuina 
erit  ei tgot,  imo  adhuc  brevior,  ut  infra  patebit.  Ad 
latera  vero  ipsius  g interjecta  lux  Solis  refracta 
erit  dimidio  quidem  debilior,  quam  est  apud  nos 
lux  Solis  occidentis,  quae  sane  nullo  modo  tenebrae 
dici  potest,  quamvis  per  Xe,  fit  profunditatem  aeris 
ad  nos  ingressa.  Diem  enim  nobis  praestat  nihilo 
minus  et  umbras  a corporibus  projicit.  Etsi  igitur 
Xn,  /xo  spatia  dupla  sunt  ad  ta,  [i£ , non  tamen 
fieri  poterit,  ut  penitus  lux  aboleatur. 

Porro  ex  his  suppositis  facile  habetur  altitudo 
8g  umbrae  Terrae,  quam  facerent  radii  Xn,  fio, 
quamvis  alii  adhuc  breviorem  praestent,  ut  infra 
dicetur.  Supra  cap.  VI,  Nro.  3.  angulus  eat  deter- 
minatus est  ex  suppositis  Ptolemaicis  0°  25'  36". 

In  triangulo  vero  X(ie  juncti  Xe(i,  Xfie  faciunt  34'.  At  quia  Xfie  plane  est 
insensibilis,  propterea  quod  Xe  brevissima  aeris  portiuncula  insensibilis  est 
ad  X@,  quae  aequat  1200  semidiametros  Terrae,  ideo  Xe(i  solus  est  34'. 
Continuetur  Xn  in  v.  Ergo  in  aev  erit  aev  34'  et  eav  est  12'  48",  dimi- 
dium eat  Quare  exterior  et  oppositus  evg  aequat  utrumque  estque  46'  48". 

Amplius  in  vng  triangulo  datur  vng  34'  et  nvg  46'  48",  et  ng8  est 
exterior  et  oppositus,  aequat  igitur  utrumque  estque  1 0 20'  48".  Ducatur 
ex  g contingens  ad  circulum  Terrae  at,  sitque  ge,  et  punctum  contactus  e 
cum  8 centro  conjungatur.  Igitur  in  8eg  rectangulo  dantur  anguli,  quia 
sgd  plane  exiguo  et  insensibili  minor  est  quam  ngS  1 0 20'  48".  Sit  tamen 
1 0 20'.  Ut  autem  sinus  eg8  ad  e8  semidiametrum  Terrae  sic  8eg  ad  8g 
altitudinem  umbrae.  Hinc  igitur  ipse  mucro  umbrae  prodit  non  altior  a 8 
centro,  quam  43  semidiametrorum,  cum  alias  da  ex  his  suppositionibus 
existimaretur  268  semidiametrorum.  63)  Luna  vero  cum  proxime  Terram 
accedit,  ad  54  semidiametrorum  confinia  venit,  1 1 diametris  superior  tran- 
siens, quam  umbra  Terrae  per  Xn,  /uo  terminata  desinit.  Haec  itaque 
demonstratio  verissima  est,  nisi  quantum  in  angulo  refractionis  maximae 
horizontalis  a vero  receditur,  qui  non  ubique  terrarum  ejusdem  est  magni- 
tudinis. 

Quid  igitur  respondendum  astronomis?  an  non  universa  doctrina  eclip- 
sium et  cum  illa  dimensiones  corporum  Solis,  Lunae  et  Terrae,  adeoque 
universa  coelestium  sphaerarum  symmetria  fundamento  subruto  collabitur? 
Nempe  hoc  dicendum  quod  res  est,  aequis  auribus  nos  excipite,  o vene- 
randa antiquitas,  refractionum  enim  negotium  in  vestrum  honorem  deserere 
non  possumus,  a Tychone  Braheo  firmissime  stabilitum.  Hoc  inquam  respon- 
dendum: id  quod  in  calculum  astronomorum  venit,  lumen  Solis  Lunae  eri- 
piens, umbram  esse  non  Telluris  (nisi  in  medio,  de  quo  infra)  sed  aeris 
Terram  complectentis.  Contingant  sphaeram  aeris  in  v,  | lineae  (Iv,  y£,  con- 
currentes cum  a8  in  x.  Dico  igitur  rx^  umbram  aeris  id  esse,  quod  Lunam 
suo  lumine  privat.  Itaque  quale  opacum,  talis  umbra,  opacum  quippiam  et 
aer  continet  praesertim  circa  limbum,  ut  omnis  globus  aqueus  Soli  expositus 
umbram  projicit.  Verumtamen  ut  aer  ad  nos  radios  Solis  transmittit,  sed  jam 
rubentes:  ita  duplum  ejus  (imo  vero  alicubi  simplum,  alicubi  dimidium  eoque 
minus)  transmittit  radios  Solis  usque  ad  Lunam,  neque  Luna  sub  principium 
eclipsis  in  umbra  Terrae  est,  cum  sit  adhuc  in  radiis  Solis  per  aerem  trans- 
missis. Atque  hoc  ipsum  est,  quod  supra  cap.  IV.  exemplis  confirmabamus, 
Lunam  deficere  Sole  et  Luna  supra  horizontem  apparentibus.  Cum  enim  visio 
fiat  radiorum  receptione,  non  alia  transibit  visus  noster  in  plano  horizontis  con- 
stitutus, alia  radii  luminarium,  sed  radii  Solis  ad  Lunam  in  umbra  aeris 
versantem  eandem  invenient  viam  per  aerem,  quam  nostri  oculi  signant. 

Hic  aliquis  objiciat,  nihilominus  turbatum  iri  calculum  astronomorum. 
Nam  si  non  Terra  et,  sed  laxior  aeris  sphaera  i>|  umbram  projicit,  certe 
nos  Terrae  insistentes,  non  aeris  superficiei,  parallaxes  et  altitudines  Lunae 
metimur  semidiametris  Terrae  e8,  non  aeris  vd.  Umbram  igitur  in  loco 
transitus  Lunae  semidiametris  Terrae  non  aeris  mensi , cum  illa  tamen  ab 
aere  exoriatur,  et  supponentes,  illam  in  Terra  tantam  habere  crassitiem, 
quanta  est  nostra  mensura,  ortam  ex  Terra,  utique  extenuamus  illam  ; unde 
fit,  ut  Sol  nimium  altus  nobis  in  nostro  calculo  evadat.  Sit  v locus  ubi 
Luna  transit,  crassities  umbrae  ex  Terra  esset  qp^,  umbrae  vero  ex  aere 
est  xp( a;  hanc  per  e8  metientes  perinde  est  ac  si  lineas  exp,  t<*>  falsa  ima- 

ginatione  duceremus,  quae  ut  Solem  (3y  comprehendant,  Solem  longe  altius 
a d attolli  necesse  erit.  Hujusmodi  quippiam  objicienti  astronomo  illud  unum 
respondeo  : vere  quidem  illum  argumentari,  sed  ultra  sensibilitatis  terminos. 
Nam  ex  cap.  IY,  Nro.  6.  prop.  11.  apparet,  aeris  altitudinem  vix  esse 
dimidii  milliaris,  etiamsi  horizontis  refractio  plane  34'  sit.  Talium  vero 
Terrae  semidiameter  habet  860.  Quare  dum  mille  septingentas  Terrae 
semidiametros  computamus,  una  nobis  deest  ob  altitudinem  aeris.  At  potest 
de  60  semidiametris  nobis  una  deesse,  postquam  omnem  observandi  sub- 

tilitatem adhibuerimus.  Quare  non  est  haec  minutula  incertitudo  comparanda 
cum  aliis,  quibus  necessario  ob  causas  alias  astronomia  laborat. 

3.  De  rubore  Lunae  deficientis. 

Ne  vero  quisquam  de  eo  quod  dictum  est  haesitet,  esse  Lunam  radiis 
Solis  per  aerem  admissis  et  refractis  etiamnum  illustratam,  etiam  cum 

deficit  tota,  respiciat  diligenter  ad  eclipses  Lunae  totales,  inveniet  hanc 
illustrationem  in  oculos  incurrentem.  Neque  nuper  mentionem  ejus  rei  quis 
fecit  in  gratiam  refractionum,  ut  fabulae  convenientem  accommodaret  epi- 
logum.  Extant  veterum  sententiae:  adeoque  hinc  nata  est  opinio,  quod 
rubor  ille  sit  lumen  Lunae  proprium.  Theon  in  Commentariis  super  IV. 

Ptolemaei  sic  philosophatur.  Quod  deliquium  Lunae  attinet,  Terra  hoc  incom- 

modo Lunam  afficit.  Cum  enim  Luna  sit  perenne  corpus , divinae  naturae  parti- 
ceps et  immunis  affectionum,  quae  ortum  et  interitum  solent  consequi , non  utique 
mutationibus  neque  decrementis  sese  subjiciet.  Sed  cum  proprium  lumen  nactum 
sit  imbecillius , quod  ad  nostros  visus  nequit  facile  pertingere : mutuato  ex  Sole 
lumine  alio  splendidior  apparet,  ut  illuminet  Terras  et  aerem.  Cum  igitur  Terra 
radiationibus  Solaribus  intercedit,  tunc  Luna  Solari  luce  privata  et  obtenebrata 
cono  umbrae,  rursum  debilior  et  obscurior  evadit.  Non  quidem  neque  ex  hac 
illustratione  neque  ex  privatione  Solaris  lucis  mutationem  ipsa  subit:  sed  cum  sit 
exsors  corruptionis,  eundem  semper  colorem  et  aspectum,  quem  proprium  habet, 
magnitudinemque  tuetur.  Quod  autem  Luna  illustrata  quidem  semper,  in 
aliquibus  pleniluniis  non  consueta  claritate  illustraretur  sed  obscuraretur,  affectum 
et  laborem  appellarunt,  eo  quod  existimarent,  mutationem  illam  in  suis  operationibus 
subire.  Et  infra  : Habet  quidem  Luna,  et  a se  ipsa,  lumen,  debilius  vero,  ut  diximus. 
Theonem  secutus  Cleoni  edes  lib.  II.  Cyclicae  Theoriae  miscet  lumen 
Lunae  ex  lumine  Solis  et  proprio.64)  Reinholdus  novissime  fol.  164 
(240)  Commentariorum  in  Purbachium  , Esse,  ait,  in  Luna  peculiare  quoddam 
seu  obscurum  lumen , et  quale  hoc  sit,  aperte  docent  totales  ipsius  defectus , in 
quibus  integer  orbis  cernitur  tetro  et  horribili  colore  ; qui  tamen  alias  est  rubi- 
cundior, Luna  altiori  et  extra  eclipticam  longius  evecta,  alias  nigrior,  quanto 
videlicet  humilior  est  ac  propterea  in  umbras  Terrae  profundius  immersa.  Quibus 
quidem  ultimis  verbis  perspicue  refutat  id,  quod  cum  ipse  tum  antecedentes 
dixere,  lumen  id  esse  Lunae  proprium.  Nam  si  proprium  esset  Lunae, 
clarius  appareret  ex  tenebris.  Sic  enim  et  Lunae  a Sole  mutuatum  lumen 
noctu  clarissimum  est,  cum  interdiu  vix  oculos  moveat.  Jam  contrarium 
evenit  teste  Reinholdo.  Profundam  enim  umbram  ingressa  nigrior  apparet; 
altior  et  apogaeo  propior  rubicundior,  ut  et  cum  ad  latus  umbrae  in  septen- 
triones declinat.  Unde  intejligitur,  invenire  Lunam  in  umbrae  marginibus 
lucem  permixtam,  quam  hanc  ipsam  esse  dico,  quae  per  aeris  corpus  refracta 
transmittitur. 

Propterea  recte  Plutarchus  omnibus  his  antiquior  libello  de  facie 
Lunae,  cum  Pharnacem  introduxisset  contendentem,  esse  Lunae  ut  astris 


Caput  VII.  3. 


30! 


ceteris  suum  lumen:  non  enim  prorsus  latere  in  defectibus,  sed  effulgere  colore 
quodam  prunam  referente  et  terribili,  qui  ejus  sit  proprius  ; Ipse  respondens  hoc 
ipsum  objicit:  videmus,  inquit,  Lunam  deficientem  alias  alium  colorem  sumere, 
quos  mathematici  temporis  ratione  sic  discernunt : si  sub  vesperam  Luna  deficit, 
horribiliter  nigra  apparet  usque  ad  horam  tertiam  et  supra  semissem  horae.  Si 
media  nocte,  tunc  istum  puniceum  et  igneum  colorem  ‘edit:  a septima  hora  et 
semisse  rubor  ostenditur,  versus  auroram  jam  caeruleum  trucemque  vultum  sumit. 
Haec  quidem  regula  fallit,  nec  ad  propositum.  Arabes  nobis  aliam  prae- 
scripsere de  coloribus  eclipsium,  quam  Cardanus  in  supplemento  Alma- 
nach  et  in  Commento  super  Quadripartitum  ex  Alfonso  et  Linerio  65)  ad 
nodi  propinquitatem  et  apogaeum  accommodat,  quae  Reinholdi  traditioni 
magis  sunt  consentanea:  quamvis  aeris  varia  constitutio  regulam  non  videatur 
admittere.  Sed  pergit  Plutarchus  lianc  suam  objectionem  accommodans, 
liunc  pruneum  potius  quis  alienum  a Luna  dixerit  ac  mixturam  potius  luminis 
deficientis  (egregie  mecum)  et  per  umbram  enitentis , proprium  vero  nigrum  et 
terrestrem.  Cum  vero  de  causis  agit  lumen  umbrae  interspergentibus,  astra 
cetera  Solem  circumstantia  adducit : causam  ad  hunc  quidem  ruborem 
nimium  debilem : quamvis  infra  ejus  etiam  ratio  habebitur  in  coloribus 
ceteris.  Vitellio  noster,  cum  esset  negaturus  Lunae  omne  lumen  proprium 
prop.  77.  libri  IV,  huic  tamen . rubori  Lunae  in  eclipsibus  videtur  destinasse 
propositionem  31.  libri  II.  Umbram,  ibi  ait,  remotioribus  partibus  minus  um- 
brescere. Sana  verba,  si  causa  sit  sana.  Ceterum  Vitellio  causam  in  visum 
refert  comparantem  umbram  et  radios  lucidiores  vel  debiliores  juxta  invicem 
positos.  Ceterum  hoc  pacto  nihil  plane  Luna  aliud  in  suo  corpore  pate- 
retur, profundius  et  caliginosissimam  partem  transiens : nihil  itaque  haec 
visus  phantasia  confert  ad  hunc  ejus  ruborem.  Causa  vero  plane  est  in 
refractionibus,  ut  sit  nihil  aliud  rubor  iste,  quam  illustratio  Lunae  a Solis 
radiis,  per  aeris  densitatem  transmissis,  et  intro  versus  axem  umbrae 
refractis,  ut  ex  sequentibus  experimentis  clarum  evadet. 

Frodoardus  6e)  ad  annum  Christi  926:  Luna  Cal.  April.  passa  defectum 
et  in  pallorem  conversa  est  quadam  luminis  relicta  particula,  velut  esset  secunda; 
sicque  aurora  jam  incipiente  in  sanguineum  tota  mutata  est  colorem.  Ergo  a 
latere  umbram  rasit ; cum  hunc  ruborem  prae  se  ferret. 

Refert  Cornelius  Gemma  Cosmocritices  libro  II.  f.  64:  Anno  1569. 
Martii  die  3.  mane  hora  tertia  Phoeben  eclipsin  horrendam  passam  diris  coloribus 
insignitam.  Primo  enim,  inquit,  fuscus,  inde  sanguineus  fulsit,  mox  et  puniceus 
et  virens  et  lividus  ac  tandem  incredibili  varietate  deformis.  Hoc  propemodum 
dixit,  in  Luna  visos  esse  colores  iridis.  I nunc  et  vitrum  sphaericum  aqua 
impletum  obverte  radio  Solis  per  rimulam  in  tenebrosam  cameram  ingre- 
dienti , videbis  in  pariete  objecto  colores  iridis  omnes.  Adeo  semper  hi 
colores  sunt  humoris  soboles,  quem  radius  Solis  transeat.  At  quis  humor 
sit,  quem  Solis  radius  transire  possit,  quam  humida  aeris  sphaera?  Tendebat 
quidem  Luna  ad  perigaeum,  sed  meridionalem  umbrae  partem  transibat. 
Erat  itaque  in  utroque  exemplo  in  parte  umbrae,  ut  cum  Vitellione  loquar, 
minus  umbrescente,  hoc  est  diluta  multis  Solis  radiis,  in  septentrionis  crasso 
aere  refractionem  passis.  Nam  et  Saturnus  cum  Jove,  et  Jupiter  cum 
Marte,  et  Sol  cum  Mercurio  configurati  vapidum  ex  Terrae  calentibus 
latebris,  excierant  aerem,  ut  constantissima  nos  docet  experientia.  Nec 
mediocriter  forsan  adjuvabat  anni  tempestas,  ut  quae  anno  alio  scilicet  1597 
in  us  locis  aerem  tantopere  incrassabat,  ut  prodigiosa  illa  Zemblensis  refractio 

existeret.  Quod  vero  Gemma  addit  horam  noctis  tertiam,  videtur  potius 
ex  Ephemeridibus  Stadii  scribere  quam  ex  observatione  certa:  medium 
enim  hujus  eclipseos  non  longe  ab  hora  post  mediam  noctem  prima  Lovanii 
apparere  potuit,  calculo  Tychonis  ex  certissima  experientia  attestante. 

Memini  cum  in  Wiirtembergia  puer  admodum  a parente  sub  dium 
vocarer  ad  contemplationem  eclipseos,  noctis  hora  decima  p.  m.  Luna  plane 
rubicunda  undiquaque  apparuit.  Circumstantiae  arguunt,  aliam  esse  non 
potuisse  quam  quae  31.  Januarii  anni  1580  visa  est,  cujus  latitudinem 
borealem  Maestlinus  in  Isagoge  paulo  minorem  fuisse  ait  quam  erat  summa 
semidiametrorum : propterea  brevissime  totam  in  umbra  latuisse.  Confer 
cum  illa  Frodoardi. 

Anno  1588.  diei  3.  Martii  mane  in  observatione  Tychoniana  eclipsis 
C maximae  ad  horam  2.  58y  invenio  annotatum,  Lunam  jam  ad  ortum  visam 
esse  lucidiorem,  propterea  apposita  sunt  ista  verba:  ergo  praeteriit  medium. 67) 
At  id  aliquot  minutis  sequebatur,  ut  ex  initio,  fine  ceterisque  phasibus 
patet.  Hic  in  una  eademque  eclipsi  Luna  ruborem  illum , quem  veteres 
Lunae  proprium  lumen  esse  censuerunt,  altera  parte  paulatim  exuit,  altera 
induit.  Cumque  nondum  ad  medium  umbrae  venisset,  rubore  orientalis 
gibbi  ostendit,  latiores  esse  radios  Solis  in  aere  Terrestri  refractos  circa 
occidentalem  quam  circa  orientalem  umbrae  partem. 

Similem  eclipsin  Lunae  vidi  Gratii  anno  1599.  inter  30.  et  31.  Januarii 
vel  9.  et  10.  Februarii,  qua  de  supra  quoque  cap.  VI.  Nro.  9.  Cum  enim 
Luna  jam  immergeretur  umbrae,  restante  exigua  lucis  a Sole  particula, 
rubore  tamen  suo  juxta  tota  cernebatur;  adeo  evidens  rubor  fuit.  Tunc 
igitur  e regione  lucis  ex  Sole  (paulo  superius)  videbatur  denuo  deficere, 
rubore  scilicet  ipso  etiam  paulatim  cedente,  seu  magis  Luna  orientali  mar- 
gine jam  in  umbrae  caliginosiorem  partem  ingrediente.  Ultima  ex  Sole  lux 
desinebat  in  dx/utjr  ruboris,  ut  nescires  distinguere,  nisi  ex  eo  quod  cornu 
late  rubeum  colorem  habebat  et  aequalem,  non  vero  lucidiorem  in  medio. 
Paulo  antequam  sese  post  montes  reciperet,  rubor  quamvis  claro  crepusculo 
et  Luna  profunde  in  umbram  immersa  videri  tamen  potuit  adeoque  et 
distingui,  quod  pars  occidentalis  adhuc  esset  rubicundior.  Fuit  tamen  circa 
medium  umbrae  cum  occideret:  nulla  namque  per  aerem  lux,  nullum  ejus 
vestigium  paulo  post  apparuit,  aere,  qui  montibus  est  proximus,  admodum 
humido  et  crasso. 

Vide  tale  quippiam  et  infra  cap.  XI.  probi.  31.  in  eclipsi  Lunae  anni 
1603.  8/18.  Novemb. 

Sed  nullum  clarius  exemplum  suppeditari  potest,  quam  quod  vidi  anno 
1598.  6/16.  Augusti  prope  Gratium,  Luna  orta  in  tenebris,  coelum  nubibus 
obvelantibus  circa  horizontem , ut  exoriens  non  conspiceretur.  Cum  jam 
aliquot  graduum  haberet  altitudinem,  nubibus  hiantibus  emicuit  dimidio 
circiter  corpore  clarissima  per  ruborem,  ut  non  censeretur  ea  parte  deficere; 
dimidio  vix  conspicua,  cum  tota  tamen  in  umbra  esset.  Insuetus  ego  hujus 
ruboris  mirabar ; neque  enim  poteram  me  ipsum  firmare  in  ulla  opinione, 
umbram  ingrederetur  an  desereret.  Illud  etiam  valde  dubium  tenuit,  cur 
non  distingueretur  evidenter  pars  lucida  a tenebrosa,  nec  haberet  rubor 
terminum,  sed  continuo  minutus,  tandem  potiore  Lunae  parte  desineret  in 
tenebras.  Ita  mihi  contemplanti  nubes  rursum  sese  opposuere.  Paulo  post 
tribus  quadrantibus  post  septimam  in  urbe  personantibus,  discessus  nubium 
dubitationem  omnem  discussit.  Orto  enim  infra  cornu  lucido  rubor  evanes- 

cere,  tenebris  assimilari ; tantus  erat  fulgor  exigui  cornu  a Sole 
collustrati.  Neque  circumsidebat  rubor  aequaliter  hoc  cornu, 

supra  enim  ad  sinistram  latissime  rubor  explicabatur,  infra  ad 
dextram  angustus  erat,  inter  cornu  lucidum  et  partem  plane 
tenebrosam.  Eo  momento  talem  Lunae  phasin  excepi.  Hora 
nona  horologii  urbici  plane  restituta  apparuit,  consumtis  in  egressu  amplius 
quam  5 quadrantibus,  quod  observationi  Braheanae  Wandesburgi  habitae 
egregie  consentit.  Quid  hic  quaeso  aliud  dici  potest,  quam  extitisse  ruborem 
istum  ex  refractis  Solis  in  Terreno  aere  radiis,  cujus  refractionis  modulus 
aliis  in  locis  Terrarum  alius  eo  momento  fuerit.  Nam  si  sidera  Solem  cir- 
cumstantia Lunam  ita  pinxissent,  totum  ejus  discum  aequaliter  sibi  objectum 
pinxissent  aequaliter. 

Pars  igitur  plane  tenebrosa  hic  et  in  praecedentibus  in  umbra  ipsius 
Terrae  plenaria  fuerit,  pars  rubens  in  umbra  aeris,  quae  refractos  Solis 
radios  transmittebat;  pars  denique  lucida  immunis  utriusque  umbrae,  puro 
Sole  vel  ejus  aliqua  particula  fuerit  potita. 

4.  De  pallore  Lunae  deficientis. 

Jam  quod  de  Lunae  corpore  latet  in  ipsa  Terrae  umbra,  consentaneum 
est  maligne  admodum  cerni.  Ita  ego  anno  1588.  die  3.  Martii  Mulpronnae 
in  Wiirtembergia  Lunam  cum  in  medio  umbrae  versaretur  vix  oculis  per 
cineritium  colorem  deprehendere  potui : miratusque  sum,  cum  recordarer  ejus 
quam  anno  1580.  videram.  In  Dania,  cum  instrumentis  Tychonicis  ejus  a 
fixis  distantiam  metirentur,  adeo  difficulter  ejus  margines  cernebant,  ut 
distantiae  observatae  retrogradam  illam  interdum  exhibere  viderentur  circa 
eclipsis  medium. 

An  igitur  hic  saltem  pallor  seu  color  cinereus  sit  de  Lunae  proprio 
lumine  ? Nondum  ne  hoc  quidem  opus  habemus  dicere.  Quin  potius  hic 
cum  Plutarcho  de  facie  Lunae  respondeamus,  quod  supra  de  rubore  Lunae 
respondere  ob  ejus  claritatem  non  poteramus,  in  hunc  modum:  Jam  cum  hic 
Solis  radios  excipientibus  purpureis  ac  puniceis  vestibus,  paludibus  item  et  fluviis, 
umbrosa  viciniae  loca  colorem  istum  aemulentur,  et  ob  omnigenas  reflexiones  multi- 
plicibus illustrentur  splendoribus  : quid  mirum  res  habet,  si  copiosus  umbrae  fluxus, 
veluti  in  pelagus  coeleste  incidens,  non  stabilis  aut  quiescentis  luminis,  sed  ab 
innumeris  exagitati  astris  variasque  mixtiones  et  mutationes  in  se  admittentis, 
alium  alias  colorem  a Luna  expressum  huc  refert  ? Quae  verba  ideo  recensui, 
quia  videntur  experimentum  tale  sapere,  quale  supra  ex  anno  1569.  Cor- 
nelius Gemma  proposuerat  de  coloribus  iridis  in  Luna.  Quod  sententiam 

igitur  ipsam  attinet  Plutarchi,  si  varii  hujusmodi  colores  appareant  in  Luna, 
dixerim  ut  supra,  provenire  illos  ex  sphaera  aeris  humida  Solis  radios  re- 
fringente, minime  vero  ex  eo,  quod  lux  siderum  in  ipsis  corporibus  per  hanc 
colorum  varietatem  adeo  evidenter  distincta  sit,  Lunamque  consimilibus 
imbuat  coloribus.  Sin  autem  de  solo  tenuissimo  Lunae  pallore  seu  cinereo 
colore  quaestio  sit,  unde  is  in  Lunam  perveniat  et  an  de  proprio  Lunae 
lumine  sit , respondebo  cum  Plutarcho , hanc  luculam  conciliari  Lunae  a 
sideribus  Solem  circumstantibus  seu  quicquid  aliud  est  in  coelo  lucidum. 
Id  fecero  aequo  Tychone,  qui  solam  Venerem  supra  sufficere  putavit  (quam- 
vis minus  considerate)  quae  Lunae  tam  forte  lumen  conciliaret,  ut  eo  per 
crepusculi  claritatem  eximiam  enitatur  a Sole  digressa. 

Nulla  nox  tam  est  atra,  si  vel  densissimae  nubes  coelum  teneant,  in 

qua  si  sub  dio  fueris,  inter  nivem  et  carbonem , inter  coelum  et  montes 
nequeas  discernere.  Adeo  in  densissima  parte  umbrae  Terrenae  (quae 
noctem  efficit)  nunquam  evenit,  ut  omnes  omnino  stellarum  radii  excludantur 
nihilve  illustretur  de  bis  terrestribus  rebus.  Quin  igitur  et  multo  quidem 
potius  in  illa  pura  aura  aetheria,  qua  Luna  transitum  habet,  sexaginta 
Terrae  semidiametris  supra  hunc  nostrum  caliginosum  aerem  extante,  umbra- 
que jam  vehementer  attenuata,  idem  sidera  in  Lunam  possint  in  umbra 
Terrae  haerentem,  quod  hic  possunt  in  montes,  in  nubes,  in  nivem,  in  car- 
bones ? Ut  taceam  nonnullos  radios  a Sole  in  aere  refractos  in  medium 
etiam  umbrae  pertingere.  Quare  tam  luculentis  causis  hujus  luculae  suppe- 
tentibus, nihil  est  opus  Lunae  proprium  lumen  tribuere. 

5.  Problema:  Refractiones  in  longissime  distantibus  regionibus 
metiri  ex  observatione  eclipsium  Lunae. 


Fig.  95. 


Supra  Nro.  2.  ex  horizontali  refractione  34'  definivimus  umbram  Terrae, 
ab  extremis  Solis  radiis  refractis  Terram  contingentibus  determinatam,  43 
semidiametros  Terrae  longam;  dictumque  est,  Lunam,  cum  est  humillima, 
II  semidiametris  superius  transire:  quo  modo  Lunam  haec  umbra  Terrae 
nunquam  contingeret.  At  Nro.  3.  cum  ratio  redderetur  experimentorum, 
quae  sunt  allata,  Lunaris  corporis  partem  genuinae  umbrae  omnino  per- 
misimus obscurandam.  Quo  loco  ne  contradictoria  quis  proposita  existimet, 
velim  illud  consideraret,  non  omnibus  locis  refractiones  esse  easdem,  quod 
supra  c.  IV.  n.  8.  satis  est  declaratum.  Cassellis  n.  in  mediterranea  regione 
inventae  sunt  minores.  Deinde  diligenter  considerandum  est,  quamnam 

umbrae  aeriae  regionem  refracti  per  aeris  humidam 
substantiam  transire  omnino  possint.  Centro  a scribatur 
circulus  maximus  superficiei  Telluris  /?/,  et  laxioris  circa 
hunc  aeris  8s,  sitque  8e  circulus  illuminationis  aeris  : et 
£<?,  os  radii  ab  extremitatibus  Solis  coeant  in  n,  deter- 
minantes umbram  aeris,  quae  eclipsin  Lunae  causatur. 
Tangentes  vero  sphaeram  aeris  in  8,  e,  refringantur  in 
8l,  et],  ibique  egressi  rursum  refringantur  in  £00,  rjoo. 
Erit  igitur  aco  citimus  umbrae  terminus.  Nam  quod 
attinet  partes  Solis  intra  <5|,  eo  radios,  illi  ad  8,  e non 
pertingunt;  tangeutes  autem  aeris  sphaeram  superius 
versus  x , X,  eosdem  faciunt  angulos  refractionum  et 
ingressi  superiori  loco  quam  sunt  8,  e,  egrediuntur  etiam 
superiori  loco  quam  sunt  £,  t],  et  sic  fiunt  exteriores 
quam  £00,  rjco.  Rursum  sint  /3,  y loca  in  meridiani  Terrae 
oppositis  semicirculis,  in  quibus  locis,  centro  Solis  in 
linea  «00  constituto,  totus  utrinque  Sol  refracte  cernatur, 
margine  infimo  stringens  horizontem:  ita  ut  /nx,  vX  refrin- 
gantur in  x&,  Xi,  indeque  in  ■&%,  i%,  secantes  £00,  7700  in 
P,  Q.  Necesse  est  per  ea,  quae  cap.  V.  Nro.  3.  prop.  9. 
demonstrata  sunt,  ut  si  maxime  jux  paralleli  fuissent, 
sic  et  oe,  vX,  tamen  |«5£(»  et  oerj 00  citerius  concurrere  in 
00,  quam  nx&%,  vXy.  Multo  id  jam  magis  inclinatis  illis 
lineis,  quia  oe  a superiori  Solis  margine  venire 
ponuntur,  fxx,  i>X  ab  inferiore.  Ita  1 erit  remotius  quam 
00,  et  &%,  i,%  termini  radiationum  refractarum  alteri.  Nam 

quaecunque  radiationes  praeter  /ah,  vX  a superioribus  partibus  corporis  Solaris 
in  x5  X inciderint,  sectione  facta  in  Terram  impingent;  cum  /ax,  vX  sint 
ultimi  non  impingentium  in  Terram,  sed  eam  refractione  facta  tangentium 
in  /3,  y-  His  ita  positis  continuentur  £a>,  7/co,  tj,  donec  se  mutuo  secent 
in  <p,  tp  et  amplius  donec  secent  8n  in  q,  t et  en  in  a,  v junctis.  Erit  igitur 
in  medio  umbrae  regio  conica  bivertex  cpx^f  3ua  circulariter  allapsi 
refracti  colliguntur  circa  altitudinem  a Terra  43  semidiametrorum.  Rursum 
erit  in  umbra  Terrae  quaedam  obliqua  et  in  aciem  desinens  corolla,  reprae- 
sentata duobus  locis  per  spatia  £#P,  tjiQ,  in  qua  lux  Solis  refracta  spar- 
gitur circulariter,  collectior  tamen  in  circulo  P,  Q,  ubi  rursum  regio  conica 
cava  incipit  per  Pooqp,  Qon p repraesentata,  in  qua  iterum  refracta  lux  Solis, 
sed  tamen  debilior,  spargitur,  quia  per  latiorem  regionem.  Utrum  autem 
alterutra  liarum  serviat  illuminandis  chasmatis,  quae  fere  semper  septen- 
triones spectant,  physici  judicent.  Denique  restat  conica  utrinque  excavata 
regio  umbrae  per  QCfx*  et  axpxv  repraesentata,  per  quam  multo  latius  disper- 
gitur lux  Solis  refracta,  estque  multo  altior  43  semidiametris  Terrae,  et  in 
medio  per  meram  umbram  x^v  excavata.  Hic  igitur  est  locus,  quem  Luna 
trajicit. 

Ut  hanc  regionem  dimetiamur,  nota  primo,  quod  supra  cap.  IV.  Nr.  6. 
prop.  9.  refractio  radii  ex  aethere  tangentis  aerem  (posito  quod  is,  qui 
refractus  Terram  tangit  refractionem  34'  patiatur)  fuit  1 0 1 ' 30"  (tab.  p.  205). 
Angulus  ergo  £8t  est  178°  58'  30"  et  arcus  ideo  8t  2°  3'  (E.  III,  2). 

Et  cum  sit  8na  (ut  supra  et  cap.  VI.  p.  276)  12'  48"  et  a8n  rectus,  erit 
8an  89°  47'  12".  Subtracto  8at  2°  3',  erit  £an  87°  44'  12",  qui  est  £a<o. 

Et  quia  £8  tangit  circulum,  tanget  et  (Vit.  X,  9.).  Quare  «£eo  rectus. 
Prius  autem  erat  £aoo  87°  44'  12",  ergo  £ooa  est  2°  15'  48".  Hinc  qua- 
lium semidiameter  aeris  at  est  1,  talium  aoo  fiet  non  longior  25  % semi- 
diametri.  Et  quia  £(»a  est  2°  15'  48",  erit  et  aoon  tanta.  Sed  eoae  exterior 
aequat  a>  et  n interiores  et  oppositos,  et  oona  est  12'  48",  ergo  eoae  erit 
2°  28'  36".  Cum  vero  8&e  circumferentia  fuerit  1 79°  34' 24",  ut  cap.  VI. 

Nr.  3.  (p.  276)  dictum,  et  8t  sit  2°  3',  erit  177°  31'  24",  cujus 

dimidium  88°  45'  42",  qui  est  eaa  vel  £«<7,  quia  £cr  et  ea  sunt  tangentes. 

Quare  aae  1°  14'  18".  Hinc  qualium  semidiameter  aeris  at  est  1,  talium 
aa  fiet  46  lji  semidiametri  Terrae.  Hic  ergo  incipit  regio  illuminata  refractis 
Solis  radiis. 

Rursum  quia  fa  arcus  superior  per  ea  quae  posita  sunt  (et  per  cap.  VI. 

Nr.  7.  p.  281)  debuit  esse  179°  23',  si  radii  Solis  irrefracte  pervenissent, 
uterque  vero  observator  in  /3  et  y Solem  per  34'  videt  justo  altiorem, 

augetur  ergo  iste  arcus  per  1 0 8'  fitque  180°  31',  quare  inferior  arcus  fa 

179°  29',  cujus  dimidium  89°  44'  30"  est  fax;  quare  fa  continuata  cum 
a%  concludit  angulum  15'  30",  et  &xa  exterior  aequat  illum  simul  et  com- 
plementum ipsius  fax*  sive  34'.  Est  itaque  &xa  49'  30".  Et  cum  x & 
continuata  secet  a8  inter  /3,  8,  proxime  /3,  parum  referet,  sive  a($  sive  paulo 
majorem,  multo  tamen  minorem  quam  «5  mensurae  loco  assumamus.  Cum 
ergo  fax  sit  89°  44'  30"  et  (sit  jam  ax j8)  49'  30",  erit  afa  89°  26'. 
Qualium  igitur  aliqua,  quae  est  propior  ipsi  a(S  quam  ipsi  a8,  est  1,  talium 
ax  provenit  70.  Sic  x Per  semidiametros  Terrae  a Terra  remotum 

esset,  longe  sc.  remotius  quam  p,  a.  Non  tamen  ab  omnibus  Solis  par-  , 

ticulis  usque  in  70  semidiametros  refringuntur  radii,  sed  tantum  ab  extre- 
mitate, punctum  vero,  ubi  incipiunt  omnium  particularum  Solis  radii  refringi, 
Xepleri  Opera,  n.  20 


306 


Astronomiae  Pars  Optica. 


supra  probatum  est  43  semidiametros  elevari.  Cumque  q,  a distent  46 
semidiametris,  r,  v vero  multo  plus  70  semidiametris,  et  regio  qt,  av  sit 
illuminata  refractis  Solis  radiis,  Lunaque  inter  dictos  terminos  transeat  inter 
altitudines  54  et  60  semidiametrorum,  quod  testatur  astronomia,  patet  igitur 
quod  in  umbra  aeris  versans  nihilominus  illuminetur  nonnihil  a Sole. 

Rursum  cum  t%v  mera  umbra  terminetur  % apice  in  70  semidiametrorum 
distantia,  Luna  itaque  per  meram  umbram  non  transiret,  quia  inferius 
transit,  et  tamen  cum  r%v  (si  intelligatur  jam  regio  carens  aliqua  particula 
Solis  etiam  refracte  lucentis)  terminetur  apice  % in  43  semidiametrorum 
distantia,  Luna  igitur,  quae  altius  transit,  trajiciet  utique  rp  mucronem 
(in  secundo  significatu  sumtum),  ita  ut  in  principio  umbram  aeris  ingressa 
totius  tamen  Solis  aspectu  refracte  fruatur : at  ubi  in  medium  umbrae  aeris 
incidit,  non  amplius  quidem  toto  Solis  fruetur  aspectu,  aliquantula  tamen 
portiuncula.  Hinc  omnino  consentaneum  est,  quod  ex  Gemma  notum  est, 
colores  iridis  interdum  in  Luna  videri.  Nam  in  globo  aqueo  certissimum 
est,  ubi  particula  de  Sole  refracte  lucente  ipso  refractorum  defectu  occul- 
tatur, colores  alium  post  alium  oriri  prout  multum  vel  parum  de  Solari 
corpore  luxerit.  Yides  igitur  omnium  fere  quae  praemissa  sunt  admirabilem 
consensum : quem  qui  per  calumniam  convellere  velit,  arte  utatur  necesse  est. 

Restat  scrupulus  unicus  hoc  ipso  contextu  propositus  et  jam  quidem 
pene  exemtus,  sed  veritatis  amatorem  nihil  dissimulare  decet.  Cum  Luna 
superioribus  experimentis  in  tres  quasi  partes  distingueretur,  lucentem, 
rubentem,  latentem,  et  lucens  a rubente  manifesta  linea  distingueretur, 
rubens  vero  ab  obscurata  non  manifesta  linea  vel  limite,  sed  successive 
rubens  in  obscuratam  desineret:  consentaneum  omnino  videtur,  ut,  quae 
perfecte  rubebat,  toto  Solis  corpore  refracte  fuerit  illustrata,  quae  vero  per- 
fecte obscura  erat  (quantum  obscuram  esse  contingit),  plane  omni  Solis 
aspectu  caruerit,  quae  dubia  fuit  interjecta,  particulam  de  Sole  aspexerit. 
Quare  mera  umbra  %yy,  ejusque  apex  i non  a septuagesima  diametro  Terrae 
demum  exoriri  debet,  sed  longe  inferius,  ut  in  loco  transitus  Lunae  aliqua 
particula  possit  in  mera  umbra  esse.  Quaeritur  quomodo  hoc  obtineatur? 
Responsio  facilis  est,  si  refractio  horizontalis  assumatur  major,  tunc  enim 

■&1,  ii  citius  coibunt.  Itaque  anno  1598.  Augusto,  si  AG 
ecliptica  et  ACG  umbra  Terrae  sit,  CD  pars  meridiana, 
tunc  terminus  F radiorum  refractorum  a minore  refrac- 
tione proveniet,  E a majore.  In  septentrione  itaque 
major  fuit  refractio,  quam  in  occasu,  quia  A pars  est 
umbrae  orientalis.*) 

Ut  autem  sciatur,  quanto  major  refractio  requiratur 
seu  ex  observatione  eclipsis  Lunae  colligatur,  sit  K cen- 
trum Lunae,  distans  a Terra  54  semidiametris,  quia  Luna 


Fig.  96. 


*)  Consecutio  haec  est : Nam  DE  sunt  partes  meridionales  respectu  eclipticae 
AG , quare,  ut  vides  in  schemate  95.  illustrabuntur  a refractis  regionis  in 
Terra  contrariae,  septentrionalis  scilicet.  Et  quia  parva  Lunae  superficies  illustratur, 
sc.  DC,  arguitur  igitur  magna  refractio  septentrionis,  qua  fit  ut  (Fig\  95)  regio 
t/v  fiat  Terrae  propior,  ideoque  transitum  Lunae  late  occupet.  Vicissim  C'F  sunt 
partes  Lunae  orientales , cum  A sit  punctum  orientale  eclipticae  : quare  illustra- 
buntur hae  partes  CF  a refractis  regionis  in  Terra  contraidae,  occidentalis  scilicet. 
Et  quia  CF  est  lata  portio  Lunae,  ideo  arguit  parvam  refractionem ; qua  efficitur, 
ut  regio  t%u  remotior  sit  a Terra,  Lunamque  vix  tenui  mucrone  stringat. 

fuit  in  perigaeo,  H centrum  umbrae;  ponamusque,  quod 
est  observationi  proximum,  et  principium  obscuratae  partis 
penitus  distitisse  a centro  umbrae  in  F 20',  in  E 36'. 
Sit  M vertex  coni  avvavyeiag*)  ex  capite  YI.  Nro.  7,  N 
sit  centrum  Terrae,  F vel  E sit  terminus  refractorum,  sic 
ut  ONF  sit  20,  ONE  36'.  Erit  igitur  (per  c.  VL  N.  7. 
p.  281)  IMN  18'  30"  circiter,  sive  MI  Terram  tangat 
sive  aerem,  quia  proportio  aeris  ad  Terram  est  insensibilis. 
Et  quia  IN  est  1,  NO  54,  erit  ION  1°  4'.  Quodsi  01 
tangat  aerem,  non  Terram,  addetur  ad  IN  minus  mille- 
sima parte,  quare  insensibili  major  evadet  angulus.  Et 
quia  ONM  est  una  recta,  summa  ION  et  IMN,  quae  est 
1 0 22'  30",  ablata  a 2 rectis,  relinquit  OIM  178°  37' 
30";  aufer  OIF  vel  OIE  (est  enim  fere  tantus  quantus 
ONF,  ONE),  restat  illic  178°  17'  30",  hic  178°  1'  30". 
Applicata  TR,  quae  Terram  contingat,  aerem  in  R,  T 
secet,  sic  ut  RIT  sit  isosceles,  fiet  IRT  vel  ITR  refractio 
illic  51'  15",  hic  59'  15".  Ex  Tychone  vero  Braheo  34 
assumseramus,  quanta  est  in  Dania.  Et  tamen  cap.  IV. 
Nro.  8.  9.  ostendimus  diversis  locis  et  temporibus  refrac- 
tiones esse  vel  majores  vel  minores  : ut  nihil  hoc  sit  ab- 
surdi, per  unam  eclipsin  locis  aliquibus  refractionem  maxi- 
mam fieri  51'  vel  59',  cum  maxima  et  plane  totalis 
refractio  possit  esse  61  'j2 ',  ut  dictum  supra. 

At  ne  hoc  quidem  quantulumcunque  est  aliter  neces- 
sarium est  statuere,  quam  si  omnino  placuerit,  quod  EF 
termino  obscurae  partis  abscinditur  in  mera  umbra  fuisse; 


*)  Quare  hic  utar  cono  awavyeiug  ejusque  vertice  M,  qui  est  punctum  inter 
Terram  et  Solem,  causa  petenda  est  ex  jiag-ina  304.  Nam  posito  Sole  sic,  ut 
nS  et  ne  continuatae  tangant  Solis  margines  : ductae  sunt  xi  et  v&  sic,  ut  (con- 
tingentibus justis  refractionibus  in  i,  ,9-  et  in  X,  x)  et  Terram  in  y,  /?  tangerent  et 
Solis  margines  oppositos  lineis  Xv , v.ye  comprehenderent.  Quodsi  igitur  Xv  dextra 
tangit  Solis  partem  sinistram  et  xye  sinistra  dextram,  ergo  prius  concurrunt  (Fig.  89 
in  I).  Quapropter  etsi  quidem  ipsae  Xv,  continuatae  Terram  /? y non  tangunt 
(nam  Xy,  y.fi  sunt  lineae  aliae)  sunt  tamen  ob  ingentem  Solis  distantiam  tangen- 
tibus fere  aequidistantes.  Ergo  etiam  fere  eundem  angulum  faciunt  invicem,  quem 
faciunt  lineae  circulum  awavyeiug  designantes.  Porro  ex  schemate  95.  apparet,  quod 
illae  lineae  xi,  vd-  incidant  in  partes  Lunae,  quae  Fig.  96  literis  F,  E signatae  sunt: 
hoc  enim  hic  supponitur.  Quemadmodum  igitur  Fig.  95  cognito  angulo,  quem  Xv 
cum  cau  continuata  facit  superius  (scilicet  18'  30"  pagin.  281)  et  cognita  refrac- 
tionum quantitate,  quam  Terram  tangens  Xi  patitur  in  X et  i,  scilicet  utrinque  34', 
facile  cognoscitur  et  angulus  iyu,  49'  30"  et  uy  70  semidiametri , et  discessus 
ipsius  yx  a linea  yn  in  quacunque  altitudine : ita  jam  vicissim  manente  eodem 
angulo  18'  30",  posita  vero  digressione  ipsius  yx  a yn  (Fig.  97  ipsius  RF  vel 
RE  ab  NO)  in  partem  oppositam,  idque  in  certa  altitudine  a Terra;  facile  cog- 
noscitur et  refractionis  in  t,  X quantitas  (T,  R).  Atque  hoc  ipsum  fit  supra,  nisi 
quod  pro  aequalibus  usurpantur,  qui  sunt  omnino  proximi,  compendii  causa.  Ne  igitur 
movearis  quod  I anguli  ad  oculum  neque  in  Terra  vere  sunt  neque  in  aere,  sed 
extra : nihil  enim  sensibile  differunt  ab  iis,  qui  apud  R constitui  debuerunt  vel  in 
alio  aliquo  vicino  puncto. 

neque  quis  contentus  esse  velit  ut  dicatur,  partem  illam  maxima  Solis 
refracte  lucentis  parte  caruisse.  *) 

Ut  autem  et  ostendatur,  quibus  Terrarum  regionibus  refractiones  jam 
investigatae  obveniant,  sic  agamus.  Testantur  observationes  Tychonis  ad 
Uraniburgum  accommodatae,  coepisse  Lunam  emergere  paulo  ante  horam 
7.  50'.  Ego  vero  cum  primum  jam  enitentem  sum  conspicatus,  digito  aut 
paulo  minus  auctam  vidi,  fuerit  igitur  id  hora  7.  52  Y2 ' Uraniburgi.  Gradus 
sunt  127  circiter.  Tot  gradibus  versus  occidentem  Sol  in  meridiano  fuit, 
in  regione  Jucatana  Americae.  Erat  autem  Sol  in  23°  20'  $ circiter,  cum 
declinatione  13°  47'  sept.  Posito  ergo  altero  circini  pede  in  dicti  meri- 
diani et  paralleli  intersectione,  altero  extenso  ut  gradus  paulo  plus  90 
metiatur,  circulus  scribetur  illuminationis  Terrae,  a quo  surgebat  umbra. 
Is  circulus  aequatorem  Terrae  secabat  versus  occidentem  inter  novam  Gui- 
neam  et  insulas  Salomonis  in  vasto  oceano;  versus  ortum  e regione  Guineae 
Africanae  sub  ipsius  occidentalis  litoris  Hispaniae  meridiano.  Pertingebat 
vero  versus  austrum  in  mediterranea  Magellanicae,  qua  Peruanam  spectat, 
versus  septentrionem  polo  ipso  sub  aspectum  Solis  vindicato , transibat 
hiberna  Batavorum  post  Moscoviam.  Cumque  hora  illa  in  ait.  poli  47° 
oriretur  18°  circiter:  hinc  ex  tabula  Copernici  folio  42  sectio  horizontis 
Fig  98  ec6pticae,  in  schemate  96  GHV  fuit  circiter  20°.  Ergo  in 
x ZXY  rectangulo  angulus  X datur  cum  basi  ZX,  a 23°  cn  in 

/1  18°  X = 25°.  Hinc  XZY  habetur  circiter  71°  45'.  68)  Decli- 

/ / nabat  vero  CD  cornu  lucidum,  quod  observationi  quam  proximum 
/ est,  etiam  circiter  20°  a verticali  per  centrum  umbrae  vel  Lunae. 

/ \ Ergo  qui  per  centra  Lunae  et  umbrae  transit  secabat  eclipticam 

f \ angulo  51°  45'  circiter,  et  partes  umbrae  F erant  proxime  eclip- 

2 ticam,  E vero  proxime  verticalem.  Illae  projiciebantur  ab  insulis 
Salomonis  et  Guinea  nova;  qui  vero  interspergebantur  refracti,  passi  erant 
refractionem  in  Africae  desertis  intimis.  Hae  vero  a Magellanica  exortae 
radiis  Solis  in  Finmarchia  et  circum  ea  loca  refractis  interspergebantur. 
Major  itaque  fuit  refractio  hoc  momento  in  nostro  septentrione  quam  in 
Africa. 

Quantum  in  hac  nulli  priorum  trita  semita  proficere  potui,  praestiti. 
Nihil  impedit  quin  haec  doctrina  ad  nonnullam  utilitatem  excrescat  ab  his 
vilibus  orta  seminibus.  Itaque  quicunque  es  veritatis  amator  et  cognitionis 
rerum  cupidus,  haec  in  primo  ortu  imbecillia  ne  opprimas  ludibriis;  quin 
potius  secundis  rumoribus  firmare  et  educare  coneris. 


Caput  VIII. 

De  umbra  Lunae  et  tenebris  diurnis. 

Pertinuit  haec  quaestio  facilioris  intellectus  causa  ad  ea,  quae  infra  de 
diametri  Lunae  quantitate  sumus  dicturi.  Methodi  vero  elegantia  non  pati- 
tur umbram  Lunae  ab  umbra  Terrae  separare. 

*)  Imo  et  alia  exceptio  valet,  haec  nempe,  quod  omnia  ex  aestimatione  sen- 
suum constituta  et  mensurata  sunt,  praesertim  fol.  307.  lin.  1,  et  supra  lin.  22. 
atque  hic  ex  fiducia  visus  facile  in  quantitate  erramus. 

1.  Occasio  quaestionis  hujus. 

Cum  animadvertisset  Tycho  Braheus  nostri  seculi  Hipparchus,  eclipses 
Solis,  seu  per  canalem  radius  intromitteretur  seu  oculis  exciperetur,  semper 
exhibere  diametrum  Lunae  multo  minorem,  quam  illa  in  oppositionibus  appa- 
reret, suspicionem  primo  concepit,  quam  denique  justae  sententiae  loco  de- 
fendit et  in  Progymnasmatum  tomo  I.  aperte  professus  est : Lunam  in 
conjunctionibus  non  retinere  eandem  visibilem  diametrum,  quam  in  opposi- 
tionibus habuit,  sed  vi  luminis  Solaris  margines  ejus  extenuari,  optica  ali- 
qua ratione  id  suggerente.  Propterea  quasi  hoc  universale  esset,  tabulam 
semidiametrorum  pro  noviluniis  peculiarem  exhibuit.  Et  cum  anno  1600. 
ad  Clavium  scripsisset,  mirari  se  aiebat,  visam  Clavio  anno  1560.  totalem 
eclipsin  in  Lusitania  tenebrasque  interdiu  nocturnas  (vid.  not.  76.  77.),  nec 
enim  pati  sua  observata,  ut  Sol  a Luna  quantumvis  humillima  totus  tega- 
tur. Ceterum  non  esse  standum  ab  hac  semidiametrorum  tabella,  docuit 
eclipsis  Solis,  quae  anno  1601.  Decembri  statim  post  mortem  Tychonis 
secuta  est,  de  qua  in  appendice  ad  Progymnasmata  admonitio  facta  est. 
Quod  sententiam  attinet  ipsam,  primum  hoc  est  omnino  concedendum, 
videri  Lunam  plenam  justo  majorem : alii  tamen  homini  aliter.  Is  enim 
praecipuus  capitis  Y.  scopus  fuit , ostendere  causas  ex  ipsa  visus  confor- 
matione , cur  ampliarentur  margines  rerum  lucidarum , praesertim  in  tene- 
bris. Hic  itaque  Lunae  margines  non  extenuantur  vi  luminis  Solaris,  sed 
ampliantur  vi  luminis  Lunaris  ex  Sole  communicati.  Hoc  itaque  ex  hoc 
loco  diligenter  notandum  est  astronoino , nisi  visu  acutissimo  et  fortissimo 
sit  praeditus,  ineptum  esse  ad  Lunae  diametrum  in  plenilunio  citra  errorem 
oculis  dimetiendam,  adeoque  id  vix  ulli  hominum  contingere. 

Deinde  et  hoc  concedendum  est,  in  Sole  deficiente  terminos  et  circa 
Solem  et  versus  Lunam  subingressam  in  visu  dilatari , quod  supra  in  fine 
capitis  quinti  ex  oculi  itidem  conformatione  et  videndi  ratione  demonstratum 
est.  Ceterum  hic  diligenter  oportet  distinguere  inter  ea , quae  visui , et 
quae  remota  visus  consideratione  accidunt.  Quae  enim  visui  accidunt,  per 
singularia  variant:  quae  vero  re  vera  fiunt,  in  eodem  horizonte  sunt  unius- 
modi. At  cum  de  eo  agatur,  dies  an  nox  sit  futura  sub  eclipsin  Solis,  et 
omnino  quota  pars  lucis  diurnae  sit  peritura?  frustra  ad  visus  vitia  respi- 
citur, qui  etsi  in  uno  aliquo  homine  penitus  deficiat,  non  tamen  una  diei 
lumen  ceteris  hominibus  extinguit.  Itaque  hoc  jam  secundo  notabunt  astro- 
nomi,  non  esse  visui  fidendum  neque  de  numero  digitorum  neque  de  angu- 
stia interioris  et  cavi  circuli  Solem  terminantis,  qui  est  circulus  Lunaris 
corporis.  Etenim  hic  re  vera  in  visu  nostro  margines  Lunae,  ut  Tycho  ait, 
extenuantur  vi  Solaris  luminis,  seu  potius  margines  Solaris  particulae  lucen- 
tis ampliantur. 

Non  est  itaque  ab  hoc  visus  accidente  ad  id  argumentandum,  quod 
citra  visus  considerationem  accidit;  neque  tabulae  in  visus  gratiam  con- 
dendae, quae  neque  rem  ipsam  neque  omnium  visuum  vitia  repraesentent. 
Non  debet  enim  quicquam  praestare  astronomus  praeter  ea,  quae  re  vera 
accidunt.  Visum  vero  medicis  relinquimus  emendandum. 

Quod  vero  etiam  per  canalem  (quia  et  hoc  Tycho  usus  est)  et  angu- 
stum foramen  exceptus  Solis  deficientis  radius  terminos  lucentes  profert 
Lunamque  minorem  arguit,  id  tantum  abest  ut  veram  Lunae  quantitatem 
ostendat,  ut  potius  hinc  occasiones  apparuerint  supra  cap.  II.  quibus  de- 

cepti  aliqui  in  hanc  opinionem  induci  possint,  quasi  Luna  vere  tanto  minor 
sit.  Et  nos  infra  docebimus  hoc  artificio  (discreta  hac  ampliatione)  cer- 
tissimam inire  rationem,  quantitates  eclipsium  dimetiendi.  Ubi  etiam  exem- 
plis planum  fiet,  si  recte  administretur  artificium,  diametrum  Lunae  omnino 
majorem  apparere,  quam  quantam  exhibet  Tychonis  tabula. 

His  ita  praemissis  demonstrandum  nobis  est  initio  multis  exemplis, 
omnino  tantam  esse  diametrum  Lunae,  ut  Solem  aliquoties  texerit  totum 
regionesque  aliquas  profunda  caligine  involverit.  Deinde  causas  opticas 
assignabo,  quibus  contingere  possit,  ut  interdum,  Luna  totum  Solem  inter- 
cipiente, Sol  tamen  prominere  videatur  circumcirca. 


2.  Exempla  ex  historiis,  quod  Lunae  umbra  diei  noctem 

intulerit. 

Umbram  Lunae  conicam  esse,  propterea  quod  et  Sol  rotundus  et  Luna 
rotunda  eademque  minor  Sole  sit,  patet  iisdem  principiis,  quibus  supra 
cap.  VII.  iNro.  1.  Terrae  umbram  conicam  pronunciavimus. 

Quodsi  diameter  Lunae  ad  sensum  non  major  est  diametro  Solis, 
sed  aequalis,  umbrae  Lunaris  mucro  in  ipso  visu  nostro  deficit  aerisque 
omnino  tenuissimam  regiunculam  involvit.  Hoc  itaque  casu  merae  tenebrae 
fieri  nequaquam  possunt.  Sol  enim  ab  uno  saltem  Terrae  puncto  Lunae 
interventu  aversus,  omnes  circumjectas  Terrae  partes  aliqua  sui  parte  cla- 
rissime illustrat,  quae  lucem  a Sole  communicatam  undique  sursum  in  aerem 
vibrant,  etiam  qua  is  in  umbra  Lunae  est,  et  sic  claritatem  illi  praestant 
nihilominus. 

Necesse  est  igitur,  quoties  de  die  nocturnae  tenebrae  ingruunt  sub 
eclipsin  Solis,  Lunam  majori  angulo  cerni,  quam  Solem;  sic  ut  Sol  post 
Lunam  bene  lateat  abditus  et  de  horizonte  tanta  portio  tegatur  umbra,  ne 
aer  spectatoris  a vicino  aere  illustrari  possit.  Uno  verbo  extingui  et  illam 
materiam  est  necesse,  quae  nobis  crepuscularem  solet  accendere  facem. 

Quodsi,  ut  hoc  obiter  dicam,  altitudo  illius  materiae  ad  12  milliaria 
perveniret,  equidem  ut  haec  a Luna  luce  Solis  privetur,  umbram  Lunae 
penes  nos  300  milliarium  crassitudinem  habere  necesse  fuerit. 

Sit  enim  AD  12  milliaria  qualium  DC  vel  BC  860  milliaria.  Ut  igitur 
BC  860  ad  sinum  totum  sic  AC  872  ad  secantem  anguli  ACB  9°  31'. 

99#  Ad  cujus  tangentem  ut  est  totus,  sic  BC  860  est  ad 
AB,  144  milliaria  ex  uno  latere  totidemque  ex  altero. 
Ut  autem  umbra  Lunae  in  vertice  existentis  300  milliaria 
circumcirca  tegat,  oportet  Lunam  20'  majorem  Sole 
spectari,  tanto  nempe  majorem,  quanto  parallaxis  Lunae 
in  vertice  versantis  euntibus  per  9 */2  0 utrinque  in  circulo 
magno  Telluris  minimum  variatur.  At  etiamsi  non 
majorem  illi  altitudinem  super  horizontem  tribuas  quam 
13°,  ab  his  ad  23°  parallaxis  Lunae  etiamnum  per  3' 
hinc  et  per  totidem  inde  variatur , ut  videre  est  in 
Tychonis  tabula  parallactica.  Sex  igitur  minutis  diame- 
trum Solis  superet  necesse  est,  ut  materiam  crepusculorum 
per  300  milliaria  eidem  meridiano  subjecta  extinguat; 
et  tamen  utrinque  versus  ortum  et  occasum  hac  quan- 
titate diametri  non  poterit  tegere  tantundem,  sed  supererit  a lateribus  lux 
crepuscularis.  Quare  videant  auctores,  qui  de  crepusculis  scripsere,  ut  suam 

doctrinam  de  altitudine  materiae  crepusculorum  cum  totalibus  Solis  eclipsibus 
et  meris  tenebris  diurnis  citra  prodigiosam  Lunaris  diametri  magnitudinem 

concilient.  69) 

Nam  ut  propositum  propius  urgeamus,  existere  interdum  tenebras  tam 
profundas , auctoritate  et  historiis  liquido  probatur.  Propterea  Plutarchus, 
ut  validissimo  argumento  evinceret,  Lunam  non  esse  pellucidam  nec  trans- 
mittere Solis  radios,  ad  vulgarem  provocat  experientiam.  Tantum,  inquit, 
abest  ne  fulgeat,  ut  cum  ipsa  in  coitu  obscura  (inconspicua)  sit,  tum  saepe  nu- 
mero Solem  quoque  abscondat.  Et  adducit  Empedoclem,  qui  etiam  evidentius 
hanc  sententiam  versibus  exprimit: 

Et  Terrae  spatium  tam  latura  lumine  privat, 

Quam  latum  glaucae  Lunae  complectitur  orbis. 

Paulo  minus  intellige  spatium,  ut  fert  ratio  geometrica.  Quae  Empe- 
doclis verba  Plutarchus  ita  prosequitur:  Perinde,  ait,  ac  si  in  noctem  et 
tenebras,  non  in  aliud  astrum  lumen  Solis  incidisset.  Paulo  post  eodem  usus 
argumento  noctem  quotidianam  ausus  est  comparare  cum  his  tenebris  sub 
eclipsin  Solis,  indeque  et  Terrae  et  Lunae  eandem  tribuere  substantiam, 
propterea  quod  utraque  Solem  eadem  plane  ratione  impediat  rebusque  tene- 
bras inducat.  Ubi  Theonem  suae  aetatis  mathematicum  inducit  plane  hoc 
thema  defendentem,  quod  ego  jam  tracto  et  iisdem  argumentis  ab  auctori- 
tate veterum  deductis.  Theon,  inquit,  hic  noster,  si  non  concedetis,  tantas 
scilicet  fieri  tenebras,  Mimnernum  allegabit  et  Cydiam  et  Archilochum  et  prae- 
ter hos  Stesichorum  ac  Pindarum,  qui  deplorant  in  defectibus  splendidissimum  sibi 
eripi  Solem  et  quasi  in  media  nocte  se  esse  radiosque  Solis  tenebroso  ferri  tra- 
mite : super  omnes  (omnium  antiquissimus,  seu  ante  omnes)  Homerus,  (Chri- 
stianus aliquis  Esaiam  adjunget  c.  13.)  qui  facies  hominum  nocte  et  caligine 
occupari  ait,  Solemque  et  Lunam  de  coelo  periisse.  Adeo  hoc  apud  Plutarchum 
in  confesso  est.  De  Stesichoro  et  Pindaro  Plinius  lib.  II.  cap.  12.  in 
hunc  modum:  Hominum  mente  in  defectibus  stellarum  scelera  aut  mortem  ali- 

quam siderum  pavente : quo  in  metu  fuisse  Stesichori  et  Pindari  vatum  sublimia 
ora  palam  est,  deliquio  Solis. 

Cleomedes  idem  plane  cum  Plutarcho  persuasus  causas  etiam  phaeno- 
meni decantatissimi  reddere  profitetur,  cur  Luna  Solis  radios  non  trans- 
mittat, quod  ex  tam  profundis  tenebris  colligebatur;  item,  cur  cum  Luna 
minor  sit,  Solem  occultet  omnibus  corporis  ejus  partibus  obstans  totique  ejus  dia- 
metro subtenSa.  Et  cum  priorum  quorundam,  Sosigenis  puto,  opinionem 
recensuisset,  quod  in  perfectis  conjunctionibus,  quando  centra  luminarium  in 
eadem  recta  cernantur,  Solis  orbita  circulo  Lunam  amplectatur  undique  excedens : 
ausus  est  obloqui  Cleomedes,  quasi  non  sit  hoc  observatione  deprehensum. 
Fuisset  enim,  inquit , nobis  visus  extans  iste  limbus , cum  sit  fulgentissimus. 
Ita  plane  sibi  quoque  totales  eclipses  visas  affirmat  et  generale  hoc  thema 
facit.  Hoc  idem  Martianus  Capella:  Crebro,  inquit,  in  climate  Dia  Meroes 
proveniens  Solis  defectus  ejusdem  ex  omni  parte  totum  obumbravit  orbem.  Et 
Albategnius  pro  confesso  usurpat  totum  Solem  tegi.  Vitellio  etiam  causam 
affert,  cur  in  totali  Solis  defectu  Luna  cerni  possit.  Et  in  summa  nullus 
unquam  fuit  astronomus,  qui  hoc  fieri  dubitasset:  quotcunque  diametrum 
Lunae  majorem  esse  tradidere  diametro  Solis  ad  visum ; omnes  autem  hoc 
docuere.  Nec  mirum : plenae  namque  sunt  historiae  exemplorum , quorum 
aliqua  ex  Maestlino  et  Mercatore  et  historicis  antiquis  in  medium  adducam. 
Nam  haec  commemoratio  non  tantum  hic  utilis  est,  sed  etiam  ad  aliud 

opusculum,  quod  de  anni  magnitudine  meditor  Deo  vitam  et  vires  suppe- 
ditante, plane  necessaria. 70) 

Dionysius  Halicarnasseus  lib.  II.  Aiunt,  inquit,  in  conceptu  Romuli  totum 
Solem  defecisse  et  tenebras  omnimodas  plane  ut  noctu  Terras  tenuisse;  idemque 
et  in  decessu  ejusdem  factum.  Fabula  videri  posset.  At  fidem  conciliat  ei 
calculus  Prutenicus,  quamvis  non  plane  certissimus:  qui  tamen  in  hac  in- 
certitudine  annum  plane  eundem,  interstitium  annorum  plane  idem  cum 
aetate  Romuli  55  annorum  indicat,  quibus  duae  magnae  Solis  eclipses  con- 
tigerint. Nam  etsi  prior  eclipsis  proditur  digitorum  7 7*.  posterior  9 Y2 , 
facile  tamen  fieri  potest,  ut  calculus  emendatus  (indiget  enim  emendatione) 
alterutram  totalem  prodat. 

Herodotus  libro  I.  de  bello  Lydos  inter  et  Medos  : sexto  anno  pugna 
conserta  accidit  durante  conflictu,  ut  ex  die  repente  nox  efficeretur.  Hanc  diei 
mutationem  Thales  Milesius  Jonibus  praedixit  futuram,  tempus  addens  hunc  ipsum 
annum  quo  et  mutatio  ista  facta  est.  Cum  autem  Herodotus  Lunae  mentionem 
non  faciat,  erat  quippe  imperitus  astronomiae,  ne  quis  igitur  existimet  prodi- 
gium aliud  fuisse,  Plinius  nos  confirmat,  qui  lib.  II.  cap.  2.,  Thaleti  Mile- 
sio primo  apud  Graecos  hanc  doctrinam  ascribit  praedicto  Solis  defectu,  qui 
sub  Astyage  rege  factus  sit  Olympiadis  48.  anno  4.  Buntingus  igitur  anno  in- 
dicato novilunium  eclipticum  invenit,  digitosque  indice  Prutenico  nondum 
certissimo  calculo,  undecim  et  dimidium,  Luna  ad  perigaeum  appropinquante 
in  i°n,  aestate  illa,  a cujus  medio  incipiebat  annus  4.  Olympiadis  48. 

Idem  Herodotus  libro  VII : cum  Xerxes  Sardis  Abydum  proficisceretur  cum 
exercitu,  Sol  relinquens  ex  coelo  sedem  inconspicuus  erat,  non  existentibus  nubilis 
sed  serenitate  ut  plurimum  : pro  die  vero  nox  extitit.  Cum  transitus  Xerxis  in 
Europam  in  eum  inciderit  annum,  cujus  aestate  Olympias  75.  celebrata  est 
(hoc  enim  Xerxi  jam  Graeciam  ingresso  retulerunt  aliqui,  spectare  Graecos 
Olympia  securos)  et  vero  calculus  astronomicus  eo  anno  nullam  Solis  eclip- 
sin exhibeat;  jure  credideris,  prodigium  in  Sole  factum  inspectante  universo 
exercitu : (nam  Buntingus  nugas  agit  eclipsi  producta  vix  3 digitorum, 
eaque  anno  priore)  nisi  biennio  post  hunc  Xerxis  transitum  calculus  Pru- 
tenicus maximam  Solis  eclipsin  osteuderet , hora  post  meridiem  prima  in 
Asia,  eamque  die  17.  Febrarii,  in  24°  or; , et  sic  primo  vere,  quod  Hero- 
doti recensioni  congruit.  Suspicor  igitur  lapsam  esse  famam,  eo  quod 
Xerxes  bis  fortasse  Sardibus  iverit.  Nam  quamvis  Xerxes  esset  undique 
victus,  primo  et  secundo  anno  Olympiadis  75,  tamen  anno  tertio  Pausaniam 
de  proditione  sollicitavit,  ejusque  rei  gratia  forsan  quo  tempore  haec  eclipis 
contigit  ad  litus  processit  cum  exercitu.  Nam  anno  sequente  Pausanias 
proditionis  hujus  convictus  et  fame  enectus  fuit.  Huc  facit  illa  magorum 
interpretatio,  e re  praesenti  sumta,  significari  Graecis  defectum  civitatum. 

Saepe  cogitavi,  an  haec  ipsa  sit  eclipsis,  quae  Cleombroto  ad  Isthmum 
sacrificanti  apparuit,  eo  vere  quod  proxime  secuta  est  clades  Mardonii : sed 
calculus  non  consentit.  Et  nescias  an  per  haec  Herodoti  verba  6 rjXiog 
rifxavQmdrj,  eclipsis  intelligatur , an  qualiscunque  obscuratio  seu  offuscatio. 
Haec  igitur  paulo  incertior  est. 

Thucydides  lib.  II.  anno  primo  belli  Peloponnesiaci  memorabilem  eclip- 
sin Solis  describit,  quae  in  annum  2.  Olymp.  87  incidit:  Sol  defecit  post 

meridiem  et  rursum  impletus  est,  cum  factus  esset  Lunae  nascentis  similis  et 
stellae  nonnullae  effulsissent.  Fuit  3.  Augusti  forma  Juliana  ante  C.  431. 
Cum  saepe  sub  integras  eclipses  stellae  non  compareant,  videtur  auctor 

non  de  partiali  eclipsi  loqui,  in  qua  Sol  in  Lunare  cornu  fuerit  attenuatus: 
sed  plane  de  totali,  ubi  Sol  deinde  per  species  Lunae  nascentis  exordio 
capto  fuerit  iterum  impletus,  cujusmodi  descriptio  infra  ex  vita  Ludovici 
sequetur.  Nam  cum  post  annos  septem  rursum  eclipsis  incidisset  non  mo- 
dica sed  septem  digitorum,  quantam  Maestlinus  ex  Prutenicis  invenit,  distincte 
tamen  auctor  de  ea  loquitur.  De  Sole  nonnulla  pars  defecit,  blhnag  n eyeveto, 
indicans,  non  totum  defecisse.  Hic  simpliciter  6 rjhog  i^ehTte.  Cur  autem 
adderet  illa  ysrofierog  fxrjvoeiSrjg,  causa  videtur  eadem,  quae  impulit  ipsum 
liaec  addere,  videri  sibi  defectum  Solis  in  solo  novilunio  posse  contingere. 
Confirmaturus  enim  hanc  suam  opinionem,  quod  Luna  Solari  lumini  obstet 
in  eclipsi  (astronomia  tunc  inter  Graecos  nondum  exculta)  addit  quae  vide- 
rit, Solem  scilicet  paulatim  ut  alias  Luna  solet  iterum  impletum,  ipso  de- 
fectu et  cavitate  sua  Lunae  rotunditatem  prodidisse  sibi  obstantem. 

Livius  lib.  37,  4.  Lucio  Corn.  Scipione  et  C.  Laelio  Coss.  per  eos  dies, 
quibus  profectus  ad  bellum  Cos.  ludis  Apollinaribus  a.  d.  V.  Id.  Quintiles,  coelo 
sereno  interdiu  obscurata  lux  est ; cum  Luna  sub  orbem  Solis  subiisset.  F uit 
annus  2.  Olymp.  147.  Luna  a perigaeo  consurgebat.  Forma  Juliana 
3.  Martii  ante  Christum  anno  190. 

Biennio  post  idem  Livius  lib.  38,  37.  „luce  inter  horam  tertiam  et 
quartam  tenebras  obortas  “ ait;  quibus  temporibus  calculus  eclipsin  nullam 
exhibet.  Prodigium  igitur  fuit.  * Buntingus  eclipsin  producit  3 digitorum 
ineptam  ad  tenebras  faciendas,  quin  et  hora  alia,  nempe  9.  hora  diei  (more 
Romano)  incidit. 

Memorabilis  est  inprimis  illa  eclipsis,  quam  Hipparchus  in  libro  de 
magnitudinibus  et  intervallis  adhibuerat,  incertum  a se  an  a Timochare 
observatam,  cum  Alexandriae  scribatur  observata : Etenim,  ut  de  ea  Cleo- 
medes  refert,  Sol  totus  in  Hellesponto  deficiens  observatus  est  Alexandriae 
quinta  parte  diametri  salva,  reliqua  deficere. 

Meminit  ejus  Ptolemaeus  lib.  V.  Magni  Operis,  cap.  XI.  et  Theon 
in  Commentario  super  hoc  verbis  notabilibus:  Assumit,  inquit,  eclipsin  in 

locis , quae  sunt  circa  Hellespontum,  in  toto  Sole  accurate  factam , ut  nihil  de  eo 
appareret.  Non  tantum  hoc  affirmat,  totum  Solem  in  Hellesponto  latuisse: 
sed  etiam  latitudinem  illi  phaenomeno  tribuit,  in  locis  inquiens  circumjacen- 
tibus. Hinc  est,  quod  Cleomedes  lib.  II.  refert  procul  dubio  ex  hoc  ipso 
Hipparchi  loco,  hanc  umbram  plus  quam  quater  mille  stadia  occupare.  Omnis 
enim  locus , in  quo  Sol  non  cernitur  Luna  subtercurrente , umbra  Lunae  est. 
Theon  enim  refert,  Hipparchum  ex  illa  eclipsi  collegisse  distantiam  Lunae 
citimam  7 1 semidiametrorum , ultimam  83  , quamvis  postea  descenderit  ob 
causas  alias  a 62  ad  72  Y2 . Quodsi  diameter  Lunae  assumatur  30'  in 
apogaeo,  quod  Hipparcho  visum,  fiet  in  perigaeo  35,  per  eccentricitatem 
Hipparchianam  excedens  diametrum  Solis , quanta  ab  Hipparcho  usurpaba- 
tur, 5'.  Ut  autem  corpus  in  hac  sublimitate  71  semidiametrorum  Terrae 
permutet  locum  per  5',  opus  est  ut  per  6°  circuli  Terreni  eatur  a loco 
ubi  Luna  verticalis:  et  circa  Hellespontum  in  ait.  ® in  © 71°  per  6 72  0. 
Illa  vero  aetate  Eratosthenes  definiverat  ambitum  Terrae  250000  stadio- 
rum: de  quibus  4000  plane  6°  efficiunt.  Sive  igitur  ex  simplici  considera- 
tione spatii  Terrarum,  per  quod  totus  Sol  in  hac  eclipsi  latuerit,  sive  ex 
hac  jam  expedita  ratiocinatione  Hipparchus  illa  4000  stadia  deduxerit,  de 
quibus  Cleomedes : utroque  nomine  valide  convincitur,  totalem  fuisse  hanc 
eclipsin,  Sole  post  Lunam  cum  aliqua  mora  latente. 

C.  Mario,  C.  Flacco  Coss.  hora  diei  tertia  Solis  defectus  lumen  obscuravit, 
Jul.  obs. 

M.  Vipsanio  et  Fonteio  Coss.  anno  Christi  59.  Cornelius  Tacitus 
lib.  XIV.  Annalium,  Solem,  ait,  repente  obscuratum:  et  inter  prodigia  im- 
mania refert , quae  irrita  fuisse  miratur,  non  vanus  auctor.  Sane  insignem 
fuisse  defectum  ex  Plinio  colligitur,  qui  lib.  II.  cap.  70.  Corbuloni  quoque 
in  Armenia  animadversum  dicit.  Dies  pr.  Cal.  Maias. 

Plutarchus  de  facie  Lunae  commonefacit  suos  collocutores  ejus  coitus 
Solis  cum  Luna,  qui  nuper  fuerit  (c.  a.  Ch.  100)  quo  statim  sub  meridiem  in- 
cipiente stellae  multis  passim  coeli  locis  effulserint  aerisque  fuerit  ea  temperies, 
qualis  est  incerta  luce  sub  crepusculo.  Fuisse  totalem  ex  antecedentibus  col- 
ligitur et  sequentibus.  Nam  causas  reddens,  cur  non  ita  profundae  sint  tene- 
brae in  defectibus,  neque  aer  perinde  atque  noctu  occupetur  iis,  non  huc  provo- 
cat, quod  aliquid  de  Sole  supersit  a Luna  non  tectum,  sed  alia  quaerit 
diverticula,  de  quibus  postea.  Quo  arguitur  hanc  totalem  eclipsin  Plutarcho 
visam,  non  aliam:  qui  quod  in  una  vidit,  in  omnibus  fieri  putavit.  At  nos 
de  meris  tenebris  satis  confirmant  historiae.  Huc  saltem  faciat  haec  eclip- 
sis, ut  credamus  totum  Solem  tegi  posse. 

Quo  tempore  Gordianus  junior  imperare  coepit,  anno  Christi  237. 
12.  Aprilis,  tanta  Solis  eclipsis  fuit,  ut  nox  crederetur,  neque  sine  luminibus 
accensis  quicquam  agi  posset.  Julius  Capitolinus.  Hanc  totalem  fuisse  necesse 
est,  Prutenicus  minus  11  digitos  exhibet. 

Ammianus  Marcellinus  lib.  XX.  de  consulatu  Constantini  X.  Juliani  111: 
Per  Eoos  tractus  coelum  caligine  cernebatur  obscura,  et  a primo  aurorae  exortu 
usque  ad  meridiem  (locum  intelligo  coeli,  non  tempus)  intermicabant  jugiter 
stellae.  His  terroribus  accedebat,  quod  cum  lux  coelestis  operiretur,  e mundi 
conspectu  penitus  luce  abrepta,  defecisse  diutius  Solem  pavidae  mentes  hominum 
aestimabant,  primo  attenuatum  in  Lunae  corniculantis  effigiem,  deinde  in  speciem 
auctum  semestrem  posteaque  in  integrum  restitutum.  Quare  hic  quoque  totus 
Sol  defecit,  nequicquam  Prutenico  calculo  relinquente  circulum  circa  Lunam, 
Luna  in  apogaeo.  Nam  addit  auctor  post  explicationem  causarum  haec 
quoque  verba:  offunditur  interdum  densioribus  tenebris  coelum,  ut  crassato  aere 
ne  proxima  quidem  et  opposita  cernere  queamus.  Quod  ipsum  procul  dubio 
haec  ipsa  docuit  eclipsis,  ut  prius  etiam  Plutarchum  sua.  Fuit  Annus 
Christi  360.  28.  Aug. 

Cum  historiae  per  aliquot  secula  rarissimarum  meminerint  eclipsium, 
credibile  est  non  annotatas  esse  alias,  quam  quae  conversione  diei  in  noctem 
oculos  incurrerent  totalesque  essent.  Quales  Liechtenbergiuin  tempore  S. 
Martini,  Jornandum  et  Marcellinum  anno  418.  19.  Julii,  Annales  Constan- 
tinopolitanas  anno  Christi  592.  19.  Martii,  Bedam  anno  664.  1.  Maii,  con- 
signasse credibile  est.  Nec  multum  sane  Prutenicus  calculus  repugnat,  qui 
illam  1 0 V2 , hanc  12  pene  digitorum  prodit.  Anno  787.  maxima  Solis  eclipsis 
contigit.  Cedrenus  calculus  ostendit  16.  Sept.  dig.  11 ‘/2*  Sed  totalem 
fuisse  ex  verbis  colligitur. 7 ‘) 

Anno  840.  5.  Maii  eclipsin  Solis  tam  validam  fuisse  ait  auctor  sine 
nomine,  ut  etiam  stellae  propter  obscuritatem  Solis  visae  sint  rebusque  color  in 
Terris  mutaretur.  Alius  auctor  totalem,  Annonius  maximam  fuisse  dicit. 
Luna  in  perigaeo  fuit.  De  hac  eclipsi  in  vita  Ludovici  pii  haec  notabilia 
verba  inseruntur:  eclipsis  Solis  contigit  tertia  die  letaniae  majoris  insolito  modo. 
In  tantum  enim  lucis  recessu  tenebrae  praevaluerunt,  ut  nihil  a noctis  veritate 

differre  videretur.  Stellarum  namque  ratus  ordo  ita  cernebatur,  ut  nullam  (nota) 
sidus  lucis  Solaris  hebetudinem  pateretur : quin  potius  Luna,  quae  se  ei  adversam 
praebuerat,  paulatim  orientem  petendo  primum  corniculatim  illi  lucem  (nota) 
a parte  occidentali  restitueret  in  morem  sui , quando  prima  vel  secunda  cernitur, 
et  sic  per  augmenta  totam  venustatem  tota  rota  Solis  reciperet.  Auctor  fide 
dignus  est,  quia  astronomiae  peritiam  habuit  stellasque  omnes  exacte  cal- 
luit et  Ludovico  monstrare  est  solitus : quod  apparet  ex  colloquio , quod 
cum  Ludovico  de  crinita  anni  praecedentis  ejusque  significatis  habuit : vide- 
tur aemulari  Marcellinum. 

Anno  878.  29.  Octobris  auctor  modo  dictus  Solem  ait  post  horam  9. 
ita  obscuratum  esse  per  dimidiam  horam,  ut  stellae  in  coelo  apparerent*  et  omnes 
sibi  noctem  imminere  putarent.  Gemma  totalem  fuisse  affirmat,  quod  verbis 
est  consentaneum.  Luna  post  perigaeum  fuit. 

Anno  3.  Lotarii,  circa  957.  Christi,  15.  Calend.  Jan.  eclipsis  Solis  facta 
est,  ut  stellae  a prima  hora  usque  ad  horam  tertiam  apparerent. 

Confer  cum  illa  Ammiani  Marcellini.  Matutinae  namque  peculiare 

quid  habent,  cur  sint  tetriores:  umbra  Lunae  desuper  horizontem  ceu  ictu 

quodam  feriente  et  auroram  extinguente.  Quo  facilius  avo  meo  credo,  qui 
referre  mihi  solitus  est,  uti  quondam  (anno  videlicet  1530.  29.  Martii) 
coelo  frigidissimo,  cum  vix  diluxisset,  repente  iterum  fuerit  extincta  lux 
diei  inque  noctem  versa.  Quam  quidem  eclipsin  calculus  Tychonicus  non 
patitur  totalem  esse.  Cyprianus  quoque  tetram  appellat,  nescio  an  ex 
aptoipia.71)  Fuit  Luna  versus  perigaeum. 

Anno  1133.  2.  Augusti  recensent  historici  eclipsin  Solis  maximam, 
calculus  totalem  concedit. 

Anno  1187.  4.  Septembris,  eclipsis  Solis  adeo  magna,  ut  stellae  per  diem 

visae  sint  tanquam  in  nocte.  Totalis  igitur,  ut  collatione  priorum  apparet. 

Luna  in  perigaeo. 

Anno  1191.  Totalis  Solis  eclipsis  facta,  Albericus.  At  Luna  in  apogaeo 
tamen  fuit. 

Anno  1241.  die  6.  Octobris,  magna  Solis  eclipsis.  Gemma  totalem 
ait.  Fuit  haec  quoque  matutina. 

Anno  1415.  7.  Junii,  horribilis  fuit  eclipsis  Solis.  Leovitius.  Totum 
Solem  tectum  fuisse  coliigitur  ex  historico  Polonico.  Luna  circa  perigaeum. 

Anno  1485.  16.  Martii,  defecit  Sol,  Walthero  aestimatore,  73)  ad  11 
digitos,  quem  utique  visus  nonnihil  fefellit  ob  causas  supra  explicatas.  Nam 
alibi  fuerunt  merae  tenebrae , adeo  ut  candelis  accensis  opus  esset : in  urbibus 
gallinae , foris  diversi  generis  animalia  ad  solitae  quietis  nocturna  loca  se  con- 
tulere, Lycosthene  teste.  Luna  in  perigaeo. 

Anno  1544.  14.  Januarii  eclipsin  Gemma  Frisius  observavit  (per 
foramen)  10  digitorum;  falsus  itaque  est,  ut  demonstratum  cap.  II.  Et 
major  fuit  defectus.  Functius  undecim  digitos  aestimavit : sed  et  hunc  oculi 
fefellerunt,  ut  cap.  V.  dictum  : omnino  parum  superfuit  et  alicubi  totus  Sol 
latuit.  Hinc  Functius  diem,  ait,  coepisse  iterum  noctescere  tanquam  in  crepus- 
culum vespertinum,  et  volucres  coeli,  quae  prima  luce  fuerant  hilares,  cum  tantae 
subito  occurrerent  tenebrae,  obmutescere  coepisse.74)  Luna  a perigaeo  ascendebat. 

Anno  1560.  21.  Augusti,  Clavius  testis,  Conymbriae  Solem  circa  meridiem 
non  modico  tempore  contectum  latuisse , tenebras  fuisse  quodammodo  nocturnis 
majores ; neque  enim  quo  pedem  quis  poneret  videre  potuisse,  clarissimeque  stellas 
in  coelo  apparuisse:  aves  etiam,  mirabile  dictu,  ex  aere  in  terram  prae  horrore 
tam  tetrae  obscurationis  decidisse.  Luna  nsQiyeioq.  Huic  igitur  uni  ut  fides 

haberetur,  quam  ei  Tycho  negabat,  tot  antecedentium  coacervatione  opus 
fuit.  Viennae  Austriae,  referente  Mercatore,  observarunt  Tilemannus  Stella 
et  Paulus  Fabricius  h.  1.  40'  digitos  5 72*  Calculus  Tychonicus  veram 
conjunctionem  Uraniburgi  monstrat  h.  1.  20'  p.  m. 

Cornelius  Gemma  Lovanii  initium  notavit  statim  post  11.  finem 
h.  1.  23'  digitos  7 */2  fere.75) 

Ex  his  quidem  exemplis  hoc  ut  plurimum  apparet,  Luna  Terris  proxima 
secutas  nocturnas  tenebras  ex  causis  opticis  seu  astronomicis.  At  non  esse 
has  solas  causas,  quin  ab  aeris  circumstantia  plurimum  vel  impediantur 
vel  adjuventur,  demonstrat  inaequalis  noctium  consuetarum  claritas.  Nam 
si  de  mera  nocte  aer  quandoque  ob  albicantem  colorlm,  crassitiei  signum 
(quod  de  Ponto  testatur  Aristoteles),  lumina  stellarum  ita  combibit,  ut  tota 
nocte  quoddam  crepusculorum  lumen  aemuletur : quid  non  praestare  hoc 
adjumento  possit  vel  tenuissima  Solis  particula  hujusmodi  crassum  aerem 
et  terras,  ultra  pauca  a nobis  milliaria,  illustrans,  lucemque  illis  communi- 
cans, ad  nos  porro  revibrandam.  Ecce  argumenta  inaequalis  hujus  noctium 
claritatis  ab  aere  provenientis.  Anno  1599.  in  eclipsi  mensis  Januarii  vel 
Februarii,  cujus  supra  facta  mentio,  nondum  dimidia  diametro  tenebris 
immersa,  totum  Lunae  marginem  videre  potui.  Anno  1601.  Decembri 
tenuissimo  cornu  superstite,  caliginosam  tamen  partem  non  vidi.  Fuit  tamen 
eadem  anni  tempestas.  Anno  1603.  mense  Maio  cum  tertia  diametri  pars 
restaret,  viderunt  tamen  aliqui  marginem  obscurum.  Sequente  Novembri, 
cum  non  quarta  pars  in  umbra  esset,  visus  tamen  margo. 

3,  An  fieri  possit,  ut  in  centrali  conjunctione  luminarium 

Sol  tamen  non  totus  lateat? 

Hactenus  itaque  ex  historiis  probavimus,  totum  Solem  tectum  esse 
non  semel,  etiam  a Luna  altissima.  Quo  magis  mirum  est,  unicum  ex 
omni  historia  extare  exemplum  contrarium,  quod  Clavius  Commentario  in 
Sacroboscum  recenset:  Anno  1567.  9.  Aprilis,  Romae  Solem  non  totum  defe- 
cisse, sed  relictum  fuisse  exilem  quendam  circulum  lucentem  circumcirca.  Fuit 
tamen  Luna  media  inter  altissimam  et  humillimam.  Mirum  inquam  est  : 
nam  hic  quidem  visibilis  Lunae  diameter  omnino  minor  esset,  nec  possis 
hoc  accidens  visui  transcribere,  ut  initio  hujus  capitis  factum.  Quae  enim 
sive  in  oculo,  sive  in  obscura  camera,  cum  lucida  sint,  dilatantur,  ea  pri- 
mum radium  ad  locum  illum  projicere  necesse  est:  quae  vero  non  radiant, 
objectu  opacorum  impedita,  ut  Sol  objectu  Lunae,  neque  dilatari  poterunt. 
Non  est  itaque  visui  transcribendum  hoc  phaenomenon.  *) 

Quod  igitur  Tycho  Brahe  in  alteram  Clavii  eclipsin,  idem  ego  in 
alteram  attentavi,  in  dubium  nempe  vocans  hoc  ipsum,  an  omnino  integer 

*)  Medium  hujus  eclipseos  Uraniburgi  calculo  Tychonico  h.  12.  10'  meridiei, 
quantitas  digitorum  6.  29'.  Maestlinus  Tubingae  observavit  digitos  fere  10  ab 
austro.  Gerhardus  Mercator  Duisburgi  Cliviae  initium  b.  10.  25'  finem  hora  1. 
Ergo  medium  h.  11.  43'.  Cornelius  Gemma  Lovanii  initium  h.  10.  12',  vigorem 
h.  11.  40',  finem  paulo  post  12 ‘/2,  puncta  fere  9.  Lumen  valde  pallidum,  at  stellae 
nullae,  tempus  tamen  quasi  vespertinum.  Coepit  ab  occasu  a parte  Solis  inferiore. 
Tycho  Brahe  in  literis  ad  Clavium  ait,  se  adolescentem  observasse  hanc  Rostochii 
ad  litus  maris  Balthici  in  ipso  quasi  meridie  digitorum  non  plane  7.  Et  in  Pro- 
gymnasmatis  est  h.  12.  0',  digiti  6.  29',  quantum  et  calculus  prodit.  In  alia 
tamen  scheda  inveni  h.  11.  0',  digitos  9.  0'.  76) 

circellus  fuerit  superstes,  et  non  potius  ex  altera  parte  tenuissimus  margo 
corniculatus,  nondum  penitus  conjunctis  centris.  Nam  fieri  potest,  nt  aliter 
haec  initio  fuerint  consignata,  aliter  a Clavio  transcripta,  seu  memoriae 
lapsu,  seu  praepostero  consignationis  intellectu:  praesertim  si  Clavius  ab 
aliis  visa  commemoret.  Equidem  et  ipse  dubitans  addit,  id  fortasse  nunquam 
antea  contigisse. 

Atqui  sat  considerate  Clavium  hoc  phaenomenon  memoriae  prodidisse, 
perpensis  circumstantiis,  demonstrant  haec  ipsa  auctoris  verba.  Quare  ut 
de  re  plane  certissima  sic  disputemus. 

Et  primo  quidem  non  inficior,  hypotheses  quorundam  astronomorum 
sic  esse  comparatas,  ut  Sol  perigaeus  a Luna  apogaea  in  hunc  modum  tegi 
possit,  relicto  limbo  prominente.  Nam  quem  supra  suspicati  sumus  a Cleo- 
mede  taxari,  multitudinis  verbo,  Sosigenem,  ei  a Proclo  Diadocho  haec 
forma  aperte  tribuitur,  commemorata  prius  Ptolemaei  sententia.  Dixerat 
Ptolemaeus,  per  Hipparchi  dioptram  hoc  certum  haberi,  Solis  diametrum 
ab  apogaeo  in  perigaeum  ad  sensum  non  variari,  sed  eodem  angulo  spec- 
tari : Lunae  vero  diametrum  tum  demum  diametro  Solis  aequalem  spectari, 
cum  Luna  plena  in  apogaeo  sui  epicycli  sit  constituta : at  in  perigaeo 
Lunam  videri  majorem.  Proclus  igitur  ad  haec  addit:  Hoc  si  verum,  non 
est  verum,  quod  Sosigenes  narrat  peripateticus,  in  eis  quae  de  revolutionibus  in- 
scripsit, Solem  in  perigaeis  eclipsibus  factis  spectari  non  totum  in  anteriora  pro- 
currentem (intelligo  post  Lunam  sese  recipientem),  sed  in  extremis  circum- 
ferentiae ipsius  circulum  Lunae  evadere,  ac  minime  impeditum  lumen  dare.  17) 
Apparet  Hipparchum  idem  dixisse,  quod  Ptolemaeus  de  diametris  luminum 
dixit,  Sosigenem  vero  addidisse  hanc  interpretationem  : si  lumina  apogaea 
spectentur  eodem  angulo,  certe  Solem  perigaeum  spectatum  iri  majori,  etsi 
hoc  per  dioptram  ob  exilitatem  non  deprehendatur.  Fieri  itaque  posse,  ut 
Soli  perigaeo  Luna  ccTtoyeiog  et  ita  minori  angulo  objiciatur,  et  sic  Sol  non 
totus  per  omnes  extremitates  tegatur.  Propterea  Proclus  addit:  Nam  si 
quispiam  hoc  admiserit,  Sol  differentiam  faciet  apparentium  diametrorum.  Imo 
vero  respondebit  Proclo  Sosigenes,  quia  omnino  Solem  necesse  est  appa- 
rentium diametrorum  differentiam  facere ; accedit  enim  et  recedit,  ideo  hoc 
ego  duxi  admittendum.  Ita  nos  Proclus  docet,  statuisse  Sosigenem,  omnino 
videri  tales  eclipses,  qualem  nobis  Clavius  unam  prodidit.  Quo  quidem 

loco  sibi  ipsi  Proclus  interpretationem  affert  ejus,  quod  a principio  libelli 
Hypotyposeon , mirabilium  quaestionum  quinta  dixerat.  Cum  etiam,  inquit, 
Lunae  in  perfectis  Solaribus  eclipsibus  quaedam  cernantur  differentiae  : nam  totus 
aliquando  Sol  obtegi  conspectui  videtur  nostro : aliquando  in  ipso  articulo , quo 
centra  duo  et  oculus  in  eandem  incidunt  lineam,  Luna  intra  Solis  ambitum  spectatur. 
Ostendit,  inquam,  loco  prius  adducto,  se  hic  loqui  non  de  experientia,  sed 
ex  Sosigenis  traditionibus.  Nam  si  eorum,  quae  hic  dixit,  propriam  aut 
saltem  certam  habuisset  experientiam,  nunquam  illa,  quae  primo  loco  addu- 
ximus, in  eum  modum  subjunxisset:  nunquam  ea,  quae  Sosigenes  tradiderat, 
in  dubium  vocasset,  utpote  experientia  per  se  confirmata. 

An  igitur  haec  a Clavio  relata  eclipsis  per  Ptolemaicas  hypotheses  ab 
Hipparcho  et  Sosigene  transsumtas  possit  excusari?  Minime.  Primum  in 
ipsa  longitudine  media  fuit  Luna,  major  diameter  Lunae,  quam  Solaris 
etiam  neQiynog.  Deinde  Sol  ipse  versus  apogaeum  ibat,  et  pene  minimo 
angulo  spectabatur.  Causa  igitur  phaenomeni  alia  est  quaerenda.  Ac 
nescio,  an  eam  Plutarchus  libello  toties  jam  pulsato  de  facie  Lunae  plane 

detexerit,  quando  ab  eclipsi,  quam  ipse  viderat,  exorsus,  sermonem  in  genere 
nectit;  Luna,  inquit,  etiamsi  totum  aliquando  Solem  occultet,  tamen  is  defectus 
latitudine  et  tempore  caret  (regulam  ex  suo  facit  exemplo,  diversum  vidisti 
in  commemoratis  exemplis) , sed  quidam  elucet  splendor  circa  orbitam , non 
sinens  altam  nimiamque  fieri  umbram.  Ita  plane  est , quamvis  Sol  tegatur 
totus,  aer  tamen  Solem  circumstans,  quo  Soli  propior,  hoc  splendidior  est. 
Quare,  si  crassior  fuerit  aer,  deque  illo  exigua  aliqua  particula,  quanta 
cono  visi  Solis  intercipitur , fuerit  obscurata , circumstans  aer  splendere 
videbitur  circulari  forma.  Accedunt  alia  experimenta.  Confirmat  mihi 
sane  D.  Jessenius,  cujus  cap.  V.  mentionem  feci,  anno  1598.  25.  Feb.  vel 
7.  Martii  eclipsin  Solis  sibi  in  aula  Torgensi  per  nubes  visam,  splendore 
Lunam  plane  cingente ; seque  eam  Solis  laborantis  formam  epigrammate  et 
allegoria  prosecutum.  Illa  tamen  eclipsis  in  Braheano  calculo  totalis  esse 
non  potuit,  ne  quidem  per  legitimam  Lunae  diametrum  a perigaeo  disce- 
dentis. Non  potuit  igitur  Jessenius  undique  Solem  videre,  sed  quod  undique 
Lunam  circumstare  vidit,  splendor  erat  aeris.  78) 

Anno  1603.  8/18.  Januarii,  hora  una  post  occasum  Solis,  Lunam  totam 
obstruente  pila  turris,  nihilominus  orbis  albus  satis  clarus  apparuit,  ut 
putares  esse  Lunam  per  aqueam  nubem,  aut  splendorem  Lunae  quasi  in 
aqua  dilutum.  Non  habuit  tamen  evidentem  finem,  sed  obliterabatur  in 
nubem.  Et  facile  splendor  hic  ab  ipso  corpore  discernebatur  moto  capite. 
Simile  quid  mihi  accidit  sequenti  16.  26.  Januarii  vesperi,  Luna  in  perigaeo 
versante,  cum  plurima  admiratione.  Rotulam  aeneam  exquisite  circularem 
stylo  infibulatam  in  perticae  duodecim  pedes  longae  termino  altero  erexi 
perpendiculariter,  ex  altero  termino  applicavi  oculum,  et  ante  oculum  tenuis- 
simum foramen  in  altera  laminula  aerea,  sic  ut  oculo  per  foramen  in  rotulam 
perpendicularis  esset  prospectus,  nec  quicquam  oculi  latitudinis  occasione 
posset  contingere.  Cumque  qualium  intervallum  oculi  et  rotulae  erat  10368, 
talium  rotulae  latitudo  104  esset,  tegens  arcum  34 '/3'  sperabam  ista  rotula 
Lunam  plane  tectum  iri,  propter  alios  modos  observandi,  quos  una  adhibe- 
bam. Atqui  circumcirca  Luna  prominere  videbatur.  Hic  me  sollicitudo 
incessebat,  ne  fortassis  alii  modi,  quibus  plurimum  fido,  falsi  essent.  At 
fallaciam  esse  statim  patuit,  oculo  ad  rotulam  appropinquante.  Etenim 
nondum  sese  recipiebat  omnis  illa  claritudo  post  rotulam,  etiam  cum  ad  10 
pedum  propinquitatem  oculus  veniret,  quomodo  Lunam  ultra  41'  repraesen- 
tare oportuisset,  quod  sciunt  omnes  falsum  esse.  Neque  potui  determinatam 
agnoscere  distantiam,  ex  qua  tegeretur  Luna,  semper  enim  lucidum  quid 
circumcirca  vidi,  etiam  a septem  pedum  intervallo.  Nec  multo  aliud  mihi 
anno  1600.  Gratii  objiciebatur  circa  observationem  diametri  Solis  per 
foramen  intromissi.  Apertis  enim  duobus  foraminibus,  altero  milii,  altero 
pisi  magnitudine,  circulisque  binis  in  tabella  opposita  depictis,  quorum  alter 
alterum  excederet  intervallo  tanto,  quanto  foramen  majus  a minore  differe- 
bat: radius  quidem  Solis  per  majus  foramen  immissus  aequabat  majorem 
circulum,  at  majori  foramine  obstructo,  qui  per  minus  ingrediebatur,  neque 
terminum  conspicuum,  et  limbum  paulatim  in  fuscum  colorem  transeuntem 
obtinebat,  denique  minorem  circulum  longe  superabat.  Radius  enim  Solis 
per  tam  angustum  foramen  valde  attenuatus  non  multo  clarius  illustrare 
poterat  papyrum , quam  radii  ex  aere  Solem  circumstante , quorum  cum 
Solaribus  continuatio  majorem  justo  amplitudinem  et  fuliginosum  colorem 
repraesentabat.  Erat  autem  ejus  diei  aer  supra  modum  splendidus,  longe  a Sole. 

Hujusmodi  quid  credibile  est  etiam  circa  Solem  fieri  posse , quando 
Luna  ipsi  interjicitur:  ut  sive  aer,  sive  etiam  aetherea  substantia,  quae 
non  est  omnino  nihil,  sed  suam  quoque  densitatis  rationem  habet,  a Sole 
illustrata  splendorem  concipiat , qui  Sole  occultato  lucem  Solarem  reprae- 
sentet: uti  supra  mihi  rubor  Lunae,  absente  Solari  illustratione,  genuinum 
Lunae  lumen  a Sole  acceptum  videbatur  esse.  Id 
enim  ex  prop.  23.  capitis  I.  deduci  potest  in  hunc 
modum.  Sit  AB  corpus  Lunae,  CA,  DB  radii  extremi  i 
corporis  Solaris  determinantes  Lunae  umbram  AE, 

BF,  sitque  G locus  in  superficie  Terrae  in  media 
umbra  Lunae.  Ejiciantur  GK  contingens  orbem  Lunae, 
et  GHI  remotior.  Cum  ergo  in  G conspici  possit, 
quicquid  est  aetheriae  substantiae  ultra  KA  versus 
IH,  illustretur  vero  a Sole,  quicquid  est  ultra  CE, 
ergo  videbitur  ex  G aliquid  a Sole  illustratum.  Quare 
(I,  23)  communicabitur  illi  substantiae  (quae  ponitur 
esse  coloris  nonnihil  particeps)  aliquid  de  luce  Solis, 
idque  radiabit  in  plagam  a Sole.  Quae  ergo  sunt  in 
spatio  KA  particulae,  fortius  radiabunt  in  G quam 
quae  sunt  in  spatio  IH,  quia  illae  rectioris  sunt 
radiationis  et  ipsi  CE  radiationi  Solari  propiores ; 

IHG  vero  obliquior  est  ad  CE. 

Quodsi  quae  Clavius  in  eclipsi  anni  1567.  vidit, 
ea  ex  hoc  genere  affectionis  sunt:  necesse  est,  et 
Clavio  suum  limbum  lucidum  paulatim  versus  exteriora 
dilutiorem  visum  esse,  nec  exquisito  termino  exterius 
insignem. 

Quidsi  vero  Clavius  et  hoc  neget,  videritque  plane  recisam  et  deter- 
minatam lucis  speciem?  Num  etiam  in  hunc  eventum  parati  sumus?  Enim 
vero  si  hoc  verissime  dicere  possit  Clavius;  tum  demum  et  visum  esse  ipsi 
Solem  ipsum  circa  Lunam  concedam,  et  causas  magis  fortasse  geometrice 
quam  hactenus  assignabo.  Etenim,  quia  supra  capite  VI,  Nro.  9.  eo 
audaciae  cum  Plutarcho  processimus,  ut  ausi  fuerimus  Lunae  continentes, 
maria,  montes  et  valles  ascribere,  quales  haec  nostra  Tellus  habet : quantum 
superest,  ut  et  aerem  Lunae  circumfundamus,  qualis  huic  nostrae  Terrae 
circumfusus  est  ? Tunc  enim , nec  id  tamen  crebro , fiet  id , quod  supra 
capite  VII.  Nro.  5.  de  Terrestri  aere  demonstravimus,  ut  radii  ab  extremi- 
tatibus Solis  accedentes  Lunare  corpus  anfractu  quodam,  per  refractiones 
in  Lunari  aere,  circumeant,  sicque  ad  visum  nostrum  breviore  cono  termi- 
nentur. Ut  in  schemate  95,  si  oculus  inter  i,  oo  puncta  consisteret.  Hoc 
itaque  pacto  non  Lunae  diameter  justo  minor,  sed  Solis  diameter  appareret 
justo  major. 

Hoc  ipsum  quidem  mihi  suggessit,  uno  verbo,  magnus  quidam  harum 
artium  fautor,  „videri  partes  Lunae  extremas  pellucidas. “ 79)  At  non  ita  leviter 
defendi  hoc  potuit,  quam  facile  dicitur.  Nam  quid  juvat  pellucidas  esse, 
si  densiori  sunt  substantia , quam  aura  aetherea , et  Luna  rotunda  ? Hoc 
enim  si  fiat,  non  directum  radiis  Solaribus  iter  est,  nec  sine  schemate  illo 
95.  quicquam  certi  demonstrari  potest.  Praeterea  quaeri  posset,  si  semper 
sint  pellucida  extrema  Lunae,  cur  non  semper  circulus  de  Sole  supersit? 
Malo  itaque  Lunae  aerem  tribuere,  non  altae  profunditatis,  ut  interdum, 

sed  rarissime  ad  hunc  effectum  usque  is  progredi  possit.  At  multo  malo 
illam  penultimo  loco  allatam  causam  valere,  hanc  vero  non  in  usu  versari, 
sed  in  promtuario  extare.  80) 

4.  Corollaria  aliquot  de  Solis  eclipsibus. 

Ut  igitur  hoc  caput  non  sine  foenore  finiamus,  ex  ante  dictis  regulas 
hasce  notabimus. 

1.  Quotiescunque  eclipsis  aliqua  Solis  de  die  tenebras  nocturnis  similes 
Terris  offundit,  totum  Solem  a Luna  absconditum  fuisse  certum  est. 

2.  At  non  ideo  tenebras  futuras  praedicet  astrologus,  etsi  totum  Solem 
tectum  iri  videt,  nisi  et  Luna  perigaeo  vicina,  et  aer  purus  fuerit.  Causam 
hujus  rei  habes  supra  cap.  VI,  Nro.  11. 

3.  Neque  etiam  sequitur,  si  stellae  apparuerint,  totalem  fuisse  defectum. 
Nam  a multis  partialibus  stellas  detectas  legimus. 

4.  At  hoc  sat  certum,  si  totalis  eclipsis  coelo  sereno  futura  sit,  stellas 
detectum  iri. 

5.  Matutinae  eclipses  semper  ad  tenebras  sunt  procliviores  ante  medium, 
vespertinae  post  medium,  illae  quidem  in  nodo  et  semicirculo  zodiaci  de- 
scendentibus, hae  in  nodo  et  semicirculo  ascendentibus.  Extinguunt  enim 
eam  aeris  a Sole  illustrati  portionem,  quae  supra  capita  nostra  plurimum 
nobis  lucis  infert. 

6.  Color  vero  rebus  mutatur  non  tam  ab  eclipsibus  horizontalibus, 
quam  a verticalibus,  aestivis,  coelo  serenissimo.  Quo  clarior  enim  est  aer, 
hoc  fortius  obscuratio  lucis  subita  incurrit  oculos,  utpote  fortiter  imbutos 
antea,  et  fortes  lucis  species  retinentes.  Contra  si  pluviae  nubesve  coelum 
obtineant,  obscuritatemque  antea  faciant,  nihil  insolens  occurret  oculis, 
etsi  tenebrae  per  eclipsin  augeantur.  Ita  anno  1590.  21/31.  Julii  eclipsis 
in  Suevia  messoribus  flavum  undique  colorem,  in  Styria  rubentem  objecit; 
quae  adeo  magna  non  fuit.  At  multo  hac  major  anno  1598.  25.  Feb.  vel 

7.  Martii,  coelo  turbido,  pluvio,  hyberno,  Sole  humiliore,  nullam  de  coloribus 
querelam  excitavit;  etsi  diei  lucem  ad  vespertinam  obscuritatem  inclinaret. 

7.  Multae  non  plane  totales  sunt,  quae  majorem  obscuritatem  Terris 
inducant,  quam  totales  Luna  apogaea  vel  aere  splendente : quia  Sol  post 
Lunam  apogaeam  circumcirca  non  profunde  latet.  At  si  Sol  circa  hori- 
zontem  a Luna  paulo  superiore  pene  totus  tegatur,  infra  tamen  nonnihil 
prominens,  aer  supra  capita  nostra  quo  altior  hoc  magis  aspectu  Solis  pri- 
vatur: ut  ita  mera  nox  seu  umbra  Lunae  capitibus  nostris  ingruat. 

5.  De  reliquorum  siderum  occultationibus  mutuis. 

Tenui  quidem,  sed  tamen  aliquo  nexu  cohaeret  haec  quoque  conside- 
ratio Solis  et  Lunae  eclipsibus. 

Primum,  ut  stella  aliqua  eo  modo  deficiat,  quo  Luna,  necesse  est, 
illam  proprio  lumine  carere,  quod  supra  cap.  VI,  Nro.  12.  negatum  est. 
Si  tamen  hoc  concedatur,  videbitur  stella  Martis  non  omnino  suspicione 
libera,  quod  in  umbram  Terrae  incurrat.  Nam  de  umbrae  Terrenae  longi- 
tudine et  latitudine  Solisque  parallaxi  si  quantitatem  spectes,  timida  etiam- 
num  existit  consultatio.  Cumque  Lunaris  umbrae  mucro  praecise  in  Terram 
incidat,  consentaneum  videtur,  ut  Veneriae  umbrae  mucro  in  Lunam  Soli 
proximam,  Mercurialis  in  Venerem  desinat;  uti  porro  Terrestris  in  Martem, 
Martiae  in  Jovem,  et  hujus  in  Saturnum. 

Yide  etiam  an  illae  tenebrae,  quas  anno  47.  Terris  incubuisse  cap.  VI, 
Nro.  11.  diximus,  umbra  cometae  alicujus  dilutior  fuerit,  quam  suspicionem 
etiam  supra  movi. 

Eo  vero  modo,  quo  Solem,  stellas  omnes  praeter  Lunam  quotidie  videmus 
deficere:  semper  inferioribus  superiores  tegentibus,  si  in  suo  illas  itinere 
deprehenderint. 

Anno  45.  secundum  Dionysium,  qui  fuit  annus  241.  ante  Christum, 
Parthenonos  10.  seu  Septembris  4.  stella  Jovis  eoi  occultavit  asellum  austri- 
num. Ptol.  XI,  3. 

Eandem  stellam  Aristoteles  vidit  bis  congredi  cum  altera  duarum  in 
pedibus  Geminorum,  eamque  occultantem  ( dcpanaavta ). 

Anno  13.  Dionysii,  Aegoceronis  25,  qui  est  272.  ante  Christum, 
18.  Januarii,  matutinum  sidus  Martis  existimabatur  suppositum  (jtQoats&ecxevai) 
boreali  frontis  Scorpii.  Ptol.  X,  9. 

Anno  13.  Philadelphi,  inter  17.  et  18.  Mesori,  qui  est  idem  272. 
ante  Christum,  12.  Octobris,  stella  Veneris  mane  visa  est  comprehendisse, 
seu,  ut  Theon  exponit,  obtenebrasse  oppositam  Vindemiatrici,  quae  in  extremo 
alae  austrinae  sita  est.  Ptol.  X,  4. 

Maestlinus  anno  1574.  16.  Sept.  mane  h.  4.  vidit  cor  a Venere 
tectum.  Idem  ego  Gratii  vidi,  anno  1598.  15/25.  Sept.  mane  hora  3,  vix 
orta  Venere.  Hora  quarta  jam  plus  una  Venere  interesse  potuit:  linea 
tamen  a Venere  in  cor  cadebat  paulo  infra  Jovem.  (Comp.  Vol.  I,  p.  69.) 

Ut  Jupiter  Saturnum  tegat,  vix  semel  intra  multa  secula  fieri  potest; 
factum  tamen  anno  1564.  esse  videtur  et  secuti  sunt  eventus  pro  magni- 
tudine signi,  quos  hodieque  cernimus  ob  oculos. 

Cometam  aliquem  a Jovis  stella  tectum,  quidam  ex  Proclo  colligunt, 
vide  lib.  1.  Progym.  Tychonis,  fol.  619.  8I) 

Jovem  a Marte  totum  eclipsatum  vidit  Maestlinus  Tubingae  et  cum 
eo  ego  anno  1591.  9.  Januarii.  Color  Martis  igneus  rutilans  arguebat 
Martem  inferiorem. 

Proclus  observatum  ait,  Venerem  subter  Martem  currere,  sicut  Mer- 
curium subtercurrentem  Veneri. 

De  Venere  et  Marte  experimentum  refert  idem  Maestlinus,  anno  1590. 
3.  Octobris  mane  hora  5,  Martem  totum  a Venere  occultatum,  colore  Veneris 
candido  rursum  indicante,  quod  Venus  humilior  fuerit.  82) 

Veneris  et  Mercurii  mutuae  possunt  esse  occultationes,  jam  Venere 
superiore,  jam  Mercurio. 

Anno  1599.  cum  21/31.  Maii  Mercurius  uno  quasi  gradu  superasset 
Venerem,  tantundem  fere  septentrionalior:  descenderet  autem  sequentibus 
diebus  et  versus  eclipticam,  decrescente  latitudine,  et  versus  Terram  in 
epicyclo,  crescente  diametro  visibili,  factum  tamen  29.  Maii,  vel  8.  Junii 
(nam  totum  interjectum  octiduum  pluviosum  et  nubilum  Gratii  fuit,  ut  et 
sequentes  dies  usque  in  3/i 3 ) , ut  diligentissime  respiciens  ad  Venerem, 
nullum  tamen  viderim  Mercurium,  cum  viderim  Geminos  et  Capellam.  Per- 
suadebar quidem,  me  ex  orientali  Veneris  parte  longiusculos  quosdam  et 
subtiles  radios  visere,  Venus  tamen  colorem  non  mutavit.  Analogia  motus 
diurni  et  praecedentes  observationes  omnino  Mercurium  proximum  Veneri 
statuunt. 

Solem  Venus  hoc  seculo  tegere  non  potest,  potuit  tamen  ante  annos 
circiter  ducentos  et  poterit  olim.  83) 

Kepleri  Opera.  II. 

Mercurii  nodi  in  Tauri  et  Scorpionis  principio  vel  Arietis  et  Librae  fine 
sunt,  possuntque  hodie  ac  fere  omnibus  temporibus  planetam  hunc  sub 
Solem  invehere.  Quo  minus  mirandum,  quod  in  vita  Caroli  Magni  legimus 
ad  annum  807.  annotatum  his  verbis:  Stella  Mercurii  16.  Cal.  April.  visa  est 
in  Sole  quasi  parva  macula  nigra : tamen  paulo  superius  medio  centro  ejusdem 
sideris ; quae  octoties  (ut  ego  lego  barbare,  non  octo  dies)  a nobis  ita  con- 
specta est.  Sed  quando  primum  intravit  vel  exiit , nubibus  impedientibus  non 
potuit  adnotari. 

Auctor  astronomiae  peritus  fuit,  quod  apparet  ex  consignatione  tot 
eclipsium,  et  quod  copulam  Solis  et  Mercurii  calculo  tenuit,  ex  quo  scivit, 
maculam  illam  esse  Mercurium.  Annus  tamen  nescio  quo  casu  vitiose 
conscriptus  est.  Fuit  enim  anno  808.  16.  Cal.  April.  (forte  quod  annum 
a Paschate  inchoat).  Nam  ejus  diei  meridiana  hora  in  Regiomonte  cal- 
culus Prutenicus  exhibet  locum  Solis  0°  45'  X>  Mercurii  0°  3P  X»  cum 
lat.  2°  9',  quam  latitudinem  certum  est  a Ptolemaeo  citra  observationum 
indicia  sic  ordinatam,  ne  hos  duos  planetas  sub  Solem  induceret.  At  jam 
dictum  est,  hodie  nodum  in  Arietis  fine  esse,  ut  non  praeter  rationem  sit, 
tunc  fuisse  circa  initium  hujus  signi. 

Jam  igitur  non  amplius  soli  Averroi  de  hoc  phaenomeno  credimus, 
postquam  Christianae  professionis  homo  suum  quoque  calculum  addit.  84) 

Lunae  super  fixas  ingressus  pene  quotidiani  sunt,  solentque  diligenter 
annotari  ab  astronomis.  Sic  Agrippas  Bithynus  et  Timochares  Pleiadas, 
Menelaus  Romanus  frontem  Scorpii,  iidemque  auctores  non  semel  spicam 
Virginis,  Tycho  Bralie  et  Copernicus  Palilicium,  ego  cor  Scorpii  (ut  supra 
cap.  V,  Nro.  5,  p.  266.  dictum),  Maestlinus  creberrimas  etiam  minutiores 
occultari  a Luna  vidit. 

Ita  Saturnum  a Luna  tectum  Waltherus  notavit  (vide  infra  cap.  XI, 
probi.  30.),  Jovem  Monachus  historicus  anno  Christi  807.  Januario,  Martem 
Aristoteles  et  Maestlinus,  Venerem  Copernicus  lib.  V.  cap.  23. 

Verba  Aristotelis  lib.  II.  de  coelo,  cap.  12.  Lunam  enim  vidimus,  cum 
bifariam  ita  divisa  esset,  ut  altera  ex  parte  obscuraretur,  ex  altera  luceret,  sensim 
congredi  cum  stella,  quae  Martis  dicitur,  et  eam  quidem,  cum  obscura  illius  parte 
occupata  fuisset,  ex  parte  illius  lucida  emergere.  Non  potuit  igitur  hoc  esse 
alio  tempore,  quam  anno  tertio  Olympiadis  centesimae  quintae,  ante  Chri- 
stum anno  357,  in  nocte  4.  April.,  Sole  in  10°  Tauri,  Luna  cum  Marte  in 
3°  latitudine  eadem;  cum  Aristoteles  juvenis  21  annorum  audiret  Eudo- 
xum,  ut  ex  Laertio  notum. 

Commendat  ibi  Aristoteles  Chaldaeorum  industriam , a quibus  multa 
talia  ad  Graecos  pervenisse  dicit. 


Caput  IX. 

De  Parallaxibus. 

Corpora  itaque,  quorum  species  et  dimetientes  astronomia  considerat, 
sunt,  uti  diximus,  Sol,  Luna  et  stellae:  quibus  accedunt  Telluris  Lunaeque 

umbrae.  Ceterum  quod  praecipuum  in  his  corporibus  quaerimus,  sunt  eorum 
motus  tam  admirabiles.  Ut  vero  hos  geometricis  demonstrationibus  expis- 
cari possit  astronomus,  situm  eorum  prius  instrumentis  dimetiatur  necesse 
est.  Nam  ut  in  geometria,  cum  spiralem  aut  conicam  sectionem  uno  actu 
describere  nequimus,  puncta  aliqua  per  quae  linea  transit  figimus,  ex 
quibus  integer  lineae  tractus  dignoscatur,  ita  in  astronomia,  quod  rudiori- 
bus dico,  motus  ipsos  siderum  minime  cernimus  oculis:  varios  vero  situs  invi- 
cem comparamus  indeque  formam  motus  quaerimus,  qua  omnes  isti  situs 
ante  notati  consimilesque  futuri  ordine  efficiantur : quo  obtento  astronomi 
munere  plene  defuncti  sumus.  Situs  itaque  stellarum  varii  certis  tempori- 
bus sunt  quaedam  quasi  elementa  seu  potius  apotelesmata  motuum. 

Et  situs  quidem  ex  relatorum  genere  est,  respicitque,  prout  eum 
nunc  consideramus,  stellarum  loca.  Eodem  enim  cum  stellis  omnibus  extimo 
mundi  orbe  includimur.  Atque  cum  hujus  aedificii  mundani  tres  sint  regiones 
ex  natura  figurae  sphaericae,  quam  adeptum  est,  centrum,  superficies  et 
intermedium;  centrum  vero  seu  vere  seu  ad  sensum  nos  occupemus:  relin- 
quuntur ergo  stellis  duae  regiones  reliquae,  secundum  quas  gemino  respectu 
situs  earum  consideratur,  nempe  aut  respectu  intermedii  seu  diametri  mundi, 
aut  respectu  superficiei  extremae. 

1.  De  situ  seu  loco  siderum  aspectabili  seu  aestimato 

sub  fixis. 

Ac  situs  quidem  sideris  respectu  diametri  mundi  rem  ipsam  propius 
attinet,  situs  vero  respectu  superficiei  solam  fere  visionem. 

Cum  enim  omne  quod  videtur  certo  angulo  radiorum  lucidorum  mar- 
ginibus rei  visae  ad  centrum  oculi  confluentium  comprehendatur  et  videatur, 
tum  demum  sidus  recte  nos  vidisse,  hoc  est  observasse,  putamus,  cum  an- 
gulum visionis  accurate  fuerimus  dimensi.  Angulos  vero  metitur  circulus 
ex  anguli  puncto  descriptus.  Et  est  ille  ingens  circulus  seu  sphaerica 
superficies  extimi  mundi  descripta  ex  hoc  puncto  nostrorum  angulorum  viso- 
riorum, hoc  est  ex  Terra;  quia  spatiolum,  quo  abest  superficies,  nostra 
alumna,  ab  ipsissimo  mundi  centro  in  tanta  vastitate  plane  evanescit. 
Conficitur  ergo,  ut  sphaerica  superficies  extimi  coeli  adhibeatur  a nobis  ad 
dimetiendos  angulos  visorios , in  nostro  oculo  conformatos:  et  contra,  ut 
anguli  nostri  visorii  situm  stellarum  respectu  superficiei  mundi  sufficienter 
arguant.  Est  enim  et  haec  consideratio  gemina.  Primum  dicetur  in  sequen- 
tibus, stellas  cum  certa  sua  a nobis  distantia  non  posse  cerni  oculis.  Ita- 
que inter  sidera  nobis  valde  propinqua  et  illa  in  remotissimo  orbe  fixa 
causa  loci  non  distinguimus,  nisi  alterum  ab  altero  tegatur.  Itaque  hoc 
pacto  conjunctiones  errantium  cum  fixis  notamus  oculis.  Quo  igitur  angulo 
cernuntur  duae  fixae  erronibus  binis  conjunctae,  eodem  angulo  eodemque 
arcu  circuli  maximi,  anguli  visorii  mensore,  dicimus  et  ipsos  errones  re- 
spectu superficiei  distare.  Ita  quo  angulo  cernuntur  extremi  margines  Solis 
vel  Lunae  distare,  haec  esse  dicitur  magnitudo  Solis  vel  Lunae.  Adeo- 
que  hinc  Sol  et  Luna  aequales  putantur,  quamvis  Sol  multis  millibus 
vicium  Lunam  superet,  tantum  quia  propemodum  aequali  angulo  cernuntur. 
Vide  19.  quarti  Vitellionis.  Has  tam  fixarum  quam  erronum  adeoque  et 
marginum  Solis  vel  Lunae  distantias  unius  ab  altero  astronomi  metiuntur 
instrumentis,  puta  radiis  seu  baculis  astronomicis,  sextantibus  et  aliis  com- 
parationem instituentes  arcus  inter  binas  stellas  interjecti  ad  integrum  cir- 

culum  aut  ejus  quartam  partem.  Quae  quamvis  opticae  facultati  cognata 
materia,  propria  tamen  est  partis  astronomiae  mechanicae,  quam  sumtuo- 
sissime  nobilissimus  ille  Tycho  excoluit,  diligentissime  vero  tradidit. 

Deinde  cum  nec  rerum  natura  patiatur  nec  semper  usus  ferat,  ut  ap- 
pulsum siderum  ad  stellas  fixas  notemus  oculis  (interdiu  namque  sidera 
latent),  astronomi  sibi  alias  metas  proposuerunt,  a quibus  distantias  stella- 
rum arcuales  numerarent;  quae  non  ut  stellae  fixae  ex  oculis  abeunt,  orti- 
bus et  occasibus  subjectae,  sed  a suis  Terrarum  locis  plane  sunt  insepa- 
rabiles. Eae  sunt  cujuslibet  loci  horizon,  quem  extensa  quasi  in  infinitum 
Terrae  planities  effonnat,  totam  sphaeram  mundi  in  duo  ad  sensum  aequalia 
hemisphaeria  dividens;  et  horizontis  illius  polus  seu  punctum,  quod  ver- 
ticibus cujusque  loci  quocunque  momento  temporis  imminet,  quodque  linea 
perpendiculi  monstratur,  secundum  quam  et  omnia  gravia  deorsum  rapiuntur 
et  nos  recti  consistimus.  Hoc  pacto  naucleri  capiunt  Solis  altitudinem  re- 
spectu superficiei,  seu  arcus  visionis  seu  anguli,  quem  efficiunt  in  oculo 
radii,  et  a Sole  et  ab  horizonte  subjecto  venientes.  Ita  astronomi  angulum 
notant,  quem  Solis  vel  stellae  radius  cum  linea  in  superficiem  horizontis 
perpendiculari  conformat,  regulis  et  quadrantibus  ad  hunc  usum  constructis 
cum  libramento  ponderum.  Sed  enim  ego  de  industria  cum  rudibus  balbu- 
tire coepi,  ut  occasio  mihi  daretur,  in  quendam  Tychonis  momum  exclamandi: 
qui  cum  ob  ingenii  felicitatem  inter  astronomos  connumerari  potuisset, 
cum  opificum  vulgo  ineptias  plus  quam  pueriles  cavillandi  libidine  deblate- 
rare maluit,  ut  haberent  scilicet  imperiti,  quo  magistro  bonas  artes  carpere 
auderent.  Negabat  observationes  Tychonis  (has  arcuum  seu  angulorum 
visoriorum  per  instrumenta  subtilissima  numerationes  putans)  ea  esse  cer- 
titudine et  subtilitate,  qua  ab  auctore  praedicarentur;  coelum  enim  (quod 
prius  aeque  ac  instrumenta  mensuram  hujus  anguli  visorii  feceramus)  in 
multo  plures  particulas  dividi  posse  easque  notabili  plane  magnitudine,  de 
quibus  astronomum  post  omnem  instrumentorum  subtilitatem  etiamnum  du- 
bitare necesse  sit.  Atqui  dissimulavit  callidus  artis  obtrectator,  hunc  stel- 
larum situm  causa  superficiei,  hasque  distantias,  has  altitudines  et  quocun- 
que nomine  alio  veniunt,  non  institui  ob  res  seu  stellas  ipsas  primario, 
quarum  inter  centra  hujusmodi  arcus  non  intersunt,  sed  ob  visum  nostrum; 
totumque  hoc  negotium  in  astronomia  opticis  rationibus  niti,  ac  proinde 
stultum  esse,  aliam  subtilitatem,  quam  quae  visu  praestari  possit,  affectare 
velle;  superbum  vero  et  barbarum,  hanc  visoriam,  quae  nobis  ad  veritatem 
primus  est  aditus,  rejicere.  Non  profitetur  itaque  neque  Tycho  neque  quis- 
quam sanus , se  adeo  levi  opera  genuinas  et  verissimas  siderum  distantias 
situsque  in  mundi  diametro  per  hos  instrumentorum  arcus  pandere : sed  hoc 
profitetur,  se  visus  in  videndo  subtilitatem,  arithmetica  visorii  arcus  dinu- 
meratione geometricaque  divisione  imitari;  viamque  struere  per  has  distan- 
tias visorias  ad  verissimos  situs  siderum  in  diametro  mundi  indagandos. 
Atque  haec  opportune  de  situ  stellarum,  causa  superficiei  vel  anguli  visorii, 
in  gratiam  rudiorum  repetiisse  digitoque  monstrasse  sufficiat.88) 

2.  De  altitudine  siderum  a centro  Terrae  et  parallaxi 
ob  distantiam  oculorum. 

Sequitur,  ut  de  situ  stellarum  causa  diametri  mundi  dicam,  eodem  tra- 
mite pergens,  ut  qua  in  parte  novi  quid  eruditis  proponere  non  possum, 
populariter  eruditos  pro  viribus  adjuvem,  quantum  instituta  brevitas  patitur 

Incipiam  a notissimis,  exorsus  ab  iis,  quae  capite  tertio  et  quinto  prae- 
missa sunt.  Natura  binos  animalibus  dedit  oculos,  non  tantum,  uti  vulgo 
creditur,  in  subsidium  jacturae,  si  quam  alterius  oculi  facturum  fuisset  ani- 
mal, sed  ad  comprehensionem  distantiae  visibilium  ab  oculis.  Cum  enim 
oculi  utriusque  centra  ab  invicem  absint  in  certa  proportione  ad  corpus, 
puta  unius  palmi  latitudine  circiter;  nulla  vero  certa  visio  fiat,  nisi  cum 
utriusque  oculi  diameter,  quae  per  centra  humorum  et  foraminum  transit, 
in  rem  visui  propositam  dirigitur : hinc  efficitur,  ut  hae  diametri  inter  viden- 
dum sibi  ipsis  non  plane  aequidistent,  sed  tanto  magis  ad  se  mutuo  annuant, 
quanto  res  visa  propius  visum  consistit.  Hunc  annutum,  oculis  naturalem, 
Aristoteles  sectione  31.  probi.  7.  describit,  dum  utrumque  oculum  ex  eodem 
principio  dicit  aptatum,  innuens,  utroque  oculo  rem  eandem  videri  visione 
et  specie  una,  propterea  quod  cognoscens  facultas  eadem  in  utrumque  com- 
meet oculum.  Et  probi.  17.  quaerit,  qui  fiat,  cur  etiam  ex  obliquo  rem 
intuentes  utroque  oculo  eandem  speciem  videamus  ? Centra  oculorum  sint 
A,  B,  distantia  AB,  res  ad  videndum  proposita  in  D.  Dirigentur  ad  ipsam 
diametri  oculorum  EF,  GH,  sic  ut  continuatae  concurrerent  in  visibili  D. 
Sit  jam  res  visa  propior  oculis  in  C.  Rursum  ad  ipsam 
dirigentur  oculorum  diametri,  statuenturque  in  IK,  LM.  Et 
quia  aequicrura  triangula  duo  ADB  et  ACB  super  eandem 
basin  AB  constituuntur,  major  erit  angulus  ad  C angulo 
ad  D.  Minor  ergo  CAB  quam  DAB  et  minor  CBA  quam 
DBA.  Quare  extremitates  diametrorum  ocularium  ex  F, 

H transierunt  in  K,  M,  sibi  appropinquantes,  et  posteriores 
E,  G discesserunt  in  I,  L.  Itaque  motum  et  contortum 
binorum  oculorum  usurpari  necesse  est,  cum  visus  a remo- 
tiori D ad  propinquius  C transfertur.  Et  hujus  motus,  ceu 
animalis  actionis  usurpatione  atque  sensu,  assuescit  animal 
inter  distantias  longiores  et  breviores  rerum  visibilium  a 
sese  distinguere:  idqne  tum  demum,  cum  est  aliqua  sen- 
sibilis proportio  distantiae  oculorum  AB  ad  discessum  rei 
visae  ab  oculis  AD  vel  BD.  Haec  quidem  ad  astronomiam 
non  faciunt.  Tanta  enim  est  siderum  distantia,  imo  tanta 
distantiae  centrorum  ocularium  AB  exilitas,  ut  oculi  sidus  aliquod,  adeoque 
et  montem  paulo  remotiorem  intuentes,  parallelas  tendant  ad  sensum  diame- 
tros AF  et  GH.  Ceterum  exemplis  rerum  tenuium  populares  captus  ad 
illa  eximia  et  sublimia  sunt  attollendi.  Et  sunt  haec  genuina  illorum 
exempla.  Pergo  itaque.  In  figura  eadem  sit  iterum  visibile  C,  cetera  ut 
prius.  Et  sit  ultra  visibile  C obtentus  paries,  secans  rectas  AC,  BC  in 
N,  0. 

Cum  igitur  alter  oculus  clauditur,  medio  sublato  functio  cessat:  hoc 
est,  inter  distantias  amplius  non  distinguitur,  societate  et  distantia  binorum 
oculorum  impedita.  (Superest  etiam  unico  oculo  diu  assueto  exigua  facultas 
distantias  valde  propinquas  discernendi,  ob  latitudinem  oculi  et  motum  foraminis  in 
tunica  uvea,  maxime  ob  translationem  capitis,  sed  ea  hic  nihil  nos  impedit.  Vide 
supra,  cap.  III.)  Quare  oculus  A visibile  C et  punctum  parietis  0 putabit 
conjuncta,  quia  sita  sunt  illi  super  eadem  linea  ACO.  Ita  clauso  A oculo, 
visibile  C per  oculum  B videbitur  junctum  puncto  parietis  N,  quia  nequit 
inter  distantiam  BC  et  distantiam  BN  discerni.  Hoc  pacto  oculis  A,  B 
alternatim  apertis  et  clausis,  visibile  C locum  suum  visum  ex  O in  N et 

vicissim  ceu  saltu  quodam  commutabit.  Atque  hoc  dicent  optici,  astrono- 
morum  verba  imitati,  commutationem  visus,  seu  Graeca  voce  paral- 
laxin.  Demonstratio  pene  eadem  est,  quam  supra  cap.  V.  prop.  7.  obiter 
attuli  super  problemate  Aristotelis  de  geminata  specie.  Dicam  itaque  quid 
simile  nobis  in  contemplatione  siderum  accidat;  ut  plene,  quid  astronomi 
parallaxin  dicant,  patescat. 

3.  De  parallaxi  quotidiana  ob  distantiam  superficiei 

Terrae  a centro. 

Et  dictum  est  paulo  ante,  diametros  oculi  utriusque  parallelos  ad  sen- 
sum incedere , si  visus  ad  siderum  aliquod  dirigatur.  Itaque  sublata  dia- 
metrorum inclinatione  tollitur  dignotio  distantiae  sideris  ab  oculo,  seu  situs 
ejus  respectu  diametri  mundi.  Et  si  duo  sidera  fuerint  ad  visum  nostrum 
in  eadem  linea,  visus  noster,  quamvis  ambobus  oculis  usus,  inter  utriusque 
remotionem  diversam  non  distinguens,  putabit  illa  conjuncta. 

Hoc  pacto  evenit,  ut  Lunam  et  omnes  planetas  sub  fixarum  sphaera 
locatos  putemus,  nihil  adjuvante  nos  distantia  oculorum.  Atque  hoc  pacto 
visus  noster  in  aestimando  situ  planetarum  causa  diametri  mundi  plane 
aberret. 

Hunc  sensus  visus  defectum  natura  rursum  admirabili  machinatione 
sublevat.  Haec  enim  omnino  voluntas  fuit  Dei  Creatoris,  ut  homo,  imago 
sua,  oculos  ab  his  terrenis  ad  illa  coelestia  attolleret  tantaque  sapientiae 
suae  monumenta  diligenter  contemplaretur.  Huc  omnis  machinae  mundanae 
distributio  tendit,  ut  nobis  hanc  Creatoris  voluntatem  quasi  voce  emissa 
testatam  faciat.  Propterea  sensibilis  est  effecta  globi  Terreni  ad  orbem 
Lunae  proportio,  ut  quod  singulorum  hominum  oculis  decederet,  diligentia 
universorum  in  tota  superficie  Telluris  habitantium,  magnitudine  ejus  adjuta, 
suppleret:  atque  hoc  pacto  situs  errantium  in  diametro  mundi  per  illas 
priores  respectu  superficiei,  vel  anguli  distantias,  addisceret.  In  superiori 
schemate  sint  A,  B non  jam  duo  oculi  ejusdem  hominis,  sed  duo  loca  in 
superficie  Telluris,  A in  Europa,  B in  Africae  extremo  promontorio,  Luna 
sit  in  C,  videaturque  eodem  momento  ab  hominibus  utriusque  loci.  Sensi- 
bilis itaque  cum  sit  proportio  distantiae  locorum  ad  distantiam  Lunae  a 
Terra  respectu  diametri  mundi,  quod  jam  ponimus,  sensibilis  erit  et  incli- 
natio linearum  AC  et  BC.  Sit  autem  NO  sphaera  fixarum  de  nocte  vel 
corpus  Solis  de  die  sub  momentum  novilunii.  Cum  ergo,  qui  sunt  in  A, 
inter  distantiam  Lunae  et  distantiam  Solis  seu  fixarum  respectu  diametri 
mundi  nequeant  discernere,  videbitur  C Luna  conjuncta  cum  0 fixa  aut 
margine  Solis.  At  iis,  qui  in  B,  eodem  tempore  C Luna  videbitur  con- 
juncta cum  N fixa  vel  margine  Solis,  sic  ut  illi  portionem  NO  habeant  ad 
dextras  Lunae  partes,  hi  ad  sinistras.  Commutabitur  ergo  situs  Lunae  ab 
hominibus  locorum  binorum  imaginatus  ex  0 in  N,  plane  ut  prius  de  utri- 
usque oculi  juncta  visione  dictum  est.  Atque  hoc  modo  in  genere  paral- 
laxis  siderum  accipitur,  ut  NO  arcus  extimae  sphaerae,  vel  angulus,  quem 
arcus  iste  metitur,  sit  parallaxis  Lunae.  Sed  quia  non  quoties  opus  est, 
homines  in  superficie  Telluris  sunt  dispositi,  qui  ad  unum  et  idem  momen- 
tum temporis  ad  Lunam  respiciant,  astronomi  viam  ingrediuntur  paulo  aliam. 
Computant  enim  alia  methodo,  de  qua  non  est  hujus  loci  dicere,  quas  apud 
fixas  seu  qua  sub  distantia  a vertice  Luna  quovis  momento  apparere  debeat 
oculo,  qui  in  centro  Terrae  constitueretur.  Eodem  momento  instrumentis 

dimetiuntur  eam  distantiam  a vertice,  quae  oculo  in  superficie  Terrae  con- 
stituto se  insinuat.  Differentiam  utriusque  anguli  dicunt  speciali  nomine 
parallaxin  seu  commutationem  visus;  ut  ita  parallaxis  inquiratur 
quidem  ob  addiscendum  situm  sideris  in  diametro  mundi,  ipsa  vero  per  se 
sub  genere  angulorum  visoriorum  vel  situs  causa  superficiei  comprehen- 
datur. 

Centro  A scribatur  circulus  magnus  in  superficie 
Teneae  BC  et  alius  in  superficie  extimae  sphaerae 
fixarum  DEF,  sintque  A,  B,  D in  eadem  recta,  quae 
per  verticem  loci  transeat;  sitque  loco  intermedio  sidus 
in  G extra  lineam  AD  verticalem.  Ex  A igitur  centro 
et  B loco  superficiei  Terrae  ejiciantur  rectae  in  G et 
continuentur  in  E,  F.  Denique  centro  A,  distantia  AG 
scribatur  GH  arcus  in  orbe  sideris.  Astronomi  igitur, 
ut  dixi,  inquirunt  primo  angulum  DAG  vel  arcum  DE, 
illius  anguli  mensuram,  hoc  est  arcum  distantiae  sideris 
a vertice  ex  A centro  apparentis,  qui  est  DE,  per  ea, 
quae  initio  hujus  capitis  dicta  sunt.  Deinde  inquirunt 
angulum  DBF  vel  arcum  DF,  illius  anguli  mensuram 
(cum  B insensibiliter  absit  ab  A centro,  comparatione 
facta  BA  ad  BD),  hoc  est  arcum  distantiae  sideris  a vertice  ex  B loco 
superficiei  apparentis.  Cujus  rei  causa  haec  est,  quia  sidus,  si  in  ipsam 
DA  verticalem  lineam  incideret,  ut  si  in  puncto  H esset,  sub  vertice  loci 
D,  plane  nihil  commutaret  locum  visum.  Nam  si  H sidus,  B visus,  et  A 
centrum  Terrae  essent  in  eadem  recta : continuata  BH  et  AH  in  unum  D 
punctum  incideret,  et  est  AH  linea  visoria  ex  centro,  BH  vero  visoria  ex 
superficie.  Itaque  ex  utroque  visus  loco  idem  sub  fixis  locus  D signaretur. 
Hunc  itaque  terminum  astronomi  eligunt  arcuum,  in  quibus  parallaxes 
numerantur,  quia  ab  hoc  communi  termino  primum  incipiunt  existere  paral- 
laxes in  omnes  plagas.  Ut  quia  jam  sidus  in  G apparebit  ex  A in  E,  ex 
B in  F,  ut  DE  vel  DAE  sit  minor  quam  DF  vel  DAF,  vel  F locus  ex  B 
superficie  visus  elongetur  a D vertice  plus  quam  E locus  ex  A centro 
visibilis,  quem  alias  verum  locum  dicunt.  Est  enim  axioma  opticum, 
quod  quae  remotiora  sunt,  minora  appareant:  hoc  est  minori  visionis 
angulo  cernantur.  Sit  HG  arcus  distantiae  sideris  a vertice  in  suo  ipsius 
orbe,  qui  cum  propior  sit  apud  B quam  apud  A sensibiliter,  propterea  quod 
AB  semidiameter  statuitur  esse  sensibilis  ad  AG  distantiam  sideris,  ergo 
HAG  angulus  minor  erit  sensibiliter  angulo  HBG.  Quare  et  illius  mensura 
DE  sensibiliter  erit  minor  quam  DF  mensura  hujus.  Et  harum  igitur 
differentia  EF  dicitur  ab  astronomis  parallaxis  hujus  sideris  in  G 
positi. 

Est  autem  EF  mensura  anguli  EGF  vel  BGA,  propterea  quod  pro- 
portio BA  ad  AE  est  insensibilis , ejusdem  vero  BA  proportio  ad  AG  est 
sensibilis  ex  supposito,  ergo  et  proportio  GA  ad  AE  est  insensibilis,  proinde 
angulus  ad  G aequivalet  ad  sensum  angulo,  qui  super  EF  ad  centrum  A 
constitui  potest.  Idem  etiam  sic  patet:  cum  DF  sit  mensura  anguli  DBF 
ad  sensum , sed  DBG  angulus  aequalis  sit  angulis  BAG,  AGB  internis  et 
oppositis  junctis,  ergo  DF  mensura  est  angulorum  BAG,  AGB  junctorum 
ad  sensum,  sed  DE  seorsim  est  mensura  anguli  DAG:  ergo  residuus  EF 
est  mensura  residui  AGB  vel  ei  aequalis  EGF  ad  sensum. 


328 


Astronomiae  Pars  Optica. 


Quare  ex  his  sequitur,  BGA  angulum  itidem  ab  astronomis  dici 
parallaxin  sideris  in  G. 

Hujus  ergo  parallaxeos  divinus  est  usus  in  astronomia.  Quotiescunque 
namque  DE,  arcus  distantiae  verae  sideris  a vertice  ad  certum  aliquod 
momentum,  ex  astronomica  doctrina  (quod  fit  variis  modis)  haberi  potest, 
et  DF  arcus  distantiae  visibilis  a vertice  instrumentis  idoneis  et  debita 
subtilitate  ad  id  momentum  capitur,  ut  ita  EF  parallaxis  habeatur:  tunc 
jam  innotuit  AG,  proportio  situs  vel  remotionis  sideris  verissimae  respectu 
diametri  mundi  ad  AB  semidiametrum  Telluris,  Et  nititur  quidem  hac 
parallaxeon  Solis  et  Lunae  doctrina  cum  reliqua  astronomia,  tum  praecipue 
doctrina  eclipsium  Solis.  Itaque  parallaxis  illa,  quae  in  verticali  circulo 
consideratur,  varie  distribuitur,  vel  in  longum  et  latum  per  eclipticam  et 
circulos  latitudinis,  quo  nomine  ipsa  tota  iirixonXatrjg , ceterae  alterutro  no- 
mine dicuntur:  vel  distribuitur  per  aequatorem  et  circulos  declinationum  in 
parallaxin  ascensionis  rectae  et  declinationis,  prout  astronomorutn  usus  fert. 

4.  Parallaxeon  quotidianarum  in  longum  et  latum  diductio 
facillima  et  compendiosissima  per  novam  p ar allacticam. 

Parallaxeon  doctrina  praecipuam  in  eclipsibus  Solis  creat  astronomis 
molestiam,  adeoque  vel  ob  hunc  solum  laborem  non  mirum,  si  negligitur 
astronomia.  Hoc  itaque  semper  sibi  laudi  duxerunt  artifices,  compendio 
juvare  universos.  Ptolemaeus  egregiam  operam  praestitit  descripta  luculenta 
v7totv7t<oaei  varietatum,  quae  sunt  in  parallaxibus.  Reinholdus,  tabulis  labo- 
riosissime confectis  ad  plerasque  poli  elevationes,  existimavit  se  rudioribus 
subvenire,  verum  ingeniosorum  ardorem  taedio  quaerendae  partis  proportio- 
nalis oppressit.  Itaque  Tycho  Brahe  revocavit  astronomos  ad  triangula, 
monstratis  nonnullis  compendiis  illa  solvendi.  Labor  tamen  etiam  hic  im- 
manis est.  Existimo  itaque,  si  horum  auctorum  exempla  imitatus  Sisy- 
phium hunc  lapidem  tandem  trans  jugum  pervolvero  ne  porro  recidat,  me 
nonnullam  ab  astronomis  gratiam  sperare  debere. 

Dico  primum,  omnes  parallaxes  latitudinis,  in  quocunque  gradu 
eclipticae  Luna  vel  Sole  versante,  esse  aequales:  dummodo  idem 
eclipticae  punctum  in  eadem  poli  altitudine  sit  in  ortu,  etLuna 
aequaliter  a visu  distet.  Centro  A,  quod  repraesentet  centrum  Terrae, 
scribatur  circulus  Terrae  maximus  BF,  in  quo  B sit  locus  spectatoris:  F 
vero  sit  subjectum  polo  ecliptices:  ut  ita  et  hic  circulus  et  omnes  lineae 
ipsum  secantes  sint  in  plano  circuli  latitudinis,  qui  idem  sit  et  circulus 
verticalis,  quia  per  B locum  spectatoris  transit.  Ducatur  autem  AB  linea 
contendens  ad  verticale  punctum  in  L,  item  AF  linea,  ad  polum  eclipticae 
contendens,  eique  ad  rectos  in  eodem  plano  insistat  AG,  quae  contendet 
ad  gradum  nonagesimum,  quia  GAF  rectus  et  AF  in  polum  contendit. 
Quia  vero  AB  proportio  insensibilis  est  ad  sphaeram  fixarum,  itaque  per 
B locum  ducatur  ipsi  AG  parallelos  BI  et  continuetur  GA  in  H,  IB  in  K. 
Erit  igitur  IK  jam  visibiliter  in  ecliptica.  Sit  autem  Luna  sub  ipsa  eclip- 
tica in  G puncto,  quod  est  verticali  proximum.  Videbitur  illa  ex  B linea 
BG,  propterea  GBI  erit  ejus  parallaxis  in  verticali.  Nam  AB  ad  BG 
sensibilis  est  et  parallaxin  causatur.  Dico,  quotcunque  lineae  ex  B in 
planum  eclipticae  per  GH  lineam  repraesentatae  ducuntur,  aequales  ipsi  BG, 
angulos  aequales  cum  plano  eclipticae  facere.  Ducatur  enim  ex  B perpen- 
dicularis in  GH,  quae  sit  BD.  Quia  itaque  BD  est  in  plano  circuli  lati- 

tudinis,  et  hic  rectus  ad  eclipticam,  ergo 
BD  est  in  plano  perpendiculari  ipsi  plano 
eclipticae.  ^ Et  quia  GH  est  communis  sectio 
planorum,  et  BD  illi  perpendicularis,  ideo 
BD  est  in  universum  omnibus  lineis  in  plano 
eclipticae  perpendicularis.  Ponuntur  autem 
omnes  BG  circumcirca  aequales,  et  BD 
communis  est  omnibus  BG,  et  D ubique 
rectus , ergo  et  residuos  DGB  undique 
aequales  esse  necesse  est.  At  DGB  sunt 
anguli  parallaxeos  latitudinis,  quia  B est 
in  plano  ad  polum  eclipticae  tendente,  et 
DGB,  GBI,  qui  prius  metiebantur  verti- 
calem parallaxin  supremi  eclipticae  puncti, 
sunt  aequales.  Patet  ergo  propositum : 
cujus  quidem  demonstrationis  occasiones 
peti  potuissent  ex  Copernico  et  Alfragano, 
de  parallaxibus. 

Dico  iterum:  Etsi  Luna  a visu  non 
distet  aequaliter,  dummodo  a centro 
Terrae  aequaliter  absit,  rursum  pa- 
rallaxes  latitudinis  quam  proxime 
aequales  esse.  Nam  sive  locus  B sit  in 
M sub  ipsa  ecliptica,  absorbetur  omnis 
parallaxis  latitudinis , sive  in  F polo  eclip- 
ticae, tunc  si  G Luna  aequaliter  circumcirca 
distat  ab  A centro  Terrae,  aequaliter  etiam 
ab  F loco  distabit  et  res  in  priora  recidit.  Nam 
GA  omnes  ponuntur  aequales,  et  AF  manet 
ubique  eadem,  et  GAF  ubique  rectus,  quia  AF 
axis,  ergo  et  GF  omnes  aequales.  Itaque  si  est 
aliqua  inaequalitas,  oportet  ut  sit  maxima,  quando^B  est  medio  loco  inter  M,  F, 
in  gradu  45.  Lubet  inquirere  hanc.  Sit  igitur  qualium  AF  1,  talium  AG 
vel  AH  54,  quanta  est  minima  Lunae  distantia,  cum  parallaxin  habet  maxi- 
mam. Et  quia  MB  est  45°,  erit  DB  vel  BE,  hoc  est  DA  70711,  qualium 
AF  100000,  et  AG  5400000.  Itaque  GD  5329289  et  DH  5470711. 
Hinc  prodit  BGD  45'  38",  et  BHD  44'  26".  Differentia  non  major 
1'  12".  At  non  usurpamus  BHD  parallaxin  profundissimam  sub  Terra: 
nec  enim  infra  horizontem  descendimus  parallaxes  inquirendo.  Erigatur 
ergo  ex  D puncto  ipsi  plano  DBA  ad  rectos  DC,  et  ipsi  AG  aequalis  AC 
extendatur,  determinans  longitudinem  DC,  et  connectantur  C,  B ; quia  ergo 
AD,  DB  aequales,  et  DC  eadem,  et  ADC,  BDC  recti,  erunt  et  ACD, 
BCD  aequales,  repraesentantes  horizontalem  parallaxin  latitudinis.  Nam 
quia  CDG  rectus,  erit  C Luna  in  horizonte  vel  paulo  infra.  Et  quia  CB 
vel  CA  5400000,  qualium  BD  70711,  erit  BCD  angulus  45'  1".  Itaque 
differentia  a BGD  37",  quanta  potest  esse  omnium  maxima.86) 

Dico  tertio,  in  eadem  poli  altitudine,  eodem  eclipticae  puncto 
oriente  et  Luna  in  eadem  remotione  a centro  Terrae  versante, 
quando  videtur  in  ecliptica,  oinnes  latitudinis  parallaxes  esse 
re  vera  aequales  in  quocunque  gradu  eclipticae. 

Manentibus  enim  ceteris  et  GH  eclipticam  veram  repraesentante  ex 
A centro  Terrae,  IK  vero  visibilem  ex  B loco  in  superficie,  sit  Luna  in  I 
vel  K,  sic  ut  spectetur  ex  B lineis  BI,  BK  in  ecliptica  siquidem  visibiliter. 
Cum  ergo  AT,  AK  ponantur  aequales,  et  IBK  sit  una  recta,  erunt  AIK, 
AKI  et  omnes  hi  anguli,  cum  plano  per  IK  erecto  constituti,  invicem 
aequales.  At  hi  repraesentant  parallaxin  latitudinis,  quia  B locus  est  in 
plano  circuli  latitudinis. 

Quarto,  quod  longitudinis  parallaxin  attinet,  connectantur  C,  E. 
Et  sit  jam  CBL  rectus,  erit  et  CBI  rectus,  quia  CB  est  in  plano  ad  ABE 
planum  recto.  Erit  igitur  ACB  parallaxis  quanta  est  omnium  maxima, 
occidente  Luna  ad  visum,  eaque  in  circulo  verticali  seu  fxriKonXarirjq.  Et 
quia  CEA  rectus  (est  enim  jam  C in  plano  ICK  ad  planum  ABF  recto) 
et  ACE  parallaxis  latitudinis,  erit  ECB  longitudinis  in  horizonte,  quia  BEA 
rectus.  Ut  autem  sinus  totus  ad  sinum  distantiae  zenith  a polo  eclipticae, 
ita  AB  sinus  parallaxis  totalis  in  horizonte  ad  BE  sinum  parallaxis  longi- 
tudinis in  horizonte.  Sed  etiam  ut  CE  ad  sinum  anguli  CBE , vel  CBI, 
distantiam  Lunae  a nonagesimo  visibilem  quantamcumque,  sic  BE  ad  sinum 
anguli  BCE  seu  parallaxin  longitudinis  respondentis,  idque  ex  doctrina  trian- 
gulorum. Igitur,  quoad  processum,  ex  hypothesi  motuum  Lunarium  datur 
proportio  AC  ad  AB.  Ex  altitudine  vero  nonagesimi  per  doctrinam  primi 
mobilis  seu  tabulam  Copernici  fol.  42.,  datur  AE  et  AIE,  operando  vel 
per  sinus  vel  per  tabulam  Tychonis  parallacticam  fol.  120.  Progymnasmatum. 
Et  quia  AEC  rectus  ut  et  AEB,  et  ACE,  AIE  aequales,  ideo  dantur  EC 
et  EB.  Et  quia  CBE  rectus,  datur  hinc  et  per  CBI  parallaxis  longitudinis 
BCE  ad  quamcunque  altitudinem.  87)  Quia  vero  AC  est  exiguo  longior 
quam  EC,  operae  pretium  rursum  est  videre,  quantus  error  committatur,  si 
AC  pro  EC  usurpetur.  Rursum  autem,  quando  BF  est  45°,  error  est 
maximus.  Nam  si  B sit  in  M,  tunc  EC  et  AC  coincidunt.  Sin  autem 
in  F,  tunc  nulla  est  parallaxis  longitudinis.  Sit  AI  54  semidiametri,  erit 
AIE  45'  1".  Quare  EI  vel  EC  5399532.  Quae  linea  cum  EB  non  dimi- 
dium secundum  foeneratur  angulo  ECB,  quam  si  AC,  et  pro  ECB  angulum 
ACD  adhibuissemus.  88) 

Et  quia  Tychonis  tabula  paucarum  est  columnarum,  nec  per  absoluta 
prima  scrupula  incedit,  sed  appendices  secundorum  habet  etiam  in  fronte;  tum 
etiam,  quia  in  eam  fit  ingressus  proprie  per  veras  altitudines,  nos  vero  visis 
indigemus:  denique  quia  in  margine  habet  non  distantias  a vertice,  sed 
altitudines,  quae  res  confusionem  nobis  pareret,  his  de  causis  addidi  hic 
tabulam  parallaxeon  universaliorem.  89) 

Hinc  praeceptum  tale.  Per  doctrinam  primi  mobilis  computa  distan- 
tiam nonagesimi  gradus  et  verti  cis  ejusque  complementum,  hoc  est 
altitudinem  nonagesimi,  seu  angulum  inter  eclipticam  et  horizonte  m. 
Hunc  quidem  etiam  tabula  Copernici  fol.  42.  exhibet  crassiori  Minerva ; illam  vero 
Reinholdi  parallacticae,  Prutenicarum  fol.  99.  et  seqq.  ad  initia  signorum  et  ali- 
quot poli  altitudines.  Inde  per  distantiam  nonagesimi  a vertice  tabu- 
lam nostram  parallacticam  ingredere  a margine;  per  maximam  vero 
sideris  parallaxin,  quam  in  horizonte  obtinet  (collocatur  autem  ea  in 
fronte  statim  sub  distantia  sideris  a centro  Terrae),  ingredere  a fronte,  pri- 
mum per  integra  prima  scrupula,  deinde  per  secunda,  si  adsint,  et 
area  exhibebit  parallaxin  latitudinis,  illic  in  primis  et  secundis, 
hic  in  secundis  et  tertiis,  uti  fieri  solet  in  his.  Atque  haec  tum  cor- 
rectissime,  cum  sidus  visibiliter  est  in  -ecliptica,  ut  Luna  in  eclipsi  Solis.  Longi* 

tudinis  parallaxis  duplici  marginali  ingressu  excerpitur  in  hunc 
modum.  Primo  per  altitudinem  nonagesimi  ingredere  a margine,  per 
maximam  horizontis  parallaxin  a fronte,  area  exhibet  longitudinis 
parallaxin  maximam:  deinde  per  hanc  rursum  a fronte,  per  distan- 
tiam vero  visibilem  sideris  a gradu  nonagesimo  ingredere  a mar- 
gine, area  exhibet  debitam  longitudinis  parallaxin  tui  momenti. 
Ita  vides  hujus  meae  tabulae  usum  potissimum  esse,  cum  visus  Lunae  locus  ex  obser- 
vatione cognoscitur : Tychonicae  vero  tunc,  cum  verus  Lunae  locus  habetur  ex  cal- 
culo. Potest  tamen  ex  altero  alter  haberi  quam  proxime,  addita  vel  ablata  parallaxi, 
primum  crassius  excerpta  ad  propinquitatem  dimidii  scrupuli,  indeque  per  locum  trans- 
formatum excerpi  justissima  parallaxis  ex  utralibet  tabula.  Quam  parum  hoc 
praecepto  peccetur,  etiamsi  Luna  latitudinem  obtineat,  et  quomodo  medendum, 
quomodoque  idem  ad  aequatorem  et  circulos  declinationum,  et  sic  ad  motum  primum 
accommodandum,  indeque  quae  nascantur  problemata  quaerendae  altitudinis  coeles- 
tium a Terra,  nimis  hic  prolixum  esset  tradere , cogitet  ipse  lector.  Expedire 
autem  puto  futuris  usibus , ut  columna , quae  habet  in  fronte  horizontalem  paral- 
laxin 60  minutorum,  minio  notetur. 

5.  De  parallaxi  ob  distantiam  Solis  et  Terrae,  seu  annua. 

At  ne  sic  quidem  desiit  sapientissitnus  mundi  Architectus  humanum 
genus  erudire.  Quemadmodum  enim,  cum  non  sufficeret  homini  distantia 
oculorum  ad  cognoscendam  veram  distantiam  Lunae  a Terra  (quae  infimum 
sidus  est) , succurrere  debuit  exilitati  visus  orbis  Terrarum  amplitudo , ita, 
cum  etiam  hic  abscessus  superficiei  Telluris  a suo  centro  evanesceret  com- 
paratus ad  incredibilem  superiorum  planetarum  altitudinem,  ne  hi  quoque 
frustra  et  inobservati  per  ambitum  coelorum  spatiarentur,  quin  potius  etiam 
ad  hos  mens  humana  pervaderet : aliud  multoque  amplius  parallaxeon  genus 
Deus  est  architectatus;  si  forte  futurus  esset  inter  homines,  qui  hanc 
rationem,  inoffensa  pietate  omissaque  operum  suorum  calumnia,  sequi  cuperet. 
Eam  Copernicus  et  Reinholdus  in  Prutenicis  parallaxin  orbis  annui 
appellant;  quamvis  eam  rationem  Tycho  Braheus  a mobilitate  Telluris  ad 
Solis  mobilitatem  ita  traduxerit , ut  nihil  habeat  opticus , quo  vel  hanc 
vel  illam  rationem  eligat.  Utramque  declarabo,  a Copernicana  orsus. 
Sit  ergo  A (Fig.  102)  corpus  Solis , centrum  commune  BC  orbis  annui, 
qui  Terram  vehit,  et  DF  sphaerae  fixarum,  et  sit  proportio  BA  ad  AD 
insensibilis.  Sidus  vero  sit  in  G,  et  proportio  BA  ad  AG  sensibilis. 
Terra  ergo  in  C constituta,  medio  loco  inter  A Solem  et  G sidus,  coin- 
cidet  linea  AG  et  CG,  et  continuata  utraque,  perveniet  in  unum  punctum 
E inter  fixas.  Sive  ergo  in  A Sole,  sive  in  C Terra  constituatur  oculus, 
sidus  eodem  sub  fixis  loco  videbitur.  Hic  ergo,  scilicet  in  oppositione  Solis 
et  sideris  nulla  est  sideris  parallaxis  ex  orbe  annuo.  Manentibus  ceteris, 
Terra  sit  in  B,  extra  lineam  GA.  Sideris  ergo  locus  ex  Terra  apparebit 
in  F sub  fixis,  ex  Sole  vero  A in  E;  quia  BA  ad  AG  sensibilis,  quare  et 
inclinatio  linearum  BG,  AG  sensibilis.  Cum  ergo  B aeque  sit  centrum  DF 
ad  sensum,  ac  A in  veritate,  erit  rursum  EF  arcus  mensura  anguli  EGF 
vel  BGA,  et  tam  hic  quam  ille  parallaxis  annui  orbis,  Terra  in  B con- 
stituta. Cognito  itaque  E loco  sideris,  quem  ex  Sole  ejecta  linea  deter- 
minat sub  fixis , per  astronomica  praecepta  alia , F vero  loco  eo  sideris, 
quem  visus  ex  Terra  veniens  sub  fixis  determinat,  et  sic  EF  vel  BGA 
parallaxi,  non  poterit  ignorari  proportio  AG  distantiae  sideris  a Sole  respectu 
diametri  mundi,  ad  AB  distantiam  Solis  a Terra ; quantumvis  ea  immanis 
sit  admodum.  Ita  apparet,  non  decuisse,  ut  homo  mundi  hujus  incola  et 

speculator  futurus,  in  ejus  meditullio  ceu  in  clauso  cubiculo  resideret;  quo 
modo  ad  contemplationem  tam  remotorum  siderum  nunquam  pervenisset, 
quin  potius  in  hoc  amplissimo  aedificio,  translatione  annua  Telluris,  domi-1 
cilii  sui,  circumambulat  et  spatiatur,  ut  singula  domus  membra  tanto  rectius 
intueri  et  dimetiri  possit.  Simile  quid  ars  geometrica  in  dimetiendis  rebus 
inaccessis  imitatur.  Nisi  enim  mensor  ab  una  statione  ad  aliam  transeat 
et  utrinque  collimet,  ad  mensuram  expetitam  pervenire  non  potest. 

In  ratione  Tychonica  sit  A Terra,  centrum  BC  orbis  Solis  et  DF  sphae- 
rae fixarum.  Sidus  sit  in  G,  et  proportio  trium  linearum  BA,  AG,  AE, 
sensibilis.  Sint  primo  A Terra,  C Sol,  G sidus  in  eadem  recta,  erit  paral- 
laxis  nulla,  quia  CG  et  AG,  lineae  ex  Sole  et  Terra  in  sidus  ductae,  coin- 
cident.  Sit  jam  Sol  non  in  C sed  in  B,  et  linea  AB  monstret  in  D locum 
Solis  sub  fixis.  Et  quia  Sol  in  B,  id  punctum  est,  ad  quod  Tycho  refert 
eccentricitates  et  apogaea  motusque  simplices  orbium  planetarum,  innotescat 
ergo  ex  astronomia,  quantus  sit  angulus  DBG  inter  lineam  ex  Sole  per 
Terram  et  lineam  ex  Sole  per  sidus;  et  ad  id  ipsum  momentum  per  instru- 
menta innotescat  E locus  sideris  G sub  fixis,  qui  ex  Terra  A apparet, 
habebitur  ergo  arcus  inter  D locum  Solis  et  E locum  sideris  visum,  qui 
est  mensura  DAE  anguli.  Et  quia  proportio  BA  ad  AG  est  sensibilis, 
B vero  extra  lineam  AG,  inclinabuntur  igitur  BG  et  AG  lineae,  eritque 
angulus  DBG  aequalis  angulis  BAG,  AGB  junctis.  Ita  scibitur  BGA 
parallaxis,  rursumque  ut  prius  innotescet  proportio  BG  distantiae  Solis  et 
sideris,  vel  AG  distantiae  Terrae  et  sideris  ad  BA  distantiam  Solis  et 
Terrae.  Hoc  solum  est  discriminis,  quod  hic  EF  non  est  parallaxis,  quia 
non  mensura  anguli  BGA  vel  EGF.  Quia  enim  proportio  linearum  BA, 
AD  est  sensibilis , et  A centrum  DF,  ergo  B sensibiliter  distabit  a centro 
DF,  quare  DF  non  metietur  angulum  DBF  ad  sensum,  neque  junctos  BAG, 
AGB  illi  aequales.  Sed  DE  metitur  angulum  DAE  vel  BAG  seorsim, 
residua  ergo  EF  non  metitur  residuum  AGB,  sed  interest  sensibilis  diffe- 
rentia : quod  cautionis  loco  dicendum  fuit , ne  quem  fugeret  haec  ratio  ex 
una  forma  in  aliam  transeuntem. 

Quibus  itaque  principiis  opticis  doctrina  parallaxeon,  hoc  est  de  situ 
siderum  niteretur,  satis  pro  instituta  brevitate  explicatum  esse  puto.  Restat 
ut  de  motibus  etiam  corporum  dicamus,  ne  quid  eorum  praetereatur  in  hoc 
libello,  quae  in  astronomia  quadamtenus  ex  optice  dijudicanda  sunt. 

6.  Appendicula  de  curva  cometarum  cauda. 

Qui  de  incurvatione  caudae  in  cometa  anni  77.  ex  doctrina  parallaxium 
sic  disputarunt,  ac  si  haec  curvitatis  phantasia  in  diversis  diversarum  par- 
tium caudae  parallaxibus  consisteret,  neque  caudae  ipsi  vere  inesset:  ii  pa- 
rallaxium negotium  non  satis  perpendunt ; nec  opticos  recte  allegant,  ut  qui 
iis  in  locis  non  de  aberratione  visus  circa  incurvationem,  sed  de  vera  et 
legitima  visione  obliquitatis  agunt.  Quodsi  vere  parallaxis  ex  rectis  curva 
ostenderet,  jam  non  verum  esset,  omnem  lineam  rectam  quomodocunque 
extensam , ex  centro  mundi  sensibili  perspectam , omnibus  suis  partibus  in 
circulum  aliquem  maximum  quadrare.  Quare  falsi  essent  modi  observandi 
loca  siderum  per  filum  et  per  regulas.  Igitur  ut  supra  capite  YI.  dictum, 
alia  curvitatis  hujus  occasio  quaerenda  est,  aut,  si  nequit  inveniri,  relin- 
quendum hoc  phaenomenon  inter  arcana  naturae. 

Caput  X. 

De  motibus  siderum  fundamenta  optica. 

Cum  sint  nobis  in  astronomia  propositi  ad  contemplandum  coelorum 
motus,  omnia  vero,  quae  discimus,  prius  veniant  in  sensus,  operae  pretium 
est  perpendere,  an  coelorum  motus  immediate  incurrant  sensum  oculorum, 
et  quaenam  contingant  deceptiones  visus  in  motibus  coelestibus.  Sic 
exordiamur. 

Omne  quod  movetur,  in  loco  movetur,  motus  enim  est  loci  mutatio. 
At  locus  tribuitur  superficiei,  quae  continet  mobile.  Comprehendens  vero 
majus  est  comprehenso,  et  loca  cedens  eo  quod  loca  occupat.  Totum  enim 
parte  majus  est,  id  vero,  quod  comprehendit  et  capit,  cum  eo  quod  capit 
totum  quippiam  est. 

Sequitur  ergo  e converso,  ut  inter  duas  res,  quae  motu  separantur  ab 
invicem,  id,  quod  majus  esse  videtur,  loci  rationem  obtineat  in  visione, 
reliquum  locati.  Nam  ut  motus  in  loco,  sic  visibilis  motus  est  in  loco 
visibili.  Quare  cum  quies  loco  competat,  ergo  quod  majus  visitur,  id  quies- 
cere, quod  vero  minus,  moveri  putabitur,  etiamsi  contrarium  in  rei  veritate 
accidat.  Nulla  siquidem  existit  comprehensio  motus  per  visum,  nisi  com- 
paratione facta  ad  aliqua  quiescentia. 

Sed  evidentius  hujus  rei  causa  petitur  ex  visionis  forma.  Nam  cum 
oculus  sphaericus  sit  et  insuper  multis  refractionibus  utatur,  fit  ut  uno  et 
eodem  obtutu  plus  quam  hemisphaerii  species  simul  in  oculum  influat:  et 
tamen  ex  toto  hoc  hemisphaerio  vix  exigua  particula  directe  cernitur  et 
distincte,  ea  scilicet,  quae  in  medio  hemisphaerii  est,  circumjectae  partes 
omnes  magis  magisque  oblique  et  confuse.  Yide  de  his  caput  V.  Hinc  fit 
ut  id,  quod  majus  cernitur,  oculum  magis  occupet,  quod  vero  minus,  mino- 
rem ocularis  superficiei  partem.  Cum  ergo  separatio  fit,  ut,  exempli  causa, 
nubis  alicujus  a stella  interlucente  : tunc  res  minor  ad  visum,  nempe  stella, 
ipso  separationis  affectu  magis  conspicua,  oculi  aciem  ad  se  convertit. 
Stellam  igitur,  ut  quae  parvo  cernitur  angulo,  directe  oculus  intuetur; 
nubem,  quae  majori  videtur  angulo  et  qui  totum  fere  occupat  oculum,  idem 
oculus  intuetur  oblique.  Separationis  igitur  actum  ascribit  illi  rei,  quam 
directe  intuetur,  nempe  stellae.  Hoc  pacto  visus  circa  mobile  aberrat. 
Nam  si  nubes  ab  ortu  tendat  in  occasum  celeri  motu,  stella,  quamvis  et 
ipsa,  tardius  tamen,  ad  occasum  tendat,  in  ortum  ferri  videbitur  nubi  obviam. 

Omnium  vero  evidentissima  hujus  aberrationis  causa  est  in  eo , quod 
oculus  posteriori  parte  capiti  affixus  nihil  cernit  majori  angulo,  quam  partes 
faciei  extantes:  illae  vero  situm  ad  oculum  obtinent  eundem;  quare  cetera 
omnia  videbuntur  moveri,  si  quis  aliqua  machina  ignarum  convertat,  ita  ut 
motus,  quem  ipse  facit,  aestimator  non  sit.  Et  quemadmodum  oculi  capiti, 
sic  per  caput  corpori,  per  corpus  navi  aut  domui  aut  toti  regioni  ejusque 
horizonti  aspectabili  sunt  affixi : quae  cum  sint  propinqua  et  magna  appa- 
reant magnoque  angulo  videantur,  teneantque  situm  cum  oculo  eundem, 
necesse  est  cetera  omnia,  quorum  situs  ad  id,  quod  continet  videntem  (seu 
navis  sit  seu  Terrae  planities),  mutatur,  videri  ipsa  per  sese  moveri.  Habent 
enim  locati  rationem,  ea  vero,  quae  proxime  oculo  circumjecta  sunt,  loco 
et  continenti  assimilantur. 

Ex  his  sequitur,  etsi  nos  quis  in  Lunam  aut  aliud  errantium  astrorum 
transferat,  motusque  Lunae  sit  maxime  sensibilis  causa  celeritatis,  de  quo 
postea,  nihilominus  visum  iri  Lunam  nobiscum  quiescere:  Solem  vero  et 
quaecunque  sidera  in  justa  fuerint  propinquitate,  omnia  praeter  suos  motus 
iis  etiam  motibus  putari  moveri,  qui  fuerint  ipsius  solius  Lunae  proprii. 
Quare  non  habent  optici,  quod  ex  suo  armario  contra  Copernicum  depro- 
mant, dum  is  Terram  domicilium  nostrum  moveri  statuit. 

Et  ut  hoc  etiam  obiter  addam  , triplicis  motus  absurditas  per  calum- 
niam exaggeratur.  Motus  enim,  quem  Terrae  Copernicus  tribuit,  non  alia 
forma  est,  quam  rotae  in  curru  in  directum  eunte.  Primum  rota  conver- 
titur, dein  conversione  ipsa  axis  transfertur,  tertio  axis  in  easdem  plagas 
vergit  manetque  sibi  parallelos.  Quis  hic  tertii  motus  opinionem  concipit 
ex  eo,  quod  re  vera  quies  est? 

Nam  quod  axis  Terrae  successu  seculorum  tandem  etiam  inclinatur,  id 
in  hunc  censum  non  venit,  essetque  potius  quartus  motus,  si  calumniam 
liberet  pertexere.  Astronomi  sciunt,  hoc  ex  eo  genere  esse,  quo  apogaea 
et  nodi  omnium  planetarum  transferuntur,  non  justo  motu,  sed  quadam  velut 
differentia  duorum  aliorum  confessorum  motuum. 

At  jam  multo  minus  habebunt  optici  contra  Copernicum,  si  monuero, 
ne  sensibilem  quidem  esse  celeritatem  siderum.  Id  Aristoteles  Sect.  15. 
q.  12.  pro  confesso  usurpat,  aSrjhov  trjv  /xtr ufiuoiv  rjXie  pronuncians.  Et  Cleo- 
medes  lib.  II.  enti  ego og  cpcavetai.  Rationi  namque  consentaneum  est,  ut 
inter  duos  motus,  qui  tardior  est,  quieti  magis  assimiletur.  Cum  igitur 
motus  illi  animales  et  convolutiones  corporis,  colli,  oculorum,  multis  parti- 
bus celeriores  sint  ad  sensum  motibus  coelestibus , patet,  quieti  potius  assi- 
milari  coelorum  motus  a visu  nostro.  Id  magis  ex  eo,  quod  res  quaelibet 
visibilis,  ut  quantitatem  sic  et  celeritatem  certam  oportet  habeat  et  sen- 
sibilem proportionem  ad  oculum  ejusque  motus. 

Quicquid  est  praeter  hanc,  comprehendi  a visu  nequit,  testante  optica. 
Vide  3.  et  110.  quarti  Vitellionis.  Jam  siderum  celeritas  in  nulla  ad  sen- 
sum proportione  est : quod  sic  apparebit,  si  perpendas,  visum  tuum  a Sole 
circumferri  circa  centrum  seu  oculorum  seu  capitis  duodecim  horarum  spatio 
non  plus  180°,  per  quod  spatium  soliti  sumus  alias  oculos  convertere  citius, 
quam  in  uno  secundo  temparis  horarii  scrupulo.  At  in  una  hora  sunt  3600 
secunda,  in  12  horis  summa  est  43200  secundorum.  At  quae  proportio  est 
unius  ad  quinquaginta  millia?  plane  insensibilis.  Idem  ex  112.  quarti 
Vitellionis,  cum  res  visa  sensibili  tempore  in  eodem  loco  sensibili  haeret, 
putatur  quiescere.  Sed  hoc  de  sideribus  verum  est.  Momentum  enim  seu 
unum  secundum  horae  scrupulum  (quod  fere  pulsum  arteriarum  solet  aequare) 
tempus  est  sensibile,  locus  vero  seu  arcus  oculi  unius  gradus  amplitudine 
sentiri  sine  usu  instrumenti  nequit.  At  sidus  4 minutis  primis,  hoc  est 
240  minutis  secundis  in  unoquolibet  gradu  haeret,  hoc  est  in  aliquo,  quod 
pene  puncti  rationem  habet.  Itaque  quicquid  de  coelorum  motibus  est  in 
nostris  sensibus,  beneficio  ratiocinationis  intervenientis  hausimus.  Prius 
Sol  illic  erat,  jam  hic  est;  huc  igitur  inde  promotus  est. 

Quemadmodum  autem  motum  in  genere  quiescentibus  per  errorem  attri- 
buit visus,  ita  et  motus  species  sibi  confingit.  Hinc  ortum  et  occasum, 
hoc  est  ascensum  et  descensum  visus  attribuit  sideribus,  et  Ovidius,  visum 
imitatus,  Phaethonti  lepidissima  fabula,  lib.  II.  Metamorphoseon  : quia  visus 
has  locorum  differentias  in  homine  ejusque  ad  horizontem  visibilem  rectitu- 

dine  reperit,  cum  nihil  tale  ipsi  coelo  insit.  Hinc  Vitellio  lib.  IV.  cum 
prop.  10.  ostendisset,  corpora  ordinata  et  continuata  cum  visu  remotionem 
ultimi  arguere  majorem,  quam  si  non  essent  ordinata  et  continuata,  prop.  13. 
ostendit,  cur  horizon  Terrae  cohaerere  coelo,  et  illa  coeli  pars  a nobis 
remotior,  distantiae  siderum  majores  appareant,  quam  quae  sunt  in  zenith 
capitis.  Sunt  igitur  hae  necessariae  visus  appellationes,  quibus  carere  non 
possemus,  etsi  in  globo  Lunae  vere  circumvolveremur.  Quo  minus  mirari 
debemus,  ausum  esse  distinguere  Copernicum  inter  ea,  quae  in  Sacris 
literis  ad  visus  rationem  explicandam  recte  quidem  dicuntur,  et  illa,  quae 
astronomice  examinata  aliter  habere  deprehenduntur.  Non  enim  falsum 
dicunt,  sed  sensum  visus  hoc  dicere  verissime  asseverant ; seu  potius  hoc 
a visu  suggestum  ad  institutum  suum  accommodant:  astronomus  vero  seu 
magis  opticus  sensum  visus  fallaciae  citra  omnem  contumeliam  coarguit. 
Equidem  cum  legimus  mille  locis  mentionem  extremorum  coeli,  ad  quae  gens 
Judaea  dispergatur  indeque  revocetur,  nemo  non  videt,  illa  per  13.  quarti 
Vitellionis  explicanda. 

Cum  vero  per  111.  quarti  Vitell.  ex  spatio,  super  quod  visibile  move- 
tur, motus  ipse  censeatur:  omnis  vero  motus  in  linea  fiat,  eaque  vel  recta 
vel  circulari,  patet  igitur,  si  quis  error  accidit  visui  in  lineis  motuum, 
eundem  in  motibus  ipsis  accidere.  Hujusmodi  errores,  seu  potius  (pavtaaicu, 
duorum  sunt  generum  apud  astronomos,  secundum  quod  duos  potissimum 
circulos  uni  planetae  tribuunt,  alterum  eccentricum,  alterum  epicyclum.  Sed 
aliter  Ptolemaeus,  aliter  Copernicus,  quem  ego  sequor,  aliter  et  novissimus 
Tycho  Brahe.  Nam  circulum  eccentricum  Copernico  et  Tychoni  planeta 
ipse  suo  corpore  peragrat : Ptolemaeo  non  corpus  planetae  sed  centrum 
epicycli : epicyclum  contra  Ptolemaeo  ipse  planeta  suo  corpore  peragrat, 
singuli  singulos:  Copernico  Terrae  circuitus  unicus  omnes  tollit  epicyclos : 
Tychoni  et  Solis  et  totius  systematis  planetarii  unus  et  idem  circuitus, 
communis  omnibus  partibus,  itidem  omnes  tollit  epicyclos.  Propterea  Pto- 
lemaeo et  Tychoni  planetae  motus  non  simpliciter,  neque  illi  epicyclicus, 
neque  huic  eccentricus  est,  circa  punctum  aliquod  immobile,  sed  re  vera 
spiralis  et  compositus  ex  eccentrico  et  epicyclo:  soli  Copernico  eccentricus 
is,  quem  ille  supponit,  est  re  vera  ipsius  planetae  motus  simplex  circa 
punctum  immobile  seu  Solem  (nisi  quatenus  huic  sententiae  correctiun- 
culam  aliquam,  ad  omnes  auctores  pertinentem,  allaturus  sum  in  Commen- 
tariis de  motibus  Martis)  neque  variatur  motu  epicyclico , cum  hic  apud 
illum  auctorem  nihil  aliud  sit,  quam  phantasia  motus : dum  Terrae  motus 
unicus  dissimulatur  in  Terra  et  singulis  planetis  transcribitur. 

Utut  comparata  sit  haec  hypothesium  differentia,  gemina,  ut  dixi, 
motuum  perceptio  existit  errori  obnoxia;  altera  quidem  communis  omnibus 
auctoribus,  quae  est  ab  eccentrico:  altera,  ab  epicyclo  orta,  in  Copernico 
mera  est  visus  circa  planetam  hallucinatio,  in  ceteris  auctoribus  habet  ali- 
quid de  vero  planetae  motu  conjunctum. 

Causa  eccentrici  planetae  vel  tardi  vel  veloces  apparent.  Causa  est 
partim  physica,  partim  optica.  Pars  causae  physica  non  praebet  visui  ar- 
gumentum errandi,  sed  id,  quod  re  vera  fit,  etiam  visui  repraesentat,  de 
qua  in  Commentariis  de  motibus  Martis : veteres  eam  per  circulum  aequan- 
tem repraesentarunt.  Pars  causae  optica  in  hoc  sita  est,  quod  cum  motus 
planetae  a visu  eccentricus  sit,  partes  igitur  aliae  hujus  circuli  longius  ab- 
sunt a visu,  quam  reliquae.  Per  ea  igitur,  quae  cap.  IX.  dicta  sunt  et  per 

7.  et  131.  quarti  Yitellionis,  aequales  arcus  circuitus  planetae  apparebunt 
inaequales , circa  apogaeum  parvi , circa  perigaenm  magni.  Etsi  igitur 
planeta  ipse  sit  aequalis  celeritatis  in  omnibus  arcubus,  tardus  tamen  ibi 
apparebit,  ubi  arcus  apparent  minores,  velox  ubi  magni. 

Haec  arcuum  vel  imminutio  vel  auctio  optica  censetur  potissimum  in 
semicirculis,  in  hunc  modum.  Sit  A centrum  visus,  idem  et  mundi  centrum, 
B centrum  eccentrici  ECD,  ejecta  AB  in  C et  F,  erit  C apogaeum,  F peri- 
gaeum.  In  punctis  A et  B erigantur  perpendiculares  GH 
et  DE.  Et  sit  jam  planeta  constans  in  suo  motus  vigore 
per  omnes  eccentrici  arcus.  Erit  aequali  tempore  in  GCH 
atque  in  HFG,  propterea  majori  in  DCE  quam  in  DFE. 

Sed  in  D et  E videatur  ex  centro  A in  locis  oppositis 

sphaerae  fixarum,  cujus  A centrum,  longius  igitur  in  DCE 
moratur,  quam  in  DFE.  At  quia  visus  ignorat  DCE  esse 
majorem  quam  DFE,  propterea  quod  remotionem  partium 
utriusque  circuli  non  internoscit , sed  aequaliter  abesse 
putat,  ideo  tardiorem  putat  planetam  supra  DAE  lineam,  quam  infra  eam. 

Sed  quaeris,  quo  argumento  sciatur,  planetam  in  oppositis  spectari 
partibus  circuli?  Respondeo,  primo  ex  A centro  imaginamur  nobis  circu- 
lum maximum,  qui  appellatur  aequinoctialis.  Deinde  ex  observationibus 
scimus,  idem  A centrum  visus  nostri  versari  etiam  in  eo  plano,  in  quo 

planeta  quispiam  suum  cursum  eccentricum  perficit.  Scimus  etiam,  id  pla- 

num se  ipso  aequabile  esse,  non  tortuosum,  et  inclinari  ad  priorem  circulum, 
id  est  secare  illum.  At  cum  duo  circuli  se  secant,  linea  sectionis  com- 
munis est  recta  (E.  XI,  3),  quae  cum  per  centrum  aequinoctialis  eat,  ut 
per  A,  quod  supponitur  in  utroque  plano  esse,  secabit  igitur  aequinoctialem 
in  D,  E locis  ex  A oppositis.  Quo  igitur  artificio  planeta  deprehenditur 
in  aequinoctialem  incidere,  eodem  in  loca  opposita  incidere  deprehenditur. 
At  id  in  astronomia  et  doctrina  primi  mobilis  docetur. 

Porro  ex  occasione  animadversionis  hujus  phantasiae  velocitatis  et 
tarditatis  opticae  astronomi  in  alterum  et  contrarium  incidunt  errorem,  non 
tam  visus  quam  ratiocinationis.  Dum  n.  nos  astronomia  docet  hoc  axioma: 
ta  noggootsQov  cpeQOfieva  ($ Qadvregov  xlvsio&cu  cpaivercu  (verba  Aristot.),  astro- 
nomi magna  probabilitate  convertunt,  ra  figaSvreQOv  mvovueva  noggmtBgov 
(pegeo&at  Soxei.  Quanto  tempore  diutius  moratur  planeta  in  aliquo  arcu  vel 
semicirculo  quam  in  reliquo,  tanto  etiam  longius  illum  arcum  recessisse  a 
visu  arguunt.  At  non  est  necessaria  conversio  et  in  partem  falsa.  Sunt 
enim  retardationis  causae  etiam  aliae  his  opticis  permixtae.  Sic  initio 
Ptolemaeus  deceptus  est,  dum  epicyclos  planetarios  nimium  alte  hinc  attollit 
inde  deprimit,  quia  alterius  loci  tarditas,  alterius  velocitas  tantum  requirere 
videbatur.  Sed  error  statim  patuit  ex  magnitudine  apparenti,  minus  enim 
crescebant  epicycli  in  perigaeo,  quam  pro  tanta  appropinquatione  : propterea 
causa  deprehensa  est  retardationis  altera,  quam,  ut  modo  dixi,  in  circulum 
aequantis  Ptolemaeus  contulit.  In  Sole  epicyclus  nullus  requirebatur;  quare 
mansit  hic  error  hactenus.  Deprehensus  tamen  est  a me  primo  per  sub- 
tilem observationem  diametri  visibilis,  ut  infra  dicam;  deinde  per  observa- 
tiones Tychonis  exquisitissimas  in  stella  Martis  habitas,  ut  suo  loco  et 
tempore  explicabo.  Utraque  ratione  constat,  Solem  dimidio  solum  spatio 
ejus  eccentricitatis,  quod  illi  ab  Albategnio  et  Tychone  tribuitur,  a nobis 
recedere,  itaque  et  in  Sole  aequantem  circulum  regnare. 

Causa  epicycli,  seu  apud  Copernicum  causa  circuitus  Terrae  et  cum 
ea  visus,  planetae  nobis  non  setnper  progredi,  sed  interdum  stare,  interdum 
et  retrocedere  videntur.  Stare,  cum  multis  noctibus  apud  easdem  fixas 
haerere  deprehenduntur:  retrocedere,  cum  initio  apud  fixas  orientaliores, 
post  dies  aliquot  apud  occidentaliores  cernuntur;  uti  e contrario  progedi, 
cum  fit  contrarium.  Sed,  ut  dixi,  apud  Ptolemaeum  vere  retrocedunt  pla- 
netae in  suis  epicyclis,  dum  peragrant  inferiorem  eorum  semicirculum : cum, 
ut  docet  in  Mechanicis  Aristoteles,  circulus  in  partes  contrarias  moveatur 
uno  eodemque  motu,  sed  diversis  partibus,  et  hic  partium  motus  retrogra- 
dus celeritate  superet  progressum  centri  tardiorem.  Idem  apud  Tychonem 
fit,  planeta  quidem  in  eccentrico  nonnihil  progrediente,  sed  a Solis  motu 
ipse  una  cum  toto  suo  eccentrico  retroactus,  in  partem  contrariam  longe 
velocius  rapitur.  Cum  vero  per  4.  quarti  Vitellionis  linea  recta  videatur 
punctum,  cum  est  directe  a visu  extensa  ulterius,  idem  erit  pene  judicium 
et  de  epicycli  circuli  apsidibus  seu  punctis  contactus,  qui  arcus  a nostro 
visu  directe  pene  sursum  vergentes  in  coeli  profunditatem,  si  non  puncti, 
minimae  certe  quantitatis  specie  apparent,  quare  et  tardissimi  circa  eas 
partes  cernuntur : itaque  fieri  potest  , quamvis  velociore  epicyclo  quam  est 
eccentricus,  ut  nihilominus  motus  eccentrici  in  sequentia  et  motus  epicycli 
in  contrarium  ad  sensum  fiant  aequales;  itaque  sublato  altero  ab  altero, 
planeta  stare  videatur  inque  coelo  ipso  respectu  sphaerae  fixarum  haereat 
eodem  loco  longitudinis:  quamvis  interim  in  linea  pene  recta  vel  a visu  in 
aetherem  ascensum  moliatur  vel  ex  profundo  aethere  ad  Terram  sese 
demittat. 

Quod  vero  Copernicum  attinet,  tota  haec  stationum  et  repedationum 
cpccvTaGia  pulcherrime  ex  opticis  demonstratur.  Ac  quamvis  rectius  haec  ex 
ipso  discuntur  auctore,  ne  tamen  hic  nihil  dictum  sit  quod  lectorem  afficiat, 
repetam  fundamenta  tribus  verbis  ex  ipso  Euclide.  Equidem  sic  censeo, 
nisi  alia  habuissemus  argumenta,  quibus  hujus  Copernicanae  sententiae  pro- 
batur antiquitas,  vel  solum  hunc  locum  sufficere  potuisse  ad  Copernicum 
Pythagorae  ex  solido  vindicandum.  Primum  constat  cum  per  se  tum  ex 
Proclo  interprete,  totam  Euclidis  geometriam  esse  Pythagoricam  et  directam 
in  quinque  schematum  regularium,  quae  mundana  dixere,  cognitionem  : Eu- 
clides igitur  Pythagoraeus  fuit.  Deinde  vide  mihi  fasciculum  propositionum 
Euclidearum  in  Opticis  ejus,  nempe  53.  54.  55.  56.  57.  58,  quas  Vitellio 
transtulit  in  suum  librum  IV.  propositiones  134.  135.  136.  128.  132.  133. 
129,  quibus  quidem  propositionibus  Euclides  puram  putam  astronomiam 
Copernicanam  tradidit. 

Et  propositio  quidem  53.  videtur  exemplum  rerum  coelestium  quaerere 
in  rebus  propinquis,  idque  in  considerationem  vocare.  Docet  enim,  eorum, 
quae  aequali  celeritate  feruntur,  inque  eadem  recta  existunt,  id  quod  est  oculo 
proximum,  videri  sequi,  quod  remotissimum  praecedere  : ubi  vero  linea  rerum  mobi- 
lium concesserit  a dextra  visus  ad  sinistram,  quod  praecesserat  antea,  jam  sub- 
sequi, quod  sequebatur,  praecedere  videri.  Videtur  ad  currum  ante  oculos 
transeuntem  respicere  : ut  ostendat,  in  coelo  non  quidem  eadem,  sed  similia 
vel  hujus  generis  multa  contingere  non  esse  absurdum.  Potest  tamen  ali- 
quis hoc  sibi  usurpare,  ut  demonstret,  etsi  Saturno,  Jovi  et  Marti  epicycli 
accommodentur  ejusdem  plane  magnitudinis  (quod  is  fecerit,  qui  Ptolemaicam 
formam  ex  Tychonicis  observationibus  correxerit),  nihilominus  Martis  epi- 
cyclum  visum  iri  majorem,  Saturni  minorem  Jovio. 

Kepleri  Opera.  II. 

At  jam  propositione  54.  nihil  nisi  Copernicum  sapit:  Si,  inquit,  aliqua 
ferantur  celeritate  inaequali,  interque  ea  et  oculus:  ea  quae  eadem  cum  oculo 
celeritate  feruntur,  stare  putabuntur,  quae  tardius  oculo,  in  contrarium  ferri ; quae 
celerius,  praecedere.  Nihil  ego  nisi  verba  mutabo.  Si  ferantur  in  conse- 
quentia planetae  et  Terra,  visus  nostri  specula  (id  autem  fit  in  semicirculo 
orbis  Terreni,  planetas  respiciente),  atque  Terram  et  planetam  aequaliter 
promoveri  contingat  (respectu  ejusdem  alicujus  rectae),  planeta  videbitur 
stare,  sin  tardior  planeta  fuerit,  videbitur  retrocedere,  sin  autem  velocior, 
videbitur  in  consequentia  ferri.*)  Si  quis  est  ita  delicatus,  ita  morosus, 
ut  haec  audire  non  possit,  is  loco  Terrae  Lunam  substituat,  inque  ea  spe- 
culatorem aliquem  rerum  coelestium  collocet,  tunc  in  Lunam  eadem  sequentur; 
Terra  haec  nostra,  quamvis  vere  quiesceret,  moveri  videbitur,  Luna  vero 
quiescere,  cum  moveatur,  nec  poterunt  ulla  solutione  ista  everti. 

Propositio  55.  videtur  sonare  de  motu  diurno.  Si,  inquit,  aliquammulta 
una  ferantur  quiescente  uno  aliquo,  id  in  contrarium  moveri  videbitur.  Oculus 
quidem  in  centro  mundi  censeatur,  ob  evanescentem  Terrae  proportionem, 
et  Terra  volvatur  ab  occasu  in  ortum  motu  diurno , montibus  igitur  ita 
delatis,  qui  videntur  contigui  et  magni,  stellis  vero  quiescentibus,  quae 
minutae  et  sparsae  apparent,  stellae  in  contrarium,  hoc  est,  ab  ortu  in 
occasum  videbuntur  moveri. 

Rursum  propos.  56.  spirat  expresse  Copernicum.  Oculo,  inquit,  prope 
spectatum  accedente,  id  augeri  putabitur.  Ergo  subsumo  ego , Terra  visum 
nostrum  ad  planetarum  corpora  advehente,  videbuntur  et  lineae  motuum  et 
ipsa  planetarum  corpora  magna.  Quare  non  tantum  accessu  stellae  ad 

oculum,  qui  fieri  fingatur  per  epicyclum,  sed  etiam  oculi  ad  rem  appropin- 
quatione id  phaenomenon  excusatur.  Atque  id  valde  est  evidens.  Testatur 
Melanthon,  anno  1529.  Julio  et  Augusto  tam  prodigiosa  specie  visum  Mar- 
tem, ut  novum  sidus  crederetur.  Idem  1561.  Augusto  factum  oportuit; 

idem  fere  et  1593.  Augusto:  fietque  1608.  Julio.  Vidimus  et  hoc  anno 
1603.  mense  Februario  et  Martio  Veneris  stellam  in  occasu  per  nebulas 
insolitae  magnitudinis,  ac  multi  novam  videri  stellam  asseverabant.  Con- 
currunt enim  his  articulis  temporum  eccentrici  et  epicycli  perigaea,  quod 
in  his  duobus  planetis  maximi  momenti  est,  in  ceteris  non  tantum  efficit. 

Propositio  57.  maxime  accommodata  est  ei  motuum  (pavraaia,  quae 
ad  eccentricum  refertur.  Docet  enim  aequa  celeritate  delatorum,  quae  longius 
distant,  tardius  ferri  videri. 

Denique  propositio  58.  asserit:  Oculo  translato,  quae  longius  spectantur, 
destitui  videri,  ubi  voce  astronomica  vitoXnneo&ai  manifeste  utitur.  Est  autem 
vnoXeinea&ca  in  astronomia  idem,  quod  promoveri  in  consequentia,  puto  respi- 
cere vocem  ad  alteram  contrariam  nQorjyeia&ai,  praecedere.**)  Nam  si  qua 


*)  Definitio  itaque  haec  est  stationis  apud  Copernicum,  quod  tunc  perficiatur, 
cum  linea  per  Tellurem  et  planetam  translata  non  inclinatur,  sed  sibi  ipsi  manet 
parallelos. 

**)  Argumentum  hoc:  Euclides  utitur  voce  astronomica,  ergo  astronomiam 
tradit.  At  de  translatione  oculi  loquitur.  Ergo  de  tali  astronomia,  in  qua  visus 
sic  movetur,  ut  retrograda  sidera  appareant,  nempe  de  Copernicana.  Addo  tamen 
ad  hunc  discursum  et  hoc : videri  Euclidem  voce  nQorjyeio&ai  velle  rationem  tra- 
dere, cur  in  campo  currentem  montes  non  tantum  comitari  (quod  ego  solum  per- 
penderam) sed  etiam  praecurrere  videantur.  Ita  magis  popularis  fiet  origo  vocis 
nQoqyeia&cu. 

praecedunt,  cetera  relinqui  necesse  est.  Itaque  manifestissime  de  astrono- 
micis  loquitur.  Proprie  hic  subsumitur  experimentum  a montibus  et  sepibus 
ductum,  ambulanti  juxta  sepes  obviare  sepes  propinquae  videntur,  comitari 
montes  remoti.  Possis  inde  ductum  exemplum  accommodare  ad  motum  Solis 
inter  fixas , sed  vocibus  parumper  ab  astronomia  ad  quotidianum  usum 
deflexis.  Sint  enim  B,  A fixae,  C Sol,  Terra  in  D,  quo 
loco  motus  sit  Terrae  in  partes  B , sicut  e regione  in 
partes  A.  Ergo  Terra  D versus  B eunte,  C Sol  quies- 
cens versus  A moveri  videbitur,  fixae  vero  Soli  junctae, 
ut  E,  deseri  a Sole  et  Terram  hoc  loco  comitari  in  eandem 
plagam,  quod  hac  vice  voce  vnolwtw&ca  designandum  venit 
usu  vulgari,  etsi  posteri  strictius  illam  in  astronomia  usur- 
parunt de  motu  in  consequentia  BA,  nullo  situs  Terrae 
respectu,  quo  pacto  fixis  non  convenit.  Rationem  nomi- 
num astronomi  hanc  possint  dare : quod  in  commixtione 
motus  primi  et  secundorum,  quae  retrogrado  cientur  motu, 
locum  suum  antecedentis  diei  inter  fixas,  appulsu  ad  meri- 
dianum maturiore,  praevertunt : et  sic  TtqoriyBvtai.  Quae 
vero  directo  motu  moventur,  eorum  loca  sub  fixis,  quae 
obtinebant  die  antecedenti,  prius  ad  meridianum  vel  hori- 
zontem  veniunt : quo  pacto  vnoXeLTtza&ea  intelliguntur,  quem- 
admodum si  duo  cursores  eodem  quidem  tendant,  alter 
vero  altero  tardior  se  relinqui  queratur.  Itaque  causa  optica  haec  nomina 
peperit.  Nam  etsi,  quod  jam  dictum,  ne  primus  quidem  et  quotidianus 
siderum  motus  sensibus  nudis  subjacet,  levi  tamen  ratiocinatione  oculi  sub- 
levati jam  primum  hunc  et  quotidianum  motum  ab  ortu  in  occasum  facile 
notant : secundos  vero  motus  non  aliter  nisi  per  diurnorum  differentiam. 

Fallacia  horum  parens  nominum  non  alia  est,  quam  si  quis  propter 
litus  navim  secundo  flumine  descendentem  inque  ea  duos  homines  videat, 
quorum  alter  in  prora  quiescens  stet,  alter  a prora  ad  puppim  contra  flu- 
minis cursum  ascendat;  spectator  vero  binos  illos  homines,  rei  ignarus, 
duabus  distinctis  navibus  altera  tardiori  vehi  existimet.  Aberrabit  enim, 
et  qui  motus  inest  homini  super  eadem  navi,  hunc  perperam  navi  ipsi 
transcribet  in  contrarium.  Et  qui  haec  nomina  primum  in  astronomiam 
introduxerunt,  similiter  aberrarunt,  existimantes  eundem  motum  primum  in 
Luna,  verbi  causa,  remissiorem  esse  quam  in  Sole;  ignari  quod  Luna  pro- 
prio motu  ipsa  primo  motui  communi  (ut  jam  usitatas  hypotheses  profitear) 
contranitatur. 

Atque  haec  fere  sunt,  quae  visus  eumque  secuta  incauta  ratiocinatio 
stellis  praeter  verum  affingit  quaeque  optice  sunt  enucleanda. 

Appendix  de  motu  cometarum.  Qui  motus  cometae  anni  1577.  circulis  de- 
monstrarunt, difficillimam  operam  sumserunt ; neque  tamen  omnino  successit,  quod  non 
rati  sint  diligentius  sibi  inquirendum  esse.  Multo  majores  difficultates  experientur, 
si  idem  in  cometis  ceteris  demonstrandum  sumant.  Mihi  in  pluribus , quorum 
descriptas  observationes  sum  nactus , successit  hac  via  levius:  si,  quod  natura 
rerum  suadet,  rectas  ipsis  lineas  tribuerem,  quas  aequalibus  temporibus  utplurimum 
aequaliter  trajicerent,  solum  initio  et  fine  paulo  tardiores  et  quieti  viciniores , ut 
et  ceterae  trajectiones  solent.  Nam  insinuans  se  motus  Telluris  circularitatem 
illis  facile  conciliat.  Ut  ille  anni  1577.  si  recta  linea  e plano  tropici  Capricorni 
coortus,  versus  polum  borealem,  vel  paulo  inclinatiori,  recta  tamen  linea,  ascen- 
disset , tunc  Terra,  uti  Solem  quiescentem  circumiens,  speciem  ipsi  motus  circularis 

induit,  ita  eadem  opera  cometam  quasi  quiescentem  circumiens  (nam  ipse  fere  tantum 
in  latum  tendit  hac  suppositione)  eandem  illi  speciem  circularis  motus  conciliabit. 
Ita  ille  Regiomontani  cometes  in  linea  recta  e profundissimo  aethere  propter  Ter- 
ram latus,  illamque  admodum  propinque  praeteriens,  pulcherrimam  occasionem 
inveniet  uno  die  in  medio  apparitionis  40  gradus  circuli  magni  conficiendi,  ante 
et  post  perexiguum:  ubi  et  causa  patebit,  cur  cauda  illo  temporis  articulo,  quo 
tam  velox  cometa  fuit,  50°  in  longitudine  aequaverit.  Per  22.  quarti  Vitellionis. 

Hoc  usi  adminiculo  quidam  de  stella  anni  1572.  affirmarunt,  motu  rectilineo 
in  profundum  aetheris  receptam,  argumento  usi  decrescentis  magnitudinis,  quibus 
quidem  4.  et  132.  quarti  Vitellionis  serviebat.  Verum  optice  quidem  recte  illi,  si 
assumta  illis  sua  concesseris  : ceterum  quae  contra  Tycho  Brahe  libro  I.  Progymnas- 
matum  disputaverit  ex  aliis  scientiis  solido  et  magno  judicio,  ea  vide  apud  auctorem. 


Caput  XI. 

De  artificiosa  observatione  diametrorum  Solis  et  Lunae  et 

deliquiorum  utriusque. 

Problema  I.  Instrumentum  eclipticum  construere.  Scena  sub 
dio  erigatur  pannis  nigris  totuplicibus,  ne  quid  lucis  irrumpat.  Si  haec  deest 
commoditas,  conclave  eligatur  obversum  in  plagam,  unde  Solis  defectus  specta- 
bitur : sit  huic  conclavi  paries  non  crassus,  qui  fenestram  praebeat : possit- 
que  cum  haec  fenestra  tum  omnes  rimae  obturari  contra  lucis  ingressum. 
Deinde  regula  fabrefiat  quantae  fieri  potest  longitudinis,  cujus  lineae  omnes 
rectae  sint,  crassities  quantam  asser  dedolatus  praebet,  latitudo  semipedis. 
Ea  sic  aptetur,  ut  quia  flexile  est  lignum,  in  dorsum  incumbat,  et  inter 
capita  loco  intermedio,  quo  minus  flectatur.  At  neque  in  medio  latitudinis 
perforetur,  ne  imbecillius  factum  frangatur  suo  pondere.  Quin  potius  ad 
lineam  dorsi,  cui  incubiturum  est,  coassetur  trabecula,  ut  in  coassationis 
linea  centrum  foraminis  seu  matriculae  constitui  possit.  Matriculae  suus 
axiculus  sit.  Deinde  fiat  columella  versatilis  super  axe,  in  summo  bifida, 
ut  fissura  crassitiem  regulae  excipere,  perforata,  ut  eodem  cum  regula  axi- 
culo trajici  possit.  Trabecula,  in  qua  matricula  columellam  excipiens,  tignis 
aequalibus  hinc  inde  transversim  surgentibus  columellam  in  sui  (trabeculae) 
perpendiculo  statuant,  cavo  complexu  columellam  teretem  in  sublimi  inclu- 
dentes (sic).  Huic  trabeculae  tres  aliae  socientur,  ut  ex  omnibus  fiat  parallelo- 
grammum  rectangulum,  loco  circuli  azimuthalis.  Capiti  vero  columnae,  a 
quo  axis  in  trabeculam  exit,  committatur  et  coassetur  transtrum  in  earum 
planitierum  columellae  altera,  quae  fissuram^  habet  supra,  et  confibuletur  hoc 
quoque  transtrum  columellae  transversali,  ut  recto  angulo  columella  tran- 
stro cohaereat:  et  transtrum  parallelogrammo  incumbens  si  moveatur,  colu- 
mellam convertat.  Transtrum  longitudine'  sit  idonea,  in  medio  exemta,  ut 
crassitiem  regulae  hac  fissura  capiat  regulaque  cum  transtro  et  columella 
circumferatur:  simulque  regula  versus  verticem  erigi  aut  versus  horizontem 
demitti  possit,  quantum  Solis  altitudo  sub  principium  et  finem  eclipseos 
postulat.  Propterea  et  columellam  tam  altam  esse  convenit,  ut  parallelo- 
grammum  regulam  nuspiam  impediat,  et  transtrum  tam  longum  ipsamque 

regulam,  ne  sese  deserant  Sole  cadente;  fissurasque  utrobique  eodem  apta- 
tas, ipsumque  quadratum  sublime,  ne  regula  depressa  pavimento  occurrat: 
et  in  plano  horizontis  , quod  columellae  appensum  perpendiculum  facile  in- 
dicabit. Neque  sane  universalis  esse  potest  haec  forma,  nisi  aut  ex  tran- 
stro et  columella  fiat  quadratum  geometricum,  aut  omnino  quadrans  adhibe- 
atur. Mihi  tamen  ad  subita  ista  structura  suffecit. 

Jam  ad  regulam,  cujus  est  praecipuus  hoc  loco  usus.  In  ea  itaque 
metire  certum  spatium  longitudinis  a loco  in  fibulationis  deorsum,  ne  plus 
quam  est  altitudo  columellae:  ibique  crenas  facias  in  utraque  latitudinis 
planitie  perpendiculares  longitudini : in  capite  regulae,  quod  erit  supra,  trans 
axem,  consimiles;  circiter  12  pedes  superas  ab  inferis  distantes.  Deinde 
binas  tabellas  compares  latitudine  palmi  aut  paulo  plus,  longitudine,  quae 
ex  latitudine  et  sua  et  regulae  componatur,  crassitie,  quae  in  regulae  crenas 
apta  sit  exemtas  in  medio  latitudinis  ex  altera  longitudinis  parte,  ut  fissu- 
rarum altitudo  latitudinem  aequet  regulae,  laxitas  regulae  crassitiem,  quae 
est  post  crenas  factas,  residua  admordeat.  Itaque  tabellae  in  crenas  im- 
missae et  parallelae  erunt  et  perpendiculares  regulae  in  longum  et  latum. 
Ducatur  in  utraque  tabella  linea  per  longitudinem,  consurgens  a medio  fis- 
surae et  crassitiei  regulae,  eique  bisectae  in  puncto  sectionis  alia  erigatur 
ad  perpendiculum  per  totam  latitudinem  tabellae  ducta.  Post  in  altera 
tabella,  quae  superior  futura,  partes  medias,  in  quibus  erat  rectarum  sectio, 
fenestra  quadrangula  duorum  digitorum  latitudine  eximas,  maneant  vero  in 
margine  fenestrae  residua  rectarum.  In  lamina  vero  aenea  tenuissima  bene 
complanata  nec  contumaci  binae  lineae  sese  secent  ad  rectos:  et  sectione 
centro  circellus  fiat  pisi  magnitudine,  ut  minor  sit  haec  diameter  ad  distan- 
tiam tabellarum,  quam  diametri  luminarium  ad  suas  distantias  (Cap.  II,  6), 
pertundaturque,  ut  foramen  accurate  circulare  sit  interque  decussatas  lineas 
medium,  latitudo  laminae  paulo  major  fenestella.  Haec  affigatur  tabellae 
perforatae,  ut  lineae  in  lineas  quadrent  et  foramen  in  meditullio  fenestellae 
constituatur.  In  altera  tabella,  quae  futura  est  inferior  et  planitie  sursum 
versa,  ex  centro  sectione  linearum  describe  circulum,  quantum  fert  latitudo 

tabellae , divisum  a summo  ad  partes  medias  in  gradus  90  singulos  toti- 
demque  utrinque  ab  imo.  Aut  si  placet  utere  alia  numerorum  serie.  Deinde 
tabella  capiat  in  medio  stylum  brevissimum  in  centro  seu  sectione.  Circa 
hunc  volubilis  aptetur  rotula,  in  qua  postmodum  circellos  ex  puncto  affixionis 
sumus  descripturi.  Ex  altera  parte  rotulae  promineat  index,  cujus  extrema 
linea  ex  centro  rotulae  exeat,  longitudine  tanta,  ut  in  circulum  tabellae 
pertingat  et  rotulae  conversione  index  in  hoc  circulo  circumferatur.  Quibus 
sic  constructis  dimetire  omnia  subtilissime,  ut  in  meo  instrumento  feci.  Ubi 
ad  usum  ventum  erit,  canali  intus  nigro  iter  tabellis  interjectum  vela,  sic 
ut  nuspiam  luci  pateat  ingressus  nisi  per  fenestellam  superioris  tabellae : 
instrumentum  vero  sic  colloces,  ut  ea  pars  regulae,  quae  supra  columellam 
est,  cum  canali  et  tabella  foris  sit  extra  scenam  in  aperto  aere,  reliquum 
intra  in  tenebris  possitque  libere  converti.  Et  sit  fenestra,  quae  regulam  foras 
emittit  in  aerem,  bene  circumcirca  communita  contra  lucem. 

Problema  II.  Diametrum  Solis  dimetiri  instrumento.  Id 
quidem  per  8.  et  9.  secundi  capitis  fieri  in  genere  posset  in  quocunque  radio, 
per  fenestram  quamcunque  etiam  quadratam  intromisso;  ceterum  sensus  hic 
mathematicam  subtilitatem  non  sequuntur,  sed  (Cap.  I,  29)  extremitatem 
speciei,  ad  quas  paucae  de  Sole  particulae  radiant,  non  comprehendunt  prae 
claritate  intermediarum  speciei  partium,  ad  quas  radiant  omnes  Solis  par- 
ticulae. Hoc  Tychonicis  usu  venit,  dum  radio  quidem  usi  sunt,  sed  foramine 
quadrangulo  et  ampliori,  quam  ut  plenaria  intersectio  fieri  potuerit  (Cap.  II,  6). 

Disponatur  itaque  instrumentum  et  regula  feratur  in  corpus  Solis,  quod 
fit  duplici  gyratione,  altera  regulae  super  columella,  altera  columellae  et 
transtri  super  azimuthali  quadrangulo.  Sol  itaque  superiorem  tabellam  di- 
recte feriens  radios  demittet  per  laminae  fenestellam  et  canalem  in  scenam 
inque  tabellam  inferiorem , rotundamque  creabit  speciem  superficiei  illustra- 
tae (Cap.  II,  8).  Ubi  hanc  speciem  videris  (radium  appellabimus  porro) 
cape  primum  circino  ejus  diametrum  quam  potes  aptissime.  Sed  quia  titu- 
batio te  impediet,  dimidio  ejus  quod  circino  cepisti  ex  centro  tabellae  (quae 
est  loco  parietis)  scribe  circellum,  eoque  aliquem  angustiorem  exiguo  et 

rursum  laxiorem,  quotcunque  tibi  opus 
esse  putaveris.  Inde  explora  rursum 
quemnam  ex  descriptis  circellis  radius 
aequet. 

Sit  ergo  AB  semidiameter  fene- 
stellae , AK  semidiameter  radii , et  sint 
KC,  BA  aequales.  Ergo  AC  (Cap.  II,  6) 
est  amplitudo  speciei  per  unicum  fene- 
stellae punctum  descensurae.  Cum  vero 
extremitates  radii  et  corporis  Solis  iisdem 
rectis  tangantur  (nam  per  Cap.  I,  4. 
lineae  lucis  rectae  sunt),  anguli  igitur  in 
puncto  fenestellae  imaginati  sunt  ad 
eundem  verticem  et  aequales.  Oculo 
igitur  collocato  loco  fenestellae  eodem 
angulo  et  AC  infra  et  semidiameter  Solis  supra  cernetur. 

Subtracta  itaque  AB  vel  CK  semidiametro  ex  AK  semidiametro  radii, 
relinquetur  AC,  quae  cum  distantia  tabellarum  exhibet  angulum  visionis. 

Nam  ut  distantia  tabellarum  ad  AC  sic  totus  sinus  ad  tangentem  anguli, 
quo  corpus  luminaris  spectatur. 

Anno  1601.  13.  23.  Decembris  fuit  diameter  radii  digitus  seu  partes 
72  et  insuper  partes  38,  hoc  est  in  summa  110,  dimidium  55,  semidiameter 
fenestellae  8 ‘/4,  ergo  AC  463/4.  Ut  igitur  distantia  tabellarum  10368  ad 
46  3/4,  ita  100000  ad  451,  tangentem  arcus  15'  30".  Cujus  duplum  31'. 
Haec  diameter  Solis  in  perigaeo,  cui  repetita  consideratio  mense  Decembri 
anni  1602.  consentit. 

Anno  1602.  mense  Junio  eadem  fenestella  et  regula  loco  aeque  ob- 
scuro manifestissime  Solis  radius  in  tabella  defecit  ab  hyberna  quantitate. 
Cumque  hyberna  quantitas  in  12  suos  digitos  esset  divisa,  radius  aestivus 
deficiebat  proxime  2/s  unius  digiti,  quantum  in  hac  exilitate  judicari  potuit; 
cum  ergo  tota  diameter  valeat  31  minuta,  hoc  est  3 ‘/6o  unius  gradus,  ergo 
'/,2  de  31/60  est  3 7? 20  > de  hoc  z/s  efficiunt  62l3600  unius  gradus,  sive  62/60 
unius  minuti,  hoc  est  proxime  unum  minutum.  Et  diameter  aestivo  tem- 
pore est  30'.  Potui  sane  procedere  ut  antea  hyberno  tempore,  sed  haec 
via  omnium  est  tutissima , quia  radium  aestivum  hyberno  in  proportione 
connectit. 

* Anno  quidem  1600.  mense  Junio  partes  radii  Gratii  Styriae  per  eandem 
fenestellam  eandemque  distantiam  videbantur  mihi  105  ij2.  Dimidium  52 3/4, 
hinc  ablata  semidiameter  fenestrae  8%  relinquit  44  'j2.  Et  ut  10368  ad 
44  72  sic  100000  ad  tangentem  429,  cujus  arcus  14' 45",  duplum  29' 30". 
Quae  quantitas  dimidio  scrupulo  (seu  3/4  unius  particulae  quarum  sunt  in 
digito  72)  deficit  a priori  consideratione.  Diebus  antecedentibus  coelo  cla- 
riore per  foramen  40  particularum  diametri  radius  ingressus  superabat  cir- 
cellum  129  72  particularum  circiter  1 aut  2 particulis.  Sublatis  40  de 
1 29 V2 , restant  89'h;  dimidium  44 3/i , quod  ostendit  arcum  14'  51".  Sed 
adjectione  2 particularum  15'  10".  Itaque  medium  horum  etiam  est  15', 
duplum  30'.  Sed  nihil  est  cur  de  posteriori  anno  1602.  dubitem,  et  spec- 
tatores mihi  erant  astronomiae  studiosi : de  priori  vero  anno  1 600.  miror 
me  tam  subtilem  tunc  in  dividendo  digito  fuisse,  ut  non  plus  aberrarim. 
Nam  et  scena,  quam  extruxeram,  non  quantas  optabam  exhibebat  tenebras, 
ut  non  satis  accurate  ad  extremitates  radii  collimare  potuerim. 

Tycho  anno  1591.  pene  eandem  quantitatem  deprehendit.  Canalis 
erat  AB,  foramen  partes  habuit  10  et  fuit  quadrangulare,  ergo  AE  5, 
AB  1000,  CG  18 72,  quare  BG  9%,  et  IG  (BI  vel  AE  subtracto)  4%. 
Hinc  semidiameter  14'  37".  Sed  varie  a 14'  20"  usque  in  15'  40".  90) 
Quinto  vero  Decembris  ter , et  mutatis 
canalibus  invenit  15'  30"  (quod  mecum 
facit),  ut  ego  quidem  ex  ipsius  observatis 
computavi.  Nam  nihil  hinc  extruxerat,  et 
notum,  quod  diametrum  perigaeam  32  minu-  b 
torum  et  amplius  faciat : hypotheseos  eccen- 
tricitatis  persuasione. 

Quod  autem  non  major  quam  unius  minuti  differentia  est  inter  aesti- 
vam et  hybernam  diametrum,  mirum  quam  apte  cum  eccentricitate  Solis 
vera  et  geometrica  conveniat  (si  fallaciam  ex  causa  physica  ortam,  qua  de 
cap.  X.,  separes).  Nam  quia  Tycho  Brahe  et  Landgraviani  unanimi  cal- 
culo demonstrant,  eccentricitatem  esse  3600  de  100000,  dimidium  vero 
causa  physica  subintrudit,  ut  geometrice  in  Commentario  de  Marte  demonstra- 

bitur:  ergo  genuina  eccentricitas  est  1800.  Et  Sol  in  apogaeo  mense  Ju- 
nio distat  101800,  in  perigaeo  vero  mense  Decembri  distat  98200  earun- 
dem  partium,  qualium  distantia  mediocris  est  100000.  Ut  autem  101800 
ad  98200,  sic  conversim  31'  ad  30'  fere.  Nam  quod  Th.  8.  opticorum 
Euclidis  attinet,  id  nihil  ad  tam  angustos  arcus.91) 

Problema  III.  Diametrum  Solis  per  rimam  observare.  Hoc 
in  Tychonis  observationibus  reperi,  cui  additum  erat  encomium,  quod  rectan- 
gulum  sit  magister  universae  matheseos.  Sit  AB  planum  horizonti  aeque 
distans,  AE  paries  perpendicularis  ad  AB,  in  quo  rima  GE,  luminare  DF. 
Ab  summa  igitur  ejus  parte  E descendit  radius  per  G imum  rimae  mar- 
ginem et  porrigitur  in  C punctum,  perpendiculo  A pro- 
ximum. Contra  ab  imo  luminaris  margine  D per  sum- 
mum rimae  E radius  DE  porrigitur  in  B punctum 
remotissimum.  Ut  ergo  CA  ad  totum  sinum,  sic  AG 
ad  tangentem  anguli  GCA,  qui  metitur  altitudinem 
summi  marginis  F supra  horizontem.  Rursum  ut  BA 
ad  totum  sinum,  sic  AE  ad  tangentem  anguli  EBA, 
qui  metitur  altitudinem  D imi  marginis  supra  horizontem. 
Subtractione  igitur  minoris  arcus  a majori  relinquitur 
angulus,  quem  corpus  luminaris  hic  in  Terris  occupat. 
Bona  et  haec  ratio,  si  caveri  hoc  potest,  ut  in  aedi- 
ficio aliquo  EA  praecise  perpendicularis  in  AB  sit  et 
satis  alta.  Tycho  anno  1578.  15.  Martii  observavit  diametrum  sic,  pro- 
diitque  30'  40",  30'  6",  30'  44",  30'  50",  et  14.  Junii  30'  4"  bis,  29'  * 


30"  semel. 

Extat  inter  astronomica  Tychonis  epistola  Maestlini  praeceptoris  mei 
ad  consulem  ni  fallor  Augustanum,  in  qua  diametrum  Solis  proxime  eandem 
facit,  nisi  quod  hypothesi  simplicis  eccentricitatis  inhaerens  ampliat  eam, 
et  in  apogaeo  quidem  ait,  se  deprehendisse  eam  29'  36".  In  longitudine 
media  30'  11",  in  perigaeo  31'  45". 

Nec  multum  Gemma  abludit  radio  suo,  si  quid  certi  tam  crasso  instru- 
mento inquiri  potest. 

Veteres  vero  plane  quidem  mecum  faciunt.  Testatur  de  Aristarcho 
Archimedes,  dixisse  eum  diametrum  Solis  y720  partem  quatuor  rectorum, 
hoc  est  30  minutorum.  Hipparchus  vero  (quem  sequi  Ptolemaeum  in  cal- 
culo Albategnius  queritur)  negabat,  Solem  ab  apogaeo  in  perigaeum  ad 
* sensum  variare  magnitudinem.  Sane  quia  non  plus  uno  minuto : eamque 
et  ipse  30'  supposuisse  colligitur  (supra  cap.  VIII.),  quantum  ex  Ptolemaeo 
ejusque  expositore  Theone  patet.  Idem  de  Sosigene  Proclus  videtur  testari. 

Primus  Ptolemaeus  a veterum  modis  observandi  simul  et  ab  ipsa 
verissima  quantitate  diametri  luminarium  descivit,  absurda  metiendi  ratione 
eaque  et  incredibili  usus,  quem  hactenus  auctores,  ipse  adeo  Coppruicus 
secuti  fuere  : quapropter  eam  mensuram  supra  cap.  VII.  citra  quidem  peri- 
culum usurpavi.  Sed  res  certa  est  et  cuilibet  obvia  exploratu,  diametrum 
Solis  in  apogaeo  30'  in  perigaeo  31'  esse. 

Problema  IV.  Diametrum  Lunae  per  instrumentum  obser- 
vare. Difficile  opus.  Non  enim  tanta  est  Lunae  claritas,  quanta  oculis 
nostris  ad  certitudinem  visionis  sufficit.  Et  si  per  instrumentum  intro  in 
cameram  et  tenebras  luceat,  difficillime  distinguitur  inter  radium  et  vicinos 
papyri  margines  tenebrosos.  Sic  tamen  hanc  rem  attentabis.  Circellos 

aliquot  quantitate  sibi  ipsis  vicinos  admodum,  ordine  tamen  nonnihil  cres- 
centes, in  papyro  describes,  seorsim  singulos,  interceptam  superficiem  atra- 
mento implebis,  praesertim  circa  margines : ut  nigredo  vel  totam  superficiem 
vel  certe  latitudinem  aliquam  a marginibus  versus  centrum  obtineat.  Eos 
ordine  tabellae  applicabis  in  instrumento,  considerans,  quemnam  ex  illis 
radius  Lunae  sic  ambiat,  ut  illustrata  papyri  albedo  circa  nigros  circulos 
nonnihil  oculos  incurrat.  Nam  quicunque  primus  radio  angustior  fuerit  de- 
prehensus, proxime  se  majorem  radii  mensorem  constituit.  Post  omnem 
tamen  diligentiam  hac  via  restabit  tibi  dubitationis  aliquid.  Hoc  solum 
hinc  habes,  quod  de  enormibus  erroribus  judicare  poteris. 

Anno  1600.  15.  25.  Julii  Gratii  inveni  radii  particulas  plures  105%, 
pauciores  110.  Ergo  diameter  apparens  major  quam  29'  30",  minor  quam 
31'  12".  Semper  autem  praesumitur  minor  justo  aestimari  hac  via,  eo  quod 
radii  extrema  debilissimae  lucis  non  bene  capiantur  oculis.  Erat  Luna 
plena  in  distantia  mediocri. 

Anno  1603.  16.  26.  Januarii  vesperi  Pragae  radius  inter  duos  circu- 
los nigros  mediam  tenebat  quantitatem,  quorum  alter,  comprehensus,  113 
particulas  habebat,  alter,  radium  comprehendens,  120  particulas.  Ergo 
diameter  etiam  apparens  major  quidem  quam  32',  minor  vero  quam  34' 
18".  Fuit  Luna  Terris  proxima,  diligentia  omnis  fuit  adhibita,  imprimis 
obscuritas  camerae. 

At  priori  mense,  cum  dixcpiKVQtog  in  eodem  perigaeo  versaretur,  diluta 
luce  per  turbidum  coelum  et  camera  non  satis  clausa,  vix  30'  hoc  pacto 
superare  putabatur,  etiam  qua  tota  luxit;  adeo  facile  oscitantem  eludit. 
Itaque  alii  modi  pro  hujus  luminaris  diametro  observanda  sunt  tentandi. 

Problema  Y.  De  proportione  diametri  Lunae  aspectabilis 
ad  diametrum  Solis  judicium  ferre  ex  cornu  Lunae  in  prima 
phasi.  Supra  cap.  VI,  Nro.  11.  memini  exortus  Lunae,  quem  vidi  4.  14. 
Martii  1603.  Pragae  hora  6,  cum  Sol  esset  in  23°  49'}{;  Luna  in  14° 
41°X>  motu  vero  in  ecliptica.  Arcus  per  visibilem  Lunae  locum  et  per 
Solem  secabat  horizontem  angulo  circiter  78°.  Plane  enim  cornua  Lunae 
sinistrum  verticis  proxime  spectabant.  Eratque  ideo  visibilis  centri  Lunae 
a centro  Solis  distantia  20°  10'. 

Sic  igitur  collocata  Luna  cum  toto  corpore  clarissime  cerneretur,  fruens 
lumine  Telluris,  ut  supra  capite  YI,  Nro.  10  dictum,  non  dimidia  circum- 
ferentia a lucente  cornu  ambiebatur.  Deficiebat  enim  hoc  ad  sensum  evi- 
denter a semicirculo.  Dico  hinc  demonstrari,  Lunae  diametrum  aspectabilem 
diametro  Solis  aspectabili  fuisse  majorem  notabiliter,  quamvis  Sol  peteret 
longitudinem  mediam  perigaeo  propior,  Luna  non  duobus  signis  ab  apogaeo 
defluxisset.  Id  eo  facit,  ut  hic  etiam  pro  capite  octavo  pugnemus  tantoque 
certius  credamus,  majorem  esse  diametrum  Lunae  diametro  Solis  ut  pluri- 
mum, quare  et  Solem  totum  a Luna  tegi  posse. 

Demonstratio.  Centro  A (Fig.  110)  scribatur  circulus  maximus  cor- 
poris Lunae  BCD,  in  eo  BAC  diametros,  eique  ad  rectos  EA,  sitque  E 
centrum  Solis,  ergo  circulus  illuminationis  erit  parallelos  ad  BAC,  sit  FG. 
Sumatur  jam  H punctum  extra  lineam  EA,  quod  sit  locus  in  superficie 
Terrae,  puta  Praga.  Cumque  sit  HA  axis  circuli  visionis,  erit  hic  rectus 
ad  HA,  sit  KML,  abscindens  de  Luna  particulam  a Sole  illustratam,  seu 
cornu,  cujus  vera  latitudo  LG.  Cumque  hoc  cornu  defecerit  a semicirculo, 
semicornu  deficiet  a quadrante,  non  ergo  pertinget  usque  ad  M.  Secet 

ergo  KL  visionis  circulum  circulus  illuminationis  FG 
in  puncto  ultra  M versus  L,  id  sit  I.  Axis  vero 
visionis  HA  secet  FG  in  N,  et  axis  illuminationis 
EA  eandem  secet  in  R.  Igitur  si  cornu  plane 
usque  in  N pertigisset,  quae  per  N transit  ipsi  KL 
aequidistans  et  visionem  repraesentans,  minor  futura 
fuit  quam  FG  illuminatio.  Nam  AN  subtensa  recto 
ARN  longior  est  quam  AR,  circulus  ergo  per  N 
plus  ab  A centro  distitisset,  quam  circulus  FG, 
quare  minor  fuisset,  cum  qui  per  centrum  solus  sit 
omnium  maximus. 

Jam  vero  dimidium  cornu  non  usque  in  N per- 
tingebat, ut  quadrantis  longitudine  cerneretur,  sed 
in  I defecit.  Quare  KML  longius  ab  A distitit 
quam  N,  multo  igitur  minor  fuit  quam  qui  per  N. 
Minor  vero  et  qui  per  N circulo  FG  illuminato rio, 
multo  igitur  minor  KL  visorius  illuminatorio.  Per 
24.  vero  theorema  Opticorum  Euclidis,  quo  minus 
de  globo  spectatur,  hoc  major  apparet  ejus  diameter. 
Et  supra  cap.  VI.  Nro.  3.  demonstratum , si  KL 
visorius  et  FG  illuminatorius  coincidissent , eodem 
angulo  spectatum  futurum  fuisse  utrumque  luminare. 
Ergo  quia  jam  KTL  minor  est  quam  FTG,  major 
igitur  diameter  apparens  Lunae  quam  Solis,  idque 
sensibiliter  valde,  quamvis  prope  apogaeum. 

Jam  ut  theorema  perfectum  sit,  esto,  ut  pro- 
portio cornu  ad  residuum  corporis  ambitum  ex  aesti- 
matione oculari  innotescat  citra  errorem,  quod 
quidem  difficile  admodum  est,  et  ego  non  potui 
aestimare  subtilius  quippiam,  quam  cornu  inter 
trientem  et  semissem  circuli  visorii  esse  medium, 
hoc  est  inter  120  et  180.  Esto  nobis  propositum  hinc  calculo  inquirere 
aspectabilem  Lunae  diametrum.  Ergo  LI  cornu  erit  dimidium  aestimationis.  Sit 
D polus  visionis  et  descendat  arcus  DI  secetque  BC  in  Q.  Igitur  in  DQC 
datur  QDC,  longitudo  dimidii  cornu,  DCQ  vero  rectus  est,  et  latus  DC 
datur.  Nam  quia  Sol  in  longitudine  media,  et  Luna  56°  post  apogaeum, 
dabitur  igitur  ex  hypothesibus  auctorum  proportio  HE  ad  HA;  sed  AHE 
angulus  innotescit  ex  loco  utriusque  luminis  visibili,  ergo  producta  EA  in 
T,  dabitur  TAH,  cujus  mensura  TD  ejusque  residuum  ad  quadrantem  DC 
quaesita.  In  DQC  igitur  quaeratur  ex  datis  primo  DQ,  tum  DQC.  Dein 
ex  I perpendicularis  arcus  in  BC  incidat  , qui  sit  IS.  In  triangulo  igitur 
IQS  angulus  S rectus,  Q datus  est,  et  IS  latus  est  15' , quanta  scilicet 
est  distantia  circuli  illuminationis  a maximo,  supra  cap.  VI,  Nro.  3.  Dabi- 
tur ergo  QI,  minuendus  a QD,  ut  habeatur  arcus  inter  polum  et  visionis 
circulum,  cujus  complementum  ad  quadrantem  arguit  semidiametrum  visibi- 
lem per  demonstrata  cap.  VI,  Nro.  3.  Non  dissimulandum  est,  immanem 
hinc  fieri  diametrum  Lunae  apparentem,  si  vel  minimum  sensibile  semicir- 
culo nascentis  cornu  deesse  dixeris.  Itaque  causam  aliam  concurrere  ne- 
cesse  est ; scii,  acumina  cornuum  ob  exilitatem  prae  claritate  intermediarum 
partium  evanescunt  in  visu. 


Fig.  110. 

Appendix.  Comparantur  modi  alii  diametri  Lunae  metien- 
dae cum  praemissis.  Etsi  omnium  certissima  et  tutissima  mensura  po- 
stea per  observationes  eclipsium  Solarium  demum  expedietur,  hic  tamen  reliqui 
modi  sub  aspectum  subjiciendi  sunt  interim.  Et  Hipparchi  quidem  dioptra 
ex  Ptolemaeo  nota  est,  qua  et  ipse  Ptolemaeus  usus  desperavit  tamen, 
quantitatem  certam  ex  ea  elicere.  Solum  hoc  invenit,  Lunam  in  apogaeo 
aequalem  Solari  diametrum  ostendere,  in  perigaeo  augere  illam,  quod  et 
Hipparchus  dixerat. 

Anno  1598.  29.  Martii  vel  8.  Aprilis  vesperi  hora  8.  Gratii  vidi 
Lunam  junctam  occidentalibus  in  quadrilatero  Pleiadum,  sic  ut  non  plus 
sexta  Lunaris  diametri  parte  margo  a proxima  recederet.  Extremo  mar- 
gine tantum  a lucente  tertiae  magnitudinis  distitit,  quanta  fuit  ejus  ampli- 
tudo corporis.  Ibi  igitur  duae  in  occidentali  latere  quadrilateri  longius 
distabant,  quam  ut  utramque  simul  Luna  tegere  potuisset,  siquidem  super 
illas  fuisset  ingressa.  Luna  triduana  fuit,  superata  longitudine  media  ten- 
dens ad  apogaeum ; et  proxima  latitudini  maximae  septentrionali  videbatur 
toto  corpore  clarissime. 

Sequenti  17.  27.  Junii  mane  inter  horam  2.  et  3.  Luna  rursum  ad 
apogaeum  ascendens  eique  propior  et  circa  limitem  boreum  stabat  ad  Plei- 
adas  conversis  cornibus,  sic  ut  perpendiculari  sectionis  ex  imo  cornu  ducta 
stringeret  Pleiadas  superius.  Transierat  Pleiadas  et  a clarissima  distabat 
plus  quam  Palilitium  a vicina  Sucularum  versus  nares  Tauri,  minus  quam 
haec  ab  ima  in  naribus.  Diametro  igitur  aequare  videbatur  distantiam  cla- 
rarum duarum  transversarum  in  Pleiadibus.  Hujusmodi  comparationes  ad 
fixas  propinquas  invicem  tanto  debent  exquiri  avidius,  quod  universalis  om- 
nibus hominibus  et  perpetua  haec  mensura  est. 

Idem  tentari  potest  seu  per  fixas,  seu  per  radium,  seu  per 
dioptram,  cum  latera  umbrae  Terrae  perambulat,  rubore  suo 
adhuc  clara.  At  in  medium  umbrae  immersa,  ut  an.  1588.  Martio,  ma- 
ligne cernitur  infidaque  est  observatio. 

Videamus  vero,  etiam  cum  simpliciter  plena  lumine  observatur 
instrumentis,  sive  id  radio  fiat,  seu  marginibus  ad  stellas 
oppositarum  plagarum  comparatis,  seu  altitudine  utriusque 
marginis  per  quadrantes  exquisita. 

Anno  1592.  14.  Junii  instante  eclipsi,  Braheani  diametrum  Lunae 
radio  astronomico  secundum  Gemmae  doctrinam  dimensi  prodidere  32  aut 
3172  minutorum.  Erat  Luna  in  apogaeo.  Modus  et  incertus  est  et  sem- 
per  plus  justo  dicere  praesumitur. 

Eodem  anno  12.  Februarii,  Luna  non  humillima,  prodiderunt  35'. 

Anno  1587.  6.  Januarii  Lunae  summi  et  imi  marginis  elevatio  supra 
horizontem  de  die  observata,  cum  certior  est  Lunae  visio  (erat  enim  bi- 
secta  in  quadrato  Solis)  ostendit  diametrum  30'.  Erat  Luna  in  apogaeo. 

Anno  1588.  2.  Martii,  ante  eclipsin  vesperi  per  armillas  declinationis 
marginum  differentia  fuit  saepius  iterata,  33' , dimidio  plus  vel  minus.  In 
meridiano  altitudinis  marginum  differentia  31',  32 V3 ' , 30 3/l/.  Eadem  die 
praecedente  33'.  Scilicet  hic  modus  paulo  est  incertior.  Luna  a perigaeo 
ascendens  appropinquabat  longitudini  mediae. 

Hoc  modo  anno  1591.  22.  Februarii  in  longitudine  media  observata 
bis  31',  sexies  32',  septies  33',  sexies  34'  apparuit.  Quae  varietas  par- 
tim  ratione  diversorum  oculorum,  partim  ratione  pinnacidiorum,  partim 

ratione  copiosi  luminis  in  nocte  visi  accidit.  Nam  hi  omnes  modi  paulo 
incertiorem  faciunt  rationem  hujus  observationis.  Et  quamvis  per  instrumen- 
tum meum  Lunae  diameter  forte  paulo  minor  justo  apparet : major  tamen 
in  illo  est  constantia,  quam  in  hac  ratione  per  pinnacidia  observandi. 
Non  tamen  negarim,  si  quis  dioptram  Hipparchicam  dextre  adhi- 
beat, certius  colliniaturum.  Adeoque  cum  dioptra  Hipparchi,  Tychonis 
observatio  diurna,  instrumentum  meum  proxime  in  hanc  quantitatem  con- 
sentiant, quam  infra  per  umbram  Lunae  proditurus  sum:  tanto  facilius  vel 
jam  nunc  concludo,  diametrum  Lunae  in  apogaeo  esse.  In  perigaeo 

vero  quanta  sit,  non  ita  expeditum  est  ut  in  Sole  hinc  elicere.  Cum  enim 
duplicem  habeat  Luna  aequationem  maximam,  alteram  5°,  alteram  in  qua- 
draturis 7 ‘/2 0 • quarum  physice  consideratarum  altera  4336 , altera  6520 
eccentricitatem  postulat,  nescias  hanc  an  illam  an  intermediam  5428  sequi 
debeas,  ut  ita  binae  causae  physicae  concurrant.  Itaque  diameter  Lunae 
perigaea  vel  33'  20",  vel  34'  0",  vel  34'  40".  Et  mediocris  vel  31'  55", 
vel  32'  15",  vel  32'  35".*)  Vides  observationes,  per  pinnacidia  annis 
87,  88,  91,  92  recensitas,  ut  plurimum  alludere,  de  electione  vero  unius 
ex  tribus  hisce  nos  in  incerto  relinquere.  At  si  meo  instrumento  fides,  ex 
observatione  anni  1603.  16.  26.  Januarii,  ultima  perigaea  quantitas  sequest- 
rabitur. Sane  neque  rationes  physicae  maximam  ex  tribus  eccentricitatem 
admodum  desiderant. 

Problema  VI.  Quantitatem  defectus  in  eclipsi  Lunae,  vel 
etiam  Solis,  aestimare.  Fit  vulgariter  sine  instrumento  per  imagina- 
riam divisionem  diametri  in  partes  12. 

Hoc  modo  tutissime  utimur,  cum  aequalia  propemodum  sunt  in  defectu 
et  in  lumine.  Sic  Maestlinus  anno  1572.  25.  Junii  defectum  maximum 
aestimavit  praecise  semissem  diametri.  (At  Gemma  Frisius  scribit  Lovanii 
defecisse  8 digitos  lib.  II.  Cosmocritices  folio  233.) 

Magis  etiam  juvatur  is,  cui  circumferentia  obumbrata  simul  in  con- 
spectu est.  At  extra  hos  casus  fluxa  est  et  periculosa  ratio. 

Anno  1601.  29.  Novemb.  vel  9.  Decemb.  bona  quidem  pars  de  Lunae 
corpore  superfuit,  quanta  vero  esset  discerni  non  potuit  a quoquam  cum 
fiducia.  Ambrosius  Rhodius,  Tychoni  aliquamdiu  a calculo,  aestimavit  de- 
fectum 10  digit.  Witebergae. 

Anno  1603.  8.  18.  Novemb.  contendebant  alii  plus  quarta  parte  in 
defectu  esse , mihi  minus  aliquid  hoc  abesse  censebatur : et  tamen  obum- 
brata circumferentiae  pars  conspicua  fuit. 

Cum  autem  magni  intersit  astronomiae,  partiales  defectus  recte  anno- 
tari, Tycho  Brahe  ex  Cornelii  Gemmae  praeceptionibus  radio  dimetiri  solitus 
est  et  diametrum  Lunae  ante  defectum  et  partem  residuam  in  maximo  defectu. 

Ceterum  quibus  difficultatibus  hic  modus  impediatur,  prolixe  in  supe- 
rioribus est  expositum. 

Tycho  Brahe  anno  1592.  14.  Junii  observavit  initio  diametrum  Lunae 
adhuc  integrae  per  radium  32'.  Deinde  circa  eclipsis  medium  invenit  14' 
residua,  ut  defecerint  18'.  At  multum  haec  quantitas  ab  ipsius 
calculo  recedit,  qui  26  7^  corporis  Lunaris  umbrae  vindicat.  Itaque  hoc 


*)  Albategnius  consentit,  Lunae  diametrum  mediocrem  statuens  32'  25". 
Apogaeam  vero  et  perigaeam  totali  eccentricitate  sibi  quoque  credita  distinguit, 
ut  sit  illic  29'  30"  hic  35'  20". y3) 

observandi  difficultati  tribuo.  Nam  etsi  calculum  Tychonicum  seu  umbrae 
dimetientem  in  dubium  quis  vocet  (de  quo  alibi),  nunquam  tamen  efficiet, 
ut  haec  eclipsis  hac  quantitate  cum  ceteris  in  unam  normam  quadret. 

Itaque  ut  hic  quoque  paulo  firmioribus  praesidiis  niterer,  aestimare 
solitus  sum  arcum  circumferentiae  Lunaris  absentem. 

Nam  hoc  dato  et  proportione  diametrorum  Lunae  et  umbrae  cognita 
mediocriter,  defectus  quantitas  et  ipsa  datur.  Centro  D scribatur  circulus 
umbrae  FEG  et  centro  B circumferentia  disci  Lunaris  FAG,  secans  umbram 
in  F,  G.  Connectantur  centra  inter  se  et  cum  F,  item 
et  puncta  sectionum  lineis  FB,  FD,  BD  et  FG,  quae  sese 
orthogonaliter  secabunt  in  C.  Sit  FAG  verbi  gratia 
sexta  pars  circumferentiae,  erit  FA  dimidium  sc.  30°, 
angulus  nempe  FBC.  Quare  BFC  60°  et  BF  secans 
200000  qualium  FC  1 00000.  Detur  vero  proportio  BF 
ad  FD,  quae  sit  1 ad  3,  erit  FD  600000,  secans  anguli 
DFC  80°  24'.  Eorundem  vero  angulorum  et  tangentes 
dantur  BC  173205,  CD  591236.  Quae  ablatae  a BA 
200000,  et  DE  600000,  relinquunt  CA  26795  et  CE 
8764.  Itaque  qualium  BF  est  200000  talium  EA  pars 
deficiens  est  35559,  composita  ex  CE  et  CA,  qua  pro- 
portione data  facile  postea  vel  digiti  vel  scrupula  deficientia 
habentur.  Nam  si  semidiameter  Lunae  sit  16',  in  defectu 
erunt  2'  51".  Exempla  invenies  infra  in  eclipsibus  anni 
1603. 

Hic  etsi  et  visus  et  aestimatio  visus  nonnihil  aberrare  possunt,  ejus 
tamen  erroris  exigua  portiuncula  in  diametrum  Lunae  censendam  redundat. 

Cupio  astronomos  operam  dare,  ut  certiores  aliqui  modi  hujus  obser- 
vationis constituantur.  Nam  ab  hac  una  re  dependet  id,  quod  in  astrono- 
mia vulgo  maximi  fit,  dimensio  altitudinis  et  corporis  Solaris.  Etenim  si 
sit  parallaxis  Solis  maxima  3'  et  in  aestimatione  defectus  Lunaris  tertia 
parte  digiti  aberretur,  actum  est  de  600  semidiametris  Terrae;  sin  maxima 
Solis  parallaxis  sit  2',  aberrabimus  1700  semidiametris  Terrae  omissione 
unius  scrupuli  in  defectu  Lunari;  ut  videre  est  in  fronte  nostrae  parallac- 
ticae.  (Comp.  annot.  Nr.  89.) 

Problema  VII.  Proposita  vera  specie  Solis  deficientis  in- 
venire veram  proportionem  diametrorum  Solis  et  Lunae,  et 
digitos  eclipticos  veros.  Problema  Maestlini  est  praeceptoris  mei. 
Ascendebamus  sub  tectum  templi,  et  valvis  contra  lucem  munitis  in  sublimes 
trabes  aliquis  enitebatur,  tegulam  opportuno  loco  exemturus,  ut  rima  tenuis- 
sima luci  pateret,  nunc  hanc,  nunc  illam,  prout  hunc  vel  illum  radium  trabes 
intercepissent.  Ita  tabulati  opportunitas  radium  nobis  praestabat  multo 
ampliorem,  quam  instrumentum  seu  regula  mea,  non  longior  12  pedibus. 
Hunc  radium  cum  Sole  deficientem  (per  9.  secundi  capitis)  papyro  excipiebat. 
Et  quia  tota  radiatio  conus  rectus  est,  cujus  vertex  circa  foramen,  patet, 
nisi  papyrus  perpendiculariter  radiationi  sit  opposita,  radium  in  papyro 
formatum  non  fore  circulum ,, per  9.  primi  Apollonii.  Ergo  scribebat  in 
papyro  circulos  aliquot  diversarum  quantitatum,  quantum  fere  videbat  radium 
occupaturum,  ductasque  diametros  in  12  partes  aequales  seu  digitos  divi- 
debat. Deinde  radium  circulis  signatis  ita  excipiebat  ex  opposito,  ut  margo 
radii  in  circuli  alicujus  circumferentiam  undique  coincideret,  permutando 

circulos  aut  accedendo  recedendove  a foramine,  donec  hoc  fieret.  Id  argu- 
mentum erat,  conum  radiationis  perpendiculariter  a papyro  sectum.  Diame- 
trum vero  interpunctam  conversione  papyri  dirigebat,  ut  cornua  Solis  bise- 
caret.  Tunc  itaque  arcus  interior  radii  deficientis,  qua  diametrum  divisam 
secabat,  digitos  ostendebat  eclipticos.  Hanc  doctrinam  a Reinholdo  traditam 
admonitionem  auctoris  secutus  diligentius  excoluit.  Nam  proportionem 
diametrorum  simul  eliciebat  in  hunc  modum.  Quando  margines  radii  in 
circulum  praecise  coincidebant,  tribus  vel  quatuor  punctis  interiorem  radii 
circumferentiam  raptim  signabat.  Inde  continuatus  per  haec  puncta  circulus 
facile  ostendebat,  qua  in  proportione  esset  ad  priorem,  qui  Solem  repraesentabat. 

Sit  ABCD  radius  Solis  deficientis  ejusque  vera  species, 
is  quadret  exteriori  superficie  ABC  in  circulum  ex  E de- 
scriptum. Signentur  vero  in  interiori  circumferentia  ADC 
tria  puncta  quaecunque,  sint  A,  D,  C.  Igitur  (E.  III,  24)  per 
ADC  continuetur  circulus  centro  F.  Et  quia  defectus  in 
Sole  causa  non  est  alia,  quam  interpositus  Lunae  inter  Solem 
et  visum,  est  igitur  interior  arcus  corniculati  Solis  ADC 
particula  circuli  quo  Luna  spectatur.  Quare  circulus  ADC, 
centro  F,  repraesentat  Lunare  corpus,  et  quae  invenitur 
mechanice  proportio  inter  FD  et  EB,  ea  est  visibilis  dia- 
metri Lunae  ad  visibilem  diametrum  Solis. 

Ceterum  hoc  pacto  observata  Lunae  diameter  plerumque  minor  Solari 
apparebat.  Per  11.  vero  secundi  capitis  patet,  nisi  plane  minutissimum 
sit  foramen,  puncti  instar,  semper  proportionem  diametrorum  vitiari  Lunam- 
que justo  minorem  apparere,  et  (per  12)  digitos  pauciores  apparere.  Quare 
infidus  est  hic  modus  ita  simpliciter  administratus.  Adde  quod  titubatio 
manuum  et  rapidus  Solis  motus  punctorum  consignationem  plurimum  turbat. 9J) 
Ergo  ad  meum  instrumentum. 

Problema  VIII.  Speciem  sive  radium  Solis  deficientis,  ut 
is  figuratur  in  instrumento,  punctis  excipere.  Fit  ut  in  antecedenti 
et  paulo  majori  certitudine.  Nam  instrumentum  praestat,  ne  mihi  mutatione 
circulorum  opus  sit,  neve  accessu  recessuque.  Etenim  qua  die  futura  est 
eclipsis,  quantitas  radii  Solis  in  instrumento  notatur  accurate  tantaeque 
quantitatis  circulus  describitur,  qui  tabellae  applicatus  circumgestatur  undi- 
que, semperque  toto  illo  die  radium  Solis  certo  aequat.  In  signatione  tamen 
punctorum  eadem  querela  quae  prius.  Nam  ad  omnia  momenta  transfertur 
Solis  radius,  itaque  et  transtrum  et  regula  in  transtro  una  transferenda  est 
inter  consignandum.  Utere  tamen  hac  cautione  : punctum  signa  unum,  cum 
exterior  radii  circumferentia  exacte  quadrat  in  circulum;  inde  translato 
instrumento  radium  praevenias : interea  dum  radius  sequatur,  tu  locum  alteri 
puncto  signando  notabis  oculis.  Et  proderit  spectatorem  adesse,  qui  tibi 
intento  in  alterum  limbum  significet,  quando  ex  altera  parte  in  punctum 
jam  signatum  limbus  rursum  incidat.  Inde  iterum  applicabis  probationis 
causa,  et  cito  priusquam  crescat  defectus  aut  decrescat  sensibiliter.  Cete- 
rum haec  species  adulterata  est.  Sequitur  ergo 

Problema  IX.  Ex  specie  instrumenti  seu  radio  quantumvis 
adulterato  veram  Solis  deficientis  speciem  elicere.  Continuetur 
enim  circulus,  in  quo  tria  puncta  signata  sunt,  scilicet  H,  B,  F,  (Fig.  107) 
constituto  ejus  centro  L.  Id  erit  Lunaris  corporis  centrum.  Inde  ad  LB 
apponatur  BA  semidiameter  fenestrae,  et  centro  L distantia  LA  scribatur 


Fig.  112. 

circulus  DAC,  corpus  Lunae  verum  repraesentans.  Eundem  in  modum  ab 
AG  auferatur  GE  semidiameter  fenestrae  et  centro  A distantia  AE  scri- 
batur circulus  DEC,  Solem  repraesentans.  Igitur  DECA  vera  erit  species 
Solis  deficientis  per  10.  11.  12.  secundi  capitis.  Rationem  calculi  vide 
infra  in  exemplis. 

Problema  X.  Per  transversalem  regulam  instrumenti  dex- 
terius excipere  speciem  instrumenti.  Quia  difficultas  est  in  signandis 
punctis  ut  dictum  est,  et  quia  multa  simul  admini- 
stranda sunt,  praesertim  si  observator  solus  sit, 
cogitavi  de  alia  faciliori  ratione.  Supra  rotulam, 
de  qua  in  descriptione  instrumenti,  statuebam  indicem 
solidarum  partium , quibus  supra  planum  rotulae 
papyraceae  paulisper  extaret,  ita  tamen  ut  diame- 
trum in  digitos  distinctam  non  tegeret,  sed  binis 
tigillis  diametro  aequidistantibus  illam  amplecteretur. 

Super  hoc  solido  indice  volvatur  transversalis  regula 
indici  perpendicularis  et  diametro  signatae,  longi- 
tudine diametri.  Nempe  hujus  regulae  alveolus 
profunditate  sua  crassitiem  tigillorum  indicis  aequet 
et  morsu  adhaerescat  tigillis,  uti  quis  illam  pro- 
moverit. Et  regula  habeat  aciem.  Ergo  pariete 
et  fenestra  ad  Solem  recte  habentibus  volvatur  et 
index  cum  rotula  circa  axiculum  et  transversalis 
super  indice  susque  deque,  donec  veniat  acies  ad 
utriusque  cornu  obtusi  contactum.  Et  tunc  notetur  punctum,  in  quo  trans- 
versalis acies  secat  signatam  diametrum:  notetur  et  punctum,  quo  eandem 
diametrum  secat  interior  radii  circumferentia  seu  umbra  Lunae.  Si  hoc 
recte  fuerit  administratum,  signatione  punctorum  non  erit  opus.  Sequitur  enim 

Problema  XI.  Ex  transversali  regula  veram  speciem  de- 
fectus arguere.  Sit  CDEF  species  radii  deficientis,  cujus  centrum  G, 
diameter  signata  DF  et  cum  ea  linea  indicis  IDE.  Sitque  linea  CHE 
contingens  cornua  C,  E obtusa,  et  secans  signatam  diametrum  in  H secet- 
que  eandem  CFE  segmentum  in  F.  Igitur  in  diametro  DH  extendatur 
semidiameter  fenestrae,  quae  sit  DL,  a D in  L,  ut  et  ab  F in  M et  ab  H 
in  P,  et  agatur  per  P recta  NPO  perpen- 
dicularis ad  diametrum  et  aequidistans  regulae. 

Dein  centro  G distantia  GL  scribatur  cir- 
culus NLO,  qui  repraesentabit  justam  Solis 
speciem,  ut  in  9.  hujus.  Secabit  is  lineam 
NPO;  secet  in  N,  0.  Per  tria  igitur  puncta 
N,  M,  0 describatur  circulus,  cujus  centrum 
sit  K.  Dico  NLOM  esse  veram  speciem 
Solis  deficientis.  Agantur  enim  perpendicu- 
lares NC,  OE.  Cum  ergo  NC,  OE  sint 
eidem  CE  perpendiculares , erunt  aequi- 
distantes.  Et  quia  et  DK,  hoc  est  PH  eidem 
CE  perpendicularis  ex  fabrica  instrumenti : 
erunt  igitur  aequales  NC,  PH,  OE.  Sed  PH 
est  semidiameter  fenestrae,  ergo  et  NC,  OE. 

Cum  autem  (II,  10.)  orbiculus  fenestrae 


Fig.  114. 

circa  etiam  puncta  extremorum  cornuum  circumducatur  et  CHE  tangat  illos 
circellos,  utpote  obtusa  radii  cornua : necesse  est  N,  0 esse  illa  extremorum 
cornuum  puncta.  Nam  a quovis  puncto  circumferentiae  NLO  supra  N vel 
0 longior  demitteretur  linea,  et  ab  aliis  infra  N,  O brevior  quam  NC,  OE 
semidiameter  fenestrae  foraminis.  Si  ergo  N,  O sunt  acumina  cornuum, 
ergo  ibi  circulus  Lunae  secat  Solarem.  Sed  et  M est  in  circulo  Lunae, 
ut  in  9,  ergo  NMO  est  Lunae  circulus,  et  NLO  Solis,  ergo  justa  species 
NLOM. 

Problema  XII.  Ex  radio  seu  specie  deficientis  Solis  per 

instrumentum  signata  invenire  proportionem  diametrorum,  cen- 
trorum distantiam  visibilem  et  quantitatem  defectus.  Primum 
ex  radio  adulterato  verus  eliciatur  per  11.  vel  9.  hujus.  Deinde  fiat  ut 
problemate  7 ; continuentur  scilicet  circumferentiae  verae  speciei  et  com- 
parentur diametri  mechanice,  ut  et  centrorum  distantia  et  digiti.  At  si 
per  11.  operatus  es,  haec  omnia  etiam  aliter  habentur  per  ipsam 
observationem  et  calculum.  In  schemate  praecedenti  dantur  puncta 
F et  PI,  ergo  FH  ex  ipsa  observatione.  Dico  hanc  esse  aequalem  lineae 
MP;  sunt  enim  MF  et  PH  aequales  et  FP  communis.  Simul  autem  habetur 
ML  subtractis  FM,  LD  ab  FD.  Quare  habetur  PL.  Sed  QL  habetur 
per  2.  hujus.  Et  est  haec  diameter  circuli  ONL,  ergo  et  QP  habetur  et 
earum  media  proportionalis  PN.  Est  autem  et  PN  media  proportionalis 
inter  MP  et  PR,  et  PM  ex  observatione  dabatur,  scilicet  FH.  Ut  ergo 
FH  vel  MP  ad  PN,  sic  PN  ad  PR,  quae  cum  PM  facit  diametrum  Lunae 
visibilem.  Quantitas  vero  defectus  datur  etiam  simplicius.  Nam 
quia  SQ  et  FM  fiunt  semidiametri  foraminis,  ergo  SF  et  QM  aequales. 
Ut  autem  QL  ad  12  digitos  ita  SF  vel  QM  ad  digitos  deficientes,  aut  si 
mavis  dices,  ut  LQ  ad  12  digitos  sic  LM  pars  lucens  ad  digitos  non  tectos, 
qui  a 12  ablati  relinquunt  digitos  eclipticos.  Exempla  calculi  sunt  infra 
probi.  32. 

Porro  quae  problemate  10.  sunt  tradita  paulo  sunt  incertiora  expertu, 
si  quis  illa  per  hoc  11.  et  12.  examinet.  Nam  difficulter  ad  utrumque 
sectionis  punctum,  regulae  simul  et  umbrae  cum  diametro  signata  atten- 
ditur. Et  acuminum  in  cornibus  circelli,  utpote  a puncto  sparsi,  valde  sunt 
diluti,  et  aestimando  sectiones  fallimur  in  minimis.  Ut  anno  1600.  30.  Junii 
vel  10.  Julii,  cum  deficerent  digiti  3 in  radio,  regula  transversalis  resecuit 
digitos  1 2/3 , ergo  IIF  1 ‘/3  qualium  FD  9,  et  in  dimensione  foraminis,  qua- 
lium totus  radius  habuit  1 05  Y2 , enucleatus  vero  89  (ut  haec  paulo  minor 
justo  quantitas,  quod  probi.  2.  monitum,  jam  justa  sit),  talium  tres  digiti 
sunt  2 6 3/8 . Et  HF  vel  PM  11 1 3/<. 8 s FD  vero  9 digiti,  sunt  partes  7 9 Y8 . 
Ergo  tota  IID  partes  90 61/72  fere,  et  IIP,  LD,  16  '/2  ablatis,  erit  PL 
74 25/7  2,  et  PQ  1447/7  2-  Haec  in  se  multiplicata  faciunt  1 089  V4  quadratum 
NP.  Sed  PM  fuit  11,3/18,  prodit  ergo  divisione  quadrati  NP  in  PM 
residua  PR  93  fere,  cui  additum  segmentum  PM  constituit  totam  Lunae 
diametrum  104 2/3,  qualium  Solis  89.  Fuisset  igitur  diameter  Lunae  scru- 
pulorum 34  3/4,  cum  tamen  paulo  fuerit  inferior  longitudine  media.  Quare 
ut  videas  fallaciam,  fuerit  diameter  Lunae  32'  et  digiti  obscurati  in  radio  3, 
quaeritur  quid  transversalis  resecare  debuerit,  quod  nos  aestimabamus  digitos 
1 2/3 . Si  ergo  29  if2  scrupula  dant  89  particulas,  32  scrupula  dabunt  Lunae 
particulas  96 4/2  paulo  plus;  et  quia  3 digiti  in  radio  sunt  26 3/8 , tanta 
igitur  particula  de  radio  etiam  89  defecit.  Quia  ergo  ut  PL  ad  PN  sic 

PN  ad  PQ,  et  simul  ut  PR  ad  PN  sic  PN  ad  PM,  erit  ut  PL  ad  PR 
sic  PM  ad  PQ.  Et  seorsim  ut  ML  ad  QR  sic  PM  ad  PQ,  et  junctim  ut 
ML,  QR  simul  ad  ML  sic  PM,  PQ  simul,  h.  e.  MQ,  ad  PM.  Cum  ergo 
sit  QL  89  et  QM,  hoc  est  SF  26  3/8  , erit  ML  62%.  Et  cum  RM  sit 
96  */2  plus,  QM  vero  26%,  erit  RQ  70  */6 . Summa  132%.  Ut  ergo 
132  % ad  62%  sic  26  % ad  PM  124/9,  ML  vero  62%,,  et  PH,  LD  duae 
semidiametri  foraminis,  scilicet  \6'l2.  Summa  HD  91%  fere. 

Cum  ergo  105  % faciant  digitos  12,  residuum  13  7/8  efficiet  digitos 

1 % fere,  at  quid  hoc  in  oculari  aestimatione  differt  ab  l % ? 

Cum  igitur  et  hic  me  sensus  pene  destituerent,  cogitavi  et  de  tertia 
ratione  metiendae  diametri  Lunae  in  eclipsibus  Solis : quae  jam  sequitur. 

Problema  XIII.  In  eclipsi  Solis  per  ante  fabrefactas  lunu- 
las aestimare  diametrum  Lunae  expedite  et  tuto.  Ratio  omnium 

quae  excogitari  possunt  plane  certissima,  quae  vel  sola  in  causa  est,  ut 

hanc  editionem  maturem : cupio  enim  ut  mathematici , quibus  astronomia 
curae  est,  eclipsin,  quae  futura  est  anno  1605.  die  2.  12.  Octobris  prope 
perigaeum,  in  hunc  modum  observent.  Nam  anno  1601.  in  ipso  apogaeo 
pulcherrima  mihi  serenitas  affulsit : et  fieri  potest  ut  impediantur  aliqui 
quamvis  cupidissimi  nubibus  vel  valetudine.  Omnes  igitur  paratos  esse 
expedit.  Etenim  ex  collatione  diametri  in  apogaeo  et  perigaeo  de  vera  et 
geometrica  eceentricitate  Lunae  in  conjunctionibus  certi  quid  concludi  pote- 
rit, quod  fundamenti  loco  sit  ad  disputandum  de  causis  physicis. 

Ad  rem.  Capiat  itaque  rotula  nostra  papyracea  pro  tigillis  et  indice 
solidiusculo  proque  regula  transversali  binas  ansulas  retortas,  itidem  paral- 
lelas signatae  diametro,  sed  extra  circuli  complexum,  qui  ejus  diei  radium 
metitur.  Intra  has  ansulas  aptentur  loco  transversalis  foliola  quadrata,  in 
quorum  medio  circelli,  quantam  suspicamur  futuram  diametrum  Lunae  dimi- 
nutam, circumcirca  semidiametro  fenestellae  nostrae, 
suum  nihilominus  indicem  ex  centro,  papyraceum  loco 
prioris  lignei.  Nam  hujus  usum  postea  ostendam. 

Foliola  vero  cancellentur,  resectis  de  circumferentia 
lunularum  partibus  papyri  praeterquam  a lateribus,  ubi 
brachiola  relinquenda  lunulis  retinendis  in  quadrati  folii 
centro.  Ita  fiet  ut  signatam  in  rotula  diametrum  nihilo- 
minus videre  possis,  non  impeditus  quadrato  foliolo. 

Quibus  sic  apparatis,  eclipsi  Solis  incipiente  et  regula 
instrumenti  cum  tabellis  in  Solem  directis , volvatur 
rotula  circa  axiculum,  foliolum  vero  intra  rotulae  ansu- 
las per  lineam  rectam  sursum  deorsum,  donec  summus 
lunulae  margo  in  profundissimum  umbrae  apicem  sedeat. 

Igitur  in  eclipsi  majuscula,  si  lunula  tua  justo  major 
fuerit,  prius  teget  a lateribus  cornua  radii,  quam  a fronte 
interiorem  radii  deficientis  circumferentiam  tangere  possit. 

Sin  minor  justo,  applicata  igitur  a fronte  margini  umbrae 
Lunae,  a lateribus  non  assequetur  circumferentiam,  quam 
in  medio  tangit.  Itaque  commuta  lunulas , donec  una 
aliqua  plane  in  interiorem  radii  circumferentiam  apta 
sit.  . Illa  prodet  tibi  visibilem  Lunae  diametrum. 

Anno  1601.  14.  24.  Decembris  Pragae  Bohemiae 
per  usitatum  meum  instrumentum,  fenestella  nihil  com- 

Kepleri  Opera.  II. 


Ferat  autem  rotula 
Fig.  115. 


Fig.  116. 

mutata,  Solis  deliquium  contemplatus  sum  in  hunc  jam  descriptum  modum. 
Quantitates  circulorum  dupla  horum  (Fig.  115,  116)  fuere,  quos  vides.  Sum- 
seram  n.  pro  lunula  particularum  37  semidiametrum , quae  cum  8 i/4  fora- 
minis efficiunt  45  % , sc.  ut  efficeret  15'  seu  pro  tota  diametro  30'.  Nam 
et  Sol  in  apogaeo  habet  30'  in  diametro : Luna  vero  a Ptolemaeo  et  Hip- 
parcho dicitur  aequalis  Soli : et  Tycho  ipse  Lunae  in  oppositionibus  minimam 
diametrum  30'  assignat:  quae  vero  de  diminutione  hujus  diametri  in  Solis 
eclipsibus  dixerat,  multis  de  causis  suspecta  habebam.  Tanta  itaque  con- 
stituta lunula,  spectatoribus  Bralieanis,  cum  jam  ad  medium  eclipsis  excre- 
visset, apparuit  omnibus  manifestissime,  lunulam  meam  non  tantum  non  esse 
majorem  umbra,  sed  adhuc  deficere  a lateribus  umbrae,  si  a fronte  illam 
tangeret.  Jtaque  major  apparens  Lunae  diameter  quam  30',  multo  etiam 
major  futura,  si  hoc  loco  epicycli  in  @ et  coeli  medio  apparuisset,  ob  visus 
majorem  propinquitatem  : quam  ob  causam  dimidio  minuto  fere  major  appa- 
rere potest  in  vertice,  quam  in  horizonte. 

Ceterum  lunula  unica  mihi  erat,  itaque  non  potui  praecise  ad  prae- 
scriptum modum  procedere.  IIoc  autem  feci,  lunulam  a contactu  interioris 
circuli  de  radio  nonnihil  avulsi , ut  aequabiliter  circumferentiae  distarent. 
Tunc  itaque  inter  circumferentias  lunulae  et  radii  interesse  putabantur  par- 
ticulae propemodum  2.  Esset  itaque  semidiameter  Lunae  47 '/4,  in  scrupulis 
1 5 J/3 Ergo  diameter  apparens  3 1 Y3 Idque  in  apogaeo.  At  ne  nimium 
visui  tribuam  in  marginibus  umbrae  noscendis,  interfuerit  sane  unica  parti- 
cula et  sit  diameter  in  apogaeo  30  ij2\  quanta  est  Solis  mediocris  diameter, 
ut  ita  secundum  Sosigenis  doctrinam  Luna  in  apogaeo  Solem  in  perigaeo 
non  totum  tegere  possit.  Hoc  itaque  certissimum  axioma  sit : diametrum 
Lunae  remotissimae  in  eclipsi  anni  1601.  non  minorem  apparuisse  30  Y2 y* 
Jam  supplete  quod  reliquum  est,  o mystae  rerum  coelestium,  et  occasionem, 
quam  offeret  annus  1605.  Luna  in  perigaeo,  omnes  arripite. 

Problema  XIV.  Inclinationes  Solarium  eclipsium  excipere. 
Modus  Maestlini,  et  cautio.  De  ove  pecude  in  proverbio  est,  nulla 
parte  non  prodesse.  Idem  de  phasibus  eclipsium  universis  verum  est : 
praecipue  de  inclinationibus,  quas  Ptolemaeus  libro  VI.  capitibus  ultimis 
TiQoavevaaiq,  quasi  annutus  vocat : quae  si  certissime  observentur,  maximarum 
rerum  in  motu  Lunae  nobis  argumenta  praebent,  et  compendio  serviunt,  ut 
in  parte  altera  de  usu  dicetur.  Sed  et  in  hoc  genere  existunt  admiratione 
et  demonstratione  digna  phaenomena,  non  satis  ab  antecessoribus  explicata : 
quaeque  me  diu  torserunt. 

Maestlinus  igitur  praeceptor  meus  parvo  quadrante  utitur  in  hunc 
modum.  Radius  in  camera  deficiens  perpendiculariter  in  papyrum  incidat, 
ministro  papyrum  sustentante.  Latus  igitur  parvi  quadrantis  objiciatur  radio 

perpendiculariter,  sic  ut  secet  cornua  radii 
per  medium,  de  quo  oculorum  aestimationi  est 
credendum.  Ab  illo  latere  sic  directo  qua- 
drans dependeat  et  in  quadrante  perpendiculum ; 
et  monstrabit  perpendiculum  in  limbo  gradus 
seu  angulum , quo  verticalis  circulus  (a  filo 
repraesentatus)  secat  circulum  per  centra  lumi- 
narium , a latere  bisecante  repraesentatum. 
Statim  vero  et  quasi  in  eodem  momento 
capienda  est  altitudo  Solis,  sine  qua  inclinatio 

fere  est  inutilis.  Sit  GHI  radius  deficiens,  liunc  bisecet  per  suam  umbram 
latus  AC  quadrantis  AOC  et  sit  AF  perpendiculum : erit  FAC  vel  FC 
propemodum  angulus  quaesitus.  Nam  AF  in  verticali  esse  extra  contro- 
versiam est.  AC  vero  transit  per  centra  D,  E.  Nam  ponitur  bisecare 
cornua  GI,  hoc  est  rectam  GI  in  duobus  circulis  descriptam,  cum  utriusque 
arcum  bisecet.  Necesse  est  igitur  per  centra  illam  transire.  Ceterum  in 
exemplo  eclipsis  anni  1590.  21.  Julii,  in  cujus  eclipseos  observatione  Maest- 
linus  hunc  modum  usurpavit,  Sol  humilis  erat  et  inclinationis  vel  pene  rectus 
vel  pene  nullus  angulus.  Itaque  tum  quidem  valuit  modus  iste  et  subtili- 
tati sensuum  suffecit : at  si  Sol  altior,  inclinationes  intermediae  fuissent, 
dubium  non  est  quin  a Maestlino  fuissem  de  cautione  admonitus.  Nam  etsi 
AF  repraesentat  verticalem,  AC  circulum  per  centra:  non  tamen  FAC 
metitur  angulum  illorum  circulorum,  sed  minor  est.  Quod  facile  patet,  si 
A punctum  sit  in  ipsa  intersectione  circulorum  horum  in  sphaera,  et  ex 
eodem  puncto  exeant  duae,  altera  verticalem,  altera  circulum  per  centra  in 
eodem  puncto  tangentes.  Illae  enim  comprehendent  angulum  cum  circulis 
eundem,  hae  vero  manifeste  minorem.  Demonstrationem  et  schema  et  cal- 
culum cautionis  necessariae  invenies  infra  probi.  29. 

Problema  XV.  Inclinationes  per  instrumentum  eclipticum 
excipere.  Modus  est  facilis,  nec  ut  prior  titubatione  liberarum  manuum 
impeditus,  et  demonstrativus.  Directa  enim  regula  in  centrum  Solis,  rotula 
cum  indice  convertitur  quoad  transversalis  regula  vel  tangit  cornua  vel 
tangenti  parallelos  est,  et  monstrabit  index  in  exteriori  circulo  gradus 
inclinationis  cum  verticali,  statimque  datur  et  altitudo  Solis  per  sectionem 
regulae  cum  transtro,  signo  distincto  facto  eodem  in  regula  et  transtro,  ut 
post  observationem  metiri  possis,  si  antea  non  est  divisum  transtrum  et 
regula,  secundum  gradus  altitudinis  Solis.  Quodsi  loco  transversalis  uti 
placet  lunulis,  ut  est  in  problem.  13,  rotula  rursum  convertitur,  donec 
radius  deficiens  cornibus  suis  lunulam  utrinque  ex  aequo  amplectitur,  quod 
et  divisa  diametros  et  brachiola  lunulam  retinentia,  quae  possunt  esse  loco 
transversalis,  facile  indicant. 

Demonstratio  in  hoc  est,  quod  fissurae  duae  et  transtri  et  columellae 
regulam  in  plano  circuli  verticalis  collocant,  quam  eodem  sequitur  et  linea 
longitudinis  in  tabella,  a qua  linea  incipit  divisio  circuli  in  tabella  exterioris. 

Quodsi  non  semper  totum  instrumentum  sit  ad  manus,  ut  si  nil  adsit 
nisi  regula  cum  tabellis,  regulam  sic  in  planum  verticalis  diriges,  si  regulae 
in  radice  coasses  transversale  duum  pedum  longitudine  vel  eo  amplius,  et 
ad  angulos  rectos  regulae,  postea  regulam  cum  transversali  procumbere 
patiaris  in  pavimentum  aequabile  et  horizonti  parallelon.  Nam  transversale 
regulam  in  dorsum  eriget,  ut  in  verticale  planum  competat,  plane  ut  antea 
per  fissuras  transtri  et  columellae  idem  fuit  obtentum. 

Problema  XVI.  Inclinationes  in  pavimento  etiam  designare. 
Dictum  est  capite  secundo,  radium  hujusmodi  in  obscura  camera  conum 
esse  rectum,  si  foramen  circulare  et  perpendiculare  sit,  cujus  vertex  supra 
foramen,  basis  in  illustrata  superficie.  Quodsi  superficies  haec  recte  ob- 
jicitur fenestrae,  basis  coni  vel  portio  illustrata  circulus  erit  (II,  8).  At 
si  superficies  oblique  objiciatur  radio,  basis  hujus  coni,  vel  portio  obliquae 
superficiei  illustrata  sectio  erit  conica,  et  ellipsis  quidem,  si  totum  radium 
superficies  intercipiat  (Apoll.  I,  13).  Cum  ergo  in  nostro  climate  planum 
horizontis  seu  pavimenta  semper  obliquum  excipiant  radium  Solis,  semper 

igitur  elliptica  erit  figura  radii,  idque  fere  in  omnibus  etiam  figuris  fene- 
strarum, dummodo  plena  fiat  intersectio.  Nam  per  II,  6.  tunc  fenestra 
minimum  communicat  cono  de  sua  figura,  Sol  plurimum.  Sol  igitur  cum 
sit  circulari  specie,  conum  proxime  rectum  nihilominus  efficiet : etsi  fenestrae 
alia  forte  quam  circularis  sit  figura. 

Igitur  si  destituaris  instrumento,  quod  mihi  anno  1598.  25.  Feb.  vel 
7.  Martii  accidit,  designa  ellipses  super  papyro  in  pavimentum  projecto, 

prout  illas  Sol  effigiat,  et  quia  celeriter  locum 
deserunt,  trina  vel  quaterna  puncta  facito,  in  A 
summo  et  in  B imo  apice  ellipseos , ut  et  in 
acumine  binorum  cornuum.  Etenim  longitudo 
ellipseos  AB  porrigit  sese  in  circulum  verti- 
calem. Quare  mediante  cognitione  ellipseos, 
positione  data  erit  inclinatio  deliquii  CD  ad 
verticalem  AB.  Utilis  est  potissimum  in  prin- 
cipio et  fine  eclipseos , ubi  C , D punctum 
unum  fiunt.  Item  ad  dignoscendum , an  umbra 
praecise  in  A vel  in  B vel  locis  quadratis 
consistat.  Extra  hos  casus  paulo  pericu- 
losior. 

Problema  XVII.  Ex  ellipseos  designatione  inclinationem 
discere  deliquii.  Primum  mechanice  sic.  Duc  in  schemate  praecedenti 
AB  diametrum  longiorem,  eaque  bisecta  in  E,  centro  E distantia  EA  vel 
EB  scribatur  circulus,  ex  C vero  et  D cornubus  demittantur  perpendiculares 
in  AB,  continuatae  ad  illam  partem  circumferentiae,  sintque  CG,  DF.  Et 
circumferentia  GF  bisecetur  in  H,  ducaturque  EH.  Ergo  HEB  est  inclina- 
tionis angulus,  discendus  ex  HB  arcu,  si  AHB  in  180  dividatur.  Cum 
enim  conus  iste  acutissimus  sit,  utpote  cujus  angulus  non  major  dimidio 
gradu,  medium  ellipseos  plane  insensibile  quippiam  abscedit  ab  axe  coni, 
propterea,  a quocunque  puncto  circumferentiae  ellipseos  perpendicularis  in 
diametrum  longiorem  demittatur,  rescindit  sinum  versum  illius  arcus  a ver- 
ticali puncto  incepti  in  circulo,  cujus  est  BA  diametros. 

Quodsi  etiam  bina  puncta  pro  diametro  breviori  signasti,  aut  si  cal- 
culo ex  altitudine  Solis  elicuisti  proportionem  brevioris  diametri  ad  longio- 
rem : probationis  causa  ex  E scribes  circulum  amplitudine  diametri  brevioris, 
et  ex  C,  D,  parallelos  ipsi  AB  duces,  ut  secent  circellum  in  I,  K,  cujus 
arcus  dimidium  si  in  lineam  EH  incidit,  certa  est  designatio.  Rursum  enim 
ellipsis  brevior  diametros  insensibili  longior  est  linea  ad  axem  perpendiculari 
in  puncto  axis , quod  est  in  plano  seu  basi : quare  a quocunque  puncto 
circumferentiae  ellipticae  ducta  perpendicularis  in  breviorem  diametrum, 
rescindit  sinum  rectum  se  inter  et  centrum  ejus  arcus,  qui  in  circulo  ampli- 
tudinem brevioris  diametri  habente  inter  punctum  verticale  (seu  quod  est 
in  AB  linea)  et  datum  punctum  interjicitur. 

Verum  ne  conicorum  elementorum  periti  in  me  quid  desiderent:  addam 
et  aHQifieiav  ex  Apollonio.  Sit  N punctum,  in  quod  axis  coni  incidit.  Habe- 
buntur ergo  NA  et  NB  in  hunc  modum.  Distantiam  Solis  a vertice  15', 
vel  quanta  est  semidiameter  Solis,  auge  et  minue,  et  omnium  trium  arcuum 
excerpe  tangentes.  Differentiae  tangentium  ostendent  portiones  quaesitas 
in  proportione,  qualium  sinus  totus  est  100000.  Semidiameter  vero  brevior, 
ex  N puncto  exiens  (in  Apollonio  est  ordinatim  applicata)  sic  habetur.  Ut 

sinus  totus  ad  secantem  distantiae  Solis  a vertice , ita  tangens  minutorum 
quindecim  ad  quantitatem  semidiametri  brevioris,  in  mensura,  qua  AN,  NB, 
ex  tangentibus  datur.  Haec  igitur  ordinatim  applicata  est  justior  amplitudo 
circelli  minoris.  Et  quia  periculum  est,  ut  A et  B puncta  non  praecise  in 
medio  circularium  apicum  signes,  maxime  ut  propter  moram  intervenientem 
radii  apices  ex  A,  B prius  discedant,  quam  C,  D puncta  expresseris:  quo 
pacto  quantitates  CL  et  DM  vitiarentur:  ideo  peri,  21.  conicorum  notabis: 
ut  est  longior  diameter  AB  (Apollonius  axem  figurae  vocat)  ad  breviorem 
(in  genere,  ut  figurae  latus  transversum  ad  rectum)  sic  esse  rectangulum 
ALB  ad  quadratum  LC,  et  rectangulum  AMB  ad  quadratum  MD.  Atque 
hoc  pacto  restituuntur  CL  et  DM,  si  vitium  habent  ex  consignatione ; modo 
AB  justa  sit  et  C,  D punctorum  locus  inter  A,  B,  causa  longitudinis  justus, 
ubi  minus  est  in  consignatione  periculi.  Exemplum  infra  in  probi.  23. 

Problema  XVIII.  Inclinationes  Lunares  excipere  instru- 
mento. Circellum,  qualis  est  in  tabella  exterior,  solidarum  partium  et 
recisum  undique,  divisum  a summo  in  partes  360,  quacunque  ratione  statue 
in  perpendiculo  radiorum  Lunarium , . sic  ut  initium  divisionis  sit  praecise 
supremo  loco,  quo  momento  inclinationem  deliquii  Lunaris  cupis  annotare. 
Volvatur  in  circulo  regula,  longior  diametro  circuli,  in  regula  sit  trans- 
versale regulae  perpendiculare.  Collocato  itaque  circello  ut  jussus  es,  transfer 
oculum  ad  regulam  eamque  volve  et  oculum  move,  donec  transversale  cor- 
nibus Lunae  subtendatur  ex  aequo.  Regula  ostendet  in  circulo  gradus 
inclinationis  quaesitos.  Solent  instrumentorum  metallicorum  artifices  qua- 
drantem in  planum  verticalis  competentem  infigere  tripodi,  et  in  circulum 
immittere  quadrantem  aperto  alveolo;  circulum  vero  ex  duobus  oppositis 
punctis  in  linea  horizonti  parallelo  eidem  tripodi  affigere.  Id  instrumentum 
apprime  est  utile. 

Hac  ratione  in  eclipsi  Lunae  utendum,  ubi  nostrum  instrumentum  eclip- 
ticum non  satis  clarum  praestat  radium  Lunae  deficientis  in  obscuro,  atque 
radius  ipse  praesentiam  accensi  cerei  non  fert  ad  dinumerandos  in  tabella 
gradus  inclinationum  : aut  si  crebra  cereorum  cum  tenebris  permutatio  visui 
in  dignoscendo  radio  impedimento  est.  In  hunc  modum  observavi  eclipsin 
Lunae,  quae  fuit  anno  1603.  14.  24.  Maii , cujus  observationis  seriem 
subjiciam  problemati  21. 

Problema  XIX.  Populariter  quasdam  utriusque  deliquii 
inclinationes  annotare.  Respice  diligenter  ad  ea  momenta,  cum  umbra 
praecise  vel  in  vertice  est  vel  in  ima  luminaris  parte  vel  ab  alterutro 
latere,  hoc  est  cum  cornua  vel  praecise  sursum  supina  vel  deorsum  prona 
vergunt,  vel  ad  perpendiculum  erecta  stant.  Nam  non  facile  hic  fallit 
aestimatio.  Haec  momenta  diligenter  annota  modis  iis,  qui  sequuntur. 
Hujus  praecepti  multa  exempla  suppeditantur  ex  observationibus  Tychonis ; 
etiamque  ex  iis,  quae  a me  observata  jam  statim  subjungam. 

Alio  modo  sine  instrumento  deliquii  Lunaris  inclinationes 

annotare. 

Pene  ut  prius  tempora  nota,  quando  cornua  Lunae  cum  aliqua  fixarum 
aut  planetarum  coincidunt  in  eandem  rectam  aut  eidem  perpendiculariter 
obvertuntur.  Sed  tunc  in  extricatione  memineris  parallaxeos  Lunae,  prae- 
sertim si  ad  stellam  vicinam  comparata  fuit.  Aliter  enim  cornua  fuit  appli- 
catura, si  ex  centro  Terrae  spectata  fuisset.  Hoc  unum  si  teneas,  de 

reliquo  modus  hic  habet  compendium.  Nam  hactenus  quidem  inclinationes 
circuli  per  centra  ad  verticalem  fuere  annotatae,  non  sane  propter  ipsum 
verticalem,  sed  ut  per  verticalem  scirentur  inclinationes  hujus  circuli  per 
centra  ad  ipsam  eclipticam.  Hic  vero  inclinationes  statim  ad  ipsam  fixarum 
sphaeram  referuntur.  Fundamentum  horum  problematum,  quod  cornua  cum 
fixa  in  rectam  incidentia  attinet,  est  hoc,  quod  connectens  cornuum  extrema, 
hoc  est  sectiones  binorum  circulorum , est  perpendicularis  transeunti  per 
centra.  Exempla  sunt  probi.  21.  et  in  antecedentibus  alicubi. 

Problema  XX.  Tempora  phasium  communiter  annotare.  Jam 
olim  Regiomontanus  ex  Albategnio  praecepit  annotare  Solis  altitudinem. 
De  nocte  rectissime  clarae  alicujus  fixae  altitudo  sumitur.  Si  nubilum 
coelum  sit  latentibus  fixis,  Lunae  ipsius  altitudo  annotatur.  Confert 
et  notatio  azimuthorum  horum  omnium.  Quomodo  vero  hinc  tempus 
habeatur , in  doctrina  primi  motus  abunde  docetur.  Audio  clarissimo  viro 
Melchiori  Joestelio  sub  manibus  esse  egregium  opus,  quadringentorum 
problematum  primi  mobilis  per  prosthaphaereses  nudas  arcuum  et  chordarum : 
quod  calculi  genus  Tychoni  inde  a multis  annis  familiare,  nec  mediocriter 
a Clavio  percultum,  jam  tandem  a Joestelio  perficitur.  Eo  igitur  lectorem 
ablego.  94)  Nam  haec  problemata  observatoria  sunt : quae  vero  in  parte 
altera  sequentur,  secundis  mobilibus,  nempe  motibus  Lunae,  servient,  non 
primo  mobili.  Tycho  Brahe  horologiis  uti  docet  expeditius.  Primum 
horologii  periculum  fit  per  aliquot  dies  praecedentes.  Dein  a quacunque 
nota  initio  cursus  facto,  notantur  in  eo  indicia  non  phasium  tantum  sed 
etiam  applicationis  Solis  vel  Lunae  vel  fixarum  ad  meridianum,  aut  alium 
eundem  et  certum  circulum.  Ita  phases  cum  articulis  diei  per  certa  tem- 
poris intervalla  ab  horologio  indicata  connectuntur.  Exempla  sunt  probi.  21 
et  seqq. 

Declarabo  autem  modos  aliquot  per  exempla.  Anno  1595.  13. 
23.  April.  Gratii  Styriae,  cum  initium  eclipseos  animadverteretur,  fuit  alti- 
tudo Arcturi  44°  oAocq^oog,  astrolabio  papyraceo  dodrantis  latitudine  et  pen- 
dulo, Lunae  vero  altitudo  1 5 ’/2  °.  Cum  jam  nulla  lux  amplius  per  crassum 
aerem  transpareret,  Luna  scilicet  umbram  penitus  ingressa,  altitudo  Arcturi 
34°,  Lunae  6°  circiter.  Ergo  visum  mihi  esset  initium  hora  14.  59'  ex 
altitudine  Arcturi.  Ex  observationibus  Tvchonis  Huennae  initium  colligebatur 
h.  14.  51'.  Itaque  meus  locus  2°  esset  orientalior.  At  differentiam  paulo 
majorem  esse  aliunde  certum  est.  Itaque  non  plane  certissima  haec  mea 
observatio  fuit. 

Anno  1598.  11.  21.  Febr.,  quo  tempore  tintinnabulum  urbis  sonabat 
horam  tertiam,  distabat  Spica  a vertice  5 6 2/3  0 quadrante  ligneo  spithamali. 
Hora  ergo  urbis  41/?  nondum  internoscere  potui  defectum,  sed  potuit  fieri 
propter  nubes  (sic  habet  mea  annotatio),  ut  tunc  inceperit.  Nam  minus 
duobus  quadrantibus  post  Luna  nondum  ex  dimidio  obscurata  plane  erecta 
stetit,  paulo  post  quintam  dimidia  diametros  defecit,  Luna  jam  inclinata. 
Paulo  ante  sextam  tenuissimo  cum  lumine  se  sub  nubes  subduxit,  adeo  ut 
videretur  adhuc  decrescere  et  lumen  omne  perditura.  Fuit  Sol  in2°26/)(. 
Ergo  haec  Spicae  altitudo  adderet  horae  urbis  minuta  24.  Caderet  initium 
paulo  ante  5 , ultima  phasis  circiter  20'  post  sextam.  Et  fuit  id  circa 
medium.  Nam  Wandesburgi  observata  est  non  penitus  deficere,  de  quo 
judicabis  ex  cap.  Y.  et  VII.  Referunt  autem  Tychonici  medium  hujus 
eclipsis  (principii  observationem  adjuvante  calculo,  nam  finis  sub  Terra  fuit) 

ad  horam  6.  5'  Huennae.  Differentia  igitur  meridianorum  circiter  15'  vel 
4 gradus  probabiliter. 

Anno  1602.  25.  Maii  vel  4.  Junii,  Pragae  Bohemorum  observavi  finem 
eclipsis  Lunaris  in  hunc  modum.  Horologium  Tychonis  ad  manus  erat 
minuta  et  secunda  indicans.  Illud,  utcunque  initio  cursus  capto,  accom- 
modabam ad  Solis  occidentis  altitudinem  4 2/3  graduum. 


Tych.  horologium  6h  43'.  Altitudo  Solis  post  montem  euntis  4°  40'.  Vera  ergo  hora 

„ „ 6.  52.  Adhuc  iris  visa  „ „ „ 

„ „ 7.  — Vestigium  iridis.  Nubes  colorem  Solis 

occidentis  exhibebant „ „ „ 

„ „ 7.  1 . Urbicum  horologium  24h  ......  „ „ „ 

» « 7.  1 7.  „ „ 0.  15'  . . . . „ „ „ 

Occasus  Solis  per  calculum,  ut  etiam  ex 
proportionali  argumentatione  altitudinis 
annotatae  prius.  Luna  orta  est  in 
crassis  nubibus. 

„ „ 8.  2.  Primo  visum  luminis  Lunae  vestigium  . „ „ „ 

„ „ 8.  13.  De  rotunda  circumferentia  Lunae  7»  ab- 
erat, umbra  spectabat  infra  Jovem  . „ „ „ 

„ „ 8.  19.  Nondum  omnis  desierat „ „ „ 

„ „ 8.  21.  Visa  circumferentia,  sed  pallida  ...  „ „ „ 


7.  24' 
7.  33. 

7.  41. 
7.  42. 
7.  58. 


8.  43. 

8.  54. 

9.  — 

9.  2. 


Desierit  sane  omnis  uno  minuto  post,  sc.  h.  9.  3',  calculus  Tychonis 
exhibuit  finem  h.  9.  19',  idque  per  horarium,  aequationem  temporis,  semi- 
diametros  Lunae  et  umbrae,  et  meridianorum  Pragensis  et  Huennensis  diffe- 
rentiam a Tychone  constituta : quae  mutari  possunt,  salva  hypothesi,  ipsos 
articulos  oppositionum  repraesentante. 

Problema  XXI.  Locum  Lunae  visibilem  secundum  longum 
et  latum  ad  fixas  comparare  in  praecipuis  phasibus.  Admonitio 
potius  est  de  iis,  quae  in  eclipsibus  Lunae  utiliter  observantur,  ne  forte 
negligantur,  et  cognationem  nonnullam  habet  cum  19.  praemisso.  Nam 
varie  fieri  potest.  Optimum  si  eclipsis  in  principio  Cancri  vel  Capricorni 
fuerit,  cujus  medium  in  ipsum  Lunae  appulsum  ad  meridiem  coincidat:  vel 
in  quocunque  signo,  dum  Luna  circa  medium  in  nonagesimo  gradu  consistat, 
et  non  longe  ab  aliqua  fixa  secundum  longitudinem  removeatur.  At  si 
extra  hos  articulos  fuerit,  dummodo  ad  medium  eclipsis  attendatur,  per 
parallaxium  Lunarium  tractationem  commoditates  ceterae  suppleri  poterunt. 

Planum  horizonti  perpendiculare  in  meridiem  vel  nonagesimum  vel 
omnino  in  Lunae  plagam  sub  medium  eclipsis  dirige.  Inde  nota  diligenter 
ad  horologium  minutorum  et  secundorum  indicem,  quibus  articulis  Lunae 
margo  occidentalis  orientalisque  et  vicina  fixa  in  meridiem  appellat.  Nam 
ex  intervallo  temporum  differentia  mediationum  coeli  habetur.  Quodsi  Luna 
in  ipso  eclipsis  medio  constiterit  in  nonagesimo,  negotium  longiori  circui- 
tione non  indiget  habeturque  et  Lunae  et  umbrae  centrorum  ascensio  recta, 
a vicina  fixa  numerata;  quare  et  remotio  fixae  a centro  Solis.  Neque 
tamen  spernenda  sunt  alia  adminicula  his  commoditatibus  carentia. 

Tycho  per  totam  durationem  ante  et  post  medium  frequenter  accepit 
per  sextantes  et  armillas  distantias  marginis  illaesi  a vicinis  fixis. 

Proderit  et  linearum  tractus  annotare,  ut  Maestlinus  in  ceterorum 
siderum  observationibus  est  solitus. 

Horum  aliquo  modo  credibile  est  Hipparchum  usum ; qui , referente 
Ptolemaeo  lib.  III.  cap.  2,  cum  anno  32.  tertiae  Calippicae  deprehendisset, 
aequinoctium  vernale  die  27.  mensis  Mechir  tempore  matutino  contigisse : 

post  ex  cujusdam  Lunaris  eclipsis  coincidentis  observatione  (in  qua  ex 
tempore  locus  Solis  ab  aequinoctio  ideoque  in  zodiaco  dabatur,  ex  loco 
Solis  oppositus  locus  umbrae,  ex  loco  umbrae  principio  et  fine  eclipseos 
locus  Lunae)  retulit  Spicam  Virginis  in  23°  30'  iip. 

Idem  anno  43.  tertiae  Calippicae  vernale  aequinoctium  primo  depre- 
hendit contigisse  in  29.  mensis  Mechir  post  mediam  noctem,  sequente 
30.  Rursumque  coincidens  eclipsis  Lunae,  ad  Spicam  comparato  Lunae 
loco,  videbatur  ipsi  referre  Spicam  in  24°  45'  iip. 

Regiomontanus  et  Purbachius  Viennae  eclipsin  Lunae  consignarunt 
his  verbis.  Anno  1460.  27.  Decembris  in  principio  eclipsis  stella  quam 
vocant  Alramech  habuit  altitudinem  antemeridianam  7°.  In  principio  morae 
17°,  in  fine  morae  28°.  In  principio  eclipsis  fuit  Luna  per  visum  in  cir- 
culo maguo , transeunte  per  caput  Geminorum  antecedentis  et  lucidiorem 
Canis  minoris : in  fine  autem  super  uno  circulo  transeunte  per  caput  R 
sequentis  et  Canem  minorem. 

Inde  eliciunt  principium  hora  11.42';  morae  principium  hora  12.47', 
finem  morae  h.  13.  55'.  Huic  consignationi  Tycho  Brahe  notam  hanc 
apposuit:  si  haec  exacta  essent,  posse  hinc  verificari  stellarum  loca.  95) 

Anno  1601.  29.  Nov.  vel  9.  Decembris  observavimus  hic  Pragae 
eclipsin  Lunae  in  hunc  modum.  Utebamur  horologio  Tychonico , initium 
cursus  fortuitum  erat.  Adhibuimus  et  quadrantes  magnos  notandis  appul- 
sibus siderum  in  meridiem.  Locus  Solis  fuit  17°  48' 

Nostrum  horol.  oh  Hor.  urbis  5h. 

„ „ 5.  33l/4  ergo  vera  hora  5.  21'.  Marcab  Pegasi  a studioso  Matth.  Seiflardo 

observatum  fuit  in  quodam  azimutho,  quod  putavit  esse  meridianum.  Sed  animadverso  errore 
statim  constitutum , ut  temporaria  distantia  a meridie  quaereretur  postridie.  Deprehensa 
fuit  17'. 

N.  hor.  5h  35'  Yera  hora  5&  23'.  Merum  initium  ex  sequenti  huc  referendum. 


11 

11 

5. 

37. 

11 

11 

5. 

25. 

Jam  manifestus  defectus.  Umbra  ab  infra  ad  sinistram 

quasi  15u  sine  instrumento. 

11 

11 

5. 

501/*. 

11 

11 

5. 

38. 

Eandem  Marcab  et  Scheat  ego  in  meridiano  vero 

observavi.  Confusio  ridicula  orta  ex  una  stella  duas 

facientibus. 

ii 

11 

6. 

20. 

11 

11 

6. 

8. 

Linea  per  cornua  parallela  horizonti.  Deficiebat  plus 

dimidio. 

ii 

11 

6. 

29. 

Horol.  urbis  6. 

11 

11 

6. 

56. 

11 

11 

6. 

46. 

Extrema  Pegasi  alae  in  meridiano.  Circulus  per  centra 

vergebat  ad  cornua  & et  Capellam. 

ii 

ii 

7. 

7. 

11 

11 

6. 

537*. 

Incedebat  circulus  hic  medio  loco  inter  humeros  Erich- 

thonii versus  polarem.  Ergo  medium  circiter.  Tunc 
linea  per  cornua  Tauri  secabat  residuum  Lunae,  ut 
relinqueret  ejus  2/s  supra  in  meridie,  'l3  infra  in 
septentrione  ad  sinistram. 

11 

11 

7. 

14. 

Horol.  urbis  7. 

ii 

11 

8. 

8. 

11 

11 

7. 

54  7,. 

. Erecta  stetit  lunula. 

11 

11 

8. 

48. 

11 

11 

8. 

34  7*. 

Finis.  Lunae  umbra  quasi  70°  a vertice  ad  dextram. 

ii 

1» 

8. 

51 V,. 

11 

11 

8. 

38. 

Lucida  X in  meridie. 

Duratio  fuit  h.  3.  12'.  In  Lunaribus  quidem  Tychonis  extat  compu- 
tata duratio  3.  36'.  Sed  vitium  calculi  subrepsit.  Nec  enim  incidentiae 
scrupula  ex  lege  praescripta  et  tabulis  computata  plus  efficiunt  1 0 34'  39". 
Ergo  tota  duratio  3b  9'  18".  Minimum  ab  observatione  differens.  Medium 
in  h.  6.  59'  cadit.  Tycho  prodit  h.  7.  1',  rursum  impraestabili  propin- 
quitate. Defectus  tamen  paulo  minor  videbatur  eo,  qui  in  Lunaribus  pingitur. 

Anno  1603.  14.  24.  Maii  Luna  hebetato  lumine  visa  est  a parte 

meridiana  : non  procul  a claris  fixis  et  Saturno , cujus  observationem  sub- 
jungam : si  prius  hoc  monuero,  in  Saturni  et  Jovis  altitudinibus  nos  occu- 
patos tempora  eorum  appulsus  ad  meridiem  non  ea  praecisione  notasse, 
quae  pro  fixis  serviat.  Horologio  cum  indice  secundorum  rursum  Tychonico 
sum  usus. 

Hor.  Tychon.  9]l  Hor.  urbicum  germanicum  1011.  Vera  ergo  hora  9h  53 '/2 '.  Arcturus 

in  meridiano. 

„ „ 9.  59.  Luna  nondum  deficiens  stabat  in  eodem  praecise  verticali  cum 

corde  Scorpii , a quo  propter  motum  primum  et  parallaxin  in 
seqq.  et  toto  durationis  tempore  iterum  recessit  in  occidentem. 

„ „ 10.  4.  Horologium  Bohemicum  3h- 

,,  „ 10.  10.  Yera  hora  10h  49'.  Jupiter  in  meridiano  ait.  24°  32'.  Et  jam 

vibratio  Lunae  in  meis  oculis,  perspicillis  semotis,  frangebatur. 

„ ,,  10.  14.  Horol.  urbicum  germanicum  ID1- 


11 

11 

10.  18. 

Vera  hora 

10. 

59. 

Mihi  videbatur  initium.  Lunare  instrumentum 

prodidit  inclinationem  umbrae  infra  ad  ortum 
224 Stabat  autem  270°  in  nadir. 

11 

11 

10.  23. 

n 

ii 

n. 

4. 

Aliis  quoque  aliquid  deesse  videbatur.  Inclin. 

228°.  Luna  deserebat  verticalem  cordis  11[, 
quasi  retrocessisset,  non  tamen  toto  corpore. 

11 

11 

10.  29  Vj. 

11 

ii 

ii. 

10. 

Inclin.  230  '/z  °.  Linea  ex  jj  transibat  per  centra. 

11 

11 

10.  42. 

ii 

ii 

n. 

24. 

Caput  Serpentis  in  meridiano.  Inclin.  236 '/z". 

Deerant  5 digiti.  Jam  quae  per  centra 
supra  fi  transibat. 

11 

11 

10.  48. 

Horol.  Bohemicum  3.  45'. 

11 

11 

10.  51. 

11 

ii 

n. 

32. 

Inclinatio  242°. 

11 

11 

10.  57. 

Dimidium. 

11 

11 

11.  21/,. 

Horol.  Boh.  4h-  Saturnus  in  meridie  ait. 

21°  477*'. 

11 

11 

11.  9. 

11 

ii 

ii. 

49. 

Aberat  dimidium  circumferentiae. 

11 

M 

11.  13. 

11 

ii 

n. 

55. 

Horol.  Germ.  12h«  Inclin.  244  '/2  °. 

11 

„ 

11.  19. 

11 

ii 

12. 

1. 

Lunae  centrum  in  meridiano,  ejus  residuae 

lucidae  partis  medium  altum  19"  7'. 

11 

11 

11.  24. 

11 

ii 

12. 

6. 

Inclin.  255". 

11 

11 

11.  31. 

11 

ii 

12. 

13. 

Cornua  spectabant  cor  Scorpii. 

>1 

11 

11.  43 

11 

ii 

12. 

25. 

Luna  supina  stabat,  demissis  aequaliter  cornubus. 

11 

11 

12.  2 

11 

ii 

12. 

44. 

Cornua  cum  % erant  in  recta,  jam  occiden- 

talius fere  elevabatur. 

11 

11 

12.  3. 

Horol.  Bohem.  5h-  Arguebat  medium. 

11 

11 

12.  23. 

11 

n 

1. 

5. 

Inclin.  288  7*  °. 

11 

»1 

12.  47. 

11 

ii 

1. 

29. 

Inclin.  300°.  Aberat  quasi  7s  diametri. 

11 

11 

1.  3. 

11 

ii 

1. 

45. 

Horol.  Boh.  6h-  Inclin.  302  'ji°. 

11 

11 

1.  10. 

n 

» 

1. 

52. 

Adhuc  deerat  aliquid. 

11 

11 

1.  14. 

ii 

ii 

1. 

56. 

Inclin.  302°  vel  300".  Quidam  putabant  jam 

desiisse.  Mihi  nondum  rotunda  putabatur. 

11 

11 

1.  26. 

ii 

ii 

2. 

8. 

Vibratio  mihi,  ut  hora  10.  10'  initii. 

Interim  et  Saturnus  fuit  observatus  a fixis,  ut  de  ejus  loco  constaret 
olim  propter  inclinationes  per  ipsum  descriptas.  Inter  Saturnum  et  boream 
Lancem  erant  17°  22';  inter  hunc  et  genu  Ophiuchi  13°  20'.  Hinc  et  ex 
altitudine  meridiana  locus  ejus  prodit  0.46  */2 ' /,  cum  latitudine  2°  10  'j2 ' 
boreali. 

Duratio  a Tychonis  calculo  proditur  3h  2',  visa  est  aliis  h.  2.  52'. 
Mihi  luscioso  2h  59'.  At  cum  vibratione,  quae  meros  articulos  antecedebat 
et  sequebatur  311  19'.  96) 

Consensus  trium  horologiorum  arguit  constantiam  eorum  in  dinumerandis 
temporibus  durationis. 

Medium  12h  30'.  Tychonis  calculus  exhibet  illam  in  meridiano  Huen- 
nensi  h.  12i  27'.  Pragae  12h  32'. 

Cum  ergo  hora  12.  superfuerit  semihora  ad  medium,  centro  Lunae 
15  minutis  antevertente  centrum  umbrae,  quae  faciunt  in  transitu  1',  pulchre 
evenit,  ut  hora  12.  1'  centrum  Lunae  in  meridiano  notaretur. 

In  Tychonis  Brahe  observationibus  omnium  commodissima  huic  negotio 
et  meridiani  opportunitate  et  observandi  diligentia  est  eclipsis  Lunae  anni 
1588.  3.  Martii.  Nam  toto  durationis  tempore,  praesertim  in  nonagesimo, 
distantia  limborum  a corde  Leonis  et  Spica  Virginis  creberrime  capta  fuit. 
Illa  vero  commodius  refertur  in  partem  alteram,  quae  demonstrationes  con- 
tinet restitutionum  Lunarium  ex  eclipsibus. 97) 

Problema  XXII.  Instrumento  ecliptico  tempora  notare 

expedite.  Nihil  novi,  nisi  quod  usum  instrumenti  explico  et  quomodo 
omnia  ab  uno  observatore  perficiantur,  quaecunque  hactenus  observanda 
occurrebant,  demonstratur. 

Observator  igitur  mensae  adstat,  transtrum  brachio  ad  motum  Solis 
transferens,  regulam  vero  vel  attollens  vel  deprimens,  atque  ubi  placuerit 
aliquod  momentum  omnibus  circumstantiis  notare  et  index  rotulae  recte  ad 
radium  habuerit,  signum  facit  et  in  quadrato  azimuthali  et  in  transtro  et 
in  regula,  qua  se  mutuo  secant,  hisque  tribus  signis  eandem  notam  apponit, 
postea  immoto  instrumento  numerum  seu  notam  signorum  exscribit  et  quid 
index  monstraverit,  quid  transversale,  quid  umbra  in  divisa  diametro,  addit. 
Eo  facto  rursum  se  ad  aliud  momentum  aucupandum  confert.  Ita  omnia 
eodem  loco  iisdem  manibus  et  sine  titubatione  efficiuntur : quod  in  lucro 
ponendum,  ubi  adjutores  periti  defuerint.  Nam  insueti  plus  turbant,  quam 
adjuvant. 

In  azimuthali  igitur  quadrato  azimuthorum  tangentes,  in  regula  secantes 
distantiae  luminaris  a vertice,  in  transtro  tangentes  ejusdem  arcus  invenien- 
tur, legitima  dimensione  particularum  adhibita : et  haec  tria  probandi  causa 
ad  idem  temporis  momentum  eliciendum  adhibentur.  Exemplum  sequetur 
in  fine  capitis. 

Protheorema  ad  sequens  problema.  Quod  via  ellipsis  ejus, 
qua  Sol  pavimentum  pingit  per  rimam  admissus,  sit  sectio 
conica.  Nam  via  Solis  in  coelo  est  circulus,  in  aequinoctiis  maximus,  et 
propemodum  circulus  (alter  enim  ab  altero  nexus  nonnihil  interrumpit  omni- 
modam circularitatem) , in  solstitiis  tropicorum  magnitudine  minimus,  locis 
intermediis  intermedius.  Jam  vero  et  fenestella  nostra  et  universus  Terrae 
globus  ad  sensum  est  in  axe  ad  omnes  illos  circulos  dierum  naturalium 
recto.  Ergo  lineae  connectentes  fenestellam  cum  omnibus  punctis  circuli, 
quem  quoque  die  Sol  perambulat,  hoc  est  radii  Solis  uno  integro  die  per 
idem  foramen  ingressi,  juncti  universi  ex  omnibus  Solis  situbus,  efformant 
conum  rectum  (Apoll.  Con.  I,  def.  1.  4.  8.).  Sed  iidem  radii  Solis  for- 
mant etiam  intra  cameram  seu  fenestram  conum  alterum  exteriori  similem 
(ibid.  I,  def.  1),  cum  mra  KOQvqtrjv  anguli  sint  aequi.  Pavimentum  vero  ponitur 
plano  horizontis  parallelon.  Et  radii  Solis  in  quocunque  situ  per  foramen 
ingressi  continuantur  in  pavimentum.  Fingantur  per  totum  diurnum  circulum 
multa  et  continuata  Solis  corpora,  ergo  radii  ab  omnibus  simul  ingredientur, 
hoc  est  superficies  conica  ingredietur  per  foramen.  Et  illa  secatur  a plano 
pavimenti.  Ergo  communis  sectio,  hoc  est  via,  quam  ellipsis  Solaris  toto 
die  describit,  est  sectio  conica.  Cum  ergo  Sol  non  occidit,  sed  horizontem 
fenestellae  stringit,  planum  horizontis  est  imae  coni  illius  lineae  parallelon, 
quare  sectio  hic  est  parabole  (Apoll.  I,  11).  At  ubi  Sol  plane  non  occidit  et 

omnes  radii  circumcirca  per  lioras  24  in  pavimentum  incidunt,  sectio  est 
ellipsis  (I,  13).  Nisi  sub  polo  ipso,  ubi  haec  sectio  est  circulus  (I,  4). 

Ubi  vero  Sol  occidit,  planum  horizontis  non  omnes  totius  circuli  radios 
excipit  (non  enim  illos,  qui  sunt  infra  horizontem)  et  est  parallelon  alicui 
plano,  quod  per  verticem  coni  ductum  basin  ejus  secat,  circulum  nempe 
diei  naturalis.  Ergo  (I,  12)  sectio  haec  est  hyperbole,  et  ad  vitandam 
confusionem  ingemino  tibi,  quod  continuatio  ellipsium  in  pavimento  per 
totum  diem  creet  figuram  hyperboles. 

Idem  verum  est  de  extremitatibus  seu  nodis  gnomonum : qui  sunt  loco 
fenestrae.  Et  ut  in  nostra  camera  duo  coni  luminares  verticibus  coibant, 
ita  in  sciotericis  conus  luminaris  cono  umbratili  ad  commune  gnomonis  sig- 
num jungitur.  Quod  nescio  an  sit  animadversum  a scriptoribus  sciotericorum. 

Cumque  in  nostro  climate  omnes  hujusmodi  lineae  sint  hyperbolae 
(excepto  cum  Sol  aequinoctium  conficit,  tunc  enim  iter  ellipsium  est  linea 
• recta,  omnium  hyperbolarum  obtusissima),  notanda  est  etiam  habitudo 
ellipsium  radiosarum  ad  liyperbolam  suam.  Notum  est  ex  antecedentibus, 
si  ex  centro  fenestrae  demittatur  perpendicularis,  quod  axes  (seu  vulgariter 
longiores  diametri)  omnium  ellipseon  porrigant  sese  ad  id  punctum  pavi- 
menti, in  quod  perpendicularis  ex  fenestella  incidit.  Perpendicularis  enim 
et  radius  et  axis  ellipseos  in  eodem  sunt  plano  verticalis  circuli.  Ad  idem 
vero  punctum  tendit  etiam  axis  hyperboles,  quam  creant  ellipses  ejus  diei. 
Ergo  data  hyperbolae  specie  et  axe , datur  in  eo  punctum,  a quo  omnes 
ellipsium  axes  extenduntur,  secantes  hyperbolam. 

Problema  XXIII.  Tempus  phasium  ex  continuatione  ellip- 
sium elicere.  Charta  immota  in  pavimentum  strata  excipe  sive  annota 
hyperbolicum  iter  alterutrius  vel  utriusque  verticis  ellipseos,  simul  et  ductum 
axis  aliquot  ellipseon.  Nam  hora  meridiana  axis  ellipseos  in  iter  hyper- 
bolicum rectus  incidit,  mane  et  vesperi  obliquissime.  Ducta  itaque  contin- 
gente hyperbolen , metire  angulum  axis  elliptici  cum  ea  factum.  Deinde 
seu  circino  seu  calculo  constitue  conum  ejus  diei  sectionemque  ejus  hyper- 
bolicam,  et  punctum  vertici  coni  perpendiculariter  subjectum,  quod  erit  in 
axe  hyperboles : punctum  item  hyperboles , apud  quod  angulus  observatus 
constituitur:  denique  punctum  in  basi  coni,  in  quod  a vertice  ducta  recta 
in  punctum  hyperboles  inventum  incidit.  Arcus  enim  inter  hoc  punctum  et 
altissimum,  seu  id  per  quod  verticalis  per  centrum  basis  ducta  transit, 
metitur  temporis  intervallum  inter  meridiem  et  phasin. 

Durationem  etiam  temporis  et  minuta  vel  sine  horologio  metieris  in 
hunc  modum  : si  marginem  dextrum  lateralem  ellipseos  jam  signatae  stylo 
comprehendas , tantisperque  teneas , dum  luminosa  ellipsis  stylum  transeat 
et  sinistro  margine  stylum  tangat,  eo  momento  memineris  axem  ellipseos 
notare,  et  stylo  transitionem  ad  dextrum  latus  facere,  et  sic  semper.  Ex 
numero  continuatarum  ellipsium  habebis  tempus.  Nam  corpus  Solis  in 
apogaeo  praecise  gradus  dimidium  occupat,  qui  metitur  minuta  fere  duo. 
Figura  vero  ellipseos  in  plano  paulo  est  amplior  (propter  foraminis  ampli- 
tudinem) ea  figura,  quae  per  foramen  puncti  magnitudine  crearetur. 

Exempli  causa  anno  1598.  25.  Febr.  vel  7.  Martii,  cum  idoneis 
instrumentis  destituerer  et  coelum  nubilum  me  de  observando  pene  despe- 
rare jussisset,  sub  tecto  tamen  fui  et  rimam  incertae  formae  et  quantitatis 
aperueram,  occasionibus  qualibuscunque  intentus.  Cum  jam  notabile  quid 
deficeret,  umbra  stabat  praecise  ad  dextram : erat  unus  aut  alter  digitus : 

radius  in  papyro  grossi  argentei  magnitudine,  ut  accurate  discernere  nequi- 
verim; Sol  enim  in  nictu  oculi  rursum  condebatur.  In  urbico  horologio 
sonuit  quadrantem  unum  supra  decimam.  Post  horam  aliud  furtum  aspectus. 
Cornu  pronum,  in  radio  paulum  ad  occasum  vergens  et  valde  attenuatum, 
in  coelo  igitur  supinum,  et  eclipsis  septentrionalis ; finis  clarus.  Hora  urbis 
12  paulo  minus  6 digiti  erant  in  umbra  radii.  Umbra  ad  sinistram  infra, 
si  radium  inspiceres  ad  septentriones  converso  vultu.  Quadrante  post  duo- 
decimam in  urbe  digiti  quasi  4:  inclinatio  quasi  23°.  Cum  digiti  essent 
3%  circiter,  inclinatio  videbatur  20°.  Cum  digiti  32/5,  jam  altero  etiam 
horologio  quadrantem  unum  sonante,  inclinatio  quasi  21°.  Paulo  post  digiti 
3 %,  inclinatio  22°  circiter.  Hora  urbis  dimidia  prima  digiti  1 2/3 , incli- 
natio 25°  circiter.  Paulo  post  digiti  1 2/5  quasi;  inclinatio  ut  videbatur 
verissima  21°.  Causa  discrepantiae  haec  fuit,  quod  Maestlini  praeceptorum 
non  bene  memor  neglexi,  circulos  in  papyro  descriptos,  divisis  in  uncias 
diametris,  ad  observationem  afferre : ergo  dum  utramque  circumferentiam 
per  puncta  signo , Sol  interim  abibat , nec  discernebam , an  perpendiculo 
radius  in  papyrum  incideret.  Itaque  et  Lunae  diameter  ut  plurimum  quidem 
minor,  nonnunquam  tamen  major  vel  aequalis  Solari  videbatur.  Quin  etiam 
hoc  deerat,  quod  verticalis  indicium  non  aliud  erat  quam  papyri  longitudo. 
Jamque  agnoscebam  impedimenta  ista : ergo  ad  subitanea  consilia  conversus 
finem  eclipseos  per  ellipses  notare  coepi,  non  dubius  quin  calculo,  quod  jam 
doceo,  et  inclinatio  et  tempus  hinc  haberi  possent.  Ab  hoc  igitur  momento 
novem  ellipses  usque  ad  finem  eclipseos  excepi,  sex  harum  minime  sane  se 
mutuo  tangentes.  Itaque  minuta  plus  quam  duodecim  superfuere  ad  finem. 
Sane  cum  desiisset,  paulo  post  sonuit  tertium  quadrantem  post  duodecimam. 
Erat  mihi  quadrans  ligneus  non  major  spithama.  Hoc  igitur  cepi  distantiam 
Solis  a vertice,  postquam  tertium  quadrantem  sonuisset,  54°  minus. 

Fuit  illo  meridie  locus  Solis  ex  Tychone  16°  49'  X,  declinatio  5°  14' 
meridiana.  Altitudo  aequatoris  Gratii  Styriae  ex  consentientibus  obser- 
vationibus 42°  58',  ergo  altitudo  meridiana  Solis  37°  44'.  Distantia  a 
vertice  52°  16',  et  per  parallaxin  52°  18'.  A (Fig.  119)  sit  fenestra,  pla- 
nities BC,  perpendiculum  AB.  Conus  illius  diei  DAC,  angulo  DAC  169°  32'. 
Coni  axis  AE  in  polum  mundi  vergens.  Sectio  FCG  hyperbolica,  C vertex, 
BC  axis , quandoquidem  Sol  est  in  meridiano , sic  ut  ABC  sit  planum 
trianguli  DAC,  per  axem  coni  AE.  Continuetur  latus  DA  donec  cum  BC 
concurrat  in  H.  Igitur  HC  est  figurae  latus  transversum  (Apoll.  I,  12). 
In  numeris:  qualium  AB  est  100000,  BC  erit  tangens  distantiae  Solis  a 
vertice  129385,  et  quia  declinatio  est  5°  14',  erit  HAC  10°  28',  ergo 
BAH  41°  50',  cujus  tangens  89515.  Relinquitur  ergo  HC  39870.  Pro 
figurae  latere  recto  ducenda  est  AI  ipsi  BC  parallelos , et  CM  perpen- 
dicularis ipsi  BC  ex  C,  faciendumque,  ut  sit  sicut  quadratum  AI  ad  rectan- 
gulum  DIC  sic  HC  ad  CM.  In  numeris:  qualium  AB  est  100000,  AC 
est  secans  anguli  52°  1 8',  scilicet  163525.  Quia  vero  L est  centrum, 
basis  DC,  et  conus  rectus,  ergo  ALC  rectus  est  et  ACL  est  5°  1 4',  AIL 
vero  est  altitudo  aequatoris  42°  58'.  Qualium  ergo  AL  est  100000,  talium 
AC  est  secans  complementi  declinationis,  scilicet  84°  46',  1096348  et  CL 
tangens  ejusdem  1091778.  AI  vero  secans  altitudinis  poli  146719  et  IL 
tangens  ejusdem  107362,  quare  DI  1199140  et  1C  984416.  Propterea 
quadratum  AI  ad  rectangulum  DIC  fere  est  ut  215  ad  11804.  Debet 
autem  sic  etiam  esse  HC  ad  CM.  Ergo  in  dimensione  qualium  HC  fuit 

39870,  fiet  CM  2192000  fere.  Data  igitur  est  hyperbole,  datis  figurae 
lateribus.  Per  II,  1.  Conicorum  datur  angulus  asymptoton.  Divisa  enim 
HC  bifariam  in  N,  erit  N centrum  et  NO  asymptotos.  Ergo  ONC  82°  19'; 
sic  habetur  hyperbola  ejns  diei.  98) 

Sit  jam  PQ  ellipsis  illustrationis,  cupio  scire,  quantum  qualibet  diei 
hora  ejus  axis  PQ,  hoc  est  linea  BQ  faciat  angulum  cum  sectione  seu 
linea,  quae  sectionem  in  P tangit.  Quodsi  Sol  decurreret  circulum  mag- 
num , sic  ut  ellipsium  iter  esset  recta  linea , puta  CM , patet  quod  haec 
ipsa  linea  esset  futura  loco  tangentis  tam  CAM  quam  CBM  anguli,  siqui- 
dem illic  CA  hic  CB  sit  futurus  sinus  totus.  At  quia  ipsum  iter  est  curva 
linea  et  hyperbolica , Solis  vero  iter  circulus  minor,  ideo  PR  ordinatim 
applicata  est  tangens  anguli  PBR,  cum  BR  radius, 
et  anguli  PAR,  cum  AR  est  radius  seu  sinus  totus. 

Eum  vero  angulum  metitur  arcus  circuli  magni  inter 
Solem  et  meridianum,  ad  meridianum  recti.  Sit  nobis 
propositum  calculum  continuare  ad  momenta  haec : 
h.  0.  15',  h.  0.  303  h.  0.  45',  h.  1.  0'  post  meridiem. 

Exponatur  meridianus  /Sy,  in  eo  polus  australis  /3.  Sol 
vero  sit  in  8,  portio  circuli  magni  y8.  Et  quia  tempus 
metitur  angulos  ad  polum,  erunt  igitur  yfi8  anguli 
3°  45',  7°  30',  11°  15',  15°  0'.  Est  vero  fiyd  rectus, 

et  fi 8 complementum  declinationis  Solis  australis  sc.  84°  46'.  Ex  his  notis 
inquiritur  et  fiy  latus  ex  basi  et  angulo  adjacente , quod  fit  in  momento 
primo  84°  45  ‘/s '»  in  secundo  84°  43  73 in  tertio  84°  40',  in  quarto  84°  35'. 
Sit  fi?.  profunditas  poli  47°  2',  erunt  sy  vel  BRA  (Fig.  119)  residua  37°  43  % ', 
37°  41  1/5 37°  38',  37°  33'.  Eorum  complementa  BAR  parallaxi  aucta 
52°  18%,  52°  204/5',  52°  24',  52°  29'.  Itaque  BR  129437,  129603, 
129853,  130244.  Prius  vero  erat  BC  129385.  Ergo  CR  52,  218,  468, 
859.  Cum  igitur  HC  sit  39870,  dimidia  NC  19935,  fiet  NR  19987,  20153, 
20403,  20794,  ergo  (Apoll.  I,  37)  quadratum  NC  dividatur  in  NR,  prodit 
NS  linea  inter  centrum  et  contingentem  sectionem  in  P puncto,  in  quod 
quae  ex  R rectis  angulis  educitur  incidit,  scilicet  19883,  19719,  19478, 
1911172-  Ergo  si  NS  auferas  ab  NR,  relinquitur  SR  104,  434,  925,  1672. 
Sed  ut  HC  ad  CM  sic  rectangula  NRS  ad  quadrata  RP.  Quare  RP  fient 
10676,  21900,  32170,  43664.  Prius  vero  BR  erant  129437,  129603, 
129853,  130244.  Hinc  anguli  RBP  4°  43',  9°  36',  13°  55',  18°  32', 
et  eorum  complementa  BPR  85°  17',  80°  24',  76°  5',  71°  28'.  In  tri- 
angulis vero  SRP  manent  RP , et  prius  SR  dabantur,  hinc  anguli  SPR 
0"  33  Y2 ',  1 0 8',  1 0 39',  2°  42',  quibus  a BPR  subtractis  relinquuntur  BPS 
quaesiti  84°  43',  79°  16',  74°  26',  69°  16'.  ")  Potes  autem  probationis 
loco  lineas  RP,  a quibus  regitur  totum  hoc  negotium,  inquirere  aliter:  quae- 
sitis arcubus  circuli  magni  y8.  Nam  ut  sinus  anguli  y seu  sinus  totus  ad 
sinum  fi8  sic  sinus  angulorum  fi  ad  sinus  arcuum  y8,  qui  prodeunt  3°  44'  2", 
7°  28'  6",  11°  12'  7",  14°  56'  7".  Atqui  hi  sunt  anguli  PAR.  Dantur 
autem  AR  secantes  angulorum  BAR,  scilicet  163565,  163696,  163895, 
164206,  hi  vero  multiplicati  in  tangentes  arcuum  yd  vel  angulorum  PAR, 
produnt  lineas  PR,  scilicet  10673,  21459,  32457,  43800,  non  multum 
sane  a prioribus  differentes.  10°) 

In  eclipsi  igitur  nostra  cuperem  familiarius  hac  doctrina  uti.  Ceterum 
cum  ellipses  exciperem,  de  liyperbolica  ellipsium  via  nondum  cogitaveram. 
Unde  factum  ut  papyrum  in  pavimento  stratam  non  satis  caute  custodiverim 
in  eodem  situ.  Sub  finem  tamen  eclipsis  duas  ultimas  ellipses  quietius 
notavi.  Eram  enim  ad  finem  attentus.  Consignatio  ipsa  circino  examinata 
prodit  angulum  BPS  circa  finem  eclipsis  70°,  connexis  duarum 
ellipseon  diametris  AB,  CD  altrobique  linea  BD  et  considerato, 
quod  linea  BD  secet  hyperbolam  in  B,  D,  ideoque  angulus 
ipsius  hyperboles  cum  AB  paulo  major,  cum  CD  paulo  minor 
fuerit,  aequalis  vero  cum  aliqua  intermedia.  Tribus  igitur 
minutis  ante  horam  1.  angulus  70°  esse  potuit.  Exiguo  igitur 
post  0.  57'  finis  eclipsis.  Itaque  praeter  exemplum  operandi 
vides  haec  satis  accurate  tractari  posse.  Automaton  urbicum  duobus  post 
finem  minutis  sonuit  tertium  quadrantem  in  primam.  Altitudo  Solis  (sed 
ut  in  meridie  et  parvo  quadrante  lubrice),  observata  tribus  quasi  minutis 
post  finem,  indicat  minutum  58  % , quod  angulo  meo  hyperbolico  non  male 
consentit.  In  proximo  n.  schemate  sit  afi  137°  2',  fid  84°  46',  da  53°  50'. 
Prodit  afi8  14°  34'.  Hoc  certissimum  est,  tempus  pomeridianum  fuisse. 
Jam  enim  fugiebant  ellipses  a foramine.  Quodsi  horologio  urbico  de  con- 
stantia in  tam  brevi  spatio  credemus , quod  puto  tuto  posse , jam  duratio 
patebit.  Nam  quo  tempore  digitum  aut  minus  quid  deficere  vidi , praecise 
sonuit  quadrantem  supra  decimam,  ergo  cum  duobus  minutis  post  finem 
sonuerit  tres  quadrantes  post  duodecimam,  amplior  igitur  duratio  fuit  2 % horis. 

Nam  tredecim  ultimis  minutis  temporis  decrevit  eclipsis  per  1 2I3  digitos, 
ergo  octo  minutis  digitus  decrescit  aut  crescit.  Itaque  si  digitus  unus  in 
primo  aspectu  defecit,  duratio  fit  h.  2.  36'.  Sin  illic  minus,  hic  quoque 
minus  erit. 

Cumque  duobus  indiciis  finis  defectus  cadat  in  horam  12.  55',  ablatis 
igitur  h.  2.  36',  initium  cadet  in  10h  19'  aut  plus.  An.  hic  quoque  testi- 
monium habebimus  ab  observatione?  Videamus.  Cum  in  quadrante  meo 
distantia  Solis  a vertice  argueretur  59°,  nullum  adhuc  erat  vestigium  de- 
fectus. Calculus  arguit  minutum  octavum  ante  decimam.  Inde  Sol  nubes 
subiit  et  sane  quamdiu  latuit,  quasi  1/2  horae;  donec  emergens  digito 
deficere  videretur.  Huennae  Daniae  a quodam  Tychonis  studioso  eodem 
tempore  contemplationis  hujus  causa  in  insula  versante  proditum  est  initium 
h.  10.  3',  finis  h.  12.32'.  Duratio  h.  2.  29'.  Digiti  92/, . Atqui  tempus 
longius  esse  decuit  quam  Gratii.  Luna  enim  ut  septentrionalis  par  est  ut 
in  illa  poli  elevatione,  quae  9°  meam  superat,  5'  in  Solis  corpus  demersior 
apparuerit  viamque  confecerit  tanto  longiorem  per  corpus  Solis.  Vide  igitur 
fallacias  visus  supra  ex  capite  sexto.  Tycho  ipse,  ut  ad  Maestlinum  scripsit, 
initium  Wandesburgi  ad  Hamburgum  per  armillas  observavit  h.  9.  52', 
quod  esset  Huennae  h.  10.  4l/z'  quia  Hondio  meridianorum  differentia  est 
3°  8'.  Medium  igitur  Huennae  h.  11.  1 7 */2 Gratii  h.  11.  37'  aut  plus. 
Quare  differentia  meridianorum  circiter  20',  seu  5°:  siquidem  omnia  rite 
constarent  quae  adhibita  sunt.  Nec  Hondii  tabula  multo  aliter,  differentiam 
scilicet  meridianorum  ultra  4°  facit.  101) 

Nunc  et  problema  17.  hoc  exemplo  declarabo,  et  quaenam  ex  meis 
ellipsibus  prodeant  inclinationes  ostendam.  Primum  exquiram  proportiones 
diametrorum  inter  se  ad  altitudines  Solis  37°  et  36°,  quales  fuere  paulo 
ante  et  post  finem  eclipseos,  quo  tempore  ellipses  signavi.  Cum  arcu  52 u 45', 
53°  0',  53°  15',  prodeunt  tangentium  differentiae  1197,  1212,  ergo  longior 
diameter  2409,  brevior  vero  per  axem  coni  ducta  (multiplicato  secante 
53°  in  tangentem  15')  1450.  Rursum  cum  arcubus  53°  45',  54°  0',  54°  15', 
differentiae  tangentium  prodeunt  1255,  1271,  ergo  longior  diameter  2526, 
brevior  per  axem  coni  1486,  proportio  quae  17  ad  10,  prior  paulo  minor. 
Proportio  in  meis  schematismis,  sed  rudissimis  et  rapidissimis,  prodit  minor 
ideoque  vitiosa,  ob  causas  problemate  17.  dictas  : et  haec  causa  est,  cur  in  hunc 
modum  ex  praecepto  probi.  17.  corrigendam  suscipiam.  Diameter  igitur  lon- 
gior in  secunda  mearum  ellipsium  fuit  plus  quam  duplum  hujus,  literis  AB 
expressae,  cornu  alterum  in  imo  apice  D,  alterum  in  linea  GL  perpendiculari 
ad  AB.  Divisa  ergo  BA  medio  loco  in  E,  scribatur  ex  E circulus  BG, 
quem  secet  LG  in  G.  Et  bisecetur  arcus  DG 
DH  inclinatio,  quae  jam  prodit  22  i/2  °. 

Quodsi  scire  desideras , quis  vere  fuerit 
locus  alterius  cornu , centro  E amplitudine  EI, 
quanta  est  brevior  diameter  ad  longiorem,  scribe 
circellum  IK  et  connecte  E,  G,  quae  secabit  cir- 
cellum  in  I,  quare  per  I parallelon  ipsi  BA  agas 
lineam  CI,  quae  secabit  lineam  GL  in  C.  Ergo 
C fuit  cornu  alterum,  D vero  reliquum.  In  tertia 
ellipsi  mea  cornu  adhuc  erat  quasi  infra  in  apice 
seu  vertice  ellipseos,  inclinatio  mechanice  20°,  in 
quarta  19‘/20,  in  quinta  adhuc  minor,  dum  cornu 


inter  cornua  in  H,  erit 

alterum  semper  in  imo  vertice  censeo,  quod  tamen  inde  a prima  paulatim 
discedebat.  At  in  sexta,  ubi  jam  humilitas  imi  verticis  ab  humilitate  infe- 
rioris cornu  discerni  potuit,  prodit  rursum  inclinatio  22 %0.-  In  septima 
26°,  procul  dubio  vitiose.  In  octava  20°.  In  nona  et  ultima  diligentissime 
227>°  in  ipso  fine:  quae  collatione  omnium  est  et  verissima.  Nam  incli- 
nationes hae  in  principio  et  fine  tarde,  in  medio  celerrime  variantur.  102) 

Da  veniam  lector,  quod  haec  tibi  non  usquequaque  sibi  ipsis  consona 
observata  propono.  Deliquium  enim  insigne  fuit,  quod  a quibusdam  astro- 
nomis  per  multos  annos  cum  desiderio  fuit  expectatum ; neque  tamen  nisi 
paucissimis  locis  visum,  coelo  nubilo.  Quare  praestare  puto  haec  qualia- 
cunque de  eo  extare , quam  plane  inobservatum  haberi.  Neque  tamen 
tanta  inest  incertitudo,  ut  repudiari  debeant.  Quod  enim  omnia  dubia 
recludo,  candoris  mei  est.  At  non  ubique  necessaria  erat  admonitio  : nam 
sub  finem  eclipsis  duo,  quae  observatu  lubrica  sunt  et  de  quibus  singulis 
seorsim  dubitare  possum,  an  sat  fuerim  attentus,  in  unum  fere  momentum 
conspirant  sincerissime  et  nullo  plane  praejudicio,  ex  observatione  proposita 
priusquam  examinarentur  : altitudo  Solis  et  angulus  inter  ellipsin  et  hyper- 
bolam.  Et  hic  ipse  consensus  non  est  fortuitus,  sed  cum  observatis  in 
Saxonia  et  Dania  cumque  ipso  Tychonis  renovato  calculo  consentiunt.  Nec 
scio  quid  contra  quatuor  consentientes  testes  excipi  possit.  Ceterum  de 
inclinatione  sequentibus  problematis  hoc  idem  inquiram,  an  cum  his  tem- 
poribus consentiant. 

Problema  XXIV.  Dato  tempore,  quantitate  defectus,  dia- 
metris luminum  et  inclinatione  circuli  per  centra  ad  verticalem, 
eruere  latitudinem  visibilem  Lunae  a Sole,  ut  et  longitudinem. 
Problema  Maestlini  est,  sed  fit  per  nostram  parallacticam  facilius.  Sit 
datum  observationis  principium  hora  10.  27',  quando  defecit  digitus  quasi 
unus,  Solis  diameter  est  ex  superioribus  30'  35",  Lunae  diameter  in  hac 
distantia  a perigaeo  49°  24',  et  eccentricitate  4336,  assumatur  32'  44". 
Neque  haec  multum  in  incertitudine  versatur,  uti  supra  disputatum  fuit 
probi.  5.  et  13.  Inclinatio  vero  circulorum  aequet  rectum,  ut  ex  obser- 
vatione patuit.  Exponatur  meridianus  circulus 
VP,  polus  P,  vertex  V.  Sol  sit  in  S,  verti- 
calis VS,  declinationis  circulus  PS.  Et  per 
S centrum  Solis  visibilis  transeat  arcus  cir- 
culi magni  in  centrum  Lunae,  qui  sit  SL. 
Ejus  quantitas  sic  habetur.  Summa  semi- 
diametrorum  est  31'  40",  digitus  est  2 ' 33", 
ablatus  relinquit  distantiam  centrorum,  ergo 
SL  est  29'  7".  Et  sit  VSL  rectus.  Oportet 
hinc  enucleare  visibilem  Lunae  latitudinem 
ab  ecliptica  visibili  SE , sc.  arcum  LE , et 
longitudinem  visibilem  ES.  Ergo  per  doctrinam  primi  mobilis  quaeratur 
angulus  ESV  et  ante  hunc  altitudo  nonagesimi  gradus  ab  ortu,  quae  alior- 
sum etiam  est  utilis.  Cum  ergo  Sol  sit  in  16°43'){,  ejus  asc.  recta  est 
347°  47';  hinc  ablata  23°  15'  tempora  distantiae  Solis  a meridiano,  relin- 
quunt asc.  rectam  medii  coeli  324°  327  cum  qua  coelum  mediat  22°  10' 
et  hujus  declinatio  14°  1P,  scilicet  MA.  Sed  AV  est  altitudini  poli  47°  2' 
aequalis,  ergo  MV  61°  13'.  Oritur  autem  eo  momento  22°  31'  n,  ergo 
22°  31'  K est  in  gradu  nonagesimo,  sc.  in  N,  arcus  ergo  MN  30°  21', 

et  MNV  rectus  semper  est.  In  triangulo  igitur  MNV  rectangulo  basis  MV 
et  latus  MN  dantur.  Quodsi  ergo  secantem  illius  diviseris  in  secantem 
hujus,  exit  secans  NV  arcus  quaesiti,  qui  est  hic  56°  4',  distantia  nona- 
gesimi a vertice:  cujus  complementum  33°  56'  'est  altitudo  nonagesimi, 
metiens  angulum  0 inter  eclipticam  et  horizontem,  quibus  arcubus  postea 
parallaxes  latitudinis  excipientur  secundum  caput  IX.  Nam  Copernici  tabula 
valde  concisa  est  nec  hos  arcus  sufficienter  exhibet.  Itaque  inventa  NV, 
jam  in  triangulo  SNV  rectangulo  ad  N dantur  latera.  Nam  S est  16°  43'  X, 
N 22°  31'  )(,  SN  ergo  5°  48'.  Quare  tangentem  NV  auctum  cyphris 
radii  divide  in  sinum  NS,  exibitque  tangens  quaesiti  anguli  NSV  86°  7' 
et  VSM  93°  53'  versus  Lunam,  quae  sub  principium  solet  esse  in  occiden- 
tali parte,  jam  meridiano  propior  quam  Sol.  Ex  observatione  vero  est 
LSV  90°,  ergo  residuus  LSE  est  3°  53'. 

Demissa  ex  L recta  in  ME,  quae  sit  LE,  tertium  datur  nobis  trian- 
gulum plano  proximum,  quod  est  LES,  in  quo  basis  LS  et  anguli  dantur, 
quare  non  ignorabuntur  latera,  LE  visa  latitudo  1'  57"  bor.,  ES  longitudo 
visibilis  Lunae  ante  Solem  29'  3".  Ad  fugiendum  vero  taedium  multi- 
plicationis sinuum  in  distantiam  centrorum:  quaere  distantiam  centro- 
rum in  fronte  p arallacticae  et  angulum  inter  qclipticam  et  cir- 
culum per  centra  in  margine,  area  dabit  visam  latitudinem.  Si 
complementum  anguli  hujus  quaesieris  in  margine,  area  exhibe- 
bit visam  longitudinem.103) 

Problema  XXV.  Data  visibili  latitudine  ad  certum  momen- 
tum, compendiose  invenire  visibilem  latitudinem  ad  aliud  mo- 
mentum in  certa  a priori  distantia.  Oportet  autem  et  distantiam 
Lunae  a centro  Terrae  mediocriter  esse  cognitam,  et  horarium 
Lunae  et  angulum  motumque  latitudinis.  In  exemplo  sit  nobis  (post 
horam  10.  27',  quando  latitudo  est  2'  borealis)  proposita  hora  12.  55', 
quando  desiit  eclipsis.  Et  sit  horarius  Lunae  a Sole  ex  Tyclione  33'  30". 
Ergo  horis  2.  28'  debetur  motus  Lunae  a Sole  verus  1 0 22'  38".  Tan- 
tundem  Luna  etiam  a nodo  discessit  fere.  Cumque  consistat  circa  10°  a 
nodo,  latitudo  ejus  vera  per  tantum  arcum  crevit  7'  4"  in  bor.  Sed  et 
parallaxis  auget  visibilem  latitudinem,  quod  sic  patet.  Hora  12.  55'  est 
asc.  recta  medii  coeli  2°  8'.  Oritur  ergo  24°  48'  mediat  coelum  2°  17'  X> 
cum  declinatione  boreali  0°  51'.  Quare  arcus  inter  culminans  punctum  et 
verticem  (prius  erat  MV)  jam  est  46°  11',  MN  vero  est  22°  3P,  quantum 
est  inter  culminans  et  nonagesimum.  Hinc  VN  prodit  41°  27',  quae  prius 
erat  56°  4',  quibus  duobus  arcubus  per  praeceptum  cap.  IX.  excerpo  ex 
tabula  parallactica  sub  titulo  55  semidiametrorum  (quanta  jam  assumitur 
distantia  Lunae  a Terra)  parallaxes  latitudinis  prius  51'  28",  post  41'  1".  10i) 
Unde  apparet,  inter  assumta  momenta  decrescere  parallaxes  latitudinis 
10' 27",  seu  a Sole  10'  22":  sub  titulo  56  semidiametrorum  esset  tantum 
10"  minus  decrementum:  tantundem  vero  accrescit  visibili  latitudini.  Junctis 
ergo  1'  57",  7'  4",  10'  22",  coacervatur  summa  19'  23".  Haec  igitur 
in  hunc  quidem  modum  colligitur  visibilis  latitudo  in  fine  eclipsis. 

Jam  per  24.  problema  conversum,  assumta  inter  data  latitudine,  qualem 
videri  oportuit,  constituemus  inclinationem,  qualem  observari  oportuit,  ut 
eam  cum  observata  nostra  comparemus.  , Sit  S jam  ultra  meridianum,  EL 
vero  horizonti  ortivo  jam  propior.  Finis  eclipsis  est,  quando  circuli  luminum 
se  contingunt.  Ergo  SL  est  summa  semidiametrorum  31'  40",  EL  vero 

19'  21",  hinc  prodit  LSE  37°  39'.  Ita  YSN  inquiritur  hunc  in  modum. 
Prios  inventa  est  VN  hoc  ultimo  momento  41°  27' , et  SN  inter  Solem  et 
nonagesimum  est  37°  59',  prodit  ergo  angulus  inter  eclipticam  et  verticalem 
55°  8'.  Subtraho  LSN,  relinquitur  17°  29',  inter  transeuntem  per  centra 
et  verticalem.  Observatus  est  22  ‘/2  °.  Differentia  est  exigua.  Nam  e con- 
verso si  22 ‘/i  assumseris,  prodibit  latitudo  visa  17'  6",  tantum  2 4/3  scru- 
pulis minor : quae  minutiae  varias  ob  causas  desiderari  possunt : vel  ut 
umbra  primi  momenti  non  plane  ad  dextram  steterit : vix  enim  momento 
visa  est  haec  species;  vel  quod  de  quantitate  defectus  illius  incerti  sumus: 
quis  enim  haec  in  tam  parvo  radio  exquisite  sine  instrumento  dignosceret? 
vel  quod  in  fine  tirocinium  novae  artis  et  inclinationes  non  usque  quaque 
perfectae ; denique  quod  cautiones  capitis  secundi  hic  ob  subtilitatem  et 
ignoratam  foraminis  quantitatem  non  adhibui.  Nam  ut  in  penultimo  sche- 
mate patet,  minuto  radio  elliptico  per  limbum  minuetur  et  inclinatio.  Cete- 
rum exemplo  docui,  quantum  conferant  inclinationes  observatae  addiscendae 
visae  latitudini.  Pro  visibili  longitudine  in  fine  eclipsis  ab  angulo  VSN 
55°  8'  auferatur  VSL  22il2°  observatus,  et  relinquitur  LSE  32°  38', 
computatus  vero  fuit  37°  39',  quare  SLE  illic  57°  22',  hic  52°  21'. 
Quorum  sinus  in  summam  semidiametrorum  ducti  constituunt  illic  26'  40", 
hic  25'  4"  longitudinem  visibilem  Lunae  ultra  Solem,  prius  ante  Solem 
erat  29'  3".  Ergo  horis  2.  28'  visibilis  motus  Lunae  a Sole  juncta  utra- 
que vel  55'  43"  vel  54'  7",  illa  ex  observata  inclinatione,  haec  ex  com- 
putata. i05) 

Problema  XXVI.  Ex  data  visibili  longitudine  et  latitudine 
ad.  certa  momenta  et  assumtis  aliunde  distantiis  Lunae  et  Solis 
a centro  Terrae  constituere  veram  longitudinem  et  latitudinem, 
proinde  et  horarium  et  articulum  verae  conjunctionis,  vel  con- 
tra assumto  horario  mediocriter  inquirere  distantiam  Lunae  a 
Terra.  Parallaxis  mixta  vero  motui  constituit  visibilem,  separata  relinquit 
verum.  Parallaxin  vero  efficit  propinquitas  sideris  ad  centrum  Terrae. 
Problema  itaque  satis  patet  ex  conversione  praeceptionum  de  computandis 
eclipsibus  : tantum  hic  repeto  ad  usum  praecepti  supra  cap.  IX.  suo  loco 
allati  declarandum,  simul  etiam  ut  pateat  usus  observatarum  inclinationum 
in  constituendo  vero  loco  Lunae,  et  ut  Solis  eclipses  calumnia  liberentur, 
demonstrato,  plus  illas  conferre  ad  inquirendos  Lunae  motus  quam  Lunares. 
Assumatur  distantia  Solis  et  Terrae  1150  semidiametrorum,  ut  illa  Tychoni 
placet,  de  qua  alibi.  Haec  summa  in  fronte  tabulae  nostrae  parallacticae 
quaesita  offert  horizontalem  refractionem  proxime  3',  Lunae  vero  distantia 
a Terra  assumatur  ut  supra  55  semidiametrorum.  Erit  ejus  horizontalis 
parallaxis  proportionaliter  ex  fronte  tabulae  nostrae  excerpta  62'  30",  hinc 
ablata  Solaris  3',  relinquit  horizontalem  parallaxin  Lunae  a Sole  59'  30". 

Sit  jam  primum  momentum,  quando  distantia  inter  nonagesimum  et 
verticem  fuit  56°  4',  cum  quo  sub  titulo  59'  praecise  minutorum  excer- 
puntur 48'  57",  sub  titulo  vero  30"  excerpuntur  24"  53'",  summa  49'  22", 
parallaxis  latitudinis  (£  a ®. 

Sed  visa  latitudo  (T  a ® fuit  1 ' 57"  borealis.  Ergo  addita  parallaxi 
latitudinis,  prodit  vera  latitudo  51'  19". 

Pro  longitudinis  parallaxi  cum  altitudine  nonagesimi  33°  56'  excerpo 
sub  iisdem  columnis  59'  et  30"  maximam  longitudinis  parallaxin  33'  13". 
Ergo  sub  columnis  33'  et  13"  per  visibilem  Lunae  distantiam  a nonage- 

simo  6°  17'  (Luna  ad  visum  in  16°  14'  X,  nonagesimo  in  22°  31'  X 
versante)  excerpo  geminato  ingressu  justam  longitudinis  hujus  loci  parallaxin 
3'  37"  Lunae  a Sole,  eamque  occidentalem,  quia  Luna  est  occidentalior 
nonagesimo.  Ablatis  ergo  3'  37"  (parallaxi)  a 29'  3"  visibili  Lunae  distantia 
a Sole,  relinquitur  25'  26",  vera  distantia  Lunae  a Sole  in  praecedentia. 
In  altero  momento,  quando  distantia  verticis  et  nonagesimi  est  41°  27', 
cum  hac  sub  iisdem  columnis  59'  et  30"  ut  antea  excerpo  parallaxin  lati- 
tudinis Lunae  a Sole  39'  23".  Quodsi  recte  inventa  fuit  visibilis  latitudo 
problem.  25:  17'  6"  bor.,  ergo  addita  parallaxi  Lunae  a Sole,  vera  lati- 
tudo fuerit  56'  29".  Pro  longitudine  ad  hoc  momentum  ut  prius  sic  ago. 
Quia  NV  est  41°  27',  altitudo  ergo  nonagesimi  est  48°  33'.  Cum  hac 
sub  titulis  59'  et  30"  excerpo  novos  titulos  44'  34".  Sub  his  novis 
columnis  per  visibilem  distantiam  a nonagesimo  37°  31'  (est  enim  Luna 
in  17°  17'  X,  nonagesimus  in  24°  48'  T)  excerpo  parallaxin  longitudinis 
Lunae  a Sole,  hoc  loco  27'  9"  in  occasum.  Adde  hanc  ad  superationem 
visibilem  ex  observatione  deductam , quae  fuit  26'  40",  prodit  longitudo 
vera  Lunae  a Sole  53'  49".  Prius  ante  Solem  25'  26",  ergo  Luna  vero 
motu  horis  2.  28'  mota  fuerit  a Sole  1 0 19'  15",  minus  etiam,  si  cal- 
culatam  inclinationem  finis  adhibeamus.  106)  Supra  ex  Tychone  hunc  hora- 
rium 1 0 22'  30"  excerpsimus.  Hic  si  verus,  argueretur  error  aestimationis 
in  principio  eclipsis,  et  Luna  plane  exiguo  (non  vero  digito)  fuisset  ingressa 
super  Solem,  forsan  et  paulo  major  requireretur  diameter  Lunae,  aut  urbis 
horologium  in  media  duratione  fuisset-  mutatum.  Denique  et  vicissim, 
omnibus  observatis  recte  habentibus,  aut  nimis  magnus  esset  motus  horarius 
Tychonis  aut  nimis  parva  parallaxis.  Interim  minuto  arcu  veri  motus  Lunae 
minuitur  et  incrementum  latitudinis  ex  Tychone  computatum,  itaque  com- 
putata 19'  22"  visibilis  latitudo  ad  observatam  17'  6"  propius  nonnihil 
accedet,  nec  nimio  augeretur  duratio  supra  eam,  quae  in  Dania  fuit  annotata. 

Ex  hac  varietate  diligens,  ingeniosus  et  circumspectus  astronomus  facile 
videt,  quae  quibus  cohaereant  et  quaenam  ab  observationibus  omnium  tutis- 
sime petantur  atque  ad  extructionem  canonum  afferantur,  quae  vero  rudia 
etiam  et  non  plane  cognita  citra  magnum  errorem  adhiberi  nihilominus  pos- 
sint. Denique  quanti  ad  res  astronomicas  et  geographicas  intersit,  incli- 
nationes phasium  exacte  et  quidem  optice  per  foramen  observari  et  annotari. 

Pro  articulo  verae  conjunctionis  oportet  te  certum  esse  de  horario 
Lunae.  Dabimus  igitur,  concurrentibus  pluribus  conjecturis,  initio  non  inte- 
grum digitum  fuisse  observatum , at  nihilominus  horario  Tychonis  aliquid 
adimemus.  Nam  hujus  rei  causas  habeo  praeterea  nonnullas,  quas  in  secunda 
parte  olim  sum  patefacturus  Deo  volente.  Sit  igitur  veritas  in  medio  et 
assumatur  horarius  32'  50".  Nam  etiamsi  plane  nihil  defecisset  in  primo 
articulo  temporis,  non  tamen  prodiret  tantus  motus  verus  ad  horas  2.  28', 
quantus  ex  horario  Tychonis  proditur,  stantibus  parallaxibus,  quarum  fides 
est  certior.  Igitur  in  fine  hora  12.  55'  Luna  superaverat  verum  locum 
Solis  53'  49".  Si  32'  50"  horam  efficiunt  unam,  quid  53'  49"?  Regula 
prodet  h.  1.  38'  20".  Ergo  articulus  verae  conjunctionis  Gratii  fuerit 
h.  11.  17'.  Quodsi  finis  momentum  rite  habet,  de  medio  verae  conjunc- 
tionis plane  intra  unum  minutum  certi  sumus. 

Si  ab  horario  assumto  ad  parallaxes  inquirendas  regredi  velis,  via  non 
ita  prona : sed  cancrina  seu  averso  visu.  Fortuna  enim  invocanda,  ut  hanc 
ipsam  parallaxin  assumas  statim  initio , quam  optas , quae  scilicet  te  ad 

optatum  locum,  ad  assumtum  nempe  horarium  deducat  methodo  jam  expli- 
cata. Quodsi  aberres  a vera  parallaxi , repetendus  labor  et  collatione 
errorum  cum  differentiis  pavallaxium  caeca  ratione  veritas  est  palpitanda, 
quasi  per  falsi  regulam. 

Problema  XXVII.  In  data  poli  elevatione,  visibili  initio  et 
fine  seu  momentis,  et  loco  Solis  cognito,  assumtisque  horario 
et  diametris  luminarium,  qualitate  motus  latitudinis  crassiori 
Minerva,  denique  distantiis  luminarium  a centro  Terrae,  inqui- 
rere con junctionis  verae  articulum  et  latitudinem  veram,  inde 
vero  et  differentiam  meridianorum.  Ludamus.  Nullum  enim  laboris 
hujus  pretium  certius  voluptate  hac,  et  si  libet  etiam  cantu  laborem  sole- 
mur. Cupio  scire,  quo  articulo  vera  conjunctio  'fuerit  in  Dania,  ut  certior 
differentia  meridianorum  habeatur : simul  etiam  scire  desidero , an  visus 
fallaciis  impeditus  observator  initium  serius,  finem  tardius  annotaverit.  Nam 
id  facile  patebit,  si  latitudinem  nostra  elicuerimus  majorem.  Nec  erimus 
immemores,  in  nostra  latitudine  ad  finem  eclipsis  inesse  duorum  minutorum 
incertitudinem.  Poli  Huennensis  altitudo  55°  54'  45".  Horarius  Lunae 
assumatur  ut  jam  modo  32'  50".  Summa  semidiametrorum  31'  40". 
Scimus  Lunam  vere  septentrionalem  esse  et  fugere  a nodo  ascendente. 
Parallaxis  Lunae  a Sole  horizontalis  sit  ut  prius  59'  30".  Initium  h.  10.  3'. 
Finis  h.  12.  32'.  Locus  Solis  initio  in  16°  43'  27"  X,  fine  in  16°  49'  42"  X. 

Ante  omnia  constituantur  parallaxes.  Ergo  initio  ascensio  recta  Solis 
347°  48'.  Hinc  ablata  29°  15'  tempora  distantiae  Solis  a meridiano, 
tenore  observationis  Huennensis  probi.  23.  recensitae  relinquunt  ascensionem 
rectam  medii  coeli  318°  33',  cum  qua  coelum  mediat  16°5':2£.  Et  hujus 
declinatio  16°  5'  austrina.  Hinc  in  schemate  123  cum  AM  sit  16°  5', 
AV  55°  54'  45",  ergo  MV  72°.  Oritur  autem  hoc  momento  18°  24'  n- 
Et  N 18°  24'  Ergo  MN  est  32°  20',  et  NV  68°  33'  ejusque  com- 
plementum 21°  27'.  Quibus  excerpo  parallaxes  Lunae  a Sole;  latitudinis 
56'  22",  longitudinis  titularem  21'  45".  Et  cum  sit  Sol  in  16°  43'  ){, 
nonagesimus  in  18°  24',  ergo  SN  est  1°  41':  augeo  circiter  30',  quibus 
Luna  Solem  antecedit  ad  visum,  ut  fiat  2°  11',  quocum  ex  columnis 
21'  45"  excerpo  justam  longitudinis  parallaxin  0'  48"  in  occasum.  Haec 
in  parato  sint. 

Fine  eclipsis  ascensio  recta  Solis  (16°  50'  ){)  347°  54'.  Adde  8° 
tempora  distantiae  Solis  a meridiano,  fiet  ascensio  recta  m.  c.  355°  54', 
cum  quo  in  meridiano  est  25°  32'  H.  Et  hujus  declinatio  1°47'  australis, 
scilicet  MA.  Ergo  MV  57°  43'.  Oritur  autem  eo  momento  27°  43' 
et  N 27°  43'  X*  Ergo  MN  32°  11',  et  NV  50°  44',  ejusque  comple- 
mentum 39°  16',  quibus  excerpo  parallaxes  Lunae  a Sole  latitudinis  46'  3", 
longitudinis  titularem  37'  39".  Et  cum  sit  Sol  in  16°  50'  H,  nonages. 
in  27°  43'  X>  ergo  SN  est  40°  53'.  Minuo  circiter  25',  quibus  Luna 
Solem  sequitur  ad  visum,  ut  fiat  40°  28',  quocum  sub  titulis  jam  inventis 
37'  39"  excerpo  justam  longitudinis  Lunae  a Sole  parallaxin  24'  26"  in 
occidentem.  Ilaec  iterum  in  parato  sint.  <07) 

Jam  quia  tempus  intermedium  est  h.  2.  29'  et  horarius  Lunae  a Sole 
32'  50",  ergo  motus  Lunae  1°  21'  32",  quanto  arcu  circa  nodos  variatur 
latitudo  circa  distantiam  a nodo  10°,  per  6'  57"  (posito  latitudinis  angulo 
4°  58 72').  Et  quia  Luna  ascendit  in  septentrionem:  ergo  in  fine  latitudo 
vera  bor.  per  6'  57"  major  erit.  Sed  et  ob  parallaxin  visibilis  latitudo 


Caput  XI. 


373 


augetur.  Nam  in  principio  fuit  parallaxis  latitudinis  Lunae  a Sole  56'  22", 
in  fine  46'  3",  differentia  10'  19",  quae  accrescit  differentiae  visarum  lati- 
tudinum. Addo  ergo  ad  6'  57",  prodit  17'  16"  visae  latitudinis  excessus 
in  fine  super  initialem.  Eodem  modo  cum  utraque  longitudinis  parallaxis 
Lunam  retardet,  minorem  0'  48"  a majori  24'  26"  aufero,  restat  23'  38" 
retardatio,  haec  vicissim  a vero  Lunae  motu  ablata,  qui  fuit  1°  21'  32", 
relinquit  57'  54"  visum  motum  Lunae  a Sole  intra  tempus  durationis  pro- 
ditum. Exponatur  recta  quaedam  BA  repraesentans 
visum  motum  Lunae  57'  54"  eique  ad  rectos  agatur 
BC,  longitudine  17'  16",  differentia  visarum  lati- 
tudinum : connexa  igitur  CA  erit  visa  via  Lunae. 

Super  AC  struatur  isosceles  AFC,  ut  utrumque  crus 
habeat  31'  40"  summam  semidiametrorum , et  ex 
A,  C scribantur  circuli  diametri  Lunae , ex  F cir- 
culus diametri  Solis,  tangens  circulos  Lunae,  et  per 
F agatur  DE  recta  parallelos  ipsi  BA,  et  CB  con- 
tinuetur in  D ipsique  aequalis  fiat  AE,  erit  DE  ecliptica  visibilis,  et  AE, 
CD  visibiles  latitudines,  ex  quibus  verae  postea  mediantibus  parallaxibus 
facile  habentur. 

Oportet  ad  CB  apponere  aliquam  BD  sic  comparatam,  ut  ablatis  qua* 
dratis  CD  et  BD  vel  AE  ab  FC  vel  EA,  relinquantur  duo  quadrata,  quorum 
radices  junctae  aequent  ED.  Si  cui  lubet  per  algebram  quaesitum  elicere, 
is  ad  aequationem  eam  veniet,  ubi  cubus  et  numerus  aequatur  quadratis  et 
positionibus.  Nobis  via  geometrica  patet.  Nam  ut  AB  ad  BC  sic  sinus 
totus  ad  tangentem  anguli  BAC , qui  fit  16°  36  ‘/2 Vicissim  ut  sinus 
totus  ad  AB  ita  secans  anguli  BAC  ad  AC,  quae  fit  1°  0'  25",  cujus 
dimidium  AG  30'  1 2 f/2 ".  Ut  ergo  AF  ad  AG  ita  sinus  totus  ad  sinum 
AEG  72°  33',  cujus  complementum  FAG  17°  27'.  A quo  subtractus  BAG 
16°  36 Y2 relinquit  FAB  vel  AFE  0°  50‘/2'.  Denique,  ut  sinus  totus  ad 
sinum  anguli  AFE  ita  AF  ad  AE  vel  BD  quaesitam,  quae  fit  0'  28". 
Ergo  latitudo  visa  ad  principium  eclipseos  0'  28"  borealis,  ad  finem  17'  44"; 
parallaxibus  latitudinum  adjectis,  prodit  illic  latitudo  56'  50"  borealis  vera, 
hic  1 0 3' 47"  borealis.  ,08)  Ecce  quanto  major  prodeat  ea,  quae  est  Gratii 
observata,  initio  51'  20",  fine  56'  30"  vel  summum  58'  20".  Ac  cum 
haec  nostra  cum  calculo  Tychonis  rectius  conveniat,  qui  in  medio  eclipsis 
latitudinem  veram  exhibet  54'  11",  plane  concludimus  errorem  usitatum 
observatori  obrepsisse,  ut  initium  et  finem  non  annotaverit,  sed  proxima 
his  momenta,  deficiente  visu  in  clara  Solis  luce.  Nec  te  turbet,  quod  errorem 
illi  51/,'  tribuo  in  vera  latitudine.  Nam  principia,  quibus  hoc  elicui,  sic 
sunt  comparata , Luna  praesertim  pene  medium  Solis  corpus  transeunte 
illumque  a declivibus  lateribus  tangente,  ut  si  vel  minimum  aliquid  addi- 
deris tempori,  haec  jam  dicta  summa  de  latitudine  tollatur;  utraque  lunula 
nostri  schematis  quasi  laxatis  vinculis  in  Solis  corpus  profundius  desidente. 

Illud  etiam  arguit  latitudinem  vere  fuisse  minorem,  quod  digitos  obser- 
vator prodit  9 2/s . Et  vero  ex  cap.  V.  certum  est,  sive  per  foramen  seu 
oculis  in  Solem  intentis  contemplatus  fuerit,  defectum  utrinque  majorem 
fuisse  9 2/3  digitis.  Quodsi  ex  hoc  schemate  computes  longitudinem  FG 
(nam  in  G maxima  est  eclipsis),  prodibit  illa  9'  30",  distantia  centrorum 
sub  maximam  obscurationem,  et  hinc  ablatus  excessus  diametri  Lunae  super 
diametrum  Solis , relinquit  8'  25"  liberas  Solis  particulas , quae  faciunt 

3 3/t o digitos*  Itaque  tantum  87/t0  digiti  in  umbra  potuissent  esse,  cum 
tamen  ultra  10  fuisse  certum  sit.  Vide  de  hoc  etiam  infra  probi.  32. 
Sed  esto  aequalis  oculorum  fallacia  in  principio  et  fine,  quaeritur  jam  vera 
conjunctio  Huennae.  Et  quia  AFE  50 Y2 erit  EAF  89°  9 i/iJ.  Quare  ut 
totus  ad  AF  sic  sinus  EAF  ad  EF  visibilem  praecessionem  Lunae , quae 
manet  31'  40".  Subtracta  a 57'  54"  sc.  ED,  relinquitur  FD  26'  14". 
Parallaxi  longitudinis  illic  subtracta  hic  addita,  prodit  illic  vera  praecessio 
30'  52",  hic  vera  superatio  50'  40".  Quodsi  motus  Lunae  32'  50"  dat 
horam,  quid  30'  52"?  Prodeunt  56'  horae  addenda  principio.  Ergo 
h.  10.  59'  articulus  verae  conjunctionis:  Gratii  h.  11.  17',  differentia 
meridianorum  18',  seu  quantum  proxime  et  Hondius  facit.  Atque 

hoc  erat  inquirendum  hac  vice. 

Itaque  si  saltem  unico  loco  eclipsis  aliqua  Solis  omnibus  circumstantiis 
rite  fuerit  observata , aliis  vero  locis  tantum  certa  momenta  principii  et 
finis,  hac  methodo  pronunciari  potest  de  differentia  meridianorum  tutissime. 

Problema  XXVIII.  Si  per  foramen  observata  sit  Lunaris 
diametri  proportio  ad  Solarem,  non  habita  foraminis  ratione, 
sciatur  vero  vera  proportio  diametrorum  aliunde:  aestimare 

quantum  observatio  digitorum  a vero  aberraverit,  et  cetera. 
Anno  1590,  die  21.  Julii  Maestlinus  praeceptor  meus  Tubingae  observavit 
eclipsin  Solis  sub  amplo  et  obscuro  tecto,  radio  Solis  per  tegulas  intro- 
misso. Descriptionem  observationis , ut  illius  mihi  copiam  auctor  fecit, 
communicabo,  ut  hoc  exemplo  usum  aliquot  superiorum  problematum  decla- 
rem. Initium  nos  fefellit.  Ergo  cum  de  Sole  deficeret  semidiameter , fuit 
ejus  altitudo  supra  horizontem  orientalem  26°,  inclinatio  ut  in  probi.  14. 
observata  fuit  88°.  Luna  in  radio  superior,  in  coelo  inferior  Sole. 

Circa  medium  eclipsis  dimensus  est  proportionem  diametrorum  modo 
eo,  qui  probi.  7.  est,  et  invenit,  qualium  Sol  erat  24,  Lunam  occupare  23, 
centrorum  vero  distantiam  ad  Solis  semidiametrum  ut  59  ad  88. 

Post  maximam  obscurationem,  cum  iterum  semidiameter  deficere  vide- 
retur, inventa  est  altitudo  Solis  33°,  inclinatio  circuli  per  centra  ad  ver- 
ticalem 2 72  °,  quo  arcu  Luna  a Sole  fuit  occidentalis  et  australis  sicut  ante. 

Cum  quarta  pars  deficeret,  altitudo  Solis  fuit  3774°.  Inclinatio  cir- 
culi per  centra  cum  verticali  19°.  Erat  autem  Luna  tunc  a verticali  facta 
orientalior. 

In  fine  totius  eclipsis  altitudo  Solis  fuit  41  */4 , circulus  per  centra  cum 
verticali  comprehendebat  angulum  30°  Luna  fuit  orientalior. 

Exponatur  centris  B,  A radius  CBDI  deficiens  dimidia  diametro:  et 
quia  AB  est  Lunae  semidiameter,  BI  Solis,  erit  proportio  BI  ad  BA  ex 
observatione  quae  24  ad  23,  tota  igitur  AI  erit  47.  Cum  autem  supra 

cap.  II.  demonstratum  sit,  ampliari  limbum  radii  per 
foramen  admissi , quare  centris  iisdem  B et  A scri- 
bantur arcus  interiores,  diastemate  illic  BH,  hic  AF, 
sic  ut  FB  et  IH  sint  aequales.  Igitur  AF  erit  semi- 
diameter Lunae,  et  BH  semidiameter  Solis:  quae  sic 
habentur.  Cum  Sol  sit  uno  signo  ab  apogaeo,  igitur 
ut  sinus  totus  ad  30  secunda,  quibus  is  augetur  ad  visum 
ab  apogaeo  ad  longitudinem  mediam,  ita  sinus  versus 
digressionis  ab  apogaeo  ad  augmentum  hujus  loci  fere. 
Ita  diameter  30' 4",  semissis  15'  2".  Vel  per  nostram 

parallacticam  : quaere  differentiam-  mediocris  et  minimae  diametri  (hic  30") 
in  fronte,  gradus  compl.  distantiae  ab  apogaeo  (in  hoc  exempk))  in  margine, 
quod  area  exhibet  aufer  a fronte,  residuum  adde  minimae  diametro.  Si 
distantia  ab  apogaeo  excedit  quadrantem,  excessus  in  margine  quaerendus 
est  et  quod  area  exhibet  addendum  fronti  summaque  addenda  diametro 
apogaeo.  Eodem  modo  cum  Luna  agemus.  Distabat  Luna  ab  apogaeo 
40°  50',  per  hujus  complementum  et  eccentricitatem  4336  ut  in  superiori 
exemplo  elicitur  diameter  Lunae  30'  50",  semis  15'  25".  Qualium  ergo 
AF  est  15'  25"  talium  BH  est  15'  2".  Et  quia  sunt  aequales  BF  et  IIT, 
aequales  ergo  et  BH,  FI.  Summa  ergo  AF  et  BH  aequalis  est  summae 
AF,  FI,  hoc  est  AB,  BI.  Ergo  AI  Maestlini  dimensio  47  est  aequalis 
verae  dimensioni  30'  27";  ergo  si  47  dant  30'  27",  quid  efficient  23  in 
hac  dimensione?  Regula  prodit  14'  54",  scilicet  AB,  et  AF  15'  25", 
obscura  pars  15'  32",  cum  putaretur  Maestlino  dimidia  diametros  deficere. 
Et  quia  BI  15'  32"  et  AI  30'  27",  ergo  AB  justa  visibilis  distantia  cen- 
trorum (per  probi.  12)  relinquitur  14'  55". 

Problema  XXIX.  Ex  altitudine  Solis  vel  stellae,  cognita 
declinatione  et  altitudine  poli,  compendiose  et  discrete  tempus 
seu  elongationem  Solis  a meridiano  indagare.  Certamus  in  una 
triangulorum  forma  cum  negotio  prosthaphaeretico  Wittichiano.  Quamvis 
enim  laborem  non  minuimus , in  sublimi  tamen  incedimus  et  prospectum 
itineris  habemus  ob  oculos.  Wittichium  vero  valles  abscondunt , quia 
demonstratio  ejus  generalis  est  ex  circulo  in  sphaeram  tralata : mea  haec 
peculiariter  ipsi  sphaerae  est  aptata. 

Finge  planum  horizonti  parallelon  per  centrum  ejus  circuli  transire, 
quem  eo  momento  Sol  ad  diurnum  motum  conficiendum  occupat.  Ut  igitur 
sinus  totus  est  ad  sinum  altitudinis  poli,  ita  sinus  declinationis  Solis  vel 
stellae  est  ad  sinum  altitudinis  vel  profunditatis  hujus  plani  supra  hori- 
zontem,  prout  Sol  in  septentrione  vel  meridie  fuerit.  Deinde  perpende,  ut 
ecliptica  super  aequatore,  aequator  super  horizonte,  sic  parallelon  super  hoc 
plano  inclinari,  et  proportionari  sinus  graduum  a plano  inchoatorum  sinibus 
altitudinum  super  planum,  iis  quidem,  quorum  maximus  est  differentia  sinuum 
altitudinis  plani  et  altitudinis  meridianae  stellae : vel  contra  aggregatum 
'profunditatis  plani  et  altitudinis  meridianae  stellae.  Itaque  sinum  altitudinis 
plani  subtrahe,  profunditatis  adde  ad  sinus  altitudinis  et  meridianae  et 
temporalis  vel  observatae.  Ut  igitur  duorum  residuorum  vel  aggregatorum 
prius  ad  posterius,  ita  sinus  totus  ad  sinum  complementi  ad  quadrantem 
(si  stella  altior  plano)  vel  excessus  super  quadrantem  (si  humilior)  distantiae 
stellae  a meridiano.  Exemplum  in  proposita  eclipsi,  et  primo  momento. 
Sit  altitudo  poli  Tubingensis  48°  24'.  Nam  omnes  tabulae  faciunt  Tubingae 
et  Augustae  eandem  latitudinem.  Augustae  vero  seu  Geggingae,  loco  paulo 
meridionaliori  ad  dimidium  milliare  seu  2',  inventa  est  accuratissime  altitudo 
poli  48°  22',  ut  vides  in  tomo  1.  Progymnasm.  Tychonis  fol.  361.  et  seqq. 
Quin  et  Maestlinus  anno  1588  in  fine  libelli  sphaerici  prodit  Tubingae 
hanc  altitudinem.  Locus  Solis  sit  crassa  Minerva  7°  30'  quia  nescitur 
tempus  praecise,  cujus  declinatio  18°  28'.  Hinc  sinus  altitudinis  plani 
23687.  Et  quia  altitudo  aequatoris  41°  36',  addo  declinationem  18°  28', 
hinc  Solis  meridiana  altitudo  60°  4',  Solis  observata  26°.  Horum  sinus 
86661,  43837  diminuti  altitudine  plani  relinquunt  62974,  20150.  Et  hic 
ab  illo  (cyphris  auctus  radii)  divisus  prodit  31997,  sinum  arcus  18°  40', 

cujus  complementum  71°  20'  metitur  tempus  distantiae  a meridie  h.  4.  45  */3 
Defecerunt  ergo  scrupula  15'  31",  h.  7.  14  */,'  ante  meridiem. 

Eandem  methodum  sequar  et  in  altero  momento,  cum  esset  altitudo 
Solis  33°  et  in  duobus  reliquis,  ubi  altitudo  Solis  37y4°,  4l74°.  Nisi 
quod  hic  miscebo  prosthaphaeresin  in  prima  parte,  ad  effugiendam  multi- 
plicationem. Locus  Solis  ad  horam  7.  15'  exhibetur  a calculo  Tychonis 
7°  25  %'  ergo  in  fine  eclipsis  vere  est  in  7°  30'  declinatio  a 7°  25  %' 
in  7°  30'  decrescit  2'.  Tuto  itaque  uti  possumus  invariata  hac  declinatione. 


Declinatio  18°  28' 

Alt.  aequat.  41.  36. 

Aggregatum  60.  4.  sinus  86661 

Differentia  23.  8.  sinus  39287 


Reliquum  47374 

Dimidium  23687  altitudo  plani  quaesita. 
Reliquum  62974  Divisor. 


Altitudines 
Sinus 

Altitudo  plani 


Solis 


33°  0' 
54464 
23687 


37°  15' 

60529 

23687 


41°  15' 
65935 
23687 


Sub. 


Reliqua 

30777 

36842 

42248  Dividendi. 

Prodeunt 

48873 

58503 

67088 

Horum  arcus 

29.  151/*. 

35.  48. 

42.  8. 

Complementa 

60.  44  V,. 

54.  12. 

47.  52. 

Horae 

4.  3' 

3.  37' 

3.  11 V*' 

Tempus  ante  mer. 

7.  57' 

8.  23' 

8.  48  V2' 

Haec  ad  declarationem  hujus  problematis  sufficiunt.  Ceterum  exemplum  per  proble- 
mata 24.  et  26.  continuabimus,  elicita  primum  visibili  tum  vera  latitudine,  longitudine  et 


ceteris  ad  haec  momenta  quatuor. 

Loca  Solis 

7°  257*'  & 

7° 

27'  10"  S? 

7°  28'  12"  £ 

7° 

29'  14 

Ascensio  recta 

129.  51. 

129. 

53. 

129.  54. 

129. 

55. 

Distantia  a mer. 

71.  20. 

60. 

45. 

54  12. 

47. 

52. 

A.R.M  C. 

58.  31. 

69. 

8. 

75.  42. 

82. 

3. 

Culminant 

0.  41.  n 

10. 

44.  n 

16.  51.  n 

22. 

43.  n 

Horum  declin. 

20.  22. 

22. 

8. 

22.  521/*  - 

23. 

19’/*.  Sub. 

Altit.  poli 

48.  24. 

48. 

24. 

48.  24. 

48. 

24. 

LateraMVinschem.123:  28.  2. 

26. 

16. 

25.  3 1 Va • 

25. 

47*. 

Asc.  obliqua  horoscopi  148.  31. 

159. 

8. 

165.  42. 

172. 

3. 

Oritur  ergo 

7.  5.  tip 

14. 

3.  IIP 

19.  34.  Iip 

24. 

12.  U» 

In  Nonagesimo 

7.  s.  n 

14. 

3.  n 

19.  34.  H 

24. 

12.  n 

Ergo  Latera  NM 

6.  24. 

3. 

19. 

2.  43. 

1. 

29. 

Calculus  exhibet  NY 

27.  20. 

26. 

4. 

25.  23. 

25. 

2. 

Complementa 

62.  40. 

63. 

56. 

64.  37. 

64. 

58. 

In  triangulo  NSV  est  NS  60.  20. 

53. 

24. 

47.  54. 

43. 

17.  dist.  © a 

Ergo  vel  per  SV  vel  per 

Nonag. 

SN  invenitur  NSV 

30.  43. 

31. 

36. 

32.  35. 

34. 

15. l09) 

Haec  hactenus  ex  motu  primi  mobilis.  Jam  in  schemate  123.  S non 
est  in  hoc  quidem  exemplo  inter  NM,  sed  N ipsi  M proximum,  quod  moneo 
ad  vitandam  confusionem.  Itaque  si  a superiore  parte  verticalis  verso  in 
Solem  vultu  numeres  ad  eclipticam  versus  dextram  et  occasum  angulum 
NSV  30°  43'  in  primo  momento:  ab  inferiore  vero  verticalis  parte  ad 
circulum  per  centra  luminum  angulum  ex  observatione  88°,  residuum  inter 
circulum  per  centra  et  eclipticam  erit  61 0 17'.  Luna  ante  Solem  in  austro. 
In  secundo  momento  angulus  superior  fuit  31°  36',  inferior  est  observatus 
2°  30',  ergo  residuum  ad  semicirculum  145°  54'  inter  circulum  per  centra 
et  partem  occidentalem  eclipticae  : ergo  inter  eundem  et  orientalem  partem 

(Luna  australi  ut  prius)  34°  6'.  Hic  ergo  Luna  propior  orienti  et  ultra 
Solem. 

In  reliquis  duobus  momentis,  quia  inclinationes  sunt  majusculae,  lui  et 
ergo  experiri  an  cautio  problematis  14.  necessaria  sit.  Altitudo  Solis  est 
37°  15',  inclinatio  19°  in  plano  quidem  instrumenti,  quod  non  Soli  sed 
azimuthali  horizontis  puncto  perpendiculariter  erat  objectum.  Cum  autem 
duo  plana  sphaeram  tangunt  in  eodem  maximo  circulo  vel  tangentibus  planis 
aequidistant , mutua  illorum  sectio  recta  est  perpendicularis  plano  illius 
circuli  maximi,  et  linea  ex  centro  sphaerae  per  planum  circuli  maximi  educta, 
ut  occurrat  illi  mutuae  sectioni,  rectis  angulis  in  eam  incidit.  Nam  (E.  XI,  4) 
linea  in  planum  perpendicularis  in  omnes  plani  lineas  est  perpendicularis. 
In  hoc  negotio  tria  habemus  plana  talia.  Nam  circulus  maximus  est  hic 
verticalis  per  centrum  Solis  eductus.  Finge  illum,  tangi  in  puncto  verticali 
ab  uno  plano,  ei  igitur  planum  horizontis  aequidistat.  Finge  tangi  illum 
ab  altero  plano,  in  sectione  cum  horizonte,  ei  plano  diximus  aequidistitisse 
planum  instrumenti.  Finge  tertio  illum  tangi  in  centro  Solis  a plano  tertio, 
ergo  sectio  hujus  et  plani  horizontis  cadit  extra  sphaeram.  Sectio  vero 
plani  instrumenti  cum  plano  horizontis  cadit  intra  sphaeram. 

Sit  AXY  planum  horizontis,  STV  instrumenti,  SXY 
tertium,  A centrum  sphaerae,  S Sol,  TV,  XY  sectiones. 

In  plano  TSV  ad  TS  comparetur  alia  SV  faciens 
angulum  TSV  19°,  et  continuetur  AV  in  XY  connec- 
taturque  SY.  Et  quia  ATV,  ATS,  AXY  recti,  erit 
TS  sinus  altitudinis  Solis,  60529.  Sed  TSV  inventus 
fuit  19°,  ergo  TV  20842.  Est  autem  AT  sinus  com- 
plementi altitudinis  79600.  Angulus  vero  TSX  est 
aequalis  altitudini  Solis  37°  15',  ergo  TX  46027. 

Tota  ergo  AX  125627.  Ut  vero  AT  ad  TV  sic  AX 
ad  XY,  quae  ideo  fit  32893,  et  quia  STX  rectus  et 
TSX  37°  15',  ergo  ut  totus  ad  ST  ita  secans  TSX 
ad  SX,  quae  fit  76051.  Quia  ergo  SXY  rectus  (nam 
SX  est  in  plano  verticalis , XY  in  plano  horizontis) 
ergo  ut  SX  ad  XY  sic  totus  ad  tangentem  XSY  quaesitum,  qui  fit  23°  23' 
major. 

Sic  in  fine  eclipseos,  cum  esset  altitudo  Solis  41°  15',  inclinatio  in 
instrumento  30°,  invenitur  angulus  XSY  in  ipsa  sphaerae  circumferentia 
simili  processu  37°  31'.  Atque  hoc  pacto  utraque  haec  inclinatio  cor- 
recta est. 

Cum  igitur  in  tertio  momento  angulus  superior  ad  dextram  inter  eclip- 
ticam et  verticalem  sit  32°  35',  ut  supra  ex  tempore  fuit  probatum,  eique 
aequalis  inferior  ad  sinistram , sit  vero  verticalis  et  circuli  per  centra 
angulus  itidem  ad  sinistram  inferior  23°  23',  ergo  hoc  ab  illo  subtracto 
restat  inter  circulum  per  centra  et  eclipticam  9°  12',  Luna  in  austro. 

In  quarto  momento  prior  angulus  supra  fuit  34°  15',  posterior  earundem 
affectionum  37°  31',  et  major.  Illo  igitur  ab  hoc  subtracto  restat  inter 
eclipticam  et  eum  per  centra  3°  15',  Luna  jam  boreali. 

Ceterum  problemate  14.  monui,  lubricum  esse  modum  hunc,  ob  titu- 
bationem manuum.  Ea  quantum  hac  vice  potuerit,  -in  successu  non  latebit. 

Jam  enim  his  angulis  inventis  constituemus  longitudinem  et  latitudinem 
visam  ad  omnia  4 momenta.  In  parvis  enim  triangulis  LSE  (Fig.  123) 


Fig.  126. 
S 

Quarto. 

30'  24" 

1.  44.  bor. 


dantur  bases  LS  et  anguli : quare  et  latera  LE  latitudinis,  SE  longitudinis. 
Sunt  autem  bases  in  primo  et  secundo  momento  aequales,  quia  utrinque 
semidiameter  deficere  videbatur.  Distantia  igitur  seu  LS  supra  inveniebatur 
14'  55"  in  tertio  momento , quia  quarta  pars  radii  ampliati  videbatur 
deficere,  ergo  subtrahatur  haec  a summa  semidiametrorum  : et  quia  semi- 
diameter Solis  24,  Lunae  23,  summa  47,  quarta  diametri  Solis  12,  resi- 
duum ergo  35  in  radio  ampliato.  Manent  vero  centra  loco  suo  per  12. 
problema.  Et  quantum  augetur  semidiameter  Solaris,  tantum  minuitur 
Lunaris:  itaque  et  summa  semidiametrorum  manet  eadem,  ut  et  in  28. 
problemate.  Proportio  igitur  summae  ad  centrorum  distantiam  eadem.  At 
quia  summa  semidiametrorum  vere  est  30'  27",  ergo  ut  47  ad  35  sic 
summa  ad  centrorum  distantiam  22'  40".  In  fine  vero  distantia  centrorum 
aequat  summam  semidiametrorum  30'  27".  Quamvis  subtilitatem  hanc 
exempli  tantummodo  causa  tracto.  Nam  rem  ipsam  quod  attinet,  memini 
inter  observandum  mutata  esse  foramina:  itaque  paulo  forte  alia  quantitas 
fuerit  in  posterioribus;  nec  ad  hanc  amussim  omnia  respondeant.  Sed  in 
exemplo  pergo. 

Cognitas  jam  bases,  ut  parum  a rectis  lineis  differentes,  multiplicabimus 
in  sinus  angulorum  et  rejectis  ultimis  quinque  prodibunt  latitudines , cum 
sinibus  complementorum  longitudines  visae  Lunae  a Sole. 

Momento  primo  ~ Secundo  Tertio, 

ante  Solem.  post  Solem. 

7'  10"  12'  21"  22'  23" 

Latitudo  13.  3.  8.  22.  3.  37.  aust. 

Idem  prodibit,  si  compendium  problemati  24.  subjunctum  fueris  secutus. 

Hactenus  exemplum  per  problema  24.  traduximus.  Jam  ut  satisfaciamus 
et  25.  problemati  plene , tractemus  et  parallaxes.  Et  quia  Tycho  Brahe 
Lunae  in  mediocri  longitudine  tribuit  distantiam  56  */2  semidiametrorum, 
ergo  per  eccentricitatem  4336,  quam  verisimiliorem  censeo,  in  hujus 
eclipsis  anomalia  distabit  Luna  a Terra  582/6.  Quare  horizontalis  paral- 
laxis  58'  54",  Solis  vero  2'  58",  ergo  Lunae  supra  Solem  proxime  56  in 
horizonte. 

Per  arcus  igitur  NV  supra  inventos  sub  titulo  56'  excerpo  parallaxes 
latitudinis  25'  42",  24'  36",  24'  1",  23'  42".  Ab  his  visae  latitudines 
austrinae  ablatae,  additae  vero  boreales,  faciunt  veras  latitudines  12'  39", 
16'  14",  20'  24",  25'  26". 

Per  complementa  vero  NV  novos  excerpo  titulos  ex  parallactica  49'  50", 
50'  20",  50'  36",  50'  45".  Et  sub  his  titulis  per  visas  distantias  Lunae 
a nonagesimo  (vel  quasi),  scilicet  60°  13',  53°  36',  48°  15',  43°  47',  ex- 
cerpo parallaxes  longitudinis  Lunae  a Sole  43'  15",  41'  31",  37'  45", 
37'  7";  has  augeo  Lunae  visis  praecessionibus,  minuo  ejusdem  separationibus, 
quia  orientalis  eclipsis,  prodeunt  verae  longitudines  Lunae  ante  Solem 
^0'  25",  29'  10",  15'  22",  4'  43".  Sequebatur  itaque  vera  conjunctio 
finem  eclipseos.  Et  quia  hinc  horarius  Lunae  a Sole  prodit  29'  16" 
(Tycho  prodit  27'  56"),  divisa  ergo  residua  scrupula  4'  43"  per  hunc 
ostendunt  10  minuta  proxime,  quibus  post  finem  eclipsis  incidit  vera  con- 
junctio, hora  scilicet  8.  58 */2 ' ante  meridiem.  110) 

De  hac  vera  longitudine  parum,  latitudine  non  parum  dubitandum. 
Nam  intra  sesquihoram  vix  4'  variari  latitudo  vera  potest;  hic  sunt  13 
fere.  Ac  etsi  utamur  ultimis  inclinationibus  incorrectis  19°  et  30°,  tamen 

in  variatione  latitudinis  etiamnum  erunt  9'.  Itaque  hoc  manuum  titubationi 
et  lubrico  modo  observandi  tribuo.  Tychonis  calculus  ad  meridianum  Huen- 
nensem  verae  conjunctionis  articulum  reponit  hor.  9.  2'  apparentem.  Ergo 
difierentia  meridianorum  esset  1 0 oppido  parva.  Consulamus  igitur  obser- 
vationem Uraniburgicam,  simul  etiam,  ut  de  latitudine  Lunae  certius  aliquid 
habeamus.  Hora  6.  53'  jam  agnoscebatur  defectus , hora  9.  0'  Sol  totus 
luxit.  Censebant  observatores,  incepisse  eclipsin  h.  6.  50',  desiisse  h.  8.  58', 
ut  fuerit  duratio  2h  8'.  Additae  erant  et  picturae,  ex  quibus  prima  Lunam 
Sole  repraesentat  altiorem  paulo.  At  hora  7.  5'  aequilibria  luminaria. 
Hora  8.  21'  additum,  quintam  partem  defecisse  et  cornua  cernua  fuisse 
versa  aequaliter  deorsum.  Nulla  magis  fida  notatio.  Considerabimus  hanc 
initio.  Quinta  pars  diametri  sunt  minuta  6.  Ergo  distantia  centrorum 
25'  27",  eaque  in  ipso  verticali.  Hora  vero  8.  21'  (ut  hoc  etiam  com- 
pendium sectemur)  exhibet  altitudinem  Solis,  altitudo  parallaxin  mixtam 
seu  fxrjuonXatr] , quae  addita  ad  altitudinem  Lunae  statim  constituit  veram 
altitudinem;  unde  postea  mediante  angulo  verticalis  cum  ecliptica  statim 
datur  longitudo  et  latitudo  Lunae  vera. 

Declinatio  © 18°  28' 

Alt.  aequat.  34.  5. 

52.  33.  79388 
15.  37.  26920 

52468 

26234  altitudo  plani 

53154  elevatio  © merid.  super  planum. 

Distantia  a meridie  hora  8.  21'  est  3h  39',  54°  45'.  Complementum 
35°  15'.  Ut  ergo  totus  ad  53154  sic  sinus  complementi  57715  ad  eleva- 
tionem Solis  temporalem  super  planum. 

53154  32.  7. 

54.  45. 

86.  52.  99851 
22.  38.  38483 

Ex  Sole  in  planum  demissa  61368 

30684 
26234 

In  horizontem  56918  34°  42'  Altitudo  Solis. 

55.  18.  Complementum. 

Huic  distantiae  Solis  a vertice  addita  visibilis  distantia  centrorum 
25'  27"  (quia  Luna  inferior)  facit  55°  33'  27",  quae  sub  titulo  56'  in 
parallactica  exhibet  46'  11"  parallaxin,  unde  ablata  visa  distantia  relin- 
quit 20'  44"  distantiam  centrorum  veram.  lu) 

Ut  vero  sinus  complementi  altitudinis  Solis  ad  sinum  anguli  54°  45', 
ita  sinus  altitudinis  aequatoris  ad  sinum  anguli  inter  eclipticam  et  meri- 
dianum 33°  49',  cujus  complementum  56°  11',  qui  sub  titulis  20'  et  44" 
(quae  est  distantia  centrorum)  exhibent  veram  latitudinem  Lunae  borealem 
11'  33".  Longitudo  ante  ® 17'  14". 

Expectabam,  ut  Tychonica  observata  Maestlinum  in  latitudine  adjuva- 
rent. At  incertior  abeo  quam  pridem.  Nam  latitudinem  Tychonis  calculus 
ex  Lunaribus  eclipsibus  extructus  exhibet  1 6'  47"  in  medio  eclipsis.  Hoc 
igitur  momento  decuit  majorem  fieri,  quia  post  medium.  Da  mihi  majorem 
hujus  momenti  defectum  et  majorem  extruxero  latitudinem.  Vides  itaque 
quantum  visus  decipiat.  Forsan  et  pro  4/3  scripsere  f/5.  Nam  qui  fieri 

posset,  ut  Maestlino  deliquium  in  quarta  diametri  parte  restituenda  consum- 
serit  non  plus  25'  temporis,  Tychonicis  in  quinta  parte  plane  35'?  Itaque 
tertia  pars  est  10',  antea  6'  erant;  latitudinem  hinc  extruimus  15'  30" 
proxime.  Haec  ego  quamvis  incertiuscula  non  frustra  inculco.  Cupio  enim 
astronomis  patefacere,  quam  crebrae  sint  hallucinandi  occasiones,  quanta 
vicissim  et  quam  exoptata  utilitas,  si  diligentia  in  hujusmodi  observationibus 
adhibeatur. 

Sed  quia  Tubingae  tempus  finis  nullum  habet  evidentem  errorem, 
examinemus  et  finem  Uraniburgi  observatum.  Sit  latitudo  Lunae  vera  sub 
finem  17'  borealis , et  finis  plane  hora  9.  0'.  Gradus  distantiae  a meridie 
45°.  Ascensio  recta  medii  coeli  84°  55'.  Culminat  25°  20'  H,  cum  de- 
clinatione 23°  26  i)2 ',  quae  ablata  ab  altitudine  poli  55°  54  */2  relinquit 
32°  28',  latus  MY  in  schemate  123.  Et  quia  174°  55'  oritur,  de  eclip- 
tica ergo  26°  37'  np  cooritur,  et  in  nonagesimo  est  26°  37'  II-  Ergo 
latus  NM  1°  17'.  Et  NV  per  calculum  32°  26',  exhibens  parallaxin 
latitudinis  (sub  titulo  56')  30'  3",  ejus  complementum  57°  34'  exhibet 
titulum  47'  17".  Sit  Luna  plane  in  8°  ££  ad  visum.  Distat  igitur  a nona- 
gesimo 41°  23',  quae  ex  titulis  47'  17"  exhibet  parallaxin  longitudinis 
31'  15".  Latitudo  vero  ponitur  17'  borealis,  parallaxis  latitudinis  30'  3". 
Ergo  latitudo  visibilis  austrina  13'  3".  Visa  vero  centrorum  distantia 
30'  27".  Ex  basi  ergo  et  latere  latus  reliquum  longitudinis  visae  27'  31". 
Et  parallaxis  longitudinis  31'  15",  subtracta  illa  ab  hac  relinquit  3'  44" 
interstitium  inter  vera  loca  Solis  et  Lunae  Huennae  Daniae.  Eandem  lati- 
tudinem si  Tubingae  adhibeamus  et  a parallaxi  latitudinis  23'  42"  aufera- 
mus, erit  visa  latitudo  6'  42"  australis.  Et  parvi  trianguli  basis  30'  27", 
ergo  latus  longitudinis  29'  42".  Sed  parallaxis  longitudinis  35'  7".  Illud 
ergo  ab  hoc  ablatum  relinquit  5'  25".  Itaque  differentia  locorum  Lunae 
1'  31",  quae  faciunt  3'.  Tubingae  ergo  h.  8.  51  */2 ' (additis  ad  finem  3') 
Luna  ibi  fuit  ubi  erat  Uraniburgi  h.  9.  0',  differentia  meridianorum  8%', 
2°  8'.  Minus  etiam  si  Huennae  desiisset  eclipsis  hora  8.  58'.  Nec  multum 
et  hac  via  abludimus : Tubingae  visus  est  defectus  aequaliter  h.  7.  14'  et 
h.  7.  57'.  Ergo  medium  defectus  est  tempore  intermedio  fere,  scilicet 
hora  7.  36'.  Huennae  vero  incepit  h.  6.  50',  desiit  h.  9.  0'.  Dimidia 
duratio  h.  1.  5',  medium  ergo  h.  7.  55'.  Sed  parallaxis  longitudinis  Tubin- 
gensis  superat  Danicam  4'.  Ergo  8'  temporis  justo  citius  incidit  Tubingae 
eclipsis.  Itaque  remota  parallaxium  differentia  medium  Tubingae  esset 
h.  7.  44',  differentia  meridianorum  11'  temporis  seu  2°  45'  aequatoris.  Et 
quia  Huennae  supersunt  Lunae  ad  Solem  3'  44"  temporis  igitur  8 fere, 
vera  igitur  conjunctio  h.  9.  8'  apparenti.  Tycho  ponit  h.  9.  2'  apparenti, 
differentia  6'  temporis,  3'  motus  Lunae.  Unde  apparet  hoc  loco  certitudo 
calculi  Tychonici.  Infra  probi.  32  plura  de  hac  eclipsi. 

Problema  XXX.  Ex  tempore  et  inclinationibus  praecipua- 
rum phasium  rite  observatis  prodere  angulum  visibilis  latitu- 
dinis, seu  eum  quem  visa  via  Lunae  cum  ecliptica  facit.  Ubi 
prodigiosus  angulus  hic,  et  admonitio  de  Ptolemaeo,  Reinholdo 
et  eorum  discipulis.  Id  ipsum  quidem  jam  in  utroque  praemissorum 
exemplorum,  idque  aliquoties  praestitimus.  In  schemate  124.  datis  momentis 
temporum  et  inclinationibus  et  distantia  centrorum  FA,  FC,  hoc  est  phasi 
nominata,  non  latebit  visibilis  Lunae  longitudo  a Sole  FE,  FD,  visibilis 
itidem  latitudo  EA,  DC,  per  problema  24. 

Ergo  minori  latitudine  EA  a majori  DC  ablata,  si  fuerint  ejusdem 
plagae,  addita  si  diversarum,  habebitur  BC  latus.  Sed  BA  et  DE  aequales, 
et  DE  componitur  ex  EF  praecessione,  FD  superatione  Lunae.  Datis  igitur 
lateribus  circa  rectum  non  ignorabitur  angulus  BAC.  In  eclipsi  igitur  anni 
1598.  initio  fuit  latitudo  Lunae  australis  1'  57",  Luna  ante  Solem  29'  3". 
In  fine  latitudo  vel  17'  6"  vel  19'  21",  et  Luna  ultra  Solem  vel  26'  40" 
vel  25'  4".  Quare  AB  54'  et  BC  20'  proxime,  et  BAC  circiter  21°. 

In  altero  exemplo  clementer  agemus,  non  secuti  suspectam  finis  visi- 
bilem latitudinem,  qualis  ex  exemplo  elicitur:  sed  illam,  quae  ex  praesup- 
posita  latitudine  justa  sequebatur.  Cum  ergo  Luna  esset  7'  10"  ante 
Solem,  latitudo  visa  fuit  13'  3"  australis.  In  fine  computavimus  distare 
ultra  Solem  debuisse  29'  42"  cum  latitudine  visa  6'  42".  Subtracta  hac 
ab  illa  prodit  6'  28",  quod  jam  erit  latus  BC.  Additae  vero  longitudines 
constituunt  BA  36'  42",  angulus  ergo  BAC  10°  circiter.  Infra  probi.  31. 
alium  et  mechanicum  modum  vide. 

Cum  autem  verae  latitudinis  angulus  sit  non  major  5°,  dici  non  potest, 
in  quanta  confusione  quamdiu  haeserim,  Ptolemaeo  et  Reinholdo  mihi  ridi- 
culum exhibentibus  negotium.  Nam  etsi  Maestlinus  me  per  literas  admonuit 
de  parallaxibus,  quae  hoc  efficiant:  mihi  tamen  ob  oculos  versabatur  Ptole- 
maei methodus,  Prutenicarum  praecepta  63,  64,  65,  Magini  exempla,  qui 
omnes  parallaxes  prius  tractant,  postea  demum  ad  angulum  hunc  seu  ad 
initialem  finalemque  latitudinem  visam  progrediuntur:  eamque  ab  initio  ad 
finem  maximarum  eclipsium  raro  ultra  6'  variant.  Accedebant  et  argumenta : 
si  negligerent  auctores  parallaxes,  quomodo  initia  et  fines  eclipsium  possent 
certo  prodere  ? Imo  quomodo  Ptolemaeus  inclinationes  hinc  extruere  rite 
posset : quibus  ille  in  praesignificatione  eventuum  plurimum  tribuit,  adeo,  ut 
quas  in  plagas  spectant,  illas  regiones  signari  affirmet? 

Itaque  diutissime  in  erronea  hac  opinione  fui , mirabilem  aliquam  in 
Lunae  motu  inaequalitatem  latere,  non  animadversam  ab  auctoribus,  eamque 
praecipue  circa  eclipses  sese  ostendere  : quando  Luna  transit  eclipticam. 

Adeoque  operae  pretium  esse  putavi , monere  et  alios , si  qui  forsan 
hoc  pelagus  navigabunt,  ut  ab  hoc  scopulo  caveant. 

Notabit  igitur  hujusmodi  aliquis,  primo  Ptolemaeum  lib.  VI.  capitibus 
ultimis  aperte  testari,  se  praecisionem  summam  hoc  negotio  non  sequuturum: 
quare  etiam  inclinationes  has  ventorum  plagis  non  exquisitius  notandas 
censuit.  Reinholdus  vero,  quem  Maginus  secutus  est,  non  ideo  visas  lati- 
tudines Lunae  ad  initium  et  finem  prodit,  quia  visas  appellat;  quod 
diligenter  nota.  Nam  exempla  eclipsium  et  verior  methodus  computandi, 
probi.  25.  proposita,  et  ipse  Ptolemaei  discursus  super  variatione  paralla- 
xium  reclamant.  Tabulam  latitudinis  Lunae  Reinholdus  ingreditur  per  motum 
Lunae,  competentem  scrupulis  et  articulis  incidentiae  et  emersionis : inde 
affirmat  se  visas  referre  latitudines.  At  illa  latitudinis  tabula  ex  constanti 
angulo  5°  est  extructa.  Oporteret  igitur  latitudinis  parallaxin  a principio 
ad  finem  nihil  variari , si  vere  excerpi  possent  visae  latitudines  methodo 
Reinholdi.  At  Ptolemaeus  ipse  affirmat  et  tabulae  testantur , latitudinis 
parallaxes  non  mediocriter  ad  omnia  momenta  mutari.  Non  est  ergo  plane 
visa  latitudo,  sed  quasi  visa,  quae  per  praeceptum  64.  excerpitur.  Nam 
adhibetur  quidem  parallaxis  latitudinis;  at  ea  non  propria  sed  translatitia 
ex  medio  ad  deliquiorum  terminos : nec  schema  eclipseos  secundum  prae- 
ceptum 65.  Prutenicarum  verum  extruitur,  sed  prope  verum.  Utplurimuin 

enim  visibilis  via  Lunae  duplo,  triplo,  quadruplo  est  obliquior  ad  eclipticam, 
quare  etiam  obscuratio  maxima  ab  articulo  visibilis  conjunctionis  secundum 
longitudinem  differt  amplius,  et  tempora  ingressus  et  emersionis  variantur. 

Apponam  autem  hic  experimentum  ex  observationibus  Walteri,  quod 
me  diutissime  aberrantem  in  viam  tandem  reduxit;  ubi  quod  in  conjunc- 
tionibus inque  nodis  fieri  mirabar,  idem  tempore  intermenstruo.  Luna  dimi- 
diata 37°  a nodo  remota,  visum  aliquando  didici. 

Refert  ergo  Bernhardus  Waltherus,  anno  1482.  die  12.  Januarii  mane, 
horis  duabus  cum  dimidia  ante  Solis  ortum  visam  sibi  esse  Lunam  jam 
propemodum  bisectam  ad  Saturnum  advolvi , quem  et  postea  cum  circa 
meridianum  versaretur  texerit.  Descriptio  sic  habet.  Cum  Luna  fuerat  in 
ultima  quadratura  aut  circa,  utique  deficiebat  ex  parte  occidentis.  Et  quando 
primo  intuebatur,  videlicet  circa  horas  ante  ortum  Solis,  fuerat  tj  orientalior 
et  ut  apparuit  meridionalior  Luna,  distans  per  duas  Lunas.  Postea  intervenerunt 
nubes,  quod  principium  cernere  non  potui.  Judicavi  autem  pro  certo,  quod  Luna 
cornu  australi  apprehensura  erat  Saturnum.  Post  quod  autem  revidebam  Saturnum, 
distabat  in  diametro  ad  duos  digitos  vel  citra  a cornu  septentrionali : et  tum  vice 
versa  apparere  reincepit : transivere  jam  medium  coeli.  Eo  vero  tempore  quod 
medium  hujus  eclipseos  judicavi,  accepi  altitudinem  Lunae  fere  in  linea  meridiana 
existentis,  et  reperi  32°. 

Id  quod  supra  posui,  videlicet  Lunam  primo  Saturnum  apprehensuram  cornu 
australi,  non  videtur  possibile,  considerando  viam  Lunae.  Sed  hoc 
quidem  evidenter  apparuit,  Saturnum  in  diametro  Lunae  a cornu  septentrionali  per 
duos  digitos  aut  circa  distitisse.112)  Dignus  est  et  auctor  clarus  et  observatio 
diligens  et  imprimis,  cujus  causa  hanc  adducimus,  ut  non  minus  diligentiae 
in  ea  ponderanda  adhibeamus. 

Sit  ergo  diameter  Lunae  seu  sectio  dirimens  partem  lucentem  ab 
obscura  AL,  et  sit  E pars  deficiens  in  partes  eclip- 
ticae (seu  circuli  maximi  per  Solem  et  Lunam)  occi- 
dentales, D in  partes  orientales  versus  Solem.  Ducatur 
ipsi  LA  ad  rectos  linea  AC  contingens  Lunam  in  A. 
Cum  ergo  Luna  paulo  plus  quadrante  distet  a Sole, 
circulus  ergo  magnus  per  AL  continuatus  transibit 
per  polos  et  eclipticae  et  circuli  magni  per  centra 
luminum  ducti  secabitque  utrumque  ad  rectos.  Et  illorum  circulorum  arcus 
circa  hunc  quadrantis  locum  erunt  propemodum  paralleli ; secat  vero  AL 
et  lineam  AC  ad  rectos.  Ergo  AC  et  eclipticae  et  circulo  per  lumina  est 
quodammodo  parallelos.  Fiat  AC  dupla  ad  AL,  secundum  quod  Saturnus 
ab  initio  visus  est  duabus  Lunis  abesse  a Luna,  et  in  C statuatur  stella 
Saturni,  quae  hoc  situ  meridionalior  sane  videbitur  Luna  in  AL  (quia  AC 
est  eclipticae  parallelos)  et  omnino  in  situ  tali,  ut  si  Lunae  centrum  directe 
versus  D ad  Solem  accederet,  cornu  ejus  A Saturnum  in  C praecise  com- 
prehensurum videatur.  Jam  quando  Saturnus  fuit  retectus,  quia  tunc  in 
diametro  Lunae  duobus  digitis  abesse  visus  fuit  a cornu  septentrionali, 
dividatur  AL  diametros  in  partes  6,  sitque  sexta  vel  2 digiti  LF  et  per  F 
recta  ad  rectos  ipsi  LA  ducatur,  secans  circumferentiam  in  G,  H,  et  ipsi 
GH  aequalis  in  AC  porro  extendatur,  quae  sit  CI,  et  per  C,  I puncta  scri- 
batur schema  seu  circulus  Lunae.  Cum  enim  Luna  ut  prius  in  quadratura 
versetur,  diametri  seu  termini  luminosae  partis  in  utroque  schemate  mane- 
bunt proxime  paralleli,  et  eidem  CA  ad  rectos  erunt.  Et  sic  geometrice 
delineata  erit  haec  Waltheri  observatio. 

Bisecetur  jam  CI  in  K et  connectantur  K,  F,  aestimeturque  diameter 
LA  utcunque,  nempe  200000,  erit  LF  pars  sexta,  scilicet  33333,  quare 
FA  166667,  et  FH  vel  KC  74528,  CA  vero  400000,  et  tota  igitur  KA 
474528.  Ut  vero  KA  ad  sinum  totum  sic  AF  ad  tangentem  anguli  FKA. 
Ergo  angulus  FKA  est  19°  2U,  angulus  nempe,  quem  visibilis  via  puncti 
F,  quae  est  FK,  facit  cum  ecliptica,  cui  hic  propemodum  parallelos  est  KA.  1 13) 

Hic  igitur  etsi  Luna  non  ita  praecipiti  motu  in  latum  fertur , ut  in 
ipsis  nodis,  quia  tamen  simul  ad  nodum  descendentem  tendit,  simul  **  et 
fi  et  xs  oriuntur,  per  quae  signa  decrescit  angulus  inter  eclipticam  et 
horizontem,  inque  vicem  crescit  latitudinis  parallaxis , unde  simul  et  vero 
motu  et  phantasia  visus  in  austrum  fertur : ideo  tale  quid  etiam  Walthero 
exercitato  astronomo  contigit,  quod  non  tantum  mirum  ei  videbatur,  sed 
etiam  fidem  oculorum  propriorum  in  dubium  adducebat. 

Problema  XXXI.  An  possibile  sit,  principium  alicujus  Sola- 
ris defectus  in  ortum  vergere,  alterius  finem  in  occasum,  alio 
tempore  finem  in  ortum.  Hoc  est  inter  paradoxa  a Plinio  (Hist.  Nat. 
II,  12)  proposita.  Nam  Solem  ordinaria  via  ab  occasu  deficere  convenit 
sub  principium  : impleri  ab  ortu  : Lunam  contra  ab  ortu  incipere,  ab  occasu 
desinere.  A Luna  incipiamus.  Centro  A scribatur  circulus  umbrae  Terrae 
BCDE,  per  A ducatur  recta  FG,  repraesentans 
verticalem : per  idem  ducatur  et  HI , arcus 
eclipticae  occasui  proximus , ut  FAH  sit  an- 
gulus inter  eclipticam  et  verticalem.  Et  ipsi 
HI  ad  rectos  agatur  KL.  Quodsi  centrum 
Lunae  est  in  K vel  L , verae  conjunctionis 
articulus  erit.  Tunc  igitur  aequet  summa 
semidiametrorum  Lunae  et  umbrae  latitudinem 
Lunae  veram , in  K australem  decrescentem, 
ut  sit  via  Lunae  KM  versus  eclipticam;  in  L 
borealem  crescentem,  ut  sit  via  Lunae  LN  ab 
ecliptica.  Utrinque  igitur  aliqua  particula 
Lunae  deficiet  (nam  hac  quoque  correctiuncula 
auctores  indigent  in  hoc  quidem  negotio),  Luna 
enim  paulo  post  K et  paulo  ante  L centro 
A fit  propior,  propter  obliquitatem  viae  Lunae 

ad  eclipticam  : et  in  eo  viae  suae  puncto , in  quod  ex  A perpendicularis 
incidit,  defectus  est  maximus.  Et  mensurae  causa:  ut  secans  5°  (latitu- 
dinis maximae)  100382  ad  radium,  ita  summa  semidiametrorum,  quam 
assumemus  60',  ad  distantiam  centrorum  in  defectu  maximo  59'  46".  Ita 
14"  incidunt  in  defectum:  pars  quidem  exigua,  non  plane  centesima.  Nos 
tamen  hic  apices  summos  sequimur.  Nihil  prohibet,  idem  quod  hic  demon- 
stramus contingere  etiam,  cum  Luna  in  K nonnihil  umbram  delibavit.  Erit 
autem  in  K principium,  in  L finis  defectus,  et  C contactus  circulorum,  seu 
nota  defectus,  verget  in  occasum  ad  dextram,  ut  et  tota  duratio:  E vero 
finis  verget  in  ortum.  Utrumque  etiam  in  orientali  arcu  fieri  potest.  Sit 
enim  OP  arcus  ortui  vicinus,  et  FAP  angulus,  QR  vero  perpendicularis, 
et  Luna  in  Q septentrionalis  descendens,  via  SQ,  in  R vero  australis  itidem 
descendens  seu  a nodo  recedens,  via  RT.  Tunc  illic  B defectus  in  prin- 
cipio verget  in  occasum  ad  dextram : D vero  finalis  defectus  in  ortum. 

Talis  Lunae  eclipsis  visa  est  nuperrime  1603,  8/18.  Novembris,  quae 
cum  incepisset  quasi  65°  a vertice  ad  sinistram  numerando,  desiit  umbra 
non  penitus  ad  verticem  perveniente,  sed  adhuc  ad  sinistram  vergente  versus 
ortum.  Nam  fuit  in  orientali  quadrante  meridionalis  defectus,  Luna  de- 
scendente in  meridiem. 

Coepit  10'  postquam  culminasset  dexter  humerus  Aquarii,  cum  jam  ante 
dimidiam  horam  lumen  pallescens  illa  ipsa  parte  notaretur,  vel  paulo  versus 
sinistram  inferius,  cumque  Sol  fuerit  in  25°  55'  H|);  hora  hinc  arguitur 
6.  21'. 

Desiit  3'  postquam  caput  Andromedae  culminasset,  ergo  hora  8.  17'. 
Duratio  h.  1.  56'.  Tychonis  calculus  prodit  2.  10'.  Mihi  sane  circa  medium 
minus  quarta  parte  deesse  putabatur:  at  contendebant  alii  plus  quarta  parte 
delituisse.  De  circumferentia  quidem  minus  i/3,  plus  ’/t  abesse  censebatur. 
Consentiunt  autem  haec:  defectum  minorem,  durationem  breviorem  esse 
quam  in  calculo,  et  umbram  ad  verticem  non  pervadere.  Medium  h.  7.  19', 
quod  ipsum  minutum  Tychonis  calculus  in  meridiano  Huennensi  exhibet 
pro  vera  longitudinis  conjunctione,  quae  nonnihil  a medio  eclipsis  differt. 

Visa  est  circumferentia  obtenebrata;  cum  vix  viderentur  clarissimae 
Pleiades  aliquot  gradibus  remotae : adeo  clare  Luna  etiam  in  umbra  illu- 
strabatur : quod  ad  superiora  refer. 

Quod  calculum  attinet,  is  plane  consentit  huic  phaenomeno.  Nam 
h.  8.  17'  angulus  inter  verticalem  et  eclipticam  est  62°  48',  in  cujus  sinum 
summa  semidiametrorum  60'  16"  (Tycho  enim  umbrae  semidiametrum  facit 
44'  6",  de  quo  suo  loco)  multiplicata,  ostendit  latitudinem  hoc  momento 
53'  40",  quanta  fuisset,  si  umbra  plane  in  vertice  desiisset.  Jam  ad  sini- 
stram exiguo  cum  declinarit,  ergo  et  exiguo  major  angulus  inter  eclipticam 
et  per  centra  euntem.  Sit  major  5°,  tanta  scilicet  declinatio  ad  sinistram. 
Ergo  latitudo  hoc  momento  55'  48",  in  medio  igitur  ante  horam  53'  20" 
circiter,  unde  sublata  44'  6",  relinquunt  9'  14"  de  corpore  Lunae  in  umbra, 
paulo  plus  3 digitis.  Sic  igitur  et  calculus  hoc  phaenomenon  requirit. 
Similem  fere  et  Tycho  Bralie  vidit.  Anno  enim  94.  19.  Oct,  mane  h.  5.  56', 
Luna  in  summo  limbi,  vel,  ut  in  altero  observatorio  pictura  excepta  fuit, 
paulum  ad  dextram  obscurari  coepit : quamvis  is  defectus  occidentalioribus 
admodum  magnus  apparuerit.  Luna  igitur  ab  occasu  coepit  obscurari  et  ab 
eadem  plaga  (quamvis  Huennae  sub  Terra)  rursum  fuit  impleta. 

Sed  in  Solaribus  evidentior  est  ratio  et  quantitas  ob  parallaxes.  Nam 
si  assumseris  angulum  visibilis  viae  Lunae  20°,  quantus  non  semel  jam 
evaserat:  secans  106418  dividens  summam  semidiametrorum,  quae  30  assu- 
matur tantummodo , constituit  28  */5 , reliquum  1 4/,;  parum  abest  a digiti 
quantitate.  Itaque  cum  in  ipso  articulo  conjunctionis  visibilis  summa  semi- 
diametrorum aequat  visibilem  Lunae  latitudinem,  potest  tamen  digitus  deficere.*) 

Sufficit  autem  ad  demonstrationem  expediendam  recensere  rursum 
extrema  occasionum,  quibus  hoc  fieri  contingit.  Rursum  igitur  ut  in  Luna- 
ribus, et  quantum  ad  verum  Lunae  motum,  requiritur  Lunae  latitudo  vel 
septentrionalis  decrescens  et  eclipsis  in  ortu : vel  meridionalis  decrescens 


*)  Ergo  nota,  quod  alia  sit  conjunctio  vera  secundum  longitudinem,  alia  con- 
junctio apparens  secundum  longitudinem,  alia  denique  conjunctio  apparens  secundum 
propinquitatem  maximam.  Nam  Luna  in  eadem  visibili  longitudine  cum  Sole,  non 
tamen  est  in  propinquitate  maxima  visibili,  nisi  sit  plane  centralis. 

et  eclipsis  in  occasu,  si  Solis  eclipsis  ab  ortu  incipere  debet.  Rursum  si 
ab  occasu  desinere,  Lunae  latitudinem  vel  septentrionalem  crescentem  esse 
oportet,  eclipsi  in  occasu,  vel  meridionalem  crescentem,  eclipsi  in  ortu. 

Sed  quod  parallaxes  attinet,  penes  quas  est  principatus  causae,  con- 
sideranda sunt  ea,  quae  capite  nono  sunt  demonstrata,  et  inspicienda  tabula 
Oopernici  angulorum  horizontalis.  (De  Revol.  Coei.  II,  10.)  Oriente  igitur  Ariete 
incipiunt  anguli  crescere  usque  in  Libram,  oriente  Cancro  crescunt  maxime. 
Tunc  igitur  parallaxis  latitudinis  decrescit  maxime , et  Luna  quocunque  in 
signo  super  horizontem  versans  visibiliter  in  septentrionem  fertur,  plus  quam 
vero  motu  in  austrum,  et  multo  plus  si  etiam  vero  motu  ascendat.  Tunc 
igitur,  Sole  versus  occasum  existente  in  parva  eclipsi  australi,  possibile  est 
fieri  quod  proponebatur,  ut  Sol  ab  ortu  incipiat  deficere.  Contra  septen- 
trionalis parva  eclipsis  versus  ortum  existens  poterit  ab  occasu  impleri. 

Contra  oriente  Capricorno  a Libra  in  Arietem  minuitur  angulus  hori- 
zontis, augetur  parallaxis,  Luna  visibili  motu  fertur  in  austrum.  Eclipses 
ergo  septentrionales  in  quadrante  orientali  existentes  incipient  ab  ortu  de- 
ficere : australes  in  orientali  quadrante  ab  occasu  desinent.  Verum  tamen 
haec  causa  tam  est  evidens , ut  in  ipso  pene  meridie  valeat  adjumento 
ceterarum.  Nam  in  meridie  celeriter  Luna  retroagitur  per  visus  phantasiam. 
Itaque  fere  tantum  in  septentrionem  ascendere  videtur , in  signis  quidem 
idoneis. 

Anno  1599.  12.  vel  22.  Julii  mane  in  ipso  exortu  Solis  visus  est 
exiguus  defectus  Pragae  a Tychone  in  ipso  pene  vertice  corporis  Solaris. 

Cum  igitur  Luna  quidem  vero  motu  descenderit  versus  nodum  deve- 
hentem, at  contra  per  visus  phantasiam  plurimum  in  septentrionem  fuerit 
evecta,  minutis  latitudinis  parallaxibus,  quippe  oriente  Leone  : igitur  minima 
inclinatio,  finis  ad  ortum  spectavit.  In  climatibus  igitur  australibus,  ubi 
minor  defectus,  necesse  est  ab  occasu  stetisse  defectum  a principio  ad  finem. 
Anno  1593.  20.  Maii  Servestae  observatus  est  Sol  ad  duos  digitos  ab 
infra  deficere;  vergebat  defectus  initio  parum  ad  sinistram,  in  fine  plus. 
Coepit  igitur  ab  ortu,  Luna  motu  latitudinis  in  septentrionem  enitente. 
Huennae  nihil  visum  est  deficere,  ut  calculus  tempus  ostendit  h.  2.  40'. 

Anno  1588.  16.  Februarii  Huennae  post  horam  1.  32'  meridiei  Sol 
deficere  coepit;  hora  2.  51'  desiit.  Principio  defectus  pingitur  circiter  36° 
a vertice  ad  dextram  declinare:  qui  cum  ascenderet,  ad  verticem  tamen 
Solaris  corporis  non  pervenit.  Nam  in  fine  inclinatio  versus  dextram  et 
occasum  pingitur  adhuc  12  aut  15°.  Oriebatur  Leo.  Lunae  vera  latitudo 
borealis  decrescebat;  ad  visum  tamen  plus  augebatur  minutis  parallaxibus 
latitudinis.  Contra  per  incrementa  magna  parallaxeos  longitudinis  (auge- 
batur enim  et  titulus  aucto  angulo  horizontis  et  portio  de  titulo,  quia  Luna 
nonagesimo  propinqua)  Luna  in  motu  ab  occasu  in  ortum  plurimum  retar- 
dabatur. 

Sed  ne  qua  restet  dubitatio,  ecce  computabo  inclinationes,  quales  videri 
oportuerit  ad  principium  et  finem.  Fuit  Sol  in  7°  17'  )(,  7°  20'  K, 
ascensio  recta  339°  0',  339°  3',  distantia  temporalis  a meridiano  23°  0', 
42°  45'.  Ergo  ascensio  recta  m.  c.  2°  0',  21°  48'.  Coelum  mediant 
2°  11'  Y,  23°  34'  Y)  quorum  borealis  declinatio  0°  52',  9°  12',  altitudo 
poli  55°  55'.  Ergo  culminantium  punctorum  altitudo  55°  3',  46°  43'. 
Oriuntur  vero  1°  56'  Q,  15°  6'  S>?_,  et  horum  quadrangula  in  nonagesimo. 
Inter  ergo  nonag.  et  culminans  29°  45',  21°  32'.  Hinc  distantia  nonage- 

simi  a vertice  48°  43',  42°  31':  excerpunt  sub  titulis  57'  20",  paralla- 
xeos  Lunae  a Sole,  parallaxes  latitudinis  43'  5",  38'  44",  eorundem  vero 
complementa,  41°  17',  47°  29',  excerpunt  titulos  37'  49",  42'  16";  et 
quia  Sol  vel  Luna  proxime  a nonagesimo  abest  54°  39',  67°  46',  his 
ergo  sub  titulis  inventis  excerpuntur  longitudinis  parallaxes  31'  1",  39'  6". 
Per  easdem  vero  Solis  a nonagesimo  distantias  anguli  inter  eclipticam  et 
verticalem  prodeunt  54°  24',  44°  44'.  Jam  assumatur  semidiameter  Solis 
15'  20",  Lunae  15'  58",  summa  31'  18",  basis  parvi  trianguli.  Ex  cal- 
culo Tychonis  etiam  assumatur  latitudo  1°  8',  1°  5';  hinc  ablatae  paral- 
laxes latitudinis  visibilem  latitudinem  relinquunt  24'  55",  26'  16",  alterum 
parvi  trianguli  latus  circa  rectum.  Ex  basi  et  latere  dantur  anguli  latitu- 
dini objecti  52°  45',  57°  3'.  Et  ut  consensus  appareat  longitudinis,  latera 
veniunt  indidem  19'  0",  17'  21",  illud  ante,  hoc  post  Solem.  114)  Illud 
subtractum  a parallaxi  longitudinis,  hoc  additum  suae  quodlibet,  dant  veras 

longitudines  ultra  Solem  12'  1",  56'  27".  Ergo 
horis  1.  19'  motus  Lunae  verus  44'  26",  horarius 
ergo  fere  34'  exiguo  major  justo,  quod  ut  semper 
initium  justo  tardius  observetur,  finis  maturior  vero. 
Sed  ad  angulos : AB  sit  verticalis , CB  ecliptica. 
Angulus  CBA  54°  24',  44°  44'.  BE  sit  arcus 
per  centra.  Et  EBD  52°  45',  57°  3'.  Ergo  ABD 
in  principio  eclipsis  est  125°  36',  quare  ABE 
72°  51'.  In  fine  vero,  quia  ABC  est  44°  44',  et 
EBD  57°  3',  major,  ergo  EBA  est  excessus  12°  19', 
adhuc  E ad  dextram  verticalis  seu  versus  occasum 
stante,  quod  erat  inquirendum  ex  calculo.  Quod 
autem  prior  angulus  prodit  duplo  major  meo  ex 
schematismis  Tychonis  excerpto,  fieri  puto  ob  vitio- 
sam picturam  aut  quod  ego  in  metiendo  pro  duplo 
perperam  simplum  pronunciaverim. 

Plane  similis  eclipsis  visa  est  anno  1595.  23.  Sept.  vel  3.  Octob. 
Maestlinus  enim  in  disputatione  de  eclipsibus  anno  96.  edita,  thesi  53  sic 
describit  illam.  Initio  paulo  post  meridiem  oram  Solis  deficientem  a verticali 
non  ad  occasum  sed  ad  ortum  9°  declinasse : defecisse  autem  2 digitos  et  dimidium, 
nihil  ultra,  diligenti  observatione  testante.  Haec  Tubingae. 

Argentorati,  ut  reperi  in  observationibus  Tychonis,  a quodam  annotatum 
est,  coepisse  ante  horam  duodecimam,  finitam  hora  prima  praecise.  Schemata 
omnia  ostendunt,  umbram  semper  a vertice  ad  sinistram  declinasse. 

Eandem  ego  quoque  Gratii  observavi,  coepit  mihi  praecise  in  vertice, 
cum  distantia  Solis  a vertice  5 1 Y6  °,  quadrante  parvo  et  ligneo.  Cum  tres 
digiti  mihi  in  radio  deesse  viderentur,  distantia  Solis  erat  55°  a vertice. 
Paulo  post  declinare  videbatur  defectus  15°.  Lunae  diameter  minor  Solari 
apparebat  in  radio.  Uraniburgi  finem  ejus  observabant  hora  2.  5'.  Ob- 
scurabantur digiti  quatuor. 

Erat  in  hac  eclipsi  verus  visusque  motus  Lunae  in  plagam  eandem. 
Luna  enim  volvebatur  ad  nodum  deprimentem.  Et  oriente  Sagittario  et 
Capricorno  celerrime  decrescebat  angulus  horizontis , crescebat  parallaxis 
latitudinis. 

Et  quia  nuspiam  sufficientibus  circumstantiis  est  observata,  frustra  ad 
calculum  revocabitur.  Solum  ex  his  datis  occasionem  captabimus,  aliter 

etiam  expediendi  problema  30.  An- 
gulus enim  insignis  est.  Centro  A 
scribatur  circulus  corporis  Solis  OC, 
in  quo  OA  verticalem,  AC  horizontem, 

AB  eclipticam  repraesentet,  et  OAB 
sit  67°.  Nam  si  OA  esset  meridianus, 
secaret  AB  in  A 10°  (qui  est 
locus  Solis)  angulo  66°  48'.  Jam 
vero  OA  est  ultra  meridiem  versus 
nonagesimum,  ideo  paulo  rectior.  Quia 
ergo  Maestlino  principium  declinavit 
9°  ad  ortum,  ergo  sit  OP  9°  et  ex 
A per  P recta  ejiciatur,  ex  P vero 
diameter  Lunae  PM  extendatur  et 
centro  M scribatur  PG  circulus  dia- 
metri Lunae.  Et  quia  maxima  ob- 
scuratio fuit  2 */2  digitorum,  dividatur 
ergo  AQ  semidiameter , ut  QI  sit  2*^,  IA  3 V2  , et  centro  A diastemate 
AI  circellus  delineetur , quem  tangat  recta,  quae  eadem  et  circulum  PG 
tangit,  tactus  sit  in  I.  Ergo  continuetur  AI  et  ex  I semidiameter  Lunae 
extendatur  IN,  connectatur  MN,  et  continuetur  ad  communem  sectionem 
cum  BA  ecliptica,  quae  sit  D.  Erit  MDA  angulus  visibilis  viae  Lunae 
27°  fere,  ut  mechanica  ostendit.  Quia  enim  principio  centrum  Lunae  certo 
in  M,  ibit  igitur  viam  aut  altiorem  MN  et  sic  non  2%  digitos  teget,  aut 
profundiorem  et  sic  plus  teget»  Ergo  solam  MND  viam  ire  videbitur. 

Ex  mea  observatione  paulo  minor  prodit  angulus,  est  enim  uti  visibilis 
tantum  ita  diversis  locis  diversus.  Et  mihi  et  altitudo  poli  minor  et  oriens 
vicinior  erat.  Supra  enim  probi.  27.  inter  Huennam  et  Gratium  4°  30' 
longitudinis  erant.  Deinde  probi.  29.  inter  Tubingam  et  Huennam  2°  45', 
ergo  inter  Tubingam  et  Gratium  7°  15',  circiter. 

Cum  ergo  mihi  coeperit  in  vertice,  continuetur  AO  et  sit  OK  semi- 
diameter Lunae,  OH  circulus  ejus,  RE  digiti  tres,  EH  tangens  in  E corpus 
Lunae,  EL  semidiameter  Lunae,  et  puncta  K,  L connectantur,  haecque  et 
ecliptica  continuentur  donec  in  F concurrant.  Facient  angulum  circiter  20°. 
Nescio  tamen  an  non  major  defectus  evaserit.  Nam  nubes  dimidium  tem- 
poris occuparunt,  quae  et  finem  forsan  et  maximum  defectum  occultarunt. 

Problema  XXXII.  An  iter  visibile  centri  Lunae  sit  recta 
linea,  boc  est  an  ex  principii  et  finis  observatione  quantitas 
maximi  defectus  citra  errorem  habeatur  usitata  via?  Hic  agitur 
de  correctione  subjungenda  problemati  30.  et  praeceptis  usita- 
tis de  formando  typo  eclipseos.  Primum  illud  satis  clarum  est,  tam 
parvum  spatium,  quantulum  Luna  trihorio  conficit,  rectae  aequiparari , etsi 
curva  est  circa  centrum  Terrae  circumducta.  Yerum  de  hoc  jam  non  quae- 
ritur: sed  de  illo,  an  centrum  Lunae  in  eodem  circulo  magno  spectetur 
toto  tempore  durationis  ? Dico  non  esse  necesse  ut  hoc  fiat  semper.  Posse 
enim  fieri  incurvam  viam.  Nam  quia  ad  Lunae  viam  concurrunt  latitudo 
vera  et  parallaxis  in  longum  et  latum:  quod  veram  quidem  latitudinem 
attinet , ea  circa  nodos  pene  proportionatur  confectis  spatiis  itaque  hic 
rectam  lineam  nihil  turbat.  Aequalibus  enim  temporibus  quam  proxime 
aequaliter  evehitur  in  plagas,  aequaliter  et  provehitur  in  ortum.  Sed  quia 

inaequaliter  variantur  longitudinis  parallaxes  genuina  causa,  et  tanto  celerius 
quanto  propiores  nonagesimo  : itaque  fieri  potest,  ut  vera  latitudo  aequaliter 
crescens,  inaequaliter  crescentibus  visibilibus  longitudinibus  applicetur  fiatque 
hinc  flexus  viae.  Id  multo  magis  ob  latitudinis  parallaxes.  Nam  signa 
inaequaliter  ascendunt,  et  trihorio  fieri  potest,  ut  angulus  horizontis  initio 
tarde  fine  celeriter  crescat : tarde  igitur  (secundum  demonstrata  cap.  IX.) 
initio,  celeriter  in  fine  variabuntur  parallaxes  latitudinis  et  sic  latitudo  visa: 
unde  rursum  compositam  Lunae  viam  flexuosam  fieri  contingit.  Ceterum 
differentiola  quae  hinc  existit  non  videtur  sensibilis : nisi  circa  meridianum 
et  nonagesimum.  Quare  exemplis  agendum. 

In  eclipsi  anni  1598.  persuadebar,  vidisse  circa  mediam  obscurationem, 
quasi  unico  momento  temporis  Sole  nubes  penetrante,  defectum  magnum 
admodum,  cornu  scilicet  residuum  vehementer  attenuatum : quantum  quidem 
defectum  me  vidisse  non  est  possibile,  si  visibilem  Lunae  viam  rectam 
statuamus  et  schema  faciamus  inde ; multo  minus  si  ea  considerentur,  quae 
supra  Tycho  in  hac  eclipsi  observata  nobis  annotaverat.  Hamburgi  enim 
et  in  Dania  majorem  oportuit  esse  quam  in  Styria , quia  septentrionalis 
fuit.  Erant  autem  cornua  fere  cernua  in  radio,  supina  in  coelo;  inclinata 
tamen  parumper  10u  ad  aestimationem.  Et  Jessenius  mihi  fere  fidem  fece- 
rat, qui  centrali  proximam  se  Torgae  vidisse  affirmabat.  Qua  de  re  cum 
anno  1598.  ad  Maestlinum  scriberem,  is  nihil  affirmare  quidem,  totum  vero, 
quicquid  vere  mihi  apparuerit,  in  dubiam  principii  observationem  et  paral- 
laxes rejicere,  nec  obscure  huic  ipsi  problemati  subscribere.  Ceterum  incidit 
hoc,  cum  raptim  haec  species  sit  visa,  an  non  papyrum  inclinatam  objecerim 
radio,  unde  elliptica  coni  sectio  speciem  longioris  eoque  et  tenuioris  cornu 
praebuerit.  Nos  tamen  nihilominus  consulemus  calculum.  Problemate  25. 

iter  Lunae  visibile  fuit  55'  43",  latitudo  initio  1'  57" 
borea:  fine  17'  6".  Differentia  15'  9":  BC  est 
15'  9",  BA  55'  43",  ergo  BAC  15°  12'  40",  et 
AC  57'  44"  proxime,  AG  vero  28'  52"  et  AF 
31'  40".  Hinc  FAG  24°  16'  35",  et  FG  centrorum 
distantia  in  maxima  obscuratione  13'  1".  115)  Sed 
Lunae  semidiameter  est  16' 22",  ergo  excedit  centrum 
Solis  3'  21",  quae  ad  15'  18"  semidiametrum  Solis 
adjecta  faciunt  18'  39",  qualium  30'  35"  sunt  12 
digiti.  Defecissent  ergo  digiti  non  plus  72/5.  Minus  etiam  per  calculatam 
finis  latitudinem;  idque  tum,  si  principio  plane  insensibile  quid  defecisse 
statuamus.  At  si  circiter  unum  digitum  defecisse  dicamus,  paulo  propiora 
fient  in  medio  centra  circiter  12". 

Faciam  itaque  periculum  per  parallaxes  in  maxima  obscuratione  : cujus 
punctum  paulo  est  alio  loco  quam  in  conjunctionis  visibilis  puncto.  Erecta 
enim  ex  F perpendicularis  in  DE  secat  AC  in  II  estque  H visibilis  con- 
junctionis locus,  G vero  maximae  obscurationis,  quia  FH  longior  quam  FG, 
cum  II  angulus  sit  acutus,  G rectus.  Nec  te  turbet,  quod  auctores  quan- 
titatem obscurationis  maximae  in  H metiuntur  : faciunt  enim  id  non  accu- 
rate, quod  parum  referat.  G vero  medio  loco  est  inter  C,  A,  siquidem  FC, 
FA  aequales  sumantur.  Quodsi  visibilis  motus  et  proportionalis  esset 
tempori,  maximae  obscurationis  tempus  fuisset  h.  11.  41'  vel  paulo  ante. 
Horis  1.  14'  Lunae  motus  est  40'  29",  cui  competit  variatio  latitudinis 
3'  24".  Vera  vero  fuit  in  principio  51'  19",  ut  est  probi.  26.  jam  ergo 

54'  43",  ascensio  recta  Solis  347°  51'.  Aufer  4°  45',  qui  faciunt  19 
minuta  distantiae  a meridie,  restant  343°  6',  asc.  recta  m.  c. , cum  qua 
coelum  mediat  11°  40'  )(,  ejus  declinatio  7°  12' 45",  addo  ad  altitudinem 
poli  47°  2',  erit  (in  scliem.  123)  MV  54°  14'  45".  Oritur  vero  9°  33' 

Hinc  MN  27°  53',  et  VN  48°  38'  exhibens  ex  titulis  59'  30",  latitudin. 
parallaxin  44'  40",  quae  ablata  a vera  latitudine  54'  43"  relinquit  visi- 
bilem 10'  3".  Complementum  VN  41°  22'  ostendit  titulum  39'  20".  Et 
quia  Luna  proxime  cum  Sole  in  16°  46'  X ad  visum,  erit  NS  22°  47', 
qui  ex  titulis  inventis  exhibet  parallaxin  longitudinis  15'  14".  Lunae  vero 
verus  motus  ad  horas  2.  28'  inventus  est  1°  19'  15";  ad  dimidium  igitur 
39'  37".  Principio  vero  erat  vero  motu  25'  26"  ante  Solem.  Ergo  jam 
14'  11"  post  Solem  vere  et  per  parallaxin  visibiliter  1'  14"  ante  Solem. 
At  in  schemate  hic  repetito  FGH  et  CBA  sunt  similia  triangula , quare 
etiam  HFG  est  15°  12%'.  Itaque  qualium  FG  10'  3"  (si  ponas  Lunam 
jam  esse  in  G puncto  maximae  obscurationis  cum  hac  latitudine  visibili) 
talium  esset  GH  distantia  Lunae  a puncto  visibilis  secundum  longum  con- 
junctionis 2'  45".  At  quia  Luna  tantum  1'  14"  est  ante  H,  ergo  jam 
superavit  G punctum  maximae  obscurationis  minutis  temporis  3.  Et  cum 
crescat  latitudo  visibilis:  ante  3'  igitur  temporis  minor  fuit  quam  10'  3". 
Differentia  itaque  latitudinis  visae,  quae  ex  computatione  parallaxeon  habetur, 
ab  illa,  quae  ex  diagrammate  initii  et  finis  et  proportionali  medio  habetur, 
est  ultra  3'  seu  1 */g  digitos.  Defecerunt  ergo  plus  quam  8%  digiti.  Et 
sic  probatum  est,  hoc  in  meridianis  eclipsibus  satis  esse  evidens. 

Quare  supra  problem.  27.  si  relinquas  hoc  Tychonicis,  aequalem  fuisse 
oculorum  fallaciam,  non  tantum  in  principio  et  fine  sed  etiam  in  ipso  medio : 
causa  nihilominus  erit,  cur  apparuerint  9%  digiti,  plus  scilicet  quam  ex 
proportione  initii  et  finis  elicitur. 

In  eclipsi  anni  1590,  cum  fuerit  circa  maximam  obscurationem  distantia 
centrorum  ad  semidiametrum  Solis  fimbriatam  ut  59  ad  88,  et  qualium  Sol 
est  24  talium  Luna  23.  Qualium  ergo  distantia  centrorum  est  59  talium 
diameter  Lunae  est  84  % . Itaque  in  hac  dimensione  summa  semi.diametrorum 
est  172  */3.  Ergo  (ad  exemplum  probi.  28.  et  29.)  ut  172 1/3  ad  59,  sic 
30' 27"  ad  10' 25"  quaesitam  centrorum  distantiam  in  usitata  dimensione. 
Et  quia  Lunae  semidiameter  15'  25",  ergo  excessus  5'  pertingit  ultra 
medietatem  Solis.  Fuerunt  itaque  digiti  octo.  Videbimus  quid  sequatur, 
si  proportionaliter  agamus,  quasi  via  Lunae  fuerit  linea  recta. 

Cum  igitur  momentis  duobus,  altero  ante,  altero  post  medium,  deficere 
visa  sit  semidiametros,  et  distantia  centrorum  fuerit  14'  55",  ideoque  longi- 
tudo 7'  10"  ante  Solem  et  12'  21"  post  Solem,  summa  seu  iter  visibile 
19' 31";  latitudo  illic  13' 3",  hic  8' 22"  australis,  quare  differentia  4' 41". 
Quare  AC  est  18' 7",  AG  vero  9' 4",  et  GF  centrorum  distantia  11'  52". 
Differentia  ab  observata  1'  27".  Quare  digiti  fuissent  tau  tum  7%.  Itaque 
si  recte  habent  quae  de  observatis  sunt  consignata:  etiam  in  hac  eclipsi 
defectus  sensibiliter  major  fuit  eo,  qui  ex  diagrammate  et  aequalis  defectus 
momentis  in  medium  derivabatur. 

Ut  autem  hoc  in  dubiis  exemplis  constet,  simul  ut  videat  lector,  quae- 
cunque fere  hactenus  varias  ob  causas  manca  ex  parte  proposui,  ea  non 
ex  observandi  difficultate  sic  habere  aut  in  Platonis  Rempubl.  pertinere, 
sed  adhibita  cura  perfici  omnino  posse , subjungam  jam  duo  clarissima 

exempla  duarum  postremarum  Solis  eclipsium,  quibus  totius  fere  artis  his 
32  problematibus  traditae  specimen  exhibebo. 

Prius  exemplum.  Anno  1600.  die  30.  Junii  vel  10.  Julii  Gratii 
Styriae  instrumento  ligneo,  cujus  descriptio  plane  extat  probi.  1,  sub  dio 
fui  circumjecta  scena.  Cumque  nondum  esset  divisum  instrumentum  in  suas 
particulas,  notas  15  insculpsi  cultello  easque  ordine  suis  numeris  insignivi, 
quaeque  ad  notas  singulas  in  tabella  viderentur,  seorsim  in  papyro  consig- 
navi. Sed  seriem  observationis  candidissime  tibi  ex  scheda  descriptam 
exhibebo.  Odi  enim  rag  nQoa&cafxxiQeosig  art^sg  et  infidas , quae  utinam 
non  praecipuas  Ptolemaei  observationes  obsiderent.  Ego  quidem  sic  ista 
scribo,  ac  si  persuasum  habeam,  in  manus  posteritatis  ventura.  Quare  ut 
judicium  ei  in  utramque  partem  sincerum  et  liberum  relinquatur : nihil  etiam 
vel  simulandum  vel  dissimulandum  erit. 


Azimuthorum 
et  altitudinis 
notae. 


Auguli  verticalis  cum  circulo  per 
centra.  Numerabantur  ab  infra 
versus  occasum  usque  ad  indicem 
(qui  stabat  e regione  umbrae 
radii.  Ergo  in  easdem  partes 
cum  Luna  in  coelo.) 


Digiti  in  umbra. 


1. 

• 

• 

. 62 1/2 . vel  72  7,.  . . 

0.  Initium.  Regula  texit  notas 

denariorum. 

2. 

.58 

273°. 

3. 

• 527, 

3. 

4. 

. 46. 

5. 

4. 

6. 

. 13.  circiter. 

Versus  ortum. 

7. 

4 

6 circiter. 

8. 

22.  circiter. 

6.  plus  putabam.  Valde  palli- 

9. 

. 32. 

dus  et  confusus. 

10. 

.47 

5 circiter. 

11. 

5. 

12. 

.64 

4 circiter. 

13. 

. 64.  15'  praecise  . 

3.  55' 

14. 

.80 

2,  aestimando  non  mensurando. 

Cum  jam  (in  radio)  non  amplius  discernere  possem , deficeretne 
quid  an  secus  (deficiebat  tamen  adhuc  1/.i  circiter  et  pallor  tantum  in 
causa  fuit),  verticalis  angulus  erat  nondum  90°. 

15.  Paulo  ante  finem  nondum  erat  90  in  vertice. 

Nota  de  his  notis , azimuthorum  indicibus  et  altitudinum : fine 
transtrum  seu  regula  horizontalis  propendebat  et  altitudinem  praebebat 
nimiam. 

Tunc  omnia  schemata  per  tecti  rimas  hanc  habebant  formam  in 
plano  horizontis. 

De  azimuthis  et  altitudinibus  ad  haec  15  momenta. 
Perfecta  observatione  quadrangulum  meum  azimuthale  divisum 
fuit  in  altero  latere  in  meridiem  porrecto  in  2000  particulas, 
reliquo  quod  in  ortum  et  occasum  spectabat  utrinque  in  1200  earundem 
particularum.  Hoc  quadratum  diebus  antecedentibus  utcunque  ad  aestima- 
tionem in  meridiem  direxeram,  quo  ita  firmato  quaesivi  via  usitata  per  Solis 
antemeridianas  et  pomeridianas  altitudines,  aequales  utrinque,  veram  azimu- 
thalis  plani  meridiem,  invenique  meridiem  instrumenti  versus  occasum  declinare 

1 0 4'.  Atque  eo  subtracto  arcu  ab  inventis  per  dinumerationem  parti- 
cularum arcubus  relinquebantur  justa  azimutha  seu  verticalium  per  Solem 
euntium  plagae  in  horizonte.  Atque  ne  dubitarem  de  processu  inventi 

meridiei  ex  distantia  verticalium,  qui  eandem  Solis  altitudinem  exhibebant, 
et  cognita  Solis  declinatione  atque  altitudine,  quaesivi  poli  altitudinem.  In 
triangulo  enim  inter  P,  Polum,  V,  Verticem,  S,  Solem,  dabatur  SV  ex 
altitudine  Solis  (Fig.  123),  PS  ex  declinatione  Solis,  et  SVP  ex  dimidio 
summae  utriusque  azimuthi , quare  et  VP  complementum  altitudinis  poli, 
quae  prodiit  47°  10',  sane  pro  conditione  hujus  operationis  et  instrumenti 
lignei  quam  proxime  accedens  ad  veram  altitudinem  47°  2'.  Itaque  certus 
fuit  meridies.  Sequitur  ordo  dinumerationis. 

In  linea  versus  ortum. 

Ergo  arcus  reducti. 


Meridies.  37 1/3 

. 1° 

4' 

0. 

0. 

Versus  < 

occasum. 

Momentum  1. 

751. 

19° 

31' 

20° 

35' 

temporis  2. 

1171. 

29. 

17. 

30. 

21. 

In  linea 

versus 

meridiem. 

3. 

1830. 

32. 

11. 

33. 

15. 

4. 

1613. 

35. 

35. 

36. 

39. 

5. 

1374. 

40. 

4. 

41. 

8. 

6. 

1075. 

47. 

5. 

48. 

9. 

7. 

1003. 

49. 

3. 

50. 

7. 

8. 

874. 

52. 

52. 

53. 

56. 

9. 

828. 

54. 

20. 

55. 

24. 

10. 

745. 

57. 

6. 

58. 

10. 

11. 

678. 

59. 

28. 

60. 

32. 

12. 

637. 

60. 

58. 

62. 

2. 

13. 

524. 

65. 

21. 

66. 

25. 

14. 

474. 

67. 

23. 

68. 

27. 

15. 

431. 

69. 

11. 

70. 

15.  118) 

Quo  minus  autem  eodem  tempore  et  transtrum,  columellam  regulamque 
dividerem  particulasque  momentis  interceptas  dinumerarem,  domestica  impe- 
diebant. Ante  dies  enim  plane  paucos  e Bohemia  redieram  intereaque 
instrumentum  apparaveram : et  jam  statim  cum  familia  me  ad  novum  iter 
Pragam  versus  parabam.  Itaque  anno  1601.  cum  in  Styriam  redissem, 
instrumentum  quod  reliqueram  illaesum  repertum  per  otium  examinavi  dili- 
genter. Qualium  igitur  columella  seu  cathetus  habebat  5040  talium  habebat 


Hypotenusa  seu 
regula. 

Basis  seu  transtrum. 

Hinc  prodit  cathetos. 

Respondent  distan- 
tiae Solis  a vertice 
per  hypotenusam. 

Per  basin. 

Hae  altitudines  dant 
azimutha. 

Peccant  ergo  supe- 
riora azimutha. 

1 

5604 

2450 

5040 

25°  56' 

25°  56' 

20°  18' 

17.  + 

2 

5679 

2615 

5041 

27.  27. 

27.  25. 

30.  21. 

0. 

3 

5706 

2677 

5039 

27.  58. 

27.  58. 

33.  8. 

7.  -f- 

4 

5740 

2750 

5038 

28.  36. 

28.  37. 

36.  2. 

37.  -j- 

5 

5813 

2896 

5040 

29.  53. 

29.  53. 

41.  8. 

0. 

6 

5957 

3173 

5041 

32.  12. 

32.  12. 

48.  32. 

23.  — 

1 

Hypotenusa  seu 
regula. 

I 

Basis  seu  transtrum. 

i Hinc  prodit  cathetos. 

Respondent  distant. 
! Solis  a vertice  per 
hypoten. 

Per  basin. 

Hae  altitudines  dant 
azimutha. 

Peccant  ergo  supe- 
riora azimutha. 

7 

6012 

3265 

5048 

33°  2' 

32°  56' 

50°  40' 

33.  — 

8 

6116 

3468 

5038 

34.  30. 

34.  32. 

54.  30. 

34  — 

9 

6160 

3537 

5043 

35. 

6. 

35. 

3. 

55.  48. 

24.  — 

10 

6266 

3723 

5040 

36.  27. 

36.  27. 

58.  46. 

36.  — 

11 

6369 

3893 

5041 

37.  42. 

37.  41. 

60.  15. 

17.  + 

12 

6444 

4014 

5042 

38.  33. 

38.  32. 

62.  52. 

50.  — 

13 

6692 

4393 

5047 

41. 

8. 

41. 

5. 

67.  19. 

54.  — 

14 

6850 

4635 

5044 

42.  38. 

42.  36. 

68.  24. 

3.  -j- 

15 

6964 

4797 

5048 

debuit  ubi- 
que esse 
5040 

43.  38. 

43.  35. 

71.  15. 

60.  — 
11 9 

Patet  igitur,  ad  translationem  transtri,  cardine  columellae  firmiuscule 
haerente,  secutum  instrumentum  vi  revulsum,  retinaculis  remittentibus,  idque 
post  5 momentum.  Error  tamen  in  tempore  permodicus.  At  contra  mo- 
mentis ultimis  trabs,  a qua  scenam  suspenderam,  occurrentem  translatione 
regulam  impedivit  modico,  quo  minus  Solis  descensum  elevatione  asseque- 
retur. Quodsi  in  fine  tempus  ex  altitudine  iterumque  ex  azimutho  extruas, 
differentiam  invenies  4/.  Altitudo  enim  dat  horam  2.  59'  36",  azimuth 
horam  2.  55'  23".  Ac  cum  certum  sit,  utrumque  in  errorculo  esse,  azimuth 
et  altitudinem:  medium  2°  57 i/2 ‘ pro  vero  assumtum  non  uno  minuto 
aberit  ab  ipsa  veritate.  In  ceteris  ab  altitudinibus  sto , azimuthis  testi- 
monium eminus  perhibentibus.  Haec  adeo  diligenter,  cum  quia  super  hac 
eclipsi  ceu  angulari  lapide  fundamenta  demonstrationum  Lunarium  poni  pote- 
runt, tum  quia  mihi  cum  Tychone  Brahe  p.  m.  super  tempore  initii  non- 
nulla fuit  altercatio,  qui  occasione  levicula  capta  totam  temporum  fidem  in 
dubium  vocabat.  At  non  dubito,  si  quoad  ipsi  consensum  hunc  ostendissem 
vitam  ipse  continuasset,  quin  se  praebiturus  fuisset.  Tempora  igitur  sic 
habent  una  cum  necessariis  ex  motu  primo  secundum  superiora  problemata. 
Declinatio  Solis  22°  17',  et  ob  parallaxin  16'.  Alt.  poli  47°  2'. 


Momentum. 

Horae. 

Puncta  culmi- 
nantia. 

In  nonagesimo. 

Distantia  ejus  a 
vertice. 

Solis  a nona- 
gesimo. 

Angulus  inter 
verticalem  et 
eclipticam. 

Inter  eclipticam 
et  circulum  per 
centra. 

1 

12.  37.  44. 

27.  2.  © 

21.  31.  © 

25.  40. 

3.  22. 

83.  2. 

20.  32. 

2 

12.  58.  16. 

1.  59. 

24.  24.  © 

26.  16. 

7.  14. 

75.  41. 

17.  41. 

3 

1.  4.  20. 

3.  27.  $ 

26.  32.  © 

26.  46. 

8.  22. 

73.  53. 

21.  23. 

4 

1.  10.  52. 

5.  3.  $ 

27.  45.  © 

27.  5. 

9.  35. 

71.  58. 

25.  58. 

5 

1.  22.  56. 

8.  0.  £ 

29.  57.  © 

27.  39. 

11.  46. 

68.  44. 

34.  44. 

6 

1.  42.  40. 

12.  54.  £ 

3.  35.  St 

28.  37. 

15.  24. 

64.  4. 

51.  4. 

Momentum. 

Horae. 

Puncta  culmi- 
nantia. 

In  nonagesimo 

Distantia  ejus  a 
vertice. 

Distantia 
Solis  a nona- 
gesimo. 

Angulus  inter 
verticalem  et 
eclipticam. 

Inter  eclipticam 
et  circulum  per 
centra. 

7 

1.  48.  16. 

14.  18.  £ 

4.  38.  £ 

29.  0. 

16.  26. 

62.  58. 

66.  58. 

8 

1.  59.  36. 

17.  10.  $ 

6.  42.  SI 

29.  39. 

18.  30. 

60.  51. 

82.  51. 

Ad  ortum 

9 

2.  3.  36. 

18.  10.  £ 

7.  27.  SI 

29.  54. 

19.  15. 

60.  10. 

87.  50. 

10 

2.  13.  8. 

20.  36.  £ 

9.  13.  SI 

30.  29. 

21.  0. 

58.  40. 

74.  20. 

11 

2.  21.  32. 

22.  47.  Sd 

10.  45.  SI 

30.  58. 

22.  32. 

57.  26. 

63.  34. 

12 

2.  26. 

23.  56.  $ 

11.  35.  Q 

31.  19. 

23.  21. 

56.  55. 

58.  50. 

13 

2.  42. 

28.  4.  £ 

14.  32. 

32.  26. 

26.  18. 

55.  7. 

44.  53. 

14 

2.  53.  20. 

1 . 3.  Iip 

16.  38.  £ 

33.  10. 

28.  23. 

53.  58. 

inter  46.  2. 

et  36.  2. 

15 

2.  57.  30. 

2.  18  Iip 

17.  31. 

33.  36. 

29.  16. 

53.  40. 

inter  46.  20. 

et  36.  20. 

Medium  ergo  aestimatum  ex  initio  et  fine  mihi  Gratii  h.  1.  47  l/2 ', 
duratio  2h  20'.  Tychonicis  in  arce  Benatek,  quae  5 Germanicis  milliaribus 
versus  euroaquilonem  abest  Praga,  medium  fuit  h.  1 . 4 6 f/2 duratio  li.  2.  V. 
Digiti  ipsis  censebantur  circiter  5,  cum  mihi  etiam  in  radio  6 '/3  apparue- 
rint, quare  post  enucleationem  7 % . 

Atqui  non  debuit  Tycho  Brahe  metuere,  ne  mea  observatione  sua  sub- 
verteretur, neque  ex  stra  meam  arguere,  aut  absurdum  existimare,  mihi 
orientaliori  visum  initium  h.  12.  37  */2 sibi  occidentaliori  hora  12.  46'. 
Nam  et  meridionalior  fui  3°,  totidemque  fere  scrupulis  tectiorem  Solem 
vidi , quare  initium  maturius , finem  serius  : et  me  tenebrae  sub  scena  in 
dignoscendo  initio  et  fine  adjuverunt:  ipsorum  aciem  oculorum  rationes 
opticae  supra  explicatae  et  in  duratione  et  in  quantitate  nonnihil  fefellerunt. 
Nec  circino  ut  ego  uti  potuerunt,  sola  aestimatione  fallaci  subnixi. 

Maestlinus  Tubingae  nubibus  utplurimum  impeditus  hoc  ait  unum  excepi, 
quod  notabiliter  ultra  medium  Sol  defecerit.  Hoc  idem  quidam  et  Witebergae 
annotarunt,  quae  2°  est  septentrionalior.  Sane  pro  diversitate  visuum  ista. 

De  diametri  Lunae  aestimatione  per  hanc  eclipsin  vide  supra  probi.  12. 

Fuit  autem,  ut  vides  cum  ex  tabella  hac  tum  ex  digitis,  maxima 
obscuratio  inter  horam  2.  0'  et  2.  3 ‘/2 ',  propius  huic:  circiter  ergo  horam 
2.  3'  conjunctio  visibilis  secundum  longitudinem,  per  dimidiam  horam  propior 
fini  quam  principio.  Nam  incrementa  parallaxium  longitudinis  decrescunt 
post  meridiem.  Et  quia  Sol  in  18°  semidiameter  ejus  erit  15'  1", 
Lunae  vero  anomalia  simplex  8S  14°  30'  per  eccentricitatem  4336  ostendit 
semidiametruin  16'  10",  qualium  in  apogaeo  est  15'  15".  Ergo  summa 
semidiametrorum  31'  11".  Haec  est  centrorum  distantia  in  principio  et 
fine  eclipseos. 

Ut  autem  haec  eadem  habeatur  etiam  in  momentis  ceteris,  nota  quod 
in  his  problematis  ex  cap.  II.  non  semel  repetitum  est,  digitos  deficientes 
in  ampliato  radio  numerare  veram  centrorum  appropinquationem.  Sunt  vero 
digiti  deficientes  in  radio  partes  duodecimae  de  ampliato  radio : et  radius 
Solis  ampliatus,  ut  supra  probi.  2.  indicatum,  habuit  1 05 */2 , verius  106. 
In  secundo  igitur  momento  et  reliquis,  quibus  notati  digiti,  particulae  hae 

dantur.  Abjectae  igitur  de  53  semiradio  una  cum  8 % semidiametro  fene- 
strae, relinquunt  particulas  usque  ad  centrum  Solis  superstites,  quae  quot 
valeant  minuta  ex  enucleato  radio  habebitur,  qui  est  89  */2.  Nam  si  89  V2 
sunt  30'  1",  quantum  igitur  efficient  residuae  ad  centrum?  Quicquid  hic 
prodit,  ad  Lunae  semidiametrum  adjectum  constituit  veram  centrorum 
distantiam.  At  si  summa  particularum  ex  semidiametro  fenestellae  et  digitis 
collectarum  superat  particulas  semidiametri  radii,  excessus  in  minuta  gradus 
redactus  auferendus  erit  a Lunae  semidiametro,  ut  rursum  vera  centrorum 
distantia  habeatur. 

His  sic  constitutis  et  adhibito  angulo,  quem  ultimo  repereramus,  con- 
stituitur visibilis  longitudo  et  latitudo  ad  omnia  momenta , quae  in  tabella 
hac  adhibeo. 


Momento. 

Particulae 

deficientes. 

1 

Residua  ad 
centrum. 

Valor. 

Distantia 

centrorum. 

Visa  latitudo 
australis. 

Visa  longitudo 
ante  ©. 

1 

2 circiter. 

42 3/*  circit. 

14'  16" 

30' 

26"  circit. 

10'  40" 

28'  31" 

vel  5.  34. 

vel.  29.  56. 

2 

20  V* 

24l/i 

8.  8. 

24. 

18. 

7.  22. 

23.  10. 

3 

26 1/2 

18V. 

6.  7. 

22. 

17. 

8.  7. 

20.  45. 

5 

35  ultra 

9 3/4  minus. 
Excessus. 

3.  12. 

19. 

22.  minus. 

11.  1. 

15.  55. 

7 

53  circit. 

874  circit. 

2.  42. 

13. 

28.  circit. 

12.  24. 

5.  16. 

8 

53  plus  vidi. 

87*  plus. 

2.  42. 

13. 

28.  minus. 

13.  23. 

1.  40. 

Residua  ad 

cent. 

Post  © 

10 

44  circit. 

3/4  circit. 

0.  11. 

16. 

21.  circit. 

15.  44. 

4.  26. 

11 

44  infra 

% plus. 

0.  11. 

16. 

21.  plus. 

14.  43.  pl. 

7.  17. 

12 

) 35 
) 34  V, 

9% 

107* 

3.  12. 
3.  22. 

19. 

19. 

22.1 

32. ( • - 

16.  43. 

9.  58. 

13 

18  ultra 

26 3/* 

8.  54. 

25. 

4 

17.  40. 

17.  42. 

14 

4 ‘/i  circit. 

407* 

13.  25. 

29. 

35. 

) inter  21.  18. 
) et  17.  24. 

20.  34. 
23.  56. 

15 

0 

44% 

15.  0. 

31. 

11. 

| inter  22.  34. 
) et  18.  28. 

21.  34. 
25.  8. 

Vides  initio,  quid  prosit  plura  habere  momenta  praeter  initium  et 
finem.  Nam  nisi  statim  alterum  momentum  et  ex  eo  reliqua  primum  ful- 
cirent consensu  suo,  intra  5'  latitudinis  initialis  in  eo  dubio  fuissem  relictus, 
in  quod  ex  oscitanti  numeratione  inclinationis  incideram,  unum  denarium 
graduum  praetereundo. 

Vides  et  secundo,  in  momento  undecimo  quam  facile  prodatur  error. 
Nam  in  annotatione  est,  infra  5 digitos  fuisse  in  defectu.  Hic  itaque  ex 
praesupposito  5 praecise  digitorum  omnino  fieret  visibilis  latitudo  retrograda 
et  decrescens.  Quare  bene  est,  plus  hac  latitudine  ex  observationis  modulo 
requiri. 

Tertio  manifeste  patet,  maximam  obscurationem  fuisse  momento  7 et  8, 
cum  Luna  nondum  esset  Soli  conjuncta  visibiliter  secundum  longitudinem. 
Digiti  in  radio  6 */3 , in  coelo  post  enucleationem  7 Y2  - 

Quarto  angulus  visibilis  latitudinis  insignis  est,  quod  patet  ex  momento 
primo  et  tredecimo  certis.  Differentia  enim  latitudinum  est  12'  6",  dum 

Luna  visibiliter  conficit  47'  38"  longitudinis.  _ Angulus  ergo  visae  latitu- 
dinis 14°  16'.  Crescebat  enim  parallaxis  latitudinis,  simul  etiam  descen- 
debat Luna  vero  motu  in  austrum.  Quod  vero  major  hic  angulus  non  fuit, 
in  causa  est  altitudo  signi,  in  quo  parallaxes  parvae  et  ipsa  incrementa 
modica. 

Quinto  via  Lunae  visibilis  inflexa  fuit,  quod  patet  ex  I.  8.  et  13. 
momentis.  Nam  si  1.  et  8.  comparentur,  Luna  per  28'  16"  longitudinis 
visibilis  visibiliter  evecta  fuit  in  altum  7'  49".  Angulus  igitur  latitudinis 
15°  27'  major,  quam  antea  ex  1.  et  13.  momentis. 

Quorsum  haec  eclipsis  nobis  in  probandis  Lunae  motibus  sit  utilis, 
cujus  causa  tantum  operae  posuimus  in  enucleanda  illa:  sequetur  in  paite 
altera,  quorsum  etiam  parallaxes  hujus  eclipseos  reservantur. 

Alterum  exemplum.  Anno  1601.  14.  24.  Decembris  Pragae  Bohe- 
morum  spectavimus  eclipsin  Solis  septentrionalem  pomeridianam,  modo  eo 
qui  sequitur. 

Tabellas  meas  e Styria  mecum  adduxeram  una  cum  mensura  pedis, 
qua  regulam  ejusdem  cum  Styriaca  longitudinis  comparavi.  Conclave  erat 
apprime  obscurum.  Regula  cum  tabella  nitebatur  transversali , eoque  in 
planum  verticalis  surrigebatur , ut  probi.  15.  dictum,  ciassitie  muii  non 
ferente  totum  instrumenti  primo  descripti  apparatum.  Quin  et  fenestra  sub 
finem  mutanda  fuit,  Sole  nimis  oblique  meridionalem  murum  feriente. 

Tempora  non  ex  altitudine  Solis,  sed  compendiosius  per  horologium 
Tychonicum  cum  minutorum  et  secundorum  indice,  annotata  sunt.  Ejus 
horologii  periculum  nocte  antecedenti  feceramus,  an  justae  esset  celeritatis, 
observatis  transitibus  fixarum;  et  in  meridie  antecedenti,  indice  ad  horae  12 
punctum  firmato , tam  diu  motum  ejus  impedivimus , donec  Solis  centium 
per  quadrantes  Tychonicos  in  meridiem  venisset.  Quin  et  per  parvum  qua- 
drantem orichalcicum  sesquipedalem  inter  initia  azimutha  Solis  rudioii 
Minerva  notavimus. 


Sequitur  ergo  descriptum  schedae,  in  qua  observationes  consignatae, 

sincera  fide. 


Hora. 

Azimuth  parvi 
quadrantis. 

i 

12. 

12.  59.  0. 
1.  11.  40. 
1.  17.  30. 

1.  Yersus  ortum 
circiter. 

12.  30.  versus  occ. 
15.  20. 

• ••••• 

Initium. 

1.  18.  45. 

1.  23.  15. 

1.  24.  30. 

• ••••* 

Digitus  1.  . 

1.  25.  15. 

18.  30 

• ••••• 

1.  30.  '0. 

Digiti  2.  . . . 

1.  35.  30. 

21.  40 

Digiti  3.  . 

1.  44.  30. 

23.  0 

2.  20.  30. 

• ••••• 

» 61/j.  • • 

2.  23.  30. 

Inclinatio  verticalis. 

Index  ab  infra  versus  occasum  in 
instrumento : cum  coelo  igitur : 


70.  plus:  intellige  72,  ut  in  seq. 
72. 

72.  subintellige  ex  antecedenti. 

75.  incerta. 

72. 

72. 

74.  15.  certior. 

76. 

86. 

90. 

Hora. 

! 

Azimuth  parvi 
quadrantis. 

— 
[JIS  i 31X15  fllS*IJ5Cf  fflll 

yuj7  botri)  iffuni* 

Inclinatio  verticalis. 

Index  ab  infra  versus  occasum  in 
instrumento:  cum  coelo  igitur: 

2.  30.  0. 

2.  43.  30. 

2.  53.  30. 

3.  0.  0. 



Digiti  7 7 3.  . . 

„ 7%.  • • 

„ 8.  . . . 
„ 8 minus. 

Sunto  7%. 

Sursum  retrorsum. 
84. 

79. 

19. 

Nondum  nihil. 

3.  6.  0. 



7. 

3.  9.  30. 

..<••• 

Digiti  62/3.  . . 

14. 

3.  15.  0. 

„ 6 circiter. 

3.  21.  0. 

Sol  strinxit  horizon- 

„ 57,.  • • 

25.  circiter.  Solis  enim  limbus 

tem  visibilem  ait. 

superior  post  nubem,  infe- 

aliquot  graduum. 

rior  post  montem  erat. 

Lunula  mea  capiebat  30'  qualium  Sol  31',  sed  umbra  sensibiliter  eam 
superavit.  Vide  probi.  13. 

Azimutha  quinque,  gradu  uno  aucta,  quo  instrumentum  declinavit  a 


meridie  in  ortum,  ostendunt  tempora. 

Minus  justo. 

12.  56.  50.  . 

. . 2'  10" 

1.  0.  44.  . 

. . 2.  56. 

1.  22.  36.  . 

. . 2.  39. 

1.  35.  0.  . 

. . 0.  30. 

1.  42.  28.  . 

. . 2.  2. 

Quo  arguitur  declinationem  instrumentuli  paulo  majorem  fuisse,  circiter 
1 */2  0 ad  ortum.  At  dimidium  gradus  internosci  commode  non  potuit  in 
tam  parvo  instrumento  et  negotio  hoc,  ut  Sol  planum  instrumenti  utrinque 
aequaliter  illuminet. 


Sequuntur  necessaria  ex  motu  primo. 


1 

Horae. 

O 

c 

B 

p 

O 

O 

O 

p 

p 

CT5 

a> 

Distantia  noi 
gesimi  a vert 

! 

; Distantia  Soli 
nonagesime 

1 

Angulus  int 
verticem  ei 
eclipticam 

Angulus  inter 
eclipticam  et 
circulum  per 
centra. 

P 

O 

O p 

® 1 

- W 

P 

«rr-  a* 

f-i 

Australis. 

1.  177,. 

20.  45.  fi 

15.  44.  ^ 

70.  4. 

42.  51. 

76.  9. 

6.  9.  minus,  in- 

tell.  4.  9. 

1.  187*. 

21.  17.  fi 

16.  41.  cr: 

69.  50. 

68.  37. 

Borealis. 

67.  58. 

53.  27. 

71.  59. 

65.  29. 

66.  47. 

2.  30. 

63.  53. 

68.  21. 

65.  30. 

30.  30. 

2.  437,. 

11.  32. 

15.  8.  * 

62.  36. 

72.  22. 

63.  43. 

37.  17. 

13.  54. 

74.  47. 

62.  31. 

81.  31. 

22.  3. 

79.  5. 

60.  30. 

46.  30. 

3.  15. 

19.  38. 

23.  25. 

59.  31. 

80.  27. 

59.  22. 

inter  45.  52.  et  34.  52. 

3.  21. 

21.  1.  cis 

24.  26.  ^ 

58.  54. 

81.  57. 

59. 

8. 

34.  8. 

Caput  XI. 

Diametros  Solis  fimbriata  particulas  obtinuit  110;  Lunae  seu  umbrae 
75,  de  quo  vide  probi.  13.  Summae  semissis  92 1/2 . Quicquid  igitur  in 
defectu  fuerit,  hinc  auferetur,  restabit  vera  distantia  centrorum  in  nostris 
particulis.  Comparanda  tamen  non  ad  110  fimbriatae  diametri  quantitatem, 
sed  ad  93  4/2  enucleatae,  hac  argumentatione  : si  93  i/2  efficiunt  3 1 scrupula, 
quid  nostra  residua  ? Hae  vero  centrorum  distantiae  secundum  angulos  ejus 
cum  ecliptica  eorumque  complementa  per  nostram  parallaeticam  in  longum 
et  latum  deducentur  in  subjecta  tabella. 


Horae. 

Distantia  cen- 
trorum. 

Latitudo  visa  australis. 

Longitudo  visa. 

Intellige. 

Intellige. 

1.  17.  30. 

30.  40. 

3'  1 7"  minus  2'  14" 

30'  30"  plus.  30'  35" 

1.  24.  30. 

27.  38. 

1.  26. 

27.  36. 

1.  35.  30. 

24.  33. 

0.  32. 

24.  32. 

Boreal. 

1.  44.  30. 

21.  33. 

1.  30. 

21.  30. 

2.  20.  30. 

1 1.  25. 

3.  46. 

10.  47. 

2.  30.  0. 

8.  25. 

4.  16. 

7.  15. 

2.  43.  30. 

7.  24. 

4.  30. 

5.  53. 

ultra  Solem. 

2.  53.  0. 

6.  22. 

6.  19. 

0.  56. 

3.  0.  0. 

6.  22.  pl. 

inter  6.  18.  plus,  et  5.  36.  pl. 

inter  1.  2.  plus,  et  3.  1.  pl. 

Sunto  7.  24. 

Sunto  inter  7.  19.  et  6.  31. 

inter  1.12.  . . et  3.  38. 

3.  9.  30. 

10.  28. 

7.  35. 

7.  26. 

3.  15.  0. 

12.  26.  cir. 

inter  8.  56.  . et  7.  7. 

inter  8.  37.  . et  10.  12. 

3.  21.  0. 

13.  58. 

7.  50. 

11.  33. 

Hic  quia  defectus  valde  magnus  et  in  medio  distantia  centrorum  exigua, 
parum  itaque  differunt  articuli  maximae  obscurationis  et  visibilis  conjunc- 
tionis secundum  longitudinem.  Fuit  haec  h.  2.  51', 
illa  paulo  ante.  Defectus  igitur  exiguo  major  8 
digitis  in  radio.  Aufer  6'  22"  distantiam  cen- 
trorum et  eo  minus  a 15'  15"  semidiametro  Lunae, 
restant  8'  53"  plus,  quibus  addita  semidiametro 
Solis  efficit  24'  23"  particulas  deficientes  et  plus, 
quae  sunt  in  coelo  digiti  9 ‘/2  fere  aut  eo  amplius. 

Fuitque  species  defectus  plane  ista  in  radio,  ubi 
lineae  interiores  verissimam  defectus  speciem  post 
enucleationem  radii  exhibent. 

Via  Lunae  rursum  inflexa  est.  Nam  si  30'  35"  et  0'  56",  illud  ex 
h.  1.  17%,  hoc  ex  h.  2.  53'  jungas,  iter  longitudinis  est  31'  31".  Junctis 
latitudinibus,  est  iter  latitudinis  8'  33".  Angulus  ergo  15°  11',  si  idem 
cum  h.  1.  1 7 Y2 et  6.  3.  21'  agas,  angulus  fiet  13°  26'.  Ita  hactenus 
semper  in  medio  defectus  est  major,  quam  ex  initio  et  fine  colligitur. 


Peroratio. 


Hactenus  itaque  de  visus  deceptionibus  egimus;  remque  per 
observandi  modos  et  cautiones  traductam  pene  intra  limites  libri 
IV.  V.  et  VI.  in  Opere  Magno  Ptolemaei  devolvimus.  Tempus 
igitur  ut  receptui  canamus,  ne  omnia  in  omnibus. 

Ceterum  si  Deus  vitam  viresque  mihi  prorogarit,  libello 
altero,  quem  sive  secundam  hujus  Operis  partem  sive  appendicem 
dixeris,  usum  harum  observationum  patefaciam ; tresque  jam  nomi- 
natos libros  Ptolemaei  novis  ingeniosis  et  jucundissimis  proble- 
matis secundorum  mobilium  passim  interpolabo;  doceboque  bre- 
vius et  compendiosius  observationibusque  paucioribus  et  facile 
comparabilibus  eadem  investigare,  quae  Ptolemaeus  investigavit. 
Id  tanto  magis  videtur  necessarium,  quod  Tychonis  Brahe  Lunaria 
sine  demonstrationum  apparatu  prodierunt,  libri  Progymnasmatum 
forma,  ut  in  ejus  appendice  monitum,  rem  omnem  nonnisi  intra 
paucas  paginas  admittente.  Et  quia  potissimus  libelli  scopus  erit, 
investigare  magnitudines  et  intervalla  trium  corporum,  Solis,  Lunae 
et  Terrae,  eandem  vero  materiam  Hipparchus,  ut  ex  Theone  patet, 
peculiari  libello,  cui  hic  ipse  titulus,  est  persecutus  : quod  igitur 
felix  faustumque  sit,  libello  nomen  Hipparchus  esto.  Vale 
lector  et  conatus  meos  votis  persequere,  memor,  quod 
Dimidium  facti,  qui  bene  coepit,  habet. 


IN  OPTICAM 

NOTAE  EDITORIS. 


1)  p.  3.  Alhazenum  Ben  Alhazeni  Arabem  vixisse  c.  seculum  XI.  dicunt.  Hoc 
excepto  eoque  non  plane  certo  nil  de  Alhazeni  vita  constat.  Opus  ejus  manuscriptum  mathe- 
matici posteriores  plerique  nomine  tantum  et  titulo,  pauci  vero  re  cognoverunt,  donec  Fri- 
dericus  Risnerus,  suadente  et  instigante  Petro  R a m o illud  Basileae  imprimendum  curavit, 
adjuncto  Vitellionis  opere  (anno  1572),  comprehensum  illud  septem,  hoc  octo  libris. 
Additus  est  Alhazeni  de  crepusculis  liber  unus.  Inscripsit  autem  Risnerus  volumen  hoc 
ingens  (pagg.  in  folio  plus  quam  700)  : „Opticae  Thesaurus.11  De  Vitellione  item  ut 
de  Alhazeno  parum  certi  referunt  historici.  Tanstetterus  qui  cum  Petro  Apiano 
primum  Vitellionis  opus  edidit  (Vitellionis  mathematici  doctissimi  neqi  'Onxiv.r\q , id  est  de 
natura,  ratione,  et  projectione  radiorum  visus,  luminum,  colorum  atque  formarum,  quam 
vulgo  Perspectivam  vocant,  Libri  X.  Norimb.  1535)  in  praefatione  haec  prodit:  Autori  porro 
nomen  est  gentile  Vitello,  qui  ex  Turingis  Polonus  annis,  ut  conjicio,  abhinc  plus  minus  600 
vixit.  Weidlerus  in  Historia  Astronomiae  addit:  „matre  Thuringa  et  patre  Polono  natus; 
ex  Polonia  venit  in  Italiam  et  ad  Cubalum  inter  Pataviam  et  Vincentiam  habitavit ; deiu 
Viterbii  commoratus  est.  Vixit  circa  annum  1270.“  Verba  «matre...  natus11  desumsit 
forte  Weidlerus,  Risnerum  secutus,  ex  inscriptione  dedicationis  Vitellionis  sic  concepta: 
Veritatis  amatori  fratri  Guilhelmo  de  Morbeka  Vitellio , filius  Thuringorum  et  Polonorum. 
Tempus  quo  vixit  Vitellio  falsum  ponit  Tanstetterus,  rectius  Weidlerus,  quod  G.  de  Morbeka, 
monachus  Dominici  ordinis,  posthac  Corinthi  episcopus,  circa  finem  seculi  XIII.  mortuus  est. 
Cum  Vitellionis  opus,  ut  ex  literis  quas  Opticis  praemisimus  et  ex  opere  Kepleri  ipsius  elucet, 
et  testantur  omnia  illis  temporibus  edita  de  hoc  scientiarum  genere  scripta,  praecipuum 
fuerit  fundamentum  opticorum , Keplerus  opus  suum  quasi  supplementum  Vitellionis  haberi 
voluit  atque  inscriptione  «Paralipomena  ad  Vitellionem'1  adornavit.  Keplerus  quidem  opus 
snniii  minime  ad  normam  Vitellionis  instituit,  contra,  quae  hujus  opus  falsa  aut  minus  per- 
spicue tradita  habet,  emendare  et  explicare  conatur,  nec  tamen  ita,  ut  singula  Vitellionis 
problemata  percurreret,  sed  peculiarem  secutus  modum,  ea  tantum  tangeret,  quae  in  Vitel- 
lione occurrebant  ad  suam  rem  pertinentia.  Keplerus  in  opere  suo  maxima  ex  parte  spectat 
astronomiam,  Vitellio  contra  astronomiae  fere  nullam  mentionem  facit  excepta  refractione, 
ita  ut  Kepleri  pars  secunda  fere  nihil  Vitellionis  referat. 

2)  p.  15.  Roeslinus:  Ich  halte,  dass  der  neue  Stern  fixae  instar  seyn  werde,  wie 
der  anno  1572.  Die  Zeit  aber  wirds  geben,  und  werden  die  summi  astronomi,  ais  D.  Maest- 
linus  und  Keplerus,  jetzt  am  Kaiserlichen  Hof,  wohl  wissen  an  Tag  zu  thun  und  wider  die 
Aristotelicos  zu  erhalten.  (E  Roeslini  libello,  quem  diximus  Vol  I,  p.  497.) 

3)  p.  36.  'Hieronymus  Fabricius,  natus  anno  1537  Aquapendente,  unde  cognomen 
accepit,  scripsit  tractatum  , De  Visu“  anno  1600.  Quae  post  annum  1604.  edidit  huc  per- 
tinentia, de  iis  nihil  constat;  certe  anatomicus  Fabricius,  senex  tum  temporis  70  fere  anno- 
rum, si  forte  legerit  librum  Kepleri  mathematicum,  aegre  illum  in  suum  usum  verterit. 

Caspar  Bauhinus  Basileensis  (nat.  1560,  mort.  1624)  celeber  anatomicus  et  botanicus, 
Basileae  edidit  a.  1605:  «Theatrum  anatomicum"  Dedicatio  (ad  Mauritium  Hassiae  Land- 
gravium)  data  est  «Cal.  Augusti,"  opus  ergo  absolutum  fuisse,  quo  tempore  Kepleri  Optica 
prodiit,  vix  dubium. 

Julius  Casserius,  quem  paulo  infra  dicit  Papius,  medicus  Pataviensis,  professor 
anatomiae  Pataviae  (nat.  1561,  mort.  1620)  librum  edidit  de  quinque  sensibus,  item  de 
auditus  et  vocis  organis.  Theatrum  ejus  anatomicum  editum  est  auctore  mortuo  anno  1627. 

4)  p.  41.  Ludovicus  Coelius  Bicherus  Bodiginus  (profitebatur  c.  finem  sec.  XV. 
Viennae,  Milani  et  Paduae  rhetoricam)  in  libro  inscripto  : Antiquarum  lectionum  libri  XVI. 
Bas.  1517;  libro  VIII.  cap.  18.  (p.  390  ss.) 

5)  p.  43.  Quo  loco  Maginus  agat  de  speculis,  non  constat,  cum  inter  ea  quae 
inspeximus  Magini  opera  nullum  deprehendimus , in  quo  optica  tractat.  Martinus  Horky  in 
literis  ad  Keplerum  Bononiae  datis  (d.  12.  Jan.  1610)  scribit:  Maginus  S.  Caes.  abhinc 
4 vel  5 annis  speculum  transmisit,  pro  quo  avridoiQov  aliquod  exspectat.  In  editione  Operum 
Galilaei  Florentina  (vol.  VIII,  p.  101.  132)  Maginum  deprehendimus  de  iisdem  speculis 
cum  Galilaeo  collocutum  d.  28.  Sept.  1610  et  11.  Jan.  1611,  aestimantem  illa  pretio  3000 
thalerorum.  Casparus  Schott  in  „Magia  universalis  Naturae"  (Herbip.  1657),  libro  VI. 
partis  I.  haec  affert:  celeber  in  clialibaeis  speculis  conficiendis  erat  Maginus,  inter  quae 
nonnulla  2,  alia  6 pedum  semidiametrum  habebant. 

6)  p.  48.  Josephus  (non  Franciscus)  Acostae  Soc.  Jesu,  Hispanus,  natus  Methymnae 
campestris  (f  1600)  ab  anno  1571  usque  ad  annum  1586  in  India  occid.  versatus,  librum 
quem  dicit  Keplerus  (Salamancae  1589),  in  Hispanicam  versum  linguam  Sevillae  a.  1590 
imprimendum  curavit,  inscriptum  : Historia  natural  y moral  de  las  Indas,  addiditque  libros  VI. 
„ de  procuranda  Indorum  salute." 

7)  p.  109.  Quae  his  innuit  obscurioribus  verbis  Keplerus,  sequentes  illustrabunt  literae 
ad  Criigerum,  Med.  et  Math.  D antiscanum,  et  Vackherum,  Imperatorum  Budolphi 
et  Matthiae  consiliarium.  Annis  1608.  et  1609.  in  edendis  Commentariis  de  motu  Martis 
plurimum  insumsit  operae  Keplerus,  eaque  typis  expressa  refert  initio  Aprilis  1609.  Per 
annum  1610.  nova  illa  detectio  tubi  optici  quaeque  per  illum  Galilaeus  in  coelo  conspexit 
Keplerusque  in  Theoria  tubi  perfecit  multum  temporis  consumebant. 

De  fatis  per  annum  1611.  haec  refert  Keplerus  Criigero  Cal.  Martii  1615: 

S.  P.  D. 

Doctissime  Vir.  Venit  ad  nos  Lincium  J.  Straussius,  tuus  olim  discipulus,  mathe- 
maticarum disciplinarum  cupidissimus , gratus  utroque  nomine.  Idem  mihi  retulit,  te 
antehac  ter  ad  me  scripsisse  et  solitum  esse  ostendere  tuum  dolorem,  quod  non  respon- 
deam. Ego  vero  praeter  unas  literas,  mense  Martio  1610  scriptas,  quibus  significas  te 
etiam  anno  praecedenti  ad  me  scripsisse,  nullas  abs  te  literas  habeo  aut  accepi.  Cur 
autem  hactenus  non  responderim,  ex  ipsa  temporum  conditione  perspicies,  si  quae  interea 
facta  memoria  repetieris,  si  etiam  adjunxeris,  quae  tibi  de  meis  privatis  rebus 
communicabo.  Annus  enim  1611.  luctuosus  undiquaque  fuit  et  funestus.  Primum 
nulla  mihi  fuit  facta  solutio  aulica.  Uxor  publicae  famae  praeconio  celebratissima 
melancholica  a&v[iicc  correpta  tandem  sub  finem  anni  1610.  gravissime  aegrotavit 
causo  Hungarico  et  epilepsia  et  phrenesi.  Vix  ea  convaluit,  cum  tres  mei  liberi 
mense  Jan.  1611.  variolis  correpti  gravissime  decubuerunt  simul  omnes.  Interim 
Leopoldus  cum  exercitu  partem  urbis  trans  flumen  occupavit,  quo  eodem  tem- 
pore et  mihi  filiorum  charissimus  tandem  decessit,  ille,  cujus  natalem  invenis 
in  libello  Stellae  novae  (Fridericus,  nat.  d.  3.  Dec.  1604).  Alteram  partem  urbis 
cis  flumen,  in  qua  ego  habitabam,  infestabant  exercitus  Bohemici,  ex  agrestibus 
conflati  tumultuosi  et  minaces  : tandem  supervenere  exercitus  Austriaci  contagionem 
inferentes.  Igitur  ego  excurri  in  Austriam  mihique  de  loco  prospexi,  quem  nunc 
obtineo  (Lincium).  Reversus  mense  Junio  inveni  uxorem,  jam  antea  desiderio 
amissi  pueri  tabescentem,  in  ipso  limite  contagiosae  febris  constitutam,  eamque 
post  diem  11.  a meo  reditu  amisi  (3.  Jul.) . Hinc  novae  mihi  turbae  natae  ut 
solet,  dividenda  fuit  haereditas  cum  privigna  (comp.  Vol.  I.  p 364).  Nec  Caesar 
Rudolphus  consentire  voluit  in  meum  discessum  ex  aula,  lactatus  sum  vana  spe 
solutionis  ex  Saxonia ; pecunia  consumta  et  tempus.  Tandem  mortuo  Caesare  anno 
1612  (20.  Jan.)  conductus  sum  a successore  de  novo,  permissum  tamen  ut  exirem 
Lincium.  Successerunt  curae  connubiales,  reditus  Pragam  residui  salarii  causa,  et 
cum  novo  Caesare  ascensus  Ratisbonam.  Habes,  opinor,  satis  causae,  cur  non 
tantum  tuarum  literarum  sed  plane  ipsius  astronomiae  fuerim  oblitus.  Post  reditum 
Caesaris  Ratisbona  Lincium  anno  1613.  Octobri  celebravi  nuptias  cum  virgine 
indigena  Susanna  (filia  civis  Efferdingensis  Joannis  Reutlingeri,  opificio  arcularii). 


Notae  Editoris. 

Haec  Criigero  Dantiscum  anno  1615.  nunciat  Keplerus : Pragam  vero  anno  1617. 
ad  Joannem  Wackherium  scripsit:  Illustris  S.  C.  M.  Consiliarie,  Patrone 

unice.  Annus  jam  circumagitur  inchoatae  tuae  in  me  novae  benevolentiae  libera- 
litatisque,  cujus  exacti  rationes  tibi  explicabo,  ne  silentio  diutino  causam  praebeam 
suspicandi,  tanti  Yiri  memoriam  mihi  excidisse.  Ut  primum  Praga  domum  redii, 
ad  Tabularum  et  Ephemeridum  opus  redii....  Ephemeris  a.  1618.  excusa  fuit 
novis  meis  typis,  Frankofurtum  vero  non  advenit  tempore.  Ea  absoluta  coepi  ad 
a.  1617.  Ephemerida  cum  prolegomenis  excudendam  animum  applicare.  Sed  cum 
matrem  meam  domum  praemisissem,  postulabant  ipsius  negotia  et  mea  pietas,  ut 
interposita  commodo  loco  mora  operibus  meis  ipse  subsequerer.  Cunctantem  me 
impulerunt  generi  mei  literae , quibus  mihi  mortem  uxoris , privignae  meae , acer- 
bissimam sibi  liberisque  tribus  communibus  nunciavit , per  omnia  sacra  obtestans, 
ut  filiam  sibi  meam  annos  jam  15  habentem  ad  solatium  liberorum  matre  orbatorum 
adque  curam  qualemcunque  domus,  per  absentiam  suam  officii  causa,  ad  breve  tempus 
concederem.  Sic  igitur  Oct.  mense  cum  filia  profectus  sum  adverso  Danubio  Ratisbonam 
usque  lentissimo  itinere.  Quod  cum  praevidissem,  adscivi  comitem  mihi  facundum  in 
studiis  meis,  librum  Vicentii  Galilaei  Italicum  de  re  musica,  cujus  lectionem,  quamvis 
impeditam  ob  idioma  insuetum,  summa  cum  voluptate  dodrantem  absolvi;  inveni  enim 
thesaurum  antiquitatis  egregium,  et  quamvis  in  re  ipsa  crebro  ab  ipso  dissentiam, 
delectatus  tamen  sum  artificio  disputantis  in  contrarium  et  in  re  mathematica  ora- 
torem agentis,  praesertim  ubi  veterem  musicam  extollit,  novam  deprimit.  Relicta 
vero  filia  prope  Ratisbonam  in  Walderbach,  perrexi  eques  in  Wirtembergfiam  et 
forte  fortuna  Jubilaeo  Lutherano  interveni,  cum  nocte  intercedente  oppidum  Vai- 
hingen  arsit,  150  domibus  absumtis  ; itaque  bombardae  Aspergenses,  quae  crastina 
luce  signum  erant  daturae  laetitiae  publicae,  nocte  praecedente  viciniam  convo- 
carunt ad  opem  ferendam.  Occidit  et  pulverarius  Stutgardiae,  dum  onerat  explosas 
necdum  refrigeratas  fistulas.  Ego  domesticis  negotiis  ob  vindemiam  ferventibus, 
torcularibus  lente  tractis,  ad  Maestlinum  identidem  ventitavi  cumque  illo  de  omnibus 
partibus  tabularum  contuli.  Inveni  etiam  nobilissimum  ing-enium  in  oppido  Niir- 
tingen,  matheseos  amantissimum  juvenem  Wilhelmum  Schikardum,  mechanicum 
perindustrium  juxtaque  orientalium  linguarum  cultorem.  Tandem  dispositis  utcunque 
domesticis  negotiis  mense  Decembri  per  Augustam  et  Walderbacliium  domum  sum 
reversus  jam  ijatalibus  inchoantibus.  Ex  eo  tempore  curavi  editionem  Ephemeridis 
1617.  cum  prolegomenis;  intereaque  ad  Tabulas  et  Astr.  Cop.  partem  alteram  respexi. 

8)  p.  135.  Totam  hanc  propositionem  (a  verbis:  „cum  enim  colores...  usque  ad 
finem)  Gothe  in  historia  colorum  doctrinae  excerpsit  et  in  linguam  Germanicam  trans- 
tulit (Ed.  a.  1840.  Vol.  39.  pag.  134  ss.),  excepto  initio,  de  quo  haec  dicit:  „Er  behandelt 
die  Farbe  nur  im  Yorbeigehen,  weil  sie  ihm,  dem  Alles  Maass  und  Ziel  ist,  von  keiner 
Bedeutung  seyn  kann.  Er  bedient  sich  so  wunderbarer  Worte,  um  ihrer  Natur  einigermassen 
beizukommen,  dass  wir  sie  nicht  zu  iibersetzen  wagen,  sondern  im  Original  hier  einschalten. 
(Color  est  lux . . . discrimina  colorum.)  Omittit  autem  Gothe  ea,  quae  Keplerus  propositione 
22.  dubius,  partim  falsa  partim  vera  proponit.  Sub  finem  quidem  Gothe  paucis  addit, 
Keplerum  puncta  quaedam  fundamentalia  de  coloribus  „physiologicis“  cognita  habuisse.  In 
appendice  inscripto:  ,.Statt  des  versprochenen  supplementaren  Theils“  (p.  466)  addit:  „Bei 
manchem  Artikel  (partis  ad  historiam  pertinentis)  konnte  eine  neue  Bearbeitung  stattfinden, 
wie  wir  z.  B.  das  uber  Keppler  Gesagte  gegenwartig  bedeutender  und  zweckmassiger  auszufiih- 
ren  uns  getrauten."  Supplementum  autem  hoc,  quod  his  spectat  verbis,  Goethe  non  absolvit. 

9)  p.  138.  Jordanus  Nemorarius  (c.  med.  sec.  XIII.)  conscripsit  opus,  quod  Keplerus 
his  significat,  „De  ponderositate" ; primum  prodiit  anno  1533,  posthac  anno  1565,  „Nicol. 
Tartaleae  studio  correctum  novisque  figuris  auctum.'1 

Cardanus  de  hac  propositione  agit  libro  I,  p.  46  s.  (ed  Bas.  1611)  „De  subtili- 
tate," eumque  nec  non  Jordanum  et  Tartaleam  refutat  Guido  Ubaldus  e Marchionibus 
montis  (Del  Monte,  nat.  Pesariae  anno  1545,  Commandini  discipulus)  in  operis  inscripti 
«Mechanicorum  liber,  in  quo  haec  continentur:  de  libra,  vecte,  trochlea,  axe  in  peritrocheo, 
cuneo,  cochlea"  libro  I.  prop.  4,  quae  totum  fere  librum  primum  consummat.  (Prodiit  hoc 
opus  annis  1577  et  1615  Venetiis. 

Aristoteles:  dictxi,  lav  (tev  dvco&evrjxo  anctQXiov,  o& ev  xaxco&ev  QSipavxog  dyehj 
xo  pctQog,  nuhv  avuysQttcu  xo  £vyov'  tav  de  xuxw&ev  vnosrj,  /urjvvei  &c.  (Ed.  Lugd.  1600.) 

10)  p.  145.  Propositio  haec  Vitellionis  est:  Visio  fit  ex  actione  formae  visibilis  in 
visum,  et  ex  passione  visus  ab  hac  forma. 

11)  p.  148.  Jul.  Caes.  Scaligeri  Exotericarum  Exercitationum  libri  XV.  de  Sub- 
tilitate ad  Cardanum.  Frankof.  1592.  (Exercit.  LXXI,  p.  259.) 

12)  p.  149.  Democritus,  teste  Aristotele,  de  Anima  II,  7. 

13)  p.  152.  „Perspectiva  Joannis  Pisani,  Anglici  viri  religiosi11  (Lips.  1524, 
Coi.  1592,  Norib.  1542  curante  G.  Hartmanno).  Auctor  vixit  secunda  parte  seculi  XIII ; 
editiones,  quas  nominavimus,  fictum  ejus  perhibent  nomen,  cum  re  vera  auctor  hic  fuerit 
Peckham,  archiepiscopus  Cantuarensis,  non,  quod  in  editione  Hartmanni  legitur  et  quem 
Keplerus  sequitur,  Cameracensis. 

14)  p.  153.  Erasmus  Reinholdus  (comp.  Vol.  I,  p.  189),  in  Theoricis  Pla- 
netarum a Georgio  Purbachio  conscriptis,  quas  scholiis  illustratas  edidit  (an.  1542), 
parte  II.  „de  passionibus  planetarum**,  dicturus  de  „digitis  eclipticis**  rationem  eam  eclipseos 
observandae  proponit,  quam  Keplerus  indicat.  Quem  secuti  Reinerus  Gemma  in  libro 
inscripto:  Radius  astronomicus,  Cap.  18,  et  Maestlinus  in  lectionibus  astronomicis  eandem 
fere  observandi  rationem  proposuerunt.  (Comp.  ea , quae  infra  Keplerus  de  eadem  affert, 
Cap.  XI,  probi.  7.) 

Maestlinus  in  Disput.  de  planet.  motibus  (Tub.  1606)  in  Thesi  147.  maxime  laudat 
hanc  Kepleri  demonstrationem  cautionemque  in  observationibus  adhibendam,  quam  K.  paulo 
post  affert. 

15)  p.  160.  Portae  opus  illud  notissimum,  inscriptum  Magia  naturalis  primum 
prodiit  anno  1560;  in  praefationibus  posteriorum  editionum  ipse  auctor  haec  de  illa  dicit: 
„opus  hoc  si  ab  adolescente  vix  tum  quintum  et  decimum  annum  agente,  vix  ex  ephebis 
egresso  excusum,  tanto  omnium  plausu  et  animi  alacritate  exceptum  est,  ut  in  plures  linguas 
translatum,  Italicam  nempe,  Gallicam,  Hispanicam  et  Arabicam  iisdemque  locis  saepenumero 
typis  mandatum,  per  multorum  manus  et  ora  volitaverit,  nunc  spero  carius  et  plausibilius 
exceptum  iri.“  Certum  quidem  est,  per  longam  annorum  seriem  hoc  opus,  vera  et  falsa  de 
rebus  ad  physicam,  historiam  naturalem,  astronomiam,  mechanicam  &c.  pertinentibus  unde- 
quaque  collecta  miscens,  multos  magni  fecisse,  sed  non  adeo  multo  post  obitum  auctoris 
(anno  1615),  veriore  increbescente  doctrinae  luce,  oblivioni  haud  immeritae  datum  esse. 
Unicum  fere,  quod  e congerie  illa  rerum  diversissimarum  ad  nos  pervenit,  camera  est  illa, 
quam  dicunt  obscuram  Portae,  quam  describit  lib.  XVII,  cap.  6.  satis  dilucide,  omissa 
tamen  omni  demonstratione,  quam  Keplerus  demum  rite  proposuit. 

16)  p.  164.  Euclidis  Optica  graece  et  latine  edidit  „Joannes  Pena,  regius 
mathematicus**  Par.  1557. 

Postulatum  Eucl.  IV.  est : £v  roig  £nmsdoig  £vonrqoig  tov  Tonov  y.aTulr}(p&tVTog, 
l(p  ov  7]  y.ad-STog  mmu  ano  tov  oQco/tevov,  ovy.tTi  oQarat  to  oQco/j.fvov. 

Post.  I. : oi[jiv  tivai  £v9eiav,  rjg  ra  /ueGa  navra  roig  ay.qoig  ininQoodei.  Pena  haec 
transtulit  hunc  in  modum  : item  in  planis  speculis,  oculo  posito  in  eo  speculi  loco,  in  quem 
cadit  perpendicularis  ducta  a re  aspectabili  ad  speculum,  rem  aspectabilem  non  cerni. 

Deinde:  ponamus  radium  esse  rectam  lineam,  cujus  media  omnia  extremis  officiant. 
(Comp.  p.  37  s.) 

17)  p.  165.  Vitellionis  propositio  36.  haec  est:  In  speculis  quibuscunque  unum- 
quodque punctorum  conspectorum  in  catheto  suae  inci dentiae  videtur.  Suppositum  enim  est 
in  principio  hujus  libri  (postulatum  „ex  fronte  libri**) : uniformis  situatio  puncti  rei  visae 
respectu  superficiei  cujuscunque  speculi,  a qua  ejus  forma  reflectitur,  fit  solum  secundum 
cathetum  suae  incidentiae.  Forma  autem,  quae  in  speculo  videtur,  est  imago  rei  visae, 
necesse  est  ergo,  imaginem  illam  videri  secundum  situationem  uniformem  ipsius  puncti  rei 
visae  ad  speculum,  quoniam  alias  non  videtur  illa  forma  per  modum  imaginis. 

18)  p.  165.  Prop.  18.  libri  V.  Vitellio  demonstrat:  „Omnem  rem  visam  per  speculum 
sub  brevissimis  lineis  comprehendi  a visu, “ dicens:  natura  in  omnibus  agit  secundum  lineas 
breviores  ; multiplicatio  vero  formarum  ad  superficies  speculorum  est  naturalis,  quum  fit  opere 
naturae  et  similiter  reflexio  formarum  a superficiebus  speculorum  ad  visum  est  pure  naturalis, 
quia  fit  ab  opere  naturae  et  completur  per  actionem  animae,  quae  est  tanquam  natura 
animalium  &c. 

Alhazeni  Opticam  Frid.  Risnerum  anno  1572  edidisse  supra  (annot.  1)  diximus. 
Praefixi  sunt  singulis  propositionibus  Alhazeni  numeri  propositionum  Vitellionis,  iisdemque 
hujus  numeri  prop.  Alhazeni,  earumque  comparatio  testatur  id,  quod  Keplerus  et  quod  Ris- 
nerus  in  praefatione  „Thesauri“  dicunt,  Vitellionem  multis  in  locis  Alhazenum  ducem 
secutum  esse. 

19)  p.  175.  Primum  hic  occurrit  circulus,  quem  dicunt  osculatorem,  quem  poste- 
riores mathematici  cum  ad  lineas  tum  ad  superficies  curvas  maximo  commodo  adhibebant. 

cujus  inventio  Leibnitio  huc  usque  tributa  est.  Omnino  notandum  est,  Keplerum  ad  locum 
imaginis  investigandum  prorsus  intacto  tramite  progressum  esse,  adhibitis  sectionibus  conicis, 
quas  paulo  inferius  construendas  docet  mechanice,  additis  novis  denominationibus. 

20)  p.  176.  Praeter  Rothmanni  et  Hassiae  Landgravii  (comp.  Vol.  I,  p.  196.  286) 
epistolas  Tycho  nullam  amplius  huic  collectioni  addidit.  Propositum  ipsi  fuisse,  secundum 
librum  primo  adjungere,  patet  ex  his,  quae  Vol.  I,  p.  191.  diximus.  Primum  prodiit  collectio 
non  anno  quem  dicit  Keplerus  1597,  sed  anno  1596.  Praeter  hanc  editionem  extant  edi- 
tiones insuper  duae,  annos  1601  et  1610  prae  se  ferentes.  Scheibelius  autem  (Introd.  ad 
cogn.  librorum  math.)  ostendit,  editiones  has  esse  unam  et  eandem  editionem,  nihil  mutatam 
praeter  titulum  et  priores  paginas.  — Disceptatio  de  refractione  occurrit  pag.  83.  collectionis. 
Ea,  quae  Keplerus  obscuris  refert  verbis  : „Sphaeras  circulo  committi  &c.“  ipsius  Rothmanni 
verbis  forte  illustrantur.  „Recte,  inquit  Rothmannus  (in  literis  d.  Cassellis  d.  11.  Oct.  1587),  tu 
mecum  statuis,  materiam  sphaerarum  coelestium  non  esse  duram  aut  imperviam,  sed  liquidam  et 
subtilem,  motuique  planetarum  facile  cedentem.  At  in  eo  dissentimus,  quod  tu  propter 
refractiones  diversa  aetheris  et  aeris  diaphana  statuis , h.  e.  in  sphaeris  coel.  non  contineri 
aerem  elementarem,  sed  potius  aethera  liquidissimum  &c.  Eo  ipso,  quod  asseris,  refractionem 
esse  ob  diversa  aetheris  et  aeris  diaphana  provenientem  , concedis  , radios  © punctum  sibi 
nihilominus  in  ea  diversorum  diaphanorum  successiva  combinatione  eligere,  in  quo  refran- 
gantur ; idque  semper  eandem  a centro  Terrae  distantiam  retinebit.  Assumto  hoc  puncto, 
vide,  num  triangulorum  rationes  refractionem  in  ait.  50  aut  60°  evanescere  permittant  &c.“ 
Ceterum  notamus,  in  sequentibus  paginis  (usque  ad  p.  184)  alia  passim  occurrere  obscuriora, 
quae  paucis  explanari  nequeunt,  nisi  textum  corrigere  velis. 

Quanta  vero  Keplerus  diligentia  negotium  refractionum  absolverit,  quanto  studio  quoquo- 
versus circumspiciens  collegerit  testimonia  priorum  de  refractione,  nemo  in  dubium  vocabit 
lectis  sequentibus  capitibus  IV.  et  V.,  soli  huic  astronomis  preciosissimae  dicatis  disquisitioni. 
Parum  abfuit  quin  scopum  tetigerit  Keplerus,  mensuraeque  refractionum  quas  infra  prodit 
haud  multum  a veris  aberrant.  Ipsum  vero  posthac  non  plane  sibi  satisfecisse,  testantur 
haec,  quae  elapsis  ab  edita  Optica  25  annis  ingenue  fatetur.  Joannes  Remus  in  literis 
d.  11.  Dec.  1628  quaestionem  movit  de  refractionibus,  addens:  „quaeso  in  Tychonis  obser- 
vationibus super  hoc  diligenter  inquiras  et  mihi  communices11  &c.  Ad  haec  Keplerus  respondit 
(d.  2.  Mart.  1629);  Quaestionem  moves  de  refractione.  De  pragmatia  Tychonis 
praeter  ea,  quae  sunt  in  Progymnasmatis,  haud  facile  quidquam  cuiquam  constat.. 
Non  supersunt  enim  ejus  adversaria.  Tentavi  in  Opticis , in  Epitome  lib.  I.  : at 
fassus  sum  omnibus,  qui  mecum  familiariter  versantur,  me  adhucdum  genuinas 
causas,  quantitatem  refractionum  formantes,  ignorare. 

21)  p.  180.  Refractiones  Tycho  alias  tribuit  Soli,  alias  Lunae,  alias  fixis.  Paginae 
79,  1 24,  280  Progymn.,  quas  dicit  Keplerus,  has  exhibent  refractiones  : 

In  Sole. 

In  Luna. 

In  Fixis. 

In  Sole. 

In  Luna. 

In  Fixis. 

Altitudo. 

Refractio. 

22)  p.  189—190  ad 
a)  In  A ABC 

Fig.  134. 


Lit.  a — I.  Ad  faciliorem  calculi  conspectum  haec  sufficient : 
dantur  AB  = 1 , angulus  B ==  80°,  angulus  C = 50°, 

sin.  80° 

hinc  AC  = — —n  = 1,28558 

sin.  50u 

AC  — BC  = DE  ==  0,28558 

AB  — DE  = 2EB  = 0,71442, 

ergo  EB  = 0,35721. 

b)  In  A AFB  datis  AB  et  angulis  A et  B prodeunt 

sin.  45°  30'  . 

FB  = -7,-777-^;  = 0,79023  ; 


FA  = 


sm.  64°  30' 
sin.  70° 
sin.  64u  30' 


= 1,04111 


c) 


FA  — FB  = 0,25088  < 0,28558. 

Minuendo  A A per  1°  1'  augendoque  simul  A F Per  10  1'  erit 

si”-44°29'  5i“-70"  =,,03255 


FB  = 


0,76993  ; FA  = 


sin.  65°  31'  (K  0,76931) 


sin.  65°  31' 


d) 


FA  - FB  = 0,26262  (K.  0,26331) 
debuit  0,28558 

Diff.  0,02296  (K.  0,02227). 
0,28558  — 0,25088  = 0,03470  (lit.  b) 
0,28558  — 0,26262  = 0,02296  (lit.  c) 


0,01174  (K.  0,01243). 

Profecimus,  inquit  Keplerus,  imminuto  angulo  A et  aucto  angulo  F per  1°  1'  ad 
debitum  per  0,01243.  Quare  proportionaliter  procedendo  augenda  est  Vitellionis  refractio 
ad  27°  30',  cui  angulus  A respondebit  = 42°  30'  et  A F — 67°  30'.  Hinc  FA  = 1,0171 1 
et  FB  = 0,73125,  ergo  FA  — FB  = 0.28586; 

debuit  0,28558. 

e)  In  A ABF  datis  AB  = 1,  A ABF  = compl.  80°, 
BAF  = 50°,  BFA  = 30°  erit 

_ sin.  80° 

AF  = - 


Fig.  135. 


BF  = 

sin. 

AF  -f  BF 


sin.  30° 
sin.  50° 


30° 


= 1,96962  (K.  1,97962) 
= 1,53208 


= 3,5017  = DE  axi,  cum  A et  B 
foci,  F punctum  ellipseos : 

AD  -f  BE  —2,5017  et  AD  = 1,25085. 

Assumto  angulo  IBC  = 70°,  BCA  = 24°  30',  erit  BAC  = 45"  30'. 
Hinc  AC  = 2,266  (K.  2,02485) 

BC  = 1,7199 

AC  -J-  BC  = DE  = 3,9859  (K.  3,74481) 

Prius  DE  = 3,5017 
Diff.  = 0,4842. 


g) 


Sit  BCA  = 27#,  BAC  = 43°,  ergo  AC  = 

BC  = 


sin.  70° 
sin.  27° 
sin.  43° 
sin.  27 u 


= 2,06985 
= 1,50223 


DE  = 3,57208 
Prius  DE  = 3,50 1 7. 

Fig.  136. 


h)  In  CDI  dantur  CI  = 1 , 

DCI  = 80°,  DIC  = IDC 

sin.  80° 

= 50°  ergo  ID  ==  — — —r-n 
6 - sin.  50° 

= 1,28558. 

Cum  sit  ID  : DC=  IE : EC. 
erit  ID  + DC  : DC  = 

IC  : EC 

ID  + DC  = 2,28558, 

DC  = IC  = 1,  ergo  EC 

= -2^558  = °'43753 
IE  = IC  — EC=  0,56247. 

i)  Cum  sit  CKD  rectan- 
gulum  et  j/_  DCK  = 80°, 
erit  CDK  = 10°,  ergo 
DK  = sin.  80°  = 0,98481 
et  CK  = sin.  10u  = 0,17365. 

EC  = 0,43753  (lit.  h),  quare  EK  = EC  — CK  = 0,26388. 

ED  tangit  parabolam,  KD  _L  IC,  ergo  EB  = KB  = 0,13194 

BC  = KB  + KC  = 0,30559. 
k)  Quia  KD  et  AM  _L  AI,  erit  BK  : BA  = KD3  : AM3. 

AM  = 2 AB,  ergo  BK  : 1 ==  KD3  : 4 AB 

KD" 

AB  4KB 

0,98*81’  _ 

0,52776  1 ,83767 

CB  = 0,30559 


CO 


AB  : CB  = 1,83767  : 0,30559  = 6 
IA,  quare  CO3  : AM3  = BC  : BA 


CO 


-V 

= 1,499. 


AM3  . BC 


BA 


2 VAB  . BC 


1)  CI  = 2BC  = 0,61118,  CO  = 1,499,  ergo 

\ 499 

* CI°  = W18  = * 67”  «'  (50,)' 

De  hoc  calculo  haec  dedit  Keplero  Henricus  Briggius  (in  literis  d.  Oxoniae  in 
Collegio  Mertonensi  10.  Cal.  Martiis  1625):  In  Paralipomenis  tuis  ad  Vitellionem  prae 
festinatione  quaedam  tibi  exciderunt  minus  geometrica,  in  quibus  tamen  tua  summa  elucet 
et  admiranda  industria.  Pag.  98.  lin.  5.  (189.  lin.  6.)  agamus,  inquis,  per  Falsi.  At  non 
opus  fuit  Falsi  regulam  adhibere,  cura  operatio  geometrica  omnia  facillime  et  certissime 
expediet.  Licet  enim,  in  triangulis  universis,  planis  et  sphaericis,  data  basi  una  cum  angulo 
adjacente,  et  summa  vel  differentia  laterum,  angulos  et  reliqua  latera  invenire.  Quod  in 
Hyperbole  primum  experiemur.  Esto  hyperbole  EFC  (schem.  134),  et  sint  foci  A,  B, 
diameter  transversa  DE,  vel  differentia  laterum  AC,  CB;  AF,  FB.  Sint  CB,  BA  aequales 
1000000,  et  angulus  CBA  80°  0'.  Erit  CA  1285575  et  DE,  diff.  laterum  AC,  BA  erit 
285575.  Sit  autem  angulus  ABF  70°,  et  producatur  FB  in  G,  ut  BG  aequetur  rectae  DE, 

et  FG,  FA  sint  aequales.  Summa  angulorum  BAG,  BGA  erit  70°  0'.  Datis  autem  AB 
BG  lateribus  et  angulo  comprehenso,  quaerantur  anguli  ad  A et  G. 

V,  summae  ang. 

V*  diff. 

BGA,  FAG  . . 

BAG  .... 

BAF  .... 

AFB  ..... 


Summa  laterum  AB,  BG 

Differentia  laterum 

Tang.  l/2  summae  angulorum  35° 
Tang.  V ' diff.  21°  15'  43"  . . 


1285575 

714425 

7002075 

3891180 


propor- 

tionales. 


35° 

21.  15'  43" 
56.  15.  43. 
13.  44.  17. 
42.  31.  26. 
67.  28.  34. 

Atque  ad  hunc  modum  omnes  angulos  invenimus.  Latera,  cum  data  sit  AB,  latere 
non  possunt.  Eodem  fere  modo  in  Ellipsi  p.  99.  Sunto  (schem.  135)  A,  B foci,  IBF  80°, 
AFB  30°,  BAF  50°,  et  sit  AB  1000000,  erunt  AF  1969615,  BF  1532089.  Sit  autem 
angulus  H3C  70°  et  continuato  latere  BC  in  O,  sit  BO  aequalis  diametro  longiori  DE,  ve, 
summae  laterum  AF,  FB  3501704,  et  ducta  recta  AO,  quaerantur  anguli  BAO,  BOA1 
quibus  angulus  IBC  70°  aequatur. 


Summa  laterum  AB,  BO  . . . 4501704 

Differentia 2501704 

Tangens  35° 7002075 

Tangens  21°  15'  43"  ....  3891180 

Fig.  137. 


prop. 


35°  0'  0" 
21.  15.  43. 
56.  15.  43. 
13.  44.  17. 
27.  28.  34. 
42.  31.  26. 


.E 

7 

D 

A 

o/'"  V 

B 

/ 1 \ 

j \ 

d 

V,  summae  ang. 
lA  diff. 

BAO  .... 

BOA,  CAO  . . 

BCA  .... 

CAB  .... 

In  Parabola  pag.  99.  omnia  quae  quaeruntur 
inveniri  poterunt,  vel  per  Gebrum,  quem  tu,  ut  ex 
vestigiis  videtur,  sequutus  es,  vel  per  peripheriae  descrip- 
tionem, per  data  tria  puncta  transeuntem.  Huic  modo 
quaedam  praemittenda  censui,  quae  magno  usui  esse 
poterunt. 

1)  Si  A sit  vertex  sectionis,  et  B,  C foci,  et  AB, 
AD  aequales,  et  centro  C,  radio  CD  describatur  peri- 
pheria : quodlibet  punctum  sectionis  eandem  servabit 
distantiam  a foco  B et  dicta  peripheria.  Eruntque  in 
Ellipsi  NB , NM,  in  Hyperbole  OX,  OB , in  Parabola 
(cui  focus  alter  deest , vel  distat  infinite , et  id- 
circo recta  DF  vicem  obtinet  peripheriae)  PB , FP 
aequales. 

2)  Si  ab  eodem  sectionis  puncto  ducantur  duae 
rectae,  quarum  altera  est  perpendicularis  diametro, 
reliqua  tangit  sectionem : segmentum  diametri  inter 

centrum  et  verticem  sectionis  est  medium  proportionale  inter  segmenta  ab  eodem  centro  et 
puncta  intersectionum  perpendicularis  et  tangentis. 

3)  Si  e tribus  ab  eodem  sectionis  puncto  duae  ducantur  ad  focos,  reliqua  tangat: 
anguli  a tangente  et  reliquis  comprehensi  sunt  aequales. 

Esto  A vertex  Parabolae,  B focus  et  DA,  AB  aequales  500000, 
BC  416855,  CA  83145,  angulus  ECD  70°.  Quaerantur  EP  et 
angulus  EBP.  Ducatur  FDM  perpendicularis  diametro  DAB  et  fiat 
BCr  70°,  CBr  20°  et  producta  Br  intersecet  MD  in  F,  sumaturque 
rO  aequalis  rectae  rB,  et  ducatur  peripheria  per  puncta  B,  O,  tan- 
gens rectam  FDM  in  puncto  M.  Erit  hujus  peripheriae  centrum  E 
in  ipsa  sectione. 

In  numeris:  Datur  BC  416855,  erit  Br  391715  et  BO  783431, 
BD  1000000,  BF  secans  20"  0'  1064178,  FO  280747.  Eritque 
FM  546593,  tangens  peripheriam,  media  prop.  inter  FO  et  FB. 
FD  tangens  20°  erit  363970  et  MD  vel  EP  182623,  PC  vero  per 
proportionem  invenietur. 

BD  radius  1000000  BC  416855 

DF  tg.  20°  363970  CP  66469 

EP  . . . 182623  BP  483324 

PC  . . . 66469  PD  516676  cui  aequantur  EM  et  EB. 

Inventa  igitur  EB  516676  in  partibus,  quarum  Br  391715,  erit  angulus  BEr  49"  18'  3", 
EBr  40°  41'  57",  EBP  20.  41.  57.,  BEP  69.  18.  3.,  BEM  159.  18.  3.,  BEX  79.  39.  1., 
PEX  10.  20.  58. 

In  Hyperbole.  Si  data  sint  BA  (schem.  139)  distantia  focorum  4,  Bi  duplicata 
distantia  foci  B a vertice  sectionis,  2,  Bm  71103  segmentum  axis  inter  focum  B,  et  fmr 


Fig.  138. 

D >1 


pp. 

rectam,  Amf  vel  Bmr  70°,  poterimus  geometrice  et  arith-  Fig.  139. 

metice,  in  numeris  absolutis  vel  algebraicis  omnia  invenire. 

Geometrice  fiant  Bmr  70°,  mBr  20°  et  sint  Br,  ro  aequales, 
deinde  Bo,  Bi,  By,  BS  proportionales  ; tertio  ducatur  SY 
contingens  peripheriam  Vyg,  et  ducatur  VB  intersecans 
peripheriam  Vyg  in  puncto  g : centrum  peripheriae  tran- 
seuntis per  puncta  B,  o,  g erit  in  sectione.  Haec  geo- 
metrica si  numeris  exprimantur,  omnia  patefacient. 

Bm  71103,  Br,  sin.  70°  6G815,  BO  133630. 

I Bo  133630  Cum  inventa  sit  BS  et  data  BA  una 
I Bi  200000  cum  angulo  ABS ; quaerantur  anguli 
\ By  600000  BAS,  BSA.  BA  400000,  BS  898002, 

( BS  898002  summa  laterum  1298002,  diff.  498002. 

Summa  angulorum  ad  A et  S 160°, 

Summa  laterum  AB,  BS 1298002 

Diff.  498002 

Tang.  80°,  1/2  summae  angg 5671282 

Tang.  V2  diff”  65°  19'  ....  2175890 

80 

BAS  145.  19.  2. 

BSA  14.  40.  58. 

Inventis  angg.  B,  A,  S,  quaerendum  est  latus  AS. 

Sin.  BSA  14°  40'  58" 253465 

BA 400000 

Sin.  ABS  20° 342020 

AS  539751 

Et  cum  AS  inventa  sit  539751,  quarum  AY  200000,  quaeritur  angulus  VSA. 

(SA 539751  Angulus  BAS  ante  inventus  est.  145°  19'  2" 

JAV 200000  „ SAY 68.  15.  4. 

pp'  Sin.  tot.  . . . 1000000  summa  213.  34.  6. 

■ (Sin.  21°  44'  56"  370541  SAV  68°  15'  4"  Ang.VAyetfBA  33.  34.  6. 

Inventa  est  summa  angulorum  AVB,  ABV  33°  34'  6"  et  latera  sunt  AB  4,  AV  2 


PP 


PP 


pp. 


PP 


Summa  laterum 

Diff. 

Tang.  16°  47'  3" 

Tang.  5.  44.  28. 


6 

2 

301616 

100539 


Bfn  67.  28.  29. 
fnB  78.  57.  25. 
fn  tangit  sectionem. 


AVB  . . 22.  31.  31. 

ABV  . . 11.  2.  35. 

VAG,  GfB  134.  56.  58. 

ABf  . . 33.  34.  6. 

fBr  . . 53.  34.  6. 

Quae  sequuntur,  et  quae  his  praemisit  Briggius  leguntur  inter  annot.  ad  Stereometriam 
Kepleri. 

23)  p.  191.  Secundum  superiora  (ann.  22Q  fuit  BC  = 0,30559,  AB  = 1,83767  (22^) 

0,30559  nnandMK 

ergo  AM  = 2AB  = 3,67534  ; jam  AM  ponitur  — 1,  ergo  erit  BC  = '3  6753T  ~ 0,08314o. 

Regula,  quam  proponit  Keplerus  ad  inveniendam  quantitatem  lineae  KD  et  inde 
anguli  I,  huic  innititur  calculo: 

Cum  sit  KD 2 — EK  . AM,  et  EK  — 2BK,  erit  KD 2 — 2BK  . AM. 

BK  = BC  — CK 
CK  = tg.  KDC  . KD 

KD2  = 2AM  (BC  — tg.  KDC  . KD) 

KD  = — AM  . tg.  KDC  -j-  V2AM  . BC  -f-  AM2  (tg.  KDC)2;  cum  autem 

assumta  sit  AM  = 1,  et  KDC  — 20°,  BC  — 0,083145,  erit 

KD  = — tg.  20°  + V0, 16629  + (tg.  20°) 2 
= — 0,36397  + V0, 16629  + 0,13247 
= — 0,36397  -f  0,54659 
- 0,18262. 

Deinde,  quia  KE  = -^jr , assumta  KD  = 1 erit  KE  = 0,18262 

et  hinc  = tg.  KDE  = tg.  10°  21'  &c. 

K.U 

24)  p.  192.  Lineam  DE  (axin  hyperbolae)  vocat  Keplerus  Apollonium  secutus  latus 
transversum,  latus  rectum  significat  ipsi  idem,  quod  nunc  parametrum  (P),  figura 

factum  ex  axi  et  parametro.  Quia  Keplerus  ponit  BC  aequare  3EB  et  cum  sit  DE  = 2EB, 
AC  = CB  -|-  DE,  erit  AC  = 5EB,  AB  = 4EB,  ergo  CB  : AB  : AC  = 3:4:5. 

DB  . BE  : BC2  = DE  : P = DE  . P : P3.  Quia  vero  DE  . P = 4DB  . BE, 
erit  P3  = 4BC3 

ergo  P — 2BC.  Posita  EB  = 1 , erit  DE  -=  2,  BC  = 3 et  P = 6 
DE  . P = 12 
DB  . BE  — 3. 


Linea  TE  tangit  hyperbolam  in  E , quare  TE 


P . DE 


TE 

IE 


= V3  = 1,73205 
= tg  TIE  5 IE  = EB  = 1 


ergo  1,73205  = tg.  TIE  = tg.  60°. 

25)  p.  192.  In  A HFX  ad  X rectangulo,  datis  FX  = 1 et  HFX  = 15°,  prodit 
HX  = tg.  15°  = 0,26795.  Deinde:  DE  : P = IX  . XH  : XF3  = XD  . XE  : FX3 ; 

DE  = 2,  P = 6,  HX  = 0,26795,  FX  = 1,  ergo  IX  = = 1,24401 


DE  = — , quare  DX  . XE  = 
o 

ergo  IE 


XF * 
3 


0,80385 
IX  . XH  = XD  . XE. 

; IX3  = IE3  + DX  . EX  = IE3  + 


24401 3 — 


\ 

T 


1,10192 


EX  = IX  — IE  = 1,24401  — 1,10192  = 0,14209. 

A MFX  ad  X rectangulum,  FX  = 1,  ergo  MX  = tg.  MFX  = tg.  10°  = 0,17633. 

EM  = EX  + XM  = 0,14209  + 0,17633  = 0, 31842, 

0 31 842 

IE  = EB  = 1,10192,  et  posita  EB  = 1,  erit  EM  = — ni-  = 0,28896. 

1,10192 

26)  p.  193.  Problema  Kepleri  hoc  est:  data  axi  hyperbolae  DE  (secundum  praemissa 
= 2IE  = 2,20384),  distantia  puncti  M a vertice  E (=  6,31842),  et  quantitate  anguli  IMF 
(=  70°),  computare  ordinatam  FX,  abscissam  XE,  subtangentem  HX  et  inde  angulum  FGM. 

p 

Cum  sit  FX3  = — - (DE  . EX  -|-  EX3),  DE  = 2 (assumta  semiaxi  IE  = 1),  quare 
DE 

P = 6,  erit 

I.  FX3  = 3 (DE  . EX  -j-  EX3)  = 6IE  . EX  + 3 EX 3. 

Deinde,  dato  angulo  FMX  — 70°,  et  angulo  X = 90°,  erit  A MFX  = 20°. 

MX  EM  — EX 
XF  = — = — et 


II.  FX3 


tg.  20°  tg.  20° 

_ EM3  - 2 EM  . EX  + EX* 

“ tg.2  20° 


6IE  . EX  -f  3EX3  = 


EM3  - 2EM  . EX  + EX* 


tg.3  20° 

Datis  IE  = 1,10192,  EM  — 0,31842,  tg.  20°  = 0,36397,  non  latebit  quantitas  lineae  EX, 
scilicet,  aequatione  resoluta: 


EX 


- EM  — 3IE  tg.3  20°  + tg.  20°  1/3  [EM3  + 3IE3  tg.3  20°  -j-  2EM  . IE] 


3 (tg.  20°) 3 - 1 

= 0,06892 

DX  = 2IE  -f  EX  = 2,20384  + 0,06892  = 2,27276 
MX  = EM  — EX  = 0,31842  - 0,06892  = 0,24950 

FX  = -0/24950  = 0,68548. 


HX  = 


HX  = 


0,36397 
DX  . EX 


IX 


- ; IX  = IE  4-  EX  = 1,10192  4*  0,06892  = 1,17084 


2,27276  X 0,06892 

1,17084  ~ 

HX  0,13379 


0,13379 


tg.  HFX  = r _ 

6 FX  0,68548 

HFX  = 11°  3' 

^4  XFM  = 20° 

~2ThFM  = 31°  3'  ergo 

2HFM  = GFM  = 62°  6';  FMG  = 70°;  quare  FGM  = 47°  54'. 

27)  p.  ' 93.  Quid  his  verbis  spectet  Keplerus,  non  patet  e praemissis  neque  e sequen- 
tibus. Cum  Gebri  descriptionem  viae  lacteae  producat,  astronomum  forte  hoc  quoque  loco 
dicit,  cujus  astronomica  edidit  P.  Apianus  adjuncta  operi  suo  inscripto:  Instrumentum 
primi  mobilis.  Norib.  1534.  eademque  inscripta:  „Gebri  filii  Afla  Hispalensis  libri  IX, 
in  quibus  Ptolemaeum  alioqui  doctissimum  emendavit.11  Ceterum  in  hoc  opere  praeter  astro- 
nomicas  disquisitiones  theorematum  Ptolemaei  nihil  deprehendimus,  quo  Keplerus  motus  sic 
verba  fecerit.  In  praefatione  Geber  calculo  minus  se  tribuere  fatetur,  quod  W i 11.  Snellius 
(Obs.  Hass.)  sic  reprehendit:  „Geber,  homo  fuGaiu&fXog,  inquisitionem  Lunaris  apogaei  Ptole- 
maicam  tanquam  lubricam  traducit,  ob  crebras  multiplicationes,  divisiones,  laterum  quadra- 
torum investigationes  reliquamque  numerationis  varietatem,  quae  hoc  loco  multiplex  est  et 
intricata.  Ego  hominem  securi  animi  esse  jubeo,  et  facile  cavero  ne  vel  minimus  error 
nobis  obrepat,  modo  data  ad  amussim  cum  veritate  consentiant.11  — De  sectionibus  conicis 
in  Gebro  nil  occurrit ; trigonometrica  quaedam,  partitu  Ptolemaeum  secutus,  partim  nova  pro- 
fert, et  haec  forte  Keplerus  significat,  folio  sequente  dicens:  „abi  ad  Gebrum11,  nisi  nomen 
pro  re  sumserit,  algebram  spectans  dicens  Gebrum,  cui  ob  nominis  similitudinem  tribuunt 
quidam  algebrae  inventionem.  Briggius  contra  in  literis , quas  supra  exhibuimus , verba 
Kepleri  priore  sensu  sumere  videtur. 

28)  p.  201.  Semidiametro  Terrae  AC  assumta  = 1 et  DH  ait.  aeris  = 0,00095, 
erit  AD  = 1,00095;  deinde  anguli  DCA  quantitate  decrescente  a 90°  per  singulos  gradus 
usque  ad  60",  anguli  ad  D „in  aere11  computantur  secundum  formulam  : 


sin.  D = 


sin.  C . AC 
AD 


ergo  1)  sin.  D = 


1 

1,00095 
sin.  89° 
1,00095 


sin.  87°  30' 
sin.  87°  19' 


et  sic  porro  usque  ad  60° : 


7)  sin.  D 


sin.  60° 
1,00095 


= sin.  59°  54'  22". 


29)  p.  201.  Keplerus  absolvit  calculum  per  „regulam  falsi11  adhibens  ..logisticam 
sexagenariam.11 

Haec  vero  sufficient  ad  calculum  Kepleri  illustrandum : refractionibus  accedit  secundum 
Kepleri  hypothesin  pars  proportionalis  secantibus  inclinationum.  Cum  ergo  Tycho  refractionem 
in  inclinatione  60°  deprehendat  = 1'  25"  = 85",  pars  prop.  competens  huic  inclinationi 

8f)  4:3*^ 

est  = — — — = 85  X cos.  60°  = 43"  (42,5),  ergo  uni  gradui  inclinationis  — — = 43'".  — 

sec.  60°  «0 

Pars  proportionalis  competens  26'  (in  incl.  89°  secundum  Tychonem)  deprehenditur  divisione 
horum  26'  per  secantem  anguli  respondentis  huic  refractioni  (x°),  et  cum  eadem  sit  ad 

x°.  43'" 

1°  = 43"',  quaesitum  prodit  hac  proportione:  1°  : x°  = 43'"  : — - — Ad  inveniendum 

hunc  angulum  procedit  Keplerus , ut  diximus,  per  regulam  falsi  , assumto  eodem  primum 
= 84°  16',  dein  87"  8',  postremo  87°  48'.  Per  priorem  positionem  prodit  refractio  (quae 
43  . 84"  16'  _ . 43  X 87°  48' 


debuit  26') : 


cos.  84°  16 


- = 10'  4";  per  posteriorem  autem  = — — — q- 


= 27'  20". 


Quae  quum  parum  differat  a 26',  minuto  angulo  87°  48'  per  1',  quasi  veram  assumit 
inclinationem  87°  47'. 


30)  p.  204.  Tabulae  hujus  columnae  prima  et  secunda  insunt  collectioni  observatio- 
num Tychonis,  inscriptae  : Historia  coelestis  fol.  252.  Numeros  quartae  columnae  accipies, 
si  subtrahas  numeros  tertiae  (parallaxes)  ab  iisdem  secundae  columnae.  Quinta  columna 
exhibet  ..veram  declinationem11  desumtam  ex  tabula  Tychonis  (Progymn.  T.  I,  p.  85).  Sextae 
numeri  sunt  differentiae  numerorum  quartae  et  quintae  columnae  , exceptis  fronte  et  calce 
hujus  columnae,  quae  prodire  debuissent  12'  42"  et  27'  30". 

Septimam  columnam  computavit  Keplerus  secutus  praecepta , quae  paulo  superius 
tradidit.  Datis  scilicet  in  triangulo  sphaerico  VSP  (Fig.  123)  latere  YP  = 34"  5'  15", 
VS  = 86°  10',  PS  = 108°  32'  48",  computatur  / S.  Deinde  in  parvo  triangulo  rectan- 
gulo  datur  /_  S,  latus  recto  oppositum  (12'  52"),  quaeritur  alterum  crus  anguli  S.  Prodit  in 
datis  numeris  Keplero  11'  22";  differentia  12'  52"  — 11'  22"  = 1'  30"  est  numerus 
quaesitus. 

Ultimae  denique  columnae  numeri  colliguntur  additis  numeris  duarum  praecedentium 

columnarum. 

31)  p.  204.  Ad  computandam  sequentem  refractionum  tabulam  „ad  omnes  gradus 
aeris, “ h.  e.  ad  singulos  gradus  distantiarum  a vertice  usque  ad  refractionem  in  horizonte, 
utitur  Keplerus  refractionum  tabella  (pag.  204)  continente  9 observationes  Tychonis  , quae 
exorditur  ab  altitudine  3"  50'  (dist.  a vertice  86°  10')  et  concludit  altitudine  0°  35'  (dist. 
a vert.  89°  25'),  adhibita  suppositione  sua,  refractiones  proportionales  esse  secantibus  angu- 
lorum «inclinationum",  h.  e.  distantiarum  a vertice  radiorum  incidentium. 

Distantiis  a vertice  quas  modo  diximus  (86^  10'  et  89°  25') 
respondent  refractiones  14'  22"  et  31'  10"  tabellae  prae- 
missae. Quaeritur  jam  angulus  BEA  per  «regulam  falsi" 
hunc  in  modum:  in  A BEA  dantur  radius  AB  = 1,  et  cum 
sit  distantia  puncti  radiantis  a vertice  in  ultima  observatione 
= 89°  25',  erit  A EBA  ==  90°  35'.  Assumto  angulo  BEA 

sin  89°  25' 

(=NEG)  primum  = 87°  30',  prodit  AE=~ — —7=7-  = 1/0009 

sin  87u  30' 

A BEA  = NEG,  NEH  = 90°, 
quare  GEH  = 90°  — 87°  30'  = 2°  30' 

FEG  = 31'  10" 


Pars  proportionalis  anguli  NEG 


GEH  — FEG  = FEH  = 1°  58'  50' 

NEF  = 90  — 1°  58'  50"  = 88.  1.  10. 

31'  10'  81,568". 


= 1870"  . cos.  87°  30' 


sec.  87°  30' 

Cum  ergo  ad  angulum  NEF  (88°  1'  10")  pertineant  81,568"  (K.  8272),  uni  gradui  com- 
petunt: 8801944  = 0'926?//  = 55'6"'  (K-  561A)- 

Jam,  cum  prima  observatio  instituta  sit  altitudine  3°  50',  h.  e.  dist.  a vertice  = 86°  10', 
in  A BEA  dantur  BA  = 1,  EA  = 1,0009,  A EBA  = 93°  50", 

. sin.  86°  10' 

ergo  sm.  BEA  = 

A NEG  = A BEA  = 85°  27'  43"  (K.  86°  59') 

Refractio  GEF  = 14'  22" 

NEF"  = 85°  42'  5"  (877130 

Prius  erat  NEF  = 88.  1.  10. 


Difl.  = 2°  19'  5"  (K.  47'  «tribus  quartis".) 

Sic  prius  NEG  = 87°  30',  jam  85°  27'  43";  differentia  1°  2'  17"  (K.  30').  Jam  Kep- 

3° 

lerus  sic  concludendo  pergit:  cum  sit  differentia  inter  88°  (1'  10")  et  87°  14'  = — — , et 


uni  gradui  per  superiora  competant  partes  prop.  56"',  ergo  pro 


3° 


quibus  minuitur  an- 


gulus 88°, 


56  . 3 


= 42'"  demenda  sunt  partibus  prop.  82,5",  restat 

81,8 


81,8"  = 1'  22";  81,8  . sec.  86°  59'  = 


25'  54' 


cos.  86°  59' 

„Nimiam  igitur  efficiet  refractionem"  (pro  14'  22"  nempe  25'  54"),  ergo  positio  anguli 
BEA  = 87°  30'  falsa  est. 

Si  eadem,  quam  modo  proposuimus,  ratione  calculum  absolveremus,  numeris  usi  qui 
nobis  supra  prodierunt,  differentia  refractionis  minor  erit.  Differentiae  scilicet  angulorum 

79  4 

NEF  2°  19'  competunt  part.  prop.  2,16";  81,568  — 2,16  = 79,4";  — — — 

cos.  8o°  27'  43" 

= 16'  43"  (pro  14'  22"). 

Supposito  a Keplero  A BEA  = 89°,  refractio  simplex  unius  gradus  prodit 
31'  10"  . cos.  89°  1870  . cos.  89° 

89,519 


EA  = 


89°  31'  1J' 
sin.  89°  25' 


= 22' 


sin.  89°  ’ 

= 1,0001005. 

Jam  in  prima  observatione  (ait.  3°  50')  datur  A EBA  = 93°  50', 

T)r,4  sin.  93°  50' 
ergo  sin.  BEA  = i 

/ neg  = Z BEA  = 86°  5';  GEF  = ,4'  22">  quare  NEF  = 86°  19'  22"  (K-  20')- 

c.  . NEG  = 89° 

Diff.  2°  40'. 

Supra  inventa  est  refractio  1°  = 22"',  ergo  refractio  2°  40'  = 23/3  . 22  = 59"'.  Pars 
prop.  89°  = 31'  10"  . cos.  89°  = 32"  30'"  c.,  ergo  angulo  86° 20'  competunt:  32"  30'"  — 59'" 
3 1 5/y 

= 31"  30'";  — - = 7'  40",  debuit:  14'  22";  ergo  suppositio  anguli  BEA  = 89° 

cos.  86"  5' 

falsa  est.  Vera  quantitas  hujus  anguli  erit  inter  87°  30'  et  89";  sit  88".  Tunc  erit 

sin.  89°  25' 

AE  = : = 1,000o577. 

sin.  88" 

Refractio  in  inclinatione  88°,  h.  e.  distantia  a vertice  2°  — 31'  10"  . cos.  88°  = 65"; 

Jam  in  altitudine  3°  50'  eadem  qua  prius  ratione  procedentes,  deprehendimus 
^ NEG  = ^ BEA  = 85°  43' ; NEF  = 85°  43'  + 14'  22"  = 85°  57'  22"  (K.  86°)  ; 
88°  31'  10"  — 85°  57'  22"  = 2°  33'  48".  Cum  refractio  1°  sit  44'",  erit  refractio 
2°  33'  48"  = 1"  53'";  ergo  65,26  — 1,88  = 63,38. 

= 848,6"  = 14'  9" ; 

eadem  quantitas  prodit  multiplicatione  sec.  85°  43'  (13,39)  in  63,38'".  Quum  inventa  haec 
calculo  refractio  parum  differat  a refractione,  quam  tabella  prodit  (14'  22"),  tetigimus, 
inquit,  scopum  sufficienter.  Quare,  fundamenti  loco  tenens  numerum  65"  = 1'  5"  pro 
angulo  BEA  = 88°  30',  reliquarum  «inclinationum41  refractiones,  quas  exhibet  sequens  tabula, 
sic  computat : 

1)  In  inclinatione  h.  e.  distantia  a vertice  90°  : 

Inventa  refractione  in  «inclinatione44  88°  30'  = 1'  5" 
et  data  differentia  inclinationum  90°  et  88l/z°  — ^i/■z0 
nec  non  refractione  unius  gradus  = 44'" 

prodit  refractio  l1/^0  : 66'"  = 1"  (circiter) 

ergo  „simplex“  refractio  datae  inclinationis  90°  = 1'  5"  1"  = 1'  6". 

2)  Ad  computandas  «refractiones  compositas44  in  sequentibus  Keplerus  exhibet  regulam 
plane  insistentem  superiori  calculo,  quae  in  assumta  distantia  (90°)  ad  haec  redit : 

*•  ^ BEA  = ^ BEA  = 88#  6'  14"- 
Deinde,  cum  sit  881/,0  — 90°  = — et  refractio  il/2°  — 1"  6'",  ad  65"  addenda 

sunt  1"  6'",  ergo  65"  + 1"  6'"  = 66"  6'". 

66,1 


Refr. 


= 1980"  = 33'. 


cos.  88°  5'  14' 

Keplerus  apposuit  in  tabula  sua  ad  90°  : 61'  30"  ; reliquarum  distantiarum  vero  refractiones 
magis  ad  veritatem  alludunt.  Verbi  causa:  Sit  distantia  60°;  88°  30'  — 60°  = 28°  30'. 
Refractio  1°  = 44'",  ergo  eadem  28°  30'  = 28l/2  . 44'"  = 1254'"  = 20"  54'" 

65"  — 20,9"  = 44,1" 

sin.  C0°  44,1 

sin.  BEA  - ^0005577  ? Refractio  - 5g0  5g,  40„  5 

/ BEA  = 59°  56'  40" 

= 88,05"  = 1'  28". 

Sic  ut  comprobemus  numeros  Kepleri  tabulae  alio  exemplo,  sit  distantia  a vertice  = 40°. 
881/,0  — 40°  = 48l/,  ; 48 7,  . 44'"  = 2134'"  = 35"  3*4'" 

'65"  — 35"  34'"  = 29"  26'"  = 29,4333; 

sin.  40°  „ , . 29,4333 

sin.  BEA  = . ^ ; Refractio  = 


1,0005577’ 
BEA  = 39°  58'  20" 


cos.  39°  58'  20" 

= 38,4"  (K.  37"). 

Aliam  Keplerus  procedendi  rationem  proponit  «mechanicam44  hanc : sit  v.  c.,  ut  supra 
distantia  a vertice  40°.  «Tota44  refractio  39°  est  36".  40°  36"  = 39°  59'  24"; 

29 

sec.  39°  59'  24"  in  29"  (simplicem  refractionem  40°)  sive  — ^ ^/7-  prodit  quae- 
sitam refractionem.  log.  29  = 1,4623980 

log.  cos.  39°  59'  24"  = 9,8843175 


1,5780805  = log.  37,85' 

Columna  inscripta:  „in  aere  refractorum  inclinatio11  exhibet  differentiam  columnae  quartae 
et  sextae.  Octavae  columnae  anguli  inveniuntur  multiplicato  numero  1,0005577  in  sinus 
aneulorum,  quos  exhibet  columna  sexta,  quod  efficitur,  est  sinus  anguli  quaesiti  (sin.  ABE  = 

BEA  . AE 
AB  >' 

32)  p.  206.  Spectat  hic  (ut  etiam  paulo  infra  p.  209)  Keplerus  Jacobum  Chr  i si- 
ni annum,  professorem  Heidelbergensem , qui  in  opere  «Observationum  Solarium  libri  III. 
(Eas.  1601)  contendit,  vapores,  qui  radios  Solares  refringant  et  majus  reddant  corpus  Solare, 
ad  veram  Solis  altitudinem  deprehendendam  nihil  efficere ; huic  satisfieri  sola  parallaxi  Solis. 
(Comp.  annot.  seq.  Nr.  85.) 

33)  p.  214.  Anno  1596.  Mense  Majo  Amstelodaino  profecti  sunt  J.  H.  Hemskerken, 
J.  C.  Ryp  et  W.  Barentson  in  boreales  regiones  transitum  quaerentes  commodiorem  in  Indiam 
orientalem.  Navis  Hemskerkenii  ad  Novam  Zemblam  glacie  circumfusa  per  hiemem  1596  9r 
inclusa  vere  anni  97.  a nautis  intrepidis  relicta  est,  ipsi  vero  nautae  innumeras  passi  cala- 
mitates in  Hollandiam  redierunt  mense  Octobris  anni  1597.  Quae  ipsis  evenerant  fata  refert 
Gerhardus  de  Vera  in  libro:  «Historia  navigationis  in  Arctum.  Amstelod.  1 598,  in  quo  libro 
deprehendes  phaenomenon,  quod  Keplerus  in  sectione  9.  Capitis  IV.  inquirit. 

De  eodem  egit  Keplerus  cum  amicis  per  literas  sequentes.  In  literis  d.  Gratii 
d.  19/29.  Aug.  1599,  quarum  partes  Vol.  I.  p.  51.  93.  197  ss.  praemisimus,  haec  refert 
Maestlino  : 

Extat  navigatio  Batavorum  per  zonam  frigidam  et  hibernatio  sub  /6  . Inter 
cetera  referunt,  Solem  14  diebus  maturius  ortum  esse,  quam  ex  calculo  sequebatur. 
Consultus  super  hac  re  ab  Herwarto  Monachiensi , respondi,  parallaxin  esse  phy- 
sicam. Non  dubito,  quin  ipse  quoque  videris  libellum,  tuum  igitur  judicium  audire 
cupio , nam  mihi  ipsi  non  plene  satisfacio.  Scribis  tu  in  eclipsibus , Tubingae 
fuisse  hanc  parallaxin  2°  in  Luna.  Nihil  ergo  mirum,  post  tam  longam  noctem 
factam  esse  parallaxin  5 graduum.  Sed  jam  obstat  huic  subductioni,  quod  a prin- 
cipio noctis  longae  illius  Sol  non  serius  evanuit.  Nam  secundum  calculum  debebat 
evanescere  Sol  biduo  solo  citius,  quam  observarunt  Batavi.  Illud  biduum  facit  in 
declinatione  non  plus  quam  40'.  Hinc  ego  sic  argumentor:  Si  Tubingae  nox 
ad  summum  16  horarum  facit  aerem  tam  crassum,  ut  parallaxis  fiat  2°  (et  tamen 
non  hieme  observasti,  sed  nocte  adhuc  breviori),  multo  igitur  crassiorem  aerem 
multo  majorem  parallaxin  quam  2°  ut  faciat  par  est,  cum  excrescit  in  24  horas, 
tum  scilicet,  cum  incipit  Sol  evanescere.  Cur  ergo  sunt  tantum  40  ? Connexa 
huic  est  alia  quaestio,  quae  fuerit  Walteri  ratio  TtjQ^asojg,  et  qua  via  perpendiculum 
potuerit  hanc  parallaxin  physicam  tollere,  quod  in  disputatione  de  eclipsibus  recen- 
suisti. Careo  illo  libello  nec  investigare  possum,  ne  Monachii  quidem.  Careo  et 
libello  epistolarum  Tychonis,  cujus  exemplar  si  Tubingae  est,  obnixe  rogo,  ut  per 
nuncium  ad  me  mittas.  Meminit  quidem  et  ipse  Tycho  in  tuis  literis  impe- 
dimenti refractionum  sublati.  Fortasse  tibi  cognita  est  et  illius  ratio. 
(Comp.  Vol.  I.  p.  46.) 

H.  Roslinus  de  hoc  itinere  Hollandorum  peculiarem  conscripsit  libellum  (a.  1610 
De  navigatione  septentrionali),  in  quo  Keplero  reliquit  solvendam  hanc  quaestionem.  Cum  et 
ipse  aliquid  hac  de  re  scribere  vellet,  causam  hujus  rei  rejecit  in  «maris  detumescentiam  et 
subsidentiam,  quasi  per  hanc  horizonte  decliviori  facto  Sol  citius  oriri  potuerit.11  Keplerus  in 
«Dioptrica11  admonuit  Roslinum,  quaestionem  hanc  a se  per  refractiones  aeris  expeditam 
esse  in  Astr.  parte  optica,  citans  hunc  ipsum  locum.  Haec  ingenue  fatetur  Roslinus  in 
opusculo  inscripto:  Praematurae  Solis  apparitionis  in  N.  Zembla  causa  vera.  Arg.  1612, 
errorem  suum  his  verbis  excusans : «optices  prorsus  sum  ignarus.  Admonitus  autem 

de  sinistro  hoc  meo  judicio  a viro  doctissimo  D.  Matthia  Berneggero,  Acad.  Argentinensis 
professore  classico,  non  rescidi  caput  X,  sed  publicari  permisi  partim  oh  hanc  causam,  quod 
jam  sub  praelo  esset  libellus  nec  ad  manus  amplius,  partim  quod  per  hoc  dogma  nihil  scopo 
principali  libelli  mei,  cursum  navigationis  per  septentrionem  in  orientem  Batavis  monstrare 
intendentis,  detrahatur,  sive  verum  sive  falsum  hoc  dogma  sit.  Cum  vero  nunc  denuo  me 
admoneat  Berneggerus  et  insuper  transmittat  scriptum  ea  de  re  eximie  doctum,  in  quo  mea 
sententia  abunde  satis  refutatur,  ideo  praelo  haec  dare  et  publica  fieri  volui  et  rescindi 
etiam  volo  partem  cap.  X.  libelli  mei  a fol.  80 — 85.“  Scriptum,  quod  hic  Roslinus 
commemorat  opusculoque  suo  adjungit,  conceptum  est  teste  Roslino  a G.  Brenggero, 
qui,  laudatis  aliis  in  Roslini  tractatu , de  hoc  errore  sic  loquitur : «verum  ut  nihil  in  hac 
vita  ex  omni  parte  beatum  et  absolutum  praedicari  potest,  ita  nec  hic  libellus  ab  omnibus 

erratorum  naevis  immunis  est,  quando  quidem  auctor,  quod  ejus  pace  dictum  volo,  alicubi 
graviter  hallucinatur.  Causam  praematurae  Solis  apparitionis  in  solam  maris  detumescentiam 
conjicit.  “ Dein  geometrica  demonstratione  usus  ostendit  Brenggerus  „juxta  R.  rationem 
maris  superficiem  ultra  12  millia  passuum  descendere  oportuisse.  Qui  fieri  potuerit,  ut  tam 
insolens  maris  casus  Batavos  latuerit?  Ergo  aliam  subesse  hujus  apparentiae  causam  oportet, 
de  qua  quid  ego  sentiam,  jam  dudum  anno  98.  ab  amicis  requisitus,  exposui.'1  Quam  sen- 
tentiam, Solem  per  refractionem  in  aere  vaporoso  denso  apparuisse,  breviter  subjiciens,  addit: 

„De  hac  re  velim  D.  Roslinum  privatim  ab  amicis  moneri,  ut  si  ita  videbitur  ipse  se 
corrigere  possit,  ne  forte  ab  aliis  publice  corripiatur." 

Quae  posthac  Brenggerus  hac  de  re  senserit , leguntur  in  literis  ipsius  ad  Keplerum 
datis,  quas  pag.  44.  proposuimus. 

Dav.  Fabricius  hanc  quoque  quaestionem  movebat  in  compluribus  ad  Keplerum 
datis  literis,  primum  (d.  28.  Apr.  v.  st.  1602)  his  verbis:  Hollandi  anno  96.  superveniente 
autumno  et  glacie  impediente  ad  fretum  Weigatz  hibernarunt  sub  elev.  poli  76°.  Isthic  per 
magnum  quadrantem  aliquoties  et  diligenter  observarunt,  eoque  anno  24.  Oct.  v.  st.  Solem 
in  10°  57'11[,  secundum  Josephi  Scalae  Ephemerides  (Venet.  1589),  quibus  usi  sunt.  Tunc 
ultimo  extremum  Solis  limbum  visui  eorum  se  subtrahentem  observarunt,  eundemque  vero 
limbum  rursum  anno  97.  14.  Jan.  primo  emergentem  conspexerunt  et  majoris  certitudinis 
causa  addunt,  fuisse  eo  die  conjunctionem  Jovis  et  Lunae  in  Tauro.  Haec  emersio  primum 
post  14 — 16  dies  in  ea  elevatione  fieri  debuisset.  Haec  res  mira  est  et  aut  generalem 
Terrae  rotunditatem  tollit  aut  tabulas  primi  mobilis  falsitatis  arguit.  Refractio  etsi  bidui 
vel  tridui  spatium  in  istis  locis  inducere  potuerit,  nihil  tamen  facit,  nam  sic  etiam  in  ultima 
occultatione  eandem  differentiam  intulisset,  quam  in  prima  emersione  fecit;  sed  tempus 
ultimae  occultationis  proxime  ad  tabulam  asc.  obliquae  76°  congruit,  emersio  vero  non. 
Ergo  ex  refractione  minime  est  illa  differentia.  Montes  quoque  nulli,  cum  planum  mare 
versus  meridiem  illis  fuerit  in  conspectu.  Quaeso  Domine  ut  hunc  nodum  miraculosum 
enucleare  studeas. 

Responsio  Kepleri  deest.  Fabricius  in  epistola  d.  d.  1/11.  Aug.  1602.  haec  priori- 
bus Keplero  respondens  addit : Ad  punctum  de  Hollandis  haec : Majorem  illic  esse  refrac- 
tionem non  dubito,  tamen  non  puto,  quod  5°  refractionem  constituere  possit,  alias  sub  polo 
ingentis  magnitudinis  esset.  Concedo  aerem  puriorem  in  ultima  occultatione  Solis,  quam  in 
prima  emersione,  hoc  verum  tantum  in  aliqua  altitudine  supra  horizontem.  Verum  quando 
jam  declivis  factus  ipsum  horizontem  attigerit  et  occultetur,  non  potest  esse  major  refractio, 
quam  cum  in  prima  emersione  horizontem  attingit.  Causa  est  quod  Sol , ut  ascendendo 
aerem  puriorem  reddit  et  refractionem  minorem,  sic  descendendo  crassiorem  aerem  et  majorem 
quoque  refractionem  rursum  facit,  et  sic  utrobique  in  ultima  occultatione  et  prima  emersione 
aer  aeque  crassus  sit.  Ut  crepusculum  matutinum  et  vespertinum  in  eadem  altitudine  ape- 
ritur, cur  non  crassities  quoque  aeris  vespere  et  mature  eadem  esset?  Ego  loquor  de  puris 
diebus,  nec  dubito,  illic  quoque  puros  interdum  et  claros  esse  dies.  Ergo  mi  Keplere  longe 
alia  ratio  erit  hujus  discrepantiae  in  Solis  occasu  et  ortu.  Diligenter  ergo  considera.  Si 
maxime  aer  in  prima  emersione  ratione  vaporum  terrestrium  crassior  fuisset,  tamen  4 — 5 
graduum  differentiam  parere  posse  aerem  non  est  credibile. 

Miror  quoque,  te  montes  et  arida  terrestriaque  loca  fumaria  facere  et  non  potius  nubium 
causam  in  maria  constituere.  Rationi  vicinius  est  credere , quod  ex  humidis  locis  vapores 
ascendant,  quam  ex  arenosis,  saxeis  et  duris  montibus  et  terris.  Contrarium  hic  in  locis 
mari  vicinis  quotidie  experimur.  Major  est  dispositio  aquae  ad  fumos,  quam  terrae.  Adspice 
ollas  igni  appositas  et  viridia  ligna,  et  dura  siccaque  considera.  Testantur  quoque  itineraria 
Indica,  illas  continuas  pluvias  in  littoralibus  locis  magis  quam  in  mediterraneis  fieri.  In 
promtu  causa  est,  quia  mare  exhalat  materiam  pluviarum. 

Quibus  Keplerus  (d.  2.  Dec.  1602)  respondit:  De  refractione  in  locis  hyper- 
boreis  argumentaris  non  ut  de  re  physica,  sed  ut  de  parallaxi  aut  eclipsi  aut 
longitudine  dierum,  ita  mathematice.  Non,  inquis,  tanta  esse  potest,  ne  sub  polo 
fiat  ingens.  Ita  me  doces  argumentari:  in  Styriacis  alpibus  perennes  esse  nives 
nequeunt,  alias  in  Dania,  quae  septentrionalior  est,  nemo  plane  poterit  habitare. 
Non  sequitur.  Sunt  locis  suae  proprietates,  auctae  quidem  alibi,  alibi  remissae  ab 
astronomicis  causis,  sed  tamen  non  ab  his  solis  dependentes,  verum  se  ipsis  et 
conditione  sui  subjecti  nixae. 

Ejusdem  census  est  et  illa  tua  altera  exceptio:  Sol  altus  alterat  refractiones, 
declivis  non  item.  Imo  haec  alteratio  non  est  a Sole  tantum  in  alto  et  declivi, 
ut  neque  frigus  hiemis  et  calor  aestatis : sed  et  haec  et  illa  etiam  a diuturnitate 
temporis.  Et  negare  non  potes,  Hollandos  diutius  Sole  caruisse,  jam  redeunte, 

quam  cum  abiret  ab  ipsis.  Tunc  enim  tantum  23  horis  caruerunt,  hic  amplius 
3 mensibus.  Nihil  huc  facit  eadem  utrobique  altitudo  crepusculorum , quorum 
materia  sicca  et  fumida  est,  non  refractionem  sed  obscurationem  et  occultationem 
causans  ; ut  taceam,  quod  intra  24  horas  utrumque  penes  nos  accidit,  illic  minime; 
quare  nec  de  illis  dicere  potes,  qui  autoptes  non  fuisti. 

Et  quid  multis  ? Equidem  non  aberrem,  si  50ies  aut  40ies  dicam  exsuperari 
superficiem  aeris  refractoriam  et  humidam  a summa  crepusculorum  materiae  altitudine. 

De  claris  diebus  te  loqui  ais  ; at  nisi  fuissent  ibi  multi  fere  clari  dies  , sed 
perpetuo  ningidi  et  nebulosi,  quod  historia  testatur,  refractio  tanta  non  fuisset. 

Movet  et  magnitudo  5°.  At  Rothmannus  Venerem  integro  horae  quadrante 
eodem  loco  haerere  vidit  in  Hassia.  Maestlinus  in  eclipsi  Lunam  vidit  2°  elevatam 
oriente  Sole  et  similiter  Solem  2°  elevatum  occidente  Luna.  De  borealibus  vero 
Groenlandiae  scribit  nescio  quis,  nebulas  ibi  existere  rorantes  guttis  tam  grandibus, 
ut  enunciare  non  ausim.  Ita  tibi  sat  hinc  verisimilitudinis.  Nec  aliam  esse  causam 
testatur  sequentium  dierum  historia,  cum  longe  plus  temporis  praeteriisset,  quam 
pro  tantulo  augmento  declinationis  a prima  apparitione;  Sol  tamen,  jam  vaporum 
densis  superior,  pristinam  monstravit  poli  altitudinem,  quae  fuit  ante  occultationem. 

De  montanis  novam  mihi  litem  moves.  (Comp.  Vol.  I.  p.  327.)  Quid  tibi  aridae 
sunt  hae  regiones  ? Unde  ergo  tot  flumina  ? Et  unde  vadum  in  altissimo  cacumine, 
nisi  per  evaporationem  marinae  intus  in  Terra  facultati  vegetandi  concoctae  ? An 
tu  negas  mihi  nasum  esse  humidum  propterea,  quod  tantum  aquae  non  sit  in  meo 
corpore,  quantum  in  situla?  Ubi  quaeso  plus  evaporationis?  Ab  igne,  a foco,  a 
calore  est  evaporatio,  non  tantum  a materia.  Esse  vobis  crebros  vapores  ad  litora 
credo,  equidem  video  ad  Moldam.  At  hi  cito  dispelluntur,  hi  refractionem  con- 
stantem non  faciunt.  Meministine  ex  Tychone  audire,  minus  hic  esse  serenitatis, 
quam  in  medio  freto  Cimbrico  inque  Huenna  sua  ? Itaque  non  terra  ex  montibus, 
sed  humor  evaporat  mixto  spiritu  metallico,  sulphuraceo,  oleagineo,  qui  in  tonitrua 
erumpit  et  chasmata. 

Porro  fidem  itinerariorum  temeras.  Ad  litora  sane  navigatur,  in  planitiebus 
habitatur,  ad  montana  mercatoribus  ascenditur.  Testantur  tamen  et  hodierni  phy- 
sici, et,  ne  frustra  de  hoc  glorientur,  antiquus  Strabo,  incrementa  Nili,  ubi  perpetua 
serenitas , a continuis  pluviis  esse  in  Lunae  montibus  ad  interiora  Aethiopiae. 
Theophrastus  vero  cum  Aristotele  hic  communem  cum  ipso  narrat  fabulam,  nubes 
desuper  ex  aeris  coagulo  existere. 

Quid  ego  tibi  dicam?  Quod  nos  aerem  dicimus,  sine  quo  tam  non  possumus 
retinere  spiritum,  quam  non  possent  pisces  aqua  sua  carere,  id  ergo  non  est  tantae 
altitudinis,  ut  omnia  montium  cacumina  superet.  Extat  Atlas,  Olympus,  et  ille 
inter  Azoras,  Culus  Terrae  dictus. 

Tu  fabulae  praetextum  quaeris  ab  astrorum  operatione,  quae  propiorem  habet 
aerem.  Edissere  mihi  elegantule,  quanto  propior  ego  sum  fixis  quam  tu?  Causam 
operationis  astrorum  invenies  in  meis  Meteorologicis,  in  quibus  jam  pridem  te  de- 
sideravi opponentem,  sed  serium  non  gymnasten ; cur  enim  id  ego  operose  refutem, 
quod  ipse  clam  damnas  ? Invenies  ibidem  hoc : terrane  an  aqua  magis  apta  sit 
mutari  et  agitari  ab  astris,  quod  perinde  est  ac  si  dicas,  avisne  magis  ad  volandum 
apta  sit  an  pennae,  ad  currendum  equus  an  rotae  ? Sed  huc  tantum  verborum  de 
Hollandis,  qui  te  extorrem  patria  sede  fecerunt ; missos  faciamus.  — 

Spectat  Keplerus  his  verbis  calamitates,  quae  Fabricio,  prius  pastori  Resterhaviae  Ost- 
frisiorum,  e tumultibus  bellicis  ortae  sunt,  quibus  motus  prius  Auricam , posthac  principem 
suum  secutus  Esenam  et  inde  Ostelam  se  recepit.  „Meteorologica“  quae  Keplerus  supra 
verbo  tangit,  insunt  dissertationi  : De  Fundamentis  astrologiae  certioribus  (Vol.  I.  p.  417). 

Fabricius  respondit  (1/11.  Feb.  1603);  Sententiam  tuam  non  omnino  improbo,  nisi 
quod  vix  soli  refractioni  tantam  differentiam  adscribere  audeam.  Puto  glaciei  moles  uno 
tempore  anni  majores  aut  minores  esse  potuisse  propter  diversum  ventorum  flatum , glacies 
illas  aut  advehentium  vel  deducentium  a litore  , unde  vel  unius  vel  duorum  graduum  alti- 
tudinem facile  occultare  potuerit. 

Keplerus  contra  (4.  Jul.  1603)  haec  affert:  De  refractione  Hollandis  Solem 

ostendente  ante  tempus  peculiari  capite  disputo  in  Opticis.  Tu  fugis  majusculam 
refractionem  duplo  majorem  nostris,  incidis  vero  in  absurdissimas  glacierum  moles. 
Mare  nunquam  fuit  obruta  glacie.  Perpende , quantae  altitudinis  mons , qui  ad 
distantiam  unius  milliaris  4°  et  amplius  altitudinem  repraesentet.  In  Styria  montes 
sunt  altissimi,  quales  nondum  uspiam  vidi ; cum  vero  summus  eorum  aequet  5 turres 
Argentinenses,  seu  l/B  milliaris,  quaeso,  ex  quo  flumine  tam  ingens  glacies  ? Nam 
e mari  negant  Batavi,  prodigiosissimam  glaciem  dicunt  47  ulnarum. 

34)  p.  215.  Christmannus  in  libro  quem  diximus  annot  32.  theoremata  quaedam 
trigonometrica  Phil.  Lansbergii,  quae  insunt  operi  inscripto:  Triangulorum  geometriae 
libri  IV.  (Amstelod.  1591.  1631),  falsa  esse  contenderat.  Contra  Christmannum  Daniel 
Mi  verius  Anglus  Lansbergiuin  defensurus  libellum  conscripsit,  quem  dicit  Keplerus,  inscrip- 
tum: Apologia  pro  Lansbergio  ad  J.  Christmannum  (Middelb.  1602).  (Comp.  ann.  85.) 

35)  p.  219.  Sic  est  in  editione  Marci  Hopperi  p.  324  : aXXa  ngcuxov  /uev  dnavxr]- 
tsov  Xsyovxag,  oxi  7U.nXa.oxai  o'  Xoyog  ovxog,  vno  xivcov  ^ovXofxsvwv  dnogiav  ifxnoir^oai 
rotf  ini  xavxa  xaxayivouevoig,  zcov  dgQoXoyw v xai  (ptXooocfiov.  Haec  G.  Valla  latine 
sic  tradit:  Verum  primo  occurrendum  dicentibus,  quod  haec  conficta  sit  oratio  a quibusdam 
philosophis  et  astrologis  iter  facere  ad  haec  evenientia  volentibus. 

36)  p.  219.  Ptolemaeus  in  Almagesto  Lib.  III.,  cap.  2.  haec  profert:  Major 
error  accidere  potest,  quando  per  instrumenta  fiunt  observationes,  quae  non  observationum 
ipsarum  tempore  exquisite  positae  sunt.  Ut  in  armillis  aeneis  apud  nos  in  palaestra  , quae 
viderentur  aequinoctialis  circuli  superficiei  positionem  habere,  perspicere  quisquam  poterit; 
adeo  enim  diligenter  nobis  observantibus  situs  earum  lapsus  esse  videtur,  ut  nonnunquam 
etiam  bis  in  eisdem  aequinoctiis  cavae  superficies  ipsarum  illuminatae  sint. 

37)  p.  220.  Procli  Sphaera,  Thoma  Linacro  Britanno  interprete.  Graece  et  Latine 
ed.  M.  Hopperus.  Bas.  1547.  p.  3.:  porro  is  circulus  in  nostro  tractu  a priori  majoris 
Ursae  pede  describitur.  Pag.  11:  At  in  nostra  habitatione  ita  solstitialis  ab  horizonte 
scinditur,  ut  universo  circulo  per  octo  partes  dissecto  quinque  supra  Terram  appareant,  tres 
sub  Terra  lateant. 

38)  p.  220.  Dominicus  (non  Antonius)  Maria , Ferrariensis , Professor  matheseos 
Bononiae  (f  1514);  „Operam  dedit  observationibus  coelestibus  suoque  exemplo  et  hortatu 
Copernicum  ad  diligentius  colendam  praxin  astronomicam  instigavit“  (Weidleri  Historia 
astronomiae),  Rheticus  Copernicum  discipulum  fuisse  Mariae  narrat,  contra  N.  Mullerus 
(in  editione  librorum  Copernici  de  Revol.  coel.  1617)  «adjutorem  et  testem  observationum 
Mariae11  vocat  (c.  a.  1497).  Will.  Snellius  in  libro  inscripto : Eratosthenes  Batavus  de 
Terrae  ambitus  vera  quantitate.  Lugd.  Bat.  1617,  refutat  Mariae  opinionem  de  decremento 
poli  altitudinum  in  Italia,  desumtam  ex  Antonio  Magini  «Tabulis  secundorum  mobilium 
coelestium11  (Ven.  1585.  Canon  8.  p.  29.)  qui  rem  quasi  indubiam  lectoribus  proponit  ex 
„ antiquo  quodam  vaticinio  (Mariae)  anni  1489  Bononiae  excuso.11 

39)  p.  221.  Keplerus,  voce  «pomposa  illa  Thetis11,  mare  Balticum  interjacens 
impedimentum  spectat  Gilbertum  visitandi.  Quo  tempore  autem  haec  scripsit  Keplerus,  jam 
e vita  abierat  Gilbertus  (anno  1603).  Comp.  cum  his,  quae  scripsit  Keplerus  Herwarto  in 
annot.  4,  ad  Comment.  de  motibus  Martis.  Gilbertum  diximus  Vol.  I.  p.  652. 

40)  p.  222.  Weidlero  teste  (Bibliographia  astr.)  prodierunt  eodem  quidem  anno  1544. 
Norimbergae,  sed  separatim  : Regiomontani  «Torquetum11  &c.  et  „Observationes  30  annorum 
a Regiomontano  et  B.  Walthero  Norimb.  habitae11  curante  Jo.  Schonero.  Insunt  hae  obser- 
vationes operi  W.  Snellii,  inscripto:  Observationes  Hassiacae  &c.  Lugd.  Bat.  1618,  in  quo 
verba  a Keplero  citata  leguntur  parte  II,  fol.  35.  (Comp.  Vol.  I.  p.  209.) 

41)  p.  226.  Medici,  quos  duces  sequitur  Keplerus  in  hac  disquisitione  inter  cele- 
berrimos hujus  scientiae  artifices  non  tantum  illa  aetate  nominabantur,  sed  posterioribus 
quoque  temporibus  maximi  habiti  sunt. 

Felix  Platerus  (nat.  Basileae  anno  1536,  mort.  1614)  professoris  munere  funge- 
batur in  academia  Basileensi  ab  anno  1560  usque  ad  mortem.  Praeter  alia  multa  ad  medi- 
cinam pertinentia  scripta  maximam  ferebat  laudem  editis  tribus  libris  de  partium  corporis 
humani  structura  et  usu,  quos  supra  dicit  Keplerus. 

De  Aquapendentio  diximus  supra  (annot.  3).  — Joannes  Jessenius  a Jessen  (nat 
Vratislaviae  a.  1566),  ab  a.  1596  usque  ad  annum  1601  Wittebergae , inde  in  Pragensi 
academia  medicinae  professor  (Pragae  Rector  et  cancellarius),  amicitia  conjunctus  erat  cum 
Tychone  (quem  oratione  funebri  summis  laudibus  extulit)  et  Keplero.  Posthac  Bohemorum 
turbis  immixtus,  anno  1621.  Pragae  supplicio  affectus  est. 

42)  p.  233.  Qua  de  re  in  Harmonicorum  libro  IV,  cap.  7.  haec  leguntur:  Adi 

meae  Optices  astr.  partis  p.  169;  videbis  antiquam  querelam  etiam  de  visu  humano. 
Nam  etsi  loco  illo  modum  videndi  a me  tandem  post  tot  frustraneos  aliorum  conatus 
solidissime  demonstratum  fatentur  diligentiores  optici  et  medici  anatomici  (quam- 
quam Fr.  Aquilonius,  cujus  magnum  opus  opticorum  ante  4 annos  prodiit  — anno 
1613  — librum  meum  non  vidit,  eoque  in  antiquo  errore  circa  modum  visionis 
novam  sane  quam  pulchram  irrito  struxit  pergulam) : tamen  ille  videndi  modus  non 
ultra  retiformem  tunicam  sese  porrigit,  qua  perspicui  sunt  humores  oculi : superest 
adhuc  quaestio,  necdum  a physicis  ad  quos  provocavi  discussa,  quomodo  pictura 
rei  videndae , a me  formata  in  retiformi  tunica , inde  porro  per  opaca  corporis 
introrsum  recipiatur  ad  animae  penetralia  ? anne  foras  anima  progrediatur  in  ejus 
occursum?  et  quae  his  adhaerent.  Atque  ego,  ut  ingenue  fatear,  plus  in  visione 
haereo,  quam  in  hac  perceptione  anguli  radiorum  (planetarum , de  quibus  hic  agit 
Keplerus),  de  qua  videor  mihi  balbutire  aliquid  non  inepte  posse,  cum  in  illa 
omnino  sim  mutus. 

43)  p.  255.  J.  B.  Portae  de  refractione,  optices  parte,  libri  IX.  Neap.  1583.  Confer 
hist.  opticae  Pristleyi,  ed.  Klugel  (pag.  40),  quem  si  audieris,  non  fuisse  videbis,  quod  hanc 
Opticam  non  conspectam  aegre  ferret  Keplerus. 

44)  p.  255.  \ ol.  V.  manuscriptorum  Petropolitanorum  exhibet  complures  hujus 

Dietrichstenii  epistolas,  annis  1603—6.  ad  Keplerum  scriptas,  datas  partim  Gratii,  partim 

iennae  , Rabensteinii  et  Moelbruckii , in  quibus  Dietrichstenius  studiosissimum  se  praebet 
rerum  Keplerianarum  ipsiusque  Kepleri  „seines  lieben  Herrn  Gevattern.“  In  epistola  data 
d.  20.  Oct.  1604  inter  alia  haec  leguntur;  Dass  Ir  in  Eurem  nunmehr  in  Druck  verfertigten 
Biichlein  meiner  Person  auch  eingedenk  gewesen  , thue  ich  mich  freundlich  bedanken , wie- 
wohl  ich  leichtlich  erachten  kann,  dass  es  mehr  Euer  gute  zu  mir  tragende  Affection,  ais 
meiner  Person  Wiirdigkeit  verursacht  habe.  Und  da  Ihr  mir  wollt  ein  Exemplar  oder  mehr 
zukommen  lassen , so  stellt  es  nur  dem  Fidelier  durch  die  Post  zu.  Sein  die  Exemplare 
dick,  so  kann  mans  abtheilen  und  mir  dieselben  zu  unterschiedlichen  malen  schicken. 

Ich  reise  morgen,  wills  Gott,  nach  Gratz  und  werde  mich  8 oder  10  Tag  aldort  auf- 
halten.  In  der  Zeit  miisst  Ihr  mir  ein  Exemplar  iiberschicken.  Wollt  Ihr,  dass  ich  Ihr 
furstl.  Durchl.  meinem  gnadigsten  Herrn  in  Eurem  Namen  eins  prasentiren  soli,  will  ichs 
gern  thun. 

Damit  wollet  geliebter  Herr  Gevatter,  sowie  die  Frau  Gevatterin  und  Eure  Angehorigen 
von  mir  freundlich  griisst  seyn. 

45)  p.  260.  Corn.  Gemma,  Frisius,  Reineri  filius  (nat.  Lovaniae  a.  1534,  mort. 
1579)  medicinae  professor  in  academia  Lovaniensi , anno  1575  Antwerpia  edidit  „Libros  2 
de  naturae  divinis  eharacterismis , seu  raris  et  admirandis  spectaculis,  causis , indiciis,  pro- 
prietatibus rerum  in  partibus  singulis  Universi.  Liber  I.  inscriptus  est:  Ars  Cosmocri- 
tica,  quae  non  modo  corporum  afiectionumque  singularium  vires  reconditas  et  causas  docet 
eruere , sed  et  mutationes  rerum  criticas  &c.  praesagire.  Librum  II.  „ Janum  Trifrontem 
placuit  appellare. u 

46)  p.  264.  Archimedes  in  libro  de  Arenae  Numero  demonstraturus,  numerum 
inveniri  posse  majorem  numero  arenae  granorum , quo  repletam  assumit  Aristarchi  sphaeram 
mundi,  inter  principia  haec  ponit:  1)  Terrae  ambitum  non  excedere  3000000  stadiorum. 
2)  Terrae  diametrum  majorem  esse  Lunari , Solarem  majorem  Terrena.  3)  Solis  diametrum 
non  excedere  tricesimum  diametri  Lunae.  4)  Solis  diametrum  aequare  secundum  Aristarchum 
V? 20  zodiaci.  Ut  hanc  quantitatem  probet,  methodo  utitur,  quam  Keplerus  in  praemissis 
inquirit ; angulus,  quo  Sol  conspicitur,  Archimedi  prodit  non  major  quam  7100  recti , non 
minor  quam  l/200  recti. 

Quem  dicat  Commandinus  Rabbinum  Levi,  nescimus.  Weidlerus  (Hist.  Astr.)  duos 
recenset  hujus  nominis  (sec.  XIII.  et  XIV.),  quorum  prior  «congessit  librum  astronomicum 
seu  potius  astrologicum,  ex  variis  vetustis  monumentis  compilatum, “ posterior  «librum  com- 
posuit, quem  bella  Dei  seu  Defensionem  Dei  inscripsit. “ Friderici  Commandini  cele- 
brati commentatoris  Euclidis,  Archimedis,  Ptolemaei,  Aristarchi,  Heronis,  Pappi  &c.  (nat. 
Urbini  anno  1509  ; mort.  ibid.  1575)  Commentarium,  quem  dicit  Keplerus,  non  inspeximus  ; 
qui  nobis  praesto  est : „De  iis  quae  vehuntur  in  aqua“  (Bonon.  1565)  Arenae  numerum 
non  attinet.  Sine  dubio  inest  collectioni,  quae  inscribitur : Archimedis  opera  ponnulla,  a 
F.  Commandino  Urbinate  nuper  in  Latinum  conversa  et  commentariis  illustrata.  Ven.  1558. 

47)  p.  266.  Anno  1599  in  Styria  persecutionem  incepisse  civium  Lutheri  fidei  ad- 
dictorum constat.  Keplerus  initio  minus  immixtus  erat  his  turbis,  posthac  vero  d.  7.  Aug. 
1600  Gratio  ejectus  cum  sociis,  per  aliquot  septimanas  „in  confiniis  Styriae  et  Hungariae“ 

versabatur,  indeque,  jam  antea  a Tychone  invitatus,  die  30.  Sept.  iter  Pragam  ingressus  est. 
(Comp.  Vol.  I.  p.  54.  72.) 

48)  p.  273.  Nescimus,  qua  usus  sit  Keplerus  editione.  Quae  nobis  praesto  est 
(Yitembergae  1542),  illam  Posidonii  sententiam  affert  pag.  240.  Prima  haec  editio  Purbachii 
Rheinholdi  curis  excusa,  longe  praestantior  prioribus,  praecipue  propter  commentaria  a Rhein- 
holdo  addita,  per  seculum  XVI.  saepius  typis  impressa  est. 

49)  p.  276.  In  LCK  (Fig.  87)  data  sunt  latera  CK  = 128,  LC  = 1146,  et 
angulus  comprehensus  LCK  = 179°  44'  20",  cujus  complementum  ad  180“  =15'  40", 

. tang.  7'  50"  . 1018 

ejusque  dimidium  = 7'  50" ; ergo  tang.  i/2  (K  — L)  = 1274 * Hinc 


7,  (K  — L)  = 6'  16"  et  /_  L = 7'  50"  — 6'  16"  = l'  34". 

50)  p.  277.  In  Epitome  Astron.  Cop.  (Lib.  VI,  parte  V,  3)  hunc  Plinii  locum  his 
explicat  verbis  Keplerus  : quot  dies  sunt  in  aetate  Lunae,  tot  dodrantes  totque  semiuncias 
horarum  (qualium  nox  quaelibet  habet  12)  illam  lucere  usque  dum  occidit,  et  hoc  quidem  a 
nova  ad  plenam,  seu  aetatem  Lunae  15  dierum.  Inde  vero,  quot  accedunt  dies  aetati  Lunae 
supra  15,  totidem  dodrantes  totidemque  semiuncias  rursum  detrahendas  a numero  horarum  12 
cum  aetate  dierum  15  collecto:  dodrans  horae  est  45',  semiuncia  2 */3 summa  47 1/2,  quae 
sumta  quindecies  efficiunt  fere  horas  12. 

51)  p.  280.  Herwartus  d.  13.  Sept.  1608  haec  dedit  Keplero  : De  penumbra  und 
was  Gestalt  ob  immensam  distantiam  der  Schatten  evanescirt  und  nit  mehr  gesehen  wird, 
•wie  weit  auch  dieselb  distantia  seyn  muss , wollt  ich  gern  , dass  der  Herr  mir  die  locos 
sowohl  in  seinen  Opticis,  ais  auch  in  aliis  aliorum  libris  angedeutet  hatte. 

Quibus  Keplerus  respondit  (d.  18.  Oct.  1608):  De  umbris  adsigno  Opticorum 
p.  239  (280),  ubi  voces  novas  ipse  confinxi,  itaque  auctores  alios  nominare 
non  possum,  qui  hac  de  re  scripserunt.  Igitur  in  schemate  folii  dicti  penumbra 
est,  quidquid  inter  lineas  GK  et  GL  et  quidquid  inter  HN  et  HM  est,  quia  a 
parte  Solis,  non  a toto  Sole  illustratur.  Sed  haec  generalis  notio  nobis  parum 
prodest.  Opus  igitur  esset  nova  voce  ad  designandum  7ta&og  ejus  spatii,  quod  est 
inter  lineas  GL,  HN  post  concursum,  seu  post  mucronem  umbrae.  Possemus  dicere 
nebulam.  Sit  jam  CD  corpus  opacum,  CID  ejus  umbra,  sic  ut  I sit  mucro,  in 
quem  desinit  umbra ; erit  tamen  in  spatio  KIM  obscuritas,  quam  generaliter  penum- 
bram,  sed  specialiter  jam  nebulam  dico,  qualem  dixi  defluere  a globis  turrium  (p.  318). 

Melius  fortasse  inserviet  schema  Nro.  48.  Sit  ibi  NP  Sol,  FG  corpus  opacum 
(pro  eo  quod  in  illa  prop.  VI.  est  foramen).  Erit  igitur  umbra  FIG ; et  in  I 
desinet  umbra,  incipiet  nebula,  sic  ut  in  Y non  quidem  sit  umbra,  attamen  obscu- 
ritas nebulosa. 

Ad  quaestionem  igitur  tuam,  quo  loco  cujusque  corporis  umbra  evanescat, 
respondeo  secundum  tenorem  propos.  VI.  ejusdem  folii : omnis  diameter  corporis 
opaci  seu  pyramidis  transversa,  quae  distantiam  suam  a loco  umbrae  suae  in  Sole 
metitur  hieme  112  vicibus  vel  115  vicibus  in  aestate,  incipit  illo  loco  perdere 
umbram  suam , ut  ita  hic  non  sit  futura  umbra , sed  quasi  nebula.  Puto  satis 
clarum  esse  negotium. 

52)  p.  283.  Serenus  Antenensis  in  libro  inscripto:  Libri  duo  de  sectione  cylindri 
et  coni  per  verticem.  In  linguam  latinam  vertit  et  commentario  illustravit  F.  Comman- 
dinus.  Bonon.  1566. 

53)  p.  285.  Hoc  fecisse  Keplerum  testatur  opus  ejus,  quod  filius  edidit  Ludovicus 

anno  1634,  inscriptum:  Somnium  seu  de  Astronomia  Lunari.  Quod  opus  per  longum 
temporis  spatium  in  scriniis  Kepleri  latuisse , elucet  ex  his  Kepleri  verbis  in  «Dissertatione 
cum  nuncio  sidereo  &c.“  anno  1610  edita:  „Cum  (in  Opticis)  sententiam  Plutarchi 

adduxissem...,  non  dubitavi  me  opponere...,  qua  in  re  mihi  Wackherius  valde 
applaudere  est  solitus.  Adeoque  his  disputationibus  superiori  aestate  indulsimus, 
ut  in  ipsius  Wackherii  gratiam  etiam  astronomiam  novam,  quasi  pro  iis,  qui  in 
Luna  habitant,  planeque  geographiam  quandam  Lunarem  conderem/1  In  ipsius  operis 
«Astronomia  Lunaris11  initio  Keplerus  annum  1608  dicit,  quo  inceperit  cogitationes  suas  de 
Luna  conscribere. 


54)  p.  287.  In  «Dissertatione  cum  nuncio  sidereo11  &c.  se  ipsum  refutans  haec  contra 
hanc  sententiam  profert : Infirmitatem  applicationis  margo  ipse  indicat.  Scilicet  non 
luce  communicata  ex  Sole  ut  terrae  lucebat  fluvius  , sed  luce  repercussa  ex  aere 

illuminato.  Propterea  et  causas  experimenti  tentavi  infeliciter.  Nam  hoc  affirmavi, 
aquas  minus  de  atro  participare  quam  terras.  Qui  enim  hoc  verum  esse  possit, 
cum  terrae  aquis  tinctae  nigriores  evadant  ? &c.  Nihil  me  liber  meus  impedit, 
quo  minus  te  audiam,  contra  me  disserentem  &c.  Do  maculas  (Lunae)  esse  maria, 
do  lucidas  partes  esse  terram. 

Pluribus  de  hoc  agit  in  „Somnio“  hunc  in  modum:  Ad  eundem  modum  etiam  de 

Terrestri  globo  statuendum  est,  oceanum  et  maria  terris  interfusa  obscuritatem 
induere,  continentes  vero  et  insulas  luce  Solis  eximie  resplendescere.  Quod  prius 
in  contrariam  iveram  sententiam,  causa  haec  fuit,  quia  Terrae  superficies  varios 
induit  colores,  aquae  colore  vacare  censebantur.  Omnis  autem  color  praeter  album 
gradus  est  ad  nigredinem.  Sunt  vero  resplendescentiae  luminis  Solaris  analogae 
obscuritati  superficierum , unde  repercutiuntur.  Aliud  argumentum  suppeditabant 
aquae.  Nam  utcunque  quis  superficies  juxta  invicem  positas  intueatur  terrarum 
et  aquarum,  semper  nigrescunt  terrae,  splendent  aquae.  — Quod  vero  attinet 
colores  terrarum,  equidem  rectius,  saltem  aequo  jure  dixeris,  omnes  colores  praeter 
nigrum  gradus  esse  “ad  lucem  puram.  Quod  vacuitatem  colorum  in  aquis:  negat 
eam  Aristoteles,  defendit  expressis,  aquae  colorem  in  nigrum  vergere.  Argumento 
utitur  a sensu  visus,  quod  terra  omnis  pluviis  humecta  nigrior  sit,  siccato  humore 
per  calorem  Solis  clarius  eniteat.  Experimentum  ego  addidi  aliud  e praesenti, 
cum  Pragae  me  propter  staret  literatus  quisquam  in  ponte,  splendorem  mihi  aqua- 
rum inculcans,  ut  Galilaei  assertionem  convelleret.  Jussi  enim  ad  imagines  domo- 
rum  in  undis  respicere  easque  cum  recto  aspectu  domuum  ipsarum  comparare  : 
manifestum  enim  claritatis  discrimen  esse  et  imagines  in  undis  obscuriores.  Sic 
itaque  et  dilutum  et  retortum  est  prius  argumentum  meum  de  coloribus  terrarum  et 
undarum.  Quod  alterum  attinet  a resplendescentia,  id  tale  est,  ut  in  ipsis  Opticis 
alio  loco,  ubi  de  illuminatione  Lunae  ago,  vim  ejus  dissolverim.  Nam  si  exemplum 
undarum  de  propinquo  spectatarum  applicamus  ad  corpora  rotunda  immensis  inter- 
vallis semota,  longissime  aberramus  a via,  ut  causam  adducentes  eam,  quae  non  est 
causa.  Quod  enim  aquae  propter  Terras  fusae  splendent,  faciunt  id  splendore  non 
suo  sed  aeris  a Sole  illuminati,  cujus  ab  omni  plaga  illapsi  radii  lucidi  ad  nostros 
repercutiuntur  oculos.  Age  enim  velum  post  aquas  obducito,  quo  claritas  aeris 
ulterioris  intersepiatur , illico  videbis  extinctum  hunc  aquarum  splendorem. 

Hanc  solutionem  argumenti  mei  adjunxi  in  margine  inter  relegendum.  Jam 
vero  corpora  coelestia  lumine  Solis  collustrata  et  inspecta  eminus  nequaquam 
videntur  repercussis  optica  et  speculari  lege  radiis  Solis,  sed  luce  communicata  a 
Sole,  ut  in  Opticis  eam  appellavi  et  propria  jam  corporum  facta  ob  asperitatem 
superficierum.  Atque  haec  lux  communicata  vi  definitionis  suae  fortior  est  in  Terris 
quam  in  undis. 

55)  p.  288.  In  hac  appendice,  quam  Keplerum  confecisse  constat,,  excusationem 
legimus  schematis  (pag.  131)  eclipsis  anni  1601.  non  plane  cum  eventu  concordantis, 
„ solas  luminarium  diametros  in  causa  versari,  quas  quominus  exacte  metiri  possi- 
mus , diversae  causae  opticae  in  utroque  luminari  prohibent.  Quodsi  Lunae 
diametrum  assumas  3 0 72«  Solis  31,  quantitas  concordabit/1  Et  sub  finem:  «variatio 
diametri  © intra  1'  manet,  ut  in  perigaeo  non  major  sit  31'. “ (Comp.  Vol.  I.  p.  46.) 

56)  p.  288.  Reinh  oldus  in  scholiis  Theoricarum  Purbachii  (ed.  a.  1542)  pag.  T.  ii.: 
Vitellio  in  Opticis  lib.  IV,  prop.  77.  Maestlinus  in  Disputatione  de  motuum  plane- 
tarum in  coelo  apparentibus  irregularitatibus  (1606)  thesi  146.  statuit,  ut  hoc  phaenomenon 
explicet,  «Lunare  corpus  non  esse  tam  magnum  quantum  putatur,  sed  densitatem  ejus  sub 
aliquantum  angustiori  quantitate  terminatam,  alio  quodam  corpore  circumdari,  quod  pellucidum 
sit  et  per  quod  tam  Solis  lumen,  quam  aliarum  stellarum,  sicut  et  visus  nostri  radii  tran- 
seant. Veruntamen  id  esse  minus  subtile  ceteroque  aethere  multo  spissius,  adeo  ut  instar 
vitri  Solis  lucem  non  tantum  transmittat  sed  etiam  retineat,  et  ab  ea  tam  fortiter  illustretur, 
ut  unum  solidum  et  continuum  cum  vero  corpore  Lunari  praesertim  in  pleniluniis  esse  putetur. 
Thesi  152.  comparat  hoc  corpus  nostro  aeri,  addit  autem:  an  ibidem  aer  ille  similiter  ut 
noster  in  nubes  concrescat,  in  medio  relinquimus;  hoc  certe  experientia  nos  docuit,  quod 
circumfluus  ille  splendor  diversis  temporibus  plus  minusve  limpidior  sit.“  Testem  adducit  hujus 
sententiae  eclipsin  Lunae  a se  observatam  die  Palmarum  1605.  Denique  concludens 

Thesi  153.  dicit:  Lumine  ergo  in  Luna  et  circa  Lunam  sic  se  habente,  ipsam,  sive  potius 
illud  circumfluum  lumen  ultra  veram  corporis  ejus  densitatem  extensum,  aliquando  mane  ante, 
et  eadem  die  vesperi  post  novilunium  apparere  posse,  nequaquam  impossibile  habemus. 

57)  p.  290.  J.  Scaligeri  opus  hoc  celebre  primum  prodiit  Parisiis  anno  1583,  dein 
anno  1593  ; auctius  denique  anno  1598.  Keplerus  quo  tempore  chronologicis  se  dedit  studiis, 
Scaligerum  literis  adiit,  quaestiones  movens  de  illo  opere,  quas  addendas  censuimus  libris 
Kepleri  chronologicis. 

58)  p.  292.  Hist.  Coei.  p.  307.  legimus  : Die  24.  Feb.  mane  videbatur  ante  ortum 
Solis  magna  quaedam  stella  instar  Veneris,  Sole  tum  jam  exorituro,  quae  forte  ipsa  Venus 
erat,  quae  tum  occidentalis  a Sole  erat,  sed  propter  latitudinem  minimam  boream  ante 
Solem  videbatur.  (Comp.  Vol.  I.  p.  192.  et  644.) 

59)  p.  292.  De  Cornelio  Gemma  (filio)  supra  annot.  45.  diximus.  Pater  Reinerus 
celeber  edita  Apiani  Cosmographia  (impressa  Antvv.,  Par.,  Amstelod.  ab  anno  1529  in  1600 
plus  quam  quindecies) , astronomis  notus  invento  „annulo  astronomico“,  quem  peculiari 
descripsit  opusculo  (1548,  1550)  aliisque  libris  cum  ad  astronomiam  tum  ad  geographiam 
pertinentibus,  natus  est  Doccomi  in  Frisia,  unde  cognomen  Frisius,  anno  1508,  Lovaniae 
medicinam  profitebatur  ibidemque  mortuus  a.  1555. 

Keplerus  de  eadem  prodigiosa  caligine  agit  in  libro  de  Stella  ntiva  Cap.  XXIII.  eamque 
verbo  tangit  in  Epitome  Astr.  Copern.  Lib.  VI.  parte  V.  N.  8. 

S caliger  in  libro  V.  de  Emend.  temporum  pag.  414  (ed.  1598)  refert:  Anno  Ch. 
1547,  me  puero  annorum  7,  Sol  sudo  coelo  pallidus  apparuit  per  solidum  quatriduum  a 
22.  Aprilis  per  totam  Galliam  ; quod  et  per  Germaniam  et  Britanniam  accidisse  constitit. 
Idem  refert  ad  annum  1546  Buntingus  in  Chronologia  ed.  a.  1595  sic:  1546.  22.  d.  Apr. 
et  deinceps  usque  ad  quatriduum  Sol  sereno  coelo  valde  tristis,  pallidus  et  obscurus  apparuit 
per  totam  Germaniam,  Galliam  et  Angliam. 

60)  p.  294.  Progymn.  parte  I.  (ed.  a.  1602)  pag.  404.  haec  dicit  Tycho  : Fieri 
potest  id  ipsum,  quod  quidam  veterum  philosophantium  existimabant,  non  adeo  a rei  veritate 
absonum  esse,  fixas  videlicet  stellas  circa  propria  centra  perpetuo  circumgyrari,  atque  sic  per 
motionem  hanc  appropriatam  in  aere  intermedio  divaricationem  aliquam  spectantibus  suggerere. 

Eandem  profert  sententiam  G.  Henischius  in  Commentario  in  Sphaeram  Procli 
(Aug.  Vind.  1609)  pag.  157,  addens:  ut  quidam  veterum  tradiderunt  et  quidem  non  temere. 

61)  p.  296.  Cardanus  (Comment.  in  Ptol.  fol.  156.)  haec  Haly  Ben  Rodoan 
(sec.  XI.)  verba  affert : „apparuit  cometa , cujus  pars  solida  erat  rotundae  figurae , triplo 
major  Venere,  cujus  claritate  totus  orbis  illustrabatur,  eratque  lux  ejus  quantum  si  quarta 
pars  Lunae  luceret.  Locus  erat  in  15°  1I(,  movebaturque  motu  primi  mobilis  ab  oriente  in 
occidentem,  ita  ut  velocius  procedendo  ferretur  contra  signorum  ordinem,  donec  pervenit  in 
15°  np.“  Loca  planetarum  et  ©,  3 tempore  quo  apparuit  hic  cometa  haec  apposita  sunt : ®, 
3 15UA  £5°  8,  9 12"  28'  D,  d 21°  9'  1I[,  I)  11°  21' e,  fil2°ll'£.  Eodem  loco  Cardanus 
refert,  anno  1268  cometam  mirae  magnitudinis  visum  esse  sub  meridie  pluribus  diebus  in  Scotia. 

62)  p.  297.  Lusum,  quem  Keplerus  in  fine  hujus  annotationis  prodit,  Galilaeus  non 
mente  percepisse  videtur,  quum  in  libro,  inscripto  : II  Saggiatore  &c.  Rom.  1623.  affirmet, 
Keplerum  putare  cometam  esse  posse  „reflexionem“.  Cui  quae  Keplerus  respondit,  leguntur 
in  appendice  ad  librum  inscriptum  : Tychonis  Hyperaspistes. 

63)  p.  299.  In  A egd  ad  £ rectangulo , assumta  Terrae  semidiametro  (£<f)  = 1 

f 1 

deprehenditur  Sg  = — — — r-  = ^ ^ = 42,97.  In  A item  ad  e rectangulo, 
sin.  £pd  0,002427 

1 

in  quo  per  priora  A £0^  — 12'  48",  deprehenderetur  gS  = --  003723  ~ 

proportione  Kepleri  pro  nudo  angulo  3sq  ponendus  est  sin.  dsQ , aut  cum  is  rectus  sit 
sin.  totus. 

64)  p 300.  Cleomedes  (De  Mundo,  sive  circularis  inspectionis  meteorum  libri  duo; 
ed.  Hopperus  Bas.  1547)  de  Lunae  lumine  recensens  variorum  varias  sententias  (B erosi: 
(comp.  p.  272]  Lunam  in  parte  dimidia  igneam  esse,  [rjfunvgov]  et  quandoque  partes  alias 
ad  nos  convertere,  augeri  aut  minui.  Aliorum:  a © lumen  admittere,  per  refractionem 
vero  aerem  lumine  splendescere),  tertia,  pergit,  secta  est,  quae  ait,  misceri  ejus  lumen  ex  suo 
Lunae  et  Solari  lumine,  talemque  fieri  non  sine  affectione  ipsa  permanente : neque  eo  modo, 
quo  fulgentia  solida  corpora,  quod  dispersam  habeat  lucem,  perque  refractionem  aerem  illu- 
minet repercussu  suscepti  a © per  radios  luminis,  atque  ita  ad  nos  remittat  a © lumine 
alterata  et  per  hujusmodi  temperamentum  suum  possideat  lumen  non  primo,  sed  participatione. 
Quemadmodum  candens  ferrum  participatione  lumen  obtinet  non  sine  affectione,  sed  ab  ipso 
immutatum.  Haec  secta  certe  sanior , quae  per  refractionem  ait  Lunam  admittere  , erum- 
pente ab  ipsa  passim  luce.  Verum  fieri  non  potest,  ut  per  refractionem  Luna  lumen  emittat.. , , 

cum  quae  per  refractionem  lumen  admittunt,  breve  lumen  remittant ; Luna  vero  mundum 
illuminet  universum,  et  non  modo  in  sua  media  parte  et  ad  Terram  spectante,  verum  etiam 
circumquaque  declivibus  et  non  ad  Terram  spectantibus  lumine  perfundit.  Hoc  igitur  modo 
lumen  emittente  Luna,  neque  per  refractionem,  non  dubium,  quin  ejus  lumen  temperet  et 
sui  ipsius  corpore  et  radiis  Solaribus.  (Secundum  G.  Vallae  Placentini  interpretat.) 

65)  p.  301.  Ptolemaeus  (De  Astrorum  Judiciis,  interpr.  Joach.  Camerario.  Bas. 
1541)  lib.  II.  cap.  9.  haec  dicit  de  coloribus  eclipsium:  Si  lumina  nigra  sive  livida  esse 
videntur,  significant  ea,  quae  de  1 ) natura  exposuimus.  Candidus  color  Jovialis  est,  rutilus 
Martius,  flavus  Veneris,  varius  Ad  haec  Cardanus  in  Commentario  suo:  Dubitabis, 
et  jure  merito , quomodo  colores  eclipsium  fiant  a dominantibus  erraticis  , cum  constet  ex 
Tabulis  Alphonsi  et  Linerii,  eos  potius  in  Sole  fieri  per  distantiam  a nodo  seu  capite  vel 
cauda  draconis,  et  in  Luna  juxta  distantiam  ab  apogaeo  sui  parvi  orbis,  tum  etiam  a latitu- 
dine ab  ecliptica. “ His  subjunxit  Cardanus  tabellas  colorum  a)  Solaris  b)  Lunaris  eclipsis, 
quasi  ad  confirmanda  ea  quae  supra  dixerat.  In  his  tabellis  colores  variantur  ad  singulos 
gradus  longitudinis  Solis  a nodo  et  distantiae  Lunae  ab  apogaeo  et  latitudinis,  illi  a nigro 
in  croceum  album,  hi  a nigro  in  rufum.  Deinde  addit : „quidam  ob  id  solent  culpare  Ptole- 
maeum, sed  frustra.  Nam  colores  in  tabula  variantur  secundum  naturam  planetae  dominantis, 
veluti  © a nodo  ad  primum  gradum  sit  plene  niger.  Si  tamen  fi  dominetur,  fiet  ater  ut 
carbo.  “ &c. 

Obiter  hic  notamus,  Cardanum  in  hoc  opere,  ut  quam  maxime  servaret  astrologiae 
certitudinem,  proposuisse  Christi  nativitatem  secundum  omnes  artis  regulas  confectam.  . 

De  Linereo,  quem-dicit  Cardanus  eumque  secutus  Keplerus,  parum  constat.  Vixisse 
eum  perhibent  seculo  XIV.  Parisiis  mathesin  professum  astronomicisque  deditum  obser- 
vationibus. (Comp.  Gassendi  Opera , Vol.  VI.  p.  473  ss.  ed.  Florent.,  ubi  ejus  quaedam 
observationes  annorum  1350  et  1364  proponuntur.) 

66)  p.  301.  Fro  do  ardus,  monachus  Italus  circa  finem  sec.  X,  in  Chronico  a 

Caesare  Octaviano  ad  annum  996. 

67)  p.  302.  Hist.  Coei,  p 340.:  „h.  3.  3' : J)  a corde  $ 28°  15'.  NB.  Jam 
praeteriit  medium,  quia  3 erat  lucidior  versus  ortum.  (Tempus  hoc  incertum  est,  non  tamen 
potest  esse  1'  plus  vel  minus.)“  Quae  paulo  ante  Keplerus  de  Maestlini  obs.  eclipsis 
1580  refert,  leguntur  in  Maestlini  „Epitome“  pag.  446  (ed.  1582). 

68)  p.  308.  Sit  in  A XYZ  : X gradus  oriens , Z Luna , Y azimuth  horizontis  et 

/ XZY  sectio  eclipticae  cum  verticali,  A ^ ===  A X ==  20  > ZX  - < 25  ; 

Cotang.  Z = cos.  25«  . tg.  20°,  ergo  / Z = 71°  44'  38". 

69)  p.  311.  Ut  Kepleri  verba  melius  intelligantur , haec  sunt  addenda:  si  A est 
extremus  margo  „materiae  quae  crepuscula  causatur, “ C centrum 
Telluris,  AB  tangens  Telluris  superficiem  DB,  „lux  crepuscularis“  ad 
144  milliaria  circumcirca  ad  minimum  „supererit“  in  Solis  deliquio, 
ergo  in  eodem  meridiano  a puncto  D hinc  inde  ad  288  (300)  mil- 
liaria. Notandum  hic  est,  opinionem  Kepleri  de  triplici  humore,  quem 
inde  a Terra  usque  ad  stellas  posuit,  ortam  esse  cum  ex  hypothesi 
falsa  aequalis  aeris  densitatis , qua  posita  refractiones  observatae 
altitudinem  aeris  exiguam  admittebant,  tum  e falsis  geographorum 
sententiis,  cum  aliis  tum  illa,  quae  statuit,  montes  elatiores  non 
ascendi  seu  habitari  posse  propter  aeris  defectum.  Quam  ob  rem 
aerem  dicit  „qui  refractiones  efficit11  ad  summum  ad  cacumina  Alpium 
pertinere  (pag.  212);  aerem  hunc  excipere  «fumosas  exhalationes, 
crepusculorum  lampades11  (pag.  208),  quarum  altitudinem  quidem  in 
dubio  relinquit,  at  saepius  minorem  quam  12  milliaria  ponit;  has 
sequi  «aetheream  substantiam11,  quae  non  sit  omnino  nihil,  sed  suam 
quoque  densitatis  rationem  habeat,  ad  stellas  usque  extensam. 

70)  p.  312.  De  anni  magnitudine  nullum  prodiit  peculiare 
scriptum  Kepleri,  insunt  autem  de  ea  disquisitiones  operibus  ejus 
chronologicis  et  praecipue  Epit.  Astr.  Copernicanae.  (Comp.  Vol.  I.  p.  143.) 

In  Manusc.  Petrop.  Vol.  I.  de  Capellae  relatione  aliisque  veterum  observationibus  haec 
deprehendimus. 

Parallaxes  et  altitudinem  C ex  eclipsibus  © indagare  crassiori 

Minerva  per  crassiora  exempla. 

Primum  refert  Martianus  Capella,  crebro  in  climate  Sta  Meroes  videri  totales 
Solis  defectus,  ubi  in  climate  Sia  Borysthenis  Sol  totus  illucescat  nulla  obsistente 
parte.  Sumamus  jam  nobis  haec  ita  contingere  in  meridie  fet  esse  diametrum 


Fig.  141. 

© 30',  3 32'.  Loca  Tero  ad  amussim  esse  Meroen  et  Borysthenem.  Sed  et  certum 
zodiaci  signum  est  supponendum.  Id  sit  0°  Meroe  ait.  poli  167j°  secundum 
Ptolemaeum,  Borysthenis  ait.  p.  487s0*  Ergo  cum  tempore  Capellae  declinatio 
0°  ® 23°  52',  subtracta  latitudine  l6ci  restat  7°  22'  distantia  © a Tertice  in 
septentrionem.  Respondet  parallaxis  © 0'  22"  in  sept.  Ita  cum  sit  ait.  aequa- 
toris  ad  Boryst.  41  7a,  addita  © declinatio  23”  52'  ostendit  meridianam  © altitu- 
dinem 65°  22',  cui  respondet  parallaxis  © in  meridiem  1°  15'.  Itaque  si  nihil 
deficit  de  Sole  ad  Borysthenem,  statim  vero  australioribus  locis  aliquid ; oportet  in 
altitudine  © visibili  65°  20'  45"  (subtracta  parallaxi)  esse  ait.  C,  per  supposi- 
tionem nostram  diametrorum,  64°  49'  45",  in  Meroe  vero 
82°  37'  38".  Centro  D,  spatio  DB  scribatur  meridianus 
in  orbe  Terrarum  BA,  in  quo  B sit  Borysthenes,  A Meroe. 

Angulus  ergo  BDA  erit  32°  (per  subtractionem  latitudinum 
locorum  septentrionalium).  Quare  in  isoscele  erit  DBA  vel 
DAB  = 74°  et  qualium  AD  est  100000,  talium  BA  erit 
55127.  Sit  E Luna,  cujus  centrum  cum  B,  A,  D connec- 
tatur.  Est  ergo  DAE  82°  37'  38"  et  90°.  Sed  DBE 
64°  49'  45"  et  90°.  Ergo  residui  BAE  98°  37'  38",  et 
ABE  80°  49'  45".  Summa  179°  27'  23",  ergo  BEA 
= 32'  37",  quantum  ex  semidiametris  luminarium  et  utraque 
Solis  parallaxi  componitur.  In  triangulo  igitur  BEA  datur 
latus  BA  et  anguli;  ut  ergo  sinus  BEA  ad  BA  latus,  sic 
sinus  EBA  ad  EA.  Hinc  prodit  EA  57 ‘/a  qualium  AD  est  1. 

Itaque  ED  quasi  5873.  Itaque  sive  experientia  seu  veterum 
ratio,  quos  Capella  secutus  sit  hac  ratione,  arguit  ait.  3 58 
semidiametrorum. 

Idem  posset  ex  eclipsi  Hipparchiana  demonstrari , si 
sciretur  signum.  Nota  ergo  circumstantias  pro  invenienda 
hac  eclipsi.  Primum  oportet  incidisse  pene  in  meridianum. 

Nam  et  alias  non  fit  idonea,  et  huc  alludit  ipsa  locorum 
ratio  ; Hellespontus  enim  et  Alexandria.  Illic  long.  56,  hic 
60 V2  ponitur.  Deinde  nota  quod  parallaxis  3 a © ab 
Alexandria  in  Hellespontum  crevit  non  plus  quam  c.  6.  Certe  ergo  non  plus 
quam  a 4 in  8 ab  ait.  P.  31°  in  ait.  P.  43°,  per  gradus  12.  Jam  ponamug  tabulam 
parallaxium  Tychonis  non  admodum  male  habere.  Et  est  tempore  Hipparchi  decli- 
natio Solis  in  0°  /6  23°  52.  Adde  elevat,  aequatoris  46°  55',  prodit  70°  47'. 

Sic  23°  52'  -j-  59°  2'  = 82°  54'  in  0°  Itemque  subtrahe,  erit  46.  55  — 
23.  52  = 23.  3 et  59°  2'  — 23°  52'  = 35°  10'  in  0°  fi. 

Jam  sub  distantia  3 52  est  incrementum  parallaxeos  a 23°  in  35u,  0'  33" 
Solis  20".  Eadem  sub  ait.  3 61  est  5'  36".  A 71°  vero  in  83"  illic  14'  43", 
hic  11'  40",  ubi  Solis  36".  Ergo  non  est  ita  credibile,  hanc  eclipsin  in  aestivo 
semicirculo  accidisse ; promtum  autem  credere  in  x*  vel  fi  accidisse , aut  summum 
in  111,  Tei  Tertio  quia  Sol  totus  tectus  fuit , secundum  mea  observata  non 

potest  Sol  simul  in  fi,  Luna  simul  in  apogaeo  fuisse.  Oportet  ergo  fuisse  ano- 
maliam 3 plus  quam  ls  10°  aut  minus  quam  Ils  0°. 

Quarto.  Cum  sit  parallaxis  in  ait.  35 u,  a 55'  in  47',  in  ait.  vero  83,  ab 
8 in  7,  sic  in  ait.  23°  a 61'  in  52',  et  in  ait.  71°  a 23'  in  19',  ergo  componendo 
altitudines  aestivas,  si  ponas  in  Hellesponto  post  subtractam  parallaxin  © 1'  lati- 
tudinem 3 veram  a 18  in  22,  Alexandriae  vero  a 13  in  14  per  additionem  6', 
quantum  'scilicet  de  © remansit,  patet,  quod  diversae  prodirent  latitudines.  Omnino 
igitur  eclipsis  non  fuit  aestiva.  Componendo  igitur  altitudines  hibernas  pone  (post 
subtr.  parall.  © 2'  45")  latitudinem  veram  sept.  a 58  in  49.  Alexandriae  vero 
(post  © par.  273  subt.  et  6'  addita)  a 59  in  49  patet,  quod  hic  eadem  latitudo 
septentrionalis  esse  possit.  Ergo  dist.  3 vera  a nodo  vel  12  vel  10  in  fi  vel 


Fig.  142. 

naulo  minus  in  Certe  plus  quam  4.  Motus  ergo  verus  latitudinis  vel  inter 

sexag.  1.  28°  et  sex.  1.  26°;  vel  inter  sex.  4.  42°  et  sex.  4.  34. 

Quinto  nota  aetatem  Hipparchi.  Ultima  observatio  ejus  ex  iis  quae  annotatae 
sunt  incidit  in  annum  a.  Ch.  127.  At  nemo  dicit  ipsene  observaverit  an  Timochares. 
Imo  quia  Alexandriae,  ipse  vero  in  Rhodo,  videtur  a Timochare  observata.  Xerxis 
diupuGis  in  a.  C.  478,  incidit.  Oporteret  examinare  350  annos.  Nam  Hipparchus 
certe  etiam  de  Alexandria  quamvis  absens  loquitur,  ut  cum  dicit,  quo  die  Alexan- 
driae armillae  utrinque  fuerint  illuminatae.  Xerxis  eclipsis , quam  computavit 
Maestlinus,  non  abludit,  Sardibus  contigit  H.  1.  p.  m.  Ergo  in  Hellesponto  ante  1. 
Et  fuit  computante  Maestlino  fere  11  digitorum  et  in  Sed  omissa  hac,  an 

Plutarchi  eclipsin  invenire  queamus  ? At  haec  nihil  ad  rem. 

Possimus  regredi  per  ctvcelvaiv.  Primum  supra  dixi,  Lunam  non  fuisse  apo- 
gaeam  ; idem  Cleomedes  confirmare  videtur  ostendens,  quod  per  4000  stadia  umbra 
3 pertingere  possit,  loquens  procul  dubio  de  hac  eclipsi.  Theon  vero  dicit,  ipsum 
supposuisse,  quod  in  syzygiis  in  elongatione  maxima  Luna  Soli  proxime  appareat 
aequalis.  Cum  ergo  ex  illa  eclipsi  invenerit  distantiam  3 minimam  71,  maximam 
83  semid.  Terrae,  credibile  est,  mediocrem  competere  ipsi  eclipsi,  ut  umbra  habeat 
latitudinem.  Maxime  quia  dicit  in  locis  circa  Hellespontum.  Et  praesupponit 
quidem  Solem  minimum  mutare.  Cum  ergo  sit  defectus  Alexandriae  4/5,  pars  libera 
7s,  sit  diameter  © 30',  erit  7s  =6'.  Tantus  est  angulus  ad  3-  Est  vero  AC 
a 71  in  83,  qualium  AD  1.  At  qualium  AD  1,  talium  AB  subtensa  de  12°  7' 

sc  21Q9Q-.  Dantur  ergo  in  ABC  angulus  C et  duo  latera  CA,  AB,  quaeritur 

100000 

angulus  CAB.  Ut  ergo  AB  ad  ACB,  sic  CA  ad  CBA,  ait.  3 in  Hellesponto.  Sit 
CA  7100000  vel  8300000  sin.  ACB  = 175,  AB  2109,  erit  sin.  CBA  59000  vel 
69000,  quare  CBA  vel  36"  vel  43"  30'. 

Altitudo  ergo  in  Hellesponto  a 36"  in  43"  30' 

Ait.  aeq.  47°  47° 

Declin.  © 11°  3°  30'. 

Hinc  certum  est,  hanc  eclipsin  quaerendam  in  X vel  ^-=.  Et  siquidem  3 in  peri- 
gaeo,  in  3n  ^ vel  1°  X>  sin  3 in  apogaeo  in  1°  ^ vel  3"  X-  Accommoda 
igitur  a.  Ch.  141.  27.  Jan.  SI  16.  40  © 5.  10 

Et  a.  p.  Ch.  1554.  18.  Jan.  19.  40  ©;  © 8.  10  ^ 

Anomalia  3 diversa  est. 

Si  eclipsis  © in  X fuit,  oportet  vel  SI  in  ^ X,  vel  V>  in  X T esse.  Sin  illa  in 
£23,  oportet  vel  SI  in  Hp  vel  c<3  in  .=-=• 

71)  p.  314.  „Cedreni  calculus11,  h.  e.  secundum  Cedreni  (monachi  Graeci  c.  sec.  XI.) 
annotata  in  „Annalibus.“  De  Jornando,  Marcellino  et  Beda  historicis  constat.  Quae  de 
Lichtenbergii  obs.  dicit  Keplerus  leguntur  supra  p.  83.  Ceterum  notandum  est,  Keplerum 
recensere  has  et  sequentes  eclipses  duces  secutum  Joli.  Scaligerum,  Buntingum  et 
maxima  ex  parte  Gerhardum  Mercatorem.  (Chronol.  Colon.  1569.) 

72)  p.  315.  Cyprianus  Leovitius  Bohemus,  mathematicus  Ottonis  Henrici,  Electoris 
Palatini  (f  1574  Lauingae) , astronomis  notus  edito  „Ephemeridum  novo  et  insigni  opere11 
ab  anno  1556  usque  in  1606  (Aug.  Vind-  1557),  in  opere  inscripto:  De  conjunctionibus 
magnis  insignioribus  superiorum  planetarum,  Solis  defectionibus  et  Cometis.  Laugingae  1564.— 
Albericus  Monachus  trium  fontium  citatur  a Keplero  secundum  Mercatorem.  Conscripsisse 
illum  perhibent  Chronicum  c.  m.  sec.  XIII. 

Quae  relata  refert  ab  avo  suo  Keplerus  posthac  ad  aliam  transfert  Solis  eclipsin, 
anni  sc.  1544.  14.  Jan.,  dicens:  hanc  (a  Gemma  Lovanii  observatam)  omnino  illam 
esse  puto,  quam  avus  meus  (nat.  1515)  dicebat  se  vidisse  adolescentem  — ein 
pueb  — cum  summo  mane  frigore  acerrimo  cum  plaustro  exiisset  in  silvam,  materiam 
foco  advecturus  cum  socio ; tunc  vix  orto  © tenebras  reductas,  © atro.  Omnia 
conveniunt  praeter  aetatem,  quae  erat  illi  28  annorum.  Tribui  potest  lapsui  me- 
moriae. (Scripsit  haec  Keplerus  1.  Mart.  1621.) 

73)  p.  315.  W ait  herus  haec  de  illa  eclipsi  profert:  die  16.  Martii  eclipsis  Solis, 
cujus  principium  post  meridiem  h.  3.  26',  finis  h.  5.  28';  et  circa  11  puncta  obscurabantur. 


Notae  Editoris. 


423 


Debebat  autem  secundum  calculum  totus  eclipsari,  sicut  etiam  contingebat  in  medio  septimi 
climatis.  Conradus  Lycost lienes,  Basileae  prof.  grammaticae,  in  Calendario  historico, 
quem  adducit  Keplerus  testem,  non  autoptes  fuit  hujus  phaenomeni,  cum  natus  sit  anno 
demum  1518. 

74)  p.  315.  Jo.  Funccius  theologus  (f  1566)  in  Chronologia  sua  complures  quidem 
recenset  eclipses,  eam  autem,  quam  Keplerus  hic  affert,  in  editionibus  annorum  1578  et  1601 
quas  inspeximus,  non  deprehendimus.  „Functium“  quidem  item  G.  Mercator  dicit,  sine  dubio 
autem  eundem  spectat  Funccium.  R.  Gemma  Frisius  in  libro  de  Astrolabio  Catholico,  Cap.  30. 
(ed.  Antverp.  1583  curante  M.  Everarto  Brugensi)  et  in  „Radio  Astronomico“  Antv.  1545, 
pag.  31.  d. 

75)  p.  316.  Christophorus  Cia  vius  in  Comment.  in  Sphaeram  Joannis  de  S.  Bosco 
(Romae  1570). 

G.  Mercator  de  eadem  eclipsi  haec  refert:  21.  Aug.  1560.  facta  est  eclipsis  Solis, 
cujus  initium  erat  h.  0.  52'  post  mer.  Deficiebat  Sol  h.  1.^40'  punctis  572,  et  erat  tum  in 
summo  incremento;  15'  post  h.  2.  desiit.  Observarunt  Tielemannus  Stella  et  Parilius 
Fabricius,  Yiennae.  Ex  initio  et  fine  colligitur  medium  ejus  h.  1.  34'  p.  m. 

Eundem  Mercatorem  secutus  in  Disp.  de  Eclipsibus  (1596)  Maestlinus  T.  Stellam  et 
Parilium  F&br.  observatores  affert.  Parilium  autem  Mercator  sine  dubio  Paulum  dicit 
Fabricium,  Viennensem  illum  Medicum  celeberrimum  et  astronomum,  natum  initio  sec.  XVI. 
in  Lusatia  superiore,  mort.  Viennae  anno  1588.  — De  Tielemanno  Stella  nil  nobis  inno- 
tuit, nisi  opusculum  germanico  idiomate  conscriptum  : Begriff  vom  Nutzen  und  Gebrauch  der 
neuen  Landtafeln.  (Comp.  Tych.  Progymn.  P.  I.  p.  770.) 

Pluribus  agit  Keplerus  de  eclipsibus  annorum  1544  et  1560  in  Vol.  XV.  Mss.  Petro- 
polit.,  toto  eclipsium  doctrinae  dicato.  Priorem  sic  ex  Gemmae  relatione  constituit : ■ 


Eclipsis  Solis  1544.  24.  Jan. 

Scribit  C.  Genmia  medium  fuisse  Lovanii  h.  8.  53'  c.  finem  h.  10.  3'  in 
ait.  © 17°  45'.  © 13°  37'  16"  ^ AR.  © 316.  6.  21.  Declin.  16.  47.  47. 

J)  14.  17.  33  ^ fl  3.  9.  1 0^  Parali.  3 a © 61'  16"  Visa  lat.  2' 4"  sept. 

2.  45  14.  6.  35  Horar.  3 a © 32.  25. 

In  ecl.  ‘ 14.  20.  18“ 3S2  10.  57.  34  Summa  semidd.  31.  29. 

Quia  latitudo  visibilis  est  fere  nihil,  parallaxis  longitudinis  2'  12"  in  ortum, 
Luna  ergo  per  31'  29"  visibiliter  superat  © in  ecliptica,  vere  ergo  per  29'  17". 
Et  sic  est  in  14°  6'  31"  ~~  eclipticae,  et  in  14U  3'  46"  orbitae,  at  aequali 
tempore  computatur  in  14°  18'  0 --i,  ergo  aequatio  temporis  hic  efficit  14'  14" 
Lunae,  estque  haec  magna  temporis  aequatio  auferenda  ab  apparenti  tempore. 
Nam  si  verus  motus  ab  aequinoctio  34'  57"  dat  60',  quid  14'  14"?  sequitur 
24'  36".  Tychonica  est  10  add.,  astronomica  15  add.,  physica  2 add. 

Computa  etiam  ad  h.  8.  54',  num  sit  hoc  medium , quod  prodit  Gemma. 
Motus  © h.  1.  10'  est  2'  57",  3 ab  aeq.  34.  577s',  ergo  aufer  17°  30'  ab 

asc.  obliqua,  restat  359°  42'.  Oritur  29°  24'  X,  altitudo  Nonagesimi  habetur 
facile,  cum  sit  aequatoris  altitudo  39°  8',  hinc  ablata  declinatio  eclipticae,  relinquit 
15°  36'  30" 


15°  36'  30' 
29.  36  / 

Verus  3 13.  26.  8 


43.  50  — 


3 13.  37.  33 
© 13.  34.  19 


131282 


36736 


2081 


11.  25  — 165937 


3757 

2081 


lat.  56.  42 


1676  — 59.  0 


Lat.  visa  2.  18  merid. 

31.  29 
29.  11 

de  30.  56  diam.  ©. 


3.  14  Ante  6',  h.  8.  48'  app.  erat  medium;  dig.  11.  19' 


Gemma  censuit  digitos  supra  10  in  radio  fimbriato,  vere  ergo  circiter  11, 
quod  habet  Funccius,  et  ait  Gemma  defecisse  partem  Solis  inferiorem.  Et  ecce  in 
medio  latitudinem  meridianam.  Cum  autem  in  lh  10',  quo  tempore  3 ab  ante- 
cessione 31'  29"  visibili  pervenit  ad  superationem  3'  14",  motu  visibili  3 a © 
32'  43"  latitudinem  visibilem  mutaverit  per  4'  22"  de  australi  facta  septentrionalis, 

patet  quod  maxima  obscuratio  contigerit  paulo  post  c/  visibilem , cum  augmento 
quantitatis  non  magno.  Computo  ergo  digitos  11.  19'.  Quodsi  fimbria  de  radio 
Gemmae  non  sit  demenda , Luna  fuisset  depressior  in  austrum , latitudo  borealfs 
minor,  eoque  convelleretur  hic  angulus  magnus.  At  me  confirmant  et  fimbria  et 
Funccius  et  relatio  avi  de  tenebris  factis  (V.  s.  ann.  72),  et  quod  Gemma  dicit  et 
pingit  partem  praecise  superiorem,  quod  est  ultra  medium,  defectu  jam  decrescente, 
et  denique  Alphonsinae,  quae  defectum  septentrionalem  arguebant,  quod  nonnisi  in 
magno  defectu  fieri  potest,  ut  sit  parvum  latitudinis  discrimen , quod  ex  septen- 
trionali australem  facit. 

Eclipsis  Solis  1560. 

Lovanii  observavit  Cornelius  Gemma  initium  statim  post  h.  11,  finem  h.  1.  23'; 
digitos  71/z  fere,  procul  dubio  per  radium  fimbriatum,  sicut  etiam  illam  anno  1544 
certo  observavit.  Initium  h.  0.  52',  finem  h.  2.  15'  Viennae  Austriae  Paullus 
Fabricius,  et  Tielemannus  Stella  observavit  eam  h.  1.  34',  digitos  51/*  aestimavit 
et  in  ipso  Nonagesimo. 

Conymbriae  totalis  visa  a Clavio,  meras  tenebras,  ait,  fuisse  non  modico 
tempore,  ut  nemo  vel  pedem  figere  posset  (spatio  unius  „Miserere“  dixit  Clavius 
ipse  Remo).  Hora  1.  23'  Lovanii  est  Uraniburgi  h.  1.  56'  ad  hoc  tempus  pro 
aequali  sumtum,  locus  Solis  est  7°  45'  56"  LIJ)  , AR.  159°  27'  15".  Adde  20°  45' 
et  90°  venit  Asc.  obliqua  270°  12'.  Et  cum  180°  12'  sit  in  MC.,  erit  angulus 
verticalis  cum  0°^  plane  rectus,  eoque  angulus  eclipticae  cum  verticali  66°  28'  30". 

Calculus  prodit  digitos  non  plane  6.  Ita  refutabit  Fabricius  Gemmam,  nisi 
is  recte  explicetur,  de  parte  residua.  Nam  demonstratur,  Lovanii  defectum  esse 
debere  minorem  quam  Viennae.  Cum  autem  hora  1.  34'  perhibeatur  visa  c/,  in 
Non.  fuit  ergo  3 vero  motu  in  7°  43'  Fp,  At  Lovanii  principio  erat  3 24.  visi- 
biliter ultra  verum,  fine  37i  ultra,  medio  ergo,  quod  fuit  h.  12.  18',  erat  parallaxis 
13  72  in  ortum,  itaque  Lovanii  h.  12.  18'  fuit  3 vere  in  7°  29l/z'  Fp.  Et  quia 
36.  35  dat  60  minuta,  12.  12  dabit  22.  Itaque  ubi  Luna  Viennae  fuit  vere 
h.  1.  34',  ibi  fuit  vere  Lovanii  h.  12.  40'.  DifF.  meridd.  54.  Kaerius : 53. 

Pro  Conymbricensi  observatione.  Kaerius  inter  Lovanium  et  Uraniburgum 
ponit  8°  30'.  Jansenius  in  Tabula  magna  inter  Uraniburgum  et  Conymbriam 
21°  15'.  Ergo  inter  Lovanium  et  Conymbriam  12°  45'  seu  517  Computabo 
parallaxes  ad  id  momentum,  quando  finis  est  visus  Lovanii,  sc.  h.  1.  23',  id  est 
Conymbriae  h.  12.  32' 

AR.  © ...  159°  27'  Visus  3 7.  47.  45  TTO  in  ecl. 

Latus  aequat.  77.  27.  © 7.  43.  30 

ait.  aequat.  . 50.  0.  ante  10 

Nonag 1.  19  lip  &c. 

Plura  de  eclipsi  © A.  1560. 

Data  quantitate  defectus  in  medio,  potius  data  centrali  eclipsi  in  certa  alti- 
tudine poli,  ignorato  ejus  tempore,  data  vero  alibi  locorum  A.  P.,  et  initio  et  fine 
per  momentum  signato,  datur  locorum  meridianorum  differentia  per  regulam  positionum. 

Cum  igitur  Lovanii  h.  1.  23',  i.  e.  Uraniburgi  h.  1.  56'  ex  observatione  Luna 
sit  inventa  in  8°  6'  56"  eclipticae,  reductio  vero  sit  1'  11",  in  orbita  igitur  erit 
3 8°  5'  45"  Fp,  longius  a <0)  sequenti  distans.  Computabo  ad  h.  1.  56'  aequalem 
Uraniburgicam. 

3 7.  59.  0 
8.  6.  56 

7.  56  Minuta  13.  38.  Verus  tamen  36.  35  dat  minus. 

Nam  loco  © 7.  45.  56  Fp  ablato  ab  8.  5.  45  Fp,  restant  19'  49".  Quodsi 
36.  35  dat  horam,  ergo  19.  49  dat  32'  30",  tantum  distat  hoc  momentum  a 
verarum  orbitarum.  At  vero  in  60  superationis  deteritur  1.  39,  ergo  in  32.  30 
deteretur  0.  54;  sed  35  dant  63,  ergo  54  dat  1.  34,  ita  aequatio  temporis  erit 
12'  4",  addenda  ad  apparens  tempus,  cum  Tycho  addat,  astronomi  subtrahant  1. 


Notae  Editoris. 


425 


Ego  addam  19.  Sed  Viennae  Paullus  Fabricius  et  Tilemannus  Stella  observarunt 
etiam  momenta  initii  h.  12.  52/  et  finis  h.  2.  15'.  Computabo:  Locus  ergo  © 
Uranib.  h.  12.  31'  est  7°  42'  30''  Hp.  Pro  latitudine  nota,  quod  hoc  tempus  sit 
Lovanii  h.  11.  58'.  Cum  autem  h.  1.  23'  distet  per  h.  1.  25',  motus  verus  com- 
petet 51'  50",  qui  ablatus  ab  8.  6.  56  Hp  relinquit  7.  15.  6 llp  in  ecliptica. 
Quanquam  loco  Lunae  utimur  tantum  ob  latitudinem.  Aufer  igitur  eum  a <Q, 
12°  33'  10"  np  — restat  5°  18'  4",  dans  lat.  29'  20";  per  hanc  jam  locus  com- 
putabitur, per  hunc  differentia  meridd. 

AR.  © 159.  24.  Minuta  52  sunt  13  ; add.  90°  prodeunt  262°  24' 

29.  20 

Nonag.  0.  10  lip  Par.  long.  ...  6.  34  Par.  lat.  . . 40.  42 

J)  _8_12_  Visa  j)  ante  © . 29.  7 Visa  lat..  . 11.  22 

^ Ergo  vere.  . . . 22.  33  Summa  semid.  31.  15 

© 7.  42,  30 

Verus  3 • • • 7.  19.  57  in  ecl. 

Duratio  fuit  h.  1.  23',  ergo  adde  ad  asc.  obliq.  20°  45',  erit  283°  9'. 
Parali,  long.  5'  40";  superat  3 visib.  22'  31",  summa  28'  11";  © 7°  45'  54", 
verus  3 8°  14'  5". 

Cum  non  prodeat  idem  locus  verus  per  additionem  motus  et  per  parallaxes 
finales,  duratio  alia  erit.  Nam  auferatur  parallaxis  longitud.  5'  40"  a vera  longit. 
eclipt.  8°  10'  34",  restat  visa  long.  3 8.  4.  54  Hp , at  © 7.  45.  54, 

diff.  .19'  — 1.  527 

lat.  visa  21.  40  — 1.  986 
28.  5 1 — 3.  513. 

Nondum  finis.  Apparet  coepisse  ante  h.  12.  52'.  Nam  altitudo  Solis  circa  meri- 
diem fallit.  Etiamque  alias  circa  finem  sumus  attentiores.  Computetur  is  per  se 
ipsum  et  conferatur  cum  fine  Lovaniensi.  Cum  ergo  in  fine  latitudo  non  possit 
esse  multo  alia,  quam  24'  14",  nec  locus  Solis  alius,  quam  7°  45'  54"  1ip  nec 
hac  hora  parallaxis  longitudinis  alia  quam  5'  40",  latitudinis  45'  54",  eoque  lat. 
visa  21'  40";  manet  igitur  superatio  vera  28'  11".  Eoque  3 in  8.  14.  5.  in 
ecliptica  h.  2.  15'  Viennae,  Lovanii  vero  in  8.  6.  56,  h.  1.  23' 

36.  35  — 49475 
7.  9 — 212744 

11.  43  — 163269 


Erit  Viennae  h.  2.  3 lU'  ibi,  ubi  Lovanii  h.  1.  23'.  Diff.  meridd.  40,  quod  est  parum. 

Adhuc  eclipsis  Solis  a.  1560.  21.  Augusti. 

Ergo  et  phasi  Viennensi  digitorum  3,  h.  2.  commendatur  magis  principium 
quam  finis. 

Cum  ergo  posuissem  initio  Viennensi  Lunam  in  7.  15.  6 Eip,  prodiit  per 
parallaxes  et  observationem  initii  3 in  7.  19.  57,  propior  nodo  fere  per  5',  quae 
demunt  de  latitudine  27",  ut  sit  28'  53"  et  visa  latitudo 

correctior  . . 11'  49"  — 0.  590  7.  20.  8 

summa  sdd.  . 31.  15  — 4.  132  8.  6.  56 

Corr.  antecessio  28.  56  — 3.  542  46.  48 

Parali,  long.  . 6.  34  36.  35  dat  h.  1. 

Vera  antecessio  22.  22  © 7.  42.  30  177600  10.  13 

3 7.  20.  8 loc.  ver.  eclipt.  49475 

128125  Min.  16' 40"Lov.h.  1.  23'. 
Ubi  ergo  Sol  vere  fuit  h.  1.  23'  Lovanii,  ibidem  vere  fuit  h.  2.  8.  40  Viennae, 
differentia  meridianorum  46,  prius  40. 

Duae  ergo  phases  Viennenses  testantur  contra  tertiam  finis,  quod  ea  fortasse 
sumta  sit  ex  conjectura.  Nam  superatio  horaria  3 vera  est  34.  9.  Et  diameter 
© est  30.  14,  tres  digiti  sunt  7'  32".  Et  si  34'  9"  dant  60,  8'  32"  dabunt  15 
et  7'  32"  dabunt  13.  Sciebant  vero  illi  mathematici,  visibilem  motum  esse  tardum 

ob  parallaxes,  ideo  dixerunt,  post  15'  fuisse  finem.  At  non  perpenderunt,  quod 
fine  tardissima  fiat  mutatio  longitudinis,  quia  Luna  motu  visibili  non  recta  exit  ex 
Sole,  sed  angulo  magno  admodum  defluit  in  austrum.  Itaque  finis  longe  serior. 

Possumus  autem  Viennensibus  observationibus  dare  hoc,  quod  observaverint 
initium  per  altitudinem  Solis,  quae  circa  meridianum  facile  3'  temporis  surripit,  ut 
sic  etiam  ex  initio  prodeat  diff.  meridd.  49. 


Exactius  ista  pro  diff.  m 

eri 

dd. 

Lo 

vanii  e 

Locus  Solis  . . 

7. 

45. 

56 

119  fine 

SI 

12. 

32. 

45 

Jl}) 

4. 

46. 

49 

— 0.  26. 

Reductio  . . . 

1. 

9 

Quasi  requisitus  . 

7. 

47. 

5 

flp 

Summa  semidd.  . 

31. 

15 

Visus  3 11011  ultra 

8. 

18. 

20 

Parali,  in  ortum  . 

3. 

14 

Verus  non  ultra  . 

8. 

15. 

6 

fip 

Viennae. 


28 


Lovanii 


Parali.  . 
Lat.  * . 

Visa  lat. 


43' 

23. 


51' 

47 


18. 

0. 


. . 20.  4 

31.  15 

Superatio  non  minor  23.  56 
Usurpavi  . . . 31.  15 

Diff.  non  major  . 7. 

Ergo  lat.  vera  24'  27" 
visam  19'  24 


non  minor 


non  major. 


1. 

4. 


704 

132 


2.  428 


19  dat  in  lat. 
non  major  dat 
non  minorem 


40"  non  plus. 


1. 

4. 


592 

132 


Non  major  24'  30"  2.  540 


Viennae 


20 

0 


Par. 


8.  18.  20 


42. 

23. 


51 

30 


19.  21 


23. 

31. 


1. 

4. 


584 

132 


33 

15 


2.  548 


7.  42 


42 


lat.  24.  12 


Est  ergo  vera  superatio  24'  24", 
Lovanii  h. 
Viennae  h. 


locus  3 visus  8. 

1.  23'  in  8.  8. 

2.  15'  in  8.  11. 


11. 

15 

20 


29, 

,1 


24.  22 
24'  15"  — 

verus  8.  8. 


8.  11. 

15  Dp 


19.  39 

1.  633 
4.  132 

2.  499 
20  ITp. 


borarius  36.  35  3.  5 ; minuta  5. 

Lovanii  h.  1.  28'  ibi,  ubi  Viennae  h.  2.  15'.  Differentia  meridd.  47.  Est  Lova- 
nium  1'  orientalius  Antwerpia.  Vicissim  Praga  est  10'  occidentalius  Vienna.  Sic 
hinc  redderetur  Praga  per  38  orientalior  Antwerpia,  cum  ex  anni  1605  eclipsi, 
per  Coigneti  obs.  nihil  ultra  22  vel  summum  24  colligam.  Sed  nihil  impeditus 
observatione  Coigneti  concludo  de  48  inter  Antw.  et  Viennam,  et  de  32  inter 
Antw.  et  Uraniburgum. 

76)  p.  316.  Clavii  observatio  occurrit  in  Comm.  in  Sphaeram  J.  de  S.  Bosco, 
Romae  1581  p.  425,  non,  ut  Keplerus  suspicari  videtur,  „ab  aliis  visam  commemorantis11  sed 
stricto  verbo  „conspexi*‘  relationem  suam  incipientis.  (Comp.  annot.  N.  80.)  Maestlinus 
observationem  a se  factam  paucis  refert  in  Disp.  de  Ecl.  p.  3.  Mercatoris  observatio 
inest  „Chronologiae“ ; C.  Gemmae  in  saepius  dicto  opere  „De  divinis  mundi  characterismis.“ 

77)  p.  317.  Sosigenes,  philosophus  peripateticus  quem  Keplerus  passim  dicit, 
vixit  seculo  primo  ante  Christum.  Cujus  nulla  quidem  ingenii  documenta  ad  nos  pervenerunt 
ab  ipso  conscripta,  sed  aequalium  et  sequentium  scriptorum  cum  Graecorum  tum  Romanorum 
relationes  saepius  eum  laudant  ut  virum  haud  exigui  momenti  ad  historiam  astronomiae. 
Auctorem  illum  fuisse  Caesari  ad  Calendarium  reformandum  constat. 

Quae  Keplerus  e Proclo  refert  verba,  leguntur  in  Procli  libro  inscripto:  Hypotyposis 
Astronomicarum  Positionum  (interprete  G.  Valla),  adjuncto  Ptolemaei  Almagesto.  Bas.  1541. 

78)  p.  318.  In  libro  de  Stella  nova  redit  Keplerus  ad  hoc  a Jessenio  descriptum 
phaenomenon,  retractansque  verbum  „aeris“  dicit:  „ultimam  vocem  aeris  late  accipe 
pro  aetherea  substantia. “ (Comp.  annot.  N.  69.) 

79)  p.  319.  „Magnus  harum  rerum  fautor1*  est  Herwartus  ab  Hohenburg,  qui 

d.  16.  Maji  1599  haec  dedit  Keplero : Was  Tychoiiis  opinionem  betrifft,  indem  er  diametrum 
Lunae  in  eclipsibus  Solis  quinta  fere  sui  parte  minorem  setzet  ais  in  pleniluniis , da  ist  mir 
zu  Gemiith  gegangen,  ob  vielleicht  dessen  die  Ursach  magnitudini  Solis  tanquam  orbis 
illuminantis  zu  adscribieren , cum  Sol  utique  ultra  medietatem  Lunae  plurimum  illuminet 
atque  illuminata  Lunae  loca  in  eclipsibus  Solis  tanquam  lucida  pro  partibus  Solis  non  Lunae 
accipiantur.  Oder  auch  dass  die  extremitates  Lunae  durchscheinig.  et  per  con- 
sequens in  deliquiis  Solaribus  per  extremitates  Lunae  Sol  cernatur,  licet  illae  in  plenilunio 

totum  locum  et  visum  occupent.  . , „ 

Daneben  fuge  ich  Ihm  zu  wissen,  dass  ermelter  Tycho  Brahe  in  kurzem  nach  Prag 

crelangen  und  daselbst  verbleiben  wird. 

Die  11  Nov.  1602  Herwartus  haec  dedit  Keplero:  Es  hat  mir  der  Herr  jungst  ge- 
schrieben  wie  dass  Er  in  Opticis  versiere , und  verhoffe  etwas  edieren  zu  lassen  , so  aueh 
ad  eclipses  taugentlich.  Nun  hab  Ich  Ime  vor  diesem  geschrieben,  dass  vielleicht  extremae 
partes  Lunae  pellucidae  seyn  mogen.  Wie  Ich  aber  seidhero  der  Sachen  nachgedacht , ge- 
dunkt  mich,  quod  ex  opticis  demonstrari  possit,  lineam  circularem,  quae  terminat  apparentem 
superficiem  Lunae,  in  ipso  coitu  Lunae  et  Solis  (quoniam  a corpore  illustrante  majori  corpus 
minus  opacum  illuminatur)  minorem  apparere  quam  re  vera  sit.  Will  demnach  des  Herrn 
demonstrationes  gern  sehen.  - Quae  Keplerus  his  respondit  leguntur  in  praefatione  pag.  78. 

80)  p.  320.  His  de  eclipsi  anni  1567  disquisitionibus  addimus  quaedam  ex  Keplen 

'^^^J^ReinKZifgTerus  Prof.  Math.  et  Theol.  Moguntiae  (f  1636)  haec  dedit  Keplero: 
De  eclipsibus  Solis  a Clavio  nostro  memoriae  consignatis,  qui  scrupulus  animo  haeret,  spero 
futurum  ut  ab  eodem  eximatur  et  quantum  in  me  fuerit  literis  meis  tum  ipsum  tum  alios 
nostros,  quos  scivero  astronomiae  deditos,  excitare  conabor,  ut,  seu  quod  ipsi  circa  detectum 
Solarem  anni  1605.  observarunt,  seu  quod  ab  aliis,  Lusitanis  praesertim,  Gallis  et  Siculis 

observatum  acceperint,  Tecum  communicent.  ...  , , . .,  . 

De  Opticis  Tuis  et  hac  ipsa  ex  Clavii  consignatione  circa  eclipses  orta  ambiguitate 

superiori  Septembri  monui  R.  P.  Clavium,  idque  ea  de  causa,  ut  si  Optica  Tua  non  vidisset 
mature  circumspiceret.  Nam  hoc  gemis  scriptorum,  etsi  illi  gratissimum,  tardius  tamen  ad 
eum  deferri  vel  inde  perspectum  habeo,  quod  cum  superiori  Septembri  quaedam  de  Tychoms 
hvpothesi  cum  illo  conferrem  per  literas,  his  verbis  responderit:  „de  Tychone  non  possum 

dicere  meam  sententiam,  cum  ejus  opera  non  viderim."  Yale  Yir  clarissime,  Astronomiae 

instauratae  diu  superstes.  Mog.  pridie  Cal.  Jan.  1606.  , 

E Kepleri  responsione,  quum  propius  pertineat  ad  eclipsin  illam  anm  1605.  a Ziegler 
dictam,  de  qua  Keplerus  pluribus  agit  in  libro  de  Stella  nova,  haec  tantum  apponimus : 
Plane  inquit,  rem  agis  rogando  Clavio,  cujus  relationis  opto  me  primo  quoque 

tempore  participem  fieri.  Corn.  Gemma  libris  Cosmocritices  refert  Ulyssipone  anno 
1562  natalitiis  Pharaonias  tenebras  fuisse.  Quod  ubi  legi,  coepi  metuere,  ne 
viciniis  annorum  deceptus  Clavius  hallucinari  deprehendatur.  At  rursum  me  con- 
firmarunt exempla  historiarum.  — Quod  reliquum  est  hujus  epistolae  (14.  Feb.  1606. 
datae)  vide  in  annot.  ad  librum  de  Stella  nova. 

Joanni  Remo  Keplerus  (d.  31.  Aug.  1619)  haec  dedit : Super  eclipsi  1567.  pu- 
blice Clavium  allocutus  sum  in  Opticis  (an  in  epistola  ecliptica  ? quod  jam  non 
occurrit)  et  privatim  in  literis, 'ut  dicat  ex  memoria,  qualis  circulus  superfuerit, 
num  igneus  sine  certo  termino,  an  accuratus  certae  latitudinis  ? Nam  eclipsis  anno 
1595  Witebergae  aliquid  infra  lucidum  reliquit  et  tamen  Lunam  circulo  circum- 
dedit’lucido  sparso.  Eclipsis  1605.  Neapoli  nihil  reliquit,  sed  nec  stellas  detexit, 
et  Solem  Lunamque  splendor  ambibat  nec  introrsum  terminatus  nec  extrorsum, 
sed  erat  vera  phasis,  quam  pingunt,  Sol  ater,  radii  scilicet  ex  atro  prorumpentes. 
An  igitur  totus  Sol  Romae  tectus  fuerit,  an  tantum  ut  anno  1598,  in  dubio  erat. 
Ita  hanc  eclipsin  ut  incertae  observationis  tolerandam  censui.  At  ex  eo  tempore 
diversas  nactus  sum  ejusdem  eclipsis  descriptiones.  Itaque  computabo  sic: 


Lovanii. 

Inspurgi. 

Tubingae. 

Goerlicii. 

Uraniburgii. 

Romae. 

Initium 
Medium  . 
Finem . 
Lat.  visam 
Obs.  Digiti 

10k  30'  c. 
11.  49. 

1.  15.  c. 
4'  33"  M. 
9 fere. 

10b  23' 
12.  1. 
1.  21. 
4'  24"  M. 

12b  16' 

1'  52"  M. 
10  fere. 

llb  25' 
12.  44. 

2 3. 

2'  17"  M. 
8l/j  fere. 

12b  34' 

6'  21"  M. 
7 circ. 

12b  29' 

4'  41"  S. 
12. 

Itaque  5 locorum  consensu  latitudo  meridiana  visa  major,  et  Hornae  lat.  visa 
septentrionalis  minor  (quem  consensum  tamen  in  4 locis  eluserit  quis  optica  ratione 
ampliationis  radiorum).  Rursum  Inspurgi  et  reliquis  locis  praeter  Tubingam,  ubi 
nihil  hujus,  omnibus  maturius  apparuit.  Remedia  puto  jam  expressa,  in  proxima 
eclipsi.  Nam  de  nodo  nulla  spes : minus  ille  cedit,  quam  terminus  lapis.  Si  tamen 
abjicienda  temporis  aequatio  mea,  peribit  una  bona  phantasia,  nec  id  potero  in 
gratiam  duarum  eclipsium , quod  plurimum  aliarum  suffragiis  est  roboratum.  In 
summa,  res  mihi  recidit  in  tanta  multiplicatione  principiorum  ad  illam  periclitationem 
chartarum,  de  qua  in  libro  de  Stella  nova  Cap.  XXVII. 

Remus  respondit:  De  binis  centralibus  eclipsibus  Clavianis  mihi  nullum  negotium. 
Ego  comprobo,  in  Conymbra  totalem  cum  mora  (spatio  unius  „Miserere“),  sic  mihi  retulit 
socius  Clavii,  observatam  fuisse  ; et  in  Romana  relinquitur  mihi  adhuc  etiam  circulus,  quem 
in  justa  figura  depinxi  et  monstravi  Clavio,  asserenti,  talem  proxime  se  vidisse.  Nam  nec 
Jessenio,  qui  non  est  mathematicus,  nec  Neapolitanis  ineptis  multum  fido.  Habeo  Viterbiensem 
eclipticam  observationem,  quam  opponam  1605,  prout  suo  tempore  videbis.  Altius  erit 
elevanda  Luna,  refractiones  Solis  minuendae  propter  minimam  Solis  parallaxin,  nec  ulla 
forte  inter  fixas  et  Solem  et  Lunam  refractionis  differentia,  et  multa  alia  corrigenda. 
(Haec  Remus  in  epistola,  d.  d.  4.  Oct.  Viennae.)  Die  26.  Oct.  addit:  cum  Clavio  ipse 
locutus  sum  super  hisce  eclipsibus  : igitur  non  libenter  recedo  ; et  fuit  vir  veritatis  amans. 

E Kepleri  responsione  sequentia  huc  pertinent : centrales  Clavii  eclipses  assumsisti. 
Id  si  tentaveris,  invenies  quod  agas.  Nam  si  tam  altam  assumis  Lunam,  ut  cir- 
culus circa  Solem  anno  1567  relinquatur,  illa  certe  tunc  in  longitudine  media  fuit, 
Sol  etiam  in  longitudine  media,  eaque  superior.  Sol  igitur  in  perigaeo  major  fiet, 
Luna  in  apogaeo  minor.  Quid  ergo  fiet  eclipsi  anno  1601,  23.  Dec.  ? Anne  mihi 
hoc  eripies,  quod  meis  oculis  vidi,  diametrum  Lunae  31'?  Et  quid  necesse  est 
hoc  sequi,  cum  pro  specie  anni  1567.  suppetant  nobis  refractiones  Lunares?  Ut 
non  dicam  de  Jessenio , de  Neapolitanis , imo  non  de  iis , quibuscum  non  sum 
locutus  : sed  de  Sacellano  Caesaris  Rudolphi  Harm,  fratre  illius,  qui  nunc  est  apud 
Sereniss.  Leopoldum  ; hic  enim  Sacellanus  tunc  erat  Neapoli.  Itaque  videre  velim 
Viterbiensem  observationem  in  eadem  ni  fallor  anni  1605.  eclipsi  habitam.  De 
refractionibus  Solis  in  Optica  eadem  me  suspicari  dixi,  quae  tu  sequeris  ; diminuta 
scilicet  parallaxi  Solis  minorem  fieri  refractionem  ejus  et  refractionibus  fixarum 
aequalem.  — 

Haec  eclipsis  plurimum  facessit  negotii  Keplero.  Vol.  XV.  Mss.  Petr.  saepius  ad  illam 
redit  comparans  observationes  diversorum  locorum,  calculumque  cum  observationibus  conciliare 
nitens.  Horum  conatuum  haec  sunt  duo  specimina,  alterum  sine  dato,  alterum  concinnatum 
d.  25.  Jun.  1620,  utrumque  vero  conscriptum,  postquam  logarithmorum  canonem,  posthac 
Tab.  Rud.  insertum , confecerat  Keplerus.  Numeros  certe  adscriptos  angulis  et  arcubus 
exhibet  ille  canon  (Tab.  Rud.  fol.  12 — 19). 

I.  Consumto  integro  folio  in  calculando  3 loco,  in  calce  finem  facit  addens:  „Tota 
facies  nititur  falso  loco  ©,  cui  defuit  1°.“  Deinde  rem  de  novo  aggressus, 
fundamento  ponit  «verum  et  correctum  locum  © 28°  41'  16"  T“  et  sic 
pergit 


Romae. 

Ad  h.  aeq.  12.  0 , app.  12.  26'  25" 
AR.  © 26°  38',  lat.  aeq.  56.  48. 

17821  - - - 


29739  - 


58.  43.  30  - 
23.  31.  30 
35.  12.  0 - 

63.  10.  — 
44.  9.  — 

15.  51.  « 

3 28.  53.  12  X 

16.  58.  — 


47560  - 


11400  - 
36160  - 


40113 

24410 

15703 

55090 
79500 
195 
79305 
Visa  lat. 


- 

- 

17821 

57890 

75711 

26010 

30. 

0 

49701 

195 

- 27. 

8 

125217 

Uraniburgi. 


18857 

12424;  23.  31% 


6433  - 69.  40 
32700  46)  81/z  - 37.  28 

45T24--  30.  0 22.  31  » Non. 

195  3 28.  53.  12  J 


44929  - 38.  15 


23.  40 


8.  15  lat.  visa 


2.  52  Hac  latitudine 
Romae  totalis  esse  non  potuit. 

Romae. 


3 28.  53.  12  X 
15.  41 

Vis.  3 28.  37.  31  T 
© 28.  41.  16  T 


3.  45 
(277259) 

Fidamus  horario  viso  3 a © 21.  42 

(101102) 
h.  0.  10.  19  (176157) 
12.  26.  25 

12.  36.  44. 


Uraniburgi. 

3 28.  53.  12  T 
17.  9 

28  3(7  3 

© 28.  41.  16 

5773  (244230) 

Visus  hor.  3 a © 24.  25 

(89908) 

h.  0.  12.  49  (154322) 
12.  26.  25 
12.  39.  14. 


Quod  Duisburgi  est  h.  11.  43',  id  Uraniburgi  est  12.  11.  Quod  vero  Lovanii 
est  h.  11.  40',  id  Uraniburgi  est  12.  16.  Haec  magis  consentiunt  observatis  Tychonis, 
in  ipso  quasi  meridie  Rostochii.  Esset  nempe  h.  12.  8'  vel  12.  13'  ibi.  Ergo 
hic  non  toleratur  aequatio  menstrua.  Considera  an  eam  recte  adhibueris.  Est  enim 
ejus  ingenium,  ut  Luna  per  eam  serius  ad  destinata  loca  veniat,  quam  sine  ea.* 
Recte  omnino  adhibita,  ut  etiam  A.  1598.  Mirum  omnino.  Potius  enim  hac  vice  12 
aut  15'  essent  demenda  tempori  apparenti,  ut  observationes  trium  locorum  teneantur. 

Vide  calculum  Tychonis  et  cur  ad  marginem  Opticorum  sit  scriptum  medium 
h 12.  10',  cur  non  sit  11.  54'?  Etiam  latitudo  requirere  videtur  tempus  maturius 
ad  tegendum  Romae  Solem  totum.  Explora  detractis  32',  ut  sit  h.  11.  54. 


Romae. 

Ad  h.  aeq.  12.  0,  lat.  aeq.  64.  48. 

10001 

29739  - 40113 
39740  - 30040 

64.43  — - - 7 10073~ 

23.  31.  30 

41.  1 1. 30  - - - 41734 

Latus  ecl.  50.  20.  30  1 3590  - 71774 

Nonag.  9.  39.  30  b 26150  - 195  - 30.  0 

3 28.  53.  12  T 71579  - 29.  20 

10.48  167461  Lat.  sept.  0.  40 

9.50  195  Hic  potest  tota- 

Visus  3 28.  43.  22  J 180856  ]is  esse  Romae 
© 28.  41.  16  "f  proxime  , ma- 

2 — g xime  per  am- 
pliatam diame- 
trum 3* 


Uraniburgi. 

Lat.  aeq.  64.  48. 

10001 

57890  - 18857 
67891  - 14868 

3989  - 73°56' 

23.  31. 30 

26060  - 50.  24.  30 

' 29088  - 40928 

42.  43  — "38803  195  30.  0 

17. 17  b 40733  - - 39.  50 

28.  53.  12  J 9.50; 

18.  26  - 115138  digiti  b 

12.54  195 

28.  40.  18  153746 
© 28. 41. 16 

Post  2 7,'. 


Omnino  in  hoc  est  elaborandum,  ut  hunc  verum  locum  3 28°  51'  16"  X 

eclipticae,  qui  computatur  ad  ipsum  meridiem  aequalem  Uraniburgicum , faciamus 
h.  11.  54'  apparenti. 

Ad  h.  11.  54'  app.  exacte  conficitur  conjunctio  centrorum.  Cum  ergo  secundum 
Tychonem  sit  12.  8,  hic  auferuntur  14  extra  ordinem,  ut  penitus  aequetur : at  si 
menstrua  aequatio  accessisset,  hic  vicissim  32  tota  adimerentur  extra  ordinem. 


Ecl.  © 1567.  9.  Apr. 

, Observata  est  Wurtzburgi  a Wilhelmo  Ruegero,  medicinae  doctore  et  mathe- 
matico. Principium  h.  10.  58'  53".  Medium  h.  12.  0';  finis  h.  1.  0'  51.  Haec 
ex  relatu  Ruttelii.  Quaeritur,  unde  illi  observatori  scrupula  secunda  ? 

Cornelius  Gemma,  puto  Lovanii,  principium  prodidit  fuisse  h.  10.  12' ; vigorem 
h.  11.  40';  finem  paulo  post  12.  30'.  Puncta  fere  9.  (Vide  ne  per  immissum 
Solis  radium.)  Lumen  valde  pallidum.  Coepit  ab  occasu  ac  parte  Solis  inferiore, 
nullis  tamen  apparentibus  stellis,  nisi  quod  vespertinum  tempus  videretur. 

II.  25.  Jun.  1620. 

1566  — 19.  15.  7.  31  — 9.  13.  54.  3 — 7.  10.  6.  17 

Mart.  98.  0.  6.  49 

d.  8.  117.  15.  14.  20 

Rev.  IV.  110.  5.  14.  20  — 0.  12.  16.  47  — 0.  5.  50.  12 

7.  10.  07  0 — 9.  26.  10.  50  - 7.  4.  16.  5 

3.  2.  44.  15  23.  35 

0.  28.  55.  5 25 

1.  24  7.  4.  17.  30 

Locus  ecl.  28.  56.  29  Y 28-  55-  5 

5.  22.  25  ; lat.  29.  44. 

Fuit  vera  <Y  ante  horam  dimidiam.  Horarius  fictus  33.  7 

verus  34.  7 ab  aeq. 


ergo  28.  56.  0 Y correcte. 

Aequatio  temporis  astronomica  0'  30",  subt.  ab  app.  hic  adde.  Ergo  h.  4.  7.  19 
Huennae  et  Romae,  sunt  nempe  sub  eodem  meridiano. 

Asc.  R.  © 1.  46  32  Oritur  12.  10  ££  Ang. 

7.  19  3 28.  56  Y 


1.  53.  51  13.  14 

Parali.  © 1.  0 3 in  occid.  quadrante.  12'  8' 

3 61.  6 


60.  6 


Visus  locus  28.  43.  52  Y 
© 28.  39.  33. 


61.  50 
12604 
147439 
404660 
564703 


Compl.  28.  10 
75069 
404660 


479729 

Visa  lat.  1'  22"  sept. 
Parali,  lat.  28'  22" 


Ergo  visa  fuit  ante  10'. 

Tempore  priori  erat  angulus  minor,  parallaxis  ergo  lat.  major  et  sic  latitu- 
dinem penitus  absorpsit. 

Proba:  10  minuta  de  ficto  33'  7"  horario  decerpunt  5'  31",  ergo  locus  3 fictus 
28°  49'  34"  Y © 28°  39'  15"  Y AR.  MC.  1.  43.  51.  Oritur  10°  5' Ang.  61.  24 


SI  4.  17.  30  28.  51.  0 28.  50  28.  36 

5.28  lat.  0°  30'  16"  10-  29  11.15 

1.  26  3 28.  40.  31  61'  6"  13013  73670 

2&~5l7~07  ® 28.  39.  15  Adhuc  ante  3'  163429  404660 

403000  478330 

579442  28.  47 


lat.  30.  16 


Hic  superfuisset  minimum  aliquid  infra,  si  omnia 
rens  verae  articulum. 

Sit  tempus  medium  h.  23.  56.  49. 
Supersunt  7.  9.  50.  0 — 9.  26.  10.  50 

10  3.  2.  44.  15 

5.  31 


reliqua  starent.  — 


fictus  3 33.  7 

© 2.  27 

fictus  3 a © 30.  40. 

3 in 
© 


6. 

28. 

49. 

34 

1. 

28 

ecl. 

28. 

51. 

2 

28. 

39. 

26 

11. 

36 

— 164400 

30. 

40 

- 67140 

7. 

22. 

44 

— 97260. 

Visa  1 . 29 
Repeto  inqui- 


7.  4.  16.  5 

23.  34 
25 

SI  4-  17.  31  111 

© 28.  39.  26  Y 

57  38.  5 dat  1.  28 

3 28.  49.  34 

5.  27.  57  dat  30.  16  lat. 


Vera  in  loco  orbitae,  qui  loco 
h.  23.  34.  8.  In  28.  38.  30  J ecl.  loco 
Verus  horarius  34.  6 

© 2~  27  97260 

3 a © 3 1 . 39  — 63960 

Tempus  23.  56.  49  161220  - 11.  50. 

aeq.  3 1 

23.  57.  20 
3 a Non.  11.  14. 


© ecliptico  e regione  respondet,  est 
©• 

Haec  latitudo  arguitur  ab  obser- 
vatione ut  nimia.  Nodus  ergo  sequens 
retro  agi  postulat  per  15'.  At  si  anti- 
cipasset  conjunctio  calculum,  parallaxis 
lat.  esset  major. 

AR.  © 28.  39.  26 
— MC.  25.  57. 

A.  Obi.  horoscopi  115.  57.  Oritur  10.  5$. 

J 28.  51  f 
J)  a Non.  11.  14 


Ang.  61.  24  — 28.  36. 

13013  73670 

163576  404660  30.  16 

404660  478330  — 28.  46  par,  lat. 

581349  10.  17  Yisa  iat.  l.  30  sept. 

28.  51.  2 


Locus  3 visus  28.  40.  45  f 
© 28.  39.  26. 

Ante  3',  sc.  h.  23.  54%  fuit  vera  (/. 

81)  p.  321.  Tycho  1.  c.  exhibet  «quaestionem  propositam  a M.  Casparo  Peucero 
(filio)  in  promotione  quadam  Witebergensi  a.  1573“,  in  qua  Procli  assertio  examinatur. 

82)  p.  321.  Maestlinus  in  Disp.  de  Ecl.  p.  18.  haec  refert:  anno  1574.  d.  16.  Sept. 
mane  h.  4.  vidimus  cor  Leonis  a Venere  tectum.  Anno  1590.  d.  Oct.  3.  mane  h.  5.  vidi- 
mus Martem  totum  a Venere  occultatum.  Sic  d.  9.  Jan.  sequente  vidimus  Jovem  totum  a 
Marte  eclipsatum.  Quod  autem  hic  Mars  illic  Venus  inferior  fuerit,  dilucidissime  ex  colore 
Veneris  candido  et  Martis  igneo  rutilante  dijudicare  licuit. 

83)  p.  321.  Quam  opinionem  retraxit  Keplerus,  reformata  ab  ipso  in  melius  astro- 
nomia, anno  1629.  in  «Admonitione  de  raris  mirisque  phaenomenis  anni  1631.“  praemissa 
Ephemeridi  anni  1631,  quam  Lipsiae  edidit  Jac.  Bartschius,  Kepleri  gener.  — Quae 
de  his  cum  Fabricio  egerit,  leguntur  in  praefatione  p.  97  s. 

84)  p.  322.  Mercator  testem  adducit  Anonium  monachum,  h.  e.  Aimoin,  ord. 
S.  Bened. , qui  c.  finem  sec.  X.  conscripsit  Historiam  Francorum.  (Comp.  praef.  p.  110  s. 
et  libellum  inscriptum  «Phaenomenon  singulare  “ &c.  in  quo  errorem  de  loco  nodorum  Mer- 
curii corrigit  Keplerus.) 

Nuncium  hujus  observationis  accepit  Keplerus  ab  Herwarto  (comp.  praef.  ad  «Phaenom. 
sing.“).  Quam  dicit  observationem  Averroi,  Copernicum  secutus  refert  (comp.  praef.  ad 
Dioptr.). 

85)  p.  324.  Keplerum  his  verbis  Jac.  Christmannum  significasse,  ex  literis 
D.  Fabricii  ad  Keplerum  datis  ejusque  responsione  patet.  Christmanni  opus  (Observ. 
Solarium  libri  tres)  quum  a quibusdam  recentiorum  haud  parvi  habeatur  et  parum  notum 
sit  (comp.  Kaestneri  hist.  Math.  IV,  123.  Scheibel,  Einleitung  &c.  III,  p.  5),  pauca  de 
hoc  praemittenda  censemus  literis  Fabricii  et  Kepleri,  quae  aequalium  de  illo  testimonium 
exhibent.  In  dedicatione  «D.  Othoni  Brahe  Dano,  amico  singulari11  qui  aliquantum  Christ- 
manni hospitio  fruebatur,  scribit,  illum  opportunam  ipsi  occasionem  praebuisse,  se  in  ami- 
citiam Tychonis  insinuandi  et  cum  eodem  de  observationibus  Solaribus  conferendi.  In  opere 
ipso  saepissime  ablegat  ad  Tychonem,  multa  ex  ejus  operibus  desumens,  nunquam  vero  palam 
litem  movens.  Fundamentum  agnoscendorum  motuum  coelestium  ponit  «sublimitatem  poli 
mundani"  quam  6 diversis  modis  investigandam  docet  et  in  hunc  finem  maximam  libri  I. 
partem  consummat.  In  libris  duobus  posterioribus  ostendere  conatur,  triangulorum  doctrinam 
sine  observationibus  Solaribus  nullo  modo  comprehendi  posse,  «quare  hi  rectissime  facere 
videntur,  qui  per  annos  aliquot  simplicem  motum  Solis  exquirunt  eundemque  per  demon- 
strationes lineares  in  globo  descriptas  examinant11  &c. 

Quibus  causis  Keplerus  motus  tanta  vehementia  in  Christmannum  invectus  sit, 
sequentes  Fabricii  literae  ipsiusque  Christmanni  ad  Fabricium  data  epistola,  quas  e Vol.  X. 
manuscr.  Petropol.  desumsimus,  declarabunt. 

Fabricius  (d.  13/23.  Martii  1602)  haec  scripsit  Keplero  : Edidit  proximo  anno  Christ- 
mannus,  Heidelb.  Mathematicus,  librum  de  Obs.  Solaribus.  Summa  ejus  est,  quod  fundamentum 
doctrinae  triangulorum  ex  observationibus  Solaribus  constituere  nitatur.  Res  mira  et  nova. 
Argumentum  tamen  habet  meo  judicio  non  contemnendum,  si  vetus  ratio,  solvendi  triangula 
obliquangula  per  proportionem  sinuum  versorum  aequatoris  et  paralleli  (circuli)  Solis , vera 
est ; hinc  necesse  est,  Solem  inaequaliter  in  parallelis  moveri  respectu  aequatoris.  Sed  non 
movetur  inaequaliter,  — ergo.  Demonstrat  hoc  sic.'  accipit  quadrantem  paralleli  revolu- 
tionis diurnae  Solis,  eumque  in  6 partes  vel  6 horas  dividit,  et  apparet,  quantus  arcus  in 
isto  parallelo  respondeat  uni  horae  aequinoctiali  aequaliter.  Hic  vero  arcus  paralleli  respon- 
dens, per  doctrinam  triangulorum  et  sinuum  versorum  aequatoris  et  paralleli  inquisitus,  nequa- 
quam convenit  cum  priore. 

Quid  hic  dicendum  aut  respondendum  sit  non  video.  Non  dubium  est  quin  Sol  aequa- 
liter tam  in  parallelis  moveatur  quam  in  aequatore,  interim  tamen  vetus  doctrina  triangu- 
lorum alium  arcum  paralleli  dat.  Quare,  mi  Domine  Keplere,  aut  doctrina  vetus  triangulorum 
nobis  abjicienda  erit  aut  absurdum  hoc  concedere,  quod  Sol  inaequaliter  in  parallelis  moveatur. 

Ego  ut  verum  fatear  ita  perplexus  redditus  sum  hoc  argumento  et  demonstratione  ejus  invicta, 
ut  fere  dubitem  de  tota  doctrina  triangulorum.  Nisi  tu  ex  ipsius  Uraniae  penetralibus  hunc 
ipsius  nodum  mature  mihi  dissolveris,  actum  de  me  et  meis  studiis  Uranicis  erit. 

Credo  te  librum  legisse,  alias  hoc  exemplariter  proposuissem  ex  Christmanno.  Si  mihi 
hunc  scrupulum  commode  removeris , magnus  mihi  eris  Apollo.  Ego  quidem  observationibus 
illius  Solaribus  parum  tribuo,  ut  lubricis  et  dubiis,  quod  beneficio  sciotherici  perficiantur,  interim 
tamen  hoc  illius  argumento  moveor,  non  assumtis  vel  consideratis  illius  observationibus  Sola- 
ribus. Refractionem  quidem  concedit,  at  eam  nullam  differentiam  altitudinibus  ingerere,  si 
ad  centrum  Solis  respectus  fiat.  Verum  observationes  altitudinum  Solis  per  armillas  in  certis 
a meridiano  remotionibus  haec  aliter  haud  dubio  ostendunt.  Et  non  dubito,  D.  Tychonem 
p.  m.  tales  observationes  plurimas  consignasse , quibus  ipse  Christmannus  refutari  posset. 
Faceres  igitur,  mi  Keplere,  utilissimam  et  gloriosam  operam,  si  ex  fundamentis  Christmanni 
nova  paradoxa  refutares  ; alias  ille  multos  vel  dubios  reddet  vel  omnino  in  devia  deducet. 
Scribit  etiam  prosthaphaeresis  inventum  non  nisi  in  rectangulis  triangulis  valere , nequaquam 
autem  in  obliquangulis.  Sed  tuum  judicium  avidissime  de  his  omnibus  expecto.  Quanti  enim 
tu  apud  me  sis,  Uranici  hi  hospites  declarare  poterunt.  (Spectat  his  Fabricius  Fr.  Teng- 
nagelium  et  Johannem  Ericum,  quos  initio  hujus  epistolae  scribit  in  Frisiam  Orientalem 
pervenisse,  praedicans  eos  «singulares  Uraniae  Tychonicae  alumnos,  qui  adventu  suo  felicissimo 
me  intempestivo  Magni  illius  Tychonis  p.  m.  obitu  languidum  ita  refecerunt,  ut  in  ecstasin 
quandam  abreptus , non  hic  sed  potius  Pragae  me  vobiscum  conversari  putarem.  Honori- 
ficentissimam Tui  mentionem  fecerunt,  sincerum  animi  tui  affectum  erga  sepultos  D.  Tychonis 
manes,  studiumque  indefessum  in  triumpho  Uraniae  promovendo  et  adornando  verbis  plus 
quam  superlativis  apud  me  depraedicarunt.  “) 

Keplerum  non  statim  respondentem  monet  Fabricius  de  hac  quaestione  in  literis  d. 
28.  Apr.  v.  st.  1602.  datis,  quam  admonitionem  quum  Keplerus  in  epistola  (d.  d.  18.  Julii 
jam  deperdita)  neglexisse  videretur,  instat  Fabricius  (d.  1/11.  Aug.),  dicens:  De  Christmanni 
paradoxis  velim  te  aliquando  curiosius  cogitare.  Videtur  habere  fundamenta  quaedam  non 
contemnenda  ejus  quod  demonstrare  nititur. 

Keplerus  in  responsionibus  suis  (d.  1.  Oct.  et  2.  Dec.)  iterum  de  Christmanno  silet, 
quam  ob  rem  Fabricius  hanc  quaestionem  pro  tempore  abjecisse  videtur,  quum  in  literis  illam 
(d.  1.  Aug.)  secutis  octo  nullam  amplius  Christmanni  mentionem  faciat.  In  literis  demum 
d.  14/24.  Martii  1603.  datis  ad  eundem  redit  Fabricius,  dicens:  cum  Christmannus  funda- 
menta triangulorum  obliq.  convellat,  miror  nullum  ex  nostris  existere,  qui  hujus  rei  rationem 
habeat  et  certum  solvendi  modum  tradat  vel  illum  refutet.  Cumque  tu  geometrico  ingenio 
plurimum  valeas , utile  esset  de  corrigendis  triangulis  hisce  cogitare.  — In  postscripto  haec 
Fabricius  addit : Accepi  hisce  diebus  responsum  M.  Jac.  Christmanni  ad  meas  literas,  in 
quibus  de  quibusdam  in  libro  de  Obs.  Solaribus  propositis  cum  ipso  agere  volui  et  nonnulla 
objeci,  quibus  veritatem  problematum  Lansbergii  et  falsitatem  observationum  istarum  Solarium 
demonstrare  volui.  Refractiones  quoque  cum  ex  observationibus  Tychonis  et  aliorum,  tum  ex 
eclipsibus  Plinii  et  MaestlinL(ubi  utrumque  luminare  super  Terram  conspectum  fuit  in  ipsa 
obscuratione)  asserui.  Sed  ille  paucis  respondet,  quae  tibi  (non  tamen  Tychonianis  evitandae 
concertationis  causa  innotescant)  scribere  volui.  Inter  alia  sic  scribit : „Si  libet  facere  peri- 
culum, assume  instrumenta  quae  habes  accuratissima  et  explora  motum  revolutionis  Solaris  ; 
profecto  comperies  demonstrationem  meam  non  tantum  firmissimis  rationibus,  sed  etiam  experi- 
mentis consentaneam  esse.  Licet  autem  ego  usus  fuerim  instrumentis  non  adeo  magnificis 
et  pomposis , attamen  ad  propositum  meum  fuerunt  accommodatissima : nec  credas  mihi 
deesse  sextantem  ex  orichalco  constructum , pondere  40  librarum , in  medio  exemtum , cujus 
latera  et  limbus  habent  crassitudinem  lati  digiti,  longitudinem  duarum  ulnarum,  ut  singula 
minuta  possim  discernere.  Et  miror,  te  cum  Tychone  persuasum,  quasi  linea  meridiana  et 
polus  mundi  opera  stellarum  fixarum  indagari  debeat.  Contrarium  enim  vides  me  docuisse. 
Commentum  etiam  refractionis  ita  impugnavi,  ut,  si  Tycho  revivisceret,  non 
facile  esset  inventurus  patrocinium.  TJuod  ad  eclipses  Lunares  attinet,  cum  non 
alleges  propriam  experientiam  et  observationem,  illae  nullius  apud  me  sunt  ponderis.  Restat 
igitur  ut  diligentius  vim  mearum  demonstrationum  examines.  Quaeris  an  demonstrationem 
in  motu  Solis  allatam  possim  accommodare  ad  globum  stellarum  fixarum  ? Quid  ni ! Hoc 
enim  haud  obscure  significavi,  sed  exemplis  nolui  rem  declarare,  ne 
Tychonem  ipsum  acerbius  offenderem,  ac  proinde  libro  meo  apposui  9 stellarum 
Asc.  rectas  et  declinationes,  ut  quidem  a Tychone  consignantur;  quas  tamen  inter  se 
haud  convenire  probe  scio.  Ratio  haec  est,  quia  Tycho  in  obliquangulis 
falsa  dogmata  triangulorum  secutus  est.  Quare  licet  assumserit  veras 
duarum  stellarum  distantias,  veram  etiam  differentiam  ascensionum 
rectarum  observarit  aut  accommo  darit,  respectu  tamen  tertiae  stellae 

saepissime  fallitur,  ut  in  reliquis  lateribus  et  angulis  a veritate  pluri- 
mum aberret.  Hinc  colligere  potes,  quid  globo  Tychonis  tribuam.  Si 
enim  inter  9 stellas  a me  commemoratas  certa  ordinis  ratio  non  sit  observata,  locis  assignatis 
reliquarum  fixarum  exigua  fides  est  habenda.  Sed  in  hanc  certandi  palaestram  latius  evagari 
mihi  non  est  animus,  cum  ea,  quae  circa  Solem  probavi,  a vobis  prius  examinari  cupiam. 
Intelligo  enim,  quosdam  ita  studiosos  esse  placitorum  Lansbergii , ut  illis  instar  normae 
veritatis  tenacissime  adhaereant.  Illis  licebit.  Non  pudet  istos  imperitos  Thrasones,  cata- 
logis nundinarum  fucum  facere  et  lectores  spe  vana  lactare  : sed  fortassis  ipsis  induciae  sunt 
dandae,  ut  tempus  justum  habeant  ad  discendum  si  non  ad  refutandum. “ — 

Huc  usque  Christmannus.  Vides  mi  erudite  Keplere,  quam  confidenter  et  constanter 
hic  Christmannus  sua  nova  problemata  tueatur,  quam  acriter  invehatur  in  contra  sentientes. 
Digna  sane  res  est,  quae  a te  et  aliis  peritis  in  hac  arte  diligenter  discutiatur.  Ego  Christ- 
manno  assentiri  non  possum.  Refractiones  unanimi  diversorum  artificum  consensu  confir- 
mantur, maxime  eclipsibus  illis,  quae  (exclusa  refractione)  excusari  alias  minime  possunt,  et 
ego  per  mea  instrumenta  refractionem  observavi,  cum  mihi  adhuc  nec  de  Tychone  quidquam 
constaret,  nec  scirem,  qui  fieret,  et  diu  putavi  in  instrumento  vitium  occultum  latere,  cum 
tamen  omnia  praecise  distincta  essent. 

Intelligere  non  possum,  quomodo  inter  se  conveniant,  quod  scribit  Christmannus,  Ty- 
chonem  distantias  veras  stellarum  et  differentiam  asc.  rectae,  angulos  veros  quidem  observasse, 
verum  accommodatis  istis  angulis  ad  tertiam  stellam  non  convenire. 

Videtur  ille  aperte  catalogum  stellarum  Tychonis  falsitatis  insimulare , quod  quanta 
cum  jactura  nominis  Tychoniani  et  laborum  ipsius  deformatione  futurum  esset , tu  optime 
conjicies.  Quare  si  quid  de  Christmanni  libro  tibi  constiterit  in  allegatis , quaeso  me  de 
veritate  rei  aut  falsitate  penitius  edoceas.  Sed  quaeso  haec  tibi  soli  reserves.  Nolo  lites 
serere  inter  Tychonianos  et  illum. 

Quaeso  ad  priores  meas  literas  et  ad  praesentes  respondeas.  Sic  solita  tua  promtitudine 
me  adhuc  magis  excitabis.  Nullam  ad  me  scribendi  occasionem  intermitte,  in  me  nulla 
unquam  mora  aut  difficultas.  Fabricium  tuae  eruditionis  variae  radiis  illustra  et  excita ; et 
qui  gloriatus  quondam,  se  Tychonianum  esse,  in  posterum  quoque  se  Keplerianum  esse 
gloriose  jactabit. 

Hisce  diutissime  te  valere  jubeo.  Datae  Esenae  in  meo  musaeo  14.  Mart.  v.  st.  1603. 
Tuae  praestantiae  addictissimus  D.  Fabricius. 

Die  7.  Maji  monet  Fabricius  Keplerum  hac  de  quaestione:  „nodum  hunc  nobis  enoda, 
et  scrupulum  astronomicum  tolle.  An  praeter  te  alius  id  facere  possit,  valde  dubito. 

His  assiduis  Fabricii  monitis  motus  Keplerus  tandem  (d  4.  Jul.  1603)  haec  respondit: 
Literae  tuae  (d.  14.  Mart.)  totae  sunt  de  Lansbergii  et  Tychonis  aemulo  Christ- 
manno,  quoniam,  si  ista  ad  te  scripsit,  ejus  ego  hominis  y.uxori&siuv  plurimum 
aversor.  Neque  mihi  possem  ab  acerbitate  temperare  in  manifesta  negantem,  res 
bonas  destruentem.  Sed  jam  in  catalogo  vidi,  qui  se  ipsi  opponeret.  Et  quod 
refractiones  attinet,  suppresso  nomine  ejus  nonnihil  invehar  in  Opticis  meis.  v 

Spectat  illis  verbis  Miverium  Keplerus,  de  quo  supra  (annot.  34.)  diximus.  In 
prioribus  locis  (pag.  206  et  209)  imitatus  esse  videtur  Keplerus  modum  Christmanni  loquendi 
in  fine  epistolae  supra  allatae.  Fabricius  accepta  dono  a Keplero  Optica  gratias  agens  hac 
de  re  scribit : Refractio  in  Sole  revera  fit , utut  Christmannus  id  perneget , quem  tu  et 
Miverius  egregie  excepistis.  (E  literis  Fabricii  d.  16/26.  Jan.  1605.  datis.) 

In  Hanschio  extat  (p.  218)  Christmanni  epistola  (Heidelb.  d.  11.  Apr.  1604.),  in  qua 
a Keplero  petit,  ut  ipsi  communicet  suas  observationes,  „et  de  modo,  astronomiam  promtam 
ac  facilem  certamque  condendi,  conferre  non  gravetur. “ Responsio  Kepleri  nulla  adest,  nec 
difficile  concludendum  e praemissis,  nullam  prorsus  responsionem  dedisse  Christmanno  Keplerum. 

86)  p.  329.  Kepleri  calculum  probantes  haec  deprehendimus : 1)  In  DGB  et 

DHB  ad  D rectangulis,  assumto  radio  AB  = 1,  dantur  BD  = sin.  45°,  DG  = AG  — AD 

= 54  — cos.  45°,  DH  = AH  + DA  = AG  + AD  = 54  + cos.  45°,  ergo  tg.  G = -5?  ; 

DG 


sin.  45° 


- = 0,01326,  quare  / G = 45'  37".  Tg.  ^ H = 

H = 


54  — cos.  45 

0,012925,  ergo  Z H = 44'  26“  et  sic  G — H = 1'  11" 

2)  In  BCD  ad  D rectangulo  , dantur  CB  — . 54 , DB 
DB  _ sin.  45»  0,70711  = 0013094  et  z c = 43, 


DB 

DH 


sin.  45° 


sm. 


BC  54 
45'  37"  — 45' 
87)  p.  330. 

Kepleri  Opera,  ii. 


54 

1"  = 36". 
Cum  sit  per 


54,70711 

45°,  ergo  sin.  BCD 
Z BGD  — BCD 


priora  L punctum  zenith  loci  B in  superficie  Terrae, 

28 


434 


In  Opticam 


distantiam  zenith  a polo  eclipticae  metiatur  angulus  BAF,  cujus  sinus 


BE 
= BA 

ECB. 


■ Porro  in  A A 


AB  BE 

ABC  et  EBC  ad  B rectangulis  sunt  — — = sin.  ACB  et  — - = sin.  ECB.  Cum  autem 

At  EC 

dentur  AB,  AC,  h.  e.  Terrae  semidiameter  et  Lunae  a centro  Terrae  distantia,  cognoscitur 
A ACB,  parallaxis  totalis  in  horizonte.  Deinde  datur  AE  = cos.  BAE  (AB  = 1),  et  cum 

sit  sin.  ACE  = datur  A ACE  ; inde  CE  = Jam  iQ  A ECB  ad  B rect- 

AC  tg.  ALE 

angulo  dantur  EB  et  EC,  unde  prodit  quantitas  anguli  ECB  h.  e.  parallaxis  longitudinis  in 
horizonte. 

88)  p.  330.  In  A AEI  ad  E rectangulo  dantur  AI  = 54  et  A I = 45'  1"  ergo 
EI  = cos.  45'  1"  X 5£  — 53,9954.  Dein  in  A EBC  ad  B rectangulo  datis  EC  = 53,9954 

sin.  45° 

et  EB  = sin.  45°,  prodit  sin.  A ECB  = — - » /L  ECB  = 45'  1,3"  et  major  est 

A ECB  angulo  AIE  3/10  secundis,  h.  e.  minus  quam  dimidio  secundo. 

89)  p.  330.  Tabulam  hanc  Kepleri  nimis  extensam  (sunt  columnae  66  quaevis  90 
partium)  omittendam  censemus,  quum  neque  astronomis,  neque  aliis  lectoribus  nostrorum  tem- 
porum ulli  sit  usui.  Ne  vero  desit  quid  curiosiori  lectori,  de  constructione  hujus  et  Tycho- 
nicae  tabulae,  quam  emendandam  sibi  proposuit  Keplerus,  haec  addimus.  Tabula  parallaxium 
Lunarium  inest  Progymnasmatum  Tychonis  parti  I,  p.  120  — 122.  Computatae  sunt  parallaxes, 
sicut  in  Kepleri  tabula  ad  distantias  a vertice  a 90°  ad  1°,  ad  altitudines  ab  1°  usque  ad 
90u  et  elongationes  Lunae  a Terra  52  usque  ad  61  Terrae  semidiametrorum , quibus  sub- 
scriptae sunt  distantiae  Lunae  a Terra  „in  partibus  semidiametri  eccentrici“  = 100000,  sic 
ut  numero  52  subscriptus  sit  92028,  numero  53  — 93798,  54 — 95568  &c.  qui  proveniunt 
multiplicatis  singulis  numeris  52,  53  &c.  in  1769,  77.  Singulae  Keplerianae  tabulae  columnae 
inscribuntur  quantitatibus  parallaxium  horizontalium  1'  usque  ad  66'.  Ex  his  numeris  et 
semidiametro  Terrae  = 1 computantur  singulae  distantiae  sideris  a centro  Terrae  hac  ratione : 
in  triangulis  ad  B rectangulis  ABC  (Fig.  103)  dantur  AB  = 1 et  anguli  ACB  — 1'  = 2' ...  = 66', 

1 1 

hinc  latera  rectos  angulos  subtendentia  AC  deprehenduntur  = — — ■ = 3437,61 


= 1718,8; 


1 145,9 ; 


= 859,4  ; 


sin.  1' 
= 1)87,6  ; 


sin.  2' 
= 572,96  &c.. 


Fig.  143. 


sin.  3'  ’ sin.  4'  sin.  5'  sin.  6' 

Numeri  hi  66,  quos  prodit  calculus  , superinscripti  sunt  parallaxibus  singulis  horizontalibus 
(!',  2' . . . 66').  Datis  his  distantiis  a centro  Terrae , quae  correspondent  parallaxibus  hori- 
zontalibus, computantur  reliqui  numeri  tabulae,  exhibentes  parallaxes  longitudinis  et  latitudinis 
ad  singulos  gradus  a vertice,  hac  ratione  : In  triangulis  ABG  obliquangulis  dantur  AB  = 1 , 

AG,  distantiae  a centro  Terrae , quas  modo  diximus,  computatae 
per  parallaxes  horizontales  1'  ...  66' ; et  anguli  ABG,  h.  e.  com- 
plementa distantiarum  a vertice,  graduum  90,  89  ...  1.  Ergo, 
assumto  angulo  ABG  = 90°,  parallaxes  quaesitae  sunt  horizontales, 
quam  ob  rem  omnium  66  columnarum  primi  numeri  iidem  sunt' 
cum  superinscriptis.  Numeri  pertinentes  ad  dist.  a vertice  = 89°, 
quam  minimum  differentes  a prioribus,  nullam  penitus  differentiam 
exhibent  usque  ad  columnam  tricesimam,  h.  e.  ad  parallaxin  hori- 
zontalem 30  minutorum.  A columna  3 Ima  decrescunt  aliquantulum 
anguli  G,  iique  simpliciori  ratione  computantur,  assumtis  pro  distantiis 
harum  valoribus,  quos  supra  dedimus.  Ergo  cum  pro  par.  hor.  = 31' 

A r.  _ 1 , . sin.  GBA  XBA  , , 

AG  sit  — — — — , et  sin.  G — — , deprehendimus 

sm.  o i a(jt 

sin.  G = sin.  GBA  . sin.  31';  et  dato  angulo  GBA  = 89°,  erit 
angulus  G — 30'  59".  Sic  pro  par.  hor.  66'  A G = 65'  59". 
Denique,  ut  quibuscunque  assumtis  numeris  concludamus , sit  par. 
hor.  = 52',  distantia  a vertice  = 36°,  deprehendimus  sin.  A G 

— sin.  36°  X sin.  52'  et  inde  / 6 = 30'  33,85".  Kepleri  tabula  exhibet  30'  34". 

In  Tychonis  tabula  parallaxes  simili  qua  supra  ratione  computantur.  Data  sunt  in 
triangulis  ABG  latera  AB  (=  1)  et  AG  (=  52,  53  . . . 61)  et  anguli  ABG  (seu  potius 
anguli  DBG).  Sit  v.  g.  data  altitudo  79°,  AG  = 52,  erit  A ABG  = 169°,  inde  sin.  G 
sin.  169°  . 

— g2  ’ G — 12'  36,8".  Tychonis  tabula  exhibet  12'  52",  Kepleri  12'  36"  ad 

parall.  hor.  66'.  Eandem  quantitatem  (12'  36")  deprehendimus  assumto  latere  AB  = 1769,77; 
AG  = 92028,  de  quibus  numeris  supra  dictum  est. 

90)  p.  343.  E constructione  instrumenti  a Keplero  Probi.  I.  proposita,  iisque  quae 
initio  Probi.  II.  addit,  patet,  diametrum  imaginis  Solaris  in  tabella  inferiori  depicta  ad  rectos 
insistere  regulae  12  pedum  longitudinis,  quam  subdividit  in  10368  partes  aequales.  Item, 
triangulum,  quod  constituitur  conjunctis  semidiametri  extremitate  et  centro  foraminis , simile 
esse  triangulo,  cujus  basis  semidiameter  Solis  ipsius , vertex  in  eodem  centro  est.  Ergo 
angulus,  quo  conspicitur  Solis  semidiameter  in  diversis  quas  affert  Keplerus  observationibus, 

, 46,75 

deprehenditur  datis  lateribus  trianguli  rectum  angulum  formantibus.  1)  tg.  r — 


10368  ’ 
14'  50". 


/L  r — 15'  30"-  2 ) tg'  r “ 10368  ’ r ~ 14'  45"'  3)  tg'  r 10368’ 

4)  In  observatione  Tycbonis  (Fig.  107)  ducta  EG,  in  EGI  ad  I rectangulo  tg.  GEI 

Tooo  ' ^ GEI  = 37"' 

Observatio  autem  Tychonis  haec  est:  «meridie  12.  Apr.  1591.  observabatur  Solis  umbra 
ut  sequitur.  I.  Per  novum  quadrangularem  ligneum  canalem  in  1000  aequales  partes  divisum, 
observabatur  umbra  18'/3  earundem,  intromissa  per  quadratum  foramen  laminae  cupreae, 
amplum  10  partes  symmetras.  II.  Imposito  veteri  canali  fiebat  latus  1660  partium;  foramen 
10  partium;  umbra  observabatur  24 2/s • IU-  In  parvo  ducto  canali,  qui  in  1000  (sed  minores 
quam  in  novo)  partes  divisus,  observabatur  umbra  18'/3  partium.  Foramen  10  partium  de 
1000  parvi  canalis  partibus.  IV.  Posito  foramine  in  parvo  canali  5 partium  amplo,  obser- 
vabatur umbra  1 4’/6  partium. 

Die  5.  Dec.  observabatur  paulo  post  meridiem  diameter  Solis  ratione  umbrae.  I.  Per 
majorem  canalem  prodibat  umbra  part.  19  fere,  bis.  II.  Per  utriusque  canalis  aggregatum 
umbra  25;  25  V5  repet.11  (Hist.  Coei.  p.  479  s.) 

Literis  quas  dedit  Keplerus  Archiduci  Ferdinando  (v.  s.  p.  5)  subjunctae  sunt  obser- 
vationes eclipsis,  quam  describit  in  illis,  literis.  Ut  appareat  qua  ratione  instrumentum  suum 
tum  confectum  probaverit  adque  observationem  rite  perficiendam  applicaverit,  addimus  ea, 
quae  Mss.  de  his  exhibent. 

Mscti.  fol.  416.  Regulae  binae,  quibus  sum  usus,  superabant  perticam  2 par- 
tibus septuagesimis  secundis  digiti  post  12  pedes.  Cum  foramen  haberet  40  partes, 
qualium  pertica*  10358,  radius  fuit  major  2 digitis  minus  I4y?  partes,  superavit 
scii.  129VS  partibus  circiter  2.  Subtrahe  40,  foramen  restat  89‘4  dim.  447,. 
(Calculus.) 

Fol.  417.  Suspicatus  sum  in  alba  materia  diffundi  radium.  Sumsi  ergo  papyrum 
caeruleum ; at  quia  foramen  fuit  valde  magnum,  confeci  minus,  cujus  diameter  habuit 
praecise  1 6 1 /2 , semid.  8l/4.  Si  ergo  secundum  Tychonem  semidiameter  Solis  esset 
14'  40",  tangeretur  a 40723  10000000  : 10358  = 42663  : — 44,19 

1940  81/* 

42663  52  V4 

Ergo  debet  esse  semid.  radii  52 7* 
diam.  1 04  72 . 

Hucusque  semper  fuit  erratum,  pro  10368  sumseram  10358.  Ergo  incipiatur 
ab  initio. 


43170 

40723 

2447“ 

60 


10368) 

10366 

10372) 


100000  = 44 3/ 4 

43162 

40723 


43170 

43162 

43145 

43145 

40723 


2439.  60 


50' 


2422.  60 


50' 


2909  ” 2909 

146820  : 2909  = 50" 

Jam  si  fuerit  radius  major  jam  suscepto  2 partibus,  tunc  ex  folio  priori 
dividendus 

41464  = 44135  — 15'  10" 

1830000000  : 41472  = 44126  — 15'  10" 

41484  = 44109  — 15'  10". 

Fol.  418.  Quodsi  ergo  radius  descriptum  superavit  2 partibus,  fuit  diameter 
Solis  30'  20".  Tycho  statuit  illum  29'  40",  differentia  40".  Diam.  J)  semel 
tantum  accepi,  eamque  non  satis  certam,  sed  justo  minorem  paulo.  Cetero  tempore 

nimis  pallidus  erat  radius.  Ex  3 punctis  peculiariter  signatis  in  ambitu  3 et  3 
in  ambitu  © propter  sectionis  angulum  non  satis  ay.Qi^r]  ratione  optica  apparuit 
® radius  bene,  h.  e.  in  justa  quantitate.  Radius  3)  1 dig.  et  26%  scr.  vel  98%. 

105 V2  : 29'  30"  = 98  % : x 
x = 1655%  = 27  . 36.  Ex  Tychone  assumsi  27  . 20. 

Sed  jam  exactiorem  rationem  sequamur.  Manente  pertica  10366 , 10368, 
10372,  hoc  est  10370,  quia  nil  efficitur  sensibile,  apparuit  diameter  radii,  qua 
sum  usus,  sed  luce  jam  initio  satis  pallida,  per  aquosa  nubila,  adeo  ut  in  caeruleo 
papyro  nequiret  apparere,  in  albo  igitur  apparuit  partium  105  V?  et  foramen  par- 
tium 16  %.  Ergo  residuum  partium  89.  Dim.  44 ‘/2 . 

Ergo  si  10370  fit  10000000,  quid  44%  — 42912 

40723 


2189  . 60 
2909 


45' 


Hoc  modo  provenit  diameter  Solis  29'  30".  Antea  aestimatione  sola  videbatur 
radius  2 partibus  major.  Nec  usus  eram  circino.  Tycho  statuit  29'  40".  Diff. 
10".  Hoc  factum  10.  Julii  die  eclipsis. 

Fol.  418.  Die  12.  Julii  flante  valido  vento,  qui  raro  perticam  meam  relin- 
quebat constantem,  applicavi  instrumentum  ad  lineam  meridianam  pro  capienda 
Solis  altitudine.  Perpendiculum  recte  habuit.  Sed  in  rectangulo  duo  erant  latera 
circa  rectum  exiguo  dubia.  Primo  latus  erectum  paulo  longius  erat  5 pedibus 
10  digitis,  circiter  3 partibus.  Nam  laterones  attollebant  illud.  Deinde  latus 
jacens  propter  sectoris  obtusam  aciem  brevius  justo  erat  circiter  2 partibus.  Tertio 
pondus  ipsum  inclinabat  latus  jacens,  ut  hypotenusa  justo  fieret  brevior  circiter 
parte  una.  Vide  ergo  quae  proveniat  altitudo  ex  hypotenusa  et  ex  lateribus 
circa  rectum.  Latus  erectum  erat  5040. 

Fol.  419.  Latus  jacens  2353 % , per  correctionem  2356;  50*13:  100000  = 
2356  : — 46718  = tg.  25°  2'  28". 

Parali.  © ex  Reinholdo  cum  ait.  25°  est  1'  15" 

25.  2.  28 

25.  1.  13  arcus  inter  verticem  et  © verum. 
Declinatio  ex  Reinholdo  est 
22.  1.  26 
25.  2.  28 

47.  3.  54  inter  aequatorem  et  verticem. 

1.  15  Parali. 


Locus  © 20°  2'  •©. 


47.  2.  39  ait.  poli. 

Esset  igitur  error  perpendiculi,  si  altit.  poli  verissime  esset  47°  8'. 

Jam  idem  ex  hypotenusa  et  latere  erecto  : 

Latus  erectum  5043  Hypoten.  6.  5.  18% 

5562  /4  e-inotnnn 

519%  — gfrrr"  = 10296,  tota  hypot.  110296  subtendit  24°  57'  36" 

5043  1. 15 

f 6.  12  -f-  5 = 77  04  5ff~21 

b?.  72  + 187*  = 5562 %J  1.  26 

46.  57.  47  ait.  poli. 

His  et  foliis  420 — 438  sequentia  addit  Keplerus  posteriori  tempore. 

Fol.  416  417  Quae  contineantur  in  foliis  de  eclipsi.  Ex  7.  Julii 

40 

radium  Solis  mensus  sum.  Primo  amplo  foramine,  cujus  diameter  ~ digiti,  post 

10368 

pedes  12  divisos  in  — — — , habuit  radius  quantitatem  majorem  129%»  scii.  131  */8 


72 

circiter.  Hinc  semidiameter  Solis  major  14'  50",  scii.  15'  10"  circiter, 
habet  14'  40". 


Tycho 


Notae  Editoris. 


437 


Fol.  417.  constitui  aliud  foramen  minus,  partium  16'/3  et  inquisivi,  si  Solis 
semidiameter  esset  14'  40",  quantus  debeat  evadere  radius,  scii.  10472  inveni. 

Fol.  418.  Ergo  iterum  per  hoc  foramen  major  apparuit,  scii.  105 */2,  idque 
die  10.  Julii.  Hinc  elicitur  semidiameter  Solis  14'  45".  Et  commendatur  prae 
illo  priore.  Nam  illic  aestimatione  res  acta,  hic  mensuratione.  Diameter  Solis 
29'  30". 

Ibidem  est  diameter  Lunae  ex  6 punctis  radii  deficientis , sed  vitiose  ductis. 
Definitur  27'  36".  Sed  additur  correctio  punctorum,  ex  qua  prodit  29.  1 in  radio 
ante  enucleationem.  Dubitatur  tamen  an  praecesserit  correctio. 

Instrumentalis  diameter,  quae  per  , demonstrationem  in  coelo  major,  itaque 
omnino  correctio  fuit  adhibita.  Nam  haec  correctio  nimis  magnam  facit  diametrum. 

Tertia  sed  valde  vitiosa  ratio,  ubi  apparuit  Lunae  diameter  valde  parva,  quia 
applicaveram  regulam  ad  loca,  ubi  putabam  cornua  concursura. 

Ibidem  describitur  habitudo  trium  laterum  instrumenti  pro  elevatione  poli. 
Et  ad  12.  Julii  haec  observata  fol.  419.  Ex  lateribus  altit.  poli  47°  2'  40". 

ex  erecto  et  basi  46.  57.  50 

“ 4'  50" 

In  his  cum  errorculos  animadvertissem  in  lateribus  trianguli,  aestimatione 
compensavi,  non  mensuratione. 

Sine  hac  igitur  correctione  basis  cum  erecto  47°  2'  11" 

basis  cum  jacente  corr.  47.  3.  26 
„ „ „ incorr.  47.  2.  30. 

Postea  folio  420  computavi  tria  latera , an  rectum  efficiant.  Inventus  est 
autem  89°  58'. 

Per  fol.  420.  21.  22.  23.  est  adornatio  ad  Paralipomena. 

Fol.  424.  Enucleatur  diameter  Lunae  et  probatur,  si  apparuit  27'  36"  fuisse 
38'  10".  Itaque  concluditur,  puncta  per  aestimationem  correcte  posita  fuisse. 
Illaque  ipsa  correctio  forte  aestimando  erravit,  ut  adhuc  minor  apparuerit  radius 
Lunae  quam  27'  36".  Stabilitur  altera  observatio  per  regulam  et"  fit-  conjectura, 
obtusis  cornibus  admotam.  Et  ponitur  Lunae  diameter  34'  25"  circiter. 

Ibidem  quantitas  eclipsis  proditur,  sed  vitiose.  Est  n.  dig.  7.  28',  7.  30'. 

Inde  ex  antemeridiano  et  pomeridiano  azimutho  aequalis  altitudinis,  ex  inter- 
cepta, inquam,  recta  et  circuli  descripti  sagitta  quaeritur  arcus  azimuthorum.  Erat 
sagitta  partium  11773,  sinus  partium  55973,  Itaque  radius  1392  et  arcus  dimidius 
23°  41'  18". 

Hinc  inquisivi  altitudinem  poli,  ut  viderem  consensum. 

Computavi  autem  omnia  tria  latera  rectanguli  ad  perpendiculum  erecti,  visurus, 
an  angulus  esset  rectus.  Et  major  quidem  erat  per  4'  recto,  adhibita  unius 
lateris  correctione.  Major  2 circiter  sine  correctione.  Hinc  igitur  elicui  distantiam 
Solis  a vertice  non  scrupulosissimam  26°  28'.  Per  parallaxin  26°  26'  13". 

Huic  adjuncta  declinatione  Solis  die  10.  Julii  22°  17'  23"  prodiit  ait. 
poli  47°  10'  circ. 

Quaesivi  et  tempus , quo  distabant  observationes  a meridiano  ante  et  post. 
Prodiere  vero  46'  4"  p.  m.  et  ante  m. 

Fol.  426.  Computavi  azimutha  ad  mea  momenta.  Initio  est  declinatio  in- 
strumenti a meridiano.  Quae  ponitur  2773  partium  regulae,  sed  corrigitur,  ut  sit 
37 73  partium,  angulus  ergo  1°  4',  subtrahendus  prodeuntibus  arcubus. 

Computationes  bene  habent,  nisi  forte  in  dimensione  azimuthalium  linearum 
sit  error.  Fol.  427  est  ipsa  observatio.  Fol  428  coepi  ex  azimuthis  et  vitiose 
19.  48  pro  19.  31  computare  tempora,  sed  falsa  declinatio  Solis  supposita.  Sunt 
ergo  429 — 433  nullius  momenti. 

Fol.  434  computatur  primo  declinatio  Solis.  Inde  continuatur  operatio  pro 
tempore,  seu  potius  pro  altit.  Solis.  Posui  ait.  p.  47°  8'.  Et  azimuth  19°  48'. 
Elicui  altit.  © 25°  57'. 

At  simul  etiam  per  iterum  correctum  azimuth  19.  31  inventa  altitudo 

0 25°  55'.  Inventa  vero  fuit  per  basin  et  hypotenusam  observando  25.  557*7 
Conclusi  ergo  azimuth  bene  habere  et  tempus  inde  elicui  36'  52". 

In  fine  per  ait.  poli  47°  8',  et  azimuth  69.  11,  elicui  distantiam  Solis  a ver- 
tice 42°  22'.  At  observaveram  43°  35'  vel  43°  38'.  Et  conclusi  standum  ab 
azimutho.  Nani  vitiosa  erat  altitudo. 

Fol.  435  inquiritur  latitudo  Lunae  sub  initium  et  finem  ex  inclinatione  ver- 
ticalium. Per  tempora  igitur  et  inclinationem  621/ 2,  diametrum  Lunae  34'  25", 
Solis  29'  30"  et  initium  eclipseos  provenit  lat.  Lunae  visa  11'. 

Fol.  436.  Per  finem  et  inclinationem  86.  43,  lat.  19'  36".  Inde  exstruitur 
mechanica  quantitas  eclipseos  et  inquiritur  quantitas  vera  eclipseos  in  coelo,  ex 
artificioso  radio,  probaturque  major  fuisse. 

Quare  Fol.  437  ex  medio  eclipseos  aliud  schema  exstruitur.  Ex  azimutho 
52°  52'  et  sectione  22u  verticalis  ad  ortum. 

Hinc  latitudo  initii  aestimatur,  5 1/8  fuisse  debere.  Culpa  confertur  in  vitiosam 
annotationem  inclinationis  in  principio.  Aestimatur  igitur  scriptum  62  lL  vitiose 
pro  7272>  quia  regula  texit  numeros.  Probatur  id  dupliciter.  Primo  ex  com- 
putatione parallaxium  ad  dena  minuta , posita  vera  observatione  medii , sequitur 
inclinationem  initii  debere  esse  73°. 

Secundo  Fol.  438  consulitur  momentum  secundum,  verticali  58°,  defectu  2'/3, 
azimutho  29°  17'.  Prodiit  ergo  latitudo  82/5/.  'Ergo  omnino  prius  5 ‘/3,  non  11. 
Alias  decresceret  austrina,  cum  crescat. 

Hic  jam  quaeram  angulum  latitudinis  ad  suppositionem  aliquot  altitudinum. 

Sol  in  apogaeo,  Luna  74°  15'  ultra  perigaeum,  i.  e.  105°  45'  ab  apogaeo. 

« Tychoni  igitur  Luna  abest  a Terra  circiter  56,  Copernico  inferior  est. 

Ex  momentis  1 et  13.  Diff.  temporis  h.  2.  4' 

Dist.  Nonag.  a Yert.  25°  40'  — 32°  26' 

Sit  elong.  3 5636/i00  semid.  26.  25  — 32.  43.  Diff.  6.  18 
Parali,  horiz.  61  Visa  lat.  12.  6 


Increm.  lat.  ver.  5'  48". 

Sit  secundo  elong.  3 528/i00  — 29.  11  — 35.  40  6.  29 

5.  37 


(nil  sequitur.) 

91)  p.  344.  Theor.  8.  Eucl.  Opt.  est:  Aequales  magnitudines,  inaequaliter  ab  oculo 
distantes,  non  servant  eandem  rationem  angulorum,  quam  distantiarum. 

92)  p.  348.  Insunt  quas  dicit  Keplerus  observationes  cum  Hist.  Coei.  p.  263,  340, 
482,  526,  529,  tum  Regiomontani  editioni  observationum  Albategnii  (Norib.  1537). 
De  Albategnio,  duce  Weidlero  (Hist.  Astr.  p.  210)  haec  notamus:  Muhammed  Ben  Geber 
Albatani,  qui  Muhamedes  Aractensis  vel  Albategnius  appellatur,  Dynasta  Syriae  c.  finem 
sec.  IX.,  astronomicis  operam  dedit,  tabulas  Ptolemaei  emendavit,  progressum  apogaei  Solis 
a Ptolemaei  aetate  definivit ; Solis  declinationi  maximae  23°  35'  assignavit.  Tycho  in  Pro- 
gymn.  P.  I,  Cap.  7.  pluribus  de  illo  agit. 

93)  p.  350.  Maestlinus  in  Disp.  de  motuum  planetarum  irregularitatibus  (Tub.  1606.) 
pag.  20.  dicit:  „anno  1590.  d.  21.  Jul.  h.  8.  a.  m.  Solem  eclipsatum  observavimus.  Hanc 
observationem  M.  Jo.  Keplerus,  S.  C.  Maj.  Mathematicus,  amicus  noster  honorandus,  in 
Optica  Astronomiae  erudito  examine  describit. “ Pag.  85.  addit:  „Hic  modus  observandi  ut 
jucundus  et  facilis  est,  ita  si  rite  ad  usum  accommodetur  certissimus.  Veruntamen  quam 
necessariam  limitationem,  ut  ad  usum  rite  adhibeatur  et  omnes  errores,  de  quibus  suspectus 
semper  fuit,  excludantpr,  postulet,  Keplerus  primus  fideliter  monuit  et  ingeniosissima  demon- 
stratione ob  oculos  posuit.  Proxima  igitur  Solari  eclipsi  d.  2.  Oct.  (1605.)  deprehendimus 
diametrorum  Solis  et  Lunae  proportionem  fuisse  quam  proxime  sicut  13  ad  14.  Solis  dia- 
meter fuit  31'  1",  Lunae  33'  3".  Eam  autem  juxta  Tychonis  numeros  e scrupulis  primis 
majorem  fuisse  oportuit.  Tycho  quidem  Lunam  plenam  sic  metitur ; verum  inter  eam  plenam 
et  novam  nullum  esse  discrimen,  Kepleri  demonstratio  nos  plenissime  certificat."  Keplerus 
redit  ad  hanc  anni  1590.  eclipsin  probi.  XIV.,  XXVIII.  et  XXXII.  hujus  capitis. 

94)  p.  358.  Prosthaphaeresin  dixerunt  mathematici  illorum  temporum  compendium  in 

trigonometria  adhibitum,  quo  multiplicandi  onus  aliquantum  sublevatum  est.  Redit  ad  idem, 
quod  hodie  v.  c.  sic  legitur : sin.  a . sin.  b = '/2  cos.  (a  ~ “ V*  cos.  (a  — J—  b)  ; cum 

autem  tum  temporis  cosinus  nondum  in  usu  fuerit , major  verborum  apparatus  ad  hanc 
exprimendam  formam  requirebatur.  Quis  primus  hoc  compendio  usus  fuerit,  non  plane  con- 

stat.  Cia  vius  in  Astrolabio  (Romae  1593)  Raimarum  Ursum  Dithmarsum  inventorem 
habet,  qui  in  Fundamento  Astronomico  (Argent.  1588)  consueto  more  «in ventum  suum“ 
proponit.  Barth.  Pitiscus  Grunbergensis  in  Trigonometriae  libris  Y.  (Francof.  1599.) 
recensitis  Regiomontani  et  Thomae  Finkii  compendiis,  Justum  Byrgium  dicit  rem  sine 
omni  multiplicatione  et  divisione  absolvisse.  (His  verbis  digitum  forte  intendit  Pitiscus  ad 
Byrgii  logarithmos.)  Longomontanus,  Tychonis  discipulus  eique  addictissimus,  Tychoni 
inventionem  aperte  tribuit,  et  ipse  Keplerus  in  libro  de  Stella  Nova  calculum  hunc  appellat 
„artificium  Tychonicum“,  quamquam  infra  (probi.  XXIX.)  loquitur  de  „negotio  prosthaphae- 
retico  Wittichiano,“  eandemque  in  literis  ad  Herwartum  datis  nominat  „regulam  Wittichianam,“ 
itemque  Longomontanus  (in  «Astronomia  Danica“)  Paulum  Wittichium  Wratislaviensem,  olim 
Tychonis  discipulum  Huennae,  compendio  usum  dicit  «logistica  prosthaphaeretica.“  ExRoth- 
manni  manuscriptis,  Cassellis  detectis,  haud  obscure  prodire  videtur,  virum  hunc  ingeniosum 
primum  hoc  calculo  usum  fuisse,  teste  Kaestnero  (Gesch.  d.  Matii.  II,  p.  375). 

Melchior  Joestelius,  Prof.  Math.  Witebergensis,  quamvis  saepius  Keplero  adhortante, 
ut  opus  inceptum  perficeret,  nihil  profecit.  Ambr.  Rhodius  haec  Keplero  de  illo  scripsit: 
nihil  esse  potest,  quod  triangulorum  editionem  impediat,  quam  sumtuum  defectus.  Omnia 
dudum  perfectionem  sunt  assecuta.  Joestelius  adhuc  nescit,  an  quadam  munificentia  aulica 
opus  ipsius  possit  promoveri.  Spes  aliqua  est.  Si  non  fallit,  problemata  pleraque  astro- 
nomica  400  circiter  additurus  est.  — Qua  de  re  ipse  Joestelius  haec  pauca  Keplero  dedit : 
Triangula  non  sunt  ut  volo  et  exerceor  nunc  in  aliis  partibus,  quibus  tempus  illis  detrahitur. 

95)  p.  360.  Inest  haec  observatio  cum  longiori  hujus  eclipseos  calculo  Snellii  «Obser- 
vationes Hassiacae“  inscripto  libro.  Comp.  Hist.  Coei.  p.  XLII. 

96)  p.  361-.  Keplerus  librum  suum  Dav.  Fabricio  dono  dans  haec  addit:  «Optica  hic 
accipis.  Praeter  errata  corrige  /ol.  374.  lin.  27  (p.  361.  1.  afine  9).:  prodit  0°  21 7/  ^ 
(Maginus  0°  467/  y/'),  lat.  &c.  et  fol.372.  linea  a fine  10.  (p.  3601.  afine  5)  corrige: 
efficiunt  lh  33'  22".  Ergo  duratio  3h  6'  44".  At  per  justum  horarium  scrupula 
temporis  lh  28',  duratio  2h  56'“.  (Ex  ep.  d.  18.  Dec.  1604.  scripta.)  Tychonis  calculus 
exstat  in  Prog.  Parte  I.,  p.  130.  et  numeris  quos  supra  Keplerus  prodit  adhibitis,  sic  acci- 
pimus durationerc  eclipseos : Tempus  medium  computat  Tycho  = 7Jl  57"  ; a quo  subtracta 
eidemque  addita  scrupula  temporis  lh  33'  22"  produnt  initium  h.  5.  27'  35",  finem 
h.  8.  34'  19",  ergo  durationem  = 81*  34'  19"  — 5h  27'  35"  = 3h  6'  44".  Sic  7h  57"  — 
lh  28'  = 5h  32'  57",  7h  57"  + lh  28'  = 6h  28'  57".  Duratio  = 2*  56'. 

Denique  in  Yol.  XIII.  Mss.  Petrop.  haec  de  loco  Saturni  deprehendimus : Long. 
Saturni  a.  1603.  extat  in  Opticis  vitiosa.  Sed  superest  observatio  ipsa  ad  d. 

10.  Maji  et  ad  diem  eclipsis  22  */3  Maji.  ^ 

Anno  1600.  Lanx  bor.  13°  48'  1I[,  lat.  8®  35'  bor. 

Distantia  Saturni  16°  10'  2.  9 bor.  (c.  c.) 

29.  58  111  ~6.  26.  sec.  17°  22'  = 104776 

praecess.  2 sec.  6.  26  = 100634 

30.  (T 111  anno  1603.  104776  AniAAc 

100634  - 104116 


= sec.  16°  10' 

A.  1600.  dextr.  genu  Ophiuchi  12°  207//,  lat.  7°  18'  b.  sec.  13°  20'=  102770 

12.  19  2.  9 sec.  5.  9 = 100405 

0.  1Y.V  5-  9 102770 

praec.  2 " 100405  ~ WdDD 


0.  3 7/  x*  = sec.  12°  19' 

30.  ~ Il[ 

Medium  0.  2'  >7* 

(Cum  his  compara,  quae  Keplerus  Hersvarto  scripsit  p.  81.) 

97)  p.  362.  Exstat  haec  observatio  in  Hist.  coel.  p.  340.  Quam  dicit  Keplerus  «partem 
alteram11,  edendam  sibi  proposuerat  inscriptam:  Hipparchus,  neque  vero  confecit  hoc 
opus,  maximam  eorum  partem,  quae  hunc  in  finem  collegerat,  Tabulis  Rudolphinis  reservans. 
Quae  inter  Manuscripta  Petropolitana  ad  Hipparchum  pertinentia  deprehendimus,  sequens 
exhibebit  Volumen. 


98)  p.  365.  Cum  sit  (Fig.  119)  /_  BAC  distantia  Solis  a vertice  (addita  parallaxi  2y 
52°  18')  et  HAC  complementum  anguli  DAC  (180°  — 169°  32'  = 10°  28'),  erit  / BAH 
(=  BAC  — HAC)  = 41°  50'.  Deinde  dantur  : BCA  = 37°  44',  /_  BCL  = AIL  = 42°  58' 

HC  = BC  — BH  = 
AI  = cosec.  AIL  = 


tg.  BAC 

1 


tg. 


IC 


sin.  BCD  sin.  42°  58' 

LC  = cotg.  ACL  = cotg.  (42°  58' 


BAII  = 1,29385  — 0,89515  = 
= 1,46719  (AL  = r) 


0,3987  (BA  = r) 


37°  44')  = cotg.  5°  14'  = 10,91778 


LC  — LL 
= LD  — LI. 

LI  = cotg.  AIL  = cotg.  42°  58'  = 1,07362,  ergo 
IC  = 10,91778  — 1,07362  = 9,84416. 

DI  = LC  -f  LI  = 10,91778  + 1,07362  = 11,9914. 

Cum  sit  HC  axis  hyperboles  (latus  transversum)  et  dentur  HC,  AI,  IC,  DI,  parametrum  MC 
(figurae  latus  rectum)  computatur  proportione  AI3  : DI  X IC  = HC  : CM,  ergo 

DI  X IC  X HC_  _ 21  g6  ^epL  21  >92//  „fere“). 


CM 


AI2 


Porro  HC  bisecta  in  N,  erit  NC  — 0,19935.  CO  = 1/2  1/(HC  X CM) 

— 1,476,  et  inde  tang.  ONC  = ~ ONC  = 82°  18 


% V(0,3987x  21,86) 

30"  (82°  19'  K.). 

NC2 


99)  p.  366.  Cum  linea  SP  tangens  sit  hyperboles,  et  N centrum,  erit  NS  = , 

NR 

NC  = 0,19935.  NR  = NC  + CR  = NC  -f-  BR  - BC  = NC  + tg.  BAR  — tg.  BAC, 
linea  BA,  ut  supra  = r assumta.  Per  priora  autem  Z BAR  = 52°  18'  40",  = 52°  20'  48", 
= 52°  24',  = 52°  29',  ergo  tg.  BAR  = 1,29437,  = 1,29603,  = 1,29853,  = 1,30244. 
(Ceterum  angulum  52°  20'  48"  Keplerus  falsum  habet,  cum  sit  84°  43'  20"  — 47°  2'  = 
37°  41'  20",  cujus  complementum  = 52°  18'  40",  et  parallaxi  auctum  = 52°  20'  40"; 
tang.  52°  20'  40"  = 1,29592).  Tg.  BAC  = 1,29385.  Ergo 

11,29437  ) i 0,19987 

) 1,29603  ( , _ 1 0,20153 

- \ 0 20403 
0,20794 

( 0,19987  ( 0,19883 

) 0,20153  _ 1 0,19719 
0,20403  ~ \ 0,1 9478 
0,20794 


NR  = 0,19935  -f 


W: 


1,29853  ( 

0 

0,19987 


30244  ) 


et 


NS  = 0,039741 


0,19111 


SR 


NR  — NS  = 


i 0,19987  — 0,19883  ) ( 0,00104 

) 0,20153  — 0,19719  f _ 10,00434 
0,20403  — 0,19478/  “ 1 0,00925 
0,20794  — 0,19111  ) ( 0,01683 


RP  = V 


( 


NR  X RS  X CM 


HC 


) 


1 0,10676 
_ 10,219 
0,32167 
0,43804 


Cot.  BPR  = — ■'  = 


RP 

BR 


z.  BPR  = 


Tang.  SPR  = 


SR 
RP  ; 


1 0,10676  ) ( 1,29437 

) 0,219  ( 1 1,29603 

0,32167  / ’ ) 1,29853 
0,43804)  (1,30244 

85°  17'  (5") 

80°  24'  (32") 

76°  5'  (12") 

71°  24'  40" 

0°  33 


ergo  Z SPR  = 


30" 

(7") 

50" 


Denique 


z BPS  = BPR  — SPR  = 


1°  8' 
ly  38' 

2°  12' 

( 84°  43'  (35") 

179°  16'  (25") 

) 74°  26'  (22") 
f 69°  12'  (36") 

Keplerus  computat  ultimum  angulum  = 69°  16'  pro  69°  12', 'quia  falsum  numerum  0,01672 
pro  0,01683  errore  calculi  accipit,  nam  20794  — 19111  = 1683,  sive  assumto  radio  = 1, 
0,01683,  quo  factum  est,  ut  ipsi  PR  = 0,43664  prodierit.  Si  pro  falso  angulo  52°  20' 48"| 
quem  supra  indicavimus , verum  52°  20'  40"  accepissemus  , prodiisset  / BPS  secundus 
= 79°  32'  48",  PR  = 0,2134. 


Notae  Editoris. 

noscuntur  anguli  PAR  = 


100)  p.  366.  Cum  sit  PAR  idem,  qui  arcus  yS  in  P$Y  ad  y rectangulo,  et 
sin.  yS  = sin.  fi  X sin.  $8,  datis  angulis  /S  (3°  45'  &c.)  et  arcubus  flS  (84°  46'),  cog- 

3°  44'  3" 

7°  28'  7“  1 

lio  io*  q//  t cogmtaque  AR  = sec.  BAR  = _ , - , 

11  y cos.  BAR 

14°  56'  10" 

prodit  PR  = AR  X tg.  PAR  = — — , assumto  scilicet  triangulo  PAR  (respondente 

cos.  BAR 

triangulo  fiyd)  ad  R rectangulo,  ergo, 

PR  = 0,10675  = | 0 21463)  = 0,32459  = 0,438.  Prius  inventa  est  a nobis: 


PR  = 0,10676  =1  0 21321)  = °'32187  = 0,43807;  a Keplero  : 

PR  = 0,10676  = 0*219  = 0,3217  = 0,43664. 

101)  p.  367.  Comp.  Tychonis  epistolam  ad  Maestlinum  datam,  quam  Prodromo 
praemisimus  Vol.  I.  pag.  46. 

Quem  sequitur  Keplerus  in  differentia  meridianorum  exhibenda,  Jodocus  Hondius, 
conficiendis  globis  chartisque  geographicis , nec  non  conscribendis  libris  geographicis  optime 
meruit.  Anno  1604.  edidit  Gerh.  Mercatoris  mappam  Geographicam  Amstelod.,  continentem 
114  tabulas,  qua  forte  usus  est  Keplerus. 

De  observatore  Huennensi,  seu  potius  Francofurtensi  vide  annot.  sequentem. 

102)  p.  368.  In  Tab.  Rudolphinis  (pag.  110)  Keplerus  hanc  eclipsin  eligit,  ex  qua 
rationem  ostenderet  computandi  eclipsin  Solis  ad  certum  locum.  Durationis  tempus  exhibet 
hic  = 2k  21',  addens:  Durationem  quidem  in  Opticis  prodidi  longiorem,  at  manifesta 
hallucinatione,  dum  principium  non  observatum  legitime  fini  comparavi  minime 
comparandum.  Quin  etiam  addita  observatio,  tanquam  Uraniburgica,  quamvis  neque 
Tychonis  sit,  qui  tunc  insula  excesserat,  nec  Uraniburgica  omnino,  durationem 
tamen  tantam  convellit.  Apparet  enim  ex  fine  h.  12.  32',  observationem  esse 
Origani  Frankofurdiani  ad  Oderam,  qui  hunc  finem  annotat : initium  autem  expressit 
sic:  h.  10 ‘/3,  quod  alius  superveniens  legit  h.  10.  3'.  Itaque  non  plus  habet  Origanus 
temporis,  quam  h.  2.  12'.  Haec  Keplerus.  Origanus  in  Ephemeride  anni  1598  (in  opere 
inscripto  : Annorum  priorum  30  (1595  — 1624)  Ephemerides  Brandenburgicae  coel.  motuum 
et  temporum.  Frankof.  1609)  observationem  hujus  eclipseos  exhibet  fassus  errorem  calculi, 
qui  irrepserit  in  Ephemeride  priori  (Ephemerides  annorum  XXXVI.  (1595  — 1630)  Frankof. 
1599),  ita  ut  „initium  eclipseos  sesquihora  citius  calculus  ostenderit,  quam  coelum  ipsum. 
Initium  observatum  prodit  h.  10.  21'  11",  finem  h.  12.  33'  42".  Ex  ipsius  relatione  patet, 
Origanum  de  hac  observatione  cum  M.  Joestelio  egisse,  a quo  forte  Keplerus  illam  accepit. 
Tycho  (in  Hist.  Coei.  p.  818  s.)  suae  ipsius  observationi  Wandesburgi  habitae  subjungit  obser 
vationes  Ch.  Sev.  Lo  ng  omon  t ani  Rostochii  et  M.  Jo  e st  elii  Wittebergae,  Jo.  Ripensis, 
„inter  Viburgum  et  Mariagriam , sub  meridiano  oppidi  Hobro“,  et  Joachimi  Radenicii. 

103)  p.  369.  Cum  „taedium  multiplicationis “ inventis  logarithmis  remotum  fuerit, 
ipse  Keplerus  in  posterioribus  ipsius  scriptis  pro  tabula  sua  nova  utitur  illa  inventione.  (In 
annot.  N.  89.  ea  quae  ad  hanc  tabulam  pertinent  leguntur.) 

Kepleri  autem  calculus  hic  est:  Datae  horae  10.  27'  desunt  ad  meridiem  h.  1.  33', 
ergo  arcus  quem  Sol  hoc  tempore  describit  = 23°  15'.  347°  47'  — 23°  15'  = 324°  32', 

asc.  recta  medii  coeli,  cujus  longitudinem  (22°  10'  2£j)  et  declinationem  (14°  11'),  sicut 
rectascensionem  Solis  (347°  47')  desumsit  Keplerus  e Progymn.  P.  I,  p.  82  et  90.  Cum 
ergo  M in  22°  10'  zzz  et  N (nonagesimus)  in  22°  31'  erit  arcus  MN  = 352°  31'  — 
322°  10'  = 30°  21'. 


Jam  in  MNV  ad  N rectangulo  dantur : MV  = MA  -f-  AV  = 14°  11'  47°  f 

cos  MV 

= 61°  13',  et  MN  = 30°  21',  ergo  ‘ - = cos.  NV  = cos.  56°  4'  (5'  5").  In 

cos.  MN  ’ 

A SNV  ad  N rectangulo  dantur  NS  = MN  — MS  = 5°  48',  et  NV  = 56°  4',  inde 
cot.  NV  X sin.  NS  = cot.  NSV  = cot.  86°  7'.  Denique  in  /\  LES  ad  E rectangulo 
dantur  distantia  centrorum  LS  = 29'  7"  et  LSE  = 90°  — 86°  7'  = 3°  53',  inde 
sin.  LS  X sin.  LSE  = sin.  LE  = sin.  1'  58"  7,9278626 

8,8307495 

6,7586121  = lg.  sin.  1'  58" 

et  tg.  LS  X cos.  LSE  = tg.  SE  = tg.  29'  3"  7,9278781 

9,9990017 


7,9268798  = lg.  tg.  29'  3" 

In  Opticam 


Si  arcus  LE  et  SE  per  angulos  86°  7'  et  3°  53'  et  per  LS  = 29'  7"  in  tabula  Kepleri 
„paraliactica“  quaesieris,  invenies  ad  86°  in  margine  et  29  in  fronte  numerum  28'  56",  et 
ad  3°  in  margine  numerum  1'  31",  et  cum  sit  a columna  29  ad  30  priori  loco  incrementum 
ad  1'  = 60",  competunt  7"  supra  29'  totidem  secunda , ergo  28'  56"  7"  = 29'  3". 

In  posteriori  loco  crescit  „area“  ait.  3°  competens  ad  aream  competentem  altit.  4°  per  30", 
ergo  53'  competunt  27",  quae  ad  1'  31"  addita,  exhibent  iterum  1'  58",  ut  supra.  Ex 
hoc  exemplo  apparebit,  compendium  tabulae  Kepleri  paulo  melius  esse,  quam  cum  adhibueris 
logarithmos. 

104)  p.  369.  In  A MNY  ad  N rectangulo  sunt  MV  = 46°  11'  et  MN  = 22°  31', 
cos*  MV 

ergo  — — = cos.  VN  = cos.  41°  27'.  Jam  dantur  (ad  inveniendas  parallaxes)  in 

triangulo  rectilineo  duo  latera  (1  et  55  , seu  potius  secundum  Kepleri  tabulam  55,45) 
et  angulus  majori  oppositus  (primum  41°  27',  post  56°  4');  quaesitarum  parallaxium 
sin.  41°  27'  sin.  56°  4' 

smus  aequant : 1)  , = sin.  41'  2";  2)  — „ — = sin.  51'  27".  Ceterum 

55, 4o  55,45 

notandum  est,  recentiores  astronomos  alia  ratione  procedere.  Si  quis  minus  imbutus  hujus- 
modi calculis  plenius  hanc  methodum  cognoscere  velit,  hunc -delegamus  ad  eruditum  opus 
Wurmii,  inscriptum  : Anleitung  zur  Parallaxenrechnung.  Tub.  1804. 

EL 

105)  p.  370.  A SLE  plano  proximum  ad  E rectangulum.  Ergo  -^r-  = sin.  ESL. 


EL  = 19'  21"  = 1161",  SL  = 31'  40" 


1900' 


1163 

1900 


SL 

= sin.  37°  39'.  Hic  numeros 


Kepleri  immutatos  reliquimus.  Irrepsisse  autem  hic  errorem  typographicum  et  simul  calculi 
haud  dubium  est,  cum  paulo  prius  in  editione  prima  legamus:  «Junctis  ergo  1'  51",  7'  4", 
10'  22",  coacervatur  summa  19'  2".  Correctam  eam  imprimi  curavimus  19'  23",  nam  sub 
finem  probi.  XXIV.  deprehendimus  latitudinem  visam  — 1'  57",  quae  pro  1'  51"  duobus 
aliis  (7'  4"  latitudinis  Lunae  augmentum  in  boream,  et  10'  22"  parallaxis  a Sole)  addita 
prodit  19'  23".  Assumto  vero  errore  typographico  in  summa  19'  2"  eoque  correcto  in 
19'  22",  qualis  lat.  visa  paulo  infra  (p.  371)  occurrit,  mutanda  est  parall.  a © in  10'  27" 
(1'  51"  -J-  7'  4"  -j-  10'  27"  = 19'  22").  Quantitate  vero  19'  22"  adhibita  calculus  prodit 
LSE  = 37°  42';  assumta  autem  linea  LE  = 19'  23"  erit  A ESL  — 37°  44'. 

Jam  pergit  Keplerus  : datis  lateribus  VN  (41°  27')  et  SN  (37°  59')  in  triangulo  ad 
N rectangulo,  prodit 

cot.  VSN  = cot.  41°  27'  X sin.  37°  59';  ■ /_  VSN  = 55°  8' 

Z VSL  = VSN  — LSN  = 55°  8'  — 37°  39'  = 17°  29'  (observ.  22°  30') 

Z LSE  = VSN  — VSL  = 55°  8'  — 22°  30'  = 32°  38'  (37°  39'). 

Deinde,  datis  in  A LSE  ad  E rectangulo  SL  = 31'  40",  Z LSE  = 32°  38'  (37°  39') 

computatur  cot.  SLE  = cos.  31'  40"  X tg.  32°  38'  (37°  39') ; Z SLE  = 57°  22'  (52°  21') 
Denique  tg.  SE  = tg.  31'  40"  X cos.  32°  38'  (37°  39');  SE  = 26'  40"  (25'  4") 

prius : 29.  3 

55'~43"~(54'  7"). 

106)  p.  371.  Sine  «tabula  parallactica“  logarithmorum  usu  sic  quaesita  prodeunt: 

10  — lg.  1150  = 6,9393022  = sin.  3' 

10  — lg.  55  = 8,2596372  = sin.  1°  2'  30" 

Horiz.  parall.  Lunae  a Sole  = 62'  30"  — 3'  = 59'  30" 
lg.  sin.  56°  4'  = 9,9189146 
lg.  sin.  59'  30"  = 8,2382214 

lg.  sin.  49'  22"  = 8,1571360  («parall.  latitudinis  Lunae  a Sole“) 
visa  lat.  = 1'  57" 

vera  lat.  = 51'  19" 

Log.  sin.  33°  56'  = 9,7468115 
Log.  sin.  59'  30"  = 8,2382214 
lg.  sin.  33'  13"  =^9850329^  (parall.  long.) 

„ „ 6°  17'  = 9,0391966  (352°  31'  - 346°  14') 

„ „ 3'  38"  = 7,0242295  (K.  3'  37") 

29.  3 


Vera  dist.  Lunae  a Sole  = 25'  26" 


Notae  Editoris. 

Log. 


sin.  41°  27' 
„ 59'  30" 
„ 39'  23" 
„ 48°  33' 
„ 59'  30" 
„ 44'  35" 
„ 37°  31' 

„ 27'  9" 
26'  40" 

53'  49" 
prius  25'  26" 
1°  19'  15" 


= 9,8208358 
= 8,2382214 

— 8,0590572  (parall.  lat.  Lunae  a Sole)  ; 39' 
= 9,8747911  (ait.  nonag.)  = 56' 

= 8,2382214 

= 8,1130125  (parall.  long.) 

= 9,7846117  (384°  48'  — 347°  17') 

= 7,8976242  (parall.  long.  Lunae  a Sole) 

vera  long.  Lunae  a Sole 

28'. 


23' 

29' 


-f  17'  6" 
(vera  lat.) 


motus  Lunae  horis  2. 

107)  p.  372.  Huc  referantur  ea,  quae  de  observatione  hac,  quam  Keplerus  per 
errorem  Huennae  factam  dicit,  annot.  N.  102  dicta  sunt.  Ad  explicandam  calculi  rationem 
haec  addimus:  Assumto  eclipsis  initio  hora  10.  3'  a.  m.  deficiunt  ad  meridiem  h.  1.  57', 
quibus  progreditur  Sol  a meridiano  per  29°  15'.  Jam  dantur  in  A MNV  : MV  = MA  -f-  AY 
= 16°  5'  — {-  55°  54'  45"  = 71°  59'  45"  (72°).  Et  cum  M in  16°  5'  cx:,  N in  18°  24'  X, 
MN  = 348°  24'  — 316°  5'  = 32°  19'  (K.  20'). 

Quare  cos.  NV  = ! NV  = 68°  33' 

sin.  68°  33'  X sin.  59'  30"  = sin.  55'  22"  (parall.  lat.) 
cos.  68°  33'  X sin.  59'  30"  = sin.  21'  45"  (parall.  long.) 

Kepleri  tabula  item  prodit  parall.  lat.  = 55'  22",  neque  vero , qualem  K.  affert  56'  22". 
Pro  fine  eclipsis:  MV  = 1°  47'  -f-  55°  54'  45"  = 57°  41'  45"  (K.  57°  43') 

MN  = 387°  43'  — 355°  32'  = 32°  11' 

°°s-  My  = Nv  = 50° 50' 40" 

sive,  assumto  latere  MV  = 57°  43',  NV  = 50°  52'  20",  Keplerus  : 50°  44'. 

Sin.  50u  44'  X sin.  59'  30"  = sin.  lat.  parall.  Lunae  a 0 46'  4" ; cos.  50°  44'  X sin.  59'  30" 
= sin.  37'  39"  parall.  long.  SN  = 387°  43'  — 346°  50'  = 40°  53' 

25 


40.  28; 

sin.  40°  28'  X sin.  37'  39"  = sin.  24'  26"  (long.  par.  J)  a ©). 

Pluribus  de  hoc  Kepleri  problemate  agit  celeber  Jerome  Lalande  in  Connaissances 
de  tems,  Par.  1796,  p.  238,  his  verbis  concludens:  toutes  les  fois  qu’on  en  calcule, 
onrend  un  hommageala  memoire  de  Kepler,  dont  on  suit  encore  la 
methode. 

108)  p.  373.  In  A CFD  est  CF2  = CD2  + DF2 ; in  A EAE  : FA2  = FE2  -f  AE2. 
Si  posueris  CB  = a,  AF  = CF  = b,  DE  = c,  BD  = x et  FE  = y,  erit : 

,2 


y)2 


-f-  y2,  unde  y = Vb2  — 


b2  — (a  -(-  x)2  -f-  (c 

ergo  b2  = (a  -\-  x)2  -j-  (c  — Vb2  — x2)2  = a2  -|-  2ax  -)-  x2  c2  — 2c  V^b3 

— 2c 


x 2 — |—  b 2 — x 2 


0 


-j~  2ax  -}“ 


x = 


- + 

2 ^ 


4 (c2  + a2) 

~ 2 a + c 


Vb2  — x2 

- a c 


inde 


V 


4b2  — c2  — 


+ 


0 


-0 


4b2 

t2  + c2 

Cum  sint  a = 17'  16",  b = 31'  40",  c = 57'  54",  prodit  x = 0'  28",  idem  quod 
Keplerus  invenit  calculo  trigonometrico.  Verba  Kepleri  „ubi  cubus  et  numerus  aequatur 
quadratis  et  positionibus, “ aequationem  significant  cubicam,  hac  forma  : x3  -j-  a — bx2  cx, 
secundum  denominationes  Cardani  (Ars  magna). 

Calculum  trigonometricum  Keplerus  hac  ratione  absolvit : In  A CBA  ad  B rectangulo 

17,266 


dantur  CB  = 1 7' 

AC 
AB  ~ 


16"  et  BA  = 57'  54"  ergo  tg.  CAB  = 


sec. 


(K.  30"), 

AG  = ~ = 30'  12  V, 


CAB  ; AC  = sec.  CAB  X AB  = 


57,9 

AB 


cos.  CAB 


A CAB  = 16°  36'  20' 
= 60,42'  = 1°  25": 

In  Opticam 


AG 

Jam  in  /a  AFG  ad  G rectangulo  dantur  AG  et  AF,  ergo  ; = cosin.  FAG  ; /_  FAG 

AF 

17°  27'  (55"),  FAG  - BAG  = FAB  = 0"  51'  30"  (K.  501/,');  FAB  = AFE. 

Denique  in  /\  FAE  ad  E rectangulo,  cum  dentur  AFE  et  AF,  provenit  EA  = BD 
= AF  X sin.  AFE  = 31,67  X sin.  51'  30"  = 0,474'  = 28,44".  Et  cum  sit  BC  = 17'  16", 
erit  CD,  h.  e.  latitudo  ad  finem  eclipseos  = 17'  16"  -j-  0'  28"  = 17'  44". 

Supra  inventae  sunt  parallaxes  latitudinis  55'  22"  et  46'  3",  hae  additae  ad  0'  28"' 
et  17'  44",  produnt  veras  latitudines,  initio  55'  50"  (56'  50"),  fine  1°  3'  47". 

109)  p.  376.  Ad  solvendum  praemissum  problema  quatuor  utitur  K.  observationum 
momentis,  in  quibus  Solis  altitudo  observata  est  1)  26°.  2)  33",  3)  37°  15'  et  4)  41°  15'; 
ad  datam  poli  altitudinem  48°  24',  ergo  distantiam  poli  a vertice  41°  36'.  Declinationem 
Solis  quatuor  his  momentis  immutatam  ponit  18°  28',  quia  inventus  est  locus  Solis  primo 
momento  in  7°  25t/z/  in  fine  eclipsis  in  7°  30'  ergo  declinatio  dato  temporis  spatio 
quam  minimum  mutatur. 

Redit  totum  negotium  huc  usque  a Keplero  peractum 
ad  computandum  angulum  P trianguli  SVP,  in  quo 
data  sunt:  latus  VP  = 41°36',  VS  compl.  observatae 
ait.  Solis  et  SP  compl.  datae  declinationis.  Ergo 

. . . _ cosin.  YS  — cos.  VP  . cos.  SP 

(A)  cos.  P = — — — — — , sive, 


Fig.  144. 

Y 


sin.  VP  . 
si  ipsis  angulis  datis  utimur : 
sin.  obs.  ait.  Solis  — cos. 


sin.  SP 
VP  . sin.  18°  28' 


sin.  VP  . cos.  18u  28' 

Sit  obs.  ait.  Solis  = h,  VP  = a,  18°  28' 
missa  formula  in  hanc  conversa : 

sin.  h — i/2  [sin.  (a-f-  d)  — sin. '(a 


(B)  cos.  P = 


d ; prae* 
d)] 


sin.  P 


/j  [sin.  (a  -j-  d)  -j-  sin.  (a  — d)] 
rationem  exhibet  ..Wittichianam  prosthaphaereticam,“  qua  usus  est  Keplerus  ex  parte  quidem 
in  tribus  posterioribus  momentis.  Ut  ostendat , non  esse  plane  necessariam  hanc  rationem, 
primo  momento  alia  ingreditur  via,  quam  vero  facillime  ad  illam  reduces. 

Circulo  enim  per  Solis  locum  horizonti  parallelo  trajecto,  ejus  altitudinem  (a')  computat 
formula : sin.  a'  = sin.  p X sin.  d , litera  p poli  ait.  datam  significante.  Solis  meridiana 
altitudo  = a d,  ergo  quaesitum,  scilicet 

sin.  h — sin.  a'  _ sin.  h — sin.  p X sin.  d 
sin.  (a  -\-  d)  — sin.  a'  sin.  (a  -j-  d)  — sin.  p . sin.  d * 

Cum  autem  p = 90  — a,  erit  sin.  p = cos.  a,  igitur 

_ sin.  h — cos.  a X sin.  d 

sm.  P = - — jr — — r — j, 

sin.  (a  + d)  — cos.  a X sin.  d 

quae  formula  facile  ad  priorem  (B)  reducetur. 

Ipse  autem  calculus,  per  formulam  (B)  peractus,  is  est; 

Sin.  h = 1)  0,43837  a -j-  d = 60°  4'  ; sin.  (a  -f-  d)  = 0,86661 

2)  0,54464  a — d = 23°  8' ; sin.  (a  — d)  =_0,39287_ 

3)  0,60529  Summa  = 1,25948 

4)  0,65935  Diff.  = 0,47374 

7,  [sin.  (a  — j—  d)  — sin.  (a  — d)]  = 0,62974,  l/2  [sin.  (a  -j-  d)  — sin.  (a  — d)]  = 0,23687. 


1)  Cos. 

2)  Cos. 

3)  Cos. 

4)  Cos. 


P = 


P = 


0,43837  — 0,23687  _ 0,2015 

0,62974  “ 0,62974 

0,54464  — 0,23687  _ 0,30777 
0,62974  " ~ 0,62974 

0,60529  — 0,23687  _ 0,36842 
0,62974  ~ 0,62974 

0,65935  — 0,23687  _ 0,42248 

0762974  ~ 0^62974 


j/  P = 71°  20'  (20"). 
/_  P = 60n  44'  40". 
^ P = 54°  11'  40" 
/_  P = 47°  52'. 


1) 

71  V, 

15  = 4,75551»  = 41»  45'  20"  ; 

121» 

— 41»  45' 

20"  = 71»  14'  40" 

2) 

6088/m 

15  = 4,051»  = 41»  3' ; ' 

121» 

— 41»  3' 

= 71»  57'. 

3) 

54  V6 

15  = 3,61331»  = 3t  37' ; 

121» 

- 31»  37' 

= 81»  23'. 

4) 

47 1 3/i  e 

15  = 3,191»  =31 » 1 1 V2' 

121» 

— 31»  11' 

30"  = 81»  48'  30". 

a.  m. 


Quibus  praemissis  transit  K.  ad  triangula  MNV  ad  N rectangula  , in  quibus  dantur 
singulis  momentis : latera  MV  = ait.  poli  — declin.  culminantium  in  ecliptica, 

MV  = 48°  24' 


MN  = 


30“ 

30“ 


28°  2' 
I 26°  16' 
25°  31' 
25°  4' 


30' 

30' 


— 70°  44' 

— 76°  51' 

— 82°  43' 


6°  24' 
3°  19' 
2°  43' 
1°  29'. 


20°  22' 

I 22°  8' 

i 22°  52' 

, 23°  19' 

et  latera  MN  — long.  nonag.  — long.  culmin. 

( 67°  5'  — 60°  41' 

_ )74°  3 
79°  34 
,'84°  12 

D-  TVTTT  COS.  MV 

Hinc  cos.  NV  — * . 

cos.  MN  ’ 

NV  = 27°  21'  (K.  20')  = 26°  4'  (17“)  = 25°  23'  (23“)  = 25°  2'. 

In  triangulis  denique  NSV  dantur  latera  NV,  modo  inventa,  lateraque 

1 127°  25'  — 67°  5' 

NS  = long.  Solis  — long.  nonagesimi  = j %g  ~ 79'  34 

M 27  29  84  12 

ergo  cot.  NSV  = cot.  NV  . sin.  NS  ; 

NSV  = 30°  45'  50“  ==  31°  21'  20“  =:  32°  35'  52“  = 34°  15'  49". 

(43)  (36) 

110)  p.  378.  Revocantes  lectorem  ad  ea,  quae  de  constructione  et  usu  tabulae 
Kepleri  diximus  (annot.  89),  haec  tantum  addimus  : 

Assumta  distantia  Lunae  a Terra  — 58‘/6  Terrae  semidiametrorum,  eademque  Solis  — 1158,8 

1 

prodit  sin.  parall.  horiz.  Lunae  = ■ ■,  - = sin.  58'  53“ 


= 60°  20' 
= 53.  24 
= 47.  54 
= 43.  17 


Solis  = 


58,4 

1 


= sin.  2'  58' 


1158,8  

Parallaxis  Lunae  a Sole  = 55' 


55“  (K.  56'  «proxime11)- 
Pro  parallaxibus  reliquis  elegimus  primum  momentum.  Parall.  horiz.  Lunae  a Sole  = 56', 
data  distantia  a vertice  (NV)  =■=  27°  20',  hinc  sin.  parall.  lat.  = sin.  27°  20'  . sin.  56' 

= sin.  25'  42“ 
visa  lat.  austr.  13.  3 

vera  latit.  = 12.  39. 

Deinde  cos.  NV  X sin.  56'  = sin.  49'  45".  Kepl.  49'  50".  Visa  Lunae  distantia  a 
nonagesimo  = 60°  13' 


sin.  60°  13'  X sin.  49'  45' 


sin.  43'  10",  sive,  adhibitis  49'  50“  = sin.  43'  15' 


111)  p.  379.  Inest  haec  observatio  Hist.  Coei.  p.  422,  ubi  legimus:  „hanc  eclipsin 
ab  8 inspectoribus  observatam  fuisse.  “ Initium  eclipsis  proditur  sicut  a Keplero,  finis  autem 
h.  9;  duratio  2h  10'.  Hora  8.  12'  additum:  „restabat  quarta  pars  Solis  eclipsata.11  Addi- 
tamentum, quod  Keplerus  affert,  ad  horam  8.  305/fi'  refertur. 

Calculum  absolvit  Keplerus  «artificio  prosthaphaeretico11,  adhibito  eodem  plano,  quod 
p.  377  dixerat.  Ut  probemus  calculum  formula , utemur  hac: 

Sit  (Fig.  144)  PS  complem.  Solis  declinationis,  VP  = ait.  aequatoris  (34°  5'),  et 
angulus  P per  distantiam  Solis  a meridie  (31*  39')  cognitus, 

ergo  cos.  VS  = cos.  P X sin.  VP  X sin.  PS  cos.  VP  X cos.  PS,  sive, 
si  pro  complemento  ipsam  declinationem  Solis  adhibeamus, 


cos. 

lg- 


VS  = cos.  54°  45'  X sin.  34°  5'  X cos.  1S°  28'  4-  cos.  34°  5'  X sin  18°  28 

^ 1 n 1 . ..  1 . ....  


cos.  54°  45' 
sin.  34.  5 
cos.  18.  28 


9,7612851 

9,7484967 

9,9770410 


lg- 


cos. 

sin. 


34°  5' 

18.  28 


0,4868228  — 1 

0,30678 

0,26234 


9,9181475 
9,5007206 
0,4188681 
0,26234  ' 


— 1 


lg- 


Sin.  parallaxeos  — 
Parallaxis  — 
Distantia  visa  = 


0,56912  = 9,7552038  = lg.  cos. 

dist.  centrorum  = 


55°  18' 
25' 


(VS) 

27“ 


sm. 

46' 

25' 


20' 


55°  43'  27". 

55°  43'  27“  X sin.  56' 

16“ 

27“ 

49"  (K.  20'  44",  quia  ipsi  additis  angulis  55°  18'  25'  27“  falsa 

prodiit  summa  55°  33'  27". 

112)  p.  382.  Inest  haec  observatio  W.  Snellii  libro  saepius  dicto:  «Observationes 
Hass. “ P.  II,  p.  31. 

113)  p.  383.  Assumta  Lunae  diametro  LA  = 2,  erit  LF  = 0,33333,  et  FA  = 1,66667  ; 

FH  = KC  = VLF  X AF  ==  0,74528.  KA  = 2AL  -f  KC  = 4,74528.  Datis  in 

1 66667 

A KAF  ad  A rectangulo  FA  et  KA,  prodit  tg.  FKA  = ? Z FKA  =19°  21'. 

114)  p.  386.  Omittentes  hic,  sicut  in  computationibus  modo  praecedentibus,  iterum  modum 
exhibere,  quo  parallaxes  sine  Kepleri  tabula  facili  calculo  computari  possint,  haec  tantum  addi- 
mus, quae  ad  „parvi  trianguli11  computationem  pertinent.  Triangulum  est  idem,  quod  schemate  1 44 

24'  55" 

literis  LSE  signatum  est.  Dantur  in  eo  ad  E rectangulo  SL  = 31,3'  et  LE  = gg/ 


hinc 


LE 

SL 
18'  57" 
17'  2" 


= sin.  LSE  = sin. 


52°  45' 
57°  3' 


Porro  SE  = cos.  LSE  X SL 


(19'  "Y 
Keplero  : 1?/  21//  I . 


15,15 


115)  p.  388.  Tg.  BAC  = ^~r0,  Z BAC  ==  15°  12'  40' 

00,  i ^ 


AC  = 


_ 18,946' 
17,032' 


15,15 


sin.  15°  12'  40' 


= 57,74'  = 57'  44";  AG  = 72AC  = 28'  52";  AF  summa  semidiametrorum  =31'  40", 
ergo  cos.  FAG  = ||  = ^ = 0,91158,  Z FAG  = 24«  16'  32". 

116)  p.  391.  Numeri  hujus  tabellae  hac  ratione  computantur:  latera  rectanguli  AC 
(Fig.  106)  sunt  divisa,  BC  in  2000,  BA  in  2400  partes  aequales,  ita  ut  AD  = DB  = 1200. 
In  observatione  ipsa,  cum  AB  nondum  divisa  esset,  puncta  in  latere  AB  signavit  Keplerus 
quindecim,  in  quae  regula  DE  in  ipsis  observationum  quindecim  momentis  incidebat.  Per- 
fecta postea  divisione  laterum  quam  diximus,  comparabantur  haec  prius  signata  puncta  cum 
hac  divisione  et  inventae  sunt  partes  , ut  tabella  exhibet,  primo  momento  = 751 , secundo 
= 1171  &c.  Quibus  numeris  comparatis  cum  partibus  laterum  BC  et  AD,  prodibant  arcus 
quaesiti:  2000  : 751  = cot.  20«  35',  2000  : 1171  = cot.  30°  21' ; dein  1830  : 1200 
= cot.  33«  15',  1613  : 1200  = cot.  36«  39'  &c.  Denique  inventa  declinatione  instrumenti 
partium  3773,  computatur  arcus  huic  quantitati  competens:  2000  : 37,333  = cot.  1«  4'. 

Quare  inventa  hac  declinatione  emendantur  prius  inventi  arcus  subtrahendo  1°  4'  a 
singulis  arcubus,  ita  ut  v.  g.  primo  momento  justum  deprehendatur  azimuth  = 20°  35' 
— 1°  4'  = 19°  31'  et  sic  porro. 

117)  p.  392.  Columnae  quarta  et  quinta  hujus  tabellae  computantur  ex  tribus 
prioribus  hunc  in  modum  : 

1)  In  triangulis  rectangulis  dantur  hypotenusae  et  latera  angulis  quaesitis  adjacentia, 

illae  = 5604,  5679  &c.,  haec  = 5040,  ergo  = cos.  25°  56',  = cos.  27°  27'  &c. 

2)  In  triangulis  rectangulis  dantur  latera  ad  rectos  angulos,  altera  = 5040,  altera 
= 2450,  2615  &c.,  quaeruntur  anguli  his  oppositi. 

2450  2615 

5040  = tg'  2°  M ! 5040  = **•  27  20  4°- 

Sexta  columna,  exhibens  azimutha,  computata  est  e complementis  altitudinum,  quas 
quarta  et  quinta  exhibent  columnae,'  adhibitis  temporibus  quae  sequens  proponit  tabella,  nec 
non  data  declinatione  Solis  = 22«  16',  hunc  in  modum:  in  triangulo  SVP  (Fig.  144) 
dantur:  SY  compl.  ait.,  SP  compl.  declinationis  Solis  et  Z YPS,  angulus  dato  competens 
. c^T-r.  sin-  SP  X sin-  VI>S  . . . QTT  oeo  cc, 

tempori,  ergo  sin.  SYP  = ; v-  c.  in  primo  momento  : SV  = 25°  56', 


sin.  VS 

SP  = 67°  44'  et  YPS  = 37‘71B  .15  = 9°  26';  ergo  sin.  SVP  = 


sin.  67°  44'  X sin.  9°  26' 


sin.  20«  18'.  In  secundo  momento : a)  sin.  SVP  = 

sin.  67°  44'  X sin.  14«  34 


sin.  25°  56' 
sin.  67°  44'  X sin.  14°  34' 
sin.  27°  27' 

= sin.  30°  21'.  Medium 


sin.  30°  19';  b)  sm.  SVP  sin.  27°  25 

arithmeticum  inter  30°  19'  et  30°  21'  dat  30°  20'.  Hac  ratione  computatio  absoluta  est 
usque  ad  momentum  decimum.  Inde  ab  .undecimo  autem  temporibus  datis  momentorum  12, 
13  et  15  addenda  sunt  bina  minuta,  a reliquis  totidem  subtrahenda.  Septima  denique  columna 
exhibet  differentias  azimuthorum,  quae  sexta  hujus  et  tertia  columna  prioris  tabellae  habet. 


DE  TUBO  OPTICO. 

DE  GALILAEI  IN  COELO  DETECTIONIBUS. 


DIOPTRICE. 


i 


PROOEMIUM. 


Annis  1608  et  1609  percrebuit  rumor  novae  rei  detectae,  quae  haud 
immerito  attentos  fecit  cum  omnes,  quibus  res  humanae  artiumque  progres- 
sus curae  erant,  tum  praecipue  eos,  qui  astronomiae  opera  dabant,  detecti 
scilicet  tubi  optici.  Haud  mirum  Keplerum,  avidissimum  rerum  scitu 
dignarum  cultorem,  tubum  hunc,  quo  nihil  praeclarius  illa  tempora  excogi- 
tarunt, erecto  studio  accepisse  suumque  in  usum  vertisse.  Ille,  qui  hebes 
visu,  qualem  se  ipse  saepissime  aegre  ferens  profitetur,  naturae  tamen  indole, 
et  fato  ducente  ad  subtilissimas  observationes  conversus,  aliorum  observa- 
tionibus aliorumque  maxime  visui,  cum  perspicilla  ipsum  parum  juvarent, 
confidere  coactus  esset;  ille,  qui  arcana  coelorum  qua  posset  ratione  perscru- 
taretur, et  quae  deerant  ipsi  adjumenta,  tum  meditatione,  tum  calculo 
mathematico,  tum  phantasiae  ludis  suppleret,  ille  denique,  qui  opticis  dis- 
quisitionibus deditus,  non  levia  et  indigna  mathematico,  cujus  rei  testem 
habemus  opus  huic  proxime  praemissum,  in  hac  scientia  praestitisset,  magno 
impletus  est  gaudio , quum  exoptatissimum  suis  studiis  accepit  nuncium 
detecti  telescopii. 

Eodem  autem  tempore,  quo  primum  certior  factus  est  Keplerus  de 
hoc  instrumento,  nunciavit  Galilaeus  Florentia  Pragam  ea,  quae  ejus  ope 
in  coelo  nova  deprehenderit,  et  cum  haud  pauci  essent,  qui  dubitarent, 
num  vera  essent  ea,  quae  Galilaeus  narraret,  Keplerus  utrobique  in  rem 
ipsam  pergere  constituit,  Galilaei  detectiones  confirmans,  tubique  optici 
fundamentum  struens  mathematicum,  cui  inniterentur,  qui  accuratius  rem 
cognoscere  vellent.  De  Galilaei  detectionibus  agit  in  libellis,  qui  brevi 
temporis  spatio  se  invicem  subsequebantur,  alter  inscriptus  „Dissertatio“ 
(dedicatio  data  est  Nonis  Maji  1610),  alter  „Narratio“  (d.  11.  Sept.  1610); 
tubi  autem  optici  doctrinam  mathematicam  proposuit  in  „Dioptrica,“ 
(Dedic.  data  est  Cal.  Jan.  1611,  praefatio  autem  post  finem  Iunii  1611) 
novam  condens  disciplinam,  quam  secuti  posteri  ea  praestiterunt,  quae 
hodie  admiramur  in  aedificio  „Opticae“  optime  constituto. 

Insunt  „Dioptricae“  supplementa  eorum,  quae  in  „Optica“  vel  plane 
omissa,  vel  verbo  tantum  attacta  sunt,  et,  quamquam  Keplerus  hic  quoque 
nondum  ipsissimam  refractionis  legem  cognoverit , id  tamen , quod  proxi- 
me spectabat  edito  hoc  opere,  tuborum  opticorum  constructionem  mathema- 
ticam primus  omnium  rite  tradit,  quum  alii  nonnisi  mechanicam  construen- 
dorum tuborum  artem  tractarent.  Ille , quum  ipse  arte  mechanica  et 

manuum  ad  talia  conficienda  promtitudine  parum  valeret,  doctrinam  mathe- 
maticam in  auxilium  advocavit,  eaque  sola  adjuvante  tubi  construendi  legeg 

constituit,  tubumque  invenit  dissimilem  iis,  qui  tum  in  usu  erant,  quem 
hodie  vocamus  „astronomicum“  seu  tubum  Kepleri. 

Rationem  sequitur  in  opere  suo,  quae  illorum  temporum  mathematicis 
fere  unica  erat,  geometricam,  innixam  Euclidis  Elementis;  Euclidis  vero 
Opticam  ejusque  commentatorem  Joh.  Penam  sibi  ducem  elegit,  non 
neglectis  iis,  qui  ante  ipsum  de  opticis  egerunt,  Vitellione,  Porta,  aliis; 
quamquam  tantum  abfuit,  ut  temere  illorum  vestigia  premeret,  ut  non  vere- 
retur , quae  ipsi  falsa  videbantur , refellere  novaque  et  meliora  ponere. 
Praefationis  maxima  parte  agit  Keplerus  de  Penae  praefatione  in  Euclidis 
Opticam,  partim  laudans,  partim  increpans.  Laudat  Penam  rejicientem 
„ sphaeras"  veterum  in  coelo,  refellit  illius  errorem  refractiones  negantis, 
simul  suam  ipsius  repetens  falsam  de  altitudine  aeris  opinionem  (comp. 
Opt.  p.  212.);  probat,  quae  Pena  affert  de  itineribus  planetarum  eorumque 
ordine  Terraeque  motu  circa  Solem  immobilem,  fixarum  contra  motum  inae- 
qualem, quem  Pena  opticis  adstruit  rationibus,  negat;  Copernicum  Ptolemaei 
„Lunae  hypothesin"  impugnantem  contra  Penam  defendit;  argumentis,  quae 
Pena  contra  Aristotelis  sphaeram  ignis  profert,  alia  addit  Keplerus  firmiora 
Penae  argumentis,  qui  iterum  negat  refractiones  in  coelo.  De  cometarum 
natura  Penae  sententiam  non  plane  rejiciendam  censet  Keplerus , neque 
illam  de  via  lactea;  quae  vero  ille  de  visus  ratione  profert,  plane  rejicit, 
ad  ea  respiciens,  quae  in  Optica  de  visu  dixerat. 

Hinc,  misso  Pena,  transit  Keplerus  in  praefatione  sua  ad  Galilaeum, 
referens  ea,  quae  ille  c.  finem  anni  1610  et  initio  anni  sequentis  nova  in 
coelo  tubi  optici  ope  detexerat,  praemissis  paucis,  quae  de  prioribus  inven- 
tionibus Galilaei  in  publicum  prodierant.  Quae  quum  propius  pertineant  ad 
libellos,  quos  supra  diximus,  Kepleri  Dioptricae  praemissos,  illam  prae- 
fationis ad  Dioptricam  partem^  ab  hac  sejungendam  illisque  libellis  con- 
jungendam censuimus,  qui  jam  respiciendi  sunt. 

Anno  1609  circa  mensem  Majum  Galilaeus  nuncium  accepit  inventi 
in  Belgia  „perspicilli,  cujus  beneficio  objecta  visibilia  licet  ab  oculo  inspi- 
cientis longe  dissita  uti  propinqua  distincte  cernebantur."  Jacobus  Bado- 
vere  nobilis  Gallus  literis  ad  Galilaeum  Parisiis  datis  hoc  confirmavit  et 
„in  causa  fuit,  ut  ad  rationes  inquirendas  nec  non  media  excogitanda,  per 
quae  ad  consimilis  organi  inventionem  deveniret,  Galilaeus  se  totum  con- 
verteret." Optica  duce  confecit  Galilaeus  tubum  primo  plumbeum,  in 
cujus  extremitatibus  vitrea  duo  perspicilla , ambo  ex  altera  parte  plana, 
ex  altera  vero  unum  sphaerice  convexum,  alterum  vero  cavum,  aptavit. 
Hoc  instrumento  objecta  triplo  majora  apparebant,  instrumento  vero  post- 
hac confecto,  sexagies,  alio  „excellenti“  millies  fere,  quam  si  „naturali 
tantum  facultate  spectentur." 

Hoc  usus  instrumento  in  coelum  oculos  convertit  Galilaeus , primum 
Lunam,  deinde  stellas  fixas  et  viam  lacteam,  denique  planetas  et  inter  eos 
praecipue  Jovem  observans.  Quae  ipsi  hac  ratione  apparuerunt  publici 
juris  fecit  in  opusculo  illo  celebri,  quod  inscripsit:  Sidereus  N uncius, 
magna  longeque  admirabilia  spectacula  pandens,  suspiciendaque  proponens 
unicuique,  praesertim  vero  philosophis  atque  astronomis,  quae  a 'G  ali  leo 
Galileo,  patricio  Florentino,  Patavini  gymnasii  publico  mathematico,  Per- 
spici Ili,  nuper  a se  reperti,  beneficio  sunt  observata  in  Lunae  facie,  fixis 
innumeris,  lacteo  circulo,  stellis  nebulosis,  apprime  vero  in  qua  tuor  planetis 
circa  Jovis  stellam,  disparibus  intervallis  atque  periodis  celeritate  mirabili 

circumvolutis,  quos,  nemini  in  hanc  usque  diem  cognitos,  novissime  auctor 
deprehendit  primus,  atque  Medicea  Sidera  nuncupandos  decrevit.  . Vene- 
tiis  1610.  (Idem  opus  prodiit  eodem  anno  Frankofurti  „in  Paltheniano.“) 
Dedicavit  librum  suum  Galilaeus  Cosmo  Medices,  Magno  Hetruriae 
Duci  IV.  „Patavii  4.  Idus  Martii  1610,“  eumque  primo  quoque  tempore 
Pragam  transmisit  Juliano  Medices,  magni  Hetruriae  ducis  „oratori“ 
apud  Imperatorem  Rudolphum,  additis  literis,  in  quibus  judicium  Kepleri  de 
illo  sibi  expetiit. 

Keplerus  nuncium  de  Galilaei  inventionibus  primum  accepit  a Matthia 
Wackherio,  consiliario  Caesaris;  nondum  lecto  illius  libro  existimavit,  qua- 
tuor  novos  a Galilaeo  detectos  „planetas“  comites  esse  singulorum  plane- 
tarum trium  superiorum  et  Veneris,  instar  Lunae  Terram  comitantis.  Re 
ipsa  vero  cognita  (Imperator  Rudolphus  ipsi  exemplum  libri  tradiderat) 
perlectisque  literis , quas  Galilaeus  ad  Legatum  magni  Hetruriae  Ducis 
dederat,  suadentibus  et  imperantibus  Rudolpho  et  Wackherio,  Keplerus 
judicium  suum  de  Galilaei  „nuncio“  conscripsit,  redigens  illud  in  formam 
epistolae,  quam  scriptam  Galilaeo  transmisit,  descriptam  vero  Imperatori 
aliisque  petentibus  exhibuit.  Quam  quum  alii  plures  legendam  sibi  expete- 
rent, statuit  illam  imprimendam  curare,  inscripsitque  illam:  Dissertatio 
cum  Nuncio  Sidereo,  nuper  ad  mortales  misso  a Galilaeo. 

Plane  stat  Keplerus  in  hac  epistola  cum  Galilaeo,  quamquam  nondum 
instructus  instrumento,  quo  ipse  propriis  usus  sensibus  rem  probare  potuisset, 
rationibus  innixus,  quas  suppeditabant  Galilaei  modus  scribendi,  illius  con- 
ditio in  academia  Pataviensi,  necessitudo,  quae  illi  intercedebat  cum  Medi- 
caeis,  quibus  librum  suum  dedicavit.  Confirmat  Keplerum  in  sententia  sua 
descriptio  tubi  optici , quam  praemisit  Galilaeus,  opticae  principiis  consen- 
tanea, ita  ut  ipse  polliceatur,  optica  duce  se  tale  confecturum  instrumentum 
„si  talis  sibi  sors  affulgeat,  ut  mechanica  remotis  obstaculis  tentare  possit.  “ 
Opticam  suam  et  Portae  testimonium  pro  Galilaeo  adducit,  certum  tenens, 
instrumentum  confici  posse,  quo  res  tanto  majora  appareant,  quantum  Gali- 
laeus indicet.  Hinc  transit  Keplerus  ad  ea,  quae  Galilaeus  de  Lunae  super- 
ficie per  tubum  conspecta  narrat.  Maculas,  quas  in  illa  observavit,  sinuosis 
in  Terra  vallibus,  quae  in  hac  paucae  appareant,  comparat,  et  cum  nullae 
illic  sint  valles  longae,  quales  in  Terra  complures,  imo  pleraeque,  Keplerus 
Lunam  suspicatur  „veluti  pumicem  quendam  esse,  poris  undique  distinctam, “ 
se  ipsum  vero  statim  corrigit,  respiciens  ad  ea,  quae  Galilaeus  de  „apici- 
bus“  refert,  qui  in  Lunari  corpore  consurgant  instar  altissimorum  montium 
Telluris.  Errorem  suum,  quem  in  Optica  commiserat,  ingenue  fatetur 
Keplerus,  maculas  putans  esse  terram,  lucidas  partes  esse  maria.  Aerem 
circa  corpus  Lunae  fusum  recte  probatum  esse  a Galilaeo  dicit,  laudatque 
modum  demonstratae  altitudinis  montium  Lunarium,  semper  ad  ea  respiciens, 
quae  in  Optica  sua  partim  certa,  partim  dubia  protulerat. 

Observationes  stellarum  fixarum,  quas  Galilaeus  prodit,  Keplerum 
in  hanc  deducunt  sententiam,  „corpus  nostri  Solis  inaestimabili  mensura 
esse  lucidius,  quam  universas  fixas “ et  mundum  nostrum  longe  praestantius 
esse  omnibus  illis  fixis,  hinc  ergo  deducendum  argumentum  contra  Jordani 
Bruni  «innumerabilitatem  mundorum."  s 

Ad  Jovis  denique  quatuor  satellites  transgressus  Keplerus  maxi- 
mam ex  his  prodituram  sperat  astronomiae  utilitatem,  argumenta  ex  illis 
deduci  posse  putat  pro  Copernici  de  mundo  ratione  et  pro  harmonica  muncli 

constitutione,  adornata  secundum  quinque  corpora  regularia.  Testes  illas 
„ Lunas  “ esse,  concludit  Keplerus,  incolarum  in  Jove  hominibus  in  Terra 
comparandorum,  nam  „ quaeritur  cui  bono  discursitent  quatuor  planetae 
circa  Jovem,  si  nulli  sunt  in  Jovio  globo,  qui  admirandam  hanc  varietatem 
suis  notent  oculis  ?“ 

Multi,  cum  quibus  Keplerus  per  literas  vel  praesens  de  Galilaeo  con- 
versabatur, antea  dubii,  „Dissertatione“ , cujus  summam  supra  proposuimus, 
moti,  veritatem  eorum,  quae  Galilaeus  in  coelo  nova  detexerat,  agnoverunt; 
alii  vero  obstinati  rem  negabant.  Ut  illos  confirmaret,  his  persuaderet,  Kep- 
lerus „Dissertati  oni“  addidit  „Narr ati  onem“ , in  qua  ea  refert,  quae 
ipse  diebus  a 30.  Augusti  ad  9.  Septembris  anni  1610  observarat , tubo 
usus  parum  excellente,  quem  ipsi  «Ernestus,  Arcliiepiscopus  Coloniensis 
commodavit,  a Galilaeo  sibi  missum  dicens. “ Hujus  instrumenti  ad- 
jumento, praesente  Benjamino  Ursino  et  aliis  conspexit  Jovis  satellites  et 
Lunae  maculas,  et  „fidem  narratorum  Galilaei  sufficienter  confirmatam “ 
habet,  ut  lector  „suam  suorumque  testium  fidem  secutus,  omni  seposita 
dubitatione  veritatem  patefactam  agnoscat.  “ Duplicem  finem  persecutus  est 
Keplerus  in  lucem  edens  hanc  „Narrationem“,  illam  quam  diximus,  ut  per- 
suaderet dubiis , et  illam , ut  calumniatoribus,  qui  passim  contra  Galilaeum 
aperte  et  occulte  machinabantur,  silentium  imponeret. 

Keplerus  quum  primum  certior  factus  est  de  Galilaei  detectionibus  ad 
Georgium  Zuccarum  (Fuccarum?)  Venetia, s perscripsit,  quaerens,  quo  loco 
esset  res  ? Responsionem  Zuccari , parum  benevolo  in  Galilaeum  con- 
scriptam animo,  testem  habemus  rumorum,  qui  tum  temporis  Venetiis, 
brevi  post  in  multis  aliis  Italiae  urbibus  de  illo  divulgabantur.  Haec  igitur 
Zuccarus  (16.  Cal.  Maj.  1610):  ad  Galilaei  Nuncium  aethereum  quod 
attinet , dudum  ad  manus  meas  devenit : at  quia  multis  in  studio  mathe- 
seos  versatis  discursus  aridus  seu  absque  fundamentis  philosophicis  palliata 
ostentatio  videtur , ad  S.  Caesaris  Majestatem  mittere  ausus  non  fui. 
Novit  et  solet  homo  ille  aliorum  pennis  hinc  inde  collectis,  uti  corvus  apud 
Aesopum , se  decorare , quemadmodum  et  artificiosi  illius  perspicilli  in- 
ventor haberi  vult,  cum  tamen  quidam  Belga,  per  Galliam  in  hasce  partes 
profectus,  primum  huc  attulerit,  quod  ipsum  mihi  et  aliis  ostensum  fuit,  et 
ut  Galilaeus  vidit,  alia  ad  imitationem  confecit,  atque  aliquid  forsan,  quod 
facile  est,  inventis  addidit. 

Acceptam  Kepleri  „Dissertationem“  idem  refert  verbis,  e quibus  appa- 
ret, Zuccarum  sensa  Kepleri  non  percepisse,  et  persistere  in  opinione  contra 
Galilaeum  ante  concepta.  Haec  enim  dedit  Keplero  (Ven.  a.  d.  5.  Cal. 
Junii  1610):  ad  proximas  quod  respondeam  non  habeo,  praeterquam  quod 
disertam  sane  dissertationem  in  Galilaei  Nuncium  perlegi,  ex  quo  is,  si 
vult,  larvam  sibi  detractam  facile  deprehendet.  Ad  perspicillum  quod 
attinet,  ejusmodi  S.  C.  Majestati  mox  transmittendum  summa  diligentia 
confici  curavi. 

Sed  non  tantum  Venetiis  Galilaeus  male  audiebat.  Bononiae,  in 
celeberrima  illa  academia  Italiae,  non  ,meliora  illi  evenerunt.  Johannes  An- 
tonius Maginus,  inter  astronomos  suae  aetatis  et  patriae  celeberrimus, 
professor  illic  matheseos,  tantum  abfuit  ut  obtrectatores  refutaret,  ut  illis 
se  subobscure  immisceret.  Testem  habemus  Martinum  Horkium,  Bohemum 
(Lochowicenum) , qui  Pragae  Kepleri  usus  familiaritate  literis  operam  de- 

derat,  et  anno  1610  Bononiae  apud  Maginum  sedem  fixit  („vivo,  inquit, 
apud  Maginum M) , medicinae  et  mathematicae  deditus.  Testem  habemus 
Magini  ipsius  epistolam,  quam  in  mauuscr.  Petrop.  deprehendimus;  testes 
denique  literas  haud  paucas , quas  exhibet  ed.  Op.  Galilaei  Florentina. 
Horkius  (d.  31.  Mart.  1610)  initio  dubitans  pauca  haec  dedit  Keplero: 

„Si  Nuncium  Sidereum  de  quatuor  novis  planetis  per  me  remissum  consecutus  es,  id  ut 
volui  factum.  Est  res  miranda,  est  res  stupenda.  Vera  an  falsa,  ignoro."  Concludens  judicium 
Kepleri  de  his  „planetis“  sibi  expetit ; paulo  vero  post  (d.  6.  Apr.)  jam  confidentius  affirmat,  se 
contra  Galilaeum  de  quatuor  fictis  planetis  in,  publicum  prodire  non  veriturum , deinde 
(d.  27.  Apr.)  literis,  in  quibus  scribit:  „ego  solitariam  vitam  cum  meo  Magino  amo," 
hanc  Galilaei  nomini  maculam  adspergit : tota  in  Bononia  male  audit,  quia  capilli  decidunt, 
tota  cutis  et  cuticula  flore  Gallico  scatet,  cranium  laesum,  in  cerebro  delirium,  optici  nervi, 
quia  nimis  curiose  et  pompose  scrupula  prima  et  secunda  circa  Jovem  observavit , rupti ; 
visus,  auditus,  gustus  et  tactus  periit;  in  manibus  chiragra,  quia  philosophicam  et  mathe- 
maticam pecuniam  furtim  sustulit.  Cor  palpitat,  quia  fabulam  coelestem  omnibus  vendidit. 
Intestina  tumorem  praeter  naturam  deponunt,  quia  ulterius  apud  studiosos  et  viros  illustres 
non  titillat.  Pedes  podagra  clamant,  quia  per  omnes  quatuor  anguli  limites  vagatur.  Felix 
ac  terque  quaterque  beatus  medicus,  qui  infirmum  «nuncium"  ad  sanitatem  pristinam  reducat. 
His  in  postscripto  addit  Horkius  : Concredam  tibi  furtum,  quod  feci.  Galilaeus  venit  ad  nos 
Bononiam,  et  perspicillum  illud,  per  quod  quatuor  fictos  planetas  vidit,  attulit.  Ego  24.  et 
25.  Aprilis  die  et  nocte  nunquam  dormivi,  sed  instrumentum  hoc  Galilaei  millies  mille  modis 
probavi,  tam  in  his  inferioribus,  quam  in  superioribus.  In  inferioribus  facit  mirabilia,  in  coelo 
fallit,  quia  aliae  stellae  fixae  duplicatae  videntur.  Sic  observavi  nocte  sequente  cum  Galilaei 
perspicillo  stellulam  , quae  super  mediam  trium  in  cauda  Ursae  majoris  visitur , et  aeque 
quatuor  minutissimas  stellulas  vicinas  vidi,  uti  Galilaeus  in  Jove  observavit.  Habeo  testes 
excellentissimos  viros  &c.,  omnes  instrumentum  fallere  sunt  confessi.  At  Galilaeus  obmutuit, 
et  26.  die  Lunae  tristis  ab  ili.  D.  Magino  discessit  summo  mane,  et  pro  beneficiis,  cogitatio- 
nibus infinitis,  quia  fabulam  vendidit,  repletus,  gratias  non  egit.  Ich  hab  das  perspicillum 
in  Wachs  abgestochen,  das  niemand  weiss,  und  wenn  mir  Gott  wieder  zu  Hauss  hilft,  will 
ich  fiel  ein  pesseres  perspicillum  machen  ais  der  Galilaeus. 

Maginus  quidem  Horkium  dehortabatur , qui  contra  Galilaeum  in  publicum  prodire 
jam  antea  paratus  propositum  ad  finem  perduxit.  Attamen  ipse  quoque  matheseos  professor 
simili  ratione  Kepleri  mentem  non  percepit  sicut  Zuccarus,  quem  supra  diximus.  Ad  literas 
enim  Kepleri,  quas  transmittens  Bononiam  «Dissertationem"  Magino  dederat , haec  ille 
respondit : Tua  dissertatio  cum  nuncio  sidereo,  inclusa  literis  d.  20.  Martii  mihi  est  tradita. 
Methodus  placet.  Galilaeo  haud  gratam  futuram  credo,  quia  ad  sua  principia  argute  et  amice 
revocasti.  Quatuor  tantum  novi  Joviales  famuli  eliminandi  et  excutiendi  relinquuntur.  Yix 
obtinebit.  24.  25.  Aprilis  mea  in  domo  suo  cum  perspicillo  pernoctavit,  novos  hos  circula- 
tores ostendere  cupiens;  nihil  fecit.  Nam  magis  quam  20  viri  doctissimi  aderant,  nemo 
tamen  planetas  novos  perfecte  vidit  &c.  (d.  Bon.  26.  Maj.  1610). 

Quae  in  sequentibus  renunciat  Horkius  Keplero,  tantam  ei  moverunt  indignationem, 
ut  illum  graviter  literis  objurgaret  et  simul  literas  mitteret  Galilaeo,  Horkio  minime  parcens, 
ne  ipse  in  suspicionem  societatis  veniret  libelli  ad  infamiam  Galilaei  ab  illo  editi , et  eam 
maxime  ob  causam  «Narrationem"  suam  «Dissertationi"  subjungeret. 

Haec  igitur  Horkius  (d.  24.  Maji)  Keplero  perscripsit : Scripsi  durissime  contra  Nuncium 
Sidereum  ; illa  omnia  (?)  nuncii  hujus  pater,  me  inscio,  cum  in  nostra  domo  Bononiae  pernoc- 
tatus est,  abstulit.  Quia  autem  multos  amicos  hic  habet,  muto  animum  et  secundum  Disser- 
tationem tuam  doctissimam  formam  aliam  sequar,  et  quam  primum  illa,  quae  contra  Nuncium 
typis  dare  voluero,  descripsero,  primo  tibi  ad  revidendum  mittam.  Scio  deceptio  unde  veniat ; 
hanc  tu,  Vir  doctissime,  in  Dissertatione  in  ultimo  argumento  pag.  34  (ultima)  invenisti,  ego 
contra  cum  ejusdem  Galilaei  perspicillo  in  coelo  errorem  inveni  et  probavi.  Haec  tibi,  Vir 
doctissime  et  in  aeternum  honorande,  concredo,  extra  limen  nihil.  Video  omnes  Italos  Galilaeo 
favere.  Video  illa , quae  contra  scribo , Maginum  ut  typis  prodeant  impedire  ; lupus  lupum 
non  mordet  neque  canis  canem  allatrat.  At  Italo  illi  Patavino  quatuor  novos  planetas  in 
Nuncio  suo  vel  cum  capitis  mei  periculo  non  cedam.  Illud  enim  perspicillum,  quod  fabricavit, 
et  in  superioribus  et  inferioribus  fallit.  Hic  lumen  quadruplicatum  noctu  monstrare  possum ; 
spicam  Virginis,  mediante  hoc  perspicillo,  duplicatam  d.  25.  Apr.  nocte  sequente  conspexi. 

In  postscripto  (germanico)  addit,  confecturum  se  „perspicillum“  multo  melius  Galilaeano, 
cujus  ope  per  15  miliaria  «einer  mit  einem  andern  sich  undereden  kdndte." 

Non  expectato  Kepleri  judicio  de  opusculo  suo,  quod  priusquam  typis  mandaretur  huic  . 
transmittendum  statuerat,  Horkius  die  30.  Junii  libellum  suum  impressum  misit  Keplero,  haec 

addens  : scias,  primum  hoc  exemplar  esse,  quod  mitto.  Volo  enim  cum  ceteris  500  propriis 
impensis  excusis  Galilaeum  expectare,  qui  brevi  tempore  ad  nos  veniet.  Tum  ipsum  adibo 
et  unum  eidem  in  manus  proprias  praesentabo.  Me  Deo  et  illis  quibus  dedico  (professoribus 
Bononiensibus) , commendabo.  Scopuli  maris  Hadriatici  non  nocebunt.  Ululandum  contra 
Galilaeum,  sed  non  in  plumbo  ; argentum  videre  pro  „Peregrinatione“  brevi  cito  pito  cupio  &c. 

Voce  „Peregrinatione“,  qua  ultimo  loco  perversae  hujus  scriptionis  Horkius  utitur, 
spectat  inscriptionem  libelli  sui  famosi,  qui  Mutinae  prodiit,  hanc  : Brevissima  Peregrinatio 
contra  Nuncium  Sydereum  nuper  ad  omnes  philosophos  et  Mathematicos  emissum  a Galilaeo. 

Keplerus  lecto  Hbrkii  opusculo  stomachabundus  rescripsit:  Tuam  Peregrinatio- 

nem ex  concessu  D.  Marci  Welseri  nactus  legi.  Etsi  igitur  candoris  mei 
famam  juxta  tuam  amicitiam  tueri  non  possum  eoque  nuncium  tibi  remitto, 
patris  tamen  tui  causa  (concionatoris  Lutheri  fidei  addicti)  , et  qui  ne  hosti 
quidem  alicujus  mali  causa  esse  velim,  duo  tibi  significo,  tertium  ad- 
moneo. Primum  est , quod  epistolam  ad  Galilaeum  scripsi , qualem  te 
meruisse  aestimare  potes,  eique  potestatem  feci,  si  velit  publice  imprimendi. 
Alterum,  quod  conditio  tui  parentis  nota  sit  secretario  regis  Hispaniarum 
oratoris  et  ex  ejus  relatu  ceteris  Italis  qui  hic  sunt , adfui  enim , cum 
recenseret  illis.  Videris  igitur  tu,  an  iis  in  partibus  tibi  haec  notitia  sit 
incommodatura,  nisi  forte  omnes  Sancti  consilium  tibi  suppeditaverint,  peri- 
cula ista  praeveniendi.  Tertium:  pater  non  minus  quam  ego,  imo  multo 
maxime  pro  te  est  sollicitus;  quanto  magis,  si  sciret  de  tua  Peregrinatione 
et  mea  invectiva?  Ejus  paternum  consilium  si  vis  sequi,  primo  quoque-  die 
te  ex  illis  locis  proripies,  utcunque  poteris.  Vale.  IX.  Aug.  1610.  Tuus 
quem  nosti.  — Horkius  his  admonitionibus  motus  paulo  post  Bononia  recessisse  videtur, 
quum  sequens,  quam  exhibet  Hanscliius,  epistola  data  sit  „Lochovicii  d.  i.  Dec.  1610.“  — 

Quae  autem  Keplerus  Galilaeo  scripsit,  haec  sunt:  Excellentissime  D.  Gali- 
laee, amice  colende.  Accepi  ab  111.  Hetruriae  Ducis  Oratore  continuationem 
tuarum  observationum  circa  Medicaea  sidera.  Magno  me  desiderio . incen- 
disti, videndi  tuum  instrumentum,  ut  tandem  et  iisdem  tecum  potiar  coeles- 
tibus spectaculis.  Nam  quae  hic  habemus  ocularia,  quae  optima  decuplant 
-diametrum,  cetera  vix  triplicant;  ad  vigecuplum  meum  unum  pervenit,  sed 
debili  .et  maligna  luce.  Causa  me  non  latet  et  video,  ut  clarificari  possit, 
sed  sumtus  subterfugimus.  Nullo  ex  iis,  quae  hactenus  videre  potui,  stellae 
minutae  deteguntur , uno  excepto  quod  ipse  construxi.  Id  non  majorem 
tripla  diametrum  facit  aut  summum  quadrupla.  Stellas  tamen  viae  lacteae 
plurimas  distinctissime  exhibet.  Mirum!  cum  in  hunc  usum  formatum  sit, 
ut  illuderet  spectatori.  Causa  est  claritatis , quia  copiosissimam  admittit 
lucem.  Nec  enim  ut  ceteris  limbus  lentis  convexae  tegitur,  tota  lens  patet, 
itaque  et  in  latam  regionem  visus  excurrit  et  facile  quae  quaero  assequor. 
Proximo  interlunio  Martem  matutinum  sum  contemplatus.  Aliquot  stellas 
minutas  vidi,  sed  non  in  longitudinem  zodiaci  dispositas , puto  accensendas 
lino  Piscium.  Jovem  nondum  per  id  aspexi.  Cetera  ut  quodque  melius, 
praesertim  quod  vigecuplat,  paulatim  mihi  detegunt  Lunae  faciem;  satis 
enim  illa  luminis  habet,  etiam  cum  per  tenuissimas  rimas  inspicitur.  Video 
igitur  dispositionem  macularum  accurate ; video  in  media  sectione  primae 
quadrae  promontoria  duo  lucida,  video  paulatim  et  vitri  glacialis  speciem 
(Galil.  in  Nuncio  Sid.  p.  15:  vascula  a vulgo  glaciales  cyathi  nuncupata). 
Die  S.  Jacobi  ut  et  duobus  ante  mensibus  notavi  in  imo  cornu  nodum 
lucidum,  divisum  et  a cornu  supra  et  ab  extremo  lucis  acumine  ad  ortum. 
Quos  dicimus  „oculos“  soleo  comparare  quadrupedi  ad  pastum  ruenti,  rictu 
et  pedibus  primoribus ; idque  est  sinister  oculus  e regione  nostri  dextri. 

Haec  effigies  cum  gena  dextra  latissima  macula  connectitur  flexuoso  ductu 
maculae,  qui  quam  proxime  Graecorum  § repraesentat  in  typis  Henr.  Ste- 
phani.  In  gena  ipsa  6 distinctas  numero  lucidas  insulas  in  recta  transversa 
versus  os. 

Dum  haec  scribo , in  manus  meas  venit  importuna  charta  hominis 
Bohemi,  Mutinae  excusa.  Miram  adolescentis  temeritatem,  qui,  mussitan- 
tibus omnibus  doctis  indigenis,  solus  obloquitur,  ipse  peregrinus,  re  nondum 
comperta.  Credo,  ut  histrionibus  persona  sic  ei  novitas  et  nominis  obscuri- 
tas audaciam  addidit.  An  habes  tu  fortassis  aemulos  Italos,  qui  conduxe- 
runt operam  peregrini,  ut  meam  Germani  invidiosam  dissertationem  petulantia 
Bohemi  ulciscerentur?  Indignae  paginae  in  quibus  tempus  teras;  sed  tamen 
quia  mea  epistola  abutitur,  statui  rationem  tibi  quodammodo  reddere  facti 
alieni.  Noscere  me  coepit  Pragae , anni  sunt  aliquot.  Superiori  Januario 
cum  opera  mea  indigeret,  literis  Bononia  missis  fores  amicitiae  meae  pulsare 
coepit.  Vix  tandem  agnovi  quis  esset.  Coepi  de  novo  favere  homini,  quod 
studiosus  esset  literarum  et  mei.  Ut  primum  intellexi  ex  ejus  literis,  esse 
tibi  obtrectatores,  ipsum  vero  sequi  studia  vulgi,  gnarus,  quam  ea  novis 
obstent  inventis,  properavi  ad  te  scribere,  si  forte  praeriperem  occasiones. 
Ad  ipsum  exemplar  epistolae  impressae  misi,  ut  ex  eo  disceret  vel  sapere 
vel  certe  Quid  vero  is  eo  fecerit,  vides.  Amicitiam  hanc,  inquam, 

vixdum  obscurissime  spirare  visam,  morte  famosissima  jugulavit.  Arcanum 
hoc  effert,  scilicet,  revocatum  te  a me  ad  principia  tuarum  observationum; 
scilicet  non  ipse  hoc  in  praefatione  dixeram?  Hoc  conjectore  aut  proditore 
opus  fuit?  At  non  ideo  recensui,  quod  simile  antea  fuerit  observatum,  ut 
ipse  obtrectaret,  sed  ut  ceteri  crederent  plurium  testimonio,  et  ut  epistola 
mea  fuco  careret,  ingenuitate  sua  lucrefaciens  aemulos  et  pertinaces.  Saepe 
irati  satiantur  exigua  exosi  mulcta:  at  non  ille.  Quin  exprobrat,  jactat, 
insultat,  auget.  Si  quid  te'  habere  dixi  meorum  simile  circa  maculas  Lunae, 
at  et  plura  habere  te  dixi,  nec  mutuatum  dixi  hoc  in  illa  publica  epistola, 
temeritatis  profecto  esset  id  affirmare : saepe  diversis  ad  eundem  scopum 
convenitur  viis.  Si  me  credit  aliqua  obiter  innuere  voluisse,  ne  quaeso  me 
oscitasse  putet,  qui  neglexerim  id  aperte  dicere.  Me  mihi  relinquat..  Ego 
non  existimo,  cuiquam  licere,  in  quoquam  aliena  recognoscere,  nisi  qui 
etiam  peculiaria,  nova,  rara,  pulchra,  quae  invenit,  agnoscere,  capere  et 
discernere  aptus  est.  Sed  nihil  magis  me  pungit,  quam  quod  laudibus  me 
effert,  sputum  hominis.  Contumeliam  mihi  infert  quicunque  laudem  crimini 
quaerit  ex  mea  qualicunque  fama.  Dubitationem  mihi  impingit  ex  eo,  quod 
salvum  volui  cujusque  judicium.  0 vanum  argumentum!  Quod  ego  per- 
pendo , tu  non  perpendis.  Possum  et  ego  credere  et  tibi  non  credenti 
ignoscere.  Sed  dogmata  propria  subjicio  examini  ? Quid  vero  haec  ad 
fidem  habitam  alieno  affirmato  ? Exaggeravi  scelus,  si  pro  veris  ficta  tradi- 
disses. Hoc  ille  vult  impugnari  fidem  Nuncii?  At  haec  quidem  vis  est. 
Ego  fidem  Nuncii  astruo.  Certamen  hoc  virtutis  est  cum  vitio.  Ego  ut 
bonus  vir  de  Galilaei  affirmatis  judico , non  cadere  in  illum  tantam  nequi- 
tiam : ille  nullo  adhuc  gustu  honestatis , eoque  eam  susque  deque  habens, 
cadere  affirmat,  ex  suo  forte  ingenio  ceteros  aestimans.  Esto  ut  deceptus 
sim  (quod  absit),  ego  mea  credulitate  bonus,  facto  miser  habebor,  ipso 
eventu  felix,  calliditate  pessimus.  Quia  haec  via  juris  est,  ut  quilibet 
praesumatur  bonus,  dum  contrarium  non  probetur,  quanto  magis  si  circum- 
stantiae fidem  fecerint?  Et  vero  non  problema  philosophicum,  sed  quaestio 

juris  est:  an  studio  Galilaeus  orbem  deluserit?  Hanc  mihi  quaestio- 
nem placuit  initio  tractare,  tum  quia  vestibulum  obsidebat,  tum  quia  tam 
multi  erant,  qui  malebant  credere  te  fallere,  quam  rem  novam  detegi. 
Rationes  vero  me  et  argumentationes  invictissimas  contra  hunc  Nuncium 
protulisse  ? Hoccine  bonae  indolis  indicium , amici  et  benefactoris  intentum 
pervertere  ? Et  ubi  artes  inversionum  ? Cur  non  probat , quod  dixit  ? 
Cur  non  recenset  illa  argumenta,  ut  omnes  videant  pessima  fide  dictum? 
Extat  epistola  mea,  illa  loquatur.  Passim  per  epistolam  lusus  interspersi 
hoc  consilio,  ut  irrisores  risu  praevenirem  in  traditione  rei  novae  et  in 
vulgus  absurdae.  Si  quis  forte  parum  attentus  ex  his  lusibus  ansam  sumit 
dubitanti  de  mea  sententia,  hic  certe  scurra  ex  eorum  numero  non  est,  qui 
ex  privatis  meis  literis  satis,  quid  tenerem,  fuit  edoctus. 

Haec  sunt,  Galilaee,  quae  me  mordent,  reliqua  rideo.  Nam  punctus 
ejus  promiscuos,  quibus  me  impetit,  ut  muscae  alicujus  aeque  contemno. 
Nec  sum  adeo  stupidus,  ut  movear  auctoritate  vulgi  negativa , aut  ab  ejus 
oscitantia  et  ineptitudine  contra  astronomi  experientiam  et  dexteritatem  ra- 
tiociner.  Quid  mirum  professores  academiarum  promiscuos  opponere  sese 
inventioni  rei  novae  in  illa  provincia,  in  qua  rei  tritissimae  et  apud  omnes 
astronomos  contestatissimae , parallaxium  scilicet,  extent  oppugnatores  loco 
emine ntissimi , eruditionis  fama  celeberrimi.  (Spectat  his  Antonium  Laurentium 
Politianum.  Comp.  pag.  93.)  Neque  enim  celare  te  volo,  complurium  Ita- 
lorum literas  Pragam  ferri , qui  tuo  perspicillo  planetas  illos  videri  perne- 
gant. Ego  quidem  mecum  ipse  causas  dispicio , cur  tam  multi  negent, 
etiam  qui  perspicillum  tractant : et  si  comparem  ea , quae  mihi  interdum 
eveniunt,  video  non  esse  impossibile,  ut  unus  videat  quod  non  vident  mille 
alii.  Sic  Varus  ille  ex  Drepano  prospexit  classem  e portu  Carthaginis 
solventem  numeravitque  naves , quod  nemo  tota  Sicilia  potuit.  Saepe  usu 
venit,  ut  quae  mihi  prosunt  perspicilla,  ea  non  prosint  aliis,  et  quae  ceteri 
laudant,  ea  ego  de  nebulis  accusem.  Ipse  unus  et  idem,  cum  incipio  con- 
templari, puro  fruor  aspectu,  ubi  aliquantum  immoror,  colores  iridis  oriuntur. 
Igitur  etsi  mecum  nondum  quicquam  dubito,  dolet  tamen  me  tam  diu  destitui 
testimoniis  aliorum  ad  fidem  ceteris  faciendam.  Te,  Galilaee,  rogo  ut  testes 
aliquos  primo  quoque  tempore  producas.  Ex  literis  enim  tuis  ad  diversos 
didici,  tibi  non  deesse  testes : sed  neminem  praeter  te  hoc  reffirentem  pro- 
ducere possum,  quo  famam  epistolae  meae  defendam.  In  te  uno  recumbit 
tota  observationis  auctoritas.  Nisi  forte  placet  tibi  testimonium  ab  hoste, 
quod  inter  scribendum  incidit.  Fatetur  (Horkius)  se  tuo  instrumento  24.  Apr. 
vidisse  2 planetas  circa  Jovem,  25.  Apr.  quatuor.  Raptim  produxi  char- 
tam tuam  ad  111.  Oratorem  transmissam,  et  ecce  tu  quoque  ad  24.  Aprilis 
exhibes  duos,  ad  d.  25.  Apr.  quatuor  planetas.  Invenit  tamen  ista  syco- 
phantia naeniam  impudentissimam  de  reflexionibus,  qua  populum  abduceret. 
Vulgus  enim  opticarum  rationum  imperitum  aures  libenter  accommodat 
obtrectatori  ex  opticis  loquenti:  quia  inter  coecum  et  videntem  nescit  distin- 
guere gaudetque  qualibuscunque  imperitiae  suae  tribunis.  Quos  si  jubeas 
adire  scriptores  optices,  in  rem  praesentem  venire,  libellum  stultissimum  ex 
se  ipso  refellere,  experieris,  malle  hoc  doctore  curvum  dicere  rectum,  ut 
lascivire  contra  philosophiam  possint,  quam  ut  id  laboris  sibi  sumant.  Et 
imperabit  sibi  doctus  aliquis  hujus  scientiae  gnarus , ut  papyrum  perdat  in 
refutandis  his  nugis?  0 sapientem  Pythagoram,  qui  nulla  re  alia  majes- 
tatem philosophiae  contineri  censuit,  quam  silentio!  Nunc  quia  jecisti 

aleam  Galilaee,  vulgoque  propalasti  haec  coelorum  adyta,  quid  aliud  restat, 
quam  ut  contemnas  concitatos  istos  strepitus  gratumque  stultis  mercimo- 
nium , inscitiam , accepta  contumelia  loco  pretii , vendas.  Quippe  vulgus 
contemtum  philosophiae  in  se  ipso  ulciscitur  perpetua  ignorantia. 

Licebit  tibi  tamen  hanc  epistolam  publici  juris  facere,  si  tua  interesse 
putaveris , mea  nihil  interest  nec  dignor  hominem , si  nemo  doctius  contra 
scribit.  — Vale  et  rescribe.  Pragae  d.  9.  Aug.  1610.  (Editio  Florentina 
Vol.  VIII,  p.  92  ss.  easdem  affert  literas,  quas  nos  comparantes  codicem  Viennensem  desum- 
simus  ex  Hanschio.  Illic  desunt  verba:  „si  nemo  doctius  contrascribit.  “ Dies  vero , in 
Viennensi  codice  desideratus,  illic  additus  est.) 

Quibus  Kepleri  literis  Galilaeus  respondit  d.  19.  Augusti  hunc  in  modum:  „Binas 
tuas  epistolas  eruditissime  Keplere  accepi ; priori  jam  abs  te  juris  publici  factae  in  altera 
mearum  observationum  editione  respondebo.  (Editio  „Nuncii“  altera  non  prodiit.)  Interea 
gratias  ago,  quod  tu  primus  ac  fere  solus,  re  minime  inspecta,  quae  tua  est  ingenuitas 
atque  ingenii  sublimitas,  meis  assertionibus  integram  fidem  praebueris.  Secundae  ac  mox  a 
me  receptae  responsum  dabo  brevissimum ; paucissimae  enim  supersunt  ad  scribendum  horae. 

Primo  autem  significas,  perspicilla  nonnulla  apud  te  esse,  verum  non  ejus  praestantiae, 
ut  objecta  remotissima  maxima  atque  clarissima  repraesentent,  ob  idque  meum  te  expectare. 
Verum  excellentissimum,  quod  apud  me  est  quodque  spectra  plus  quam  millies  multiplicat, 
meum  amplius  non  est.  Ipsum  enim  a me  petiit  Ser.  Hetruriae  Magnus  Dux,  ut  in  tribuna 
sua  condat  ibique  inter  insigniora  ac  preciosiora  in  perennem  facti  memoriam  custodiat. 
Paris  excellentiae  nullum  aliud  construxi  ; praxis  enim  est  valde  laboriosa.  Verum  machinas 
nonnullas  ad  illa  configuranda  atque  expolienda  excogitavi , quae  hic  construere  nolui , cum 
exportari  non  possent  Florentiam,  ubi  in  posterum  mea  futura  est  sedes.  Ibi  quam  primum 
conficiam  et  amicis  mittam. 

Ex  tuis  adnotatis  in  Lunam  conjicio,  tuum  perspicillum  mediocris  tantum  esse  effica- 
ciae, ob  idque  ad  planetas  conspiciendos  forte  minime  idoneum ; quos  quidem  planetas  a 
5.  Julii,  jam  cum  Jove  matutino  orientes,  pluries  conspexi  atque  adnotavi. 

Ex  coelo  denique  descendis  ad  orcum,  ad  Bohemum  sc.  illum,  cujus  tanta  ut  vidisti 
est  audacia,  stultitia  et  ignorantia,  ut  absque  nominis  illius  gloria  de  eo  verba  proferre  vel 
etiam  injuriosa  minime  possimus.  Lateat  igitur  apud  orcum , totiusque  pariter  vulgi  contu- 
meliam susque  deque  faciamus ; namque  contra  Jovem  nec  Gigantes , nedum  Pigmei.  Stet 
Jupiter  in  coelo  et  oblatrent  sycophantes,  quantum  volunt. 

Petis,  carissime  Keplere , alios  testes.  Magnum  Hetruriae  Ducem  produco , qui  cum 
superioribus  mensibus  planetas  Mediceos  mecum  saepius  observasset  Pisis  , in  meo  discessu 
munus  pretii  plus  quam  aureorum  mille  dedit,  modoque  in  patriam  me  convocat,  cum  stipendio 
pariter  aureorum  mille  in  singulis  annis,  cumque  titulo  philosophi  et  mathematici  Celsitudinis 
suae,  nullo  insuper  onere  imposito,  sed  tranquillissimo  otio  largito,  quo  meos  libros  conficiam 
Mechanicorum,  Constitutionis  universi,  nec  non  Motus  localis  tum  naturalis  tum  violenti, 
cujus  symptomata  complurima  inaudita  et  admiranda  geometrice  demonstro.  Me  ipsum 
produco , qui  in  hoc  gymnasio  stipendio  insigni  florenorum  M.  decoratus  et  quale  mathe- 
maticarum scientiarum  professor  nullus  habuit  unquam  et  quo  tuto  dum  viverem  frui  possem, 
etiam  illudentibus  planetis  et  effugientibus : discedo  tamen  et  eo  me  confero , ubi  illusionis 
meae  poenas  inopiae  atque  dedecoris  luerem.  Julium,  fratrem  Juliani  111.  Oratoris  Magni 
Ducis  exhibeo,  qui  Pisis  cum  multis  aliis  aulicis  pluries  planetas  observavit.  Verum,  si 
errat  adversarius  meus,  quid  amplius  egemus  testibus  ? Pisis,  Florentiae,  Bononiae,  Venetiis, 
Paduae  complurimi  viderunt,  silent  omnes  et  haesitant:  maxima  enim  pars  nec  Jovem  aut 
Martem,  vix  saltem  Lunam  ut  planetam  dignoscunt.  Quidam  Venetiis  contra  me  obloque- 
batur jactitans,  se  certo  scire,  stellas  meas  circa  Jovem  a se  pluries  observatas  planetas  non 
esse,  ex  eo  quod  illas  semper  cum  Jove  spectabat,  ipsutnque  aut  omnes  aut  pars  modo  seque- 
bantur, praeibant  modo.  Quid  igitur  agendum?  Cum  Democrito  aut  cum  Heraclito  standum? 
Volo,  mi  Keplere,  ut  rideamus  insignem  vulgi  stultitiam.  Quid  dices  de  primariis  hujus 
gymnasii  philosophis , qui  aspidis  pertinacia  repleti  nunquam , licet  me  ultro  dedita  opera 
millies  offerente,  nec  planetas,  nec  Lunam,  nec  perspicillum  videre  voluerunt?  Verum,  ut 
ille  aures,  sic  isti  oculos  contra  veritatis  lucem  obturarunt.  Magna  sunt  haec,  nullam  tamen 
mihi  inferunt  admirationem.  Putat  enim  hoc  hominum  genus,  philosophiam  esse  librum  quen- 
dam,  velut  Aeneida  et  Odyssea:  vera  autem  non  in  mundo  aut  in  natura,  sed  in  confron- 
tatione  textuum  (utor  illorum  verbis)  esse  quaerenda.  Cur  tecum  diu  ridere  non  possum  ? 
Quos  ederes  cachinnos  Keplere  humanissime,  si  audires  quae  contra  me  coram  Magno  Duce 
Pisis  a philosopho  illius  gymnasii  primario  prolata  fuerunt,  dum  argumentis  logicalibus,  tan- 

quam  magicis  praecantationibus  novos  planetas  e coelo  divellere  et  avocare  contenderet. 
Verum  instat  nox,  tecum  esse  amplius  mihi  non  licet.  Vale  vir  eruditissime  et  me  ut  soles  ama. 

Paduae  19.  Aug.  1610. 

Excellentiae  Tuae 

studiosissimus 
Galileus  Galileus 
M.  D.  Hetruriae  Physicus  et  Mathematicus. 

Horkius  interim  redux  ex  Italia  ad  Keplerum  venit  eique  causas  explicavit,  quae 
ipsum  moverint,  ut  contra  Galilaeum  in  aciem  prodiret,  inter  quas  praeter  ingenii  levitatem 
adolescentisque  famae  cupiditatem,  non  minima  fuisse  videtur  praeceptorum  ipsius  in  acade- 
mia  Bononiensi  subobscurae  exhortationes,  iliisque  accensendum  non  dubitamus  Maginum, 
comparatis  illius  ad  Keplerum  datis  literis , quas  praemisimus , cum  his  quae  sequuntur 
Kepleri  ad  Galilaeum. 

Ke plerus,  perlectis  literis,  quas  Galilaeus  ad  Julianum  Medices  (Oratorem  M.  D. 
Hetruriae)  dederat  (comp.  Hanschium  pag.  97),  haec  illi  perscripsit : 

Ex  literis  tuis , Celeberrime  Vir , quas  ad  111.  Oratorem  Florentinum 
Cal.  Octobris  Florentia  misisti,  salutem  qua  me  impertiri  voluisti  percepi, 
proque  ea  gratias  ago  teque  mutua  mea  impertior.  Ad  cetera  quae  desi- 
derasti (Opticam  et  tractatum  de  Stella  nova  Kepleri,  nec  non  nomen  auctoris  libri,  cujus 
titulum  in  catalogo  librorum  Frankofurtensi  ante  biennium  deprehenderit,  „de  motu  Terrae11)» 
dominus  Segethus  quid  nobis  commune  visum  meo  loco  respondebit , nam 
in  Italica  tyro  sum. 

....  Jove  interim  cum  suo  famulitio  perpetuam  semitam  pergente 
(praemisit  his  Keplerus  quaedam  de  „Narratione“  sua,  quae  infra  sequentur),  certiorem 
te  reddo,  venisse  ad  me  hesterno  die  M.  Horcky  reducem  ex  Italia,  quam- 
vis passim  in  itinere  moras  nexuerit.  Miram  et  spectabilem  occursationem: 
cum  ille  exultante  vultu  et  veluti  triumphato  Galilaeo  me  ut  consentientem 
alloqueretur,  ego  vero  responderem  ex  formula  epistolii,  quo  ipsi  amicitiam 
renunciaveram.  Id  tanto  utrumque  magis  perturbavit , quod  nec  ille  de 
mea  renunciatione  sciebat  (quippe  literae  meae  Bononiam  delatae  sunt  post 
ejus  discessum)  neque  ego  aliter,  quam  lectum  illi  epistolium  in  animum 
induxeram.  Post  multam  altercationem  demum  patuit  error  utriusque  per- 
suasionum , atque  ille  mihi  suarum  rationum  momenta,  sui  certissimus, 
sincerissimo  affectu  recensuit,  ego  illi  argumenta  sua  solvi  seu  potius 
oppressi,  nihil  nisi  meis  observationibus  propriis  ingestis.  Non  erat  opinor 
constantiae,  non  ex  auctoritate  publici  scripti,  ad  primam  meam  instantiam 
sententiam  mutare.  Mansit  hac  vice  in  sententia;  ceterum  doluit  pessime, 
quum  illi  recenserem,  quid  ad  te  scripsissem.  Tunc  enim,  quasi  hoc  unico 
labore  proposito,  summa  persuasionis  vi  rae  oppugnare  coepit,  ut  de  con- 
cepta opinione  me  dejiceret,  nihil  ipsum  avHOCpccprtKwg  contra  me  egisse: 
omnino  persuasum  fuisse,  hanc,  quam  ipse  in  scriptum  suum  transtulisset, 
esse  genuinam  meam  sententiam.  Faciebant  fidem  his  attestationibus  etiam 
argumenta,  quibus  etiamnum  contra  Joviales  satellites  adeoque  et  contra 
meas  ipsius  observationes  meamque  „Narrationem“  (quam  coram  exhibui) 
pugnat  acerrime.  De  iis  vero,  quae  contra  te  durius  scripsisset,  sic  respon- 
debat: obsecundatum  se  hic  publicae  famae,  doctissimis  in  aca- 
demia  Bononiensi  professoribus  non  paucis,  aliisque  per  Italiam, 
de  quorum  consensu  fidem  mihi  fecit  documentis  manifestissimis ; quamvis 
iis  non  erat  opus.  „Anne  igitur  hoc  non  esset  viri  boni,  justissimo  dolori 
academiarum  accommodare  calamum , oppugnare  figmenta  portentosa , in 
fraudem  veritatis,  in  contumeliam  naturae  comparata ?“  Denique  eo  rediit 

summa  orationis,  ut  appareret,  plures  per  Italiam  viros  doctos  in  procinctu 
stetisse  publicae  contradictionis,  quos  non  mutatio  sententiae,  sed  tui  domi- 

cilii  translatio  (id  est  metus  offensionis  tui  principis)  hactenus  retinuerit. 
Certamen  igitur  hoc  fuisse,  quinam  ceteros  in  hac  palaestra  publicae  scrip- 
tionis praeverteret.  Cetera,  quae  plus  apud  me  ponderis  habebant,  pru- 
dens praetereo.  Quid  multis  ? Expugnavit  me , agnovi  temeritatis  illece- 
bras, ignovi;  rediimus  in  gratiam,  sic  tamen,  ut  ille,  primum  atque  me 
monstrante  visurus  et  agniturus  sit  Joviales  satellites,  sententia  sua  cessu- 
rum profiteretur.  Erat  autem  in  transitu  ad  parentes  suos ; revertetur 
brevi  Pragam. 

Nunc  te  Galilaee  rogo ,_  quando  vides  mihi  satisfactum , ut  quia  te 
usque  ad  praesentium  III.  Oratoris  literarum  adventum  differre  velle  dixisti 
publicam  literarum  mearum  descriptionem,  illa  igitur  in  meam  gratiam  su- 
persedeas in  totum.  Major  erit  gloria  triumphi , si  tibi  uti  spero  hostis 
tui  confessionem  ultroneam  transmisero.  Nam  etsi  careo  priori  (Electoris) 
instrumento,  successit  tamen  aliud  propinquo  perfectionis  gradu  : plus  enim 
quam  decuplat.  Eo  jam  bis  vidi  binos  planetas  Mediceos;  eodem  spero 
me  et  illi  monstraturum.  Interim  hac  excusa  „Narratione“  mea  auctori- 
tatem meam,  perperam  contra  te  adductam,  rectissime  dilues.  Si  adoles- 
cendam ipsius  respicis,  nihil  est  in  hac  aetate  familiarius,  quam  in  placita 
praeceptorum  fervide  transire,  exque  iis  veluti  ex  aliquo  propugnaculo 
temerario  ausu  procurrere  et  manum  cum  hoste  conserere.  Sin  oculos  in 
te  ipsum  convertis , equidem  non  adeo  decorum  nec  ex  gravitate  tua  est, 
projectam  hanc  lacessendi  et  impetendi  libidinem  in  curae  parte  ponere 
aut  sumtus  in  refutandas  ejus  refutationes  impendere.  Si  doctus  vir  esset, 
si  alicujus  nominis , aliud  dicerem.  Plane  existimo , tum  demum  pravum 
vulgus  hominum  aliquid  tributurum  huic  futili  scripto,  cum  tu  contra  id  seu 
ipse  seu  per  alios  insurrexeris.  Nam  imperitia  suspiciones  etiam  de  inno- 
centissimis  suppeditat.  Omnino  magni  animi  est,  mediocria  etiam  parvi 
aestimare  et  contemnere;  contra  si  coeperis  altercari  cum  uno,  excibis  et 
ceteros , passim  occasiones  praebebis  obloquendi  etiam  levibus,  si  de  scopo 
ipso  nullam  spem  habeant.  Praeterea  si  dissimulaveris,  principum  morem 
sequeris,  sin  autem  responsabis,  ad  scholasticorum  subsellia  rursum  descen- 
des. Atqui  non  habes  jam  a quo  expectes  insanos  clamores:  „responde, 
responde,  de  suggestu  descende !“  Relinque  igitur  scholae,  qua  de  exiisti, 
mores  suos. 

Atque  haec  in  genere,  de  quibus  tu  videris.  Meam  in  specie  epistolam 
unice  contendo  omitti ; quod  si  non  persuasero,  saltem  summas  facias  rogo 
argumentorum  seu  responsionum  mearum.  Denique  si  ne  quidem  hoc 
obtineo , saltem  titulos  personales  et  probra  verborum , justissima  quidem 
sed  jam  remissa,  expungas;  cujusmodi  sunt,  quod  ajo , ipsum  nullum 
famae  suae  curam  habere  (contra  quod  ipse  totam  vitam  suam  ad  exami- 
nandum proposuit) , quod  petulantiam  illi  tribuo , quod  sputum  hominis 
vocito , quod  proditionis  incuso , quod  sycophantem , quod  scurram  appello, 
imperitiam , temeritatem , stupiditatem , infelicissimum  meorum  verborum 
intellectum  et  quae  alia  hujus  classis  tolerabiliora  existimo : quia  non  animi 
morbi,  non  vitae  probra;  sed  vel  naturae  vel  aetatis  vitia. 

Satis  de  his,  ne  nostrae  amicitiae  aut  tuae  virtuti  videar  diffidere. 
Desino  igitur,  si  hoc  adhuc  subjunxero:  audio  enim,  Florentiae  recusam 
esse  Dissertationem  meam;  cupio  ejus  exemplum  videre.  — Jam  vale,  et 
nos  primo  quoque  tempore  desiderio  tuae  novae  inventionis  leva.  Nemi- 
nem habes  quem  metuas  aemulum.  Pragae,  25.  Oct.  1610. 

Quam  ultimo  loco  verbo  tangit  Keplerus  editionem  Dissertationis  suae  furtim  factam, 
in  sequentibus  propius  adit.  Quis  illam  typis  imprimendam  curaverit,  utrum  illi  qui  Kepleri 
sensa  perperam  percepta  suum  in  usum  vertere  volebant,  usurpantes  illius  auctoritatem  contra 
Galilaeum,  an  Galilaei  sectatores,  non  constat.  Inscriptio  est  hujus  editionis  eadem,  quae 
Pragensis,  omissa  vero  Alcinoi  verba  (vide  infra) , et  quod  ex  parte  inest  libello  Florentino 
his  additis  verbis : «Huic  accessit  Phaenomenon  singulare  de  Mercurio  ab  eodem  Keplero  in 
Sole  deprehenso.  Florentiae  apud  Jo.  Anton.  Canaeum." 

E literis  Galilaei  ad  Julianum  Medices,  ad  quas  Keplerus  ex  parte  respondit,  apparet, 
ipsius  adversarios  mutata  Galilaei  fortuna  sententiam  de  illo  item  mutasse.  Accepisse  se, 
scribit  Galilaeus,  Magini  literas,  in  quibus  ille  nunciet,  conspectos  esse  novos  planetas  Venetiis 
ab  amico  suo  Antonio  Santini  et  a Keplero.  Simul  autem  nunciat  Galilaeus,  nondum  se 
Kepleri  literas  (contra  Horkium)  publici  juris  fecisse  , * quia  statuerit  simul  cum  his  typis 
imprimendas  curare  literas  quasdam  Joh.  Antonii  Roffenii  (professoris  philosophiae  Bononiae 
ejusdem,  qui  Magino  mortuo  Keplerum  invitavit,  ut  in  ejus  locum  succederet)  de  Horkio, 
quem  Horkius  in  «Peregrinatione11  sua  in  favorem  relationum  suarum  producat  (comp.  Opere 
complete  di  Galileo  Galilei.  Firenze  1842  ss.  Yol.  VIII,  p.  76  et  106).  Ad  praemissas 
Kepleri  literas  maxima  respondisse  videtur  Galilaeus  urbanitate,  quod,  cum  desit  haec  responsio, 
ex  his  Kepleri  literis  concludere  licet,  quas  manu  Kepleri  conceptas  neque  vero  absolutas 
continet  vol.  I.  Manuscriptorum  Viennensium.  Deest  quidem  dies,  quo  haec  scripsit  Keplerus, 
apparet  autem  ex  contextu,  scripsisse  Keplerum  haec  post  lectas  Galilaei  ad  Julianum  datas 
literas  d.  13.  Nov.  1610,  quae  paulo  infra  sequentur.  Ceterum  editores  Operum  Galilaei 
quae  modo  diximus  existimant,  hanc  Kepleri  epistolam , cum  desideretur  in  manuscriptorum 
collectione,  quae  fundamento  fuit  illi  editioni,  plane  non  absolutam  neque  transmissam  esse 
Galilaeo,  iisque  nos  consentimus  lectis  Kepleri  literis  d.  9.  Jan.  1611,  quas  exhibet  vol.  VIII. 
illius  editionis  p.  129.  quasque  infra  proponemus. 

Haec  igitur  Keplerus : Ego  Galilaee  Clarissime  neque  Italus  sum  neque 
ex  politissima  Germanorum  natione  oriundus  neque  lautis  domus  patriae 
conditionibus  inter  speciosa  sermonis  gestuumque  exercitia  educatus , ut 
tecum  insigni  artifice  urbanitate  contendam , qui  cum  quidvis  aliud  scrip- 
turus videreris  deprecationem  potissimum  arripuisti. 

Lecto  Bohemi  scurrili  libello  excandui , ad  Te  scribendum  censui , ne 
silentio  viderer  approbare- simulationem  pessimam  mihi  imputatam.  Eam 
epistolam  ita  scripsi,  ut  si  forte  tui  defendendi  causa  eam  velles  edere,  id 
intelligeres  tibi  per  me  Jicere.  Cum  postea  rogares  meam  sententiam  super 
loco  quodam  Dissertationis  a me  praeterito,  hoc  jam  certum  argumentum 
mihi  erat  destinatae  abs  te  editionis,  eoque  sic  attemperavi  responsum , ut 
quod  esset  edendum.  (Comp.  Opere  di  Galil.  Vol.  VIII,  p.  98.)  Si  edidisses  tui 
defendendi  causa,  nihil  eram  habiturus  quo  de  quererer,  quippe  quod  jam 
bis  concesseram.  Sin  autem  mei  nominis  studio  id  fecisses,  insuper  etiam 
gratiae  tibi  a me  debebantur.  Supervenit  reconciliatio  Bohemi , hominis 
contemnendi  potius  ob  nominis  obscuritatem  ingeniique  tenuitatem,  adeoque 
commiserandi  ob  temeritatem  infelicem,  quam  persequendi  publice  ob  scur- 
rilitatem. Itaque  revocavi  quod  concesseram,  non  jure  nisus  sed  precibus. 
Si  jam  edita  erat  mea  responsio , nihil  in  me  peccatum , temporis  culpa 
est:  sin  res  est  integra  tuque  intermittis  meique  amore  tibi  ipsi  dees, 
rursum  ego  gratias  debeo.  Sin  autem,  quod  scribis,  multo  minoris  facis  a 
Bohemo  vituperari , quam  ego  laudari , gratulemur  invicem  uterque , ego, 
quod  errore  sum  liberatus  circa  tuum  editionis  agitatae  consilium,  tu,  quod 
editionis  mihique  gratificandi  onere  conjuncto  cum  aliqua  tua  molestia. 
Nullum  ullibi  reperio  deprecationi  locum , nisi  tua  civilitate  meique  cultu, 
quem  vicissim  deprecor.  Quare  mittamus  ista.  Unum  rogo , transmittas 
ad  111.  Oratorem  si  quid  est  editum.  Yidi  Wodderbornii  confutationem; 
placet.  («Quatuor  Problematum,  quae  M.  Horky  contra  Nuntium  Sidereum  de  quatuor 
Planetis  novis  proposuit,  confutatio  per  Joannem  Wodderbornium  Scotobritannum.11  Patavii 
1610.)  A ludicris  ad  paulo  seria  magis  quamvis  tenuia.  Ignosce!  Diffi— 

cultates  aulicae  docent  aestimare  etiam  tenuia.  „Dissertationem‘£  edidi 
meis  sumtibus  misique  Frankofurtum  aliquem  justum  numerum.  Floren- 
tinus itaque  typographus  ad  damnum  me  redegit  sua  editione.  Id  per  se 
inhumanum,  an  etiam  injustum,  viderit  Florentia.  Nam  si  non  recognos- 
cit Caesarem  superiorem,  nihil  queror;  sin  autem,  equidem  privilegio  muni- 
tus erat  libellus.  Propter  hanc  ambiguitatem  in  suspenso  erit,  quo  nomine 
111.  Oratori  sim  obligatus.  At  nisi  fallor , non  sedet  is  Pragae  typographi 
causa,  sed  Magni  Ducis,  suamque  munificentiam  sibi  vindicat.  Quodsi  mihi 
juris  aliquid  esset  in  typographum,  condemnarem  illum  ad  multam  hanc,  ut 
tuis  operis  solveret  pro  uno  bono  et  lato  vitro  convexo,  quod  esset  frag- 
mentum sphaerae  12  pedum  semidiametri  aut  ei  aequipolleret.  Nam  hic 
Pragae  facile  invenirem,  qui  cavum  mihi  accommodaret;  in  convexis  solis 
difficultas  est.  Suis  enim  phialis  parum  efficiunt  et  mea  dictata  simulant 
se  spernere , ex  quo  intelligo,  esse  ipsis  expiscandi  consilium.  Atque  ego 
sumtus  non  habeo  instruendi  domi  machinam;  alias  manu  infelix  sum,  solis 
speculationibus  deditus.  Hujusmodi  vitro  nisi  aliunde  instruar,  ademta 
mihi  est  commoditas  contemplandi  tuum  illum  vetulum  Geryonem  tricorpo- 
rem, in  quo  in  Terras  vincto  deducendo  tu  alterum  te  praestitisti  Herculem. 

Est  et  altera  querela  negligentiae , qua  mutilavit  meum  libellum 
„Phaenomeni  Singularis, “ aut  si  omnino  breve  aliquid  excerpere  voluit,  cur 
non  ipsum  nucleum  exscripsit,  ipsam  scilicet  meam  observationem;  cur  in 
refutatione  ejus  , qui  observationem  Adelmi  Benedictini  negavit,  filum  ab- 
rumpit? 0 pestem  librorum,  si  id  ex  more  facit!  Itaque  tanto  major  est 
ejus  culpa,  qui  non  tantum  privilegia  contemnit,  sed  etiam  vitiosa  et  mutila 
recudit.  Sed  haec  typographo  meo  remitto  ,*  qui  sumtus  in  „Phaenomenon“ 
impendit;  nam  nisi  fallor,  solent  illi  mutuum  invicem  rependere. 

Certiorem  te  facio , scripsisse  me  superiori  Augusto  et  Septembri 
„Dioptricen“ , quae  constat  propositionibus  et  axiomatibus  promiscue 
numeratis  150,  una  minus.  Eam  tradidi  Electori  Coloniensi.  Ingens 
quidem  labor  in  causis  eruendis , non  minor  tamen  voluptas  in  inventione 
earum,  quam  tibi  ex  Mediceorum  aut  figurae  Saturniae  inventione.  Id  ago 
ut  imprimantur  pauca  exemplaria ; id  si  impetro,  ad  Te  mittam  unum ; 
jucundissimas  videbis  causas  contingentium  circa  haec  duplicata  specula,  si 
modo  non  antea  rimatus  es  eadem. 

Huc  usque  Keplerus  ; reliqua  desunt.  Galilaeus  Kepleri  exhortationibus  motus  Horkium 
silentio  praeteriit  et  tubum  suum  ad  coelum  de  novo  convertens  nova  admirandaque  ibi 
detexit  spectacula,  Saturni  annui  um  et  Veneris  p has  es,  quas  detectiones  sicut 
priores  in  Jove  per  Julianum  Medices  cum  Keplero  communicavit.  Haec  spectat  Keplerus 
loquens  de  «Geryone  tricorpore"  et  «figura  Saturniana"  ; cum  autem  nondum  sermo  sit  de 
Venere,  concludendum  est,  literas  praemissas  scriptas  esse  inter  9.  Nov.  1610  et  1.  Jan.  1611. 

Haec  sunt,  quae  Keplerus  cum  Galilaeo  de  Horkio  per  literas  egit.  Superest  denique 
epistola  Maestlini  de  eodem  ad  Keplerum  data,  quam  hic  apponendam  censemus,  ut 
testimonio  ulteriori  sit  eorum,  quae  diximus  de  iis,  qui  passim  de  Galilaei  inventionibus  dubi- 
tabant vel  eas  plane  negabant.  Attulit  hanc  epistolam  ipse  Horkius  Pragam,  qui  rediens  ex 
Italia  Tubingam  transiit.  Data  est  Tubingae  d.  7/17.  Sept.  1610,  et  ea  forte  aliis  causis 
superveniente  motus  Keplerus  «Narrationem"  suam,  quamvis  jam  antea  absolutam  (d.  11.  Sept.), 
in  publicum  proferre  non  ultra  dubitavit  (prodiit  initio  anni  1611).  Excusatione  praemissa 
diuturni  silentii  (inde  ab  initio  anni  1 605  obmutuerat)  sic  pergit  Maestlinus  : 

Jam  hac  occasione  hujus  Martini  Horky , viri  ut  animadverti  in  rebus  mathematicis 
et  aliis  literis  non  aspernandi , de  Galilaeo  novorum  planetarum  auctore  et  inventore  haec 
scribam.  Hic  Martinus  profecto  me  magna  sollicitudine  liberavit.  Egregie  sane  tu  in  tuo 
scripto  («Dissertatione"),  cujus  exemplar  a te  mihi  missum  lectu  jucundissimum  est,  pro  quo 
etiam  ingentes  tibi  ago  gratias,  Galilaeum  deplumasti,  videlicet  quod  non  ipse  novi  hujus 

•perspicilli  primus  fuerit  auctor : quod  ipse  non  primus  in  Luna  animadverterit  impolitam 
superficiem  : quod  non  primus  mundo  ostendat,  plures  in  coelo  stellas,  quam  quas  hactenus 
in  veterum  scriptis  annotatas  habemus  : et  quae  cetera  sunt.  In  qua  dissertatione  pro  hones- 
tissima etiam  mei  facta  mentione  tibi  rursus  gratias  ago,  non  quas  debeo  sed  quas  possum 
maximas.  Unum  restabat  quo  adhuc  exultare  potuit : videlicet  observatio  ipsa  4 planetarum 
novorum  circa  Jovem.  Hanc  clavam  ipsi  exterorum  nemo  ex  manibus  extorquere  potest,  quia 
hic  nulla  valent  argumenta  theologica,  philosophica,  astronomica,  optica.  Ea  omnia  poterat 
eludere.  Nam  S.  Scriptura  numerum  planetarum  nobis  non  prodidit,  quin  potius  Dei  sapien- 
tiam et  potentiam  immensam  praedicat,  cujus  mens  nostra  capax  non  sit.  Philosophia  nobis 
perfecte  cognita  non  est , sed  quocunque  in  ea  nos  convertimus  , videmus  nobis  ex  infinitis 
paucula  esse  nota:  et  quotidie  plura  inveniri,  quae  antea  erant  incognita.  Mathemata 
quam  sint  inexhausta  quis  mathematicorum  ignorat  ? Astronomorum  nullus  hactenus  hos  4 
planetas  novit.  At  diceret  Galilaeus : instrumentum  hoc  eos  observandi  non  habuerunt. 
Quid  de  opticis  ? Quicquid  alius  opposuisset,  etiamsi  longe  perfectius  confecisset  perspicillum, 
nullum  tamen  suo  praestasset.  Horologium  suum  adeo  accuratum  esse  praedicat,  ut  Sol 
citius  errare  possit  quam  illud  vitio  laborare.  Yerum  hic  M.  Horky  nos  hac  sollicitudine 
liberat,  qui  deceptionem  visus  animadverterat,  non  in  alio  simili,  sed  in  ipsius  Galilaei  per- 
spicillo,  ipsumque  auctorem  suo  proprio  gladio  sic  jugulavit,  ut  cum  antea  exemplaria  Siderei 
Nuncii  multa  passim  in  Italia  extarent,  nunc  nullum  amplius  (sicut  refert)  prostet  venale. 
Idcirco  ipsius  Martini  scriptum  («Peregrinationem11  inscribit)  mihi  vehementer  placet ; loquor 
autem  de  iis,  quae  in  eo  proprie  ad  rem  faciunt,  cetera  enim,  quae  in  eo  non  pauca  sunt, 
plane  omissa  optarem.  Non  enim  dubito , quin  ad  illa  cetera  Galilaeo  respondendi  materia 
non  sit  defutura,  adeo  ut  propter  copiam  eorum  principalem  quaestionis  statum  sit  magno 
silentio  praeteriturus.  Sed  dies  dabit  quid  responsurus  sit.  Yerum  spero  te  quoque  contra 
eum  mutum  non  futurum.  — 

Mittentes  Horkium  pauca  quae  de  ipsius  vita  innotuerunt  addimus.  Relicta  Praga  in 
patriam  urbem  Lochowiz  transiit  ibique  medicinae  operam  dabat.  Per  annos  1616 — 19. 
Constantinopoli  versabatur,  legato  Imperatoris  adjunctus.  Circa  annum  1619,  immixtus  forte 
turbis  ob  fidem  coortis,  e Bohemia  expfilsus,  passim  per  Germaniam  vagabatur,  annis  denique 
1632.  et  33.  Hamburgi  sedem  fixisse  videtur  medicinam  exercens  et  prognostica  edens. 

Galilaeus  inventiones  suas,  hti  diximus,  quas  post  editum  „Nuncium“  per  annum 
1610.  persequebatur,  Pragam  nunciare  pergit  easque  primo,  ipse  dubius  confirmationemque 
exspectans  repetendis  observationibus,  nec  non  aemulos  et  obtrectatores  praevertens,  griphi 
forma  transmisit.  Keplerus  in  «Narratione11  refert,  frustra  se  operam  consumsisse  in  solvendis 
illis  griphis,  rem  ipsam  vero  propius  adit  in  praefatione  sua  ad  «Dioptricam11.  Quae  quum 
propius  spectent  ad  praemissa,  parum  vero  ad  ea  quae  exhibet  Dioptrica,  illam  praefationis  partem 
huc  referendam  censuimus.  Literae  quas  exhibet  haec  praefatio,  a Galilaeo  ad  Oratorem 
Julianum  Medices  sicut  priores  Italica  perscriptae  sunt  lingua,  easque  Keplerus  Latino  et 
Italico  sermone  prodidit ; nos  vero  Latinas  tantum  imprimendas  curavimus. 

Keplerus  haec  praemittit:  Annus  jam  vertitur,  e%  quo  Galilaeus  Pragam 

perscripsit,  se  novi  quid  in  coelo  praeter  priora  deprehendisse.  Et  ne 
existeret,  qui  obtrectationis  studio  prioreril  se  spectatorem  venditaret,  spa- 
tium dedit  propalandi,  quae  quisque  nova  vidisset ; ipse  interim  suum  inven- 
tum literis  transpositis  in  hunc  modum  descripsit : 

Smaismrmilmepoetaleumibunenugttauiras. 

Ex  hisce  literis  ego  versum  confeci  semibarbarum,  quem  Narratiunculae 
meae  inserui,  mense  Septembri  superioris  anni : 

Salve  umbistineum  geminatum  Martia  proles. 

Sed  longissime  a sententia  literarum  aberravi;  nihil  illa  de  Marte 
continebat.  Et  ne  te  lector  detineam,  ne  detectionem  griphi  ipsius  Galilaei 
auctoris  verbis:  „sed  ut  ad  alterum  caput  jam  veniam,  quod  D.  Keplerus 
in  illa  sua  Narratione  nupera  typis  exhibuit  literas,  quas  ego  transpositas 
ad  Illustr.  D.  T.  misi;  cum  et  significatum  mihi  sit,  cupere  Majestatem 
Suam  doceri  sensum  illarum;  en  illum  ad  III.  D.  T.  transmitto,  ut  com- 
municet eum  cum  M.  S.  cum  D.  Keplero  et  quocum  voluerit. 

Literae  itaque  inter  se  connexae  ut  oportet  hoc  dicunt : 

Altissimum  planetara  tergeminum  observavi.  Nimirum  Sa- 
turnum summa  cum  admiratione  deprehendi  non  unam  solam  esse  stellam, 
sed  tres  inter  se  proximas,  adeo  ut  sese  mutuo  quasi  contingant.  Immo- 
biles sunt  inter  se  prorsus  et  compositae  in  hunc  modum  o()o.  Earum 
media  multo  est  major  extremis.  Sitae  sunt  ad  orientem  una,  altera  ad. 
occidentem,  in  una  recta  linea  ad  pilum;  non  tamen  exacte  secundum  lon- 
gitudinem zodiaci:  occidentalior  enim  assurgit  nonnihil  versus  boream, 

forte  sunt  aequinoctiali  parallelae.  Si  aspexeris  illas  per  oculare,  quod  non 
plurimum  multiplicat,  non  apparebunt  bene  inter  se  distinctae  stellae;  sed 
videbitur  stella  Saturni  longiuscula,  formae  olivae,  sic:  ©.  At  si  usus 
fueris  oculari,  quod  plus  quam  millies  multiplicat  superficiem,  apparebunt 
tres  globi  distinctissime  et  qui  sese  quasi  tangant  invicem ; nec  plus  diremti 
a se  mutuo  censebuntur,  quam  tenuissimi  et  vix  conspicui  fili  latitudine. 
Atque  en  inventum  Jovi  satellitium,  seniculo  vero  decrepito  duos  servos,  qui 
-incessum  illius  adjutent,  nunquam  a lateribus  illius  discedentes.  Circa 
reliquos  planetas  novi  nihil  comperi.“  (Flor.  d.  13.  Nov.  1610.) 

Haec  Galilaeus.  At  ego  si  habeam  arbitrium,  non  ex  Saturno  silicer- 
nium, ex  sociis  globulis  servulos  illi  fecero,  sed  potius  ex  tribus  illis  junctis 
tricorporem  Geryonem , ex  Galilaeo  Herculem , ex  perspicillo  clavam , qua 
Galilaeus  armatus  illum  altissimum  planetarum  et  vicit  et  ex  penitissimis 
naturae  adytis  extractum  inque  Terras  detractum  nostrum  omnium  oculis 
exposuit.  Lubet  equidem  nido  detecto  contemplando  quaerere , quales  in 

1110  aviculae,  qualis  vita,  si  qua  vita,  inter  binos  et  binos  globos  sese 
mutuo  pene  contingentes;  ubi  non:  „Tres  coeli  spatium  pateat  non 
amplius  ulnas, “ sed  vix  latum  unguem  in  circulum  undique  dehiscat. 
An  vere  astrologi  Saturno  tutelam  metallariorum  transcribunt,  qui,  A3!- 
parum  instar  sub  terris  degere  assueti,  liberum  raro  hauriunt  aerem  sub  dio. 
Etsi  paulo  tolerabiliores  hic  tenebrae , quia  Sol , qui  tantus  illis  apparet 
quanta  nobis  in  Terra  Venus,  radios  per  discrimina  globorum  perpetuo  traji- 
cit, adeo  ut  qui  in  globum  alterum  insistunt,  a reliquo  velut  a laqueari  tecti, 

1111  ab  hujus  sui  tecti  eminentiis  in  lucem  Solis  exporrectis,  veluti  a quibus- 
dam titionibus  desuper  illuminentur.  Sed  adducenda  frena  menti  liberis 
aetheris  campis  potitae ; si  quid  fortasse  posteriores  observationes  diversum 
ab  illa  priore  narratione  et  immutatum  tempore  renuncient. 

Videbatur  sibi  Galilaeus  in  fine  epistolae  finem  imposuisse  narrationi- 
bus de  planetis  novisque  circa  eos  observationibus.  At  semper  perspicax 
oculus  ille  factitius,  perspicillum  dico,  brevi  plura  detexit : de  quibus  lege  et 
sequentem  Galilaei  epistolam : Florentiae  d.  11.  Decembris  1610. 

„Exspecto  cum  desiderio  responsum  ad  postremas  duas ; ut  resciscam, 
quid  Keplerus  de  Saturniae  stellae  miraculo  dicat. 

Interim  mitto  illi  griphum  novae  cujusdam  eximiaeque  observationis, 
quae  facit  ad  decisionem  magnarum  in  astronomia  controversiarum  et  in 
specie  continet  in  se  pulchrum  argumentum  pro  constitutione  mundi  Pytha- 
gorica et  Copernicana.  Tempore  suo  aperiam  solutionem  griphi  et  singu- 
laria nonnulla  alia.  Spero  inventam  a me  methodum  definiendi  periodos 
quatuor  Mediceorum,  quas  Keplerus  non  sine  summa  ratione  existimavit 
inexplicabiles,  etc. 

Literae  transpositae  sunt  istae  : Haec  immatura  a me  jam  frustra 

leguntur,  o.  y.“ 

Hactenus  Galilaeus.  Quodsi  te  lector  haec  epistola  desiderio  imple- 

vit  cognoscendi  sententiam  literis  illis  comprehensam : age  et  sequentem 
Galilaei  legas  epistolam. 

Prius  tamen  velim  obiter  animadvertas,  quid  Galilaeus  dicat  con- 
stitutionem mundi  Pythagoricam  et  Copernicanam.  Digitum  enim  intendit 
in  meum  Mysterium  Cosmographicum  ante  annos  14  editum,  in  quo  orbium 
planetariorum  dimensiones  ex  astronomia  Copernici  desumsi,  qui  Solem  in 
medio  stabilem,  Terram  et  circa  Solem  et  circa  suum  axem  facit  mobilem: 
illorum  vero  orbium  intervalla  ostendi  respondere  quinque  figuris  regularibus 
Pythagoricis,  jam  olim  ab  hoc  auctore  inter  elementa  mundi  distributis 
pulchro  magis  quam  felici  aut  legitimo  conatu : et  quarum  figurarum  causa 
Euclides  totam  suam  geometriam  scripsit. 

Itaque  in  illo  Mysterio  reperire  est  combinationem  quandam  astrono- 
miae et  geometriae  Euclideae , et  per  hanc  utriusque  consummationem  et 
perfectionem  absolutissimam.  Quae  causa  fuit,  cur  magno  cum  desiderio 
expectarem , qualenam  Galilaeus  argumentum  esset  allaturus  pro  hac 
mundi  constitutione  Pythagorica.  Sequitur  igitur  de  hoc  argumento  Gali- 
laei epistola. 

„Tempus  est  ut  aperiam  rationem  legendi  literas,  quas  ante  aliquot 
septimanas  misi  transpositas.'  Tempus  inquam  nunc  est,  postquam  de  re 
ipsa  sum  certissimus  factus,  sic  ut  ne  tantillum  amplius  dubitem.  Scias 
igitur,  quod  circiter  tres  menses  a quibus  Veneris  stella  videri  potuit,  ince- 
perim per  oculare  ad  illam  cum  diligentia  respicere ; ut  quod  mente  tene- 
bam indubium,  ipso  etiam  sensu  comprehenderem.  Principio  igitur  Venus 
apparuit  figura  circulari  perfecta  eaque  exacta  et  evidenti  termino  inclusa, 
verum  exili  admodum : hanc  figuram  Venus  retinuit  tantisper  dum  coepit 
appropinquare  maximae  suae  digressioni  a Sole,  interimque  continue  crescebat 
mole  corporis  apparenti.  Ex  eo  coepit  a rotunditate  deficere  a plaga  orientis, 
quae  a Sole  erat  aversa,  et  intra  paucos  dies  collegit  omnem  speciem  intra 
semicirculum  perfectissimum;  ea  figura  durabat  sine  mutatione  vel  mi- 
nima, quoad  usque  coepit  sese  ad  Solem  recipere  deserta  tangente  sui 
epicycli : hoc  jam  tempore  magis  magisque  deficit  a figura  semicirculari 
pergetque  diminuendo  illam  usque  ad  suam  occultationem,  quando  in  subti- 
lissimum cornu  deficiet.  Ex  eo  transitu  facto  ad  apparitionem  matutinam 
apparebit  nobis  tantummodo  falcata  et  subtilissimo  cum  cornu  a Sole  aversa; 
postea  magis  magisque  implebitur  cornu  usque  ad  maximam  digressionem 
a Sole,  in  qua  semicirculus  apparebit,  eaque  figura  sine  notabili  variatione 
durabit  dies  multos  : deinde  ex  semicirculari  paulatim  totum  implebit  orbem 
eamque  perfecte  circularem  figuram  in  menses  bene  multos  conservabit. 
Ceterum  in  praesens  diameter  corporis  Veneris  circiter  quinque  vicibus 
major  est  ea,  quam  monstravit  in  prima  apparitione  vespertina.  Ex  hac 
mirabili  observatione  suppetit  nobis  certissima  et  sensu  ipso  perceptibilis 
demonstratio  duarum  maximarum  quaestionum,  quae  ad  hunc  usque  diem 
a maximis  ingeniis  agitabantur  in  partem  utramque.  Una  est,  quod  pla- 
netae omnes  natura  sua  tenebrosa  sunt  corpora  (ut  de  Mercurio  jam  eadem 
concipiamus,  quae  de  Venere),  altera,  quod  summa  nos  urget  necessitas 
ut  dicamus,  Venerem  (insuperque  et  Mercurium)  circa  Solem  circumferri 
ut  et  reliqui  omnes  planetae  : res  credita  quidem  Pythagoricis , Copernico 
et  Keplero , nunquam  vero  sensu  comprobata,  ut  nunc  in  Venere  et  Mer- 
curio. Habent  igitur  Keplerus  et  reliqui  Copernicani,  quo  glorientur  se 
bene  philosophatos  esse,  nec  vanam  esse  eorum  credulitatem:  quantumvis 

evenerit  illis  possitque  evenire  etiam  porro,  ut  a Philosophis  hujus  temporis, 
qui  in  libris  philosophantur,  universali  consensu  stupidi  et  paulo  minus 
quam  fatui  reputentur.  a) 

„Dictiones  igitur  quas  misi  literis  transpositis,  et  quae  sic  dicebant: 
Haec  immatura  a me  jam  frustra  leguntur  o.  y.  redactae  in  suum 
ordinem,  sic  sonant:  Cynthiae  figuras  aemulatur  mater  amorum, 

id  est  Venus  imiitatur  figuras  Lunae. 

„Tres  noctes  sunt,  cum  observavi  eclipsin  Lunae,  in  qua  non  occurrit 
notabile  quippiam.  Tantummodo  meta  umbrae  indistincta,  confusa  et 
veluti  obnubilata  apparuit;  causa  quia  consurgit  umbra  a Terra,  longissime 
a Lunae  corpore. 

«Habebam  et  alia  singularia,  sed  impedior  quo  minus  de  iis  scribam" 
etc.  (Flor.  d.  1.  Jan.  1611.)  Hactenus  Galilaeus. 

Quid  nunc,  amice  lector,  ex  perspicillo  nostro  faciemus?  num  Mer- 
curii caduceum,  qua  freti  liquidum  tranemus  aethera  et  cum  Luciano  colo- 
niam deducamus  in  desertum  Hesperum,  amoenitate  regionis  illecti?  An 
magis  sagittam  Cupidinis , qua  per  oculos  illapsa  mens  intima  vulnere 
accepto  in  Veneris  amorem  exardescat?  Nam  quid  ego  non  dicam  de 
admirabili  hujus  globi  pulchritudine , si  proprio  lumine  carens  solo  Solis 
mutuatitio  lumine  in  tantum  splendorem  datur,  quantum  non  habet  Jupiter, 
non  Luna  aequali  secum  Solis  vicinitate  gaudens;  cujus  lumen  si  ad 
Veneris  lumen  comparetur,  majus  quidem  ob  apparentem  corporis  magnitu- 
dinem at  iners , mortuum  et  veluti  plumbeum  videbitur.  O vere  auream 
Venerem;  quisquanme  dubitabit  amplius,  totum  Veneris  globum  ex  puro 
puto  auro  politissime  fabrefactum : cujus  in  Sole  posita  superficies  adeo 
vegetum  revibrat  splendorem  ? Accedant  nunc  mea  experimenta  de  altera- 
bili  Veneris  lumine  ad  nictum  oculi,  quae  in  Astronomiae  parte  optica 
recensui : ratio  nihil  aliud  colligere  poterit  nisi  hoc,  Veneris  stellam  rapi- 
dissima gyratione  circa  suum  axem  convolvi,  differentes  suae  superficiei 
partes  et  luminis  Solaris  minus  magisque  receptivas  alias  post  alias 
explicantem. 

Lubet  vero  etiam  astrologorum  cum  voluptate  mirari  solertiam,  qui  a 
tot  jam  seculis  exploratum  habebant,  amores  et  fastus  amasiarum , mores- 
que et  ingenia  amantium  ab  hac  Veneris  stella  gubernari.  Scilicet  Venus 
cornuta  non  sit , quae  tot  cornutos  quotidie  efficit , quoties  ad  exoptatos 
amplexus  sese  demittens  subito  ex  oculis  et  libero  conspectu  amantis  sub 
fastuosos  Solis  radios  velut  ad  alterum  virum  recurrit , frustrata  amantium 
desideria?  Mirum  equidem  erat,  Venerem  non  ipsam  etiam  ut  Lunam 
TiHTea&cu  : cum  amores  Venerei  sola  et  unica  pariendi  causa  sint.  Ecce 
igitur  ut  formosissima  stellarum,  perfecto  circulo  sui  aspectus,  veluti  quo- 
dam foetu  maturo  deposito,  sese  demittat  ad  imum  epicycli  sui  adque  vici- 
niam Telluris  inanis  et  in  cornu  attenuata,  veluti  novae  prolis  concipiendae 
causa;  et  postquam  Soli  copulata  fuerit,  ipsa  Soli  veluti  viro  suo  inferiori 
loco  sese  subjiciens,  ut  fert  mos  et  natura  feminarum,  exinde  paulatim  ex 
altero  latere  sese  rursum  tollat  in  altum,  et  magis  atque  magis  veluti  im- 
praegnata intumescat ; donec  decimo  mense  a conceptione  (tantum  enim 
plane  interest  inter  binas  conjunctiones  ® et  9)  plenum  uterum , plenum 
inquam  aspectus  sui  circulum  in  summitatem  epicycli  supraque  Solem 
adducat  eique  rursum  conjuncta  veluti  genuino  patri  foetum  suum  do- 
mum referat. 

Kepleri  Opera.  II. 

Sed  satis  ratiocinationum  mearum.  Audiamus  nunc  Epilogi  loco  etiam 
Galilaei  ratiocinationem  ex  omnibus  quae  attulit  perspicilli  experimentis 
exstructam.  Sic  ille  denuo  : 

„Mirifice  me  delectarunt  ultimae  tuae  literae , praecipue  ubi  de  illu- 
stris D.  Consiliarii  Caesarei  D.  Wackherii  benevolo  in  me  animo  testantur: 
quem  ego  quidem  maximi  facio.  Quae  gratia  cum  inde  sit  orta,  quod  obser- 
vationibus ego  nonnullis  necessaria  ratione  demonstravi  conclusa  quaedam, 
quae  ipse  pridem  pro  veris  habuerat:  ut  igitur  hanc  mihi  possessionem  gratiae 
tam  charae  firmiorem  efficiam,  rogo  illi  haec  a me  nuncies  : esse  mihi  de- 
monstrationes certissimas  in  promtu , quod,  plane  ut  ipse  tenet,  planetae 
quidem  omnes  lumen  a Sole  recipiant,  ipsi  sua  natura  corpora  tenebrosa 
et  opaca;  fixae  vero  stellae  proprio  et  naturali  lumine  resplendeant,  non 
indigentes  illustratione  a Solis  radiis:  quippe  qui,  an  ad  fixarum  altissimam 
regionem  in  tanta  etiam  claritate  pertingant,  quantula  claritate  inde  ad 
nos  descendunt  fixarum  radii,  Deus  novit.  Potissimum  ratiocinationis 
meae  fundamentum  in  hoc  consistit,  quod  cum  oculari  evidenter  observavi, 
planetas,  ut  quisque  quolibet  tempore  nobis  et  Soli  vicinior  fuerit,  sic  ma- 
jorem recipere  splendorem  et  illustrius  eundem  reverberare:  itaque  Mars 
perigaeus,  Terris  nimirunl  vicinissimus  , splendore  Jovem  non  exiguo  inter- 
vallo post  se  relinquit , quantumvis  mole  corporis  ipsa  Jovi  longe  cedat. 
Adeoque  difficile  est  radiationem  hanc  Martis  oculari  excipere ; tanta  enim 
est,  ut  impediat  visum,  quo  minus  is  discum  corporis  stellae  Martiae  rotunde 
terminatum  internoscere  possit.  Id  in  Jove  non  usu  venit,  apparet  enim 
exquisite  circularis.  Post  hunc  Saturnus  propter  eandem  suam  eamque 
longissimam  remotionem  apparet  exactissime  terminatus;  tam  major  globus 
in  medio  quam  duae  ejus  pilulae  minutae  ad  latera.  Apparet  enim  lumine 
languido  et  fracto , sine  irradiatione  tali , quae  impediat  distinctam  trium 
ejus  terminatissimorum  globulorum  apprehensionem.  Cum  igitur  videamus 
Martem  de  propinquo  valde  splendide  illustrari  a Sole,  Jovis  remotioris 
lumen  multo  esse  languidius  (quantumvis  citra  instrumenti  usum  satis  id 
clarum  appareat,  id  quod  accidit  ei  propter  magnitudinem  et  candorem  cor- 
poris) , Saturni  remotissimi  languidissimum  et  veluti  aqueum : quale  putas 
fixarum  lumen  esset  appariturum,  quae  ineffabili  intervallo  longius  quam 
Saturnus  a Sole  absunt,  si  a Sole  tantum  illustrarentur?  Omnino  debilis- 
simum, turbidum  et  emortuum.  Atqui  plane  contrarium  experimur.  Lustre- 
mus enim  oculis  exempli  causa  stellam  Canis,  occurret  nobis  fulgor  vivi- 
dissimus, qui  veluti  pungit  oculum  cum  vibratione  radiorum  rapidissima 
tanti  vigoris,  ut  ad  illum  comparati  planetae,  puta  Jupiter  ipsaque  adeo 
Venus,  sic  confundantur  et  deprimantur,  ut  vitrum  vilissimum  et  impurum, 
comparatum  ad  tersissimum  et  illustrissimum  adamantem.  Et  quamvis 
stellae  Canis  discus  non  major  appareat  quinquagesima  particula  disci 
Jovis,  nihilo  secius  radiatio  ejus  est  ingens  et  violenta  admodum , adeo  ut 
species  ista  disci  sese  intra  crines  veluti  radiationis  suae  recondat , im- 
plicet  et  quasi  evanescat,  nec  nisi  cum  difficultate  aliqua  discernatur  a cir- 
cumfusis crinibus : ubi  contra  Jupiter  et  multo  magis  Saturnus  videntur 
terminati , lux  eorum  languida  et  ut  ita  dicam  quieta.  Quapropter  exi- 
stimo recte  nos  philosophaturos,  si  causam  scintillationis  fixarum  referamus 
ad  vibrationem  splendoris  proprii  et  nativi , in  substantiam  eorum  insiti : 
vicissim  in  superficie  planetarum  dicamus  terminari  de  propinquo  illumina- 
tionem illam,  quae  a Sole  derivata  in  mundum  diditur. “ Flor.  d.  26.  Mart.  1611. 

Haec  scientifica  sunt  in  Galilaei  literis , cetera  mitto.  Vides  igitur 
lector  studiose,  quomodo  Galilaei  praestantissimi  mehercule  philosophi 
sollertissima  mens  perspicillo  hoc  nostro  veluti  scalis  quibusdam  usa,  ipsa 
ultima  et  altissima  Mundi  aspectabilis  moenia  conscendat,  omnia  coram 
lustret  indeque  ad  nostra  haec  tuguriola , ad  globos  inquam  planetarios 
argutissimo  ratiocinio  despiciat,  extima  intimis,  summa  imis  solido  judicio 
comparans. 

Quia  vero  nunquam  desunt  in  philosophia  nationum  inter  se  studia  aut 
obtrectationes,  multique  per  Germaniam  Germanorum  hic  testimonia  requi- 
situri sunt : age  illis  de  rebus  iisdem  etiam  Germani  cujusdam  epistolam 
exhibeo : ex  qua  simul  et  illud  patebit,  non  male  factum  a Galilaeo,  quod 
rerum  suarum  satagens  inventa  sua  mature,  per  griphos  tamen,  Pragam 
nobiscum  communicaverit. 

Sic  igitur  Marius  ad  communem  nostrum  amicum:  „Interim  aliud 

tento  opus,  in  quo  primum  immobilitatem  Terrae  assero  omissis  omnino 
personalibus : b)  sed  argumenta  solum  examinantur  contra  rationes  Coper- 
nicanas,  quas  nostro  tempore  Iveplerus  cum  Galilaeo  Patavino  Mathematico 
approbat  et  serio  sic  se  habere  statuit  c).  Argumenta  meae  assertionis  ex 
sacris  assumo:  d)  adstipulante  etiam  physica  °)  et  astronomia.  Deinde 
refutabitur  opinio  eorum,  qui  corpora  coelestia  adeo  monstrosae  molis  esse 
putarunt , et  nova  verisimilior  dimensio  quantitatis  a me  tradetur  : qua  in 
re  me  plurimum  juvit  instrumentum  Belgicum,  perspicillum  vulgo  vocatum. 
Tertio  demonstrabo,  Venerem  non  secus  illuminari  a Sole  eamque  cornicu- 
latam, dixotofiov  etc.  reddi,  prout  a fine  anni  superioris  f)  usque  in  Aprilem 
praesentis  a me  ope  perspicilli  Belgici  multoties  et  diligentissime  observata 
et  visa  est,  quando  Venus  proxima  Terrae  erat  cum  occidentalis  tum 
orientalis.  Quarto  agam  de  novis  planetis  Jovialibus , qui  circa  Jovem 
feruntur  ut  planetae  reliqui  circa  Solem,  inaequali  tamen  interstitio  et 
periodo.  Duorum  extremorum  periodos  jam  indagavi  tabulasque  construxi, 
ut  inde  omni  tempore  facillime  sciri  possit,  quot  minutis  distent  a Jove  ad 
dextram  sinistramve.  Haecque  duo  capita  ultima  sunt  plane  inaudita  omni 
aevo.  Forsan  alia  etiam,  interim  dum  laboro,  occurrent."  Hucusque  Marius. 

Habes  igitur  amice  lector  confirmatam  perspicilli  fidem  in  observatione 
novorum  coelestium  unius  insuper  Germani  testimonio.  Quid  impediat 
igitur  me  praestantissimo  instrumento  panegyricum  hoc  libello  pangere 
geometricum,  teque,  lector,  honoris  causa  praesenti  animo  et  non  vulgari 
mentis  attentione,  dum  eum  ego  recito,  interesse  ? Qua  opera  et  ingenium 
acues  et  causarum  perceptione  evades  in  philosophia  doctior,  ad  mechani- 
cam et  rerum  utilium  atque  jucundarum  inventionem  instructior,  denique  a 
mille  modis,  quibus  vulgus  in  errorem  solet  induci,  cautior  atque  tutior. 
Vale  et  hoc  praeludium  aequi  bonique  consule. 

His  haec  addimus  : Literae  Galilaei  modo  praemissae  insunt  editionibus  operum  Gali- 
laei quae  nobis  praesto  sunt,  Milani  annis  1808 — 11.  et  Florentiae  1842 — 56.  impressis, 
desumtae  item  e Dioptricae  praefatione.  Inter  Galilaei  manuscripta,  quae  editio  Florentina 
primum  typis  impressa  in  vulgus  edidit,  illae  Galilaei  literae  non  deprehensae  videntur.  In 
Hanschii  collectione  (Mss.  Viennensibus)  sola  inest  epistola  d.  d.  11.  Dec.  1610.  Editio 
vero  quam  diximus  Florentina  affert  K e pier  i responsionem  ad  hanc  epistolam  Galilaei. 

Quas  ad  Illustr.  Magni  Ducis  Hetruriae  Oratorem  dedisti  literas 
11.  Dec.  ipsius  concessu  legi.  Mira  me  differs  cupiditate  cognoscendi, 
quodnam  argumentum  illud  ex  tertia  tua  observatione  extrudis.  Nam  duae 
observationes  praecedentes  tantum  habent  raritatis,  ut  de  tertia,  quae 

titulis  insuper  commendatur,  nihil  vulgare  praesumam.  Obsecro  id  ne  nos 
diu  celes  quidquid  est;  vides  tibi  rem  esse  cum  Germanis  germanis.  Ego 
impatientia  occulti  literas  varie  digessi.  Nihil  quod  successerit  habeo  nisi  hoc: 

Nam  Jovem  macula,  hem,  rufa  testatur. 

Caetera  imperfecta:  maculam  rufam  gyrari  notavi. 

Macula  rufa  in  Jove  est,  gyratur  etc. 

Solem  gyrari  etc. 

Firmamentum  maculas  haeret  gyratur  a Jove. 

Saturnum  et  Martem  gyro  macula  etc. 

Mercurium  flamma  haurit  etc. 

Theatrum  celeri  gyratur  fons  arvum  etc. 

Vide,  in  quas  me  conjicias  miserias  tua  reticentia!  Itaque  desinam 
de  his;  ad  tuarum  literarum  reliqua  venio. 

Petis  responsum  ad  duas  epistolas  ultimas.  Non  accepi 
abs  te  nisi  unam,  scriptam  19.  Augusti,  ad  quam  respondi. 
Legisti  responsum,  replicasti  enim  inde  aliqua  literis  ad  111. 
Oratorem  scriptis  13.  Novembris.  Alteras  expectare  volui: 
audivi  enim  ab  111.  Oratore,  illas  errare.  Nunc  quia  periisse 
illas  video,  paucula  respondebo  ad  illas  13.  Nov.  ad  Oratorem. 
Plane  mira  est  observatio  vetuli  illius  tricorporis  Geryonis, 
in  quo  vinciendo  inque  Terras  deducendo  tu  te  alterum  prae- 
stitisti Herculem.  Etsi  careo  idoneis  instrumentis  dignoscendi 
tres  hosce  globos,  neque  quod  Elector  abs  te  habet  idoneum 
fuisset  (quadrangulas  enim  exhibuit  stellas  ipsumque  adeo 
Saturnum).  Ceterum , quod  attinet  speciem  tricorporem, 
videre  te  jubeo  etiam  atque  etiam,  an  perpetuo  sit  constans. 
Superest  enim , ut  pictum  vides  in  figura , modus , quo  tres 
non  contigui  videantur  contigui.  Atque  hoc  si  est  quod 
pinxi,  possibile  sane  est,  ut,  si  quieti  sint  C,  D,  E respectu 
sui  ipsorum,  transitu  Telluris  ex  A in  B permutent  situm, 
sitque  C in  consequentia  ex  B,  qui  esset  ex  A in  ante- 
cedentia. 

Hoc  igitur  esset  argumentum  motus  Terrae  et  sphaerae 
Copernicanae,  at  nondum  Pythagoreae,  pro  qua,  a me  ante 
13  annos  publicata,  quid  tu  ex  visu  possis  promere  aliud, 
quam  stationes  et  retrogradationes , mire  cupio  scire.  Si  Sol  gyratur  ad 
sensum  oculorum,  est  quod  sibi  Commentaria  mea  Martis  gratulentur;  at 
nondum  ideo  vicit  Pythagorica  ordinatio,  ac  ne  Copernicus  quidem  expresse 
plane.  At  si  est,  quod  pinxi,  aliquid  lucratur  sane  motus  Terrae  Coper- 
nicanus.  Ceterum  nihil  magis  ad  famam  inventionum  tuarum  facere  scibo, 
nisi  si  miseris  vitrum  rotundum,  maximae  sphaerae  portionem  exquisitissime 
politam.  Cavas  lentes  hic  facile  comparabimus. 

Scripsi  Dioptricen,  quae  superiori  Septembri  venit  in  manus  Ser.  Elec- 
toris. Puto  nihil  a me  praeteritum  , quod  non  ex  suis  causis  demonstra- 
verim. Equidem  campus  est  exercendi  ingenii:  prodeat,  qui  ex  aliis 
demonstret  principiis,  quam  quibus  ego  sum  usus. 

Typographus  vester  „ Phaenomenon  singulare"  decurtavit  priusquam 
ad  rem  veniretur.  Quatuor  sunt  paginae,  cum  ille  vix  unam  aut  duas  im- 
presserit. Pro  hoc  reatu  condemno  ipsum  in  multam  vitri  convexi  unius, 
de  sphaera  diametri  pedum  24 , aut  aequipollente,  quam  tu  aequipollentiam 

procul  dubio  nosti.  Puto,  te  jocanti  ignoscere  velle,  itaque  te  constituo 
exactorem.  Sumtus  fabrices  ipse  refundat,  tu  vitrum  ex  tua  mente  fabrica. 

Quae  alia  monuisti  deprecationis  specioso  gestu,  civilitatem  demon- 
strans, ea  supra  meum  Germani  captum  sunt,  eoque  ignosces,  quod  rideo. 
Uno  verbo,  si  nihil  excudisti  contra  Horkium,-  gratulor  utrique,  mihi  gau- 
deo; sin  est  aliquid  excusum,  jure  tuo  usus  es,  non  habeo,  quod  querar, 
nisi  quod  oro,  exemplum  mittas.  Vale.  Pragae  9.  Jan.  1611.  (v.  s.  p.  460.) 

Eadem  editio  Florentina  exhibet  (Vol.  VI.  p.  159)  literas  Kepleri  (s.  d.)  ad  Galilaeum 
datas,  in  quibus  Keplerus  sententiam  suam  reddit  de  Sitii  „Dianoia  Astronomica,  in  qua 
Nuncii  Syderei  rumor  de  4 planetis  vanus  redditur.'1  Invehi,  inquit.  Sitium  in  Horkium, 
re  ipsa  vero  videri  in  Horkii  sententiam  abire.  Allegare  ipsius  (Kepleri)  scripta  honori- 
ficentissime. Contumeliosius  se  nihil  deprehendisse,  quam  verba  tituli.  Talis,  concludit 
Keplerus,  libellus  videtur,  qui  et  sine  veritatis  jactura  negligi,  et  salva  gra- 
vitate viri  cordati  refelli  publice  possit,  si  talis  refutatio  suscipiatur  insti- 
tuendi causa  juvenem  non  sane  malum,  nec  indoctum  impolitumve. 

De  Veneris  phasibus  haec  addit:  Inopinata  mihi  quodammodo  fuit  tua  ob- 

servatio. Nam  propter  ingentem  claritatem  Veneris  opinabar,  proprium  in 
illa  lumen  inesse.  Itaque  multum  mecum  meditor,  quali  superficie  globum 
hunc  oporteat  esse  praeditum.  Mirum,  nisi  Cynthia  tota  aurea  est,  aut, 
quod  in  Fundamentis  Astrologicis  dixi,  electrina.  (Vol.  I.  p.  426.) 

Atque  illa  te,  nisi  tetrico  vultu  aversaris,  blande  respiciat,  Vale. 

His  interpositis  redimus  ad  praefationis  Dioptricae  partem,  quam  p.  465  ss.  exhibuimus. 
Folio  465  ad  verba : „fatui  reputentur"  adscripsimus  literam  a).  Hic  Keplerus  ad  marginem 
annotavit : 

„Argumentum  auctoris  de  situ  Veneris  et  Mercurii  orbium  circa  Solem, 
qualis  est  in  constitutione  mundi  Copernicana  et  Pythagorica,  simpliciter 
accipio  nec  quicquam  addo,  nisi  quod  Penae  gratulor,  qui  idem  supra  alio 
imbecilliori  argumento  probaverat.  “ 

Spectat  his  Keplerus  initium  suae  praefationis , ubi  de  Joannis  Penae  editione  Opti- 
corum Euclidis  agit.  (Haec  infra  sequentur.) 

Folio  467.  item  a nobis  adscriptae  sunt  literae  b — f,  ad  quas  in  margine  haec  anno- 
tata sunt  a Keplero  : 

b)  Liberavit  Keplerum  metu,  qui  valde  scilicet  honori  suo  metuebat,  si 
Marius  motui  Terrae  intercessisset  cum  sui  nominis  mentione. 

c)  Primum  victoriae  omen  ante  pugnam,  quod  Marius  imperitia  hominum 
sectae  hujus  amplitudinem  intra  duos  restringit,  quae  jam  pene 
publica  est,  nisi  flos  omnis  doctorum  hominum  intra  academiarum 
septa  sit  conclusus. 

d)  Obsistite  theologi,  rem  impertinentem  aggreditur ; auctoritatem  Scrip- 
turae abusum  it. 

e)  Cernamur  agendo. 

f)  Quo  ipso  tempore  Galilaeus  Florentia  Pragam  scripsit  de  „ Matre 
amorum, “ et  haec  Mario  sic  ordine  apparitura  jam  tunc  praedixit. 

In  «Erratorum"  catalogo  addit  Keplerus  verbis  «Germani  cujusdam"  : «cujusdam 
Simonis  Marii  Franci  astronomi  celebris,"  quod  eam  ob  causam  hic  notamus , quia  infra 
Keplerus  et  Marius  ad  hunc  «errorem"  redeunt. 

De  Mario,  cui  partim  a se  ipso,  partim  ab  aliis  tribuitur  prima  detectio  Jovis  Satellitum 
nec  non  Veneris  phasium,  haec  notamus. 

Simon  Marius  (Mayer)  natus  est  Gunzenhusi  anno  1572,  «sumtibus  Marchionum 
Brandenburgensium  ab  anno  aetatis  14.  Onoldiae  et  Heilsbronnae  enutritus  est"  ; primum 
Heilsbronnae  musicae  et  mathematicae , deinde  in  Italia  (Patavii)  medicinae  per  triennium 
operam  dabat,  postea  denique  mathematici  Marchionum  Brandenburgensium  munus  Onoldiae 
obtinuit,  ibique  conscribendis  Calendariis  et  Prognosticis  victum  sibi  paravit.  His  exceptis 
nihil  quod  gravioris  esset  momenti  ad  scientiam  astronomicam  publici  juris  fecit,  praeter  opus- 

culum,  quod  spectat  in  literis  supra  a Keplero  propositis,  quodque  typis  imprimendum  curavit 
anno  1614.  inscriptum  : Mundus  Jovialis.  Ipse  se  dicit  (in  praefatione  ad  hunc  librum) 
„in  summa  cerebri  imbecillitate  constitutum,  quod  malum  in  Italia  casus  ab  alto  letlialis 
plurimum  auxit.  “ Vir  certe  fuisse  videtur  nimis  gloriae'  cupidus , in  astronomiciS  vero 
mediocris,  quod  e sequentibus  elucebit.  Mortuus  est  a.  1624. 

In  praefatione  (d.  d.  30.  Jun.  1612)  ad  „Prognosticum  astrologicum“  in  annum  1613. 
haec  Marius  dicit : Vor  einem  Jahr  habe  ich  inn  der  dedication  selbigen  Calenders  die  vor- 
nembsten  Vrsachen  meines  Prognosticirens  umbstandiglich  angezeiget.  Dieweil  ich  aber  eben 
in  solcher  dedication  etliclier  Newer,  durch  das  Niderlandisclie  Instrument  von  mir  besche- 
hener  observation  gcdacht,  ais  vornemlieh  der  Veneris,  dass  sie  von  der  Sonnen  erleuchtet 
werde,  an  dem  Liecht  ab-  und  zuneme,  wie  der  Monn.  Hab  auch  im  Prognostico  zu  unter- 
schiedlichen  malen  der  4 Newen  Jovialischen  Planeten , sampt  irer  generali  Hypothesi 
erinnerung  gethan,  und  dass  von  mir  allbcreidt  der  periodus  dess  vierdten  erforschet  und 
tabulae  gerechnet  worden.  Zu  verliiiten,  das  nicht  etwa  init  der  zeifc.meineArbe.it  pro  furto 
mdchte  gehalten  werden,  so  hab  ich  mir  vorgenommen  , in  dieser  dedication  anzeigen,  was 
seythero  von  mir  in  coelo  durch  solch  new  erfundenes  Niderlandisches  Instrument  ist  obser- 
virt  worden. 

1)  Ich  hab  auch  vermercket,  dass  Mercurius  gleicher  weise  von  der  Sonnen  erleuchtet 
werde,  wie  die  Venus  und  der  Monn,  dieweil  ich  ihn  nun  etlichmal  in  occasu  matutino  und 
exortu  vespertino  viel  heller  und  schiiner  gesehen  hab,  ais  in  occ.  vesp.  und  exortu  matutino. 

2)  Dass  die  corpora  coelestia,  sonderlich  aber  die  Planeten  keineswegs  so  gross  seyn, 
wie  bisshero  geglaubet  worden.  Derowegen  halte  ich  dafiir,  dass  Saturnus  3 mal  grosser 
sey,  beylaufftig,  ais  der  Erdboden  ; den  Jovem  halt  ich  pro  quinta  parte  Terrenae  molis. 
Der  Mars  ist  145  mal,  die  Venus  91  mal,  der  Mercurius  506  mal  kleiner  ais  der  Erdboden. 
Das  cor  leonis  belanget , so  ist  sein  diameter  kaum  der  vierte  Theil  des  diameters  Jovis 
gewesen,  were  demnach  4 mal  kleiner  ais  der  Erdboden. 

Ex  his  quae  praemisimus  verbis  Marii  elucet,  ipsum  tum  temporis  nondum  sibi  vindi- 
casse primam  detectionem  satellitum  et  phasium  Veneris.  De  Prognostico  anni  1612, 
quod  Marius  tangit,  nihil  nobis  constat,  ceterum  haud  absurde  dixeris,  Marium,  si  anno  1609, 
sicut  ipse  affirmat  in  „Mundo  Joviali11  (anno,  ut  diximus,  1614.  edito)  detexisset  satellites, 
certe  in  Prognostico  ad  annum  1610.  seu  1611.  hujus  rei  mentionem  facturum  fuisse.  Liber 
ille  inscriptus  est:  Mundus  Jovialis,  anno  1609.  detectus  ope  perspicilli  Belgici,  hoc 
est,  quatuor  Jovialium  planetarum  cum  theoria,  tum  tabulae,  propriis  observationibus  maxime 
fundatae,  ex  quibus  situs  illorum  ad  Jovem  ad  quodvis  tempus  datum  promtissime  et  facillime 
supputari  potest.  Inventore  et  authore  Simone  Mario  Guntzenhusano,  Marchionum  Bran- 
denburgensium  Mathematico,  puriorisque  Medicinae  studioso.  Norib.  1614.  In  dedicatione 
hujus  operis  (ad  March.  Brandenb.)  haec  leguntur:  Ultra  quadriennium  integrum  a prima 
hujus  mundi  Jovialis  detectione,  facta  a me  cum  perspicillo  Belgico,  consumsi,  incredibiles 
labores  vigilando,  observando  et  calculando  sustinui,  usque  dum  omnes  ut  opinor  motuum 
diversitates  deprehendi  &c.  Dein  comparans  se  cum  Reinholdo  inquit : Reinboldus  septennium 
insumsit  conditione  tabularum  Prutenicarum , adjutus  observationibus  annorum  plus  minus 
2000,  tabulis  Alphonsinis,  Copernici  inventionibus,  at  hae  commoditates  omnes  mihi  defuere, 
praeterea  planetae,  quorum  canones  Reinholdus  condidit,  inde  a creato  mundo  cogniti  fuere, 
mei  vero  usque  in  annum  1609.  omnibus  hominibus  incogniti  et  inobservati.  — Si  quis 

talia  proferre  conatur  se  ipsum  astronomum  jactans,  nonne  recte  dubitandum  erit  de  iis,  quae 

de  inventionibus  suis  passim  dicit  ? In  praefatione  exhibet  narrationem,  quomodo  perspicillum 
primum  acceperit  et  summam  eorum,  quae  ejus  ope  in  coelo  detexerit;  in  libro  ipso  agit  de 
amplitudine  sphaerarum  4 Jovialium  planetarum,  de  motibus,  nominibus  (Sidera  Brandenburgica 
illos  nominat,  Galilaeum  secutus,  qui  illos  Sidera  nuncupat  Medicaea)  et  de  visa  magnitudine ; 
additque  theoriam  tabulasque  motuum.  Ut  appareat,  qualis  astronomus  et  observator  Marius 
habendus  sit,  has  tantum  duas  ex  observationibus  Marii  elegimus:  1)  „Omnes  fixae 

insigniores  exquisite  rotundae  cernuntur  (Canis  major  et  minor,  lucidiores  in 
Orione,  Leone,  Ursa  majore  &c.).  Miror  Galilaeum  cum  suo  instrumento  admodum  excellente 
idem  non  vidisse.  Hinc  probare  conatur,  systema  Mundanum  Copernicanum  falsum  esse. 

2)  „ Omnes  in  coelo  stellae  scintillant,  Luna  sola  excepta.  Qui  rei  veritatem  explorare 

cupit,  is  e perspicillo  vitrum  concavum  eximat,  partem  instrumenti  vitro  vacuam  oculis  ad- 
moveat, et  perspicillum  dirigat  in  stellam  vel  planetam,  cujus  scintillationem  considerare  vult.“ 

Alias  deinde  referens  observationes  suas,  mirum  exhibet  consensum  cum  iisdem  Galilaei, 
ita  ut  nemo  nobis  vitio  vertat,  quod  aegre  in  eam  eamus  sententiam,  a Mario  primum 
detectos  fuisse  Jovis  satellites  detectasque  Veneris  phases.  Ipse  Marius  timide  hunc  usur- 
pat honorem , dicens : „non  autem  haec  a me  eo  recensentur , quasi  ego  existimationem 
Galilaei  extenuare  et  inventionem  horum  siderum  Jovialium  apud  suos  Italos  ipsi  praeripere 

velim  ; neutiquam,  sed  potius  ut  intelligatur,  haec  sidera  a nullo  mortalium  mihi  ulla  ratione 
commonstrata,  sed  propria  indagine  sub  ipsissimum  fere  tempus  vel  aliquanto  citius  quo 
Galilaeus  in  Italia  primum  vidit,  a me  in  Germania  adinventa  et  observata  fuisse. “ Hoc 
solum  re  vera  tribuendum  est  Mario,  primum  ipsum  constituisse  tabulas  motuum  Jovis 
satellitum  atque  tempora  exhibuisse  periodica  illorum,  quae  non  multum  a veris  abhorrent. 
(In  Prognostico  ad  annum  1613.  hos  prodit  numeros:  primi  satellitis  Id  18h  18'  30"; 
secuudi  3d  13*  18';  tertii  7d  3h  57';  quarti  16d  18^  23'.) 

Consensus  autem  quem  supra  diximus  mirus  inter  observationes  Marii  et  Galilaei  hic 
est.  Galilaeus  refert  (in  Nuncio  Sidereo  p.  9),  accepisse  se  nuncium  de  perspicillo  c. 
mensem  Majum  1609.  per  nobilem  Gallum  J.  Badovere,  Marius  (in  Mundo  Joviali  p.  1) 
eundem  accepit  nnncium  per  uobilem  Germanum  L.  P.  Puchsium , anno  1 608 , „quando 
celebrabantur  nundinae  Frankofurtenses  autumnales. “ Galilaeus:  «fuisse  a quodam  Belga 
perspicillum  elaboratum,  cujus  beneficio  objecta  visibilia  licet  ab  oculo  inspicientis  longe  dissita 
uti  propinqua  distincte  cernebantur.4*  Marius:  „excogitatum  esse  instrumentum,  quo 
remotissima  quasi  proxima  cernerentur. 44  Galilaeus:  Elaboravi  nullis  sumtibus  parcens 
organum  excellens...  ad  coelestium  speculationes  me  contuli.  Marius:  ...«Hac  ratione, 
nullis  interim  parcens  sumtibus,  elapsi  sunt  menses  aliquot.44  „Interim  divulgantur  in  Belgio 
ejusmodi  perspicilla  et  transmittitur  satis  bonum,  quod  factum  est  in  aestate  anni  1609. 
Ab  hoc  tempore  coepi  cum  hoc  instrumento  inspicere  coelum  et  sidera.44  Gal i 1 a eus : ’Die 
7.  Jan.  1610.  cum  coelestia  sidera  per  perspicillum  spectarem,  Jupiter  sese  obviam  fecit  et 
tres  illi  adstare  stellulas,  exiguas  quidem  veruntamen  clarissimas,  cognovi ; quae  licet  e numero 
inerrantium  a me  crederentur,  nonnullam  tamen  intulerunt  admirationem,  eo  quod  secundum 
exactam  lineam  rectam  atque  eclipticae  parallelam  dispositae  videbantur.  Marius:  Circa 
finem  Novembris  primum  aspexi  Jovem  et  deprehendi  stellulas  exiguas  in  linea  recta  cum 
Jove.  Primum  ratus  sum  illas  esse  ex  numero  fixarum.  Cum  autem  Jupiter  tum  esset 
retrogradus , et  ego  nihilominus  hanc  stellarum  concomitantiam  viderem  per  Decembrem, 
primum  valde  admiratus  sum  &c.  Galilaeus:  ...Statutum  ideo  omnique  procul  dubio  a 
me  decretum  fuit,  tres  in  coelis  adesse  Stellas  vagantes  circa  Jovem,  instar  Veneris  et 
Mercurii  circa  Solem.  Marius:  ...post  vero  paulatim  in  hanc  descendi  opinionem,  vide- 
licet quod  stellae  hae  circa  Jovem  ferrentur,  prout  quinque  Solares  planetae  <3*  %>  % 

circa  Solem  circumaguntur.  Itaque  coepi  annotare  observationes,  quarum  prima  fuit  die 
29.  Dec.  (vet.  styli,  h.  e.  7.  Jan.  novi  styli,  quo  die  Galilaeus  primum  Jovem  observavit). 
Galilaeus:  ...ac  non  tantum  tres,  verum  quatuor  esse  vaga  sidera  circa  Jovem  suas 
circumvolutiones  obeuntia.  Marius:  Hoc  tempore  credebam  saltem  tres  ejusmodi  stellas 
esse,  quae  Jovem  comitentur....  Ab  hoc  tempore  usque  in  12.  Jan.  diligentius  attendebam 
his  Jovialibus  sideribus,  et  deprehendi  aliquo  modo  quatuor  ejusmodi  corpora  esse , quae 
Jovem  sua  circuitione  spectarent.  — His,  quae  e „Mundo  Joviali44  Marii , et  e «Nuncio41 
Galilaei  desumsimus,  addenda  sunt  quaedam,  quae  animum  Marii  gloriae  cupidum  haud 
obscure  denotant,  atque  haec  si  comparaveris  cum  praemissis,  deiude  quum  neminem  fere 
testem  Marium  habere  videas  inventorum  suorum  praeter  se  ipsum,  et  aliquot  demum  annis 
postquam  primum  res  innotuit  se  inventorem  primum  dicat,  in  dubium  certe  vocandae 
sunt  res  a Mario  affirmatae. 

In  literis  Marii  ad  Nicol.  Vickenium  datis,  quas  ille  Keplero  (6.  Jul.  1611)  trans- 
misit, praeter  ea  quae  Keplerus  modo  dicto  loco  affert,  deprehendimus  Marium  affirmantem, 
primum  se  „tabulas  erectionis  et  directionis  Ptolemaico  modo  instituendae44  publicasse,  easque 
Maginum  descripsisse.  Deinde  in  praefatione  ad  has  tabulas  : „hanc  methodum  brevissimam 
ac  facillimam  adinveni,  antequam  conspexi  Hispalensis  librum44  (Comp.  Vol.  I,  p.  368).  In 
„Mundo  Joviali44  sibi  vindicat  detectionem  «systematis  mundani,  quod  in  genere  cum  Tychonis 
consentit,  in  quam  incidi  hyeme,  quae  erat  inter  annum  1595  et  96,  quando  primum  legi 
Copernicum,  quo  tempore  adhuc  eram  in  schola  Sacrifontana,  et  ne  nomen  quidem  Tychonis, 
multo  minus  hypothesis  ipsius  mihi  cognita  erat.“  Testes  adducit  plurimos,  qui  tum  temporis 
praeter  unum  mortui  erant.  Unus  ille,  fuit  «doctissimus  et  multae  lectionis  vir  A.  Lanius, 
nunc  Halae  Saxonum  privatam  vitam  vivens,  qui  eo  tempore  organedum  Heilsbronnae  agebat.44 
Haec , addit  Marius , non  ullius  gloriae  captandae  gratia  hic  appono , sed  ob  malevolorum 
quorundam,  inprimis  autem  unius  cujusdam  ineptas  et  partim  impias  cavillationes. 

Ultimo  denique  loco  Galilaeum  ipsum  contra  Marium  invehentem  producimus ; in 
«Saggiatore44  refert  Galilaeus , Marium  Patavii  studiis  incumbentem  explicationem  a se 
(Galilaeo)  datam  «circini  proportionalis44  in  linguam  latinam  vertisse,  eamque  inventionem 
pro  sua  venditasse. 

Judicium  Kepleri  de  Marii  affirmatis  certe  dubium  desumi  potest  ex  annotatione  litera 
(f)  signata,  quam  supra  exhibuimus,  nec  non  e literis  ad  Vickenium  datis,  in  quibus 
respondit  ad  ea,  quae  e Marii  literis  desumta  transscripsit  Vickenius : Aliud  opus  Mario 

sub  manibus  esse,  jucunda  mihi  auditio:  sed  festivum  juxta,  tanto  ipsum 
studio  sibi  cavere  a personalibus  : quasi  res  sit  scandali  plena  et  cum  peri- 
culo conjuncta,  aut  quasi  argumentis  suis  infamiam  personis  sit  conciliaturus. 
Dico  ego  Mario,  non  Keplerum  tantum  et  Galilaeum,  sed  plerosque  hodie 
mathematicos  ex  iis  qui  aliquid  curae  ponunt  in  sua  professione,  philosopho- 
rum profundissimos,  plurimos  medicos,  non  paucos  jureconsultos,  qui  scilicet 
haec  studia  inter  delicias  privatim  habent,  nec  minus  ex  theologis  aliquos, 
penes  me  in  numerato  esse,  huic  liaeresi  mobilitatis  Terrae  addictos.  Vellem 
igitur,  Marius  refutationis  suae  materiam  habere  posset  ex  libello  meo  de 
principiis  astronomiae,  quem  ad  imitationem  libri  I.  Sphaericorum  Maestlini 
concinnavi;  sed  unum  solum  exemplum  habeo  (dicit  his  Keplerus  Epitomes 
suae  Astronomiae  Copernicanae  partem,  quam  anno  demum  1618  publici 
juris  fecit).  Inveniet  Marius  quod  refutet  in  mei  Commentarii  de  Marte 
introductione,  summaria  ratione  ob  oculos  positum ; nervos  tamen  argumen- 
torum per  ipsa  commentaria  sparsos  oportet  ut  consideret  juxta.  Cum 
sacris  ego  uno  verbo  transigo:  de  mathematicis  loquuntur,  non  docent 
mathematica;  loquuntur  autem,  ut  capi  possint,  id  est  sermone  usitato. 
At  usitati  sermonis  magister  oculi;  oculos  vero  decipi,  thema  est  opticum. 
Sed  aliqua  hujus  et  in  Germanicis  libellis  meis  contra  Roeslinum  et  Feselium. 

Imprimis  gaudeo,  esse  in  Germania,  qui  cum  Italo  Galilaeo  in  cer- 
tamen veniat  aperiendi  nobis  arcana  coelestia,  et  rogo  Dom.  Tuam,  ad- 
horteris  Marium,  ut  obtrectandi  affectus,  inter  nationes  usitatos,  tanta 
diligentia  excludat,  quantum  sibi  cavendum  statuit  prius  a 
personalibus:  veritatis  enim  res  agitur. 

Galilaeus  Pragam  scripsit  ante  menses  aliquot,  stellam  canis  non 
obtinere  quinquagesimam  partem  de  Jovis  quantitate.  Opinor  discos , ut 
solet,  inter  se  comparat,  quorum  diametri  sunt  in  ratione  septupla.  Haec 
sunt  Marii  instituto  plane  consentientia.  De  Veneris  cpaasai  Galilaeus 
mense  Novembri  sup.  anni  scripsit  Pragam  aenigma  (vid.  p.  465) ; post  3 
menses  aperuit  aenigma.  Ecce  consensum  inter  Galilaeum  et  Marium. 

Oportet  Mario  esse  perfectissimum  ex  Belgio  instrumentum,  qua  liquidem 
ego  careo;  nam  Itali  perfecta  sua  nimis  aestimant.  Opinor,  non  neglectu- 
rum esse  Marium  argumentum,  quod  ex  hac  illuminationis  Veneris  ratione 
extruitur  pro  Copernico,  Braheo,  Urso,  Capella,  quod  Galilaeus  multa  cum 
festivitate  explicavit  literis  Italicis,  quae  conjungentur,  ut  spero,  cum  mea 
Dioptrice,  quae  Augustae  imprimitur.  Quodsi  interim  consuli  potest  Marius, 
consulatur;  ego  enim  hanc  epistolae  Marianae  particulam  adjungam  Gali- 
laei literis,  nisi  diversum  interea  Marius  a me  petierit. 

Velim  scire,  an  et  in  Saturno  novi  quid  agnoscat  Marius?  Gratulor 
etiam  de  inventis  duorum  Jovialium  satellitum  periodis.  Scripsit  Galilaeus 
superiori  Decembri:  spero  che  havero  trovato  il  metodo  etc.  Ego  mensi- 
bus Aprili  et  Majo  instrumento  non  valde  excellenti,  quo  supremum  raris- 
sime cernere  potui , periodum  pene-supremi  invenisse  videor.  Octo  dierum 
spatio  circumit;  Galilaeus  supremo  dies,  ni  fallor,  15  dedit.  Inventis  duorum 
motibus  oportet  et  reliquorum  tandem  inveniri  posse  ope  boni  instrumenti. 

Huc  usque  Keplerus  ; reliqua,  quae  insunt  his  literis,  astrologicas  Vickenii  quaestiones 
attinent,  eaque  leguntur  Yol.  I.  p.  368. 

Marius,  aegre  ferens  Kepleri  annotationes,  prius  forte  per  Vickenium  deinde  per 
alios  „viros  nobilissimos14  Keplerum  adiit  petiitque , ut  retractaret  grave  de  ipso  judicium. 
Quorum  virorum  monitis  permotus  Keplerus  haec  dedit  Mario  : 

• S.  P.  D. 

Ain’tu,  Mari  doctissime,  male  tibi  cessisse  literas  ad  amicum,  quibus 
significasti,  te  invenisse  periodos  circulatorum  Jovialium  ? Et  apud  eum  qui- 
dem, qui  motum  Terrae  defendit  ? nimirum  apud  Keplerum  ? 0 rem  abji- 

ciendam ! Tibine  ego  vitio  vertam  indagationem  periodorum  harum  ejusque 
professionem,  qui  te  unicum  ex  Germania  nostra  testem  produxi  hujus 
veritatis  de  Jovialibus  circulatoribus  ? At  cur,  inquis,  me  vellicasti  in  mar- 
gine ? Nimirum  fateris,  textum  ipsum  ad  tuum  pertinere  honorem.  Nomen 
et  encomium  incuria  typographi  omissum  repone  ex  catalogo  erratorum. 
(Comp.  p.  469).  Marginibus  vero  omnino  monstranda  fuit  genuina  mea 
sententia  de  motu  Terrae,  quem  obiter  impugnabat  tuus  textus,  ne  opinione 
cedere  viderer,  quam  animo  retineo.  At  offensionem,  inquis,  peperit  nomi- 
nis Kepleriani  mentio,  sententiae  ejus  contradictio?  Minime  gentium!  Si 
offendisses,  potuissem  tuum  textum  mittere.  Et  quid  aliud  est  primum 
marginale,  quam  exprobratio  ineptissimae  hujus  civilitatis  (in  philosophicis 
quidem  disputationibus),  dum  putas  parcendum  esse  nominibus  in  refutatione 
dogmatum.  Vellem  tibi  Mari  persuadere  posse,  ut  quoties  tibi  videor 
errare  ratiocinando,  toties  et  errorem  et  auctorem  publice  proderes  vicis- 
simque  easdem  leges  patereris.  Nam  quae  haec  lex  in  philosophia,  cum 
umbris  veluti  luctari , dogmata  impugnare,  quae  nullos  habeant  defensores, 
quod  equidem  est  secum  ipso  chartis  aut  area  ludere.  De  acerbitate  et 
probris,  quae  criminibus  meremur,  non  erroribus  ratiocinationum,  tibi  omnino 
assentior  non  esse  deformanda  nomina  adversariorum  inter  disputandum: 
atque  hic  Roslinus  non  plane  sibi  temperat  vicissimque  meam  excitavit 
falsam  dicacitatem.  At  quid  hujus  est  in  meis  marginalibus?  Nullum  tibi 
probrum  dixi,  nullum  convitium.  In  primo  marginali  b)  est  ironia,  qua  ex- 
plodo, ut  praedixi,  tuam  deQaneiav,  tuam  verecundiam  in  allegando  Kepleri 
nomine  interim  dum  dogma  Kepleri  refutas.  Quasi  hac  mei  nominis  men- 
tione decessurum  ita  aliquid  fuerit  honori  meo.  In  secundo  c)  dico,  me  bene 
sperare  de  victoria.  Et  quodnam  hic  meum  scelus  ? Omnes  cum  disputare 
incipimus,  victoriam  praesumimus  animo.  Dixi  te  imperitum  hominem. 
Nullum  probrum:  tu  enim  in  Franconia  sedens  necessario  minorem  habes 
eorum  notitiam,  qui  Pragam  sub  Rudolpho  ex  omnibus  orbis  partibus  con- 
fluxerunt, quam  ego.  Tertia  litera  d)  habet  thesin  meam  tuae  thesi  contra- 
riam. Profecto  hoc  licere  puto , thesin  suam  perspicuis  verbis  efferre. 
Dixisti,  te  argumenta  quietis  Terrae  ex  sacris  petiturum.  Contra  ego  dixi, 
hoc  esse  abuti  scriptura  ad  quaestiones  naturales , cum  in  illa  sint  quae- 
stiones theologicae  ad  cultum  Dei  et  curam  animae  pertinentes.  Abuti 
vero  scriptura  est  impertinentia  aggredi,  et  is  non  est  in  theologia  audien- 
dus , non  in  philosophia.  Hoc  mihi  per  figuram  sonat  illud : Obsistite 
theologi ! Noli  litigare  cum  syllabis : proba  potius , licere  argumenta 
naturalium  dogmatum  ex  sacris  petere,  potes  enim  et  habes  infinitos  hujus 
instituti  laudatores.  Id  si  feceris,  marginale  meum  ulcisceris.  Atque  ego 
tunc  distinctionem  adhibebo  hanc : testari  scripturam  de  rebus  naturalibus 
in  sensus  incurrentibus , de  sensuum  vero  deceptionibus  testari  non  solere 
circa  haec  naturalia,  nec  institui  in  ea  scholam  opticam,  physicam,  astro- 
nomicam , nec  inopinabile  quippiam , ut  solent  hae  scientiae  de  naturalibus 
pronuntiare;  sed  naturalium  mentione  populari  uti  ad  finem  altiorem 
magisque  proprium  sibi,  potiusque  exprobrare  ignorantiam  causarum,  quam 
causas  docere,  atque  hoc  ipsum  ad  hunc  finem,  ut  Deum  creatorem  suspiciamus. 

Quarta  litera  e)  conditionem  disputandi  defert,  sc.  ut  te  ad  disputandum 
invitet  h.  e.  ad  eruendam  veritatem;  disputemus,  inquam,  ex  physica  et 
astronomia.  Cur  hic  tu  irasceris  provocanti  ? Quin  potius  feris  argumentis, 
omissa  rixa  verbosa? 

At  ultimam  literam  f)  concoquere  non  potes,  et  quae  similia  textus 
habet,  quibus  locis  insimulas,  te  furti  insimulatum.  Omnino  aliquid  esse 
oportet,  quod  animum  tuum  momorderit;  ne  iniquus  audias,  nam  hercle  in 
prioribus  4 literis  causam  nullam  habuisti  succensendi.  Adesdum  autem, 
ut  hunc  tibi  scrupulum  eximam.  Galilaeus  rerum  suarum  sategit,  bene  sibi 
consuluit,  inquam,  quippe  qui  rerum  suarum  satagebat.  Bene  fecit , quod 
mature  nos  certiores  reddidit  de  inventis  suis,  per  griphos  tamen.  Nam 
si  non  mature,  tu  praevenisses  : ita  Galilaeo  laus  primae  inventionis  periisset. 
Si  non  per  griphos , statim  nos,  ad  quos  ille  scripsit,  dicere  potuissemus, 
nos  eodem  tempore  eadem  vidisse  vel  etiam  antea.  Tibi  quoque  Mari  bene 
cessit  griphus  seu  anagramrnatismus  iste.  Nam  si  Galilaeus  clare  scrip- 
sisset tanto  antea,  nemo  facile  credidisset , tuam  esse  secundam  hujus  ob- 
servationis palmam.  Nunc  eodem  tempore  et  Galilaeus  Florentiae  sua 
nobis  aenigmata  scripto  detexit,  et  tu  in  Franconia  observare  eadem  coepisti, 
ut  impossibile  sit,  te  tua  ex  Galilaei  laboribus  habere.  Agnoscis,  ni  fallor, 
sensum  postremi  marginis.  Desine  igitur  te  furti  insimulatum  queri  ab 
eo  loco,  qui  te  furti  manifestissime  absolvit.  Nam  quae  haec  consequentia 
esset:  quo  tempore  Galilaeus  Florentiae  futuras  Veneris  apparentias  prae- 
dixit, eodem  Marius  illas  eodem  ordine  observare  coepit,  ergo  Marius  sua 
ex  Galilaei  monitis  habuit?  Numquid  enim  Alpes  intersunt  et  longum  iter 
et  20  dierum  mora,  priusquam  literae  Florentia  digressae  Pragam  appellant, 
quando  nondum  tamen  in  Franconiam  communicata  sunt  Praga  a nobis. 

Haec  cum  antea  Lincio  ad  te  scribere  concupivi,  tum  vero  maxime  a 
nobilissimo  et  ampl.  D.  D.  Eisen  Caesaris  ad  appellationes  Bo- 
hemicas  Consiliario  nuperrime  jussus  quin  et  exoratus  (ita 
enim  volebat),  me  scripturum  recepi,  dum  mihi  D.  Capitanei 
Fuchsii,  patroni  nostrarum  artium  ut  audio  maximi,  sollici- 
tudinem in  nobis  conciliandis  exposuit:  quod  equidem  quantum  ad 
me  deridendum  mihi  fuit : in  ipso  non  possum  non  laudare,  dum  considero, 
quas  tu  querelas  in  prognosticum  inserueris , exque  iis , quid  porro  apud 
ipsum  audientem  rnecum  absente  expostulaveris,  facile  conjicio.  Ceterum 
ipsum  fero  arbitrum  : fatebitur,  scio,  et  his  literis  et  loco  in  Dioptricis  per- 
lecto, te  nec  injuriose  nec  inhoneste  a me  tractatum.  Breviter:  rusticus 
sum , sic  enim  tractare  soleo  nonnisi  amicos.  A quibus  vero  mihi  metuen- 
dum puto , in  eorum  nominibus  ut  in  carbonibus  ignitis  sub  cinere  latitan- 
tibus vestigia  figo. 

Jam  dudum  ad  rem  ipsam  deveniendum  fuerat.  Itaque  ingenuo 
candore  pronuncio,  tulisse  te  laudem  praecipuae  diligentiae  tum  in  observando 
tum  in  ratiocinando.  In  comparatione  tamen  magnitudinum  ad  corpus 
Telluris  quominus  tibi  accedam  facit  hoc,  quod  tibi  deesse  video  veram 
aestimationem  parallaxium  Solis,  quam  quidem  praestare  non  debes.  Ex 
meo  vero  Hipparcho  apparebit,  doctrinam  demonstrandi  proportiones 
corporum  Solis,  Lunae  et  Terrae,  ut  est  ingeniosissima,  sic  in  meta  altera 
augmentationis  incertissimam  esse.  Certum  quidem  est , diametros  Terrae 
plus  quam  800  esse  in  diametro  Solis,  at  quod  omnino  sint  usque  ad  2400 
atque  etiam  ultra ; id  vero  subtilius  est  in  oculo , quam  ut  certo  affirmari 

possit.  Quo  fundamento  subruto , omnia  quae  superstructa  sunt,  transponi 
necesse  est. 

Nec  minus  commendabilis  est  tua  perseverantia  in  indagandis  circula- 
torum Jovis  periodis.  De  pene-summo  existimaveram , me  paulo  minus  8 
dies  invenisse  in  ejus  periodo  : at  rariores  observationes  habui  ob  oculorum 
et  instrumenti  defectum.  Interim  tu , dum  ad  Solem  regulares  invenis 
illorum  motus,  non  ad  Terram,  quo  pacto  orbes  ipsorum  jam  lenti  incederent 
jam  veloces  stante  Terra?  Quid  aliud  quam  novum  argumentum  exhibes 
physicum  pro  motu  Terrae  et  quiete  Solis  ? Tunc  enim  velocitas  orbium 
eadem  perpetuo  esse  potest. 

Maculas  Solis  inde  ab  anno  observavi  pulcherrime,  nisi  fallor  eodem 
quo  tu  modo.  Nec  satis  mirari  possum,  esse  homines,  qui  oculos  per  in- 
strumentum in  Solem  ipsum  dirigant  continuata  consuetudine.  — Existimo 
esse  analogon  quippiam  nubium  Terrestrium,  quod  Solis  globus  suopte  aestu 
coctus  excernat,  materiam  forte  cometarum,  qui  forte  a Sole  prodeunt. 
Cum  autem  30.  Maji  Solis  eclipsin  in  hunc  modum  observassem,  mira  mihi 
res  accidit,  quae  tamen  non  caret  sua  demonstratione.  Vidi  duos  colliculos 
in  interiori  speciei  Solaris  circulo , quem  formabat  Luna  corpore.  Sunt 
igitur  etiam  in  circumferentia  Lunae  montes,  quibus  aegre  carere  se  Gali- 
laeus haud  obscure  significaverat.  Diameter  Lunae,  quamvis  acutissimis 
existentibus  cornibus  speciei  Solaris  (quod  est  contra  ea,  quae  in  Opticis 
demonstravi),  apparuit  justo  minor.  Sed  fallacia  est  seu  discrepantia 
speciei  per  instrumentum  formatae  a specie  genuina  Solis  in  coelo.  Demon- 
stratur hoc  ex  conformatione  instrumenti.  Nam  prop.  105.  Dioptrices 
meae  demonstratus  extat  modus  hujus  observationis  ipsius;  ultimis  vero  ejus 
propositionis  verbis  : „ exteriores  seinper  plus“  etc.  causa  continetur  fallaciae, 
quod,  priusquam  experientia  ipsa  deprehenderem,  valde  sum  miratus;  etsi 
in  quadratis  argumentum  erat  certissimum. 

Sed  desino  et  rogo  dominationem  Tuam,  ista  boni  consulat  sibique 
persuadeat  pro  certo,  haec  ab  optimo  animo  profecta  meque  paratissimum 
ad  omnia  mutua  officia. 

Vale  mutuamque  amicitiam  cole.  Pragae  x.  Nov.  in  procinctu  reditus 
Lincium  anno  1612. 

H.  T. 

Offic.  Jo.  Keplerus. 

Pauca,  quae  de  Ephemeridibus  cum  Magino  edendis  his  addidit  Keplerus,  leguntur 
in  Comment.  de  motibus  Martis. 

Marius  respondit  d.  26.  Aug.  1613,  gratissime  accipiens  Kepleri  explanationem. 
Excusat  se,  quod  non  per  omnia  ad  Kepleri  literas  respondeat,  „verum  illae  a me,  inquit, 
sunt  adeo  bene  custoditae,  ut  eas  jam  reperire  nequeam.  Non  sunt  amissae  sed  seorsim 
singulari  studio  sepositae , ne  inter  reliquas  literas  forsitan  amitterentur.  Quantum  autem 
recordor,  prior  et  maxima  pars  illarum  continet  excusationem  et  explicationem  uberiorem 
eorum,  quae  ad  marginem  in  tua  Dioptrice  erant  apposita.  Acquiesco  sane  in  illis,  quae  a 
te  sunt  allata. “ Quae  reliqua  sunt,  nullius  sunt  momenti,  leguntur  apud  Hanschium  p.  553  s. 
Hoc  tantum  notamus,  Marium  memoria  falli  scribentem,  literas  illas,  quas  Keplerus  Dioptricae 
praefixit  (v.  s pag.  467);  datas  esse  ad  Odontium,  cum  Vickenius  expresse  scribat,  «Marius 
mihi  respondit."  Concludens  spem  sibi  affulgere  dicit,  Keplerum  Norimbergam  , quo  ob 
pestem  Ratisbonae  grassantem  comitia  transferenda  sint,  venturum  et  se  illic  Keplerum 
vel  hunc  ipsum  Onoldiae  visitaturum.  Haec  spes  quidem  inanis  fuit,  Ratisbonae  vero  cum 
Keplero  convenit  (Octobri  anni  1613),  ut  ipse  Marius  refert  in  Mundo  Joviali.  Posthac 
vero  nulla  intercessit  consuetudo  inter  utrumque , ne  per  literas  quidem ; nomen  quidem 
Marii  occurrit  in  Kepleri  scriptis  rarum.  In  «Ephemeridibus"  anni  1617.  (vide  infra),  deinde 
in  „ Epitome"  denique  in  epistola  d.  31.  Aug.  1619  ad  J.  Remum  data  hoc  fert  Keplerus 

de  Mario  judicium:  De  maculis  Solaribus  assentitur  tibi  Marius,  cetera  vates 
invisus  et  audax  et  plus  quam  prognostes,  ut  quidem  et  fatetur.  Habeat 
sibi  res  suas  seorsim,  ne  gravis  sit  amicis. 

Missis  tandem  his  de  Mario  disceptationibus  proponimus  lectori  epistolam  Kepleri  ad 
anonymum  scriptam  de  inventione  tuborum  opticorum  suavitatis  plenam.  Epistolam  tuam, 
scribit  Keplerus,  festivissime  mortalium,  quisquis  es,  magna  cum  jucunditate 
perlegi.  Etsi  enim  non  iis  instructus  sum  opibus  privatis,  ut  animam  agente 
fisco  publico,  a quo  dependeo,  dolore  vacare  possim,  tamen  ut  seniculi, 
qui  Veneri  per  aetatem  strenue  militarunt,  quamvis  emeriti  rudeque  donati 
ad  subitum  conspectum  exorientis  pulchellae  virgunculae  modicum  incales- 
cunt nec  tripudium  titubantibus  cruribus  exercere  abnuunt:  sic  ego  quo- 
que diuturna  ingruentis  inopiae  imaginatione  penitus  obsoletus , et  ferias 
quasdam  a studiis  agens , Saturnalia  puta  deterioris  conditionis  (quippe 
philosophis,  rerum  dominis,  servos  ad  metalla  damnatos  observantibus),  vix 
tandem  ad  lectionem  literarum  tuarum  animo  reflorui , curisque  de  crastino 
ad  perspicaces  illos  exercitus  relegatis , qui  sublimes  levibus  pennis  liqui- 
dum aethera  tranant,  ad  respondendum  tecumque  jocandum  serio  consedi. 
Nam  quidni  tecum  jocer : qui  (ut  pueri  solent  Myindam  ludentes)  si  te  non 
video,  at  te  palpo  jam  jamque  teneo?  Titillas  enim  jucunditate  scriptionis 
eminus  vestisque  laciniam  porrigis  ambroseam  et  gratias  meras  spirantem, 
acerrimi  ingenii , prudentiae  et  discretionis , quam  odoror  ex  aptitudine 
jocorum,  ex  dictionis  contemperatione  oratoria,  cum  me  laudantis  gestu 
redarguis ; humanitatis  eximiae  ex  praeclara  de  me  existimatione ; doc- 
trinae denique  multiplicis  ex  usu  terminorum  mathematicorum  dextro  exque 
orationis  flumine  tortuoso  , quod  varias  passim  rupes  optimorum  auctorum, 
hinc  Plinii,  illinc  Jos.  Scaligeri,  alibi  aliorum  alluit,  indeque  limum  dera- 
sum in  cespitem  oppositum  egerit  amoenissimae  doctissimaeque  dictionis. 
Sed  et  feris  me  adversum  te  prope,  et  me  retroflexum  teque  nominetenus 
capturientem  (stylo  an  manu)  lubricitate  membrorum  elaberis.  0 te  argu- 
tum, qui  laudes,  quas  in  me  profundis,  adulationis  suspicione  penitus  liberas, 
quia  ipsam  etiam  faciem,  cui  mutuo  bene  quid  fieri  posset,  abesse  voluisti: 
reprehensiones  vero , quibus  me  corripiendum  censes , in  tuto  collocasti. 
Anne  te  poetam  dicam,  quia  et  prodes  et  delectas?  Philosophum  (ferte  te 
vel  sola  inventionum  humanarum  admiratio  superque  operibus  Dei  concepta 
delectatio  , gaudium  stuporque  attonitus  effecerunt.  Quo  nomine  etsi  mihi 
lusus  iste  vehementer  placet , quippe  corrigi  a doctis  expetibil'  is , quam 
laudari  a promiscuis:  quia  tamen  ludendi  provinciam  suscepi,  non  aegre 
feres  quisquis  es  qui  sub  hac  persona  lates,  si  te  appropinquantem  plagas- 
que inferentem,  ubi  tenere  nequeo,  protrusu  summoveam,  verbera  tua  decli- 
nem , aut  mutuis  ictibus  fortuna  per  tenebras  aspirante  vindicem.  Incipis 
ab  inopinati  successus  exaggeratione  in  re  specillaria:  oppono  me,  vestigia 
Scaligeri  premens.  Cum  Cardanus  in  immensum  extulisset  typographiam, 
velut  ab  inopinato  successu,  Scaliger  negavit  difficilem  aut  fortuitum 
transitum  a sigillis,  quae  veteribus  cognita,  ad  typos  aeneos.  Sic  ego 
nunc  nihil  admodum  novi  inventum  dico  in  tubis  bilentibus , cum  in  usu 
fuerint  lentes  simplices.  Etiam  quod  objecta  coelestia  attinet,  semper  ego 
ex  quo  astronomiam  colo , specillis  adhibitis  plures  minutioresque  et  dis- 
tinctiores vidi  stellas  ipsamque  Lunae  faciem  in  defectibus  praecipue  niti- 
diorem. Nam  quod  assensum  meum  ante  haec  tempora  cohibui,  vereor  ut, 
qua  in  re  illum  cohibui,  id  ne  nunc  quidem  frustra  sit.  Hoc  enim  propone- 

bat  Caesar,  per  specula  et  specilla  efficere , ut  literae  minutissimae  multis 
milliaribus  remotae  sic  legerentur,  ac  si  praesentes  essent.  Et  ut  ad  coe- 
lestia haec  accommodem : specilli  hujus  fabrica  nititur  hujusmodi  geome- 
tricis principiis,  ut  quoad  effectum  infinita  videri  possit.  Non  existimo 
tamen,  ut  montes  in  Luna  et  valles,  sic  arbores  quoque  et  cervos  aut 
naves  in  lacubus  iis  fluitantes  oliin  repraesentatum  iri.  Argumento  utor 
eodem  quo  olim.  Nam  ut  aeris  sic  aetheris  quoque,  si  modo  corpus  est, 
aliquis  necessario  color  est : quem  si  lumen  stellularum  Solisque  in  Luua 
reflexum  superat,  at  non  superabit  minutissima  rei  lucula.  Eorum  enim, 
quae  sunt  ejusdem  generis,  ut  coloris  in  aethere  et  coloris  in  superficiebus 
densarum  creaturarum  lunarium,  proportio  mutua  inverti  potest  continenti 
minoris  auctione  aut  majoris  diminutione.  Sed  addo  et  alterum  argumen- 
tum. Etsi  praecepta  docent  fabricam  sic  instrui , ut  effectus  in  infinitum 
usque  multiplicetur,  manus  tamen  artificis  non  eo  usque  sequentur.  Nam 
si  non  tantum  deest  politissimae  vitri  rotunditati,  quod  vel  Lunae  corpus 
vel  ejus  partem  centesimam  distorqueat  et  luculas  confundat , at  tantum 
denique  deerit , quod  decies  millesimam  aboleat;  ut  si  jubeas,  reculam 
50000  milliarium  abhinc  distantem  sic  exhibere  praesentem,  ac  si  distaret 
unum  milliare,  deerit  fortasse  rotunditati  vitri  particula,  v.  c.  quinquagies 
millesima,  quae  jam  totum  illud  idolum  confundet.  Nescio  an  argumen- 
torum horum  alterutrum  confirmetur  illo  experimento , quod  in  praestantis- 
simis  tubis,  quos  hactenus  mihi  contigit  videre,  aura  coelestis  jam  albida  et 
splendens  repraesentatur,  per  quam  vix  agnoscuntur  stellulae  illae  minutae. 

Dixi  me  ludere , itaque  turpe  mihi  non  est,  partem  etiam  victam 
restaurare.  Concedo  enim  ut  in  Dissertatione  quoque,  aliquid  a Galilaeo 
praestitum,  quod  nequaquam  speraveram.  At  rursum  si  ego  id  non  speravi, 
habeo  tamen,  quem  tibi,  roganti  „quis  haec  putasset,“  exhibeam  ex  Disser- 
tatione mea,  Pistorium  adeoque  ipsum  Caesarem.  Adeoque  et  in  ea  diffi- 
dentia, quod  visus  nudus  praestare  non  possit  ea,  quae  speculo  armatus, 
adversarium  habes  Wackherium,  qui  omnino  putat,  in  hoc  infinito  generis 
humani  numero  reperiri , qui  simplice  visu  omnem  speculariae  visionis  sub- 
tilitatem imitentur.  Nec  valde  ei  repugno.  Vidi  enim  qui  de  die  omnia 
assequerentur  nudis  oculis , quae  ipse  vix  assequebar  instrumento , quod 
decuplam  exhibebat  rei  diametrum. 

Quis  vero  tu  vel  tandem  qui,  cum  etiam  me  intus  et  in  cute  nosse 
profitearis,  nomen  tamen  celas?  Anne  hoc  simulas,  ut  tutius  lateas  meam- 
que  eludas  indaginem  objecta  hac  falsa  specie?  Credo  equidem  et  hoc 
inquirendi  vestigium  desero ; non  enim  me  nosti  penitissime.  Aberrasti  a 
foribus,  fallit  te  conjectura,  seria  disserui  cum  Nuncio  Galilaei.  Si  error 
est,  genuinus  est,  minime  fictus.  Audiam  igitur,  uti  tua  instrumenti  Gali- 
laei descriptio  meae  fabricae  descriptae  redarguat  errores.  Equidem  prolixam 
tuam  et  liberalem  voluntatem  erga  me  lubens  exosculor,  qui  me  eo  argumenti 
genere  censueris  exhilarandum  : eoque  nomine  et  Seussio  meo  gratias  debeo, 
qui  a solito  officiorum , quae  inter  nos  exercemus  amici , tramite  non  de- 
flectit, et  simul  subirascor,  qui  cum  consolari  debuerit  afflictum  curis  im- 
minentium, immisso  hoc  personato  equite  in  ludendi  necessitatem  me  con- 
jecerit. Qui  si  tibi  adeo  familiaris  est,  ut  meam  festivitatem  eam  esse 
scias;  si  praeterea  tua  est  illa  commoditas  alia,  quam  a festivitate  per- 
cipiatur; si  denique  pietatis  legibus  ei,  usque  ad  nominis  etiam  opprobria, 
es  obligatus : quis  tu  igitur  es  ? Et  quaenam  haec  pietatis  ancpijloha  a 

Seussio  ipso  nexae  ? an  ab  alio,  qui  te  huic  obstringere  necessitudinis  jure 
potuit?  En  vero,  personam  paulo  ante  plagosam,  dum  e latibulis  insulta- 
ret, nunc  postquam  intra  manus  eam  tento  pertentoque,  mitissimam  manus- 
que supplices  tendentem.  Opprobrium  simulat  in  summa  laude,  imperitiam, 
post  demonstrationem  scientiae;  et  simul  dextro  pede  post  sinistrum  vibrato 
mihi  juxta  stanti  posticam  infert  plagam , quia  Galilaeum  reprehensurus 
carere  debui  omni  naevo.  Nihil  patior  decedere  gratiae  descriptioni  tuae, 
humanissime , quod  instrumentorum  ab  ipso  Galilaeo  missorum  copia  mihi 
interim  est  facta,  ex  qua  certus  sum,  te  omnia  verissime  esse  persecuturum. 
Videndum  tamen,  si  quid  tua  verba  suppeditent,  quo  mea  fabrica  in  Dis- 
sertatione tradita  redarguatur. 

Primo  canalem  describis  tubae  forma , ampliorem  inferiore  orificio. 
Nihil  hoc  contra  mea.  Agnovi  in  mea  descriptione  vitrum  extimum  latius 
requiri:  reliquum  oculo  propinquum  utcunque  latum  oculo  non  totum  servit. 
Tubae  vero  forma,  quod  vitra  attinet,  in  libera  artificis  est  potestate,  at 
si  valde  latum  vitrum  inferius,  ea  servit  pro  diaphragmate , quod  adhibent 
in  cylindris  ad  avertendos  a lateribus  cavatis  radios  diei  inducendamque 
obscuritatem.  Itaque  in  dimetiendis  diametris  orificiorum  et  longitudine 
canalis  industriam  demonstrasti,  ad  rei  summam  profecisti  nihil.  Fateor, 
scripta  jam  Dissertatione,  postquam  ad  experimenta  accessi,  conturbatum 
me  fuisse  fama  tubae.  Cum  enim  non  quantum  sufficiebat  in  instrumentis 
versarer , nec  admitterent  mea  instrumenta,  ut  remotius  vitrum  quantacun- 
que fenestella  pateret  adhiberem , mirabar  cui  bono  canalis  infra  tanto 
pateret  orificio,  cujus  potissima  pars  esset  iterum  tegenda.  Subiit,  tubae 
effigiem  ornatus  et  delectationis  causa  exprimi : postea  et  hoc  incidit,  dia- 
phragma pertusum  angusto  foramine  loco  intermedio  inter  vitra  praestare 
obturationem  laxi  orificii  canalis  et  ostendi  totum  vitrum  foris  in  laxo  ori- 
ficio xQvxpewg  srexa , cum  intus  diaphragmatis  angusto  foramine  prolixitas 
isthaec  exterior  occulte  coerceatur.  Rursum  necessitatis  causa  putabam 
fieri  tubae  formam ; lentes  enim  convexas  non  posse  poliri,  nisi  sint  justae 
latitudinis,  ut  ita  manus  artificis  stylum  tenens,  quo  vitrum  applicatur, 
coti  rotato  subnixa,  lata  vitri  basi,  minus  incumbat  in  latus  alterutrum 
minusque  decedat  rotunditati;  politas  igitur  lentes  adeo  latas  non  posse 
citra  periculum  diminui  exteriori  limbo;  itaque  totae  ut  inseri  possint,  neces- 
sario foris  hiare  canalem,  angustum  vero  fieri  circa  oculum,  ut  manu  teneri 
possit.  At  postquam  alia  post  alia  et  denique  quoddam  ipsius  Galilaei 
tractavi,  etsi  id  erat  tecto  vitro  convexo  usque  ad  angustiam  grossi  Polo- 
nici,  deprehendi  praesertim  noctu  ad  lumen  stellarum,  totum  quantum  erat 
vitrum  patere  posse,  nullo  etiam  intus  diaphragmate  obstante.  Atque  ita 
tandem  postliminio  reduxi  meas  demonstrationes  fabricamque  in  Disserta- 
tione descriptam , cui  propter  falsas  delationes  insufficientis  experientiae 
nuncium  remiseram.  Nam  erat  mihi  in  animo,  in  descriptione  fabricae  totum 
convexum  versus  stellas  patere  debere.  Sequitur  tubulus,  qui  cavum  vitrum 
gerit  ductilis  seu  exemtilis.  Ejus  usum  fabricae  ais  ignorare  te.  Docebo. 
Plane  ita  est:  nisi  ductilis  fiat,  indagari  vitrorum  justa  distantia  non  potest 
pro  videndis  remotis.  Alter  usus  : ut  quia  distinguuntur  oculi  facultatibus, 
igitur  variabilis  vitrorum  distantia  posset  sublevare  omnes ; alius  enim  alio 
longius  educit  tubulum,  ut  distincte  videat;  qui  tamen  longissime  educit, 
ille  etiam  maxima  rei  visibilis  quantitate  fruitur.  Tertia  utilitas  in  eo, 
ut  qui  res  propinquas  minutissimas  in  maxima  quantitate  vult  videre,  is 

distantiam  vitrorum  augeat,  quo  nomine  nulla  unquam  longitudo,  nulla 
vitrorum  distantia  omnibus  omnino  rerum  appropinquationibus  sufficit.  — 
In  lentium  crassitie  nihil  est  situm , dummodo  figura  ad  hanc  attem- 
peretur; hoc  potius  incommodi  habent  crassae  omnes,  quod  pro  crassi- 
tudinis modulis  etiam  lucem  imbibunt  suae  substantiae  coloribus  et  tenebro- 
sitate. Ceterum  de  politurae  effectu  puto  te  recte  ratiocinari,  quod  ante- 
quam poliantur  sint  ejusdem  crassitiei.  — Bracteola  stannea  duos  habet 
usus : unum  in  materia , quae  spissa  simul  est  et  tamen  mollis , quare 

vitrum  incumbens  tutum  praestatur;  alterum  in  figura,  quod  tegit  vitrum 
usque  ad  angustum  foramen  contra  copiam  lucis  diurnae.  At  de  nocte 
removenda  est,  ut  vitrum  latius  plus  lucis  a quolibet  puncto  lucente  sparsae 
admetiatur  oculo.  Hoc  idem  eandem  ob  necessitatem  jam  a rerum  primor- 
dio et  natura  est  amplexa  in  conformatione  pupillae  oculi , quae  naturali 
motu  connivet  et  coit  ad  multam  lucem,  subito  patescit  ad  tenebras,  id  licet 
experiaris,  caput  a fenestrae  conspectu  ad  penetralia  obscura  aliquo  vertente, 
si  ejus  pupillas  in  utroque  situ  de  proximo  inspexeris.  Atque  en  verum 
antea  dictum,  tubae  formam  nihil  vitris  aut  visioni  conferre.  Nam  quid 
os  laxum  conferat  canalis  hujus,  si  vicissim  obtegitur  bractea  stannea? 

Ad  vitra  transis.  Spirant  tua  vestigia  violas  quacunque  incedis. 
Atque  ego  tot  tuis  artibus,  tot  festivitatibus,  quibus  tuam  personam,  imo 
vero  quibus  tuum  nomen  tuumque  vultum  sub  persona  latentem  depinxisti, 
in  epistola  hunc  superscribam  titulum:  Hic  Gratiarum  soboles,  lepos 
est.  Naturae  simia.  Pegasus  Philosophiae.  Lyra  Eloquen- 
tiae. — Conjecturis  tamen  usus  ego  non  sum  sed  demonstrationibus. 
Omnia  ista  constant  figura  hinc  hyperbolica , inde  convexa.  Adi , si  fors 
affulserit,  meam  Dioptricen,  quae  versatur  in  manibus  Ser.  Electoris  Colo- 
niensis,  et  ab  eo  uti  spero  typo  publico  exornabitur.  Cur  igitur  tu  diver- 
sum deprehendisti  in  instrumento  Galilaei  ? Quia  demonstrationes  rerum 
apices  consequuntur  subtilissime ; machinamenta  possunt  rursum  prorsumque 
vagari.  Itaque  quam  ego  internam  superficiem  volui  esse  hyperbolicam,  ea 
Galilaei  instrumento  fuit  exterior  convexitas ; vicissim  quam  ego  exteriorem 
posui  convexitatem,  ea  fuit  Galilaeo  interior  planities.  Causas  diversitatum 
reddam  omnes.  Primum  ignorabam  tunc,  quod  jam  est  demonstratum  in 
Dioptrice,  situs  aequipollere , nec  interesse  utra  superficies  introrsum  ver- 
tatur extrorsumve.  Deinde  ignorabam,  refractiones  vitri  vel  crystalli  usque 
ad  tricesimum  gradum  inclinationis  ad  sensum  aequipollere  inclinationibus; 
hoc  posterius  ab  experientia  fuit  mutuandum.  Hoc  vero  obtento  sequitur, 
hyperbolam  ad  sensum  nihil  differre  a convexo  sphaerico  in  tanta  subtilitate. 
Quid  igitur  planities?  Quia,  quod  cognatum  est  primo,  ignorabam,  con- 
vexitates utriusque  superficiei  posse  accumulari  in  unam,  reliqua  manente 
plana.  Quarto:  in  institutam  hanc  subtilitatem,  ut  vitrum  exterius  esset 
circuitu  30'  convexum  etc.,  me  hoc  induxit,  quod  scirem,  vitrum  cavum 
ponendum  esse  non  longe  a concursu  radiorum ; nam  sic  instituta  subtilitas, 
ac  si  in  ipsissimo  puncto  concursus  collocandum  esset  vitrum,  quod  fieri 
non  potest.  Cum  ‘ergo  distare  debeat  cavum  ab  hoc  radiorum  concursu, 
jam  igitur  omnis  illa  fabricae  meae  subtilitas,  a me  meticulose  observata, 
irrita  efficitur;  etsi  si  observaretur  non  impediret  effectum  , juvaret  potius. 
Hanc  itaque  plagam  non  declinabo;  recte  sentis.  Non  tantum  tu  in  Gali- 
laei instrumento  frustra  consectareris  gradus  et  minuta,  quia  Galilaeus  ad 
numerum  non  respexit,  sed  mechanicam  explorationem  magistram  habuit, 

sphaericam  unam  superficiem  fecit  alteram  planam  (quam  insuper  etiam 
excavari  magno  profectu  posse  mea  Dioptrice  docet),  non  certo  nec  desti- 
nato arcu  totius  sphaerae;  sed  nec  ipse  quidem  subtilitates  mearum  demon- 
strationum applicare  scio , ut  praecise  ad  quaesitum  effectum  pertingant. 
Atque  tu  plane  artifex  egregio  epiphonemate  concludis : plura  proponere 
contemplantem,  quam  exsequatur  opere  is,  cui  imperatur.  Cur  igitur  (ut 
mutuum  habeas)  tu  paulo  supra  non  potuisti  credere , me  animo  praesenti 
et  serio  exhibuisse  meam  fabricam  ? Scribis  enim,  me  nullo  operis  experi- 
mento niti,  sed  mera  speculatione,  ut  profitetur  Dissertatio. 

Quod  cavum  attinet  specillum,  nova  mihi  verbera  intentas,  sed  irrita. 
Specillum  cavum  eodem  intervallo  a convexo  distinctum  si  sic  adhaerescat, 
ut  loco  moveri  non  possit,  nequaquam  servit  omnium  oculis , sed  opus  erit 
ad  canalem  sic  invariabilem  permutatione  cavarum  lentium.  At  utilissimo 
compendio  subvenit  licentia  variandi  hanc  distantiam  tubo  exemtili  et  trusa- 
tili ; sic  enim  lens  eadem  cava  vario  situ  vicem  gerit  multarum  eodem  et 
uno  situ.  Demonstratio  in  Dioptricis. 

Superest  figura  cavitatis  in  lente  propiore.  Non  puto  aliam  te 
vidisse  quam  sphaericam.  Nam  hyperbolicam  constanter  negant  omnes 
nostrates  tornari  posse;  sulcos  enim  reddi  circulares,  dum  intimus  formantis 
sphaerae  hyperbolicae  umbo  pene  nihil  radit,  quippe  axis  tornati  conoidis, 
exteriora  plurimum  radunt,  nec  licet  huic  rei  subvenire  varietate  applica- 
tionum. Nam  portio  sphaerae  potest  ubique  applicari  ad  cavitatem  patellae 
eadem  sphaerica  superficie  excavatae,  tam  in  ejus  centro  vel  axe,  quam 
apud  limbum  extimum  et  vicissim.  Non  sic  conoidea  vulgari  in  fabrica ; 
umbo  enim  nonnisi  vertice  sedet  in  cavitatis  centrum  seu  fundum.  Ita- 
que puto  vitri  cavitatem  fuisse  sphaericam.  Nam  et  hoc  noto,  etiam 
Galilaeio  instrumento  distorqueri  visibilia  et  reddi  exteriora  majora  et  pro 
quadratis  aurita.  Vitium  est  in  eo , quia  cavum  non  est  hyperbolicum. 
Causa  cur  in  cavo  conoides  figura  non  possit  sine  incommodo  negligi,  cum 
in  convexo  possit , est  ista  quia  cavum  est  necessario  magna  portio  suae 
sphaerae  vel  quasi,  convexum  non  item.  Sed  non  difficile  fuerit  Galilaeo 
comminisci  novum  genus  machinae,  qua  etiam  fundus  cavi  radatur 
vehementius  quam  vulgariter,  a partibus  circa  motus  axem  fere  quiescen- 
tibus. Talem  modum  jam  ipse  quoque  in  promtu  habeo:  et  fortasse,  si 
successerint  instituta,  vel  mea  manu  aggrediar  fabricam. 

Dixi  in  Dissertatione  de  multiplicatione  convexarum  lentium;  veris- 
sima deprehendo  etiam  experientia,  sed  successu  non  tali,  qualem  in  hoc 
genere  instrumenti  quaerimus.  Situs  oculi  ante  puncta  concursus  est  simi- 
liter certus  et  plane  necessarius.  Dioptrice  mea  etiam  ulterius  procedit. 
Nam  si  oculo  liceat  punctum  hoc  concursus  transscendere  et  multiplicare 
convexas  lentes,  xqiosis  oriuntur  vix  explicabiles,  nisi  quis  a priori  causas 
inspiciat.  Successit  hic  et  mechanice.  Itaque  docet  Dioptrice,  etiam  meris 
convexis  eadem  praestare , quae  concavo  et  convexo ; item  situm  cavi  et 
convexi  pervertere;  denique  varie  et  jucunde  causarum  rimatores  eludere. 

Tu  vero  quid  in  Galilaeum  respicis,  ut  instrumentum  mihi  porrigat, 
quo  tui  animi  sensa  pervidere  possim  ? Quasi  ad  hanc  rem  mihi  non 
abunde  tua  sufficiat  epistola,  aut  quasi  quisquam  te  ipso  possit  esse  hac  in 
re  ingeniosior.  Atque  ego,  etsi  haud  equidem  tali  me  dignor  honore,  ut 
eum  docere  sperem,  qui  me  docere  possit,  quia  tamen  philosophiae  ejus, 
quae  rerum  naturam  inspicit,  fructus  non  aliunde  praestantior  percipitur. 

quam  ex  conversatione  bonorum  eodem  cognitionis  desiderio  flagrantium, 
non  minori  tui  vel  videndi  vel  audiendi  et  denique  fruendi  desiderio  sum 
incensus.  Nam  nequit  exulare  virtus  ex  eo  animo , in  quo  sedem  fixit 
amor  doctrinae  operumque  Dei  admiratio.  Si  collibuit  animo , quae  Deus 
facit  contemplari , collibuit  et  quae  idem  Deus  praecepit  facere.  Quod  si 
ab  omnibus  tam  posset  impetrari , quam  tu  ultro  praestas , nihil  magis 
humano  generi  fuerit  optandum,  quam  ut  omnes  per  totum  Terrarum  orbem 
unam  urbem  habitarent  invicemque  etiam  in  hoc  seculo  sic  fruerentur  omni 
lite  remota,  uti  futurum  speramus  in  futuro.  Itaque  vicissim  ego  tibi  non 
instrumentum  porrigo  pervidendi  animi  mei  sensa,  sed  trilemma  hoc  eodem 
tendens,  quo  expresso  aut  tuam  tibi  personam  per  vim  detraham,  aut  ex 
manibus  personatum  dimittam,  non  rediturum  nisi  persona  abjecta. 

Aut  enim  genere  polles  et  opibus;  aut  mediocri  sorte  usus  ad  erudi- 
tionis famam  et  honores  meritos  eluctatus  es;  aut  desertus  ab  iis,  quae 
sunt  fortunae , solam  doctrinae  anchoram  arripuisti , qua  navim  in  portu 
teneas,  quoad  tibi  subveniatur  aliunde.  Si  is  es,  quem  medio  loco  descripsi, 
tere  iter  hoc  literarium  e propinquo:  sin  ultimus,  in  meam  concedito  fami- 
liam ad  futurum  Pascha  meaque  frugalitate  contentus  eandem  mecum  for- 
tunam experiare:  sin  denique  primus,  quod  opto  et  magis  atque  magis 
conjicio  (etsi  magnus  me  tenet  metus,  ne  hoc  opprobrium  in  illo  hominum 
genere  si  suspicatus  fuero , male  ab  illis  multer  ob  ominosam  meam  con- 
jecturam) , ergo  si  placet  ad  te  transibo  Dresdam  cum  familia  tota , quae 
constat  ex  uxore,  tribus  liberis,  ancilla  et  si  placet  famulo,  tecumque  vel  ibi 
vel  commodioris  victus  causa  Fribergae  id  temporis  exigam , quod  spero 
me  a Caes.  Majestate  impetraturum  absentiae  meae,  interim  dum  melioribus 
ventis  spirantibus  ex  aula  mihi  super  pacta  jam  merita  mercede  satisfiat. 

Habes  animi  mei  speculum ; tu  quid  videatur  et  quis  sis  deposita 
persona  rescribe  quam  primum,  et  Vale.  Pragae  18.  Dec.  1610.  Virtutis 
et  Eruditionis  Tuae  amantissimus 

Jo.  Keplerus. 

Manuscripto  praemissae  epistolae  adscripsit  Hanschius : „P.  Miiller“  eam  forte  ob 
causam,  quia  amicum  singularem  hunc  fuisse  Jo.  Seussii,  quem  dicit  Keplerus  in  his  literis, 
Hanschius  nescio  quo  jure  putat.  Seussius  munere  fungebatur  secretarii  apud  Electorem 
Saxoniae,  Dresdae  degens,  saepius  Pragam  venit  et  multa  cum  Keplero  egit  amicissime, 
ita  ut  verius  diceret  Hanschius,  si  Keplero  quam  si  Muliero  junctum  praedicaret  Seussium 
„singulari“  amicitia,  quamquam  Mullerus  Seussium  dicat  «communem  nostrum  amicum, 
patronorum  meorum  praecipuum. “ Mullerus  Lipsiae  mathesin  profitebatur  post  illud  tempus, 
quo  Keplerus  literas  Dresdam  misit  praemissas,  tum  temporis  annorum  25  forte  studiis 
operam  dabat  item  Lipsiae.  Quare  opinionem  Hanschii,  ab  ipso  autem  postea  missam, 
dum  in  collectione  sua  nomen  Mulieri  omisit,  non  probantes,  nescimus,  quem  alium  hujus  loco 
substituamus,  utrum  nobilem  in  aula  versantem  Dresdensi,  an  alium  minorum  gentium.  Aegre 
autem  ferendum,  literas  illas  deesse,  ad  quas  Keplerus  tanto  studio  tantaque  suavitate 
respondit.  — 

Similia  praemissis  egit  Keplerus  cum  Italo  Octavio  Pisani,  qui  «vacabat  privatis 
studiis  mathematicis  Antwerpiae , quibus  delectatus"  Antwerpia  Keplerum  literis  adiit , „tibi 
ignotus , sed  tu  mihi  notissimus.  Tua  enim  opera  de  Motu  Martis  et  Optica  quocunque 
pervagantur,  quemcunque  doctum  sortiuntur.  Me  coacervatum  scias  tuis  amicis,  praecipue 
cum  te  amicum  nostri  G alii  e i agnoscam,  a quo  die  hesterno  literas  accepi.  Vere  Galileus 
est  coelestis  Americus , qui  in  coelo  nova  sidera  et  praecipue  Medicea  invenit,  ego  autem 
theoricam  motus  siderum  Mediceorum  delineo  circa  Jovis  regale  jubar  satellitii  instar  in 
epicyclo  Jovis"  &c.  (E  literis  d.  Antw.  d.  5.  Oct.  1613).  Biduo  post  addit  Pisanus  : Multis  te 
volo  circa  hypotheses  astronomicas  et  praecipue  circa  phaenomena  novi  perspicilli.  Alio 
autem  modo  perspicillum  construere  molior,  nempe  duobus  oculis  aptatum.  Multos  enim  scio, 
qui  cum  diutius  uno  oculo  inspicere  commorantur,  fere,  fere  inquam,  altero  oculo  caligant 
Kepleri  Opera  II,  q* 

Tu  vero,  qui  optime  in  tua  Optica  (Dioptrica)  perspicilli  rationem  doces,  quaeso  responde 
quid  sentis.  Symmetriam  enim  seu  praxin  construendi  non  invenio  a te  traditam. 

Ad  haec  Keplerus : Judicium  meum  expetis  de  tuis  studiis.  Egregia 

quin  dicam  nihil  in  mora  est,  cum  iisdem  et  ipse  adhaeream.  Vereor 
tamen  ut  actum  agas  in  theoria  Jovialis  Mundi.  Galilaeus  enim  jam  nobis 
Ephemeridas  seu  mavis  Ephoridas  prodere  incipit.  Sed  privata  cuique  sua 
exercitatio  nunquam  inutilis,  semper  jucunda.  Macte  igitur  hac  industria  esto. 

Perspicillum  optas  aptum  duobus  oculis  et  a me  fabricatum.  Difficile 
puto ; tentare  coepi  ante  biennium.  Postquam  enim  capsulam  exhibuit  arcu- 
larius qualem  praescripseram,  visa  est  muscipulae  figuram  nacta  esse; 
fecisti  igitur  ne  essem  deridiculo.  Ac  etsi  faciamus  qualem  optas , non 
erit  apta  promiscue  omnibus  nec  semper  eidem.  Crescunt  homines  in  lati- 
tudinem usque  ad  provectam  aetatem.  Tum  autem  difficultas  maxima , ut 
duos  tubos  ejusdem  effectus  in  colore,  copia  luminis  et  quantitate  speciei 
comparemus.  Si  minima  discrepantia,  quanta  incommoditas  in  usu!  Credo 
tamen,  si  diligentia  accedat , aliquousque  promoveri  opus  posse  usu  unius 
convexi  in  arundine  admodum  longa  duorumque  cavorum ; nec  multum 
nocituram  obliquitatem  convexi  tantulam  ad  cava.  (E  literis  d.  Lincii  d. 
16.  Dec.  1613). 

Sequentes  Pisani  literae  datae  sunt  sine  die  et  loco,  eaeque  haec  exhibent  praemissas 
Kepleri  literas  spectantia  : Quod  dicis,  quod  vereris,  quod  actum  agam  in  theorica  Jovialis 
motus,  crede  nil  minus.  Nam  ego  delineavi  theorica  Jovis  in  sua  orbium  symmetria  et  circa 
diametrum  epicycli  addidi  circulum , in  quo  quatuor  errones  circa  Jovem  satellitii  instar 
incedere  ac  stare  delineo.  Et  sic  etiam  scripsi  Domino  Galileo  et  misi  librum  ad  Seren. 
Magnum  Ducem. 

Galileus  mihi  scripsit,  quod  veretur,  unicum  circulum  non  sufficere  omnibus  apparentiis : 
ego  respondi,  quod  inaequalitates  theoricae  Jovis  et  unus  ille  circulus  omnes  apparentias 
solvat  seu  eximat ; hoc  autem  clarius  videbis  in  libro. 

Quod  dicis  de  Ephemeridibus  Galilei,  nil  sane  audivi : puto  autem , quod  si  quid  novi 
erit  ipse  Galileus  mihi  scribet.  (Ephemerides  Jovialium  satellitum  Galilaeus  non  edidit ; 
insunt  autem  manuscriptis  Galilaei,  in  editione  Florentina  typis  traditis  Yol.  Y.) 

De  perspicillo  duobus  oculis  aptato  nil  audeo  dicere,  eo  quod  exanimasti  me.  Si  tu 
tantus  Dux  fugis , quid  facient  milites  ? 0 quid  audeam  ! Imo  superaddis  : quod,  quamvis 
inveniretur,  tamen  opus  inutile  esset.  Sane  territus  obstupui,  sed  non  funditus  ejeci  spem, 
nam  mihi  videtur  aliquando  bene  succedere....  Ego  legi  tuam  Opticam,  sane  te  tanto  viro 
dignam , et  quaecunque  doctissime  doces , quibus  sane  nil  supra  nec  uberius  nec  doctius 
quicquam.  Unum  tantum  problema  desidero  : perspicillus  consistit  in  uno  puncto  perfectionis, 
quod  est  maxima  elongatio  unius  perspicilli  ab  altero , et  maxima  refractio  ; cum  uniuntur 
haec  duo,  tunc  perspicillus  optimus  est.  Peto  a te  hoc  tale  problema:  dato  uno  perspicillo 
concavo  vel  convexo,  invenire  duo.  Primum  est,  scire  magnitudinem  concavitatis  aut  convexitatis 
alterius,  alterum  est,  scire  distantiam  unius  perspicilli  ab  alio,  id  quod  est  longitudo  tubi.  Sit 
datus  perspicillus  concavus  aut  convexus,  volo  scire,  quis  perspicillus  convexus  seu  quis  circulus 
convexitatis  competat  in  maxima  refractione  alio.  Volo  scire  pariter,  quantum  distabunt  invicem?  &c. 

Responsionem  Kepleri  ad  has  anno  1614.  datas  literas  non  accepisse  videtur  Pisanus, 
cum  quadriennio  post  easdem  proponat  quaestiones  in  literis  ad  Keplerum  datis  Antw.  4.  Jan. 
1618,  addens:  «efflagito,  ut  mihi  scribas,  quid  vis  pro  laboribus  tuis.  Illico  enim  satisfaciam 
et  tibi  solvam  quod  petis  ; tantus  enim  sum , ut  bene  solvere  possim11  &c.,  superaddensque 
nimia  Kepleri  encomia.  Keplerus  respondit  (Linciis  18.  Apr.  1618.)  hunc  in  modum: 

Literas  Tuas,  Nobilissime  Octavi,  scriptas  4.  Januarii  mense  Februario 
recepi.  Quodnam  meum  malum  in  Nob.  Excell.  Tuam  extat  meritum,  ut 
tot  machinis  immeritarum  laudum  precumque , quales  superbis  adhiberi 
solent,  expugnandum  censueris  meum  silentium.  Numquid,  cum  anno  1614 
ad  me  scripsisses,  non  expedite  respondi?  Etsi  vero  tarditatem  meam  jure 
tuo  increpitare  videri  possis : at  ne  hac  quidem  in  accusatione  persistes 
causis  perceptis.  Nimirum  Lincii  caremus  postae  beneficio;  tabellariorum 
gens  literatis  infensa  est,  eo  quod  parce  ipsis  exsolvuntur  preciola,  quippe 

qui  flagitationibus  suis  oneri  sunt  nobis,  nullum  lucrum  ex  scriptione  cap- 
tantibus, tenuiter  viventibus,  tenui  salario  subnixis.  Nisi  fallor  ad  trientem 
unius  floreni  a me  pro  his  tuis  literis  redditis  exegerunt.  Cum  igitur 
metuerem,  ne,  quod  saepe  mihi  accidit,  literas  vel  non  perferrent  Ratisbo- 
nam  vel  ibi  male  commendarent , nundinas  instantes  expectandas  censui, 
ut  mercatorum  opera  gratuita  uti  possem. 

Propositionem  quam  petis  ut  demonstrem,  nunquam  ego  demonstravero, 
non  si  ipsa  Geometria  genibus  advoluta  cum  Optica  filia  oculos  ipsos  in 
lacrymis  absumentes  intercederent.  Causam  videbis  in  prolegomenis  Epheme- 
ridum, quae  nunc  sunt  Francofurti  venales,  fol.  17.  num.  4,  ubi  pro  „uni- 
cales“  lege  „unicales“.  Non  potest  enim  in  hisce  maxima  designari  distantia, 
ut  in  sphaera  maximus  circulus,  sed  datur  ut  in  longitudine,  ut  in  numerorum  in- 
crementis progressio  in  infinitum.  Sumatur  enim  ad  manus  schema  adprop.  CXIV. 
Dioptrices  meae  (hanc  enim  Augustae  Vind.  impressam  anno  1611  te  puto 
intelligere,  cum  „Opticorum“  meorum  facis  mentionem).  In  eo  schemate 
sunt  IK  et  GH  concava  aequalia , sed  DE , AB  sunt  convexa  inaequalia, 
circulorum  etiam  inaequalium , effectus  in  F,  C idem , hoc  uno  demto, 
quod  si  AB  non  tantum  ex  circulo  majori  fuerit  descripta,  sed  etiam  fuerit 
tanto  latior  lens  quam  DE,  quanto  major  est  circulus  AB  quam  circulus 
DE  : tunc  de  uno  quolibet  puncto  rei  visibilis  plus  radiorum  ad  C (punctum 
picturae  in  retiformi  respondens  puncto  visibilis  rei)  colligitur , quam  ad 
punctum  F.  Nam  proportio  diametri  lentis  AB  ad  diametrum  lentis  DE 
dupla  est,  ut  area  circularis  AB  ad  aream  circularem  DE ; sic  etiam  for- 
titudo luminis  in  C ad  fortitudinem  luminis  in  F.  Quemadmodum  ergo 
datur  omni  circulo  AB  major  in  infinitum , sic  datur  etiam  omni  distantia 
GA  major  in  infinitum.  Ut  autem  plus  etiam  scribam  quam  petiisti,  hoc 
ad  majorem  informationem  pertinere  videtur,  ut  positus  hujus  in  proposita 
figura  effectum  pluribus  explicem.  Habent  DE,  AB  puncta  concursus  om- 
nium linearum  proxime  supra  F et  C , concursus , inquam , illius , qui  tunc 
esset  futurus,  si  IK  et  GH  plane  concursum  appellemus  liberum.  (Sic  in 
Hanschio.  Si  verbo  „plane“  adjungeremus  verba:  «abessent;  hunc  concursum1*  etc. , tunc 
hic  passus  perspicuus  esset).  Si  ad  haec  puncta  propius  admoveantur  concava 
IK,  GH,  tunc  sequentur  tres  alterationes  effectus:  prima  est,  quod  concursus 
ipse  actualis  radiorum  unius  puncti  visibilis  ascendet  propius  versus  con- 
cursum liberum  : secunda  est,  quod  non  serviet  jam  amplius  eidem  oculo, 
sed  alii,  qui  res  longinquas  simplici  visu  videt  clarius;  tertia  est,  quod  jam 
minor  pars  de  re  visibili  per  hoc  instrumentum  venit  in  oculum.  Hoc  ulti- 
mum explicabo  pluribus.  Quamdiu  scilicet  concavum  est  intra  concursum 
liberum,  propius  sc.  convexo,  semper  plus  cerni  potest  de  re  visibili  lon- 
ginqua, quam  quantum  lens  ipsa  convexa  tegeret,  si  applicaretur  rei  visibili. 
At  si  concavum  fuerit  in  ipso  puncto  concursus  liberi,  tunc  non  plus  potest 
per  instrumentum  intro  recipi , quam  quantum  tegi  potest  de  re  visibili  a 
lente  convexa,  si  ad  contactum  applicetur.  Neque  tamen  sic  distincte  cerni 
potest  illa  particula  rei  visibilis  propter  duas  causas:  1)  propter  oculum, 
quia  radii  habent  alienam  ab  oculo  convergendam  vel  divergentiam ; 
2)  propter  confusionem  lucularum.  Quodlibet  enim  punctum  illius  parti- 
culae rei  visibilis  pingit  certum  quidem  punctum  concavi,  at  trajecto  con- 
cavo pingit  eandem  particulam  retiformis  in  oculo  quam  et  aliud.  Cum 
itaque  retiformis  tunica  oculi  pingatur  eadem  sui  parte  ab  omnibus  punctis 
rei  visibilis,  fit,  ut  fortior  lux  puncti  unius  obliteret  debiliorem  aut  miscean- 

tur  inter  se,  et  sic  confusa  et  uniformis  fiat  visio  totius  visibilis  parti- 
culae, non  secus  ac  si  non  particula  sed  unicum  visibilis  rei  punctum  esset. 
Sed  et  hoc  addam,  quod  plane  pro  nova  quaestione  potest  haberi:  quaerat 
enim  aliquis,  quid  hic  faciat  diversitas  concavorum,  si  comparetur  distantia? 
Respondeo  distincte.  Nam  si  maneat  oculus  in  eadem  distantia  a lente 
convexa  et  interponi  possint  diversa  concava:  tunc  id,  cujus  est  minor  cir- 
culus concavitatis,  debet  admoveri  oculo  propius,  cujus  vero  major  circulus, 
longius  debet  ab  oculo  discedere , scilicet  ad  hoc  efficiendum , ut  sequatur 
per  utrumque  idem  visionis  effectus  in  qualitate  et  copia  videndorum. 
Contrarium  vero  accidit,  si  concavis  perspicillis  utamur  solitariis,  qui  sumus 
myopes.  Nam  si  quod  perspicillum  est  pro  me  nimis  concavum,  si,  inquam, 
concavitatis  circulus  est  nimis  parvus , tunc  removeo  perspicillum  longius 
ab  oculo  et  sequitur  distincta  visio.  Quia  enim  concava  disgregant  radios, 
a latere  disgregant  evidentius  quam  circa  centrum  fundi , ubi  rectior  inci- 
dentia , minor  refractio.  Si  ergo  disgregatorum  nimia  est  diversio , tunc 
elongatione  concavi  ab  oculo  praestatur  id,  ut  illi  nimium  divergentes  inci- 
dant in  pupillam. 

Quantum  in  hoc  genere  intellexi,  Tibi  Nobilissime  Octavi  detexi. 
Quod  superest  te  etiam  atque  etiam  rogo , ista  boni  consulas  et  sicubi 
rescripseris , missis  illis  tuis  observationibus , mihi  mehercle  probrosis, 
orationem  dignitati  tuae  personae  attemperes , ut  et  tu  laudando  et  ego 
gaudendo  uterque  intra  Christianae  modestiae  fines  nos  contineamus. 

Yale  meque  ama.  Nob.  Ex.  Tuae 

observantissimus 
J.  Keplerus. 

Has  literas  Pisanus  non  accepisse  videtur,  cum  in  ultimis  illius  literis,  quas  exhibent 
codices,  datis  d.  1.  Maj.  1618.  eandem  moveat  quaestionem  et  hinc  inde  plane  obmutuerit. 

«Ephemerides11  quas  supra  monet  Keplerus  Pisanum  relegendas  esse,  1.  c.  haec  habent: 
Quod  Metius  inventor  telescopii  pollicetur  «instrumentum , quo  literas  ex 
intervallo  trium  milliarium  legere  possis id  pulchrum  ausu,  impossibile 
factu  puto.  Non  vidit  homo  aut  non  percepit  demonstrationes  a me  pro- 
ditas. Unciales  literas  repraesento  facile,  quae  sunt  scriptae  communi  magni- 
tudine, sed  illas,  quae  non  distant  multo  plus  a vitro  quam  vitrum  ab  oculo. 
Datur  appositio  ad  speciem  in  infinitum , at  divisione  infinita  incrementi 
primi , non  repetitione  incrementi  ejusdem.  Quanto  majus  apparet  quod 
vides , tanto  minor  est  incrementi  auctio.  Quid  quod  et  quanto  se  ipso 
majus  apparet  quod  vides , tanto  pars  de  toto,  quae  in  uno  perspicilli  situ 
videtur,  minor  est  ? Lego  tamen  et  ipse  literas  ex  intervallo  trium  millia- 
rium, sed  inscriptas  horologii  circulo , pedales  et  cubitales  existentes , nec 
nisi  diis  faventibus  Junone  et  Phoebo.  — 

Concinnavit  Keplerus  eam  praefationis  ad  Ephemerides  anni  1617.  partem,  e qua 
praemissa  desumsimus,  forma  epistolae  ad  Davidem  Fabricium  datae,  respondens  ad 
«interpellationes"  illius,  insertas  Prognosticis  annorum  1615 — 17.  (Comp.  Opt.  p.  1.09  et 
Comment.  Martis.)  Praeter  ea,  quae  Keplerus  hic  de  tubo  optico  profert,  alia  quaedam 
deprehendimus  notatu  digna,  quae  quum  propius  attineant  libellum,  quem  inscripsit  Keplerus  : 
Phaenomenon  Singulare  seu  Mercurius  in  Sole  visus,  ad  hunc  reservanda 
censuimus,  quo  Vol.  II.  concluditur.  — 

Jam  tandem  libros  Kepleri,  de  quibus  huc  usque  egimus,  proponimus  hoc  ordine: 

I.  Dissertatio.  II.  Narratio.  III.  Dioptrice. 

ILLUSTRISSIMO  ET  REVERENDISSIMO 

Domino  Domino 

JULIANO  MEDICES 

SERENISSIMI  MAGNI  HETRURIAE  DUCIS 
Apud  S“*  Cm-  Mtem- 

ORATORI, 

Domino  meo  C o 1 en  d i s s i m o. 

Illustrissime  Domine,  Epistolam  hanc  meam  ad  Galilaeum  Galilaeum, 
Professorem  mathematicum  in  celeberrima  academia  Patavina  de  Nuncio  ejus 
Sidereo  perscriptam  et  jam  typis  descriptam,  cui  potius  inscribam,  quam 
Illae  D*  Tae  non  invenio.  Tu  enim  exarandae  illius  auctor  mihi  fuisti 
primum  transmisso  ad  me  VI.  Id.  Aprilis  per  Thomam  Segethum  exemplari 
Nuncii  Siderei,  et  die  mihi  dicto  ad  Idus,  quo  Te  convenirem:  post  ut 
comparui,  praelecta  mihi  ex  literis  ad  Te  Galilaei  postulatione  tuaque  ad- 
juncta cohortatione:  qua  percepta  et  promisi  me  intra  diem,  quo  solent 
abire  cursores,  exaraturum  aliquid  et  praestiti.  Sed  et  nuper  admodum 
a me,  cum  obvium  habuisses,  diligenter  petiisti,  ut  exemplum  epistolae  si 
quod  retinuissem  Tibi  concederem  legendum : ipsam  quippe  epistolam,  quam- 
vis apertam  exhibuissem , per  occupationes  illius  diei  non  potuisse  cognos- 
cere: quod  rursum  promisi  me  facturum  primum  atque  ad  mundum  descrip- 
sissem. Concepi  autem  illam  initio  et  jam  typis  expressi  tanto  libentius, 
quod  et  Galilaeus,  ad  quem  illa  destinabatur,  Mediceorum  cliens  esset 
et  Medice  i principis  Magni  Hetruriae  Ducis  Legatus,  ipse  quoque  gente 
Mediceus  hoc  a me  peteret;  et  denique  materia,  de  qua  scribendum 
erat,  esset  ejusmodi,  qua  (siquidem  vera  traderentur)  Medie  ei  nominis 
honos  auctoris  consilio  comprehenderetur. 

Accipe  igitur  Ulustrisse  D®  ex  privata  et  Galilaei  propria  publicam 
descriptione  factam,  publica  dicatione  jam  Tuam:  exque  hac  dedicatione 
studium  meum  in  veritate  et,  quod  hac  sola  nititur,  Me  di  ce  i principatus 
decore  post  Galilaeum  auctorem  asserendo  cognosce;  meumque  erga  111. 
D.  T.  animum  ad  obsequia  paratissimum  aestima.  Denique  me  inter  clientes 
tuos  numera.  Vale.  V.  Non.  Majas.  Anno  Christi  Domini  MDCX. 

111.  D.  T. 

ad  obsequia  devotus 

Joannes  Keplerus, 

S.  C.  M.  Mathematicus. 

Cum  multi  sententiam  meam  super  Galilaei  Nuncio  Sidereo  expeterent, 
satisfacere  placuit  omnibus  lioc  operae  compendio,  ut  epistolam  ad  Gali- 
laeum missam  (magna  quidem  festinatione  inter  occupationes  necessarias 
intra  praescriptum  diem  fusam)  publicis  typis  exscriberem. 

Atqui  amici  ea  jam  excusa  monuerunt,  videri  paulo  conceptam  inso- 
lentius. Alius  enim  ablatum  cupiebat  exordium , quidam  mitigata  voluisset 
verba  nonnulla,  quae  sententias  a scholarum  consuetudine  recedentes  anta- 
gonistae  tribuere  videri  possint  improvidis : non  nemo  parcius  etiamnum  lau- 
datum Galilaeum  desiderabat,  ut  locus  relinqueretur  sententiae  clarissimorum 
virorum,  quos  diversum  a me  sentire  audiant. 

Itaque  consilium  hoc  inii,  ut  monerem  lectorem,  suum  cuique  pulchrum, 
plerosque  contendendo  excandescere,  mihi  gratius  disputationum  videri  con- 
dimentum hilaritatem:  alii  gravitate  asseverationum  dignitatem  affectant  in 
tradenda  philosophia,  fiunt  tamen  et  ipsi  saepe  praeter  institutum  ridiculi; 
ego  ad  id  natura  factus  videor,  ut  laborem  et  difficultatem  doctrinae  remis- 
sione animi  stylo  expressa  temperem. 

Quod  igitur  exordium  attinet,  meminerit  lector,  id  ad  eum  perscriptum 
esse,  quem  consentaneum  sit  legisse  praefationem  meam  super  Commentaria 
Martis  nuper  edita,  quae  et  allegata  videt.  Lusus  enim  seu  jocus  militaris, 
quo  sum  usus  in  opere  illo  publico,  derivatus  est  in  hoc  etiam  exordium 
privatae  epistolae  jure  non  deteriori. 

Ad  alteram  censuram  eadem  est  responsio ; fingo  animi  gratia  inter 
disputantes  litem,  rixas,  victoris  triumphum , minas  atroces  : poenam  victi, 
ruborem,  vincula,  carceres,  exilium:  quae  serium  quid  pollicentur,  ac  si 
uterque  super  sua  sententia  veluti  super  aris  et  focis  depugnet.  Atqui  non 
est  opus  moneri  academicos  (ceteri  saltem  cogitent)  quid  sit  positionem 
suam  custodire:  quod  dum  facit  alter,  non  tantum  vera  et  recepta,  sed 
etiam  absurda,  falsa  (imo  in  scholis  saepe  etiam  impia,  perniciosa,  blas- 
phema) pro  suis  usurpat,  eaque , ut  fert  dicendi  occasio , vel  sibi  videri 
vel  se  credere,  se  statuere,  se  probare  vel  probaturum  profitetur,  cum  secura 
nihil  minus  credat,  tantum  ut  exercitatum  reddat  alterum  in  defendenda 
veritate.  Adeoque  major  est  festivitas  contentionis , si  simplicior  aliquis 
de  veritate  velut  de  statu  suo  contrarii  improvisa  assertione  deturbetur, 
jubeaturque  defendere,  quod  defensionis  egere  nunquam  cogitaverat. 

Quod  tertium  caput  objectionis  attinet,  equidem  fucati  nihil  de  Gali- 
laeo scripsi.  Semper  hunc  morem  tenui,  ut  quae  bene  ab  aliis  dicta  pu- 
tarem, collaudarem,  quae  male,  refellerem;  nunquam  coutemtor  aut  dissi- 
mulator alienae  scientiae , ubi  propria  caruissem;  nunquam  vel  servus 
aliorum  vel  mei  negligens,  si  quid  proprio  Marte  invenissem  melius  aut 
prior.  Neque  puto,  tantum  de  me  Germano  Galilaeum  Jtalum  esse  meritum, 
ut  ei  vicissim  adulandum  fuerit  in  veritatis  aut  penitissimae  meae  senten- 
tiae praejudicium. 

Nemo  tamen  existimet,  me  hac  mea  liberalitate  assentiendi  Galilaeo, 
dissentiendi  ab  ipso  libertatem  aliis  ereptum  ire.  Salvo  cujusque  judicio 
illum  laudavi.  Quinimo,  si  qua  hic  etiam  propria  dogmata  suscepi  defen- 
denda, quamvis  id  veritatis  opinione  serioque  animo  feci , non  tamen  gra- 
vatim  eadem  me  polliceor  abjecturum,  primum  atque  mihi  doctiorum  aliquis 
errorem  legitima  methodo  demonstraverit. 


NOBILI  ET  EXCELLENTISSIMO  DOMINO 

GALILAEO  GALILAEO 

PATRICIO  FLORENTINO, 

PROFESSORI  MATHESEOS  IN  GYMNASIO  PATAVINO, 

JOAMES  KEPLERUS 

S.  C.  M.  Mathematicus 
S.  P.  D. 

Jam  pridem  domi  meae  consederam  otiosus , nihil  nisi  te  cogitans, 
Galilaee  praestantissime,  tuasque  literas.  Emisso  enim  superioribus  nun- 
dinis in  publicum  libro  meo , Commentaria  de  motibus  Martis  inscripto, 
multorum  annorum  labore,  exque  eo  tempore,  quasi  qui  difficillima  expeditione 
bellica  gloriae  satis  peperissem,  vacatione  nonnulla  studiis  meis  interposita, 
fore  putabam,  ut  inter  ceteros  et  Galilaeus  maxime  omnium  idoneus  mecum 
de  novo  astronomiae  seu  physicae  coelestis  genere  promulgato  per  literas 
conferret  intermissumque  ab  annis  12  institutum  resumeret. 

Ecce  vero  tibi  ex  inopinato  circa  Idus  Martias  celerum  opera  nun- 
ciatum  in  Germaniam  Galilaei  mei , pro  lectione  alieni  libri  occupationem 
propriam  insolentissimi  argumenti,  de  4 planetis  antea  incognitis  (ut  cetera 
libelli  capita  praeteream)  usu  perspicilli  duplicati  inventis : quod  cum 

Illustris  S.  C.  M.  Consiliarius  et  S.  Imperialis  Consistorii  Referendarius, 
D.  Jo.  Matthaeus  Wackherius  a Wakhenfelss  de  curru  mihi  ante 
habitationem  meam  nunciasset , tanta  me  incessit  admiratio  absurdissimi 
acroamatis  consideratione,  tanti  orti  animorum  motus  (quippe  ex  inopinato 
decisa  antiqua  inter  nos  liticula),  ut  ille  gaudio,  ego  rubore,  risu  uterque 
ob  novitatem  confusi,  ille  narrando,  ego  audiendo  vix  sufficeremus.  Auge- 
bat stuporem  meum  Wackherii  asseveratio,  viros  esse  clarissimos,  doctrina, 
gravitate , constantia  supra  popularem  vanitatem  longissime  evectos , qui 
haec  de  Galilaeo  perscribant,  adeoque  jam  librum  sub  praelo  versari  proxi- 
misque cursibus  affuturum. 

Me,  ut  primum  ab  ore  Wackherii  discessi,  Galilaei  potissimum  movit 
auctoritas,  judicii  rectitudine  ingeniique  solertia  parta.  Itaque  meditatus 
mecum  sum,  qui  possit  aliqua  fieri  accessio  ad  planetarum  numerum  salvo 
meo  Mysterio  Cosmographico,  quod  ante  annos  13  in  lucem  dedi,  in  quo  5 
illae  Euclidis  figurae,  quas  Proclus  ex  Pythagora  et  Platone  cosmicas 
appellat,  planetas  circa  Solem  non  plures  sex  admittunt. 

Apparet  autem  ex  praefatione  illius  libri,  et  me  tunc  quaesivisse 
plures  circa  Solem  planetas,  sed  frustra. 

Quod  igitur  haec  perpendenti  incidebat , curriculo  ad  Wackherium 
detuli,  nimirum:  uti  Terra  unus  ex  planetis  (Copernico)  Lunam  suam  habeat 
extra  ordinem  sese  circumcursitantem , sic  fieri  sane  posse,  ut  Galilaeo  4 
aliae  Lunae  minutissimae  angustissimis  meatibus  circa  Saturni,  Jovis,  Martis 
et  Veneris  corpuscula  circumvolvi  videantur:  Mercurium  vero  circumsolarium 
ultimum  tam  esse  immersum  in  Solis  radios , ut  in  eo  nihil  adhuc  simile 
potuerit  a Galilaeo  deprehendi. 

Wackherio  contra  visum,  haud  dubie  circa  fixarum  aliquas  circumire 
novos  hos  planetas  (quale  quid  jam  a multo  tempore  mihi  .ex  Cardinalis 
Cusani  et  Jordani  Bruni  speculationibus  objecerat),  ac  si  quatuor  ibi  latue- 
rint hactenus  planetae , quid  igitur  impedire  quin  credamus , innumerabiles 
porro  alios  ibidem  hoc  initio  facto  detectum  iri : adeoque  vel  mundum  hunc 
ipsum  infinitum,  ut  Melisso  et  philosophiae  magneticae  auctori  Guil.  Gil- 
berto  Anglo  *)  placuit : vel  ut  Democrito  et  Leucippo  et  ex  recentioribus 
Bruno  2)  et  Brutio  3),  tuo,  Galilaee,  et  meo  amico  visum,  infinitos  alios 
mundos  (vel  ut  Brunus  Terras)  hujus  nostri  similes  esse. 

Sic  mihi  sic  illi  visum,  interim  dum  librum  Galilaei,  ut  erat  spes  facta, 
cupidine  mira  legendi  expectamus. 

Primum  exemplum  concessu  Caesaris  mihi  contigit  inspicere  cursimque 
pervolitare.  Video  magna  longeque  admirabilissima  spectacula 
proposita  philosophis  et  astronomis,  ni  fallor  et  mihi;  video 
ad  magnarum  contemplationum  exordia  omnes  verae  philoso- 
phiae cupidos  convocari.  Jam  tum  gestiebat  mihi  animus  me  rebus 
inferre,  quippe  provocatum , et  qui  eadem  de  materia  ante  annos  6 scrip- 
sissem, tecum,  Galilaee  solertissime , de  tam  inexhaustis  Jovae  conditoris 
thesauris , quorum  alios  post  alios  nobis  aperit , jucundissimo  scriptionis 
genere  conferre.  Quem  enim  tacere  sinunt  tantarum  rerum  nuncii?  Quem 
non  implet  divini  amoris  abundantia  per  linguam  et  calamum  sese  profun- 
dens ubertissime  ? 

Addebant  animum  Augustissimi  Caesaris  Rudophi  imperia,  qui  meum 
de  hac  materia  judicium  expetebat.  De  Wackherio  vero  quid  dicam?  Ad 
quem  ut  veni  sine  libro,  lectionem  tamen  ejus  professus,  invisum  mihi, 
rixatum  etiam  fuit , denique  plane  conclusum,  ut  in  hac  materia  non  differ- 
rem fieri  quam  disertissimus.  Dum  aliquid  meditor,  superveniunt  literae 
tuae  ad  111.  Magni  Hetruriae  Ducis  legatum,  plenae  tui  in  me  amoris,  ut 
qui  hoc  mihi  honoris  impertitus  sis , ut  per  tantum  virum  potissimum  me 
et  transmisso  exemplari  et  addita  commonefactione  provocandum  ad  scri- 
bendum censueris:  quod  et  praestitit  in  tui  gratiam  perquam  humaniter  et 
me  in  clientelam  suam  suscepit  benevolentissime. 

Quod  igitur  mihi  propria  animi  propensione,  quod  amicis  placet,  quod 
diligenter  ipse  rogas,  id  faciam  non  nulla  spe  inductus,  me  hac  epistola 
id  tibi  profuturum,  si  eam  censueris  ostendendam,  ut  contra  morosos  novi- 
tatum censores,  quibus  incredibile  quidquid  incognitum,  profanum  et  nefan- 
dum, quidquid  ultra  consuetas  Aristotelicae  angustiae  metas,  uno  proaspite 
sis  processurus  instructior. 

Temerarius  forte  videri  possim , qui  tuis  assertionibus  nulla  propria 
experientia  suffultus  tam  facile  credam.  At  qui  non  credam  mathematico 
doctissimo,  cujus  vel  stilus  judicii  rectitudinem  arguit,  qui  tantum  abest  ut 
sese  vanitati  dedat  seseque  vidisse  dictitet,  quae  non  viderit,  popularem 
auram  captans,  ut  vel  receptissimis  opinionibus  veritatis  amore  non  dubitet 

repugnare  vulgique  vituperia  susque  deque  ferre  ? Qui  quod  publice  scribit, 
probrumque  si  quod  committeretur,  clam  habere  nequaquam  posset?  Egone 
ut  Patricio  Florentino  fidem  derogem  de  iis  quae  vidit  ? perspicaci  luscio- 
sus? instrumentis  ocularibus  instructo  ipse  nudus  et  ab  hac  supellectili 
inops  ? Ego  non  credam  omnes  ad  eadem  spectacula  invitanti , et  quod 
caput  est,  vel  ipsum  suum  instrumentum  ad  faciendam  fidem  oculis  offerenti? 

An  parum  hoc  fuerit,  Magnorum  Hetruriae  Ducum  familiam  ludificari 
Mediceumque  nomen  figmentis  suis  praefigere , planetas  interim  veros 
pollicentem  ? 

Quid  quod  propriis  experimentis,  quod  et  aliorum  asseverationibus  in 
parte  libri  deprehendo  veracissimum?  Quid  causae  sit,  cur  solum  de  4 
planetis  deludendum  sibi  putaverit  orbem  ? Tres  sunt  menses,  cum  Augustis- 
simus Imperator  super  Lunae  maculis  varia  ex  me  quaesivit,  in  ea  consti- 
tutus opinione,  terrarum  et  continentium  simulacra  in  Luna  ceu  in  speculo 
resplendescere.  Allegabat  hoc  potissimum,  sibi  videri  expressam  Italiae 
cum  duabus  adjacentibus  insulis  effigiem.  Specillum  etiam  suum  ad  eadem 
contemplanda  offerebat  in  dies  sequentes,  quod  omissum  tamen  est.  Adeo 
eodem  tempore,  Galilaee,  Christi  Domini  patriam  vocabulo  praeferens,  Chri- 
stiani orbis  Monarcham  (ejusdem  irrequieti  spiritus  instinctu , qui  naturam 
detectum  ibat)  deliciis  tuis  aemulatus  es. 

Sed  et  antiquissima  est  haec  de  maculis  Lunae  narratio,  fulta  aucto- 
ritate Pythagorae  et  Plutarchi  summi  philosophi , et  qui , si  hoc  ad  rem 
facit,  proconsulari  imperio  Epirum  tenuit  sub  Caesaribus.  Ut  Maestlinum 
adeoque  et  mea  Optica  ante  annos  6 edita  praeteream  inque  suum  locum 
inferius  differam. 

Haec  igitur  cum  consentientibus  testimoniis  etiam  alii  de  Lunae  cor- 
pore asseverent,  consentanea  iis,  quae  tu  de  eodem  longe  dilucidissima  affers 
experimenta : tantum  abest  ut  fidem  tibi  in  reliquo  libro  et  de  4 circum- 
Jovialibus  planetis  derogem,  ut  potius  optem,  mihi  in  parato  jam  esse 
perspicillum,  quo  te  in  deprehendendis  circum-Martialibus  (ut  mihi  proportio 
videtur  requirere)  duobus , et  circum-Saturniis  6 vel  8 praevertam , uno 
forsan  et  altero  circum  - Venerio  et  circum  - Mercuriali  accessuro.  Quam 
ad  venaturam,  quod  Martem  attinet,  tempus  erit  maxime  idoneum  October 
venturus,  qui  Martem  in  opposito  Solis  exhibet.  Terris  (praeterquam  a.  1608) 
omnium  proximum,  errore  calculi  3 amplius  graduum. 

Age  igitur  ut  de  rebus  certissimis  meisque  oculis,  ut  omnino  spero, 
videndis  tecura  Galilaee  sermonem  conferam ; tui  quidem  libri  methodum 
secuturus,  omnes  vero  philosophiae  partes,  quae  vel  ex  hoc  tuo  nuncio 
ruinam  minantur  vel  confirmantur  vel  explicantur,  juxta  pervagaturus : ut 
nihil  supersit  quod  lectorem  philosophiae  deditum  suspensum  teneat  et  vel 
a fide  tibi  perhibenda  prohibeat  vel  ad  contemnendam,  quae  hactenus  erat 
in  pretio,  philosophiam  impellat. 

Primum  libelli  tui  caput  in  fabrica  perspicilli  versatur,  tantae  quidem 
efficaciae,  ut  rem  spectanti  millies  exhibeat  majori  planitie,  quod  tum  fit, 
si  diameter  tricies  bis  repraesentetur  longior.  Quodsi  facultas  aestimatoria 
manet  in  sententia  consuetae  magnitudinis,  necesse  est  ei  tunc  rem  videri 
tricies  bis  propiorem.  Distantiam  enim  oculus  non  videt,  sed  conjicit,  ut 
docent  optici.  Da  enim  hominem  aliquem  abesse  3200  passibus , videri 
vero  sub  angulo  32  majori,  quam  videtur  alius  sine  perspicillo  100  passi- 
bus absens : cum  certum  habeat  oculus , hominem  illum  remotum  habere 

consuetam  magnitudinem,  censebit  non  pluribus  100  abesse  passibus,  ad- 
juvante et  clarificatione  visionis  perspicillo  procurata.  Incredibile  multis 
videtur  epichirema  tam  efficacis  perspicilli,  at  impossibile  aut  novum  nequa- 
quam est,  nec  nuper  a Belgis  prodiit,  sed  tot  jam  annis  antea  proditum  a 
J o.  Baptista  Porta,  Magiae  naturalis  libro  XVII,  cap.  10,  de  cristal- 
linae  lentis  affectibus.  Utque  appareat,  ne  compositionem  quidem  cavae 
et  convexae  lentis  esse  novam , age  verba  Portae  producamus.  Sic  ille : 
„Posito  oculo  in  centro  retro  lentem , quae  remota  fuerint  adeo  propinqua 
videbis , ut  quasi  manu  ea  tangere  videaris,  ut  valde  remotos  cognoscas 
amicos,  literas  epistolae  in  debita  distantia  collocatae  adeo  magnas  videbis, 
ut  perspicue  legas;  si  lentem  inclinabis,  ut  per  obliquum  epistolam  inspi- 
cias , literas  satis  majusculas  videbis , ut  etiam  per  20  passus  remotas 
legas:  et  si  lentes  multiplicare  noveris,  non  vereor,  quin  per 
100  passus  minimam  literam  conspiceris,  ut-  ex  una  in  alteram 
majores  reddantur  characteres.  Debilis  visus  ex  visus  qualitate  specillis 
utatur.  Qui  id  recte  sciverit  accommodare,  non  parvum  nanciscetur  secretum. 
Concavae  lentes  quae  longe  sunt  clarissime  cernere  faciunt,  convexae  pro- 
pinqua, unde  ex  visus  commoditate  his  frui  poteris.  Concavo  longe  parva 
vides  sed  perspicua,  convexo  propinqua  majora  sed  turbida.  Si  utrum- 
que recte  componere  noveris,  et  longinqua  et  proxima  majora  et  clara 
videbis.  Non  parum  multis  amicis  auxilii  praestitimus , qui  et  longinqua 
obsoleta,  proxima  turbida  conspiciebant,  ut  omnia  perfectissime  contueren- 
tur.“ Haec  capite  10.  Capite  11.  novum  titulum  facit  de  specillis,  quibus 
supra  omnem  cogitatum  longissime  quis  conspicere  queat : sed  demonstra- 
tionem de  industria  (quod  et  profitetur)  sic  involvit,  ut  nescias  quid  dicat, 
an  de  lentibus  perlucidis  agat,  ut  hactenus,  an  vero  speculum  adjungat 
opacum  laevigatum:  cujusmodi  unum  et  ipse  in  animo  habeo,  quod  res 
remotas  nullo  discrimine  absentiae  in  maxima  quantitate  ideoque  ut  pro- 
pinquas et  praeterea  proportionaliter  auctas  exhibet,  tanta  claritate  quanta 
ex  speculo  (quod  necessario  coloris  fusci  est)  sperari  potest. 

Huic  loco  libri  Portae  cum  viderem  praefixam  querelam  initio  capi- 
tis 10:  „cavarum  et  convexarum  lentium  et  specillorum,  tantopere  humanis 
usibus  necessariorum,  neque  effectum  neque  rationes  adhuc  a nemine  alla- 
tas, “ eam  operam  sumsi  ante  annos  sex  in  Astronomiae  parte  Optica,  ut 
quid  in  simplicibus  perspicillis  accideret,  luculenta  demonstratione  geometrica 
redderem  expeditum.  Videre  est  ibi  Cap.  V.,  ubi  demonstro  illa  quae  per- 
tinent ad  modum  videndi,  conjunctas  in  schemate  effigies  cavi  et  convexi 
perspicilli,  plane  ad  eum  modum,  quo  solent  “hodie  in  vulgatis  tubis  jungi. 
Quodsi  non  lectio  Magiae  Portae  occasionem  dedit  huic  machinamento, 
aut  si  non  aliquis  Belgarum  ex  ipsius  Portae  instructione  fabrefactum  in- 
strumentum solutis  silentii  legibus  morte  Portae  multiplicavit  in  plura 
exempla,  ut  mercem  venalem  faceret,  haec  certe  effigies  ipsa  (fol.  256) 
libri  mei  potuit  curiosum  lectorem  admonere  de  structura,  praesertim  si 
lectionem  demonstrationum  mearum  cum  textu  Portae  conjunxit.  Non  est 
tamen  incredibile,  solertes  sculptores  in  gente  industria,  qui  perspicillis  ad 
sculpturae  minutias  videndas  utuntur,  casu  etiam  in  fabricam  hanc  incidisse, 
dum  lentes  convexas  cavis  varie  associant,  ut,  quae  combinatio  melius  ser- 
viat oculis,  eam  eligant.  Non  ista  dico  ad  deprimendam  inventoris  mechanici 
laudem,  quisquis  fuit.  Scio  quantum  intersit  inter  rationales,  conjec- 
turas et  ocularem  experientiam;  inter  Ptolemaei  disputationem  de  antipo- 

dibus  et  Columbi  detectionem  novi  orbis,  adeoque  et  inter  ipsos  vulgo 
circumlatos  tubos  bilentes , et  inter  tuam  Galilaee  machinam,  qua  coelum 
ipsum  terebrasti:  sed  nitor  hic  fidem  incredulis  facere  instrumenti  tui.  — 

Fatendum  est,  me  ex  eo  tempore,  quo  Optica  sum  aggressus,  creberrime 
a Caesare  rogatum  de  Portae  suprascriptis  artificiis , fidem  iis  ut  plurimum 
derogasse.  Nec  mirum,  miscet  enim  manifeste  incredibilia  probabilibus,  et 
titulus  capitis  11.  verbis:  „Supra  omnem  cogitatum  quam  longissime  pro- 
spicere “ videbatur  absurditatem  opticam  involvere : quasi  visio  fiat  emit- 
tendo et  perspicilla  acuant  oculi  jaculos,  ut  ad  remotiora  perietrent,  quam 
si  nulla  perpicilla  adhiberentur:  aut  si,  ut  agnoscit  Porta,  visio  fit  reci- 
piendo , quasi  tunc  specilla  rebus  videndis  lucem  concilient  vel  augeant, 
cum  hoc  potius  verum  sit,  quae  non  ultro  ad  nostros  oculos  ejaculantur 
aliquam  luculam , qua  mediante  conspiciantur,  nunquam  illa  ullo  perspicillo 
detegi  posse.  Praeterea  credebam  non  tantum  aerem  esse  crassum  et  colore 
caeruleo , quo  visibilium  partes  minutae  eminus  obtegerentur  et  confunde- 
rentur; quod  cum  per  se  certum  sit,  frustra  videbam  expectari  a perspicillo, 
ut  hanc  aeris  interfusi  substantiam  a visibilibus  detergat:  sed  de  ipsa  etiam 
coelesti  essentia  tale  aliquid  suspicatus  sum,  quod  nos,  si  maxime  Lunae 
corpus  in  immensum  augeamus , impedire  possit  quo  minus  exiguas  ejus 
particulas  in  sua  puritate  seorsim  a coelesti  materia  .profundissima  agnos- 
cere possimus.  Has  igitur  ob  causas  abstinui  a tentanda  mechanica,  concur- 
rentibus insuper  aliis  etiam  impedimentis. 

At  nunc  merito  tuo,  Galilaee  solertissime,  commendo  indefessam  tuam 
industriam,  qui  diffidentia  omni  posthabita  recta  te  ad  oculorum  experi- 
menta contulisti , jainque  orto  per  tua  inventa  veritatis  Sole  omnes  istas 
titubationum  larvas  cum  nocte  matre  dispulisti,  quidque  fieri  posset  facto 
demonstrasti. 

Te  monstrante  agnosco  substantiae  coelestis  incredibilem  tenuitatem, 
quae  quidem  ex  Opticis  meis  (fol.  206)  patet , si  proportionem  densitatis 
aeris  ad  aquam  conferas  cum  proportione  densitatis  aetheris  ad  aerem 
procul  dubio  multo  majori:  quae  efficit,  ut  ne  minutissima  quidem  stellati  orbis 
(nedum  Lunaris  corporis , stellarum  humillimae)  particula'  nostros  oculos 
effugiat  tuo  instrumento  instructos,  multoque  plus  materiae  (vel  opacitatis) 
in  uno  specilli  corpusculo  interponatur  inter  oculum  et  rem  visam,  quam  in 
toto  illo  immenso  aetheris  tractu:  quia  ex  illo  aliquantula  resultat  obscuri- 
tas, ex  hoc  nulla : ut  pene  concedendum  videatur , totum  illud  immensum 
spatium  vacuum  esse. 

Etsi  igitur  avide  tuum  Galilaee  instrumentum  expecto,  tamen,  si  qua 
mihi  sors  affulgebit,  ut  mechanica  remotis  obstaculis  tentare  possim,  strenue 
me  in  iis  exercebo , idque  gemina  via.  Nam  vel  multiplicabo  lentes  per- 
fectarum sphaericarum  hinc  inde  superficierum  lenissime  assurgentium,  eas- 
que  certis  intervallis  in  arundine  disponam,  exteriores  paulo  latiores,  ut 
tamen  oculus  intra  terminum  intersectionis  parallelorum  omnium  lentium 
constituatur:  de  quibus  terminis  vide  Optica  mea  (p.  246);  vel  ut 

in  unica  superficie  errorem  (si  quis  esset)  facilius  corrigere  possim , unam 
solam  lentem  seu  umbonem  effigiabo,  altera  superficie  proxime  plana,  quippe 
in  convexitatem  sphaericam  solius  dimidii  gradus  seu  34'  assurgente,  reliqua 
non  sphaerica,  quae  ad  oculum  vergit,  ne  mihi  contingat,  quod  (in  Optica) 
ostendit  schema  81.  fol.  251.  fiatque  partium  rei  visae  distortio  et  confusio  (de 
qua  est  prop.  IBlUm^in  umbonem  assurgente,  ut  est  in  schemate  83.  demon- 

stratura , ut  sit  humori  crystallino  oculi  similis  ; linea  quippe  hyperbolica 
tornata  descripta , quam  in  schemate  69  quaesivi  propter  machinamenta 
optica,  ut  est  p.  188  et  196,  sc.  ut  non  distorta  fiat  visio,  sed  partium  rei 
visae  imagines  augeantur  proportionaliter,  ut  proposui  p.  193. 

Haec,  inquam,  in  constituenda  lente  convexa  observabo,  ut  majora  prae- 
stem visibilia:  oculumque  non  longe  ab  hoc  puncto  collocabo,  in  quod 
omnium  rei  visae  punctorum  radii  (quae  proprietas  est  hujus  umbonis 
hyperbolici)  unice  confluunt;  hyperbola  eousque  continuata  erit,  ut  radius 
ex  puncto  seu  centro  hoc  in  contingentem  extremum  hyperboles  faciat  an- 
gulum 27°ideoque  refractionem  circiter  9,  ut  ad  30  '/2°  habeam  in  utriusque 
lateris  refractione  extima,  in  intermediis  proportionaliter  minus. 

Quia  vero  unius  puncti  de  re  lucente  tam  remota  radiationes  proxime 
parallelae  descendunt  ad  umbonem,  post  quem  convergentes  in  humorem 
oculi  crystallinum  incidunt,  adeo  ut  post  crystallinum  facta  refractione  con- 
currant in  puncto  proxime  crystallinum,  et  ab  eo  se  rursum  dilatent,  donec 
in  retiformem  veniant  jam  dilatati  instar  penicilli,  atque  ita  pro  punctis 
lunae  singulis  singulae  retiformis  illustrantur  superficies,  adeo  ut  confusissima 
fiat  visio : ideo  ad  oculum  cujuslibet  spectantis  peculiarem  pro  diversitate 
oculorum  adhibebo  lentem  cavam,  ut  convergentes  unius  puncti  radii  con- 
traria refractione  in  cavo  facta  prohibeantur  convergere,  sed  potius  diver- 
gentes et  sic  velut  ab  aliquo  propinquo  puncto  venientes  in  crystallinum 
incidant  perque  eum  refracti  in  retiformi  ipsa  sortiantur  sua  collectionum 
puncta  : quae  definitio  est  visionis  distinctae.  Quae  omnia  demonstravi  p.  256 
meae  Optices. 

Atque  haec  de  instrumento  ipso.  Jam  quod  usum  ejus  attinet,  argutum 
sane  est  inventum  tuum,  quomodo  cognoscatur,  quanta  fiat  rerum  per 
instrumentum  ampliatio  et  quomodo  singula  in  coelo  minuta  minutorumque 
partes  dignosci  possint.4)  Qua  in  re  cum  in  certamen  veniat  industria  tua 
cum  Tychonis  Brahei  in  observando  certitudine  accuratissima,  non  abs  re 
fuerit  aliquid  interloqui.  Memini  cum  polyhistor  ille  scientiarum  omnium 
Jo.  Pistorius  5)  ex  me  quaereret  non  una  vice,  num  adeo  limatae  sint  Bra- 
heanae  observationes,  ut  plane  nihil  in  iis  desiderari  posse  putem?  valde 
me  contendisse,  ventum  esse  ad  summum  nec  relictum  esse  quicquain  humanae 
industriae,  cum  nec  oculi  majorem  ferant  subtilitatem,  nec  refractionum 
negotium  siderum  loca  respectu  horizontis  statu  movens;  atque  hic  illum 
contra  constantissime  affirmasse,  venturum  olim,  qui  perspicillorum  ope 
subtiliorem  aperiat  methodum;  cui  ego  refractiones  perspicillorum  ut  ineptas 
ad  observationum  certitudinem  opposui.  At  nunc  demum  video,  verum  in 
parte  vatem  fuisse  Pistorium.  Ipsae  quidem  Brahei  observationes  per  se 
stant  habentque  suam  laudem.  Nam  quid  sit  in  coelo  arcus  60°,  quid  34', 
hoc  solis  Brahei  instrumentis  innotescit  6).  At  ubi  Braheus  hoc  pacto 
gradus  coelestes  (vel  etiam  ego  meo  artificio  optico  Lunae  diametrum)  in 
coelo  fuerimus  dimensi,  jam  superveniens  tuum  Galilaee  perspicillum  et 
quantitatem  illam  a Braheo  et  a me  proditam  complectens,  subtilissime 
illam  in  minuta  et  minutorum  partes  subdividit],  seseque  Brahei  methodo 
observandi  elegantissimo  conjugio  associat,  ut  et  Braheus  ipse  habeat,  quo 
tua  observationis  methodo  gaudeat  et  tu  tuam  ex  Braheana  necessario 
instruas.  Yis  dicam  quod  sentio?  Opto  mihi  tuum  instrumentum  in  eclipseos 
Lunaris  contemplatione  : sperarem  ex  eo”praestantissima  praesidia  ad  ex- 
poliendum, est  ubi  et  reformandum  totum  Hipparchum  meum,  seu  demon- 

strationem  intervallorum  et  magnitudinis  trium  corporum,  Solis,  Lunae  et 
Terrae.  Diametrorum  enim  Solis  et  Lunae  differentiam  variabilem  digitosque 
in  Luna  deficientes  nemo  exactius  numerabit,  nisi  qui  tuo  instructus  oculari 
diligentiam  in  observando  adhibuerit.  Stet  igitur  Galilaeus  juxta  Keplerum, 
ille  Lunam  observans  converso  in  coelum  vultu,  hic  Solem,  aversus  in  tabellam 
(ne  oculum  urat  specillum)  suo  uterque  artificio,  et  ex  hac  societate  prodeat 
olim  nitidissima  intervallorum  doctrina.  Quin  etiam  (praeter  Lunam)  Mer- 
curium ipsum  in  disco  Solis  hoc  meo  artificio  vidi : vide  libellum  hac  de 
re  editum.  Nec  minus  etiam,  si  cometa  quispiam  effulserit,  parallaxes  ejus 
(ut  et  Lunae)  ad  stellulas  illas  minutissimas  et  creberrimas,  solo  tuo 
instrumento  conspicuas,  collatae,  observari  rectissime  poterunt : ex  quibus  de 
altitudine  corporum  illorum  certius,  quam  hactenus  unquam,  licebit  argumentari. 

Atque  haec  tecum  Galilaee  ad  primum  libelli  tui  caput  conferre  libuit. 

Transis  secundo  ad  phaenomena  Lunaria  praestantissima : qua 

mentione  refricas  mihi  memoriam  eorum,  quae  in  Astronomiae  parte  Optica 
Cap.  VI.  de  luce  siderum,  Nro.  9 super  maculis  Lunae  ex  Plutarcho,  Maestlino 
meisque  experimentis  adduxi. 

Ac  initio  perquam  jucundum  est,  et  me  ipsum  in  ejusdem  Lunae 
maculis,  non  ut  tu  converso  sed  averso  vultu  observandis  esse  versatum. 
Schema  hujus  rei  habes  p.  284  mei  libri,  ex  quo  illud  patet,  mihi  quoque 
limbum  Lunae  apparuisse  lucidissimum  undique,  solum  corpus  interius  maculis 
fuisse  distinctum.  7)  Ex  eo  subit  animum,  certare  tecum  in  pervidendis  illis 
minutis  maculis  a te  primum  in  parte  lucidiore  animadversis.  Id  autem 
hoc  pacto  me  spero  perfecturum  mea  observandi  ratione , vultu  a Luna 
averso,  si  Lunae  lumen  per  foramen  in  tabellam  pertica  circumlatam  intro- 
misero,, sic  tamen  ut  foramen  obvallet  lens  crystallina,  sphaerico  maximi 
circuli  gibbo,  et  tabella  ad  locum  collectionis  radiorum  accommodetur.  Sic 
in  pertica  12  pedes  longa  Lunae  corpus  perfectissime  depingetur  quantitate 
monetae  argenteae  majoris.  Artificium  monstravi  prop.  23.  fol.  252,  et  262 
libri  mei ; simplicius  tamen  fuit  propositum  a Porta  primo  titulo  cap.  VI. 
de  lente,  cum  ego  de  integro  globo  demonstraverim. 

Pergamus  Galilaee  tua  excutere  phaenomena.  Nam  cum  aetate  Lunae 
auspicaris  observata  tua,  primumque  ostendis,  quid  corniculatae  desit  ad 
ovalis  lineae  perfectionem.  Ovalem  esse  speciem  circuli  illuminatorii, 
demonstravi  Nr.  8.  fol.  283  libri  mei : terse  igitur  et  plane  mathematice 
loqueris. 

In  consideratione  macularum  a te  primum  animadversarum  in  parte 
Lunae  lucida  omnino  optice  demonstras  ex  illuminationis  ratione,  illas  esse 
cavitates  aliquas  seu  depressas  lacunas  in  Lunari  corpore.  Sed  excitas 
disputationem,  quidnam  sint  illae  tam  crebrae  Lunae  maculae  partis  anti- 
quitus lucidae  putatae.  Tu  eas  cum  vallibus  comparas  nostrae  Telluris;  et 
fateor,  esse  nonnullas  hujusmodi  valles,  praesertim  in  Styria  provincia, 
specie  quasi  rotundas , faucibus  angustissimis  fluvium  Muram  recipientes 
supra,  emittentes  infra,  ut  sunt  campi  dicti  Graecensis,  Libnicensis,  et  ad 
Dravum  Marpurgensis,  aliique  per  alias  regiones,  quos  circum  campos  altis- 
sima  consurgunt  montium  juga,  speciem  aheni  exprimentia;  quippe  non 
minima  pars  latitudinis  camporum  est  altitudo  circumjectarum  crepidinum. 
Equidem  fateor , et  tales  in  Luna  valles  esse  posse , sinuosis  montium 
recessibus  propter  fluvios  excavatas.  At  quia  addis,  tam  crebras  esse  has 
maculas,  ut  assimilent  lucidam  partem  corporis  Lunaris  caudae  pavonis,  in 

varia  specula  velut  oculos  distinctae,  subit  igitur  animum,  num  in  Luna 
hae  maculae  quid  aliud  notent.  Apud  nos  enim  in  Tellure  sunt  sinuosae 
nonnullae  valles,  at  sunt  etiam  in  longum  protensae,  secundum  fluviorum 
decursus,  profunditatis  non  contemnendae : cujusmodL  veluti  perpetua  vallis 
est  Austria  fere  tota  propter  Danubium,  inter  Moraviae  et  Styriae  montes 
depressa  et  quasi  recondita.  Cur  igitur  nullas  tales  longas  in  Luna  maculas 
prodis  ? Cur  plerasque  circulo  circumductas  ? Anne  licet  conjecturis  indul- 
gere,  Lunam  veluti  pumicem  quendam  esse,  creberrimis  et  maximis  poris 
undique  dehiscentem?  Patieris  enim  aequo  animo,  ut  hic  per  occasionem 
aliquid  indulgeam  speculationibus  meis  Commentario  de  Marte  Cap.  34 
propositis,  ubi  ex  eo,  quod  Luna  a Tellure  duplo  celerius  incitatur,  quam 
partes  ipsae  Telluris  extimae  in  circulo  aequatore,  collegi,  Lunare  corpus 
esse  rarum  admodum  quodque  exigua  materiae  paucae  contumacia  praeditum 
raptui  Telluris  non  multum  resistat. 

Veruntamen  haec  (de  absolutis  cavitatibus,  non  per  montes  formatis) 
tanti  non  sunt,  ut  si  juxta  tuas  sequentes  narrationes  stare  omnino  nequeant, 
pertinaciter  defendenda  putem.  Nam  clarissimis  experimentis  lege  plane 
optica  reddidisti  confirmatissimum,  in  Lunari  corpore  multos  per  lucidam 
partem  praesertim  inferius  consurgere  apices  instar  altissimorum  montium 
nostrae  Telluris,  qui  primi  orientis  in  Luna  Solis  luce  fruuntur  eaque  tibi 
perspicillo  tuo  utenti  detegantur. 

Quid  jam  dicam  de  tua  super  antiquis  maculis  Lunae  disputatione 
exactissima?  Cum  fol.  287.  libri  mei  sententiam  Plutarchi  adduxissem,  Lunae 
maculas  illas  antiquas  pro  lacubus  seu  maribus  habentis , lucidas  partes 
pro  continentibus,  non  dubitavi  me  opponere  et  contraria  ratione  in  maculis 
continentes,  in  lucida  puritate  humoris  vim  ponere,  qua  in  re  mihi  Wackhe- 
rius  valde  applaudere  est  solitus.  Adeoque  his  disputationibus  superiori 
aestate  indulsimus  (credo,  quod  natura  per  nos  eadem  moliebatur,  quae  per 
Galilaeum  obtinuit  paulo  post),  ut  in  ipsius  Wackherii  gratiam  etiam  astro- 
nomiam novam,  quasi  pro  iis  qui  in  Luna  habitant,  planeque  geographiam 
quandam  Lunarem  conderem,  cujus  inter  fundamenta  et  hoc  erat,  maculas 
esse  continentes,  lucidas  partes  maria,  (v.  s.  p.  4t7.)  Quid  me  moverit, 
ut  hic  Plutarcho  contradicerem,  videre  est  fol.  287.  libri  mei,  experimentum 
scilicet  ibi  allegatum,  quod  cepi  in  monte  Styriae  Scheckel,  ex  quo  mihi 
subjectus  fluvius  videbatur  lucidus , terrae  tenebrosiores.  At  infirmitatem 
applicationis  folio  verso  margo  ipse  indicat.  Scilicet  non  luce  communicata 
ex  Sole  ut  terrae  lucebat  fluvius,  sed  luce  repercussa  ex  aere  illuminato. 
Propterea  et  causas  experimenti  tentavi  infeliciter.  Nam  contra  doctrinam 
Aristotelis  libro  de  coloribus  hoc  affirmavi : aquas  minus  de  atro  participare 
quam  terras.  Qui  enim  hoc  verum  esse  possit,  cum  terrae  aquis  tinctae 
nigriores  evadant?  Et  quid  multis?  Da  Lunam  ex  alba  gleba  constare,  ut 
Cretam  insulam  (quomodo  Lucianus  Lunam  dixit  casei  similem  Terram  esse) 
concedendum  erit,  clarius  resplendescere  illam  ex  illuminatione  Solis  quam 
maria,  quantumvis  non  atramento  imbuta.  Itaque  nihil  me  liber  meus 
impedit,  quo  minus  te  audiam  contra  me  pro  Plutarcho  mathematicis  argu- 
mentis disserentem,  illatione  argutissima  et  invicta.  Lucidae  quippe  partes 
multis  cavitatibus  dehiscunt,  lucidae  partes  tortuosa  linea  illuminantur,  lucidae 
partes  eminentias  habent  magnas,  quibus  vicinas  partes  praevertunt  in 
illuminatione;  eaedem  et  contra  Solem  sunt  lucidae,  parte  a Sole  aversa 
tenebrosae,  quae  omnia  in  sicco  et  solido  et  eminenti  locum  habent,  in 


cum  Nuncio  Sidereo. 


497 


liquido  minime.  Contra  tenebrosae  partes  notae  antiquitus  sunt  aequabiles, 
tenebrosae  partes  tarde  illuminantur,  quod  earum  arguit  humilitatem,  cum 
circumstantes  eminentes  jam  longe  lateque  colluceant,  et  a tenebrosis 
illuminatis  nigrore  quodam,  velut  umbra,  distinguantur ; linea  illuminationis 
in  parte  tenebrosa  recta  est  in  quadris : quae  vicissim  in  humorem  competunt, 
ima  petentem  et  pondere  suo  fusum  ad  aequilibrium. 

His  inquam  argumentis  plane  satisfecisti : do,  maculas  esse  maria,  do, 
lucidas  partes  esse  terram.  Neque  haec  tua  experimenta  perspicacissima 
vel  meo  ipsius  testimonio  carent.  Nam  fol.  285.  Optices  meae  habes  Lunae 
bisectae  lineam  tortuosam,  ex  quo  elicui  eminentias  et  depressiones  in  Lunae 
corpore.  Fol.  286.  exhibeo  Lunam  in  eclipsi,  figura  laniatae  carnis  aut 
asseris  confracti,  striis  lucidis  sese  in  partem  umbrosam  insinuantibus,  qua 
observatione  idem  tecum  sed  alio  argumenti  genere  evinco,  Lunae  partes 
inaequales  esse,  has  eminentes , illas  profundas ; non  jam  ex  umbrae  pro- 
jectione, sed  ex  eo,  quod  debilitatum  Solis  radium  in  confinio  eclipsis  aliae 
Lunae  partes  fortius,  aliae  debilius  excipiunt  et  revibrant.  At  haec  confuse 
tantum  et  superficiarie  a me  annotata  sunt,  nulla  distinctione  .maculosarum 
partium  a lucidis.  Tua  vero  diligentia  quam  ordinatim  omnia  persequitur! 
Qui  etiam  maculas  ipsas  veteres  albicantibus  areolis  aequabilibus  ceu  maria 
planis  insulis  interstinctas  exhibes. 

Neque  satis  mirari  possum,  quid  sibi  velit  ingens  illa  circuloque  rotun- 
data cavitas  in  sinistro,  ut  loqui  soleo,  oris  angulo  : naturaene  opus  sit  an 
manus  artificis?0)  Nam  profecto  consentaneum  est,  si  sunt  in  Luna  viventes 
creaturae  (qua  in  materia  mihi  post  Pythagoram  et  Plutarchum  jam  olim 
anno  1593.  Tubingae  scripta  disputatione,9)  inde  in  Opticis  meis  fol.  286. 
et  nuperrime  in  supradicta  geographia  Lunari  ludere  placuit),  illas  ingenium 
suae  provinciae  imitari,  quae  multo  majores  habet  montes  et  valles  quam 
nostra  Tellus , ideoque  mole  corporum  maxima  praeditas  immania  etiam 
opera  patrare;  cumque  diem  habeant  15  nostros  dies  longam  aestusque 
sentiant  intolerabiles,  et  fortasse  careant  lapidibus  ad  munitiones  contra 
Solem  erigendas,  at  contra  glebam  forsan  habeant  in  modum  argillae  tenacem: 
hanc  igitur  illis  aedificandi  rationem  usitatam  esse,  ut  campos  ingentes 
deprimant,  terra  circulo  egesta  et  circumfusa,  forte  et  humoris  in  profundo 
eliciendi  causa;  ut  ita  in  profundo  post  tumulos  egestos  in  umbra  lateant 
intusque  ad  motum  Solis  et  ipsi  circumambulent^mbram  consectantes; 
atque  haec  sit  illis  veluti  quaedam  species  urbis  subterraneae , domus, 
speluncae  creberrimae,  in  crepidinem  illam  circularem  incisae ; ager  et  pascua 
in  medio,  ut  Solem  fugientes  a praediis  tamen  longius  non  cogantur  recedere. 

Sed  sequamur  porro  etiam  filum  tuae  scriptionis.  Quaeris,  cur  non 
inaequalis  etiam  appareat  extremus  Lunae  circulus  ? Nescio,  quam  id  diligenter 
fueris  contemplatus,  anne  potius  hic  ex  opinione  vulgi  quaeras?  Nam  libro 
meo  fol.  286.  in  pleniluniis  aliquid  sane  in  hac  extima  circuli  perfectione 
desiderare  me  professus  sum.  Perpende ; et  quid  tibi  videatur  iterato, 
enuncia,  tuis  enim  ocularibus  fidam.  (Comp.  p.  475.) 

Ad  quaestionem  tu  quidem  ut  de  re  certa  respondes  gemino  modo. 
Primus  meis  experimentis  non  repugnat.  Nam  si  frequentia  et  constipatio 
verticum  aliorum  post  alios  in  extremo  aspectabilis  hemisphaerii  limbo 
speciem  exhibet  perfecti  circuli,  fieri  non  potest,  nisi  vertices  ad  tornum 
aequati  et  abrasi  sint,  ut  non  minutulae  nonnullae  rimulae  aut  tuberculi 
compareant,  quod  meis  observatis  esset  consentaneum.  In  altero  modo 

Lunae  circumfundis  sphaeram  aeriam,  quae  in  devexa  globi  reducta  pro- 
funditatem aliquam  radiis  Solaribus  et  Terrestribus  adeoque  et  nostris  aculis 
objiciat;  unde  illi  limbi  merus  et  emaculatus  splendor  tota  interiori  facie, 
qua  non  ita  profunde  nostris  obtutibus  obstat  hic  aer,  crebris  maculis  scatente. 

Potuit  te  hujus  aeris  Lunaris  admonere  liber  meus  fol.  287.  et  319, 
quae  libri  mei  loca  tuis  hic  experimentis  egregie  confirmas.  Sane  non  video, 
qui  Selenitae  illi  in  plenilunio,  quod  nos  videmus  (ceterique  invisibilis 
hemisphaerii  in  novilunio),  quibus  temporibus  ipsis  est  meridies,  immanes 
Solis  aestus  tolerare  possint,  si  non  aer  turbidus  Solem  illis,  ut  fit  apud 
Peruanos,  crebro  tegat  aestumque  humore  temperet;  qui  aer  in  plenilunio 
et  maculas  magis  occultat,  et  splendorem  ex  Sole  ingentem  combibit  adque 
nos  revibrat. 

Quid  tu  de  aere  dicis  circa  Lunam,  cum  Maestlinus  libello  Tubingae 
edito  a.  1606  (Disputatio  de  multifariis  motuum  planetarum  in  coelo  apparentibus 
irregularitatibus)  etiam  pluvias  in  ea  conspexerit?  Sic  enim  ille  Th.  152: 
„In  eclipsi  Lunari  vespere  Dominicae  Palmarum  anni  1605.  in  corpore 
Lunae  versus  boream  nigricans  quaedam  macula  conspecta  fuit,  obscurior 
cetero  toto  corpore,  quod  candentis  ferri  figuram  repraesentabat.  Dixisses 
nubila  in  multam  regionem  extensa,  pluviis  et  tempestuosis  imbribus  gravida, 
cujusmodi  ab  excelsorum  montium  jugis  in  humiliora  convallium  loca  videre 
non  raro  contigit. “ Haec  ille.  Ne  vero  putes  antiquarum  macularum  unam 
fuisse,  monstravit  ipse  mihi  Maestlinus  anno  superiori  diagramma;  macula 
erat  et  situ  et  magnitudine  differens , quippe  quae  quartam  circiter  aut 
quintam  partem  planitiei  Lunaris  occupabat,  et  praeterea  adeo  atra,  ut 
etiam  in  obtenebrata  Luna  eluceret.  Tradit  eo  libello  a Th.  88.  Lunae 
affinitatem  cum  Terra,  in  densitate,  umbra,  caligine,  luce  a Sole  mutuatitia, 
quae  globum  utrumque  circumambulet,  quae  aequales  et  terricolis  Lunae 
pbases  exhibet  et  lunicolis  Terrae,  ut  utrumque  corpus  ab  altero  aequaliter 
illuminetur,  quo  loco  magnam  partem  complectitur  meae  Astronomiae  Lunaris. 
Alterum  gradum  cognationis  horum  corporum  Th.  92.  collocat  in  asperitate 
superficierum,  quodque  notatu  dignum  est,  ex  tribus  locis  Averrois  citat 
dictum  Aristotelis  ex  libro  de  Animalibus,  „quod  Luna  Terrenae  naturae 
admodum  sit  affinis. “ In  specie  de  aere  circa  Lunare  corpus  circumfuso 
a Th.  145.  ex  professo  agit,  cujus  ista  sunt  verba  Th.  149.  tuis  Galilaee 
verbis  adeo  similia,  ut  ex  tuo  libello  desumta  videantur:  „Si  Lunae  corpus, 
inquit,  quacunque  phase  probe  intuearis,  extremam  oram  multo  limpidiori 
puriorique  luce  claram  nec  ullis  maculis  conspersam  videbis:  cum  tamen 
ab  interiori  corpore  plurimae  nigricantes  notae  passim  emicent.  Quis  hic 
dicet,  uniformis  illius  lucis  non  esse  aliud,  quam  hujus  obscurioris  turbidi 
et  maculati  splendoris  subjectum  ?“  Concludit  hinc,  corpus  limbi  esse  per- 
lucidum, quasi  vitreum,  aerium,  homogeneum,  denique  aeris  nostri  circum- 
terrestris  plane  simile. 

Multus  quidem  est  'in  eo,  ut  tecum  Galilaee  hunc  aerem  ex  eo  etiam 
signo  probet,  „quod  pars  lumine  Solis  perfusa  amplioris  circumferentiae 
apparet,  quam  reliquum  orbis  tenebrosi14 : quod  Maestlinus  multis  probat 
experimentis,  non  nocturnis  tantum,  quorum  causa  in  visum  rejici  posset, 
sed  et  diurnis,  quando  stella  Veneris  se  post  Lunae  bifidae  partem  umbro- 
sam recipit.  Verum  pace  vestra  mihi  liceat,  ego  etsi  aerem  Lunae  con- 
cedo, tamen  super  hoc  experimento  maneo  in  sententia : lumen  hinc  Lunae 
inde  stellae  de  die  etiam  sese  in  oculo  ampliare  locumque  partis  tene- 

brosae  carpere,  ut  ea  minuta  lucida  magna  putetur.  Vide  Optica  mea 
fol.  266. 

Sequitur  in  tuo  libello  fol.  13.  10)  ingeniosa  et  legitima  demonstratio 
ejus,  quod  a me  quoque  fol.  286  passim  dictum  est,  demonstratum  vero 
minime  : montes  Lunares  multo  majores  esse  Terrenis,  idque  non  tantum  in 
proportione  suorum  globorum,  quod  ego  dixeram,  sed  in  comparatione  sim- 
plici. Scilicet  desiderabatur  ad  hoc  demonstrandum  tuum  perspicillum,  tua 
in  observando  diligentia. 

Nec  minus  ingeniose  te  fol.  14.  comparas  ad  observationem  disci 
Lunaris,  cum  ei  primum  enascuntur  cornua,  docesque  cornua  objectu  tecti 
tegere,  ut  reliquus  discus  emineat.  Est  hic  mihi  modus  observandi  usitatissimus. 

Quod  vero  demonstrationem  attinet,  quae  ostendit,  hoc  lumen  ex  nostra 
Tellure  effundi,  ea  jam  a 20  annis  eoque  amplius  fuit  penes  Maestlinum, 
ex  cujus  doctrina  illam  transtuli  in  meam  Astronomiae  partem  Opticam 
Cap.  VI.  N.  10.  plenissimo  tractatu,  ubi  easdem  etiam  opiniones  (quod 
lumen  hoc  sit  a Sole  vel  a Venere)  tecum  eodem  modo  refuto,  nisi  quod 
hanc  ultimam  merito  suo  paulo  quam  tu  mollius  excipio. 

Putas  fol.  15.  ruborem  illum  Lunae  aheneum,  quem  circa  extremitates 
umbrae  Terrenae  Luna  eclipsata  retinet,  reliquo  corpore  fusca  et  evanida, 
esse  ex  illuminatione  vicinae  substantiae  aetheriae.  Adjuvas  meam  de 
eodem  rubore  disputationem  fol.  300  Opticorum,  ubi  eam  ex  refractis  in 
nostro  aere  Solis  radiis  deduco,  et  accommodas  ea,  quae  fol.  319  adduxi, 
ad  rationem  dicendam,  cur  in  totali  Solis  eclipsi  non  semper  nox  fiat  mera, 
quae  in  libro  de  Stella  Nova  repetii.  Dubito  Galilaee,  an  possit  haec  a te 
dicta  causa  huic  sufficere  rubori : haec  enim  uti  vis  aurora  Lunare  corpus 
circumstat  multo  aequabilius,  quam  ut  rubor  iste  sic  inaequabiliter  in  Lunam 
derivetur,  ut  ostendunt  mea  fol.  303  allata  experimenta  : quae  ubi  in  tuo 
systemate  mundi  in  considerationem  addi4(^is,  spero  te  hac  in  parte  tanto 
felicius  de  rerum  causis  disputaturum.  pallorem  tamen  Lunae  in 

mediam  umbram  immersae  efficiendum,  ubi  cessant  radii  Solis  refracti,  facile 
patior,  ut  juxta  sidera  Solem  circumstantia,  quibus  ego  fol.  303  palloris 
causam  transscripsi,  haec  tua  aurora  ut  potior  causa  adducatur. 

Absolvi  alterum  libelli  tui  caput,  de  Luna:  transeo  ad  tertium,  de 
sideribus  ceteris. 

Prima  tua  observatio  est  magnitudinis  siderum , quorum  corpuscula 
perspicillo  inspecta  in  proportione  ad  Lunae  diametrum  ais  minui.  Adducis 
et  alia  similia,  quibus  stellae  minuuntur,  verissima  et  mihi  longo  usu  com- 
perta, crepusculum,  diem,  nubem,  velum,  vitrum  coloratum. 

Hic  tuas  excutio  locutiones,  „ angulum  visorium  non  a primario  stellae 
corpusculo,  sed  a late  circumfuso  splendore  terminari44 : item:  „perspicillo 
adscititios  accidentalesque  fulgores  stellis  adimi.44 

Quaerere  lubet  ex  te  Galilaee,  num  acquiescas  in  causis  a me  allatis 
hujus  rei,  ubi  de  modo  visionis  disputo  fol.  266  ac  praesertim  fol.  268 
Opticae.  Nam  si  nihil  desideras,  licebit  tibi  porro  proprie  loqui,  luminosa 
puncta  conos  fundere  suos  in  crystalliUram,  et  post  eum  refractione  facta  eos 
rursum  in  punctum  contrahere ; quia  vero  id  punctum  non  attingit  retinam, 
dilatatione  nova  superficieculam  retinae  occupat,  cum  debuerit  occupare 
punctum : itaque  perspicilloruin  opera  fieri,  ut  alia  refractione  intercedente 
punctum  illud  in  retiformem  competat.  Non  igitur  aliqui  descendunt  radii 
in  oculum  a splendore  stellis  exterius  circumfuso ; sed  contra,  qui  descen- 

dunt  ab  ipso  lucido  corpore  radii,  ii  vitio  refractionum  et  per  noctem  am- 
plificatione foraminis  uveae  diffunduntur  in  splendorem  in  retiformi  circa 
punctum,  quod  stellam  debuit  repraesentare,  circumjectum.  Neque  per- 
spicillum  in  Terra  adimit  aliquid  stellis  in  coelo,  sed  adimit  aliquid  lucis 
retiformi  quantum  ejus  redundat.  Altera  jucundissima  tua  observatio  est 
figurae  fixarum  radiosae,  differentis  a planetarum  figuris  circularibus.  Quid 
aliud  inde  Galilaee  colligemus  , quam  fixas  lumina  sua  ab  intus  emittere, 
planetas  opacos  extrinsecus  pingi,  h.  e.  ut  Bruni  verbis  utar,  illas  esse 
Soles,  hos  Lunas  seu  Tellures?  Ne  tamen  is  nos  in  suam  pertrahat  sen- 
tentiam de  mundis  infinitis,  totidem  nempe  quot  sunt  fixae,  omnibus  hujus 
nostri  similibus,  subsidio  nobis  venit  tertia  tua  observatio  innumerabilis 
fixarum  multitudinis  supra  eam,  quae  antiquitus  est  cognita,  qui  non  dubitas 
pronunciare,  videri  stellarum  supra  decem  millia.  Quanto  enim  plures  et 
confertiores,  tanto  verior  est  mea  argumentatio  contra  infinitatem  mundi 
libro  de  Stella  Nova  Cap.  XXI.  proposita,  quae  probat,  hunc,  in  quo  ver- 
samur homines  nostro  cum  Sole  et  planetis,  esse  praecipuum  mundi  sinum, 
neque  fieri  posse,  ut  ex  ulla  fixarum  talis  pateat  in  mundum  prospectus, 
qualis  ex  nostra  Tellure  vel  etiam  Sole  patet.  Locum  brevitatis  causa 
supersedeo  describere;  proderit  ad  fidem  totum  perlegi. 

Accedat  auctarii  loco  et  haec  argumentatio.  Mihi,  qui  debili  sum  visu, 
sidus  aliquod  majusculum,  ut  Canis,  parum  cedere  videtur  magnitudine 
diametro  Lunae,  si  radios  fulgidos  accenseam : at  qui  sunt  visu  correctis- 
simo , quique  instrumentis  utuntur  astronomicis , quibus  non  imponunt  hi 
cincinni  ut  oculo  nudo , ii  quantitates  diametris  stellarum  suas  describunt 
per  minuta  et  minutorum  partes.  Quodsi  ex  mille  solum  fixis  nulla  major 
esset  uno  minuto  (sunt  autem  pleraeque  ex  numeratis  majores),  eae,  coactae 
omnes  in  unam  rotundam  superficiem,  aequarent  (adeoque  et  superarent) 
diametrum  Solis.  Quanto  magis  stellarum  decies  millium  disculi  in  unum 
conflati  superabunt  magnitudine  aspectabili  speciem  disci  Solis?  Si  hoc 
verum,  et  si  sunt  illi  Soles  ex  eodem  genere  cum  hoc  nostro  Sole,  cur 
non  etiam  illi  Soles  universi  superant  splendore  hunc  nostrum  Solem?  Cur 
adeo  obscurum  universi  lumen  fundunt  in  patentissima  loca , ut  Sol  per 
foramen  punctu  aciculae  minimo  apertum  irradians  in  cameram  conclusam, 
jam  statim  ipsam  fixarum  claritatem,  quanta  esset  tota  camera  ablata, 
infinito  pene  intervallo  superet?  Dices  mihi,  nimium  illas  a nobis  distare? 
Nihil  hoc  juvat  hanc  causam.  Quanto  enim  distantes  magis,  tanto  quam 
Sol  majori  diametro  sunt  vel  singulae.  At  interfusus  aether  fortasse  obscurat 
illas?  Nequaquam:  cernimus  enim  illas  suis  cum  scintillationibus,  suo  cum 
discrimine  figurarum  et  bolorum : quod  non  esset,  si  densitas  aetheris  alicui 
obstaculo  esset. 

Satis  igitur  hinc  clarum  est,  corpus  hujus  nostri  Solis  inaestimabili 
mensura  esse  lucidius,  quam  universas  fixas,  ac  proinde  hunc  nostrum  mundum 
non  esse  e promiscuo  grege  infinitorum  aliorum.  Qua  de  re  infra  plura 
scribam. 

Habes  innumerabilitatis  stellarum  oculatos  testes  plurimos.  Rabbinos 
aiunt  numerare  supra  12000;  novi  religiosum,  qui  nocte  quadam  illuni 
plures  40  numeravit  in  clypeo  Orionis.  Maestlinus  majusculas  in  Plejadibus 
ordinarie  numerat,  nisi  fallor  14,  non  infra  magnitudinum  terminos.  ir) 

De  galaxia,  nubeculis  et  nebulosis  convolutionibus  beasti  astro- 
nomos  et  physicos  detecta  earum  essentia  et  confirmatis  iis,  qui  pridem  hoc  idem 

tecum  asseverabant,  nihil  esse  nisi  congeriem  stellarum  confusis  luminibus 
ob  oculorum  hebetudinem.  Itaque  desinent  porro  cometas  et  nova  sidera 
cum  Brabeo  efformare  ex  via  lactea  (Comp.  Vol.  I.  p.  652),  ne  perfectorum  et 
perennium  mundi  corporum  interitum  absurde  introducant.  — 

Tandem  ad  novos  planetas  tecum  transeo,  rem  praecipuae  admirationis  in 
libello  tuo,  paucula  tecum  super  eo  negotio  praeter  ea  quae  initio  dicta  collocuturus. 

Primum  exuito,  me  tuis  laboribus  nonnihil  recreari.  Si  circa  unam 
fixarum  discursitantes  invenisses  planetas,  jam  erant  mihi  apud  Bruni 
innumerabilitates  parata  vincula  et  carcer,  imo  potius  exilium  in  ilio  infinito. 
Itaque  magno  in  praesens  me  liberasti  metu , quem  ad  primam  libri  tui 
famam  ex  opponentis  mei  triumpho  conceperam,  quod  quatuor  istos  planetas 
non  circa  unam  fixarum,  sed  circa  sidus  Jovis  ais  discurrere. 

Ingens  sane  Wackherium  philosophiae  illius  horridae  de  novo  ceperat 
admiratio,  quae,  quod  nuperrime  Galilaeus  oculis  suis  perspexisset,  tot 
annis  antea  non  tantum  opinationibus  introduxerat,  sed  plane  argumen- 
tationibus stabiliverat.  Nec  immerito  sane  magni  fiunt,  qui  in  consimilibus 
philosophiae  partibus  sensum  ratione  praevertunt.  Quis  enim  non  majoris 
faciat  nobilitatem  doctrinae  astronomicae,  quae  cum  pedem  extra  Graeciam 
nunquam  extulisset,  tamen  zonae  frigidae  proprietates  prodidit,  quam  vel 
Caesaris  experimentationem , qui  clepsydris  ad  litus  Britannicum  noctes 
deprehendit  Romanis  noctibus  paulo  breviores ; vel  Belgarum  in  septentrione 
hiemationem  stuporis  quidem  plenam,  sed  quae  citra  cognitionem  doctrinae 
illius  fuisset  impossibilis?  Quis  non  celebrat  Platonis  fabulam  de  Atlantica, 
Plutarchi  de  insulis  auricoloribus  Trans-Thulanis,  Senecae  de  futura  orbis 
novi  detectione  versiculos  fatidicos;  postquam  tale  quid  ab  Argonauta  illo 
Florentino  tandem  fuit  praestitum?  Ipse  Columbus  dubium  tenet  lectorem 
suum,  plus  is  ingenium  admiretur  novum  orbem  ex  ventorum  flatu  con- 
jicientis, an  fortitudinem  tentantis  ignotos  fluctus  immensumque  oceanum,  et 
felicitatem  optatis  potiti. 

Scilicet  in  mea  etiam  materia  erunt  miraculo  Pythagoras,  Plato,  Eucli- 
des, quod  rationis  praestantia  subvecti  concluserunt,  aliter  factum  esse  non 
posse , quam  ut  Deus  mundum  ad  exemplar  5 regularium  corporum  exor- 
naret , licet  in  modo  erraverint : vulgaris  contra  laus  erit  Copernici,  qui 
ingenio  quidem  usus  non  vulgari,  descriptionem  tamen  mundi  quasi  ocularem 
fecit,  solum  to  on  in  lucem  efferens;  cedet  longe  veteribus  Keplerus,  qui 
ex  oculari  intuitu  systematis  Copernicani , quasi  ex  zov  ozi  ascendit  ad 
causas  easdem  adque  to  diozi,  quod  Plato  a priori  desuper  tot  ante 
seculis  prodiderat;  ostenditque  in  systemate  mundi  Copernicano  expressam 
esse  rationem  quinque  corporum  Platonicorum.  Nec  absurdum  aut  invidiosum 
hoc  est,  illos  his  praeferri;  postulat  id  ipsa  rei  natura.  Nam  si  major  est 
gloria  architecti  hujus  mundi,  quam  contemplatoris  mundi  quantumvis  in- 
geniosi, quia  ille  rationes  fabricae  ex  se  ipso  depromsit,  liic  expressas  in 
fabrica  rationes  vix  magno  labore  agnoscit,  certe  qui  rerum  causas,  ante- 
quam res  patent  sensibus,  concipiunt  ingenio,  ii  architecti  similiores  sunt 
ceteris,  qui  post  rem  visam  cogitant  de  causis.  Itaque  non  invidebis 
Galilaee  nostris  antecessoribus  suam  hic  laudem,  qui  quod  nuperrime  tuis 
oculis  deprehendisse  ais,  sic  esse  oportere  tibi  tanto  ante  praedixerant. 
Tua  nihilominus  gloria  haec  erit,  quod  ut  Copernicus,  et  ex  eo  ego,  veteribus 
errorem  in  modo  demonstravimus,  quo  putabant  expressa  esse  in  mundo  quin- 
que corpora,  substituto  modo  genuino  et  verissimo,  sic  tu  hanc  Brutii  nostri 

ex  Bruno  mutuatam  doctrinam  emendas,  partim  et  dubiam  reddis.  Puta- 
bant illi,  circumiri  etiam  alia  corpora  suis  Lunis , ut  Tellus  nostra  sua. 
Verum  illos  in  genere  dixisse  demonstras;  at  putabant  fixas  stellas  esse, 
quae  sic  circumirentur;  causam  etiam  dixit  Brnnus,  cur  esset  necesse:  fixas 
quippe  Solaris  et  igneae  esse  naturae,  planetas  aqueae,  et  fieri  lege  naturae 
inviolabili,  ut  diversa  ista  combinentur,  neque  Sol  planetis,  ignis  aqua  sua, 
neque  vicissim  haec  illo  carere  possit.  Hanc  igitur  illius  rationem  infirmam 
esse,  tua  detegunt  experimenta.  Primum  esto,  ut  fixa  quaelibet  Sol  sit, 
nullae  illas  Lunae  hucusque  circumcursitare  visae  sunt:  hoc  igitur  in  incerto 
manebit,  quoad  aliquis  subtilitate  observandi  mira  instructus  et  hoc 
detexerit,  quod  quidem  hic  successus  tuus  judicio  quorundam  nobis  minatur. 
Jupiter  contra  planetarum  est  unus,  quos  Brunus  Tellures  esse  dicit,  et 
ecce  quatuor  alios  circa  illum  planetas:  at  hoc  Telluribus  non  vindicabat 
Bruni  ratio,  sed  Solibus. 

Interim  temperare  non  possum,  quin  paradoxos  illos  ex  tuis  inventis 
etiam  hac  in  parte  juvem  moneamque  veri  non  absimile,  non  tantum  in 
Luna  sed  etiam  in  Jove  ipso  incolas  esse:  aut  (quod  nuperrimo  congressu 
quorundam  philosophantium  jucunde  motum)  detegi  nunc  primum  regiones 
illas;  colonos  vero,  primum  atque  quis  artem  volandi  docuerit,  ex  nostra 
hominum  gente  non  defuturos.  Quis  credidisset  olim , tranquilliorem  et 
tutiorem  esse  navigationem  vastissimi  oceani,  quam  angustissimi  sinus 
Adriatici,  maris  Balthici,  freti  Anglicani  ? Da  naves  aut  vela  coelesti  aurae 
accommoda,  erunt  qui  ne  ab  illa  quidem  vastitate  sibi  metuant.  Adeoque 
quasi  propediem  affuturis,  qui  hoc  iter  tentent , ego  Lunarem , tu  Galilaee 
Jovialem  condamus  astronomiam. 

Haec  jucunde  sint  interposita  miraculo  audaciae  humanae,  quae  in 
hujus  potissimum  seculi  hominibus  sese  effert.  Non  sunt  enim  mihi  deri- 
diculo veneranda  sacrae  historiae  mysteria. 

Neque  tamen  etiam  vile  operae  pretium  duxi,  obiter  aurem  vellicare 
altiori  philosophiae;  cogitet,  an  quidquam  frustra  permittat  gentis  humanae 
supremus  et  providus  ille  custos,  et  quonam  ille  consilio,  veluti  prudens 
promus,  hoc  potissimum  tempore  nobis  isthaec  operum  suorum  penetralia 
pandat,  quod  congerro  noster  Thomas  .Segethus , multiplici  vir  eruditione, 
movit;  aut  si,  quod  ego  respondi,  Deus  conditor  universitatem  hominum 
veluti  quendam  succrescentem  et  paulatim  maturescentem  puerulum  succes- 
sive ab  aliis  ad  alia  cognoscenda  ducit  (uti  quidem  tempus  erat,  cum  igno- 
raretur planetarum  a fixis  discrimen  et  sero  admodum  a Pythagora  sive 
Parmenide  animadversum,  eundem  esse  Vesperum  et  Luciferum;  nec  in 
Mose,  Jobe  aut  Psalmis  ulla  mentio  planetarum);  perpendat  igitur  et  quo- 
dammodo respiciat,  quousque  progressum  sit  in  cognitione  naturae,  quantum 
restet  et  quid  porro  exspectandum  sit  hominibus. 

Sed  ad  humiliores  cogitationes  redeamus  et  quod  coeptum  absolvamus. 
Si  enim  4 planetae  Jovem  circumcursitant  disparibus  intervallis  et  tempo- 
ribus, quaeritur  cui  bono,  si  nulli  sunt  in  Jovis  globo,  qui  admirandam  hanc 
varietatem  suis  notent  oculis  ? Nam  quod  nos  in  hac  Terra  attinet,  nescio 
quibus  rationibus  quis  mihi  persuadeat,  ut  illos  nobis  potissimum  servire 
credam,  qui  illos  nunquam  conspicimus;  neque  est  exspectandum,  ut  tuis 
Galilaee  ocularibus  universi  instructi  illos  porro  vulgo  observaturi  simus. 

Uno  loco  opportune  occurrendum  duco  etiam  alii  cuidam  suspicioni. 
Erunt  enim,  quibus  vana  videatur  astrologia  nostra  terrestris,  seu  ut  philo- 

sophice  dicam,  doctrina  de  aspectibus,  cum  numerum  planetarum  aspectus 
facientium  ad  hanc  usque  diem  ignoraverimus.  Verum  ii  frustra  sunt: 
astra  enim  in  nos  agunt  iis  modulis,  quibus  eorum  motus  sese  his  Terris 
insinuant.  Per  aspectus  enim  agunt;  at  aspectus  affectus  est  anguli  in 
centro  Terrae  vel  oculi.  Scilicet  non  ipsa  in  nos  agunt,  sed  aspectus 
eorum  fiunt  objectum  et  stimulus  facultatum  terrestrium  ratione  partici- 
pantium citra  discursum  solo  instinctu.  Jam  vero  quatuor  hi,  ut  ex  tuis 
Galilaee  observationibus  patet,  et  minimi  sunt  et  nunquam  a Jove  ultra  14' 
digrediuntur : ut  totus  extimi  planetae  orbis  minor  sit  disco  Solis  vel  Lunae. 
Quare  ut  dem , ipsos  non  impediente  minuta  quantitate  concurrere  per 
aspectus  ad  movendas  facultates  sublimares,  non  tamen  amplius  quid  pote- 
runt, quam  ut  et  ipsi  quatuor  et  Jupiter,  centrum  curriculorum  eorum, 
junctim  aequent  (nec  id  crebro)  Solem  in  diuturnitate  nonnulla  aspectus,  ob 
diametri  latitudinem. 

Atque  hoc  pacto  manet  astrologia  suo  loco  patetque  simul,  quatuor 
hos  novos  non  primario  nobis  in  Tellure  versantibus,  sed  procul  dubio  Jovia- 
libus creaturis  globum  Jovis  circumhabitantibus  comparatos. 

Id  evidentius  patet  illi,  qui  tecum  Galilaee  mecumque  Copernicum 
sequitur  in  systemate  mundano:  videmus  enim  in  eo  Lunam,  circumterre- 
strem  planetam,  sic  comparatam,  ut  non  possit  videri  aliis  globis,  quam 
soli  Telluri,  quam  cursibus  suis  cingit,  destinata.  Ejus  curriculi  diameter 
habetur  pro  vicesima  diametri  orbis  magni  Telluris  circa  Solem , ego  vix 
tricesimam  existimo.  Subtendit  igitur  minus  3°,  vel,  ut  ego,  minus  2°  ex 
Sole  inspectus.  Ac  cum  Saturni  altitudo  sit  decupla,  Jovis  quintupla  cir- 
citer, ex  Saturno  igitur  inspecta  nostra  Luna  non  ultra  18'  vel  12'  poterit 
a Tellure  discedere,  ex  Jove  ad  36/vel24/:  quo  pacto  est  ejus  ratio  plane 
eadem  Saturniis  et  Joviis  incolis,  quae  planetarum  circum- Jovialium  nobis 
Terrestribus  creaturis.  Nec  abludit  magnitudinis  ratio.  Esto  enim , ut 
parallaxis  Solis  sit  3',  etsi  multo  minorem  esse  putem , Terra  igitur  ex 
Sole  inspecta  habebit  6',  Luna  sesqui.  Imo  Terra,  multo  minor,  etiam 
Lunae  relinquit  minus,  nempe  non  V.  Atque  hoc  ex  Saturno  inspectum 
6"  forte  videbitur,  ex  Jove  12".  Plane  igitur  sic  est,  quod  nobis  est  in 
Tellure  nostra  Luna,  hoc  non  est  globis  ceteris,  et  quod  Jovi  sunt  illae 
quatuor  lunulae,  id  non  sunt  nobis,  et  vicissim  singulis  planetarum  globis 
eorumque  incolis  sui  serviunt  circulatores.  Ex  qua  consideratione  de 
incolis  Jovialibus  summa  probabilitate  concludimus,  quod  quidem  et  Ty- 
choui  Braheo  ex  sola  consideratione  yastitatis  illorum  globorum  aeque 
visum  fuit.  Adeoque  et  hoc  argutissime  Wackherius  monuit,  etiam  Jovem 
circa  suum  volvi  axem  ut  nostram  Tellurem , ut  ad  illam  convolutionem 
gyratio  illa  4 Lunarum  sequatur,  uti  ad  nostrae  Telluris  gyrationem  nostrae 
Lunae  conversio  in  eandem  plagam  sequitur:  adeoque  nunc  demum  se  cre- 
dere rationibus  magneticis,  quibus  in  nupero  meo  physicae  coelestis  com- 
mentario (de  motu  steflae  Martis  Gap.  33  ss.)  volutione  Solis  circa  axem  et  polos 
corporis  causas  motuum  planetariorum  expedivi.  Nimirum  (ut  tu  Galilaee 
pulchre  infers)  si  Jovem  curriculo  12  annorum  occupatum  4 circulatores 
antepone  cingunt,  quid  absurdi  dixit  Copernicus,  Telluri,  dum  annuo  motu 
redit,  unam  Lunam  eadem  ratione  adhaerescere. 

Quid  igitur,  inquies,  si  sunt  in  coelo  globi  similes  nostrae  Telluris, 
anne  igitur  cum  illis  in  certamen  venimus,  utri  meliorem  mundi  plagam 
teneant?  Nam  si  nobiliores  Illorum  globi,  non  sumus  'nos  creaturarum 

rationabilium  nobilissimae.  Quomodo  igitur  omnia  propter  hominem?  Quo^ 
modo  nos  domini  operum  Dei  ? 

Difficile  est  nodum  hunc  expedire,  eo  quod  nondum  onmia,  quae  huc 
pertinent,  explorata  habemus,  ut  temeritatis  notam  vix  effugituri  simus 
multa  de  hac  quaestione  disserendo. 

Non  reticebo  tamen,  quae  mihi  philosophica  videantur  argumenta  ad- 
duci posse,  quibus  obtineatur  non  tantum  in  genere  ut  supra,  hoc  systema 
plane  tarum,  in  quorum  uno  nos  homines  versamur  in  praecipuo  mundi  sinu, 
circa  cor  mundi,  Solem  nempe,  versari ) sed  etiam  in  specie  nos  homines  in 
eo  globo  versari,  qui  creaturae  rationabili  primariae  et  nobilissimae  (ex  cor- 
poreis) plane  debetur. 

Prioris  affirmati  de  intimo  sinu  mundi  vide  argumenta  supra  a multi- 
tudine fixarum,  quae  pro  muro  hunc  sinum  certo  vallant,  et  a claritate 
nostri  Solis  prae  fixis.  Quibus  adde  hoc  tertium , quod  mihi  hisce  diebus 
expressit  Wackherius  silentioque  consentire  visus  est.  Geometria  una  et 
aeterna  est , in  mente  Dei  refulgens , cujus  consortium  hominibus  tributum 
inter  causas  est,  cur  homo  sit  imago  Dei.  In  geometria  vero  figurarum  a 
globo  perfectissimum  est  genus  corpora  quinque  Euclidea.  Ad  horum  vero 
normam  et  archetypum  distributus  est  hic  noster  mundus  planetarius.  Da 
igitur  infinitos  esse  mundos  alios , ii  aut  dissimiles  erunt  hujus  nostri  aut 
similes.  Similes  non  dixeris.  Nam  cui  bono  infiniti,  si  unus  quisque  in  se 
perfectionem  omnem  habet?  Aliud  enim  est  de  creaturis  generationis  suc- 
cessione perennibus.  Et  Brunus  ipse,  defensor  infinitatis,  censet,  differre 
oportere  singulos  a reliquis  totidem  motuum  generibus.  Si  motibus,  ergo 
et  intervallis,  quae  pariunt  motuum  periodos.  Si  intervallis,  ergo  et  figura- 
rum ordine,  genere,  perfectione,  ex  quibus  intervalla  desumta.  Adeoque  si 
mundos  invicem  similes  statueres  per  omnia,  creaturas  etiam  feceris  similes 
et  totidem  Galilaeos,  nova  sidera  in  novis  mundis  observantes,  quot  mun- 
dos. Id  autem  cui  bono  ? Quin  potius  cavemus  uno  verbo,  ne  progressus 
fiat  in  infinitum , quod  recipiunt  philosophi : cum  asseutiatur  progressus  ver- 
sus minora  finitus,  cur  non  et  versus  majora?  Esto  enim  sphaera  fixarum; 
hujus  pars  forte  ter  millesima  Saturni  sphaera , hujus  item  decima  pars 
Telluris  sphaera,  Telluris  porro  tercenties  millesima  diametri  homo,  hominis 
tantula  pars  cuniculus  subcutaneus.  Hic  sistimus  nec  progreditur  natura 
ad  minora.  Pergamus  igitur  ad  alterum  membrum  dilemmatis : sint  illi 
infiniti  mundi  dissimiles  nostri : aliis  igitur  quam  perfectis  5 figuris  erunt 
exornati,  ignobiliores  igitur  hoc  nostro  : unde  conficitur,  ut  noster  hic  mundus 
sit  iliorum  omnium,  si  plures  essent,  praestantissimus.  Dicamus  jam  etiam 
hoc,  cur  Tellus  globo  Jovio  praestet  digniorque  sit  dominantis  creaturae  sedes.  ' 
Sol  quidem  in  centro  mundi  est,  cor  mundi  est,  fons  lucis  est,  fons 
caloris,  origo  vitae  motusque  mundani  est.  At  videtur  homo  aequo  animo 
illo  throno  regio  abstinere  debere.  Coelum  coeli  Domino,  Soli  justitiae, 
Terram  autem  dedit  filiis  hominum.  Nam  etsi  Deus  corpus  non  habet  nec 
habitaculo  indiget,  in  Sole  tamen  (ut  passim  per  scripturam  in  coelo)  plus 
exserit  virtutis,  qua  mundus  gubernatur,  quam  in  globis  ceteris.  Agnoscat 
igitur  homo  ipsius  etiam  habitaculi  sui  distinctione  suam  indigentiam,  Dei 
abundantiam;  agnoscat,  se  non  esse  fontem  et  originem  ornatus  mundani, 
sed  a fonte  et  ab  origine  vera  dependere.  Adde  et  hoc  quod  in  Opticis 
dixi,  contemplationis  causa,  ad  quam  homo  factus  oculisque  ornatus  et 
instructus  est,  non  potuisse  hominem  in  centro  quiescere,  sed  oportere  ut 

navigio  hoc  Telluris  annuo  motu  circumspatietur  lustrandi  causa,  non  secus 
atque  mensores  rerum  inaccessarum  stationem  statione  permutant,  ut  triangulo 
mensorio  justam  basin  ex  stationum  intervallis  concilient. 

Post  Solem  autem  non  est  nobilior  globus  aptiorque  homini  quam 
Tellus.  Nam  is  primum  numero  medius  est  ex  globis  primariis  (circulatoribus 
hic  et  Lunae  globo  circumterrestri  seposito,  ut  par  est),  habet  enim  supra 
Martem,  Jovem,  Saturnum,  infra  complexum  sui  circuitus  currentes  Venerem, 
Mercurium  et  tornatum  in  medio  Solem,  cursuum  omnium  incitatorem, 
vere  Apollinem,  qua  voce  Brunus  crebro  utitur.  Deinde  cum  5 corpora 
abeant  in  duas  classes , trium  primariorum : cubi , tetraedri , dodecaedri, 
duorum  secundariorum : icosaedri  et  octaedri , Telluris  circuitus  sic  inter 
utrumque  ordinem  veluti  maceries  intercedit,  ut  superius  dodecaedri  centra 
planorum  12,  inferius  respondentis  icosaedri  angulos  12  stringat;  quo  vel 
solo  situ  inter  figuras  prae  ceteris  orbibus  notabilis  est  orbis  Telluris. 

Tertio  nos  in  Tellure  Mercurium  planetarum  primariorum  ultimum  vix 
visu  apprehendimus,  propter  propinquam  et  nimiam  Solis  claritatem.  Quanto 
minus  in  Jove  vel  Saturno  Mercurius  conspicuus  erit?  Summo  itaque  con- 
silio hic  globus  homini  videtur  attributus , ut  omnes  planetas  contemplari 
posset.  Adeoque  quis  negabit,  in  compensationem  latentium  apud  Joviales 
planetarum  eorum,  quos  nos  terricolae  videmus,  attributos  esse  Jovi  quatuor 
alios,  ad  numerum  quatuor  inferiorum  Martis,  Telluris,  Veneris,  Mercurii, 
Solem  ambientium  intra  Jovis  ambitum  ? 

Habeant  igitur  creaturae  Joviae,  quo  se  oblectent,  sint  illis  etiam  si 
placet  quatuor  sui  planetae  dispositi  ad  normam  classis-  trium  rhombicorum 
corporum,  quorum  unum  (quasi-rhombicum)  cubus  ipse  est,  secundum  cubocta- 
edricum,  tertium  icosidodecaedricum , 6,  12,  30  planorum  quadrilaterorum: 
habeant  inquam  illi  sua;  nos  homines  terricolae  non  utique  frustra  (me 
doctore)  de  praestantissima  nostrorum  corporum  habitatione  gloriari  possumus 
Deoque  conditori  grates  debemus. 

Haec  super  novis  dubitationibus , quas  tuis  Galilaee  experimentis 
excitasti,  philosophice  tecum  disserere  mihi  placuit. 

Sed  cum  saepius  jam  structuram  mundi  per  5 regularia  corpora  ex 
meo  Mysterio  Cosmographico  adduxerim,  tribus  verbis  objectionem  initio 
epistolae  tactam  penitus  eliminabo. 

Cum  quatuor  hi  planetae  angustissimis  meatibus  Jovem  ipsum  circum- 
ambulent, nemo  metuat,  turbatum  iis  iri  rationem  meam  interpositionis 
figurarum  Pythagorae  inter  planetas.  Quin  potius  spero,  hos  circulatores 
Jovios  et  si  quos  habent  alii  etiam  planetae,  tandem  omnem  quae  restat 
discrepantiam  sublaturos.  Hationem  enim  a Deo  etiam  horum  circulatorum 
habitam  in  figurarum  interpositione,  circulator  Terrae,  Luna  scilicet,  arguit, 
cujus  circuitum  circa  Terram  negligere  non  potui,  cum  illud  negotium  serio 
tractarem.  Adeoque  etiamnum  in  restitutione  orbium  et  motuum  Martis, 
Telluris,  Veneris  ex  observationibus  Brahei  deprehendo  hiare  plusculum 
interstitii,  ut  dodecaedri  angulis  a perihelio  Martis  extensis  non  assequantur 
centra  planorum  Lunam  in  apogaeo  suo  et  aphelio  Telluris  constitutam: 
neque  centra  icosaedri,  aphelio  Veneris  accommodata,  porrigant  angulos 
icosaedri  usque  ad  Lunam  in  apogaeo  suo  et  perihelio  Telluris  constitutam : 
quod  argumento  est,  superesse  aliquid  loci  inter  perihelium  Martis  et  angulos 
dodecaedri;  sic  inter  centra  icosaedri  et  aphelium  Veneris;  et  quod  mira- 
culo esse  possit,  paulo  plus  illic  quam  hic:  quibus  ergo  spatiolis  spero  me 

Lunas  circum-Martiales  et  circum- Venerias,  si  quas  Galilaee  olim  deprehen- 
surus es,  facillime  locaturum. 

Tecum  Galilaee  incepi,  tecum  finem  faciam.  Miraris  non  frustra,  cur 
tanto  discrimine  magnitudinis  Medicea  sidera  suas  mutent  facies.  Causas 
quas  comminisci  quis  posset  tres  rejicis  argute  et  mathematice.  Ponis  unam 
physicam  ut  possibilem,  de  qua  tempus  docebit.  13)  Occurrit  vero  mihi 
ista : si  quatuor  hi  planetae  disci  forma  plano  ad  Jovem  converso  circumeant, 
ut  ad  excursus  maximos  nobis  et  Soli  objiciantur  ut  lineae,  supra  et  infra 
irradientur  perpendiculariter  videanturque  magni,  et  forte  diversicolores  sint 
pro  diversitate  planitierum.  Sufficiat  monuisse.  — Quod  superest  vehe- 
menter abs  'te  peto  Galilaee  celeberrime,  ut  in  observando  strenue  pergas, 
quaeque  observando  fueris  assecutus,  nobis  primo  quoque  tempore  commu- 
nices, denique  prolixitatem  hanc  meam  dicendique  de  natura  libertatem 
boni  consulas.  Vale.  Pragae  19.  Aprilis  1610. 

Postscripta.  Si  unum  adhuc  diem  exspectassem,  Galilaeo  mutuum 
rependere  potuissem.  Nova  enim,  non  ut  Galilaei  probabilia,  licet  inaudita, 
sed  contra  longe  absurdissima,  licet  saepe  jactata,  retulit  catalogus  nundi- 
narum Francofordensium,  Thomam  quendam  Gephyrandrum  circulum 
quadrasse.  Nulla  hic  jam  fides  oculis,  ratio  vero  aures  ad  primam  famam 
obturavit.  ' * 

Alius,  Wolfgangus  Satlerus  Basiliensis,  Mercurium  (et  ipsum  jam 
olim  Deorum  nuncium  creditum)  emittit,  significatum  astrologis,  triginta 
graduum  aspectum  efficacem  esse.  Gratulor  ipsi  de  agnita  domi  veritate. 
Foris  in  parte  falsus  est  nuncius : errat  in  primo  inventore.  Monuit 
Maestlinus  Thesibus  suis  de  motuum  varietate  a.  1606.  editis.  Usurpavi 
ego  hunc  aspectum  ab  a.  1603.  Videatur  et  meus  Tertius  Interveniens, 
his  iisdem  nundinis  prodiens.  Nomen  semisexto  dedi.  Rationem  ejus  pul- 
cherrimam pollicentur  mea  Harmonica.  *4) 

Temporis  filia  veritas;  cui  me  obstetricari  non  pudet:  ut  sic  et  indi- 
cium uteri  a me  factum  non  irritum  esse  comprobem  et  ceteros  anxietate 
super  eventu  gestationis  liberem.  Veritati  quis  bonus  testimonium  neget?  Dei  • 
opera  quis  philosophus  occultet?  Quis  Pharaone  crudelior  imperabit  obste- 
tricibus, ut  foetum  natum  exponant,  opprimant,  necent?  Atque  ita  mihi 
Dominus  Deus  bene  faciat,  ita  mihi  meisque  domos  aedificet,  uti  ego  veri- 
tatis hoc  testimonium  verbis  omnino  veris , ingenuis  et  simplicibus  efferam, 
si  paucula  praemisero. 

Erunt  enim,  qui  me  felici  magis  quam  excusabili  conjectura  judicium 
meum  de  Galilaei  observationibus  periculose  praecipitasse  dicent.  Quibus 
non  sufficient  rationes  in  Epistola  mea  ad  Galilaeum  allatae ; eo  quod 
populares  sint  et  ad  vulgo  satisfaciendum  comparatae;  ut  quibus  passim 
ad  subsellia  judicum  quaestio  facti  exerceatur.  Audiant  igitur  rationes  meae 
credulitatis  occultiores;  tales  nempe,  quae  cum  statim  initio  ad  primam 
observationis  famam  animo  meo  intus  planissime  satisfecerint,  foris  tamen 
in  vulgum,  qui  pendebat  animi  dubius,  jactari  et  illis  juridicis  praeferri  ante 
fidem  eventu  factam  citra  ludibrium  non  potuerunt. 

Nam  quis  quaeso  est  rationum  astronomicarum  peritus,  quis  infinitae 
mixtionis  motuum  coelestium  expertus,  qui  non  statim  prima  fronte  veraces 
has  observationes  deprehendat?  Nam  si  consilium  cepisset  auctor,  ementiri 
novos  planetas,  cur  quaeso  non  infinitos  circa  fixas  infinitas  commentitus 
est,  ut  Cardinali  Cusano,  ut  Bruno  aliisque  suffragaretur  eorumque  auctori- 
tate verisimilia  diceret?  Quodsi  non  placuerunt  fixae,  cur  circa  Jovem, 
omisso  Saturno,  Marte,  Venere?  Cur  quatuor  finxisset  et  non  vel  unum, 
uti  circa  Tellurem  est  una  Luna,  vel  sex,  uti  circa  Solem  sunt  sex?  Et 
quia  Jupiter  electus  est,  cur  non  longas  illis  periodos  potius  attribuit,  quia 
et  Jovis  circuitus  longus  annorum  duodecim:  cur  adeo  breves,  ut  tardissi- 
mus quatuordecim  diebus  redeat?  Nam  si,  quae  est  proportio  reditus 
Lunae  ad  reditum  Telluris,  quam  Luna  cingit  curriculo,  eadem  fuisset  sta- 
tuta proportio  reditus  unius  ex  his  Jovialibus  satellitibus  ad  reditum  Jovis, 
ad  minus  annum  unum  Solarem  satelles  ille  sortitus  esset.  Denique  cum 
satellites  illi  easdem  perpetuo  partes  et  ad  nos  convertant  et  ad  Solem, 
eoque  semper  lucidi  esse  debuerint:  quid  attinuit  comminisci  splendorem 
inconstantem,  ut  obscuri  essent  in  excursibus  maximis,  clari  prope  Jovem? 
Cur  quaeso  quis  rem  de  industria  involveret  talia  confingens,  quorum  ratio- 
nes invenire  desperet  ? Neque  dum  enim  ullae  mihi  satisfaciunt  hujus  rei 

rationes,  neque  quas  Galilaeus  attulit,  neque  quas  Ego  in  Epistola.  Adde 
incompertas  celeriorum  trium  periodos  et  nescio  an  unquam  inveniendas. 
Si  enim  libuit  Galilaeo  mentiri,  cur  non  (uti  memorem  ajunt  oportere  esse 
mendacem)  apparitiones  illas  ex  certis  circulis  et  periodis  conceptas  ordina- 
vit et  quasi  ex  ephemeride  depromsit  ? An  non  ingenua  est  confessio  rerum 
observatarum,  qua  credibilium,  qua  incredibilium?  Has  ego  rationes  assen- 
sus mei  praecipitati  si  fuissem  professus  in  Epistola : quid  aliud  mihi  fuisset 
exspectandum,  quam  ut  calidus  aliquis  juvenis  exclamaret,  me  nihil  aliud 
iis  rationibus  agere , quam  ut  Galilaeas  observationes  refutem  ? quando 
haec  sycophantia  ne  sic  quidem  mea  Epistola  pervertenda  abstinuit.  (Comp. 
p.  453  ss.)  Quare  ne  nunc  quoque  refutationem  potius  quam  confirmationem 
instituisse  videar,  ad  ipsas  meas  observationes  recta  me  confero.  Tuum 
erit  lector,  has  meas  cum  Galilaeis  conferre , si  modo  iisdem  diebus  is 
observaverit  suasque  ediderit.  Nam  testis  est  mihi  Praga,  has  meas  ad 
Galilaeum  non  missas,  eoque  ne  scripsi  quidem  ad  ipsum  interea,  quamvis 
respondendum  erat.  Ceteri  vero  praeter  nuncium  rei  in  genere  perscri- 
bere ex  chartis  domi  meae  repositis  nihil  potuerunt : uti  nec  ab  illo  ad  me 
mitti  ad  hunc  usque  diem  potuerunt  observationes  dierum  omnino  proximo- 
rum. Itaque  certus  esse  potes,  nihil  communicatis  geri  consiliis.  Quod- 
si  lector  invenies  aliquam  situs  discrepantiam,  aut  si,  ut  opinor,  pauciores 
interdum  vidisse  me  deprehendes  quam  Galilaeum:  id  circa  rem  ipsam  te 
non  turbet.  Prima  enim  haec  mea  rudimenta  sunt  hujus  generis  observa- 
tionum; coelum  plerumque  fuit  nubilum,  Luna  praesens  negotium  inhibuit; 
instrumentum  fuit  nec  optimum  nec  commodissimum,  sustentatio  instrumenti 
in  situ  immoto  et  deprehensio  quaesiti  Jovis  difficillima;  nec  instrumento 
distinxi  et  numeravi  minuta,  contentus  in  tam  brevi  tempore  aestimatione 
instrumenti  crassa.  N 

Mense  Augusto  Reverendissimus  et  Serenissimus  Archiepiscopus  Colo- 
niensis,  Elector  et  Bavariae  Dux  Ernestus  etc. , Yienna  Austriae  redux 
instrumentum  mihi  commodavit,  quod  a Galilaeo  sibi  missum  dicebat; 
quod  ipse  quidem  aliis  quibusdam , quae  secum  habebat,  ex  commoditate, 
quam  ipse  inde  videndo  caperet,  longe  postposuit,  questus  stellas  reprae^ 
sentari  quadrangulas. 

Itaque  mane  diei  30.  Augusti  stylo  novo  Jovem  inter  nubila  sum 
contemplatus  praesente  Benjamino  Ursino  astronomiae  studioso , qui  cum 
artem  amet  et  exercere  philosophando  instituerit,  nequaquam  cogitat  fidem, 
quae  astronomo  futuro  est  neccessaria,  statim  a principio  falso  ullo  indicio 
decoquere.  15)  Et  visus  ego  sum  videre  stellulam  orientalem  a Jove  secun- 
dum eclipticae  ductum.  Id  autem  verisimilitudinem  acquirit  ab  observa- 
tione sequenti. 

Die  31.  Augusti  vespere  Saturnum  et  Martem  contemplati  sumus, 
nullas  in  vicinia  vidimus  amplitudine  instrumenti,  quae  pene  dimidiam  Lunae 
diametrum  capiebat.  Luna  praesens  suspecta  nobis  erat  de  impedimento. 

Mane  sequenti  die  1.  Septembris  hora  post  mediam  noctem  una  et 
duabus  eoque  amplius , Luna  jam  cadente  vidimus  primo  Pleiades  numero- 
sissimas. Dein  Martem  contemplati  (qui  fere  erat  in  linea  ex  media  supre- 
marum Ceti  ad  sequens  cornu  Arietis,  propior  illi  mediae  quam  illa  extre- 
mis, ut  media  cum  Marte  et . sequente  apud  se  formaret  angulum  rectum, 
Mars  apud  se  cum  eadem  media  et  praecedente  paulo  minorem  recto) 
vidimus  intra  amplitudinem  instrumenti  stellas  quatuor  minutas  circum- 

stantes,  et  quintam  paulo  longius,  et  sextam  proxime  ipsum  fuisse  docebant 
dies  sequentes.  Cum  igitur  misisset  Galilaeus  huc  quasdam  literas  trans- 
positas, numero  37,  quibus  ait  contineri  novam  observationem,  priore 
quatuor  Jovis  satellitum  mirabiliorem : quas  ego  literas  memoriae  causa,  ut 
potui,  in  hunc  semibarbarum  versum  redegeram : 

Salve  umbistineum  geminatum  Martia  proles, 
multa  nos  incessit  cogitatio,  si  forsan  et  circa  Martem  aliquas  tales  Lunulas 
videamus.  Sed  sequentium  dierum  observatio  docuit,  Martem  quamvis  tardo 
motu  exisse  e septo  harum  stellularum  versus  orientem  et  denudatum  penitus. 
Itaque  fixae  erant,  de  quibus  ideo  nullam  porro  faciam  mentionem. 

Jovem  surgentem  contemplati  primam  indubitatam  et  pulcherrimam 
adepti  sumus  observationem  Mediceorum.  Rationem  hanc  tenuimus,  ut 
quid  quilibet  observasset,  id  tacitus  creta  pingeret  in  pariete  seorsim  ab 
alterius  conspectu:  postea  alter  ad  alterius  picturam  simul  Iransiremus, 
exploraturi  consensum.  Id  intellige  et  de  sequentibus.  Certi  sumus  de 
tribus,  de  quarto  obscuro,  quum  Jovi  propior  erat,  dubitavimus,  magis  Ursinus 
quam  ego.  Clarissime  visi  sunt  duo  occidentales  usque  in  multam  auroram 
pene  contigui ; tunc  denique  plane  duo , non  tres  videbantur.  Duplo  plus 
distabat  orientalis  a Jove,  quam  occidentalissimus  ab  eodem  et  plus  quam 
ante  biduum  distare  putaveram  illum  orientalem  haesitanter  visum.  Linea 
omnium  recta,  praesertim  occidentalium  (cum  haberet  radios , species  lineae 
erat  quasi  unius  radii  nodosi  longiusculi,  aut  mehercle  capilli  tribus  ovis  pediculariis 
concreti)  quae  instar  nodosi  radii  erat.  Nam  et  nobis  Jupiter , ut  et 
Mars  et  mane  Mercurius  et  Sirius  apparuerunt  quadranguli.  Altera  enim 
diametrorum  angulosarum  caerulea  erat,  altera  punicea,  in  medio  corpus 
flavum  fulgore  admirabili.  Hoc  totum  accidit  imbecillitate  visus,  conniventis 
ad  tam  confertam  lucem , uti  eam  accumulat  instrumentum.  Nam  et  de 
die  spectantibus  per  hoc  instrumentum  propter  nimiam  lucis  copiam  colores 
iridis  oriuntur.  Omnibus  hisce  diebus  et  pauculis  ante , post  quadram 
scilicet  Lunae,  in  ejus  corpore  visus  est  clarissimus  umbo  quasi  triangularis, 
versus  partem  superiorem  vergens,  et  in  orientem  quasi  dodrante  paralleli 
sui  ad  bisectionem  recti.  Is  primo  stabat  ante  terminum  justum  illumina- 
tionis, jam  illuminatus,  post  conditus  intra  lucis  radiationem  semper  claritate 
emicuit.  Diceres  animi  gratia  nivem  in  excelsissimis  Alpibus.  Hoc  die 
spectator  et  testis  mihi  fuit  oculatus  Ursinus  supradictus. 

Die  4.  Septembris  mane  Jupiter  per  nubila  cum  duobus  satellitibus  est 
visus,  claro  occidentali,  minus  claro  orientali,  dupla  distantia  occidentalis 
ad  distantiam  orientalis,  linea  recta  et  ardua,  quasi  plus  quam  ecliptica. 
Occidentalis  fere  distabat,  ut  occidentalissimus  die  1.  Septembris.  Erat  haec 
distantia  instrumenti  pars  parva,  forte  quinta  aut  sexta.  Praesto  fuerint 
reliqui  duo  an  non  haud  constat.  Nubila  enim  creberrima  turbarunt  inqui- 
sitionem. 

Die  5.  Septembris  mane  unus  clarus  satelles  Jovis  ad  orientem  tertia 
parte  instrumenti,  nulli  praeterea,  coelo  clarissimo  sed  jam  multum  albicante 
ob  auroram  et  lumen  Lunae.  Vidit,  et  Thomas  Segethus  Britannus,  vir 
jam  celebrium  virorum  libris  et  literis  notus,  cui  sua  ideo  nominis  existi- 
matio cordi  est. 

Non  possum  praeterire  quin  animi  gratia  explicem  et  spectaculum,  quod 
nobis  Luna  decrescens  exhibuit. 

Est  in  Lunae  facie  supra  oculum  ejus  sinistrum  e regione  nostri  dextri 

parvula  macula  vulgo  nota,  instar  puncti  nigerrimi:  quam  nunquam  aliud 
quid  esse  censui,  quam  profundam  cavitatem;  eam  crescente  Luna  par  est 
minus  esse  conspicuam,  quia  in  devexa  Lunae  vergens  Soli  rectius  objicitur, 
quam  si  Luna  plena  fuerit,  tunc  enim  declinans  lumen  Solis  magis  obum- 
bratur. Haec  vesperi  4.  Septembris,  ut  erat  instrumento  explicata  in  spe- 
ciem latissimae  maculae  ferruginei  coloris,  erat  limbo  limpidissimi  luminis 
circumdata.  At  mane  5.  Septembris  limbus  hiabat  versus  obscuram  partem 
Lunae;  nam  circulus  seu  terminus  illuminationis  super  hanc  maculam  tran- 
sibat linea  sincere  curva.  Limbus  vero  fulgidissimus  utroque  brachio  pro- 
currebat ultra  terminum  luminis  in  regionem  obumbratam,  reducta  habens 
brachia  et  introrsum  flexa,  instar  probolarum,  quibus  Anconae,  Messanae, 
Genuae  et  alibi  portus  efformantur,  in  fine  acuto  flexu.  Erat  expressissima 
lacus  effigies,  conformatione  mare  Caspium  dixeris:  sed  contentis  magis 
Ponto  Euxino  aut  mari  Jonio  similis.  Erat  enim  in  ipso  lacu,  qua  introrsum 
versus  corpus  Lunae  vergebat,  lucidior  areola  isthmo  conjuncta  litoribus 
lucidissimis.  Sic  tria  distincta  erant  lumina,  clarissimum  litorum  et  mon- 
tium, ferrugineum  et  obscurum  maculae  seu  lacus  usque  ad  terminum  illu- 
minationis, mediocre,  vicinius  tamen  lacus  obscuritati  candor  illius  areolae. 

Vesperi  hora  nona,  cum  esset  orta  Luna,  lumen  lacum  omnem  dese- 
ruerat, litora  conspiciebantur  flexu  circulari  pulcherrimo,  quasi  exsecta  esset 
Luna  aut  excavata.  Sola  peninsula  intra  illam  litorum  cavitatem  adhuc 
illuminabatur.  Isthmus  apparuit  clarissime,  erat  species  veluti  Tauricae 
Chersonnesi  in  Ponto  aut  potius  Peloponnesi,  divisae  utrinque  sinubus 
umbrosis,  longa  tamen  fronte  et  lacui  recte  objecta,  nec  ut  nominatae  penin- 
sulae angulo  acuto  prorsum  in  lacum  procurrente , sed  triplo  fere  longior 
quam  latior.  Mirum  autem  in  peninsula,  qua  isthmo  conjungitur  litoribus 
montosis,  punctum  erat  lucidissimum,  montis  instar : e regione  in  lucidissima 
litorum  continente  punctum  erat  umbrosum,  indicium  forte  vallis,  per  quam 
materia  in  lacum  egesta  peninsulam  effecit,  ut  de  aggestione  Aegypti  philo- 
sophatur Herodotus.  An  haec  sunt  vestigia  Neronis  alicujus  isthmum  per- 
fodientis,  aut  Cleombroti  peninsulam  vallo  munientis  contra  nescio  quem 
Xerxis  exercitum? 

Vespere  eodem  Saturnum  aspexi:  nihil  stellarum  erat  in  tam  arcta 
vicinia. 

Die  6.  Septembris  mane  hora  secunda  post  mediam  noctem  circa 
Jovem  spectavimus  Thomas  Segethus  et  Ego:  satellites  duos  orientales 
invicem  proximos,  Jupiter  quasi  duplo  aberat  a propiori : linea  duorum  supra 
Jovem  transibat.  Clarissima  utraque,  magis  tamen  orientalior,  distantia 
orientalis  a Jove  quasi  quarta  pars  instrumenti. 

Cum  perpenderem,  instrumentum  angustam  coeli  partem  amplecti, 
incideretque  si  forte  superioribus  diebus  remotiorem  aliquam  praeteriverim 
aut  non  satis  diligenter  quaesiverim : ampliata  instrumenti  fenestra  (quae 
tamen  paulo  admodum  plus  dimidia  diametro  Lunae  capiebat)  lustravi  occiden- 
talem et  orientalem  Jovis  plagam.  Ergo  per  auram  valde  albicantem  a 
praesentia  Lunae  visus  tamen  sum  ego  videre  minimam  aliquam  debilissimo 
lumine  in  occidente  secundum  ductum  eclipticae,  amplitudine  a Jove  paulo 
minore  quam  instrumentum  capiebat.  Vicissim  hora  tertia  et  post  Segethus 
visus  est  sub  ipsis  Jovis  radiis  versus  occidentem  videre  punctum  lucidissi- 
mum, quod  hora  secunda  non  viderat.  Haec  uterque  pro  se,  ignaro  altero 
nec  ad  eadem  quaerenda  admonito. 


de  Jovis  Satellitibus. 

Die  7.  Septembris  mane  hora  4.  Jupiter  est  visus  cum  duobus  satelli- 
tibus, uno  parvo  et  claro  ad  orientem  sub  ipsis  radiis  Jovis,  altero  quasi 
tertia  parte  instrumenti  ampliati  versus  occasum.  Testis  Ursinus. 

Hora  quinta  non  amplius  vidi  orientalem,  vidit  tamen  et  agnovit  Dm. 
Tengnaglius,  Archiducis  Leopoldi  etc.  secretus  consiliarius  (admonitus),  sed 
vicissim  non  vidit  occidentalem.  Erat  Luna  propinqua. 

Mars  stabat  supra  Lunam  fere  duabus  Lunae  semidiametris,  nondum 
in  linea  sectionis. 

Die  9.  Septembris  hora  2.  et  3.  vidimus  tres;  duos  occidentales, 
clarissimum  qui  Jovi  propior,  minus  distantes  quam  clarissimus  distabat  a 
Jove.  Extimus  minus  dimidio  instrumenti  distabat  a Jove.  Unus  orien- 
talis sub  ipsis  radiis  Jovis  clarus,  a Jove  dimidio  distans  ejus,  quod  inter 
se  distabant  occidentales.  Segetlius  omnes  tres  vidit  et  eodem  modo 
disposuit.  D.  Schultetus  Caesaris  Fiscalis  per  Silesiam  agnovit  (sed  ad- 
monitus) clarissimum  occidentalium. 

Hisce  observationibus  habitis  et  fide  narratorum  Galilaei  sufficienter 
confirmata,  cum  et  discessurus  putaretur  Elector,  restitui  instrumentum. 

Tibi  vero  Lector  amice  hoc  quicquid  est  paucarum  et  properatarum  obser- 
vationum impertiendum  publice  censui,  ut  aut  meam  meorumque  testium 
fidem  sequutus  posthac  omni  seposita  dubitatione  veritatem  patefactam 
agnoscas,  aut  tibi  de  bono  instrumento  prospicias,  quod  in  rem  praesentem 
te  deducat  avroTttrjv.  Vale  et  Deum  in  operibus  suis  celebrare  nunquam 
desine.  Pragae  11.  Septembris  anno  MDCX'. 

Thomae  Segethi  Britanni  in  illustrissimi  Viri  Galilaei  Galilaei  Patricii 
Florentini  et  Sereniss.  Magni  Hetruriae  Ducis  Cosmi  II. , Philosophi  et 
Mathematici  observationes  coelestes  Epigrammata. 

I.  Quae  latuere  soli  saeclis  incognita  priscis, 

Magno  'animo  in  lucem  potulit  ante  Ligur. 

Accola  nunc  Arni,  saeclis  incognita  cunctis, 

- Protulit  in  lucem,  quae  latuere  poli. 

Ille  dedit  multo  vincendas  sanguine  terras; 

Sidera  at  hic  nulli  noxia.  Major  uter  ? ! 

II.  Uni  quae  quondam  lucebant  sidera  coelo, 

Quae  fuerant  solis  cognita  coelitibus, 

Humano  aspicienda  dedit  generi  Galilaeus. 

Mortales  hoc  est  reddere  Dis  similes. 

IH.  Lucebant  Coelo,  jam  et  Terris  sidera  lucent. 

An  non  hoc  lucem  est  addere  sideribus  ? 

Quantum  o ! quam  pulcrum  (nisi  tu  Galilaee  fuisses) 

Divinae  mentis  delituisset  opus ! 

Abdita  quod  primum  per  te  patefecit  Olympi, 

Permultum  debes  tu  Galilaee  Deo, 

At  tibi  multum  homines,  debent  tibi  sidera  multum  ; 

Multum  etiam  debet  Juppiter  ipse  tibi. 

IV.  Aethere  subductum  mortalibus  intulit  ignem, 

Et  meritus  poenam  est  Japetionides. 

At  tu  qui  occultos  antehac  Galilaee  tot  ignes 
Invexti  Terris,  quid  mereare?  Polum. 

Kepleri  Opera.  II. 

V.  Terrigenas  genus  invisura,  molimine  vasto 

x Conatos  Terras  jungere  sideribus, 

Vindex  dextra  Jovis  manes  detrusit  ad  imos; 

Ambiti  merces  haec  fuit  imperii. 

Nil  tale  affectans  Galilaeus  sidera  Terris 
Junxit,  et  ignotas  edocuit  choreas; 

Et  decus  astruxit  coelo  divisque  sibique, 

Ausus  inaccessas  primus  inire  vias. 

Pro  meritis  Galilaee  tua  inter  sidera  quondam 
Ipse  novum  ambibis  sidus,  ut  illa  Jovem. 

Quodsi  nulla  dies  Mediceia  sidera  perdet, 

Nulla  dies  nomen  perdet  in  orbe  tuum. 

VI.  Keplerus  Galilaee  tuus  tua  sidera  vidit. 

Tanto  quis  dubitet  credere  teste  tibi  ? 

Si  quid  in  hoc,  et  nos  Mediceia  vidimus  astra, 

Pragae  marmoreum  fert  ubi  Molda  jugum. 

Vicisti  Galilaee,  tremant  licet  orcus  et  umbrae, 

Juppiter  ijlum,  istas  opprimet  orta  dies. 

VII.  Ad  Serenissimum  Magnum  Hetruriae  Ducem  Cosmum  II. 

de  collato  in  Galilaeum  Galilaeum  ob  siderum  Mediceorum  observationem 
plus  quam  mille  aureorum  munere  tituloque  Philosophi  et  Mathematici 
sui  cum  honorario  mille  aureorum  ornatum. 

Tuscorum  Dux  Magne,  animo  quam  nomine  major, 

Auspice  quo  patuit  gloria  magna  Jovis! 

Mens  caelo  cognata  tua  est  praeclara  foventis 
Ingenia,  exemplo  ut  regibus  esse  queas. 

Regius  isti  animo  titulus  debetur  et  olim 
Hetrusco  reges  jura  dedere  solo. 

Felix  patrono  Galilaeus  ! Juppiter  illi, 

Quae  tu  donasti,  praemia  debuerat. 

Pro  meritis,  Dux  Magne,  soli  cum  sero  relinques 
Sceptra,  locum  cedet  Juppiter  ipse  tibi. 

VIII.  Ejusdem  argumenti  ad  Galilaeum. 

Non  frustra  medio  es  venatus  in  aethere  stellas 
Olim  latentes,  et  stupenda  Cynthiae. 

Foecundus  labor  hic  tibi : Tu  Galilaee  cohortem 
Jovi  dedisti,  Juppiter  Jovem  tibi. 

IX.  De  Dioptro  seu  perspicillo,  quod  Serenissimus  Cosmus  II. 

Magn.  Hetr.  Dux  technothecae  suae  inferendum  ibidemque  memoriae  causa 
asservandum  curavit,  per  prosopopoeiam. 

Quo  primum  patuere  poli  secreta,  dioptron 
Hic  habito,  dices,  dignum  habitare  polo. 

Non  libet,  obvenit  potior  mihi  sedibus  illis 
Gloria  tecta  mihi  sunt  Medicea  polus.  ,6) 

REVERENDISSIMO  ET  SERENISSIMO  PRINCIPI  AC  D. 

D.  ERNESTO  ARCHIEPISCOPO  'COLONIENSI, 

S.  Romani  Imperii  Septemviro  Electori  et  per  Italiam  Archicancellario, 
Episcopo  Leodiensi,  Administratori  Monaster.  Hildeshem.  et  Frisingensi, 
Principi  in  Stabel.  Comiti  Palat.  Rheni,  sup.  et  infer.  Bavariae,  Westphaliae, 

Ang.  &c.  Duci,  March.  Franci  mont.  Domino  meo  clementissimo. 

Reverendissime  et  Serenissime  Princeps  Elector,  Domine  clementissime. 
Cum  superioribus  annis  ad  magnum  cumulum  inventionum  hujus  ultimi 
seculi  accessisset  arundo  dioptrica,  nequaquam  inter  vulgares  connumeranda 
machinationes,  circaque  eam  alii  de  palma  primae  inventionis  certarent  17), 
alii  de  perfectione  instrumenti  sese  jactarent  amplius,  quod  ibi  casus  potissi- 
mum insit,  hic  ratio  dominetur : Galilaeus  vero  super  usu  patefacto  in 
perquirendis  arcanis  astronomicis  speciosissimum  triumphum  ageret , ut  cui 
consilium  suppeditaverat  industria  nec  successum  negaverat  fortuna:  ego 
ductus  honesta  quadam  aemulatione  novum  mathematicis  campum  aperui 
exserendi  vim  ingenii,  hoc  est  causarum  lege  geometrica  demonstrandarum, 
quibus  tam  exoptati  tam  jucunda  varietate  multiplices  effectus  inniterentur. 
Cum  enim  ante  sex  annos  Opticam  Astronomiae  partem  edidissem,  in  qua 
et  de  visionis  modo  nova  ratione  et  de  perspicillis  primus  omnium  quod 
sciam  talia  disputaveram,  quae  ad  hunc  usque  diem  stant  inconcussa: 
consentaneum  erat,  ut  ostenderem,  eadem  fundamenta,  quibus  visionis 
modum  quibusque  perspicillorum  simplicium  effectus  superstruxeram,  etiam 
compositioni  diversarum  lentium  perspicuarum  in  unam  arundinem  ferendae 
sufficere:  adeoque  ne  quidem  posse  fieri  (quod  veritatis -argumentum  est), 
ut  aliis  quibuscunque  principiis  quam  quibus  ego  sum  usus,  demonstratio 
haec  expediatur.  Ac  cum  Euclides  Optices  speciem  fecerit  Catoptricen, 
quae  de  radio  repercusso  agit,  nomine  deducto  a praecipuo  hujus  generis 
machinamento,  speculis  eorumque  mira  et  jucunda  varietate:  ad  exemplum 
hoc  meo  libello  natum  est  nomen  Dioptrice,  quia  agit  potissimum  de 
radio  refracto  a mediis  pellucidis  densis,  tam  naturalibus  in  oculo  humano 
quam  artificialibus  in  perspicillorum  varietate;  quo  subjecto  contra  Catop- 
tricen , ut  species  contra  speciem , distinguitur ; sic  tamen,  ut  prior  sit 
Dioptrice,  posterior  Catoptrice,  propterea  quod  Catoptrice  circa  imagines 
versetur,  quae  quid  omnino  sint  citra  cognitionem  oculi  ex  Dioptrice  petendam 
intelligi  nequit. 

Qua  etiam  de  causa  repetii  modum  visionis  et  simplicium  perspicillorum 
rationes ; cum  ut  Dioptrice  quodammodo  perfecta  esset,  tum  quia  instrumenti 
rationes  ab  hominis  oculo  nexae  sunt,  ipsumque  instrumentum  e simplicibus 
perspicillis  compositum : ut  alterum  sine  altero  expediri  non  possit.  Deni- 
que quia  censuerunt  aliqui,  in  Opticis  haec  a me  pertractata  esse  obscurius; 

ut  multis  non  ingenii  hebetudo  sed  doctoris  culpa  impedimento  sit,  quo 
minus  scripta  et  demonstrata  percipiant : eis  igitur  ut  consulerem  quaedam 
hic  tradidi  brevius,  alia  prolixius,  nonnulla  aliis  verbis  concepi;  definitiones 
terminorum,  quos  usurpo  geometrica  libertate,  conticuo  numero  inter -pro- 
positiones opportunis  locis  recensui ; schemata  (quae  sunt  geometrarum 
genuinae  literae)  plura  addidi.  Qua  opera  si  non  omnem  obscuritatem 
sustuli,  spero  philosophiae  studiosos  imbecillitati  meae  aliquid  condonaturos 
operamque  hanc  boni  consulturos. 

Porro  in  hanc  curam  eo  potissimum  tempore  incubui,  quo  ingenium 
meum  lamentabili  quodam  frigore  torpens  18)  Sol  munificentissimus  prae- 
sentiae Rmae-  et  Sae*  Cis-  Tuae  concalefecit,  clementissimaque  Ejus  allo- 
quia et  hortatus  crebri  veluti  Mercurius  aliquis  e somno  excitarunt;  Ejus 
denique  mathematici  et  cubicularii  nobilis  D.  Joannis  Zuckmesseri  jucun- 
dissima simul  et  ingeniosissima  machinamenta  manuaria  vitrorumque  expoli- 
tiones artificiosissimae,  quibus  R.  S.  C.  Tuam  mirifice  delectari  videbam, 
ad  ejusdem  veluti  officii  aemulationem  provocarunt.  19)  Quodsi  me  ,non 
impellerent  hae  singulares  causae  ad  Dioptricen  hanc  meam  R.  et  S.  C. 
Tuae  dedicandam:  tunc  vel  sola  illa  in  genere  sufficeret,  quod  mathematici 
libelli,  ut  remoti  a vulgi  captu  eoque  contemti,  nemini  rectius  offeruntur, 
quam  qui  de  illis  judicare  possunt;  quos  acri  ingenio  a natura  instructos 
amor  philosophiae  et  meditatio  ad  perfectam  harum  rerum  cognitionem 
provexit.  Qua  in  cognitione  num  quem  inter  Principes  Viros  hoc  tempore 
parem  habeas,  incompertum  mihi  est:  inter  professores  certe  academiarum, 
qui  huic  judicio  pares  sint,  pauciores  reperiuntur,  quam  ex  usu  sit. 

Quodsi  nulla  in  creberrimis  librorum  dedicationibus  fucatiora  essent 
patronorum  encomia,  quam  sunt  ista,  credo  fidem,  quam  circa  patronorum 
virtutes  fere  decoxerunt  dedicationes,  brevi  restaurarent.  Atque  ego  in 
hunc  ipsum  finem  supersedeo  reliquas  (ut  fieri  solet  in  dedicationibus)  R. 
et  S.  C.  Tuae  commemorare  virtutes,  ne  sutor  ultra  crepidam  sapere 
velle  videar. 

De  cetero  non  aliam  lectori  suspendo  hederam,  quam  ut  ei  indicem, 
libellum  a tali  principe  comprobatum  lucemque  videre  jussum.  Et  jam  R. 
et  S.  C.  Tae-  me  subjectissime  commendo.  Vale.  Cal.  Januariis  anni 
undecimi  de  seculo  septimo  decimo:  quem  R.  et  S.  C.  Tae*  felicissimum  in 
gubernatione,  in  sapientiae  studio,  inque  corporis  tuenda  sanitate  comprecor. 

Reverendissimae  et  Serenissimae  C.  Tae- 
Devotissimus 

S.  C.  Mtatis-  Mathematicus 

* Joannes  Keplerus. 


IN  DIOPTRICEN  PRAEFATIO, 

DE  USU  ET  PRAESTANTIA  PERSPICILLI  NUPER  INVENTI 
DEQUE  NOVIS  COELESTIBUS  PER  ID  DETECTIS. 

Libellum  exhibeo,  lector  amice,  mathematicum,  hoc  est  captu  non  adeo 
facilem,  et  qui  non  tantum  ingenium  in  lectore  requirat,  sed  etiam  atten- 
tionem mentis  praecipuam  et  cupiditatem  incredibilem  cognoscendi  rerum  causas. 

Hoc  dum  perpendo,  visum  est  aliqua  commentari  de  praestantia  Diop- 
trarum seu  Perspicillorum  deque  admirabili  eorum  effectu  in  proferendis 
philosophiae  terminis : ut  ingeniosi  adolescentes  ceterique  matheseos  cultores 
hoc  utilitatis  veluti  stimulo  incitati  ad  rationes  instrumenti  ex  hoc  libello 
percipiendas  incitentur. 

Multa  sunt  et  magna,  quae  de  usu  optices  universae  praefatus  est 
Jo annes  Pena  Gallus,  regius  quondam  mathematicus,  in  editione  Opti- 
corum et  Catoptricorum  Euclidis  a se  versorum:  quantacunque  tamen  ea 
sint,  prae  illis,  quae  hoc  biennio  dioptrarum  beneficio  sunt  patefacta,  plane 
puerilia  possunt  haberi. 

Et  quia  lectori  praefationem  illam  hac  mentione  commendo,  age  prae- 
cipua ejus  capita  strictim  examinemus;  ne  cum  veris  et  praeclaris,  quae  in 
ea  sunt , etiam  dubia  et  falsa,  quae  interspersa  esse  negare  non  possum, 
sciens  prudensque  obtrusisse  videar.  Ubi  hoc  absolvero,  tum  demum  quae 
nova  perspici llaria  disciplina  hoc  tempore  detexerit  subjungam. 

Primum  de  coelo  dogma  cum  Pena  statuo  ex  optica  solide  demonstrari: 
falli  nimirum  vehementer  physicos  adeoque  et  theologos  nonnullos,  qui 
putant,  novem  vel  decem  esse  pellucidas  sphaeras  hunc  mundum  elemen- 
tarem  amplexas,  ut  album  ovi  solet  amplecti  vitellum  aut  tunicae  caeparum 
alia  aliam  circumcludunt.  Cum  enim  necessaria  ratione  statuantur  itinera 
planetarum  eccen trica,  recte  colligit  opticus,  radios  a stellis  per  haec  tam 
spatiosa  volumina  oblique  descendentes  (quippe  in  Terram  extra  quorundam 
orbium  centra  constitutam)  lege  optica  refractum  iri : quo  concesso  tollitur 
omnis  observationum  certitudo,  cui  tamen  testimonium  perhibet  experientia. 
Sequitur  hoc  idem  etiam  ex  proportione  corporis  Telluris  ad  orbem  Lunae 
satis  perceptibili.  Etsi  enim  dissimulemus  orbes  eccentricos  Terramque  in 
centro  omnium  orbium  collocemus,  eo  ipso  tamen  superficies  Terrae  satis 
longo  intervallo  a centro  sphaerae  Lunae,  quod  ipsa  suo  centro  occupat, 
absistit:  rursumque  ad  superficiem  Terrae  quam  nos  inhabitamus  descen- 
dent radii  stellarum , oblique  secantes  orbem  Lunae , contingetque  ut  ii 
refracti  turbent  certitudinem  aspectus. 

Nondum  egressus  Pena  ex  hujus  pulcherrimae  demonstrationis  vesti- 
bulo improvide  nimium  impingit,  discrimen  tollens  non  tantum  orbium  inter 

se,  sed  etiam  aeris  et  aetheris:  dumque  materiam  aetheris  eandem  facit 
cum  materia  hujus  quem  spiramus  aeris,  docet  ipso  etiam  lapsu  suo,  quanti 
intersit  ambulantis  in  philosophiae  palatio , optices  oculos  bene  apertos 
habere.  Eodem  enim  argumento,  quo  discrimen  tollitur  orbium  inter  sese, 
vicissim  discrimen  stabilitur  aeris  hujus  et  qui  ei  paulo  supra  montium 
culmina  succedit  aetheris. 

Etsi  enim  observationes  astronomicae  non  turbantur  multiplici  aliqua 
ratione  refractionum  inter  sese  varie  implexarum,  qualem  orbium  discrimina 
et  soliditas  requirerent,  si  essent ; turbantur  tamen  uniformi  quadam  ratione 
refractionum,  quando  sidera  horizonti  appropinquant : quae  refractiones  aliunde 
esse  nequeunt,  quam  ex  superficie  aeris  hujus  quem  spiramus:  adeo  quidem, 
ut  in  Astronomiae  parte  Optica  hinc  etiam  altitudinem  illius  superficiei  a 
superficie  Terrae  potuerim  investigare.  Provocat  Pena  ad  experientiam, 
inducto  teste  oculato  Gemma  Frisio  cum  baculo  suo  astronomico,  qui 
negavit  a se  ullas  refractiones  esse  deprehensas.  20)  Nimirum  Penae  tunc 
nondum  erat  cognita  admirabilis  industria  summi  artificis  Tychonis  Brahe, 
qui  partim  operarum  multitudine , partim  instrumentorum  magnitudine  et 
subtilitate  modicum  illud  assecutus  est,  quod  crassum  Gemmae  instrumentum 
hominisque  unius  et  solitarii  attentionem  effugerat.  Et  adduxi  ego  in 
Astronomiae  parte  Optica  pro  refractionibus  testes  Braheo  succenturiatos 
ex  antiquitate,  eoque  integros  et  incorruptos. 

Audio  D.  D.  Helisaeum  Roslinum  problema  mihi  proposuisse  solvendum 
de  Sole  14  dierum  spatio  citius  justo  a Batavis  in  septentrionali  Terra 
viso.  Librum  ejus  non  vidi  per  hos  tumultus.  Admoneo  tamen,  quaestionem 
hanc  a me  per  refractiones  aeris  expeditam  in  Astron.  parte  Optica  cap.  IV. 
num.  9. 

Secundas  Pena  partes  dedit  dogmati  de  itineribus  planetarum  vere 
eccentricis ; et  recte  dedit.  Habet  optice  firmissima  pro  his  argumenta. 
Illud  solum  cavendum , ne  nobis  accidat  quod  veteribus , ut  alteri  optices 
oculo  nimium  secure  confidentes  in  pervidenda  hac  planetarum  orbita,  alterum 
physices  oculum  claudamus,  et  sic,  quod  utriusque  et  optices  et  physices 
rationibus  ex  aequo  tribuendum  erat,  soli  opticae  tribuentes  rursum  a scopo 
aberremus.  Qua  de  re  vide  meam  Astronomiae  partem  Opticam  et  Com- 
mentaria de  Martis  motibus. 

Tertio  loco  examinat  Pena  ex  optica  quaestionem  de  ordine  planetarum : 
nec  male  ratiocinatur  ex  Aristotele,  siquidem  Terra  suo  stet  fixa  loco,  non 
esse,  verisimile,  ut  Sol,  Venus  et  Mercurius  tribus  distinctis  orbibus  inaequali 
magnitudine,  aequali  tamen  periodo  circumeant:  quin  potius  consentaneum, 
quod  Martiano  Capellae , Campano  et  Braheo  placuit,  infraque  Galilaeus 
evidentissime  probat,  siquidem  Sol  vehitur,  uno  illos  orbe  vehi,  Solemque 
ut  axem  rotarum  ab  epicyclis  Veneris  et  Mercurii  veluti  a rotarum  apsi- 
dibus ambiri:  imo  vero  probabilissimum  esse,  quod  Copernicus,  quod  ante 
tot  secula  illa  antiquissima  philosophia  Samia  tenuit,  Solem  in  medio  stare 
fixum  loco  j circaque  eum  non  Mercurium  tantum  et  Venerem  suo  quemque 
tempore,  sed  ipsam  adeo  Tellurem  cum  Luna  sua  comite  circumire  motu 
annuo,  ceterosque  tres  suis  itidem  periodis. 

Rursum  autem  Pena  hic  sese  cum  aliquo  veritatis  damno  ex  sentibus 
perplexarum  ratiocinationum  expedit.  Etenim  argumentum  hoc  nulla  adeo 
evidenti  necessitate  revinctum  de  probabilitate  sola  testabatur.  Pena  igitur 
diffisus  argumento  dubio  mobilitatem  Terrae , qualem  Copernicus  docet, 

timide  dimittit  e manibus,  ipse  contra  levi  nictu  oculi  optici  fiduciam  con- 
cepit alius  cujusdam  tardissimi  motus  Terrae  pervestigati : quo  posito  sequi 
putat,  ut  fixae  motum  videantur  sortiri  inaequalem:  qualem  fixarum  esse 
motum,  seculorum  dispar  consensus  testetur.  21)  Atqui  o Pena,  hoc  non 
est  commendare  praestantiam  optices,  sollicitare  ejus  vires  in  rebus  impossi- 
bilibus. Generosus  omnino  fuit  Bucephalus,  etsi  Pegasi  alas  imitari  non 
potuit.  Et  si  quis  Bucephalum  testatus  volantem  conspectum  arguatur 
falsi,  non  ideo  Bucephali  gloria  conciderit.  Nimium  o Pena  recessit  haec 
tua  ratiocinatio  a principiis  opticis , nimium  multa  inter  tuum  assumtum 
opticum  interque  id  quod  inde  concludis  intercedunt.  Primum  non  tetigit 
te  sollicitudo  illa  super  veritate  observationum,  quas  ex  illa  profunda  anti- 
quitate allegamus  hodie.  Deinde  motum  fixarum  allegas  ut  rem  oculis  visam. 
Atqui  nimio  multum  abest  ab  oculorum  conspectu : subtilissimarum  ratioci- 
nationum trium  in  unum  compositione,  nec  ea  strictissima,  vix  tandem  pro- 
nunciare  audet  astronomus,  quo  zodiaci  loco  quovis  seculo  fixa  aliqua  con- 
sistat. Denique  quem  tu  dicis  motum  fixae  a puncto  aequinoctii , is  contra 
verissime  est  retrocessus  puncti  aequinoctialis  a fixa  stella:  ubi  punctum 
aequinoctiale  longissime  aberrat  a Penae  conceptione.  Quid  enim  aliud  est 
punctum  aequinoctiale,  quam  imaginaria  intersectio  duorum  imaginariorum 
circulorum,  quorum  alter  intelligitur  a Sole  per  orbitam  Telluris  usque  in 
supremum  aetherem  continuari,  alter  itidem  intelligitur  a centro  Terrae  per 
aequinoctialem  Terrestrem  usque  sub  fixas  continuar, i , idque  non  in  omni 
situ  Terrae,  sed  tunc  tantum,  quando  Terra  est  in  punctis  aequinoctialibus. 
Sed  de  hac  re  in  astronomia  docetur  inque  meis  de  Marte  Commentariis. 
Frustra  igitur  ex  tam  incertis  Pena  male  informatus  Terrae  motum  aliquem 
novum  tribuit  eumque  tardissimum,  quo  motu  illa  a centro  mundi  exulet: 
praestitisset  eum  Telluris  retinere  motum , quem  praestantissimi  artifices 
introduxere : qui  motus  certo  Terram  circumducit  extra  centrum  mundi 
planetarii  tanto  intervallo,  quanta  putatur  esse  semidiameter  sphaerae  Solis. 

Non  possum  autem  praeterire,  quin  etiam  hunc  Penae  lapsum  ex  ipsius 
praefatione  eliminem,  ubi  Copernici  censuram  super  Ptolemaica  Lunae  hypo- 
thesi  falsitatis  arguit.  Hac  enim  insimulatione  plurimum  nocetur  existimationi 
tanti  artificis  apud  imperitos.  Refellit  Ptolemaeum  Copernicus,  cujus  suppo- 
sita Lunam  bisectam  pene  duplo  propiorem  Terris  exhibent,  quam  cum  plena 
est.  Argumentum  falsitatis  Copernicus  sumsit  opticum  idque  optimum, 
oportuisse  ut  et  corpore  duplo  fere  latior  appareret  bisecta  quam  plena: 
cum  experientia  testetur  de  constanti  nec  nisi  pauculis  minutis  variabili 
diametro.  Hic  Pena  subtilitate  abusus  axiomatis'  optici  a Copernico  adducti, 
quod  in  his  propositionibus  repetitur  numero  67,  argumentum  impertinenter 
elevat.  Quid  tum  enim,  si  maxime  apparentes  diametri  Lunae  non  praecise 
sunt  in  eversa  proportione  distantiarum,  si  tamen  sunt  fere  in  ea,  num 
ideo  nihil  dixit  Copernicus?  Negat  dux  exercitus  se  urbem  in  qua  sunt 
decem  millia  praesidiariorum  militum  expugnare  posse  nisi  cum  quinquaginta 
millibus.  Quid  igitur  si  desit  illi  unus  aliquis  de  hoc  numero,  num  ideo 
tergiversabitur  super  expugnatione?12) 

Sed  ad  numerum  revertor  dogmatum,  quae  Pena  ex  optica  verissime 
probat,  quorum  hoc  est  quartum : quod  rectissime  ex  optica  arguitur,  nullam 
supra  nos  esse  sphaeram  ignis:  quo  fundamento  subruto,  quanta  sequatur 
ruina  Meteorologiae  Aristotelicae , nemini  philosophorum  hujus  temporis 
obscurum  esse  potest.  Si  enim  sub  coelo  esset  ignis,  seu  conspicuus  ille 

seu  inconspicuus,  omnino  magna  fieret  refractio  radiorum.  Nam  ignis  ideo 
superiora  petit,  quia  tenuioris  est  substantiae  quam  aer.  Ut  enim  inflata 
vesica  ex  aquae  profundo  emergit  pondere  aquae  sursum  elisa,  sic  etiam 
ignea  substantia  causam  ascensus  sui  ex  tenuitate  sua  consequitur,  pellitur 
enim  a circumfluxi  aeris  crassiori  corpore. 

Cum  igitur  physici  dicant,  supra  capita  nostra  circumfusam  esse  sub- 
stantiam pellucidam  tenuiorem  aere  hoc  nostro,  negare  non  poterunt,  radios 
visibilium  in  transitu  confinium  crassi  aeris  et  ignis  tenuioris  superficierum, 
quacunque  oblique  transeunt , refringi : transeunt  autem  oblique  ad  locum 
spectantis  praeter  unum  omnes.  Undique  igitur  magnae  fierent  refractiones 
radiorum. 

Argumenti  vis  experimento  veluti  ad  oculum  explicari  potest.  Luceat 
Sol  contra  parietem.  Interlocetur  thuribulum  cum  carbonibus  vivis:  si 
tranquillus  sit  aer,  ex  thuribulo  recta  ascendet  rivus  quidam  igneae  sub- 
stantiae, nullo  fumo  immixto;  sin  ventulus  interfiet,  rivus  ille  parum  ad 
latus  deflectet  vento  concedens,  sursum  tamen  undulatione  sua  scaturiens. 
Rivum  hunc  ignis  oculis  non  consequeris,  quippe  colore  omni  carentem  et 
pellucidum.  At  si  parietem  oppositum  aspicias , tremere  videbis  umbras 
rerum  trans  prunam  in  Sole  positarum,  quae  umbrae  per  hunc  ignis  fluxum 
trajiciuntur.  Tremor  vero  motus  species  est.  Itaque  radii  Solis  umbram 
circumscribentes  tremunt,  propterea  quod  ebullitionem  illam  igneam  trans- 
euntes franguntur,  idque  varie  pro  varia  superficierum  illius  fluxus  ignei 
transformatione  : ex  qua  inconstanti  inflexione  radiorum  in  superficie  illius 
ebullitionis  resultat  inconstans  etiam  inflexorum  seu  refractorum  incidentia 
in  parietem,  inconstansque,  hoc  est  tremens,  umbrae  projectio.  Hoc  igitur 
experimento  constat,  radios  lucis  in  superficie  igneae  substantiae,  quantum- 
vis inconspicua  sit,  sensibiliter  refringi.  Nulla  igitur  talis  ignea  §ubstantia 
sub  coelo  expansa  est  nostris  imminens  capitibus,  neque  fluctuans  neque 
tranquilla,  quia  observatores  siderum  nullam,  neque  tremulam  deprehendunt 
stellarum  refractionem  locique  permutationem  neque  constantem,  quae  sit 
commensurata  figurae  sphaerae  igneae;  denique  nullam  aliam  praeter  eam, 
quae  est  superficiei  aeris. 

Hoc  firmissimum  argumentum  Pena  rursum  tractat  incaute : dumque 
muros  quatit  sphaerae  igneae,  nimio  arietis  hujus  impulsu  a se  ipse  laeditur. 
Putat  ad  firmitatem  argumenti  pertinere,  si  plane  nullas  siderum  refractiones 
admittat.  Itaque  non  dubitat  etiam  observationibus  astronomorum  fidem 
derogare,  quas  Vitellio  adducit.  Dixerat  Vitellio,  refringi  radios  lucis, 
idque  in  Luna  sentiri , cujus  saepe  alia  videatur  latitudo , quam  qualem 
tabulae  motuum  admittant.  Pena  occurrit,  non  esse  in  causa  refractionem 
sed  parallaxin,  rem  notam  astronomis.  Mira  meliercule  negotii  perplexitas. 
Nam  et  uterque  verum  dogma  habet  et  uterque  id  impertinenter  probat 
interque  probandum  in  errores  incidit  circa  res  cognatas.  Vere  dicit  Vitellio, 
contingere  incurvationes  radiorum  sideralium  ob  densitatem  aeris.  Vere  et 
hoc  dicit,  sed  fortuito,  id  in  Luna  deprehendi.  Sed  quod  praesupponit, 
loca  Lunae  irrefracta  ex  calculo  illius  sui  temporis  certissime  depromi, 
eoque  regulam  statuit  aestimandarum  observationum  et  deprehendendarum 
per  eas  refractionum,  vehementer  quidem  deceptus  fuit.  Itaque  non  facile 
dixerim,  ante  Tychonem  Brahe  a quoquam  deprehensas  esse  refractiones 
Lunae,  non  tantum  ob  incertitudinem  antiqui  calculi,  sed  etiam  ob  negli- 
gentiam  observatorum  priorum.  Deprehendit  autem  Braheus  refractiones 

non  tantum  per  Lunam,  quod  difficilius  fit  propter  varium  et  celerem  ejus 
motum,  sed  multo  maxime  per  fixas.  Et  tamen  vel  per  solam  Lunam, 
etiamsi  non  sit  certissimus  ejus  calculus,  deprehendi  facile  possent.  Haec 
de  Vitellionis  hallucinatione.  Excutiamus  jam  et  Penae  censuram.  Yere 
et  is  defendit,  propter  ignis  sphaeram  nullas  contingere  refractiones:  fal- 
sum tamen  addit,  plane  nullas  contingere,  ne  quidem  aeris  causa.  Inepte 
denique  occurrit  argumento  Vitellionis , etsi  ut  dictum  inutili  et  ruinoso  : 
tribuens  parallaxibus  ea,  quae  Vitellio  refractionibus.  Atqui  norunt  astro- 
nomi , duarum  harum  rerum  effectus  esse  contrarios.  Refractio  Lunam 
attollit,  parallaxis  deprimit.  Hoc  non  perpendit  Pena.  Sed  ut  dixi,  nullum 
est  detrimentum,  etsi  Pena  Vitellionis  refractiones  non  effugit : sunt  enim 

aeris  non  ignis  effectus.  Aeris  igitur  densiorem  superficiem,  ut  supra  dic- 
tum, stabiliunt;  ignis  vero  tenuiorem  regionem,  quod  vult  Pena,  penitus 
convellunt  et  eliminant.  Utrinque  igitur  praestantia  opticarum  demonstra- 
tionum elucet , tam  in  stabilienda  distinctione  aeris  ab  aethere , quam  in 
tollenda  fictitia  sphaera  ignis. 

Quinto  loco  Pena  indicat,  quanta  physicos  ignorantia  teneat  circa 
materiam,  locum  et  effectus  cometarum,  nisi  opticas  scholas  fuerint  ingressi, 
et  quid  haec  disciplina  circa  talia  naturae  portenta  doceat  eos,  qui  se  non 
aspernantur. 

Rursum  itaque  verum  hoc  lectori  commendo,  cometarum  seu  crinitorum, 
barbatorum,  caudatorum  siderum  corpora  plane  pellucida  ex  optica  doceri, 
argumento  hoc,  quod  caudas  a Sole  tenent  aversas. 

Verum  secundo  et  hoc  est,  corpora  illa  pellucida  densiora  esse  aethere 
in  quo  discurrunt.  Verum  est  et  illud  tertium,  ex  analogia  motus  come- 
tarum plurima  nos  de  loco  cometarum  doceri,  certumque  habere,  plerosque 
supra  Lunam  in  altissimo  aethere  versari.  At  quartum  quod  addit  Pena 
dubium  est,  an  cometis  vis  calefaciendi  insit  lege  optica,  dum  refracti 
Solis  radii  in  corporis  cometici  ingressu  exituque  post  corpus  ad  coni 
mucronem  coguntur  eaque  coactione  vim  incendendi  concipiunt.  Nam  ut 
dem,  radios  sic  in  conum  coire,  nuspiam  sequetur  inflammationis  violentia 
nisi  in  illo  ipso  coni  mucrone  in  profundo  aethere.  Quid  vero  hoc  ad 
aestum  illum,  qui  hic  in  Terris  excitatur?  Deinde  non  cauda  illa  cometarum 
conspicua  conus  ipse  est  radiorum,  usus  corpore  cometae  pro  basi;  sed  si 
plurimum  huic  speculationi  tribuerimus,  cauda  haec  novus  conus  est , inci- 
piens ibi  ubi  conus  alter,  cujus  in  corpore  cometae  basis,  in  mucronem 
desinit:  quod  lex  optica  docet  proxime  post  corpus  cometae  fieri.  Radii 
igitur  Solis,  quatenus  constituunt  conspicuum  illum  tractum,  quem  nos 
caudam  appellamus,  jam  iterum  di  vergunt.  Incensio  vero  non  ex  diversione, 
sed  ex  sectione  radiorum  oritur.  Nulla  igitur  in  cauda  vis  incendendi, 
sed  si  est  aliqua,  est  in  sectione  radiorum  proxime  corpus,  nnde  cauda 
talis  incipit. 

Etsi  vero  dubia  est,  ut  dixi,  haec  Penae  ratiocinatio  de  effectu  come- 
tae, tantum  tamen  abest  ut  penitus  contemnendam  judicem,  ut  potius 
generosissimam  omnibus  commendem  et  talem,  ex  qua  de  cometarum  caudis 
abstrusissimum  naturae  arcanum  erui  posse  existimem.  Scripsi  hac  de  re 
aliquid  in  descriptione  Germanica  cometae,  qui  fulsit  anno  1607:  quam 
latine  etiam  adornaveram  cum  demonstratione  pulcherrima  trajectus  cometae 
rectilinei  per  aetheris  profundum:  sed  exspectationem  meam  typographus 
elusit,  manetque  libellus  in  scriniis  aliam  exspectans  occasionem.  J3) 


524 


In  Dioptricen 


Sextam  optices  utilitatem  Pena  commemorat  in  convellenda  opinione 
Aristotelicorum  de  galaxia,  docetque  ex  optica,  galaxiam  in  ipso  aethere 
longissime  supra  Lunam  circumfundi : quippe  quae  permutationem  loci  sub 
fixis  nullam  per  diversa  Terrarum  loca  diversosque  ad  horizontem  positus 
oculis  subjiciat.  Magnum  procul  dubio  et  hoc  optices  beneficium  agnoscent, 
qui  hactenus  Aristotelis  Meteorologiam  suspexerunt  inque  pretio  habuerunt, 
etsi  ea,  quae  circa  galaxiam  Galilaeus  ope  perspicilli  detexit,  ratiocinatio- 
nem hanc  Penae  porro  reddent  supervacuam. 

Sequuntur  in  Penae  praefatione  deformia  nonnulla , quibus  rogo  ne 
optices  studiosus  moveatur.  Visum  fieri  radiorum  receptione  Vitellio  veris- 
sime ' statuit ; comprobavi  ego  evidentissimis  experimentis.  Magna  erat 
opticorum  gloriatio  contra  Aristotelicos,  emissionem  radiorum  defendentes, 
propter  consensum  ipsorum  inter  se.  Dolendum  itaque,  Penae  contrario 
testimonio  gloriam  hanc  opticorum  foedari,  praesertim  cum  et  ipse  Pena 
sit  opticus,  et  ea  ipsa  in  praefatione  opticam  commendet.  Atqui  perpendat 
philosophiae  cultor , rerum  abstrusarum  investigationem  non  unius  esse 
seculi ; saepe  veritas,  furtim  quasi  in  conspectum  veniens,  negligentia  philo- 
sophorum offensa  subito  se  rursum  subducit,  non  dignata  homines  sui  con- 
spectu mero,  nisi  officiosos  et  industrios.  Adde  quod  Pena  Euclidi,  quem 
a se  denuo  versum  illo  libello  exhibuit,  emissiones  radiorum  usurpanti 
propter  opinionem  antiquitatis  aliquid  tribuit  impertinenti  in  philosophia 
studio.  Itaque  assumo  ex  ore  Penae  eique  rescribo  sententiam  suam : 
«Physicum  volo  minime  credulum,  ob  idque  opticarum  demonstrationum  experientem, 
qui  Euclidem  (ipse  Vitellionem  dixerat)  ceterosque  opticos  accurate  examinet  et 
iis  tantum  credat,  quantum  ab  iis  demonstratum  videat.  Vir  fuit  Euclides  doctrina 
et  eruditione  nulli  secundus,  ut  ejus  monumenta  monstrant,  sed  quae  communis 
disciplinarum  orientium  sors  est,  opiniones  habuit  anticipatas,  quas  pro  axiomatibus 
demonstrationum  obtulit,  cujusmodi  illud  est,  aspectum  fieri  per  radios  properantes 
ab  oculis  ad  rem  visam,  quod  tamen  non  magis  necessarium  est,  quam  si  visionem 
receptione  radiorum  fieri  dicas. “ Haec  inquam  hoc  loco  Penae  regerenda  puto. 
Nam  ad  demonstrationes  quasdam  nihil  interest  utrum  verum  sit : et  vides 
utrumque  a me  promiscue  usurpari,  Propos.  3.  et  19.  Etsi  notandum  hoc 
discrimen:  si  de  rei  lucentis  natura  agimus,  expedit  nos  clare  loqui  nec 
aliud  quam  emissiones  radiorum  ex  punctis  lucentibus  inculcare.  At  si  de 
visione  rerum  lucentium  deque  visus  deceptionibus  loquimur,  saepe  nos  ipsae 
deceptiones  invitant  ad  captiose  quasi  loquendum  et  emissiones  radiorum 
ex  oculo  usurpandas,  cum  re  vera  sint  receptiones  radiorum  in  oculum. 

Cur  duobus  oculis  videatur  res  una,  Pena  recte  refellit  falsam  Vitel- 
lionis  rationem , Galeni  aeque  falsam  laudat  non  recte  24),  Galenus  opticis 
terminis  usus  est  minime  ad  leges  opticas:  quasi  pyramides  visionis,  for- 
matae ipso  videndi  actu  et  a visa  re , veluti  a communi  basi  ad  oculos 
continuatae  reale  quippiam  fierent  et  corporeum,  quae  cum  detorsione  oculi 
detorqueri  a sua  re  visa  possent.  Veram  itaque  causam  reperies  infra 
Prop.  62. 

Explicationem  halonis,  iridis,  pareliorum  paraselenarumque  ex  optica 
disciplina  petendam  jam  olim  vidit  Aristoteles : neque  ea,  quae  adhuc  desi- 
derantur in  Meteorologicis  Aristotelis,  aliunde  suppleri  possunt.  Cogita- 
veram et  ego  hic  libellum  de  iride  subjungere,  quod  supplementum  esset 
Aristotelicae  super  iride  disquisitionis,  sed  desiderabantur  adhuc  pareliorum 
genuinae  causae , quae  sunt  causis  portentosarum  iridum  implexae : itaque 
in  praesens  hoc  negotium  deserui.  25) 

Cum  tam  multa  prosit  optica  scientia  philosophiae  naturali,  jure  optimo 
Pena  plura  etiam  ab  optica  exspectat,  in  magia  et  theologia  Porphyriana 
inque  manuariis  praestigiis  discutiendis:  nec  pauca  promittit  Jo.  Baptistae 
Portae  Magia  naturalis,  quam  lector  adeat;  videbit  opticam  disciplinam 
tota  vita  humana  admirabiles  explicare  utilitates. 

Hactenus  igitur  Pena  nobis  auditus  esto  de  praestantia  optices  deque 
stupendis  ejus  effectibus  in  rerum  natura  detegenda  doctissime  perorans. 

Nunc  tempus,  ut  promissis  fidem  praestem  doceamque  hac  optices 
parte,  quam  Dioptricen  appellamus,  ejusque  subjecto  perspicillis  nos  de 
rerum  natura  longe  admirabilissima  brevi  temporis  spatio  didicisse;  adeo 
quidem,  ut  puerilia  videri  possint  quaecunque  hactenus  optices  beneficio 
detecta  ex  Pena  produximus. 

Versatur  in  manibus  omnium  Sidereus  Galilaei  nuncius  et  mea 
qualiscunque  cum  hoc  nuncio  Dissertatio,  tum  etiam  Narratiuncula, 
Nuncii  siderei  confirmatoria.  Lector  itaque  breviter  perpendat  capita  illius 
Nuncii,  quae  et  quanta  perspicilli  illius  beneficio,  cujus  rationes  hoc  libello 
demonstro,  fuerint  detecta.  Testabatur  visus,  esse  aliquod  in  coelo  corpus 
lucidum,  quod  Lunam  dicimus,  demonstratum  fuit  ex  rationibus  opticis,  id 
corpus  esse  rotundum,  astronomia  etiam  ratiocinationibus  nonnullis  super 
optica  fundamenta  collocatis  exstruxerat  ejus  altitudinem  a Terra  sexaginta 
circiter  semidiametrorum  Terrae.  Apparebant  in  illo  corpore  variae  maculae; 
et  secuta  est  obscura  opinio  paucorum  philosophorum,  illata  ab  Hecataeo 
in  fabulas  de  Hyperboreorum  insula,  montium  et  vallium,  humoris  et  con- 
tinentium alternata  conspici  simulacra.  At  nunc  perspicillum  omnia  haec 
adeo  ob  oculos  collocat,  ut  plane  timidum  esse  oporteat,  qui  tali  fruens 
aspectu  etiamnum  dubitandum  existimet.  Nihil  est  certius,  quam  partes 
Lunae  meridionales  plurimis  iisque  immensis  scatere  montibus,  partes  vero 
septentrionales , depressiores  quippe , lacubus  amplissimis  defluentem  a 
meridie  humorem  excipere.  Quae  prius  Pena  produxerat  optices  beneficio 
patefacta  dogmata,  illa  a tenuibus  visus  adminiculis  originem  trahentia  per 
longas  ratiocinationes  inter  se  nexas  demonstrabantur,  sic  ut  rationi  potius 
humanae,  quam  oculis  transcriberentur:  at  hic  jam  oculi  ipsi  nova  veluti 
janua  coeli  patefacta  in  conspectum  rerum  abstrusarum  adducuntur.  Quodsi 
cui  jam  super  novis  hisce  observationibus  lubeat  etiam  rationis  vim  ex- 
cutere : quis  non  videt , quam  longe  contemplatio  naturae  sua  pomoeria 
prolatura  sit;  dum  quaerimus,  cui  bono  in  Luna  sint  montium  valliumque 
tractus,  marium  amplissima  spatia;  et  an  non  ignobilior  aliqua  creatura 
quam  homo  statui  possit,  quae  tractus  illos  inhabitet? 

Nec  minus  deciditur  hinc  et  illa  quaestio , quae  pene  cum  ipsa  phi- 
losophia nata,  exercetur  hodie  a nobilissimis  ingeniis,  possitne  Terra  mo- 
veri (quod  theorica  doctrina  planetarum  valde  desiderat)  sine  gravium  ruina 
aut  sine  turbatione  motus  elementorum.  Nam  si  Terra  a centro  mundi 
exulet,  metuunt  nonnulli  ne  aquae  globo  Terrae  deserto  in  mundi  centrum 
refluant.  Atqui  videmus  et  in  Luna  inesse  vim  humoris,  depressas  ejus 
globi  lacunas  obsidentem  : qui  globus  quamvis  in  ipso  aethere  circumducatur, 
extra  centra  non  mundi  tantum  sed  et  Terrae  nostrae,  non  tamen  quicquam 
impeditur  copia  aquarum  Lunarium , quo  minus  ad  centrum  sui  corporis 
tendens  Lunae  globo  constans  adhaereat.  Itaque  optica  reformat  .vel  hoc 
Lunaris  globi  exemplo  doctrinam  gravium  et  levium , confirmatque  hic 
introductionem  meam  in  Commentaria  Martis  motuum. 

Habent  Samiae  philosophiae  cultores  (liceat  enim  hoc  cognomine  uti, 
ad  indicandos  ejus  inventores  Pythagoram  et  Aristarchum  Samios)  etiam 
contra  apparentem  oculis  immobilitatem  Terrae  paratum  in  Luna  praesidium. 
Docemur  quippe  in  opticis,  si  quis  nostrum  in  Luna  esset,  ei  omnino 
Lunam  domicilium  suum  penitus  immobilem,  Terram  vero  nostram  Solem- 
que et  cetera  omnia  mobilia  visum  iri : sic  enim  sunt  comparatae  visus 
rationes. 

Commemoravit  antea  Pena,  quomodo  astronomi  opticis  usi  principiis 
magno  ratiocinationum  molimine  viam  lacteam  ex  elementari  mundo,  quor- 
sum eam  collocarat  Aristoteles,  in  supremum  aethera  sustulerint.  At  nunc 
perspicilli  recens  inventi  beneficio  ipsi  astronomorum  oculi  recta  adducuntur 
ad  pervidendam  viae  lacteae  substantiam:  ut  quicunque  hoc  spectaculo 
fruitur,  is  fateri  cogatur,  nihil  esse  aliud  viam  lacteam,  nisi  congeriem 
minutissimarum  stellarum. 

Quid  esset  nebulosa  stella,  penitus  ignoratum  hactenus:  perspicillum 
vero  in  talem  aliquam  nebulosam  convolutionem  (ut  Ptolemaeus  appellat) 
directum,  ostendit  rursum  ut  in  via  lactea  duas,  tres  vel  quatuor  clarissi- 
mas stellas  in  arctissimo  spatio  collocatas. 

Quis  vero  credidisset,  fixarum  numerum  esse  decuplo  aut  forte  vige- 
cuplo  majorem  eo , qui  est  in  Ptolemaica  fixarum  descriptione  , si  absque 
hoc  instrumento  fuisset?  Et  unde  quaeso  argumentum  petamus  de  fine  seu 
termino  hujus  mundi  aspectabilis,  quod  is  sit  ipsa  sphaera  fixarum,  nisi 
ab  hac  ipsa  fixarum  multitudine  perspicillo  detecta,  quae  est  veluti  quae- 
dam concameratio  mundi  mobilis. 

Quantum  etiam  astronomus  erret  in  determinanda  fixarum  magnitudine, 
nisi  perspicilli  usu  stellas  de  novo  lustret:  videre  est  itidem  apud  Gali- 

laeum; et  infra  etiam  Germani  cujusdam  literas  in  testimonium  producemus. 

Sed  opinem  admirationem  superat  illud  caput  nuncii  siderei,  ubi  per- 
spicilli perfectissimi  beneficio  alter  nobis  velut  mundus  Jovialis  detectus 
narratur:  et  mens  philosophi  non  sine  stupore  considerat,  esse  ingentem 
aliquem  globum,  qui  mole  corporis  quatuordecim  globos  Terrestres  adaequat 
(nisi  hic  Galilaei  perspicillum  nobis  limatius  aliquid  Braheanis  commensura- 
tionibus  brevi  proferet)  circa  quem  quatuor  Lunae  nostrae  huic  Lunae  non 
absimiles  circumcurrant ; tardissima  spatio  dierum  quatuordecim  nostratium, 
ut  Galilaeus  prodidit;  proxima  ab  illa  sed  maxime  omnium  conspicua  spatio 
dierum  octo , ut  Ego  superiori  Aprili  et  Majo  deprehendi , reliquae  duae 
multo  adhuc  breviori  temporis  curriculo : ubi  ratio  ex  meis  de  Marte  Com- 
mentariis ad  causam  similem  accersita  suadet  statuere,  etiam  ipsum  Jovis 
globum  convolvi  rapidissime  et  procul  dubio  celerius  quam  in  unius  diei 
nostratis  spatio:  ut  hanc  globi  maximi  convolutionem  circa  suum  axem 
quatuor  illarum  Lunarum  perennes  circuitus  in  plagam  eandem  consequantur. 
Atque  illis  quidem  locis  Sol  hic  noster,  communis  et  hujus  Terrestris  et 
illius  Jovialis  mundi  focus,  quem  nos  tricenum  plurimum  minutorum  esse 
censemus,  vix  sena  aut  septena  minuta  implet ; interimque  duodecim  nostra- 
tium annorum  spatio  zodiacum  emensus  apud  easdem  rursum  fixas  depre- 
henditur. Itaque  quae  in  illo  Jovis  globo  degunt  creaturae,  dum  illa  qua- 
tuor Lunarum  brevissima  per  fixas  curricula  contemplantur,  dum  quotidie 
orientes  occidentesque  et  ipsas  et  Solem  aspiciunt,  Jovem  lapidem  jurarent 
(nuper  enim  ex  illis  regionibus  reversus  adsum),  suum  illum  Jovis  globum 
quiescere  uno  loco  immobilem,  fixas  vero  et  Solem,  quae  corpora  re  vera 

quiescunt,  non  minus  quam  illas  suas  quatuor  Lunas  multiplici  motuum 
varietate  circa  suum  illud  domicilium  converti.  Ex  quo  exemplo  multo  jam 
magis,  quam  prius  exemplo  Lunae,  discet  Samiae  philosophiae  cultor,  quid 
absurditatem  dogmatis  de  motu  Telluris  objicienti  visusque  nostri  testimo- 
nium alleganti  responderi  possit.  0 multiscium,  , e t quovis  sceptro 
preciosius  p erspicillum!  an,  qui  te  dextra  tenet,  ille  non  Rex, 
non  Dominus  constituatur  operum  Dei?  Vere  tu: 

,,Quod  supra  caput  est,  magnos  cum  motibus  orbes  subjicis  ingenio." 

Si  quis,  paulo  aequior  Copernico  et  Samiae  philosophiae  luminibus, 
hic  solum  haeret , dubitans  qui  fieri  possit , ut,  Terra  medium  planetarum 
iter  per  campos  aetherios  terente,  Luna  illi  tam  constanter  velut  individuus 
comes  adhaereat  interimque  et  globum  ipsum  Telluris  circumvolitet , in 
morem  fidae  caniculae,  quae  viatorem  dominum  variis  ambagibus  nunc  ante- 
cursitando  nunc  ad  latera  evagando  cingit:  is  Jovem  aspiciat,  qui  mon- 
strante hoc  perspicillo  non  unum  talem  comitem,  uti  Terra  Copernico,  sed 
omnino  quatuor  secum  certe  trahit  nunquam  ipsum  deserentes  interimque 
suam  singulos  circulationem  urgentes. 

Sed  de  his  satis  dictum  in  Dissertatione  cum  Nuncio  Sidereo.  Tempus 
est  ut  ad  illa  me  vertam,  quae  post  editum  Nuncium  Sidereum  postque 
Dissertationem  cum  illo  meam  perspicilli  hujus  usu  patefacta  sunt.  — 

Quae,  in  praefatione  sua  pergens,  Keplerus  de  recentioribus  Galilaei  detec- 
tionibus in  coelo  his  addidit,  nos,  causis  quas  diximus  pag.  450,  moti  „Dissertatiom“ 
Kepleri  praemisimus,  eaque  quae^  finem  faciunt  praefationis  ad  Dioptricam  leguntur 
pag.  462 — 467. 

Ceterum  repetenda  censemus  Kepleri  verba,  quibus  concludens  lectores  monet, 
ut  Dioptricam  attente  legant : 

Habes  igitur  amice  lector  confirmatam  perspicilli  fidem  in  observatione 
novorum  coelestium  unius  insuper  Germani  testimonio.  Quid  impediat 
igitur  me  praestantissimo  instrumento  panegyricum  hoc  libello  pangere 
geometricum , teque  lector  honoris  causa  praesenti  animo  et  non  vulgari 
mentis  attentione,  dum  eum  ego  recito,  interesse?  Qua  opera  et  ingenium 
acues  et  causarum  perceptione  evades  in  philosophia  doctior,  ad  mechanicam 
et  rerum  utilium  atque  jucundarum  inventionem  instructior,  denique  a mille 
modis,  quibus  vulgus  in  errorem  solet  induci,  cautior  atque  tutior. 

Vale  et  hoc  praeludium  aequi  bonique  consule. 


DIOPTRICE, 


sive 


DEMONSTRATIO  EORUM,  QUAE  VISUI  ET  VISIBILIBUS  PROPTER  CONSPICILLA, 


I.  Definitio.  Inclinatio  super  superficiem  sumitur  de  angulo  inter 
perpendicularem  superficiei  et  quemcunque  alium  radium,  qui  perpendicularem 
secat  in  puncto  superficiei. 

II.  Axioma  Opticum.  Radii  in  medium  densius  ingressi  cum 
inclinatione  refringuntur  et  refracti  intra  corpus  accedunt  versus  perpen- 
dicularem erectam  super  densi  superficiem  in  puncto  incidentis  radii.  Iidem 
egressi  ex  medio  densiori  refringuntur,  et  refracti  extra  corpus  densum  dis- 
cedunt ab  hac  perpendiculari. 

III.  Axioma  Opticum.  Eadem  est  refractio  radiorum,  sive  illi 
natura  sua  ingrediantur  sive  egrediantur,  vel  ut  tales  considerentur. 

IV.  Problema.  Pellucidi  corporis  duri  refractiones  artificiose  metiri 
in  omni  radiorum  inclinatione. 

Sit  corpus  durum  pellucidum  AE.  Id  terminetur  una  exquisita  super- 


eum  explens.  Promineat  autem  latus  capuli  DC  ultra  terminum  lateris 
pellucidi  DB  aliquantulo  spatio  BC,  altitudine  vero  BE  sint  ambo  aequalia, 
et  supra  sit  superficies  quasi  una  pellucidi  et  opaci. 

Quo  facto  et  corporibus  conjunctis,  latus  DC , quod  particula  DB 
utrique  corpori  est  commune.,  objiciatur  perpendiculariter  Solis  radiis  in 
quacunque  inclinatione  plani  BA  ad  eosdem  radios. 

Sint  radii  Solis  LD,  MB,  NC.  Ex  quibus  qui  sunt  inter  MB  et  NC, 
quia  nullum  occurrit  ipsis  corpus  pellucidum  praeter  aerem,  ii  trans  BC 
tendent  in  directum  MBH,  NCK.  Itaque  CB  projiciet  umbram  HK  in 
fundum  capuli  et  aliquando  in  ejus  latus  oppositum. 


♦ hoc  est 

VITRA  SEU  CRYSTALLOS  PELLUCIDOS  ACCIDUNT. 


Fig.  2. 


ficie  plana  DE , ad  quam  duae 
aliae  erigantur  planae  superficies 
inter  se  parallelae  et  priori  ad 
angulos  rectos,  quae  sint  BA  et 
EF.  Huic  compara  capulum  ex 
quacunque  materia,  veluti  ex  ligno, 
cujus  superficies,  praesertim  in- 
teriores, sint  bene  complanatae, 
bina  latera  ex  fundo  H assur- 
gentia rectis  angulis,  ut  sint 
BEH  et  reliqui  recti,  et  pelluci- 
dum angulo  exstante  in  capuli 
angulum  cavum  sedeat,  penitus 

Hic  igitur  ex  proportione  BE  altitudinis  ad  EH  umbram  habetur 
declinatio  Solis  a vertice  planitiei  BA.  Nam  ut  BE  ad  EH  sic  sinus  totus 
ad  tangentem  distantiae  Solis  a vertice  plani  BA : id  est  anguli  EBH. 

Qui  vero  radii  Solis  cadunt  inter  MB  et  LD,  ii  in  densiorem  pellu- 
cidam superficiem  BA  incidentes  refringentur  versus  perpendicularem  BE, 
et  sic  MB  refringetur  in  BG  et  LD  in  DI.  Et  BD  trans  crystallum  pro- 
jiciet umbram  in  GI  breviorem.  Poterit  autem  oculis  notari  quantitas,  si 
prius  fundus  capuli  divisus  fuerit  atramento  in  partes  certas.  Nam  corpus, 
quod  fundum  tegit,  est  pellucidum. 

Rursum  igitur,  ut  BE  altitudo  ad  EG  umbram  sic  sinus  totus  ad 
tangentem  anguli  EBG.  Subtracto  autem  EBG  hic  invento  ab  EBH  prius 
invento,  restat  GBH  quantitas  anguli  refractorii  in  hac  inclinatione  EBH. 

V.  Problema.  Refractiones  inclinationum  majorum  et  simul  priores 
alia  via  commodius  probare. 

Fiat  ex  lamina  pellucida  satis  crassa,  utpote  dimidii  digiti  crassitu- 
dine, corpus  cylindraceum.  Id  sit  AG;  crassitudo  FA. 

Perforetur  lamina  secundum  ductum  diametri  circuli,  ut  sit 
FA  foramen  longum  per  C centrum  in  G exiens,  aut  loco 
foraminis  regula  super  cylindraceo  figatur  secundum  ductum 
ACG,  dioptris  aeque  altis  in  A et  G.  Dividatur  limbus 
circularis  in  partes  360,  initio  facto  ab  E,  ut  AE  sit  qua- 
drans. Dirigatur  autem  foramen  vel  dioptra  AG  in  Solem, 
et  sit  lux  Solis  per  A ingressa  ultra  G opposito  in  loco  vel  pariete  con- 
spicua. Cum  igitur  semicirculus  totus  una  vice  illuminetur,  quadrante 
utrinque  ab  A porrectus,  patet,  quod  ducta  contingens  ipsam  cylindri  super- 
ficiem in  E,  quae  sit  DE,  parallela  sit  ad  AG  et  sic  ex  Sole  veniat, 
extremus  radius  existens  eorum,  qui  in  cylindri  semicirculum  incidunt. 

Itaque  circumduc  stylum  opacum  super  cylindracea  superficie  ab  AF 
usque  in  E , et  observa  ubi  cadat  ejus  umbra  in  opposito  margine  circa 
partes  GB.  Esto  ut  cum  in  E ponitur  umbra  cadat,  in  B.  Dimidium  ergo 
circumferentiae  EB  metitur  angulum  refractionis  radii  DE,  qui  habet  decli- 
nationem maximam  a vertice,  quippe  tangit  crystalli  cylindricam  super- 
ficiem in  E. 

VI.  Axioma.  Crystalli  et  vitri  refractiones  sunt  proxime  eaedem. 

VII.  Axioma.  Crystalli  refractiones  usque  ad  tricesimum  inclina- 
tionis sunt  ad  sensum  proportionales  inclinationibus. 

VIII.  Axioma.  Angulus  refractionis  in  crystallo  est  usque  ad 
dictum  terminum  quam  proxime  tertia  pars  inclinationis  in  aere. 

IX.  Axioma.  Refractio  crystalli  maxima  est  circiter  48°. 

X.  Axioma  Opticum.  Inclinatio  causatur  refractionem,  et  radiorum 
in  eodem  medio  constitutorum  inclinationes  aequales  causantur  et  refrac- 
tiones seu  refractionum  angulos  aequales,  inclinatio  major  etiam  refractionem 
majorem;  nulla  nullam:  hoc  est,  perpendicularis  non  refringitur. 

XI.  Axioma  Opticum.  Radii  a diversis  punctis  lucentibus  in  idem 
superficiei  densioris  punctum  incidentes  se  mutuo  secant,  et  incidentium  situs 
permutatur  in  refractis;  non  minus  ac  si  sectio  contingeret  sine  refractione. 

Probatur  in  Opt.  per  X.  (Cap.  V.  N.  3.  prop.  XII.) 

XII.  Propositio.  Refractiones  exquisite  pensitatae  non  sunt  pro- 
portionales inclinationibus  in  aere. 

Kepleri  Opera  II. 


Fig.  3. 

Fig.  4. 


Nam  per  VIII.  cum  *est  inclinatio  30°,  refractio  est  10°.  Triplica 
utrumque.  Ergo  in  hac  proportione  inclinationi  90°  deberetur  refractio  30°; 
at  experientia  per  IX.  dat  48°. 

XIII.  Propositio.  Nullus  radius,  qui  intra  corpus  crystalli  super 
unam  ejus  superficiem  plus  42°  inclinatur  a vertice,  poterit  illam  super- 
ficiem penetrare. 

In  schemate  sit  corpus  crystalli  AO,  superficies  plana  FCO,  super 
hanc  inclinetur  AC  plus  quam  42°,  erit  igitur  FCA  minor 
quam  48°;  quodsi  AC  exit  in  aerem,  refractus  in  aere 
foris  aut  continget  superficiem  in  CO,  aut  non  continget,  sed 
elevabitur  supra  eam,  ut  si  sit  CG.  At  neutrum  possibile 
est.  Nam  per  IX.  ipsius  CO  contingentis  refractio  est  48°, 
igitur  ipsius  OC  refractus  est  CH,  interior  quam  CA,  quia 
FCA  ponitur  minor  quam  48°.  Quia  igitur  OC  refringitur 
in  CH,  non  in  CA,  nec  igitur  AC  in  CO  refringetur  per  III.  Sed  nec  GC 
in  CA  refringitur.  Nam  per  XI.  GC  et  OC  in  idem  C punctum  venientes 
secant  se,  et  GC  superioris  quam  OC  refractus  fit  inferior  quam  CH,  non 
ergo  superior  CA.  Nequit  igitur  AC  transire  C. 

XIV.  Propositio.  Problema.  Umbras  contra  Solem  projicere. 

Praestat  hoc  cubus  crystallinus.  Sit  enim  FO  cubus  et  B/3  Sol.  Aoo 

corpusculum  in  superficie  cubi  FA.  Radii  igitur  BA, 
jSoo,  qui  umbram  extrinsecus  ambientes  formant,  refrin- 
guntur in  AC,  mu.  Et  CA,  koo  necessario  plus  quam 
48°  elevantur  supra  puncta  superficiei  Aoo,  per  IX. 
Cum  autem  angulus  cubi  AFC  sit  rectus  et  CAF  sit 
plus  quam  48°;  erit  FCA  minus  quam  42°.  Plus  igitur 
quam  48°  et  sic  plus  etiam  quam  42°  inclinantur  AC 
et  03H  a vertice  superficiei  CF.  Quare  per  XIII.  AC, 
oox  non  penetrabunt  superficiem  FC.  Quare  per  optica 
principia  toti  repercutientur  in  OD  superficiem  et  an- 
gulis quidem  aequalibus  ACF,  DCO.  Et  quia  COD 
angulus  cubi  rectus  est  et  DCO  (aequalis  ipsi  ACF) 
minor  quam  42°,  igitur  CDO  plus  erit  quam  48°; 
minus  igitur  quam  42°  inclinatur  a vertice  superficiei  DO  ideoque  exire 
potest  in  E;  sic  xd  in  e.  Et  sic  umbra  ipsius  Aoo  cadit  in  Ee  contrario, 
situ  fitque  Soli  propior  quam  corpus  Aoo,  longius  productis  DE,  de. 

Eodem  modo  demonstrari  potest,  si  in  co  collocetur  erecta  turricula  ooA, 
umbrae  culmen  E contra  Solem  conversum  iri. 

XV.  Propositio.  Radii  penetrare  possunt  angulum  linearem  pris- 
matis triangulo  aequilatero  formati  ex  vitro  vel  crystallo. 


Fig. 


Fig.  6. 


Sit  intra  prisma  sectio  ABC  aequilatera.  Duc 
ipsi  BC  parallelam  DE,  quae  sit  radius  aliquis.  Dico 
ei  patere  exitum  utrobique  et  in  D et  in  E in  aerem. 
Est  enim  ABC  ac  proinde  et  ADE  60°.  Comple- 
mentum seu  distantia  a vertice  D puncti  in  DA 
superficie  est  30°,  minus  quam  42°.  Exibit  igitur 
ED  in  DF.  Sic  etiam  e regione  exibit  DE  in  EG. 

XVI.  Axioma  sensuale.  Colores  iridis  jucun- 
dissimi oriuntur,  cum  refractio  est  tanta:  idque  tam 


si  oculi  transspiciant  quam  si  Sol  transluceat. 

XVII.  Propositio.  Sole  prisma  irradiante  tria  genera  radiorum 
resultant,  sincerus,  vitri  colore,  et  iridis  coloribus. 

Sit  enim  (Fig.  6)  F Sol.  Is  radiet  in  D.  Hic  quasi  dividitur  radii 
Solaris  densitas,  quae  minima  sui  parte  repercutitur  in  DI,  angulo  ADI 
aequali  ipsi  BDF,  quo  illabitur.  Sincerum  igitur  radium  sed  tenuem  per 
DI  vibrat  in  I.  Sincerus  est,  quia  in  vitro  tinctus  non  est,  cujus  corpus 
non  ingreditur. 

Potior  autem  pars  de  densitate  ipsius  FD  penetrat  D et  refringitur 
in  DE.  In  E vero  rursum  dividitur  ratione  densitatis.  Potior  enim  pars 
transit  E et  propter  geminam  magnam  refractionem  colores  iridis  jaculatur  in  G. 

Residuum  ipsius  DE  tenue  admodum  repercutitur  a superficie  AC  in 
EM;  quodsi  DE  paulo  obliquius  in  AE  incidit,  obliquius  igitur  in  EM 
refringitur  quam  hic.  Nam  si  minuas  DEA,  erit  et  minuendus  MEC  ex 
lege  repercussus.  Et  sic  denique  EM  in  BC  rectus  incidet,  itaque  nihil  in 
M refringetur.  Cum  autem  FD  hoc  pacto  bis  pertransierit  corpus  vitri, 
quippe  semel  in  DE,  iterum  in  EM,  exiens  recta  per  M radium  vitri  colore 
jaculatur  in  K,  rectius  tamen  e regione  ipsius  A.  Nam  docemur  ex  opticis, 
radios  lucidos  tingi  in  mediis  coloratis. 

XVIII.  Propositio.  Si  crystallini  vel  vitrei  corporis  angulus  rectus 
fuerit,  ille  inter  oculum  et  visibile  positus  non  transmittet  radios  visibilis 
ad  oculum,  sed  superficies  crystalli  contra  visibile  posita  putabitur  opaca 
et  colorata  colore  corporis.  , 

Sit  enim  (Fig.  4)  radius  CA  intra  corpus,  is  aut  aequaliter  inclinabitur 
super  superficies  FC,  FA,  aut  inaequaliter.  Si  aequaliter,  plus  igitur  quam 
42°  inclinabitur,  quippe  45°,  non  igitur  transibit  vel  unam  vel  alteram  per 
XIII;  quodsi' inaequaliter,  demonstratum  est  prop.  XIII.  quod  unam  earum 
non  transeat.  Non  transit  igitur  ullus  radius  simul  utramque  superficiem 
recti  anguli  crystallini  corporis. 

XIX.  Axioma  Opticum.  Locus  rei  aestimatur  ex  plaga,  in  quam 
visorius  radius  ex  oculo  primum  exit,  quicquid  jam  in  medio  itinere  inter 
rem  et  oculum  in  hac  plaga  per  refractionem  radii  mutetur.  Quia  nequit 
oculus  percipere,  quid  radiis  per  occursum  mediorum  extra  se  accidat:  sed 
putat  illos  pergere  in  eandem  semper  plagam  uti  coeperant. 

XX.  Propositio.  Prismatis  angulo  supino,  quae  sunt  contra,  videntur 
supra,  prono  infra,  dextro  dextra,  sinistro  sinistra. 

Resumatur  prior  delineatio  6.  et  esto  supinus  A,  oculus  F.  Ergo  FD 
fertur  in  DE,  et  in  D 20°  (per  XV.)  declinat  a via  DH.  Amplius  DE 
fertur  in  EG,  per  alios  20°  declinans  a via  DE  et  sic  per  40°  a via 
FDH : quod  est  pene  semissis  anguli  recti.  Cum  tamen  oculus  F , quae 
sunt  in  G infra,  putet  se  videre  in  H supra  per  XIX. 

Hactenus  de  plano  crystallo:  nunc  de  curvilineis: 

Primum  de  luce. 

XXI.  Definitio.  Motus  lucis  ad  locum  exprimatur  voce  vergere. 
Convergere  dicuntur  radii , quando  progrediendo  a fonte  coeunt  inter  se 
magis  et  magis.  Divergere,  quando  a fonte  progrediendo  digrediuntur  magis 
et  magis  a se  invicem.  Itaque  qui  convergunt,  ii  post  concursum  sectione 
facta  porro  divergunt. 

XXIT.  Definitio.  Puncta  radiantia  longinqua  vel  remota  dicuntur, 
quae  tanto  absunt  intervallo , ut  pupillae  oculi  diameter  ad  illud  collata 

evanescat : propinqua  vero,  quando  sensibilis  est  proportio  pupillaris  diametri 
ad  intervallum. 

XXIII.  Postulatum.  Punctum  aliquod  rei  visibilis  longinquum, 
licet  radiet  in  orbem  undique,  respectu  tamen  oculi  aut  perspicilli,  ad  quorum 
diametros  distantia  nullam  habet  sensibilem  proportionem , radios  extrema 
oculi  vel  perspicilli  contingentes  ponitur  mittere  parallelos,  quorum  unus 
solus  perpendicularis  esse  potest  in  occurrentem  superficiem  curvam. 

XXIV.  Definitio.  Unius  ergo  puncti  de  re  visibili  propinqua  radii 
divergunt  versus  pupillam  oculi : plurium  vero  punctorum  de  quo- 
cunque visibili  radii  singuli  convergunt  versus  centrum  visus.  Et 
hoc  si  radiatio  sit  libera.  Valde  igitur  notandum,  quando  de 
radiatione  agatur  unius  puncti  et  quando  de  plurium  punctorum 
radiationibus  inter  se  comparatis. 

CD,  CA,  CE  divergunt  versus  oculum  DE:  sic  etiam  BD, 
BA,  BE  et  omnes  medii : at  BA,  CA  convergunt  versus  centrum 
oculi  A. 

De  Lente. 


XXV.  Definitio.  Lens  est  vitrum  aut  crystallus  in  forma  disci 
orbicularis,  latior  quam  profundior. 

XXVI.  Definitio.  Convexa  lens  est,  quae  vel  utraque  vel  una 
sola  superficie  convexa  est,  reliqua  plana. 

Idem  intellige  de  cava.  Utraque  etiam  communi  vocabulo  pura  dicatur. 

XXVII.  Definitio.  Mixta,  quae  altera  superficie  est  convexa,  reliqua 
cava,  perfecto  utrimque  circulo ; quae  scilicet  est  puris  opposita. 

XXVIII.  Definitio.  Convexum,  cavum,  mixtum,  in  genere  neutro, 
intelligitur  perspicillum,  vitrum,  corpus  &c.  sonatque  idem.,  quod  lens  con- 
vexa, cava,  mixta,  &c. 

XXIX.  Definitio.  Alia  est  magnitudo  lentis  per  se,  alia  con- 
vexitatis aut  cavitatis  in  lente.  Illa  corporis  est  magnitudo,  haec  figurae. 

XXX.  Definitio.  Haec  ipsius  corporis  magnitudo  geminum  habet 
respectum.  Aut  enim  est  absoluta,  ut  cum  ipsi  lentium  orbes  seu  disci 
aestimantur  interque  se  comparantur : aut  refertur  ad  circulum  suae  con- 
vexitatis, quota  nimirum  pars  sit  lens  de  suae  convexitatis  circulo. 

XXXI.  Definitio.  Convexum  aut  cavum  parvo  vel  magno  circulo, 
sive  convexum  aut  cavum  parvi  vel  magni  circuli,  intelligitur  non  de  cor- 
pore sed  de  figura  et  conformatione. 

XXXII.  Definitio.  Parvi  circuli  convexitas  aut  cavitas  est  magna; 
'magni  parva. 

XXXIII.  Postulatum.  Ut  convexi,  concavi  vel  mixti  superficies 
utraque  centrum  sui  circuli  habeat  in  eadem  linea,  quae  per  medium  lentis 
umbilicum  transeat. 

Lentis  concursus. 

XXXIV.  Propositio.  Si  punctum  mittit  parallelos  in  lentem  con- 
vexam portionis  minoris  quam  sunt  30°  perpendiculariter  objectam,  etsi 
nihil  praeterea  accidat  radiis,  quam  quod  in  ingressu  refringuntur,  tunc 
manente  solo  illo  radio  irrefracto,  qui  per  centrum  transit  sphaerae  per- 
pendiculariter incidens  in  superficiem,  ceteri  refractionem  passi  concurrunt 
cum  perpendiculari  post  sesquidiametrum  sphaerae  circiter. 

Sit  aliquod  punctum  longinquum,  quod  irradiet  sphaerae  crystallinae 
portionem  BD.  Et  sit  BCD  minor  30°.  Radiatio  igitur  erit  parallela 
per  XXIII.  Horum  radiorum  solus  IC  sit  perpendicularis,  quippe  per  cen- 
trum A transiens. 

Sumatur  praeter  perpendicularem  IC  unus  parallelorum  in  aere  qui- 
cunque, is  sit  HG.  Quia  ergo  HG  oblique  incidit  in  super- 
ficiem BGC,  per  II.  refringetur  versus  perpendicularem  ex  G 
puncto  incidentiae,  quae  sit  GA,  sic  ut  infra  G non  amplius 
paralleli  sint  IC  et  HG.  Concurrent  igitur.  Sit  concursus 
in  F et  HG  in  GF  refringatur.  Nam  ipsi  IIG  post  G nihil 
amplius  accidere  fingitur.  Dico  igitur  AF  esse  ipsius  CA 
duplam  et  sic  esse  diametrum  sphaerae  BCD.  Inclinatur  enim 
HG , qui  est  parallelus  perpendiculari  IC , quantitate  anguli 
GAC.  Quodsi  refractio  esset  aequalis  inclinationi,  tunc  HG 
in  GA , scilicet  in  centrum  ipsum  refringeretur.  Sed  quia 
refractio  non  est  aequalis,  nec  est  tres  tertiae  partes  inclina- 
tionis, sed  una  tertia,  per  VIII,  ergo  refractus  GF  a GA 
declinat  duabus  tertiis  inclinationis  GAC.  Est  ergo  FGA  de 
GAC  duae  tertiae : at  juncti  AGF  et  AEG  aequant  GAC. 

Ergo  GFA  est  una  tertia  ipsius  GAC,  dimidiumque  ipsius 
FGA.  Ut  ergo  sinus  GFA  dimidii  ad  FGA  dupli  anguli 
sinum,  ita  GA  ad  AF  ex  doctrina  triangulorum.  Sed  sinus 
angulorum  minorum  quam  15°  sunt  fere  proportionales  ipsis 
angulis  seu  arcubus.  Ergo  sunt  fere  in  ratione  dupla.  Quare 
etiam  GA  vel  CA  ad  AF  est  ut  unum  ad  duo,  seu  ut  semi- 
diameter  ad  diametrum,  et  sic  CF  est  fere  sesquidiameter. 

XXXV.  Propositio.  Si  paralleli  radii  incesserint  intra  corpus 
crystalli  convexi : ii  foris  fere  diametro  convexitatis  infra  convexum  con- 
current cum  perpendiculari,  dummodo  portio  minor  sit  quam  30°. 

Sit  corpus  crystalli  PQR,  terminatum  convexo  PQR : et  per  hoc  corpus 
incedant  aliqui  paralleli,  quorum  medius  et  perpendicularis 
sit  OQ.  Ceterorum  unus  sit  TR.  Dico  primum,  TR  in  RS 
foras  refringi  angulo  refractionis  dimidio  minori,  quam  est 
inclinatio,  ut  quia  SRX,  TRO  sunt  inclinationes  radiorum 
SR  et  TR : qualium  igitur  TRO  habet  partes  duas,  talium 
SRX  habere  tres.  Est  enim  refractionis  angulus  tertia 
pars  inclinationis  (per  VIII.).  Cum  igitur  SR  in  ingressu 
refringatur  in  RT : RT  etiam  in  exitu  refringetur  in  SR 
(per  III.).  Dimidium  igitur  inclinationis  TRO  est  refractio 
ipsius  TR,  cum  e denso  exit.  Dico  amplius  RS  integra 
fere  diametro  circuli  PQR  concurrere  cum  OQ.  Nam  RSO 
est  quantitas  refractionis  et  dimidium  ipsius  TRO  vel  ROS, 
tertia  pars  ipsius  XRS.  Ut  vero  sinus  anguli  XRS  ad 
sinum  anguli  RSO,  sic  OS  ad  OR.  Sed  sinus  graduum 
tam  paucorum  proxime  se  habent  ut  arcus.  Ergo  sinus 
XRS  est  proxime  triplus  ad  sinum  RSO.  Quare  et  OS 
tripla  est  ad  OR  vel  OQ.  Cum  igitur  OQ  sit  semidiameter, 
erit  QS  diameter  fere. 

XXXVI.  Propositio.  Si  radii  intra  corpus  densum  non  sunt 
paralleli,  sed  versus  convexum  densi  terminum  convergunt,  in  breviori 


Fig.  9. 

distantia  a convexo,  quam  est  diameter  convexitatis,  ad  punctum  con- 
fluent. 

Convergant  enim  (Fig.  9)  OQ  et  LN  versus  QN.  Et  sit  ipsius  QO 
parallelus  NZ,  refractus  in  NS.  Secant  ergo  se  mutuo  LN  et  ZN.  Ergo 
refractus  ipsius  LN  exterioris  quam  ZN  fit  interior  quam  NS,  refractus 
ipsius  ZN  (per  XI.).  Concurrit  ergo  cum  QS  supra  S,  puta  in  M.  Et 
QM  est  brevior  quam  diameter  QS. 

XXXVII.  Propositio.  Si  punctum  radians  propius  fuerit  convexo 
diametro  convexitatis  ; radii  ejus  puncti  refracti  intus  in  corpore  denso  non 
paralleli  futuri  sunt  sed  divergent. 

Existente  enim  QS  diametro  convexitatis,  sit  M punctum  radians  pro- 
pius lenti  quam  S et  radii  MN,  MQ  divergentes.  Divergent  igitur  etiam 
eorum  refracti  NL,  QO  versus  LO,  ut  prop.  priori  (per  XI.),  etsi  verum 
est,  eos  paulo  minus  divergere. 

Hactenus  solitarie  de  unica  superficie  convexa  lentis: 

jam  de  lente  tota. 

XXXVIII.  Propositio.  Radii  ex  uno  radiante  puncto  paralleli  in 
lentem  crystallinam  vel  vitream  utrinque  convexam  perpendiculariter  objectam 
incidentes , propius  post  lentem  concurrunt  ad  unum  punctum  quam  est 
diameter  circuli,  qui  format  aversam  superficiem:  et  propius  quam  sesqui- 
diameter  obversae. 

Sit  lens  DG  utrimque  convexa,  ADGF  perpendicularis  per  centra  con- 
vexitatum. Veniant  ergo  a radioso  puncto  longinquo  paralleli  quotcunque 
AD,  CB.  Cum  ergo  AD  et  CB  et  quicunque  alii  sint  in 
aere  quasi  paralleli  (per  XXIII.):.  DG,  BE  in  crystallo 
versus  EG  convergent  (per  XXXIV)  quasi  concursuri  in  F. 
Ergo  (per  XXXVI.)  punctum  F,  ad  quod  ipsius  BE  refractus 
EF  concurrit,  propius  erit  ipsi  G quam  est  diameter  con- 
vexitatis GE,  quae  sit  GS.  Eodem  modo  cum  DG  et  BE 
concursuri  fuissent  sesquidiametro  ipsius  BD  convexitatis  post 
D (per  XXXIV.) : si  nimirum  nihil  amplius  essent  passi 
praeterquam  in  B:  jam  vero  in  E secunda  vice  frangantur 
versus  perpendicularem  GF,  quippe  a suo  perpendiculari 
puncti  E (per  II.)  : patet  jam  propius  quam  sesquidiametro 
ipsius  BD  concurrere.  Haec  ideo  seorsim  demonstranda.  Non 
enim  sequitur,  si  propius  diametro  DS  ipsius  EG  concurrunt, 
ergo  et  propius  sesquidiametro  DF  ipsius  BD.  Nam  potest 
illa  diameter  esse  major  quam  haec  sesquidiameter. 

XXXIX.  Propositio.  Manentibus  quae  modo,  si 
convexitas  utraque  ex  eodem  circulo  fuerit , concursus  post  lentem  fiet  in 
puncto,  quod  abest  semidiametro  obversi  convexi  fere,  hoc  est  in  centro  ejus. 

Sint  enim  in  schemate  10.  BD  et  EG  aequales  convexitates  et  centra 
circulorum  A,  P.  Secent  se  circuli  in  I,  productis  GI  in  K et  DI  in  M. 
Et  per  sectionem  I perpendiculares  ducantur  ex  centris  AL,  PN.,  Et  per  I 
sectionem  transeat  ipsi  AF  parallelus  HO.  Cum  enim  BD  et  EG  in  priori 
propositione  parum  differant,  ponantur  aequales  et  pro  iis  sumantur  vere 
aequales  DI,  GI.  Quia  igitur  HI  inclinatur  super  DIM,  declinans  a per- 
pendiculari IN  angulo  HIN,  cui  aequalis  est  OIP  seu  IPD,  refractus  igitur 
ipsius  HI  intra  convexitatem  tertia  parte  ipsius  OIP  declinabit  ab  01  versus 

IP  (per  VIII.).  Atqui  LIO  aequalis  est  ipsi  NIH,  quia  AI,  IP  aequales 
et  HIO  ipsi  AP  parallelus.  Refractus  igitur  intra  corpus  densum  veniens 
incidet  in  aversam  ejus  superficiem  KIG  (cujus  perpendicularis  per  I est  AL) 
angulo  qui  tertia  parte  major  est  quam  LIO.  Habet  igitur  refractus  ille 
intra  corpus  crystalli  inclinationis  in  aversa  superficie  partes  quatuor.  Exiens 
vero  per  I in  liberum  aerem  dimidio  majorem  debet  in  aere  sortiri  inclina- 
tionem, quia  qui  ex  illo  aere  incidit  in  convexum  inclinatus,  perdit  intra 
corpus  tertiam  partem  inclinationis  (per  VIII.).  Ergo  inclinatus  ille  trans 
lentem  in  aere  habet  sex  partes,  qualium  angulus  NIH  vel  LIO  habet 
partes  tres.  Duplus  igitur  est  angulus  illius  inclinationis  ad  angulum  LIO. 
Atqui  LIP  etiam  duplus  est  ad  LIO,  quia  L(0,  OIP  aequales.  Ergo  IP 
est  ille  ab  HI  veniens  refractus,  et  bis  quidem  refractus,  semel  in  ingressu 
I copvexi  DIM,  iterum  in  egressu  I convexi  GIK.  Quare  P centrum  con- 
vexi obversi  BDI  est  locus  concursus  parallelorum  CB,  AD,  HI : si  convexi- 
tates fuerint  aequales.  (Compara  XXXIV,  XXXV,  XXXVIII.)  Memoriae 
causa  sic:  tribus  semidiame tris  post  convexum  obversum,  duabus 
post  aversum,  una  post  utrumque. 

XL.  Porisma.  Patet  hinc,  si  inaequales  fuerint  convexitates, 
punctum  concursus  fore  post  lentem  in  distantia,  quae  inter  utriusque 
convexitatis  semidiametros  versetur.  Major  scilicet  semidiametro  minoris, 
quia  altera  superficies  est  de  majori  circulo , quae  si  de  aequali  fuisset, 
semidiametri  mensura  in  hoc  intervallo  fuisset.  Minor  vero  diametro  mino- 
ris, quia  superficies  minoris  non  est  sola.  Minor  denique  semidiametro 
majoris,  quia,  si  superficiei  minoris  circulus  aequalis  fuisset,  tum  demum 
semidiametri  majoris  mensura  in  hoc  intervallo  fuisset,  nunc  autem  non 
aequalis  sed  minor  est. 

XLI.  Propositio.  Longinqui  puncti,  de  re  visibili  radii  proxime 
lentem  concurrunt,  propinquioris  puncti  radiorum  concursus  post  lentem 
est  remotior.  , 

Nam  per  XXXIV.  XXXV.  XXXVIII.  in  earum  schematibus  tribus 
puncto  infinite  distanti  concursus  est  F,  S vel  P.  Vicissim  puncto  radioso 
ad  rem  accedente , ut  ex  longinquo  fiat  propinquum , et  collocato  in  F,  S 
vel  P,  concursus  excurrit  in  infinitum,  per  easdem  et  per  III.  Datis  vero 
extremis  dantur  et  intermedia,  ut  puncto  versante  ultra  F,  S vel  P,  con- 
cursus radiorum  fiat  intra  infinitum,  longinquus  tamen  sit  quantisper  visi- 
bile valde  propinquum,  et  vicissim  visibili  in  longinquum  exeunte  concursus 
ipsis  F,  S vel  P propinquet : et  denique  (XXXVIII.)  si  utrimque  convexa  sit 
lens,  puncto  radioso  diametri  intervallo  absente  a lente,  concursus  etiam  dia- 
metro absit,  radiis  in  lente  parallelis  existentibus. 

Lentis  effecta  per  se. 

XLII.  Definitio.  Cum  quaelibet  lens  convexa  cogat  radios  unius 
lucentis  puncti  ad  unum  certum  punctum;  id  vero  longius  post  centrum 
abeat,  si  lucens  propinquum  est,  quam  si  longinquum  (per  XLI):  quoties 
igitur  concursus  punctum  nominatur  simpliciter,  nihil  addito,  intelligatur  de 
eo  puncto , ad  quod  coguntur  et  concurrunt  radiationes  puncti  longinqui, 
scilicet  parallelae. 

XLIII.  Problema.  Super  albo  pariete  pingere  visibilia  lente  convexa. 

In  camera  obscura  lens  convexa  obsideat  unicam  fenestellam.  Papy- 
rus ad  punctum  concursus  applicetur.  Nam  punctum  rei  visibilis  super 

papyro  omnibus  radiis  quibus  iu  lentem  radiat,  rursum  in  unicum  fere 

punctum  colligitur.  Constant  vero  visibilia  punctis  infinitis.  Infinita  igitur 
talia  puncta  pingentur  super  papyro,  id  est  tota  rei  visibilis  superficies. 

XLIV.  Propositio.  Pictura  lentis  inversa  est. 

Nam  lens  est  basis  in  quam  insistunt  bini  utrimque  coni,  alterius  ver- 
tex est  in  puncto  visibili,  alterius  vertex  in  puncto  picturae  super  papyro. 

XLV.  Definitio.  Dicamus  talem  bigam  doctrinae  causa  penicillum. 

Jam  vero  penicilli  omnes  omnium  punctorum  in  lente  velut  in  com- 
muni basi  conorum  concurrunt  et  transita  lente  rursum  divergunt:  sortiun- 
turque  plagas  contrarias.  In  schemate  27.  penicilli  tres  sunt  AB , CD 

et  EF  concurrentes  in  lente  convexa  GH,  veluti  in  basi  communi. 

XLVI.  Propositio.  Sicut  se  habet  diameter  picturae  ad  ejus 
distantiam  a lente,  sic  se  habet  diameter  rei  visae  ad  ejus  etiam  distan- 
tiam a lente  fere.  Nam  axes  penicillorum  (rectae  ductae  a puncto  visi- 
bili ad  y punctum  picturae  respondens)  secant  sese  mutuo  omnes  pene  in 

uno  puncto,  quod  est  proxime  centrum  lentis.  Ergo  anguli  nata  HOfjvcprjv 
aequales  (Eucl.  I,  15),  habent  etiam  bases  cruribus  utrimque  proportio- 
nales (Eucl.  VI,  4). 

XLVII.  Problema.  Semidiametrum  convexitatis  compendiose  inda- 
gare, si  sit  lens  utrimque  convexa  aequali  convexitate. 

Papyrum  applica,  ubi  res  longinquae  pinguntur  distinctissime  omnium. 
Nam  (per  XLIII.)  papyrus  erit  in  puncto  concursus.  Ergo  (per  XXXIX.) 
aberit  semidiametro  convexitatis  a lente. 

XLVIII.  Problema.  Idem  indagare,  si  lens  sit  hinc  convexa,  inde  plana. 

Converte  planum  lentis  versus  visibile  longinquum  idque  perpendicu- 
lariter;  ut  sic  radii  in  ingressu  rectangulo  nihil  frangantur.  Et  papyrum 
ibi  applica,  ubi  pingitur  visibile  distincte.  Ergo  (per  XLIII.)  papyrus  erit 
in  puncto  concursus,  et  (per  XXXV.)  diametro  fere  integra  convexitatis 
aberit  post  lentem. 

XLIX.  Problema.  Lentem  aequalis  utrimque  convexitatis  visibili 
propinquo  metiri,  quantam  habeat  diametrum  convexitas. 

Tene  lentem  medio  loco  inter  papyrum  et  visibile,  idque  perpendicu- 
lariter  et  praecise:  distantiam  vero  utriusque  a lente  aequalibus  incrementis 
auge  vel  minue  quoad  pictura  in  papyru  fiat  distinctissima. 

Nam  quia  visibile  super  papyro  pingitur,  papyrus  igitur  est  in  puncto 
concursus  radiorum  a puncto  rei  visibilis  (per  XLIII.).  Quia  vero  aequa- 
liter absunt  visibile  et  papyrus  a lente ; radiorum  igitur  partes  intra  corpus 
lentis  erunt  parallelae.  Si  n.  non  essent  parallelae,  nullius  radii  pars  (praeter 
intimi  per  lentis  umbilicum  perpendiculariter  ducti)  in  utramque  aequalium 
superficierum  aequali  inclinatione  incurreret,  neque  igitur  aequaliter  refrin- 
geretur (XVIII.);  quare  neque  aequali  utrimque  intervallo  a lente  cum  per- 
pendiculari concurreret.  Cum  igitur  sint  paralleli  intra  corpus,  concursus 
diametro  lentis  aberit  (XXXV.). 

L.  Problema.  Lente  utrimque  aequaliter  convexa  incendere. 

Soli  perpendiculariter  objice  lentem,  ustile  applica  in  puncto  concursus, 
quod  aberit  semidiametro  convexitatis,  quia  radii  centri  Solis  paralleli  sunt. 

LI.  Problema.  Idem  praestare  per  lentem  altrobique  planam. 

Fit  diametro  fere  convexitatis  post  lentem  (per  XXXV.). 

LII.  Problema.  Lente  convexa  de  nocte  literas  illustrare  ad  prae- 
sentiam unius  clarae  stellae,  ut  legi  possint. 

Radiet  stella  perpendiculariter  in  lentem.  Papyrus  sit  post  lentem 
cum  literis  legendis.  Si  lens  est  utrimque  aequaliter  convexa,  distantia 
sit  unius  semidiametri  (XLIII  et  XXXIX.) , sin  altrobique  plana , diametri 
(XXXV.).  At  si  inaequalium  convexitatum,  distantia  plus  habebit  semidiametro 
minoris,  minus  diametro  (XL.). 

LIII.  Probi  em  a.  Lente  convexa  lumen  de  nocte  longissime  ejaculari. 

Lumen  sit  post  lentem  in  puncto  concursus  parallelorum  radiorum. 
Igitur  radii  luminis  divergentes  versus  lentem  refractione  facta  paralleli 
exibunt  (34,  35,  39,40).  Conducit  lumen  hoc  poni  in  centro#  speculi  con- 
cavi, ut  radii  aversi  reflectantur  in  lumen  et  per  id  transeant  in  lentem. 
Quodsi  retraxeris  lumen  a lente , illuminatio  illa  fortissima  ex  infinito 
propius  accedet  ad  lentem,  ita  poteris  illam  moderari,  ut  illumines  aliquem 
locum  quantum  velis  distantem  (XLI.). 

LIV.  Problema.  Distantiam  rei  visibilis  lente  utrimque  aequaliter 
convexa  metiri  unica  statione. 

Nam  si  visibile  pingitur  in  distantia  papyri  a lente  majori  quam  est 
diameter  convexitatis , visibile  minus  aberit  quam  diametro  convexitatis. 
Quippe  si  papyrus  aberit  diametro , et  visibile  aberit  diametro  (XXXV.). 
Quare  etiam  si  papyrus  minus  aberit  diametro , visibile  plus  aberit  dia- 
metro (XLI.).  Denique  si  papyrus  perfectam  habens  picturam  semidia- 
metro convexitatis  notae  absit,  res  longinqua  erit,  ut  mensurari  amplius  non 
possit  pictura  (XXXIX.). 

LV.  Problema.  Idem  lente  convexa  praestare  alia  ratione:  si  nota 
sit  quantitas  rei  visibilis. 

Fit  per  XLVI.  Nam  ut  longitudo  picturae  ad  ejus  distantiam  a lente, 
sic  longitudo  nota  rei  visibilis  ad  ejus  distantiam  a lente. 

LVI.  Nota.  J.  Baptista  Porta  pollicetur  problema,  in  infinitum 
comburere  per  lineam  ustoriam:  quod  ille  de  speculo  tradit,  alii  vero  de 
lente  convexa  verum  esse  opinantur.  Utrum  sequaris,  impossibilia  aggre- 
dieris. Repugnat  optica  scientia. 

Primo,  combustio  est  propter  sectionem  radiorum.  Sectio  punctum  est 
non  linea.  Secundo:  si  in  infinitum  comburit,  ergo  et  in  ipsa  superficie 
lentis  unde  exit : quare  lens  destruetur.  Tertio , si  radius  acquirit  vim 
comburendi,  acquirit  eam  ex  collectione  multorum  radiorum  in  unum.  At 
hoc  impossibile  est.  Unus  enim  radius  in  unum  etiam  punctum  incidit. 
At  unius  puncti  in  qualibet  superficie  una  etiam  sola  est  refractio  cujusque 
radii  per  id  punctum  transeuntis.  Unus  igitur  etiam  post  id  punctum 
radius,  non  multi  distincti  distinctarum  inclinationum,  qui  in  unum  refractione 
colligantur.  Sed  de  hac  re  infra  plura,  ubi  concava  convexis  associavero. 

Hactenus  de  lente  convexa  ejusque  usibus  citra  respectum 
oculi.  Jam  de  iis  usibus,  quos  habet  in  adjuvanda  visione. 

Et  prius  de  ipsa  visione. 

LVII.  Axioma  Physicum.  Axes  per  centra  pupillae  et  humorum 
oculorum  transeuntes  naturali  motu  vel  potius  quiete  paralleli  sunt,  volun- 
tarie vero  contorquentur  ad  propinqua  contemplanda. 

LVIII.  Definitio.  Distincta  visio  est,  in  qua  partes  rei  subtilis- 
simae elucent  et  in  conspectum  veniunt.  Confusa,  in  qua  partibus  majoribus 
apparentibus  minores  latent  et  veluti  obliterantur  seu  obliniuntur  confusis 
inter  se  terminis.  Fortis  visio  seu  clara  est,  cum  res  videtur  quasi  in 

multo  lumine;  debilis  seu  obscura,  cum  res  videtur  quasi  in  tenui  lumine, 
quale  est  in  eclipsi  Solis  aut  lucente  Luna. 

LIXi  Propositio.  Superficies  densi,  quae  parallelos  per  corpus 
venientes  post  corpus  refractione  facta  perfecte  concurrere  facit,  est  hyper- 
bolicae  adfinis. 

Esto  circuli  pars  ABCDEFG  centro  H et  perpendicularis  HD  producta 

sit  sufficienter.  Ejusque  paralleli  RA,  PB,  LC,  KE, 
MF,  QG. 

Quodsi  refractiones  omnes  essent  incidentiae 
proportionales,  refractione  facta  paralleli  omnes 
in  idem  punctum  concurrerent,  puta  in  I per  XXXV. 
Sed  quia  non  sunt  proportionales  per  XII.  sed 
augentur  supra  modulum  in  magnis  inclinationibus, 
ideoque  LC  quidem  et  KE  concurrunt  in  I,  at 
proximi  PB  et  MF  concurrunt  altius  in  N , et 
ulteriores  RA,  QG  adhuc  altius  in  0. 

Ut  igitur  puncta  0,  N,  I coeant  in  N,  oportet 
in  A,  G fieri  minores  refractiones,  in  C,  E majores. 
Minor  autem  erit  in  A,  G refractio,  si  minor  sit 
illic  inclinatio  RA , QG  ad  superficiem,  major  in 
C,  E,  si  major  inclinatio  LC,  KE. 

Minor  autem  inclinatio  fit  RA  ad  AB,  si  AB  termino  B ipsi  R appro- 
pinquet, hoc  est  si  superficies  aliqua  sit,  quae  circularem  superficiem  ABC 
in  A secet,  altior  incedens  quam  ABC.  Eadem  si  BCD  in  C rursum 
secuerit,  major  erit  ipsius  LC  super  eam  inclinatio.  Sic  et  in  E,  G.  Secat 
igitur  nova  linea  veterem  in  punctis  quatuor.  Idem  autem  facit  hyperbola. 
Non  facit  ellipsis.  Nam  ellipsis  portionem  semicirculo  minorem  *non  secat, 
nisi  in  duobus  punctis.  Parabola  vero  etsi  idem  facit,  non  est  tamen  similis 
quaesitae  superficiei  ob  hanc  causam.  Nullum  enim  ad  certum  angulum 
sese  accommodat.  At  superficies  quaesita  sese  ad  angulum  certum  debet 
accommodare,  qui  est  96°,  quia  refractio  maxima  est  48°,  cujus  duplum 
est  96°  per  IX. 

LX.  Propositio.  Crystallinus  humor  oculi  est  lens  convexa,  forma 
hyperbolae,  et  retiformis  tunica,  spiritus  plena,  post  crystallinum,  est  papyri 
vice  et  pinguntur  in  ea  visibilia  pictura  reali.  Esse  crystallinum  humorem 
lentem  convexam  pellucidissimam,  constat  experientia  anatomicorum.  Figu- 
ram etiam  posteriore  parte  esse  hyperbolicam , et  retiformem  in  circulum 
seu  orbem  cavum  explicari  undique  circa  crystallinum  in  distantia  certa  a 
crystallino,  et  praeterea  albam  subrufam  esse  ut  papyrum,  testantur  iidem. 

Hisce  positis  sequitur  (XLIII.),  picturam  existere  visibilium  rerum  in 
retiformi,  et  quia  (LIX.)  est  figura  hyperbolae  cognata,  consentaneum  est, 
id  fieri  ad  conciliandum  penicillis  perfectum  et  purum  acumen  iisque  picturam 
fieri  distinctissimam. 

LXI.  Propositio.  Visio  est  sensio  affectae  retiformis  spiritu  visivo 
plenae : sive  videre  est  sentire  affectam  retiformem  quatenus  affecta. 

Retiformis  tunica  pingitur  a radiis  coloratis  rerum  visibilium.  Haec 
pictura  seu  illustratio  est  passio  aliqua,  non  tantum  superficiaria,  ut  cum 
parieti  creta  affricatur  aut  lumen  in  eum  allabitur,  sed  etiam  qualitativa, 
penetrans  in  spiritus.  Probo  primum  a natura  lucis,  quae  si  fortis  et  con- 
densata, urit  (50).  Quodsi  fuerit  eadem  proportio  subtilissimae  luculae  in 

retiformem  allapsae  ad  spiritus  in  retiformi  subtilissimam  tenuitatem,  quae 
est  foris  in  aere  densissimae  lucis  ustoriae  ad  crassam  corpulentiam  eorum, 
quae  uruntur,  tunc  non  minus  in  retiformi  sequetur  actio  luculae  penetrans 
et  passio  retiformis  spiritusque,  quam  foris  sequitur  ustio  (actio)  lucis  et 
destructio  (passio)  materiae,  quae  uritur.  Probo  secundo  ab  experientia. 
Oculi  intenti  in  lucem  fortem  adeo  afficiuntur,  ut  etiam  subtracti  a splen- 
dore viso  tamen  imaginem  ejus  retineant  et  circumferant  satis  interdum 
diu.  Pictura  igitur  illa  retiformis  est  passio  penetrans.  At  haec  pictura 
nondum  absolvit  visionem  integram,  nisi  species  retiformis  sic  patientis 
continuatione  spirituum  transeat  in  cerebrum  ibique  sistatur  ad  facultatis 
animae  limina:  quod  sic  fit. 

Quemadmodum  omnis  sensus  externus  perficitur  receptione  et  impres- 
sione, passione  scilicet,  cum  imprimitur  ei  quod  sentit  species  rei  externae  : 
et  haec  passio  sensio  dicitur;  sic  etiam  intus  in  cerebro  est  aliquid,  quic- 
quid  sit,  quod  communis  sensus  dicitur,  cui  imprimitur  species  instrumenti 
visorii  affecti,  hoc  est  picti  a luce  rei  visibilis.  Quae  igitur  accidunt  in- 
strumento extra  sedem  sensus  communis,  ea  per  speciem  immateriatam 
delapsam  ab  instrumento  affecto  seu  picto,  et  traductam  ad  limina  sensus 
communis  illi  sensui  communi  imprimuntur.  Sed  impressio  haec  est  occultae 
rationis:  nec  tuto  dici  potest,  speciem  hanc  intro  ferri  per  meatus  nervorum 
opticorum  sese  decussantium.  Nam  usus  horum  nervorum  patet  alius  mani- 
festior, ut  scilicet  spiritum  visivum  ex  utraque  cerebri  parte  utrique  oculo 
sufficiant,  qui  ideo  decussati  sunt,  ne  altero  sinu  cerebri  laeso  aut  obstructo 
nervo,  qui  ex  eo  exit,  statim  et  alter  oculus  privaretur  spiritu.  Cum  igitur 
manifestum  usum  habeant  nervi  optici,  obscurum  est,  an  etiam  insuper  ser- 
viant speciei  affecti  instrumenti  traducendae  intro  in  cerebrum  , an  potius 
sint  alii  aliqui  spiritus,  subtiliores  corporeo  isto  per  retiformem  sparso,  qui 
meatu  corporeo  non  indigentes,  per  totum  corpus  libere  spatientur,  membro- 
rumque affectiones  excipientes , cerebri  facultati , quae  communis  sensus 
dicitur,  communicent.  Forte  sic  est,  ut  transferatur  haec  species  affecti 
instrumenti  a retiformi  in  cerebrum  per  meatum  quidem  nervi  optici,  non 
tamen  quatenus  is  est  aliquis  corporeus  meatus , sed  quatenus  is  ab  ipsa 
sede  sensus  communis  usque  in  nervum  opticum  (retiformem)  est  spiritu 
plenus,  et  sic  continuatio  spiritus  sit  causa  transeuntis  affectionis  ab  oculo  in 
cerebrum : sicut  in  stagnantibus  undis  motus  lapillo  injecto  factus  ad  litora 
usque  propagatur : quousque  scilicet  superficies  aquae  stagnantis  continuatur. 

Potest  dici,  quemadmodum  Sol  lineis  rectis  pellucidis  illuminat  omnia, 
sic  animae  facultatem,  quae  est  in  cerebro,  lineis  spiritalibus  quocunque 
flexu,  tantummodo  continuis,  illuminare  instrumenta.  Tunc  enim  sicut  nihil 
nos  juvat  aer  pellucidus,  si  opacum  intercurrit  Solem  et  nos,  sic  etiam 
nihil  profuerit  spiritus,  qui  astat  retiformi,  si  superius  et  interius  in  capite 
quacunque  de  causa  spiritosus  ille  ductus  intercipiatur  continuusque  esse 
desinat.  Hinc  illa  subita  luminis  exstinctio  in  morbis , non  per  recursum 
spirituum,  sed  per  abruptionem  interceptionemque  eorum  a constricto  vel 
obstructo  vel  praeciso  meatu. 

Haec  de  altera  passione , quae  est  sensus  communis  et  causatur  a 
specie  patientis  instrumenti,  quod  ejus  objectum  est. 

LXII.  Propositio.  Instrumento  utroque  similiter  affecto,  videmur 
speciem  unam  videre:  at  dissimiliter  affectis  vel  pictis  intus  duorum  ocu- 
lorum tunicis  retiformibus,  duo  nobis  pro  uno  repraesentantur  visibilia. 


540 


Dioptrice 


Non  est  enim  sensus  instrumenti  in  sensu  communi , quatenus  nudum 
instrumentum.  Aut  si  est,  perpetuus  est  nihilque  aptus  ad  novam  aliquam 
efficiendam  sensionem.  Sed  est  sensus  instrumenti,  quatenus  id  affectum 
per  LXI. 

Si  ergo  similiter  affecta,  similis  etiam  ab  utroque  affecto  impressio  seu 
passio  erit  in  sensu  communi,  uno  et  eodem  existente.  Vestigium  enim, 
ut  sic  dicam,  quod  dexter  oculus  sua  affectione  imprimit  sensui  communi, 
imprimit  et  sinister  sua:  quantum  ad  efficiendam  in  cerebro  novam  sensio- 
nem attinet.  Posterior  pars  propositionis  sequitur  ex  LXI.  Nam  si  visio 
est  sensio  instrumenti  affecti,  ut  affectum;  duo  vero  instrumenta  sunt, 
quodlibet  affectum  peculiariter,  duae  igitur  fient  impressiones  in  sensum 
communem  et  sic  duae  ejusdem  rei  sensiones. 

Non  servit  igitur  decussatio  nervorum  opticorum  intus  in  cerebro  ad 
agnoscendam  rei  duobus  oculis  visae  unitatem.  Repugnat  enim  et  hoc, 
quod  semper  ii  decussati  sunt : at  non  semper  videmur  rem  unam  videre, 
etsi  unam  utroque  oculo  videmus. 

LXIII.  Propositio.  Non  est  possibile,  ut  retiformis,  retinens  eun- 
dem situm  in  oculo,  tam  a propinquis  quam  a remotis  distincte  pingatur. 

Nam  per  XLI.  remoti  puncti  radiationes  concurrunt  propius  post  len- 
tem, quam  propinqui.  Jam  vero  per  XLIII.  in  puncto  coitionis  fit  accurata 
pictura,  ergo  extra  punctum  concursus  fit  confusa  pictura,  quare  per  LX 
etiam  visio  indistincta.  Et  sic,  ubi  accurate  pinguntur  propinqua,  ibi  non 
est  concursus  radiorum  puncti  remoti,  ibidem  igitur  remota  pinguntur  con- 
fuse, et  vicissim:  et  per  consequens,  quo  situ  retiformis  tunicae  ad  cry- 
stallinum remota  videmus  distincte,  illo  situ  ejusdem  propinqua  videmus 
confuse. 

LXIV.  Propositio.  Sunt  qui  remota  distincte  vident,  propinqua 
confuse,  quos  Aristoteles  appellat  TtQeofivTas:  sunt  qui  propinqua  distincte, 
remota  confuse,  qui  Aristoteli  sunt  ^.voanss : sunt,  qui  propinqua  et  remota 
confuse,  denique  qui  utraque  distincte. 

Propositio  est  physiologica  et  fere  medica.  Qui  utraque  simul  confuse 
vident,  oculi  morbum  habent,  lusciosi  vel  plane  caeci.  Conformatione  enim 
oculi  vitiata  sequitur  hoc  na&og. 

Qui  utraque  simul  distincte  vident,  oculum  et  sanum  habent  et  figura 
mobilem.  Nam  quia  per  LXIII.  retiformis  nequit  eodem  situ  ab  utrisque 
aequaliter  pingi,  in  his  vero,  qui  utraque  distincte  vident,  aequaliter  pin- 
gitur per  LX,  LXI.,  retiformis  igitur  respectu  humoris  crystallini  aut  humor 
crystallinus  respectu  retiformis  tunicae  loco  movetur  iis.  Atque  hoc  est 
verisimile,  oculum  sanum,  vegetum  et  juvenilem,  sicut  manifestum  habet 
motum  naturalem  anterius  in  pupilla,  constrictionis  in  magna  luce  et  dila- 
tationis in  tenui:  sic  etiam  in  retiformi  tunica  post  crystallinum  habere 
facultatem  eandem,  ut  ventrem  dilatet,  quo  fundus  ad  crystallinum  attra- 
hatur, si  remota  sunt  videnda:  vicissim  constringat  ventrem,  ut  fundus 
discedat,  si  inspicienda  propinqua.  Aut  insit  motus  iste,  naturalis  potius 
telae  araneae  seu  arachnoidi  tunicae,  quae  lentem  humoris  crystallini 
in  centro  sui  affixum  habet  eum  que  per  radios  nigros  circumcirca  emissos 
cum  uvea  connectit.  Nam  radii  isti  nigri,  processus  ciliares  dicti,  videntur 
ideo  sic  pectinatim  esse  distincti , ut  quilibet  pro  se  esset  veluti  peculiaris 
quidam  musculus;  quibus  universis  simul  recurrentibus  in  sese  et  sic  bre- 
vibus effectis , hoc  veluti  diaphragma  oculi  angustius  redditum , contractis 

lateribus  oculi,'  facit  oculi  figuram  nonnihil  oblongam  seu  ellipoiden , ubi 
fundus  seu  retiformis  tunicae  cavitas  recedit  ab  humore  crystallino.  At- 
tenuatis vero  ciliaribus  processibus  in  tela  araneae  et  sic  in  longum 
exporrectis,  ampliatur  circulus  per  latera  oculi  ductus  et  fit  oculus  magis 
lenticularis  figurae,  fundo  retiformis  ad  crystallinum  accedente,  ejusdem 
uveae  ministerio , quae  pupillam  etiam  arctat  et  laxat.  Hunc  ad  usum 
humores,  excepto  crystallino,  fluxiles  sunt  et  comprimi  possunt. 

Qui  vero  alterutra  solum  distincte  vident,  oculum  habent  sanum  qui- 
dem, sed  jam  indurescentem,  adsuefactum  et  quasi  senilem.  Vanum  enim 
est,  senes  solos  propinqua  non  videre  distincta,  aut  solos  juvenes  remota. 
Promiscue  haec  utrisque  eveniunt,  secundum  habitus  corporum  aut  exer- 
citia juventutis.  Nam  qui  a pueris  venationibus,  aucupio,  navigationibus, 
itineribus  est  deditus,  oculum  adsuefacit  ad  remota;  sed  quia  identidem 
cibum  capere,  cum  hominibus  colloqui  oportet,  manet  oculus  in  exercitatione 
etiam  ad  propinqua  respiciendi.  Tempore  tamen  debilitatur  exercitatio; 
ita  fit,  ut  fere  ii,  qui  nullo  in  juventute  vitio  visionis  laborant,  in  senio  sola 
remota  distincte  videant.  Magis  enim  naturale  est,  oculos  parallelos  tenere, 
quam  contorquere  ad  propinqua  (per  LVII).  In  senio  vero  fatigatur  oculus, 
ut  retenta  naturali  directione  omittat  ea,  in  quae  cum  labore  perspicitur. 
Atque  hoc  illis  vitium  plerumque  tarde  obvenit  in  multo  senio. 

Contra , vitam  a pueris  agentes  sedentariam , intra  parietes , literis 
incumbentes  et  manuariis  artificiis  subtilibus,  ii  celeriter  assuefiunt  ad  pro- 
pinqua, nec  unquam  successu  aetatis  abstrahuntur,  sed  potius  magis  magis- 
que caecutiunt  ad  longinqua. 

Sunt  etiam  primi  generis  homines  magis  ebriosi  et  somnolenti  et  otiosi 
et  cogitabundi,  hoc  est,  qui  crebro  dimittunt  curam  rerum  ante  pedes  et 
sub  manibus  versantium , quibus  ideo  oculi  diriguntur  ut  plurimum  in  situm 
parallelum,  quo  situ  nonnisi  remota  distincte  videntur.  Secundi  vero  generis 
homines  sunt  potius  sobrii,  vigiles,  laboriosi,  intenti  ad  praesentia.  Sic 
illi  fere  procera  statura  sunt,  quia  magis  a fundo  remotum  habent  oculum 
et  longius  prospiciunt,  hi  potius  pumila;  quod  tamen  non  est  perpetuum. 
Dictum  est  enim  hic  etiam  aliquid  sibi  vindicare  corporis  habitum  naturalem.  *) 

*)  In  Tabula  anatomica  49.  Cl.  viri  Felicis  Plateri  apparet  numero  X.  figura 
telae  araneae,  in  cujus  medio  suspenditur  crystallinus  humor,  cujus  genuina  figura 
est  numero  XIII,  situs  in  oculo  numero  I,  apud  literam  a:  ubi  radii  telae  araneae 
repraesentantur  per  KK.  Fines  vero  radiorum,  qui  numero  X.  ambiuntur  circulo, 
cogitentur  esse  continuati  cum  tunica  uvea  intus.  Itaque  numero  VII.  vides  illam 
tunicam  eversam  et  apud  literas  o.  o.  vestigia  radiorum  illorum  a tunica  uvea 
rescissorum.  Ibidem  litera  n est  index  pupillae.  Cum  ergo  et  haec  tunica  et 
dicti  radii  telae  araneae  sint  ex  substantia  eadem  et  continua  invicem  corpora, 
colore  etiam  eodem  nigro  : valde  probabile  est,  et  naturam  motus  utrisque  eandem 
esse.  Est  autem  naturalis  conniventia  partium  circa  n aut  contraria  ampliatio. 
Quare  et  hoc  naturale  esse  videtur,  radios  numero  X.  interdum  in  se  recurrentes 
abbreviari  et  sic  circulum  quo  ambiuntur  ejusque  vestigia  numero  VII.  apud  o,  o 
coangustari  simulque  crystallinum  in  o,  o a fundo  p elongari.  E contrario  expor- 
rectio  in  longum  radiis  numero  X,  quod  fit  attenuatione  singulorum,  ampliatur 
circulus  extrema  illorum  includens  et  repraesentans  numero  VII.  vestigia  rescissorum 
radiorum  supra  o,  o.  Qua  ratione  fit,  ut  ampliato  circulo  o,  o fundus  p propius 
attrahatur  ad  crystallinum  in  medio  circuli  o,  o suspensum. 

Reliquarum  partium  oculi  explicatio  utilis  propp.  60.  61.  62.  63.  64,  petatur 
ex  Platero  et  meae  Astr : parte  Optica  (p.  229). 

LXV.  Propositio.  Convergentibus  quacunque  ratione*  unius  radiosi 
puncti  radiis  versus  oculum,  impossibile  est  fieri  distinctam  visionem. 

Omnis  enim  oculus  factus  est,  ut  aut  remota  distincte  videat  aut  pro- 
pinqua. Remota  radiant  quasi  TtaQalhriX wg  (per  XXIII).  Propinqua  diver- 
gentes mittunt  radios  in  oculum  (per  XXIV).  Nullum  ergo  distincte  visi- 
bile punctum  radiat  sic,  ut  ejus  radii  ubi  oculum  tangunt  convergant. 

Hactenus  de  oculo  et  visione:  sequitur  de  usibus  lentis 
Fig.  12.  respectu  oculi. 


LXVI.  Axioma  Opticum.  Res  cognitae  distantiae  et 
incognitae  magnitudinis  sub  magno  visionis  angulo  ex  inopinato 
comprehensa  videtur  magna,  sub  parvo  parva. 

Probatur  in  Optic.  ex  XIX. 

LXVII.  Axioma  Opticum.  Intervalla  inter  oculum  et 
rem  minutam  sunt  in  eversa  proportione  angulorum  visoriorum : 
hoc  est,  quo  longius  res  quaelibet  recedit,  hoc  minori  angulo 
cernitur. 

LXVIII.  Res  cognitae  magnitudinis  et  incognitae  distan- 
tiae, ut  facies  hominis  adulti,  unico  oculo  sub  magno  visionis 
angulo  ex  inopinato  comprehensa,  videtur  propinqua,  sub  parvo 
remota  (per  LXVII). 

Est  conversa  demonstratio  prioris.  Unico  vero  oculo  visionem 
oportet  esse  peractam;  quia  dualitas  et  distantia  oculorum  (nec 
minus  et  motus  capitis,  vicem  supplens  plurium  distantium 
inter  se  oculorum)  distantiam  rei,  si  proportionata  est,  ex  in- 
cognita reddit  cognitam. 

LXIX.  Cum  igitur  remota  omnia  putentur  eodem  abesse 
intervallo,  quippe  incognito,  quod  tamen  ob  hoc  ipsum,  quia 
valde  remotum  quasi  cognitum  concipitur  (verbi  causa  unam 
coeli  concipimus  superficiem,  in  qua  insint  omnes  stellae,  quo- 
cunque intervalli  discrimine)  remota  igitur  incognitae  magnitu- 
dinis sub  majori  angulo  visa,  majora  putantur,  sub  minori 
minora,  absolute.  Ex  LXVI. 

Ut  si  qua  ratione  angulus,  quo  Luna  videtur,  amplietur, 
Lunam  ipsam  putabimus  majorem  esse  effectam;  quia  de 
distantia  Lunae  nihil  aliud  concipimus,  quam  hoc : illam,  quo- 
cunque videatur  angulo,  in  eodem  coelo  manere. 

LXX.  Propositio.  Per  lentes  convexas,  oculo  posito 
intra  propinquitatem  puncti  concursus  radiorum  ab  uno  visibilis 
puncto  fluentium,  visibile  repraesentatur  in  suo  situ,  v.  g. 
erectum,  si  ipsum  est  erectum : et  cetera. 

Sit  lens  AB,  visibile  CE,  non  jam  unicum  punctum  sed 
quantitas.  Puncta  visibilis  extrema  C et  E.  Radiatio  puncti 
C sit  CBF,  CHF,  CAF  &c.,  punctum  concursus  F.  Sic  radiatio 
puncti  E sit  EBD , EKD , EAD  &c. , punctum  concursus  D. 
Sit  jam  oculus  intra  puncta  concursus  D,  F et  lentem  AB 
loco  aliquo  intermedio,  ut  in  IG,  et  quantitas  pupillae  fora- 
minis IG.  Ergo  sic  positus  oculus  non  admittit  totum  peni- 
cillum EADBE  puncti  E,  sed  solam  partem  EKIDGBE,  cujus 
junctura  in  parte  lentis  KB.  Rursum  IG  non  admittit  totum 

penicillum  CAFBC  puncti  C , sed  solam  partem  CAIFGHC , cujus  junc- 
tura in  parte  lentis  AH.  Quilibet  igitur  radiorum  inter  KI,  BG  monstrat 
punctum  E,  dexter  dextrum.  Et  quilibet  radiorum  inter  AI,  HG  monstrat 
punctum  C , sinister  sinistrum.  Quare  quo  situ  AHGI  et  KBGI  penicil- 
lorum partes  ad  oculum  GI  allabuntur,  eodem  situ  etiam  C et  E vertices 
penicillorum  seu  puncta  visibilia  re  vera  siti  sunt. 

LXXI.  Propositio.  Omnis  per  convexas  lentes  erecta  repraesen- 
tatio erectorum  visibilium  longinquorum  est  necessario  confusa : et  tanto 
confusior,  quanto  lens  convexa  ab  oculo  remotior. 

Nam  per  superiores  a XXXIV.  in  XL.  uniuscujusque  puncti  de  re 
visa  longinqua  (sit  in  priori  schemate  puncti  C)  radii  CA,  CH  et  reliqui 
paralleli  (per  XXII.)  usque  ad  lentem  convexam,  post,  refractione  facta  in 
lente  convexa,  jam  versus  oculum  IG  convergunt.  At  per  LXV.  conver- 
gentibus radiis  unius  puncti  ad  oculum , impossibile  est  distinctam  fieri 
visionem.  Cumque  convergentia  sit  causa  confusionis,  major  convergentia 
erit  majoris  confusionis  causa.  Major  autem  est  convergentia  in  majori 
parte  penicilli  ab  oculo  intercepta,  cum  scilicet  oculus  est  a lente  remotior. 
Major  igitur  et  confusio  erit  erectae  visionis,  si  lens  ab  oculo  remotior  fuerit. 

LXXII.  Propositio.  Aliqua  per  convexas  lentes  erecta  repraesen- 
tatio visibilium  propinquorum  est  toig  nqtG^vtaig  distincta. 

Presbytae  dicuntur  Aristoteli,  qui,  cum  remota  distincte  videant,  ad 
propinqua  sunt  lusciosi,  ut  LXIV.  Talis  igitur  aliquis  per  XXIII.  oculos 
assuefecit  ad  radios  uniuscujusque  puncti  parallelos.  Jam  vero  per  XXXV. 
et  XXXIX.  est  aliquod  punctum  trans  lentem  seu  perspicillum , in  quo  si 
punctum  rei  visibilis  ponatur,-  radii  illius  puncti  transita  lente  paralleli 
incedunt  versus  oculum.  Distincta  igitur  repraesentatur  illis  res  visibilis 
per  lentem  convexam. 

Et  nota,  demonstratio  definit  limites  rerum  subtiliter.  Natura  vero  cis 
et  ultra  evagatur  nullo  magno  visionis  incommodo,  nisi  cum  nimio  evagatur. 

LXXIII.  Propositio.  Oculus  in  puncto  concursus  parallelorum 
collocatus  videt  propinqua  adhuc  erecta. 

Nam  oculus  collocatus  in  puncto  concursus  parallelorum  (hoc  est 
venientium  a puncto  remoto  et  longinquo  per  XXIII.)  est  adhuc  intra 
terminos  concursus  radiorum  puncti  visibilis  propinqui  per  XLI.  Quare 
per  LXX.  visibile  adhuc  erectum  repraesentabitur. 

LXXIV.  Propositio.  Oculus  in  puncto  concursus  radiorum  a puncto 
rei  defluentium  constitutus  punctum  illud  radians  per  lentem  distincte  non 
videt,  sed  omnium  confusissime. 

Nam  radii  unius  puncti  refractione  in  lente  facta  convergunt  versus 
punctum  concursus.  Si  ergo  oculus  in  puncto  concursus,  convergunt  igitur 
versus  oculum.  At  per  LXV.  convergentibus  his , fons  et  origo  eorum 
distincte  non  videtur.  Cumque  maxima  sit  convergentia  in  illo  puncto 
omnium  earum,  quae  per  unam  lentem  esse  possunt,  confusio  igitur  erit  ibi 
maxima  omnium. 

LXXV.  Propositio.  Oculus  constitutus  extra  punctum,  ad  quod 
concurrunt  unius  visibilis  puncti  radii,  videt  illius  visibilis  puncta  per  lentem 
convexam  everso  situ. 

Non  dico  quod  in  quacunque  elongatione  a puncto  concursus  unius 
puncti  radiorum  videat  totum  visibile  eversum.  Nam  ut  magnam  visibilis 

partem  videat,  opus  est  elongatione  magna.  Sed  in  genere  transitionem 
concursus  radiorum  visibilis  certi  sequi  dico  eversionem  illius  visibilis. 

Esto  enim  in  schemate  12.  oculus  non  in  IG  intra  D vel  F puncta 
concursus,  sed  in  OP,  extra  haec  puncta  tanto  intervallo  remotus,  ut  totum 
CE  visibile  videri  possit:  scilicet  productis  AD,  dextri  puncti  E sinistimo, 
et  BF,  sinistri  puncti  C dextimo  ad  concursum  (qui  sit  L)  et  ulterius;  sit 
oculi  pupilla  OP  ultra  hunc  concursum. 

Ergo  dextrum  punctum  E,  radio  EADLP  et  vicinis  (qui  in  puncta 
ipsi  A sinistrae  parti  lentis  vicina  versus  H incidentes  et  refractione  facta 
in  D concurrentes,  indeque  rursus  divergentes  versus  PO  latitudinem  oculi), 
his  inquam  radiis  a sinistra  lentis  parte  A venientibus,  E dextrum  punctum 
irradiat  oculum  OP.  Contra  sinistrum  punctum  C radiat  in  OP  oculum 
radio  CBFO  et  vicinis  versus  K,  qui  convergentes  in  F post  iterum  diver- 
gunt  per  XXI.  versus  OP  oculum;  et  ita  C sinistrum  punctum  visibilis 
radiat  a BK  dextra  parte  lentis.  Cum  autem  oculus  non  capiat,  quid 
radiis  in  lente  ipsa  accidat,  sed  aestimet,  ibi  sitam  esse  quamlibet  partem 
rei  visibilis,  unde  ejus  radii  oculum  ingrediuntur  per  XIX,  ideoque  res 
visibilis  CE  repraesentatur  eversa  oculo  in  OP. 

LXXVI.  Propositio.  Punctum  eversionis,  seu  in  quo  se  secant 
binae  lineae  a binis  punctis  rei  visibilis  in  centrum  oculi  confluentes , id 
inquam  punctum  est  inter  visibile  et  lentem. 

Probabitur  enim  ut  prius  propositione  LXXV.  lentis  partes  dextras 
respondere  sinistris  rei  visibilis  et  vicissim.  Nulla  ergo  fit  sectio  conorum 
visivorum  inter  oculum  et  lentem,  sed  inter  lentem  et  visibile.  Quod  vero 
de  conis  totis  verum  est,  idem  et  de  lineis  mediis  conorum  verum  esse 
necesse  est,  quae  in  centrum  pupillae  incidunt;  atque  etiam  de  iis,  quae 
in  extremitates  pupillae.  Ut  in  schemate  12.  in  puncto  S secant  se 
EADLP  et  CBFLO , in  P , 0 extrema  pupillae  lapsi.  L vero  sectio 
est  pars  concursus  conorum  ODP,  OFP  in  OP,  qui  hic  jam  non  conside- 
ratur, quia  hic  supra  (prop.  LXX.)  situm  rei  non  evertebat.  Erant  tunc 
coni  IACHG  et  IKEBG. 

LXXVII.  Propositio.  Oculus  TtQeafivrov  nihil  pene  eversarum  rerum 
per  lentem  convexam  distincte  videt. 

Cum  enim  nQ&ofivxrjg  (per  LXIV.)  oculum  assuefecerit  ad  radiationem 
parallelam,  puncti  scilicet  remoti:  eoque  non  sit  aptus,  ut  radiis  unius 
puncti  sensibiliter  divergentibus  videat  distincte:  in  eversione  visibilis 
omnia  visibilis  puncta  post  D,  F concursum  radios  habet  iterum  divergentes 
versus  oculum  OP  (per  XXI.)  ut  DO,  DP,  sic  FO,  FP.  Non  videt  igitur 
oculus  presbytae  in  OP  distincte,  nisi  si  OP  latitudo  pupillae  ad  Dt)  longi- 
tudinem non  habeat  amplius  sensibilem  et  proportionatam  distantiam , ut 
sic  DO,  DP  sint  quasi  paralleli. 

LXXVIII.  Propositio.  Oculus  nvconog  quamlibet  rem  seu  propin- 
quam seu  remotam,  ubi  lente  convexa  fuerit  eversa,  videt  distincte  in  certa 
remotione  oculi  a concursu  radiorum  unius  puncti  de  re  illa  visibili. 

Mvconeg  sunt  Aristoteli , qui  propinqua  distincte  vident , ad  remota 
lusciosi.  Ut  prop.  LXIV. 

Eorum  igitur  oculi  sunt  assuefacti  ad  radios  sensibiliter  ab  uno  puncto 
divergentes.  At  (per  LXXV.)  eversio  contingit  extra  punctum  concursus. 
Per  XXL  vero  unius  lucentis  puncti  C radii,  qui  di  vergebant  versus  lentem 
KB  et  transita  lente  convergebant  versus  punctum  F concursus,  eo  jam 

etiam  transmisso  rursum  divergunt  versus  OP  oculum.  Apti  igitur  fiunt 
huic  oculo  ad  distinctam  visionem  illius  puncti  C. 

Dico  autem  in  uno  certo  loco  a D,  F concursibus  radiationum  visibilis 
CE  spectandi.  Nam  facultates  oculorum  diversorum  distinguuntur  secundum 
divergentias  majores  et  minores  (per  LXIV.)  In  majori  vero  remotione 
pupillae  OP  a concursibus  D,  F est  minor  divergentia,  quia  minor  erit  ODP 
vel  OFP  angulus,  si  basis  OP  eadem,  crura  vero  OD,  PD  longiora.  Cui- 
libet igitur  oculo  sua  servit  certa  remotio  a D,  F concursibus. 

LXXIX.  Propositio.  Unica  superficies  convexa  parvo  circulo  in 
cogendis  radiis  ad  punctum  aequipollet  duabus  lentis  superficiebus  convexis 
ex  uno  circulo  duplo  majore  desumtis. 

Sit  convexum  utrimque  aequaliter  AB 
circulis  ADB , ACB , quorum  centra  F,  E. 

Ergo  per  XXXIX.  punctum  concursus  est  F. 

Dimidia  ipsius  DF  vel  CE  sumatur,  quae 
sit  GL.  Et  centro  G spatio  GL  circulus 
scribatur  HLI,  qui  solus  refractionem  causetur 
parallelorum  ex  plaga  G centri  venientium. 

Sit  GL  in  K continuata,  et  LK  dupla  ipsius 
GL  ideoque  aequalis  ipsi  DF.  Ergo  per 
XXXV.  paralleli  in  H,  L,  I refracti  con- 
current in  K.  Idem  igitur  praestat  convexitas 
HLI  unica  parvi  circuli,  quod  in  AB  duae, 
circuli  duplo  majoris  ; quia  punctum  concursus 
utrimque  aequaliter  remotum  est  a corpore 
denso,  quippe  DF  et  LK  aequales. 

LXXX.  Propositio.  Omnis  per  con- 
vexam lentem  erecta  imago  visibilis  rei  est  necessario  major  justo. 

Nam  per  LXX.  conversam  si  imago  e§t  erecta,  oculus  est  intra  pro- 
pinquitatem puncti  concursus  radiorum  ab  un0 
visibilis  puncto  fluentium,  et  conorum  a visibi- 
libus punctis  in  pupillam  seu  linearum  ab  iisdem 
in  centrum  oculi  ingredientium  intersectio  nulla 
fit  inter  visibile  et  oculum,  per  LXXVI.  Sit 
ergo  lens  AB,  oculus  C,  visibile  DE.  Qum 
ergo  plura  proponantur  puncta  rei  visibilis, 
linearum  singularum  ab  iis  singulis  descenden- 
tium in  centrum  oculi  vel  vicissim , aut  una 
sola  erit  perpendicularis  in  lentem  aut  nulla. 

Quare  aut  omnes  refringentur  in  lente  aut  praeter 
unam  omnes  (per  X). 

Jam  per  LXXIX.  duae  lentis  convexitates 
idem  praestant  in  refractione , quod  una , quae 
continet  in  se  utramque.  Ne  igitur  nos  hic 
turbet  duplicitas  convexitatis,  sit  unum  convexum 
aequipollens  utrique  AHB.  Et  connexis  punctis  D,  E cum  C per  rectas, 
secantes  convexum  densum  in  I,  K,  per  dicta  patet,  quod  hae  non  sint 
futurae  visivtae  punctorum  D,  E,  quippe  rectae  manent:  cum  leges  opticae 
velint,  ut  CI  in  superficie  I deflectat  ab  ID  et  accedat  ad  eam,  quae  est 
superficiei  perpendicularis  in  I puncto,  quo  pacto  cadit  introrsum  intra  D 

versus  E:  similiter  CK  refractione  facta  non  cum  KE  continuabitur,  sed 
cadet  a KE  introrsum  versus  D.  Atque  sic  lineae  CI,  CK  et  angulus  ICK, 
quo  visibile  DE  potuisset  videri  citra  lentem,  jam  interposita  lente  non 
apprehendunt  visibile  DE,  sed  aliquid  minus,  quod  aestimabitur  habere 
magnitudinem  ipsius  DE  totius. 

Ut  igitur  totum  DE  apprehendatur,  oportet  venire  ab  oculo  exteriores 
quam  CI,  CK,  puta  CA,  CB.  Hae  igitur,  si  justo  spatio  distiterint  a CI, 
CK,  refractione  in  A,  B facta  apprehendent  D,  E,  ut  sint  visivae  CAD, 
CBE.  Cum  autem  ACB  angulus  sit  major  quam  ICK,  quo  spectatur  visibile 
remota  lente  : majus  igitur  putabitur  visibile  DE,  quam  est  (per  LXVIII). 
Nam  per  XIX.  nescit  oculus,  quid  radiis  CA,  CB  accidat  in  transitu  A 
et  B putatque  illos  continuari  in  rectum,  ac  si  essent  CAF,  CBG,  ubi  FG, 
imaginata  quantitas,  est  major  quam  DE. 

LXXXI.  Propositio.  Oculus  quo  fuerit  remotior  a convexa  lente 
versus  punctum  concursus,  hoc  videt  angustiorem  hemisphaerii  partem  per 
lentem  eamque  partem  hoc  minorem  aestimat. 

Cum  enim  et  lens  et  quae  per  eam  utrinque  cernuntur  eodem  angulo 
et  eo  quidem  minori  cernantur  lente  remota,  quam  propinqua,  sequitur  ut 
pars  visa  lente  remota  minor  putetur  (per  LXVII).  Sed  et  re  vera  minor 
pars  per  eam  cernitur  remotiorem.  Sit  enim  in  priori  schemate  lens  AB 
remotior  ab  oculo  C quam  ab  oculo  0,  et  ductis  ex  0 rectis  in  A,  B,  quo- 
niam OA , OB  interiores  sunt  quam  CA,  CB,  refracti  ipsorum  sectione 
facta  in  A et  B erunt  exteriores  (per  XI).  Sit  ipsius  OA  refractus  AM 
exterior,  et  ipsius  OB  sit  refractus  exterior  BN.  Patet  igitur,  quod  refractis 
AM,  BN  venientibus  a propinquo  oculo  0 major  hemisphaerii  portio  abscin- 
datur; refractis  vero  AD,  BE  venientibus  a C oculo  remotiori,  abscindatur 
portio  hemisphaerii  minor.  Id  multo  evidentius  erit,  si  sic  manentibus 
inclinationibus  refractorum  oculi  0,  C in  unum  coeant,  et  lens  diversos 
acquirat  situs. 

LXXXII.  Propositio.  Oculus  visibilem  rem  longinquam  conspicatus 
prope  lentem , . ubi  recesserit  eminus  versus  concursus  punctum , eandem 
videbit  majorem  quam  prope. 

Videtur  contraria  priori,  ideo  ei  apponitur  declarationis  causa.  Attende 
enim,  quod  res  omnes  lente  remota  visae  minori  angulo  cernantur  junctim 
per  LXXXI.  At  res  singulae  seorsiin,  quae  videntur  lbnte  et  propinqua 
et  remota,  remota  lente  videntur  majori  angulo.  Nam  angulus,  quo  lens 
spectatur  tota,  et  angulus,  quo  per  lentis  particulam  spectatur  res  aliqua, 
contraria  patiuntur.  Dum  enim  lens  removetur,  ille  minuitur,  hic  augetur, 
et  cum  eo  portio  lentis,  qua  res  illa  spectatur,  augetur;  primum  ut  visibile 
idem  apprehendat,  deinde  ut  idem  majus  repraesentet;  adeo  ut  oculo  in 
ipsum  punctum  concursus  incidente,  unicum  visibilis  rei  punctum  tota  lente 
cernatur  : quod  prope  oculum  cernebatur  per  lentis  particulam  aut  minorem 
aut  certe  non  majorem,  quam  est  oculi  pupilla. 

Nunc  ad  demonstrationem.  Sit  ergo  ut  supra  per  LXXIX.  potestas 
lentis  utrimque  convexae  collata  in  superficiem  AB  corporis  densi  porrecti 
usque  ad  visibile.  Sit  ea  superficies  obversa  oculo.  Et  collocetur  oculus 
in  F propinquo  puncto  et  in  C remotiori.  Sint  autem  in  superficie  AB 
puncta  D,  E,  ad  quae  ex  F oculo  propinquo  ducantur  lineae  FD,  FE,  com- 
prehendentes angulum  DFE,  quo  angulo  et  quibus  lineis  comprehendatur 

visibile.  Dico  oculum  C remotiorem  majori  angulo  indigere  ad  idem  visibile, 
si  fuerit  longinquum,  comprehendendum. 

Educantur  enim  ex  D,  E refracti  usque  ad  visibile  DG,  EH.  Quodsi 
ex  C non  majori  angulo  videbitur  illud  visibile  longin- 
quum , videatur  igitur  aequali , et  ipsis  FD , FE  ex  C 
parallelae  in  superficiem  ducantur  CA,  CB,  ut  ACB  et 
DFE  sint  aequales.  Cum  igitur  CA,  CB  magis  inclinentur 
super  superficiem  AB  quam  FD,  FE,  magis  igitur  refrin- 
gentur CA,  CB  quam  FD,  FE,  per  X.  Quare  refracti 
ipsorum  CA,  CB  (et  propter  hoc  et  per  XXXIY.)  con- 
current cum  refractis  ipsorum  FD,  FE,  alternis : quia  CA, 

FD  paralleli,  ut  et  CB,  FE.  Concurrant,  et  sint  puncta 
concursuum  G,  H.  Et  ipsorum  CA,  CB  refracti  sint  AG, 

BH.  Cum  igitur  positum  sit,  visibile  videri  angulo  ACB, 
videbitur  et  comprehendetur  refractis  AG,  BH.  Videtur 
vero  et  comprehenditur  etiam  refractis  DG,  EH.  Ergo 
visibilis  termini  necessario  erunt  G,  H.  Et  sic  visibile 
erit  sed  propinquum;  quod  est  contra  assumta.  Non  videbit  igitur  oculus 
in  C visibile  hoc  radiis  CA,  CB  et  angulo  ACB  aequali  ipsi  DFE , sed 
lineis  exterioribus,  puta  CI,  CK  et  angulo  ICK , majori  quam  ACB  vel 
DFE : ut  ipsorum  CJ,  CK  refracti  IL,  KM  propemodum  paralleli  ipsis  DG, 
EH  excurrere  possint  ad  comprehensionem  punctorum  extremorum  visibilis 
longinqui. 

LXXXIII.  Propositio.  Oculus  eandem  rem  visibilem  longinquam 
conspicatus  per  duas  lentes  convexas  singulas  seorsim  : siquidem  utriusque 
distantia  ab  oculo  fuerit  in  eadem  proportione  ad  suae  convexitatis  diametrum, 
res  visibilis  per  utramque  lentem  seorsim  videbitur  eadem  magnitudine  : sin 
variata  erit  proportio,  majorem  videbit  rem  per  lentem  illam,  cujus  distantia 
in  proportione  fuerit  major. 

Sit  oculus  0,  PQ  lens  magna,  centro  R descripta.  Connectantur 
puncta  P,  Q cum  0,  et  in  punctis  harum  linearum  sit 
minor  lens  ST,  quae  eductis  per  S,  T puncta  parallelis 
ipsis  PR,  QR,  quae  sint  SV,  TV,  ex  puncto  eorum  con- 
cursus V describatur.  Et  refringatur  OP,  OQ,  in  PW,  QX. 

Cum  igitur  VS  et  RP  sint  parallelae,  sic  et  VT,  RQ: 
incidentes  in  eas  rectae  OP,  OQ  facient  aequales  angulos 
OPR  et  OSV,  sic  OQR  et  OTV.  Sed  et  VTS  et  RQP 
sunt  aequales,  quippe  inter  lentes  et  earum  semidiametros : 
quare  et  OTS  et  OQP,  quippe  ablatis  aequalibus,  erunt 
aequales.  Aequaliter  igitur  OT  super  TS  et  OQ  super 
QP  lente  inclinantur.  Quare  et  refractiones  utrimque 
erunt  aequales.  Refracti  igitur  ex  S,  T paralleli  erunt 
ipsis  PW,  QX,  sint  SY,  TZ.  Et  cum  sint  parallelae, 
eandem  igitur  ad  sensum  comprehendent  rem  visibilem,  per  XXIII.  et  sub 
eodem  angulo  POQ  vel  SOT : quare  eadem  magnitudine  censebitur,  per 
LXVI.  Est  autem  etiam  ut  VS  semidiameter  lentis  ST  ad  SO  distantiam 
ejus  ab  oculo,  sic  PR  semidiameter  lentis  PQ  ad  PO  distantiam  ejus  ab 
oculo  et  permutatim.  Patet  igitur  prior  pars  propositionis.  Jam  de  altera. 

Dico  jam,  si  alia  sit  proportio  distantiarum,  alia  semidiametrorum,  ut 
■ si  a lente  ST  distet  oculus  0 intervallo  SO,  a lente  vero  PQ  oculus  V 

intervallo  PV,  tunc  majora  videri  visibilia  lente  PQ,  cujus  ab  oculo  V 

distantia  major  est  in  proportione  PR  semidiametri  quam  est  lentis  ST 
distantia  SO  ab  oculo  0 in  proportione  SY  semidiametri:  quippe  cum  OS 
ad  SV  sit  ut  OP  ad  PR,  OP  vero  sit  brevior  quam  YP. 

Nam  per  LXXXII.  lente  PQ,  posita,  majora  videntur  visibilia  oculo  V 
quam  oculo  0.  At  per  hactenus  demonstrata  oculo  O aequalia  videntur 
visibilia  per  ST  et  per  PQ  lentes  in  hoc  situ.  Ergo  majora  videntur 

visibilia  oculo  Y lente  PQ,  quam  oculo  0 lente  ST. 

LXXXIV.  Propositio.  Oculus  quo  longius  extra  punctum  concursus 
abierit,  hoc  eversa  videt  minora. 

Hujus  propositionis  demonstratio  declaratione  potius  comprehenditur 
et  comparatione  praecedentium. 

Nam  incipiamus  a XXXVII.  conversa,  et  sit  pro  puncto  radiante 
oculus,  perinde  enim  est  (per  III).  Oculus  igitur  si  sit  tam  propinquus 

lenti,  tunc  ejus  radii  per  lentem  transeuntes  divergunt  etiam  refracti  versus 

visibile,  et  fit,  quod  demonstratum  est  prop.  LXX.,  ut  visibile  appareat 
erectum.  Oculo  vero  a lente  recedente  paulo  longius , augentur  visibilia 
(per  LXXXII.),  quamvis  minuitur  eorum  numerus  (per  LXXXI).  Exinde  oculo 
veniente  prope  punctum  concursus,  ejus  radii  lentem  ingressi  fiunt  paralleli 
per  XXXV.  conversam.  Si  latum  unguem  amplius  removeris  oculum  a 
lente,  omnes  oculi  radii  per  lentem  refracti  incipiunt  concurrere , primum 
post  visibile  si  continuarentur,  inde  in  ipso  unico  rei  visibilis  longinquae 
puncto.  Et  tunc  de  illo  visibili  nihil  nisi  punctum  unum  cernitur , et  id 
tam  magnum  quanta  lens  apparet  et  confusissime.  Si  paulo  amplius  ocu- 
lum a lente  abstraxeris , concursus  ille  radiorum  seu  linearum  ex  oculo 
(refractorum  in  lente)  jam  deserit  rem  illam  visibilem  et  accedit  versus 
lentem.  Sed  quia  concurrentes  radii  se  mutuo  secant  et  pergunt  ultra 
concursum  (per  XXI.),  ideo  et  hae  lineae  ex  oculo  per  lentem  ductae  ultra 
hanc  suam  sectionem  inverso  ordine  in  visibile  incidunt  (per  LXXYI.)  et 
primo  minimam  ejus  particulam  punctoque  proximam  apprehendunt;  tunc 
igitur  incipit  fieri,  quod  est  demonstratum  prop.  LXXV.  ut  visibile  appa- 
reat eversum  aliqua  sui  particula. 

Inde  oculo  magis  ac  magis  elongato,  illa  sectio  magis  magisque  versus 
lentem  descendit  (per  XLI.)  et  angulus  sectionis  fit  major,  plura  de  visi- 
bilibus comprehendens , usque  dum  oculus  elongetur  longissimo  intervallo, 
tunc  lineae  ex  ejus  centro  veniunt  ad  lentem  pene  parallelae , et  fit  ut 

propos.  XXXIV. , ut  coeant  in  certo  et  dimenso  puncto  trans  lentem. 

Quantus  igitur  est  in  schemate  8.  angulus  BFD,  tanta  portio  de  hemisphaerio 
videtur  situ  everso.  Nam  BF,  DF  progressi  ulterius  se  rursum  secant  et 
sic  incidunt  in  visibilia. 

.Semper  autem  excipiuntur  ab  hac  inversione  visibilia  illa,  quae  sunt 

propiora  quam  ista  sectio  linearum  ex  centro  oculi  ultra  lentem.  Unde 

fieri  potest  ut  eodem  anguli  situ  remota  aliqua  videantur  inversa,  alia  pro- 
pinqua erecta. 

Hisce  sic  constitutis , primum  lens  (per  LXVII.)  quo  remotior  ab 
oculo  hoc  minori  cernitur  angulo  et  cum  ea  totum  etiam , quod  per  eam 
inverso  situ  videtur.  Deinde  cum  digressione  lentis  ab  oculo  plura  etiam 
de  hemisphaerio  visibili  in  eam  recipiuntur,  ut  jam  est  explicatum.  Plura 
igitur  videntur  junctim  minora  in  remotiori  situ  oculi,  quam  pauciora  in  situ 

propinquiori.  Quare  duobus  nominibus  etiam  singula  eversorum  fiunt  minora 
si  lens  ab  oculo  remotior. 

LXXXV.  Problema.  Una  lente  convexa  distincta  praestare  visibilia, 
sed  eversa  et  minora.  / 

Oculus  collocetur  post  punctum  concursus  pro  modulo  suae  facultatis 
in  certo  aliquo  puncto.  Nam  (per  LXXIIX.)  juvooxp  videbit  distincte,  sed 
(per  LXXY.)  everso  situ  et  (per  UXXXIV.)  minora  justo:  prout  oculus 
remotum  aliquod  distinctionis  punctum  postularit.  Fig>  17. 


Hactenus  de  una  lente  convexa.  Jam'de  junctis 
convexis  inter  se. 

LXXXYI.  Proble  ma.  Duobus  convexis  majora  et  distincta 
praestare  visibilia,  sed  everso  situ. 

Duo  convexa  sint  sic  disposita  ad  oculum,  ut  remotius 
solitarie  ad  oculum  mittat  imaginem  eversam , non  tamen 
distinctam,  sed  ut  oculus  lenti  sit  propior  eo  puncto  in  quo 
distincta  repraesentantur,  per  LXXYIII.  Ut  si  in  schemate  17. 
divergentia  radiorum  ab  uno  puncto  DO,  DP,  ej  usque  angulus 
ODP  essent  nimis  magna  pro  oculo,  oculusque  in  OP  esset 
extra  D,  E puncta  concursus.  Interponatur  deinde  lens  pro- 
pinquior inter  lentem  illam  priorem  et  oculunl  hoc  situ , ut 
oculus  sit  intra  hujus  punctum  concursus,  ut  si  oculus  esset 
in  IG.  Quo  pacto  oculus  per  hanc  lentem  solitariam  videbit 
erecta  confusa  itidem:  sed  ob  causam  contrariam  per  prop.  LXXI. 
Ergo  quia  a remotiore  lente  divergentia  nimis  est  magna,  hic 
jam  a propiore  convergentia  contraria,  illi  nimiae  divergentiae 
medebitur,  ut  ita  corrigatur  et  emendata  accedat  ad  oculum 
ad  distinctam  visionem  praestandam. 

Et  quia  imago  rei  visibilis  est  eversa  per  unam  lentem  : 
lens  vero  propior  non  evertit  denuo  quod  accipit  a remotiori, 
sed  sic  ut  accipit  ad  oculum  transmittit  ex  supposito,,  accipit 
autem  respectu  rei  visibilis  imaginem  eversam:  eversam  igitur 
respectu  rei  visibilis  ad  oculum  mittit. 

Et  quia  imago  ipsa  eversa  prope  punctum  concursus  major 
apparet  re  ipsa,  remotius  aequalis,  et  adhuc  remotius  minor 
per  LXXXIV,  imago  igitur  haec  sic  eversa  ubi  fuerit  ampliata 
per  lentem  propiorem,  duobus  primis  casibus  major  omnino 
evadet  re  ipsa,  ultimo  casu  vel  major  vel  aequalis  vel  minor, 
prout  fuerit  lentium  inter  se  proportio,  quae  est  in  arbitrio 
artificis : certe  tamen  major,  quam  quantam  lens  oculo  proxima 
eam  acceperat  a lente  remotiori  per  LXXX.  26) 

LXXXVII.  Problema.  Duobus  convexis  distincta  prae- 
stare visibilia  et  erecta,  sed  minora. 

Haec  duo  convexa  oportet  in  sufficienti  discrimine  esjse 
convexitatum.  Collocetur  igitur  oculus  extra  utriusque  puncta 
concursuum , alterius  puncto  distinctionis  propior , a reliqui 
puncto  distinctionis  remotior,  ut  ita  neutro  solitario  eversa 
distincte  cernantur.  Si  enim  fuerint  lentes  hoc  situ  cum  oculo 
in  eandem  lineam  compositae,  contraria  vitia  se  mutuo  tollent 
et  distinctio  sequetur. 

Fig.  18.  Ut  autem  et  erecta  sit  imago,  oportet  eam  bis  everti.  Et 

ut  hoc  fiat,  lentem  propiorem  oportet  ipsam  etiam  esse  remotam 
a remotiore  ultra  illius  puncta  concursus. 

Sit  enim  AB  visibile,  CDEF  lens  ab  oculo  remotior.  Sit 
K punctum  concursus.  Si  ergo  imago  ipsius  AB  evertitur  hac 
una  lente,  punctum  ubi  imago  apparet  eversa  erit  ultra  K remo- 
tius a lente  per  LXXY.  Sit  ille  locus  L,  et  quia  species  ipsius 
lentis  EF  cumque  ea  imago  eversa  ipsius  AB  debet  everti  denuo 
per  aliam  lentem,  quae  sit  GH,  imago  vero  rei  AB  eversa  com- 
prehenditur lineis  ADFL,  BCEL : necesse  est  igitur  lentem  GH 
esse  ultra  L per  LXXVI.  Fuit  vero  L a lente  EF  remota  ultra 
K punctum  concursus.  Ergo  GH  lens  secunda  multo  longius 
removebitur  ultra  K ejus  punctum  concursus,  ut  FLH,  ELG, 
venientes  ab  extremitatibus  rei,  secundam  refractionem  in  G,  H 
passi,  tandem  iterum  coeant  et  cogantur  ad  oculum  in  I. 

Denique  haec  imago  minor  est  re  visibili.  Nam  primum 
species  ipsius  EF  (eorumque  quae  per  eam  videntur)  eversa  per 
lentem  GH  et  distincta  apparens,  erit  minor  in  I per  LXXXY. 
Sed  per  eandem,  oculo  in  L constituto,  ipsum  etiam  visibile  AB 
per  lentem  CD  eversum,  minus  occupare  spatium  videtur  in  lente, 
quam  pro  sua  magnitudine,  quia  L non  potest  esse  proximum 
ipsi  K puncto  concursus,  ne  nimia  sit  confusio'.  L enim  proxi- 
mum esse  debet  puncto  distinctionis  ut  et  I.  Gemino  igitur 

nomine  visibile  AB  repraesentatur  parvum. 

LXXXV1II.  Problema.  Duobus  convexis  pingere  visibilia 
super  papyro  situ  erecto. 

Problema  diu  quaesitum.  Habeant  igitur  convexa  ut  prop. 
LXXXYII,  scilicet  ut  lens  propior  papyro  sit  ultra  K punctum  con- 
cursus. Nam  penicilli  circa  K desinentes  in  acumen,  ultra  K 
dilatantur  iterum  et  divergunt  a se  mutuo.  Eos  itaque  lens  con- 
vexa altera  excipiens,  nova  refractione  facta  et  acuit  iterum  sin- 
gulos et  convergere  inter  se  facit  universos  ad  novam  sectionem, 
qua  superata  jam  divergunt  et  sic  in  papyrum  primitivo  ordine 
acuminibus  suis  incidunt.  Fit  enim  schemate  17.  non  secus,  ac 
si  jam  visibile  CE  esset  in  DF  picturam  translatum  et  OP  sit 
jam  non  oculus  sed  secunda  lens  infra  illud.  Quodsi  Iens  OP 
sit  proxime  infra  picturam  DF,  pictura  TV  postulat  papyrum 
remotam  et  fit  magna. 

LXXXIX.  Problema.  Tribus  convexis  erecta  et  distincta 
et  majora  praestare  visibilia. 

Duo  convexa  et  oculus  sic  accommodentur,  ut  fiat  quod 
dictum  prop.  LXXXVII,  demto  hoc  unico,  ut  oculus  sit  propior 
puncto  distinctionis  videatque  confuse.  Nam  tertium  convexum 
sic  applicatum,  ut  est  factum  p.  LXXXVI.  cum  secunda  ibi  lente, 
scilicet  ut  oculus  sit  propior  lenti  quam  punctum  concursus,  faciet 
ut  species  (quae  bis  eversa  fuit,  et  jam  erecta  est  eoque  minor  reddita) 
rursum  augeatur : quodsi  justa  fuerit  lentium  proportio,  augmentum  superabit 
priorem  diminutionem  per  duas  solas  factam  in  LXXXVII.  Distinctio  vero 
ex  iis  causis  sequetur,  quae  sunt  allegatae  p.  LXXXVI.  27) 

Hactenus  de  lentibus  convexis:  sequitur  de  cavis. 

XC.  Propositio.  Radii  ab  uno  lucente  puncto  paralleli  vel  diver- 
gentes si  fuerint  ingressi  in  cavam  densioris  superficiem  (siquidem  punctum 
lucens  extra  centrum  superficiei  fuerit),  divergunt  plus  per  corpus  densi. 

Ex  A lucenti  puncto  descendant  radii  divergentes  AB,  AC  in  BC 
cavam  densioris  superficiem,  cujus  centrum  sit  D intra 
complexum  AB,  AC.  Dico  AB,  AC  refractionem 
passos  in  B,  C,  diversuros  amplius  infra  BC.  Ducantur 
enim  ex  D centro  perpendiculares  in  superficiem  DB, 

DC  et  continuentur  aliquousque  in  E,  F,  continuentur 
et  AB,  AC  in  G,  H.  Cum  ergo  AB  inclinetur  super 
densioris  superficiem,  refringetur  in  B et  refractus  a 
BG  declinabit  versus  BE  perpendicularem  per  II,  sit 
BL.  Similiter  et  AC  refringetur  in  C et  refractus 
a CH  versus  CF  perpendicularem  declinabit,  ut  sit 
CM.  Sed  DBE,  DCF  plus  divergunt,  quia  a propiori 
puncto  quam  AG,  AII  a remotiori  per  eadem  B,  C 
puncta  traducti,  et  BL,  CM  ad  eos  plus  divergentes 
accedunt,  a BG,  CH  minus  divergentibus  recedunt, 
plus  igitur  divergunt  quam  AB , AC , idque  intra 
corpus  densum. 

XCI.  Propositio.  Si  punctum  lucens  propius 
fuerit  lenti  centro  cavitatis , divergentes  refractione 
facta  minus  divergent  intra  corpus  densum. 

Sit  enim  jam  A centrum  circuli , D punctum 
radians.  Erunt  igitur  ABG,  ACH  perpendiculares, 
et  DB,  DC  radii,  qui  cum  deberent  pergere  viam  BE 
et  CF,  refringuntur  in  B,  C punctis  et  accedunt  ad  perpendiculares  BG, 
CH,  fiuntque  BL,  CM,  qui  minus  divergunt  quam  BE, -CF. 

XCII.  Propositio.  Divergentes  intra  corpus 'densius  versus  cavum 
ejus  terminum,  eo  transito  divergunt  amplius. 

Divergant  BL,  CM  versus  cavum  densi  terminum  LM,  cujus  centrum 
P,  ex  quo  perpendiculares  in  puncta  L,  M veniant  PL,  PM.  Et  BL,  CM 
producantur  in  Q,  R,  ultra  incidentias  L,  M.  Quia  igitur  radii  BL  et  CM 
versantes  intra  densum  oblique  incidunt  in  superficiem  LM  rarioris  corporis 
P,  seu  quod  idem  est  in  terminum  densi  in  quo  sunt,  refringentur  discedentes 
a perpendicularibus  PL,  PM  et  refracti  erunt  non  LQ,  MR,  sed  exteriores 
per  II.  Sint  LN,  MO.  Et  cum  BLQ,  CMR  divergant,  LN,  MO  diver- 
gent amplius. 

XC1II.  Propositio.  Si  radii  per  corpus  densum  Fig.  20. 
incesserint  paralleli,  transito  cavo  ejus  termino  divergent.  z 

Sint  paralleli  ($8,  ye,  eorum  non  plures  uno  possunt  ^ 
esse  in  /3,  y perpendiculares,  reliqui  oblique  illapsi  refringentur 
a suis  perpendicularibus  per  II.,  ergo  divergent,  ut  prius, 
foras  egressi  $£,  yrj,  et  sic  per  alterum  earum  5,  e egressi 
divergent  in  8&,  ex. 

XCIY.  Propositio.  Radii  divergentes  versus  lentem  quocunque  ad 
lentem  situ  puncti  radiantis,  si  lens  vel  utrimque  cava  utcunque  vel  altirn- 
secus  etiam  plana  fuerit,  transita  lente  semper  divergunt  amplius. 

Nam  si  non  hoc  verum  est,  non  verum  erit  de  situ  puncti  radiantis 

intra  centrum  cavi,  quia  tunc  per  XCI.  intra  corpus 
minor  est  divergentia.  Item  non  erit  verum,  si  lens 
sit  altrobique  plana.  Et  minime  erit  verum,  si  con- 
currat conditio  utraque.  Atqui  verum  est  utraque 
concurrente.  Sit  enim  parallelepipedum  densum  CBED, 
radii  in  eo  contra  se  inclinati  EC,  DB,'  aequalibus 
angulis  CED,  BDE : ii  refringentur  in  punctis  C,  E, 
B,  D : refracti  EG,  CA  per  III.  erunt  paralleli, 
item  et  DF,  BA,  quia  CB,  ED  paralleli.  Aequalis 
igitur  divergentia  in  AC,  AB  illi  in  EG,  DF.  Ex- 
cavetur jam  CB  circulo  CHB.  Minuetur  igitur 
inclinatio  EC  super  cavam  superficiem,  quare  minor 
etiam  erit  refractio,  superior  itaque  refractus,  puta 
CI  et  in  altero  BI.  Minus  igitur  divergent  jam  IC, 
IB  quam  EG,  DF.  Et  multo  minus,  si  etiam  ED 
excavetur,  quia  CE  super  novam  superficiem  magis 
inclinabitur.  Et  refracti  magis  divergent  quam  nunc 
EG,  DF,  ut  si  sint  EL,  DO. 

XCV.  Propositio.  Visibilia  longinqua  lente  satis  cava  in  uno 
puncto  ab  oculo  ts  /xvoanos  collocata  repraesentantur  distincta. 

Nam  longinqua  puncta  radiant  parallelos,  per  XXIII.  Cum  ergo  /jivmnss 
sint  assuefacti  ad  propinqua,  ad  divergentes  igitur  assuefacti 
sunt  per  XXIV.  eoque  confuse  vident  remota.  At  cavae  lentes 
faciunt  radios  parallelos  divergere,  per  XC.  Faciunt  igitur,  ut 
eorum  parallelorum  radiorum  puncta  distincte  videantur.  Non 
tamen  in  omni  situ  cavae  lentis.  Nam  punctum  idem  A per 
cavam  lentem  CE  remotiorem  ab  oculo  BD  radians  in  pupillam 
oculi  BD,  parva  lentis  portione  CE  utitur : quippe  quod  in 
ampliorem  radiat,  id  nimia  divergentia  aberrat  ab  oculo.  Contra 
idem  A punctum  propinquae  lentis  01  majore  utitur  portione 
01,  ad  radios  ab  A spargendos  in  totam  pupillam  BD.  At 
parva  portio  CE  propior  est  perpendiculari  ex  A in  lentem 
quam  ampla  01 : minor  igitur  AC,  AE  radiorum  propiorum  ad 
superficiem  inclinatio  quam  radiorum  AO,  AI,  ideoque  et  minor 
refractio  ACB,  AED  quam  AIB,  AOD  per  X.  et  propterea 
minor  divergentia  CB,  ED  quam  IB,  OD.  Jam  vero  cuilibet 
oculo  sua  certa  divergentia  prodest : certus  igitur  cujusque 
lentis  situs. 

XCVI.  Propositio.  Visibilia  per  cavas  lentes  reprae- 
sentantur minora. 

Sit  enim  in  priori  schemate  jam  BD  visibile  et  A centrum  oculi. 
Cum  ergo  radii  ex  A in  lente  CE  refringantur  extrorsum  per  XCIV,  patet 
connexis  BA,  DA  majorem  futurum  angulum  BAD,  quo  videretur  visibile 
libero  oculo,  quam  CAE,  quo  angulo  videtur  DB  per  lentem  CE,  per  LXVI. 
igitur  minor  putabitur.  Nescit  enim  oculus,  quid  radiis  AC,  AE  accidat 
in  C,  E punctis:  eoque  putat  illos  rectis  continuari,  per  XIX,  quod  si 
fieret,  ii  certe  non  nisi  partem  de  visibili  BD  interciperent.  Capiunt  autem 
totum  visibile  refracti,  ergo  species  totius  aequatur  parti  totius  eoque  minor 
est  ipso  toto. 


XCV— XCIX. 


553 


XCVII.  Propositio.  Si  longius  cava  lens  recesserit  ab  oculo, 
pauciora  visibilia  per  cavam  ad  oculum  venient. 

Sit  oculus  A,  lens  BC  propior.  Sit  rursum  oculus  D,  lens  EF  remotior 
et  aequalis  priori  BC.  Basis  igitur  EF  aequalis  est  basi 
BC,  latera  vero  DE,  DF  longiora  lateribus  AB,  AC. 

Angulus  igitur  BAC  major  angulo  EDF.  Refringantur 
jam  radii  et  sint  refracti  BG,  CH  et  EI,  FK  per  XCIY, 
semper  igitur  plus  divergunt  BG,  CH  quam  EI,  FK. 

Sit  enim  ELF  triangulum  applicabile  ipsi  BAC.  Cum 
ergo  a D et  L descendant  DE  et  LE  in  idem  punctum 
E superficiei  densioris,  ii  refractione  facta  in  E se  mutuo 
secabunt,  et  LE  inferior  evadet  in  EM  superiorem : sic 
LF  in  FN,  per  XI.  Plus  igitur  EM,  FN  divergunt,  quam 
EI , FK , plus  igitur  et  de  hemisphaerio  intercipiunt : 
quare  et  BG,  CH  plus  intercipient  a lente  propinqua 
quam  EI,  FK  a lente  remota  refracti. 

XCVIII.  Propositio.  Si  longius  cava  lens  re- 
cesserit ab  oculo,  minora  repraesentantur  visibilia,  quan- 
tisper lens  non  propinquior  fit  rei  visibili  quam  oculo. 

Aequaliter  enim  ad  sensum  cum  remotione  lentis  decrescit  ejus  visibilis 
magnitudo  per  LXVIL-  At  non  aequaliter  pauciora  recipit  visibilia  longius 
distantia.  Etsi  enim  per  XCVII.  semper  pauciora  recipit,  illa  tamen  dimi- 
nutio  exigua  est  pars  universorum,  siquidem  remota  fuerint  visibilia,  prop- 
terea  quod  refractiones  in  majori  remotione  pene  nihil  mutantur,  cum  et 
inclinationes  (schemate  23)  radiorum  LE,  DE  &c.  super  lentem  EF  in 
majori  remotione  pene  nihil  mutentur.  Plus  igitur  detrahitur  de  magnitudine 
aspectabili  quam  de  multitudine  rerum  per  lentem  visarum.  Universae 
igitur  minori  angulo  cernuntur : quare  et  singula. 

Aliter:  Sit  oculus  A,  radii  rectilinei  ABF,  ACG  angulum  FAG  com- 
prehendentes; ii  secent  lentem  propinquam  BC  et  remo- 
tam FG.  Refringentur  igitur  extrorsum  in  B,  C punctis 
per  XCIV.  Sint  refracti  BE,  CD.  Cum  autem  in  FG 
majorem  lentis  portionem  intercipiant  AF  et  AG,  major 
etiam  erit  refractio  in  FG  quam  in  BC  per  XI,  refracti 
igitur  in  F,  G exeuntes  divergent  amplius,  quam  qui  ex 
B,  C exeunt,  concurrent  igitur  cum  illis.  Concurrant  et 
sit  concursus  E,  D,  et  refracti  hi  FE,  GD.  Cum  igitur 
FE,  GD  post  concursum  et  sectionem  fiant  exteriores 
quam  BE,  CD,  nullum  igitur  visibile  (praeterquam  cujus 
termini  sint  in  ipsis  punctis  concursus  E,  D)  tam  ex 
propinqua  quam  ex  remota  lente  simul  eodem  angulo 
BAC  vel  FAG  spectabitur.  Nam  visibilia  remotiora 
quam  ED,  ut  visibile  KI,  comprehensum  refractis  propin- 
quae lentis  BI,  CK,  non  comprehendetur  refractis  FE, 

GD  eodem  angulo  FAG  ad  oculum  venientibus , sed 
interioribus  intra  F,  G,  qui  minori  angulo  ad  A oculum 
veniunt,  minora  igitur  apparent  per  remotiorem  GF  quam  per  propinquiorem 
CB  per  LXVI. 

XCIX.  Propositio.  Cava  lens,  si  proxime  oculum  sit  applicanda, 

aut  omnibus  hominibus  in  certo  intervallo , ut  cum  perspicilla  naso  inequi- 
tant, tum  cuique  sua  propria  est  ad  distinctam  visionem  efficiendam. 

Nam  per  XCV.  cava  lens  quaelibet  habet  certum  intervallum  pro 
facultate  oculi  ad  distincta  videnda.  Erepta  igitur  electione  intervalli  con- 
cedenda est  oculo  electio  lentium,  aut  confuse  videbit  longinqua.  Aut  enim 
non  satis  cava  erit  lens  et  sic  non  tollet  confusionem  ex  parallelitate 
radiorum,  aut  nimium  cava  et  sic  nimiam  inducet  divergentiam  et  sic  con- 
fusionem contrariam  priori. 

G.  Propositio.  Lentes,  quae  propter  nimiam  cavitatem  proxime 
oculum  reddunt  confusa,  ex  aliquo  intervallo  reddunt  distincta  et  contra. 

Est  veluti  conversa  prop.  XCV.  Radiet  enim  A visibile  punctum  in 
Fig.  25.  lentem  BC  cavam,  igitur  radiationes  omnes  facta  refractione 
divergent  a se  invicem  per  XCI.  et  XCIV.  proptereaque 
remotiores  a se  mutuo  divergent  magis.  Sit  radiationum 
AB,  AC  diversio  BF,  CG,  eaque  nimia  pro  oculo.  Contra 
sint  radiationes  AD,  AE  divergentes  in  DH,  EI,  appro- 
priatae  oculo.  Sit  autem  pupillae  amplitudo  HI  et  situs 
ejus  in  III,  ubi  divergentes  suos  complectitur : quae  si  diver- 
gentes F,  G complecteretur,  vitiosam  visionem  et  confusam 
ipsius  A puncti  causaretur.  Atqui  III  amplitudo  pupillae 
applicata  lenti  in  KL  jam  amplectitur  et  intercipit  nimis 
divergentes  F,  G;  confuse  igitur  videbitur  punctum  A in 
situ  oculi  KL,  distincte  in  situ  oculi  HI. 


CIII. 
Fig.  26. 


Hactenus  seorsim  de  convexis,  seorsim  etiam  de  cavis: 
sequitur  nunc  de  junctis  cavis  et  convexis. 

CI.  Definitio.  Tubus  usurpatur  pro  opaco  cavo  cylindro,  cujus 
bina  ostia  clauduntur  vitris  perspicuis ; scilicet  pro  oculari  illo  instrumento, 
quo  res  longinquas  quasi  cominus  adspicimus. 

CII.  Definitio.  Ostiorum  ejus  alterum  cum  suo  vitro  ad  oculum 
pertinet  in  situ  utili,  alterum  ad  visibile. 

Postulatum.  Ut  in  tubo  linea  per  utriusque  vitri  centra 
convexitatum  et  cavitatum  transiens  sit  una  et  eadem.  Hoc 
est  ut  parallela  sint  vitra  iisque  tubus  rectis  angulis  insistat. 

CIV.  Propositio.  Si  cava  lens  radiationes  unius  puncti, 
quae  trajecta  lente  convexa  refractionem  passae  convergunt, 
intercipiat  antequam  illae  veniant  ad  punctum  sui  concursus  : 
aut  punctum  concursus  prorogabitur  in  longinquum  aut  radia- 
tiones incedent  porro  parallelae  aut  denique  rursum  divergent. 

Nam  convergant  NL,  OM  versus  cavam  LM,  ac  si  essent 
concursurae  in  puncto  X.  Igitur  refractione  facta  in  L,  M,  jam 
refracti  LB,  MC  incedentes  per  corpus  densum  minus  conver- 
gent versus  BC  cavam  superficiem  alteram,  ac  si  essent  con- 
cursurae in  puncto  D,  per  XCII.  conversam.  Per  eandem  vero 
LB,  MC  secundam  refractionem  passi  in  B,  C,  refracti  BA, 
CA  minus  adhuc  convergunt  et  denique  concurrunt  in  A.  Et 
sic  concursus  A elongatur,  debuit  enim  in  X fieri. 

Quodsi  sit  paulo  major  refractio,  tunc  ultimi  refracti  BA', 
CA'  excurrent  in  infinitum  priusquam  concurrant,  per  XC.  con- 
xm'  k versam. 

Fig.  27. 


Denique  si  prima  refractio  tanta  sit,  ut  q8,  xe  convergentes  versus 
8,  e fiant  intus  paralleli  8(5,  sy,  tunc  per  XCIII.  conversam  rursum  diver- 
gent  in  yx. 

CY.  Problema.  Visibilia  lente  cava  et  con- 
vexa pingere  super  papyro  majori  quantitate,  quam  per 
solam  convexam,  sed  eversa. 

In  schemate  27.  sit  lens  convexa  GH,  puncta  con- 
cursuum seu  apices  penicillorum  F,  B,  D;  interponatur 
lens  cava  LN  paulo  supra  FBD.  Tunc  visibile  CAE 
pingetur  primo  super  lentem  cavam  prope  DBF  sed 
paulo  confusius,  quia  lens  cava  intercipit  apices  peni- 
cillorum : et  pingetur  everso  situ,  quia  sectio  penicillorum 
jam  est  facta  in  GH  et  apices  penicillorum  jam  pene 
a se  mutuo  exserti  sunt,  singuli  intra  se  in  angustum 
coacti.  Transeuntes  igitur  cavam  lentem  penicilli  sin- 
guli, per  CIV.  aut  in  acumen  desinunt  longinquius 
S,  P,  T et  tunc  pictura  super  papyro  ibi  applicata  fit 
distincta,  aut  paralleli  incedunt  unius  penicilli  radii  et 
tunc  pictura  manet  in  ea  confusione  parvula,  qua  pri- 
mitus in  cavam  lentem  venit,  aut  denique  divergunt  et 
dilatantur  penicilli  et  tunc  magis  magisque  confunditur 
pictura  cum  discessu  papyri  a lente  cava.  Major  autem 
redditur  pictura  SPT  quam  FBD  per  solam  GH  con- 
vexam, quia  penicilli  F,  D refracti  in  cava  LN  incur- 
vantur extrorsum  in  S,  T per  XC,  exteriores  semper 
plus  quam  interiores  per  II. 

CVI.  Nota.  Quod  J.  Baptista  Porta  profitetur 
radios  Solis  primum  colligere,  post  collectos  in  infinitum 
mittere  et  sic  comburere , etsi  de  speculis  loquitur, 
videtur  tamen  de  perspicillis  intelligi  debere,  quia  de 
industria  occultavit  sententiam.  Quodsi  de  lentibus 
intelligi  debet,  non  aliud  erit  artificium,  quam  primum 
lente  convexa  colligere  multos  radios,  post  sic  collectos 
proxime  punctum  concursus  excipere  lente  cava,  quae 
ex  convergentibus  parallelos  faciat,  ut  dictum  prop.  CV. 

Itaque  vide  ea,  quae  prop.  LVI.  sunt  dicta  contra. 

Quibus  jam  addo  et  hoc  amplius:  etsi  emendaveris  in 
Portae  verbis  illud  de  linea  ustoria  infinita,  ut  sit  scii,  idem  quod  conus 
ustorius  quantum  velis  protensus,  ut  ita  adhuc  per  sectionem  radiorum 
incensio  quaeratur  in  fine  coni ; tamen  nihil  profici.  Nam  si  sectio  causatur 
incensionem,  fortis  sectio  fortem  praestabit  incensionem,  debilis  debilem. 
At  in  longissimi  coni  vertice  debilissima  erit  sectio. 

CVII.  Propositio.  Cava  lente  proxime  oculum  posita,  quae  soli- 
taria confusa  praestaret  visibilia,  quaecunque  lens  majori  circulo  convexa 
in  una  certa  remotione  a cava  distinguit  visibilia  et  auget. 

Nam  per  C.  cavae  lentes  de  circulo  nimis  angusto  si  proxime  oculum 
applicentur,  confusa  reddunt  propter  nimiam  radiorum  divergentiam.  Sed 
per  LXXI.  radiationes  unius  puncti  per  convexam  lentem  solitariam  oculo 
posito  intra  centrum  concursus,  praestant  confusam  visionem  propter  con- 
vergentiam. 

Fig.  28. 


Et  per  CIV.  illa  nimietas  divergentiae  et  haec  convergentia  lentibus 
in  tubum  compositis  se  mutuo  tollunt.  Sublata  ergo  convergentia  et  emen- 
data nimia  divergentia  sequitur  distincta  visio.  Tollitur  autem  quod  nimium 
est  divergentiae  in  una  qualibet  lente  cava  proxime  oculum , per  certam 
convexae  lentis  remotionem  ab  oculo.  Nam  lente  convexa  prope  oculum 
existente,  remedium  nimiae  hujus  divergentiae  (conver- 
gentia) est  in  parva  quantitate.  Ut  in  schemate  28.  lente 
cava  in  IG-  existente,  extremi  radii  AI,  HG,  intercipientes 
portionem  cavae  lentis  IG,  convergunt  angulo  parvo  IFG. 
Rursum  convexa  discedente  ab  oculo  remedium  est  in 
magna  quantitate.  Ut  si  lens  cava  cum  oculo  paulo  supra 
F sit,  extremi  radii  unius  puncti  C erunt  AF,  BF  angulo 
AFB  majori  eandem  cavae  lentis  portionem  intercipientes. 

Majori  autem  circulo  convexa  lens  requiritur,  quia  si 
circulus  convexitatis  circulo  cavitatis  esset  aequalis,  ut 
cpnvexum  illius  in  cavum  hujus  sederet  et  reliqua  illius 
convexitas  quasi  parallela  esset  reliquae  hujus  cavitati, 
tunc  lentes  immediate  junctae  sese  mutuo  fere  emendarent 
et  altera  alterius  actionem  aboleret,  sic  ut  in  alterius 
excessu  nullam  vel  vilem  medicinam  repositam  haberet 
oculus  confusione  laborans  in  remotis  videndis.  Divulsa 
vero  hac  convexa  lente  a cava,  plus  etiam  convergerent 
radii  in  cavam  incidentes  et  sic  a cava  ne  paralleli  quidem 
amplius  effici  possent  nedum  divergentes.  Eadem  multo 
magis  in  convexam  minoris  circuli  competunt.  Relinquitur 
igitur  majoris  circuli  convexitas  idonea. 

Denique  dico,  augeri  speciem  visibilium , si  circulus 
convexitatis  major  sit.  Nam  per  LXXX.  convexa  lens 
solitaria  auget  visibilia.  Etsi  vero  per  XCVI.  concava 
lens  etiam  solitaria  minuit  visibilia  verumque  est,  et  lentem 
convexam  et  quae  per  eam  videntur,  majora  esse  si  soli- 
taria sit  convexa,  quam  si  interponatur  concava:  tamen 
per  LXXXII.  et  XCV1II.  haec  augmentatio  et  haec  dimi- 
nutio  major  est  in  remotioribus.  Cum  ergo  cava  sit  prope 
oculum,  pene  nulla  erit  ejus  diminntio : et  cum  convexa 
longius  ab  oculo  remota  sit,  major  erit  ejus  augmentatio. 

CVIII.  Propositio.  Convexo  posito  in  quacunque 
distantia  ab  oculo,  quodcunque  cavum,  quod  solitarie  appli- 
catum oculo  confusa  praestet  visibilia,  quodque  sit  minori 
circulo  cavum  quam  quo  utitur  convexum,  in  certa  distantia 
et  situ  inter  oculum  et  convexum,  distincta  exhibet  visibilia. 

Est  quasi  conversa  prioris  sed  liberior.  Illic  enim 
cavae  lentis  situs  erat  datus  proxime  oculum  ideoque 
unicus,  eligi  contra  poterat  situs  convexae.  Hic  jam  con- 
vexae lentis  situs  datur,  sed  non  unus,  verum  multiplex 
in  quantitate  et  qualitate , et  vicissim  eligi  potest  situs 
cavae  lentis. 

Detur  primo  haec  qualitas  situs  convexi,  ut  sit  oculus 
intra  punctum  concursus : tunc  major  est  cognatio  propo- 
sitionis cum  priori  et  propria  speculationi  tubi  ocularis. 

Tunc  igitur  in  schem.  28.  cavae  lentis  et  oculi  situs  erit  inter  lentem 
convexam  AB  et  puncta  concursus  D,  F;  sit  in  IG,  certus  igitur  erit  modulus 
convergentiae  radiorum  AI,  HG  angulo  IFG : quae  convergentia,  ut  ne 
impediat  distinctam  visionem,  tollenda  est  vel  sola  pro  oculo  nQaofivtov,  ut 
radii  fiant  paralleli,  vel  insuper  etiam  inducenda  divergentia  pro  oculo 
/XV03710Q.  Atqui  per  CIV.  utrumque  praestari  potest  per  cavam  lentem 
positam  in  aliquo  puncto  ante  concursus  puncta.  Illam  vero  oportere  esse 
minori  circulo  cavam,  quam  quo  utitur  convexa,  demonstratur  ut  prop.  CVII. 
Sed  et  cavam  oculo  solitarie  proxime  applicatam  oportet  confusa  praestare 
visibilia.  Quia  id  quod  medetur  confusioni  per  convexum,  oportet  etiam 
praestare  confusionem  ex  causa  contraria. 

Esto  secundo  haec  qualitas  situs  oculi,  ut  collocetur  extra  puncta  con- 
cursus, ut  si  in  schem.  28.  esset  in  OP,  extra  D,  F.  Tunc  igitur  cava 
lens  applicata  intra  punctum  concursus  D vel  F per  CIV.  praestare  poterit, 
ut  nullus  fiat  concursus,  sed  ut  radii  iterum  divergant : et  sic  veniant  ad 
oculum  OP.  Veruntamen  in  hoc  casu  multae  requiruntur  circumstantiae. 
Primum  enim  lentem  cavam  esse  oportet  parvo  circulo.  Nam  si  magno 
cava  esset,  universi  radii  inter  AD,  BD  parvam  ejus  portionem  interciperent 
proximam  perpendiculari,  ideoque  in  refractione  parvi  elfectus  et  non  tanti, 
quo  tolli  posset  convergentia.  Hoc  est  huic  casui  commune  cum  priori. 
Deinde  si  lens  est  parvo  circulo  cava,  ut  divergentiam  inducere  possit, 
tamen  divergentes  illos  non  mittit  omnes  ad  oculum,  longe  extra  D,  F 
concursus  puncta  collocatum.  Nam  si  radii  divergunt,  aberrant  igitur  circum- 
circa ab  oculo  eminus  posito.  Relinquuntur  igitur  paucissimi  per  ipsum 
convexae  lentis  umbilicum  (aut  aliud  aliquod  ejus  punctum  pro  situ  cavae) 
angustissimae  portionis  transmissi  in  ipsum  fundum  D cavae  lentis  prope 
perpendicularem,  qui  pene  nullam  habent  divergentiam  eoque  pro  parallelis 
haberi  possunt.  Quo  nomine  tantum  toig  ngea^vtaig  serviunt.  Tertio 
tenuissimam  visibilis  particulam  hic  situs  ad  oculum  transmittet,  propter 
oculi  OP  elongationem  et  ab  AB  lente  convexa  (per  dicta)  et  a cava  supra 
D vel  F locanda  per  XCVII,  et  insuper  id  quicquid  est  minimo  angulo 
per  XCVIII. 

CIX.  Propositio.  In  instrumentis  majora  et  distincta  exhibentibus 
visibilia  nulla  cava  lens  valde  longe  abest  a punctis  concursus,  post  lentem 
convexam  existentibus.  A Fig.  29. 

Nam  si  quam  fieri  potest  maxima  repraesentent,  cavam 
lentem  oportet  esse  proxime  oculum  per  XCVIII.  Convexam 
vero  longe  ab  oculo  perLXXXII.  Quare  et  longe  a lente  cava; 
et  tamen  lentis  cavae  locus  per  CIV.  est  inter  convexam 
et  ejus  punctum  concursus.  Si  ergo  convexa  est  longe  a 
cava  remota,  punctum  concursus  erit  proximum  cavae  lenti. 

CX.  Propositio.  Proposita  lente  convexa,  cavarum 
lentium  oculo  proxime  applicatarum,  quae  minori  circulo  cava 
est,  ea  longius  a convexo  distat  et  propius  ad  punctum 
concursus  applicanda  est. 

Lentis  convexae  AB  portio  DE  radios  ab  eodem  puncto 
fluentes  transmittat  et  sit  concursus  C. 

Cum  igitur  per  unam  lentem  convexam  AB  (ejusve 
portionem  DE  unam  et  eandem)  eadem  sit  convergentia 
radiorum  DC,  EC,  unum  et  idem  debet  adhiberi  remedium, 

divergentia  scilicet  per  lentes  cavas.  At  divergentiam  causatur  refractio, 
refractio  vero  ejusdem  radii  ut  DC  non  nisi  in  similibus  inaequalium  len- 
tium cavorum  portionibus  eadem  esse  potest.  Sint  ergo  cavae  lentes  FG 
et  HI.  Et  quia  similes  sunt  portiones  FG  et  HI  quaelibet  de  suae  lentis 
cavitate,  abscindendae  vero  sunt  a radiis  iisdem  DC  et  EC,  erit  igitur 
ut  FG  majoris  cavitatis  portio  ad  similem  HI  minoris  cavitatis  portionem 
sic  etiain  FC  distantia  illius  a concursu  major  ad  HC  minorem.  Quodsi 
HI  minus  a C distat  quam  FG,  plus  a DE  distabit  eadem  HI  quam  FG 
lens  majore  circulo  cava. 

CXI.  Propositio.  Cavum  unum  et  idem  oculo  proxime  applicatum, 
ut  cum  convexis  diversis  distincta  exhibeat,  ab  omnium  illorum  concursibus 
aequali  intervallo  debet  abesse. 

Nam  una  lens  cava  unum  tantum  praestat  remedium;  unam  ergo  solam 
emendat  radiorum  convergendam.  At  in  eadem  distantia  lentis  cavae  a 
concursibus  quarumcunque  convexarum  est  eadem  convergentia  radiorum, 
qui  quidem  ab  eadem  cava  lente  excipiuntur.  Nam  si  maxime  latior  sit 
lens  altera  ex  convexis,  et  extremi  ejus  radii  magis  convergant : ii  tamen 
aberrabunt  a lente  cava  vel  ab  ea  portione  lentis,  cujus  refracti  in  pupillam 
oculi  venire  possunt. 

CXII.  Propositio.  Proposita  lente  cava  prope  oculum,  lentes  magno 
circulo  convexae  longam  requirunt  distantiam  a cava  et  oculo,  parvo  brevem. 

Nam  per  CIX.  oculus  est  prope  punctum  concursus,  et  per  CXI.  lens 
concava,  speciei  ubique  ejusdem,  abest  eodem  intervallo  a concursibus 
omnium  convexarum.  At  concursus  a suis  convexis  absunt  inaequaliter. 
Nam  a lentibus  magno  circulo  convexis  absunt  longe,  a parvo  minus  per 
XXXIX.  Cum  autem  aequalia  ablata  ab  inaequalibus  relinquant  inaequalia, 
et  intervallum  cavam  inter  et  convexam,  eadem  ubique  distantia  concursuum 
a cava,  minus  sit  eo  intervallo,  quod  est  inter  convexam  et  concursum, 
cava  itaque  (cum  oculo)  longius  aberit  a majoris  circuli  convexo,  quam 
a minoris. 

CXIII.  Propositio.  Proposito  convexo,  cava  minoris  circuli  reprae- 
sentant visibilia  majora,  majoris  minora. 

Nam  per  CX.  cava  parvi  circuli  cum  oculo,  cui  proxime  junguntur, 
recedunt  longius  a convexo  ad  distinctam  visionem  impetrandam.  Sed  per 
LXXXII.  quo  longius  recesserit  oculus  a convexo  versus  punctum  concursus, 
hoc  videt  res  majores.  Ergo  oculus  cum  cava  lente  minoris  circuli  res 
distincte  visas  majores  videt,  quam  cum  cava  majoris  circuli. 

CXIV.  Propositio.  Lens  cava  brevissimo  intervallo  longius  digressa 
a convexa  multum  auget  visibilia. 

Nam  per  CIX.  in  schemate  30.  GH,  IK  sunt  punctis  C,  F valde  propin- 
quae. Et  vero  tam  brevi  spatiolo  IF  trajecto  et  oculo  in  F collocato, 
quantitas  unici  puncti,  a quo  radii  omnes  in  DE  influunt,  excrescit  in  ali- 
quam magnitudinem , aequalem  quippe  toti  lenti  DE , ut  punctum  videatur 
angulo  DFE,  quae  est  multiplicatio  infinita.  Levi  igitur  momento  magni 
quid  praestatur. 

CXV.  Propositio.  Proposita  lente  cava  proxime  oculum,  convexarum 
lentium,  quae  minori  circulo  convexa  est,  minora  repraesentat  visibilia,  quae 
majori,  majora. 

Sit  lens  convexa  AB  semidiametro  majori  AC,  et  lens  DE  semi- 
diametro  minori  DF.  Erunt  igitur  C,  F puncta  concursus  per  XXXIX. 

Detur  utrimque  una  lens  cava  GH  vel  IK,  quae  Fig.  30- 

proxime  oculum  posita  certa  sui  portione  certam 
parallelorum  radiorum  divergentiam  causetur.  Cavum 
igitur  cum  sit  unum  et  idem  propositum  GH,  IK, 
erit  in  eodem  situ  a C,  F punctis  concursus  per  CXI. 

Oculus  vero  est  proxime  lentem  utrimque  ex  sup- 
posito. Aequalibus  igitur  acuminibus  GC,  IF  ablatis 
ab  inaequalibus  AC,  DF,  quae  supersunt  AG,  DI 
in  majori  erunt  proportione.  Plus  igitur  in  sua 
proportione  removetur  AB  convexum  a GH  cavo  et 
oculo,  quam  DE  convexum  ab  IK  cavo  et  oculo  in 
sua  proportione.  Et  GH  cum  oculo  est  propior  ipsi 
C in  proportione  ipsius  ABC  quam  IK  cum  oculo  D 
ipsi  F in  proportione  DEF.  Majora  igitur  visibilia 
repraesentantur  per  AB,  GH  quam  per  DE,  IK  per 
LXXXIII.  Et  quidem  levissima  alteratione  propor- 
tionis valde  majora  per  CXIV. 

Haec  capitalis  propositio  abstrusissima  fuit, 
idque  ideo,  quia,  si  quae  est  proportio  AC  ad  CG, 
eadem  fuisset  ipsius  DF  ad  FI,  tunc  nihil  fecisset 
AG  longior  quam  DI  ad  augenda  visibilia.  Omnia  r c 

enim  fuissent  utrimque  aequalia  per  LXXXIII. 

CXVI.  Problema.  Visibilia  pro  lubitu  magna  repraesentare. 

Nam  (per  CXIII.  CXV.)  patet,  aucta  proportione  circulorum  cavitatis 
et  convexitatis  augeri  visibilia. 

CXVII.  Problema.  Inaequali  lentium  distantia,  hoc  est  inaequa- 
libus tubis  repraesentare  visibilia  aequali  augmento  magnitudinis. 

Fac  (per  CXIII.  CXV.)  ut  sit  eadem  proportio  et  cavitatum  inter 
se  et  convexitatum  et  distantiarum  inter  lentes , convexis  ipsis  inter  se 
dissimilibus. 

CXVIII.  Problema.  Brevioribus  tubis  repraesentare  majora. 

Si  convexo  minori  existente  major  erit  proportio  inter  convexitatem  et 
cavitatem,  quam  in  instrumento  longiori,  majora  breviori  instrumento  reprae- 
sentabuntur (per  CXIII.  et  CXV). 

CXIX.  Propositio.  Posito  concavo,  clarius  seu  fortius  repraesen- 
tantur visibilia,  majori  seu  latiori  convexo  quam  minori. 

Plus  enim  lucis  spargitur  ab  uno  puncto  (in  proximo  schemate)  per 
amplitudinem  AB  majorem  quam  per  DE  minorem.  Ea  vero  omnis  cogitur 
in  unum  punctum  C vel  F.  In  Cl  igitur  fortior  est  pictura  quam  in  F et 
oculus  in  GH  stipatiores  excipit  radios  quam  in  IK. 

Magnitudinem  autem  convexi  intellige  hic  ex  XXX.  de  corpore  lentis, 
non  de  figura. 

CXX.  Propositio.  Posito  convexo,  visibilia  repraesentantur  clarius 
seu  fortius  per  cavum  majoris  circuli,  quam  per  minoris  cavum. 

Parva  enim  lens  proxime  oculum  parva  sui  parte  justam  causatur 
radiorum  divergentiam.  Etsi  igitur  multi  radii  unius  puncti  in  illam  radiant 
et  a magna  portione  convexae  lentis  radiant,  plerique  tamen  eorum  nimia 
refractione , quam  latera  seu  limbus  cavae  lentis  causatur , circumcirca 
aberrant  ab  oculo  (ut  in  schemate  25.  FG  ab  HI  latitudine  pupillae) : 
ingrediuntur  vero  oculum  radiationes  non  nisi  paucae  et  perpendiculari 

omnino  proximae,  et  sic  a parva  portione  convexae  lentis  allapsae : quare 
(per  CXIX.)  debilis  est  visio  per  lentem  parvo  cavitatis  circulo.  Idem  fit, 
si  de  cavitate  magni  etiam  circuli  sit  portio  angusta  et  minor  pupilla. 

CXXI.  Propositio.,  Portionis  de  hemisphaerio  per  lentes  visae 
pars  media  et  perpendiculari  proxima  clarius  et  fortius  videtur  quam  limbus 
circumcirca. 

Causa  ad  oculum  patet  in  schemate  12.  in  quo  sit  latitudo 
pupillae  QG.  Oculus  enim  in  QG  seu  nudus  seu  praetenta  lente  cava 
collocatus,  puncti  E radiationes  omnes  inter  EAQ,  EBG  intercipit, 
puncti  vero  C non  omnes,  sed  penicilli  CAFBC  partem  saltem  excipit, 
scilicet  quod  est  inter  CAI,  CHG:  quod  vero  jam  est  inter  CHG  et  CBF, 
id-  aberrat  a pupilla  QG.  Quare  cum  E videatur  per  AB,  C vero  per 
AH,  per  CXIX.  fortius  et  clarius  videbitur  E quam  C. 

CXXII.  Propositio.  Angusta  lentis  convexae  portione  ceteris 
paribus  distinctiora  repraesentantur  visibilia,  lata  confusiora. 

Nam  quae  per  magnam  portionem  convexitatis  in  oculum  radiant,  illa 
per  CXIX.  fortius  radiant,  qua  fortitudine  primum  iridis  colores,  inde 
nebulae  excitantur.  Oculi  enim  cava  et  retiformis  tunica  est  spiritu  plena, 
et  licet  a puncto  solum  tangatur,  tamen  si  id  punctum  ex  concursu  radiorum 
multorum  sit  immoderate  lucidum , spiritus  in  aliqua  latitudine  retiformis 
circa  hoc  punctum  imbuuntur  contagione  passionis  penetrantis;  vide  LXI. 
Itaque  pro  commoditate  oculi,  instrumenti  et  lucis  diurnae  vel  nocturnae 
ampliatur  et  retegitur  convexa  lens,  aut  angustatur  et  tegitur : seu  imme- 
diate seu  loco  intermedio  inter  lentes,  adhibito  diaphragmate  pertuso , aut 
collo  instrumenti  introrsum  flexo  et  angustato,  aut  productione  tubi  ultra 
lentem  convexam,  ut  ejus  cylindracei  orificium  remotius  per  LXVII.  minori 
angulo  cernatur  valeatque  tantum,  quantum  angustius  aliquid.  Natura 
praelusit  ampliatione  foraminis  uveae  ad  lucem  nocturnam,  contractione  ad 
diurnam. 

Habet  diaphragma  et  hunc  usum,  ut  intus  obscuritatem  faciat,  quorsum 
et  color  niger  intus  obductus  servit,  et  litui  figura,  progressu  extrorsum 
flexa  habens  latera,  in  medio  introrsum,  ne  radii  ,prope  convexam  ingressi 
rursum  prorsumque  revibrentur  et  claritatem  faciant: 

Eodem  servit  et  productio  tubi  longe  ultra  lentem  convexam,  ne  con- 
vexum irradietur  a lateralibus  hemisphaerii  partibus. 

CXXIIL  Problema.  Visibile  in  sublimi,  in  profundo,  a dextra  vel 
sinistra  et  ubi  velis  videre. 

Fit,  si  cavae  lentis  diameter  sit  latior  pupilla  oculi  et  satis  larga,  ut 
oculus  a centro  ejus  justo  spatio  ad  latera  possit  exire.  Nam  penicilli  in 
lateribus  cavae  refringuntur  toti  et  oblique  : sinistrorsum  in  sinistris , dex- 
trorsum in  dextris.  Sit  enim  in  schemate  25.  ABON  linea  media  unius 
penicilli  veniens  in  centrum  pupillae,  illa  per  B,  0 puncta  refringitur  extrorsum 
ad  sinistram,  quia  et  BO  est  pars  lentis  sinistra.  Oculo  igitur  a medio 
cavi  translato  ad  latus  sinistrum  0,  punctum  A per  rectam  NOM  visum 
putabitur  esse  in  M situ  dexteriori,  per  XIX. 

CXXIV.  Problema.  Magnitudinem  ampliatae  speciei  artificiose 
aestimare. 

Dirigatur  sinister  oculus  in  rem  visibilem  sine  instrumento  liber; 
dexter  vero  trans  lentes  eandem  adspiciat.  Cum  igitur  sinister  sit  in 
visibile  directus,  dexter  autem  sinistro  sponte  sua  semper  maneat  parallelus, 

si  tegatur  ut  jam  instrumento  tegitur,  quippe  parallela  oculorum  directio 
est  naturalis  per  LVII.  Dexter  igitur  quasi  in  visibile  ipsum  directus  erit, 
sive  ei  species  instrumentaria  humilior  sive  altior  videatur  reipsa  per  oculum 
sinistrum  visa.  Nam  per  LXII.  videbit  quidem  dexter  oculus  speciem 
ampliatam  rei  illius,  in  quam  rem  ipse  per  associationem  sinistri  dirigitur, 
sed  non  ideo  videbit  illam  eadem  semper  sui  particula,  qua  sui  particula 
sinister  eam  videt. 

Quando  ergo  situ  discrepare  videbuntur  species,  lente  convexa  instru- 
menti huc  illuc  mota,  interdum  et  concava  paulo  aliter  oculo  applicata, 
facile  efficietur,  ut  species  utraque  visibilis  ejusdem  inter  se  situ  congruant. 
Tunc  igitur  apparebit  excessus  alterius  supra  alteram  applicatis  invicem 
speciebus. 


Hactenus  de  instrumento  simplici:  sequitur  xpvipig. 


Fig.  31. 


CXXV.  Propositio.  Posito  cavo,  duo  convexa  similia,  applicata 
invicem  proxime  pro  uno,  fere  dimidiant  longitudinem  instrumenti,  quod 
eorum  convexorum  unum  solum  habet;  et  simul  quantitatem  speciei  minuunt. 

Sint  duo  convexa  AB  et  CD  similia,  et  centrum  circuli  ipsius  ARB 
sit  H.  Sitque  semidiameter  HR  bisecta  in  1. 

Posito  igitur  unico  AB  convexo,  punctum  con- 
cursus erit  circa  H per  XXXIX.  Ac  ideo  lens 
cava  non  longe  intra  II  ponenda  erit  per  CIX. 

Dico,  CD  proxime  ad  AB  applicata,  cavam 
lentem  intra  I applicandam.  Id  probo  primum 
rudi  Minerva. 

Nam  quia  paralleli  radii  in  AB  refracti  r 
concurrunt  ad  H propter  refractionem,  intercepti 
igitur  a CD  ideoque  refractionem  in  CD  iterum 
passi  propius  concurrent.  In  CD  enim  majorem 
patiuntur  quam  in  AB,  quia  obliquius  in  illam 
incidunt,  quippe  in  AB  incidunt  paralleli,  in 
CD  jam  convergentes.  Patet  hinc  concursum 
radiorum  futurum  propius  multo,  ac  proinde 
cavam  lentem  appropinquare  debere  ipsis  con- 
vexis AB  et  CD  per  CIX.  Referendam  autem 

esse  lentem  cavam  intra  I punctum,  quod  dimidiat  semidiametrum  HR 
ipsius  convexitatis  AB,  patet  inde.  Sit  enim  ipsi  HI  dimidiae  aequalis  GL, 
et  hac  circuli  semidiametro  fiat  lens  EF  convexitatibus  ELF,  EMF,  et  ipsi 
LG  sit  aequalis  GK.  Ergo  per  LXXIX.  si  esset  unica  superficies  EMF, 
illa  aeque  valeret  duabus  ipsius  AB,  faciens  parallelos  concurrere  in  K, 
quod  aeque  distat  ab  EF  ac  H concursus  distat  ab  AB.  Atqui  lens  EF 
habet  duas  tales  superficies.  Et  sicut  superficie  EMF  complexa  est  con- 
vexitates ambas  ipsius  AB,  sic  superficie  altera  ELF  complectitur  convexi- 
tates ambas  in  CD,  quippe  AB  et  CD  sunt  similes  sicut  et  ELF,  EMF. 
Sed  EF  lens  utrimque  convexa  parallelos  concurrere  facit  in  G centro 
per  XXXIX.  hoc  est  in  distantia  LG,  quae  est  ipsius  semidiametri  de  AB 
dimidia.  Ergo  et  AB,  CD  lentes  associatae  et  contiguae  cogunt  parallelos 
in  distantia  dimidia  hujus  semidiametri,  hoc  est  circa  I punctum.  Cava 
vero  lens  per  CIX.  intra  punctum  concursus  locanda  est,  ergo  intra  I. 

Dico  etiam  speciem  fieri  minorem  per  duas  convexas  invicem  contiguas 
AB,  CD,  quam  per  unam  AB. 

Nam  quia  una  cava  lens  est  utrimque,  eandem  igitur  causabitur  radio- 
rum divergentiam.  Eodem  igitur  intervallo  aberit  tam  ab  H concursu  per 
unam  AB,  quam  ab  I concursu  per  utramque  AB,  CD  causato,  per  CXI; 
sit  haec  distantia  HN,  IO,  GP.  At  portio  eadem  ad  dimidium  IR  majorem 
habet  proportionem  quam  ad  duplum  HR.  Propiores  igitur  sunt  AB,  CD 
junctae  ipsi  0 (vel  EF  illis  aequipollens  ipsi  P in  suae  semidiametri  LG 
proportione),  quam  sola  AB  ipsi  N in  suae  RH.  Minora  igitur  visibilia 
EF  repraesentat  per  cavam  P,  quam  AB  sola  per  cavam  N eandem,  per 
LXXXIII;  minora  igitur  et  duae  AB,  CD  junctae,  quam  una  sola  AB. 

CXXV1.  Propositio.  Unica  superficies  concava  parvo  circulo  in 
dissipandis  seu  disgregandis  radiis  fere  aequipollet  duabus  superficiebus 
concavis  ex  circulo  duplo  majore  desumtis. 

Probatur  ex  LXXIX.  et  III. 

CXXVII.  Propositio.  Duae  lentes  concavae  invicem  contiguae  paulo 
admodum  a lente  convexa  longius  distant,  quam  earum  unica,  ut  distinctam 
efficiant  visionem,  sed  speciem  visibilis  multum  ac  fere  duplo  augent. 

Nam  paralleli , quos  lens  convexa  fecit  convergere , sic  convergendo 
incidentes  in  cavam,  ea  transita  vitantes  concursum  rursum  divergunt  versus 
oculum  per  CVII.,  supponitur  enim  instrumentum  et  in  eo  situs  cavae  lentis 
utilis.  Jam  vero  altera  cava  inter  oculum  et  priorem  cavam  interposita, 
quae  intercipiat  divergentes,  facit  eos  ubi  trajecerint  divergere  amplius  per 
XCIV.,  peccant  igitur  excessu  divergentiae  et  confusa  praestant  per  XCY. 
et  XCIX.  Augeri  igitur  oportebit  contrariam  ex  convexa  convergendam, 
ut  vitia  aequiponderent  seque  invicem  tollant,  per  CIY.  Augetur  vero  con- 
vergentia et  ex  illa  confusio , si  longius  discedat  lens  convexa  ab  oculo 
intra  punctum  concursus  constituto,  per  LXXI.  Ergo  duae  lentes  cavae 
cum  oculo  sibi  proxime  adhaerenti  longius  abesse  debent  a convexa  quam 
unica  earum.  Vel  per  CXXVI.  binae  lentes  cavae  circulo  majore  aequi- 
valent  unicae  circulo  minori.  At  per  CX.  cava  parvo  circulo  longius  a 
lente  distat,  quam  unica  magno  circulo  cava.  Ergo  et  binae  magno  circulo 
cavae  plus  distant  quam  earum  una  sola. 

Dico  et  majora  repraesentari  visibilia  per  duas  quam  per  unam  cavam 
proxime  oculum.  Demonstratur  (ut  priora)  ex  CXIII.  et  CXXVI. 

Parvula  vero  auctio  distantiae  magnam  facit  accessionem  ad  magni- 
tudinem speciei,  per  CXIV. 

CXXVIII.  Propositio.  In  lente,  quae  aequa- 
libus circulis  hinc  convexa  est  inde  cava,  omnes  radii, 
qui  perpendiculari  intra  corpus  paralleli  incedunt,  aequa- 
libus angulis  in  utraque  superficie  refringuntur  et  refracti 
retinent  divergentiam  aut  parallelitatem  eandem. 

Sit  lens  circulo  BC,  cujus  centrum  A,  convexa, 
circulo  vero  EF,  cujus  centrum  D,  concava.  Incedat 
per  centra  recta  DA,  secans  superficies  perpendiculariter 
in  F,  C.  Ducatur  ei  parallela  quaecunque,  sitque  BE. 
Demonstratur  igitur  geometrice  praesertim  a Ptolemaeo 
et  astronomis,  sicut  CF  et  BE  sic  CB  et  FE  esse 
aequales.  Proinde  inclinatio  BE  ad  utramque  superficiem 
est  eadem,  hoc  est  ad  tangentes  superficiei  in  B,  E 

punctis  incidentiae.  Sunt  enim  hi  tangentes  paralleli.  Quare  et  refractio 
erit  eadem,  et  refracti  ex  corpore  denso  in  plagam  utramque  erunt  paralleli, 
ut  BG,  EH.  Eadem  igitur  divergentia  aut  convergentia  EH  exeuntium  quae 
GB  ingredientium : quantisper  quidem  BE,  CF  intra  corpus  paralleli  fuerint. 

CXXIX.  Propositio.  Radii  unius  puncti  in  lentem  simul  convexam 
et  cavam  eodem  circulo  incidentes,  si  punctum  longinquum  fuerit,  transita 
lente  convergunt,  si  propinquius  diametro  circuli,  divergunt  amplius  quam 
ab  origine. 

Puncti  enim  longinqui  radii  sunt  paralleli  per  XXIII.  Paralleli  vero 
in  convexum  densius  incidentes  per  XXXIV.  convergunt  intra  corpus  densum. 

Esto  ut  G sit  longinquum  punctum  et  GB,  GC  paralleli,  et  BE,  CF 
convergant.  Erit  igitur  EF  brevior  quam  BC.  Rectior  igitur 
incidentia  ipsius  BE  in  EF  quam  in  BC.  Minor  igitur  refractio 
in  E quam  in  B.  Quare  major  angulus  GBE  quam  BEH. 

ISon  igitur  GB  et  EH  parallelae.  At  GB,  GC  ponuntur  paral- 
lelae. Ergo  EH,  FA  refracti  convergunt  tandemque  concurrent. 

Contra  sit  G punctum  radians  propinquius  diametro  circuli, 
erunt  igitur  GB,  GC  radii  divergentes.  Sic  autem  ingressi 
convexum  densius  minus  quidem  divergent,  sed  tamen  divergent, 
per  XXXVII. 

Cum  igitur  divergant  BE,  CF  versus  cavum  corporis  densi 
terminum  E,  F,  major  erit  EF  quam  BC.  Obliquior  igitur 
incidentia  BE  in  E quam  in  B,  major  igitur  refractio  illic  quam 
hic.  .Minor  igitur  angulus  GBE,  major  BEH,  non  igitur  paral- 
lelae GB  et  EH,  sed  quasi  concurrentes  inter  se,  si  producerentur 
versus  H.  Plus  igitur  divergunt  a se  mutuo  refracti  EH,  FA 
quam  primitivi  GB,  GC. 

CXXX.  Propositio.  Si  cavitas  ex  majori  circulo  fuerit 
quam  convexitas,  radii  puncti  longinqui  trajecta  lente  convergunt: 
plus  quidem  (seu  post  brevius  intervallum  quam  si  solum  con- 
vexum esset)  si  cavitatis  circulus  major  fuerit  triplo  circuli  convexitatis ; 
minus  vero  (et  post  majus  intervallum)  si  minor  triplo  fuerit. 

Seu 


A 


Cavitas  majoris  circuli  derogans  convexitati  minoris  praestat  effectum 
convexitatis  circuli  valde  magni.  Dicatur  meniscus.  Aequipollet.  lenti 
pure  convexae. 

Sint  CF,  BE  refracti  intra  corpus  allapsi  a puncto  G longinquo. 
Convergent  igitur  versus  EF  per  XXXIV,  minor  igitur  erit  EF  quam  BC. 
At  simul  et  circulus  ejus  major.  Igitur  BE  rectius  in  E incidet  quam  in  B. 
Minor  itaque  refractio  in  E quam  in  B.  Minor  igitur  angulus  BEH  quam 
EBG.  Xon  sunt  igitur  inter  se  paralleli  I1E  et  BG,  sed  producti  con- 
currerent, et  sic  EH,  FH  inter  se  convergent  versus  H. 

Sit  jam  A centrum  circuli  BC,  et  CH  tripla  ad  CA.  Et  sit  infra 
II  punctum  R.  Quodsi  BC  sola  fuerit,  convergent  BE  et  CF  in  H per 
XXXIV.  Sit  jam  ipsius  EF  circuli  centrum  R.  Et  ducta  ER  perpen- 
diculari, BE  ab  ER  refringetur  per  II.  et  supra  H cum  CH  concurret,  sit 
in  P.  Ergo  EP  et  FP  magis  convergunt  quam  BE,  CF : et  CP  distantia 
concursus  P minor  est  quam  CH. 

Rursum  ipsius  EF  circuli  centrum  sit  supra  H,  puta  in  P,  et  ducta 
perpendiculari  EP,  radius  BE  refringetur  in  E a perpendiculari  longius 

quam  EH,  per  II.  concurretque  refractus  cum  FH  infra  H,  concurrat  in  R. 
Minor  igitur  erit  divergentia  ipsorum  ER,  FR  quam  BE,  CF.  Et  intervallo 
majori  CR  quam  est  CH  elongabitur  concursus  R.  Quodsi  centrum  EF 
est  in  H,  sesquidiametro  infra  C,  tunc  concursus  etiam  fit  in  H et  sic  EF 
nihil  nec  juvat  nec  impedit  ipsam  BE. 

CXXXI.  Problema.  Punctum  concursus  pro  menisco  invenire.  Seu 
quantum  attenuatur  lens,  tantum  elongari  concursum. 

Sit  ABCD  meniscus,  E,  F centra.  Quodsi  ABC  sola  convexitas 
faceret  refractionem,  concursus  esset  post  tres  BE  semi- 

Fig-  34.  diametros  per  XXXIV.  At  sola  facit,  si  circulus  cavitatis 
ADC  sit  triplus  ad  convexitatis  circulum  ABC,  hoc  est  si 
BF  tripla  fuerit  ad  BE.  Quia  enim  concursus  est  post 
K tres  semidiametros  BE ; esset  igitur  concursus  in  F centro 

ADC  circuli : quia  radii  per  corpus  ABC  transeuntes  omnes 
E perpendiculares  inciderent  in  ADC ; non'  igitur  refringerentur. 

Lentis  igitur  ABCD  concursus  est  post  tres  semidiametros. 

Rursum  cum  lens  est  utrimque  aequaliter  convexa,  ut 
ABC,  AHC,  concursus  una  semidiametro  BE  a B abest,  in 
■&  E per  XXXIX. 

Tertio  cum  lens  est  AGCH  plana  in  AGC,  paralleli 
in  AGC  nihil  refracti  concurrunt  post  duos  semidiametros 
per  XXXV.  ut  in  S. 

r Quarto  per  CXXV,  si  duae  lentes  jungerentur,  con- 

cursus dimidio  ipsius  EB  abesset. 

Ex  his  igitur  vestigiis  apparet,  fere  qua  proportione 
,T  lentis  crassities  BD  minuitur,  ea  proportione  augeri  distan- 

tiam puncti  concursus  a lente.  Nam  cum  crassities  esset 
bis  BH,  distantia  dimidium  fuit  de  BE.  Cum  illa  semel  BH,  haec  semel 
BE,  cum  illa  dimidia  sc.  GII,  haec  bis  erat  BE,  scilicet  BS.  Jam  cum 
ipsi  GH  vel  BG  tertia  paulo  minus  pars  decederet,  accessit  duabus  BE,  ES 
semidiametris  tertia  SF. 

Esse  autem  DG  minus  tertia  parte  de  GB  vel  GH,  sic  probatur. 


Sit  enim  AB  vel  30°  vel  0 

0 30', 

per  VII.  ex  abundanti  erit 

AG  vel 

5000000 

vel 

87265  (sin.  30°,  sin.  30'). 

Et  GB  vel  ... 

1339746 

vel 

381  (sin.  vers.  eorundem). 

Qualium  BE  . . . 

10000000, 

talium  vero  est  fere 

DF 

30000000. 

Ut  autem  DF  ad  BE , scilicet  ut  3 

ad  1,  sic  AG  ad 

sinum  arcus  AD.  Est  ergo 

1 

Sinus  vel  ...  . 

1666667 

ve 

29088 

quorum  arcus  vel 

9°  36' 

Y> 

0°  10' 

complementa  vel 

80°  24' 

89°  50'. 

Sinus  versi  vel  . . 

140039 

41. 

Ut  autem  sinus 

totus  ad  hos  versos,  sic  DF  30000000  ad  DG. 

Est  ergo  DG  vel 

420117 

vel 

123. 

Fuit  autem  BG  . . 

1339746 

381. 

Vides  ergo  DG  esse 

minus  tertia  parte 

de  BG. 

Quinto  igitur 

consentaneum  est, 

si  jam  quarta  pars  ipsius  DB  decedat,  quartam  BE 

accessuram  ; ut  ita  rursum  BG  amissa 

tertia  paulo  minus,  et  residui  quarta,  id  est  totius 

dimidia,  acquirat  ad 

intervallum 

concursus  pro  duabus  BE  semidiametros 

quatuor , ut  BT. 

Nam  si  abstuleris 

420117 

vel 

123 

ab 

1339746 

» 

381 

restat  

919629 

258 

hujus  quarta  . . . 

229907 

n 

64 

ablata,  restat  . . 

689722 

»> 

194  dimidium  fere  ipsius  BG. 

Itaque  quantum  attenuatur  Iens,  tantum  elongatur  concursus  fere. 

CXXXII.  Propositio.  Si  cavitas  ex  minori  circulo  fuerit  quam 
convexitas,  radii  unius  puncti  diametro  post  convexum  collocati  divergunt 
amplius  transita  lente.  Seu  convexitas  majoris  circuli  derogans  cavitati 
minoris,  praestat  effectum  cavitatis  circuli  valde  magni. 

Radii  enim  CE,  DF  intra  corpus  a puncto  G venientes, 
si  id  diametro  distat  a convexo,  paralleli  sunt  per  XXXV.  Quare 
secant  EF  concavam  obliquius  quam  convexam  CD;  cetera  ut 
CXXIX.  Sin  G propius  fuerit : CE  et  DF  intra  corpus  divergent 
versus  EF  per  XXXVII.,  magis  autem  EH,  FB  refracti  in  aere 
per  XCII. 

CXXXIII.  Propositio.  Si  cavitas  lentis  una  superficie 
convexae  centrum  suum  habuerit  interius  centro  convexi : radii 
puncti  etiam  longinqui  per  lentem  efficiuntur  divergentes.  Illa 
aequipollet  lenti  pure  cavae  circulo  valde  magno. 

Nam  sit  G punctum  longinquum,  ergo  ejus  radii  GC,  GD 
paralleli  sunt  per  XXIII.  Ergo  CE,  DF  intra  corpus  convergent 
per  XXXIV,  ac  si  concursurae  essent  sesquidiametro  convexitatis 
in  HH.  Quodsi  centro  B circulus  minor  per  E scriberetur,  tum 
EB,  FB  interciperent  portionem  ejus  majorem , quam  est  CD 
respectu  sui  circuli.  Patet;  cum  enim  CE  tendat  versus  HH; 
punctum  E inferius  est  linea  CB.  CB  vero  (et  non  CHH)  ab- 
scinderet demum  portiones  similes.  Multo  magis  igitur  tunc  EF  major  erit 
circuli  sui  portio,  cum  ejus  centrum  est  supra  B,  ut  in  A.  Quia  ergo 
major  est  portio  EF  quam  CD,  major  est  etiam  inclinatio  CE  ad  EF  quam 
ad  CD.  Major  igitur  refractio  in  E extrorsum,  per  II.  quam  in  C intror* 
sum,  versus  BDG.  Non  sunt  igitur  parallelae  GC,  EH.  Et  cum  GC,  GD 
ponantur  parallelae,  DB,  EH  earum  refractae  in  E,  F cavo  termino  densi 
corporis  divergent. 

CXXXIV.  Propositio.  Diversi  generis  lentes  purae,  associatae  in- 
vicemque  contiguae  aequipollent  lenti  mixti  generis,  et  tandem  lenti  purae. 

Demonstratur  fere  ut  CXXV.  Sit  enim  lens  convexa  OP  et  cava 
QR,  et  redigatur  ipsius  OP  utraque  convexa  superficies 
in  unam  convexam  ST  per  LXXIX. 

Per  CXXVI.  vero  etiam  ipsius  QR  cavitates  redi- 
gantur in  unam  VX  fiatque  mixti  generis  lens  STXV, 
quodsi  praepollet  cavitas  VX,  hoc  est  si  ejus  circulus 
est  minor,  lens  mixta  aequipollet  pure  cavae  per  CXXXIII. 

Ac  proinde  OP,  QR  diversi  generis  junctae  aequipollent 
pure  cavae  circuli  valde  magni.  Sin  autem  praepolleret 
convexitas  ST,  propter  minorem  circulum,  ut  in  schemate  34.  in  menisco,  ABC 
convexitas  major,  ADC  cavitas  minor,  tunc  lens  mixta  SX,  ac  proinde  etiam 
duae  invicem  sociatae  OP,  QR  junctae  aequipollent  pure  convexae,  per  CXXX. 

CXXXV.  Problema.  Instrumentum  parare  magni  circuli  convexo, 
quod  brevius  sit  opinione  illorum,  qui  communia  fabricant. 

Fit  geminato  convexo  unico,  altero  intus  latente,  quod  speculator 
ignoret,  per  CXXV. 

CXXXVI.  Problema.  Instrumentum  parare  magni  circuli  cavo  (et 
qui  etiam  superet  circulum  convexi)  quod  visibilia  repraesentet  majora  opi- 
nione eorum,  qui  communia  instrumenta  fabricant. 

Dioptrice 


Fit  geminato  cavo  pro  uno,  quod  speculator  ignoret.  Per  CXXVIL 

CXXXVII.  Problema.  Convexo  parvi  circuli,  et  minoris  etiam 
quam  est  circulus  concavi  apud  oculum  (quod  absurdum  videtur  per  CVII-) 
longissimum  efficere  instrumentum  et  ingentia  praestare  visibilia. 

Yel  enim  compone  certa  cum  attemperatione  convexum  minoris  circuli 
cum  cavo  majoris  intus  latente  et  inconspicuo , et  sequetur  effectus  per 
CXXXIY.  Vel  lente  utere  mixta,  convexa  foris  minori  circulo,  concava 
intus  majori,  per  CXXX.  Et  locum  cavae  lenti  alteri,  quae  ad  oculum 
est  applicanda,  quaere  per  CXXXI.  Tenta  etiam  aliquid  per  CXXVIII. 

CXXXVIII.  Propositio.  Manente  eadem  distantia  lentis  ab  oculo 
et  linea  ex  oculo  in  lentis  umbilicum  per  centra  convexitatum  vel  cavitatum 
transeunte,  refractiones  contingunt  proxime  eaedem,  utram  velis  dissimilium 
superficierum  lentis  oculo  obvertas. 

Videtur  absurda  et  contra  prop.  XXXIV.  et  XXXV.  Nam  in  sche- 
mate 8.  convexa  superficies  densi  BCD  obversa  parallelis,  cogit  illos  in  F 
intervallo  sesquidiametri.  At  in  schemate  9.  superficies  densa  PQR  aversa 
a parallelis,  cogit  eos  in  S intervallo  diametri.  Sed  meminisse  debes,  ibi 
sermonem  esse  de  unica  superficie,  cum  quaelibet  lens  habeat  necessario 
duas.  Item  per  XXXIV.  paralleli  considerantur  in  aere,  prop.  XXXV. 
considerantur  intra  corpus  densum,  itaque  comparari  non  possunt.  Quod- 
si  terminetur  utraque  illarum  lentium  etiam  altera  superficie,  sic  ut  maneant 
F,  S puncta  concursuum , apparebit  diversitas.  Centro  enim  F intervallo 
FB  scribatur  pro  altera  superficie  circuli  portio  BKD,  secans  IAF  in  K, 
BCD  in  B,  D punctis;  ut  ita  radii  concurrentes  in  F sint  omnes  ipsi  BKD 
perpendiculares  ac  proinde  nihil  refringantur  in  BKD.  In  altero  vero 
schemate  9.  sit  arcus  PQR  aequalis  et  similis  arcui  BCD,  et  Q punctum 
medium,  terminique  P,  R connectantur  recta  secante  perpendicularem  OQS 
in  V,  quae  significet  alteram  planam  lentis  superficiem,  in  quam  omnes 
ipsi  OQ  paralleli-  sint  perpendiculares.  Igitur  in  PVR  nihil  refringentur 
manebitque  concursus  in  S.  Jam  igitur  patet,  lentes,  quarum  altera  ses- 
quidiametro  CF,  altera  diametro  QS  concurrere  facit  parallelos,  esse  diversae 
crassitiei,  cum  sint  convexitate  similes  et  aequales.  Illa  habet  crassitiem 
minorem  CK , haec  majorem  QV.  Differentia  utriusque  est  sinus  versus 
arcus  BK.  Quare  nihil  mirum , quod  in  illa  intervallum  concursus  habet 
tres  semidiametros , in  hac  duas  tantum,  per  CXXXI.  Elucescet  autem 
veritas  propositionis  etiam  sic.  Avertantur  in  schemate  8.  circuli  BCD, 
BKD  a parallelis,  manentibus  punctis  B,  D:  ut  ita  paralleli  primum  in- 
cidant in  cavum  densum  BKD : ii  divergent  per  corpus  versus  BCD  con- 
vexum densi,  per  XC. : at  si  per  corpus  paralleli  mansissent,  ut  in  schem.  9, 
concurrissent  post  convexum  duabus  semidiametris  per  prop.  XXXV.  Sed 
quia  divergunt  versus  BCD  (ut  si  convergerent  in  altero  schemate  versus 
PQR),  aequum  igitur  est,  ut  post  S concurrant  longius,  per  XI.  scilicet 
in  F.  Idem  etiam  in  schem.  9.  facile  est  probare.  Si  enim  PQR  obver- 
tantur parallelis,  ii  intra  corpus  convergent  ac  si  vellent  post  tres  seini- 
diametros  concurrere,  ut  in  BCD  versus  F.  Convergendo  igitur  transeuntes 
corpus  et  incidentes  in  terminum  ejus  planum,  ad  eum  inclinantur,  quare 
jam  in  plano  et  refringuntur,  quaelibet  a sui  puncti  perpendiculari.  Cum- 
que respectu  totius  lentis  abnuant  et  a se  mutuo  intra  corpus  et  a suis 
perpendicularibus,  refracti  igitur  in  aere  foris  tanto  magis  inter  se  coeunt 
fugientes  a perpendicularibus  suis  singuli.  Et  sic  non  mirum  quod  citius 

coeunt  quam  post  tres  semidiametros,  scilicet  in  S.  Et  haec  demonstratio 
evincit  in  genere  propositum.  Interim  parvula  est  diversitas,  cujus  causa 
non  datur  accurata  demonstratio.  Potest  autem  qui  vult  uti  numeris  ad 
explorandam  insensibilitatem,  uti  supra  prop.  XXXIV.  et  ipse  feci. 

CXXXIX.  Problema.  Ut  vitrum  utrumque  sit  cavum  et  quod  ad 
oculum  et  quod  ad  visibile  vergit,  et  tamen  effectus  sequatur. 

Aut  pone  foris  versus  visibile  pro  convexo  solitario  in  conspectu  cavum, 
cui  intus  adhaereat  occulte  convexum  tanto  angustioris  circuli,  ut  prop. 
CXXXVII.;  aut  ibi  mixto  utere,  ut  prop.  CXXXVII.  cujus  cavum  foras 
vertatur.  Nam  per  CXXXVIII.  perinde  est  utcunque  vertas. 

CXL.  Problema.  Tubum  praeparare,  cujus  vitrum  utrumque  sit 
convexum,  et  quod  ad  oculum  et  quod  ad  visibile  vergit,  ut  nihilominus 
effectus  sequatur. 

Apud  oculum  pro  uno  cavo  compone  convexum  cum  cavo  minoris  cir- 
culi, et  fac  convexum  magni  circuli  foris  apud  oculum  spectari,  cavum 
intus  latere  per  CXXXIV.  Vel  apud  oculum  utere  mixto,  cujus  convexitas 
magno  circulo  foras  promineat,  cavitas  parvo  et  tanto  minori  circulo  intro, 
per  CXXXI1I. 

CXLI.  Problema.  Tubum  praeparare,  cujus  vitrum  ad  oculum  sit 
convexum,  ad  visibilia  cavum. 

Est  compositio  ex  CXXXIX.  et  CXL.  Quae  enim  ibi  fiebant  seorsim 
in  altero  vitro,  hic  fieri  debent  junctim  in  utroque. 


ANNOTATIONES  EDITORIS 


in 

DIOPTRICEN  &c. 


1)  p.  490.  Gilbertus  „De  Magnete"  lib.  VI,  cap.  3:  „multas  esse  (stellas)  et 
nulla  oculorum  acie  comprehendi  unquam  credibile  est.  Quantum  est  igitur  ad  longissime 
remotas  illas  fixas  incomprehensum  spatium , quanta  phantasticae  illius  sphaerae  ampla  et 
immensa  profunditas  ? Si  motum  habent,  erit  ille  potius  circa  proprium  cujusque  centrum,  ut 
Terrae  motus,  aut  centri  progressione  in  orbem,  ut  Lunae."  Porro  : „Terra  super  polos  suos 
convertitur  facilius  multo  et  convenientius,  quam  totus  volveretur  mundus,  cujus  finis  ignoratur 
Bcirique  nequit. 

2)  p.  490.  Jord.  Bruno  in  poemate  philosophico:  De  monade,  numero  et  figura, 
seu  de  Universo  et  Mundis  (1591),  coelos  infinitos  esse  contendit,  nullum  corpus  in  medio 
haerere,  omnia  astra  ex  iisdem  constare  elementis.  „ Quaedam  sunt  per  se  tenebrosa,  quaedam 
vero  per  se  lucida  perhibentur  astra  (Soles.  Terrae.).  Ex  iis  Soles  medium  obtinent , ut 
una  lampas  et  ignis  pluribus  illuminandis  et  calefaciendis  satis  est.  Propinquiores  Soles 
sunt  astra  majora.  Circa  hos  Soles  crediderim,  quodsi  quis  studiose  certis  temporibus  attendat, 
poterit  aliquos  non  scintillantium,  nunc  conspicuos  nunc  vero  latentes  nec  non  parvulorum 
circulorum  intra  suas  Tellures  indicia  in  Solibus  experiri."  Similia  deprehendimus  in  opere 
Bruni  inscripto  : Acrotismus  seu  rationes  articulorum  physicorum,  adversus  Peripateticos  Parisiis 
propositorum.  Yiteb.  1588.  (Art.  LX — LXXIV.) 

3)  p.  490.  Edmundus  Brutius  Anglus,  qui  in  Comm.  Martis  pluribus  dicendus 
est,  inter  alia  memoratu  digna  haec  dedit  Keplero  : Galilaeus  mihi  dixit,  se  ad  te  scripsisse 
tuumque  librum  (Prodromum)  accepisse,  quae  tamen  Magino  negavit ; eumque  te  nimis  leniter 
laudando  vituperavi.  Nam  hoc  pro  certo  scio,  se  tua  et  sua  inventa  suis  auditoribus  et 
aliis  promsisse.  Sed  ita  feci  et  faciam , ut  ea  omnia  non  ad  suum,  sed  ad  tuum  magis 
honorem  redundent.  Interim  cura  diligenter,  ut  me  ames,  nam  ego  te  valde  amo. 

Deinde  : Quanta  mihi  hodierno  die  laetitia  accedebat , non  est  hic  narrandi  locus , in 
eo,  quod  quibusdam  literis  ex  Germania  acceptis  compertum  habeo , et  te  vivere  et  salvum 
esse.  Nam  jam  per  annum  te  pro  mortuo  habui.  . . . Nullus  est  in  toto  hoc  mundo , cum 
quo  libentius  colloquar.  . . . Dixi  literatis  totius  Italiae  de  mirabili  tua  inventione  in  musica  (?), 
de  observationibus  Martis,  tuumque  Prodromum  multis  monstravi , quem  omnes  laudant  reli- 
quosque  tuos  libros  avide  exspectant.  Maginus  ultra  septimanam  hic  fuit  tuumque  Prodromum 
a quodam  Nobili  Veneto  pro  dono  nuperrime  accepit.  Galilaeus  tuum  librum  habet  tuaque 
inventa  tanquam  sua  suis  auditoribus  proponit. 

Haec  ex  epistolis  Brutii,  datis  Florentiae  et  Patavii  annis  1602  et  1603,  desumta  eam 
ob  causam  hic  proponimus,  ut  pateat,  Galilaeum  jam  tum  temporis  inter  Italos  multos 
habuisse  obtrectatores,  cum  Brutius  Anglus,  qui  perlustrans  Italiam  haec  audivit,  aliorum 
forte  testimonia  secutus  talia  referat,  quae  postmodum  ut  supra  dictum  in  calumnias  excre- 
verunt atrociores. 

Ea  vero,  quae  Keplerus  supra  refert,  in  ultima  quae  exstat  Brutii  ad  Keplerum  epistola 
(d.  5.  Nov.  1603  Venetiis)  leguntur:  Spero  aliquando  relictis  istis  mundanis  impedimentis 
ad  te  cum  corpore  et  anima  propius  accedere  tuoque  divino  consortio  gaudere,  simulque  ipsa 
tua  coelestia  opera  observare.  Hic  namque  ita  sum  aliorum  negotiis  et  nugis  implicitus,  ut 
vix  sim  apud  me.  Ast  spero,  inter  aliquos  dies  liber  ero  tibique  semper  deditissimus.  Multas 
habeo  in  astronomia  dubitationes,  in  quibus  tu  unicus  me  certiorem  facias.  Nam  ego 
opinor,  mundos  esse  infinitos  &c.  (Reliqua  vide  in  Comm.  Martis) 

4)  p.  494.  Galilaeus  (p.  10):  Ut  de  multiplicatione  instrumenti  quilibet  parvo  negotio 
certior  reddatur,  circulos  binos  aut  quadrata  bina  chartacea  contornabit,  quorum  alterum 

quatercenties  altero  majus  existat,  id  autem  erit  tunc , cum  majoris  diameter  ad  diametrum 
alterius  longitudine  fuerit  vigecupla ; deinde  superficies  ambas  in  eodem  pariete  infixas  simul 
a longe  spectabit,  minorem  quidem  altero  oculo  ad  perspicillum  admoto,  majorem  vero  altero 
oculo  libero ; commode  n.  id  fieri  licet  uno  eodemque  tempore  oculis  ambobus  adapertis,  tunc 
n.  figurae  ambae  ejusdem  apparebunt  magnitudinis , si  organum  secundum  optatam  propor- 
tionem objecta  multiplicaverit.  . . . Recepta  ratione  distantiae  ad  diametrum  objecti,  per 
tabulam  sinuum  reperietur  quantitas  anguli  in  oculo  ex  objecto  constituti.  Si  specillo  (ab 
oculo  remoto)  bracteas,  alias  majoribus  alias  vero  minoribus  perforatas  foraminibus  aptaverimus, 
modo  hanc  modo  illam,  prout  opus  fuerit,  superimponentes,  angulos  alios  atque  alios  pluribus 
paucioribusque  minutis  subtendentes  pro  libitu  constituemus,  quorum  ope  stellarum  intercape- 
dines per  aliquot  minuta  ad  invicem  dissitarum , citra  unius  aut  alterius  minuti  peccatum 
commode  dimetiri  poterimus. 

5)  p.  494.  Joh.  Pistorius,  nat.  anno  1544  Niddae  in  Hassia,  mort.  Friburgi 
anno  1607,  primum  medicinae,  postea  mutata  fide  theologiae  operam  dedit ; innotuit  multis 
contra  homines  Lutheri  fidei  addictos  scriptis.  Keplerum  quamquam  Lutheranum  magni 
fecit,  et  cum  eo  multa  praesens  et  per  literas  egit,  eam  quoque  ob  causam,  quia  Pistorius  a 
Caesare  Kepleri  studiorum  quasi  magister  constitutus  fuit.  (Comp.  Comm.  Mart.  annot.  3.) 

6)  p.  494.  Alludit  his  Keplerus  ad  sextantem  a Tychone  inventum,  adque  obser- 
vationem refractionum,  quas  Tycho  in  horizonte  = 34'  ponit.  „Artificium  opticum11  Kepleri 
peculiaris  est  modus , diametrum  Lunae  _ per  instrumentum  observandi , quem  proponit  in 
Optica  XI,  4. 

7)  p.  495.  Galilaeus  (p.  12.  „Nuncii“)  sic:  Faciem  Lunae  in  2 partes  distinguo, 
alteram  nempe  clariorem,  obscuriorem  alteram.  Clarior  videtur  totum  hemisphaerium  ambire 
atque  perfundere  ; obscurior  vero  veluti  nubes  quaedam  faciem  ipsam  inficit  maculosamque 
reddit.  Istae  autem  maculae  subobscurae  et  satis  amplae  unicuique  sunt  obviae , illasque 
aevum  omne  conspexit : quapropter  «magnas"  seu  „antiquas“  eas  appellabimus  ad  differentiam 
aliarum  macularum  amplitudine  minorum , at  frequentia  ita  consitarum , ut  totam  Lunarem 
superficiem  praesertim  vero  lucidiorem  partem  conspergant.  Hae  vero  a nemine  ante  nos 
observatae  fuerunt.  Ex  ipsarum  autem  saepius  iteratis  inspectionibus  in  eam  deducti  sumus 
sententiam,  ut  certo  intelligamus.  Lunae  superficiem  non  perpolitam,  aequabilem,  exactissimae 
sphaericitatis  existere,  sed  inaequalem,  asperam,  cavitatibus  tumoribusque  confertam,  non 
secus  ac  ipsiusmet  Telluris  facies  &c. 

8)  p.  497.  Galilaeus  (p.  19.):  medium  quasi  Lunae  locum  a cavitate  quadam  occu- 
patum esse  reliquis  omnibus  majori,  ac  figurae  perfectae  rotunditatis.  Eundem  facit  adspectum 
ac  faceret  in  Terris  regio  consimilis  Bohemiae,  si  montibus  altissimis  inque  peripheriam  per- 
fecti circuli  dispositis  occluderetur  undique. 

9)  p.  497.  «Scripta"  neque  vero  typis  impressa  est  haec  disputatio  quantum  nobis 
constat.  Conscripta  est  sub  auspiciis  D.  Yiti  Mulieri,  Phil.  Prof.  Tubingensis,  si  hoc  e Kepleri 
verbis  in  Astron.  Lunari  (N.  2)  concludere  licet. 

10)  p.  499.  Keplerus  utitur  editione  Yenetiana  Nuncii,  quae  forma  quartanaria 
impressa  est ; editio  Frankofurtensis , forma  octava  impressa,  locos  hic  et  infra  a Keplero 
citatos  affert  p.  23,  25,  26  s.  Ed.  Flor.  III,  69  ss.  Verba  Galilaei  haec  sunt : 

1)  D e Lunae  montibus:  „couferens  eorum  (verticum  in  tenebrosa  Lunae  parte 
illuminatorum)  distantiam  ad  integram  Lunae  diametrum,  cognovi  interstitium  hoc  vigesimam 
interdum  diametri  partem  superare. “ Assumta  deinde  Lunae  diametro  = */,  Terrena,  et 
huic  tributis  7000  milliaribus  Italicis , prodit  Lunae  diameter  = 2000  ; hinc  illud  «inter- 
stitium" = 100  eorundem.  Jam  in  triangulo  rectangulo  dantur  latera  ad  rectum,  alter 
Lunae  circulum  maximum  tangens  aequat  100,  alter  radius  circuli  ad  punctum  contactus 
= 1000  1/(100*  -(-  10002)  = 1/1010000  = 1004;  «sublimitas  igitur  in  Luna,  quae 

verticem  quempiam  ad  usque  Solis  radium  elatum  designat , eminentior  est  milliaribus 
Italicis  4“  &c.  2)  De  Lunae  corniculatae  part  e tenebro  s a:  «Dum  Luna  tum  ante  tum 
etiam  post  conjunctionem  a Sole  reperitur,  non  modo  ipsius  globus  ex  parte,  qua  lucentibus 
cornibus  exornatur,  visui  nostro  spectandum  sese  offert,  verum  etiam  tenuis  quaedam  sublucens 
peripheria  tenebrosae  partis. ...  Si  quis  talem  sibi  eligat  situm,  ut  a tecto  vel  camino  aut  alio 
aliquo  obice  inter  visum  et  Lunam  (sed  procul  ab  oculo  posito)  cornua  ipsa  lucentia  occul- 
tentur, pars  vero  reliqua  Lunaris  globi  adspectui  nostro  exposita  relinquatur,  tunc  luce 
non  exigua  hanc  quoque  Lunae  plagam , licet  Solari  lumine  destitutam  splendere  depre- 
hendet. . . . Cum  ejusmodi  secundarius  fulgor  nec  Lunae  sit  congenitus  atque  proprius, 
nec  a stellis  ullis  nec  a Sole  mutuatus , cumque  jam  in  mundi  vastitate  corpus  aliud 
supersit  nullum,  nisi  sola  Tellus,  quid  quaeso  opinandum?  quid  praeferendum?  num- 
quid  a Terra  ipsum  Lunare  corpus , aut  quidpiam  aliud  opacum  atque  tenebrosum  lumine 
perfundi  ? Quid  mirum  ? Maxime : aequa  grataque  permutatione  rependit  Tellus  parem  illu- 

minationem  ipsi  Lunae,  qualem  et  ipsa  a Luna  in  profundioribus  noctis  tenebris  toto  fere 
tempore  recipit. 

Editio  Op.  Gal.  Florentina  vol.  VIII,  p.  98.  exhibet  epistolam  Kepleri  ad  Julianum 
Medices  (d.  Oct.  1610)  in  qua  hanc  ultimam  „ Dissertationis “ partem  sic  explicat,  Horkium 
et  literas  suas,  quas  de  illo  ad  Galilaeum  dederat,  spectans  (v.  s.  p.  454)  : 

Legi  Galilaei  literas  ad  Illustrissimam  Dominationem  Vestram,  et  illum  praeci- 
pue locum,  ubi  existimat,  me  nimio  properandi  studio  transiliisse  locum  insignem 
in  illo  hostili  scripto  adversarii  sui,  ubi  in  palpabili  perversione  scopi  mei  praeci- 
puum fundamentum  suum  ponit : quasi  ego  erroneas  occasiones , quibus  Galilaeus 
sit  deceptus,  pag.  34  dissertationis  meae  (v.  s.  p.  506)  clarissime  detexissem. 

Ad  haec  respondeo:  Cum  ad  Galilaeum  scriberem,  ignarus,  an  ille  publicam 
facere  vellet  epistolam  meam,  nullus  dubitavi,  quin  Galilaeo  ipsi  citra  meam 
instructionem  facile  apparitura  esset  sinistra  acceptio  mei  textus ; ceteris  vero  non 
putabam  me  scribere,  et  si  etiam  ederetur  epistola,  non  defuturum  sibi  Galilaeum, 
sed  nota  luculenta  lectoribus  facile  detecturum  fraudem  seu  commissam  seu  amissam, 
eoque  deleri  totam  illam  fraudis  detectionem  ex  epistolae  meae  concepto ; con- 
tentus illam  absorpsisse  verbis  hisce:  „in  reliqua  rideo,  “ et  postea  paragrapho  : 
«Invenit  tamen  ista  sycophantia “ &c.,  item:  „Et  imperabit11  &c. 

Sed  quia  mavult  Galilaeus  meis  quam  suis  verbis  patere  lectori  sensum  meorum 
verborum  pag.  34  dissertationis,  age  ex  meo  concepto  exscribam  delecta.  Sic  enim 
erat  scriptum  initio:  «Exstat  epistola  mea,  illa  loquatur.11  Ipse  transilit  triginta 
tres  paginas  et  in  ultima  arripit  nescio  quid,  quo  infelicissime  intellecto  stupidi- 
tatem prodit  ingenii.  Existimat  me  disci  planum  hoc  dicere , quod  alias  lentem 
dicunt  exteriorem  et  ad  stellas  conversam.  Toto,  ut  vides,  coelo  errat.  Ego  ex 
novis  planetis  discos  feceram , non  ex  vitris ; illorum  planum  (non  vitri  planum) 
ad  Jovem  conversum  esse  dixeram.  Sic  «supra  et  infra  irradiari  perpendiculariter11, 
intelligit  ille  surdaster  de  vitro,  quod  duas  habet  superficies,  superiorem  et  inferi- 
orem ; cum  ego  de  planetis  irradiatis  loquar,  quando  supra  Jovem  currunt  et  quando 
infra.  Et  quod  irradiat,  intellectum  est  Jupiter  irradians  vitrum,  cum  in  meo  sensu 
Sol  fuerit  irradians  planetas.  Sic  diversos  colores,  diversas  planities,  omnia  accepit 
de  vitro,  ego  de  planetis  &c. 

Haec  ex  veteri  concepto  in  gratiam  Galilaei,  qui  ea  maluit  edisseri  meis 
quam  suis  verbis.  Per  se  enim  indigna  sunt,  quae  referantur.  Repudiavi  enim 
in  Narratione  mea  his  nundinis  excusa  tam  hanc  meam , quam  illam  Galilaei 
speculationem : et  huc  inclino,  ut  credam,  cum  Medicaea  sunt  proxime  Jovem  tam 
evidentia  visu,  semper  esse  supra  Jovem;  cum  vero  sunt  inconspicua,  tunc  infra 
esse  ; quod  si  verum  esset , sequeretur  Jovem  ipsum  esse , qui  illa  etiam  globosa 
existentia  illuminet,  et  potius  illuminet  de  propinquo,  quam  Sol  de  longinquo.  Sed 
exspectanda  sunt  plura  experimenta. 

Haec  ad  communicationem  literarum  Galilaei  scripta  Illustrissima  Dominatio 
Vestra  boni  consulat,  cui  me  commendo. 

11)  p.  499.  Galilaeus:  Fulgor,  qui  in  deliquiis  apparet,  in  Luna  longe  minor  est, 
subrufus  ac  quasi  aeneus,  hic  vero  (partis  Lunae  tenebrosae)  clarior  et  candidior.  Est 
insuper  ille  mutabilis  ac  loco  mobilis,  vagatur  n.  per  Lunae  faciem ...  ex  quo  omni  procul  dubio 
id  accidere  intelligimus  ex  radiorum  Solarium  vicinitate , tangentium  crassiorem  quandam 
regionem,  quae  Lunam  orbiculariter  ambit,  ex  quo  contactu  aurora  quaedam  in  vicinas  Lunae 
plagas  effunditur,  non  secus  ac  in  Terris  tum  mane , tum  vesperi  crepusculinum  spargitur 
lumen;  qua  de  re  fusius  in  libro  de  Systemate  mundi  pertractabimus  &c.  His  con- 
cludit Galilaeus  hanc  Nuncii  partem  de  Luna  : „Is  inter  duos  hosce  globos  servatur  tenor, 
ut  quibus  temporibus  maxime  a Luna  illustratur  Tellus,  iisdem  minus  vice  versa  a Terra 
illuminetur  Luna,  et  e contra. 

Atque  haec  pauca  de  hac  re  in  praesenti  loco  dicta  sufficient,  fusius  enim  in  nostro 
Systemate  Mundi,  ubi  compluribus  et  rationibus  et  experimentis  validissima  Solaris  luminis 
e Terra  reflexio  ostenditur  illis,  qui  eam  a stellarum  chorea  arcendam  esse  jactitant,  ex  eo 
potissimum,  quod  a motu  et  a lumine  sit  vacua.  Vagam  n.  illam  ac  Lunam  splendore 
superantem,  non  autem  sordium  mundanarumque  faecum  sentinam  esse  demonstrabimus  et 
naturalibus  quoque  rationibus  sexcentis  confirmabimus. 

Quod  dicit  Galilaeus  «Systema  mundi“,  celebre  illud  „colloquium“  est,  quo  edito 
illae  quas  diximus  in  praefatione  obtrectatorum  inimicorumque  calumniae,  occultius 
etiamtum  repentes,  jam  demum  in  claram  prodierunt  lucem.  Quo  tempore  Galilaeus  «Dia- 
logum" primum  conceperit,  non  plane  constat.  In  literis  ad  Keplerum  anno  1597  datis 
(comp.  Yol.  I,  p.  40)  refert  illi,  «multas  se  conscripsisse  rationes  pro  Copernici  sententia, 
quas  tamen  in  lucem  proferre  non  sit  ausus"  &c.  Qua  verecundia  inhibitus  per  20  fere 
annos  rem  continuit,  per  privatas  quidem  literas  et  colloquia  sententiam  suam  firmiter  tenens, 
nec  non  in  paucis  quae  typis  mandavit  scriptis  illam  ut  supra  in  «Nuncio"  verbo  tangens. 
Paulum  dubii  est,  decretum  illud  famosum  contra  Copernicum  a Pontifice  Maximo  anno  1616. 
in  publicum  missum  (comp.  Yol.  I,  p.  56),  ex  parte  quidem  Galilaeum  ejusque  controversias 
cum  Jesuitis  spectasse;  literas  certe  ipsius  ad  Mariam  Christinam,  Lotharingiae  Magnam 
Ducem  (datas  a.  1615),  in  quibus  Copernicum  defendit  (comp.  ed.  Operum  Galil.  Floren- 
tinam II,  p.  26),  oppressas  voluit  curia  Romana  (a.  1615).  Qua  re  motus  Galilaeus  res 
suas  secum  habuit.  Anno  demum  163(i(c.  medium  Majum)  Romam  profectus,  confidens 
gratiae  Pontificis  Maximi  Urbani  VIII,  cum  quo  (prius  Cardinali  Barberini)  ipsi  multa  inter- 
cesserat familiaritas , inquisitioni  proposuit  inquirendum  et  probandum  manuscriptum  dicti 
operis,  inscriptum  : Dialogo,  dove  nei  congressi  di  quattro  giornate  si  discorre  sopra  i due  mas- 
simi  Sistemi  dei  Mondo  Tolemaico  eCopernicano  &c.  Die  11.  Sept.  1630.  concessa  est  potestas, 
opus  imprimendi  («Imprimatur,  si  videbitur  rev.  P.  Magistro  S.  Palatii  Apost.  A.  Episc.  Belli- 
castensis  vices  gerens.  — Imprimatur,  Fr.  Nicol.  Riccardius,  S.  Palatii  Apost.  Magister11)* 
atque  anno  1632.  prodiit  Florentiae,  concedente  P.  Nicolino  Vic.  Gener.  Florentin.  et  Fr. 
Clemente  Aegidio,  Inquis,  gen.  Flor.  — Paulo  post  vero  Urbanus  VIII.  mutata  sententia 
acerrime  contra  librum  ejusque  auctorem  invehitur , Galilaeus  Romam  arcessitus  a die 
13.  Febr.  1633  ad  mensem  Julium  ibi  detentus  est.  E carcere  emissus  die  8.  Julii  Sienam 
et  hinc  d.  18.  Dec.  in  villam  Bellosguardo  prope  Florentiam,  d.  19.  Nov.  1634  in  Montem 
Rivaldi  ad  Arcetrium  secessit.  Mortuus  est  d.  8.  Jan.  1642,  annum  agens  septuagesimum 
octavum,  in  villa  Giojello  ad  Arcetrium. 

In  «Dialogo “ redit  ad  Lunae  illuminationem,  eamque  inquirit  in  «Giornata  Prima“ 
(ed.  Flor.  I,  p.  70  ss.)  concludens,  «Terrae  reflexionem  in  Luna  potentissimam  esse“  et : 
Lunam,  cum  tenuiter  falcata  sit,  Solemque  inter  et  Terram  positam,  maximam  hemisphaerii 
Terreni  illuminati  partem  ad  Lunam  reflecti.  (Comp.  Berneggeri  editionem  latinam  «Syste- 
matis Cosmici'1  ed.  Lugd.  1641  p.  63  et  67.) 

12)  p.  500.  Quae  Keplerus  aliorum  confisus  oculis,  falsis  innixus  principiis  falsa 
probat,  ex  his,  sicut  ex  multis  aliis  exemplis  apparet,  quanto  superaverit  ingenium  hujus  viri 
aequalium  eruditionem,  et  quantis  destitutus  fuerit  adjumentis  ad  excolenda  ea,  quae  ingenium 
evigilavit  admirabile.  Ceterum  Keplerus  ea,  quae  profert  Galilaeus,  minus  quam  debuit  accurate 
inspexit,  quum  hic  figuram  stellarum  fixarum  globosam  tantum  absit  ut  statuat , ut  quidem 
prius  dubitans  dicat : «si  tamen  figura  fuerint  globosa"  deinde  vero  strictis  verbis  pronunciet: 
«planetae  globulos  suos  exacte  rotundos  ac  circinatos  objiciunt  ac  veluti  Lunulae  orbiculares 
apparent : fixae  vero  stellae  peripheria  circulari  nequaquam  terminatae  conspiciuntur." 

13)  p.  506.  Sic  Galilaeus  sub  finem  «Nuncii"  : Praetereundum  tandem  non  est, 
quanam  ratione  contingat,  ut  Medicea  sidera,  dum  angustissimas  circa  Jovem  rotationes 
absolvunt,  semetipsis  interdum  plus  quam  duplo  majora  videantur.  Causam  in  vaporibus  Ter- 
renis minime  quaerere  possumus:  apparent  enim  aucta  seu  minuta,  dum  Jovis  et  propin- 
quarum fixarum  moles  nil  immutatae  cernuntur.  Accedere  autem  illos  adeoque  a Terra 
elongari  circa  suae  conversionis  perigaeum  aut  apogaeum,  ut  tantae  mutationis  causam 
nanciscantur,  omnino  inopinabile  videtur,  nam  arcta  circularis  latio  id  nulla  ratione  praestare 
valet,  ovalis  vero  motus  (qui  in  hoc  casu  rectus  fere  esset)  et  inopinabilis  et  iis , quae 
apparent,  nulla  ratione  consonus  esse  videtur.  Quod  hac  in  re  succurrit,  lubens  profero  ac 
recte  philosophantium  judicio  censuraeque  exhibeo.  Constat , Terrestrium  vaporum  objectu 
Solem  Lunamque  majores,  sed  fixas  atque  planetas  minores  apparere  ; hinc  luminaria  prope 
horizontem  majora,  stellae  vero  minores  ac  plerumque  inconspicuae,  imminuuntur  etiam  magis, 
si  iidem  vapores  lumine  fuerint  perfusi ; id  circo  stellae  interdiu  ac  intra  crepuscula  admodum 
exiles  apparent ; Luna  non  item,  ut  supra  monuimus.  Constat  insuper,  non  modo  Tellurem 
sed  etiam  Lunam  suum  habere  vaporosum  orbem  circumfusum,  tum  ex  his  quae  supra  diximus 
tum  maxime  ex  iis,  quae  fusius  in  nostro  Systemate  dicentur ; at  idem  quoque  de  reliquis 
planetis  ferre  judicium  congrue  possumus,  adeo  ut  etiam  circa  Jovem  densiorem  reliquo 
aethere  ponere  orbem  inopinabile  minimum  videatur,  circa  quem  instar  Lunae  circa  elemen- 
torum sphaeram  planetae  Medicei  circumducantur,  atque  hujus  orbis  objectu,  dum  apogaei 
fuerint  minores,  dum  vero  perigaei,  per  ejusdem  orbis  ablationem  seu  attenuationem  majores 
appareant. 

14)  p.  506.  Hartmannus  Beyerus  (medicus  Francofurtensis,  alias  notus  «Stereo* 

metria“  et  «logistica  decimali“)  anno  1617.  haec  Keplero  perscripsit:  Th.  quoque  Gephyrander 
(mathematicus.  Gymnasii  Rosenbergiaci)  Archimedis  calculum  in  circuli  dimensione  refellere 
et  tetragonismum  verum  demonstrare  ausus  est  anno  1609  Tremoniae  edito  scripto  sed 
temeritate  infelici  et  ridenda.  — Disputatio  Mae  st  lini  Thesi  L.  numeratis  aspectibus, 
quamvis  paulum  astrologiae  tribuat,  addit : per  hos  sublunaria  planetarum  vires  etiam  sentire 
credibile  est.  Certe  J.  Keplerus  aspectus  evidentissimas  operationes  tam  in  aeris  mutatione 
quam  in  aliis  astrologicis  observationibus  exserere  multiplici  experimento  deprehendit.  — 
Sattleri  exstat  «Astrologia14  (ed.  a.  1606);  Gephyrandri  liber  prodiit  Tremoniae  anno 
1 609.  inscriptus : Consideratio  nova  in  Opusculum  Archimedis  de  circuli  dimensione , ubi 
calculus  Archimedis  refellitur,  calculo  saniore  ostenditur,  proportionem  inter  circuli  perimetrum 
et  diametrum  esse  tripla  sesquiseptima  majorem.  Yerus  circuli  tetragonismus  geometrice 
demonstratus  inseritur.  (Comp.  Kaestneri  Hist.  Math.  III,  p.  55.) 

15)  p.  510.  Benjamin  Ursinus,  nat.  Sprottaviae  in  Silesia  anno  1587.  per 
annum  1609  ss.  Pragae  commorabatur  studiisqu^  ibi  operam  dabat  mathematicis  et  astro- 
nomicis.  Illum  jam  tum  temporis  cum  Keplero  conjunctum  fuisse,  praeceptore  Keplero  usum 
in  studiis  suis,  apparet  e literis  Ursini,  quas  Hanschius  exhibet,  ad  Keplerum  d.  8.  Oct.  1609. 
datis,  in  quibus  a Keplero  petit,  ut  ipsi,  «dum  jam  per  septimanam  otietur44  libellum  aliquem 
mutuo  det  vel  epistolas  describendas  mittat.  Keplero  Lincium  transgresso  (c.  Martium 
a.  1612)  Ursinus  perscribit  saepius,  fata  sua  referens  (educationi  filiorum  nobilis  cujusdam 
praefuit)  et  Kepleri  mandata  quaedam  exsecutus  quid  profecerit  nuncians.  Ursino,  quod 
maxime  cupiit,  «ut  tecum  vivam,  quamdiu  Deus  et  tu  ipse  volueritis,44  contigit  c.  finem 
anni  1612,  quo  Lincium  venit  et  cum  Keplero  intimo  amicitiae  vinculo  conjunctus  illi  per 
aliquot  menses  operam  navabat  in  studiis  astronomicis.  Mense  Augusto  mathematum  pro- 
fessoris munus  suscepit  in  schola,  quam  vocabant  Rosenbergiam  Sobieslavii , posthac  in 
gymnasio  Vallis  Joachimicae.  Annis  1623.  et  24,  concesso  ab  Electore  Brandenburgensi 
otio,  Berolini  confecit  Tabulas  Logarithmicas  (Trigonometria,  cum  magno  Logarithmorum 
Canone.  Berol.  1624).  Ab  anno  1630  mathematum  professoris  munere  fungebatur  Franco- 
furti  ad  Oderam,  ibique  mortuus  est  a.  1633. 

16)  p.  514.  In  literis  (d.  25.  Oct.  1610),  quarum  partem  potissimam  supra  (p.  458) 
proposuimus,  haec  deprehendimus  huc  usque  reservata:  Narrationis  exemplum  ex  D.  Se- 
geti literis  accipies.  Querelam  tamen  super  ejus  facto  reticere  non  possum:  qui 
nimio  tui,  nonnullo  etiam  mei  studio,  sed  praepostero  et  pertinaci,  epigrammata 
sua  meae  Narrationi  per  vim  subnexuit ; nobilissima  illa  quidem  et  in  te  honori- 
ficentissima, sed  quibus  ego  semper  existimavi  narrationem  meam  adulationis  in  te 
suspectam  redditum  iri,  praesertim  si  quo  pacto  innotescat,  quid  ad  me  promoven- 
dum ex  instinctu  Illustrissimi  Oratoris  moliaris.  Tunc  enim  invidi  detrectatores, 
quorum  pleni  sunt  hodierni  literatorum  coetus,  aperte  prorumpent  et  causabuntur, 
mulos  mutuum  scabere.  Ceterum  is  ita  se  comparaverat,  ut  citra  offensionem 
repelli  non  posset,  quod  tanto  concessi  libentius,  quod  perpenderem,  temporis  diutur- 
nitate omnes  furiosorum  locutiones  facile  exspiraturas. 

Interluisse  Segetlium  observationibus  Kepleri  hic  ipse  refert  in  «Narratione44  (p.  511  s.) 
ibique  eum  dicit  «celebrium  virorum  libris  et  literis  notum.44  Item  refert  Keplerus,  Segethum 
ad  Galilaei  literas  responsurum  esse,  quia  ipse  „in  Italica  tyro  sit.44  His  exceptis  nihil  de 
hoc  viro  afferre  possumus,  nisi  hoc,  edidisse  anno  1628  Leodii  Variorum  tractatus  de  Prin- 
cipibus Italiae. 

17)  p.  517.  Inventor  tuborum  opticorum  hodie  non  minus  incertus  est,  quam  quo  tem- 
pore Keplerus  haec  scripsit.  Hoc  tantum  constat,  inventos  esse  in  Belgia  (unde  nomen 
inditum  : tubi  Belgici)  anno  1609,  sive  si  Marium  sequi  malis,  anno  1608.  Comp.  Sirturum 
de  Telescopio  (Frankof.  1618),  S.  Marium:  Mundus  Jovialis  (Norib.  1614),  Pet.  Borellum: 
de  vero  telescopii  inventore.  Quo  nisus  Keplerus  argumento  Metium  inventorem  dicat 
telescopii  (in  Ephemeridum  praefatione,  comp.  p.  484),  nescimus. 

18)  p.  518.  Annos  1610.  et  11.  fatales  fuisse  Keplero,  ipse  testatur  in  literis, 
quas  exhibuimus  annot.  7.  ad  Opticam  (p.  400). 

19)  p.  5 1 8.  J.  Zuckmesseri  nomen  saepius  occurrit  in  ed.  Operum  Galilaei  Florentina. 
Vol.  XI.  exhibet  Descriptionem  circini  proportionalis  a Galilaeo  inventi,  Balth.  Caprae 
«Usum  et  Fabricam44  ejusdem,  nec  non  refutationem  Caprae  a Galilaeo  publici  juris  factam. 
Galilaeus  in  hac  refutatione  refert : mi  fu  necessario  raccontare  historia  dei  Fiammingo, 
e non,  come  dise  il  Capra,  Alemanno,  che  fu  un  tal  Giovanni  Eutel  Zieckmeser44  . . . Hunc, 
addit  Galilaeus,  circinum  proportionalem  quasi  a se  inventum  venditasse.  Idem  Zuck- 
messeri nomen  redit  in  literis  Martini  Hasdale  ad  Galilaeum  anno  1610.  datis  (1.  c.  Vol.  VIII.), 
in  quibus  de  tubo  optico  et  iis,  quae  Galilaeus  detexit  in  coelo,  agit  Hasdale,  Zuckmesserum 

dicens  dubitare  de  illis  et  ad  Maginum  dubia  sua  referens.  Obiter  hic  notamus , Zuck- 
messerum  (Styrensem)  aegre  tulisse  Galilaei  verba,  quibus  Zuckmesserum  non  Germanum 
sed  Belgam  pronunciavit. 

20)  p.  520.  Haec  Pena  in  ed.  Par.  1557:  Concludit  ars  optica  spatium  illud, 
quod  inter  Lunam  et  fixa  sidera  medium  est,  hac  agris  anima  plenum  esse.  Nec  me 
movet  vulgaris  credulitas , nec  me  etiam  terret  Vitellionis  gravissimi  optici  sententia, 
qua  corporis  coelestis  nitorem  rariorem  et  limpidiorem  asserit  aeris  perspicuitate,  unde 
sequitur,  aera  a coelo  distingui.  Id  enim  ex  eo  demonstrare  nititur,  quod  duarum  stellarum 
ab  horizonte  emergentium  distantia,  per  instrumentum  capta,  diversa  appareat  ab  ea,  quam 
habent  eaedem  stellae  per  verticem  transeuntes  : quod  facile  concederem , nisi  Gemma  in 
explicatione  radii  astronomici  doceret,  distantias  siderum,  in  qualibet  altitudine  positorum  per 
instrumentum  observatas,  easdem  semper  apparere. 

21)  p.  521.  Pena:  Vetus  quaestio  est  de  Tellure,  quiescatne  an  stellarum  instar 
volvatur : et  sitne  ea  mundi  medium , an  a mundi  centro  certo  aliquo  intervallo  dissideat  ? 
Horum  posterius  a priore  pendet:  quia  si  Terram  moveri  monstraveris,  statim  eam  mundi 
centrum  non  esse  monstraveris.  Qua  de  re  habeo  quidem  quid  sentiam  ex  opticis,  sed  me 
nonnihil  cohibet  vulgaris  opinio,  contra  quam  si  dixero,  contra  clarissimos  auctores  dixisse 
existimabor,  et  tamen  in  utramvis  partem  pronunciem,  pro  clarissimis  etiam  auctoribus  dixero ; 
adeo  enim  controversa  res  est,  ut  non  desint  utrinque  quos  sequaris.  Censuerit  Aristoteles 
Tellurem  quiescere : censeat  rerum  coelestium  experimentissimus  Ptolemaeus : censeat  Theon, 
censuerit  idem  vulgaris  credulitas.  At  nobiles  illi  Pythagoraei  aliter  censuerunt  et  Terram 
moveri  pronunciarunt.  Idem  asserunt  Platonis  Timaeus  , Philolaus  , Ecphantes  , Seleucus  : 
idem  docent  Aristarchus  Samius,  Archimedes  et  hac  tempestate  clarissimus  Copernicus.  Quos 
si  Aristoteli  et  Ptolemaeo  viris  clarissimis  opposuero,  nonne  auctoritatem  auctoritate  oppressero  ? 
Sed  mathematicae  magnificentiae  gravitas,  hominum  auctoritate  despecta,  rationes  tantum  et 
causas  amplectitur.  Ut  igitur  sepositis  personis  res  per  se  aestimetur,  ajo,  luce  et  splendore 
optices  tam  ancipitem  controversiam  solvi,  et  quidem  brevius,  quam  res  tanta  videatur  posse 
concludi.  Possem  adferre  stellarum  fixarum  ab  antiquis  compertas  diametros  minores,  quam 
a recentioribus  inveniantur , ex  quibus  doceret  optice , Terram  propiorem  esse  summo  coelo 
nunc  quam  olim.  Sed  propter  suspicionem  vitiatae  observationis  liberum  sit,  hanc  rationem 
rejicere.  Feruntur  inerrantes  stellae  aequabili  celeritate,  inaequaliter  autem  progredi  videntur, 
ut  temporum  observatio  docet.  Ex  quo  patet,  Telluris  globum  Ptolemaei  tempore  longissime 
a coelo  abfuisse,  Mohameti  vero  tempore  proxime  ad  coelum  accessisse  : nostra  vero  aetate 
mediocriter  ab  utroque  excessu  abesse.  Ita  vides  ex  opticis  concludi,  necesse  esse  ut  Terra 
aliquem  motum  habeat,  quo  locum  mutet.  Si  Terra  locum  mutat,  quomodo  erit  centrum 
mundi  ? Ita  vetus  sapientissimorum  hominum  controversia  luce  optices  illustrabitur  et  negotio 
minimo  componetur.  — His,  quae  dubius  profert  Pena  de  motu  Terrae,  addendum  censemus, 
Penam  vixisse  quo  tempore  Copernici  opus  prodiit.  Natus  a.  1518.  Parisiis,  munus  profes- 
soris regii  matheseos  suscepit  annum  agens  27.  Petri  Rami  usus  familiaritate,  hunc  in 
mathematicis  erudiebat,  et  vice  versa  ab  hoc  ad  literarum  et  linguarum  studia  imbutus  est. 
Mortuus  est  anno  1558. 

22)  p.  521.  Pena:  Ptolemaeus  Lunae  a Terra  remotionem  maximam  quidem  64  semid. 
Terrae,  minimam  vero  33  esse  asseruit.  At  Copernicus,  vir  certe  mire  sagax,  sed  in  hoc 
minus  oculatus,  cum  has  Ptolemaei  distantias  examinaret,  eas  inde  reprehendit,  quia  cum 
maximae  ad  minimam  ratio  dupla  fere  sit,  diametrum  quoque  Lunae  perigaeae  duplo  majorem 
videri  oportuerit  diametro  Lunae  apogaeae.  Quae  Copernici  argumentatio  fallax  est : neque 
enim  si  duae  sint  aequales  magnitudines,  quarum  altera  centum,  altera  ducentis  passibus  a 
te  distet,  necesse  est  duplo  majorem  cerni  propiorem  magnitudinem  quam  remotiorem  : neque 
id  ulla  optices  geometriaeve  demonstratio  docet:  imo  vero  dictat  optica  ars,  aequales  magni- 
tudines ab  oculo  inaequaliter  distantes  habere  minorem  rationem  angulorum,  sub  quibus 
cernuntur,  quam  distantiarum.  Unde  etiam  colligitur,  fieri  posse  ut  Ptolemaei  distantiae 
verae  sint  et  tamen  diametri  Lunae  haud  magnopere  discrepent. 

23)  p.  523.  Libellus  Germanicus  inscriptus:  „ Ausfuhrlicher  Bericht"  &c. , prodiit 
Halae  Saxonum  anno  1608.  Opus  latinum  prodiit  Augustae  Yind.  sumtibus  Seb.  Mylii 
anno  1619,  inscriptum:  De  Cometis  libelli  tres.  In  literis  d.  4.  Aug.  1619.  ad  Remum 
datis  scribit  Keplerus : llaeret  liber  meus  de  Cometis  annorum  1607 — 1619.  jam 
quartum  in  mensem  Augustae,  in  quo  sunt  theoremata  ad  30,  quibus  posito  motu 
Terrae  omnes  apparentiae  cometarum,  etiam  via  flexuosa,  per  ascensum  rectilineum 
ordinatissimum  (si  quisquam  rectilineus  motus  in  naturalibus  ordinatus  est)  demon- 
strantur. Pollicitus  est  excudere  Seb.  Mylius,  sed  diu  nihil  scripsit.  (Mense  Oc- 
tobri in  catalogo  nundinarum  Francof.  indicatum  est  opus.) 

24)  p.  524.  Pena:  Euclides  aperte  docet,  aspectum  fieri  per  radios  properantes  ab 
oculis  ad  res  visas.  Legerat  Vitellio  auctores  non  obscuros,  qui  dicerent,  mutuam  inter- 
sectionem nervorum  opticorum,  antequam  ad  oculos  perveniant,  causam  esse,  cur  una  et  eadem 
res,  etiam  si  a duobus  oculis  conspiciatur , una  tamen  non  autem  gemina  appareat.  Hac 
opinione  imbutus  pronunciavit,  unionem  formarum  in  nervorum  intersectione  efficere,  ut  unica 
res  unica  appareat.  Quam  causam  quis  non  inefficacem  judicet  ? Etenim  si  conjunctio  for- 
marum in  intersectione  nervorum  opticorum  sit  causa,  cur  una  eademque  res  ambobus  oculis 
unica  appareat,  qui  fieri  poterit,  ut  digito  alterum  oculorum  premente  unica  res  gemina 
videatur,  cum  ea  oculi  pressio  nervos  opticos  non  dirimat?  At  digito  alterum  oculorum  pre- 
mente, una  et  eadem  res  non  una  sed  gemina  apparet.  Causa  igitur  haec  ad  conjunctionem 
formarum  in  intersectione  referenda  non  fuit.  Itaque  Galenus  vir  ut  in  medicina  ita  in 
opticis  primus,  cum  eam  causam  frigidam  et  inanem  esse  intelligeret , ad  demonstrationem 
conversus  reperit,  pyramidum  sub  radiis  ab  oculo  missis  comprehensarum  eandem  esse  basin, 
ob  idque  unam  et  eandem  rem  duobus  oculis  unam  apparere  : digito  vero  alterum  oculorum 
premente,  bases  illas  geminari  et  dirimi,  ob  idque  eandem  rem  geminam  cerni. 

25)  p.  524.  Libellum  de  re  ipsa  Keplerus  non  conscripsit.  Pauca  addit  in  Optica 
cap.  IY.  (pag.  211).  In  epistolis  quaedam  de  his  occurrunt,  cum  in  iis,  quas  praemisimus 
Opticae,  tum  in  epistolis  ad  J o.  Remum,  anno  1619.  datis,  quas,  quatenus  huc  pertinent, 
addimus.  Agens  de  cometa  Keplerus  haec  ferme  dixerat : si  cometa  esset  reflexio  luminis, 
tunc  sane  ex  parallaxi  de  ejus  altitudine  nihil  concluderetur  ; imo  si  corpus  radios 
Solis  repercutiens  esset  aequabiliter  planum,  plane  nulla  esset  parallaxis : omnes 
enim  in  toto  Terrarum  orbe  cometam  in  eadem  a Sole  remotione  eodem  momento 
cernerent  (qui  quidem  cernerent),  quia  Terrae  quantitas  ad  Solis  distantiam  non 
est  sensibilis.  Sic  iridem  quilibet  suam  videt,  distantem  a Sole  per  135°,  non 
quidem , quia  aliqua  plana  . superficies  est,  sed  quia  aer  seu  vapor  in  rotundas 
sphaerulas  coactus  est,  quarum  singularum  refractiones  singuli  vident  oculi.  — 
Quibus  respondit  Remus:  De  iride,  halone,  res  longe  difficiliores  sunt  cujusquam  opinione. 
Dentur  enim  primo  certae  observationes  in  horis  et  minutis , et  magnitudines , quod  nemo 
adhuc  tentavit,  latet  et  alius  nodus  de  halonibus,  pareliis  &c.  — Keplerus  contra: 
de  halone  et  iridibus  aliqua  plana  jam  sunt.  Nam  iridis  semidiameter  (primariae) 
est  45°,  halonis  22l/2°,  iridis  secundariae  11°  amplius.  Ratio  petenda  ex  refrac- 
tione maxima  in  aqua.  Nam  ubi  maxima  refractio,  ibi  colores  oriuntur.  Iris  enim 
constat  ex  guttis  rotundis.  Itaque  dato  angulo  ad  oculum  ex  una  sphaerula, 
datur  circulus  iridis  ex  infinitis  guttis  rotundis  compositus.  In  pareliorum  tamen 
(quae  sunt  latera  halonis)  causis  eruendis  adhuc  haereo.  Video  aliquid  quasi  per 
crepusculum,  quod  ex  primo  hac  definitione  : parelium  est  sectio  mutua  halonum  et 
columnae,  ubi  columna  plerumque  se  ipsa  praeterquam  in  illo  concursu  est  incon- 
spicua : reduplicatio  vero  luminis  in  concursu  facit  enitere  parelium.  Jam  explicet 
quis  mihi  causas  columnae  ; cur  vel  horizonti  parallela  per  centrum  Solis,  vel  ad 
horizontem  perpendicularis , qualem  vidi  triduo  ante  mortem  Caesaris  Matthiae : 
dixisses  Solem  cornutum.  Erat  parelium  altius  Sole  22' /8°.  Visum  olim  et  Moguntiae 
tale,  ut  scripsit  ad  me  mathematicus  P.  Zieglerus  (a.  1606;  comp.  Hanschium  p.  356 
et  Opt.  p.  71).  Erat  igitur  halo  eversus  et  in  concursu  halonis  et  columnae  parelium. 
Tales  et  in  Luna  plena  interdum  visuntur  columnae,  et  quod  maxime  mireris,  halo 
circa  oppositum  Lunae.  Ad  haec  Remus:  Iridem  vidi  dimidiam  Viennae  2.  Oct.  (1619) 
inter  Graecum  et  Levante,  non  duravit  ultra  quadrantem.  Scripsi  Galilaeo  quaedam  et  copiam 
tibi  transmitto.  Credo,  quod  calleas  quodammodo  Italicam  linguam ; si  legisti  remittas  quaeso. 

Quae  docte  et  pererudite  explicas  de  iride  et  halone,  jam  non  valet  nec  genius  nec 
tempus,  nec  enim  adeo  felix  aut  exercitatus  sum  in  sectionibus  conicis  (Kepl.  in  margine  : 
de  alia  sectione  loquor  ego),  exoptarem  magistrum,  ut  verum  fatear. 

26)  p.  549.  Huic  problemati  inest  constructio  tubi  optici,  quem  inde  a Kepleri  tem- 
poribus nominamus  tubum  astronomicum  seu  Keplerianum.  Keplerus  quidem  ipse 
destitutus  omni  apparatu  et  subsidiis,  talem  tubum  non  confecit ; primus  qui  Kepleri  problema 
mechanice  solvit,  fuisse  videtur  P.  Scheiner,  qui  in  „Rosa  Ursina“  (ed.  Bracciani  a.  1630) 
talem  tubum  se  adhibuisse  refert  ad  observationes  astronomicas. 

27)  p.  550.  Tubum  his  innixum  principiis  construxit  Chr.  Scheiner,  eumque 
describit  in  opere  suo  quod  modo  diximus. 

Quotiescunque  novae  in  coelo  stellae  conspectae  erant,  quum  et  astro- 
nomi  aliique  homines  rerum  coelestium  cognitione  non  initiati  vehementer 
commoverentur,  multorum  ingenia  excitabantur  ad  rem  novam,  sive  cometa 
ille  erat  sive  re  vera  nova  stella,  libris  inquirendam  et  illustrandam. 
Tychonem  quidem  scimus,  nova  maxime  anno  1572  conspecta  stella  exci- 
tatum esse,  ut  totum  se  daret  coelo  cognoscendo  et  fixarum  stellarum  tabu- 
lam et  rationem  conscriberet , ne  posthac  ut  tum  res  in  dubium  vocari 
posset,  utrum  stella  quandocunque  in  conspectum  veniens,  re  vera  nova 
esset  an  iis  quae  dudum  apparerent  adnumeranda. 

Itaque  mirum  non  est,  quod  Keplerus  quoque  sparso  novae  stellae  in 
conspectum  datae  rumore,  rem  penitus  perspicere  suum  esse  duxit , et , si 
quid  esset  novi,  id  in  suum  aliorumque  usum  convertere  studuit.  Jam  quae 
diligenter  rem  rimando  cognovit,  hoc  libro  anno  1606.  Pragae  et  Franko- 
furti  edito  complectitur,  ea  vero,  quae  ad  vulgi  captum  sufficere  videbantur, 
Germanica  lingua  paucis  pagellis  conscripta  anno  superiore  «Prognostico” 
subjungit.  (Comp.  Vol.  I.  p.  473  ss.) 

Adjunxit  libro  quem  jam  dicimus  disquisitionem  de  alia  stella  in 
Cygno,  quam,  nescimus  qua  de  causa,  interposuit  singulari  inscriptam  titulo 
capitibus  27.  et  28.  libri  de  Stella  in  Serpentario.  Illa  a pagina  148 — 168 
deducta,  finem  facit  disputationi  de  Stella  in  Serpentario  (p.  169 — 212, 
cap.  28 — 30.),  quae  et  ipsa  novum  titulum  causamque  translati  Praga 
Francofurtum  loci,  ubi  typis  exscriberetur  libellus,  „ temporum  difficultatem 
et  angustiam”  refert. 

Huic  parti  alteri  adnectitur  et  ipse  proprio  titulo  insignitus  novumque 
paginarum  numerum  referens  libellus  ille,  qui  in  fronte  totius  operis  positus 
inscribitur:  „de  Christi  vero  anno  natalitio”  (Francof.  1606),  quem 
quidem  libellum,  cum  nihil  plane  commune  habeat  cum  libro  de  Stella  Nova, 
huic  non  adjecimus,  cum  aliis  Repleri  libris  chronologicis  edendum.  «Oc- 
casionem trahit,”  dicit  Keplerus,  „ex  pag.  135.  (conclusione  capitis  XXVI.) 
et  seorsim  excuditur.” 

Argumentum  autem  libri  hoc  est: 

Cap.  I.  refert,  quomodo  primum  stella  sit  observata  quique  nuncii 
auctori  allati  sint  a diversis  observatoribus.  Stella  apparebat  exacte 
rotunda,  nullo  crine  projecto,  scintillatione  clarissima,  coloribus  variatis. 
Magnitudine  aequiparare  videbatur  Jovem  vel  Venerem.  E conspectu  dis- 
cessit inter  Octobrem  anni  1605  et  Februarium  anni  1606.  — Cap.  II.  sqq. 
explicat  Keplerus  astrologica  quaedam,  non  tantum  ut  satisfaciat  voluntati 
legentium,  qui  ab  astronomo  etiam  astrologica  postularent,  sed  eam  maxime 
ob  causam,  quod  tempus  locusque  stellae  conspectae  incidit  in  tempus 

Kepleri  Opera,  n.  37 


578 


In  librum  de  Stella  Nova. 


magnae  in  trigono  igneo  conjunctionis,  tum  maxime  sermonibus  librisque 
vehementer  agitatae.  Rem  autem  a Keplero  ita  explicatam  videmus , ut 
non  possimus  non  incorruptum  liberumque  viri  judicium  admirari,  qui  ad- 
moto clariore  disciplinae  lumine  superstitionis  omne  genus  oppugnat.  Quod 
quidem  magis  mirandum  fuit  in  Keplero,  qui  esset  astronomus  Imperatoris 
astrologicis  maxime  somniis  dediti , quae  nutriri  aut  certe  non  oppugnari 
putares  in  libro  huic  ipsi  Imperatori  dedicato.  Qua  de  re  ipse  haec 
affert:  „Etsi  astrologia  multum  habet  vanitatis,  et  majori  ex  parte  indigna 
est,  in  qua  bonae  horae  collocentur,  quia  tamen  morbus  iste  non  paucorum 
est,  sed  potissimam  partem  generis  humani  pervadit,  ut  parum  ad  usum 
communem  loqui  videatur,  qui  mathematicas  artes  citra  ejus  mentionem 
tradit,  non  possum  supersedere  quin  ab  astrologicarum  traditionum  com- 
memoratione auspicer.  Dicendum  est  quid  monstri  sit  trigonus  igneus, 
examinandum  vero  ad  libellam  veritatis , ut  nugae  a natura  rerum  sepa- 
rentur, habeantque  astrologi , quid  de  ipsorum  scriptis  unus  aliquis  judicet, 
quem  de  artis  ignorantia  accusare  non  possunt/4’  Rejectis  astrologicis  in- 
eptiis id  unum  tenet  et  geometrica  ratione  demonstrare  studet,  si  planetae 
certa  quadam  ratione  positi  e Terra  adspicientibus  appareant,  hanc  ipsam, 
cui  vitam  quandam  sensumque  tribuit,  pariter  moveri  atque  sensum  auditus 
sonorum  concentu.  Cap.  VIII.  dicit:  non  movent  planetae  naturam  sub- 
lunarem  ut  agentia  naturalia,  virtutem  aliquam  ob  praesentiam  partibilis 
rei  effundentia,  sed  sic  movent  naturam,  ut  objecta  movent  sensus,  lux 
oculos,  sonus  auditum,  calor  tactum. 

Keplerus  igitur  rejicit  illam,  quam  astrologi  somniabant,  vim  aspec- 
tuum , vim  trigoni  seu  triplicitatis  et  discrimen  igneae , terreae , aereae  et 
aqueae;  rejicit  singulare  quod  astrologi  zodiaco  in  12  signa  diviso  tribue- 
bant momentum,  nec  ullam  vim  constellationibus  et  planetis  ex  nomine  suo 
vult  tribui;  quo  in  loco  denique  planetae  in  zodiaco  positi  appareant,  nihil 
referre  statuit.  Contra  defendit  suam,  quam  supra  diximus,  sententiam 
adversus  eos , qui  nihil  omnino  sidera  ad  naturam  sublunarem  valere 
velint,  maxime  adversus  Joannem  Picum,  Mirandulae  comitem,  qui  cum, 
primus  astrologicos  errores  oppugnare  ausus,  multa  habeat  quae  sint  pro- 
banda, in  aliis  partibus  modum  excessisse  Keplero  videtur.  (Disput.  contra 
Astrologos  lib.  XII.  Bonon.  1495.)  Keplerus  autem  ut  astrologiam,  suam  scili- 
cet, angustis  sane  finibus  circumscriptam  defenderet,  his  maxime  adductus  esse 
videtur  causis:  Primum  viri  natura  ea  erat,  quae  ad  imagines  rerum  vivi- 
diore animo  concipiendas  proclivis , rebus  astronomicis  lumen  et  colorem 
conciliatura,  coeli  motus  ad  harmonicam  rationem  referre,  rerumque  omnium 
concentum  perspicere  conaretur.  Deinde  ei , ut  Imperatoris  astronomo, 
munus  demandatum  erat,  ut  quotannis  Imperatori  rerum  futurarum  judi- 
cium conscriberet,  et  si  quid  esset  dubii,  consulentibus  Imperatori  et  sum- 
mis magistratibus  ratione  ex  astris  inita  responderet.  Ut  quodammodo 
muneris  impositi  taedium  minueret,  quae  non  prorsus  a sana  ratione  abhor- 
rerent, argumentis  ex  philosophia  rerumque  natura  desumtis  firmare  et 
quantum  poterat  rerum  usu  probare  studebat,  quam  ob  rem  tempestatum, 
caloris  frigorisque  vicissitudines  nunquam  desinebat  observare , Lunae  et 
planetarum  situs  rationem  habens.  Denique  aequalium  plurimi  astrologiam 
magis  minusve  fovebant,  quam  omnem  si  rejecisset  Keplerus,  timendum  erat, 
ne  viros,  partim  sibi  amicitia  conjunctos,  partim  doctrina  et  ingenio  insignes, 
haberet  adversarios.  Quos  ne  nimis  despicere  videretur,  iis  quae  ad  veri- 

tatem  proxime  accedere  videbantur  retentis , reliquas  astrologicas  ineptias 
deletum  ibat.  Haec  si  teneas  apparet , credo , cur  (Cap.  VII.)  scribere 
potuerit:  „Quolibet  seculo  tria  zodiaci  signa,  ab  auctoribus  sub  unum 
trigonum  redacta,  ex  conjunctionibus  superiorum  planetarum  praecipuam  vim 
obtinent  in  commovenda  (non  dico  in  cogenda)  natura  rerum  sublunarium. 
Quam  astrologiae  partem  Picus  mihi  nondum  eripuit,  etsi  plerisque,  quae 
contra  astrologos  disputavit,  sobrie  et  secundum  valorem  argumentorum 
usurpatorum  intellectis  subscribo. 44  Verum  his  comparanda  sunt,  quae 
(Cap.  XII.)  affert:  „Quod  astrologica  attinet,  equidem  fateor,  virum  illum 
(Fabricium)  auctoritati  veterum  et  cupiditati  praedictionum  alicubi  succum- 
bere, et  quodam  quasi  enthusiasmo  praeter  rationem  abripi:  verum  ista 
cum  ingenti  doctorum  virorum  turba  communia  habet.  Quo  nomine  vel 
solo  veniam  meretur.  Quid  ringeris  delicatule  philosophe , si  matrem 
sapientissimam,  sed  pauperem,  stulta  filia,  qualis  tibi  videtur,  naeniis  suis 
sustentat  et  alit?  si  locum  debitum  illa  apud  hominum  coetus  longe  stul- 
tissimos aliter  non  invenit,  nisi  per  hujus  simplicitatis  intercessiones  ?“ 

Jam  Keplerus  interpretatur,  quae  sit  vis  vocis  apud  astrologos  obti- 
nentis, trigoni  ignei  periodorumque  ducenorum  et  octogenorum  annorum. 
Ab  orbe  condito  septem  ejusmodi  magnas  periodos  „reditusque  ignei  tri- 
goni “ extitisse,  singulos  quosque  magnis  rerum  terrestrium  motibus  insignes. 
Ne  tamen  errorem  moveret,  hos  rerum  terrestrium  motus  effici  planetarum 
conjunctione,  profitetur  Cap.  28  : „metus  me  habet  incertitudinis  in  signi- 
ficationibus evolvendis,  quae  tanto  est  insignior,  quanto  avidius  vulgus 
hominum  futurorum  singularium  scientiam  expetit,  quam  philosophiam. 
Verum  quia  imperfecta  esse  putatur  omnis  hujuscemodi  descriptio,  quae 
non  in  significationibus  etiam  occupatur/4  vaticinii  ejusmodi  periculum  fac- 
turus, haec  adjicit:  Nihil  esse  vel  fieri  in  coelo  visibili,  cujus  sensus  non 
occulta  quadam  ratione  in  Terras  inque  omnes  facultates  rerum  naturalium 
porrigatur.  Primam  et  maxime  conspicuam  esse  facultatem  illam  animalem, 
quae  globo  Telluris  praesidens  omnis  generis  meteora  gignat.  Deinde 
(Cap.  2D)  : rei  naturali,  qualis  sit  iste  reditus  trigonorum  , non  adhaerere 
ullam  significationem  ullius  praeternaturalis , nisi  accedat  voluntas  et  arbi- 
trium ejus,  in  cujus  potestate  res  illa  praeternaturalis  sit  posita,  ut  cum 
iride  res  habet.  Quod  ipse  statuit,  rerum  naturam  planetarum  configuratione 
excitari , id  defendit  exemplis , ex  recondita  naturae  efficientia  desumtis  : 
„naturam  sublunarem  brevi  pede  metiuntur  quidam  philosophi,  nullum  esse 
sensum,  nullam  rerum  intelligibilium  perceptionem  existimantes,  praeter  eas, 
quas  homo  possidet,  facultates/4  Contra  interrogat:  „quo  sensu  percipit 
canis  vestigia  domini?  num  odoratu?  at  Hercle,  hominis  tam  exquisitus 
odoratus  non  est.  Qua  re  radices  et  bulbi  herbarum  colores  excipiunt 
affusos,  ut  hos  in  florem  postea  transferant?  Quomodo  species  variegatorum 
baculorum  sub  aquis  limpidis  contuitorum  Jacobi  in  foetus  ovium  derivatae  sunt?44 

Porro  rem  probare  studet  usu  quotidiano,  musica,  geometria.  „ Vocum 
concordantia  per  se  nihil  operatur  effluxu  quodam  in  hominem  alio  quam 
sensitivo;  accedit  vero  anima  sensitiva  in  homine,  quae  usa  sensuum  orga- 
nis, sonos  quidem  introrsum  recipit,  proportionem  vero  aestimat,  aestimando 
probam  et  geometricam  sese  exhilarat  suumque  corpus  congrue  movet. 
Eadem  ratione  geometria  in  vocibus  afficit  hominem,  quae  geometria  in 
radiis  stellarum  afficit  naturam  sublunarem.44 

Quod  autem  attinet  vaticinia  astrologica,  ut  quae  plurimi  desiderarent, 

eorum  difficultates  Keplerus  egregie  expedit  et  saepe  facetiis  vincit.  Serio 
autem  rem  tractans,  sententiam  firmiter  tenet  de  anima  sublunari.  Tribuit 
Telluris  globo  geminam  facultatem,  alteram  attrahendi  aquas  marinas  in 
occultas  concoctionis  sedes,  alteram  expellendi  vapores  concoctos  per  quen- 
dam  quasi  sudorem.  Hanc  facultatem  expulsivam  stimulari  ab  aspectibus 
planetarum  harmonicis  certissimum  esse.  Ut  Terra,  inquit,  ita  homo  ad 
harmoniam  animo  concipiendam  aeque  atque  ista  patens,  harmonicis  aspec- 
tibus erigitur.  Itaque  nova  quoque  stella  illum  commotum  et  erectum  esse 
verisimile  judicat , quamquam  quae  certa  fuerit  stellae  vis , caute  silet. 
Verisimilia  multa,  certi  nihil  datur.  Contra  jocans  addit:  „quaeras  quid 
portenderit  novum  sidus?  nimirum  multas  multorum  scriptiones  de  novo 
sidere,  multas  typographorum  occupationes/4  Hanc  opinionem  jam  antea  in 
libello  Germanica  lingua  conscripto  (1605)  professus  erat,  et  ne  vaticinium 
suum  de  se  eventum  habeat,  nonnisi  200  exemplaria  typis  exprimenda 
curaverat;  quamquam  Ambergi,  ait,  opusculum  suum  furtim  esse  exscriptum. 
„Itaque  gratiam  ipsis  habeo , quia  vaticinium  meum  adimpleverunt  mea 
ipsius  opella,  citra  meam  operam.44  (Comp.  Vol.  I.  p.  477.) 

De  rebus  publicis  plura  et  lepida  afferens,  coelum  ipsum  de  mutatis 
quae  narrantur  rebus  in  jus  vocari  vetat;  v.  c.  „etsi  et  opto  et  omnino 
existimo,  jam  ruere  Othomanicae  familiae  potentiam,  naturales  tamen  causas 
ex  trigono  igneo  nullas  video  (Cap.  29).  De  nova  stella  dicit  (Cap.  30) :44 
ego  interdum  existimo,  si  Deo  placuisset,  aperte  hominibus  quod  vellet 
significare,  literis  coelo  exaratis  scripturum  fuisse;  frustra  itaque  homines 
conjectando  divinae  potentiae  obniti.  Deinde:  posito,  quod  certo  consilio 
seu  Dei  seu  creaturae  rationalis  incensa  fuerit  haec  stella,  si  ex  me  quae- 
ratur, quem  ad  finem  hoc  factum  putem,  totum  Telluris  globum  nimis 
exilem  puto , ut  non  unum  in  eum  vim  suam  nova  stella  exseruisse  sit 
putanda.  Cetera  quoque  corpora  coelestia  incolis  frequentari  verisimile 
est,  nec  absurdum  erit,  aeque  ipsis  ac  nobis  in  Terra  versantibus  ex  altis- 
sima  fixarum  sphaera  signa  mitti,  magis  forsan  ipsorum  appropriata  captui 
quam  nostro.  Denique  prioribus  haec  Kepleri  verba  adjungenda  censemus : 
„Rogo  lectores,  ut  mihi  ne  vitio  vertant,  si  breviores  quam  ipsi  forte  ex- 
spectarunt discursus  theologicos  et  politicos  inserui,  perpendantque  condi- 
tionem meam,  qui  a Caesare  conductus  sum,  non  ut  essem 
publicus  vates,  sed  ut  astronomiam  pro  viribus  perficerem. 
Quam  ego  circumscriptionem  maximi  beneficii  loco  habeo,  cum  certus  sim, 
si  mihi  animi  sensa  licuisset  typis  expromere  libere,  et  extra  limites  profes- 
sionis meae  propter  cognationem  rerum  in  politiam  et  ecclesiae  statum  ex- 
currere, nullas  hodie  partes  esse  pugnantes,  quas  scriptione  mea  non  fuerim 
offensurus:  scilicet  Iliacos  intra  muros  peccatur  et  extra.44 

Haec  Kepleri  verba  primo  aspectu  rem  aestimantibus  repugnare  vide- 
buntur iis,  quibus  Keplerum  ab  Imperatore  rebus  astrologicis  adhibitum 
esse  diximus.  Verum  qui  Imperatoris  ingenium  et  re  factisque  cognitum 
et  multis  Kepleri  ipsius  testimoniis  cognoscendum  spectaverit , nobiscum 
consentiet.  Keplero  enim  quamquam  ea  maxime  provincia  tradita  erat,  ut 
res  a Tychone  inceptas  cum  alias  tum  tabulas  maxime  perficeret,  tamen 
praeter  illas  eae  quoque  partes  delatae  erant,  ut  in  astrologicis  rebus 
praesto  esset  Imperatori,  quem  multa,  quae  liberioris  judicii  homo  respueret, 
proposuisse  credibile  est.  Quare  Keplerus  ut  re  molestissima  liberaretur, 
<juum  posset,  alia  quae  sibi  essent  facienda  excusabat.  Inde  illa,  quae 

supra  exhibuimus,  repetenda  esse  videntur  Kepleri  verba.  Alloquitur  enim 
non  modo  homines  e populo,  qui  ista  lecturi  sint , sed  etiam  Imperatorem, 
excusans  angustius  in  libello  suo  astrologiae  relictum  spatium.  — 

In  dijudicandis  variis  astrologorum  sententiis  delatus  ad  Roeslini  medici 
Alsatici  sententias,  haud  ita  magna  utitur  comitate  (Cap.  30).  Itaque  ille 
a Keplero  lacessitus  respondet  ea,  quibus  acerbius  rescribere  Keplerus  non 
cunctatur.  (Comp.  Vol.  I.  p.  495  ss.) 

Cap.  18  sqq.  agit  de  scintillatione,  materia,  ortu  novae  stellae.  Quod 
attinet  scintillationem,  dijudicat  causas  scintillationis  a Scaligero  pro- 
positas: motum  luminis,  sideris,  aeris;  claritatem  et  magnitudinem  sideris. 
Isii  certi  dat,  his  autem  concludit  verbis:  nihil  potuissent  omnes  hae  causae 
conjunctae,  nisi  lumen  ipsum  in  corpore  stellae  motu  vel  facultatis  internae 
vel  corporis  ipsius  creberrimo  causas  scintillationum  et  colorum  invenisset. 
De  materia  dubius  est:  „concludamus  magna  verisimilitudine,  materiam 

novo  sideri  praebitam  vel  pinguem,  quae  frigore  fuerit  incensa,  ut  trajec- 
tiones, vel  aqueam,  in  qua  seu  Sol  seu  internum  lumen  refulserit/4  Stella 
haec  quomodo  exorta  sit,  diversas  sententias  affert;  comparat  eam  cum 
nova  stella  a.  1572  conspecta;  disserit  de  materia  in  rerum  universitate 
diffusa , quam  mutationi  obnoxiam  esse  dicit.  Quod  ut  demonstret , men- 
tionem facit  Solis  obscurationum  (absente  Luna) , cometarum  eorumque 
caudarum,  ejus  quod  reliquum  est  sublustre  in  totis  Solis  defectionibus. 
Lunae  in  novilunio  nulla  defectione  prope  Solem  comparentis.  Nihil  in 
rerum  natura  temere  fieri  adseverans , jocans  uxoris  suae  sententiam  lau- 
dat: „heri  dum  fessus  a scribendo  animoque  intus  pulverulento  ab  atomo- 
rum istarum  considerationibus  ad  coenam  vocor,  apponit  mihi  ea  quam  dixi, 
acetarium.  Ergo , inquam  ego , si  toto  aere  confertae  volitarent  patinae 
stanneae,  folia  lactucae,  micae  salis,  guttae  aquae,  aceti,  olei,  ovorum 
decusses,  idque  ab  aeterno  duret,  futurum  est  tandem  aliquando,  ut  fortuito 
tale  coeat  acetarium?  respondit  bella  mea:  sed  non  hoc  decore,  neque  hoc 
ordine.  Miser  ego,  quid  afferrem  ad  sententiae  meae  defensionem?  Visa 
est  verisimilia  dicere.44 

Postquam  omnes  omnium  fere  sententias  retulit,  dijudicavit,  redarguit, 
nihil  ei  reliquum  est , nisi  ut  rerum  ejusmodi  coelestium  causas  humanam 
mentem  nunquam  assecuturam,  infinitamque  Dei  sapientiam  omni  humana 
ratione  esse  superiorem  agnoscat  et  profiteatur. 

Magis  ad  astronomiam  spectant  Cap.  XI — XVII.  Cap.  XI.  inquirit 
tempus  novae  conjunctionis  planetarum.  Aegre  fert  observationes  minime 
accuratas  astronomorum,  qui  intra  13  totos  dies  non  consentiant.  Suas 
igitur  affert  observationes,  satis  diligenter  institutas  diebus  15  — 18.  Decem- 
bris v.  st.  anni  1603,  e quibus  computat  tempus  conjunctionis  Saturni  et 
Jovis  c.  meridiem  7.  17.  Dec.  1603;  Jovis  et  Mercurii  d.  13.  23.  Dec. 
vesperi  hora  6 ’/2  > Saturni  et  Mercurii  d.  12.  22.  Dec.  vesp.  h.  7;  Sa- 
turni et  Martis  16.  26.  Sept.  vesperi  post  horam  8;  Jovis  et  Martis 
29.  Sept.  9.  Oct.  hora  una  ante  meridiem.  Observationes  novae  stellae, 
quas  ipse  instituerat,  recenset  Keplerus  Cap.  XII — XIV.;  exhibet  loca  stel- 
larum quarundam  fixarum  in  Serpentario , Serpente  et  Scorpione , nec  non 
addit  tabulam  e cupro,  earundem  constellationum  imaginem  referentem,  ut 
quam  certissime  verus  locus  novae  stellae  cognoscatur.  Distantias  ejusdem 
a compluribus  stellis  notabilioribus  dimensus,  prodit  stellae  novae  ascensio- 
nem rectam  256°  47',  declinationem  australem  21°  1'  30". 


582 


Literae  Repleri  aliorumque  mutuae 


Cap.  XV — XVII.  probat,  sidus  novum  caruisse  parallaxi,  quam  ob  rem 
in  sphaeram  fixarum  reponendum  esse  demonstrat.  Hac  data  occasione 
Keplerus  Copernicanam  mundi  rationem  comparat  cum  Ptolemaica  et  Tycho- 
nica;  refutansque  illius  adversarios  cum  alios,  tum  Tychonem  maxime,  qui 
planetis  a Copernico  incredibilem  celeritatem  tribui  objurgent,  demonstrat, 
Ptolemaica  et  Tychonica  ratione  celeritatem  sumi  multo  majorem.  Notatu 
digna  prodit  de  mundi  quantitate  innixus  Copernici  principiis,  et  concludit 
„nemini  consultum  esse , ut  immensitatem  mundi  objiciat  Copernico , qui, 
quamcunque  ex  hypothesibus  pro  vera  amplectitur,  non  universam  astrono- 
miam funditus  eversam  cupit.  “ — 

Kepleri  libellum  de  nova  in  Cygno  conspecta  stella,  huic  quem 
laudavimus  libro  annexuimus.  Ille,  jam  anno  1602  conscriptus,  typis  non 
est  expressus,  Keplero  tempus  quo  nova  stella  e conspectu  recessisset  ex- 
spectante. Quae  cum  immutata  adhuc  maneret,  postquam  multis  indiciis 
stellam  in  Cygno  comparentem  ante  annum  1601  non  esse  conspectam  sibi 
persuasit,  libellum  priorem  recentiori  annexuit.  — 

Quae  Keplerus  de  stella  in  Serpentario  cum  amicis  per  literas  egit,  haec  sunt. 

Keplerus  d.  5.  Martii  1605.  haec  scripsit  M a e s tl  in  o : De  Nova  moderna  con- 

firmatur observationibus  Hoeslini  in  Alsatia,  Fabricii  in  Frisia  et  nostris 
in  Bohemia,  28.  Sept.  vel  8.  Oct.  nondum  fulsisse.  Tu  etiam  de  29-  Sept. 
negas.  30,  Sept.  vel  10.  Oct.  nobis  est  visa;  non  mihi  primo,  sed  cuidam 
Bohemo  Joh.  Brunowsky , qui  apud  magnif.  D.  Rudolphum  Coraducium  Im- 
perii Procancellarium  eo  nomine  est  in  servitio,  ut  sit  meteoroscopus;  et 
est  diligentissimus  in  hoc  praetereaque  nihil  agit.  Is  sequente 
1.  11.  Oct.  die  Lunae  statim  rem  ad  me  detulit,  sed  nubibus  impediti 
sumus  usque  ad  6.  16.,  7.  17.  Octobris.  Maginus  scribit,  vidisse  2. 

12.  Oct.,  de  quodam  Altobello  vero  Veronensi  astrologo  scribit,  visam 
ipsi  29.  Sept.  vel  9.  Oct.  Tibi  credo.  Nam  astrologus  procul  dubio 
rejecit  ejus  exortum  in  conjunctionem  Jovis  et  Martis  d.  9.  Oct.  per  con- 
jecturam. Die  6.  16.  Nov.  vidi  ultimo,  nam  secuti  nubilosi  dies.  Die 

13.  23.  Nov.  viderunt  adhuc  Turini.  Die  14.  24.  Dec.  prodiit  ex  Solis 
radiis.  Distantias  invenimus  easdem  jam,  quas  ante  occasum  heliacum.  — 

Hilarium  Altobellum , quem  dicit  Keplerus , ordinis  S.  Francisci , refert  Adelungus  in 
Supplementis  ad  Jocheri  Lexicum  Eruditorum,  duce  Mazzuchelli : «Scrittori  d’Italia,“  celebrem 
fuisse  concionatorem  operamque  dedisse  arti  poeticae , nec  non  historiis  et  astronomiae. 
Opera  ejusdem  recenset : de  Stella  Nova,  de  occultatione  Martis,  Tabulas  Astronomicas. 

Ex  iis,  quae  Maestlinus  Keplero  dederat  d.  28.  Jan.  1605.  (non  1604,  quem 
annum  Hanschius  falsum  apposuit)  quaedam  proposuimus  in  praefatione  ad  Opticam  (pag.  15). 
Quae  ad  stellam  in  Serpentario  pertinent,  haec  sunt : Praesens,  inquit  Maestlinus,  nova  stella 
admiranda  est.  Eam  29.  Sept.  die  S.  Michaeli  sacro  certus  apud  me  sum  me  non  vidisse. 
Postea  propter  coelum  obscurum  frustra  ad  |j,  “2J.  et  c?  respexi.  Verum  d.  6.  Oct.  (st.  v.) 
eam  claro  coelo  primum  adesse  animadverti.  Memini  sane  d.  3.  vel  4.  ejusd.  eandem  a 
me  per  nubes  nonnihil  grandiore  lumine  emicantem  fuisse  conspectam.  Sed  tum  pro  Jove 
ibi  nubibus  aliis  occultato  a me  fuit  habita. 

Alibi  tamen  in  hoc  ducatu,  ubi  coelum  paulo  erat  magis  serenum  , die  3.  fuisse  visam 
certum  est.  Ex  tuo  autem  scripto  (germanicum  Kepleri  tractatum  de  nova  stella  spectat 
hic  Maestlinus,  quem  ille  Maestlino  transmiserat,  comp.  Opt.  p.  15)  video,  eam  d.  10.  Oct., 
h.  e.  30.  Sept.  primum  illuxisse.  Occidit  heliace  d.  9.  Nov.  et  heliace  iterum  prodiit 
d.  13.  Dec.  Id  quidem  non  peculiari  observatione  fretus  assero,  iis  enim  diebus,  quos  serenos 
esse  maximopere  desiderabam , aeris  intemperies  (meae  Uraniae  pro  more  in  singularibus 
observationibus  ut  plurimum  infesta)  omnes  stellas  latere  fecit,  sed  id  partim  ex  calculo 
deprehendi,  partim  ex  observationibus  dierum  7.  Nov.  et  15.  Dec.  juxta  stellae  respectu 
Solis  positum  evidenter  colligere  licuit. 

Post  ortum  heliacum  multum  decrevisse  animadvertitur.  Quae  enim  antea  Jovem 
superabat  et  cum  Yenere  certabat,  ea  nunc  vix  cum  corde  Scorpionis  certare  videtur,  Satur- 
num vix  superat.  Lumine  tamen  ut  ante  corusco  et  vehementissime  scintillante  adhuc  fulget, 
colorem  quoque  ad  momenta  prope  singula  variat,  flava  apparens,  mox  crocea,  e vestigio 
purpurea  et  rufa,  ut  plurimum  (ex  vaporibus  paulo  altius  elevata)  candida.  Ut  ante  occasum 
heliacum  magnitudine  eadem  apparuit , ita,  quam  ex  radiis  prodiens  diminutam  monstrare 
coepit,  hactenus  invariatam  retinere  videtur.  Sed  de  ea  jam  satis  ; unum  quidpiam  in  ejus 
observatione  ego  adhuc  desidero,  ideo  calamum  abrumpo. 

His  exceptis  nihil  egit  Keplerus  cum  Maestlino  tum  temporis  nimis  taciturno  de  hac 
stella.  (Comp.  praef.  ad  opusculum  de  stella  in  Cygno.)  — 

De  studiis  suis  Herwarto  referens  Keplerus  haec  scripsit  (d.  13.  Jan.  1606): 
Quaesisti  tu  perquam  amanter  et  honorifice  de  meis  studiis.  Ego  vero  ex 
quo  ad  M.  T.  ultimo  scripsi  (quantum  e manuscriptis  colligere  possumus,  „ultima“ 
a Keplero  ad  Herwartum  data  epistola  est  ea,  quam  proposuimus  supra  p.  93,  d.  27.  Apr. 
anni  1605.  scripta),  nihil  praestiti.  Nam  per  tres  menses  abfui  in  Styria, 
(Pragam  rediit,  teste  hac  ipsa  epistola  d.  26.  Sept.  1605,  quum  in  exordio  scribat:  Literas 
tuas  6.  Aug.  scriptas,  legi  27.  Sept.,  cum  praecedente  nocte  domum  e Styria  revertissem.) 
Quid  a reditu  egerim,  abunde  satis  perscripsi  superius  (Calendaria  et  Epheme- 
rides conscripsit,  observationes  Tychonis  perscrutabatur,  negotia  domestica  absolvit).  Jam 
accingo  me  ad  descriptionem  stellae  Novae , et  quia  mihi  res  est  futura 
cum  philosophis  de  fato,  fortuna,  casu,  dum  expendo  mirabilem  concursum 
conjunctionis  magnae  et  stellae,  ideo  coepi  legere  Augustinum  de  civi- 
tate Dei.  (Comp.  finem  Cap.  XXIV.  hujus  libri.)  Theoria  Martis  exspectat 
aliquem,  qui  sumtus  in  opus  conferat.  Quaerenti  Herwarto  de  disquisitione  chrono- 
logica,  quam  Keplerum  confecisse  audiverat,  respondit  Keplerus  : occasiones  circumspicio 
excudendi  opusculum,  cui  hanc  disputationem  feci  appendicem.  (5.  Jun.  1606.) 
Impressum  librum  haud  ita  multo  post  misisse  videtur  Keplerus  Herwarto,  cum  in  literis 
hujus  d.  28.  Nov.  1606.  haec  nobis  occurrant:  Sein  Schreiben  hab  Ich  empfangen,  aber 
gleichwohl  meiner  aussgestandener  Leibsschwachheit  und  hernacher  gepflegter  Badtkhur 
halber  biss  dato  unverandtwordt  lassen.  Auch  hab  Ich  des  Herrn  jiingst  ausgangene  beede 
Biiechel  wol  empfangen,  thue  rnich  derselben  Communication  freundlich  bedanken,  will  solche, 
wann  sie  gebunden,  zieren  lassen  und  hernach  dem  Herrn  wieder  davon  schreiben.  Was 
die  Fiirstenperson  alhie  betrifft,  hat  diese  zu  dergleichen  Sachen  gar  kein  aflection  oder 
Zunaigung.  Das  hab  Ich  Ime  zu  Widerantwort  nit  sollen  verhalten  und  bleib  Ime  darneben 
angenemme  Dienst  zu  erweisen  allzeit  willig.  — 

Die  6.  Martii  1607.  haec  dedit  Herwartus  Keplero:  Indem  der  Herr  mein  judicium 
begert , de  praedictione  ex  nova  stella  et  de  vero  Christi  anno  natalitio , ist  es  also  be- 
schaffen,  dass  Ich  wohl  Ursache  hette , damit  zu  hinterhalten , weil  es  vielleicht  der  Miihe 
des  Schreibens  und  Confutierens  nit  werth.  Weil  es  aber  der  Herr  urgirt,  will  Ich  es  zu 
gutem  Vertrauen  rund  und  offen  melden. 

Was  praedictiones  futurorum  ex  astris  belaugt,  weiss  Ich  wohl,  quod  non  desint 
Catholici  quoque  Theologi,  qui  inclinationem  vel  quid  simile  astris  in  tantum  tribuant,  ut  ex 
iis  futura  aliqua  praesciri  queant ; ceterum  quam  bene,  ipsi  viderint.  Ich  hab  noch  kein 
solidum  et  firmum  fundamentum  finden  konnen , darauf  diese  praediction  zu  fussen  seyn 
solite.  Et  si  bene  ingenium  novi  tuum  apertum  et  candidum,  gedunkt  mich,  es  sey  aus  des 
Herrn  Hin-  und  Her-Disputiren  selbsten  so  viel  abzunehmen,  dass  er  selbst  nit  weisst,  worauf 
er  sich  dissfahls  verlassen  solite. 

Inferet  fortasse  aliquis  : ergo  forte  fortuna  contingunt  ea  omnia , quae  in  coelo  spec- 
tantur et  hominibus  nihil  penitus  prosunt  ? Nego  consequentiam,  und  uberschick  dem  Herrn 
beiverwahrt  hieriiber  ein  speculationem  , die  ich  bitt , im  Vertrauen  und  Geheim , tanquam 
nudam  speculationem  , zu  halten  , mir  aber  argumenta  pro  et  contra  libere  et  aperte  zu 
communicieren.  Videntur  quidem  haec  depromta  ex  traditione  ecclesiae  nostrae  Catholicae, 
Ich  will  aber  in  keinen  Zweifel  stellen  , Er  werde  es  pro  suo  candore , etsi  eidem  non  sis 
addictus,  dannoch  anderst  nit  ais  wohlgemeint  aufnehmen  und  mir  dariiber  sein  special 
bedenken  mittheilen.  — Hinc  transit  Herwartus  ad  disputationem  Kepleri  de  anno  Christi  nat., 
judicium  suum  de  ea  libere  proponens.  Quod  quum  ipse  Keplerus  subjunxerit  libro  suo 
inscripto:  Eclogae  Chronicae,  ad  illum  relegamus  lectorem.  Speculatio,  quam  supra 
dixit  Herwartus,  subjuncta  est  his  literis,  neque  vero  ab  ipso  Herwarto,  sicut  reliquae  omnes 
quas  continet  Vol.  IX.  Mss.  Petrop.  epistolae,  conscripta.  Summa  haec  est : Coelos  non  nisi 

tres  admitto.  Sunt  tres  coeli  et  unum  coelum.  Id  repraesentat  parabolice  trinitatem  et 
unitatem  divinam.  Supremum  coelum  invisibile  invisibilem  innuit  personam  Dei  patris. 
Firmamentum  stellarum  fixarum  denotat  personam  Dei  filii  mediatoris.  Stellae  ipsae  magni- 
tudinis diversae  referunt  nobis  chrismata,  archiepiscopatum  et  episcopatum,  qui  in  superficie 
totius  Terrae  similiter  inaequalis  magnitudinis  sive  ordinis  passim  sunt,  fuerunt  et  futuri  sunt. 
Denique  coelum  septem  planetarum  repraesentat  spiritum  sanctum  cum  7 sacramentis,  quae 
ad  ecclesiam  militantem  pertinent,  quare  nobis  per  stellas  mobiles  repraesentantur : Luna  est 
stella  Baptismi,  quod  ex  cognatione  utriusque  cum  aqua  colligere  possumus  ; et  per  Lunam 
fit  transitus  ad  cognitionem  reliquarum  stellarum.  Mercurius  est  stella  Matrimonii,  sub- 
obscura, vaga.  Venus  — Sacri  Ordinis,  omnium  pulcherrima.  Sol  — Poenitentiae,  dux, 
oculus,  cor,  fons  omnium  reliquarum  stellarum  mobilium,  perinde  ut  confessio,  contritio,  satis- 
factio reliquorum  sacramentorum.  Mars  — Confirmationis , biennio  recurrens  , pueris  com- 
petens, aliquam  constantiam  denotans.  Jupiter  — Eucharistiae,  pubertati  congruens,  stella 
omnium  jucundissima  et  suavissima.  Saturnus  — Extremae  unctionis. 

_ Si  fiuis  proprietates  sacramentorum  cum  motibus  planetarum  conferet,  admirabilem  is 
hac  in  re  concinnitatem  reperiet.  — 

Ad  haec  respondit  Keplerus  paulo  post  (dies  deest)  hunc  in  modum:  Literas 
Tuas,  Magn.  et  Nob.  Vir  his  diebus  magna  laetitia  accepi.  Igitur  statim 
ad  respondendum  conversus,  quod  magnitudine  officiorum  non  possum,  prom- 
titudine  et  obsequio  testari  volui  meam  gratitudinem. 

Libelli  mei  de  Stella  partes  sunt  multae,  quarum  eam,  quae  significa- 
tionibus est,  minimi  lacio;  etsi  multa  inspersa  philosophica.  Cum  judicium 
•M.  V.  peterem,  erat  mihi  inter  praecipua  in  animo  Cap.  XXVI.  XXVII., 
ut  scirem,  quamnam  ex  positis  opinionibus  sequereris.  De  significationibus 
vides  me  litem  movere.  Testor  in  praefatione,  testor  in  conclusione.  In 
contextu  vero  semper  assumo  hujusmodi  principia,  quae  sunt  xoirovfxera, 
neque  tamen  facile  refutantur,  populari  persuasione  suffulta.  Et  quid  aliud 
est  totus  libellus,  quam  solennis  anorvfmaviGiq  totius  fere  astrologiae 
judiciariae,  solis  aspectibus  in  naturae  partes  traductis.  Itaque  dum  negas, 
praedictiones  rerum  particularium  niti  solido  et  firmo  fundamento , habes 
me  consentientem  nec  aliud  ex  libro  eviceris.  At  interim  pilam  eandem 
identidem  repercutimus,  quod  scilicet  non  ideo  nihil  coelum  agat  in  homi- 
nem, si  quae  homini  eveniunt  particularia  praedici  non  possunt.  Praedici 
fortasse  potuit  tempestas  in  lacu  Genesareth.  At  Christum  in  navi  dormi- 
turum, discipulos  trepidaturos,  praedici  non  potuit.  Tempestas  enim  natu- 
ralem forte  causam  habuit;  aspectum  coelestem,  Christum  vero  non  aspectus 
sed  arbitrium  in  navim  induxerat.  Itaque  causa  nulla  est,  cur  Martinum 
Del  Hio  hic  repudiem , in  illo  accurato  examine  astrologiae  aliquid  tamen 
coelo  dantem.  Alii  vero,  qui  coelum  ajunt  inclinare  non  necessitate,  quod 
altera  manu  dederant  altera  rursum  eripiunt ; inclinare  intelligentes  ad 
particularia,  quae  sunt  arbitrii  aut  casus,  ut  ad  caedes,  ad  incestus,  ad 
ictus  ignitorum : quod  sane  non  probo : nulla  enim  talis  est  non  modo 
necessitas , sed  ne  inclinatio  quidem.  Inclinatio  vero  ex  coelo  petit  affec- 
tus hominis  ceterasque  brutas  facultates.  Sed  accipe  quod  petisti  judicium. 

Comparatur  hic  coelum  cum  ecclesia.  Probabile.  Nam  Deus  popula- 
riter creditur  nobis  de  rebus  nostris  in  Terris  signa  mittere:  mittit  autem 
signa  de  coelo.  Coelum  igitur  signat  res  nostras.  Ex  rebus  nostris  po- 
tissimae ecclesiasticae,  in  quibus  animus  occupatur,  illa  pars  hominis,  quae 
apta  est  moveri  a signis  divinis.  Signa  igitur  coelestia  signant  res 
ecclesiae.  Auctoritas  s.  literarum  ecclesiam  comparat  Lunae,  particulares 

ecclesias  septem  Asiae  comparat  septem  stellis  earumque  angelos,  h.  e. 
episcopos. 


de  Stella  Nova. 

Atqui  non  tantum  ecclesia  in  genere,  sed  etiam  in  specie  Romana 
ecclesia  a coelo  significatur  ex  instituto  Dei,  volentis  loqui  cum  hominibus. 
Etenim  si  hoc  probabiliter  concessi,  non  esse  absurdum,  ut  loquatur  Deus 
cum  gente  astrologorum  minime  numerosa,  et  formare  sua  verba  ex 
principiis  astrologiae  propriis,  licet  parum  certis,  multo  minus  erit  absurdum, 
loqui  Deum  aliquid  per  signa  coelestia  cum  eorum  gente , qui  Romae  vo- 
cabulum per  omnem  ecclesiae  catholicae  amplitudinem  extendunt;  est  enim 
hodie  numerosissima  adeoque  potissima  pars  orbis  Terrarum : et  loqui  qui- 
dem ad  eorum  captum  ex  suis  principiis.  Itaque  his  datis,  quae  mihi  plane 
sunt  verisimilia,  si  quis  ex  me  quaerat,  possitne  melior  institui  compa- 
ratio rerum  coelestium  cum  rebus  ecclesiae,  praesertim  hodiernae  Romanae: 
omnino  negavero. 

Igitur  stellae  fixae  significant  episcopos,  planetae  sacramenta,  Satur- 
nus extremam  unctionem,  Jupiter  eucharistiam,  Mars  confirmationem.  Ex 
his  principiis  sequitur,  novam  stellam  (posito  quod  non  naturam,  sed  Dei 
arbitrium  pro  causa  habeat)  significare  novum  et  extraordinarium  episco- 
pum et  quidem  generalem  aliquem,  quia  stella  fuit  maxima.  Congressus 
trium  planetarum  in  loco  stellae  significat,  materiam  doctrinae  seu  haereseos, 
nimirum  de  extrema  unctione,  eucharistia,  confirmatione,  novi  quid  afferre, 
aut  de  rebus  ad  ista  sacramenta  spectantibus.  Et  quia  in  ecliptica,  via 
regia,  erit  igitur  hic  novus  Doctor  seu  haereticus  in  ordinaria  sede  in 
ecclesia,  in  successione  apostolica.  Denique  parum  abest  quin  Antichristum 
significet  ex  his  principiis.  Et  quia  pulchra  stella,  speciose  igitur  loque- 
tur,  sed  quia  brevi  evanuit,  evanescet  et  haec.  Porro  video  ex  hac  spe- 
culatione meditationes  M.  T.  quibusdam  meis  quae  in  30.  capite  insunt, 
affines  esse.  Stellas  ego  comparavi  urbibus , tu  ecclesiis  vel  earum  epis- 
copis. Itaque  quia  speculatio  coepit  vaticinari,  quod  desiit  in  ipso  exordio, 
contenta  hoc  praeludio,  ego  fabulae  convenientem  subjungere  volui  epilogum. 
Nam  profecto  non  est  alia  mearum  praedictionum  methodus,  quam  haec 
ipsa,  qua  usa  est  speculatio.  A cujus  intento  si  ego  aberro,  hoc  est  si 
noluit  illa  in  praedictionem  desinere;  tunc  non  video,  qui  per  hanc  objectio 
illa  soluta  sit:  dum  quaerentem  introducit,  num  forte  fortuna  contingant 
illa,  quae  in  coelo  spectentur,  nec  hominibus  quicquam  prosint.  — 

Quae  sequuntur,  leguntur  in  „Eclogis  Chronicis.  “ 


In  Opticis  (p.  37  ss.)  literas  exhibuimus  Joannis  Georgii  Brenggeri  medici  Kauf- 
burnensis,  quantum  illud  attigerunt  opus.  Literae  ejusdem  de  stella  in  Cygno  infra  sequentur ; 
jam  ea  quae  de  Serpentarii  stella  cum  Keplero  egit  proponenda  sunt.  Anno  1605. 
(d.  10.  Cal.  Jan.)  haec  dedit  Keplero:  Gratum  mihi  fecisti,  quod  de  loco  stellae  novae 
certiorem  me  fecisti ; dabitur  propediem  occasio  rursus  eam  observandi.  Ortum  ejus  seu 
originem  refero  in  diem  4.  Oct.  quo  Jupiter  et  Mars  in  eodem  gradu,  ubi  nunc  stella  haeret, 
juncti  fuerunt  juxta  Leovitii  computum.  Et  si  lumen  ejus  intuemur,  videmus  eam  aemulari 
Jovem  ; sed  quia  rutilans  apparet,  videtur  etiam  participare  de  natura  Martis. 

E Kepleri  responsione  (d.  d.  17.  Jan.)  quae  huc  pertinent  huc  usque  reser- 
vavimus: Novam  stellam,  inquit,  vidit  quidam  Veronae  F.  Altobellus 

9.  Oct.,  8.  Oct.  non  est  visa  Pragae,  in  Ostfrisia,  Alsatia.  Eo  die  9. 
circa  meridiem  fuit  </  d*  Sed  tu,  qui  ortum  stellae  ratiocinando  audes 
huc  referre  ad  conjunctionem  'Ij-  et  mihi  edissere  o elegans  homo , quae 
naturalis  connexio  ex  Terra  ad  supremum  aetherem?  In  Terra  apparuerunt 
conjuncti,  nuspiam  alibi  in  toto  mundo  ut  nosti,  praesertim  si  Coperdicum 
vel  etiam  Tychonem  sequare;  ergo  natura  aliqua,  quae  hanc  conjunctionem 

hic  in  Terris  animadvertit,  in  ultima  sphaera  sidus  incendit?  Quidnam  est 
hoc,  cujus  sensus  est  in  Terra,  potentia  tam  absoluta  in  supremo  aethere  ? 

Brenggerus,  lecto  Kepleri  libro  de  nova  stella,  haec  dedit  Keplero  (Kaufburnae 
Cal.  Sept.  1007):  Yir  Clarissime.  Amice  honorande. 

Quod  iis  accidere  solet,  qui  nocte  ingruente  quieti  se  tradunt,  ut  quidem  torpidi  ac 
inertes  mortuis  non  dissimiles  jaceant  ac  mane  illucescentis  diei  claritate  excitati  reviviscant 
et  ad  munia  sua  exsequenda  redeant  alacriores  : idem  mihi  fere  contigit,  postquam  liber  tuus 
de  Nova  Stella  ad  meas  manus  pervenit.  Hujus  quippe  lumen  ita  affulsit  meae  mathesi 
eamque  biennali  somno  oppressam  et  jam  fere  emortuam  suo  splendore  excitavit,  ut  tandem 
oculos,  quamvis  adhuc  torpens,  aperire  et  revigilare  coeperit,  quae  alias  fortasse  dormivisset 
somnum  Epimenideum. 

Habebam  in  animo,  mi  Keplere,  jam  dudum  post  acceptas  ante  biennium  a te  literas 
statim  tibi  rescribere.  Ut  autem  solidius  ad  te  mitterem  responsum  (siquidem  erant  nonnulla, 
in  quibus  a te  dissentiebam , necdum  totus  in  tuam  ire  sententiam  possum) , proposueram 
mihi,  prius  Paralipomena  tua  Optica  denuo  attentius  perlegere.  Sed  dum  otium  isti  lectioni 
commodum  exspecto,  factum  est,  ut  semper  ad  alia  distraherer  mihique  subinde  negotium 
unum  ex  altero  necteretur,  quibus  hactenus  impeditus  studium  mathematicum,  meas  quondam 
delicias,  plane  deserere  coactus  fui,  nec  librum,  quod  mihi  proposueram,  revidere  potui.  Haec 
unica  causa  est,  quae  me  cohibuit,  quo  minus  tibi  responderim  sicut  constitueram  et  amicitia 
nostra  postulaverat. 

Restat  igitur  ut  te  exorem,  ne  moram  istam  et  silentium  sinistre  interpreteris,  sed  ut 
tarditati  meae,  imo  torpori,  veniam  des.  Id  si  impetravero,  studebo,  ut  in  posterum  delictum 
istud  sedulitate  et  frequentia  literarum  corrigam. 

Postquam  anno  proximo  ex  autumnalium  nundinarum  catalogo  cognovi,  librum  a te  de 
Nova  Stella  editum  esse,  mirifice  laetatus  sum;  sciebam  enim,  a te  nonnisi  praeclara  et 
singularia,  vulgarem  philosophiam  nonnullibi  superantia,  proficisci  solere.  At  nescio  quo  fato 
mihi  non  contigit,  librum  ante  medium  mensis  Maji  nuper  elapsi  videre , cujus  lectione  non 
tantum  summopere  delectatum,  sed  haud  parum  profecisse  me  lubens  fateor. 

Nam,  ut  cetera  sileam,  trigonorum  naturam  (cap.  II.  III.  VI — VIII.)  et  aspectuum 
rationem  (cap.  IX.)  tam  eleganter,  tam  docte  ac  probabiliter  explicas,  resectis  atque  rejectis 
infinitis  fere  astrologorum  ineptiis  et  superstitionibus,  ut  non  possim  non  maxime  tibi  quidem 
gratias  agere  pro  institutione,  mihi  vero  gratulari,  quod  ista  ex  te  didicerim.  Videris  tamen 
mihi  passim  in  hoc  libro , praesertim  vero  Cap.  VIII.  et  X.  novae  cujusdam  et  purioris 
astrologiae  fundamenta  monstrare,  ejusque  dignitatem  et  fidem  ab  injuriis  et  criminationibus 
adversariorum  ita  vindicare,  ut  me  judice  astrologos  non  offenderis,  sed  multum  tibi  devin- 
xeris. Valde  mihi  arridet  tua  sententia  de  efficacia  conjunctionum  magnarum 
(Cap.  VIII.),  quod  earum  essentiam  non  in  collectione  luminum,  sed  in  ipso  situ  duorum  vel 
plurium  planetarum  reponis , et  hunc  situm  seu  applicationem  a Terra  percipi  et  sentiri 
scribis  ad  eum  modum,  quo  sensus  percipit  suum  objectum.  Hoc  fortasse  quibusdam  obscurum 
videtur,  mihi  non  item,  qui  exemplum  magnetis  mihi  propono.  Ut  enim  magnes  non  tantum 
sentit  praesentiam  magnetis  alterius  et  ad  illam  veluti  exsultat,  sed  ejus  situm  quoque  percipit 
et  pro  diversa  ejus  applicatione  secundum  polos  vel  aequatorem  vel  parallelos  diversimode 
afficitur,  ita  mihi  persuadeo,  simili  vel  saltem  analoga  facultate  Terram  sentire  positus  et  con- 
junctiones siderum  et  ab  iis  diversimode  affici.  Neque  displicet  aspectuum  numerus  octonarius 
a te  recens  inventus,  quem  antiquitus  astrologi  quinario  comprehenderant.  Nam  praeclare 
et  vere  scribis,  geometriae  vestigia  in  mundo  esse  expressa,  ac  ideo  naturam  in  proportionibus 
sibi  familiaribus,  agnoscendo  suum  archetypum,  delectari.  Voluit  idem  fortasse  insinuare  liber 
Sapientiae,  cap.  XI.  docens,  Deum  omnia  mensura,  numero  et  pondere  disposuisse.  Itaque 
credibile  est,  naturam  non  tantum  vocum  et  sonorum,  sed  et  aliarum  rerum  et  inprimis 
aspectuum  coelestium  concentus  similibus  proportionibus  complecti  et  involvere  voluisse,  quae 
cum  in  vocibus  deprehendantur  octuplices,  eas  in  aspectibus  aeque  multiplices  tecum  aesti- 
mabo, donec  aliud  experientia  et  ratione  edoctus  fuero.  Suspicor  ego,  ex  hoc  fonte  sym- 
pathias et  antipathias  rerum  naturalium  promanare.  Verum  ne  quid  dissimulem  mi  Keplere, 
id  praeter  rationem  a te  factum  puto,  quod  in  explicatione  consonantiarum  non  bigas  tantum, 
sed  trigas  vocum  proponis  considerandas,  cum  tamen  sermo  sit  de  simplicissimis  concentibus, 
qui  in  duarum  vocum  collatione  consistunt.  Vis  ostendere,  quod  in  uno  diapason  systemate 
reperiantur  octo  genera  concentuum,  non  plura  nec  pauciora , et  deinde  praeter  institutum 
illis  superaddis  sex  alia,  quae  in  praedicto  systemate  non  continentur,  sed  illud  excedunt, 
nec  quicquam  ad  propositarum  octo  simplicium  consonantiarum  constitutionem  conferunt, 
v.  c.  ditoni  consonantia,  quam  tertiam  duram  vocant,  consistit  in  duabus  vocibus  sub  ratione 
sesquiquarta  dispositis.  Haec  ad  sui  integritatem  nulla  alia  voce  indiget ; quid  igitur  opus 
fuit  ei  superaddere  ditonum  super  disdiapason  ? Ergo  ejus  consideratio  supervacanea  est, 

cum  nec  in  cantionum  symphoniis  usurpetur  nisi  rarissime.  Adde  quod  in  unisono  et  diapason 
consonantia,  non  secus  atque  in  aspectibus  et  §,  trigis  nullus  datur  locus.  De  hoc  ideo 
te  monere  volui,  quia  polliceris,  te  ista  justo  libro  explicaturum. 

Cur  rationem  5 ad  8 solam  harmonicam  appelles,  et  cur  omissis  4 et  6 proponas 
tantum  numeros  1,  2,  3,  5,  8,  non  assequor;  cum  prior  quartae,  alter  tertiae  molli  con- 
stituendae inserviat.  Severinus  Boetius  lib.  II.  suae  Arithmeticae  Cap.  47.  (In  Comment. 
Fabri  Stapulensis  ed.  1503.  fol.  XXIX.),  de  harmonica  proportionalitate  multa  scribit,  sed 
eam  aliter  tractat  et  aliis  numeris  includit. 

Quae  de  convenientia  coeli  et  positus  planetarum  in  genesi  patrum  et  filiorum  scribis 
(Cap.  X.),  certe  magnam  merentur  admirationem.  Contuli  filiorum  meorum  themata  cum 
meo,  et  rem  ita  se  habere  comperi.  Nam  gradus  mihi  ascendens  filio  primogenito  cadit 
praecise  in  medium  coeli.  Locus  Solis  in  una  et  altera  genesi  vix  6°  discrepat.  Alter  filius 
eundem  gradum  mecum  habet  horoscopantem,  atque  adeo  totius  zodiaci  et  stellarum  fixarum 
dispositionem  communem  ; et  qui  mihi  locus  est  Solis,  is  filiae  est  ascendens.  Alia  praetereo. 
Elegans  vero  est  et  illud,  quod  de  recens  natis  subjecisti  : characterem  positus  coeli  illis 
tempore  partus  imprimi.  Hoc  unicum  et  verum  astrologiae  genethliacae  fundamentum  esse 
mihi  persuadeo , ex  quo  observationem  transitus  planetarum  per  loca  genethliaca  insigniora 
non  prorsus  vanam  esse  colligo. 

Gratum  mihi  fuit  videre  observationum  stellae  novae  consignationem  cap.  XII,  quod 
ex  ea  didicerim , aliis  aeque  ac  mihi  accidisse , ut  suis  observationibus  non  easdem  semper 
distantiarum  mensuras  reportaverint.  Dolebam  enim , cum  viderem,  meas  inter  se  non  con- 
sentire. Verbi  gratia  d.  29.  Jan.  1605.  distantiam  Novae  a corde  Scorpii  deprehenderam 
14u  46'  et  a genu  sinistro  Ophiuchi  16°  56'.  Atqui  deinde  27.  Mart.  illam  14°  43',  hanc 
16°  46'  vel  45'  duntaxat  inveni.  Irascebar  igitur  mihi  et  accusabam  tum  visus  hallucina- 
tionem, tum  brachiorum  infirmitudinem , tum  radii  quadripedalis  exilitatem  aut  aliud  vitium, 
tum  denique  loci  et  prospectus  incommoditatem,  quae  etiam  causa  fuit,  cur  meas  observationes 
non  ausus  sim  ad  te  mittere.  Verum  quia  tu  dignatus  es  earum  ut  ab  aliis  acceperas  men- 
tionem facere  (Cap.  XII.  sub  finem),  libet  hic  alias  nonnullas  addere.  Anno  1604.  stellam 
in  occasu  existentem  non  potui  conferre  cum  stellis  fixis ; nam  propter  ejus  humilitatem 
saltem  ex  statione  sublimiori  a me  conspici  potuit,  ubi  prospectus  dabatur  obliquus  obser- 
vationi non  aptus  ; deinde  stellae  fixae  ex  illa  parte  ob  crepusculi  vespertini  lucem  nullae 
apparebant.  Contuli  igitur  eam  tantum  cum  Jove , ut  saltem  w 5 lv  nXaxit  ejus  locum 
investigarem,  et  9.  Nov.  distantiam  eorum  radio  exploratam  deprehendi  7“  35'.  Sequentibus 
vero  diebus  propter  observationis  difficultatem  id  potius  egi,  ut  distantiam  juxta  motum 
Jovis  diurnum  auctam  conferrem  cum  coelo , quam  ut  illam  ex  coelo  reportarem  ; ideo  illas 
omitto.  Die  16.  Nov.  altitudinem  Stellae  cepi  5°  50',  h.  5.  13'  p.  m.  in  azimuth , quod 
mihi  lingula  magnetica  monstrabat  a meridiano  versus  occasum  declinare  47,  48  vel  49°. 
Lubrica  et  incerta  mihi  videbatur  haec  observatio , quia  azimuth  erat  dubius , nec  tempus 
exquisitum  ex  horologio  desumtum,  quod  debuisset  ex  altitudine  stellae  alicujus  fixae  capi  ab 
adstante,  qui  mihi  nullus  aderat.  Itaque  rem  anno  sequenti  aliter  aggressus  sum,  postquam 
stella  a Sole  separata  ejus  radios  egredi  coepit.  Primo  a me  observata  fuit  die  7.  Jan. 
mane  h.  7.  juxta  horologium  quantum  fieri  potuit  a me  rectificatum , altitudo  Stellae  novae 
11°  33'  in  azimuth,  quem  magnes  monstrabat  39°  c.  declinare  a meridiano  ad  ortum; 
distantia  Novae  a Venere  15°  26'.  Deinde  c.  h.  9.  mat.  Sol  ingrediebatur  azimuth  Stellae 
novae  sub  altitudine  9"  56';  idem  postea  in  azimuth  Veneris  19°  c.  constitutus  altus  erat 
17°  2'.  Ego  omissa  Venere  et  ejus  azimuth  saltem  altitudines  Solis  et  Novae  in  altero  azimuth 
deprehensas  calculo  subjeci,  et  primo  altitudinem  Solis  ob  ejus  parallaxin  auxi  3'  eamque 
sumsi  9°  59'.  Erat  tunc  ejus  locus  juxta  Tychonem  17°  17'  11)1,  cum  asc.  recta  289°  15' 
et  decl.  austr.  22"  25'.  Inveni  igitur  ex  altitudine  Solis  (supposita  loci  latit.  47”  51')  tunc 
declinationem  azimuth  a meridiano  in  ortum  39°  31'  et  distantiam  Solis  a medio  coeli 
42°  41',  quae  monstrabat  asc.  rectam  medii  coeli  246°  34'  ad  h.  9.  9'  matutinam,  qua 
Sol  transiit  per  azimuth.  Ideoque  h.  7.  mane,  quando  stella  ibi  existebat,  asc.  recta  medii 
coeli  fuit  214°  19'.  Deinde  per  altitudinem  Stellae  et  angulum  azimuthalem  jam  inventum 
quaesivi  tum  declinationem  Novae  Stellae,  quae  dabatur  21°  l1/?'  austr.,  tum  ejus  distantiam 
a medio  coeli  41°  54',  ex  qua  proveniebat  ejus  asc.  recta  256°  13'. 

Haec  omnia  venatus  sum  per  32.  et  33.  propositionem  libri  XIV.  Geometriae  Rotundi 
Thomae  Finckii,  professoris  mathematici  Hafniensis,  medici  et  philosophi  clarissimi,  amici 
mei  integerrimi,  olim  in  Italia  et  Basileae  convictoris  mei  suavissimi.  Qui  an  adhuc  vivat 
an  diem  obierit,  dubito,  cum  jam  per  octennium  et  amplius  nihil  ad  me  perscripserit,  saepius 
interim  a me  per  literas  monitus.  (Opus  quod  dicit  B.  prodiit  Bas.  1583  ; mortuum  Finkium 
refert  Mollerus  [Cymbria  literataj  anno  1656.  aetatis  95.  annorum.) 

Ex  praescripta  igitur  observatione  tandem  resultabat  latitudo  Stellae  bor.  1°  53'  et 

long.  17°  71/ 3'  y?,  quae  procul  dubio  vera  minor  est  ob  temporis  vitium,  quod  horologium 
meum  monstrabat  aequo  tardius. 

Altera  observatio,  instituta  d.  17.  (27.)  Martii,  dabat  mihi  mane  : 


15°  48' 
20.  20. 


19. 

14. 

7. 

8. 


40. 

43. 

29. 

28. 


16.  46.  vel  45' 
22.  32. 


hora  3.  0'  altitudinem  cordis  Scorpii 

„ 4.  5.  ait.  Novae  in  eodem  azimuth 
„ 4.  50.  ait.  Saturni  „ „ „ 

Distantiam  Novae  a corde  Scorpii 

„ „ „ genu  dextro  Ophiuchi 

„ „ „ Saturno  . . , 

„ „ „ femore  sin.  Oph. 

„ Saturni  a corde  Scorpii  . . 

Addam  et  illud,  quod  de  magnitudine  Stellae  novae  tunc  annotaveram  his  verbis  : 
lumen  et  magnitudo  stellae  multum  decreverat;  quae  enim  superiori  anno  superabat  Jovem, 
nunc  Saturno  longe  inferior,  non  multum  excedebat  stellas  tertii  ordinis,  quales  sunt  in 
utroque  genu  Ophiuchi , ut  hoc  tempore  nec  cum  corde  Scorpii,  nec  cum  Aquilae  lucida 
comparari  potuerit.  Inter  observationes  cordis  Scorpii  et  Novae  horologium  dabat  h.  1.  5', 
ipsa  vero  cordis  Scorpii  altitudo  ostendebat  angulum  azimuthalem  168°  10'  — , seu  declinationem 
azimuth  a meridiano  in  ortum  11°  50',  et  asc.  rectam  medii  coeli  228°  33',  siquidem  ejus 
distantia  a medio  coeli  prodibat  12°  AS1^'.  Nam  tabulae  Tychonis  asc.  rectam  cordis 
Scorpii  offerebant  241°  22',  cum  decl.  austr.  25u  27'.  Postea  stellae  novae  altitudo  et 
angulus  azimuthalis  inventus  prodiderunt  ejus  declinationem  21°  0'  et  distantiam  a medio 
coeli  11°  50'.  Erat  tunc  in  transitu  Stellae  novae  per  azimuth  asc.  recta  medii  coeli 
244°  48 V 3',  ex  qua  collegi  asc.  rectam  Novae  256°  ; et  tandem  locus  ejus  in  zodiaco 

resultabat  17°  SA1/^,  cum  latit.  bor.  1°  57'. 

Vides  igitur,  meas  observationes  non  consentire  in  minutis,  cujus  rei  causam  refero  in 
temporis  incertitudinem  ; raro  enim  fit,  ut  horologium  praecise  respondeat  motui  coeli.  Deinde 
et  illud  accessit,  quod  quadrans  ob  sui  parvitatem  in  altitudinibus  capiendis  officio  suo 
satisfacere  et  scrupula  exacte  distinguere  non  potuit. 

Philosophus  ille  Patavinus,  cujus  cap.  15.  mentionem  facis,  voce  paralapseon  fortasse 
illudere  voluit  lapsui  astronomorum  circa  hanc  materiam.  Utut  sit,  et  risum  et  admirationem 
ille  meretur.  Velim,  ejus  nomen  addidisses.  (Comp.  annot.  28.) 

Quae  cap.  23.  de  materia  coeli  alterabili  scribis,  intacta  relinquo,  nec  tibi  repugno, 
quia  ipse  jam  dudum  fere  in  eam  sententiam  vergo,  quae  alienae  materiae  in  aethere  locum 
concedit:  quo  me  potissimum  traxit  observatio  cometarum.  Verum  unde  illa  deduci  possit 
aut  debeat,  id  me 'hactenus  maxime  exercuit.  Tu  ejus  generationem  et  efficientem  docte 
investigas  (Cap.  24),  argumentando  ab  isto  mundo  sublunari  ad  aethereum,  quo  nomine  tuam 
industriam  laudo.  Est  autem  haec  , si  recte  assequor , tua  sententia : quemadmodum  Terra 
nostra  , globorum  mundanorum  unus , facultatem  habet  naturalem , quae  suo  calore  excitat 
vapores  et  halitus  , ex  quibus  deinde  fiunt  meteora  , ita  consentaneum  esse  , tali  facultate 
etiam  reliquos  globos  mundanos,  stellas  nimirum  et  planetas  esse  praeditos,  ut  de  se  proferant 
exhalationes , quae  postea  cedant  in  cometas  et  novas  stellas.  Hic  quaeso  patiaris , ut 
exponam , quid  me  impediat , quo  minus  huic  sententiae  subscribam.  Nosti,  mi  Keplere, 
longe  aliam  esse  nostrae  Terrae  quam  stellarum  rationem , siquidem  harum  corpora  sunt 
simplicia,  similaria,  et  teste  philosopho  purissima;  nostra  autem  Terra  non  simplex,  sed 
dissimilaris  et  impura,  cui  varia  diversarum  substantiarum  et  temperamentorum  corpora  sunt 
permixta.  Cum  autem  ad  actionem  perficiendam  necessaria  requirantur  duo,  agens  et 
patiens  (quidquid  enim  agit,  non  in  se  agit,  sed  in  aliud),  hinc  actioni  et  passioni  locus 
quidem  datur  in  nostra  Tellure,  ubi  varii  occurrunt  humores  et  succi,  in  quos  calor  Terrae 
actionem  exserere  potest,  eos  attenuando  et  in  vapores  ac  halitus  resolvendo.  Quid  vero  in 
stellis  dabis  ? Quam  substantiam  resolubilem  ? An  et  illas  humore  aliquo  et  succo  perfusas 
seu  praegnantes  dices,  qui  in  vapores  resolvatur  ? At  sic  non  sunt  pura  et  simplicia  corpora. 
Deinde,  cui  bono  inserviunt  tum  humor  ille  vel  analoga  materia  alia,  tum  exhalationes,  in  quas 
resolvitur  ? An  ut  reliqui  aetheris  facultas  naturalis  habeat , quo  subinde  repurget  inquina- 
menta ? In  nostro  globo  alia  eorum  est  utilitas  : nam  exhalationes  suum  habent  finem , ut 
nimirum  vertantur  in  pluvias,  nivem,  rorem,  ventos,  quibus  humectetur  et  foecundetur  Terra 
ac  mundetur  aer.  Ista  omnia  deinde  inserviunt  generationi , ut  germinent  herbae  et  fruges 
in  nutrimentum  et  sustentationem  omnium  animalium.  Quem  usum  stellarum  globis  super- 
vacaneum esse  nemo  negabit,  nisi  qui  cum  Jordano  Bruno  Nolano  tot  mundos  statuit,  quot 
sunt  globi  mundani.  Et  ut  summatim  dicam , excrementorum  proventus  comitari  solet  vel 
generationem  vel  nutritionem  vel  actionem  illis  famulantem,  puta  coctionem.  Itaque  ubi 
natura  nullam  instituit  generationem  aut  nutritionem , ibi  nulla  producit  excrementa , et 
proinde,  nisi  demonstretur,  vel  stellas  generare  vel  nutriri  vel  inhabitari  ab  animalibus,  quae 

nutritione  egent,  frustra  laboratur  de  excrementorum  inde  consurgentium  exortu  aut  repur- 
gatione.  Interim  non  nego,  magnam  esse  Telluri  cognationem  cum  planetis  et  ceteris  globis 
mundanis  ; non  quidem  quatenus  illa  generandi  facultatem  habet,  sed  quatenus  et  ipsa  est 
globus  mundanus,  et  facultatem  habet  magneticam , qua  mediante  conformitatem  adepta  est 
cum  coelo  seu  rerum  universitate  ; ut  quemadmodum  in  coelo  ita  et  in  Telluris  globo,  praeter 
figuram  rotundam,  similes  seu  analogi  reperiantur  termini  situales , poli  duo,  axis , centrum, 
meridiani,  aequator  et  paralleli;  quos  vere  et  realiter  ei  inesse  G.  Gilbertus  praeclare  et 
erudite  demonstrat  in  suo  libro  de  Magnete.  Similem  ergo  conformitatem  cum  coelo  et 
Tellure,  ac  proinde  naturam  magneticae  analogam  planetis  quoque  inesse  ratio  dictat , cum 
hi  omnes  smt  globi  mundani  perennes  , et  partes  totius  universitatis  , pars  autem  participet 
naturam  totius.  Hinc  fortasse  harmonia  illa  motus  planetarum  cum  Sole,  ut  quemadmodum 
magnetica  corpora  inter  se  conspirant,  ut  non  tantum  se  invicem  sequantur,  sed  etiam  ut 
alterum  sese  obvertat  alteri  eique  se  accommodet  secundum  directionem,  verticitatem,  incli- 
nationem et  similes  dispositiones  magneticas  naturae  suae  convenientes,  ita  planetae  ad  Solem 
ceu  regem  globorum  perennium  sese  convertant  et  accommodent  motu  quisque  proprio, 
iliumque  ambiant  et  comitentur  libere,  virtute  insita  magneticae  analoga,  nullis  orbibus  aut 
vinculis  tracti.  Ut  non  sit  opus  circulo  aeneo  (quem  princeps  Hassiae  in  hypothesibus 
Tychonianis  desiderabat  lib.  I.  Epist.  Tychon.  fol.  1 29.)  planetas  post  Solem  trahente. 
Libuit  ista,  quae  ex  G.  Gilberto  hausi,  hic  attingere,  quia  ad  penitiora  philosophiae  coele- 
stium adyta  viam  monstrare  mihi  videntur , ut  si  idem  tibi  videtur  , sumas  occasionem  pro 
ingenii  tui  acumine,  quo  te  praeditum  tua  scripta  testantur,  de  iis  altius  cogitandi. 

Sed  ut  ad  stellam  novam  redeamus,  recte  tu  tandem  et  pie  causam  omnem  refers  ad 
Deum : in  quo  mihi  tecum  convenit.  Nam  cum  in  naturalibus  causis  assignandis  nec  alii 
nec  ipse  mihi  satisfaciam , fit  ut  plane  credam,  miraculi  quid  hic  concurrisse.  Quia  tamen 
ex  historiis  sacris  apparet,  Deum  post  conditum  mundum  in  miraculis  efficiendis  esse  par- 
cissimum, ita  ut  plerumque  adhibeat  media  naturalia , quantum  id  fieri  potest,  ideo  proba- 
bilem judico  eorum  sententiam,  qui  Stellam  non  de  novo  creatam  ex  nihilo,  sed  ex  via  lactea, 
materia  scilicet  praeexistente,  conflatam  tradunt : tum  quia  haec  ipsa  suapte  natura  lucem 
participat,  atque  apta  est  ut  per  condensationem  in  corpus  splendidum  redigatur , tum  quia 
utraque  stella  nova,  tam  haec  recentior  quam  illa  anni  1572  (quae  quidem  mihi  longe  major 
et  illustrior  quam  haec  ultima,  attamen  si  recte  memini  minus  scintillare  visa  est)  in  galaxia 
situm  habuit.  Neque  vero  hic  metuendum  est,  ne  per  crebriorem  hujusmodi  stellarum  exortum 
et  incensionem  tandem  coelum,  quicquid  habet  lactis,  id  totum  perdat.  Nam  primum  flamma 
non  indiget  corpus  , ut  fiat  conspicuum , quod  sua  natura  luce  et  splendore  praeditum  est ; 
deinde  materiam  galaxiae,  quae  jussu  Dei  condensatur  et  in  formam  stellae  subito  mira- 
culose conglobatur,  postea  mandati  divini  vinculo  solutam , liberam  et  naturae  suae  relictam 
paullatim  dissipari,  diffluere  et  consuetam  viae  lacteae  sedem  repetere  verisimile  est ; ita  ut 
nihil  materiae  illic  decedat.  Neque  stella  nova  Fabricii  extra  galaxiam  in  26°  "f  et  16° 
lat.  austr.  reperta  hanc  sententiam  labefactare  potest , siquidem  vir  ille  deceptus  videtur 
stella  Ceti  XXIV,  quae  illic  praecise  sedem  habet,  et  a Bayero  Tab.  XXXIV.  notatur  litera  o ; 
est  enim  vetus  stella.  Sed  esto,  fuerit  nova,  quid  inde  consequitur,  nisi  quod  portiones 
quaedam  materiae  galaxiae  similes  etiam  extra  galaxiam  reperiantur  ? quae  tamen  visum 
effugiunt,  quia  sparsae  sunt  et  rariores,  non  continuatae  et  copia  exuperantes  ut  in  via  lactea. 

Spectat  his  Brenggerus  ea,  quae  Keplerus  affert  in  fine  capitis  XXII.  Quae  Fabricius 
Keplero  dederat  de  hac  a se  primum  notata  stella  variabili  in  constellatione  Ceti , infra 
leguntur  in  literis  Fabricii  d.  d.  22.  Mart.  1609.  In  Opticis  (p.  278)  paucis  hanc  stellam 
dicit  Keplerus,  sic  in  Resp.  ad  Roeslinum,  I,  504.  — 

Keplerus  c.  finem  Cap.  XXIV.  pauca  de  oculi  structura  affert,  non  plane  cohaerentia 
cum  re  ab  ipso  illic  disputata,  „de  efficiente  novi  sideris. “ Brenggerus,  pergens  in  literis 
suis,  rem  aggreditur  medicum  agens,  et  refutat  opinionem  Kepleri.  Haec  et  quae  Keplerus 
respondit ,'  leguntur  annotatione  N.  35.  Reliqua  harum  Brenggeri  literarum , quae  cum 
stellam  novam  in  Cygno,  tum  chronologica , tum  Opticam  ettinent,  his  adjunximus  scriptis. 

Kepleri  responsum  ad.  has  Brenggeri  literas,  d.  30.  Nov.  1607,  ex  parte  propo- 
suimus in  praefatione  ad  Opticam  pag.  53  ss.  Quae  huc  pertinent,  haec  sunt.  Praemissis 
paucis  ad  opus  suum  de  Marte  pertinentibus,  sic  pergit : 

Nunc,  ad  priores  literas  venio : jucundam  quippe  materiam,  cum  solita 
humanitate  tantopere  me  dilaudes. 

Primum  a te  dissentio  in  eo,  quo  tu  adduceris  ut  mecum  consentias. 
Magnetum  enim  sympathia  non  consistit  in  hoc  genere  sensus  seu  per- 
ceptionis, qua  Terra  percipit  aspectus  coelestes.  Magnes  enim  movetur 
a corpore  quanto,  seu  ab  ejus  effluvio,  similiter  quanto:  Terra  movetur  seu 

afficitur  ab  aspectibus,  qui  non  tantum  sunt  quanti  sed  etiam  rationales: 
percipit  igitur  Terra  aliquid , quod  sola  ratio  percipit.  Magnetes  vero  a 
nullo  rationis  subjecto  seu  objecto  moventur.  Posses  sympathiam  magne- 
ticam  respectu  sympathiae  coeli  et  Terrae  dicere  materialem  et  corpora- 
lem, cum  haec  sit  formalis  potius  et  mentalis  seu  rationalis.  — Aspectus 
extraordinarios  quintilem,  biquintilem  et  sesquadrum  satis  ab  experientia 
meteorologica  comprobatos  habeo,  sed  insinuat  eadem  experientia  non  raro 
etiam  semisextum  seu  duodecimam  partem  circuli,  cum  in  musica  1/i2,  11/1, 
non  gignat  novam  harmoniam.  Nam  1 Yi 2 proportio  est  ex[ie\r]g,  ut  et  */ii> 
etsi  7i2  sit  i/j.fjLeXr]s.  Ut  enim  in  syllogismo  una  negativa  posita  necesse 
est  et  alteram  poni,  duabus  vero  affirmativis  positis  et  tertia  affirmativa 
fit  necessaria;  sic  in  sectione  chordae  in  duo,  cum  tres  existant  propor- 
tiones a tribus  terminis,  tota  ejusque  duabus  partibus,  una  proportione 
avag/jioatco  posita  et  altera  ponitur  draQfioarog,  et  duabus  harmonicis  positis 
et  tertia  fit  harmonica.  Igitur  duodecangulum  videtur  ab  experientia  recipi 
inter  aspectus,  quamvis  excludatur  a musica.  Nam  si  ideo  efficax  circuli 
duodecima  in  mundo,  quod  chordae  duodecima  consonat  cuin  tota  (rgigdia- 
7tix(7(ov  £7 n diaiterra),  erit  et  decima  (36°),  et  octava  (45°),  et  omnium  horum 
dimidia,  18°,  22 */*  °,  15°  iterumque  dimidia  in  perpetuum,  efficacia  in 
inundo,  quod  non  deprehendo  per  experientiam.  Contra  si  ideo  non  efficax 
aspectus  45°,  quia  in  musica  i/s,  7/s  facit  unam  solam  consonantem  (7s)5 
duas  dissonantes  Ch>  7s)>  tunc  et  7«  2 carere  debuit  efficacia,  quia  7i2> 
1 7i  2 similiter  habet  unam  tantum  consonantem  ( 7*  2 duas  dissonantes 
(7u,  1 7i 2 )•  Valde  igitur  miror  hanc  unam  exceptionem,  cum  in  ceteris 
per  omnia  sint  eaedem  argumentationes  in  musica  et  in  aspectibus.  Video 
quidem  pulchram  aliquam  proprietatem  duodecanguli , cujus  planum  est 
grjrov  et  % de  potentia  quadrati  diametri  (h.  e = 3/4  d2).  Sed  planum  quiu- 
quanguli  ut  et  trianguli  non  est  grjtor , et  tamen  hinc  sunt  aspectus. 
Nescio  igitur,  num  me  fallat  experientia,  tune  jure  attendes  ad  aurae  con- 
stitutionem, quando  planetae  distant  integro  signo,  nullis  praeterea  existen- 
tibus  aspectibus. 

Negas  trigas  vocum  considerandas  in  eruendis  harmoniis.  Ex  eo 
intelligo , te  vim  speculationis  meae  non  percipere.  Quaeris , quae  origo, 
quae  causa  harmoniarum?  Respondeo:  sectionem  circuli  geometricam 
in  rationes.  Perfecta  ratio,  cum  termini  minoris  quantitas  seu  arcus 
avaXoyog  est  pars  quota  vel  quotae  circuli , geometrice  resecta  a circulo. 
Videsne  igitur,  ad  definitionem  ortus  uniuscujuslibet  harmoniae  requiri  con- 
siderationem duarum  totius  partium?  Nam  cur  ex  sectione  ejusdem  8 in  3 
et  5 constituatur  aliqua?  Cur  enim,  nisi  quia  haec  solida  ratio,  quae  est 
totius  ad  2 partes  et  hae  inter  se  non  constant  ex  perfectis.  Perfecta 
quidem  est  ratio  7s  > quia  octanguli;  dyawuMQriTog , imperfecta  etiam  7s> 
quia  derivatur  ex  7/l  vel  i/7  , cum  sectio  circuli  in  7 sit  aysconerg^tog. 
In  unisono  et  dianaacov  negas  locum  esse  trigis.  Falleris.  Iu  dianaoco v 
est  chorda  tota,  dein  ejus  duae  partes  aequales : in  unisono  est  primo  pul- 
sanda chorda  propter  se  totam , secundo  et  tertio  propter  analogiam  ad 
ceteras  divisiones,  quasi  eadem  et  pars  sit  sibi  ipsi  aequalis.  Imo  analogiae 
sic:  Tota  1,  partes:  1,  0;  ecce  trigam  mutam.  Tota  2,  partes:  1,  1; 
ageometrica  non  est.  Tota  3,  partes  : 2,  1 ; novus  iste  lusus. 

Boethius  explicat  speculationes  veterum,  quibus  incognitae  fuerunt 
causae  harmoniarum,  quas  quaesiverunt  in  numeris  nudis  manifesta  falsitate. 

Sunt  enim  infinitae  proportiones  ipsius  musicae,  sed  revera  dvccQuoatoi , ut 
55,  60,  66 ; sic  78,  84,  91 ; sic  30,  35,  42.  — Patavino  illi  philosopho 
nomen  est  Antonio  Laurentio  de  Monte  Pulciano.  — 

Stellarum  globos  putas  purissimos  simplicissimosque,  mihi  videntur  esse 
similes  nostrae  Telluris.  Tu  philosophum  allegas  philosophus : si  rogaretur, 
experientiam  diceret.  At  tacet  experientia,  cum  nemo  ibi  fuerit ; igitur  nec 
negat  nec  affirmat.  Ipse  vero  argumentor  probabiliter  a similitudine,  et  ut 
tu  inductione  a Luna,  quae  multa  habet  similia  terrestribus.  Itaque  et 
humorem  stellis  tribuo,  et  regiones,  quae  ab  exhalatione  humori  compluantur 
et  creaturas  viventes,  quibus  id  utilitati  cedit.  Nec  enim  solus  infelix 

ille  Brunus,  prunis  tostus  Romae,  sed  etiam  Braheus  meus  in  hanc 
ivit  sententiam,  esse  stellis  incolas.  Id  ego  tanto  libentius  sequor,  quod 

ut  planetas  sic  Tellurem  etiam  ferri  affirmo  cum  Aristarcho.  Quo  principio 
posito  nihil  est  opus  adscribere  motuum  cum  Sole  colligationem  sympathiae 
magneticae.  Nam  sine  usu  rationis  colligatio  fieri  non  posset  Terra  quies- 
cente ; magnes  vero  caret  usu  rationis : quodque  agit,  non  circularibus,  sed 
rectis  agit  lineis,  ut  materiae  solent.  Sed  nec  ita  est,  non  accommodant  se 
planetarum  motus  ita  praecise  unoque  et  eodem  modo  ad  Solem.  Aliis 
enim  et  aliis  locis  perficiuntur  stationes  et  similia.  Sufficit  igitur  mihi 
causa  colligationis  a Copernico  dicta,  motus  videlicet  Telluris,  quae  usque 
ad  minutissimos  apices  satisfacit.  De  cetero  motus  planetarum  ipse  quoque 
adscribo  inagneticis  virtutibus  ut  plurimum;  sed  illae  virtutes  magneticae 
mihi  lineis  rectis  operantur , uti  solent , et  modo  comprehensibili , modo 
usitato,  quemque  experimentis  in  Terra  deprehendas.  Quodsi  quid  video, 
tu  lecto  meo  libro  de  Marte  habebis  quo  persuadearis , a me  fastigium 
coeleste  impositum  philosophiae  magneticae  Gilberti,  cui  ipse  fundamentum 
posuerat  terrestre. 

De  stella  Ceti  videbo,  et  ad  Fabricium  scribam.  Ipse  quidem  affirmat, 
disparuisse  iterum. 

(Quae  sequuntur  legantur  in  annot.  35.  et  Opt.  1.  c.) 

Ex  Brenggeri  responsione  (d.  d.  7.  Martii  1608)  haec  addere  placet:  Scribis,  te 
aspectus  extraordinarios,  quintilem,  biquintilem  et  sesquadrum  ab  experientia  meteorologica 
comprobatos  habere  : optarim  ego,  hujus  experientiae  specimen  videre,  nam  in  tanto  aspec- 
tuum numero  et  varietate,  qui  semper  occurrunt,  ubi  incertus  sis  cui  eorum  mutationem 
aliquam  aeris  adscribas , nescio  quomodo  experimentum  capere  debeam  vel  etiam  possim. 
Quod  vero  reliquis  octo  superaddere  vis  bissextilem,  hortor  saltem,  caveas  ne  in  locupletandis 
aspectibus  nimium  sis  liberalis.  Si  enim  proportioni  i/,  2 locum  dederis , irrumpent  et  aliae, 
e.  g-  l/io  5/t a » quarum  illa  dat  harmoniam  terdiapason  cum  ditono,  et  haec  diapason  cum 

semiditono.  Sic  et  3/ib  sive  disdiapason  cum  diatessaron , ut  alias  multas  praeteream. 
Trigas  vocum  in  harmoniis  considerari  posse  non  nego : sed  earum  considerationem  non 
necessariam  esse  contendo  : tum  quia  tertia  vox  nihil  confert  ad  harmoniam  , tum  quia  illa 
ipsa  interdum  est  avccQfxodTog,  interdum  plane  nulla.  Non  quidem  me  latet,  si  chorda  AB 
secetur  in  C , triplicem  posse  institui  collationem  , tum  partium  inter  se , AC  ad  CB , tum 
utriusque  seorsim  cum  tota,  ut  AC,  AB  et  CB,  AB.  Esto  tota  chorda  AB  3 partium, 
segmentum  majus  CB  duarum  partium.  Haec  proportio  harmoniam  dat  diapente , cui  nihil 
deest  ad  sui  perfectionem,  cuique  comparatio  residui  segmenti  sive  cum  tota  sive  cum  altero 
segmento  nihil  confert.  Bisecetur  jam  chorda  AB  in  C et  sit  tota  AB  dupla  ad  CB,  con- 
sonantia erit  diapason.  Hic  trigae  non  est  locus  : etsi  enim  triplex  possit  institui  collatio 
segmentorum  inter  se  et  cum  tota,  tamen  non  dantur  tres  symphoniae,  siquidem  ratio  AB, 
AC  et  AB,  CB  est  eadem,  et  harmonia  eadem,  nisi  dicas  diapason  differre  a diapason.  In 
unisono  introducis  trigam  mutam,  quae  utut  in  geometria,  ubi  numeri  abstracti  a materia 
considerantur,  admitti  posset , tamen  in  musica , ubi  proportiones  materiae  accommodantur, 
locum  non  habet.  Requiruntur  ad  harmoniam  constituendam  minimum  duae  voces.  At  vocis 
cum  non  voce  nullus  est  concentus,  quare  nec  harmonia,  et  proinde  nulla  hic  est  triga. 
Adde  quod  l/l2  proportio,  quam  tu  bissextili  aspectui  comparas,  residua  habet  dvciQfj,o(STa 

ll/t2  et  VM.  Ubi  igitur  hic  triga?  vel  si  trigam  esse  contendis,  saltem  concedes  ejus  con- 
siderationem vanam  esse  et  inutilem.  Verum  hic  obiter  mihi  occurrit,  quod  ex  te  quaeram, 
cum  videam  te  cum  recentioribus  musicis  ditono  dare  proportionem  4/5  , quae  componitur  ex 
8/9  et  ®/io>  duobus  scilicet  tonis,  altero  majore  altero  minore,  quis  sit  usus  toni  minoris  et 
quae  ejus  sedes  in  scala  musica  aut  diastemate  diapason  ? Nam  et  Severinus  Boetius  hunc 
ignorat,  et  ego  in  musica  sive  vocali  sive  instrumentali  non  possum  agnoscere  nisi  unum 
tonum,  nempe  majorem.  Esto  enim  diastema  diapason  a jTamut  ad  Ge  sol  re  ut  (comp. 
Vol.  I,  p.  204)  ; hic  inter  r et  A re  intervallum  est  unius  toni,  nec  secus  inter  A re  et  B 
mi,  item  inter  C et  D , deinde  inter  D et  E,  atque  demum  inter  F et  G.  Hic  velim  me 
doceas,  qui  ex  istis  sint  toni  majores,  qui  minores.  Aures  enim  meae  hebetiores  sunt,  quam 
ut  possint  inter  eos  discernere,  sed  omnes  aestimant  aequales.  Oportet  autem  esse  inaequales, 
si  ditoni  proportio  sumitur  4/s.  Nam  diatessaron  3/4  ex  diapente  % ablatum  relinquit  tonum 
8/9  majorem,  scilicet  qui  duplicatus  proportionem  offert  64/8t  , seu  81  ad  64,  majorem  quam 
fert  ratio  ditoni  5 ad  4.  Hic  ego  me  extricare  nequeo,  tu  quaeso  me  libera. 

Transeo  nunc  ad  alia.  Stellas  facis  similes  Telluris  eisque  tribuis  humores,  exhala- 
tiones , pluvias  et  creaturas  viventes , quorum  neutrum  probo , ut  neque  hoc , quod  cum 
Copernico  Tellurem  instar  planetae  ferri  ais.  Mihi  probabilior  videtur  sententia  R.  Ursi, 
quod  Terra  in  centro  universitatis  posita  motu  dtvrjGscos  quotidie  semel  convertatur.  Jor- 
danum  Brunum  prunis  tostum  scribis,  quod  intelligo  illum  crematum  esse;  quaeso  an 
certum  hoc  sit  et  quando  aut  quare  ei  id  acciderit , fac  ut  sciam.  Miseret  me  hominis. 
Insuper  gratum  mihi  feceris,  si  ex  Tychonis  genero  quaesiveris,  et  postea  me  certiorem  feceris 
de  Thoma  Finckio  Flensburgensi,  medico  et  professore  mathematico  Havniensi,  an  diem 
obierit,  an  forte  sedem  mutaverit?  Metuo,  ne  mortuus  sit,  cum  praeter  consuetudinem  jam 
integro  decennio  nihil  ad  me  literarum  dederit,  vir  valde  doctus  et  mihi  carissimus.  (Reliqua 
leguntur  annot.  35.  et  in  praef.  ad  Opticam.)  Keplerus  respondit  d.  5.  Apr.  1608: 
Specimina  experientiae  de  aspectibus  secundariis  plurima  dare  possem,  sed 
non  vacat  describere  observationes  meas.  Anno  quidem  1600,  cum  a 
23.  Aprilis  in  2.  Maji  styli  novi  nullus  esset  ex  primariis  aspectibus, 
quintilis  vero  jj,  2J.  in  Magino  exhiberetur  1.  Maji,  copiosissima  nix  cecidit 
et  Pragae  et  in  Styria  in  nuptiis  Ferdinandi,  et  hastiludia  impedita  fuerunt. 
Consulto  coelo  inventum  est  iisdem  diebus  inter  1j,  21  esse  72°.  Nam 
studiosi  Tychonis  in  meam  gratiam  periculum  fecerunt  quadrante  Tychonico. 
Talia  multa  proferre  possum  exempla.  Sed  nota : nihil  aspectibus  tribuo, 
nisi  in  genere  commotionem  naturae,  quae  gignit  meteora.  Quod  enim 
in  exemplo  nix  fuit,  in  alio  potest  esse  pluvia  et  similia : potest  et  ventus 
esse  siccus,  potest  humida  esse  exhalatio,  qualis  de  die  resplendet  instar 
nebulae  humilis  et  luce  Solis  clara,  praenuncia  chasmatum.  De  seraisexto 
recipiendo  necessariam  addis  cautionem  : jam  pridem  in  his  desudavi  cogi- 
tationibus. Summa  mearum  speculationum  haec  est : musicae  et  aspectibus 
commune  hoc  esse,  quod  ut  quaeque  pars  circuli  geometricoteroog  resecatur, 
sic  et  naturam  stimulat  fortius,  aspectum  conformans,  et  aures  movet 
evidentius,  harmoniam  constituens.  Ttaque  ut  in  musica  i/i  est  fortior 
quam  i/s  (quia  divisio  circuli  in  8 est  uno  gradu  remotior  in  geometrica 
pulchritudine,  quam  divisio  in  4),  sic  etiam  in  astrologia  90°  validiorem 
dant  aspectum,  quam  45°.  Sed  jam  suae  sequuntur  quamlibet  scientiam 
proprietates.  In  musica  non  tantum  considero  partem  1 , et  totum  4,  sed 
etiam  residuum  3.  Causa  haec  est,  quia  datur  duplicatio  longitudinis  cujus- 
libet  chordae  in  infinitum.  Quia  enim  i/3  consonat,  ergo  et  ubi  1,  2,  4 
sunt  in  dupla  continua , ut  ita  necesse  sit  3/4  consonare.  In  astrologia 
vero  non  licet  mihi  duplicare  partem  utramlibet,  circulus  enim  per  aspectus 
dividendus  semper  idem  est.  Quod  igitur  duo  planetae  distantes  per  270° 
operantur,  id  non  faciunt  ob  hoc,  quia  360/27 0 est  quadruplum  de  90/270, 
nam  270  non  est  integer  circulus,  sed  ob  hoc,  quia  residuum  90  de  270 
est  pars  totius  circuli  geometrice  resecta.  Et  sic  residuum  hoc  270  de  90 
nihil  facit  per  se,  sed  tantum  propter  90.  Breviter : ad  quadratum  efficacem 

reddendum  nihil  conferunt  tres  quartae  residuae  in  circulo ; sane  ne  in 
musica  quidem  ideo  1 cum  4 consonat,  quia  differentia  est  3,  sed  ideo  3 
cum  4 consonat,  quia  1 cum  3 antea  consonavit.  Ita  vides  et  consonantias 
in  musica  et  aspectus  in  astrologia  ex  eodem  quidem  fonte  geometrico 
divisionis  circuli  oriri , sed  musicam  postea  progredi  longius , eo  quod  pro 
circulo  recta  chorda  utitur,  et  facere  trigas  consonantiarum  in  una  divisione, 
quod  in  astronomia  imitari  non  possumus.  Nam  in  musica  quidem  con- 
sonantiam turbat  dissonantia,  ut  si  1,  11  et  totum  12,  tria  haec  simul 
pulsentur,  etsi  i/i2  est  consonantia,  tamen  1/1 2 et  11/12  dissonantiae  destruunt 
illam.  At  in  astrologia  efficaciam  unius  non  destruit  inertia  alterius,  quae 
se  habet  tantummodo  privative  pro  se  ipsa : ut  quia  duodecima  facit  aspectum 
efficacem,  undecima  vero  nullum  facit ; etsi  unum  signum  est  pars  undecima 
de  signis  undecim  residuis,  non  tamen  sistitur  operatio  proportionis  i/i2, 
propter  non-operationem  proportionis  i/il. 

Puto  me  clarum  fecisse , quomodo  musica  propter  rectitudinem  suae 
chordae  assuat  aliquid  ad  principia  geometrica  aspectibus  communia.  Jam 
ostendam  etiam,  quousque  se  extendat  propagatio  aspectuum  causa  divisionis. 
Nam  7s,  7*  sunt  efficaces  per  se,  propter  resectionem  geometricam;  jam 
% ij8  sunt  etiam  geometricae  resectiones,  nam  bisecatur  omnis  arcus 
notus  geometrice.  At  non  ideo  i/6  et  Ys  aeque  sunt  efficaces , propter 
hanc  quidem  bisectionem  arcus.  Quod  enim  */6  efficacissimus  est,  fit  propter 
adventitium  aliquid,  quia  nempe  accidit  huic  divisioni  i/3  in  i/6,  ut  sub- 
tensa Ye  sit  aequalis  radio.  Quod  autem  i/8  attinet,  subtensae  ejus  aequatio 
(quae  quantum  habet  pulchritudinis,  tantum  aspectus  ille  habet  efficaciae) 
est  dXoyog.  Nec  enim  aliter  definire  possum  quadratum  hujus  subtensae, 
quam  per  ablationem  quadrati  yrjtov  cum  complementis  aXoyoig  (quae  fxeaa 
appellantur)  a quadrato  qtjtco.  Nam  ablato  aXoyco,  quod  fxmov  dicitur, 
a $i]too,  relinquitur  dXoyov  itidem  utoov.  Ita  quadratum  subtensae  de  i/8 
est  aXoyov,  cum  quidem  de  ijl  sit  qtjtov,  quippe  dimidium  de  quadrato 
diametri. 

Huic  Kepleri  demonstrationi  pauca  addenda  censemus , antequam  sequentia  Kepleri 
verba  proponamus,  quibus  illis  lectorum,  qui  in  veterum  denominationibus  minus  versati  sunt, 
res  magis  perspicua  reddatur.  Yerbis  Qtjros  et  aXoyo;  eadem  signantur,  quae  jam  verbis 
rationalia  et  irrationalia  definiuntur.  Sit  a latus  quadrati  in  circulum  inscripti,  radius  cir- 
culi = r,  erit  a2  = 2r2  (rationale).  Cum  autem  sit  quadratum  lateris  octogoni  eidem 
as  /"2r aY  3 

circulo  inscripti  = -r — f-  ^ j = r2  (2  — V2),  quadratum  igitur  octogoni  lateris 

invenitur  subtrahendo  facto  ex  r2  (Qtjrqj)  cum  V2  («Aoyq >,  /u fofaj)  a 2r2  (<5jjrqj).  His  inter- 
positis ad  Kepleri  verba  redimus. 

Igitur,  pergit,  etsi  relinquatur  ipsi  l/8  aliqua  efficacia,  tamen  illa  gradu 
differt  ab  efficacia  ipsius  i/i  ; atque  ita,  cum  planetae  distant  45  °,  operatio 
quidem  est  aliqua  stimulatio , invalida  tamen  in  comparatione  ceterarum, 
ideoque  vel  a nobis  vel  ab  ipsa  etiam  facultate  Telluris  insensibilis  prope- 
modum.  Positis  his  ceu  fundamentis  facile  ostendam,  cur  7i2  sit  efficax, 
sed  ita  ut  eadem  porta,  qua  7t2  recipio,  ejiciam  i/8  jam  pridem  receptum. 
Quia  enim  Y< 2 est  dimidium  de  7e>  ideoque  ejus  subtensa  quidem  similiter 
est  akoyov  et  /xeaov , ut  prius  % ; sed  ut  in  bisectione  ipsius  Y3  aliquid 
extrinsecus  advenit,  quod  meliorem  reddit  sectionem,  id  nempe  quod  sub- 
tensa ij6  evasit  pars  diametri,  sic  etiam  hic,  cum  subtensa  de  i/t2  esset 
akoyog,  aliquid  extrinsecus  accedit,  quod  i/i2  commendat,  nempe  hoc  quod 
figura  regularis  12  laterum  spatium  amplectitur  QTjtov,  quippe  % de  qua- 

drato  diametri.  Facit  hoc  sola  etiam  figura  quadrata,  quae  amplectitur  i/2 
de  quadrato  diametri.  Hoc  igitur  nomine  recipitur  '/12  cum  V24’  7*8»  llt 
non  meliori,  imo  deteriori  jure  sit  quam  ij8.  Adde  et  5/i2>  quia  subtensa 
haec  non  facit  id  quod  subtensa  de  ‘/12,  ut  $rjtov  spatium  ambeat.  Sed 
eodem  nomine  3/8  in  primo  limine  consistit  ejectorum.  Nam  quia  subtensa 
de  '/8  est  uXoyog , ejusque  (planum)  quidem  aXoyov  et  (xeaov , ideo  et  sub- 
tensa de  3/8  talis.  — Itaque  et  talis  efficacia , id  est  pene  nulla.  Hic 
igitur  teneor ; dixeram  enim,  me  de  sesquadro  experientiam  habere.  Videbo 
per  otium,  sitne  de  hoc  aspectu  tam  valida  experientia,  quam  valida  est 
illa  de  quintili,  biquintili  et  semisexto.  Hoc  quidem  fateor,  tres  hos: 
quintilem,  biquintilem,  sesquadrum  ratio  mihi  suppeditavit  (jam  examinata) ; 
sed  semisextum  nudissima  experientia  contra  omnem  rationem.  Itaque  circa 
sesquadrum  experientia  mea  mihi  ipsi  suspecta.  Quod  autem  jam  et  pro  semi- 
sexto rationem  affero,  ea  nupera  est  et  ipsa  experientia  longe  posterior,  in 
Adriano  (Romano)  de  subtensis  circuli  forte  fortuna  reperta.  Vides  igitur,  non 
admitti  infinitos  aspectus.  Nam  in  aequationibus  aXoyotg  statim  sistit  sensus 
subtilitas.  Sane  et  in  musica  non  durat  sensus,  si  nimia  intervalla  fiant. 
Itaque  conjunctio  et  oppositio  et  ‘/4  faciunt  primum  ordinem,  qui  jam  in 
%,  3/8  vehementissime  debilitatur,  quia  aequatio  fit  aXoyog,  et  nulla  com- 


pensatio fit; 


multo  igitur  magis 


1,  3,  5,  7 
16 


et  sic  consequenter. 


Sic  1/s 


facit  secundum  ordinem,  cumque  */6  esset  futurus  debilis,  accessit  nobilis 
subtensa,  per  quam  in  primum  refertur  gradum.  Rursum,  cum  ‘/12  ex  1/6 
esset  futurus  debilis,  accessit  nobile  spatium,  per  quod  et  i/i2  in  primum 
refertur  gradum.  At  eo  jam  caret  5/12  , et  1/2 4 eo  recidit  quo  ‘/te-  Sic 
cum  subtensa  de  iji0  esset  eo  loco  quo  ‘/8,  accessit  nobilis  ejus  ad  radium 
proportio,  divina  dicta,  per  quam  primi  honoris  efficitur.  Itaque  ‘/5  est  eo 
loco  posita  post  ‘/t 0 , quo  ‘/3  post  quia  subtensa  de  ‘/5  potest  radium 
et  ejus  partem  majorem  (h.  e.  quadratum  lateris  quinquanguli  circulo 

inscripti  aequat  summam  quadrati  radii  et  quadrati  lateris  decanguli).  Sic 
et  2/g  ; nam  ejus  subtensa  minor  est  quam  quadratum  diametri  quadrato 
partis  majoris  (h.  e.  quadratum  diagonii  quinquanguli  aequat  differentiam 
quadrati  diametri  et  quadrati  lateris  decanguli).  Sic  3/10  eo  loco  est 

respectu  ‘/io  vel  7e>  9U0  fere  est  Ve  respectu  ‘/2-  Ut  enim  subtensa  de 

‘/6  aequat  dimidium  diametri,  sic  subtensa  de  3/J0  componitur  ex  tota 
semidiametro  et  ejus  parte  majori.  Atque  hic  rursum  me  tenebis,  si  urgeas. 
Mirifice  quippe  trepido.  Nam  si  recipio  i/i2  propter  accessoriam  nobili- 

tatem, recipiendi  sunt  et  ‘/t  0 et  3/10,  sunt  enim  nobiliores  ipsis  i/5)  2/5, 
quos  ad  imitationem  musicae  solam  receperam.  Neque  tamen  de  gradibus 
36,  108  quicquam  mihi  constat  per  experientiam.  Et  ut  mecum  deliberare 
possis  de  genuina  causa  aspectuum,  faciam  synopsin  disputationis  decennalis 
de  hac  re. 


Si  aspectuum  eadem  est  causa,  quae  harmonicarum  chordae  divisionum 
in  duo  secum  et  cum  tota  concordantia,  tunc  adsciscendi  praeter  veteres: 
quintilis,  biquintilis,  sesquadrus ; excludendus  semisextus.  Experientia  con- 
firmat quintilem,  biquintilem  et  semisextum,  sed  sesquadrum  confirmat 
obscurius  et  dubie.  Si  aspectum  facit  nobilitas  aequationis  subtensae  et 
diametri  sola,  tunc  excluditur  sesquadrus,  recipitur  i/l0,  2/,0)  3/to>  4/io  et 
‘/12.  Experientia  confirmat  ‘/i2,  2/i0,  4/10,  h.  e.  semisextum,  quintilem  et 
biquintilem,  relinquit  in  dubio  sesquadrum,  7to>  3/10.  Nondum  igitur  liquet. 

Hactenus  ergo  processerit  haec  exercitatio.  Nunc -ad  alia  capita  tuarum 
literarum  accedo.  Negas,  necessariam  esse  trigae  considerationem.  Fateor, 
ad  considerationem,  quae  pars  chordae  minor  dimidia  cum  tota  consonet, 
sufficit  scire,  quod  omnis  pars,  similis  parti  circuli  geometrice  resectae, 
consonet  cum  tota  chorda;  ut  i/i0  geometricum  est,  et  pars  1 cum  10 
consonat  rgisSianaamv  cum  tertia  dura.  Itaque  ut  hoc  ita  sit,  verum  est, 
nihil  conferre  residuum  9 et  proportiones  79,  9/l0.  At  ut  scias,  an  9/l0 
sit  harmonia,  necesse  est  praescire  % non  esse  harmoniam.  Hic  vides 
requiri  contemplationem  residui  9,  uti  sese  habeat.  Manifestum  quippe  est, 
divisa  chorda  6 geometrice  in  1 et  5,  tres  existere  concordantias : at 
divisa  chorda  12  geometrice  in  1 et  11,  unam  solam  existere  concordan- 
dam et  duas  discordantias.  Hujus  rei  causa  quaeritur,  cur  5/6  sit  harmonia, 
non  vero  11/12?  Itaque  tradenda  est  definitio  dicageae oov  harmonicarum, 
quae  3 constituunt  concordantias.  Deinde  mihi  maxime  necessaria  fuit 
trigarum  istarum  consideratio,  quia  per  illas  definivi  aspectus  in  astrologia 
antehac ; quot  enim  divisiones  chordae  trigam  concordandarum  facientes, 
tot  dixi  esse  aspectus.  (Vol.  I,  p.  140.)  Vides  ergo  necessitatem  considerandi 
trigas  secundum  quidem  ea,  quae  hactenus  a me  disputata  sunt.  Nam  in 
his  literis  jam  demum  incipio  astrologiam  ingressus  omittere  has  trigas 
tanquam  non  necessarias  amplius.  Cavillaris  trigam  in  dianaa o)v : bigam 
mavis  dicere.  Imo  triga  est.  Non  enim  loquor  de  concordandis  specie 
differentibus,  sed  numero ; de  vocibus  quippe  tribus  actu  et  subjecto  distinctis. 
Sed  absurdior  tibi  sum  in  triga  muta?  Habeas  hoc  spolium.  Absurdus 
tamen  sum  non  hic  solum,  sed  et  in  Opticis  (Cap.  IV.  4),  ubi  dico,  lineam 
rectam  esse  liyperbolarum  obtusissimam.  Et  Cusanus  infinitum  circulum 
dixit  esse  lineam  rectam.  Et  in  libro  de  Stella  nova  (Cap.  IX.)  dixi, 
punctum  mathematicum  esse  divisibile  in  plagas.  Et  geometrae  dicunt, 
angulum  mixtilineum  esse  acutorum  omnium  minimum.  Plurima  talia  sunt, 
quae  analogia  sic  vult  efferri,  non  aliter.  Circulum  enim  in  6 et  1,  in  5 
et  1,  in  1 et  1 dividens,  tandem  dico,  dividere  velle  circulum  in  totum  et 
nihil , id  est  in  0 et  l , ubi  primo  consideratur  circulus  ipse  1 , dein  ex 
ejus  sectione  partes  0 et  1.  Qualis  sectio,  talis  pars,  talis  triga.  Objicis, 
Vi2  5 1 7i  2 non  esse  trigam  et  tamen  exprimere  aspectum.  Triga  est  vocum, 
sed  non  consonantium.  Et  repetis  objectionem,  quam  ego  te  docui.  Sane 
hac  objectione  ipse  meas  trigas  everti  et  novas  aspectuum  causas  incepi 
quaerere,  ut  his  in  literis  vides. 

Boethio  ignotam  fuisse  quantitatem  tonorum  non  est  mirum,  componit 
enim  harmonias  ex  tonis  ceu  ex  elementis,  cum  natura  primum  suppeditet 
auribus  harmonias,  secundario  tonos  et  reliqua  intervalla,  tanquam  diffe- 
rentias prius  notorum.  Verum  est,  non  facile  distingui  tonum  majorem  a 
minori  auribus;  agnoscitur  tamen  per  aliud  quippiam,  scilicet  per  situm 
semitonii,  perque  genera  cantuum,  quos  tonos  dicimus.  Atque  en  tibi  situm 
in  cantu  duro:  G (major),  a (minor),  h (semiton.),  c (maj.) , d (min.), 
e (maj.),  f (sem.),  g;  in  cantu  molli:  G (maj.),  a (sem.),  b (min.),  c (maj.), 
d (min.),  e (sem.),  f (maj.),  g.  Itaque  in  quinto  et  sexto  tono  ab  F in 
A duos  majores  tonos  canimus.  Et  natura  ostendit  nobis  quinti  toni 
characterem  in  toto  cantu  non  tantum  in  fine , cum  tamen  nesciamus  in 
quo  ille  character  consistat,  -nisi  si  diligenter  rationes  rimemur.  Neque 
sequitur,  non  esse  discrimen  inter  hos,  si  aures  non  agnoscant  illud  per  se 
primo  conatu.  Nam  quaedam  simpliciter  animadvertuntur,  quaedam  per  aliud. 

Ita  natura  primo  docet  aures  agnoscere  quintam  G,  D,  et  quartam  G,  C, 
tunc  inter  C,  D major  tonus  constituitur.  Sic  auris,  judicans  de  quarta 
G,  C et  de  tertia  molli  G,  B,  judicat  et  de  tono  minore  B,  C per  con- 
sequentiam. Verum  est,  si  omnes  tonos  feceris  8/9,  omnia  semitonia  24  3/2 56, 
non  vero  1 5/t 6 » idque  cum  Boethio  tunc  aures  non  facile  sentient:  at  tunc 
nulla  harum  proportionum  manet  4/5,  15/i6>  sed  Pro  iis  erunt  64/gl.  At  quae 
causa  sit , cur  triangulum  et  quadrangulum  generent  concordandas , non 
generent  quinquangulum  et  sexangulum  ? E contra , si  tonos  ordinaveris : 
79>  7io>  U/i6,  7s>>  9/t  o j %>  15/i6,  ut  figuras  regulares  stricte  sequaris, 
tunc  aures  multo  magis  erunt  contentae.  Quod  igitur  aures  in  dubio  relin- 
quunt, ratio  tutissime  dijudicat. 

Non  probas,  quod  Terrae  similes  facio  stellas.  Lege  ergo  in  Opticis 
(Cap.  VI.  2.),  quae  de  Luna  scripserim,  forte  poenitebit  te  rejectae  sen- 
tentiae, aut  rationes  in  contrarium  conquires. 

Terram  weia&ca  concedis;  si  Copernicum,  si  meum  Mysterium  Cosmo- 
graphicum  ante  11  annos  editum,  si  Commentaria  Martis  legeris,  fateberis 
etiam,  (pegeo&ca  circa  Solem. 

Brunum  Romae  crematum  ex  Domino  Wackherio  didici;  ait,  constanter 
supplicium  tulisse.  Religionum  omnium  vanitatem  asseruit,  Deum  in  mun- 
dum, in  circulos,  in  puncta  convertit. 

De  Thoma  Finckio  nihil  constat,  nisi  quod  Braheo  ex  insula  (Huenna) 
excedente  fertur  a Rege  missus  in  insulam , instrumentorum  quae  partim 
erant  relicta  molem  admiratus.  Itaque  Tychoniani  non  sunt  illi  valde  aequi, 
nec  puto  ipsius  notitiam  curare. 

His  addit  Keplerus  pauca,  quae  exhibuimus  annot.  35 , atque  hinc  adit  Opticam 
(comp.  pag.  60  ss.).  Responsionis  Brenggeri  (d.  d.  8.  Jun.  1608)  pleraque  pertinent 
ad  Opticam,  ubi  leguntur  p.  65.  Ea,  quae  praemissa  spectant,  haec  sunt : 

Distributio  toni  majoris  et  minoris  a te  descripta  mihi  non  displicet,  at  hoc  incommodi 
habet,  quod  duplex  facit  diatessaron,  majus  et  minus,  ut  hic  vides. 

D 'E  F G A 

tonus  minor  semitonium  ton.  major  tonus  major 


diatessaron  majus. 


Nam  quarta  D,  G constat  tono  majore , minore  et  semitonio  ; at  quarta  E,  A con- 
stat ex  duobus  tonis  majoribus  cum  semitonio.  Quam  differentiam  musici  hactenus  vel 
ignorarunt,  vel  silentio  praeterierunt,  unam  duntaxat  diatessaron  proportionem  statuentes. 
Idem  de  diapente  dicendum,  quod  itidem  duplex  musici  deprehenderunt,  majus  scilicet  et 
minus  ; at  una  proportio  % utrique  constituendae  sufficere  non  potest.  Quare  ut  duplex  est 
quinta , duplicem  quoque  ejus  proportionem  statuere  necesse  erit.  Quos  tu  hic  aspectus 
produces,  qui  geminae  quartae  et  geminae  quintae  respondeant  ? 

Hortaris  me,  ut  tecum  de  genuina  aspectuum  causa  deliberem  ; sed  rem  hanc  intrica 
tiorem  video,  quam  ut  illam  aggredi  audeam. 

Quid  meus  Finkius  fecerit,  unde  odium  Tychonianorum  meruerit,  non  Video.  Si  missus 
a Rege  in  insulam  abiit , spectatum  instrumenta  ibi  relicta , quid  hoc  nocuit  Tychoni  aut 
Tychonianis  ? Deinde,  an  non  Regis  mandato  parere  aequum  fuit?  Ille  sane  olim  in  suis 
ad  me  literis  Tychonis  labores  et  industriam  semper  maxime  laudavit,  propterea  non  possum 
animum  inducere  ut  credam,  illum  quicquam  auctoritati  et  honori  ejus  detraxisse  vel  alia 
ratione  eum  laesisse. 

Jordani  Bruni  insaniam  mirari  satis  nequeo;  quid  lucri  acquisivit,  tantos  cruciatus 
sustinendo  ? Si  nullus  esset  Deus  scelerum  vindex  (ut  ipse  credidit),  numquid  impune  potuisset 
simulare  quidvis,  ut  hac  ratione  vitam  redimeret  ? — 

Librum  de  stella  nova  magno  gaudio  accepisse  Davidem  Fabricium  quis  dubitet, 
qui  astrologicas  hujus  viri  delicias  e prioribus  compertas  habet  (Vol.  I,  p.  304  ss.)?  Quamvis 
multa  insint  huic  libro,  quae  minime  satisfacere  potuerunt  viro  astrologicae  superstitioni  nimis 
addicto,  et  ipse,  a Keplero  quidem  laudatus  ob  observandi  diligentiam  attamen  ut  astrologus 
partim  jocose  partim  serio  impugnatus  (Cap.  XII.  sub  finem  et  Cap.  XX.),  tamen  non  desiit 
insistere  quaestionibus  omnimodis,  transmittere  observationes  a Keplero  petitas,  astrologiam 
suam  defendere.  — Quae  in  literis  Fabricii  et  Kepleri  huc  pertinentia  deprehendimus,  haec  sunt. 

Visam  et  observatam  novam  stellam  Fabricius  d.  27.  Oct.  v.  st.  1604.  his  scribit 
Keplero:  Scire  te  volo,  ad  3.  Oct.  v.  st.  novam  stellam  in  17°  36'  lat.  1°  53'  vesperi 
illucescere  coepisse;  nam  28.  Sept.  eam  claro  coelo  non  animadverti.  Aberat  tunc  a Ij. 
2°  57'  (h.  1 post  occ.)  ; altero  die  per  instrumenta  illam  observavi  diligenter.  Distabat  ab 
Aquila  45°  45',  a capite  Ophiuchi  34°  1'  idque  in  ait.  Novae  9°.  Valde  scintillat  et  Jovem 
diametro  et  splendore  vincit.  3.  Oct.  <5,  '4  et  Nova  erant  in  una  linea  recta  ad  visum. 
Hactenus  nullum  proprium  in  ea  observare  potui  motum.  Accensa  est  circa  locum  conjunc- 
tionis magnae , idque  eo  tempore , cum  (5  et  2J.  conjungerentur , imo  cum  tj  ad  locum  con- 
junctionis directe  jam  rediisset.  Vides  clare,  significationes  conj.  magnae  ejus  apparitione 
confirmari.  Quaeso  ut  ad  me  perscribas , quo  tempore  apud  vos  primum  conspecta  fuerit. 
Sic  inde  apparet,  saepius  novas  ejusmodi  apparere  stellas. 

Nam  an.  96.  3.  Aug.  etiam  novam  stellam  secundae  magn.  vidi  in  25°  47'  y,  quae 
in  Oct.  evanuit ; sic  illam , quae  in  Cygno  apparuit  et  etiamnum  videtur.  At  multum  de 
hac  dubito  ; de  prioribus  nullum  est  dubium.  Petieram  aliorum  de  hac  judicia , quae  apud 
te  certo  esse  scio  ; sed  ne  verbo  quidem  hactenus  petitioni  satisfacere  voluisti.  — 

Quibus  respondit  Keplerus  d.  18.  Dec.  1604,  querelas  Fabricii  spectans  de  ipsius 
silentio,  quae  in  unaquaque  fere  illius  epistola  occurrunt,  hunc  in  modum:  Miras  prae- 
stigias agis  Fabrici,  ut  nesciam,  quo  te  proverbio  compellem,  nisi  forte 
illo,  quod  mendacem  ajunt  oportere  esse  memorem.  Nam  si  dissimulare 
statuisti,  te  trinas  meas  accepisse  literas  et  binas  quidem  valde  copiosas, 
forsan  ad  12  paginas,  cur  ergo  ex  iis  tanquam  lectis  allegas? 

Stella  visa  est  primum  hic  a Brunowoskio,  Corraducii,  olim  Hofmanni 
astronomo,  d.  10.  Oct.  st.  n.  die  Solis;  eodem  Magino ; duodecimo  ab  Isaako 
Malleolo  Argentinensi  vel  potius  Helisaeo  Roeslino  ejus  monitore  (comp.  I,  666); 
a me  demum  d.  17.  quo  simul  et  observata  fuit.  Respexi  d.  26.  Sept.  ad 
t),  d,  et  observavi  omnes  tres,  respexi  ad  Lunam  d.  3.  Oct.,  stellam 
non  vidi.  Respexerunt  meus  olim  studiosus  Schuler  et  Brunowski  die 
8.  Oct.  ad  (/  'Ij-  et  cf  nondum  plenam ; nihil  visum,  ut  et  tibi  et  Roeslino. 
Die  9.  fuit  c/  Tj.  et  <J,  die  10.  visa.  Observationes  meae  factae  sunt 
sextante  Hofmanniano. 

Haec  sequuntur  observationes  stellae,  quas  exhibet  sequentis  libri  cap.  XH.  initio  ; con- 
cludens addit  Keplerus:  die  27.  Oct.  Byrgius  obs.  ab  Aquila  45°  40',  tu  45° 
45'.  Observata  per  Tychonica  instrumenta  dant  lat.  1 0 55'  bor. , long. 
17°  41'  vel  17°  45'  promiscue. 

De  ea  accipis  hic  meum  discursum  cum  Calendario  (dicit  hic  Keplerus 
germanicum  tractatum,  quem  adjunximus  Calendariis.  Vol.  I.  473.)  tuumque  mittas. 
Joh.  G.  Brenggerus  Doctor  Kaufbyrnae  observavit  illam  (per  me  monitus) 
a 9.  in  18.  Nov.  A me  ultimo  visa  est  die  16.  Nov.  Sequente  d Lunae 
cum  Nova  non  vidimus  Novam,  cum  Lunam  videremus  clare. 

Accepto  Kepleri  tractatu  haec  respondit  Fabricius  (Ostelae  die  ^ Q 14.  Jan. 
1605)  : Cum  ultimae  tuae  literae  mihi  traderentur,  praestantissime  et  eruditissime  D.  Keplere, 
adeo  multis  distractus  fui  negotiis,  ut  vix  eas  perlegendi  nedum  requisita  diligentia  respon- 
dendi otium  mihi  concederetur.  (Spectat  his  Fabricius  literulas,  „Esenae  raptim  inter  sobria 
pocula  d.  13.“  datas,  in  quibus  haec  leguntur:  Cum  literas  Pragenses  curaturus  Esenam 
me  conferrem,  praeter  exspectationem  tuae  literae  cum  libris  tuis  mihi  traduntur.  Gratias 
maximas  ago.  Tu  confirmas  apparitionem  Novae  tuo  testimonio ; jam  omnes  credunt  et 
mihi  propter  et  per  te  fidem  habent.  Cancellarius  noster  Francius  te  maximi  facit.  Nomen 
tuunx  hic  in  aula  adeo  notum  est,  ut  neminem  fugiat.  Quaeso  saepius  scribas.) 

Reversus  itaque  domum  plus  decies  et  quidem  maxima  cum  voluptate  eas  legi  et  relegi. 
Ad  illarum  contenta  nunc  respondebo.  Primo  maximas  tibi  ago  gratias  pro  literario  munere 


*Cr 


598 


Literae  Kepleri  aliorumque  mutuae 


ad  me  misso,  videlicet  Optica,  Prognostico  et  Tractatu  de  nova  Stella.  Omnia  summe  grata 
fuerunt,  utpote  dudum  a me  desiderata,  quaeque  insignem  tuam  erga  me  benevolentiam  et 
morem  Uranicum  testantur.  Dabo  operam  ut  beneficium  optime  collatum  aliquando  cognoscas. 

Scribis,  me  miras  agere  praestigias,  quod  dissimulem,  me  trinas  tuas  literas  easque 
satis  longas  accepisse.  Certe  nunquam  volens  dissimulavi  nec  cur  id  facerem  justas  video 
causas,  cum  meis  quaesitis  libenter,  diligenter  et  sufficienter  semper  respondere  non  fueris 
dedignatus.  Ut  tamen  me  culpa  vacare  videas,  literarum  tuarum  omnium  ad  me  missarum 
seriem  enarrabo.  Primas  ad  me  scripsisti  1602.  18.  Julii;  deinde  eodem  anno  1.  Oct.  et 
2.  Dec.  ; 1603.  4.  Julii;  penultimas  1604.  20.  Febr.  (in  Mss.  Petr.  d.  7.  Febr.),  ultimas 
1604.  18.  Dec.  Praeter  has  nullas  abs  te  accepi ; si  plures  misisti,  ad  me  non  pervenerunt. 
Poteris  hinc  conjecturam  facere , non  male  me  scripsisse , quod  integro  fere  anno  nihil  lite- 
rarum abs  te  accepissem. 

Sed  transeant  haec.  Observationes  vestras  de  Nova  Stella  cognovi,  et  video,  tempus 
primae  apparitionis  in  29  —30.  Sept.  st.  v.  incidisse , quod  et  ego  in  meo  quem  antea  misi 
tractatu  innui.  Differentia  5'  in  distantia  Novae  ab  Aquila  oritur  ex  observatione  Novae  in 
diversa  altitudine  propter  variam  refractionis  implicationem. 

Die  26.  Dec.  Novam  mane  ante  Solis  ortum  vidi  in  altit.  6 — 7°  distantem  a capite 
Ophiuchi  34°,  a Yenere  17°  43',  Yenerem  a Spica  41°  50',  a cap.  Oph.  36°  39'.  Minor 
facta  est  dimidia  parte,  et  conjicio,  illam  mensem  Martium  non  superaturam.  Quod  scribis 
diametrum  Novae  duplam  fuisse  ad  'Jf-,  id  hic  non  apparuit.  Nova  paulisper  excedere  visa 
fuit  1).  circa  medium  Octobris  ; color  erat  plane  Jovialis  et  candidus  nec  ruber.  Puto  illam 
non  minorem  fuisse  nova  illa  in  Cassiopeia , licet  ad  visum  minor  videbatur  in  Octobri. 
Causa  est,  quod  haec  prope  viam  Solis  et  crepusculi  vespertini  limites  conspiciebatur , illa 
rero  in  Cassiopeia  prope  verticem  collocabatur,  longe  a radiis  Solis  remota. 

Die  3.  (13  ) Jan.  I1*  ante  Solis  ortum  distabat 


Nova  ab  Aquila  . . . 

a capite  Ophiuchi  . 
a corde  Scorpii 
Venus  a capite  Ophiuchi 
a Lance  boreali  . 
a Nova  .... 


45°  46' 

34°  0' 

14°  50'  exacte. 
33"  53' 

37°  15' 

3°  6' 


Saturnus  a Nova  . . . 4°  41' 

a Lance  bor.  . 38°  55' 

a cap.  Oph.  . . 34°  53' 

a corde  Scorpii  . 19°  0'. 


Hinc  conjunctio  illius  cum  Venere  et  hujus  cum  Saturno  facile  patebit. 

Multi  viri  magni  in  hisce  et  aliis  locis  valde  dubitarunt,  an  haec  vere  nova  esset. 
Theologi  contra  Scripturam  esse  contendunt.  Ego  textum  commode  explicari  et  intelligi 
posse  existimo.  — Agnosco  testimonium  tuum  in  Opticis  (p.  278)  de  novis  stellis  et 
item  de  illa  stella  anni  96.  Ceti  et  adjungo  observationes  D.  Tychoni  aliquando  com- 
municatas : Cum  3/13.  Aug.  a.  96.  mane  observarem , vidi  claram  stellam  versus 
merid. , paulo  majorem  stellis  3 in  capite  Arietis  eratque  rubri  coloris.  I)  distabat  ab  ea 
20°  31'.  % tunc  in  ait.  merid.  in  ortu  © erat  50°  7'.  11/21.  Aug.  stellae  hujus  novae 

altitudinem  merid.  quadrante  capiebam  3i°  30',  9.(.  tunc  ab  ea  distabat  20°  35',  decl.  mer. 
datur  4°  51',  locus  in  25°  47'  J'.,  lat.  mer.  15°  5 4 72'»  asc.  recta  29°  39'.  Oriebatur  in 
elevatione  nostra  53°  38'  cum  13°  15'  JJ , occidebat  cum  14°  45'  Y>  culminabat  cum 
1°  51'  t>,  distabat  a cauda  Ceti  27°  50',  a mandib.  Ceti  12°  51',  a tertia  Y 26"  36'. 
Erat  secundae  magnitudinis.  Hae  observationes  sunt  certae.  Post  Michaelis  festum  disparuit.  — 
Nulla  mihi  tunc  temporis  intererat  amicitia  cum  Tychone  nec  aliis  astronomis.  — Et  apparet, 
quovis  fere  quadriennio  tales  stellas  novas  conspici  (1596,  1600,  1604)  et  forte  etiam  aliis 
temporibus  conspicuae  fuerunt  novae,  sed  non  observatae. 

Nec  possum,  mi  eruditissime  Keplere,  meas  cogitationes  de  his  novis  stellis  tibi  reticere. 
Ego  puto  illas  et  cometas  initio  mundi  cum  aliis  stellis  fixis  et  errantibus  conditas  esse, 
sed  non  semper  visibiles , sed  invisibili  motu  in  aethere  circumvolvi , nisi  quando  Deus  illas 
illuminat  certis  temporibus  ad  praesignificanda  bona  vel  mala-  hominibus.  Si  enim  hae, 
quas  novas  vocant  ob  rariorem  earum  apparitionem , semper  conspicerentur  , nemo  quidquam 
significationis  novae  ex  illarum  fulsione  cognoscere  posset ; at  cum  repente  et  insolite  apparere 
incipiunt , tunc  homines  quasi  ostento  divino  excitati  et  consternati  extraordinarium  quid 
significari  mundo  non  dubitant.  Quare  dico , corpora  illarum  initio  esse  condita , ut  sint 
opaca  et  tenebrosa,  ita  ut  semper  visui  non  pateant,  sed  certis  tantum  temporibus  ex  Dei 
voluntate  illuminentur. 

Nec  mira  tibi  esse  debet  haec  mea  opinio.  Yidemus  n.  Lunam  per  se  opacam , sic 
non  dubium,  multas  opacas  esse  stellas,  quae  certis  tantum  temporibus  illuminentur  et  rursum 
luce  priventur.  Hanc  opinionem  Tycho  in  lib.  de  stella  anni  72.  confirmat,  dicens , in  loco 
quo  ista  disparuit  quasi  fossam  obscuram  videri.  Ego  credo , corpus  illius  stellae  etiamnum 
isthic  permanere , nisi  quod  non  luceat,  et  certas  habere  motuum  leges.  Ideo  non  est 

absonum  , ut  una  et  eadem  stella  in  diversis  coeli  locis  saepe  conspici  possit  post  longas 
annorum  series.  (Cum  his  compara  ea,  quae  Keplerus  cap.  XX.  dicit.) 

De  „ tractatu11  quem  misisse  se  Keplero  supra  scribit  Fabricius,  paulo  post  ( d.  16. 
26.  Jan.  1605)  haec  addit:  Conscripsi  de  nova  stella  brevem  tractatum,  non  quidem  pro 
doctis  sed  pro  rudibus.  Plenior  hunc  sequetur.  Novam  vidi  hodie,  quantitate  multum  imminuta. 

Deinde  d.  6.  16.  Febr. : Nova  stella  adhuc  apparet,  quam  diligentissime  observavi  s 
3.  13.  Febr.  die  Solis  mane,  cum  Lanx  borealis  in  coelo  esset. 

Observationes  hae  sunt : 


Nova  et  sinistrum  genu  Ophiuchi  16°  46'^  miror  Byrgium  52'  habere,  quod  esse  non  potest. 

(Errat  hic  Fabricius,  dum  Keplerus  ipsi  observatorem  non  Byrgium,  sed  se  ipsum 
dixerat.  In  libri  sui  Cap.  XII.  dicit  Tengnaglium.) 


Nova 

et  dextrum  genu  Oph. 

7.  28.  Saturnus  et  Aquila  . . . 

. 41.  22. 

W 

„ caput  „ 

. 34.  0. 

„ genu  sin.  Oph. 

. 22.  40. 

1 in  ait. 

W 

„ Aquila  .... 

. 45.  45. 

„ caput  „ 

. 35.  12.  i 

1j7°. 

>1 

„ Antares  .... 

. 14.  50.  „ 

„ Nova  . . . 

. 6.  32. 

\ 

Vespere  praecedentis  diei: 

Jupiter  et  Nova  .... 

28.  34.  Mercurius 

et  Mars 

14.  38. 

„ caput  Ophiuchi 

44.  56. 

„ caput  Andromedae 

36.  39.  in 

ait.  $ 7 

n 

„ Aquila  . . . 

30.  39. 

„ lucida  Arietis  . , 

51.  21.  „ 

» » 6 

n 

„ Venus  . . . 

1.  10. 

„ Macrab 

20.  5. 

•n 

„ cor  Scorpionis  . 

42.  13. 

„ Scheat  .... 

32.  56. 

V enus 

,,  Nova  .... 

27.  54.  Mars 

„ caput  Andromedae 

28.  59. 

„ Jupiter  . 

1.  10. 

„ lucida  Arietis  . 

37.  26. 

Poteris  hinc  quodammodo  de  mea  in  observando  diligentia  conjicere. 


Utinam  maximam  Mercurii  elongationem , quae  fit  prope  mediam  longitudinem , obser- 
vare possem  per  aeris  inconstantiam,  quae  mira  nunc  in  hisce  locis  est. 

Rogo  plurimum,  ut  elongationes  Mercurii  ad  annum  97.  circa  12 — 15.  Aug.  v.  st. 
mihi  communices  ; scio  te  habere  , quare  non  deneges  mihi  quaeso  illam  observationem.  — 
Lenissima  fuit  hiems  inde  a Novae  Stellae  apparitione.  Quis  aeris  status  apud  vos  ? Ego 
causam  coelestis  constellationis  hujus  nullam  video.  Ex  Nova  non  est , nam  alias  novae 
talia  efficerent,  quod  tamen  non  semper  fit. 

Causas  universalium  aeris  constitutionum  diligenter  velim  inquiras , eclipses  quando  et 
quomodo  operantur,  an  Solis  eclipses  siccitate  et  Lunae  eclipses  humiditate  abundantes,  vel 
an  promiscue  ? Si  vero  a cometis  et  novis  stellis  id  provenit , eadem  quae  dixi  sunt  atten- 
tanda, et  nisi  generales  causas  cognitas  habuerimus,  nihil  certi  in  prognosticando  divinabimus, 
nam  hae  dependent  in  illis. 

Die  2.  12.  April.  1605:  Nova  stella  adhuc  apparet;  aequat  nunc  stellas  in  genu  et 
lumbo  Ophiuchi  clariores.  Altitudinem  meridianam  observare  non  potui,  quod  ob  loci  muta- 
tionem pedamentum  horizontale  nondum  construxerim.  Tu  altitudinem  apud  vos  ut  et 
declinationem  mihi  communicabis. 

Ad  praemissas  has  quinque  epistolas,  quibus  supervenit  sexta  (10.  20.  Feb.  scripta), 
quae  maxima  exparte  astrologica  continet,  paucis  respondisse  videtur  Keplerus,  excusans 
se  negotiis  gravioribus  ob  dilatam  pleniorem  responsionem,  brevi  se  hanc  transmissurum  pro- 
mittens. Nam  d.  23.  Sept.  st.  v.  1605.  haec  dedit,  ante  acceptas  sequentes  Kepleri  literas, 
Fabricius:  Gratias  habeo  immortales  pro  labore  exantlato  in  respondendo.  Libenter  tibi 
parcam  ad  tempus  ut  petis , donec  Martem  et  cetera  absolveris.  Mitto  tria  exemplaria 
Latini  tractatus  de  Nova  stella.  Lege,  cense  et  judica.  Brevi  magnus  tractatus  Germanicus 
Hamburgi  prodibit,  ubi  honorifica  tui  nominis  mentio  fit. 

„Tractatus“  hic  Fabricii  prodiit  Hamburgi  1605,  recusus  est  Goslarii  anno  1612.  „auf 
Begeren  wiederum  gedruckt,“  inscriptus:  Kurzer  und  grundlicher  Bericht  von  Erscheinung 
und  Bedeutung  des  grossen  newen  Wundersterns,  welcher  den  1.  Oct.  des  1604.  Jahrs  zu 
leuchten  angefangen  und  noch  zu  sehen  ist.  Darbey  auch  von  dem  800jahrigen  Climacterico, 
d.  i.  von  dem  grossen  und  weitberuffenen  Reichsstag  der  2 obersten  himmlischen  Churfiirsten 
und  Planeten,  Saturni’ und  Jovis  gehandelt  wird. 

Responsio  Kepl  eri  ad  has  per  annum  1605.  a Fabricio  datas  literas  sane  locupletior 
est,  quam  ipse  forte  Fabricius  exspectaverat,  implet  quippe  non  pauciores  quam  40  paginas 
in  forma  folii  minutis  scriptas  literis.  Quae  cum  de  omnibus  iisque  diversissimis  rebus  agat,  quas 
Fabricius  moverat,  ex  re  esse  duximus,  eadem  qua  alias  saepius  usi  sumus  ratione  hic  quoque 
procedere,  secernentes  res  has  nullo  vinculo  conjunctas,  ita  ut  ea,  quae  astrologiam  spectant, 
addiderimus  Calendariis  et  Prognosticis,  astronomica  vero,  maxima  ex  parte  Martis  theoriam 
attinentia,  operi  de  motibus  Martis  nec  non  quaedam  Opticae,  et  hic  tantum  ea  proponamus, 
quae  librum  de  Stella  nova  attingunt. 

Finitae  sunt  hae  literae  d.  11.  Oct.  1605.  et  sic  exordiuntur: 

Lectis  tuis  literis  duplicibus  3.  Jan.  (v.  st.),  prolixis  4.  Jan. , sim- 
plicibus 16.  Jan.,  denique  aliis  6.  Febr.  et  postremis  10.  Febr.  hujus  anni 
1605.  perscriptis,  initium  respondendi  a dinumeratione  foliorum  feci.  Inventa 
13  simplicia,  paginae  scilicet  26. 

Scriptum  tuum  accepi,  tradidi  Barwitio  et  per  hunc  Caesari;  verti  in 
maternam  linguam,  descripta  mittam  Maximiliano  Archiduci  Oenipontino  et 
Wolfgango  Wilhelmo  Palatino,  ei  qui  in  spe  est  successionis  Juliaci  Cliviae. 
Jam  scis,  quod  de  eo  sentiam.  Vocem  „der  Lufft“  (?)  non  bene  percepi; 
varie  verti,  interdum  „aerem“,  interdum  sublime  „nete<x)QO‘p“.  Mitte  aliud 
exemplar.  Aliqua  notavi  ad  marginem,  quae  mihi  non  satisfaciebant;  ut 
quod  asseris,  perfectum  scripsisse  circulum  diurnum  et  inde  infers,  in  sublimi 
aethere  constitisse;  at  hoc  praeter  observationem.  Item  parallaxin  ei  negas, 
quo  tempore  non  potuisti  id  observando  percipere,  imo  nunquam  in  nostro 
climate  poteris,  nisi  refractiones,  quarum  altitudinem  non  egreditur,  constan- 
tissimae  sint  et  removeri  possint  exactissime.  Sic  quod  inculcas  non  fortuito, 
quod  orta  sit  in  ^ 21  et  quod  f)  redierit  ad  locum  f)  Ij.;  praeter- 
quam quod  postremum  hoc  non  exquisite  sic  habet,  quodque , si  lato  modo 
sumas,  mirum  nullum  sit,  cum  fj  sit  tardo  motu , illud  inprimis  desideravi, 
quod  duo  facis  miracula  ad  augendam  admirationem,  quod  unicum  solum 
est.  Nam  si  debuit  ex  certo  consilio  Stella  oriri  in  2J:  <5,  jam  non 
potuit  effugere,  quin  fj  inveniretur  illo  loco,  non  igitur  quaesitum  hoc  fuit, 
aut  si  hoc,  non  illud,  quia  necessario  cohaerent.  — Jam  nihil  praeterea 
uccurrit,  nam  careo  exemplari;  mitte  aliud.  Hoc  addo,  ex  tuis  distantiis 
invenire  me  non  17°  36'  /,  sed  17°  40  x/2 ' /,  latit.  1°  56  V2 ' b.  Tu 
igitur  videris  omisisse  praecessionem  ad  annos  4.  Nos  habemus  promiscue 
41'  vel  43'. 

Venio  ad  prolixas  illas  16.  Jan.  scriptas.  Epistolas  tuas  dinumeravi 
ad  praescriptum  catalogum;  nulla  deest. 

Negat  Maestlinus,  visam  stellam  29.  Septembris  vel  9.  Oct.; 
quidam  Italus  astrologaster  affirmat,  Altobello  nomen  est  (vid.  p.  582), 
at  qua  utatur  asseveratione,  non  constat;  habeo  ex  literis  Magini  ad  Teng- 
nagelium.  Puto  idem  fuisse,  quod  Crabbum  (vid.  ann.  3),  et  ex  eo  alium 
Italum  movit,  ut  ajant,  aliquot  diebus  antea  fulsisse,  sed  non  esse  visam, 
dum  ad  conjunctionem  Jovis  et  Martis  d.  26.  Sept.  (Leovitio)  respiciunt; 
Altobellus  vero  ille  , de  quo  jam  dicebam,  ad  eandem  </  T| . J ex  Magino 
29.  Sept.  9.  Oct.  Consideratione  itaque  dignum,  si  ob  d 2[.  <$ , cur  non 
ipsissimo  die  et  loco,  sed  levissima  aliqua  intercedente  differentia?  An  hoc 
fortuitum? 

Pro  Byrgiana  distantia  ab  Aquila  non  spondeo,  ego  9.  Febr.  inveni  45°  44'. 

Cum  scriberem  quantitatem  diametri  Novae,  incidit,  incredibile  futurum. 
Titubavi  igitur,  sed  confirmavit  me,  quod  plana  dimetientium  dupla  sunt. 
Hoc  certum,  majorem  Jovia  Novae  fuisse  diametrum. 

Color  fuit  pro  ratione  vaporum:  quo  profundius  enim  descendit  in 
vapores,  hoc  fuit  coloratior. 

De  nova  anni  96.  ais , tibi  nullam  tum  fuisse  necessitudinem  cum 
Tychone.  Quaero  ergo , quinam  tui  fuerint  in  astronomia  progressus , et 
quando  et  per  quos  ? 

Nihil  videtur  interesse  sive  novas  Deus  creaturas  quotidie  producat, 
sive  dimoveat  obstacula  visus.  Ubique  in  natura  aliquid  agitur.  Et  an 

non  quotidie  creat  omnia  per  Terram  nascentia,  certe  secundum  sacras 
literas  et  theologos  ? quibusdam  ex  nihilo  creat  animas  quotidie.  Tu  mira- 
cula miraculis  excusas,  stellas  esse,  non  tamen  visibiles.  Mihi  perinde  est, 
dum  sciam  fulgere  hoc  loco , quod  olim  non  fulsit , sive  sit  sive  tantum 
appareat.  Nec  quidquam  proficere  videris  disputando  a significatione  ad 
essentiam.  In  hoc  genere  non  sum  exercitatus.  Si  qua  physica  dici  pos- 
sunt, dixi  in  Opticis;  non  vero  de  ortu  sed  de  essentia  seu  quantitate 
materiae.  Hoc  ex  iis : Omne  opacum  est  illuminabile , omne  illuminabile 
visibile.  Si  ergo  fuit , et  opaca  fuit  et  visibilis  fuit.  Si  visibilis , at  non 
visa,  igitur  tecta:  quid?  non  ut  Luna  cum  Sole,  sed  e regione  etiam  illius? 
Quid  habet  commoditatis  Deus,  ut  potius  per  nova  corpora  significet  nobis 
quam  per  novas  quantitates  ? Ecce  alium  Dei  morem.  Corpora  sunt  sub- 
stantiae , motus  est  accidens,  non  erunt  pulchra  corpora  nisi  moverentur. 
Ut  igitur  moverentur  ob  accidens  hoc , creavit  Deus  in  illis  spiritum  mo- 
ventem, qui  est  maxime  substantia.  Ita  non  est  Deo  vile  accidens  creare 
vel  ordinare,  et  si  aliter  nequit,  ad  accidens  obtinendum  creat  substantias. 
Nec  superfluum  habet  quippiam  ita  faciens,  quia  creatum  abolere  itidem  potest. 

Sed  enim  non  est  artis  dicere  ea,  quae  sunt  extra  omnem  inquirendi 
aleam  posita:  ut  cum  ais,  esse  novam  loco  pristino,  at  non  videri.  Mihi 
sufficit  conjectura  haec  contraria,  quod  paulatim  minuantur,  igitur  evanes- 
cant. Item  cum  ais,  unam  vel  paucas  esse  novas,  et  translatione  caeca 
pro  alia  atque  alia  diversis  tamen  partibus  haberi.  Mihi  sufficit  scire, 
quandoque  duos  simul  fulsisse  cometas,  et  olim,  qui  unus  fuit,  in  duas  dis- 
cessisse partes.  (Comp,  Vol.  I.  p.  665.)  Libenter  ergo  conjicio,  translatione 
loci  non  fieri. 

Ego  vero  non  longe  absum  a Cornelii  Geminae  philosophia,  qui  exi- 
stimat, inesse  unum  et  eundem  spiritum  -in  toto  universo  ixetanofjcpovvra 
quotidie,  qui  agat  dia  ro  kuXXiov  xai  pekuov,  et  noverit  quid  ex  qualibet  redun- 
danti materia  fieri  commodissime  possit;  propterea  sudorem  feminae  et  canis 
convertit  in  pulices  capitis,  in  pediculos,  rorem  in  bruchos,  erucas,  linum 
in  anguillas,  uliginem  in  ranas,  aquam  in  pisces,  terram  in  plantas,  cadaver 
in  vermes,  stercus  in  scarabaeos,  et  infinita  nova  ac  insolentia;  aeris  halitus 
in  dtaraTrovrag , aethereae  regionis  in  cometas  tandem  et  stellas.  Videas 
ubivis  existere  uliginosum  quippiam , quod  rationem  continet  seminariam, 
efficitque  specierum  varietatem,  ut  non  ex  cujusvis  arboris  foliis  quaevis 
eruca  nascatur,  sed  ex  singulis  fere  singulae.  Ille  vero  communis  totius 
mundi  spiritus  hoc  praestare  videtur,  ut  omnia  invicem  ordinentur,  accedant 
novae  creaturae  instrumenta  corporis  convenientia.  Si  nihil  viveret,  ipse 
totam  materiam  vivificaret,  ut  Terra,  si  nihil  moveretur,  ipsa  omnia  ad  se 
attraheret,  alia  propius  aliis.  Ut  igitur,  quia  in  me  est  anima,  propterea 
corpus  meum  jam  in  sublimi  est,  prostrandum  primum  atque  desereretur 
ab  hac  anima,  sic  etiam,  quia  jam  anima  in  me  est,  quae  dominatur  humo- 
ribus et  toti  moli  corporis,  quae  ex  multis  praecipue  uliginosis  constat, 
ideo  communis  ille  mundi  spiritus  formare  ex  meo  corpore  nihil  potest 
aliud.  Primum  autem  atque  aliquam  deseruero  particulam,  seu  intus  per 
debilitatem  intestinorum  et  recessum  animae  nascuntur  vermes,  seu  foris  in 
stercore  ascarides,  seu  in  ipsa  corporis  materia  plane  discedente  anima. 
Quae  igitur  terrea  sunt,  in  terram,  quae  aquea,  in  aquam,  quae  aerea,  in 
aerem  abeunt;  et  sic,  quae  aetherea,  in  aetherem,  seu  quae  uliginosa,  in 
animalcula  abeunt,  quae  postea  etiam  reliquas  materias  alimenti  loco  habent, 

Imo  vero  cum  nihil  pene  sit  in  toto  corpore,  quod  non  olim  vixit,  quod  non 
sit  quadamtenus  uliginosum,  nihil  etiam  est,  quod  non  abeat  in  animal, 
quaedam  citius,  quaedam  tardius,  ut  in  arboribus  antiquis,  prout  calor  ex 
animae  imperio  residuus  diu  vel  breviter  imperaverit  in  illa  materia.  Hic 
tamen  mihi  vide,  in  quas  dubitationes  me  hic  conjiciant  „virimagniw:  si  hoc 
est  perpetuum , ut  quidem  dignum  est  de  Deo  sentire , sic  esse  aptatum 
primitus  mundum,  ut  haec  tam  crebra  sint  etiam  pars  mundi,  n.  spiritus  et 
materierum  uliginosarum  opus  ordinarium  : ergo,  ajunt,  fortuitum  esse  con- 
cursum conjunctionis  magnae  et  stellae  in  loco  et  tempore.  Nam  toties 
jam  factum , ajunt , ut  essent  sidera  nova  in  locis  obscuris  et  temporibus 
obscuris ; quidni  ergo  et  semel  indicat  aliquam  stellam  loco  et  tempore 
illustri?  nam  in  infinito,  quae  est  contingentium  natura,  inesse  casus  omnes 
illustres,  paucos  aeque  ac  ignobiles  plurimos,  nec  causam  esse,  cur  prius  vel 
posterius , raro  an  saepe  unus  et  idem  revertatur.  Plane  et  aspectus  in 
ephemeride  quilibet  ex  sua  causa  oritur;  concurrunt  tamen  nullo  ordine, 
non  si  100000  annorum  duraret  mundus  reverteretur  eadem  series,  ut  est 
in  meo  Mysterio  (Cap.  XNIII).  Et  tamen  nullus  est  aspectus  ob  alium, 
quilibet  vero  ex  sua  causa.  Ita  hic  ortus  stellae  habet  causam  peculiarem 
physicam,  conjunctio  Saturni  et  Jovis  etiam  astronomicam. 

Venio  ad  literas  6.  (l6.)Febr.,  quas  geminis  exemplaribus  expressisti, 
quorum  alterum  de  Schele  nudius  demum  ad  me  misit , alterum  exemplum 
justo  tempore  est  redditum.  (Insunt  his  literis  observationes  Stellae  novae,  quas  ut 
Keplerus  certe  accipiat,  geminas  transmisit  Fabricius,  addens:  «literas  has  bis  descripsi,  ut 
si  forte  una  intercidat,  altera  certe  ad  te  veniat.11) 

Observandi  diligentiam  in  Te  summopere  commendo , idque  cum  alias 
tum  praecipue  quando  1j  in  ipso  pene  gradu  apogaei  Soli  opponitur,  quem 
spero  a te  observari,  et  accipio  grato  animo  quas  misisti.  Compensabo 
diligenter. 

Tycho  per  aestatem  anni  97.  nihil  observavit  discessione  facta  ex 
Huenna  Rostochium.  Itaque  non  exstat  Mercurii  observatio  Augusto  ejus 
anni.  In  meis  invenio  plane  nihil.  Toto  enim  96.  et  principio  97.  usque 
ad  12.  Aug.  97.  nihil  observavi  et  tunc  solum  ad  Martem  respexi. 

Ad  ultimas,  2.  (12.)  Apr.  scriptas:  Nova  mihi  etiamnum  heri  visa, 
et  quo  die  ista  scribo,  annus  circumvertitur  ex  quo  primum  est  visa  (10.  Oct.). 
Altitudo  in  meo  instrumento  18°  47',  sed  non  satis  constanter  ob  incom- 
moditatem mei  loci.  Nam  ex  quo  locum  pristinum , commodissimum  huic 
rei  sed  longinquum  mutavi,  infeliciter  procedunt  observationes. 

In  literis  Fabricii  per  annos  1606.  et  1607.  scriptis  pauca  deprehendimus  de  Stella 
nova.  Die  11.  (21.)  Jan.  1606.  scribit:  In  tractatu  meo  de  Nova  Stella  feci  quantum  potui. 
Tu  aliquando  exactiora  et  tersiora  ut  spero  nobis  dabis.  Ego  aliis  occasionem  praebere 
volui  meliora  scribendi  de  iis  rebus.  Legisti  haud  dubie  quorundam  ineptias,  observata  nulla.  — 
Deinde  „die  Paschae “ a.  1607 : librum  tuum  de  nova  stella  omnes  magno  desiderio  expectant. 

Brevi  post  accepto  hoc  Fabricii  monitorio  transmisisse  videtur  Keplerus  librum  suum 
(literae  desunt),  nam  1.  (11.)  Junii  gratias  agens  Fabricius  haec  dat  Keplero : De  nova 
Stella  tuum  conscriptum  librum  ante  biduum  accepi  Hamburgo,  cum  summa  voluptate  legi 
et  perlegi.  Quae  in  me  probas  aut  improbas , optime  cognovi.  Candorem  probo  , licet  in 
nonnullis  meam  mentem  non  videaris  plane  et  plene  assecutus  esse.  Parum  autem  refert 
illa  refellere  operose  ; tantum  enim  abest  ut  me  male  habeant  notata  asteriscis , ut  etiam 
gratias  tibi  habeam  pro  judicio  candido.  Perge  igitur  talibus  scriptis  illustrare  Uraniam, 
imo  Europam  vel  potius  orbem  Terrarum.  In  astrologicis  tamen  Suo  tempore  me  talem 
experieris,  qui  rationibus  firmissimis  assertiones  comprobare  possit.  Ego  enim  in  ea  potissi- 
mum astrologiae  parte  laboro,  ut  speciales  eventus  ad  verissimas  suas  causas  referam,-  direc- 
tionum profectionumque  modum,  ratiopem,  vim,  causas,  et  omnia  plenissime  deducendo  et 

demonstrando.  Haec  praecipua  et  nobilissima  est  astrologiae  pars.  Prima  pars  ex  situ  coeli 
domorum,  aspectibus  mutuis  et  similibus  multis  figmentis  conspurcata  est,  quibus  forte  ego 
minus  tribuo  quam  tu,  licet  interdum  ea  enixius  defendam  ut  veritas  patefiat. 

De  causa  diversitatis  hiemis  inter  1605.  et  1606.  in  Nova  Stella  quaedam  addidisti 
(cap.  XXVIII.).  Videntur  ea  non  dissentire  a ratione.  At  quid  dices  de  praeterita  hieme, 
quae  multo  mitior  fuit  ? Ego  eam  refero  ad  Novae  Stellae  effectum. 

Ego  scripsi,  hanc  stellam  pacem  significare  et  mirabilem  mutationem  in  imperio  ; certe 
illa  prae  oculis  est.  Exagitas  illud,  quod  Arietem  in  ortu  pro  Germania  ponam  occidente 
Sole  tempore  primae  apparitionis  Novae  , et  dices  , idem  in  omnibus  locis  non  fieri , certe 
ubicunque  tunc  temporis  Sol  occidebat,  ubi  Aries  oriebatur.  Quare  diligentius  haec  perpende, 
et  minus  offenderis  praedictionibus  meis.  Querelas  instituo  non  de  vicinis  Hollandis,  sed  de 
totius  Imperii  statu.  — Facis  in  Nova  Stella  mentionem  libelli  Luciani  de  astrologia  (cap.  V.); 
quaero  an  peculiarem  libellum  ediderit  et  ubi  impressus  sit  ? 

In  responsione  Keplerus  (d.  1.  Aug.  1607),  nondum  his  acceptis  posterioribus  literis, 
ad  priores  respiciens,  sic  exorditur:  Literas  Fabricii  mei  20/30.  Januarii  scriptas 
initio  Martii  cum  recepissem , percurri  raptim.  Heu  me  miserum , nulla 
Saturni,  nulla  Jovis,  nulla  Martis  observatio  hoc  anno!  At  ego  in  Fabricium 
respiciens  stertebam,  praetermissis  stellis,  praesertim  cum  instrumenta  mea 
duos  poscant  observatores,  ego  vero  sim  solus.  Praeterea  nec  legisti,  quae 
de  Stella  deque  Stellae  praedicatore  Fabricio  scripsi,  nec  ego  in  praesens 
exemplaria  quae  mittam  habeo.  De  reliquis  quaestionibus  alias  . . . Respon- 
debo successive.  Vale  et  observationes  Saturni,  Jovis,  Mercurii  mitte. 
Ex  responsione  Fabricii  d.  d.  27.  Febr.  v.  st.  1608,  haec  tantum  huc  referenda  sunt: 
Scias,  me  literas  tuas  una  cum  libro  de  Nova  Stella  in  Augusto  praeterlapsi  anni  Hamburgo 
accepisse.  At  librum  Cancellarius  apud  se  retinuit  et  generoso  nostro  Domino  perlegendum 
dedit,  a quo  nondum  habere  potui.  Interim  tamen  ab  alio  exemplar  mutuatus  sum  et 
cursorie  perlegi,  donec  meum  exemplar  accepero.  Ago  tibi  pro  libro,  Uranico  sc.  munere 
mihi  longe  gratissimo,  et  pro  animo  benevolo  maximas  gratias,  praesertim  quod  honorificam 
mei  in  eo  libro  mentionem  feceris.  Ego  simili  occasione  aliquando  me  gratum  demonstrabo. 

De  cometae  proximi  apparitione  te  probe  cognovisse  nequaquam  dubito.  Consigna- 
veram aliquas  meas  in  eo  habitas  observationes,  quas  tamen  nunc  auxi  pluribus,  ut  in  scheda 
videbis  (haec  scheda  deest).  Ego  primum  17.  27.  Sept.  matutino  tempore  illum  observare 
incepi;  dicunt  illum  jam  tum  ante  14  circ.  dies  ab  aliquibus  visum  fuisse,  sed  nihil  certi 
mihi  constat.  Tu  si  quid  habes  de  ejus  prima  apparitione,  quaeso  cum  observationibus  tuis 
mihi  communices.  Constitueram  in  Decembri,  calculo  subducere  cometicas  observationes,  sed 
prolapsus  sum  per  aliquot  dierum  continuas  calculationes  in  tantam  cerebri  debilitatem,  ut 
omnino  ab  eo  tempore  abstinuerim  ab  operosis  calculationibus.  Exemplar  mei  Calendarii 
mitto.  Prognoses  praeterlapsi  et  hujus  anni  tuas  avide  exspecto. 

Sub  finem  harum  literarum  promittit  Fabricius,  «proxima  occasione  mittam  omnes 
observationes  superiorum  et  Mercurii11,  et  Mercurii  misit  d.  2.  12.  Oct.  1608.  (vid.  Opt. 
p.  107),  nec  non,  monitus  a Keplero , Stellae  novae  et  Jovis,  quas  adjunxit  literis 
d.  12.  22.  Mart.  1609.  datis,  addens:  quo  saepius  scripseris,  eo  diligentius  in  contempla- 
tionibus Uranicis  progredior  ; destitutus  vero  haereo  in  latebris. 

Nova  stella  distat  a bor.  cornu  X • • 26°  36'  Pro  statione  I)  19.  Dec.  post  occasum  Solis: 


I)  a bor.  cornu  "f  . . 11°  43' 

ab  Aldebaran . . 28.  42. 

die  27.  Dec.  Vesperi. 

2(.  et  Aldebaran  . . 28.  47. 

1 609.  4.  Jan.  hora  7.  vespertina.' 

Ij.  et  Aldebaran  . . 28.  21. 

„ bor.  cornu  "f  .11.  42. 


mandib.  Ceti  . .12.  52. 

praeced.  genu  Oph.  43.  51. 

Aldebaran  . . . 38.  54. 

Pro  § Solis  et  Jovis  1608.  23.  Oct.,  cum  Mars 
paulo  ante  medium  coeli  esset : 

% a Capella  ....  42.  15. 

„ bor.  cornu  X . . 14.  12. 

In  aliis  propter  obscuritates  continuas  nihil  commode  praestare  potui.  Ceteras  misi 
antea  in  Octobri.  Saturnus  diu  delituit ; nondum  vidi.  Mercurius  nunc  in  dies  prodibit. 

Nova,  Corollarii  loco.  (Comp.  Vol.  I,  504.) 

Cum  5.  Feb.  I)  et  c?  futuram  observarem,  animadverti  in  Cete  stellam  insolitam, 
quam  statim  observavi.  Cum  in  globo  quaererem  distantias,  vidi  eas  convenire  ad  locum 
stellae  in  globo  annotatae,  quam  anno  96.  in  Aug.  et  Sept.  observavi,  quae  ab  eo  tempore 
a me  visa  non  erat.  Res  mira.  Testor  Deum  me  ita  bis  diversis  temporibus  vidisse  et 
observasse,  et  quod  notandum,  Jupiter  fere  ad  eundem  locum  pervenerat,  in  quo  anno  96. 
erat.  Non  possum  satis  mirari  Dei  Opera  admiranda,  et  vides  hinc  mi  Keplere,  meam  de 


604 


Literae  Kepleri  aliorumque  mutuae 


novis  stellis  et  cometis  sententiam  esse  veram,  quod  non  de  novo  creentur,  sed  priventur 
saltem  interdum  lumine  et  sic  cursus  suos  nihilominus  perficiant.  Quando  vero  Deo  visum 
fuerit,  nobis  aliquid  praeter  ordinem  significare,  accendit  illa  corpora  invisibilia,  ut  appareant 
et  in  publicum  prodeant.  Ego  puto,  me  non  falso  conjectasse  antea  de  istis  corporibus  aethereis. 

In  fine  Februarii  adhuc  vidi,  nunc  ob  Lunae  radios  animadvertere  non  potui.  Quaero 
an  vos  eam  quoque  videritis  aut  quemquam  observasse  audiveritis  ? Sententiam  tuam  de  his 
scire  aveo.  Res  mira  et  vera.  Locus  ejus,  ut  in  tractatu  Germanico  de  nova  stella 
scripsi,  in  25°  47'  y,  lat.  aust.  15°  54'.  — 

Haec  sunt,  quae  de  stella  in  Serpentario  Keplerus  cum  Fabricio  egit,  ea,  quae 
stellam  in  Cygno  attinent,  infra  sequentur. 


Jam  ad  alios.  Melehior  Jostelius  d.  12.  Dec.  1604.  haec  dedit  Keplero  : Novae 
stellae  locum  accurate  a vobis  10.  Oct.  (st.  n.)  observatum  fuisse  memoravit  mihi  D.  D. 
Polycarpus,  id  quod  gratissimum  mihi  fuit.  Die  27.  Sept.  st.  n.  cum  navi  irem  Witebergam 
vesperi  J ),  1j,  !(.,  (3  conspexi  nullumque  adhuc  aderat  novum  sidus.  Primum  autem  illud 
vidi  Dresdae  in  vindemia  d.  21.  Oct.  st.  n.  Erat  distantia  ejus  a % ad  oculum,  quae 
distantia  caudae  et  pectoris  Cygni.  Nisi  molestum  fuerit,  observationem  unam  atque  alteram 
mihi  communicetis  rogo  ; diu  enim  a domo  absum.  Constabunt  vobis  mea  vicissim  quovis 
tempore  officia.  Bene  vale. 

Christ.  Hegulontius  (Heydonus,  comp.  I,  375)  pridie  Non.  Feb.  1605.  sic:  Non 
abs  re  duximus,  serio  boc  a te  contendere,  ut  observationes  proprias  novi  istius  phaenomeni 
nobis  impertiri  non  gravereris,  quod  quidem  a nobis  conspectum  est  anno  superiore  d.  3.  Oct. 
st.  v.  post  occasum  Solis.  Neque  quem  unquam  observare  potui  motum  aliquem  habet  pro- 
prium ; sed  raptu  primi  mobilis  circumductum  semper  adhuc  immotum  haesit  inter  17  et  18° 
Sagittarii,  lat.  sept.  ab  ecliptica  vix  2°  obtinens.  Quam  praecipue  ob  causam,  tum  etiam 
quia  ab  eisdem  fixis  semper  eandem  intercapedinem  servare  animadvertitur,  vix  ulla  parallaxis 
illi  competere  potest.  Hoc  tamen  maxime  notatu  dignum  accidit,  quod  quantitas  ejus  sensim 
minuitur.  Nam  cum  in  prima  fulsione  et  magnitudine  et  claritate  luminis  nec  non  forte 
radiorum  vibratione  ipsum  Jovem  (a  quo  non  longe  tum  abfuit)  superare  visum  est , hodie 
Spicam  Yirginis  tantum  adaequare  cernitur,  adeo  ut  (quantum  conjectura  assequi  possumus) 
paulatim  in  dies  decrescat,  donec  tandem  omnino  evanescet;  nisi  forte  magis  veritati  con- 
sentaneum videbitur  (quod  et  tibi  non  admodum  displicere  alibi  perspicio),  phaenomenon  boc 
quemadmodum  illud  1572.  altius  quotidie  ascendendo  in  ipsum  coelum  tandem  ab  oculis 
nostris  se  omnino  recepturum  fore. 

His  Keplerus  respondit : De  stella  nova  edidi  tumultuaria  opera  breve 
scriptum  Germanicum.  In  latino  adornando  pleniori  lente  progredior;  spero 
me  tibi  satisfacturum.  Plurimis  per  Europam  die  a te  dicta  3.  13.  Oct. 
coepit  illucescere.  Pragae  30.  Sept.  vel  10.  Oct.  nondum  fulsit.  De 
29.  Sept.  (9.  Oct.)  dubius  sum.  Italus  quidam  sibi  visam  affirmat,  Maest- 
linus  negat  (v.  s.  p.  582).  In  17°  41'  **  inventa  est  diversorum  consen- 
tientibus observationibus  cum  lat.  bor.  1 0 56'.  Locus  perpetuo  idem. 
Quantitate  hodie  cedit  genubus  Serpentarii.  Ex  his  verbis  apparet,  scriptas  esse 
has  literas  c.  initium  Augusti  1605.  In  manuscr.  dies  deest.)  De  ascensu  ejus  in 
aetherem  non  ausim  certi  quid  statuere , nisi  quod  non  absurdum , consumi 
illam  quae  orta  fuit,  si  bene  naturam  novi.  — 

Nicolaus  a Yicken  („S.  C.  Majest.  dapifer11)  haec  ad  Keplerum  dedit:  Nob.  et 
Clar.  Vir,  amice  multum  observande ! In  multis  quibus  interfui  colloquiis  de  Stella  Nova 
a te  in  17°  43'  y?  observata,  varia  doctorum  virorum  de  eadem  audivi  judicia.  Quidam 
enim  motum  planetarium  vel  planetarum  instar  Stellae  Novae  tribuerunt ; in  qua  sententia 
David  Herlicius  est , ut  ex  transscripto  impresso  exemplari  videre  est.  Quidam  autem , ut 
D.  Joacb.  Tanckius , professor  in  Acad.  Lipsiensi , qui  te  multa  salute  impertire  petiit , cui 
ego  assentior , nullum  eidem  motum  tribuunt.  Quae  diversae  sententiae  fecere , ut  tuum, 
cujus  in  hac  re  mihi  satisfaciet,  judicium  exquisitissimum  expetere  cogar.  Amice  igitur  te 
rogatum  velim,  ut  absque  mora  per  hunc  tabellarium  non  solum  quid  de  scripto  Herlicii  sed 
etiam  Krabbeni  a Munden  observationibus  sentias,  mihi  significare  velis.  &c.  Lips.  11.  Dec. 
1605.  (Kepleri  responsio  deest.) 


de  Stella  Nova. 


605 


De  ortu  Stellae  novae  Keplerus  Sculteto  haec  refert: 

Viro  amplissimo  et  clarissimo  Domino 
Bartholomaeo  Sculteto 

Reipublicae  Gorlicianae  Consuli.  Domino  meo  colendo  Salutem  et  Officia. 

Clarissime  Vir.  Cum  nuper  officii  causa  invisissem  D.  D.  Schwalbium 
vestrae  reipublicae  medicum,  is  mihi  plurima  et  jucundissima  de  Excellentiae 
Tuae  dignitate,  auctoritate,  studiorum  oblectationibus  et  felici  atque  longaeva 
senecta  recensuit  meque  permovit  suis  adhortationibus,  ut  ad  Excellentiam 
Tuam  scriberem. 

Agnosco  Exc.  Tuae  prudentiam  et  cautionem  in  fide  adhibenda  longo 
rerum  usu  et  tot  jam  variis  hujusmodi  rumoribus  exercitatam.  Ceterum, 
quod  attinet  praesentem  rumorem'  is  verus  est.  Visa  est  nova  stella  in 
Hispania,  Italia,  Boliemia,  Alsatia,  Ostfrisia  eodem  tempore;  quae  die 
8.  Oct.  non  fuit,  die  10.  fuit.  Illa  non  fuit  Saturnus,  Jupiter  aut  Mars, 
quia  omnes  tres  juxta  illam,  et  haec  quarta  major  omnibus  visa  est.  Ob- 
servando compertum  sextantibus  Tychonicis  ad  distantias  a fixis,  ut  Aquila, 
capite  Ophiuchi,  genu  Serpentarii,  corde  Scorpii,  humero  Sagittarii  adhibitis, 
illam  haerere  in  17°  41'  /,  latit.  1°  55'  bor.  Cum  autem  tum  Sol  fuerit 
in  18°  ergo  neque  Venus  neque  Mercurius  hic  esse  potuit,  quia  nun- 
quam ad  60°  distantiam  a Sole  discedunt.  Occidit  heliace  inter  16.  et 
23.  Novembris.  Orta  est  heliace  24.  Dec.  Major  Jove  fuit,  jam  minor 
Saturno  est , qui  proxime  illam  stat.  Loco  non  movetur , ne  ad  unicum 
quidem  minutum.  Die  9.  Dec.  Sol  ad  ipsam  venit,  die  13.  Saturnus, 
23.  Mercurius,  24.  25.  Jan.  Venus  super  illam  transiit.  Itaque  confirma- 
tissima res  est,  quod  gratum  fore  putavi  Excellentiae  Tuae. 

Vale  feliciter  et  me  Tychonicorum  studiorum  summum  amatorem 
amare  incipe. 

Pragae  20.  Febr.  1605. 

Tuae  Excellentiae 

officiosissimus 
J.  Keppler, 

Kais.  Maj.  Mathematicus. 

Causa  perscriptarum  harum  literarum  ad  antea  ignotum  virum  patet  ex  ultimis  Kepleri 
verbis.  Tychoni  diuturna  conjunctus  erat  amicitia  Scultetus,  et  forte  ille  quem  dicit  Keplerus 
medicus  Gfirlicensis  senem  illum  bene  meritum  in  laetitiam  conjicere  voluit  literis  his  a socio 
quondam  studiorum  amici  Tychonis  ejusque  successore. 

Quae  de  vita  Sculteti  constant,  haec  sunt:  natus  est  anno  1532,  mathematicam  docuit 
Lipsiae  et  Wittebergae  secutus  praeceptorem  Homelium,  dein  Goerlicium  transgressus  con- 
sulis fungebatur  munere,  et  non  omissis  prioribus  studiis  operam  etiam  posuit  in  conficiendis 
instrumentis  astronomicis.  Anno  1572.  emissum  est  opus  ab  eo  conscriptum  de  horologiis 
(Gnomonice  inscriptum),  adhibitis  Homelii  manuscriptis  relictis.  Observationes  suas  de  cometa 
anni  1577.  publici  juris  fecit  in  libro  inscripto  : „Cometae,  anno  humanitatis  1577.  a 10.  Nov. 
per  Decembrem  in  13.  Jan.  anni  sequentis,  55  diebus  in  sublunari  regione  apparentis  de- 
scriptio. Goerl.  1578,“  deque  eo  pluribus  agit  Tycho  in  opere:  De  mundi  aetherei  recen- 
tioribus  phaenomenis  liber  secundus.  Uranib.  1588.  Teste  Joecherio  confecit  chartas 
quasdam  geographicas,  edidit  epistolam  Tychonis,  scripsit  „vitam  Christi  et  Apostolorum11, 
Calendarium  perpetuum  &c.,  et  mortuus  est  16 14. 

Desumsimus  Kepleri  literas  e Meisteri  Annalibus  Goerliciensibus  moniti  per  Scheube- 
lium,  qui  has  literas  in  Bibliographia  sua  astronomica  quasi  separatum  refert  librum  Kepleri. 

Librum  suum  misit  Keplerus  Maximiliano,  Archiduci  Austriae,  his  additis  literis: 

Serenissime  Archidux,  Princeps  Clementissime.  Alter  jam  annus  agitur 
ex  quo  Ser.  Ceis.  Tua  per  procuratorem  suum  Vischerum  mihi  clementissime 
mandavit,  ut  si  super  stella  nova,  quae  tunc  fulgebat,  praeter  vernaculum 

illud  scriptum,  quod  tunc  transmiseram,  amplius  aliquid  commentarer,  eo 
Ser.  Ceis.  Tuam  impertirer.  Etsi  itaque  non  modicum  temporis  abiit,  ut 
quicquid  hujus  jam  est,  id  novitatis  gratiam  perdidisse  videatur:  tamen  illud 
est  Ser.  Cei.  Tuae  mandatum  clementissimum,  liberalissimo  munere  exor- 
natum, ut  meum  qualecunque  hoc  scriptum  transmittendum  et  Ser.  Cei.  Tuae 
cum  veneratione  justissima  offerendum  videretur.  Moras  libellus  ipse  ex- 
cusat. Stella  num  extincta  sit,  non  ante  Martium  hujus  anni  sciri  potuit. 
Ex  eo  tempore  ad  nundinas  vernales  angustius  fuit  spatium,  quam  ut  totum 
libellum  perficere  possem.  Aestas  vero  haec  quae  non  exhibuit  impedimenta? 
Itaque  vix  ad  Idus  Septembres  archetypum  perfeci  et  Francofurtuin  com- 
mendavi: tandemque  ante  triduum  exempla  impressa  nactus  fui.  Ser.  Cei. 
Tuam  humillime  oro,  ut  et  has  moras  et  scripti  tenuitatem  pro  innata  Regia 
virtute  boni  consulat : auctorem,  vero  coepta  clementia  protegere  non  dedig- 
netur.  Ser.  Ceis.  Tuae 

humillimus  servus 
./.  Keplerus. 

Simili  ratione  adit  Keplerus  Georgium  Fridericum  Marchionem  Badensem,  librum 
suum  ipsi  transmittens , adjuncta  hac  epistola  dedicatoria , quam  latine  versam  exhibet 
Hanschius  p.  401  : 

E.  F.  G.  Seind  meine  unterthanige  arme  Dienst  jeder  Zeit  bevor. 
Gnadiger  Fiirst  und  Herr,  weil  E.  F.  Gnaden  vor  ungefahrlich  6 Jahren, 
damalen  Sie  zu  Prag  anwesend  waren,  Ihr  Fiirstliche  Hochlobliche  Neigung 
zu  des  Mathematici  studiis  in  dem  spiiren  lassen,  dass  Sie  die  astronomica 
instrumenta  weiland  des  hoch  beriihmten  Tychonis  Brahe  seeligen  in  Per- 
sona besichtiget,  und  mich  um  eins  und  andern  Nutzen  und  Gebrauch 
gnadig  besprochen,  auch  gegen  meiner  geringen  Person  sich  aller  furst- 
licher  hoher  Gnaden  vernehmen  lassen;  hab  Ich  nit  unterlassen  wollen, 
E.  F.  Gn.  bey  gegenwartigen  Iro  Secretario  aus  unterthanigem  dankbarem 
Gemut  ein  Exemplar  meines  vom  Neuen  Stern,  der  anno  1604,  1605, 
1606,  geleuchtet,  in  Truckh  verfertigten  Buches  gehorsamlich  zu  iiberschicken  : 
und  diss  sonderlich  auch  desswegen,  weil  jiingst  verschinen  15/25.  Septem- 
bris abermahl  ein  Comet  oder  Barthstern  unter  der  himmlischen  Wage 
erschinen,  welcher  schnelles  Lauffs  dem  Mond  gleichens  in  circulo  magno 
strakhs  auf  den  Ort  des  Himmels  zuscheusset,  an  welchem  der  vorbesagte 
neue  Stern  geleichtet,  und  endlich  wider  verschwunden,  inmassen  E.  F.  Gn. 
zum  Theil  auss  dem  ins  Buch  gehorigen  Khupfer  bey  der  Rotten  Lini 
(den  Lauf  des  Planeten  deutend),  abzunemen  und  zu  ersehen  haben. 

Ob  nun  seine  Bedeuttung  so  schlecht  ais  sein  Schwanz  (ais  .welcher 
fast  ubel  zu  ersehen  ist)  oder  von  disser  congruenz  wegen  mit  dem  neuen 
Stern  hoch  und  wichtig  sey,  oder  was  die  betreffe,  stell  Ich  Gott  haim. 
Allein  will  Ich  von  dem  Allmachtigen  bitten,  dass  er  diess  Jahr  E.  F.  Gn. 
und  Allen  Protestierenten  Fiirsten  welle  gedeien  lassen  zu  einer  Aufmunte- 
rung  und  Warnung  vielerley  andauernden  Uebel  in  Deutschland  (allda,  wie 
auch  in  Ungern  und  Frankhreich  der  Comet  gleich  anfangs  verticalis  ge- 
wesst),  sonderlich  aber  der  Ursache  alles  sollichen  Uebels,  so  meinem  ein- 
feltigen  Verstandt  nach  aus  zuviel  Frechheit  und  Muetwillen  des  gemeinen 
Yolks,  theils  auch  der  jungen  unerfahrenen  und  zum  Regieren  nit  so  tiich- 
tigen  (wie  zum  Lehren)  Kirchendiener  mit  fiirstlicher  V-orsichtigkeit  so  viel 
moglich  zu  begegnen,  damit  wir  nit  mit  eigenem  Verschulden  der  wuhtenden 
und  uebel  gehaltenen  Begierd  etlicher  Leute , den  Friden  in  Deutschland 

aufzuheben,  das  Thor  aufmachen  und  Vorwand  an  die  Hand  geben  ; dessen 
Icb  desto  rnehr  Sorg  trage,  werl  circulus  magnus  cometae  in  horizonte  positus 
zeigt  altitudinem  poli  411/,  °,  unter  wellchem  Rom  und  ein  grosser  Theil 
Hyspaniae  gelegen  und  stelt  den  25.  Grad  des  Wassermanns  mitten  an 
Himmel,  welcher  dem  jetzigen  Babst  Paulo  V.  in  ascendente  stehet. 

Regere  ecclesiam  est  munus  episcopale.  Principes  protestantes  regunt, 
quilibet  regit  ecclesiam  suae  ditionis,  ergo  Principes  exercent  munus  epis- 
copale. Derweil  aber  fehlet  man  zu  beyden  Seiten.  Die  bestellte  Lehrer 
etliche  confundiren  das  Lehrampt  und  Regierampt,  wollen  Bischoffe  seyn, 
und  haben  einen  unzeitigen  Eiffer,  damit  sie  Alles  ubern  HaufFen  stossen, 
trotzen  auf  Irer  Fursten  Schutz  und  Gewalt  und  fuhren  dieselbigen  offter- 
mahls  auf  gefebrliche  praecipitia. 

Diss  hat  uns  in  Steyermarkht  vor  langer  Hand  ins  Verderben  gebracht. 
Hingegen  aber,  weil  es  bey  etlichen  HerschafFten , wollche  de  facto  das 
Bischoffliche  Ampt  vertretten,  am  Gaist  der  Einigkait  und  Band  der  Lieb 
mangelt , sehen  auf  kheinen  Nachpauren  oder  infirmiores  Ecclesias.  Man 
hatt  uns  offtermals  in  Steiermarkht  wol  bescbeidenere  exemplarischere  Leutte 
zuschickhen  khonnen , oder  in  Universitaten  der  Jugend  Weiss  und  Weg 
zeigen  mogen,  wessen  man  sich  in  so  geferlichen  Orthen,  ohne  Verletzung 
des  Gewissen  und  zu  erweissung  der  gebotenen  Schlangenweissheit , zu 
verhalten  habe,  damit  die  Herscbafft,  so  anderes  Glaubens,  nit  verunruiget 
werde. 

Bitt  E.  F.  Gn.  gehorsamlich , mir  diesen  Fiirwitz,  darein  mich  der 
Comet  oder  vielmehr  das  Buch  Jacobi,  Probsten  zu  Stainez  in  Steyr 
von  derselbigen  Reformation,  und  das  Exempel  des  Lutherthumps  ausszu- 
reissen  manniglich  darin  furgeschrieben , gebracht,  gnadig  zu  guet  halten, 
und  mich  in  beharrliche  fiirstliche  Gnaden  zu  halten. 

Gegeben  in  Prag  den  10.  Oct.  N.  St.  im  Jahr  1607. 

E.  F.  Gn.  Underthaniger  und  Gehorsamer 
Johann  Khepler. 

Regi  Angliae  Jacobo  librum  misit  suum  Keplerus  bis  additis  literis: 
Serenissime  et  Potentissime  Rex. 

Domine  Clementissime. 

Si  qua  est  affectus  infirmitas  ex  justissimo  gaudio  profecta,  quae  tenues 
homulos  literis  operantes  impellit  ad  ambiendam  gratiam  Regum  doctissimi 
et  sapientissimi : ea  fateor  animum  votaque  mea  jam  diu  fuisse  pertentata. 
Repressit  me  tamen  hactenus  modestiae  respectus ; ut  occasionem  quam 
habui,  primum  per  Franciscum  Gansneb  Tengnaglium,  magni  illius  Tychonis 
Brahei  generum,  deinde  per  praesentem  ejus  viri  tunc  ministrum  ex  Britannia 
Pragam  excurrentem,  prudens  neglexerim. 

Interea  vero,  libello  meo  de  stella  nova  deque  Trigono  Igneo  ex  nun- 
dinis Francofurtensibus  recepto  et  cum  literatis  nonnullis  communicato, 
accidit  ut  hic  in  aula  Imperatoris  convenirem  Electoris  Saxoniae  Legatum 
J.  Georgium  Godelmannum,  atque  is  sermone  in  dictum  meum  libellum  de- 
flexo, ultro  nec  quicquam  prius  a me  admonitus  me  hortaretur : ut,  quia  a 
temporibus  Alphonsi  Arragonensis  non  habuerit  S.  Mte  Vestra  doctiorem 
Europa  Regem,  et  quia  stellae  novae  consideratio  Regum  propria  sit,  deni- 
que quia  libellus  causam  agat  astrologiae,  quam  S.  M.  Vra  generali  quadam 
censura  notasset,  et  quod  tituli  emblema  indicat,  preciosa  nonnulla  grana 

e foetido  fimeto  collegerit:  libelli  exemplar  ad  S.  M.  Vam  transmitterem: 
polliceri  quippe  se  quodammodo  audere,  rem  fore  S.  M.  Vae  non  ingratam : 
Eainque  admonitam  hac  diligenti  distinctione  inter  nugas  astrologicas  et 
naturam  rerum,  quam  in  libello  meo  proposui,  procul  dubio  et  Ipsam,  divisa 
censurae  suae  sententia,  secum  paulo  liberalius  de  sympathia  naturae  sub- 
1 unaris  cum  harmoniis  coelestibus  statuturam.  (Proferebat  exemplum  ex 
Ipsius  S.  M.  V.  libro  de  Sagarum  examine : cum  enim  experimentum  illud 
per  natatum  in  aquis  plerique  omnes  suspectum  habeant : inventam  tamen 
esse  a S.  M.  V.  rationem  ceteris  inopinatam , qua  experimenti  firmetur 
auctoritas.  Quanto  magis  idem  sperandum  circa  nonnulla  experimenta 
astrologica:  ubi  non  ut  in  jam  allegato  exemplo  ad  sacra  adque  ipsum 
Deum  immediate,  sed  ad  quaedam  naturae  arcana  hactenus  vel  in  solidum 
neglecta  vel  praepostere  perpensa  provocatur.)  *) 

Quod  amplissimo  viro  placuit,  cum  id  a multo  jam  tempore  facturirem, 
id  hac  vice,  Serenissime  Rex,  effectum  dedi : libellum  hunc  per  praesentem 
Caesaris  Procuratorem  ad  S.  M.  Vam  venerabundo  animo  transmitto 
Eique  ex  eo  potissimum  Caput  7.  8.  9.  10.  28.  29.  astrologiae  causa 
commendo ; nam  ex  2.  3.  4.  5.  6.  tituli  lecti  sufficient.  Ad  considerationem 
vero  stellae  ipsius  et  stupendarum  circumstantiarum  Caput  1.  et  typus 
Capitis  14.  folio  76,  itemque  Capita  25.  26.  27.  quaestionum  gravissimarum 
et  quae  meum  captum  superant  plenissima,  denique  Caput  30.  proprie  per- 
tinent. 

Nec  plura  nisi  ut  Sae  Mi  Vae  me  meaque  studia,  quae  super  magni 
illius  Brahei  observationes  exstruo,  quam  potest  fieri  diligentissime  et  obse- 
quiosissime commendem. 

Faxit  Deus  Opt.  Max.  ut  S.  M.  Va  ea  felicitate  Britanniam  gubernet, 
ne  unquam  negotiorum  mole  oppressa  philosophiae  valedicere  cogatur. 
Idem  S.  M.  Vae.  studia  incepta,  imperia  cogitationesque  ad  Ecclesiae  suae 
difficillime  renascentis  tranquillitatem  emendationemque,  ad  Reip.  Christianae 
incolumitatem,  et  subditorum  regnorum  salutem  dirigat. 

Sacrae  Majestatis  Vestrae 

obsequiosissimus  et  subjectissimus 
J.  Kepler, 

S.  Caes.  Mtis  Mathematicus. 

Exemplar  libri,  Regi  transmissum  sic  inscripsit  Keplerus  : 

Regi  i)liiI»§oplian(i 

Philosophus  serviens 
Platoni  Diogenes 
Britannias  possidenti 
Pragae  stipem  mendicans  ab  Alexandro 
E Dolio  conductitio 

hoc  suum  philosophema  misit  et  commendavit. 

Finem  faciat  harum  literarum  praefationisque  nostrae  ipsius  „ Judicium  Kepleri 
Astrologicum“  quod  „de  effectibus  Novae  Stellae41  ad  Imperatorem  Rudolphum  per- 
scripsit. Adscripsit  Keplerus  huic  «judicio44 : Exemplar  scripti  quod  obtuli  S.  C. 
Mti  anno  1606.  mense  Majo. 


*)  (Cancellis  inclusa  ipse  Keplerus  delevit.) 

Augustissimo  atque  Invictissimo  Romanorum  Imperatori 

Rudolplio  II. 

Joannes  Keplerus. 

De  Motu  Veneto. 

Augustissime  Imperator. 

Saepe  declaravi,  me  non  existimare,  quod  coelum  se  particularibus  cum 
voto  immisceat.  Sed  tamen,  quia  jubeor,  dicenda  est  ab  initio  sententia 
astrologorum. 

Stella  nova  effulsit  in  Sagittario.  Urbs  Venetorum  refertur  sub  Cancrum. 
Nihil  itaque  huic  motui  cum  Stella  Nova,  nisi  sub  generali  ratione  totius 
orbis  Terrarum.  At  contra  eclipsis  Solis  in  18°^  est  in  primo  quadran- 
gulo, Venetiae  etiam  sub  primo  quadrangulo  sc.  sub  Cancro.  Et  negotium 
hoc  videtur  inde  natum,  ex  quo  eclipsis  fuit,  scilicet  ab  Octobri  superiori; 
certe  sub  moderno  Pontifice  natum  est,  qui  nondum  annum  sederat.  Ergo 
eclipsis  Solis  ex  astrologorum  sententia  connexa  est  cum  hoc  negotio. 

Addo  ego  astronomicum  argumentum  probabile  ex  mea  sententia. 
Eclipsis  illa  fuit  totalis  in  mari  Tyrrheno  infra  Romam  et  per  Neapolim  et 
Calabriam  atque  Siciliam,  ut  et  per  confinia  Galliae  et  Hispaniae  montesque 
Pyrenaeos.  Significat  igitur  malum,  cui  implicentur  Gallus  et  patrimonium 
Petri  et  principes  Italici,  multo  vero  maxime  Rex  Hispaniarum  et  Venetiae, 
propter  iter  marinum  occidentis  et  orientis  eclipsi  subjectum,  illud  Hispani, 
hoc  Venetorum,- 

Igitur  ex  astrologorum  sententia  multa  sunt  argumenta  pro  Venetis 
contra  Pontificem. 

Primum  eclipsis  cadit  Venetae  urbi  non  in  medium  coeli,  non  in  horo- 
scopum aut  locum  Solis , sed  praecise  in  imum  coeli  et  oppositum  Solis. 
Nam  Venetiae  sunt  fundatae,  quando  Sol  in  sexto  Arietis  fuit  in  medio 
coeli,  Pontifex  vero  natus  est,  quando  Sol  fuit  in  quarto  gradu  Librae  prope 
locum  eclipsis,  praecise  in  opposito  loco  Solis  urbis  Venetiarum;  quod 
delectabit  astrologos. 

Deinde  apud  Venetos  Sol  exaltatur,  apud  Pontificem  cadit. 

Tertio  constellationes  mense  Aprili  et  Majo  anni  1606,  quando  exarsit 
contentio,  fuerunt  similes  constellationibus  urbis  Venetiarum.  Nam  fuit 
oppositio  Solis  et  Martis. 

Quarto  Saturnus  stetit  in  quadrato  Solis  utriusque.  Sed  hoc  non  est 
contra  Venetos,  quia  Sol  fuit  illis  in  fundatione  in  hujus  planetae  opposito. 

Quinto  Jupiter  tunc  fuit  in  28 n 29'  loco  eo,  quem  Saturnus  nas- 
cente Pontifice  obtinuit,  et  in  domicilio  Saturni,  ipse  peregrinus. 

Sexto  Pontifex  iste  natus  videtur  magnis  turbis , quia  fuit  oppositio 
magna  Saturni  et  Jovis  in  Leone  et  Aquario,  Sole  non  configurato,  quod 
facit,  ut  turbae  hae  magis  in  malum  inclinent.  Et  Saturnus  in  ^ fortior 
est  Jove.  Sic  medium  coeli  fuit  in  10°  **,  locus  conjunctionis  magnae,  quae 
fuit  1603.  Decembris  septimo.  Pontifex  habet  Martem  suum  in  signo 
Venetiarum,  quod  itidem  praedicabunt  astrologi.  Et  quia  © est  casus 
Martis,  significari  dicent  astrologi,  quod  bellum  contra  Venetos  non  bene 
sit  processurum.  Contra  Veneti  habent  Martem  in  quod  est  quidem 
detrimentum  Martis,  unde  Cardanus  dixit,  quod  Veneti  non  possint  esse 
felices  bellatores ; sed  tamen  eum  habent  in  loco  Solis  Pontificis,  ubi  Sol 
cadit,  et  in  loco  eclipsis.  Hinc  dicerent  astrologi,  quod  non  futurum  sit 
bellum  valde  magnum,  plus  tamen  nocituri  Veneti.  Et  quia  eclipsis  Ponti- 

fici  cadit  in  ipsissimum  locum  Mercurii  et  quadratum  Martis,  potior  est 
significatio,  quod  res  gerenda  sit  consiliis  et  calliditate. 

Octavo  Lucas  Gauricus  praedixit  Venetiis  imperium  usque  ad  annum 
1880.  Contra  ex  eo  themate  coelesti,  quod  tribuit  restaurationi  ecclesiae 
S.  Petri  a Julio  II.  Pontifice  augustissimo  institutae  anno  1506.  d.  18.  Aprilis, 
ponit  Gauricus  haec  verba:  „stellae  insalubres  cum  nodo  austrino  dispendia 
intolerabilia  denunciabant  et  inferent  ad  calcem  usque  virginei  partus  1571, 
vel  jam  tandem  ad  1608.“ 

Nono  non  est  contemnendum,  quod  Venetiis  nullum  omen  praecessit, 
sicut  anno  1571,  quando  instabat  amissio  Cypri,  arsenalum  conflagravit. 
At  Romae  non  ita  pridem,  initio  anni  1606.  vel  fine  anni  1605.  magna 
contigit  inundatio.  Ventus  vero  ille,  qui  fuit  circa  Pascha  1606.  communis 
fuit  toti  Europae,  signum  humidi  anni  secuturi. 

Decimo  si  quis  velit  ludere,  potest  id  per  eclipsin  Solis  proximam 
anno  1605.  Sol  significat  Romanum  Pontificem,  Luna  Venetos,  quia  est 
domina  maris,  et  Tureas,  Venetorum  patronos,  quibus  est  Luna  apud  astro- 
logos praeposita,  et  dominatur  in  Cancro,  signo  Venetorum.  Luna  igitur 
obscuravit  Solem  apud  nodum  ascendentem,  ipsa  nimirum  exaltabatur  cum 
Sol  caderet. 

Undecimo  directio  Solis  in  themate  Pontificis  est  ad  Saturni  quadratum 
hoc  ipso  tempore,  si  dirigas  per  itinera  diurna  Solis,  ut  ego  semper  soleo; 
quod  habetur  pro  malo. 

Hanc  igitur  ego  puto  astrologorum  sententiam  futuram,  qui  dominationem 
planetarum  defendunt.  De  certitudine  eventus  ipsi  viderint.  Mihi  quod 
erat  demandatum  negligendum  non  fuit.  Deus  tueatur  causam  justam  et 
uniat  vires  Christianorum  contra  communem  hostem  avertatque  conspirationes 
cum  hoste  ulteriores,  quibus  ipsa  porta  aperitur  ad  orbem  Christianum. 

Sa6  Cae  Mti  Vae 

subjectissimus  Mathematicus 
Joannes  Keplerus. 

His  addimus , vocem  „motum  Venetum"  significare  dissensiones  illas  celebres  inter 
rem  publicam  Venetiarum  et  Pontificem  Paulum  V.  anno  1605.  ortas,  quas,  celeberrimo  illo 
theologo  Paulo  Sarpi  Venetorum  res  gerente,  non  ad  votum  Pontificis  maximi  cessisse  con- 
stat, quem  eventum  Keplerus  haud  obscure  vaticinatur. 

Verba  Kepleri  saepius  repetita  : „quia  jubeor",  et:  „dicent  astrologi",  „ ex  astrologorum 
sententia"  &c.,  ea,  quae  initio  praefationis  et  alias  saepius  diximus,  vera  esse  iterum  testantur, 
Keplerum  astrologiam , qualem  Imperator  Rudolphus  et  plerique  eorum  cum  quibus  Keplero 
res  erat  colebant , minimi  habuisse.  Hic  quoque  repetendum  est , ut  in  aliis  sic  in  hoc 
doctrinae  genere  longe  superius  fuisse  Kepleri  ingenium  aequalium  somniis,  et  si  quid  astro- 
logicis  tribuerit,  id  tantum  in  causa  fuisse,  quod  res  ejus  privatae  et  ratio  muneris  ab  Impe- 
ratore ipsi  mandati  ita  postulaverint.  Hanc  nostram  sententiam  necessarie  probant  verba, 
quae  in  manuscripto  hujus  „judicii“  deprehendimus.  Argumento  quippe  decimo  primum  finem 
fecerat  Keplerus,  addens:  „Haec  ego  ad  mandatum  sic  ex  astrologis  conscripsi, 
quae  potissima  ex  parte  nihili  plane  facio.  Deus  tueatur  partem 
justam  et  faxit,  ne  Tureae  veniant  in  Adriaticum,  aut  Carni  desciscant  ad 
Venetos,  sed  jungat  vires  Christianorum  contra  communem  hostem.  “ 

Postea  mutato  consilio  haec  verba  obliteravit  addiditque  ea,  quae  textus  exhibet,  verba. 

Jam  proponentes  librum,  de  quo  huc  usque  egimus,  repetimus  quae  in  exordio  prae- 
fationis nostrae  diximus , Disputationem  „de  anno  Christi  natalitio",  quam  inscriptio  libri 
sequens  refert  quasi  huic  ipsi  libro  innexam , reliquis  Kepleri  operibus  chronologicis  sub- 
junctam esse. 

EPIGRAMMA  AUCTORIS  IN  EXORTUM  NOVAE  STELLAE. 

Martis  dum  pario  Rubentis  orbes: 

Natura  en  parit  aemulum  Ruborem. 

Dum  minas  pario  Rubentis  astri: 

Uxor  en  parit  Aureum  puellum. 

Ite  tristia  luminis  Rubentis 
Foeta  sidera  Bellici  tumultus: 

Yos  salvete  mei  Nigella,  verum 
Blanda  sidera  Lactei  puelli. 

Quod  natum  est  jubar,  occidat  vicissim : 

Yos  servet  bonitas  mihi  Tonantis  ; 

Donec  Armipotentis  Oviformes, 

Quos  pando,  cerebro  imprimatis  Orbes. 

3.  Decem,  anno  1604. 

J.  K. 

Cap.  I. 

VII. 

VIII. 

XI. 


XII. 

XIII. 

XIV. 

XV. 

XVI. 


XVII. 

XVIII. 

XIX. 

XX. 

XXI. 


Historia  Novi  sideris,  quod  annis  1604.  et  1605.  fulsit  in  Serpentario, 
per  circumstantias  suas  descripta. 

De  Trigono  Igneo,  ac  initio  de  primo  significatu  vocis  Trigonus. 

De  altero  significatu  vocis  Trigonus,  seu  de  Triangulatione  signorum. 

An  divisio  zodiaci  in  duodecim  partes  aequales  sit  naturalis , contra 
astrologos. 

An  nomina  signorum  sint  arbitraria,  an  vero  naturalia  et  significativa, 
contra  astrologos. 

Denominationem  Trigonorum  ab  elementis  non  esse  ex  rerum  natura, 
sed  ex  arbitrio  hominum,  contra  astrologos. 

Quae  causa  naturalis  signa  Zodiaci  trientibus  circuli  distantia  in 
unam  triplicitatem  copulet  ? ubi  ordo  periodorum  zodiaci. 

De  triplici  tatis  igneae  viribus  naturalibus  ; et  primo  de  conjunctionum 
efficacia  contra  Joannem  Picum  Mirandulae  Comitem. 

De  aspectuum  ceterorum  adeoque  et  trigoni  efficacia,  contra  eundem; 
ex  doctrina  harmonica,  cujus  hic  fundamenta. 

Quatenus  locis  signiferi  a planetarum  congressibus , qui  sub  iis  fiunt, 
aliquid  momenti  accedat:  ubi  plura  de  facultate  impressiva  rerum 
sublunarium. 

De  tempore  magnae  conjunctionis,  quae  principium  fecit  revolutae 
triplicitati  igneae ; ubi  observationes  trium  superiorum  annis  1603. 
1604.  habitae. 

Observationes  Novae  stellae,  annis  1604,  1605. 

Inquisitio  loci  veri  sub  zodiaco  Novi  sideris. 

De  constellatione  Serpentarii,  Serpentis  et  Scorpionis. 

Typus,  in  quo  summa  libri  ocularis. 

De  loco  hujus  sideris  in  mundi  diametro,  seu  de  immensa  ejus  a centro 
Terrae  distantia,  potissimum  in  hypothesibus  Copernicanis. 

Excusatur  immensitas  fixarum  in  Copernicani  hypothesibus ; ostenditur 
motuum  temperata  commensuratio , quae  Ptolomaicae  sententiae 
deest ; item  apud  eundem  origo  et  pulchritudo  proportionis  fixarum 
ad  mobilia;  ubi  simul  de  Novi  sideris  magnitudine. 

Probatur  a qualitate  luminis,  item  a quiete,  in  Ptolemaica  et  Braheana 
hypothesium  forma,  stellam  inter  affixa  sidera  stetisse. 

De  puritate  luminis,  coloribus  et  scintillatione  Novi  sideris  eorumque 
causis. 

De  materia  Novi  sideris. 

An  jam  olim  exstiterit  materia  corpusque  Novi  sideris. 

An  motu  recepta  sit  haec  stella  in  profundum  aetheris,  et  compro» 
batio  astronomica,  quod  fixarum  sphaera  finita  sit  etiam  in  hypo- 
thesibus Copernici. 

Cap.  XXII. 
XXIII. 

XXIV. 

XXY. 

XXVI. 

XXVII. 


XXVIII. 

XXIX. 

XXX. 


Materiam  Novi  sideris  fuisse  coelestem,  et  an  ex  via  lactea. 

Coeli  materiam  esse  alterabilem,  documenta  quinque  astronomica, 
praesertim  ab  eclipsi  anni  1605. 

De  efficiente  Novi  sideris,  ubi  mundus  probabiliter  facultate  aliqua 
naturali  instruitur. 

Comparatio  hujus  Novae  cum  illa  anni  1572.  et  cum  cometis;  ubi, 
an  caudam  habuerit. 

An  fortuito  concurrerit  sidus  hoc  cum  tempore  et  loco  conjunctionis 
magnae,  an  aliquo  consilio  ; sententiae  hodiernae  quatuor. 

Examen  positarum  opinionum ; ubi  de  materiali  necessitate,  de  casu, 
quid  is  possit , quid  non ; et  de  spiritibus  mundo  congenitis  et 
naturalibus. 

Pars  Altera,  quae  Erancofurti  prodit,  est  de  significationibus  vel 
naturalibus,  in  meteoris,  in  facultatibus  rerum  naturalium  adeoque 
et  hominis  ; denique  in  ipso  homine  ratione  utente : vel  etiam 
arbitrariis,  si  Dei  vel  sublimis  creaturae  ministrantis  consilio 
stella  ponatur  exhibita  mundo. 

D.  Rudolpho  II. 

ROMANORUM  IMPERATORI  SEMPER  AUGUSTO. 

p.  F.  p.  p. 

GERMANIAE,  HUNGARIAE,  BOHEMIAE  &c.  REGI.  ARCHIDUCI 

AUSTR1AE  &c. 

Cur  hunc  quoque  libellum,  Caesar  Augustissime,  quem  de  Nova  Stella 
scripsi,  sacratissimo  Majest.  Vrae  Nomini  potissimum  dicaverim:  ejus  rei 
causam  non  opinor  Majestati  Vrae  pluribus  explicandam. 

Praeterquam  enim,  quod  S.  Caes.  Majestati  Vrae  a studiis  mathema- 
ticis inservio  et  hoc  nomine  salario  fruor  liberali : accessit  etiam  clemen- 
tissimum  Majestatis  Vae  mandatum,  ut  in  observandis  et  describendis  stu- 
pendi hujus  miraculi  circumstantiis  omnem  operam,  curam,  diligentiam 
impenderem. 

Quid  igitur  potius  fuit  mihi  faciendum,  quam  ut  libellum  hunc,  etsi 
pudibundus  et  tenuitatis  conscientia  trepidus,  tamen,  ut  fidum  et  probum 
ministrum  decet,  in  Sac.  Caes.  Majestatis  Vae  conspectum  adducerem,  audi- 
turus an  quod  Majestas  Va  jussisset  recte  effectum  esse  censeret. 

Illud  potius  explicandum,  quae  causa  mihi  morae  tam  diuturnae,  ut 
cum  sidus  hoc  mense  Octobri  anni  1604  effulserit,  descriptio  haec  nunc 
demum  exacto  propemodum  integro  biennio  in  publicum  prodeat  ? Nam 
videri  potest  hujus  rei  explicatio  novum  argumentum  continere,  cur  libellus 
iste  S.  C.  Majestati  Vae,  uni  mortalium  praetereaque  nemini  fuerit  offerendus. 

Potui  quod  res  est  recensere,  stellae  finem  non  ante  Februarium  hujus 
anni  certum  fuisse:  quaeque  prima  hujus  libelli  parte  de  ea  scripta  et  dispu- 
tata sunt  astronomice,  physice,  metaphysice,  ea  sic  in  parato  fuisse,  ut 
praeteritis  vernalibus  nundinis  Francofurtensibus  prodire  potuerint,  nisi  me 
spes  adventuri  typographi  fefellisset.  De  significationibus  vero,  quas  altera 
parte  complexus  huc  usque  traxi,  scribere,  rem  esse  taediosam,  perplexam 
multisque  curis  et  anxietatibus  exercitam;  ut  animus  demonstrationibus 
geometricis  assuetus,  considerata  fundamentorum  vitiositate,  diutissime  instar 
jumenti  pertinacis  restitet:  donec  plagis  et  verborum  probris  adactus  pedem 
in  hac  lacuna  ponat.  Verum  non  hoc  jam  obtendam,  sint  illa  suo  loco: 
ad  jucunda  magis  vertar. 

Eloquar  autem  an  sileam?  Ignoscat  quaeso  S.  C.  Majest.  Va  , si  cum 
Ejus  negotiis  gravissimis  et  maxime  seriis  ego  minuta  quaedam  comparo. 
Nullum  unquam  coelegte  thema  genethliacum  tam  pulchre  adumbrare  credi- 
tum est  cujusquam  hominis  fortunam,  quam  ad  S.  C.  Majest.  Vae  gravissi- 
marum occupationum  successus,  studiorum  astronomicorum  cursus  et  fortuna 
se.se  accommodavit  hactenus.  Nam,  quod  est  S.  Caes.  Majest.  Vrae  bellum 
ingens  et  diuturnum  cum  Othomannicis  Turearum  Imperatoribus:  hoc  est 

astronomis  perplexissima  et  varie  impedita  occupatio  in  planetis  eorumque 
variis  et  intricatissimis  erroribus.  Quemadmodum  vero  mense  Octobri  anni 
1604  praeter  consuetum  hostem  novae  in  Ungaria  turbae  exstiterunt,  quae 
animum  et  curas  S.  Caes.  Majest.  Vrae,  in  Tureis  occupatas,  nonnihil  tur- 
barunt et  in  sese  transtulerunt:  sic  eodem  mense  exorta  Nova  haec  stella 
novum  in  astronomia  peperit  laborem  et  ipsum  per  se  lentum  ob  stellae 
diuturnitatem;  et  quo  investigatio  motuum  planetariorum  hactenus  vehementer 
impedita  fuit.  Rursum,  quo  maxime  tempore  S.  C.  Mtas  Va  compositioni 
rerum  Ungaricarum  operam  dedit,  expeditis  et  pensitatis  mediis  huic  rei 
salutaribus:  eodem  fere  temporis  tractu  astronomi  in  descriptione  Stellae 
sudarunt,  egoque  plurimus  fui  in  adornando  et  excudendo  hoc  libello. 
Adeoque  multa  hactenus  particularia  se  accommodarunt,  ut  quoties  fere 
turbulenti  rumores  ad  nos  ex  Ungaria  perlati,  toties  nova  aliqua  remora 
huic  editiunculae  interveniret:  pacatis  vero  illis  et  ista  succederent:  per- 
sonarum denique  et  qualitatis  rerum  crebra  esset  allusio.1) 

Non  quod  animum  hac  superstitione  teneam  inquinatum,  ut  credam, 
haec  sic  fatali  lege  cohaerere,  qui  ne  coeli  quidem  perennibus  cursibus 
rerum  humanarum  eventus  annexos  esse  concedo : sed  quia  nescio  quo  pacto, 
ut  in  fossilibus  rudimenta  quaedam  perfectarum  figurarum  magna  cum  hila- 
ritate intuemur,  inter  pretiosa  asservamus,  caeloque  et  penicillo  adjuvamus, 
ut  id  cui  eminus  assimilantur  perfectius  exprimant:  sic  in  his  etiam  quam- 
cunque casus  pulchritudinem  et  concinnitatem  amamus  et  collaudamus  unice. 

Quanquam  si  quid  etiam  hujusmodi  fert  naturae  ordo,  ut  Principum 
prospera  et  adversa  omnia  communicentur  cum  ministris  literarum  et  artium 
cultoribus,  horumque  fata  quodammodo  gubernentur  ab  illis:  nullum  dedecus 
fuerit  ista  commemorare,  illis  sese  jactare  publice.  Conspiratio  enim  hujus- 
modi in  utraque  fortuna  quo  exquisitior  fuerit,  hoc  certius  in  se  testimonium 
habet  fidelitatis  in  subdito. 

Quare  o magnum  pacis  et  quas  baec  educat  artium  Augurium,  Impe- 
rator Augustissime,  hunc  libellum,  hanc  cum  Stella  Nova  transactionem 
novissimam,  qua  me  labore  hoc  extraordinario  exsolvo  denique,  faustus 
excipe;  id  quamvis  sero,  at  rursum  opportune,  nimirum  hoc  ipso  tempore, 
quo  Ungariam  Tuam  mitissimi  Patris  instar  complexus  ad  patefactas  gratiae 
fores  admittis,  eaque  spe  omnium  animos  et  vota  implevisti. 

Deum  Opt.  Max.  precabor  supplex,  ut  S.  C.  Mu  Vrae  vitam,  valetu- 
dinem foelicitatemque  diutissime  proroget,  omnesque  Ejus  actiones  et  Impe- 
ria ad  sui  Nominis  gloriam-,  humani  generis  salutem  reique  pubi.  Christianae 
defensionem  paterne  dirigat,  adeoque  prosperet,  ut  ex  ea  prosperitate  rursum 
et  astronomi  de  studiis  suis  bene  ominari  audeant:  tandemque  ubi  S.  C. 
Mtas  Vra  bellum  hoc  diuturnum  cum  infidelibus  foeliciter  confecerit;  ipse 
quoque  de  meo  labore  astronomico,  cui  a S.  C.  Mte  Vra  sum  praefectus, 
de  planetarum  scii,  restitutione,  Ejusdem  Mtis  Yrae  subsidiis  adjutus  trium- 
phare denique  possim. 

S.  Caes.  Mu  Vrae  me  subjectissime  commendo.  Pragae,  postridie 
Nonas  Septembres,  anno  a nato  Christo  (secundum  usitatum  calculum) 
millesimo  sexcentesimo  sexto. 

S.  C.  Majest.  Vae 

subjectissimus  Mathematicus 
Joannes  Kepplerus. 


HISTORIA  NOVI  SIDERIS,  QUOD  ANNIS  MDCIV.  ET 
MDCV.  FULSIT  IN  SERPENT  ARIO. 


Caput  I. 

Anno  ab  aera  Christianorum  millesimo  sexcentesimo  quarto,  cujus 
initium  Nativitate  Domini  nostri  Jesu  Christi  Dei  et  Hominis  ex  Maria 
Virgine  aliquot  annis  posterius  esse  chronologi  hodierni  disputant;  anno 
primo  periodi  astrologicae  octingentorum  annorum  a triplicitate  ignea  sur- 
gentis,  a mundo  condito  octavae , quam  Saturni  Jovisque  congressus  in  octavo 
gradu  Sagittarii  superioris  anni  1603.  die  7/17.  Decembris  jam  inchoaverat, 
absente  tamen  Marte;  cum  exstarent  jam  a multis  annis  variae  astrologorum 
praedictiones  de  revolvente  trigono  igneo  et  ingentibus  prodigiis  rerumque 
publicarum  motibus  ex  hoc  anno  1604.  consecuturis;  cumque  ideo  omnium 
animi  in  res  novas  essent  erecti;  jamque  etiam  Marte  Saturnum  praeter- 
gresso in  10°  Sagittarii,  ad  diem  16/26.  Septembris  et  hinc  paulatim  se- 
quentibus diebus  ad  Jovem,  qui  jam  per  pauculos  gradus  Saturnum  evaserat, 
properante , quem  si  assequeretur , conjunctionis  magnae  complementum 
justumque  titulum  ex  astrologorum  doctrina  confecturus  erat;  cum  omnium 
astronomorum,  qui  gnaviter  suam  professionem  obeunt,  oculi  ad  hoc  naturae 
spectaculum  continentium  dierum  vesperis  diligenter  essent  intenti,  alii  corri- 
gendorum motuum,  alii  delectationis,  alii  solennitatis  tot  seculorum  inter- 
jectu redeuntis,  alii  praedictionum  studio,  quidam  etiam  exploraturi  fidem 
suarum  nQoaTj/xaaioov,  ut  qui  ex  Arabum  doctrina  disertis  verbis  hoc  tempore 
oriturum  cometam  praedixerant;  2)  cum  ego  Pragae  die  17/27.  Septembris 
serenitate  cum  digressu  Martis  a Saturno,  ut  fit,  restituta,  omnes  tres  pla- 
netas superiores  observassem  diligenter,  ad  Martem  et  Jovem  appropin- 
quantes respexissem  23.  Sept.  vel  3.  Oct. , idem  fecissent  Joannes  Schuler 
amanuensis  meus  27.  Sept.  vel  7.  Oct.  et  Joannes  Brunowsky,  minister 
Illustris  D.  Rodolphi  Coraducii,  Vicecancellarii  Imperii,  die  28.  Sept.  vel 
8.  Oct.  coelo  vix  dehiscente  nubibus,  *)  idem  eodem  die  et  Helisaeus  Roes- 


*)  Si  haec  vera  sunt,  uti  sunt  quidem  verissima:  impossibile  est,  vera  esse, 
quae  Georgius  Spate  presbyter  Pomeranus  Herlicio  dixit:  Visam  nimirum  17. 

27.  Septembris  primo  omnium:  impossibile  et  illud,  quod  Antonius  Laurentinus 
Politianus,  edito  libro  idiomatis  Italici,  affirmat:  „ Observatam  esse  die  8.  Octobris 
circiter  18°  **,  in  quo  signo,  quasi  in  ipsissimo  illo  die  contigerit  Jovem  Marti 
conjungi,  Saturno  non  longe  absente,  Luna  per  Arietem  currente,  cpiasi  per  diametrum 
opposita  Soli.“  Horum  uterque  si  unam  vocem  (ut  puto)  vel  (ut  opinor)  ad  suam 
traditionem  apposuisset,  cavere  potuisset  acerbitatem  dicendi  in  se  concitatam  hoc 
nudo  affirmato.  Causa  enim  quae  moverit  utrumque,  patet  ex  Ephemeridibus.  Nam 

linus  medicus  Haganoensis  in  Alsatia,  et  David  Fabricius  in  Ostfrisia, 
idem  Michael  Maestlinus  Tubingae  die  festo  Micbaelis  Archangeli  sive 
29.  Sept.  Juliano  stylo,  9.  Oct.  G„regoriano ; nec  quisquam  horum  novi 
quidquam  in  confinio  trium  superiorum  planetarum  huc  usque  vidisset;  con- 
junctio vero  Jovis  et  Martis  secundum  longitudinem,  quae  complementum 
erat  conjunctionis  magnae , in  hanc  ultimam  diem  29.  Sept.  vel.  9.  Oct. 
incidisset: 

statim  sequente  Dominica  30.  Sept.  vel  10.  Oct.,  quae  prima  fuit  ab 
ultima  conjunctione,  cum  post  occasum  Solis  nubes  momento  temporis  ape- 
rirentur, supradictus  Joannes  Brunowskius  Bohemus,  Meteoroscopiae  unice 
deditus,  qui  constellationum  coelestium  notitiam  jam  olim  a naucleris  in  mari 
mediterraneo  primum  hausit  indeque  librorum  usu  et  exercitatione  in  dies 
adauget:  hic,  inquam,  planetarum  situm  a superioris  diei  congressu  specula- 
turus, ipso  loco  congressus  pro  duabus  tres  clarissimas  stellas  animadvertit, 
simul  nubes  locum  rursum  adspectui  eripuere.  Verum  ille  certus,  se  novi 
quippiam  vidisse,  mane  sequente  me  adit  et  numquid  novi  viderim  quaerit; 
cumque  negarem,  nubes  mihi  coeli  adspectum  ullum  praebuisse,  monerem  vero, 
ne  praecipiti  credulitate  imperitior  ipse  ex  clara  Jovis  stella  Novam  ridicule 
faceret,  admonens,  etiam  atque  etiam  videret:  ipse  jam  quidem  nullum 
rumorem  seminaturum  dixit,  donec  ipsa  clarissima  pronunciet  experientia.  Inde 
per  continua  sex  dierum  nubila  exstincta  fuit  apud  me  ipsa  etiam  denuntia- 
tionis hujus  memoria,  Brunowskio  et  Schulero  meo  tacite  advigilantibus  et 
per  occultam  aemulationem  primo  sideris,  si  quod  esset,  adspectui  insidiantibus. 

Interim  die  2/12.  Oct.  sidus  hoc  etiam  Joanni  Antonio  Magino  Bononiae 
apparuit  fefellitque  initio,  ut  qui  antiquus  ille  Jupiter  est,  novae  suam  exi- 
* stimationem  traderet,  ipse  nova  crederetur. 

nocte  ea  quae  praecessit  17.  27.  Septembris,  Maginus  et  Origanus  ponunt  con- 
junctionem Saturni  et  Martis.  Visum  igitur  verisimile  Pomerano  illi,  stellam  ortam 
ea  nocte  sub  articulum  conjunctionis  visamque  vespera  sequenti.  Sic  conjunctio 
Jovis  et  Martis  a Cypriano  Leovitio  reponitur  in  25.  Sept.  vel  5.  Oct.,  a Magino 
in  29.  Sept.  vel  9.  Oct.  Medium  tenet  Everhardus  Belga  ex  fide  tabularum  suarum 
(quas  proprias  et  ex  annorum  40  observatis  exstructas  asserit),  reponens  illam  in 
28.  Sept.  vel  8.  Oct.  Visum  igitur  verisimile  Laurentino,  stellam  incensam  sub 
articulum  hunc  probabiliorem,  conjunctionis  Jovis  et  Martis.  Itaque  confidentia 
usus  affirmat,  observatam  die  8.  Oct.,  ubi  fidem  et  candorem  astronomicum  in 
philosopho  jure  desideres.  Sane  et  calculus  et  observatio  docuerunt,  conjunctionem 
tiliam  fuisse  circa  meridiem  noni  Octobris.  An  aemulatione  ductus  uno  die  praevenire 
voluit  alium  quendam  Italum  (puto  Altobellum  Veronensem  vicinum  suum,  si  bene 
eorum  memini,  quae  mihi  Franciscus  Gansneb  Tengnaglius  S.  C.  Majest.  Consiliarius 
ex  literis  J.  Antonii  Magini  retulit),  qui  oculis  forsan  in  eandem  conjunctionem 
Jovis  et  Martis,  quam  Maginus  ad  9.  Oct.  ponit,  intentis,  eo  die  nono  Octobris 
primum  ortam  affirmabat.  Maestlinus  quidem  ea  vespera  stellam  nondum  viderat. 
Et  nihil  impedit  utrumque  verum  esse,  scilicet  non  visam  in  Suevia  hora  prima 
noctis  ; visam  vero  in  Italia  noctis  hora  secunda.  Subito  enim  incensam  apparet. 
Sed  pertexat  nobis  historiam  suam  Laurentinus : „Et  primum , inquit , apparuit 
parva,  et  postea  de  die  in  diem  crescendo  apparuit  magnitudine  et  lumine  non 
multo  inferior  Venere,  superior  Jove.“  Causae  perditae  miser  fucus,  scilicet  astro- 
nomi  ceteri  non  viderunt  illam,  quia  parva  fuit.  Solus  Laurentinus,  egregius 
scilicet  astronomus,  etiam  parvam  adhuc  animadvertit.  Putidissimum  vero  com- 
mentum de  incremento  sensim  capto,  cum  statim  initio  die  10.  Octobris  a nostro 
Brunowskyo,  die  12.  ab  Antonio  Magino,  Helisaeo  Roeslino,  die  13.  a Davide 
Fabricio  omnino  cerneretur  maxima. 

Eodem  2/12.  Oct.  eandem  primum  est  conspicatus  et  Helisaens  Roes- 
linus  in  Alsatia  inter  equitandum;  cum  primam  illam  serenam  nactus  esset 
vesperam  post  diuturnas  pluvias.  Die  3/13.  Oct.  passim  est  animadversa 
in  Wirtenbergia.  Eodem  3/13.  Oct.  David  Fabricius  in  Frisia  et  vidit 
illam  et  agnovit  et  observavit  hoc  et  sequenti  die  instrumentis  suis  accuratis 
ad  leges  Tychonicas  conformatis.  Die  4/14.  Oct.  per  nubes  fulgorem  tra- 
jectum repraesentavit  Maestlino,  sed  novitatis  illi  nondum  manifesta  ob  nubium 
crebritatem. 

Tandem  hic  Pragae  die  6/16.  Oct.  depulsa  fuere  nubila,  sed  vix  parum; 
cum  praesto  fuere  Brunowsldus  et  Schulerus  meus,  ille  confirmandae  suae 
relationi,  hic  si  contingeret  refutandae  intentus.  Monitus  igitur  a Schulero 
dum  locum  conscendo  idoneum,  jam  illa  coeli  pars  ex  visu  abierat.  Eodem 
6/16.  Oct.  clare  visa  est  a Maestlino  Tubingae. 

Sequenti  die  7/17.  Oct.  coelo  clarissimo  observavi  illam  pro  loci  et 
instrumentorum  opportunitate.  Ex  eo  literis  passim  admoniti  universi:  re- 
fertque  Bartholomaeus  Crestinus , Sabaudiae  Principis  mathematicus , die 
7/17.  Nov.  jam  adfuisse  literas  ex  Hispaniis  ad  suum  Principem  scriptas, 
quibus  novi  sideris  exortus  celebraretur.  Die  11/21.  Oct.  observata  est  a 
Justo  Byrgio  per  instrumentum  a se  paratum,  eodem  a Francisco  Teng- 
naglio  et  me  per  Tychonicum  sextantem  in  viridario  Caesariano. 

Interea  dum  vulgus  passim  ad  novae  stellae  famam  excitatur,  re  per 
crebras  literas  communicata:  commodum  accessit  Veneris  exortus  matutinus; 
quae  cum  esset  Terris  proxima,  distans  ab  ea  vix  quarta  parte  ejus  quod 
Sol  distat,  sexta  vero  vel  septima  ejus  distantiae,  quam  obtinet  in  exortu 
vespertino:  conveniebat  etiam,  ut  totuplo  esset  clarior  et  adspectu  major. 
Itaque  et  umbram  circumscripsit  corporibus  et  ad  multam  diem  coelo  sereno 
conspici  potuit,  a me  etiam  qui  debiliori  utor  visu. 

Dum  igitur  astronomi  rerumque  intelligentes  vesperi  ad  occasum  respi- 
ciunt, vulgus  hominum  et  ipsum  negotiosum  et  ipsum  coelestium  curiosum, 
denique  sapiens , alter  alterum  trahentes , matutinis  horis  in  fora  passim, 
Viennae  praecipue,  convolant,  stellam  ante  Solem  in  summo  aethere  digitis 
designant  attoniti  stultique  in  stulta  Venere  animum  oculosque  tenent  occu- 
patos. Quae  adeo  res  in  tabellas  novorum  ordinarias  multa  irrepsit;  et 
cum  vulgi  sedulitate  quandoque  evenisset,  ut  haec  clarissima  Veneris  stella 
magis  magisque  e Solis  radiis  exiens  cerneretur  a primo  Solis  exortu,  usque 
dum  ipsa  paucis  ante  Solem  horis  occideret  (in  signo  enim  brevium  descen- 
sionum occidebant),  id  exceptum  diligenter  et  praecipui  prodigii -loco  cele- 
bratum fuit.*) 

Ceterum  ex  astronomis  qui  sidus  hoc  novum  vidissef  interdiu,  novi 
neminem;  neque  enim  Venerem  aequabat  magnitudine.  Narrarunt  tamen 
mihi  quidam  viri  graves,  mirabile  nescio  quid  instar  trabis,  de  die  visum 
in  aethere,  quod  post  horas  aliquot  diurnum  motum  sequutum  post  montes 
descenderit. 

De  specie  stellae  convenit  omnibus,  qui  primo  ejus  exortui  advigilar- 
unt; fuisse  exacte  rotundam,  nullo  crine,  nulla  barba  vel  syrmate  in  ullam 
partem  projecto,  quare  nulli  crinitarum  speciei,  neque  pogoniae  neque  cometis 
accensendam,  sed  stellis  fixis  simillimam,  radiis  undiquaque  ut  fixarum  emi- 


*)  Idem  accidit  hoc  anno  1606.  Aprili  mense  cum  Venere;  Junio  cum  Marte 
acronychio,  cum  Stella  Nova  jam  pridem  disparuisset. 

cantibus;  scintillatione  clarissima,  coruscatione  seu  vibratione  tam  rapida, 
ut  negaverint  quidam,  sibi  dum  viverent  unquam  quicquam  in  coelo  visum 
esse  aeque  pernici  motu,  ut  ipsi  loquebantur.  Atque  hoc  variis  similitudi- 
nibus expressere  diversi;  cum  enim  et  colore  esset  tanto  magis  rutilo, 
quanto  erat  occasui  vicinior  et  in  vaporibus  profundior,  speciem  dixere 
orientis  in  longinquo  incendii;  alii  pulchrius  compararunt  illam  faci,  quae 
a vento  agitatur,  propterea  quod  ut  in  illa  ventorum  impulsu  flammarum 
interrumpitur  continuatio,  primisque  vix  depulsis  vel  exstinctis  nqvae  succe- 
dunt: sic  hoc  quoque  sidus  radios  jam  porrigebat  longissime  dictoque  citius 
eosdem  in  se  resorbebat,  simul  novo  orsu  dilatabat  irrequieta  reciprocatione. 
Austriaci  nostri  adhuc  elegantiori  idiotismo  laborare  illam  dicebant  ve- 
hementissime : hoc  verbo  ad  pulsum  febrilem,  ad  agonem  vel  pugnantis  jam 
jamque  oppressi  vel  in  aquas  delapsi  vel  animam  agentis  alludente:  nam 
ut  hi  brachiis  pedibusque  micare  solent,  sic  haec  quoque  stella  tremulam 
quatiebat  aciem. 

Mihi,  qui  potissimum  respiciebam  ad  colorum  iridis  varietatem,  quos 
pro  scintillationis  alio  atque  alio  habitu  evomuit,  placuit  uti  exemplo  adamantis 
multanguli , qui  Solis  radios  inter  convertendum  ad  spectantium  oculos 
variabili  fulgore  revibraret:  simul  ad  causam  scintillationis  in  Opticis  meis 
allatam  alludere  volui. 

De  coloribus  Maestlinus  plane  mecum,  eos  ad  momenta  singula  variari, 
ex  flava  mox  croceam,  e vestigio  purpuream  et  rufam,  ut  plurimum  candidam 
videri,  ubi  ex  vaporibus  paulo  altius  elevetur. 

In  prima  magnitudine  quoque  consentiunt  pene  omnium  traditiones; 
majorem  apparuisse  non  tantum  primi  honoris  sideribus,  sed  etiam  Saturno, 
Marte  et  Jove,  qui  vicinus  ei  stabat  toto  Octobri,  luminis  amica  et  blanda 
quiete  a turbulenta  sideris  coruscatione  facilis  distinctu.  Quibusdam  cum 
Venere  cum  est  altissima  certare  videbatur;  mihi  dubium  nullum,  quin 
omni  Venere  esset  minor.  Quo  saepius  autem  relego,  quae  Tycho  Brahe 
tomo  I.  Progymn.  pag.  300  de  novo  sidere,  quod  anno  1572.  fulsit  in 
Cassiopeia,  scripsit,  hoc  propius  adducor  ut  credam,  nostrum  hoc  omnibus 
omnino  attributis  cum  illo  quam  proxime  convenire;  nec  me  movet  amplius, 
quod  viri  graves  affirmant,  superari  priorem  illam  ab  hujus  magnitudine; 
viderunt  enim  hanc  inter  initia  cum  esset  maxima  et  in  vaporibus;  illa 
semper  sublimis  et  a multis  tum  demum  est  conspecta,  cum  decrescere 
coepisset. 

Tycho  suam  Jove  vicino  pronunciavit  aliquantum  majorem;  haec  nostra 
Jove  multo  fuit  major,  sane  quia  tunc  etiam  Jupiter  Terris  erat  proximus 
et  major,  hic  jam  remotissimus  et  minor  visu. 

Et  memorabile  est,  eundem  fuisse  situm  Solis  ad  Venerem  anno  1572. 
sub  exortum  illius  sideris  (quem  quidam  itidem  in  Octobrem  ejus  anni 
rejecerunt),  qui  jam  anno  1604.  recurrit.  Notum  enim  est  astronomis, 
Veneris  cum  Sole  comparatos  cursus  annis  octo  vertentibus  in  pristinos 
articulos  insistere;  et  hic  sunt  anni  quater  octo  intermedii.  Annis  enim 
1580,  1588,  1596.  acciderunt  eadem. 

Cum  igitur  novum  hoc  sidus  magnitudine,  splendore,  scintillatione, 
luminis  aetherii  puritate  ceteris  fixis  iliique  novo  in  Cassiopeia  ad  unguem 
responderet,  factum  est,  ut  primum  atque  in  aspectum  illius  incidissent 
astronomi,  statim  concluderent  et  de  quiete  sub  fixis  et  de  loco  mundi  huic 
x quoque  cum  illis  communi;  quod  paucorum  dierum  experientia  comprobavit, 

quibus  a fixis  stellis  distantias  retinuit  ad  unguem  easdem;  a Jove  vero 
et  Marte  tanto  illas  adauxit  in  dies,  quanti  fere  fuerunt  ipsorum  motus 
diurni  sub  fixis:  sic  ut  non  haec  ab  illis,  sed  illi  ab  hac  fuerint  digressi: 
et  quod  Brenggerus  notavit:  idem  semper  horizontis  punctum  oriendo 
perstrinxit,  in  eodem  scilicet  parallelo  perpetuo  mansit. 

Ingentem  itaque  Crabbi  vanitatem  oportet  esse,  qui  ex  vitiosissimis 
observationibus  fraude  in  ordinem  dispositis  ausus  est  stellae  nostrae  tribuere 
motum  tardissimum,  qui  toto  durationis  tempore  non  tantum  confecerit  arcum, 
quantum  Crabbus  primo  statim  die  4/14.  Oct.  aberravit  observando,  dum 
eam  in  17°  0'  **  refert,  quam  Fabricius  in  Ostfrisia  die  antecedente  in- 
venit in  17°  37'  vel  17°  40'  /.  Si  observationes  solas  quantumvis  im- 
perfectas nobis  communicasset,  gratiam  erat  habiturus.  At  quia  tantum  illas 
de  certitudine  commendat,  ut  earum  fiducia  stellae  motum  tribuat  minimum, 
jure  ut  deceptor  vituperium  habebit.  Quid  enim  de  astronomia  futurum 
putas,  si,  quod  Deus  avertat,  misera  posteritas  eam  fidem  ejus  observatis 
circa  planetas  adhiberet,  quam  ille  affectat?  Itaque  miseret  me  Herlicii, 
qui  jam  nunc,  vivo  adhuc  auctore,  passus  est  sibi  imponi,  ut  crederet,  mo- 
bilem fuisse  cometam:  qui  si  super  hunc  motum  aedificavit  suum  prognosti- 
cum, oleum  et  operam  perdidit  et  gratiam  exiguam  Crabbo  debet.  3) 

Motu  sublato  et  parallaxis  aufertur,  quae  nominis  indicio  motus  quidam 
apparens , translatio  apparens  est  sideris  per  se  immobilis.  Et  parallaxi 
sublata  nullus  sideri  locus  inter  planetas,  certe  nullus  infra  Lunam,  Venerem, 
Mercurium,  Solem,  Martem  relinquitur.  Parallaxes  vero  Jovis  et  Saturni 
etsi  sunt  insensibiles,  sidus  tamen  ne  prope  hos  quidem  stetisse  aliis  per- 
suadetur argumentis. 

Visa  est  toto  Octobri  mense  pene  aequali  magnitudine,  nisi  quod  radios 
Solis  subiens,  Jove  sese  nonnihil  eripiente  Solemque  fugiente,  deminuit  exi- 
stimationem quantitatis  ad  Jovem  comparata.  Mense  Novembri  pluribus 
innotuit.  Die  quidem  30.  Oct.  vel  9.  Nov.  quadrante  ante  horam  quintam 
vidi  Novam  post  occasum  Solis,  cum  nondum  invenire  possem  Jovem,  adeo 
erat  etianmum  clara,  quamvis  radiis  Solis  multo  quam  Jupiter  vicinior. 
Die  6/16.  Nov.  vidi  illam  postremum  vespertinam.  Secuti  enim  dies  nubili: 
Brenggerus  tamen  illam  adhuc  die  8/18.  Nov.  a Jove  observavit.  Die 
12/22.  Nov.  cum  stellae  locus  a Lunae  praesentia  notaretur,  stellam  ipsam 
tamen  hic  nequaquam  videre  potuimus.  Neque  tamen  Luna  illam  texerat, 
ut  cujus  latitudo  visibilis  erat  3 0 et  amplius , cum  sidus  non  2 0 haberet 
latitudinem.  Pragae  igitur  inter  6/16.  et  12/22.  Nov.  occidit  heliace. 
Crestinus  vero  affirmat,  Turini  in  Sabaudia,  ubi  minor  poli  elevatio,  etiam- 
num  13/23.  Nov.  ab  iis  conspici  potuisse,  qui  praecipua  visus  acie  pollerent. 
A 26.  Nov.  vel  6.  Dec.  principio,  usque  ad  diem  9/19.  Dec.  Mercurium 
conspeximus:  certe  die  7/17.  evidenter.  Ortus  enim  est  sinisterior  quam 
Sol;  sed  intra  dimidiam  horam  ab  ortu  suo  sub  crepusculi  lucem  sese  con- 
didit. Die  vero  9/19.  Dec.  Mercurium  an  Novam  viderim  incertum;  nisi 
quod,  si  Nova  illa  fuisset,  Mercurium  utique  et  evidentiorem  nec  longe 
distantem  una  oculos  incurrere  par  erat;  et  quod  vix  potuit  Nova  oriri 
adeo  propinqua  Soli  quodque  Novae  usitata  scintillatio  nihil  me  monuit. 
Quaecunque  fuit,  dexterius  orientis  punctum  elegit  quam  Mercurius  die  7/17. 
Ex  eo  nubili  dies  fuere  usque  in  vigiliam  Nativitatis  Christi  14/24.  Dec.: 
cum  adhuc  apparente  Arcturo,  crepusculo  tamen  admodum  adulto,  animad- 
verti stellam  scintillantem  in  eo  verticali,  qui  punctum  ortus  Solis  diei  7/17. 

signabat,  aliquot  graduum  habere  altitudinem,  quae  ut  plurimum  latens  in 
luce  crepusculi,  scintillationis  tamen  fulgoribus  subinde  promicantibus,  ocu- 
lorum aciem  perstrinxit  identidem,  adeo  ut  ex  Venere  per  ipsam  imaginari 
possem  lineam,  quae  videbatur  duci  in  locum  horizontis,  quo  stella  illa  dubia 
die  9/19.  oriri  visa  est. 

Anno  1605.  24.  Dec.  vel  3.  Jan.  post  diutinam  obscuritatem  depulsis 
nubibus  nova  stella  citra  dubium  ullum  manifeste  rursum  apparuit,  scintillans 
rapidissime,  sed  imminuta  multum  ab  illa  pristina  magnitudine:  major  tamen 
corde  Scorpionis  primae  magnitudinis,  quamvis  esset  ipsa  Solis  radiis  ob- 
ruta-plus  quam  cor  Scorpionis.  Arcturus  tamen,  nescio  an  ob  id,  quod 
extra  Solis  radios,  multo  videbatur  major.  Die  tamen  3/13.  Jan.  major 
Arcturo  et  Saturno  putabatur,  nullo  dum  crepusculi  vestigio.  Saturnus  tunc 
a triduo  erat  ortus  heliace.  Nam  ante  dies  10  nondum  prodierat. 

Ex  eo  tempore  magis  magisque  diminuebatur.  Cum  enim  die  20.  Martii 
observationi  essem  intentus,  videbatur  sidus  multo  minus  esse  Saturno  nec 
multum  superabat  magnitudine  stellas  in  genubus  Ophiuchi  tertii  honoris. 
Die  21.  Apr.  videbatur  aequare  claram  in  dextro  genu  Ophiuchi.  Ex  eo 
quodammodo  consistebat  hoc  ejus  decrementum  per  Majum  et  Junium.  Die 
12.  et  14.  Aug.  diligenter  contemplatus  circumstantia  sidera,  censui  Novam 
aequalem  esse  stellae  in  tibia  Ophiuchi  proximae,  quae  tertii  quidem  et 
ipsa  honoris  censetur:  minor  tamen  est  stella  in  genu.  Scintillabat  Nova 
etiamnum  manifestius  ceteris.  Die  29.  Aug.  majorem  quidem  Novam  quam 
tibiam  pronunciare  non  potui  ob  claritatem  aestivarum  noctium;  melius  ta- 
men videri  potuit  quam  tibia  scintillatione  adjuta.  Die  13.  Sept.  visa  est 
minor  ea  quae  in  tibia.  Die  8.  Oct.,  anno  jam  exacto  a prima  ejus  appa- 
ritione, coelo  serenissimo  visu  comprehendi  difficulter  potuit;  melius  tamen 
quam  tibia,  nec  semper,  sed  cum  emicuit.  Jam  enim  locus  ille  vespertini 
crepusculi  luce  albicabat,  Sole  ad  locum  accedente.  Ex  hoc  tempore  rursum 
occidit  heliace,  quadraginta  diebus  citius  quam  ante  annum:  ex  quo  datur 
intelligi,  quanta  fuerit  ejus  claritas  et  magnitudo  in  principio. 

Anno  1606.  mense  Januario  raro  fuit  opportunitas  coeli  matutino  de- 
foecati  praesertim  circa  horizontem,  etsi  hiems  fuit  egregia  et  gelu  con- 
tinuum. Die  tamen  16/26.  Jan.  contigit  mihi  locum  videre:  apparebat  genu 
dextrum,  flexus  spirae  Serpentinae  et  clara  in  palma  dextri  pedis  Ophiuchi, 
quarum  illae  duae  proxime  supra  Novam,  ista  proxime  infra  illam  steterat. 
Neque  Novam  tamen  neque  eam,  quae  in  tibia,  novae  proximam  ad  dextram, 
videre  ullo  pacto  potui:  simul  crepusculi  matutini  lux  accensa  est.  Satur- 
nus erat  ortus  heliace.  Die  25.  Jan.  vel  4.  Febr.  mane  vidi  locum  Novae, 
nihil  de  Nova,  sed  Luna  erat  praesens  nondum -conjuncta  Saturno.  Die 
27.  Jan.  vel.  6.  Febr.  incertus  an  emicans  vestigium  Novae  viderim  ex 
observatorio  discessi.  Itaque  minorem  factam  apparuit  quam  ut  hac  aurorae 
claritate,  etsi  superesset,  videri  posset.  Mense  vero  Martio,  postquam  locus 
tantum  a Sole  nudatus  esset,  ut  nondum  orto  crepusculo  satis  alte  supra 
horizontem  attolleretur,  nullum  amplius  vestigium  de  stella  quod  in  oculos 
incurreret  superfuit.  Incertum  igitur,  quo  die  inter  Octobrem  anni  1605. 
et  Februarium  anni  1606.  fuerit  exstincta. 

Memorabile  est,  aditam  fuisse  a planetis  omnibus.  Primo  exortu  quam 
proxime  jungebatur  Jovi  et  Marti  in  meridiem  depressis,  forma  trianguli 
obtusi,  quod  die  12.  et  13.  Oct.  per  motum  planetarum  in  rectam  lineam 
abiit.  Octobris  25.  Luna  supra  ipsam  transivit,  idque  repetitum  singulis 

mensibus  sequentibus.  Nunquam  tamen  locum  sideris  texit.  Nam  hoc  tem- 
pore nodus  ascendens  in  Libra  fuit,  magis  magisque  a loco  sideris  recedens, 
ut  posterior  quisque  mensis  Lunam  borealiorem  in  Sagittario  praestiterit. 
Sunt  autem  dies  conjunctionum  hi:  Anno  1604.  25.  Oct.,  22.  Nov.,  20.  Dec. 
Anno  1605.  16.  Jan.,  12.  Febr. , 11.  Martii,  8.  Apr. , 5.  Maii',  2.  et  29. 
Junii,  26.  Julii,  23.  Aug.,  19.  Sept.,  16.  Oct.,  13.  Nov.,  10.  Dec.  Anno 
1606.  6.  Jan.,  3.  Febr. 

Sed  et  ceteros  planetas  videamus.  Sol  igitur  ad  locum  hunc  venit 
annuatim  10.  Dec.  (seu  30.  Nov.  stylo  Juliano).  Itaque  anno  1604.  Sa- 
turnum, anno  1605.  Lunam  ibi  loci  deprehendit;  atque  ita  novilunium  De- 
cembris anni  1605.  fuit  insigne,  quod  in  locum  sideris  inciderit.  Saturnus 
1 1 . Dec.  anno  1 604.  stellam  proxime  attigit,  nonnihil  tamen  infra  transiens : 
quod  sequenti  1 3.  Jan.  ad  oculum  patuit.  Mensibus  Julio,  Augusto  et  Sep- 
tembri anni  1605.  priora  legens  vestigia,  stationem  suam  proxime  sidus 
peregit,  tantum  fere  distans  a Nova  ad  sinistram,  quantum  tibia  Ophiuchi 
ad  dextram  in  eadem  recta,  quam  decussatim  secabat  alia  recta,  ducta  de- 
super a spira  Serpentis,  quae  post  genu  dextrum  Ophiuchi  fere  per  Novam 
in  palmam  pedis  Ophiuchi.  His  itaque  stellis  quinque  crux  effigiabatur, 
cujus  trabs  longior  seu  basis  sursum  versa:  ut  ita  Nova  fere  esset  in  co- 
assatione  linearum  seu  in  centro  crucis. 

Post  Saturnum  Mercurius  13.  Dec.  anno  1604.  et  anno  exacto  17.  Dec. 
locum  hunc  transivit.  Ultima  fuit  Venus,  quae  die  21.  Jan.  anno  1605. 
transivit  supra  Novam;  et  deprehenso  ibidem  Saturno  pulchrum  praebuit 
contemplatoribus  spectaculum.  Anno  1605.  12.  Nov.  redivit  eodem,  sed 
tunc  infra  transivit. 

Haec  igitur  est  celeberrimi  hujus  sideris  vera  et  certa  historia,  cui 
confirmandae  et  illustrandae  sequentia  aliquot  capita  subjiciam. 


Caput  II. 

De  Trigono  igneo , ac  initio  de  primo  significatu  vocis  Trigonus. 

Etsi  astrologia  multum  habet  vanitatis  et  majori  ex  parte  indigna 
est,  in  qua  bonae  horae  collocentur:  quia  tamen  morbus  iste  non  paucorum 
est,  sed  potissimam  partem  generis  humani  pervadit,  ut  parum  ad  usum 
communem  loqui  videatur,  qui  mathematicas  artes  citra  ejus  mentionem 
tradit:  non  possum  supersedere  quin  explicationem  historiae  jam  traditae 
de  novo  sidere  ab  astrologicarum  traditionum  commemoratione  auspicer. 

Videas  exemplum  laudabile  in  doctissimo  Latinorum  philosophorum 
C.  Plinio;  qui  quo  est  ab  astrologica  superstitione  purior,  hoc  plura  ex 
astrologorum  digestis  passiih  in  opere  suo  depromit. 

Dicendum  enim  est  mihi-  ab  initio , quid  monstri  sit  Trigonus  igneus, 
cujus  concursus  cum  novo  sidere  passim  tanto  miraculo  celebratur:  idque 
deducendum  ex  astrologorum  decretis,  ut  qui  haec  lecturi  sunt  viri  politici, 
nulla  in  parte  se  destitui  querantur:  examinandum  vero  etiam  ad  libellam 
veritatis,  ut  nugae  a natura  rerum  separentur  habeantque  sexcenti  astrologi, 
qui  per  hos  4 annos  de  Trigono  igneo  scripserunt,  nominatim  vero  Herli- 

cius  ille,  facundissimus  simul  atque  famigeratissimus  astrologiae  professor, 
habeant,  inquam,  quid  de  .ipsorum  scriptis  unus  aliquis  judicet,  quem  de 
artis  ignorantia  accusare  non  possunt. 

Etenim  si  vulgi  est  de  hoc  pronunciare,  uter  melior  astrologus,  sciant 
me  stare  pulcherrime:  sin  doctorum  eligunt  'judicium , ipsi  jam  pridem  ceci- 
derunt. Sive  igitur  mecum  illi  stent  coram  vulgo  sive  cum  illis  ego  jaceam 
coram  doctis : utrinque  ex  ipsorum  ordine  sum,  ipsis  par  sum,  repudiari  non 
debeo;  ab  Herlicio  certe  non,  qui  me  laudavit  publice.  Quamvis  potissima 
hic  ratio  habenda  est  doctissimorum  virorum,  qui  mathematica  non  adeo 
imbuti  frequenter  quaerunt,  naturale  quid  sit  Trigonus  igneus  an  nxov  ti. 

Trigonus  Graece,  Triangulus  Latine,  vox  est  geometrica,  figuram 
significans  omnibus  notissimam.  Hujus  vocis  in  astrologia  duae  vel  tres 
aliae  sunt  notiones.  Primum  enim,  quando  binorum  planetarum  radii  sic 
coeunt  in  Terra,  ut  intercipiant  circuli  ex  puncto  coitionis  descripti  partem 
praecise  tertiam,  haec  habitudo  binorum  radiorum  e numero  aspectuum  est, 
et  trigonus  vel  trinus  aspectus  dicitur.  Ratio  nominis  est,  quia  si 
tertius  planeta  accederet  eodem  scilicet  intervallo  ab  utriusque  radio,  radium 
et  ipse  ad  communem  sectionem  demittens,  et  puncta  circuli,  radiis  tribus 
secti,  rectis  connecterentur , genuinum  crearetur  triangulum  aequilaterum 
notione  geometrica. 

Hic  vero  astrologi,  ne  cogerentur  semper  ex  puncto  coitionis  radiorum 
circulum  describere,  usi  sunt  compendio,  pro  puncto  coitionis  centrum  mundi 
ipsiusque  zodiaci,  pro  circulo  vero  describendo  jam  olim  descriptum  in  coelo 
zodiacum,  sub  quo  planetae  omnes  incedunt,  elegerunt.  Itaque  etsi  res 
ipsa,  trigonus  nempe,  in  puncto  est  sectionis  radiorum  apud  centrum  Terrae: 
ejus  tamen  aestimatio  perficitur  in  altissimo  aethere,  non  secus  ac  si  omnes 
planetae  supremum  illum  circulum  corporibus  suis  permearent,  quemadmodum 
quidem  etiam  apparent  ad  visum.  Cum  igitur  pro  radiatione  planetarum 
loci  binorum  planetarum  in  zodiaco,  scilicet  pro  re  ipsa  mensura  rei,  trigoni 
nomen  susceperit:  hinc  etiam  nata  esse  videtur  vox  aspectus,  quae  proso-  » 
popoeiae  figura  est,  ubi  partibus  zodiaci  aliquammultis  aequali  spatio  circuli 
circumcirca  distantibus  (vel  planetis  in  has  zodiaci  partes,  ex  orbibus  suis 
inferioribus  per  imaginationem  visu  fallaci  duce  sublatis)  oculi  mutuusque 
conspectus  tribuitur. 

Atque  hoc  genus  rerum,  aspectus  nempe  duarum  stellarum,  quarum  vel 
utraque  vel  altera  sit  mobilis,  illud  est,  quod  ego  pene  solum  in  astrologia 
retinendum  esse  censeo.  Quod  quidem  tanta  contentione  contra  philosophos 
artis  penitus  ignaros  philosophice  et  ex  doctrina  harmonica  (pene  in  soli- 
dum ignorata)  defendo,  quanta  fidentia  reliquam  astrologorum  suppellectilem 
pene  omnem  eliminandam  esse  censeo  idque  in  omnibus  meis  scriptis  astro- 
logicis  indesinenter  protestor. 


Caput  III. 

De  altero  significatu  vocis  Trigonus , seu  de  Triangulatione  Signorum. 

Ex  hac  astrologica  notione  vocis  trianguli,  quae  origine  prima  est, 
fluxerunt  reliquae.  Nam  secundo  loco  translata  est  haec  vox  a punctis 

zodiaci  ad  integras  ejus  partes  eodem  intervallo  distinctas.  Cum  enim 
astrologi  zodiacum  dividant  in  duodecim  partes  aequales,  initio  facto  a sec- 
tione mediae  lineae  per  zodiacum  euntis  cum  linea  inter  polos  mundi  media, 
quam  sectionem  Sol  verno  tempore  transit,  quarum  quidem  partium  nomina 

Sunt  Aries,  Taurus,  Gemini,  Cancer,  Leo,  Virgo, 

Libraque,  Scorpius,  Arcitenens,  Caper,  Amphora,  Pisces. 

Duodecim  igitur  in  tria  divisis  (quod  tria  ad  triangulum  formandum 
adsciscantur)  zodiacus  habere  dicitur  quatuor  trigonos,  quos  et  triplicitates 
appellant. 

Primus  est:  Arietis,  Leonis,  Sagittarii;  secundus:  Tauri,  Virginis, 
Capricorni;  tertius:  Geminorum,  Librae,  Aquarii;  quartus:  Cancri,  Scorpii, 
Piscium. 

Ubi  vides,  inter  Arietem  et  Leonem  interesse  partes  tres,  Taurum, 
Geminos,  Cancrum;  inter  Leonem  et  Sagittarium  itidem  tres,  Virginem, 
Libram,  Scorpium;  denique  totidem  etiam  inter  Sagittarium  et  Arietem, 
scilicet  Capricornum,  Aquarium,  Pisces,  et  sic  de  omnibus.  Itaque  si  par- 
tes hae  in  circulo  disponantur  rectisque . connectantur , perfectum  creabitur 
triangulum. 

Ex  nominibus  partium  singularum  ortum  est  nomen  signi,  commune 
omnibus  duodecim  partibus.  Itaque  circulus  ille  signorum  circulus, 
Graece  Zcodiaxog  dicitur.  Triplicitates  vero  quatuor  distinguunt  denomina- 
tionibus elementorum  quatuor.  Primam  dicunt  igneam;  secundam  terream; 
tertiam  aeream;  quartam  aqueam. 

Tota  haec  divisionis  et  nomenclaturae  ratio  non  ideo  tantum  retinenda 
est  in  mathesi,  quia  antiquissima,  sed  etiam  ideo,  quia  necessaria  memoriae, 
usu  vero  commodissima.  Nam  etsi  cum  astronomia  ipsa  penitus  exstirpare- 
tur ex  hominum  animis,  tamen  qui  successuri  essent,  siquidem  astronomiam 
inter  homines  revocare  vellent,  hujusmodi  ratione  aliqua  partes  coeli  nomi- 
nibus distinguendi  uti  cogerentur.  Itaque  proterve  ineptiunt  et  inepte  pro- 
terviunt quidam,  qui  eloquentia  abusi  populum  sub  dium  evocant,  contem- 
platuros an  in  coelo  animalia  an  ignem  aquamve  oculis  invenire  possint, 
an  vero  astronomos  aeque  atque  astrologos  (nulla  facta  distinctione  nocen- 
tum  ab  innocentibus,  nulla  usus  necessarii  a superstitione)  omnes  ad  unum 
insanire  dicere  velint. 

Quando  vero  de  hoc  quaeritur,  an  ut  nomina  sic  naturalis  quoque  virtus 
nominibus  congrua  inter  has  zodiaci  partes  distributa  sit,  aut  naturane  an 
hominum  arbitrium  has  distinctiones  invenerit:  hic  jam  ajunt  Chaldaei,  Indi, 
Aegyptii,  Arabes,  Graeci  Latinique  astrologi,  negant  philosophi  omnium 
aetatum  et  temporum  cumque  iis  una  ego.  Causa  inter  potissimas,  cur 
negem,  est,  quod,  qui  affirmant,  sola  persuasione  antiquitatis  nituntur;  ut, 
cum  rationes  nullas  inveniant,  huc  se  recipiant,  quod  incredibile  existimant, 
nomenclaturam  hanc  naturali  fundamento  carere,  cum  antiquissima  sit  et 
omnibus  seculis  pro  naturali  celebrata.  Itaque  ut  causa  cur  negem,  et  cautio 
quatenus  negem,  in  conspectu  sit,  quod  plurimum  quidem  conducit  ad  aesti- 
mationem miraculi  nostri,  res  omnis  a prima  origine  retexenda  est. 

Caput  IV. 

An  divisio  zodiaci  in  duodecim  partes  aequales  sit  naturalis. 

Principio  dicam  de  causa  divisionis  duodenariae : ubi  non  nego  occasio- 
nes nonnullas  a rerum  natura  subministratas,  quibus  admonitum  inventorum 
arbitrium  hanc  praecisam  divisionem  duodenariam  introduxit.  Harum  occa- 
sionum praecipue  tres  invenio. 

Prima  suppeditatur  a proportione  motus  Solis  ad  motum  Lunae.  Dum 
enim  Sol  zodiacum  semel  peragrat.  Luna  duodecies  fere  redit  ad  ipsum; 
sic  tamen  ut  ad  tertiam  Solis  revolutionem  ipsa  tricesimam  septimam  fere 
adjiciat.  Itaque  zodiacus  12  congressibus  Lunae  cum  Sole  quam  proxime 
in  12  aequales  partes  dividitur. 

Eadem  pene  occasio  fuit,  signum  quodlibet  in  triginta  gradus  dividendi. 
Inter  duos  enim  congressus  Lunae  cum  Sole,  qui  ut  jam  dictum  uno  fere 
signo  distant,  30  fere  dies  interlabuntur. 

Cum  igitur  olim  post  distributionem  generis  humani  in  orbem  Terrarum 
pauci  essent  literas  docti,  itaque  carerent  diariorum  commoditate,  qua  hodie 
maxime  a centum  annis  utitur  plebs  etiam  infima:  sed  neque  semper  de 
suggestu  indicerentur  feriae,  quarum  annuo  recursu  de  rusticis  admoneren- 
tur operibus  (quod  his  mille  annis  obtinuit  in  ecclesia),  sparsim  siquidem 
habitabant  rariusque  conveniebant:  his  igitur  commoditatibus  cum  carerent 
homines,  credibile  est  notitiam  numeri  dierum  in  anno  naturali  ad  paucissi- 
mos pertinuisse.  Ac  etsi  fuere  semper  et  omnibus  gentibus  suae  feriae 
atque  solennitates,  ut  plurimum  tamen  eae  mobiles  erant,  ut  nostrum  Pascha, 
et  cum  lunationibus  rursum  prorsumque  transponebantur.  Itaque  ad  operas 
rusticas  annuas  non  sufficiebant.  His  de  causis  agricolae  necessario  ad 
fixarum  exortus  contemplandos  redacti  fuerunt  exstiteruntque  inter  ipsos  hujus 
disciplinae  praecepta  per  manus  tradita,  longe  prius  quam  ab  Hesiodo 
ceterisque  referrentur  in  literas.  Ex  hac  disciplina  rustica  qua  ratione 
manari t numerus  signorum,  facile  est  considerare.  Sive  enim  ad  Lunam 
plenam  sive  ad  nascentem  aut  denascentem  sive  denique  ad  quadras,  quod 
expeditius  est,  respexerint,  facile  erat  videre,  quomodo  initio  facto  v.  g.  a 
cornibus  Arietis,  secundi  mensis  quadra  apud  cornua  vel  oculum  Tauri,  tertii 
apud  stellas  Geminorum,  quarti  apud  obscuras  Cancri  reliquaeque  apud  sidera 
reliqua  steterint,  atque  ita  totus  zodiaci  ambitus  intra  spatium  anni  12  locis 
quadrarum  praesentia  fuerit  signatus. 

Cum  vero  pateret,  hoc  quadrarum  recursu  non  praecise  constitui  12 
partes,  sed  revolvente  anno  alia  fieri  quadrarum  loca,  divisionis  novae  signa: 
retenta  tamen  fuit  praecisa  divisio  duodenaria  ejusque  principium  idem  et 
constans  perpetuo. 

Causam  hujus  facti  hanc  recensent  Alfraganus  et  Alcabitius,  quam  pro 
secunda  commemoro.  Sol,  inquiunt,  ambitum  zodiaci  distinguit  in  4 partes, 
totidem  punctis  seu  notabilibus  terminis  et  perpetuo  quidem  iisdem.  Est 
enim  punctum  solstitiale,  in  quo  Sol  fit  altissimus;  est  brtfmale,  in  quo  hu- 
millimus; sunt  duo  aequinoctialia,  in  quibus  medius  fit  inter  polos  mundi. 
Illic  dies  longissimos  vel  brevissimos,  hic  noctibus  aequales  facit.  In  his 
4 punctis  4 anni  decumanas  tempestates  reducit:  ver,  aestatem,  autumnum, 
hiemem;  quae  omnia  naturalia  sunt,  non  pendentia  ab  hominis  arbitrio. 

Cur  vero  ex  his  quatuor  quadrantibus  zodiaci  quilibet  in  tria  signa 
porro  dividatur,  ut  ita  signa  fiant  numero  12,  causam  Alfraganus  hanc 
dicit,  quod  sit  naturae  consentaneum  usuque  receptum,  quamlibet  rem  quan- 
tam distinguere  in  principium,  medium  et  finem. 

Tertia  causa  seu  occasio  divisionis  praecise  duodenariae  desumitur  a 
comparatione  aspectus  trini  cum  quadrato.  Consentiunt  enim  in  hoc  ex- 
perientia, quae  rem,  et  harmonica  ratio,  quae  causam  rei  indicat,  quod 
binis  planetis  ad  visum  tertia  circuli  zodiaci  parte  (de  qua  supra  capite  II.), 
vel  quarta  vel  sexta  distantibus,  magna  existat  commotio  naturae  sublunaris. 
Posito  ergo  Saturno  in  principio  Arietis  quasi  immobili,  ubi  Sol  ab  eo 
tantum  recesserit,  ut  primo  sexta,  dein  quarta,  denique  tertia  circuli  parte 
distet:  tribus  his  locis  partes  circuli  duodecimas  intercipiet.  Nam  differentia 
sextae  et  quartae  partis  totius,  item  quartae  et  tertiae,  utrinque  est  pars 
totius  duodecima.  In  Geminis  enim  Sol  faciet  sextilem  cum  Saturno,  in 
Cancro  quadratum,  in  Leone  trinum.  Bini  itaque  ex  dictis  aspectus  occa- 
sionem praebent,  zodiacum  in  12  partes  dividendi;  principium  vero  nullum 
certum  monstrant. 

Quartam  sed  futilem  causam  allegat  Albumasar 4) , invenisse  veteres 
in  coelo  imagines  48,  ex  quibus  cum  12  in  zodiacum  incidant,  totidem 
ejus  factas  partes.  Nam  ut  ab  ultima  causa  principium  faciam  refutationis, 
imaginum  antiquitus  1 1 solum  in  zodiacum  inciderunt.  Quas  enim  stellas 
Librae  tribuimus,  eae  Scorpioni  pro  chelis  accensebantur.  Audiat  itaque 
Albumasar,  non  ideo  12  constitutas  esse  zodiaci  partes,  quod  essent  inventae 
12  imagines  constellationum,  sed  contra  ideo  stellas  in  zodiaci  vicinia  numero 
praecise  duodenario  distributas,  quia  aliis  de  causis  recepta  erat  duodenaria 
divisio  in  zodiacum.  Adde  quod  constellationis  imago  non  conficit  signum. 
Sunt  enim  aliquae  extensae  ultra  partem  ambitus  duodecimam,  aliquae  con- 
tractae: signa  vero  astrologorum  adeo  sunt  minutim  dimensa  in  sectiones 
duodenarias,  ut  Jupiter  in  29  0 59'  59"  Geminorum  censeatur  in  detrimento 
suo,  nactus  atros  calculos  quinque ; post  minutum  temporis  transitione  facta 
in  0°  0'  1"  Cancri,  jam  felix,  jam  in  exaltatione  sua,  quatuor  albis  cal- 
culis gaudeat  si  diis  placet.  Valeat  itaque  quarta  haec  causa  Albumasaris : 
dicamus  et  de  tribus  superioribus,  ut  pateat,  non  effici  per  illas,  ut  in  zo- 
diaco signa  12  veris  et  naturalibus  limitibus,  aut  aliis  atque  aliis  qualita- 
tibus sint  distincta.  Et  de  prima  quidem  atque  tertia  non  difficile  est  pro- 
bare, cum  non  constituant  constantia  hujus  divisionis  initia.  Itaque  si  verbi 
gratia  19°  Sagittarii  a conjunctione  luminarium  vim  siccitatis  sortiretur: 
elapsis  aliquot  mensibus  in  eundem  19  0 Sagittarii  incidens  plenilunium  vim 
ei  humectandi  infundet.  Idem  de  aspectibus  planetarum  dici  potest,  quos 
ipsi  circumferunt  per  omnem  ambitum  cum  suis  corporibus.  Cum  vero  astro- 
logorum signa  zodiaci  constantia  dicantur  habere  initia,  nihil  ad  illa  hae 
causae,  praeter  hoc  unum,  quod  astronomos  primos  invitarunt  eminus  ad 
praecisum  numerum  duodenarium,  quem  illi  una  cum  subdivisione  tricenaria 
penitus  sunt  amplexi,  non  naturam  motuum,  quae  discrepabat  nonnihil,  sed 
suum  arbitrium  et  numeri  360  amplitudinem,  ex  geometria  ortam,  occulto 
instinctu  et  manifesta  ratione  secuti.  Sane  quidem  quod  dixi  de  inconstanti 
divisionis  termino,  idem  etiam  secundam  causam  attinet;  nam  et  Sol  prin- 
cipium hoc  suum,  nempe  Arietis  primum  punctum  sub  fixarum  sphaera,  quae 
naturalis  est,  transponit.  Itaque  astrologi  non  ipsum  praecise  ambitum,  sed 
aliquid  paulo  amplius  ipso  zodiaco,  in  12  dividunt:  perinde  atque  faciunt 

ipsae  quadrae  supra  usurpatae,  dividentes  aliquid  brevius  integro  zodiaco 
in  pai’tes  12.  Illud  autem  contra  omnes  tres  causas  dici  potest:  quod  etsi 
concederemus  praecise  eodem  recurrere  omnes  lunationes  exacto  anno,  item 
omnia  solstitia  omnesque  .aspectus,  incredibile  tamen  sit,  ab  eo,  quod  fit 
sub  zodiaco,  vim  infundi  ipsi  loco  zodiaci.  Sit  19  0 Sagittarii  siccus,  quando 
noviluniura  est  sub  eo ; 4 0 Capricorni  humidus,  quando  Luna  plena  sub  eo. 
Sit  Capricornus  hiemalis,  quando  Solem  habet;  Cancer  vero  aestivus  ex 
ejusdem  sideris  praesentia;  concedo  amplius  aliquid:  sit  Cancer  etiam  pro- 
lificus,  quando  Jovem  habet  hospitem,  magis  quam  Capricornus  ejusdem 
Jovis  vbeneficio , ut  non  tantum  ipsa  sidera  ex  alto  fortius  feriant  quam  ex 
declivi,  sed  ipsa  etiam  natura  sublunaris  veneratione  quadam  in  Cancrum 
subvectis  sese  tractabiliorem  exhibeat  magisque  obnoxiam.  Denique  sit  efficax 
copula  0°  Arietis  et  0°  Cancri,  quando  illic  Saturnus  est,  hic  Sol:  at  his 
abeuntibus  ex  illis  locis  quid  remanet  partibus  zodiaci  de  his  hospitibus, 
quo  naturaliter  a se  invicem  distincti  intelligantur,  seu  terminis  seu  partium 
inter  terminos  interjectarum  qualitatibus?  Aut  si  quid  manet,  an  non 
aboletur  succedente  alio  contrariae  qualitatis?  Nam  retinere  quidem  ali- 
quantisper, verbi  gratia  octavam  partem  Sagittarii,  vim  aliquam  ex  con- 
gressu Jovis  et  Saturni,  qui  in  eo  gradu  anno  1603  factus  est,  non  negan- 
dum est  penitus,  explicandum  vero  ex  abstrusissima  ratione  harmonica, 
mente  a coelo  deducta  et  in  Terras  inducta;  qua  ratione  ipsi  signo  Sagit- 
tarii naturalis  qualitas  plane  nulla  relinquitur:  atque  hoc  ipsum  etiam  tem- 
pore rursum  evanescit. 

Puncta  Solis  cardinalia  pro  naturalibus  terminis  agnosco,  vim  Solis  in 
iis  versantis  exseri  fateor;  sed  longe  alia  ratione,  quam  quae  ad  rem  per- 
tineat. Astrologi  enim  in  principio  Capricorni  partes  zodiaci  calidas  fri- 
gidis permutari  subito  et  in  ipso  puncto  divisionis  existimant:  Sol  vero 
calorem  aestivum,  quantum  in  sese  (nam  quid  elementa  hic  conferant,  non 
est  quaestio)  huc  usque  deminuit,  et  ab  hoc  fastigio  rursum  augere  incipit, 
itaque  in  ipso  puncto  lentissimum  praestat.  Ita  quod  est  naturae  metro- 
polis, astrologis  fiunt  limites  duarum  hostilium  regionum. 

Illa  etiam  de  principio,  medio  et  fine  argumentatio  non  apte  ad  natu- 
rales partium  qualitates  transfertur.  Omnis  res  quanta,  omnis  arcus  prin- 
cipium et  finem  habet:  sed  ii  termini  puncta  sunt,  partes  rei  non  sunt. 
Secundum  naturales  qualitates  vero,  quae  dimensiones  et  ipsae  suscipiunt, 
omnino  quidem  partes  a partibus  differunt,  extremae  a medio;  at  non  hosti- 
lium qualitatum  formis,  sed  ejusdem  qualitatis  gradibus.  Hoc  pacto  qua- 
drantem aestivum,  si  a 15°  Tauri,  autumnalem  a 15°  Leonis  et  sic  reliquos 
inciperent,  meliori  quidem  jure  de  tribus  quadrantis  partibus,  extremis 
remisso,  media  intenso  calore,  philosopharentur,  sed  tamen  superioribus 
adhuc  argumentis  tenerentur. 

Itaque  ut  concludam,  causae  hae  occasiones  subministrarunt  humano 
arbitrio  ad  divisionis  hanc  formam  amplectendam,  ex  natura  rei  divisae 
desumtae  non  sunt,  neque  naturalem  divisionem  exprimunt,  sed  mere  geo- 
metricam seu  arithmeticam.  Ite  astrologi,  quaerite  alias. 

Caput  V. 

An  nomina  signorum  sint  arbitraria,  an  vero  naturalia  et  significativa. 

Dicam  igitur  secundo  loco  de  origine  nominum,  quibus  sidera  sunt  in- 
signita. Et  sunt  quidem  magni  viri,  qui  existimant,  desumta  esse  constel- 
lationum nomina  ab  ocCulta  proprietate,  qua  polleant  haec  sidera  prae  aliis, 
quaeque  periclitandis  hominum  genesibus  sint  inventae.  Qui  sic  sentiunt, 
ii  adsciscant  etiam  ad  tuendam  hanc  sententiam  illa  Indorum,  Chaldaeorum, 
Aegyptiorum  plurima  annorum  millia,  ut  satis  temporis  largiantur  veteribus 
ad  haec  investiganda.  Quanquam  ego  diversa  ratione  quam  Picus  hoc  argu- 
mentum usurpo,  non  ademturus  eo  astrologis  omnem  omnium  dogmatum 
experientiam,  quod  ille  facit,  sed  ostensurus,  haec  in  specie  nomina  non 
venisse  stellis  ab  experientia,  nisi  constet,  eadem  duce  experientia,  ut  in 
ceteris  artibus  aliqua  etiam  successu  seculorum  emendata  et  in  melius  com- 
mutata fuisse.  Satis  constat  ex  Cicerone,  Ptolemaeo,  Manilio,  Firmico, 
non  demum  sub  Augusto  et  Tiberio  Caesaribus  in  Romanum  imperium  im- 
portatam, sed  antiquitus  receptam  cum  sana  scientia  hanc  etiam  nomencla- 
turam signorum.  Satis  etiam  clarum  est  ex  Esaia  Propheta,  sub  monarchis 
Babylonicis,  quando  coeperunt  eclipses  consignari,  ad  publicum  delirium 
usque  fuisse  exercitam  astrologiam  matremque  exstitisse  praecipuae  idololatriae, 
dum  spiritibus  planetarum  fictitiis  sub  electionum  praetextu  servirent  homines. 
Quid  de  Mose  dicam,  quem  quidam,  legentes  in  omni  scientia  Aegyptiorum 
eruditum  fuisse,  in  astrologia  ajunt  excelluisse:  quod  ex  Luciano  confirmatur. 
Atque  is  800  annis  non  plus  a diluvio  abfuit.  Atqui  etiam  paulo  ante, 
tempore  S.  Jobi,  percrebuerant  quorundam  siderum  nomina.  Itaque  tempus 
ad  constituendam  hanc  signorum  effectus  scientiam  indeque  derivandas  con- 
stellationum figuras  admodum  breve , contra  vero  tempus,  quo  antiqua  ratio 
nuncupandi  sidera  huc  usque  citra  omnem  mutationem  duravit,  admodum 
longum  efficitur.  Quid  novi  namque  invexit  Arabum  in  hac  arte  sedulitas, 
quod  ad  antiqua  ex  Ptolemaeo  et  Manilio  nota  principia  reduci  exque  iis 
derivari  non  possit?  Ut  ita  ratiocinando  ex  veteribus  principiis  siderumque 
nominibus,  non  experimentando  nova,  disciplinam  auxerint. 

Sed  audiamus  hac  de  re  ex  illo  Arabum  seculo  hominem,  vixdum 
renata  ex  Arabicis  codicibus  astronomia  imbutum. 

Humana  quidem  persuasio,  inquit  Joannes  de  Sacro  Bosco,  stellis 
numeros  et  nomina  fecit  non  ex  sui  natura,  sed  significatione  distinctioni 
accommodata,  unde  Bernhardus  Sylvestris  dicit:  5) 

Communi  ne  voce  rei  generalis  oberrent, 

Quae  modo  sunt  stellis  nomina,  fecit  homo. 

Item  Virgilius  lib.  I.  Georg. 

Navita  dum  stellis  numeros  et  nomina  fecit  : 

Pleiades,  Hyades,  claramque  Lycaonis  Arcton. 

lino  vero  ipsorum  etiam  Arabum  saniores  audiamus , praecipue  Abraha- 
mumAbenezra,  cujus  verba  hoc  ipsum  dicentia  vide  apudPicum  lib.  8.cap.  15. 6) 

Omnino  credendum  est,  duo  fuisse  genera  hominum,  qui  stellas  in  for- 
mas quasdam  redegerunt,  agricolas  et  nautas.  De  agricolis,  qui  antiquiores 
videntur,  dixi  supra.  Quomodo  enim  intelligere  possent,  Solem  absoluta 

periodo  consistere  loco  pristino,  quadras  redire  ad  loca  pristinis  vicina,  nisi 
distinctione  inter  sidera  facta  nominibusque  impositis?  Quibus  quidem  hoc 
necessario  facturis  natura  praelusit,  sideribus  per  ultimam  sphaeram  nullo 
perpetuo  ordine,  hoc  est  confuse,  disseminatis;  ne  dispositionis  similitudine 
in  diversis  locis  homines  falli  possent.  Ab  agricolis  igitur  est  Aries,  Taurus, 
Virgo  spicifera,  Caper,  Bootes  seu  agitator,  Heniochus,  Capella,  Hoedi, 
Plaustrum  seu  Ursa  (Homero  jam  nota  nomina)  et  similes:  a nautis  vero 

Plejades,  Navis,  sidus  horizonti  meridiano,  hoc  est  montibus  aut  mari  conti- 
guum, quoties  videtur,  et  similes:  ab  utrisque  Hyades.  Si  quae  aliae  videntur 
longius  abire  a rebus  utrique  hominum  generi  familiaribus,  at  certe  sumtae 
sunt  e medio  vitae  usu,  e rebus  oculos  ferientibus,  ut  Venator,  Fera,  Lepus, 
Canis,  Serpens. 

Quodsi  conjecturae  licet  indulgere,  delectum  imaginum  et  nominum, 
quae  plura  uni  constellationi  e rerum  natura  poterant  imponere,  duae  prae- 
cipuae causae  fecerunt:  dispositio  stellarum  et  tempus  anni  operibus  seu 
nauticis  seu  rusticis  opportunum.  Equidem  qui  Ursi,  qui  Serpentarii,  qui 
Serpentis,  qui  Hydrae,  Orionis,  Leporis,  Canis,  Tauri,  Geminorum,  Cancri, 
Leonis,  alarum  in  Virgine,  Scorpii,  Sagittae  et  Arcus,  Gallinae,  Corvi, 
Coronae,  Trianguli  multarumque  aliarum  figurarum  stellas  intuetur,  earum 
praesertim,  quae  nostra  memoria  ex  coelo  antarctico  Hispanorum  et  Hollan- 
dorum  industria  accesserunt:  videt  ille  quandam  dispositionis  earum  simili- 
tudinem cum  membris  animalium  et  rerum,  a quibus  habent  nomina,  et 
videt  hoc  rectius  ex  coelo  quam  ex  globo;  quod  hodie  vitiatae  habeantur 
hae  imagines  pro  libitu  pictorum  et  sculptorum  conformatae,  a stellis,  qui- 
bus nomina  dederunt,  et  a mente  auctorum  vetustorum  longe  dissidentes. 

Audi  versus  Arati  de  Tauro: 

Ta  df  ot  fictV  ioixoru  arjfj.ara  xstrai 
Toir\  r\  x£(pakr]  dutxexQiTai , ovds  ti g akho 
JZljflCtTI  T£ X/UTjQCUTO  XCtQrj{3oOS,  dia  f.l£V  UVTO 
'Age q£S  a/utfOTSQio&tv  ihaao/xevoi  tvnowGi. 

Ita  quidem  superius  Albumasar,  causam  imaginum  non  ex  naturae 
penetralibus  sed  ex  Arati  auctoritate  repetens, 

Vicissim  qui  audit  Plejadas,  Aristam,  Vindemiatricem  nominari,  simul- 
que  considerat,  quod  ortus  earum  pro  signo  fuerit  operum  navigandi,  metendi, 
vindemias  colligendi;  quid  ille  quaeso  occultioris  philosophiae  quaerit  in 
horum  nominum  ratione?  cum  causa  nominis  ad  oculum  pateat,  et  ideo  ne 
quidem  stellarum  dispositio  nomini  stabiliendo  quaeratur. 

Hanc  causam  Picus  extendit  ad  omnes  imagines  non  minus  ridicula 
conjectura  de  hominum  cogitationibus,  quam  sunt  astrologorum  de  signorum 
naturis,  quas  tantopere  deridet:  dum  consilium  ipsis  fuisse  ait,  anni  tempora 
per  imagines  zodiaci  12  exprimere. 

Esto  et  tertia  causa  primae  permixta,  a Pico  etiam  commemorata, 
quae  effecit,  ut  constellationes  nonnullae,  humanam  repraesentantes  effigiem, 
quorundam  individuorum  nomina  meruerint,  historiae  nempe  seu  verae  seu 
fabulosae.  Quo  in  censu  sunt  Cepheus,  Andromeda,  Cassiopeia,  Perseus, 
Draco  et  aliae.  Nec  dissimile  vero,  vicissim  ex  eo,  quod  vulgus  agrico- 
larum sideribus  quibusdam  animalium  nomina  transscripsit,  ortas  esse  fabulas 
poetica  commentatione : quorsum  referri  videtur  Hydra,  Crater,  Corvus,  Ursa, 
Ophiuchus  cum  Serpente  et  similes.  Quam  hominum  periergiam  Lucianus 
libello  de  Astrologia  ridens  artificiosissime,  ut  vix  discernas,  ludos  agat  an 

seria,  nisi  hominem  nosses;  quidquid  animalium  invenit  in  variis  nationum 
sacris  et  religionibus,  id  in  coelum  intulit;  quidquid  hujus  in  coelo  oberrat, 
ad  hominum  superstitiones  detraxit. 

Constellationibus  igitur  omnibus  per  has  causas  examinatis,  ubi  appa- 
ruerit, nullam  nobis  relinqui  avaiuov,  an  non  liquido  patebit,  figuris  hisce 
vim  significandi  non  inesse?  Nisi  forte  unius  figurae  coelestis  possunt  esse 
multae  causae,  fortuito  casu  et  per  accidens  ad  eundem  effectum. toties  tam 
mirabili  consensu  conspirantes.  Quod  quicunque  facile  credit,  imbecillitate 
judicii  laborat,  dignus  qui  Judaeorum  cabala  cerebrum  frangat.  Hi  namque 
ad  eundem  plane  modum,  neglectis  evidentissimis  derivationum  et  originum 
causis,  divinae  providentiae  linguam  suam  asserunt,  persuasi,  hoc  fuisse  Deo 
linguae  auctori  propositum,  ut  ex  literarum  transpositione  rerum  natura 
depingeretur  et  integris  sententiis  mysteria  nescio  quae  reconderentur.  At 
sobrii  homines,  divinae  vim  providentiae  veneratione  debita  confessi,  linguas 
seu  Deo  seu  hominibus  usitatas  ita  uti  sonant  intelligunt,  humano  arbitrio 
suum  inter  causas  locum  suosque  genuinos  effectus  relinquunt.  Iidem  etiam 
figurarum  in  coelo  causas  ex  humano  arbitrio  obvias  amplectuntur,  subli- 
miora de  occultis  figurarum  proprietatibus,  quae  per  genesium  contempla- 
tionem fuerint  inventae,  non  sapiunt. 

Sed  objicient  hujus  pictae  philosophiae  studiosi,  credibile  esse,  Deum 
conditorem,  quas  indiderit  constellationibus  proprietates,  earundem  proprie- 
tatum participes  animantes  elegisse,  quarum  figuram  dispositione  stellarum 
exprimeret,  ut  ita  figura  hominem  admonens  de  certo  animante,  de  ejus 
etiam  animalis  proprietate  stellis  hisce  communi  simul  admoneat. 

Quicunque  hoc  affirmat,  et  confidentia  utitur  et  temeritate.  Non  enim 
omnia  nomina  sunt  a dispositione  stellarum,  contra  saepius  diversa  nomina 
ab  eadem  dispositione  sunt  orta:  quae  etsi  non  essent,  aeque  tamen  facile 
alius  hanc  theologiam  negaverit  atque  hujusmodi  aliquis  affirmavit. 

Age  vero  largior  etiam  aliquid;  esto  ut  tota  natura  sublunaris,  quamvis 
ratiocinatione  non  usa,  iisdem  tamen  de  causis  quibus  humana  phantasia 
idem  sibi  de  his  sideribus  imaginetur  quod  homo.  Hoc  enim  de  colore 
stellarum  verum  dogma  (nec  quicquam  in  contrarium  proficiente  Pico)  de 
figura  non  simpliciter  negabo,  neque  accuratius  in  praesentia  excutiam.  Quid 
hoc  tamen  ad  sidus  ipsum  in  coelo,  aut  quae  nova  proprietas  ipsi  sideri 
re  vera  conciliari  potest  ex  hominum  naturaeque  genitalis  imaginationibus? 

Quid  dicemus  de  perplexissima  lite,  quae  inter  hodiernos  agitatur  astro- 
logos super  hoc  figurarum  negotio,  dum  sidera  e dodecatemoriis,  quibus 
indidere  sua  figurarum  nomina,  exactis  jam  bis  mille  annis  penitus  excessere, 
retrocedentibus  aequinoctiis,  unde  dodecatemoriorum  zodiaci  sumitur  initium? 
Nam  ut  ex  nostro  themate  sumamus  exemplum;  utrum  zodiaci  signum  esse 
dicemus,  quod  congressui  Saturni  et  Jovis,  et  quod  Novae  Stellae  praebuit 
hospitium?  Sagittarium  an  Scorpionem?  Si  aequinoctia  respicias,  locus 
conjunctionis  est  8°  Sagittarii:  locus  Novae  18°  ejusdem  signi.  Si  sidera 
ipsa,  stellae  Sagittarii,  quae  tertio  signo  ab  aequinoctio  nomen  fecere  Sagit- 
tarii, jam  in  contiguum  signum,  quod  a bruma  incipit  (a  Capricorno  deno- 
minatum) transierunt.  Vicissim  non  procul  a loco  congressus  stella,  cor 
Scorpii  dicta,  invenitur.  Itaque  si  fixas  respicimus,  haec  superiorum  con- 
junctio et  haec  Nova  Stella  in  Scorpionis  constellationem  inciderunt. 

Sed  satis  de  origine  nominum.  Concludamus  hunc  locum  explicatione 
vocis  zodiacus.  Latini  namque  propriissime  verterunt  signiferum,  Ger- 

mani  infeliciter  den  Thierkreis,  circulum  animalium,  magis  genuine,  den 
Bilderkreis,  circulum  signorum.  Graeca  vox  £a>8iov  hic  non  est  animal- 
culum,  sed  idolum  qualecunque,  etiam  hominis,  seu  pictum  seu  sculptum 
seu  fusum.  Hoc  sensu  ta  £w8ia  sumuntur  apud  Heronem  in  spiritalibus; 
hoc  sensu  etiam  Cicero  alii  que  Latini  scriptores  voce  signa  utuntur.  Arato 
quidem  fixarum  dispositiones  sunt  aquata  membrorum  in  animalibus:  sed 
non  est  verisimile  eum,  qui  primus  dixit  signa  coelestia,  ad  vocem  aqga 
potius  respexisse,  quam  ad  vocem  £<»8iov.  Qui  vero  duodecim  signa  Ger- 
manice vertit  die  zwolf  Zeichen,  aut  non  attendit  ad  genuinum  significa- 
tum vocis  signum,  quae  hoc  loco  idem  quod  £<ndiov  significat,  Germanice 
Bild:  aut  vox  Zeichen  latior  olim  fuit  quam  hodie,  comprehendens  etiam 
significatum  vocis  Bild.  Hodie  namque  vox  Zeichen  significat  generaliter 
vel  indicium  qualecunque,  ut  bubones  et  exanthemata  pestis,  genitalia  sexus; 
vel  notam  qualemcunque  scriptam,  ut  characteres  planetarum  et  signorum 
scriptos;  aut  signum  qualecunque  memoriae  causa  collocatum,  seu  in  scriptis, 
ut  obelisci,  asterisci,  manus,  indiculi,  literae  N.  B;  seu  extra,  ut  congeries 
lapidum,  cruces,  nodi  in  arborum  frondibus,  stigmata,  incisiones  et  similia: 
quo  sensu  signis  coelestibus  minime  quadrat.  Specialiter  vero  Zeichen 
Germanis  sonat  ostentum  coeleste,  portentum,  miraculum;  rursum  non  ad- 
modum proprie  de  signis  zodiaci,  tanto  tamen  tolerabilius  quanto  portento- 
siora in  coelo  monstra  finximus  astrologi. 


Caput  VI. 

Denominationem  Trigonorum  ab  elementis  non  esse  eoe  rerum  natura, 

sed  ex  arbitrio  hominum. 


Tertio  loco  explicanda  est  origo  denominationum.  Signa  enim  ab 
astrologis  alia  ignea  perhibentur,  ut  quod  jam  incipere  dicitur  triplicitas 
ignea,  alia  aeria,  alia  aquea,  alia  terrea. 

Causa  igitur,  cur  signis  hae  fuerint  attributae  denominationes,  conjectu 
est  facilis.  Omne  genus  humanum  inde  a prima  origine  agnovit  et  pro 
confesso  usurpavit,  tempestates  annuas  ex  coelo  variari.  In  tempestatibus 
vero  anni  hae  quatuor  cernuntur  qualitates:  calidum,  frigidum,  humidum, 
siccum.  Atqui  hae  quatuor  qualitates  in  totidem  elementis,  quae  nostris 
obversantur  sensibus,  in  igne  calor,  in  aere  humor,  in  aqua  frigus,  in  terra 
siccitas  praecipue,  dominantur.  Hinc  Aristotelica  combinatio  talis:7) 

Calidum.  IGNIS.  Siccum. 


* 


Frigidum.  AQUA.  Humidum. 

Cum  itaque  aliter  capere  non  possent  homines,  quomodo  hae  qualitates 
ex  coelo  essent,  in  coelum  eas  sustulerunt  interque  signa  zodiaci  distribu- 
erunt. At  Aristoteles  negat,  iisdem  imbui  qualitatibus,  quibus  haec  nostra 

imbuunt,  itaque  ne  Solem  quidem  calidum  fatetur.  Ego  media  ingredior; 
proprie  namque  non  est  siderum  vel  siccare  vel  humectare  haec  inferiora 
nisi  per  accidens,  antegresso  calefactionis  certo  gradu.  Multo  minus  ex  se 
frigefaciunt.  Quatenus  vero  quaevis  calefaciunt,  eatenus  et  ipsa  calida,  Solem 
vero  ferventissimum  assero:  unde  quidem  ex  qualitatibus  apud  me  nulla  est 
signorum  distinctio. 

Sed  quare  non  tria  contigua,  Gemini,  Cancer,  Leo  ignea,  quia  aestiva; 
autumnalia  vero  terrea;  hiberna  aquea;  verna  aeria? 

Causa  cur  hoc  omissum  pendet  ex  recepto  divisionis  numero.  Cum 
enim  partes  zodiaci  fecissent  12,  consequens  erat  ut  binae  contiguae  con- 
trariis qualitatibus  dividerentur,  nisi  vellent  pro  una  parte  haberi,  quas  illi 
magna  scii,  cum  ratione  in  tres  diviserant.  Cur  ergo  singula  signa  his  qua- 
litatibus tributa,  quas  habent  apud  astrologos,  non  contrariis  ? Causae  duae 
adducuntur;  prima  ex  imaginum  natura:  Cancer  enim  et  Scorpio  et  Pisces 
aquatica  sunt  animalia;  signa  itaque  haec  aquea  sunt  habita.  Vicissim 
Aries,  Leo,  Sagittarius  (posterius  equus)  animalia  sunt  naturae  igneae; 
quare  et  haec  signa  ignea.  Ita  cum  haec  tria,  tum  etiam  Gemini,  Aqua- 
rius, mascula  sunt  effigie,  maribus  vero  copiosior  calor,  quare  et  Gemini, 
Libra,  Aquarius  calore  participant.  Non  est  tamen  universalis  haec  causa: 
nam  cur  non  humidus  Aquarius,  igneus  Taurus  et  Cancer?  Et  cur  Taurus, 
Capricornus  feminina  signa?  Adde  quod  discesserunt  ex  signis  suis  ima- 
gines : manserunt  tamen  qualitates  ex  ipsorum  dogmate. 

Audiamus  itaque  Albumasarem.  Primum  ille  huic  inter  elementa  dis- 
tributioni fundamentum  ponit  minus  fide  dignum:  bipertitionem  signorum  in 
masculina  et  feminina.  Quare  sunt  alternis  masculina  et  feminina,  initio 
facto  ab  Ariete?  Placuit  nempe  auctoribus,  ut  Ptolemaeus  ait,  occasione 
perpetuae  alternationis  inter  diem  et  noctem,  ut  signa,  quae  erant  pari  nu- 
mero 12,  in  6 distribuerentur  connubia,  marique  adhaereret  sua  femina. 
Forsan  enim  12  non  viderentur,  nisi  sexu  contigua  distinguerentur.  Ratio- 
nem solidiorem  sane  nullam  invenio.  Hic  sunt  ergo  signa  12  alternis  mas- 
cula, feminea:  sunt  et  elementa  4,  quae  singula  distributione  ex  aequo  facta 
trina  sibi  signa  vidicant.  Aut  igitur  3 contigua  calida  esse,  aut,  quia  hoc 
non  potest  (ne  contigua  signa  coeant),  in  compensationem  igitur  3 in  figura 
triangula  per  zodiacum  disponi  oportuit.  Cum  igitur  Aries  primum  et  prae- 
cipuum zodiaci  signum  sit,  et  ignis' primarium  sit  elementum,  praeditus 
calore,  quae  est  qualitas  activa  ad  vitam  ideoque  masculina,  Aries  igitur 
et  cum  eo  triangulantia  Leo  et  Sagittarius  sunt  ignea.  In  primo  quadrante 
principium  Aries,  in  secundo  medium  Leo,  in  tertio  finis  Sagittarius.  Quar- 
tus quadrans  hiemalis  caret  signo  igneo. 

Sed  cur  tria  succedentia  Taurus,  Virgo,  Capricornus  terrea  potius  quam 
aerea,  cum  aer  immediate  succedat  igni?  causam  refert  Albumasar  hanc: 
calori  quidem  actionem  esse  vivificandi,  frigori  vero  itidem  actionem,  sed 
mortificandi  et  corrumpendi.  Omnem  vero  activam  qualitatem  passiva  esse 
nobiliorem:  itaqne  Tauro,  qui  proxime  sequitur  Arietem,  activam  qualitatem 
alteram  obtigisse,  frigus  nempe  et  inter  elementa  terram,  frigoris  sedem. 
Itaque  quae  proportio  est  vitae  ad  mortem,  diei  ad  noctem,  maris  ad  femi- 
nam, haec  quoque  videbatur  caloris  ad  frigus.  Nam  et  femina  in  generandi 
actu  aliquid  agit  (juvandus  enim  est  Albumasar  misere  laborans)  nec  mere 
passive  se  habet. 

Dixit  Albumasar,  cur  igneo  signo  censeat  succedi  orportere  a frigido. 

Dicat  etiam,  cur  id  siccum  potius  quam  humidum?  Primum  inquit,  si 
Taurus  constitutus  fuisset  humidus.  Cancrum  oportuisset  esse  siccum.  At 
melius  erat  Taurum  esse  siccum,  ut  bina  conjugata  signa  in  una  passiva 
et  materiali  qualitate  convenirent,  Aries  et  Taurus  in  sicco,  Gemini  et 
Cancer  in  humido,  Leo  et  Virgo  in  sicco  et  sic  consequenter. 

Videtur  hic  aliquos  ex  cabala  thesauros  aperire  Albumasar.  Nam 
rerum  naturam  quasi  per  ludum  explicat.  Omnino  marem  et  feminam  specie 
convenire  oportet,  ut  speciem  propagent,  sexu  vero  contra  se  distingui. 
Hoc  adumbrantes  ergo  ex  Albumasaris  sententia  veteres  illi  bina  signa  con- 
tigua, quae  ipsi  conjugio  copularunt,  materiali  qualitate  convenire  dixerunt, 
activis  ceu  quibusdam  genitalibus  distingui.  Ac  cum  duae  solae  essent 
passivae  qualitates,  sicca  et  humida,  duo  etiam  connubiorum  genera  posue- 
runt, locos  in  zodiaco  alternos  sortita:  ut  in  rerum  natura  alia  est  inter 
liomines  copula  maris  et  feminae,  alia  inter  boves.  Alluserunt  forsitan  etiam 
ad  successiones  mutuas  aestatis  et  hiemis  et  in  utraque  diei  ac  noctis. 

Haec  utcunque  habeant,  etsi  quidem  ingeniosa  hac  naturae  imitatione 
et  qualitatum  in  signa  distributione  merito  delector,  non  tamen  majoris  illam 
facio  quam  par  est;  nec  si  primi  auctores  legem  quaudam  suis  ratiociniis 
arbitrariis  a rerum  natura  sunt  mutuati,  propterea  vicissim  tota  reliqua 
coelestium  natura  sese  subjecit  his  eorum  ratiociniis:  ut  hortulanus  ad 
quinarium  numerum  floribus  familiarem  respiciens,  si  pulvillos  struat  quin- 
quangulos,  non  ideo  efficit,  ut  felicius  in  iis  proveniant  rosae:  quia  natura 
floris,  etsi  ratiocinantem  hortulanum  admonet  de  quinquangulo,  non  tamen 
ab  expresso  quinquangulo  reciprocam  capit  utilitatem.  Quin  hoc  potius 
apparet  ex  diligenti  causarum  harum  pensitatione,  signa  zodiaci  ab  elementis 
denominata  mero  inventorum  arbitrio:  revera  autem  nulla  arctiori  cognatione 
cum  illis,  a quibus  denominantur  singula,  connecti.  Denique  sic  comparatae 
sunt  hae  denominationum  causae,  ut  maneant  nomina  igneus,  aereus,  aqueus, 
terreus,  quantumvis  discedentibus  fixis  seu  imaginibus  constellationum. 

Etenim  qui  primus  deliberavit,  quaenam  praecipue  signa  a quibus  ele- 
mentis denominaret:  si  ad  fixas  respexisset,  Taurum  calidum  et  humidum 
dixisset;  calidum  ab  igneo  fulgore  Palilicii,  humidum  a Plejadibus  et  Hya- 
dibus, quae  pluvias  generare  credebantur.  Sic  Scorpionem  dixisset  igneum 
ab  igneo  Antareos  sidere  primi  honoris,  qnod  proximum  erat  conjunctioni 
Saturni  et  Jovis  praeteritae. 

Ita  vides,  has  denominationes  ab  elementis  desumtas  non  fixarum  respectu 
obvenisse  signis:  quare  neque  cum  discessu  fixarum  e signis  exstinguuntur. 


Caput  VII. 


Quae  causa  naturalis  signa  Zodiaci,  trientibus  circuli  distantia,  in  unam 

triplicitatem  copulet  ? 

Dictum  est  igitur  hactenus,  quid  sit  Trigonus  igneus  notione  astrolo- 
gica;  quod  nempe  sint  tres  zodiaci  duodecimae  partes  trianguli  forma  per 
zodiacum  dispositae  et  ab  igne  denominatae.  Cum  autem  et  sectionem 
zodiaci  in  partes  12  et  partium  denominationes  tam  a sexu  et  animalibus 

quain  ab  elementis  mero  arbitrio  vindicaverim,  a rerum  vero  natura  ab- 
duxerim: jure  merito  quaeras  amplius,  nullane  praeterea  naturalis  ratio 
suppetat,  qua  trina  signa  in  trianguli  forma  copulentur? 

Itaque  quemadmodum  supra  de  ipsa  zodiaci  sectione  dictum,  quod 
natura  quidem  ipsa  in  praecisas  12  partes  ipsum  non  dividat,  sed  tamen 
occasiones  exhibeat  hujus  suscipiendae  divisionis,  dum  Luna  12  zodiaci 
locis  quolibet  anno  cum  Sole  congreditur:  ita  etsi  eadem  motuum  coelestium 
natura  trigonos,  ita  uti  sunt  ab  auctoribus  constituti,  ad  unguem  non  descri- 
bit, occasiones  tamen  subministrat  hos  trigonos  observandi,  tj  enim  et  2|. 
altissimi  planetae  binos  proximos  congressus  mutuos  sic  ordinant,  ut  tertia 
fere  zodiaci  parte  distent.  Qua  ratione  efficitur,  ut  quolibet  seculo  tria 
zodiaci  signa  ab  auctoribus  sub  unum  trigonum  redacta  ex  conjunctionibus 
superiorum  praecipuam  vim  obtineant  in  commovenda  (non  dico  in  cogenda) 
natura  rerum  sublunarium.  Quam  astrologiae  partem  Joannes  Picus  Miran- 
dulanus  mihi  nondum  eripuit,  etsi  plerisque,  quae  libris  12  contra  astrologos 
disputavit,  sobrie  et  secundum  valorem  argumentorum  usurpatorum  intel- 
lectis subscribo. 

Tale  quippam  et  Lunae  motus  suggerit  cum  Solis  motu  comparatus. 
Luna  quippe  tenens  Arietem,  anno  uno  revoluto  Leonem,  anno  altero  Sagit- 
tarium obtinet  vel  initia  Capricorni. 

Jam  igitur  tempus  est,  ut  alteram  notionem  vocis  Trigonus  igneus  ex- 
plicem, quae  quidem  est  hujus  loci  propria.  Dicunt  enim  astrologi  trigonum 
igneum  tempus  annorum  200  fere : intra  quod  tempus  congressus  superiorum 
planetarum  fj  et  '1|-  in  solis  igneae  triplicitatis  signis,  X,  $,  / frequen- 
tantur, ut  nobis  quidem  in  Terra  habitantibus  apparent:  ubi  plerumque  fit, 
ut  priusquam  tardi  illi  his  signis  excedant,  omnes  reliqui  planetae  subse- 
quantur et  cum  tardis  illis  intra  horum  signorum  confinia  conjungantur. 

Qui  autem  fieri  posset,  ut  congressus  superiorum  tantum  in  unius  tri- 
plicitatis signa  incidant,  sic  patebit:  Saturnus  zodiacum  percurrit  annis  30, 
Jupiter  annis  12.  Iter  igitur  annuum  Saturni  est  tricesima,  Jovis  duode- 
cima totius  itineris;  aufer  tricesimam  a duodecima,  restat  vicesima.  Jupiter 
igitur  Saturnum  praevertitur  annuatim  vicesima  totius  itineris:  20  igitur  annis 
Saturnum  denuo  assequitur.  Atqui  ipse  Jupiter  singulis  annis  singula  signa, 
hoc  est  duodecimas  zodiaci  emetitur:  annis  igitur  20  signa  20,  hoc  est 
integrum  circulum  et  praeterea  8 signa  peragrat.  Sit  conjunctio  tj  et  '4 
in  / anno  1603.  Exactis  annis  12  'Ij-  redit  in  **,  tj  vero  in  $ subsistit: 
post  annos  8 tj  a & in  £,  H-  a / itidem  in  $ promovetur,  ibique  fj  ad- 
ipiscitur. Post  alios  20  annos  fit  idem  in  X > ubi  vides  inter  S et  X 
interesse  triangulum.  (Vide  schema  fol.  637.) 

Eadem  ratione  patebit  etiam,  qui  fiat  ut  congressus  hi  post  annos 
200  de  trigono  uno  in  alium  transeant.  Nam  quae  jam  de  tricesima  et 
duodecima  parte  itineris  dicta  sunt,  ea  non  praecise  ita  habent,  nec  1|-  prae- 
cise cum  anno  terminat  et  signum.  Fit  igitur  ut  bini  congressus  non  prae- 
cise tertia  parte  distent,  sed  3°  circiter  minus.  Itaque  3°  decies  multi- 
plicati signum  unum  conficiunt,  ubi  congressus  10  a principio  signi  exorsi 
ad  finem  signi  devolvuntur,  et  undecima  repetitione  ad  principium  sequentis 
signi  transeunt,  quod  novam  incipit  triplicitatem.  Itaque  quatuor  triplici— 
tates , quibus  omnis  continetur  zodiacus , in  200  annos  ductae  periodum 
creant  annorum  800  paulo  minus;  quo  temporis  spatio  totus  zodiacus  40 
congressibus  in  totidem  partes  pene  aequales  dividitur:  eoque  tempore  ex- 

acto  reditur  ad  initium.  Itaque  possum  dicere,  loco  conjunctionis  f>  et  ‘4, 
quae  fuit  anno  1544.  in  30°  llj,,  proximam  et  tempore  et  loco  esse  hanc, 
quae  facta  est  anno  1603.  Decembri  in  8°  **,  sic  ut  intra  annos  800  nulla 
propius  ad  30 0 1l[  sit  accessura. 

Ex  hoc  igitur  loco  comparatione  facto  cum  aetate  mundi  patet  suc- 
cessio trigonorum  et  repetitio  ignei.  Cum  enim  a conditu  rerum  numerentur 
anni  plus  minus  5600,  hi  divisi  per  800,  7 constituunt  magnas  periodos 
reditusque  ignei  trigoni. 

Memorabile  vero  est,  in  ipsos  fere  periodorum  articulos  incidere  prae- 
cipuas epochas : quo  nomine  plurimum  delector  hac  trigonorum  serie,  et 
quodam  quasi  temporum  compendio  ad  memoriam  juvandam  utilissimo.  Puto 
etiam,  plerisque  hujus  aetatis  fore  gratissimum,  eo  quod  in  unum  ejus  arti- 
culum etiam  haec  nostra  aetas  incidat. 

Ducit  autem  familiam  igneus,  cum  ob  hoc  ipsum,  quod  de  epochis  dixi, 
tum  ob  id  etiam,  quia  principium  habet  cum  principio  Arietis  commune, 
quod  est  inter  cardinalia  praecipuum. 

Accipe  in  tabella  rotundis  minimeque  praecisis  numeris,  quibus  seculis 
igneus  trigonus  inierit: 


Periodi. 

Anni  ante 
Christum. 

A rerum 
origine. 

Personae  insignes. 

Res  coincidentes : tu  lector  cave 
a trigonis  effectas  dixeris. 

1 

4000 

000 

Adam. 

Creatio  mundi. 

2 

3200 

800 

Enoch. 

Latrocinia,  urbes,  artes,  tyrannis. 

3 

2400 

1600 

Noah. 

Diluvium. 

4 

1600 

2400 

Moses. 

Exitus  ex  Aegypto.  Lex. 

5 

800 

3200 

Esaias. 

Aera  Graecorum , Babyloniorum, 
Romanorum. 

6 

Post  Christum 

4000 

Christus  Dominus. 

Monarchia  Romana.  Reformatio 
orbis. 

7 

800 

4800 

Carolus  Magnus. 

Imperium  Occidentis  et  Sarace- 
norum. 

8 

1600 

5600 

Rodolphus  II. 

Vita,  fata  et  vota  nostra,  qui 
haec  disserimus. 

9 

2400 

6400 

Ubi  tunc  nos  et  modo  floren- 
tissima  nostra  Germania?  Et 
quinam  successores  nostri?  an 
et  memores  nostri  erunt  ? 
Siquidem  mundus  duraverit. 

Huc  usque  progressos  dubitatio  excipit  de  genuino  principio  hujus  tri- 
goni ignei.  Nam  si  medios  motus  spectemus,  conjunctio  media  seu  ficta  a 
Cardano  reponitur  in  annum  1583.  in  ipso  puncto  Arietis.  Et  pulchrum 
quidem,  trigono  principium  dare  a conjunctione,  quae  est  vicina  puncto  car- 
dinali, quorum  unum  est  in  qualibet  triplicitate. 

Verum  medii  motus  ex  calculo  Prutenico  aliter  habent,  conjunctionem 
exhibentes  in  28°  24'  X>'  110n  ver0  *n  mer0  principio  "f.  Vera  autem  con- 
junctio adhuc  longius  retro,  scilicet  in  21 0 incidit.  Quae  vero  anno 
1603.  fuit,  mediorum  motuum  respectu  in  1 0 7'  >T,  veris  autem  motibus 
in  8°  x*  incidit,  utroque  nomine  prima  in  signis  igneis. 

Ne  sic  quidem  omnis  sublata  est  disputatio.  Dictum  enim,  tempus  id 

vindicari  igneo  trigono,  intra  quod  congressus  superiorum  nulli  fiant  nisi  in 
igneis.  Atqui  hoc  etsi  anno  1603,  1623.  sic  habet,  anno  tamen  1643. 
variat.  Tunc  enim  media  conjunctio  in  'f,  vera  autem  in  26  0 X est, 
retrogradatione  planetas  in  anteriora 
trahente;  quanquam  per  se  etiam 
ob  causas  motuum  physicas  et  op- 
ticas (quas  antiqui  vocibus  aequantis 
et  eccentrici  expresserunt)  f)  a 
in  X»  ^ a ^ in  )(  motu  tardi  sunt 
et  aequationes  habent  subtractorias. 

Itaque  omnia  ista  lato  modo  debent 
accipi.  Nam  si  motuum  spectetur 
veritas  apparens,  ne  triangulum 
quidem  erit  inter  binos  proxime 
praeteritos  congressus.  Anno  enim 
1583.  conjunctio  fuit  in  21  0 X, 
anno  1603.  in  8°  Interstitium 
igitur  non  120°,  qui  perfectus  trigo- 
nus est,  nec  117°,  quod  est  ordi- 
narie inter  medias  conjunctiones,  sed 
102  °,  quadrato  propius  quam  trigono, 
ut  vides  in  schemate. 


Caput  VIII. 

De  triplicitatis  igneae  viribus  naturalibus : et  primo  de  conjunctionum 
efficacia , contra  Joan.  Picum  Mirandulanum. 

Dixi  hactenus,  neque  naturalem  esse  distributionem  zodiaci  in  signa 
12,  neque  perpetuam  vel  accuratam  hanc,  quae  a motibus  superiorum  fit, 
in  triplicitates  quatuor  distinctionem  triumque  distantium  connexionem.  Dic- 
tum etiam,  neque  signis  proprietates  ullas  eorum  animalium,  neque  signorum 
triplicitatibus  qualitates  eorum  elementorum  inesse,  a quibus  denominantur. 
Quae  omnia  cum  centum  amplius  annis  ante  me  docuerit  Joannes  ille  Picus, 
Mirandulae  comes  (VI,  4.  15.):  jure  videri  possim  totus  in  ejus  sententiam 
de  astrologiae  vanitate  concedere. 

Ac  ne  inultus  sim,  rejecit  auctor  ille  (V,  5.)  effectus  conjunctionum 
magnarum  in  solidum;  rejecit  (VI,  5 — 7.)  aspectus  omnes  in  universum; 
negavit  (VI,  15.)  vim  ullam  inesse  trigonis,  quorsum  etiam  aliqua  ex  VI,  4. 
referri  possunt.  Quibus  inter  cetera  capitibus,  cum  diversum  ab  auctore 
sentiam,  rationes  ejus  expendam,  prius  tamen  explicata  mea  sententia,  nam 
faciet  ad  praesens  institutum. 

Quaerit  Picus  (V,  5.)  quare  credat,  majora  facere  Saturnum  et  Jovem, 
cum  sunt  simul,  quam  cum  sunt  separati?  Respondebo  ex  mea  non  ex 
astrologorum  sententia:  opus  quod  superioribus  adscribimus  junctis,  quod 
non  competit  separatis,  id  nequaquam  planetarum  ipsorum  est  (praeter 
nudam  illuminationem  et  calefactionem),  sed  ipsius  naturae  sublunaris. 
Quodsi  hoc  opus  ipsis  per  se  planetis  tribueretur,  respondere  quis  posset 

de  virtute  unita  fortiori.  Nunc  autem  etsi  movent  quidem  naturam  sublu- 
narem,  non  tamen  movent  ut  agentia  naturalia  virtutem  aliquam  ob  prae- 
sentiam patibilis  rei  effundentia,  sed  sic  movent  naturam,  ut  objecta  movent 
sensus,  lux  oculos,  sonus  auditum,  calor  tactum.  Neque  enim  horum  quic- 
quam  tanto  est  debilius,  quanto  plurium  sensus  aperti  sunt  ad  excipiendum, 
sed  tributus  est  his  omnibus  effluxus  quidam  naturalis  et  immateriatus 
qualitatis  ejus  quam  possident,  cujus  species  sine  defatigatione  suae  originis 
ferit  sensus  ad  defatigationem  usque.  Hic  exspectat  philosophus  aliquis, 
ut  quae  in  exemplis  dixi  de  variis  rerum  qualitatibus,  ea  in  stellis  applicem 
ad  earum  lumina:  itaque  quae  hic  me  putat  subjuncturum,  antea  se  dicet 
scire;  nimirum  adhuc  militare  contra  me  rationem  Pici,  cum  binorum  pla- 
netarum conjunctio  nihilo  auctius  efficiat  lumen  utrorumque,  quia,  quantum 
possederant  separati,  tantum  conferunt  in  congressum.  Ego  vero  nequa- 
quam loquor  de  lumine  in  praesens,  cujus  est  sane  et  calor  et  claritas  ad 
modum  corporis,  non  ad  propinquitatem  mutuam  duorum,  quorum  quidem 
alter  alteri  non  sit  causa  luminis. 

Luminis  vero  et  ceterorum  sensibilium  similitudine  usus  sum  ad  expli- 
cationem rei  obscurae.  Etenim  in  conjunctione  duorum  planetarum  non 
jam  lumen  sed  ipsa  haec  relatio,  ipse  situs,  quem  conjunctionem  appellamus, 
objecti  vicem  gerit.  Quale  itaque  objectum,  talis  in  natura  sublunari  est 
sensus.  Objectum  ex  relationum  classe  est,  itaque  et  naturam  sublunarem 
vi  percipiendi  relationes  istas  praeditam  esse  necesse  est.  Et  ut  verbo 
dicam,  naturam  sublunarem  brevi  pede  metiuntur  quidam  philosophi,  nullum 
esse  sensum,  nullam  rerum  intelligibilium  perceptionem  existimantes  praeter 
eas  quas  homo  possidet  facultates.  Ex  hac  persuasione  oritur  temeritas 
oppugnandi  res  manifestissimas. 

Dic  mihi  Pice,  quo  sensu  canis  vestigia  domini  percipit:  num  odoratu? 
At  hercle  hominis  tam  exquisitus  odoratus  non  est.  Aliquid  igitur  discis 
in  cane,  quod  non  didiceras  in  homine;  nec  credidisses  de  cane  referentibus, 
nisi  in  rem  praesentem  saepius  ipse  venisses.  Dic  amplius,  quare  radices 
et  bulbi  herbarum  colores  excipiunt  affusos,  croci,  Brasilii  ligni,  ceteros,  ut 
hos  in  florem  postea  transferant?  Dices  succum,  quem  hauriunt,  infectum 
esse.  Non  satisfecisti:  quantulum  est,  quod  caryophyllorum  radicibus  affun- 
ditur? quantum  contra  florum  ex  caule  profunditur?  ubi  proportio?  Quare, 
cum  diluantur  colores  affusi,  limpido  humore  bulbi,  succo  terrae,  non  etiam 
diluitur  in  flore  color?  Quare  alio  artificio  sparsae  existunt  in  flore  guttae 
coloratae,  alio  totus  flos  imbuitur?  Imo  quare  non  digeritur  coloratus 
succus,  ut  exutus  suis  proprietatibus  cedat  in  corpus  plantae,  quod  vides 
de  aliis  alimenti  proprietatibus  fieri?  Itaque  fatere,  impressionem  aliquam 
existere  in  spiritalem  quandam  facultatem  formatricem:  quam  alii  dicunt 
rationem  seminariam. 

Sed  quid  ego  humilis  inter  plantas  repo?  Praegnantem  adspice  ovem 
Jacobi  Patriarchae.  Variegatos  illa  baculos  sub  aquis  limpidis  contuita 
speciem  in  foetum  derivavit.  Quomodo  species  haec  a baculo  in  oculum 
venerit,  non  quaero;  vulgare  est.  At  quomodo  ab  oculo  in  uterum,  in 
formatricem  facultatem,  in  foetum,  quomodo,  inquam,  ab  hoc  baculo  ad  illum 
angulum?  hoc  eget  explicatione,  eget,  inquam,  impressione  quadam  plus 
quam  usitata. 

Ad  hunc  modum  dico  et  colores  planetarum  (ut  obiter  respondeam 
Pico  ad  ea,  quae  alicubi  objicit)  et  ipsos  eorum  congressus  et  configurationes 

naturis  seu  facultatibus  rerum  sublunarium  imprimi,  et  his  objectis  illas  per- 
moveri, cum  ad  formandum  tum  ad  movendum  corpus,  cui  movendo  praesident. 

Hic  ne  quis  isto  me  praejudicio  gravet,  quasi  quaesita  subtilitate  miser- 
isque  argutiis  deploratae  jamque  perditae  astrologorum  causae  remedium 
quaeram  anxius.  Non  tanti  facio  astrologiam,  nec  unquam  refugi  astrologos 
infensos  habere.  Sed  me  constantissima  (quantum  in  naturalibus  sperari 
potest)  experientia  de  commotione  sublunarium  naturarum  sub  conjunctiones 
et  aspectus  erronum  edocuit  et  reluctantem  vicit.  At  forte  hoc  mihi  obstat 
ad  fidem  faciendam,  quod  nemo  astrologorum  hanc  attulit  rationem;  solus 
ego  (at  quis  homo,  unde  prodiens,  quando  natus?)  astrologos  philosophiam 
doceo?  Ego  vero  appello  philosophos  et  aequos  rerum  aestimatores,  utrum 
non  omnia  recentium  inventa,  omnes  in  melius  commutationes  hoc  pacto 
quasi  pessulo  obdito  e philosophia  excludantur?  Non  nego  Pico,  magnam 
esse  vanitatem  experientiae  ab  astrologis  jactatae  etiam  circa  hoc  caput;  at 
non  ideo  concedo,  nullam  fuisse  experientiam. 

Jam  itaque,  ut  solet  in  rebus  obscuris,  magni  exstiterunt  errores  ex 
varietate  ingeniorum  de  causis  cogitantium.  Exemplo  sit  nobis  quaestio 
omnium  maxima:  Quis  nisi  plane  insanus  et  in  Epicuri  schola  corruptus 
negabit  esse  Deum?  cum,  ut  D.  Pauli  verbis  utar,  attrectet  eum  omne  genus 
hominum.  Et  tamen  huic  experientiae  quot  falsa  quotidie  se  immiscent,  dum 
quilibet  Deum  sibi  fecit,  unde  aliquod  sensit  levamen?  Hinc  tot  species 
impietatis.  At  non  ideo,  quia  deceptae  sunt  infinitae  myriades  gentilium, 
etiam  decipiuntur  hodie  Christiani,  Tureae,  Judaei,  Deum  unum  colentes 
eumque  xprjXacpsvtsg. 

Potest  igitur  in  re  tam  perplexa  fieri,  ut  omnes  in  parte  decipiantur, 
in  genere  tamen  verum  aliquid  experiantur.  De  Sole  alius  credit,  diem  ab 
eo  ceu  amictum  latissime  porrectum  circumferri;  alius  aquas  ab  eo  extrahi 
e terra,  alius  uvas  ipsius  illustratione  colorari,  alius  fecundari  naturam  ab 
ipsius  ingressu  in  Arietem,  alius  stellas  eo  adventante  coelo  expelli.  Philo- 
sophus aliquis  singula  perpendens  invenit,  errari  a singulis,  quod  haec  par- 
ticularia attinet,  neque  sufficere  Solem  ad  ista:  ipse  vero  re  perpensa,  cum 
videat  haec  omnia  cum  Solis  accessu  fieri,  cum  recessu  diminui,  generale 
quippiam  inde  colligit,  auctorem  esse  per  sese  solius  lucis  et  caloris:  ex 
quibus  duabus  rebus,  accedente  natura  rerum  sublunarium,  consecutione  na- 
turali sequi  reliqua  omnia,  et  deficiente  aliqua  causa  sub  Luna  impediri  posse. 

Sic  olim  cum  magnete  res  habuit,  cum  quidam  Jacobus  Florentinus 
animadvertisset  in  eo  polum,  qui  ad  polum  mundi  contenderet,  quique  ferrum 
attraheret,  opposita  parte  ferrum  repellente;  statim  exstiterunt,  qui  mirabilium 
artificiorum  spem  facerent;  motus  perpetui  per  claviculos  in  rota  ferreos, 
sphaerae  cum  coelo  mobilis  sine  rotulis  vel  ponderibus,  alphabeti,  quo  quis 
alteri  ad  constitutum  tempus  ultra  centum  milliarium  spatium  quae  vellet 
significaret:  quae  ex  tractatu  Magistri  Henrici  de  Hassia  excerpta,  quod 
ostendit  libellus,  ante  200  fere  annos  manuscriptus,  quem  habeo,  ubi  in 
Taisnierii  Hannonii  manus  venerunt,  denuo  sub  novae  inventionis  titulo  sunt 
ab  eo  publicata  verbis  ut  plurimum  iisdem,  schematibus  vero  ad  unguem 
expressis.8) 

Ad  eundem  modum  dico  observatum  esse  a veteribus  et  hodie  obser- 
vari maximam  vim  conjunctionum  planetarum  in  ciendis  facultatibus  rerum 
sublunarium:  at  cum  ex  hoc  universali  principio  alius  alia  conaretur  ex- 
struere, omnes  vero  ad  particulares  praedictiones  contenderent,  aphoris- 

morum  varietatem  magnam  confingerent,  ut  eventuum  varietati  respondere 
illa  posset,  postea  experientiam  pro  se  quisque  allegaret,  deceptos  esse  cupi- 
ditate praedicendi  caecos,  ut  in  superstitiones  tam  multas  impingerent. 

Sed  ad  Picum  redeo.  Putat  opera  planetarum  impediri  praesentia  con- 
trariorum planetarum,  itaque  minora  fieri,  quam  si  singuli  seorsim  operarentur. 
Primum  nego  impediri  alium  ab  alio,  miscentur  enim  ut  radii  lucidorum. 
Deinde  revoco  Picum  ad  priorem  responsionem,  non  hic  considerari  quid 
planetae  per  se  agant,  sed  quid  naturae  sublunares  patiantur  ab  eorum 
conjunctione  tanquam  objecto.  Ubi  experientia  praecedit  ratiocinationem. 
Nisi  enim  ad  oculum  ostendero,  concitari  vim  rerum  sublunarium  a planetis 
conjunctis,  non  peto  ut  allatis  rationibus  credatur.  Contra  si  de  re  constet, 
ratiocinatio  contraria  nihil  poterit  obtinere,  sed  interpositu  dogmatis  hujus 
de  impressione  sensitiva  speciei  conjunctionis  in  facultates  rerum  subluna- 
rium recte  dissolvetur. 

Pergit  Mirandulanus,  cur  non  potius  Solis  et  Lunae  conjunctiones 
valeant,  quam  Saturni  et  Jovis  in  magnis  istis  mundi  mutationibus  admi- 
nistrandis. Respondeo  ex  mea  non  ex  astrologorum  sententia:  nullam  mundi 
mutationem  a quocunque  siderum  positu  effici  aut  praesignificari:  non  enim 
idem  est,  universitatem  naturarum  sublunarium  adeoque  et  animos  hominum 
quatenus  naturales  vehementissime  concitari,  et  statum  hujus  mundi  vel 
generis  humani  ex  una  forma  in  aliam  transfigurari.  Deinde  ad  hanc  natu- 
rarum incitationem  valent  quidem  etiam  Solis  et  Lunae  conjunctiones  et 
deliquia,  sed  alia  longe  ratione.  Nam  quatenus  conjunguntur  simpliciter, 
id  menstruum  est;  itaque  non  diu  durat  conjunctio,  cum  Luna  sit  velocissima: 
stimulus  igitur  iste  nec  acris  est  nec  insolens,  quem  ideo  neque  magna  com- 
motio sequitur.  Amplius,  quid  habet  Picus,  cur  magis  universales  faciat 
Solem  et  Lunam  quam  Saturnum  et  Jovem?  Coelum  ajunt  undique  supra; 
itaque  non  Sol  tantum  sed  et  Saturnus.  An  forte  hoc  voluit,  majores  esse 
vires  luminarium  quam  ceterorum  erronum?  Fateor,  sed  ecce  iterum  de 
proprio  stellarum  opere  loquentem  Picum,  quod  quilibet  obtinet  ad  modulum 
corporis  et  luminis.  At  de  hoc  nos  jam  non  loquimur.  Pridem  enim 
fassus  sum,  hoc  ipsorum  opus  non  confortari  conjunctionibus.  Nobis  igitur 
de  objectiva  naturae  commotione  sermo  cum  sit,  illud  negandum  est,  quod 
de  proprio  siderum  opere  conceditur.  Itaque  quanta  conjunctio,  tanta  naturae 
commotio:  si  conjunctio  diuturna,  si  rara,  magna  quoque  et  insolens  erit 
commotio:  ac  proinde  major  commotio  a conjunctione  Saturni  et  Jovis,  quam 
a Solis  et  Lunae. 

Ait  vero  Picus:  non  omnium,  non  praecipuorum  astrologorum  esse 
doctrinam  de  conjunctionibus:  falsam  igitur  esse.  Dico  ego,  de  conjunctio- 
nibus in  universum  tacuisse  nullum  ex  astrologis.  Quod  autem  in  prognos- 
ticis rerum  universalium  Ptolemaeus  omisit  hanc  conjunctionum  magnarum 
seriem  et  quasi  politiam,  successores  Arabes  adsciverunt:  de  hoc  litigent 
inter  sese  astrologi,  qui  se  rerum  in  mundo  vicissitudines  ex  astris  prae- 
dicere posse  jactant:  mihi  non  rerum  vicissitudo,  quae  specialia  multa  in- 
volvit, sed  sola  naturarum  commotio,  quae  est  universalis  eaque  non  omnis, 
per  coelum  quaeritur. 

Messahalam 9)  Picus  arguit,  quod  ab  iis,  qui  sunt  tardioris  motus, 
magna  procedere  dixerit:  existimat  ipse,  velocitatem  esse  de  nobilitate 
stellae.  Nobilitati  vero  efficaciam  adesse,  sic  ut  qui  velociores,  potentiores. 
Dico  ut  pro  mea,  non  ut  pro  Messahalae  sententia,  Picum  connectere  paleas. 

Nihil  enim  hic  efficaciae  cum  celeritate  commune,  per  se  quidem.  Nam 
quae  per  quandam  quasi  compositionem  accidentariam  inde  resultant,  de  iis 
non  est  hujus  loci  dicere.  In  cursore  nobile  velocitas,  in  Rege  quies  et 
stabilitas.  Quid  Copernico  dices  Pice,  qui  Solem  docet  stare,  cum  sit 
nobilissimus  planetarum?  Neque  sana  est  ullo  modo  ratio  illorum,  qui  Satur- 
num ob  majorem  ambitum  Jove  faciunt  velociorem.  Nam  vera  astronomia 
tanto  vere  tardiorem  et  segniorem  facit,  quanto  est  ejus  spatium  itineris 
Joviali  amplius  et  longius.  Quae  de  verbo  50.  Centiloquii  Picus  disserit, 
ea  nihil  ad  nos,  cum  Mirandulanus  ipse  ex  eo  tantum  deducat,  quantum 
hic  retinemus  et  defendimus.10) 

Libro  V,  6.  objicit  Picus  astrologis  medias  conjunctiones  respicientibus, 
quod  illae  sint  fictae,  apparentes  enim  fuisse  considerandas.  Fateor,  nec 
hoc  tantum  sed  totam  hanc  artem,  religionum  et  imperiorum  periodos  ex 
conjunctionibus  determinandi,  ego  quoque  cum  Pico  ineptiarum  et  supersti- 
tionis damno.  At  non  ideo  nulla  est  astrologorum  experientia  de  conjunctio- 
nibus. Quid  tum  enim,  si  vera  conjunctio  differt  a media?  cum  vera  aliqua 
proxime  accedat  ad  mediam?  Nam  etsi  anno  1583.  quae  motu  medio  stetit 
ad  principium  Arietis,  ea  vero  motu  incidit  in  21 0 X et  anno  demum  1703. 
primum  continget  aliqua  in  X,  nihilominus  conjunctio  apparens  eo  anno  fuit, 
quo  anno  media  ostendebatur.  Itaque  si  quid  factum  in  rebus  humanis, 
quod  ad  conjunctionem  in  Ariete  referebatur,  falli  quidem  circa  signum  potuit 
experimentator;  at  non  circa  ipsam  conjunctionem;  de  quibus  hic  agimus. 

Non  haec  dico,  quod  astrologorum  inductiones  usque  ad  specialia  prae- 
dicenda defendam,  sed  ut  obtineam,  circa  tempus  magnarum  conjunctionum 
tantas  fuisse  commotiones  naturarum  ipsorumque  atfectuum  naturalium  in 
hominibus,  ut  ex  iis  decepti  sint  astrologi,  putantes  res  ipsas,  quae  per 
illas  commotiones  gerebantur,  ab  hoc  coelesti  principio  profectas. 


Caput  IX. 

De  aspectuum  ceterorum  adeoque  et  Trigoni  efficacia,  contra  Joan. 

Picum  Mirandulanum. 

Jam  libro  VI,  5.  Picus  hoc  primum  impugnat,  quod  aspectuum  alii  sint  per 
se  fausti,  alii  infausti  et  mali,  ut  quadratus,  oppositus.  Hac  in  parte  cum 
Pico  consentio:  nam  aspectus  sola  vehementia  distingui,  omnes  vero  aeque 
ad  incitandam  naturam  rerum  sublunarium  pollere  affirmo.  Et  causa  cur 
quadratus  malus,  refertur  in  sexus  diversitatem,  quod  alterum  signorum 
quadrato  distantium  sit  masculinum,  alterum  femininum;  de  quibus  dixi  quod 
vana  existimem.  Cum  vero  quaerit,  utrum  aspectus  inter  ipsa  corpora 
planetarum  putentur  an  respectu  effectuum  qui  sequuntur  in  his  Terris? 
rursum  illius  probo  sententiam,  nihil  ab  invicem  pati  planetas  in  coelo; 
neque  eos  scientiam  habere  posse,  quando  bini  mutuo  concurrant  aspectu 
in  Terris,  si  vel  animas  illis  rationales  tribuas.  Denique  aspectus  hos  esse 
inter  radios  in  Terram  descendentes,  minime  vero  inter  corpora  ipsa  plane- 
tarum: haec,  inquam,  omnia  recipio  cum  Pico.  Itaque  hoc  ipsum,  quod 
experientia  testatur,  naturam  sublunarem  moveri  ab  aspectibus,  cum  aspectus 

ex  situ  Terrae  ad  binos  planetas  resultet,  hoc  ipsum,  inquam,  mihi  viam 
monstravit  ad  illam  veritatem,  qua  de  modo;  quod  scilicet  principatus  causae 
in  Terra  sedeat,  non  in  planetis  ipsis,  quodque  ista  commotio  naturae  fiat 
a se  ipsa  potius,  propter  impressionem  aspectuum,  eo  modo  quo  sensus 
particeps  animal  ad  sensum  rerum  externarum  commoveatur.  Nam  quod 
Picus  ex  Plotino  inculcat,  non  posse  radios  coelo  profectos  in  Terris  mis- 
ceri, ut  nova  virtus  aut  forma  proveniat,  id  equidem  tenebam  antea,  tene- 
bam et  illud,  videri,  rectius  et  propius  misceri  posse,  qui  a junctioribus 
promanent;  tum  autem  semper  misceri  radios,  etiamsi  non  semper  in  figura 
triangula  vel  sexangula:  denique  in  ipso  naturali  corpore,  ubi  miscentur 
radii,  coeuntibus  ad  punctum  radiis,  figuram  omnem  evanescere:  haec  omnia 
diligenter  perpendebam.  Neque  tamen  hae  tot  rationes  confutare  poterant 
clarissimam  experientiam,  quae  testabatur,  tunc  potissimum  omne  genus 
meteororum  existere,  cum  planetae  essent  aspectibus  configurati:  contra 
tunc  quietem  aeris  potissimum,  cum  nulli  aspectus  vel  conjunctiones:  neque 
tantum  si  corporibus,  sed  etiam  si  sexangulae  vel  quadratae  distantiae  pro- 
pinquarent, ista  fieri,  eaque  subito  ad  ipsos  aspectuum  articulos;  cum  diebus 
proximis  ante  retroque  effectus  cessarent.  Expertus  est  idem  in  aspectu 
quadrato  Jofrancus  Offucius  (v.  I,  371),  acerrimus  aspectuum  hostis  praeter 
conjunctionem  et  oppositionem,  quas  putabat  se  ad  causas  reverberationum 
retulisse.  At  fassus  est  imbecillitatem  suae  ratiunculae,  circa  quadratum 
aspectum  experientiae  cedens.  Propter  haec  itaque  dicendum  erat,  non 
stellas,  non  ipsarum  radios  per  sese,  nec  ipsas  adeo  configurationes,  ut 
quae  relationes  essent,  ista  efficere  aliter,  nisi  sub  ratione  objecti;  praeesse 
vero  rebus  patibilibus  (ut  humoribus  in  globo  Telluris)  facultatem  aliquam, 
quae  et  inde  figuras  radiationum  posset  percipere  et  aestimare,  et  hinc  corpus 
suum  impetu  quodam  concutere  seu  movendo,  si  esset  facultas  motrix,  seu 
calfaciendo  humoresque  sublimando,  si  hoc  muneris  esset  sortita:  qua  ratione 
inventa  solvuntur  omnia,  quae  Picus  contra  aspectus  ex  philosophia  deprom- 
sit  nosque  commemoravimus. 

Sed  hujus  facultatis  facultatumve  natura  magis  patebit  ex  sequen- 
tibus. Nam  de  numero  aspectuum  Picus  controversiam  movens  astrologis, 
argumenta  etiam  contra  rem  ipsam  dirigit.  Primum  refutat  rationes  astro- 
logorum, quas  ab  aliquota  circuli  parte  deducunt.  Sane  hic  Pico  assentior, 
causam  esse  insufficientem,  etsi  ad  veritatem  alludit.  Nam  aspectuum  octo 
recipio,  si  conjunctio  connumeretur,  sextilem,  quintilem,  quadratum,  trinum, 
biquintilem,  sesquadrum,  oppositum.  Itaque  etsi  duodecangulum  seu  30° 
pars  est  multiplex  circuli,  non  est  tamen  aspectus.  Contra  144°  vel  135° 
aspectum  faciunt,  cum  pars  circuli  multiplex  non  sint  sed  superpartiens. 

Alteram  causam  Ptolemaeus  ex  geometria  petit,  cujus  haec  fere  est 
sententia:  illas  configurationes  esse  efficaces,  quae  angulo  constituuntur  tali, 
ubi  linea,  quae  arcum  anguli  mensorem  subtendit,  certae  parti  de  diametro 
totius  circuli  aequatur  vel  longitudine  vel  potentia.  Suboluit  nempe  Pto- 
lemaeo, subesse  altiores  rationes,  quam  sunt  hae  ex  corporum  et  contactuum 
natura  derivatae.11) 

Hic  increpat  Picus  Ptolemaeum  ex  Aristotele,  quod  res  physicas  tractet 
mathematice  et  ex  figuris  geometricis  proprietates  deducat  rerum  natura- 
lium. At,  o Pice,  multum  interest  qua  quis  id  ratione  faciat.  Si  figuras 
architectos  constituas,  stulte  facias:  at  si  figurae  addas  architectum,  jam 

ex  his  duabus  causis,  altera  formali,  altera  efficiente,  quid  prohibet  existere 
effectum  in  materia  idonea? 

Ita  hic  quoque  facultas  naturalis  in  corpore  sublunari  architectus  est, 
quae  figura  radiationis  utitur  pro  exemplari,  eique  conformem  in  suo  cor- 
pore spiritibusve  ciet  motum.  Etsi  Ptolemaei  ratio  insufficiens  est.  Mul- 
tae namque  possunt  esse  subtensae  arcuum  circuli  rationalium  et  irratio- 
nalium, quae  potentiis  vel  longitudine  aequentur  certae  parti  diametri,  cum 
tamen  aspectum  non  faciant. 

De  causa  distinguendi  inter  bonos  et  malos  aspectus  ejusque  vanitate 
dictum  est. 

Et  ratio  ab  Aboasare  dicta  vere  id  est,  quod  Picus  dicit;  ex  mille 
pannis  unus  cento.  Nam  oppositum  a Lunae  impletione,  quadratum  ab 
inferiorum,  trinum  a superiorum  planetarum  statione  probat:  nec  tamen 
ei  ratio  venit  in  articulos  neque  constans  est,  rei  constantis  et  exquisitae 
dimensionis. 

Denique  neotericorum  rationem  a consonantiis  musicis  Picus  perbenigne 
habet,  his  verbis  eam  prosequens  : Sed  haec  utique  bella  sunt  habentque  spe- 
ciem probabilitatis  apud  eos,  qui  philosophiam  de  limine  salutarunt.  Opto  mihi 
redivivum  Picum.  Haec  enim,  haec  illa  est  ratio,  quae  per  primam  Materni 
(II,  25.)  et  secundam  Ptolemaei  (Card.  Comm.  in  Ptol.  I,  12.)  exculta,  in  philo- 
sophiae penetralia  deducta,  non  speciem  veri  exhibeat,  sed  plane  satisfaciat 
et  cognitionis  suavitate  mirum  in  modum  delectet.  Nam  ut  Picus  quidem 
eam  commemoravit,  misere  habet  et  recte  a Pico  exploditur.  Primum 
enim,  quid  vocum  concentui  commune  cum  radiis  planetarum?  Deinde,  si 
bini  planetae  ea  ratione  consonare  dicantur,  qua  ratione  quaedam  signa 
dicuntur  muta,  futilitas  una  ex  alia  futilitate  confirmatur.  Denique  si  signa 
vocibus  numero  aequentur,  jam  ratio  tota  jugulata  est  nec  congruet  simili- 
tudo nec  causa  comparationis  patebit. 

Itaque  hoc  et  de  conjunctionibus  et  de  aspectibus  verum  est,  niti  eos 
ratione,  non  corporibus  sed  facultatibus  spiritalibus  naturalissima. 

Illud  in  confesso  est  apud  philosophorum  principes,  geometriae  vestigia 
in  mundo  expressa,  sic  ut  geometria  sit  quidam  quasi  mundi  archetypus; 
sive  quis  cum  Christianis  mundum  in  temporis  quodam  exordio  conditum 
dicat,  sive  creationem  hanc  cum  Platonicis  aeternam  faciat;  deinde  et  hoc 
verum:  in  omnibus  creaturis  animalibus,  uti  vita  ipsa  et  augmentatio  cor- 
poris et  procreatio  speciei  est  quidam  creationis  lusus,  sic  etiam  archi- 
tectum hujus  operis  gerere  Dei  conditoris  quandam  similitudinem.  Propterea 
quae  nobis  sunt  usu  vilissima,  penitius  inspecta  summis  sunt  aequiparanda 
miraculis:  ut  vere  quis  ille  poetarum  cecinerit: 

Praesentemque  refert  quaelibet  herba  Deum. 

Etenim  in  formatione  foetus,  in  vilissimae  etiam  herbae  procreatione, 
nihil  est  quod  ab  illa  facultate  non  summa  et  absolutissima  fiat  ratione  et 
ad  finem  suum,  quasi  ex  deliberato  (utique  ex  deliberatione  per  creatorem 
habita)  dirigatur  perfectissime.  Hic  vero  summae  rationis  principatus  non 
corpori,  non  materiae,  sed  informantis  animae  facultatibus  utique  transscri- 
bendus  erit:  ut  omne  genus  naturalium  vel  animalium  facultatum  in  cor- 
poribus Dei  quandam  gerat  similitudinem. 

Itaque  si  prima  connectamus  ultimis,  cum  Deus  ipse  archetypum  creandi 
mundi  ex  geometria  elegerit,  quid  mirum  si  ejus  similitudines  iisdem  rebus 
geometricis  delectentur,  in  suis  corporibus  movendis,  quas  vident  auctorem 

suum,  in  quem  respiciunt,  indidisse  mundo  adeoque  et  sibi  ipsis.  Imo  vero 
ipsae  hae  essentiae  spirituales  corpori  movendo  aptatae  suscepisse  videntur 
figuras  geometricas,  admirabili  quodam  modo  et  citra  materiae,  qua  videntur 
carere,  distensionem  in  spatia.  Dixeris  illas  esse  puncta  quidem  mathe- 
matica, sed  quae  plagarum  distinctionem  in  sese  admittant;  puncta  nempe 
aliqualia,  puncta  talia,  qualia  fiunt  ex  sectione  certorum  lucis  radiorum  in 
unum  concurrentium. 

Propterea  figuras  oblatas  extrinsecus  intro  recipiunt  a rebus  quidem 
cognatis,  ut  a luce  et  coelestibus  lucentibus,  et  quoties  radii  binorum  sic 
coeunt,  ut  rudimentum  repraesentetur  figurae  aptabilis,  seu  ad  planitiem 
continuandam  seu  ad  solidam  figuram  in  sese  concludendam,  toties  et  ipsae 
suam  illam  creationis  imaginem,  h.  e.  corporum  suorum  motionem  impetu 
capto  instaurant  alacres,  atque  id,  quod  perpetuo  quidem  agunt,  illis  mo- 
mentis agunt  sedulo  et  cum  insigni  excessu,  fervore  quodam  concitatae. 

Neque  tamen  sic  amant  promiscue  omnes  figuras  afo/xatortoirinxas; 
sed  in  illis  delectum  habent  hunc,  ut  minore  numero  a majore  et  a diffe- 
rentia, vel  hac  ab  illo  continue  subtractis,  omnes  usque  ad  unitatem  sint 
figurarum  (jw/uHxronoirjrixcov  notae.  Ut  ratio  5 ad  8 est  harmonica,  quia 
5 de  8 ablata  relinquunt  3,  quae  a 5 ablata  relinquunt  2,  quae  a 3 ablata 
relinquunt  1.  Et  1,  2,  3,  5,  8 omnes  numeri  sunt  figurarum  aptabilium 
denominationes  aut  notae  partis  rationalis  de  circulo,  geometrice  designandae. 
Nam  1 significat  totum,  2 dimidium  circulum.  Ex  qua  circumscriptione 
octo  oriuntur  rationes,  quibus  nulla  deesse,  nulla  addi  potest,  quarum  quae- 
libet in  circulum  translata  modum  uni  praescribit  radiationum  aspectui. 
Quas  rationes  a natura  rerum  approbatas  esse,  qui  non  potest  credere:  is 
cum  iis  sic  formatis  in  musicam  se  conferat,  non  probaturus  radiationes  ex 
vocibus,  sed  rationes  vere  harmonicas,  quas  in  radiationum  exemplo  obscuro 
minus  perspicere  potest,  probaturus  in  musices  clariori.  Nihil  equidem  voci 
commune  cum  lumine,  at  consonantiae  vocum  cum  aspectibus  luminum  coe- 
lestium communis  est  numeratio  et  origo  geometrica  et  cosmopoetica. 

Inveniet  autem  in  musica  chordarum  proportiones  ad  unguem  easdem, 
quoties  bene  consonant  soni.  At  tunc,  ne  mihi  annumeret  voces  unius 
octavae  ad  signa  zodiaci,  quid  enim  interest,  7 an  10  intervalla  quis  in  uno 
systemate  dia  naaoov  numeret?  Sed  hoc  agat,  spatium,  super  quod  est 
chorda  tensa,  ad  typum  zodiaci  per  7 aspectus  divisi  et  in  longum  extensi, 
signis  dividat,  ne  pilum  a geometrica  hac  sectione  declinans;  deinde  maga- 
dium  sive  ephippium  singulis  divisionum  notis  applicet,  et  primum  liberam 
chordam  pulset,  deinde  utramque  chordae  partem  incumbentis  ephippio  super 
illam  notam  divisionis:  tunc  apparebit,  totidem  constitui  copulas  seu  trigas 
vocum  consonantium,  quot  exhibet  mea  definitio  rationes  harmonicas,  quot 
etiam  in  coelo  numero  aspectus,  addita  conjunctione.  Cum  voce  enim 
suscepta  primum  ipsa,  dein  septem  bigae  aliae,  ut:  II.  tertia  mollis  cum 
quinta  supra  octavam  duplicem;  III.  tertia  dura  cum  tertia  dura  supra 
octavam  duplicem;  IV.  quarta  cum  octava  duplici;  V.  quinta  cum  quinta 
supra  octavam;  VI.  sexta  mollis  cum  quarta  supra  octavam;  VII.  sexta 
dura  cum  tertia  dura  supra  octavam;  VIII.  octava  cum  alia  octava,  con- 
cordant; quae  ultima  cum  chordam  bisecet,  jam  in  reliqua  medietate  chordae 
secanda  eaedem  ordine  contrario  consonantiae  invenientur,  ut  in  altera  zodiaci 
medietate  iidem  aspectus.  Nec  plures  nec  aliae  inveniri  possunt  auditu 
judice  in  chorda  trigae  vocum.  Et  quid  multis  alieno  loco?  Postulo,  ut 

hoc  mihi  credatur,  quod  Deo  permittente  alibi  probabo  justo  libro:  huic 
vocum  et  aspectuum  comparationi,  si  quintilem,  biquintilem,  sesquadrum 
inter  veteres  legas,  mathematice  ad  absolutissimam  congruentiam  nihil  de- 
esse,  nihil  objici  posse. 

Quodsi  ergo  auris  hominis,  id  est  sensus  auditus,  communi  sensu 
instructus,  id  probat  in  vocibus,  quod  geometria  comprobat  in  quantitatibus, 
nec  praeter  geometrica  ullum  genus  rerum  excogitari  pro  causa  consonan- 
tiarum potest,  quod  omnibus  particularibus  considerationibus  satisfaciat:  quid 
rogo  Picus  respondebit?  Nam  vocum  concordantia  per  se  nihil  operatur 
effluxu  quodam  in  hominem  alio  quam  sensitivo,  nec  ullum  hilarem  humo- 
rem per  se  generare  potest.  Accedit  vero  anima  sensitiva  in  homine,  quae 
usa  sensuum  organis,  sonos  quidem  introrsum  recipit,  proportionem  vero 
aestimat,  aestimando  probam  et  geometricam  sese  exhilarat  suumque  corpus 
congrue  movet.  Haec  utique  non  ratiocinatione  fiunt.  Nisi  forte  Picus 
agricolis  cognitionem  hujus  geometriae  tribuet,  quam  post  tot  secula  vix 
tandem  perquisivimus?  Tribuat  igitur  et  cervis;  quin  potius  rustici  facul- 
tatem sensitivam  innata  vi,  citra  discursum,  affici  dicat  iisdem  figuris  seu 
pei  figuias  constitutis  sectionibus  et  proportionibus  in  conformatione  vocum, 
quas  creator  sapientissimus  in  conformatione  mundi  selegit.  Medium  inter 

haec  duo  loquacissimus  et  imperitissimus  quisque  inveniet  facillime,  nullum 
vero  inveniri  posse  omnes  veri  philosophi  dicent.  Itaque  quam  rationem 

afferet  Picus,  cur  geometria  in  vocibus  afficiat  hominem?  eandem  ego  dicam, 
cur  geometria  in  radiis  stellarum  afficiat  naturam  sublunarem? 

Quam  Picus  (cap.  7)  rationem  confinxit  aspectuum,  quod  artificibus 
totidem  placuerint  quot  sunt  in  tempore  semimenstruo  phases  Lunae,  cor- 
niculata, bifida,  gibba,  plena;  ea  ingeniosam  conjecturam  habet:  ut  mirer 
qui  fiat,  ut  astrologi  eam  non  sint  secuti,  cum  rationes  undique  quae- 
sierint anxie.  Fortasse  quidem  verum  est,  astrologos  hac  occasione  ad- 

monitos de  aspectibus;  itaque  (quod  alibi  Picus  astrologis  irridens  tribuit) 
ut  navis  inteidum  tempestate  in  portum  agitur,  sic  hos  errore  in  veritatem 
actos : nam  pleraeque  omnium  artium  inventiones  fortuitae  sunt. 


Caput  X. 

Quatenus  locis  signiferi  a planetarum  congressibus,  qui  sub  iis  Jiunt, 

aliquid  momenti  accedat  ? 

Dixi  prolixe,  quid  aspectibus  et  inter  hos  conjunctionibus  tribuam.  Jam 
tribus  verbis  etiam  de  ipsis  conjunctionum  locis  est  dicendum,  utrum  ea 
pars  sphaerae  fixarum,  sub  qua  bini  planetae  congrediuntur,  vim  quandam 
mde  concipiat?  Hic  Picus  (VI,  4.)  ex  Panetio  et  Plotino12)  cachinnos 
profert,  deridentibus  astrologos,  quod  proprietates  vel  signorum  ad  planetas 
vel  horum  ad  illa  per  tantum  mundi  spatium  pervenire  posse  existiment: 
certum  enim,  inaestimabili  intervallo  distare  planetas  a fixis.  Et  addit 
Picus  suam  quoque  rationem:  si  contingat,  nullam  esse  stellam  fixam  in 
loco  congressus,  quorsum  ergo  recipi,  in  quo  ceu  subjecto  haerere  vim  hanc 
conjunctionis? 

Rationes  quidem  speciosae  sunt,  veruntamen  semel  jam  patefacto  aditu 
ad  interiorem  philosophiam,  tenebras  amplius  facere  non  poterunt  experien- 
tiae, si  de  illa  constet.  Etenim  si  conjunctio,  si  sidera  per  eam  copulata 
ipsa  non  sustinent  hoc  onus  actionis  in  sublunaria  per  conjunctionem  robo- 
ratae: multo  minus  fingendum  est,  hanc  vim  de  corporibus  planetarum  seu 
in  corpus  sphaerae  fixarum  seu  in  non  corpus  transferri:  sed  haec  quoque 
vis,  quam  a conjunctione  quasi  infusam  fixarum  sphaerae  consideramus, 
constabit  impressione,  quae  fit  in  naturam  sublunarem  ejusque  facultates 
divinas,  per  se  ipsas  facta;  nec  quicquam  conferet  huc  coelum  praeter 
nudum  objectum. 

Quod  experientiam  attinet,  jactare  quidem  non  possum,  me  sine  de- 
ceptionis suspicione  unquam  probasse,  vim  quandam  ad  tempus  permanere 
loco  congressus:  at  vicissim  aliud  quippiam  deprehendi  frequenter,  ex  quo 
etiam  de  hoc  per  analogiam  persuadeor.  Est  autem  hoc,  quod  nascentibus 
filiis,  praesertim  primogenitis,  planetae  itemque  ortus  et  meridies  plerumque 
statuuntur  in  iis  zodiaci  locis  locorumve  quadratis  et  oppositis,  quae  fuerunt 
in  genesi  patris,  praecipue  vero  matris  insignia;  aspectusque  aut  iidem  aut 
similes  contingunt,  quantum  ejus  intra  spatium  dierum  14  partui  vicinorum 
per  celeritatem  stellarum  fieri  potest.  Dicam  exemplum,  etsi  hora  incognita, 
inter  Fridericum  II.  Romanorum  Imperatorem  ejusque  nepotem  Conradinum. 
Natus  est  nepos  anno  1252.  8.  Cal.  Apriles:  tunc  fuit  ® cum  “4  et  $ in 
13°  T,  £ in  15°  Y,  6 in  20 0 ©,  J>  in  18°  fi,  1)  in  28  V-  Avus  vero 
perhibetur  natus  anno  1193.  26.  Dec.  Tunc  ® in  13°^,  $ et  j)  in  17° 
fi,  6 in  18°  tj  i»  30°  J.  Vides  miram  congruentiam  per  quadran- 
gulos, oppositos  et  identitatem. 

Sic  natus  sum  Ego,  cum  Lunae  superessent  ad  Solis  oppositum  40°: 
primogenito  meo  tantundem  Luna  habebat  ad  corpus  Solis:  secundae  tan- 
tundem  Luna  superavit  Solis  oppositum:  quarto  38°  Luna  aberat  a Solis 
opposito:  tertiae  non  multo  aliter,  abfuit  enim  Luna  a Solis  opposito 
praeter  40°  unum  insuper  diurnum  Lunae  motum,  scilicet  pridie  medita- 
batur prodire.  Taceo  cetera  congruentia.13) 

Non  haec  dico,  quod  omnes,  quibus  eaedem  vel  similes  sunt  constella- 
tiones, cognatos  pronunciem;  sed  quod  plerumque  cognatis  eaedem  constel- 
lationes. Hoc  adeo  verum  de  tota  genesi  hominis,  evidentissimum  vero  in 
revolutionibus  et  transitibus.  Quoties  enim  planetae  ad  ea  loca  veniunt, 
quae  nascenti  homini  vel  oriebantur  vel  Solem  Lunamve  hospitio  exceperant, 
excitatur  hominis  natura,  ut  alacrius  incumbat  in  omnia  opera,  quae  pro 
conditione  locorum  et  temporum  sunt  homini  sub  manibus.  Et  in  genere, 
non  est  expedita  et  felix  genesis,  nisi  radii  et  qualitates  planetarum  apte 
et  quidem  geometrice  congruant. 

Haec  autem  aliter  fieri  non  possunt,  quam  per  impressionem  characteris 
totius  positus  coeli  in  ipsam  hominis  facultatem  genitricem,  altricem,  for- 
matricem, sensitivam,  animalem;  nam  corpus  crassius  est,  quam  pro  reci- 
piendo tam  subtili  charactere,  rei  non  palpabilis  sed  rationabilis.  Hac  ita- 
que ratione  fieri  credo,  ut  coelo  in  alia  omnia  currente,  maneat  tamen 
character  ejus  positus,  qui  fuit  quo  tempore  vita  hominis  incensa  per  par- 
tum et  quasi  recens  fusa  fuit.  Quod  igitur  fit  in  singulis  hominibus,  cre- 
dibile est  fieri  etiam  in  facultate  illa,  qua  globus  iste  Telluris  est  praeditus; 
ut  non  conjunctio  duorum  planetarum  in  ipsum  coelum,  sed  coelum  in  ipsam 
naturam  sublunarem  et  cum  coelo  locus  etiam  conjunctionis  magnae  impri- 

matur  ibique  aliquamdiu  haereat.  Comparet  medicus  aliquis  exemplum  me- 
moriae, qua  facultate  res  praeteritae  sic  custodiuntur,  ac  si  perpetuo  essent 
praesentes.  Magna  utrinque  similitudo,  magnum  miraculum:  diversitas  in 
eo  solo,  quod  res  quae  in  memoria  relucent,  vel  per  quinque  sensus  a foris 
introrsum  fuerunt  receptae,  vel  a ratiocinatione  actuali  ab  intra  phantasiae 
oblatae:  at  hae  species  rerum  coelestium  occulta  aliqua  percipiendi  ratione 
introrsum  imprimuntur:  proptereaque,  ut  quae  sunt  in  memoria,  non  naturam 
sed  ratiocinationem  commovent:  sic  hi  characteres  coelestium  contra  non 
ratiocinationem  sed  naturam  incitant.  Itaque  quod  est  in  memoria  character 
rei  visae  vel  auditae  vel  cogitatae,  hoc  est  in  facultate  hac  animae  cha- 
racter coeli,  qui  tempore  nativitatis  influxit:  vicissim  quod  est  in  reminis- 
centiae negotio  actus  ille  ratiocinationis  vel  novae  sensionis,  quae  nos  ad 
reminiscendam  priorem  permovet,  hoc  est  in  hac  occulta  impressione  novus 
coeli  motus  et  planetarum  transitus  per  loca  natalitia.  Verum  ut  in  re 
perdifficili  et  lubrica  non  omni  asseveratione  contendam,  paratus  audire  hac 
de  re  sententias  philosophandum. 

Quid  igitur  sit  triplicitas  ignea,  quid  magna  conjunctio,  dixi  per  utram- 
que scientiam  mathematicam  et  physicam,  quantum  mihi  videbatur:  superest 
ut  ostendam  verum  diem  hujus  magnae  conjunctionis. 


Caput  XI. 

De  tempore  magnae  conjunctionis , quae  principium  fecit  revolutae 

triplicitati  igneae. 

Benefaciam  adversariis  delectis,  ostensurus  astrologis  ex  astronomia 
sinceriori,  quam  ut  plurimum  ignorant,  illud  momentum,  quod  magnis  Ara- 
bum auctoritatibus  nobis  commendatur.  Jubent  enim  magistri  gradum  illum 
diligenter  inspicere,  qui  sub  ipsum  scrupulum  congressus  superiorum  in 
oriente  versetur.  (Cardam  Comm.  in  Ptol.  IY,  10.  Manii.  Astron.  II,  16.  ss.)  Verum, 
o rem  miseram  et  deploratam,  Cyprianus  Leovitius  eam  refert  ad  meridiem 
diei  19/29.  Dec.,  Maginus  ex  Prutenicis  ad  meridiem  14/24.  Dec.  Brahe- 
anus  calculus,  quantum  is  obiter  ab  auctore  vivo  emendari  potuit,  ad 
9/19.  Dec.:  Ego  in  prognostico  anni  1603,  consideratis  observationibus 
Braheanis  et  meis,  ad  6/17.,  7/17.  vel  8/18.  Dec.  Ecce  vanitatem  prae- 
cepti, quod  nos  jubet  ex  gradibus  zodiaci,  quorum  in  uno  die  volvuntur 
361,  unum  eumque  verum  eligere:  cum  interim  astronomi,  a quibus  petenda 
est  motuum  scientia,  intra  13  totos  dies  non  consentiant.  Et  quisquam 
credat  huic  astrologorum  canoni  quasi  experientia  constituto,  cum  nunquam 
melior  fuerit  astronomia,  quam  est  hodie?  Adde  quod  ne  sensus  quidem 
ipse  (si  contingat  conjunctionem  oculis  adspici)  subtilius  quam  de  die  pro- 
nuntiet. Etenim  diurnus  Saturni  motus  fuit  7',  Jovis  13'.  Dietim  igitur 
Jupiter  Saturnum  superavit  non  plus  6':  at  Jovis  corpus  aequat  Sa- 

turni 21//  circiter.14)  Itaque  per  integrum  diem  videbuntur  Saturnus  et 
Jupiter  invicem  corporibus  adhaerere  conjuncti. 

Veruntamen  quid  observando  sim  consecutus  accipe : exque  iis  Crabbi 
illius  observationes  aestima,  quas  ille  quasi  ex  Apollinis  Tripode  depromit, 

non  additis  vel  instrumentorum  vel  calculi  circumstantiis:  perinde  ac  si  aut 
res  sit  adeo  facilis,  omnes  in  observando  deceptiones  excludere;  aut  sufficiat, 
postquam  astronoini  nomen  invaseris,  asseverando  fortiter  observationis  auc- 
toritatem stabilire. 

Cum  Sol  anno  1603.  die  17/27.  Nov.  ad  Jovem,  die  19/29.  Nov.  ad 
Saturnum  appulerit,  factum  est,  ut  per  succedentes  complures  dies  planetae 
sub  Solis  radiis  laterent  absconditi.  Primum  Jovem  cum  Mercurio  post 
longas  bidui  pluvias  vidi  die  6/16.  Dec.  mane  in  clarissima  aurora,  quae 
Saturni  tenuius  lumen  oppressit,  ut  is  videri  non  posset.  Stabat  Mercurius 
supra  Jovem,  declinans  a verticali  Jovis  paululum  ad  dextram:  distantia 
Jovis  a Mercurio  ad  ocularem  aestimationem  circiter  5 aut  6 °.  Ex  eo 
ventus  decumanus  coortus,  qui  duravit  duos  integros  dies  ingenti  cum  im- 
petu; simul  et  ninxit  largiter:  secuta  nebula  et  tepor  et  rursum  larga  pluvia 
usque  in  diem  14/24.  Dec.:  et  diaria  rerum  gestarum  publica  relerunt, 
diebus  7/17.,  8/18.,  9/19.  Dec.  passim  per  Lusitaniae  et  Saxoniae  litora 
commotum  oceanum , damna  plurima  et  perniciem  aliquot  centenis  hominum 
attulisse.  Tandem  15/25.  Dec.  in  ipsis  feriis  natalibus  serenitate  ma- 
tutina affulgente  facta  mihi  copia  coeli;  cujus  descriptionem  lectori  in 
epistola  sequenti,  quam  eodem  die  perscripsi,  legendam  exhibebo.  Haec 
igitur  epistola. 

Scio  Te  hujus  diei  solennibus  interpellari  non  solere:  verum  coelum  nullas 
agnoscit  ferias.  Per  hos  dies,  ita  ut  suadebat  officii  ratio,  attentus  fui  ad  con- 
junctionis magnae  conspectum.  Scripseram  enim,  octiduo  maturius  apparituram 
quam  putaretur.  Clarum  vero  mane  ad  hunc  usque  diem  vidi  nullum. 

Accidit  igitur  pulchro  quodam  casu,  ut  hoc  ipso  mane,  quo  dies  sacer  Christo 
natalitius  illuxit,  tres  planetae,  Saturnus,  Jupiter  et  Mercurius  in  forma  trianguli 
dispositi  in  clarae  aurorae  lumine  apparerent.  Itaque  si  qui  forte  ad  coelum  atten- 
derunt, iis  haec  apparitio  procul  dubio  de  incipiente  trigono  igneo  validam  fidem 
fecit.  'Nam  et  alias  vulgus  persuasum  habet,  trigonum  igneum,  quo  de  hodie  tam 
multus  sermo,  prodigium  esse  coeleste  ignitum,  in  forma  trianguli. 

Itaque  si  placet  Tibi,  triangulum  hunc  intueri  propriis  oculis,  crastino  mane 
etiamnum  junctos  habebis  planetas,  etsi  triangulus  cras  ob  diurnum  Mercurii  motum 
non  eandem  retinebit  pulchritudinem,  sed  degenerabit  in  obtusum  angulum. 

Fuit  autem  hodierno  mane  dispositio  planetarum 

ista : 

Quod  igitur  attinet  diem  conjunctionis  Saturni 
et  Jovis,  quae  hesterno  tribuebatur  ab  astronomis, 
a me  vero  ad  diem  16.  17.  vel  18.  Decembris  fuit 
posita;  ex  hac  observatione  ad  oculum  patet,  hunc 
et  praecedentem  diem  longe  antevertisse.  Id  sequenti 
calculo  comprobabo. 

In  azimutho  45Y2°  coinciderunt  % et  7J.  in  eundem 
verticalem,  et  fuit  differentia  altitudinum,  hoc  est  vera 
distantia  ^ et  Of,  quantum  aurora  fuit  passa,  1°  32',  1[.  humiliore. 

Assumatur  locus  % 9°  40'  ^ ex  Magino:  lat.  53'  sept.  Ergo  ascensio  recta 
1!  24°  8',  et  ex  azimutho  observato  fiet  ascensio  recta  medii  coeli  196°  46',  Solis 
vero  273°  23',  differentia  76°  37',  horae  5.  6'.  Tempus  ergo  hora  6.  54'  ante- 
meridiana, oriente  17°  40'  / : ut  fuerit  nonagesimus  17°  40'  Tip.  Hinc  per  24. 
problema  mei  Cap.  XI.  Astr.  partis  Optices  distantia  nonagesimi  a vertice  51°  51/.,', 
nonagesimi  a Jove  82°  20'  circiter.  Ergo  angulus  verticalis  (in  quo  fuere  ^ et  !(.) 
cum  ecliptica  50°  461//.  Quare  si  distantia  1°  32'  diducatur  in  longum  et  latum, 
veniunt  latitudini  1°  11',  longitudini  58',  quibus  Jupiter  Saturnum  superavit.  At 
cum  excessus  motus  diurni  Jovii,  quo  superat  diurnum  Saturni,  sit  summum  6 


Fig.  2. 


I 


Caput  XI.  649 

eoque  minus  : divisis  ergo  58  in  6'  proveniunt  ad  minimum  10  dies  eoque  amplius. 
Itaque  haec  conjunctio  facta  est  non  24.  Decembris,  non  18.  17.  vel  16.  sed  ante, 
15.  Decembris.  Hactenus  epistola.  15)  (Vide  censuram.) 

Haec  igitur  eodem  die  perscripsi;  quae  etsi  non  exquisitissima,  fidei 
tamen  causa  inserere  placuit.  Jam  quid  in  subitanea  et  tumultuaria  obser- 
vatione (dum  ingruentem  diem  trepidi  praevertimus)  peccatum  sit,  accipe, 
emendatum  sequentium  dierum  diligentia. 

Censura  hujus  observationis. 

Cum  non  ita  expediti  essemus  ob  frigus  et  aurorae  claritatem,  tempus 
aliquod  interlapsum  est.  Et  quia  prior  Jupiter  fuit  observatus  adhuc  humilis, 
posterior  Saturnus  Jove  altior;  is  interim  una  cum  Jove  nonnihil  ascendit, 
hinc  factum,  ut'  haec  distantia  1 0 32'  esset  justo  amplior  aliquot  scrupulis. 

Die  itaque  Solis  sequente  18/28.  Dec.  mane,  in  azimutho  47°  15' 
cepimus  expeditius  has  altitudines,  et  priorem 

tj  altit 6°  54'  I Differentia  1°  20'  minor  justo,  quia  prior  fj  ob- 

paulo  post  1!  . . . 5.  34.  ( servatus. 

t,  , ,.  .,  . . Differentia  1°  24'  verior  et  tamen  paulo  minor 

Tunc  statim  iterum  fi  7.  12.  . , . . j , 

E esti  io  et  5 48  ( justo,  quia  non  possunt  omnia  eodem  momento 

° 4 • • • • | perfici. 

Ergo  pro  vero  assumere  possumus  differentiam  altitudinum  1 0 25'  visam: 
Jove  jam  in  orientaliori  azimutho  versante,  quasi  quarta  parte  altitudinis. 

Refractio  Jovem  inferiorem  plus  attollebat  quam  Saturnum  superiorem, 
circiter  1 l[t ut  videre  est  in  tabula  Tychonis.  Ergo  correcta  differentia 
altitudinum  1 0 2 6 4/2  y. 

Hinc  corrigam  distantiam  diei  25.  Dec.  Nam  motus  tridui  in  Jove  est 
37  7/:  in  Saturno  207/,  superatio  1 7 1/6 in  circulo  ad  eclipticam  proxime 
parallelo,  qui  cum  verticali  faciebat  angulum  proxime,  complementum 

394/2  °>  cujus  sinus  63600  ductus  in  superationem  17  72  7 creat  partem  11'  11" 
de  superatione  longitudinis  tridui,  congruentem  superationi  altitudinis.  Diffe- 
rentia altitudinum  1 0 26'  30".  Hinc  inventam  differentiam  subtrahe  11'  11", 
remanet  differentia  altitudinis  pro  die  25.  1°  15'  19",  quam  vitiose  obser- 
vaveramus 1°  32'.  16) 

Jam  itaque  verior  haec  distantia  ducta  in  longum  et  latum  dat  veriorem 
differentiam  long.  47'  40"  die  25. 

Superatio  diebus  8 est  46'.  Ergo  superatio  per  47'  40",  fit  diebus 
8 horis  62/3.  Itaque  cum  facta  sit  observatio  die  25.  h.  7 72  mane,  sub- 
trahe inventos  8.  h.  62/3,  restant  d.  17.  h.  5/e  mane,  Saturno  supra  Jovem 
elevato.  Dies  sat  certa  est,  quam  etiam  in  Prognostico  ex  observationibus 
Tvchonicis  et  meis  praedicere  potui,  quod  sit  futura  16.  17.  vel  18.  Dec. 
At  de  hora  incertissima  pronuntiatio.  Nam  supra  dictum,  si  etiam  corpori- 
bus ipsis  sese  mutuo  attingerent  hi  duo  planetae,  nulla  differentia  latitu- 
dinum, quae  tamen  fuit  apud  nos  58  73',  vix  discerni  posse  intra  spatium 
unius  diei,  uter  altero  sit  prior  vel  posterior. 

Haec  autem  qualiscunque  observatio  confirmatur  etiam  mediocriter  per 
subductum  calculum  Saturni  et  Jovis,  quem  ab  eo  tempore  ex  Tychonicis 
et  paucis  meis  observationibus  perfeci.  Per  eum  enim  ad  meridiem  diei 
7/17.  Dec.  anni  1603.  refertur  in  8°  8'  38"  / cum  latit.  1°  41'  5"  bor., 
2J.  in  8°  5'  32"  / cum  lat.  0.  36'  5"  b.  Ergo  Jupiter  in  meridie  3' 
stetisset  ante  Saturnum.  Differt  calculus  ab  observatione  horis  23,  nihil 

amplius.  Latitudinum  differentia  fuit  1 0 5',  quae  post  dies  8 videbatur 
mihi  58 ilit,  discrepantia  62/3'  facillime  inde  potest  esse  orta,  si  Saturnus 
cum  Jove  non  praecise  in  eodem  verticali  fuerit.  Quando  enim  latitudines 
planetarum  observantur  dedita  opera,  res  non  committitur  modis  adeo  lubricis. 
Itaque  lector  hac  propinquitate  debet  esse  contentus.  Hactenus  igitur  tempus 
solum  conjunctionis  magnae  inquisivimus,  neglecto  loco  vero  in  zodiaco. 

Age  nunc  alias  circumstantias  consulamus,  quibus  certi  reddamur  de 
veris  locis  planetarum  in  longum  et  latum.  Primum  de  Mercurio  agamus 
ex  15/25.  Dec.  Cum  enim  instrumenti  mei  pinnacidia  adduxissem  ad  pro- 
pinquitatem 1°  59'  (arctius  autem  illa  cogere  non  potui),  apparebat,  distan- 
tiam 4 et  $ minorem  esse.  Minus  itaque  distabant  quam  1 0 59',  et  in 
linea,  quae  erat  horizonti  parallelos  fere : ut  tamen  $ esset,  paulo  elevatior. 
Triangulum  erat  scalenon,  cujus  minimus  angulus  ad  $,  maximus  ad  '1]., 
mediocris  ad  1);  latera  in  proportione  horum  numerorum,  10,  13,  14  vel 
10,  13,  15.  Haec  primo  invicem  comparabimus.  Scimus  enim  ex  prae- 
missis, distantiam  tj  et  4 fuisse  1°  15'  20".  Hic  vero  qualium  particu- 
larum ista  distantia  habet  10',  talium  distantia  4 et  $ habuit  13'  circiter. 
Si  ergo  10  fiunt  1°  15'  20"  vel  75  i/3l:  tunc  13  fient  1°  38',  quod  sane 
minus  est  quam  1°  59',  ut  par  erat. 

Et  cum  prius  sit  inventus  angulus  verticalis  per  4 cum  ecliptica  ejus- 
que  parallelo  50°  46',  erit  ejusdem  verticalis  cum  horizonte  ejusque  pro- 
pinquis parallelis  angulus  39°  14'.  Sed  quia  $,  qui  erat  ad  sinistram, 
attollebatur  paulo  plus  quam  4>  inclinetur  ergo  linea  per  planetas  ad  hori- 
zontem  angulo  10°.  Igitur  inter  eclipticam  et  hanc  lineam  erit  angulus 
49°  14':  qui  quaesitus  in  margine  nostrae  parallacticae  exhibet  sub  columna 
49  (quod  est  dimidium  de  1°  38',  distantia  4 et  $)  dimidium  ejus,  quo 
$ plus  4 distat  in  sept.,  scilicet  37'  6".  Ergo  differentia  latit.  1°  14'  12". 
Sic  complementum  ejus  anguli,  quod  est  40°  46',  ex  eadem  columna  exhibet 
dimidium  differentiae  longitudinis,  scii.  32'.  Itaque  $ plus  distat  in  con- 
sequentia per  1°  4',  quod  paucissimorum  scrupulorum  periculo  pronunciare 
tuto  possumus.  Ac  cum  Maginus  diurnum  $ faciat  ab  antecedenti  die  55', 
4 vero  13':  facit  igitur  exsuperationem  diurnam  42'.  Ergo  distantiam  64' 
absorpserunt  anteactae  horae  36  i/2.  Itaque  die  13/23.  Dec.  vesperi  h.  61/* 
fuit  vera  conjunctio  '4  et  $ secundum  longitudinem,  differentia  latitudinum 
1°  14',  quando  planetae  erant  sub  horizonte.17) 

Et  cum  tj  die  25.  per  48'  distiterit  in  praecedentia  a 4:  additis  igitur 
1 0 4',  differentia  longitudinum  tj  et  $ fuit  i 0 52'.  Sed  $ motus  tridui  est 
2°  35':  \)  21'  ex  Magino.  Ergo  superatio  tridui  est  2°  14'.  Ergo  diebus 
2.  h.  12  ante,  scii.  12/22.  Dec.  vesperi  h.  7.  fuit  c/  f)  differentia  lati- 
tudinum perquam  tenui.  Nam  etiam  Saturnus  Jove  septentrionalior  fuit 
plus  uno  gradu,  quemadmodum  et  Mercurius.  Ecce  causam  largae  pulviae, 
quae  die  22.  fuit  et  quare  a vespera  diei  23,  quando  Mercurius  coepit 
separari  a Jove,  restituta  serenitas. 

Et  cum  alias  etiam  plurimum  possit  Mercurius  in  ciendis  tempestatibus 
(cujus  rei  causa  diligentibus  naturae  pervestigatoribus  erit  exponenda),  causa 
patet  ex  parte,  quare  prima  pars  hiemis  fuerit  adeo  lenis.  Nam  die 

21/31.  Oct.  £ ad  4 primo  venit,  die  5.  Nov.  primo  ad  fj.  Tunc  die 
12/22.  Nov.  cursu  converso  (quod  ipsum  etiam  turbat  aerem  per  se:  non 
quod  is  vere  fiat  retrogradus,  sed  quia  natura  rerum  sublunarium  hoc  ex 
situ  Terrae  sibi  sic  imaginatur,  quemadmodum  et  hominum  oculi;  ut  obiter 

hic  Pico  ex  principiis  supra  inculcatis  respondeam)  initio  Decembris  ad  Solem, 
tum  ad  Venerem  venit,  et  statim  die  25.  Nov.  vel  5.  Dec.  secundo  ad 
Saturnum,  27.  Nov.  vel  7.  Dec.  secundo  ad  Jovem  venit;  quia  paucis  die- 
bus post  inventus  est  5 vel  6°  a Jove  distare;  cum  tabulae  vix  3 indicent, 
ut  supra  dictum.  Ad  3/13.  Dec.  iterum  converso  cursu,  die  6/16.,  7/17.  Dec., 
quibus  perflaverat  horribilis  ille  ventus,  in  sextilem  Martis  impegit;  et  sic 
tandem  12/22.  Dec.  tertio  ad  Saturnum,  13/23.  Dec.  tertio  ad  Jovem  per- 
venit: ut  jam  creberrimos  aliorum  etiam  planetarum  congressus  et  configu- 
rationes taceam. 

Ad  confirmationem  loci  Mercurii  cepimus  die  18/28.  Dec.  distantiam 
ejus  a Spica  55°  53'  correctam  per  observationem  aliarum  distantiarum 
satis  cognitarum.  Et  cum  haec  distantia  sit  ad  eclipticam  transversa,  quia 
Spica  in  austro,  Mercurius  in  septentrione:  respondebit  ei  de  longitudine 
55°  47'  fere:  quae  addita  ad  locum  Spicae  in  18°  19'^,  procreat  longi- 
tudinem Mercurii  14°  6'  / et  paulo  ultra,  quia  Mercurius  refractione  attol- 
lebatur versus  Spicam.  Jam  15/25.  Dec.  ante  locum  Jovis  sume  9°  45' 
ex  calculo  et  adde  distantiam  Mercurii  illo  die  inventam  1 0 4' : ut  sit 
locus  Mercurii  10°  49'  x*.  Itaque  motus  tridui  est  3°  17':  nec  multo 
alius  in  Magino. 

Eodem  die  15/25.  Dec.  Jovis  a llf  corde  distantiam  invenimus  7°  25': 
non  tamen  sine  dubitatione,  quia  perverso  pinnacidio,  ut  habet  annotatio. 
Et  quia  eadem  fere  altitudo  fuit,  nullum  est  a refractione  periculum.  Jam 
vero  nisi  assumserimus  aliquid  cognitum,  nihil  exstruemus.  Assumatur  ex 
calculo  cognita  latitudo  Jovis  sept.  36'.  Nam  ea  parum  mutatur  a die 
7/17.  Dec.  Cum  itaque  cordis  1ff  latitudo  sit  4°  27'  aust.,  et  longitudo 
4°  16'  30"  y*,  itaque,  cum  aggregatum  latitudinum  sit  5°  3',  differentia 
longitudinum  erit  circiter  5°  2'/3'.  Jupiter  igitur  in  9°  44'  x* , differentia 
a calculo  unius  minuti,  non  major,  quod  in  perverso  pinnacidio  mirum  tanta 
claritate  aurorae.  Sed  hinc  quoque  confirmatur  calculus  loci  Jovis  ad  diei 
7.  Dec.  meridiem  supra  subductus. 

Saturni  vero  locus  ex  Jove  habetur;  quia  supra  probatum,  fuisse  Sa- 
turnum ante  Jovem  per  48'.  Itaque  quam  proxime  in  8°  571]s/  **  latit. 
1 0 40'  sept.  Calculus  vero  redarguebat  illam  quantitatem  48'  nonnihil. 

Itaque  Saturnus  verius  in  9°  1'  /. 

Ostensum  est  hactenus,  quibus  diebus  t)  et  quibus  et  $ cum  utro- 
que fuerint  congressi.  Quia  vero  ex  Cypriani  Leovitii  doctrina  <3  accedens 
justum  magnae  conjunctionis  modum  implet:  age  et  hujus  planetae  obser- 
vationes adjungamus.  Itaque  quo  tempore  congressi  sunt  h et  (5  in  ^ 
haerebat,  ingressus  illud  signum  die  8.  Dec.;  itaque  sub  principium  anni 
1604.  per  utriusque  planetae  sextiles  perrexit.  Interea  Sol  superato  Martis 
triangulo  stationarium  eum  exhibuit  sub  principium  Martii,  cum  pervenisset 
in  27°  ^ ultimos  scrupulos.  Ex  eo  itaque  vestigiis  retro  lectis,  Aprili 
mense  properavit  in  Solis  oppositum,  proxime  spicam  Virginis.  Mense  Majo 
statione  peracta  in  8%  0 f^l,  denique  recto  itinere  properavit  ad  superiores, 
et  die  15/25.  Julii  tandem  exiit  e Libra,  cum  ultra  septem  menses  in  ea 
esset  commoratus.  Die  2/12.  Sept.  ingressus  est  Sagittarium:  una  multae 
pluviae  et  venti  frigidi  propter  aspectus,  quos  vide  in  Ephemeridibus,  non 
neglectis  quintilibus.  Praesertim  vero  diebus  10/20.,  11/21.,  12/22.  Sept. 
coelum  inconstans  et  pluvium  erat,  venti  frigidi.  Nam  et  Sol  in  quintili 
et  £ in  sextili  erat  <$.  Dies  13/23.  serenus  illuxit:  itaque  vesperi  motibus 

planetarum  advigilavi.  Sed  cum  Sol  ingressus  esset  Libram,  et  hoc  cum 
sequenti  signo  Scorpionis  brevium  sint  descensionum,  non  multum  potuit 
interesse  temporis  inter  exstinctum  crepusculum  et  occasum  planetarum. 

Itaque  pro  latitudinibus  planetarum  Jovis  quidem  distantiam  a capite 
Ophiuchi  dimensus  sum  35°  38';  Saturni  ab  eodem  semel  35 0 5 J/2 iterum 
35°  9',  qualium  inter  Lyram  et  Aquilam  erant  34°  17'  (nam  multo  vilio- 
ribus, quam  sunt  Tychonica,  utor  instrumentis  [comp.  I,  344.  369.],  et  quae  pro- 
batione subinde  indigent),  at  nec  Martis  stellam  observare  neque  superiores 
ad  stellas  in  zodiaco  pro  longitudine  comparare  potui:  prius  enim  occiderunt 
planetae.  Et  secutae  diebus  sequentibus  effusissimae  pluviae  cum  ventis 
et  magno  frigore,  eo  quod  9 et  $ in  cS  et  fj  in  y*  convenissent,  utri- 
que in  utrorumque  sextilibus;  nec  multum  abesset  7]..  Quisquis'  est  philo- 
sophorum mihi  ob  nova  dogmata,  quibus  aspectus  et  conjunctiones  stabilio, 
infensus,  eum  rogo,  vel  unius  anni  taedium  perferat,  aspectus  cum  tem- 
pestatibus comparans:  aut  persuasus,  sibi  rem  esse  cum  viro  bono,  hunc 
solum  annum,  uti  est  a me  exceptus,  de  die  in  diem  diligenter  consideret: 
scio  si  est  discendi  cupidus,  si  veritatis  amans,  manus  dabit. 

Die  16/26.  Sept.  coelum  arsit,  signum  restitutae  serenitatis  aut  humoris 
in  frigido;  soletque  frequenter  fieri,  cum  Mars  tumultuatur. 

Ergo  die  sequenti  17/27.  Sept.  parte  occidua  nubibus  vacua  redii  ad 
observandos  planetas:  pulchrum  spectaculum,  quatuor  planetae,  1),  %,  6,  J) 
corniculata  eodem  loco,  tj,  A|_,  J)  in  eadem  recta;  rf,  %,  tj  in  triangulo 
scaleno;  brevissima  distantia  <5  et  1),  post  3 et  fj,  inde  TJ-  et  d,  tum  li- 
et 1),  denique  2|.  et  J).  Primus  occidit  <J,  inde  J),  tum  tj,  ultimus  Tf.  Appa- 
ruitque  ad  oculum,  jam  tum  transisse  ^ <J  et  tj.  Apparere  puto  ex  hac 
consignatione,  die  17/27.  Sept.  nondum  fuisse  incensum  novum  sidus:  prius 
vero  quam  occiderent  sextante  mensi  sumus  ista : 

d ab  Aquila  — 53°  4':  cum  d attolleretur  tanto  spatio  supra  mon- 
tem, quantum  distabant  tj  et  1|-. 


Tum  d a clara  liumeri  y?  . 26°  1' 

fi  a clara  ** 27.  17. 

fi  a capite  Ophiuchi  ...  34.  55. 

1}.  a capite  Ophiuchi  . . . 35.  34. 

1|.  a clara  quadrilateri  .19.  40. 

Inter  Aquilam  et  Lyram  . . 34.  10. 

Inter  ultimam  caudae  Ursae 

et  Coronam 30.  32. 


Marte  post  montem  eunte. 

Altitudo  supra  montem  c.  1° 
Saturno  post  montem  eunte. 
Altitudo  Jovis  supra  montem  c.  2 l/g  * 
Altitudo  supra  montem  quasi  1. 
Debuit  34°  12  7/ 

Debuit  30.  363/i- 


Itaque  circiter  4'  peccavit  sextans  ob  inversum  positum  pinnacidii. 
Atque  hinc  ceteras  distantias  emendo. 

Hic  quaenam  Tycho  Brahe,  quae  alii  tradant  praecepta  coipputandi 
planetarum  loca,  quaeres  aliunde.  Mihi  jam  non  quaeritur  hoc,  quam  arti- 
ficiose, sed  quam  breviter  idem  possim  quod  illi;  dummodo  tuto;  quia  vita 
brevis,  ars  longa. 

Caput  Ophiuchi  est  hoc  tempore  in  16°  537 1 Humerus  in  6°  541/ / fc. 

Hinc  aufero  distantiam  27°  21',  quasi  omnis  abiret  in  longum;  relin- 
quitur tj  locus  fictus  in  9°  33'  circiter:  itaque  differentia  longitudinum 
inter  caput  Ophiuchi  et  tj  quasi  7°  207  Ergo  secante  de  34°  59'  diviso 
per  secantem  7°  20',  relinquitur  secans  de  34°  187  Itaque  de  distantia 
a capite  Ophiuchi  34°  59'  debetur  latitudini  34°  187  Et  cum  sit  capitis 
Ophiuchi  latitudo  35°  57':  hinc  ablati  34°  18' , relinquunt  latitudinem  fj 

1°  39'  sept.  vero  propinquam.  Hinc  jam  corrigemus  locum  tj  sic:  humeri 
x*  latitudo  est  3°  31'  aust. , adde  septent.  conflabitur  summa  5°  10'. 

Cujus  secante  secans  distantiae  27°  21'  divisus,  constituit  secantem  26°  54'. 
Atque  haec  ablata  de  6°  54  Y2 ' fi  relinquunt  10°  1'  **  veriorem  locum  tj. 
Hic  duabus  operationibus  brevibus  et  facilibus  assecutus  sum,  quod  apud 
alios  fit  pluribus;  etsi  scio  non  universalem  esse  modum  hunc:  at  certe 
semper  utilis  est,  ubi  altera  stella  longitudine,  altera  latitudine  parum  differt, 
aut  ubi  prope  verum  praecognoscitur.  Potes  probare  sic,  si  vis: 

Verior  locus  10°  1'  x*.  Capitis  Ophiuchi  16°  531/ / x*.  Differentia  6°  521//, 
secans  100724.  Distantia  ab  Ophiucho  34°  59',  secans  122053. 

Prodit  verior  latitudinis  differentia  34°  23'.  Itaque  latitudo  verior 
1°  34'.  Et  summa  latitudinum  5°  5':  cujus  secans  solis  13  particulis 
differt  a priori:  itaque  secans  de  26°  54',  auctus  13  particulis,  1'  solum 
amplius  subtrahendum  exhibet.  Ut  verissimus  locus  sit  10°  0'  x*. 

Hoc  ad  exemplum  dixi,  quia  rarissime  (modo  eligantur  idoneae  fixae) 
ad  iterationem  hanc  venitur:  nec  ea  tamen  ullam  habet  difficultatem.  Notan- 
dum autem,  tj  latitudinem  veram  esse  minorem,  quam  hic  apparuit,  ob 
refractionem:  in  longitudine  nihil  aut  perexiguum  turbant  refractiones;  quia 
fixa  cum  Saturno  fuit  in  eadem  pene  altitudine. 

Pro  loco  Jovis. 

Clara  quadrilateri  x*  in  6°  541//  fi.  Distantia  Jovis  ab  ea  19°  44'.  Ergo 
Jupiter  quasi  in  17°  101//  Sed  caput  Ophiuchi  in  16°  531//.  Differentia 
0°  17'.  Sec.  100001. 

Hic  pro  divisore  adhibitus  nihil  mutat  distantiam  a capite  Ophiuchi 
35°  38'.  Hanc  ergo  subtrahe  a latitudine  Ophiuchi  35°  57',  relinquuntur 
19'  pro  latitudine  Jovis  septentrionali.  Et  haec  ad  3°  31'  addita  con- 
stituunt 3°  50',  secans  100224:  cum  hoc  divide  sec:  de  19°  44',  106239, 
prodit  19°  22'  20",  quae  aufer  a 6°  54'^  restat  17°  32'  **,  verus  locus 
Jovis;  nisi  quid  forte  refractio  turbat,  quo.d  parum  est:  at  aliquid  sane 
idque  non  contemnendum  in  latitudine  erit. 

Atque  hae  observationes  sic  mediocriter  consentiunt  cum  illis  ante 
quatriduum.  Nam  ejus  diei  distantia  inter  Lyram  et  Aquilam  arguit  ex- 
cessum instrumenti  4'.  Itaque  cum  paulo  ante  observaretur  inter  Saturnum 
et  caput  Ophiuchi  35 0 9',  abundavit  totidem,  cum  vero  prius  35°  5*/2 ' recte 
habuit,  et  pinnacidium  intermedio  tempore  impulsu,  ut  solet,  loco  motum 
videtur,  igitur  et  inter  Jovem  et  caput  Ophiuchi  vere  35°  38',  quae  ablata 
a latitudine  Ophiuchi,  relinquunt  latitudinem  Jovis  1 9',  quia  longitudo  eadem. 
Saturni  vero  latitudo  (adscita  differentia  longitudinis  a capite  Ophiuchi 
7°  1 3 4/2 ' et  distantia  35°  5 i/2 1 : itaque  differentia  latitudinum  34°  26') 
efficitur  1°  31 ' sept.,  3'  minor,  quam  quatriduo  post,  quia  die  13/23.  Sept. 
altus  fuit  et  liberior  a refractionibus. 

Pro  loco  Martis  die  17/27.  Septembris. 

In  ejus  diei  meridie  calculus  nondum  tunc  undiquaque  correctissimus 
exhibuit  locum  <J  10°  38'  /,  latit.  1°  36'  aust.  Cum  ergo  distiterit  <J  ab 
Aquila  per  53°  8',  et  fixa  sit  in  26°  121/.* ' fi  cum  latit.  29°  21  7/  : 
assumta  Martis  latitudine  1 0 3 0 72'  australi,  prodit  locus  ejus  in  10°  55'  /. 
Et  cum  distiterit  ab  humero  / per  26°  5',  qui  est  in  6°  54  7/  fi,  lat. 
3°  31'  aust.,  resumta  eadem  Martis  latitudine  prodit  locus  10°  53' 
qui  quia  non  conveniunt,  examino  aliam  latitudinem  <J  1°  24',  quae  prodit 
mihi  locum  illic  10°  50'/,  hic  10°  54'  x*.  Quare  intelligo,  per  has  quidem 

duas  observationes  stabiliri  lat.  1°  29'  austr.  et  locum  10°  53  /•  At 

non  mansit  ei  eadem  altitudo  in  utraque  distantia,  et  valde  lubrica  est 
ratio  per  tales  duas  stellas , utramque  ex  eadem  zodiaci  plaga  stantem, 
velle  locum  Martis  in  longum  et  latum  definire.  Neque  tamen  aliter  obser- 
vare potui  planetam  propinquum  occasui  heliaco.  Propterea  etiam  illa  lon- 
gissima operatione,  qua  Tycho  Brahe  in  Progymnasmatis  usus  est,  supersedi; 
ut  quae  frustra  subtilitatem  quaesitura  fuit  in  crassa  observatione.  Con- 
sentit tamen  calculo  quantum  satis  est:  nam  si  in  meridie  locus  ejus  fuit 
10°  38'  et  diurnus  42':  horis  igitur  8 debentur  14'  et  locus  Martis  ad 
horam  nostram  10°  52'  /.  Quod  vero  latitudo  7'  est  minor,  et  Mars 
tanto  altior  et  propior  eclipticae  quam  in  calculo,  id  est  ob  refractionem; 
quia  Mars  prope  horizontem  observabatur. 

Ex  his  itaque  observationibus  patet  etiam  verus  dies  conjunctionis 
Saturni  et  Martis.  Nam  si  Saturnus  hoc  die  17/27.  Sept.  hor.  8.  in 
10°  1'  /,  et  Mars  in  10°  38'  /,  die  itaque  praecedente  16/26.  Sept. 
vesperi  post  hor.  8.  fuerunt  invicem  proximi,  quoad  longum,  in  10°  ** 
proxime  locum  congressus  Saturni  et  Jovis,  qui  fuit  praecedente  Decembri; 
aequalibus  fere  spatiis  ab  ecliptica  distantes  in  partes  contrarias  et  a sese 
mutuo  gradibus  paulo  plus  tribus,  Saturno  superiore. 

Postremo  verus  dies  conjunctionis  Jovis  et  Martis,  qua  denique  absol- 
vitur magna  conjunctio,  sic  habetur  ex  his  observationibus.  Nam  diem  et 
locum  in  nimbo  nox  intempesta  tenebat:  etsi  proximis  diebus  ante  et  post 
coelum  per  nubium  hiatus  adspici,  praeterita  an  instans  conjunctio  discerni 
facile  potuit. 

Die  29.  Sept.  vel  9.  Oct.  in  meridie  locus  Jovis  ex  analogia  sat  fida 
observationis  prius  habitae  et  diurno  in  19°  12'  >?.  Eodem  meridie  cal- 
culus (quem  jam  modo  vidisti  confirmatum  ex  observatione)  exhibet  locum 
Martis  in  19°  14'  / cum  latit.  1°  36'  austr.,  quae  hoc  intermedio  tem- 
pore fuit,  ut  ita  dicam,  stationaria  et  hac  vice  maxima.  Ergo  hora  una 
ante  meridiem  fuerat  plena  conjunctio  QJ-  et  <3  in  19°  12'  x*,  Jove  sep- 
tentrionaliori quam  fuit  Mars,  ad  2°  fere;  cum  statim  postridie  in  17°  40'  /, 
sesquigradu  anterius,  primo  apparuerit  novum  sidus. 

Quemadmodum  igitur  in  mundo  Saturnus  est  altissimus,  Jupiter  medius, 
Mars  trium  infimus : sic  in  hac  visibili  conjunctione  magna  trium  superiorum 
Saturnus  etiam  ad  oculum  fuit  supremus  in  septentrione,  ut  Jupiter  sub 
illo  transiret:  sic  vicissim  Jupiter  septentrionalis,  ut  Mars  australis  sub 
utroque  transiret : omnibus  autem  tribus  altius  effulsit  novum  sidus , tam 
quod  mundi  diametrum  quam  quod  eclipticam  attinet. 

Atque  haec  est  illa  celebratissima  magna  trium  superiorum  conjunctio, 
quae  exactis  a Mundi  conditu  septem  magnis  revolutionibus  octingentorum 
annorum  prima  rursum  contigit  in  signo  Sagittarii,  quod  tertium  est  ex 
Triplicitate  ignea;  quam  hac  astronomica  descriptione  quanta  potuit  fieri 
cura  exornatam,  nascituris  per  hos  succedentes  octingentos  annos  legendam 
transmitto:  si  et  haec  digna  et  illi  capaces  futuri  sunt,  neque  vel  mundus 
interierit  vel  universalis  aliqua  pestilentia,  cujusmodi  aliquot  ex  historiis 
legimus,  potissima  parte  generis  humani  exstincta,  reliquos  a libris  ad 
aratrum,  unde  desumti  sunt,  rursum  redegerit,  secundum  illud:  Terra  es 
(agricola  es)  et  ad  Terram  (ad  agriculturam)  reverteris:  vel  fera  quaedam 

barbaricarum  gentium  illuvies  luxu  effeminatam  et  libertate  dissolutam 
Europam  inundaverit,  omnibus  et  artibus  et  prodigiosa  librorum  copia 
funditus  exstirpatis : 

Qualis  ubi  ad  terras,  abrupto  sidere,  nimbus, 

It  mare  per  medium : miseris  beu  praescia  longe 
Horrescunt  corda  agricolis,  dabit  ille  ruinas 
Arboribus  stragemque  satis,  ruet  omnia  late. 

Antevolant  sonitumque  ferunt  ad  littora  venti. 

Et  jam  aggeribus  ruptis  spumeus  amnis 
Exiit  oppositasque  evicit  gurgite  moles  ; 

Fertur  in  arva  furens  cumulo  camposque  per  omnes 
Cum  stabulis  armenta  trahit. 

Sed  haec  superis  curae  sunto.  Nunc  jam  tempus  est  videre,  qualem 
Deus  Opt.  Max.  ipse  clavum  fixerit  ad  locum  et  diem  hujus  ultimae  con- 
junctionis : et  quali  monumento  illam  ad  posteritatis  memoriam  commen- 
daverit : quod  sub  principium  hujus  libelli  dici  coeptum,  nunc  quoad  astro- 
nomiam diligentius  excutietur. 


Caput  XII. 


Observationes  hujus  Novae  Stellae. 


Memorabile  est  et  superioribus  adjungendum,  omnibus  locis,  ex  quibus 
ad  me  fama  novi  sideris  pervenit,  coelum  per  hanc  Jovis  et  Martis  con- 
junctionem ipsumque  sideris  exortum  fuisse  pluvium  continentibus  aliquot 
diebus.  Die  7/17.  Octobris  serenitate  restituta  haec  observavi  sextante 
ferreo,  qui  sequentibus  diebus  abundare  deprehensus  fuit  aliquot  minutis. 

Occaso  Sole,  clara  adhuc  die,  vidimus  satis  altum,  antequam  vel 

3°  28 V 
8.  31. 

6.  12.  vel  6°  14'. 

20.  0. 

7.  39.  (difficilis  observatio.) 

7.  35. 


Jupiter  vel  ulla  stella  cerni  posset. 

! Jovem  

Martem  . . . . 

Saturnum  . . . . 

Humerum  Sagit. 
Dextrum  genu  Oph. 


Haec  a tempore,  quo  Nova,  Jupiter,  Mars  habuerunt  altitudinem  9° 
usque  dum  haec  decrevit  ad  altitudinem  4°.  Saturnus,  Nova  et  femur 
formabant  scalenum  acutangulum.  Erant  primo  Nova  et  Mars  in  aequilibrio 
horizontis,  paulo  post  Nova  et  Jupiter.  Erant  in  eadem  recta  Nova,  Mars 
et  posterior  in  trapezio  Sagittarii,  Jove  inferiori,  qui  tamen  erat  septen- 
trionalis aliquot  minutis.  Itaque  arguebatur  sidus  ab  ecliptica  septentrionale. 

Die  8/18.  Octobris. 


| Jovem 3°  40'  bis. 

Inter  Novam  1 Humerum  Sagit.  . 20.  1.,  20°  2%'  bis. 

et  j Dextrum  genu  Oph.  7.  31.  Difficilis  observatio  ob  stellae  et 

( 7.  32.  instrumenti  situs  incommodos. 

Tunc  sextante  mensi  sumus  inter  alam  Pegasi  et  sequentem  humerum 
Aquarii  35°  12',  debuit  esse  35°  9'.  Sic  inter  praecedentem  humerum 
Aquarii  et  inferiorem  in  cornu  Capricorni  19°  42' : debuit  19°  37'.  Ergo 
sextans  circiter  4'  abundat  ob  luxationem  pinnacidii. 

Die  11/21.  Octobris  in  viridario  Caesaris,  ubi  deposita  habebantur 
instrumenta  Braheana,  observavit  Tengnaglius  gener  Tychonis  cum  studiosis, 
me  praesente,  ista : 

I Jovem 4°  1V2'  ego  solus. 

Caput  Ophiuchi  . . . 34.  2 V2. 

Humerum  Sagittarii  . . 19.  34. 

Sinistr.  genu  Serpentarii  16.  52. 

Inter  Martem  J Humerum  Sagittarii  . 30.  3073. 

et  1 Sinistr.  genu  Serpentarii  27.  36. 

Pro  sextante  explorando  mensi  sumus  inter  Aquilam  et  caput  Ser- 
pentarii 33°  30  V/. 

Eodem  vespere  observavit  et  Justus  Byrgius,  Caesaris  automatopoeus, 
inter  Novam  et  caput  Ophiuchi  34°  0',  minus  quam  nos  2 Y2 Sic  inter 
genu  Ophiuchi  et  Novam  7°  47'.  Inter  Aquilam  et  Novam  45°  43';  pro- 
bationis causa  inter  Aquilam  et  Serpentarii  caput  33°  30'. 

Die  17/27.  Octobris  ibidem  observavimus 

Inter  Novam  I Jovem 4°  59 7/ 

et  I Caput  Ophiuchi  . . . 34.  17*. 

Postea  occidit  stella  heliace  cum  planetis,  ut  supra  dictum. 

Anno  MDCY. 

Postquam  orta  esset  stella  heliace  jamque  satis  magno  spatio  a Sole 
esset  relicta,  coepi  die  23.  Jan.  vel  2.  Febr.  tirones  qui  me  juvabant 
exercere;  quae  itaque  hoc  et  sequenti  8.  10.  observata,  mitto  recensere 
ut  paulo  incertiora,  ne  onerem  lectorem. 

Die  2/12.  Februarii  mane,  cum  vix  esset  orta,  cepimus  ejus  distantiam 
ab  Aquila  et  corde  Scorpii,  quae  erant  in  aequilibrio  horizontis. 

A corde  Scorpii  14°  55'  ter.  Et  hae  duae  stellae  erant  in  aequilibrio  horizontis. 
/ 45.  51. 

. | 45.  54.  forte  447 

Ab  Aquila  { 45.  45.  Discebamus  incommodo  et  loco  et  instrumenti  trac- 
f 45.  44.  tatione. 

( 45.  45. 

Ut  sextans  probaretur,  inter  cor  Leonis  et  spicam  Virginis  cepimus 
54°  2'  bis;  deb.  54°  27  Et  inter  spicam  Virginis  et  Lancem  austrinam 
21°  24';  debuit  21°  227 

Ut  brevis  sim,  mensibus  Martio  et  Aprili  meridianam  Novae  altitudinem 
mensus  sum  18°  47'  vel  18°  48'  promiscue,  qualium  sinistri  genu  30°  9' 
dextri  24°  487  Particularia  mitto  vitandi  taedii  causa.  Culminabat  autem 
tenuissimo  discrimine  ante  vel  post  parvam  in  calce  dextri  pedis  Ophiuchi. 

Proderit  autem  his  nostris  observationibus  adjungere  et  illas , quas 
David  Fabricius  habuit  in  Ostfrisia:  vir  equidem  talis  in  astronomicis, 
penes  quem  post  exstinctam  cum  auctore  Braheo  diligentiam  observandi 
coelestia  omnis  in  observando  stat  auctoritas:  quam  palmam  illi,  quantum 
ad  me,  qui  confuso  visu  multum  impedior,  cedo  perlibenter.  Adde  etiam 
in  rimandis  planetarum  motibus  sagacissimum  ingenium  inque  contemplando 
studium  indefessum.  Quod  astrologiqa  attinet  equidem  fateor,  virum  illum 

auctoritati  veterum  et  cupiditati  praedictionum,  ubi  haec  duo  conspirant, 
alicubi  succumbere  et  quodam  quasi  enthusiasmo  praeter  rationem  abripi: 
verum  ista  cum  ingenti  doctorum  virorum  turba  communia  habet.  Quo 
nomine  vel  solo  veniam  meretur.  Quid  ringeris  delicatule  philosophe,  si 
matrem  sapientissimam  sed  pauperem  stulta  filia,  qualis  tibi  videtur,  naeniis 
suis  sustentat  et  alit  ? si  locum  debitum  illa  apud  hominum  coetus  longe 
stultissimos  aliter  non  invenit,  nisi  per  hujus  simplicitatis  intercessiones? 
Nisi  enim  quispiam  alius  prius  ita  credulus  fuisset,  ut  sese  ex  coelo  futura 
praedicturum  speraret : nunquam  tu  ita  sapiens  factus  esses,  ut  astronomiam 
(quippe  ignoratam)  per  se  discendam  esse  censeres.  Si  nisi  per  sapientiam 
ad  philosophiam  non  adducimur,  nunquam  ad  eam  adducemur.  Est  in  omni 
admiratione  et  in  omni  cupiditate,  dum  rudis  est,  vanitatis  plurimum  : haec 
tamen  vanitas  in  trivio,  qua  ad  philosophiam  itur,  obvios  ad  pulchrum  locum 
dirigit.  Sed  missis  hisce  in  praesens  et  in  suum  locum  transmissis , jam 
ipsas  Fabricianas  observationes  ex  libello  ejus  Germanico  Hamburgi  impresso 
exque  literis  ad  me  datis  excerpemus.  Sic  ille : 


Nova  stella  distat 

Brenggerus  in  Alsatia  die 

'I. 

A capite  Ophiuchi  .... 

34° 

0' 

29.  Januar.  1605. 

II. 

A Genu  sinistro  Oph.  . . 

16. 

46. 

— 16°  50',  correctius  16°  45' 

III. 

Ab  Aquila 

45. 

45. 

IV. 

„ Antare  seu  corde  Scorpii  . 

14. 

50  V,. 

— 14°  46'  iterato 

V. 

A Lance  boreali 

34. 

14. 

14°  43'  Brenggero. 

VI. 

„ Lance  austrina  .... 

38. 

4. 

VII. 

„ Boreali  trium  in  fronte  Scorp. 

19. 

59. 

VIII. 

„ Genu  dextro  Ophiuchi  . . 

7. 

32. 

/ 

Inquisitio  loci  veri  sub  zodiaco  novi  sideris,  ex  observationibus  hisce. 


Quia  stella  est  observata  a tribus  planetis,  Mars  vero  diurnos  motus 
celeriter  variat,  potes  ejus  locum  ex  observatione  diei  11/21.  Octobris 
inquirere  ea  methodo,  quam  Braheus  docuit  in  Progymnasmatis;  constatque 
sex  operationibus  sinuum  et  praeterea  multis  sinuum  arcuumque  additionibus 
et  subtractionibus.  Exhibent  autem  hac  methodo  examinatae  distantiae 
locum  Martis  28°  1572'  / cum  latitudine  1°  20  72'  austr.  Calculus  in 
praecedente  meridie  exhibet  locum  in  28°  2'  Ergo  cum  observatio  sit 
facta  circa  horam  7.  et  8.  et  diurnus  sit  45' : igitur  locus  ejus  ad  horam 
fuerit  28°  17'  pulcher  consensus.  Latitudo  vero  ex  calculo  debuit  esse 
1 0 34  Y2 ' austr.,  quae  visa  est  l°231/2/:  reliqua  11' nobis  ademit  refractio, 
quae  Martem  sustulit  in  septentrionem,  et  eclipticae  quippe  meridionalem 
propius  admovit.  < 

Hoc  praemisso  jam  agamus  ut  in  superioribus.  Primo  quia  sidus  ad 
oculum  apparuit  septentrionale,  ut  et  Saturnus  fuit,  assumo  locum  Saturni 
ex  antecedentium  dierum  observatis  et  diurno  in  11°  39y  x5’1  et  addo  distan- 
tiam Novae  correctam  6°  9';  prodit  locus  prope  verus  17°  48'  Et 
caput  Ophiuchi  est  in  16°  53 V2 ‘ /•  Itaque  longitudinum  differentia  cir- 

citer  547?*»  cujas  secans  10001272-  Secans  vero  distantiae  a capite 
Ophiuchi  34°  2'  est  120669.  Et  hoc  loco  crescunt  secantes  per  singula 
minuta  particulis  24,  cum  priori  secanti  adhaereant  tantummodo  1 2 4/2  supra 
diametri  longitudinem.  Itaque  differentia  latitudinum  dimidio  circiter  minuto 
minor  est,  quam  inventa  distantia.  Cum  igitur  caput  Ophiuchi  habeat 
latitud.  35°  57' , aufero  differentiam  34°  2'.  Relinquitur  latitudo  Novae 
1°55',  ex  21.  Oct.,  vel  1°56',  ex  27.  Oct.,  vel  1°  57'  Fabricio  et  Byrgio. 

Haec  Novae  latitudo  est  certissima  quoad  visum.  Itaque  hac  jam 
utemur  ut  certa  in  loco  ejus  secundum  longitudinem  definiendo. 

Prima  omnium  distantia  a Jove  fuit  die  7/17.  Oct.  3°  24 ' correcte, 
sed  in  clarissimo  crepusculo,  quando  Jupiter  ad  analogiam  praecedentium 
dierum  in  20°  35'  / fuit,  cum  latitudine  21'  sept.  vel  jam  post  20  dies 
paulo  minori,  circiter  13':  decrescebat  enim  duabus  de  causis.  Aufero 
latitudinem  Jovis  13'  a latitudine  Novae  1°  56',  residui  1°  43'  secans 
100045,  dividens  secantem  de  3°  scii.  100177,  constituit  sec.  100132, 

cujus  arcus  2 0 56  */3 ' ablatus  a loco  Jovis,  quia  praecedebat  Nova,  relinquit 
locum  Novae  ex  Jove  17°  387/  Quodsi  in  assumendo  loco  Jovis  aut 
in  ipsa  metienda  distantia  per  2 aberratum,  id  redundabit  in  ipsum  locumNovae. 


II.  Eodem  die  Novae  a Marte  distantia  8°  27'  corr.  Locus  Martis 
post  dies  quatuor  fuit  28°  15  72'  x*  hora  fere  eadem  aut  una  ad  summum 
serius.  Motus  quatridui  et  unius  horae  est  2°  58'.  Igitur  nostro  die  et 
hora  Mars  in  25°  17  72'  X*  cum  latitudine  1°  35'  austr.  visibili,  quia  Mars 
die  17.  erat  altior  et  liberior  a refractionibus  quam  die  21.  Vera  vero 
latitudo  calculo  indice  1°  36'.  Addo  australem  Martis  et  borealem  Novae 
latitudines,  summae  3°  31'  secans  1 00 1 88 72  si  dividat  secantem  de  8°  27' 
101 097 7a » prodit  secans  100907,  arcus  7°  41  7/,  qui  ablatus  a loco  Martis, 
relinquit  locum  Novae  17°  367/  fi- 

III.  Eodem  die  ex  Saturno,  qui  Novam  antecedebat.  Fuit  ejus  lati- 
tudo die  17/27.  Sept.  minorNjuam  1°  34'.  Post  dies  20  decrescit  duplici 
nomine.  Assumam  eam  nostro  die  1 0 26'  sept.  et  aufero  a latitudine 
Novae:  residui  30'  secans  adimit  secanti  distantiae  6°  8'  particulas  4, 
quae  faciunt  1 7* ' > itaque  differentia  longitudinum  prodiret  6°  7'.  Et  quia 
Saturnus  in  11°  39'  x*,  ergo  locus  Novae  in  17°  46'  x*.  Hic  rursum  in 
locum  Novae  redundat,  quidquid  vel  instrumento  vel  assumtione  diurni  peccatum. 

IV.  Ab  humero  Sagittarii  distabat  Nova  correcta  19°  56'.  Ejus 
vero  latitudo  sine  refractione  est  3°  31'  austr.;  adde  Novae  latitudinem 
sept.,  provenit  5°  27'.  Cujus  secans  100454  dividens  secantem  106373, 
constituit  105893  secantem  arcus  19°  1 3 Y2 7 : quem  aufer  a loco  stellae 
in  6°  54  72 ' fi  relinquitur  17°  41'  /. 

V.  A dextro  genu  Ophiuchi,  quod  Braheanus  calculus  ponit  in 
12°  27  7/  cum  lut-  bor.  7°  18'.  Hinc  aufer  latitudinem  Novae,  relin- 
quitur 5°  22':  cujus  secans  100440  dividens  secantem  correctae  distantiae, 
vel  7°  35'  vel  7°  32',  constituit  differentiam  longitudinis,  illic  5°  22',  hic 
5°  18'.  Ut  sit  longitudo  sideris  vel  17°  49'  vel  17°  45'  fi.  18) 

Collatio  eorum,  quae  d.  7/17.  Oct.  in  clarissima  luce  vespertina: 

Jove  sequente  . . 17°  381/»-  J 

| Marte  sequente  . . 17.  361/*.  f 

Ex  ( Saturno  praecedente  17.  46.  > Sagittarii. 

(Humero  Sagit,  seq.  17.  41.  I 

Genu  Oph.  praeced.  17.  49.  vel  45',  / nullius  valoris 

observatio,  quia  instrumentum  in  plano  stellarum  teneri  non  potuit.  Vide 
tamen  de  hac  stella  infra  notam  aliquam. 

Apparet,  nondum  sufficienter  correctas  distantias  sextantis : nam  prae- 
cedentes stellae  truserunt  illam  in  sequentia,  sequentes  in  praecedentia. 
Majores  igitur  justo  distantiae  sextantis;  quod  patet  ex  die  11/21.  Oct. 
ubi  Tychonicum  instrumentum  exhibuit  distantiam  19°  54',  quam  hic  assumsi 
19°  56'.  Medium  horum  est  17°  41'  /.  Adde  quod,  quae  satis  adhuc 
alta,  in  17°  38'  / apparere  potuit,  ea  jam  occidens  ob  refractiones  neces- 
sario in  17°  42'  vel  17°  43'  / apparet. 

Ex  die  8/18.  Octobris. 

Adimemus  non  4 sed  5'  distantiis,  ut  patuit  ex  distantia  cornu  Capri- 
corni et  humeri  Aquarii. 

I.  Ex  Jove  nihil  novi  prodibit.  Aucta  est  namque  distantia  per  11  V, 
quantus  fere  est  et  diurnus  Jovis.  Itaque  refertur  in  17  39  /3  /• 

II.  Ex  humero  Sagittarii,  primo  in  17°  41'/,  iterum  in  17°  39%' /. 

III.  Ex  genu  dextro  Ophiuchi,  assumta  correcta  distantia  7°  26'  vel 
7°  27',  prodit  17°  38'  vel  17°  39'  /. 

Ex  11/21.  Octobris  et  sextante  Braheano. 

I.  Ex  Jove  sic.  Assumatur  locus  Jovis  ex  analogia  dierum  prae- 
cedentium in  21°  17'/,  latitudo  huc  usque  deminuta  sit  usque  ad  9 sept., 
hanc  aufer  a latitudine  Novae;  residui  secans  100048  dividat  secantem 
distantiae  4°  1%'  100247;  prodit  secans  100199  arcus  3°  36 %',  qui 
ablatus  a loco  Jovis,  relinquit  17°  40% ' / locum  sideris. 

II.  Ex  humero  Sagittarii,  a quo  distabat  Nova  19°  54',  refertur  ut 
prius  fere  in  17°  39'  /. 

III.  Ex  sinistro  genu  Serpent. 

Latit.  fixae  11°  30'  bor. 

Novae  . . 1°  56'  bor. 


Distantia 
16°  52' 
Sec.  104495. 

Differentia  9°  34  . Sec.  101410. 

Processus  Tychonicus  generalis  facit  diff. 
locus  17°  42'  /.  19)  Ex  17/27.  Octobris. 


Prodit  103043. 

Diff.  long.  13°  57'  36" 
Loc.  fixae  3°  42'  20"  /. 


Loc.  Nov.  17°  40'  /. 
long.  13°  59'  48",  itaque 


A Jove,  qui  ut  sup.  in  22°  23'  /. 
Latit.  Jovis  0°  7'  bor. 

Latit.  Novae  1°  56'  bor. 


Differentia  1°  49'. 


Prodit  100330. 

Differ,  long.  4°  39 7/ 
Locus  Jovis  22°  23'  /. 


Locus  Novae  17°  43 y3  /. 


Distantia 
4°  e/  ' 

Sec.  1 00380  V2. 

Sec.  100050. 

Ex  2/12.  Februarii. 

I.  Ex  Aquila;  sumamus  distantiam  ultimo  tribus  iterationibus  repertam 
45°  45',  quae  correcta  fit  45°  43',  quantam  et  Byrgiana  exhibet  observatio 
(nam  2'  deminuit  examen  distantias,  ut  vidimus)  et  locum  stellae  ex  Tychone 
in  26°  12  %'  latit.  29 0 2 1 % ' bor.  Et  quia  latit.  stellae  magna,  utemur 

artificio  Tychoniano,  quod  generale  est. 

Complementum  latit.  Aquilae  60°  38 7/ 

Novae  latit.  1.  56. 


Distantia 

Complem. 

Sinus 

45°  43' 
44.  17. 
69821. 

1682  y2. 

62°  34y2'  88790. 

58.  42 y 85425. 

3365. 

1682‘/3. 

Locus  fixae  . 26°  12 ’/3' 

681385. 

871071/,. 

38.  32. 

87107.  Prodit  78224.  51°  28' 

Locus  Novae  17°  40l/3'  /• 

38°  32'. 20) 

Sic  a corde  Scorpii 
Latitudo  fixae  4°  27'  aust. 
Norae  1°  56' 

Summa  6°  23' 


Distantia 
14°  53' 
Sec.  103473. 

Sec.  100624. 


Prodit  102830. 

Differ,  long.  13°  28'  30" 
Locus  fixae  4°  16'  20" 

Loc.  Novae  17°  45' 


Et  quia  grandiuscula  latitudo,  utar  etiam  hic  via  regia,  prodibitque 
differentia  13°  27'  15".  Locus  cordis  addatur  4°  16'  20"  x\  Prodit 
locus  Novae  17°  43'  35"  /.  21) 

Differt  igitur  locus  hic  3'  a priori.  Sed  vitium  in  ipsa  observatione 
fuisse  patet  ex  Fabriciana,  quae  hanc  distantiam  facit,  14°  50%'. 

Nunc  locum  stellae  computabimus  ex  Fabricianis  omnibus : 

Primum,  quia  cum  Byrgio  prodit  distantiam  stellae  a capite  Ophiuchi 
34°  0',  igitur  latitudo  stellae  est  illi  1°  57'  sept. 

II.  Quia  a genu  Ophiuchi  minor  est  distantia  Fabriciana,  quam  nostra 
in  Tychonico  instrumento  6',  ergo  locus  stellae  proditur  17°  37'  x*.  Breng- 
gero  17°  41'  vel  17°  36'. 

III.  Quia  distantia  ab  Aquila  per  2'  major  est  mea  et  Byrgiana, 
proditur  locus  17°  39'  x*. 

IV.  Distantia  ab  Antare  minor  est  mea  per  2%'.  Itaque  locus 
stellae  novae  17°  41'  x*. 


V.  A Lance  boreali. 

Complem.  latit. 

• 

IO 

o 

00 

Novae  latit. 

1°  57'. 

Distantia 

34°  14'. 

83°  22'  9933P/,. 

Complem. 

55°  46'. 

79°  28'  98315. 

Sinus 

82676. 

1016. 

508. 

508. 

Locus  fixae  . . . 13°  51 7*' 

82167. 

98823. 

33°  45' 

98823.  Prodit 

83146.  56°  15' 

Locus  Novae  . . . 17°  36  72  x* • 

33°  45'. 

YI.  A Lance  austrina. 

Distantia 

Prodit  126973. 

Latitudo  fixae  . 0°  26'  bor. 

38°  4'. 

Diff.  long.  38°  27/. 

Novae  ...  1°  57'  bor. 

Sec.  127017. 

Loc.  fixae  9°  347/  Iff. 

Differentia  . . 1°  31' 

Sec.  100035. 

Loc.  Novae  17°  37'  /. 

VII.  A borea  frontis  Scorpii. 

Distantia 

Prodit  . 106395. 

Latitudo  fixae  . 1°  5'  bor. 

19°  59' 

Diff.  long.  19°  58'. 

Novae  1°  57'  bor. 

Sec.  106407. 

Loc.  fixae  27°  39  7, ' Iff. 

Differentia  . . 0°  52'. 

Sec.  100011. 

Loc.  novae  17°  37 73'  /. 

VIII.  A genu  dextro  (Ophiuchi) ; complem.  latit.  fixae 

82°  42' 

Latit.  Novae 

1°  57' 

Distantia  . . 

7°  32' 

84°  39'  99564 

Complementum 

82°  28' 

80°  45'  98700 

Sinus  . . . 

99137 

864 

432 

432 

Locus  fixae  . 12°  277/  x* 

98705 

99132. 

5°  1 9 V3 ' 

99132.  Prodit 

99569.  84°  40  73' 

Locus  Novae  17°  467/  /. 

5°  1973-  ”) 

Igitur  Fabricii  observationes  eaedem  pene  sunt  quae  nostrae , . locum 
stellae  definientes  a 17°  36% * x*  usque  in  17°  46%'  X* > refractionibus 
varietatem  hanc  ingerentibus.  In  oriente  quidem  sublevari  videbatur  in 
antecedentia,  in  occidente  vero  in  consequentia. 

Est  vero  notandum  de  dextro  genu  Ophiuchi,  quae  stella  et  mihi  et 

Fabricio  locum  Novae  in  consequentia  nimium  promovet  (quae  procul  dubio 
causa  est,  cur  Fabricius  distantiam  hanc,  in  Latino  exemplari  positam,  in 
Germanico  omiserit)  quod  ab  ascensione  ejus  recta  et  declinatione,  quae 
prius  et  certius  habetur,  discrepet  longitudo  et  latitudo  apud  Tychonem 
quodam  vitio  calculi.  Ponit  enim  Tycho  Brahe  anno  1600.  ascensionem 
rectam  genu  dextri  Ophiuchi  251°  50',  declinationem  15°  7'  austr.  Huic 
vero  respondet  12°  20ilJt  >?,  latit.  7°  17 4/s'  bor.  Braheus  ponit  12°  24'  ** , 
latit.  7°  18',  anno  1600.  Sic  igitur  Fabricio  Nova  per  genu  dextrum 
ponitur  in  17°  43'**,  mihi  observatione  priori  in  17°451/j/  vel  17°  41  V2 
posteriori  observatione  in  17°  34  Y2 / yel  17°  35  i/2  ' ** , quam  dixi  incom- 
modo situ  instrumenti  factam. 

Atque  haec  de  longitudine  et  latitudine  Novae  Stellae  quoad 
eclipticam.  Sequitur,  ut  ejusdem  ascensionem  rectam  et  declinationem  con- 
stituamus. Assumta  igitur  longitudine  in  17°  40'/,  latitudine  l°56'sept. : 
prodit  ejus  ascensio  recta  256°  47',  declinatio  21°  1 V2 y austr. 

Itaque  coelum  mediabat  cum  17°  51 ' **,  oriebatur  Pragae  cum  15  ‘/ 2 0 **, 
occidebat  cum  1 9 Y2 0 X*  a principio  fere  cum  Jove.  Et  cum  Pragae  alti- 
tudo poli  sit  50°  6':  aequatoris  39°  54' : hinc  ablata  meridionalis  declinatio 
prodit  altitudinem  stellae  meridianam  18°  5272y>  quam  inveni  18°  48'  vel 
49'  per  quadrantem  bicubitalem,  cujus  examen  per  sinistrum  genu  factum, 
quod  cum  debuisset  elevatum  ostendere  per  30°  14'  (declinat  enim  per 
9°  40'),  ostendit  30°  9'  vel  30°  10',  ad  summum  30°  12',  prout  accuratius 
vel  negligentius  corrigeretur  perpendiculum , in  quo  residuum  haesit  vitium. 
Sed  citra  omnem  errorem  sic  ages. 

Differebat  altitudo  Novae  18°  48'  ab  altitudine  sinistri  genu  30°  9', 
per  11°  21'.  Et  genu  declinabat  9°  40'  in  austrum:  additis  ergo  9°  40' 
ad  11°  21',  procreantur  21°  1'  pro  declinatione  Novae,  ut  etiam  ex  cal- 
culo probatum. 

Notandum  tamen,  ob  refractiones,  quas  in  altitudine  19°  non  omnes 
effugit,  minorem  esse  paulo  latitudinem  sept. , majorem  declinationem  aust. 
in  rei  veritate : et  potuit  eam  refractionem,  quam  vicinior  horizonti  habuit, 
in  hac  altitudine  ex  parte  exuere. 

Cumque  hanc  declinationem  habuerit  haec  stella,  venit  super  verticem 
nonnisi  postremis  Afris,  regno  Monamotapae,  et  in  novo  orbe  Brasiliis  atque 
Peruanis,  tropico  Capricorni  proxime  subjectis,  feris  ut  plurimum  gentibus: 
ut  illud  usurpare  possim : „Populus  sedens  in  tenebris  videt  lucem.1  De 
cetero  circulum  diurnum  per  vastissimum  oceanum  traduxit , omni  Asia 
omnibusque  fere  insulis  Indicis  ad  septentrionem  relictis. 

Videri  toto  orbe  potuit  excepta  zona  frigida  septentrionis.  Nam 
extremis  Lappis  horizontem  strinxit  in  meridie. 


Caput  XIV. 

De  constellatione  Serpentarii,  Serpentis  et  Scorpionis. 

Facile  in  hoc  sidere  apparet,  quod  dixi  capite  quinto,  nomina _ stellis 
venisse  ab  exigua  aliqua  adumbratione  rerum  nobis  familiarium  in  disposi- 

tione  vicinarum  stellarum;  ex  nominibus  porro  illis  susceptis  ortas  esse 
fabulas  novas  poeticas,  aut  veteres  vi  quadam  pertractas  accommodari 
coepisse  ad  suscepta  nomina.  In  Serpentario,  qui  hospitium  praebuit  novo 
sideri,  maxime  cum  oriri  incipit  serenis  et  illunibus  noctibus,  evidentissima 
apparet  linea  stellarum  insignium  12,  quae  flexu  quodam  circulari  circa 
coronam  Ariadnes  quasi  circa  centrum  inter  hanc  et  capita  Herculis  atque 
Ophiuchi  circumducta  stellis  quinque,  postea  reflectitur  deorsum;  binis  atque 
binis  stellis  in  eadem  quasi  linea  dispositis  valde  notabilis.  Illarum  12 
prima  in  tabula  mea  deest,  brevitate  ejus  exclusa;  quae  refertur  a Ptole- 
maeo in  humerum,  secunda  in  ulnam,  tertia  in  cubitum  dextrum  Herculis; 
quae  minor  ceteris  ipsa  tamen  dispositionis  circulari  serie  aeque  manifesta 
fit:  quarta  demum  vindicatur  temporibus  Serpentis;  quinta  eductioni  colli: 
sexta  in  reflexu  Serpentis  est:  septima  et  octava  propinquae  loco  (Ptolemaeo 
nona  et  decima  Serpentis)  sunt  in  Serpente : nona  et  decima  propius  coierunt 
et  accensentur  manui  sinistrae  Serpentarii : undecima  et  duodecima  sunt  in 
genubus  sinistro  et  dextro  Serpentarii : post  dinumeratas  has  duodecim 
solitus  sum  ego  decimo  tertio  loco  numerare  Novam;  et  sic,  postquam  de- 
crescere coepit,  in  ejus  aspectum  incidere:  erat  enim  linea  dicta  paulum 
australior. 

Hac  flexuosa  et  per  se  evidenti  linea,  praesertim  cum  ardua  ex  hori- 
zonte exit,  existimo  admonitos  veteres  de  simulacro  serpentis  surrecti  in 
altum:  Cui  succedentium  cura  commodum  addidit  et  invenit  imaginem  ho- 
minis. In  summo  enim  stella  magna  est,  paulo  inferior  stellis  secundi 
honoris;  sub  qua  a dextris  et  sinistris  binae  et  binae  subjectae  clarae  stellae 
speciem  humerorum,  et  rursum  aliae  duae  hujusmodi  copulae  speciem  manuum 
conciliarunt:  quod  quidem  expressis  verbis  Aratus  innuit: 

Toioi  ol  xscpcdy  vnoxsif^svoc  uylaoi  cd/xcu 
Eldovrcu.  Ktivoi  ye  xcu  <xv  di/opr\vi  osXrjvy 
Evumroi  reXs&oiev  : ding  a pccXu  lacu 

Atnrr\  yag  ry  xcu  ry  i£(7itded'()o/utv  cilylrj ; 

Axk'  i/xnys  xyxeivcu  inoxpicu,  a yag  llacfgcu.  *3) 

Accessit  valde  opportuna  dextri  pedis  effigiatio,  nitentis  digitis:  quam 
effigiem  constituunt  stellae  sex,  quas  numerat  Prolemaeus  13.  14.  15.  16. 
17.  18,  quibus  accessit  Nova. 

Tot  membris  inchoata  pictura  viri  serpentem  manibus  tenentis,  non 
mirum,  si  postea  absolutior  est  reddita  arbitrio  astronomorum;  adscitis  pro 
spira  et  cauda  Serpentis  stellis  pluribus,  non  ita  manifesti  per  se  typi,  sed 
quas  semel  suscepta  ex  prioribus  stellis  imaginatio  consecutione  quadam 
necessaria  adsciscere  videbatur.  Tunc  ex  12  numeratis  3 primae  ademtae 
sunt  Serpenti  et  traditae  Herculi  ingeniculo;  ut  ne  qua  lis  ipsi  oriretur  cum 
Serpente  de  finibus  neve  in  angustum  is  redigeretur.  Aequo  animo  Serpens 
hoc  damnum  ferre  potuit,  ut  cui  in  compensationem  cessit  pulchra  rictus 
serpentini  effigies,  quae  consistit  in  stellis  tribus  supra  temporum  et  ongims 
colli  stellas,  quibuscum  duae  extremae  (quarum  quae  altioi  cecidit  extia 
limites  meae  tabulae)  trapezium  constituunt,  tertia  in  medium  lecepta.  Atque 
hanc  stellarum  in  capite  Serpentis  dispositionem  Bayerus  exprimit  egregie, 
pictor  vero  ut  plerumque  artem  ostentavit  alieno  loco , oculum  in  locum 
maxillae , frontem  in  locum  narium  transferens.  Similia  et  Mercatoris  et 
Tychonis  globis  contigerunt.  Accessit  in  Tychonis  Brahei  Progymnasmatis 
et  hoc,  quod  is  stellas  non  plane  cum  Ptolemaeo,  sed  ex  pictura  Mercatons 

denominat,  et  amanuenses  numeros  aliquos  corruperunt;  ut  si  dispositionem 
ex  ejus  catalogi  fide  facias,  dispositionem  rictus,  qui  in  coelo  apparet, 
minime  exprimas,  uti  eam  sane  neque  globus  Tychonicus  exprimit.24) 

Sed  et  in  Graeco  Ptolemaei  textu  perversa  est  'quinque  stellarum  in 
dextro  pede  denominatio  plagae,  nam  pro  borea  substituendus  auster.  Error 
antiquus  in  versionem  quoque  Arabicam  transit.  Itaque  retinuit  eum  Jo- 
annes  Bayerus , quod  . in  oculatissima  hominis  diligentia  mireris.  Agnovit 
enim  Mercator  in  globo  et  stellas  has  in  austrum  transtulit:  unde  Weid- 
nerus  recte  canit: 

Qua  dextram  anguiferi  plantam  secat  orbita  Solis.  25) 

Nimirum  globi,  qui  Tychonis  Brahei  auctoritatem  praeferunt,  multa 
hujusmodi  persuadebunt  incautis ; dum  imitatores  mechanici  eas  stellas,  quas 
Braheus  vel  ob  humilitatem  vel  ob  alia  impedimenta  transiverat,  de  suo 
addunt,  imagines  vero  pictorum  arbitrio  relinquunt:  inde  factum,  ut  hae 
stellae  passim  in  globis  Tychonicis  et  in  Bayeri  tabula  perversissima 
diaQ&QOJvei,  in  poplite  dextro  signentur,  quas  auctores  in  planta  pedis  esse 
volebant,  charactere  pedis  manifesto  admoniti. 

Permutavit  etiam  Bayeri  pictor  (utique  dolente  auctore)  dextra  sini- 
stris; unde  plurima  confusio  in  Ptolemaicae  descriptionis  cum  coelo  com- 
paratione : quae  res  a Brenggero  non  injuria  reprehensa  est.  Fuit  eadem 
mihi  cum  meo  sculptore  contentio;  qui  cum  vario  molimine  vix  tandem 
conciliasset  pedum  idoli  mei  propinquitatem  ad  hanc  latitudinem  humerorum, 
postulavit  sibi  remitti  dextrum  cubitum  et  pertinacia  vicit.  Quam  enim 
Ptolemaeus  a dextro  cubito  denominavit,  ea  hic  quarta  est  Serpentis  a fine. 
Cetera  ad  Ptolemaei  mentem  optime. 

Sed  priusquam  omnia  taediosis  numerorum  acervis  persequar,  id  ab- 
solvam de  fabulis,  quod  coepi  dicere:  originem  scilicet  hujus  idoli  coelestis 
esse  ex  dispositione  stellarum:  quo  in  coelum  recepto  jam  coepisse  poetas 
cogitare  de  fabulis.  Avienus  Aesculapium  hunc  esse  fingit,  qui  in  vitam 
revocato  per  artem  medicam  Hippolyto  poenas  Jovi  cum  exsolvisset,  ful- 
mine percussus,  in  solatium  tamen  immortalitatem  acceperit,  hujus  imaginis 
suae  in  coelum  translatione.  Nimirum  quia  Aesculapium  in  serpentis  ima- 
gine coluerunt  Epidaurii,  additum  illi  et  serpentem  innuit.  Aliis  placet, 
Herculem  puerum  exprimi  angues  manibus  prementem:  qui  equidem  obliviosi 
sunt  et  forte  coelum  nunquam  ascenderunt,  ut  discerent,  Herculem  antea 
ibi  esse,  nixum  genibus,  et  capite  sic  urgere  caput  Ophiuchi,  ut  cum  eo 
arietare  videatur.  Aliis  Triopas  est,  aliis  Glaucus.  Hinc  Pontanus  etiam- 
num  dubius  alias  fabulas  accommodat  orienti,  alias  occidenti,  libro  III. 
Coelestium.26) 

Si  marsos  doruitosque  angues  et  carmina  quaeris 
Colchidos,  et  victum  somno  verbisque  draconem ; 

Haec  tibi  surgenti  dat  Serpentarius  astro  : 

Si  .quaeras  forte  Eurydicen  per  gramina  laeta 
Errantem,  atque  anguis  de  vulnere  multa  gementem : 

Serpentarius  hanc  obitu  signabit  iniquo. 

Haec  ex  J.  Firmico  pene  ad  verbum. 

Tanta  est  poetarum  licentia,  ut  hoc  idolum  quotidie  de  mare  in  femi- 
nam transmutent:  quid  mirum  si  quibusdam  et  effeminatus  fingitur?  Per 
Pontanum  gitur  licet  vel  Apollinem  dicere  Pythonis , vel  Cadmum  draconis 

Boeotii  interfectores,  vel  Jasonem,  qui  Colchidos  draconem  sopivit,  vel 
Aesacum,  Egeries  nymphae  necem  in  serpente  ulciscentem,  vel  quam  ipse 
dicit  Eurydicen.  At  quid  si  Lesbium  illum  draconem  dixeris,  a Phoebo  in 
saxum  conversum,  illum  qui  caput  Orphei  rosit?  Cernis  ut  reflexo  collo 
ad  Coronam , et  quae  hanc  non  longo  intervallo  sequitur  Orphei  Lyram, 
etiamnum  in  Corona  caput  Orphei,  qui  lyrae  dominus  erat,  quaerere  videa- 
tur? Sin  hoc  minus  placet,  Aristaeum  in  Serpentario  agnoscito,  Protea  in 
Serpente;  ut  luctae  causa  pateat. 

At  nihil  accommodatius  Laocoonte  Virgiliano,  quem  serpentes  ab  exitio 
filiorum  avertentem 

Corripiunt  spirisque  ligant  ingentibus : et  jam 
Bis  medium  amplexi,  bis  collo  squamea  circum 
Terga  dati  superant  capite  et  cervicibus  altis, 

Ille  simul  manibus  tentat  divellere  nodos. 

Frustra  quidem  omnia.  Nulla  fabula  quadrat.  Refutat  Manilius  uno 
versu : 

Semper  erit  paribus  bellum  : quia  viribus  aequant. 

Omnes  vero  hactenus  commemorati  aut  vicerunt  aut  victi  sunt. 

Nunc  a ludicris  ad  calculos,  a poetis  ad  mathematicos  veniamus.  Nu- 
meravit Ptolemaeus  cum  Hipparcho  stellas  47  in  Serpentario  et  Serpente 
et  circum,  in  Scorpione  24,  in  Sagittario  31.  Braheum  sphaerae  declivitas 
et  aer  horizontis  crassus  impedivit,  ut  non  plures  quam  illic  26,  hic  10  et 
13  mensas  suis  instrumentis  ediderit.  Bayerus  oculatissimus  fuit,  illic  67, 
hic  29  et  32  notavit.  Mihi  voluntas  nunquam  defuit  supplendi  defectus 
hosce  in  Braheo,  quantum  poli  Pragensis  altitudo  pateretur;  at  facultas  per- 
quam tenuis.  Nam  et  pene  solus  et  hebeti  visu  sum : stellulae  vero  parvae, 
horizonti  vicinae  et  in  splendore  viae  lacteae:  et  Braheanis  instrumentis 
careo,  nec  coelum  in  Bohemia  crebro  est  ad  votum.  Itaque  vix  unius  ex 
omissis  justa  invenietur  observatio;  reliquarum  seriem  culminantium  et  alti- 
tudines meridianas,  quantum  visu  potui  consequi,  annotavi:  quarundam  et 
loca  determinavi  congressu  stellae  Martis,  cujus  calculum  habeo  exquisitissi- 
mum. In  plerisque  juvit  me  mechanica  et  annotatio  rectarum  linearum; 
quoties  ternae  stellae  in  unam  rectam  aut  proxime  unam  competebant.  Cujus 
rei  causa  exhibeo  tibi  typum  constellationis  hujus. 

Nam  ut  rectae  stellarum  praesertim  paulo  remotiorum  sese  accom- 
modent mechanicae,  paulo  aliter  adornanda  sunt  schemata,  quam  ordinata 
vides  Bayeriana.  Cum  enim  mechanica  versetur  in  planitiebus,  et  rectae 
omnes  apparentes  sint  circuli  maximi  in  coelo,  et  oculi  nostri  quasi  in  centro 
mundi,  tenere  oportet,  quod  circulus  magnus  ex  centro  sphaerarum  in  planum 
projectus  fiat  recta.  Quodsi  planum  tangat  sphaeram  in  aliquo  puncto  zodiaci 
(ut  hoc  nostrum  planum  tangit  zodiacum  in  18  0 /),  omnes  semicirculi  magni 
latitudinum  in  hoc  planum  projecti  fiunt  lineae  parallelae  infinitae,  ad  pro- 
jectam eclipticam  rectae.  Omnes  praeterea  declinationum  semicirculi  (utpote 
semicirculi  maximi)  concurrent  in  uno  plani  continuati  puncto , quod  recta 
ex  centro  sphaerae  per  polum  mundi,  qui  est  in  hemisphaerio  projiciendo, 
designat.  Minores  circulos  quod  attinet,  puta  parallelos  aequatori  vel  eclip- 
ticae et  similes:  ii  projecti  fiunt  sectiones  conicae.  Omnis  enim  circulus 
hemisphaerii  minor,  cujus  circumferentia  removetur  a puncto  contactus  prae- 
cise quadrante  circuli,  projectus  in  planum  fit  parabole.  Quodsi  aliqua 

circumferentiae  pars  evadit  in  alterum  hemisphaerium  non  projectile,  hoc 
est  si  fit  remotior  a puncto  contactus  quadrante:  talis  semicirculus  projectus 
(quatenus  projici  potest)  fit  hyperbole,  ut  in  hac  nostra  tabula  omnes  cir- 
culi ad  eclipticam  paralleli,  designantes  latitudinem,  sunt  hyperbolae.  Deni- 
que si  circuli  minoris  nulla  pars  circumferentiae  quadrante  integro  distat  a 
puncto  contactus:  circulus  talis  projectus  in  planum  fit  ellipsis;  aut  si  polus 
ejus  in  puncto  contactus,  plane  circulus.  Demonstratio  in  promtu  est,  cen- 
trum enim  cum  aliquo  minorum  circulorum  undique  connexum  creat  super- 
ficiem conicam,  quam  secat  planum  sphaeram  tangens. 

Etsi  vero  distorquentur  schemata,  praecipue  in  extremitatibus  tabulae, 
si  latior  fuerit:  ut  hic  apud  caput  Serpentis,  ubi  necesse  est  rectum  angu- 
lum (quo  circulus  latitudinis  a parallelo  latitudinis  in  sphaera  secatur)  hic 
in  plano  degenerare  in  obtusum:  interim  tamen  manent  eaedem  rectae,  quarum 
comprehensio  est  facilior  utpote  simplicium,  ideoque  et  utilior. 


Accipe  itaque  seriem  culminantium  cum  altitudinibus. 

Altitudines  per  quadrantem  Altitudines  per  quadrantem 

sesquicuMtalem.  sesqui  cubitalem. 

Pedis  111,  infra  frontem 
Imae  frontis  .... 

Mediae  frontis  . 

Supremae , frontis  . . 

Quae  cor  111  praecedit 
Sin.  cruris  Serpent,  trium 
quae  in  recta  : ima 

Media  .< 

Cor  Scorpii 

Summa  sin.  cruris  Serp.  . 

Talus  pedis  sin.  Ophiuchi 
Quae  sequitur  infra  cor  111  • 

Statim  sin.  genu  Ophiuchi  . 

Sin.  cubitus  Ophiuchi  . . 

Primus  nodus  llt  ...  . 

Secundus  nodus  111  ... 

Clara  in  dextro  genu  Oph.  . 

In  extremis  dextri  pedis  digitis 
Clara  palmae  pedis 

Pleraeque  in  refractionibus 
accipi  poterant,  propter  earum  aixavQOTi]ta.  Itaque  cum  neque  ascensiones 
rectae  determinentur,  calculi  labore  supersedi  contentus  mechanica  et  ad- 
hibitis lineis  rectis,  in  quas  trinae  incidebant  aut  alludebant,  ceterisque 
schematismis;  quos  qui  volet,  propria  industria  ex  coelo  petat,  cum  per- 
petuae sint  nec  instrumentis  indigeant,  adque  eas  tabulam  hanc  expendat 
et  sicubi  opus  est  corrigat,  relictis  iis,  quas  Brahei  industria  certas  prodidit. 

Quod  vero  claram  pedis  dextri  attinet,  quia  pes  iste  novo  hoc  sidere 
fuit  exornatus,  digna  mihi  videbatur,  quam  quomodocunque  possem  metirer: 
apparuit  autem  bis  distare  a corde  Scorpii  1 1 0 53",  qualium  genu  dextrum 
a media  frontis  distabat  17°  55',  cum  intersint  tantum  17°  53'.  Itaque 
correcta  distantia  11°  51';  et  erat  ejus  altitudo  15°  26',  quae  ablata  ab 
aequatore  relinquit  24°  28'.  Itaque  locus  ejus  fit  15°  50'  / circiter,  cum 
latitudine  1°  43'  australi. 

Ad  sinistri  pedis  stellas  Mars  venit  Martio  anni  1606.  Die  namque 
10.  st.  novo,  mane  hora  5,  cum  Mars  per  calculum  reponeretur  in  1°  42' 


11° 

51'  c. 

Eadem  fere  culminatio  tibiae 

l9o  17' 

14. 

54. 

Eadem  fere  primae  in  isoscele 

18. 

21. 

spirae  Serpentis 

27.  30. 

21. 

15. 

Yolae  pedis  dextri  Ophiuchi 

15.  49. 

— 

— 

Aculei  111 

3.  — 

Stellae  Novae 

18.  50. 



— 

Tali  fere  eadem  culminatio  . 

15.  53. 

22. 

24. 

In  basi  isoscelis  spirae  Ser- 

* 

14. 

27. 

pentis  prior 

24.  49. 

24. 

16. 

Ptolemaeo  in  osse  cubiti  dex- 

19. 

16. 

tri,  mihi  4.  Serpentis  a fine. 

— — 

12. 

32. 

In  basi  isoscelis  spirae  Ser- 

26 3A.  c. 

30. 

14. 

pentis  posterior  .... 

42. 

39. 

Clarae  in  dextra  manu  . . 

30.  13. 

6. 

25. 

Cuspidis  sagittae  culminatio 

9.  20.  c. 

2. 

54. 

fere  eadem 

24. 

48. 

In  anteriori  dextro  pede  equino 

5.  32. 

13. 

40. 

Sagittarii 

15. 

26. 

erant  nec 

satis  ad  certitudinem  adstrictis  pinnulis 

latit.  1°  5'  bor. , visus  est  medio  fere  loco  inter  borealissimam  trianguli 
in  fronte  Scorpii  et  talum,  proximus  imae  cruris,  distans  dimidio  ejus, 
quod  suprema  frontis  a duplici,  et  nondum  in  linea  cruris. 

Die  vero  16.  Martii,  quo  Mars  fuit  in  3°  51'  y*  latit.  0.  59'  bor., 

diametro  Lunae  supra  talum  pedis  sinistri  stabat,  in  linea  ex  talo  supra 
mediam  cruris.  Sequenti  17.  Martii,  quando  in  4°  11'  / fuit,  cum  lat. 
0.  58'  bor. , jam  superaverat  lineam  ex  corde  Scorpii  in  talum  parumper. 
Cum  ergo  sit  cor  Scorpii  in  4°  17'  y\  talus  igitur  cadit  ante  4°  11'  y* 
parum  admodum:  scii,  anno  1604.  in  4°  7'  Et  quia  diametro  Lunae, 
h.  e.  circiter  32'  inferior  Marte:  latitudo  igitur  ei  septentrionalis  erit  0.  26'. 
Et  quia  die  17.  Martii  Mars  cum  talo  fuit,  et  in  4°  11'  y*,  die  vero  10. 

in  1°  42',  processit  igitur  per  2°  29'.  Et  distabat  ejus  prior  locus  a talo 

per  1 0 32'  via  transversa.  Et  quia  borealissima  in  triangulo  frontis  Scorpii 
est  in  29°  8'  lip : bine  ad  1 0 42'  / sunt  2°  34',  quod  vides  priori  distan- 
tiae 2°  32'  esse  quam  proxime  aequale,  plane  ut  supra  annotatum.  Sequi- 
tur hinc , imam  cruris  sinistri  esse  ultra  1 0 42'  y* . Proxime  igitur  in  1 0 
48'  /,  cum  lat.  1°  38'  sept.  Hinc  vero  atque  ex  16.  Martii  foeneramur 
etiam  locum  mediae  cruris,  addito,  quod  linea  trium  cruris  relinquat  genu 
sinistrum  parumper  in  occidente  etc.  Rursum  die  25.  Maii  vesperi  hora 
11.  Mars  motu  retrogrado  jam  superaverat  talum  et  cor  Scorpii.  Nimirum 
calculus  reponit  eum  in  3°  57'  y*,  cum  lat.  1 0 30'  austr.  'Vides  consensum. 
Erat  Martis,  cordis  et  cor  praecedentis  triangulum  proxime  aequicrurum,  et 
minimum  latus  cordis  et  praecedentis.  Mars  tamen  cordi  paulo  propior 
quam  praecedenti,  quod  confirmat  ejus  locum.  Porro  linea  ex  media  frontis 
per  eam,  quae  sub  vola  pedis,  transibat  sub  Marte.  Cumque  media  frontis 
sit  1°  54'  austr.  et  Mars  1°  30'  austr.,  hinc  intelligitur,  volae  latitudinem 
esse  majorem  1°  30'  austr.  Die  28.  Maii  vesperi  videri  ea,  quae  sub 
vola  pedis,  non  poterat  ob  Martis  propinquitatem.  Ac  cum  fuerit  tunc 
Mars  in  2°  56'  y*,  latitudine  1°  51'  austr.,  itaque  fixa  haec  circiter  3°  0'  / 
cadit,  latit.  1°  50'  aust.  Harum  itaque  fixarum  loca  sat  certa  sunt.  In 
ceteris,  si  me  multiplex  figurarum  rectarumque  pensitatio  et  qualiscunque 
meridianarum  altitudinum  observatio  non  ad  minima  scrupula  duxit,  at  certe 
non  longius  aberrare  passa  est. 

Jam  porro  exhibebo  et  catalogum  longitudinis  et  latitudinis  earum, 
quae  vel  a Braheo  nondum  sunt  in  catalogum  fixarum  relatae,  vel  praeter 
Ptolemaicas  in  his  sideribus  visuntur. 


Primum  perversa  est  denominatio  priorum  in  Serpente.  Nam  quae 
est  Braheo:  dicitur  Ptolemaeo: 

I.  Praecedens  in  ore.  Supra  extremum  maxillae  in  quadrilatero. 

II.  Quae  in  ore.  Nasum  contingens. 

Y.  Quae  ad  sinistrum  oculum.  In  medio  quadrilateri  in  rictu. 

YI.  Quae  ad  nares.  Egrediens  a capite  ad  partem  Septentrionis. 


De  his  consului  distantias  Tychonicas  observatas  easque  de  novo  subjeci 
calculo.  Primae  locus  idem  provenit  qui  apud  Tychonem.  Quae  vero  ob- 
servationes tribuebantur  secundae,  prodiderunt  locum  eum,  quem  prima  habet 
apud  Tychonem.  Pro  secunda  vero  nondum  inveni  quicquam.  Nam  munda 
exemplaria  observationum  mihi  non  contigit  adire.  Neque  recipi  potuit  haec 
secunda  multoque  minus  sexta  informis  intra  angustias  meae  tabulae. 

Quintam  vero  quod  attinet,  ejus  distantiae  a capite  Herculis  20 0 50  '/2 
a cauda  Aquilae  47°  18'  locum  arguunt  14°  10' Ili,  anno  1600,  non  15° 
10':  et  latitudinem  37°  17',  non  37°  28'. 

De  dextro  genu  Ophiuchi  dictum  est  supra  capite  XIII,  quod  abundet 
scrupulis  4.  Notata  est  et  in  parvula  trianguli  in  fronte  Scorpionis,  quae 
duplex  est,  unius  denarii  scrupulorum  abundantia  longitudinis.  Angulus 
enim  ad  claram  frontis  rectus  est  ad  sensum.  At  si  numeros  Progymnas- 
matum  sequaris,  angulus  fit  acutus.  Probo  sic,  quia  angulus  rectus  et 
triangulum  vicinum  eclipticae  propemodum  rectilineum:  igitur  ut  differentia 
longitudinis  duarum  superiorum  trianguli  87  *//  ad  differentiam  latitudinis 
37',  ita  differentia  latitudinis  clarissimae  et  parvae  51'  ad  differentiam 
earum  longitudinis  21 1/2'.  At  cum  clarissima  sit  anno  1600.  in  27  36  111, 
igitur  additis  21  ^ erif  parvula  haec  in  27°  57'  llf:  non  in  28°  7',  ut  in 
libro  scriptum. 


Sequitur  Catalogus  quarundam  stellarum  in  constellationibus  Serpentarii, 
Serpentis  et  Scorpionis,  quae  a Tychone  vel  etiam  a Ptolemaeo  omissae  sunt, 
ad  annum  1604.  accommodatus:  Sed  praecisio  numerorum  non  est  tanta,  ut 
cum  Braheano  Catalogo  componi  possit. 


In  Serpente  supra  duplicem,  octava  Ptol. 

In  Crista 

Informis  inter  humeros  Herculis  et  Oph. 


Trium , quae  sinistrum  pedem  Ophiuchi  in 
praecedunt,  borealissima 

Media 

Infima 


Duarum  ante  frontem  Scorpii  superior 
Inferior  


Quae  praecedit  genu  dextrum 
Duarum  inter  pedes  superior 
Inferior 


Trium  in  crure  sinistro  borealis 

Media 

Infima 


In  calce  seu  talo  sinistri  pedis 
Sub  vola  pedis  sinistri . 


Quae  supra  cor  Scorpionis  . . 

Quae  supra  praecedentem  cor  . 
Duarum  infra  praecedentem  cor  in 

Posterior 

In  primo  spondylo 

In  secundo  spondylo  .... 
Aculeus  caudae  Scorpii  . . • 


corpore 


recta 


prior 


In  femore  dextro 

In  dextro  cubito,  Ptolemaeo:  in  mea  pictura  4 

Serpentis  a fine 


In  isoscele  spirae  Serpentis,  apex 

Prior  basis 

Posterior 


Longit. 

16°  36'  iff 
18.  12. 

26.  30. 


25.  45. 
24.  50. 
24.  8. 


23.  5. 

23.  38. 

1. 


6.  / 


6.  54. 
5.  52. 


2.  50. 
2.  10. 
1.  48. 


4.  7. 

3.  0. 


4.  15. 
2.  4. 

0.  50. 
2.  24. 


8.  7. 

9.  47. 
18.  32. 


15.  42. 


19  5. 


15.  3. 

19.  26. 

20.  12. 


Latit. 

Magn. 

26°  36'bor. 

4. 

37.  15.  „ 

5. 

35.  0.  „ 

5. 

9.  57.  „ 

5. 

6.  42.  „ 

5. 

3.  45.  „ 

5. 

8.  42.  aust. 

4. 

10.  20.  „ 

4. 

13.  34.  bor. 

5. 

11.  50.  „ 

6. 

4.  38.  „ 

6. 

5.  42.  „ 

4. 

3.  11.  „ 

4. 

1.  38.  „ 

4. 

0.  26.  „ 

4. 

1.  50.  aust. 

4. 

3.  2.  „ 

5. 

2.  50.  „ 

5. 

6.  371/*.  „ 

4. 

7.  0.  „ 

4. 

11.  0.  „ 

3. 

14.  52.  „ 

3. 

13.  54.  „ 

3. 

17.  28.  bor. 

5. 

14.  57.  „ 

4. 

10.  25.  „ 

4. 

8.  4.  „ 

4. 

10.  23.  „ 

4. 

Dextri  pedis  4 


Longit. 

Latit. 

Tibia 

15° 

45'  / 

1° 

57' 

b. 

Digitus 

14. 

10. 

3. 

27. 

a. 

Dorsum 

14. 

50. 

1. 

27. 

n 

Palmae  clara 

15. 

50. 

1. 

43. 

n 

Vola 

16. 

40. 

0. 

59. 

» 

Calx  seu  Talus  

18. 

8. 

0. 

57. 

n 

Quatuor  informium  in  rhombo  ad  humerum  dex- 


trum  borealissima  .... 

25. 

10. 

28. 

0. 

b. 

4. 

Mediarum  prior 

25. 

0. 

26. 

40. 

n 

4. 

Posterior 

53. 

26. 

28. 

n 

4. 

Infima 

25 

43 

24. 

45. 

n 

4. 

Duarum  parvarum  supra  caudam, 

superior  . . . 

29. 

52. 

Z 

26. 

38. 

n 

6. 

Inferior 

1. 

42. 

23. 

28. 

n 

6. 

Infra  caudam  clara 

3. 

3. 

15. 

49. 

n 

4. 

Post  pedem  dextrum,  socia  novae 



20. 

7. 

/ 

1. 

22. 

M 

4. 

Trium  minimarum  inter  ultimam 

et  penultimam 

21. 

29. 

caudae  Serpentis,  praecedens  . 

• ••••• 

2. 

3. 

& 

n 

6. 

Media 

4. 

22. 

42. 

n 

6. 

Postrema 

6 

43, 

24. 

52. 

n 

6. 

Proxime  infra  ultimam,  informis 

• ••••• 

10. 

25. 

25. 

2. 

n 

6. 

Cuspis  Sagittae 

25 

23. 

6. 

54. 

a. 

3. 

Magu. 

4. 

4. 

5. 

3. 

4. 
4. 


Huc  refer  tabulam,  in  qua  AEQ  aequatorem  notat,  EC  eclipticam;  a et  e Satur- 
num; t]  et  1 Jovem;  v Martem)  N Novam:  hoc  discrimine,  ut  « et  77,  circuli 
vacui,  designent  loca  Saturni  et  Jovis  conjunctorum  die  7/17.  Decembris  anni 
1603,  e,  1,  v significent  situm  Saturni,  Jovis  et  Martis  die  30.  Sept.  vel 
10.  Oct.  quo  die  Pragae  primum  visa  est  Nova  Stella.  Reliquae  rectae  et 
curvae  lineae  paulo  supra  sunt  explicatae.  'Stellarum  vero  ceterarum  nomina 
patent  ex  imaginum  membris,  quibus  inhaerent. 


Caput  XV. 

De  loco  hujus  sideris  in  mundi  diametro,  seu  de  immensa  ejus  a centro 

Terrae  distantia. 

Quo  diligentius  hunc  locum  excoluit  summus  ille  astronomus  Tycho 
Braheus,  hoc  brevius  me  hinc  ego  potero  expedire. 

Principio  demonstrabo,  sidus  hoc  fuisse  non  tantum  supra  Lunae  orbem 
collocatum,  sed  ne  ipso  quidem  Sole  propinquius. 

Demonstratio  facilis  est.  Cum  enim  motum  verum  nullum  habuerit, 
si  propinquius  fuisset  ipsa  Luna,  plus  locum  sub  zodiaco  apparentem  com- 
mutasset  quam  Luna:  itaque  saltem  ad  visum  per  aliquantulum  coeli  spa- 
tium discurrere  apparuisset,  etsi  re  vera  quiescens.  Lucis  causa  capiat  lector 
paulo  imperitior  aliquod  exemplum;  etsi  quidem  in  Opticis  cap.  IX.  doctri- 
nam parallaxium  sic  explicasse  videor,  ut  nihil  desiderari  possit.  Sit  tamen 
crassum  et  palpabile  exemplum  hoc:  tene  caput  immotum,  oculos  alternis 
claude,  aperto  nasum  inspice.  Si  dextro  inspexeris,  ad  sinistram  partem 
libri  aut  pavimenti  nasus  videbitur:  sin  sinistro  inspexeris  oculo,  nasus 


: / 


* 


Wi&%& 


/ 

dextras  libri  partes  occultabit.  Quoties  oculos  permutaveris,  nasus  videbitur 
saltum  facere,  etsi  quiescat.  Postea  ne  nasum,  sed  pollicem  inspicito  im- 
motum paulo  longius  a facie  distantem : alternatis  oculis  faciet  eadem  pollex, 
quae  prius  nasus  fecerat:  at  saltus  non  ita  magnos  faciet.  Ex  quo  sensus 
communis  judicat,  pollicem  plus  distare  quam  nasum,  quia  minorem  faciat 
parallaxin  seu  apparentis  loci  commutationem. 

Plane  quadrat  exemplum  ad  rem  nostram.  Quod  enim  sunt  nobis  bini  , 
oculi,  id  sunt  astronomis  bina  loca  in  mundo;  quod  in  exemplo  nasus  et 
pollex,  hoc  illis  Luna  et  remotior  aliqua  stella:  quod  hic  liber  aut  pavi- 
mentum, hoc  illis  sphaera  fixarum;  quia  ut  pollex  et  nasus  adhuc  multum 
absunt  a pavimento  aut  libro,  etsi  oculis  solitariis  inspecti  tangere  et  tegere 
illa  videntur,  ita  sidera  errantia  non  in  summo  aethere  inter  ipsas  fixas 
sunt,  sed  longe  sub  ipsis;  videntur  tamen  in  summo  aethere  esse,  et  Luna 
a diversis  locis  mundi  inspecta  apud  diversas  videtur  consistere  fixas.  Haec 
rudia  fortassis  aliquibus  paulo  tardioribus  proderunt  ad  negotium  parallaxium 
intelligendum. 

Jam  probandum  est,  quod  sidus  novum  fecerit  minorem  parallaxin 
quam  Luna , et  non  majorem  quam  Sol : adeoque  absque  dubio  omnino 
nullam.  Probo  id  duplici  via.  Primum  sic : observatum  est  sidus  mense 
Octobri  versans  in  occasu;  mensibus  vero  Februario  et  Martio  versans  in 
ortu,  habens  eundem  semper  locum  intra  6',  quae  refractionum  et  apud 
me  instrumenti  vitiolo  desiderari  potuerunt.  Nam  anno  1604.  11/21.  Oct. 
ex  tribus  stellis  inventus  est  locus  Novae  in  17°  39',  17°  40'  vel  17°  42'  / 
cum  versaretur  in  occasu.  At  2/12.  Febr.,  quando  exoriens  fuit  observata 
per  Aquilam,  inventa  est  similiter  in  17°  40 V3 per  cor  Scorpii  in 
17°  4473'  /,  correctius  ex  Fabriciana  in  17°  42'  /. 

At  si  non  longius  abfuisset  quam  sexaginta  Terrae  semidiametris , et 
quievisset  sub  eodem  fixarum  sphaerae  loco , satis  magnam  fecisset  paral- 
laxin. Occidat  0'  /,  oriatur  0'  H;  sit  nonagesimus  ab  ortu  0'  )(,  qui 
elevabitur  per  tabulas  Magini  primi  mobilis  23°  fere,  distans  a vertice  67°. 
Itaque  secundum  parallacticam  doctrinam  cap.  IX.  Opticorum  traditam  et 
per  tabulam  parallacticam,  sub  semidiametris  60  ij3  et  totali  parallaxi  57' 
ostenditur  latitudinis  parallaxis  52'  28",  horizontalis  longitudinis  22'  16". 

Ac  cum  sit  locus  sideris  in  18°  /,  distans  a 0'  per  72°,  longitudinis 
igitur  parallaxis  sub  titulis  22'  et  16"  erit  21'  10"  in  occasum:  et  sidus, 
etsi  secundum  veritatem  sub  17°  40'/,  apparebit  tamen  sub  18°  1'  10"/. 
Yicissim  oriatur  0'  fc,  ut  0' ^ sit  nonagesimus,  qui  elevatur  per  33°  20', 
distans  a vertice  56°  40'.  Parallaxis  igitur  latitudinis  (positis,  quae  prius 
posueramus)  47'  37",  quae  jam  differentiam  latitudinis  facit  (a  priori 
52'  28")  5'  fere.  At  semper  eadem  fuit  distantia  sideris  a capite  Ophiuchi, 
tam  anno  1604.  occidentis  quam  anno  1605.  orientis:  itaque  et  latitudo 
semper  eadem,  inter  1°  55'  et  1°  57'  sept.  Sed  pertexamus  parallaxin 
longitudinis:  prodit  enim  hic  jam  per  altitudinem  nonagesimi  33°  20', 
titulus  pro  longitudine  31'  35",  sub  quo  e regione  78,  distantiae  18°  / 
a nonagesimo,  ostenditur  parallaxis  30'  53"  in  ortum.  Itaque  manens 
sidus  in  17°  40'  / videbitur  tamen  in  17°  9'  7"  /.  Itaque  locum  per- 
mutaverit a 17°  9'  7"  / in  18°  1'  10"  / per  52'.  2 7)  Atqui  locum 
nihil  mutavit:  certe  nullo,  quod  cum  hac  quantitate  comparari  possit. 

In  schemate  adjecto  sit  A centrum,  B superficies  Telluris,  EF  ecliptica 
fixarum , CD  iter  diurnum  Novae  in  confinio  Lunae , sintque  G , H duae 

notae  18°  /,  G orientis,  H occidentis;  ut 
sic  utrinque  Nova  haereat  in  eadem  linea 
ex  A centro  Terrae  in  fixas  educta,  quae 
sit  AG  in  ortu  mense  Februario,  AH  in 
occasu  mense  Octobri.  Manifestum  est,  quod 
Nova,  tam  propinqua  existens  Terrae,  visa 
fuisset  ex  B loco  visus  in  linea  BCE  oriens, 
et  in  BDF  occidens : hic  igitur  ante  H notam 
18°  x*  in  F,  illic  post  G 18°  x*  notam  in  E.  Nequaquam  vero  apparere 
potuisset  sub  eodem  loco  inter  fixas  in  G vel  H. 

Atque  hoc  loco  quid  ego  dicam,  imo  quid  non  dicam  de  miserabili 
conditione  nostri  temporis.  In  tanta  luce  doctrinae  de  parallaxibus,  tanto 
consensu  philosophorum  cum  mathematicis  existere  tamen  unum  aliquem, 
non  plebejum  sed  philosophum,  medicis  libellis  clarum,  excellentissimumque 
virum:  idque  non  in  barbara  aliqua  regione,  sed  in  Italia:  non  in  obscuro 
ejus  angulo,  sed  Paduae,  in  tanta  doctissimorum  virorum  frequentia,  tanto 
Europae  concursu:  non  qui  dubitet,  sed  qui  aperte  contradicat:  non  qui 
fateatur  ingenii  imbecillitatem  exercitationisve  defectum  et  schematum  mathe- 
maticorum insolentiam,  sed  qui  omnem  hanc  eruditionem  prae  se  ferat:  et 
tamen  contra  hanc  doctrinam  disertis  et  perspicuis  verbis  a se  ipso  expli- 
catam (nisi  forte  mathematicus  aliquis  auctore  longe  doctior  hactenus  ma- 
num ipsi  direxit)  argumentis  pudendis  insurgat,  abusus  auctoritate  et  cele- 
britate nominis , quam  sibi  arrogat , et  confisus  solitudine  a viris  rerum 
mathematicarum  peritis:  ausus  est  affirmare,  decipi  astronomos  in  doctrina 
paralapseon.  Ignoscite  grammatici,  haec  plane  vox  est  excellentissimi 
viri,  non  mea;  nimirum  erat  dicturus  parallaxeon.  Si  difficilem  hanc 
doctrinam  dixisset,  si  negasset,  astronomos  citra  erroris  aleam  ad  unum 
vel  duo  scrupula  venire : fassurus  eram  ipse  quoque.  Nunc  vero  quid  garrit 
logodaedalus?  Quid  garriat  parum  interest;  quorsum  vero  pertineat  ejus 
garritus,  videte.  Negat  esse  possibile  astronomis,  ex  doctrina  parallaxeon 
de  hoc  pronunciare,  utrum  stella  sub  Luna  fuerit.  Negat  igitur,  observa- 
tiones mathematicorum  intra  52  Y/  certas  esse.  Nimirum  omnes  mathe- 
maticos Germanos  Crabbi  nostri,  omnes  Italos  sui  similes  putat.  Quid  ad 
haec  vos  Italici  mathematici:  Clavi,  Ubalde,  Magine,  Galilaee,  Gethalde, 
Rubee,  ceteri  plurimi?  quid  Sabaude  Crestine?  quid  Galli  ceteri,  in  quorum 
patria  excusus  est  alius  Itali  hujus  libellus,  idem  agens  Latino  idiomate? 
Cur  ad  hoc  tantum  dedecus  tanta  cum  patientia  connivetis?  An  verum 
ego  suspicor,  nugas  hasce  indignas  putatis  quas  publice  refellatis?  Sed 
plane  ridicula  est  ratio  philosophi.  Audivit  fortassis  a mathematicis,  in 
doctfina  parallaxium  venire  centrum  Lunae  siderisque  in  considerationem. 
Ipse  intelligens  illud  centrum,  quod  est  intus  et  in  corpore,  exsultat  gaudio, 
quod  oblatum  sibi  putet  effugium:  negat  quippe  illud  centrum  videri  posse. 
Indignum  hic  ipsi  respondere  coram  mathematicis;  sed  si  quis  alius  est  ab 
hoc  caeco  magistro  dementatus,  ei  dico,  astronomos  loqui  de  centro  visibili 
rei  visibilis,  quantitate  visibili  praeditae:  quod  non  opus  est  se  ipso  cerni, 
sed  extremis  visis  et  mensuratis  ipsum  quoque  aestimatur.  Sic  enim  solent 
astronomi:  primo  altitudinem  observant  summi  marginis  de  Luna,  dein  imi: 
tunc  differentiae  semissem  adjiciunt  minori,  ut  habeant  medii  seu  centri 
altitudinem.  Ut  si  summi  altitudo  sit  50°  44',  imi  50°  12',  differentia  3 2', 

dimidium  16':  hoc  additum  ad  50°  12',  efficit  50°  28':  atque  hanc  centri 
dicunt  altitudinem  visi  per  extrema,  non  per  se. 

Sed  quid  immoror  hisce,  cum  videam  ignorare  hominem,  quid  sit  ob- 
servatio astronomorum , nedum  ut  unquam  ipse  observaverit.  Negat  enim 
Solis  centrum  videri  posse,  nisi  aquilinis  oculis.  Ac  cum  ipse  hisce  careat, 
sequitur  Solem  ab  ipso  nunquam  observatum.  Talem  hominem  non  decuit 
in  Paduano  coetu  docere  ea,  quae  somniat  de  Stella  Nova  et  ceteris  astro- 
nomicis;  sed  discere  a doctissimo  coetu,  quae  hactenus  ignoravit. 

Ejus  quidem  librum  de  rebus  coelestibus  contra  mathematicos  scriptum 
et  Parisiis  impressum  quanto  cum  stomacho  legerim,  dici  vix  potest.  Erat 
autem  necessario  legendus  in  gratiam  patroni.28)  0 egregias  occupationes 
generis  humani!  quod  hic  aedificat,  alter  diruit,  quia  aedificare  non  didicit; 
scilicet  ut  aliquid  operae  locique  supersit  tertio  ad  reaedificandum.  Quam 
ego  lubens  hic  exclamo  meum  illud  ex  Persio : 0 curas  hominum,  o quan- 

tum est  in  rebus  inane . 29)  Sed  haec  hactenus.  Dictum  enim  demonstra- 
tumque  est  nec  quicquam  mussante  imperitissimo  philosopho,  stellam  non 
mutasse  locum  aliqua  notabili  particula  de  52  y2'.  Jam  pergamus  altius. 

Cumque  Soli  tribuantur  usitate  3'  parallaxeos;  quia  1200  semidia- 
metris  Terrae  a Terra  censetur  abesse,  suntque  hae  3'  pars  undevicesima 
de  57:  divisa  jam  inventa  parallaxi  longitudinis  521//  per  19,  prodit  paulo 
minus  3'.  Sol  itaque  si  1200  semidiametris  a Terra  distat,  observatus  his 
2 sitibus  quibus  stella  est  observata,  mutasse  locum  visus  esset  per  3', 
quantumvis  quiescens  se  ipso  in  eodem  gradu  et  minuto  zodiaci.  At  stella 
nostra  non  mutavit  locum  per  3';  quia  etsi  nonnulla  incertitudo  ob  causas 
indicatas  est  in  observationibus,  tamen  et  Octobri  et  Februario  utrinque  a 
quibusdam  stellis  deprehensa  est  in  17°  40'  /,  utrinque  a quibusdam  in 
17°  42'  vel  43'  /\  Et  ne  existimes,  factum  hoc  esse  ideo,  quia  non  iis- 
dem utrinque  stellis  sumus  usi,  ecce  Byrgius  mensus  est  Octobri  ab  Aquila 
45°  43' : Ego  vero  mensus  sum  Februario  ab  eadem  Aquila  post  certam 
correctionem  itidem  45°  43'. 

Memineris  autem,  in  hac  argumentatione  praesupponi  hypotheses  usi- 
tatas , quae  Terram  dicunt  stare , fixarum  sphaeram  converti.  Aut  si  quis 
est  in  sententia  Copernici:  eum  hac  quidem  argumentatione  usum  necesse 
est,  ponere  sidus  certa  quadam  distantia  affixum  Telluri:  sic  ut  eam  se- 
quatur quomodo  apud  Braheum  orbes  sequuntur  Solem,  apud  Copernicum 
vero  Luna  Tellurem. 

Idem  vero  probabo  etiam  aliter,  sidus  altius  esse  Lunae  sedibus.  Nam 
si  Luna  eodem  temporis  momento  et  in  Bohemia  et  in  Frisia  observatur, 
diversis  videtur  locis  sub  zodiaco;  ut  prius  de  naso  et  pollice  dictum. 
Verbi  gratia,  intersint  6°  circuli  magni:  hi  totidem  fere  minutis  variabunt 
aspectabilem  locum,  si  circa  verticem  fuerit  Luna.  Cum  igitur  non  sit  6' 
differentia  inter  meas  et  Fabricii  observationes:  igitur  humilis  esse  non  ' 
potuit  haec  stella. 

Verum  puerilia  sunt  ista  diastemata,  quae  pro  novo  sidere  expendimus 
hactenus,  dum  in  usitata  sententia  de  quiete  Telluris  manemus.  At  si 
Copernicanos  immensitatis  abyssos  aperiamus,  Deus  bone,  quantam  in  alti- 
tudinem sidus  hoc  elevabitur? 

Nemo  existimet,  inanem  esse  hunc  laborem,  ex  sententia  Copernici 
aliquid  demonstrare.  Credat  mihi,  non  tantum  gliscit  haec  sententia,  sed 
plane  convalescit  apud  philosophos.  Nec  mirum,  cum  pro  ea  certatim 


672 


De  Stella  Nova  Serpentarii 


pugnent  mathesis  et  naturalis  scientia,  nec  contradicant  sanctiores  discipli- 
nae; dummodo  non  ad  cujuslibet  privati  arbitrium  detorqueantur,  sed  suo 
ex  more  aestimentur. 

Sit  C Sol,  HKO  orbis  in  quo  Tellus  circumit,  D locus  novae  stellae 
prope  Saturni  ambitum  vel  Saturni  ipsius. 

Ex  Prutenicis  igitur  videre  est,  si  Saturnus 
altissimo  sui  orbis  loco , qui  sit  D (quando 
decuplo  abest  ejus , quo  abest  Sol  a Terra), 
staret  immobilis;  Terra  ex  CD  linea,  quae 
Solem  Saturno  connectit,  ejusque  puncto  K ad 
extremum  orbitae  suae  latus  0 discedente, 
parallaxin  Saturni  sive  angulum  CDO  fore 
circiter  6°.  At  cum  ne  decimam  quidem  unius 
gradus  locum  sidus  mutaverit  angulusque  CDO 
occupaverit,  hoc  est  ne  sexagesimam  quidem 
6°;  necesse  est  altius  esse  sidus  hoc,  quam 
sexagecuplo  distantiae  Saturniae : et  quia  haec 
decupla  ad  Solarem,  altius  igitur  quam  sex- 
centuplo  Solaris:  ut  ita  CO  distantia  Solis  a 
Terra  non  aequet  sexcentesimam  ipsius  CD. 
Itaque  si  600  distantiae  Solis  a Terra,  quae- 
libet habens  1200  semidiametros  Terrae,  hoc 
est  si  720000  semidiametrorum  Terrae  exten- 
dantur a Tellure  sursum  in  aetherem,  adhuc 
illo  tam  remoto  loco  potest  contingere  paral- 
laxis  6'.  At  cum  fidissimae  observationes 
intra  2'  omnes  consenserint,  quae  sunt  tertia  pars  de  6,  igitur  certum  est 
secundum  Copernici  quidem  sententiam,  sidus  hoc  triplo  ad  minimum  fuisse 
altius,  itaque  2160000  semidiametrorum  Terrae  hoc  inter  et  Tellurem  inter- 
fuisse. Quid  multis,  fatigatur  animus  in  hac  immensitate  mundi  oberrans, 
in  qua  nullam  invenit  numerando  requiem,  nullam  stationem,  nullam  rever- 
tendi metam.  Itaque  missis  numerorum  sectionibus  nimium  subtilibus,  ad 
totius  contemplationem  geometricam  adspiremus. 


Caput  XVI. 

De  immensitate  sphaerae  fixarum  in  hypothesibus  Copernici:  deque  Novi 

Sideris  magnitudine. 

Hic  certus  sum,  eorum  qui  lecturi  sunt  alios  irrisuros  insaniam  Co- 
pernici, alios,  qui  sententiam  ejus  complectuntur  ob  astronomica  et  physica 
alia  argumenta,  hac  tamen  immensitate  offensum  iri  et  dubitare  incepturos, 
an  omnino  vere  dicantur,  quae  ad  stabiliendam  Copernici  sententiam  ex 
aliis  scientiis  afferuntur;  an  vero  aliqua  ratione  dissolvi  illa  et  ostendi  oc- 
casio possit,  qua  in  errorem  pertracti  sint  Copernicani.  Et  addidit  Braheus 
objectioni  vires,  dum  concinnitatem  in  perfectissimo  opere  desiderat  ; si 
sphaerae  unius  fixarum  tam  insana  sit  vastitas,  mobilium  vero  omnium  tam 

contemta  exilitas;  quemadmodum,  ait,  in  corpore  humano  ingens  vitium,  si 
digitus,  si  nasus  multis  partibus  superet  molem  totius  reliqui  corporis.  Ut 
igitur  hanc  objectionem  per  occasionem  diluam,  tria  dicam:  primo  multo 
incredibiliora  provenire  ex  sententia  antiquorum  et  Ptolemaei  circa  motum 
fixarum:  deinde  proportionis  inaestimabilem  magnitudinem  exemplis  aliis  ex 
mundo  desumtis  stabiliam:  denique  compensationem  mutuam  ostendam,  qua 
nonnulla  exsurgit  inaequalissimorum  aequalitas.  Igitur  quod  motum  corpo- 
rum mundanorum  attinet,  in  Copernici  hypothesibus  globus  Saturni  in  una 
hora  tranat  300  milliaria  germanica  fere,  Jovis 400,  Martis  600,  Telluris  centri 
740,  Veneris  800,  Mercurii  1000.  Pulchra  proportio,  ubi  semper  velocior,  qui 
est  Soli  quiescenti  motusque  omnis  dispensatori  propinquior.  Et  quia  Tellus 
non  tantum  transfertur  annuatim,  sed  etiam  volvitur  dietim,  una  igitur  hora 
partes  Telluris,  quae  subsunt  aequatori,  240  milliaria  Germanica  citra  cen- 
trum conficiunt,  reliquae  minus,  ut  quaeque  polis  vicinior  est.  Additis  igitur 
240  milliaribus  superficiei  ad  740  centri,  consurgunt  mille  fere  milliaria, 
quantum  aetheris  spatium  urbs  aliqua  sub  aequatore  sita  emetitur  in  una 
hora  mediae  noctis:  ita  subtractis  240  a 740,  restant  500  milliaria,  iter 
unius  horae  meridianae  sub  aequatore  per  auram  aetlieream.  Unde  subit 
considerare,  quia  duplo  celerior  est  trajectus  Terrarum  nocturnus  diurno  sub 
aequatore,  an  hoc  aliquid  possit  ad  frigiditatem  noctium,  ex  hac  ceu  quadam 
ventilatione;  et  an  etiam  ob  hanc  causam  tempori  matutino  major  gratia, 
quia  partes  Telluris,  in  quibus  Sol  jam  oritur,  eo  momento  recta  feruntur 
obviam  aurae  aethereae,  cum  partes,  ubi  Sol  occidit,  eo  tempore  quasi  eri- 
piantur ex  aura  aetherea.  Superest  nobis  Luna,  quae  super  centro  Telluris 
in  una  hora  476  milliaria  conficit,  quia  60  semidiametris  a Tellure  abest. 
Adde  476  ad  iter  centri  Telluris  740,  consurgit  iter  Lunae  plenae  1216 
milliaria  per  auram  aetlieream.  Subtrahe  vicissim  476  ab  itinere  centri 
740,  relinquitur  iter  Lunae  novae  in  una  hora  264  milliaria.  Habes  com- 
mensuratam  omnium  siderum  celeritatem  ex  Copernico.  Fixae  enim  pro 
loco  sunt  et  quiescunt : Sol  pro  motore  est  et  tuetur  mediam  mundi  statio- 
nem immobilis;  nisi  quod  physicis  rationibus  consentaneum  effeci  in  Com- 
mentariis de  motibus  stellae  Martis,  corpus  ipsius  converti  in  suo  spatio; 
ut  hac  conversione  speciem  immateriatam,  motricern,  per  amplitudinem  mundi 
circumagitet , quam  sidera  errantia  omnia  sequantur,  ut  quodque  propius 
ita  celerius.30) 

Ne  vero  hic  trajectus  in  una  hora  per  mille  milliaria  etiamnum  tibi 
videatur  incredibilis,  jubeo  te  considerare  proportionem  densitatis  aeris  ad 
densitatem  aetheris,  quam  in  Opticis  demonstravi;  ex  qua  efficitur,  ut  multis 
partibus  incredibili  numero  tranquillior  sit  trajectus  mille  milliarium  in  una 
hora  per  aetherem,  quam  est  trajectus  unius  milliaris  in  una  hora  per 
nostrum  aerem. 

Ito  nunc  ad  Ptolemaeum  et  antiquam  sententiam ; omnia  invenies  incredi- 
biliora. • In  illa  semidiameter  sphaerae  fixarum  20000  Telluris  seinidiametros 
possidet:  ambitus  igitur  erit  sexagies  ter  millium.  Modesta  sane  multitudo  com- 
parata ad  Copernicanam;  sed  quae  omnis  in  uno  die  circumire  dicitur.  Debentur 
igitur  uni  horae  semidiametri  2625,  quarum  quaelibet  860  milliaria  continet.  Hic 
vide  mihi  immensum  discrimen;  Saturnus,  qui  est  apud  Ptolemaeum  fixis 
proximus,  ut  eas  tantum  non  tangat,  Copernico  in  una  hora  trajicit  per 
300  milliaria,  Ptolemaeo  2257500  milliaria.  Credendus  est  igitur  velocior 
apud  Ptolemaeum  quam  est  apud  Copernicum  7525>es.  Quicunque  tentaverit 

Kepleri  Opera.  U.  ao 


674 


De  Stella  Nova  Serpentarii 


mente  comprehendere  hanc  incredibilem  velocitatem,  aeque  fatigabitur  et 
vehementius  etiam,  quam  qui  Copernicanam  immensitatem.  Interim  perpende 
philosophe,  multo  magis  hic  desiderari  proportionem  accidentis  ad  suum 
subjectum,  quam  jure  quis  apud  Copernicum  desiderare  potest  proportionem 
partis  mundi  ad  partem.  Nec  enim  accidentia  sunt  sine  subjecto  idoneo. 
Credibilius,  magnum  esse  subjectum  sine  motu,  quam  magnum  motum  in 
parvo  subjecto.  Itaque  si  proportionem  motuum  Ptolemaicam  ego  traduxero 
ad  proportionem  corporum  Copernicanam,  majori  philosophorum  applausu  id 
fecero.  Ptolemaeus  Aristarchi  seu  Copernici  motum  multiplicat  7500ies. 
Multiplicabo  ego  toties  corpus  fixarum  Ptolemaicum  20000  semidiametrorum, 
ut  consurgant  1500000  semidiametrorum  sumta  centies,  hoc  est  150000000; 
quae  in  summas  duodecies  centenarum  (qui  est  modulus  intervalli  inter 
Solem  et  Tellurem)  distributa,  constituunt  diastematum  Solarium  125000 
(hoc  est  125417).  Atqui  non  indigemus  tanta  mole  ad  defendendum  Coper- 
nicum, quanta  antiquis  opus  est  pernicitate  ad  defendendum  Ptolemaeum ; 
quod  sic  apparet.  Conciliemus  mundo  suam  proportionis  concinnitatem, 
non  quam  Brabeus  solitus  est  desiderare  magnitudinis,  sed  pulchritudinis 
et  rationis.  Mundi  perfectio  est  motus,  quae  ejus  quasi  quaedam  vita  est. 
Ad  motum  tria  requiruntur,  motor,  mobile,  locus.  Motor  est  Sol. 
Mobilia  sunt  a Mercurio  usque  ad  Saturnum.  Locus  est  extima  fixarum 
sphaera.  Quodsi  physicam  rem  licet  enunciare  mathematice,  mobilia  sunt 
medium  proportionale  inter  motorem  et  locum.  Nam  quietem  quidem  loci 
seu  ambientis  corporis  affectant  renitentia  et  quodam  quasi  pondere  (quid 
ridetis  coelestium  inexperti  philosophastri,  rerum  imaginariarum  copia  locu- 
pletes, verarum  egentissimi  ?),  ex  quo  singulis  suae  obveniunt  periodi  tem- 
porum (nam  quod  motorem  attinet,  is  unicus  est  et  uniformiter  movet); 
contra  motum  ex  motore  suscipiunt,  ita  ut  in  mobilibus  et  motus  et  quies 
quodammodo  misceantur.  Quodsi  mobilia  sunt  physice  medium  proportionale 
inter  motorem  et  locum,  quid  verisimilius,  mathematice  quoque  diametrum 
mobilium  esse  medium  proportionale  inter  diametrum  Solis  motoris  et  dia- 
metrum loci  seu  fixarum.  Hoc  posito  facile 
est  indagare  quantitatem  fixarum.  Nam  Solis 
diameter  superat  diametrum  Telluris  quinquies 
semis  : superet  sexies  plene ; quod  cum  dico, 
distantiae  Solis  et  Terrae  tribuo  non  1200 
sed  1432  semidiametros.  Esto  tamen  hoc: 
sim  liberalis,  ut  omnino  magnus  fiat  mundus. 
In  schemate  4.  sit  CE  semidiameter  corporis 
Solis  6,  qualium  CK  distantia  Solis  et  Terrae 
est  1432.  Sit  sphaera  Saturni  altior  GB. 
Jam  Saturnus  decuplo  distat  ejus,  quo  Sol 
distat,  nimirum  CG  est  decupla  ipsius  CK. 
Minus  quidem  aliquid  est,  sed  tamen  et  hic 
impleatur  numerus.  Distabit  igitur  Saturnus 
14320  Terrae  semidiametris,  et  haec  est  longi- 
tudo ipsius  CG.  Jam  itaque  sit  ut  semi- 
diameter corporis  Solaris  CI  sex  semidiame- 
trorum Terrae  ad  semidiametrum  orbis  Saturni 
CG  vel  CB,  14320  semidiametrorum  Terrae, 
sic  haec  CB  ad  CD  semidiametrum  fixarum : 

quod  fit  continuata  CG  et  super  hac  linea  constituto  semicirculo  EBD,  per 
signa  E,  B traducto,  cujus  centrum  A:  prodibit  nobis  pro  fixis  summa 
semidiametrorum  Terrae  34077066  2/s,  quae  summa  nondum  est  pars  quarta 
de  illa  priore,  quam  ad  exemplum  multiplicatae  in  veteri  sententia  celeri- 
tatis assumseramus. 

Quid  igitur  satagunt  philosophi,  eximere  ex  oculo  Copernici  festucam 
hanc  immensitatis  fixarum,  cum  interim  dissimulent  in  suo  oculo  trabem 
ingentem,  amplius  quam  quater  majorem,  insanae  celeritatis  fixarum;  tanto 
absurdiores  quam  Copernicus,  quanto  difficilius  est,  accidens  praeter  modulum 
subjecti  intendere,  quam  subjectum  augere  sine  accidente. . Tycho  Braheus 
aliquid  hic  adjuvit  sententiam  veterum,  retenta  de  Saturni  altitudine  parte 
solummodo  tertia  paulo  plus;  quia  ponit  illam  semidiametrorum  Terrae  7000: 
fixis  vero  largitur  duplum  hujus  : illud  quidem  necessaria  demonstratione  ex 
supposita  propria  mundi  forma:  hoc  vero  ex  probabili  conjectura.  At  sive 
duae  tertiae  sive  una,  utrinque  adhuc  pars  quarta  vel  quinta  exceditur. 
Et  quid  unica  Saturni  stella  ad  immanem  fixarum  multitudinem  ? quae  omnes 
apud  receptas  hypotheses  illo  pernicissimo  motu  moventur,  apud  Copernicum 
immobiles  quiescunt,  solis  7 corpusculis  euntibus. 

Sed  fortasse  mundus  hac  a me  commonstrata  proportione  exornatus 
fiet  angustus  et  tam  propinquus,  ut  parallaxin  aliquam  faciant  fixae,  hoc 
est  ut  lineae  CK  vel  CO,  qua  Sol  et  Terra  distant,  proportio  fiat  sensibilis 
ad  CD  distantiam  Solis  et  fixarum?  Minime.  Nam  paulo  supra  distantia 
vicies  semel  (quae  paulo  minor  est  sedecima  hujus  parte,  nempe  trecenties 
quadragies)  potuit  facere  2'  parallaxin;  itaque  tercenties  quadragies,  sede- 
cimum  hujus  paulo  minus,  parallaxi  vindicabit,  scilicet  circiter  octav*am  par- 
tem unius  minuti.  Yel  artificiosius  et  brevius  sic:  Quia  Sol  habet  30' con- 
spectus ex  Terra,  hoc  est  quia  angulus  CKI  est  15':  et  vero  Saturnus 
decuplo  altior  est,  Sol  igitur  ex  Saturno  conspectus  habebit  decimam  partem 
de  30',  hoc  est  3';  nempe  haec  quantitas  est  duplum  anguli  CGI.  Sed 
ponitur,  ut  IC  Sol  ad  CG  semidiametrum  ambitus  Saturni,  sic  CG  vel  CB 
ad  CD  semidiametrum  fixarum:  connexis  itaque  B,  D punctis,  triangula  BCD 
et  ICG  erunt  similia;  quare  anguli  BDC  et  IGC  aequales.  Ergo  etiam 
hic  Saturni  ambitus  CB  ex  sphaera  fixarum  seu  puncto  D conspectus  spe- 
ciem exhiberet  l1//.  At  cum  CO  Telluris  coelum  sit  decima  pars  diametri 
Saturnii  CB,  ergo  angulus  ODC  erit  pars  decima  de  angulo  BDC  fere,  ut 
ita  semidiameter  orbis  annui  Telluris  CO  non  plus  quam  9",  hoc  est  sep- 
timae partis  minuti  unius  parallaxin  causetur.  At  nemo  est  astronomorum 
peritus  observandi,  qui  septimam  vel  octavam  minuti  partem  observando 
assequi  glorietur.  Verbi  gratia,  etsi  distantia  binarum  stellarum  apud  D 
signum,  Terrae  versanti  in  O (quando  D reputatur  in  quadrato  Solis  seu 
linea  OC)  septima  minuti  parte  minor  sit,  quam  cum  D est  in  opposito 
Solis,  Terra  in  K versante:  astronomus  tamen  non  discernet  has  distantias, 
observans  eas  et  in  O quadrato  et  in  K opposito  Solis;  cum  ipsa  fixarum 
corpora  plerunque  1,  2,  3 vel  4'  corporibus  occupent  et  subtendant. 

Sic  igitur  ostensum  est,  nemini  consultum  esse,  ut  immensitatem  mundi 
objiciat  Copernico,  qui  quamcunque  ex  hypothesibus  pro  vera  amplectitur 
neque  universam  astronomiam  funditus  eversam  cupit. 

Jam  etiam  videndum,  quibusnam  exemplis  immanis  ista  proportio  nobis 
mitescat.  Hic  solitus  sum  objicere  Braheo  proportionem  animalculi,  quod 
cuniculos  subter  cutem  manus  agit,  ad  serpentem  illum  Plinianum  120  pedum, 

cujus  exuviae  Romae  asservabantur,  et  quo  majorem  et  in  septentrione  visum 
Braheus  asseverabat.  Proportio  excurrebat  ad  100000  longitudinis.  Sed 
ludicrum  exemplum  est.  Aliud  cape.  Quantulus  quaeso  est  homo  ad  Tel- 
luris globum?  Computemus.  A superficie  ad  centrum  sunt  860  milliaria, 
quae  duc  in  5000  passus.  Ergo  passuum  sunt  4300000.  Quintuplum  autem 
est  pedum,  nempe  21500000.  Da  hominis  longitudini  pedes  omnino  septem 
et  divide  per  hos  illum  numerum.  Ergo  si  3100000  hominum  per  ordinem 
in  eandem  componas  longitudinem,  illa  pertinget  a superficie  Terrae  ad  ejus 
centrum.  Et  una  Telluris  diameter  aequabit  sexcentas  amplius  myriadas 
humanae  altitudinis.  Hanc  proportionem  immensam  hominis  ad  globum 
Telluris  fatentur  omnes;  at  jam  incredibilem  dicunt  proportionem  Telluris 
ad  coelum  Saturni,  quae  est  1 ad  12000,  incredibilem  proportionem  coelorum 
mobilium  ad  coelum  fixarum  immobile,  quae  est  1 ad  3000,  multo  quam  illa 
minor.  Nempe  non  proportionem  respiciunt,  sed  magnitudinem,  cum  ipsi 
parvi  sint.  Equidem  mundus  Deo  magnus  non  est,  at  nos  mundo  exigui. 
Yide  tamen  etiam  analogiam.  Ubi  superat  magnitudo  ibi  deficit  perfectio, 
et  in  molis  deminutionem  succedit  nobilitas.  Amplissima  sane  est  Copernico 
sphaera  fixarum;  sed  iners,  motu  nullo.  Sequitur  mundus  mobilis.  Hic 
jam  quanto  minor  tanto  divinior,  quod  motum  accepit  tam  admirabilem, 
tam  ordinatum.  Neque  tamen  vegetante  facultate  constat  locus  iste,  neque 
ratiocinatur,  neque  discurrit:  quod  agit  (dum  movetur)  non  didicit,  sed  im- 
pressum sibi  a principio  retinet;  quod  non  est,  neque  erit  unquam;  quod 
est,  id  a se  ipso  non  est  factus;  idem  manet,  qui  conditus  est.  Succedit 
ergo  pilula  haec  nostra,  tuguriolum  nostrum,  quod  Tellurem  dicimus,  matrix 
vegetabtlium,  ipsa  intus  informata  facultate  quadam  mirabilium  operum 
architectatrice;  quae  accendit  de  se  ipsa  tot  stirpium,  tot  piscium,  tot  in- 
sectorum animulas  quotidie;  ut  facile  molem  reliquam  prae  hac  sua  nobili- 
tate contemnat.  Denique  vide  mihi  corpuscula,  quae  animalia  dicimus, 
quibus  quid  exilius  in  comparatione  mundi  fingi  potest?  At  ibi  jam  sensus 
et  voluntarii  motus,  architectura  corporum  infinita.  Yide  mihi  inter  illa 
pulvisculos  hos,  quos  homines  dicunt;  quibus  Creator  hoc  dedit,  ut  quo- 
dammodo a se  ipsis  nascantur,  se  ipsos  vestiant,  arment,  doceant  infinitas 
artes  et  quotidie  proficiant  in  melius;  in  quibus  Dei  imago,  qui  domini 
quodammodo  sunt  totius  molis.  Et  quis  est  nostrum,  qui  optet  sibi  corpus 
mundi  amplitudine,  ut  pro  ea  careat  anima?  Discamus  igitur  creatoris 
bene  placitum;  qui  et  rudis  molis  et  minutorum  perfectionis  auctor  est: 
nec  tamen  mole  gloriatur,  sed  nobilitat  illa,  quae  minuta  esse  voluit. 

Denique  per  haec  intervalla  a Tellure  ad  Solem,  a Sole  ad  Saturnum, 
a Saturno  ad  fixas  discamus  paulatim  conscendere  ad  agnoscendam  divinae 
potentiae  immensitatem. 

Et  haec  de  objecta  Copernico  vastitate  fixarum  tanto  libentius  inserui, 
quod  pertinuerint  ad  incredibilem  novi  sideris  magnitudinem  aestimandam. 
Nam  si  4'  solum  occupavit  (quantus  Sirius  apparet),  jam  per  hanc  hypothesin 
Copernici  tota  machina  mobilium  multo  fuit  major;  ut  cui  3'  solum  tribue- 
bamus supra,  si  quis  illam  a fixis  respiceret.  Quam  quidem  magnitudinem 
numeris  exprimere  supersedeo,  veritus  ne  jam  antea  nimium  ista  profano 
vulgo  ad  deridendum  obtruserim. 

Caput  XVII. 

De  aliis  argumentis , quibus  Novum  hoc  phaenomenon  inter  affixa  sidera 

stetisse  probatur. 

Audisti  argumentum  mathematicum,  audi  nunc  et  physica  duo,  unum 
a motu,  reliquum  a lumine  deductum.  Quanquam  quod  a motu  deducitur, 
pugnat  etiam  mathematice.  Toto  tempore  durationis  stetit  eodem  loco  sub 
fixis,  schematismos  cum  stellis  pedis,  tibiae,  genuque  dextro  Serpentarii  cum- 
que triangulo  in  spira  Serpentis  ne  minimum  quidem  quod  in  sensus  incurrat 
mutavit.  Non  ea  cometarum  natura,  qui  per  mobilium  regionem  inveniuntur: 
nec  enim  ullus  hactenus  per  multos  dies  immobilis  est  animadversus,  qui 
tanta  propinquitate  esset,  ut  diurno  tempore  visum  locum  sub  fixis  commu- 
taret. Quotcunque  tam  propinqui  fuere,  ut  parallaxin  admitterent  diurnam 
vel  annuam,  omnes  illi  praeter  hanc  tralationem  opticam,  quam  parallaxin 
dicimus,  etiam  motu  quodam  proprio  discurrere  sunt  deprehensi.  Quare 
consentaneum  est,  illas  stellas  novas,  quae,  ut  Plinius  lib.  II.  cap.  25.  ait, 
moventur  errantium  modo,  in  regione  quoque  errantium  esse:  quae  vero 
haerent  immobiles,  inter  fixas  stare;  ut  cujusque  proprietatis  communio  etiam 
locum  arguat  communem. 

Haec  immobilitas,  quae  nobis  prius  in  hypothesi  Copernicana  praebuit 
argumentum  nullius  parallaxeos  annuae,  quam  tralatio  Telluris  causaretur, 
eadem  nunc  etiam  in  forma  hypothesium  usitata  Ptolemaei  inque  re.centis- 
sima  Brahei,  quibus  Tellus  loco  suo  manet  immobilis,  via  alia  quam  per 
parallaxin  annuam  plane  convincit,  non  posse  novo  sideri  locum  infra  Sa- 
turnum assignari.  Nam  quod  Ptolemaeum  attinet,  quatenus  eum  recepta 
antiquitus  sententia  sequitur,  habet  ille  omnes  orbes  solidos  inde  a Luna 
infima  usque  ad  Saturnum  extimum.  Igitur  si  stella  esset  intra  complexum 
coeli  Saturnii  (quia  per  omnes  tres  hypothesium  formas  certissimum  est, 
supra  Lunam  collocari),  esset  igitur  in  aliquo  orbium  solidorum.  Ac  cum 
non  detur  penetratio  corporum,  plane  raperetur  cum  orbibus,  quia  eorum 
nullus  est,  qui  stet  iners  et  immobilis. 

Quantum  ad  Tychonem  Brahe , primum  is  pugnabit  dilemmate : nam 
aut  sphaerae  solidae  se  mutuo  contingunt,  ut  volunt  Aristotelici,  et  sic  non 
potuit  esse  nova  stella  intra  orbes  planetarum , quin  eas  in  partes  trans- 
ferretur, in  quas  orbis  ille  volvebatur,  qui  stellae  praebuit  hospitium,  cum 
omnes  orbes  moveri  ponantur;  aut  sphaerae  solidae  nullae  sunt,  contactus 
raptusve  nullus,  ut  Tychoni  placet,  et  tunc  quaeret  Tycho,  si  nova  haec 
intra  regionem  mobilium  fuit : qua  igitur  mentis  agitatione  corruptibile 
aliquod  et  temporaneum  corpus  fixas  stellas  pedis  Serpentarii,  in  quarum 
regionem  et  complexum  non  admittitur  ab  opponente,  adeo  religiose  diurno 
motu  potuerit  sequi,  ut  eas  ne  latum  unguem  desereret  toties  jam  circa 
Terram  revolutum.  Nam  planetae  quidem  a fixis  diurno  motu  recedunt  ob 
proprios  motus:  quod  idem  et  omnes  cometae  fecerunt,  qui  inter  planetas 
stetisse  observati  sunt : ut  ita  locus  Novae  non  sit  inter  planetas.  Deinde 
vult  Tycho,  planetas  omnes  sequi  Solem  hoc  pacto,  ut  si  mente  removeas 
motum  planetae  proprium,  id  est  si  contingeret  planetam  per  sese  a pecu- 
liari suo  cursu  vacare  : nihilominus  tamen  Sole  circumeunte  naturali  quadam 
sympathias  lege  ceu  simius  aliquis  consimilem  plane  viam  viae  Solari, 

Fig.  6. 


planeque,  quoad  dimensiones  et  tempora,  aequalem,  in  aura  aetherea  cir- 
cumeat quilibet  suo  loco.  In  schemate  adjecto  sit  A Terra,  BCDE  circuitus 

Solis:  sit  primo  Sol  in  B,  planeta  in  P,  ut  linea 
Solem  planetae  connectens  sit  BP,  quae  educta  sub 
fixas  cadat  in  F.  Dato  igitur  quod  planeta  proprio 
motu  careat,  ut  haec  Nova  caruit : tamen  lege 
Gvuna&etcce  linea  BP  (et  in  ejus  extremo  planeta 
in  P)  cum  ipso  Sole  circumit,  manens  ipsa  sibi 
parallelos,  et  sistitur  in  QC,  XD,  IE : itaque  planeta 
scribit  hoc  raptu  extraneo  circuitum  PQXI,  aequalem 
ipsi  BCDE,  apparet  vero  sub  fixis  in  FKZY.  Qui 
hoc  statuit,  quid  causae  afferat,  quominus  idem  faciat 
Novum  sidus,  quod  faciunt  planetae  omnes,  si  eodem 
cum  planetis  loco  constitit?  An  planetarum  nullus 
adeo  fortis  est,  qui  Soli  circumagenti  resistat,  omnes 
vincuntur,  omnes  trahuntur : solum  hoc  novum  sidus 
viam  didicit  contrariam,  vim  adeptum  est  tantam, 
qua  vi  quaque  via  iter  illud,  per  quod  raptabatur, 
contrario  nisu  relegeret,  itaque  Sole  eluso  suo  loco  consisteret?  Quam  haec 
sunt  incredibilia?  quam  amirioXoyrjTa  ? Et  tamen  certum  est,  ex  immobili- 
tate sideris  apparenti  aut  sic  translatum  non  esse  ad  imitationem  motus 
Solis  annui , aut  translationem  hanc  in  tanta  altitudine  tantaque  fixarum 
amplitudine  contigisse,  ut  in  ea  tota  Solis  orbita  non  2'  arcum  occupare 
possit.  . Hoc  vero  jam  repugnat  hypothesibus  dicti  auctoris,  ut  qui  fixarum 
sphaerae  diametro  tribuit  non  plus  14000  semidiametrorum  Terrae  ad 
summum.  At  si  in  Saturnia  regione  translatio  hujusmodi  sideris  (a  proprio 
motu  alias  immunis)  contigisset,  omnino  ad  12°  fecisset  motus  per  YZFK 
apparentiam.  Finge  namque*  verum  ejus  locum  fuisse  in  18°  / linea  ex 
Sole  per  sidus  educta,  inque  hac  mobili  linea  haesisse  immobilem:  certe 
equidem  linea  hac  una  cum  sidere  ad  motum  Solis  translata,  sidus  Octobii 
mense  apparuisset  in  12°  / (posito  quod  fixarum  sphaera  statim  succedat 
Saturno),  mense  Junio  anni  1605.  in  24°  circiter.  Itaque  ut  immunis 
ab  omni  extranea  per  Solem  facta  raptatione  consistere  posset , omnino 
necesse  fuit  altius  a Saturno  elevatum,  inter  ipsas  fixas  fuisse  abditum,  ut 
illa  tam  numerosa  societate  suffultum  tanto  facilius  Soli  vectuiienti  resi- 
stere posset.  Nam  sphaera  haec  ej usque  lucida  corpora  apud  Braheum 
Solis  isthoc  in  sese  imperium  non  agnoscunt.  Vide  Progymn.  Tychonis 
Brahe,  fol.  406  et  437  cum  seqq.  Atque  haec  de  immobilitate. 

Sequitur  de  lumine,  cujus  claritas  et  scintillatio  rapidissima  stellam 
hanc  fixis  omnino  simillimam  fecit.  Etenim  tritum  est  ab  Aristotele  axioma 
hoc,  scintillationem  inter  errantes  et  immobiles  stellas,  quae  in  octava 
sphaera  haerent,  distinguere.  Etsi  enim  sua  Marti  scintillatio  et  Mercurio, 
nec  obscura  et  Veneri;  nescio  tamen,  quo  pacto  diversa  est  a scintillatione 
fixarum;  lenta  nimirum  et  magnis  intervallis  continuata:  cum  fixarum  scin- 
tillatio abrupta  et  rapidissima  reciprocatione  visum  confundat,  alia  aliam 
obruente  exundatione  radiorum.  Quarum  fixarum  cum  nulla  sit,  quam  Nova 
haec  non  superaverit  tam  puritate  luminis  quam  scintillarum  promicatione 
rapidissima,  nihil  est  cur  physicus  in  Aristoteli  schola  doctus  de  loco  ejus 
cum  stellis  fixis  communi  dubitare  pergat. 

Caput  XVIII. 

De  puritate  luminis,  coloribus  et  scintillatione  Novi  Sideris. 

Placet  vero  locum  hunc  diligentius  pertractare.  Quid  enim  est,  quod 
nobis  hujus  novi  sideris  notitiam  conciliavit,  nisi  hoc  ipsum  ejus  lumen  tam 
fulgidum,  tam  admirabile?  Itaque  magnum  operae  pretium,  si,  quod  tento, 
causas  hujus  fulgoris  ex  naturae  penetralibus  passim  eruero. 

J.  C.  Scaliger  Exotericarum  Exercitationum  63.  causas  affert  ad  scin- 
tillationem concurrentes  quinque:  magnitudinem,  claritatem,  motum  sideris, 
medium  aeris  et  motum  luminis  in  sidere.  Quas  causas  qui  diligenter  exa- 
minaverit, is  primam,  secundam  et.  quartam  inter  adjuvantes  comperiet; 
tertiam  aut  quintam  pro  praecipua  habebit.  Etenim  quod  prius  cum  Aristo- 
tele sum  argumentatus  ex  scintillatione  ad  altitudinem,  feci  ad  convicendos 
Aristotelicos.  Rem  ipsam  quod  attinet,  nihil  altitudo  per  se  potest,  nisi 
adsint  causae  ceterae  aut  per  altitudinem  praestentur.  Dictum  est  enim, 
ipsis  etiam  planetis  quodammodo  convenire  scintillationem,  praecipue  Veneri 
et  Mercurio,  Marti  obscure  admodum,  ceteris  minime.  Et  sunt  tamen  hi 
superiores,  illi  tres  humiles,  et  Venus  quidem  humilior  ipso  Marte.  Igi- 
tur in  ea  maneo  sententia,  quam  cap.  VI.  Opticorum  tradidi,  quam  et  Sca- 
liger defendit,  causam  scintillationis  ipsis  stellarum  Corporibus  inesse,  seu 
luminis  ea  sit  motus  seu  corporis.  Et  prius  de  luminis  motu. 

Placet  Scaligero  et  ipse  vehementer  approbo,  naturalem  esse  in  sideris 
corpore  vim  luminis  sese  spargentis  non  sine  motu.  Rei  obscuiae  explicatio  non 
admodum  dilucida:  declarabo  exemplis,  si  forte  sensum  auctoris  assequar, 
dum  meum  promo.  Exemplum  puto  satis  aptum  in  motu  cordis  arteriarum- 
que; ut  hoc  quoque  cordi  cum  Sole,  vitae  cum  lumine,  praeter  ea,  quae 
cap.  I.  et  VI.  Optices  dixi,  commune  sit.  Non  huc  trahas  exemplum,  quasi 
ut  cor  spiritum  compressione  elidit  et  transfundit  in  corpus,  sic  stellae  cor- 
pus quasi  quadam  coarctatione  sui  lumen  exprimat.  Spiritus  enim  vitalis 
corporeum  quippiam  est : lumen,  sincerissima  qualitas,  crassa  ista  impulsione 
non  indiget.  Sed  tamen  analogus  aliquis  intelligatur  in  stella  motus,  non 
localis  sed  alterationis,  secundum  eam  qualitatem,  qua  stella  lucidum  est 
corpus.  Imo  vero  vivum  propono  hujus  alterationis  exemplum  in  vivis  car- 
bonibus; qui  ab  hoc  ipso  motu  et  quasi  vigore  alternante  nomen  vivorum 
sunt  adepti.  Etsi  hoc  exemplum,  si  et  celeritatem  ei  majorem  affingas, 
Veneris  scintillationi  magis  respondet. 

Hem  hoccine  est  philosophari,  eo  paupertatis  redigi:  ut  sententiae,  ut 
rerum  causae  a vulgo  sint  mendicandae?  Nam  me  Christe,  nihil  est  aptius 
pro  exemplo,  quam  id  quod  omnes  concipiunt,  quodque  Patricius  (vid.  1, 247), 
altissimum  sapere  visus,  seu  censens  ita  seu  ex  barbarica  philosophia  loquens, 
certe  imitatus  est  unice,  stellas  pronuncians  esse  flammulas;  nimirum  id 
quod  vulgo  videntur  et  cujus  rei  expressam  gerunt  similitudinem  et  unde 
apud  plerosque,  praecipue  poetas,  denominantur:  quod  supra  et  de  novo 
nostro  sidere  usurpavimus. 

An  ergo  haec  est  in  fixis  causa  scintillandi,  quae  nostris  faculis  causa 
evomendi  ex  interrupto  alios  atque  alios  radios?  Nescio.  Et  quidem  de 
nostra  nova  stella  facilius  hoc  dixero,  quia  disparuit,  quia  subito  ingens 
reluxit,  nullis  adolescens  incrementis:  de  fixis  vero,  qui  aeterni  sunt  ignes, 

causa  est,  cur  non  possim  hoc  affirmare.  Nam  si  quaeras  rationem,  cur 
nostri  ignes  ita  fulgurent,  tam  in  foco  quam  in  candelis  et  maxime  in  furnis 
chymicorum  dum  metalla  urunt,  invenies  id  quod  in  fixis  inveniri  non  debet, 
ne  illas  olim  cum  nostris  ignibus  extinguamus.  Pugna  nempe  existit  cir- 
cumstantis humidi  aeris  aut  efflati  ex  metallo  spiritus  cum  igne  siccissimo 
et  tenuissimo.  Semper,  qui  locus  igne  occupatur,  cum  ab  igne  per  vim 
extenuetur,  circumstantem  aerem  gravem  levi  per  sese  incumbentem  in  sese 
rapit;  semper  ignis  novas  a materia  vires  adeptus,  copia  subvectus  dispellit 
aerem.  Igitur  et  pabulo  nutritur  quantisper  durat  et  a circumstante  medio 
impugnatur.  Haec  vero  quomodo  de  fixis  dici  poterunt?  aut  quod  ipsis 
pabulum?  quis  aer  inimicus?  quae  aetas?  quando  ullam  ab  his  sexies  mille 
annis  desideravimus?  Itaque  sint  ista  exempla  non  substantiae  sed  luminis: 
de  fixis  vero  maneat  sententia  Scaligeri,  vim  inesse  in  corpore  perenni, 
adde  et  pellucido,  luminis  reciprocantis,  analogon  deflagrationi  nostrarum 
flammarum.  Nostro  vero  sideri  vel  idem  corpus  vel  eandem  vim  luminis 
tribuemus,  prout  postea  videbitur. 

Expendamus  vero  et  alteram  causam  scintillationis  a motu  ductam: 
motu  vero  non  translationis,  quem  Scaliger  allegat,  sed  quem  in  adamante 
ostendi,  conversionis,  qua 'partium  et  angulorum  politi  pellucidique  corporis 
alia  post  aliam  explicetur.  Ubi  prima  quidem  causa  non  tollitur  (lucem 
enim  sideri  nulla  rotatio  conciliat)  sed  instruitur  hac  secunda  ceu  quodam 
instrumento,  ut  et  fulgura  et  colores  varios,  ipsa  sese  quiete  continens,  ex- 
plicare possit:  si  fortasse  prius  tanta  motus  varietas  in  perennis  corporis 
perenni  facultate  non  satis  aequis  philosophorum  sententiis  excepta  fuerit. 
Et  translationis  quidem  motum,  qui  Scaligero  erat  in  animo,  nihil  ad  scin- 
tillationem posse,  ratione  patet  et  experimento.  Nam  quid  officiat  radiis 
motus  diurnus,  si  is  vel  non  est  fixarum  (de  Copernici  sententia)  vel  fixas 
in  tranquillo  relinquit  et  quasi  in  capsa  inclusas  circumducit,  de  veteri 
recepta  sententia.  Nam  quod  aer  noster  per  hunc  motum  a coelo  atteritur, 
id  fit  infra  Lunam.  Itaque  si  quid  posset  hoc  ad  scintillationem,  scintillaret 
etiam  Saturnus  et  Jupiter.  Tum  autem,  quae  consequentia  ab  attritu  aeris 
ad  scintillationem?  Videtur  de  soleis  equorum  ferreis  loqui,  cum  in  lapides 
aut  durissimam  glaciem  atteruntur.  Experimenta  vero  testantur  insuper, 
non  omnes  fixas  aequaliter  scintillare,  quamvis  elevatione  aequali  super 
horizontem,  aequali  etiam  magnitudine.  Itaque  cum  diurnus  motus  omnibus 
aeque  communis  sit,  non  est  idoneus  ad  efficiendam  scintillationem. 

At  illa,  quam  ego  dixi,  singularum  fixarum  rotatio  his  omnibus  nomi- 
nibus est  potior.  Nam  et  modum  indicat  scintillationis  et  colorum,  quae 
sunt  pellucidis  familiares,  ut  in  Opticis  ostendi;  eumque  modum  ex  ipsa 
dispositione  corporum  stellarum  deducit;  tanto  verisimilius,  quod  et  colores 
perpetuos  illos,  qui  sunt  aliis  stellis  alii,  in  hac  ipsa  dispositione  corporis 
stellae  inesse  necesse  est,  ut  in  Opticis  probavi.  Quare  non  metuo,  ut 
perpetua  esse  non  possint  corpora  stellarum,  si  angulosa  aut  si  intus 
inaequaliter  densa  sunt,  ut  solent  uniones,  partibus  aliis  aliter  pellucidi. 
Nam  et  hostis  illinc  abest,  qui  vim  inferat,  et  sunt  nobis  in  hac  Tellure 
gemmae,  si  vim  auferas,  aeternae ; et  eae  tamen  partim  maculosae,  partim 
fissae,  partim  nubilae. 

Tum  autem  ipsa  per  se  rotatio  fixarum  magna  probabilitate,  magnis 
exemplis  nititur.  Sed  exemplum  solus  Copernicus  dedit  hanc  nostram 
Tellurem;  quae  ut  undiquaque  Solis  conspectu  frui  possit,  rotatur  in  dies 

singulos  seseque  quasi  assat  ad  hunc  ignem.  Credibile  est  igitur,  et  pla- 
netas et  fixas  omnes  quosque  in  suis  rotari  spatiis ; ne  sit  aliquid  in  mundo, 
quod  centri,  nobilissimi  corporis,  radiis  vitalibus  et  lumine  splendidissimo 
penitus  privetur.  Nam  quod  de  Luna  tibi  forsan  occurrit,  eam  eodem 
semper  vultu  Terras  respicere,  dum  circum  eam  circumagitur : illa  vero  hoc 
ipso  circumactu  cum  non  Solem,  sed  solam  Terram  amplectatur,  hac  ipsa 
constantis  vultus  ad  Terram  affixione  efficit,  ut  Sole  ex  omni  parte  mensis 
unius  spatio  fruatur;  eminus  in  plenilunio,  faciei  parte  a nobis  conspicua, 
comminus  in  novilunio,  parte  a nobis  aversa. 

Duae  mihi  occurrunt  objectiones,  prima,  quod  nihil  ad  fixas  attinere 
videtur  conspectus  Solis;  quia  dictum,  totam  Saturni  sphaeram  apud  fixas 
vix  occupare  trium  minutorum  angulum.  Sol  igitur,  qui  tantulam  portionem 
obtinet  de  coeli  Saturnii  diametro,  penes  fixas  omnino  evanescet:  minor 
enim  quam  septingentesima  pars  unius  minuti  apparebit  ? Altera,  quod  scin- 
tillationes oppido  celeres  sunt : mirum  igitur,  si  tam  vasta  corpora,  quorum 
aliqua  superant  Saturni  coelum,  convertuntur. 

Primum,  si  multas  habent  partes  ejusmodi,  quales  diximus  scintillatio- 
nibus et  coloribus  servire ; quod  quidem  eum  par»  est  concedere  (eo  ipso 
quod  corpora  sunt  ingentia),  qui  de  cetero  causam  hanc  recipit;  jam  non 
est  necesse,  ut  quoties  una  emicat  scintillatio,  toties  una  integra  sit  abso- 
luta rotatio;  sed  ut  rota  multos  clavos,  sic  haec  corpora  multos  angulos, 
multa  fulgura  unica  rotatione  exserere  credentur.  Et  quid  si  omnino  celeres 
sint  isti  rotatus,  in  compensationem  negatae  ipsis  tralationis  in  solidum, 
aut  ob  hoc  ipsum,  quod  lumen  Solis  apud  ipsas  tam  debile?  Non  enim 
evanescit  Sol  ipsi  rerum  naturae  redactus  ad  septingentesimam  minuti, 
quia  forte  et  omnino  quidem  nostris  oculis  illic  constitutis  evanesceret.  Nec 
enim  aequum  est,  nostra  visus  hebetudine  vim  aestimare  et  acumen  naturae ; 
quemadmodum  neque  nostrorum  corpusculorum  contemta  exilitas  praejudicium 
creat  in  agnoscenda  coelorum  amplitudine.  Si  tam  est  potens  Deus  in  mole, 
ut  supra  expendimus  : quin  igitur  et  tam  acutus  atque  subtilis  est  in  dispen- 
sando Solis  lumine.  Quaeso  te  lector,  ut  mihi  condones,  si  minutus  sum, 
argumentando  de  re,  ad  quam  supra  vidisti  nos  homines  nostrumque  globum 
globique  coelum  adeoque  et  illius  coeli  decuplum  esse  plane  minutissimum. 
Maneat  autem  suo  loco  haec  scintillationis  causa,  rotatio.  Videamus  jam 
reliquas  Scaligeri. 

Verissime  dicit  secundo  loco,  debilitatem  luminis  obstare  scintillationi, 
quam  interpretor  hebetudinem.  Claritas  ergo  et  puritas  luminis  a materia 
defaecati  plurimum  scintillationem  adjuvabit.  Utique.  Nam  quia  lumen  est 
origo  scintillarum,  quo  purius  ergo  lumen,  hoc  expeditior  est  scintillatio. 
Propterea  planetarum  valentia  quidem  sunt  lumina  et  evidentia,  utique  ob 
propinquitatem,  sed  pinguia,  plena,  corpulenta,  colorata  multum:  atque  ea 
minus  scintillant:  fixarum  vero  magis  aquea,  exilia,  acuta,  vitrea,  pellucida 
seu  diluta.  Atque  haec  causa  est,  cur  tam  rapida  fuerit  in  nostra  nova 
stella  scintillatio.  Nam  nihil  purius,  nihil  clarius,  nihil  amoenius  eximio 
illo  lumine  esse  aut  fingi  potuit. 

Sequitur  magnitudo,  quae  Scaligero  primo  loco  ponitur.  Rursum 
autem  nihil  magnitudo  posset,  si  lumen  abesset.  Haec  igitur  efficit,  ut 
stella  magis  sit  aspectabilis,  quare  et  ejus  scintillatio.  Adjuvat  itaque 
respectu  nostri  visus,  qui  magnis  valide  movetur.  Ecce  rursus  hanc  Novam, 

quando  maxima,  et  flagrantissimam  : ubi  magnitudine  decrevit,  scintillationem 
quoque  minuit. 

Ultimo  loco  quartam  Scaligeri  pono;  medii,  puta  aeris,  habitum 
alium  atque  alium,  qui  visus  nostri  respectu  paria  facit  cum  magnitudine. 
Ventis  enim  perflantibus  et  humente  aura,  qualis  fuit  toto  mense  Octobri 
anni  1604,  fulgidissima  sunt  sidera  et  grandia,  hoc  est  conspicua  valde: 
quare  etiam  eorum  scintillatio  : quod  in  Opticis  putavi  contingere  ob  con- 
tactum oculi,  ut  in  lacrumantibus.  Non  mirum  igitur,  quod  mense  dicto 
tantum  prae  se  tulerit  ardorem  hoc  sidus,  cum  esset  per  se  magnum  et 
clarum,  plus  quam  reliqua  omnia.  Sed  alia  ratione  pugnat  haec  causa, 
quod  non  haec  tantum  stella  nqva,  sed  et  reliquae  omnes,  quae  scintillant, 
magis  id  praestant  recens  ortae,  aut  jam  occasurae,  cum  promicant  e 
vaporibus,  quam  ubi  paulo  ante  vel  post  ad  medium  coeli  appulerint.  Atque 
haec  causa  fuit,  cur  Nova  in  occidente  posita  tantum  repraesentaret  exsul- 
tantium flammarum  incendium.  Ratio  forte  utrinque  est  eadem,  non  con- 
tactus oculi,  sed  profundior  aer,  limpidus  tamen  et  perspicuus.  Nam  qua 
parte  is  fumis  obnubilatur,  visui  obstat,  stellarum  conspectum  eripit,  ferru- 
gineum Soli,  rubentemve  et  huic  et  sideribus  ceteris  colorem  inducit. 
Solent  etiam  sidera  utplurimum  ab  exortu  colores  projicere  iridis : credo, 
quia  lumen  objectu  aqueae  materiae  (quae  quantum  densitatis,  tantum  habet 
tenebrarum)  diluitur.  Tunc  radiis  per  humores  ingressis,  quaecunque 
causa  ipsis  inest  sideribus , lumen  coloribus  imbuens , ejus  effectus  tanto 
evidentius  repraesentatur ; quod  ipsi  per  se  humores  seu  media  densa  pellu- 
cida refractione  adjuvante  colores  eosdem  iridis  procreant,  ut  videre  est  in 
prismatibus  crystallinis.  Vide  de  his  Optica  mea  passim ; praecipue  Cap.  I. 
Ut  autem  concludam  hunc  locum : etsi  verum  est,  et  clarissimam  purissi- 
mamque  fuisse  stellam,  et  majorem  omnibus,  et  ut  plurimum  in  occasu 
circa  horizontem  conspectam  humidissimo  aere,  nihil  tamen  potuissent  omnes 
hae  causae  conjunctae,  nisi  lumen  ipsum  in  corpore  stellae,  motu  vel  facul- 
tatis internae  vel  corporis  ipsius  creberrimo,  causas  scintillationis  et  colorum 
invenisset. 


Caput  XIX. 

De  Materia  Novi  Sideris. 

Omnis  de  materia  stellae  disputatio  ab  iis  dependet,  quae  hactenus 
diximus.  Cum  enim  in  coelo  nemo  praesens  affuerit : certe  quidquid  hic 
oculis  non  consequimur,  ad  quos  lumina  stellarum  quadam  speciei  propa- 
gatione delabuntur,  id  frustra  nitimur  indagare.  Constat  igitur  ex  dispu- 
tatione de  lumine  deque  scintillatione,  duorum  alterum  fuisse,  aut  flammam 
aut  corpus , sua  constans  materia.  Si  corpus  fuit , aut  igitur  motum  illum 
palpitantem  intra  sese  tenuit,  ex  cujus  paroxysmis  illa  scintillatio  emicuit, 
aut  ipsum  per  se  pellucidum  eonvolutione  rapidissima  rotatum  fuit.  Neu- 
trobique  res  citra  vitae  cujusdam  imaginem  citraque  ministerium  informantis, 
moventis  vel  vegetantis  facultatis  peragitur.  Equidem  faveo  sententiae 
primae,  flammam  fuisse,  quia  ut  flamma  consumta  est,  quasi  deficiente  ali- 

mento.  Tunc  enim  necesse  non  fuerit  ad  scintillationem  demonstrandam 
assumere  vitam,*  nisi  illam,  quae  est  flammae,  quae  carbonum.  At  illud 
explicare  non  possum,  cur  circumcirca  sparserit  radios  ? cum  nostrates  flammae 
a certa  et  fixa  radice  succrescant  in  altum ; nec  verisimile  , eandem  illic 
esse  pugnam  humoris  cum  igne,  quae  hic  apud  nos  undulantem  illum  motum 
flammarum  efficit;  nisi  quis  forte  hanc  nostri  aeris  humiditatem  reclamante 
optica  disciplina  in  altissimum  usque  aetherem  subvehere  velit.  Quodsi 
circumcirca  radii,  nutrimentum  igitur  in  medio,  corpus  igitur.  In  hac  fluc- 
tuatione sequatur  quilibet  quod  volet.  Certum  est,  aut  flammam  fuisse  aut 
vitam  habuisse;  nisi  forte  rerum  earundem  (luminis,  colorum,  scintillationis) 
effectrices  causae  non  sunt  eaedem  sub  Luna  et  inter  fixas.  Quod  qui 
objicit,  is  omnem  inquisitionem  rei  nobis  exprobrat.  At  multa  sunt,  quaedam 
in  Opticis  etiam  a me  sunt  allata,  quae  arguunt,  non  tam  essentiae  dissi- 
militudine quam  intervallis  distincta  esse  illa  coelestia  ab  his  sublunaribus. 
Ut  Mosen  taceam,  qui  has  aquas  ab  illis  aquis  sola  expansione  (sic  Hebraice 
docti  accipiunt  vocem  r^quiali)  separat;  cum  essent  in  mundi  primordio 
confusae.  Ut  Copernicum  etiam  mittam,  qui  Telluri  ipsi  jus  civitatis  in 
coelo  dedit. 

Utcunque  habeat,  illud  in  genere  verum,  stellam  hanc  corpus  et  mate- 
riam suam  habuisse.  Nam  Patriciani  ignes  immateriati  et  viventes,  quales 
stellas  facit,  pridem  refrixerunt  adeoque  exstincti  sunt.  Ostendatur  exem- 
plum, ubi  lumen  vel  se  ipso  stans  vel  ab  illustratione  alterius  dependens 
caruerit  subjecto  materiato,  corporato.  Dicet  fortasse  Patricius,  tale  lumen 
esse  Solem?  Principium  petitur:  de  illis  in  coelo,  quae  sese  non  praebent 
contrectanda,  disputatio  est ; quaero  exemplum  in  Terra.  Dicet  illa  coelestia 
non  esse  similia  his  terrestribus  ? Cur  igitur  disputat,  ipse  homo  de  Terra, 
in  cujus  mente  nihil  est,  quod  non  fuerit  ingressum  per  sensuum  terrestrium 
portas  ? Imo  vero  illa  ipsa  coelestia  lumina  ad  nos  descendunt  in  Terras. 
Ostendat  igitur  aliquo  loco  lumen  coeleste,  speciem  Solis,  Lunae  aut  stellae, 
ubi  absit  aliquod  subjectum  illustrabile.  Nuspiam  inveniet,  sed  aut  splen- 
dorem in  aere,  quando  is  valde  crassus  est,  aut  in  nube,  quae  jam  est 
aquea,  aut  in  speculo. 

Nam  quod  in  cavis  speculis  imagines  spectantem  inter  et  speculum 
consistunt  (ut  videtur  in  aere  et  quasi  sine  corpore),  deceptio  est  visus, 
ut  in  Opticis  explicatur;  unde  et  ab  imaginatione  accepit  nomen;  in  qua 
locus  quidem  in  aere  concipitur,  species  ipsa  visa  non  est  alibi,  nisi  in  suo 
proprio  subjecto  ceu  fonte,  inque  oculo  spectantis,  licet  averso  a re,  per 
illustrationem  a speculo  repercussam,  ut  in  Opticis  docetur.  At  nobis  hic 
jam  non  est  quaestio  de  loco,  sed  de  corpore,  quod  fulgorem  illum,  quo 
de  loquimur,  repraesentaverit.  Dicat  Patricius,  si  placet,  etiam  illic  fuisse 
speculum  aliquod,  dummodo  corpus  fateatur  neque  immateriatos  nobis  ignes 
obtrudat. 

Porro  neque  automatos  ignes  ullos  ostendere  potest  citra  materiam. 
Planetae  certe  omnes  rotunditate,  maculis,  coloribus,  incrementis  ex  appro- 
pinquando, parallaxibus,  quibus  in  cognitionem  venimus  earum  certae  alti- 
tudinis, arguuntur  esse  corpora,  non  immateriati  ignes;  atque  horum  aliqua 
fixae  cum  planetis  habent  communia.  In  his  Terris  vero  quis  unquam  vidit 
ignem,  cui  non  fuerit  corpus?  Loquor  de  rebus  naturalibus.  Nihil  enim 
hic  moror  spiritus,  nihil  lumina  divina,  quae  vident,  qui  vel  arcanis  fruuntur 
alloquiis  vel  exsecranda  curiositate  daemonum  gaudent  commerciis.  Nam 

si  stella  haec  tale  lumen  fuit : jam  Patricianus  aliquis , qui  materiam  illi 
tantopere  negat,  praestigias  ex  illa  fecerit,  aut  plane  divicum  lumen  inter 
naturalia  circumstantia  infinita : id  quod  ego  facile  concedo , ut  quis  cui 
placuerit  credat.  In  praesens  vero  viam  tento,  qua  id,  quod  inter  naturalia 
apparuit,  naturalibus  etiam  requisitis  instruam.  Nec  aliud  Patricius  egit, 
quam  ut  illos  aeternos  coelorum  ignes,  quos  naturae  partes  esse  scimus, 
immateriatos  ostenderet;  quod  in  praesens  ipsi  nego.  Dicat  igitur  aliquis 
ignem  aut  lumen  mihi  sine  subjecto.  Si  ullum  est  exemplum , ignes  fatui 
sunt;  at  ii  circa  uliginosa  loca  et  paludes  oberrant;  ut  constet,  eos  uti 
pingui  exhalatione  pro  subjecto.  Trajectiones,  rem  stellis  simillimam,  probat 
Aristoteles  sua  constare  materia,  et  docuit  me  olim  experientia,  cum  ingens 
in  hac  urbe  ortum  esset  incendium ; plures  una  nocte  coelo  sereno  vidi 
trajectiones,  quam  integro  decennio  anteacto.  Aliqua  igitur  seu  pinguedo 
seu  arida  materia  aestu  subvecta  in  frigidum  aerem  et  distributim  consistens 
coactaque  in  globulos  et  sic  incensa  seu  mavis  illuminata  tot  species 
exhibuit  ignium  discurrentium.  In  summa  nihil  horum  sine  materia.  Con- 
cludamus igitur  magna  verisimilitudine : materiam  novo  sideri  praebitam 
vel  pinguem,  quae  frigore  fuerit  incensa,  ut  trajectiones:  vel  aqueam , in 
qua  seu  Sol  seu  internum  lumen  refulserit.  Habet  utrumque  probabilitatis 
aliquid.  Nam  quod  trajectoriam  attinet,  vidi  nuperrime  anno  1605. 
8/18.  Decembris,  jam  ingruente  post  teporem  justo  frigore,  stellam  cadentem, 
Novae,  qualis  initio  fulsit,  simillimam,  candidissimam,  limpidissimam,  flammis 
dissilientem  aliquoties,  instar  artificialium  ignium  quos  raketulos  appellant, 
Plinius  bolides  diceret.  Pro  aqueo  vero  globo  faciunt  colores  iridis  et 
scintillatio,  quam  sententiam  et  in  Opticis  tetigi. 


Caput  XX. 

An  jam  olim  exstiterit  materia  corpusque  Novi  Sideris. 

Hic  jam  quaeritur,  unde  stellae  in  summo  aethere  tanta  materiae 
moles,  quae  sufficere  potuit  ad  tantum  incendium  inflammandum?  Non  uti- 
que ex  Terra  nostra,  ex  qua  fumi  reliqui  trajectionesque ; nimio  enim  parva 
est  ad  illam  amplitudinem.  Quodsi  quis  morosius  hic  obloqui  contendat, 
aut  materiam  ex  Terra  educens  in  aetherein  aut  stellam  ex  aethere  detra- 
hens sub  Lunam : huic  ego  praedico,  me  obduratis  auribus  exiturum  e peri- 
pato,  relicto  illo  clamante  et  insaniente.  Nam  assertores  tam  pertinaces 
non  aliter  obmutescunt,  nisi  prior  obfirmato  silentio  clamores  ipsorum  negle- 
xeris. Ego  cum  aequis  agam.  Primum  de  magnitudine  non  est  laborandum, 
si  de  loco  constat;  cui  equidem  non  major  fuit  haec  stella,  quam  est  aliqua 
trajectio  nostro  aeri. 

Sunt  autem  duae  sententiae , quae  ad  rem  faciunt , altera  eorum , qui 
negant  novi  quid  in  coelo  post  primum  illud  creationis  sabbathum  existere : 
sed  latere  hujusmodi  corpora  in  quodam  naturae  promtuario  inde  a rerum 
origine  carentia  lumine ; nisi  quando  Deo  visum  fuerit,  aliquid  per  illa  signi- 
ficare : ceteri  vero,  non  lumen  tantum  sed  et  corpora  ipsa  in  coelo  existere 
repentina  et  nova : seu  creentur  absoluta  illa  divinae  majestatis  potentia, 

qua  Deus  totum  initio  mundum  est  fabricatus  : seu  consistant  aliqua  coelestis 
naturae  vi,  ad  eum  modum,  quo  in  hoc  sublunari  aere  consistunt  pingues 
illae  seu  mavis  aridae  exhalationes;  quae  conglobatae  vi  frigoris,  in  stellas 
discurrentes  convertuntur.*) 

Illam  sententiam  theologi  potissimum  amplectuntur ; et  disputat  ad 
ejus  tenorem  amicus  meus  Fabricius  et  ipse  theologus,  itaque  ad  traditiones 
drainoXoyrjrag  propensior , quod  in  astrologicis  ut  qui  maxime  demonstrat. 
A quo  non  indignante  sed  gaudente  et  applaudente , ultroque  provocante 
atque  idem  contra  faciente,  sicut  creberrimis  literarum  permutationibus  sub- 
inde dissentire  soleo,  ita  dabit  mihi  veniam,  si  sententiam  hanc  ipsius, 
quae  sese  ex  nostris  privatis  epistolis  in  publicum  proripuit,  eodem  refutando 
persequar.  Primum  exorsus  ille  a theologis,  rationem  eorum  de  requiete 
Dei  post  diem  septimum  ipse  quoque  imbecillem  arguit ; secutus  hactenus 
mearum  literarum  filum  (v.  s.  p.  600).  Sic  enim  ego  ipsi,  theologicam  hanc 
interpellationem  ex  aliorum  sententia  proponenti,  respondebam  : metum  videri 
non  necessarium,  ne  Deum  in  novum  scilicet  laborem  conjiciamus,  si  novi 
quid  creet.  Atqui  si  vel  a principio  consistant  ista  corpora,  novum  tamen 
et  hoc  fatendum,  quod  quae  olim  lumine  carebant,  jam  illuminentur:  quam 
actionem  qui  Deo  transscribit,  creatorem  per  eam  constituit  novi  alicujus. 
Quid  enim  ? Numquid  sex  diebus  creavit  Deus  Coelum  et  Terram  ? Quid 
igitur  die  primo  ? Dixit  Deus,  inquit  divinus  Propheta,  fiat  lux : atque  hujus 
institutione  finivit  Deus  diem  primum.  Itaque  lucem  producere  creare  est. 
Nisi  forte  lucem  non  novam  intus  in  stella  creavit,  sed  impedimentum  et 
umbraculum  externum  removit?  Quasi  vero  hoc  Deo  levius  fortasse  fuerit, 
quam  creare  novum  aliquid;  aut  quasi  hoc  non  pertineat  ad  creationem? 
Nam  quid  rursum  die  secundo  creavit  Deus?  quid  aliud  nisi  quod  facto 
firmamento  separavit  aquas  ab  aquis?  Itaque  inter  secundae  diei  opera 
fuerunt  et  ista,  conjuncta  separare,  obstantia  removere.  Tum  autem  polli- 
cetur Deus  ipse,  creare  novum  coelum  et  novam  terram.  Atque  hoc  inter 
praecipuos  Christianae  religionis  articulos  relatum  credunt  omnes  orthodoxi. 
Adde , quod  iidem  illi  theologi,  qui  Deo  potestatem  in  coelo  creandi  novi 
sideris  abrogarunt , agnoscunt  quotidianam  ejusdem  evegyeiav  in  creandis 
novis  animabus.  Hoc  ego  iis  objeceram,  quibuscum  erat  mihi  res.  At 
Fabricius  idem  objiciens  enervat,  litem  de  animabus  in  suspenso  relinquens; 
quod  necesse  non  erat  agenti  cum  certo  adversario.  Et  hactenus  de  re 
ipsa  inter  nos  consensus.  Statim  hinc  digressus,  sententiam  hactenus  oppug- 
natam suscipit  moderandam:  noviter  quidem  lucere  ista  sidera,  corporibus 
nova  non  esse.  Primum  astronomicam  putat  opinionem , corpora  siderum 
horum  de  novo  existere.  Negaveram  in  literis,  astronomicum  esse  dogma, 
qui  primum  atque  a lumine  deseruntur , nihil  habent  amplius , quod  vel 
statuant  vel  refutent.  Incensam  esse  subito  stellam  hanc  indeque  paulatim 
exstinctam;  hoc  astronomi  visu  indice  confirmant:  utrum  autem  corpora 


*)  Plutarchus  de  placitis  Philosophorum  lib.  III.  cap.  2. 

Pythagoraeorum  quidam  cometam  putant  esse  stellam  ex  earum  numero,  quae 
non  semper  videantur,  sed  stato  tempore  sua  revolutione  exoriantur. 

Idem  Plinius  et  Aristoteles,  qui  hos  refutat,  quod  dixissent,  tunc  cum  non 
videantur  sub  Solem  Svvtiv.  At  inquit  ille,  multi  dvsv  Svaewg  tf(paviO&T)0ctv , loco 
supra  horizontem  conspicuo.  Hanc  pericopen  Plinius  ridicule  transtulit  in  occasura 
coeli  parte  non  conspici  Cometas. 

fuerint  ante  lucem  susceptam,  id  Fabricio  theologo  ceterisque  physicis  relin- 
quunt expendendum.  Ego  pridem  hanc  physicam  ex  astronomia  ingressus 
disquisitionem,  quatuor  Fabricii  rationes,  quibus  corpus  sideris  probare  vult 
semper  exstitisse,  expendam.  Primo  Lunam  ait  saepe  exstingui,  retento 
corpore  ; hoc  idem  ergo  et  de  insolitis  stellis  credibile.  Nego  tibi  Fabrici, 
verisimilitudinem  ab  hoc  exemplo  sequi ; possibilitas  rei  solummodo  sequitur, 
si  aliunde  conjecturae  suppetant,  quae  rem  ipsam  suadeant.  Non  igitur 
argumentum  affers,  sed  scrupulum  tollis,  si  quae  forte  argumenta  sequantur: 
sin  minus,  ne  scrupulus  quidem  erit;  neminem  enim  scrupulus  urget,  nisi 
calceatum.  Alterum  argumentum  ducit  a motu  cometarum  : in  quo  nobili- 
tatis aliquid  invenit  simile  planetis  perennibus , ut  est  statio , retrocessus, 
intentio  et  remissio  motus.  Itaque  putat  et  corpora  cometarum  propter 
hanc  divinitatem  esse  perennia,  nec  cum  fulgore  suo  exstincto  statim  anni- 
hilari. Quodsi  cometae  tales,  pronum  igitur  credere,  et  nova  sidera  esse 
talia.  Umbra  nos  feris  o Fabrici,  ut  in  sententiam  tuam  ire  cogas,  pavida 
pecora.  Nam  quid  motui  cometarum  cum  immobilitate  hujus  Novae  fixae? 
Si  ex  motu  cometarum  divinitatem , ex  hac  perennitatem  astruis : nostro 
igitur  sideri  motum  adimens,  divinitatem  etiam  et  una  perpetuitatem,  quam 
astruere  volueras,  eripuisti.  Deinde,  quos  tu  retrocessus  admiraris  in  pla- 
netis quasque  stationes  et  quas  motuum  inaequalitates  : eae  hactenus  tor- 
serant physicos  jure  merito,  ut  res  trajectionibus  nostris  sublunaribus  fami- 
liares, divinis  illis  et  perennibus  corporibus  planetarum  parum  aptae.  Itaque 
inventi  sunt  Copernicus  ex  vetustissimo  Aristarcho  novus,  et  Tycho  Brahe, 
qui  turbulenta  ista  e coelo  tentarent  tollere : quod  felicissime  quidem  suc- 
cessit. Itaque  per  planetas  quidem  nobis  est  integrum,  cometas  tuos  sub 
Lunam  detrudere  et  mutationi  subjicere  eodem  argumento,  quo  tu  eadem 
niteris  aeternitati  consecrare  : nisi  etiam  ab  his  eadem  dexteritate  phanta- 
sias istas  stationum  et  retrogradationum  abstuleris , eumque  motum , qui 
superfuerit  ipsis  cometis  per  sese  enucleatus  ab  hac  apparentia , penitus 
circularem  deprehenderis. 

At.  liberabo  te  labore.  Tentavi  rem  ipse  quoque,  ut  vides  me  in 
Opticis  professum.  Itaque  remoto  illo  motu,  qui  cometis  conciliabatur,  ob 
Tychonis  et  Copernici  orbem  annuum,  relinquebatur  non  circularis,  sed 
omnino  rectus  ut  plurimum  et  trajectionum  simillimus  motus.  Nisi  quod 
idem  per  plura  media  fieri  potest : unde  Braheus  et  Maestlinus  in  cometa 
anni  1577.  etiam  circulos  diversissima  quidem  ratione  excogitarunt.  Atque 
ego,  nisi  alia  haberem  argumenta,  quibus  cometis  coelum  assigno,  per  hoc 
tuum  argumentum  illos  facile  sub’  Luna  diversari  paterer.  Haec  itaque 
secunda  verisimilitudo  tibi  recidit  in  contrarium. 

Tertiam  Fabricius  indicat  conjecturam,  quod  hiatus  successerit  in  locum 
novi  sideris,  quod  effulserat  anno  1572.  exstinctumque  est  anno  1574. 
Braheo  teste  fol.  795  progymnasmatum.  Hunc  hiatum  Fabricius  putat  ipsum 
stellae  corpus,  spoliatum  lumine.  Si  hoc  credidit  Fabricius,  hiatum  illum 
esse  corpus  stellae : justam  fateor  habuisse  causam  condendi  novi  dogmatis 
per  se  quidem  informis.  Quis  enim  oculis  obloquatur?  At  spero,  me  Fa- 
bricio. ingenioso  homini  erepturum  istam  persuasionem.  Primum  addit  ipse 
quantitatem  loci,  aequalem  Lunae  semiplenae.  Stella  vero  ejus  anni  cum 
omni  radiorum  explicatione  (quae  solet  procurrere  ad  sensum  ultra  terminos 
corporum)  fuit  minor  Venere.  Ut  nihil  jam  dicam,  quod  si  stellae  corpus 
videtur,  per  lumen  igitur  videatur;  stella  igitur  nondum  exstincta  sit:  neque 

illud  vehementer  urgeo,  quod  videatur  Deus  non  bene  consuluisse  thesauro 
illi  suo,  quem  latere  voluit  adusque  aliam  occasionem,  cum  Fabricius,  cum 
Braheus  eodem  etiamnum  potiantur  quasi  non  exstincto.  Illud  diligenter 
considerare  jubeo,  omnem  in  via  lactea  lacunam  hiatum  videri,  etsi  nulla 
unquam  ibi  stella  fulserit.  Nam  hoc  ex  Aristotelis  Meteoris  habent  physici 
cognitum , si  locum  obscurum  et  luce  carentem  limbus  lucidus  aut  albus 
undique  circumeat,  videri  foveam  in  medio,  quod  Graeci  chasma  dicunt. 
Itaque  ingenti  cum  applausu  exceptus  est  Braheus,  cum  hunc  hiatum  appli- 
casset  ad  confirmandam  suam  sententiam,  ejus  anni  stellam  ex  materia  viae 
lacteae,  quanta  per  hunc  hiatum  erat  dispersa,  fuisse  coactam;  consumtaque 
et  quasi  exusta  stellae  materia,  relictum  esse  locum  a lacte  vacuum.  Quae 
Braheanae  sententiae  verisimilitudo  sic  certat  cum  Fabriciana,  ut  ei  con- 
vellendae non  aliis  argumentis  opus  sit. 

Quartam  conjecturam  Fabricius  a loco  deducit : inter  fixas  consistere, 
igitur  ut  fixae,  sic  has  quoque  stellas  videri  perennes.  Cur  non  etiam  ad 
luminis  perennitatem  detorsit  argumentum  ? Itaque  si , quod  est  stellis 
maxime  proprium,  lucere,  hoc  quibusdam  de  novo  contingit,  ut  luceant, 
quae  prius  non  luxerant : quid  mirum , si  etiam  inter  fixas  aliquae  esse 
incipiunt,  quae  prius  non  erant,  et  cum  lumine  ipsa  etiam  corpora  peracta 
periodo  deperdant? 

Satis  opinor  patere,  causam  nullam  idoneam  esse,  cur  quis  existimet, 
novas  istas  stellas  prius  exstitisse  quam  viderentur;  et  postquam  exstinctae 
sunt,  reservari  superstites  ad  novam  illuminationem. 


Caput  XXI. 

An  motu  recepta  sit  haec  stella  in  profundum  aetheris , et  an  fixarum 

sphaera  in  infinitum  procurrat  ? 


Sed  est  alia  philosophantium  secta,  eorum  qui  (ut  Aristoteles  de 
Pythagoreorum  sententia,  a Copernico  repetita,  immerito  quidem  pronunciat) 
non  initium  ratiocinationis  ex  sensibus  deducunt  neque  causas  rerum  ad 
experimenta  accommodant : sed  qui  ex  abrupto  et  quasi  quodam  enthusiasmo 
concipiunt  et  depingunt  intra  sui  cerebri  parietes  aliquam  de  mundi  con- 
stitutione opinionem:  eamque  ubi  mordicus  fuerint  amplexi,  jam  porro  ea, 
quae  sub  experientiam  cadunt  quaeque  quotidie  eveniunt  et  apparent,  crinibus 
pertracta  ad  axiomata  sua  accommodant.  Iis  placet,  novum  hoc  sidus  et 
si  qua  alia  fuerunt  hujusmodi  ex  penitissimo  naturae  sinu,  quem  in  infinitam 
altitudinem  exporrigi  affirmant,  paulatim  descendisse,  donec  ratione  optica 
in  tanta  quantitate  apparens  oculos  hominum  in  se  converteret,  indeque 
vestigiis  retro  lectis  rursum  in  illam  infinitam  altitudinem  subductam,  tanto 
quotidie  minorem,  quanto  pervaserat  altius.  Qui  hoc  affirmant,  pars  naturae 
coelorum  consulentes,  lege  circulari  hoc  factum  esse  pronunciant:  ut  ita 
causa  sit,  cur  ex  descensu  nexus  et  quodammodo  prognatus  fuerit  contrarius 
ascensus.  Id  enim  quomodo  fiat  in  rotis  est  obvium.  At  uno  verbo  repel- 
luntur: indulgent  nempe  suo  vitio  clausis  oculis,  ut  verba  sic  sententias 
quoque  ab  intus  proferentes,  nunquam  intro  receptas  sed  ibi  natas.  Etenim 

si  propter  circuli  convexitatem  stella  descensu  peracto  coepit  rursum  ascen- 
dere, manente  eodem  circuli  motu:  ergo  cum  esset  humillima,  debuit  sub 
fixis  transferri  de  loco  in  locum , verbi  gratia  a dextris  circuli  partibus, 
quibus  demittebatur,  ad  sinistras,  quibus  rursum  elevabatur.  (In  schemate  4 
ab  IX  ad  QP,  et  ab  Y loco  apparenti  sub  fixis  ad  K.)  Dictum  vero  est,  non 
duo  minuta,  quod  minimum  aliquid  est,  fuisse  loco  motam;  nec  potuisse 
visum  testari  de  minori  aliquo  spatiolo.  Sed  ajunt,  circulum  illum,  in  quo 
descenderit  stella,  adeo  fuisse  a nobis  remotum,  ut  ejus  diameter  nullam 
haberet  proportionem  ad  visus  humanos.  0 rem  stultam,  stella  ipsa  sua 
diametro  occupavit  aliquot  minuta , igitur  circulus , quo  vectabatur  sidus, 
minor  fuerit  ipso  sidere  : quomodo  igitur  hanc  illi  apparentiam  magnitudinis 
ex  appropinquando  praestare  potuit?  Adde  quod  non,  ut  paulatim  visa  est 
minui,  sic  paulatim  et  incrementa  sumsit,  sed  subito  effulsit  maxima. 

Fuerunt  itaque,  qui  ante  hos  triginta  annos  ista  sobrie  magis  expo- 
nerent: stellam  anni  1572  in  recta  a centro  sursum  in  aetherem  porrecta 
motum  suum  peregisse.  Ii  vero  et  causam  dicant,  cur  subito  per  immane 
illud  spatium  demissa  (quia  subito  effulsit),  inde  non  subito  sed  paulatim 
revolaverit,  et  quae  causa  conversi  cursus?  Naturalifcm  enim  rerum  haec 
proprietas  non  est.  Si  vero  supernaturalem  dicunt  causam  fuisse,  an  non 
aeque  facile  ego  affirmare  possum,  a Deo  creatam  ex  nihilo,  ac  ipsi  dicunt, 
ab  eodem  demissam  ex  alto,  cum  utrumque  ejusdem  potentiae  sit  opus? 
Verum  et  alias  saepe  et  nunc  iterum  abrumpo  disputationem,  quoties  ad 
absolutam  Dei  potentiam  provocant.  Certum  enim,  nihil  nos  ad  rem  dicere 
posse,  quod  quicquam  in  ullam  partem  habeat  momenti,  si  naturae  terminos 
excesserimus.  Hoc  potius  illis  dicamus,  illa  fixarum  infinitate  se  ipsos  ceu 
labyrinthis  inexplicabilibus  induere. 

Adeoque  eripiamus  illis,  si  potest  fieri,  hanc  immensitatem:  tunc  enim 
ascensus  ille  per  se  cadet.  Reducitur  illa  ex  antiquis  gentilium  philoso- 
phorum scholis  hoc  praecipue  argumento,  quod  Aristoteles  ex  motu  finitum 
mundum  demonstraverit,  Copernicus  vero  fixarum  sphaeram  ademto  motu 
infinitam  esse  patiatur.  Itaque  defendit  illam  infelix  ille  Jordanus  Brunus: 
nec  obscure  asseruit  specie  dubitantis  et  Guilielmus  Gilbertus  libro  de  Mag- 
nete, cetera  praeclarissimo,  religiosum  tamen  affectum  eo  demonstravit, 
quod’  existimaret,  non  alia  re  rectius  intelligi  infinitam  Dei  potentiam, 
quam  si  infinitum  mole  conderet  mundum.  Sed  Brunus  ita  infinitum  facit 
mundum,  ut  quot  sunt  stellae  fixae,  tot  mundos,  et  hanc  nostram  regionem 
mobilium  unum  ex  innumerabilibus  mundis  faciat,  nulla  fere  nota  a ceteris 
circumpositis  distinctam:  adeoque  si  quis  in  stella  Canis  esset  (puto  unus 
ex  Cynocephalis  Luciani),  ei  faciem  eandem  mundi  inde  esse  apparituram, 
quae  nobis  hinc  apparet  ex  nostro  mundo  fixas  suspectantibus.  Itaque 
secundum  illos  hoc  novum  sidus  novus  aliquis  mundus  fuerit.  Quae  sola 
cogitatio  nescio  quid  horroris  occulti  prae  se  fert;  dum  errare  sese  quis 
deprehendit  in  hoc  immenso,  cujus  termini,  cujus  medium  ideoque  et  certa 
loca  negantur.  Et  praestiterit  fortasse,  Mosis  auctoritatem  obtendere,  finitas 
nobis  aquas  exhibentis  iisque  supervectum  Spiritum  Domini : tum  die  secundo 
distinctas  aquas  ab  aquis.  Sed  quia  secta  haec  abutitur  auctoritate  Coper- 
nicanae  adeoque  universae  astronomiae,  quod  Copernicus  fixas  immobiles, 
omnis  vero  astronomia  ac  praecipue  Copernicana  incredibiliter  altas  praestet, 
age  petamus  etiam  ab  ipsa  astronomia  remedium:  ut,  cujus  indulgentia 
proritata  isthaec  philosophantium  insania,  ruptis  locis  et  repagulis  sese  in 

hanc  immensitatem  extulit:  ejusdem  etiam  artibus  et  blandientibus  pop- 
pysmis revertatur  intra  mundi  metas  atque  carceres  suos.  Certe  equidem 
vaganti  per  illud  infinitum  bene  non  est. 

Ajo  primum,  ex  astronomia  doceri  posse  certissime,  fixarum  regionem 
deorsum  evidenti  limite  terminatam:  neque  verum  esse  quod  ponunt,  nihil 
differre  aspectu  mundum  hunc  inferiorem  suo  cum  Sole  a qualibet  stellarum 
fixarum,  hoc  est  regionem  a regione  sive  loco. 

Nam  esto  inter  principia,  extendantur  fixae  in  infinitum  foras;  verum 
tamen  est,  in  hoc  intimo  sinu  cavitatem  esse  insignem  distinctamque  ab 
intervallis,  quae  sunt  inter  fixas  stellas  immani  proportionis  dissimilitudine: 
sic  ut  si  cui  hanc  solam  cavitatem  contingeret  inspicere,  ignoranti  etiam 
de  octo  corpusculis,  circa  hujus  spatii  centrum  angustissimo  quidem  inter- 
vallo circumvolantibus,  quae,  qualia  quotve  sint:  tamen  is  ex  sola  hac 
vacuitate  comparata  cum  circumambeunte  sphaerica  regione,  stellis  refer- 
tissima, omnino  esset  conclusurus,  peculiarem  aliquem  locum  hic  esse  adeo- 
que  praecipuum  mundi  sinum.  • Etenim  sumamus,  exempli  causa,  tres  stellas 
secundae  magnitudinis  in  cingulo  Orionis,  quarum  quaelibet  a vicina  distat 
per  81 ',  cum  ipsa  habeat  in  diametro  minuta  minimum  duo.  Itaque  si 
ponantur  in  eadem  superficie  sphaerica,  cujus  nos  sumus  centrum:  oculus 
in  una  illarum  collocatus  videbit  alteram  sub  quantitate  anguli  23/4°  fere; 
quantum  nobis  in  Terra  non  occupaverint  quinque  Soles  ordine  positi  seque 
tangentes  invicem.  Atqui  nondum  sunt  hae  omnium  vicinissimae  invicem 
fixae,  innumerabiles  enim  interspersae  sunt  minores.  Itaque  si  quis  esset 
in  illo  Orionis  cingulo  constitutus,  habens  Solem  nostrum  et  mundi  centrum 
super  suum  verticem:  videret  ille  primo  perpetuum  quoddam  quasi  mare 
ingentium  stellarum  sese  mutuo  contingentium  ad  visum:  inde,  quo  magis 
oculos  elevaret  sursum,  hoc  minores  videret  stellas  hocque  minus  sese  con- 
tingentes, sed  jam  paulatim  magis  atque  magis  sparsas;  circa  ipsum  vero 
suum  verticem  easdem  nobiscuin  videret,  sed  duplo  minores  tantoque  in- 
vicem propiores,  quam  nos  illas  videmus.  Non  ea  penes  nos  coeli  facies, 
qui  stellas  undique  cernimus,  variae  quidem  magnitudinis,  at  et  hoc  undique 
aequaliter  ut  plurimum:  circa  Orionem  quidem  et  Geminos  multas,  magnas 
et  confertas  intuemur:  oculum  Tauri,  Capellam,  capita  Geminorum,  Canes, 
humeros,  cingulum  et  pedem  Orionis.  At  in  opposita  coeli  parte  sunt  aeque 
magnae:  Lyra,  Aquila,  cor  et  frons  Scorpii,  Ophiuchus,  Librae  lances;  et 
anterius  Arcturus,  spica  Virginis;  item  posterius  ultima  Aquarii  et  similes. 

Hoc  ego  thema  cum  olim  quibusdam  proposuissem,  qui  ut  me  exer- 
cerent, infinitatis  causam,  ex  ante  dictis  auctoribus  susceptam,  adversum  me 
propugnabant  acriter:  ii  putabant,  sibi  facile  esse,  concessa  infinitate  tam 
longe  binas  fixas  ab  invicem  separare,  quas  nos  in  Terra  proximas  aesti- 
mamus, quam  longe  nos  a fixis  abesse  certi  sumus.  At  hoc  impossibile 
est.  Esto  enim  ut  binas  fixas  aequaliter  a centro  mobilis  mundi  distantes 
pro  lubitu  possis  attollere:  fiet  sane,  quod  dicunt,  ut  illae  ab  invicem  tam 
longe  digrediantur,  quam  longe  jam  ab  utraque  abest  centrum  mobilium. 
At  meminerint,  si  fixas  attollunt,  augeri  una  hoc  vacuum,  quod  est  in  medio 
et  circulari  fixarum  complexu.  Ipsi  vero  incogitanter  ponebant,  manere 
nobis  hoc  vacuum  fixis  ascendentibus.  Quid  si  vero,  inquiunt,  ex  assumtis 
binis  stellis  cinguli  Orionis,  altera  quidem  manente  in  ea  sphaera,  qua  in- 
feriorem stellam  non  admittit  doctrina  parallaxeon,  reliqua  dicatur  infinitis 
intervallis  altior?  Numquid  hoc  pacto  efficiemus,  ut  aeque  parvae  appareant 

altera  ex  altera  conspecta  atque  penes  nos  jam  utraque  apparet?  utque 
inveniantur  intervalla  inter  utramque  stellis  vacua,  aequalia  his  intervallis 
inter  nos  et  utramque? 

Fortassis,  inquam,  res  hoc  pacto  adjuvari  posset,  si  duae  solae  aut 
paucae  stellae  essent,  si  non  in  orbem  circumjectae  et  disseminatae.  Equi- 
dem aut  alternis  hujusmodi  stellas  attolles  et  relinques,  aut  universas.  Si 
alternis,  non  est  sublata  quaestio,  etsi  parumper  imminuta.  Quae  enim  pro- 
pinquae manserunt,  de  iis  manet  etiamnum  eadem  affirmatio : propiores  in- 
vicem esse  binas  comparatione  instituta  distantiarum  ad  diametros  adque 
distantiam  earum  a Sole.  Quae  vero  sunt  altius  sublatae  , distabunt  quidem 
longius,  sed  in  magna  nihilominus  proportione  erunt.  Atque  hoc  ego  qui- 
dem citra  causae  detrimentum  facile  concesserim : affixa  omnia  eadem  esse 
magnitudine;  quorum  quae  magna  nobis  apparent,  propinqua  sint  nobis,  quae 
parva,  tanto  remotiora:  „Non  quod  clara  minus,  sed  quod  magis  alta  recedant" : 

ut  canit  Manilius. 

Concesserim  inquam,  non  affirmaverim.  Nam  aeque  facile  credi  possunt, 
ut  claritate,  ut  coloribus,  sic  etiam  magnitudine  re  vera  differre.  Ac  forte 
utrumque  verum  est,  ad  exemplum  planetarum,  quorum  alii  aliis  re  vera 
majores,  alii  etiam  apparent  majores,  etsi  per  sese  minores,  quia  scilicet 
nobis  sunt  propiores. 

Sed  pergamus  ad  alterum  membrum,  dicentes,  quid  obtineatur,  si  omnes 
ad  unum  stellae  ab  invicem  suo  quaelibet  diastemate  divellantur:  sic  ut 
quae  nobis  proxima  retineat  hanc  propinquitatem,  quam  modo  astronomia 
metam  figit  universis,  nullam  propius  admittens,  ab  ea  reliquae  omnes  attol- 
lantur, quaelibet  vicina  tanto  altius  quanta  est  humillimae  a nobis  distantia. 
Nihil  ne  sic  quidem  efficitur.  Nunquam  res  eo  redigitur,  ut  similia  iis,  quae 
nobis  apparent,  appareant  etiam  his,  qui  in  illis  stellis  verbi  causa  observare 
finguntur:  ex  quo  colligitur,  hunc  locum,  in  quo  nos  sumus,  semper  peculiare 
quid  omnibusque  per  totam  infinitatem  illam  incommunicabile  obtinere.  Nam 
si  sic  res  habeat,  uti  dictum,  certe,  ut  quaelibet  duplo,  triplo,  centuplo 
altior,  ita  duplo,  triplo,  centuplo  erit  et  major.  Quippe  quantumcunque 
dicas  elevatam,  nunquam  efficies,  ut  non  videatur  habere  a nobis  duum  minu- 
torum diametrum.  Semper  igitur  diameter  distantiae  a nobis  erit  pars  bis 
millesima  aut  millesima  aut  tale  quippiam:  distantiae  vero  duarum  fixarum 
a se  mutuo  (utpote  multis  partibus  minoris,  quam  est  earum  a nobis  distantia) 
erit  ista  diameter  pars  multo  major.  Etsi  igitur  ex  una  stella  nobis  proxima 
eadem  pene  facies  coeli  apparebit,  quae  penes  nos:  at  ex  ceteris,  quo  quae- 
libet est  remotior,  hoc  magis  ex  ea  variabitur  aspectus  mundi.  Manentibus 
quippe  intervallis  binarum  stellarum  (quae  nobis  videntur  vicinissimae),  auge- 
bitur proportio  aspectus.  Itaque  quo  magis  quis  stellas  in  infinitam  subvehit 
altitudinem,  hoc  monstrosiores  illic  fingit  moles,  quales  ex  hoc  nostro  mundi 
loco  non  cernuntur.  Sic  etiam  dicendum  de  spatio,  quod  hujusmodi  pere- 
grinator aliquis  semper  una  auget,  quoties  stellas  ex  uno  ordine  omnes  poste- 
riorem quamque  altius  evehit.  Diceres  illum  aediculam  limaci  exstruere,  quo 
magis  extrorsum  continuatur  hoc  magis  hiantem.  Deorsum  enim  stellam  a 
stella  distrahere  non  potest,  quod  non  fert  doctrina  parallaxium,  quae  certam 
appropinquationis  metam  fixit:  in  latus  non  potest  illas  distrahere,  quia  jam 
possident  sua  dimensa  loca  visu  indice:  relinquitur  igitur  ut  sursum  distrahat 
stellas,  atque  sic  una  auget  hoc  nobis  circumjectum  spatium,  in  quo  stellas 

plane  nullas  invenit  praeterquam  hos  octo  globulos  in  ipsissimo  et  penitissimo 
vacuitatis  hujus  centro. 

Ex  dictis  patet,  quantumcunque  quis  mundum  assumat,  eam  tamen  esse 
rationem  dispositionis  fixarum  visu  nostro  indice,  ut  hic  noster  locus  inter 
fixas  illas  peculiare  quid  obtineat  evidentique  nota  (quae  est  a stellis  fixis 
ampla  vacuitas)  sit  a loco,  per  quem  illae  disseminatae  sunt,  distinctus. 

Est  igitur  certum,  introrsum  versus  Solem  et  planetas  finitum  esse 
mundum  et  quodammodo  excavatum.  Quod  reliquum  est,  metaphysica 
superstruat.  Nam  si  talis  est  locus  in  infinito  aliquo,  quod  terunt,  coipore, 
medius  igitur  erit  totius  corporis , et  quae  circumstant  fixae  non  habebunt 
eandem  rationem,  sic  ut  passim  tales  sint  mundi,  qualis  est  hic  noster, 
sed  circumdabunt  illae  hunc  locum  in  forma  sphaerica,  in  sese  coeuntes: 
maxime  et  manifestissime  via  lactea  inter  ipsas  consita,  quae  non  interi  upto 
circulo  medium  fixarum  orbem  permeat,  medio  nos  complexu  tenens.  Itaque 
et  haec  et  fixae  rationem  extremitatis  habent.  Terminant  enim  hoc  nosti  um 
spatium  et  in  ejus  exortu  vicissim  terminantur.  An  igitur  credibile  sit, 
illas  hinc  terminatas  inde  procurrere  in  infinitum?  Quomodo  autem  in  infi- 
nito medium  inveniatur,  quod  est  in  infinito  ubique?  Quodcunque  enim  in- 
finiti punctum  susceptum  ab  extremis,  quae  infinite  distant,  aequaliter,  hoc 
est  infinite  abest.  Unde  efficietur,  ut  idem  et  sit  medium  et  non  sit  medium, 
et  multa  alia  contradictoria,  quae  rectissime  quis  evitaverit,  si,  ut  intus  tei- 
minatum  invenit  coelum  fixarum,  sic  foris  etiam  terminet. 

Cape  vero  et  hoc  argumentum  ab  aspectu  ductum.  Si  est  infinita 
sphaerae  fixarum  altitudo,  id  est  si  fixae  aliquae  sunt  infinite  altae,  erunt 
ipsae  in  se  ipsis  infinita  etiam  mole  corporum.  Finge  namque  stellam  ali- 
quam, quae  videtur  certo  sub  angulo,  puta  4',  hujusmodi  corporis  ampli- 
tudo semper  est  millesima  distantiae,  quod  certissimum  est  ex  geometria. 
Ergo  si  distantia  est  infinita,  diameter  igitur  stellae  est  infiniti  pais  mille- 
sima. At  omnes  infiniti  partes  aliquotae  infinitae  et  ipsae  sunt  necessaiio. 
Stella  igitur  hujusmodi  erit  infinita.  At  simul  et  finita,  quia  figurata,  et 
omnis  figura  finibus  quibusdam  est  circumscripta,  hoc  est  finita  vel  finiens. 
Figuram  autem  ei  dedimus,  dum  visibilem  posuimus  certo  angulo.  At  quid  si 
inquias,  minor  sit  quam  ut  videri  possit?  Inquam,  res  eodem  redit.  Paitem 
enim  aliquotam  circumferentiae  occupet  necesse  est  per  se  traductae.  At 
circumferentia,  cujus  est  infinita  diametros,  infinita  et  ipsa  est.  Ita  con- 
sequitur, nullam  stellam,  seu  videatur  seu  ob  exilitatem  evanescat,  a nobis 
infinito  intervallo  abesse. 

Esto,  ut  locum  sine  stellis  in  infinitum  extendas,  certe  ubicunque  in 
eo  stellam  posueris,  eousque  et  finitum  est  intervallum,  et  per  stellam  finita 
circumferentia:  ut  oppositum  dicat  in  adjecto,  qui  fixarum  sphaeram  infi- 
nitam dicit.  Sane  ne  cogitatione  quidem  comprehendi  potest  infinitum  cor- 
pus. Nam  conceptus  mentis  de  infinito  aut  sunt  de  vocis  infiniti  significa- 
tione, aut  de  eo,  quod  mensuram  omnem  cogitatam  numeri,  tactus  visusve 
excedit:  quod  non  statim  et  actu  infinitum  est,  quia  infinita  mensura  cogi- 
tatur nunquam. 

Caput  XXII. 

Materiam  Novi  Sideris  fuisse  coelestem , et  de  ortu  ejus. 

Rejecta  igitur  eorum  sententia,  qui  perennem  faciebant  sideris  materiam 
et  corpus,  sequitur  ut  etiam  contrariam  expendam.  Itaque  si  de  novo  exstitit 
vel  materia  hujus  flammae,  vel  corpus  hujus  stellae,  aut  oportet  creatum 
esse  divinitus  aut  aliqua  naturae  vi  prognatum.  Priusquam  autem  ad  crea- 
tionem, hoc  est  ad  finem  omnis  disputationis  veniamus,  tentanda  omnia 
existimo.  Quod  equidem  tanto  facio  lubentius,  quod  videam,  intra  annos 
30  hanc  jam  quartam  aut  certe  tertiam  esse  novam  stellam : quodque  Pli- 
nius etiam  inter  nova  sidera,  quae  comata  sunt  ut  plurimum,  unum  etiam 
genus  faciat  immobilium:  unde  conjicias,  et  olim  fixarum  regionem  hujus- 
/modi  sidera  protulisse.  Nec  nullae  suspiciones  ex  historiis  superioris  aevi. 
Vide  Progymnasm:  Tychonis. -'u)  Quodsi  genita  naturae  vi,  quaeritur  et 
de  certo  efficiente  seu  progenitore,  et  de  materia.  Ut  vero  de  materia 
prius  agam  et  pertractam  hactenus  disputationem  finiam:  supra  dixi,  mate- 
riam ex  Terra  non  fuisse.  Ex  coelo  igitur  fuit  desumta  materia;  siquidem 
aliquo  pacto  stellae  generatio  (etsi  monstrosa,  ut  anguillae  genitura  in  alvo 
humano)  potest  naturae  viribus  transcribi.  Nam  citra  materiam  natura 
nihil  procreat.  Et  quidem,  si  cometae  in  coelo  sunt,  si,  quod  exemplis 
demonstrari  potest,  ex  profundissimo  aethere  Tellurem  versus  feruntur  et 
aliquando  proxime  hanc  motu  recto  praetereunt,  si  novae  inter  ipsas  fixas 
oriuntur  stellae:  quid  prohibet  affirmare,  illas  ex  aetheria  constare  essentia? 

Hic  jam  supra  mentio  facta  est  pulcherrimae  sententiae,  quam  Braheus 
dixit:  stellas  hujusmodi  procreari  ex  via  lactea.  Et  visus  est  confirmare 
rem  sensu  oculorum,  ostensa  lacuna  eo  loco,  quo  sidus  anni  1572.  effulsit; 
quasi  portio  illa  materiae  in  corpus  sideris  coacta  fuerit,  quae  postmodum 
fortasse  conflagraverit  aut  dissipata  fuerit.  Cui  experimento  accedit  et 
nostra  haec  nova  stella,  cujus  exortus  rursum  in  confinium  viae  lacteae 
cecidit.  Quae  vero  anno  1600.  in  Cygno  effulsit  (qua  de  in  appendice), 
plane  in  ipso  pleno  lacte  fulget  etiamnum.  Et  possis  huc  trahere  tradi- 
tionem Aristotelis  et  Plinii,  qui  cometas  ut  plurimum  ajunt  sub  lactea  existere; 
si  certum  esset,  loqui  illos  etiam  de  fixis  novis.  Ut  vero  fidem  faciam 
nostrae  Novae  de  vicinia  viae  lacteae,  age  ex  Ptolemaeo  excerpamus  de- 
scriptionem ejus  loci  plane  curiosissimam,  et  ut  ipse  Ptolemaeus  ait,  tisqif.q- 
yorary  7tagcctr]QT]aei  factam.  Quod  quidem  tanto  magis  necessarium,  quia 
locus  ille  in  nostro  climate  horizonti  adeo  vicinus  est,  ut  candorem  viae 
lacteae  ob  vapores  non  facile  discernas  visu. 

Via  lactea,  inquit,  apparet  aliquatenus  duplex,  initio  facto  a Thuribulo 
usque  ad  Gallinam.  Et  pars  hujus  zonae  praecedens  nequaquam  connexa  est 
alteri.  Defectus  enim  facit  juxta  commissuras,  quae  sunt  apud  Thuribulum  et 
Gallinam  (seu  Cygnum).  Postea  partem  sequentem,  quae  hodie  apud  puncti 
tropici  confinia  zodiacum  transit,  traducit  a Thuribulo  per  sidus  Scorpii, 
per  Antinoum,  Aquilam  et  Sagittam  ad  Gallinam.  Et  descripto  toto  zonae 
ambitu  subnectit : Zona  vero , qua  de  prius , interruptione  ut  dixi  facta  apud 
comprehensam  stellam  in  Thuribulo  indeque  capto  initio,  tres  quidem  nodos  a cor- 
pore Scorpionis  intercipit : trium  vero  in  corpore  Scorpii  eam  quae  sequitur  excludit, 
margine  occidentali  distans  ab  ea  gradum  unum.  Quae  vero  est  in  quarto  nodo 
Scorpii,  purum  obtinet  aerem  medium  inter  utramque  zonam,  quam  proxime  aequis 

ab  utraque  spatiis  distans,  puta  paulo  plus  uno  gradu.  Post  haec  autem  haec 
praecedens  zona  flexu  quodam  in  orientem  excurrit,  in  formam  segmenti  circularis 
et  latus  praecedens  lactis  terminat  stella , quae  est  in  dextro  genu  Ophiuchi, 
sequens  vero  ea,  quae  est  in  eodem  poplite.  Stella  vero  praecedens  ex  iis,  quae 
sunt  in  extremo  ejusdem  pedis,  tangit  idem  latus.  Rursum  procedendo  marginem 
occidentalem  determinat  stella,  quae  sub  dextro  cubito.  Orientalem  vero  stella 
praecedens  ex  iis,  quae  in  extremo  manus  dextrae  &c.  Ex  quibus  apparet,  ten- 
dere hoc  resegmentum  viae  lacteae  inter  duas  quasi  lineas , quarum  altera 
a dextro  genu  ad  dextrum  cubitum , reliqua  a dextro  pede  ad  dextram 
manum  ducitur.  Aut  igitur  in  ipsam  lacteae  latitudinem  incidit  locus  novi 
sideris,  aut  marginem  ejus  sinistrum  et  orientalem  proxime  attingit,  vergens 
versus  alteram  lactis  portionem ; sic  ut  in  illo  angusto  limite  sit  compre- 
hensus, qui  inter  utrumque  arcum  limitis  lactei  eo  loco  distinguit  ceu  insula 
inter  duos  fluvii  alveos.  Itaque  consentaneum,  materiam  novae  esse  ex 
via  lactea.  Idque  etiam  naturalis  contemplatio  confirmat.  Nam  si  essentia 
viae  lacteae  pars  est  densior  aetheris  (materiam  enim  aliquam  tantis  corus- 
cationibus subesse  necesse  est)  nemini  non  verisimile  erit,  aptissimam  esse 
illam  materiam  novis  phaenomenis. 

Haec  utcunque  verisimilia,  labefactantur  tamen  objectionibus  duabus. 
Prima,  quod  David  Fabricius,  quem  in  observationibus  supra  quoque  fide 
dignum  celebravi,  animadvertit  anno  1596,  3/13.  Augusti  (circa  quem  diem 
cometa  illius  anni  ultimo  visus  est  a Maestlino,  jam  propemodum  statio- 
narius effectus,  in  4°  up)  matutino  tempore  novam  stellam  tertiae  magni- 
tudinis, invenit  in  25°  45'  Y,  cum  latitudine  aust.  15°  54',  quae  post 
Octobrem  ejusdem  anni  disparuit  (v.  s.  p.  597).  Ille  vero  locus  a via  lactea 
abfuit  longissime.  Altera,  quod  si  naturalis  est  novorum  siderum  exortus 
(qualem  quidem  facit,  qui  ei  materiam  quaerit  ex  via  lactea),  credibile  est, 
quod  et  supra  dictum,  non  adeo  infrequentes  esse.  Quare  post  hos  1400 
annos,  qui  ab  eo  tempore  fuere,  cum  Ptolemaeus  descripsit  viam  lacteam, 
videtur  ei  notabile  quippiam  decedere  debuisse,  tot  sideribus  incensis  exque 
ea  concinnatis.  Aut  si  nondum  quidem  tantus  eorum  cumulus  fuit,  olim 
tamen  videtur  coelum  totum  hoc  lactis,  quod  habet,  perditurum:  quod  non 
aequis  in  philosophia  judiciis  excipitur. 

Itaque  potius  in  eo  sum,  ut  credam,  Coelum  undiquaque  aptum  ad 
materiam  hisce  sideribus  praebendam. 


Caput  XXIII. 

Coeli  materiam  esse  alterabilem. 

Nec  sum  ignarus,  quam  haec  opinio  sit  inimica  philosophiae  Aristo- 
telicae.  Verum  ut  dicam  quod  res  est:  sectae  magis  quam  principi  est 
adversa.  Da  mihi  redivivum  Aristotelem,  ita  mihi  succedat  labor  astrono- 
micus,  ut  ego  ipsi  persuadere  speraverim.  Ita  fieri  solet,  gypso,  dum  recens 
est  fusa,  quidlibet  impresseris;  eadem  ubi  induruit  omnem  typum  respuit. 
Sic  sententiae,  dum  ex  ore  fluunt  philosophorum,  facillime  corrigi  possunt: 
ubi  receptae  fuerint  a discipulis,  quovis  lapide  magis  indurescunt,  nec  ullis 

rationibus  facile  revelluntur.  Quare  sic  sensit  Aristoteles  coelum  inaltera- 
bile?  Quia  (inquit)  a tot  seculis  nihil  est  animadversum.  Ergo  si  quis 
Aristotelem  doceat,  succedentibus  seculis  compluscula  nova  in  coelo  animad- 
versa, libentissime  decedet  de  sententia.  At  hodie  discipuli  Aristotelis  non 
ad  rationem,  sed  ad  nudam  sententiam  respicientes,  ex  dogmate  philosophi, 
quod  is  ab  experientia  petebat,  audent  obloqui  experientiae  contraque  eam 
excipere  variis  diverticulis  quaesitis.  Sed  re  perpensa  diligentius,  Aristoteles 
inductione  usus  esse  videtur.  De  motibus  stellarum  constat,  leges  ab  ultima 
memoria  hominum  mansisse  easdem:  et  iidem  hodie  circumeunt  planetae, 
qui  olim  fuerunt,  eaedemque  fixarum  constellationes:  nec  de  ipso  intermedio 
(quod  oculis  non  est  obvium,  quia  pellucidum)  diversum  demonstrari  potest. 
Ergo  omnia  in  coelo  sunt  perpetua,  ipsa  etiam  orbium  materia.  Haec  in- 
ductio fallit.  Leges  motuum  easdem  hodieque  deprehendimus,  quae  est  una 
sola  et  decumana  astronomorum  hypothesis.  At  de  medio  seu  de  Mosis 
raquia,  de  tentoriis  coeli  diversum  non  obscure  nostra  nos  docet  aetas. 
Et  docuisset  eadem  prior  aetas,  si  majoribus  nostris  in  mentem  venisset  ad 
haec  attendere.  Proponam  vero  aliquot  hic  documenta,  ex  quibus  id  quod 
contendo  quodammodo  perspici  possit : ut  novae  fixae,  quas  ex  materia  coe- 
lesti alterabili  gigno,  exemplis  aliis  alteratae  materiae  coelestis  confirmentur. 

I.  Primum  perfero  tibi  ex  Opticis  meis  fol.  292  exemplum  illud  cali- 
ginis prodigiosae  anni  1547,  de  qua  referunt  Gemma  pater  et  filius,  Solem 
per  tres  dies  ceu  sanguine  perfusum  comparuisse,  ut  etiam  stellae  plerae- 
que  in  meridie  conspicerentur.  Id  factum  non  tantum  in  Belgio,  sed  passim 
per  totam  Galliam,  Germaniam,  Britanniam,  referente  Scaligero  de  Emen- 
datione Temporum  lib.  V.  et  ante  illum  Buntingo.  Historiae  vero  multa 
exhibent  exempla  interque  cetera  celebratissimum  illud,  anno  caedis  Caesaris 
pene  toto,  itemque  et  anno  quo  Augustus  decessit.  Sed  demonstrationem 
exstruamus  super  nostrum  exemplum.  Si  causa  obscurati  Solis  in  aere  fuit, 
ergo  cum  Sol  ab  ortu  in  occasum  utpote  toto  triduo  aut  ut  Scaliger  vult 
quatriduo  pallorem  hunc  retinuerit:  oportet  igitur  totum  aerem  ab  ortu  in 
occasum  fuisse  obscurum.  Si  hoc,  quomodo  igitur  stellae  per  aerem  visae, 
per  quem  Sol  videri  vix  potuit?  Nam  non  est  ut  dicas,  aere  dilutum  fuisse 
Solis  lumen,  sic  ut  ademto  splendore  lumina  stellarum  etiam  sese  oculis 
insinuare  potuerint.  Quando  enim  aer  noster  adeo  incrassescit,  ut.  lumen 
Solis  per  eum  hebes  et  pallidum  transeat,  tunc  quidem  eadem  opera  immen- 
sum solet  clarescere  radiis  Solis  in  sese  receptis,  instar  nubium,  et  quaqua- 
versum  repercussis.  Itaque  aer  undique  suam  claritatem  oculis  ingerens 
eosque  totos  occupans  non  relinquit  locum  longe  debilioribus  stellarum  lumi- 
nibus. Quapropter  certissimum  est,  qua  parte  stellarum  lumina  videntur, 
ejus  loci  aerem  minus  illustrari  a Sole,  proinde  tenuem  esse  nec  aptum  ad 
hebetandum  Solis  lumen  diurno  motu  ad  eum  locum  devoluti : itaque  causam 
aliquam  aliam  praeter  aerem  esse  debere,  quae  Solis  lumen  tantopere  hebetet, 
priusquam  illud  ad  aerem  nostrum  perveniat,  quaeque  Solem  in  diurno  cir- 
cumvolutione comitetur.  Sed  dicent  fortasse,  causam  aliquam  sublimem 
quidem,  at  proxime  sub  Luna  fuisse:  nec  hinc  aliquid  sequi  in  materiam 
coeli?  Primum  in  Opticis  est  demonstratum,  aerem  nostrum  humilem  esse 
admodum  (quod  partim  et  Aristoteles  fatetur),  quod  ei  succedit,  jam  esse 
aetherem.  Hoc  tanto  minus  repudiabit  is,  qui  memoria  tenuerit,  a Braheo 
demonstratum  esse,  quod  coelum  nullis  constet  solidis  orbibus.  Aether  igi- 
tur est  etiam  sub  Luna  proxime : quo  loco  si  haesit  materia  caliginis,  haesit 

igitur  in  aethere.  Deinde  quo  loco  existimas  fuisse  materiam  illam,  quae 
Solem  quatriduo  integro  in  pallore  detinuit,  stellas  vero  occultavit  minime? 
Nam  si  fuit  proxime  sub  Luna,  consentaneum  fiet,  cum  orbe  Lunae  etiam 
circumire  debuisse,  raptam  pernicitate  motus,  ut  Aristoteles  vult  ignis  ele- 
mentum rapi.  At  quia  Sol  quatriduo  integro  latuit,  per  quod  tempus  Luna 
a Sole  50°  fuit  emensa,  non  igitur  haec  materia  prope  Lunam,  sed  omnino 
supra  hanc  constitit  in  ipso  sinu  aetheris  ab  omnibus  concessi.  Nisi  forte 
dicere  placeat,  50°  longam  primo  texisse  Solem  extremitate  dextra,  ultimo 
sinistra:  quo  pacto  stellas  etiam  tegere  debuit,  quaecunque  intra  50°  pro- 
pinquitatem Solem  circumstabant.  Atqui  legimus,  visas  esse  stellas  in 
meridie:  quare  stellae  prope  Solem  non  fuere  tectae.  Materia  igitur,  quae 
Solem  obduxit,  tam  lata  non  fuit,  et  cum  Solis  loco  adhaeserit  per  qua- 
triduum, unde  Lunae  orbis  interim  per  50°  discessit,  itaque  prope  Lunam 
haec  materia  stare  non  potuit.  In  profundo  igitur  aethere  proxime  Solem, 
inter  hunc  et  Tellurem  quaerenda;  imo  ex  eo  nobis  oblata  pro  argumento 
mutabilis  materiae  aethereae,  quae  stellis  liquida  circumfunditur,  est  am- 
plectenda. 

II.  Secundum  argumentum  generationis  aethereae  sunto  cometae,  quos 
constat  certissima  parallaxium  doctrina  per  ipsum  aetheris  campum  traji- 
cere, subitoque  ingentes  paulatim  languescere,  donec  denique  dissipata 
materia  rursum  exstinguuntur.  Vide  Progynm.  Tychonis  tom.  II.  et  in  Opti- 
cis meis  appendicem  capitis  X. 

III.  Multo  vero  efficacius  argumentum  exhibent  eorum  comae,  unde 
cometae,  aut  barbae,  unde  pogoniae  dicuntur.  Constat  enim  certissima 
optica  ratione,  has  seu  comas  seu  barbas  seu  caudas  nihil  aliud  esse,  quam 
radios  Solis  in  corpore  cometarum  tinctos  aliquo  veluti  colore,  et  refrac- 
tionem ibi  passos  in  partem  a Sole  aversam  projectos.  Docet  vero  eadem 
disciplina,  non  repraesentari  radium  Solis  nisi  ab  aliqua  densa  materia,  in 
quam  illi  prius  incidant.  Solis  quippe  lumen  nuspiam  in  aere  cernitur, 
quando  is  pellucidus  et  tenuis:  cernitur  vero  in  nube,  quia  haec  opaca  et 
densa:  cernitur  et  in  aere,  sed  incrassato,  nubilo  minusque  pellucido.  Cum 
igitur  cometarum  caudae  sint  nihil  aliud  nisi  lumen  Solis,  necessarium 
evadit,  ut  quam  late  sese  cauda  cometae  exporrigit,  tam  late  sparsum  sit 
aliquid  crassioris  materiae,  quam  est  aether  purus;  idoneum  nempe  reci- 
piendo illi  Solis  lumini,  per  refactionem  quodammodo  condensato  et  in  an- 
gustum coacto. 

Nulla  quidem  regio  mundi  est,  in  qua  hujusmodi  novae  luces  non 
existere  videantur;  paulo  supra  nostrum  aerem  trajectiones,  quanto  humi- 
liores tanto  celeriores,  crebriores,  minores  et  momentaneae  (chasmata  enim 
in  hunc  censum  trahenda  non  videntur,  utpote  Telluris  soboles  et  in  fulmen 
concessura,  si  supra  se  molem  aquarum,  cui  occurrerent,  haberent:  nam 
fere  siccitatis  sunt  comites),  paulo  versus  Lunam  altius,  globi  igniti,  dra- 
cones volantes,  jam  durabiliores  et  tardiores:  inde  cometae,  alius  alio  cele- 
rior et  diuturnior,  prout  vel  infra  vel  longe  supra  Lunam  sunt;  atque  hi 
jam  universis  cernuntur  gentibus,  pauci  singulis.  Nec  impediri  possum  quin 
credam  Regiomontani  cometam  anno  1475.  ipsam  Lunae  sphaeram  recto 
motu  trajecisse  proximeque  Terram  venisse  medio  apparitionis  tempore, 
cum  uno  die  4 signa  longitudinis  et  in  circulo  magno  40°  confecerit,  cauda 
incredibilis  longitudinis  50u:  cum  ante  et  post  et  cauda  et  motus  fuerint 
admodum  exiles.32)  In  altissimo  denique  aethere  stellae  inter  fixas  ipsae 

quoque  fixae,  pro  natura  loci,  qui  inaestimabili  intervallo  a regione  mobilium 
distat,  rarissimae  etiam  et  maxime  diuturnae,  cum  sint  et  maximae. 

IV.  Addo  et  quartum  argumentum  ab  eclipsi  Solis,  quam  Octobri 
mense  vidimus.  Neapoli  totus  quidem  Sol  tectus  apparuit,  sed  eundem 
plane  ad  modum,  quemadmodum  Plutarclius  ante  annos  1500  et  ipse  vidit 
aliquam;  cujus  verba  ex  fol.  318  meorum  Opticorum  haec  sunt:  Elucet 
quidam  splendor  circa  orbitam,  non  sinens  altam  nimiamque  fieri  umbram.  Nea- 
politana vero  relatio  superioris  anni  sic  habet : accurate  tectum  fuisse  totum 
Solem,  quod  quidem  non  diu  duraverit;  in  medio,  ubi  Luna,  fuisse  speciem 
quasi  nigrae  nubis,  circumcirca  rubentem  et  flammeum  splendorem,  aequalis 
undique  latitudinis,  qui  bonam  coeli  partem  occupaverit.  E regione  Solis 
versus  septentrionem  coelum  obscurum  plane,  ut  cum  profunda  nox  est; 
stellas  tamen  non  visas.  Ut  autem  nihil  dubites  de  fide  historiae , ecce 
aliam  ex  Flandria,  ubi  non  totus  quidem  Sol  tectus;  prominebat  enim 
suprema  pars  circuli  Solaris  lucida  latitudine  unius  digiti  aut  dimidii  (sane 
quia  Antverpiae,  citeriori  loco,  exstabat  digitus);  sed  tamen  globus  Lunae 
visus,  declinans  ad  nigredinem,  fuscus  aut  quasi  fuligine  tectus,  cum 
superior  circumferentia  Lunae  esset  tota  candida  et  quasi  ignea.  Et  ut 
constaret,  visum  esse  locum  disci  Lunae  integre  circumscriptum,  addit  relatio, 
locum  omnem,  in  quem  a Sole  visus  aversus  dirigeretur , visum  esse,  fuli- 
ginosum  circumferentia  ignea.  Non  poterat  igitur  phaenomenon  ipsum 
habere  aliter , cujus  species  in  oculo  talis  erat.  Simile  quippiam  visum 

est  Jessenio  Torgae  in  eclipsi  anni  1598.  Vidit  enim 
splendore  Lunam  plane  cingi.  Vide  pag.  318  Opti- 
corum, ubi  vocem  aeris  late  accipe  pro  aetherea 
etiam  substantia.  33) 

Hic  quaero , quinam  fuerit  ille  splendor  igneus 
circumdans  Lunam,  quae  ad  visum  erat  Sole  major, 
quia  totum  Solem  absconderat?  Imo  quinam  ille 
splendor,  qui  Lunam  ab  inferiore  limbo,  quo  Solem 
haec  ad  unius  digiti  latitudinem  excedebat , nihil- 
ominus amplectebatur?  Splendor  erat  Solis,  inquis. 
Verum;  at  non  hoc  quaeritur,  sed  quaenam  materia, 
quodnam  subjectum,  in  quo  inhaesit  iste  Solis  splen- 
dor? Ipsa  namque  per  se  lux  digressa  a suo  corpore 
cerni  non  potest  nisi  in  subjecto;  quia  nuspiam  con- 
sistit, nuspiam  impingitur  nisi  in  opaco  quodam  sub- 
jecto. Si  dicas,  aerem  fuisse  huic  splendori  pro 
subjecto,  diversorum  locorum  experientiis  diversimode 
refutabere.  In  schemate  sit  <xj3  Sol,  d'£  Luna,  8tj£ 
conus  umbrae : globus  Telluris  et.  Igitur  Neapoli, 
qui  locus  concipiatur  in  e,  totus  Sol  latuit.  At  ubi 
Sol  latet,  is  locus  in  umbra  est  Lunae,  puta  intra 
t,  e:  quare  illa  portio  aeris,  per  quam  species  ignei 
splendoris  Lunam  proxime  circumdans  in  oculos  obser- 
vatoris est  delapsa,  illa  inquam  portio  aeris  erat  in 
umbra  Lunae  intra  vr.  Sol  igitur  aerem  illum , cui 
tribuitur  splendor  iste  ab  opponente,  non  illustravit. 
Dicet  forsan  adversarius,  margines  Lunae  Solisque 
adeo  praecise  invicem  applicatos,  ut  non  bene  discer- 

neretur  an  aliquid  de  Sole  superesset,  cum  re  vera  aliquid  superfuerit  circum- 
circa. Conum  quippe  umbrae  Lunaris  desiisse  praecise  in  ipso  oculo  aut 
paulo  etiam  ante,  ut  si  oculus  observantis  fuisset  in  rj : itaque  statim  ubi 
quis  vestigium  ad  latera  x protulerit,  ex  umbra  Lunae  in  lumen  Solis 
venisse,  atque  hinc  exstitisse  illum  splendorem  circumdantem.  Tale  quippiam 
dici  possit,  sed  inepte  si  bene  perpendas.  Nam  Solem  totum  tectum  non 
vidit  unus  aliquis,  sed  tota  Neapolis  et  procul  dubio  lata  vicinia.  Luna 
quippe  aliquot  scrupulis  fuit  major  Sole,  ut  testatur  Anglicana  obsei vatio, 
partim  et  mea;  consentientes  cum  problematis,  meorum  Opticoium.  Itaque 
finge  luminaria  plane  in  vertice  fuisse,  quo  loco  digredientibus  uno  giadu 
a loco  pristino,  ut  ostendit  mea  parallactica,  Luna  mutat  locum  pei  minutum 
unum.  Itaque  si  duobus  minutis  excessisset  Luna  Solem : duoium  giaduum, 
hoc  est  120  milliariuin  Italicorum  lata  futura  fuit  umbra.  Jam  vero  Sol 
50°  amplius  abfuit  a vertice.  Et  ibi  loci,  parallactica  eadem  indice,  3 
progressus  requiritur,  doriec  per  2'  Luna  locum  commutet.  Si  3 Luna 
excessit  Solem,  4°  amplius  lata  fuit  umbra  te,  milliaria  scilicet  Germanica 
60,  Italica  240.  Itaque  si  umbra  Neapoli  apud  e incepit,  finis  alter  umbrae 
in  mediam  Siciliam,  quae  sit  jam  apud  t,  penetraverit.  Quare  locus  ille, 
materia  illa,  in  qua  inhaesit  hic  splendor  Solis  Lunam  undique  proxime 
circumdans,  nequaquam  fuit  humilis,  nequaquam  ad  unius  milliaiis  Genna- 
nici  altitudinem,  Terris  in  te  propinquus  : aerem  enim  a meridiano  lateie 
Lunaris  umbrae  stantem,  a r versus  /x,  qui  fuere  Neapoli  apud  e vrdeie 
nequaquam  poterant,  cum  Siciliae  verticibus  et  loco  t immineret  et  humilis 
sit,  uti  jam  dictum.  Quodsi  maxime  tale  quid  repraesentasset  aer  vicinus 
nobis:  repraesentasset  id  non  integri  circuli  forma  circa  Lunam,  sed  ab 
ea  sola  parte  Lunae,  a qua  parte  umbrae  stetisset  observator.  (Sit  vz  com- 
munis sectio  umbrae  cum  aere,  et  partes  in  illustratae  a Sole.  Splendor 
igitur  partium  vX  visus  fuisset  a partibus  Lunae  in  £.)  Aut  vidisset  sane 
splendorem  circularem,  sed  latissimum,  Neapoli  quidem,  nempe  ex  e,  vel 
luminaria  proxime  attingentem,  quia  v£@  in  eadem  recta  sunt  ex  e educta, 
vel  etiam  magis  ad  septentrionem  elevatum,  si  locus  ab  e piofundius  in 
umbra  sit : ab  ortus  vero  occasusque  plagis  dilatatum  latissime,  tandemque 
meridionali  parte  sese  longissime  usque  in  t/i  Siciliam  e conspectu  er 
Neapolis  auferentem:  et  hoc  propter  humilitatem  aeris.  Partes  enim  aeris 
splendidae  (i z ex  e longissime  infra  Lunam  censerentur.  Quodsi  materia, 
quae  splendorem  Solis  excepit,  20  semidiametris  Terrae  fuisset  elevata 
supra  Terram,  tertia  parte  distantiae  Lunaris  sibi  vindicata  (etsi  etiam  sic 
jam  in  aethere  sumus) : circulus  hujus  fuliginis  splendore  inclusae  apparuisset 
3°  fere  diametro,  et  in  ejus  complexu  Luna.  Ita  quo  humilior,  hoc  ampliot; 
quo  vero  altior,  hoc  minor,  hoc  vicinior  Lunae  magnitudine.  Gum  igitur 
fuligo  haec  non  majori  apparuerit  diametro  quam  ipsa  Luna,  necesse  est, 
materiam,  qua  splendor  hic  Solis  exceptus,  fuisse  nequaquam  inferiorem 
Luna,  sed  aut  Lunae  in  |o  aut  Soli  ipsi  in  qg  circumfusam;  aut  certe 
utrisque  luminaribus  interfusam  et  sic  in  aetheie. 

Ex  Flandrica  relatione  luculentias  idem  probabitur,  non  fuisse  aerem 
nobis  vicinum,  qui  sese  splendori  Solis  in  ciiculi  foima  subjecit  Lunaeque 
speciem  circumdedit.  Ibi  loci  quippe  Sol  non  totus  occultabatur.  Sit  in 
schemate  v Flandria ; connexis  signis  producta  linea  cadit  in  y.  Adhuc 
igitur  in  v lucebat  quicquid  fuit  inter  yfi.  Connectantur  et  v,  8 puncta  et 
ipsis  v£,  v8  educantur  sociae  vog  , v£g : sitque  8v£  species  atri  disci . cir- 

culus  vero  flammeus  atrum  discum  circumdans  intelligatur  per  £vo,  £v8. 
Igitur  ab  hac  Solis  portione  y/S,  quae  superfuit,  totus  aer,  non  is  tantum, 
qui  circa  Lunam  in  £o,  sed  et  is,  qui  inter  Lunam  et  visum  in  spatio  £cpv, 
illustrabatur  ex  aequo.  Nequaquam  igitur  in  aeris  portione  vX  species  rotunda 
deficiens  splendore  circumfuso  repraesentari  potuit. 

Adde  quod  umbra  Lunae  te , quae  v Flandriam  non  complectebatur 
(pars  quippe  Solis  y(5  ibi  exstabat),  multo  adhuc  longius  procurrerat  meri- 
dionali latere  t versus  Hispaniae  litus  mediterraneum , quod  jam  sub  i 
intelligatur : itaque  circulus  hujusmodi  ater  splendore  circumdatus  plane 
non  comprehendisset  Solem  et  Lunam , sed  ad  meridiem  stetisset  totus : 
visus  vero  parva  sui  parte,  potissima  post  montes  abiisset.  Circulus  enim 
vt,  qui  comprehenditur  umbra  et  proinde  ater  apparet,  amictus  splendore 
circumsistentis  aeris  Xfi  extra  versantis,  hic,  inquam,  circulus,  ut  vides, 
totus  cadit  infra  lineam  v8,  in  qua  imus  Lunae  margo  ex  v cernitur. 

Quapropter  materiam  aliam  multo  sublimiorem  aere  Flandrico  Xv  fuisse 
oportet,  in  qua  species  flammae  discum  Lunae  atrum  cingentis,  a Sole 
impressae,  repraesentabatur:  et  illustrationem  quidem  ejus  adeo  fortem,  ut, 
etsi  hic  quoque  aer  vX  a particula  Solis  y(3  in  Flandria  totus  erat  illustratus, 
ille  tamen  splendor  ex  fd  vel  gn,  hunc  ex  yfi  Sole  vinceret  et  ab  hac  nostra 
aeris  vX  illustratione  non  confusus,  non  oppressus,  distincte  in  v oculos 
observatorum  descenderet. 

‘Rursum  idem  probabitur,  si  locus  uterque,  Neapolis  et  Leodium,  con- 
jungantur. Non  est  verisimile , omnibus  locis  eandem  esse  aeris  nostri 
crassitudinem.  Aristoteles  Ponto  pinguem  et  albescentem  splendore  tribuit 
aerem,  qualem  Athenis  non  vidit.  Et  quae  historia  hoc  non  inculcat?  At 
phaenomenon  hoc,  quod  quis  aeris  crassitiei  tribuere  velit,  idem  fuit  in 
locis  diversissimis.  Quis  enim  coelum  Celticum  cum  Italico  comparaverit? 
Igitur  non  aer  nobis  superfusus,  sed  sublimior  aliqua  planeque  coelestis 
materia  splendorem  hunc  a Sole  exceptum  Lunae  circumjecit. 

Quorsum  haec,  inquis,  aut  quid  hoc  ad  thema,  quo  contendis,  coeli 
materiam  esse  alterabilem?  Quidsi  namque  constans  sit  hic  splendor  coeli 
circa  Solem  aut  Lunam,  quoties  eclipsis  aliqua  Solis  est?  Nempe  hoc 
ipsum  pertinet  ad  integritatem  argumenti,  jam  porro  diversa  planeque  con- 
traria ostendere  exempla,  ut  appareat,  hunc  splendorem  in  eclipsibus,  itaque 
et  hanc  materiae  coelestis  crassitiem  non  esse  perpetuam.  Quanquam  quid 
exemplis  opus,  quae  plurima  ego  in  Opticis  retuli.  Tantum  in  ultimo  ma- 
neamus anni  1560.,  cujus  anni  deliquium  stupendas  induxit  Lusitaniae  tene- 
bras. (vid.  Opt.  p.  315.)  Etsi  igitur  Luna  in  perigaeo  fuit,  ne  tamen  exis- 
times, solis  astronomicis  circumstantiis  auctas  illas  tenebras,  quin  potius 
hoc  statuas,  defectu  materiae  coelestis  splendorem  late  perferentis  potis- 
simam illis  tenebris  factam  accessionem.  Accipe,  quae  nuper  e Treviris 
ad  me  perscripta  sunt  ex  ore  cujusdam  senis  d^iom^o,  opera  viri  litera- 
tissimi  minimeque  vani:  illo  Solis  defectu  anni  1560.  circa  meridiem  Tre- 
viris quoque  tantam  diei  fuisse  obscuritatem , ut  sub  tecto  homines  paulo 
distantes  ab  invicem  se  non  agnoverint  plurimaeque  stellae  apparuerint: 
etsi  defectus  ibi  loci  a totali  multum  abfuerit.  At  superiore  anno  1605. 
praeter  unum  chirurgum  in  Brabantia,  lynceum  opinor,  nullum  audivi,  cui 
stellae  sint  conspectae ; quamvis  et  Luna  prope  perigaeum  et  Neapoli  totus 
Sol  tectus  fuerit.  Quid  hinc  aliud  colligitur  nisi  hoc,  quod  materia  coeli 

Soli  Lunaeve  circumfusa  aliis  temporibus  aliter  habeat , jam  incrassescat, 
mox  iterum  depuretur  et  discutiatur? 

Y.  Neque  tantum  eclipses  hanc  rem  confirmant,  sed  etiam  citra  Solis 
defectum  Luna  nobis  hujus  rei  documentum  praebet.  Anno  1553,  ut  vir 
gravis  ac  literatissimus  ad  me  perscripsit,  visa  est  Hispali  Luna  juxta 
Solem  stans  in  Piscibus  in  ipso  coeli  medio.  34)  Tota  civitas  spectabat  et 
testabatur.  Quando  vero  simile  .novilunium  quis  vidit?  Numquid  veterum 
doctrina  biduum  et  amplius  post  copulam  primo  Lunae  aspectui  vindicat? 
Igitur  haec  quinta  testificatio  est  ejus,  quod  contendimus,  nempe  materiam 
coeli,  cum  aliis  temporibus  sit  alia,  subtilitate  multum  a se  ipsa  differens, 
plus  etiam  quandoque  claritatis  imbibere  quam  aliis  temporibus  : itaque  alias 
magis,  alias  minus  occaecare  oculos  hominum  in  videndis  de  die  stellis. 

Quae  argumenta  ubi  locum  in  academia  repererint,  tum  demum  ego 
obsecrabo,  ut  huic  etiam  Novae  stellae,  quaeque  hanc  anno  1596.  praecessit 
parva  in  Cete,  et  quae  anno  1572.  maxima  in  Cassiopeia,  denique  quae 
anno  1600.  in  Cygno , quae  hodieque  spectatur,  quaecunque  ea  sit  (cujus 
descriptio  sequetur),  ut  his,  inquam,  novis  fixis  sextus  argumentandi  locus 
relinquatur.  In  praesens  autem  quinque  prioribus  probationibus  sufficiat  hoc 
reddidisse  verisimile,  materiam  coeli  esse  alterabilem : proinde  nihil  absurdi 
consequi,  si  quis  dicat,  Novae  stellae  materiam  ex  ipsa  fixarum  sphaera 
coactam,  stellaque  exstincta  in  eandem  vicissim  esse  refusam. 


Caput  XXIV. 

De  efficiente  Novi  Sideris. 

In  re  dubia  non  multum  contendam.  Theologi,  eorum  contrarii,  quos 
supra  refutavimus,  faciles  sunt,  ut  statuant  miraculum  a Deo  ipso  patratum 
creato  novo  sidere.  Nos  supra  siderum  horum  magis  atque  magis  crebres- 
cens frequentia  curiosius  exstimulavit.  Itaque  si  huic  sententiae  acquie- 
vissemus, nihil  erat  opus  de  materia  dicere.  Dei  namque  solius  opus,  ex 
nihilo  creare.  Jam  quia  de  materia  diximus,  eam  coelestem  esse  statuentes, 
addamus  et  de  efficiente  seu  gignente  naturali,  si  qua  reperiri  potest. 
Spero,  me  aequis  auribus  exceptum  iri,  a Brenggero  praesertim  aliisque, 
qui  censuerunt,  non  posse  sidus  hoc  naturae  transscribi,  nisi  et  novam  phy- 
sicen  corporum  coelestium  comminiscamur.  Primus  igitur  ego  sententiam 
dicam : ut  habeant  ceteri  materiam  dicendi  tanto  copiosiorem.  Ac  nescio 
quid  mihi  Yirgilianum  hic  occinat  Pythagoreus  aliquis  : 

Principio  coelum  ac  Terras  camposque  liquentes 
Lucentemque  globum  Lunae,  Titaniaque  astra 
Spiritus  intus  alit;  totamque  infusa  per  artus, 

Mens  agitat  molem  et  magno  se  corpore  miscet. 

Aristoteles  vero  sic:  Proveniunt  ex  Terra  aeque  ac  ex  humore  et  plantae 
et  animalcula,  propterea,  quod  inest  in  Terra  humor,  in  humore  spiritus,  in  toto 
vero  universo  calor  animalis:  quibus  verbis  Scaliger  existimavit  duci  nos 
in  abdita  naturae  mysteria. 

*'  Supra  diximus,  hoc  habere  simile  stellam  nostram  cum  trajectionibus, 
quod  subito  ingens  reluxit,  indeque  paulatim  deminuta  tandem  evanuit.  Si 
similium  similes  sunt  effectus,  cum  hae  nobis  vicinae  trajectiones  ex  materia 
pingui  constent,  quae  seu  igni  seu  lumini  concipiendo  sit  idonea:  omnis 
vero  hujusmodi  pinguedo  sit  excretio,  facta  vel  per  vitalem  globi  Telluris 
facultatem  vel  per  externum  et  adventitium  calorem,  ut  in  incendiis:  igitur 
etiam  ad  novum  hoc  sidus  in  aethere  progignendum  quodam  quasi  fervore 
nobis  opus  esse  videtur,  qui  similis  sit  naturali  facultati.  Etenim  pinguedo 
omnis  et  omne  inflammabile , omne  in  materiam  lucidam  mutabile,  videtur 
opus  esse  cujusdam  architectonicae  naturalis  facultatis,  quae  nativi  caloris 
in  suo  corpore  sit  propagatrix,  eoque  calore  instruatur  ad  alterandam  et 
sibi  assimilandam  eam  materiam,  in  quam  incumbit.  Porro  vel  in  globis 
perennibus  gignitur  hujusmodi  pinguis  halitus,  vel  in  intermedio,  et  ut  Vir- 
gilianam  vocem  ab  elementis  ad  coelos  transferam,  „in  campis  liquentibus. “ 
Si  in  globis  gignitur,  quaestio  porro  nulla  amplius,  quis  genitor  sit.  Satis 
constat  de  Terra,  pollere  illam  intus  hujusmodi  facultate,  quae  aliis  partibus 
alia  gignit  metalla,  quae  calorem  intus  fovet,  quae  marinas  aquas  absorbet, 
digerit,  sublimes  evaporare  facit,  fluviis  et  pluviis  materiam  sufficit;  quae 
mirabiles  figuras  geometricas  fossilibus  indit,  non  alia  re  nisi  quadam 
impressione  occulta , quae  respondet  imaginationi  animalium , subnixa : et 
quae  plura  talia  dixi  in  Opticis.  Qualem  igitur  facultatem  possidet  Tellus 
ista,  globorum  unus,  talibus  consentaneum  est  et  ceteros  globos  esse  prae- 
ditos. Pateret  igitur  et  auctor  et  origo  exspirationis.  Ceterum  quia  cogitur 
haec  materia  tandemque  inflammatur,  non  in  globis  stellarum  sed  „in  campis 
liquentibus : “ utcunque  ponas  naturales  facultates  in  globis,  jam  accedere 
necesse  est  aliquam  etiam  aliam,  quae  „totos  infusa  per  artus“  liquidum 
permeat  aetherem : atque  ut  rursum  exempla  coelestium  sumamus  a terres- 
tribus, quae  id  praestet  in  aethere,  quod  aliqua,  nomine  occultissima,  re  ipsa 
manifestissima  facultas  praestat  in  hoc  nostro  calido  aere.  Haec  nempe 
est  illa,  quae  quoties  invenit  superfluam  aliquam  materiam,  convertit  eam 
in  animalculum  tale,  quod  rerum  naturae  serviat  seu  juvandae  seu  exone- 
randae; sudorem  capitis  in  pediculos,  corporis  (muliebris  praesertim)  in 
pulices,  arborum  in  varia  erucarum  genera,  pro  variis  arborum  generibus, 
pellium  pinguedines  redundantes  et  a sua  forma  desertas  in  tineas,  limi  in 
anguillas,  aquarum  in  ranas,  pisces,  hirudines  et  infinita  semperque  nova 
marinorum  monstrorum  genera;  Terram  in  varias  plantarum  et  arborum 
species : in  summa,  hinc  muscarum,  hinc  apium  examina,  hinc  vespae,  crab- 
rones, scarabei,  hinc  papilionum  ingentes  exercitus.  Philosophi  putredinem 
dicunt,  quae  re  vera  nihil  aliud  est,  quam  materiae,  pereunte  et  quasi 
moriente  forma  veteri,  ad  novam  aliquam  instauratio,  facta  per  hunc  ope- 
rosissimum architectum,  quicunque  tandem  is  sit,  quem  cuilibet  liberum 
esto  inquirere:  mihi  haec  ipsa  facultas  videtur,  quam  prius  dixi  in  ipso 
Telluris  residere  globo ; hoc  tamen  discrimine,  ut  quod»  est  facultas  interna 
Telluris,  aquis  et  aeri  ad  papiliones  et  monstra  aquatica,  hoc  sit  homini 
sua  naturalis  facultas  ad  pediculos  gignendos.  Utriusque  organon  quoddam 
vapor  esse  videtur,  qui  in  corpore  genitus  id  forinsecus  circumdat  exspiratus, 
implens  madore  suo  sinus  corporum  occultiorfes,  ubi  calor  inclusus  durare 
potest.  Hoc  enim  facto  statim  in  eum  egressa  facultas  haec,  corporis 
incola  (utique  prolecta  calore  et  effluvio  sui  vaporis),  ista  mira  machinari 
incipit,  instinctu  divino  per  creationem  accepto  hactenusque  retento  de  sin- 

gulis  membris  ad  finem  ordinandis  admonita.  Hoc  exemplum  quomodo  ad 
ipsum  magnum  mundi  corpus  ejusque  facultatem  architectatricem  sit  trans- 
ferendum , ambigo.  Aut  enim  sedes  ei  nulla , nisi  in  ipso  liquido  inani : 
aut  si  in  globis  stellarum,  sedes  ei  non  una:  aut  si  in  globo  Solis,  sedes 
ei  angustissima,  excursus  immensus,  infinito  similis.  Primum  dicere  malo, 
inesse  in  tota  substantia  aetherea  unam,  qua  planetae  decurrunt,  alteram, 
qua  fixae  stant,  facultatem  similem  naturali  facultati,  quae  est  in  animalibus, 
praefectam  certo  operi,  quod  nobis  est  definiendum,  ut  appareat,  cui  prae- 
cipue bono  facultatem  hanc  in  coelum  introducamus , quae  has  novorum 
siderum  veluti  succisivas  operas  juxta  exerceat.  Cum  igitur  essentiae 
aethereae  proprium  sit  pellucere,  neque  possit  esse  pellucidum,  quod  non 
vel  fluidum  est  vel  ita  ut  initio  fuit,  cum  fluidum  esset,  permanet,  ut  cry- 
stallus , quemadmodum  in  Opticis  dictum : coelum  utique  non  de  eorum 
pellucidorum  est  genere,  quae  duritie  quadam  hunc  effectum  retinent;  quod 
demonstrant  cometae,  qui  quaquaversum  trajiciunt,  nihil  impediti  a solidi- 
tate ulla  orbium.  Adhuc  ergo  coelum  cum  sit  fluidum,  debeat  vero  esse 
et  pellucidum,  consentaneum  est,  facultatem  aliquam  ei  praeesse,  qua  in 
hoc  suo  statu  retinetur  hic  ingens  campus,  idque  fieri  continuatione  cujus- 
dam  levissimi  caloris,  quo  id  coelo  praestetur,  quod  oculi  humoribus  prae- 
statur ab  inhabitante  vita;  ut  calore  vegeti  semper  turgeant,  constetque 
oculo  sua  et  pelluciditas  et  figura.  Huic  igitur  animae  dabimus  hoc  officii, 
ut  vel  ipsa,  dum  purgat  et  depurat  corpus  suum,  proprietate  sua  essentiali 
hujusmodi  vapores  pingues  et  impuros  cogat  et  quasi  detergat,  vel  etiam 
excretos  ex  globis  stellarum  quasi  possessionem  vacuam  occupet;  utrolibet 
vero  modo  ex  materia  inventa  vel  genita;  inter  fixas,  stellam  immobilem, 
inter  planetas,  cometam  mobilem  efficiat;  eo  instinctu,  quo  hanc  terrestrem 
facultatem  inter  animalia  diffusam  animalcula , ut  papiliones  et  similia 
fabricari  diximus. 

Audivi  quosdam  eousque  progressos,  ut  hac  facultate  confisi  sese  faciles 
exhibere  velint,  si  quis  ex  mundo  etiam  mundum  gigni  probare  velit.  Quos 
non  impedit,  quod  vident  corpora  mundi  non  cohaerere:  nam  neque  cry- 
stallinus humor  oculi  tunicis  annexus  est;  excidit  enim  vix  apertis,  nec 
opus  ut  recidatur;  nec  venis  alitur  aut  crescit,  sed  vapore:  3S)  quale  quid 
etiam  de  stellis  in  aura  aetherea  libere  volantibus  profiteri  is  potest,  qui 
mundum  ex  mundo  gignere  vult. 

Yerum  calumnia  veritati  struitur  hoc  additamento.  In  homine  quae 
facultas  gignit  pediculos,  longe  inferior  est,  quam  ut  gignat  hominem.  Et 
in  Terra  facultatem,  qua  de  dixi,  nemo  negabit.  Prodigiosum  tamen  com- 
mentum fuerit,  si  quis,  non  dicam  ad  generationem  alterius  Terrae,  sed 
tantum  ad  nudam  augmentationem  ejus  vires  extenderit.  Censeantur  facul- 
tates ex  operibus  per  sua  corpora,  non  contra  opera  omnium  ex  uno  vel 
altero  facultatis  exemplo.  Ita  hic  quoque  si  praesidet  ista  facultas  retinendae 
pelluciditati  aetheris,  opus  suum  habet,  quo  facultatis  nomen  tueatur,  etsi 
non  generat.  Ne  dicam  quod  corpus  ejus  generandi  careat  organis,  quale 
quid  Aristoteles  contra  stellarum  motum,  qui  fiat  sine  orbibus,  usurpavit. 
Sed  isti  belli  philosophi  laborant,  ut  habeat  Deus  quod  ab  aeterno  agat, 
quem  ad  finem  mundum  ex  mundo  nectunt  per  generationem.  Quibus  illud 
fortasse  non  incommode  respondebitur:  aeternitatem  non  habere  partes, 
itaque  temporis  initium  a tota  peti;  quod  mihi  D.  Augustini  lectio  visa 
est  suggerere. 

Caput  XXV. 

Comparatio  hujus  Novae  Stellae  cum  altera  Nova,  quae  anno  15(2 
effulsit  in  Cassiopeia,  et  cum  cometis. 

Dixi  capite  primo,  quantum  ex  libro  Tychonis  Brahei  colligi  possit: 
sidus  hoc  recens  illi  priori  anni  1572.  luminis  claritate,  scintillatione,  colo- 
ribus, magnitudine,  decremento,  quiete,  fuisse  simillimum. 

Nec  ulla  diversitas  in  duratione,  qua  de  quis  testari  posset.  Incensa 
erat  illa  mense  Octobri  vel  Novembri  anni  1572:  incensa  haec  Octobri 
anni  1604.  Illa  exstincta  post  16  menses,  Martio  scilicet  anni  1574;  nostra 
cum  Octobri  anni  1605.  adhuc  videretur,  postquam  12  menses  jam  durasset, 
sequentibus  quatuor  mensibus  ob  Solis  praesentiam  videri  non  potuit; 
Februario  et  Martio  anni  1606.  disparuerat.  Fuerunt  et  situ  simillimae 
duplici  nomine:  utraque  scilicet  in  via  lactea,  utraque  in  summo  aethere 
inter  reliquas  fixas.  Roeslinus  vero  (Judicium  oder  Bedenken  vom  newen  Stem. 
Comp.  Vol.  I,  p.  497)  etiam  hoc  celebrat,  utramque  Jovi  fuisse  junctam  quoad 
longitudinem : utramque,  quod  aequinoctialem  attinet,  in  igneis  fuisse.  Illa 
enim  cum  primo  Arietis  coelum  mediabat  (quod  sedulo  Braheus  inculcavit), 
etsi  in  Tauro  fuit:  haec  autem  in  Sagittario  stetit.  Et  adde  quae  supia 
cap.  I.  de  situ  Veneris  utrinque  eodem  dixi. 

Tot  nominibus  nostra  haec  illi  priori  aequiparanda ; vide  nunc  etiam, 
quibus  circumstantiis  eidem  sit  anteferenda  longissime.  Nihil  de  eo  dicam, 
quod  magni  quidam  viri,  qui  priorem  illam  viderant,  hanc  multo  pronun- 
ciarunt  majorem.  Nam  ut  hoc  illis  videretur,  efficere  potuit  stellae  quoties 
appareret  propinquitas  ad  horizontem  et  humida  anni  tempestas  , quod  et 
supra  dictum  cap.  I.  Et  oppido  magnam  Braheus  suam  stellam  fecit, 
utpote  majorem  Jove  acronycbio  et  proxime  aequalem  Veneri,  quod  miror: 
magna  enim  est  differentia  magnitudinis  inter  Jovem  et  Venerem,  Terrae 
praesertim  viciniorem,  cum  ampliori,  ut  Braheus  ait,  facie  collucet.  Sed 
et  de  die  visam  asserit.  Nostra  neque  interdiu  visa  (forte  ob  humilitatem, 
non  ob  defectum  magnitudinis)  neque  Venerem  aequavit.  Itaque  maneat 
haec  illis  communio  magnitudinis. 

Prima  in  scintillatione  differentia:  quae  cum  in  nostro  sidere  fueut 
cum  primis  admiranda  et  spectabilis,  prae  cunctis  aliis  fixis  stellis,  imple- 
veritque  omnium  oculos  et  ora:  illa  contra  anni  1572.  modice  ab  hac 
scintillatione  celebratur.  Nimirum  illa  Jovis  lumen  proxime  aemulabatur , 
haec  non  ita  pingue  lumen , quale  Jovis  est,  sed  subtilius  et  defaecatius, 
quale  fere  Mercurii  aut  quale  Sirii,  repraesentavit.  Itaque  et  colores  iridis 
vibratu  continuo  reciprocabat  statim  ab  initio,  cum  superior  illa  sub  piin- 
cipium  albicaverit  tantummodo.  Vicissim  vero  colores  illa  successive  mutavit, 
haec  nostra  hoc  nomine  manifesta  non  fuit,  nisi  quod  decremento  paulatim 
emoriebatur  rapidus  ille  vigor  scintillationis  et  una  colorum  projectio. 

Praecipua  vero  et  consideratione  dignissima  dissimilitudo  fuit  in  loco 
et  tempore.  Illa  enim  extra  limites  zodiaci  fulsit  in  sidere  Cassiopeiae, 
loco  coeli  infrequenti  nec  ullis  planetarum  accessionibus  nobilitato : haec 
stationem  sibi  elegit  proxime  viam  regiam  Solis,  Lunae  ceterorumque  plane- 
tarum ; sic  ut  ab  omnibus  planetis  salutaretur,  Saturno  vero  pene  corpora- 
liter jungeretur.  Illam  etsi  clarae  aliquot  stellae  in  Cassiopeia  secundae 

magnitudinis  circumstabant,  vulgares  tamen  illae  fuerunt  et  de  promiscuo 
fixarum  numero,  nulla  proprii  motus  nobilitate  insignes.  Haec  nostra  vero 
in  medium  trium  superiorum  planetarum  sese  ingessit,  Jove  et  Marte  satel- 
litibus anteambulonibus,  Saturno  stipatore  pedissequo  usa.  Illa  coeli  partem 
duodecimam,  quae  a Tauro  signo  terreo  nomen  habet,  occupavit,  nulla  plane- 
tarum conjunctione  prae  ceteris  tunc  temporis  illustrem  : haec  in  signo  igneo 
Sagittarii  exarsit,  in  quo  celebratissima  illa  revolutio  trigoni  ignei  superiori 
Decembri  sumserat  initium ; quod  non  nisi  post  800  annorum  intervalla 
fieri  potest.  Illa  vulgare  et  ignobile  tempus  invasit,  nulla  peculiari  nota 
insigne  : haec  incidit  in  eum  praecise  annum,  quem  astrologi  universi  trigoni 
ignei  principio  eventurisque  prodigiis  coelestibus  diligentissimis  praemoni- 
tionibus designarant;  in  eum  praecise  mensem,  quo  mense  Martis  stella 
duobus  superioribus  ipsa  quoque  accessit,  magnam  conjunctionem  de  Cypriani 
doctrina  implens;  in  eum  praecise  diem,  quo  die  Mars  post  Saturnum  prius 
superatum  etiam  Jovem  erat  assecutus:  quid  multis,  in  eum  praecise  coeli 
locum , ad  quem  omnium  astrologorum  oculi , congressum  Jovis  et  Martis 
exspectantes,  dirigebantur.  Itaque  prior  illa  mundo  non  praemonito  super- 
venit et  velut  improvisus  hostis,  occupatis  urbis  moeniis  prius  in  foro  com- 
paruit,  quam  cives  expeditionem  ejus  fama  percepissent:  nostra  vero  vulgo 
exspectata  a longo  tempore,  cum  multa  solennitate  et  triumphali  pompa 
ad  diem  constitutum  est  ingressa,  more  praepotentis  alicujus  Monarcliae, 
qui  metropolim  regni  invisurus  praemissis  longe  antea  metatoribus  loca 
comitatui  designat:  jamque  purgari  plateae,  jam  excitus  rumoribus  vulgus 
discurrere,  jam  pueri  moras  incusare;  cum  sarcinae,  cum  supellex  argentea 
jam  adsunt:  mox  subsecuto  principis  comitatu,  dum  primi  portas  subeunt 
equorumque  strepitus  per  strata  viarum  et  lituorum  clangor  personant, 
exciti  universi  fenestras  occupant,  plateas  complent,  pavidi  laetitia  pueri 
teneraeque  puellae.  Incedunt  sublimes  in  equis  heroes  fidique  ministri : 
lustrat  hianti  ore  sollicitisque  oculis  unumquemque  plebs  contemplandi  regis 
avida : denique  post  longum  agmen  oritur  tympanistarum  et  tubicinum  turma, 
sequitur  armatorum  venerabundus  ordo,  cursorum  elegans  ex  utroque  latere 
manipulus:  in  medio  Rex  generoso  tripudians  caballo,  ostroque  insignis  et 
auro  : nec  digitorum  indicio  nec  interrogationibus  opus  : suo  quisque  privatim 
animo  viso  satellitio  dicit : En  tibi  tandem  quem  desiderasti. 

Talis  igitur  fuit  apparitio  nostri  sideris. 

Quodsi  quid  hoc  ad  rem  facit,  stella  anni  1 572.  sublimitate  claritate- 
que sua  (quarum  illa  non  passa  est  illam  occidere,  haec  de  die  etiam 
exhibuit  spectandam)  in  vulgi  primum,  ut  plurimum  sub  dio  versantis,  oculos 
sese  ingessit,  tantum  non  aure  vellicans  singulos  ad  sui  spectaculum:  nostra 
haec  aliis  usa  circumstantiis,  cum  neque  alte  pervaderet  et  proxime  inse- 
queretur Solem  in  occasum,  crepusculi  claritudine  circumamicta,  uti  solet 
Hesperus,  versareturque  inter  medios  planetas,  quasi  unus  ex  illorum  numero 
esset,  nemini  prius  quam  doctis,  praesertim  qui  astronomiam  et  planetarum 
situm  didicerant,  potuit  innotescere  Dovitatisque  suae  manifesta  fieri.  (Comp. 
Vol.  I,  p.  473  ss.)  Itaque  pulchre  Weidnerus  : 

Quippe  mathematicis  tam  rarum  et  nobile  signum 
Jova  dat  imprimis,  non  observabile  vulgo. 

Hujus  quoque  loci  videtur  esse  comparatio  sideris  nostri  cum  cometis. 
Sunt  enim  qui  cometam  appellent,  Guntherus,  Mollerus,  Biitnerus,  Krabbus 
et  alii.  Et  inveniuntur,  qui  eo  ipso  negent  stellam  dicendam,  quod  perierit: 

stellas  enim  perennare.  Eos  Joan.  Georgius  Brenggerus  pulchre  primum 
grammaticen  docet.  36)  Cometes  enim  seu  crinita  a crine  nomen  habet,  ut 
si  crinis  stellae  superstat,  cometes,  sin  infra  est,  pogonias,  si  crinis  acumi- 
natus est,  xiphias,  sin  curvus  et  acuminatus,  ceratias,  sin  vero  curvus  et 
explicatus  late,  hippeus  dicitur.*)  Ita  cometes  speciei  nomen  est  et  ad 
figuram  spectat,  non  ad  substantiam.  Quin  omnes  illae  species  a scrip- 
toribus stellae  nomine  veniunt.  Et  quoties  cometae  vocabulo  utuntur,  stellam 
subintelligunt,  ut  cometae  vox  adjectiva  sit.  Saepe  etiam  jungunt,  ut  dgr]Q 
xourtTTjs,  stella  crinita,  stella  cadens;  ubi  vides,  nullum  ab  iis  haberi  respectum 
substantiae  evanidae. 

Esto  vero  ut  speciei  vox,  cometa,  in  genus  transierit  et  omnes  a Plinio 
lib.  II,  cap.  25.  commemoratae  formae  cometae  appellentur:  quam  igitur 
ad  speciem  referent  hanc  nostram  stellam?  Nulla  dictarum  congruit.  Lam- 
padiada  vero  si  dicent,  relegandi  sunt  ad  caput  XVIII.  de  scintillatione. 
Nequaquam  enim  crines  fuere  illa  scintillatio  stellae  rapidissima,  sed  fulgor 
lucis  reciprocus.  Nisi  forte  etiam  Canem  majorem  ceterasque  stellas  cometas 
facient,  eo  quod  scintillationem  suam  cum  hac  stella  communem  habuerint. 
Itaque  concedi  potest  huic  sideri  nomen  lampadias ; sed  ita  ut  lampadiae 
non  sint  species  crinitarum.  Sequuntur  ultimae  Plinii  species,  disceorum, 
qui  discis,  rarissimis  circum  crinibus,  et  hirtorum,  qui  villorum  habent  effi- 
giem : quos  auctor  jubas  dicit,  recentiores  appellant  rosas,  quorsum  refero 
et  Soles  nocturnos  ab  antiquioribus  celebratos.  **)  At  nec  his  speciebus 
accensenda  est  nostra  magis  quam  Canis  Sirius,  eo  quod  non  jubas  circum- 
circa sparsas  emiserit,  sed  tantum  scintillaverit.  Adde  quod  his  jubae  vel 
disci  species  in  hastam  mutatur,  quod  semel  factum  Plinius  celebrat;  iterum 
accidit  anno  Christi  837,  sub  Ludovico  Pio;  denique  etiam  nostra  memoria, 
observatore  Tychone  Brahe,  anno  1580  et  1585.  (Prog.  I,  p.  649.)  Fuit  enim 
tribus  his  vicibus  Sol  in  opposito  cometarum : itaque  initio  comas  cum  a 
Sole  et  a nostro  visu  averterent,  capita  in  medio  comarum  ostentarunt; 
postea  deserto  Solis  opposito  loco  comam  paulatim  ab  ea  parte  explicuere, 
unde  discedebant:  simul  autem  priores  duo  etiam  retrogradi  fuerunt  plane 
ut  planetae  quoque,  cum  Soli  opponuntur:  cujus  rei  causam  Copernicus 
pulcherrime  in  motum  Telluris  confert.  Nostra  igitur  cum  nec  initio  nec 
fine  speciem  ullam  exhibuerit  comarum,  cometa  dici  nequaquam  debuit.  At 
contra  non  absonum,  stellae  vocem  a gd(3eiv  descendere,  quod  est  scintillare : 
quod  cum  et  nostrae  conveniat,  quid  impedit  stellam  dicere  ? 

Quid  si  vero,  inquiunt,  caudam  omnino  aliquam  obtinuerit  ? Nam  visus 
ad  eam  non  pertigit  ideo , quia  tota  post  caput  latuit  tam  in  quadrato 
quam  in  opposito  Solis.  Iisdem  enim  argumentis  id  adstrui  potest,  quibus 
capite  XV.  stellae  annua  parallaxis  fuit  ademta.  Respice  hac  de  causa 
ad  schema  4.,  ubi  stella  hanc  ipsam  ob  instantiam  picta  est  caudata. 
Nimirum  CO,  elongatio  Telluris  0 a Sole  C,  nequaquam  tanta  fieri  potuit, 
ut  hanc  stellae  in  D caudam  a latere  nobis  detegeret,  ob  nimiam  stellae 
distantiam.  Quae  conjectura  a Maestlino  quoque  tolerata  fuit  de  stella 
anni  1572,  libello  de  Cometa  anni  1580.' 

*)  Ita  mihi  Plinianae  species  distinguendae  videntur.  Verum  Achilles  aliter: 
01  |U£V  ovv  v.a t(o  to  epcog  1/ovTtg,  y.ai  Tag  piaQpeaqvyag  y.auo  vsvuoag,  xalurrai  y.ofxt]Tcu. 
(Achilles  Tatius  in  „Prolegoinenis  in  Arati  Phaenomena/1  Cap.  34. ) 

**)  Achilles  contra,  et  aliter  quam  Plinius : ot  dvco  to  epeog  vevsvxog  t/orreg, 
y.ttlnvTca  AcipenaSeg. 

Respondeo,  stellarum  nomina  visus  invenit,  non  ratiocinatio.  Qui  vero 
hoc  objicit,  is  non  refert  quid  viderit,  sed  hariolatur  quid  esse  possit.  Sit 
ergo  cometa,  quando  caudam  sursum  a nobis  projicere  creditur  a philosophis, 
nobis  hominibus  ceteris  liceat  interim  cum  visu  nostro  loqui.  Vulgus  enim 
philosophis,  et  visus  vulgo  dicendi  magister  est. 

Brenggerus  etiam  alia  utitur  responsione,  negans  cometis  esse  solere 
lumen  tam  clarum,  quam  in  hac  stella  visum,  non  tantum  in  caudis  sed 
ne  in  capitibus  quidem : ut  quae  candicantia,  livida,  interdum  rubentia,  alias 
pallida,  ut  Braheus  retulit,  utrinque  obtusa  et  inertia  obtinent  lumina, 
nubeculae  verius  quam  stellae.  Equidem  cometae  candidi,  argenteo  crine,  cujus 
fulgor  etiam  oculorum  obtutum  avertat,  unam  etiam  speciem  Plinius  statuit. 
Exemplum  vero  ex  historiis  nullum  scio.  Possum  hoc  loco  etiam  uti  argu- 
mento eo,  quo  supra  usus  sum  cap.  XV.  ad  assignandum  stellae  nostrae 
locum  inter  fixas,  ut  probem,  et  cauda  caruisse.  Crinitae  enim  eaedem  et 
mobiles  sunt.  Nostra  haec  haesit  immobilis.  Plinius  hanc  rationem  con- 
vellere videtur,  qui  quosdam  cometarum  ait  immobiles  haerere.  Sed  facile 
respondetur  ex  nostrorum  temporum  experientia.  Potest  enim  fieri  ut  in 
planetis  stationariis,  ut  quamvis  mobiles  videantur  tamen  ad  paucos  quidem 
dies  stare,  si  una  cum  Tellure  aeque  celeriter  in  easdem  ferantur  partes. 
Ille  enim  anni  1585,  cum  in  opposito  Solis  versans  motu  Terrae  retrogradus 
repraesentandus  fuisset  (si  vel  quievisset  ipse)  : celeritate  motus  proprii  in 
consequentia  apparuit  directus : cui  si  parum  de  motu  proprio  auferas, 
stationarium  efficies  ad  visum.  Et  ille  alter  anni  1580,  cum  mense  Decembri 
stationarius  appareret,  motu  proprio  adhuc  ferebatur  in  linea  sua  trajectoria 
versus  finem  Librae  et  eclipticam,  aequalia  propemodum  spatia  initio  ac  fine 
emensus.  Itaque  si  Plinii  aetate  vel  ante  ipsum  talis  cometa  fulsit,  qui 
stationarius  redderetur,  cum  ante  et  post  forte  non  esset  visus : hinc  occasio 
Plinio  esse  potuit,  unam  cometarum  immobilium  speciem  confingendi. 


Caput  XXVI. 

An  fortuito  concurrerit  sidus  hoc  cum  tempore  et  loco  conjunctionis  magnae. 

Disputationem  ingredimur  omnium  quae  sunt  de  tota  rerum  natura 
difficillimam  et  perplexissimam,  non  tantum  propter  quaestionis  obscuritatem, 
sed  etiam  propter  validas  totius  humani  generis  discessiones  in  partes 
omnino  contrarias.  Ex  superioribus  patet,  stellam  ortam  esse  eo  anno, 
quo  fuit  conjunctio  Saturni  et  Jovis,  in  principio  Sagittarii;  ubi  loci  con- 
junctio talis  contigit  a mundo  condito  non  plus  septies,  in  septem  illustris- 
simis aetatis  mundanae  articulis,  octingentis  annis  inter  binas  conjunctiones 
interlabentibus : ortam  igitur  esse  sub  principium  triplicitatis  igneae , rei 
apud  astrologos  a multis  annis  celebratissimae;  ortam  eo  tempore,  quo 
potior  pars  hominum  exspectatione  rerum  novarum  maximarumque  suspensa 
tenebatur;  ortam  eo  tempore,  quo  astrologi  nonnulli  novum  aliquid  in  coelo 
confidentissime  praedixerant  oriturum;  ortam  eo  mense,  quo  Martis  stella 
superioribus  sociabatur,  qua  prius  absente  nondum  erat  plena  magna  supe- 
riorum conjunctio:  ortam  eo  die,  quo  haec  Martis  stella  superato  paulo 

ante  Saturno  Jovem  fuerat  assecuta:  et  quod  summopere  admirandum  est, 
praeter  tot  et  tanta  casus  ludibria,  ortam  insuper  eo  ipso  loco,  quem  con- 
ventu Jupiter  et  Mars  frequentabant.  Cujus  rei  consideratio  sequentes 
quatuor  sententias  nobis  suppeditat  excutiendas.  Prima  est  astrologorum, 
qui  cum  cometam  oriturum  mense  Octobri  anni  1604.  longe  ante  prae- 
dixissent, ut  Mollerus  et  Krabbus , jam  omnibus  nervis  contendunt,  quod 
conjunctio  magna  trium  planetarum  superiorum  fuerit  causa  progenitrix  hujus 
sideris.  Quo  concesso  parum  restat  quod  mireris,  non  magis  ac  si  decimo 
mense  post  meas  nuptias  mihi  nasceretur  filius.  Verum  quominus  hoc 
astrologis  possit  concedi,  immane  quantum  obstat.  Verbis  quippe  simulant 
generationis  actum  naturalem;  re  ipsa  nec  viam  indicant,  qua  via  causa 
dicta  processerit  ad  hunc  effectum,  nec  effectus  naturalis  causam  ostendunt 
naturalem;  quae  omnia  explicanda  nobis  sunt. 

Huic  igitur  astrologorum  sententiae  opponuntur  secunda  et  tertia  phy- 
sicorum, altera  alteri  contraria. 

Nam  qui  sunt  acuto  ingenio  praediti  pollentque  facultate  conjectandi 
causas  rerum  occultas  ex  suis  vel  effectibus  vel.  signis,  qua  quidem  methodo 
universa  philosophia , praecipue  coelestium  doctrina , inventa  et  constituta 
est:  his  res  ista  videtur  admiratione  digna.  Nam  etsi  ex  illo  jam  repetito 
circumstantiarum  acervo  quaedam  coincidunt,  nec  valde  mirum,  si  oriri 
debuit  hoc  sidus  tempore  conjunctionis  magnae,  ortam  esse  et  astrologis 
stellam  mutationesque  universales  praedicentibus  et  vulgo  hominum  nova 
multa  exspectantibus,  quia  vulgus  ab  astrologis  modernis,  astrologi  moderni 
ex  astronomia  de  trigono  igneo,  ex  libris  Arabum  de  ejus  effectu  fuerunt 
admoniti:  ut  ita  haec  sola  sit  quaestio,  cur  sidus  hoc  tempore  conjunctionis 
magnae  fuerit  ortum : haec  igitur,  etsi  sic  jure  merito  coincidunt,  illa  tamen 
nulla  necessitate,  magna  vero  etiamnum  admiratione  conjungebantur,  quod 
stella  haec  non  tantum  in  die  conjunctionis  magnae  fuit  orta,  sed  etiam  in 
illo  ipso  loco  congressus  planetarum.  Habet  hoc  aliquid  in  recessu  multo 
sublimius  prima  illa  astrologorum  opinione.  Esto  enim,  ut  stella  secundum 
naturae  viam  sit  genuina  conjunctionis  magnae  soboles,  quid  coegit  illam 
in  conjunctionis  illius  visibili  loco  consistere?  Nam  exempla,  ex  quibus  suum 
astrologi  axioma  collegerunt,  talia  nulla  sunt.  Quaerendum  igitur  existimant 
conjecturales  isti,  cum  causam  astrologi  nullam  dixerint,  quae  igitur  vera 
causa  fuerit  tam  admirabilis  congruentiae  ? Percellit  enim  mentis  oculos 
tanta  concinnitas,  tantus  ordo : ut  omnino  videatur  non  casus  temere  ober- 
rantibus ludibrium , sed  rationis  disponentis  opus ; seu  creatrix  illa  sit  seu 
mundi  machinam  totam  pervadens  spiritus,  qui  et  conjunctionis  apparentiam 
in  Terris  viderit  et  secundum  hanc  sidus  hoc  in  summo  aethere  progenuerit. 

At  tertia  opinio  physicorum  et  ipsa  non  tantum  astrologos  explodit, 
sed  hos  etiam  conjecturales  ridet,  omnia  ista  casui  vindicans.  Non  omnes 
tamen  eodem  modo  disputant.  Quidam  animi  gratia  Epicuri  philosophiam 
quaesita  verisimilitudine  defendunt,  quibus  non  ista  tantum  congruentia 
fortuita  est,  sed  ipsa  etiam  stella  ex  atomis  confluxit.  Qui  quaesiti  de 
causa,  cur  locus  sideris  cum  tempore  tam  pulchre  congruat,  ad  tesserarum 
jactus  provocant,  in  infinito  esse  omnia  monentes.  Quorum  sensum  tentabo 
exprimere.  Sint  duae  tesserae,  altera  temporis,  altera  loci;  illa  inscripta 
innumerabiles  temporum  occasiones  et  inter  has  etiam  unam  conjunctionis 
magnae  in  exordio  triplicitatis  igneae ; haec  insignita  innumerabilium  coeli 
locorum  characteribus , quos  inter  unus  etiam  sit  conjunctionis  magnae. 

Existant  infinita  hujusmodi  nova  sidera,  quodlibet  ex  uno  tesserarum  jactu 
tempus  sibi  locuinque  sortitum.  Ajunt  igitur,  concedendum  esse  omnino, 
si  darentur  infiniti  hujusmodi  jactus,  utpote  ab  ultima  aeternitate,  quam 
disputantes  praesupponunt,  futurum  omnino,  ut  inter  innumerabiles  alios 
aliquando  etiam  hic  cadat,  qui  locum  conjunctionis  magnae  cum  tempore 
conjunctionis  ejusdem  copulet.  Itaque  nil  mirum,  nullam  rationis  suspicionem 
esse  perhibent,  si  inter  innumerabilia  nova  sidera  aeterna  serie  (si  daretur 
haec)  sibi  succedentia  mutuo,  aliqua  etiam  sub  articulos  conjunctionum 
magnarum  incendantur,  et  si  inter  innumerabilia  sidera  nova,  temporibus 
magnarum  conjunctionum  orta,  quaedam  etiam  in  illa  800  annorum  infinities 
redeuntia  exordia  incidant,  denique  si  fnter  innumerabiles  novas  stellas, 
quae  cum  exordiis  periodorum  zodiaci  coincidunt,  aliquae  etiam  in  ipsum 
locum,  ubi  periodi  conjunctionis  meta  figitur,  collocentur. 

Alii  doctrinam  Aristotelis  de  fortuna  et  casu  propius  exprimunt,  quibus 
placet,  non  quidem  fortuito  neque  coire  planetas  neque  incendi  novas  stellas. 
Esse  enim  illarum  in  cursu  coeli,  harum  in  penetralibus  naturae  causas 
utrinque  proprias,  non  nexas  alteras  ab  alteris:  ex  utrisque  suo  loco  et 
tempore  existere  cum  planetarum  congressus  tum  novorum  siderum  exortus : 
nihilominus  casu  fieri,  si  conjunctio  cum  novo  sidere  seu  tempore  seu  loco 
conveniat : neque  enim  hunc  fuisse  scopum  rectori  hujus  mundi  propositum, 
has  procurare  congruentias , sed  cientem  illic  orbes  coelestes , hic  naturae 
vim,  ultro  et  praeter  singulare  studium  sola  materiali  necessitate  ista  coap- 
tare : non  quidem  nescientem  ista,  ut  nos  homines,  sed  tamen  neque  etiam 
quaerentem.  Proponunt  exemplum  ex  ipsa  mera  astronomia:  finge  novi- 
lunium  eclipticum  in  ipsum  incidere  aequinoctium ; hic  motus  Solis  causa 
est  genuina  aequinoctii,  motus  Lunae,  qui  separatum  quid  est  a motu  Solis, 
causa  est  deliquii  Solis.  Moderator  itaque  totius  naturae  non  in  hoc  Solem 
et  Lunam  ciet,  ut  deliquium  jungat  aequinoctio,  sed  ne  Solem  Lunamque 
non  cieat,  sua  quemlibet  lege,  non  refugit  deliquium  jungere  aequinoctio. 
Quapropter  semel  deprehenso  cursu  Solis,  cursu  etiam  Lunae,  jam  porro 
non  miratur  amplius  astronomus,  deliquium  aliquod  incurrere  in  aequinoctium. 
Ad  hunc  modum,  si  nova  haec  sidera  causam  habent  naturalem  suasque 
periodos  ex  praescripto  causae , nihil  habebunt  magnopere  mirandum  varii 
circumstantiarum  concursus:  nec  magis  quaerendum,  quare  nostra  stella 
tribus  fuerit  planetis  juncta,  quam  quare  prior  illa,  quae  anno  1572.  fulsit, 
nulli  planetae  se  associaverit.  Nam  a Jove  proximo  sibi  secundum  longi- 
tudinem abfuit  ultra  50°.  Hoc  sensu  Boethus  apud  Plutarchum  de  Pythiae 
oraculis  multo  meliori  jure  quam  modo  Epicurei  quaerit,  „ quemnam  effectum 
tempus  non  debeat  naturae,  omnia  quippe  ferente  infinitate ?“  Intellige  sic,  ut 
in  geometria  et  astronomia  solemus  quaerere,  an  periodica  planetarum  tem- 
pora sint  irrationalia  ad  se  mutuo,  ita  ut  infinities  repetita  nunquam  ad 
unguem  eodem 'modo  redeant.  Hoc  enim  posito  necesse  est,  aeternitate 
inducta  omnia  evenire,  quae  in  re  insunt,  omnes  puta  formas  conjunctionum 
planetarum,  quarum  in  Centiloquio  Ptolemaei  sunt  121.  Dixi  omnia,  quae 
in  re  insunt : nam  demta  hac  conditione  verum  rursum  dixit  Boethus  dicto 
loco : „Sermo  qui  ea  dicit,  quae  non  sunt“  (quae  a toto  genere  rei  sunt  aliena, 
ut  si  quis  concessa  motus  aeternitate  velit  tandem  et  illud  efficere,  ut  bini 
planetae  permutent  orbes  et  periodica  tempora),  „se  ipso  vitiosus,  frustra  ex- 
spectat fidem,  quam  ei  casus  conciliet/1 

in  praesupposilo  sit,  totum  lmnc  mundum  divina  providentia  contineri,  neque 
tantum  naturae  ordinem  conservari,  sed  etiam  miracula  quandoque  praeter 
naturae  cursum  Coelo  Terraque  fieri  (quorum  e numero  etiam  hanc  stellam 
habent) , divina  bonitate  homines  ad  poenitentiam  vocante ; etsi  quidem 
astrologorum  primam  illam  sententiam,  partim  ut  nudam,  jejunam  et  nimium 
simplicem  contemnunt,  partim  vero  et  impietatis  suspectam  habent:  non 
tamen  negant,  quin  ob  has  ipsas  astrologorum  regulas  novum  hoc  divinae 
omnipotentiae  miraculum  et  in  tempus  et  in  locum  conjunctionis  magnae 
divina  dispositione  fuerit  collocatum.  Non  quod  ex  dogmatibus  hominum 
vanis  de  triplicitate  ignea  naturam  ille  transformet,  et  Sagittarius  ideo 
igneam  a Deo  qualitatem  accipiat,  quia  hominibus  placuit  eum  ab  igne 
denominare;  sed  quia  non  alpsurdum  existimant,  Deum  temporario  consilio 
uti  conceptibus  hominum  popularibus,  ad  multitudinem  hominum  per  istam 
rationem  tanto  evidentius  commonefaciendam.  Exempla  nobis  ista  statuunt 
ob  oculos.  Pharao  Rex  Aegypti  consuetudine  nationis  deditus  erat  somniorum 
interpretationibus:  ei  Deus  objecit  somnium,  cum  Josephi  liberationem 
ecclesiaeque  propagationem  et  hospitationem  in  Aegypto  moliretur.  Cumque 
Aegyptii  Deum  Apin  colerent,  bovem  nempe,  quod  ceterae  gentes  bobus  ad 
arandum  uterentur,  ipsis  citra  arationis  laborem  esset  prospectum  de  annona, 
Nilo  agros  ipsorum  irrigante : hac  usus  Deus  Regis  seu  imaginatione  seu 
scientia,  septem  annonas  totidem  boum  specie  objecta  ipsi  depinxit.  Sic 
Nabuchodonosor  Rex  Chaldaeorum  occupatus  in  statua  Belis,  qui  auctor 
erat  regni  Assyriaci  ejusdemque  conservator  credebatur,  per  somnium  videt 
statuam  futurorum  interpretem , divinitus  ipsi  oblatam  Daniele  propheta 
affirmante.  Abrahamo,  ad  quem  astronomiae  principia  referunt,  Deus  ostendit 
stellas,  edocturus  ipsum  de  multiplicatione  posteritatis  suae.  Magi  Chaldaei 
astrologiam  coluerunt,  soliti  ex  concursu  siderum  et  cometis  orientibus  futura 
conjectare.  Hos  Deus  ad  Christum  Dominum  perducturus  incensa  stella 
admonet.  Et  arguunt  circumstantiae  fere  omnes,  negotium  illius  stellae 
simillimum  fuisse  moderno,  demta  stellae  hujus  immobilitate  et  altitudine: 
nimirum  et  ipsam  in  articulum  revolutae  triplicitatis  igneae  inque  tempus 
conjunctionis  incidisse. 

Quod  medios  motus  attinet,  Saturnus  et  Jupiter  anno  Juliano  40. 
fuerunt  conjuncti  solis  34'  ante  principium  Arietis  die  22.  Januarii.  Statim 
die  25.  Febr.  accessit  media  conjunctio  Saturni  et  Martis  in  3°  X;  et 
conjunctio  Jovis  et  Martis  die  1.  Martii  in  5°X-  Motus  autem  apparentes 
sic  se  habuere.  Anno  Juliano  39.  circa  22.  Junii,  Sole  in  27  "11  versante, 
fuit  conjunctio  Saturni  et  Jovis  in  23°  X:  quorum  uterque  paulo  post 
factus  est  stationarius,  ita  ut  non  multum  Jupiter  a Saturno  separaretur. 
Qui  postquam  cursum  et  ipse  in  anteriora  vertit,  statim  Augusto  sequente 
Saturnum  motu  retrogrado  rursum  fuit  nactus  circa  21°  )(;  procurrensque 
in  anteriora  usque  in  Novembrem,  tandem  Decembri  tertio  Saturnum  occu- 
pavit in  17°  )(.  Quos  Mars  anno  40.  Februario  et  Martio  consecutus, 
illum  in  fine  Piscium,  hunc  in  principio  Arietis,  implevit  conjunctionem. 
Fuit  igitur  illa  magna  conjunctio  potior  hac  nostra,  quod  pro  conditione 
motuum  tunc  temporis  conjunctiones  Saturni  et  Jovis  potuerunt  esse  una 
vice  tres , sicut  hodie  duorum  illorum  oppositiones  possunt  esse  quinque, 
conjunctio  tantum  una.  Vicissim,  etsi  media  conjunctio  punctum  cardinale 
praecipuum,  scilicet  principium  Arietis  quam  proxime  attigit,  quorsum  etiam 
ipsum  verum  magnae  conjunctionis  complementum,  scii,  vera  conjunctio  Jovis 

et  Martis  recidit,  et  Mars  medio  motu  superioribus  conjunctis  quam  proxime 
coincidit : ipsa  tamen  vera  conjunctio  Saturni  et  Jovis  anticipavit  locum, 
ut  et  illa  nostrae  aetatis  anno  1583,  quae  illi  similior  est  quam  postrema 
anni  1603.  Anno  igitur  39.  Juliano  sub  ipsam  magnam  conjunctionem  si 
stella  illa  una  orta  est  et  in  ipso  quidem  conjunctionis  loco  (quod  credamus 
interim)  primum  fulsit : utique  Chaldaeos  ex  ipsorum  regulis  hodieque  exstan- 
tibus de  maximis  rebus  et  totius  mundi  renovatione  universali  admonuit. 
Abeat  jam  biennium  illud,  a quo  tempore  Herodes  infantes  Bethleemiticos 
conquisivit  ad  necem,  exactoque  biennio  veniant  Magi  in  Judaeam  ad  incu- 
nabula Christi.  Fuisset  igitur  id  anno  41.  Juliano.  I nunc  et  lege,  quae 
de  ratione  temporum  Laurentius  Susl-yga  Polonus  disputavit,  Graecii 
Styriae  edita,  3r)  argumentis  ex  historiarum  fide  ponderosissimis  (etsi  quo 
loco  de  passionis  anno  disserentem  legit  Kepplerus  astronomus , projecto 
libro  calamoque  stomachabundus  sese  proripuit  de  tabula)  : persuasus  dices 
omnino,  Christum  Dominum  natum  esse  anno  non  45.  sed  41.  Juliano: 
itaque  stellam,  quae  biennio  ante  fulgere  coeperat,  incurrisse  in  articulum 
conjunctionis  maximae  Saturni , Jovis  et  Martis  anno  39.  Juliano : quo 
nomine  fuerit,  uti  dictum,  huic  modernae  simillima.  Cumque  divinitus  haec 
stella  Magis  fuerit  exhibita,  fidem  facit  igitur,  Deum  ipsum  his  Magorum 
regulis  sese  tantisper  accommodasse,  ut  stellam  eo  tempore  incenderet,  quo 
tempore  Magi  stellam  potissimum  exspectabant;  forsan  etiam,  quod  ante 
dictum,  eo  loco  collocaret,  ad  quem  locum  potissimum  Magorum  oculi  ob 
trinum  planetarum  congressum  dirigebantur;  quod  in  hac  nostra  moderna 
stella  itidem  factum. 

Accommodant  sese  huic  sententiae  alia  etiam  ex  penitiori  theologia : 
ut  quod  Deus  per  prophetas  cum  hominibus  loquitur  de  rebus  naturalibus 
et  de  artibus  ita,  uti  homines  illi  capiunt,  quod  in  libro  Jobi,  Psalmis  et 
Prophetis  apparet:  quod  sanctus  Spiritus  non  nova  et  coelesti,  sed  nationum 
linguis  doctrinam  salutis  proposuit  earumque  cognitione  Apostolos  imbuit : 
quod  Deus  Patriarchis  humana  potissimum  forma  apparuit:  denique  quod 
Dei  Filius  ipsam  hanc  naturam  nostram  totam  et  integram  cum  omnibus 
proprietatibus  suis,  demto  peccato,  cumque  tota  interiorum  facultatum  animae 
humanae  serie,  unde  sermo,  variae  linguae  omnesque  artes  et  disciplinae 
humanae  profluunt,  ex  utero  beatae  Virginis  in  unitatem  personae  suscepit. 
Credibile  est  igitur,  eundem  illum  Dominum  et  Deum  nostrum,  cujus  tanta 
fuit  delectatio,  tantum  ip  aeternum  erit  commercium  cum  filiis  hominum, 
etiamnum  hodie  non  plane  cessare  a publica  significatione  suae  de  nobis 
curae , eamque  significationem  in  nova  stella  propositam  sic  ordinasse  et 
instruxisse  per  descriptionem  temporis  et  loci,  ut  non  posset  nos,  praesertim 
literatos  et  astrologos  (quorum  diaria  hodie  omnes,  etiam  infimi,  legunt) 
vel  latere  vel  non  summopere  commovere. 

Primum,  facile  est  ipsis  dicere:  conjunctio  magna  trium  planetarum 
incendit  hoc  sidus;  at  nunquam  fortasse  perpenderunt,  quam  difficile  sit 
hoc  explicare.  Si  sidus  hoc  in  nostro  aere  suspensum  fuisset,  poteram  ex 
ipsis  quaerere,  quid  commune  sit  illis  perennibus  sideribus  cum  hoc  nostro 
aere  tanto  intervallo  ab  illis  distincto.  Nunc  stella  haec  infinitis  prope- 
modum  partibus  fuit  a planetis  in  superiora  remotior,  quam  Tellus  nostra 
versus  interiora  mundi  ab  iisdem  recessit.  Multo  itaque  potiori  jure  quaero, 
quid  commune  sit  planetis  cum  illa  nova  stella,  quae  inter  fixarum  terminos 
constitit.  Ut  taceam  axioma  physicorum,  quod  non  inferioribus  in  superiora, 
sed  his  potius  in  illa  tribuit  actionem.  Quid  vero  de  mole  dicam  novi 
sideris?  An  est  cuiquam  verisimile,  a musca  gigni  posse  elephantum?  Nisi 
forte  hoc  dicturi  sunt,  Ut  a minima  scintilla  maxima  vis  pyrii  pulveris 
subito  inflammatur,  sic  hic  quoque  nihil  obstitisse  corpusculorum  Saturni, 
Jovis,  Martis  exilitatem,  quominus  immanis  illa  moles  subitam  ab  iis  lucem 
conciperet  tota  undique.  IIoc  vero  non  est  gignere,  sed  incendere.  Quae- 
ram igitur,  et  quis  alius  tantum  materiae  in  illum  locum  inter  fixas  con- 
gesserit , et  quis  ignitam  prius  atque  inflammabilem  reddiderit ; denique 
quibus  manibus,  quo  baculo,  quo  rivo  seu  (ut  idiotismo  utar  Teutonico) 
quo  currente  igne  pervaserit  flamma  a planetis  per  immensa  spatia  ad  illam 
fixam?  quia  sine  contactu  vel  flammae  vel  aestus  nihil  ab  altero  inflam- 
matur. Nisi  forte  unus  e tribus  planetis  crystallum  secum  attulerit  Joannis 
Bapt.  Portae,  quo  is  in  infinitum  comburere  pollicetur.  (Magia  Nat.  XVII,  19.) 
Equidem  in  tanta  vanitate  multorum,  qui  philosophi  nomen  arripiunt,  non 
est  incredibile  exstituros,  qui  hoc  incendium  incendiis  specularibus  rerum 
distantium  comparare  velint:  contenti  aliquid  vulgo  admirabile,  insolubile 
et  verbotenus  verisimile  dixisse.  At  vide  si  et  arsit  novum  sidus  et  con- 
flagravit, ne  et  planetae  eodem  igni,  quem  sideri  communicarunt,  confla- 
grent denique. 

Sed  excipient  fortasse,  non  se  planetarum  congressum  per  modum 
incensionis  causam  statuere  sideris.  Dicant  igitur,  per  quem  alium  modum 
id  statuant  accidisse  ? An  ita  Mars  cum  Saturno  et  Jove  congressus  est 
dum  hoc  sidus  gigneret,  ut  vir  solet  cum  uxore?  Itaque  non  tantum  pla- 
netas, desertis  suis  limitibus  ad  eundem  diametri  mundanae  locum,  nempe 
ad  contactum  corporum  coiisse  oportuit:  sed  et  sidus  eodem  ex  loco  tan- 
quam  ex  utero  materno  progressum  in  summum  aetherem  ascendit?  Quae 
omnia  refutat  astronomica  disciplina. 

Ad  radios  igitur  confugient,  quibus  dicant  simile  quippiam  contingere, 
quod  solet  corporibus;  ut  copulati  et  in  unum  permixti  efficaciam  nancis- 
cantur ad  aliquid  progignendum.  Jam  supra  (p.  642)  hanc  rationem  Plotinus 
apud  Picum  explosit : nos  tamen  agamus  mitius,  concedamus  illis  sua  prin- 
cipia. Si  per  colligationem  radiorum  nascitur  novum  aliquid:  ibi  loci  nas- 
cetur ubi  colligati.  At  nunquam  non  colligati  binorum  planetarum  radii, 
nunquam  non  locus  ostendi  potest  inter  fixas,  in  quem  influant  radii  sic 
copulati.  Notum  est  axioma  geometrarum,  quaecunque  duo  puncta  (centra 
planetarum)  una  recta  connectere,  quamcunque  rectam  in  infinitum  (ad  fixas 
usque)  educere.  Et  si  de  trium  copulatione  satagitur,  toties  est  locus  inter 
fixas,  in  quo  trium  radii  sint  conjuncti  (etsi  in  Terris  videantur  separati), 
quoties  contingit,  tres  planetas  in  eandem  rectam  cadere,  quod  fit  non  raro. 
Cur  ergo  nulla  iis  locis  et  temporibus  oriuntur  nova  sidera  ? Imo  vero  non 
est  ortum  hoc  novum  sidus  aliquo  fixarum  loco,  ubi  essent  copulati  radii 

neque  trium  neque  duorum.  Nam  docet  optica,  si  quae  corpora  sunt  in 
eadem  recta,  nunquam  ea  aliter  ex  centro  mundi  nisi  in  eadem  recta  videri. 
At  Jupiter  linea  ex  Marte  in  Novam  fuit  initio  orientalior,  Saturnus  occiden- 
talior. Jam  igitur  neque  applicatio  radiorum  servit  astrologis  pro  modo, 
quo  genitum  fuerit  hoc  sidus.  Superest  ut  credamus,  nullum  omnino  idoneum 
inveniri  posse  modum,  quo  intelligamus,  planetas  hos  conjunctos,  separatim 
et  solitarios,  nullo  interventu  causae  sublimioris  progressos  esse  ad  sidus 
novum  gignendum. 

Explicandum  nobis  est  secundo,  quomodo  astrologi  rei  naturali,  qualem 
faciunt  novam  stellam,  assignent  causam  non  naturalem.  Id  vero  ex  supe- 
rioribus aliquot  capitibus  est  perfacile.  Conjunctio  et  omnes  aspectus  sunt 
ex  genere  relationum.  At  relationibus  per  se  sine  interventu  mentis  nulla 
est  efficacia  ad  gignendum  aliquid.  Sed  illustriorem  reddit  hanc  refuta- 
tionem doctrina  Copernici.  Relatio  namque  illa  terminatur  ad  Terram 
(quae  per  coelum  vagatur),  non  ad  fixum  mundi  centrum.  Nam  qui  oculum 
posuisset  in  centro  mundi,  vidisset  is,  quo  die  sidus  effulsit,  Martem  jam  in 
fine  Capricorni,  Jovem  ultra  quidem  locum  conjunctionis,  intra  fines  tamen 
Sagittarii,  longissime  distantem  a Marte.  Quae  itaque  a nobis  celebratur 
conjunctio  Jovis  et  Martis,  ea  fuit  sic  visa  in  sola  Terra.  Eripe  nobis 
conditionem  hanc  situs  oculi  in  Terra,  conjunctionem  eripueris.  Itaque  inter 
fixas  quidnam  gignetur  ab  eo,  quod  apparet  nonnisi  ex  Terra?  Nam  a fixis 
si  quis  despiceret  in  regionem  planetarum : omnes  vel  evanescerent  vel 
eodem  globo  juncti  brevissimis  spatiis  circumire  cernerentur;  certe  saepis- 
sime junctiores  et  propiores  viderentur,  quam  tunc,  cum  sidus  effulsit,  videri 
potuere. 

Habeatur  itaque  pro  certo,  impossibile  esse,  ut  sola  planetarum  con- 
junctio concurrerit  ad  gignendum  novum  hoc  sidus. 

Quod  vero  praedictiones  attinet  cometae,  respondet  Joannes  Weidnerus 
medicus  eruditis  versibus  in  hunc  modum  : 

At  si  quis  Jovis  ac  Martis  congressa  duorum 
Astra  planetarum  imberbem  genuisse  cometam, 

Praedictumque  sibi  magno  contendat  hiatu, 

Astrologaster  iners : centum  opponemus  eidem 
Erronum  coitus  nullum  genuisse  cometam  : 

Vera  loqui  casu,  mendacia  mille  locutum. 

Itaque  nisi  quarta  theologorum  sententia  vicerit,  casus  sibi  vindicabit 
concursum  sideris  cum  conjunctione  magna. 

At  non  minus  nobis  cum  Epicuri  sententia  pugnandum  existimo  (nam 
quidni  liceat  jrpog  tsg  slgoovag  avtaiQoovtvHv),  quae  caeco  casu  tesserarumque 
jactibus,  concinnius  fortasse  quam  Epicurus  ipse  fortuitis  atomorum  ober- 
rationibus  ad  eundem  tamen  scopum  tendit,  ut  admirationem  demat  hominum 
animis : qua  erepta  omnis  una  metus,  omnis  sinistra  ominatio,  omnis  denique 
fama  prodigii  exstinguitur:  et  illud  obtinetur,  ut  hoc  quod  datum  est  homini 
breve  vitae  tempus  in  hilaritate  et  suavitate  curis  exclusis  collocetur , et 
quo  certius  imminet  malum,  hoc  diligentius  prior  quaeque  dies,  immittentis 
crudelitati  quasi  furtim  erepta,  in  triumphum  cedat  animo  hostis  sui  instantis 
et  minantis  procaci  contemtori: 

Vivamus,  mea  Lesbia,  atque  amemus, 

Rumoresque  senum  severiorum 
Omnes  unius  aestimemus  assis. 

Soles  occidere  et  redire  possunt: 

Nobis  cum  semel  occidit  brevis  lux, 

Nox  est  perpetua  una  dormienda. 

Me  vero  si  rationes  hujus  sententiae  plane  constringerent,  tamen  ipsa 
religio  fuit  exstimulatura  ad  nodos  dissolvendos.  Primum  enim  male  vivitur; 
quodsi  simul  et  hilariter,  nequam  hilaritas  sit  oportet : nequam  igitur  dis- 
ciplina, quae  hanc  hilaritatem  sancit,  tuetur  poppysmisque  suis  instigat. 
Da  vitae  sanctitatem,  ratio  sobria  erit,  et  ut  aberret  a vero,  saltem  innocua, 
imo  proficua.  Sic  enim  et  Christus  Deus  gentem  suam  solatur,  metum 
prodigiorum  demit,  sollicitudinem  de  crastino,  eam  quae  cor  edit,  longe 
esse  jubet;  non  quod  nihil  immineat  malorum  gentibus,  sed  quod  Deus 
singularibus  rebus  intimus  interveniat,  suis  praesidio  sit,  hilaritatem  ipsorum 
amet;  at  non  stultam  illam,  quae  in  se  ipsa,  sed  quae  in  Deo  glorietur. 
Illam  enim  gloriationem  crastina  fortasse  dies  in  fumos  aget,  hanc  nemo 
auferet  ab  eis.  Deinde  movet  me  et  Dei  respectus.  Fatentur  omnes,  per- 
culsos esse  animos  hominum  rei  novae  in  coelo  micantis  aspectu ; quam  si 
vel  casus  vel  natura  tulit  ut  nasceretur,  eadem  etiam  tulit  natura,  ut 
homines  in  sui  admirationem  raperet.  Qui  ergo  Deum  mundi  auctorem 
fatetur,  cum  et  totius  naturae  ordinem  et  omnia  ejus  opera  singularia, 
nimirum  hanc  quoque  stellam  et  quae  hanc  consequitur  admirationem  homi- 
num, eidem  Deo  transscribat : equidem  hoc  non  metuet,  ut  Deus  ille  hujus 
prodigii  hoc  modo  constitutus  auctor  irascatur  huic  hominum  admirationi. 
Qui  vero  vel  Deum  omnem  negat  cum  Diagora,  vel  ipsum  mundum  Deum 
facit  cum  Pythagoraeis  veteribus  vel  cum  ipso  Epicuro,  curam  rerum 
nostrarum  ab  eo  aufert : ille  multo  minus  causae  habebit,  cur  homines  ab 
hac  novitatis  admiratione  dehortetur.  Itaque  certum  esto,  non  offendi  Deum 
celebratione  tanti  prodigii.  At  vicissim  metus  ingens,  ne  forsitan  offendatur 
Deus  ejusdem  extenuatione : quorsum  viam  affectat  haec  sententia  per  suos 
tesserarum  jactus.  Non  sum  delapsus  ex  consilio  Deorum  nec  certum 
affirmo;  sed  tamen  quid  si  non  rerum  natura  tulerit,  ut  hoc  sidus  nasceretur? 
Quid  si  Deus  ex  destinato  extra  ordinem  peculiari  consilio  capto  miraculum 
hoc  hominum  oculis  exposuerit,  hunc  eorum  attonitum  stuporem  quaesiverit 
dedita  opera?  scilicet  ut  eos  admoneret?  Quid  tunc  ei  dicturus  sim,  si 
quae  ipse  magna  videri  voluit  ego  extenuem:  nimirum,  si  quae  sunt  in  hoc 
sidere  admiranda,  ad  casum  retulerim?  Nam  etsi  per  superiora  aliquot 
capita  hoc  egi,  ut  modum  invenirem,  quo  natura  ipsa  ederet  hujusmodi 
sidera:  res  tamen  ad  Deum  redit  naturae  auctorem;  et  ipso  sideris  ortu 
naturae  ordinariae  transscripto , relinquebatur  tamen  locus  Deo  in  concin- 
nandis loci  et  temporis  circumstantiis.  Casus  vero  quid  est?  Nimirum 
idolum  est  detestabilissimum  et  nihil  aliud  nisi  contumelia  summi  et  omni- 
potentis Dei,  et  quem  ille  condidit,  mundi  absolutissimi,  cui  motus  caecus 
et  temerarius  est  pro  anima,  chaos  infinitum  pro  corpore.  Huic  et  aeter- 
nitas et  omnipotentia  et  mundi  creatio,  Dei  propria,  transscribuntur  nefaiie. 

Age  igitur , experiamur  in  hujus  sententiae  rationibus.  Demus  ei 
aeternitatem  et  quae  alia  requirit  ad  suos  tesserarum  jactus.  Num  ideo 
effecerit  omnia?  Non  dicam  illud,  nihil  ex  inanimo  casu  animatum  fieri, 
neque  illud,  ex  simili  simile  casu  nequaquam  nasci  posse:  nam  haec  nihil 
ad  nostrum  sidus.  Illa  sumam,  in  quibus  maxime  casus  dominari  intelli- 
gitur,  geometricas  figuras  numerosque  innumerabiles  et  projectilia  multilatera. 
Dicit  igitur  haec  sententia,  si  jactus  infiniti  fiant  inde  ab  aeterno,  necesse 


Caput  XXVII. 


713 


esse  ut  casus  omnes  qui  sunt  possibiles  eveniant.  Ego  vero  dico,  falsum 
hoc  esse.  Nam  si  casus  inter  jactus  dominetur  fortuitus  interque  jactuum 
cadentias : certe  uno  quolibet  jactu  poterunt  cadere  omnia;  itaque  et  illa, 
quae  antea  ceciderant.  Quae  si  cadant,  non  cadent  igitur  alia,  non  illa, 
quae  nondum  ceciderant:  ita  fieri  potest,  quamvis  infinitis  jactibus,  ut  ali- 
qua, quae  cadere  possibile,  non  cadant:  non  igitur  necesse,  ut  omnia  cadant. 
Ita  casu  etiam  admisso  nunquam  tamen  certum  erit,  an  sidus  hoc  casu  in 
locum  conjunctionis  magnae  inciderit.  Poterat  enim  casus  hoc  praestare, 
poterat  etiam  non  praestare.  In  incerto  relinquimur.  Quanquam  Cicero 
libro  I.  de  Divinatione  negat,  fieri  posse  unquam,  ut  veritatem  perfecte 
casus  exprimat.  Olim  in  adolescentia,  cum  abundarem  otio,  delectatus  sum 
ea  vanitate,  cujus  multos  adultiores  non  pudet:  Lycophronti  Chalcidensi 
poetae  attribuunt : literis  nominis  mei  graecis  transcriptis  varie,  effeci  tandem 
sententiam  certam,  ut  pro  l<aarvr]g  KenXrjQog  legeretur  SsiQtjvmv  mnrjXog: 
et  latine  Joannes  Keplerus  sonat  per  transpositionem:  Serpens  in  akuleo. 
Sed  cum  non  placeret  sensus  cuperemque  alium,  nec  tamen  succederet,  rem 
fortunae  commisi.  Chartas  lusorias  aequali  cum  literis  numero  singulas 
singulis  inscripsi  literis:  inde  coepi  miscere  chartas  et  ad  seriem  earum 
identidem  respicere,  si  quando  sensus  aliquis  prodiret.  Dii  deaeque  Epi- 
cureae omnes  perdant  hunc  casum,  qui  mihi  nihil  unquam  ne  eminus  quidem 
ostendere  potuit,  quod  ad  sententiam  aliquam  alluderet,  cum  plurimum 
temporis  eriperet.  Et  erat  tamen  inter  casus  possibilis,  ut  prodiret  illa  a 
me  inventa  sententia,  Seigrjmv  Hccmjlog.  Itaque  chartas  meas  Aetherioni 
Epicureo  tradidi  in  Apirum  deportandas : feruntque  ibi  illas  adhuc  inter 
atomos  volitare  confusissime,  nullius  dum  sensus  certas. 

Dicam  yvfxvcccrtixig  meis  disputatoribus  sententiam  non  meam,  sed  uxoris 
meae,  idque  ideo,  quia  inductus  ipsorum  rationibus  jam  modo  concessi, 
ordinem  casu  effici  posse,  quod  non  videtur  meae:  ut  igitur  me  doceant, 
sententiam  a se  suppeditatam  contra  molestum  et  gravem  hunc  adversarium 
defendere.  Heri,  dum  fessus  a scribendo  animoque  intus  pulverulento  ab 
atomorum  istarum  considerationibus  ad  coenam  vocor , apponit  mihi  ea, 
quam  dixi,  acetarium.  Ergo,  inquam  ego,  si  toto  aere  confertae  volitarent 
patinae  stanneae , folia  lactucae , micae  salis , guttae  aquae aceti , olei, 
ovorum  decusses,  idque  ab  aeterno  duret:  futurum  est  tandem  aliquando, 
ut  fortuito  tale  coeat  acetarium  ? respondit  bella  mea  : Sed  non  hoc  decore, 
neque  hoc  ordine. 

Miser  ego,  quid  afferrem  ad  sententiae  meae  defensionem?  Visa  est 
verisimilia  dicere.  Nimirum  ab  ipsissimo  Cicerone  didicit.  Sic  enim  et  ille 
casui  largitur  „figuram  aliquam  non  dissimilem  verae,  sed  certe  non  talem,  ut 
eam  factam  a scopa  diceres. “ Magua  est  fiducia  mentis  ubicunque  apparet 
ordo : cujus  rei  causa  ex  penitissimis  geometriae  fontibus  petenda  est. 
Quodsi  etiam  casu  efficeretur  aliquis  ordo , tamen  huc  statim  convolant 
mentes , haec  ipsarum  delectatio , haec  vita.  Ad  mille  casus  informes 
torpidae,  ad  unum  ordinatum  statim  expergiscuntur,  vigilant.  Itaque  ne 
quidem,  si  casu  stella  in  planetarum  concilium  incidit,  propterea  nihil  hoc 
efficit : quin  omnis  mundana  natura  et  quicquid  usquam  est  mentale  seu 
rationis  agitatione  seu  instinctu  perenni  suffultum,  vehementer  eo  commo- 
vetur: soli  hi  philosophi,  quibus  pro  ordine  placet  confusio,  qui  mundum 
pulcherrimum  inter  inamoenas  atomos  abjecerunt,  hoc  sunt  meriti,  ut  pul- 

chritudine  et  congruentia  hujus,  quem  dicunt,  casus  nec  ipsi  moveantur  nec 
alios  delectari  patiantur. 

Sed  non  hoc  agebamus,  ut  pulchritudinem  casus  commendaremus,  verum 
ut  ipsum  casum  everteremus.  Itaque  quod  dixi  non  esse  certum,  etiam 
aeternitate  concessa,  ut  eorum  quae  cadere  possunt  omnia  cadant,  id  multo 
maxime  tunc  apparet,  cum  hisce  lusoribus  multiplicantur  sua  projectilia.  In 
tesseris  usitatis  non  est  mirum,  omnia  promiscue  cadere  brevi : binae  enim 
esse  solent,  singulae  sex  laterum : itaque  casuum  formae  non  plures  viginti 
et  una.  Cum  vero  plura  adsciscuntur  projectilia,  casuum  formae  in  immensum 
augentur , multoque  maxime  in  consideratione  rerum  naturalium , in  quibus 
ipsa  etiam  tempora  (quae  quis  cupiat  adsciscere,  ut  sit  spatium,  quo  cadere 
possint  omnia),  se  ipsis  augent  numerum  projectilium.  Ita  nunquam  satis 
potest  accipi  temporis,  ut  omnia  cadant;  brevis  est  omnis  aeternitas  ad 
casuum  possibilium  multitudinem:  quia,  quo  haec  longior,  hoc  illi  plures 
infinitis  vicibus ; Ilovog  noro?  noror  opsQsi.  Vide  quid  agant,  qui  quae  ordi- 
nate eveniunt  casui  tribuunt:  paucis  principiis  nihil  efficiunt,  ut  in  meo 
exemplo  ad  acetarium  non  sufficit  patina  et  lactuca : principia  vero  si  multi- 
plicent, aeternitatis  suae  vim  omnem  infinita  casuum  multitudine,  omnem 
aeternitatem  praecurrente,  eludunt.  Denique  si  casus  ille,  cujus  vi  putant 
effici  pulcherrima  et  ordinatissima  quaeque,  sic  est  comparatus  ut  tesserarum 
jactus : improvidi  sunt,  qui  hos  plane  fortuitos,  hoc  est  drcutiovg  esse  putant  : 
sin  autem  suum  casum  omni  causa  privant,  nondum  ejus  exemplum  dixerunt 
in  tesseris.  Quare  hoc  jactu  Venus  cecidit,  illo  canis?  Nimirum  lusor  hac 
vice  tessellam  alio  latere  arripuit,  aliter  manu  condidit,  aliter  intus  agitavit, 
alio  impetu  animi  manusve  projecit,  aliter  interflavit  aura,  alio  loco  alvei 
impegit.  Nihil  hic  est,  quod  sua  causa  caruerit,  si  quis  ista  subtilia  posset 
consectari.  Hoc  modo  si  etiam  stellae  nostrae  suas  in  natura  causas  relin- 
quant, cur  hoc  tempore,  hoc  loco  effulserit,  licet  separatas  ab  ipso  plane- 
tarum congressu:  jam  igitur  transfugerunt  ab  Epicuro  ad  Aristotelem: 
itaque  aliter  etiam  cum  ilio  tractandi  sunt. 

Hactenus  enim  refutavi  tertiae  opinionis  eam  partem,  quae  casum  ex 
Epicuri  sententia  definiebat.  Quod  vero  alteram  partem  attinet,  quae  casum 
non  a defectu  omnium  causarum , sed  a concursu  eventuum  descripsit : 
equidem  talia  superioribus  aliquot  capitibus  disputata  sunt:  ut  posito  quod 
stella  sit  naturae  opus,  illi  sententiae  hoc  etiam  in  exemplo  subscripturus 
fuerim  sine  exceptione,  si  sidus  hoc  novum  solum  tempus  magnae  conjunc- 
tionis occupasset.  At  quia  simul  et  locum  occupavit  quoad  visum,  eandem 
in  suspenso  relinquere  cogor,  utrum  natura  ipsa  coeli  extimi  ita  comparata 
fuerit,  ut  hoc  potissimum  tempore  et  loco  stellam  novam  ederet:  an  simul 
etiam  cum  conjecturalibus  illis,  quibus  secunda  placet  sententia,  causa  prae- 
terea certa  ipsius  etiam  concursus  sit  investiganda.  Tertia  namque  sen- 
tentia singulas  res  seorsim  ex  suis  deduxit  causis,  congressum  planetarum 
ex  astronomia,  ortum  sideris  ex  physica.  Secunda  vero  concursum  ipsum 
rerum  harum  diversarum  in  loco  et  tempore  vindicavit  novae  alicui  causae 
procuratrici.  Et  quia  tertia  opinio  deficit  in  causa  invenienda  speciali,  cur 
in  hoc  loco  18°  x* , cur  item  hoc  tempore,  scii,  anno  1604.  10.  Octobris 
oriretur  novum  sidus : etsi  forsan  aliqua  esse  potest,  tamen  quia  nobis  illa 
occulta,  magis  igitur  inclino  ad  opinionem  secundam,  ut  dicam,  inquirendum, 
qua  ratione  factum,  ut  congressus  iste  planetarum,  qui  factus  est  eodem 
loco  et  tempore,  cum  per  usitatam  naturae  viam  (ut  in  primae  sententiae 

refutatione  dictum)  non  posset;  tamen  nobis  hanc  stellam  hoc  loco  con- 
stituerit? Et  quarta  quidem  sententia  causam  subministrat,  Qsov  ano  /xTi^arijg ; 
sed  tum  demum,  ubi  nos  omnia  naturalia  defecerint. 

Conflictus  igitur  sententiarum  trium  oritur  acerrimus.  Primum  enim 
dubitatur,  concursus  iste  novi  sideris  cum  planetarum  c.opula  consectarium 
sit  an  quaesitum  quippiam;  et  quia  versimile,  quaesitum  quippiam  esse: 
amplius  dubitatur,  naturane  hoc  quaesiverit  an  Deus  ipse  extra  ordinem? 
Rursum  autem,  quia  difficile  creditu,  naturam  tantum  posse,  temerarium 
vero,  Deo  ista  tribuere,  propterea  quod  sic  ipsum  in  leges  astrologicas  tra- 
himus : animus  in  angiporto  non  pervio  constitutus  revertitur  ad  pristinam 
sententiam,  quae  non  consilio  procuratum  hunc  concursum,  sed  materiali 
necessitate  consecutum  asserebat.  Multa  quidem  diximus  in  superioribus 
de  causis  naturalibus,  quibus  hoc  sidus  effectum  esse  consentaneum  fiat: 
quae  qualescunque  sint,  jubent  nos  considerare  theologi,  ne  quid  nimis  iis 
tribuamus.  Et  videntur  argumenta  esse,  quibus  persuadeatur  nobis,  altius 
munus  esse  providere,  ut  novum  sidus  in  congressum  planetarum  incidat, 
quam  ut  naturae,  hoc  est  illi  spiritui  totius  universi  tribui  possit.  Primum 
enim  potentissimum  esse  hunc  spiritum  necesse  erit;  ut  qui  ad  gubernacula 
sedeat  naturae  coelestis,  ej usque  vim  ita  moderari  possit,  ut  quaesito  loco 
et  tempore  talem  partum  enitatur.  Deinde  et  scientia  amplissima  requiri- 
tur; nimirum  ut  provideat,  qui  qualesve  congressus  planetarum  ex  hac 
nostra  Tellure  apparituri  sint,  et  secundum  hanc  praescientiam  jus  suum  in 
coelum  extimum  exerceat.  Quis  est  igitur  ille,  cujus  scientia  Tellurem, 
potentia  coelum  extimum  complectitur?  Denique  eximie  bonum  et  cpihav- 
&Qwnov  evincit  finis,  ad  quem  haec  providentia  contendit.  Cui  enim  crea- 
turae propositum  existimas  hoc  spectaculum?  Num  alicui  coelesti?  At 
dictum  est  in  primae  sententiae  refutatione,  nuspiam  mundi  nisi  ex  sola 
Terra  visum  esse  sidus  planetis  associatum.  Num  igitur  alii  alicui  terrestri 
creaturae  propositum  est  hoc  spectaculum  praeter  hominem? 

His  igitur  argumentis  evinci  videtur:  siquidem  quaesita  sit  haec  con- 
gruentia loci  et  temporis , nemini  eam  nisi  soli  Deo  transscribi  posse.  At 
contra,  non  trahunt  hoc  in  controversiam  conjecturales  illi  physici,  Deum 
esse  summam  et  primam  causam  rerum  omnium,  sed  contendunt  hoc  solum, 
medio  ad  hoc  sidus  efficiendum  usum  esse  ordinario:  nec  ideo  Deum  effici 
ex  illo  suo  Spiritu  per  totum  mundum  meanti,  si  maxime  illi  et  hanc  scien- 
tiam et  hanc  potentiam^et  hanc  bonitatem  tribuamus.  Primum  enim  finitum 
est  cum  hoc  opus  tum  universus  adeo  mundus:  finita  igitur  potentia,  quae 
hic  exseritur.  Dei  vero  virtutes  omnes  infinitae.  Deinde  nec  qualitate  supra 
creaturas  sunt  ista.  Quod  enim  scientiam  astrorum  attinet,  certissime 
demonstrari  potest,  universae  astronomiae,  qualis  apparet  in  Terra,  impres- 
sionem et  perceptionem  citra  quidem  discursum  inesse  naturae  rerum  sublu- 
narium  et  facultatibus  naturalibus,  tam  quae  in  Terrae  visceribus  quam 
quae  in  animantibus  insunt.  Quid  mirum  igitur,  si  eadem  et  illi  per  omnia 
meanti  Spiritui  tribuamus?  Potentiam  vero  ejusdem  dum  coeli  amplitudine 
metimur,  rursum  humani  quid  patimur,  quibus  coelum  ob  solam  magnitudinem 
est  admirabile,  cum  nos  ob  exiguitatem  simus  contemtibiles.  Mihi  quidem 
multo  nobilior  facultas  homini  videtur  tributa  ceterisque  animantibus,  gig- 
nendi sibi  simile,  propter  infinitam  membrorum  omnium  ad  finem  suum 
ordinationem,  quam  haec  est  coeli  potentia  ad  conglobanda  excrementa 
coelestia  in  unam  stellae  novae  figuram.  Nec  refert,  in  quantum  spatium  a 

Terra  nimirum  in  coelum  usque  diffusa  sit  haec  facultas.  Nam  si  ne  cor- 
poribus quidem,  quod  supra  dictum,  auget  aestimationem  moles  congenita, 
quanto  minus  animalibus  facultatibus  id  praestabit  haec  adventitia  ampli- 
tudo ? Denique  qui  metuit,  ut  Deum  efficiamus,  qui  hominibus  faveat,  is  in 
theologia  forte  non  satis  versatus  esse  videbitur:  ut  qui  non  legerit,  creaturas 
omnes  ingemiscere  in  exspectatione  revelationis  filiorum  Dei.  Nec  vereor  ne  redar- 
guar eo,  quod  occasionem  praebeam  philosophis  hodiernis,  ex  hac  facultate, 
quae  pars  est  mundi,  Deum  denique  faciendi.  Philosophentur  illi  ad  deli- 
rium usque,  quorum  antecessores  quibus  non  rebus  divinos  honores  adscrip- 
serunt,  aeri,  aquae,  oceano,  coelo,  sideribus  aspectabilibus?  cum  interim  et 
inanima  haec  nonnulli  crederent.  Christianis  constat,  spirituum  beatorum, 
qui  ab  omni  mundano  corpore  liberi  sunt,  innumerabiles  esse  exercitus, 
sanctitate  admirabiles,  dignitate  hoc  spiritu,  qui  corpori  mundano  naturae 
quodam  vinculo  adstrictus  praeest,  longe  praestantiores : et  inter  hos  graduum 
discriminibus  sublimiores  quosdam,  principatus  gloriosissimos,  potestates 
pollentissimas.  Et  tamen  omnibus  hisce  sublimiorem  agnoscunt  Deum  et 
sui  et  illorum  omnium  conditorem.  Ita  lego  in  Prudentio  et  emendandum 
puto  : Jussum  est  Caesaris  ore  Gallieni : Quod  princeps  colit,  hoc  colamus  omnes : 
Aeternum  colo  principem  deorum,  Fictorem  Dominumque  Gallieni. 

Fatetur  cum  Augustino,  Deorum  titulum  in  sacris  literis  tribui  sanctis 
etiam  angelis:  sed  agnoscit  unum  illorum  creatorum  principem  aeternum  et 
increatum,  quem  et  Scriptura  appellat  Deum  Deorum  (nam  cur  hic  dierum 
factorem  potissimum  celebret,  ratio  nulla  apparet).  Nec  vult  colere,  quod 
fingit  princeps,  sed  summum  principem,  eum  nempe,  qui  non  est  fictus  a 
Gallieno,  sed  qui  finxit  Gallienum;  non  qui  Gallieni  Domini  jussu  nobis 
imperetur,  sed  qui  Dominus  ipse  sit  Gallieni  Domini. 

Haec  igitur  afferre  possit  aliquis  ad  causam  naturae  defendendam, 
novi  hujus  sideris  copulationem  cum  conjunctione  magna  vindicans  illi  Spi- 
ritui totius  mundi  campos  permeanti.  At  ita  me  Christe,  ut  omnibus  ex- 
cussis ratiociniis  mihi  ipsi  non  satisfacio.  Et  de  potentia  quidem  et  boni- 
tate mediocriter;  de  scientia  vero  mirum  quantum  desit.  Esto  enim  ut 
insit  naturae  sensus  conjunctionis  planetarum:  num  igitur  eidem  et  cogni- 
tionem tribuemus  eorum,  quae  de  conjunctionibus  planetarum  homines  innu- 
merabilibus libris  perscripserunt?  Num  accipiemus  et  hoc,  naturam  hoc 
sidere  velut  charactere  ostenso  nobiscum  hominibus  loqui  voluisse?  Aut 
si  hoc  absurdum,  dic  igitur  mihi  conjectator  physice,  cui  bono  natura  stellam 
in  altissimo  aethere  aptavit  ad  ea,  quae  videbantur  non  in  altissiino  et  vas- 
tissimo aethere,  sed  in  humillima  et  angustissima  hac  Tellure?  Quicunque 
affirmat  destinatum  opus  esse,  conventum  sideris  cum  planetis  junctis,  sal- 
tem sic,  ut  juncti  planetae  objectum  fuerint  movens  occultum  naturae  sen- 
sum, idem  aliter,  se  non  expediet,  nisi  ut  eidem  naturae  et  intellectum  scrip- 
turarum nostrarum  astrologicarum  et  commercium  occulti  figuratique  sermonis 
tribuat.  At  haec  tribuens  discursum  ratiocinationis  eidem  tribuit : rationalem 
itaque  spiritum  effecerit.  At  supra  protestabatur  haec  sententia,  se  vin- 
dicare naturae  sensum  astronomiae,  non  discursu  acquisitum  sed  lege  crea- 
tionis instinctum.  Quicquid  igitur  expedierit  conjectura  physica  machinarum 
de  suae  disciplinae  penu : adhuc  Deo  architecto  opus  est,  cujus  consilio 
stella  in  concilium  planetarum  veniat. 

Esto  etiam,  quod  quaerit  conjectura,  sufficiat  natura  huic  coaptationi: 
quis  negabit,  penes  Deum  ipsum  nihilominus  esse  moderationem  totius  rei, 

qui  natura  a se  condita  utatur  ministra.  Nonne  infinitis  rebus  quotidie 
evenientibus,  qualibet  ex  sua  causa  naturali,  locus  tamen  providentiae  divinae 
relinquitur,  cum  in  aliis  tum  praecipue  in  exercenda  vindicta  scelerum,  qua 
efficitur,  ut  id  cadat,  quod  non  solum  antegressis  in  natura  causis,  sed 
etiam  justitiae  divinae  sit  consentaneum  ? Quare  horrenda  internecione  deleta 
est  a Romanis  politia  Judaica,  sepulta  urbs  Hierosolyma?  Si  ex  Josepho 
belli  Judaici  scriptore  quaeras,  respondet  is  tibi,  Judaeos  invitos  a Romanis 
pertractos  ad  bellum.  Vera  narrat,  si  naturae  ordinem  spectes;  consurgit 
hujus  eventus  causa  gemina  serie.  Nam  ex  parte  Romanorum  erat  domi- 
natus licentia,  injuriae,  insultatio,  superbia  Caesarum,  imperii  fastigium, 
mos  antiquus,  cum  ipsa  gentilitate  ortus,  deificandi  homines,  statuas,  aras, 
templa,  sacerdotes  dedicandi:  adde  armorum  conscientiam,  gloriae  cupidi- 
tatem, morem  pessimum  lacessendi  finitimos  vel  etiam  subditos,  ut  esset 
legionibus  quo  exercerentur,  imperatoribus  materia  triumphi.  Ex  parte 
Judaeorum  erat  fiducia  Dei  legum  auctoris,  numerosa  gens,  urbs  munitissima, 
templum  sanctissimum,  gentis  antiquitas,  pertinacia  in  defendendis  ritibus 
et  religione  templi,  vaticinia  vetera  et  nova,  pseudoprophetae.  Qui  dili- 
genter utraque  consideraverit  interque  se  comparaverit,  fatebitur,  usitato 
rerum  ordine  factum,  ut  Hierosolyma  everteretur  a Romanis.  At  ecce  Deum 
vindicem  innocentissimae  necis  Christi  Dei,  mediis  immistum  rerum  singu- 
larium causis,  aptantem  et  collidentem  pugnautes  gentium  mores,  qua&  antea 
si  non  quietae,  mitius  tamen  degebant:  qui  ut  hanc  vindictam  citra  magnam 
naturalium  causarum  turbationem  exerceret,  quadraginta  totis  annis  occa- 
sionem exspectavit:  et  ne  fortuita  videretur,  totidem  annis  ante  praedixit, 
se  hoc  modo  gentem  ulturum.  Ad  eundem  modum  et  hic,  utcunque  natura 
protulerit  hoc  sidus,  ad  Deum  tamen  rei  summa  denique  redit. 

Quanquam  quid  istis  argutiis  opus  est?  aut  quodnam  piaculum,  si  quod 
natura  fecit  Deum  fecisse  dicamus?  Numquid  hunc  morem  loquendi  docu- 
erunt nos  sancti  Dei  vates?  Quid  est  rerum  naturalium  seu  coelo  seu  terra, 
quod  non  ad  Deum  ipsum  referatur?  Semen,  liquida  et  all^a  substantia, 
postquam  incidit  in  uterum,  ejusdem  facultate  formatrice,  quam  naturalem 
et  perpetuam  scimus,  coagulatur:  atque  ita  denique  animal  formatur.  Quid 
vero  divinus  Jobus  de  suo  ortu?  Nonne  sicut  lac  mulsisti  me  et  sicut  caseum 
me  coagulasti ? Ait  ille  non  ad  matrem  suam,  sed  ad  Deum  et  'suum  et 
matris  et  totius  naturae  auctorem.  Nimirum  non  censet  ille  meruisse  naturam, 
ut  in  ejus  contemplatione  multa  cum  admiratione  versetur:  sed  illum  potius 
miratur,  qui  dixit  et  facta  sunt,  qui  mandavit  et  creata  sunt. 

Ut  igitur  vel  tandem  hoc  tam  anxium  examen  opinionum  finiam;  cum 
conjecturam-  physicam  theologica  sententia  absorpserit  sibique  totam  acqui- 
siverit,  duae  solae  restant  opiniones.  Aut  enim  dicendum  est,  locum  et 
tempus  novi  sideris  cum  conjunctione  magna  planetarum  nullum  habere  com- 
mercium, sed  fortuito  (in  sobrio  sensu)  evenisse,  ut  concurrerent  stella  et 
planetarum  copula,  quaelibet  ex  sua  orta  causa.  Aut  quia,  quem  dixi, 
locum  in  18°  Sagittarii,  et  tempus  anno  1604.  10.  Octobris  nulla  verisi- 
militudine transscribimus  causae  non  apparenti,  cum  praesto  sit  apparens 
conjunctio  planetarum,  quae  se  pro  causa  offert:  dicendum  igitur  hoc  alte- 
rum, quod  securissime  et  plena  fiducia  pronuncio:  associatum  esse  novum 
hoc  coeleste  prodigium  ab  ipso  omnipotente  Deo  tribus  planetis,  Saturno, 
Jovi  et  Marti,  tunc  conjunctis,  certo  consilio  ad  hominum  salutem  directo. 
Hic  enim  Deus  ille  est,  cui  nihil  in  mundo  neque  magnum  neque  exiguum, 

cum  omnium  ipse  unus  auctor  sit:  qui  genus  humanum,  in  his  contem- 
tissimae  glebulae  angustiis  habitans,  suam  tamen  nihilosecius  imaginem, 
praefert  cuicunque  stellae,  si  vel  centies  millenis  vicibus  illa  totius  orbis 
magnitudinem  excederet.  Qui  ut  locum  et  tempus  magnae  conjunctionis 
trium  superiorum  hoc  veluti  monumento  ad  perpetuam  rei  memoriam  et  ad 
commonefaciendum  genus  humanum  de  rebus  maximis  signaret:  nulla  solli- 
citudine, nullo  labore,  nulla  fatigatione  indiguit,  ut  tale  quid  crearet,  quod 
a terricolis  in  forma  tantae  stellae  cerni  posset.  Quam  ad  rem  sive  natura 
fuerit  usus  ministra,  sive  hunc  veluti  radium  extraordinariae  omnipotentiae 
exseruerit;  utrinque  illud  verum  est:  „Ipse  dixit  et  facfca  sunt;  ipse  mandavit  et 
creata  sunt. “ Ipse  enim  si  naturae  dicat,  gigne,  natura  antea  mortua  ad 
gignendum  facultatem  animalem  accipit,  acceptaque  gignit,  ipsum  supplex 
precor,  si  tamen  hoc  fas  precari,  ut,  siquidem  res  ipsi  grata  est  futura,  mihi 
quoque  imperet  enarrare  hominibus,  quid  sibi  velit  haec  stella,  haec  nimi- 
rum Dei  digito  in  summo  coelo  exarata  litera.  Quod  meum  votum  si  ratum 
ab  eo  haberi  certus  essem,  nihil  dubitarem,  quin  de  ipsius  gratia  protinus 
et  hoc  ipsum  possem,  quantumvis  puer  jam  sensu  et  tantorum  ignarus 
mysteriorum:  itaque  cum  Regio  Psalte  exclamare  liberet:  „Non  moriar,  sed 
vivam  et  narrabo  opera  Domini."  Sin  autem  hic  me  non  respicit,  neque  tamen 
tanti  facit  id  quod  residuum  est  hujus  laboris,  (quod  alio  tempore,  alio  loco, 
et  nisi  me  fallunt  spes  meae,  his  iisdem  nundinis  Francofurto  prodibit)  38)  ut 
illud  impedire  propositumque  hic  meum  evertere  dignetur:  eja  sit  Deus  solus 
verax;  omnis  vero  homo,  adeoque  et  ego  et  haec  mea  quam  meditor  inter- 
pretatio hujus  prodigii,  „mendax:  ut  non  glorietur  omnis  caro.  Ipse  enim  est, 
cujus  similis  nemo ; qui  solus  vocat  et  quae  futura  sunt  annunciat , irrita  faciens 
signa  divinorum  et  ariolos  in  furorem  vertens,  convertens  sapientes  retrorsum  et 
scientiam  eorum  stultam  faciens.  Et  ipse  mutat  tempora  et  aetates , transfert 
regna  atque  constituit ; dat  sapientiam  sapientibus  et  scientiam  intelligentibus 
disciplinam.  Ipse  revelat  profunda  et  abscondita  et  novit  in  tenebris  constituta ; 
et  Lux  cum  eo  est.“  Esa.  44,  v.  7 et  25.  Dan.  2,  v.  21.  Sit  Nomen  Domini 
benedictum  a seculo  et  usque  in  seculum;  quia  sapientia  et  fortitudo  ejus  est. 


Caput  XXVIII. 


De  effectibus  naturalibus  hujus  Novi  Sideris  in  natura  sublunari. 


Si  mihi  in  enodandis  stellae  significatis  scopus  esset  libelli  praecipuus, 
jure  dicere  possem,  quaecunque  hactenus  sunt  dicta,  conclusa,  investigata, 
dubitata,  omnia  in  hanc  manticen  ferri.  Etenim  aliae  ortus  circumstantiae 
aliam  habent  significationem,  et  modi  divinationum  a conditionibus  essentiae 
desumuntur.  Itaque  qui  de  illis  nihil  explicuit,  eum  et  in  significationibus 
peregrinari  necesse  est.  Cujus  rei  consideratione  si  in  universum  tempe- 
rarem ab  omni  significatuum  explicatione,  sat  esset  excusationum.  Demon- 
stravi enim  hactenus , haesitare  me  in  explicandis  stellae  causis  et  coinci- 
dentia cum  conjunctione  magna:  nec  quicquam  nisi  titubans  pronunciare 
potui.  Quare  metus  me  habet  ejusdem  incertitudinis  etiam  in  significatio- 
nibus evolvendis,  quae  tanto  est  illa  insignior,  quanto  avidius  vulgus  honii- 

oum  futurorum  singularium  scientiam  expetit,  quam  philosophiam.  Verum 
enimvero,  quia  imperfecta  esse  putatur  omnis  hujusmodi  descriptio,  quae 
non  in  significationibus  etiam  occupatur,  ratio  haec  iniri  potest,  ut  primo 
/ illa  explicem,  quae  naturali  vinculo  cum  stella  nova  connectuntur , sic  ut 
iis  stella  vel  causa  vel  signum  fuerit:  secundo  illa,  quae  arte  conjectandi 
per  exempla  alia  comprobata  citra  connexionis  naturalis  apparentiam  et 
supposita  intelligentis  naturae  providentia  probabiliter  dici  possunt,  interim- 
que  et  quaedam  obvia,  quae  vel  astrologi  praedixerunt  futura  vel  tempus 
protulit  ipsum,  ad  veritatis  normam  an  legitime  praedicta  sint  et  an  ob 
stellae  ortum  evenerint,  examinem. 

Naturalis  itaque  significatio  sideris  hujus  si  ulla  est,  illa  ad  eum  mo- 
dum erit  explicanda,  quo  supra  cap.  VIII.  et  IX.  usus  sum  in  demon- 
stranda aspectuum  efficacia.  Statuta  est  enim  omnis  influentiae  coelestis 
forma  non  in  actione  coeli  (praeter  eam,  quae  est  lucis  ad  calfaciendum : 
quo  respectu  stella  haec  quamdiu  fulsit  tantundem  fortasse  potuit,  quantum 
duae  vel  tres  fixae  initio,  post  minus,  qualitate  vero  Caniculae  aut  humero 
Orionis  aut  Arcturo,  aut  inter  planetas  Jovi  et  Marti  fuit  assimilata,  colore 
indice),  sed  in  receptione  et  sic  in  passione  naturae  sublunaris,  quae  vel  est 
sensitiva  vel  sensitivae  simillima.  Animis  quippe  et  facultatibus  rerum  sublu- 
narium  cognatio  intercedit  cum  natura  coeli;  eaque  triplex,  caloris,  motus 
et  rationis.  Primum  enim  lux  coelorum  est  caloris  effectrix,  et  animae 
facultatisque  rerum  vegetabilium  suum  quaeque  calorem  in  corpore,  quod 
informant,  excitant  eumque  pro  viribus  tuentur.  Sic  stellis  additae  sunt 
facultates,  quae  illas  movent,  ut  plurimum  quidem  materiales  seu  cum  cor- 
pore dividuae,  tam  insitae  quam  adventitiae  (qualis  quidem  hic  penes  nos 
est  magnetica),  sed  tamen  etiam  animales:  et  hic  quoque  in  Terris  similiter 
animae  facultatesque  rerum  vegetabilium  corporibus  suis  insunt  vitae  mo- 
tusque causa.  Denique  ut  facultates  illae  stellarum  motrices  sunt  mentis 
quodammodo  participes,  ut  suum  iter  quasi  intelligant,  imaginentur,  affec- 
tent, non  ratiocinando  quidem,  ut  nos  homines,  sed  ingenita  vi  et  quae  in 
prima  creatione  ipsis  est  instincta:  sic  facultates  animales  rerum  naturalium 
obtinent  quendam  intellectum  finis  sui  (sine  quidem  ratiocinatione),  in  quem 
omnes  suas  actiones  dirigunt.  Tanta  cum  sit  cognatio,  nihil  amplius  est 
cur  mireris  eam  av/jirta&siai’  inter  coelorum  motus  et  facultates  animales, 
quam  supra  manifestis  experimentis  confirmavi  cap.  VIII.  et  X.  Quae  igitur 
ibi  specialiter  sunt  comprobata,  jam  assumantur,  fiatque  probabili  ratione 
generale  tandem  ceu  ex  inductione  collectum  pronunciatum: 

Nihil  esse  vel  fieri  in  coelo  visibili,  cujus  sensus  non 
occulta  quadam  ratione  in  Terras  inque  omnes  facultates  rerum 
naturalium  por rigatur:  easque  facultates  ani m ales  sic  affici 
hic  in  Terris,  ut  coelum  ipsum  afficitur.  Ita  fiet,  ut,  quotiescunque 
novum  et  insolitum  aliquid  in  coelo  apparet,  natura  sublunaris  (cui  prae- 
sidet aliqua  facultas  animalis)  quodammodo  cohorrescat.  Ad  poetas  enim 
et  ad  primam  meam  nQoaymrjoiv,  qua  usus  sum  ad  hoc  sidus,  manifeste 
transfugiam,  quia  apud  eos,  qui  in  philosophia  hodie  rerum  potiuntur,  novi 
dogmatis  causam  obtinere  despero.  Itaque  procul  o profani,  Deus,  en  Deus ! 

Stella  repens,  laesae  divum  praenuncia  mentis, 

Quae  velut  ardenti  carbunculus  ureris  igne  ! 

Quam  te  namque  feram  ? qua  doctus  origine  pangam 

Ortus,  dia,  tuos  ? Neque  enim  quo  tempore  pollens 

Conditor  aetherio  dispersit  sidera  campo, 

Te  dedit  in  numerum,  nova  tu  molimine  caeco 
Nasceris,  astrorum  cano  mirante  senatu. 

Obstupuere  poli : subitique  exterrita  luce 
Fulguris,  aetherium  metuit  natura  tumultum. 

Hoc  idem  enim  fundamentum  mihi  videtur  asserendae  etiam  defectibus 
luminum  efficaciae.  Est  enim  (qualitative  non  geometrice  seu 

quantitative)  et  naturae  sublunari  quodammodo  contrarium,  subito  Lunam 
exstingui  vel  averti  lumen  Solis  a demenso  medietatis  globi  Terrestris,  quod 
ordinarie  et  perpetuo  est  in  Solis  lumine.  Percellit  ea  species  naturam 
animalem,  quae  luci  cognata  est,  ut  affectum  diuturnum  et  perniciosum  con- 
cipiat. Hoc  idem  ergo  fundamentum  sit  asserendae  his  quoque  novis  phae- 
nomenis efficaciae.  Per  conduplicationem  igitur,  cum  ipsa  etiam  conjunctio 
magna  trium  superiorum  stimulos  naturis  sublunaribhs  addiderit  decumanos 
ad  sese  commovendum,  et  hoc  novum  sidus  in  locum  et  tempus  magnae 
conjunctionis  inciderit,  sequitur  ut  tam  conjunctione  cum  utroque  junctorum 
planetarum,  quam  ipsa  novitate  per  se  considerata  ingentes  vires  addiderit 
ordinariae  commotioni  atque  exnhri^iv  maxime  memorabilem  causatum  fuerit. 
Quanquam  necessaria  est  dubitatio,  rectiusne  nara  nQoa&zarv  argumentemur 
an  Y.a.t  dcpcaQeoiv:  hoc  est  an  natura  conversa  ad  novum  sidus  a conjunc- 
tione magna  sese  nonnihil  averterit,  sic  ut  imaginatio  rei  insolentioris.prio- 
rem  rei  consuetae  obruerit  et  obliteraverit : an  vero  vires  utriusque  junctas 
illa  senserit.  Nec  minus  dubitare  et  hoc  quis  possit,  commotio,  quam  stella 
fecit,  hilaritati  an  tristitiae  fuerit  similior;  impediveritne  naturam  in  suo 
opere  an  instigaverit  adjuveritque.  Quid  igitur  horum  mihi  videatur  magis 
verisimile,  recensione  naturarum  sublunarium  explicabo. 

Prima  et  maxime  conspicua  est  facultas  illa  animalis,  quae  globo  Tel- 
luris praesidens  omnis  generis  meteora  progignit.  Ac  cum  tota  hiems,  quae 
inter  annos  1604.  et  1605.  intercessit,  impendio  fuerit  humida,  maxime  iis 
diebus,  quibus  planetae  cum  fixa  nova  essent  congressi  vel  configurabantur ; 
et  tepida  quidem  hiems  cis  Alpes  in  superiori  et  inferiori  Germania,  frigi- 
dissima vero  omnium  intra  hominum  memoriam  trans  Alpes  in  Italia  atque 
in  Hispaniis : argumentor  igitur  ex  effectu,  appositas  invicem  vires  utriusque 
causae  coelestis.  Dissimilitudinem  quidem  hiemis  jam  dictam  in  Alpes 
confero : ut  si  per  hanc  hiemem  Alpes  in  perpetua  exspiratione  fuerint, 
materia  ventorum  frigore  aeris  repercussa  circulariter  fuerit  diffusa,  pars 
versus  septentrionem , pars  in  meridiem.  Quae  igitur  in  meridiem  supra 
Italiam  abiit,  cum  a borea  plaga  venerit,  eam  frigidam  fuisse  par  fuit: 
quae  vero  indidem  super  Germaniam  in  septentriones  ferebatur  ab  austro 
veniens,  naturam  plagae  tepidam  retinuit  nullo  majore  miraculo.  Quid  vero 
si  quis  totum  hunc  tractum  seu  clima,  quo  tepor  obtinuit,  in  exspiratione 
collocet : Italiam  et  illud  clima  extra  exspirationem,  ut  eo  fuerint  lati  venti, 
qui  penes  nos  exspirarunt.  Nitetur  enim,  qui  hoc  dicet,  verisimilitudine 
hac,  quod  omnis  exspiratio  cum  primum  prodit  tepida  est,  cum  vero  in 
longinquum  fertur,  impetu  concitata  magis  magisque  frigescit.  Tale  quip- 
piam  et  de  hac  ipsa  aestate  comminiscendum , quae  per  Germaniam  et 
Gallias  fuit  impendio  humida  ideoque  pestilens  : trans  Pyrenaeum  in  Hispaniis 
sicca  et  sterilis.  Quid  mirum , si  nationes  dissident  studiis , quibus  adeo 
contraria  coelitus  obveniunt?  Nec  tantum  humore  fuit  conspicua  hiems,  sed 
multo  magis  coeli  nocturnis  incendiis  sanguineaque  specie  creberrima  et 

hiatibus  seu  chasmatis ; et,  quod  hieme  aeque  prodigiosum,  iridibus  e regione 
cum  Solis  tum  Lunae  : adde  paulo  frequentiora  parelia,  paraselenas  et  halones. 
Igitur  verisimile  est,  novi  sideris  'effectum  fuisse  hanc  hiemis  humiditatem 
et  prodigiorum  coelestium  frequentiam : quae  ut  inter  novum  sidus  et  con- 
junctionem magnam  bona  cum  ratione  partiamur,  sic  agemus. 

In  Telluris  globo  gemina  est  facultas  (quod  meteora  attinet),  altera 
attrahendi  aquas  marinas  in  occultas  concoctionis  sedes,  altera  expellendi 
vapores  concoctos  per  quendam  quasi  sudorem ; aut  si  mavis  compara  hanc 
expulsionem  excretioni  seminali  animantium.  Harum  facultatum  alteram 
expultricem  stimulari  ab  aspectibus  planetarum  harmonicis  certissimum 
est:  qua  stimulatione  efficitur,  ut  continua  quidem  (in  fluminum  generatione) 
at  non  perpetuo  uniformis  sit  expulsio,  sed  multis  intervallis  interrupta  ejus 
vehementia,  prout  aspectus  ordine  astronomico  inciderint.  Et  me  hercule 
non  absurde  quis  huic  excretioni  etiam  voluptatem  suam  adjunxerit : ita 
multa  Terrae  cum  animantibus  conveniunt.  • Etenim  docent  medici,  si  quando 
humore  genitali  tument  venae,  facile  vel  per  somnum  imagine  dulci  objecta, 
nullo  etiam  contactu  accedente,  fieri  excretionem.  Quid  vero  hujus  rei 
similius,  quam  quod  constat  inesse  in  Terra  facultatem  aspectuum  coelestium 
perceptricem , quae  stimulata  aliquo  aspectu  exsudet  vapores  pluvios  ? 
Utrinque  species  immateriata  objecta  phantasiae  ciet  materiam  genitabilem : 
quid  impediet  igitur,  utrinque  ex  perceptione  speciei  et  expulsione  materiae 
existere  voluptatem?  Itaque  nunc  demum  meliori  sensu  poetam  audio  can- 
tantem philosophiae  mysteria: 

Vere  tument  Terrae  et  genitalia  semina  poscunt : 

Tum  pater  omnipotens  foecundis  imbribus  aether 
Conjugis  in  gremium  laetae  descendit,  et  omnes 
Magnus  alit  magno  commixtus  corpore  foetus. 

Ille  quidem  figmento  luxurians  coelo  imbres  pro  semine  tribuit,  quos 
in  Terram  infundat.  Ego  coelo  nil  transscribo  nisi  speciem  illam  Veneream 
(aspectus  puto)  proritantem  Tellurem  ad  effundendum  hoc  semen  ex  se  ipsa, 
siquidem  tumuerint  ejus  venae  humorum  copia.  Sic  igitur  habet  facultas 
Telluris  expultrix. 

Facultas  Telluris  attractrix  quibus  intervallis  agat,  obscurum  quidem 
est.  In  animantibus  varia  sunt  intervalla  facultatis  ejus,  quae  genitalem 
humorem  intus  coquit  et  in  venas  infercit:  juventa,  ver,  cibi  repletio,  ple- 
thoricum  corpus;  impediunt  senium,  hiems,  fames,  morbi.  Neque  tamen 
comparari  possunt  haec  intervalla  cum  illis  excretionis.  Illa  enim  subitanea 
sunt  et  praecipitata  et  brevia ; haec  lenta  et  segniora  et  quodammodo 
magis  continua.  Quid  hic  simile  in  Telluris  globo  inveniatur,  dispiciant 
philosophi.  Illud  certum,  interdum  deesse  Telluri  quod  excernat,  etsi  fer- 
ventissime concitetur  ab  aspectibus.  Tunc  enim  experientia  docente  solent 
existere  pro  pluviis  halitus  quidam  ardentes,  inamoeni,  sulfurei,  mordaces; 
unde  siccitates,  squalores,  aXeai.  Compara  animantium  coitus  steriles, 
irritos,  laboriosos;  ita  me  hercule,  nam  sterilitas  sequitur  hos  Telluris 
affectus.  Et  celebrat  Aristoteles  in  eo  cometarum  effectus,  quod  sterilitates 
et  squalores  significent,  cui  experientia  suffragatur.  Cometae  vero,  si  ut 
causae  significant , cum  supra  Lunam  sint  ut  plurimum , non  aliter  causae 
erunt,  nisi  ut  hactenus  dictum  et  usurpatum  fuit;  nempe  ut  objecta,  quae 
movent  sensus.  Cometis  igitur  et  eclipsibus  Solis  commune  hoc  erit,  terrere 
et  consternare  facultatem  Telluris  vegetatricem,  sicque  ejus  opus  impedire, 
Kepleri  Opera.  II.  46 

quod  est  inter  cetera  attrahere  alimentum  et  materiam  pluviis  et  fluminibus 
et  si  placet  etiam  concoquere.  Anne  igitur,  praeterquam  cum  sunt  cometae 
et  eclipses,  continuo  ferveat  opus  attractionis  concoctionisque  humorum  in 
Tellure?  An  sunt  etiam  hic  causae  exstimulantes,  quibus  interdum  fervor 
iste  redditur  acrior  ? Nescio  : nisi  quod  jam  sat  celebratum  est  inter  astro- 
logos, post  magnas  conjunctiones  sequi  fertiles  annos.  Hoc  si  verum,  igitur 
conjunctio  superiorum  planetarum  stimulabit  Tellurem  ad  attrahendas  aquas 
marinas  juvabitque  ejus  concoctionem.  Huic  dogmati  duo  accedunt  suffragia 
e re  praesenti:  primum  quod  fertiles  anni  per  Dei  gratiam  secuti  sunt  con- 
junctionem magnam  anni  1603.  Decembri  mense  factam;  et  vini  quidenr 
vilitas  ad  Nicrum  eadem  pene,  quae  annis  1584,  1585.  post  illam  conjunc- 
tionem in  Piscibus : nisi  quantum  ipsa  pecunia  in  dies  vilior.  Alterum, 
quod  et  prior  hiems  post  autumnum  anni  1603,  et  haec  ipsa,  qua  de  tam 
multa  diximus,  ostendit  Terram  humoribus  fuisse  turgentissimam ; antea 
igitur  hoc  tantum  humoris  hauserat,  antea  vero  et  conjunctio  magna  fuit. 
Itaque  haec  conjunctio  Telluri  stimulus  ad  hauriendum  fuisse  credi  potest. 
Iidem  igitur  stimuli  ad  hauriendum  et  ad  excernendum?  Nescio,  nisi  quod 
etiam  in  animante  idem  cognatae  animantis  aspectus  et  gignere  creditur 
humorem  genitalem  et  interdum  excernere.  Quae  similitudo  si  conceditur, 
distinctionem  etiam  adhibebimus  hanc,  quod  ut  in  animantibus  coctio  humoris 
temporis  habet  latitudinem,  excretio  momentanea  est,  sic  in  Tellure  quoque 
causa  stimulans  ad  attrahendum  et  hauriendum  et  coquendum  prolixior  sit, 
causa  stimulante  ad  excernendum.  Ac  cum  aspectus  definitio  a praecisione 
summa  pendeat,  quae  momentanea  est : conjunctio  igitur  seu  propinquitas 
Saturni  et  Jovis , non  ut  aspectus,  sed  generaliori  ratione  , propter  ipsam 
scilicet  propinquitatem  luminum,  dicetur  stimulus  Telluri  factus  ad  attrahen- 
dum, ut  ita  causa  diu  durante  effectus  quoque  diuturnior  esse  possit.  Nova 
stella  cum  eo  ipso  tempore  fuerit  orta,  quo  sic  exuberare  incipiebant  latentes 
Terrae  sinus,  igitur  postquam  planetis  accessit,  stimulum  hunc  attrahendi 
auxit  eamque  attractionem  continuavit,  ut  non  cito  exhauriri  humor  Telluris 
posset.  Interim  quoties  planetis  configurabatur,  stimulum  expultrici  facultati 
dedit,  atque  ita  utrinque  operata  credi  potest. 

Atque  haec  de  generali  illa  facultate  globi  Telluris  ejusque  per  novam 
stellam  commotione : dicamus  et  de  ceteris : et  missis  stirpibus  ceterisque 
animantibus,  quorum  opera  sunt  obscuriora,  veniamus  ad  principem  animan- 
tium, hominem.  Duplex  autem  est  hominis  consideratio,  prima  ut  crea- 
turae rationalis,  altera  ut  ea  facultate  naturali  praediti,  quae  est  illi  com- 
munis cum  ipso  globo  Telluris,  percipiendi  coelestia  citra  discursum,  citra 
doctrinam,  citra  profectum,  citra  ipsam  adeo  sui  ipsius  cognitionem.  Dictum 
enim  est  supra  capite  X,  commune  hoc  esse  cervo  cum  Actaeone  et  Mel- 
thaeo,  cum  Ptolemaeo  cumque  Aristoxeno,  ut  ab  ea  ratione  geometrica, 
quae  in  vocibus  est  et  in  hoc  subjecto  harmonica  dicitur,  suaviter  afficiatur 
auscultans,  quamvis  ipse  ignoret,  id  quod  ipsum  afficit  rem  esse  geome- 
tricam, nec  unquam  didicerit  geometriam  nec  discere  possit.  Dictum  etiam 
est,  in  radiis  planetarum  inesse  eandem  rationem,  quae  in  vocibus,  eaque 
similiter  commoveri  affectus  et  si  quid  est  in  hominis  animo  naturale,  quod 
Aristoteles  brutum  et  mortale  pronunciavit.  Pro  diversis  his  respectibus 
hominis  distincte  etiam  pronuncio.  Ac  primo  de  ipsa  ratione,  qua  nos 
Creator  optimus  ad  sui  similitudinem  impertitus  est,  res  non  eget  expli- 
catione, mortalium  animos  vehementer  fuisse  consternatos  ad  primum  hujus 

sideris  conspectum.  Testatur  id  historia  capitis  I.  Hoc  nomine  significavit 
stella  varios  rumores,  varias  ominationes  de  rebus  futuris,  consternationem 
et  stuporem  vulgi,  multa  multorum  negotiorum  impedimenta,  multas  occu- 
pationes novas.  Quid  singulis  acciderit,  ipsi  dicant:  me  quod  attinet,  in 
praefatione  recensui. 

Ad  Saturnum,  Jovem,  Martem,  ad  Venerem  et  Mercurium  erat  mihi 
respiciendum;  quibus  omissis  et  dilato  labore  investigandi  motus  perennes 
ex  observationibus  Braheanis  oculos  ad  novum  sidus  converti,  in  eo  mutus 
haesi.  Quaeras  quid  portenderit  novum  sidus?  Nimirum  multas  multorum 
scriptiones  de  novo  sidere,  multas  typographorum  occupationes,  quos  lucrum 
et  conscientia  curiositatis  hominum  inducebat.  Quae  si  pauciores  fuerunt, 
quam  in  pagellis  meis  vernaculo  idiomate  scriptis  ominatus  sum , nescio ; 
illud  scio,  et  me  operam  dedisse,  ne  vaticinium  illud  meum  meis  ipsius 
pagellis  impleretur,  excusis  non  plus  ducentis  exemplaribus  additoque  inter- 
dicto ne  quis  imitetur,  et  alium  Ambergae  sedentem  hanc  vocem,  ut 
eam  excepit,  perinde  atque  solet  echo,  reddidisse;  imitati  sunt  Amber- 
genses,  imitati  quidem  sunt  et  hi  et  Argentinenses.  Itaque  gratiam  ipsis 
habeo,  qui  vaticinium  meum  adimpleverunt,  mea  ipsius  opella,  citra  meam 
operam.  (Comp.  Vol.  I,  p.  663.) 

Estne  vero  quid  amplius,  quod  portenderit  hoc  sidus  in  meis  studiis? 
Quidni  ? Descriptionem  quippe  ejus  partis  coeli  non  fecissem , nisi  in  ea 
exorta  esset  nova  stella:  de  naturae  arcanis  hoc  ipso  libro,  quem  scribo 
quemque  hic  evulgo,  tam  multa  commentus  non  essem,  nisi  ex  naturae 
arcanis  nova  haec  stella  prodiisset.  Itaque  si  quibusdam  philosophorum 
absurda  videtur  esse  mea  haec  nova  philosophia : habeant  illi  hoc  commen- 
tationis portentum,  cujus  causa  incensam  esse  portentosam  illam  stellam 
dicere  possint,  ne  fortasse  ipsis  frustranea  fuisse  videatur. 

Nihil  horum  ipsa  per  se  stella  potuit  nec  quicquam  nisi  fulgorem  in 
Terras  demisit.  Sed  cum  species  ejus  recepta  esset  in  hominum  oculos, 
illaque  pro  nova  agnita  ab  astronomis,  qui  hanc  scientiam  usu,  exercitatione 
studiove  comparaverant;  cumque  illi  vel  tali  loco  constituti  essent,  ut  officii 
ratione  ad  scribendum  instigarentur,  vel  artem  impressoriam  exercerent 
eaque  viverent,  et  de  hominum  curiositate  scirent : his  inquam  causis  in 
Terra  concurrentibus  effectus  isti  ad  Novam  Stellam  annectuntur;  ut  apud 
stellam  sit  nil  nisi  occasio,  apud  sensum  vero  stellae  et  apud  ipsos  homines 
sit  totius  causae  principatus  ; quod  et  cum  superioribus  multis  et  cum  iis 
quae  sequentur  pulchre  quadrare  invenies. 

Ad  eundem  modum  etiam  si  quis  alius  stellae  sensus  vel  aestimatio 
esse  potuit,  astrologica  nimirum  aut  vulgaris,  ea  homines  ad  alia  et  alia 
potuit  inducere.  Quid  si  namque  vulgus  hominum,  celebratione  Novae 
stellae  in  exspectationem  rerum  novarum  erectum,  facilius  novi  quid  admisit, 
persuasum  id  fatale  esse  et  necessitate  quadam  promoveri,  incensa  etiam 
prodigiosa  stella  in  ejus  gratiam?  Quid  si  privati  aliqui  per  Hungariam  et 
Britanniam  argumentatione  astrologica  inducti  stellam  hanc  bonum  omen 
interpretati  sunt  (laudabant  enim  eam  ob  luminis  amoenissimum  fulgorem 
plurimi),  et  quod  in  domo  Jovis  fulsisset,  verae  religioni  eam  patrocinari 
arbitrati  (quam  ex  suo  suaeve  partis  judicio  utrique  aestimabant),  illa  ausi 
sunt  attentare,  quae  omnis  loquetur  posteritas?  Quid  si  exstitit,  qui  novae 
religionis  aut  novae  pacis  in  religione  commentaretur  articulos,  confirmatus 
stellae  hujus  consideratione  non  astrologica  sed  simplici  et  vulgari,  quod 

conjunctis  planetis  supersteterit?  Cujusmodi  si  quis  alicubi  latitat,  qui  sibi 
vel  prophetiae  munus  arrogat  vel  potentiae  ad  destinata  perficienda  con- 
scius est:  hunc  equidem  praefiguratum  censuerim  illo  monstro,  quod  hoc 
anno  1606.  Januarii  die  2/12.  natum  * est  Argentinae.  Femellae  duae, 
quarum  ventres  inferiores  discreti,  jecinora  bina,  cujusque  venae  in  sua 
brachia  suosque  pedes  directae,  quorum  gratia  et  gemina  spina  geminumque 
cerebellum  in  geminato  occipite , ut  nervi  motorii  in  geminata  brachia 
pedesque  irent;  simul  et  bina  aurium  paria,  quod  auditorii  nervi  ex  cere- 
bello oriantur,  quod  hic  erat  geminum:  hae  inquam  duae  femellae  supra 
umbiculum  adversae  in  unum  thoracem,  capitibus  vero  secundis  post  unam 
faciem  coaluerunt,  unum  par  oculorum,  unum  nasum,  unum  os,  quare  et 
unum  guttur,  unum  pulmonem,  unum  cor,  sic  unam  gulam,  unum  ventriculum 
acceperunt.  Etsi  vero  monstri  pater  arcularius  fuisse  fertur , cui  opificio 
quotidianum  opus  est,  conglutinare  asseres  bene  dolatos  et  complanatos,  ut 
inde  suspicio  oriatur  impressionis  imaginativae  in  praegnantis  uxoris  foetum 
factae : tamen  is  qui  femellas  conglutinavit,  admirabilis  opifex,  incredibiliter 
majorem  adhibuit  sapientiam,  quod  fatebuntur  anatomici,  quam  solent  arcu- 
larii, ratione  inventa,  qua  duo  ex  eodem  principio  viverent.  Equidem  con- 
tentionum de  rebus  fidei  jam  pridem  satur  est  mundus,  neque  tamen  spes 
in  propinquo  est,  reliquis  partibus  intermortuis  unam  solam  in  mundo  obten- 
turam. Quid  enim  si  de  iis  partibus,  quae  hodie  pugnant,  idem  fiat,  quod 
de  antiquis  Christianorum  sectis,  ut  diutissime  in  mundo  durent:  sicut  juxta 
Latinos  durarunt  per  Asiam  et  Africam  Graeci,  Suriant  Judaizantes,  Jaco- 
bini,  Eutychiani,  Tattari,  Nestoriani,  quorum  illi  per  Africam,  hi  per  Asiam 
septentrionalem  amplissima  regna  possidebant;  praeterea  Maronitae,  Mono- 
theletae,  Armeni,  Georgiani.  Itaque  qui  rationem  invenire  nititur,  qua  duo 
diversum  sentientes  in  unum  cor  amore  coalescant,  unum  prae  se  ferant, 
unum  loquantur,  unam  confessionem  usurpent,  multis  manibus  pro  uno 
pugnent : eum  quamvis  monstrorum  fabricatorem  verisimile  est  mundo  ac- 
ceptum fore  et  a monstro  hoc  adumbratum  esse.  Nisi  forte  praelusit  hoc 
monstrum  foederatarum  Hanseaticarum  civitatum  expeditioni  ad  Brunsvi- 
censem  obsidionem  solvendam,  quod  exemplis  antiquis  magis  congruit.  Dico 
vero  amplius,  quid  si  qui  novas  Indias  adeunt,  confirmati  stella  nova  vigilau- 
tiores  sese  in  propagandis  Christianae  fidei  fundamentis  exhibuerunt?  qui 
non  tantum  prudentiae  sed  etiam  eximiae  pietatis  laudem  apud  me  quidem 
inde  reportarent,  quod  stellae  hujus  apparitione  rectissime  et  ad  normam 
illius  Magorum  stellae  essent  usi.  Quorum  quidem  iter  stellae  parallelo 
subjectum  propius  ipsos  admonere  potuit,  et  ut  admoneat  plurimos  eo  pro- 
ficiscendi, opto:  cum  messis  spiritualis  amplissima  ibi  esse  perhibeatur 
nihilque  nisi  fideles  operarii , quibus  hic  abundamus , illic  deesse.  Atque 
hujusmodi  multa  alia  hominibus  partim  accidisse,  partim  accidere  potuisse 
consentaneum  est.  Fuit  equidem  haec  praecipue  vox  „nova  Stella,  novus  Rex“ 
adeo  crebra  in  ore  vulgi  per  Germaniam , ut  jure  mireris , non  exstitisse 
ducem  aliquem  factioni  validissimae  concitandae.  Nimirum  hoc  profuit, 
vulgi  oculos  a praesentibus  aversos  et  in  extraneum  aliquem  eminus  tumul- 
tuantem conversos  ibi  haesisse,  donec  ista  rerum  novarum  exspectatio  defer- 
besceret. 

Quaecunque  de  homine,  quatenus  is  ratione  utitur,  jam  dicta  sunt, 
eadem  et  de  occulta  illa  facultate,  quae  homini  cum  omnibus  rebus  natura- 
libus communis  est,  dici  possunt:  nempe  illos  etiam,  qui  de  ortu  novae 

stellae  nihil  penitus  audiebant,  occulto  instinctu  suae  naturae  (quod  ea  in 
novam  stellam  respiciebat)  ad  novationes  fuisse  proclives.  Atque  etsi 
rerum  publicarum  motus,  quod  causas  et  modos  ceterasque  rerum  singularum 
circumstantias  attinet,  ex  coelo  non  sunt,  nihil  tamen  impedit  credere,  quod 
hi  ipsi  jam  dicti  motus  per  Hungariam,  Austriam,  Moraviain,  Britanniam, 
et  quae  atrociora  per  Livoniam , Moscoviam , Turciam , Persiam , Indiam, 
adeoque  et  propius  nos  in  ducatu  Brunsvicensi  contigerunt,  quaeque  adhuc 
gliscunt  per  Gallias,  omniumque  maxime  per  Italiam  in  negotio  Veneto,  et 
quae  jam  sunt  in  acie  novaculae  per  Poloniam,  Lithuaniam,  Russiam, 
magnos  ex  hac  ipsa  stella  stimulos  acceperint : usque  adeo  cuncta  vsoote- 
qi£ovt<x  experimur. 

Sunt  qui  haec  extenuent  nec  digna  dicant,  in  quae  significatio  novae 
stellae  trahatur;  cum  atrociora  contigerint  olim,  quando  neque  nova  sidera 
fulserint  neque  comitia  planetarum  superiorum  fuerint.  Ego  vero  jam  non 
disputo,  cui  rei  accensa  sit  stella  (fiet  id  postea),  sed  quid  naturaliter  in 
naturam  sublimarem  ex  novae  stellae  fulsione  sequi  sit  consentaneum,  etiam 
sine  expressa  novae  stellae  notitia.  Qui  vero  minora  haec  existimant,  quam 
ut  in  iis  agnoscere  possint  occultam  quandam  exstimulationem  ardoris  homi- 
num, non  quae  consilio  sit  suscepta  propter  objecta  obvia  et  consueta,  sed 
quae  ab  interiore  aliqua  naturarum  acerbitate  fluat : iis  ego  sic  sentientibus 
idem  accidere  puto,  quod  in  nebula  ambulantibus,  ut  quantisper  ipsi  se 
mutuo  conspiciunt,  tantam  nebulae  crassitudinem,  qua  circumdantur,  non 
aestiment ; ubi  vero  nebulam  eminus  conspexerint  ipsi  in  sudo  stantes,  tum 
demum  densitatem  ejus  oculos  subeuntem  admirantur.  Sic  turbas  hodiernas 
extenuent  qui  velint:  certum  est,  ubi  tempus  aliquod  praeterierit  omniaque 
quae  hodie  geruntur  fuerint  annotata,  lectores  sic  judicaturos,  omnino  tumul- 
tuosa fuisse  ista  tempora  prae  ceteris. 

Anno  quidem  1572,  postquam  affulsit  illa  Cassiopeiae  stella,  quietae 
erant  ut  plurimum  provinciae  ceteris : at  in  Belgio  et  Galliis  cum  circa  ea 
tempora  res  turbatae  essent,  tanta  ex  eo  anno  commotio  de  novo  est 
secuta,  non  uno  quidem  ictu,  sed  per  longam  telam,  ut  totae  illustres  familiae, 
totae  respublicae  everterentur  funditus  novaeque  exorirentur : quarum  tur- 
barum nondum  finis,  cum  jam  paucissimi  supersint,  qui  primis  initiis  inter- 
fuere; utrisque  partium  pessime  multatis,  iis  etiam,  qui  mature  se  fuga 
subtraxerunt  inque  aliis  regionibus  consederunt,  invidia  incolarum  et  inopia 
misere  vexatis.  Qua  unius  exempli  inductione  sive  bene  argumenter  sive 
futiliter,  illud  certe  unum  citra  damnum  infero,  arbitrari  me,  rerum  publi- 
carum moderatores  ipsosque  adeo  Monarchas  debere  oculos  animosque  in 
hoc  exemplum  intentos  habere  diligenterque  providere,  ne  major  fide  sit 
hodierna  universitatis  hominum  exacerbatio ; neve  etiam  nunc  semina  jacta 
sint  longissimarum  calamitatum  tam  intra  Germaniam  quam  in  vicinia; 
neve  ea,  ubi  jacta  videri  possunt,  negligentia  et  minimi  laboris  incommodive 
detrectatione  tandem  adolescant  et  penitus  radices  agant;  adeo  ut  citra 
totius  agri  perniciem  exstirpari  postmodum  non  possint. 

Nam  ut  id  tandem  finiam,  quod  mihi  ex  naturae  ordine  dici  posse  de 
nova  stella  videtur:  considerandum  et  hoc  est,  cum  stella  haec  proxime 
eclipticam  steterit  juncta  planetis  tribus,  lumenque  coeleste  simile  affixis 
sideribus  obtinuerit,  ejus  utique  speciem,  ut  ceterorum  planetarum  et  fixarum 
etiam  in  naturas  nascentium  hominum  una  recipi  consentaneum  esse.  Itaque 
qui  circa  9.  et  10.  Decembr.  stylo  novo  nati  sunt,  ii  Solem  habuerunt 

junctum  novo  sideri;  ut  taceam  illos,  qui  toto  durationis  ejus  tempore  iis 
horis  prodierunt,  quibus  sidus  culmiuavit  ortumve  fuit.  Atque  hos  omnes 
consentaneum  est  naturam  sortitos  vewre(ji^ovaav : quibus  non  consultum  est, 
turbas  modernas  quasi  per  manus  transmittere,  ut  iisdem  ipsi  cum  adole- 
verint misceantur.  Magna  est  vis  imaginationis  in  praegnantibus , quae 
odia  amicitiasque  partium  in  foetus  suos  propagant ; et  quae  maximas  ab 
hoste  vel  domino  perpetiuntur  injurias  cum  gerunt  uterum , earum  illi  foetus 
postquam  adoleverint,  acerrimi  solent  existere  injuriarum  illatarum  vindices. 

Haec  est  philosophia  famosissimi  illius  Liechtembergii , quam  verissi- 
mam exemplis  compluribus,  si  non  essent  odiosa,  comprobare  possem.  Qua 
philosophia  si  Magi  illi  ad  Herodem  regem  usi  essent,  professi  gentem 
novam,  asperam,  trucem,  novatricem,  servitutis  impatientem,  quae  sub  illa 
biennali  stella  esset  edita,  succreturam  : non  valde  mirum,  si  Herodes  tyrannus 
ex  eo  consilium  cepisset  exstirpandi  illam  in  ipsa  herba.  Atque  hoc  fundamento 
nixos  puto  eos  (Braheum,  Roeslinum),  qui  significata  stellae  novae,  quae  anno 
1572.  exarsit,  in  annum  ab  illo  tricesimum  et  ultra  contulerunt:  quod  qui 
tunc  nati  sunt,  ii  hoc  tempore  elapsis  jam  34  annis  in  viros  succreverint 
et  rebus  gerendis  idonei  sint.  Tantundem  quippe  temporis  fluxit  etiam  ab 
exortu  Magorum  stellae,  priusquam  quid  illa  significaret  in  Christo,  qui  sub 
ea  natus  erat,  pateret.  Respondet  aetas  et  in  eo  principe,  qui  spreto 
Turearum  Imperatore  Christianis  se  junxit  et  denique  Baciam  cessit  Regi 
Hungariae,  ex  quo  tempore  ut  olim  Africa  sic  jam  Bacia  semper  aliquid  novi. 

Quae  de  nascentibus  dixi,  eadem  ex  parte  et  de  illis  intelligantur,  qui 
multis  annis  ante  die  29.  30.  Novembris  stylo  veteri  nati  sunt,  quorum 
Solis  locum  stella  occupavit,  aut  si  quibus  in  orientem  incidit;  quibus 
similiter  stella,  quantisper  quidem  fulsit,  non  influxu  sed  commotione  occulta 
facultatum  animae  naturalium  stimulos  ad  res  gerendas  addidisse  credi  potest. 

Haec  tamen  intra  hos  terminos  conquiescere  necesse  est;  quae  primum 
atque  ad  speciem  deducuntur,  jam  'Ihug  xcaunv.  Itaque  non  valde  meditate 
Fabricius  magno  Germaniae  Principi  ex  eo  solo,  quod  nova  stella  ortum 
ejus  sextili  feriret,  Sole  sub  ipsum  exortum  stellae  in  illo  gradu  versante, 
ausus  est  felicia  omnia  et  quidem  magnam  in  imperio  dignitatis  accessionem 
polliceri.  Quod  hoc  loco  non  alio  consilio  recenseo,  quam  ut  moneam,  quae 
sic  ego  de  genesibus  dixi,  longissime  diversa  esse  ab  astrologorum  et  ab 
his  ipsis  Fabricii  decretis.  Nam  ut  nihil  dicam,  longe  quaesitam  esse  hanc 
stellae  cum  illa  genesi  cognationem  interventu  Solis  : longe  aliud  est,  aliquem 
anno  1605.  inquietari  ex  occulta  stimulatione  naturae  suae  per  stellam 
facta,  et  eundem  ex  hoc  anno  1605.  in  posteram  praecipuam  dignitatem 
in  Imperio  Germanico  exspectare  debere  suisque  consiliis  Imperii  statum  in 
melius  emendaturum.  Hoc  consilii  est  circumstantiarumque  sublunarium, 
illud  naturae. 


Caput  XXIX. 

De  Trigoni  ignei  naturalibus  effectibus. 

Interjicienda  est  separata  haec  explicatio  non  tantum  ideo,  quia  imper- 
fecta videbitur  trigoni  ignei  descriptio,  nisi  paucula  aliqua  respondeantur 

ad  infinitas  astrologorum  praedictiones  ex  trigono  igneo  desumtas : sed 
etiam  quia  in  sequentibus  ignei  trigoni  circumstantia  cum  stella  implica- 
bitur: ut  clare  pateat,  quo  respectu  id  fiat,  et  quid  trigonus  igneus  per  se 
possit  quidve  a stella  adjuvetur;  denique  ut  fiat  separatio  eorum,  quae  ex 
astrologorum  decretis  conjunctioni  magnae  adscribuntur,  ab  iis,  quae  astrologis 
et  nominatim  Fabricio  meo  spei  metusve  et  varia  praejudicia  suggesserunt. 
Nam  secundum  principia  Cap.  26.  27.  usurpata  credi  potest,  Deum  ipsum 
aliquam  rationem  habere  eorum,  quae  sincera  mente  ex  astrologicis  prae- 
ceptis depromuntur:  ut  plurimum  expediat  ea  perpurgata  haberi.  Et  dictum 
quidem  est  proximis  capitibus  etiamque  in  superioribus  sparsim,  quid  natu- 
raliter in  facultatem  globi  Telluris  eam,  quae  meteoris  praeest,  potuerit 
haec  conjunctio  Saturni,  Jovis  et  Martis,  quae  annis  1603,  1604.  initium 
fecit  trigono  igneo.  Astrologorum  quidem  decreta  sic  sunt  comparata , ut 
melancholico  homini  metum  conflagrationis  mundi  injicere  possint.  Quorum 
persuasionem  jam  confirmare  incipiebant  calidae  nonnullae  annorum  sequen- 
tium partes : haec  ipsa  vero  aestas  anni  1 606 , quae  humiditate  excedit 
modum,  funditus  iterum  convellit.  Sic  olim  anno  1524,  cum  astrologi  ex 
opinione  trigoni  aquei  luctuosa  et  horrenda  diluvia  praedixissent  (comp. 
Yol.  I,  p.  666) : creduli  nonnulli  desertis  planitiebus  in  montana  sese  recepe- 
runt. Atqui  non  aquis  illi,  sed  paulo  post  sanguine  agricolarum  inundante 
non  pauci  periere.  Vana  est  itaque  squalorum  et  siccitatum  ex  solo  nomine 
ignei  trigoni  exspectatio.  Non  minus  enim  pluviarum,  nivium , diluviorum 
erit  per  hos  200  annos,  quam  exacto  aqueo  trigono  fuit  incendiorum,  ful- 
minum siccitatisque.  Dictum  enim  capite  VI.  denominationes  ab  elementis 
et  sic  etiam  ab  igne  venisse  trigonis,  non  ex  natura  sua,  multo  minus  ex 
effectu , sed  ex  mero  astrologorum  arbitrio.  O vanitatem  infinitam  astro- 
logorum, qui  nunquam  sapere  incipiunt,  nunquam  cessant  his  futilissimis 
denominationum  ludicrarum  fundamentis  prognostica  sua  superstruere ! 

Quid?  nonne  quidam  eo  amentiae  sunt  progressi,  ut  quia  certum  habe- 
mus Christiani,  „Coelos  et  Terram  qui  nunc  sunt,  igni  resecari  in  diem  judicii 
hunc  illum  ignem , hoc  tempus  200  annorum  illud  tempus  esse  adventus 
Domini,  diei  novissimae  et  Judicii  extremi  ausi  sint  conjectare?  Qui  praeter 
stultitiam  opinionis  de  ignitis  temporibus  impietatis  etiam  rei  fiunt,  statuentes 
hunc  mundi  interitum  futurum  secundum  naturae  cursum : sic  ut  ex  motibus 
coelorum  tanto  ante  praedici  possit,  cum  teneant  fideles  omnes,  hunc  ad- 
ventum Domini  fore  plane  improvisum,  adeo  ut  furis  alicujus  irruptioni 
comparetur.  Contra  hujusmodi  vesaniam  inculco  firmissimum  hoc  axioma; 
rei  naturali,  qualis  est  iste  reditus  trigonorum,  non  adhaerere  ullam  signi- 
ficationem ullius  praeternaturalis,  nisi  accedat  voluntas  et  arbitrium  ejus, 
in  cujus  potestate  res  illa  praeternaturalis  est  posita,  ut  cum  iride  res 
habet.  At  constat,  motus  coelorum  permitti  naturae. 

Jam  quod  homines  attinet  eorumque  congregationes  : etsi  quidem  con- 
junctionum magnarum  ipsarum  inter  ipsos  evidentes  videre  licet  effectas,  ut 
supra  dictum;  etsi  etiam  ad  articulos  conjunctionum  multa  specialia  sese 
accommodant  ex  historiis ; quae  Petro  de  Aliaco  Cardinali  dederunt  occa- 
sionem, comparandi  historias  et  religionum  periodos  cum  astronomia;  59)  - 
quorum  aliqua  capite  septimo  in  tabella  sunt  ob  oculos  posita:  tamen  qui 
diligenter  omnia  expendit  deprehendet,  non  sub  ipsos  articulos  revoluti 
trigoni  ignei  novam  aliquam  rerum  faciem  ex  iihproviso  exstitisse.  Quidquid 
enim  experientia  per  modum  naturalem  transscribere  potest  his  trigonorum 

permutationibus  seu  potius  magnis  conjunctionibus , id  hac  generali  voce 
turbationis  rerum  per  sese  mobilium  comprehenditur.  In  iis  quippe  negotiis 
iisque  rebuspublicis,  quae  jam  a multo  tempore  turbabantur  leniter,  novi  et 
praecipui  tumultus  excitati  sunt,  idque  ante  triennium  tuto  praedicere  potui 
etiam  hac  vice  futurum. 

Imperium  vero  plane  novum  inter  homines  constituere , regnaque  et 
principatus  transferre,  mutationes  religionum  seu  procurare  quae  sunt  in 
melius,  seu  permittere  quae  in  deterius  vergunt;  haec  inquam  opera  non 
naturae  sed  solius  sunt  imperscrutabilis  providentiae  divinae  solentque 
utplurimum  a tam  contemtis  initiis  progredi,  ut  quam  plurimos  annos,  saepe 
etiam  non  unum  fceculum  lateant,  aut  quamvis  appareant,  tamen  ab  ejus 
aetatis  hominibus  contemnantur.  Haec  igitur  ego  ante  hoc  triennium  (cum 
ex  more  de  trigono  igneo  aliquid  Germanico  idiomate  perscriberem)  cum 
nondum  accessisset  nova  stella,  sic  solitus  sum  applicare  ad  nostra  tem- 
pora, ut  fidenter  pronunciaverim : frustra  nos  inhiare  rebus  plane  novis 
mutationibusque  talibus,  quales  astrologi  nobis  ex  trigono  igneo  praedicerent, 
neque  perpendere,  quod  proximo  seculo  tantae  jam  mutationes  praecesserint, 
ut  vix  majora  speranda  vel  exspectanda  sint.  Itaque  quicquid  post  hoc 
initium  trigoni  ignei  futurum  esset,  id  aut  jam  antiquam  et  centum  annorum 
esse  fabulam : aut  si  quid  plane  novi  seratur,  priusquam  id  in  eam  adolescat 
magnitudinem,  ut  oculos  incurrat,  plurimos  ex  iis,  qui  hodie  sunt,  vitam 
deserturam,  itaque  inutilem  et  irritam  esse  ipsorum  curiositatem.  Desinant 
igitur  homines  (occasione  hujus  quidem  initii  de  trigono  igneo,  solitarie  et 
naturaliter  considerati)  somnia  sibi  fingere  magnifica : Tureae  de  opprimendis 
Christianis,  Christiani  de  subvertenda  domus  Othomannicae  tyrannide  aut 
de  convertendis  ad  fidem  Christianam  vastissimis  Asiae  regnis,  Persarum 
Regi  parentibus,  eo  quod  trigonus  igneus  faveat  religioni  Christianae  scilicet ; 
partes  per  Europam  litigantes  altera  de  alterius  exstirpatione  aut  recupe- 
ratione , quae  citra  ingentem  orbis  Terrarum  concussionem  et  inauditos 
tumultus  fieri  vix  possint.  Quaecunque  enim  hujusmodi  sperari  vel  metui 
pie  soleant,  eorum  semina  nondum  certe  sufficienter  apparere,  ut  astrologus 
verisimilem  inde  conjecturam  formare  possit,  quam  diu  quidem  solas  con- 
junctiones magnas  intuetur,  quod  facit  is,  qui  ipsam  etiam  stellam  naturalem 
et  astrologicum  effectum  esse  statuit  magnae  conjunctionis : ut  Fabricius 
non  obscure,  ut  astrologi  alii,  qui  scripserunt  priusquam  nova  stella  com- 
paruisset.  Nam  quod  nova  stella  praeter  naturae  usitatum  cursum  ad  con- 
junctionem accessit:  de  hujus  rei  praeternaturali  significatione  nondum 
quidem  coepi  dicere,  fiet  autem  paulo  post:  in  praesens  vero  inculco  quod 
paulo  supra  dixi,  nimirum  quae  ex  planetarum  configurationibus  non  signi- 
ficantur per  naturae  quendam  modum,  plane  non  praesignificari. 

Quae  dixi,  naturali  argumento  ex  ipsis  magnis  conjunctionibus  ducto 
confirmavi : non  esse  cur  ob  hanc  nuperam  conjunctionem  praecipuum  aliquid 
majusque  quam  superioribus  duobus  seculis,  naturae  vi,  exspectemus.  Nihil 
enim  interest  ad  rerum  humanarum  statum  commovendum,  ab  igne  an  ab 
aqua  trigonus  denominetur : at  hic  multum  interest,  multi  an  pauci  planetae 
iique  prope  an  laxe  et  eminus  coeant.  Cum  enim  ea  hominis  facultas, 
quae  capax  est  harmoniarum  inter  radiationes  coelestes , ipsa  quoque  det 
hoc  homini,  'ut  sit  animal  sociabile,  ipsa  nimirum  sit  fundamentum  et  prin- 
cipium politiarum  per  singulos  sparsum  (instinctus  enim  est  potius  apud 
homines,  quam  consilium,  in  unum  coire,  Deo  providente  imbecillitati  ratio- 


Caput  XXIX. 


729 


cinationum  nostrarum  easque  hoc  instinctu  praeveniente),  fit  igitur  ut  aQ/xoyt] 
radiorum  causetur  aQ/xoyrjv  operationum ; et  facilius  in  idem  opus  coeant 
multorum  animi,  cum  copulantur  in  coelo  radii  multorum  siderum.  Et  quo 
arctius  coeunt  sidera,  hoc  arctius  etiam  se  mutuo  complectuntur  juvantque 
homines;  hoc  subtiliora  et  acutiora  (nimirum  harmonica)  nascuntur  ingenia. 
Itaque  annis  1444,  1504,  1563,  1623  conjunguntur  Saturnus  et  Jupiter 
arctissime ; quia  locus  coitionum  est  Cancer  et  Leo , ubi  sunt  Jovis  et 
Saturni  nodi  evehentes,  et  Saturni  quidem,  qui  latius  in  septentrionem 
excurrit,  nodus  sequitur;  ut  ita  circa  initium  Leonis  fiat  mutua  itinerum 
Saturni  et  Jovis  intersectio.  Calculus  quidem  ostendit,  annis  1444,  1504 
Saturnum  Jove  australiorem  esse,  annis  vero  1563,  1623  jam  septentriona- 
liorem. Itaque  intra  400  annos  vix  propius  coeunt,  quam  factum  anno 
1563  (in  Opticis  meis  fol.  305  [321]  sphalma  unius  centenarii  tolle)  et  cum 
paucissima  scrupula  intersint  inter  latitudines  Saturni  et  Jovis,  non  equidem 
tantum  tribuo  calculo,  ut  negare  audeam,  corporalem  fuisse  illam  conjunc- 
tionem. Quo  nomine  longe  anteferenda  fuit  illa  conjunctio  modernae  anni 
1603.  ejusqne  similibus  an.  1544,  1484,  ut  quae  Saturnum  uno  gradu 
borealiorem  Jove  exhibent;  anteferenda  etiam  conjunctionibus  in  signo  Pis- 
cium annis  1464,  1524,  1583,  1643,  quae  Saturnum  sub  Jovem  tantundem 
deprimunt  in  austrum.  Addit  vero  illis  in  Cancro  vim  etiam  altitudo  signi 
in  hoc  boreali  hemisphaerio  : cum  quae  in  Piscibus  et  Ariete  fiunt,  humiles 
sint  et  multo  humiliores  quam  in  Sagittario,  ut  moderna.  Denique  in  Sagit- 
tario, Piscibus  et  Arietis  initio  Saturnus  et  Jupiter  descendunt  ab  apsidibus; 
in  Cancro  et  Leone  ascendunt.  Itaque  quod  astronomicas  causas  attinet, 
multo  potiores  sunt  in  Cancro  et  Leone  coitus , quam  hic  modernus  in 
Sagittario.  Vicissim  quod  multitudinem  attinet  planetarum,  haud  scio  an 
ulla  ex  magnis  conjunctionibus,  quae  inde  a condito  mundo  fuerunt,  com- 
parari possit  cum  illa,  quae  fuit  anno  1524.  mense  Februario:  quando 
Saturnus,  Jupiter  et  Mars  quasi  eodem  die  conjungebantur  in  10°}{,  Venus 
paucis  gradibus  ante  ipsos  staret,  Sol  et  Mercurius  in  fine  Aquarii  paulo 
ante  junctos  haererent  et  ipsi  juncti  et  directi , Luna  30  horarum  spatio 
per  omnes  transiret.  At  an.  1603,  cum  jungerentur  Saturnus  et  Jupiter, 
Mars  aberat  in  Libra:  qui  postquam  anno  1604.  ad  locum  accessit,  jam 
Jupiter  superaverat  Saturnum.  Huc  igitur  o astrologi,  huc  vos  astronomia 
jubet  oculos  intendere  : ubi  non  inania  nominum  terriculamenta,  sed  ubi  res, 
quae  a natura  magni  fiunt,  conspiratio  motuum  copulatioque  radiorum 
arctissima. 

Est  quidem  et  in  hac  nostra  conjunctione  illud  quoque  notandum,  quod 
Sol  paucis  diebus  ante  conjunctionem  ipse  quoque  coeuntibus  jungebatur; 
quam  Venus  et  Mercurius,  uti  frequenter  fit,  comitabantur:  sed  commune 
hoc  habet  ista  conjunctio  cum  omnibus  proximorum  seculorum  conjunc- 
tionibus, quibus  Sol  semper  propinquus  invenitur,  ut  sola  anni  1563.  con- 
junctio ex  omnibus,  quae  proximis  annis  250  nos  circumstant,  conspicua 
sit,  quippe  matutino  planetarum  exortu ; et  tamen  ne  hic  quidem  Sol  longius 
abest.  Usque  adeo  in  solidum  his  nostrorum  temporum  conjunctionibus 
negatum  est,  quod  tempore  Christi  fieri  potuit,  ut  scilicet  conjunctiones 
accidant  in  opposito  Solis , quando  planetae  tardi  ob  retrogradationem, 
itaque  ter  una  vice  congrediantur. 

Igitur,  sive  naturam,  sive  suum  morem  tueantur  astrologi,  existimantes, 
in  hac  coelestium  motuum  pulcherrima  politia  depictas  esse  conversiones 

rerumpublicarum  et  religionum : habuerunt  evidens  hinc  argumentum , cur 
nihil  porro  exspectarent,  quod  cum  iis,  quae  jam  a 150  annis  acciderant, 
magnitudine  comparari  possit,  quam  diu  quidem  in  solam  hanc  conjunctionem 
magnam  anni  1603.  sunt  intuiti,  necdum  stella  nova  accesserat. 

Quae  igitur  tunc  in  hunc  modum  ex  astronomia  disserui,  ea  sic  habere 
deprehendentur,  si  paululum  in  historias  inque  comparationem  praeteritorum 
cum  praesentibus  libeat  exspatiari.  Equidem  his  150  annis  tot  et  tanta 
acciderunt,  ut  majora  vix  potuerint,  eaque  talia,  ut  suo  quodam  -respectu 
ad  causas  naturale^s  consensumque  naturae  sublunaris  cum  harmoniis  coelesti- 
bus pulcherrime  referri  possint.  Quis  enim  est  tam  oscitans,  qui  non  hoc 
ex  historiarum  lectione  deprehendat,  mundum  a tempore  eversi  Romani  im- 
perii prioris,  ab  irruptione  barbararum  gentium,  quasi  quodam  altissimo 
veterno  correptum,  ad  mille  annos  dormivisse,  ab  anno  vero  1450.  exper- 
gefactum ad  pristinam  alacritatem  rediisse?  Antea  eversis  rebuspublicis, 
conculcatis  salutaribus  ritibus,  inoleverant  mores  barbari,  quorum  aliqua 
vestigia  hodie  ridemus  et  subsannamus.  Justitia  profligata,  vis  valebat; 
latrocinia  nobilitatis  erant  exercitia.  Exstirpata  Christiana  doctrina,  mundi 
pars  magna  consenserat  in  foedissima  et  absurdissima  Mahometis  dogmata. 
Apud  Christianos  multa  barbaries  sermonis,  multa  ignorantia  et  cetera,  quae 
longum  est  exsequi.  Saracenorum  reges  creabantur,  loco  movebantur  a 
Caliphis.  Quanta  per  Deum  immortalem  foeditas  regni  Sultanorum  in 
Aegypto?  ubi  nemo  imperare  poterat  nisi  prius  mancipium  fuisset,  prius 
eam  gentem,  cui  imperaturus  erat,  impietatis  damnasset,  odisset  pejus  cane 
et  angue,  a sua  sententia  defecisset,  perjurus  in  Christianos  factus  esset. 
A multis  multas  et  magnas  res  gestas  esse  non  nego;  at  si  compares  illas 
cum  nostris,  invenies  multitudine  potius  et  multis  centenis  millium  quam 
consilio  patratas,  nec  diuturnas  fuisse.  Artes  veteribus  notae  plurimae  ex- 
stinctae erant;  literarum  studia,  redacta  intra  monasteriorum  angustias,  ibi 
quoque  misere  degebant.  Curiis  principum,  in  Germania  maxime,  praeerant 
ecclesiastici,  quibus  solis  non  dabatur  probro  literas  didicisse.  Capitales 
linguae,  Graeca  et  Latina,  publice  corrumpebantur,  sola  literarum  librorum- 
que penuria  et  inundatione  barbarorum.  Quot  praeclarissima  antiquorum 
opera,  quot  historiae,  quot  theologorum  libri,  imo  quot  integrae  bibliothecae 
per  hanc  socordiam  amissae,  ut  hodie  spes  nulla  supersit  recuperandi?  At 
vide  nunc  rerum  ab  150  annis  commutationem  mirabilem.  Primum  emen- 
datae leges  imperiorum,  Germanici  praesertim;  sancta  et  stabilita  pax 
publica,  interdictae  grassationes,  judicia  constituta,  consuetudines  saluber- 
rimae stabilitae,  inter  quas  non  postrema  est  celerum  seu  veredariorum 
institutio.  Ipsa  Turearum  gens  exuta  barbarie  civilitatem  didicit.  Coepit 
Europa  suas  expendere  et  agnoscere  vires,  et  consilio  magis  uti  quam  im- 
petu, maxime  post  amissam  Constantinopolim  et  Graecorum  Imperium  ever- 
sum. Inventae  machinae  bellicae , excultus  multa  manu  earundem  usus  ad 
summam  commoditatem  usque.  Gens  Turearum  maximos  progressus  fecit, 
vigilantia,  industria,  fortitudine,  Graecis  vel  enervatis  vel  inter  se  ut  et 
Europaeis  dissidentibus.  Hispani  Mauros  expulere,  summa  animorum  con- 
tentione in  rem  nauticam  incubuere,  iter  in  Indias  Orientis  multorum  anno- 
rum opera,  primum  dimissis  per  Africam  exploratoribus,  post  instructis 
navibus  et  circumita  Africa,  tandem  detexerunt.  Favit  tantae  industriae 
et  fortuna  detectis  occidentalibus  Indiis : ex  quibus  rebus  commercia  Euro- 
paea incredibilibus  incrementis  ad  summum  usque  fastigium  pervenere;  uti- 

que  ardentibus  omnium  animis  ob  causas,  quod  ego  jam  infero,  coelestes. 
Una  sola  ars  typographiea  facile  evicerit,  ineffabilem  fuisse  tunc  temporis 
hominum  industriam:  si  quis  paulo  diligentius  perpenderit,  quota  manu  ars 
indigeat,  imo  quot  exempla  quam  paucis  manibus  perficiantur,  denique  quot 
gradus  intersint,  priusquam  a sigillis,  quibus  Scaliger  existimat  admonitos 
de  typographia.  majores  nostros,  ad  hodiernam  artis  magnificentiam  per- 
veniatur. Typographia  nata  vulgati  libri;  hinc  universi  passim  per  Europam 
ad  literarum  studia  se  contulerunt;  hinc  natae  tot  academiae,  tot  subito 
docti  viri  exstiterunt,  ut  brevi  caderet  eorum,  qui  barbariem  retinebant, 
auctoritas;  nec  quieverunt  hominum  desideria,  donec  novi  ordinis,  qui  lite- 
rarum studiis  ex  professo  operaretur,  auctor  exstitit,  a quo  tempore  omnis 
prope  religiosorum  ordinum  auctoritas  ad  hunc  transiit;  nisi  quatenus  anti- 
quiores illi,  suarum  rerum  satagentes,  ipsi  quoque  ad  literarum  studia  se 
conferunt.  Ex  navigationibus  et  commerciis  occasio  est  oblata  Europaeis, 
Christianam  fidem  apud  barbaras  et  huc  usque  ignotas  nationes  latissime 
propagandi : contra  ex  academiis  et  libertate  disputandi  et  ex  librorum 
copia  et  typographiae  commoditate,  nimirum  ex  eruditione  et  inquietudine 
publica  orta  est  denique  ingens  illa  et  omnibus  seculis  memorabilis  secessio 
plurimarum  Europae  provinciarum  a sede  Romana.  Rem  ipsam  cum  iis 
circumstantiis,  quibus  est  descripta,  altius  indeque  a divina  providentia  pro- 
fectam, nec  intra  naturalium  causarum  angustias  cogendam,  plane  persuasum 
habeo;  nec  negant,  qui  eam  vituperant.  At  inest  in  re  ipsa  universale 
quippiam  et  per  omnia  reliqua  humana  negotia  spectabile;  puta  inquietudo 
et  fervor  hominum  per  haec  tempora  praecipuus:  de  quo  solo  jam  mihi 
sermo,  dum  exempla  quibus  iste  fervor  probatur  commemoro.  Cum  enim 
ex  stimulis  coelestibus  concitati  essent  omnium  animi,  facileque  invicem 
copularentur  vicini  quacunque  de  causa : hinc  ortae  tot  seditiones,  factiones, 
dissidia,  bella,  tam  religionis  quam  imperiorum  causa.  Inter  ipsos  Mahu- 
metanos,  qui  hodie  cum  Christianis  et  Judaeis  multitudinem  generis  humani 
ex  aequo  fere  tripertiuntur , nonne  hoc  seculo  nova  civilium  bellorum  fax 
ex  dissimilitudine  religionis  ipsorum  exarsit,  quae  Tureis  olim  exitium  alla- 
tura videtur?  Et  quia  anno  1504,  1524,  1563  capitales  conjunctiones  fuere, 
puto  hinc  etiam  tanto  facilius  oriri  potuisse  communem  causam,  quae  plu- 
rimarum longissime  dissitarum  gentium  amorem  animosque  copulat:  ut 
quoties  in  Galliis,  in  Belgio,  in  Britanniis  depugnatur,  non  desint  in  Hun- 
garia,  in  Polonia,  in  Germania,  qui  contrariis  votis  suae  quisque  partis 
fortunam  prosequantur,  suam  rem  agi  putent:  quamvis  interim  si  communi 
hoste  carerent  inter  se  ipsi  pugnaturi  essent. 

Dices  ista  esse  Spiritus  S.,  qui  per  diversitatem  linguarum  cunctarum 
gentes  in  unitate  fidei  congreget.  Nec  nego  ego  hoc,  et  omnia  huic  Spi- 
ritui transscriberem , si  non  tam  multa  hujusmodi  de  malo  essent:  si  non 
utrisque  partium  hostiliter  se  mutuo  insectantium,  quod  non  est  a S.  Spiritu, 
studium  hoc  idem  esset.  An  est  hoc  contemtibile,  ipsas  etiam  antiquitates, 
quae  hodie  vel  ' defenduntur  constantissime  vel  eruuntur  pertinacissime,  hodie 
nitere,  omnes  earum  fuligines  diuturnitate  temporis  contractas  expurgari, 
coloribus  luculentis  induci,  ut  si  fidem  solis  oculis  habeas,  omnia  nova  pro- 
nunties? An  unquam  est  auditum,  partes  adversas  regionibus  non  valde 
dissitas  classibus  instructis  ire  ad  antipodas,  ut  illic  ae  rerum  summa 
decertent,  quasi  non  aeque  sit  expeditum  domi  mori?  An  unquam  florente 
Romanorum  imperio  Sarmatica  vel  Germanica  classis  ex  mari  Balthico 

solvens,  circumnavigata  Europa,  in  Italiam  venit,  cleritate  cursores  per 
mediterranea  via  brevissima  euntes  antevertens,  et  frumento  illato  caritatem 
annonae  sublevavit?  Quid  habet  simile  propior  antiquitas  hodiernae  scientiae 
rei  militaris?  Quid  dicam  de  hodiernis  artibus  mechanicis  multitudine  innu- 
merabilibus, subtilitate  incomprehensibilibus?  An  non  omnes  scriptores  veteres 
quotcunque  exstant  arte  typographica  in  lucem  hodie  vindicamus?  An  non 
hodie  ipse  Cicero  a nostris  tot  criticis  rursum  discit  Latine  loqui?  Scrip- 
torum vero  in  omnibus  facultatibus  maxime  post  annum  1563.  major  quot- 
annis excuditur  numerus,  quam  mille  anteactis  fuerat  universorum.  Per  hos 
nova  hodie  facta  est  theologia,  nova  jurisprudentia,  novarunt  et  Paracel- 
sistae  medicinam,  et  Copernicani  astronomiam.  Opinor  equidem  nunc  demum 
vivere,  imo  et  furere  mundum : neque  frustraneos  fuisse  illos  selectissimarum 
conjunctionum  stimulos. 

His  itaque  perpensis  stultos  pronunciavi  astrologos,  si  putent,  nobis 
per  hos  futuros  200  annos  plura  exspectanda  et  majora,  quam  exactis  150 
contigerunt,  vi  quidem  naturali  trigoni  ignei  ab  anno  1603.  novum  initium 
sumentis  et  solitarie  considerati.  Nisi  forte  existimant,  novum  aliquem 
orbem  detectum  aut  artem  volandi  repertum  iri,  qua  in  Lunam  eamus  aut 
in  alium  mundi  globum;  quibus  hercle  jam  iste  Telluris  globus  angustus 
est.  Comparatione  temporum  Christi  et  Caroli  Magni,  quibus  Fabricius 
utitur,  res  patescet.  Anno  40.  Juliano  5 annis  ante  aeram  Christianorum 
fuit  conjunctio  magna  in  Piscibus;  quae  sic  potuit  pro  initio  haberi  trigoni 
ignei,  ut  illa  anno  1583.  potuit.  Imperium  igitur  Romanorum  amplius 
40  annis  antea  devolutum  erat  a populo  ad  familiam  Caesarum.  Nec  jam 
novi  quid  accidit;  nam  mansit  imperium  in  hac  familia  adhuc  70  annis, 
mansit  apud  Augustum  adhuc  19  annis;  apud  alias  Romanas  familias  prin- 
cipum  diutissime.  Sic  cum  redisset  ignea  triplicitas  circa  annum  Christi 
809,  nihil  novi,  nisi  quod  Carolus  Magnus  imperium  occidentis,  anno  751. 
in  patrem  Pipinum  et  Romanum  anno  801.  in  se  translatum,  praeclaris* suc- 
cessibus stabilivit.  Quin  potius,  missis  nominibus  constellationum  trigono- 
rumque ab  igne  aquave  ductorum,  res  ipsas  jussi  intueri  ut  hodie  sunt 
comparatae.  Quaedam  enim  ad  fastigium  contendunt,  quaedam  ad  interitum 
vergunt,  quarundam  duratio  diuturna  sperari  potest.  Itaque  stimulum  istum 
conjunctionis  in  Sagittario  in  iis  potissimum  turbaturum  et  inquietaturum 
homines,  quae  habent  sub  manibus.  Quae  vero  de  novo  plane  sint  oritura 
occasione  coelestis  hujus  exstimulationis , ea  majora  esse  non  posse,  quan- 
tisper sola  trigoni  ignei  dominetur  efficacia,  quamque  paulo  ante  acciderint. 

Ac  etsi  postquam  nova  stella  accessit  jam  porro  majora  aliqua  sperari 
possunt,  tamen  quia  stella  illa  fortassis  aliquibus  naturae  vi  exstitisse  vide- 
bitur, ut  supra  in  suspenso  reliquimus,  quibus  ideo  nihil  praeter  ea  quae 
cap.  XXVI.  dicta  portendere  statuitur:  lubet  in  eorum  gratiam  hic  generale 
hoc  pronunciatum  de  effectu  naturali  trigoni  ignei  (adeoque  et  stellae)  ex- 
plicare latius.  Pugnabunt  nimirum  Reges  Europae  de  imperiis,  hic  vi  res 
agetur  illic  insidiis  pro  diversis  nationum  motibus;  in  Germania  atque  etiam 
alibi  magis  magisque  exacerbabuntur  animi:  quo  magis  convalescent,  qui 
antiquitatem  defendunt,  hoc  propius  coibunt,  qui  libertatem,  et  quo  prosperiore 
hi  utentur  fortun^,,  hoc  acerbius  invicem  mordebunt  consumenturque  invicem: 
fierique  tunc  potest,  ut  novae  factiones,  novae  opiniones  emergant.40)  Quan- 
quam  contentionum  studium  apud  politicos,  ut  supradictum,  in  declinatione 
est:  existent  igitur  compositores,  qui  ipsi  non  minus  turbarum  concitabunt, 

quam  si  novam  sectam  suaderent.  Krabbus  dixit  eadem  de  oritura  reli- 
gione media,  sed  oculis  a coelo  in  Regem  aliquem  Europae  inque  rumores 
nonnullos  aulicos  retortis. 

Mutationes  contingent  non  spernendae,  magistratibus  his  intermortuis, 
illis  diversae  professionis  succedentibus  suasque  secum  trahentibus  provincias, 
et  quae  prius  illae  didicerant  dedocentibus. 

Haec  omnia  sic  dico,  ut  is  qui  solam  naturam  intuetur.  Interim  divinae 
providentiae  non  sum  immemor:  quae  si  natura  interdum  utitur,  ut  quam 
ipsam  providit,  at  certe  a natura  non  accipit  leges,  poenas  misericordiam- 
que suam  inter  eos  qui  placuere  dispensandi. 

Turearum  quidem  imperium  rerum  intelligentes  multum  de  pristinis 
viribus  deperdidisse  existimant;  nec  esse  impossibile,  illud  conspirantibus 
inde  Persarum  hinc  Christianorum  viribus  everti,  si  nostris  nos  viribus  uti 
majestatemque  prudentia  temperare  pergamus.  Itaque  hic  per  accidens  iis 
assentior,  qui  ex  astris  illi  imperio  minitantur  interitum.  Illi  quidem  ad 
inane  ignis  nomen  respiciunt,  existimantes,  cum  dogma  hoc  sub  aqueo  tri- 
gono coeperit,  sub  igneo  interiturum,  nec  perpendunt,  jam  semel  sub  igneo 
trigono,  ab  an.  Christi  800.  in  1000.  perennasse  et  convaluisse:  Christi 
vero  doctrinam  ajunt  sub  igneo  coepisse,  qui  .primis  200  annis  duravit, 
eandemque  sub  hoc  igneo  ab  anno  1600.  in  1800.  latius  propagandam: 
rursum  obliti,  quod  per  hos  100  annos  sub  aqueo  trigono  navigationum 
peritia  longius  per  orbem  disseminata  sit  quod  spatia  Terrarum  attinet, 
quam  inde  a prima  ejus  origine. 

Ego  etsi  et  opto  et  omnino  existimo,  jam  ruere  Othomanicae  familiae 
potentiam:  naturales  tamen  causas  ex  trigono  igneo  nullas  video,  quibus 
ii,  qui  Mahometicam  doctrinam  amplectuntur,  potius  Christianorum  quam 
Persarum  dominatui  accessuri  probentur.  Utrum  autem  aliquid  melius  sit 
exspectandum,  postquam  jam  stella  nova  effulsit,  differo  in  sequens  caput 
disserere.  Saepe  jam  secundi  rumores  auditi  sunt  de  Persa  Christiano  facto; 
sed  ii  tanta  oscitantia  scripti,  tanta  verisimilitudinis  negligentia,  ut  facile 
appareat,  vota  potius  esse  simplicium  quam  narrationes  expertorum.  Nec 
enim  interest,  quam  multis  nostris  seu  religiosis  seu  secularibus  iis  in 
regionibus  conversari  liceat,  sed  quam  multis  ex  provincialibus  Christi  fides 
persuadeatur.  Atque  utinam  fiat,  quod  omnium  votis  expetitur:  tunc  nova 
mihi  disputatio  erit  cum  astrologis,  quibus  hoc  tamen  sum  negaturus,  tan- 
tam gratiam  Dei  super  miseras  gentes  significatam  esse  a trigono  igneo, 
cujus  nomen  vanum,  recursus  vero  status  est  et  naturalis  non  arbitrarius, 
non  a Deo  procuratus  extra  ordinem.  Quin  potius  id  ad  alia  signa  nostram- 
que  stellam  sum  relaturus,  ut  paulo  post  dicetur. 

Quantum  igitur  ad  singulares  regiones  attinet,  super  quas  trigonus 
igneus  significare  dicitur:  etsi  sunt  tenuia  aliqua  adminicula,  regiones  certas 
subjiciendi  certis  signis  coelestibus,  quantum  hujus  geneses  imperantium 
illisque  consentientes  subditorum  praestare  possunt,  tamen  et  ex  dictis 
apparere  puto  et  ante  triennium  inculcavi,  nil  esse  nobis  opus  adire  cata- 
logos urbium  et  regionum,  quae  subesse  creduntur  trigono  igneo,  nominatim 
vero  Sagittario.  Primum  enim,  ubi  alta  pax,  ibi  frustra  suspicamur  instantem 
de  propinquo  mutationem  insignem.  Nec  enim  novi  quicquam  huc  usque 
obvenit  Stutgardiae  aut  Misniae  aut  ipsis  Hispaniis,  etsi'  sub  feagittarium 
referuntur.  Contra  vero  in  se  quisque  descendat  seque  suamque  patriam 
exploret,  an  a multo  tempore  compertum  sit,  gliscere  dissidia  fraudemque 

et  operta  tumescere  bella.  Nam  qui  hoc  in  catalogo  annotatum  nomen 
habet,  is  habet  quod  sibi  ab  hac  conjunctione  metuat,  ne  ea  tantos  stimulos 
afferat,  ut  in  apertum  prorumpant  mala  hactenus  bene  condita.  Itaque  quod 
Hungariam  seditionibus,  Moraviam  depraedationibus  flagrantem  vidimus,  ejus 
rei  haec  ipsa  jam  dicta  et  in  hominibus  ipsis  sita  causa  fuit.  Sagittarius 
hic  Hungariae,  Cassoviae,  Moraviae  nihil  nocuit.  Attinuerunt  enim  mala 
ista  etiam  Austriam  et  Styriam;  quarum  illa  sub  Libram,  liaec  sub  Capri- 
cornum refertur,  neutra  sub  Sagittarium  conjunctionis  hospitium.  Atque  hoc 
vel  uno  eventu  ego  causam  meam,  a communi  astrologorum  causa  hic  divisam, 
mirifice  comprobatam  existimo.  Delectum  tamen  inter  homines  admisi,  ut 
quibus  hic  conjunctionis  locus  praecipua  geneseos  loca  attineat  , dummodo 
et  agiles  atque  harmonicae  naturae  sint,  ii  praecipuos  ex  hac  conjunctione 
stimulos  persentiscant. 

Quae  igitur  hoc  capite  perscripsi,  tu  candide  lector  sic  legito,  ut  quae 
scripta  sunt,  antequam  novum  sidus  arderet,  anno  nimirum  1603,  quo 
maxime  tempore  astrologorum  vaticinia  de  trigono  igneo  manibus  terebantur. 
Jam  porro  vero  disputabitur,  quidnam  ex  eadem  magna  conjunctione  sit 
colligendum,  postquam  Deus  Opt.  Max.  novo  sidere  ad  locum  conjunctionis 
apposito  immensam  inter  hanc  et  superiores  conjunctiones  distinctionem 
fecit.  Ubi,  etsi  paulo  liberalius  indulgebitur  conjecturis  quam  hactenus, 
nihil  tamen  causae  erit,  cur  mihi  me  a me  ipso  dissentientem  objicias. 
Hactenus  enim  principiis  usus  sum  astrologorum  ipsorum  confessione  natura- 
libus: jam  porro  adsciscemus  plus  quam  naturalia,  utrinque  vero  cum  hic 
tum  illic  sub  conditione  verae  suppositionis  conjecturae  formabuntur. 


Caput  XXX. 

Quo  fine  'praecipue  incensum  sit  Novum  Sidus. 

Quae  cap.  XXVIII.  et  XXIX.  diximus  de  effectibus  Novi  Sideris , ea 
respiciebant  stellam  hanc,  ut  unam  ex  causis  naturalibus,  suntque  consen- 
tanea, quaecunque  ex  opinionibus  ex  cap.  XXVI.  valeat.  Jam  porro  vero 
dicemus  aliqua  apud  illos  solos  valitura,  qui  persuasum  habent,  sidus  hoc 
non  casu,  non  naturae  necessitate,  sed  certo  consilio  et  speciali  providentia 
Dei  accensum  fuisse.  Quo  fundamento  posito  latissimus  nobis  campus  ape- 
ritur ad  manticen  universam. 

Pleraque  enim  divinationum  genera  apud  gentes  nitebantur  hoc  funda- 
mento, quod  per  somnia,  per  exta  victimarum,  per  animalium  occursum,  per 
inonstrosos  partus,  per  fulmina,  ventorum  procellas,  aquarum  eluviones, 
terrae  motus,  ostenta  coelestia,  cometas  et  similia  Dii  hominibus  responsa 
dare  crederentur.  Frequentissima  est  apud  Dionem  vox  rs  ex&e ia£eiv,  quae 
hoc  ipsum  significat.  Inprimis  vero  memorabilis  est  illa  Cyri  deprecatio, 
quae  sive  de  Persarum  sive  de  ipsius  Xenophontis  theologia  testatur.  Sic 
enim  Cyrus,  cum  responso  mortis  accepto  sacrificaret:  Jupiter  patrie,  tuque 
Sol  et  vos  Dii  omnes,  istas  suscipitote  hostias,  quibus  ego,  rebus  multis  et  magnis 
gestis,  supremam  manum  feliciter  impono  simulque  vobis  gratum  me  exhibeo : quod 
voluntatis  vestrae  signa  mihi  dederitis  per  victimarum  exta,  per  ostenta  coelestia, 

per  auguria  et  per  oracula , quid  me  facere,  quid  omittere  oportet.  Multam  equidem 
vobis  gratiam  habeo , eo  quod  ipse  quoque  vestram  in  me  cognovi  providentiam. 
Itaque  iisdem  Diis,  qui  responsa  ista  dabant,  earum  rerum  animaliumque, 
per  quae  significationes  edebant,  potestas  et  directio  transscribebatur.  Contra 
vero,  si  patesceret,  animalis  aut  rei  portendentis  motum  aut  apparitionem 
ex  naturali  fluere  causa,  sic  ut  abesset  suspicio  supernaturalis  gubernationis, 
animi  sollicitudine  soluti  ad  quietem  sese  componebant.  Nisi  forte  naturalis 
aliquis  connexus  deprehenderetur  inter  signum  et  signatum ; cui  arbitrio 
liberae  alicujus  et  ratione  utentis  causae  opus  non  esset.  Ex  neglectu 
fundamenti  hujus  nata  est  magna  pars  astrologiae.  Cum  enim  multa 
coelestia  ostenta  fidem  fecissent  de  Diis  per  haec  superna  cum  humana 
gente  loquentibus : coeperunt  imperiti  quicquid  in  coelo  contingeret  arbitrio 
Deorum  libero  transscribere  inque  omen  trahere;  praesertim  si  novitate  aut 
raritate  visum  vehementer  percelleret,  ut  eclipses  luminum,  congressus 
multarum  stellarum;  qui  si  ab  initio  perpendissent,  ista  omnia  rata  lege 
naturae  circumire,  tunc  aut  connexionem  harum  rerum  coelestium  cum  iis 
eventibus,  qui  sequi  solent,  in  natura  quaesissent , aut  si  invenire  non  po- 
tuissent, in  hanc  credulitatem  nunquam  incidissent.  Ast  alii  in  pejus  pro- 
fecerunt , de  stultitia  in  impietatem : cum  enim  viderent  stellarum  motus 
ex  naturali  necessitate  dependere , ut  tamen  et  portentis  hos  accensere 
possent,  rursum  •dasg  ano  /jit;xaPT]g  introduxerunt,  non  qui  motus  coelorum 
libere  conformarent  ad  significandum  nobis  per  illos,  sed  qui  exemplari 
motuum  coelestium  uterentur  in  conformandis  et  administrandis  rebus 
humanis.  Hinc  sunt  illa  spirituum  astralium  multa  millia,  verius  diabolorum 
infernalium  legiones,  quibus  execrabilis  ista  magia,  falso  nomine  coelestis, 
docet  immolare  certa  sacrificia,  fundere  certas  preces,  celebrare  certa  festa, 
per  dies  et  horas  planetarum  accendere  cereos,  induere  vestes  coloris 
appropriati.  Nimirum  hac  demum  ratione  cooperantibus  scilicet  daemonibus 
verificantur  illa  stultissima  et  ridicula  astrologorum  decreta  de  planetarum 
domibus  et  dominationibus.  Jam  demum  expedit  resipiscere.  Non  fuerunt 
adeo  imperiti  primi  harum  nugarum  inventores , ut  eos  supra  incusavimus. 
Addebat  intellectum  impietas ; at  vos  admodum  pueri,  o astrologi  Christiani, 
qui  nucleo  misso  haeretis  in  putamine , qui  cadaver  amplectimini  anima 
eliminata,  qui  astrologiam  hanc  stultam  et  nugatricem,  quae  domibus  plane- 
tarum utitur,  exercetis  sine  magia.  Eja  pelliceam  abluite,  ut  ne  humorem 
tamen  illa  bibat. 

Apparere  puto,  tum  demum  locum  esse  conjectationibus,  ubi  consti- 
terit, naturam  aliquam  intelligentem  per  haec  signa,  in  quae  mens  conjec- 
toris intenta  est,  nobiscum  loqui  velle,  cujus  quidem  arbitrio  et  potestati  signa 
illa  subiecta  sint.  Sic  „Deus  Pharaoni,  quae  facturus  erat,  ostendit  in  somnio, “ 
Gen.  41.  v.  25.  Sic  Nabuchodonosoro  indicavit  in  somnio,  quae  ventura 
essent  in  novissimis  temporibus.  Dan.  2.  v.  28.  Sic  loquitur  adhuc  hodie 
nobiscum  per  arcum  irdis  certosque  reddit,  non  periturum  genus  humanum 
diluvio:  Gen.  9.  Sic  exhibet  signa  in  Sole  et  Luna,  stellis,  et  virtutes 
coelorum  movet,  ut  attollamus  capita  nostra  et  videamus  num  appropinquet 
redemtio  nostra.  Quorsum  pertinent  et  omnis  generis  portenta,  monstra  et 
divinitus  immissa  somnia,  quicquid  horum  hominibus  ultro  offertur,  non 
quaesitum,  uti  quidem  procurari  ista  non  possunt;  id  censuerim  non  absurde 
vel  Deo  ipsi  vel  ministris  angelis  vel  alicui  spiritui,  qui  hominibus  et  toti 
mundo  quadam  naturae  lege  connexus  instinctu  magis,  quam  ratiocinatione 

utitur,  transscribi  posse:  itaque  et  significationes  illarum  rerum  non  reji- 
ciendas, nisi  apparuerit,  naturae  consuetudine  solere  illas  evenire. 

Cur  autem  dubitem,  liberne  sit  spiritus,  qui  praeest  bis  rebus  signi- 
ficantibus, an  vero  alligatus  naturaliter  ad  corpus  mundi,  causas  utrinque 
habeo  graves.  Etenim'  quae  significantur  tam  per  somnia  quam  per  ostenta 
et  monstra,-  ea  per  allegoriam  significant,  non  directe,  clare,  dilucide.  Sic 
natura  ludens  allegoriis  et  picturis  rerum  est  sui  arbitrii,  et  posset,  si 
vellet,  rem  explicare  dilucide;  quaeritur  obscuritatis  ratio.  An  expedire 
putat,  moneri  homines  in  genere  neque  de  specie  ante  rem  factam  fieri 
certiores?  at  potuit  sic  monere  breviori  compendio,  quali  dicuntur  uti  genii 
quidam , uno  pulsu  significantes  instantem  casum.  Quorsum  igitur  illae 
somnibrum  et  monstrorum  ambages,  per  eas  circumstantias  traductae,  quibus 
ad  speciem  veniri  solet?  An  verum,  quod  nobis  Plutarchus  insinuavit,  dum 
causam  perditam  oraculorum  agit,  productis  ex  Sophocle  versiculis  hisce : 
Sapientibus  per  ambages  fata  eloqui, 

Fatuis  magistrum  prorsus  esse  inutilem. 

Id  est,  sapientem  nullis  oraculorum  ambagibus  impediri:  stulto  nullam  ex- 
planationem sufficere  ad  intelligendum.  Nimirum  quaecunque  natura  est, 
quae  somniorum  picturis  ostentorumque  allusionibus  nobiscum  loquitur,  cre- 
dibile est,  humanae  naturae  ratiocinatrici  ob  similitudinem  sui  impense  favere. 
Calamitates  igitur  significare  per  ambages,  ut  homines  ad  ratiocinandum  de 
causis  (quod  hominis  est)  permoveantur,  itaque  veris  causis,  praesertim  si 
in  ipso  homine  fuerint,  cognitis,  de  genuinis  remediis  cogitent.  Homines 
enim  per  labyrinthos  hosce  significationum  in  ambiguo  constituti,  circum- 
spiciunt praesentia,  recolligunt  praeterita,  collocant  ante  oculos  futura,  donec 
in  rem  ipsam  tandem  incidant. 

Mos  iste  quidem  Dei  frequentissimus,  cui  non  bonum  visum  est,  disertis 
verbis  homines  quotidie  alloqui,  praesertim  de  rebus  naturalibus  et  ad  hujus 
vitae  sustentationem  pertinentibus ; utitur  ille  alio  sermonis  genere , per 
cursum  naturae  et  motum  corporum;  alio  scripturae  genere,  quae  habet  non 
miniata  vel  atrata  elementa  viginti  tria,  sed  ipsa  magna  mundi  corpora, 
opera  digitorum  ejus.  Sic  hominem  docuit  se  ipsum  munire,  vestire,  suos 
foetus  molles  educare  per  longum  tempus,  natare  et  cetera;  non  magister 
vocalis  illi  assidens,  non  arma,  ut  tauris  et  apris,  vestes  ut  ovibus,  inces- 
sum et  natationem,  ut  pecoribus  pene  omnibus  inde  a primo  ortu  tribuens, 
sed  manus  ei  dans  et  ratiocinationem  et  affectum  amoris  instillans  paren- 
tibus, ut  iis  paucis  vice  omnium  praesidiorum  uterentur.  Sic  persuadere 
volens  hominibus  astronomiam,  non  usus  est  verbis  transeuntibus,  sed  ex- 
pressit hanc  vocem  in  natura  et  commensuratione  coelestium,  geometria 
participantium  cum  humana  mente,  et  institutione  umbrarum  Lunae  et  Tel- 
luris. Eodem  igitur  consilio  Deus  iste  noster  commonefacturus  nos  de  re 
aliqua,  potius  allegoriis  uti  creditur,  quam  expressis  verbis,  ut  homines  in 
his  temporalibus,  quod  est  reliquum,  de  suo  addant. 

Haec  igitur  dicere  is  potest,  qui  somniorum  immissorem  portentorum- 
que conformatorem  Deum  ipsum  esse  contendit.  At  si  cui  placet  spiritus 
aliquis  magis  corporeus,  habet  is  indidem  argumentum  tuendae  suae  sen- 
tentiae accommodum.  Dicet  enim,  hanc  obscuritatem  signum  esse  termi- 
natae potentiae,  quod  creatura  ista,  si  posset,  utique  interdum  clare  loque- 
retur, aut  literas  dilucidas  in  aethere  exararet,  quibus  id,  quod  res  est, 
breviter  et  regio  stylo  significaretur.  Nunc  autem  non  posse  hanc  nobis- 

cum  aliter  loqui  quam  per  phantasmata,  quae  invenit  in  nostra  iinaginativa: 
hanc  quippe  ejus  esse  naturam,  hanc  essentialem  hujus  naturae  proprieta- 
tem, participare  cum  homine  phantasmatibus,  eaque  posse  movere,  coaptare 
et  dividere  sic,  ut  quam  commodissime  conceptum  suum  intra  mentis  nostrae 
septa  explicet. 

Qui  sic  disputat,  sermonis  nostri  cognitionem,  auditus  sc.  facultatem 
illi  naturae  adimet  perinde  ac  linguae  usum;  ut  illa  nihil  horum  sciat,  quae 
inter  homines  commercio  sermonis  aguntur,  nisi  quatenus  variis  phantas- 
matis eadem,  quae  dicuntur,  intus  in  cerebro  exprimuntur.  Nec  tribuet  illi 
potestatem  gignendi  phantasma,  quale  ipsi  utile  ad  conceptum  suum  for- 
mandum, sed  solummodo  signandi  inculcandique  ejus,  quod  vi  irrequietae 
ratiocinationis  obvenit  ultro  intra  hominis  cerebrum.  Quibus  modis  rediget 
illam  ad  has  angustias,  ut  non  possit  aliter  nisi  allegoriis  et  picturis  nobis- 
cum  agere.  Atque  confoditur  haec  ratio,  eo  quod  per  somnum  et  loqui  et 
audire  videmur:  nimirum  loquelarum  et  verborum  phantasias  non  minus 
ceteris  significativas  concipimus;  quodque  extra  hominem  inter  portenta  sunt 
etiam  voces  ddrjXoi  aut  absurdae,  ut  si  bos,  si  embryo,  si  Bileami  asina 
talia  loquatur,  qualia  intelligi  possunt.  Itaque  ut  qui  haec  defendit  recte 
defendat,  necesse  est  dicat,  aut  plures  esse  hujusmodi  naturas  rarioresque 
illas,  quae  vocibus  vocumque  simulacris  sensa  sua  exprimant,  aut  omnes 
quidem  modos  ejusdem  esse  creaturae,  alium  tamen  alio  imbecilliorem  et 
rariorem.  Utra  vera  sit  ex  his  sententiis,  utrinque  hoc  adstruitur,  portenta, 
ostenta,  somnia  et  hujusmodi  per  allegorias  explicanda  esse.  Igitur  posito 
quod  certo  consilio  seu  Dei  ipsius  seu  creaturae  rationalis  incensa  fuerit 
haec  stella,  si  ex  me  quaeratur,  quem  ad  finem  hoc  factum  putem,  et  utrum 
ejus  significata  ad  ea  pertrahenda  sint,  quae  sub  manibus  habemus  homines? 
primum  ego  non  gentes  tantum  singulas,  sed  totum  adeo  Telluris  globum 
nimis  exilem  puto,  ut  in  ejus  complexum  omnes  cogitationes  nostrae,  quae 
oriuntur  super  genuina  significatione  sideris  in  altissimo  aethere  versantis,  ■ 
effundantur.  Magna  namque  mundi  amplitudo  est,  nec  absurda  Tychoni 
Braheo  visa  est  illa  veterum  quorundam  philosophorum  opinio,  statuentium, 
ceteris  quoque  globis,  qui  vastissimi  sunt,  suos  esse  incolas,  non  equidem 
homines,  at  creaturas  alias;  quae  si  sunt,  ad  mundi  ornatum  utique  per- 
tinebunt, neque  tantum  siderum  effectus  persentiscent,  sed  etiam  providentia 
supremi  custodis  comprehendentur;  nec  absurdum  erit,  aeque  ipsis  ac  nobis 
in  Tellure  versantibus  hominibus  ex  illa  altissima  specula  fixarum  sphaerae 
signa  mitti,  magis  forsan  ipsorum  appropriata  captui,  quam  nostro.  Quaero 
ergo,  non  cui  genti,  sed  omnino  cui  globo  potius  credendum  sit  accensum 
esse  sidus  hoc? 

Hunc  in  modum  errantem  me  per  mundi  amplitudinem  rursum  ad  hanc 
nostram  Tellurem  revocat  magna  trium  planetarum  conjunctio,  quae  sidus 
hoc  circumsteterunt.  Da  enim,  quod  huic  jam  sententiae  proprium  est,  non 
fortuitum  fuisse  hunc  stellae  concursum  cum  illa  conjunctione,  sed  quaesitum 
a Deo  : jam  certe  convinceris,  Terris  potissimum  illuxisse,  Terris  deputatum 
fulgorem  hunc,  nulli  praeterea  globo.  Nuspiam  enim  nisi  in  Terris  hisce 
Jupiter  Marti  visus  est  conjunctus  eo  die,  quo  stella  effulsit.  Esto  igitur 
ut  illa  anni  1572.  stella  fuerit  accensa  vel  Cynocephalis  Lucianicis  in  Sirio 
vel  Minotauris  in  Sagittario  versantibus , quia  nec  in  eclipticam  nec  in 
planetas  junctos  inciderat : haec  certe  nostra  stella  quia  prope  eclipticam 
stetit,  in  globorum  planetariorum  gratiam  illuxit,  ut  quorum  motus  zodiacum 

nobis  ostendit;  et  quidem  in  nostrae  hujus  Telluris  gratiam,  ut  ex  qua 
Jupiter  Marti  et  Novae  conjunctus  esse  visus  est.  Seneca  alicubi  nihil 
ait  tam  magnum  esse  in  his  Terris,  cujus  notitia  ad  mundum  illum  superum 
pertineat.  Cum  hac  sententia  mihi  toto  hoc  libro  pertinacissimum  bellum 
est.  Respondebo  ego  Senecae  ex  Cap.  16:  Deo  creatori  neque  vastum 
esse  illum  mundum  superum,  neque  parvos  hos  homines  : sufficit  nobis  hoc 
sat  magnum,  quod  imago  .sumus  Dei  Creatoris. 

‘ Itaque  nihil  impeditus  pergo  ad  probabiles  allegorias,  quas  ego,  quas 
et  alii  varie  commenti  sunt  occasione  hujus  stellae  et  quas  gignunt  nobis 
varia  doctrinarum  et  philosophiae  genera.  Primum  mihi  sic  videtur:  si 
portenta  coelestia  Dei  consilio  proponuntur  nobis  hominibus,  consentaneum, 
ea  quae  plane  sunt  contra  naturae  ordinem,  ea  ad  summa  quaeque  spec- 
tare, quae  sunt  in  rebus  humanis  : sin  aliquid  non  contra  sed  praeter  statam 
naturam,  ad  novationem  aliquam  in  imperiis:  denique  si  quid  secundum 
quidem  naturam,  paulo  insolentius  tamen  aut  rarius,  id  ad  vulgus,  ad  terra 
nascentia,  ad  animalia  ceteraque  talia  vulgi  corporumque  utilitatibus  ser- 
vientia pertinere.  Nihil  in  Terris  majus  religione  vera  ejusque  perpetua 
cultrice  ecclesia.  Itaque  Deus  Optimus  Max.  in  emolumentum  ejus  populi, 
cui  primum  in  ecclesia  locum  dederat,  immutato  naturae  ordine  Solis  cursus 
inhibuit,  dierum  spatia  exclusa  nocte  continuavit,  gratificatus  uni  Josuae  duci 
populi  Israelitici.  Alio  tempore  ejusdem  populi  regem  pium  Ezecliiam  pro 
incolumitate  sua  deprecantem  cum  Esajae  prophetae  verbis  erexisset,  non 
dubitavit,  conversione  Solaris  umbrae  in  scioterico  confirmare  miraculo  ad 
omnes  gentes  stupendo  naturaeque  rerum  contrario.  Quae  res  tantam 
Esaiae  conciliavit  auctoritatem,  quanta  omnium  aetatum  ecclesiis  utilis  erat 
ad  illa  vera  fide  amplectenda,  quae  propheta  ille  divinis  plane  verbis  copio- 
sissime de  venturo  Messia  perscripserat.  Jam  cum  caput  ecclesiae  Rex  et 
Dominus  noster  Jesus  Christus  humani  generis  peccata  contumeliosa  morte 
lueret : nullum  neque  in  coelo  neque  in  Terra  portentum , nullus  horror 
sufficere  potuit,  quin  ipsa  lux,  quod  est  omnium  horribilium  horribilissimum, 
claro  coelo,  et  tempore  quo  non  debuit,  exstingueretur. 

Auctor  epistolae,  quae  inscribitur  Dionysio  Areopagitae  ad  Polycarpum, 
quisquis  est,  seu  veram  narrat  historiam  seu  quid  esse  potuerit  fingit, 
sermonem  Apollophani  philosopho  tribuit,  rei  quam  narrat  non  inconvenientem. 
Cum  enim  spectarent  uterque  una  in  Heliopoli  Aegypti  hunc  Solis  defectum 
notarentque  Lunam  contra  cursus  sui  naturam  ab  ortu  ingredientem  in 
discum  Solis,  idque  tempore  plenilunii,  et  postquam  tres  horas  sub  Sole 
quiete  stetisset,  conversa  via  rursum  ortum  versus  pergentem,  sic  ut  initium 
defectus  esset  ab  ora  orientali,  initium  emergendi  ab  ora  occidentali : sub- 
junxit Apollophanes  : qj  xaXe  /horvais,  fieioov  a/uoificu  TtQaynurcov.  Rebus  divinis 
comparavit  ordinarios  planetarum  cursus  propter  constantiam  utrorumque : 
neque  fieri  posse  putavit,  ut  converteretur  Lunae  cursus  in  contrarium,  nisi 
simul  et  divinarum  rerum  accideret  vicissitudo.  Nec  ineptam  architectatus 
est  allegoriam:  Luna  genus  humanum  notat;  Sol  Dei  Filium;  contrarius 
Lunae  cursus,  quam  debuit,  peccata  generis  humani;  defectus  luminis  pas- 
sionem Filii  Dei.  Atque  haec  sint  exempla  maximarum  rerum,  portentis 
ejusmodi  expressarum,  quae  sunt  naturae  coelorum  plane  contrariae. 

Jam  cometae  et  novae  stellae,  secundum  portentorum  genus,  non  quidem 
contra  sed  tamen  praeter  coeli  naturam  ordinariam,  ad  quidnam  aliud  referantur, 
quod  sit  proximum  rebus  ex  humanis  omnino  maximis , quam  imperiis , in 

quibus  singulorum  hominum  salus  consistit?  Quod  igitur  in  coelo  novus 
cometa  discurrens,  hoc  sit  in  Terris  novus  aliquis  homo,  qui  seu  magnitu- 
dine imperii  seu  armis  seu  dogmate  praecipuam  aliquam  de  se  famam  con- 
citet et  ut  cometa  terrore,  sic  hic  vi  illata  seu  alia  calamitate  magnam 
generis  humani  partem  exagitet.  Anno  quo  natus  Alexander,  qui  bellorum 
turbine  ex  Europa  in  Asiam  translato  maximas  humano  generi  clades  intulit, 
Plinius  cometam  fuisse  refert  xiphiam.  Anno  et  quo  natus  Mithridates  et 
quo  imperium  adiit,  horribiles  fulsere  cometae.  Si  cometae  coelo  discur- 
rentes ad  singulos  monarchas,  stellae  novae  non  discurrentes,  sed  eodem 
loco  fixae*  ad  respublicas  seu  integros  populos  referri  debebunt,  seu  ad 
generales  causas  per  magnam  partem  generis  humani  pertinentes. 

Qui  hanc  viam  ingreditur,  is  eliciet,  novam  ex  hoc  tempore  rempubli- 
cam  adolescere,  cujus  imperio  generali  regna  hodie  varie  tumultuantia 
subigantur  olim  : ut  ita  mundus  nimium  inquietus  et  ferox  aliquamdiu  sub 
hujus  monarchiae  tutela  conquiescat.  Quodsi  addiderimus  planetas  con- 
junctos : circumscriptio  existet  gemina,  prout  hos  consideraverimus.  Nam 
si  licet  et  fas  est  Dei  mentem  ex  natura  simplici  planetarum  conjicere, 
quia  post  conjunctiones  tres,  Saturni  et  Jovis,  Saturni  et  Martis,  Jovis  et 
Martis  mobilium,  et  qui  juncti  solent  turbare  et  movere  naturam  animalem, 
altior  et  clarior  effulsit  una  fixa:  significari  videtur  simpliciter  post  turbas 
quies.  Quorsum  pertinet  haec  circumstantia,  quod  stella  non  in  ipsum 
conjunctionis  locum,  sed  paulo  ante  incidit,  scilicet  ne  rursum  aliqua  fieret 
conjunctio  Novae  cum  duobus  planetis  ? Sic  et  articulus  ultimae  conjunc- 
tionis jam  transierat;  fuit  enim  in  meridie  diei  9.  Octobris,  cum  sequente 
vespera  Maestlinus  nondum  flagrantem  viderit  stellam.  Hac  itaque  stella 
indice 

Si  qua  manent  sceleris  vestigia  nostri, 

Irrita  perpetua  solvent  formidine  terras. 

His  quippe  versibus  Vergilius  tollendos  motus  civiles  et  ipsa  malorum 
semina  radicitus  exstirpanda  innuit.  Nam  Pollione  consule,  ad  quem  scribit 
Virgilius  : „Teque  adeo  decus  hoc  aevi,  te  consule,  inibit,  Pollio  initio  aestatis 
Caesar  et  Antonius  pace  facta  Romam  intrarunt  amici ; quantis  populi 
studiis,  quam  faustis  acclamationibus,  ex  Dione  videre  est;  quarum  una 
est  haec  quoque  Virgiliana  ad  Pollionem.  Saturnus  tamen  ante  stellam 
relictus  intra  duos  menses  illi  junctus  est:  quasi  et  hoc  dixisset  Virgilius: 
„Pauca  tamen  suberunt  priscae  vestigia  fraudis.  “ 

Sin  autem  hoc  recipimus , Deum  ad  astrologiam  respexisse , ut  illa 
usitate  discitur  et  exercetur  inter  homines  (cui  sententiae  favet  id,  quod 
Cap.  XXV.  dixi : videri  praecipue  astronomis  incensam  esse : quia  vulgo 
non  ita  facile  notari  potuit,  ut  prior  illa  anni  1572),  jam  haec  stella  nihil 
aliud  fuerit,  nisi  obsignatio  quaedam  conjunctionis  magnae  et  confirmatio 
omnium  illorum,  quae  astrologi  maxime  sobrii  ex  praeceptis  artis  de  con- 
junctione magna  dixerunt,  quorum  aliqua  infra  videbimus.  Itaque  quae 
Cap.  XXIX.  ex  natura  nuda  refutavimus,  ea  accessu  stellae  per  hoc  fieya 
Xiav  alrr/fia  hic  rursus  confirmarentur.  Nam  nihil  incredibile  amplius,  pri- 
mum atque  advocatur  &eog  ano  /juixavrjg.  Igitur  et  tempus  decerneretur  200 
annorum , et  locus , Hungaria , Moravia , Hispania , quae  sub  Sagittarium 
referuntur : imperium  vero  Romanum  aut  tota  Christiana  respubl.  ex  eo, 
quod,  ut  haec  sunt  praecipua  totius  orbis  imperia,  sic  Sagittarius  hoc  tem- 
pore praecipuus  coeli  locus,  ut  in  quo  initium  trigoni  ignei  et  planetae  tres 

superiores  conjuncti.  Fabricius  ad  Germaniam  accommodat  specialiter 
hoc  argumento , quod  quo  tempore  stella  primum  videri  Sole  occidente 
potuit,  Aries  signum  Germaniae  et  aequinoctiale  fuerit  in  ortu.  Itaque 
totam  stellam  in  mutationem  imperii  trahit  eique  nomen  dat  ab  Aquila 
imperii  insigni , qua  in  re  mihi  nimium  videtur  subtilis : possunt  enim  varia 
momenta  eligi  hoc  pacto  variaque  signa,  ut  Capricornus,  quia  occidente 
Sole  in  medio  coeli  fuit:  item  Pisces,  quia  culminante  nova  Pisces  orti: 
item  Gemini,  quia  occidente  nova  orti  Gemini.  At  multo  potius  Sagittarius 
ipse,  non  tantum  quia  tribus  superioribus  et  stellae  novae  dedit  hospitium, 
sed  etiam  quia  Sole  die  10.  Octobris  in  medio  coeli  posito  oritur  sub 
altitudine  poli  48°,  ipsissimus  locus  novae  182/3°  x*;  quod  multo  meliori 
jure  ut  notatu  dignum  inculcasset  Fabricius.  Et  quid  si  Libram,  quia  oriente 
stella  culminabat,  et  Solem  initio  vehebat?  Vides  igitur,  potiori  jure  manere 
nos  in  Sagittario,  ne  incertum  signum  fiat.  Et  quia  stella  simul  oceano 
australi  verticalis,  posset  aliquis  ex  omnibus  conjunctis  praedicere  copula- 
tionem illarum  orbis  partium  omnium  sub  Hispanorum  aut  in  genere  Chri- 
stianorum imjperium. 

Fuerunt  in  hac  aula  viri  splendidi,  qui  cum  legissent  comparationem 
meam  hujus  Novae  stellae  cum  illa  anni  1572,  quomodo  illa  ad  latus  mundi 
secesserit  in  angulum  coeli  obscurum  et  abjectum,  haec  vero  apud  regium 
iter  omnium  planetarum  proxime  adstiterit  (Vol.  I,  p.  474) ; perpenderent  vero, 
quod  anno  1572.  Belgicae  provinciae  de  novo  a Rege  suo  recessissent: 
ausi  sunt  Hispano  bene  ex  hac  moderna  stella  ominari , nimirum  Belgas, 
qui  anno  1572.  a rege  secesserant,  jam  ad  viam  regiam,  scilicet  ad  impe- 
rium regis  sui  redituros.  Hos  quidem  aliquamdiu  aluerunt  fausti  rumores 
de  pace  inter  Hispanos  et  Belgas  procurante  Britanno.  Destituti  enim 
auxiliis  vicinae  Britanniae,  portubus  illis  Hispano  in  posterum  patentibus, 
videbantur  tuta  consilia  amplexuri  viribus  suis  diffisi.  Eadem  argumentatio 
prolicuit  et  Helisaeum  Roeslinum,  ut  jamjam  imminere  inculcaret  illam 
tot  jam  annis  a sese  decantatam  rerum  omnium  Europae  catastrophen. 
Nulla  unquam  argumentatio  mihi  adeo  mira  est  visa : cometam  fuisse  anno 
1556,  post  24  annos,  anno  sc.  1580.  alium  cometam  durationis  tempore 
cursum  mutasse  inque  Sagittario  disparuisse,  ubi  post  alios  24  annos,  sc. 
anno  1604.  contingat  magna  planetarum  conjunctio.  Igitur  anno  1604» 
rerum  omnium  ab  anno  1556.  coeptarum  futuram  catastrophen.  Mira, 
inquam,  argumentatio,  nam  et  ante  annum  1556.  multi  fuere  cometae,  et 
inter  annos  1556.  et  1580.  tres  vel  quatuor  alii.  Quare  imbecillis  est 
connexio  illius  anno  1556.  fulgentis  cum  hoc  anni  1580.  ex  solo  contrario 
signo  et  contrario  motu  deducta.  Quodsi  omnino  illa  providentia,  quae 
hominibus  cometarum  exhibet  spectacula,  huc  respexit,  ut  hi  duo  copula- 
rentur : cur  non  potius  ego  dicam,  tempus  catastrophes  rerum  ab  anno  1556. 
gestarum  ab  anno  1580.  inchoari  et  in  annum  1604.  plane  terminari? 
Analogia  quippe  melior  fuerit,  quae  a cometa  directo,  qui  fuit  anno  1556. 
significabantur,  ea  hactenus  inoffenso  tramite  gesta  esse,  donec  anno  1580. 
cometa  contrarii  motus  obortus  fine  suae  durationis  cursum  mutaverit  ex 
retrogrado  factus  directus.  Igitur  res  illas  ab  anno  1580.  recisuras  in 
contrarium,  quando  jam  exspiratura  sint  cometae  significata  (esto  ut  hoc  sit 
anno  1604),  alteram  quoque  mutationem  experturas;  rursumque  futurum 
id,  quod  ab  anno  1556.  coeperat. 

Nihil  dicam  de  eo,  quod  cometae  motus,  qui  anno  1580.  fulsit,  se 


Caput  XXX. 


741 


ipso  retrogradus  non  fuerit,  sed  simplicissimus:  linea  trajectoria,  quae  solet 
esse  parumper  arcuata.  Nam  in  meridionali  plaga  sphaerae  Martis  circa 
15°  X coortus,  impetu  propemodum  rectilineo  sursum  in  septentrionem 
latus  est,  et  saltu  super  Solem  facto,  versus  ipsissimum  Terrae  iter  in 
confinio  Librae  et  Scorpionis  perlatus,  exspiravit.  Terrae  itaque  motus  illi 
conciliavit  hanc  speciem  retrogradationis.  Verum  istas  argutias  non  fert 
haec  mantice : et  quid  verbis  opus?  Vicit,  vicit  inquam,  Roslini  argumen- 
tatio; quo  magis  illam  miror.  Nimirum  uti  haec  prodigia  sunt  extra  ordi- 
nem, sic  interpretibus  quoque  opus  habent  peculiari  nec  omnibus  obvio 
utentibus  instinctu : nec  aliter  explicantur  nisi  prodigiosa  mentis  agitatione. 
Quid  multis  ? Confundit  Deus  artificiosas  argutias  eorum,  qui  inflati  scientia 
magistros  sese  profitentur  eligitque  sibi  pro  instrumentis  eos,  qui  vel  mente 
capti  vel  simplices  sunt  manifeste  (plurima  quippe  vaticinia  ab  hujusmodi 
hominibus  etiam  nostro  seculo  proveniunt),  vel  inconnexis  hisce  et  coram 
humana  ratione  stultis  argumentationibus  indulgent  creduli.  Itaque  etsi 
Roslini  argumentatio  nihil  concludit : agnosco  tamen  divinam  virgulam  in 
ejus  viri  vaticiniis.  Dixeris  glebas  plurimum  quidem  arenae  continentes, 
confuso  tamen  alicubi  auro.  Et  ita  moris  est,  qui  auro  inhiat,  hunc  pigere 
non  debet  egerendae  terrae  immani  cumulo.  Nec  moror,  Roslinum  ex 
affectu  quoque  loqui,  ut  cum  anno  1596.  nondum  talia  contigissent,  quae 
ipsi  placebant,  distulit  exspectationem  et  illam  suam  catastrophen  in  annum 
1604.  Dixi  quippe  naturam  eam,  quae  prodigia  nobis  procurat  quaeque 
somnia  immittit,  conceptibus  uti  humanis  (quorum  plurimos  nobis  gignunt 
etiam  vota  nostra)  loco  literarum,  quas  admirabili  arte  ad  placitam  senten- 
tiam exprimendam  colligat  et  componat. 

Attendite  quaeso  quid  scripserit  vir  ille  Haganoae  4/14.  Octob.  anno 
1604:  Stella  haec  tanto  mihi  plus  creat  admirationis,  quod  inde  a viginti  amplius 
annis  ex  stella  anni  1572.  et  cometa  anni  1580.  providi,  hoc  anno  1604.  aliquid 
futurum,  quod  omnia  miracula  superet.  Rogo  autem,  legas  quae  tractatu  meo 
Meteorastrologophysico  de  Cometis  anni  1580.  et  1596.  scripserim : invenies, 
mirabile  dictu,  cometam  anni  1580.  digitum  intendisse  in  hanc  novam  stellam. 
Disparuit  enim  in  hoc  loco,  quo  nunc  stella  fulget  et  conjunctio  magna  planetarum 
accidit.  Quodque  scripsi,  hoc  tempore  futuram  catastrophen  rerum  omnium,  quae 
in  orbe  Christiano  a multis  annis  inchoatae  sunt : id  partim  jam  impletum  est  in 
Anglia,  jamque  in  Belgio;  residua  brevi,  quorsum  evasura  sint,  apparebunt,  puta 
Regis  Galliarum  negotia  et  Episcopatus  Argentinensis  et  res  Ungaricae.  41) 

Scripserat  haec  4/14.  Octobris  in  Alsatia,  cum  ecce  postridie  5/15.  Oct. 
prima  et  manifesta  initia  motuum  Hungaricorum,  qui  Christianis  cum  Turea 
pugnantibus  hactenus  sudes  sunt  in  oculis.  Episcopatus  quidem  Argen- 
tinensis negotia  in  ■x.ccza.GtQOtyrjv  interea  desierunt  mitiorem  quidem,  quam 
exspectaverat  Roslinus.  Et  Rex  Galliarum  riQe/xsi,  sed  tamen  xareatQacpe  xca 
TT]V  atrjlrjv  neu  to  8oy/xa  xat  tag  nolim  diavouxg  et  quid  si  ipsius  Roslini.  Kai 
tm  nw  xataotfjocpt],  tm  8e  i^ooTQamu&evtm  avaatQocpt].  Ita  nihil  pene  frustra- 
neum  his  verbis  perscripsit  Roslinus.  Quae  vero  de  Belgicarum  rerum 
conversione  tunc  inchoata  esse  dixit,  ea  sequenti  anno  1605.  et  hoc  1606. 
continuarunt,  Hispanis  ab  orientali  latere  munitiones  aliquot  intercipientibus. 
In  Anglia  vero,  quorum  tunc  sperari  vel  metui  poterat  mtaatQocpr],  eorum 
succedente  tempore  manifestam  experti  sumus  dvaaTQocprjv.  Ita  hic  nihil  ad 
votum  praeter  ipsos  in  genere  motus  Regni,  qui  plerumque  susque  deque 
tendunt  promiscue  ut  fluctus  marini.  Sed  ad  reliquos  slnaafisg  xai  amylata 
pergamus.  Nam  haec  Roslini  conjectatio  non  praecipue  ipsius  Novae  Stellae 

circumstantias  consequitur,  sed  componit  signa  multorum  temporum:  quod 
Tycho  Braheus  in  Progymn.  Tomo  I.  fol.  556  in  Gemma  praecipue  repre- 
hendit. Fuerunt  igitur,  qui  infausto  omine  ex  occidentali  clarissima  factam 
esse  orientalem  lividam  annotarent : ac  si  vel  Latinae  ecclesiae  vel  imperio 
occidentis,  pro  eo  statu  quo  nunc  floret,  orientalium  populorum  tristissima 
conditio  portenderetur.  Haec  circumstantia  posset  et  aliter  explicari,  nimirum 
res  a stella  significatas  inter  initia  fore  maximas,  postea  interventu  magi- 
stratus, qui  a Solis  accessu  ad  stellam  denotabitur,  qui  a Solis  splendore 
significetur,  occultatum  exque  hominum  animis  et  sermonibus  ereptum  at 
non  abolitum  iri , sed  post  aliquas  moras  factas  rursum  emersuras , non 
tamen  in  eo  vigore  quo  initio  coeperant.  Nimirum  huc  accommoda  res 
Hungaricas : spe  pacis  interjecta  metus  paulisper  differri,  donec  vanescente 
pacis  tractatione  recrudescant.  At  rursum  ut  initio,  si  naturale  est,  stellam 
novam  paulatim  languescere  et  denique  emori,  naturalis  ista  conditio,  ut 
quae  non  quaesita  sit  a Deo,  ominosa  esse  non  poterit. 

Quibusdam  mirum  in  modum  placuit  historia  motuum,  a me  in  scripto 
Germanico  per  verba  ainttovta  in  hunc  modum  concinnata : Comitiis  Saturni 
praefracti  senis  et  Jovis  superbi  Martisque  pugnacis  in  domo  seu  templo 
Jovis  celebratis,  Jovem  et  Martem  secessione  facta  junctis  suffragiis  novam 
stellam  elegisse,  quam  eadem  humilitate  venerarentur,  qua  Saturnum  antea. 
Quo  facto  discessisse  in  suum  quemque  curriculum.  Saturnum  vero  pede- 
tentim  accingi , ut  in  Novam  proficiscatur : at  fore  ut  et  hic  novae  sese 
submittat,  siquidem  illa  duret,  et  sub  ea  etsi  non  multo  humilior  transeat. 
Temporaneum  hoc  quidem  esse,  et  discedere  planetas  manente  Nova:  sed 
tamen  et  reversuras,  Nova  tunc  procul  dubio  exstincta.  (I,  475.)  Nihil  tam 
leviter  in  hoc  genere  dicitur,  in  quo  non  lubescat  vulgo  conjectando  experiri. 
Credo,  ut  pueris  ingrata  quies  corporis,  sic  universi  quaerunt,  in  quo  se 
conjecturis  exerceant;  non  ut  verum  inveniant,  sed  ut  tempus  fallant  ratio- 
cinando conjectandoque.  Ita  hic  stella  primum  me  interpretem  accepit,  ego 
mei  interpretamenti  multos  alios  nactus  sum  interpretes  interque  hos  et 
Fabricium.  Nec  male  accommodabantur  res  Hungaricae,  si  Caesarianos 
exercitus  Turea  a Strigonio  repulso  in  superiorem  Hungariam  euntes  sub 
persona  Saturni  intelligas.  Atqui  rursum  non  possunt  coelorum  motus  tanta 
cum  subtilitate  in  omen  trahi.  Sunt  enim  necessarii , non  arbitrarii , non 
accommodati  de  industria.  Et  monueram  in  scripto  Germanico,  me  funda- 
menti loco  ponere  falsum  illud,  stellam  ex  conjunctione  Jovis  et  Martis 
incensam  naturaliter.  Illud  etiam  inculcaveram : quo  tempore  astronomi 
tres  clarissimas  stellas,  Saturni,  Jovis  et  Martis  una  copula  junctos  exspec- 
tabant, subito  tribus  illis  intervenisse  quartam  altiorem  et  clariorem:  et 
astronomos  missis  illis  perennibus  in  Novam  hanc  transitoriam  respexisse 
potius.  Qua  pictura  significari  nobis  videtur , non  tantum  per  naturae 
modum,  ut  supra  cap.  28.  dictum,  sed  etiam  ex  ipso  significantis  seu  Dei 
seu  praepotentis  spiritus  arbitrio  novum  aliquid  in  rebus  humanis  exhibitum 
iri,  in  quo  plurimi  occupentur  neglectis  privatis  negotiis. 

Lubet  vero  etiam  mortuis  praedicere  ex  sua  philosophia.  Notum  est 
dogma  Pythagorae,  animas  heroum  per  viam  lacteam  ascendere  et  descen- 
dere : et  portam  quidem,  qua  ascendere  incipiunt,  in  Capricorno  patere,  qua 
vero  descendunt,  in  Cancro.  Hoc  tempore  melius  secum  ipsa  facit  haec 
sententia , quo  via  lactea  porrigitur  ex  Sagittario  in  Capricornum , quae 
olim  per  Scorpium  et  Sagittarium  tendebatur.  Igitur  stella  in  via  lactea 

in  Sagittario  et  quidem  septentrionalis  significabit  aliquem  heroem  Pytha- 
goricum ex  hoc  tempore  periodo  sua  peracta  ad  ostium  imi  gradus  consi- 
stere, qua  incipit  ascensus  desinitque  descensus,  etiam  saltu  facto  in  hunc 
inferiorem  mundum  venisse.  Notabitque  hujusmodi  aliquis,  anno  1572. 
novam  stellam  exstitisse  in  altissima  parte  viae  lacteae  in  Cassiopeia : anno 
vero  1 600.  aliam  paulo  humilius  in  eadem  lactea  et  imagine  Cygni : hanc 
jam  infimo  loco  ex  boreali  zodiaci  plaga  proximam  eclipticae : non  igitur 
ascensum  sed  descensum  esse , qui  32  annos  duraverit.  Ex  veteri  vero 
gentilium  theologia  stella  flagrans,  incensa  in  posteriore  pede  Aesculapii,  qui 
Serpentem  premit  manibus,  Scorpium  pede  calcat,  monebit  nos,  ingruere 
universalem  pestem  venenatissimam : quasi  haec  stella  pedi  Aesculapii  sit 
addita  pro  stimulo  ut  pedem  proferat,  moras  rumpat,  auxilia  expediat,  simul 
remedium  pro  peste  hac  oleum  scorpionum  et  theriaca  commendaretur , et 
ortus  pestis  ex  humore  nimio  divinitus  significaretur. 

Mitto  plurimas  alias  hujusmodi  conjecturas:  quas  utcunque  magno 
numero  exponam,  nulla  tamen  est,  quae  nos  ad  speciem  deducat.  Atque 
ego  interdum  sic  existimo : si  Deo  placuisset,  aperte  hominibus  quod  vellet 
significare,  literis  coelo  exaratis  scripturum  fuisse;  frustra  itaque  homines 
conjectando  divinae  voluntati  obniti.  Sed  tamen  me  reprimo  iis  ipsis 
rationibus , quas  Supra  posui  hoc  capite : dum  consentaneum  esse  dixi, 
Deum  hac  aenigmatis  propositione  nos  invitare  velle  ad  penitius  inspicienda 
nostra  negotia  excutiendosque  omnes  angulos,  sicubi  forte  latentem  invenia- 
mus rem,  in  quam  stella  haec  digitum  intendit.  Nam  ita  me  Christus  amet, 
ut  omnia,  quae  hactenus  de  imperiis  deque  variis  hominum  negotiis  dicta 
sunt,  prae  magnitudine  nostri  miraculi  plane  vilescunt.  Itaque  lubet  cum 
Tyclione  Braheo  exclamare : quasi  vero  non  majora  negotia  sint  in  his 
Terris,  quam  illae  turbae  Belgicae,  Britannicae,  Hungaricae.  Ipse  Roslinus 
fatetur,  nihil  adhuc  contigisse  ex  anno  1572,  quod  cum  magnitudine  illius 
miraculi  digne  comparari  possit.  Cur  igitur  tam  facilis  est  in  assignandis 
huic  Novae  anni  1604.  eventibus  ex  medio  rerum  politicarum  usu  desumtis, 
quae  tot  nominibus  illa  priore  anni  1572.  potior  supra  capite  XXY.  est 
inventa  ? 

Age  itaque  perquiramus  cum  astrologis  vel  tandem,  quae  sunt  penes 
humanum  genus  maxima : excutiamus  gentium  oracula  prophetiasque,  utrum 
aliquid  eorum  sit,  quod  nobis  jamjam  instans  per  hoc  tam  splendidum  sidus 
divinitus  significetur.  Imitemur  exemplum  Magorum , qui  cum  haberent 
oracula  Danielis  de  venturo  Messiah,  orta  stella  mirabili  eaque  ipsa  quoque 
sub  magnae  conjunctionis  tempus,  quando  coepit  sexta  periodus  triplicitatum, 
excitati  sunt  ad  inspiciendos  libros,  et  summa  annorum  non  abludente  ad 
quaerendum,  quem  stella  indice  natum  putabant,  Judaeorum  Regem,  mundi 
Salvatorem.  Magnum  est,  detectum  esse  hoc  ultimo  seculo  a Christianis 
novum  orbem,  inventas  in  eo  gentes  multitudine  innumerabiles,  immanitate 
adeo  barbaras,  ut  pene  credideris,  gigantum  aliquos,  qui  procurabant  abortus, 
humana  carne  vescebantur,  ex  illo  universali  diluvio  in  illas  regiones  ena- 
tasse. Jam  habemus  certissimum  Christi  Servatoris  nostri  vaticinium: 
«praedicabitur  Evangelium  hoc  in  universo  Orbe  Terrarum.  “ Habemus  exemplum 
Cananaeorum-,  quibus  Deus  primo  Abrahami  tempore  400  annos,  postea  sub 
Mose  40  dedit  ad  poenitentiam:  cumque  se  ipsis  deteriores  redderentur, 
funditus  exstirpati,  sunt.  Est  ob  oculos  copia  hominum  in  Europa,  sunt 
nobis  implacabilia  bella  cum  Tureis,  dissidia  domestica  inter  nos  ipsos. 

Pellimur  ab  oriente  in  occidentem,  ibi  nos  oceanus  excipit,  snnt  ad  manus 
artes  et  navigandi  peritia  stupenda,  et  crebrescens  in  dies  studium  adeundi 
novas  Indias.  Nec  desunt  exempla  ex  antiquitate,  quomodo  gentes  aliae 
alias  expulerint,  plerumque  Scythicae  Europaeas,  plerumque  orientales 
occiduas.  Quid  si  ergo  ingens  aliqua  instat  dnoma  ex  universa  Europa  in 
illos  terrarum  tractus , et  propagatio  fidei  Christianae  inter  barbaros , et 
traductio  illorum  ad  civilitatem,  et  non  parentiam,  ut  olim  Chananaeorum, 
extrema  exstirpatio  ? Quorsum  digitum  intendit  ex  astronomia  circulus  stellae, 
ex  astrologia  Sagittarii  signum  et  trigonus  igneus,  quem  astrologi  credunt 
favere  religioni  Christianae,  ut  et  spicam  Virginis,  cum  qua,  ut  notavit 
Roslinus,  Sol  stetit  sub  exortu  stellae  sextili  illustratus  a stella?  Ponimus 
quippe,  Deum  his  uti  conceptibus  astrologorum  ad  significandum  aliquid 
hominibus.  • 

Circumferuntur  passim  vaticinia  Mahumetanorum , ex  quibus  multi 
evincere  volunt,  hoc  esse  tempus,  quo  sit  interitura  ipsorum  religio : quibus 
placebit,  Deum  hoc  ipsum  indicare  voluisse,  incensa  nova  stella  in  Sagit- 
tario, quae  est  triplicitas  Solis  et  Martis,  domus  Jovis ; cum  Sol  et  Jupiter 
Christianis  favere  dicatur  ab  astrologis  (quorum  conceptibus  Deus  uti 
ponitur),  Mars  vero  Tureis.  Et  quidem  stella  magis  cum  Jove  concordavit 
in  latitudinis  plaga,  Mars  vero  fuit  in  maxima  latitudine  australi,  qui  hac 
vice  esse  potuit  depressus  igitur.  Hinc  victoria  religionis  Christianae  supra 
Turcicam  astrologice  concluditur.  Quodsi  hodiernum  Christianorum  cultum 
inspicias,  nunquam  forte  meliores  occasiones  quam  hodie:  perpendat  rem 
lector  secum  ipse.  An  est  impossibile  Deo,  ex  his  tam  multiplicibus  tene- 
bris et  contentionibus  Christianitatis  educere  lucem  aliquam?  An  est  in- 
credibile , inter  causas,  ob  quas  haereses  permittuntur,  unam  etiam . hanc 
esse,  ut  Tureae  his  gradibus  invitati,  ex  mari  flagitiosissimarum  opinionum 
in  navem  ecclesiae  enitantur  ? Scio  ex  his  aliquos  gradus  esse , quibus  a 
Christianismo  defecere  nonnulli  ad  Mahumetismum.  At  lubet  argumentari 
cum  B.  Paulo:  „Numquid  sic  offenderunt  ut  caderent?  Absit,  sed  illorum  delicto 
salus  est  gentibus11  Mahumetanis.  Sic  olim  Gothi  primum  ab  Arianis  ad 
Christianismum  conversi,  denique  ad  catholicam  ecclesiam  penitus  accesserunt. 

Constat  Judaeos  exspectare  Messiam,  qui  sit  ipsos  liberaturus  d ser- 
vitute gentium.  Quibus  Saturnus  placebit,  concordans  cum  stella  in  lati- 
tudine iliique  fere  corporaliter  junctus  11.  Dec.  anno  1604.  et  seqpenti 
Augusto  stationem  apud  illam  perficiens  (vide  pag.  623)  et  conjunctioni 
magnae  nomen  dans.  Praeficitur  autem  ab  astrologis  Judaismo.  Etsi  itaque 
Christiani  Jesum  Mariae  filium  e tribu  David,  qui  ante  hos  1600.  annos 
natus  est,  pro  vero  a prophetis  promisso  Messiah  agnoscimus  ideoque  hunc 
Dominum  et  Deum  nostrum  religiosissime  colimus,  Judaeorum  vero  caeci- 
tatem deploramus,  qui  spreto  hoc  servatore  alii  venturo  inhiant:  tamen 
non  omnino  frustraneam  esse  ipsorum  exspectationem  multi  et  intei  hos 
Tycho  Brahe  fol.  808.  colligunt  ex  vaticinio  B.  Pauli  ad  Romanos  Cap.  XI, 
vers.  25.  „Nolo  enim  vos  ignorare  fratres  mysterium  hoc  (ut  non  sitis  vobis 
ipsis  sapientes),  quia  caecitas  ex  parte  contigit  in  Israel,  donec  plenitudo  gentium 
intraret  (sicreA^jj)  et  sic  omnis  Israel  salvus  fieret  (cHo&rjaeTca).  Sicut  scriptum  est, 
veniet  ex  Sion  qui  eripiat  et  avertat  impietatem  a Jactob.  Et  hoc  .illis  a me 
testamentum,  cum  abstulero  peccata  eorum.  “ Etsi  vero  intei  pretationem  loci 
difficilis  mihi  non  sumo,  tamen  facilis  sum  propter  alias  circumstantias  ut 
credam,  imminere  aliquam  generalem  conversionem  gentis  Judaeorum  ad 

fidem  Christi,  quam  unus  aliquis  ex  ipsorum  medio  ut  instrumentum  Dei 
sit  procuraturus.  Gens  enim  numerosissima  est,  quae  in  summo  contemtu 
sese  tamen  propagat,  quae  per  infinitas  persecutiones  locum  tamen  inter 
gentes  invenit  habitandi , idque  procul  dubio  ex  dispositione  divina , qui 
regum  corda  dirigit  ut  vult.  Et  quod  summi  miraculi  loco  est , nostris 
vivit  laboribus  ipsa  otiosa.  Eripe  ex  Christianorum  vita  avaritiam,  inhuma- 
nitatem, neglectum  proximi,  fastum,  pompositatem  in  vestitu,  libidines: 
Judaeos,  ut  nunc  quidem  vivunt,  e rerum  natura  funditus  exstirpaveris. 
Itaque  res  ipsa  clamat,  gentem  hanc  etiamnum  hodie  in  parte  esse  divinae 
providentiae  : qua  factum  ut,  cum  omnes  nationes  invicem  confusae  et  per- 
mixtae sint,  adeo,  ut  paucissimae  familiae  originem  a millesimo  anno  repe- 
tant, soli  Judaei  restent,  quorum  notitia  mundo  coaeva  sit.  Itaque  si  quis 
est  interpretum , qui  locum  D.  Pauli  allegatum  aliter  forte  intellexit , is 
tamen  venturae  experientiae  nihil  derogatum  voluit,  memor  generalis  regulae, 
quae  eventum  vaticiniorum  genuinum  statuit  interpretem.  Comparet  lector 
phrasim  D.  Pauli:  „Caecitas  ex  parte  contigit  in  Israel,  donec  plenitudo  gentium 
eioeJi&y,  et  sic  omnis  Israel  Ga)xhjaeTcu.“  Comparet  inquam  haec  cum  phrasi 
Christi  Lucae  21,  v.  24.  „Et  Jerusalem  calcabitur  a gentibus,  donec  impleantur 
tempora  nationum."  — Ducunt  autem  nos  eaedem  verisimilitudines  in  causa 
Judaeorum , quae  prius  in  causa  Turearum.  Dixit  mihi  doctus  quidam 
Hebraeus,  exclamans  altum:  „Hodie  vos  multis  millibus  milliarium  propius  ad 
nos  accessistis  quam  majores  vestri."  Nimirum  ut  est  gens  virulento  et  animo 
et  lingua  et  calumniarum  studiosa,  Christianis  multas  blasphemias  tribuunt. 
Itaque  et  hoc  occultae  Dei  providentiae  transscribendum  puto,  quod  hodie 
tantis  cum  fervoribus  passim  occasiones  Judaeis  calumniarum  praeciduntur. 
Alius  quidam  Judaeus  mihi  dixit,  in  confesso  esse  apud  ipsos,  ab  annis  80 
se  tolerabilius  tractari  a gentibus  quam  olim.  Et  celebrant  decretum  Soly- 
manni  Turearum  imperatoris,  qui  anno  1540.  jusserit  instaurari  muros 
Jerosolymorum  et  aquas  per  tubos  deduci  in  civitatem.  — In  genere  omnes 
hodiernas  inter  Christianos  usitatas  contentiones  et  differentiam  cultuum  eo 
vergere  opinor,  ut  ex  mutua  ruina  sit  occasio  convertendarum  dictarum 
gentium,  hinc  Indorum,  inde  Judaeorum  et  Turearum.  Quorsum  non 
incommode  referas,  quae  de  Indorum  idololatria  ejusque  remediis  Josephus 
a Costa  lib.  Y.  de  procuranda  Indorum  salute  in  hunc  modum  perscripsit: 
Cap.  IX.  Nescio  equidem,  quibus  verbis  significem:  non  tam  imbutos  quam  in 
idololatriam  penitus  transformatos  istorum  animos,  ut  neque  in  otio  neque  in  negotio 
neque  in  publica  re  neque  in  privata  quicquam  peragant,  nisi  idolorum  suorum 
prius  superstitione  adhibita.  Non  laetari  in  nuptiis,  non  lugere  funus,  non  epulum 
praebere  aut  accipere,  non  denique  aut  pedem  efferre  domo  aut  operi  manum 
admovere  sine  sacrilegio  gentili.  Usque  adeo  diabolus  oppressos  tenet  eorum  sensus 
servitute  miserrima.  Quanto  vero  artificio  ista  omnia  celent  atque  dissimulent, 
cum  publice  agere  haud  liberum  sibi  esse  perspiciunt,  quanta  rursus  impudentia, 
cum  licere  sibi  putant,  insaniant,  mirari  potius  possum  quam  satis  dicere.  Et 
recensitis  pene  infinitis  speciebus  idololatriae  inter  ipsos  usitatae,  addit: 
quo.t  autem  victimarum,  quot  libaminum,  quanto  ceremoniarum  ordine  istorum 
omnium  cultum  persequerentur  Ingarum  proceres,  infinitum  est  dicere  &e.  Ac  re 
ipsa  certoque  usu  observatum  est,  eas  Indorum  nationes  plures  ac  graviores  super- 
stitiones diabolicae  speciei  tenuisse,  in  quibus  regum  ac  reip.  maxime  potentia  et 
peritia  excelluit  &c.  Postea  cum  cap.  X.  et  XI.  remedia  contra  idololatriam 
sumsisset  explicanda  : subjungit  haec  ultimo : Sed  illud  summopere  curandum 
est,  ut  pro  noxiis  ritibus  salutares  introducantur  et  ceremoniis  ceremoniae  obii- 

terentur.  Itaque  et  aquae  benedictae  usum  et  imaginum  et  rosariorum  et  granorum 
et  cereorum  et  palmarum  et  ceterorum,  quae  ecclesia  sancta  probat  ac  frequentat 
neophytis,  perquam  oportunum  esse  sibi  persuadeant  sacerdotes,  atque  ea  omnia 
in  concionibus  popularibus  multis  laudibus  prosequantur,  ut  pro  reteri  superstitione 
novis  religiosisque  signis  imbutos  assuefaciant.  Ita  fiet  ut  melioribus  atque  elegan- 
tioribus  occupati,  obsoletam  sectae  suae  superstitionem  de  manibus  ac  de  mente 
deponant.  Haec  Acostus.  Quodsi  quis  jam  Mahumetanorum  et  praecipue 
Judaeorum  studia,  his  Indorum  e diametro  contraria  perpenderit : is  facile 
concludet,  contrariis  etiam  remediis  invitatum  iri;  ac  proinde  exemplo  supra 
dicto  Gothorum  facillime  omnium  ad  antitrinitarios , post  ad  Arianos,  *) 
tum  ad  saniores  coetus  Christianorum,  maxime  si  per  nos  ceremonias  legis 
suae  retinere  possent  (1.  Cor.  7,  vers.  17  in  24),  traduci  posse:  ad  illa 
vero  Indis  prpposita  remedia  vix  unquam  perventuros.  Quid  si  ergo  Deus, 
ubi  convenire  nos  Europaei  non  possumus  ex  partibus  tantopere  confligen- 
tibus , alteros  ad  Indos , alteros  ad  Tureas  ableget , vel  jam  ante  certo 
consilio  utrosque  conservatos  alteros  ad  occidentem , alteros  magis  ad 
orientem  collocavit,  ut  locis  divisae  invicem  mordere  et  consumere  desinant; 
et  quaelibet  si  non  sibi  saltem  gentibus  ab  ecclesia  penitus  alienis  proficiat? 

Jam  quod  attinet  factiones  Christianorum  inter  se,  longum  esset  ex 
Apocalypsi  D.  Joannis , ex  propheta  Daniele , ex  vitae  Christi  Servatoris 
aenigmate  proferre,  quid  quaeque  pro  se  disputet:  quomodo  numeros  in  his 
prophetiis  expressos  applicent;  quomodo  Antichristum  a Christo  et  Apo- 
stolis praedictum  alteri  adhuc  exspectent,  alteri  jam  venisse  contendant. 
Utrisque  sane  suspicio  aliqua  ex  hac  stella  suboriri  possit ; illis,  Antichristi, 
his  ipsius  Judicis  vivorum  et  mortuorum  imminentis.  Et  quia  Christiani 
poetae  traduxerunt  effigiem  Serpentarii  ad  illud  semen  mulieris,  conterens 
caput  serpentis:  videant  igitur  quorum  haec  est  professio,  quomodo  nova 
haec  stella  pedi  ejus  posteriori  pro  stimulo  addita  allegatione  dictorum 
Scripturae,  praesertim  Apocal.  12.  et  20.  pulchre  explicari  possit;  sufficit 
monuisse. 

Quod  igitur  attinet  salutarem  illum  omnibusque  vere  Christianis  desi- 
deratissimum et  certissimum  adventum  Domini  nostri  Jesu  Christi  ad 
Judicium  et  consummationem  seculi:  quemadmodum  aliqui  trigonum  igneum 
redeuntem  ejus  signum  esse  dixerunt,  ut  supra  dictum:  ita  non  deerunt, 
qui  stellam  hanc  ejusdem  faciant  praenunciam ; confirmati  illa  magorum 
stella,  quae  primum  Christi  adventum  praecesserat.  Quorum  religiosum 
affectum  minus  sane  reprehendo,  quam  priorum  illorum  curiositatem,  qui 
rem  citra  controversiam  naturalem  ad  hoc  supernaturale  opus  accommoda- 
bant. Cur  enim  reprehendam  eos,  qui  Christum  Dominum  imitantur,  juben- 
tem suos  auditores  vigilare,  quod  nesciant  qua  hora  venturus  sit,  qui  ad 
omne  signum  coeleste,  terrestre,  quod  hominum  animos  vehementer  percellit, 
exspectari  ab  hominibus  voluit,  piis  ut  liberator,  nefariis  ut  severus  judex? 
Et  tamen  alicubi  tempus  aliquod  interjecit,  signa  posuit,  ante  quae  non  sit 
hoc  futurum.  Quod  utrumque  imitatus  est  D.  Paulus,  gentium  Apostolus. 
Sed  tamen  monitos  volo  considerent,  non  plane  certum  esse  num  stella 
haec  sit  opus  naturae  (cum  jam  aliquot  hujusmodi  fuerint)  an  ipsius  Dei 
immediatum,  uti  supra  dictum.  Itaque  judicium  ne  praecipitent,  et  hic 
Christum  imitati  cum  Apostolis.  Deinde  utar  argumento  Tychonis  Brahei. 

*)  Rabbi  Joseph  Alba,  circa  annum  Christi  1425.  composuit  librum  Ikkarim, 
qui  multos  ad  Arianismum  perduxit. 

Aut  enim  sequuntur  ecclesiam  Romanam  aut  ab  ea  discesserunt.  Illi  ex- 
spectant adhuc  Antichristum,  hi  credunt  Judaeos  adhuc  convertendos : utrique 
probabiliter,  praedicandum  Evangelium  per  totum  Terrarum  orbem  omnibus- 
que  barbaris.  Neutri  igitur  certi  sunt  jamjamque  imminere  adventum 
Domini.  Itaque  non  possunt  hanc  stellam  aliqua  peculiari  ratione  ad  Christi 
adventum  accommodare  exque  ea  tempora  dinumerare  metasque  praefigere: 
quam  scientiam  Deus  sibi  reservavit.  Interim  non  sane  peccant,  si  hac 
stella  commonefacti  vitam  instaurant  Christianam  itaque  se  comparant , ut 
Christum  Dominum  jamjamque  excepturi. 

Quodsi  cui  stellam  hanc  lubet  ad  nostras  Europaeorum  trahere  conten- 
tiones: equidem  fiet  capitulatio  omnium  fere  conjecturarum,  quas  hactenus 
recensui.  Nam  Sagittarius  repraesentabit  ecclesiam  Dei  (posito  quod  Deus 
in  significando  utatur  conceptibus  astrologorum , quod  non  omnes  tamen 
concedent  egoque  haesitanter  suppono),  tam  astronomice , quia  in  quo  signo 
congrediuntur  hodie  planetae,  in  eo  signo  initium  est  trigoni  ignei,  quam 
astrologice,  quia  Sagittarius  est  domus  Jovis.  Et  quia  conjunctio  Jovis  et 
Martis  turbulenta  est  et  stella  paulo  ante  illos  junctos  stetit  quoad  diem 
et  locum ; et  Sagittarius  triplicitas  habetur  Martis  et  Solis : itaque  maxi- 
marum contentionum  novationem,  et  ut  cum  Roslino  loquar  k«t aarQoq>r;v, 
forte  et  novam  sectam,  ut  astrologi  ceteri  suggesserunt,  significat;  et  quia 
stella  antecedit  illos  in  die  et  loco  tam  longitudinis  quam  latitudinis,  ideo 
quietem  post  rixas  pollicetur ; et  quia  stella  stetit  prope  viam  regiam  plane- 
tarum, id  innuit  confusionis  et  exorbitationis  abrogationem  et  ordinis  reduc- 
tionem; quod  alii  de  reditu  ad  catholicam  ecclesiam,  alii  de  simplicitate 
cultuum  apostolica  accipient.  Et  quia  tunc  fuit  initium  ignei  trigoni,  qui 
nobilitatus  est  praecipuis  rerum  gestarum  articulis , ut  creatione  mundi, 
nativitate  Christi  (vide  cap.  VII.  et  Tychonem  Braheum  in  conclusione 
Progymn.  fol.  805),  ideo  significatur  aliqua  revocatio  ad  principia  Chri- 
stianitatis. Et  quia  stella  fuit  altior  Jove  et  Marte,  et  cum  illis,  quorum 
ille  pompam,  fastum,  auctoritatem,  hic  inquietudinem,  pugnas,  rixas,  sedi- 
tiones, furorem  vulgi  et  impetus  temerarios  significat:  ideo  significatur  ali- 
quid his  duabus  partibus  contrarium.  Et  quia  stella  non  fuit  cum  Saturno  : 
nulla  ergo  imminet  molitio  contra  res  Saturnias;  sed  quia  fuit  cum  illo 
consentiens  in  latitudine,  ea  re  adumbratur  nobis  Saturniarum  rerum 
victoria,  nimirum  antiquitatis,  constantiae,  consilii,  prudentiae,  severitatis, 
parsimoniae.  Restaurabitur  publico  concilio  disciplina  ecclesiastica;  non 
permittentur  amplius  concionatores  scribere  prognostica  fidemque  et  existi- 
mationem ordinis  hac  vanitate  labefactare ; emendabitur  ecclesia ; tolletur 
libertas  juvenilis  disputandi,  calumniandi;  refrenabitur  furor  populi,  valebit 
aQiatoKQana  collegiorum ; coercebitur  pompa,  luxus,  superbia  ro ov  iaovccqxbvtw; 
quod  et  Braheus  fol.  802  ex  sua  stella  deduxit:  in  summa,  Jovialia  erunt 
mediocria,  Martialia  deterrima,  Saturnus  praevalebit.  Et  quia  fuit  idem 
ordo  quatuor  stellarum  latitudine , qui  est  re  vera  in  mundo  sphaerarum, 
ideo  sperari  potest  emendatio  maxime  consentanea  rerum  naturae.  Atque 
haec  est  illa  clarissimae  et  flagrantissimae  stellae  amoenitas  ab  omnibus 
passim  commendata:  nisi  quod  paulo  plus  ruboris,  cum  esset  humilis,  prae 
se  tulit:  unde  conjicias,  initia  ad  tantos  successus  difficilia,  turbulenta  et 
sanguine  purpurata  futura,  finem  vero  pulchrum.  Nimirum  sic  etiam  illam 
stellam  anni  1572.  interpretati  sunt  nonnulli:  incensam  esse  novam  lucem 
in  spem  piorum,  qui  passim  maximis  calamitatibus  circumventi  gemebant. 

Addent  aliqui  et  tempus ; nimirum  quia  sexagesimo  die  post  exortum  stellae 
Saturnus  ad  Novam  venit,  rata  igitur  futura  ista  post  annum  sexagesimum. 
Et  quia  tunc  Sol  quoque  praesens  fuit  Saturno  et  Novae,  ratificatio  haec 
multum  habebit  solennitatis  eritque  abscondita  ab  oculis  vulgi  et  tractabitur 
per  literatos:  non  in  conventu  aliquo  publico  et  valde  conspicuo,  nisi  forte 
paucorum,  sed  per  literas. 

Quamquam , quod  hanc  determinationem  temporis  attinet , excessimus 
extra  principiorum  nostrorum  limites.  Nam  si  locus  et  tempus  stellae  in 
18°  / ob  congressum  Jovis  et  Martis  fuerunt  electa  a Deo:  tunc  con- 
gressus iste  Saturni  cum  Nova  post  diem  sexagesimum  necessarius  fuit, 
non  quaesitus  a Deo.  Aut  igitur  Deus  totam  rei  significationem  secundum 
praevisam  specialitatem  motuum  coelestium  disposuit,  quod  absurdum  est 
(nihil  enim  hominibus  mittit  propter  coelum,  sed  ad  ea,  quae  missurus  est 
hominibus,  significanda  ponitur  uti  coelo),  aut  in  re,  quam  Deus  per  stellae 
conjunctionem  cum  Jove  et  Marte  significavit,  Saturni  congressus  cum  Nova 
naturaliter  poterit  illa,  quae  de  anno  sexagesimo  diximus,  (quod  rursum 
est  absurdissimum),  statuere  de  re  divinitus  exhibenda  praeter  naturae 
modum:  aut  quia  neutrum  horum  verum,  hunc  Saturni  congressum  cum 
Nova  non  poterimus  ad  conjecturas  nostras  formandas  adhibere.  Illud  tamen 
non  difficile  est  colligere : quia  stella  ultra  integrum  annum  duravit , rem 
significari  valde  diuturnam.  Cometarum  enim  nullus  tam  diuturnus  fuit. 
Quanquam  haec  ego  de  mutatione  in  melius  non  tanta  fiducia  praedico, 
quanta  usus  est  Roslinus.  Quid  si  namque  longe  aliter  interpretanda  est 
illa  religio  Saturnia  vel  ille  propheta  Saturnius,  qui  a Nova  stella  ejusque 
cum  Saturno  consensu  in  latitudine  significatur  ? Horret  animus  explicare, 
quas  ominationes  mihi  suppeditet  praesens  rerum  facies  et  exempla  per 
omnes  nationes  obvia.  Sed  commodum  intervenit  Harpocrates.  Nimirum 
Saturnus  friget,  Saturnus  contemtor  est,  Saturnus  omnia  susque  deque  fert, 
Saturnus  pressus  et  coactus  omnia  simulat  dissimulatque,  omnia  pervestigat, 
omnia  scrutatur,  omnia  suspicatur,  omnia  suspecta  facit,  animum  indurat, 
pertinaciam  induit.  Hic  unus  est,  qui  vel  Turpas  malis  Christianis  uno 
foedere,  sed  occulto  et  inconfesso,  sociare  poterit.  (Ubi  venerit  filius  hominis, 
putas  quod  fidem  inventurus  sit  in  Terris  ?)  Nec  ulla  poena  tam  est  magna, 
quam  non  meruerimus. 

Epilogus. 

Exposui  omnes  modos,  quibus  puto  methodica  aliqua  ratione  ad  signi- 
ficatum stellae  perveniri  posse : quos  rogo  lectorem  iterum  atque  iterum  ut 
ex  assumtis  principiis  aestimet.  Negatis  enim,  quae  quoque  loco  assumsi, 
ruent  et  illa  quae  superstruxi.  Illud  unum  supra  saepe  repetitum  nunc 
quoque  inculco,  subtilitati  disputandi,  qua  multis  videbor  usus,  minimum  in 
hoc  negotio  locum  relinqui,  in  quo  experientia  teste  tantum  valent  enthu- 
siasmi : cum  res  tota  divina  sit  reique  interpretatio  divina,  ut  supra  dictum. 
Rogo  autem  lectores,  quo  me  propius  norunt,  ut  mihi  ne  vitio  vertant,  si 
breviores,  quam  ipsi  forte  exspectarunt,  discursus  theologicos  et  politicos  de 
certaminibus  hujus  temporis  eorumque  catastrophe  inserui,  perpendantque 
conditionem  meam,  qui  a Caesare  conductus  sum,  non  ut  essem  publicus 
vates,  sed  ut  astronomiam  genuino  suo  magistro  Tychone  destitutam  pro 
viribus  perficerem  eoque  in  officio  rationem  haberem  omnium  hominum,  a 
quibus  Magnus  Caesar  hanc  astronomiae  excultae  et  perfectae  gratiam  inire 

studet,  neque  in  privatorum  gratiam  talia  scriberem  parerga,  quibus  abster- 
riti et  abalienati  ceteri  ipsum  forsitan  r o igyov  quod  tracto  universi  negli- 
gant.  Quam  ego  circumscriptionem  maximi  beneficii  loco  habeo  : cum  certus 
sim,  si  mihi  animi  sensa  licuisset  typis  expromere  libere  et  extra  limites 
professionis  meae,  propter  cognationem  rerum  in  politiam  et  ecclesiae  statum 
excurrere,  nullas  hodie,  partes  esse  pugnantes,  quas  scriptione  mea  non 
fuerim  offensurus,  scilicet  „Iliacos  intra  muros  peccatur  et  extra.  “ Nec  nullus 
erat  metus,  idem  mihi  eventurum,  cfuod  aliis ; quod  et  Fabricio,  cujus  scriptum 
de  significationibus  hujus  stellae  nihil  aliud  continet,  quam  querelas  de  suis 
vicinis,  opinionem  de  statu  Imperii  et  desiderium  vindictae  atque  emen- 
dationis. Itaque  sic  format  sua  oracula,  ac  si  ab  eo  magistratu  sub  quo 
vivit  conductus  esset  orator,  partim  ad  terrendos  rebelles  et  malos  vicinos, 
partim  ad  conciliandum  et  excitandum  Caesarem.  Sic  Crabbus  plane  con- 
siliarium agit,  ostendens  res  Christianis  perire  per  socordiam  et  somnolen- 
tiam, Turcamque  hostem  hoc  pacto  convalescere.  Nec  perpendit,  quae- 
cunque narrat  seu  vera  seu  falsa,  frustra  se  narrare;  non  enim  erant  ista 
proponenda  in  prognostico,  sed  in  arcano  consilio,  aut  tacendum;  cum  nihil 
tale  coelum  nobis  dicat,  morborum  vero  indices  semper  plures  sint  quam 
medici.  Atque  his  rebus  hi  sese  deridiculo  exponunt  multorum.  Saluber- 
rimum itaque  consilium  mihi  cum  haec  mea  conditio,  tum  Deus  ipse  sup- 
peditavit exemplo  sui:  qui  generale  signum  omnium  partium  oculis  exhibuit 
spectandum:  ut  admoneret  singulos,  in  se  descenderent  suaque  vitia  exami- 
narent et  cognitis  suis  erroribus  suisque  sceleribus  ad  veram  poenitentiam 
converterentur.  Imitatus  est  hoc  idem  ut  plurimum  et  Tycho  Braheus, 
cujus  vestigia  quid  causae  sit  quin  presse  sequar. 

Nimirum  magna  est  vulgi  vanitas  et  perversissima  consuetudo:  qui 
portento  aliquo  divinitus  exhibito  statim  oculos  et  aures  ab  illo  ad  inter- 
pretem convertunt,  hunc  ipsum  pro  novo  habentes  portento;  solliciti  non 
quibus  rationibus  is  utatur,  sed  omnino  quidnam  dicat  eventurum  verissimum 
ipsi  portentum;  qui  existimant,  unius  astrologastri  gratia  et  ad  commen- 
dandas ejus  subitaneas  opiniones  incensum  esse  a Deo  sidus  in  aethere. 
Neque  haec  ego  vulgo  per  calumniam  vel  exaggerationem  tribuo : res  ipsa 
est,  quam  dico.  Perpende  quaeso  quis  paulo  religiosior,  paulo  ad  humani- 
tatem propensior,  non  ad  omnes  astrologi  voces  tanquam  totidem  ad  oracula 
attentus  est:  omnino  existimans  occulta  Dei  dispositione  dici  gerique  omnia; 
quantumvis  intelligat  vitiositatem  argumentationum,  quibus  astrologus  utitur. 
Hujusmodi  hominibus  nulla  unquam  declaratio  rei  sufficit,  quae  intra  terminos 
artis  consistat;  sed  postulant  ab  astrologo,  ut  intima  animi  sensa  per  cir- 
cumstantias locorum,  temporum,  personarum,  religionum  rerumque  publicarum 
nudissime  ob  hominum  oculos  ponat;  quibus  ille  nisi  paruerit,  hoc  est  nisi 
ineptissimus  mortalium  evadat,  jam  varias  incurrit  reprehensiones:  negant 
ipsum  agere  candide,  insimulant  timiditatis,  adulationis,  defectionis  et  mille 
criminum;  neque  distinguunt  inter  astronomiam  et  astrologiam,  rati  nullam 
fore  astronomiae  utilitatem,  nisi  ea  per  divinatricem  cum  externis  hisce 
circumstantiis  in  publica  vitae  consuetudine  versantibus  ita  confundatur,  ut 
omnis  vita,  omnes  etiam  levissimae  hominum  actiones  ex  coelo  nectantur 
et  praedefiniantur  eventurae.  Iis  igitur  hoc  ego  conclusionis  loco  dictum 
volo,  ut  cum  curiositate  sua  ad  prophetias  Joachimi  Abbatis  S.  Brigitae, 
Merlini  et  reliquas,  adque  vaticinia  Antonii  Torquati,  Oarionis,  Theophrasti, 
Jacobi  Hartmanni,  Misocaci,  Sibaldi  Brandini,  Herlicii,  qui  os  suum  in 

coelo  ponunt  nec  quenquam  nisi  eventum  judicem  recognoscunt,  denique  ad 
eos,  qui  hos  pro  meritis  suis  tractarunt,  ut  Joannem  Rasck,  Paulum  Mes- 
singum  et  alios  facessant  ibique  sese  oblectent , ab  hoc  vero  libello,  quem 
ego  astronomicis  et  naturalibus  speculationibus  totum  dicavi,  oculos  huic 
materiae  infensissimos  abstineant. 

Ceteris,  qui  horum  contrarii  temperantiam  laudant,  spero  me  compro- 
basse me  bonum  et  pacificum  Germanum:  qui  si  quid  etiam  hic  notabunt, 
quod  nimium  esse  videatur,  id  imputabunt  astrologis,  quorum  vaticinia 
generaliora  erant  excutienda;  sin  autem  aliqua  reperturi  sunt,  in  quibus 
ipsis  non  satisfecero,  perpendant  hanc  esse  mortalitatis  conditionem.  Equidem 

Non  eadem  sentire  bonos  dp  rebus  iisdem 
Incolumi  licuit  semper  amicitia. 

Nec  quisquam  ita  facilis  esse  potest  ad  censuram , quem  recta  monentem 
ego  facilitate  parendi  non  sim  superaturus.  * 


DE  STELLA  IN  CYGNO. 


Keplerus  in  sequenti  opusculo  ea  refert,  quae  ipsi  innotuerunt  de 
stella  hac  primum  conspecta.  Ipse  primum  dubius  videtur,  utrum  illam 
novam  pronunciet  nec  ne.  Adhibitis  vero  Tychonis  observationibus  com- 
pluribus in  illa  coeli  regione,  in  qua  conspiciebatur  haec  stella,  comparatis- 
que  Ptolemaei  pronunciatis  de  Cygni  asterismo,  verisimile  ipsi  esse  affirmat, 
novam  illam  esse  censendam. 

Bayerus  in  „Uranographia“  eam  notavit  litera  P,  his  additis  verbis: 
„tertii  fulgoris  stella  anno  1600.  primum  conspecta,  eundem  adhuc  retinet 
situm.  Stellae  a,  ji,  y,  8,  s crucis  effigiem  constituunt;  his  P adjungas, 
crucifixi  inclinantis  formam  habebis."  Per  aliquot  annos  invariatam  retinuit 
hanc  a Bayero  proditam  magnitudinem,  c.  a.  1623.  vero  e conspectu  rediisse 
videtur;  annis  1655.  et  1665.  iterum  conspecta  est  ut  stella  tertiae  magni- 
tudinis, brevi  autem  post  diminuta  est  ad  stellam  5.  magnitudinis.  Locus 
ejus  convenit  cum  loco  illius,  quam  magnitudine  = 5 exhibet  Argelandrus 
in  „Uranometria  Nova“  (Berolini  1843)  in  asc.  recta  302°  58',  decl.  37°  32'. 
In  catalogo  stellarum  Piazziano  notatur  numero  89,  in  eodem  Flamstedii 
numero  34.  — 

Keplerus  refert,  mense  Majo  anni  1602.  primum  se  de  illa  literis 
monitum  fuisse.  Spectat  his  sine  dubio  Davidem  Fabricium,  qui  in 
literis  d.  28.  Apr.  v.  st.  1602.  ad  Keplerum  datis  dubius  „de  informibus 
stellis  circa  Cygnum  ex  observationibus  Tychonis14  quaedam  affert,  Kepleri  sententiam  sibi 
expetens.  Idem  refert  in  literis  posterioribus  (d.  d.  1/11.  Aug.)  : Vidi  novam  stellam  primo 
in  Martio  et  nullam  variationem  in  ea  animadverti  hactenus,  nullam  parallaxin.  De  tem- 
pore primae  apparitionis  nihil  certi  expiscari  potui. 

Pluribus  refert  de  eadem  Fabricius  in  literis  d.  d.  16/26.  Aug.  1602.  his  verbis: 
Magnifice  Yir,  Domine  Colende.  Ego  in  hoc  praesenti  patriae  motu  ex  solo  ad  polum  et 
coelum  identidem  respiciens,  novae  in  coelo  fulgentis  stellae  dispositionem  et  locum  diligenter 
intueor.  Deprehendo  autem  magnitudinem  stellae  visibilem  multo  diminutam  esse ; vix 
hactenus  propter  continuas  pluvias  et  obscuritates  coeli  intra  mensis  spatium  commode  a me 
observari  potuit.  Hoc  vero  triduo  propter  datam  aliqualem  serenitatem  omnes  ejus  circum- 
stantias perspexi  et  consideravi.  Invenio  eam  nunc  4.  magnitudinis  stellis  vix  comparari 
posse,  quae  antea  in  Martii  initio  tertii  honoris  sidera  nonnihil  etiam  superare  videbatur. 
Locus  ejus  est  in  16°  19'  0Z2,  cum  latitudine  boreali  55°  27'.  — Ego  existimo,  eam  cum 
anni  praesentis  auspiciis  primum  illuxisse,  verum  propter  hiemales  obscuritates  non  ita  animad- 
verti potuit  et  propterea  eo  serius  in  hominum  notitiam  venit.  Quaecunque  loca  Terrae 
elevationem  poli  aequalem  habent  cum  declinatione  hujus  stellae  ab  aequatore,  illorum  zenith 
singulis  diebus  semel  attingit.  — Notabile  est,  quod  nova  haec  stella  constituta  sit  in  forma 
crucis  cum  praecipuis  in  Cygno  stellis.  Nostra  Frisia  hujus  novae  et  insolitae  stellae  effectus 
hujusque  in  coelo  depictae  crucis  vim  non  parum  hactenus  sensit:  1)  Novus  ille  et  epide- 
malis  catharus  (qui  proximo  Februario  totam  Frisiam  pervasit)  ab  hac  stella  occasionem 
habuit,  quod  ego  multis  veris  experimentis  nativitatum  cognovi.  . 2)  Catachysmus  vel  inun- 
datio illa  Frisiae  simul  coincidens  per  hanc  stellam  haud  dubie  significata  fuit.  3)  Motus 
illi  intestini  patriae  nostrae  eodem  modo  praedemonstrati  sunt  vel  quasi  simul  in  ejus  appa- 

ritione  invecti.  Quia  colnr  rutilus,  ostendit  eam  Martialis  naturae  esse.  Forma  tamen  crucis 
ostendit  magnam  spem  gratiae  divinae  et  liberationem,  propter  filium  Dei  in  cruce  passum. 

Sed  de  hujus  stellae  apparitione,  loco,  motu,  forma,  effectibus,  publico  scripto  per  Dei 
gratiam  suo  tempore  agere  constitui,  ubi  et  alterius  cujusdam  novae  stellae  (quae  anno  96. 
ante  generalem  illam  Germaniae  pestem  (?)  apparebat)  et  a me  observatae  descriptio  dabitur, 
nec  non  meas  de  futura  magna  conjunctione  et  ![.  in  cogitationes  et  observationes 

addam  ; sub  Cl.  Principis  nostri  nomine  edam , etsi  ipsius  Celsitudo  aliis  gravioribus  curis 
non  frustra  occupatur.  Simile  descriptionis  brevissimae  exemplar  (quale  hic  vides)  Celsitu- 
dini ejus  transmisissem , sed  Tua  Magnificentia  ipsius  Celsitudini , si  ita  occasio  dabitur, 
hujus  phaenomeni  novi  delineationem  ostendere  poterit,  donec  meliora  perficientur. 

Haec  pauca  tunc  temporis  T.  M.  scribere  volui,  ut  hujus  novi  ostenti  pia  consideratione 
animus  tuus,  curarum  mole  gravatus,  in  hisce  communibus  miseriis  ad  crucifixum  et  miseri- 
cordem filium  Dei  sese  convertat,  et  spe  futurae  liberationis  se  ac  Principem  nostrum  erigat. 

Hisce  vale  et  Fabricium  mutuo  ut  hactenus  amare  pergito.  In  sede  profugae  Uraniae 
(Resterhaviae)  &c. 

Tuae  Magnificentiae 

Observantissimus 

D.  Fabricius. 

Quos  dicit  Fabricius  motus  patriae  in  prioribus  literis  his  tangit  verbis  : „ exspectamus 
quotidie  bellum,  non  tantum  a rebellibus  Emdensibus,  sed  praecipue  ordinibus  Hollandiae.“ 
De  edita  tunc  temporis  observatione  sua  hujus  stellae  nil  constat. 

In  literis  d.  24.  Sept.  v.  st.  1602.  Resterhaviae  datis  legimus  : De  nova  stella  valde 
perplexus  sum;  si  vere  nova  est,  cur  tam  diu  perdurat  eadem  magnitudine,  quod  in 
Nova  in  Cassiopeia  non  est  observatum.  Decrevit  enim  illa  paulatim.  Ob  tumultus  bellicos 
observationes  nullas  diu  feci.  Nihil  apud  me  habeo  , praeter  Bibliam  sacram  et  Stadii 
Ephemerides.  — 

Quarto  abhinc  die  (28.  Sept.)  „Aurica“  paucis  narrat  Keplero,  Mercurium  se  observasse 
per  4 — 5 dies  continuas,  at  observationes  suas  cum  ceteris  suis  „Uranicis“  Esenam  trans- 
tulisse, alias  transmissurum  fuisse  illas  Keplero  ; brevi  autem  sequuturas  esse  (comp.  p.  95). 
Denique  (d.  4/14.  Nov.  1602)  Esena,  „urbe  natali,  in  quam  ob  bellum  in  Frisia  migravi, 
1 milliari  a priori  loco  distantem11  haec  refert  Fabricius:  Nova  stella,  si  modo  vere  nova 
fuerit,  in  eodem  quo  primum  vidi  loco  permanet,  in  16°  19'  lat.  bor.  55°  27'. 

Quibus  Keplerus  respondit  (d.  2.  Dec.  1602):  De  stella  incognita  nihil  am- 
plius quam  tu  scio  et  per  te  scivi.  Observavi  locum  tecum  plane  eundem. 
Tychonici  tamen  inveniunt  eam  me  minus  et  te  in  longitudine.  Memini  me 
eam  Novembri  1601.  vidisse  statim  post  mortem  Tychonis,  argumentum 
crucifixi  cum  inclinato  capite.  Utinam  aliquis  in  ecclesia  illam  jucundissimam 
vocem  exclamet : Consummatum  est ! — Antequam  haec  Kepleri  verba  legisset, 
prioribus  addit  Fabricius:  De  nova  stella  plurimum  dubito  an  vere  nova  sit,  etsi  in  nullis 
globis  vel  tabulis  inveniatur.  Tu  haud  dubie  aliorum  censuram  etiam  inquisivisti.  Certe, 
si  non  esset  nova,  misere  decepisset  nos  nostra  imaginatio  et  negligentes  fuissent  priores 
astronomi,  quod  satis  claram  stellam  non  notassent,  cum  informes  multo  minores  circa  illum 
locum  observaverint.  (Ex  literis  d.  8/18.  Dec.) 

Keplerus  (d.  «4.  Jul.  1603) : De  nova  stella  mecum  iisdem  argumentis 
uteris.  Nemo  „veterem“  dixit;  qui  „novam“  confidenter  dixerunt,  obscuri 
sunt.  Maestlinus  mussat  post  omnes  machinas,  quibus  ab  ipso  responsionem 
efflagitavi.  Tacet  jam  triennio.  Puto  nihil  illi  constare.  ...  In  globos  jam 
irrepsit  „novae“  titulo,  observatore  Jansonio,  qui  anno  1600.  visam  ait. 

Iterum  non  exspectata  Kepleri  responsione  redit  ad  hanc  stellam  Fabricius  in  literis 
d.  d.  24.  Jun.  v.  st.  1603.  scribens:  De  nova  stella  jam  centies  mentionem  feci,  sed  surdo 
omnia.  Conspecta  a me  etiamnum  1.  Jul.  in  eodem  loco.  Dubito  an  vere  nova,  alias  tam 
diu  non  appareret. 

Keplerus  literis  suis  d.  7.  Feb.  1604.  ad  Fabricium  datis  haec  addit:  Scribo 
hic  jussu  Caesaris  ad  Jansonium  de  nova  stella.  Primus  enim  quod 
sciam  sparsit  hanc  famam.  Novam  esse  nil  dubito,  motus  argumentis  fide 
dignissimis. 

Literas  has  ad  Jansonium  (alias  Blaeu  sive  Caesius,  celeber  ille  typographus  Amstelo- 
damus,  geographis  et  astronomis  confectis  mappis  et  globis  notus)  datas,  quas  hic  et  in 

libello  suo  dicit  Keplerus,  Fabricius  accepisse  se  nunciat  his  verbis  : Dominus  Cancellarius 
illas  curavit;  responsi  nihil  accepit.  (E  lit.  d.  d.  27.  Oct.  1604.)  Sunt  autem  literae  illae, 
quas  Keplerus  descriptas  retinuit,  hae  : ' 

Doctissime  Yir! 

Certiorem  te  reddo,  Caesaream  Majestatem  cupere  de  incognita  Cygni 
stella  certi  quippiam  edoceri.  Quem  in  finem  undique  testimonia  et  argu- 
menta conquiruntur.  Cum  autem  ex  globo  stellato  abs  te  edito  demon- 
strassem, profiteri  te,  visam  tibi  anno  1600.  integro  anno  ante  ultimam 
nostram  ejus  stellae  memoriam  (nam  ante  Nov.  anni  1601.  non  memini 
me  illam  videre),  in  mandatis  accepi,  uti  ad  te  scriberem  teque  per  amorem 
veritatis,  qui  solus  mirabilia  facit,  adhortarer,  certiorem  ut  redderes  Caes. 
Mtem}  an  vere  tibi  sis  conscius,  aliquando  illam  abs  te  non  esse  visam,  an 
vero  solummodo  quibusdam  argumentis,  conjecturis  et  fide  tabularum  nite- 
reris : et  quo  die,  qua  occasione  primum  omnium  in  eam  incideris.  Id  sive 
ad  me  perscripseris  sive  literas  primo  quoque  tempore  ad  ipsam  C.  Mtem 
direxeris,  C.  Mtas  clementissime  abs  te  accipiet.  Vale. 

Pragae  7.  Febr.  anno  1604. 

T.  Pr.  ad  officia  paratus 
Joannes  Kepler 
Caes.  Mtis  Mathematicus. 


Fabricio  vero  dolenti , quod  Keplerus  respondere  cunctetur  ad  quaestionem  saepius 
repetitam,  ut  aliorum  judicia,  „quae  apud  te  certo  esse  scio“,  ipsi  communicet,  refert 
Keplerus  (18.  Dec.  1604):  De  stella  anni  1600.  nemo  plane  ad  me  scripsit. 
Quae  habeo  per  alios,  frivola  sunt;  omnes  a me  sunt  admoniti,  ut  ego  a 
te,  tu  a Byrgio,  Byrgius  a Jansonii  globo,  qui  reponit  ejus  exordia  in 
annum  1600. 

In  codice  Petropolitano,  e quo  desumsimus  praemissa,  adjunctam  literis  Fabricii  d.  d. 
6/16.  Feb.  1605.  deprehendimus  chartam  exhibentem  observationes  novae  stellae  in  Cygno 
aliasque,  quas  forte  addidit  literis  prioribus.  E quibus  quum  appareat  viri  industria  et  in 
observando  subtilitas,  non  ab  re  esse  duximus,  has  observationes  hic  inserere. 

b et  Lanx  bor.  ...  7.  53  V,. 

„ „ Aretur 40.  19. 

„ „ Spica  ....  31.  51  Vj.(30.51V2) 

» » 1 35.  1 1. 

i[.  et  cauda  ^ . . . 29.  21. 

„ „ Corona  ....  47.  25. 

Pro  £ 2(.  et  ©. 

20.  Mart.  h.  2 noct.  praecedent. 


n 

et  Aretur.  . . 

• • 

29°  27' 

11 

„ cauda  Q_ 

• • 

32.  42. 

11 

„ Lanx  bor.  . 

• • 

47. 

21.  Mart. 

% 

et  Aretur.  . . 

• • 

29.  25. 

11 

„ infima  3.  in 

np  . 

13.  47. 

3J.  et  cauda  

33°  34 ‘/2' 

<5  ait.  merid. 

• • • • 

49.  54.  circ. 

„ „ Lanx  bor 

26.  25. 

8.  Feb.  h.  5 

mane. 

2f.  ait.  merid 

30.  417*. 

<5  et  Regulus 

• • • • 

23.  14. 

28.  Maj.  h.  10.  p.  m. 

„ „ Yindemiatrix 

• • • • 

20.  44. 

% et  Aretur 

30.  12. 

„ „ cauda  ££  . 

• • • • 

8.  12. 

„ „ cauda  ^ 

28.  57*. 

16.  Feb.  h. 

5 mane. 

» Spica  •*•••• 

6.  597*. 

<3  et  cauda  . 

• • • • 

8.  17. 

5.  Feb.  h.  5 matut. 

» n Coli.  „ 

• • • • 

20.  46. 

cf  et  cauda  ^ 

8.  25. 

„ „ clara  aust.  alae  ITO  . . 

20.  18. 

„ ,,  coli.  ^ 

24.  257*. 

23.  Feb.  h. 

12  seq.  noct. 

,,  » cor  

24.  6. 

c S et  Regulus 

• • • 

17.  26. 

23.  Feb.  h.  12  nocte  seq. 

n n Spica  . • 

. . • 

37.  28. 

cS  et  Regulus 

17.  25. 

99  cau.da  ^ • 

• • • • 

9.  29. 

9)  „ coli.  

17.  50. 

» „ coli.  n 

• • • • 

17.  51. 

„ „ cauda  

9.  28. 

„ „ Aret.  . . 

• . • • 

44.  15. 

„ „ Spica 

37.  27. 

2J.  et  cauda  Q . 

• • • • 

36.  11. 

„ „ Aretur 

44.  14. 

n » Aret.  » • 

• • • • 

29.  32. 

8.  Apr.  vesp.  h.  8. 

27.  Feb.  h. 

5 mane. 

(S  et  Regulus 

8.  337,^ 

tj  et  caput  Oph. 

• • • • 

40.  41. 

„ „ cauda  

16.  377,. 

34.  1. 

,,  „ coli.  „ ..... 

10.  37. 

„ „ Aretur.  . . 

• • • • 

42.  38. 

Keplerus,  ut  certi  quid  de  stella  Cygni 

dubia  comperiret,  d. 

20.  Jan. 

1604.  Maest- 

linum  adiit,  scribens:  adde 

duobus  verbis,  quid  sentias 

de  stella  Cygni  m- 

cognita,  quae  jam  in  globos  pro  nova  irrepsit. 

Ad  quae  Maestlinus  (d.  28.  Jan.  v.  st.  1605)  respondit:  de  stella  Cygni  ego 
quid  sentiam  hactenus  proferre  ausus  non  fui,  vehementer  enim  de  ea  dubium  me  tenent 
observationes.  Eam  sane  a me  singulariter  annotatam,  quia  paulo  incommodiore  loco  posi- 
tam, non  invenio.  Attamen  quo  magis  anteacta  apud  me  recolligo , tanto  profecto  certius 
affirmare  me  posse  puto,  eam  nequaquam  novam  sed  antiquam  stellam  esse,  nunquam  non 
ante  a me  conspectam.  Nec  me  movet,  eam  antiquitus  catalogo  stellarum  non  fuisse  insertam. 
Hoc  enim  cum  plurimis  aliis  commune  habet.  Duae  stellae  juxta  Canis  minoris  secundam 
satis  illustres  spectantur : frontem  Scorpii  aliquot  satis  clarae  antecedunt : eques  secundo 
Plaustri  equo  adhaeret  seu  quasi  insidet : et  innumerae  aliae  sunt,  quas  miramur  ab  Hip- 
parcho, Ptolemaeo  et  aliis  praeteritas  esse.  Quid  dicam  de  capite  Orionis  ? Quas  tres  satis 
conspicuas  illi  (res  mira !)  pro  una  nebulosa  habent.  Nec  me  movet,  quod  nob.  Tycho  p.  m. 
in  Progymnasmatis  ejus  non  meminit,  nam  ibidem  stellae  y?  priores,  ut  et  aliae  permultae 
omittuntur  ; quin  potius  ejus  perpetuitas  subsequens  ejusdemque  magnitudo  (praesenti  novae 
dissimilis)  me  in  mea  hac  opinione  confirmant.  Certioribus  tamen  observationibus  nihil 
detractum  velim,  quibus  lubens  cedam. 

K e ple  rus  respondit  (5.  Mart.  1605):  De  stella  Cygni  propria  experientia 
contendere  non  possum;  auctoritatibus  pugno  acriter.  Nam  omissarum, 
quae  a te  recensentur,  non  est  tanta  emphasis  et  causa  omissionis  evidens 
humilitas  in  Dania  vel  refractio.  Nec  duratio  me  impedit.  Novum  hoc 
experti  sumus,  inter  fixas  existere  stellas  icprjfieQovg  immobiles;  quidni  et 
hoc  novum  sit,  stellam  aliquam  aliquot  annorum  existere?  Est  hic  Justus 
Byrgius  Landgravianus  mechanicus,  homo  in  observationibus  fixarum  dili- 
gentissimus,  qui  plane  negat  sibi  visam,  cum  globum  argenteum  exsculperet 
et  cum  coelo  conferret,  cum  tamen  in  Antinoo  superfluum  aliquid  depre- 
hendisset. Sed  haec  tetigi  in  Opticis  (v.  s.  p.  278).  Superiores  Maestlini  literas 
extorsit  Keplerus  ab  illo  per  aliquot  annos  (ab  anno  1600 — 1605)  tacente,  cum  ipse  literis 
continuis  illi  instans,  tum  aliorum  auxilium  invocans,  ut  Maestlinum  ad  scribendum  impelle- 
rent. Causa  silentii  diuturni  hujus  veteris  amici  et  praeceptoris  Kepleri  ex  his  ad  illum  a 
Keplero  datis  verbis  apparere  videtur:  „ obsecro  per  nostras  artes,  ne  ita  plane 
obmutescas.  Ego  si  scripsi  me  publicaturum  tuas  epistolas  (quod  meminisse 
nondum  possum)  certe  poenitet;  fidem  do,  id  non  futurum."  (Comp.  pag.  13.) 

Similem  opinionem  Herwartus,  respondens  Kepleri  jam  deperditis  literis,  profert, 
dicens  : Thue  mich  der  Communication  der  Observationum  novae  stellae  freundlich  bedanken, 
und  weil  ich  so  viel  verspiire,  das  es  fast  dahin  dirigirt,  dass  der  D.  Maestlinus  solite  zu 

bewegen  seyn , hieriiber  auch  seine  Gedanken  zu  eroffnen , wollt  ich  nit  unterlassen,  ver- 
mittelst  D.  Entzles , so  jezt  bei  Wurtemberg  starck  gebraucht  wird,  und  mir  wobl  yertraut, 
Ine  D.  Maestlinum  dahin  zu  vermahnen.  Da  ich  die  Beisorg  trag,  er  traue  nit,  und  ver- 
meine,  man  wolle  seine  Gedanken  expisciren,  und  hernach  um  so  viel  mehr  wider  seine 
Sachen  invehiren.  Ita  enim  videntur  mores  et  tempora  virorum  doctorum  hujus  seculi  prae  se 
ferre.  (E  literis  Herw.  d.  d.  24.  Sept.  1602.) 

Literas  tuas  Magnifice  et  Nobilissime  Vir,  respondit  Keplerus  (7.  Oct.  1602) 
heri  accepi  a legato  vestro.  De  Maestlino  sollicitando  commoda  habes 
media.  Nam  si  quid  insidiarum  ipsum  putas  metuere,  id  ipsum  ubi  D.  Ens- 
lino  significaveris,  ille  et  Maestlini  securitati  cautum  esse  intelliget  et  sup- 
presso nomine  responsum  in  M.  T.  gratiam  nihilosecius  extorquebit.  — 
(Vir,  quem  Herwartus  ad  instigandum  Maestlinum  ad  scribendum  elegerat,  Matthaeus  Enslin, 
famosus  est  ille  Cancellarius  Ducis  Friderici  Wurtembergici,  qui  anno  1613,  mortuo  Friderico, 
capite  multatus  est.)  — 

In  literis  d.  12.  Nov.  1602.  ad  Herwartum  datis  haec  scripsit  Keplerus:  Maest- 
lini judicium  avide  exspecto.  Perennat  stella  jam  annum  visa.  Quae  cogitatio  me 
exurit.  In  observationibus  Tychonis,  qua  parte  descriptum  earum  habeo,  nihil 
ad  rem  faciens  inveni,  nisi  hanc  levissimam  conjecturam:  d.  23.  Jan.  1600. 
Mercurius  consideratus  est  ad  „lucidam“  in  pectore  Cygni,  atque  statim 
postea  notatur  distantia  simpliciter  a „pectore“  Cygni.  Et  vocem  hanc 
„ lucidam  “ etiam  minus  lucidis  inferri  probatur  exemplis  eorundem  dierum 
promiscuis : Lucida  Arietis , lucida  Hydrae,  lucida  capitis  Leonis , cervicis 
Leonis,  caudae  Ceti  &c.  Imo  dum  considero  consensum  distantiarum,  reliquae 
per  australem  caudae  Ceti  et  os  Pegasi  reponunt  $ in  22°  lat.  bor. 
0°  30',  quem  locum  et  dant  Ephemerides  intra  2°.  At  distantia  ab  hac 
lucida  Cygni  est  48°  52',  quasi  esset  illa  in  pectore,  cum  habeat  lat. 
59°  10/  bor.  sitque  circa  20°^,  reponeret  $ longissime  in  septentrionem. 
Manifestum  est  igitur,  quod  observator  erraverit  in  nomine;  debuit  enim 
scribere  „lucidam  in  ancone  inferioris  alae“,  quae  habet  lat.  49°  26',  est- 
que  in  22°  10'  cx:.  Hujus  ergo  distantia  cum  reliquis  duabus  in  idem 
punctum  coincidit.  Lucidam  dicit  notae  causa,  cum  de  situ  ambigeret. 

Herwartus  respondit  (20.  Nov.  1602):  D.  Maestlino  hab  ich  vor  diesem  des  neuen 
Sterns  halber  geschrieben  gehabt,  aber  kein  Antwort  bekommen.  So  hab  Ich  ihm  wiederum 
durch  D.  Entzlen  schreiben  wollen,  ist  mir  aber  fur  gewiss  gesagt  worden,  ais  sey  er  Tods 
verschieden.  Und  zwar  mit  diesen  Umstanden,  dass  er  in  calculo  sich  geirrt,  dariiber,  ais 
ihm  solches  demonstrirt  worden,  in  ein  melancholiam  gerathen,  auch  darauf  also  sein  Leben 
geendet  haben  solle.  Bitte  mich,  ob  dem  also,  zu  berichten. 

Keplerus  rescribit  (12.  Jan.  1603):  Fabulam  de  Maestlino  M.  Tuae  reci- 
tatam percepi.  Verum  fabula  tunc  quidem  fuit.  Quid  interea  accidit, 
ignoro.  Biduo  namque  postquam  M.  T.  scripsit,  quidam  ex  Tubinga  ad  me 
perscripsit,  et  Maestlini  quidem  mentione  facta,  adeo  ut  polliceretur  brevi 
literas,  hunc  casum  non  recensuit.  Verum  quidem  est,  in  melancholiam 
incidit  ob  fugam  filii,  quem,  ajunt,  alicubi  apud  Jesuitas  latitare,  (v.  s.  p.  13.) 

Die  28.  Jun.  1602.  scripsit  Herwartus:  Was  de  nova  stella  Cygni  angeregt  worden, 
hab  ich  etlichen  Math.  studiosis  gemeldet,  hab  aber  befunden,  dass  bisher  kein  Mathematicus 
dieser  Landsart  diesen  novam  stellam  observirt,  bis  auf  mein  Anmelden.  Hoff  in  Kurzem 
dem  Herrn  observationes  zuzuschicken.  Ich  hab  ungern  vernommen , dass  der  Herr  wenig 
Hoffnung  trdgt,  diesen  Steru  per  instrumenta  Tychonis  Brahe  zu  observiren  (comp.  p.  652, 
664),  und  fiircht  deshalb,  man  werde  schwerlich  auf  den  Grund  kommen. 

Wann  ich  dem  Herrn  gutwillige  Willfahrigkeit  erweisen  kann,  bin  und  bleih  ich  dazu 
allzeit  ganz  willig  und  geneigt. 

P.  S.  Wann  der  Herr  seinem  Vorhaben  nach  sein  domicilium  veriindert  und  sich  anderer 
Orten  niederthut,  bitt  ich  mich  dessen  zu  erinnern.  — Quas  literas  brevi  hae  subsecutae  sunt. 

Edler,  Ehrnvester  und  Hochgelehrter. 

Euch  seind  meine  freundwillige  Dienste  bevor.  Sonders  lieber  Herr  und  guter  Freund 

Ich  kann  nit  wissen , ob  Ihr  vielleicht  verreist , schick  deshalb  mein  Schreiben  durch 
Johann  Menharden,  R.  K.  M.  lateinischer  Canzley  Registratoren,  mit  Bitt,  mich  kiinftig  zu 
berichten , wo  Ir  kiinftig  anzutreffen.  Sodann  schick  ich , was  ich  wegen  stellae  novae 
erhalten.  Ich  bin  besserer  Observationen  gewartig.  Da  mir  die  einkommen,  iiberschick  ich 
die  gleichfalls,  und  bitt  was  Euch  einlanget,  mir  auch  zu  communiciren. 

Es  war  jezt,  si  unquam  alias , Zeit  und  Gelegenheit  gewesen , die  observationes  ver- 
mittelst  weil.  Tychonis  Brahe  Instrumentis  zu  continuiren , bei  I.  M.  mit  Nachdruck  zu 
sollicitiren  und  wirklich  zu  erlangen.  Aber  allweilen  Es  nit  geschieht,  werd  ich  in  meiner 
opinion  gestarkt,  dass  diese  ganze  Observationssache  allgemach  schwinden , fallen  und  letz- 
lich  ob  Ir  selbst  versiegen  werde.  Wie  ich  denn  Niemand  siehe,  der  sich  dieser  Sachen 
mit  rechtem  Eifer  annehme. 

Was  nun  die  Edition  dessen,  so  Tycho  Brahe  hinterlassen , und  seine  Observationes, 
und  was  der  Herr  daraus  colligiren  und  noch  ex  illis  observatis  et  datis  inventieren  moechte, 
zu  verhoffen  oder  nit  zu  verhoffen , dessen  bin  ich  Bericht  zu  vernehmen  mit  verlangen 
gewartig.  (Comp.  I,  191.) 

Ich  wiinsch  Euch  gleichwoll  nochmahlen  Gliick  zu  disem  Kaiserl.  Dienst  und  Anstand, 
ich  wollt  aber  dabei  wiinschen , dass  Ir  des  Salarii  wiircklich  yeder  Zeit  habhaft  wiirdet, 
geschweigens  anderer  Sachen. 

Damit  was  dem  Herrn  von  mir  jeder  Zeit  lieb  und  angenehm  ist.  Datum  Miinchen 
den  letzten  Juli  1602. 

Eadem,  quae  in  his  literis  concludens  movit  Herwartus,  haud  ignorans  Imperatoris 
Rudolphi  aerarii  angustias , dicit  in  exordio  priorum  literarum  sic : Ich  hab  vorders  gern 
gehort  (literae  in  quibus  haec  nunciavit  Keplerus  Herwarto,  desunt),  dass  der  Herr  von 
I.  K.  M.  mit  500  fl.  Besoldung  zu  I.  Mt.  Mathematico  allergnadigst  auf  und  angenommen, 
dabei  ich  wiinschen  wollte,  dass  Ir  auch  dieser  Besoldung  zu  rechter  Zeit  wiirklich  habhaft 
werden  mochtet ; davon  mitlerweilen  weitteres.  (Vide  I.  p.  653  ; II.  79.) 

Die  ult.  Decembris  anni  1602.  haec  dat  Herwartus  Keplero  : 

. . . Ueberschicke  dem  Herrn  Observationem  novae  stellae  Joh.  Praetorii,  Prof. 
Math.  Altorfianae  academiae.  Das  Original  hab  ich  bei  Handen. 

Wie  es  dem  Herrn  geht,  verlangt  mich  zu  wissen.  Und  bleib  Ime  daneben  angeneme 
gefallige  Dienst  zu  erweisen  willig  und  genaigt,  mit  wiinschung  eines  eingehenden  und  viel 
nachfolgenden  gliickseligen  Jaren.  — 

Ad  haec  Keplerus  (d.  12.  Jan.  1603):  Calculum  Praetorii  in  magni  bene- 
ficii loco  habeo , qui  duas  obliquangulorum  sphaericorum  formas  singulis 
operationibus  solvere  exemplo  docet.  Quidam  in  dolabra  occupati  paranda 
ad  aedificationem  nunquam  veniunt.  Ego,  contrario  vitio  dolabra  destitutus, 
ridicule  aedifico.  Magnas  itaque  gratias  ago  pro  tam  commoda  dolabra. 
Opto  mihi  familiaritatem  hominis,  ut  exempla  per  alias  etiam  compositorum 
triangulorum  formas  ab  ipso  habere  possim. 

De  meo  statu  nihil  amplius  occurrit,  quam  quod  spero,  me  brevi 
commigraturum  in  locum  editiorem  et  observationibus  commodum.  Haec 
occupatio  me  in  Opticis  impediet.  — „Calculus  Praetorii"  deest.  Quae  Her- 

wartus literis  d.  ult.  Jul.  adjunxerit,  non  plane  constat.  Insunt  vero  Vol.  III.  Mss. 
Petropol.  inter  calculos  ad  stellam  in  Serpentario  pertinentes  sequentes  epistolae  Breng- 
geri  et  Henischii,  quarum  prior  ad  Bayerum , posterior  ad  M.  Welserum , utraque 
Augustam  Vind.  scripta  est,  ubi  Herwarto  cum  multis  et  praecipue  cum  Welsero  familiaritas 
intercedebat.  Quare  non  sine  veritatis  specie  dicimus,  has  Herwartum  observationes  Keplero 
transmisisse. 

Brenggeri  literae  hae  sunt: 

Quod  jussu  ampl.  D.  Duumviri  me  de  stellae  novae  apparitione  monuisti,  gratissimum 
mihi  fecisti,  cujus  causa  vobis  gratias  ago.  Ego  die  sabbathi  proximo  5/15.  Jun.  h.  972  p.  m. 
coelum  contemplatus  sum  et  circa  pectus  Cygni  stellam  deprehendi  insolitam , quam  alias 
me  vidisse  non  memini : novamne  dicam  anceps  sum.  Hoc  scio,  in  communi  stellarum  fixarum 
catalogo  eam  non  reperiri,  an  vero  a Tychone  Brahe  p.  m.  vel  aliis  recentioribus  observata 
et  annotata  sit,  mihi  non  constat,  audivi  tamen  jam  pridem,  multas  stellas  a priscis  neglectas, 
a Tychone  observatas  et  in  fixarum  album  relatas  esse,  quarum  an  illa  una  sit,  ejus  scripta 
docebunt  quando  in  lucem  edentur. 

Animadverti  stellam  illam  tertiae  magnitudinis  haud  multo  inferiorem,  ut  verisimile  vix 
sit,  a priscis  silentio  praeteritam,  si  talis  aut  tanta  semper  apparuisset.  Distabat  a pectore 

Cygni  2 ‘/2°  cire.  Ejus  locum  in  zodiaco  vero  propinquum,  observatione  ob  caliginem  seu 
nebulam  visum  intercipientem  non  accurata,  deprehendi  17°  30'  zzz,  lat.  bor.  54°  10'. 

Sed  en  tibi  asterismi  totius  Cygni  delineationem  , ut  videas , quem  positum  habeat 
stella  praedicta  ad  ceteras  ejus  sideris  stellas,  dum  non  in  convexa  sed  concava  coeli  super- 
ficie observantur,  hoc  tempore  circa  h.  972  p.  m.  (Delineationem  hanc  omisimus,  cum  parum 
ad  rem  faciat  et  eadem  fere  sit,  quam  Keplerus  sub  finem  libelli  addidit.) 

Haec  eo  citius  non  exspectata  accuratiore  observatione  ad  te  scribere  volui,  quia  literis 
tuis  negas  vel  te  vel  nostrum  D.  Henischium  illam  stellam  insolitam  deprehendere  potuisse. 
Equidem  novam  non  dicam,  insolitam  tamen  appello,  quia  in  catalogo  reliquarum  fixarum 
non  reperitur.  Quodsi  a te  alias  quoque  visam  meministi,  fac  ut  sciam,  ne  frustra  novitatem, 
quae  nulla  sit , admirer.  — Ampl.  D.  M.  Welsero  off.  me  commenda  &c.  Kauffburnae. 
Postridie  Nonas  Junii  1602. 

H enischius  (tum  temporis  gymnasii  Augustensis  professor  mathematicae,  natus  est 
in  Hungaria  a.  1549,  medicinae  operam  dedit  in  academia  Basiliensi ; Augustae  vero,  ubi 
inde  ab  anno  1576.  usque  ad  mortem  — 1618 — degebat,  praecipue  ad  mathematicam  et 
studia  philologica  incumbebat.  Commentatus  est  Procli  Sphaeram,  Arithmeticam  edidit  «per- 
fectam et  demonstratam11  anno  1609,  P.  Rami  innixus  principiis)  haec  dedit  Welsero: 

S.  Nob.  et  Magn.  Domine.  Quod  nuper  me  facturum  promisi , id  nunc  exsequar. 
Plures  noctes  antecesserunt,  quae  circa  auroram  stellarum  conspectum  non  exhibuerunt.  Eo 
enim  tempore  culminantes  stellas  Cygni  conspicere  volebam.  Tandem  itaque  ante  paucos 
dies  in  parte  coeli  ortiva  Cygnum  inspicere  coepi  et  exactius  rem  contemplari.  Vidi  itaque 
silente  Luna  stellam  in  capite  Cygni,  quam  antea  videre  non  poteram,  sed,  quod  mirum, 
valde  obscuram,  ut  tertiae  magn.  non  appareret.  Cumque  antea  contentus  essem  Alex.  Picco- 
lominei  figuris,  quibus  stellarum  situs  in  memoriam  reduci  possent,  illis  tandem  diffisus  globos 
coelestes  adjungendos  esse  existimavi.  Ibi  vero  deprehendo  inversum  ordinem  stellarum  globis 
coelestibus  non  congruentem.  Quod  enim  in  figuris  Picol.  superiorem  partem  occupare  debuit, 
id  inferiorem  obtinet.  Id  factum  incuria  opificum  eorum,  qui  in  ligno  vel  metallo  exsculpunt 
et  situm  invertendum  esse  non  animadvertunt  archetypo  contrarium.  Similia  sunt  errata  in 
distantiis  stellarum , quae  scalis  subjunctis  non  congruunt.  Itaque  novam  ideam  Cygni  ex 
Tab.  Prutenicis  composui,  ex  qua  nihilominus  apparet,  stellam  3.  magn.  in  sinistrae  alae 
flexu  non  esse  multum  remotam  a stella  in  pectore  Cygni  ejusdem  magn.  : ut  inde  id  colligi 
potuerit,  de  quo  antea  scripsi,  eas  ipsas  esse  illas  2,  quae  in  coelo  ejusdem  magnitudinis 
juxta  se  positae  videntur.  Nunc  vero  deprehendi,  non  posse  id  fieri,  quia  stella  in  sinistrae 
alae  flexu  est  ortui  vicinior,  quam  stella  in  pectore  Cygni : id  vero  phaenomenon,  quod  nunc 
exstat,  est  occasui  vicinius.  Praeterea  minor  est  distantia  inter  pectus  Cygni  et  novum 
phaenomenon,  quam  inter  pectus  Cygni  et  stellam  in  sinistro  alae  flexu.  Sit  itaque  novum 
phaenomenon,  cui  cometae  nomen  (si  proprie  loqui  velimus)  tribui  debet,  et  non  stellae  novae. 
Nulla  enim  unquam  nova  stella  existere  potest:  cum  tot  sint  conditae  a Deo  in  principio 
mundi,  quot  sufficere  ad  finem  usque  mundi  visum  fuit : et  Deus  septimo  die  cessavit  et 
cessat  deinceps  a creatione  novi  operis.  Quodsi  esset  in  loco  eodem,  in  quo  alia  quaevis 
stella  consistit  secundum  longitudinem  et  latitudinem,  sed  facta  clarior,  tum  stella  esset  talis, 
qualis  a.  1572.  apparuit:  essetque  stella,  cui  crines  sparguntur,  qualem  descripsit  Plin.  n,  25. 

Num  vero  hujusmodi  stella  ibi  antea  exstiterit,  certe  affirmari  non  potest,  opinari  autem 
possumus.  Multae  enim  sunt  stellae,  quae  visum  nostrum  fugiunt,  praesertim*  in  via  lactea, 
in  qua  Cygnus  consistit.  Ex  eventu  autem  id  cognosci  poterit.  Nam  si  cometa  sit  sim- 
pliciter, movebitur  evidenter  ex  uno  loco  in  alium : et  paulo  post  tandem  evanescet.  Yeritas 
itaque  erit  filia  temporis.  Bene  valeat  T.  P.  Datum  ex  Museo  meo  21.  Jun.  1602. 

T.  P.  Observantiss. 


G.  H e n i s c h.  D. 

Quae  Henischius  in  praemissis  dicit  de  «figuris  .Piccolominei14,  referenda  sunt  ad  opus 
inscriptum:  Allesandro  Piccolomini  delle  stelle  fisse  libro  uno  &c.  (Yen.  1559.) 

Brenggerus  sicut  de  stella  in  Serpentario  (p.  585  ss.)  sic  etiam  de  illa  in  Cygno  cum 
Keplero  per  literas  egit.  Haec  de  illa  dedit  Keplero  : De  stella  incognita  in~asterismo 
Cygni  vix  reperio  quod  dicam.  Magnum  apud  me  pondus  habent  rationes  a te  propositae. 
Verum  si  nova  est,  cur  non  reliquas  imitatur  decrescendo  ? Cur  jam  6 annis  continuis  eandem 
immutatam  retinet  lucem  et  magnitudinem  quam  ab  initio,  praeter  morem  aliarum  novarum? 
Quodsi  haec  nova  est,  ut  a plerisque  creditur,  arguit,  stellas  novas  igne  non  consumi;  alias 
necessario  decresceret,  imo  jam  dudum  absumta  fuisset,  habita  ratione  magnitudinis  hujus 
cum  aliis.  Deinde  convincit,  causam  efficientem,  a qua  producuntur  et  sustentantur  sidera 
nova,  esse  agens  aliquod  liberum , necessitati  materiae  minime  alligatum , quod  stellas  pro 
suo  arbitrio  magis  minusve  durabiles  efficere  et  tueri  potest.  Unde  confirmatur  mea  sen- 
tentia, quod  ejusmodi  phaenomena  a causa  supernaturali  dependeant,  etsi  eorum  materia  ex 
media  natura  sit  desumta.  (E  literis  d.  d.  1.  Sept.  1607.) 

Haec  sunt,  quae  inter  manuscripta  Kepleri  et  in  Hanschio  de  stella  in  Cygno  depre- 
hendimus. Anno  demum  1623.  rediit  ad  illam  Keplerus  in  literis  ad  W.  Schickardum 
professorem  Tubingensem  scriptis.  Schickardus  haec  dedit  Keplero  (d.  2/12.  Apr.  1623): 
. . . Heus  et  hoc.  % Animadvertistine  disparitionem  novae  illius  in  pectore  Cygni  ? Aut 
insigniter  me  oculi  fallunt  aut  prorsus  evanuit.  Nam  tota  hac  hieme  nusquam  comparuit, 
quamvis  diligentissime  per  conspicilla  saepius  quaesierim  ego  et  alios  visu  pollentes  adhibuerim, 
queis  locus  facile  indicari  potuit,  quod  cum  reliquis  grandioribus  crucem  repraesentantibus 
inclinatum  quasi  caput  morientis  Christi  vulgari  imaginatione  elformaret. 

Quae  ad  haec  responderit  Keplerus  quadamtenus  intelligentur  e Schickardi  sequenti 
epistola  (d.  d.  20.  Jun.  1623)  : Ad  prolixas  tuas  et  gratissimas  literas,  Clariss.  et  Excell.  Vir, 
Domine  Fautor  plurimum  colende,  breviter  nunc  respondeo,  quia  contubernales  furiae  heri 
hodieque  me  vexant,  ut  non  plus  otii  supersit. 

Ais,  Cygni  novam  anno  1612.  amissam,  et  id  dudum  a Mario  proditum.  Inquisivi  in 
ejus  „Mundo  Joviali11,  nuspiam  reperi.  Videris  in  hoc  memoria  lapsus  esse:  in  priore 
vero  metuo  amico  more  ludificasse  et  hoc  stratagemate  ad  attentiorem  contemplationem 
exstimulatum  voluisse.  Scio  enim  certissime  et  mecum  recordantur  tot  studiosi,  quibus 
monstraveram,  superioribus  tribus  brumis,  quibus  hic  vivo,  apparuisse  adhuc,  sed  paulatim 
languidius  , ita  tamen  ut  vulgaribus  conspicillis  cerni  a me  potuerit ; proxima  vero  hieme 
tantum  imminutam , ut  prorsus  exstinctam  putarim , donec  post  proximas  ad  te  literas  (in 
quibus  jam  totaliter  disparuisse  falso  credebam)  adhibito  tubulo  iterum  exile  vestigium  ejus 
vidi.  Et  ne  me  in  stellulae  persona,  ut  ita  dicam,  vel  situ  aberrasse  existimes,  unamve  pro 
altera  forsitan  habuisse : scito  quod  vix  ullam  in  universo  coelo  familiarius  noverim,  nec  ipsa 
crucis  imaginatio  me  exorbitare  siverit.  Sed  de  hoc  alias  fusius  cum  vacaverit. 

Quibus  brevi  post  addit  Schickardus  : Sed  heus  ! Quomodo  fers , quod  in  nova  Cygni 
tam  libere  abs  te  dissentio?  Non  equidem  id  feci  contentionis  studio,  de  quo  solenniter  pro- 
testor, sed  quia  ai/roiptcc  constanter  docet.  Ignosce  si  impudentius  feci  et  arti  condona. 
Nam  ayaxh)  Igig  r)&e  (SqotoiOiv. 


Sac.  faes.  Majest.  Mathematici 


DE  STELLA  TERTII  HONORIS  IS  CYG1, 


quae  usque  ad  annum  MDC.  fuit  incognita,  necdum  exstinguitur, 


NARRATIO  ASTRONOMICA. 

AD  ILLUSTREM  ET  GENEROSUM  DN.  DN. 

w , . • r'  v • , 

Joannem  Fridericum  Hoffmannum, 

L.  B.  <fec.  Sac.  Caes.  Majest.  a Consiliis  Aulae  Imperialis  &c. 


PRAGAE, 

Ex  Typographia  Pauli  Sessii. 
Anno  MDCVI. 


ILLUSTRI  ET  GENEROSO  DOMINO,  DN. 

JOANNI  FRIDERICO  HOFFMANN, 

L.  B.  in  Griienbiihel  et  Strechaw,  Domino  in  Newen-scheel-hoff,  Ducatus 
Styriae  Provinciali  Aulae  Magistro  haereditario  nec  non  Provinciarum 
Austriae  et  Styriae  Mareschalco  haereditario,  Sac.  Caes.  Majestati  a Con- 
siliis Aulae  Imperialis  et  Burggravio  in  Steyr,  Sereniss.  Archiducis  Austriae 
Maximiliani  &c.  Camerario,  Domino  et  Maecenati  meo  gratiosissimo.  42) 

Quartus  hic  annus  est,  Illustris  et  Generose  Baro,  Maecenas  inclyte, 
ex  quo  primum  ad  nos  Pragam  fama  Novae  stellae  in  sidere  Cygni  exortae 
pervenit.  Erat  tunc  recens  nobis,  dolor  ex  acerbo  funere  summi  viri  Tychonis 
Brahei,  astronomiae  instauratoris  celebratissimi ; quem  cum  alia  multa  tum 
hoc  quoque  reddebat  acerbissimum,  quod  ab  illo  tempore  preciosissima  illa 
supellex  instrumentorum  astronomicorum,  quae  Braheus  in  Bobemiam  intu- 
lerat, quodam  inextricabili  fato  claustris  et  obicibus  positis  delitescebat  in 
tenebris. 

Itaque  cum  eorum  usus  esset  mihi  interclusus,  tua  tamen  liberalitate 
paulo  ante  provisum  erat  meae  inopiae.  Nimirum  praevideras  jam  ante 
divino  quodam  instinctu,  quorsum  res  astronomiae  hoc  magistro  destitutae 
olim  vergerent : itaque  vivo  etiamnum  Braheo  et  vix  annum  in  Bohemia 
versato,  partem  curarum  ultro  in  te  transtulisti;  me  in  hunc  luctuosum 
eventum  prudentissimis  verbis  instruxisti;  denique  quadrantem  azimuthalem 
et  sextantem,  ex  ferro  hunc,  illum  ex  orichalco,  tuis  sumtibus  ad  imaginem 
Braheanorum  conformatos  nonnullo  sumtu  comparasti : quae  instrumenta 
Braheo  mortuo,  paulo  prius  quam  de  stella  audissemus,  meis  usibus  abs 
G.  Tua  permissa  possidebam. 

Quae  itaque  in  hac  stella  hisce  tuis  instrumentis  observaveram  quae- 
que de  ea  dicenda  essent  astronomo,  illo  anno  perscripta  et  paucis  aliquibus 
communicata  cogitabam  edere  Tuoque  Nomini  dedicare;  quam  promissionem 
meministi  me  coram  facere.  Non  quod  ex  hac  tenuissima  scriptione  splen- 
doris aliquid  Illustri  Tuo  Nomini  accessurum  sperarem,  sed  quia  maximopere 
ad  meam  existimationem  pertinere  arbitrabar,  primo  quoque  tempore  docu- 
mentum edere  publicum  meae  in  G.  Tuam  gratitudinis.  Etenim  si  omnem 
mei  meorumque  fortunae  seriem  animo  pererrarem,  nulla  in  ea  pars,  nullus 
articulus  occurrebat , quem  non  connexum  fortissime  firmasset  Tua  unius 
beneficentia.  Ac  ne  multis  in  brevi  charta:  poteram  tunc  jure  quodam 
efferri  magnifice  et  cum  Aeolo  Virgiliano  exclamare : 

Tu  mihi  quodcunque  hoc  regni,  tu  sceptra  Jovemque 
Concilias,  tu  das  epulis  accumbere  Divum, 

Nimborumque  facis  tempestatum  que  potentem, 

Haec  cura  sic  essent:  nihil  erat  quod  potius  facerem,  quam  ut  illum, 
qui  primus  a morte  Tychonis  tunc  mihi  libellus  nascebatur  , Tuo  Nomini 
dicarem;  ut  ad  quos  Tuae  in  juvanda  re  astronomica  providentiae  fructus 
esset  perventurus,  eorundem  vicissim  et  in  Illustre  tuum  Nomen  redun- 
darent praeconia. 

Quid  causae  vero  fuit,  cur  id  quod  erat  destinatum  intermitteretur? 
Quam  excusationem  satis  probabilem  afferre  Tibi  potero  ? Nimirum  finem 
exspectare  volebam  novi  phaenomeni;  intereaque  ad  praecipuos  mathematicos 
scripsi,  collecturus  ipsorum  suffragia. 

Cum  autem  neque  stella  exstingueretur  nec  ea  promtitudine  responderent 
mathematici,  quam  sperabam,  tempus  interea  lapsum  est ; donec  post  bien- 
nium et  amplius  ingens  illa  nova  stella,  qua  de  hoc  (praemisso)  libello  egi,  efful- 
geret in  pede  Serpentarii : cujus  miraculi  magnitudo  cum  luculentam  aliquam 
disputationem  poscere  videretur,  aequum  videbatur,  ut  parva  Cygni  stella 
novitatis  non  adeo  confessae,  sicuti  claritate  cedebat  nuperae  illi  in  Ser- 
pentario,  sic  locum  etiam  ei  primum  in  libro  disputationisque  capita  con- 
cederet , ipsa  si  quid  haberet  peculiare  cognituque  dignum,  ejus  explicationis 
locum  in  libri  calce  nancisceretur. 

Etsi  igitur  hunc  in  modum  jejuna  facta  est  haec  scriptio  et  pene 
indigna,  quae  peculiari  inscriptione  a libro  reliquo  separaretur : tamen  neque 
Tua  in  me  merita  sunt  viliora  reddita,  postquam  jam  aliquot  annos  mihi 
laetissime  fructificant;  neque  verbum  a me  dictum  revocari  indictumque 
fieri  potest  multoque  minus  infectum  vanescere  debet. 

Accipe  igitur  Illustris  Baro  et  per  omnia  naturae  arcana  versatissime, 
accipe,  inquam,  a me  hanc  meae  in  Te  justissimae  voluntatis  significationem, 
eamque  non  oculis  ex  numero  pagellarum,  sed  illa  daedalea  secretioris 
intelligentiae  agitatione , qua  te  per  imperscrutabiles  divinae  sapientiae 
thesauros  sublimem  infers,  ex  ipsius  rei  pondere,  de  qua  ago,  aestima.  — 
Comprobandum  enim  est  mathematicis,  ostendendum  philosophis,  annotandum 
ad  universae  posteritatis  memoriam  : an  hoc  tempore  stella  aliqua  in  coelo 
sit,  quae  cum  olim  ibi  non  fuerit,  jam  sex  ad  minimum  annos  ibi  haereat 
immobilis,  immutabilis,  inexstinguibilis:  ut,  sive  olim  interitura  est  ante 
totius  mundi  consummationem,  intelligant  homines  miraculi,  quod  tot  annos 
duravit,  magnitudinem,  sive  cum  reliquis  fixis  perennabit,  quantisper  id 
futurum  est,  semper  ob  oculos  habeant  ii,  quibus  Nova  sequentibus 
argumentis  persuadebitur,  evidentissimum  hoc  documentum  totius  mundi  in 
tempore  creati , qui  vero  ex  ipsa  diuturnitate  stellae  contra  traditiones 
astronomorum  argumentari  et  nuper  natam  negare  pertinaciter  perrexerint, 
non  sint  ignari,  quanto  urgeantur  pondere  auctoritatum. 

Atque  hoc  tanto  magis  mihi  praestandum,  quod  mathematici  passim 
in  observationes  Braheanas  respiciunt,  quarum  inspiciendarum  copiam  mihi 
esse  sciunt:  ex  quibus  sane  argumenta  depromuntur  talia,  quibus  pondero- 
siora hoc  in  genere  nullicundq,  sperari  possunt. 


Ac  initio,  cum  nunquam  antehac  fuerit  adeo  populariter  exculta  astro- 
nomia in  academiis,  nunquam  plures  aut  coeli  observantiores  naucleri  atque 
hodie : nemo  tamen  est  in  tota  Europa,  imo  in  toto  orbe  Terrarum  (quem 
bodie  ut  privatos  hortos  exspatiando  pervagantur),  qui  sparsum  rumorem 
de  novitate  hujus  stellae  ex  propria  experientia  refutare  potuerit  hactenus. 

Atqui  clara  est  haec  stella,  satis  magna  est,  loco  illustri  est,  configura- 
tionis cum  ceteris  speciem  evidenter  variat  addita  vel  ablata.  Igitur  pene 
incredibile,  non  posse  nautam  industrium  meminisse,  si  vetus  illa  sit.  Me 
quod  attinet,  candide  agam,  ut  astronomum  decet.  Nam  si  ex  me  quae- 
ratur, viderim  hanc  stellam  ante  annum  1601,  an  non?  nescire  me  respon- 
dendum erit.  Nam  etsi  ab  anno  1591.  Maestlino  monstrante  coelum  nos- 
cere coepi,  non  memini  tamen,  moneri  nos  a praeceptore  praeteritam  a 
Ptolemaeo  unam  in  Cygni  pectore.  Annis  sequentibus  functionem  nactus 
astronomicam,  in  Styria  coelum  sedulo  quidem  inspexi,  repetita  ex  globis 
astrorum  notitia:  nec  memini  me  plures  hic  in  coelo  reperire,  quam  in 
globo.  Saepe  usu  venit,  ut  de  nocte  studiosis  coelestium  asterismos  adeo- 
que  ■ et  Cygnum  digito  monstrarem : nunquam  quaestio  incidit,  qua  in  parte 
haereret  illa,  quam  hodie  proxime  pectus  conspicimus.  Neque  tamen  affir- 
mare pro  certo  ausim,  non  visam  mihi  tunc,  quae  jam  videtur.  Si  in  aliquo 
signorum  zodiaci,  praesertim  eorum,  quae  sunt  in  aestivo  circulo  insigniora, 
si  in  Ursa,  Cassiopeia,  Boote,  Erichthonio,  Orione  aut  alio  aeque  conspicuo 
et  in  oculos  incurrente  asterismo  novum  quid  tantae  magnitudinis  occurrisset : 
equidem  ita  impressas  a multo  tempore  habebam  harum  constellationum 
ideas  in  animo , ut  discernere , quicquid  id  esset , facile  possem.  At  in 
Cygno  neque  planeta  ullus  cursum  suum  exercet  neque  ii,  quos  ego  videre 
potui,  cometae  apparuere.  Quibus  de  causis  fateor,  nunquam  ante  annum 
1602.  tanta  circa  sidus  hoc  sollicitudine  fui,  ut  collationem  abaci  Ptole- 
maici  cum  coelo  ex  professo  hic  instituerim. 

Successerunt  anno  1598.  alienae  ab  astronomia  curae  et  quoddam 
quasi  justitium  astronomicum.  Duobus  vero  ultimis  annis,  quibus  Tychone 
usus  sum,  partim  itineribus  partim  diutura  quartana  impeditus,  coelum 
rarius  cum  cura  inspexi  nec  nisi  ad  partes  zodiaci , calculo  potissimum 
occupatus,  cumBraheo  abunde  esset  observatorum  et  in  observando  diligentiae. 

Tychone  jam  mortuo  equidem  haec  me  cura  incessit,  ne  quid  fortasse 
novi  existeret  in  coelo  me  inscio:  quare  crebrius  adspexi  sidera  et  hunc 
ipsum  Cygnum.  Haerebat  quidem  species  ejus  et  configuratio  cum  ceteris 
in  animo,  ut  collatione  globi  cum  coelo  non  esset  opus.  Ea  tamen  memoria 
ita  evidens  non  fuit,  quin  una  stella,  praesertim  ad  pectus,  me  non  animad- 
vertente jam  tunc  addita  esse  potuerit,  quae  antea  vivo  Tychone  non  fuerat. 
Itaque  nihil  videbar  in  ea  constellatione  videre  novi : quamvis  hanc  ipsam, 
de  qua  agitur,  eo  ipso  tempore,  Novembri  puta  anni  1601,  viderim,  quod 
minime  haesitans  memoria  mihi  dictat.  Nam  cum  eo  tempore  post  occasum 
Solis  versaretur  sidus  in  parte  coeli  occidua  porrigeretque  rostrum  versus 
horizontem,  caudam  sursum,  alas  ad  dextram  et  sinistram:  equidem  cogi- 
tabam, in  stellis  Cygni,  si  Christianus  aliquis  de  novo  inciperet  fingere 
imagines,  aptissimam  figuram  inveniret  crucifixi  cum  inclinato  capite.  Stella 
enim,  de  qua  dubitamus,  tunc  mihi  ad  dextram  paulo  erat,  pectus  crucifixi 
repraesentans;  quae  vero  in  pectore  Cygni,  deflectebat  ad  sinistram,  in 
crucifixi  caput  concedens.  Haec  imaginatio  mihi  memoriam  hujus  stellae 
hactenus  conservaverat,  ut  postea,  cum  mense  Majo  anni  1602.  primum 
literis  monerer  de  novo  Cygni  phaenomeno,  nihil  me  novi  a superioribus 
mensibus  cernere  exclamarem.  Crucis  enim  effigiem  etiam  agricolis,  ut 
Bayerus  monet,  notam,  jam  quidem  antiquitus  animo  concepisse  sciebam, 
inclinationem  vero  capitis  a mense  Novembri;  an  olim  quoque,  non  memi- 

neram  nec  memini.  Ita  hic  a propria  memoria,  ut  dixi,  destituor:  nec  ex 
ea  sola  affirmaverim,  novam  hanc  esse  stellam. 

Quae  de  me  dixi,  de  omnibus  fere  professoribus  mathematum  hodiernis, 
qui  passim  sunt  per  academias  Europae  distributi , dicere  possum : qui 
quaestionem  omnes  movent  de  novo  phaenomeno , sententiam  suam  aut 
premunt  aut  se  nescire  fatentur.  Maestlinus  quidem  confessus  ambigere 
se,  inclinat  tamen  eo,  ut  quo  diutius  suam  examinet  memoriam  hoc  magis 
putet,  sibi  etiam  olim  visam.  At  statim  subjicit  argumenta,  quibus  utuntur 
qui  disputando  nituntur  antiquam  facere ; scilicet  quod  duret  tot  annos 
quodque  Ptolemaeus  multas  fixas  omiserit.  Hic  ergo  dum  ad  argumenta 
confugit,  nihil  se  habere  fatetur,  quod  e memoria  sua  contra  nos  depromat. 

Quid  dicam  de  Tycbonis  Brahei  contubernio,  in  quo  per  viginti  annos 
plurimi  vixerunt  astronomiae  studiosi,  atque  ii  in  contemplatione  stellarum 
frigidissimis  noctibus  adeo  exerciti,  ut  quosdam  hac  potissimum  de  causa 
etiam  vita  deseruerit.  Adeone  igitur  ex  superstitibus  neminem  esse , qui 
famam  novi  phaenomeni,  si  ea  falsa  est,  ex  propria  memoria  convellat? 
Itaque  perpendens  ista  Bayerus,  Omnium,  ait,  tacito  consensu  pro 
Nova  receptam. 

Argumenta  vero,  quibus  ei,  quem  propria  deserit  memoria,  fides  novi- 
tatis fieri  potest,  haec  sunt : Primum  omissa  est  haec  stella  ab  Hipparcho, 
qui  ausus  rem  etiam  Deo  improbam,  annumerare  posteris  stellas  ac  sidera  ad 
normam  expandere,  organis  excogitatis,  per  quae  singularum  loca  atque  magni- 
tudines signaret,  ut  facile  discerni  posset  ex  eo,  non  modo  an  obirent  (nota  quaeso 
consilium  Hipparchi)  nascerenturye,  sed  an  omnino  aliqua  transirent  moverenturve: 
item  an  crescerent  minuerenturque,  coelo  in  haereditatem  cunctis  relicto,  si  quis- 
quam, qui  eam  rationem  caperet,  inventus  esset.  (Plinius  lib.  2,  cap.  26.)  Hip- 
parchus igitur,  qui  hoc  consilio  fixas  descripsit,  ut  discerni  posset,  an  aliquae 
nascerentur,  hanc  vero  juxta  pectus  Cygni  omisit  cum  in  catalogo  tum 
libro  II.  in  Aratum,  in  avvavcctoXcag  mi  avymtadvasai : quid  aliud  agit,  quam 
ut  viva  voce  nos,  quibus  coelum  in  haereditatem  reliquit,  compellat  admo- 
nen^ : jam  tandem  post  tot  secula  apparere,  quod  ipse  sua  aetate  dubitare 
coeperat,  scilicet  quod  etiam  in  summo  aethere  novae  et  diuturnae  stellae 
nasci  possint.  Ne  vero  existimes,  Gallinae  sidus  ab  Hipparcho  oscitanter 
lustratum  et  descriptum:  en  tibi  verba  ex  libro  I.  in  Aratum:  Rursum, 
inquit,  Aratus  in  sequentibus  ignoratione  laborat,  cum  de  Gallina  scribit : 

'AlX  6 fisv  rjsQoeig  : ra  Se  ot  tnitETQriyvvTcu 

Idajqaaiv  : htl  XirjV  fteyaloig,  o,tuq  a (aev  a(pavQoig. 

Habet  enim  Avis  stellas  multas  et  splendidas : eam  vero  quae  in  cauda,  valde 
etiam  splendidam,  aequalem  proxime  splendidae  in  Lyra.  Haec  ibi.  43)  Cum 
vero  descriptionem  constellationis  orditur  ab  ea  linea,  quae  a rostro  per 
collum  et  corpus  Oloris  porrigitur  in  caudam,  et  singulas  in  hac  serie 
recenset  ordine,  postea  ad  alas  et  denique  ad  pedes  conversus,  tanquam 
ab  hujus  principalis  lineae  lateribus  nexos  : quomodo  nostram  hanc  stellam, 
in  eadem  fere  linea  eodemque  tractu  occurrentem,  priusquam  a collo  ad 
pectus  pervenitur,  hanc,  inquam,  quomodo  praeterire  potuit,  si  ea  aetate 
fuit?  Nihil  plane  est,  quod  saltem  verisimiliter  obtendi  possit. 

Sequitur  abacus  Ptolemaei,  quem  ab  Hipparcho  acceptum  ipse  repetivit 
et  nonnullis  in  locis  correxit,  stellas  convenientioribus  membris  imaginum 
a veteribus  inventarum  reponens.  Quodsi  Hipparchus  oscitans  in  hac  stella 
fuit,  cur  eam  Ptolemaeus  omisit,  cur  nullam  ejus  mentionem  nec  ipse  facit? 

Quae  causa  sufficere  possit  diligentissimis  artificibus,  cur  tertiae  magnitu- 
dinis stellam,  tam  vicinam  illi  quae  est  in  pectore,  omiserint?  Quia  non 
quartae  tantum,  sed  quintae  etiam  et  sextae  magnitudinis,  adeoque  nebu- 
losas quoque,  si  ad  imaginis  lineamenta  designanda  essent  utiles,  ut  in  hoc 
ipso  Oloris  collo,  non  censuerunt  omittendas.  Num  sufficere  ipsis  visa  una 
ad  pectus  designandum  ? Minime.  Nam  sufficere  et  una  poterat  ad  caudam 
Capricorni  designandam ; sed  duas  notant,  claram  unam,  alteram  obscuriorem. 
In  cauda  Piscis  austrini,  in  humero  Sagittarii,  in  cornu  uno  Arietis  binas 
ponunt.  Denique  singulas  solitarie  sitas  quamvis  satis  saepe  magnas  inter- 
dum omisere,  si  longe  extra  terminos  imaginum  occurrissent:  ex  binis  vel 
trinis  conjunctis,  propter  visus  i/xijpaair,  haud  scio  an  invenias  alteras  omissas. 
Itaque  ob  hoc  ipsum,  quia  geminatae  visuntur,  si  utraque  olim  fuisset,  in 
numerum  relatae  ambae  fuissent. 

Hic  Maestlinus  producit  stellulam,  quae  super  mediam  trium  in  cauda 
Ursae  majoris  visitur,  equitatorem  seu  aurigam  dicunt  agricolae,  quasi  qui 
super  medio  equo  sedeat : quae  etsi  non  contemnendae  magnitudinis,  omissa 
tamen  est  a Ptolemaeo  et  Hipparcho.  Respondeo,  causam  esse  manifestam, 
nimiam  scilicet  propinquitatem  equitis  hujus  tam  parvi  ad  suum  equum  tam 
magnum  et  clarum  : quo  fit  ut  non  cerni  possit  nisi  ab  iis,  qui  correctissimo 
sunt  visu.  Suntque  hujus  omissionis  exempla  etiam  alia.  At  nihil  haec 
causa  ad  hanc  Novam,  quae  etsi  vicina  est  stellae  pectoris,  sic  tamen  ab 
ea  distat,  ut  visus  plane  nihil  confundatur.  Ut  taceam,’ quod  aequalis 
propemoduin  sit  magnitudinis , itaque  utraque  aeque  expedite  cernatur. 

Sed  forsan  illa,  quam  Novam  dicimus,  est  a/JioQqxatos,  extra  Cygni 
figurationem  ? Multo  minus.  Nam  Cygnum  per  usitata  stellarum  vestigia 
vix  quisquam  pinget , quin  partem  pectoris , saltem  colli  radicem  illa  in 
parte  coeli  relinquat,  ubi  nunc  cernitur  ista  de  qua  loquimur  stella : adeo 
pectori  vicina  est,  adeo  longum  hujus  Oloris  collum  a stella  pectori  tributa 
ad  extremum  rostri.  Nec  obscuri  sunt  antiquitatis  conatus  in  extendendis 
et  contorquendis  animalium  figuris,  ut  plurimas  una  figuratione  stellas  nota- 
bile^ complectantur.  Quis  igitur  credet,  tam  claram  fere,  quam  est  pectus 
ipsum,  in  tanta  vicinia,  tanta  opportunitate  positam  (est  enim,  ut  dixi,  paulo 
extra  lineam  a pectore  in  rostrum)  declinaturos  et  e figura  exclusuros  fuisse? 

Rursum  Ptolemaeus  illo  capite,  in  quo  viae  lacteae  tractus  per  stellarum 
vestigia  describit,  ponit  unam  tantum  in  pectore:  hujus  vero  plane  non 
meminit,  quae  in  viam  tamen  lacteam  incidit  adeoque  in  partem  ejus 
maxime  memorabilem,  qua  circulus  iste  in  sidere  Gallinae  in  bivium  abit 
ramumque  versus  humerum  Ophiuchi  porrigit.  Hujus  argumenti  quanta  vis 
sit,  tum  demum  apparebit,  ubi  quis  illud  caput,  industrie  legerit  et  cum 
globo  contulerit.  Exinde,  inquit,  intellige  post  Aquilam,  in  Gallinam  tendit 
lactea,  et  margo  qui  ad  septentriones  et  occasum  vergit,  terminatur  apud  flexuram, 
in  stella,  quae  est  in  australi  humero  Gallinae,  et  in  illa,  quae  est  sub  hac  in 
ala  eadem  et  in  duabus  super  australi  pede.  Margo  vero  qui  ad  ortum  et  meri- 
diem spectat  terminatur  a stella,  quae  est  in  summitate  australis  expansionis 
pennarum  et  intercipit  duas  extra  formam,  quae  sunt  sub  eadem  ala  et  distant 
duos  circiter  gradus  a margine  hoc.  Et  hae  lactis  partes  sunt  paulo  densiores 
circa  alam.  Sequentes  partes  adhaerent  quidem  huic  zonae,  vehementer  vero  densae 
sunt,  quasi  a peculiari  origine  incipientes.  Vergunt  autem  ad  extrema  zonae 
alterius,  sed  tamen  hiatus  relinquitur  haec  inter  et  illas.  Et  a meridie  quidem 
attingunt  eam  zonae  partem,  qua  de  jam  loquimur,  quae  valde  tenuis  est  apud 
contactum : densitatem  autem  post  hiatum  dictum  incipiunt  a lucida  in  cauda 

Gallinae  et  a nubila  involutione,  quae  est  in  boreali  genu : postea  redeuntes  non- 
nihil usque  ad  illam,  quae  in  australi  genu  est,  porrigunt  hanc  densitatem  magis 
atque  magis  vanescentem  usque  ad  Cephea  &c.  Et  in  explicatione  alterius  zonae 
partis,  quae  duplicem  facit  lacteam:  Inde,  inquit,  nimirum  ab  humero 
Ophiuchi,  zona  haec,  praeterquam  quod  tenuis  seu  rara  est,  contrahitur  etiam  in 
angustum  limitem  juxta  partes  antecedentes  stellam  in  rostro  Gallinae,  adeo  ut 
speciem  interruptionis  exhibeat.  Reliqua  ejus  pars  a rostro  ad  stellam  in  pectore 
Gallinae  et  latius  explicata  et  bene  densa  est.  Ac  quae  est  in  collo  Gallinae, 
in  medio  est  partis  densatae:  vergit  quidem  particula  aliqua,  sed  rara,  ad  aqui- 
lonem et  stellam  pectoris  *)  usque  ad  stellam  quae  in  humero  alae  dextrae  et  ad 
duas  contiguas  in  extremitate  pedis  dextri.  A quo  loco,  ut  prius  dictum,  hiatus 
est  hanc  inter  et  alteram  zonam,  porrectus  a dictis  Gallinae  stellis  usque  ad  lucidam 
in  cauda. 

En  incredibilem  Ptolemaei  diligentiam , quasi  jam  tum  praevidisset 
usum  hujus  loci.  Non  sufficere  namque  Ptolemaeus  est  arbitratus,  ut  insignes 
stellas  omnes,  quae  in  viam  lacteam  incidunt,  annotaret:  quin  et  eo  dili- 
gentiae processit,  neQtaQymrary  naQatTjQijoei,  ut  ipse  ait,  ut  margines  illius 
lactei  circuli  stellis  seu  incidentibus  in  marginem  seu  parum  distantibus 
describeret,  indicata  mensura  distantiae.  Quodsi  ut  hodie,  sic  jam  tunc 
haec  stella  in  via  lactea  et  quidem  proxime  marginem  apparuisset,  fierine 
potuisse  credes,  ut  Ptolemaeus  illam  omitteret?  Nisi  forte  auctores  illi 
lacteae  viae  varia  spatia  stellasque  interceptas  e globo  potius  quam  e coelo 
descripserint : quod  impossibile  arguunt  haec  ipsa  jam  allegata  verba. 

Quarto,  Tycho  Brahe  nostra  tempestate  veterem  illam  et  summopere 
necessariam  Hipparchi  curam,  tot  jam  secula  neglectam,  ante  hos  20  et 
amplius  annos  resumsit,  stellas  omnes  a veteribus  notatas  instrumentis 
sumtuosissimis  demensus  est  earumque  loca  respectu  zodiaci  et  aequatoris 
inquisivit.  An  putas  illum,  dum  singulas  fixas  adeoque  et  pectus  Cygni 
obit  et  lustrat,  vicinissimam  hanc  novam  tertiae  magnitudinis  incomme- 
moratam  et  tacitam  praetermissurum  fuisse,  si  illam  vidisset? 

Quinto,  cum  veteres  mille  amplius  fixas  consignassent,  quarum  plus 
quam  200  ad  austrum  Tychoni  vel  poli  Huennensis  exaltatio  vel  aeris  circa 
horizontem  obscuritas  intercepisset : Tycho  in  septentrione  nostro  200  alias 
a veteribus  praetermissas  undique  conquisitas  substituit,  quintae  fere  et 
sextae  magnitudinis  numerumque  millenarium  complevit  nihilominus.  Et 
tamen  haec  nostra  neque  in  libro  Progymnasmatum  inter  800  neque  in 
catalogo  1000  fixarum  manuscripto  reperitur.  Clarum  itaque  est,  non  visam 
esse  Tychoni  hanc  modernam. 

Sexto,  versatur  sub  meis  manibus  protocollum  observationum  Tychonis 
(sic  appellavit  chaos  observationum,  uti  illae  singulis  noctibus  conscriptae 
fuere  sine  ordine) : in  eo  ex  professo  quadam  nocte  per  duo  instrumenta 
culminantes  observavit  stellas  Cygni,  per  armillas  quarundam  declinationes 
capiens  proxime  meridianum ; reliquarum  altitudines  meridianas  per  qua- 
drantem eo  ordine,  ut  quaeque  primo  ad  metam  instrumenti  venit.  Ibi 
omnes,  etiam  quae  circa  constellationem  exulant,  recensitae;  nulla  in  pec- 
tore praeter  illam  antiquam,  nulla  in  vicinia  commemorata.  Nulla  igitur 
tunc  fulsisse  creditur.  Ita  eodem  libro  saepe  usu  venit,  ut  vel  ad  explo- 
randam sextantum  certitudinem  vel  aliam  ob  causam  circumstantium  cla- 


*)  Sphalma  Basileensis  exemplaris  rcov,  pro  zov,  ne  te  moveat.  Redarguit 
constructio,  et  antiquissima  versio,  et  tertia  retro  linea.  41) 

rorum  siderum,  Aquilae,  Lyrae,  caudae  Cygni  distantias  a pectore  Cygni 
caperet.  Nunquam  mihi  occurrit  mentio  duarum,  nunquam  sequentis  in 
pectore,  clarioris  in  pectore  Cygni ; simplex  ubique  est  appellatio  ejus  quae 
in  pectore.  At  in  discernendis  duabus  in  cauda  Capricorni  et  similibus 
diligenter  solet  notam  a claritate  Inajore  vel  minore,  a plaga  septentrionis 
vel  meridiei,  ortus  vel  occasus  usurpare  et  inculcare.  Quodsi  tunc,  uti  jam, 
geminae  fuissent  in  pectore  aequalis  propemodum  magnitudinis : an  non  se 
ipsum  confudisset  neglecta  distinctione : an  non  ipsa  haesitatio , utra  sit 
vera  pectoris,  ipsum  ad  Ptolemaei  abacum  invitasset  inspiciendum? 

Septimo,  quoties  evenit,  ut,  quia  corpus  Cygni  in  Dania  non  occidit, 
transitum  harum  stellarum  per  meridianum  aquilonium  observaret,  altitudines 
refractionum  causa  metiretur?  At  nullus  commodior  situs  esse  potest  animad- 
vertendae novae  aut  superfluae  stellae  : praesertim  si  ut  haec  nostra  eadem 
fere  claritate  fulget  cum  vicinis,  ad  quas  observando  respicitur.  Tanta 
igitur  opportunitate  loci,  tam  crebro  ejus  aspectu  minimeque  laborioso,  utpote 
humili,  cum  Braheani  nullam  superfluam  stellam  visam  annotent : jure  nulla 
tunc  fuisse  creditur. 

Age  vero,  fidem  aliquot  superioribus  argumentis  faciamus  ex  ipsis 
observationum  libris,  recensitis  aliquot  exemplis,  quae  mihi  protocollum 
pervolitanti  obiter  occurrerunt.  Ubi  observationes  olim  prodierint  in  lucem, 
multo  plura  videre  erit.48) 

Anno  1582,  12.  Jan.  Lucida  sinistrae  alae  et  cauda  Cygni.  Febr.  19.  Cauda 
Cygni  in  septentrione.  Febr.  18.  23.  Vultur  a cauda  et  rostro  Cygni.  Febr.  24. 
Ejusdem  a rostro , capite  et  media  trium  in  ala  Cygni.  Eodem : Inter  Vulturem 
et  stellam  incognitam,  quae  facit  angulum  rectum  cum  cauda  vulturis  et  capite 
Cygni.  (Audis  non  neglectam  ab  illis  mentionem,  si  de  stella  aliqua  haesitarent. 
Est  autem  aliqua  in  regione  Sagittae.)  Febr.  26.  Vulturis  a pectore  Cygni. 
Martii  1.  Caput,  media  dextrae  alae,  pectus,  media  trium  extremarum  in  sinistra 
ala  Cygni,  stella  illa  informis.  Martii  5.  Caput,  media  dextrae  alae,  pectus  Cygni. 
Martii  8.  Pectoris  Cygni  a capite , a Lyra  et  capite  Ophiuchi  et  hujus  a capite 
Cygni.  Martii  20.  Caput  et  pectus  et  distantia  eorum  mutua  et  ab  humero 
dextro  Ophiuchi,  et  Lyrae  a media  trium  extremarum  in  sinistra  ala  Cygni.  Et 
media  lucida  in  dextra  ala.  (Dextra  sinistris  ut  plurimum  permutant.)  Martii  26. 
Informis  illa,  caput,  pectus,  media  trium  extremarum  in  sinistra  ala  Cygni.  Martii  29. 
Media  dextrae  alae,  caput,  pectus.  Aprilis  1.  Pectus.  Anno  1584,  25.  Aprilis. 
Inter  polarem  et  caudam  Cygni.  Anno  1585,  10.  15.  Jan.  Cauda  Cygni.  Anno 
1586.  Cygni  os,  pectus,  cauda:  distantia  aequatoria  a lucida  Arietis.  Anno  1590, 
25.  Febr.  1.  4.  14.  18.  Martii.  Cauda  Cygni. 


Die  11.  Augusti  vesperi,  solennis  observatio  stellarum  Cygni. 


Numero  Ptolemaico. 

Declinatio. 

Altit.  Merid. 

6.  Lucidae  sinistrae  alae  Cygni  . 

co 

L— 

1.  Rostri  Cygni 

3.  Secundae  in  collo  Cygni  .... 

20°  81// 

68.  7. 

2.  Primae  in  collo  Cygni 

15.  Praecedentis  in  sinistro  pede 

29.  157«. 

79.  367 *• 

Nonae  Delphini 

11.  42. 

... 

Magnit.  6.  minor. 

16.  Sequentis  in  sinistro  pede 

• • • 

80.  35. 

4.  Pectoris  Cygni 

73.  4. 

Informis  circa  sinistram  alam  . 
Decimae  Delphini  ..... 

11.  57 72. 

65.  87,. 

Nebulosa. 

de  Stella  in  Cygno. 


767 


Numero  Ptolemaico. 

Declinatio. 

Altit.  Merid. 

5.  Caudae 

77°  56' 

Capitis  Equulei  praeced.  . . . 

3°  38'  b. 

3.  Tertia  in  collo  Cygni  distat  a Lyra 

16.  14. 

• 

Magn.  5. 

10.  Lucidae  dextrae  alae  Cygni 

... 

66.  33 V,. 

Parvulae  quae  sequitur  Vulturem 

proxime 

7.  30. 

• • • 

Magn.  6.  minor. 

13.  Praeced.  in  dextro  pede  Cygni 

• • • 

73.  423/3. 

1.  Inter  rostrum  Cygni  et  Lyram 

• . • 

• • • 

15°  32' 

14.  In  dextro  genu  Cygni  . . . . 

. 

76.  24*/,. 

In  dextro  latere  Antinoi  . 

1.  58. 

. . . 

Magn.  3. 

12,  Extremae  dextrae  alae  Cygni  . 

• • • 

62.  40. 

12.  Praecedentis  duarum  informium  circa 

dextram  alam  Cygni  .... 

• • • 

70.  24*/,. 

Magn.  5. 

Sequentis 

71.  48  ‘4  • 

Magn.  6. 

Inferioris  brachii  sinistri  Antinoi 

2.  27. 

. 

Magn.  5. 

Hic  veteres  numerant  17  et  2 informes.  Omisit  ergo  Braheus  hac 
vice  7,  8,  9,  11,  17,  quia  ad  meridianum  applicabantur  confertae.  Et  17. 
quidem  est  nebulosa  avar^ocpt]:  omissa  igitur  hac  vice  in  majori  occupatione 
circa  evidentiores.  De  7.  8.  9.  causa  omissionis  itidem  patet : primae  enim 
ad  meridianum  veniunt,  et  quando  capta  haec  observatio,  meridianum  jam 
transierant  et  ipsae  et  rostrum:  ut  patet  ex  globo,  ubi  lucida  alae,  quae 
prima  ex  observatis,  liac  vice  culminat  post  rostrum  et  post  has  tres,  quae 
referuntur  in  explicationem  alae  aquilonaris.  Propterea  etiam  in  rostro, 
quod  jam  effugisset  meridianum,  observatores  acceperunt  declinationem  tantum. 
Undecima  vero,  quae  in  medio  est  australis  alae,  minor  est  duabus  reliquis 
ex  ala  et  cum  10.  fere  culminat,  sita  inter  hanc  et  stellas  pedis.  Non 
mirum  igitur  omissam  hac  vice. 

Nostra  vero  in  pectore  cum  culminet  ante  antiquam  pectoris,  sitque 
pene  aequalis  magnitudinis  cum  illa,  ubi  tunc,  relicta  fuit,  quominus  ad 
meridianum  tam  opportune  accedens  observaretur?  Ea  ipsa  in  regione,  cul- 
minante  antiqua  pectoris,  tantum  otii  habuerunt,  ut  notarent  informem  ali- 
quam parvam  praeter  eas  quas  antiqui  adscripserant.  Quid  igitur,  inquis, 
si  haec  sit  illa  a nobis  hic  controversa?  Minime  vero.  Cnlminavit  enim 
post  pectoris  antiquam,  cum  nostra  culminet  ante.  Nam  pectoris  culminatio 
est  302°  2',  nostrae  300°  46'.  Sic  et  altitudine  differt.  Nostra  enim 
fuisset  alta  70°  57':  haec  vero  habet  tantummodo  65°  8'. 

At  forsan  haec  extra  formam  est  una  duarum,  quas  etiam  veteres 
numerarunt  extra  formam?  Minime  gentium.  Nam  vides  observatas  illas 
ultimo  post  duodecimam.  Ergo  ad  oculum  cernis,  hoc  ipso  loco  circa  pectus 
Cygni  quaesisse  observatores  plures,  quam  sunt  in  Ptolemaeo,  invenisse  et 
parvam  aliquam:  istam  vero  circa  pectus  superfluam  tertii  honoris  tunc 
invenisse  minime. 

Pergamus  in  observationibus.  Septembris  12.  et  22.  cauda  Cygni  fuit 
observata  a quibusdam  Andromedae.  Sept.  18.  rostrum  a quibusdam  Pegasi. 
Sept.  25.  lucida  australis  alae  a quibusdam  Pegasi.  Oct.  10.  Media  colli,  tertia 
numero,  a Lyra  et  Scheat  Pegasi.  Tunc  inter  borealem  in  dextro  pede  Cygni  et 
Scheat  Pegasi  24°  40'.  Et  additur:  „Haec  videtur  informis  esse.“  Vides  curam 
illorum  et  diligentiam  circa  dubias.  Et  est  quidem  informium  tertia  a 
Ptolemaeo  praeterita  ob  exilitatem  et  propinquitatem  ad  alteram  informium, 

quae  Ptolemaeo  perhibetur  major  quam  quartae  magnitudinis.  Rursum 
igitur  vides,  non  omissas  circa  Cygnum  informes,  si  quae  sunt  a Ptolemaeo 
praeteritae.  Cur  ergo  haec  omissa,  si  tunc  fulsit?  Minime  gentium  omis- 
suri erant  stellam  superfluam  tertii  honoris , si  tunc  fulsisset.  Rursum 
pergamus. 

Eodem  enim  momento  inter  australiorem  in  dextro  pede  Cygni  et  Scheat 
24°  47'.  Additur:  ,,Et  haec  videtur  informis  esse.“  Est  sane  altera  informium 
Ptolemaei.  Eodem:  duae  in  boreo  pede  a Scheat  Pegasi.  Octobris  15.  stellae  in 
genu  et  pede  dextro  observatae:  ibidem  et  mentio  rostri  sive  oris.  Oct.  18. 
mentio  rostri  Cygni,  praecedens  in  dextro  pede.  Oct.  28.  Decima  seu  media  alae 
dextrae  (inferiorem  vult)  a Lyra  et  Scheat.  Nov,  10.  Extrema  sinistrae  alae  Cygni 
a Dracone.  Dec.  17.  Cauda  Cygni  a stella  Ursae.  Anno  1591,  16.  17.  18.  Febr. 
lucidam  caudae  Cygni  observavit  in  septentrione  ab  altitudine  9°  47'  in  9°  51' 
promiscue  ob  refractionum  inconstantiam.  Febr.  19.  sumtae  sunt  in  septentrione 
altitudines  minimae  Lyrae  4°  32',  pectoris  Cygni  5°  5',  5°  4',  5°  3'  et  minus, 
caudae  Cygni  9°  51'.  Hic  debuit  et  socia  pectoris  observari,  cujus  fuisset  alti- 
tudo 2°  54'  circiter,  si  tunc  fuisset.  Febr.  20.  Pectus  et  cauda  a polari.  Febr.  22. 
Lyra  et  cauda  Cygni  in  septentrione.  Aprilis  3.  Cauda  Cygni  a Cepheo.  Apr.  14. 
cum  Bootis  informes  aliquae  praeter  Ptolemaicas  observarentur,  additur,  „videri 
illas  optime  includi  posse  genu  dextro  Bootis. “ At  sic  etiam  de  controversa  nostra 
dicere  potuissent,  includi  posse  pectori  Cygni.  Oct.  2.  Pectus  Cygni  ab  aliquot 
stellis  Herculis  : ibi  rursum  de  genu  Herculis  haesitantes  addunt , «suspicamur 
aliam  esse  stellam. “ At  cur  non  potius  hic  de  pectore  Cygni,  quae  in  obser- 
vatione versabatur,  in  dubium  venerunt,  si  tunc  geminatae  cernebantur  stellae? 
Oct.  8.  Pectus  Cygni.  Oct.  9.  Decima  quae  in  dextra  ala,  ab  aliqua  superflua  in 
corpore  Lyrae,  parva  quidem.  Nov.  10.  11.  Cauda  a stellis  Draconis.  Anno  1592, 
20.  Febr.  Cauda,  pectus.  Anno  1593,  Martii  16.  17.  18.  Pectus  et  cauda.  Anno 
1595,  23.  Nov.,  tres  inter  Sagittam  et  rostrum  Cygni  adjiciunt  Ptolemaicis,  parvas 
quidem : item  duas  inter  Lyram  et  superiorem  alam  Cygni,  quarum  distantia 
sumitur  a pectore  Cygni:  item  quatuor  inter  os  et  pedem  Pegasi,  ubi  fit  mentio 
mediae  alae  Cygni.  Solam  hanc  in  pectore  Cygni  oscitanter  neglexerunt,  scilicet. 
Taceo  multas  alias  praeter  numerum  adjectas,  quae  sunt  a Cygno  remotiores.  — 
Anno  1597.  desiderari  ajunt  60  ad  complendum  millenarium:  ubi  sublegunt  4 inter 
Capellam  et  polarem  in  recta;  4 inter  latus  Persei  et  polarem  in  recta;  14  inter 
Capellam  et  polarem  ad  latera,  in  duo  trapezia  et  duo  triangula  tributas  ; 3 inter 
ultimas  caudae  Ursae  ad  latus  ; 9 in  flexuosa  linea  sub  informi  inter  caudas  Ursae 
et  Leonis : 6 ultra  citraque  polarem.  Ecce  inopiam , quae  a tam  contemtis  non 
abstinuit : mirum  igitur,  si  cura  adeo  famelica  non  potuit  odorari  tam  magnam  in 
pectore  Cygni. 

Atque  in  hac  ultima  observationum  parte  nascitur  nobis  et  octavum 
argumentum.  Anno  enim  1597,  27.  Octobris  tempora  notabantur  per  stellas 
Cygni  coincidentes  cum  polari  in  eundem  verticalem.  Id  suasit  absentia 
instrumentorum.  Tunc  enim  Braheus  paulo  ante  Dania  excesserat.  Nulla 
igitur  mentio  secundae  in  pectore.  Et  die  30.  Octobris,  hora  5.  45'  cir- 
citer, ajunt:  «nulla  in  perpendiculo  capi  potuit  ob  nubes. “ Vides  diligenter 
fuisse  intentos  in  occasionem.  Statim  cum  horologium  ipsorum  indicaret 
horam  6.  21',  pectus;  et  hora  6.  15',  cauda  se  accommodavit.  Si  haec 
nostra  tunc  fuisset,  exiguo  ante  pectus  in  hoc  perpendiculo  fuisset. 

Nono,  regrediamur  a fine  ad  principia  observationum.  Omnium  enim, 
quae  ex  iis  concinnari  possunt  argumenta,  hoc  mihi  videtur  manifestissimum, 
quod  in  descriptione  cometae  anni  1580.  ad  25.  Nov.,  2.  vel  9.  Dec. 
annotantur  ista:  Die  Veneris  circa  horam  6.  p.  m. , cum  essem  in  cymba  inter 
Scaniam  et  Huennam,  lucentibus  jam  aliqua  ex  parte  post  occasum  Solis  stellis, 

vidi  adhuc  cometam  satis  lucide  apparentem  et  lucentem,  magnitudine  instar  stellae 
secundae  magnitudinis,  cauda  tamen  vix  apparebat.  Videbantur  tamen  quasi  radii 
quidam  longiores  protendi  versus  zenith  capitis  quoad  visum.  Fuit  autem  cometa 
ipse  prope  caput  Herculis,  illo  inferius  versus  occasum  et  septentrionem : distabat- 
que  ab  illa  in  capite  Herculis  tribus  diametris  Solis  ad  summum  quoad  visum,  id 
est  sesquialtero  fere  gradu.  Erat  enim  haec  distantia  notabiliter  minor  duarum 
propiorum  in  corpore  Vulturis  distantia.  At  cur  non  dixit,  fuisse  hanc  distan- 
tiam proxime  aequalem  spatio,  quod  est  inter  duas  vicinas  in  corpore  Cygni, 
si  tunc  duae  fuere?  nam  utrumque  sidus  aeque  vicinum  est  Herculi.  Pergit: 
Videbatur  autem  ea  linea  per  cometam  in  proximam  dictam,  videlicet  in  caput 
Herculis,  protendi  (ubi  producta  esset)  in  eam,  quae  media  est  in  corpore  Cygni, 
quoad  visum.  Si  duae  tunc  fuissent,  discrevisset,  quia  addit,  quoad  visum. 
Haec  ibi.  Additur  et  pictura,  ubi  solitarie  pingitur  media  in  corpore,  sed 
ex  qua  apparet,  quod  humerum  Ophiuchi  sinistrum  habuerit  pro  capite 
Herculis.  Nam  cui  stellae  nomen  dedit  caput  Herculis,  haec  linea  ex  pec- 
tore Cygni  in  se  separat  caput  Ophiuchi  ad  unum  latus  parumper,  caudam 
Cygni  ad  alterum. 

Decimo  igitur  accedat  his  mutis  testibus  loquentium  et  viventium 
auctoritas , eaque  tanto  valentior , quod , ut  a principio  dictum,  neminem 
habent,  qui  ex  memoria  sua  ipsis  contradicat.  Primus  est  Gulielmus 
Jansonius,  iqui  hanc  novam  a se  primum  anno  1600.  conspectam  profi- 
tetur, inscriptione  in  gibbum  coelestem  anno  1601.  editum  facta;  de  cujus 
viri  integritate  nihil  est  cur  dubitem,  testantur  de  ea  occupationes  nobiles 
geographicae  et  astronomicae , quod  genus  studiorum  sic  est  comparatum, 
ut  non  ferat  amatorem  nisi  fidum  et  candidum : astrorum  vero  notitiam  eum 
habere  satis  probat  illud,  quod  Tychonis  Brahei  discipulus  observationumque 
socius  aliquamdiu  fuit.  Ad  quem  postquam  rumoris  hujus  originem  redire 
vidi,  non  destiti,  maxime  Caesare  probante,  literis  ipsum  interpellare  de 
circumstantiis,  quibus  in  primum  hujus  Novae  stellae  aspectum  notitiamque 
inciderit.  Quid  vero  literis  meis  acciderit,  ignoro : responsum  quidem  hac- 
tenus ab  illo  accepi  nullum  (v.  s.  p.  753). 

Alter  quem  ego  novi  est  Justus  Byrgius,  S.  C.  Majest.  automato- 
poeus;  qui  licet  expers  linguarum  rerum  tamen  mathematicarum  scientia 
et  speculatione  multos  earum  professores  facile  superat. 46)  Praxin  vero 
sic  peculiariter  sibi  possidet,  ut  habitura  sit  posterior  aetas,  quem  in  hoc 
genere  coryphaeum  celebret  non  minorem  quam  Durerum  in  pictoria,  cujus 
crescit  occulto  velut  arbor  aevo  fama.  Sed  ne  extra  oleas;  Byrgius  noster 
hanc  stellam  ipse  quidem  se  ipso  non  deprehendit  initio,  sed  cum  ex  Hol- 
landia  a Principis  Mauritii  architecto  perscriberetur  ad  Lippiae  comitem, 
ab  hoc  ad  Byrgium,  eo  anno  quo  Jansonii  globus  prodiit,  Novam  in  Cygno 
videri  stellam  : etsi  hic  de  memoriae  suae  promtitudine  dubitavit  homo  sui 
temperans  et  a vanitate  alienissimus , erat  tamen  quorsum  se  reciperet. 
Olim  in  ministerio  Illustrissimi  Landgravii  Hassiae  Gulielmi  (cujus  in  siderali 
scientia  studium  et  diligentia  major  quam  in  principe  requireres  inventaque 
praeclarissima  Tychonem  Brahe  ad  aemulationem  exstimularunt,  ut  passim 
in  ejus  viri  operibus,  maxime  in  libro  Epistolarum  videre  est),  is  quo  de 
ago  Byrgius  automaton  coeleste  apparans  globum  coelestem  ex  argento 
adjecerat.  Fuit  hoc  eo  tempore,  quo  maxime  Landgravii  astronomus  Rotho- 
mannus  fixis  stellis  operam  impendebat.  Cum  igitur  multi  deprehenderentur 
errores  in  abaco  Ptolemaei,  multae  etiam  paulo  clariores  a Ptolemaeo  essent 
omissae  extra  formas  siderum : placuit  principi , ut  quicquid  mechanicus 

esset  sculpturus,  id  subinde  cum  coelo  conferretur ; quod  diligenter  a Byrgio 
praestitum.  Globus  ille  perfectus,  regium  sane  munus,  a Landgravio  Gu- 
lielmo  transmissus  est  ad  Caesarem  Rudolphum  exstatque  adhuc  hodie  in 
Majestatis  suae  thesauris.  Ejus  similis  alter  tunc  Byrgio  sub  manibus 
versabatur  donatusque  fuit  paulo  post  Maximiliano  Archiduci  Cassellis 
transeunti  a Landgravio  Mauricio.  — Igitur  Byrgius,  qui  stellam  hanc  in 
Olore  pro  Nova  celebratam  in  memoria  sua  non  inveniebat,  ad  hunc  suum 
globum  provocabat  securissime:  non  vero  inventam  in  sculptura  veteri,  de 
cujus  diligentia  tam  certus  erat,  atramento  notavit  suo  loco.  Factumque 
paulo  post,  ut  a Landgravio  vacatione  impetrata,  transiret  ad  Caesarem, 
atque  hic  multorum  admirandorum  operum  et  in  his  etiam  prioris  illius 
globi  a se  facti  reparationi  curam  impenderet : nullam  igitur  nec  hic  globus 
praeter  Ptolemaicam  antiquam  speptandam  dedit  in  pectore  Oloris.  Itaque 
Byrgius  de  stellae  hujus  novitate  confidentissime  pronunciat. 

Addamne  et  tertium  testem  Joannem  Bayerum?  Id  profecto  faciam. 
Nam  quod  supra  hunc  inter  eos  retuli,  qui  inerat-,  causam  ipse  praebuit 
in  sua  Uranometria.  Apertior  multo  fuit  in  literis  ad  magnum  aliquem 
virum  scriptis,  quarum  copia  mihi  facta  est  nulla  cum  conditione : quo  minus 
vereor  ne  mihi  irascatur  auctor.  Nihil  enim  arcani  continent , nihil  quod 
existimationem  ipsius  laedat,  nihil  quod  non  publice  intersit  sciri.  Adde, 
quod  mihi  illas  quodammodo  vindicare  possum , ut  quibus  occasionem  praebui. 
Venerat  ad  Byrgium  Cassellas  initio  anni  1602.  nobilis  D.  Franciscus 
Gansneb  dictus  Tengnagel,  Tychonis  Brahe  gener,  modo  Caes.  Majestatis 
Appellationum  Consiliarius , adducto  Joanne  Eriksen , qui  Braheo  quondam 
ab  astronomicis  ministeriis  erat;  ii  edocti  a Byrgio  de  stella,  cum  in  Ost- 
frisiam  irent,  rem  ad  Davidem  Fabricium  deferunt,  Fabricius  via  Hambur- 
gensi  perscripsit  eadem  ad  Joestelium  Witebergae  mathematum  professorem; 47) 
Joestelius  ad  me  Pragam,  ego  in  Bavariam ; sic  rumore  Monachium,  deinde 
Augustam  communicato,  rogatur  et  Bayerus  sententiam,  ut  quem  sciebant 
Uranometriam , oculatissimam  sane  illam  in  stellis  recensendis,  tunc  sub 
manibus  habere  : quae  et  anno  statim  sequente  1603.  in  publicum  prodiit. 
Respondit  igitur  in  hunc  modum:  De  novo  Gallinae  seu  Cygni  astro  &c. 
mature  commonefactus,  tam  ob  novitatis  invidiam  quam  mearum  (nota)  descrip- 
tionum absentiam,  rem  cunctantius  aggressurus,  Plinii  quoque  recordabar,  qui 
hominem  in  studiis  versantem  minus  audacem  magis  timidum  requirit.  Septimo 
Junii  et  aliquot  diebus  seqq.  G/edioyQafpiav  hujus  (nimirum  paratam  habebat 
jam  pridem,  et  ut  in  Uranographia  ait,  diutino  labore)  contemplatus,  ab  initio 
statim  peregrinam  quandam  mihique  suspectam  notavi  stellulam,  circa  quam  ad 
solstitium  aestivum  usque  dubius  haesitabam.  Oloris  igitur  seu  Avis  situm  stella- 
rumque illius  positum  secundum  classicos  astronomiae  doctores , mea  etiam  (puto 
antiqua)  superaddita  observatione , quanta  potui  attentione  ad  unguem  delineavi. 
Inveni  (puta,  facta  collatione  coeli  cum  hac  delineatione)  secundum  vulgaria 
17  stellas  cum  duabus  informibus,  praeter  has  aliud  in  fine  colli  principioque 
pectoris,  mihi  jam  amplius  non  suspectum,  sed  re  vera  nunquam  hactenus  visum 
astrum  deprehendi  magnitudinis  quasi  tertiae  <fec.  Hactenus  epistola.  48)  Cui 
vero  credendum,  nisi  artifici  de  sua  arte  et  studioso  de  sua  occupatione? 
Fuisse  enim  hanc  tunc  illius  viri  occupationem  eamque  non  unius  anni,  ut 
schematismos  coelestes  in  chartas  transferret  neque  omissas  a Ptolemaeo 
praeteriret  sicque  Piccolhominaei  chartas  emendaret,  res  ipsa  loquitur  et 
multus  ille  Uranometriae  apparatus  et  typi  aenei  sumtuosi. 

Cur  autem  in  Uranometria  cautior  factus  ad  tacitum  potius  aliorum 

consensura  quam  ad  propriam  experientiam  provocaverit , credo  equidem 
exemplo  ceterorum  et  praecipue  meo  ipsius  permotum.  Conscripseram  enim 
paulo  post  rumorem'  propagatum  ea,  quorum  ab  initio  hujus  Narrationis 
facta  mentio  et  in  Bavariam  communicaveram  (forte  ad  Herwartum;  comp.  p.  755). 
Quae  legisse  illum  numeri  arguunt,  quos  ex  meo  scripto  in  Uranometriam 
transtulit.  In  eo  scripto  principio  fassus,  me  a propria  memoria  derelinqui, 
finem  hunc  feceram: 

„ Qualiscunque  itaque  sit  haec  stella,  vetus  an  nova : constat  rationibus 
geometricis,  certo  inter  ipsas  fixas  altissime  elevatam  esse.  Quo  deprehenso, 
cum  quis  illud  una  considerat , tot  jam  menses  effluxisse , cum  semper  in 
eadem  quantitate  cernitur,  nunquam  aequans  vicinam  in  pectore,  nunquam 
ad  exilitatem  ejus  quae  in  rostro  est  attenuata,  colore  etiam  constanti  et 
pallido  : equidem  non  mirum,  si  ipsa  mora,  quamvis  per  superiora  argumenta 
confirmatissimum,  sollicitum  tamen  habeat,  quid  de  ea  futurum  sit.“  Hac 
igitur  mea  dubitatione  puto  nonnihil  territum  Bayerum  et  de  propria  expe- 
rientia (ut  vulgariter  fieri  solet  multis  fidenter  obloquentibus)  dubium  red- 
ditum, ab  ea  in  testimonium  adducenda  destitisse.  Quam  etsi  hic  nudam 
produxi,  non  est  tamen  solitaria,  sed  justa  manu  plurium  testium  freta : ut 
insultum  aliquem  facile  sustinere  possit. 

Satis  opinor  contestatam  esse  novitatem  hujus  stellae : nam  si  cui 
haec  non  sufficiunt,  illum  credibile  est  ne  totis  quidem  gentibus  affirman- 
tibus fidem  habiturum.  Superest  ut,  quae  in  hac  stella  observavi  instrumento 
sextante  ante  dicto,  recenseam. 

Anno  1602.  die  10/20.  Augusti  coelo  apprime  sereno,  adjuvante 
Joanne  Eriksen , qui  nuper  cum  Tengnaglio  redierat  in  Bohemiam : cum 

certum  sit  ex  accuratissimis  Brahei  observationibus,  distare 

Vulturem  a cauda  Cygni  . . 38°  3 ‘/2 ' i |38°  2'. 

Lyram  a cauda  Cygni  . . . 23.  53.  > nos  invenimus  (23.  5 1 '/, . 

Scheat  Pegasi  a pectore  Cygni  35.  12‘/2.'  (35.  11. 

Ergo  in  nostro  sextante  defecerunt  l1//,  quae  erunt  in  sequentibus 
distantiis  addenda.  Nam  distare  invenimus 

(Vulture 29°  51'  ^ (29°  521//. 

Novam  a (Lyra 19.  44.  > correcte  igitur  <19.  45l/z. 

(Scheat  Pegasi  ....  35.  50i/2.)  1 35.  52. 

Cum  igitur  fine  anni  1600.  in  abaco  Braheano  sit 

Vulturis  longitudo  26°  9'  — — Latitudo  29°  21 V/.  bor. 

Lyrae  „ 9.  43.  — — „ 61.  47 1/2.  „ 

Cruris  Pegasi  „ 23.  491/*.  K — — „ 31.  71/l.  „ 

adhibita  igitur  ea  forma  argumentationis,  cujus  lib.  I.  Progymn. 
Tychonis,  fol.  211.  et  seqq.  luculenta  sunt  exempla,  prodit  ex  his  meis 
observatis  Novae  locus  16°  18'  cxx,  cum  latitud.  55°  32'  bor.19) 

Ne  vero  vel  novitius  observator  vel  instrumentum  suspectum  sit  cui- 
quam : en  quid  sextante  Braheano  sit  observatum  a studiosis  a Braheo  relictis. 

(Vulture  ...  29°  49' 

(Lyra  ....  19.  43l/j- 
Nova  a < Scheat  Pegasi  . 35.  49  t/z. 

1 Cauda  Cygni  . 8.  30. 

(Polari  ....  52.  0. 

Ex  quibus  distantiis  exstruxerunt  Braheani,  circumspectis  omnibus,  locum 
16°  18'  cx:,  latit.  55°  30'  bor.  Hinc  invenitur  ascensio  recta  Novae 

300°  46',  declinatio  36°  52' 
borealis.  Culminat  igitur  cum 
28°  37' 

In  Hispaniae  parte  Anda- 
lusia,  in  Sicilia,  Peloponneso, 
Jonia,  Cilicia,  Syria  ceteris- 
que  locis  Terrarum,  sub  hoc 
eodem  parallelo  sitis,  per  ver- 
ticem quotidie  transit.  Quibus 
vero  est  altitudo  poli  53°  8', 
iis  horizontem  stringit  in  sep- 
tentrione, ut  Angliae,  Hollan- 
diae  , Brunswigo , Marchiae, 
Livoniae,  Moscoviae.  Ulterius 
versus  septentrionem  non  oc- 
cidit. 

Habes  Illustris  et  Gene- 
rose Baro,  Narratiunculam  a 
cliente  Tuo  scriptam,  instrumentorum  Tuorum  usu  innixam,  Tibi  ante 
triennium  promissam , multis  igitur  nominibus  Tuam ; quam  sic  leges , ut 
diuturnitate  hujus  Novae  stellae  in  conspectum  posita,  sive  nullam  hujus 
similem  fuisse  defendis,  ex  eo  de  significatione  ejus  gravissima  deque  intento 
ejus,  qui  creavit  illam,  tecum  deliberes ; sive  mavis  plures  hujusmodi  nasci 
seculorum  decursu , ergo  conjecturam  inde  facias,  quanta  ignoratione  naturae 
genus  humanum  teneatur , quibus  haec  jam  sexennalis  stella  tantum  creat 
stuporis,  tantum  admirationis,  ut  aegerrime  reperias,  qui  astronomis  de  ejus 
novitate  fidem  habeant.  Quod  superest,  Illust.  Generos.  Tuam  reverenter 
oro,  ut  pro  rei  tenuitate  voluntatem  potius  meam  acceptet  meque  sibi  porro 
quoque  commendatum  habeat. 

PROOEMIUM. 


Paucis  pagellis  agit  Keplerus  in  hoc  libello  de  observatione  maculae 
Solaris,  quam  falso  censebat  Mercurium  in  Solis  disco  apparentem.  Errorem 
hunc  agnoscens  lectis  Joannis  Fabricii  et  Scheineri  de  maculis  Solaribus 
libris  et  literis,  ingenue  eum  fassus  est,  et  passim  in  libris  suis  posterio- 
ribus literisque  privatis  ad  hunc  errorem  se  excusans  rediit.  In  libello 
quidem  hoc  ipso,  quem  conscripsit  anno  1608,  de  „maculis  Solaribus  “ non- 
dum egisse  Keplerum  per  se  patet,  cum  illae  anno  demum  1610.  detectae 
fuerint.  Quia  vero  Kepleri  observatio  propius  attinet  ad  ipsas  illas  maculas, 
haud  ab  re  putamus,  ea,  quae  ad  detectionem  illam  in  Sole  spectant,  prae- 
fationis loco  huic  opusculo  praemittere. 

De  hac  quoque  detectione  sicut  de  detectis  Jovis  satellitibus  coortae 
sunt  lites,  quibus  Galilaeus,  Fabricius,  Seheinerus,  alii  se  immiscuerunt; 
Keplerus  vero  non  eodem  quo  prius  modo  in  publicum  prodiit.  Eam  ob 
rem  lites  illas  intactas  relinquimus,  haec  tantum  referentes,  quae  Keplerus 
de  Solis  maculis  per  literas  egit. 

Primus  qui  Solis  maculas  conspectas  publicis  typis  pronunciavit  Jo  annes 
fuit  Fabricius,  filius  D avidis  Fabricii,  quem  passim  in  hac  editione 
diximus  loquentemque  induximus.  Libellum  suum  inscripsit:  Narratio  de 
Maculis  in  Sole  conspectis.  Witteb.  1611.  (Praefatio  data  est  d. 
12.  Junii.)  Sine  dubio  Joannes  a patre  ad  siderum  observationem  insti- 
tutus illo  duce  maculas  detexerat;  cum  anno  1605.  filius  ad  literas  incum- 
beret (comp.  Vol.  I.  p.  351.)  et  anno  1608.  in  literis  ad  Keplerum  Witteberga 
datis  studiosum  se  profiteatur  astronomiae,  annis  forte  sequentibus  ad  patrem 
rediit  in  Frisiam  Orientalem  (Ostelam)  ibique  in  astronomicis  se  excolebat. 
Ceterum  de  ipsius  fatis  ex  epistolis  patris  ad  Keplerum  nil  desumere  potuimus, 
cum,  ut  (Vol.  I.  p.  305.)  diximus,  commercium  Davidis  cum  Keplero  inter- 
missum fuerit  ab  anno  1609.  Mortuum  Joannem  refert  Keplerus  in 
Ephemeridibus  ad  a.  1617.  his  verbis:  „Quin  etiam  lecto  tuo  Prognostico 
in  annum  1618,  ex  quo  de  immaturo  ejus  obitu  certior  factus  sum,  signi- 
ficationem addo  publicam  doloris  mei;  quod  et  te  amicum  filio  frugi  et 
philosophiam  curatore  solertissimo,  veritatis  et  liberae  sententiae  amantis- 
simo  et  me  deliciis  meis  orbatum  intelligam.  Sed  nimirum  exstat  ejus  libellus 
de  Maculis  Solaribus  anno  1611.  editus,  quovis  elogio  epitaphiove  honori- 
ficentior, qui  et  famae  illius  posthumae  praesidium  et  communis  nostri  do- 
loris lenimentum  continet.  — 

Anno  1612.  literas  dedit  Scheinerus  Marco  Welsero  celebri  illi  Pa- 
tricio Augustano,  pluribus  referens  de  maculis  in  Sole.  Welserus  literas  has 
omisso  Scbeineri  nomine  typis  imprimendas  curavit  transmisitque  Keplero 
libellum  his  additis  literis:  Mitto,  quas  vides*  Apellis  mei  epistolas,  de 

quibus  si  sententiam,  quod  tuo  commodo  fiat,  aperire  voles,  me  tibi  mag- 
nopere devincies.  De  me  tibi  quaecunque  in  mea  potestate  sita  sunt  liber- 
rime omnia  promitte,  iis  utere,  abutere.  Vale.  Aug.  Yind.  22.  Oct.  1612. 
Deinde  Julio  mense  anni  sequentis  haec  addit  Welserus:  Salve  Vir  Claris- 
sime. Cum  Galilaeus  ad  Apellis  epistolas  copiose  responderit  (Op.  Galil. 
Ed.  Flor.  Yol.  III.  p.  461.)  et  ad  tuam  sententiam  de  maculis  Solaribus  longe 
propius  quam  ad  Apelleam  accedere  videatur,  tibi  omnino  ejus  scriptionis 
exemplum  mittendum  existimavi.  Videbis  optimum  senem  quantumvis  in 
opinionum  dissensu  modestissime  cum  adversario  agere,  nihil  dentatum,  nihil 
aculeatum  animadvertes,  quae  quo  hodie  inter  scriptores  rarior  eo  haud 
dubie  pulchrior  laus  est;  ego  fiduciam  veritatis  interpretari  soleo  etc. 

Nomen  „ Apellis “ quod  attinet,  notandum  est,  literarum  illarum  secun- 
dam (d.  d.  14.  Apr.  1612.)  subscripsisse  Scheinerum : Apelles  tuus  tibi 
soli  notus,  aliis  ignotus  luceat;  tertiam  (d.  d.  25.  Jul.  1612.):  Apelles 
latens  sub  tabulam,  vel  si  mavis:  Ulysses  sub  Ajacis  clypeo. 

Perlectis  igitur  .,ApelIis“  literis,  quas  priusquam  Welserus  miserat 
per  Wackherum  legendas  accepit,  haec  dedit  Wackhero  Keplerus: 

Illustris  S.  Caes.  Majest.  Consiliarie,  Maecenas 
benevolentissime. 

Quam  ad  me  misisti  virgunculam,  vellem  equidem,  uti  suades,  deglu- 
bere ex  animi  mei  sententia  possem:  adeo  formosa  et  delicata  est,  addo 
et  generosa:  verum  nescio  qui  fiat,  ut  quo  plures  hujusmodi  virgines  sub 
meum  adspectum  veniant,  quoque  plures  ego  adamare  incipiam,  hoc  minus 
quotidie  possim.  Adeo  vel  solus  earum  conspectus  enervat  vires;  et  despe- 
ratione objecta  potiundi  universis,  vilitatem  quandam  et  satietatem  inducit 
singularum,  animo  impari  tam  variis  desideriis.  Totam  hanc  noctem  cum 
hac  novitia  pulchellula  volutatus  effeci  nihil:  dotem  quam  attulit  per  me 
obtinet.  Percontatus  ex  illa,  cujusnam  esset  parentis,  nihil  quidem,  nisi 
„ Apellis44  didici:  ceterum  variis  artibus,  nunc  hoc  nunc  illud  rogando, 
tantum  me  puto  didicisse,  ut  Te  procul  dubio  errare  in  Brenggero  existimem: 
mea  quidem  sententia  aut  Welseri  ipsius  est,  nam  qui  potuisset  ingeniosius 
latere  post  suam  tabulam;  aut  certe,  quod  magis  est  consentaneum  reliquis 
argumentis,  Joannis  Bajeri  Rainani,  ejus  qui  Uranometriam  adornavit.  Tan- 
dem igitur  nobis  credendum  est,  non  frustra  fuisse  promissionem  Jo.  illius 
Fabricii,  qui  proximis  nundinis  indice  catalogo  maculas  Solares  nobis  est 
pollicitus?  Et  o nos  Pragae  segnes,  qui  Lipsiam  vicinam  cum  habeamus, 
ne  nunc  quidem  ullum  vidimus  libelli  exemplar.  Verum,  age,  si  nihil  hac 
vice  possumus  in  ipsam,  habitum  saltem  ejus  lustremus,  genuinus  sit  an 
personatus  et  Bacchanalium  fabula.  Prima  quidem  epistola  mihi  dubita- 
tionem omnem  eximit,  rem  esse  non  phantasma  quam  tubo  deprehenderunt. 
Quisquis  est,  mathematice  loquitur,  sobrie  ratiocinatur,  illusionum  expertus 
est,  optime  sibi  cavisse  creditur.  Itaque  de  rei  veritate  penitus  ipsi  con- 
cedo: de  iis  igitur,  quae  super  re  ille  disputat  quaeque  superaedificat,  lubet 

cum  illo  dissertare.  Primum  admoneo,  videat  ne  quid  nimis  tribuat  visui 
circa  qualitatem  et  colorem  macularum.  Optica  ratio  docet,  si  Veneris 
ipsius  corpus  in  Sole  fuerit,  quantumvis  ea  luce  luceret,  qua  penes  nos 
umbram  corporibus  circumscribit,  tamen  quicquid  Venus  occupat,  id  propter 
immensum  fulgorem  Solis  meram  umbram  merumque  nigrorem  visum  iri. 
Non  sequitur  igitur  ab  eo  quod  accidit  hic  visui  ad  rem  ipsam,  maculas 
scilicet  istas  esse  nigriores  re  vera  quam  sunt  maculae  Lunae.  Nullum  igitur 
censeri  debet  hoc  argumentum  aut  certe  pertenue  ad  vindicandum  ipsum 
Solis  corpus  ab  his  maculis.  At  illud  validius  est  argumentum,  non  reverti 
easdem  maculas,  postquam  corpus  Solis  absolverunt.  Video  absolvi  discum 
Solis  diebus  circiter  12.  Da  ergo  ut  in  hemisphaerio  Solis  averso  morentur 
dies  alias  12,  itaque  post  dies  24  iidem  aspectus  eaedemque  maculae  debe- 
bant redire;  quod  factum  non  est  si  credendum  Apelli.  Quindecim  enim 
diebus  longe  aliae  maculae  successerunt  eodem  temporis  spatio  absolventes 
corpus  Solis.  Aut  igitur  series  quaedam  perpetua  est  corpusculorum  inter 
se  connexorum  fere  in  modum  catenae,  quae  paulatim  inter  nos  et  corpus 
Solis  traducitur;  aut  si  aliis  argumentis  probabitur,  maculas  has  ipsi  cor- 
pori Solis  inesse,  sequetur,  illas  nasci  et  interire  rursumque  veluti  efflores- 
cere, ut  in  candenti  ferro,  quibus  partibus  ab  humido  aere  adspiratur:  quod 
quotidie  minus  minusque  absurde  dicetur,  quo  magis  quotidie  patescet 
rerum  coelestium  cum  terrestribus  cognatio.  Nam  etiam  in  Optica  Astro- 
nomiae Parte  capite  VI.  Solem  comparavi  candenti  lapidi  seu  potius  liquido 
metallo  summae  pelluciditatis  et  simul  densitatis.  Viam  ait  munitam  ad 
motus  Veneris  et  Mercurii  indagandos.  Mercurius  quidem  paucis  abhinc 
annis  semel  atque-  iterum  in  clypeum  Solis  incurrere  poterit  circa  primos 
trientes  Geminorum  et  Sagittarii;  at  de  Venere  nihil  habet  haec  aetas  quod 
speret.  Cuperem  Apelli  nostro  lectum  meum  „Phaenomenon  singulare  seu 
Mercurium  in  Sole.“  Illud  vero  maximopere  mirum,  aquilam  illam  Solis 
aspectu  frui  ut  Lunae.  Ego  hoc  mane  sane  quam  turbido  instrumentum 
in  Solem  direxi,  cujus  vitrum  superius  non  amplius  patebat  capite  aciculae: 
et  ecce  nullam  literam  scribo  cum  jam  hora  abierit,  quae  non  flammea  et 
rubicunda  sit:  prurigo  oculos  incessit  urentissima,  quamvis  et  caeruleo  vitro 
me  muniverim  et  vix  unius  nictus  oculi  spatio  fulgorem  Solis  sustinuerim. 
Jupiter  ipse,  benigni  et  blandi  luminis  stella,  nec  frequenter  inspectus  distor- 
quet oculorum  musculos,  crebrasque  experior  dextri  oculi  trepidationes.  Vale 
o virgo  tuosque  conde  vultus,  ne  meos  penitus  configas  oculos:  aut  si  me 
amas,  noctu  redi  luminibus  exstinctis  temporaque  tuum  inter  Apellem  et  me 
partire,  interdiu  ipsius  oculos,  noctu  meam  mentem  exhilararis. 

Altera  epistola  declarat,  non  deesse  auctori  consilium,  qui  et  conjunc- 
tioni Veneris  corporali  censuit  insidiandum:  sed  non  sat  firmo  judicio  trans- 
fuga audivit,  qui  existimat  propterea  quasdam  conjunctiones  Solis  et  Veneris 
directae  corporales  esse,  quia  Maginus  ex  Reinholdo,  Reinlioldus  ex  Coper- 
nico  illas  praestant  corporales.  Nequaquam  vero.  Nam  Ptolemaeus,  quem 
Copernicus  sibi  sumserat  imitandum,  plane  nullam  concedit  corporalem 
Veneris  et  Solis  conjunctionem.  Scilicet  praestantissimo  artifici  unica  ob- 
jectio imposuit  eorum,  qui,  ut  Venerem  Mercuriumque  supra  Solem  locarent, 
negarunt  ullam  unquam  visam  subincursionem  horum  planetarum  sub  Solem. 
Atqui  nec  ipsi  attenderunt  nec  omnes  omnium  seculorum  astronomos  audi- 
verant. Exstitit  Averroes  (seu  quod  conjicio,  Avenrodan,  ut  Mirandolanus 
testatur  opere  contra  astrologos),  exstitit  et  Adelmus  Monachus,  qui  Mer- 

curium  sub  Sole  cernerent.  Et  tamen  credulus  Ptolemaeus,  ut  sese  quam 
facillima  opera  expediret  ab  objectione  falsa,  librationes  introduxit  epicycli- 
cas  horum  planetarum  legesque , quibus  in  omni  conjunctione  Veneris  cum 
Sole  Venus  plus  diametro  Solis  ad  latera  exspatiaretur.  Copernicus  vero 
novatis  hypothesibus  in  eam  se  conjecit  necessitatem,  ut  quamvis  cuperet 
expressum  ad  unguem  Ptolemaeum,  non  posset  tamen  effugere  conjunctiones 
quasdam  corporales:  ut  videre  est:  1579,  1587,  1595,  1603,  1611  Dec. ; 
sic  1578,  1586,  1594,  1602  Majo.  Nihil  igitur  effecit  Apelles  nisi  quod 
hoc  certum  fecit,  errare  hisce  diebus  calculum  Copernici  in  Solis  et  Veneris 
motibus:  id  vero  unde  eveniat  non  constat  ex  Apellis  observatione.  Da 
enim,  Venerem  sub  Sole  omnino  collocatam  esse,  multae  tamen  aliae  causae 
possunt  intervenire,  cur  illa  hac  vice  in  discum  Solis  non  incurreret:  aut 
si  incurrerit,  cur  id  eo  tempore  factum  non  sit,  quando  Apelles  Solem  ea 
de  causa  inspexit.  Hoc  equidem  verum:  si  Apelles  Venerem  sub  Sole  de- 
prehendisset, actum  futurum  fuisse  cum  novatis  Copernici  hypothesibus. 
Atqui  hoc  Phoebus  Apollo  et  quidquid  est  Deorum  sideralium  averruncassent 
exemplum  pessimum,  ut  Venus  unquam  directa  incedens  sub  Sole  conspi- 
ciatur,  dederintque  Apelli  meliorem  mentem  exutis  sinistris  hisce  suspicio- 
nibus, ut  ille  posthac  malit  alia  omnia  venari,  quam  conspicuum  Veneris 
directae  cum  Sole  concubitum.  Etsi  video,  nihil  ipsum  mali  de  Coperni- 
cano  systemate  ominatum,  sed  cupiditate  quadam  ejus  uno  insuper  argu- 
mento locupletandi  ad  hanc  observationem  provectum.  Atqui  incertis,  dubiis 
et  nihil  ex  necessitate  inferentibus  argumentis  quid  opus  est  in  re  clarissima, 
postquam  Galilaeus  nobis  jam  ante  Veneris  directae  plenos  vultus,  retro- 
gradae cornutos  ostendit?  Aut  si  ratio  praeferenda  sensibus,  quisquamne 
dubitet,  Copernicum  ab  illa  esse  munitissimum  in  causis  motuum  coelestium 
explicandis,  qui  vel  solam  Rhetici  Narrationem  legerit?  Si  denique  mundi 
archetypum  fas  sit  ad  testimonium  dicendum  allegare:  quae  generosa  mens 
est,  quis  a natura  rerum  ad  sui  effigiem  formatus  genius,  quodnam  in 
Euclidis  schola  recte  imbutum  ingenium,  quodt  non  in  Mysterio  meo  Cos- 
mographico  mundaiiarumque  figurarum  inter  orbes  interlocatione , qua  Veneris 
curriculum  circa  Solis  corpus  circumducitur,  prima  statim  mentione,  primo 
figurae  aspectu  acquiescat? 

Tertia  epistola  valido  me  quatit  ariete,  ut  jam  supra  confessus  sum. 
Itaque,  nisi  hoc  dici  possit,  difficultate  Observandi  factum  inter  initia,  et 
non  satis  accurate  macularum  ordo  inter  initia  ex  aspectu  in  chartam  trans- 
ferrentur : quo  me  vertam  non  invenio.  Et  in  aere  quidem  inque  Lunae 
coelo  non  inesse  hoc  quidquid  est  corpusculorum,  quae  maculas  Soli  objiciunt, 
iis  argumentis,  quae  Apelles  erudite  proponit,  facile  persuadeor.  De  Veneris 
vero  et  Mercurii  regionibus  aliter  omnino  agendum;  nec  enim  sufficit  hic 
parallaxium  mentio.  Valde  enim  metuo,  ut  ipsius  est  Veneris  circuitus, 
quem  proxime  Tellus  nostra  cingit  curriculo  suo,  qua  parte  nobis  vicinis- 
simus est,  immenso  diametrorum  Terrae  numero  a nobis  absit.  Adeo 
lubrica  est  ratio  dimetiendi  intervalli  Solis  a Terra  per  Lunae  eclipses. 
Inter  enim  800  et  2000  semidiametros  Terrae  nihil  hic  certi  statui  potest. 
Quodsi  Sol  abest  2000  semidiametris , citimus  igitur  margo  orbis  Veneris 
aberit  circiter  500  semidiametris  (loquor  de  Copernici  hypothesibus)  octies 
amplius  quam  Luna,  ut  parallaxis  illi  relinquatur  ad  summum  7 vel  8'; 
orbis  Mercurii  citimae  absidi  dimidium,  scilicet  3 vel  4'.  Atqui  tantulam 
parallaxin  in  hoc  observationis  genere  animadvertere  ne  ipse  quidem  hujus 

tabulae  Apelles  speraverit.  Per  parallaxin  igitur  nihil  impedit  quin  isthaec 
corpuscula  Solem  obscurantia  vel  in  regione  Mercurii  vel  hunc  inter  et 
Yenerem  circumeant.  Ut  igitur  ejiciantur  ex  his  regionibus  Veneris  et 
Mercurii,  aliis  opus  est  argumentis,  quae  jam  statim  ipse  nobis  suppeditat 
Apelles.  Nam  si  credendum  ipsius  observatis,  macularum  istarum  et  motus 
et  quantitas  major  est  in  medio  Solis  umbilico,  quam  circa  ejus  margines. 
Agnoscit  Apelles  ipse  vim  argumenti,  ut  credat  maculas  istas  circa  Solem 
circumire.  Si  circa  Solem , non  igitur  linea  recta  vel  proxime  recta  per 
faciem  Solis  transeunt,  quocunque  illa  loco  sint,  seu  prope  Solem  seu  in 
regionibus  Veneris  Mercuriique.  Atqui  curricula  Veneris  Mercuriique  com- 
parata ad  corpus  Solis , et  tantula  portione , quam  disco  Solis  obtendunt, 
aequiparantur  rectis.  Non  sunt  igitur  isthaec  curricula  in  regione  Veneris 
Mercuriique.  Atqui,  o Apelles,  tanta  vis  est  tuorum  istorum  argumentorum, 
ut  te  ipsum  constringant  induantque  cassibus  inexplicabilibus.  Nam  si  circa 
Solem  eunt  hae  velut  insulae : quanto , putas , intervallo  curriculum  earum 
a Sole  recessit?  Respice  ad  figuram  tuam.  Sit  BE  corpus  Solis,  R oculus, 
FK  curriculum  macularum : duos  ais  menses  fuisse 
cum  ista  scriberes,  ex  quo  non  redeant  maculae, 
transiisse  tamen  a G in  I diebus  quindecim.  Quodsi 
inordinatus  eorum  motus  est,  prodigium  potius 
aliquod  videris  quam  partem  aliquam  naturae ; 
mirandum  tamen  sit,  et  omnes  simul  visas,  et 
quae  prioribus  abeuntibus  successerunt  constanti  f 
intervallo  15,  ut  dicis,  dierum  circumire,  de  cetero 
inordinate  ferri.  Non  cohaerere  ista  te  puto  videre. 

Ordinatus  igitur  earum  sit  motus : si  hoc,  ergo, 
qui  per  dies  15  ab  G in  I motae,  ex  eo  per  duos 
menses  emanserunt:  quod  igitur  restat  IKFG, 
amplius  quadruplo  longius  est  quam  GI.  Quinta 
igitur  vel  sexta  curriculi  eorum  pars,  puta  GI, 

Soli  ostenditur.  Atqui  sexta  circuli  pars,  aequa- 
libus angulis  ad  R divisa,  non  exhibet  portiones 
valde  inaequales : non  potest  igitur  fieri,  ut  maculae 
in  G,  I et  tardae  et  parvae  apparuerint,  in  N 
magnae  et  veloces;  aut  si  sic  apparuerunt,  quod 
equidem  Apelli  credo,  non  potest  igitur  fieri,  ut 
quinta  vel  sexta  solum  particula  ipsarum  curriculi 
Soli  fuerit  obtenta,  omnino  dimidia  aut  minimo 
minus  ad  hoc  phaenomenon  requiritur:  quod  perinde 
est  ac  si  dicas , maculas  in  ipsissima  superficie 
Solis  aut  proxime  circumiisse.  Si  hoc,  quare  ergo 
non  post  alios  15  dies  redierunt  aut  paulo  tardius? 

Videsne  Apelles , inconsiderate  factum  a te , ut 
argumento  non  redeuntium  macularum  stato  tem- 
pore Solis  superficiem  ab  iis  liberares : liberanda 
enim  fuerit  etiam  vicinia  omnis  Solis  eo  usque, 

donec  non  amplius  inaequalis  earum  appareat  et  motus  et  quantitas  sub 
Sole.  Vides  et  hoc,  duorum  alterum  nobis  esse  dicendum:  aut  te  post 
aliquot  dierum  intervallum  vidisse  easdem,  quamvis  non  habueris  pro  iisdem 
errore  picturarum;  aut  interim  dum  absunt  evanuisse  novasque  ortas,  veluti 

strigmenta  quaedam  a Sole  tanquam  a candenti  ferro  revulsa.  Hisce  ad 
leges  mathematicas  examinatis,  jam  porro  physice  aliqua  examinare  nihil 
impediverit.  Ac  primum  mihi  consentaneum  est,  quicquid  sit  de  diversitate 
macularum  redeuntium,  illas  esse  in  ipsa  Solis  superficie  Solemque  gyrari 
ab  occasu  sursum  versus  ortum  indeque  deorsum  (versus  nostrum  obtutum) 
in  occasum  spatio  24  aut  26  circiter  dierum.  Cur  hoc  mihi  consentaneum 
videatur,  mea  de  Marte  Commentaria  dicent  Cap.  XXXIV,  ubi  necessariis 
rationibus  probavi,  Solis  corpus,  si  convertitur,  citius  quam  trium  mensium 
spatio  semel  converti.  Addidi  conjecturas,  quibus  haec  periodus  ad  tridui 
vel  etiam  unius  diei  angustiam  redigitur : sed  imbecilliores  sunt  istae 
ceduntque  jure  optimo  huic  experientiae,  quae  a 26  ad  30  dies  dicit. 
Apelles  mavult  eas  a superficie  Solis  separare  tantulo  intervallo,  quanto 
absunt  nubes  nostrae  a superficie  Telluris,  hoc  est  insensibili.  Nec  habeo 
quod  mathematice  contradicam:  et  sic  tandem  loci  nonnihil  relinqueretur 
ipsis  etiam  conjecturis  meis  de  tridui  revolutione.  Hoc  enim  habet  mea 
argumentatio  jam  allegata  ex  Capite  XXXIV.  Commentariorum  Martis, 
omni  corpore , quod  a Sole  circa  se  circumagitur , Solem  ipsum  celerius 
circa  suum  axem  converti.  Celerius  igitur  Sol  converteretur  quam  istae 
maculae.  Nubes,  ait,  statui  non  posse  has  maculas.  Equidem,  quia  Solis 
corpus  fortasse  non  continet  intra  sese  talem  humoris  fontem , ut  Tellus 
nostra.  Quid  si  igitur  ut  Tellus  nostra  nubes  aqueas,  sic  Solis  corpus  fuli- 
gines exsudat  ex  sese  gignitque  „circa  se  piceas  atra  fuligine  nubes?“  Nam 
de  magnitudine  veto  Apellem  esse  sollicitum.  Nam  quae  necessitas  urget 
eandem  illarum  proportionem  statuere  ad  Solem,  quae  est  nostrarum  nubium 
ad  Terram,  cum  etiam  in  Luna  montes  sint  non  tantum  in  proportione 
majores  nostratibus,  sed  simpliciter  etiam  ? De  obumbratione  supra  dictum, 
magnitudinem  detrimenti  luminis  imputari  in  profunditatem  umbrae  ob  paratam 
oculisque  expositam  comparationem. 

Negat  etiam  esse  cometas.  Plurimas  mihi  cogitationes  excitat  ad 
omnem  mentionem  hujusmodi,  primum  atque  cum  maculis  hisce  ab  ipsa 
Solis  superficie  discedimus.  Quid  si  enim  Sol  anno  illo  toto  caede  Caesaris 
scaber  fuit  et  hujusmodi  strigmentis  totus  obsitus?  Quid  si,  quoties  pro- 
digiosae tenebrae  fuerunt,  talis  aliqua  fuligo  late  explicata  toti  corpori 
Solis  obstitit?  Quid  si  strigmenta  ista  a candenti  Solis  corpore  resultantia 
sunt  re  vera  cometae?  quippe  animadversum,  plerosque  a Sole  inter  initia 
heliace  oriri.  Nonne  veterum  haec  philosophia  fuit,  cometarum  corpora  con- 
dita in  Solis  latere  luce,  quoad  certis  de  causis  prosiliant  inque  conspectum 
veniant?  Nonne  in  meo  libro  de  Stella  anni  1604.  conjecturis  quibusdam 
ductus  considerandum  proposui,  num  omnis  cometae  materia  sit  emunctio 
quaedam  globorum  mundanorum  adeoque  et  Solis,  aut  detersio  aurae  aethe- 
reae  et  sic  excretio  fuliginis,  quae  obscuritatem  erat  factura  et  opacitatem 
aurae  aethereae,  quae  impedimento  sit  radiis  Solaribus?  Concludit  Apelles, 
aut  partes  esse  coeli  alicujus  densiores  aut  corpora  per  se  existentia  opaca. 
Si  partes  alicujus  coeli,  quale  illud?  Nonne  tale,  quod  Solem  sic  ambiat 
proxime,  uti  meum  corpus  amicitur  indusio  et  uti  cor  involvitur  pericardio? 
Atqui  videat  Apelles,  qua  verisimilitudine  in  qualibet  revolutione  loricam 
aut  amiculum  hoc  novum  generet,  novum  distinctum  maculis.  Si  corpora 
singula  per  se  existentia  seorsim  nec  eodem  coelo  connexa:  quid  illud 
quaeso  est,  quod  omnia  eodem  tenore  motus  connectit,  cur  non  suas  sin- 
gula servant  periodos?  Omnibus  itaque  modis  ad  maculas  Solares  redi- 

gimur  ipsi  superficiei  inhaerentes.  Tunc  sane  non  negavero,  et  densa  esse 
strigmenta  et  luci  Solis  non  minimum  officere,  ut  tamen  nihil  impediat, 
quin  ipsa  per  se  tota  luce  sint  pervia  et  veluti  candentia  eoque  nomine 
non  aliena  a Solis  consortio.  Dixi  enim  supra,  quomodo  haec  stent  juxta 
invicem.  Agnoscit  Apelles  casses  in  quas  incidit,  fassus,  non  posse  solo 
motu  circulari  defendi  phaenomenon  illud,  quod  maculae  gracilescant  in 
margine  Solis.  Aliam  igitur  causam  molitur,  statuens  corpora  rotunda  et 
instar  Veneris  et  Lunae  illustrabilia  a Sole.  Rursum  autem  sutor  ego 
Apellem  ex  sua  ipsius  redarguo  tabula;  nec  mirum,  illa  quippe  fabrefacta 
est  de  mea  crepida:  illuminatio,  inquit,  partem  opacam  ad  nos  imminuit  et 
sic  umbrosum  grande  facit.  Non  omnis,  inquam,  hoc  facit  illuminatio:  non 
quippe  ea,  quae  umbrosum  undique  ambit.  Esto,  sint  corpora  rotunda, 
dummodo  sub  Sole.  At  quam  diu  sub  disco  Solis  cinguntur  a Solis  illu- 
minatione, cujus  circularis  extremitas  ad  nos  porrigitur?  Nec  obstat,  illam 
ex  plaga  versus  Solis  centrum  latius  in  oculos  nostros  incurrere,  corpore 
ad  margines  Solis  stante.  Quantulum  enim  hoc  est  de  corpore  illustrato? 
nonne  dimidius  saltem  de  eo  gradus  isque  obliquissime  sub  puncti  ratione 
inspectus?  Et  quantumcunque  hoc  sit  a plaga  versus  centrum  Solis,  totum 
ex  altera  plaga  versus  marginem  iterum  decedit.  Simul  enim  margines  jun- 
guntur illustrantis  et  illustrati:  simul  in  puncto  contactus  desinit  nostris 
oculis  obverti  extremitas  circularis  illustrationis.  Extra  margines  igitur 
Solis  fit,  quod  Apelles  causatur.  At  extra  discum  Solis  nunquam  ullum 
talium  corporum  illi  visum  est.  Nihil  igitur  ad  rem  intra  discum  Solis  ea, 
quae  contingunt  extra  illum.  Denique  ut  omnia  sint  concessa,  margo  tamen 
corpusculi  illustratus  si  Soli  opponatur,  nihilominus  umbram  facit,  quia 
magnum  Solis  fulgorem  post  tenuem  suam  luculam  opacitatis  suae  vi 
occultat,  quemadmodum  et  ab  initio  dictum. 

Venerem  hoc  seculo  cuiquam  sub  Sole  visam  nullus  dixero;  dies  et 
hora  et  annus  indicentur.  Sectiones  planorum  sunt  nisi  fallor  circa  10°  H, 

Anguli  sectionum  habent  ad  10°  apparentiam  in  citima  apside,  quodsi 
conjunctio  sesquigradu  inciderit  a sectione,  jam  apparens  latitudo  est  15', 
quanta  est  Solis  semidiameter.  Atqui  anno  1591.  erat  conjunctio  in  29° /, 
anno  93.  in  1°  $,  anno  95.  in  14°  )f,  anno  96.  in  10°  ?£=j,  anno  98.  in 
23°  &.  omnium  hac  aetate  proxima.  Anno  99.  rursum  in  27°  / et  sic 
cetera.  — 

Restant  Apellis  corollaria.  In  primo  certi  sumus  effectumque  hac 
epistola , ut  tanto  essemus  certiores : proxime  enim  Solem  sunt.  II.  Satis 
magna  esse,  non  absorptione  illarum  in  lumine  Solis,  sed  visu  illarum  solo 
probandum  est.  Nam  et  illa  in  Sole  videmus,  quae  Sol  irradiat  ita,  ut 
umbra  eorum  penes  nos  penitus  absorpta  sit;  omnia  scilicet,  quae  sunt  in 
disco  Solis  minora  illo  disco,  seu  alta  sint  seu  humilia,  vicina  Soli  an  ab 
eo  remota.  III.  Saepe  jam  dictum  de  ratione,  cur  tam  nigrae  appareant. 
Videtur  Apelles  umbram  facere  denxov  n non  gteqi]tikov.  Nec  sub  ratione 
umbrae  ad  nos  usque  pertingunt  hae  species,  sed  sub  ratione  tmtqppafeois, 
quae  est  etiam  ubi  umbra  absorpta.  Quod  vero  ex  attenuatione  illarum  in 
Solis  marginibus  ratiocinatur  de  fortitudine  illustrationis  (quasi  ob  eam 
parte  illustrata  Soli  aequiparentur  a nobis),  ex  fortitudine  illustrationis  de 
profunditate  opacitateque : dictum  est  saepe  hactenus,  quam  laxa  sit  connexio. 
IV.  Lunulas  nullas  videremus;  quamdiu  sub  disco  Solis  sunt,  sunt  mera 
corpora  rotunda,  siquidem  globosa  essent.  An  vero  etiam  extra  discum 

Solis  progrediantur,  adhuc  quaeritur.  Tunc  enim  fierent  sane  lunulae  fal- 
catae. V.  Illustrari  sic  astra  cetera  res  est  a Galilaeo  certissime  monstrata 
in  Venere.  VI.  Plures  quatuor  circa  Jovem  esse,  indifferens  est  affirmatio 
negatioque.  Diversis  eos  invehi  circulis  res  est  certissima : nam  etiam  tar- 
dius redeunt  qui  longius  excurrunt.  Haec  vero  diversitas  illos  longissime 
distinguit  a Solaribus  maculis,  quae  uno  motu  incedunt.  Quod  in  boream 
austrumque  inclinantur,  ea  in  re  Lunam  nostram  imitantur.  VII.  De  Saturno 
praeter  ea,  quae  a Galilaeo  habeo,  nihil  audivi  ultra:  itaque  jure  hic  se  con- 
tinet Apelles.  Ultimo  dubitat  auctor,  fixa  sint  illa  sidera  an  Solaria  an 
erratica.  Moveri  illa  res  indicat,  si  etiam  Terram  moveri  concedas : prae- 
vertunt  enim  annuum  Terrae  circuitum.  Si  in  Solis  superficie  sunt,  hactenus 
fixa  dici  possunt,  ut  fixum  opponatur  non  mobili  in  genere,  sed  erratico  in 
specie;  idem,  si  in  certo  orbe  affixa  circa  Solem  eunte.  Dum  autem  plures 
tales  credere  vult  errones  nos  inter  et  Solem,  ex  quibus  ii  soli  cernantur, 
qui  Solem  incurrant,  hic  a Sole  longius  recedit,  quam  patiuntur  ejus  argu- 
menta; nam  et  inaequalis  motus  in  disco  Solis  et  parallaxium  obliviscitur. 

Concludo  tamen  cum  ipso,  ea  quae  scimus  minimam  esse  partem  eorum, 
quae  ignoramus.  Itaque  et  delectat  versus  Virgilii,  quo  paulo  detorto  et 
ipse  meum  Phaenomenon  seu  Mercurii  observationem  in  disco  Solis  conclusi. 

Nihil  igitur  restat  Illustrissime  Domine  Patrone,  quam  ut  Apellem  de 
tabula  prolicias  huicque  importuno  Sutori  immittas.  Vale. 

Illustri  Dominationi  Tuae 
A crepidis  paratissimus 
Sutor  ante  tabulam  Apellis. 

Hem  tibi  opportunissimo  tempore  etiam  Fabri- 
cium de  Solis  maculis  testantem.  Videbis,  si 
taedium  legendi  ambagiosas  verborum  lacunas 
superaveris,  consensum  non  contemnendum. 

Eodem  fere  tempore,  quo  Welserus  et  Wackherus,  adiit  Keplerum  Odo  Malcotius, 
e Soc.  Jesu  Bruxellensis,  quaerens:  Nihilne  novi  Dominationi  Tuae  circa  motum  illum  Solis 
in  centro  suo  maculae  illae  Solares  aperuerunt  ? Quas  etsi  mihi  Romae  Galilaeus  et  in 
Germania  alii  ostendissent  (ne  oculum  ureret  specillum,  tecum  veritus),  observare  neglexi, 
donec  eas  lecto  tuo  artificio  eoque  nonnihil  immutato  facilius  contemplari  didici  in  tabella 
aut  charta  a Sole  aversus  : transmisso  nimirum  per  arundinem  dioptricam  debite  diductam  et 
utroque  suo  vitro  cavo  et  convexo  instructam  ipso  radio  Solis.  Miror  valde,  hasce  maculas 
non  recurrere  eodem  situ  et  ordine,  si  motu  moventur  epicyclico,  cum  tamen  sub  Sole  ad 
occidentem  eadem  velocitate  tendere  videantur.  Quaeso  D.  T.  quid  de  his  sentiat,  et  si  quid 
aliud  novi  occurrat  verbo  uno  ipsi  D.  Scillerio  insinuare  dignetur  ; is  enim  quae  a D.  T. 
audierit  mihi  scribere  non  gravabitur.  (E  literis,  d.  Bruxellis  d.  11.  Dec.  1612,  in  quibus 
laudibus  quam  maximis  effert  Kepleri  ingenium  et  scripta.) 

Ad  haec  Keplerus:  Literas  tuas  Clarissime  Malcoti,  scriptas  11.  De- 
cembri anni  duodecimi,  accepi  mense  Julio  anni  sequentis.  Lator  idem  erat 
qui  et  suasor  Dn.  Scillerius.  Amplector  in  D.  T.  studium  philosophiae 
contemplativae,  quae  Dei  sapientiam  in  operibus  ejus  nobis  detegit.  Nec 
possum  mihi  non  gratulari  de  Tua  de  libris  meis  existimatione  honestissima. 
Utinam  et  responderet  fructus  hujus  lectionis  tuo  desiderio.  Sed  et  mactas 
me  donis  gratissimis , quae  sunt  specimen  tuorum  studiorum.  Denique  et 
quaestionem  adjicis  philosophicam,  ut  omnibus  modis  gratus  sis.  De  ea 
quaestione  breviter  respondebo.  Primum  atque  Galilaeus  inventis  novis  side- 
ribus plura  arcana  coelestia  jactavit,  de  Solis  maculis  cogitare  coepi;  si 
forsan  earum  indicio  motum  aliquem  Telluris  circa  Solem  comprobare  pos- 
simus, tunc  nimirum,  si  Sol  ipse  non  fuisset  rotatus.  Igitur  lente  convexa 


literae  Kepleri  aliorumque  mutua6. 


783 


telescopii  optimi,  quod  habebam  ex  concessu  Electoris  Coloniensis  p.  m., 
radium  Solis  excepi  et  papyrum  in  puncto  concursus  radiorum  applicavi 
remoto  concavo  vitro.  Sed  fulgor  immensus  radiorum  collectorum  et  spe- 
ciei exilitas  mihi  obstiterunt,  ut  maculas  nullas  cernerem.  Quare  curam 
inquirendi  maculas  deposui.  Assumsit  autem  eas  quidam  Fabricius  Wite- 
bergae  libellumque  super  hac  re  vulgavit  mense  Junio  Anni  1611:  quem 
secutus  est  Augustanus  quidam  Anonymus  seu  ficto  nomine  Apelles:  quam 
ad  famam  ego  ad  telescopium  redii,  ususque  utroque  vitro  maculas  tandem 
et  ipse  detexi.  Satis  tamen  diu  me  latuit,  diducenda  esse  vitra  paulo  lon- 
gius. Ex  eo  varia  judicia  prodierunt  de  his  maculis;  inter  ceteras  vero 
accurata  discussio  Galilaei,  cujus  copia  mihi  facta  est  hoc  ipso  die:  non- 
dum itaque  pervolvi.  In  summa  motum  seu  divrjoiv  Solis  in  suo  spatio 
manentis  satis  clare  ponunt  ob  oculos;  et  qualitate  quidem  eandem,  quam 
ego  tanto  ante  tradidi  in  Commentariis  Martis,  quantitate  vero  diversam  a 
conjecturis  meis.  Illud  quidem  demonstratio  mea  requirebat,  ut  celerius 
Sol  periodum  unam  absolveret  quam  Mercurius,  celerius  igitur  quam  88  die- 
bus. Et  ita  rem  habere  maculae  testantur:  diebus  enim  14  ad  summum 
manent  in  facie  Solis  apparente;  totidem  igitur  etiam  in  latente.  Igitur 
inter  dies  25  et  28  versatur  una  periodus.  Sunt  igitur  reliquae  meae  con- 
jecturae irritae  de  triduo  aut  de  unica  die  convolutionis  hujus.  Scripsi  sub 
finem  anni  1611,  quid  de  substantia  macularum  harum  sentirem,  et  parum 
quod  mutem  ex  posterioribus  observationibus  invenio.  Nimirum  non  sunt 
. omnes  ejusdem  omnino  celeritatis  nec  viam  eclipticae  parallelam  incedunt. 
Itaque  non  haerent  in  superficie  corporis  Solaris,  neque  tamen  absunt  ab 
ea  sensibili  intervallo.  Ex  his  argumentis  et  quia  in  ipsa  facie  Solis  oriuntur 
nonnullae,  vanescunt  aliae,  densantur  rarefiuntque  passim,  schematismos 
permutant  sensibiliter,  dum  una  alia  celerior  est,  facile  colligitur,  tale  quid 
esse  materiam  harum  macularum,  quale  sunt  in  hujus  Terrestris  globi 
superficie  nubes  et  nebulae,  motum  nonnullum  obtinentes  in  aere,  qui  multis 
partibus  a rapida  gyratione  Telluris  superatur.  An  autem  ex  ignitissimo 
illo  Solaris  corporis  titione  exspirent  atrae  hae  fuligines,  Deus  novit:  nam 
analogia  ulterius  non  tuto  extendi  potest.  Maestlinus  quidem  existimat,  se 
visu  indice  affirmare  posse,  corpus  Solis  non  esse  rotundum  exactissime: 
sed  puto  ipsum  opticis  fallaciis  decipi,  et  causam  vel  in  instrumento  inesse 
vel  in  partium  Solis  inaequali  claritate,  de  qua  etiam  Galilaeus  monet. 

Pifferi  fixas  cum  una  et  altera  constellatione  ex  catalogo  mille  fixarum 
Brahei  contuli,  invenio  inde  descriptas,  etsi  passim  occurrunt  menda  et 
permutationes  numerorum  similium  aut  omissiones.  In  asterismis  mecum 
certat,  nam  in  libro  de  Stella  Nova  Serpentarii  et  ego  figuram  Serpentarii 
emendavi  ad  mentem  Arati  et  Ptolemaei:  usus  etiam  sum  eadem  projectione 
ex  centro  mundi,  sed  secundum  gradus  longitudinis  et  latitudinis,  modumque 
docui.  In  tabulis  majoribus  antiqua  peccata  admittit  tam  in  vitiosis  pic- 
turis quam  in  situ  stellarum,  quod  statim  apparet  ex  pede  Serpentarii. 

Quatuor  libros  libellosve  habere  te  scripsisti,  addidi  quinto  loco  Mys- 
terium Cosmographicum.  6)  De  stella  nova  Serpentarii.  7)  De  Natali 
Christi.  8)  Narratiunculam.  In  reliquis  non  suppetunt  exemplaria,  ut 
9)  Opticorum.  10)  Epistolae  de  Eclipsi  anni  1605.  11)  De  Mercurio  in 

Sole.  12)  Fundamenta  certiora  Astrologiae.  Et  tria  Germanica  sunt: 
13)  De  Cometa  anni  1607.  14)  Defensio  libelli  de  Stella,  contra  Rosli- 

num.  15)  Tertius  Interveniens,  seu  de  sanioris  Astrologiae  gemmis  philo- 

sophicis  contra  Feselium.  Accedit  jam  16)  Defensio  libelli  de  Natali  contra 
Roslinum.  Haec  Francofurto  possunt  haberi. 

Ptolemaeum  Graeco-Latinum  cum  typis  aeneis  et  notis  Montani  inter- 
prete Mercatore  si  tolerabili  pretio  in  Belgio  comparare  posset  Dn.  Tua 
exemplarque  ad  D.  Scillerium  mittere  Ratisbonam,  apud  eum  ego  pretium 
refundam.  Venit  hic  raro,  puto  non  infra  7 florenos:  in  praesens  exemplar 
nullum  reperitur. 

Haecce  rogo  Excell.  D.  Tua  boni  consulat.  Vale.  Lincii  XVIII.  Jul.  1613. 

V.  Ex.  T.  off. 

Joannes  Keplerus. 

Quae  Keplerus  de  Piffero  et  libris  suis  addit,  responsionem  exhibent  ad  literas  Malcotii 
ad  Schillerum  prioribus  additas,  in  quibus  recensitis  operibus  Kepleri,  quae  „habeat“,  addit : 
reliquis  careo  ; averem,  quae  mihi  desunt , bina  si  fieri  posset  exemplaria  singulorum.  Dig- 
netur mihi  rescribere  D.  T.,  quid  sentiat  Dominus  Keplerus  de  maculis  Solis.  Praeterea  an 
fidendum  sit  longitudini  et  latitudini  illarum  stellarum,  quas  omisit  Tycho  in  suo  catalogo, 
et  quas  tanquam  a Tychone  observatas  Franc.  Pifferus  vel  ex  ipso  meus  collega  Grienber- 
gerus  Komae  edunt.  Opusculum  etsi  sit  imperfectum  et  adhuc  sub  prelo  aquisque  detur- 
patum  hic  adjungo. 

Keplerum  de  maculis  Solaribus  etiam  cum  Mae  st  lino  egisse,  apparet  e literis  hujus 
ad  Keplerum  datis,  in  quibus  respondit  ad  literas  Kepleri  (deperditas)  d.  d.  7.  Febr.  1613. 
De  maculis  in  Sole,  scribit  Maestlinus,  prodierunt  aliquot  libelli,  sed  mihi  tantum  duorum 
facta  est  hactenus  legendi  copia,  ut  primi  earum  observatoris  Fabricii  et  «Apellis  post  tabulam 
latentis. “ Ego  et  mecum  alii  easdem  crebro  observavimus;  omnium  primo  d.  20.  Maji 
(v.  st.)  1612  &c. 

Mihi,  ut  pace  tua  dicam , non  quales  in  Terra  sunt  nubes,  sed  perpetuata  corpora 
videntur.  Nam  quod  in  matutinis  observationibus  cernitur , ab  oriente  oriuntur  et  in  Solis  , 
orientalem  aliquanto  tamen  borealem  limbum  incidunt,  inde  versus-  centrum  assurgunt  in 
dies  magis  magisque  elevatae.  Figuram  retinent  eandem  et  statis  temporibus  redeunt  pari 
quidem  forma,  impari  tamen  distantia,  ita  ut  motus  earum  videatur  regularis,  sed  diversis 
quantitate  diversus.  Interdum  unicam  vidi,  duas  crebro,  saepius  plures  et  per  radium  illapsum 
interdum  10  vel  etiam  14  per  totum  corpus  dispersas.  Nec  dubito  quin  hinc  «Mercurii  sub 
Sole  velut  nigricantis  cujusdam  maculae"  apparitio  originem  desumserit.  Ego  certe  diligenti 
observatione  vidi  aliquot  harum  macularum  inferne  in  Solis  oram  ingressas,  paulatim  per 
aliquot  dies  ascendere,  donec  tandem,  ab  ora  Solis  superiore  eum  relinquentes,  evanescerent. 

Pene  oblitus  eram : oram  Solis  non  perfecta  circulari  linea  terminari ; liquido  diversi- 
tatem tam  per  eadem  quam  per  diversa  perspicilla  observavimus.  Vidimus  enim  pariter 
magnas  eminentias  et  notabiles  hiatus,  quales  in  Terra  sunt  montes  et  valles.  Num  ergo  et 
Solis  corpus  rudis  velut  Terra  globus  est  ? Certe  Lunam  Terrae  esse  simillimam,  prout  in 
Disputatione  probavi , hae  novae  observationes  non  ad  credendum  invitant , sed  ut  certo 
asseram  cogunt.  Sic  ego  eum  nec  in  naturam  nec  in  creatorem  Deum  injuriosum  esse 
dicerem,  qui  cum  veteribus  philosophis  dicat , Lunam  sicut  Terram  nostram  circumcirca 
inhabitari  &c. 

Tubos  perspicillorum  novorum  opticos  ego  duos  habeo  satis  claros , sed  per  neutrum 
Jovis  satellites  sicut  npc  Saturni  conspicari  possum,  nec  hactenus  mihi  ejusmodi  tubus  obtigit, 
qui  hanc  mihi  apparitionem  exhiberet ; multo  minus  Venerem  velut  Lunam  corniculatam  sicut 
Simon  Marius  videre  possum.  Verum  instrumenta  illa  sunt  varia,  visus  quoque  varius  ; nec 
cuivis  contigit,  ex  illis  optima  quaeque  sibi  parare  &c.  (d.  Tub.  28.  Apr.  v.  st.  1613). 

Ad  literas  deinde  Kepleri  d.  29.  Jun.  1613.  (item  deperditas)  respondens  Maestlinus 
haec  de  maculis  affert:  De  Maculis  in  Sole  magis  magisque  turbor.  Multum  me  movet  quod 
scribis  de  divisione  unius  in  plures  et  coalitione  plurium  in  unam.  Hac  ipsa  hora,  cum 
observarem  Solem  orientem,  vidi  has  maculas,  cujusmodi  nunquam  ante,  et  ora  Solis  prope- 
modum  circumcirca  eminentias  et  hiatus  habet,  ist  recht  zerkerfft,  cujusmodi  antehac  non 
solus  ego  sed  et  alii  mecum  pari  modo  eadem  limbi  parte  similiter  observarunt.  Sed  expedit 
fere,  intermittere  observationem  harum  macularum,  quia  maculant  visum. 

De  Lunae  inaequalitate  quae  scribis  me  magis  confirmant , praesertim  in  iis , quae  in 
Disputatione  scripsi,  quod  exterior  luminis  limbus  referat  nostrum  aerem  illuminatum,  ipsum 
vero  corpus  Lunare  tam  perfecte  rotundum  non  sit.  Eos  montes  in  eclipsi  Solari  die 
20.  Martii  1612.  non  animadverti.  Ego  quidem  tum  temporis  cogitationes  non  intendi, 
contentus  quod  maculas  illas  in  Sole  viderem  aliisque  spectatoribus  monstrarem.  Ita  omnino 
existimo,  quod  5 tempore  Caroli  Magni,  et  nigricans  illud  Copernici  (Revol.  I,  10,  observatio 

non  Copernici,  sed  Avenrodani)  et  qui  aliquando  tibi  videbatur  Mercurius,  fuerint  hae 
maculae.  Sed  de  his  alias.  Certe  multa  in  natura  sunt , de  quibus  nec  nos  nec  alii 
unquam  cogitavimus  &c.  (E  literis  d.  d.  20/30.  Julii  1613.) 

Maestlini  Iiterae  d.  17/27.  Maj.  1614  responsoriae  ad  Kepleri  literas,  quae  aeque  ac  duae 
priores  deperditae  sunt,  haec  habent  huc  referenda : Galilaei  scriptum,  quod  Italico  idiomate 
editum  scribis  (Istoria  e Dimostrationi  intorno  alie  macchie  solari  &c.),  optarem  Latine  etiam 
prodiisse,  praesertim  si  in  eo  ut  dicis  omne  tulerit  punctum.  Doleo  autem,  mihi  nullum  ejus- 
modi perfectum  perspicillum  obtingere , quo  vel  unum , nedum  omnes  Jovis  satellites  videre 
valeam  ; sic  etiam  per  neutrum  meorum  perspicillorum  Venerem  corniculatam  videre  possum, 
licet  nuper  ante  ejus  occasum  heliacum  coelo  valde  sereno  sedulo  eam  fuerim  intuitus.  Quid 
jam  in  ortu  heliaco  futurum  sit  nescio  ; hactenus  a§ris  inclementia  obstitit.  Ago  gratias 
de  admonitione  observationum  magis  commodarum  in  Sole.  Directo  radio  hactenus  aliquoties 
fui  usus,  saepius  tamen  Sol  oriens  nimia  claritate  observationem  prohibuit.  De  ora  Solis 
incisa  magis  magisque  miror,  cum  praesertim  eminentiae  et  hiatus  per  diversa  instrumenta 
et  a diversis  personis  mihi  obtingant  pariter  se  habere.  Num  igitur  vel  vitri  vel  oculorum 
vitio  id  fiat,  non  parum  dubito.  — Haec  Maestlinus.  In  praefatione  ad  Ephemerides  a.  1617. 
(comp.  p.  484.  775)  haec  de  Solis  maculis  Keplerus  Davidem  Fabricium  allocutus  affert : 

Quae  de  ortu  cometarum  aethereo,  stellis  novis,  lactea  via, 
satellitibus  Jovis,  de  Luna  terrea,  Venere  corniculata,  de 
refractionibus,  altitudinis  nubium  metiendae  ratione,  de  motu  per- 
petuo Drebelii  Belgae  musicoque  ejusdem  automato  — ea  brevitatis  causa 
una  voce  transmitto:  approbo;  disertus  es,  applaudo.  Dum  vero  ais,  esse 
Lynceos  qui  homines  et  animalia  in  Lunae  globo  degere  affirment, 
etsi  vi  vocabuli  subsumi  potest,  videri  in  ea  homines  quippe  a Lynceis, 
quia  tamen  nullum  novi  qui  hoc  affirmet,  nec  etiam  eo  usque  se  porrigit 
subtilitas  telescopii,  hinc  cogor  suspicari,  perstrictam  esse  Dissertationem 
meam  cum  Nuncio  Sidereo  (p.  497).  Atqui  non  affirmavi,  me  talia  videre 
minuta,  sed  ex  iis,  quae  vidi  majuscula  sane,  comparatis  cum  iis,  quae  hic 
in  Terris  fiunt  minutissima  (nam  quae  proportio  est  aggeris  Peloponnesiaci 
ad  Ossam  aut  Pelion  montes  ?) , audacia  sumta  ratiocinandi , quaesivi  joci 
liberalis  et  philosophici  occasionem,  ut  praedixeram  in  praefatione. 

Maculas  Solis  a filio  tuo  longe  ante  Apellem  visas,  si  harum  vindi- 
ciarum satagis,  et  testatus  sum  Pragae  multis  et  testor  etiamnum. 

Hae  Solis  maculae  si  corpuscula  sunt  volitantia  in  inani,  certe  non 
sunt  nisi  vicinissima  Soli,  ut  nubes  Terrae:  quid  si,  ut  hae  sunt  vapores 
aquae,  sic  illae  piceae  fuligines?  An  pulchrior  allusio  Galilaei,  qui  ferri  can- 
dentis tinctiones  et  instillationes  guttarum  aquae  aut  cerae  profert,  quibus 
exustis  partes  adspersae  clarius  enitent : ut  quidem  apparent  etiam  in  cor- 
pore Solis  flammulae  et  luculae  clariores  reliquo  corpore. 

Revolutionem  macularum  Solarium  statuis  13  mensium,  perinde  ac  si 
sit  in  aethere  proxime  sub  Sole  orbis  aliquis  cancellatus  quasi  seu  contextus 
infinita  macularum  serie,  cui  tribuis  motum  diurnum  57',  et  quod  sequitur 
hinc,  evolutionem  seu  apocatastasin  annorum  30.  Solertiam  agnosco  tui  in- 
genii, diligentiae  vero  et  laboris  irriti  me  miseret.  Non  satis,  Fabrici,  circum- 
spexisti circumstantias  omnes,  oblitus  es,  motum  macularum  in  medio  Solis  cor- 
pore velociorem  esse,  quam  in  marginibus;  nimium  facilis  es  in  comminiscendis 
orbibus  et  mole  hypothesium : crebram  hanc  in  meis  epistolis  querelam  in- 
venies: famam  in  astronomicis  hypothesibus  emendandis  hoc  vitio  prosti- 
tuimus. Nihil  hic  circa  Solis  maculas  reliquum  tuis  vel  meis  curis  fecit 
accuratissima  Galilaei  diligentia,  cujus  epistolas  ad  Marcum  Welserum 
p.  m.  Italico  scriptas  idiomate  suadeo  a bibliopolis  requisitas  diligenter 
perlegas:  dignae  omnino  sunt,  quae  et  latine  legantur.  — Maculam  ego 
visam  pro  Mercurio  perperam  venditavi?  Felix  eo  ipso,  quod  primus  hoc 

seculo  macularum  observator;  eripio  ergo  filio  tuo  palmam  hanc  eodem  jure, 
quo  Marius  Galilaeo  satellitii  Jovialis  primum  visi  laudem  eripuit.  Nam 
si  ego  nescivi,  me  Solis  videre  maculas,  nescivit  et  ille  principio,  se  Joviales 
satellites  adspicere,  cum  tamen  adspiceret.  Non  tamen  nec  mea  nec  filii  tui 
propria  est  hujus  inventionis  gloria.  Yidit  ante  annos  800  astronomus  alius, 
putans  se  videre  Mercurium.  Vicit  hic  tandem,  patefactis  maculis,  Maest- 
linus,  cum  se  jam  a me  victum  ipse  fassus  esset,  herbam  mihi  praebuisset, 
ratus  et  ipse,  quam  anno  1607.  vidi  maculam,  eam  fuisse  Mercurium,  eoque 
et  de  antiquo  illo  astronomo  tandem  confessus  idem.  Adeo  etiam  in  astro- 
nomia fortuna  pugnae  variat,  dum  mobile  conjecturarum  agmen  fide  lubrica 
huc  illuc  nutat.  Mercurii  hic,  o Fabrici,  culpa  nulla  est;  joco  tu  excla- 
mas, scio. 

Vidit  vero  et  Avenrodan  duas  in  Sole  maculas  (ut  refert  Picus  Mi- 
randulanus , libro  contra  Astrologiam  scripto) , censuitque  vicinitate  diei 
deceptus  Mercurium  sub  Solem  ingressum  se  vidisse.  Quod  cum  ex  Miran- 
dulano  transcripsisset  Copernicus,  nomen  tamen  Avenrodan  in  Avenrois 
transmutavit  exhibuitque  Maestlino  laborem  irritum  quaerendi  locum  per 
omnes  Averrois  Commentarios. 

Et  quid  si  Virgilium  antiquiorem  omnibus  produxero?  Non  quidem 
cum  canit : 

„Sol  ubi  nascentem  maculis  variaverit  ortum“ 

Non  sunt  enim  Solis,  sed  plagae  orientis  illae  maculae,  sequitur  enim : 
„Conditus  in  nubem  medioque  refugerit  orbe.“ 

Sed  in  hoc  versu : 

„Sin  maculae  incipient  rutilo  immiscerier  igni, 

Omnia  tunc  pariter  vento  nimbisque  videbis 
Fervere. “ 

Sic  ut  intelligamus,  tunc  enitere  maculas,  cum  per  aqueum  vaporem 
umbo  Solaris  corporis  hebetatus  est  radiique  retusi,  ut  non  adeo  percellant 
adeoque  occaecent  oculos. 

Quae  reliqua  sunt  eorum,  quae  Keplerus  in  praefatione  ad  Ephemerides  cum  Fabricio 
egit,  leguntur  in  Optica  p.  109  ss.,  interponendaque  sunt  modo  praemissa  pag.  110  verbis: 
. . . „instrumentis  fuerit  investigatus,"  et : „Ex  observatione  Mercurii"  &c. 

Deinde  Galilaeum  allocutus  sic  pergit: 

Ad  D.  Galilaei  loca  quaedam. 

Quia  cum  hoc  tum  superioribus  numeris  multa  et  de  maculis 
Solis  et  de  meo  Phaenomeno  singulari  (quod  falsum  sane  titulum  habet : 
Mercurius  in  Sole)  sunt  dicta,  luculentam  videor  injuriam  fac- 
turus Galilaeo  Florentino  Philosopho  eminentissimo  (quippe  profundissimo), 
si  hoc  loco  libelli  ejus  de  eadem  materia  longe  ante  Fabricianas  inter- 
pellationes Romae  impressi  (Galileo  Galilei  Istoria  e Dimostrationi  intorno  alie  mac- 
chie  solari,  e loro  accidenti.  Romae  1613.  In  Edit.  Operum  Galilaei  Florentina,  Yol.  III. 
p.  369  ad  finem,  inscriptus  est  ille  libellus  : Delie  Macchie  Solari  e loro  accidenti  Lettere. 
Insunt  literae  Marci  Welseri  „Apellis“  et  responsiones  Galilaei  d.  d.  4.  Maj.,  14.  Aug.  et 
1.  Dec.  anni  1612.  Quae  affert  in  sequentibus  Keplerus  e Galilaei  literis  e lingua  Italica 
in  Latinam  translata  desumsit  e literis  duobus  posterioribus  earum  quas  modo  diximus,  1.  c. 
p.  421  et  473),  locos  duos,  ad  quos  hic  una  et  eadem  opera  respondi,  non 
exscripsero. 

Par  equidem  erat  ut  in  hac  materia  non  ad  te  Fabricium  sed  ad 
Galilaeum  ipsum  orationem  dirigerem ; nisi  et  tu  plures  mihi  tecum  hoc 
loco  agendo  praebuisses  occasiones,  et  ille  Galilaei  libellus  ex  professo  non 
ita  paucis  pro  dignitate  sua  excuti  posset. 

Sic  igitur  ille  fol.  54:  „ Dicam  quid  amplius,  ejusdem  naturae  rerum  benig- 
nitatem vel  ex  eo  agnosci;  quod  ad  nos  erudiendos  maculam  in  Sole  aliquando 
excitavit  adeo  magnam  et  obscuram,  ut  nudo  et  simplici  etiam  visu  naturali  visa 
illa  sit  ab  hominibus  quam  plurimis.  Verum  effecit  inveterata  illa  sed  falsa  opinio, 
quod  corpora  coelestia  sint  ab  omnibus  alterationibus  mutationibusque  immunia,  ut 
crederent  homines,  maculam  illam  fuisse  Mercurium  inter  Solem  et  nos  inter- 
positum; idque  non  minimo  astronomorum  ejus  aetatis  cum  ludibrio.  Cujusmodi 
macula  procul  dubio  fuit  illa,  cujus  mentio  facta  in  Annalibus  Francicis,  impressis 
Parisiis  ex  bibliotheca  P.  Pithoei  I.  C.  anno  1588,  ubi  in  Vita  Caroli  Magni 
legimus,  per  octo  dies  continuos  visam  a populo  Francico  maculam  nigram  in  disco 
Solari,  cujus  ingressus  et  exitus  observari  non  potuerit  ob  impedimentum  nubium : 
credita  autem  fuit  esse  Mercurius  tunc  Soli  conjunctus.  Nimius  hic  error  est,  cum 
non  possit  Mercurius  in  Sole  morari  septem  horas,  ut  fert  ejus  analogia  motuum, 
quo  tempore  contigit  illum  inter  Solem  et  nos  intercurrere.  Quare  certum  est, 
phaenomenon  hoc  fuisse  unam  ex  maculis  magnitudine  et  obscuritate  insignioribus : 
cujusmodi  porro  quoque- possunt  existere  certis  temporibus,  et  forte,  si  diligenter 
observationibus  incubuerimus,  brevi  talem  aliquam  deprehensuri  sumus.  Quodsi 
hoc  macularum  Solarium  inventum  aliquot  annis  maturius  habuissemus,  Keplerus 
labore  illo  suo  sublevari  potuisset  interpretandi  salvandique  locum  hunc  per  muta- 
tionem textus  aliasque  temporum  emendationes , de  quibus  hic  pluribus  agere  non 
est  instituti  mei ; certus  autem  sum,  auctorem  illum  ut  verum  philosophum  et  qui 
rebus  manifestis  se  opponere  non  soleat,  primum  atque  has  meas  observationes  et 
discursum  viderit,  plenum  mihi  assensum  praebiturum." 

In  alia  epistola  fol.  112  ejusdem  libri: 

„Quod  Mercurius  a diversis  sub  Sole  sit  visus,  id  et  dubitationem  habet  et 
ad  incredibilia  inclinat,  ut  in  praecedenti  epistola  scripsi.  Et  quod  ad  Keplerum 
ibi  citatum,  ne  minimum  quidem  dubito,  quin  pro  ingenii  summa  perspicacitate, 
conjuncta  cum  libertate  et  veritatis  quam  propriarum  opinionum  amore  longe 
majore,  jam  porro  persuasissimum  habeat,  nigrorem  illum  in  Sole  visum  fuisse 
unam  ex  maculis,  conjunctionem  vero  Mercurii  cum  Sole  occasionem  solum  prae- 
buisse observationi  diligentiori  et  accuratiori : qua  diligentia  adhibita  videri  potuis- 
sent etiam  aliis  diebus,  quemadmodum  ex  hoc  in  posterum  frequentissime  videri 
poterunt,  jamque  plurimis  videndas  exhibui." 

Haec  ille  anno  1612.  Ad  quae  quid  respondendum,  quidque  in  literis 
hac  de  re  ad  ipsum  scriptis  responderim,  lector  facile  ex  proxime  prae- 
missis numeris  (vid.  supra  et  Opt.  p.  109  ss.)  conjicere  poterit. 

Literae  quas  dicit  Keplerus  ad  Galilaeum  scriptas  nullae  de  hac  materia  supersunt, 
neque  in  collectionibus  manuscriptorum  Viennensium  Petropolitanorumque  neque  in  edi- 
tione operum  Galilaei  Florentina.  Omnino  ab  anno  1611.  ad  1615.  Keplerus  Galilaeo 
nullas  dedisse  videtur  literas.  Literae  Galilaei  ad  Julianum  Medices  datae  (d.  23.  Junii 
1615),  quae  manuscriptis  insunt  Viennensibus  (Hanschius  p.  100  s.),  unicae  illorum  annorum, 
haec  habent : „dal  qual  S.  Keplero  e gran  tempo  , che  non  ho  nuova  alcuna  , e suppengo, 
che  i tumulti  passati  ne  siano  stati  cagione  &c.“  quibus  verbis  testatur  ipse  Galilaeus  inter- 
missam consuetudinem  literas  dandi  recipiendique  inter  ipsum  et  Keplerum. 

Jo.  Georgio  Brenggero  rem  Keplerus  nunciavit  transmittens  illi  libellum  de  cometa 
anni  1607,  illeque  „Nonis  Martii"  a.  1608.  haec  rescripsit,  respiciens  ad  illius  libelli  appen- 
dicem, in  qua  Keplerus  ejusdem  mentionem  fecit  observationis : Id  tandem  mirum  in  modum 
me  affecit,  quod  addidisti,  stellam  Mercurii  interdiu  sub  ipso  Solari  globo  a Te  visam  in 
camera  tenebricosa.  Gratissimum  mihi  feceris,  si  ad  me  perscripseris,  qualis  apparuerit,  et 
quomodo  Mercurii  corpus  a Solari  discernere  potueris,  item  an  tibi  fuerit  ad  sinistram  an 
Soli : imo  nisi  molestum  sit  rogo,  ut  figuram  apparentiae  in  charta  delineatam  ad  me  mittas. 
Est  haec  observatio  notatu  dignissima.  (E  literis,  quarum  potiorem  partem  proposuimus  in 
praef.  ad  Opt.  p.  60  ss.) 

Ad  haec  Keplerus:  De  macula  in  Sole.  Erat  utrinque  a parte  sinistra 
tam  in  radio,  quam  in  coelo;  in  radio  vero  infra,  in  coelo  supra.  Schemata 
vides  (eadem  addit  Keplerus  schemata,  quae  exhibet  ipse  libellus.  Majori  adscripsit : Non 

tam  magnum  fuit.  In  veteri  Urbe  — Pragae  — hora  4y3  ; minori:  post  horas  2 in  arce): 
majus  defluebat  quasi  a 30  pedum  altitudine  aut  plus.  Foramen  incertum; 
credo  fuisse  plurimas  oblongas,  quae  causa  fuit  cur  macula  (magnitudine 
parvae  muscae)  esset  diluta  instar  rarae  nubis.  Talia  multa  exploravi 
schemata;  omnia  habebant  istam  maculam  praeter  ea,  quae  erant  valde 
clara:  in  iis  nullam  vidi  maculam,  quia  foramine  nimis  magno  non  fiebat 
intersectio  radiorum  sufficiens.  Schema  minus  incidit  in  papyrum  circiter 
14  pedes.  In  eo  macula  erat  uno  margine  valde  nigra  vel  umbrosa  et 
recisa,  ex  adversa  plaga  paulo  dilutior.  Apte  repraesentabat  macrum 
pulicem.  Foramen  rotundum  fuit  quasi  ‘/20  pollicis  in  diametro.  (E  literis 
d.  Pragae  d.  5.  Apr.  1608.  Comp.  Opt.  p.  60  ss.) 

Brenggerus  respondit  (Kaufburnae  8.  Cal.  Jun.  1608.  Comp.  1.  c.  p.  65):  Gra- 
tissimum mihi  fecisti,  quod  apparentiae  Mercurii  infra  Solem  delineationem  mihi  communicasti. 
Magini  Ephemerides  conjunctionem  illam  integro  die  faciunt  tardiorem : quin  eaedem  Mer- 
curium faciunt  australem , quem  tua  observatio  convincit  fuisse  borealem  ab  ecliptica.  Ex 
quo  videre  est , quantum  aberrent  tam  astronomi  in  computo , quam  astrologi  in  judicio  et 
directionibus.  Sed  qui  factum  sit , ut  in  posteriori  observatione  macula  Mercurii  inaequalis, 
altera  parte  obscurior  et  nigrior,  altera  dilutior  apparuerit,  causam  conjectura  assequi  non 
valeo  : neque  enim  credo , stellam  Mercurii  altera  parte  densiorem,  altera  rariorem  esse.  — 
Hic  obiter  mihi  occurrit  memorandum , quod  legi  apud  Reinerum  Solenandrum  Medicum, 
nempe : sciri  posse  punctum  c/  © 3 ex  vase,  in  quo  lixivium  tenetur.  Loquitur  autem  ibi 
non  de  ecliptica  conjunctione  luminarium,  sed  de  communi  menstrua.  Vereor  ego  ne  bonus 
ille  senex  deceptus  fuerit : nam  videre  non  possum , quomodo  lixivum  tempus  hoc  monstrare 
possit,  nec  is  modum  observationis  additit.  Plurimum  conferret  hoc  artificium  ad  capiendas 
differentias  longitudinis  locorum,  si  ejus  certa  ratio  haberi  posset.  — 

Christophoro  Besoldo  (comp.  Opt.  p.  35)  has  dedit  Keplerus  literas,  in  quibus, 
addens  observationem  suam  in  Sole,  Maestlinum  segnem  in  scribendo  (comp.  Opt.  p.  14) 
ad  responsionem  impellere  studet  nec  non  quaedam  addit  quae  ad  vitam  ipsius  pertinent. 

Clarissime  Domine  Doctor,  amice  veteri  mihi  necessitudine  conjunc- 
tissime. 

Cum  praesentium  exhibitor  Joannes  Georgius  Polzius  iter  esset  sus- 
cepturus Argentoratum , significasset  vero , se  constituisse  Tubingam  adire  : 
non  erat  mihi  praetereundum  cum  ipsius  tum  et  nostri  causa , quin  hac 
occasione  ad  te  scriberem.  Pater  enim  adolescentis  Joannes  Polzius,  Cae- 
saris Consiliarius  et  in  camera  aulica  Secretarius  primarius,  me  plurimum 
diligit:  mater  vero  et  tota  reliqua  familia  Pragae  Austriacas  elegantias, 
urbanitatem  morumque  honestatem  profitentur,  adeo  ut,  si  quid  olim  pro- 
fecero, a quo  quidem  jam  longe  absum,  id  huic  familiae  sit  acceptum 
ferendum.  Praeterea  in  difficillimis  meis  negotiis  semper  mihi  hic  in  promtu 
sunt  optima  consilia,  nec  obstat  mihi  vel  rei  domesticae  tenuitas  vel  con- 
ditio inferior  (cum  in  nobilium  ipsi  numero  habeantur) , quo  minus  liber 
mihi  quoties  volo  ad  ipsos  pateat  aditus.  Itaque  te  etiam  atque  etiam 
rogo , ut  si  quid  apud  te  valet  etiamnum  vetus  illa  nostra  notitia  et  si 
quid  mihi  vel  praesenti  tribuendum  censueris,  id  in  hunc  adolescentem 
cumulate  conferas.  Inprimis  illum  Dominis  Professoribus  Juris,  D.  D.  Ma- 
giro, Harprechtio , meis  ut  spero  fautoribus , ceterisque , qui  ex  quo  absum 
successerunt,  ita  commendes,  ut  promte  et  comiter  ab  ipsis  excipiatur  neque 
hanc  ex  itinere  deflexionem  frustra  instituerit.  Quod  nostram  attinet  ami- 
citiam, illam  his  significo  pristino  apud  me  loco  esse.  Sed  est  quod  querar, 
negotium  meum  eclipticum  ita  oscitanter  a te  exceptum  (nescius  an  melius 
curatum),  ut  ne  quidem  responderis.  Ego  vero  te  libello  de  Stella  dono, 
quod  monstratis  his  literis  a Maestlino  repetes.  Scripsit  enim  Francofur- 
tensis  bibliopola,  se  apud  illum  quae  jusseram  exemplaria  deposuisse.  Rogo 
autem  juxta  ipsum  salutes  et  propter  Deum  ores,  uti  ad  meam  epistolam 

jam  pridem  missam  respondeat.  Scit  enim,  quid  mea  intersit,  et  jam  pridem 
per  Hafenrefferum  promisit  mihi  respondere. 

Atque  ut  per  te  hominem  excitem,  scribam  aliquid,  quod  vel  ipsum 
Ptolemaeum  tot  jam  ante  secula  mortuum  ad  scribendum  excitet.  Superiori 
18/28.  Maji  vesperi  duabus  et  tribus  horis  ante  Solis  occasum,  cum  nubes 
Solem  aperirent,  visus  est  nobis  hic  Pragae  Mercurius  in  ipso  disco  Solis. 
Solem  quidem  ipsum  non  adspexi,  sed  schemata  omnia,  quae  tenuis  erant 
luminis,  latitudinem  habentia  unius  manus  seu  palmi,  nubeculam  exhibuerunt 
similem  parvae  muscae  inter  imum  et  sinistrum  margines,  in  i/l  vel  % 
parte  diametri.  At  schema  unum  quantitate  dimidii  thaleri  ostendit  Mer-=- 
curium  satis  nigrum,  me  hercule  instar  parvi  et  macri  pulicis. 

Hoc  refer  D.  P.  Maestlino , et  puer  stet  ante  fores , non  discessurus 
nisi  cum  ipsius  responso.  Simul  autem  et  nominatos  ceterosque  D.  Pro- 
fessores a me  officiose  saluta.  Tuam  vero  salutem  cum  D.  Parente  et 
fratre  intra  privatos  parietes  partire. 

Vale.  D.  8/18.  Junii  1607. 

Excell.  Tuae  amicissimus 

Jo.  Kepplerus. 

Quod  dicit  Keplerus  «negotium  eclipticum",  spectare  videtur  monita,  quibus  varia  ratione 
Maestlinum  annis  1604  ss.  forte  etiam  per  Besoldum  ad  transmittendas  eclipsium  observationes 
permovere  studebat.  Hoc  quoque  monitum  ad  finem  spectatum  non  perduxit  Keplerum ; 
anno  demum  1610.  Maestlinus  literas  dedit  Keplero  , quamquam  non  plane  intactam  misit 
observationem  Mercurii  in  Sole , quam  Keplerus  in  Optica  (p.  322)  refert , dijudicans  hanc 
relationem  in  «Disputatione  de  multifariis  motuum  planetarum  in  coelo  apparentibus  irregu- 
laritatibus" &c.  (Tub.  1606).  Quam  dijudicationem  cum  Keplerus  in  libello  suo  ipse  referat, 
hic  de  illa  nil  amplius  addendum  censemus,,  sicut  etiam  intactas  relinquimus  literas  Kepleri 
ad  Sam.  Hafenrefferum,  quas  item  affert  Keplerus  in  sequenti  libello.  Neque  vero  omittendas 
censemus  literas  J.  G.  Herwarti,  quibus  monet  Keplerum  de  Mercurio  in  Sole  viso  anno 
807.  Keplerique  responsa. 

Herwartus:  Et  quoad  planetas  occurrunt  mihi  duae  observationes  ab  illo  habitae,  qui 
tempore  Caroli  M.  observavit  eclipses  luminarium,  quas  Buntingus  calculo  exhibuit: 

1)  Anno  799:  «hoc  anno,  a superioris  anni  Julio  usque  ad  hujus  anni  Junium  sidus 
Martis  nunquam  in  toto  coelo  videri  potuit." 

2)  Anno  807:  «Stella  Mercurii  16.  Cal.  Apr.  (Keplerus  in  margine  VI.  Id.  Apr.)  visa 
est  in  Sole  quasi  parva  macula  nigra  : tamen  paululum  superius  medio  centro  ejusdem 
sideris.  Quae  octo  dies  (Keplerus  i.  m. : Quae  octies  ita  a nobis  conspecta  est ; vel : 
Octo  diei  horis)  a Francis  ita  conspecta  ‘est  (alia  lectio  habet : a nobis  conspicitur). 
Sed  quando  primum  intravit  vel  exiit  nubibus  impedientibus  minime  potuit  adnotari." 

Dices  nudas,  solivagas,  sine  capite  et  pede  esse  has  observationes  vere  crassas  ; attamen 
saltem  calculo  dignas  existimarim  et  quidem  quoad  Martem,  praeter  Solis  etiam  Veneris  et 
Mercurii  locus  illius  temporis  considerandus  foret.  — Quidquid  sit,  saltem  ad  te  haec  scri- 
benda duxi.  (E  literis  d.  Monachii  d.  20.  Oct.  1602.) 

Ad  haec  Keplerus  d.  12.  Nov.  1602.  respondit:  Duas  observationes  ex  Albe- 
rico  (referente  Mercatore)  sumtas  ab  illo  ipsissimo  habitas  dicis , quasi 
adscriberes  illas  Elzephio  aut  Alsarqueli  (?).  Peto  dilucidiorem  relationem. 
Nam  ex  Mercatore  colligo  nihil  aliud,  quam  ante  400  annos  habitas  postea 
fuisse  ab  Alberico  consignatas.  Quaero  et  de  loco  seu  patria  Alberici,  an 
in  Galliis  Abbatia  trium  fontium?  Desidero  sane  bonam  bibliothecam,  ut 
non  indigeam  his  quaestionibus.  Ignosces. 

Observatio  Martis  prima  fronte  absurda;  vera  tamen  videtur.  Accidit 
c/  ® d mense  Novembri  anni  798.  Ergo  Julio  priore  Mars  occidit  vesperi 
heliace  in  signis  brevium  descensionum,  $,  irp,  Oritur  mane  heliace 

anno  799  in  signis  brevium  ascensionum  cjs,  Y,  et  in  hoc  signo  #,  Sole 
mense  Julio  in  © versante,  incipit  videri.  Ipse  anno  1598.  mense  Augusto 

jam  d"4  d in  ^ videre  amplius  non  potui,  Sole  in  fine  existente,  cum 
instaret  mense  Decembri  C ® <3  in  17°  /.  Ergo  is  planeta  vix  Junio 
mense  mane  rursum  videri  potuit.  Accesserit  sane  causa  alia  per  accidens, 
quae  mensem  fortasse  unum  diutius  justo  Martem  detinuerit,  ut  si  Junius 
pluvius  inciderit  &c. 

Observatio  Mercurii  in  Sole  iis  verbis  est  comprehensa,  ut  dicere  aliud 
non  possim,  nisi  ab  astronomo  assignatam,  et  veram  credo,  sed  circum- 
stantias corrupto  textu  falsas  esse  necesse  sit.  Primum  peto,  ut  pro  XVI. 
Cal.  legatur  VI.  Id.  Nam  intricatam  fuisse  manum  unde  factum  est  exem- 
plum, arguit  vox  „Francis“  pro  „Nobis“  vel  contra.  Ergo  si  ultima  litera 
in  voce  „Mercurii“  cum  litera  6 nimis  prope  composita  fuerit,  speciem 
praebuit  numeri  16.  Sed  Cal.  pro  Id.  legi  facile  potuit,  si  d litera  pau- 
lulum divaricata  pingeretur.  In  sequentibus  pro  „octo  dies“  lege  „octies“; 
fortasse  barbare  scripsit,  ut  multoties,  octoties,  aut  tota  die,  aut  octo  diei 
horis.  Nam  16.  Cal.  vel  6.  Id.  Aprilis  non  sunt  sane  octo  dies. 

Oportet  illum  secum  ipso  consentire  et  astronomum  fuisse  patet  ex 
tot  eclipsibus  annotatis,  et  quod  scivit  esse  stellam  Mercurii;  id  autem 
scivit  ex  quocunque  calculo,  qui  Mercurii  commutationem  circa  Id.  Apr.  ad 
807.  facit  3 sexag.  vel  6 sign. 

Cur  autem  veram  credam  hanc  observationem  causa  haec  est : invenio, 
si  ex  centro  ® per  intersectionem  eclipticae  et  plani  Mercurialis  (in  cujus 
medio  Sol)  ducatur  recta,  quod  incidat  illa  inter  25°  T et  15°  ft.  Cum 
ergo  facta  fuerit  c/  ® 5 retrogradi  circa  27°  X et  nodi  tarde  transponantur, 
patet  quod  etiam  ante  800  annos  illa  c(  in  27°  X non  procul  abfuerit  a 
nodo,  qui  Mercurium  sub  Solem  invehit.  Ceterum  ex  his  qualibuscunque 
observationibus  desiderium  incessit  videndi  auctoris.  Spero  enim  praebi- 
turum se  et  aliis  partibus  fruendum.  Ecce  locum  beneficio , si  quod  quis 
mihi  facere  velit. 

Hanc  Kepleri  significationem  penitus  intelligens  Herwartus  haec  rescripsit  (Nov.  1602): 
den  Autor  der  von  mir  iiberschriebenen  observationum  schicke  ich  hier , und  wird  der  Herr 
dieselben,  wie  auch  ein  observationem  Jovis,  quod  videlicet  anno  807.  pridie  Cal.  Feb.  fuerit 
Luna  XVII,  quando  stella  Jovis  per  eam  quasi  transire  visa  fuerit,  in  Vita  Caroli  M.,  quae  in 
coenobio  Engolismensi  conscripta  est,  befinden.  Dieses  Tractati  fahet  annos  incarnat.  Chr. 
praecise  um  9 Monat  friiher  an , ais  die  Epocha  Christi  vulgaris  vermag  ; da  hab  ich  be- 
furchtet,  Er  mochte  annos  incarn.  Chr.  pro  annis  Christi  nati  simpliciter  assumiren,  den  cal- 
culum anderst  befinden  und  dariiber  ungeduldig  werden.  Deshalb  hab  ich  davon  kein  Mel- 
dung  gethan.  Er  mag  das  Biichel  behalten. 

Des  Herrn  conjecturam  de  verbis  „octo  dies“  kann  ich  mir,  quod  tamen  mente  bona 
dixerim,  schwerlich  eingehen  lassen.  Ich  verstehe  es  aber  dahin,  das  diese  stella  8 diebus 
post  diem  6.  Id.  nit  gesehen  worden  ; wie  dann  a die  VI.  Id.  ad  XVI.  Cal.  gleich  8 Tag 
sein.  Da  kann  aber  gleichwohl  yeweillen  das  Wetter  und  Nebell  Verhinderungen  geben  haben. 

Gratias  agens  pro  donato  libro  K e plerus  (d.  12.  Jan.  1603)  haec  tantum  addit: 
Quid  autem  respondendum  ad  numerationem  annorum  Christi  non  habeo 
aliud,  nisi  quod  memini  me  hanc  quaestionem  in  Scaligeri  temporibus  reperire. 
In  praesens  negotium  nimis  prolixum  est.  — 

Libellum  de  Mercurii  observatione  conscriptum  transmisit  Keplerus  Herwarto  (literae 
Kepleri  ab  anni  1608.  fine  desunt),  quo  accepto  Herwartus  haec  respondit:  Edler,  Ehren- 
vester,  Hoch  und  Wolgelerter,  Euch  seind  meine  freundwillige  dienst  bevor  , sonders  lieber 
Herr  und  guetter  Freund. 

Aus  dem  Biichel  de  apparentia  Mercurii  in  Sole  hab  ich  gern  gesehen  und  mit  Lust 
abgelesen,  dass  Er  solches  (pctivofxevov , davon  wir  auch  einander  geschrieben,  wahr  befunden. 

Gewisser  ais  gewiss,  dass  circa  tempora  Caroli  M.  / in  Germaniis  vulgares  anni  Christi 
non  a statione  nativitatis,  sed  a tempore  incarnationis  Christi  gezehlet  worden.  Irret  die 
objectio  ex  Scaligeri  allegatis  nit  allein  gar  nichts,  sondern  probiret  hoc  ipsum,  samt  vielen 

andern  unwiderleglichen  probationibus , so  ich.,  wann  icb  es  gewiisst  hette , gar  gern  iiber- 
schrieben  haben  wollte. 

Dabei  aber  wollt  ich  gern  in  etwas  expostuliren,  oder  doch  den  Herrn  stimuliren,  weil 
Er  einmal  diess  na^aSo^oxarov  wahr  sein  befunden,  warum  Er  nit  auch  der  andern  tra- 
ditioni de  Venere  per  Mercurium  eclipsata  gedenkt,  vel  potius,  uti  verba  sonant,  quod  summi 
miraculi  instar  habitum  fuerat,  Luciferum  in  coelo  non  comparuisse,  idque  anno  a.  Ch.  IV. 
Es  wSre  wohl  fremd  anzuhoren,  quod  Mercurius  possit  obumbrare  particulam  Solis,  et  non 
multo  magis  stellam  Veneris.  So  ist  die  observatio  Mercurii  sub  Sole  allein  a privato  homine 
erfolgt,  was  aber  de  Venere  tradiert  worden,  das  hat  ganz  Rom  (damalen,  wie  es  in  summo 
flore  gewesen  und  coeli  observationes  publice  in  usu  gewesen)  pro  maximo  ostento  et  pro- 
digio gehalten.  Das  hab  ich  allein  ex  curiositate  den  Herrn  erinnern  wellen. 

Bleib  Ime  beinebens  angeneme  Dienst  und  auch  alles  Liebs  und  guets  zu  erweysen 
gewogen. 

Datum  Miinchen  d.  5.  Jun.  1609. 

J.  G.  Herwart. 

Libellum  Lipsiae  imprimendum  curavit  J.  Tanckius,  cui  Keplerus  d.  12.  Maji  1608 
(comp.  I,  p.  375)  haec  dat : Libellos  meos  excude  ut  vis.  In  praefatione  Phae- 
nomeni singularis:  „Veneris  et  Mercurii “ scripsi,  debui  „Solis  et  Mercurii44 
ponere.  Mitte  pagellas  successive. 

Non  ita  expedite  processisse  typographum  apparet  ex  hac  Tanckii  responsione  die 
26.  Nov.  data  ad  literas  Kepleri  deperditas,  quae  modo  praemissas  proxime  subsecutae  sunt. 

Salutem  et  amorem  officiolaque  promtissima.  Tardius  ad  Tuas,  Vir  Clarissime  et 
Praestantissime,  respondeo.  Aegerrime  nempe  tuli,  quod  a Typographo  delusus  fui  hactenus, 
qui  certo  promisit,  se  editionem  libelli  tui  maturaturum.  Sed  quid  fit  ? Excusat  se,  quod  jam 
excuderit  MerewQov.  Sed  mitto  hominem  et  de  typographis  idem  pronunciare  possum,  quod 
Josephus  Scaliger : „nullam  nationem  esse  iis  mendaciorem.11  Junior  Grosius  editionem  brevi 
parabit ; typi  vel  figurae  sunt  in  ligno  incisae  et  omnia  in  promtu,  modo  typographus  manum 
tantum  admoveat.  Sed  nunc  brevi  admovebit.  Ferendum  igitur  quod  nec  tu  nec  ego  mutare 
potuerimus. 

Hinc  transit  Tanckius  ad  «Physiologico^Medica11,  ad  Kepleri  quaestiones  respondens, 
quod  ex  his  Tanckii  verbis  concludendum  est : Ventriculum  ollis  comparas.  — In  eo  a te  non 
dissentio,  quod  de  epate  affirmas,  probant  id  scirrhi  hydropicorum : dissentio  vero  a te  in  eo, 
quod  lieni  attribuis.  Carbones  non  subministrat,  potius  suis  radiis  frigidis  aestum  ventriculi 
emendat. . . . Magneticam  vim  agnosco  in  ventriculo  putrefactionis  chyli  ratione , qui  est 
Archeus  : non  vero  quatenus  lien  radios  suos  mittit  ad  ventriculum  calidos  : nisi  forte  frigidos 
mecum  eos  esse  velis. . . . Quae  de  structura  affers  ventriculi , illa  non  contra  me  sed  pro 
me,  quia  illa  propter  ventriculum,  non  propter  putrefactionem  chyli  vel  coctionem  &c. 

Nivem  montanam  simul  ad  te  mitto  ; eam  liquefacias  et  in  aquam  resolvas. 

Die  denique  11.  Apr.  1609.  haec  dat  Tanckius  Keplero:  Clar.  Vir,  amice  honorande. 
Turpiter  me  decepit  bibliopola,  quod  promissioni  non  steterit.  Sumtus  fecit  in  exsculpendis 
figuris  omnibus.  Phaenomeni  sunt  in  typographeio.  Reliquas  (ad  lib.  de  Cometa  anni  1607) 
ad  me  recepi  et  servavi  apud  me  donec  repeteres.  Minoribus  sumtibus  nunc  apud  nos  si 
placet  potest  excudi.  Interim  me  excusatum  habeas,  voluntatem  agnosce  pro  facultate.  Si 
res  meae  tulissent,  jam  aliquoties  animus  fuit,  sumtus  facere  ex  proprio  marsupio  typographicos. 
Sed  nunc  agnovi,  verum  esse  illud  Domini  Scaligeri : „nullam  nationem  mendaciorem  esse 
typographis  et  bibliopolis.  “ Sed  valeas.  Tu  autem  Tanckium  tuum  amare  non  desinas. 
Vale  et  Salve,  mi  Keplere.  Accipies  typos  quatuor:  tuum  huc  missum  magnum  et  tres 
parvos,  quos  ego  delineavi  ex  tuo  opere. 

ILLUSTRISSIMO  PRINCIPI  ET  DOMINO 

D.  JOANNI  FRIDERICO, 

Duci  Wirtembergiae  et  Teccae,  Comiti  Montispeligardi,  Domino  in  Haidenhaim, 

Domino  meo  Clementissimo. 

Illustrissime  Princeps,  Domine  clementissime.  Cum  nuper  illustrissimus 
Princeps  et  Dominus,  D.  Fridericus  Dux  Wirtembergiae  etc.  Illustrissimae 
Ctis  Tuae  parens  laudatissimae  memoriae,  irrevocabili  decreto  Regis  Regum 
et  Domini  dominantium  ex  hac  vita  esset  evocatus : acerbissimus  ut  par 
erat  dolor  animum  meum  occupavit.  Perpendebam  enim  ademtum  esse 
patriae  meae  parentem,  quae  sub  ejus  tutela  per  hos  quatuordecim  annos 
aurea  pace  per  omnes  ordines  fruebatur;  occurrebant  laudatissimae  Principis 
curae,  quas  in  exornanda  excolendaque  provincia  non  raro  felici  successu 
indefessus  impenderat;  versabam  animo  ingentem  ejus  amorem,  quo  subditos 
amplectebatur  tenuisque  plebeculae  commoda  adjuvare  salutemque  tueri  stu- 
debat; nec  parum  movebar  patrocinio  et  beneficentia,  qua  literas  artesque 
liberales  adeoque  et  secretiores  constanter  asseruerat;  laudabam  juxta  fraudis 
omnis  et  praestigiarum  in  publicam  perniciem  comparatarum  vindicem  acer- 
rimum, contra  tot  agyrtarum  ludibria  invictum:  ut  non  dicam  de  singulari 
fide  et  prudentia  ejus  in  educatione  liberorum  Illustrissimorum  adhibita,  ut 
taceam  consilii  publici  auctorem,  si  casus  tulisset,  hominum  locorumque 
experientia  instructissimum. 

Ob  tot  igitur  et  tanta  bona,  cum  hoc  Heroe  exstincta,  animum  meum 
in  luctus  et  gemitus  decidentem  excepit  et  retinuit  recordatio  certi  succes- 
soris, Illustrissimae  nimirum  Ctis  Tae,  jucundissima:  ut  qui. sub  disciplina 
patris  prudentissimi  ad  maturam  aetatem  provectus,  non  nisi  ad  insignem 
prudentiam  gubernandique  peritiam  profeceris.  Accessit  fama,  quam  per 
plerasque  Imperii  Romani  nec  paucas  alias  Europae  provincias,  quacunque 
transisti,  dignitatem  comitate  temperans  seminasti  optimam:  quaeque  nunc, 
postquam  ver  secundae  fortunae  tuae  incalescit,  praesenti  tibi  laetissimis 
acclamationibus,  absenti  faustissimis  ominationibus , utrinque  sanctissimis 
votis  uberrime  fructificat.50) 

Excitavit  ista  meditatio  animum  meum,  ut  in  publica  laetitia  ipse  licet 
absens  noluerim  esse  mutus.  Occasionem  itaque  circumspicienti,  qua  Illae 
Ce  Ini  Tae  gratularer  solenniter  et  more  inter  literatos  recepto  libelli  quid 
dedicarem,  fors  ipsa  opitulata  est.  Sub  idem  enim  tempus  rogarunt  me 
amici,  ut  historiolam  de  conjunctione  Solis  et  Mercurii,  cujus  in  scripto 
vernaculo  de  Cometa  superioris  anni  nuper  edito  mentionem  paucis  feceram, 

quaque  se  mirifice  fuisse  affectos  affirmabant,  luculentius  traderem  latinis- 
que  literis  conceptam  in  publicum  emitterem. 

Illis  ego  dum  non  gravatim  obsecundo,  commodum  accedit,  ut  contra 
eum  libellum  mihi  esset  agendum,  qui  mihi  negaverat  possibile  esse  Mer- 
curium sub  Solem  incurrere.  Qui  libellus  cum  ante  biennium  Illae  C{  Tae 
fratribusque  Ludovico  et  Julio  esset  ab  auctore  dedicatus:  ut  igitur  ad 
eundem  arbitrum  deferretur  mea  defensio,  cui  erat  oblata  objectio,  sicque 
Illa  Cto  Ta  de  quaestione  mota  rectissime  judicaret:  nihil  mihi  potius  facien- 
dum videbatur,  quam  ut  hoc  quidquid  est  commentatiunculae  Illae  Qti  Tae 
dedicarem,  eidemque  de  hac  felici  successione  in  gubernatione  patriae  meae 
juxta  gratularer,  faustissima  omnia  precatus:  atque  hac  quamvis  tenui  sig- 
nificatione et  Principi  fidem  subjectionemque  et  patriae  amorem  meum  tes- 
tatum facerem. 

Has  igitur  chartulas  Illae  Q‘l  Tae  sic  offero,  ut  ejusdem  tutelae  una 
me  meosque  offeram  et  commendem,  imprimisque  meas  artes,  quas  sub  libe- 
ralitate  et  beneficentia  Ludovici  praedecessoris  tui  primum  degustatas,  nunc 
jussu  et  sumtibus  Rudolphi  II.  Imperatoris  nostri  perficio.  Eas  111.  C.  Tua 
inter  ceteras  Reipub.  partes  sic  in  clientelam  suscipiat  rogo  sicque  com- 
plecti pergat,  ut  quae  ornamentum  pacis  sint  futurae.  Ea  re  et  praede- 
cessorum de  his  artibus  judicia  approbabit,  qui  locum  iis  etiam  in  academia 
sua  esse  voluerunt,  et  publice  de  111.  C.  Ta  conceptam  opinionem  confir- 
mabit votaque  implebit,  quae  meorum  etiam  votorum  summa  est.  Illae 
C.  Tae  me  subjectissime  commendo.  Pragae,  Calend.  Martii  5.  anno  Dio- 
nysianae  aerae  1608. 

Illust.  Cei.  T. 

. . J.  . 1 \ . • ' ' . 

subjectissimus  Cliens 

Joannes  Kepplerus 
S.  C.  Mtatis  Mathematicus. 


MERCURIUS  IN  SOLE. 


In  Astronomiae  parte  Optica  snb  finem  capitis  VIII.  ubi  de  occulta- 
tionibus siderum  inter  se  mutuo  ago,  exstant  haec  verba : 

„Mercurii  nodi  in  Tauri  et  Scorpionis  principio,  vel  Arietis  et  Librae 
fuerunt  (Errorem  in  signo  vide  paulo  infra),  possuntque  hodie  ac  fere  omnibus 
temporibus  planetam  hunc  sub  Solem  invehere.  Quo  minus  mirandum,  quod 
in  vita  Caroli  Magni  legimus  ad  annum  807.  annotatum  his  verbis:  „„Stella 
Mercurii  16.  Cal.  Aprilis  visa  est  in  Sole  quasi  parva  macula  nigra:  tamen 
paulo  superius  medio  centro  ejusdem  sideris,  quae  octoties  (ut  ego  lego 
barbare,  non  octo  dies)  a nobis  ita  conspecta  est.  Sed  quando  primum 
intravit  vel  exiit,  nubibus  impedientibus  non  potuit  adnotari.““  Auctor  astro- 
nomiae peritus  fuit,  quod  apparet  ex  consignatione  tot  eclipsium  et  quod 
copulam  Solis  et  Mercurii  calculo  tenuit,  ex  quo  scivit,  maculam  illam  esse 
Mercurium.  Annus  tamen  nescio  quo  casu  vitiose  conscriptus  est.  Fuit 
enim  anno  808.  XVI.  Cal.  Aprilis  (forte  quod  annum  a Paschate  inchoat). 
Nam  ejus  diei  meridiana  hora  in  Regiomonte  calculus  Pruteuicus  exhibet 
locum  Solis  0°  45'  Y,  Mercurii  0°  31y  cum  lat.  2°  9',  quam  lati- 
tudinem a Ptolemaeo  certum  est  sic  ordinatam,  ne  hos  duos  planetas  sub 
Solem  induceret.  At  jam  dictum  est,  hodie  nodum  in  Arietis  (vide  infra) 
fine  esse,  ut  non  praeter  rationem  sit,  tunc  fuisse  circa  initium  hujus  signi. 
Jam  igitur  non  amplius  soli  Averroi  de  hoc  Phaenomeno  credimus,  post- 
quam Christianae  professionis  homo  suum  quoque  calculum  addit.  “ Hac- 
tenus Optica. 

Biennio  post  editionem  Opticorum  prodiit  disputatio  de  inaequalitatibus 
motuum  coelestium,  praeside  M.  Michaele  Maestlino,  Professore  Mathe- 
matico Tubingensi,  respondente  M.  Samuele  Hafenreffer:  quo  in  libello 
praeter  alias  pulcherrimas  velitationes  cum  sententiis  non  paucis  meorum 
Opticorum  (quibus  pars  earum  confirmata,  pars  dissipata  et  victa  est)  etiam 
haec  mea  explicatio  historici  loci  de  conjunctione  Solis  et  Mercurii  visibili, 
thesi  XCVIII.  bene  longa  examinata  et  confutata  reperitur.  Ad  quam 
thesin  operae  pretium  est  respondere,  ut  veritas  elucescat;  sic  enim  jubere 
videntur  ea,  quae  hoc  anno  1607.  in  coelo  spectata  fuerunt. 

Principio  recensentur  auctores  historici,  qui  de  hac  nigra  macula  in 
Sole  testantur,  Annonius  Monachus,  auctor  annalium  Francicorum  avcorv/iog, 
Eginardus,  Vincendus,  Sabellicus,  Lycosthenes,  Polydorus  Virgilius,  Bedae 
codex,  Centuriae  Ecclesiasticae.  Inde  nititur  disputator  quatuor  rationibus 
probare,  ostentum  potius  fuisse  praeternaturale , quam  conjunctionem  Solis 
et  Mercurii  astronomicam. 

Rationes  hae  sunt:  Mercurium  retrogradum  Soli  corporaliter  junctum 
non  ultra  6 vel  7 horas  sub  Sole  incedere  posse  ob  celeritatem  cursus. 
At  testari  dictos  auctores,  visam  esse  hanc  maculam  in  Sole  7,  8 vel  9 
dies.  Praeveneram  ego  hanc  objectionem  correctione  textus  historici.  Nam 

pro  eo,  quod  legitur  octo  dies,  legendum  dixeram  octoties,  pro  octies. 
Haec  responsio  vera  est.  Nam  si  hoc  ita  spectatum  est  XVI.  Cal.  Aprilis 
uno  die : non  est  igitur  spectatum  per  7 , 8 vel  9 dies.  Excipit  vero 
disputator,  non  omnes  auctores  habere  octo  dies,  ex  quo  concinne  quis 
efformet  illud  octoties,  nam  apud  Eginardum  esse  dies  7,  in  Bedae  codice 
dies  9. 

Respondeo,  certum  esse  unum  aliquem  primum  fuisse,  qui  consignavit 
hanc  visionem  Solis : ceteros  ab  hoc  descripsisse.  Fuisse  autem  astronomum, 
descriptio  ipsa  indicat:  Maculam  parvam  in  Sole  visam.  Quis,  malum, 
nisi  astronomus,  rari  et  insoliti  phaenomeni  praescientia  instigatus,  oculos 
in  Solem  dirigat  videatque  maculam  parvam  in  Sole,  si  etiam  perennis  illa 
esset  ? Quando  ne  illum  quidem  atrum  punctum  in  extremitate  corporis 
Lunae  vident  omnes,  etsi  Luna  nullo  damno  oculorum  inspici  ab  omnibus 
potest. 

Reliqua  argumenta , quibus  probatur  scriptorem  fuisse  astronomum, 
operae  pretium  est  ex  epistola  mea  cognoscere,  quam  super  hac  re  scripsi 
ad  praedictum  juvenem,  thesium  propugnatorem,  16.  Novembris  anni  sexti 
supra  sexcentesimum:  quem  diem  notabit  lector,  ut  de  fide  eorum,  quae 
sequentur,  possit  esse  tanto  certior.51)  Sic  igitur  inter  cetera:  „Quae  de 
Mercurio  sub  Sole  viso  objecisti,  ea  non  persuades.  Historici  quod  ex  uno 
matheseos  perito  acceperunt,  transscripserunt  male  intellectum.  Fateris 
ipse,  corruptam  apud  plerosque  descriptores  rei  narrationem,  annorum  numero 
alio  atque  alio.  Qui  vero  primus  ista  scripsit,  ita  loquitur  ut  astronomus; 
de  diebus  octo  intelligi  non  potest.  Nam  si  dies  octo  intelligendi  sunt, 
non  vices  octo  intra  unam  diem,  quid  attinuit  de  nubibus  querelam  insti- 
tuere, quibus  impeditus  primum  Mercurii  ingressum  in  clypeum  Solis  vel 
exitum  ultimum  videre  non  potuerit?  quippe  hoc  impedimentum  noctes  etiam, 
si  quae  inter  tot  dies  intercessissent,  potuissent  objicere,  Sole  cum  Mer- 
curio sub  Terra  versante.  Imo  quid  multis?  Ille  astronomus  attenderat  ad 
diem  conjunctionis  Solis  et  Mercurii ; ex  praeparato  ad  hanc  contemplationem 
accesserat,  ac  si  quis  staret  procinctus  ad  eclipsin  observandam:  itaque 
etiam  quando  primum  intraverit  quo  minus  videret,  nubibus  fuit 
impeditus.  Magna  in  homine  fiducia  futurae  eclipsationis  Solis  arguit, 
ipsum  et  exemplis  aliis  antecedentibus  et  doctrina  expressa,  forte  Arabum 
aut  Persarum  (misit  enim  Rex  Persarum  automatum  ad  Carolum  Magnum, 
argumentum  eruditae  gentis)  fuisse  jam  pridem  de  re  ipsa,  quoad  fieri  possit, 
confirmatum,  et  scivisse  loca  nodorum  Mercurii.  Quis  quaeso  dixisset  nisi 
astronomus,  diem  illum  esse  conjunctionis  Solis  et  Mercurii?  Et  quia  astro- 
nomus et  tot  eclipsium  observator,  quomodo  ignorare  potuit,  Mercurium 
celerius  quam  octo  dierum  spatio  sub  Sole  transire  ? Quae  de  nodis  et 
magna  latitudine  Mercurii  in  conjunctione  Solis  objicis,  respondi  satis  in 
Opticis.  Sed  ibi  in  signo  erravi.  (Vide  supra.)  Nam  hodie  nodus  Mercurii 
non  est  in  initio  Tauri,  sed  Geminorum.  Id  comperio  in  progressu  examinis 
motuum  Mercurii  et  deprehendi  errorem  calculi,  qui  mihi  de  Tauro  dicebat. “ 

Haec  igitur  tunc,  sc.  16.  Novembris  anno  1606.  scripsi,  ad  commen- 
dationem fidei  scriptoris  Annalium  pertinentia.  Fuisse  vero  Annonium  illo 
posteriorem  et  sic  non  avtonrr]v,  patet  ex  historiae  textu,  cum  Annonius 
longius  provehatur  in  sequentia  tempora.  » 

Denique  qui  Francicas  historias  non  indiligenter  tractat,  invenit  in 
Annonio,  Reginone,  Adone,  Schafnaburgensi  integros  paragraphos  a verbo 


seu  Mercurius  in  Sole  visus. 

ad  verbum  ex  hoc  auctore  vitae  Caroli  Magni,  qui  Monachus  fuisse  per- 
hibetur Engolismensis  Coenobii  (nomen  hujus  Monachi  Freherus  prodit  Adelmus 
Benedictinus),  exque  scriptore  vitae  Ludovici  Pii  descriptos;  praesertim  illos, 
qui  de  rebus  astronomicis , ut  de  cometis,  eclipsibus  et  similibus  tradunt. 
Etsi  igitur  rliapsodi  posteriores  omiserunt  vocem  Mercurii,  dicentes  tantum 
de  macula  nigra  (forte  ignorantes,  esse  aliquam  in  coelo  stellam,  quae 
dicatur  Mercurii):  tamen  certum  est,  fuisse  aliquem  priorem  illis  tempore, 
quippe  avtontrjv,  qui  hanc  ipsam  apparitionem  referret  ad  stellam  Mercurii : 
auctoritas  itaque  antiquior  ratione  subnixa  non  est  convellenda  per  auctori- 
tatem recentiorem,  negligentiae  aut  imperitiae  manifestissimam  et  praeterea 
ab  avroxfjia  remotiorem. 

At  instat  disputator  amplius : videri  Eginardum  fuisse  spectatorem 
phaenomeni  hujus : quippe  qui  Caroli  Magni  alumnus  fuerit  et  epistolarum 
magister  et  denique  gener.  Ego  vero  recoquo  vim  responsionis,  Eginardus 
enim  hanc  narrationem  a scriptore  vitae  Caroli  descripsit.  Negat  quis? 
Ergo  ille  mihi  explicet,  qui  credam  verisimile  esse,  duos  diversos  ad  unicum 
et  inconspicuum  fere  phaenomenon  in  Sole  aequalissimo  octo  dierum  spatio 
fuisse  attentos  ? Quin  potius  illum  primum  auctorem  credimus,  qui  se  multis 
documentis  probat  fuisse  astronomum,  alterum  vero  Eginardum  illius  fuisse 
simiam,  qui  quod  descripsit  ipse  non  intellexit : quique  ex  voce  „octoties“ 
primus  fecit  „octo  dies,“  post  Remoria  lapsus  numerum  unitate  minuit 
sicque  sequentibus  dux  et  auctor  fuit  ad  corruptam  rei  narrationem. 

Astra  notent  docti,  tu,  Pari,  semper  ama. 

Certe  enim,  qua  nocte  factus  est  gener  Caroli  Magni,  stellas  non  fuit 
contemplatus.  Ninxerat  quippe  interea,  itaque  ne  vestigiis  proderetur,  amicae 
humeris  exportatus  fuit  clam  spectante  Carolo. 

Atque  hac  eadem  responsione  etiam  quartae  rationi  disputatoris  satis- 
factum est,  cum  conatus  est  auctoritate  Eginardi  persuadere,  maculam  istam 
non  fuisse  Mercurium,  sed  prodigium  praenuncians  mortem  Caroli  Magni.  82) 

Secundum  argumentum  falso  jactatae  maculae  in  Sole  deduxit  dispu- 
tator a dissensione  auctorum  in  temporis  circumstantia.  Polydorum  enim 
Virgilium,  Sabellicum  et  Lycosthenem  ponere  annum  Christi  778.  Anno- 
nium  vero  et  Annalium  auctorem  habere  807.  Lycosthenem  iterum  808. 
et  tertio  1278. 

Cui  adjungo  et  tertiam  disputatoris  rationem,  quae  ex  eo,  quod  Poly- 
dorus, Lycosthenes,  Sabellicus  eclipsin  Solis  retulerunt,  quae  erat  eclipsis 
Jovis  a Luna  facta,  teste  Annonio,  Adone,  Reginone,  Annalibus  Francicis 
ipsoque  adeo  calculo;  exque  eo,  quod  Turpinus  fabulam  retulerit  diei  sub 
Carolo  Magno  in  triduum  prolongatae , hanc  etiam  narrationem  eorundem 
Annalium  (quos  veros  toties  jam  deprehenderat)  de  Mercurio  in  Sole  viso 
suspectam  reddere  nititur. 

Respondeo,  traditioneA  hanc  de  Mercurio  in  Sole  viso  non  niti  numero 
et  fide  eorum  auctorum,  qui  descripserunt  illam  ex  uno  aliquo  primo.  Cur 
enim  avzonrrjg  aliquis  et  peritus  astronomus,  qui  bona  fide  scripsit,  sub- 
sequentium  oscitantiam  et  inconstantiam  aut  fabulosi  Turpini  credulitatem 
luat  ? Equidem  ex  hoc  ultimo  seculo  accer&tos  video  triumviros  illos,  Poly- 
dorum, Sabellicum,  Lycosthenem,  ut  et  Centuriatores  nec  multo  antiquiorem 
Vincentium,  cum  res  facta  ante  octo  secula  narretur.  Sed  causas,  quibus 
decepti  sunt  auctores,  partim  disputator  ipse  explicat,  Lycosthenem  a Poly- 
doro, Polydorum  ab  eventibus  insignibus  anni  778.  seductum,  ut  annum 

778.  ponerent,  eundemque  annum  Lycosthenem  in  1278.  transformasse,  de- 
ceptum permutatione  characterum. 

Quod  vero  Lycosthenes  et  cum  illo  ego  secunda  vice  annum  808. 
ponit,  cum  ceteri  Francicarum  rerum  scriptores  ponant  annum  807,  id 
dissensio  non  est,  sed  pulcherrimus  consensus.  Res  tamen  eget  explicatione 
et  doctrina  temporum.  Nam  in  eo  cardo  versatur,  ut  auctor  hujus  historiae 
annum  vel  a Paschate  incipiat  vel  a 25.  Martii,  cum  Lycosthenes  nobis- 
cum  illum  a Cal.  Januarii  praecedentis  incipiat.  Sic  enim  idem  dies  XVI. 
Cal.  April.  ab  Annaiibus  refertur  in  finem  anni  807 , a Lycosthene  et 
me  in  initium  anni  808.  Sequitur  igitur  hujus  rei  demonstrandae  causa 


Digressio  de  Epocha  annorum  Christi  vulgarium. 

Annum  a scriptore  annalium  a Paschate  inchoari,  suspicionem  con- 
ceperam in  Opticis : nec  paulo  evidentiora  argumenta  exhibet  Josephus 
Scaliger  editione  secunda  libri  de  Emendatione  Temporum  pag.  506,  ubi 
relictis  iis,  quae  auctor  suis  rationibus  tandem  concludit,  et  consideratis 
solis  illis,  quae  is  ex  antiquitatis  memoria  allegat,  hoc  videor  non  inepte 
colligere  : annum  ecclesiasticum  inceptum  fuisse  a Paschate,  ejusque  ter- 
minum, quippe  festi  mobilis,  exeunte  anno  politico  annunciatum  fuisse  populo 
de  suggesto.  Itaque  in  testimonio  Bedae  illic  allegato,  exeunte  anno  701. 
Christi  politico  secundum  vulgatam  aeram,  si  33  solidos  ex  sententia  Bedae 
auferas,  restat  668.  currens  a Paschate  praecedente,  quod  et  habuit  in- 
scriptio Cereorum,  quam  descripserunt  Bedae  auctores  in  Natali  Domini. 
Quod  vero  Beda  annum  701.  exeuntem  componit  cum  Indictione  quarta- 
decima,  in  eo  morem  sequitur  ecclesiae  et  Indictionem  anno  politico  ter- 
minat in  Pr.  Cal.  Januarias. 

Sequentia  testimonia  ex  Fredegario  et  Aimoino  utuntur  titulo  „a  pas- 
sione Domini, 44  cum  numeri  pendeant  a Nativitate  vel  Incarnatione,  quod 
si  non  est  lapsus  linguae  vel  calami,  ego  interpretor  sic,  ut  dicant  illi 
auctores  se  numerare  „a  die  Passionis/4  quamvis  etiam  ab  anno  Incar- 
nationis. Etsi  anno  735.  non  VII.  Cal.  sed  VI.  Cal.  Jan.  et  anno  demum 
736.  VII.  Jan.  dominica  dies  incidit.  Erat  enim  anno  735.  Indictio  III. 
Itaque  Scaliger  in  conciliando  illo  errore  lusit  operam.  Sit  culpa  mendi, 
quod  ipse  agnoscit  Scaliger,  aut  initium  dominicae  sit  vespera,  more 
veteris  Ecclesiae.  Tunc  illa  sane  est  quadrans  ultimus  ex  VII.  Cal.  Jan. 
Romani  in  media  nocte  terminandi. 

Ceterae  conciliorum  allegationes  omnino  videntur  nobis  confirmare  caput 
anni  in  Paschate.  Sed  solidum  argumentum  exhibet  nobis  vetustissimus 
mos  ecclesiae  Gallicanae,  quo  pro  scriptore  Gallo  concludamus,  caput  anni 
fuisse  ipsi  Pascha  vel  certe  25.  Martii.  Tenu#unt  enim  Christiani  occi- 
dentis et  inter  praecipuos  Galli : Christum  VIII.  Cal.  April.  resurrexisse 
anno  Juliano  76,  quae  sententia  non  est  adeo  absurda,  quin  eam  Epiphanius 
diligenter  attendenti  persuadere  possit.  Etsi  enim  ex  eo  sequitur,  Pascha 
celebratum  a Judaeis  IX.  Cal.  Aprilis  ante  aequinoctium  politicum,  a Christo 
vero  agnum  comestum  XI.  Cal.  April.  exeunte;  crucifixum  X.  Cal.  Aprilis 
uno  atque  altero  die  ante  plenilunium ; quae  absurda  videntur : tamen  haec 
absurda  Epiphanius  reddit  verisimilia  ostenso  cyclo  annorum  84,  Judaeis 
tempore  Christi  usitato,  qui  cyclus  non  tantum  quartamdecimam  anticipabat 

biduo  et  amplius,  sed  etiam  Pascha  saepius  statuebat  ante  aequinoctium. 
Sane  hoc  posterius  etiamnum  tempore  Constantini  committebant  Judaei,  ut 
liquet  ex  epistola  Constantini  de  Paschate  et  ex  aliis  Epiphanii  locis. 

Sed  ad  rem  : VIII.  Cal.  Aprilis  Christum  quidam  resurrexisse,  quidam 
linguae  lapsu  passum  esse  et  sic  Pascha  ultimum  Christi  eo  die  incidisse 
dixerunt,  diuque  admodum  Pascha  fixum  hoc  die  25.  Martii  Galli  celebra- 
runt usque  post  tempora  concilii  Niceni.  Eodem  die  VIII.  Cal.  Aprilis 
conceptum  esse  in  utero  Matris,  hauserunt  vel  ex  Chrysostomo  vel  ex  Ro- 
manis antiquioribus.  Eodem  die  et  mundum  conditum  esse  opinati  sunt 
patres  synodi  Palaestinae  a Theophilo  congregati ; ut  liquet  ex  eorum 
epistola  synodali , quae  est  apud  Bedam,  et  ex  Epiphanio.  Itaque  VIII. 
Cal.  Aprilis  dicta  fuit  7tQ<atoxtiatog  ritieQa,  ut  refert  Scaliger  praefatione  in 
Eusebium.  Cum  itaque  25.  Martii  ab  occidentalibus  pro  principe  die  fuerit 
habitus,  quid  mirum,  eorum  successorem  scriptorem  Annalium  Gallicum  ex 
ea  die  incipere  annum?  Vel  certe  ex  ea  die  Paschatis  mobilis,  quod  cis 
et  ultra  hunc  diem  incidere  solet. 

Evidentissimum  vero  habent  argumentum  ipsi  anni  Incarnationis  seu 
vulgata  aera,  qua  hodie  utimur  quaque  et  scriptor  Gallus  est  usus,  illi 
siquidem  ab  auctore  suo  Dionysio  putabantur  genuina  notione  vocis  ab 
Incarnatione,  hoc  est  a Conceptione  Christi,  posteritas  vero  decepta  putavit 
Dionysium  numerare  illos  annos  a Nativitate  Christi ; nisi  enim  a Nativitate 
numerarentur,  Christus  natus  esset  anno  Juliano  46.  Decembri.  Anno  itaque 
74.  Decembri,  cujus  praecedenti  Septembri  finiebatur  15.  Tiberii,  Christus 
demum  inchoasset  annum  29,  quod  contrarium  videbatur  Evangelistae,  qui 
videtur  affirmare,  Christum  anno  15.  Tiberii  inchoasse  annum  30.  Haec 
itaque  causa  fuit,  cur  Dionysio  posteriores  annos  aerae  Dionysianae,  quos 
ille  numeraverat  ab  incarnatione,  numeraverint  a Nativitate,  ut  sic  Dionysii 
aeram  quomodocunque  conciliarent  cum  D.  Luca  Evangelista,  de  annis  30 
incompletis  et  15  Tiberii  completis  intellectis.  Unde  sequebatur  ut  ii,  qui 
Dionysii  mentem  retinebant,  aeram  Christi  inchoarent  ab  VIII.  Cal.  Aprilis, 
qui  vero  eam  aliter  interpretabantur,  ab  VIII.  Cal.  Jan.  praecedente,  eo 
quod  tempore  Dionysii  receptum  erat,  Christum  conceptum  quidem  esse  et 
incarnatum  VIII.  Cal.  April.,  natum  vero  VIII.  Cal.  Januarii. 

Putari  vero  annos  Christi  Dionysianos  primo  auctoris  instituto  ab 
Incarnatione  et  sic  a 25.  Martii  anni  Juliani  46,  non  vero  a Cal.  Jan. 
praecedentibus,  affirmat  Lucidus  et  ego  probo  ex  eo,  quod  Dionysius  tot 
jam  seculis  a Christo  elapsis  primus  fuit,  qui  a sententia  veterum  ecclesiae 
scriptorum  descivit,  principium  aerae  Christi  connectens  non  cum  42.  anno 
Augusti  seu  cum  principio  44.  Juliani,  ut  veteres  magno  numero  affirma- 
runt, quos  vide  apud  Baronium;  sed  transtulit  illud  in  46.  Julianum.  Ex 
quo  apparet,  Dionysium  non  respexisse  ad  expressum  in  Evangelista  numerum 
30  annorum,  ad  quem  veteres  respexerant,  sed  aliis  argumentis  usum  esse 
ad  caput  illius  suae  et  nostrae  aerae  investigandum.  Argumentum  autem 
ejus  hoc  fuisse  colligo  ex  eventu  ratiocinationis  hujus.  Dionysius  cum 
Chrysostomo  Christum  natum  credidit  25.  Decembris  in  solstitio  hiberno, 
et  conceptum  novem  mensibus  ante,  25.  Martii  in  aequinoctio  vernali.  Porro 
series  historiae  Evangelicae  ostendit,  Johannem  sex  circiter  mensibus  ante 
Christum  fuisse  conceptum.  Ergo  sequebatur,  conceptum  esse  in  aequinoctio 
autumnali.  Hanc  de  Natali  in  25.  Decembris  nonnulli  vetustissimam  tra- 
ditionem faciunt,  referuntque  teste  Nicephoro  in  Evodium  D.  Petri  gvvxqovoi 

proferuntque  locum  ex  canonibus  Clementis  Romani , quorum  aliquos  Epi- 
phanius  suspectos  habet  novitatis.  Alii  ex  oratione  D.  Chrysostomi  de  die 
Natali  recentiorem  faciunt  originem  festivitatis  in  25.  Decemb.  Sic  enim 
existimant,  si  tam  antiqua  consuetudo  fuisset,  non  dicturum  fuisse  Chryso- 
stomum,  se  illam  non  ita  pridem,  ante  annos  decem  scilicet,  a Romanis 
acceptam  Constantinopolim  invexisse : neque  ausurum  fuisse  Epiphanium 
affirmare  adhuc  suo  aevo,  Christum  natum  6.  Januarii.  Tum  autem  appa- 
rere facile,  quibus  argumentis  Conceptio  Christi  in  Martium  inciderit,  ut 
ita  de  auctoritatibus  et  traditione  non  sit  opus  cogitare.  Cum  enim  legeret 
aliquis  in  Evangelio : mense  autem  sexto  missus  est  angelus  Gabriel 
ad  Virginem,  non  respexit  ad  praecedentia:  Elisabeth  abscondit  se 
menses  quinque,  sed  accepit  hoc  dictum  de  Judaica  serie  mensium,  non 
a Nisan  sed  a Tisri,  quod  illud  fuerit  initium  vetustius  anni  Judaici.  Itaque 
cum  Adar  sit  sextus  a Tisri,  convenerit  vero  cum  Martio  Romano,  Martio 
mense  credidit  missum  angelum  ad  Virginem  super  conceptione  Christi. 
Addit  Chrysostomus  aliique  etiam  plures  ratiocinationes  ex  dicto  Joannis, 
qui  Christum  affirmavit  oportere  crescere,  se  vero  minui ; quod  transtulerunt 
ad  conceptionem  etiam  et  ortum  eorum,  adque  naturam  cursus  Solis:  ut 
Christus  conciperetur  in  maximis  diei  incrementis , Joannes  in  maximis 
decrementis:  et  ille  nasceretur  in  primo  initio  crescentis,  Joannes  in  primo 
initio  decrescentis  diei,  ille  surgente  Sole,  hic  cadente. 

Haec  utcunque  sint,  certe  seculo  Dionysii  jam  in  universum  obtinuerat 
opinio,  Christum  conceptum  in  aequinoctio  verno  et  sic  Joannem  in  autum- 
nali. Sequuntur  nunc  reliqua.  Cum  enim  pater  Joannis  Zacharias  obtulisse 
incensum  dicatur  in  templo,  creditum  fuit,  ut  apparet  ex  Chrysostomo,  illum 
fuisse  summum  Pontificem,  et  oblationem  hanc  ab  eo  factam  in  festo  Ex- 
piationis, quando  soli  summo  Pontifici  licebat  ingredi  Sanctum  Sanctorum. 
Vidit  enim  angelum  cum  ingressus  esset  in  templum , populo  foris  stante 
ipse  solus  relictus.  Haec  solitudo  offerentis  videbatur  arguere  Sanctum 
Sanctorum.  Atqui  neque  summi  Pontificis  est  incensum  ponere,  vel  sortiri 
munus  expiationis,  quod  soli  convenit,  (Carolus  Sigonius  de  repub.  Hebraeorum) 
neque  Zacharias  summus  pontifex  fuit,  quippe  tribulis  Abiae,  cujus  ex 
viginti  quatuor  vices  erant  octavae : et  summi  Pontifices  ejus  temporis 
referente  Josepho  erant  Simon  Boethi,  socer  Herodis  anno  Juliano  23. 
usque  in  Julianum  41,  Matthias  Theophili  Jerosolymitani , per  annum  41, 
sub  hoc  Josephus  Ellemi  cognatus  illius  unius  diei  pontifex.  Theophilo 
remoto  ob  seditionem  concitatam  successit  Joasarus  Simonis  filius , affinis 
Herodis,  anno  Juliano  42.  functusque  est  officio  usque  ad  Archelai  loco- 
motionem  multis  annis  post  mortem  Herodis  Regis. 

Sed  pergamus  in  hac  argumentatione;  sit  facta  annunciatio  Joannis  in 
festo  Expiationis.  Illud  vero  celebrari  oportuit  Luna  X.  Quaerendus  itaque 
fuit  Dionysio  annus,  in  quo  Luna  X.  esset  proxime  aequinoctium  autum- 
nale, quod  is,  qui  vernale  in  25.  Martii  ponit  quique  aestatem  dierum  186. 
facit,  ut  Plinius,  necessario  in  27.  Septembris  confert.  Atqui  solus  annus 
Julianus  45.  est  talis,  in  quo  Luna  X.  cadit  proxime  27..  Septembris.  Est 
enim  eo  anno  aureus  numerus  I.  index  novilunii,  qui  ponitur  ad  16.  Sept. 
tempore  Niceno;  itaque  tempore  Christi  novilunium,  ut  quidem  et  calculus 
ostendit,'  die  17.  Sept.  mane  hora  ortus  Solis.  Et  Scaliger  ex  computo 
Judaico  prodit  novilunium  Tisri  18.  Sept.  Itaque  27.  Sept.  dies  idem  fuit 
et  aequinoctii  Romani  et  Lunae  decimae  et  sic  festi  expiationis.  Ex  hoc 

sic  deprehenso  puto  ortam  esse  illam  traditionem,  quod  Joannes  annunciatus 
fuerit  die  27.  Septembris.  Dissimularunt  enim  dissensum  numeri  30  in 
Evangelista  qui  hoc  deprehenderunt,  aut  forte  de  eo  non  cogitarunt. 

Haec  igitur  erant  Dionysio  argumenta  a patribus  accepta  inquirendi 
anni  conceptionis  Joannis.  Quodsi  itaque  Joannes  annunciatus  est  Juliano 
45.  Septembri,  Christus  annunciatus  et  conceptus  fuerit  anno  sequente  46. 
25.  Martii.  Is  vero  est  primus  aerae  hodiernae , quam  nos  a Nativitate 
deductam  vulgo  putamus.  Itaque  scriptores  Gallici,  qui  Dionysium  dextre 
intellexerunt,  cum  numerant  annum  Incarnationis  Dionysianum  807.  incipiunt 
illum  etiam  a die  Incarnationis,  a 25.  Martii  sc.,  sive  propter  viciniam  a 
Paschate,  et  terminant  eundem  in  24.  Martii  post  initium  anni  politici 
Romani,  quem  nos  hodie  prava  intellectione  aerae  Dionysianae  numeramus 
jam  808.  et  a Nativitate,  ideoque  etiam  a die  Nativitatis,  seu  potius  ob 
viciniam  initii  politici  Romani  a die  circumcisionis.  Recte  igitur  ista  con- 
junctio Solis  et  Mercurii,  quae»  17.  Martii  contigit,  reponitur  et  a scriptore 
Gallo  in  finem  anni  807.  et  a nobis  in  primum  quadrantem  anni  808. 
aerae  vulgaris. 

Provectus  sum  praeter  mentem  in  chronologica , ostensa  causa  cur 
hodie  annos  Christi  mutilatos  habeamus  opera  Dionysii,  cum  veteres  eccle- 
siae scriptores  biennio  maturiorem  exhibeant  Christi  nativitatem , quam  est 
caput  hodiernae  aerae  vulgaris.  Id  feci  tanto  libentius,  quod  ante  bien- 
nium in  Diatriba  Chronologica  de  anno  Natalitio  Christi  causam , quae 
Dionysium  nostri  numeri  conditorem  seduxerit,  dicere  non  potui.  *) 

Addo  igitur  et  hoc  obiter,  invidiam  creari  dicto  meo  libello  auctoribus- 
que quos  sum  secutus  eo , quod  pro  Evangelistae  numero  30  annorum 
aetatis  Christi  nos  ponimus  32  vel  33,  excusantes  rotundum  Evangelistae 
numerum  per  adjectionem  particulae  couei:  quasi  vel  circiter.  At  qui 
sunt  isti  iniqui  censores  ? Nimirum  ii , qui  Dionysianam  hodie  usitatam 
aeram  sequuntur ; itaque  eodem  crimine  quod  in  nobis  accusant  et  ipsi 
tenentur.  Auximus  nos  Evangelistae  numerum?  Ipsi  mutilarunt,  et  pro  30 
fecerunt  28.  Si  enim  Christus  est  natus  anno  Juliano  45,  25.  Decembris, 
certe  anno  Juliano  73,  25.  Decembris  currebat  15.  Tiberii,  quod  est  extra 
controversiam.  Anno  igitur  15.  Tiberii  Decembris  25.  Christus  comple- 
visset annos  28,  cum  B.  Lucas  eo  Tiberii  anno  tricenarium  exhibeat.  Ita- 
que si  nullum  hucusque  piaculum  commisit  ecclesia  et  Christianus  orbis 
universus , numerans  a Nativitate  Christi  minus  quam  fert  Evangelistae 
numerus,  neque  nos  impii  videri  debemus  plus  numerantes.  Constat  enim 
utrinque  numero  Evangelico  rotundo  30  sua  auctoritas,  munita  adjectione 
particulae  o oaei. 

Jam  tempus  est  ut  referam  id,  cujus  causa  haec  omnia  hactenus  dispu- 
tata sunt,  nimirum : 

Phaenomenon  coeleste  lectissimum. 

Attendite  Astronomi  et  tu  Coryphaee  Maestline  cum  respondente  tuo. 
Nam  quod  mihi  videbitis  obtigisse  hodie,  jam  porro  facile  concedetis  et 


*)  Cum  frontes  paginarum  titulo  carerent,  typographus  proprio  arbitratu 
Sylvam  scripsit  occasione  sumta  ab  exordio.  Atqui  vix  unica  arbor  est. 

veteri  scriptori  Annalium  obtingere  potuisse , nec  porro,  quod  in  thesibus 
feceratis,  fidem  narratae  ab  illo  historiae  labefactabitis,  quin  potius  mecum 
gaudebitis. 

Scripseram  superius  allegatam  epistolam  16.  Novembris  anno  1606. 
Testis  est  mihi  disputator.  Sequentis  igitur  anni  1607.  die  Lunae,  qui 
fuit  18/28.  Maii,  auxi  mea  observationum  commentaria  hac  pericopa,  quam 
ad  verbum  exscribam. 

„Cum  praecedens  vespera  diei  Solis  ingentem  aestum  subito  excitasset 
et  una  ventum,  nox  vero  pertonuisset  terribiliter  cum  imbribus  et  larga 
pluvia , viderem  autem  nullum  aspectum  in  Calendario  vel  Ephemeridibus 
nisi  conjunctionem  Solis  et  Mercurii , quae  ponebatur  ad  vesperam  diei 
19/29.  sequentis:  coepi  cogitare,  si  forte  conjunctio  haec  biduo  anticipaverit 
fueritque  vespera  diei  17/27.  Et  jam  antea  praemonueram  Matthiam  Seif- 
fard,  studiosum  a Brabeo  relictum,  ut  Solem  toto  ultimo  quatriduo  diligenter 
inspiceret : nam  constare  mihi  ex  observationibus  Braheanis , nodos  Mer- 
curii esse  in  Geminorum  et  Sagittarii  principio.  (Vide  superiorem  epistolam, 
scriptam  semestri  ante.)  Igitur  etsi  suspicabar,  jam  transisse  conjunctionem, 
tamen  cum  post  meridiem  hora  circiter  quarta  viderem  nubes  pulsas,  coelum 
mediocriter  serenum,  abrupi  sermonem  cum  Jesuita,  quo  cum  super  hac  re 
loquebar,  et  negotio  observationis  ipsi  dato  domum  me  recepi  sub  tectum  altum 
et  amplum,  scandulis  structum  rimosis.  Schemata  Solaria  omnia  duplae  fere 
magnitudinis  schematis  seq.  in  chartam  incidebant.  (Vide  super  hac  re  Optica  mea 
cap.  II.)  Ubi  quae  clari  erant  luminis , ubi  foramen  Solem  admittens  ita 
magnum,  ut  non  fieret  plenaria  intersectio  radiorum,  ea  nihil  ostenderunt: 
quam  rem  et  Jesuitae  obstitisse  puto.  At  schemata  tenuis  luminis  maculam 
parvam  muscae  parvae  magnitudine  in  sinistra  et  inferiori  parte  schematis 
exhibebant,  dilutam  instar  rarae  nubeculae.  Et  ne  papyrus  aliquam  maculam 
habere  putaretur,  crebro  motavi  papyrum;  macula  semper  schema  seque- 
batur suum  locum  in  eo  tuens. 

Ne  vero  in  itinere  radii  papyrum  inter  et  foramen  aliquid  interesse 
putaretur  telis  aranearum  suspensum,  quod  umbram  hanc  faceret  in  schemate, 
schemata  crebro  permutavi.  Conscendi  etiam  alteram  contignationem  sub 
tectum  aliud.  Erat  et  in  illius  tecti  schematibus  Solaribus  per  rimas  tenues 
ingressis  talis  macula.  Discessi  igitur  advocatum  plures  testes,  relicto 

hospite  meo  D.  M.  Bacchatio  Rectore  Academiae  Pragensis  apud  schemata, 
qui  sub  utroque  tecto  spectator  et  testis  fuit,  ejusdem  in  omnibus  schema- 
tibus dispositionis  maculae  illius  ad  margines  schematis. “ 

JEgo  M.  Martinus  Bachdzek,  qui  interfui  huic  observationi, 
fateor  rem  ita  se  habere. 

„Cursim  igitur  praeteriens  curiam  urbis  veteris,  vidi  trientem  ultra 
vicesimam  primam  ab  occasu  indicari.  Ex  itinere  obiter  admonui  Jesuitam : 
sed  is,  ut  retulit , precum  hora  instante  Solem  se  jussit  expectare , deinde 
foramine  usus  nimis  m^gno  nihil  vidit  in  tam  claro  schemate  brevique  Sol 
conditus  frustratus  est  longiorem  ejus  diligentiam.  Ipse  arce  conscensa 
priusque  Caesare  per  cubicularium  admonito  perrexi  in  officinam  horologiarii 
aulici  Justi  Byrgii.  Aberat  is.  Usus  igitur  sum  ipsius  duobus  ministris.  In 
gradibus  qui  ex  lato  deambulacro  templi  Canonicorum  deducunt  in  arma- 
mentarium, fenestram  patentem  valva  et  palliis  obstruximus  tenebrosumque 
locum  fecimus  quantum  potuimus.  Solem  per  laminae  rotundum  foramen 

diametro  nonae  vel  decimae  partis  unius  pollicis 
admisimus  spatio  circiter  14  pedum  a foramine, 
quoad  schema  excrevit  ad  praesentem  magnitudinem. 

Vidimus  ab  inferiori  et  sinistra  schematis  parte 
(vultu  ad  schema  converso)  parvum  punctum, 
saturae  nigredinis  versus  centrum ; dilutius  et  minus 
praecisum  versus  marginem,  magnitudine  et  specie 
macilenti  pulicis;  hoc  clare,  nec  semel:  aberat 
tertia  diametri  parte  plus  minus  ab  extremo  et 
proximo  margine.  Et  ne  quis  existimet  maculam 
fuisse  papyri,  motata  papyro  transposuimus  schema;- 
semper  macula  cum  schemate  incidit.  Cum  nubes  super  Solem  ingruerent, 
super  maculam  etiam  schematis , eodem  loco  schematis  haerentem  quasi 
immobilem,  nubium  species  ingruebat.  Testis  est  Justi  Byrgii  minister 
automatopoeus,  qui  spectator  fuit: 

$eiuridj  3>Me  fifein  ^Ifianadjer-^elclT,  itteiit  $anbt. 56) 

Intervenit  tandem  et  Byrgius-  ipse  cupidissimus  visendi  hujus  specta- 
culi, sed  jam  nubes  densissimae  circa  horizontem  occupaverant  Solem 
cadentem.  Cumque  diu  attentis  tandem  momento  temporis  dehiscerent, 
maculam  quidem  nos  reliqui  celeriter  conspeximus  quippe  jam  assueti,  Byr- 
gium  vero,  quem  testem  esse  percupiebam,  ipsa  festinatio  praeceps  et  rursum 
coiens  nubium  hiatus  impedivit,  ut  quamvis  stylo  monstratam  maculam  a 
specie  nubium  circumstantium  discernere  non  posset.  Solo  enim  motu  nubes‘ 
macula  vero  quiete  internoscebatur.  At  in  tam 
brevi  temporis  momento  motus  nubium  non  potuit 
ab  ipso  percipi.  Itaque  phaenomeni  quidem  testis 
esse  non  potuit,  at  consentientium  nostrorum  testimo- 
niorum testis  est  luculentus. 

Post  Solis  occasum  domum  reversurus  transivi 
apud  Matthiam,  quem  speculatorem  in  dies  quatuor 
constitueram , rogitans , num  quid  vidisset  oculis  in 
Solem  ipsum  directis  ? Nihil,  inquiebat,  de  quo  certi 
quid  haberet  affirmare.  Spectasse  quidem  circa 
tertiam  horam,  et  in  extremo  margine  primo  intuitu 
videri  aliquid  desiderasse,  sed  repetitis  obtutibus, 
tantam  illi  claritatem  obortam , ut  plane  caecus 
factus  si  quid  etiam  fuisset  agniturus  non  fuerit. 

Cum  de  plaga  marginis  rogarem,  superiorem  promte 
respondit : id  erat  consentaneum  iis,  quae  ipse  vide- 
ram. Nam  quod  est  in  radio  infra , in  coelo  est 
supra.  Sed  cum  dextrum  an  sinistrum  marginem 
juberetur  prodere,  valde  haesitavit  et  quod  denique 
• invenit  excutiens  memoriam,  id  contrarium  videbatur 
iis  quae  ego  vidi.  Nam  mihi  macula  vergebat  ad 
sinistram  schema  inspicienti : debuit  igitur  in  coelo 
similiter  ad  sinistram  vergere  coelum  inspicienti, 
ipse  ad  dextram  deflexisse  opinabatur.  Sed  facile 
ex  haesitatione  apparuit,  memoriae  lapsum  inter- 
venire potuisse.  Ipse  quippe  majorem  aliquam  quan- 
titatem maculae,  quam  erat  ista,  quaerendam  et 

observandam  ratus  non  valde  curavit  impressionem  tam  parvae  maculae, 
quam  putavit  esse  visus  defectum  : neque  de  nostra  observatione  deque  re 
ipsa  scivit,  ut  diligentius  circumspiceret  circumstantiasque  et  plagam  me- 
moria retineret. 

Hactenus  igitur  observatio.  Addo  autem  has  notatiunculas.  Primo 
quod  in  majoribus  schematibus  diluta  fuit  macula,  causam  fuisse  puto  con- 
formationem foraminis,  per  quod  Sol  irradiavit.  Scandulae  enim  rimas 
oblongas  agunt.  Itaque  latitudo  quidem  rimarum  sat  angusta  fuit,  ut  fieret 
plenaria  radiorum  intersectio,  longitudo  vero  rimarum  tam  fuit  magna,  ut 
Solem  admitteret  et  loco  maculae  superfunderet,  essetque  semiumbra. 

Sic  fieri  solet  circa  globos,  quibus  turres  ornantur.  Quando  enim 
umbra  eorum  tam  longe  defluit  in  terram,  ut  ex  loco  incidentiae  Sol 
majori  spectetur  angulo  quam  globus,  tunc  videre  est  globorum  umbras 
dilutas  esse,  avertunt  enim  interiores  disci  Solis  radios,  at  locus  umbrae 
interim  marginalibus  disci  Solis  radiis  debiliter  illustratur.  Tale  quid  etiam 
hac  vice  contigit  occasione  longitudinis  rimarum,  ut  explicavi.  Itaque  in 
schemate  parvo,  ubi  rotundum  et  parvum  fuit  foramen,  umbra  fuit  nigrior. 

Deinde  non  est  existimandum,  corpus  Mercurii  tam  fuisse  parvum 
respectu  Solis,  quam  fuit  macula  respectu  schematis.  Nam  in  Opticis  est 
demonstratum,  addendam  esse  semidiametrum  foraminis  ad  semidiametrum 
umbrae,  auferendam  a semidiametro  schematis  lucidi,  ut  proportio  consti- 
tuatur justa.  Et  quia  nigredo  maculae  ostendit  plenariam  umbram,  igitur 
plenaria  ibi  fadta  fuit  intersectio : corpus  igitur  Mercurii  certo  majus  fuit 
in  comparatione  ad  discum  Solis  apparentem,  quam  foramen  in  compara- 
tione ad  schema. 

Cur  autem  ex  altera  parte  macula  fuerit  dilutior  quam  ex  reliqua, 
nescio,  nisi  foramen  in  causa  fuerit,  quod  tamen  puto  bene  circulare  fuisse. 

Denique  apparet  ex  hac  observatione,  lumen  Mercurii,  si  quod  habet 
proprium,  in  comparatione  ad  lumen  Solis  umbrae  rationem  habere. 

Epilogus. 

Quid  nunc  tibi  est  animi  lector  amice’,  numquid  gratularis  mihi  de 
successu  in  re  mea?  An  et  succensebis  irridebisve,  si  ut  quondam  Pytha- 
goras inventa  ratione  laterum  rectanguli , Musis  bovem  immolavit , sic  ego 
potitus  egregio  spectaculo  et  demonstratione  motuum  Mercurii,  quam  tanto 
tempore  ante  jactaveram,  vera  deprehensa,  librum  facio  Principique  meo 
offero:  aut  si,  ut  quondam  Ovidius  super  lasciva,  sic  ego  super  ingeniosa 
victoria  de  opponente  meo  parta  exclamem  : 

„Ite  triumphales  circum  mea  tempora  lauri. “ 

Aut  si,  ut  quondam  Archimedes,  deprehenso  furto  aurifabri,  labro 
exsiliens,  in  quod  lavandi  causa  descenderat,  exclamavit:  evQrjM,  sic  ego, 
hoc  furunculo  Deo,  furum  patrono  credito,  lucem  ut  plurimum  fugiente  seque 
sub  radios  Solis  recipiente,  tandem  in  Sole  ipso,  ad  quod  insigne  incautior 
diverterat,  deprehenso,  omissis  quae  ago  negotiis  et  studiis  aliis  importune 
exclamem  reTrjQijxa? 

An  aequiore  me  audis  animo , narrationem  meam  ut  comoedi  suos 
actus  cantu  finientem  et  spiritu  poetico  laetitiam  animi  contestantem,  etsi, 
ut  vulgata  est  de  musicis  bonis  opinio  melancholico  temperamento  prae- 

ditos  esse,  sic  ego  pro  laetitia  moerorem  tibi  meum  potius  epigrammate 
prodam?  Nam  quid  tibi  ego  dicam?  Cum  28.  Maji  spectaculum  hoc  essem 
nactus,  sequenti  30.  Maji  Helena  Maria,  filia  Illustris  Viri  D.  Joannis  Mat- 
thaei Wackherii  a Wackenfels  Equitis  aurati,  Rudolpho  II.  Romanorum 
Imperatori  a consiliis  aulicis,  virguncula,  quae  nondum  decimum  annum 
egressa  latinae  linguae  artiumque  liberalium  cognitione  et  exercitio  rarissi- 
mis aetatis  nostrae  exemplis  comparanda,  matronali  prudentia,  pene  supra 
sexum  etiam  omnibus  miraculo  fuit,  eximium  Germaniae  decus  futura,  variolis 
exstinguitur:  cujus  puellae  virtutem  animique  dotes  cum  acerbissime  dolerem 
exstinctas,  cum  patris  Patroni  mei  optimi  matrisque  beneficentissimae,  tum 
etiam  mei  amoris  causa,  illas  ut  potui  immortalitati  consecravi,  laetitiaeque 
illius  et  moeroris  hujus  contrarios  affectus  eadem  mentis  agitatione  per- 
miscens, cum  neque  spectaculum  meum  digniori  allegoria  neque  fatum  cru- 
delissimum domus  amicissimae  honestiori  emblemate  exornare  possem,  haec 
inter  cetera  sum  meditatus  epigramipata. 

» ' - t i 4 

In  persona  Helenes  defunctae. 

Credideras  toto  periisse  ex  aethere  sidus 
Majugenae,  in  radios  se  quia  condiderat. 

Sol  negat  obnitens:  Solem  quis  vera  negare 
Arguerit  ? Solis  cuncta  vident  oculi. 

Cuncta  aperit  lampas,  clypeo  en  tibi  sidus  in  ipso 
Luminis,  ignarus  quod  modo  perdideras. 

Sol  Deus  est , Hermes  ego , lumen,  gloria  vitae 
Coelitis,  humanis  me  eripiens  oculis. 

Si  Deus  est  justus,  post  mortem  erit  altera  vita: 

Justitiae  soli  subdita  non  pereo. 

V . , . ''  ••  • . . ' • * 

Spectaculum  astronomis  puldierrimum,  paulo  post  occubiturum, 
nubes  ante  tempus  etiam  eripuerunt. 

Vidimus  haud  ulli  visum  nisi  nomine  casso, 

Scriptori  vitae  Carole  Magne  tuae, 

Atque  Arabi,  cui  Riie  sato  cognomen;  at  illud 
Alterutri  visum  vix  duo  crediderant. 

Vidimus,  atque  oculos  cupidi  satiare  videndo 
Turbati  sensim  Sole  cadente  sumus. 

Ante  sed  occasum  clypeo  interiore  receptus 
Firmasset  crebro  teste  planeta  fidem. 

Invidit  nubes,  tenebras  obduxit,  et  astra 
.Ante  propinquantem  condidit  occubitum. 

Non  magis  indoluit  cerva  pereunte  Petrarcha, 

Quam  niger  atque  albus  corripuere  canes ; 

Nave  mari  fracta,  versaque  a fulmine  lauro ; 

Fonte  sacro  in  coecos  deficiente  sinus ; 

Phoenice  e terris  vacuas  abeunte  per  auras; 

IV^arcente  ex  morsu  Virgineo  ore  pedis. 

Accipe  nunc  omen,  praestans  o virginis  instar, 

Et  medicam  porro  quaerere  desine  opem. 

Cyllenes. proles  ipsa  es,  sub  Apollinis  orbe. 

Undique  Phoebaeum  circumamicta  decus. 

Sat  fuerat,  lethi  communi  foedere  natam; 

Invidet  hoc  etiam  mors  properata  tibi : 

Occidis  ante  horam.  Non  tanta  est  causa  dolendi 
Fons,  Navis,  Phoenix,  umbra,  puella,  fera. 

Age  vero,  experiar  an  proposita  jucunditate  contemplationis  hujus  deserta 
haec  studia  possim  adjuvare  , invitato  et  persuaso  liberali  aliquo  adoles- 
cente in  societatem  laborum,  per  fictionem  sequentem,  quam  mihi  specta- 
culum nostrum  dictavit. 

Quid  si  enim  plenus  Apolline  futurum  aliquid  aut  factum  absens  vidi,  et 
carmine  sum  prosecutus  ; quod  equidem  opto. 

Nectebat  laurum  non  notae  Academia  terrae 
Postridie  doctis  impositura  comis. 

Classis  honorandae  venit  pars  una,  vocatum, 

Utopius,  coetus  me  quoque  ad  Aonios. 

Siste  pedem  juvenis,  solitis  penetralibus  absum, 

Insignis  mentem  luminaque  actus  habet : 

Qua  tenebrae  spatiumque  loci,  sub  simplice  tecto, 

Et  subtile  aperit  tegula  fissa  jubar, 

Majugenam  amplexus,  penitusque  umbone  receptum 
Auricomus  medio  fovit  Apollo  sinu, 

Spectandumque  dedit,  cinctum  flammante  corona, 

At  spectatoris  gaudia  pectus  habent. 

0 praestans  animi  juvenis,  cui  laurea  praeses 
Serta  secutura  spondet  Apollo  die; 

Haec  hodie  tibi  signa  dedit : quis  dicere  vana 
Audeat?  Huc  gressus  flexerat  ille  tuos. 

Tempore  venisti:  Cernis  quae  praemia  aperti 
Siderii  cursus  carpat  Atlantiades? 

Ergo  age  pollentem  ingenio  laetumque  juventa 

Huc  animum,  hanc  prompta  mente  capesse  viam. 

Accipe  magnum  omen,  nullus  te  luserit  error*) 

Sideris,  insidias  **)  nulla  latebra  ***)  tuas. 

Ipse  Pater  Titan  abstrusa  in  luce  locabit, 

Ipse  sua  tenebras  lampade  discutiet. 

Ipse  idem  eximium  parenti  spondet  honorem, 

Illius  egreditur  laurea  luxque  comis, 

Ille  tuas  laurus  radiis  mutabit  et  auro 
Clara  tuo  occubitu  fama  superstes  erit. 

Incipe,  qua  fessus  sub  iniqua  mole  fatisco : 

Sub  partem  curae  cede;  Magister  ero. 

*)  Errantium  seu  planetarum  intricatus  cursus,  praecipue  Mercurii. 

**)  Observationes,  vrjQrjoats,  speculationes. 

***)  Occultatio  sub  Solis  radios  Mercurio  fere  perpetua. 


IN  LIBROS  DE  STELLIS  IN  SERPENTARIO  ET 
CYGNO,  DE  MERCURIO  IN  SOLE  VISO 


NOTAE  EDITORIS. 


1)  p.  616.  Quos  hic  Keplerus  tumultus  bellicos  taugit,  his  explicandi  sunt.  Sub  finem 
seculi  decimi  sexti  bellum  contra  Tureas  vario  Marte  gestum  est.  Tureae  expugnaverunt 
oppida  munitissima  Araboniam,  (Raab  1594)  et  Agriam  (Erlau,  1596),  quorum  illud  anno 
1598.  recuperatum  est.  Annis  1600 — 1602.  tempus  terebatur  postulandis  pacis  conditionibus, 
excursionibus  et  levioribus  proeliis , conatibusque  frustra  captis  recuperandorum  oppidorum 
Canischa  et  Salini  &c.  Anno  1595.  princeps  Transsilvanus  Sigmundus  Bathori  Transsilvaniam 
Imperatori  concesserat,  paulo  post  autem  ex  Silesia,  quo  se  receperat,  in  patriam  reversus 
novas  movebat  turbas,  donec  anno  1602.  plane  possessione  cessit  (comp.  I,  323).  Anno 
1604.  eques  ille  Hungaricus  Stephanus  Botschkai  civibus  ad  arma  contra  Germanos  vocatis 
Transsilvaniam  et  Hungariam  superiorem  expugnavit,  a Tureis  adjutus  agros  late  igne  ferro- 
que devastantibus.  Rudolplius  II.  vero  dubius  et  his  regno  suo  illatis  calamitatibus  conster- 
natus et  diu  cunctatus,  tandem  „ad  vehementem  instantiam  procerum  regni'1  (d.  28.  Maj. 
1605)  licentiam  dedit  pactionem  cum  Botschkaio  ineundi. 

Quod  Keplerus  Rudolphum  Hungariae  pacificatorem  praedicat,  nemo  crimini  vertet 
Imperatoris  astronomo.  Ceterum  constat,  Rudolphum  pactionem,  quam  Archidux  Matthias 
cum  Botschkaio  (23.  Jun.  1606)  iniit,  ratam  habere  recusavisse. 

2)  p.  617.  Quos  his  spectat  Keplerus  verbis,  sunt  Joannes  Krabbius  aurifaber 
et  geometra,  Helisaeus  Roeslinus  medicus,  et  Davides  Herlicius  item  medicus, 
societas  trium  astrologorum  digna  sane  testimonio  parum  honorifico , quod  Keplerus  passim 
in  suo  libro  illis  impertitur. 

Krabbius  in  libello:  Newe  astronomische  observationes  der  zwey  obersten  Planeten. 
Erfurt  1604,  haec  dicit:  die  Conjunction  bedeutet  schreckliche  Gesichte  am  Himmel  von 
fewrigen  Drachen  und  einen  schrecklichen  Cometstern  in  diesem  oder  folgenden  1605.  Jahre. 
Roeslinus  in  tractatu  suo  „Meteorastrologiphysico“  (Argent.  1597)  affirmat:  Solch  Con- 
stellation  der  3 obern  Planeten  ist  ein  krkftige  und  rechte  Ursach  der  Generation  dieses 
Cometen  (anni  1596).  Porro  : der  Comet  dess  1580.  Jars  hat  gedeutet  und  gesehen  auff 
die  gross  Conjunction  der  Planeten  Saturni,  Jovis  und  Martis,  so  die  erste  vollkommen  sein 
wiirde  in  dem  fewrigen  trigono,  ais  im  1603.  und  1604,  Jar.  Derwegen  dieser  Comet 
auff  die  Wirkung  siehet  und  auf  die  Bedeutung  aller  Cometen,  Wunder  und  Zeichen , die 
sich  hierzwischen  begeben  werden.  Quod  „vaticinium“  magni  facit  Roeslinus  in  opusculo  : 
Judicium  oder  Bedenken  vom  newen  Stern  (Argent.  1605),  in  quo  observatam  a se  primo 
novam  stellam  narrat:  „inter  equitandum  die  2.  (12.)  Octobris." 

Herlic  ius  in  libro  inscripto:  die  Sternglocke  (1603)  nec  non  in  scripto  astrologicis 
vanitatibus  pleno  : Kurtze  aber  trewherzige  Erklerung  des  Cometen  anni  1607.  praedixisse 
se  ait  anno  1592.  cometam,  qui  anno  1593.  comparuerit , item  anno  1606.  cometam 
anni  1607. 

Quibus  astrologis  adjiciendus  est  — ipse  Keplerus,  qui  ut  desiderio  vulgi  astrologica 
legendi  satisfaceret,  in  prognostico  anni  1599.  inter  alia  refert:  Mitten  im  Aprilen  khompt 
die  obberiierte  Quadratura  (Saturni  et  Jovis)  zum  dritten  mahl.  Ich  halt,  diser 
aspect  werd  einen  Cometen  verursachen.  (Vol.  I,  p.  405.) 

3)  p.  621.  De  viris,  quos  hic  et  supra  commemorat  Keplerus,  haecce  nota. 

Antonius  Laurentius  Politianus  (de  Monte  Pulciano)  Pisae  professor  philosophiae 

(de  quo  vide  infra  annot.  28.  et  praemissas  Kepleri  et  Brenggeri  epistolas),  scripsit  de  hac 
stella:  Discorso  intomo  alia  nuova  Stella.  Padua.  1605. 

Krabbius  conscripsit  libellum  de  nova  stella  inscriptum:  Cometa,  so  anno  1604. 
den  3.  Tag  Octobris  am  Himmel  erschienen,  sampt  desselben  Lauff,  Hohe,  Grbsse,  Effect. 
Erffordt.  1604. 

Quamquam  Keplerus  hic  et  aliis  hujus  libri  locis  mimimi  habet  Krabbium,  non  tamen 
indignum  habuit  illum , quem  de  observationibus  quibusdam  interpellaret.  Exstant  in 
Mss.  Petropolitanis  duae  Krabbii  ad  Keplerum  datae  epistolae,  (d.  10/20.  Jan.  et  5/15.  Oct. 
1610)  in  quibus  respondit  ad  hujus  literas  nunc  deperditas.  Quo  animo  acceperit  Krabbius 
Kepleri  objurgationes,  ex  his  Krabbii  verbis  elucebit : Was  nun  Erstlich  anbelangt  die  Klage 
die  Ich  wiSder  den  Herrn  eingefiihrt,  wegen  dass  er  mich  in  seinem  lateinischen  Tractatu 
de  stella  nova  &c.  so  graslich  angegriflen  hadt , das  habe  ich  noth  halben  , zu  Errettung 
meiner  Ehren  und  guten  Namens  gethan,  und  obwohl  der  Herr  Khopler  in  seinem  an  mich 
gethanen  Schreiben  vermeinte,  dass  er  an  dem  Paduanischen  Doctor,  welcher  die  Lehre  von 
der  Parallaxi  hat  umstossen  wollen,  in  Widerlegung  seiner  falschen  Meinung  weniger  ais  an 
mir  nicht  gefrevelt,  sondern  recht  daran  gethan  hat,  so  hat  er  doch  solchergestalt  zu  mir 
keine  Ursach  gehabt,  mich  wegen  der  Refraction  so  zu  verkehren  und  mich  fur  einen 
Betriiger,  der  die  Leute  verfiiren  thue,  ausszuruffen,  und  solite  mich  billig  mit  solchen  ehren- 
riirigen  Wortten  verschonet  haben,  sintemal  an  der  Refraction  zu  zweiifeln,  und  dieselbige 
noch  ungewiss  ist.  Hette  er  aber  einen  Mangel  in  meinen  observationibus  gefunden,  solite 
er  mirs  alleine  privatim  schriftliqh  fiirgehalten  haben,  wolte  ich  mich,  worin  Ich  unrecht 
gethan,  gerne  haben  weisen  lassen.  Dieweil  Ich  aber  auss  disem  schreiben  gleichwoll  des 
Herrn  guten  geneigten  Willen,  den  er  zu  mir  tragt , vermerkt  und  spure,  soli  es  dem  Herrn 
diesmals  Alles  von  mir  verziehen,  vergeben  und  der  Streit  aufgehoben  seyn.  Yerhoff  nur, 
es  werde  sich  der  Herr  auff  einandermal  besser  bedencken , und  da  er  an  mir  einen  feyl 
und  mangel  findet,  dass  Ich  in  der  Kunst  geirret  h^tte,  solchen  schriftlich  fiirhalten. 

Allein  was  ferner  anlanget  die  grosse  ^ 1j  ll-,  so  anno  1603.  im  December  geschehen, 
kann  es  woll  seyn,  und  muss  wahr  werden,  das  unter  uns  Dreyen,  entweder  Tycho  Brahe, 
der  Herr  oder  Ich  in  der  Observation  gefeyhlt  haben.  Deme  sey  nu  wie  Im  wblle,  so  muss 
doch  endlich  die  Warheit  an  den  Tagk  kommen,  und  wird  sich  dann  solches  in  dem  Auss- 
kerig,  wer  recht  oder  unrecht  geobservirt  hett,  woll  finden. 

Anbelangende  den  Newen  Stern,  so  anno  1604.  mit  dem  Anfang  Octobris  am  Himmel 
ist  erschienen,  und  dass  Ich  darin  solite  geirret  und  denselbigen  nicht  recht  observirt  haben, 
so  gebe  Ich  hierauff  zur  Antwort,  und  sage  das  bei  meiner  hochsten  Wahrheit,  dass  Ich 
darinnen  meinen  allerhochsten  Fleiss  gebraucht  habe,  beides,  mit  dem  Instrument,  so  nach 
der  wahren  Mittagslinie  gericht  geweseu , und  auch  mit  der  Observation , und  wiisste  den- 
selben  nicht  besser  zu  observiren,  ais  Ich  gethan  habe.  Derwegen  sage  Ich  nochmals,  und 
kann  auch  auff  diese  Stunde  nicht  anders  sagen,  dann  das  gemeldet  stella  anfanglich  einen 
motum  gehabt  hat , welcher  aber  allgem&chlich  von  Tag  zu  Tage  abgenommen  und  nach 
dreyen  Wochen  in  dem  Observiren  nicht  mer  hat  kiinen  gespurt  oder  vermerket  werden, 
sondern  ist  also  stationarius  verblieben , wie  auch  solches  in  meinem  Tractatlein , den  ich 
dazumal  alsbalt  in  dem  Druck  habe  davon  aussgehen  lassen , zu  befinden  ist.  Habe  Ich 
dan  nun  derhalben  Unrecht  gethan,  das  Ich  solcher  meiner  observation,  wie  Ich  die  befunden, 
gefolgt  habe  ? Nein,  dan  was'  ware  mir  doch  das  von  noten  geweseri,  das  Ich  Ihme  einen 
motum  zugeschrieben,  wen  Ich  denselben  in  der  observation  nicht  gefunden  hette  ? Derwegen 
wiirt  mich  ein  Jeder  verstendige  Mathematicus  hirin  nicht  verdenken,  sondern  weil  Ich  so 
gar  weit  nicht  von  dem  Ziel  geschossen,  diese  meine  observation  passiren  lassen.  Ich  will 
aber  einem  Jeden  Gelerten  hievon  seine  meinung  gern. lassen,  und  mag  davon  halten  und 
urtheilen,  was  er  wil.  Wiiste  Ich  aber  oder  konnte  mich  erinnern,  das  ich  in  solcher  obser- 
vation gefeilet  hette,  ais  wol  gar  leicht  geschehen  kann,  alsdann  wollt  Ich  den  Gelerten, 
die  hievon  anders  geschrieben,  beifallen.  Dieweil  ich  aber  in  gemelter  observation  dem  wol 
zugerichtetem  Instrument  und  aufs  muglichst  gethanen  observationibus  meis  gefolget,  so  las 
ichs  auch  bei  solchem  meinem  gegebenen  Bericht  beruhen. 

In  posterioribus  literis  haec  respondit  Krabbius  Keplero  : Des  Herren  Schreiben  ist 
mir  fast  spate  mit  dem  Endt  vergangenen  Monats  Junii  zu  handen  kommen  und  darauss 
vernohmen,  dass  der  Herr  auff  seinen  vorigen  geschriebenen  Beschuldigungen  beruhe,  unan- 
gesehen  Ich  dieselbigen  auffgehoben  und  vergessen  haben  wolle,  muss  Ich  dasselbige  ge- 
schehen lassen  und  derwegen  auff  meiner  Meinung , daher  sich  dieser  Streit  erhoben , auch 
gleichfals  beruhen  thu,  biss  so  lange  dieselbige  mit  genugsamen  Grunde  auss  Mathematischem 
Fundament  und  der  philosophia  kan  widerlegt  und  erwiesen  werden.  Alsden  werde  Ich 
gleichsfals,  wie  der  Herr  Kopler,  so  starck  nicht  Nein  gesaget  haben,  dass  Ich  werde  wide- 
rumb  Ja  sagen  kiinnen.  Es  ist  mir  aber  insonderheit  lieb,  dass  der  Herr  Kopler  mich  ais 
einen  schlechten  Deutschen  AstronomUm  nicht  verschmehet,  und  unser  beider  Kundtschafft 
und  Freundtschafft  auff  mein  freundliclies  Begeren  einen  Anfang  gemacht  hatt.  Erbiete  mich 
auch  nochmals  dergleichen  gegen  den  Herrn  zu  thun. 

Joannem  Antonium  Maginum  diximus  ejusque  opera  enumeravimus  Yol.  I,  p.  277. 

Eodem  quo  Maginus  tempore  concinnatis  Ephemeridibus  inclaruere:  Davides 

Origanus,  quem  diximus  Yol.  I,  p.  658,  Cyprianus  Leovitius  (v.  s.  pag.  422), 
Martinus  Everartus  Brugensis,  medicus  et  mathematicus,  quem  mortuum  nunciat  „ante 
annum “ Fabricius  in  literis  ad  Keplerum  datis  d.  11.  Aug.  1603. 

Saepius  occurrit  in  literis  Kepleri  privatis  et  scriptis  publicis  nomen  Erancisci 
Gansneb  Tengnagelii  (comp.  Vol.  I.  p.  284,  343,  370,  II.  p.  84,  432),  qui  in  Dania 
Tychoni  praesto  fuerat  in  observandis  sideribus  eumque  Pragam  discedentem  comitatus  erat. 
Pragae,  anno  1601.  vivo  etiamtum  Tychone  filiam  ejus  Elisabetham  duxit  uxorem,  illoque  mor- 
tuo edendas  Tabulas  Rudolphinas  suscepit  nec  non  custodiam  manuscriptorum  instrumen- 
torumque astronomicorum  Tychonis.  Parum  vero  instructus  ad  illud  negotium  detentusque 
aliis  laboribus  (totum  fere  se  dedit  rebus  publicis)  rem  intactam  reliquit  Keplero,  quamquam 
huic  varia  injecit  impedimenta , de  quibus  plura  habebis  in  praefatione  ad  Commentaria 
Martis.  Observationes  siderum  vero  dum  Pragae  versabatur  solito  more  et  ne  instrumenta 
Tychonis  plane  intacta  jacerent  continuabat,  et  a Brunowskio  forte  monitus  inter  primos 
Pragae  novam  stellam  conspexit,  quam  conspectam  nunciat  Keplero  his  literulis  : Clarissime 
Domine  Keplere.  Quoniam  nova  stella  eximiae  magnitudinis  hisce  diebus  comparere  coepit, 
quaeso  noli  intermittere,  quoniam  frustra  te  domi  tuae  quaesivi,  quin  propere  ad  nos  advoles. 
Cetera,  annuente  numine,  coram.  Nam  quin  illico  post  lectionem  hujus  schedae  venturus  sis, 
non  addubito.  Raptissime.  Tuus  F.  G.  Tengnagel.  Keplerus  refert  Herwarto , (1605) 
Tengnagelium  «Catholicum  factum  esse  , et  praeterea  confirmatum  in  officio  appellationum 
consiliarii.  “ Postea  operam  navans  Leopoldo,  Austriae  Archiduci  Episcopo  Passaviensi  ejusque 
Cancellarii  munere  functus,  anno  1610.  milites  illos  „Passavienses“  prosequutus  est  Pragam 
irrumpentes.  Qui  quum  se  recipientes  (Martio  1611)  improviso  oppressi  fuerint  a Guil.  Kinsky, 
Tengnagelius  in  carcerem  conjectus  ob  suspicionem  criminis  majestatis,  tortus,  postea  vero 
interveniente  legato  Hispanico  vinculis  liberatus  est.  (Comp.  Hurter,  Gesch.  Kaiser  Fer- 
dinands  II.  Vol.  VI.).  Spectasse  hoc  videtur  Remus,  anno  1611.  (Roma,  17.  Dec.)  per- 
scribens Keplero  ; «magno  dolore  audivi  Tengnagelii  adversam  fortunam. “ Imperatore 
Rudolpho  mortuo  in  gratiam  receptus  est  Tengnagelius  a successore  Matthia,  Viennaeque 
degebat  teste  Remo. 

4)  p.  627.  Muhamedes  Albumasar  (c.  m.  sec.  IX.)  et  Alchabitius  (sec.  XII.), 
ultima  illius  temporis  astrologorum  refugia.  Supersunt  illius  (Abu  Mashar  AI  Baki ; 
Aboassar)  tractatus  de  magnis  conjunctionibus  et  annorum  revolutionibus,  «Flores  Astrologici11, 
introductorius  in  astrologiam  (lat.  ed.  Ven.  1515);  hujus  libellus  isagogicus  ad  magisterium 
judiciorum  astrorum,  quem  Hispalensis  quidam  Latine  quidem  sed  corrupte  et  barbare  vertit. 
Correxit  eum  et  cum  commentario  publicavit  Yal.  Nabod , Coi.  1560.  Alchabitii  opera 
astrologica  cum  expositione  Joh.  de  Saxonia  Ven.  1491.  prodierunt.  (Weidlerus,  hist.  Astr.) 

Quem  supra  dixit  Keplerus,  Alfraganus  (Ahmed  Ebn  Cothair,  Ferganensis)  floruit 
c.  m.  sec.  IX,  astronomiam  magis  quam  astrologiam  colebat.  Exstant  ejus  Elementa  Astro- 
nomiae, quae  edidit  Jac.  Christmannus  , Frankof.  1590,  et  Jac.  Golius  Amstel.  1669. 
(Comp.  Weidl.  p.  207.) 

Quae  Keplerus  hic  Latino  sermone  de  trigono  igneo,  divisione  zodiaci  &c.  profert,  in 
«Judicio11  de  trigono  igneo  ad  Imperatorem  Rudolphum  perscripto  Germanica  usus  lingua 
exhibet  (comp.  Vol.  I,  p.  439  ss.). 

5)  p.  629.  Joannes  de  Sacro  Bosco  (alias  S.  Busco)  Anglus  Halifacensis  c. 
initium  sec.  XIII;  Parisiis  conscripsit  celebrem  illum  librum,  inscriptum:  De  Sphaera, 
saepissime  sec.  XV.  et  XVI.  typis  mandatum  commentariisque  illustratum  (notamus  hic 
Rheinholdi  tantum  et  Clavi  i editiones,  illam  forte  anno  1545,  hanc  1570.  primum 
impressam).  Ejusdem  S.  Bosci  exstat  libellus  «De  anni  ratione  seu  computus  ecclesiasticus," 
quem  adjunctum  «Sphaerae"  edidit  Rheinholdus.  Diximus,  editam  Sphaeram  fuisse  forte 
anno  1545  ; alii  (Weidlerus  eumque  secutus  Scheibelius)  primam  editionem  ad  annum  demum 
1558.  referunt;  editio  autem,  quae  nobis  praesto  est,  prodiit  anno  1550.  «Vitebergae  apud 
Jo.  Cratonem,  auctore  Er.  Reinholdo  Salv.“  eique  praemissa  est  praefatio  Melanchthonis  ad 
Sphaeram,  data  mense  Augusto  1531,  ejusdemque  praefatio  ad  «Computum11  &c.  data  anno 
1538,  dum  titulus  exhibet  annum  1545,  e qua  praefatione  elucet,  editum  fuisse  «Computum11 
curante  G.  Joach.  Rhetico.  Verba  quae  Keplerus  proponit,  legimus  in  posteriori  dictorum 
Joannis  librorum  (pag.  K,  2),  unde  etiam  desumti  sunt  versus,  quos  exhibet  Keplerus, 
Bernh.  Sylvestris,  philosophi  Platonici  sec.  XI.  et  Virgilii. 

6)  p.  629.  Judaeus  Abrahamus  Ben  Ezra,  cui  cognomen  Sapiens  inditum  est, 
(vixit  sec.  XII.)  conscripsit  librum  astronomicum , inscriptum : Initium  Sapientiae , in  quo 
sphaeram  Ptolemaei  cum  Persica  et  Judaica  comparat ; libri  ejusdem : de  judiciis  signorum, 
de  rationibus  astronomicis,  de  diebus  criticis,  mere  sunt  astrologici. 

7)  p.  632.  Aristoteles  de  Generatione  et  Corruptione  II,  2.  3.  item  passim  in  libris 
de  Coelo  et  Meteorologia.  Compara  cum  his  Yol.  I,  p.  423.  443.  572. 

8)  p.  639.  Henricus  de  Hassia  vel  de  Langenstein,  nat.  c.  a.  1325. 
Langenstenii , celeber  theologus  prius  Parisiis,  posthac  Viennae  ab  a.  1383.  usque  ad 
mortem  (1397),  (P.  Itamus  refert,  Henr.  de  Hassia  primum  mathematicas  artes  Lutetia 
Viennam  transtulisse.  Schol.  Math.  lib.  II.)  praeter  theologica  multa  quaedam  conscripsit 
astronomica , (quaestionem  de  Cometa  1368,  tractatum  contra  astrologorum  superstitionem, 
1380),  neque  vero  nobis  contigit,  ut  tractatum  hujus  auctoris  de  magnete  (si  omnino  tale 
quid  scripsit)  inspiceremus.  Quae  Taisnerus  de  magnete  edidit,  desumta  sunt  ex  tractatu 
Petri  Peregrini  Maricurtensis  „de  magnete  seu  rota  perpetui  motus, “ quem  edidit  anno 
1558.  Achilles  P.  Gasserus , haec  de  auctore  monens:  „qui  vir  quis  fuerit,  aut  quando 
vixerit,  non  habeo  quod  certe  affirmare  ausim.  Si  eundem  Gallum  vix  totos  300  ante  annos 
fuisse  dixerim,  me  neque  absurda  protulisse,  neque  imprudentius  hallucinatum  crediderim.'1 
Gilbertus  haec  de  illo  prodit:  opusculum  exstat  nomine  Petri  cujusdam  Peregrini,  ducentis 
amplius  abhinc  annis  , satis  pro  tempore  eruditum , quod  nonnulli  ex  Rogeri  Baconis  Angli 
Oxoniensis  opinionibus  dimanasse  existimant : in  quo  libro  argumenta  directionis  magne- 
ticae  a polis  coeli  et  coelo  ipso  quaeruntur.  — 

Keplerus  primum  accuratius  inspexisse  videtur  rem  magneticam  c.  a.  1598,  quum 
antea,  aliorum  confisus  testimoniis  parum  integris,  longe  a veritate  abfuisset.  Herwartus 
d.  10.  Martii  1598.  haec  perscripsit  ad  Keplerum  : Es  schreibt  mir  ein  guter  Freund,  und 
bittet  mich  gar  hoch , Ime  zu  erkundigen  , ob  und  wie  weit , oder  vielmehr  quanto  angulo 
acus  nautica  magnete  illita  von  dem  polo  mundi  an  einem  oder  mehr  Orten , cujus  loci 
longitudo  et  latitudo  sit  cognita,  auf  die  Seiten  ausschlage  oder  incliniere.  Da  dem  Herrn 
etwas  derowegen  zu  Gemiith  fiele,  bitt  ich  mich  dessen  zu  berichten.  Quibus  addit  Her- 
wartus  d.  12.  Martii:  De  acu  nautica  scripsi  ante  biduum  et  modo  occurrit,  quod  legerim 
in  libello  „del  arte  de  navigar",  ubi  el  Mestro  Pedro  de  Medina,  celeber  et  insignis  nav- 
archus (pilotas  vocant)  Hispanus,  ex  iis , qui  in  utramque  Indiam  navigant , late  probare 
conatur,  acum  nauticam  magnete  illitam  ubivis  locorum  praecise  polum  ostendere  ; idque  ni 
fallor  hoc  argumento  vel  potissimum,  quod  pilotae  navigationes  longissimas  ita  dirigant,  ac 
si  id  esset,  et  hac  ratione  ad  optatos  portus  commodissime  deportentur.  Id  non  memini 
me  alibi  legisse. 

Ad  hanc  quaestionem  Keplerus  respondit  hunc  in  modum:  ...Venio  ad  libellam 
nauticam , de  qua  quod  scribam  non  eruditio , sed  respondendi  necessitas  mihi 
suppeditat.  Etenim  Monachium  aliud  liac  de  re  certiusque  scribere  non  possum, 
quam  quod  abhinc  biennio  Monachii  didici ; cum  enim  custos  bibliothecae  seu  quis- 
quis ille  fuit,  astronomiae  cognitione  imbutus,  globum  Apiani  mihi  monstraret, 
addidit,  instituisse  Apianum  novam  longntudinum  discendarum  doctrinam  ex  decli- 
natione magnetis  (comp.  Apiani  Cosmographiam,  Cap.  14  et  Gemmae  Frisii  additamentum). 
Id  si  ita  est,  Apiano  utique  exploratum  seu  constitutum  fuisse  punctum  oportet, 
ad  quod  (loco  poli)  magnes  tenderet.  Sane  Petrum  de  Medina  refutant  omnia 
cum  solaria  horizontalia , quae  compassos  vocant , tum  tabulae  geographicae. 
Itali , qui  sinum  Adriaticum , imo  qui  Aegeum , qui  totum  mediterraneum  sinum 
navigant,  declinationem  magnetis  etiam  in  exiguo  instrumento  constituunt  valde 
notabilem.  Illis  autem  experientiam  hujus  rei  quis  eripiet?  Belgae,  qui  glaciale 
mare  iterato  tentarunt  et  ad  Obii  fluvii  ostia  usque  accesserunt,  tabulam  septen- 
trionis per  Gerhardum  Mercatorem  ediderunt  cum  gemina  poli  magnetis  nota- 
tione. Illos  autem  haec  declinatio  latere  non  potuit,  propterea  quod  triangulum 
efficitur  fere  isosceles  a locis  cum  long.  100°,  lat.  72°,  ad  polum  Terrae  et  polum 
magnetis ; unde  declinatio  est  angulus  propemodum  semirectus.  Quodsi  polus 
magnetis  certo  deprehensus  esset,  facile  esset  negotium  ex  doctrina  triangulorum 
colligendi  vel  declinationem  magnetis  ex  data  longitudine  et  latitudine,  vel  loci 
longitudinem  ex  data  latitudine  et  declinatione  magnetis. 

Sed  haec  omnia  ex  ipsa  septentrionis  tabula  perspicere  ipse  potes.  Quod 
autem  Petrus  ille  negat,  errorem  navarchis  ex  neglecta  magnetis  declinatione 
obrepere,  id  in  meridionali  forte  orbis  hemisphaerio  praecipue  locum  habet,  aut  in 
mari  Atlantico,  et  Brasiliae  atque  totius  Americae  orientalibus  litoribus  , quibus 
polus  Terrae  et  magnetis  (ut  eum  Gerhardus  notat)  propemodum  in  eandem  incidunt 
lineam.  Quamvis  olim  in  Zwingeri  theatro  legi,  eos  qui  meridiem  versus  et  trans 
aequatorem  navigant,  magnetis  usu  destitui.  Alibi  legisse  videor  (sed  tenuis  ejus 

rei  memoria  quasi  ex  somno  subest),  discrepare  magnetes  nec  eodem  omnes  vergere. 
Summa , si  nihil  in  hoc  puncto  responderem , honestissima  mihi  esset  excusatio, 
quam  temeraria  responsione  mihi  inutilem  reddo.  Etenim,  cum  annum  26.  vix 
egressus  sim,  mathesin  vero  non  maturius,  quam  ab  anno  94.  serio  sim  adortus 
et  potissimum  tempus  in  prognosticis,  vanissimo  labore  sed  necessario,  consumserim 
hactenus  : intelliges,  quam  ego  non  sim  lectione  historicorum  ad  arduas  hujusmodi 
quaestiones  instructus. 

Inde  transit  Keplerus  ad  Prodromum  (v.  Vol.  I,  p.  62)  et  sub  finem  addit : Ex  Lands- 
bergio  (trigonometria)  computavi  declinationem  magnetis  exempli  causa,  eo  quod 
ex  relectione  tuarum  literarum  intellexi,  gratum  tibi  hoc  futurum.  Apponam  autem 
calculum  cum  demonstratione,  quia  in  calculo  minus  sum  versatus,  ut  judicium  de 
eo  ex  demonstratis  ferre  posses  sicubi  errassem.  Sane  nulla  mea  huic  labori 
utilitas  est  proposita,  cum  sciam,  rectius  haec  a versatis  in  arte  peti,  quorum 
non  paucorum  habes  notitiam.  Quidquid  igitur  hujus  facio , non  alio  quam  grati- 
tudinis  studio  facio. 

Mercator  in  tabula  septentrionis  ut  et  in  altera  bisecti  Terrarum  orbis  designat 
poli  magnetis  long.  178°,  lat.  16°  30'  a polo  arctico.  Idem  in  tabula  Germaniae 
et  in  omnibus  generalibus  Monachium  refert  sub  long.  33°  48',  lat.  48°. 

In  hoc  autem  negotio  necesse  est  ad  errorem  vitandum  Mercatorem  nos  sequi, 
quamvis  Apianus  ei  litem  in  longitudine  movere  possit.  Haec  si  vere  ita  habent, 
datur  A PML,  cognitorum  duorum  laterum  LP,  MP  et  angulo  ab  iis 
comprehenso.  Est  enim  L locus,  P polus,  M magnetis  punctum,  T,P 
complementum  latitudinis,  sc.  42°,  PM  = 16°  30'  ex  tabula  geogra- 
phica ; LPM  autem  ita  quaerendus : subtrahenda  long.  loci  a long. 
magnetici  poli,  178°  — 33°  48'  = 144°  12'  angulus  LPM.  Quaeritur 
A PLM,  quae  est  declinatio  magnetis  a linea  meridiana. 

Continuetur  itaque  LP  in  E,  et  demittatur  ex  M perpendicularis 
MF.  Igitur  in  A PFM  angulus  F rectus  est,  A FPM  est  angulo 
LPM  cognito  residuus  ad  duos  rectos,  sc.  35°  48' ; latus  vero  PM 
cognitum  est.  Possunt  itaque  investigari  latera  FM,  FP,  quibus  habitis 
dabitur  A MFL,  cognitis  lateribus  MF,  FL  et  investigari  poterit 
A FLM  quaesitus. 

Prima  operatio  pro  latere  FM.  Radius  = 10000000 ; latus  PM  = 16°  30', 
sinus  2840153 ; A FPM  = 35°  48',  sin.  5849578. 

Prodit  1661370,  sinus  arcus  9°  34',  qui  est  latus  FM. 

Secunda  operatio  pro  latere  FP.  Angulus  FPM  — 35°  48',  compl.  = 54°  12', 
sin.  8110638.  Latus  PM  = 16°  30',  foecundus  (h.  e.  tangens)  ejus  2962135. 

Prodit  2402481  foecundus  arcus  13°  31',  nempe  lateris  FP.  Latus  PF 
= 13°  31',  latus  PL  = 42°,  latus  igitur  FL  = 55°  31'. 

Tertia  operatio  pro  angulo  FLM.  Latus  LF  = 55°  31',  sin.  8242909. 
Radius  10000000.  Latus  FM  = 9°  34',  foecundus  1685390. 

Prodit  2044642  foecundus.  Ejus  arcus  11°  33',  nempe  angulus  FLM. 

Itaque  Monachii  lingula  magnete  illita  declinat  a septentrionibus  ad  dextram 
11°  33/,  si  sc.  vera  sunt  quae  supra  posuimus. 

Porro  disputat  Scaliger  et  Cardanus,  quorsum  vergat  magnes,  num  ad  polarem, 
an  ad  montes  sub  polo  ? Incidit  mihi  experimentum  capiendi  modus.  Fiat  ex 
quavis  materia  praeter  ferream  circulus  aequalissimus , in  certo  puncto  circum- 
ferentiae ad  centrum  usque  perforatus.  In  id  foramen  immitatur  lingula  ferrea 
magnete  rite  illinenda,  sed  in  foramine  libere  pendens  praeterquam  in  radice  ad 
centrum.  Ibi  enim  figatur  lingula.  Prius  autem  quam  illinatur  magnete  tam  diu 
aequetur  circulus,  donec  (super  axe  erectus)  quomodocunque  positus  consistat  nec 
una  pars  magis  quam  altera  deorsum  tendat.  Hoc  sic  parato  affricetur  lingula 
magnete  et  erigatur  circulus  super  axe  suo  ita,  ut  cum  meridiano  (seu  mage  cum 
illo  verticali , qui  per  polum  magnetis  transit)  coincidat.  Et  pars , in  qua  est 
lingula,  advolvatur  septentrioni.  Existimo  namque,  si  magnes  ad  stellam  vergat, 

sursum  a linea  horizontali  spectaturam  lingulam;  sin  ad  montes,  deorsum.  Ut  si 

GHIM  sit  Terra,  BD  horizon,  CME  axis 
mundi,  E polus  in  coelo,  M polus  in  Terra, 
FG  circulus  magneticus.  Ergo  si  magnes 
ducit  ad  polum  coeli,  lingula  ferrea  habebit 
situm  AK,  versus  E ; sin  autem  tendit  ad 
polum  Terrae,  situs  lingulae  erit  AL  ver- 
sus M.  — Edidit  Jo.  Taisnier  Hannonius 
anno  1562.  Coloniae  libellum  de  viribus 
magnetis,  in  quo  existimat,  inesse  in  mag- 
nete non  fantum  poli,  sed  omnium  etiam 
coeli  partium  sensum,  ut  si  globus  exactus 
fiat,  et  duo  puncta,  quae  polos  respiciunt, 
quaerantur,  exque  iis  globus  suspendatur 
secundum  altitudinem  poli  hujus  loci,  fore  ut  globus  una  cum  coelo  diurno  motu 
convertatur  atque  sic  motus  perpetuus  efficiatur.  Sed  haec  existimo  dici  sine 
experimento.  Idem  alio  modo  ex  continua  ferri  attractione  motum  continuum 
Ut  si  circulus  argenteus  sit  erectus  super  M centro  et  axe, 
habens  undequaque  claviculos  ferreos , a,  b,  c,  d <fcc.  Magnes 
vero  LK  trahens  in  K.  Hunc  circulum  existimat  attracturum 
clavum  g ferreum , donec  fiat  ipsi  K proximus ; post  g trac- 
turum h,  deinde  i et  sic  consequenter.  Verum  non  animadvertit 
homo,  eodem  jure  tracturum  a,  b,  c,  d retrorsum,  imo  reten- 
turum id  punctum,  quod  qualibet  manu  ipsi  proxime  fuerit  ad- 
voluturum, cujusmodi  est  jam  c,  et  sic  immobilem  permansurum 
circulum.  — Hac  mentione  magnetis  facta  addere  volui , ut 
occasionem  haberem,  ex  Te  Viro  artium  amatore  et  experto 
quaerendi,  an  certum  quid  ubivis  terrarum  de  hac  motus  per- 
petui adornatione  inaudiveris  et  an  fortasse  tale  qUod  miraculum  reperiatur  in  illa 
celebratissima  principis  Bavarici  supellectile  rerum  artificiosarum,  de  qua  mihi 
Monachii  dictum  et  cui  visendae  hinc  Gratio  a D.  D.  Crapnero,  vestri  Principis 
legato,  commendatitias  sed  frustra  attuleram.  — Ego  hic  ante  triennium  ex  obscuro 
rumore  simile  quid  (magnetis  motui  perpetuo)  de  igne  perpetuo  sub  terra  reperto 
audivi,  quamvis  id  fabulosum  videatur.  Ajunt  in  monasterio  Sisseck  effossam  terram 
et  repertum  tumulum  cum  inscriptione  nescio  cujus  de  familia  Julii  Caesaris,  sub 
tumulo  vitrum  et  in  eo  luculam  exiguam,  quae  confracto  vitro  statim  fuerit  exstincta. 
Sed  rem  ipsam  quod  attinet,  videor  exquisitis  rationibus  probare  posse,  neque 
motum  ullum  perpetuum  (excipio  magnetica  hujusmodi  instrumenta,  ut  et  alia,  in 
quibus  duo  principia,  unum  gravitatis  et  levitatis  alterum  conjunguntur,  ut  si  pilae 
aheneae  cavae  per  se  graves,  ex  altera  parte  in  aquam  ingressae,  fiant  leves  et 
attollantur  &c.),  neque  etiam  quadraturam  circuli,  duas  nempe  cruces  ingeniorum 
hoc  aevo,  reperiri  a quoquam  posse,  nec  a natura  dari. 

Sed  ecce  nimium  provectus  sum  et  plus  forte  garrivi,  quam  tibi  per  occupa- 
tiones tuas  legere  expedit.  Itaque  desino  et  me  Magn.  Tuae  demisse  commendo. 

Vale.  Gratii  VII.  Cal.  Apr.  1598. 

Magnif.  et  Nobil.  Tuae 
Deditissimus 

M.  Johann  Kepler. 

Styriae  Procerum  Math. 

Herwartus  in  responsione  sua  (d.  15.  Oct.  1598.  Comp.  Vol.  I,  p.  67)  magnetem 
non  ultra  tangit,  quamvis  postea  (16.  Maj.  99.)  his  paucis  ad  illum  redit:  De  acu  mari- 
tima magnete  illita  scribunt  omnes , extra  meridianum  per  insulam  de  Cuervo 
(Azorum  unam)  ubique  eam  inclinare,  praeter  unicum  Pilotam  Pedro  de  Medina 
„Del  Arte  Navigar“  &c.  lib.  VI.  Deinde  d.  14.  Dec.  1599,  Kepleri  forte  inqui- 
sitiones spectans  illi  transmisit  „ein  Instruction  de  Magnete,  so  erst  dieses  Jahr 

ausgegangen  und  ad  navigationem  Joh.  Hugonis  a Lieschone  (?)  Hagae  adnectirt, 
so  ich  vermutlie , der  Herr  werde  es  gern  sehen.  Ich  kann  zwar  primo  hoc 
inspectu  nit  recht  daraus  kommen  ; will  des  Herrn  Bedenken  und  Judicium  dariiber 
gern  vernehmen.“ 

Eodem  quo  Herwartus  haec  scripsit  Keplero  die  is  ad  Herwartum  sic : S.  P.  et 
foelicissima  anni  auspicia. 

Quia  tabellarius  admonuit,  de  more  nonnihil  literarum  ad  Excell.  Tuam 
exarare  volui. 

Remisi  nuper  sine  literis  Clavii  Theodosium,  quem  pro  Epistolis  Tychonis 
miseras.  Eum  quin  receperis  non  dubito , cum  id  affirmet  tabellarius.  Clavii 
Astrolabium  quo  minus  remittam,  facit  itinerum  foeditas  et  spes  brevi  fore  meliora, 
ut  sine  periculo  mitti  possit. 

Libellum  hunc,  cujus  in  scheda  titulum  vides  (Pet.  Maricurtensis  de  Magnete 
et  ejus  perpetuo  motu.  Liber  est  Maximiliano  I.  Imperatori  dedicatus.  Prodiit 
Augustae  in  quarto)  commendavit  mihi  quidam  principis  fodinarum  Illyricarum  pro- 
curator Adlerus,  secretioris  philosophiae  perstudiosus.  Itaque  te  oro^ut  Augustae 
de  eo  inquiras.  W 

Quem  librum  quum  Herwartus  Keplero  tradere  non  potuerit  („ich  kann  den  Maricur- 
tensem  auch  von  Frankfurt  nit  bekommen“)  prius  ab  illo  ipsi  transmissum  librum  („ein 
Instruction  de  Magnete1*)  adiit  Keplerus,  eoque  lecto  haec  scripsit  Herwarto  : 

Instructionem  de  magnete  avide  perlegi : sed  incertior  factus  quam  prius. 
Si  vera  est  instructio,  tota  experimentis  consta,t,  nec  certa  et  constans  est  inclinatio 
acus.  Nam  animadverti  duos  in  ea  meridianos  magneticos  : alterum  per  Azores, 
alterum  per  caput  Bonae  Spei.  Quamvis  merito  auctoritatem  auctoris  in  dubium 
voco.  Etenim  in  eodem  capitis  Bonae  Spei  meridiano,  qui  fere  et  promontorium 
Nordcap  extremae  Norwegiae  amplectitur,  Hollandis  animadversa  est  non  exigua 
sed  valde  notabilis  inclinatio.  Deinde  cuperem  scire  modum,  quo  solent  metiri 
inclinationem.  Ad  exactam  enim  inclinationem  opus  est  exactissima  cognitione 
lineae  meridianae,  qualem  pauci  ex  astronomis  constituere  possunt.  Nautae  vero, 
ut  puto,  ex  horologiis  solaribus  judicium  faciunt,  adeoque  ne  quidem  Hollandis 
crederem , nisi  ipsorum  declinatio  esset  valde  notabilis  et  magna , ut  par  est  in 
septentrione.  Et  Hollandi  quidem  in  terram  ascendebant  metiendi  causa,  quod 
argumento  est,  diffisos  inconstantiae  navium  stylum  erexisse  in  firma,  ad  capiendam 
Solis  altitudinem  ante  et  post  meridiem,  qui  modus  non  ita  multum  fallit.  At 
«instructionis “ auctor  in  medio  mari  de  inclinatione  judicium  fert:  quae  quomodo 
deprehendi  possit,  plane  non  video.  Si  navis  quiesceret,  posset  aequinoctii  tem- 
pore mane  vel  vesperi  dirigi  instrumentum  ad  Solis  ortum  vel^occasum ; vel  si 
altitudo  poli  esset  cognita,  posset  id  fieri  quotidie  mediante  amplitudine  ortiva; 
vel  si  in  septentrione  semper  navigarent,  posset  noctu  dirigi  instrumentum  versus 
polarem,  quae  ratio,  si  non  suffulciatur  consideratione  tempestatis  anni  et  diei, 
circiter  3°  ultra  citraque  verum  errat.  Denique  genus  est  horologiorum,  quod 
varios  habens  gnomones  nunquam  omnibus  gnomonibus  eandem  ostendit  horam, 
nisi  cum  instrumentum  exacte  meridiano  respondet.  Sed  tale  instrumentum  vel 
horologium  unicae  tantum  elevationi  poli  aptum  est.  Cupio  itaque  scire , quo 
instrumento  nitantur  hae  assertiones,  quomodove  captae  sint  et  quo  medio  hae 
variorum  locorum  inclinationes  in  medio  mari,  a rudibus  nautis?  (Herwartus  ad  haec 
verbo  rescribit:  „Auf  die  vor  diesem  Euch  zugeschickte  observationes  de  magnete  halt  ich 
selbst  nichts.“) 

Haec  Keplerus  de  magneticis.  Data  sunt  Gratiis  d.  12.  Jul.  1600,  prae- 
missis quaestionibus  de  instituenda  vitae  ratione,  quas  proposuimus  Vol.  I,  p.  71 
additaque  relatione  de  studiis  astronomicis,  libro  de  motibus  Stellae  Martis  adjungenda. 

Quae  posteriore  tempore  Keplerus  egit  cum  Herwarto  de  magnete,  referenda  sunt  ad 
opus  de  motu  Martis,  e quibus  apparebit,  Keplerum  initio  quod  supra  exhibuimus  facto,  quin 
inquireret  hanc  disciplinam  , non  intermisisse  , sed  qua  potuerit  diligentia  illam  excoluisse. 
Hoc  loco  ea  tantum  addenda  censemus,  quae  (29.  Aug.  99.)  de  declinatione  lingulae 
magneticae  ad  Maestlinum  dedit.  Illud  etiam,  scribit,  vehementer  opto  a te  investi- 

gari,  quanta  Tubingae  sit  declinatio  magnetis.  ‘Ego  hic  non  integros  6°  depre- 
hendo, nisi  me  /siQOTovriais  fallit.  Vas  quadratum  exacte  et  alterutro  latere  ad 
lineam  meridianam  applicatum  aqua  repleatur  usque  ad  labrum  fere,  silentibus 
ventis  vel  sub  tecto.  In  hanc  aquam  immittatur  acus  magnetica  festucae  injecta 
ne  mergatur.  Illa  ubi  quieverit,  supra  in  labro  vasis  applicetur  regula  lignea, 
sic  ut  respondeat  ad  oculum  situi  acus  (oportet  autem  cavere , ne  festuca  ad 
parietes  appellat).  Et  sumantur  variae  acus,  si  forte  inter  magnetes  sit  diversitas. 
Ego  ex  Batavorum  observationibus  colligo,  locum  Terrae,  ad  quem  vergit  magnes, 
in  principio  mundi  fuisse  polum  Terrae,  hodie  distare  a polo  Terrae  non  161/;;0  ut 
vult  Mercator,  sed  672°.  Hoc  enim  sequitur  ex  Batavorum  observationibus  et 
consentit  cum  traditione  Mariae , qui  Copernici  praeceptor  fuit.  Observavit  ille, 
omnia  loca  Italiae  mutasse  suas  elevationes  et  in  eandem  partem  (comp.  Opt.  p.  220), 
quam  mihi  ex  hac  speculatione  monstrat  magnes  et  eadem  fere  quantitate.  Nam 
secundum  illius  rationes  annis  5600  motus  polorum  conficit  5°  circiter,  at  mihi 
magnes  discessit.  Ratio,  quia  polus  non  directe  ad  Italiam  accessit,  sed  sub 
primo  et  m^netico  meridiano  conficit  suum  motum.  Par  est  igitur,  ut  in  Italia 
minor  apparait,  quam  re  vera  est  motus  ille.  — 

9)  p.  640.  Messehalah , Messahulach , Messalah , Judaeus  astronomus  in  Arabia  c. 
initium  sec.  IX.  scripsit  „de  scientia  motus  orbis  (impr.  Norib.  1504)  ; de  revolutione 
annorum  mundi ; de  significatione  planetarum  in  nativitatibus,  et  de  receptione.  (Norib.  1549.) 

10)  p.  641.  Centiloquium  Ptolemaei,  ab  aliis  (v.  c.  Cardano)  Hermeti  Trismegisto 
fabulari  tributum,  continet  100  aphorismos  astrologicos,  quorum  L.  sic  habet:  „ne  praeter- 
mittas 119  conjunctiones.  In  his  enim  posita  est  cognitio  eorum,  quae  fiunt  in  mundo  et 
generationis  et  corruptionis."  (Secundum  versionem  Joviani  Pontani  in  ed.  Operum  Ptole- 
maei Basileae  1541.) 

11)  p.  642.  Spectat  his  Keplerus  Ptolemaei  Harmonicorum  Elementorum  libros  tres, 
quorum  librum  III.  ab  Herwarto  manuscriptum  accepit  et  in  linguam  Latinam  transtulit,  ex 
parte  explevit  continuoque  commentario  illustratum  subjungendum  censuerat  libris  suis  Har- 
monicorum. Quod  quibus  motus  causis  omiserit,  ipse  dixit  in  Appendice  ad  Harmonicen. 
Inest  hic  commentarius  manuscriptis  Petropolitanis  (v.  I,  197)  exque  his  desumtum  adjunge- 
mus nos  Harmoniae.  Quae  supra  dicit  de  aspectu  30°  rejiciendo,  de  his  judicat  aliis 
locis  aliter  (v.  s.  p.  506). 

12)  p.  645.  Picus  de  his  haec  tantum  profert:  «Panaetius  Ploijjnusque  eos  praecipue 
derident,  qui  ex  tanta  spatii  intercapedine  a zodiaco  ad  sidera  contagionem  putent  posse 
pervenire.11  Unde  Picus  Panaetii  sententiam  desumserit,  non  constat,  supersunt  enim  hujus 
philosophi  Stoici  operum  pauca  tantummodo  fragmenta.  Plotini  vero  philosophi  Platonici  rationes 
contra  radiorum  efficaciam  astrologicam,  hoc  loco  et  supra  p.  642  examinatas,  deprehendimus 
in  editione  operum  Plotini,  quae  commentario  Marsilii  Ficini  illustrata  prodiit  Basileae  anno 
1615.  (Ennead.  §,  lib.  II.  III.) 

13)  p.  646.  Sententiam  hanc  de  vi  astrologica  aspectuum  in  «naturam  sublunarem“ 

firmiter  tenuisse  Keplerum  posteriori  quoque  tempore,  testantur  cum  scripta  ejus  ad  astro- 
logiam pertinentia,  quae  Vol.  I.  exhibet  (comp.  I.  357,  371,  481,  537,  600)  tum  «Har- 
monicorum" lib.  IV,  7,  ubi  his  plane  similia  profert  et  hunc  locum  quasi  confirmat.  Natus 
est  Keplerus  die  27.  Dec.  1571.  Loca  planetarum  ad  hunc  diem  exhibet  Joh.  Stadius  in 
Ephemeridibus  ab  anno  1554 — 1606.  (Colon.  1581)  haec:  © in  15°  in  3°  47'  JJ, 

H in  14°  12'  111,  ^ i"  18°  38'  ){,  in  8°  57'  Q in  18°  9'  g,  $ in  7°  32'  fc. 
Hinc  poterit,  cui  lubet,  distantias  a Keplero  proditas  inquirere. 

Liberi,  quorum  genituras  Keplerus  in  textu  verbo  tangit,  sunt:  Henricus,  nat. 
4.  Feb.  1598,  mort.  60  dies  agens,  Susanna,  nat.  April.  1599,  mort.  35  dies  agens; 
Susanna,  nat.  9.  Jul.  1602,  nupsit  anno  1630.  Bartschio,  quo  mortuo  Hillero ; Fri- 
dericus,  nat.  3.  Dec.  1604,  f Majo  1611. 

14)  p.  647.  Quantitates  has  diametrorum  visibilium  prodit  Keplerus,  veterum  secutus 
auctoritatem , cum  quibus  Tycho , quamvis  aliquantum  ab  iis  abhorrens,  consentit ; in  Pro- 
gymn.  parte  1.  p.  476  ponit  diametrum  apparentem  Jovis  = 23U',  eandemque  Saturni 
= 1'  50",  „ubi  in  mediocri  a nobis  est  distantia." 

15)  p.  649.  Data  est  haec  epistola  ad  Imperatorem  Rudolphum  (comp.  Vol.  I.  p.  345). 
Verba  Kepleri : „si  distantia  1°  32'  diducatur  in  longum  et  latum,"  referenda  sunt  ad 
usum  «tabulae  parallacticae,"  quam  addidit  Opticae  Cap.  IX,  4.  Trigonometrico  usi  calculo 
quaesita  hac  ratione  deprehendimus  : In  triangulo  sphaerico  rectangulo  dantur  alterum  latus 

53')  et  angulus  illi  oppositus  (complementum  anguli 
sin.  53' 


ad  angulum  rectum  (latitudo  '!{. 

50°  46'  30").  Ergo 

sinus  lateris  angulo  recto  oppositi  ==  gQ0  3Q, 
sinus  lateris  tertii — tg.  53'  X cot.  50°  46'  30 


= sin.  1°  8'  25" 


= sin.  43'  16". 

Ad  1°  8'  25"  addita  dist.  fj  et  1|.  1°  32',  prodit  arcus  circuli  verticalis  — 2°  40'  25". 
Jam  in  triangulo  item  rectangulo  dato  latere  angulo  recto  opposito  (2°  40'  25")  et  angulo 
adjacente  eodem  ut  supra , latus  huic  angulo  oppositum  (latitudo  quaesita  (?)  deprehenditur 
formula:  sin.  lat.  ==  sin.  2°  40'  25"  X sin.  50°  46'  30";  lat.  fi  = 2°  4'  lat.  d|.  = 53'. 
Differentia  lat.  = 1°  11'.  In  eodem  triangulo  latus  tertium  prodit  formula: 

tang.  lat.  tertii  = tg.  2°  40'  25"  X cos.  50°  46'  30"  = tg.  1°  41'  29" 

Subtractis  supra  inventis  43'  16" 

Restat  differentia  long.  et  dj.  = 58'  13". 

16)  p.  649.  «Superatio  “ prodit  Keplero  = i7'U\  eandemque  in  calculo  falsam 
ponit  1 7 . Priore  utentes  valore  computamus  in  triangulo  rectangulo  rectilineo,  cujus 
angulus  alter  acutus  = 50°  30',  et  latus  recto  oppositum  = 17'  10",  latus  ad  datum  angulum: 

Quaesitum  latus  = 17l/6  X cosin.  50°  30'  — 10'  55". 

Triangulum  autem  hoc  construitur  ducto  per  locum  fi  arcu  parallelo  horizonti  ad  verti- 
calem, in  quo  tunc  versatur  %.  Angulus  quem  hic  arcus  cum  verticali  constitpit  erit  rectus : 
latus  ei  oppositum:  data  distantia  17‘/g'.  Latus  quaesitum  arcus  verticalis  ejusdem,  diffe- 
rentia altitudinum  fi  et  %.  diebus  3 procreata.  Cum  vero  die  28.  Dec.  haec  differentia 
inventa  sit  1°  26'  30",  eadem  fuit  die  25.  = 1°  26'  30"  — 10'  55"  = 1°  15'  35". 

17)  p.  650.  E Kepleri  manuscriptis , in  quibus  plurimi  insunt  calculi  ad  hunc  perti- 
nentes librum,  sequentia  desumsimus,  ut  appareat,  qua  ratione  progressus  sit  in  calculando. 

Observatio  fi,  2J.  et  $ d.  25.  Dec.  1603. 

Latera  trianguli  'proportione  numerorum  10,  13,  15.  Si  13  dat  100000, 

quid  15  et  10  ? — — - = 76923,  tangit  37°  34';  secans  126160; 

1 d 

10  dat  13,  quid  13?  126,160  . 13  = 16,4;  ergo  si  13  et  10  faciant  rectum, 
subtendens  qst  1 6 */2 . 

Bene  ergo,  quod  hic  15,  ut  sit  ille  minor  recto.  In  alia  figuratione  sunt 
14,  13,  10.  Jam  deprehensa  dist.  % fi  minor  quam  1.  32.  Si  10  dat  92,  quid  13  ? 
119,6.  Ergo  venient  in  primo  schemate  pro  2|.  minus  quam  1.  5 9 3/e . Recte,  quia 
etiam  minus  fuit  observatum.  Altero  schemate:  si  10  dat  92,  quid  14?  — 128,8 
= 2«  8*/.'.  Cito  igitur  differentia  efficitur  8'.  Age  vero,  ex  die  28.  colligo, 
debuisse  1.  16.  Si  10  dat  76,  quid  13  et  quid  14?  R.  1.  384/5  ; 1.  46%.  Sit 
autem  distantia  1°  40',  et  sint  simul  in  horizonte.  Jupiter  ergo  sit  in  9°  28' 
angulus  eclipticae  et  horizontis  43.  Ut  ergo  totus  ad  1°  40',  sic  68200  ad 
1°  8'  24",  quanto  spatio  superat  die  25.  lat.  § lat.  7J.;  et  sic  73135  ad  1°  13'  10", 
quanto  spatio  superat  longitudo  $ long.  1(..  Sed  quia  $ altior,  plus  igitur  superat 
in  latitudine,  minus  in  longitudine.  Ergo  inter  23.  et  24.  Dec.  fuit  1J.  et  £. 
Hoc  etiam  sic  confirmabimus. 

Verticalis  et  horizon  secant  se  ad  rectos.  Ergo  fi  erat  a verticali  exiguo 
sinistrior,  $.  ab  horizonte  exiguo  elevatior ; potius  tamen  hic  quam  ille. 

Latera  10,  14,  15  faciunt  certum  angulum.  Si  14  dat  94,  10  dat  67,143;  si 
14  dat  94,  15  dat  100,17.  Non  potest  esse.  Sit  ergo  15  — 98480,  sin.  80°,  ergo 
10  — 65653,  sin.  41°  2',  et  14  — 91915,  sin.  66°  48'.  80°  -fi-  41°  2'  -fi-  66°  48' 
= 187°  50'.  Nimium. 

Jam  sit  15  — 96593  — 75.  (+  20)  — 75.  20. 

32198 

40. 


Ergo  sit  15 


98000,  sin.  78°  31' 
32667 


10 


14 


65333  — 40.  48. 
6533 

~~  ; 66.  10. 

185.  29. 


Ergo  10  — 64395 
6439 


5.(+  5)—  40.  10. 


91467 


et  14  - 90154  — 64.  22.  (4-  8)  — 64.  30. 

179.  27.  — 1 80.~ 

Ergo  angulus  ad  fi  est  64°  30',  ad  ff.  75u  20',  ad  $ 40°  10'.  Jam  in  azimutho  45 1/2 
angulus  verticalis  et  eclipticae  fuit  50 */a  ; adde  angulum  fi  ^ ^ 75°  20',  prodit  125°  50'; 
linea  $ !(.  cum  ecliptica  54°  10'. 

Si  totus  dat  1.  40,  quid  sin.  54°  10  ? — 1°  21'  sup.  lat. 

» n „ » V » 35.  50  ? — 58'  33"  sup.  long. 

In  librum  de  Stella  nova  Serpentarii 


Ecce  plane.  Conjunctio  igitur  fuit  d.  24.  post  m.  noctem.  Nam  diurnus  $ 55  ; 
ergo  d.  24.  h.  7 fuit  ^ 1(.  Et  quia  ^ per  48'  anterior,  diurn.  52,  ideo  ^ £ 
propinquior,  d.  23.  h.  8.  circiter,  si  vera  esset  dist.  If.  et  cordis  11[  7°  22',  et  $ 
altior  hac  linea. 

Quid  inde  sequitur  ? Cupio  scire , initio , cor  11(  cum  quo  eclipticae  gradu 
oriatur?  Oriatur  cum  10°  ; angulus  eclipticae  et  horizontis  est  42°  44',  correcte 

42°  40';  lat.  4°  27',  tang.  7782;  compl.  42°  40'  est  47°  20',  tang.  108496; 
(0,07782  . 1,08496  = 0,08443  = sin.  4°  50'  34");  4°  50'  34"  + 4°  15'  33"  = 9°  6'  7". 
Oritur  ergo  9°  5';  ang.  43°  7',  compl.  46°  53".  (1,068  X 0,07782  = 0,08311  = 
sin.  4°  46'  2")  4°  46'  2" 

4.  15.  33. 

9.  1.  35.  Cum  hoc  cor  oritur. 

Secundo  quaeratur  amplitudo  ortiva.  Lat.  4°  27',  sin.  7759,  sin.  43°  7'  — 68349. 
07759 


f- 

V.0, 


68349 


0,11352 


> 


basis  6°  31'  5" 

7.  22.  (Distantia  % a corde) 


0.  51. 

68349  X 51  — 3486/too  5 tanta  latitudo  esset. 

72996  X 51  = 37s3/100  ; tantum  in  long. ; 9.  1.  35. 

37.  14. 


9.  38.  49.  Maginus  9.  46. 

Si  jam  altior  fuit  corde  11[,  plus  igitur  lat.,  minus  long.  erit,  nisi  forte  in 
ipso  horizonte  plane  utraque  jam  existerent.  Sunt  ait.  quasi  4°  ; adde  ad  lat.  35' 
superationem  supra  inventam  J°  8',  prodit  1”  43'  sept.  et  binis  nominibus  plus. 
Adde  1°  13'  10"  ad  long.  1).  9°  39',  prodit  10°  52'  >?,  binis  nominibus  minus. 

Fuit  etiam  d.  28.  inter  £ et  spicam  55°  50',  corr.  vero  55°  53'.  Et  quia 
spica  in  18°  19'  si  ergo  latitudo  nihil  impediret,  veniret  'Q  in  14°  12' 

Sed  ^ est  Jove  septentrionalior,  et  Saturno  spica  australior ; sit  aggregatum 
sec.  55°  53' 

latitudinum  4°  ; — v0—  = 177857  (sec.  55°  48').  Ergo  circiter  in  14°  7'  y* 

sec.  ^ 

(18°  19'  ^ -)-  55°  48'),  quacunque  latitudine.  Ejus  long.  et  lat.  die  25.  Dec. 
pendet  a ^ magna  1[  fj,  eorum  sc.  locis  in  longum  et  latum  cognitis. 

Observationes  et  '!(.  anno  1604.  Januario. 

Distantiae  a corde,  sine  instrumenti  periclitatione.  Inter  h et  cor  11]  13°  28', 
% altior,  igitur  ante  10°  27'  y* , et  plus  quam  1°  20'  sept.;  humilior  ea,  quae 
praecedit  cor,  quae  est  per  32'  minus  in  austro,  et  2°  2'  minus  in  consequentia. 

Oriatur  cum  6°  ^ ; ang.  correcte  44°  37',  compl.  45°  23' ; lat.  3°  55' 

(tg.  45°  23'..  sin.  3°  55'  = sin.  3°  58'  45");  3°  58'  45" 

2.  13._33._ 

6.  12.  18.  Cum  hac  stella  oritur. 

Linea  per  stellas  facit  cum  horizonte  angulum  14°  42' 

44.  37. 

Sit  ampl.  ort.  8°  28'. 

Sin.  2°  2'  . sin.  59°  19 


59.  19. 

= sin.  11°  57'  (angulus  trianguli  sphaerici,  in  quo  data  sunt  duo 


sin.  8°  28' 

latera  et  angulus  alteri  oppositus  71°  16',  latus  tertium  = 9°  20'). 

Hinc  lat.  2.  33,  long.  8°  56'  18"  / 


prius 


1.  20. 


10.  27. 


Dicitur,  fuisse  in  verticali  cum  duabus  in  manu  Ophiuchi.  At  non  fuit  plane 
in  ortu.  Fuerit  tamen  plane  in  ortu  locus  (j  eclipticus.  Angulus  verticalis  cum 
ecliptica  in  10°  oriente  est  47°  20'  proxime,  lat.  17°  19'  bor.  Locus  igitur 
hujus  verticalis  in  ecliptica  est  ante  12°  49'  ■/-,  jj  paulo  altior  et  septentrionalior 
rursum  est  ante  et  multo. 

Non  definietur  locus  Ii,  nisi  es  observatione  acronychia.  Fabricius  d.  16/26.  Maji 
observavit  a dest.  lumbo  Ophiuchi  5°  28',  long.  12°  24'  lat.  7°  18'.  Hinc  tj  in 

12°  7'  30"  **.  Maginus  12°  55'.  Diff.  47'  30". 

Jam  sequuntur  inquisitiones  loci  1}  per  distantias  a stellis  in  Ophiucho , ab  Antare, 
superiore  in  fronte  11(  , sinistro  humero  Lance  austrina,  superiori  cornu  Cum  Keplero 


\ 

prolixis  his  inquisitionibus  res  non  succederet,  finem  faciens  addit : „hunc  processum  jam 
despero.  Saturnus  et  Ophiuchi  caput  sunt  in  eadem  fere  longitudine.  Haec  est 
causa  crassi  erroris.  “ Ea  quae  sequuntur  in  manuscriptis,  ad  verbum  fere  insunt  sequen- 
tibus foliis  libri. 

18)  p.  658.  Ratio  calculi,  qua  in  praemissis  utitur  Keplerus  5 exemplis  >-',l 

eadem  est,  quam  supra  p.  652  ss.  adhibuit.  Triangulum  assumit  sphaericum, 
cujus  latera  sunt:  differentia  latitudinis  Novae  et  planetae,  distantia  ejusdem 
ab  illis  et  arcus  eclipticae  parallelus  inter  circulos  latitudinis  per  Novam  et 
singulos  planetas  ductos.  Parallelum  vero  ultimo  dictum  aequalem  assumit 
arcui  eclipticae  inter  illos  circulos  ; et  cum  angulus , quem  alter  longitudinis 
circulus  cum  arcu  constituit,  sit  rectus,  quaerit,  secantibus  usus,  e duobus 
datis  lateribus  latus  tertium.  Sit  v.  c.  p.  652  in  triangulo  FML 

FL  = 7°  20',  ML  = 34°  59',  erit  cos.  FM  = ^ ; FM  = 34°  18' 


Deinde  p.  658,  Nro.  I:  cos.  FL  = 


cos.  FL 

cos.  3°  24'  30" 


, FL  = 2°  56'  40" 


cos.  1°  43' 

et  inde  long.  Novae  = 260°  35'  — 2°  56'  40  = 17°  38'  20"  /. 

cos  8°  27 

Nro.  II:  cos.  FL  = — ‘-on  - = cos.  7°  41'  18" 
cos.  3°  31' 

Longit.  Novae  = 265°  17'  30"  — 7°  41'  18"  = 17°  36'  12"  /. 

cos.  6°  8'  nn 

Nro.  III:  cos.  FL  = — — = cos.  6°  7' 

cos.  30' 

Longit.  Novae  = 251°  39'  + 6°  7'  = 17°  46'  /. 

Nro.  IY:  cos.  FL  = -C°S'  = cos.  19°  12'  12" 

cos.  5°  27' 

Long.  Novae  = 276°  54'  30"  — 19°  12'  12"  = 17°  42'  18". 

(Arcus  Kepleri  19°  13'  30"  erroneus  est,  cum  secantum  tabulae  ad  secantem  105893 
item  exhibeant  19°  12'.) 

ens  7°  32' 

Nro.  Y:  cos.  FL  = - ° = cos.  5°  17'  40" 

cos*  22' 

Longit.  Novae  = 252°  27'  20"  -f  5°  17'  40"  = 17°  45'  /. 

sive  cos.  FL  = J ^ = cos.  5°  22'. 
cos.  5°  22' 

Long.  Novae  = 252°  27'  20"  + 5°  22'  = 17°  49'  20". 

Ut  appareat,  qua  diligentia  usus  sit  Keplerus,  addimus  quaedam  e manuscriptis  desumta, 
quae  ad  modo  praemissa  pertinent. 

Nro.  I.  Observationes  stellae  novae  d.  17.  Octobris. 

Inter  Jovem  et  Novam  3°  28'  30" 

Cum  abundantia  sextantis  4.  30. 

Ergo  correcte  3.  24. 

Die  27.  Sept.  fuit  Jovis  latitudo  0°  19'  30"  Sept.  et  decrescit.  Sed  diebus  20 
motus  est  vix  3°  ; in  eccentrico  minus  etiam.  Sed  et  27.  Sept.  fuit  humilior  !(. 
quam  jam,  quare  et  septentrionalior  jam  in  veritate.  Sit  ergo  ejus  latitudo  0°  1 9 1/3 ' ; 
longitudo  in  Magino  fuit  20°  45'  Aufero  11',  ut  d.  27.  Sept.  et  analogia 
duodecennalis  testantur;  ergo  OJ.  in  20°  34' 

Sit  autem  latitudo  Novae  1°%56'  sept., 

compl.  88°  4'  compl.  3°  24'  = 86°  36'  — 99824 

0°  19'  30"  19 

999605 


88.  23.  30. 

87.  44.  30.  — 999225 


99843 
999415  9 


380 

190 


585 

5265 


999415 


99056 

53 


9109 

5 


99863  = sin.  87°  0'  (vid.  infra). 


634 


9 

8 

63 

Hic  prodit  7 minus  justo.  Quare  retrograde.  Sin.  87  . 7 = 99873  debet 
prodire.  Retineatur  autem  999415 , utpote  medium  arithmeticum , quod  semper 
quam  proxime  idem  manet  in  tam  parvis  arcubus. 

9987300000  (9987300000  — 99873  X 585) 

499365 

798984 

49936 


99814 

99824 


57430 


4;  19  debet  esse  differentia.  Non  procedit  anoQov. 


Sit  Jovis  latitudo  12' ; 

88°  4. 


88.  16.  — 999542 
87.  52.  — 999307 


235 

117 


999424 


99824 

12 

99812 


99812 
999424  9 


58 

522 


8642 

52 


99870  = sin.  87°  5',  compl.  2°  55' 

20.  34. 


8694 

5 


699 


17.  39.  /. 

Ergo  hic  latitudo  Jovis  esset  12'  et  minus,  quod  parum  videtur. 

Videantur  observationes.  Computavi  9l/3  Sept.  Egregie. 

Sequente  18.  Oct.  distantia  3.  40.  Vitiosa, 
die  13.  „ „ 3.  28 ‘/i • 

differentia  1 1 i/2 . Tantus  est  diurnus  Ij.. 

Sit  lat.  11  refracta  11',  Novae  1°  56'.  Tunc,  quia  71/*  dederunt  5,  unum 
dabit  1,  et  veniet  Nova  in  17°  40'  Esto,  ut  Jovi  non  11,  sed  10  sint 
addenda,  veniet  in  17°  41'  ><*. 

Hic  Kepleri  modus  procedendi  his  illustrandus  est.  Computat  triangulum  non  sicut 
in  textu  rectangulum,  sed  quale  fuit  obliquangulum,  datis  tribus  lateribus,  distantia  stella- 
rum (3°  24')  earumque  latitudinum  complementis  (88°  4'  et  89°  40'  30").  Ratione 
utitur  calculi  ea,  quam  dicebat  «artificium  Tychonicum,“  „viam  regiam11  &c.  cognita  geometris 
denominatione : artificium  prosthaphaereticum,“  de  qua  in  Opticis  annot.  94.  p.  438.  diximus 
et  quam  in  sequenti  annot.  20.  pluribus  explicabimus.  Hic  de  ratione  ejus  numeros  dividendi 
peculiari  haec  addimus. 

Additis  subtractisque  sinubus  angulorum  &c.  secundam  dictam  regulam,  dividendus  est 
numerus  999415  in  99843;  quotiens  prodit  Keplero  falsus  99863,  hac  ratione:  pro  999415 
assumitur  numerus  rotundus  1000000,  major  585  partibus  justo  divisore,  quotiens  est  9; 
585  X 9 = 5265.  Hoc  factum  jam  ad  99843  (cyphris  auctum)  additum,  abjecta  ultima 
litera  (5),  conflare  debuit  summam  98956  pro  99056  ; 99056  : 10000  = 9,  hic  quotiens 
multiplicatur  cum  differentia  veri  divisoris  9994  et  10000  (6),  productum  53  (cum  propter 
numeros  nunc  neglectos  differentia  sit  5,85)  additur  ad  99056  <fcc.  Eadem,  qua  supra, 

f9981200000V 

ratione  calculum  absolventes  posterioris  divisionis  sine  abbreviatione  I — _ . ■ — ■ I , me- 
thodus quam  Keplerus  adhibuit  magis  erit  perspicua : 

99942j9981200000|99869,9;  100000  — 99942  = 58 
(100000)  522 


986420 

522 

869420 

464 

698840 

348 

991880 

522 


58.  9 = 522 


58.  8 = 464 
58.  6 = 348 


92402. 


Notae  Editoris. 


821 


Si  hanc  divisionem  lector  comparaverit  sequentibus,  quae  rem  generaliorem  faciunt, 
nil  forte  amplius  desiderabit.  Sit  differentia  divisoris  et  proxime  majoris  potentiae  de  10 
(hic  105)  = a,  verus  erit  divisor  non  105  sed  10* — a;  quotiens  sit  q ; jam  subtrahendum 
est  (105  — a)  X q,  quare  a.q  addendum.  Quotiens  semper  est  primus  numerus  summae  hac 
ratione  conflatae. 

His  interpositis  redimus  ad  Kepleri  manuscripta. 

Nro.  II.  Eodem  (17.  Oct.)  inter  Novam  et  Martem. 

Fuit  d.  21.  vesperi,  jam  occasurus,  in  28°  151/,'  cum  lat.  austr. 
1°  23  y2',  et  forte  fuit  uno  aut  altero  scrupulo  ante,  propter  refractionem.  Fuerit 
sane,  verum  die  21.  Oct.  tempus  etiam  posterius  fuit.  28°  15'  30“  ** 

2.  54. 


ergo  17.  Oct.  25.  21.  30. 
Ob  refract.  25.  20. 

Ob  horam  25.  18. 

Latitudo  sit  1°  35'  sine  refractione. 

Stellae  latitudo  1.  56.  bor.  Distantia  8°  31'  88°  4' 

4.  30.  1.  35. 


98917  — 
93 


8.  26.  30. 
— compl.  81.  33.  30. 


89.  39. 
86.  29. 


99010 

95 

855 


90955 

10 


65 


909 


(100000  — 99905 


99998 

99812 

~I86 

93 

99905 
=)  95 


99097  — 82.  17.  50. 
compl.  7.  42.  10. 

25^  18.  / 

~ 17.  36.  / 

Retenta  igitur  hac  latitudine  Martis,  et  loco  tali,  qualis  ex  21.  Oct.  et 
diurno  Magini  quatridui  integri,  venit  in  17°  39'/,'  /.  Si  distantias  sextantis 
ulterius  minuas,  id  ad  votum;  ut  et  a Jove  et  humero  Sagittarii.  Hic  non  sine 
incommodo  latitudo  mutabitur  Martis. 

Nro.  III.  Eodem  inter  Novam  et  Saturnum. 

Die  27.  Sept.  latitudo  ^ 1°  3 3 */2 ' sept.  in  refractione. 

Longitudo  10°  l1/,'  ^ 

Diebus:  20  1.  38  ' 


die 

17. 

Octobris 

: 11.  39 V2 

• 

titudinem 

1°  30'  sept. 

(latitudo 

minor,  quia 

6°  12' 

vel  6° 

14' 

88. 

4. 

4. 

30. 

• 

4. 

30. 

1. 

30. 

6.  7. 

30. 

6. 

9. 

30. 

89. 

34.  — 

83.  52. 

30. 

83. 

50. 

30. 

86. 

34.  _ 

99429 

88 

* ’ 

» 

99341 

99 

83° 

55' 

99909 

Compl. 

6. 

5. 

91 

11. 

39  V2. 

819 

17. 

447,.  /. 

4259 

4 

9 

3 

1 

4268 

7 

99997 

99821 

176 

88 

99909 


Latitudo  $ parum  mutat,  quia  pene  eadem.  Et  standum  nobis  a minori 
distantia.  Major  nempe  nocet,  sed  si  plus  minuerimus,  id  est  ad  votum.  In 
longitudine  igitur  ^ periculum.  Et  fortasse  pro  20  diebus  non  1.  38  fuit  addendum. 

Hic  iterum  deprehendimus  errorem  calculi  in  divisione,  cum  in  numero  819  literam 
1 pro  4 legerit  Keplerus.  Calculus  sine  abbreviatione  sic  se  habet : 

99909(99341 00000(99431 

819  (diff.  100000 


99909  = 91 


942290 

819 


431090 

364 


99431 


314540 

273 

148130 
= sin.  83°  53' 
6.  7. 

11.  39l/2 


9.  91  = 819 


4.  91  = 364 


3.  91  = 273 


17.  461  A 

19)  Ad  diem  21.  Oct.  in  manuscriptis  haec  tantum  deprehendimus  ad  Nro.  I.  pertinentia. 


Tengnaglius  notavit  inter  1}.  et  Novam 
longitudo  21°  16'  latitudo 


Novae  1°  56'  — 88° 

T87 

87. 


4' 

9 

13 

55 


% 4°  7'  30' 


4°  71//.  Sit  2|.  latitudo  9'  sept., 

compl.  85°  52'  30"  — 99741 

9 


99952 

99934 

18 

9 

99943 


99732 

99943 

57 

513 


99789 


86°  16'  40' 


97833 

51 


3. 

21. 


43.  20 
16 


7884 

4 


17. 


888 


89 


32.  40  Nocebit  latitudo  major. 

Memini,  me  hic  solum  observasse  non  4°  7 i/z',  sed  4°  0',  uno  plus  minusque 
alternis,  quod  non  recte  quadrat;  fuit  initialis  Tengnaglii  solius,  et  Jove  misso 
ad  alia  necessaria  sumus  conversi.  Rursum  autem  hic  prodest  nobis,  Jovi  tantum  10 
adimere.  (Comp.  annot.  praeced.  N.  I.  in  fine.) 

Calculus,  quem  adhibet  Keplerus  ad  observationes  in  textu  propositas,  item  ut  superior 
non  plane  accuratus  est,  dum  pro  triangulo  obliquangulo  utitur  eodem  rectangulo.  «Pro- 
cessus Tychonicus  generalis, “ quem  dicit  ad  Nro.  III.  idem  est  «prosthaphaereticus,  “ isque 
quaesitum  hoc  dat : 

cos.  16°  52' 

cos.  differentiae  locorum  = — 


- sin.  11°  30'  X sin.  1°  56' 


log.  cos.  11°  30'  = 
log.  cos.  1°  56'  = 

log.  0,950256  = 


9,9911927 

9,9997527 

9,9909454 

9,9778407 

9,9909454 

9,9868953 


cosin. 


10 

10 

10 


llu  30'  X cosin.  1°  56' 

log.  sin.  11°  30'  = 9,2996553 

log.  sin.  1°  56'  = 8,5281017 


cos.  16°  52' 
N.  0,8277570—3 
: log.  cos.  14°  0' 


3.  42.  20 


7,8277570 
0,956982 
0,006726 

17"  0,950256 


17.  42.  37  /. 

20)  p.  659.  Hae  et  quae  sequuntur  Kepleri  solutiones  problematis,  e datis  latitudinibus 
stellarum  binarum  earumque  distantia,  nec  non  alterius  longitudine,  longitudinem  alterius 
computandi,  redeunt  ad  computationem  anguli  trianguli  sphaerici,  tribus  datis  lateribus. 
Rationem  computandi,  qua  nunc  utimur,  haec  formula  exhibet  : 

cos.  a — cos.  b . cos.  c 

> COS.  CC  = v ; *—  . 

sin.  b . sin.  c 

Calculi  autem  forma,  qua  Keplerus  utitur,  quam  supra  diximus  prosthaphaeresin 
appellari,  hanc  denominationem  nacta  est  ob  angulos  simul  sumtos  eosdemque  subtractos. 
Compara  cum  his  ea,  quae  in  Optica  de  hac  ratione  diximus. 

Latera  trianguli  in  nostro  problemate  data  haec  sunt : a (dist.  stellarum)  = 45°  43', 
b (compl.  lat.  Aquilae)  = 60°  38'  30",  c (compl.  lat.  stellae  novae)  = 88°  4',  atque  inde 
computatur  secundum  priorem  formulam  /_  K = 38“  30'  14".  Adhibitis  autem  ipsis  datis 

angulis  pro  eorum  complementis,  ita  ut  sit  b = 29°  21'  30",  c 
in  hanc  commutanda  est 

cos.  a — sin.  b . sin.  c 


— -io 


1°  56',  prior  formula 


cos.  ce  = 

Cum  autem  sit:  sin.  b 


cos.  « = 


cos.  b . cos.  c. 

sin.  c = 7j  [cos.  (b  — c)  — cos.  (b  + c)]  et 
cos.  b . cos.  c = 7,  [cos.  (b  + c)  -f  cos.  (b  — c)],  erit 
cos.  a — 7,  [cos.  (b  — c)  — cos,  (b  -f  c)] 

cj}  ~ 


7,  [cos.  (b  — c)  — cos.  (b 
cos.  a — 7,  [cos.  (b  — c)  — cos,  (b  -f  c)J 

“ cos.  (b  — c)  — ~7,  [cos.  (b  — - c)  ^ — cos.  (b  + c)] 

cos.  a (=  sin.  complementi  a)  = sin.  44°  17'  = 0,69821 
b — c = 27°  25'  30"  compl.  (b  — c)  = 62°  34'  30" 

b + c = 31°  17'  30"  compl.  (b  -f  c)  = 58°  42'  30" 

cos.  (b  — c)  = 0,88761  (K.  88790) 

cos.  (b  + c)  = 0,85453  (K.  85425) 

0,03308 

7 2 [cos.  (b  — c)  — cos.  (b  c)]  = 0,01654 

cos.  (b  — c)  — 7a  [cos.  (b  — c)  — cos.  O1  "7  c)]  = 0/87107 

0,69821  — 0,01654  0,68167 

ergo  cos.  ce  — ^ optivi  ~ u/‘»zoo 

0,87107  0,87107  ^ 78224) 

a = 38°  30'  1 4"  ut  supra. 

Numeri  Kepleri  88790  et  85425  falsi  sunt,  cum  ille  sit  sinus  62°  37'  c.,  hic  sinus 
40'  48". 

21)  p.  660.  Datis  lateribus  trianguli:  a = 14°  53',  b = 88°  4',  c = 94°  27'  (cum 
sit  lat.  fixae  4°  27'  australis) 

cos.  14°  53'  — cos.  88°  4'  . cos.  94°  27' 
prodit  cos.  a - sin  88o  4<  . sin.  940  27' 

Cum  autem  sit  cos.  94°  27'  negativus,  mutanda  est  formula  in  hanc 

cos.  14°  73'  -j-  cos.  88°  4'  . cos.  94°  27^ 


58° 


cos.  « = 


sin.  88°  4'  . sin.  94°  27' 

Ergo  in  Kepleri  quoque  formula  ponendum  est  signum  + pro  — et  hinc  prodibit 

a = 13°  27'. 

In  Manuscriptorum  Yol.  III.  Keplerus , eandem  calculi  rationem  secutus,  assumta 
latitudine  Stellae  Novae  = 1°  55',  deprehendit  a — 13°  27'  48",  indeque  stellae  long. 
— 170  44/  8//  ^ . eandemque  per  Aquilam  = 17°  43'  earumque  medium  arithmeticum 
= 17°  43'  34".  Diversimode  congruentiam  utriusque  observationis  tentans,  concludens  addit : 
minuenda  latitudo,  ut  coincidant.  Imo  sunt  fere  in  eadem  linea,  quod  in  horizonte 
apparuit.  Ere:o  abundat  sextans  3',  et  reponitur  Nova  his  2 observationibus  in 
17°  437/  /. 

22)  p.  660.  Ad  Nro.  Y.  : Dantur  a = 34°  14',  b = 1°  57',  c = 8°  35' 

cos.  34°  14'  — sin.  1°  57'  . sin.  8°  35' 

p/vc  r/  

cos.  1°  57'  x COS.  8°  35' 

lg.  sin.  1°  57'  = 8,5318281  Ig.  cos.  1°  57'  = 9,9997484 

Ig.  sin.  8.  35'  =s  9,1739077  lg.  cos.  8.  35'  = 9,9951084 

0,7057358  — 3 0,9948568  — 1 

cos.  34°  14'  = 0,82675 

N.  0,7057358  — 3 = 0,005078 

log.  0,821672  = 0,9146985  — 1 
0,9948568  — 1 

9,9198417  = lg.  cos.  33°  45'. 

Ad  Nro.  VI.  : Ob  exiguam  Lancis  auStr.  latitudinem  assumitur  triangulum'  rectangulum ; 
datis  latere  recto  opposito  = 38°  4',  et  altero  latere  ad  rectum  = 1°  57'  — 0°  26' 
= 1°  31',  ergo 

cos.  38°  4' 


cos.  lat.  tertii 


— ; lat.  tertium  = 38°  2'  27". 


cos.  1°  31' 

Ad  Nro.  VII. : Iterum  assumto  triangulo  rectangulo , cujus  hypotenusa 
alter  latus  ad  rectum  = 1°  57'  — 1°  5'  = 0n  52', 

cos.  19°  59' 


19°  59', 


prodit  cos.  lateris  tertii  = 


cos.  0°  52' 


; latus  tertium  = 19°  58'. 

Ad  Nro.  VIII.  : cos.  a = 


cos.  7°  32' 


sin.  1°  57'  . sin.  7°  18' 


cos.  1°  57'  . cos.  7°  18' 
8,5318281  9,9997484 

9,1040246  9,9964655 


0,6358527  — 3 
cos.  7°  32'  = 0,99137 
0,00432 


0,9962139  — 1 


lg.  0,98705  = 0,9943392  — 1 
0,9962139  — 1 


9,9981253  = lg.  cos.  5n  19'  20". 

23)  p.  662.  In  editione  M.  Hopperi  (Bas.  1547)  Arati  „ Apparentium “ hanc  deprehendimus 
versionem  horum  versuum  : Quales  sibi  capiti  subjacentes  clari  humeri  apparent : ii  quidem 
etiam  plena  Luna  conspicui  essent.  Sed  manus  non  admodum  aequales : tenuis  namque 
hinc  inde  exit  splendor : attamen  etiam  illae  contemplabiles  : non  enim  modicae  sunt. 

Eandem  versionem  exhibet  editio  Basiliensis  anni  1549 , quae  hanc  inscriptionem  prae 
se  fert:  „Arati  Phaenomenon  Fragmentum,  Germanico  Caesare  interprete/1  in  quo  poetico 
sermone  versus  illi  translati  sunt ' 

Hic  Ophiuchus  erit  longe  caput  ante  nitendo. 

Et  vastos  humeros,  tum  caetera  membra  sequuntur. 

Illis  languet  honos  humeris,  manus  integer  ardor. 

Luna  etiam  mensem  cum  pleno  dividit  orbes, 

Lux  tenuis  manibus,  per  quas  elabitur  anguis, 

Pressus  utraque  manu  medium  cingens  Ophiuchum. 

24)  p.  663.  Gerhardus  Mercator,  quem  saepius  dicit  in  Optica  Keplerus,  non 
tantum  Chronologia  sua  celeber,  sed  etiam  conficiendis  chartis  geographicis  optime  meritus, 
confecit  c.  m.  sec.  XVI.  complures  globos  coelestes  nec  non  alia  quaedam , quae  ad  astro- 
nomiam pertinent,  instrumenta,  pleraque  jussu  et  in  usum  Imperatoris  Caroli  V.  (Comp. 
Weidleri  hist.  astr.) 

De  globo  suo  coelesti  Braheus  ipse  narrat  (in  Progymn.  parte  I,  p.  274),  „filium 
Jac.  Florentini  civis  Amstelodamensis , singularem  artificem,  sibi  illum  adornasse.11  Quem 
globum  Braheum  secum  Pragam  cum  reliquis  plerisque  instrumentis  Huenna  adportasse  constat. 

Jo.  Bayerus  inclytus  ille  auctor  „Uranometriae“  (Aug.  Vind.  1603),  Juris  consultus 
Augustanus,  praeter  jurisprudentiam  praecipue  colebat  astronomiam,  et  eum  priorum  tabulae 
Uranographicae  nec  non  denominationes  stellarum  minus  ipsi  placerent,  mappam  edidit  coele- 
stem, in  qua  denominationes  stellarum  e partibus  et  membris  asterismorum  desumtas  immu- 
tavit in  voces  alphabethi,  quae  inde  ab  eo  maxima  ex  parte  retinebantur  ab  astronomis. 
Eadem  quae  Keplerus  increpat  in  tabularum  pictoribus,  astronomi  fere  omnes  aegre  ferebant, 
quamvis  non  sit  haec  inversio  tanti  momenti,  quanti  quidam  eam  faciunt. 

25)  p.  663.  Jo.  Weidnerus  M.  D.  Sprottaviensis  in  poemate  inscripto:  Acclamatio 
ad  novam  stellam  prodigiosam.  Gorlicii  1604. 

26)  p.  663.  Rufus  Festus  Avienus  in  Paraphrasi  Arati ; ed.  H.  Grotius  Lugd.  Bat.  1600. 
Jo.  Jovianus  Pontanus  (nat.  a.  1426.  Cerreti  ad  Spoletum,  mort.  Neapoli  1503)  in  libro 
De  Meteoris.  Bas.  1545. 

27)  p.  669.  Sine  tabula  hac  „parallactica“ 
(comp.  Opt.  annot.  89 , p.  434)  quaesitas  paral- 
laxes  compendiosius  sic  deprehendimus : In  ABG 

dantur  AB  = 1 , BG  = 6073  , ^ BAG  = 67°,  quare 

sin.  AGB  = = sin.  52'  28"  (parall.  lat.) 


3) 


60,333 
sin.  parall.  long.  ad  0° 


sin.  23° 


sin.  22'  16' 


60,333 

sin.  par.  long.  ad  0°  = sin.  22'  16"  X sin.  72°  = sin. 

21'  10".  Porro,  dato  angulo  BAG  = 59°  40',  erit 

sin.  56°  40'  . ...  „„  0/. 

sin.  AGB  = — — - = sin.  47'  36,  3 


60,333 
sin.  parall.  long.  ad  0°  ^ 


sin. 


33°  20' 


sin.  31'  18' 


60,333 

sin.  parall.  long.  ad  0 — sin.  31'  18"  X sin.  78°  = sin.  30  38". 

Kepleri  parallaxis  longitudinis  ad  0°  31'  35"  falsa  est,  cum  etiam  per  tabulam 

ipsius  parallacticam  31'  18"  prodeant.  Hic  quoque,  ut  saepissime  alias,  obrepsit  ipsi  error 
calculi,  dum  pro  33°  20'  posuit  33°  40'.  Errorem  typographicum  in  textu  (59°  40'  pro 

56°  40')  correximus.  Denique  Kepleri  parall.  long.  ad  0°  x*  = 30'  53"  prodire  debuit  falsa, 
cum  ad  eam  inveniendam  falsam  31'  35"  adhibuerit. 

Tabulae  Magi  ni,  quibus  utitur  Keplerus,  prodierunt  Venetiis  1604.  inscriptae:  «Tabulae 
primi  mobilis,  quas  Directionum  vulgo  dicunt.  Ad  Aug.  Imp.  Rudolphum  II. “ 

28)  p.  671.  Vir,  quem  hic  Keplerus  tanta  notavit  ignominia,  est  Antonius  Lau- 
rentius Politianus,  cujus  libellum  de  Stella  Nova  Hervartus  Keplero  miserat. 
(Comp.  Opticam  p.  95.  Titulum  libri  diximus  supra,  ann.  3.)  Ipse  Keplerus  Brenggero 
quaerenti  indicat  viri  nomen  in  literis  ad  Br.  datis , quas  in  praefatione  exhibuimus 
(v.  pag.  591);  in  „Hyperaspiste“  Tychonis  nominat  eum  Ant.  Fabritium  Montepolitanum, 
addens:  pueriliter  hallucinatum  ego  pro  meritis  suis  accepi. 

Idem  Laurentius  edidit  anno  1606.  Parisiis  alterum  quem  Keplerus  dicit  librum, 
inscriptum:  De  Numero,  Ordine  et  Motu  Coelorum,  adversus  recentiores.  Hunc 
librum  „in  gratiam  patroni1*  taxat  Keplerus  pluribus.  Deprehendimus  in  manuscriptorum 
Petropolitanorum  Vol.  V.  fragmentum  literarum , quod  haud  ab  re  putavimus  hic  inserere. 
Quis  „patronus“  ille  fuerit,  non  constat.  Inscriptum  est  fragmentum  : 

Animadversiones  Kepleri  in  librum  Laurentii  Politiani. 

Insidiatur  hominum  commodis  malus  quidam  genius,  conturbans  ea,  quae 
dilucidant  docti,  ibi  maxime  nocens,  ubi  assidui  maxime  homines. 

Finis  investigatoribus  est  propositus  humani  generis  eruditio  et  disciplina  in 
rebus  abstrusis:  hunc  finem  ut  impediat  maleficus  ille,  solet  philosophis  paucis 
interfundere  simiarum  ingentes  greges,  quorum  quisque  propriam  opinionem  de  re 
eadem  excitet  et  propugnet,  ut  opinionum  varietate  obruti  homines  in  incerto 
maneant  tandemque-  omnia  vocent  in  dubium.  Vulgus  quippe  non  rationibus  movetur, 
sed  auctoritatibus , penes  quem  facile  est  unam  veram  opinionem  decem  falsis 
oppositis  incertam  reddere.  Nec  legunt  philosophos  ut  rationum  monstratores,  sed 
ut  magistros  exceptione  majores,  si  vel  nullas  rationes  afferant  dogmatum,  vel  si 
pugnent  inter  se,  utrosque  aeque  explodunt  et  derident.  Sufficit  ut  credant,  vanum 
esse  dogmatistam,  si  constet,  contrarium  affirmari  a recentiori  aliquo.  Qui  sunt 
ergo  veritatis  amantes,  debent  operam  dare,  ut  fucosas  hujusmodi  philosophias 
opprimant , inculcatis  iis , quae  certissima  sunt ; quod  in  recentissimo  auctore 
Ant.  Laur.  Polit  i ano  in  praesens  mihi  sumsi  praestandum. 

Capite  I.  Veteres,  ait,  fuisse  contentos  8 coelis,  recentiores  addidisse  nonum 
et  decimum  &c.  Mala  fide.  Qui  8 numerarunt,  eorum  animus  fuit  inire  nume. 
rum  eorum,  quae  moverentur  in  coelo  suis  quodque  motibus;  inventa  igitur 
Sol,  Luna,  quinque  planetae,  et  convexum  illud  stellis  undique  consitum.  Qui  vero 
causas  investigarunt  horum  motuum,  non  contenti  fuerunt  8 orbibus,  non  sane 
Aristoteles.  Falsum  igitur  dixit  Laurentius.  Igitur  hodierni  eodem  jure  intro- 
duxerunt nonam  et  decimam  sphaeram,  quo  jure  Aristoteles  introduxit  orbes  55. 

Cap.  II.  Apparet  ad  oculum,  coelo  stellato  ejusque  conspicuo  aliquo  signo 
(puta  apud  quod  invenitur  planeta  aliquis)  per  diei  spatium  revoluto  ad  eandem 
metam,  quam  ei  quis  in  Terra  ponit,  planetas  ut  plurimum  quidem  tardius,  ali- 
quando tamen  velocius  redire  ad  illam  metam,  unde  illic  vnoXeiTtTixoi,  hic  tiqoti- 
yovfitvoi  dicti;  sic  ut  fixae  omnes  eodem  motu  revolvantur,  quaelibet  quidem  in 
suo  parallelo,  e planetis  vero  Saturnus  minimum  relinquatur  a fixis,  Luna  pluri- 
mum ; itaque,  quod  diurnum  motum  attinet,  Luna  tardissima  sit,  Saturnus  velocitate 
fixis  proxime  par.  In  hac  diurna  revolutione  non  tantum  planeta  quilibet  a reli- 
quis omnibus  et  a fixis  differt,  sed  ipse  quoque  nullam  unquam  revolutionem  praestat, 
quae  cuicunque  priori  a se  factae  per  omnia  congruat : aut  enim  longior  aut 
brevior,  aut  in  altiori  aut  in  humiliori  parallelo  spirali. 

Judicarunt  igitur  astronomi,  hunc  diurnum  planetae  motum  componi  ex  duobus, 
quorum  alter  sit  ei  communis  cum  fixis,  alter  ejus  proprius.  Quo  facto  astronomi 
invenerunt,  quinam  esset  planetae  motus  aequabilis  et  per  omnes  revolutiones  sibi 
similis.  Nisi  rerum  natura  fuisset  passa,  nunquam  talem  aequabilem  in  tanta 
perturbatione  potuissent  invenire.  Et  nisi  invenissent,  nunquam  apparentem 
planetae  locum  potuissent  numeris  consequi  et  praedicere  in  futurum  tempus,  aut 
praeteritum  exprimere  ad  observationum  habitarum  praescriptum. 

Porro  in  modo,  quo  ex  duobus  componeretur  motibus  una  diurnae  planetae 

revolutio,  dividuntur  sententiae  astronomorum.  Quidam  Terra  stante  coelum  ultimum 
aiunt  ire  ab  ortu  in  occasum  et  rapere  planetas  inferiores  omnes,  eosque  interim 
propriis  motibus  ire  in  contrarium:  reliqui  dixerunt,  et  coelum  stellatum  stare  et 
planetas  omnes  a diurno  motu  esse  immunes,  solam  vero  Terram  diurno  motu 
converti  ab  occasu  in  ortum,  ceteris  planetis  suos  motus  in  eandem  plagam  sine 
perturbatione  ulla  perficientibus. 

Quid  hic  Laurentius  ? Utrosque  ait  dixisse  falsum,  naturam  autem  coelestium 
motuum  sic  esse  comparatam,  uti  nos  illam  ab  initio  a rudi  experientia  descrip- 
simus. 0 stultam  philosophiam  ! Ut  ordinem  maximis  laboribus  inventum  e mundo 
ejiciat,  perturbationem  pristinam  introducit.  Et  quidnam  novi  se  delirare  jactat 
Laurentius  ? An  non  eadem  nuperrime  deliravit  Patricius  ? Scilicet  praefatus  est  ex 
Aristotele,  easdem  opiniones  redire  inter  homines.  Atqui  nondum  exactus  est 
annus  Platonicus  a delirio  Patricii,  nullum  intercessit  diluvium,  nullus  ardor  mundi, 
nulla  generis  humani  internecio,  quae  Patricianam  insaniam  ita  deleret,  ut  Lauren- 
tius haberet  quod  instauraret,  sed  nec  longa  aliqua  terrarum  spatia  interveniunt, 
Italus  Itali  coaetaneus  adhuc  calentia  magistri  discipulus  vestigia  calcat  et  se 
novum  quid  dicere  somniat. 

Itaque  lectores  ne  perturbentur : et  ratio  et  3000  annorum  experientia 

testatur,  falsum  dixisse  Laurentium,  opinatoremque  supinum,  oscitantem,  imo  ster- 
tentem et  rhonchos  ducentem , nihil  eorum  quae  dicit  intelligere : contra  plane 
necessarium  esse,  ut  alterutra  sententiarum  astronomicarum  vera  sit.  Aut  enim 
Terra  stante  coelum  fixarum  volvitur  diurno  circuitu  ab  ortu  in  occasum  vehitque 
secum  planetas  reluctantes  et  aviantes  alios  aliter : aut  coelo  fixarum  stante, 
planetis  libere  currentibus  et  revolutiones  aequabiles  aliis  alias  facientibus,  sola 
Terra  volvitur  ab  occasu  in  ortum.  Medium  certo  nullum  est,  tertium  nullum. 
Aut  si  hoc  est,  quod  Laurentius  dixit:  eat  igitur  et  ad  numeros  vocet  suam 
opinionem,  doceat  ex  ea  praedicere  motus  futuros,  evincere  annotatos  praeteritos.  Hoc 
si  tentaverit,  seposito  opinionum  quas  rejicit  adminiculo,  sentiet  quantum  a vero  absit. 

Jam  quae  objicit  primae  sententiae  videamus.  Nam  etsi  alteram  ego  sequor, 
omnes  tamen  astronomorum  quantumvis  pugnantes  opiniones  contra  imperitos, 
ageometretos  et  varios  hujusmodi  opiniastros  et  logodaedalos  defendendas  mihi 
puto,  ut  videant  discentes,  eos,  qui  intra  limites  astronomiae  pugnant,  nequaquam 
adeo  lubricis  niti  ratiunculis. 

1)  Ait,  coelos  esse  laeves  ut  specula,  nec  concedi  posse,  ut  alterum  ab  altero 
vehi  dicatur.  Ergo  planum  speculare  plano  speculari  innitens  transvehi  non  potest  ? 
Aliquousque  certe  sequetur  quod  incumbit,  si  trahatur  quod  sustinet v Quod  vero 
tandem  quod  incumbit  relinquitur,  causa  est  materiae  gravitas.  Dicas  ergo,  Lauren- 
tine, orbes  coelestes  graves,  sed  causam  dicas,  quare,  eunte  supremo  quod  infra  ab 
illo  tangitur  undique,  ire  non  debeat. 

2)  Intelligentias  beatam  agere  vitam,  non  igitur  pati  raptationes  hujusmodi 
violentas.  Stulte;  non  attinet  intelligentiam  haec  vectura,  sed  corpus  seu  orbem 
ejus.  0 miserum  Laurentini  animum,  quem  currus  per  plateas  rapit,  quem  venti 
per  mare  agitant,  quem  equus,  quem  asina,  quem  mulus  vehit:  quando  desinet 
dominum  suum  dementare,  scilicet  ut  vel  tandem  irrequietudine  et  mobilitate  hac 
liberetur ! 

3)  Remoram  patietur  prima  sphaera , si  oneretur  vectandis  inferioribus. 
Equidem  Laurentine  sapis,  si  currum  onustum  difficilius  putas  trahi,  quam  vacuum. 
At  qui  hanc  primam  defendit  sententiam,  dicet  tibi,  motricem  facultatem  datam 
ultimae  sphaerae  parem  oneri  (placet  enim  tibi  coeli  gravitas  et  pondus,  ut  video), 
et  omnino  breviores  dies  futuros,  si  tu  possis  illam  hoc  onere,  quod  verbis  tentas, 
re  ipsa  liberare. 

4)  Absurdum  putat,  inferiores  ferri  latione  superiorum,  cum  non  putaverit 
absurdum,  primum  motum,  qui  communicatur  inferioribus,  frangere  et  potissimam 
ejus  portionem  tribuere  inferiori  pro  motu  suo  diurno,  imo  et  totum  illum  primum 
motum  planetis,  cum  sunt  retrogradi,  dare  in  partem  eorum  motus  diurni. 

Itaque  duo  responderi  possunt : aut  enim  absurdum  nullum  est  aut  absurditas 
ab  ipso  Aristotele  sublata  est.  Nullum,  inquam,  absurdum,  si  concentrici  ponantur 
cum  usitatis  Theoricis  libellis,  qui  theoriam  planetae  supra  et  infra  claudunt. 
Hi  namque  concentrici  moventur  aequabili  motu.  Igitur  theoria  planetae  inferioris 
et  vectatur  a superiore  includente  et  ipsa  suo  movendi  principio  addit  aliquid  huic 
vectationis  motui,  quo  fit  velocior  vehente.  Itaque  si  nihil  est  absurdi,  vehi  eccen- 
tricum  a deferentibus  in  una  aliqua  theoria  et  interim  moveri  per  deferentium 
cavitatem  proprio  motus  principio,  nihil  etiam  absurdi,  vehi  integTas  theorias 
inferiores  a superioribus,  interimque  ut  formicam  in  circumacta  rota  in  easdem 
partes  aliquid  proficere  ultra  celeritatem  vectationis. 

Quicquid  vero  absui’di  hinc,  ob  diversitatem  forte  polorum,  exstrueret  aliquis, 
Aristoteles  ita  sustulit,  ut  Eudoxi  et  Calippi  orbibus  27  interponeret  alios  26, 
quos  restituentes  appellat,  quorum  unicuique  tribuitur  eadem  plane  motus  celeritas 
et  qualitas  (in  plagam  tamen  contrariam),  quae  inest  superiori  Calippico  se  pro- 
xime tangenti  et~  vehenti.  Fit  ita  hujus  revolventis  ope,  ut  quemcunque  motum 
perficiat  e.  g.  fj  et  2(.  proxime  sequens  restituentem,  plane  liberetur  et  quasi 
exuatur  a contrario  motu  restituentis,  qui  vectationis  lege  Jovi  communicatur: 
itaque  nisi  2J.  ex  se  ipso  novum  motum  produceret,  in  hac  vectationum  obviatione 
plane  videretur  quiescere.  Habes  Laurentine  absurdi  tui  elisionem  non  novitiam, 
sed  plane,  contra  quam  opinabaris,  antiquissimam. 

Exhausta  pharetra,  perfusis  telis,  quibus  usitatam  hypothesin  configeret, 
incipit  eandem  Laurentius  defendere  et  vulnera  obligare.  Magnus  novator  eadem 
undique  dicit  cum  veteribus,  mutatis  tantum  mediis.  Fatetur,  motum  primae  sphaerae 
communicari  inferioribus,  at  negat,  id  fieri  vectatione  vel  raptu,  qui  oriatur  ex 
contactu  sphaerarum,  sed  communicatione  quadam  ejusdem  consilii:  intelligentias 
namque  sphaerarum  inferiorum  ad  primam  respicere,  cumque  eundem  cum  illa  finem 
habeant  propositum,  imitari  etiam  ipsius  motum.  At  quia  non  sufficiat  hic  motus 
inferioribus,  addere  alium  proprium. 

Vehitur  igitur,  Laurenti,  non  quidem  corpus  a corpore,  sed  vehitur  seu  magis 
trahitur  intelligentia  ab  intelligentia,  cogitatio  a cogitatione,  cupiditas  a cupiditate, 
vis  motrix  a vi  motrice  ? Quid  ? Tune  solus  sapis  ? An  non  vel  hanc  eandem  sen- 
tentiam ipsi  etiam  astronomi  per  suos  orbes  depingunt : an  tu  fortasse  sensum 
tuorum  verborum  capere  potuisti,  non  imaginatus  prius  orbium  vectationem  ceu 
picturam  dilucidam  rei  per  se  obscurae  ? Numeratoribus  enim  et  calculatoribus 
geometricis  schematibus  opus  est,  frustra  tu  illis  amores  summi  boni,  cupiditates 
acquirendi,  intelligentias  et  hujusmodi  philosophica  inculcaveris:  quae  nisi  rebus 
geometricis  exprimantur,  ad  numeros  non  veniunt.  Imo  vero  difficilior  est  ratio, 
una  intentione  unius  intelligentiae  2 commiscere  et  perficere  motus,  quam  corpus 
simul  et  vehi  ab  extraneo  se  ambiente  corpore  et  moveri  se  ipso  intra  illud  corpus. 
Hujus  exempla  sunt  quotidiana,  illud  nondum,  qui  fieri  possit,  explicasti.  Violentia 
vero  te  non  debet  impedire,  quo  minus  exemplum  a terrenis  ad  coelestia  trans- 
feras, utique  si  Averroi  tuo  credis,  materiam  coelis  adimenti ; quo  facto  nulla  restat 
coelis  gravitas,  nulla  igitur  violentia,  quia  nulla  a gravitate  repugnantia. 

Porro  transiens  ad  aperiendum  particulare  mysterium , quomodo  orbis  ab 
intelligentia  moveatur,  evertit  quod  in  universum  dixerat.  Si  nullam  concedit  vecta- 
tionem bonus  et  simplex  Laurentinus,  et  si  omnia  facit  intelligentia,  quid  opus  ei  est 
orbe  ? Orbem  ab  orbe  vehi  negat,  quod  absurdum  sit,  et  absurdum  non  putat,  stellam 
tam  parvam  ab  orbe  vehi  tam  vasto.  Qui  orbes  finxerunt,  ideo  finxerunt,  quia 
metuebant,  ne  intelligentia  non  posset  tenere  tramitem  stellae  aut  gestare  corpus 
ejus , nisi  orbe  uteretur  'in  polis  affixo ; tu  qui  credis , intelligentias  inferiores 
superiorem  posse  imitari  citra  vectationem  orbium,  quid  adhuc  oneras  illas  orbium 
mole,  cum  unica  stella  sit,  cujus  latio  in  elfectu  spectatur?  Sententia  tota  est 
ridicula;  designat  certum  intelligentiae  punctum  in  orbe,  ab  eo  nexum  ait  orbem 
ceterum,  ut  membra  hominis  sunt  nexa  a corde,  inde  principium  esse  motus,  ut 
in  rota  Archimedea  ab  uno  aliquo  claviculo  extrinsecus  impulso  tota  rota  impeditur, 

tantum  ait  hic  intelligentiam  intra  assistere.  Quaero  ergo  illud  punctum,  in  qua 
sit  parte  orbis  ? Si  extra  stellam,  absurdum,  intelligentiam  non  esse  in  parte  orbis 
nobilissima;  si  in  stella,  orbis  igitur  a stella  movetur,  seu  vectatur,  seu  trahitur, 
ut  membra  a corde : atqui  primi  orbium  inventores  voluerunt  stellam  ab  orbe  vehi ; 
quibus  orbes  instrumenta  sunt,  tibi  onera.  • — 

29)  p.  671.  Versus  hic,  desumtus  ex  Persii  satyra  I.,  Keplero  pro  tessera  est,  quam 
pluries,  tum  in  libris  typis  expressis  tum  praesertim  versibus  memorialibus  repetitam  depre- 
hendimus. Sic  in  praefatione  ad  Astron.  Novam  p.  XIII ; in  libro  memoriae  amicorum  con- 
secrato cujusdam  studiosi  Tubingensis  Wernheri : 

„Haud  sentit  bene,  qui  disserit  haud  bene.  0 curas  hominum  &c.  (subscripsit 
Keplerus:  Tubingae  anno  1621.  postridie  Calend.  Jan.) 

In  alio  (Felicis  Linsenmann  Bbblingensis)  : 

Frugalitatis  nulla  praeconi  fides  ; 

Si  dives  ipse,  simulat;  invidet,  si  inops. 

0 corda  dura,  o quantum  inane  mentis  est ! 

J.  K.  (scripsi  Tubingae  XII.  Cal.  Julias  1625.) 

In  tertio  : Prodigit  ars  nummos,  penetrantque  in  gaudia  curae. 

O curas  hominum  &c. 

Ve  • 7 
B/e  • H 

Haec  sunt  animae  mundanae  elementa,  unde 
Musica,  Astronomia,  Astrologia  fluxerunt. 

11 

* ( V*  H5  Vry8  . 13 

Nobili , Generoso  et  literatissimo  Juveni , Dano  Othoni  Brahe , Equiti  Dano  &c. 
obsequii  debiti  causa  scripsi  haec  Pragae  Bohemorum 

M.  Joannes  Keplerus 
Mathematicus 

Nonis  Februariis,  anno  1602. 

30)  p.  673.  Quamquam  Keplerus  hic  de  Comment.  de  mot.  Martis  loquitur , quasi 
de  opere  absoluto,  tantum  abfuit,  ut  totum  tum  absolvisset,  ut  circa  hoc  tempus  Herwarto 
scripserit:  „in  theoria  Martis  cetera  sunt  expedita,  verba  adhuc  desunt."  Prodiit  hoc  opus 
anno  1609.  Ceterum  notandum  est,  Kepleri  opinionem  de  motu  Solis  circa  axem  nullis 
aliis  tum  tempore  stabilitam  esse  fundamentis,  quam,  sicut  ipse  affirmat,  „physicis  rationibus." 
Maculae  enim  Solares  et  quae  inde  deducta  est  rotatio  corporis  Solaris  detectae  sunt  anno 
demum  16i0.  In  Comment.  de  motib.  Martis,  Cap.  34,  pluribus  hac  de  re  agit,  huic 
hypotheticae  gyrationi  tribuens  triduum. 

31)  p.  692.  Tycho,  in  Progymn.  parte  I.  p.  709  (ed.  anni  1602)  recensens  Cypr. 
Leovitii  opusculum  de  stella  anni  1572  addit : id  quidem  , quod  ait , bis  antea  ejusmodi 
stellas  fuisse  conspectas,  praesertim  quando  talis  absque  cauda  juxta  hunc  ipsum  Cassiopeae 
asterismum  circa  annum  1264.  effulsit,  consideratione  dignum  foret,  si  modo,  an  id  ita  con- 
tigisset, in  rei  veritate  constaret.  Ex  historiis  certe  fide  dignis  nihil  ejuscemodi  probatur.  — 
De  eadem  refert  Tycho  p.  331,  nec  non  alias  obscure  annotat,  omissis  vero  testibus  et 
ipse  dubius. 

32)  p.  695.  Anno  1475.  nullus  apparuit  cometa.  Regiomontanus  autem  observavit 

cometas  annis  1457  et  1472,  quorum  prioris  caudae  longitudinem  exhibent  quidam  usque 
ad  60°,  ejusque  iter  computavit  celeber  Halley,  unde  cognomen  accepit  cometae  Halleyi. 
Ergo  pro  anno  1475  haud  scimus  an  ponendus  sit  annus  1457,  quem  poneremus,  si  quae 
jam  sequuntur  non  significarent  annum  1472.  Keplerus  enim  Criigero  (math.  prof.  Danti- 
scano)  anno  1623.  haec  scripsit:  cometam  Regiomontani,  ais,  ad  annum  1475.  pertinere, 
non  ad  1472,  cujus  anni  cometam  dicis  Pontani  et  Waltheri.  Fuit,  cum  etiam 
mihi  imponeret  historiae  perplexitas  et  oscitantia  scriptorum.  At  collegi  me  tandem, 
ut  anno  1475.  nullum  omnino  visum  esse  cometam  agnoscerem.  . 

33)  p.  696.  De  his  observationibus  haec  Keplerus  Jo.  Reinh  Zieglero  (v.  s. 

p.  427)  scripsit : Clericus  quidam  (Harm)  S.  C.  M.  sacellarius  Neapoli  rediens, 

illic  eclipsin  totalem  vidit ; eamque  ad  unguem  expressit  Plutarchus  meus  (Opt.  VIII,  3). 
Eodem  die  accepi  epistolam  tuam  (Hansch.  p.  351)  cum  adjuncta  altera  Poloni  Stan. 
Crzistanovic,  cujus  narratio  (eclipsis  in  Flandria  observatae)  me  plurimum  delecta- 

vit;  non  multum  enim  dissimilis  erat  Neapolitanae.  Flandricam  depictam  videbis 
in  Opticis  sub  persona  Jes senii,  addita  mea  explicatione,  quem  locum  ipsi  cum 
gratiarum  actione  monstrabis....  Stanislaus  ait,  visum  limbum  Solis  l1/,  dig. 
juxtaque  limbum  Lunae  albicantem  y,  dig.  et  reliquum  corpus  fuscum.  At  quia 
nulla  causa  est,  cur  limbus  ille  Lunae  (a  Sole  aversus  et  ad  nos  una  cum  toto 
reliquo  fusco  hemisphaerio  conversus)  albicaverit  prae  reliquo  hemisphaerio  , dicen- 
dum itaque,  albedinem  illam  nihil  aliud  fuisse,  quam  dilatationem  arcus  Solaris, 
impressam  tunicae  visoriae,  confusam  cum  specie  corporis  Lunae.  (Opt.  V,  5.) 
Nam  spectator  converso  exortu  retiformis,  quo  solo  fit  directa  visio,  ad  sectionem 
Lunae  et  Solis,  non  potest  prohibere  quin  et  Solis  cornu,  quod  lateribus  retinae 
excipi  debebat , ipsum  etiam  exortum  retinae , qui  ad  aliud  videndum  dirigitur, 
irradiet.  Quae  irradiatio  Solis  indirecta  et  lateralis , cum  sit  fortior  radiatione 
Lunae  directa,  visioni  directae  suam  radiationem  albicantem  communicat.  (Vide 
exemplum  Opt.  V,  5.)  Ita  subit  animum,  an  haec  eadem  sit  passus  Clavius  anno 
1567.  a clarore  substantiae  aethereae  circa  Lunam  fusae,  quae  Stanislaus  a cornu 
Solis.  Confirmat  Stanislaus  mirifice  demonstrationem  Opt.  Y,  3.  prop.  28.  Cum 
enim  aer  non  sit  unius  milliaris  altitudinis,  impossibile  fuit,  ut  is  aer,  qui  Hispa- 
niae superfusus  est,  visus  sit  in  Flandria,  quod  fuisset  necessarium,  si  pars  splen- 
doris Solis  infra  Lunam,  pars  circuli  ad  austrum  haesisset  in  hoc  humili  aere. 
Ac  esto  sane,  ut  aliquot  Ten-ae  diametros  aequet  aer  noster,  tamen  si  non  ipsam 
Lunam  attingit,  hiatus  tenebrosus  multo  videbitur  amplior  corpore  Lunae  (posita 
Luna  majore  quam  Sole).  Concludo  ergo,  substantiam  aetheream,  in  qua  Luna, 
crassiorem  esse  interdum  ut  anno  1605.  — Adductis  dein  iisdem  exemplis,  quae  in 
textu,  concludit : Tota  hac  cum  supellectile  ad  Aristotelem  te  confer  et  delibera, 
an  aetherea  substantia  patiatur  alterationem.  (Ex  ep.  14.  Feb.  1606.  Pragae  data.) 

34)  p.  699.  Vir,  quem  dicit  Keplerus  gravem  et  literatissimum , fuit  J.  G.  Her- 
wartus,  cujus  relationem  supra  (p.  84)  proposuimus. 

De  eclipsi  © anni  1605.  Keplerus  monuit  astronomos  peculiari  libello,  quem  astro- 
nomis  et  aliis  quoquoversus  transmisit , petitionem  adjungens , ut  observationes  suas  ipsi 
communicent.  Quo  motus  medicus  quidam  J.  G.  Gopel  ea,  quae  inter  vehendum  „ex  rheda 
versus  thermas,  quas  Plinio  Mattiacas  dictas  putant"  observaverat,  Keplero  transmittenda 
Nicolao  Serario,  presb.  Soc.  Jesu,  Moguntiam  scribit.  In  his  literis  deprehendimus  „chi- 
rurgum,“  quem  dicit  Keplerus , qui,  referente  Goebelio  „ipsi  oppositus  sedebat  in  prora 
vehiculi,  et  affirmabat,  Solem  sibi  non  contectum  apparere,  sed  orbem  puniceum  infra  Solem. 
Idem  homo  stellulas  se  observasse  ajebat.“  In  iisdem  literis  occurrit  „senex  di-ioniGTog.'"'' 
Goebelius  refert:  „narrabat  mihi  senior  quidam  Canonicus  Confluentinus,  anno  1560.  ea  ipsa 
hora,  qua  electus  noviter  Archiepiscopus  ex  more  collocabatur  supra  altare,  defecisse  Solem, 
ut  in  summa  aede  Treviris  ex  utraque  parte  chori  psaltantes  sacerdotes  se  mutuo  non 
agnoverint;  apparuisse  item  stellas  plurimas." 

35)  p.  701.  Brenggerus  medicus  de  hac  Kepleri  opinione  haec  profert:  Quod 
crystallinum  humorem  oculi  tunicis  annexum  negas,  eumque  vapore  ali  asseris,  novum  dogma 
introducis  medicis  inauditum.  Certe  natura  male  prospexisset  visui,  si  eum  sine  vinculo 
oculi  humoribus  innatare  permisisset ; sic  enim  ad  quemvis  saltum  vel  ictum  vehementiorem 
descenderet  et  sedem  suam  relinqueret.  Itaque  anatomici  deprehenderunt,  ipsum  tum  cilia- 
ribus processibus  ab  uvea  tunica  demissis , tum  tunica , quae  vitreum  humorem  cingit  et 
crystallino  ad  latera  circulariter  inseritur,  ceu  ligamentis  suspendi  et  immotum  teneri.  Quod 
aperto  oculo  crystallinus  excidit,  id  fit  quia  effluente  humore  aqueo  hyaloidis,  qui  ei  adnite- 
batur,  statim  succedit  et  prolabitur.  Nam  tunica  illum  cingens  et  processus  ciliares  prae- 
tensi  tenuiores  sunt  et  infirmiores,  quam  ut  eum  sine  auxilio  aquei  humoris  cohibere  possint, 
itaque  rumpuntur  et  crystallinum  (qui  ab  hyaloide  protruditur)  sustentare  desinunt.  De  nutri- 
mento sic  sentiunt  medici , quod  nulla  pars  corporis  humani  nutriatur  vapore , sed  tantum 
humoribus  suae  naturae  proportionatis.  Itaque  crystallino  idem  contingere  verisimile  est,  qui 
quidem  parum  nutrimenti  postulat,  quod  ei  subministrat  humor  vitreus,  ut  placuit  D.  Capi- 
vaccio  quondam  praeceptori  meo  et  medico  Patavino  clarissimo.  (Ex  epistola  Br.  d.  Cal. 
Sept.  1607.  v.  s.  p.  53.) 

Keplerus  explicans  ea,  quae  in  libro  dixerat,  respondit  (d.  ult.  Nov.  1607):  Con- 
fundis to  nectere  et  includere.  Inclusus  est  humor  ille  tunica , sed  libere , arcte 
quidem,  ut  nihil  intersit.  Nexum  ab  eo  nego  hoc  sensu,  quo  Fernelius  scite  ad- 
modum ani  tunicam  interiorem  ab  oris  tunica  continuo  filo  per  omnia  intestina 

excurrente  nexam  esse  affirmat.  Secreta  est  substantia  crystallini  ejusque  pelli- 
culae a membranis  ipsum  includentibus,  subtendentibus  et  continentibus.  Capivaccio 
tribuis  de  nutrimento  crystallini  opinionem,  invenies  autem,  ni  fallor,  et  in  Vitel- 
lione.  Negas  nutriri  vapore  crystallinum,  ego,  egregius  scilicet  medicus,  existimo 
omnes  partes  nutriri  vaporibus,  priusquam  alimentum  in  vaporem  sibi  consubstan- 
tialem convertitur,  ut  poros  permeare  possit,  quum  assimilatur.  Quippe  venulae 
non  quaquaversum  pervadunt.  Id  maxime  in  crystallino,  qui  si  meatibus  venularum 
intertextus  esset,  perspicuus  non  esset. 

Responsio  Brenggeri  haec  est:  Existimas,  partes  corporis  omnes  nutriri  vaporibus, 
alimento  scilicet  in  halitus  converso , ut  ita  poros  permeare  possit : sed  falleris.  Etsi  enim 
venae  non  quaquaversum  pertingant,  tamen  earum  ramusculi  capillares  ita  distributi  sunt, 
ut  possint  et  sufficiant  quaquaversum  sanguinem  effundere.  Deinde  natura  singulis  corporis 
particulis  indidit  facultatem  attractricem,  ut  qua  sanguis,  qui  ultimam  perfectionem  in  venis 
jam  assecutus  est,  quemque  roris  nomine  appellant  medici,  sponte  non  affluit,  a locis  vicinis 
per  modum  consequentiae  seu  continuationis  et  fugae  vacui  attrahi  possit,  qui  deinde  appo- 
situs, agglutinatus  et  assimilatus  in  substantiam  partis  convertitur.  Haec  communis  medi- 
corum est  sententia,  a qua  cur  recedamus  nulla  urget  necessitas.  Non  ignoro,  quid  D.  Pla- 
nerus,  meus  quondam  in  medicina  praeceptor  Tubingae,  de  chylosi  et  ciborum  in  ava&vfuadiv 
resolutione  anno  1580.  disputaverit : sed  illud  lubens  praetereo,  nec  est  cur  latius  persequar. 
(Ex  epistola  d.  nonis  Martii  1608). 

De  cibi  vaporibus,  respondit  K e ple  rus  (d.  5.  Aprilis),  auctoritate  me  munis. 
Praeterea  medicorum  communem  sententiam  sic  describis,  ut  mea  mihi  fiat  verisi- 
milior. Si  enim  partes  trahunt  rorem,  vapor  ultro  subit  calore  per  poros  invectus. 
Si  ros  trahitur,  colatur  per  solidam  carnem,  fatigabitur  natura.  Itaque  convenit 
adjuvari  illam  ex  parte  materiae,  ut  non  ros  sit,  sed  vapor  ut  dixi. 

E literis  Brenggeri,  earum  quae  insunt  Hanschii  collectioni  ultimis,  datis  8.  Junii  1608, 
haec  desumsimus  ad  praemissa  pertinentia : persistis  in  tua  sententia , nutritionem  sc.  fieri 
per  vapores , eo  quod  rorem  sanguinis , si  trahatur,  necesse  sit  colari  per  solidam  carnem 
atque  naturam  ita  fatigari.  Sed  velim  memineris , huic  rei  a natura  perspectum  esse,  dum 
partes  carnosas  dissecuit  in  suas  fibras,  quibus  venulas  capillares  ita  inseruit,  ut  humoi 
alimentalis  non  per  transversum,  sed  juxta  ductum  fibrarum  ceu  per  sulcos  quosdam  influere 
et  sine  fatigatione  attrahi  possit.  Hinc  fit , ut  nulla  vel  minima  sit  carnis  particula , quae 
non  sanguine  perfusa  sit , quod  experientia  testatur : ubicunque  enim  acu  pupugeris  corpus, 
sanguis  exstillat,  non  vapor  exspirat.  Deinde  fit  interdum,  ut  humori  aliquid  pervium,  vapori 
non  item  : nam  vesica  urinae  influenti  transitum  praebet,  quae  insufflata  halitui  incluso  exitum 
occludit.  An  tu  urinam  quoque  in  vaporem  resolvi  opinaris , ut  vesicam  penetrare  possit  ? 
Deinde  non  ignoras,  corpori  et  singulis  ejus  partibus  a natura  propter  nutritionem  datas 
esse  quatuor  facultates,  attractricem,  retentricem,  alteratricem  et  expultricem:  jam  vero,  si 
omne  alimentum  in  forma  vaporis  sponte  subreperet , frustra  accepissent  facultatem  attrac- 
tricem, cui  secundum  medicos  famulantur  fibrae  rectae.  Adde,  quod  secundum  Hippocratem 
corpus  vivum  non  tantum  est  conspirabile,  '$v[invovv,  sed  etiam  gvggovv.  — 

36)  p.  704.  Giintherus  de  stella  nova  quid  scripserit,  non  constat.  Anno  1623. 
prodiit : Tlqay^iaxia , d.  i.  Tractat  v.  d.  grossen  Conj.  Saturni  et  Jovis  , durch  M.  Andr. 
Guntherum  Medicum  et  Astr.  Brunsw.  Albinus  Mollerus  „ alter  theologus  et  astronomus,“ 
qualem  se  ipsum  dicit,  edidit  Isi.  1605:  Griindlicher  und  walirer  Bericht  von  dem  newen 
Comethstern  ; Balth.  Biittner:  Cometenstundenbiichlein.  Isi.  1605.  Quid  velit  Keplerus, 
testem  inducens  Brenggerum,  nescimus  , cum  neque  in  literis  ad  Keplerum  datis  quidquam 
de  cometarum  denominatione  tangat,  neque,  quantum  quidem  nobis  constat,  de  hac  materia 
aliquid  publici  juris  fecerit. 

37)  p.  709.  Theoremata  de  anno  ortus  et  mortis  Domini.  Gratii  1605.  Alio  loco, 
sicut  in  prooemio  diximus,  de  hoc  opusculo  ejusque  auctore  agendum.  Hic  satis  erit  adjecisse, 
Keplerum  hoc  libello  causam  praebente  appendicem  de  Christi  anno  natalitio  conscripsisse. 

38)  p.  718.  „Residuum“  hoc,  cap.  28 — 30.  hujus  ipsius  libri,  Frankofurti  typis 
impressum  est,  quod  in  prooemio  monuimus.  Qui  in  prima  editione  praemissum  hoc  caput  2r. 
secutus  est,  tractatus  de  Stella  Nova  in  Cygno,  nostra  editione  in  hujus  libri  fine 
positus  est.  Inscripsit  ultimam  libri  partem  typographus  : J.  Kep  pleri  S.  C.  M.  Ma- 
thematici De  Stella  nova  in  pede  Serpentarii  Pars  altera,  quae  in  signi- 
ficationibus occupatur,  quaeque  temporum  difficultate  et  angustia  circumventa 
Pragae  continuari  non  potuit.  De  Effectibus  Naturalibus  hujus,  <fec.  Frankofurti 
Anno  1606. 

39)  p.  727.  Inscriptum  est  hoc  quod  dicit  Keplerus  opus  Cardinalis  illius  Camera- 
censis  (f  1425?):  «Concordantia  astronomiae  cum  theologia,  concordantia  astronomiae  cum 
historica  narratione,  et  elucidarium  duorum  praecedentium. “ Editio  princeps  his  finitur 
verbis : „Opus  concordantiae  astronomiae  cum  theologia  &c.  explicit  feliciter  M.  Johannis 
Angeli  viri  peritissimi  diligenti  correctione , Erhardique  Ratdolt  mira  imprimendi  arte  : qua 
nuper  in  Venetiis  nunc  Augustae  Vindelicorum  excellit  nominatissimus.  4.  Nonas  Jan.  1490.“ 
Conscriptus  est  tractatus  de  concord.  astr.  cum  theol.  anno  1414  „in  civitate  Coloniensi,“ 
tractatus  posterior  «completus  in  civitate  Basiliensi  a.  1414.  mensis  Maji  die  decima. “ 

Conjunctiones  Jovis  et  Saturni  varie  comparantur  per  totum  hunc  librum  et  multum 
turbant  virum  religiosum  ob  vim  astrologicam  in  res  ecclesiasticas.  «Revolutiones  Satur- 
nales“  et  conjunctiones  trium  superiorum  magnos  habuisse  effectus  in  civitates  et  ecclesiam 
Romanam  indubitanter  affirmat  Cardinalis , et  recensitis  22  «scismatibus  ecclesiae1*  addit : 
«nullum  scisma  tam  diu  perseverasse  legitur , quam  praesens , quod  pejus  est  et  magis 
induratum  quolibet  praecedente.  Ad  hujus  exterminationem  decretum,  hoc  anno  sacrum 
concilium  congregandum  in  civitate  Constanciensi , ubi  rex  Romanorum  et  Ungariae  rex 
promisit  interesse.“  (De  iis,  quae  contra  Hussium  Constanciis  agebantur  et  quantum  ipse 
hic  Cardinalis  interfuerit  illi  sententiae  contra  Hussium,  legantur  historici.)  Keplerum  accurate 
perscrutatum  esse  hunc  librum  et  quae  ipsi  placebant  passim  suum  in  usum  vertisse,  com- 
parantes utriusque  scriptum  deprehendimus. 

40)  p.  732.  Georgius  Eichlerus  (Pastor  Gorlicensis)  qui  anno  1607.  Calendarium 
et  tractatum  de  cometa  conscripsit,  quaedam  Kepleri  dicta  e libro  de  Stella  nova  desum- 
sisse  videtur.  Qua  re  motus  Keplerus  haec  ei  dedit : 

Dissimulare  non  possum  geminam  a te  factam  mihi  injuriam.  Nam  et  mihi 
tribuis,  quae  mea  non  sunt,  et  quae  mea  sunt,  antiquitati  adscribis.  Egone  scripsi, 
cometas  sub  Lunam  detrudendos  et  mutationi  subjiciendos  ? Rogo  paginam  libri 
de  Stella.  Nam  cap.  23.  fol.  115  (695)  habes  contrariam  meam  sententiam:  cometas 
trajicere  per  omnes  sphaeras,  et  eundem  cometam  posse  ex  aethere  per  Lunae 
sphaeram  rursum  in  aetherem  ferri.  Itaque  proxima  occasione  exspecto  a te,  ut 
convincas  me,  ista  verba,  quae  mihi  tribuis,  esse  mea. 

Deinde,  quae  tu  adscribis  antiquitati,  mea  sunt,  desumta  ex  p.  189  (732)  libri 
mei,  etsi  nonnihil  depravata,  forte  quia  sensus  verborum  tibi  non  perspectus  fuit,  nam 
de  industria  obscurum  volebam  esse.  Hic  nescio  antiquorum  astrologorum  causam 
agam  contra  te , an  tibi  gratias  agam , qui  mea  verba  honorasti  antiquitatis 
existimatione  iis  conciliata.  Sed  consilium  meum  et  sensum  illorum  verborum 
explicabo.  Ego  studui,  ut  trigono  igneo  tribuerem,  quae  maxime  essent  vulgaria 
et  omnibus  nota,  scilicet  risum  captavi  lectoris.  Deinde  sub  risus  jucunditate 
volui  occultare  salutarem  admonitionem , quae  prodesset  reipublicae , quam  mihi 
non  licuit  apertius  proferre,  quippe  qui  hoc  in  loco  constitutus  sum,  ubi  cautione 
opus  est.  Agnovisti  hic  erratum  typographicum,  motibus  pro  moribus,  recte.  «In 
Germania,  dixi,  et  alibi  exacerbabuntur  animi  magis  magisque11  : puta  in  negotio 
religionis.  «Quo  magis  convalescent,  qui  antiquitatem  defendunt1*  ; id  est,  quanto 
potentiores  reddentur  Papistae,  qui  hactenus  fuerunt  debiliores,  quam  ut  haereticos 
evertere  possent,  «hoc  propius  coibunt,  qui  libertatem11  scilicet  defendunt ; id  est, 
hoc  magis  concordiam  inter  se  stabilient  Reformati,  nempe  qui  libertatem  con- 
scientiae praetendunt.  «Et  quo  prosperiore  hi  utentur  fortuna",  id  est,  si  reformati 
liberabuntur  metu  pontificiorum,  «hoc  acerbius  invicem  mordebunt'1,  id  est,  tunc 
de  novo  indulgebunt  dissidiis  mutuis  Lutherani  et  Calvinistae,  «consumenturque  ab 
invicem11  id  est , se  mutuo  ipsi  conficient , ut  postea  tanto  melius  a pontificiis 
vincantur. 

Habes  explicationem  loci  obscuri.  Vale  et  D.  Scultetum  et  Bittnerum  tuumque 
filium  ex  me  saluta.  24.  Jan.  1608. 

41)  p.  741.  Desumta  sunt  haec  verba  et  a Keplero  in  Latinam  versa  linguam  ex 
libello  Roeslini  Germanica  conscripto  lingua,  quem  inscripsit : «Judicium  oder  Bedencken  vom 
Newen  Stern“  &c.  (Comp.  Vol.  I,  p.  497.)  Roeslini  «judicium11  Keplero  transmissum  est  a 
Nobili  quodam,  forte  ab  eodem,  ad  quem  Roeslinus  epistolam  (epistolae  enim  forma  con- 
scriptum est  Roeslini  «Judicium11,  et,  sicut  alio  loco  dicit,  ipso  inscio  typis  mandatum) 
dederat.  Respondit  Keplerus  hunc  in  modum : 

Wolgeborner  freyherr,  Gnadiger  Herr.  E.  G.  seind  mein  gehorsame  hoch- 

beflissene  Dienste  bevor.  E.  G.  Schreiben  sampt  dem  Einschluss  hab  ich  yon 
H.  Henckeln  mit  sondern  freyden  empfangen,  dan  ich  amptshalben  der  judiciorum 
von  disem  newen  sternen  sovil  zusamenzubringen  mich  befleisse , ais  mir  immer 
miiglich.  Weil  dan  ich  vor  6 Wochen  auch  mein  Bedenckhen  verfasset,  in  massen 
ich  es  diser  Tage  meinem  prognostico  angehengt  und  zu  Truckh  geben,  hab  E.  G. 
ich  gleich  anstat  begehrter  Antwort  mit  einem  Exemplar  desselbigen  gehorsamlich 
und  zu  eim  gliicklichen  newen  Jahr  verehren  wollen. 

Betreffend  H.  Roslini  Bedenckhen,  unangesehen  seine  fundamenta  in  der 
philosophia  nit  vberal  den  Stich  halten  : so  bin  ich  doch  nit  in  Abred,  das  Ime 
seine  Zung  und  Feder  anderst  wolier  geregieret  werden  und  er  gleichsam  ein 
Prophet  seye.  Ynd  will  sich  bey  mir  zimlich  zusamen  reimen,  dass  Gott  der  Herr 
newe  Sterne  an  dem  firmament  erzeige  wider  die  Natur,  und  zumahl  auch  deren 
Aussleger  erwecke  wider  die  philosophiam.  Zu  Wurtzburg  soli  ein  purlautterer 
einfaeltiger  Mensch  sein,  der,  wie  ich  berichtet  wiird,  wunderbarliche  selzame  Ding, 
und  das  zu  verwundern  ist,  auch  astronomische  Sachen,  die  er  nie  gestudirt,  vor- 
sage.  Wie  nun  ichs  demselbigen  mit  der  astronomia  nit  nachthun  khan,  sintemal 
Gott  mich  keiner  anderer  Lehrineister  gewiirdiget,  ais  meiner  Augen,  Ohren,  Biicher, 
Vernunfft  und  natiirlicher  ynfehlbarlicher  philosophiae,  also  will  ich  auch  Roeslino 
und  andern  die  Kunst,  kiinfftige  Dinge  zu  errathen,  gern  vberlassen  und  glauben, 
sie  reden  vil  auss  Eingebung  Gottes.  Die  argumenta  aber , so  sie  zu  fiihren 
pflegen,  halt  ich  zum  grossen  Theil  nit  anderst,  ais  des  geborenen  Calendermachers 
grossen  Nagel  am  Daumen,  auff  demselbigen  kann  er  alles  mit  einander  lesen  ; 
Ich  konnte  nichts  da  ersehen.  Also  auch  Roeslinus ; hat  er  auss  dem  Cometen  des 
1580isten  Jahrs  ersehen  khonnen,  dass  a.  1604.  ein  solcher  Stern  khommen  werde, 
so  kann  er  mehr  ais  ich.  Dan  also  argumentirt  er  in  seinem  tractatu  meteor- 
astrologo-physico : yon  1580.  ist  es  so  weitt  fur  sich  bis  1604,  ais  hindersich 
biss  1556,  nemlich  an  baiden  Orten  24  Jahr.  Nu  ist  im  1556.  ein  Comet  erschinen, 
und  anno  1604  geschicht  ein  conj.  magna  1),  2J.  et  <5  in  novo  trigono  igneo,  und 
der  Comet  a.  1580.  hat  sich  in  seinem  Lauf  umkehret.  Ergo  alie  cometen  zwi- 
schen  1556.  und  1604.  deutlen  auff  1604,  und  werden  a.  1604.  die  Sachen  alie 
vmkehren , und  ein  grosses  Wunder  entstehen.  Basta  vil  grosse  Sachen  heben 
sich  an  vmzukehren,  ein  wunderbarlicher  Stern  ist  erschinen : aber  die  Consequen- 
tiam kann  ich  mit  guetter  Vernunfft  nit  begreiffen,  dann  vorm  1556.  Jahr  seind 
auch  Cometen  gewest;  so  nimmt  er  seine  Bedencken  gar  zu  weitt,  und  khan  man 
mit  denselbigen  vberal  gefolgen,  es  gerathe  wie  es  wolle.  Item  der  Comet  anno 
1580.  wiirt  vom  Maestlino  vil  anderst  beschrieben,  mit  folgenden  Worten:  Toto 
illo  tempore,  diebus  videlicet  71,  a 2.  Oct.  usque  ad  12.  Dec.  retrogradus  fuit, 
und  setzt  ihn  den  12.  Dec.  in  4%  g*,  lat.  25°  23'  bor.  Roeslinus  aber,  der  ihn 
noch  lenger  observirt  biss  in  den  1.  Jan.,  setzt  ihn  zulezt  sub  principium  y*  seu 
primos  gradus  y\  Ist  also  sein  ganzer  Lauf  hindersich  gewest,  und  hat  sich  nie 
vmgewendet,  derowegen  Roeslinus  nit  mit  so  guettem  Grund  ais  zuvor  de  cata- 
strophe  et  conversionibus  propheceyen  kann.  Dan  das  er  in  latitudine  erstlich 
zugenommen,  hernach  wider  abgestigen,  geschieht  auch  dem  Mond  alie  Tag  und 
Monat,  und  wird  drum  Er  nit  darfiir  gehalten , ais  andere  er  seinen  Lauff.  So 
kann  diss  alles  secundum  doctrinam  Copernici  durch  eine  gerade  lini,  nach  wolli- 
cher  der  Comet  durch  die  himlische  Lufft  hindurch  geschossen,  leichtlich  salvirt 
werden. 

Schlieslich  will  E.  G.  ich  auch  dises  nit  verhalten,  dass  mich  je  mehr  und 
mehr  geduncken  wolle,  wir  suchen  zu  vil  Kunst  bey  disen  Dingen.  Den  Ochsen 
soli  man  angreilfen  bey  seinen  Hornern,  den  Bockh  beym  Bart  und  so  fort  an. 
Also  auch  von  disen  Zeichen  zu  reden,  solte  man  billich  sie  dahero  aestimiren, 
was  sie  an  Inen  haben  und  wie  sie  pflegen  meniglich  zu  bewegen.  Bedeuten  sie 
nichts,  so  thuen  wir  narrisch,  dass  wir  Inen  nachsehen.  Bedeuten  sie  etwas, 
wolan,  so  muess  die  Bedeiittung  also  beschaffen  sein , dass  sie  auch  der  gemeine 
Man  verstehen  khan.  Dann  von  dieses  Sternens  natiirlicher  Wiirckung  (die  man 
vnderscheidet  von  einer  blossen  Bedeiittung)  ist  nit  vil  zu  sagen,  weil  er  von  der 

Erden  vil  hoher  stehet,  ais  die  Cometen,  und  in  derselbigen  Wiirckhung  etwa 
einen  oder  zwen  fixsterne  erreichet. 

Was  saget  dan  nun  das  natiirliche  Liecht  in  aller  Menschen  Hertzen  ange- 
ziindet  ? Namlich  niclits  anders,  dan  vberhaupt  hinweg  sagt  es  vns,  dass  die 
Cometen  vrplotzliche  grosse  Niderlag  viler  tausenden,  durch  Krieg  oder  Pestilenz 
und  also  ein  vbergehendes  Vngliick  bedeiitten.  Da  darff  man  nit  vber  4,  7,  1 1, 
14  Jahr  hinauss  sehen.  Es  khommen  hierzwischen  der  Cometen  noch  wol  mehr, 
und  jeder  fundet  sein  eigen  Vngliickh  fiir  der  Thiir. 

Die  newe  Sterne  aber  wollen  nacli  diesem  Liecht  der  Natur  etwas  hohers, 
namlich  langwiiriges  und  gar  nit  schnel  furubergehendes  Vngliickh  und  Sachen 
bedeiitten.  Vnd  bin  ich  der  Meinung,  weil  derjenige  anno  1572.  gerad  damahlen 
erschienen,  da  die  Niderlande  auff  ein  Newes  von  Spania  abgefallen,  und  der  Mord 
in  Franckreich  geschehen  gewest,  habe  er  nach  diser  groben  beiirischen  Auslegung 
so  vil  angezeigt,  das  es  darmit  noch  nit  auss  seye,  sondern  eben  diser  Vrsachen 
halber  ein  langwiiriger  Krieg  und  newe  Polizeyen  darauss  entstehen  werden. 
Also  und  weil  jezo  die  Vngarn  von  guetter  Zeitt  hero  gar  gedemuetiget,  und 
solche  Sachen  erlitten  haben,  die  ins  Hertz  dringen,  wiirt  diser  Sterne  sonder 
Zweiffel  bedeiittet  haben,  dass  es  noch  nit  auss,  sondern  erst  angehen  werde,  und 
ob  sie  schon  wie  in  Franckreich  und  Niderland  eine  zeitlang  gar  vberwunden 
wiirden,  werden  sie  doch  (wiirt  er  bedeiittet  haben)  sich  wider  fassen  und  ein 
langwiiriger  Krieg  dahero  sich  erheben,  da  man  sich  am  wenigsten  versehen. 
Diss  schreib  ich  nach  diser  groben  beiirischen  Weise  ausszulegen,  ohn  Ansehung 
der  himlischen  Gest.irne  und  anderer  astrologischer  Vrsachen.  Ob  aber  ein  Ver- 
standigerer  mir  auss  meinem  gedruckten  discurs  begegnen  und  sagen  wolte:  Was 
soli  die  gantze  Welt  eben  der  Niderland,  eben  Franckreich,  eben  Vngern  entgelten 
und  mit  eim  newen  Sterne  von  Irentwegen  beladen  werden  ? Oder  ist  dan  sonsten 
nichts  in  dem  Erdenkreis,  ja  in  der  gantzen  Welt,  dan  eben  Vngarn,  eben  Nider- 
land ? Disem,  sprech  ich,  wuste  ich  nit  vil  zu  antworten,  sondern  miieste  es  auch 
ein  guett  Werck  sein  lassen,  wie  dan  ingemein  der  Baurn  Art  ist,  nit  vil  zu 
disputirn,  sondern  sie  schwiiren  tausend  Eid,  alles  himlische  Gestirn  war  nur  in 
Irem  Land,  und  wiirden  die  Sonne  verlieren,  wan  sie  zehen  Meilen  entan  khamen) 
ja  wan  sie  nur  eines  Turms  hoch  auff  eim  hohen  Gebiirg  baweten,  mochten  sie 
die  Engel  im  Himmel  singen  horen.  Vnd  lasset  sich  doch  Son  und  Mond  auss 
Gottes  Ordnung  nach  diser  Irer  Einfalt  gebrauchen  zu  Irem  Auffenthalt.  Wie 
den  ? Wan  ich  grober  Baur  anjetzo  auch  nit  fahlete,  indem  ich  ein  beiirisclies 
particular  Prognosticum  geschriben,  ais  wan  diser  Stern  nur  in  Vngern  leuchtete: 
Gott  geb  wolliches  das  fiirnemiste  ware,  so  er  zu  bedeiitten  hette. 

E.  G.  wollen  mir  nit  verargen,  dass  ich  mich  in  Entwerffung  diser  Einfalt 
auch  einfaltige  Wort  gebrauche  : dan  sie  doch  augenscheinlich  sehen,  wie  erwisen, 
das  die  Einfaltige  am  nechsten  hinzurathen,  und  aber  ich  auch  gern  hab  rathen 
wbllen.  ' . , 

Hiermit  E.  G.  mich  gehorsamlich  befehlend.  Prag  15.  Dec.  1604.  (E  Kepleri 
Manuscr.  Vol.  III.) 

Qua  ratione  Roslinus  Kepleri  verba  exceperit  quaeque  Keplerus  responderit  infenso 
Roslino,  patent  e libro  Kepleri  contra  Roslinum  anno  1609.  edito,  quem  primum  exhibet 
volumen  nostrae  editionis  (p.  523  ss.). 


42)  p.  760.  Qui  inter  Keplerum  eif  Hoffmannum  intercesserit  amicitiae  usus,  elucet 
e nonnullis  ab  Hanschio  exceptis  Hoffmanni  epistolis  et  ex  ipsius  Kepleri  verbis  in  Prodromo 
(I,  101).  Suavis  lectu  est  vita  Hoffmanni  ab  ipso  conscripta,  quam  Hanschius  annectit. 

43)  p.  764.  Germ.  Caesar  in  «Fragmento  interpr.  Arati“  his  verbis  addit : habet 
autem  stellas  in  capite  claram  unam,  in  dextra  ala  5,  unam  claram,  quae  est  erga  collum, 
in  sinistra  ala  5,  in  pectore  unam,  in  cauda  unam,  quae  est  splendidissima.  Sunt  omnes  13. 
Quae  Keplerus  ex  Hipparcho  exhibet,  insunt  libro  Hipparchi  qui  superest  unico , inscripto  : 
InnaQ/ov  Bt&vvov  rcov  Aqutov  xcu  EvSogov  (pcuvofievcov  ^Tjytjffeatv  pi{?hct  y.  Florentiae 

Kepleri  Opera.  II,  53 


V 


834 


In  librum  de  Stella  in  Cygno 


1567.  Graece  et  latine  in  Dion.  Pe  t a vi  i „Uranologio.“  Operis  „de  doctrina  temporum" 
Tom.  III.  Antw.  1705. 

44)  p.  765.  In  Tab.  Rud.  Keplerus  pag.  114,  exhibiturus  catalogum  stellarum  quas 
Tycho  omisit,  haec  praemittit : Requisitas  ex  codice  Ptolemaei,  adhibita  etiam  versione 
Trapezuntii,  Tubingae  ante  annos  76  edita  a Schreckenfuxio  (Basileae,  non  Tubingae 
a.  1551.  prodiit  Schreckenfuchsii  editio),  reduxi  ad  an.  1600.  Praestare  autem  putavi, 
Graecum  hic  textum  Ptolemaei  potius  sequi,  quam  cum  ceteris  Prutenicas,  Coper- 
nicum  et  Alphonsos,  qui  Arabicam  Almagesti  versionem  secuti  esse  videntur,  ut 
hoc  pacto  conferendi  inter  se  versiones  occasionem  subministrarem. 

„Antiquissima  versio“  quam  dicit  Keplerus,  inest  editioni  Yenetianae  a.  1515,  quae 
hunc  locum  (Lib.  VIII,  2)  sic  tradit : stella  quae  est  in  pectore , usque  ad  &c.  Editio 
contra  Basiliensis  a.  1541.  quae  nobis  praesto  est  secuta  est  textum  Graecum  a Keplero 
damnatum,  haec  exhibens  verba  (p.  219)  : „et  pars  earum,  quae  a pectore  sunt,  usque“  &c. 

Editio  Basiliensis  anni  1538,  curante  S.  Grynaeo,  quam  rarissimam  dicunt  bibliographi, 
textum  hunc  exhibet:  y.at  r cov  tv  t(p  arrjSd  /ue/Qi  rov  tv  7to  wfxit)  rrjg  detjiug  nrtnvyog. 

45)  p.  766.  «Protocojlum"  hoc,  sive,  ut  paulo  antea  nominavit  Keplerus:  „chaos 
observationum,"  inest  volumini  alias  saepius  dicto,  quod  Alb.  Curtius  a.  1672.  edidit, 
inscriptum  : Historia  Coelestis.  Observationes  eodem  quo  affert  eas  Keplerus  ordine,  depre- 
hendes paginis:  31,  38,  39,  35,  36,  102,  157,  158,  238,  458  (1590.  d.  26.  Jan.)  459  ss. 
(hic  deprehendimus  numeros  aliquantulum  differentes  a Keplerianis,  quippe:  Nro.  Ptol.  1: 
decl.  27°  81/*' ; N.  16:  ait.  80°  45')  p.  510  ss.  Obs.  fixarum  anni  1592.  non  insunt  huic 
collectioni,  nec  magis  observationes  anni  1593,  cui  anno  editor  catalogum  fixarum  Hassiacum 
adjunxit,  in  quo  p.  565  exstat  descriptio  stellarum  Cygni.  Obs.  fixarum  a.  1595.  desunt. 
Obs.  a.  1597.  Wandesburgi  instituta  p.  804. 

46)  p.  769.  Justus  Byrgius,  alias  Jobst  Burgi,  quem  hic  et  aliis  locis  Keplerus 
laudibus  effert,  natus  in  Helvetia  anno  1552,  mort.  a.  1632.  Casselis.  Hassiae  Landgravius 
Guilielmus  virum  hunc  plurimi  fecit , cum  ob  singulare  in  observandis  sideribus  studium  et 
habilitatem,  tum  ob  confecta  instrumenta  ad  observationes  astronomicas  accuratissima,  ita 
ut  in  literis  ad  Tychonem  datis  non  dubitaret,  Byrgium  cum  Archimede  comparare.  Quae 
Keplerus  de  mathematicarum  rerum  scientia  Byrgii  dicit,  referenda  praecipue  sunt  ad  inventos 
ab  ipso  logarithmos,  de  quibus  Keplerus  in  Tab.  Rud.  (p.  11)  haec  dicit:  Sin  optabile  tibi 
est,  ex  ipso  logarithmi  characteristico  principio  arguere  speciem  logisticam  numeri, 
cui  assignatur  logarithmus,  ecce  tibi  apices  logistices  antiquae,  qui  praestant  hoc 
longe  commodius : qui  etiam  apices  logistici  J.  Byrgio  multis  annis  ante  editionem 
Neperianam  viam  praeiverunt  ad  hos  ipsissimos  logarithmos.  Etsi  homo  cunctator 
et  secretorum  suorum  custos  foetum  in  partu  destituit,  non  ad  usus  publicos  educavit. 

Quibus  forte  confisus  Kepleri  verbis  Benj.  Bramer  architectus  Marburgensis  in  libello, 
inscripto:  Beschreibung  eines  Perspectiv-Instruments , Frankof.  1630,  haecce  refert:  Aus 
diesem  Fundament  hat  mein  lieber  Schwager  und  Praeceptor  Jobst  Burgi  vor  20  und  mehr 
Jahren  eine  schone  Progress- Tabui  mit  ihren  Differenzen  calculirt,  auch  zu  Prag  ohne  Bericht 
a.  1620.  drucken  lassen , und  ist  also  die  Invention  der  Logarithmen  nicht  des  Neperi, 
sondern  von  gedachtem  Burgi.  Fundamentum,  cui  innixum  Byrgium  tabulas  suas  confecisse 
affirmat  Bramerus,  verum  est  logarithmicum , nempe  combinatio  serierum  arithmeticarum  et 
geometricarum.  Tabulae  ipsae,  quas  dicit  Bramerus,  Pragae  impressae  sunt,  inscriptae: 
Arithmet.  und  Geom.  Progress-Tabulen  &c. 

Vol.  V.  Mss.  Petropolitanorum  continet  „Byrgii  Arithmeticam"  additis  Kepleri  anno- 
tationibus et  emendationibus,  quam  forte  addendam  sibi  proposuerat  illi  Tabulae,  neque  vero 
ad  finem  perduxit. 

47)  p.  770.  Quae  Fabricius  de  Tengnagelio  et  Eriksen  ad  Keplerum  dedit,  leguntur 
in  Optica  pag.  432. 

Ambrosius  Rhodius  Witeberga  d.  5.  Maj.  1602.  haec  dedit  Keplero:  Scripsit 
hisce  diebus  noster  Fabricius  Frisius  ad  D.  Joestelium,  praeter  cetera  etiam  de  nova  stella, 
quam  a se  aliquoties  in  pectore  Cygni  visam  et  observatam  dicit.  Procul  dubio  vobis,  qui 
instrumentis  abundatis,  aliquid  etiam  de  illius  app*aritione  constabit.  — 

Rhodius  eodem  quo  Keplerus  tempore  Tychonem  in  calculis  adjuvabat ; ipse  dicit  se 
in  literis  ad  Keplerum  datis  „Tychonis  ministrum  olim  fidelem"  et  alio  loco  : „Tychoni  et 
libenter  et  fideliter  ad  annum  inservivi  non  facta  justissima  compensatione."  Brevi  ante 
Tychonis  mortem  Rhodius  Wittebergdm  abiit  ibique  primum  theologiae  deinde  medicinae  et 
mathesi  operam  dabat.  Anno  1604.  receptus  est  „in  facultatem  philosophicam,"  1608.  ipsi 
«commendabatur  professio  mathematum  extraordinaria,"  eodem  anno  «decanatus  collegii 
philosophici."  Cum  Keplero  per  multos  annos  amicitia  conjunctus  erat,  quod  testantur  ipsius 

literae,  quas  Hanschii  exhibet  collectio.  Decessit  Wittebergae  anno  1633.  annum  agens  56. 
Innotuit  editis  Euclidis  Elementis  et  Optica,  et  saepius  eum  testem  dicit  observationum 
aliarumque  rerum  Keplerus  (comp.  I,  657.  II,  348.  439,  et  lib.  de  Cometis),  sicut  etiam 
Melchiorem  Joestelium,  quem  laudat  usu  calculf  prosthap.haeretici  commodiore  facto 
(comp.  I,  56.  II,  358.  439.  441.  604)  et  cum  quo  Rhodius  intime  conjunctus  erat  Witte- 
bergae. Praeter  haec  et  ea,  quae  Lougomontanus  in  „ Astronomia  Danica“  de  Joestelio 
affert,  de  vita  viri  nil  constat,  hoc  excepto,  quod  in  literis  (d.  10/20.  Apr.  1604)  ad  Keple- 
rum  datis  diem  natalem  his  significet  verbis  : Wittebergae  die  X.  Apr.  st.  v. , qui  mihi  fuit 
natalis  ante  annos  Gvv  completos  47. 

48)  p.  770.  Concludit  Bayerus  hisce  verbis : ...  quasi  tertiae , coloris  plumbei  vel 

Saturnini,  obtinens  15°  JJIT,  lat.  bor.  54"  53'.  Ad  ultimum  asylum,  miraculum  sc.  nondum 
confugio:  ex  doctrina  Aristotelica  appellare  stellam  fixam  reformido;  cometam,  modo  ali- 
quales  subiret  mutationes,  dicerem  similemque  toties  decantatae  Cassiopeiae  stellae,  ob  jam 
completum  Saturni  annum,  suspicarer.  Haec  pauca  M.  B.  Vestrae  referre  volebam  debe- 
bamque.  Addictissimus  J.  Bayer,  U.  J.  Licent. 

Inest  haec  epistola  Bayeri  Vol.  III.  Mss.  Petrop.,  inscripta:  Nob.  et  Magn.  Viro 
Marco  Welsero,  Duumviro  Augustensi,44  eaque  sine  dubio  Keplero  ab  Herwarto  trans- 
missa (v.  p.  756). 

49)  p.  771.  Sit  AG  arcus  eclipticae,  C ejusdem  polus,  B, 

E loca  Vulturis  et  Lyrae,  D novae  ; in  A BEC  dantur : BC  = 

60°  38'  30",  CE  = 28°  12'  30"  (compl.  latit.  dictarum  fixarum) 
et  A BCE  = 16°  26'  (diff.  longit.  earundem).  Inde  computatis 
BE  = 34°  11'  24"  et  A EBC  = 13“  46',  in  A BED  dantur 
tria  latera:  BE  = 34°  11'  24",  BD  = 29°  52'  30"  et  ED  = 

19°  45'  30"  (distantiae  Novae  a Vulture  et  Lyra);  hinc  prodit 
calculus  angulum  EBD  = 36°  53'  24",  a quo  subtracto  angulo 
EBC  = 13°  46',  restat  A CBD  = 23°  7'  24".  Jam  in  A BCD 
datis  lateribus  CB , DB  et  A CBD  , computantur  A BCD  seu 
arcus  FG  — 20°  9'  et  CD  = 34°  28',  et  hinc  longitudo  stellae 
= 296°  9'  A 20°  9'  = 316°  18'  = 16°'18'  ojs,  et  latitudo 
DG  = CG  — CD  = 90°  — 34°  28'  = 55°  32'.  (Angulum 
BCD  = 20°  9'  Keplero  duce  assumsimus.  Noster  calculus  ex- 
hibet 20°  13',  ut  nobis  prodeat  long.  stellae  = 16°  22'  J^.) 


50)  p.  795.  Ducem  Fridericum  diximus  Vol.  I,  p.  193.  Verba  Kepleri : contra 
agyrtarum  ludibria  invictum  vindicem14  non  plane  sincera  mente  dicta  videntur,  cum  scrip- 
tores rerum  Wiirttembergensium  multi  sint  in  recensendis  historiis  vanorum  Ducis  conatuum, 
alchymistarum  ope  aerarium  tenue  argento  ficto  replendi,  non  omittentes  quidem  acerbissimas 
poenas,  quibus  iterum  iterumque  illi  prodita  fraude  afficiebantur.  — Patri  successit  anno  1608. 
Joannes  Fridericus  (nat.  anno  1582),  quo  regnante  famosus  ille  patris  Friderici  Can- 
cellarius Matthaeus  Enzlinus  extremum  subiit  supplicium  (1613). 

51)  p.  798.  Samuel  Haf e n r effe ru s , filius  professoris  illius  theologiae  Tubingensis, 
cum  quo  multa  per  literas  egit  Keplerus,  nat.  anno  1587,  per  annos  1604  et  1605.  in 
Austria  versatus  filiorum  quorundam  nobilium  educationi  praefuit.  Anno  1606.  in  patriam 
reversus  refert  Keplero  (in  literis  d.  4/14.  Oct.  1606)  „applicasse  animum  suum,  juxta 
studium  theologicum  animi  recreandi  gratia  ad  matheseos  studium.44  Ad  Maestlinum  se  acces- 
sisse pergit,  apud  quem  „ theses,,  astronomicas  offenderit,  quibus  lectis  tanto  desiderio 
affectus  sit,  ut  sibi  „pro  publica  disputatione  suscipienda  eas  traderet  obnixe  rogaret.44 
Qua  petitione  concessa  prelo  subjectae  sunt -theses  illae,  Kepleroque  transmissae.  His  addit 
concludens  Hafenrefferus : Celare  Excell.  Vestram  non  possum,  quod  occasione  theseos  X, 
in  qua  variae  variorum  astronomorum  recensentur  hypotheses,  D.  Maestlinus  in  gravissimum 
severissimumque  inciderit  bellum  cum  Dominis  Professoribus,  Terrae  motum  negantibus,  ex 
sacris  literis  deductis  argumentis.  Cum  autem  meum  haec  excedant  judicium , si  petere 
ausim , ab  Exc.  V.  submisse  rogarem , ut  Exc.  V.  suum  mihi  hoc  de  negotio  detegere 
judicium  non  gravetur. 

Ad  haec  Keplerus  respondit  literis,  quarum  partem  textui  inseruit,  hunc  in  modum: 

S.  P.  D. 

Etsi  sum  occupatissimus,  quippe  Pragam  vix  reversus  e secessu  pestis  causa, 
jamque  eodem  reversurus  ad  familiam : mira  tamen  vis  consuetarum  illecebrarum 
otium  mihi  scribendi  fecit. 

Disputatione  tua  accepta  mirifice  mihi  gaudeo , Tubingae  nostrae , parenti 
tuo,  Maestlino  communi  nostro  praeceptori,  gratulor,  subinde  existere  aliquos,  qui 
haec  decora  nostrae  genti  asserere,  majorum  vestigiis  insistere  pergant.  Circum- 
spice rationes:  Itali  somniant  praeter  unum  Commandinum  et  Jo.  Bapt.  Benedictum; 
Clavius  enim  Germanus  est.  Belgae  vero  mercantur,  antiqua  novo  ornatu  fucant, 
parva  venali  voce  extollunt , denique  chartis  geographicis  clarent , in  astronomia 
parum  solidi.  Itaque  perspecto  ingenio  tuo  (nam  fidem  praefationis  tuae  secutus, 
Theses  te  inter  et  Maestlinum  ex  aequo  partior)  cupio  tua  familiaritate  uti.  Ac 
si  mihi  satis  perspectus  est  juvenum  ardor,  non  alia  tibi  vota  esse  puto  : de  parente 
agitur.  Ad  hunc  igitur  scripsi  prolixius. 

Nunc  ad  Theses , pro  quibus  initio  gratias  ago  vicissimque  tibi  et  Maestlino 
exemplaria  mitto  Stellae  novae  et  Natalis  Christi. 

Quae  de  stella  scripsi,  particulariter  abs  te  legi  et  aliquid  opponi,  vel  certe 
conferri  expeto  per  singulas  paginas.  De  Natali  Christi  parens  tuus  rescribet 
quid  videatur ; Maestlinus  de  utroque  si  vacabit.  Exemplaria  vero  Frankofurto 
sunt  exspectanda  a Claudio  Marneo,  nam  postam  non  possum  onerare,  paginae 
sunt  33. 

Deinde  gratias  ago  mentionis  honorificae ; etsi  non  fuit  cur  nomen  meum, 
quoties  contra  aliquid  disputas,  supprimeres.  Mirum  quantam  ea  res  mihi  con- 
fusionem pariat  in  Scaligero.  De  Mercurio  sub  Sole  non  persuades  &c.  (vid.  textum). 

Nunc  et  opponam  aliqua , non  argumentis  sed  thesibus , ut  habeas  gustum 
renascentis  astronomiae. 

Contra  Thesin  II.  („Motus  corporum  coelestium  regulares  et  aequales  esse, 
physici  ex  eorum  natura  et  perfectione  evincunt.  “) 

Motus  corporum  coelestium  regulares  esse  necesse  est,  nam  ceteroqui  prae- 
dici non  possent;  restitutiones  etiam  integras  ad  eadem  sub  fixis  loca  vel  adjuga 
sua  aequales  invicem  esse,  ut  astronomi  posuerunt  tanquain  probabile,  ex  natura 
et  perfectione  eorum  argumentantes , ita  re  ipsa  etiam  his  positionibus  innixi 
quotidie  experiuntur.  At  in  una  restitutione  per  partes  itineris  re  veja  sunt 
inaequales,  ordine  tamen  certo  et  regulari,  suntque  non  plura  quam  bina  semper 
puncta  aequaliter  a jugo  utrinque  remota,  in  quibus  motus  motui  aequatur.  Itaque 
virtutes  coelorum  non  omnes  (in  una  stella)  sunt  simplicissimae,  sed  corporeae,  hoc 
est  effluxus  immateriati  ex  corpore,  quod  motum  infert,  qui  ut  effluxus  ex  magnete 
in  longiori  distantia  attenuantur  et  diminuto  corpore  (si  fieri  posset)  diminuuntur. 
Ipsum  vero  mobile  coelum  imaginatio  est  physicorum,  quia  nulli  sunt  solidi  orbes. 
Stellae  vero  vera  mobilia  seu  potius  volatilia,  etsi  eaedem  permanent,  etsi  concedi 
potest,  esse  omnibus  numeris  absolutissima  corpora,  et  quoad  tota  corpora  omnis 
generationis  et  corruptionis  atque  omnium  alterabilium  qualitatum  expertia,  tamen 
non  semper  eodem  modo  se  habent  causae  virtutum  motricium.  Nam  ad  earum 
effectum  concurrit  distantia  moventis  a mobili ; igitur  in  longiori  distantia  moventur 
debilius.  Hinc  etiam  motus  coelorum  neque  circularis  (sed  in  genere  tantum  gyratus 
et  in  specie  potius  ellipticus)  deprehenditur  ex  manifestis  observationibus  et 
demonstrationibus.  Neque  circulis  revincti  sunt  planetae , quibus  circumagantur, 
neque  vis  motrix  affectat  circulum,  — nisi  una,  quae  praeest  absidum  et  nodorum 
translationi.  Atque  haec  ipsa  non  cogitat  de  circulorum,  sed  corporis  stellaris  in 
quo  inest  conversione  aequabilissima.  Nam  quod  motus  hic  in  se  ipsum  redit,  id 
facit  et  ellipticus,  quo  nomine  infinitus  est  quodammodo , continuatione  scilicet 
periodorum.  At  principio,  medio  et  fine  distincta  est  quaelibet  periodus ; itaque 
incremento,  decremento  et  vigori  obnoxia  est.  Quam  ob  rem  virtus  movens  aliqua 
sui  parte  (extensa  enim  est  localiter)  languet,  et  ubi  hoc  semel  est,  ibi  est  perpetuo. 
Sed  stella  conspiratione  diversarum  virtutum  promovetur  a parte  virtutis  languidiore 
et  imbecilli  in  fortiorem,  ex  advvctfiia  in  dvvcifiiv  majorem  et  contra,  sic  ut  quod  in 
uno  puncto  deficit  id  in  opposito  reficiatur ; atque  sic  verissime  inaequalem  motum 
causatur  haec  distantiae  diversitas  inter  movens  et  mobile.  — 

His  Kepleri  verbis  interponenda  sunt  Maestlini  argumenta  ad  Thesin  II.  et  Thesis  III. 
Physici  virtutes  coelorum  motrices  simplicissimas  et  incorporeas  esse  docent : ipsum  vero 

mobile,  coelum  indicant  esse  omnibus  numeris  absolutissimum  (Arist.  de  Coelo  II,  6). 
Motum  quoque  coelorum  vident  circularem,  qui  in  se  ipso  sicut  et  linea  circularis,  infinitus, 
principio,  medio  et  fine  caret , et  idcirco  incremento,  decremento  et  vigori  obnoxius  non  est. 
Quam  ob  rem  nihil  eorum  unquam  languere  aut  aliquando  udvva/nitx  quadam  laborare, 
aliquando  vero  ab  ea  refici  atque  sic  ullam  vere  inaequalis  motus  causam  praestare  potest. 

Tesis  III.  Hoc  idem  Astronomi  a posteriori  demonstrant  ex  integrarum  periodorum 
et  ex  particularium  inaequalitatum  reditu.  Illae  enim  statis  temporibus  et  perenni  aequali- 
tate exquisite  restituuntur  ; hae  vero  post  periodos  completas  pari  modo  et  anomalia  con- 
stantissime recurrunt.  Recte  ergo  concluditur,  quod  in  coelestibus  motibus  nulla  irregularitas 
locum  habeat. 

Keplerus  pergit:  Contra  III. 

Etsi  igitur  verum  est,  integras  periodos  esse  aequales,  non  tamen  sequitur,  unam 
periodum  per  partes  esse  aequalem.  Vicissim,  etsi  periodi  per  partes  sunt  inaequales, 
recte  tamen  dicitur,  quod  in  coelestibus  motibus  nulla  irregularitas  insit.  Illa  vero 
confusio  ingens  et  tempore  infinita,  quae  oculos  incurrit,  per  paucissimas  et  pene 
singulorum  planetarum  singulas  periodos,  in  partibus  inaequales,  totas  vero  totis  in 
quolibet  planeta  aequales,  salvari  potest. 

Contra  IY.  („Hinc  astronomorum  munus  exigit,  ut  illarum  apparentium  inaequali- 
tatum causas  rationabiles  investigent , et  quomodo  ex  motibus  coelorum  absolute  aequalibus 
et  regularibus  ea  exoriantur,  explicent.") : Hinc  astronomorum  munus  est  geminum  : 
primo  confusam  illam  et  nunquam  sibi  similem  motuum  coelestium  speciem  ad  singulas 
singulorum  planetarum  inaequalitates  redeuntes  et  tempore  finitas  redigere : sic  ut 
Saturnus  post  30,  Jupiter  post  12,  Mars  post  2,  Sol  post  1,  Venus  post  %,  Mercurius 
post  */4,  Luna  post  1/1 3 annos  rursum  pristina  insistant  vestigia  et  vigorem.  Secundo, 
astronomis  incumbet  hujus  finitae  inaequalitatis  causas  eruere  physicas  et  geometricas 
(nam  separari  rj  cpvaeg  ceno  rov  nodov  non  potest)  easque  sic  accommodare  schema- 
tibus veris  et  non  fictis  et  numeris,  ut  calculo  explorari  possit,  quanta  sit  in  quolibet 
loco  inaequalitas:  ut  si  Saturnus  distet  30°  a jugo,  ejus  velocitas  (seu  tempus  lap- 
sum, ex  quo  in  jugo  fuit)  est  inquirenda  ex  linea  distantiae  Saturni  a corpore  movente, 
non  ex  circuli  suppositione : quia  distantia  concurrit  ad  motus  magnitudinem,  circulus 
vero  plane  alienus  est.  Pro  adjumento  calculi  ellipsis  adhibetur  loco  circuli. 
Nam  iter  planetae  habet  figuram  ellipsis,  non  circuli.  Ut  vero  ellipsis 
computari  posset,  Archimedis  et  Apollonii  diligentia  praestitit.  Neque  arcus 
ellipsis,  sed  planum  ejus  computandum.  Nam  in  plano  insunt  distantiae 
omnium  arcus  punctorum,  distantiae  vero  metiuntur  vigorem  motus  sive  tempora. 

Haec,  optime  Samuel,  impossibilia  olim  visa,  jam  per  Dei  gratiam  mihi  sunt 
tritissima,  demonstratissima,  tabulis  etiam  in  1[,  fj  et  sic  in  ® etiam  expressa; 
in  Q minor  difficultas  quam  in  ®,  nisi  tantum  computandarum  observationum.  De  £ 
spe  devoravi  successum  et  regularitatem  consimilem,  observationes  vero  non  ita 
copiosae  sunt.  Nunquam  fuit  observatus  aTychone  in  elongatione  26,  27,  28  graduum. 
In  sola  Luna  haeret  mihi  aqua,  nec  nisi  in  locis,  qui  45°  a ^ vel  § © absunt.  — 

Sunt  alia  multa  in  Disputatione,  quae  me  partim  mirifice  delectant,  partim 
invitant  ad  conferendum;  sed  abrumpere  cogunt  occupationes. 

Vale,  Doctissime  Juvenis,  et  haec  studia,  dum  aetas  et  ingenium  est,  mordicus 
amplectere.  Theologia,  ingenioso  periculosa,  gravitatem  virilem  desiderat,  et  tibi 
paulo  post  hebescet  acumen,  defervescet  ardor,  ut  jam  pene  in  me  ipso  experior. 
Itaque  dum  potes  beatissimam  morosae  senectuti  recreationem  compara. 

Pragae  d.  16.  Nov.  1606. 

Humanitatis  Tuae  amans 

Joannes  Kepplerus. 

Ex  Hafenrefferi  responsione  (d.  d.  3/13.  Jan.  1607)  hoc  tantum  desumendum 
censemus , cum  praeter  laudes  Kepleri  et  descriptionem  eclipseos  Solis  parum  accuratam 
nihil  habeat  gravioris  momenti : „Quoniam  nullos  pene  hujus  studii  (astronomiae)  sectatores 
et  fautores  esse  video , in  id  incumbendum  mihi  puto  , ut  aliquando  operam  meam  alia  in 
facultate  praestare  possim ; huic  tamen  studiorum  jucundissimo  astronomico  non  prorsus 
renuncio,  sed  si  per  otium  a principali  studio  concessum  fuerit,  semper  et  ubique  in  illo  me 
exercere  summo  studio  elaborabo." 

In  librum  de  Mercurio  notae  Editoris. 


„Alia  facultas,"  quam  adiit  Hafenrefferus , fuit  medicorum , cui  missa  theologia 
penitus  se  dedidit  neque  parum  profecisse  videtur,  cum  eum  elapsis  aliquot  annis  Tubingae 
deprehendamus  professorem  medicinae.  Obiit  Tubingae  anno  1660. 

52)  p.  799.  Maestlinus  in  Thesi  XCVIII. : Eginardus  in  vita  Caroli  Magni  et  ex 
eo  auctor  fasciculi  temporum  longe  aliter  de  hac  sub  Sole  macula  conspecta  testantur.  Hi 
enim  eam  non  pro  Mercurio,  sed  simpliciter  pro  portento  aut  prodigio,  anno  alio  et  a supe- 
rioribus diverso  conspecto  agnoscunt.  Sic  enim  Eginardus : „Appropinquantis  finis  (vitae 
Caroli)  complura  fuerunt  praesagia,  ut  non  solum  alii  sed  etiam  ipse  hoc  minitari  sentiret, 
per  tres  continuos  vitaeque  termino  proximos  annos,  et  Solis  et  Lunae  creberrima  defectio, 
et  in  Sole  macula  quaedam  atri  coloris  septem  dierum  spatio  visa  &c.“ 

53)  p.  805.  In  margine  adscripsit  Keplerus : Haec  ex  Germanico,  quo  testis  causa 
erant  scripta,  converti. 

Yol.  XY.  Mss.  Petrop.  cui  insunt  praemissa  in  textu  Kepleri  verba  „Germanica“, 
manu  Kepleri  scripta  haec  exhibent"  : 

Auff  der  stiegen,  die  vom  weitten  gang  ins  zeughauss  liinab  fuhrt,  haben  wir 
den  offnen  laden  mit  einer  Thuren  und  Manteln  verhengt  und  finster  gemacht  so  guett 
wir  gemocht.  Die  Sonn  durch  ein  Blech  und  rundes  Lochlein,  dessen  diameter  vnge- 
fehrlich  ein  9.  oder  10.  Thetl  eins  Zolls  gehalten,  hineinscheinen  lassen,  etwa 
14  Schuech  in  die  Weit,  biss  der  Schein  so  gross  worden,  wie  hie  abgemahlt.  Da 
haben  wir  vnderwertz  gegen  der  Linckhen  ein  klein  zimlich  schwartzes  Diipflin,  wie 
vngefebrlich  ein  diirrer  f’loh,  gar  deiittlich  und  nit  einmahl  sehen  konden.  Es  werd 
vngefehrlich  ein  Drittheil  des  diametri  oder  weniger  vom  eiisseren  rand  in  den  runden 
schein  hinein  khommen.  Vnd  damit  man  nit  main,  es  s ej  ein  masen  am  Papir,  so 
haben  wir  das  Papir  stets  hin  und  wider  geriickhet,  dass  sich  der  Schein  auff  dem 
Papir  versetzt,  und  ist  allwegen  das  schwartze  Dupfflen  mit  sampt  dem  schein  ein- 
gefallen.  Wan  auch  die  Wolckhen  dahergegangen,  hett  man  gesehen,  wie  sie  auff 
das  Diipfflin  eingelauffen,  dass  also  das  Diipfflin  stillgestanden,  die  Wolckhen  aber 
driiber  lier  gelauffen.  Dessen  ist  ein  Zeiig  Jobst  Biirgens  Vhrmachergesell , der 
darbey  gestanden  und  zugesehen. 


H.  St  olle  &c. 

Errata  haee  obiter  occurrebant. 

